{"url":"","collection":"madlad400","source":"CC 20220801","original_code":"arn","text":"Adkünu dungu Taiñ Mongen ka Taiñ Amuldungukeel 29 febrero – 6 marzo, 2016\\n51 ülkantun ka ngillatun\\n“Ester ingkafi Ngünechen ñi pu che”: (10 min.)\\n[Pengelnge ti video Doy kimafiyiñ ti lifru Ester.]\\nEst 3:5-9. Aman eluwfuy ñi apümafiel Ngünechen ñi pu che (ia pag. 131 parr. 18, 19).\\nEst 4:11-5:2. Ester llükay ñi layal, welu ñi mupiltun doy newen-ngefuy (ia pag. 125 parr. 2; pag. 134 parr. 24-26).\\nEst 2:15. ¿Chumngechi pengeli Ester ñi ñom domongen ka ñi ngünewken? (w06 1\/3 pag. 9 parr. 7.)\\nEst 3: 2-4. ¿Chumngelu Mardokeo pilay ñi pochongnagal Aman mu? (ia pag. 131 parr. 18.)\\nPapeltuafiel Biblia: Est 1:1-15 (4 min. puwafuy)\\nWünen nütramkan: (2 min. puwafuy) Pengelfinge ti papil Allkütufinge ta Chaw Ngünechen tami rumel mongeleal. Amulkünuaymi kiñe nütram tami wiñotual.\\nWiñopemetufilmi: (4 min. puwafuy) Pengelnge chumafuymi tami wiñopemetuafiel kiñe che ñi nieel ti papil Allkütufinge ta Chaw Ngünechen tami rumel mongeleal, ka ngüneduamfinge ti dungu mülelu ti pagina 2 ka 3. Amulkünuaymi kiñe nütram tami wiñotual.\\nChillkatun Biblia: (6 min. puwafuy) Pengelnge chumngechi kimeltucheafuymi ti dungu mülelu pagina 4 ka 5 ti papil Allkütufinge ta Chaw Ngünechen tami rumel mongeleal, ti che ñi llowel ti papil tamu wüne nütramkan mew (km-S 7\/12 pag. 3 parr. 4).\\n¿Chem duamniey taiñ trawünche? (10 min.)\\n¿Chumngechi kellueymu ti we trawün ka ti papel taiñ pepikawam?: (5 min.) Ngüneduamngeal pu che engün. Ramtufinge ti müleyepachi che chumngechi kellueyew tüfachi we trawün. Yafültukufinge ñi küme pepikawal engün tañi doy kümelkayaetew chi trawün.\\nChillkatun Biblia Trawünche mu: bm trokiñ 11 (30 min.)\\n149 ülkantun ka ngillatun","num_words":211,"character_repetition_ratio":0.074,"word_repetition_ratio":0.0,"special_characters_ratio":0.268,"stopwords_ratio":0.341,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¡Küme dullilmi, kümelkalerpuaymi!: ¡Dullinge tami mongeleal! (Deuteronomio 30:19)\\n¿Kimfalngepeafuy may taiñ chumlerpual?\\nPu pelontuchekelu: ¿Feypipeafeiñmu may chem ñi rupayal?\\n¿Chem pelon dungu femtripay?\\nDungunon mu rume kimfalkünungey ñi femtripan ti pelon dungu\\n¿Chem pelon dungu femtripayay?\\nRumel mongeleafuymi Mapu mew\\n¡Küme dullilmi, kümelkalerpuaymi!\\n“Tati ñomngelu ngen Mapu ngeay engün”\\nTi Werken | Num. 2 2018\\nPAPELTUAFUYMI acholi afrikáans albanés alemán amárico armenio aucano aymara azerí bassa de camerún batako karo batako toba baulé becol bengalí biak birmano bislama boulou búlgaro camboyano catalán cebuano changana (mozambique) checo chichewa chin haka chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chuukés chuvash cibemba cingalés citonga congo coreano criollo de las seychelles criollo haitiano criollo mauriciano croata dangme danés dehu digor efik embunda endebele de Zimbabue endonga enzema eslovaco esloveno español estonio ewé finlandés fiyiano fon francés ga galés georgiano griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibo ilocano indonesio inglés islandés isoko italiano japonés javanés kabiye kannada kaonde kayin sgaw kazajo kikamba kikongo kikuyu kimbundu kiniaruanda kirguís kiribatiano kirundi kurdo kurmanyí del Cáucaso kwangalí kwanyama lenguaje de señas americano lenguaje de señas italiano letón lhukonzo lingala lituano lomue luganda macedonio macua malayo malayálam malgache mam mambue-lungu mapudungun maratí marshalés mizo more nepalés nias niueano noruego nyaneka náhuatl de guerrero náhuatl de la huasteca oromo osético otetela pangasinán panjabí papiamento de aruba papiamento de curazao persa pidgin de las islas salomón polaco ponapés portugués portugués de Portugal quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura rarotongués rumano runyankore ruso rutoro samoano sango saramacano sena serbio serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco tagalo tahitiano tai tamil telugu tetun dili tigriña tivo tojolabal tongano totonaco tseltal tsonga tsotsil turco tuvaluano twi tártaro ucraniano uhobo uruund uzbeko vendal vietnamita wallisiano wayuunaiki wolaita xhosa xitshwa yoruba zandé zapoteco del istmo zulú árabe ñanya\\n¿DULLIAFUYMI MAY ÑI CHUMLERPUAL TAMI MONGEN? Kiñeke che feypikey ñi dew elkünungeel chem tañi rupayal, feymu rüf kidutu dullinoafulu (ngümintunoabülu) trokiwkey. Kakelu che femürpunolu ñi ayünieel engün, “¡chumngeafuy kay!” pikey, “femngechi elkünungey müten”.\\nKakelu che weda duamkey ngüneduamlu tañi pepi famentukenofiel ñi wedalkangeken. Ayüniefuy ñi küme mongeleal engün, welu felerpukelay tüfa mülelu kay weychan, weñen, kutran, nüyün, kürüftuku mawün ka fillke wedake dungu. Feymu, “¡feley müten ta mongen!” pikeyngün.\\nRüfkünu may, küme pepikakünuliyiñ rume taiñ chumal, kom weda ruparumeafuiñ (Eclesiastés 9:11). Welu küme dulliliyiñ taiñ chumal, rumel kümelkalerpuaiñ. Doy may, Biblia kimeltukey kümelkalerpuafuiñ kam wedalkalerpuafuiñ chem taiñ dulliel mu. Doy ngüneduamaiñ tüfa.\\nEpe konkülefulu pu kuyfike israelche ti Feypikünuelchi Mapu mu, Jewba elfalkünufi ti longkolelu Moyse tañi feypiafiel engün: “[Elkünuleluwiyiñ] tamün dullial ti mongen ka ti lan, tamün kümelkangeal kam wedalkangeal, feymu müley tamün dullial ti mongen tamün mongeleal, eymün ka tamün küpanche, tamün piwkeyeniefiel mew tamün Chaw Ngünechen Jewba, tamün allkütuniefiel tañi dungun, ka tamün püntütripakenon kidu mew” (Deuteronomio 30:15, 19, 20).\\nChaw Dios montulfi pu israelche ñi konayengewenoal Egipto mu, fey küme feletuafuyngün ka ayüwkületuafuy ti Feypikünuelchi Mapu mu. Welu pu israelche re femngechi elungelayafuy tüfa. Doy may, tañi llowal engün ñi feypikünuletew Chaw Dios, mülefuy tañi “dullial ti mongen”. ¿Chumngechi am? Mülefuy ñi ‘piwkeyenieafiel tañi Chaw Ngünechen Jewba, allkütunieafiel tañi dungun ka püntütripanoal kidu mew’.\\nFamülke mu, eymi ka dulliafuymi tami chumal, fey tami dulliel mu kümelkalerpuafuymi kam wedalkalerpuafuymi. Dullilmi piwkeyenieafiel ta Chaw Ngünechen, allkütunieafiel tañi dungun ka püntütripanoal kidu mew, fey dulliaymi tami rumel mongeleal Mapu mew kiñe küme mülewe ngetule. Welu, ¿chem koneltuley tüfachi küla dungu mu?\\nPIWKEYEAFIMI TA CHAW NGÜNECHEN\\nChaw Dios ñi adnieetew mu, Apostol Juan wirintukuy: “Ngünechen [...] ta piwkeyen ürke”, fey kom ñi femken ta Ngünechen doy ngüneniekeeyew ñi piwkeyen (1 Juan 4:8). Ramtungelu Jesus chem werkün dungu doy falin-ngey, kidu feypi: “Piwkeyefinge tami Ñidol Ngünechen kom tami piwke mew, kom tami mongen mew, ka kom tami kimün mew” (Matew 22:37). Feymu taiñ rüf weniyewküleal Chaw Jewba iñchiñ, duamfali taiñ piwkeyenieafiel. Fey llükaniefuliyiñ kam rakiduamnon mu feyentufuliyiñ, turpu fülmawkülelayafuiñ Jewba mu. Welu, ¿chumngelu am feley taiñ piwkeyeafiel?\\nJewba ñi piwkeyefiel pu che trürümngeafuy pu chaw ñi piwkeyeniefiel tañi pu pichikeche. Pu chaw ka pu ñuke welulkakelu rume, ayüniey tañi pu yall ka püñeñ ñi küme feleal ka ayüwküleal, feymu piwkeyen mu kimeltukefi, ngülamtukefi, kellukefi ka norümkefi engün. Fey, ¿chem ayükey pu chaw ñi femal tañi pu yall? Ayüniey ñi piwkeyeaetew ka inanieñmayaetew ñi feypin, kimeltulelkefilu kay tañi kümelkaleal engün. Ka femngechi taiñ Fütra Chaw ayüniey taiñ piwkeyeafiel ka mañumtuafiel kom ñi femkeel iñchiñ mu.\\nALLKÜTUNIEAFIMI TAÑI FEYPIN\\nTati kewün ñi wirintukungeel ti Biblia, “allkütuafiel kiñe che” ka feypi “inayal ñi feypin”. Tüfa rakiduamelkeeiñmu ñi feypingekeel pu pichikeche “allkütuafimi tami pu fütakeche”. Feymu küpa allkütufiliyiñ ta Chaw Ngünechen, müley taiñ kimürpual ka inanieal kom tañi feypin. Pepi allkütukelafiyiñ ta Chaw Dios chumngechi taiñ allkütukefiel pu che, welu allkütuñmayafuiñ ñi dungun papeltuliyiñ ta Biblia ka femliyiñ taiñ kimürpukeel (1 Juan 5:3).\\nÑi pengelal fente ñi falin-ngen allkütuafiel ta Chaw Dios, Jesus feypi: “Re kofke mew müten mongeluwkelay ta che, welu may mongeleay Ngünechen ñi dungu mew” (Matew 4:4). Falin-ngey taiñ iyal, welu doy falin-ngey taiñ kimürpuafiel Chaw Ngünechen ñi dungu. ¿Chumngelu am? Ti kim wentru Salomon feypi: “Ti kimün am kuñiwtukuchekey chumngechi ñi kuñiwtukucheken ta plata, welu doy kümey ta kimün, tüfa montulkefilu am tati pu kimün nielu” (Eclesiastés 7:12). Feymu ti kimün küpalu Chaw Dios mu kuñiwtukukeeiñmu famülke mu ka kelluafeiñmu taiñ küme dullial, femngechi taiñ rumel mongeleal küpalechi antü mu.\\nPÜNTÜTRIPALAYAIÑ NGÜNECHEN MU\\nKa longkontukuaiñ Jesus ñi feypiel: “Tati wülngiñ ka ti rüpü yeniefilu ta che rumel mongen mew, pichi rupay ka müna küdawngey ñi inangeael, fey rume pichin che konpukey tüfachi wülngiñ mew” (Matew 7:13, 14). Miyawfuliyiñ femngechi rüpü mu, kümeafuy taiñ fülmanieafiel kiñe che adümniefilu ti rüpü fey taiñ kelluaetew. Ka femngechi duamfali fülmawküleal Chaw Dios mu taiñ küme amuleal tüfachi rüpü mu, fey taiñ rumel mongeleal (Salmo 16:8). ¿Chumngechi femafuiñ tüfa?\\nFill antü fentren duam niekeiñ ka alün dungu ayüafuiñ ñi femal. Fill rakiduamkülelu am iñchiñ, feymu chi elantükünulayafuiñ taiñ rakiduamal chem ñi ayükeel Ngünechen taiñ femal. Feymu Biblia ngülamtukeeiñmu: “Küme kuñiwtukuwkeaymün tamün femkeelchi dungu mew. Wedwed reke mongelekilmün, welu küme rakiduam mew mayfe. Fente küme küdawyenieaymün tamün dungu rupalechi tripantu mew, tüfa am mülelu iñchiñ ti kutrankawünngechi antü mew” (Efesio 5:15, 16). Feymu llemay, kom taiñ piwke mu doyümniefiliyiñ weniyeafiel ta Chaw Ngünechen, fülmawküleaiñ kidu mew (Matew 6:33).\\n¡EYMI DULLIAFUYMI LLEMAY!\\nWelukünutulayafuiñ taiñ femün kuyfi, welu küme dulliafuiñ chem chumal famülke mu, fey rumel kümelkalerpual taiñ pu che iñchiñ. Biblia kimeltukey taiñ Wenu Chaw Jewba müna piwkeyenieeiñmu ka feypikey chem ayükey taiñ femal. Ngüneduamaiñ ñi chem pin ti pelon wentru Mikea Biblia mu:\\n“Awem wentru, kidu feypieymew chem am tati kümelu. Fey Jewba, ¿chem feypieymu tami femal? ¡Tüfa müten: tami femal norngechi dungu, falintuafiel ti nor piwkengen ka miyawal tami Chaw Ngünechen engu ñom piwke mu!” (Miqueas 6:8).\\nJewba feypinieeymu reke: ‘Mür miyawayu, fey rumel mu kümelkanieaeyu’. ¿Chumaymi kay? ¡Eymi dulliafuymi llemay!\\nTaiñ feypietew Chaw Ngünechen Biblia mu kom pu che kimafuy.\\nInanielmi Biblia, ¿chumlerpuaymi?\\nBiblia kelluafeiñmu taiñ chaftual fillke wedake dungu taiñ rupameken famülke mu. Welu fey ka müten no. Biblia ka feypikeeiñmu chem ñi rupayal küpalechi antü mu ka pengelkeeiñmu chumngechi rumel ayüwküleal.\\nNum. 2 2018 | ¿Chumlerputuay tami mongen?\\nTI WERKEN Num. 2 2018 | ¿Chumlerputuay tami mongen?","num_words":1158,"character_repetition_ratio":0.041,"word_repetition_ratio":0.0,"special_characters_ratio":0.179,"stopwords_ratio":0.272,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Marku 14\\n1 Epu antülewey ñi akuam ti Paskua kawiñ,* Paskua kawiñ: ti pu judiu ñi kawiñ antü tañi tukulpangekemum chumngechi ñi montulngen püresukonalekelu tati pu judiu Egipto mapu mew. ñi ingekemum ti kofke nienolu lefawra. Fey ti pu longkolelu ti pu saserdote mew ka ti pu kimeltukelu Moyse ñi ley dungu rakiduamküley engün chumngechi ñi püresuafiel ta Jesus kiñe ngünen dungu mew, ka ñi langümafiel. 2 Kiñekentu ta feypiyey engün: “Tati kawiñ antü mew no, fey ti pu che tañi pofolkawnoam engün.”\\n3 Jesus amurkey ta Betania, Simon tañi ruka mew, tati leproso pikeel. Fey mülepulu engün mesa mew, akuy ta kiñe domo küpalnielu ta kiñe pichi fotilla apolelu perfume mew re nardo† nardo: tati aseyte nentukeel kiñe folil anümka mülelu India trokiñ mapu mew. ürke ka rume falilu. Nülafi tati pichi fotilla ka wütrunagümfi tati perfume Jesus ñi longko mew.\\n4 Kiñeke tati müleyelu tüfey mew lladküy engün, ka welukonkechi feypiwi engün:\\n—¿Chem mew anta ngünamkangey ta tüfachi perfume? 5 Rume fentren pülata mew fendengeafuy em tati, ñi kellungeael tati pu pofre.\\n6 Welu Jesus feypifi tati pu che:\\n—Femkünufimün. ¿Chumngelu am fillpipefimün? Fey tüfa tañi femetew mew, rume kümelkaenew tati. 7 Tati pu pofre rumel ta müleay eymün mew, fey engün ta füreneafuymün ta chumül rume ta küpa kellufilmün, welu ta iñche rumel ta mülelayan eymün mew. 8 Fey tüfachi domo ta femi tañi pepi femel: kisu ta tukulelenew perfume‡ tukulelenew perfume: tati pu judiu wimtulerkefuy ñi tukulelafiel perfume ti la. petu tañi rüngalngenon ta iñche. 9 Rüf dungu feypiwayiñ chew püle rume ta tüfachi mapu mew wewpingele ta tüfachi montuluwün dungu, ka nütramyengeay tañi femün ta tüfachi domo, ka femngechi ta tukulpangeay.\\n10 Fey Juda Iskariote, kiñe tati pu mari epu disipulu, amuy tañi pemeafiel tati pu longkolelu tati pu saserdote mew tañi chalintukulelafiel engün ta Jesus. 11 Fey allküñmangelu tañi feypipun, ayüwi engün, fey tukulpalelfi engün tañi eluafiel pülata ta Juda. Feymew Juda eluwi tañi rakiduamael chumngechi tañi doy küme ellka wültukuafiel ta Jesus.\\n12 Feychi antü we llitulu ti Paskua kawiñ ñi ingekemum tati lefawrangenochi kofke ka ñi langümngekemum tati korderu, Jesus tañi pu disipulu ramtueyew:\\n13 Feymew werküfi epu tañi disipulu, fey feypikünufi:\\n—Amumu ta waria mew. Fey üyew pepuaymu ta kiñe wentru yenielu ta kiñe metawe ko. Inayafimu, 14 fey chew konpule, feypiafimu ti ngen ruka: ‘Tati kimeltufe ta ramtupey: ¿Chuchi am tati katrüntuku ruka chew taiñ iyael tañi disipulu iñchiñ tati pun ilelkawün Paskua pingelu?’ 15 Tiyechi wentru ta pengelelaeymumew tati wenulechi pisu ruka mew, kiñe alü tuwchi katrüntuku ñi nieel ti ruka dew pepikalelu itrokom chemkün mew. Fey tiye mew pepikayaymu taiñ ipuwael ta iñchiñ.\\n16 Tati epu disipulu tripay, fey amuy engu ta waria mew. Kom femngechi pepuy engu chumngechi ñi feypietew ta Jesus, fey pepikapuy engu tiye mew tati pun ilelkawün Paskua pingelu.\\n17 Fey dew punlu, trawüluwpuy ta Jesus tañi mari epu disipulu engün. 18 Fey mülepulu mesa mew engün, petu ilu, Jesus ta feypifi ñi pu disipulu:\\n19 Kisu engün ta weñangkülewey, fey kake kiñeke eluwi engün tañi welukonkechi ramtuafiel ta Jesus:\\n20 Fey Jesus ta feypi:\\n—Kiñe tati mari epu disipulu, petu ifontukulu tañi kofke mew kisu iñchiw. 21 Tati Wentrukünuwpalu feley ñi rupayael feychi dungu mew chumngechi wiriley ti Wirin Chillka mew, welu ¡awngeay may tati wentru tañi ellka wültukuaetew! Doy kümeafuy ta kisu ñi choyüngenoafel.\\n22 Petu ilu engün, Jesus nüy ñi kuwü mew tati kofke. Fey rupan mañumtufilu ta Ngünechen, wükafi ti kofke ka eluyefi tañi pu disipulu, feypilen mew:\\n23 Ka feymew müten nüfi kiñe kopa. Fey rupan mañumtufilu ta Ngünechen, eluyefi tañi pu disipulu, fey kom putuy engün. 24 Feymew Jesus feypifi ñi pu disipulu:\\n—Fey tüfa ta iñche ñi mollfüñ. Fey tüfa mew rüfngey Ngünechen tañi we eldungun,§ Kiñeke kuyfi wirin mew ngelay: “we eldungun”. fey ta wütrulngey fentren pu che tañi fürenengeael. 25 Rüf dungu tüfa: ka wiñome putuwelayan ta ofad mew tripachi pulku, feychi antü wüla putuali ti we pulku Ngünechen tañi ülmen mülewe mew.\\n26 Rupan ülkantulu engün kiñe salmo, amuy engün tati Olifu wingkul mew. 27 Fey Jesus ta feypifi ti pu disipulu:\\nfey tati pu ufisa püdyetuay engün.’* Sakaria 13.7.\\n28 Welu ta iñche wiñomongetuli, fey amuan ta Galilea. Wüne puwan ta eymün mew.\\n29 Fey Pedro ta feypieyew:\\n30 Jesus ta llowdungufi ta Pedro:\\n—Rüf dungu feypiaeyu, tüfachi pun müten, petu ñi kakaranon ta alka epu rupachi mew,† Kiñeke kuyfi wirin mew ngelay: “epu rupachi mew”. küla rupachi ta ‘kimlafiñ’ piaymi.\\n31 Welu Pedro amulkünu feypiley:\\n32 Feymew müten amuy engün kiñe lelfün mew, Getsemani pingelu. Jesus feypifi tañi pu disipulu:\\n33 Welu Jesus yefi ta Pedro, Santiaw ka Juan doy üyew püle, feymew Jesus rume weñangkünagi ka ngañwadnagi. 34 Feymew feypifi ñi küla disipulu:\\n35 Feymew Jesus ka pichi doy üyew püle amuy. Lloyünagi fey idapuy pülli mew tañi tol, fey ngillatufi ta Ngünechen, pepilfalfule, fey ñi rupanoafel tüfeychi kutrankawün mew ta kisu. 36 Tañi ngillatun mew ta feypi: “Iñche ñi Chaw Ngünechen, eymi mew ta kom pepilfali. Montulen ta tüfachi fütra kutrankawün mew,‡ tüfachi fütra kutrankawün mew: füre pulku pin ürke. welu felekilpe iñche tañi ayüel, eymi tami ayüel mayfe.”\\n37 Feymew wiñotuy chew tañi mülemum tati küla disipulu, fey pepatufi tañi umawkülen engün. Feypifi ta Pedro:\\n—Simon, ¿umawküleymi am? ¿Kiñe ora rewall anta pepi trepelelaymi? 38 Trepewkülemün ka ngillatulemün tamün famtukungenoael ta wesake dungu mew. Eymün ta pilefuymün tamün femael kümeke dungu, welu tamün kuerpu yafüngelay.\\n39 Fey wiñome amutuy, ka ngillatupuy feychi dungun mew müten. 40 Fey wiñomelu, ka pepatufi ñi umawkülen tañi küla disipulu, tañi nge kisutu umernagmekelu am fente tañi küpa umawtun engün. Fey kimlay engün chem tañi llowdunguael.\\n41 Küla rupachi mew wiñotuy Jesus, fey feypifi tañi küla disipulu:\\n—¿Amuley am tamün umawkülen ka tamün kansatulen? Yochi tati. Dew puwi tañi chalintukungeael tati Wentrukünuwpalu tati pu yafkafe mew. 42 Witrapüramün. Amuiñ. Fülpay dewma tati wentru ngünen mew ñi wültukuaetew.\\n43 Petu dungumekelu ta Jesus, fey Juda, kiñe tati pu mari epu disipulu, akuy kompañuwkülen fentren che engün pepikawkülelu wayki mew ka mamüll. Küpay engün ñi werküetew mew tati pu longkolelu ti pu saserdote mew, ti pu kimeltukelu Moyse ñi ley dungu ka tati pu putrem fütake judiu. 44 Juda, tati ellka chalintukuaetew, feypirkeeyew engün chumngechi ñi femael, feypilen mew: “Chuchi iñche tañi truyupuael, fey tati. Püresuafimün ka küme trarilen yeafimün.” 45 Feymew Juda fülkonpuy ta Jesus mew ka feypifi:\\nFey truyufi. 46 Feymew nüngey ta Jesus ka püresungey.\\n47 Welu kiñe tati mülelu tiye mew entupay tañi wayki, fey katrünentuñmafi tañi kiñe pilun tati Wünen Longko Saserdote tañi kona.\\n48 Feymew Jesus ramtufi tati pu che:\\n—¿Chem mew am küpalnieymün ta wayki ka nünieymün mamüll tamün püresumuafiel, iñche ta kiñe malochefengelu reke? 49 Fill antü müleken ta eymün iñchiñ. Kimeltumekeken ta ngillatuwe ruka mew, fey chumkawnorume püresumukelafun. Welu tüfa femngechi femi tañi mupiael ñi chumngechi wirikonkülen ti dungu ta Wirin Chillka mew.\\n50 Fey Jesus kom ñi pu disipulu kisukünueyew, ka lefmawi engün. 51 Welu kiñe weche wentru ta inanieeyew, kiñe safana mew müten ta munuluwküley. Fey tüfa ta nüngey, 52 welu ta kisu neykümkünufi tati safana, fey triltrangkülen lefmawi.\\n53 Feymew yengey ta Jesus tati Wünen Longko Saserdote mew, fey trawüluwi engün kom tati pu longkolelu tati pu saserdote mew, ka tati pu putrem fütakeche ka ti pu kimeltukelu Moyse ñi ley dungu. 54 Pedro alü kamapu inanieeyew ka konpuy ti Wünen Longko Saserdote tañi itrotripa ti wülngin ruka mew. Fey anükünuwpuy tati pu llüwatulekelu engün ta ngillatuwe ruka mew, fey eñumtuley ta inaltu kütral.\\n55 Fey ti pu longkolelu ti pu saserdote mew ka kom tati putremke judiu kintukadungulelfi engün ta Jesus ñi kondenayafiel ka ñi langümafiel, welu ta perkelay engün chem koyla dungu rume ñi witrantulelafiel. 56 Rume fentren che ta puwürkey tañi dalluntukuafiel re koylake dungu mew ta Jesus, welu kakerumey ñi dungu engün, feymew chaflay ñi dallupuel engün. 57 Kiñekentu ta witrapüray, fey dalluntukufi ta re koylake dungu mew, feypilen mew:\\n58 —Iñchiñ ta allküñmakefiyiñ tañi feypin: ‘Iñche ta teyfüafiñ ta tüfachi ngillatuwe ruka tati pu che ñi dewmael, fey küla antü mew witrañpüramtuan ta kangelu ngillatuwe ruka che tañi dewmanoel.’\\n59 Welu kisu engün tañi feypintukuelchi dungu trüruwlay.\\n60 Feymew tati Wünen Longko Saserdote witrapüray kom che tañi adkiñ mew, fey ramtufi ta Jesus:\\n61 Welu Jesus ñüküfküley müten. Kiñe dungu no rume llowdungulay. Fey ti Wünen Longko Saserdote ka wiñome ramtufi ta Jesus:\\n62 Jesus ta feypi:\\n63 Feymew tati Wünen Longko Saserdote wikürkay tañi takuwün ñi kimfaluwael ñi fente lladkün, fey feypi:\\n—Fey tüfa tañi feypin mew duamtuwelaiñ chem dungu no rume tañi feypingeael. 64 Eymün allküñmafimün tañi feypiel. Rume wesa dunguy ta Ngünechen mew. ¿Chumngentufimün kay?\\nFey kom kiñewi engün ñi “yafkay” ñi piafiel ka ñi “langümngepe” ñi piael engün. 65 Kiñekentu eluwi engün tañi tofkütuafiel, ka takuñmangey tañi nge ka wülelfi engün, ka feypiniefi:\\n66 Pedro ta müley nageltu ti lepün ruka mew. Feymew akuy kiñe domo ti küdawelkefilu tati Wünen Longko Saserdote. 67 Fey pefilu ta Pedro, eñumtumekelu ta ina kütral, leliniewefi ka feypifi ta Pedro:\\n68 Pedro ta llumumay, feypilen mew:\\nFey tripay wekuntu, itrotripa wülngiñ. Feymew kakaray kiñe alka.§ Kiñeke kuyfi wirin mew ngelay: “Feymew kakaray kiñe alka”. 69 Fey ti küdawkechi domo ka pefi ta Pedro, fey eluwi ñi feypiafiel tati kakelu pu che:\\n70 Welu Pedro ka wiñome “kimlafiñ” pi. Ka pichi alün mew, tati pu che müleyelu tüfey mew ka wiñome feypifi engün ta Pedro:\\n—Rüfngey eymi ta Jesus ñi kompañ, ka femngechi Galilea tuwünche ta eymi. Ka tami dungun kütu femngerumey kisu reke.* Kiñeke kuyfi wirin mew ngelay: “Ka tami dungun kütu femngerumey kisu reke”.\\n71 Feymew Pedro eluwi tañi wesa dunguael ka ñi kuyalltuael, feypilen mew:\\n72 Feychi lelen mew müten kakaray ta alka epu rupachi, fey Pedro tukulpay ñi feypikünuetew ta Jesus: “Petu ñi epuchi kakaranon† Kiñeke kuyfi wirin mew ngelay: “epuchi kakaranon”. ta alka, küla rupachi ta ‘kimlafiñ’ piaymi.” Fey eluwi tañi ngümakawael.\\n*14:1 Paskua kawiñ: ti pu judiu ñi kawiñ antü tañi tukulpangekemum chumngechi ñi montulngen püresukonalekelu tati pu judiu Egipto mapu mew.\\n†14:3 nardo: tati aseyte nentukeel kiñe folil anümka mülelu India trokiñ mapu mew.\\n‡14:8 tukulelenew perfume: tati pu judiu wimtulerkefuy ñi tukulelafiel perfume ti la.\\n§14:24 Kiñeke kuyfi wirin mew ngelay: “we eldungun”.\\n*14:27 Sakaria 13.7.\\n†14:30 Kiñeke kuyfi wirin mew ngelay: “epu rupachi mew”.\\n‡14:36 tüfachi fütra kutrankawün mew: füre pulku pin ürke.\\n§14:68 Kiñeke kuyfi wirin mew ngelay: “Feymew kakaray kiñe alka”.\\n*14:70 Kiñeke kuyfi wirin mew ngelay: “Ka tami dungun kütu femngerumey kisu reke”.\\n†14:72 Kiñeke kuyfi wirin mew ngelay: “epuchi kakaranon”.","num_words":1650,"character_repetition_ratio":0.062,"word_repetition_ratio":0.02,"special_characters_ratio":0.208,"stopwords_ratio":0.391,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Rebeka duami ñi ayüwafiel ta Jewba | Nütramkakeafimi tami pu pichikeche\\nPAPELTUAFUYMI abjasio abui acholi afrikáans ahanta albanés alemán alemán de Pensilvania altaico aluro amárico armenio asamés aucano ayie aymara azerí azerí (alfabeto cirílico) bajo alemán bambara bashkir bassa de camerún bassa de liberia batak (simalungun) batako karo batako toba baulé becol bengalí bete biak birmano bislama bomu boulou búlgaro cabilé cakchiquel occidental camboyano catalán cebuano chabacano checo chichewa chino mandarín (simplificado) chino mandarín (tradicional) chitonga chitonga de Zimbabue chitumbuka chokue chol chopi chuabo cibemba cinamwanga cingalés citonga congo coreano criollo de las seychelles criollo haitiano criollo mauriciano criollo portugués croata dangme danés dayaco engayú dehu digor diola duala dusún edo efik emberá (catío) endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano fon frafra francés ga gallego galés garífuna georgiano gitonga griego groenlandés guaraní guaraní boliviano guerzé gujarati gun guna hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo ilocano indonesio inglés irlandés ishan islandés isoko italiano japonés javanés kachin kannada kaonde kayin sgaw kazajo kekchí khana kikamba kikongo kikuyu kiluba kimbundu kinande kiniaruanda kipende kirguís kiribatiano kirundi kisi kpelle krío kurdo kurdo kurmanyí del Cáucaso kwangalí kwanyama kyangonde lamba lenie letón lhukonzo lingala lituano lomue lovari luganda lugbara lunda luo luvale macedonio macua malayo malayálam malgache maltés mam mambue-lungu maninkakan oriental manyacú mapudungun maratí marshalés maya mazahua mazateco de Huautla mendé mixe mixteco de guerrero mixteco de huajuapan mizo mongol more motu navajo nengone nepalés ngäbere (o guaymí) nias nicobarés niueano noruego nyungwe náhuatl de guerrero náhuatl de la huasteca náhuatl del centro náhuatl del norte de puebla oromo osético otetela otomí pangasinán panjabí panjabí (escritura nasta’liq) papiamento de aruba papiamento de curazao pemón piaroa pidgin camerunés pidgin de las islas salomón pidgin nigeriano polaco portugués pular purépecha páez quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de santiago del estero quiché rapa nui rarotongués romaní de Macedonia (alfabeto cirílico) romaní de bulgaria romaní de macedonia romaní del este de Eslovaquia romaní del norte de Grecia romaní del sur de Grecia rumano runyankore ruso rutoro samoano sango sanguir saracu saramacano sarnami sena sena serbio serbio (alfabeto latino) serere sesoto de Lesoto setsuana shona sidama silozi soli somalí sranangtongo suajili suati sueco sundanés susu tagalo tahitiano tai tamil tandroy tankarana tarahumara central tayik telugu tetun dili tivo tlapaneco toba tojolabal tok pisin tongano toraja totonaco tseltal tshiluba tsonga tsotsil turco turcomano turcomano tuvaluano tuviniano twi tártaro tének de San Luis Potosí ucraniano uhobo uigur (alfabeto cirílico) umbundú uolof urdu uzbeko valenciano vascuence vendal vezo vietnamita wallisiano waray-waray wayuunaiki wichi wolaita xhosa xitshwa yoruba zapoteco de lachiguiri zapoteco del istmo zulú árabe ñanya ñemba\\nRebeka pingechi domo piwkeyekefuy ta Jewba. Tañi füta Isaak ka femngechi femkefuy. Tüfachi nütram mu kimaiñ epu ramtun: ¿Chumngechi kimuwingu Rebeka ka Isaak? Ka ¿chumngechi Rebeka ayüwelfi ta Jewba? Inaduamafiyiñ.\\nIsaak ñi chaw Abraam pingefuy, ka tañi ñuke Sara pingefuy. Fey engün mülekefuyngün Kanaan mapu mu, welu tati pu che mülelu fey mu poyekelafuyngün ta Jewba. Abraam ayüy tañi fotüm Isaak ñi nieal kiñe domo poyekelu ta Jewba. Feymu werküy kiñe kona amualu Aran waria mew, amuy kiñe kona Eliasar pingelu peno. ¿Chumngelu am (chemu) müley ñi amual feychi waria mu? Aran waria mu mülepuy Abraam ñi pu reñma (pu che), üyew Eliasar peafuy kiñe küme domo Isaak ngealu.\\nRebeka müna küdawi ñi eluafiel ko\\ntati pu kamellu\\nFey Eliasar fütra kamapu amuy tañi pu chaf kona engün. Yeniey mari kamellu, ka fentren iyael ka fillke yewün. Welu ¿chumngechi Eliasar dulliafuy (ngümintuafuy) kiñe küme domo Isaak ngealu? Eliasar kimi tati pu domo ñi amuken kiñe rünganko (posoko) mew entumeal ko. Feymew akulu engün Aran waria mew, amuyngün feychi rünganko mu. Fey ngillatun mu feypifi ta Jewba: ‘Ngillatuafiñ kiñe üllcha domo ­tañi eluaetew ko. Ka kidu feypile: “Pütokonge eymi, fey ka eluafiñ ko tami pu kamellu”, fey kimtukuan feychi domo tami dulliel (ngümintuel)’.\\nFey akurumey Rebeka feychi rünganko mew. Biblia ta feypi tüfachi üllcha domo ñi küme adngen. Eliasar feypifi: ‘Eluafen ko’, ka Rebeka llowdungueyew: ‘Feley, eluaeyu ko ka entulelafiñ tañi pütokoal tami pu kamellu’. Rakiduamnge: tati pu kamellu müna pütokokeyngün, feymu Rebeka mülefuy ñi entual alün ko, ¡fentren rupa amuy ti rünganko mu! Adkintufinge ti adentun. ¿Chummekey am ta Rebeka?... Eliasar müna afmatulewey pelu fente ñi küdawün ta Rebeka. Feyngey, Jewba elueyew fey ñi ngillatuel.\\nEliasar elufi ta Rebeka fillke küme adngechi yewün. Ka chi üllcha domo mangelfi ta Eliasar ka tañi pu chaf kona amual engün Rebeka tañi chaw ñi ruka mu. Fey Eliasar feypi chumngelu (chemu) ñi werküetew ta Abraam üyew. Kafey nütramelfi chumngechi ñi llowdunguetew Jewba tañi ngillatun. Rebeka ñi pu che rume (mütre) ayüwingün tañi fütangeal Isaak engu.\\nRebeka amuy Kanaan mapu mew Eliasar engu ñi fütayeafiel ta Isaak\\n¿Ayüy Rebeka ñi fütayeafiel ta Isaak? ¿Chem piafuymi kay?... Rebeka ñi pu che ramtueyew: ‘¿Küpa amuymi Kanaan mapu mu tami fütayeafiel ta Isaak?’. Ka kidu llowdungufi: ‘¡May, küpa amun!’. ¿Chumngelu am (chemu)? Rebeka kimniefuy Jewba ñi werküfiel ta Eliasar. Feymew amuy Kanaan mapu mew, ka fütayefi ta Isaak.\\nRebeka feyentukefi (müngeltukefi) ta Jewba, feymu kidu kümelkaeyew. Fey ­llemay, Jesu ñi tuwünche ngetuy. Feymew feyentufilmi (müngeltufilmi) ta Jewba Rebeka reke, femngechi ayüwülafimi tami Wenu Chaw. Ka kidu kümelkayaymu tati.\\n¿Iney (iñi) am ta Rebeka?\\nAbraam ayülay tañi fotüm Isaak kurengeal kiñe Kanaan domo engu. ¿Chumngelu am (chemu)?\\n¿Chumngechi kimi Eliasar Jewba ñi dullifiel (ngümintubel) ta Rebeka?\\nTami ayüwülafiel ta Jewba ¿chem müley tami femal?","num_words":896,"character_repetition_ratio":0.04,"word_repetition_ratio":0.0,"special_characters_ratio":0.171,"stopwords_ratio":0.174,"flagged_words_ratio":0.0,"lang_id_score":0.993,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Üñüm nütramelparkeenew: \"Mapuche Moŋen\": Elisa Loŋkon ñi nütram.\\n\"Mapuche Moŋen\": Elisa Loŋkon ñi nütram.\\nMari mari pu wenhüy.\\nChumül Anthü chillkaturpun tüfachi nütram, Elisa Loŋkon ñi wirintükuel. Fey mew ta wirintükupatufin fachi blog mew. Feypi tichi nütram:\\n✴(ðuamülmi ta mi chillkatuafiel fey ñi re wirintükuel müten, lelimeŋe minchetu, chew ñi afpuyüm post)\\n« Kuyfi, piam, mülerkelafuy che Nag Mapu mew. Wallon Mapu niefuy meli ñom: Wenu Mapu, Raŋin Wenu Mapu, Nag Mapu ka Minche Mapu. Kallfü püllü eli ñi kümeke püllü ñi nagam Nag Mapu mew, welu weðake püllü ütrirtufi, kewatuyŋün, tranarumeyŋün, kütralürke rupay Nag Mapu mew, puwiŋün Minche Mapu. Pu weðake püllü nhewen nielu am tripatuyŋün, ðegiñürkelewetuyŋün. Kümeke nhewen pepiwüñotulay, Raŋin Wenu Mapu müten puwiŋün, fey mew waŋülhenŋetuy. Rumeñma ŋümalu ñi pepipüranun, lhafkenuwtuy ñi külle mew, femŋechi wefi lhafken.\\nKiðulen mew Nag Mapu, Kallfü Wenu Kuðe \"amuaymi\" pifi ñi püñeñ. Kallfü Wenu Üllcha \"trepemapupuaymi Nag Mapu\" piŋey. Nag Mapu ti üllcha trekay kurantu mew, mollfüni ñi nhamün, fey mew wefi kachu, rayen, anümka, üñüm. Ñi kiðu miawnuam elŋey Kallfü Wenu We Che. Ti epu we che ñi koñiyewün anümapupay Nag Mapu mew. Kallfü Wenu Kuðe küme ŋülamtufi ti epu che, ñi ŋoymanuam ñi tuwün, ñi mapuðüŋuleael ka ŋillatuleael küme feleam Mapu.\\nKultruŋ mew wiriley tüfachi piam, tüfa mew müley ti meli folil küpan, meli troy Mapu, ka meli witran Mapu. »\\n~ Elisa Loŋkon.\\n(nentufi að tüfa mew: http:\/\/elquejon.deviantart.com\/art\/Mapuche-272179984)\\n✴Re femŋechi wirintükufi ñi nütram ta in lamŋen Elisa Loŋkon:\\nMapuce mogen Kuyfi, piam, mvlerkelafuy ce nagmapu mu. Wajonmapu niefuy meli ñom: wenumapu, raginwenumapu, nagmapu ka mincemapu. Kajfu pvjv ebi ñi kümeke püjv ñi nagam nagmapu mu, welu wezake pvjv vxirtufi, kewatuygun, xanarumeygvn, kvxal erke rupay nagmapu mu puwigu mincemapu. Pu wezake pvjv newen nielu am xipatuygvn, degvnerkelewetuygvn. Kvmeke newen pepi wvñotulay raginwenumapu mvten puwigun, feymu wagvlengetuy. Rumeñma gvmalu ñi pepi püranon, bafkehwtuy ñi küje mu, femgeci wefi bafkeh. Kisulen mu nagmapu Kajfuwenu kuse amuaymi pifi ñi pvñen, Kajfuwenu vvjca, xepemapupuaymi nagmapu pigey. Nagmapu ti üjca xekay kurantu mu, mojfvhi ñi nanvn, feymu wefi kacu, rayen, anvmkan, vñvm. Ñi kisu miawnuam elgey Kajfvwenu Wece. Ti epu wece ñi koñiyegvn anvnmapupay nagmapu mu. Kajfuwenu kuce kvme gvlamtufi ti epu ce, ñi goymanuam ñi tuwvn, ñi mapuzuguleal ka gijatuleal kvme feleam mapu. Kulxug mew wiriley tvfaci piam, tvfa mew müley ti meli folil kvpan, mebi xoy mapu, ka mebi wixan mapu.\\nPublié par Amaru Quyllur à 13:33\\nWichakew ñi küðaw: Ilwen\\nLemunantu ~ Guillatún por la Muerte de Valdivia","num_words":392,"character_repetition_ratio":0.053,"word_repetition_ratio":0.0,"special_characters_ratio":0.2,"stopwords_ratio":0.209,"flagged_words_ratio":0.0,"lang_id_score":0.998,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Luka 1\\nLuka tañi wirielchi küme dungu\\nKiñe judiu tuwünngenochi wentru, Luka pingelu, wirifi tüfachi lifru. Luka kiñe mediku ürke ka rume kim wentru. Tunte chumkawnorume miyawkelafuy ta Jesus engu, welu rume kimürkey ta Jesus ñi femelchi dungu. Luka kompañürkefi ta Pablo tripalu kake trokiñ mapu mew ñi wewpiafiel ti küme dungu. Tunte ayüngefuy rume ñi langümngeafel ta Pablo, Luka ta turpu kisukünulafi ta Pablo.\\nKüla mari kechu tripantu ñi dew lan, ñi wiñomongetun ka ñi püratun ta wenu mapu ta Jesus, Luka wirifi tüfachi lifru kisu ñi weni Teofilongealu. Luka küme kuñiwtun mew inaramtufi tüfachi dungu, femngechi tañi wirilelafiel ta Teofilo femngechi ñi kimael ñi rüfngen feytichi dungu ñi femel ta Jesus.\\n1 Rume pütrüley tati yafüluwyelu ñi wiriafiel tati dew rupachi dungu iñchiñ mew, 2 chumngechi taiñ kimeltuetew ta tüfeychi pu che, pefilu engün am chumngechi ñi rupan ti dungu ellaka mew müten, fey engün am yefalngelu ñi kimelafiel ti werken dungu. 3 Feymew iñche ka femngechi inaramtun kuñiwtun mew chumngechi ñi rupan kom tüfachi dungu. Fey ta famngechi kümelu trokifiñ tami wirilelafiel kom tüfachi dungu, eymi rume sakin wentru Teofilo, 4 femngechi tami doy küme kimafiel ñi rüfngen tami dew kimelelngeelchi dungu.\\n5 Feychi tripantu mew ta Erode longkolelu Judea mapu mew, fey mülerkey kiñe saserdote Sakaria pingelu, koneltulelu ta Abia ñi trokiñ saserdote mew. Fey kisu ñi kure Isabel pingerkey, Aaron ñi reñma tuwünche ürke. 6 Fey mür engu lif mongen nierkey Ngünechen mew ka müngeltuniefuy Ñidol ñi werkün ley dungu, fey ta famngechi iney rume yafkay pirkelayafeyew engu. 7 Welu Sakaria ñi kure nierkelay püñeñ, niepüñeñkerkenolu am. Ka femngechi mür putremürkey engu.\\n8-9 Fentren trokiñ saserdote mülerkey, fey wimtulerkey engün ñi suertiafiel femngechi ñi kimam engün chem trokiñ ñi legtu tripael ñi poyeafiel ta Ngünechen ngillatuwe ruka mew. Fey kiñe antü, Sakaria ñi koneltulemumchi trokiñ saserdote legtu tripay ñi konpuael ti doy ponwitulechi ngillatuwe mew. Fey Sakaria ñi chaf pu saserdote üytueyew kisu ñi lüpümafiel ti insienso. 10 Fey petu lüflu ti insienso, kom ti trawüluwkülechi pu che mekey ñi ngillatun wekuntu ti ngillatuwe ruka mew. 11 Feymew Ñidol ñi werken püllü pewfaluwfi ta Sakaria. Witralerkey ti ngillatuwe ñi man ad püle chew lüpümngekey ti insienso. 12 Fey Sakaria, pefilu ti werken püllü, rume pellkenagi. 13 Welu ti werken püllü feypieyew:\\n—Sakaria, llükakilnge. Ngünechen ta allküñmaeymew tami ngillatun, fey tami kure Isabel nieay kiñe wentru püñeñ, fey ñi üy Juan pintukulelafimi. 14 Eymi ta rume ayüwaymi, fey ka femngechi ti kakelu pu che rume ayüway ti pichiche ñi choyüngen mew, 15 tami fotüm am rume fütra kim wentrungealu Ñidol ñi dungu mew. Fey kisu chumkawnorume putulayay pulku ka pitarilla no rume. Petu ñi choyüngenon, nieay ti Lif Küme Püllü ñi piwke mew. 16 Fey kisu ñi wewpiaelchi dungu mew rume fentren che, Israel mapu mew mülelu, wiñorakiduamtuay engün Ñidol Ngünechen mew. 17 Fey Juan wüne llituay ñi wewpiyeafiel Ñidol ñi dungu petu ñi pewfaluwnon ti Cristo. Chumngechi pepiluwün niefuy tati pelon wentru Elia ka feychi pepiluwün nieay ta kisu. Fey ti pu fotümwen kümelkawtuay engün ka ti pu wesake piwkengelu adümay ñi müngeltuael engün. Fey tüfa famngechi Juan kimeltunieafi tati pu che ñi llowafiel ta Ñidol.\\n18 Feymew Sakaria ramtufi ti werken püllü:\\n19 Fey ti werken püllü llowdungueyew:\\n—Iñche ta Gabriel pingen, iñche poyekefiñ ta Ngünechen. Kisu ta werküenew tami dungupayafiel ka tami feypipayafiel tüfachi küme dungu. 20 Welu fewla, feyentunolu am ta eymi tami feypipefielchi dungu, feymew ketroaymi. Fey pepi dungulayaymi puwle wüla ti antü ñi mupiael kom tüfachi dungu.\\n21 Welu ti pu che wekuntu ti ngillatuwe ruka mew üngümnierkefi engün ta Sakaria ka welukonke ramtukawmekeyngün chumngelu ñi fente pütrüñman. 22 Fey alün mew wüla tripapatuy, welu pepi dungurkelay. Feymew ngüneduamingün ta Sakaria ñi pen kiñe werken püllü ti ngillatuwe mew, fey ti pu che kimelelpatueyew ta Sakaria ñi kuwü mew ñi rupaelchi dungu. Fey femngechi amuley ñi pepi dungunon. 23 Fey Sakaria dewelkalu ñi poyefiel ta Ngünechen, amutuy ñi ruka mew.\\n24 Fey dew rupalu tüfa, kisu ñi kure Isabel niepüñeñüy. Femngechi kechu küyen tripalay ñi ruka mew ñi witranngeyawael kake rukache mew, rakiduamkülerkelu am tüfachi dungu mew. Fey feypi: 25 “Ñidol ñi piel mew niean kiñe püñeñ, fey femngechi tati pu che ‘niepüñeñkelay’ piwelayaenew” pirkey ta Isabel.\\n26 Fey puwlu kayu küyen, Ngünechen werküfi ti werken püllü, Gabriel pingelu, kiñe waria mew Nasaret pingelu, mülelu Galilea trokiñ mapu mew, 27 tañi witranngepayael kiñe fütangenochi üllchadomo mew, Maria pingelu. Fey tüfa eludunguniewürkey ñi kureyewael kiñe wentru engu Jose pingelu, ti longko ülmen David ñi yomelche. 28 Fey ti werken püllü akuy chew ñi mülemum ta Maria, fey feypipafi:\\n—¡Chalipapeeyu, Ngünechen am sakinieetew ta eymi! Ñidol müley ta eymi mew. Rume sakifal domo ta eymi kakelu pu domo mew.* Kiñeke kuyfi wirin mew ngelay: “Rume poyefal domo ta eymi kakelu pu domo mew.”\\n29 Feymew Maria pefilu ti werken püllü, pellkelkaeyew ñi dungun mew, fey kisutu ramtuwi ñi chem pifel chey ti chalin dungu. 30 Fey ti werken püllü feypifi ta Maria:\\n—Maria, llükakilnge. Eymi ta rume fütra ayüwün nieaymi Ngünechen tami füreneetew mew. 31 Fey niepüñeñaymi. Nieaymi ta kiñe wentru püñeñ, fey ñi üy Jesus pingeay. 32 Rume fütra kim wentrungeay, fey fütra pepiluwün niechi Ngünechen ñi Fotüm pingeay. Ka femngechi Ñidol Ngünechen longko ülmenkünuaeyew, kisu ñi kuyfi tuwün em David reke, 33 fey rumel longko ülmenngeay ti Israel trokiñche mew. Fey ñi longko ülmenkülen chumkawnorume aflayay.\\n34 Fey ramtueyew Maria:\\n35 Fey ti werken püllü feypifi ta Maria:\\n—Tati Lif Küme Püllü akuay eymi mew, fey wenu mapu Ngünechen ñi pepiluwün akuay eymi mew kiñe tromü reke. Feymew ti pichiche tami choyüael Lif Mongenngeay ka femngechi Ngünechen ñi Fotüm pingeay. 36 Tami reñmanieelchi domo Isabel ka femngechi niealu ta kiñe wentru püñeñ, tunte dew kusefuy rume. Tati niepüñeñkenolu pikefel, fey kayu küyen dewma niepüñeñküley. 37 Ngünechen mew ngelay chem dungu no rume pepilfalnolu.\\n38 Feymew Maria feypi:\\n39 Fey rupalechi antü mew, Maria amuy kiñe waria mew mülelu ta Judea ñi wingkulngechi mapu püle. 40 Fey puwlu Sakaria tañi ruka mew, konpuy ka chalipufi ta Isabel. 41 Feymew Isabel, allkülu Maria ñi chalipun, fey ñi püñeñ nengümkawi ñi pütra mew, kisu ñi piwke mew llowlu am ti Lif Küme Püllü. 42 Feymew newentu dungun mew feypi:\\n—¡Ngünechen ta doy küme felen elueymew kom ti kakelu pu domo mew ka tami püñeñ rume küme felen eluafi! 43 ¿Ineyfel anta iñche, ta Ñidol ñi ñuke tañi femngechi witrankontupayaetew? 44 Pürümka müten allkülu iñche tami chalipan, iñche ñi püñeñ ayüwlu nengümkawi iñche ñi pütra mew. 45 Rume sakin domongeaymi tami feyentun mew femngechi tañi mupiael kom ti dungu tami feypietew ta Ñidol.\\n46 Maria feypi:\\n47 Iñche ñi piwke rume ayüwi ñi Montulchefe Ngünechen mew,\\n48 Ngünechen am kutranpiwkeyeetew ta iñche, tañi kuñifal domongen.\\n49 Rume fütra dungu pengeli iñche mew tati kom pepiluwünngelu,\\n50 Ngünechen rumel kutranpiwkeyekefi tüfeychi pu che tañi yamnieetew.\\n51 Afmatufal dungu femi kom ñi pepiluwün mew.\\n52 Müntuñmafi ti pu longko ülmen ñi nieelchi pepiluwün,\\n53 Kümeke dungu kimeltufi tati küpa allkütulelu Ngünechen ñi dungu,\\n54 Kellufi tañi Israel trokiñche, kisu ñi pu kona,\\n55 Femngechi tukulpakünulelürkefilu am taiñ kuyfi tuwün em,\\n56 Feymew Maria mülewepuy Isabel ñi ruka mew küla küyen, fey wüla küpatuy ñi ruka mew.\\n57 Fey puwlu ñi püñeñael ta Isabel, fey kiñe wentru püñeñ nierkey. 58 Fey kimlu ñi pu karukatu che ka ñi pu reñma ñi femngechi pengelün ñi kutranpiwkeyechen ta Ñidol kisu mew, amuy engün ñi pemeaetew.\\n59 Fey pura antü nielu ti pichiche, yengey ñi sirkunsidangeael, fey rakiduamkülerkefuy engün ti pichiche ñi lakuntukuafiel ñi chaw mew. 60 Welu kisu ñi ñuke feypi:\\n61 Feymew llowdungungey:\\n62 Feymew ka ramtungey re maychilkuwün mew ti ngen fotüm chem üy ñi nieael ti pichiche. 63 Fey ti ngen fotüm feypi ñi rulelngepayael kiñe pichi trafla tañi wirintukuael ti üy. Fey wirintukuy: “Juan pingey ñi üy tati”. Fey kom ti pu che rume afmatuleweyngün. 64 Fey feychi lelen mew müten Sakaria wiñome pepi dungutuy, ka eluwi ñi püramyeafiel ta Ngünechen. 65 Fey kom che mülelu Judea ñi wingkul trokiñ mapu mew nütramyefi engün feytichi dungu. 66 Kom tüfeychi pu che allküyelu tüfachi dungu, kisuke ramtuwingün: “¿Chumngechi wentrungeay chey tüfachi pichiche?” rüf mew am pengel-lu ta Ñidol ñi pepiluwün tati pichiche mew.\\n67 Fey Sakaria, tati pichiche ñi chaw, ngünenieetew ti Lif Küme Püllü, nütramyefi ta Ngünechen feypilen mew:\\n68 “¡Rume fütra püramyengepe ta Ñidol, Israel tañi Ngünechen,\\n69 Werküleleiñmew kiñe fütra pepiluwün niechi Montulchefe,\\n70 Fey tüfachi dungu lle tañi tukulpakünuel kuyfi mew kisu ñi pu lif mongen pelon wentru mew:\\n71 Taiñ montulaetew pu kayñe mew ka kom taiñ üdenieetew mew\\n72 ka femngechi ñi kutranpiwkeyeafiel taiñ kuyfike tuwün em\\n73 Fey tüfa ürke tañi kuyalltu dungulelfiel ta Abraam iñchiñ taiñ wünen chaw em:\\n74 kisu taiñ Ñidol montulürkeaetew iñchiñ taiñ pu kayñe mew,\\n75 Ka femngechi taiñ müleael fill antü Ñidol ñi ayfiñ mew lif piwke mew\\n76 Fey eymi kay, iñche ñi pichi fotüm,\\n77 Femngechi ta kimeltuafimi ti trokiñche Ngünechen\\n78 Iñchiñ taiñ Ngünechen, ñi rume kuñillchen mew\\n79 femngechi ñi pelontulelafiel reke ñi kimeltun mew\\n80 Fey ti pichiwentru amuley ñi doy tremkülen ka amuley ñi doy kimün, fey tremürkey ti uwe mapu mew puwlu wüla ti antü ñi pewfaluwael ñi wewpilelafiel tati pu israelche.\\n*1:28 Kiñeke kuyfi wirin mew ngelay: “Rume poyefal domo ta eymi kakelu pu domo mew.”","num_words":1456,"character_repetition_ratio":0.059,"word_repetition_ratio":0.006,"special_characters_ratio":0.199,"stopwords_ratio":0.405,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Chaw Ngünechen wiñomongeltuafi pu layelu | Mapudungun\\nPAPELTUAFUYMI abjasio abui abé acholi afrikáans akha alemán altaico aluro amárico armenio armenio occidental ateso atié aymara ayá azerí azerí (alfabeto cirílico) bashkir bassa de camerún bassa de liberia batak (simalungun) batako karo batako toba becol bete biak birmano bislama boulou caboverdiano camboyano cebuano chabacano changana (zimbabue) chichewa chiga chin haka chin tiddim chin zotung chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuvash cibemba cinamwanga cingalés citonga congo coreano criollo de las seychelles criollo de reunión criollo guadalupeño criollo guayanés criollo haitiano criollo inglés de Belice criollo mauriciano damara dangme danés dayaco engayú dehu diula duala dusún edo efik emberá (catío) embunda endebele endebele de Zimbabue endonga endáu enzema español estonio ewé fanti finlandés fiyiano fon francés futunés oriental ga galés gitonga gokana griego guaraní guaraní boliviano guerzé gueré gun hausa herero hiligaynon hindi holandés hunsrik húngaro iban ibanag ibinda ibo ilocano indonesio inglés irlandés isoko italiano japonés javanés kabiye kachin kannada kaonde kayin sgaw kazajo kazajo (alfabeto árabe) khana kikamba kikongo kikuyu kiluba kimbundu kiniaruanda kipende kirguís kiribatiano kirundi kisi kisii kisonge kituba kpelle krío kurdo (alfabeto latino) kwangalí kwanyama kyangonde lahu lamba lambya lari lengua de señas argentina lengua de señas boliviana lengua de señas colombiana lengua de señas mexicana lengua de signos española lenguaje de señas americano lenguaje de señas angoleño lenguaje de señas birmano lenguaje de señas chino lenguaje de señas cubano lenguaje de señas de quebec lenguaje de señas finlandés lenguaje de señas indio lenguaje de señas indonesio lenguaje de señas italiano lenguaje de señas malasio lenguaje de señas nepalés lenguaje de señas polaco lenguaje de señas portugués lenguaje de señas rumano lenguaje de señas tai lenguaje de señas vietnamita lhukonzo lingala lituano lomue luganda lugbara lunda luo luvale macua malayo malayálam malgache maltés mam mambue-lungu mapudungun maratí maya mazahua mendé meru mizo mongol more navajo nengone nepalés ngäbere (o guaymí) nias niueano noruego nyaneka nyungwe náhuatl del centro okpe oriyá oromo osético otetela pangasinán panjabí (escritura nasta’liq) pidgin (oeste de África) pidgin camerunés pidgin de las islas salomón pidgin nigeriano polaco ponapés portugués de Brasil portugués de Portugal quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de Tena quichua de santiago del estero rarotongués romaní de Macedonia (alfabeto cirílico) romaní de Serbia romaní de macedonia romaní del este de Eslovaquia romaní del norte de Grecia romaní del sur de Grecia ronga rumano runyankore ruso rutoro samoano sango sanguir sena sena senga (zambia) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai talian tamil tandroy tankarana tayik tetun dili tigriña tivo tojolabal tok pisin tongano tshiluba tsonga turco tuvaluano twi tártaro ucraniano uhobo uigur (alfabeto cirílico) umbundú urdu uruund uzbeko vezo vietnamita wallisiano waray-waray wichi wolaita xitshwa yacouba zandé zulú árabe ñanya ñemba\\nChaw Ngünechen wiñomongeltuafi pu layelu\\n1, 2. ¿Chem dungu mu püresuleiñ?\\nRAKIDUAMNGE chum duamnagafuymi rupafule tüfa: dalluntukungelmi koyla dungu mu, fey elngeymi tami püresuntukungeal kom tami mongen mu. Turpu lifretripalayaymi, niewelaymi maneluwün, chumlayafuymi rume. Welu perumeymi iney tami pepi montulaetew, fey küpa kellueymu.\\n2 Iñchiñ femngechi reke feleiñ. Püresuleiñ reke lan dungu mu. Ka chumlayafuiñ rume taiñ lifretripayal. Welu Chaw Jewba niey newen taiñ montulaetew, ka küpa kellueiñmew, feymu feypikünueiñmew: “Ti kiñelewechi kayñe, tati lan dungu ka femngechi wewngeay” (1 Korintio 15:⁠26).\\n3. Jewba, ¿chumay taiñ montulaetew lan dungu mu?\\n3 Feley llemay, Jewba apümafi ti lan dungu. Feymu müna küme duamküleaiñ lawenole pu che. Welu fey müten femlayay ta Chaw Dios, kafey wiñomongeltuafi pu layelu. Kidu feypikünuy: “Itrokom che wiñomongetuay” (1 Korintio 15:⁠22). ¡Müna ayüwküleaymi femtripale tüfa!\\nLALE KIÑE TAIÑ PU CHE KAM WENI\\n4. 1) Lale kiñe taiñ pu che kam weni, ¿chem yafültukuafeiñmu? 2) ¿Chem kümeke weni niekefuy Jesus?\\n4 Lan mu taiñ pu che kam weni, müna weñangkükeiñ. Chumlayafuiñ rume ñi wiño witratual ta kidu, feymu rume weda duamnagkeiñ. Welu Biblia rüf yafültukukeeiñmu (papeltunge 2 Korintio 1:⁠3, 4). Chaw Jewba ka Jesus rume ayüniey engu ñi wiñomongeltuafiel taiñ pu che lalu. ¿Chumngelu (chemu) kimnieiñ tüfa? Jesus mülepalu Mapu mu, witrankontumekefuy ta Lasaru ka tañi epu lamngen, Marta ka Maria pingelu. Müna küme weniwen-ngekefuyngün. Biblia feypiley: “Jesus rume piwkeyeniefuy ta Marta ka Maria ñi domo lamngen ka Lasaru” (Juan 11:⁠3-5).\\n5, 6. 1) Jesus ngüneduamfiel pu che ñi ngüman Lasaru ñi lan mu, ¿chumi kidu? 2) ¿Chumngelu yafültukukeeiñmu ngüneduamfiel Jesus ñi weñangkünagün?\\n5 Welu kiñe antü Lasaru lay. Fey Jesus yafültukumefi ta Marta ka Maria. Kimlu Marta ñi fülpan Jesus, tripay ti waria mu ñi llowmeafiel. Kidu ayüwkülefuy ñi pefiel ta Jesus, welu feypifi: ‘Mülekafulmi tüfa mew, iñche ñi lamngen lalayafuy’. ‘Alüñmay ñi akual Jesus’ rakiduampelay Marta. Fey wüla Jesus ngüneduami Maria ñi ngümameken. Jesus ngüneduamfiel pu che ñi ngüman, müna kutrantupiwkey, fey ina ngümay (Juan 11:⁠21, 33, 35). Ka femngechi lan mu taiñ pu che kam weni, müna weñangkükeiñ. Fey Jesus ngüneduamfiel tüfa, ka kutrantupiwkekey.\\n6 Müna yafültukukeeiñmu ngüneduamfiel Jesus ñi weñangkünagün. ¿Chumngelu? Tüfa kimeltueiñmu Jesus ka Chaw Jewba ñi üdekefiel ti lan dungu (Juan 14:⁠9). Kafey Jewba niey ta newen ñi apümafiel ti lan dungu, ka feypikünuy ñi apümafiel pichin antü mu.\\n“¡LASARU, TRIPATUNGE TÜFEY MEW!”\\n7, 8. 1) Marta, ¿chumngelu pilafuy ñi nülangeal ti lolo chew ñi elngen Lasaru? 2) ¿Chumi Jesus?\\n7 Lasaru elngey kiñe lolo mew, fey ñi konwe takukünungey kiñe fütra kura mew. Jesus fülkonpuy üye mew, fey feypi: “Kiñe püle nentufimün ti kura”. Dew meli antüy ñi tukukünungeel lolo mew ta Lasaru, feymu Marta pilafuy ñi nülangeal ti lolo (Juan 11:⁠39). Welu kidu kimlafuy ñi chumal ta Jesus.\\nWiñomongetulu Lasaru, müna ayüwingün tañi pu che ka weni (Juan 11:⁠38-44).\\n8 Feypifi ta Lasaru: “Tripatunge tüfey mew”. Fey “ti dew lafulu tripapatuy, ñi epu kuwü ka ñi epu namun trariley kiñe pañu mew” (Juan 11:⁠43, 44). Marta ka Maria afmatulewey. ¡Lasaru wiño witraturkey! Trawüluwtuy tañi pu che ka tañi pu weni engün. Feymu pangkokafingün ka nütramkafingün. ¡Afmatufali! Feley llemay, Jesus wiñomongeltufi ta Lasaru.\\n“PICHIDOMO, EYMI TA FEYPIPEEYU, WITRATUNGE”\\n9. ¿Iney elueyew newen ta Jesus ñi wiñomongelchetual?\\n9 Jesus, ¿kidu tañi pepiluwün mu wiñomongelchetuy? Femlay. Fey, ¿iney elueyew ta newen? Jewba llemay. Feymu petu ñi wiñomongeltunofiel ta Lasaru, Jesus llellipufi ta Jewba (papeltunge Juan 11:⁠41, 42). Welu Lasaru müten wiñomongeltulafi. Biblia ka nütramkay ñi rupan kiñe pichi malen 12 tripantu nielu. Tañi chaw Jayro kimlafuy chem femal, rume kutrankülelu kay tañi kiñen ñawe. Fey llellipumefi ta Jesus ñi tremoltuafiel. Petu dungumekefilu ta Jesus, kiñeke wentru feypimeeyew: “Tami ñawe ta dew lay. ¿Chumael anta aporiamekefimi tami küpalafiel tati Kimeltufe?”. Welu Jesus feypifi: “Llükakilnge. Feyentunge müten ta iñche mew, fey tami ñawe ta mongetuay”. Epe puwlu engu Jayro ñi ruka mu, Jesus ngüneduami pu che ñi ngümameken, fey feypifi engün: “Ngümakilmün. Tati pichidomo ta lalay. Umawküley müten tati”. Jayro ka tañi domo ramtuwpelay ñi chem pifel. Jesus feypifi tati pu che ñi tripayal, fey kidu, ti chaw ka ti ñuke konpuyngün chew ñi mülemum tati pichidomo. Piwkeyen mu nüñmafi ñi kuwü, fey feypifi: “Pichidomo, eymi ta feypipeeyu, witratunge”. Fey tati pichi malen witrafemtuy ka eluwi ñi dungual. Jesus wiñomongeltufi tati pichidomo, feymu ¡müna ayüwpelay tañi chaw ka ñuke! (Marku 5:⁠22-24, 35-42; Luka 8:⁠49-56). Jesus ñi femün mu, Jewba kümelkafi tüfachi kurewen. Longkontukunieyngu tüfa, fill antü adkintufilu tañi pichidomo. *\\n10. Biblia ñi nütramkan tañi wiñomongetun kiñeke che, ¿chumngelu fente falin-ngey?\\n10 Jesus ñi wiñomongeltuelchi pu che ka wiño latuy. Welu femfulu rume, tüfachi nütram elukeeiñmew maneluwün. Feymu fente falin-ngey. Ka pengelkey Jewba ñi küpa wiñomongeltuafiel pu layelu. ¡Femay llemay!\\nÑI WIÑOMONGETUN KIÑEKE CHE KUYFI MU, ¿CHEM KIMELTUEIÑMU?\\nApostol Pedro wiñomongeltufi ta Dorka, kiñe domo inakefulu ta Jesus (Hecho 9:⁠36-42).\\nElia wiñomongeleltufi ñi püñeñ ta kiñe lantu domo (1 Reyes 17:⁠17-24).\\n11. Chumngechi ñi feypin Eclesiastés 9:⁠5, ¿chumlefuy Lasaru lalu?\\n11 Biblia feypi: “Pu layelu chem dungu no rume kimwetukelayngün” (Eclesiastés 9:⁠5). Ka femngechi femi Lasaru. Lalu kidu, chem no rume kimwetulafuy. Umawkülefuy reke, chumngechi ñi feypin Jesus (Juan 11:⁠11).\\n12. ¿Chumngelu kimnieiñ ñi rüf wiñomongetun Lasaru?\\n12 Jesus wiñomongeltufilu ta Lasaru, pu che adkintulefuy. Jesus ñi pu kayñe ka kimniefuyngün ñi femün tüfachi afmatufal dungu. Kafey kimfali ñi feyngen Lasaru tañi wiñomongetun (Juan 11:⁠47). Fentren che pemeeyew ta Lasaru, fey feyenturpuy Jesus ñi küpan Chaw Dios mu. Jesus ñi pu kayñe ayülay tüfa, feymu küpa langümfingün ta kidu ka Lasaru (Juan 11:⁠53; 12:⁠9-11).\\n13. ¿Chumngelu maneluwküleiñ Jewba ñi wiñomongelchetual?\\n13 Jewba akordaniefi tati pu layelu kidu ñi wiñomongeltuafiel. Feymu Jesus feypi “itrokom tati pu layelu” ñi wiñomongetual (Juan 5:⁠28). Jewba dewmay itrokom mülelu. Feymu niey ta newen ñi wiñomongelchetual. Welu ñi femal tüfa, duamfali ñi akordanieafiel ñi chumngen ka ñi rupan feychi che. ¿Rüf femafuy tüfa? Rakiduamnge Biblia ñi feypin mu: “Pürakintumün kallfü wenu mew. ¿Iney am ta dewmay kom feychi dungu? Feychi entukelu ñi rakingen mu tati pu wangülen, kiñe trokiñ weychafe reke, ka kom mütrümkefi tañi üy mew. Fütra pepiluwün-ngelu am ka afmatufali ñi newen, fey kiñe no rume ñamkülelay” (Isaías 40:⁠26). Feley llemay, müley rume fentren wangülen, welu Chaw Jewba akordaniefi kiduke tañi üy. Feymu ñi wiñomongeltuafiel kiñe che, ¿akordanoafulu am pu layelu ñi chumngen ka ñi rupan?\\n14, 15. Job ñi feypin, ¿chem kimeltueiñmu?\\n14 Kiñe kuyfi wentru poyekefilu ta Jewba, Job pingelu, maneluwkefuy ñi wiñomongetual pu layelu. Kidu ramtuy: ‘Lale kiñe che, ¿ka wiñomongepetuafuy may?’. Fey feypifi ta Jewba: “Eymi mütrümaymi, iñche llowdunguaeyu. Ayüaymi tami femün kidu tami kuwü mew”. ¿Chem kimeltueiñmu tüfa? Jewba rume ayüniey ñi wiñomongeltuafiel pu layelu (Job 14:⁠13-15).\\n15 Müna yafültukukeeiñmu kimfiel tüfa. Eymi kay, ¿chumngentukefimi ñi wiñomongetual pu layelu? Ramtuwkepelaymi: “Iñche tañi pu che ka pu weni kay, ¿ka wiñomongepetuay may?”. Biblia kimeltukey iney ñi wiñomongetual ka chew ñi müleal engün. Inaduamaiñ.\\n“ALLKÜAY TA KISU ÑI DUNGUN, FEY TRIPAPATUAY ENGÜN”\\n16. Pu wiñomongetualu, ¿chumngechi feleayngün Mapu mew?\\n16 Pu che wiñomongetulu kuyfi, trawütuy tañi pu che engün Mapu mew. Ka femngechi rupayay küpalechi antü mu. Welu doy küme feleayngün. ¿Chumngelu? Wiñomongetule engün, ti Mapu felelayay famülke mew reke. Ngewelayay awkan, weychan, kutran ka chem weda dungu no rume. Ka pu wiñomongetualu rumel mongeleafuy Mapu mu.\\n17. ¿Iney engün am wiñomongetuay?\\n17 ¿Iney engün am wiñomongetuay? Jesus feypi ñi wiñomongetual “itrokom tati pu layelu” Jewba ñi longkontukunieel (Juan 5:⁠28, 29). Kafey Apokalipsi 20:⁠13 (TNM) feypi: “Tati lafken wültuy tati pu layelu mülelu fey mu, ka tati lan ka Rüngan wültuy tati pu layelu mülelu fey mu”. Feley llemay, rume fentren che wiñomongetuay. Kafey apostol Pablo feypi ñi wiñomongetual “pu norngechi che ka pu norngenochi che”. Biblia feypi: “Ka tüfachi pu wentru reke, iñche ka maneluwkülen Chaw Ngünechen mew, ñi wiñomongetual pu norngechi che ka pu norngenochi che” (Hecho 24:⁠15, TNM). ¿Chem pin ta tüfa?\\nKüme elkünungetule ti Mapu, pu layelu wiñomongetuay ka trawütuay tañi pu che engün.\\n18. ¿Iney engün am tati “pu norngechi che” ñi wiñomongetual?\\n18 ¿Iney engün am tati “pu norngechi che”? Tüfa engün mew koneltuley pu rüf poyekefulu ta Jewba, welu lalu petu ñi küpanon Jesus. Tüfa engün wiñomongetuay Mapu mew. Kiñeke engün ta Noe, Abraam, Sara, Moyse, Rut ka Ester. Ebrew kapitulo 11 mu doy papeltuafuymi tüfachi pu che mew. ¿Iney engün ka koneltuley tati “pu norngechi che” mu? Pu rüf poyekefilu ta Jewba lalu famülke mew. Kidu engün ka wiñomongetuay.\\n19. 1) ¿Iney engün am tati “pu norngenochi che”? 2) Jewba, ¿chem eluaeyew engün?\\n19 Tati “pu norngenochi che” kay, ¿iney engün am? Tüfa engün mew koneltuley fentren che allkütunolu ti rüf dungu Jewba mew. Lalu engün rume, Jewba longkontukunieeyew, fey wiñomongeltuaeyew ka eluaeyew ñi kimafiel ka serfiafiel.\\n20. ¿Iney engün wiñomongetulayay?\\n20 Fey, ¿itrokom tati pu layelu wiñomongepetuay may? Femlayay. Jesus feypi kiñeke che ñi wiñomongetunoal (Luka 12:⁠5, TNM; inaduamnge ti kimelün dungu 17). ¿Iney engün wiñomongetulayay? Pu wedake che Jewba ñi adkiñ mew, ka küpa elkünunofilu ñi weda rüpü. ¿Iney am feypiay ñi wiñomongetunoal kiñe che? Jewba, kidu tati doy fütra Kues. Welu ka elkünufi ta Jesus “kiñe kues reke tati pu mongelelu mew ka tati pu lalu mew” (Hecho 10:⁠42).\\nPU WIÑOMONGETULU ÑI AMUAL WENU MAPU MEW\\n21, 22. 1) Pu wiñomongetulu ñi amual wenu mapu mew, ¿chem kuerpu elungekey? 2) ¿Iney wüne wiñomongetuy tañi amual wenu mapu mew?\\n21 Biblia ka feypi kiñeke che ñi wiñomongetual tañi amual wenu mapu mew. Tüfachi pu che elungekelay kiñe kuerpu iñchiñ reke, püllüngeketuy engün.\\n22 ¿Iney wüne wiñomongetuy tañi amual wenu mapu mew? Jesus tati (Juan 3:⁠13). Küla antü rupay ñi lan mu, Jewba wiñomongeltueyew, welu elungelay kiñe kuerpu che reke (Salmo 16:⁠10; Hecho 13:⁠34, 35). Apostol Pablo feypi: “Tüfey engün nielu ta kuerpu pepi konlayay Ngünechen tañi longko ülmen mülewe mew” (1 Korintio 15:⁠50). Feymu, wiñomongetulu Jesus, kiñe newen-ngechi püllüngetuy (1 Korintio 15:⁠3-6). Biblia feypi kakelu che ñi ka femngechi wiñomongetual.\\n23, 24. 1) Jesus, ¿iney feypifi “eymün ta pichinngeymün”? 2) ¿Tunten chengeyngün?\\n23 Epe puwlu ñi layal Jesus, feypifi tañi pu weni: ‘Amuan tamün pepikaleluwal kiñe küme mülewe’ (Juan 14:⁠2). Femngechi pengeli kiñeke kristiano ñi wiñomongetual wenu mapu mew. ¿Tunten che? “Eymün ta pichinngeymün”, pifi Jesus tati pu amualu üye mew (Luka 12:⁠32). Apostol Juan feypi ñi tunten chengen. Kidu kiñe afmatun dungu pey, fey adkintufi ta Jesus wenu mapu mew “witralelu Sion pingechi wingkul mew. Kompañnieeyew pataka meli mari meli warangka che” (Apokalipsi 14:⁠1).\\n24 Puwlu Jesus ñi ngünenieal wenu mapu mu, wiñomongetuy pu amualu üyew. Femngechi feypi Biblia (1 Korintio 15:⁠23). Feychi antü dew akuy, fey epe kom pu 144.000 dew wiñomongetuy wenu mu. Welu petu mülewey kiñeke engün Mapu mu. Fey lale, wiñomongefemtuay wenu mapu mew. Welu epe kom pu che wiñomongetuay Mapu mu küme elkünungetule tüfa, fey aflayay ñi mongen.\\n25. ¿Chem inaduamaiñ ti küpalechi chillkatun mu?\\n25 Pichilewey taiñ lifrekünuaetew Jewba lan dungu mu, fey iney no rume lawelayay (papeltunge Apokalipsi 21:⁠4). Welu ramtuwkeymi: Tati pu amualu wenu mapu mew, ¿chumpuayngün? Biblia feypi ñi koneltuleal engün kiñe gobierno wenu mew, fey ñi kiñeñtrür ngünenieal Jesus engün. Ti küpalechi chillkatun mu doy inaduamaiñ feychi gobierno mew.\\n^ parr. 9 Biblia ka nütramkay ñi wiñomongetun wechekeche ka füchakeche, wentru ka domo, Israel tuwün-ngelu ka katripanchengelu. Tüfa wirikonküley 1 Reyes 17:⁠17-24; 2 Reyes 4:⁠32-37; 13:⁠20, 21; Luka 7:⁠11-17; 8:⁠40-56; ka Hecho 9:⁠36-42; 20:⁠7-12.\\n1: JEWBA APÜMAFI TI LAN DUNGU\\n“Ti kiñelewechi kayñe, tati lan dungu ka femngechi wewngeay” (1 Korintio 15:⁠26).\\nLale kiñe taiñ pu che kam weni, ¿chumngechi yafültukuafeiñmu Biblia?\\n2 Korintio 1:⁠3, 4\\nLan mu taiñ pu che kam weni, müna weñangkükeiñ. Welu Biblia rüf yafültukukeeiñmu.\\nIsaías 26:⁠19; Apokalipsi 21:⁠4\\nJewba niey ta newen ñi apümafiel ti lan dungu. Kidu wiñomongeltuafi pu layelu.\\n2: MANELUWKÜLEIÑ ÑI WIÑOMONGETUAL PU LAYELU\\n“Pichidomo, eymi ta feypipeeyu, witratunge” (Marku 5:⁠41).\\n¿Chumngelu maneluwküleiñ ñi wiñomongetual pu layelu?\\nJesus wiñomongeltufi ta Lasaru.\\nMarku 5:⁠22-24, 35-42\\nJesus wiñomongeltufi kiñe pichidomo.\\nJuan 11:⁠41, 42\\nJewba elufi newen ta Jesus ñi wiñomongelchetual.\\nJesus wiñomongeltufilu ta Lasaru, fentren che adkintulefuy. Jesus ñi pu kayñe ka kimniefuyngün ñi femün tüfa.\\n3: JEWBA WIÑOMONGELTUAFI RUME FENTREN CHE\\n“Eymi mütrümaymi, iñche llowdunguaeyu. Ayüaymi tami femün kidu tami kuwü mew” (Job 14:⁠13-15).\\n¿Iney engün am wiñomongetuay?\\nJuan 5:⁠28, 29\\nJewba akordaniefi tati pu layelu kidu ñi wiñomongeltuafiel.\\nHecho 24:⁠15, TNM\\nWiñomongetuay norngechi che ka norngenochi che.\\nChaw Jewba akordaniefi kiduke tati wangülen ñi üy. Feymu ñi wiñomongeltuafiel kiñe che, ¿akordanoafulu am pu layelu ñi chumngen ka ñi rupan?\\n4: KIÑEKE CHE WIÑOMONGETUAY WENU MAPU MU\\n‘Amuan tamün pepikaleluwal kiñe küme mülewe’ (Juan 14:⁠2).\\n¿Iney engün am wiñomongetuay wenu mapu mew?\\n1 Korintio 15:⁠50\\nJesus wüne wiñomongetuy tañi amual wenu mu.\\nJesus feypi ñi wiñomongetual wenu mapu mew kiñe pichin trokiñche.\\nJewba dulli 144.000 che ñi amual wenu mu.","num_words":2442,"character_repetition_ratio":0.072,"word_repetition_ratio":0.007,"special_characters_ratio":0.215,"stopwords_ratio":0.284,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Petu rumey nome Kelü Lafken mew | Biblia Nütram\\nPetu rumey nome Kelü Lafken mew\\n¡ADKINTUFINGE chem rupaley! Fey Moyse tati, maychikünulfi ñi retrü Kelü Lafken mew. Feychi pu che montulelu Moyse engün nome lafken mülelu, fey ta Israel che. Welu Faraon ka tañi pu weychafe (awkafe) petu ürfingün. Peafiyiñ chumngechi rupay tüfa.\\nChumngechi dew kimiyiñ, rupalu ti mari fütra weda dungu Faraon feypifi pu Israel che: ‘Tripamün Egipto mu.’ Kiñeke 600.000 Israel wentru tripay, ka fentren pu domo ka pichike che. Kafey, fentren ka tuwün che feyentulu Jewba mu, tripay tati pu Israel che engün. Tripalu Egipto mu, kom yenieyngün ñi pu ufisa, pu kapüra ka kulliñ.\\nPetu ñi tripanon, pu Israel che ngillatufi pu Egipto che takun, ka kom tüfachi itrofill dewmangelu milla (oro) ka plata. Pu Egipto che llükaletuyngün, rupalu ti afchi weda fütra dungu mew. Fey mu pu Egipto che elufi pu Israel che kom ñi pin engün.\\nKiñeke antü wüla, pu Israel che akuyngün Kelü Lafken mew. Üye mew ürkütuyngün. Petu felelu tüfa, Faraon ka tañi pu wentru wiñorakiduamtuy ñi elufiel pu Israel che ñi amutual. ‘¡Elufiyiñ ñi amutual taiñ pu ngillan kona!’, pirkeyngün.\\nFeymu Faraon ka rakiduamtuy. Pürüm (pür) pepikawi tañi awkan (weychan) kareta ka tañi pu weychafe. Feymu amuy ñi inantükuafiel pu Israel che, ka kayu pataka dullingechi awkan kareta, ka kom kakelu awkan kareta Egipto mu.\\nPefilu pu Israel che küpay Faraon ka tañi pu weychafe engün, rume llükaley engün. Nielay chew ñi lefmawal engün. Kiñe püle nieyngün ti Kelü Lafken, kañpüle küpaleyngün pu Egipto che. Welu Jewba elkünuy kiñe tromü rangi ñi pu che ka pu Egipto che mew. Feymu lle pu Egipto che pepi ñi penoafiel pu Israel che ñi lefkontuafiel.\\nFewla Jewba feypifi ta Moyse ñi maychikünulafiel tañi retrü Kelü Lafken mew. Femlu tüfa Moyse, Jewba femi kiñe newen puel kürüf pimual. Ti lafken wüdawi, ka trüngkünkünuwi reke epuñpüle.\\nFeymu pu Israel che koni angken mapu mew ñi rumeal nome lafken. Duamniey alüñmayayngün ñi rumeal engün kom feychi che ka ñi kulliñ engün. Fey wüla pu Egipto che pepi ka puwkintufi, feymu inafi engün konpuy lafken mew.\\nFemlu tüfa, Ngünechen entuñmafi ñi chingkül (rueda) kareta engün. Pu Egipto che rume llükarkey ka wirari: ‘Jewba ta pu Israel che mew petu kewatueiñmew. ¡Leftripayayiñ faw!’ Welu ngelay ñi chumayal engün.\\nFey mu Jewba feypifi Moyse ñi maychikünulafiel tañi retrü Kelü Lafken mew, chumngechi pefimi ti adentun mu. Fey mew feytichi trafruka ko reke llituy ñi wiñotual, ka takual pu Egipto che ka tañi kareta. Itrokom ti weychafe konpuy ti lafken mew. ¡Kiñe no rume Egipto che montulay!\\n¡Müna ayüwi Ngünechen ñi pu che ñi montulen! Pu wentru ülkantufi Jewba kiñe mañum ül, feypiley: ‘Jewba wewi kiñe afmatufal wewkayñen. Ütrüftükufi pu kawellu engu kawellutulelu lafken mew.’ Moyse ñi lamngen Miriam, entupay ñi pandereta, ka kom pu domo ka entupay kiduke ñi pandereta, ka inaniefi. Kafey purunkey, ka ülkantuy: ‘Jewba wewi kiñe afmatufal wewkayñen. Ütrüftükufi pu kawellu engu kawellutulelu lafken mew.’\\nÉxodo, kapitulo 12-15.","num_words":475,"character_repetition_ratio":0.09,"word_repetition_ratio":0.009,"special_characters_ratio":0.201,"stopwords_ratio":0.4,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Kristo ñi afmatufalchi dungu | Tati Biblia ka tañi werkün dungu\\nKristo ñi afmatufalchi dungu\\nJesu ñi afmatufalchi dungu mu, pengeli chumngechi ñi püneal ñi pepiluwün Longko Ülmen-ngeal\\nNGÜNECHEN elufi tañi Fotüm ti fütra pepiluwün iney no rume nielay, feymew eluñmay ñi femal fentren afmatufalchi dungu, ka fentren che peyngün kiñeke afmatufalchi dungu. Femngechi pengeli ñi pepikawkülen ñi wewal ti fütrake kayñe nielu chi che. Tüfa müley kiñeke pengelün.\\nTi Ngüñün: Ti wünen afmatufalchi dungu femlu Jesu —ti ko pulkukünufi— pengeli ñi pepiluwün ñi wülal iyael ka kochi pulku, ka epu rupa ngülümfi kiñe pichin kofke ka challwa ñi ilelafiel warangkake che. Epu rumengechi femi ñi müleal fentren iyael.\\nTi Kutran: Kristo tremoltufi tati pu che kutrankülelu “epe fill kutran mew” (Matew 4:23). Tremolfi (mongelyekebi) tati pu trawmalelu, pilungelu, lañmalelu ñi kalül (kuerpu), lepra kutran nielu, ka lalatukelu. Rüfkünu, Jesu ñi pepiluwün aflay ñi tremoltual.\\nTi fütrake kürüf, fütrake nüyün ka fütrake mawün: Kiñe pun (trafia), Jesu ka tañi pu inaniekeetew petu miawkelu engün lafken Galilea mu, kiñe fütra kürüftuku mawün triparumey, tati pu disipulu rume llükayngün, welu Jesu leli püray wenu mu, ka wirari: “¡Ñüküfnagnge! ¡Tüngnagnge!”. Pürüm (pür) mu, ti kürüftuku mawün tüngnagi (Marku 4:37-39). Ka kiñe rupa mu, mülelu newen-ngechi kürüf Jesu trekay wente ko mew (Matew 14:24-33).\\nTati wedake püllü: Tüfachi püllü, pu weküfü pingekelu, doy fentren newen nieyngün iñchiñ mu. Feymu wedalkamekefi fentren che, ka kiñeke che pepilayngün ñi montual fey engün mu. Welu Jesu llükanielafi. Welu fey engün, pefilu ta Jesu müllmüllingün ka werküngeyngün ñi elkünuafiel tüngün mu tati pu che, müchay müten feyentufingün (müngeltubingün).\\nTi lan dungu: Tüfachi kayñe, “Fey ti kiñelewechi kayñe” Biblia mew feypikelu, iney no rume montulelay (1 Korintio 15:26). Welu ti lan no rume katrütulafi ta Kristo ñi wiñomongeltual kiñe lantu domo ñi wentru püñeñ ka kiñe pichi domo. Welu doy afmatufalchi dungu lalu ta Lasaro, Jesu ñi weni fey yenielu meli antü ñi lan, Jesu wiñomongeltufi chew müley fentren che. Ñi pu kayñe, ka kimtukuyngün Jesu ñi pepiluwün ñi nien (Juan 11:38-48; 12:9-11).\\nWelu mülen antü mu, Jesu kellufi tati pu che, welu ka wiño kutraningün ka layngün, feymew ¿chem pengeli tüfachi afmatufalchi dungu? Rume falin-ngey, tüfa pengeli ti afmangechi pelon dungu Mesia ñi Ngünenien, feyta rüf dungu tati. Fey llemay Ngünechen üytufi ti Longko Ülmen, tüfa apümay ti ngüñün, ti kutran, ti fütrake kürüf, fütrake nüyün ka fütrake mawün, tati pu weküfü, ka ti lan dungu kütu. Ka küme pengeli Jewba elueyew pepiluwün ñi wechurpual tüfa.\\n(Tuwlu Matew, Marku, Luka ka Juan ñi lifru.)\\n¿Chem afmatufalchi dungu mu pengeli Jesu ñi apümafiel ti ngüñün, ti kutran, ti fütrake kürüf, fütrake nüyün ka fütrake mawün, tati pu weküfü, ka ti lan dungu?\\nJesu ñi afmatufalchi dungu, ¿chem kimeltukey ñi Ngünenien küpalechi antü mu?","num_words":436,"character_repetition_ratio":0.081,"word_repetition_ratio":0.042,"special_characters_ratio":0.209,"stopwords_ratio":0.356,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chumngey ta Chaw Ngünechen?\\nTi Werken | Num. 1 2019\\nPAPELTUAFUYMI acholi afrikáans albanés alemán amárico armenio aucano aymara azerí azerí (alfabeto cirílico) bajo alemán bashkir bassa de camerún batako karo batako toba baulé becol bengalí biak birmano bislama boulou búlgaro camboyano catalán cebuano changana (mozambique) checo chichewa chin haka chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuukés chuvash cibemba cingalés citonga congo coreano criollo de las seychelles criollo haitiano criollo inglés de Belice criollo mauriciano croata dangme danés dehu digor duala efik embunda endebele endebele de Zimbabue endonga enzema eslovaco esloveno español estonio ewé finlandés fiyiano fon francés ga garífuna georgiano griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibo ilocano indonesio inglés islandés isoko italiano japonés javanés kabiye kannada kaonde kayin sgaw kazajo kekchí kikamba kikongo kikuyu kiluba kimbundu kiniaruanda kirguís kiribatiano kirundi kisonge kurdo kurdo kurmanyí del Cáucaso kwangalí kwanyama lengua de señas argentina lengua de señas chilena lengua de señas colombiana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas brasileño lenguaje de señas coreano lenguaje de señas de quebec lenguaje de señas húngaro lenguaje de señas indio lenguaje de señas italiano lenguaje de señas polaco lenguaje de señas ruso letón lhukonzo lingala lituano lomue luganda lunda luo luvale macedonio macua malayo malayálam malgache maltés mam mambue-lungu mapudungun maratí marshalés maya mazateco de Huautla mizo more navajo nepalés nias niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla oromo osético otetela pangasinán panjabí papiamento de aruba papiamento de curazao persa pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura rarotongués rumano runyankore ruso rutoro samoano sango saramacano sena sena serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco tagalo tahitiano tai tamil telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco tuvaluano twi tártaro ucraniano uhobo umbundú uruund uzbeko uzbeko (alfabeto latino) vendal vietnamita wallisiano waray-waray wayuunaiki wolaita xhosa xitshwa yapés yoruba zandé zapoteco de lachiguiri zapoteco del istmo zulú árabe ñanya\\nDoy küme kimfilmi ñi chumngen kiñe che, doy küme weniyeafimi. Ka femngechi, doy küme kimfilmi ñi chumngen ta Chaw Ngünechen, doy küme kimafimi ta kidu, fey doy küme weniyeafimi. Chaw Dios tañi küme chumngen mew, doyküley tañi newen-ngen, tañi kimün-ngen, ñi norngen ka tañi piwkeyefengen.\\nCHAW NGÜNECHEN NEWEN-NGEY\\n“¡Awempeñ Chaw Ngünechen Jewba! Eymi ta dewmaymi tati wenu mapu ka tati nag Mapu fente tami newen nien” (JEREMÍAS 32:17).\\nKom tati dewmangelu pengeli Chaw Ngünechen ñi newen-ngen. Kiñe dungu, arelele chi antü fey pañitulmi, “müna küme pañi” piaymi chi. Kafey rakiduamafuymi Jewba wülkey tañi newen, femngechi ñi alofküleal ti antü. ¿Tunten newen niey ti antü? Rakiduamaymi ta tüfa: ponwi antü mew entufuliyiñ kiñe pichi trokiñ, pilun akucha reke felelu, fey küpalfuliyiñ Mapu mu, elkünuafuiñ 140 kilometro alü kamapu taiñ lüpümnoaetew. Ti antü ñi wülkeelchi newen kiñe segundo mu, trürümfalngeafuy ñi chumken fentren millon bomba atomica.\\nTrürümfiliyiñ ti antü fentren millonke wangülen mu, “müna pichingey ti antü” piafuiñ. Pu cientifico feypi tati wangülen UY Scuti pingey, doy alüy ti antü mu. Fente ñi alün-ngen tüfachi wangülen welutukufuliyiñ chew ñi mülen ti antü, puwafuy rangiñ sistema solar mu. Ngüneduamal tüfa, kellueiñmu doy kimtukual Jeremia ñi feypifiel ta Jewba: “Dewmaymi tati wenu mapu ka tati nag Mapu fente tami newen nien”.\\nChaw Ngünechen ñi newen-ngen, ¿chumngechi kümelkakeeiñmu tüfa? Ngenofule ti antü ka kom ñi mülen Mapu mu, mülelayafuiñ iñchiñ. Welu Chaw Ngünechen ñi newen, ¿chumngechi kümelkakeeiñmu kiduke iñchiñ? Kuyfi mew, Jewba elufi ñi newen ta Jesus ñi femal afmatufal dungu, kiñeke tüfa: ‘Pu trawma ñi pelotun, ka ti pu küntro ñi trekatun, ka ti pu nielu lepra kutran ñi tremotun, ka ti pu pilu ñi allkütun, ka ti pu la ñi wiñomongetun’ (Matew 11:5). ¿Fantepu kay? Jewba “newentuniefi tati pu ürkülelu”, pi Biblia. Ka feypi: “Pu maneluwkülelu Jewba mew newenkontuayngün” (Isaías 40:29, 31). Wedake dungu rupaliyiñ, Chaw Ngünechen eluafeiñmu kidu ñi “fütra pepiluwün” taiñ chaftuafiel chem weda dungu rume taiñ mongen mu (2 Korintio 4:7). Jewba piwkeyen mu pengeli ñi newen, feymu ¿kümenoafulu taiñ weniyeafiel ta kidu?\\nCHAW NGÜNECHEN KIMÜN-NGEY\\n“¡Awem Jewba, rume fentreley tami dewmael! Kimün mu kom dewmafimi” (SALMO 104:24).\\nDoy ngüneduamfiliyiñ Jewba ñi dewmael, doy afmatuleweaiñ ñi kimün mu. Feymu kiñeke cientifico inaduamkefingün Jewba ñi dewmael, femngechi kimkeyngün chumngechi doy küme dewmangeal fentren dungu, kiñeke tüfa: pu avion ka takuwün.\\nAfmatufali chumngechi ñi dewmangeel taiñ nge\\nTaiñ kuerpu mu, Jewba ñi newen doy kimfalngekey. Rakiduamnge chumngechi tremkey kiñe pichiche tañi ñuke ñi pütra mew. Konlu ti fine tati ovulo mew, ponwi mu kimfalkünungey ñi chumngen ka ñi femngen tati choyüngealu. Feychi celula wüdatripakey kakelu celula mew. Welu yochi kakerumekey, fey kiñeke celula koneltukey mollfüñ mu, kakelu müllo mu, kakelu foro mu. Femngechi küme amuley ñi tremün ti kuerpu. Aylla küyen rupalu, feychi wünen celula, kiñe kuerpu ngetukey. Afmatufali ñi femngechi tremken ti kuerpu, feymu kiñe wentru feypifi ta Jewba: “Püramyenieaeyu afmatufalngelu am iñche tañi küme dewmakünungen” (Salmo 139:14).\\nChaw Ngünechen ñi kimün-ngen, ¿chumngechi kümelkakeeiñmu tüfa? Chaw Ngünechen kimniey chumngechi taiñ ayüwküleal, feymu wüli kümeke ngülam Biblia mu. Kidu feypikeeiñmu: “Welukonkechi [...] wiñoduamawaymün” (Kolosense 3:13). Müna küme ngülam tati, ¿felelay? Kiñeke che, inaduamkey chumngechi kümelkakeeiñmu perdonacheal. Feypi, perdonacheliyiñ, tüfa kelluafeiñmu taiñ doy küme umawtual ka presion kutran nierpunoal. Kafey perdonacheliyiñ, kontulayafeiñmu depresion kutran ka kakelu wedake kutran. Chaw Ngünechen, kiñe küme weni reke feley, ngülamtukeeiñmu taiñ kümelkaleal (2 Timotew 3:16, 17). ¿Ayüafuymi nieal femngechi weni?\\nCHAW NGÜNECHEN NORNGEY\\n‘Chaw Jewba piwkeyefi tati norngechi dungu’ (SALMO 37:28).\\nChaw Ngünechen femkey nor dungu. Feymu “¡rakiduamfalngelay Chaw Ngünechen ñi femal wedake dungu, ka ñi wedalkayal tati Kom Pepiluwün-nielu!” (Job 34:10). Kidu nor jusgachekey. Biblia feypi: “Eymi ta nor jusgayafimi [...] kom pu trokiñche” (Salmo 67:4). “Jewba adkintukey ponwi ti piwke mu”, feymu kimniefi tati küme piwkekawkelu ka tati rüf dungukelu, femngechi ñi nor jusgayafiel engün (1 Samuel 16:7). Jewba kimniey taiñ rupameken wedake dungu, feymu feypikünuy kom pu wedake che ngewelayay (Proverbios 2:22).\\nJewba küpa kastigakelaeiñmu, doy may kidu kutranpiwkeyekeeiñmu. Biblia feypi: “Jewba kutranpiwkeyechekey ka küme piwkengey”. Kafey tati pu wiñorakiduamtulu ñi weda femün, kidu ta kutranpiwkeyefi. Feymu, ¿nor jusgachenoafulu Jewba? (Salmo 103:8; 2 Pedro 3:9).\\nChaw Ngünechen femkey nor dungu, ¿chumngechi kümelkakeeiñmu tüfa? Ti apostol Pablo feypi Chaw Ngünechen “tañi dullitunienofiel kiñeke che müten ti pu kakelu mew. Chuchi tuwünchengeafuy rume, llowkefi kom tati feyentunieetew” (Hecho 10:34, 35). Jewba dullintuchekelay, tüfa pengeli ñi norngen ta kidu. Feymu chem mollfüñ ka tuwün nieliyiñ rume, kolegiotunofuliyiñ rume, riku kam pofre ngeliyiñ rume, kom iñchiñ weniyeafeiñmu Chaw Ngünechen ka poyeafuiñ tati. Feley, Jewba ñi femken nor dungu kümelkakeeiñmu llemay.\\nChem tuwün nieliyiñ rume, riku kam pofre ngeliyiñ rume, Jewba ñi femken nor dungu kümelkakeeiñmu llemay\\nJewba femkey nor dungu ka ayükey taiñ kümelkayaetew tüfa. Feymu elueiñmu taiñ rakiduamal. Biblia feypi tüfa kiñe ley reke feley ‘wirikonkülelu [...] taiñ piwke mu’ ka “ngüneduamkey” chem taiñ femkeel (Romanu 2:15). ¿Chumngechi kümelkakeeiñmu taiñ rakiduamal? Küme rakiduamliyiñ, famentuafiyiñ wedake dungu. Kafey welulkaliyiñ, wiñorakiduamtuaiñ. Feley llemay, kimtukuliyiñ Jewba ñi femken nor dungu, doy fülkonafuiñ ta kidu.\\nCHAW NGÜNECHEN TA PIWKEYEN ÜRKE\\n“Ngünechen [...] ta piwkeyen ürke” (1 JUAN 4:8).\\nChaw Ngünechen newen-ngey, feymu femkey kom dungu. Ka kom ñi femkeel küme pengeli ñi kimün-ngen ka ñi femken nor dungu. Welu, ¿chumngelu femngechi femkey? Ti Biblia feypi Chaw Ngünechen ta piwkeyen ürke. Feley llemay, piwkeyen mu femkey kom dungu.\\nJewba chem no rume ta duamnielay. Welu fente ñi piwkeyefengen, dewmafi pu püllü ka pu che. Piwkeyen mu dewmafi ti Mapu kom che ñi küme feleal fey mu. Kafey Biblia feypi, Jewba ‘wülkey ñi antü kom tati kümeke dungu femkelu mew ka tati wesake dungu femkelu mew, ka wülkey tañi mawün ti pu nor piwkengelu mew ka ti wesake piwkengelu mew’ (Matew 5:45).\\nKafey Chaw Ngünechen ‘rume kuñillchekey ka kutranduamyechekey’ (Santiaw 5:11). Kidu kuñillkefi tuchi küpa kimetew ka fülmaetew rüf piwke mu. May, kidu piwkeyenieeiñmu kiduke iñchiñ (1 Pedro 5:7).\\nChaw Ngünechen ñi piwkeyen, ¿chumngechi kümelkakeeiñmu? Müna ayüwküleiñ ñi akun ta pewü, ñi ayelen kiñe pichiche ka taiñ piwkeyenieetew taiñ pu che. Kom tüfa fütra dungu no, welu müna ayüwülkeeiñmu.\\nJewba kümelkakeeiñmu ka kiñe dungu mu: ti llellipun. Biblia feypi: “Chem mew no rume ta welulekilpe tamün rakiduam itrofill mew kom eymün tamün nieelchi dungu, nütramelkeafimün ta Ngünechen. Ngillatufimün, kelluen piafimün ka femngechi mañumtukeafimün”. Kiñe küme chaw reke, Jewba küpa allkütueiñmu. Feymu katrüduamküleliyiñ, ngillatuafiyiñ müten ta Jewba, kidu eluaeiñmu tañi “fütra küme tüngün” (Filipense 4:6, 7).\\nInaduampeiñ nga ñi chumngen Chaw Ngünechen: newen-ngey, kimün-ngey, femkey nor dungu ka piwkeyefengey. Welu taiñ doy kimafiel, ngüneduamaiñ ñi chumün taiñ kelluaetew ka chumay taiñ küme feleal.\\n¿CHUMNGEY TA CHAW NGÜNECHEN? Jewba müten kom newen-ngey, kimün-ngey ka femkey nor dungu. Welu doy kimfalngekey tañi piwkeyen mu\\nDoy feyentuafimi Chaw Dios Ñi doy feyentual Chaw Ngünechen mu Chaw Dios Fillke ramtun Biblia mu\\nChaw Ngünechen, ¿chumi taiñ kelluaetew?\\nAfmatuleafuymi kimal chumngechi Chaw Dios ñi femün kelluafuy ta fentren che.\\nChaw Dios, ¿kimniepeeymu may?\\nChaw Dios küme kimüñmaeiñmu taiñ femngen ka adngen, tüfa pengeli taiñ duamtunieetew.\\n¿Kimpeafuiñ may ta Ngünechen?\\n¿Iney pingey Chaw Ngünechen?\\nChaw Ngünechen, ¿chumay taiñ küme feleal?\\nKüme kimafiel ta Chaw Ngünechen, ¿chumngechi kelluafeiñmu tüfa?\\nEymi weniyeafuymi ta Chaw Ngünechen\\nWirin dungu Chumngechi entual fillke papel TI WERKEN Num. 1 2019 | ¿Kimpeafuiñ may ta Ngünechen?\\nAudio Chumngechi entual audio TI WERKEN Num. 1 2019 | ¿Kimpeafuiñ may ta Ngünechen?\\nNum. 1 2019 | ¿Kimpeafuiñ may ta Ngünechen?\\nTI WERKEN Num. 1 2019 | ¿Kimpeafuiñ may ta Ngünechen?","num_words":1527,"character_repetition_ratio":0.07,"word_repetition_ratio":0.003,"special_characters_ratio":0.191,"stopwords_ratio":0.268,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Marku 6\\n1 Jesus tripatuy tiye mew, fey amutuy kisu ñi tuwmumchi mapu mew, fey kiñentrür amuy tañi pu disipulu engün. 2 Fey akulu tati ürkütun antü, eluwi tañi kimeltuael tati sinagoga mew. Tati trawülechi pu che, allkütuñmafilu ñi dungun ta Jesus, rume afmatulen ramtuwi engün:\\n—¿Chew anta adümi fentren dungu ta tüfa? ¿Chew anta entuy feychi kimün ka tañi pengelelchi afmanngechi pepiluwün? 3 ¿Fey tüfa no am tati dewmarukafe, Maria tañi püñeñ, Santiaw, Jose, Juda, ka Simon engün tañi peñi? ¿Ka mülelay anchi kisu tañi pu deya tüfa mew, iñchiñ mew?\\nFeymew eluwlay engün tañi feyentuafiel. 4 Welu Jesus ta feypifi ti pu che:\\n—Kañpüle ta allmalltungekey tañi allkütungeael ta kiñe pelon wentru,* pelon wentru: Ngünechen ñi pu werken wewpilelkefilu tati pu israelche Ngünechen ñi werken dungu. welu kisu tañi mapu mew, tañi pu reñma mew ka kisu tañi ruka mew femngekelay.\\n5 Fey Jesus pepi pengel-lay ta tiye mew kiñe afmatufal pepiluwün no rume, welu kiñe mufün kutran mew müten ta fampuwüli ñi kuwü tañi tremolafiel. 6 Ka rume rakiduameleyew ta Jesus ñi feyentunoetew mew ti pu che.\\nJesus miyawentuy kom fülküleyechi rukache püle, fey kimeltuyawüli ti küme dungu. 7 Mütrümfi tati mari epu disipulu, fey eluwi tañi werküafiel re epuke. Eluyefi ta pepiluwün ñi wemünentuafiel kom weküfü. 8 Fey feypifi tañi yenoael chem no rume ta rüpü mew, welu tañi yeael retrü müten. Tañi yenoael ta folson, rokiñ no rume, ka pülata no rume. 9 Feley tañi tukuael engün okota, welu tañi yenoael mudaw takuwün. 10 Fey feypikünufi ñi pu disipulu:\\n—Fey konpulmün ta eymün kiñe ruka che mew, mülewemün tüfey mew, kañpüle amutualmün wüla. 11 Chew rume ta llowngenolmün ka allkütuñmangenolmün rume tamün dungu, wiñomeaymün ta tiye mew ka mütrowaymün tamün namun mew mülechi trufür,† mütrowaymün tamün namun mew mülechi trufür: femngechi femkefuy tati pu che ñi pengelael ñi rume wesa duamün. femngechi tañi ngüneduamael engün tamün llownoetew mew.\\n12 Feymew tripay tati pu disipulu tañi feypiafiel tati pu che tañi wiñorakiduamtuael engün ta Ngünechen mew. 13 Ka femngechi wemünentuy engün fentren weküfü, ka tukulelyefi engün aseyte rume fentren kutran,‡ tukulelyefi engün aseyte rume fentren kutran: tati pu judiu ñi wimtun. fey tremoyetufi engün.\\n14 Tati longko ülmen Erode allküy tañi nütramyengen ta Jesus, kom püle kimngey tañi nütramyengen mew ti afmafal pepiluwün ñi nien. Erode kay ta feypirkey:§ Kiñeke kuyfi wirin mew feypiley: “Erode kay ta feypirkey”, welu kakelu kuyfi wirin mew müley: “feypingerkey”. “Juan ti Fawtisachefe ta wiñomongetuy, feymew niey ta tüfachi afmatufal pepiluwün.” 15 Ka kiñekentu feypirkey: “Fey tüfa tati pelon wentru Elia pingekelu.”* tati pelon wentru Elia: kiñe pelon wentru ti pu judiu ñi üngümkefel tati küpayalu kom dungu ñi pepikapayael ti Mesiangealu. Ka kiñekentu feypirkey: “Kiñe pelon wentru tati. Kuyfi mew mülekechi pu pelon wentru reke feley.”\\n16 Welu Erode, allkülu ta tüfachi dungu, feypirkey: “Fey tüfa ta Juan tati. Iñche werkün tañi katrüñmangeael tañi longko, fey wiñomongetuy tati.”\\n17 Fey Erodia ñi duam ürke, Erode werkürkey ñi püresukünungeael ta Juan ka ñi traringeael ta kadena mew, fey ñi tukungeael ta karsel mew. Erodia am ta Felipe ñi kure ürkefel, Erode tañi peñi, welu Erode ta müntukurerkefi tañi peñi. 18 Fey Juan feypirkefuy ta Erode: “Kümelay tami müntuñmafiel ñi kure tami peñi.”\\n19 Feymew ta Erodia üdekefuy ta Juan, fey küpa langümkefuy, welu pepilkerkelafuy. 20 Erode rume llükakerkefi ta Juan, kimniefilu am tañi rume nor wentrungen ka ñi lif mongenngen, feymew ingkañpekefuy. Fey allküñmafiyüm ñi ngülam, pekelafuy ñi chem chumael, fey Erode rume küme duamkechi allkütuñmakefi ñi nütram ta Juan. 21 Erode tañi kawiñ puwültripantun nielürkefi kiñe ilelkawün tañi pu longkolechi wentru ka ñi pu longkoleyechi pu soltaw ka ti pu ülmenke wentru tuwlu ta Galilea. Fey Erodia feychi antü allmalltuy ñi langümfalafiel ta Juan. 22 Feymew Erodia tañi domo püñeñ konpurkey chew tañi mülemum tati kawiñ, fey faylapurkey. Fey Erode ka tati pu mangel traf imekelu rume ayüy engün tati üllchadomo ñi faylan, fey Erode feypifi tati üllchadomo:\\n23 Mufü rupachi ta kuyalltulelfi tañi eluafiel chem rume ta “eluen” pielieyew, rangiñ ñi nieelchi chemkün kütu.\\n24 Fey ti üllchadomo tripapatulu, ramtufi tañi ñuke:\\n25 Feymew tati üllchadomo matukel konputuy chew ñi mülemum tati longko ülmen, fey feypipufi:\\n26 Tati longko ülmen ta rume weñangkülewey, welu dew kuyalltun dungun mew am feypikünulu tañi pu mangel tañi adkiñ mew, ngünewlay tañi elunoafiel ñi eluen pietew. 27 Feymew müten werküy kiñe soltaw fey ñi katrüpelngeael ta Juan, fey ñi küpalelngeael ti üllchadomo. 28 Fey amuy tati soltaw karsel mew, katrüñmapufi ñi longko ta Juan, fey küpalfi kiñe rali mew ka elupafi tati üllchadomo, fey kisu chalintukulelfi tañi ñuke.\\n29 Juan tañi pu kompañ kimi engün ñi langümngen ta kisu, fey amuy engün ñi yemetuafiel ti kuerpu, tañi rüngalafiel engün.\\n30 Rupalu kom tüfachi dungu, tati pu apostol trawüluwi Jesus engün, fey nütramelpatufi kom tañi chumün engün ka tañi kimeltuel. 31 Jesus ta feypieyew:\\n32 Feymew Jesus ka tañi pu apostol konpuy engün ta kiñe farku mew, fey amuy engün kiñe alü tripalechi lelfün mew, 33 welu fentren che peeyew engün tañi amun, ka femngechi kimngey ñi puwael tiye mew. Fey fill waria mew mülechi pu che lefkülen amuy ñi wallmeael ti pichi lafken mew, feymew wüne puwi ti trokiñche kisu engün mew. 34 Nagpulu müten ta Jesus ti farku mew, pepufi tati fütra trawün che, fey kutranduamyefi ta tüfeychi pu che. Kiñe kechan ufisa reke feley engün ngenolu am iney no rume tañi adnieaetew, feymew Jesus eluwi tañi kimeltuafiel fentren dungu.\\n35 Fey pu trafialu, tañi pu disipulu fülkontueyew ka feypieyew engün:\\n—Dew pu trafiay tati, ka tüfachi lelfün mew ngelay chem rume. 36 Chalitufinge tati pu che, tañi amuael engün kañpüle ka fülkülechi waria mew tañi ngillañmuael engün tañi iyael.\\n37 Fey Jesus ta llowdungufi ñi pu disipulu:\\n38 Fey Jesus feypi:\\n39 Feymew Jesus feypifi ñi pu disipulu ñi feypiafiel ti pu che ñi anükünuwael ka ñi wichuke trokiñkünuwael engün ti kachu mew. 40 Fey wichuke trokiñ mew anükünuwyey engün. Kiñeke trokiñ niey pataka che, fey kakelu trokiñ kechu mari che.\\n41 Feymew müten ta Jesus nüfi ñi kuwü mew tati kechu kofke ka tati epu challwa, fey pürakintulen wenu mew, mañumtufi ta Ngünechen. Fey wükayefi tati kofke ka eluyefi tañi pu disipulu tañi eluyeafiel engün tati pu che. Ka femngechi wüdamkafi tati epu challwa kom tüfeychi pu chengealu. 42 Itrokom iyey engün ka itrokom küme weday engün, 43 ka apolyetuy engün mari epu kanasta tati puchuyechi wükan kofke ka tati challwa mew. 44 Tati iyelu ta tiyechi kofke, kechu warangka wentru ürke.\\n45 Fey dew rupalu kom tüfachi dungu, Jesus feypifi tañi pu disipulu ñi konpuael engün ti farku mew, fey ñi wüne nopuael engün nometu ti lafken mew fey ñi puwael engün Betsayda, welu Jesus petu chalimeketufi tati pu che. 46 Fey dew chalitufilu ti pu che, amuy ta wingkul mew ñi ngillatumeael.\\n47 Fey dew punlu, tati farku rangi lafken amulewiyerkey. Jesus am ta kisulewelu tati lelfün mew, 48 pefi tañi küdawngechi amulnien tañi farku engün. Fey ti kürüf am ta trafyenieetew, feymew newe matu amulay tati farku. Fey wünlu dewma, Jesus trekalen amuy wente ko kisu engün püle, welu kisu wüne rumealu reke femfaluwi. 49 Feymew ti pu disipulu pefilu engün tañi trekalen ta wente ko, kiñe perimontun trokifi engün, feymew wirari engün. 50 Kom kisu engün pefilu am, rume llükay engün. Welu feymew müten Jesus feypieyew:\\n51 Feymew Jesus pürapuy tati farku mew, fey tüngnagtuy tati kürüf. Fey ti pu disipulu ta rume afmatulewey 52 ngüneduamnofilu engün am tati pengelelchi pepiluwün tati kofke mew, dumiñmalelu reke engün am tañi kimün.\\n53 Nopuy engün tati pichi lafken mew, fey puwi engün ta Genesaret mapu mew, fey üye mew trarintukukünupuy engün tañi farku inaltu ayliñ mew. 54 Fey nagpulu müten engün tati farku mew, tati pu che kimfemtufi engün ta Jesus. 55 Fey kom che mülelu feychi trokiñ mapu mew, lefkiyawi engün tañi küpalael ñi kutran pichike ngütantu mew, fey yelelfi engün chew tañi mülemum ta Jesus. 56 Chuchi mew ngeay rume konpuyüm ta kisu, lelfün trokiñ ruka che mew rume, pu waria mew ngeay rume kam lelfün mew rume, elkünukey engün tañi pu kutran inaltu rüpü. Fey ti pu che llellipukefi ta Jesus ñi idañmayaetew tañi takuwün kiñe wechuñ mew ngeay rume. Fey kom che idafilu Jesus ñi takuwün, tremolewetukey ñi kutran mew.\\n*6:4 pelon wentru: Ngünechen ñi pu werken wewpilelkefilu tati pu israelche Ngünechen ñi werken dungu.\\n†6:11 mütrowaymün tamün namun mew mülechi trufür: femngechi femkefuy tati pu che ñi pengelael ñi rume wesa duamün.\\n‡6:13 tukulelyefi engün aseyte rume fentren kutran: tati pu judiu ñi wimtun.\\n§6:14 Kiñeke kuyfi wirin mew feypiley: “Erode kay ta feypirkey”, welu kakelu kuyfi wirin mew müley: “feypingerkey”.\\n*6:15 tati pelon wentru Elia: kiñe pelon wentru ti pu judiu ñi üngümkefel tati küpayalu kom dungu ñi pepikapayael ti Mesiangealu.","num_words":1386,"character_repetition_ratio":0.053,"word_repetition_ratio":0.042,"special_characters_ratio":0.203,"stopwords_ratio":0.435,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Pu Dungukelu Iney Ngen Jewba, ¿chumngelu koneltukelayngün weychan mu? | Doy rupa ñi ramtungekeel\\nPAPELTUAFUYMI afrikáans albanés alemán amárico armenio armenio occidental asamés azerí azerí (alfabeto cirílico) bajo alemán bashkir bassa de camerún batako toba bengalí birmano bislama bosnio boulou búlgaro cabilé camboyano catalán cebuano chabacano checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitumbuka chol chuvash cibemba cingalés citonga congo coreano criollo haitiano croata dangme danés digor efik endebele endebele de Zimbabue endonga enzema eslovaco esloveno español estonio ewé fanti feroés finlandés fiyiano francés ga gallego galés garífuna georgiano griego groenlandés guaraní gujarati gun hausa hebreo hiligaynon hindi holandés húngaro iban ibo ilocano indonesio inglés islandés isoko italiano japonés javanés kabiye kachin kannada kaonde kayin sgaw kazajo kikamba kikongo kikuyu kiniaruanda kirguís kirundi kisi kisonge krío kwangalí kwanyama lamba lenguaje de señas americano letón lingala lituano macedonio malayo malayálam malgache maltés mam mambue-lungu mapudungun maratí mazateco de Huautla mendé mixe del norte mongol more nepalés nias noruego náhuatl de guerrero náhuatl de la huasteca náhuatl del centro náhuatl del norte de puebla oromo osético pangasinán panjabí papiamento de aruba papiamento de curazao persa pidgin de las islas salomón polaco portugués de Brasil purépecha quechua ayacuchano quechua boliviano quechua cuzqueño rarotongués rumano ruso samoano sena serbio (alfabeto cirílico) serbio (alfabeto latino) sesoto de Lesoto setsuana shona silozi soli somalí suajili suati sueco sundanés tagalo tahitiano tai tamil tankarana tayik telugu tetun dili tigriña tlapaneco tojolabal tok pisin tongano totonaco tseltal tsonga tsotsil turco turcomano twi tártaro ucraniano uigur (alfabeto cirílico) urdu uzbeko valenciano vascuence vendal vezo vietnamita wallisiano xhosa yoruba zapoteco de lachiguiri zapoteco del istmo zulú árabe ñemba\\nPu Dungukelu Iney Ngen Jewba koneltukelay weychan mu, ¿chumngelu am?\\nInaniekeyngün Chaw Ngünechen ñi werkün dungu. Tati Biblia feypikünuy chem ñi chumal tati pu poyekefilu ta Chaw Ngünechen: “Tañi fütra kuchillu, ta araw ngetuay” ka “kimwelayayngün weychan” (Isaías 2:⁠4).\\nInaniekeyngün Jesus ñi werkün dungu. Jesus werküfi tati apostol Pedro tüfachi dungu: “Üchaftukutunge tami wayki chew tami niekefimum. Kom tati langümchekelu ta wayki mew, ka femngechi langümngeay ta wayki mew” (Matew 26:⁠52). Femngechi, Jesus pengeli tañi pu inanieetew ngelay ñi weychayal.\\nKafey Kristo werküfi tañi pu inanieetew ñi koneltunoal “Mapu tuwün pu che mew”. Ñi inanieafiel tüfachi werkün dungu, reyükonkelayngün chem politiko dungu no rume (Juan 17:⁠16, Traducción del Nuevo Mundo). Ka femngechi trawüluwkelay kakelu che engün tañi chaftuafiel pu soltaw ñi femkeel, ka katrütukelafingün iney no rume ñi koneltual ejercito mu.\\nPiwkeyekefingün tañi chafche. Jesus werküfi tañi pu inaniekeetew tañi “welukonke piwkeyewael” (Juan 13:⁠34, 35). Kidu engün wall Mapu püle müley, ka kiñe reñmawen reke yewkeyngün, feymu turpu welukentu weychakelay (1 Juan 3:⁠10-12).\\nTati wünenke kristiano koneltukelafuy weychan mu. Jesus kimeltulelfi tañi pu inanieetew ñi pengelal piwkeyen itrokom dungu tañi mongen mu, ka piwkeyeafiel tañi pu kayñe kütu. Feymu tati wünenke kristiano weychakelafuyngün ka koneltukelafuyngün servicio militar mu, kimnielu am tüfachi dungu ñi chaftukefiel Jesus tañi kimeltun, feypi tati lifru Encyclopedia of Religion and War. Kafey kiñe lifru feypi ñi rakiduamfalngenon Jesus ñi pu inanieetew ñi soltawngeal petu ñi kristianongen mu (Historia de la decadencia y caída del Imperio romano, Edward Gibbon).\\nKellukeyngün kom pu che ñi küme feleal\\nPu Dungukelu Iney Ngen Jewba femkelay chem dungu no rume ñi wedalkayafiel tañi trokiñ mapu, welu may tañi femkeel mu kellukeyngün ñi küme feleal. Yamniekeyngün tati pu awtoridadkülelu, femngechi inakeyngün Biblia ñi werkün dungu.\\n“Itrokom che feley ñi yamnieafiel tati mülechi pu awtoridad” (Romanu 13:⁠1).\\n“Elufimün tati emperador kisu tañi koneltuleel, ka elufimün ñi koneltuleel ta Ngünechen” (Matew 22:⁠21).\\nFeymu, inakefiyiñ tati ley dungu, kullikefiyiñ impuesto, ka inakefiyiñ ti dungu ñi femkeel tati awtoridad ñi küme feleal tati pu che.","num_words":592,"character_repetition_ratio":0.05,"word_repetition_ratio":0.0,"special_characters_ratio":0.169,"stopwords_ratio":0.216,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"“Tami allkütukeetewchi pu che” montuay llemay | Ñi chillkatungeal\\nPAPELTUAFUYMI acholi afrikáans akha albanés alemán altaico aluro amis amárico armenio aucano aymara ayá azerí azerí (alfabeto cirílico) bajo alemán bashkir bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano cakchiquel occidental camboyano catalán cebuano chabacano changana (mozambique) checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuukés chuvash cibemba cingalés citonga congo coreano criollo de las seychelles criollo guadalupeño criollo haitiano criollo inglés de Belice criollo mauriciano croata dangme danés dehu digor diula duala edo efik embunda endebele endebele de Zimbabue endonga endáu enzema eslovaco esloveno español estonio ewé finlandés fiyiano fon francés ga galés garífuna georgiano griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo idoma igede ilocano indonesio inglés ishan islandés italiano japonés javanés kabiye kachin kannada kaonde kayin sgaw kazajo kazajo (alfabeto árabe) kekchí khana kikamba kikongo kikuyu kiluba kimbundu kiniaruanda kipende kirguís kiribatiano kirundi kisi kisonge krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lahu lao lengua de señas argentina lengua de señas boliviana lengua de señas chilena lengua de señas colombiana lengua de señas ecuatoriana lengua de señas mexicana lengua de señas venezolana lenguaje de señas americano lenguaje de señas australiano lenguaje de señas brasileño lenguaje de señas británico lenguaje de señas checo lenguaje de señas chino lenguaje de señas coreano lenguaje de señas croata lenguaje de señas cubano lenguaje de señas de quebec lenguaje de señas eslovaco lenguaje de señas filipino lenguaje de señas finlandés lenguaje de señas francés lenguaje de señas indio lenguaje de señas indonesio lenguaje de señas italiano lenguaje de señas japonés lenguaje de señas paraguayo lenguaje de señas peruano lenguaje de señas polaco lenguaje de señas ruso lenguaje de señas sudafricano lenguaje de señas taiwanés lenie letón lhukonzo lingala lituano lomue luganda lunda luo luvale macedonio macua makua-meto malayo malayálam malgache maltés mam mambue-lungu mapudungun maratí marshalés maya mazateco de Huautla mingreliano mixe del norte mixteco de guerrero mizo mongol more motu navajo nepalés ngäbere (o guaymí) nias niueano noruego nyaneka nyungwe náhuatl de guerrero náhuatl de la huasteca náhuatl del centro okpe oromo osético otetela palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quiché rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia ronga rumano runyankore ruso rutoro samoano sango sanguir saramacano sena sena sepulana serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco tuvaluano twi tártaro ucraniano uhobo uigur (alfabeto cirílico) umbundú urdu uruund uzbeko uzbeko (alfabeto latino) vendal vietnamita wallisiano waray-waray wayuunaiki wolaita xhosa yapés yoruba zandé zapoteco del istmo zulú árabe ñanya ñemba\\nTROKIÑ ÑI CHILLKATUNGEAL 33\\n“Kisutu eymi küme kuñiwtuwnge ka tami kimeltun mew tami elukefiel ta kakelu, ka itrokom küme newen mew amulenge. Fey tüfa famngechi femülmi, kisutu ta montuluwaymi ka femngechi montuay tüfey engün tami allkütukeetewchi pu che” (1 TIM. 4:⁠16).\\n67 ÜLKANTUN Wüldungunge ti werkün dungu\\n1. ¿Chem ayünieiñ ñi femal taiñ pu che?\\nKIÑE lamngen Pauline pingelu, * feypi: “Kimlu müten tati rüf dungu, ayürpun ñi müleal kom tañi pu che engün ti Küme Mülewe mu. Doyelchi may ayüniefun tañi kiñentrür poyeafiel ta Jewba tañi füta engu, Wayne pingelu, ka tayu pichi wentru engu”. Kiñeke taiñ pu che kimnofile ka poyenofile ta Jewba, ka femngechi iñchiñ ayüafuiñ kidu engün ñi poyeafiel ta Jewba.\\n2 Dikümtukulayafuiñ (fülümtukulayafuiñ) taiñ pu che ñi kimafiel ti kümeke dungu. Welu kelluafuiñ may ñi doy küpa kimal engün Biblia ñi dungu mu (2 Tim. 3:⁠14, 15). ¿Chumngelu (chemu) müley taiñ amuldungulelafiel taiñ pu che? ¿Chumngelu inaduamafiyiñ ñi chum duamkülen engün? ¿Chumngechi kelluafuiñ taiñ pu che ñi piwkeyerpuafiel ta Jewba iñchiñ reke? Taiñ pu peñi ka pu lamngen trawünche mu, ¿chumngechi kelluafuy iñchiñ taiñ pu che ñi doy küpa kimafiel ta Jewba?\\n¿CHUMNGELU AMULDUNGULELAFIYIÑ TAIÑ PU CHE?\\n3. Ñi feypilen 2 Pedro 3:⁠9, ¿chumngelu müley taiñ amuldungulelafiel taiñ pu che?\\n3 Pichilewey antü, Jewba apümafi ñi ngünenieel tati Weküfü. Fey kom pu eluwlu müten ñi rumel mongeleal, montuayngün (Hecho 13:⁠48, TNM). Kom iñchiñ wülkeiñ taiñ tiempo ka newen taiñ amuldungulelafiel kimnoelchi che taiñ lof mu. Doyelchi may ayünieiñ taiñ pu che ñi poyeafiel ta Jewba. Taiñ Wenu Chaw rume piwkeyechekey, fey ayülelay “iney no rume ñi layael, welu kom che ñi wiñorakiduamtuael ta Ngünechen mew” (papeltunge 2 Pedro 3:⁠9).\\n4. Nütramkafiel mu taiñ pu che, ¿chem femkeiñ kiñeke mu?\\n4 Longkontukuaiñ tüfa, kom iñchiñ ayüniefuiñ küme nütramkayafiel tati pu che, welu kiñeke mu küme dullikelaiñ taiñ feypial taiñ nütramkan mu. Amuldungun mu, küme dullikeiñ taiñ nütramkayafiel tati pu che, welu nütramkafiel mu taiñ pu che, kiñeke mu küme dullikelaiñ chem taiñ feypial.\\n5. Amuldungufiliyiñ taiñ pu che, ¿chem longkontukuaiñ?\\n5 Rakiduamülmi feychi wünen rupa tami amuldungulelfiel kiñe tami pu che, newe küme amuldungunolu trokiwafuymi. Fentren iñchiñ ka femngechi rupakeiñ. Feymu amuldungufiliyiñ taiñ pu che, longkontukuaiñ Pablo ñi ngülamtufiel pu kristiano. Kidu feypi: “Ka femngechi tamün nütramyekeelchi dungu ñi ayüfal nütramngeael ka ñi falin kümeke dunguael, ka müley tamün kimael chumngechi tamün küme llowdunguafiel tati pu che ramtuelmünmew chem dungu rume” (Kol. 4:⁠5, 6). Inanoliyiñ feychi ngülam, taiñ pu che nüngaytuafuy Jewba tañi dungu.\\n¿CHUMNGECHI KELLUAFUIÑ TAIÑ PU CHE?\\nInaduamfiliyiñ ñi chum duamkülen taiñ pu che ka küme femliyiñ, kimtukuafuyngün fente ñi kümelkacheken Biblia. (Inaduamnge parrafo 6-8). *\\n6, 7. Pu kristiano müley ñi inaduamafiel ñi chum duamkülen tañi afkadi poyekenofilu ta Jewba, ¿chem nütram kimeltukeeiñmu tüfa?\\n6 Inaduamafiyiñ ñi chum duamkülen taiñ pu che. Pauline taiñ nütramkapeel, feypi: “We kimfilu ta Jewba, re nütramkakefun tañi füta Ngünechen mu ka tati Biblia mew. Nütramkakelafuyu ñi rupan fill antü tayu mongen mu” pi. Welu taiñ lamngen ñi füta newe kimlafuy Biblia ñi dungu, feymu adümkelafuy chem ñi feypietew tañi domo. “Pauline duamniefi tañi religion müten” pikefuy tañi füta. Feymu müna rakiduami, “¿chem religion mu chi koni tañi domo? Enkañaniengekepelay” pikefuy.\\n7 Pauline feypi: “Nagantü mu ka afchi semana mu, pütrüñma trawüluwkefun tañi pu lamngen engün ñi poyeafiel ta Jewba, ñi amuldungual ka ñi küme rupaleal”. Ka feypi: “Kiñeke mu akutulu tañi füta ruka mu, ngelafuy che. Feymu kidulelu trokiwkefuy”. Rüfkünu may, Wayne weñangkütukefuy tañi domo ka tañi pichi wentru. Kimlafuy iney engün ñi miyawken tañi domo ka tañi pichi wentru. Fey “tañi domo doy duamniefi tañi pu weke weni ta iñche mu” pikefuy. Feymu “fentekünunolmi tami femmeken, wüdayaeyu” pifi ta Pauline. Taiñ lamngen, ¿doy küme inaduampeafuy may ñi chum duamkülen tañi füta? ¿Chem pimi?\\n8. Ñi feypilen 1 Pedro 3:⁠1, 2, ¿chem dungu doy ngüneduamafuy taiñ pu che?\\n8 Inayentufalngepe taiñ femken. Taiñ pu che ngüneduamkefuy taiñ feypiken, welu doy ngüneduamkey taiñ femken (papeltunge 1 Pedro 3:⁠1, 2). Pauline kimürpuy tüfa rupalu ta antü. Kidu feypi: “Kimniefun tañi füta tayu piwkeyeetew tañi pichi wentru engu, fey ayülelafuy tayu wüdawal. Feymu ‘wüdayaeyu’ tañi pietew, kimtukun ñi duamfalngen inayal Jewba ñi ngülam ti kurewen dungu mu. Ngelafuy ñi re amuldungulelafiel müten, doy may mülefuy ñi femal kümeke dungu” pi. Feymu müte nütramkawelafi tañi füta Biblia mew, doy may eluwi ñi nütramkayal kakelu dungu mu. Kafey Wayne inaduami ñi doy ñom chengetun tañi domo ka ñi doy küme portaketun tañi fotüm (Prov. 31:⁠18, 27, 28). Feymu inaduamfilu fente ñi kümelkakefiel Biblia tañi pu che, Wayne doy eluwi ñi allkütual tañi chem pilen Biblia (1 Kor. 7:⁠12-14, 16).\\n9. ¿Chumngelu fentekünulayaiñ ñi kellukefiel taiñ pu che?\\n9 Fentekünulayaiñ ñi kellukefiel taiñ pu che. Inayentufali ñi femken ta Jewba. Kidu af elukelafi pu che ñi kimaetew, fey ñi nietual rumel mongen (Jer. 44:⁠4). Pablo feypifi ta Timotew ñi fentekünunoal ñi kellukefiel pu che, “famngechi femülmi, kisutu ta montuluwaymi ka femngechi montuay tüfey engün tami allkütukeetewchi pu che” pifi (1 Tim. 4:⁠16). Iñchiñ piwkeyefiyiñ taiñ pu che, feymu ayünieiñ ñi kimal ti rüf dungu Biblia mu mülelu. Pauline tañi femün, ¿chum tripay? Tañi feypin ka tañi femün mu rume kümelkafi tañi pu che. Fewla rume ayüwküley, trür poyekefi ta Jewba tañi füta engu. Kidu longkoley trawünche mu ka mür wünelekeyngu amuldungun mu.\\nFEYPIAFIYIÑ TAIÑ PU CHE ÑI KONAL TAIÑ SITIO INTERNET MU\\n(Inaduamnge parrafo 10). *\\nKüme femliyiñ ka nütramkalelfiliyiñ taiñ pu che Biblia ñi dungu, kelluafuiñ engün ñi kimafiel ta Jewba. Ka eluafuiñ taiñ pu che taiñ fillke papel entungelu Biblia mu. Kuyfi mu tati pu che rume ayükefuy ñi papeltual fillke lifru, chillka ka fillke papel. Welu fewla pu che doy ayükey ñi papeltual fillke papel tañi elektroniko chemkün mu ka peal ta video. Feymu feypiafuiñ taiñ pu che ñi konal taiñ sitio internet jw.org® ka ñi peal ti video tripalu fill küyen JW Broadcasting® mu. Femngechi taiñ pu che ñochikechi kimürpuafi Jewba tañi trokiñche ayüle engün tañi femal.\\n10. ¿Chumngelu müley taiñ ñochi duampiwkengeal?\\n10 Ñochi duampiwkengeaiñ. We inafilu iñchiñ Ngünechen tañi ngülam, taiñ pu che adümlayafuy taiñ feyentukeel ka chumngechi taiñ yenietuken taiñ mongen. Ellaka mu, taiñ pu che inaduameliyiñmu taiñ konwekenon ngillatun mu, we tripantu mu ka fillke fiesta mu religioso tuwün-ngelu, illkutuafeiñmu. Ka illkuafuy inaduamle engün taiñ koneltuwenon politiko dungu mu (Mat. 10:⁠35, 36). Welu “tañi pu che turpu kimlayafi ta Jewba” pilayaiñ. Doy may fentekünulayaiñ taiñ kellukefiel engün. Kelluwenofuliyiñ, pengelaiñ taiñ jusgakefiel, fey “tüfa engün elungelayay ta rumel mongen” pikayafuiñ reke. Welu longkontukuaiñ, iñchiñ elungelaiñ taiñ jusgayafiel ta che, “welu may Ngünechen elufi pepiluwün kisu ñi Fotüm tañi ramtukadunguafiel ñi chumkeel mew ta che” (Juan 5:⁠22). Ñochi duampiwkengeliyiñ, taiñ pu che doy küpa allkütuafuy Biblia ñi dungu (inaduamnge ti wichulechi dungu “ Feypiafiyiñ taiñ pu che ñi konal taiñ sitio internet mu”).\\n11-13. ¿Chem kimeltukeeiñmu Alice ñi femün?\\n11 Küme trokituafiyiñ taiñ pu che, welu kiñepülekünulayaiñ taiñ dullikeel (Prov. 15:⁠2). Inaduamafiyiñ ñi femün kiñe lamngen Alice pingelu. Kidu tañi chaw ka tañi ñuke feyentukelafuy ñi mülen ta Ngünechen ka koneltukefuy politiko dungu mu. Fey Alice kamapulefuy kidu engu mu kimürpufi ta Jewba. Taiñ lamngen kimürpuy ñi falin-ngen pürüm nütramkayafiel tañi pu chaw tañi kimürpukeel. Kidu feypi: “Pu we kimfilu ta Jewba doy alüñmale ñi nütramkayafiel tañi pu che tañi we feyentun mu ka tañi wimtun mu, doy illkutuafeyew engün”. Taiñ lamngen rakiduamkefuy chem dungu ñi ayükeel tañi pu chaw, fey karta mu feypikefi Biblia ñi kimeltukeel feychi dungu mu ka ramtukefi chem ñi rakiduamkeel engu. Kiñe rupa, karta mu nütramkafi ñi piwkeyechefengeal (1 Kor. 13:⁠1-13). Kafey mañumkefi tañi küme tremümetew ka tañi duamnieetew. Ka werkülelkefi yewün (regalo). Alice witranmafiel mu tañi pu chaw, kellukefuy tañi ñuke kom duam ñi nieel tañi ruka mu. Welu tañi pu chaw illkutueyew we nütramkalelfilu ñi feyentukeel mu.\\n12 Alice pemefiel mu tañi pu chaw, fill antü papeltukefuy ta Biblia. “Femngechi tañi ñuke ngüneduami fente tañi falintukefiel iñche tati Biblia” pi taiñ lamngen. Kafey kidu tañi chaw eluwi ñi kimürpuafiel tati Biblia, welu pichin müten, fey ñi kimal chumngelu ñi nietun we rakiduam taiñ lamngen. Ka ayüniefuy ñi peal chem ñi welulkalen Biblia mu. Alice feypi: “Elufiñ kiñe Biblia tañi chaw ka wirintukulelfiñ kiñeke dungu ñi puwal tañi piwke mu”. ¿Chem rupay wüla? Alice tañi chaw pelay chem no rume ñi welulkalen tati Biblia mu. Doy may, tañi papeltuel puwi tañi piwke mu.\\n13 Kayñetungeliyiñ rume, küme trokituafiyiñ taiñ pu che ka kiñepülekünulayaiñ taiñ dullikeel (1 Kor. 4:⁠12b). Taiñ lamngen Alice kayñetueyew ñi ñuke. Kidu feypi: “Fawtisawlu iñche, ‘müna weda püñeñ’ pienew ñi ñuke”. ¿Chem femi Alice? Kidu feypi: “Famentulan tañi nütramkayal tañi religion mu. Feymu yamkechi feypifiñ tañi ñuke: ‘Iñche Dungukelu Iney Ngen Jewba ngetun, fey wiño witrawlayan tañi dulliel mu’. Ka feypifiñ fente tañi piwkeyeniefiel. Mür ngümayu, fey dewmalelfiñ kiñe küme iyael. Amulechi antü mu, tañi ñuke ngüneduamürpuy ñi doy küme chengetun iñche Biblia tañi feypin mu” pi ta Alice.\\n14. Dikümtukungeliyiñ rume, ¿chumngelu kakünutulayaiñ taiñ dulliel?\\n14 Taiñ pu che alüñmayafuy ñi adümal chumngelu doyümniekeiñ küdawelafiel ta Jewba. Ka nütramkayaiñ ñi rupan ta Alice. Tañi pu chaw ayüfuy kidu tañi nieal kiñe küme küdaw, welu taiñ lamngen eluwi ñi wüneleal amuldungun mew. Tañi ñuke kimlu tañi dulliel, ka ngümay. Welu Alice kiñepülekünulay tañi dulliel. Kidu feypi: “Kakünutuliyiñ taiñ dulliel taiñ inayafiel taiñ pu che ñi feypin, kidu engün doy dikümtukuafeiñmu taiñ kakünutual kakelu dungu. Feymu doy kümeafuy piwkeyenkechi kimelelafiel taiñ rakiduamkeel ka kiñepülekünunoafiel taiñ dulliel, femngechi doy küme allkütungeafuiñ”. Femngechi femi taiñ lamngen. Fewla tañi chaw longkoley trawünche mu, ka mür tañi domo engu wünelekey amuldungun mew.\\nTAIÑ PU PEÑI KA PU LAMNGEN, ¿CHUMNGECHI KELLUAFUY IÑCHIÑ TAIÑ PU CHE?\\nTaiñ pu peñi ka pu lamngen, ¿chumngechi kelluafuy iñchiñ taiñ pu che poyekenofilu ta Jewba? (Inaduamnge parrafo 15 ka 16). *\\n15. Ñi feypilen Matew 5:⁠14-16 ka 1 Pedro 2:⁠12, ¿chumngechi kelluafeyew taiñ pu che ñi küme femken taiñ pu peñi ka lamngen?\\n15 Taiñ pu peñi ka lamngen ñi küme femken mu, Jewba fültukukefi pu che kidu mew (papeltunge Matew 5:⁠14-16; 1 Pedro 2:⁠12). Tami afkadi poyenofile ta Jewba, ¿kimniepey may pu koneltulelu tami trawünche mu? Taiñ lamngen Pauline, taiñ dew nütramkapeel, mangelkefi pu peñi ka pu lamngen tañi ruka mu, fey ñi kimaetew tañi füta. Pauline ñi füta feypi: “Kiñe peñi ‘eluafen ñi küdawpanoal kiñe antü’ pifi tati ngen küdaw, fey küpay iñche tañi ruka mu tayu trür peal kiñe awkantun television mu. Femngechi kimtukun tüfachi peñi ñi duamnienofiel religion müten”. Ñi femün tüfachi peñi kellufi ta Wayne tañi kimal ñi rüf chumngen pu Dungukelu Iney Ngen Jewba.\\n16. ¿Chumngelu feypiafiyiñ taiñ pu che ñi amual taiñ trawün mu?\\n16 Rume kümeafuy ñi feypiafiel taiñ pu che ñi amual taiñ trawün mu (1 Kor. 14:⁠24, 25). Wayne turpu amukelafuy kiñe taiñ trawün mu no rume, welu ti Trawün Jesus tañi lan ñi akordangeal pichiñmay ka femngey dew tripalu tañi küdaw mu, feymu amuy. Kidu feypi: “Müte adümlan ti wewpin, welu afmatulenew tañi küme llowetew pu che. Kom piwkeyenkechi chalipaenew ka man kuwükünuenew. Kimtukun ñi rüf küme chengen engün”. Rupalu chi antü, Wayne eluwi ñi doy kimal Pauline tañi feyentukeel, feymu feypifi kiñe peñi ñi kimelelaetew Biblia. Tüfachi peñi tañi domo engu kellukefuy ta Pauline ñi kuydayafiel tañi pichi wentru amuldungun mu ka trawün mew.\\n17. 1) ¿Chem dungu küme kimnieiñ? 2) ¿Chumngelu fentekünulayaiñ taiñ kellukefiel taiñ pu che?\\n17 Rume ayünieiñ kom taiñ pu che ñi poyerpuafiel taiñ Chaw Jewba. Welu küme kimnieiñ tunte kellufuliyiñ rume, kiñeke engün turpu konlayafuy chi Jewba ñi trokiñche mu. Femngechi rupale, kulpantukuwlayaiñ. Iñchiñ dikümtukulayafuiñ ñi inayal engün iñchiñ taiñ feyentun. Welu, “chem femlayafun rume” pilayaiñ. Doy may, taiñ pu che ngüneduamle taiñ ayüwünkechi küdawelkefiel ta Jewba, ka ayürpuafuy ñi kimafiel. Ngillatuafiyiñ ta Jewba kidu engün mu, yamkechi nütramkalelafiyiñ Biblia ñi dungu ka fentekünulayaiñ taiñ kellukefiel engün (Hecho 20:⁠20). Rüf maneluwaiñ may, Jewba kelluaeiñmu ñi küme tripayal taiñ femkeel. Taiñ pu che allkütueliyiñmu, montuay llemay.\\n¿Chumngechi inaduamafuiñ ñi chum duamkülen taiñ pu che?\\n¿Chumngechi ñochi duampiwkengeaiñ taiñ pu che mu?\\n¿Chumngechi küme trokituafiyiñ taiñ pu che?\\n57 ÜLKANTUN Amuldungukefiyiñ itrokom che\\n^ parr. 5 Kom iñchiñ ayünieiñ taiñ pu che ñi poyeafiel ta Jewba, welu kiduke engün dulliay ñi femal kam ñi femnoal. Tüfachi chillkatun mu, ngüneduamaiñ chumngechi kelluafuiñ taiñ pu che ñi doy küpa allkütual Chaw Dios ñi dungu.\\n^ parr. 1 Tüfachi chillkatun mew, ka üy tukulelngey kiñeke che.\\n^ parr. 53 ¿CHEM PENGELI TI ADENTUN? Kiñe weche peñi kellumekefi tañi chaw poyekenofilu ta Jewba ñi küme elkünutual tañi auto. Fey rakiduami chumül ñi pengelelafiel kiñe video tripalu jw.org® mu.\\n^ parr. 55 ¿CHEM PENGELI TI ADENTUN? Kiñe lamngen allkütumekefi tañi füta poyekenofilu ta Jewba, kidu feypieyew kom ñi femün feychi antü. Fey wüla, küme rupamekey tañi füta ka tañi pichi wentru engün.\\n^ parr. 57 ¿CHEM PENGELI TI ADENTUN? Taiñ lamngen mangelfi kiñeke peñi ka lamngen tañi ruka mu. Kidu engün eluwi ñi doy küme kimafiel tañi füta. Pichin antü ñi rupan, ti füta amuy tañi domo engu ti Trawün Jesus tañi lan ñi akordangeal.","num_words":2582,"character_repetition_ratio":0.068,"word_repetition_ratio":0.005,"special_characters_ratio":0.193,"stopwords_ratio":0.338,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chem kelluaeymu Jewba tami femürpual? | Ñi chillkatungeal\\nPAPELTUAFUYMI acholi afrikáans albanés alemán amis amárico armenio aymara ayá azerí azerí (alfabeto cirílico) bajo alemán bashkir bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano cakchiquel occidental catalán cebuano chabacano checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuukés cibemba cingalés citonga congo coreano criollo de las seychelles criollo guadalupeño criollo haitiano criollo inglés de Belice criollo mauriciano croata damara dangme danés dehu duala efik endebele endebele de Zimbabue endonga endáu enzema eslovaco esloveno español estonio finlandés fiyiano fon francés ga galés garífuna georgiano griego groenlandés guaraní gujarati gun hebreo herero hiligaynon hindi hiri motu hmong (blanco) holandés húngaro iban ibanag ibo igede ilocano indonesio inglés islandés italiano japonés javanés kabiye kachin kannada kaonde kayin sgaw kazajo kazajo (alfabeto árabe) kikamba kikongo kikuyu kiluba kimbundu kiniaruanda kipende kirguís kirundi kisi kisonge krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lao lenguaje de señas coreano lenguaje de señas italiano lenguaje de señas ruso letón lhukonzo lingala lituano lomue luganda lunda luo macedonio macua makua-meto malayo malayálam malgache maltés mam mambue-lungu mapudungun maratí marshalés maya mazateco de Huautla mingreliano mixe del norte mixteco de guerrero mizo mongol more motu nepalés nias niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otetela palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quiché rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia rumano runyankore ruso rutoro samoano sango sanguir sena sena serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona silozi sranangtongo suajili suajili del congo sueco sundanés tagalo tahitiano tai tamil tayik telugu tetun dili tigriña tivo tlapaneco tojolabal tok pisin tongano tsonga turco tuvaluano twi tártaro ucraniano umbundú urdu uruund uzbeko uzbeko (alfabeto latino) vietnamita wallisiano waray-waray wayuunaiki wolaita xhosa xitshwa yapés yoruba zandé zulú árabe ñemba\\nTROKIÑ ÑI CHILLKATUNGEAL 42\\n“Chaw Ngünechen [...] elukeeymünmew tamün küpa femal kidu ñi ayükeel ka elukeeymünmew newen tamün femürpuafiel” (FILIP. 2:⁠13, TNM).\\n104 ÜLKANTUN Chaw Ngünechen elukeeiñmu ñi newen\\n1. ¿Chumkey Jewba ñi küme tripayal tañi ayükeel?\\nCHAW JEWBA femürpuafuy chem dungu rume ñi küme tripayal tañi ayükeel. Feymu kiñeke mu eluwkey ñi kimeltucheal, yafültukucheal ka ñi wüldungual kümeke dungu (Is. 48:⁠17; 2 Kor. 7:⁠6; Gal. 3:⁠8). Welu ka adkünukefi tati pu che ñi femürpual tañi ayükeel (Mat. 24:⁠14; 28:⁠19, 20; 2 Kor. 1:⁠3, 4). Duamfalngele ñi femngeal kiñe dungu, Jewba eluafuy ta iney rume kimün ka newen ñi femürpual kidu tañi ayükeel. Tüfa ñi kimeltukeel Chaw Jewba tañi üy, chumngechi ñi kimeltukeel kiñeke adümuwkülechi che.\\n2. 1) ¿Chumngelu kiñeke peñi ka lamngen rakiduamafuy ñi müte küdawelnofiel ta Jewba? 2) ¿Chem ngüneduamaiñ tüfachi chillkatun mew?\\n2 Kom iñchiñ ayükeiñ taiñ küdawelafiel ta Jewba ñi küme triparpual tañi ayükeel, welu kiñeke peñi ka lamngen rakiduamafuy ñi müte küdawelnofiel ta Jewba. ¿Chumngelu (chemu)? Kiñeke peñi ka lamngen rakiduamkey tañi füchan mu, tañi adümuwün-ngenon mu kam ñi rupan mongen mew, pepi küdawelkelafi ta Jewba chumngechi tañi ayükefel engün. Kakelu peñi ka lamngen rakiduamkey ñi duamfalngenon tañi doy küdawelafiel ta Jewba. Tüfachi chillkatun mu, ngüneduamaiñ chumngechi pepikayafeiñmu Jewba taiñ femürpual kidu tañi ayükeel. Kafey inaduamaiñ ñi femün Jewba kuyfi mu, kidu elufi ta kiñeke wentru ka domo ñi küpa femal tañi ayükeel ka newentukufi tañi femürpual engün. Ka kimaiñ chem femafuiñ taiñ doy küdawelafiel ta Jewba.\\n¿CHUMNGECHI PEPIKAKEEIÑMU JEWBA?\\n3. Filipense 2:⁠13 ñi feypilen, ¿chumngechi eluafeiñmu Jewba taiñ küpa femal ñi ayükeel?\\n3 Biblia feypi: “Chaw Ngünechen tañi pin mu newentukukeeymünmew, fey elukeeymünmew tamün küpa femal kidu ñi ayükeel ka elukeeymünmew newen tamün femürpuafiel” (Filipense 2:⁠13, TNM). * Chaw Jewba eluafeiñmu taiñ küpa femal kidu ñi ayükeel, ¿chumngechi? Allküafuiñ kiñe peñi kam lamngen ñi duamnieel kellu kam ñi duamfalngen femal kakelu küdaw taiñ trawünche mu. Kafey taiñ trawün mu papeltungeafuy kiñe carta, fey kimafuiñ ñi duamniengeel kellu kangelu lof mu, “¿chem chumafun ñi kelluntukual?” piafuiñ ñi rakiduam. Kam elungeafuiñ kiñe fütra küdaw Jewba ñi trokiñche mu, fey ramtuwafuiñ: “¿Küme pepilpeafiñ may?”. Kam dew taiñ papeltufiel kiñe trokiñ Biblia, rakiduamafuiñ chumngechi kelluafiel kakelu che feychi texto mu. Chaw Jewba dikümtukuchekelay (fülümtukuchekelay), welu inaduamle taiñ rakiduamkülen ñi doy küdawelafiel, eluafeiñmu llemay taiñ küpa femürpual.\\n4. Jewba, ¿chumngechi eluafeiñmu newen taiñ femal ñi ayükeel?\\n4 Jewba ka eluafeiñmu newen taiñ femürpual kidu tañi ayükeel (Is. 40:⁠29). ¿Chumngechi femkey tüfa? Jewba kimniey taiñ adümuwün, fey tañi newen mu kelluafeiñmu taiñ doy küme adümafiel (Éx. 35:⁠30-35). Kafey Jewba tañi adkünuelchi trokiñche kimeltuafeiñmu chumngechi taiñ femürpual kiñeke küdaw. Kimnoliyiñ chumngechi taiñ enturpual kiñe küdaw, “kelluafen” piafuiñ ta kiñe peñi kam lamngen. Kafey ngillatuafuiñ taiñ Wenu Chaw taiñ eluaetew ñi fütra newen (2 Kor. 4:⁠7; Luka 11:⁠13). Tati Biblia pengelkeeiñmu Jewba ñi kellufiel fentren wentru ka domo, fey elufi ñi küpa femal tañi ayükeel ka newentukufi tañi femürpual engün. Inaduamaiñ chem ñi femün kiñeke tüfachi wentru ka domo, fey rakiduamaiñ chumngechi kelluafeiñmu Jewba taiñ ka femngechi femal iñchiñ.\\nJEWBA, ¿CHEM KELLUFI ÑI FEMÜRPUAL KIÑEKE WENTRU?\\n5. ¿Chem kimeltukeeiñmu Moyse ñi rupan?\\n5 Inaduamaiñ Moyse ñi rupan. Kidu kimeltulelngey “ti pu egiptoche tañi kimün”, feymu rakiduamkülefuy ñi pepikawkülen tañi montulafiel pu israelche (Hecho 7:⁠22-25). Welu Jewba elulaeyew feychi küdaw feychi mu, doy may wüne kimeltulelfi ñi ñom piwkengeal (Hecho 7:⁠30, 34-36). Feychi mu wüla werküfi ta Moyse ñi montulafiel tati pu israelche. Ka newen piwkekünufi ñi dungumeafiel tati doy fütra longko Egipto mu mülelu (Éx. 9:⁠13-19). ¿Chem kimeltukeeiñmu ñi rupan ta Moyse? Chaw Jewba dullikefi ñi doy küdawelaetew feychi pu che eluwlu ñi inayentuaetew ka maneluwlu ñi newentukuaetew (Filip. 4:⁠13, TNM).\\n6. ¿Chem kimeltukeeiñmu Barzilái ñi rupan?\\n6 Fentren tripantu rupalu, Jewba dullifi ta Barzilái ñi kelluafiel tati longko ülmen David. Feychi antü mu, David ka tañi pu kellukeetew lefmawingün Absalón mu, David tañi fotüm. Feymu rume ürkülefuyngün, ngüñülefuyngün ka wüywülefuyngün. Barzilái rume füchalefuy, welu amuy kakelu wentru engün ñi kellumeafiel ta David lafule rume. Barzilái feypilay: “Rume füchan iñche, feymu küdawelwepeafuiñ ta Jewba”. Doy may eluwi ñi kelluafiel tüfachi pu wentru poyekefilu ta Jewba, fey elufi engün chem tañi nieel (2 Sam. 17:⁠27-29). ¿Chem kimeltukeeiñmu iñchiñ? Tunten tripantu niefuliyiñ rume, kelluafuiñ taiñ pu peñi ka pu lamngen wall Mapu mew mülelu rupale filla dungu, femngechi küdawelafiyiñ ta Jewba (Prov. 3:⁠27, 28; 19:⁠17). Iñchiñ pepi kellumelayafuiñ chi, welu wülafuiñ plata taiñ kelluntukual taiñ küdaw wall Mapu mu, femngechi kellungeafuy taiñ pu peñi ka pu lamngen doy duamtunielu (2 Kor. 8:⁠14, 15; 9:⁠11).\\n7. 1) Jewba, ¿chem adkünufi ta Simeon ñi femal? 2) ¿Chumngelu yafültukukeeiñmu Simeon ñi rupan?\\n7 Ngüneduamaiñ Simeon ñi rupan, tüfachi fücha wentru mülefuy Jerusalen mu ka yeniefuy fentren tripantu ñi poyekefiel ta Jewba. Fey Jewba feypieyew ñi lanoal wüne penofile tati Mesia. Kidu fentren tripantu üngümniekefuy ñi akual tati Mesia, feymu rume yafültukupelaeyew ñi feypietew Jewba. Chaw Ngünechen kümelkafi ta Simeon tañi maneluwün mu ka tañi püntütripakenon kidu mew. Fey kiñe antü adniefi tañi amual ti ngillatuwe ruka mu, üye mu pefi ta Jesus petu pichichengelu. Fey Jewba tañi adkünuel mu, Simeon feypikünuy feychi pichiche tañi Kristo ngerpual (Luka 2:⁠25-35). Rupalu chi tripantu, Simeon lay, feymu pelay peno Jesus tañi amuldungun, welu rume mañumkülefuy fente tañi kümelkaetew Jewba. Ka doy kümelkangeay küpalechi antü mu, kidu adkintuay Jesus ñi chumngechi kümelkayafiel “itrokom che mülelu kom trokiñke mapu mew” ngünenietufile ti Mapu (Gén. 22:⁠18). Ka femngechi iñchiñ Simeon reke, müna mañumküleafuiñ tunte taiñ eluetew Jewba taiñ küdawelafiel.\\n8. Bernabe reke, ¿chem kelluafeiñmu Jewba taiñ femal?\\n8 Kuyfi mu, mülerkefuy kiñe wentru Jose pingelu, fey eluwkülefuy ñi küdawelafiel ta Jewba (Hecho 4:⁠36, 37). Kidu rume yafültukukefuy ta kakelu che, feymu peno tati pu apostol Bernabe pitufi tañi üy. ¿Chem pin feychi üy? “Yafüluwpemumchi fotüm”. Ngüneduamaiñ kiñeke dungu ñi femün Bernabe. Cristiano ngetulu Sawlu fentren peñi ka lamngen llükakefeyew, kimnielu kay ñi kayñetukefel pu cristiano. Welu Bernabe yafültukufi ka kellufi ta Sawlu, feymu rume mañumkülepelafuy Sawlu (Hecho 9:⁠21, 26-28). Rupalu ta antü, pu longkolelu Jerusalen mew mülelu ayülefuy ñi yafültukuafiel pu cristiano kamapulelu, Antiokia waria Siria mapu mew mülelu. Fey, ¿iney werküfingün am ñi yafültukumeafiel pu cristiano? Bernabe ürke. Küme dullifingün llemay, Biblia feypilu kay Bernabe ñi yafültukufiel pu peñi ka pu lamngen ñi amuleal ñi “inayafiel ta Ñidol Jesus” (Hecho 11:⁠22-24). Ka femngechi famülke mu, Jewba kelluafeiñmu taiñ yafültukuafiel taiñ pu peñi ka pu lamngen. Jewba tañi adkünuel mu, yafültukuafuiñ pu layeluwlu. Kafey pemeafuiñ ka mütrümafuiñ pu peñi ka pu lamngen kutrankülelu ka weda duamkülelu, fey taiñ yafültukuafiel. Bernabe reke, ¿eluwkülepeaiñ may taiñ adkünuaetew Jewba taiñ yafültukucheal? (1 Tes. 5:⁠14).\\n9. Jewba ñi kellufiel ta Vasily, ¿chem kimeltukeeiñmu?\\n9 Famülke mu Jewba kellufi kiñe peñi Vasily pingelu, ñi küme longkolerpual trawünche mu. Kidu nielu 26 tripantu longkolerpuy, welu pepilnoalu ñi kelluafiel pu peñi ka pu lamngen trokiwkefuy, doyelchi may pu weda rupamekelu. Welu rume kellueyew kakelu longkolelu doy tripantu yenielu, kafey amuy ti Chillkatuwe ñi Pepikangeam pu Longkolelu ka Konakechi Kellukelu. Taiñ peñi yafüluwi ñi doy küme adümuwal. Wirintukufi kiñeke dungu ñi küpa femürpun, wechurpulu wüla doy pepikawkülelu trokiwkülerpuy. Kidu feypi: “Tañi llükalkakefetew kuyfi, rume ayüwülkeenew fewla. Jewba kellukeenew ñi peal kümeke texto ñi yafültukuafiel pu peñi ka pu lamngen. Rume ayüwülmapiwkekeenew tüfa”. Ka femngechi eymün pu peñi, eluwkülelmün tamün adnieaetew Jewba, kidu kelluaeymünmew tamün femürpual falinke küdaw trawünche mu.\\nJEWBA, ¿CHEM KELLUFI ÑI FEMÜRPUAL KIÑEKE DOMO?\\n10. 1) Ti rupaelchi dungu, ¿chem chumi Abigaíl? 2) ¿Chem kimeltukeeiñmu Abigaíl ñi femün?\\n10 Inaduamaiñ kiñe dungu ñi rupan kuyfi. David ka tañi pu kellukeetew lefmawi wellin mapu mu, petu inantukuyawüleyew Saul ñi langümaetew. Feychi mu David kellukoni ñi kamañyefiel Nabal ñi ufisa, Nabal ülmen wentru ngefuy, Israel tuwün-ngelu. Fey rupalu chi antü David ka tañi pu kellukeetew duamniefuy ñi kellungeal engün, feymu feypimefingün ta Nabal ñi eluaetew pichin iyael. Welu Nabal rükü piwkengefuy, chem no rume elulafi engün. Feymu David rume illkuy ka feypi ñi langümafiel ta Nabal ka kom tañi pu rukañmanieelchi wentru (1 Sam. 25:⁠3-13, 22). Nabal niekefuy kiñe küme adngechi domo Abigaíl pingelu. Tüfachi domo rume küme rakiduam niekefuy. Fey newen piwkekünuwi ñi trafmeafiel ta David. Fey lukutunagi David mew ka feypifi ñi langümnoafiel ta Nabal ka pu wentru. Ka yamkechi ngülamtufi ñi maneluwal Jewba mu ñi norümtual ti dungu. Abigaíl tañi feypin ka tañi küme femün puwi David tañi piwke mu. Femngechi David kimtukuy Jewba ñi werküfiel ta Abigaíl (1 Sam. 25:⁠23-28, 32-34). Abigaíl ñom chengefuy, newen piwkengefuy ka kim rakiduamkefuy, feymu Jewba adnieeyew. Ka femngechi famülke mu, Jewba adniekefi pu lamngen yamkechi ngülamtuchekelu ka küme rakiduam nielu, fey ñi yafültukuafiel tañi pu che ka tati trawünche (Prov. 24:⁠3; Tito 2:⁠3-5).\\n11. 1) ¿Chem chumingün Salum ñi pu ñawe? 2) Famülke mu, ¿iney engün inayentukefi tañi femün Salum ñi pu ñawe?\\n11 Fentren tripantu rupalu, mülerkefuy kiñe wentru Salum pingelu, kidu nieyekefuy ta ñawe. Jewba adniefi Salum tañi pu ñawe ñi kelluntukual, fey ñi küme elkünungetual ti kura malal Jerusalen mew mülelu (Neh. 2:⁠20; 3:⁠12). Salum ülmen wentru ngekefuy, welu tañi pu ñawe ka eluwingün ñi kellukonal tüfachi fütra küdaw kuñiwün-ngelu rume (Neh. 4:⁠15-18). Inayentulafingün pu ülmenke wentru Tekoa mapu tuwlu, kidu engün yamfalngenochi küdaw trokifingün ñi küme elkünungetual ti kura malal, feymu pilayngün ñi küdawmeal (Neh. 3:⁠5). Rupalu 52 antü müten dewmangerpuy ti küdaw, rume ayüwmapelay Salum ñi pu ñawe tañi pefiel (Neh. 6:⁠15). Famülke mu, fentren lamngen inayentukefi tañi femün Salum ñi pu ñawe. Kidu engün küdawkey ñi dewmayal ka ñi tutelkanieafiel fillke ruka elkünungelu ñi poyengeal ta Jewba. Rume ayüwülkeeyew tañi femngechi küdawelkefiel ta Jewba. Tüfachi pu lamngen adümuwün-ngey engün, nor piwkengey engün ka ayüwünkechi küdawkey engün, femngechi rume kelluntukukey engün ñi küme tripayal tati küdaw.\\n12. Tabita reke, ¿chem nengümelafeiñmu Jewba taiñ femal?\\n12 Inaduamaiñ ñi rupan ta Tabita. Jewba nengümelfi ñi piwke ta Tabita ñi femal kümeke dungu ka ñi kelluafiel tati pu duamtunielu, doyelchi may tati pu lantu domo (Hecho 9:⁠36). Fente ñi fürenecheken ka poyecheken, fentren che ngümayeeyew ñi lan. Welu rume ayüwingün pefilu Pablo ñi wiñomongeltufiel ta Tabita (Hecho 9:⁠39-41). ¿Chem kimeltukeeiñmu Tabita ñi femün? Wechekeche, füchakeche, wentru ka domo ngepe rume, kom iñchiñ femafuiñ fillke dungu taiñ kelluafiel taiñ pu peñi ka pu lamngen chumngechi ñi femün ta Tabita (Eb. 13:⁠16).\\n13. 1) Jewba, ¿chem kellufi ñi femal taiñ lamngen Ruth pingelu? 2) ¿Chem feypi taiñ lamngen fanten mu?\\n13 Famülke mu, kiñe lamngen Ruth pingelu, yewenchengefuy. Welu ayüniefuy ñi werküngeal kamapu ñi amuldungumeal. Pichi domo ngelu, rume ayüniefuy ñi elmeal pichike papel, feymu matu trekakefuy fill ruka püle. Kidu feypi: “Rume ayükefun feychi küdaw”. Welu taiñ lamngen rume küdawtukefuy ñi dunguafiel tati pu che Ngünechen tañi kümeke dungu. Müna yewenchengelu rume, wünelerpuy amuldungun mew 18 tripantu nielu. Fey 1946 tripantu mu, mangelngey ñi konal Galaad pingechi Chillkatuwe mu. Jewba kellufi taiñ lamngen ñi amuldungulelafiel fentren che Hawái ka Japón mapu mew. Taiñ lamngen yenielu epe 80 tripantu ñi amuldunguken, feypi: “Jewba newentukukeenew. Kellukeenew ñi yewenchengenoal. Iñche rüf kimnien Jewba adkünuafuy chem che rume maneluwlu kidu mew”.\\nELUWAIÑ TAIÑ ADNIEAETEW JEWBA\\n14. Kolosense 1:⁠29 ñi feypilen, ¿chumaiñ taiñ adkünuaetew Jewba?\\n14 Kuyfi ta fantepu mu, Jewba adkünukefi tañi pu che ñi femürpual chem dungu rume. Ka femngechi iñchiñ ayüliyiñ taiñ adkünuaetew Jewba, müley taiñ küdawal kom taiñ yafüluwün mew (papeltunge Kolosense 1:⁠29). Eluwküleliyiñ taiñ küdawelafiel ta Jewba, kidu kelluafeiñmu taiñ ayüwünkechi amuldungual, küme kimeltuchefengeal, yafültukucheal, kümeke küdawfe ngeal, kümeke weni ngeal ka femal chem dungu rume ñi duamfalngeel ñi küme tripayal Jewba tañi ayükeel.\\nJEWBA ELUAEIÑMU ‘TAIÑ KÜPA FEMAL KIDU ÑI AYÜKEEL KA ELUAEIÑMU NEWEN TAIÑ FEMÜRPUAFIEL’ (FILIPENSE 2:⁠13, TNM)\\nEluwküleliyiñ taiñ küdawelafiel ta Jewba, kidu kelluafeiñmu taiñ ayüwünkechi amuldungual, küme kimeltuchefengeal, yafültukucheal, kümeke küdawfe ngeal, kümeke weni ngeal ka femal chem dungu rume ñi duamfalngeel ñi küme tripayal Jewba tañi ayükeel. (Inaduamnge parrafo 14-16).\\n15. Ñi feypilen 1 Timotew 4:⁠12, 15, ¿chem müley ñi ngillatuafiel ta Jewba pu wechekeche?\\n15 Eymi weche, ¿epe puwküleymi tami fütra wentrungeal? Duamfali fentren külfünke wentru ñi kelluntukual ti trawünche mu, fey ñi konakechi kellual. Rakintukungey tunten longkolelu müley ka tunten konakechi kellukelu müley, fey fentren trawünche mu doy müley longkolelu. Eymi kay, ¿eluwpeafuymi may tami doy küdawal trawünche mu? Kiñeke peñi feypikeyngün: “Iñche ayünielan doy küdaw trawünche mu, femngechi kümelkalen müten”. Rakiduamkülelmi femngechi dungu, ngillatuafimi ta Jewba tami doy küpa küdawal ti trawünche mu, fey tami konakechi kellukelu ngerpual. Ka ngillatuafimi tami newentukuaetew, fey tami küdawelafiel tunte tami pepi femün (Ecl. 12:⁠1). Jewba tañi trokiñche duamniey eymi tami kelluntukual (papeltunge 1 Timotew 4:⁠12, 15).\\n16. ¿Chem ngillatuafiyiñ ta Jewba? ¿Chumngelu?\\n16 Jewba kelluafeiñmu taiñ femal chem dungu rume ñi duamfalngeel ñi küme tripayal kidu tañi ayükeel. Feymu ngillatuafiyiñ ta Jewba taiñ eluaetew doy küpa küdawelafiel ka ngillatuafiyiñ newen taiñ femürpuafiel. Tunten tripantu nieliyiñ rume, wülaiñ taiñ tiempo, taiñ newen, taiñ adümuwün ka taiñ nieelchi chemkün taiñ püramyeafiel ta Jewba famülke mu (Ecl. 9:⁠10). Elungeliyiñ taiñ doy küdawelafiel ta Jewba, pepilnoafilu trokiwafuiñ, welu eluwaiñ llemay taiñ llowafiel feychi sakin küdaw. Taiñ poyen Chaw Jewba feley tañi püramyengeal, feymu müna kümey taiñ küdawelafiel tuntengeafuy rume, femngechi tañi püramyengeal.\\n¿Chumngechi pepikakeeiñmu Jewba taiñ küdawelafiel?\\nKom feychi che taiñ ngüneduampeel, ¿iney doy ayüfimi? ¿Chumngelu?\\n¿Chem eluway tañi femal pu wechekeche?\\n127 ÜLKANTUN ¿Chem chengeafun?\\n^ parr. 5 ¿Ayükepefuymi may tami doy küdawelafiel ta Jewba? ¿Rakiduamkepeymi may tami müte küdawelnofiel ta Jewba? ¿Rakiduamkepeymi may ñi duamfalngenon tami doy küdawelafiel ta Jewba? Tüfachi chillkatun mu, ngüneduamaiñ chumngechi eluafeiñmu Jewba taiñ küpa femal ñi ayükeel ka chumngechi newentukuafeiñmu taiñ femürpual chem dungu rume ñi duamfalngeel.\\n^ parr. 3 Pablo wirintukulelfi tüfachi carta tati pu cristiano wünen siglo mu, welu tañi feypin ka kellukeeiñmu iñchiñ famülke mu.","num_words":2519,"character_repetition_ratio":0.057,"word_repetition_ratio":0.021,"special_characters_ratio":0.195,"stopwords_ratio":0.316,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chumngechi lelinieafuiñ ta Jewba? | Ñi chillkatungeal\\n“Pürakintunieeyu, eymi tati longko ülmenkülelu ti fütra wenu mew” (SALMO 123:1).\\nÜLKANTUN: 143 KA 124\\n¿Chumngechi leliniefiyiñ reke ta Jewba?\\nMoyse, ¿chumngelu konlay ti Feypikünuelchi Mapu mew?\\nMoyse ñi rupan, ¿chem kimeltueiñmu?\\n1, 2. ¿Chumngechi leliniefiyiñ reke ta Jewba?\\nFAMÜLKE MU, müley ta fentren “kuñiwünngechi dungu” (2 Timotew 3:1). Ka doyelkülerpuay ti dungu, petu akunole chi antü Jewba ñi apümkayafiel ti wedake dungu, fey ñi küme feleal ti Mapu. Feymu, müna kümeafuy tami ramtuwal: “¿Iney leliniefiñ reke tañi kelluaetew ka ingkañpeaetew?”. “Jewba llemay” feypilmi, küme entuymi tami feypin.\\n2 ¿Chumngechi leliniefiyiñ reke ta Jewba? Ka, rupaliyiñ wedake dungu mu, ¿chumafuiñ ñi amuleal taiñ leliniefiel? Fütra kuyfi mu, kiñe wirintukulu Biblia kimeltuy ñi fente duamfalngen taiñ lelinieafiel reke ta Jewba, fey taiñ kelluaetew taiñ wedake rupan mew. Biblia feypi: “Pürakintunieeyu, eymi tati longko ülmenkülelu ti fütra wenu mew. Pu küdawfe wentru lelinieñmafi tañi kuwü tañi ngen ruka, kafey ti küdawfe domo lelinieñmafi tañi kuwü tañi domo ñi küdawülkefiel. Ka femngechi iñchiñ pürakintuniefiyiñ taiñ Chaw Ngünechen Jewba, puwle wüla chi antü taiñ füreneaetew. Müna illamkangeiñ, feymu fürenemuiñ Chaw Jewba, fürenemuiñ may. Rumeñma ayentukeeiñmew pu kimkawün-ngelu, ka rumeñma illamkakeeiñmew pu mallmangelu” (Salmo 123:1-4). ¿Chumngelu (chemu) trürümfalngeiñ kiñe küdawfe reke? Tüfa maneluwkey ñi ileltuaetew ka ñi ingkañpeaetew tati ngen ruka. Welu ka upewtulekey ñi kimal chem ñi ayükeel tati ngen ruka, fey ñi pürüm femafiel. Ka femngechi feleiñ iñchiñ. Duamfali taiñ papeltufiel Biblia fill antü, fey taiñ kimal ñi chem ayükeel Jewba ka taiñ pürüm femafiel. Femngechi müten Jewba eluaeiñmew taiñ duamnieelchi kellu (Efesio 5:17).\\n3. ¿Chem katrütuafeiñmew taiñ leliwenoafiel ta Jewba?\\n3 Kimnieiñ ñi fente duamfalngen taiñ lelinieafiel reke ta Jewba, welu kiñeke mu weluduamküleafuiñ. Femngechi femi Marta, Jesus tañi küme weni. Biblia feypi tüfachi domo “ñi duamngemeken fentren küdaw mew” (Luka 10:40-42). Rakiduamnge, Marta weluduamkülefuy, nor piwkengefulu rume ka mülefulu Jesus engu. Feymu ka femngechi rupayafuiñ iñchiñ. Fey, ¿chem katrütuafeiñmew taiñ leliwenoafiel ta Jewba? Tüfachi chillkatun mu ngüneduamaiñ chumngechi weluduamelafeiñmew kakelu che ñi femken ka chem kelluaeiñmew taiñ lelinieafiel reke ta Jewba.\\nNOR PIWKEYEFILU RUME TA JEWBA, LLOWLAY TAÑI KÜMELKAN\\n4. Moyse ñi kon-non ti Feypikünuelchi Mapu mew, ¿chumngelu afmatuafeiñmew?\\n4 Moyse küme leliniefi reke ta Jewba tañi adnieaetew. Biblia feypi Moyse “yafüluwi ñi femael ñi ayünieelchi dungu peniefilu reke ti pekenoelchi Ngünechen” (papeltunge Ebrew 11:24-27). Ka feypiley ñi ngewenon “Israel mew kiñe pelon wentru Moyse reke, Jewba küme kimniefilu kay ta kidu” (Deuteronomio 34:10). Feley, Moyse küme weniyefi ta Jewba. Feymu afmatuafeiñmew Jewba ñi feypilelfiel: ‘Konlayaymi tati Feypikünuelchi Mapu mew’ (Números 20:12). ¿Chumngelu am femngechi feypingey?\\n5-7. Pichiñma ñi tripan pu israelche Egipto mu, ¿chem chumingün? Welu ¿chem chumi Moyse?\\n5 Fütra weda dungu rupay epe epu küyen rupalu ñi tripan pu israelche Egipto mu ka petu ñi akunon Sinay wingkul mew. Pu israelche nienolu ko, eluwingün ñi dallual tañi dungu. Weda dunguyefingün ta Moyse ka müna illkuyngün, feymu “Moyse llellipufi ta Jewba: ‘¿Chumafun kay tüfachi pu che mew? ¡Epekechi kuratuenew!’” (Éxodo 17:4). Jewba küme feypifi ta Moyse ñi chumal: ‘Tami retrü mew trawawnakümfinge ti lil fütra kura Oreb mu’. Femngechi femi Moyse itrokom pu longkolelu ñi adkiñ mew. Fey pütrün ko tripay ñi pütokoal itrokom pu israelche. Femngechi fentepuy ti dungu (Éxodo 17:5, 6).\\n6 Biblia feypi Moyse ñi üytukulelfiel Masah feychi lof, tüfa “chaftuwün” ñi feypin ürke, kafey Meriba pintukulelfi, tüfa “illkun” feypilu am. ¿Chumngelu femi tüfa? “Tati pu israelche am illkulu ka chaftufilu ta Jewba feypilen mew: ‘¿Mülepey may Jewba rangiñ iñchiñ mu?’” (Éxodo 17:7).\\n7 Ñi rupan Meriba mew, ¿chum duami Jewba? Kidu rakiduamlay pu israelche ñi chaftufiel ta Moyse müten, doy may chaftufingün ta Jewba ka küpa llowlafingün ñi ngünenieaetew, femngentufi Jewba. Biblia feypi: “Yafükünukefilmün tamün piwke, chumngechi ñi rupan Meriba mew, ka feychi antü reke Masah mu wellin mapu mew, feychi mu tamün kuyfike che yem tañi chaftuetew; kidu engün notukaenew, pefilu engün rume ñi femken” (Salmo 95:8, 9). Müna weda femingün pu israelche, welu Moyse küme femi. Kidu eluwi tañi adnieaetew Jewba, fey inafi tañi feypietew.\\n8. Epe aflu pu israelche ñi miyawken wellin mapu mu, ¿chem chumingün?\\n8 Ka femngechi dungu rupay 40 tripantu wüla, epe aflu pu israelche ñi miyawken wellin mapu mu. Püllelefuyngün Kades waria mu, inafül tati Feypikünuelchi Mapu mew. Üyew pu israelche ka kiñe rupa müna illkuyngün nienon mu ko, feymu feychi lof ka pintukulelngey Meriba * (inaduamnge ti kimal dungu) (Números 20:1-5). Welu fewla, ¡Moyse müna wedalkarkey!\\n9. Jewba, ¿chem feypifi ta Moyse ñi chumal? Welu, ¿chem chumi kidu? (Inaduamnge ti adentun ellaka mu mülelu).\\n9 Pu israelche wiño chaftufilu ta Jewba ka Moyse, ¿chem chumi Moyse? Ka rupa llellipufi ta Jewba tañi adnieaetew. Tüfa mu Jewba feypilaeyew ñi trawawnakümfiel ti lil fütra kura, welu may ñi nüafiel tañi retrü, trapümafiel tati pu che inafül ti kura mu ka dunguafiel tati kura (Números 20:6-8). Welu Moyse femngechi femlay. Kidu weda duamnagi ñi fente weda femken tati pu che, feymu müna illkuy ka wirarelfi pu che: “¡Fewla allkütumuchi apuen, eymün pu kayñetufe! ¿Feley tayu entuleluwafiel ko tüfachi kura mu?”. Fey epu rupa trawawnakümfi ti kura (Números 20:10, 11).\\nMoyse inalafi ñi chem feypietew Jewba tañi femal\\n10. Jewba, ¿chumi ñi weda femün mew Moyse?\\n10 Jewba müna lladkütufi ta Moyse (Deuteronomio 1:37; 3:26). ¿Chumngelu? Küme kimlaiñ, welu Jewba lladkütufi chi Moyse tañi inanofiel mu ñi chem feypietew tañi femal.\\n11. Moyse trawawnakümfilu ti kura, ¿chumngelu pu israelche rakiduamafuyngün Jewba ñi femnon kiñe afmatun dungu?\\n11 Ka dungu mu Jewba lladkütufi chi ta Moyse. Müna yafüfuy tati lil kura ñi mülen chew ñi rupan ti wünen afmatun dungu, Meriba mapu mew. Feymu müna trawawnakümngefule rume feychi kura, rakiduamfal-layafuy ñi tripayal ko. Welu femngechi feyngelay tati kura ti kangelu lof mew Meriba ka üytukungelu. Feychi kura caliza pingelu newe yafülay, fey ti ko chaykadrumekey ka ngülkey nagaltu mu. Feymu feychi lof mu, pu che entukefuy ko femngechi kura mew. Fey Moyse dungunofilu feychi lil fütra kura, welu may trawawnakümfilu, pu israelche rakiduampelay chi Jewba ñi femnon feychi afmatun dungu, welu may ñi re tripan müten ti ko * (inaduamnge ti kimal dungu).\\nMOYSE, ¿CHUMNGECHI CHAFTUFI TA JEWBA?\\n12. Jewba, ¿ka chem dungu mu chi lladkütufi ta Moyse ka Aaron?\\n12 Ka kiñe dungu mu Jewba müna lladkütufi chi ta Moyse ka Aaron. Moyse feypifi tati pu che: “¿Feley tayu entuleluwafiel ko tüfachi kura mu?”. Kidu feypilu “tayu entuleluwafiel”, küpa feypipelay kidu ñi femal ti afmatun dungu Aaron engu. Fey Moyse yamlafi ka püramyelafi ta Jewba, tati rüf femlu feychi afmatun dungu. Salmo 106:32, 33 feypi: “Fey engün chaftufi ta [Jewba] Meriba mülechi ko mew, fey tüfa engün ñi duam mu weda tripay Moyse. Kidu engün weda weñangküduameleyew, fey welulkay ñi entual tañi feypin” * (inaduamnge ti kimal dungu) (Números 27:14). Jewba llemay felefuy ñi püramyengeal, welu Moyse püramyelafi. Feymu Jewba feypifi ta Moyse ka Aaron ñi chaftufiel engu tañi werküetew (Números 20:24). ¡Müna weda kulpayngu!\\n13. ¿Chumngelu kümey ka norngey chumngechi ñi kastigangeel Moyse?\\n13 Moyse ka Aaron longkolefuyngu pu israelche mew, feymu Jewba doy ayüniefuy ñi inayentufalngeal engu (Luka 12:48). Epe 40 tripantu kuyfi mu, Jewba eluñmalafi ñi konal tati Feypikünuelchi Mapu mu itrokom pu israelche ñi chaftuetew (Números 14:26-30, 34). Feymu Moyse chaftufilu ta Jewba, kümey ka norngey tañi ka femngechi kastigangeal, fey ñi kon-noal tati Feypikünuelchi Mapu mu.\\n¿CHUMNGELU WELULKAY MOYSE?\\n14, 15. Moyse, ¿chumngelu chi chaftufi ta Jewba?\\n14 ¿Chumngelu chi Moyse chaftufi ta Jewba? Ka ngüneduamaiñ Salmo 106:32, 33: “Fey engün chaftufi ta [Jewba] Meriba mülechi ko mew, fey tüfa engün ñi duam mu weda tripay Moyse. Kidu engün weda weñangküduameleyew, fey welulkay ñi entual tañi feypin”. Tati pu israelche chaftulafingün ta Moyse, doy may chaftufingün ta Jewba, welu Moyse illkuy ka weda weñangküduami. Kidu ngünewlay, re entuy ñi feypin, ka rakiduamlay rume ñi chum tripayal ti dungu.\\n15 Moyse eluwi ñi weluduamelaetew kakelu ñi weda femün, feymu leliwelafi ta Jewba. Ti wünen rupa pu israelche ñi dalluel nienon mu ko, Moyse küme femi tati (Éxodo 7:6). Welu fentreñma mu weda femlu am pu israelche, Moyse afeluwi chi ka weda duamnagi. Fey re rakiduamürpuy chi ñi weda duamkülen, ka longkontukulay tañi püramyeafiel ta Jewba.\\nDuamfali taiñ lelinieafiel reke ta Jewba, eluwal taiñ adnieaetew, ka inanieal taiñ feypietew\\n16. ¿Chumngelu kümeafuy taiñ ngüneduamal Moyse ñi femün?\\n16 Moyse nor piwkeyefilu rume ta Jewba, weluduamkülefuy ka kulpay, feymu ¿ka femürpunoafulu am iñchiñ? Kidu reke feleiñ: welulkalu Moyse, pichilewefuy ñi konal tati Feypikünuelchi Mapu mu, ka iñchiñ epeke konküleiñ ti we Mapu mew (2 Pedro 3:13). Welu taiñ katrütunoaetew Jewba ñi llownoal tüfachi kümelkan, duamfali taiñ lelinieafiel reke ta Jewba, eluwal taiñ adnieaetew, ka inanieal taiñ feypietew (1 Juan 2:17). ¿Chem kimürpuafuiñ Moyse ñi femün mu?\\nWELUDUAMLAYAIÑ KAKELU ÑI FEMÜN MEW\\n17. Weda duamnagliyiñ, ¿chumafuiñ taiñ ngünewal?\\n17 Weda duamnagliyiñ, ngünewaiñ. Fentrenkechi ruparupangeafuiñ kiñe weda dungu mu, feymu afeluwafuiñ. Welu Biblia ngülamtukeeiñmu: “Ngelay taiñ afeluwael taiñ femael kümeke dungu, fey afeluwnoliyiñ, kosechayaiñ reke chumngechi ñi adkünuel ta Ngünechen” (Galata 6:9; 2 Tesalonisense 3:13). Feymu weda duamnagliyiñ kam fentren rupa yafkawliyiñ kiñe che iñchiñ, ¿ngünewaiñ taiñ femün ka feypin mu? (Proverbios 10:19; 17:27; Matew 5:22). Weda duameleliyiñmu kiñe che, doy kümeafuy taiñ eluafiel ta Jewba ñi illkutuafiel feychi che (papeltunge Romanu 12:17-21). ¿Chem kimeltuafeiñmew tüfa? Doy kümey taiñ illkunoal, doy may ñochi piwke mu maneluwaiñ Jewba ñi norümal ti dungu, duamfalngelu trokifile kidu. Welu wiñoleltufiliyiñ taiñ weda femetew, fey yamlayafiyiñ ta Jewba, kidu am felelu ñi femal tüfa.\\n18. Weke dungu werküngeliyiñ, ¿chumaiñ? ¿Chumngelu?\\n18 Inayafiyiñ weke dungu taiñ werküngeel. ¿Inaniefiyiñ weke dungu ñi feypiel Jewba taiñ femal? ‘Afkentu femngechi femngekelu kay ti dungu, iñche amulean müten tañi femken mu’ feypilayaiñ. Doy may pürüm inayaiñ chem weke dungu taiñ feypietew Jewba kidu tañi adkünuelchi trokiñche mew (Ebrew 13:17). Kafey kuñiwtukuwaiñ taiñ “doy amulkünunoael tati wirilechi dungu mew” (1 Korintio 4:6). Feley llemay, taiñ lelinieafiel reke ta Jewba, inanieafiyiñ weke dungu taiñ werküetew ñi femal.\\nMoyse ñi chumün kakelu ñi welulkan mu, ¿chem kimeltueiñmu? (Inaduamnge parrafo 19).\\n19. Kakelu che ñi welulkan, ¿chumafuiñ taiñ katrütunoaetew taiñ küme weniyefiel Jewba?\\n19 Kakelu che ñi welulkan, katrütukilpe taiñ küme weniyefiel ta Jewba. Leliniefiliyiñ ta Jewba, elulayaiñ taiñ weda duamelaetew kakelu che ñi welulkan, ka taiñ katrütunoaetew taiñ küme weniyefiel Jewba. Doy duamfali ñi longkontukual tüfa tati pu nielu sakinke küdaw ti trawünche mu. Taiñ montuluwal, kom iñchiñ müley taiñ küme küdawyenieal ka allkütuafiel ta Jewba (Filipense 2:12). Welu Jewba doy ayükey ñi inayentufalngeal tati pu nielu sakinke küdaw (Luka 12:48). Fey rüf piwkeyefiliyiñ ta Jewba, ¡chem no rume welulkalayafeiñmew ka püntünentulayafeiñmew Ngünechen tañi piwkeyechen mew! (Salmo 119:165; Romanu 8:37-39).\\n20. ¿Chem eluwaiñ taiñ femal?\\n20 Taiñ mülen antü mu müna küdawngey ti dungu. Feymu müna duamfali taiñ lelinieafiel reke ta Jewba, “fütra wenu mew” mülelu, fey taiñ kimal kidu ñi ayükeel. Feymu kakelu che ñi welulkan, katrütukilpe taiñ küme weniyefiel ta Jewba. Welulkawle kakelu che, illkufemlayaiñ, doy may ngünewaiñ. Moyse ñi rupan küme kimeltueiñmew tüfa. Feymu llemay, eluwaiñ ñi ‘pürakintunieafiel taiñ Chaw Ngünechen Jewba, puwle wüla chi antü taiñ füreneaetew’ (Salmo 123:1, 2).\\n^ parr. 8 Tüfachi Meriba trürlay feychi lof taiñ nütramkapeel parrafo kayu mu, tüfa ka pingefuy Masah ka püllelefuy Refidim mu. Welu Meriba üytukulelngey tüfachi epu lof, pu israelche am illkulu üyew (inaduamnge tati mapa mülelu ti trokiñ regle tati papil Guía para el estudio de la Palabra de Dios).\\n^ parr. 11 Kiñe wentru adümuwkelu Biblia dungu mu nütramkay ñi rakiduamken pu kuyfike judiu: “Feychi mu pu israelche dalluntukufilu engün feypingün: ‘Moyse kimniey ñi femngen tüfachi kura, feymu küpa femle kiñe afmatun dungu entulelaeiñmu ko kangelu kura mew’”. Welu tüfa kuyfike judiu ñi feypiken müten.\\n^ parr. 12 Inaduamnge ti trokiñ “Preguntas de los lectores” mülelu La Atalaya 15 octubre küyen 1987 mu.\\nTaiñ lelinieafiel reke ta Jewba duamfali taiñ küme ngüneduamafiel Biblia, femngechi taiñ kimal Jewba tañi ayükeel ka rumel inayal kom taiñ werküetew ñi femal.","num_words":1835,"character_repetition_ratio":0.061,"word_repetition_ratio":0.025,"special_characters_ratio":0.214,"stopwords_ratio":0.367,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu 1 Pedro 1\\nPedro tañi wünen karta\\nTüfachi karta apostol Pedro ñi wüne wiriel, tañi yefaltukulelafiel tati pu feyentulelu, mülelu Asia trokiñ mapu mew. Tüfachi pu feyentulechi che kutrankawkülerkey ñi feyentun ta Jesus mew, feymew Pedro wirilelfi tüfachi karta tañi yafültukuafiel femngechi ñi newentuleael engün tañi mupiltun mew. Ka femngechi Pedro ngülamtufi ti pu feyentulelu ñi nieael engün kiñe küme inayentufal nor mongen, tunte tüfachi mapu mew kutrankawllefule rume engün.\\n1 Iñche Pedro, Jesucristo tañi apostol, wirileluwiyiñ tüfachi karta ta eymün tati pu feyentulechi pu che püdküleyelu kake tripanche trokiñke mapu mew: Ponto, Galasia, Kapadosia, Asia ka Bitinia mew. 2 Chaw Ngünechen ta kuyfi dullieymünmew chumngechi ñi adkünuel ta kisu. Tati Küme Püllü tañi kellun mew ta pepikaleymünmew ta eymün tamün müngeltunieafiel ka tamün nietuael lif mongen Jesucristo tañi mollfüñ mew. Pewmangen Ngünechen rumel kelluaeymünmew ka eluaeymünmew kisu ñi küme tüngün tamün mongen mew.\\nFeley taiñ nietuael we maneluwün\\n3 Püramyefiyiñ may ta Ngünechen, taiñ Ñidol Jesucristo ñi Chaw. Kisu tañi rume kutranpiwkeyechen mew elueiñmew taiñ we choyüngetuael reke femngechi taiñ nietuael we mongen. Jesucristo tañi wiñomongetun mew elueiñmew maneluwün ti rumel mongen mew, fey rüf dungu mew taiñ nietuael we mongen. 4 Ka femkünuy eymün tamün llowael Ngünechen tamün nieletewchi küme dungu ta wenu mapu mew, fey tüfa ta afnoalu, ka wesa felen nienoalu rume, ka rumel küme felen müleay. 5 Eymün mupiltuleymün ta Ngünechen mew, feymew kisu ñi pepiluwün mew ingkanieeymünmew femngechi ñi mupiael ka tamün llowael tamün dew nieelchi montuluwün tati afaelchi antü mew chumngechi ñi adkünuel ta Ngünechen. 6 Fey tüfachi dungu mew ta rume ayüwküleymün ta eymün, tunte kiñeke mew rupallefuymün rume fill wesake kutrankawün dungu mew. 7 Eymün tamün mupiltun oro reke feley. Tati oro doy lif tripakey rulpangeyüm kütral mew, ka femngechi tamün mupiltun doy kümelkakey rupayüm chem kutrankawün dungu mew rume. Tati ngañwadkenochi mupiltun tunte rupallefule rume kutrankawün mew, fey tüfa ta famngechi mupiltun doy faliy tati afkechi oro mew. Welu eymün tamün mupiltun, fey femngechi rupale kutrankawün mew, fey ta rume falintungeay, ka püramyengeay ka küme üytungeay ta Ngünechen mew feychi pewfaluwle ta Jesucristo. 8-9 Eymün piwkeyefimün ta Jesucristo, tunte pekelafimün rume. Feyentuleymün ta kisu mew fey tamün pekenofiel rume. Feymew nieymün rume fütra ayüwün, eymün am llowfilu tati montuluwün dungu tamün mupiltun mew, fey tüfachi ayüwün pepi nütramyengelayafuy ta dungun mew.\\n10 Fütra kuyfi mew tati pu pelon wentru* tati pu pelon wentru: Ngünechen ñi pu werken. chillkatuy engün ka ngüneduamfi engün ta tüfachi montuluwün dungu. Nütramyefi engün Ngünechen tamün kutranpiwkeyeaetew ka tamün eluetew tüfachi montuluwün dungu. 11 Cristo tañi Küme Püllü dungulfilu tati pu pelon wentru feypifi Cristo tañi rume kutrankawael, fey wüla tañi llowael ti fütra ayüwün ka fütra pepiluwün. Fey kisu engün ta küpa kimkefuy tañi ineyngen tati che ka chem tripantu mew ñi rupayael kom tüfeychi dungu ñi kimelnieetew ti Küme Püllü mülelu tati pu pelon wentru mew. 12 Welu Ngünechen ta wüne kimelelfi tati pu pelon wentru engün tañi kimelkefelchi dungu ta kisu engün ñi penoafiel, welu eymün may tamün peafiel tüfeychi dungu. Fey tüfachi werken montuluwün dungu lle tamün kimelngeel ka tamün wewpilelngeel tati Lif Küme Püllü tañi pepiluwün mew, tati werküel ta wenu mapu. ¡Fey tüfachi werken montuluwün dungu tati pu werken püllü kütu ayülefuy ñi adümael engün!\\nNgünechen dullieiñmew taiñ nieael lif mongen\\n13 Feymew eluwkülemün tamün küme rakiduamküleael. Niemün küme nor mongen ka küme maneluwküleaymün Cristo mew, fey famngechi Ngünechen tamün eluaetew kisu ñi kutranpiwkeyechen ta eymün feychi antü Jesucristo pewfaluwle. 14 Küme puwtulechi fotüm reke felemün, welu felekilmün tati wesake illutun dungu tamün femkefel kuyfi mew, petu tamün kimnofiel ta Ngünechen. 15 Tamün femafel, nieaymün ta küme lif mongen, tamün dullietewchi Ngünechen am lif mongen nielu, 16 tati Wirin Chillka am feypilelu: “Eymün feley tamün nieael lif mongen, iñche am lif mongen nielu.”† Levitiko 19.2.\\n17 Yamniefimün ka ekuniefimün ta Ngünechen, eymün am “Chaw” pikefilu ta Ngünechen, ka femngechi kisu kimniey kom dungu ka kiñeke che müten ta dullintukelafi. 18 Eymün niekefuymün wesa mongen tamün kuyfi fütakeche reke, welu Ngünechen lifrenentutueymünmew. Fey eymün ta küme kimnieymün ñi tunte falin ta tüfachi dungu. Ngünechen lifrenentulaeymünmew oro mew kam pülata mew no rume, 19 welu Jesucristo tañi wütrulelchi küme mollfüñ mew may, fey ta chalintukungelu tañi langümael kiñe küme korderu reke tati engkañngenolu ka nielu lif mongen. 20 Petu tañi dewmangenon rume ta tüfachi mapu, adkünungey ta Cristo ñi kutrankawael tüfa famngechi dungu mew, welu fentren tripantu dew rupalu am, Cristo pewfaluwi ñi mupiael ti adkünuelchi dungu eymün tamün kümelkangeael. 21 Feymew Cristo tañi duam, eymün feyentuymün ta Ngünechen mew, feychi Ngünechen wiñomongeltuetew ka elueyew fentren pepiluwün. Feymew eymün feyentuymün ka maneluwimün ta Ngünechen mew.\\n22 Fey eymün, müngeltufilu am tati kimelün rüf dungu tati Lif Küme Püllü ñi pepiluwün mew,‡ Kiñeke kuyfi wirin mew ngelay: “tati Lif Küme Püllü ñi pepiluwün mew”. lif küme rakiduam nietuymün ka piwkeyefimün kom piwke mew tati feyentulechi pu che. Ka femngechi feley tamün piwkeyewael welukonkechi kiñe lif piwke mew§ Kiñeke kuyfi wirin mew ngelay: “kiñe lif piwke mew”. ka kom tamün newen mew. 23 Fey eymün ta we choyüngetuymün reke, welu tüfachi mapu tuwünngechi chaw mew no, tati lakelu, welu Ngünechen tañi dungu mew mayfe, fey tati mongelelu ka rumel mülekelu. 24 Tati Wirin Chillka am ta feypilelu:\\n“Kom che ta kachu reke feley,\\nka kom tañi küme felen rayen kachu reke ta müley.\\nTati kachu ta angkükey ka ñi rayen ta llangkokey,\\n25 welu Ñidol Ngünechen tañi dungu rumel felekey.”* Isaia 40.6-8.\\nFey tüfachi dungu tati montuluwün kimelün dungu, eymün tamün kimelelngeel.\\n*1:10 tati pu pelon wentru: Ngünechen ñi pu werken.\\n†1:16 Levitiko 19.2.\\n‡1:22 Kiñeke kuyfi wirin mew ngelay: “tati Lif Küme Püllü ñi pepiluwün mew”.\\n§1:22 Kiñeke kuyfi wirin mew ngelay: “kiñe lif piwke mew”.\\n*1:25 Isaia 40.6-8.","num_words":911,"character_repetition_ratio":0.072,"word_repetition_ratio":0.004,"special_characters_ratio":0.187,"stopwords_ratio":0.391,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Romanu 14\\nEntuüñfilkefilnge tami peñi\\n1 Küme duamkechi llowkeafimün tati pu che, newe küme adümnolu tati mupiltun dungu, ka üyawtudungukefilmün ta kisu engün. 2 Müley ta kiñeke che rakiduamkelu ñi iyafiel itrofill iyael, welu ti kakelu, tati newe adümnolu ta mupiltun mew, ikey ta re karü tukukan müten.* ikey ta re karü tukukan müten: müleyechi ilo fendengekelu ti merkaw mew fey tüfa chalintukungelu ti ngillatuwe ruka mew chew ñi mülen ti adentun ngünechen, fey kiñeke feyentulelu feypikefuy ta che ñi inoael tüfeychi ilo femngechi ñi poyenoafiel tati pu adentun ngünechen. 3 Fey tati itrofill iyael ikelu ngelay tañi illamafiel tati ikenolu kiñeke iyael. Fey tati ikelu kiñeke iyael müten, ngelay tañi entuüñfilafiel tati ikelu itrofill iyael, fey Ngünechen am llowetew engün. 4 Eymi ngelay tami entuüñfilafiel kangelu che tañi kona. Fey tüfachi kona küme küdawkülele kam femnole, tañi küdawelkeelchi wentru may kimniey ñi chumkünuaetew. Welu küme küdawküleay tati, fey Ñidol am nielu ta pepiluwün tañi kelluaetew tañi küme amuleael kisu ñi dungu mew.\\n5 Fey tüfa ta kangelu dungu: kiñeke che ta niey dullin antü ñi ngillatuafiel ta Ngünechen, ka müley ta kiñeke che feypikelu ñi ngenon ta dullin antü. Kake kiñeke che feley tañi maneluwküleael tañi feyentuleel mew. 6 Fey tati kansatukelu ta kiñeke antü mew, kansatukey tañi poyeafiel ta Ñidol, fey tati dullintunienofilu ta kiñeke antü, femkelay tañi poyeafiel ta Ngünechen.† Kiñeke kuyfi wirin mew ngelay: “fey tati dullintunienofilu ta kiñeke antü, femkelay tañi poyeafiel ta Ngünechen”. Fey tati ikelu itrofill iyael, ikey tañi poyeafiel ta Ñidol, ka mañumtukefi ta Ngünechen. Fey tati ikenolu ta kiñeke iyael, tañi poyeafiel ta Ñidol eluwkelay ñi iyafiel, ka femngechi mañumtukefi ta Ngünechen. 7 Kiñe no rume ta iñchiñ mongelelaiñ kisu taiñ ngünewün mew ka lakelaiñ kisuke taiñ pin mew. 8 Fey mongeleliyiñ, Ñidol mew ta mongeleiñ. Fey ka laliyiñ, Ñidol Jesus mew ta layaiñ. Feymew mongeleliyiñ fey ka lalleliyiñ rume, Ñidol ngenngey ta iñchiñ mew.\\n9 Fey tüfachi dungu mew lay ta Cristo ka wiñomongetuy: tañi Ñidolküleael tati pu layelu mew ka ti pu mongelelu mew. 10 ¿Eymi chem mew am entuüñfilkefimi tami peñi? Eymi kay, ¿chumngelu am illamkefimi? Itrokom ta puwaiñ Ngünechen‡ Kiñeke kuyfi wirin mew feypiley “Cristo”; kakelu wirin mew feypiley “Ngünechen”. mew, femngechi ta kisu taiñ ramtukadunguaetew taiñ femkeelchi dungu mew. 11 Tati Wirin Chillka am feypilelu:\\n“Kuyalltuan iñche kisu ñi mongen mew, feypi ta Ñidol Ngünechen,\\niñche mew lukutuay itrokom che ka itrokom che püramyeafi ta Ngünechen.”§ Isaia 49.18; 45.23.\\n12 Femngechi llemay, kake kiñeke kisuke ta iñchiñ feley taiñ nentudunguael Ngünechen mew.\\nPüntünentukilpe tami peñi kam lamngen eymi tami femel mew\\n13 Feymew ngelay welukonkechi tamün entuüñfilmekewael. Ngelay tamün femael chem wesa dungu no rume femngechi tañi püntünentunoael tamün peñi kam lamngen ñi mupiltun mew. 14 Iñche feyentulen Ñidol Jesus mew, fey küme kimnien chem rume ñi ünunngenon, welu kiñekentu rakiduamle kiñeke chemkün tañi ünunngen, kisu ñi rakiduam mew ta ünunngey. 15 Welu eymi tami peñi kam lamngen ta wesa duamkele eymi tami ikeelchi iyael mew, welu eymi amulnieymi tami ifiel ti iyael, tami femel mew rüf dungu mew piwkeyelaymi tami peñi kam lamngen. ¡Cristo lay tami peñi ka lamngen ñi duam, fey elukefilnge ñi wesa duamael tami peñi kam lamngen tami ikeelchi iyael mew!\\n16 Elukefilmün ñi wesa duamtungeael tamün inanieelchi küme dungu. 17 Ngünechen ñi longko ülmenngeel mew, ngelay tañi fente falintuniengeael tati ikeel kam tati putukeel, welu may feley ñi falintuniengeael ta lif mongen, küme tüngün ka ayüwünngechi dungu tati Lif Küme Püllü mew. 18 Iney rume fey tüfa famngechi poyefile ta Cristo, tutekefi ta Ngünechen ka tati pu che ta ayüñmakeeyew ñi dungu.\\n19 Feymew, inafiyiñ itrokom kümeke dungu taiñ kümelkawküleael kakelu che iñchiñ, ka taiñ welukonkechi kelluwael tañi adümngeael Ngünechen ñi dungu. 20 Wesalkakefilnge Ngünechen tañi küme dungu re iyael tañi duam. Rüfngey ta itrokom iyael tañi lifngen, welu wesa duamle kiñeke che, kümelay ñi ingeael kiñeke iyael tati ünunngelu trokinieel. 21 Doy kümey ñi ingenoael ta ilo, ka ñi putungenoael rume ta pulku, ka ñi chem chumnoael rume ta che femngechi tañi wesa duamnoael tami peñi kam tami lamngen, fey ñi püntütripanoael.\\n22 Ti mupiltun tami nieel, eymi kisu feley tami nieael Ngünechen mew. ¡Ayüwünngeay ta tüfeychi che küdawyekelu tañi welulkawnoael ñi rakiduam ñi femel mew! 23 Welu iney rume ifile ti iyael epuduamkechi, fey kisutu ta yafkay, fey inolu am maneluwün mew chumngechi tañi feyentulefel mew. Fey kom taiñ femkeelchi dungu fey taiñ maneluwnon ta mupiltun mew, fey ta yafkan ürke.\\n*14:2 ikey ta re karü tukukan müten: müleyechi ilo fendengekelu ti merkaw mew fey tüfa chalintukungelu ti ngillatuwe ruka mew chew ñi mülen ti adentun ngünechen, fey kiñeke feyentulelu feypikefuy ta che ñi inoael tüfeychi ilo femngechi ñi poyenoafiel tati pu adentun ngünechen.\\n†14:6 Kiñeke kuyfi wirin mew ngelay: “fey tati dullintunienofilu ta kiñeke antü, femkelay tañi poyeafiel ta Ngünechen”.\\n‡14:10 Kiñeke kuyfi wirin mew feypiley “Cristo”; kakelu wirin mew feypiley “Ngünechen”.\\n§14:11 Isaia 49.18; 45.23.","num_words":778,"character_repetition_ratio":0.067,"word_repetition_ratio":0.105,"special_characters_ratio":0.195,"stopwords_ratio":0.432,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Samuel amuley ñi femal kümeke dungu | Nütramkakeafimi tami pu pichikeche\\nPAPELTUAFUYMI abjasio abui acholi afrikáans ahanta albanés alemán alemán de Pensilvania altaico aluro amárico armenio asamés aucano ayie aymara azerí azerí (alfabeto cirílico) bajo alemán bali bambara bashkir bassa de camerún bassa de liberia batak (simalungun) batako karo batako toba baulé becol bengalí bete biak birmano bislama bomu boulou búlgaro cabilé cakchiquel occidental camboyano catalán cebuano chabacano changana (mozambique) checo chichewa chin haka chin tiddim chino mandarín (simplificado) chino mandarín (tradicional) chitonga chitonga de Zimbabue chitumbuka chokue chol chopi chuabo cibemba cinamwanga cingalés citonga congo coreano criollo de las seychelles criollo haitiano criollo mauriciano criollo portugués croata dangme danés dayaco engayú dehu digor diola duala dusún edo efik emberá (catío) endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano fon frafra francés ga gallego galés garífuna georgiano gitonga griego groenlandés guaraní guaraní boliviano guerzé gujarati gun guna hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo ilocano indonesio inglés irlandés ishan islandés isoko italiano japonés javanés kachin kannada kaonde kayin sgaw kazajo kazajo (alfabeto árabe) kekchí khana kikamba kikongo kikuyu kiluba kimbundu kinande kiniaruanda kipende kirguís kiribatiano kirundi kisi kisii kpelle krío kurdo kurdo kurmanyí del Cáucaso kwangalí kwanyama kyangonde lamba lao lenie letón lhukonzo lingala lituano lomue lovari luganda lugbara lunda luo luvale macedonio macua malayo malayálam malgache maltés mam mambue-lungu maninkakan oriental manyacú mapudungun maratí marshalés maya mazahua mazateco de Huautla mbukushu mendé mixe mixteco de guerrero mixteco de huajuapan mizo mongol more motu mískito navajo nengone nepalés ngäbere (o guaymí) nias nicobarés niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla oromo osético otetela otomí pangasinán panjabí panjabí (escritura nasta’liq) papiamento de aruba papiamento de curazao pemón piaroa pidgin camerunés pidgin de las islas salomón pidgin nigeriano polaco portugués pular purépecha páez quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de santiago del estero quiché rapa nui rarotongués romaní de Macedonia (alfabeto cirílico) romaní de bulgaria romaní de macedonia romaní del este de Eslovaquia romaní del norte de Grecia romaní del sur de Grecia rumano runyankore ruso rutoro samoano sango sanguir saracu saramacano sarnami sena sena serbio serbio (alfabeto latino) serere sesoto de Lesoto setsuana shona sidama silozi soli somalí sranangtongo suajili suati sueco sundanés susu tagalo tahitiano tai tamil tandroy tankarana tarahumara central tayik telugu tetun dili tivo tlapaneco toba tojolabal tok pisin tongano toraja totonaco tseltal tshiluba tsonga tsotsil turco turcomano turcomano tuvaluano tuviniano twi tártaro tének de San Luis Potosí ucraniano uhobo uigur (alfabeto cirílico) umbundú uolof urdu uzbeko valenciano vascuence vendal vezo vietnamita wallisiano waray-waray wayuunaiki wichi wolaita xhosa xitshwa yoruba zapoteco de lachiguiri zapoteco del istmo zulú árabe ñanya ñemba\\nPichi wentrungelu (püchü kampungelu), Samuel mülekefuy ka küdawkefuy Ngünechen ñi tolto ruka mew. Feychi tolto ruka mu tati pu che poyemekefi ta Jewba. ¿Chumngelu (chemu) Samuel mülekefuy fey mu? ¿Ayüfuymi tami kimal? Welu wüne inaduamafiyiñ chem dungu mu rupay tañi ñuke, Ana pingelu.\\nAna rume (mütre) küpa niekefuy kiñe püñeñ, welu pepi niekelafuy. Feymu ngillatufi ta Jewba ñi kelluaetew. Ka feypikünufi: ‘Nieli kiñe wentru püñeñ, yeafiñ tami tolto ruka mu ñi müleal ka küdawal fey mu’. Jewba allkütuy ñi ngillatun, feymu Ana ­niefuy püñeñ. Tüfachi wentru püñeñ Samuel üytungey, ka küla kam meli tripantu nielu chi, tañi ñuke Ana yeeyew Ngünechen ñi tolto ruka mu ñi küdawal. Femngechi Ana femi ñi feypikünuel.\\nNgünechen ñi tolto ruka mu mülekefuy kiñe longko saserdote, Eli pingekefuy. Eli ñi epu fotüm ka küdawingu feychi ruka mu, saserdote ngeyngu. Ti fütra tolto ruka mu pu che poyekefi Jewba, feymu kom pu mülelu üyew müley tañi femal kümeke dungu. Welu Eli ñi epu fotüm rume (mütre) wedalkamekeyngu. Ka Samuel pey kom ñi weda femmeken engu. Welu Samuel ¿fempey may wedake dungu, Eli ñi epu fotüm reke? ¿Chem piafuymi eymi?... Femlay ­tati. Samuel amuley ñi femal kümeke dungu, femngechi ñi kimeleletew tañi chaw ka tañi ñuke.\\nKimlu Eli tañi epu fotüm ñi weda femmeken engu ¿chem mülefuy ñi femal?... Mülefuy ñi kutrankayafiel engu. Feymu Eli mülefuy ñi wemünentuafiel, tañi küdaw-wenoal engu fütra tolto ruka mu. Welu femlay tüfachi dungu. Feymu llemay Jewba rume illkutufi (mütre lladkütubi) Eli ka tañi epu fotüm, fey ‘kutrankayafiñ ta engün’ pi.\\nSamuel elufi ta Eli Jewba ñi werkün dungu\\nKiñe pun, Samuel petu umawkülelu, mütrümngey (ngütrümngey): ‘¡Samuel!’ feypingey. Fey lef amuy chew ñi mülen Eli, welu kidu feypieyew: ‘Iñche mütrümpelaeyu tati (ngütrümpelaeyu)’. Epu rupa ka mütrümngey. Welu külachi rupa mu, Eli feypieyew ta Samuel: ‘Ka kiñe rupa mütrümngelmi, feypiaymi: Feypikaen müten Jewba. Iñche allkütunieeyu’. Femngechi femlu Samuel, Jewba feypieyew: ‘Feypiafimi ta Eli iñche ñi kutrankayafiel tañi pu che tañi weda femmeken mu’. ¿Chem rakiduamel­eymu? ¿Küdawngepefuy may Samuel ñi feypiafiel ta Eli tüfachi werkün dungu?... ¡Rume (mütre) küdawngefuy! Müna llükay Samuel. Welu feyentufi (müngeltufi) ta Jewba, ka feypifi ta Eli tüfachi werkün dungu. Ka rupachi antü mu Jewba ñi feypin femngey: Eli lay, ka tañi epu fotüm langümngeyngu.\\nFentren kümeke dungu kimeleleiñmew Samuel ñi femün mu. Samuel pelu kakelu che ñi rume (mütre) wedalkameken, kidu amuley ñi femal kümeke dungu. ¿Eymi kay? ¿Femaymi may Samuel reke, ka amuleay tami küme femal? Femngechi femülmi, ayüwülafimi ta Jewba, tami chaw ka tami ñuke.\\nAna ¿chem feypikünufi ta Jewba?\\nTolto ruka mu, ¿chem dungu pey Samuel ñi femmeken Eli ñi epu fotüm?\\nJewba ¿chem dungu feypifi ñi femal ta Samuel?\\n¿Chem dungu kimeleleiñmew Samuel ñi femün mu?","num_words":899,"character_repetition_ratio":0.05,"word_repetition_ratio":0.0,"special_characters_ratio":0.173,"stopwords_ratio":0.175,"flagged_words_ratio":0.0,"lang_id_score":0.996,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Chumngechi rüf lifrelerpuaiñ | Ñi chillkatungeal\\n“Tati fotüm lifrekünutuelmünmew, eymün feyngeay tamün lifrengetun” (JUAN 8:36).\\nÜLKANTUN: 54 KA 36\\nLifrengeiñ rume, ¿chem femlayafuiñ? ¿Chumngelu?\\n¿Chumngelu rüf lifrengelaiñ famülke mu?\\nJesus ñi feypikünun mu, ¿chem mu lifrekünungeaiñ? ¿Chem müley taiñ femal ñi lifreleal femngechi?\\n1, 2. 1) Ñi lifreleal, ¿chem chumkey pu che? 2) ¿Chumngechi tripakey pu che ñi femken?\\nWALL Mapu püle pu che ayükey ñi dullintuchengewenoal (ngümintuchengewenoal) ka kom pu che ñi lifreleal. Kiñeke ayükey ñi illamkangewenoal ka ñi mülewenoal norngenochi dungu ka filla. Kakelu che küpa lifreley ñi feypial ka femal chem rume ñi ayükeel, ka ñi pin mu müten yenieal tañi mongen. Feley llemay, kom pu che ayükey ñi lifreleal.\\n2 Feymu tañi femngechi lifreleal, pu che trawüluwkey fillke protesta mew ka chaftukefi ti gobierno ñi ngünenienoaetew. Welu, ¿femtripakey ñi ayünieel engün? Femkelay, doy kutrankawkey che ka fentren engün larpukey. Rüfngey ñi feypin ti longko ülmen Salomon: “Pu che ñi ngüneniefiel kakelu pu che, fey kiñentrür ñi wedalkalerpual engün” (Eclesiastés 8:9).\\n3. Taiñ rüf ayüwküleal ka küme feleal, ¿chem duamfalngey taiñ femal?\\n3 Biblia feypikey chem duamfalngey taiñ rüf ayüwküleal ka küme feleal. Disipulu Santiaw feypi: “Tati leliwülfilu reke tati norngechi küme ley dungu taiñ küpaleletew ta montuluwün [taiñ lifrekünuetew, Traducción del Nuevo Mundo (TNM)], fey [...] newentulelu ñi mupituael ñi werkünieel ti küme dungu, rume nieay ayüwün” (Santiaw 1:25). Ti norngechi ley dungu küpakey Jewba mu. Kidu kimniey chem duamnieiñ taiñ ayüwküleal ka küme feleal. Feymu elufi ta Adan ka Eva ñi rüf lifreleal ka kom ñi duamnieel tañi ayüwküleal.\\nFEYCHI RÜF LIFRENGEFULU PU CHE\\n4. ¿Chumngelu (chemu) feypiafuiñ ñi rüf lifrelefel Adan ka Eva? (Inaduamnge ti adentun ellaka mu mülelu).\\n4 Génesis kapitulo 1 ka 2 pengeli Adan ka Eva ñi rüf lifrelefel. Niefuyngu kom ñi duamnieel, chem no rume llükalkakelafeyew ka norngenochi dungu femngekelafuy. Kutrankelafuyngu, niefuyngu iyael, küdaw ka afnoachi mongen. Pu che famülke mu ayükey ñi femngechi lifreleal, welu pepilfalngelay tüfa (Génesis 1:27-29; 2:8, 9, 15). Fey Adan ka Eva ñi lifrelen mu, ¿femafuy kom tañi ayükeel?\\n5. Pu che ñi lifreleal, ¿chem duamfalngey?\\n5 Fentren che küpa femkey kom ñi ayükeel chumngechi ngeafuy rume, “femngechi müten rüf lifreleafuiñ” pikeyngün. Kiñe lifru feypi tati lifrelelu kidutu dullikey ñi chumal ka femürpukey tüfa. Ka feypi norngele, duamfalngele ka pepilfalngele chem ñi elkünuel kiñe gobierno tañi femnoal pu che, fey lifreleafuyngün (The World Book Encyclopedia). Feymu kom pu che ñi lifreleal, müley ñi elngeal kiñeke dungu tañi femnoal. Welu ñi norngeal, duamfalngeal ka pepilfalngeal tüfa, ¿iney feley tañi elkünual chem ñi femngenoal?\\n6. 1) ¿Chumngelu Jewba müten femafuy kom tañi ayükeel? 2) Lifrengefuiñ rume, ¿chem femlayafuiñ? ¿Chumngelu?\\n6 Müley taiñ longkontukual tüfa: Jewba müten lifreley ñi femal kom tañi ayükeel, kidu am dewmafilu itrofill mülelu, kom pepiluwün-ngey ka itrokom ngüneniekey (1 Timotew 1:17; Apokalipsi 4:11). Ti longko ülmen David nütrami Jewba ñi doykülen. Biblia feypi: “Awem Jewba, eymi ngen-ngeymi küme üytun, newen, küme adelkalen, püramyen ka afmatufalngen, kom tati mülelu wenu mapu ka nag mapu mu eymi am ta ngen-ngelu. Eymi ngen-ngeymi ti ngünenien mu, awem Jewba. Eymi tati pengelkelu tami longkolen kom tati müleyelu mew. Eymi mew küpay falinke fillem ka püramyen, ka eymi ngüneniekeymi itrokom, ka tami kuwü mu müley newen ka pepiluwün, tami kuwü mu müley pepiluwün ñi püramyeafiel ka newentukuafiel itrokom” (1 Crónicas 29:11, 12). Pu püllü ka ti pu che ka lifrengey, welu femlayafuyngün kom tañi ayükeel, Jewba müten felelu am ñi elkünual chem ñi kümen ka kümenon, ka kidu ñi feypin norngey, duamfalngey ka pepilfalngey. Jewba afkentu femkey tüfa.\\n7. ¿Chem dungu duamfalngelu taiñ femal ayüwmapiwkekeeiñmew?\\n7 Adan ka Eva lifrengefuyngu, welu ka elkünulelngey kiñeke dungu ñi femal ka femnoal, ka turpu rakiduamlayafuy ñi duamfalngenon tüfa. Rakiduamnge, kidu engu neyünofule, inofule ka umawtunofule, mongelelayafuyngu, welu ¿feypiafuiñ ñi lifrengenon engu? Femlayafuiñ llemay. Jewba elkünuy ñi ayüwküleal engu femün mu tüfa (Salmo 104:14, 15; Eclesiastés 3:12, 13). Iñchiñ ka ayükeiñ taiñ kümentual illufalchi iyael, neyüneyütual inafül füshku mawida mew, ka küme umawtual taiñ kansatual. “Rume katrütukeenew tüfa” feypilayafuiñ, doy may ayüwmapiwkekeeiñmew. Adan ka Eva ka femngechi duamkepelafuy.\\n8. Jewba, ¿chem werküfi ta Adan ka Eva? Femün mu tüfa, ¿chem mu kelluntukuafuyngu?\\n8 Jewba werküfi ta Adan ka Eva ñi dapiafiel chi Mapu ka apolafiel tañi pu yall mu (Génesis 1:28). Ñi feypilelngen tüfa, ¿lifrelewetukelay engu am? Femlay. Femün mu tüfa, kelluntukuafuyngu Chaw Dios ñi ayüel ñi küme elkünuafiel kom Mapu ka rumel mongeleal pu che fey mu (Isaías 45:18). Famülke mew wedalkakelay pu küpa nienolu afkadi ka pu küpa yallnolu, werküngenolu am pu che ñi femngechi femal, welu fentren che femkey (1 Korintio 7:36-38). ¿Chumngelu eluwkey ñi femal tüfa küdawngele rume? Maneluwkelu am ñi ayüwülaetew (Salmo 127:3). Feley llemay, Adan ka Eva allkütufule ta Jewba, rumel ayüwülafeyew ñi kurewen-ngen ka ñi nien yall.\\nCHUMNGELU RÜF LIFRENGELAIÑ FAMÜLKE MU\\n9. Jewba ñi werkün dungu mülelu Génesis 2:17 mu, ¿chumngelu norngey, duamfalngey ka pepilfalngey?\\n9 Jewba elufi kangelu werkün dungu ta Adan ka Eva, ka küme feypifi chem ñi rupayal allkütunofule. Feypifi: “Ikefilnge ti anümka wülkelu ñi kimngeael ti küme dungu ka ti wesa dungu. Ikefilnge tüyechi anümka ñi fün, fey ifilmi tati, rüf feyngey tami layael” (Génesis 2:17). ¿Feypiafuiñ tüfa ñi norngenon, duamfalngenon kam pepilfalngenon? ¿Katrütufuy Adan ka Eva ñi lifrengen? Femlay. Fentren che adümuwkelu Biblia dungu mu, feypikey ñi rume kümen tüfachi werkün dungu ka ñi pengelken Chaw Dios ñi nieel fentren kimün. Kiñe feypi tüfa taiñ kimeltukeetew kiñe falin dungu Chaw Dios mu: kidu müten kimniey chem ñi kümelkakefiel ka wedalkakefiel pu che. Feymu taiñ kümelkayaetew taiñ femken kümeke dungu, müley taiñ maneluwal Chaw Dios mu ka allkütuafiel, femnoliyiñ, kiduke iñchiñ dulliaiñ chem ñi kümen ka kümenon. Welu pepilkelaiñ tüfa.\\nAdan ka Eva ñi dulliel, ¡müna weda tripay! (Inaduamnge parrafo 9-12).\\n10. Pu che elungelu rume ñi dullial tañi chumal, ¿chumngelu feypiafuiñ tañi elungenon ñi dullial chem ñi kümen ka kümenon?\\n10 Kiñeke che rakiduamkey Jewba ñi elukenofiel ta Adan ñi dullial tañi chumal, welu tüfa feyngelay. Adan elungey ñi dullial tañi chumal, welu elungelay ñi dullial chem ñi kümen ka kümenon. Adan ka Eva lifrelefuyngu ñi dullial ñi allkütuafiel ta Jewba kam femnoal. Welu Chaw Ngünechen müten dullikey chem ñi kümen ka kümenon. Tüfa pengelkefuy tati “anümka wülkelu ñi kimngeael ti küme dungu ka ti wesa dungu” (Génesis 2:9). Iñchiñ kimkelaiñ chumngechi ñi tripayafel taiñ chumken ka “küme tripayay kom tañi dulliel” feypilayafuiñ. Feymu küme duam mu dulliliyiñ rume taiñ chumal, küpayafuy wedake dungu (Proverbios 14:12). Feley llemay, iñchiñ pepilkelaiñ itrokom. Feymu Jewba feypifilu ta Adan ka Eva ñi inoafiel feychi fün, femngechi kimeltulelfi tüfachi rüf dungu: ñi rüf lifreleal engu, mülefuy tañi allkütuafiel ta Chaw Dios. Welu, ¿chumingu?\\n11, 12. Adan ka Eva ñi femün, ¿chumngelu fente weda tripay? Feypinge kiñe pengelün dungu.\\n11 Adan ka Eva dullingu ñi allkütunoafiel ta Jewba. Eva dulli ñi feyentuafiel Weküfü ñi feypietew: “Kimaymu tati kümeke dungu ka tati kümenolu, fey ta famngechi ta Ngünechen reke ta feleaymu” (Génesis 3:5). Feyentufilu ta Weküfü, ¿doy lifrengetuy Adan ka Eva? Femlay. Kidu engu kimtukuy wüla ñi rume weda tripan tañi allkütunofiel ta Jewba (Génesis 3:16-19). ¿Chumngelu fente weda tripay? Jewba elunofilu am tati pu che ñi dullial chem ñi kümen ka kümenon. Biblia feypi: “Jewba adniekefi kiñe wentru ñi miyawün; kiñe wentru, ¿chumngechi kimafuy chem rüpü inayal?” (Proverbios 20:24). Ka feypi: “Iñche küme kimnien, awem Jewba, tati pu che ngen-ngelay ñi rüpü. Tati pu che trekalelu, ngen-ngelay ñi adkünual kidu tañi trekan no rume engün” (Jeremías 10:23).\\n12 Rakiduamafuiñ kiñe wentru amul avionkelu. Ñi küme puwal müley tañi miyawal chew ñi feypikünungeel. Kafey ngüneduamay chem ñi nieel ti avion tañi küme amulnieafiel, ka müley ñi allkütuafiel tañi pu adnieetew ka kellukeetew ñi pürayal ka nagal. Tüfachi wentru femnole kom tüfa ka pekanka amulfile ti avion, fey rume weda tripayafuy. Femngechi femi Adan ka Eva. Allkütulafingu ñi adnieetew Jewba, feymu rume weda tripay ñi femün: kidu ka tañi pu che kulpafengetuy ka larpukey (Romanu 5:12). Ñi küpa dulliel engu chem ñi kümen ka kümenon, kellulaeyew ñi doy lifrengeal, welu may lifrelewetulayngu chumngechi ñi eluetew Jewba.\\nCHUMNGECHI RÜF LIFRENGEAFUIÑ\\n13, 14. ¿Chumngechi rüf lifreleafuiñ?\\n13 Kiñeke che rakiduamkey: “Femfuli kom ñi ayünieel, doy kümelkaleafun”. Welu, ¿rüfngepey may? Müna kümelkakeeiñmew taiñ lifrengen, welu pu che femfule kom ñi ayükeel, ¿chumlerpuafuiñ? Kiñe lifru feypi ñi küdawngen tati fillke ley ñi nieel pu trokiñche, tüfa am elkünukefilu kiñeke dungu ñi femal ka femnoal pu che (The World Book Encyclopedia). Tüfa küdawngey, feymu fentreley ti ley dungu, pu abogado ka pu kues kimeltukelu ñi chem küpa feypin ti ley ka chumngechi ñi inangeal.\\n14 Jesus feypi chumngechi taiñ rüf lifreleal: “Eymün ta müngeltufilmün [inaniefilmün] iñche ñi dungu, rüf dungu mew eymün iñche ñi pu disipulungeymün. Kimafimün tati rüf dungu, fey ti rüfngechi dungu lifrekünutuaeymünmew” (Juan 8:31, 32). Feymu duamfalngey taiñ femal epu dungu: feyentual Jesus ñi kimeltuel ka kidu tañi disipulungerpual. Femngechi mu rüf lifreleaiñ. ¿Chem mu lifrekünuaeiñmew tüfa? Ngüneduamnge Jesus ñi feypin: ‘Itrokom tati kulpakelu püresulekey reke ta kulpan mew’. Fey wüla ka feypi: “Tati fotüm lifrekünutuelmünmew, eymün feyngeay tamün lifrengetun” (Juan 8:34, 36).\\n15. Jesus ñi feypin mu, ¿chumngelu doy küme lifrelerpuaiñ pu che ñi rakiduamken mu?\\n15 Famülke mu pu che ayükey ñi lifreal, welu Jesus ñi feypin mu doy küme lifrelerpuaiñ pu che ñi rakiduamken mu. Jesus feypilu “tati fotüm lifrekünutuelmünmew, eymün feyngeay tamün lifrengetun”, nütramkay taiñ lifrekünungetual kulpan mew, tüfa püresuniekeeiñmew reke kom iñchiñ. ¿Chumngechi? Welulkakeeiñmew, ka eluñmakelaeiñmew taiñ küme femal ka küme puwülal taiñ küdaw chumngechi taiñ pepilkeel. Feymu taiñ kulpafe chengen mu weda duamkeiñ, kutrankawkeiñ ka larpukeiñ (Romanu 6:23). Apostol Pablo femngechi kutrankawkefuy püresunieetew am ti kulpan (papeltunge Romanu 7:21-25). Feymu llemay kulpafengewenoliyiñ, feyke ta rüf lifrengeaiñ, Adan ka Eva reke ellaka mu.\\n16. ¿Chem duamfalngey taiñ rüf lifreleal?\\n16 Taiñ lifrekünuaetew Jesus, duamfalngey taiñ yafüluwal, Jesus feypilu am taiñ inayafiel ñi dungu. Dew wülkünulu am iñchiñ taiñ mongen Jewba mew, müley taiñ kiñepülekünuafiel taiñ ayükeel ka femal chem taiñ werküetew Jesus (Matew 16:24). Chumngechi ñi feypikünun kidu, küpalechi antü mu llowliyiñ kom ti kümeke dungu ñi wülkeel Jesus tañi montulchen, fey rüf lifreleaiñ llemay.\\n17. 1) ¿Chem chumaiñ taiñ rüf ayüwküleal? 2) ¿Chem inaduamaiñ küpalechi chillkatun mu?\\n17 Taiñ rüf ayüwküleal, duamfali taiñ inayafiel ta Jesus ka feyentual kidu ñi kimeltuel. Femngechi küpalechi antü mu rüf lifrekünungeaiñ kulpan ka lan dungu mew (papeltunge Romanu 8:1, 2, 20, 21). Famülke mu iñchiñ ka lifreleiñ taiñ femal kiñeke dungu, feymu küpalechi chillkatun mu inaduamaiñ chumngechi küme femal, femngechi taiñ rumel püramyeafiel ta Jewba, taiñ Chaw Ngünechen rüf lifrechekelu.\\nKom iñchiñ lifrengeiñ, welu elkünulelngeiñ kiñeke dungu taiñ femnoal. Lifreleiñ taiñ dullial chem chumal taiñ mongen mu, welu elungelaiñ taiñ dullial chem ñi kümen ka kümenon.\\nPetu ñi kulpanon, Adan ka Eva rüf lifrengefuyngu, duamfalngelu rume ñi inayal Jewba ñi feypin. Famülke mu Jesus lifrekünukeeiñmew feyentukefilu am iñchiñ ñi kimeltuel ka kidu tañi disipulungerpulu am iñchiñ. Ka ti we Mapu mew, rüf lifrengeaiñ ka püresulelayaiñ kulpan ka lan dungu mu.","num_words":1700,"character_repetition_ratio":0.06,"word_repetition_ratio":0.002,"special_characters_ratio":0.207,"stopwords_ratio":0.382,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Luka 22 ARNNT - Fülküleparkey dewma ti kawiñ antü tañi - Bible Search\\nKiñewi engün tañi püresuafiel ta Jesus\\n(Matew 26.1-5, 14-16; Marku 14.1-2, 10-11; Juan 11.45-53)\\n1Fülküleparkey dewma ti kawiñ antü tañi ingekemum ti lefawrangenochi kofke, tati Paskua kawiñ ürke. 2Feyti pu longkolelu pu saserdote mew ka ti kimeltukelu ta Moyse ñi ley dungu, tüfa engün llükanierkefi tati pu che, fey dunguñmamekefi engün ta Jesus chumngechi ñi langümafiel.\\n3Feymew weküfü konürkey ta Juda mew, kiñe ti mari epu disipulu, tati Iskariote pikeel. 4Fey tüfa amurkey ñi pemeafiel ti longkolelu pu saserdote mew ka ti pu kellulekelu ti ngillatuwe ruka mew, fey nütramelpufi chumngechi tañi wültukulelafiel engün ta Jesus. 5Kisu engün rume ayüwürkey ka feypifi engün ñi kulliafiel pülata ta Juda.\\n6Fey Juda ayüwmafi ñi llowafiel ti pülata ka eluwi ñi kintuael ti doy küme lelen ñi mülenoael kakelu pu che femngechi ñi ellka wültukuafiel ta Jesus.\\nÑidol ñi wülelchi pun iyael\\n(Matew 26.17-25; Marku 14.12-21; 1 Korintio 11.23-25)\\n7Fey akuy ti kawiñ antü tañi ingekemum ti lefawrangenochi kofke ka femngechi tañi langümngeael ti korderu ta Paskuangealu.\\n8Jesus werküfi ta Pedro ka Juan, fey feypifi:\\n—Amuaymu tamu pepikameael ti Paskua iyael.\\n9Fey kisu engu ramtueyew:\\n—¿Chew püle anta ayüleymi tayu pepikameafiel tati Paskua iyael?\\n10Fey Jesus feypi:\\n—Eymu petu konpulmu ta Jerusalen waria mew, trenumapuafimu ta kiñe wentru yenietulu kiñe metawe ko. Fey inayafimu. Konputule wüla ti ruka mew, 11fey feypiafimu ti ngen ruka: ‘Ti kimeltufe ta ramtufali: ¿Chuchi anta ti katrüntukulechi ruka chew tañi iyam ti Paskua iyael tañi pu disipulu iñchiñ?’ 12Fey kisu ta pengelelaeymumew kiñe wenu ruka mew ti alü tuwchi katrüntuku dew küme elkülelu. Tüye mew pepikapuaymu taiñ iyam ti pun iyael.\\n13Feymew amuy kisu engu ka pepuyngu kom chumngechi tañi feypiel ta Jesus, fey pepikapuyngu ti Paskua pun iyael. 14Fey puwlu ti ora, ñi iyam engün Jesus ka ti pu apostol anüpuy engün ti mesa mew.\\n15Feymew Jesus feypifi ñi pu disipulu:\\n—¡Rume ayüleken ñi iyafiel tati Paskua iyael eymün iñchiñ petu tañi lanon! 16Iñche ta feypiwayiñ ka wiñome kiñentrür iwelayan eymün iñchiñ, fey puwle wüla ñi femtuael Ngünechen ñi ülmen mülewe mew.\\n17Feymew nüfi ñi kuwü mew ti kopa, fey dew mañumtufilu ta Ngünechen, feypi:\\n—Putufimün tüfachi pulku ka welukonkechi eluwmün. 18Iñche feypiwayiñ tañi wiñome putuwenoafiel tati ofad pulku, fey mületuliyiñ wüla Ngünechen ñi ülmen mülewe mew.\\n19Feymew ka nüfi ti kofke ñi kuwü mew, fey dew mañumtufilu Ngünechen, wükafi ti kofke, fey eluyefi ñi pu disipulu feypilen mew:\\n—Tüfa ta iñche ñi kuerpu, wültukuael tañi layael eymün tamün fürenengeael. Femkeaymün ta tüfa iñche tamün tukulpamuafiel.\\n20Ka femngechi femi ti kopa mew, dew ifilu ti iyael, feypilen mew:\\n—Tüfachi kopa ti we eldungu tati, legtripaley iñche ñi mollfüñ mew, tüfa ta wütrulael eymün tamün fürenengeael. 21Welu tati wentru tañi ellka wültukuaetew müley tüfachi mesa mew. 22Femngechi tati Wentrukünuwpalu fente küme amuley ti rüpü mew tañi legtukünulngeel, welu ¡awngeay tañi ellka wültukuaetew!\\n23Feymew eluwi ñi welukonkechi ramtuwael ineyngen tüfey tañi wültukuaetew.\\nIney am tati wünenkülealu\\n24Fey ti pu disipulu mekerkey ñi notukadunguwün engün iney müngell tañi longkoletuael kisu engün mew. 25Feymew Jesus feypifi ñi pu disipulu: “Feytichi pu judiu tuwünngenochi pu che ñi pu longko ülmen rume ngenkawkey ñi pu konayenieelchi pu che mew, ka ti pu che longkolelu kisutu feypiwkey: ‘iñchiñ rume küme dungu femkeiñ.’ 26Welu eymün ngelay chumkawnorume tamün femngechi femael. Fey tamün femafel, ti doy wünenkülelu eymün mew müley ñi doy illamuwküleael ka inankülelu reke ñi feleael, ka tüfeychi werkülekelu müley ñi doy illamuwküleael tati poyechekelu reke ñi feleael. 27Femngechi llemay: ¿Iney anta doy wünenngey tati anülelu mesa mew tañi iyael kam tati poyechepelu? ¿Feyngey llemay tati anülelu ta mesa mew ñi ülmenngen? ¿Welu ngüneduamaymün tunte wünenkülen rume ta iñche fey eymün mew mülen tati poyechekelu reke?\\n28“Eymün ta kompañkiyawülmuken ta iñche tamün yafülmuafiel ñi kutrankawün mew. 29Feymew eluwayiñ iñche tañi ülmen mülewe, chumngechi ta iñche tañi Chaw ta eluenew ka femngechi 30eymün ta iyaymün ka putuaymün iñche ñi mesa mew chew tañi longko ülmenngeel ta iñche, ka femngechi ta anüaymün ti ülmen ruka mew, tamün kues reke müleael tati mari epu Israel trokiñche mew.”\\n(Matew 26.31-35; Marku 14.27-31; Juan 13.36-38)\\n31Ka femngechi ta Ñidol feypifi ta Pedro:\\n—Simon, Simon, allkütunge. Weküfü ta ngillatupefuy eymün tamün chiñükayaetew kachilla reke. 32Welu iñche ta llellipupefiñ ta Ngünechen eymi mew, femngechi tañi afnoael tami mupiltun iñche mew. Fey eymi, dew wiñotulmi ta iñche mew, kelluafimi tami pu peñi tañi newentuleael engün.\\n33Fey Simon llowdunguy:\\n34—Ñidol, iñche ta dew eluwkülen tañi amuael ta karsel mew tunte layan rume eymi iñchiw.\\nFeymew Jesus feypifi ta Simon:\\n—Pedro, iñche ta feypiaeyu fachantü müten, petu ñi kakaranon ta alka küla rupa, ‘kimlafiñ’ piaymi.\\nFülpay dewma ti ora tañi kintukaduamngeam\\n35Fey Jesus pürüm ramtufi ñi pu disipulu:\\n—Feychi mew nga werküwiyiñ tamün yenoael folson, ka pülata no rume, ka okota no rume ¿duamtuymün kay kiñeke chemkün fey pelaymün?\\nFey llowdungueyew ñi pu disipulu:\\n—Chem no rume duamtulaiñ.\\n36Feymew Jesus feypi:\\n—Welu ta fewla, tati nielu ti folson, müley ñi yeael tati pülata. Fey ti nienolu wayki, fendepe ñi makuñ, fey ngillape kiñe wayki. 37Iñche ta feypiwayiñ müley ñi mupiael chumngechi feypiley ta iñche mew tati Wirin Chillka: ‘Fey kisu rakintukungey ti wesake che mew.’+ Kom tati Wirin Chillka ñi feypileel iñche mew, müley tañi kom mupiael.\\n38Fey kisu engün feypi:\\n—Ñidol tüfa mew müley epu wayki.\\n—Fey ka müten tati.\\nJesus ngillatuy Getsemani mew\\n(Matew 26.36-46; Marku 14.32-42)\\n39Feymew Jesus pürüm tripay, fey kisu am wimtulelu ñi femken, fey amuy ti Olifu pingechi wingkul mew, fey ñi pu disipulu inaeyew. 40Fey puwlu ti lelfün mew, Jesus feypifi ñi pu disipulu:\\n—Ngillatumün, femngechi tamün wewnoaetew tati kintukaduamchekelu.\\n41Fey pürüm püntütripay kisu engün mew tunte puwkey kiñe ütrüfkünuelchi kura fente mapu eluwpuy, ka lukutupuy ñi ngillatuael. 42Feymew feypi: “Chaw, pifulmi kay, montulafen tüfachi fütra kutrankawün mew. Felekilpe iñche kisu ñi ayüel, welu may eymi tami ayüel.”\\n43Feymew pewfaluweyew kiñe wenu mapu werken püllü, tañi yafültukuaetew. 44Fey rangi ti fütra kutrankawün mew, Jesus doy fütra yafüluwün mew mekey ñi ngillatun fey ñi arofün wütrunagmekey pülli mew lüykünagchi mollfüñ reke.+\\n45Fey dew ngillatulu, witrapüratuy, fey amutuy chew ñi mülemum ñi pu disipulu, fey pepatufi ñi umawkülen. Weweyew engün ñi weñangkün. 46Fey feypipatufi:\\n—¿Chumngelu anta umawküleymün? Witrapüramün ka ngillatumün, femngechi ta wewlayaeymünmew tati kintukaduamchekelu.\\n(Matew 26.47-56; Marku 14.43-50; Juan 18.3-11)\\n47Petu mekelu ñi nütramkan ta Jesus, fey akuy rume fentren che. Feymew Juda tüfa ta kiñe ti mari epu disipulu ürke, wüneluwkülepay ti kakelu pu che mew. Tüfa fülkonpay ñi chaliafiel kiñe truyun mew ta Jesus. 48Welu Jesus feypieyew:\\n—Juda, ¿kiñe truyun chalin mew ngünenmayafimi tati Wentrukünuwpalu?\\n49Fey ti pu disipulu müleyelu Jesus engün, pefilu ñi femngechi rupan tüfachi dungu, ramtuyngün:\\n—Ñidol ¿wülelfiyiñ wayki mew?\\n50Fey kiñe ta kisu engün mew miyawlu, katrünentuñmafi ñi man pilun ti longkolechi saserdote ñi kona. 51Feymew Jesus feypifi ñi pu disipulu:\\n—Fentekünumün. Fey ka müten.\\nFey pürüm nüñmafi ñi pilun ti kona, ka tremoltufi. 52Ka pürüm feypifi ti pu longkolelu pu saserdote mew, ka ti kellukelu ti ngillatuwe ruka mew ka ti putremke wentru, kom tüfa engün küpayelu ñi püresuaetew:\\n—¿Chem dungu mew anta küpaymün ta eymün ka küpalnieymün ti wayki ka mamüll? ¿Kiñe malochefe trokimun anta iñche? 53Fill antü ta müleken eymün iñchiñ ti ngillatuwe ruka mew, fey püresumukelafun. Welu tüfa puwi tamün femael tati dumiñ ngüneluwün.\\n(Matew 26.57-58, 69-75; Marku 14.53-54, 66-72; Juan 18.12-18, 25-27)\\n54Feymew püresungey ta Jesus ka yengey ti longkolelu ti pu saserdote ñi ruka mew. Pedro inalerkey pichi alü kamapu. 55Puwlu engün, kütraltupuy ti lepün mew ka wallo anükünuwingün. Pedro ka anükünuwpuy kisu engün ñi fül püle. 56Fey tüfa mew, kiñe üllchadomo peetew ñi anülen ti ina kütral, leliwüleyew ka feypieyew:\\n—Tüfa ka mülepefuy Jesus engu.\\n—Kimlafiñ tati. Iñche no ngati, papay ―pirkey.\\n58Fey ka pichin mew, kangelu peeyew ka feypieyew:\\n—Eymi ka miyawkeymi Jesus eymu.\\nFey Pedro llowdunguy:\\n—Weni, iñche no tati.\\n59Fey kiñe ora rupalu mew, kangelu ka feypieyew:\\n—Rüf feyngey ñi miyawken tüfachi wentru Jesus engu. Ka femngechi Galilea tuwi tati.\\n60Feymew Pedro feypi:\\n—Weni, kimlan tami chem pifel.\\nFeychi lelen mew müten, Pedro petu dungumekelu, kakaray kiñe alka. 61Feymew Ñidol wiñokintuy ka leliwülfi ta Pedro, fey Pedro tukulpay tañi feypietew ta Ñidol: “Fachantü petu ñi kakaranon ta alka, küla rupa ‘kimlafiñ’ piaymi.” 62Feymew Pedro tripay wekuntu, fey rume fütra ngümakawi.\\nTati pu soltaw ayentuniefi engün ta Jesus\\n(Matew 26.67-68; Marku 14.65)\\n63Feytichi pu wentru ngüneduamniefilu ta Jesus ayentuniefi ka wülelkamekefingün. 64Ka munulkünuñmangey ñi nge ka ramtukangey:\\n—¡Konewtufinge iney anta wülelpeeymew!\\n65Ka femngechi lukatuniengey ka feypiniengey itrofill wesake dungu.\\nJesus yengey ti putrem fütake judiu ñi trawün mew\\n(Matew 26.59-66; Marku 14.55-64; Juan 18.19-24)\\n66Fey küme wünlu dewma, trawüluwi engün ti putrem fütake judiu, ka fey ti longkolelu pu saserdote mew ka ti kimeltukelu ta Moyse ñi ley dungu, fey yengey ta Jesus chew trawüluwküley ti fütake judiu wentru. Tüyew ramtukangey:\\n67—Feypimuiñ, ¿eymi am tati Cristo, Ngünechen tañi werküel?\\nFey llowdungueyew ta kisu:\\n—‘Feyngey tati’ piwliyiñ, eymün feyentumulayan. 68Ka iñche ramtuwliyiñ, ka llowdungumulayan rume. 69Welu fewla dew puwküley tati Wentrukünuwpalu tañi müleputuael tati fütra pepiluwünngechi Ngünechen ñi man kuwü reke.+\\n70Feymew kom ti pu che pürüm ramtufi ta Jesus:\\n—Fey, ¿eymi anta Ngünechen ñi Fotüm?\\n—Eymün ta kisu feypimün iñche ta Ngünechen ñi Fotümngen.\\n71Feymew kisu engün feypi:\\n—¿Ka chem dungu am duamtuiñ taiñ kelluntukungeael? Iñchiñ kisuke allküñmafiyiñ ñi piel, kisu ñi wün mew.","num_words":1421,"character_repetition_ratio":0.054,"word_repetition_ratio":0.004,"special_characters_ratio":0.216,"stopwords_ratio":0.372,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Juan 1\\nJuan tañi wirielchi küme dungu\\nKiñe wentru, apostol Juan pingelu, wirifi tüfachi lifru. Juan miyawkefuy ta Jesus engu, feymew küme kimürkey ñi ineyngen ta Jesus ka ñi femelchi dungu. Tüfachi lifru mew kimngey ta Jesus ñi rume piwkeyefiel ta Juan.\\nJuan wirifi tüfachi lifru, ayülelu am kakelu che ñi kimael Jesus ñi femelchi afmatufal dungu femngechi ñi feyentuael engün Jesus mew. Ti kakelu küla “evangelio” rume kiñewküley ñi feypilen Jesus ñi femelchi dungu tañi mongen mew, welu tüfachi lifru ñi wiriel ta Juan, wichuley ñi nütramyeniefiel Jesus ñi mongen, ñi kimeltun, ñi lan ka ñi wiñomongetun ta Jesucristo. Juan 20.31 mew feypiley: tüfachi dungu “...wiringey femngechi ta eymün tamün feyentuael ta Jesus ñi Cristongen, Ngünechen tañi Fotüm, ka femngechi kisu mew feyentulmün, nieaymün ta rumel mongen” pi.\\n1 We llitualu mew dew mülewiyekey tati Dungun, fey tati Dungun mülekey Ngünechen engu, fey kisu ta Ngünechen ürke. 2 Kisu ta dew mülekerkey Ngünechen engu, petu ñi dewmangenon chem no rume.\\n3 Kisu mew Ngünechen dewmay itrokom tati mülelu. Chem no rume tati mülelu, dewmangelay kisu tañi adkünunoel. 4 Kisu mew müley ta mongen, fey kisu ñi mongen pengeli ti rüf dungu kiñe pelon reke kom chengealu. 5 Tüfachi pelon alofküley tati dumiñ mew, fey tati dumiñ pepi wewlaeyew.\\n6 Mülerkey kiñe wentru Juan tati Fawtisachefe pingelu, tüfeychi wentru ta Ngünechen ñi werküel 7 femngechi tañi kimelael Jesucristo tañi rüfngechi pelonngen, fey femngechi itrokom che tañi feyentuael Jesucristo mew. 8 Juan ta pelon ürke no, welu may tati werküel fey ñi nütramyeafiel tati che pelon reke felelu. 9 Fey wüla tati rüfngechi pelon tati pelontuniefilu itrokom che küpay tüfachi mapu mew.\\n10 Tati Dungun mülerkey ta mapu mew, fey kisu mew dewmangey itrokom tati mülelu, welu kimlaeyew tüfachi mapu mew mülechi pu che. 11 Kisu akuy ñi pu che mew, welu ñi pu che llowlaeyew, 12 welu tüfeychi pu che tañi llowetew ka feyentulu kisu mew, elufi ñi yallyetuaetew ta Ngünechen. 13 Fey Ngünechen ñi yallngetuy engün, tañi küme tuwünchengen mew no, ka che ñi ayüel mew no rume, welu may Ngünechen tañi piel mew.\\n14 Tüyechi Dungun Wentrukünuwpay tañi mülepayael iñchiñ mew, rume piwkeyen mew ka rüf dungu mew. Peñmafiyiñ Ngünechen ñi eluetewchi fütra pepiluwün kisu am kiñenngelu ñi femngen tañi Chaw engu.\\n15 Fey Juan tati Fawtisachefe nütramyefi ta Jesucristo, feypilen mew: “Fey tüfa lle iñche tañi tukulpakeel: iñche mew inalepay kiñe wentru, fey ta doy pepiluwünngey ta iñche mew, kisu am wünenkülelu iñche mew” pi.\\n16 Ka femngechi Jesucristo ñi fütra pepiluwün mew, kom llowiyiñ küme felen. 17 Ka femngechi Moyse mew llowiyiñ tati ley dungu, welu Jesucristo mew llowiyiñ tati rüf piwkeyen ka femngechi Ngünechen ñi rüf dungu. 18 Iney no rume pekelafi ta Ngünechen, welu Jesucristo, Ngünechen ñi kiñen Fotüm, tati rüf Ngünechen, pekefi ta Ngünechen, fey kisu am kiñewkülelu ta Chaw engu, fey kisu ta elueiñmew taiñ kimafiel ñi chumngen ta Ngünechen.\\n19 Kiñeke pu judiu tuwlu Jerusalen werküfingün kiñeke tati pu saserdote ka kiñeke Levi ñi tuwünche* Levi ñi tuwünche: tati koneltulelu Levi ñi trokiñ reñmache mew, nierkefuy ti küdaw ñi kelluael ti ngillatuwe ruka mew. ñi amuael Juan ti Fawtisachefe mew tañi ramtumeafiel ñi chem tuwünchengen. 20 Fey kisu küme feypi nor dungun mew:\\n—Iñche Cristo† Cristo: tati Mesia, tati pu judiu ñi üngümnieelchi Montulchefe, Ngünechen ñi tukulpakünuel. no tati.\\n21 Ka wiñome ramtufingün:\\n—¿Iney müngell ürke anta eymi? ¿Tati pelon wentru Elia?‡ Elia: kiñe pelon wentru ti pu judiu ñi üngümkefel tati küpayalu kom dungu ñi pepikapayael ti Mesiangealu.\\n22 Fey feypifi engün:\\n23 Fey Juan llowdungueyew:\\nfemngechi tamün llowafiel ta Ñidol’§ Isaia 40.3.\\n24 Tati pu farisew* farisew: kiñe trokiñ judiuche müngeltuniekefilu Moyse tañi ley dungu, ka femngechi tati kakelu wimtun. tañi werküelchi pu wentru ñi dungumeafiel engün ta Juan 25 ramtuy:\\n26 Fey Juan llowdungueyew:\\n—Iñche fawtisacheken ta ko mew, welu eymün tamün rangiñ mew müley kiñe eymün tamün kimnienoel. 27 Fey inalepay ta iñche mew. Iñche fente tañi yamniefiel mew ta kisu, nentupüroñmalayafuiñ rume tañi koriwen okota.\\n28 Kom tüfachi dungu rupay ta Betania pingechi waria püle, tati nome Jordan lewfü, chew ñi fawtisachemekemum ta Juan.\\n29 Fey kangelu antü mew, Juan ti Fawtisachefe pefi ta Jesus, petu fülpulu ta kisu mew, fey feypi: “¡Leliwülfimün, fey tüfachi wentru ta Ngünechen ñi Korderu, tati montulafilu kom mapu mülechi pu che tañi yafkan mew! 30 Jesus ta nütramyefiñ iñche feychi feypilu: ‘Inalepay ta iñche mew kiñe tati doy pepiluwlu iñche mew, fey Jesus am wüne mülekelu iñche mew.’ 31 Fey iñche kimkelafuiñ ñi ineyngen. Welu iñche ta fawtisacheken ta ko mew, femngechi tati Israel trokiñche tañi kimafiel ta Jesus” pi.\\n32 Juan ti Fawtisachefe ta küme kimeli tüfachi dungu, feypilu: “Pefiñ tati Lif Küme Püllü nagpalu wenu mapu kiñe palluma reke, fey akuy ta Jesus mew, 33 fey iñche petu kimkelafuiñ ta Jesus, welu tañi werküetew ñi fawtisacheael ko mew fey ta feypienew: ‘Tüyechi wentru mew pefilmi ñi nagpan ka ñi akun kisu mew ti Lif Küme Püllü, tüfeychi wentru tati fawtisachealu ta Lif Küme Püllü mew.’ 34 Iñche ta dew pefiñ, ka kimnien, fey Jesus ta Ngünechen ñi Fotümngen.”\\n35 Kangelu antü mew, Juan tati Fawtisachefe ka mülerkey üye mew ka epu ñi pu kompañ. 36 Feymew pefilu ñi rupan ta Jesus, Juan feypi:\\n37 Fey Juan ñi epu kompañ allküy engu ñi feypin ta Juan, feymew inafi engu ta Jesus. 38 Jesus wiñokintueyew, fey pengelu engu ñi inalen, Jesus ramtueyew:\\n39 Jesus llowdungueyew:\\n40 Fey kiñe tati epu allküfilu ta Juan, feyti inafilu ta Jesus Andre ürke, Simon Pedro ñi peñi. 41 Andre wünelu mew amuy yemealu ñi peñi Simon, fey feypifi:\\n42 Fey Andre pürümka müten yefi ta Simon chew ñi mülemum ta Jesus, feymew Jesus peetew, feypieyew:\\n—Eymi ta Simon, Juan tañi fotüm,† Kiñeke kuyfi wirin mew feypiley “Jona ñi fotüm”. welu Sefa‡ Sefa: üy che “kura” pin ürke. pingetuaymi (Pedro pin tati, fey tüfa “kura” pin ürke).\\n43 Kangelu antü mew, Jesus eluwi ñi amuael ta Galilea trokiñ mapu mew. Pefilu ta Felipe, fey feypifi:\\n44 Fey Felipe ta Betsayda waria tuwünche ürke, chew ñi tuwmum ta Andre ka Pedro. 45 Feymew Felipe amuy ñi yemeafiel ta Natanael, fey feypifi:\\n46 Fey Natanael feypi:\\n47 Feymew Jesus, pefilu ñi petu fülpan ta Natanael kisu mew, feypi:\\n48 Fey Natanael ramtufi ta Jesus:\\n49 Fey Natanael feypifi ta Jesus:\\n50 Fey llowdungueyew ta Jesus:\\n51 Feymew Jesus ka femngechi feypi:\\n*1:19 Levi ñi tuwünche: tati koneltulelu Levi ñi trokiñ reñmache mew, nierkefuy ti küdaw ñi kelluael ti ngillatuwe ruka mew.\\n†1:20 Cristo: tati Mesia, tati pu judiu ñi üngümnieelchi Montulchefe, Ngünechen ñi tukulpakünuel.\\n‡1:21 Elia: kiñe pelon wentru ti pu judiu ñi üngümkefel tati küpayalu kom dungu ñi pepikapayael ti Mesiangealu.\\n§1:23 Isaia 40.3.\\n*1:24 farisew: kiñe trokiñ judiuche müngeltuniekefilu Moyse tañi ley dungu, ka femngechi tati kakelu wimtun.\\n†1:42 Kiñeke kuyfi wirin mew feypiley “Jona ñi fotüm”.\\n‡1:42 Sefa: üy che “kura” pin ürke.","num_words":1076,"character_repetition_ratio":0.058,"word_repetition_ratio":0.043,"special_characters_ratio":0.214,"stopwords_ratio":0.401,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Wekimün Chilkatuwe - Salud Intercultural y Desarrollo Sustentable\\nTrapümkunungen ta williche kimün ka ti wingka kimün.\\nTüfachi pürogürama ta Salud Intercultural y Desarrollo Sustentable, tripay ta Wekimün Chilkatuwe ñi duam “kiñe chilkatuwe ruka chew ta kimpayay itro fill dungu ta pu williche wekeche”.\\nFemuechi may, pu chilkatufe konkülelu tüfachi pürogürama mew, kimafingün fillke williche ka wingka kimün, ka kimafingün küme mongen dungu, femuechi may küme adkunuayngün weshake dungu mülefule tañi pu machulla mew.\\nWekimün chilkatuwe ruka mew niey kiñe trokiñ semipresencial kimün femuechi may Wekimün mew ñi chumuechi tañi kimeltungeken ta Aprendizaje Basado en Proyectos pingelu, fey mew may pu chilkatufe wiñotulu tañi machulla mew kisuke dewmanentukeyngün tañi püroyekto küdaw. Ka femuechi tüfachi pürogürama niey fentren hora no presencial kimün, Wekimün pu adümchefe inakompañke-eyeu engün tañi pu machulla mew.\\nAsignaturas de especialidad Salud y Desarrollo Sustentable\\nTaller de Introducción en Derechos Humanos (15%)\\nTaller de Salud, Derecho e Interculturalidad (10%)\\nTaller de Salud Pública e Interculturalidad (10%)\\nPráctica Profesional y Proceso de Titulación (100%)\\nTaller de Lengua Williche I (10%)\\nTaller de Lengua Williche II (10%)\\nTaller de Antropología Cultural y Cosmovisión Indígena (15%)\\nTaller de Medicina Williche I (20%)\\nTaller de Medicina Williche II (20%)\\nTaller de Investigación y Desarrollo Sustentable (40%)\\nTaller de Introducción al Cuerpo Humano y sus funciones (20%)\\nTaller de Medicina Complementaria Veterinaria (20%)\\nTaller de Terapia Complementaria I (20%)\\nTaller de Terapia Complementaria II (20%)\\nEntufinge Salud Intercultural y Desarrollo Sustentable ñi dungu\\nDoy kimafilmi pürogürama ñi dungu lelifinge tüfachi enlace.","num_words":225,"character_repetition_ratio":0.122,"word_repetition_ratio":0.0,"special_characters_ratio":0.188,"stopwords_ratio":0.182,"flagged_words_ratio":0.0,"lang_id_score":0.995,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Küme tüngün: ¿chumngechi nieafuiñ tüfa?\\nTi Werken (ñi chillkatungeal) | Junio 2018\\nPAPELTUAFUYMI acholi akha aucano batak (simalungun) batako karo batako toba baulé biak bislama camboyano changana (mozambique) chin haka chokue chopi chuabo chuukés criollo de las seychelles criollo mauriciano dayaco engayú dehu endáu galés gitonga groenlandés hmong (blanco) iban ibinda inglés javanés kachin kayin sgaw kazajo kazajo (alfabeto árabe) kikongo kimbundu kisi krío lao lhukonzo lomue macua maltés mapudungun mizo navajo nias niueano nyaneka nyungwe quechua ayacuchano quechua cuzqueño quichua de Chimborazo quichua de Imbabura rarotongués romaní de Macedonia (alfabeto cirílico) romaní de macedonia romaní del sur de Grecia runyankore rutoro sanguir saramacano sena sundanés tahitiano uigur (alfabeto cirílico) umbundú urdu uruund wallisiano wayuunaiki xitshwa ñemba\\nFAMÜLKE mu, fentren che fill rakiduamkülekey ka weda duamkülekey, feymu küdawngeafuy taiñ nieal tüngün, tüfa ñi tüngduamküleal ti che ka kümelkawküleal kakelu engün. Fey tüngduamküleafuiñ kiñeke mu, welu pürüm femngechi duamkülewetulayafuiñ. Feymu, ¿chem feypi Biblia taiñ kelluaetew ñi nieal rüf afkenochi tüngün? ¿Chumngechi kelluafuiñ ta kakelu ñi ka femngechi duamküleal?\\n¿CHEM DUAMFALI TAIÑ NIEAL RÜF TÜNGÜN?\\nTaiñ nieal rüf tüngün, müna falin-ngey taiñ küme duamküleal ka pellkeyawnoal. Kafey duamnieiñ kümeke weni, welu doyelchi may, duamnieiñ taiñ fülmayafiel ta Jewba. Fey, ¿chumngechi femafuiñ tüfa?\\nJewba ñi wülkeelchi ley ka tañi ngülam kümelkakeeiñmew. Fey inafiliyiñ, pengelaiñ taiñ maneluwken Jewba mu ka taiñ küpa kümelkawkülen kidu engu (Jeremías 17:7, 8; Santiaw 2:22, 23). Femngechi femliyiñ, Jewba fülkonay iñchiñ mew ka eluaeiñmew taiñ tüngduamküleal. Isaías 32:17 feypi: “Femngele rüf norngechi dungu, müleay ta tüngün, ka [...] rumel müleay kümelkalen ka küme felen”. Feley llemay, ayüwün mu inafiliyiñ Jewba ñi feypin, rüf tüngduamküleaiñ (Isaías 48:18, 19).\\nFill rakiduamküleliyiñ, tüngduamkülelayaiñ.\\nJewba küpa kellukeeiñmew taiñ nieal rüf tüngün, feymu elueiñmu kiñe falin yewün: kidu tañi newen (Hecho 9:31).\\nCHAW DIOS ÑI NEWEN KELLUKEEIÑMU\\nTi apostol Pablo feypilu chumngechi chengey “tati llowkelu Ngünechen ñi newen”, fillke dungu feypi, kiñe tüfa ñi nieken küme tüngün (Galata 5:22, 23, TNM). Feymu taiñ nieal rüf tüngün, duamfali llowal Ngünechen ñi newen. Welu, ¿chumngechi femafuiñ tüfa?\\nWüne, papeltuafiyiñ Chaw Dios ñi Dungu fill antü (Salmo 1:2, 3). Küme rakiduamliyiñ taiñ papeltuel mew, Ngünechen ñi newen kelluaeiñmu taiñ kimal Jewba ñi ayükeel ka üdekeel. Kiñe dungu taiñ kimafel, fey Jewba ñi femken tañi kümelkawküleal kakelu engün ka chumngelu ñi fente falintukefiel tüfa. Inafiliyiñ chem taiñ kimeltuetew Biblia, doy nieaiñ tüngün taiñ mongen mew (Proverbios 3:1, 2).\\nEpu, ngillatuafiyiñ ta Jewba taiñ eluaetew ñi newen (Luka 11:13). Llellipufiliyiñ ta Jewba taiñ kelluaetew, ngüneduamaiñ chem taiñ feypikünuletew Biblia: “Ngünechen tamün eluetewchi küme tüngün yafülnieñmayaeymünmew tamün piwke ka tamün rakiduam, eymün am kiñewkülelu ta Cristo Jesus mew” (Filipense 4:6, 7). Feymu fülmawküleliyiñ Jewba mu ka rumel llellipufiliyiñ taiñ eluaetew ñi newen, kidu eluaeiñmew taiñ rüf tüngduamküleal (Romanu 15:13).\\nBiblia kellukefi fentren che ñi küme elkünutual tañi mongen, feymu fewla tüngduamküley engün, kümelkawküley Jewba engu ka tati pu che engün. Inaduamaiñ kiñeke che ñi rupan.\\nKIÑEKE CHE ÑI FEMKEN TAÑI NIEAL RÜF TÜNGÜN\\nPetu ñi koneltunon Jewba ñi trokiñche mu, kiñeke taiñ pu peñi ka lamngen illkufengefuyngün, ka kewafengefuyngün kütu. Welu newentuyngün ñi küme elkünutual tañi chumngen, feymu fewla fürenechekey, ñochi duampiwkengekey ka kümelkawkülekey kakelu che engün * (inaduamnge ti kimal dungu) (Proverbios 29:22). Inaduamaiñ chumngechi taiñ peñi David ka taiñ lamngen Rachel küme elkünutuyngu ñi chumngen.\\nInafiliyiñ Biblia ñi ngülam ka ngillatufiliyiñ ta Jewba taiñ eluaetew ñi newen, nieaiñ rüf tüngün.\\nPetu ñi kimnofiel ta Jewba, David weda dunguyechekefuy ka yam dungukelafuy tañi pu che. Welu kiñe antü, ngüneduami ñi duamfalngen küme elkünutual tañi chumngen. Fey, ¿chem kellueyew ñi kümelkawküleal kakelu che engün? David feypi: “Eluwün tañi inayal Biblia ñi ngülam tañi mongen mew. Feymu doy yamniewkeiñ tañi pu che iñchiñ”.\\nRachel feypi: “Pichikalu iñche afkentu yafkawkefuy tañi pu che. Feymu petu yafüluwken ñi illkufemnoal”. Feley, ñi femngechi tremümngen mu, küdawtukey ñi kümelkawtual kakelu che engu. Welu, ¿chem kellukeeyew? Rachel feypi: “Ngillatulekefiñ ta Jewba tañi kelluaetew”.\\nDavid ka Rachel epu che müten ñi rupan tati, welu küme pengelkey tüfa: inafiliyiñ Biblia ñi ngülam ka ngillatufiliyiñ ta Jewba taiñ eluaetew ñi newen taiñ kelluaetew, femngechi müten tüngduamküleaiñ ka kümelkawküleaiñ kakelu che iñchiñ. Illkulekelu rume epe kom pu che, iñchiñ tüngduamküleafuiñ. Tüfa kelluaeiñmew taiñ kümelkawküleal taiñ pu che iñchiñ ka taiñ pu peñi ka lamngen ti trawünche mu. Welu kafey, Jewba feypieiñmew: “Yafüluwmün tamün kümelkawküleael itrokom che eymün” (Romanu 12:18). ¿Chumngechi femafuiñ tüfa? Ka, ¿chumngelu duamfali taiñ femngechi chengeal?\\nCHEM FEMAFUIÑ TAIÑ KÜMELKAWKÜLEAL KAKELU IÑCHIÑ\\nTaiñ amuldunguken mu Chaw Ngünechen ñi Ngünenien, kellukefiyiñ pu che ñi nieal tüngün (Isaías 9:6, 7; Matew 24:14). Fentren che llowkelu taiñ amuldungun, fill rakiduamwekelay ka lladküfemkelay fill wedake dungu ñi ruparupangen. Fewla maneluwkeyngün ñi küme feleal küpalechi antü mew, feymu inakeyngün tüfachi ngülam: “Kintunge tati tüngün” (Salmo 34:14).\\nWelu kom pu che küme llowfemkelay taiñ amuldungun (Juan 3:19). Femngelu rume, Chaw Dios ñi newen kellukeeiñmew taiñ tüngduamküleal ka yam dunguafiel itrokom che, küme llownoeliyiñmew rume. Femngechi inakefiyiñ Jesus ñi ngülam: “Konpulmün tati ruka mew, chalipuafimün kom che mülelu feychi ruka mew. Küme llowelmünmew tati pu che, tañi ayütunieelchi küme tüngün kom feleay, welu küme llownoelmünmew engün, fey felelayay tañi ayütuniefelchi küme tüngün” (Matew 10:11-13). Inafiliyiñ tüfa, nieafuiñ tüngün chem feypingeliyiñ kam femngeliyiñ rume. Kafey maneluwaiñ taiñ allkütuaetew pu che küpalechi antü mew.\\nKafey taiñ kümelkawküleal kakelu iñchiñ, yamün mew dunguafiyiñ pu che awtoridadkülelu, katrütueliyiñmu rume taiñ amuldungun küdaw. Femngechi rupay kiñe trokiñ mapu Africa mu. Ti gobierno eluñmakelaeiñmew ñi dewmayal Trawünwe Ruka. Ñi küme elkünutual ti dungu, elfalngey kiñe peñi ñi dunguafiel kiñe falin wentru küdawkülelu gobierno mew, tüfa mülekefuy Londres mu (Inglaterra). Kuyfi tüfachi peñi amuldunguy feychi trokiñ mapu Africa mu. Fey nütramkalelfi ti wentru ñi femken pu Dungukelu Iney Ngen Jewba tañi kümelkawküleal kom che engün.\\nÑi nütramkawal feychi wentru engu, taiñ peñi wüne mülefuy ñi nütramkayafiel kiñe domo llowchekelu. Feychi domo tukutuwkülefuy kiñe africa trokiñche reke. Taiñ peñi kimürpuy feychi trokiñche ñi kewün. Kidu feypi: “Chalifiñ ti domo kidu ñi kewün mew. Tüfa afmatulewey ka ramtuenew: ‘¿Chem duamimi?’. Fentren yamün mew feypifiñ tañi küpa nütramkayal ti falin wentru engu küdawkülelu gobierno mew. Ti domo telefono mu mütrümfi, fey ti wentru tripay tañi nütramkayaetew ka chalienew kidu ñi kewün mew. Fey, küme allkütuenew tañi feypilelfiel ñi femken pu Dungukelu Iney Ngen Jewba tañi kümelkawküleal kom che engün”.\\nTi falin wentru küdawkülelu gobierno mew allkütuy chem ñi feypietew taiñ peñi, fey küme kimürpuy chem taiñ femken ka fente weda rakiduamwelay iñchiñ mew. Rupalu chi antü, ti gobierno elueiñmu taiñ dewmayal Trawünwe Ruka feychi trokiñ mapu mew. ¡Müna ayüwingün pu peñi ka lamngen! Feley llemay, yamfiliyiñ ta kakelu, tüfa kelluaeiñmew taiñ kümelkawküleal itrokom che mew.\\nNIEAIÑ RÜF AFKENOCHI TÜNGÜN\\nFamülke mu iñchiñ, Jewba ñi pu chengen, kom kümelkawküleiñ. Feley llemay, niekeiñ rüf tüngün. Ñi amuleal taiñ femngechi felen, kiduke iñchiñ yafüluwaiñ taiñ tüngduamküleal ka kümelkawküleal kakelu che iñchiñ. Femngechi ayüwülafiyiñ ta Jewba, fey kidu eluaeiñmu rüf afkenochi tüngün ti we Mapu mew (2 Pedro 3:13, 14).\\n^ parr. 13 Aylla trokiñ mu ngüneduamaiñ ñi chumngen pu llowkelu Ngünechen ñi newen, feymu kangelu trokiñ mu inaduamaiñ ti fürenechen.\\n“Iñche ñi longko ülmenngen tuwlay tüfachi mapu mew”\\nKiñewküleaiñ, chumngechi ñi kiñewkülen Jewba ka Jesus\\nInayafiyiñ Jewba tañi ley ka ngülam ñi pepikayafiel taiñ rakiduam\\nAlofpe taiñ pelon ñi püramyeafiel ta Jewba\\nAyüwülafuy nga ta Jewba\\nWirin dungu Chumngechi entual fillke papel TI WERKEN (ÑI CHILLKATUNGEAL) Junio 2018\\nAudio Chumngechi entual audio TI WERKEN (ÑI CHILLKATUNGEAL) Junio 2018\\nTI WERKEN (ÑI CHILLKATUNGEAL) Junio 2018\\nPiwkeyefengen: rume fali taiñ femngechi chengeal\\nAyüwün: Chaw Dios elueiñmew taiñ femngechi chumngen nieal\\nÑochi duampiwkengen: fentekünulayaiñ taiñ maneluwkülen\\nFürenechen: kimfalngey pu fürenechekelu tañi dungukeel ka femkeel mu","num_words":1177,"character_repetition_ratio":0.058,"word_repetition_ratio":0.007,"special_characters_ratio":0.187,"stopwords_ratio":0.34,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chem katrütukeenew ñi fawtisawal | Ñi chillkatungeal\\nPAPELTUAFUYMI acholi afrikáans akha albanés alemán altaico aluro amis amárico armenio aucano aymara ayá azerí azerí (alfabeto cirílico) bajo alemán bashkir bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano cakchiquel occidental camboyano catalán cebuano chabacano changana (mozambique) checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuukés chuvash cibemba cingalés citonga congo coreano criollo de las seychelles criollo guadalupeño criollo haitiano criollo inglés de Belice criollo mauriciano croata damara dangme danés dayaco engayú dehu digor diula duala edo efik embunda endebele endebele de Zimbabue endonga endáu enzema eslovaco esloveno español estonio ewé finlandés fiyiano fon francés ga galés garífuna georgiano gitonga griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo ilocano indonesio inglés ishan islandés isoko italiano japonés javanés kabiye kachin kannada kaonde kayin sgaw kazajo kazajo (alfabeto árabe) kekchí kikamba kikongo kikuyu kiluba kimbundu kiniaruanda kipende kirguís kiribatiano kirundi kisi kisonge krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lahu lao lengua de señas argentina lengua de señas boliviana lengua de señas chilena lengua de señas colombiana lengua de señas costarricense lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas angoleño lenguaje de señas australiano lenguaje de señas brasileño lenguaje de señas británico lenguaje de señas checo lenguaje de señas chino lenguaje de señas congoleño lenguaje de señas coreano lenguaje de señas cubano lenguaje de señas de quebec lenguaje de señas eslovaco lenguaje de señas filipino lenguaje de señas finlandés lenguaje de señas francés lenguaje de señas griego lenguaje de señas guatemalteco lenguaje de señas hondureño lenguaje de señas húngaro lenguaje de señas indio lenguaje de señas indonesio lenguaje de señas italiano lenguaje de señas japonés lenguaje de señas keniano lenguaje de señas malauí lenguaje de señas mozambiqueño lenguaje de señas nicaragüense lenguaje de señas panameño lenguaje de señas paraguayo lenguaje de señas peruano lenguaje de señas polaco lenguaje de señas portugués lenguaje de señas rumano lenguaje de señas ruso lenguaje de señas salvadoreño lenguaje de señas sudafricano lenguaje de señas tai lenguaje de señas taiwanés lenguaje de señas zambiano lenguaje de señas zimbabuense letón lhukonzo lingala lituano lomue luganda lunda luo luvale macedonio macua makua-meto malayo malayálam malgache maltés mam mambue-lungu mapudungun maratí marshalés maya mazateco de Huautla mingreliano mixe del norte mixteco de guerrero mizo mongol more motu navajo nepalés ngäbere (o guaymí) nias niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otetela palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia ronga rumano runyankore ruso rutoro samoano sango sanguir saramacano sena sena sepulana serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco turcomano tuvaluano twi tártaro ucraniano uhobo uigur (alfabeto cirílico) uigur (alfabeto árabe) umbundú urdu uruund uzbeko uzbeko (alfabeto latino) vendal vietnamita wallisiano waray-waray wayuunaiki wolaita xhosa xitshwa yapés yoruba zandé zapoteco del istmo zulú árabe ñanya ñemba\\nTROKIÑ ÑI CHILLKATUNGEAL 10\\n“Fey naglu [ti etiopia wentru Felipe engu], amuy engu ko mew, fey Felipe fawtisaeyew” (HECHO 8:38).\\n52 ÜLKANTUN Jesus reke, eluwiyiñ taiñ mongen\\n1. Adan engu Eva, ¿chem ñamümi? ¿Chum tripay tüfa?\\n¿INEY feley ñi feypial chem ñi kümen ka chem ñi kümenon? Adan engu Eva pengelingu chem ñi rakiduamkeel ifilu ti fün anümka wülkelu ñi kimngeael ti küme dungu ka ti weda dungu. Maneluwlayngu Jewba mew ka tañi werkün dungu mu. Eluwingu ñi dullial chem ñi kümen ka chem ñi kümenon (Gén. 3:22). Welu ngüneduamnge kom ñi ñamümel engu. Weniyewelafingu ta Jewba. Kafey rumel mongelewelayngu, ka rulpalelfi ti kulpan ka lan dungu kom tañi pu küpanche (Rom. 5:12). Adan engu Eva ñi dulliel mu, rume weda tripay.\\nFeyentulu wüla Jesus mu, ti etiopiache müchay müten eluwi ñi fawtisawal. (Inaduamnge parrafo 2 ka 3).\\n2. Tati etiopiache amuldunguetew Felipe, ¿chem chumi?\\n2 Welu ti etiopiache femlay Adan engu Eva reke. Felipe amuldungulelfi tüfachi etiopiache, fey fente ñi falintufiel ñi femün Jewba ka Jesus kidu mew, eluwi ñi pürüm fawtisangeal (Hecho 8:34-38). Ka femngechi iñchiñ famülke mew, wül-liyiñ taiñ mongen Jewba mew ka fawtisawliyiñ, pengelaiñ fente ñi falintufiel ñi femün Jewba ka Jesus iñchiñ mew. Kafey pengelaiñ taiñ maneluwken Jewba mew, ka pengelaiñ kidu müten feley ñi feypial chem ñi kümen ka chem ñi kümenon.\\n3. 1) Fawtisawliyiñ, ¿chem kümeke dungu llowafuiñ? 2) ¿Chem ramtun inaduamaiñ?\\n3 Poyekefilu ta Jewba, llowkeiñ fentren kümeke dungu. Rakiduamnge, Jewba elutuafeiñmu kom tañi ñamümel Adan Eva engu, fey rumel mongeleafuiñ. Kafey, feyentuleiñ Jesus ñi lan mew, feymu Jewba wiñoduamatuafeiñmu taiñ kulpan ka nieafuiñ küme rakiduam (Mat. 20:28; Hecho 10:43). Ka, koneltuleiñ Jewba ñi trokiñche mew, feymu weniyekeeiñmu ka elukeeiñmu kiñe afmatufalchi maneluwün (Juan 10:14-16; Rom. 8:20, 21). Welu kiñeke che kimürpufilu ta Jewba, eluwlayngün ñi inayentuafiel tati etiopiache, llowafulu rume kom tüfachi kümeke dungu. ¿Chem katrütukeeyew ñi fawtisawal? ¿Chumafuyngün ñi famentuafiel tüfachi dungu?\\nKAKERUME DUNGU ÑI KATRÜTUKEETEW TA KIÑEKE CHE ÑI FAWTISAWAL\\nKiñeke che, ¿chem katrütukeeyew ñi fawtisawal?\\nPepilnoalu trokiwal (Inaduamnge parrafo 4-5). *\\n4. Avery, ¿chem dungu mu rupay?\\n4 Pepilnoalu trokiwkeyngün. Avery tañi chaw ka ñi ñuke poyekefingu ta Jewba. Tañi chaw kimniengey ñi poyen chawngen ka küme longkoley ti trawünche mu. Welu tüfachi weche wentru eluwlay ñi fawtisawal. ¿Chumngelu? “Iñche fente küme chengelayan tañi chaw reke”, pi Avery. Kafey “doy elungeli elfal küdaw ti trawünche mu, pepil-layafun ñi femal” rakiduamkefuy. “Fill rakiduamelenew tañi feypingeal ñi llellipual trawünche mu, wewpitual, kam adkünuafiel pu peñi ka pu lamngen petu tañi amuldunguyawün”.\\n5. Hannah, ¿chem dungu mu rupay?\\n5 Hannah, 18 tripantu nielu, pepilnoalu trokiwkefuy. Tañi chaw ka ñi ñuke kimeltueyew ñi poyeafiel ta Jewba. Hannah rakiduamkefuy “pepi inalayafun chi Jewba tañi werkün dungu”. ¿Chumngelu? Hannah che trokiwkelafuy. Kiñeke mu, fente ñi weda duamkülen, kidutu allfüluwkefuy. Tüfa doy weda duamelkefeyew. “Turpu feypikelafun iney no rume tañi femün, tañi pu chaw no rume. Rakiduamkefun tañi kidutu allfüluwken mu, Jewba ayülayafuy iñche tañi poyeafiel”, pi Hannah.\\nÑi rakiduameletew pu weni (Inaduamnge parrafo 6). *\\n6. ¿Chem katrütueyew ta Vanessa ñi fawtisawal?\\n6 Ñi rakiduameletew tañi pu weni. Vanessa, 22 tripantu nielu, feypi: “Niefun kiñe weni, epe mari tripantu kimfiñ, rume küme weniyefiñ”. Vanessa küpa fawtisawi, welu tañi weni kellulaeyew ñi diturpual tüfa. Feymu Vanessa rume weda duamkülefuy. “Küdawtun tañi nieal weke weni, feymu famentufili tañi weni, turpu pelayafun kangelu weni kidu reke”, rakiduamkefuy Vanessa.\\nLlükayal ñi weda kulpayal (Inaduamnge parrafo 7). *\\n7. Makayla, ¿chem llükalefuy? ¿Chumngelu?\\n7 Llükakeyngün tañi weda kulpayal. Kechu tripantu nielu, Makayla tañi wentru lamngen wemünentungey ti trawünche mu. Rupalu ta tripantu, ngüneduami ñi fente weñangküken tañi pu chaw, weda femlu kay tañi lamngen. “Llükalefun, ¿chumngelu? Fawtisawli, weda kulpayafun, fey wemünentungeafun ka doy weñangkülafiñ tañi chaw ka tañi ñuke” pi Makayla.\\nLlükayal ñi kayñetungeal (Inaduamnge parrafo 8). *\\n8. Miles, ¿chem llükalefuy?\\n8 Llükakeyngün ñi kayñetungeal. Miles tañi chaw ka tañi ñuke wüdawingu. Tañi chaw poyekefi ta Jewba, welu tañi ñuke femlay. Tüfachi weche wentru feypi: “18 tripantu mu mülekefun tañi ñuke iñchiw. Fey llükalefun ñi feypiafiel tañi küpa fawtisawün. Ngüneduamfiñ ñi chumün tañi ñuke fawtisawlu tañi chaw. Feymu llükalefun chem ñi femaetew iñche”.\\n¿CHUMAFUYMI TAMI FAMENTUAFIEL TÜFACHI DUNGU?\\n9. Doy kimürpufilmi Jewba ñi piwkeyen ka ñi ñochi piwkengen, ¿chumaymi?\\n9 Adan Eva engu rume piwkeyerpulafingu ta Jewba, feymu dullingu ñi poyenoafiel. Femngelu rume, Jewba elufi ñi mongeleal engu fentren tripantu mu, femngechi ñi nieal pichikeche ka kidutu dullial chumngechi tremümafiel engün. Adan engu Eva dullingu ñi püntütripayal Jewba mew, fey müchay müten kimfali fente ñi weda dulliel engu. Tañi wünen fotüm langümfi tañi peñi weda femnolu rume. Fey rupalu ta tripantu, kom püle pu che kidutu duamuwkefuy ka kewafe chengefuy (Gén. 4:8; 6:11-13). Welu Jewba eli chumngechi montulafiel kom pu che ñi küpa poyekeetew küpalu Adan Eva engu (Juan 6:38-40, 57, 58). Doy kimürpufilmi Jewba ñi piwkeyen ka ñi ñochi piwkengen, doy piwkeyeafimi. Feymu inayentulayafimi ta Adan engu Eva, welu may wülaymi tami mongen Jewba mu.\\n¿Chumafuymi tami famentual tüfachi dungu?\\n(Inaduamnge parrafo 9-10). *\\n10. Rakiduamal ñi feypin Salmo 19:7, ¿chumngelu kelluaeymu tami poyeafiel ta Jewba?\\n10 Amulepe tami kimürpuel Jewba mew. Doy kimürpulmi Jewba mew, doy maneluwaymi tami küme poyeafiel ta Jewba. Avery, taiñ dew nütramkapeel, feypi: “Küme ngüneduamün Salmo 19:7 ka rakiduamün ñi feypikünuel mu, doy maneluwürpun”. Biblia feypi: “Jewba ñi ley dungu welulkakelay, wiño yafültuku newenkey. Jewba tañi werkün dungu manelfali, ñi feypin mu kimchengeketuy tati kimkenolu” (Salmo 19:7). Avery ngüneduamlu Jewba ñi chumngechi femtripaken tüfachi feypikünun, doy piwkeyerpufi ta kidu. Feley llemay, piwkeyefiliyiñ ta Chaw Dios, maneluwafuiñ taiñ küme poyeafiel, welu kafey kelluaeiñmu taiñ famentual chem ñi ayükenoel Jewba ka doy eluwal taiñ poyeafiel. Hannah, taiñ nütramkapeel, feypi: “Papeltulu ka chillkatulu Biblia, kimtukun tañi kidutu allfüluwün mu, ka allfülkefiñ reke ta Jewba” (1 Ped. 5:7). Hannah femürpuy Chaw Dios ñi feypin (Sant. 1:22). ¿Chum tripay tüfa? Hannah feypi: “Ngüneduamlu fente ñi kümelkakeetew inayal Jewba ñi feypin, doy piwkeyerpufiñ. Fewla küme kimnien, duamnieli kellun, Jewba kelluaenew”. Hannah eluwi ñi kidutu allfüluw-wenoal. Fey wüli ñi mongen Jewba mew ka fawtisawi.\\n(Inaduamnge parrafo 11). *\\n11. Vanessa, ¿chem femi tañi nieal kümeke weni? Tüfa, ¿chem kimeltuafeiñmu?\\n11 Küme dullifinge tami pu weni. Vanessa, taiñ dew nütramkapeel, kimtukuy tañi weni katrütueyew ñi poyeafiel ta Jewba. Feymu weniyewetulafi. Welu fey ka müten no. Eluwi ñi nieal weke weniwen ti trawünche mu. Kidu feypi fente ñi kelluetew ñi femün Noe ka tañi pu che. “Walloñmanieeyew pu che poyekenofilu ta Jewba, welu Noe ka tañi pu che engün welukonkechi weniyewingün”, pi Vanessa. Fawtisawlu wüla, wünelerpuy amuldungun mu. Kidu feypi: “Tüfa kelluenew ñi nieal kümeke weni tañi trawünche mu ka kakelu trawünche mu”. Ka femngechi eymi peafuymi kümeke weni, eluwülmi tami küdawelafiel ta Jewba kom tami newen mu (Mat. 24:14).\\n(Inaduamnge parrafo 12-15). *\\n12. Adan Eva engu, ¿chem llükakelayngu? ¿Chum tripay tüfa?\\n12 Kimnge chem feley tami llükayafiel. Kümey taiñ llükayal kiñeke dungu. Kiñe dungu, feley taiñ llükayal ñi weñangkülafiel ta Jewba (Sal. 111:10). Femngechi llükafule Adan Eva engu, turpu kayñetulayafuy ta Jewba. Welu kayñetufingu. Fey nülatripay reke ñi nge engu, feymu kimtukuyngu ñi kulpafe chengen. Re kulpan ka lan dungu müten rulpalelfi tañi pu küpanche. Kimtukulu engu ñi inanofiel Jewba ñi werkün dungu, yewelkaeyew tañi triltrangkülen, fey takutuwingu (Gén. 3:7, 21).\\n13, 14. 1) Ñi feypin mu 1 Pedro 3:21, ¿chumngelu ngelay taiñ rume llükayal taiñ layal? 2) ¿Chumngelu piwkeyeniefiyiñ ta Jewba?\\n13 Feley taiñ llükayal ñi weñangkülafiel ta Jewba, welu ngelay taiñ rume llükayal taiñ layal. Jewba eli chumngechi taiñ nieal mongen afkenolu. Kulpaliyiñ, welu rüf wiñorakiduamtuliyiñ, Jewba wiñoduamatuaeiñmu, ¿chumngelu? Feyentulu kay iñchiñ Jesus tañi lan mew. ¿Chumngechi pengelafuiñ taiñ feyentukeel? Kiñe doy falin dungu fey ta wülal taiñ mongen Jewba mew ka fawtisawal. Biblia feypi: “Fey tüfa adentuley ti fawtisawün tamün montulnieetew Jesukristo tañi wiñomongetun mew (fawtisawün mu liftuñmangelay tamün kuerpu ñi podüñmaetew, welu may ngillatulelfimün küme rakiduam ta Chaw Ngünechen)” (1 Pedro 3:21, Traducción del Nuevo Mundo [TNM]).\\n14 Fentren dungu mu piwkeyeniefiyiñ ta Jewba. Fill antü elukeeiñmu fentren kümeke dungu, kimeltukeeiñmu ti rüf dungu kidu mew ka tañi ayükeelchi dungu mu (Juan 8:31, 32). Elukeeiñmu ti trawünche taiñ kelluaetew ka yafültukuaetew. Jewba kellukeeiñmu taiñ chaftuafiel wedake dungu taiñ rupameken, ka elukeeiñmu ti maneluwün taiñ küme feleal rumel mu küpalechi antü mew (Sal. 68:19; Apok. 21:3, 4). Fentren dungu mu Jewba pengelkeeiñmu tunte taiñ piwkeyenieetew, rakiduamliyiñ tüfa mu, doy piwkeyerpuafiyiñ. Ka piwkeyefiliyiñ ta Jewba, kimtukukeiñ chem feley taiñ llükayal. Fente taiñ piwkeyeniefiel taiñ Chaw Dios, llükakeiñ taiñ weñangkülafiel.\\n15. Makayla, ¿chem kellueyew ñi llükawenoal tañi weda kulpayal?\\n15 Makayla, taiñ nütramkapeel, kimtukuy fente ñi wiñoduamtucheken Jewba, feymu llükawelay ñi weda kulpayal. Kidu feypi: “Kimtukun kom iñchiñ kulpafe chengeiñ, fey welulkakeiñ. Welu kafey kimtukun fente taiñ piwkeyeetew Jewba, fey wiñoduamatuaeiñmu feyentuliyiñ Jesus ñi lan mu”. Fente tañi piwkeyeniefiel, Makayla wüli ñi mongen Jewba mew ka fawtisawi.\\n(Inaduamnge parrafo 16). *\\n16. Miles, ¿chem kellueyew ñi llükanoal tañi kayñetungeal?\\n16 Miles, küpa fawtisawfuy, welu llükakefuy ñi kayñetuaetew tañi ñuke, feymu “kelluen” pifi tati witran-ngepakechi longkolelu. Miles feypi: “Tüfachi peñi iñche reke feley, kidu tañi chaw poyekefi ta Jewba, welu tañi ñuke femlay. Fey kelluenew ñi rakiduamal chem feypiafiel tañi ñuke, femngechi kidu kimtukuafuy iñche tañi pin mu fawtisawan, tañi chaw dikümtukulaenew (altrontukulaenu)”. Welu Miles ñi ñuke ayülay ñi femün. Feymu Miles mülefuy ñi tripayal tañi ñuke ñi ruka mu, welu femngelu rume, fentekünulay tañi küpa fawtisawün. Miles feypi: “Kimürpulu kom tati kümeke dungu ñi femün Jewba iñche mew, puwi tañi piwke mu. Rakiduamün Jesus ñi lan mu, feymu kimtukun fente ñi piwkeyenieetew Jewba. Feymu eluwün ñi wülal tañi mongen Jewba mew ka fawtisawal”.\\nFEMNGE TAMI DULLIEL\\nFawtisawliyiñ, pengelafuiñ taiñ mañumkefiel kom ñi femkeel Jewba iñchiñ mew. (Inaduamnge parrafo 17).\\n17. ¿Chem pengelafuiñ kom iñchiñ?\\n17 Eva ifilu ti fün Eden adelkalechi lof mu, kayñetufi tañi Chaw. Adan kiñewi Eva engu, femngechi pengeli ñi mañumkenofiel kom kümeke dungu ñi femün Jewba kidu mew. Kom iñchiñ pengelafuiñ taiñ femkenon Adan ka Eva reke. Doy may, mañumkefiyiñ kom ñi femkeel Jewba iñchiñ mu. Fawtisawliyiñ, pengelaiñ ta Jewba taiñ feyentuken tüfa: kidu müten feley taiñ feypiaetew chem ñi kümen ka chem ñi kümenon. Kafey pengelaiñ taiñ piwkeyeniefiel taiñ Wenu Chaw ka maneluwken kidu mu.\\n18. ¿Chem kelluaeymu tami poyeafiel ta Jewba kom tami mongen mu?\\n18 Dew fawtisawliyiñ, duamfali taiñ amuleal ñi femal Jewba ñi ayükeel, iñchiñ taiñ ayükeel no. Fentren che poyekefilu ta Jewba femngechi femkey kom tañi mongen mu. Tami ka femngechi femal, doy kimürpuafimi ta Biblia, fentekünulayaymi tami trawüluwal pu peñi ka pu lamngen engün, ka kimeltucheaymi tami Wenu Chaw mu (Eb. 10:24, 25). Kafey, dulliaymi chem chumal, inafinge ti ngülam tami eluetew Jewba Biblia mu ka tañi trokiñche mu (Is. 30:21). Femngechi küme tripayay kom tami femkeel (Prov. 16:3, 20).\\n19. ¿Chem müley tami longkontukual? ¿Chumngelu?\\n19 Longkontukunielmi fente tami kümelkakeetew Jewba ñi ngülam, doy piwkeyeafimi ta kidu ka tañi werkün dungu. Fey Weküfü femlayafuy chem no rume tami püntünentuafetew Chaw Dios mu. Rakiduamnge tami chumleafel küpalechi antü mu, rupale ta fentren tripantu. Wiñokintulmi tami chumün tami mongen mu, tami fawtisawün, fey “rume küme dullin tati” piaymi llemay.\\nFawtisawliyiñ, ¿chem kümeke dungu llowafuiñ?\\n¿Chem kelluaeiñmu taiñ poyeafiel ta Jewba kom taiñ mongen mu?\\n28 ÜLKANTUN ¿Chumngechi weniyerpuafuiñ Jewba?\\n^ parr. 5 Dullial tami fawtisawal kam tami femnoal, tüfa tati doy falin dungu tami dulliafel. Tüfachi chillkatun mu inaduamaiñ chumngelu (chemu) fente falin-ngey. Kafey, kiñeke wechekeche küpa fawtisawingün, welu kakerume dungu katrütukeeyew tañi femnoal, tüfachi chillkatun mu inaduamaiñ chumngechi famentuafiel.\\n^ parr. 58 ¿CHEM PENGELI TI ADENTUN? Pepilnoalu trokiwal: Kiñe weche wentru llükaley ñi wiñoldungual trawün mu.\\n^ parr. 60 ¿CHEM PENGELI TI ADENTUN? Pu weni: Kiñe üllcha domo poyekefilu ta Jewba amuley kiñe weda weni engu, fey yewelkaeyew ñi pefiel kakelu lamngen poyekefilu ta Jewba.\\n^ parr. 62 ¿CHEM PENGELI TI ADENTUN? Weda kulpayal: Tañi wentru lamngen wemünentungey, fey tripay tañi ruka mu, feymu tati üllcha domo llükaley ñi weda kulpayal.\\n^ parr. 64 ¿CHEM PENGELI TI ADENTUN? Kayñetungeal: Llükalen mu kiñe weche ngillatuy petu ñi adkintuetew tañi ñuke, poyekenofilu ta Jewba.\\n^ parr. 67 ¿CHEM PENGELI TI ADENTUN? Pepilnoalu trokiwal: Kiñe weche wentru yafüluwi ñi doy chillkatual.\\n^ parr. 69 ¿CHEM PENGELI TI ADENTUN? Pu weni: Kiñe üllcha domo kimürpuy ñi yewenoal ñi poyefiel ta Jewba.\\n^ parr. 71 ¿CHEM PENGELI TI ADENTUN? Weda kulpayal: Kiñe üllcha domo doy küme weniyefi ta Jewba, fey fawtisawi.\\n^ parr. 73 ¿CHEM PENGELI TI ADENTUN? Kayñetungeal: Kiñe weche fütra piwkekünuwi ñi kimeltulelafiel tañi ñuke ñi feyentukeel.","num_words":2524,"character_repetition_ratio":0.073,"word_repetition_ratio":0.002,"special_characters_ratio":0.195,"stopwords_ratio":0.275,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Montuyngün kiñe fütra mangiñ ko mu: Noe ñi nütram ka tati Fütra Mangiñ Ko | Tati Biblia ka tañi werkün dungu\\n¿Chumngelu duamfali ñi ngüneduamngeal ta Biblia?\\nTROKIÑ 1 Chaw Ngünechen elufi kom pu che kiñe küme mülewe\\nTROKIÑ 2 Wemünentungeyngu ti Küme Mülewe mu\\nTROKIÑ 3 Montuyngün kiñe fütra mangiñ ko mu\\nTROKIÑ 4 Ngünechen femi kiñe eldungu Abraam engu\\nTROKIÑ 5 Ngünechen kümelkafi ta Abraam ka tañi pu reñma\\nTROKIÑ 6 Job püntüwlay Ngünechen mu\\nTROKIÑ 7 Ngünechen montulfi tati pu israelche\\nTROKIÑ 8 Pu israelche koningün Kanaan mapu mew\\nTROKIÑ 9 Pu israelche ngillatuyngün kiñe longko ülmen\\nTROKIÑ 10 Ti kim longko ülmen wentru Salomon\\nTROKIÑ 11 Fentren ül kimeltukeeiñmew ka yafültukukeeiñmew\\nTROKIÑ 12 Kümeke ngülam taiñ mongen mu\\nTROKIÑ 13 Kümeke ka wedake longko ülmen\\nTROKIÑ 14 Pu pelon wentru, dungukelu Ngünechen mu\\nTROKIÑ 15 Konangechi pelon wentru, pey ti küpalechi antü\\nTROKIÑ 16 Akuy ti Mesia\\nTROKIÑ 17 Jesu kimeltuy Ngünechen ñi Ngünenien mu\\nTROKIÑ 18 Kristo ñi afmatufalchi dungu\\nTROKIÑ 19 Kiñe pelon dungu petu wechurpumekey famülke mew\\nTROKIÑ 20 Kristo ñi lan\\nTROKIÑ 21 Jesu wiñomongetuy\\nTROKIÑ 22 Pu apostol amuldunguyngün newen mu\\nTROKIÑ 23 Kom püle puwi ti kümeke dungu\\nTROKIÑ 24 Pablo ñi karta tati pu trawünche mu\\nTROKIÑ 25 Kümeke ngülam tati mupiltun, lif mongen-ngeal ka piwkeyen mu\\nTROKIÑ 26 Tati Mapu wiño küme mülewe ngetuay\\nTati Biblia ka tañi werkün dungu: ñi wiño tukulpafiel doy falin-ngechi dungu\\nTuntepu mu rupanchi dungu Biblia mu\\nTati Biblia ka tañi werkün dungu\\nPAPELTUAFUYMI afrikáans albanés alemán amárico asamés azerí azerí (alfabeto cirílico) bajo alemán bashkir bassa de camerún batako toba becol bengalí birmano boulou búlgaro cabilé camboyano cebuano checo chichewa chino mandarín (simplificado) chino mandarín (tradicional) chitumbuka chiyao chol cingalés coreano criollo de las seychelles croata danés digor duala efik endonga eslovaco esloveno español estonio feroés finlandés francés fulbé de camerún georgiano griego groenlandés guaraní gujarati hebreo hiligaynon hindi hmong (blanco) holandés húngaro ilocano indonesio inglés irlandés islandés italiano japonés kayin sgaw kazajo kekchí kiniaruanda kirguís kirundi konkani (alfabeto devanagari) konkani (alfabeto latino) kurdo (alfabeto árabe) kurdo kurmanyí del Cáucaso kwanyama lao lengua de señas argentina lengua de señas colombiana lengua de señas ecuatoriana lengua de señas mexicana lengua de señas venezolana lengua de signos española lenguaje de señas americano lenguaje de señas australiano lenguaje de señas brasileño lenguaje de señas británico lenguaje de señas checo lenguaje de señas chino lenguaje de señas coreano lenguaje de señas cubano lenguaje de señas de quebec lenguaje de señas estonio lenguaje de señas finlandés lenguaje de señas griego lenguaje de señas holandés lenguaje de señas indonesio lenguaje de señas italiano lenguaje de señas japonés lenguaje de señas malgache lenguaje de señas nicaragüense lenguaje de señas peruano lenguaje de señas polaco lenguaje de señas portugués lenguaje de señas ruso lenguaje de señas zimbabuense letón macedonio malayo malayálam malgache maltés mam mapudungun maratí maya mazahua mazateco de Huautla mixteco de huajuapan mizo mongol mískito navajo nepalés ngäbere (o guaymí) nias noruego náhuatl de guerrero náhuatl de la huasteca náhuatl del centro osético otomí pangasinán panjabí persa polaco portugués purépecha quechua ancashino quechua ayacuchano quechua cuzqueño quiché romaní del sur de Grecia rumano ruso sena serbio serbio (alfabeto latino) setsuana shona somalí sranangtongo suajili suati sueco tagalo tai tamil tarahumara central tayik telugu tigriña tivo tlapaneco tojolabal totonaco tseltal tsonga tsotsil turco turcomano tártaro ucraniano udmurto uhobo uigur (alfabeto cirílico) urdu uzbeko uzbeko (alfabeto latino) vendal vietnamita waray-waray xhosa yoruba zapoteco de lachiguiri zapoteco del istmo zulú árabe\\nMontuyngün kiñe fütra mangiñ ko mu\\nNgünechen apümfi kom tati wedake che, welu montulfi Noe ka tañi pu reñma\\nDOY mülelu che Mapu mew püdümürkey tati yafkan ka wedake dungu kom Mapu mu. Kiñe pelon wentru kidulelu Enok pingelu, feypikünuy Jewba ñi apümngeal kom tati wedake che. Welu tati pu che feyentukelayngün (müngeltukelayngün), ka tati wedake dungu doy wedalkalerpuy. Ka mülekefuy tati pu werken püllü wentruwi engün ta Jewba mew, elkünuyngün ñi elfalngechi küdaw wenu mapu mu, che adngetuyngün ka kureyefi fentren pu domo chuchi ñi ayüel engün. Feychi podkülechi kudumuwün domo engün ñi femün fey choyüngeyngün (llegingün) tati pu fütrake wentru, doy newen-ngelu ta kakelu che mu, nefilim pingelu, fey engün apolfi ti Mapu tati kewan dungu mew. Ngünechen rume (mütre) kutrantupiwketuy pefilu tañi dewmael Mapu mu wedañmamekewlu engün.\\nLalu Enok, fey wüla mülekefuy ka kiñe küme wentru: Noe pingelu. Kidu ka tañi pu che yafüluwingün ñi ayüwelfiel ta Ngünechen. Kiñe antü, Jewba elduami ñi apümafiel kom tati wedake che kiñe fütra mangiñ ko mu. Welu, ayülay ñi layal ti küme wentru Noe ka pu kulliñ no rume. Feymu feypifi ñi dewmayal kiñe fütra wampo ruka, kiñe rume fütra kakon reke. Kidu ka tañi pu reñma engün müley ñi konal ponwi mu ñi montual ñi mongen, ka müleay ñi tukual fey mu fillke kulliñ. Noe feyentufi (müngeltubi) Ngünechen ka rupay kiñe meli mari kam kechu mari tripantu ñi dewmamekefiel ti fütra wampo ruka. Feychi antü mu, ka “wewpikefuy ta che ñi nieafel lif mongen” (2 Pedro 2:5). Ka ngüfetufi (eypibi) tati pu che ñi küpayal ti Fütra Mangiñ Ko, welu iney no rume feyentulay ñi feypin. Af mew, akuy feychi antü Noe ka tañi pu reñma ka pu kulliñ müley ñi konal engün ti fütra wampo ruka mu. Feymu, Ngünechen rakümtukufi ti wülngiñ ka eluwi ñi mawünal.\\nFütra mawüni, meli mari antü ka meli mari pun, mangiñmafi wüla kom Mapu. Mülewelay wedake che. Rupalu fentren küyen mu, ti ko amulerpuy ñi nagkülen, ka ti fütra wampo ruka anükünuwi wente kiñe fütra wingkul mew. Af mew tripalu Noe ka tañi pu reñma engün, ruparkefuy kiñe tripantu. Noe ñi mañumafiel ta Jewba wüli kiñe chalintukun. Ngünechen feypikünuy chumkawnorume ñi apümwenoafiel fillke mongen mülelu Mapu kiñe fütra mangiñ ko mew. Jewba eluy ti relmu kiñe pengelchi maneluwün reke, tañi tukulpayal engün tañi manelfalchi feypikünun.\\nRupalu wüla ti Fütra Mangiñ Ko, Ngünechen eluy we werkün dungu. Ngünechen eluñmay ñi ilotual kulliñ, welu ngüfetufi ñi mollfüñtunoal. Ka werküfi Noe ñi pu yall ñi püdyeal kom Mapu mu, welu kiñeke feyentulayngün. Tati pu che kiñewkülefuyngün kiñe longko müten Nemrod pingelu, ka eluwingün ñi dewmayal kiñe alüpürachi ruka Babel waria mu, Babilonia üytungey wüla. Welu ayüy ñi chaftuafiel ka ñi feyentunofiel Ngünechen ñi werkün dungu ñi püdümal kom Mapu mu. Welu Ngünechen katrülduamfi tüfachi wedake che ñi welulkafiel ñi kiñen dungun engün, feymew tati pu che dungurumey kakewme dungun mu. Welukentu kimfaluwelayngün ñi dungun, ka tranakünuwi ñi duam ka püntütripayngün.\\n(Tuwlu Génesis kapitulo 6 ka puwlu 11, ka Juda 14, 15.)\\n¿Chumngelu (chemu) tati Mapu apoy wedake dungu mu?\\n¿Chumngechi Noe pengeli ñi püntütripanon ka ñi feyentufiel (müngeltubiel) ta Ngünechen?\\nTati Fütra Mangiñ Ko rupalu wüla, ¿chem ngüfetuy (eypi) Ngünechen ñi femnoal engün?\\nMIAWKEFUYNGÜN NGÜNECHEN ENGÜN\\nAdan ka Eva ñi pu yall, epe kom engün famentufi Jewba ñi ngünenieel. Welu ñi fotüm Abel pingelu, famentulafi Jewba ñi ngünenieel. Biblia feypi Enok ka Noe miawkefuyngu Ngünechen engün, fey engu dullifi (ngümintubi) kiñe rüpü Jewba ñi ayünieel (Génesis 5:22; 6:9). Ka Tati Wirintukun mu feypieiñmew, mülekefuy fentren pu wentru ka pu domo dullingün ñi ngünenieaetew Jewba.","num_words":1091,"character_repetition_ratio":0.086,"word_repetition_ratio":0.0,"special_characters_ratio":0.18,"stopwords_ratio":0.27,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Wekimün Chilkatuwe - Taiñ pu chillkatufe\\nTAIÑ PU CHILLKATUFE:\\nChumuechi mongen tañi nien engün.\\nTaiñ pu chillkatufe Wekimün Chillkatuwe mew mülelu nieyngün mari pura tripantu ka meli mari meli tripantu, kom Williche küpan ngeyngün ka femuechi küpayngün doy püntülechi mapu mew fey mew may doyümngeyngün: Alao wapi, Apiao wapi Kinchao komuna mülelu, Kailin wapi ka Koldita mapu Kellon comuna mülelu.\\nTüfachi pu wekeche Wekimün mew mülelu nieyngün itro fill pichike kimün, ka femuechi llemay rume püntülelu ñi mapu engün newe küme puwül-layngün tañi doy küme kimafel engün, Küla mari kechu chillkatufe tañi konkülepan Wekimün chillkatuwe mew kamel epu warangka mari kechu tripantu mew, kechu Alao wapi tuwingün, pura Apiao wapi tuwingün, kechu Kailin wapi ka Barra CHaiwao, ka mari regle Koldita mapu. Tüfachi trokiñ chillkatufe mew epu may Inio mapu tuwingün, puam ta tüfachi mapu mew kechu hora nafiw mew pu-ukey ta che.\\nKom tüfachi pu chillkatufe, kechu may nieyngün mari pura ka epu mari kechu tripantu; ka rangintu nieyngün epu mari kayu ka küla mari kechu; ka ti aylla lewelu nieyngün küla mari kayu ka meli mari meli tripantu. Ti doy we chillkatufe niey mari pura tripantu fey Kailin wapi tuwi, chuchi kay doy ünengelu niey meli mari tripantu fey Alao wapi tuwi.\\nTunten puwülnien tañi kimün engün, kiñe triparpulay basica kimkimtun, mari epu tripalingün kom basica kimkimtun, mari meli enturpuyngün enseñanza media ka kechu anka tripayngün enturpulayngün kuarto medio. Mari chillkatufe enturpuyngün kuarto medio ti pürogürama de regularización de estudios mew. Küla chillkatufe müten nieyngün enseñanza técnica (EPU técnico Lawentuchfe ka kiñe técnico Adümchefe), ka epu tripaentulayngün doy füta kimün (epu rume tripantu Educación Parvularia ka epu rume tripantu Sicopedagogia).\\nKom tüfachi mapu mew chew tañi küpan ti pu chillkatufe nielayngün fütake kolekio chew tañi dewma enturpual engün enseñanza secundaria, fey mew may , tiyechi pu wekeche enturpulu oktavo básico, tripayngün kake mapu ñi dewmaentual engün ñi kimkimtun, Kellon waria mülechi pu liseu, Chonchi ka Kinchao waria, rume wekeche elkunuyngün ñi ruka engün tañi internado konam engün.\\nTi pu chillkatufe puwulnulu oktavo básico, weluletuy, mülenagingün tañi pu mapu mew engün, kellunietuyngün tañi pu ünen keche itro fill küdaw mew ka kiñeke kay kamañ fütakeche ka pichikeche ngetuyngün. Epe kom reke, taiñ pu chillkatufe, fillke tripantu ngetuy tañi chillkatuwenun engün tunte tañi kimfel engün añmeñ ngoymanietuyngün. Fey mew may pu chilkatufe Wekimün ta doy ayiwma letuyngün tüfachi we kimkimtun mew.\\nKa inangechi kay pu chilkatufe kom yenieyngün tañi williche kimün, chumuechi tañi faliltunieken wingka kimün reke Wekimün Chilkatuwe mew, femuechi may wiñokintunietuyngün tañi williche küpan-ngen engün.\\nWekimün Chilkatuwe yempüramngey ta kom pu domo konkülealu tüfachi kimkimtun dungu mew. Pu wapi, chuchi ta doy kamapulelu kangelu mew ta kümeke rüpü, fey mew may pu domo rume inaletuy chumuechi küdaw mew rume ta pu wentru mew, fey mew may tüfake pu domo Apiao wapi mew, Alao wapi mew, Koldita ka Kailin wapi mew newengetulayngün tañi küme enturpual küme kimkimtun.\\nFey mew may Wekimün Chilkatuwe yempüramngey kiñe kimkimtun dungu chew ta epuñpüle amuleay enfoque de género, kiñewün may yenieayngün tañi küme küdawal engün domo ka wentru. Rangiñ chilkatufe ta domo ngeay ka femuechi rangiñ wentru ngeay. Fantepu may Wekimün Chilkatuwe mew konküleyngün epu mari kechu domo ka mari wentru. Tüfa chi epu mari kechu pu domo konkülelu Wekimün mew mari regle ñukengeyngün, few mew may doy faleltungetuy tüfachi pu domo konkülepan mew tüfachi chilkatuwe mew, elfakunukeyngün may tañi pu püñeñ engün tañi chilkatuam.\\nKom tüfachi pu chilkatufe wentru ka domo, kishu ñi mapu mew küdawkülekeyngün; ti pu wentru mapu küdawkeyngün, ketran küdaw, challwan küdaw ka ñimitu kollofkeyngün, luga ka pelillo mungel, amkümkunukeyngün ka inangechi wingka challwawepeyem fendeketuyngün.\\nPu domo kay ruka küdawngekeyngün ka tukukawe mew küdawkeyngün, ka ina kellukeyngün ñimitu lafken kachun mew walüng mew. Wekimün ñi pu chilkatufe, regle kake küdawkeyngün, küla chilkatufe ñi mapu mew adümchefengeyngün (Tweo ñi chilkatuwe, Inio ñi chilkatuwe ka Alao wapi ñi chilkatuwe). Kiñe chilkatufe inspectorangey Kellon ñi liceo mew. Kiñe chilkatufe auxliarngey ta Apiao wapi ñi chilkatuwe mew, kiñe chilkatufe küdawküley kiñe pürogürama PDTI pingelu, ka epu chilkatufe küdawküleyngu Kinchao komuna mew ñi wingka lawentuwe ruka.\\nWekimün may kom tañi pu chilkatufe dewmale tañi kimkimtun engün kom engün nieayngün doy kümeke küdaw ka kümeke mongen chew rume küdawle engün, femuechi may kimayngün weke kimün tañi kishu yempüramal chem küdaw rume chilkatufe ñi machulla mew. Kom tüfachi pu chilkatufe Wekimün mew konkülepalu kom kuñifall küpanchengeyngün ka femuechi Estado may kellukeyuengün.\\nTI KIMKIMTUN DUNGU\\nWekimün Chilkatuwe niey fentren kimün chumuechi tañi mongeleken pu williche tañi kishu ñi mapu mew ka femuechi rume küme yempüramniekeyngün itro fill trokiñ mapu ka Wekimün ñi itro fill kimkimtupeyem pu chilkatufe.\\nWekimün ñi itrofill kimkimtupeyem ka pu chilkatufe ñi mapu epe kom femngeyngün, fey mew may chew ta kimkimtupeyem epe feletuy chilkatufe ñi mapu reke.\\nTAIÑ FAW ÑI MÜLEN\\nPu trokiñ Wekimün Chilkatuwe, küme adentun-niengey tañi küme yempüramngeal ti kimkikmtun dungu ABP pingelu.\\nKom pu adümchefe tüfachi ABP mew konkülelu, küme adkununiengey ti pu trokiñ mapu, tïufachi trokiñmapu fill antü kiñewün küdawniengekey, fey mew may wünelu mew yempüramngekey williche kimün.","num_words":806,"character_repetition_ratio":0.08,"word_repetition_ratio":0.0,"special_characters_ratio":0.167,"stopwords_ratio":0.284,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Marku 9\\n1 Jesus ka femngechi feypi:\\n—Rüf dungu feypiwayiñ kiñeke tati müleyelu fey tüfa mew lalayay engün pefile wüla ta Ngünechen tañi longko ülmenngen ñi pewfaluwael fentren pepiluwün mew.\\nJesus kangerumetuy ñi felen\\n(Matew 17.1-13; Luka 9.28-36)\\n2 Fey rupalu kayu antü, Jesus amuy ta kiñe alü pürachi fütra wingkul mew. “Amuiñ” pifi ta Pedro, Santiaw, ka Juan müten. Tiye mew kisu engün tañi adkiñ mew, kangewerumetuy ñi felen ta Jesus. 3 Tañi takuwün ta wilüfütuy ka doy fülangtuy iney rume ta fente lingarkünulayafuy tunte küme küchakayafuy rume. 4 Fey ti küla disipulu pefi engün ta Elia ka Moyse, nütramkamekelu ta Jesus engün. 5 Feymew Pedro feypifi ta Jesus:\\n—Kimeltufe, ¡müna kümey taiñ mülepan! Dewmayaiñ ta küla pichike ruka: kiñe eymingealu, Moysengealu ka kiñe Eliangealu.\\n6 Tati pu disipulu rume llükalelu engün am, fey Pedro kimlay tañi chem piael.\\n7 Feychi lelen mew, kiñe tromü nagpay fey munulpaeyew kiñe llawfeñ reke. Feytichi pu tromü mew allküngey kiñe dungun, feypilu: “¡Fey tüfa ta iñche ñi sakin Fotüm: allkütuñmafimün ta kisu müten ñi dungun!”\\n8 Feychi lelen mew müten, adkintulu engün ta wall püle, Elia Moyse engu pengewetulay. Jesus kisulewetuy.\\n9 Fey nagkülepatulu engün tati wingkul mew, Jesus feypifi ñi küla disipulu ñi nütramelnoafiel iney no rume tañi peel engün, wiñomongetule wüla ti Wentrukünuwpalu. 10 Feymew kisu engün müten piwkentukuniefi tüfachi dungu, tunte welukonke ramtuwkefuyngün rume ñi chem pifel tati wiñomongetun dungu.\\n11 Ramtufi engün ta Jesus:\\n—¿Chem mew am feypikey tati pu kimeltukelu ta Moyse ñi ley dungu Elia tañi wüne küpayael?\\n12 Fey Jesus ta llowdungueyew:\\n—Rüfngey ta Elia ñi wüne küpayael, ka kisu ñi küme eltuael kom dungu. ¿Fey chem mew am feypiley tati Wirin Chillka ñi kutrankawael tati Wentrukünuwpalu ka tañi illamngeael? 13 Welu iñche ta feypiwayiñ Elia ta dew küpay, fey ti pu judiu fill wesa femfi engün kom tañi ayüel chumngechi ñi feypilen ta Wirin Chillka Elia ñi rupan tüfeychi wesake dungu mew.\\nJesus tremolfi ta kiñe pichiwentru konweküfülelu\\n(Matew 17.14-20; Luka 9.37-43a)\\n14 Fey wiñotulu engün chew tañi mülemum ti kakelu pu disipulu, peputufi engün ñi rangiñmanieetew ta fentren pu che, ka kiñekentu tati pu kimeltukelu Moyse ñi ley dungu ñi notukadungumekeetew engün. 15 Pengelu ta Jesus, kom lef amuy engün tañi chalimeafiel rume afmatulen mew.\\n16 Fey Jesus ramtufi ti pu che:\\n—¿Chem dungu mew anta notukadunguwmekewimün ta tüfachi pu wentru eymün?\\n17 Kiñe tati mülelu feymew llowdungueyew:\\n—Kimeltufe, tüfa ta küpalelpeeyu iñche tañi fotüm, kontunieeyew ta kiñe weküfü fey ta ketrolnieeyew. 18 Chuchi mew rume müleyüm, nükeeyew tati weküfü. Trananagümkeeyew ta pülli mew ka trorfan entupakey kowün tañi wün mew. Kütrürülkey ñi foro, fey mütrengkülewekey. Tami pu disipulu feypipefuiñ engün tañi wemünentulelafiel tati weküfü, welu pepi wemünentulafi engün.\\n19 Fey Jesus ta llowdunguy:\\n—¡Mupiltunngenochi pu che! ¿Tunteñma anta mülerkean ta iñche eymün mew? ¿Tuntepu mew wüla anta tüngkülewerkean ta iñche? Küpalfimün faw püle tati pichiwentru.\\n20 Feymew yengey tati pichiwentru Jesus mew. Welu tati weküfü, pefilu ta Jesus, lalatulfi ti pichiwentru, fey ka tranapuwi pülli mew. Imülkawi, ka trorfan entupay kowün tañi wün mew.\\n21 Fey Jesus ramtufi tati ngen fotüm:\\n—¿Tunteñma am dewma tañi femken tüfa famngechi?\\nFey ti ngen fotüm llowdungueyew:\\n—Pichichengelu ñi femrumen. 22 Fentren rupachi ta feychi weküfü tranapuwülkeeyew ta kütral mew ka ko mew tañi langümaetew. Feymew, pepilfulmi eymi, kutranduamyemuiñ ta iñchiñ ka kellumuiñ.\\n23 Fey Jesus ta feypifi ti ngen fotüm:\\n—¿Chumngechi am pepilfulmi pimi? ¡Kom pepilfali tati feyentulu mew!\\n24 Feymew tati pichiwentru ñi chaw wirari:\\n—Iñche ta feyentun. ¡Kelluen tañi doy feyentuael!\\n25 Fey Jesus ngüneduamlu tañi trawüluwmeken ta rume fentren pu che, wemünentufi tati weküfü, feypilen mew:\\n—Ketrongechi weküfü ka pilungelu, iñche ta werküaeyu tami tripatuael ta tüfachi pichiwentru mew ka tami wiñokonmeketunoael ta kisu mew.\\n26 Feymew ti weküfü wirari, ka kiñe rupachi lalatulfi tati pichiwentru. Feymew müten tripatuy ta kisu mew. La reke femkünufi, fey rume fentren che ta feypiyey “dew lay tati” pi engün.\\n27 Welu ta Jesus, nükünufi ta kuwü mew, witrañpüramfi, fey tati pichiwentru witrapüratuy.\\n28 Feymew müten ta Jesus konpuy ta kiñe ruka mew, fey tañi pu disipulu wichu kafkü dungun mew ramtueyew:\\n—¿Chem mew anta iñchiñ pepi wemünentulafiyiñ ta tüfeychi weküfü?\\n29 Fey Jesus ta llowdungufi ñi pu disipulu:\\n—Fey tüfa famngechi weküfü pepi wemünentungeafuy re ngillatun ka ayuno* Kiñeke kuyfi wirin mew ngelay: “ka ayuno”. mew müten.\\nJesus kimeli epu rupachi dewma ñi langümngeael\\n(Matew 17.22-23; Luka 9.43b-45)\\n30 Fey tripatulu tiye mew, rumerpuy engün ta Galilea, welu Jesus pilay iney no rume tañi kimael, 31 kimeltumekefilu am tañi pu disipulu. Ka feypimekefi: “Tati Wentrukünuwpalu chalintukungeay tüfachi mapu mew mülechi pu che mew ka langümngeay. Welu küla antüalu mew wiñomongetuay.”\\n32 Kisu engün kimürkelay chem dungu ñi feypimeken ta kisu, ka llükalerkey engün tañi ramtuafiel.\\n¿Iney am tati wünenkülealu?\\n(Matew 18.1-5; Luka 9.46-48)\\n33 Fey puwi engün ta Kapernaum waria mew. Dew mülepulu ta ruka mew engün, Jesus ta ramtufi tañi pu disipulu:\\n—¿Chem dungu mew am notukawkülen küpalepeymün ta rüpü mew?\\n34 Welu chem pilay rume engün, kisu engün am notukawlu ta rüpü mew iney müngell tañi longkoleael kisu engün mew. 35 Feymew ta Jesus anükünuwi, mütrümfi tati mari epu disipulu, fey feypifi:\\n—Iney rume ayüle tañi longkoleael, feley tañi doy ñom piwkengeael kom kakelu mew, ka ñi eluwküleael ñi poyeafiel ta itrokom che.\\n36 Feymew müten witrakünufi kiñe pichiwentru kisu engün ñi rangiñ mew, fey nükünufi ñi kuwü mew ka feypi:\\n37 —Iney rume llowfile kiñe pichiche tüfa reke iñche tañi üy mew, iñche ta llowaenew. Ka tati llowetew ta iñche, iñche müten ta llowlayaenew, welu may ka femngechi llowafi iñche tañi werküetew.\\nTaiñ üyawtunienoetew, fey ta iñchiñ taiñ ingkanieetew\\n38 Juan ta feypieyew:\\n—Kimeltufe, pefiyiñ ta kiñe che wemünentuweküfükelu eymi tami üy mew, fey miyawkenolu am iñchiñ mew, feymew katrütufiyiñ.\\n39 Feymew Jesus ta llowdungufi ñi pu disipulu:\\n—Katrütukefilmün. Iney rume pengel-le kiñe afmatufal pepiluwün iñche tañi üy mew, wesa dunguyetulayafenew. 40 Taiñ kayñetukenoetew ta iñchiñ, fey ta ingkanieeiñmew. 41 Iney rume eluelmünmew ta eymün kiñe fasu kongeafuy rume tamün inaniefiel mew ta Cristo, rüf dungu feypiwayiñ fey tüfa füreneaeyew ta Ngünechen.\\nÑi kuñiwünngen konael yafkan mew\\n(Matew 18.6-9; Luka 17.1-2)\\n42 “Ka femngechi iney rume yafkangen tukufile kiñeke tüfachi we feyentulelu ta iñche mew, doy kümeafuy trapeltukukünulelngele ñi pel mew kiñe fütra kura, fey tañi ütrüftukungeael ta lafken mew.\\n43 “Tami kuwü ta yafkan mew tukukeelmew, katrünentufinge. Doy kümeay tami nieael kiñe kuwü müten tami konpuael ta rumel mongen mew, welu fey tami nien epu kuwü, mi amuael ta kütral mapu mew, chew chongkelay tati kütral, 44 chew ñi lakenomum ta piru ka ñi chongkenomum ta kütral.† Kiñeke kuyfi wirin mew ngelay ta versu 44.\\n45 “Fey tami namun yafkan mew yekeelmew, katrünentufinge. Doy kümeay tami nieael kiñe namun müten tami konpuael ta rumel mongen mew, welu fey tami nien epu namun tami ütrüftukungeael ta kütral mapu mew. 46 Chew ñi lakenomum ta piru ka ñi chongkenomum ta kütral.‡ Kiñeke kuyfi wirin mew ngelay ta versu 46.\\n47 “Fey tami nge yafkan mew tukukeelmew, entufinge eymi mew. Doy kümeay tami nien kiñe nge müten tami konpuael Ngünechen tañi ülmen mülewe mew, welu fey tami nien epu nge mi ütrüftukungeael ta kütral mapu mew\\n48 ‘chew ñi lakenomum ta piru\\nka ñi chongkenomum ta kütral.’\\n49 Kom ta alimkangealu am ta kütral mew. Ka kom chalintukuelchi ilo chadiñmangeay.§ Kiñeke kuyfi wirin mew feypiley: “Ka kom chalintukuelchi ilo chadiñmangeay”.\\n50 “Chadi ta kümey, welu kotrüwetunole, ¿chumngechi am pepi wiñome kotrütuafuy ta chadi? Eymün chadi reke felemün ka tüng mongen niemün welukonkechi eymün mew.”\\n*9:29 Kiñeke kuyfi wirin mew ngelay: “ka ayuno”.\\n†9:44 Kiñeke kuyfi wirin mew ngelay ta versu 44.\\n‡9:46 Kiñeke kuyfi wirin mew ngelay ta versu 46.\\n§9:49 Kiñeke kuyfi wirin mew feypiley: “Ka kom chalintukuelchi ilo chadiñmangeay”.","num_words":1191,"character_repetition_ratio":0.058,"word_repetition_ratio":0.007,"special_characters_ratio":0.21,"stopwords_ratio":0.385,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"PAPELTUAFUYMI acholi afrikáans albanés alemán amárico armenio aucano aymara azerí azerí (alfabeto cirílico) bashkir batako karo batako toba baulé becol biak bislama búlgaro camboyano catalán cebuano checo chichewa chino cantonés (tradicional) chino mandarín (simplificado) chino mandarín (tradicional) chitonga chitumbuka chiyao chokue chol chuvash cibemba cingalés citonga congo coreano criollo de las seychelles criollo haitiano criollo mauriciano croata dangme danés dehu digor efik embunda endebele endebele de Zimbabue endonga enzema eslovaco esloveno español estonio ewé finlandés fiyiano fon francés ga garífuna georgiano griego groenlandés guaraní gujarati gun hausa hebreo hiligaynon hindi hiri motu hmong (blanco) holandés húngaro iban ibanag ibo ilocano indonesio inglés islandés isoko italiano japonés javanés kabiye kannada kaonde kayin sgaw kazajo kikamba kikongo kikuyu kiluba kimbundu kiniaruanda kirguís kiribatiano kirundi kisonge kurdo kurdo kurmanyí del Cáucaso kwangalí kwanyama lhukonzo lingala lituano lomue luganda lunda luo luvale macedonio macua malayo malayálam malgache maltés mam mambue-lungu mapudungun maratí maya mazateco de Huautla mongol more navajo nepalés nias niueano noruego nyaneka náhuatl de guerrero náhuatl de la huasteca náhuatl del norte de puebla oromo osético otetela pangasinán papiamento de aruba papiamento de curazao persa pidgin de las islas salomón polaco portugués de Brasil quechua ancashino quechua ayacuchano quechua boliviano quechua cuzqueño quichua de Imbabura rarotongués rumano runyankore ruso rutoro samoano sango saramacano sena serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco tagalo tahitiano tai tamil telugu tetun dili tigriña tivo tojolabal tok pisin tseltal tshiluba tsonga tsotsil turco twi ucraniano uhobo umbundú uruund vendal wallisiano waray-waray wayuunaiki wolaita xhosa xitshwa yoruba zandé zulú árabe ñanya ñemba\\nFey 1881 tripantu mu Charles Gordon “Eden ñi adelkalechi lof” pirkefi ta Praslin, Seychelles\\n¡Ti küme mülewe! Adkintuliyiñ kiñe adngechi lof television ka fillke papel mu ayükeiñ taiñ amual kiñe “küme mülewe” ka mapu mu, fey ñi ürkütual ka fill rakiduamkülewenoal. Welu kimnieiñ wiñotulu taiñ ruka mu felekayay müten taiñ mongen.\\nRakiduamliyiñ kiñe küme mülewe mu müna ayüwmakeeiñmu. Feymu ramtuwkeiñ: “Ti ‘küme mülewe’, ¿fey kiñe pewma müten? ¿Chumngelu fente ayüwmakeeiñmu? ¿Rüf felerpuay am?”.\\nÑI NÜTRAMNGEKEEL TI KÜME MÜLEWE MU\\nFentren tripantu mu, pu che duamkey ñi doy kimal ti küme mülewe mu. Ayüwmakeeyew engün Biblia ñi feypin tañi mülen ‘kiñe adelkalechi lof tati Eden trokiñ mapu ñi tripawe antü ad püle’. ¿Chumngelu am fente ayüfali feychi adelkalechi lof? Ti nütram feypi: Chaw Jewba “elufi ñi tremael itrofill kümeke adyechi anümka wülkelu fün”. Tüfachi adelkalechi lof rume küme mülewe ngefuy ka ayüfalngefuy. Kafey doy ngüneduamfali tüfa: ‘Fey ti adelkalechi lof ñi rangiñ mew elkünungey tati anümka wülkelu rumel mongen’ (Génesis 2:8, 9).\\nKa femngechi, Génesis nütramkay ñi mülen meli lewfü rupakelu ti adelkalechi lof mu. Famülke mu, petu kimngekey epu tüfachi lewfü: Tigris (kam Hidequel) ka ti Ewfrate (Génesis 2:10-14). Tüfachi epu lewfü ñi puwal golfo Persico mu rupakey Irak püle, koneltukefulu Persia kuyfi mu.\\nFeymu ñi mülen kiñe küme mülewe Mapu mu koneltuley ta Persia ñi kimün mu tañi elkünuel. Ti Museo de Arte de Filadelfia (Pensilvania, Estados Unidos), müley kiñe alfombra persa dewmangelu ti siglo 16 mu, tañi ñimikan adentuley kiñe wallmangeelchi lof, tüfa niey anümka ka rayen. Ti alfombra ñi ñimikan adentuley ñi feypin ta Biblia ñi mülekefel kiñe rume küme adngechi lof Eden mu. Feymu persa kewün kuyfi mu “wallmangeelchi lof” ka küpa feypi “küme mülewe”.\\nKa femngechi fentren trokiñ mapu mu ka fentren kewün dungu mu feypingekey fillke nütram ti küme mülewe mu. Pu che amulerpulu fillke mapu mu yeyngün kidu tañi nütram, fey rupalu chi tripantu trapümfingün tüfa kakelu feyentun ka leyenda feypingelu tañi mapu mu. Famülke mu kütu, pu che “küme mülewe” pikefi tati adngechi mapu.\\nKINTUKEYNGÜN TI KÜME MÜLEWE\\nKiñeke ngüneduamkelu feypingün ñi pefiel ti adelkalechi lof mülefulu Eden mu. Epu pengelün dungu, kiñe longkolelu ti trokiñ weychafe britanico, Charles Gordon, amuy ta Seychelles pingechi lof mu 1881 tripantu mu, fey afmatuleyew fente tañi küme adngen ti Valle de Mai, feymu “Eden ñi adelkalechi lof” pirkefi, feychi lof fantepu mu sakingekey kom Mapu mu. 1492 tripantu mu, Cristobal Colon puwi ta La Española pingechi wapi mu (Republica Dominicana ka Haiti pingetuy famülke mu), fey rakiduami ñi petuafiel ti adelkalechi lof mülefulu Eden mu.\\nTi lifru Mapping Paradise nütramkalu ñi rupakeel famülke mu, kimeltukey fillke dungu doy 190 kuyfike mapa mu, fentren tüfa pengelkey ta Adan ka Eva ti adelkalechi lof mu. Ka müley kiñe kangechi chillka wirintukungelu ti siglo 13 España mu. Wenu mu müley kiñe pichi adentun pengelkelu ti küme mülewe. Fey mu rupakey meli lewfü, tüfa ta “Tigris”, “Ewfrate”, “Pison” ka “Gion”. Kiduke ti lewfü puwkey kiñe wechun ti adentun mu, tüfa adentuley pu kristiano ñi feyentun ñi puwün meli witran Mapu mu. Tüfachi adentun pengeli pu che petu ayüwmakeeyew nütramkayal ti küme mülewe mu, kimnofule rume chew ñi mülekefel.\\nKiñe poeta mülekefulu ti siglo 17 mu, John Milton, doy kimüñmangekey tañi wirintukun El Paraíso perdido, tüfa nütramkakey ñi feypin Génesis mu, Adan ñi kulpan ka ñi wemünentungen Eden lof mu. Tüfa mu feypi pu che ñi nietual rumel mongen Mapu mu, ka wirintukuy: “Femngechi kom Mapu kiñe küme mülewe ngetuay”. Fey wüla tüfachi wentru wirintukuy kangelu poema feypilelu El Paraíso recobrado.\\nKA RAKIDUAM MÜLETUY\\nRüfkünu may, fentren tripantu mu pu che duamtukefi feychi küme mülewe mülekefulu kuyfi Mapu mu. Welu famülke mu, ¿chumngelu am pu che duamtuwelafi? Kiñe lifru feypi: “Pu chillkatukelu ñi feypingekeel Ngünechen mu [...] küpa kintuwelayngün ti küme mülewe” (Mapping Paradise).\\nFentren che iglesia mu kimeltungekey tañi amual wenu mu, fey feypingekelay ñi rumel mongeleal engün kiñe küme mülewe Mapu mu. Welu Biblia feypi Salmo 37:29 mu: “Tati pu norngechi che lloway ti Mapu ñi ngen-ngeal engün, ka rumel müleayngün fey mu”. Welu chumngechi ñi felen ti Mapu fantepu mu, ¿maneluwküleafuiñ ñi wechurpual Biblia ñi feypin?\\nRÜFNGEAY TI KÜME MÜLEWE KOM MAPU MU\\nChaw Jewba dewmafi ti küme mülewe kuyfi mu, fey feypikünuy ñi wiño küme elkünutuafiel tüfa. ¿Chumngechi am? Rakiduamnge taiñ kimeltuetew Jesus ñi ngillatual: “Küpape tami Ngünenien. Femngepe tami feypin Mapu mu, chumngechi ñi femngeken wenu mapu mu” (Matew 6:10, TNM). Feychi Ngünenien mu, Jesus longkoleay wall Mapu mu ka apümkayafi pu che ñi ngünenien (Daniel 2:44). Feychi Ngünenien mu, ‘femngeay’ Chaw Ngünechen ñi feypin tañi küme mülewe ngetual ti Mapu.\\nKuyfi Chaw Dios ñi kellun mu, ti pelon wentru Isaia wirintukuy ñi chumletual ti feypikünuelchi küme mülewe. Kom wedake dungu ñi niekeel ta che ngewelayay (Isaías 11:6-9; 35:5-7; 65:21-23). Yafültukuwayiñ tami elantükünual ka papeltual tüfa tami Biblia mu. Femngechi femülmi, doy maneluwaymi Chaw Ngünechen ñi feypin mu, tañi kümelkayafiel ñi pu allkütuetew. Feychi pu che nietuay tañi ñamümel Adan, müleayngün ti küme mülewe Mapu mu ka füreneaeyew taiñ Wenu Chaw (Apokalipsi 21:3).\\nFeymu ñi müleal kiñe küme mülewe Mapu mu, kiñe pewma müten no, doy may rüfngey. ¿Chumngelu am maneluwafuiñ tüfa? Biblia feypilu kay: “Tati wenu mapu, ngen-ngey Jewba, welu tati Mapu elufi ta wentru ñi pu yall”. Chaw Ngünechen feypikünuy ñi müleal kiñe küme mülewe Mapu mu, ka kidu “koyladungukelay” (Salmo 115:16; Tito 1:2). ¡Afmatufalchi maneluwün wülkey ta Biblia! Rumel mongeleal kiñe küme mülewe mu.","num_words":1125,"character_repetition_ratio":0.059,"word_repetition_ratio":0.0,"special_characters_ratio":0.189,"stopwords_ratio":0.272,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Dulliaiñ kümeke adngelluwün | Ngünechen ñi piwkeyechen\\n¿Chumngechi dulliaiñ kümeke adngelluwün?\\n“Kom femkeaymün Ngünechen tañi püramyengeael” (1 KORINTIO 10:31).\\n1, 2. Tati adngelluwün dungu mew, ¿chem chumafuiñ?\\nRAKIDUAMNGE: epe kiñe changaf künufilmi kiñe manshana, welu ngüneduamülmi ñi fünalen kiñe püle mew, ¿chumafuymi? Küla dungu femafuymi: iyafuymi kom ti manshana ti fünalelu kütu, ütrüfnentuafuymi, kam entuafuymi ñi fünalen tami iñmunoal, welu iñmuafuymi ti kümelelu. ¿Chem femafuymi?\\n2 Ti adngelluwün dungu tüfachi manshana reke feley. Kiñeke mu, küpa adngelluwküleliyiñ kiñe dungu mew, ngüneduamafuiñ taiñ kellukenoetew ñi yenieal lif mongen, fünaley reke. Feymu, ¿chumafuiñ? Kiñeke llowkeyngün kom ti adngelluwün, ngüneduamkelayngün rume ñi kümen kam ñi kümenon. Kakelu llowkelayngün kiñe adngelluwün no rume ñi kontupanoaetew wedake dungu. Ka kiñeke famentufingün ti wedake adngelluwün, welu kiñeke mu adngelluwkeyngün kümeke dungu mew. Welu taiñ rumel müleal Chaw Ngünechen ñi piwkeyechen mew, ¿chumafuiñ?\\n3 Epe kom iñchiñ dulliafuiñ fey ti dungu: kimnieiñ taiñ duamnieel ñi adngelluwal, welu adngelluwaiñ kümeke dungu mew müten taiñ kelluaetew ñi yenieal lif mongen. Feymu, müley taiñ ngüneduamal chem adngelluwün ñi kümen kam ñi kümenon. Welu wüne inaduamaiñ chumngechi tati adngelluwün nüwküley taiñ küdawülafiel ta Jewba.\\n“KOM FEMKEAYMÜN NGÜNECHEN TAÑI PÜRAMYENGEAEL”\\n4. Iñchiñ elufilu am kom taiñ mongen ta Chaw Ngünechen, ¿chumngechi tüfachi dungu nüwküley taiñ dullial ti adngelluwün dungu?\\n4 Rupalu ti tripantu, kiñe poyekefilu ta Jewba, fawtisawlu 1946 tripantu mu feypi: “Wimtulen ñi allkütual kom ti pu wewpin elungelu ñi fawtisawal pu che, ka eluwken ñi küme allkütual, iñche ta fawtisawalu trokiwken”. ¿Chumngelu am? Kidu ta feypi: “Longkontukunieken ñi elufiel ñi mongen ta Jewba, tüfa kellukeenew ñi püntütripanoal kidu mew”. Iñchiñ ka femngechi rakiduamkeiñ, longkontukunieliyiñ taiñ feypikünufiel ta Jewba ñi poyeafiel kom taiñ mongen mu, fey püntütripalayaiñ kidu mew (papeltunge Matew 5:33). Feymu, rakiduamliyiñ ñi elufiel taiñ mongen ta Jewba, fey Ngünechen chumngechi pekey, ka femngechi peafiyiñ taiñ amuldungun ka kakelu dungu taiñ mongen mu, ti adngelluwün kütu. Femngechi Pablo wirintukufi tañi pu peñi ka lamngen: “Welu chumngechi rume, eymün ilmün, ka pütokolmün, ka femllelmün chem kangelu dungu rume, kom femkeaymün Ngünechen tañi püramyengeael” (1 Korintio 10:31).\\n5. Levítico 22:18-20, ¿chumngechi kellukeeiñmu taiñ ngüneduamal taiñ ngüfetuetew Romanu 12:1?\\n5 Kom taiñ femkeel nüwküley ñi küdawülniefiel ta Jewba. Tüfa küme feypikünuy Pablo ti pu peñi ka pu lamngen Roma mew: “Eymün kisu tamün chalintukuwael kiñe lif mongen mañumtun reke, lifngelu ka tutelu Ngünechen mew. Fey tüfa lle tati rüfngechi müngeltun [feyentun] tamün chalintukuael” (Romanu 12:1). Feymu, taiñ chalintukuwael, müley taiñ poyeafiel ta Ngünechen kom taiñ longko, piwke, ka newen mu (Marku 12:30). Pablo feypi femngechi poyefiliyiñ ta Jewba, tüfa kiñe mañumtun reke feleay. Tüfachi dungu küme ngüfetunieeiñmew. Moyse ñi ley dungu, feypikefuy ñi chalintukunoal kiñe engkañngechi kulliñ, Jewba llownofilu am tüfachi chalintukun (Levítico 22:18-20). Ka femngechi lifngenofule ñi poyenieel kiñe kristiano ta Jewba, llowüñmalayafeyew. Welu, ¿chumngechi am lifkülelayafuy taiñ poyeniefiel ta Jewba?\\n6, 7. Kiñe kristiano, ¿chumngechi podümafuy kom tañi kuerpu? Ka, ¿chumngelu kutrankawafuy?\\n6 Ti apostol Pablo ngülamtufi pu kristiano Roma mew: ‘Chalintukukilmün tamün kuerpu ta kulpan mew ñi femael wedake dungu’ (Romanu 6:12-14). Pablo feypi Romanu 3:13-18 mu kiñeke kulpan ñi femkeel ti kuerpu. Feymu feypi chem ñi femkeel pu kulpakelu: “Ñi wün malisia dungukey”. “Ñi namun rume matukel lefkey ñi langümcheael”. Feymu, kiñe kristiano weda dungu femle kiñe trokiñ ñi kuerpu mew, tañi namun, wün, kam kakelu rume, fey kom tañi kuerpu podküleafuy. Kiñe pengelün, eluwkünule ñi peafiel podngechi dungu kam awükan dungu, chalintukuafuy reke tañi nge ta kulpan mew, fey kom tañi kuerpu podküleafuy. Femngechi femle, Jewba llowlayaeyew ñi poyefiel, lifkülenolu am ñi femün (Deuteronomio 15:21; 1 Pedro 1:14-16; 2 Pedro 3:11). Ñi dulliel mu wedake adngelluwün, ¡müna kutrankawafuy!\\n7 Feley, müna wedake dungu kontuafeiñmew taiñ dulliel mu wedake adngelluwün. Feymu ayükelaiñ ti adngelluwün taiñ katrütuaetew ñi poyeafiel ta Jewba, welu may ayükeiñ taiñ kelluaetew. Feymu, inaduamaiñ chumngechi kimaiñ ñi kümen kam ñi kümenon kiñe adngelluwün.\\n“ÜDEAFIMÜN WESAKE DUNGU”\\n8, 9. a) Tati adngelluwün mew, ¿chem epu trokiñ müley? b) ¿Chem adngelluwün famentukeiñ? ¿Chumngelu?\\n8 Müley epu trokiñ ti adngelluwün mew: kiñe trokiñ mew müley kom ti adngelluwün ti pu kristiano ñi famentuafiel. Kangelu trokiñ mew müley fill adngelluwün kiduke pu kristiano ñi dulliafel. Wüne inaduamaiñ tati adngelluwün Jewba tañi pu che ñi famentunieafiel.\\n9 Chumngechi taiñ inaduampeel ti wünen chillkatun mew, kiñeke adngelluwün küme pengelkey ti Biblia ñi chaftuniefiel. Inaduamaiñ ñi pengelngeel television mew, internet mu, pelikula ka ülkantun. Pengelkeyngün ka amultukukeyngün kütu ñi femal fillke pekan kudumuwün, awükan dungu, pengelkeelchi kudumuwün ka Weküfü tañi dungu. Feymu kiñe adngelluwün chaftuniefilu Biblia tañi ngülam ka tañi ley, kümelu trokifaluwkülefule rume, famentuafiyiñ (Hecho 15:28, 29; 1 Korintio 6:9, 10; Apokalipsi 21:8). Femngechi pengelafiyiñ ta Jewba taiñ rume falintuniefiel tüfachi epu dungu kidu ñi werküel: “Üdeafimün wesake dungu” ka “kiñe pülekünuwnge tati wedake dungu mu”. Ka femngechi pengelaiñ taiñ “küme mupiltun” nor piwke mew (Romanu 12:9; Salmo 34:14; 1 Timotew 1:5).\\n10. ¿Chem rakiduamkeyngün kiñeke che, welu chumngelu kuñiwün-ngey femngechi ñi rakiduamal?\\n10 Kiñeke che kümelu trokiniefingün ñi peal fill wedake dungu chaftuniefilu Biblia tañi ngülam. Rakiduamkeyngün chi: “Pefuli rume wedake dungu television mew, welu iñche femlayafun tüfa”. Ti che femngechi rakiduamlu, kidutu ngünenkawkey, ka kuñiwün mu rupayafuy. Biblia feypi: “Tati piwke doy ngünenkachefengey chem dungu mu rume, ka ngünefalngelay. ¿Iney am rüf kimnieafeyew?” (Jeremías 17:9). Adngelluwküleliyiñ Jewba tañi ayükenoel, ¿rüf feypiafuiñ “[taiñ üdenieel] wesake dungu”? Kafey, fentren rupa pefiliyiñ wedake dungu, taiñ rakiduam kelluwelayafeiñmew, feymu kulpayafuiñ ka feypiafuiñ chi pu che ñi weda femün mu: “newe wedalkakelayngün” (Salmo 119:70; 1 Timotew 4:1, 2).\\n11. Tati adngelluwün mu, ¿chumngechi pengelngey ñi rüf feypiel Galata 6:7?\\n11 Ka feychi dungu mu rupayngün kiñeke kristiano, wimtuleyngün ñi peafiel podngechi dungu, feymu feychi dungu femkeyngün. Femngechi kimtukurpuyngün “chumngechi nganle ta che ka femngechi kosechayay tañi femkeel mew”, wedake dungu mu rupalu engün am (Galata 6:7). Welu iñchiñ montuluwafuiñ feychi weda ngünenkan mew. Yafüluwliyiñ taiñ nieal re kümeke rakiduam, fey küme triparpuaiñ (ngüneduamnge tati wichulechi dungu “ ¿Chem adngelluwün dungu müley ñi dullial?”).\\n¿CHEM ADNGELLUWÜN DUNGU MÜLEY ÑI DULLIAL?\\nNgülam: “Üdeafimün wesake dungu fey inayafimün ti kümeke dungu” (Romanu 12:9).\\n¿Ayüwküleafuy Chaw Ngünechen...\\ntati ülkantun iñche ñi allkütukeel podngechi dungu rakiduamelimew? (1 Korintio 6:9, 10.)\\nweda dunguli ka wedake dungu femli, tati pu che reke tripalu feychi pelikula mu iñche ñi dulliel? (Luka 6:40.)\\nawkantuli kiñe videojuego mu, fey ñi femal kewan dungu ka podngechi dungu? (Salmo 11:5, 7.)\\nkimeltufili pu che ñi dullial kümeke adngelluwün, welu iñche femnoli? (Romanu 2:21.)\\nBIBLIA ÑI NGÜLAM KELLUAEIÑMU TAIÑ DULLIAL\\n12. Ñi feypiel Romanu 2:6, ¿chumngechi nüwküley ti adngelluwün mew? Ka, ¿chem kelluaeiñmu taiñ küme dullial?\\n12 Fewla inaduamafiyiñ ti epungechi trokiñ ti adngelluwün mu: ti Biblia katrütunoeliyiñmu taiñ femal tüfachi adngelluwün. Fey kiduke pu kristiano müley ñi ngüneduamal feychi adngelluwün ñi kümelkayaetew kam ñi wedalkayaetew (papeltunge Romanu 2:6). Welu kidulelaiñ taiñ dullial ti adngelluwün, nieiñ Biblia tañi kümeke ngülam taiñ kellunieaetew, tüfa rüf mupin dungu ngelu am, ka pengelkeeiñmu Jewba ñi rakiduamnieel. Feymu, küme ngüneduamfiliyiñ tüfachi ngülam, kimürpuaiñ “chem dungu ñi ayükeel” Jewba taiñ femal, chem adngelluwün kütu taiñ dullial (Efesio 5:17).\\n13. ¿Chem kelluaeiñmu taiñ famentuafiel wedake adngelluwün Jewba ñi ayükenoel?\\n13 Kom iñchiñ, Jewba ñi pu che, trürlay taiñ adümuwün taiñ ngüneduamal chem ñi kümen ka chem ñi kümenon (Filipense 1:9). Kafey, kom doyümkeiñ kakerume adngelluwün. Feymu, ngelay taiñ rakiduamal kom taiñ dullial trürngechi dungu. Welu, femngefule rume, doy eluwküleal taiñ famentuafiel ti wedake adngelluwün Chaw Jewba ñi ayükenoel, müley taiñ rumel rakiduamal Jewba ñi ngülam mew ka eluwayiñ tüfachi ngülam ñi ngüyulafiel taiñ piwke ka rakiduam (Salmo 119:11, 129; 1 Pedro 2:16).\\n14. a) ¿Ka chem dungu müley taiñ inaduamal tati adngelluwün mu? b) ¿Chem kellunieaeiñmu taiñ doyümnieafiel tati koneltulelu taiñ poyeafiel ta Jewba?\\n14 Kümey ñi ngüneduamal taiñ adngelluwün, tüfa pengelkelu am taiñ rakiduamkeel chem ñi kümen ka chem ñi kümenon. Welu, müley ka dungu taiñ inaduamal: tunteñma eluwkeiñ taiñ adngelluwal. Femngechi peaiñ tunte taiñ falintuniefiel. Tukulpayaiñ, pu kristiano doy falintukeiñ kom tati koneltulelu taiñ poyeafiel ta Jewba (papeltunge Matew 6:33). Feymu, ¿chem kelluaeiñmu taiñ rumel doyümnieafiel tüfachi dungu? Inayaiñ Pablo ñi küme ngülam: “Feymew llemay, küme kuñiwtukuwkeaymün tamün femkeelchi dungu mew. Wedwed reke mongelekilmün, welu küme rakiduam mew mayfe. Fente küme küdawyenieaymün tamün dungu rupalechi tripantu mew” (Efesio 5:15, 16). Feymu, küme adkünuwliyiñ tunte taiñ adngelluwal, doy elantükünuaiñ taiñ femal “tati doy kümechi dungu” taiñ kellunieaetew taiñ weniyerpuafiel ta Jewba (Filipense 1:10).\\n15. ¿Chumngelu kümeafuy taiñ doy küme kuñiwtukuwküleal taiñ dullial adngelluwün?\\n15 Kiñeke mu duamfalngey taiñ famentual kiñeke adngelluwün, welu müley taiñ doy küme kuñiwtukuwküleal. ¿Chumngechi am? Tukulpange ti manshana taiñ feypiel ti wünen parrafo mu. Taiñ inoafiel ti fünalechi trokiñ manshana, entufiyiñ ti fünalelu, welu ka entukeiñ kiñe pichi trokiñ kümelelu ñi wallmaniefiel ñi fünalen. Tati adngelluwün mu ka femngechi femkeiñ, famentukefiyiñ kom dungu ñi chaftuniefiel Jewba tañi ngülam, welu ka llowkelaiñ tati newe kümenolu trokifalngelu, kam nielu kiñeke dungu taiñ wedalkayafetew taiñ weniyeafiel ta Jewba, ka chumngechi taiñ trokitunieetew (Proverbios 4:25-27). Inaliyiñ Biblia ñi kümeke ngülam, tüfa kelluaeiñmu famentuafiel ti adngelluwün taiñ kellukenoetew.\\n“RAKIDUAMKEAYMÜN [...] KOM LIFNGELU”\\nInaniefiliyiñ Biblia ñi kümeke ngülam taiñ dullial kümeke adngelluwün, fey amuleay taiñ weniyeafiel ta Chaw Ngünechen\\n16. a) ¿Chumngechi küme pengelkeiñ taiñ rakiduamkeel Jewba reke? b) ¿Chem eluwküleaiñ taiñ femal fill antü?\\n16 Taiñ dullial ti adngelluwün, pu kristiano küme ngüneduamkeiñ chem ñi rakiduamken Jewba. Feymu papeltukeiñ ti Biblia, tüfa feypilu am Jewba ñi rakiduamnieel ka ti ngülam ñi wülkeel. Inaduamafuiñ ñi feypiel Salomon, kidu feypi Jewba ñi üdenieel, tüfa kiñeke: “Kiñe kewün koyla dungukelu”, “tati kuwü langümkelu kulpan-nienon ti che”, “kiñe piwke pepikakelu rume wedake dungu ñi femal”, ka “ti pu namun lef amukelu ñi femal wedake dungu” (Proverbios 6:16-19). Fey kimnieliyiñ Jewba ñi rakiduamnieel, ¿chem chumaiñ? Kiñe wirintukulu Biblia mu feypi: “Awem, eymün tati pu piwkeyeniefilu ta Jewba, üdeafimün tati wedake dungu” (Salmo 97:10). Feymu, taiñ adngelluwün müley ñi pengelal taiñ üdekeel Jewba ñi üdekeel (Galata 5:19-21). Müley taiñ femal kakelu che taiñ adkintunieetew, kam kiduleliyiñ rume, femngechi pengelaiñ chem rüf ñi mülen taiñ piwke mu (Salmo 11:4; 16:8). Rüf inanieliyiñ Jewba ñi rakiduam, fill antü eluwküleaiñ ñi tukulpayal Biblia tañi ngülam kom taiñ mongen mu taiñ dullikeel (Efesio 4:24).\\n17. Petu taiñ dullinon kiñe adngelluwün dungu, ¿chem müley taiñ ramtuwal?\\n17 Taiñ kimal Jewba ñi rakiduamnieel taiñ dullielchi adngelluwün mu, ka ¿chem chumafuiñ? Ramtuwayiñ: “Tüfachi adngelluwün, ¿kümelkayafenew kam wedalkayafenew? ¿Kelluaenew ñi doy küme weniyerpuafiel ta Jewba?”. Kiñe dungu, petu taiñ penoafiel kiñe pelikula ramtuwayiñ: “Tüfachi pelikula, ¿weda duamüñmayaenew ñi rakiduam?”. Inaduamaiñ fillke kümeke ngülam taiñ kelluaetew tüfachi dungu mu.\\n18, 19. a) Tati ngülam mülelu Filipense 4:8 mu, ¿chumngechi kellukeeiñmu taiñ dullial kümeke adngelluwün dungu? b) ¿Ka chem kümeke ngülam mülelu Biblia mew kelluafeiñmu? (Inaduamnge ti kimal dungu.)\\n18 Kiñe ngülam taiñ rumel kelluaetew müley Filipense 4:8 mu: “Rakiduamkeaymün ta kom rüfngechi dungu mew, kom tati felelu ñi yamngeael, kom kümeke dungu, ka kom lifngelu, ka kom tutelu ñi ayüngeael, kom tati küme üytun dungu. Rakiduamkeaymün kom tati kümeke dungu mew ka ti püramyefalchi dungu”. Feypilu tüfa, Pablo feypilay ti adngelluwün mu, welu may feypi ñi rume duamfalngen taiñ rakiduamal Jewba ñi ayükeel mu (Salmo 19:14). Welu, ka inanieafuiñ tüfachi ngülam taiñ dullial ti adngelluwün, ¿chumngechi?\\n19 Rakiduamaiñ taiñ dullielchi adngelluwün mu, pelikula, videojuego, fillke ülkantun kam kakelu llemay, fey ramtuwayiñ: “¿Rakiduamelkeenew ‘lifngechi’ dungu mu?”. Rakiduamaiñ, adkintufiliyiñ kiñe pelikula, ngüneduamaiñ chem taiñ rakiduameletew. Küme dungu rakiduameliyiñmu, lifngelu ka yafültukukelu, feychi küme pelikula tati. Welu, podngechi rakiduam kontupaeliyiñmu, feyta kümelay (Matew 12:33; Marku 7:20-23). ¿Chumngelu kümelay? Tüngkülewelayafuiñ, ngüfetuwelayafeiñmu taiñ rakiduam inanielu Ngünechen ñi ngülam, ka weniyewelayafuiñ kütu ta Jewba (Efesio 5:5; 1 Timotew 1:5, 19). Ti wedake adngelluwün, müna wedalkayafeiñmew, feymu müley taiñ famentuafiel (Romanu 12:2). * Inayaiñ feyti wirintukulu Biblia mu, kidu ta llellipufi ta Jewba: “Kiñe pülekünuñmaen tañi lelin ñi penoal tami üdekeel” (Salmo 119:37).\\nPetu taiñ dullinon kiñe adngelluwün, ramtuwayiñ:\\n¿Kelluaenew ñi weniyeafiel ta Jewba?\\n¿Kümelkayaenew, kam wedalkayaenew tüfachi adngelluwün?\\n¿Chem rakiduamelaeyew kakelu pu che?\\nRAKIDUAMKEAIÑ KAKELU CHE ÑI KÜMELKALEAL\\n20, 21. Taiñ dullial adngelluwün, ¿chumngechi inayafuiñ ti ngülam mülelu 1 Korintio 10:23, 24?\\n20 Pablo pengeli kangelu ngülam Biblia mew taiñ küme dullial: “Kiñe che femafuy chem dungu rume, welu itrokom dungu kellukelay ñi doy adümngeael Ngünechen ñi dungu. Ngelay ñi kintungeael ta kiñe che müten ñi kümelkaleael, welu may tañi kümelkaleael ta kakelu” (1 Korintio 10:23, 24). ¿Chumngechi tüfachi ngülam kelluaeiñmu taiñ dullial kümeke adngelluwün? Ramtuwayiñ: “Iñche tañi dulliel, ¿chem rakiduamelafeyew kakelu che?”.\\n21 Taiñ rakiduam mu kümelu trokiafuiñ kiñe adngelluwün. Welu, ngüneduamliyiñ kangelu kristiano ñi rakiduam kümenolu ñi trokifiel, doy kümeafuy taiñ dullial kangelu adngelluwün. ¿Chumngelu? Taiñ femkeel katrütukilpe taiñ pu peñi ka pu lamngen ñi doy küme poyefiel ta Jewba. Femngechi femliyiñ, kulpayafuiñ tüfa engün mew, ka chumngechi ñi feypiel Pablo, kulpayafuiñ Kristo mu kütu. Feymu, müley taiñ femal tüfachi ngüfetun: “Ngelay tamün femael chem wesa dungu no rume femngechi tañi püntünentunoael tamün peñi kam lamngen ñi mupiltun mew” (Romanu 14:13; 1 Korintio 8:12). Kiñeke adngelluwün kümelu trokiwafuiñ, welu ‘kellulayafuy [taiñ pu peñi ka pu lamngen] ñi doy adümael Ngünechen ñi dungu’, feymu dullilayaiñ feychi adngelluwün. Femngechi inayafiyiñ feychi küme ngülam Pablo ñi wülün piwkeyen mu (Romanu 14:1; 15:1).\\n22. Kakelu che ñi dullikeel, ¿chumngelu müley taiñ yamafiel kidu engün ñi rakiduam?\\n22 Kafey, iñchiñ taiñ rakiduam mu kümenolu trokifiliyiñ kiñe adngelluwün, welu müley taiñ eluwküleal kakelu che ñi kümelkaleal. Ngelay taiñ rakiduamal kom pu kristiano ñi dullial tañi adngelluwün iñchiñ reke. Rakiduamnge, auto mew amulmi kiñe karretera mu, rakiduamlayafuymi kom pu auto kiñentrür ñi matu amulen eymi reke. Feymu llemay, kakelu kristiano dullile kiñe adngelluwün kümenolu taiñ trokiniefiel, welu chaftunofile Biblia tañi ngülam, ¿chumaiñ? Piwkeyefilu am iñchiñ, yamafiyiñ kidu ñi dulliel. Fey “kom che mew [kimfalngeay iñchiñ taiñ] kutranpiwkeyecheken” (Filipense 4:5; Eclesiastés 7:16).\\n23. ¿Chem müley taiñ femal taiñ dullial kümeke adngelluwün dungu?\\n23 Feymu tukulpayaiñ, ¿chumngechi dulliafuiñ kümeke adngelluwün? Müley taiñ famentual kom ti adngelluwün pengelkelu wedake dungu ti Biblia ñi chaftunieel. Ka ti Biblia katrütunoeliyiñmu taiñ femal kiñe adngelluwün, müley taiñ inaduamal Biblia ñi ngülam taiñ ngüyulaetew. Kafey, kiñe adngelluwün weda rakiduameliyiñmu, famentuafiyiñ. Ka ñi weda rakiduamelnoafiel pu che, doyelchi may, taiñ pu peñi ka pu lamngen, eluwküleaiñ ñi femngenoal taiñ ayükeel. Newentuliyiñ taiñ adngelluwal kümeke dungu mew, püramyeafiyiñ ta Jewba, ka iñchiñ ka taiñ pu che rumel müleaiñ Chaw Ngünechen ñi piwkeyechen mew.\\n^ parr. 19 Peaymi kakelu kümeke ngülam tami kelluaetew ñi dullial kümeke adngelluwün tüfa mu: Proverbios 3:31; 13:20; Efesio 5:3, 4 ka Kolosense 3:5, 8, 20.","num_words":2207,"character_repetition_ratio":0.08,"word_repetition_ratio":0.0,"special_characters_ratio":0.205,"stopwords_ratio":0.379,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Luka 9 ARNNT - Jesus trawülüy ñi mari epu disipulu, fey - Bible Search\\nJesus werküy ñi pu disipulu ñi kimelael Ngünechen ñi longko ülmenngen\\n(Matew 10.5-15; Marku 6.7-13)\\n1Jesus trawülüy ñi mari epu disipulu, fey elufi fentren newen ka pepiluwün tañi wemünentuafiel fill kakerumechi weküfü ka tañi mongelafiel tati kutrankülechi pu che. 2Fey werküfi ñi wewpiyeafiel Ngünechen ñi longko ülmenngen ka femngechi tañi mongeltuafiel tati pu kutrankülelu. 3Ka feypifi:\\n—Chem rume yelayaymün tamün miyawülael rüpü mew: retrü no rume, folson no rume, ka kofke no rume. 4Fey chem ruka mew rume puwülmün, mülewenagmün tüfey mew, kañpüle wüla amualmün tripatuaymün ti ruka mew. 5Fey ka femngechi kiñeke waria mew llowngenolmün, tripatuaymün tüfey mew fey mütrowafimün ti trufür mülelu tamün okota mew, fey femngechi ngüneduamayngün tamün wesa duamün.\\n6Feymew tripay ti pu disipulu, fey rumerpuy engün kom pichike trokiñ ruka che mew, wewpiniefingün ti werken montuluwün dungu ka mongelfingün ti pu kutran.\\nErode ta newe feyentulay\\n(Matew 14.1-12; Marku 6.14-29)\\n7Tati longko ülmen Erode allküy ñi nütramyengen ta Jesus ka kom ñi femelchi dungu. Fey Erode kimlay ñi chem chumael, kiñeke che am feypilu Juan tañi wiñomongetun. 8Fey kakelu feypingün tañi pewfaluwtun tati pelon wentru Elia, welu ka kiñeke feypingün ta kiñekentu ti kuyfi mülekechi pelon wentru ñi wiñomongetun. 9Welu Erode feypi: “Iñche nga werkün ñi katrüñmangeael ñi longko ta Juan. ¿Fey iney anchi tüfa, tañi allküñmakefiel ñi femel rume fentren afmatufal dungu?” Feymew Erode ayülerkefuy ñi kimafiel ta Jesus.\\n(Matew 14.13-21; Marku 6.30-44; Juan 6.1-14)\\n10Fey ti pu apostol dew wiñomelu engün, fey nütramelpatufingün ta Jesus kom tañi femelchi dungu. Fey Jesus püntütripay ñi pu disipulu engün ñi amuael Betsayda pingechi waria mew. 11Welu ti pu che kimlu Jesus ñi amun kañpüle, amuy engün chew ñi mülepumum ta Jesus. Feymew Jesus llowfi ti pu che, fey kimeltufi Ngünechen ñi longko ülmenngen ka mongelfi ti pu kutran.\\n12Fey dew putrafialu, tati pu disipulu fülkonpay Jesus mew, fey feypifi engün:\\n—Chalitufinge ti pu che. Femngechi amutuayngün ñi kansatuael ka ñi kintuñmuael iyael ti pichike trokiñ ruka che mew tati fülküleyechi lelfün püle, fey tüfa mew am ngenolu ta iyael.\\n13Fey Jesus feypifi ñi pu disipulu:\\n—Eymün elufimün ta iyael.\\nFey kisu engün llowdungueyew:\\n—Tüfachi kechu kofke ka epu challwa müten nieiñ. ¿Ngillamepeafuiñ may ta iyael kom tüfachi pu chengealu? 14Kom tüfa engün mew mülerkey kechu warangka wentru.\\nWelu Jesus feypifi ñi pu disipulu:\\n—Anükünuwpe engün kake wichuke trokiñ mew, fey mülepe kechu mari che kiñeke trokiñ mew.\\n15Femngechi femürkey engün, fey kom anükünuwi ti pu che. 16Feymew Jesus pürüm nüfi ñi kuwü mew ti kechu kofke ka ti epu challwa. Fey pürakintuy wenu mapu ka mañumtufi ta Ngünechen ti kofke mew ka ti challwa mew, fey wükafi ti kofke ka eluyefi ñi pu disipulu ka ñi pu kompañkiyawületew ñi wüdamkalelafiel tati pu che. 17Fey ti pu che iyeyngün ka küme wedayngün, welu ka apolyetuyngün mari epu kanasta ti sofrachi wükanke kofke mew ka challwa.\\nPedro feypifi ta Jesus ñi Cristongen\\n(Matew 16.13-19; Marku 8.27-29)\\n18Kiñe antü Jesus amuy lelfün mew ñi kisutu ngillatumeael, fey ñi pu disipulu mülerkey tüfey mew, feymew Jesus ramtufi ñi pu disipulu:\\n—¿Iney pikeenew anta ti pu che?\\n19Fey llowdungueyew engün:\\n—Kiñeke che ta Juan ti Fawtisachefe pikeeymew, ka kiñekentu Elia pikeeymew, fey kakelu pu che kay feypikeeymew tami kiñe kuyfi pelon wentrungen, tati wiñomongetulu.\\n20—Eymün kay, ¿iney pimuken anta iñche? ―ramtuy ta kisu.\\nFeymew llowdungueyew Pedro:\\n—Eymi ta Ngünechen ñi Cristo.\\nJesus nütramkay tañi layael\\n(Matew 16.20-28; Marku 8.30–9.1)\\n21Welu Jesus werküfi ñi pu disipulu tañi feypinoafiel engün iney no rume tüfachi dungu. 22Fey ka feypifi:\\n—Ti Wentrukünuwpalu felerkey tañi rume kutrankawael, ka tañi llownoaetew tati pu judiu ñi awtoridad, tati longkolelu pu saserdote mew ka tati pu kimeltukelu Moyse ñi ley dungu. Fey langümafi engün, welu küla antüalu mew wiñomongetuay.\\n23Fey wüla ka feypifi kom tati pu che mülelu tüye mew:\\n—Iney rume ayüle iñche ñi disipulungeael, müley ñi elkünuael itrokom ñi ayütunieel, fey eluwkülepe ñi layael kütu iñche mew ka inaechimew. 24Tati ayülu ñi montulael ñi mongen, fey ta montul-layay, welu tati ütrüflu ñi mongen ta iñche ñi duam, fey ta montulay ñi mongen. 25¿Chem am nentuay ta che ngenngele kom chemkün mew mülelu tüfachi mapu mew, welu montunole, fey kisutu wesalkaway? 26Fey iney rume yewentukuelimew ka yewentukuñmaelimew iñche ñi dungu, ka femngechi llemay ti Wentrukünuwpalu yewentukuaeyew feychi küpatule kisu ñi fütra pepiluwün mew ka ñi Chaw ñi fütra pepiluwün mew ka ti lif mongen pu werken püllü engün. 27Rüf dungu feypiwayiñ kiñeke eymün mülelu tüfa mew lalayay petu tañi penofiel Ngünechen ñi longko ülmenngen itrokom dungu mew.\\nJesus kangerumetuy ñi ad\\n(Matew 17.1-8; Marku 9.2-8)\\n28Fey dew rupalu pura antü tüfachi nütramkan, Jesus pürapuy kiñe wingkul mew tañi ngillatumeael. Kompañyeeyew ta Pedro, Santiaw ka Juan. 29Petu ngillatulu kisu, kangerumetuy ñi ad ka ñi takuwün rume lingarüy ka llümllümi. 30Fey epu wentru pewfaluwi ka nütramkamekey Jesus engün. Moyse engu Elia ürke ñi pewfaluwün. 31Alofmanieeyew kiñe fütra pelon, fey nütramkarkeyngün chumngechi ñi kutrankawael ka ñi layael ta Jesus Jerusalen mew.\\n32Fey Pedro ka ñi epu kompañ rume küpa umawturkefuy engün, welu eluwürkelay ñi umawtuael engün. Feymew perkefi engün ta Jesus tañi fütra pepiluwün ka ti epu wentru engün ñi mülen. 33Fey tüyechi epu wentru petu püntütripatulu Jesus mew, Pedro feypifi ta Jesus:\\n—Kimeltufe, ¡rume kümey taiñ mülepan tüfa mew! Dewmayaiñ küla pichike küni ruka, kiñe eymingealu, kangelu Moysengealu ka Eliangealu.\\nWelu Pedro kimlay ñi chem pimeken.\\n34Fey petu dungumekelu, nagpay kiñe tromü, fey munulpaeyew kiñe llawfeñ reke. Fey mülelu engün am ti tromü ñi llawfeñ mew, rume llükay engün. 35Fey ti pu tromü mew tripay kiñe dungun, fey feypi:\\n“Tüfa ta iñche ñi Fotüm, tañi Dullin, fey allkütuafimün.”\\n36Feychi lelen mew allküngelu ti dungun, Jesus kisulewetuy. Welu ti küla disipulu feypirkelafi iney no rume tüfachi dungu tañi peel engün.\\nJesus tremolürkefi kiñe wechewentru konweküfülelu\\n(Matew 17.14-18; Marku 9.14-27)\\n37Fey kangelu antü mew, nagpatulu engün ti wingkul mew, kiñe fütra trokiñche tripay ñi trafyemetuafiel ta Jesus. 38Fey kiñe wentru tati pu trokiñche mew feypieyew fütra newentu dungun mew:\\n—Kimeltufe, füreneen. Leliwülmaen ñi kiñen fotüm. 39Kiñe weküfü kontukeeyew, fey wirarelkakeeyew ka lalatulkeeyew ka trorfan entukey kowün ñi wün mew. Rume wesa tülaykalkeeyew ka neykümkelaeyew. 40Llellipufuiñ tami pu disipulu ñi wemünentuafiel ti weküfü, welu pepi wemünentulafi engün.\\n41Feymew Jesus llowdunguy:\\n—¡Wesake tuwünche, ka nienolu mupiltun! ¿Tunteñma anta mülerkealu ta iñche eymün mew ka tamün ngenoafelniewafiel? Küpalnge faw püle tami fotüm.\\n42Fey petu fülpalu ti weche wentru, tati weküfü ütrüfpuwüleyew ka kiñe nag lalatuleyew, welu Jesus wemünentufi ti weküfü, fey tremoltufi ti weche wentru, fey ka wiñoleltufi ti ngen fotüm. 43Feymew kom afmatulewey engün Ngünechen ñi fütra pepiluwünngen.\\nJesus nütramkay epu rupachi dewma ñi layael\\n(Matew 17.22-23; Marku 9.30-32)\\nFey kom petu afmatulewelu engün Jesus tañi femün mew, kisu feypifi ñi pu disipulu:\\n44—Küme allkütumün tüfa ka ngüyükilmün. Ti Wentrukünuwpalu ta chalintukungeay tati pu yafkafe che mew.\\n45Welu kisu engün longkontukulay tañi feypietew, Ngünechen am elunoetew ñi kimafiel ti dungu. Welu ka femngechi llükay engün tañi “kimelmuiñ” ñi piafiel ta Jesus.\\nIney tañi doy kimchengen\\n(Matew 18.1-5; Marku 9.33-37)\\n46Feymew ti pu disipulu eluwi ñi notukamekewael iney ñi longkoletuael kisu engün mew. 47Jesus, ngüneduamlu ñi femngechi rakiduamkülen engün, fülümtukupafi kiñe pichiwentru kisu mew. 48Ka feypifi ñi pu disipulu:\\n—Iney rume llowfilu tüfachi pichiwentru, iñche ta llowaenew. Fey tati llowetew ta iñche, ka femngechi llowkefi tañi werküetew. Feymew tati doy illamfalkülelu kom eymün mew, fey may ta longkoleay itrokom mew.\\nTaiñ kayñe trokinoetew, fey ta kelluntukuley iñchiñ mew\\n49Feymew feypieyew ta Juan:\\n—Kimeltufe, pefiyiñ ta kiñe che ñi wemünentumekefiel ti weküfü eymi tami üy mew, welu iñchiñ katrütufiyiñ kisu am miyawkenolu iñchiñ mew.\\n50Fey Jesus llowdunguy:\\n—Katrütukelayafimün. Tüfey engün taiñ kayñetukenoetew, fey iñchiñ mew kelluley tati.\\nDuamkünungelay ta Jesus Samaria ñi kiñe waria mew\\n51Petu fülpalu dewma tati antü Jesus tañi amutuael ta wenu mapu, yafüluwi ñi amuael ta Jerusalen. 52Werküy kiñe werken tañi wüne amuael Samaria tañi pichike trokiñ ruka che mew tañi kintulelngeael chew ñi umañtuael. 53Welu ti pu samariache pilay engün tañi llowaetew, kisu engün am kimnielu ñi amuael ta Jerusalen. 54Feymew ñi epu disipulu Santiaw ka Juan, kimlu ñi femngechi femün ti pu che Samaria mapu mew, feypieyew:\\n—Ñidol, ¿eymi pifulmi kay, werküafuymi ñi nagpayael kütral wenu mapu, chumngechi ñi femel ta Elia+ tañi apümngeael ta tüfachi pu che?\\n55Welu Jesus wiñokintufi ñi epu disipulu, fey katrütudungufi:\\n—Eymu kimlaymu chem tamu pimeken. 56Tati Wentrukünuwpalu küpalay tati pu che ñi apümafiel, welu may ñi montulafiel.+\\nFeymew amuy engün kangelu pichi trokiñ ruka che mew.\\nTati ayüfulu ñi inayafiel ta Jesus\\n57Petu amulelu engün ti rüpü mew, kiñe wentru feypifi ta Jesus:\\n—Ñidol, iñche ayülen tami inayafiel, chew püle rume amulmi.\\n58Fey llowdungueyew Jesus:\\n—Ti pu ngürü niey tañi lolo ka ti pu üñüm niey tañi dañe, welu tati Wentrukünuwpalu nielay chew tañi küme kansatuam.\\n59Fey Jesus feypifi ta kangelu wentru:\\nWelu kisu llowdungueyew:\\n—Ñidol, wüne üngüman ñi layael ñi fütakeche, fey wüla inayaeyu.\\n60Fey Jesus llowdungufi ti wentru:\\n—Elkünufinge tati pu che la reke felelu ñi rüngalafiel tati pu la, welu eymi amuaymi tami kimelael ta Ngünechen ñi longko ülmenngen.\\n61Fey kangelu feypi:\\n—Ñidol, iñche ayülen tami inayafiel, welu wüne chalikünumetuafiñ tañi pu reñma mülelu ruka mew.\\n62Feymew Jesus llowdungufi ti wentru:\\n—Tati nüfilu ti araw ñi kuwü mew, welu furi wiñokintulele, fey ta falilay tañi kellukonael Ngünechen ñi dungu mew.","num_words":1436,"character_repetition_ratio":0.054,"word_repetition_ratio":0.0,"special_characters_ratio":0.205,"stopwords_ratio":0.398,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Illkulelmi, ¿chumngechi ngünewafuymi? | Ñi kellungeal pu familia\\nPAPELTUAFUYMI abjasio abua afrikáans albanés alemán amárico armenio azerí bashkir baulé becol birmano bislama boulou búlgaro caboverdiano catalán cebuano checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitumbuka cibemba cingalés coreano criollo de las seychelles criollo haitiano criollo inglés de Belice croata dangme danés endebele de Zimbabue enzema eslovaco esloveno español estonio feroés finlandés fiyiano fon francés ga galés georgiano griego gun hausa hebreo hiligaynon hindi hmong (blanco) holandés húngaro iban ibo ilocano indonesio inglés islandés isoko italiano japonés kannada kaonde kazajo kikamba kikuyu kiluba kiniaruanda kirguís kirundi kwanyama lenguaje de señas británico letón lingala lituano macedonio malayo malayálam malgache maltés mam mambue-lungu mapudungun mongol more nepalés noruego okpe oromo osético pangasinán panjabí papiamento de curazao persa pidgin de las islas salomón polaco portugués de Brasil portugués de Portugal purépecha rarotongués romaní de Macedonia (alfabeto cirílico) romaní de macedonia rumano ruso sango sena serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona suajili sueco sundanés tagalo tai tamil telugu tigriña tojolabal tsonga tsotsil turco twi tártaro ucraniano umbundú urdu uzbeko uzbeko (alfabeto latino) vietnamita xhosa yoruba zapoteco del istmo zulú árabe\\nÑI KELLUNGEAL PU FAMILIA\\nIllkulelmi, ¿chumngechi ngünewafuymi?\\nRakiduamnge illkulkaelmew kiñe dungu ñi feypiel kam ñi femel tami afkadi. Fey eymi re ellkakünulmi tami illkun, welu tami afkadi ngüneduameymu tami illkulen, feymu eluwkey tami ramtukayaetew: “¿Chem rakiduamküleymi am?”. Tüfa doy lladküleymu, ¿feley no am? Femngechi rupan mu eymi, ¿chumngechi ngüneniewaymi?\\nEluwülmi tami illkufemal kontupayafeymu kutran. Kiñeke chillka pengeli ngünewnoliyiñ taiñ illkun kontupayafeiñmew presion kutran, piwke kutran, depresion ka pütra kutran. Ka femngechi illkuliyiñ küme umawtuwelayafuiñ, weda duamküleafuiñ, kutran trawaküleafuiñ ka longko kutran nieafuiñ. Feymu llemay, Biblia feypi: “Famentunge ti nüngayüwün, ka elkünunge ti illkun; lladkükilnge ka eluwkilnge tami femal wedake dungu” (Salmo 37:⁠8).\\nRe ellkakünuliyiñ taiñ illkun fey wedalkayafeiñmew. Fentekünunoliyiñ taiñ illkuduamküleal kiñe kutran reke feleafuy, tüfa wedalkayafuy taiñ rakiduam ka piwke. Fey eluwafuiñ chi ñi epurume piwkengeal ka weda dunguyeafiel ta kakelu che. Femngechi femülmi, tami pu che küdawtuafuy kiñentrür müleal eymi mu ka rume wedalkayafuy tami kurewen-ngen.\\nNgüneduamnge tami afkadi tañi küme chumngen. Wirintukuaymi küla kümeke dungu ñi nieel tami afkadi. Fey wiño illkulmi tañi feypietew mu, rakiduamaymi chem tami wirintukuel kidu mu. Tüfa kelluaeymu ngüneniewal tami illkun.\\nBiblia ñi feypin: “Feymew mañumtulekeaymün” (Kolosense 3:⁠15).\\nWiñoduamtucheaymi. Wünelu mu, rakiduamnge chumngechi ñi pefiel ti dungu tami afkadi. Tüfa kelluaeymu tami kimal tañi chum duamkülen, femngechi Biblia pengelkey tamu ‘piwkeyewal’ (1 Pedro 3:⁠8). Kafey ramtuwaymi: “¿Rüf pepi wiñoduamtulayafun tañi illkutuetew?”.\\nBiblia ñi feypin: “Kiñe che [...] rume kümelkakey rulpakünufilu am ñi wedalkangeel” (Proverbios 19:⁠11).\\nAyüfal mu feypiaymi tami chum duamkülen. Nütramkalmu kiñe dungu, femngechi feypilayaymi: “Newe duamtuchekelaymi. Feypilaen rume chew tami miyawün”. Welu may, femngechi feypiafuymi chi: “Rume rakiduamkülefun eymi mu dew punlu ka kimnolu am tami chumleken”. Femngechi entulmi tami feypin, ngüneniewaymi tami illkulenoal.\\nBiblia ñi feypin: “Ka femngechi tamün nütramyekeelchi dungu ñi ayüfal nütramngeael ka ñi falin kümeke dunguael” (Kolosense 4:⁠6).\\nYamün mu allkütuaymi. Dew feypilelfilmi tami dungu, elufinge tami wiñoldunguaetew tami afkadi ka katrütudungulayafimi. Dewle ñi nütram, wiño feypiafimi kiñeke dungu tami feypipeetew tami afkadi, femngechi pengeleaymi tami küme allkütufiel. Eluwülmi tami allkütual, kelluafeymu tami illkuwenoal.\\nBiblia ñi feypin: “Müley tamün wüne allkütuael, welu müley tamün pürümkawnoael tamün dunguael” (Santiaw 1:⁠19).\\n“Re elkakünulmi tami illkun, fentekünulayafuymi tami lladkülen ka pofo illkuafuymi. Doy kümey tamu nütramkawal yamüwün mu. Dew nütramkawlu iñchiw chem tayu lladkületew, ayükeyu welukonke feypiwal: ‘Wiño weniyetuyu may’” (Jennifer engu Tim).\\n“Tañi füta rüf allkütukeenew ka kimniey chem ñi rakiduamelnieetew ta iñche. Rume falintukefiñ ñi femngechi femkeetew. Kiñewkülenoliyu rume tayu rakiduam mu, kidu allkütuenew tañi rakiduamken, ka turpu illamtukelaenew ñi chum duamkülen mu” (Jade engu Corey).\\nNütramkan Ti kurewen ka reñmawen","num_words":597,"character_repetition_ratio":0.052,"word_repetition_ratio":0.0,"special_characters_ratio":0.168,"stopwords_ratio":0.224,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Romanu 11\\nIsrael tati dullin che\\n1 Iñche feypipen tüfa, ¿Ngünechen illamniepetuy may ñi trokiñche? ¡Femlay! Iñche ta ka femngechi Israel tuwünche, Abraam tañi yomelche, ka tripan Benjamin tañi tuwün reñmache mew. 2 Llituka mew müten Ngünechen dullifi tati pu israelche, kisu tañi trokiñchengeael, fey ka illamnielafi. Eymün ta fente küme kimnieymün tañi feypilen ta Wirin Chillka Elia ta petu mülelu tüfachi mapu mew Ngünechen ta petu dulliniekefuy ta kiñeke che tati judiu tuwünche mew. Fey Elia, ngillatulu ta Ngünechen mew, dalluntukufi tati pu israelche. Fey ta famngechi feypi: 3 “Ñidol, langümüñmangeymi tami pu pelon wentru ka teyfükañmangeymi tami pu ngillatuwe. Iñche ta kisulewen, welu ka femngechi ayüleyngün ñi langümaetew” pi.* 1 Reye 19.10, 14. 4 Welu Ngünechen famngechi llowdungufi ta Elia: “Wichunien ta iñchengealu regle warangka wentru tati püramyekenofilu tati Baal pingechi adentun ngünechen.”† 1 Reye 19.18. 5 Fey fantepu mew ka femngechi kiñe mufüley müten tati pu israelche püramyekefilu ta Ngünechen. Ngünechen dullifi tüfa engün kisu ñi kutranpiwkeyechen mew. 6 Fey dullingefule engün Ngünechen tañi kutranpiwkeyechen mew, dullingelay engün kümeke dungu ñi femkeel mew. Femngefule, fey Ngünechen tañi kutranpiwkeyechen chem falilayafuy rume.‡ Kiñeke kuyfi wirin mew müley: “Fey dullingele engün kümeke dungu ñi femkeel mew, dullingelay engün Ngünechen ñi kutranpiwkeyechen mew. Fey felefule, ti küme femün chem falilayafuy rume.”\\n7 ¿Fey chumngechi ürke am? Tati pu israelche llowlay engün tañi ayükeelchi dungu, welu Ngünechen tañi dullielchi pu che, fey engünke ta llowi. Fey kakelu pu che elungelay engün ñi feyentuael. 8 Tañi feypipeel ta rüf dungu tati Wirin Chillka am feypilelu:\\n“Ngünechen ta femkünueyew engün tañi feyentuñmanoafiel ñi dungu.\\nKa ñi nge elungey ñi trawmaleael reke ka ñi pilun ñi allkünoael.”§ Deuteronomio 29.4; Isaia 29.10.\\n9 David famngechi ngillatuy, fey feypi:\\n“Chaw Ngünechen tañi kawiñ mew ngünenkawpe engün kellunieetew Ngünechen trokiwpe engün.\\nKa femngechi ñi wesake üllüfael engün ka tañi kutrankawael.\\n10 Trawmalechi che reke felepe engün tañi rakiduam mew.\\nRumel kutrankawpe engün kiñe püresukona reke\\ntañi mupituafiel ti wimtun dungu ―pi ñi ngillatun.”* Salmo 69.22-23 LXX.\\nTati pu judiu tuwünngenolu tañi montuluwün\\n11 Iñche feypipen tüfa: Tati pu judiu fütra mutruri engün Cristo tañi küme dungu mew. Trananagi reke engün, witrapüratunoalu chumkawnorume kechiley engün. Femngechi rakiduamkilmün. Tañi femafel, tati pu judiu ñi müngeltunon mew, tati kakelu pu che Ngünechen femkünuy ñi llowael engün tati montuluwün, femngechi tañi ütrirkületuael tati pu israelche. 12 Fey tati pu judiu tañi welulkawün mew engün ka ñi üllüfün wesake dungu mew kümelkangele tati pu katripanche femngechi tañi llowafiel engün Ngünechen ñi tukulpakünuelchi dungu, fey kom che doy fütra fürenengetuay, tati pu judiu elungele ñi wiñorakiduamtuael engün.\\n13 Fey eymün tati katripanche feypiwayiñ tüfachi dungu. Iñche werküenew ta Ngünechen tañi wewpiael Ngünechen ñi werkün dungu eymün mew, feymew ngenoafeluwün mew küdawken femngechi eymün tati katripanchengelu ñi llowael montuluwün. 14 Iñche ayülen kiñeke iñche ñi pu tuwünche ñi ütrirafel reke ta eymün mew, feyta famngechi ñi kintuafel engün kay ñi llowafel montuluwün ta Jesus mew.\\n15 Fey tañi illamngetun mew tati pu judiu, fey kom tati katripanche pepi kümelkawi ta Ngünechen engün, fey ¿chem dungu chey mületuay llowngetule engün? ¡Wiñomongetulu reke trokiway engün! 16 Tati wüne masaelchi rüngo mew entungele kiñe pichin masan fey ka chalintukungele ta Ngünechen mew, ka femngechi kom chalintukuley tati masan. Fey kiñe anümka tañi folil chalintukungele ta Ngünechen mew, ka femngechi kom chalintukuley tati anümka.\\n17 Fey kiñe row olifu katrünentungele, fey eymi kiñe fücheñ rowngefel, fey pünantukungetuymi tati küme olifu mew, fey ta famngechi koneltuleymi tati folil mew ka tati olifu ñi mongen mew kütu. 18 Fey doy kümelu trokiwkületukilnge tati katrünentuelchi row olifu mew. Iñche doy kümen pilelmi, konümpange eymi tami elunienofiel mongen tati folil, welu may tati folil elunieeymew mongen ta eymi.\\n19 Welu famngechi feypipeaymi may: “Tati row katrüngey iñche tañi pünantukungeael tati olifu mew.” 20 Femi llemay, katrüngey engün tañi feyentunon mew ta Cristo Jesus mew, fey eymi ta müleymi tüfey mew tami feyentun mew ta Cristo Jesus mew. Feychi dungu mew ta mallmawkilnge, welu may feley tami ekunieafiel ta Ngünechen. 21 Fey Ngünechen am katrünentufilu tati row mülekefulu tati anümka mew, eymi ta doyelchi felefuy tami katrünentufemngetuafel.\\n22 Ngüneduamnge, Ngünechen ta rume küme piwkengey, ka lladkütuchekey. Feymew Ngünechen lladkütufi tati pu judiu feyentunolu, welu eymi mew rume küme piwkengey. Welu feley tami mongeleael chumngechi tañi feypilen kisu tañi küme nor dungu. Fey femngechi femnolmi eymi, ka femngechi katrünentungetuaymi. 23 Fey tati pu judiu wiñome feyentule engün, ka wiñome pünantukungetuay reke engün ti anümka mew, Ngünechen am ta nielu pepiluwün tañi wiñome pünantukutuafiel engün.\\n24 Eymi, fey tami judiu tuwünngenon, Ngünechen katrünentueymew kiñe fücheñ olifu mew, tami pünantukungeael tati küme olifu mew, tati femfalnofel, tati pu judiu, tati rüf küme olifufel, ¡doyelchi may feley tañi wiñome pünantukutuaetew ta Ngünechen tañi koneltuleelchi küme olifu mew!\\nTati pu israelche ñi nieael montuluwün\\n25 Pu peñi ka lamngen, tamün mallmawnoam feypiwayiñ tüfachi dungu: ayülen tamün kimael tüfachi kimngekenofelchi dungu Ngünechen tañi adkünuel: epe itrokom reke tati pu israelche pilay ñi feyentuael ñi yafüpiwkengen mew engün, welu amuleay ñi yafülen tañi piwke engün puwle wüla tunten judiu tuwünngenolu Ngünechen tañi dulliyeel ka tañi montulel. 26 Fey tüfachi dungu femle, itrokom tati pu israelche lloway ta montuluwün, chumngechi feypiley ta Wirin Chillka:\\n“Tati Montulchefe tripayay Sion mew.\\nFey kimeltuafi ta Jakob ñi reñmache ñi elkünutuael ñi wesa mongen.\\n27 Fey tüfa lle tañi eldungu ñi femael ta kisu engün mew,\\nfey iñche feypiafiñ ta kisu engün ñi niewetunon engün ta yafkan.”† Isaia 59.20-21; 27.9 LXX.\\n28 Tati pu judiu ta Ngünechen ñi kayñe reke feley tati werken montuluwün dungu mew. Fey tüfachi dungu mew eymün ta kümelkaleymün tamün llowel mew tati werken montuluwün dungu, welu kisu engün ñi dullituñmangen mew tañi kuyfike tuwün em, feymew petu piwkeyeniengey engün, 29 fey Ngünechen am tañi dew wülkünuelchi eldungu ka ñi dew dullifiel tati kuyfike tuwün em ngelay tañi kakünungetuael. 30 Tati dew rupayechi tripantu mew, eymün müngeltukelafuymün ta Ngünechen, welu tüfa tati pu judiu tañi müngeltunon mew engün, Ngünechen kutranpiwkeyeeymünmew ta eymün. 31 Fey kisu engün ñi müngeltunon mew, eymün fewla‡ Kiñeke kuyfi wirin mew ngelay: “fewla”. kutranpiwkeyeniengeymün, welu ka feley tañi kutranpiwkeyengetuael ta kisu engün. 32 Ngünechen am femkünulu itrokom che ñi müngeltunoael, feyta famngechi ñi kutranpiwkeyeafiel ta itrokom che.\\n33 ¡Rume fentrey Ngünechen tañi fütra kimün, ka ñi pepilniefiel itrofill dungu!\\n¡Iney no rume ta pepi adümlayafuy kisu ñi ngünenieelchi dungu!\\n¡Ka kimüñmangelayafuy rume kisu ñi rakiduam!\\n34 Fey “¿iney am adümafuy Ñidol Ngünechen tani nieelchi kimün?\\n¿Iney am kimafuy ñi ngülamaetew?§ Isaia 40.13 LXX.\\n35 Iney no rume wüne elulaeyew kisu ñi duamtuel, fey tañi wiñoltuael.”* Job 41.11.\\n36 ¡Itrokom dungu am küpalu ta Ngünechen mew, ka kisu mew müley ka kisungealu!\\n¡Rumel küme püramyengepe ta Ngünechen!\\n*11:3 1 Reye 19.10, 14.\\n†11:4 1 Reye 19.18.\\n‡11:6 Kiñeke kuyfi wirin mew müley: “Fey dullingele engün kümeke dungu ñi femkeel mew, dullingelay engün Ngünechen ñi kutranpiwkeyechen mew. Fey felefule, ti küme femün chem falilayafuy rume.”\\n§11:8 Deuteronomio 29.4; Isaia 29.10.\\n*11:10 Salmo 69.22-23 LXX.\\n†11:27 Isaia 59.20-21; 27.9 LXX.\\n‡11:31 Kiñeke kuyfi wirin mew ngelay: “fewla”.\\n§11:34 Isaia 40.13 LXX.\\n*11:35 Job 41.11.","num_words":1088,"character_repetition_ratio":0.076,"word_repetition_ratio":0.033,"special_characters_ratio":0.203,"stopwords_ratio":0.45,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Tati fawtisawün doy fülkonkeiñ Chaw Ngünechen mu | Biblia ñi kimeltukeel\\nTati fawtisawün doy fülkonkeiñ Chaw Ngünechen mu\\n¿Chumngechi fawtisangekey che ñi kristianongeal?\\n¿Chem müley tami femal ta fawtisawal?\\n¿Chumngechi kiñe che wülkey ñi mongen Ngünechen mu?\\n¿Chem doy falin dungu mu küpa fawtisawimi?\\n1. ¿Chumngelu (chemu) kiñe funsionario Etiopia tuwlu ayüy ñi fawtisangeal?\\n‘¡TÜFA mew müley ta ko! ¿Kümepelayafuy may ñi fawtisangeael ta iñche?’, pi kiñe ülmen funsionario Etiopia mapu tuwlu wünen siglo mu. Kiñe kristiano Felipe pingelu, ti Wirintukun mu kimeltufi feychi funsionario, fey Jesus ti feypikünuelchi Mesia ngerkey. Feymu tati funsionario fente afmatulu am ñi kimeltungeel, feymu ayüy ñi fawtisangeal (Hecho 8:26-36).\\n2. ¿Chumngelu müley tami rakiduamal ti fawtisawün mu?\\n2 Küme ngüneduamfilmi tati wüneleyechi chillkatun tüfachi lifru mu, kiñe Dungukelu Iney Ngen Jewba eymu, ka pepikawkülelmi chi tami ramtual: “¿Kümepelayafuy may ñi fawtisangeael ta iñche?”. Dew kimürpuymi Biblia ñi feypikünuel tati pu che afnoachi mongen nieayngün ti Küme Mülewe mew (Luka 23:43; Apokalipsi 21:3, 4). Kafey kimimi chumleketuy tati pu layelu ka tati maneluwün ñi wiñomongetual engün (Eclesiastés 9:5; Juan 5:28, 29). Ka trawüluwmekelmi tati pu Dungukelu Iney Ngen Jewba ñi trawünche mu, fey kimtukuymi ñi inanieken engün ti rüfngechi religion (Juan 13:35). Ka doy falintufal-lu eymi weniyerpufimi chi Chaw Ngünechen.\\n3. a) Jesus, ¿chem werküfi tañi pu inanieetew? b)Kiñe kristiano fawtisangelu, ¿chumngechi femngekey?\\n3 ¿Chumngechi pengelafuymi tami küpa poyeafiel ta Chaw Ngünechen? Jesus werküfi tañi pu inanieetew: “Amumün, kom chüf mapu müleyechi pu che mew. Ka kimeltuafimün femngechi tañi kimaetew engün ka iñche ñi disipulungeael engün. Fawtisayafimün” (Matew 28:19). Jesus elkünuy kiñe inayentufal tüfa mu, kidu ka fawtisangey. Welu pachügkongelay ka wütrukongelay ñi longko mew rume (Matew 3:16). Griego dungun mu “fawtisawün”, tüfa feypi “ñamüntukungekey tati che ko mew”. Feymu kiñe kristiano fawtisangelu, kom ñi kuerpu ñamüntukungekey ko mew.\\n4. Kiñe che fawtisangelu, ¿chem pengeli?\\n4 Kom che küpa weniyefilu ta Chaw Ngünechen Jewba, müley ñi fawtisangeal engün. Feymu kiñe che fawtisangelu fentren che ñi adkiñ mu, pengeli ñi küpa poyeafiel ta Ngünechen, ka ayüwküley ñi femal tañi ayükeelchi dungu (Salmo 40:7, 8). Welu ñi fawtisangeal müley ñi femal kiñeke dungu.\\nDUAMFALI KIMÜN KA MUPILTUN\\n5. a) ¿Chem wünen dungu müley tami femal tami fawtisawal? b)¿Chumngelu fente falin-ngey tati kristiano trawün?\\n5 Dew femkeymi ti wünen dungu. ¿Chumngechi? Kimürpufimi ta Chaw Ngünechen Jewba ka Jesukristo, fey llowkeymi chi kiñe chillkatun Biblia fill semana mu (papeltunge Juan 17:3). Welu petu doy kimürpuafuymi. Tati pu kristiano ayüniey ‘tañi fente küme kimafiel ta Ngünechen ñi ayükeelchi dungu’ (Kolosense 1:9). Tati pu Dungukelu Iney Ngen Jewba ñi trawün mu müna kelluafeymu. Feymu falin-ngey tami trawüal (Ebrew 10:24, 25). Fill semana mu trawülmi, doy kimürpuafimi ta Chaw Ngünechen.\\nKiñe falin dungu tami fawtisawal, müley tami kimürpuafiel ta Biblia, Jewba ñi Dungu\\n6. Tami fawtisawal, ¿tunte müley tami kimal Biblia mu?\\n6 Tami fawtisawal duamfalngelay tami kimal kom dungu Biblia mu mülelu. Tukulpaymi tati funsionario Etiopia tuwlu, niekefulu rume kiñeke kimün ti Wirintukun mu, ka duamniefuy kellu ñi kimal kiñeke dungu wirikonkülelu (Hecho 8:30, 31). Ka femngechi petu müley tami kimafiel kiñeke dungu. Feymu turpu aflayay tami kimnierpuafiel ta Chaw Ngünechen ñi Dungu (Eclesiastés 3:11). Welu tami fawtisangeal, müley tami kimal ka llowal tati doy duamfalngechi kimeltun Biblia mu mülelu (Ebrew 5:12). Feymu duamfali tami kimal kiñeke dungu, tüfa ta chumleketuy tati pu layechi che ka chumngelu doy falin-ngey Ngünechen ñi üy ka tañi Ngünenien.\\n7. ¿Chem am nierpuaymi tami chillkatukeel Biblia mu?\\n7 Welu duamfalngelay ñi nieal kimün müten, fey ‘turpu ngelay ñi tutengeael ta Ngünechen, ngenole mupiltun ta kidu mew’ (Ebrew 11:6). Biblia pengeli kuyfi mülekefuy kiñeke che Korinto waria mu, allkütufilu engün tati pu kristiano ñi amuldungukeel, fey “feyentuy ka fawtisangey engün” (Hecho 18:8). Ka femngechi rupayafuymi. Tami chillkatukeel Biblia mu, müley tami nieal mupiltun Ngünechen ñi Dungu mu. Kafey müley tami mupiltuafiel Ngünechen ñi femürpual tañi feypikünuel, ka kidu montulaeymu Jesus ñi chalintukuwün mu (Josué 23:14; Hecho 4:12; 2 Timotew 3:16, 17).\\nBIBLIA ÑI RÜF DUNGU MU NÜTRAMKAKEAYMI\\n8. ¿Chem kelluaeymu tami nütramkayafiel pu che Biblia tami kimeltukeetew?\\n8 Doy tremkülele tami mupiltun, küdawngelayay tami nütramkayal Biblia tami kimeltukeetew (Jeremías 20:9). Femngechi doy ayüwaymi tami nütramkayafiel tati pu che, Ngünechen mu ka tañi ayükeelchi dungu (papeltunge 2 Korintio 4:13).\\nTati mupiltun kelluafeymu tami amuldungual tami feyentun mu\\n9, 10. a) ¿Iney am amuldungulelafuymi tati rüf dungu Biblia mu? b)Küpa koneltulmi tati amuldungun küme adkünukelu pu Dungukelu Iney Ngen Jewba, ¿chumafuymi kay?\\n9 Wünelu mu, müley tami küme dunguafiel tami pu che, weni, karukatu ka tami kompañ küdaw mu kiñeke rüf dungu Biblia mu mülelu. Ka rupachi antü mu, ayüafuymi tami koneltual tati amuldungun mu, küme adkünukelu pu Dungukelu Iney Ngen Jewba. Feymu akule feychi antü, maneluwün mu dunguafimi tati Dungukelu Iney Ngen Jewba tami kimeltumekeetew ta Biblia. Kidu trokielmu tami pepikawkülen ñi amuldungual, feymu küme adkünungeay ñi trawüal eymi, tami kimeltufe ka epu longkolelu ti trawünche mu.\\n10 Femngechi küme kimafuymi kiñeke kristiano longkolelu, ti pu kamañ reke felelu Chaw Ngünechen ñi elkünuel (Hecho 20:28; 1 Pedro 5:2, 3). Fey ngüneduamkeyngün eymi küme kimülmi doy duamfalngechi kimeltun Biblia mu ka feyentukeymi tüfa, ka inanielmi Ngünechen ñi ngülam, kafey rüf ayülmi kiñe Dungukelu Iney Ngen Jewba ngerpual. Femülmi tüfa, feypiaeymu tami pepikawkülen kiñe amuldungukelu petu fawtisawnolu tati kümeke dungu mu, femngechi eluñmayaeymu tami amuldungual.\\n11. Kiñeke che petu ñi amuldungukenon, ¿chem müley ñi femal tañi mongen mu?\\n11 Kafey kiñeke rupa tati pu longkolelu ngüneduamkeyngün tati che müley ñi kakünutual tañi mongen ñi amuldungual. Tüfa ta kiñe, niefule kiñe ellkalechi weda femün müley ñi elkünungetual. Feymu lle petu tañi üytungenon kiñe amuldungukelu petu fawtisawnolu, duamfali tañi koneltuwenoal chem weda femün no rume tañi mongen mew, tüfa ta podngechi dungu, ngollikawün ka droga no rume (papeltunge 1 Korintio 6:9, 10; Galata 5:19-21).\\nWIÑORAKIDUAMTUN KA WIÑOTUN TA NGÜNECHEN MU\\n12. ¿Chumngelu duamfali ñi wiñorakiduamtual?\\n12 Tami fawtisangeal eymi müley tami femal ka kiñeke dungu. Feymu apostol Pedro feypi: ‘Wiñotumün ta Ngünechen mew ka wiñorakiduamtumün, feymew Ngünechen wiñoduamatuaeymünmew tamün kulpan mew’ (Hecho 3:19). Kiñe che rüf wiñorakiduamtukelu, fey rüf weñangkülkeeyew tañi weda femün. Feychi pu che yeniekefulu kiñe weda mongen, duamfali ñi wiñorakiduamtual, welu tati che yeniekelu kiñe lif mongen ka müley ñi wiñorakiduamtual. ¿Chumngelu? Kom pu che kulpakelu am, feymu duamniey ta Chaw Ngünechen tañi wiñoduamtuaetew (Romanu 3:23; 5:12). Petu tami chillkatunofiel ta Biblia, kimlafuymi Chaw Ngünechen ñi ayükeelchi dungu. Feymu lle yekelafuymi kiñe mongen chumngechi Chaw Ngünechen ñi ayükeel, ¿feyngelay am chi? Feymu duamfali ñi wiñorakiduamtual.\\n13. ¿Chem am ta wiñotun Chaw Ngünechen mu?\\n13 Rupan ñi wiñorakiduamtun duamfali ñi wiñotual ta Ngünechen mu. Fey wiñotulu eymi ta Ngünechen mu, elkünutuymi tami inaniekefelchi rüpü kuyfi. Femngechi weñangküymi tami weda femün mu, kafey kiñepülekünutufimi tami kuyfi mongen. Feychi antü mu, piwkentukunieymi tami femal kümeke dungu. Feymu petu ñi fawtisangenon müley ñi femal epu dungu: Ti wiñorakiduamtun ka wiñotun Chaw Ngünechen mu.\\nWÜLAL TAMI MONGEN CHAW NGÜNECHEN MU\\n14. Petu tami fawtisawnon, ¿chem falin dungu müley tami femal?\\n14 Ka kiñe falin dungu müley tami femal petu fawtisawnon: wülaymi tami mongen Chaw Ngünechen mu.\\n¿Ngillatuymi wülal tami mongen Chaw Jewba mu?\\n15, 16. ¿Chem pifel am wülal tami mongen Chaw Ngünechen mu, ka chem kelluaeymu tami femal?\\n15 Wülal tami mongen Chaw Ngünechen mu, tüfa ta rüf piwke mu ngillatuafimi ka feypikünuafimi ta Chaw Jewba, fentekünulayaymi tami poyeafiel kidu müten (Deuteronomio 6:15). Welu, ¿chumngelu kiñe che küpa femafuy tüfa? Rakiduamnge tüfa, kiñe wentru feypifile kiñe domo “doy küpa kimnieeyu”. Fey doy küme kimfile ka kimafuy ñi kümeke chumngen, fey doy ayüay ñi fülküleal kidu mu. Femngechi puway ti antü ñi feypiafiel “küpa nieeyu eymi iñche tañi domongeal”. Fey llemay, niele domo doy elfal küdaw nieafuy. Welu fente ñi piwkeyeniefiel mu, tüfa kelluaeyew tañi femürpual tüfachi falin dungu.\\n16 Kimfilu ka piwkeyefilu iñchiñ ta Chaw Jewba, tüfa kellukeeiñmew taiñ poyefiel kidu kom taiñ mongen mew, fentepuwlayay taiñ femal tüfa. Feymu tati che küpa inanieafilu Chaw Ngünechen ñi Fotüm, Jesukristo, müley ñi ‘ngüyünentuwal’ reke (Marku 8:34). Ngüyünentuwkeiñ iñchiñ eluñmawkenolu am kidu taiñ ayükeel ka taiñ duam katrütuñmayaetew taiñ inaniefiel Chaw Ngünechen ñi dungu. Feymu petu tami fawtisawnon, doyümaymi tami femal Jewba ñi ayükeelchi dungu tami mongen mu (papeltunge 1 Pedro 4:2).\\nCHUMNGECHI CHAFTUAL TI LLÜKAN ÑI WELULKAWAL\\n17. ¿Chumngelu kiñeke che küpa wülkelay tañi mongen Ngünechen mu?\\n17 Kiñeke che petu wülkelay tañi mongen Chaw Ngünechen mu, llükanielu engün am ñi femal tüfachi falin dungu. Llükaniepefingün may ta Ngünechen ñi ramtukadunguaetew ñi kristiano fawtisangen mu. Rakiduamkepeyngün may ñi welulkawal, fey weñangkülelafiel ta Jewba, feymu pilay ñi wülal tañi mongen Ngünechen mu.\\n18. ¿Chem kelluaeymu ñi wülal tami mongen ta Jewba mu?\\n18 Amulele tami piwkeyeafiel ta Chaw Jewba, tüfa kelluaeymu ta wülal tami mongen kidu mu, ka newentuaymi ñi femürpual tami feypikünuel (Eclesiastés 5:4). Feymu dewma wülülmi tami mongen ta Ngünechen mu, ‘femaymi ta kümeke dungu chumngechi feley ñi femael tüfey engün ta Jewba mew feyentulelu, fey ka femngechi rumel tami femael tüfeychi dungu kidu tañi tutekeetew’ (Kolosense 1:10). Piwkeyefilmi ta Ngünechen, doy küdawtulayaymi tami femal kidu ñi ayükeelchi dungu. Feymu rakiduamaymi chumngechi feypi apostol Juan: ‘Tati rüf dungu mew piwkeyefilu ta Ngünechen ka feley tañi allkütuñmayafiel kidu ñi werkün dungu. Fey kidu tañi werkün dungu afeluwün-ngelay’, fanetungelay llemay (1 Juan 5:3).\\n19. ¿Chumngelu llükakelayaymi wülal tami mongen Chaw Ngünechen mu?\\n19 Wülal tami mongen ta Ngünechen mu, duamfal-lay tami kulpanchengenon. Jewba kimnieeymu tami pepilnien ka tami pepilnienon, ka dikümtukulayaeymu tami femal kiñe pepilkenoelchi dungu (Salmo 103:14). Welu may Jewba kellunieaeymu, fey ayüniey ñi kümelkaleal tami mongen mu (papeltunge Isaías 41:10). Feymu eymi rüf maneluwülmi ta Jewba kom tami piwke mu, fey “ka kidu norümaeymu chew tami miyawal” (Proverbios 3:5, 6).\\nFAWTISAWÜN MU, PENGELNGE TAMI WÜLKÜNUEL MI MONGEN JEWBA MU\\n20. Dew wülkünuel tami mongen Ngünechen mu, ¿chumngelu fentepuwlay tami wülkünuwün?\\n20 Dew tami ngüneduamfiel kom tüfachi dungu, eluwimi tami wülkünual mi mongen kiñe ngillatun Chaw Jewba eymu. Feymu kom tati rüf piwkeyefilu ta Ngünechen, müley ñi femal ka kiñe dungu: ‘Wüldungual tañi feyentulen fentren che ñi adkiñ mew’ (1 Timotew 6:12). ¿Chumngechi femngekey tüfa?\\nFawtisawün mu, pengelkeiñ taiñ “lan” reke, elkünukeiñ taiñ kuyfi mongen ka mongeleiñ taiñ femal Jewba ñi ayükeelchi dungu\\n21, 22. ¿Chumngechi ‘wüldunguafuymi tami feyentulen fentren che ñi adkiñ mew’?\\n21 Ayülmi tami fawtisawal nütramkafinge tati adkünukelu ti trokiñ longkolelu tami trawünche mu. Kidu elfalkünuay kiñeke longkolelu ñi trawüal eymi engu, fey ñi ngüneduamal fillke ramtun doy duamfalngechi kimeltun Biblia mu. Feymu tüfachi pu longkolelu ngüneduamle engün tami pepikawkülen tami fawtisawal, fey feypingeaymi küpalechi fütra trawün mu femafuymi. * Fawtisawün mu, wülngekey kiñe wewpin ñi feypial chem am tüfachi falin dungu. Afchi wewpin mu, ti wewpife femkey epu ramtun pu küpa fawtisawlu mu, ka tüfa engün newentu dungun mu wiñoldungukeeyew. Femngechi ‘wüldungukey tañi feyentulen fentren che ñi adkiñ mew’.\\n22 Fawtisawün mu, pengelimi wülkünuel tami mongen Ngünechen mu, fey kiñe Dungukelu Iney Ngen Jewba ngerpuymi. Feymu pu küpa fawtisawlu ñamüntukungekey ko mew kom ñi kuerpu, femngechi pengelkey tati pu che ñi adkiñ mu, dew wülkünuel ñi mongen Chaw Jewba mu.\\nCHEM PENGELI TAMI FAWTISAWÜN MU\\n23. ¿Chem pifel am fawtisangeal Chaw tañi üy mew, Fotüm ka Ngünechen ñi newen mew?\\n23 Jesus feypi tañi pu disipulo ñi fawtisangeal tañi Chaw ñi üy mew, Fotüm ka Ngünechen ñi newen mew (Matew 28:19). Tüfa feypi ti pu che fawtisangealu kimtukunieyngün Chaw Ngünechen Jewba ka Jesukristo ñi ngünenieel (Salmo 83:18; Matew 28:18). Kafey kimtukunieyngün Chaw Ngünechen tañi newen ñi femkeel (Galata 5:22, 23; 2 Pedro 1:21).\\n24, 25. a) ¿Chem pengeli ti fawtisawün mu? b)¿Chem ramtun müley taiñ wiñoldungual?\\n24 Fawtisangeyüm ta che, tüfa kiñe falin dungu tati, re ñamüntukungekelay müten ko mew. Feymu ñamüntukungelmi ko mew, tüfa pengeli “lalu” reke, elkünuymi tami kuyfi mongen. Fey tripatulu eymi ko mu, tüfa pengeli feychi antü mu mongeleymi tami femal Ngünechen ñi ayükeelchi dungu. Feymu müley tami tukulpayal ta Chaw Ngünechen Jewba mu müten wülkünuymi tami mongen, femlafimi tüfa kiñe küdaw mu, kiñe che ka kiñe trokiñche no rume. Femngechi wülimi tami mongen Ngünechen mu ka tami fawtisawün mu, eluwimi tami fülkonküleal Chaw Ngünechen mu ka tami doy weniyerpuafiel kidu (Salmo 25:14).\\n25 Welu fawtisawün mu, montufemkelay ta che. Feymu Jesukristo feypi: “Welu kom tati newenkülelu Ngünechen ñi dungu mew tuntepule ñi mongen, fey ta montuay” (Matew 24:13). Fawtisawün mu, ellakonküley taiñ montual. Feymu llemay ramtuwiyiñ: ¿Chumngechi kiñewküleafuiñ ta Ngünechen ka müleafuiñ kidu ñi piwkeyen mu? Inalechi chillkatun mülelu tüfachi lifru mu wiñoldunguaeiñmew.\\n^ parr. 21 Tati pu che fawtisangekey ti fütrake trawün mu, niekelu pu Dungukelu Iney Ngen Jewba fill tripantu mu.\\nKiñe kristiano fawtisangelu pachügtungekelay müten ko mew, welu müley ñi ñamüntukungeal kom ñi kuerpu ko mew (Matew 3:16).\\nÑi fawtisangeal, wünelu mu müley ñi kimürpuafiel Jewba ka Jesus, ka mupiltunieafiel, fey wüla wiñorakiduamal, wiñotual ka wülal ñi mongen Jewba mu (Juan 17:3; Hecho 3:19; 18:8).\\nWülal ñi mongen ta Jewba mu, müley ñi ngüyünentuwal reke, chumngechi femkefulu Jesus ñi pu inanieetew (Marku 8:34).\\nFawtisawün mu, pengeli ñi “lan” reke tati che, fey elkünuy ñi kuyfi mongen ka feychi antü mu mongeley ñi femal Jewba ñi ayükeelchi dungu müten (1 Pedro 4:2).","num_words":2007,"character_repetition_ratio":0.084,"word_repetition_ratio":0.0,"special_characters_ratio":0.206,"stopwords_ratio":0.395,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Rumel mongeleafuymi Mapu mew kiñe küme mülewe ngetule\\nPAPELTUAFUYMI acholi afrikáans albanés alemán amárico armenio aucano aymara azerí azerí (alfabeto cirílico) bashkir bassa de camerún batako karo batako toba baulé becol bengalí biak birmano bislama boulou búlgaro camboyano catalán cebuano changana (mozambique) checo chichewa chin haka chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chuukés chuvash cibemba cingalés citonga congo coreano criollo de las seychelles criollo haitiano criollo mauriciano croata dangme danés dehu digor efik embunda endebele endebele de Zimbabue endonga enzema eslovaco esloveno español estonio ewé finlandés fiyiano fon francés ga galés garífuna georgiano griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibo ilocano indonesio inglés islandés isoko italiano japonés javanés kabiye kannada kaonde kayin sgaw kazajo kikamba kikongo kikuyu kiluba kimbundu kiniaruanda kirguís kiribatiano kirundi kisonge kurdo kurdo kurmanyí del Cáucaso kwangalí kwanyama lengua de señas argentina lengua de señas colombiana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas brasileño lenguaje de señas coreano lenguaje de señas de quebec lenguaje de señas húngaro lenguaje de señas italiano lenguaje de señas ruso letón lhukonzo lingala lituano lomue luganda lunda luo luvale macedonio macua malayo malayálam malgache maltés mam mambue-lungu mapudungun maratí marshalés maya mazateco de Huautla mizo more navajo nepalés nias niueano noruego nyaneka náhuatl de guerrero náhuatl de la huasteca náhuatl del centro náhuatl del norte de puebla oromo osético otetela pangasinán panjabí papiamento de aruba papiamento de curazao persa pidgin de las islas salomón polaco ponapés portugués de Brasil portugués de Portugal quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura rarotongués rumano runyankore ruso rutoro samoano sango saramacano sena serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco tagalo tahitiano tai tamil telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco tuvaluano twi tártaro ucraniano uhobo umbundú uruund uzbeko vendal vietnamita wallisiano waray-waray wayuunaiki wolaita xhosa xitshwa yoruba zandé zapoteco del istmo zulú árabe ñanya ñemba\\n¡MÜNA KÜME DUNGU TATI! Taiñ Fütra Chaw feypikünuy taiñ eluaetew rumel mongen faw Mapu mu. Welu fentren che müte feyentukelay tüfa, doy may “femngechi feley müten, mongeleiñ ka lakeiñ”, pikeyngün. Kakelu che feyentukelay taiñ rumel mongeleal Mapu mu, doy may “laliyiñ rumel mongen nieaiñ wenu mew”, pikeyngün. Eymi kay, ¿chem piafuymi?\\nNgüneduamnge chem ñi kimeltukeel Biblia tüfachi ramtun: Pu che, ¿elkünungepey may tañi afnoachi mongen nieal? ¿Chem pengelkey tañi chumngechi dewmangeel? Chaw Dios dewmafilu pu che ka ti Mapu, ¿chumngechi ayüniefuy ñi chumleal? ¿Chumngelu (chemu) lakey kom pu che?\\n¿CHUMNGELU DOYKÜLEY PU CHE?\\nChaw Ngünechen dewmay itrofill mongen mülelu Mapu mu, welu ¿chumngelu am doyküley pu che? Biblia feypi Ngünechen dewmafi pu che kidu ñi adentun mu (Génesis 1:26, 27). Feymu pu che elungey ñi inayentuafiel ñi chumngen ta Chaw Ngünechen, fey kidu reke piwkeyecheafuy ka üdeafuyngün norngenochi dungu.\\nKom pu che elungey tañi rakiduamal ka kimal chem ñi kümen ka chem ñi kümenon. Kafey kom che kimürpuafuy ka weniyerpuafuy ta Chaw Ngünechen. Feymu adkintufiel mu iñchiñ kom ñi dewman ta Chaw Ngünechen kallfü wenu ka nag Mapu mu afmatulewekeiñ, ka müna ayüwülkeeiñmu ngürekayal, ülkantual, dungulafiel trutruka, trompe, pifüllka ka itrofillem. Feymu pu che trürngelay ta kakelu mongen mülelu Mapu mu, pu che müten elungelu kay ñi poyeafiel ta Chaw Dios.\\nRakiduamnge chumngechi Chaw Dios ñi dewmafiel pu che, kidu elufi ñi adümuwal fillke dungu, ñi amulerpual tañi kimün ka ñi doy küme chengerpual kake antü mu, fey ¿femkünupey may pu che ñi mongeleal 70 kam 80 tripantu müten? ¡Femlay tati! Chaw Dios femngechi dewmakünufi pu che ñi ayüwküleal ka rumel mongeleal Mapu mew.\\n¿CHEM AYÜNIEFUY CHAW DIOS?\\nKiñeke che feypikey Chaw Dios ayükelafuy taiñ rumel mongeleal Mapu mu. Feypikey ti Mapu dewmangey pichiñma mu ñi müleal pu che, femngechi ñi dullingeal (ngümintungeal) iney ñi mülepual wenu mapu mu ka rumel mongeleal Ngünechen engu. Welu femngechi rakiduamkelu engün, ¿feypintukukelay am Chaw Ngünechen ñi duam mu müley wedake dungu Mapu mu? Feley, welu femngechi femngelay taiñ Wenu Chaw. Doy may Biblia feypi ñi chumngen ta Chaw Ngünechen: “Nor dungu mu amukelu am kom tañi rüpü. Ngünechen ta manelfalngey, norngenochi dungu femkelay; nor piwkengey ka wedañmawkelay” (Deuteronomio 32:4).\\nBiblia küme kimfalkünukey chumngechi ayüniey Chaw Dios ñi chumleal ta Mapu. Tüfa feypi: “Tati wenu mapu, ngen-ngey Jewba, welu tati Mapu elufi ta wentru ñi pu yall” (Salmo 115:16). Felerkey may, Chaw Dios müna küme dewmafi ti Mapu tañi rumel müleal kom pu che ka elkünuy kom ñi duamnieel engün tañi ayüwküleal ka rumel mongeleal (Génesis 2:8, 9).\\nBiblia ka küme pengelkey chumngechi ayüniey Chaw Dios ñi chumleal pu che. Kidu feypifi tati wünen kurewen mülelu Mapu mu: “Nieaymu rume fentren püñeñ. Apolfimün ta mapu ka kisu ngünetunieafimün ka ngenngeaymün [...] itrokom ti pu kulliñ winolkiyawkelu mapu mew” (Génesis 1:28). ¡Müna küme küdaw elungerkeyngu tati! Elfalkünungey ñi ngüneytuafiel ti küme mülewe chew ñi mülekefel ka puwülafiel kom Mapu mu. Rüfkünu may, Adan engu Eva ka ñi pu küpanche rumel mongelerkeafulu engün Mapu mu, dewmangerkelay ñi mülepual wenu mu.\\nBiblia feypi kiñe küme püllüfel ñi dewmael ta Chaw Ngünechen, feyta eluwi ñi kayñetuafiel Chaw Dios ñi ayükeel ellaka mu, fey Weküfü pingetuy. ¿Chumi am?\\nWeküfü ngüchaltukufi Adan engu Eva ñi kayñetuafiel ta Chaw Ngünechen. Tati Weküfü feypikafi reke: ‘Eymu dulliafuymu chem ñi kümen ka ñi kümenon, Chaw Dios rükükeeymumew reke tüfachi küme dungu’, fey Adan ka Eva kiñewi tati Weküfü engu tañi kayñetuafiel ta Chaw Ngünechen. ¿Chum tripay ñi femün engu? Rupalu chi antü layngu chumngechi ñi feypietew ta Ngünechen. Feymu elungewelay ñi afnoachi mongen nieal kiñe küme mülewe Mapu mu (Génesis 2:17; 3:1-6; 5:5).\\nAdan ka Eva ñi kayñetufiel ta Ngünechen wedalkakeeiñmu fantepu mu. Biblia feypi: ‘Kiñe wentru [Adan] mew müten müley ta kulpan mapu mew ka femngechi müley ta lan dungu. Fey tati lan dungu müley itrokom che mew, itrokom che kulpafengelu am’ (Romanu 5:12). Pu che feypikey: “Chaw Ngünechen eli taiñ layal, ¡kimfalngelay ñi femün!”, welu rüfngelay ñi feypikeel engün, lakeiñ Adan ka Eva ñi kulpan mu engu.\\nPu che ka ti Mapu rüf feletuay chumngechi ayüniey ta Chaw Ngünechen ñi chumleal, kayñetungelu rume Eden lof mew. Chaw Dios tañi piwkeyechen ka ñi nor piwkengen mu adkünuy chumngechi taiñ montulaetew kulpan ka lan dungu mu. Apostol Pablo feypi: ‘Tati kulpan ñi wülkeel re lan dungu müten, welu Ngünechen wülkey tati rumel mongen, Cristo Jesus mew, iñchiñ taiñ Ñidol’ (Romanu 6:23). Fente taiñ piwkeyenieetew ta Chaw Ngünechen “wüli ñi kiñen Fotüm [Jesus] femngechi kom tati feyentulu kisu mew chumkawnorume ñi lanoael, welu may ñi nieael ta rumel mongen” (Juan 3:16). Jesus ayüwün mu lapalu am Mapu mu, wiñoleltufi pu che kom tañi ñamümel Adan. *\\nChumül müten femtripayay Chaw Ngünechen tañi feypikünuel, fey kiñe küme mülewe ngetuay ta Mapu. Eymi ka müleafuymi feyti mu, welu kümeafuy kom tami piwke mu inanieal Jesus ñi feypin: “Konpuaymün tati pichi rupachi wülngiñ mew. Alü rupay ka rume feyünngey tati wülngiñ ka tati rüpü yeniefilu ta che welulkawün mew, fey rume fentren che amuley feychi rüpü mew. Welu tati wülngiñ ka ti rüpü yeniefilu ta che rumel mongen mew, pichi rupay ka müna küdawngey ñi inangeael, fey rume pichin che konpukey tüfachi wülngiñ mew” (Matew 7:13, 14). Eymi dulliafuymi ñi chumlerpual tami mongen, fey ¿chumaymi kay?\\n^ parr. 17 Tami doy kimal chumngechi tami kümelkakeetew Jesus tañi lan, ngüneduamnge 5 chillkatun ti lifru Tati Biblia ñi rüf kimeltukeel ñi entuel pu Dungukelu Iney Ngen Jewba, ka müley internet mu www.jw.org.\\nTaiñ Mapu apoley fillke adngechi dungu mu. Elkünungey ñi küme alütripaleal ta Antü mu, amulkünungey tañi fente küme chiwüdkiyawal ka küme külükünungey. ¿Chumngelu Chaw Ngünechen fente küme dewmafi taiñ Mapu?\\n¿Chem duamfalngey taiñ lifrekünungeal? ¿Chumngechi kümelkayafeymu tüfa?\\n¿Chem mongen ayüniey Chaw Ngünechen taiñ nieal?\\n¿Chumngeay ti mongen kiñe küme mülewe ngetule ti Mapu?\\nWirin dungu Chumngechi entual fillke papel TI WERKEN Num. 2 2018 | ¿Chumlerputuay tami mongen?\\nAudio Chumngechi entual audio TI WERKEN Num. 2 2018 | ¿Chumlerputuay tami mongen?\\nKüme mülewe ngetual ti Mapu: ¿Re pewma müten kam rüfngey?","num_words":1304,"character_repetition_ratio":0.064,"word_repetition_ratio":0.0,"special_characters_ratio":0.186,"stopwords_ratio":0.272,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ti kristiano trawünche pengelngekey piwkeyewün ka nor dungu | Ñi chillkatungeal\\nTi Werken (ñi chillkatungeal) | Mayo 2019\\nPAPELTUAFUYMI abua acholi afrikáans akha albanés alemán altaico aluro amis amárico armenio aucano aymara ayá azerí azerí (alfabeto cirílico) bajo alemán bashkir bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano cakchiquel occidental camboyano catalán cebuano chabacano changana (mozambique) checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuukés chuvash cibemba cingalés citonga congo coreano criollo de las seychelles criollo guadalupeño criollo haitiano criollo inglés de Belice criollo mauriciano croata damara dangme danés dehu digor diula duala edo efik embunda endebele endebele de Zimbabue endonga endáu enzema eslovaco esloveno español estonio ewé finlandés fiyiano fon francés ga galés garífuna georgiano gitonga griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo ilocano indonesio inglés ishan islandés isoko italiano japonés javanés kabiye kachin kannada kaonde kayin sgaw kazajo kazajo (alfabeto árabe) kekchí kikamba kikongo kikuyu kiluba kimbundu kiniaruanda kipende kirguís kiribatiano kirundi kisi kisonge krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lahu lao lengua de señas argentina lengua de señas boliviana lengua de señas chilena lengua de señas colombiana lengua de señas costarricense lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas angoleño lenguaje de señas australiano lenguaje de señas brasileño lenguaje de señas británico lenguaje de señas checo lenguaje de señas chino lenguaje de señas congoleño lenguaje de señas coreano lenguaje de señas croata lenguaje de señas cubano lenguaje de señas de quebec lenguaje de señas eslovaco lenguaje de señas filipino lenguaje de señas finlandés lenguaje de señas francés lenguaje de señas griego lenguaje de señas guatemalteco lenguaje de señas hondureño lenguaje de señas húngaro lenguaje de señas indonesio lenguaje de señas italiano lenguaje de señas japonés lenguaje de señas keniano lenguaje de señas malauí lenguaje de señas mozambiqueño lenguaje de señas nicaragüense lenguaje de señas panameño lenguaje de señas paraguayo lenguaje de señas peruano lenguaje de señas polaco lenguaje de señas portugués lenguaje de señas rumano lenguaje de señas ruso lenguaje de señas salvadoreño lenguaje de señas sudafricano lenguaje de señas taiwanés lenguaje de señas zambiano lenguaje de señas zimbabuense lenie letón lhukonzo lingala lituano lomue luganda lunda luo luvale macedonio macua makua-meto malayo malayálam malgache maltés mam mambue-lungu mapudungun maratí marshalés maya mazateco de Huautla mingreliano mixe del norte mixteco de guerrero mizo mongol more motu navajo nepalés ngäbere (o guaymí) nias niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otetela palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia ronga rumano runyankore ruso rutoro samoano sango sanguir saramacano sena sena sepulana serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tayik telugu tetun dili tigriña tlapaneco tojolabal tok pisin tongano totonaco tseltal tshiluba tsonga tsotsil turco turcomano tuvaluano twi tártaro ucraniano uhobo uigur (alfabeto cirílico) uigur (alfabeto árabe) umbundú urdu uruund uzbeko uzbeko (alfabeto latino) vendal vietnamita wallisiano waray-waray wayuunaiki wolaita xhosa xitshwa yapés yoruba zandé zapoteco del istmo zulú árabe ñanya ñemba\\nTROKIÑ ÑI CHILLKATUNGEAL 18\\nTi kristiano trawünche pengelngekey piwkeyewün ka nor dungu\\n“Eluwkülemün welukentu tamün kelluwal chem dungu tamün fanetunieetew, femngechi am inaniefimün Kristo tañi ley dungu” (GAL. 6:2, Traducción del Nuevo Mundo [TNM]).\\n12 ÜLKANTUN Chaw Jewba yamfalngeymi\\n1. ¿Chem epu dungu mew maneluwküleafuiñ?\\nCHAW JEWBA piwkeyefi tañi pu poyekeetew. Afkentu femkey ka rumel femay. Kafey kidu piwkeyefi tati nor dungu (Sal. 33:5). Feymu maneluwküleafuiñ epu dungu mew: Kiñe, norngenochi dungu femngelu ñi pu che, kidu kutrantupiwkelkeeyew. Epu, Jewba ñi duam mu, pu che norngenochi dungu ta femngewelayay. Ti wünen trokiñ taiñ chillkatufiel, * kimiyiñ tati Ley Jewba ñi elufiel ta Moyse nüwkülefuy ti piwkeyen mu. Tüfachi Ley dungu yafültukufi pu che ñi nor dungu femafiel ta kakelu che, doyelchi may tati pu kuñifallkülelu (Deut. 10:18). Tüfachi Ley dungu pengeli Jewba rume duamtuniekefi tañi pu poyekeetew.\\n2. Tüfachi chillkatun mew, ¿chem ramtun wiñoldunguaiñ?\\n2 Ti Ley Jewba ñi elufiel ta Moyse fentepuwi ñi inangeal 33 tripantu taiñ mülen antü mu, elkünungelu tati kristiano trawünche. Welu pu kristiano nierpuyngün kiñe we ley dungu, Kristo ñi ley dungu. Tüfa kelluaeyew pengelal ti piwkeyen ka ñi femal norngechi dungu. Tüfachi chillkatun mew, ngüneduamaiñ chem am tüfachi we ley dungu. Fey ngüneduamaiñ tüfachi ramtun: Tüfachi we ley dungu, ¿chumngelu nüwküley ti piwkeyen mu? ¿Chumngelu kellukefi pu che ñi norngechi dungu femal? Pu chaw, füta ka longkolelu, ¿chumngechi inayafuyngün tüfachi ley?\\n¿CHEM AM CHI “KRISTO TAÑI LEY DUNGU”?\\n3. Ñi feypin Galata 6:2, ¿chem dungu koneltuley “Kristo tañi ley dungu”?\\n3 Biblia feypi: “Eluwkülemün welukentu tamün kelluwal chem dungu tamün fanetunieetew, femngechi am inaniefimün Kristo tañi ley dungu” (Galata 6:2, TNM). Tati pu kristiano inakefingün “Kristo tañi ley dungu”. ¿Chem koneltuley tüfachi ley mu? Tüfa kom tañi kimeltuel ta Jesus. Kidu elulafi tañi pu inanieetew fillke ley ñi inayafiel engün, welu may wüli ti werkün dungu ka ti ngülam. Taiñ doy küme adümafiel tüfachi ley, ngüneduamaiñ kiñeke dungu.\\n4. ¿Chumngechi kimeltuy Jesus?\\n4 ¿Chumngechi kimeltuy Jesus? Kidu tañi feypin mu kimeltufi tati pu che. Kimeltuy ti rüf dungu Ngünechen mu, chumngelu elkünungeiñ Mapu mu, kafey kimeltuy ñi afal kom wedake dungu Chaw Ngünechen ngünenietufile ti Mapu. Feymu ñi kimeltuel nengümpiwkelfi tati pu che (Luka 24:19). Kafey Jesus tañi femün mu kimeltulelfi tañi pu inanieetew, femngechi pengelelfi chumngechi yenieal tañi mongen (Juan 13:15).\\n5. Jesus, ¿chumül kimeltufi ta pu che?\\n5 ¿Chumül kimeltuy Jesus? Kidu ta kimeltuy mülepalu Mapu mew (Mat. 4:23). Kafey wiñomongetulu müten, kimeltufi tañi pu inanieetew. Rakiduamnge tüfa: Jesus pewfaluwi kiñe trokiñ tañi pu disipulu, tüfa 500 che peno, fey ka werkülelfi: “Kimeltuafimün” tati pu che “iñche ñi disipulungeal engün” (Mat. 28:19, 20; 1 Kor. 15:6). Wiñotulu wenu mapu mu, Jesus amuley ñi kimeltuniefiel tañi pu inanieetew, longkolelu kay ti trokiñche mew. Femngechi 96 tripantu püle taiñ mülen antü mu, Jesukristo werküfi ta Juan ñi yafültukumeafiel tati pu dullielchi kristiano (Kol. 1:18; Apok. 1:1).\\n6. ¿Chew ta peafuiñ Jesus tañi kimeltuel?\\n6 ¿Chew ta peafuiñ Jesus tañi kimeltuel? Mülepalu Mapu mu, Jesus fentren dungu femi ka feypi, tüfa wirintukuley tati lifru Matew, Marku, Luka ka Juan mew. Kakelu lifru mülelu Griegu Wirintukun mu, kellukeeiñmu taiñ doy küme adümafiel ñi rakiduamkeel ta Jesus. Tüfachi lifru wirintukueyew kiñeke wentru adnieetew Jewba ñi newen ka adümniekefuyngün Jesus ñi rakiduam (1 Kor. 2:16).\\n7. ¿Chumngechi femürpuafuiñ Kristo tañi ley dungu?\\n7 ¿Chem kimeltukeeiñmu? Jesus ñi kimeltuel, müna kelluafeiñmu taiñ mongen mu. Feymu taiñ ruka, küdaw, kolegio ka ti trawünche mu, inayafuiñ Kristo tañi ley dungu. Kimürpukeiñ tüfachi ley dungu chillkatufiel ka rakiduamfiel mu tati Griegu Wirintukun. Tüfa mu müley fillke werkün dungu ka fillke ngülam, inafiliyiñ tüfa, femürpuaiñ Kristo tañi ley dungu. Kafey pengelaiñ taiñ feyentuniefiel taiñ Chaw Jewba, kidu mew am küpalu kom ñi kimeltuel ta Jesus (Juan 8:28).\\nTÜFACHI LEY NÜWKÜLEY TI PIWKEYEN MU\\n8. Kristo tañi ley dungu, ¿chem mew am nüwküley?\\n8 Kiñe ruka küme anümkünungele wente chapüdkülechi kura mu, tati pu mülelu tüfey mew kuñiwtukunieafeyew tati ruka, feymu küme duamkülekey. Ka femngechi tati che inaniele kiñe ley küme adkülelu, doy küme duamkülekey. Kristo tañi ley dungu nüwküley ti piwkeyen mu, feymu newenküley. Ngüneduamafiyiñ tüfa.\\nDuamtuniefiliyiñ itrokom che, inanieafuiñ “Kristo tañi ley dungu”. (Inaduamnge parrafo 9-14). *\\n9. ¿Chem dungu pengeli Jesus ñi nengümetew ti piwkeyen?\\n9 Wünelu mew, Jesus piwkeyen mu, femkefuy kom ti dungu. Kidu kutranpiwkeyechekefuy, feymu fentren che ta kimeltufi, pu kutran ta tremoltufi, pu ngüñülelu elufi iyael ka pu layelu wiñomongeltufi. Kom tüfa ñi femün, nengümeyew ti piwkeyen (Mat. 14:14; 15:32-38; Mar. 6:34; Luka 7:11-15). Jesus kidutu duamuwlay, welu may doyümniekefuy kakelu che ñi duamnieel, feymu kellukefi engün. Fentren antü ka newen duamniefuy, welu küme duam mu femkefuy kom tüfa. Doyelchi may, pengelkünuy ñi fütra piwkeyen, wül-lu ñi mongen kom pu che mu (Juan 15:13).\\n10. ¿Chumngechi inayentuafuiñ ta Jesus?\\n10 ¿Chem kimeltukeeiñmu? Iñchiñ inayentuafuiñ ta Jesus, fey kidutu duamuwlayaiñ, welu may doyümnieafiyiñ kakelu che ñi duamnieel. Kafey kutranpiwkeyenieafiyiñ pu che taiñ amuldungukefiel. Fey kutranpiwkeyecheliyiñ, amuldunguafiyiñ tati pu che ka kimeltulelafiyiñ ti kümeke dungu, femngechi inayentuafiyiñ Kristo tañi ley dungu.\\n11. ¿Chem dungu mew pengeli Jewba taiñ rüf duamnieetew?\\n11 Ti epu dungu, Jesus pengeli tañi Chaw ñi piwkeyen. Tañi amuldungun mew, Jesus pengeli Chaw Ngünechen tunte ñi duamtuniefiel tañi pu poyekeetew. Feymu kidu kimeltuy: taiñ Chaw Ngünechen rume duamtunieeiñmu (Mat. 10:30, 31). Jewba rume ayüley ñi llowafiel feychi che wiñorakiduamtulu ñi kulpan mu, kafey ñi wiñotun ti trawünche mew (Luka 15:7, 10). Jewba pengelkünuy taiñ piwkeyenieetew iñchiñ, wüli tañi Fotüm taiñ montulaetew (Juan 3:16).\\n12. ¿Chumafuiñ taiñ piwkeyecheal Jewba reke?\\n12 ¿Chem kimeltukeeiñmu? ¿Chumngechi inayenturpuafuiñ Chaw Ngünechen ñi piwkeyechen? (Efes. 5:1, 2, TNM). Taiñ pu peñi ka pu lamngen rume duamtunieafiyiñ. Kafey ayüwün mu llowafiyiñ feychi che “ñamkiyawchi ufisa reke” felefulu, welu fewla wiñotuy Jewba mew (1 Ped. 2:25). Pengelelafiyiñ taiñ pu peñi ka pu lamngen taiñ piwkeyeniefiel. Rupafule engün wedake dungu mu, eluwküleaiñ taiñ kelluafiel (1 Juan 3:17). Feley llemay, piwkeyecheliyiñ, inaniefiyiñ Kristo tañi ley dungu.\\n13. 1) Ñi feypin Juan 13:34, 35, ¿chem werküfi Jesus ñi femal tañi pu inanieetew? 2) ¿Chumngelu am tüfa kiñe we werkün dungu ngerpuy?\\n13 Ti küla dungu, Jesus werküfi tañi pu inanieetew ñi welukonke piwkeyewal engün, “chumngechi ta iñche piwkeyewiyiñ ta eymün” pifi (papeltunge Juan 13:34, 35). Feley llemay, iñchiñ müley taiñ welukonke piwkeyewal, chumngechi taiñ piwkeyeetew Jesus. Ti Ley Jewba ñi elufiel tati pu israelche feypikelafuy tüfa, feymu Jesus ñi feypin kiñe we werkün dungu ngerpuy. Taiñ femngechi piwkeyewal, doyümafiyiñ ñi kümelkaleal ta kakelu che. Fente taiñ piwkeyefiel taiñ pu peñi ka lamngen, eluwküleaiñ ñi wülal taiñ mongen kidu engün ñi duam mew, chumngechi ñi femün ta Jesus.\\n14. Taiñ inayafiel tüfachi we werkün dungu, ¿chem dungu femafuiñ?\\n14 ¿Chem kimeltukeeiñmu? ¿Chumafuiñ taiñ inayal tüfachi we werkün dungu? Chumngechi inaduampeiñ, taiñ pu peñi ka pu lamngen duamtuniele ñi kellungeal, eluwküleaiñ taiñ kelluafiel. Kafey fente piwkeyeniefilu kay taiñ pu peñi ka pu lamngen, eluwküleiñ ñi wülal taiñ mongen kidu ñi duam mu. Welu kafey, pichiken dungu mew kütu kelluafuiñ, kiñeke tüfa: fillke rupa eluwafuiñ taiñ yemeafiel kiñe chachay kam kiñe papay ñi trawüntumeal. Kafey eluwküleafuiñ ñi kiñepülekünuafiel taiñ ayünieel, fey ñi füreneafiel taiñ pu che. Kam taiñ pu peñi ka taiñ pu lamngen rupafule nga fütra weda dungu, kiñepülekünuafuiñ taiñ küdaw kiñeke antü, fey taiñ kelluafiel engün. Femngechi femliyiñ, inanierpuafuiñ Kristo tañi ley dungu. Welu kafey, kelluntukuafuiñ taiñ pu peñi ka pu lamngen ñi küme duamküleal ti trawünche mu.\\nTÜFACHI LEY KELLUKEFI PU CHE ÑI NOR CHENGEAL\\n15, 16. Jesus ñi femün, ¿chumngechi pengeli ñi norngen ta kidu?\\n15 “Nor dungu”, chumngechi pünengekey tati Biblia mu, tüfa küpa feypi nor dungu femafiel itrokom che, dullintuchenon mu. ¿Chumngelu ta feypiafuiñ Kristo tañi ley dungu kellukeeiñmu taiñ nor dungu femal?\\nJesus yamkefuy ka kümelkakefuy kom pu domo, kenü tati domo ñi illamkangekefel kütu. (Inaduamnge parrafo 16). *\\n16 Wünelu mew, Jesus kom ñi femün ñi mongen mu pengeli ñi norngen. Kidu ñi antü mu, pu judiu longkolechi religioso yamkelafuy tati pu domo ka üdekefingün tati judiungenolu. Kafey illamkakefuyngün pu judiu tremümngenolu judiu ñi religion mew. Welu Jesus femngechi femlay. Kom che yamkefuy ka dullintuchekelafuy. Kidu katrütulafi tañi inayaetew pu judiu tuwün-ngenolu ka feyentulu kidu mu (Mat. 8:5-10, 13). Kafey dullintuchelafuy ñi amuldungufiel ta che, amuldungufi tati riku che ka pofre che (Mat. 11:5; Luka 19:2, 9). Weda duamelkelafuy tati pu domo ñi nütramkafiel, welu may yamkefuy ka kümelkakefuy kom pu domo, kenü tati domo ñi illamkangekefel kütu (Luka 7:37-39, 44-50).\\n17. ¿Chumngechi inayentuafuiñ ta Kristo?\\n17 ¿Chem kimeltukeeiñmu? Kom iñchiñ inayenturpuafuiñ ta Jesus, fey dullintuchelayaiñ ka amuldunguafiyiñ kom tati pu che ayünielu ñi allkütual, chem religion niefule, kam riku kam pofre ngeafuy rume. Tati pu wentru poyekefilu ta Jewba ka inayentuafuy ta Jesus, fey yamafingün tati pu domo. Femngechi kom iñchiñ inayafuiñ Kristo tañi ley dungu.\\n18. ¿Chem kimeltuy Jesus tati nor dungu mew?\\n18 Ti epu dungu, rakiduamnge chem kimeltuy Jesus tati norngechi dungu mew. Kidu ngülamtufi tañi pu inanieetew ñi nor dungu femafiel ta kakelu che. Kiñe falin dungu ñi kimeltuel ta Jesus fey ta nor dungu femafiel ta che, femngechi taiñ nor trokituaetew engün (Mat. 7:12). Welu, ¿nor dungu femngenoliyiñ kay? Jesus kimeltueiñmu taiñ maneluwal Jewba mu, kidu kay ingkañpekefi “tüfey engün tati ngillatulekelu kisu mew antü ka pun” (Luka 18:6, 7). Tüfa ñi feypin Jesus manelfalngey: Jewba kimniey wedake dungu rupamekeiñ afaelchi antü mu, welu kidu nor dungu femay iñchiñ taiñ montulaetew (2 Tes. 1:6).\\n19. ¿Chem kimeltukeeiñmu Jesus ñi ngülamtuel?\\n19 ¿Chem kimeltukeeiñmu? Inafiliyiñ ñi ngülam ta Jesus, nor dungu femafiyiñ ta kakelu pu che. Welu nor dungu femngenoliyiñ tüfachi Mapu ñi ngünenieel ta Satana, Jewba nor dungu femay taiñ montulaetew. Tüfa ¡müna yafültukukeeiñmu!\\nPU NGEN FAMILIA KA PU LONGKOLELU, ¿CHUMNGECHI TROKITUNIEAFI TA CHE?\\n20. Pu ngen familia ka pu longkolelu, ¿chumngechi müley ñi trokitunieafiel ta che?\\n20 Chumngechi ngüneduampeiñ, Kristo tañi ley dungu nüwküley ti piwkeyen mu. Feymu pu ngen familia ka pu longkolelu müley ñi yamnieafiel ka küme duamelafiel feychi pu che ñi kuñiwtukuniefiel. Müley tañi longkontukual, Jesus ayüniey ñi piwkeyefengeal engün itrokom dungu mu.\\n21. 1) Ti füta, ¿chumngechi inayentuafuy Jesus ñi piwkeyechen? 2) ¿Chumngechi ti chaw müley ñi trokitunieafiel tañi pu fotüm ka ñawe?\\n21 Familia mew. Tati füta piwkeyefi tañi domo “chumngechi ta Cristo piwkeyefi tañi trokiñche” (Efes. 5:25, 28, 29). Femngechi femle ti füta, doyümafi tañi domo ñi kümelkaleal. Welu kiñeke wentru tremingün chew yamngekelay pu che, feymu küdawtukey engün ñi pengelelafiel ñi piwkeyeniefiel tañi domo. Kiñe wentru küdawtuafuy tañi küme elkünutual ñi weda wimtun, welu müley ñi femngechi femal tañi inayal Kristo ñi ley dungu. Ti wentru inayentufile Jesus ñi piwkeyechen, doy küme yamnieaeyew tañi domo. Kiñe chaw rüf piwkeyeniefile tañi pu fotüm ka ñawe, weda pikelafi ka weda duamelkelafi rume (Efes. 4:31). Feymu piwkeyefilu ka sakiniefilu kay tañi pu pichikeche, tüfa engün doy küme duamküleafuyngün. Femngechi tüfa engün pengelelafuyngün ñi piwkeyeniefiel tañi chaw ka maneluwayngün kidu mu.\\n22. 1) Chumngechi ñi feypin 1 Pedro 5:1-3, ¿iney ngen-ngey tati “pu che ufisa reke felelu”? 2) Ngünechen tañi pu che, ¿chumngechi müley ñi femngeal engün?\\n22 Trawünche mu. Pu longkolelu müley ñi longkontukual, kidu engün ngen-ngelay tati “pu che ufisa reke felelu” (Juan 10:16; papeltunge 1 Pedro 5:1-3). Tati feypin “Ngünechen tañi pu che ufisa reke felelu” ka “elungeymün tamün kuydayafiel”, ¿chem rakiduamelkefi pu longkolelu? Tüfa pengeli Chaw Ngünechen ngen-ngey tati trawünche mu, fey kidu ayükey pu longkolelu ñi kuydayafiel engün piwkeyen mu (1 Tes. 2:7, 8). Tüfa engün küme piwke mu kamañniefile “Ngünechen tañi pu che ufisa reke felelu”, kidu kümelkayaeyew. Ka femngechi tati pu peñi ka lamngen piwkeyeaeyew ka yamnieaeyew engün.\\n23. Kiñe che fütra kulpale, ¿chem chumayngün pu longkolelu?\\n23 Tati Ley Jewba ñi elufiel pu israelche elfalkünukefuy pu kues ka pu longkolelu ñi kelluafiel pu che ñi weniyeafiel ta Jewba ka ñi jusgayafiel pu che wedake dungu femlu. Welu Kristo tañi ley dungu mu, femngechi felewelay. Kiñe che fütra kulpale famülke mu, pu longkolelu norümkefi müten tati kulpalu ñi weniyetuafiel ta Jewba. Pu longkolelu rakiduamtukunieyngün Chaw Ngünechen elfalkünufi tati pu awtoridad ñi jusgayafiel pu che wedake dungu femlu. Fey tüfa engün multakefingün ka püresuntukukefingün pu chaftukefilu pu awtoridad ñi ley dungu (Rom. 13:1-4).\\n24. Pu longkolelu elfalkünungele ñi ngüneduamal kiñe weda dungu, ¿chem müley ñi rakiduamtukunieal?\\n24 Tati che fütra kulpalu, pu longkolelu, ¿chem müley ñi femürpual? Fey engün ngüneduamkeyngün tati Biblia, femngechi ñi küme dullial chem femal. Rakiduamkeyngün Kristo tañi ley dungu nüwküley ti piwkeyewün mu. Feymu pu longkolelu piwkeyen mu ramtuwkeyngün: “¿Chumngechi kelluafuiñ kiñe peñi kam lamngen femngelu kiñe weda dungu? Ti che weda femlu, ¿rüf wiñorakiduamtupey may? ¿Kelluafuiñ wiño weniyetuafiel ta Jewba?”.\\n25. ¿Chem inaduamaiñ küpalechi chillkatun mu?\\n25 ¡Müna mañumküleiñ chumngechi ñi adkülen Kristo tañi ley dungu! Kiduke iñchiñ newentukeiñ taiñ inayafiel tüfachi ley, femngechi taiñ pu peñi ka pu lamngen küme duamküleay ka ayüwküleay trawünche mu. Welu tüfachi Mapu mu müley che weda piwkengelu, fey amuley tañi doy wedalkameken engün (2 Tim. 3:13). Feymu müley taiñ kuñiwtukuwal. Küpalechi chillkatun mu inaduamafiyiñ tüfa: nüntukangele kam femngele podngechi dungu pu pichikeche, ¿chumngechi ti trawünche pengelafuy Jewba ñi nor dungu?\\n¿Chem mew anta nüwküley Kristo tañi ley dungu?\\nKristo tañi ley dungu, ¿chumngechi kellukefi pu che ñi norngechi dungu femal?\\nPu ngen familia ka pu longkolelu, ¿chumngechi trokitunieafi ta kakelu che?\\n15 ÜLKANTUN ¡Püramyeafiyiñ Jewba tañi wünen Fotüm!\\n^ parr. 5 ¿Chumngelu (chemu) maneluwafuiñ Jewba ñi piwkeyecheken ka norngen? Tüfachi chillkatun ka ti epu ñi inalen ngüneduamaiñ tüfachi dungu. Jewba ayüniey tañi pu che ñi norngechi dungu femngeal, kafey yafültukukefi tüfeychi pu che wedalkangelu ñi mongen mew.\\n^ parr. 1 Inaduamnge ti chillkatun feypilelu “Pengelngekey piwkeyen ka nor dungu kuyfi Israel mu”, müley ti chillka Ti Werken febrero küyen 2019 tripantu mew.\\n^ parr. 69 ¿CHEM PENGELI TI ADENTUN? Jesus leliniefi tati lantu domo lalu tañi kiñen püñeñ. Rume kutranpiwkeyefi, feymu wiñomongeltufi tañi püñeñ.\\n^ parr. 71 ¿CHEM PENGELI TI ADENTUN? Kiñe farisew ñi ruka mu, Jesus petu imekey. Kiñe küri domo chi, küchañmafi Jesus tañi namun ñi külleñu mu, fey wüla angkümüñmafi tañi tünay longko mew ka tukulelfi pichin aseyte tañi namun mu. Ti farisew Simon pingey illkuy ñi femün tati domo, welu Jesus ingkaeyew.\\nPengelngekey piwkeyewün ka nor dungu femngele wedake dungu\\nYafültukuafiyiñ pu wedalkangelu\\nEluwaiñ taiñ ngünenkanoaetew ti kimün ñi mülen tüfachi Mapu mew\\nDoy küme adümafiyiñ taiñ chillkatun\\nWirin dungu Chumngechi entual fillke papel TI WERKEN (ÑI CHILLKATUNGEAL) Mayo 2019\\nAudio Chumngechi entual audio TI WERKEN (ÑI CHILLKATUNGEAL) Mayo 2019\\nTI WERKEN (ÑI CHILLKATUNGEAL) Mayo 2019","num_words":2837,"character_repetition_ratio":0.08,"word_repetition_ratio":0.006,"special_characters_ratio":0.197,"stopwords_ratio":0.308,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Chumngechi tañi norümal tati wedake dungu | Tami reñma ayüwküleafuy\\nPAPELTUAFUYMI abui acholi afrikáans ahanta albanés alemán alemán de Pensilvania aluro amárico armenio asamés ateso aucano ayie aymara azerí azerí (alfabeto cirílico) bajo alemán bali bambara bashkir bassa de camerún bassa de liberia batak (simalungun) batako karo batako toba baulé becol bengalí biak birmano bislama bomu boulou búlgaro cabilé cakchiquel occidental camboyano catalán cebuano chabacano changana (zimbabue) checo chichewa chin tiddim chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuvash cibemba cinamwanga cingalés citonga congo coreano criollo de las seychelles criollo de reunión criollo haitiano criollo inglés de Belice criollo mauriciano criollo portugués croata damara dangme danés dayaco engayú dehu digor diola diula duala dusún edo efik emberá (catío) endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano fon frafra francés ga gallego galés garífuna georgiano gitonga griego groenlandés guaraní guaraní boliviano guerzé gujarati gun guna hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo ilocano indonesio inglés irlandés ishan islandés isoko italiano japonés javanés kabiye kachin kannada kaonde kayin sgaw kazajo kekchí khana kikamba kikongo kikuyu kiluba kimbundu kinande kiniaruanda kipende kirguís kiribatiano kirundi kisi kisii kpelle krío kurdo kurdo (alfabeto árabe) kurdo kurmanyí del Cáucaso kwangalí kwanyama kyangonde lamba lengua de señas argentina lengua de señas boliviana lengua de señas chilena lengua de señas colombiana lengua de señas ecuatoriana lengua de señas mexicana lengua de señas venezolana lenguaje de señas alemán lenguaje de señas americano lenguaje de señas angoleño lenguaje de señas australiano lenguaje de señas brasileño lenguaje de señas checo lenguaje de señas chino lenguaje de señas coreano lenguaje de señas cubano lenguaje de señas eslovaco lenguaje de señas finlandés lenguaje de señas francés lenguaje de señas ghanés lenguaje de señas guatemalteco lenguaje de señas húngaro lenguaje de señas indio lenguaje de señas indonesio lenguaje de señas italiano lenguaje de señas japonés lenguaje de señas malauí lenguaje de señas malgache lenguaje de señas neozelandés lenguaje de señas panameño lenguaje de señas paraguayo lenguaje de señas polaco lenguaje de señas portugués lenguaje de señas ruso lenguaje de señas sueco lenguaje de señas zimbabuense lenie letón lhukonzo lingala lituano lomue luganda lugbara lunda luo macedonio macua malayo malayálam malgache maltés mam mambue-lungu maninkakan oriental manyacú mapudungun maratí maya mazahua mazateco de Huautla mbukushu mendé meru mingreliano mixe mixteco de guerrero mixteco de huajuapan mizo mongol more motu nambya navajo nengone nepalés ngäbere (o guaymí) nias niueano noruego nyungwe náhuatl de guerrero náhuatl de la huasteca náhuatl del centro náhuatl del norte de puebla oromo osético otetela otomí pangasinán panjabí panjabí (escritura nasta’liq) papiamento de aruba papiamento de curazao persa pidgin camerunés pidgin de las islas salomón polaco portugués pular purépecha páez quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de Tena quichua de santiago del estero quiché rarotongués romaní de Macedonia (alfabeto cirílico) romaní de bulgaria romaní de macedonia romaní del este de Eslovaquia romaní del norte de Grecia romaní del sur de Grecia rumano rumanyo runyankore ruso rutoro samoano sango sanguir saracu saramacano sarnami sena sena serbio serbio (alfabeto latino) serere sesoto de Lesoto sesoto de Sudáfrica setsuana shona shuar sidama silozi somalí sranangtongo suajili suajili del congo suati sueco sundanés susu tagalo tahitiano tai tamil tandroy tankarana tarahumara central tayik telugu tetun dili tigriña tivo tlapaneco tojolabal tok pisin tongano toraja totonaco tseltal tshiluba tsonga tsotsil turco turcomano turcomano tuvaluano tuviniano twi tártaro tének de San Luis Potosí ucraniano udmurto uhobo uigur (alfabeto cirílico) uolof urdu uruund uzbeko uzbeko (alfabeto latino) valenciano vascuence vendal vezo vietnamita wallisiano waray-waray wayuunaiki wichi wolaita xhosa xitshwa yoruba zandé zapoteco de lachiguiri zapoteco del istmo zulú árabe árabe de Túnez ñanya ñemba\\nChumngechi tañi norümal tati wedake dungu\\n“Eymün mew ta mülepe welukonkechi piwkeyewün, tati piwkeyewün am wiñoduamatukelu ta fentren yafkan.” (1 Pedro 4:8)\\nKiñe wentru ka kiñe domo kureyewlu, fillke wedake dungu mu rupakey, tuwlu kake rakiduam nielu ñi mongen mu ka chumngechi tremün-ngeyngu. Kiñeke mu, rupakey fillke wedake dungu koneltulenolu kurewen mu, ka kañpüle küpachi dungu akukey ñi mongen mu.\\nKiñeke mu, doy kümeafuy ñi femkünual femngechi müten ti dungu, welu tati Biblia ngülamtukey ñi chaftuafiel (Matew 5:23, 24). Feymu inaniefilmi tati kümeke ngülam nielu ta Biblia küme tripayay tami dungu.\\n1 NÜTRAMKANGE TI WEDA DUNGU\\nBIBLIA TAÑI FEYPILEN: “Müley [...] kiñe antü ñi dungual” (Eclesiastés 3:1, 7). Elnge kiñe antü tami nütramkawal ti wedake dungu tami kompañ engu, feypifinge kom tami piwke mu ñi chumlen ka chem rakiduamkey chi dungu mu. Ka feypifinge re rüf dungu mew (Efesio 4:25). Welu illkulelmi (lladkülelmi), witrantukuwnge tami kewanoal (nalnoal). Kiñe tüngkülechi wiñoldungun (llowdungun) katrütuafuy kiñe pichi weda dungu ñi doy wedalkalerpual (Proverbios 15:4; 26:20).\\nKiñewkülenolmi tami kompañ engu kiñe rakiduam mu, elkünulayaymi tami ayüwünkechi dungual; amulepe tami pengelal tami piwkeyewün ka tami yamüwün (Kolosense 4:6). Ka pürüm (pür) newentuaymi tami norümal chi dungu, ka müley tamu rumel (molkechi) nütramkayal (Efesio 4:26).\\nElnge antü tami dungual feychi weda dungu tami kompañ engu\\nTami kompañ dungumekele, katrütudungulayafimi ñi feypin. Ka puay eymi tami dungual\\n2 ALLKÜTUNGE KA NGÜNEDUAMNGE\\nBIBLIA TAÑI FEYPILEN: “Welukonkechi [welukechi] piwkeyewmün [...] illamtulayafimün ta kakelu pu che ka epuñpüle yamniewaymün” (Romanu 12:10). Doy faliy tami küme allkütuafiel ka ngüneduamafimi tami kompañ ñi feypin, “kiñe küme rakiduam mew ka piwkeyewmün kiñe peñiwen reke”, ka “nieaymün ñom piwke” (1 Pedro 3:8, Santiaw 1:19). Allküfaluwkilnge tami kompañ. Nütramkaelmew, elkünunge tami chummeken ka elnge antü tami küme allkütual ka ramtuafimi tami kompañ pepi nütramkayafuy fey wüla. Penge tami kompañ tamu trür ngen, kayñe trokikilfinge, femngechi pürüm (pür) lladküfemkelayaymi (Eclesiastés 7:9).\\nAyünolmi rume (mütre) tami feypingen, müley tami allkütual\\nNgüneduamnge tati dungu ñi feypingen. Leliwülfinge chumngechi künuwi ñi ange tami kompañ ka chumngechi tañi dungun\\n3 AMULEPE TAMI YAFÜLUWKÜLEN\\nBIBLIA TAÑI FEYPILEN: “Kom fillke küdaw nieay kümelkan, welu tati ngünam dungumekelu filla dungu reke yenieay” (Proverbios 14:23). Re rakiduamal tamu chumal, feyka müten no. Rume falin-ngey tamu inayal tamu dullin. Kiñeke mu, rume küdawniekeafuy chi, welu doy kümeay tamu femal (Proverbios 10:4). Trür (trir tripa) küdawülmu, nieaymu “kiñe küme kümelkan” (Eclesiastés 4:9).\\nRakiduamnge chem dungu tamu femal ñi norümafiel ti weda dungu\\nKiñeke rupa, ngüneduamaymu tunten (chumten) doy küme amulen tamu kurewen-ngen\\nTRÜR CHAFTUAYMU TATI WEDAKE DUNGU\\nMür femaymu tamu kurewen-ngen ñi yafüluwküleal ka ayüwküleal, kam yafülngenoal ka weñangküleal (Proverbios 24:3). Dew rupachi wedake dungu tukulpawekilfimu, penieafimu küpalechi antü müten (Proverbios 17:9). Inafilmu Biblia ñi ngülam ka welukentu kelluwküleaymu, feymu chem weda dungu rume rupalelmu küme chaftuafimu.\\nTi wedake dungu duamnien tañi dunguafiel tañi kompañ, ¿chuchi am doy falin-ngey?\\n¿Chem chumafun iñche tañi küme kimal chem rakiduamkülen tañi kompañ kiñe dungu mu?","num_words":1066,"character_repetition_ratio":0.085,"word_repetition_ratio":0.0,"special_characters_ratio":0.172,"stopwords_ratio":0.139,"flagged_words_ratio":0.0,"lang_id_score":0.987,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Jesus ñi wülün tañi mongen kümelkakeeiñmu | Mapudungun\\n¿Chem kimeltukey Biblia?\\nPAPELTUAFUYMI abjasio abui abé acholi afrikáans akha alemán altaico aluro amárico armenio armenio occidental ateso atié aymara ayá azerí azerí (alfabeto cirílico) bashkir bassa de camerún bassa de liberia batak (simalungun) batako karo batako toba becol bete biak birmano bislama boulou caboverdiano camboyano cebuano chabacano changana (zimbabue) chichewa chiga chin haka chin tiddim chin zotung chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuvash cibemba cinamwanga cingalés citonga congo coreano criollo de las seychelles criollo de reunión criollo guadalupeño criollo guayanés criollo haitiano criollo inglés de Belice criollo mauriciano damara dangme danés dayaco engayú dehu diula duala dusún edo efik emberá (catío) embunda endebele endebele de Zimbabue endonga endáu enzema español estonio ewé fanti finlandés fiyiano fon francés futunés oriental ga galés gitonga gokana griego guaraní guaraní boliviano guerzé gueré gun hausa herero hiligaynon hindi holandés hunsrik húngaro iban ibanag ibinda ibo ilocano indonesio inglés irlandés isoko italiano japonés javanés kabiye kachin kannada kaonde kayin sgaw kazajo kazajo (alfabeto árabe) khana kikamba kikongo kikuyu kiluba kimbundu kiniaruanda kipende kirguís kiribatiano kirundi kisi kisii kisonge kituba kpelle krío kurdo (alfabeto latino) kwangalí kwanyama kyangonde lahu lamba lambya lari lengua de señas argentina lengua de señas boliviana lengua de señas colombiana lengua de señas mexicana lengua de signos española lenguaje de señas americano lenguaje de señas angoleño lenguaje de señas birmano lenguaje de señas chino lenguaje de señas costamarfileño lenguaje de señas cubano lenguaje de señas de quebec lenguaje de señas finlandés lenguaje de señas indio lenguaje de señas indonesio lenguaje de señas italiano lenguaje de señas malasio lenguaje de señas nepalés lenguaje de señas polaco lenguaje de señas portugués lenguaje de señas rumano lenguaje de señas tai lenguaje de señas vietnamita lhukonzo lingala lituano lomue luganda lugbara lunda luo luvale macua malayo malayálam malgache maltés mam mambue-lungu mapudungun maratí maya mazahua mendé meru mizo mongol more navajo nengone nepalés ngäbere (o guaymí) nias niueano noruego nyaneka nyungwe náhuatl del centro okpe oriyá oromo osético otetela pangasinán panjabí (escritura nasta’liq) pidgin (oeste de África) pidgin camerunés pidgin de las islas salomón pidgin nigeriano polaco ponapés portugués de Brasil portugués de Portugal quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de Tena quichua de santiago del estero rarotongués romaní de Macedonia (alfabeto cirílico) romaní de Serbia romaní de macedonia romaní del este de Eslovaquia romaní del norte de Grecia romaní del sur de Grecia ronga rumano runyankore ruso rutoro samoano sango sanguir sena sena senga (zambia) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai talian tamil tandroy tankarana tayik tetun dili tigriña tivo tojolabal tok pisin tongano tshiluba tsonga turco tuvaluano twi tártaro ucraniano uhobo uigur (alfabeto cirílico) umbundú urdu uruund uzbeko vezo vietnamita wallisiano waray-waray wichi wolaita xitshwa yacouba zandé zulú árabe ñanya ñemba\\nJesus ñi wülün tañi mongen, ti doy falin yewün Chaw Dios mu küpalu\\n1, 2. 1) ¿Chem yewün doy falintukeymi? 2) Jewba ñi werküfiel ta Jesus, ¿chumngelu tati doy falin yewün pingeafuy?\\n¿CHEM yewün (regalo) tami llowel doy falintukefimi? Tati yewün ayüwelelmu kam eluelmu tami duamnieel, fey doy mañumafimi llemay.\\n2 Taiñ Wenu Chaw elueiñmu fillke kümeke yewün, welu kiñe doy duamfali ta kakelu mu. Tüfa tati doy falin yewün taiñ eluetew Chaw Dios. Kidu werküfi tañi Fotüm Jesus ta Mapu mew, femngechi ñi montulpayafiel ta che, fey ñi afnoal taiñ mongen (papeltunge Matew 20:⁠28). * Ñi femün mu tüfa, Jewba pengeli fente taiñ piwkeyeetew. Tüfachi chillkatun mu doy inaduamaiñ tüfa.\\n¿CHEM DUAMFALI TAIÑ LIFREKÜNUNGEAL?\\n3. ¿Chumngelu lakeiñ?\\n3 Jewba werküfi ta Jesus ñi wülal tañi mongen, femngechi lifrekünueiñmu kulpan ka lan dungu mew (Efesio 1:⁠7). ¿Chumngelu duamfali taiñ montulngeal? Rakiduamnge chem ñi rupan fütra kuyfi Eden lof mu. Taiñ wünenke chaw, Adan Eva engu, kulpayngu, feymu larpuyngu. Adan ka Eva rulpaleleiñmu ñi kulpan, feymu iñchiñ ka lakeiñ (inaduamnge ti kimelün dungu 7).\\n4. ¿Iney ngefuy Adan? ¿Chumngechi felekefuy tañi mongen?\\n4 Adan fey tati wünen wentru Chaw Jewba ñi dewmael, fey elungey kiñe falin yewün: tutengechi mongen. Kidu nielafuy kulpan, lifngefuy ñi piwke ka ñi rakiduam. Feyentufule engu, turpu kutranlayafuy, füchalayafuy ka lalayafuy no rume. Jewba dewmafi ta Adan, feymu fotümyefi (Luka 3:⁠38). Chaw Jewba nütramkakefuy Adan engu, feypikefuy chem femal ka elufi ayüfal küdaw (Génesis 1:⁠28-30; 2:⁠16, 17).\\n5. ¿Chumngelu Biblia feypi Ngünechen ñi dewmafiel Adan “kisu ñi adentun mew”?\\n5 Chaw Jewba elufi Adan ñi inayentuaetew tañi chumngen. Feymu piwkeyekefuy, femkefuy nor dungu, ka niekefuy kimün ka newen. Kafey elufi kidu dullial tañi chumal. Kom tüfachi dungu mu, Biblia feypi Ngünechen ñi dewmafiel ta Adan “kisu ñi adentun mew” (Santiaw 3:⁠9). Adan dewmangelafuy kiñe makina reke. Feymu kidu dulliafuy femal kümeke kam wedake dungu. Kidu dullifule ñi allkütuafiel ta Jewba, aflayafuy ñi mongen Mapu mew.\\n6. 1) Adan allkütunofilu Jewba, ¿chem ñamümi? 2) Adan ñi femün mu, ¿chumngechi felerpuiñ?\\n6 Adan allkütunofilu Jewba, kastigangey ñi layal ka müna falinke dungu ñamümi: weniyewelafi ta Chaw Jewba, niewelafuy tutengechi mongen ka elungewelay ñi müleal ti Küme Mülewe mu (Génesis 3:⁠17-19). Kidu ñi femün mu, Adan “püresukona reke” feletuy kulpan ka lan dungu mu. Iñchiñ ka femngechi felerpuiñ (Romanu 7:⁠14). Adan ñi femün mu müley ta kulpan ka lan dungu Mapu mew, ‘fey tati lan dungu müley itrokom che mew, itrokom che kulpafengelu am’ (Romanu 5:⁠12). Adan ka Eva eluwingu ñi allkütunoafiel ta Jewba, feymu ngewelafuy maneluwün kidu engu mew. Welu iñchiñ mu kay, ¿mülepey may maneluwün? Müley llemay.\\n7, 8. ¿Chumngechi trürümngeafuy Jesus ñi wülün tañi mongen?\\n7 ¿Chumngechi trürümngeafuy Jesus ñi wülün tañi mongen? Epu dungu mu. 1) Trürümngeafuy tunte ñi kullingeken tañi lifrekünutuafiel kiñe che, kam wiñolelngetual kiñe chemkün ñi müntuñmangeel. Ka 2) trürümngeafuy ñi kullilelngeken kiñe che tunte ñi falin tañi wedalkangeel.\\n8 Ka femngechi, kulpalu Adan wedalkaeiñmu, feymu larpukeiñ. Welu kiñe che no rume kullilayafuy Adan ñi femün. Feymu Jewba adkünuy chumngechi taiñ lifrekünuaetew kulpan ka lan dungu mu. Fewla doy inaduamaiñ tüfachi dungu ka chumngechi taiñ kümelkakeetew.\\nCHAW JEWBA, ¿CHUMI TAIÑ MONTULAETEW?\\n9. Taiñ wiñolelngetual Adan ñi ñamümel, ¿chem mülefuy ñi kullingeal?\\n9 Taiñ wiñolelngetual Adan ñi ñamümel, duamfali ñi kullial. Kiñe che kulpafengenolu mülefuy ñi kullial kidu tañi mongen mu. Femngechi kidu ñi wülün trürngeafuy Adan ñi ñamümelchi mongen mew. Welu kom iñchiñ kulpafe chengeiñ, feymu iney no rume kullilayafuy (Salmo 49:⁠7, 8).\\n10. Chaw Jewba, ¿chumi taiñ montulaetew?\\n10 Fey, ¿chumi Jewba taiñ montulaetew? Werküfi Mapu mew ta Jesus, tañi wünen Fotüm (1 Juan 4:⁠9, 10). Jesus eluwkülefuy ñi elkünual tañi Chaw ka kom tañi nieel wenu mapu mu (Juan 16:⁠28). Feymu Jewba rulpafi tañi sakin Fotüm ñi mongen ta Maria ñi pütra mew, fey Jesus choyüngey Mapu mu kiñe che reke, welu kulpafengelafuy (Luka 1:⁠35).\\nJewba wüli tañi sakin Fotüm taiñ montulaetew.\\n11. ¿Kiñe wentru müten montulpeafuy may kom tati pu che? ¿Chumngechi am?\\n11 Ti wünen wentru Adan allkütulafi ta Jewba, feymu kom iñchiñ kulpafengetuiñ. Welu, ¿ka kiñe wentru montulpeafuy may Adan tañi küpanche ñi lanoal? Femafuy llemay (papeltunge Romanu 5:⁠19). Jesus kulpafe chengelafuy, feymu wüli tañi falin mongen taiñ montulaetew (1 Korintio 15:⁠45). Femngechi kulli ñi lifrekünuafiel Adan ñi küpanche lan dungu mew (1 Korintio 15:⁠21, 22).\\n12. ¿Chumngelu duamfali ñi fente kutrankangeal Jesus?\\n12 Biblia pengeli fente ñi kutrankangen ta Jesus petu ñi lanon. Kidu wimakangey ka ñochikechi lay rume kutrankawün mu (Juan 19:⁠1, 30). ¿Chumngelu duamfali ñi fente kutrankawal Jesus? Weküfü witrameldungufi kom pu che. Feypi kom che ñi püntütripayal Chaw Dios mu kutrankangele, kayñetungele kam kake wedake dungu mu rupale. Welu Jesus pengeli kiñe kulpangenochi che ñi püntütripanoal Chaw Dios mu, müna kutrankawle rume. ¡Müna ayüwkülepelafuy Chaw Jewba tañi Fotüm ñi femün mu! (Proverbios 27:⁠11; inaduamnge ti kimelün dungu 13).\\n13. ¿Chumngechi kullingey taiñ lifrekünungeal?\\n13 ¿Chumngechi kullingey taiñ lifrekünungeal? Jesus wiñotulu wenu mapu mu tañi Chaw ñi adkiñ mew. Jewba eli Jesus ñi langümngeal tañi pu kayñe mu, 14 antü konchi Nisan küyen 33 tripantu mu (Ebrew 10:⁠10). * Küla antülu, Jewba wiñomongeltufi kiñe püllüngeal, elulafi kiñe kuerpu iñchiñ reke. Fey Jesus dew wülkünulu kay tañi mongen, wenu mapu mu chalintukulelfi ta Ngünechen ñi tunte falin-ngen tañi kulpangenochi mongen, femngechi ñi montulngeal Adan ñi küpanche (Ebrew 9:⁠24). Femngechi kullingey taiñ lifrekünungeal, feymu montuluwafuiñ kulpan ka lan dungu mu (papeltunge Romanu 3:⁠23, 24).\\nJESUS ÑI WÜLÜN TAÑI MONGEN, ¿CHUMNGECHI KÜMELKAYAFEIÑMU?\\n14, 15. ¿Chumafuiñ taiñ wiñoduamtungeal?\\n14 Wülün mu Jesus tañi mongen, nieafuiñ fentren kümelkan. Fewla inaduamaiñ chumngechi tüfa kümelkakeeiñmu famülke mu ka küpalechi antü mew.\\n15 Wiñoduamtungeafuiñ taiñ kulpan mu. Kiñeke mu küdawngey femal kümeke dungu. Kom welulkawkeiñ. Kafey femkeiñ kam feypikeiñ wedake dungu. Feymu, ¿chumngechi wiñoduamtungeafuiñ taiñ weda femün mu? Kom piwke mu wiñorakiduamtuaiñ taiñ kulpan mu, ka ñom piwke mu ngillatuafiyiñ ta Jewba taiñ wiñoduamtuaetew. Femngechi femliyiñ, maneluwafuiñ taiñ perdonayaetew Jewba (Kolosense 1:⁠13, 14; 1 Juan 1:⁠8, 9).\\n16. ¿Chumafuiñ taiñ tutewküleal Jewba iñchiñ?\\n16 Küme duamküleafuiñ taiñ tutewkülen mu Jewba iñchiñ. Weda femliyiñ, taiñ rakiduam dalluntukuafeiñmew, fey weda duamnagafuiñ ka rakiduamafuiñ taiñ faliwenon kam taiñ nienon maneluwün. Welu ngañwadlayaiñ. Llellipufiliyiñ ta Jewba, kidu allkütuaeiñmew ka wiñoduamtuaeiñmew (Ebrew 9:⁠13, 14). Jewba eluwküley taiñ allkütuaetew, feymu nütramkayafiyiñ chem dungu rume taiñ ruparupangen (Ebrew 4:⁠14-16). Femngechi tutewküleafuiñ Jewba iñchiñ.\\n17. Jesus ñi lan mu, ¿chem nieafuiñ?\\n17 Nieafuiñ rumel mongen. ‘Tati kulpan ñi wülkeel re lan dungu müten, welu Ngünechen wülkey tati rumel mongen, Kristo Jesus mew, iñchiñ taiñ Ñidol’ (Romanu 6:⁠23). Jesus ñi lan mu, iñchiñ nieafuiñ rumel mongen, turpu afnoalu, fey kutranwelayaiñ (Apokalipsi 21:⁠3, 4). Welu, ¿chumafuiñ taiñ llowal kom tüfa?\\nMAÑUMKÜLENGE CHAW DIOS ÑI YEWÜN MU\\n18. ¿Chumngelu kimnieiñ taiñ piwkeyeetew Jewba ka Jesus?\\n18 Llowün mu iñchiñ kiñe yewün, müna ayüwkeiñ. Feymu müna mañumküleiñ Chaw Dios ñi werküfiel ta Jesus ñi montulcheal, ¿chumngelu? Tüfa tati doy falin yewün taiñ eluetew Chaw Jewba. Ñi femün mu tüfa, pengeli tunte taiñ piwkeyeetew. Feymu Juan 3:⁠16 feypi: “Ngünechen am rume piwkeyefilu ta kom mapu mew mülechi pu che, feymew wüli ñi kiñen Fotüm”. Kafey Jesus eluwkülefuy ñi lapayal, feymu kimnieiñ taiñ müna piwkeyeetew (Juan 15:⁠13). Jesus ñi wülün tañi mongen ñi montulcheal, pengeli fente taiñ piwkeyeetew ka taiñ Fütra Chaw (Efesio 5:⁠2).\\nKimfilmi ta Jewba, weniyeafimi ka doy piwkeyeafimi.\\n19. ¿Chumngechi weniyeafimi ta Chaw Dios?\\n19 Kimürpuymi taiñ müna piwkeyeetew Chaw Dios. Fewla, ¿chumngechi weniyeafimi ta kidu? Juan 17:⁠3 feypi taiñ kimafiel ta Jewba. Kimnofiliyiñ ta kiñe che, rüf piwkeyerpukelafiyiñ. Feymu falin-ngey kimafiel ta Chaw Dios, fey doy piwkeyeafiyiñ, küpa femaiñ tañi ayükeel ka küme weniyerpuafiyiñ. Feymu fentekünukelayaymi tami chillkatukefiel Biblia, femngechi doy kimafimi tami Wenu Chaw (1 Juan 5:⁠3).\\n20. ¿Chumngechi pengelafuymi tami feyentulen Jesus ñi montulchen mu?\\n20 Feyentulenge Jesus ñi montulchen mu. Biblia feypiley: “Ti feyentulu ta Fotüm mew niey rumel mongen” (Juan 3:⁠36). ¿Chumngechi pengelafuymi tami feyentulen? Re wün mew müten femnoal, doy may inayafimi kidu ñi kimeltuel (Juan 13:⁠15). Tami femken mu pengelaymi tami rüf feyentulen Jesus ñi montulchen mu. Feymu Santiaw 2:⁠17 feypiley: Kiñe che ‘pengelnole chem küme femün no rume, laley reke tañi feyentun’.\\n21. ¿Chumngelu fill tripantu amukeiñ ti Trawün Jesus tañi lan ñi akordangeal?\\n21 Amunge ti Trawün Jesus tañi lan ñi akordangeal. Ti pun petu ñi lanon, Jesus feypi taiñ akordayafiel kidu ñi lan. Feymu fill tripantu femkeiñ ti Trawün Jesus tañi lan ñi akordangeal (Matew 26:⁠26-28). Jesus ayüniey taiñ akordayafiel kidu ñi femün. Feymu feypi: “Femkeaymün ta tüfa iñche tamün tukulpamuafiel [akordamuafiel]” (papeltunge Luka 22:⁠19). Amun mu tüfachi trawün mew, pengelkeiñ taiñ longkontukuniefiel Jesus ñi wülün tañi mongen ka tunte taiñ piwkeyeetew kidu ka taiñ Chaw Jewba (inaduamnge ti kimelün dungu 14).\\n22. ¿Chem inaduamaiñ ti 6 ka 7 chillkatun mu?\\n22 Jesus ñi wülün tañi mongen iñchiñ mu, fey tati doy falin yewün taiñ llowafel (2 Korintio 9:⁠14, 15). Tüfa ka kümelkayafi ta fentren che layelu. Doy inaduamaiñ tüfa ti 6 ka 7 chillkatun mu.\\n^ parr. 2 Tati Biblia Ngünechen ñi Küme Dungu feypi “yafkan”, welu tüfachi chillkatun mew feypingeay “kulpan”.\\n^ parr. 13 Nisan pingekey tati wünen küyen ñi nien pu judiu tañi calendario mu.\\n1: KOM DUAMNIEIÑ TAIÑ MONTULNGEAL\\n“Tati Wentrukünuwpalu [...] küpay [...] ñi wültukuael tañi mongen femngechi ñi lifrenentuafiel ta kom che ñi yafkan mew” (Matew 20:⁠28).\\n¿Chumngelu (chemu) duamnieiñ taiñ montulngeal?\\nAdan allkütunofilu ta Jewba, weniyewelafi ta Chaw Dios, niewelafuy tutengechi mongen ka elungewelay ñi müleal ti Küme Mülewe mu.\\nAdan ñi kulpan mu, iñchiñ kulpafengetuiñ ka lakeiñ.\\nJewba werküfi ta Jesus ñi wülal tañi mongen, femngechi lifrekünueiñmu kulpan ka lan dungu mew.\\n2: JEWBA ADKÜNUY CHUMNGECHI TAIÑ LIFREKÜNUNGEAL\\n‘Ngünechen [...] werküy tañi kiñen Fotüm ta tüfachi mapu mew femngechi taiñ nieael rumel mongen ta kisu ñi Fotüm mew’ (1 Juan 4:⁠9).\\nSalmo 49:⁠7, 8\\nKiñe che no rume kullilayafuy taiñ wiñolelngetual Adan ñi ñamümel.\\nJewba werküfi tañi sakin Fotüm ta Mapu mu, fey choyüngey kiñe che reke, welu kulpafengelafuy.\\nRomanu 3:⁠23, 24; Ebrew 9:⁠24\\nWiñomongetulu Jesus, wenu mapu mu chalintukulelfi ta Ngünechen ñi tunte falin-ngen tañi kulpangenochi mongen, femngechi ñi montulngeal pu che.\\n3: JESUS ÑI WÜLÜN TAÑI MONGEN ELUKEEIÑMU RÜF MANELUWÜN\\n“Liftuay Ngünechen kom külleñu fey engün ñi nge mew. Ka tüfeychi lan doy ngewelayay” (Apokalipsi [Entutakuangeaelchi dungu] 21:⁠4, NCH).\\n1 Juan 1:⁠8, 9\\nWiñoduamtungeafuiñ taiñ kulpan mu.\\nEbrew 9:⁠13, 14\\nKüme duamküleafuiñ taiñ tutewkülen mu Jewba iñchiñ.\\nNieafuiñ rumel mongen.\\nJesus ñi wülün tañi mongen ñi montulcheal, pengeli fente tami piwkeyeetew ka taiñ Fütra Chaw.\\n4: MAÑUMKÜLEAYMI CHAW DIOS ÑI YEWÜN MU\\n“Ngünechen [...] wüli ñi kiñen Fotüm femngechi kom tati feyentulu kisu mew [...] ñi nieael ta rumel mongen” (Juan 3:⁠16).\\n¿Chumngechi mañumafuymi Chaw Dios ñi yewün?\\nEluwnge tami kimafiel ta Jewba ka Jesus, ka inayentufinge engu.\\nFill tripantu amunge ti Trawün Jesus tañi lan ñi akordangeal.\\nJuan 3:⁠36; Santiaw 2:⁠17\\nRe feypilayaymi tami feyentulen Jesus mu, doy may inayafimi kidu ñi kimeltuel.\\nChaw Ngünechen, ¿chumngechi ayüniey taiñ feleal?\\n1 CHILLKATUN ¿Chumngey ta Ngünechen?\\n2 CHILLKATUN Chaw Ngünechen mu küpay ti Biblia\\n3 CHILLKATUN ¿Chem mongen ayüniey Chaw Ngünechen taiñ nieal?\\n4 CHILLKATUN ¿Iney am ta Jesukristo?\\n5 CHILLKATUN Jesus ñi wülün tañi mongen, ti doy falin yewün Chaw Dios mu küpalu\\n6 CHILLKATUN Lan mu pu che, ¿kañpüle mongelekepetuy may?\\n7 CHILLKATUN Chaw Ngünechen wiñomongeltuafi pu layelu\\n8 CHILLKATUN ¿Chem gobierno küpalay Chaw Dios?\\n9 CHILLKATUN ¿Pichilewepey may ñi afal ta Mapu?\\n10 CHILLKATUN ¿Chem kimeltukey Biblia pu kümeke ka wedake püllü mu?\\n11 CHILLKATUN ¿Chumngelu fente kutrankawkeiñ?\\n12 CHILLKATUN ¿Chumngechi weniyeafuymi ta Chaw Dios?\\n13 CHILLKATUN Falintuafimi ti mongen tami eluetew Chaw Ngünechen\\n14 CHILLKATUN Tami pu che ayüwküleafuy\\n15 CHILLKATUN ¿Chumkey pu rüf serfikefilu ta Chaw Ngünechen?\\n16 CHILLKATUN Serfifinge Chaw Ngünechen chumngechi ayükey kidu\\n17 CHILLKATUN Müna falintufali ti llellipun\\n18 CHILLKATUN ¿Duamfali wülkünual ñi mongen Jewba mew ka fawtisawal?\\n19 CHILLLKATUN Doy küme weniyefinge ta Jewba\\nWirin dungu Chumngechi entual fillke papel ¿Chem kimeltukey Biblia?\\nAudio Chumngechi entual audio ¿Chem kimeltukey Biblia?","num_words":2313,"character_repetition_ratio":0.064,"word_repetition_ratio":0.012,"special_characters_ratio":0.204,"stopwords_ratio":0.262,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Kümepey may ti wentru ñi nieal fentren domo? | Fillke ramtun Biblia mu\\nPAPELTUAFUYMI afrikáans albanés alemán amárico armenio asamés azerí azerí (alfabeto cirílico) birmano bislama búlgaro catalán cebuano checo chichewa chino mandarín (simplificado) chino mandarín (tradicional) chitonga chitumbuka cibemba cingalés coreano criollo haitiano croata danés efik endáu enzema eslovaco esloveno español estonio ewé feroés finlandés fiyiano fon francés ga georgiano griego hausa hebreo hiligaynon hindi holandés húngaro ibo ilocano indonesio inglés islandés isoko italiano japonés kikamba kikongo kiluba kiniaruanda kirguís kiribatiano kirundi letón lingala lituano luganda luo macedonio malayálam malgache maltés mapudungun nepalés noruego osético papiamento de aruba papiamento de curazao persa polaco portugués quechua cuzqueño rumano ruso samoano sango sena serbio serbio (alfabeto latino) sesoto de Lesoto setsuana shona somalí suajili sueco tagalo tai tamil telugu tivo tsonga turco turcomano twi tártaro ucraniano uigur (alfabeto cirílico) umbundú vietnamita xhosa xitshwa yoruba zulú árabe\\n¿Kümepey may ti wentru ñi nieal fentren domo?\\nKuyfi mu Chaw Ngünechen eluñmay pu wentru ñi nieal fentren domo (Génesis 4:19; 16:1-4; 29:18-29). Welu may, kidu elkünulay ñi femngechi femngeal, elufilu kay ta Adan kiñe domo müten.\\nChaw Dios adkünuy pu wentru ñi nieal kiñe domo müten, feymu elufi ta Jesus ñi wiño elkünutual ñi chumlekefel ellaka mu (Juan 8:28). Ramtungelu ti kurewen mu Jesus wiñoldunguy: ‘ Llituka mew müten, feychi dewmangelu ta wentru domo engu. Ka feypi: “Feymew ta wentru ta wichuay ñi chaw ka tañi ñuke mew kisu ñi amayewael ñi kure engu, fey mür kiñe che reke ñi feleael engu” ’ (Matew 19:4, 5).\\nRupachi antü mu, Chaw Ngünechen adkünufi kiñe disipulo tañi wirintukual: ‘ Kake kiñeke wentru feley ñi nieael kisu ñi domo, fey kake kiñeke domo ñi nieael kisu ñi füta ’ (1 Korintio 7:2). Biblia ka feypi ti wentru kurengelu ñi llowal elfal küdaw ti trawünche mu ‘ feley ñi nieael kiñe domo müten ’ (1 Timotew 3:2, 12).\\nKurewen Wimtun ka lif mongen Fillke ramtun Biblia mu Ti kurewen ka reñmawen\\n¿Wedalkapey may trür müleal petu ñi kurengenon?","num_words":307,"character_repetition_ratio":0.061,"word_repetition_ratio":0.0,"special_characters_ratio":0.195,"stopwords_ratio":0.186,"flagged_words_ratio":0.0,"lang_id_score":0.993,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Inayentuafiyiñ ta Jesus taiñ tüngduamküleal | Ñi chillkatungeal\\nTROKIÑ ÑI CHILLKATUNGEAL 15\\n“Ngünechen eluaeymünmew kisu tañi küme tüngün, fey tüfachi fütra küme tüngün ta doy kümey che ta pepil-layafuy ñi nieael ta küme tüngün” (FILIP. 4:7).\\n113 ÜLKANTUN Ti küme felen taiñ nieel\\n1, 2. Jesus, ¿chumngelu rume rakiduamkülefuy?\\nFEYCHI antü epe puwlu ñi layal ta Jesus rume rakiduamkülefuy. ¿Chumngelu? Kidu awükayaeyew ka langümaeyew wedake wentru. Welu rakiduamkülelay ñi langümngeal müten, ka dungu rume rakiduameleyew. Küpa ayüwülfi tañi Chaw fente ñi piwkeyeniefiel. Jesus fentepuwle ñi mongen püntütripanole Jewba mu, kellukonafuy ñi liftuñmangeal Chaw Dios tañi üy ka kom pu che rumel mongeleafuy. Feymu Jesus fente ñi piwkeyeniefiel tañi Chaw ka tati pu che eluwkülefuy ñi femal Jewba ñi ayükeel.\\n2 Weda dungu rupalu rume, Jesus tüngduamkülefuy. Kidu feypifi tañi pu apostol: “Eleluwayiñ iñche ñi küme tüngün” (Juan 14:27). Kidu küme weniyefi ta Ngünechen, fey ‘Ngünechen ñi eluetewchi küme tüngün’ yafültukueyew ta Jesus, feymu tüngduamkülefuy ñi rakiduam ka tañi piwke (Filip. 4:6, 7).\\n3. Tüfachi chillkatun mu, ¿chem ngüneduamaiñ?\\n3 Jesus reke, femngechi rupalayaiñ chi, welu rupayaiñ wedake dungu mu (Mat. 16:24, 25; Juan 15:20). Jesus reke, kiñeke mu rume rakiduamküleafuiñ. Feymu wedake dungu rupaliyiñ, ¿chumafuiñ taiñ müte rakiduamkülenoal? Ngüneduamaiñ küla dungu ñi chumün ta Jesus amuldungupalu Mapu mu ka chumngechi inayentuafuiñ rupaliyiñ wedake dungu mu.\\nJESUS MÜCHAYKE NGILLATUKEFI TA JEWBA\\nNgillatuliyiñ, tüngduamküleafuiñ. (Inaduamnge parrafo 4-7).\\n4. 1) Jesus miyawpalu Mapu mew fentren rupa ngillatuy, ¿chem dungu mew pengeli tüfa? 2) Rupalu chi tripantu, tati pu wünenke kristiano ¿chem dungu feypilelngey 1 Tesalonisense 5:17 mew?\\n4 (Papeltunge 1 Tesalonisense 5:17). Feychi antü petu ñi lanon ta Jesus fentren rupa ngillatuy. Petu ñi elkünunon ti trawün ñi akordangeal tañi lan, ngillatufi ta Jewba (1 Kor. 11:23-25). Kafey petu ñi amunon chew ñi femngeel ti Paskua, kidu ka tañi pu disipulu trür ngillatuyngün (Juan 17:1-26). Pun mew, puwingün Getsemani pingechi lelfün mu, fey Jesus müchayke ngillatuy (Mat. 26:36-39, 42, 44). Kafey epe puwlu ñi layal, kidu ngillatufi tañi Chaw (Luka 23:46). Feymu llemay Jesus ngillatufi ta Jewba kom ñi rupan feychi antü.\\n5. Pu apostol, ¿chumngelu llükayngün?\\n5 Feymu, ¿chem kellueyew ta Jesus ñi püntütripanoal Jewba mu? Ti ngillatun. Rumel ngillatukefi tañi Chaw, femngechi pengelkünuy ñi maneluwkülen kidu mu. Welu feychi pun, pu apostol fentekünuyngün ñi ngillatukefiel ta Jewba. Feymu rupalu kiñe weda dungu, llükayngün (Mat. 26:40, 41, 43, 45, 56). Rupaliyiñ wedake dungu mu, inayentuafiyiñ ñi femün ta Jesus, fey ngillatuafiyiñ ta Chaw Ngünechen femngechi taiñ püntütripanoal kidu mu. Welu, ¿chem dungu mu ngillatuafuiñ?\\n6. Maneluwal Jewba mu, ¿chumngelu kellukeeiñmu taiñ tüngduamküleal?\\n6 ‘Eluen doy maneluwal’ piafuiñ ta Jewba (Luka 17:5; Juan 14:1). Satana weda femkefi pu inaniekefilu ta Jesus, feymu kom iñchiñ duamnieiñ doy maneluwal Jewba mu (Luka 22:31). Feymu rupaliyiñ wedake dungu mu, maneluwaiñ Jewba mu, tüfa kelluaeiñmu taiñ tüngduamküleal. Iñchiñ femafuiñ kom taiñ pepilnieel taiñ küme chaftuafiel wedake dungu, welu maneluwaiñ Jewba mu. Kidu küme kimniey chumngechi ñi norümal ti weda dungu puwchi antü mew, feymu Jewba müten kelluaeiñmu taiñ rume rakiduamkülenoal. Femngechi taiñ rakiduam ka taiñ piwke tüngduamküleay (1 Ped. 5:6, 7).\\n7. Ñi feypin ta Robert, ¿chem kimeltueiñmu?\\n7 Chem weda dungu rupaliyiñ rume, ti ngillatun kelluafeiñmu taiñ tüngduamküleal. Ngüneduamaiñ ñi rupan ta kiñe longkolelu doy pura mari tripantu nielu Robert pingey, kidu feypi: “Ñi feypin Filipense 4:6, 7 müna kelluenew ñi küme chaftuafiel wedake dungu tañi mongen mu. Pichin plata niefun. Kafey longkolewelafun trawünche mu” pi. ¿Chumi ñi tüngduamküleal? Kidu feypi: “Rume rakiduamkülelu iñche, pürüm ngillatukefiñ ta Jewba”. Ka feypi: “Müchayke ngillatufili ta Chaw Jewba, doy tüngduamküleken”.\\nJESUS DOYÜMFI AMULDUNGUCHEAL\\nAmuldungucheliyiñ, tüngduamküleafuiñ. (Inaduamnge parrafo 8-10).\\n8. Chumngechi ñi feypin Juan 8:29, ¿ka chem dungu tüngduamelkefi ta Jesus?\\n8 (Papeltunge Juan 8:29). Inantukungelu rume, Jesus tüngduamkülefuy. ¿Chumngelu? Kidu kimniefuy ñi ayüwülfiel tañi Chaw. Jesus inakefi kom ñi feypietew ta Jewba, küdawngelu rume ñi femal. Kidu fente piwkeyeniefilu tañi Chaw doyümi ñi küdawelafiel kom ñi mongen mu. Wenu mu kellufi ta Jewba ñi dewmayafiel itrokom mülelu (Prov. 8:30). Ka nagpalu Mapu mu, kidu wüldunguchekey tañi Chaw mu (Mat. 6:9; Juan 5:17). Tüfa müna ayüwüleyew ta Jesus (Juan 4:34-36).\\n9. Doy amuldunguliyiñ, ¿chumngelu doy tüngduamküleaiñ?\\n9 Inayentuafiyiñ ñi femün Jesus, fey doy küme küdawelafiyiñ ta Jewba (1 Kor. 15:58). Doyümliyiñ ti amuldungun küdaw, doy küme rakiduamaiñ rupan mu wedake dungu (Hecho 18:5). Rakiduamnge tüfa: iñchiñ wedake dungu rupakeiñ, welu taiñ lof mu tati pu che taiñ amuldungukefiel doy wedake dungu mu rupakey. Welu kiñeke che piwkeyerpufingün ta Jewba ka inafingün ñi ngülamtuel, feymu doy küme mongen nietuyngün ka ayüwkületuyngün. Ngüneduamliyiñ ñi femngechi rupan ta che “Jewba rüf duamyekeeiñmu” pikeiñ, fey doy tüngduamküleaiñ. Kiñe lamngen ngüneduami ñi rüfngen tüfa. Kidu che trokiwkülewelay ka depresion kutran niey, welu feypi: “Doy amuldunguken, fey doy küme duamküleken ka ayüwküleken”. ¿Chumngelu feypi tüfa? “Amuldungun mu, doy fülkonkülen Jewba mu” pi.\\n10. Ñi feypin ta Brenda, ¿chem kimeltueiñmu?\\n10 Ngüneduamaiñ ñi rupan ta kiñe lamngen, Brenda pingey. Kidu ka tañi domo püñeñ rume kutranküleyngu. Brenda yafüngewelay ka pepi trekawelay, feymu silla de rueda mu miyawkey. Kiñeke mu, amuldungukey fill ruka püle. Welu doy wirintukukey karta, femngechi amuldungukey. Kidu feypi: “Kimnien chem no rume tremoltulayafenew puwle wüla Jewba ñi Gobierno. Feymu eluwün ñi doyümafiel amuldungucheal. Femün mu tüfa, rakiduamwelan ti wedake dungu tañi rupan. Doy may kellukefiñ kom feychi che ñi wirintukulelfiel karta ka tañi amuldungukefiel. Femngechi rakiduamken kom ti kümeke dungu ñi rupayal küpalechi antü mu”.\\nJESUS ELUWI ÑI KELLUAETEW TAÑI PU WENI\\nKümeke weni nieliyiñ, tüngduamküleafuiñ. (Inaduamnge parrafo 11-15).\\n11, 12. Pu apostol rüf weniyekefingün ta Jesus, ¿chumngechi pengelingün tüfa?\\n11 Amuldungulu Jesus, pu feyentulechi apostol rüf weniyekefingün. Biblia feypi: ‘Kiñe küme weni, kiñe peñi reke feley’, femngechi weni ngerkefuyngün pu apostol (Prov. 18:24). Jesus falintukefi femngechi weni. Welu mülepalu Mapu mu “kisu ñi pu peñi no rume feyenturkelay ta kisu mew” (Juan 7:3-5). Kafey tañi pu che “weluduam” pieyew engün (Marku 3:21). Feymu feychi pun petu ñi lanon ta kidu, feypifi tañi pu apostol: “Eymün ta kompañkiyawülmuken ta iñche tamün yafülmuafiel ñi kutrankawün mew” (Luka 22:28).\\n12 Welu kiñeke mu, pu apostol welulkayngün. ¿Chumi Jesus? Rakintukulafi ñi welulkan engün. Doy may ngüneduami ñi küme feyentulen engün (Mat. 26:40; Marku 10:13, 14; Juan 6:66-69). Feychi pun petu ñi lanon, Jesus feypifi feychi pu manelfal wentru: “Iñche ñi pu weni piwayiñ, fey iñche am kimelfilu ta eymün kom ñi chem pietew ta iñche ñi Chaw” (Juan 15:15). Feley llemay, Jesus ñi pu weni müna yafültukueyew. Kidu engün müna kellukefingün ta Jesus ñi amuldungucheal, feymu kidu rume ayüwküley (Luka 10:17, 21).\\n13. 1) Kakelu che ka rüf weniyekefi ta Jesus, ¿chumngechi pengelingün tüfa? 2) Jesus ñi pu weni, ¿chem duamelfi?\\n13 Kakelu che ka rüf weniyekefi ta Jesus. Kiñeke wentru ka kiñeke domo kellufingün ñi amuldungucheal kafey kakelu duamfalchi dungu mew. Kiñeke engün llowfi ñi ruka mu ñi imeal (Luka 10:38-42; Juan 12:1, 2). Kakelu che kompañyefi ta Jesus ka wüdamkafi ñi nieelchi chemkün (Luka 8:3). Jesus küme weni ngefuy, feymu pu che küpa weniyekefeyew. Kidu müna kelluchekey ka rakiduamlay ñi welulkanoal engün. Jesus nielafuy ta kulpan, welu ñi pu weni kulpakey. Kulpanchengelu rume engün, Jesus müna mañumtufi ñi kellukeetew engün. Feley, kidu engün müna kellueyew ta Jesus ñi tüngduamküleal.\\n14, 15. 1) ¿Chumafuiñ taiñ nieal kümeke weni? 2) ¿Chumngechi kelluafeiñmu engün?\\n14 Kümeke weni nieliyiñ, tüfa kelluafeiñmu taiñ püntütripanoal Jewba mu. Feymu, ¿chumngechi kümeke weni nieafuiñ? Rüf weniyeafiyiñ ta che, fey kidu engün küpa weniyeaeiñmu (Mat. 7:12). Kiñe dungu, tati Biblia yafültukueiñmu wülal taiñ tiempo, fey taiñ kelluafiel ta pu che, doyelchi may pu “fillaluwkülelu” (Efes. 4:28). Ramtuwafuymi: ¿Kelluafuiñ kiñe peñi kam lamngen trawünche mu? Kiñe peñi kam lamngen pepi tripanole ñi ruka mu, ¿ngillakalelafun chem rume? Kiñe familia pichin plata niele, ¿elelmeafun iyael? Adümfili ti sitio jw.org® ka JW Library®, ¿kelluafun ta kakelu che ñi ka adümafiel? Re rakiduamliyiñ taiñ kelluafiel ta kakelu che, doy ayüwküleafuiñ (Hecho 20:35).\\n15 Rupaliyiñ wedake dungu mu, taiñ pu weni kelluafeiñmu taiñ tüngduamküleal. Kiñe wentru Eliu pingey, allkütufi ta Job nütramkalu ñi weda rupan. Ka femngechi kellukeeiñmu taiñ pu weni. Nütramelfiliyiñ taiñ chum duamkülen, kidu engün ñochi piwke mu allkütuaeiñmu (Job 32:4). Üngümlayaiñ taiñ feypiaetew chem taiñ femal, welu may ngülamtueliyiñmu Biblia mu allkütuafiyiñ llemay (Prov. 15:22). Tati longko ülmen David mallmawlay, doy may eluwi ñi kelluaetew tañi pu weni. Iñchiñ ka femngechi femaiñ. Rupaliyiñ wedake dungu mew, eluwaiñ taiñ kelluaetew taiñ pu weni (2 Sam. 17:27-29). Feley llemay, pu kümeke weni fey ta kiñe regalo reke küpay Ngünechen mu (Sant. 1:17).\\n16. Chumngechi ñi feypin Filipense 4:6, 7, ¿chem dungu mew müten elungeafuiñ küme tüngün?\\n16 (Papeltunge Filipense 4:6, 7). “Cristo Jesus mew” müten Jewba eluafeiñmu kidu ñi küme tüngün, ¿chumngelu? Kimtukuliyiñ kom ñi femken Jesus ñi küme tripayal Jewba ñi ayükeel ka maneluwliyiñ tüfa mu, rüf tüngduamküleafuy taiñ piwke ka taiñ rakiduam. Rakiduamnge tüfa: Jesus tañi lan mu, iñchiñ perdonayafeiñmu Jewba (1 Juan 2:12). ¡Müna yafülduamelkeeiñmu tüfa! Jesus longko ülmenkülele Jewba ñi Gobierno mu, küme elkünutuay kom taiñ weda femetew Satana, femngechi akordawelayafiyiñ taiñ weda rupan (Is. 65:17; 1 Juan 3:8; Apok. 21:3, 4). ¡Kom piwke mu ayünieiñ ñi femtripayal tüfa! Jesus elfalkünueiñmu taiñ amuldungual, küdawngey tüfa. Welu kidu kelluntukukeeiñmu, rumel müleay iñchiñ mew puwle wüla afaelchi antü (Mat. 28:19, 20). ¡Newentukukeeiñmu tüfa! Fey llemay, duamnieiñ yafülduamküleal, kom piwke mu maneluwal ñi femtripayal kümeke dungu ka newenküleal, femngechi rüf tüngduamküleaiñ tati.\\n17. 1) Kiñe kristiano, ¿chem küla dungu femafuy ñi tüngduamküleal? 2) Ñi feypikünuel ta Juan 16:33, ¿chem pepi femafuiñ?\\n17 Fillke wedake dungu kontuelmu, ¿chumafuymi tami tüngduamküleal? Inayentuafuymi ñi femel ta Jesus. Küla dungu femafuymi: kiñe, müchayke ngillatukeaymi. Epu, inayafimi tami chem feypietew Jewba ka fente küme amuldungucheaymi, küdawngele rume. Ka küla, eluwaymi tami kelluaetew tami pu weni. Femngechi femülmi, Ngünechen ñi küme tüngün yafülnieñmayaeymu tami piwke ka tami rakiduam. Fey küme chaftuafimi chem weda dungu rume, chumngechi ñi femken ta Jesus (papeltunge Juan 16:33).\\nTÜFACHI KÜLA DUNGU, ¿CHUMNGECHI KELLUKEEIÑMU TAIÑ TÜNGDUAMKÜLEAL?\\nTaiñ pu weni\\n41 ÜLKANTUN Allkütuñmayafen tañi ngillatun\\n^ parr. 5 Kom iñchiñ rupakeiñ wedake dungu mu, feymu tüngduamkülelayafuiñ. Peaiñ küla dungu ñi femün ta Jesus ka chumngechi tüngduamküleafuiñ wedake dungu rupaliyiñ rume.","num_words":1524,"character_repetition_ratio":0.062,"word_repetition_ratio":0.0,"special_characters_ratio":0.223,"stopwords_ratio":0.355,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Duamfalngey ñi fawtisawal tati pu inaniefilu ta Jesus | Ñi chillkatungeal\\nTi Werken (ñi chillkatungeal) | Marzo 2018\\nDuamfalngey ñi fawtisawal tati pu inaniefilu ta Jesus\\n“Ti fawtisawün tamün montulnieetew” (1 PEDRO 3:21, Traducción del Nuevo Mundo [TNM]).\\nÜLKANTUN: 52 KA 41\\n¿CHEM KIMELTUKEEIÑMEW TI FAWTISAWÜN MU TÜFACHI TEXTO?\\n1 Pedro 3:20, 21, TNM\\nMatew 28:19, 20\\n1, 2. 1) ¿Chum duamkülekey kiñeke chaw ka ñuke küpa fawtisawlu tañi yall? 2) Pu küpa fawtisawlu, ¿chumngelu (chemu) ramtulelngekey ñi wülün tañi mongen Jewba mew? (Inaduamnge ti adentun ellaka mu mülelu).\\nMARIA epeke fawtisawküley, feymu witraley kakelu pu küpa fawtisawlu engün. Ñi chaw ka ñuke adkintunieeyew. Fey ti wewpife epu dungu ramtuwyey, ka Maria newentu wiñoldunguy. Müchay müten ti malen fawtisawi.\\n2 Maria ñi chaw ka ñuke müna ayüwülkeeyew tañi püñeñ ñi wülün tañi mongen Jewba mew ka tañi fawtisawün. Welu petu ñi rupanon tüfa, Maria ñi ñuke fill rakiduamkülekefuy, fey ramtuwkefuy: “¿Pepikawkülepey may ñi püñeñ tañi fawtisawal? ¿Küme kimniepey may fente ñi falin-ngen tüfa? ¿Kümepelayafuy ñi üngümal tañi fawtisawal?”. Fentren kümeke chaw ka ñuke ka femngechi rakiduamkey küpa fawtisawlu tañi yall (Eclesiastés 5:5). Ti doy falin dungu ñi femafel kiñe che fey tüfa: wülal tañi mongen Jewba mew ka fawtisawal, feymu ¿fill rakiduamnoafulu am pu chaw küpa fawtisawlu ñi yall? (Inaduamnge ti wichulechi dungu “ ¿Wülimi tami mongen Jewba mew?”).\\n3. Pedro, ¿chem mu trürümfi ti fawtisawün?\\n3 Apostol Pedro trürümfi ti fawtisawün ka Noe ñi dewman ti fütra wampo ruka (papeltunge 1 Pedro 3:20). Biblia feypi: “Fey tüfa adentuley ti fawtisawün tamün montulnieetew Jesukristo tañi wiñomongetun mew (fawtisawün mu liftuñmangelay tamün kuerpu ñi podüñmaetew, welu may ngillatulelfimün küme rakiduam ta Chaw Ngünechen)” (1 Pedro 3:21, TNM). Ñi dewman ti fütra wampo ruka, Noe küme pengeli tañi küpa femken Jewba ñi ayükeel. Feymu kom piwke mu femi Jewba tañi elfalkünuetew. Itrokom che ngüneduamafuy tüfa. Fey Noe tañi feyentufiel ta Jewba, kidu ka tañi pu che montuyngün ti Fütra Mangin Ko mew. Pedro ñi feypin, ¿chem küpa kimeltuy?\\n4. ¿Chumngelu trürümfalngey ti fawtisawün ka Noe ñi dewman ti wampo ruka?\\n4 Pu che ngüneduamlu ti fütra wampo ruka, kimtukuy Noe tañi feyentufiel ta Chaw Dios. Ka femngechi kakelu ngüneduamlu kiñe che tañi fawtisawün, kimtukukey feychi che ñi wülün tañi mongen Jewba mew fente ñi feyentufiel Jesus tañi lan ka wiñomongetun. Pu fawtisawlu allkütukefingün ta Chaw Dios ka femkeyngün kidu tañi elfalkünuetew, Noe reke. Feymu, chumngechi tañi montulfiel ta Noe ti Fütra Mangin Ko mew, Jewba montulafi tañi pu nor piwkeyeetew fawtisawlu, femay tüfa apümfile kom pu wedake che Mapu mew (Marku 13:10; Apokalipsi 7:9, 10). Feymu kiñe che feypikonkülele ‘ka antü wüla fawtisawan’, fey llowlayafuy chi afnoachi mongen. Rüfkünu llemay, müna falin-ngey wülal taiñ mongen Jewba mew ka fawtisawal.\\n5. ¿Chem ngüneduamaiñ tüfachi chillkatun mew?\\n5 Dew kimürpuiñ ñi fente falin-ngen ti fawtisawün, welu ka duamfali taiñ wiñoldungual tüfachi küla ramtun: ¿chem kimeltukey Biblia ti fawtisawün mu? ¿Chem duamfalngey ñi femal taiñ fawtisawal? Kimeltulelfiliyiñ Biblia taiñ pu yall kam kakelu che, ¿chumngelu rakiduamtukuaiñ ñi fente falin-ngen tañi fawtisawal engün?\\n¿CHEM KIMELTUKEY BIBLIA TI FAWTISAWÜN MU?\\n6, 7. 1) Pu che, ¿chumngelu wütukefuy ta Juan ñi fawtisayaetew? 2) ¿Iney ñi fawtisawün trürlay kakelu mew? ¿Chumngelu kay?\\n6 Ti wünen fawtisachekelu nütramkalu Biblia, tüfa ta Juan ti Fawtisachefe (Matew 3:1-6). ¿Chumngelu pu che wütukefuy ta kidu ñi fawtisayaetew? Femün mu tüfa, pengelkefuy tañi wiñorakiduamtulen ñi inanofiel Moyse ñi Ley engün. Welu kiñe rupa Juan fawtisafi ta kiñe che kangelu falin dungu mew, tüfa tati doy falin-ngelu ñi femün. Kidu sakingefuy elungelu ñi fawtisayafiel ta Jesus, Chaw Dios tañi kulpan-ngenochi Fotüm (Matew 3:13-17). Jesus turpu kulpalay, feymu nielafuy chem mu tañi wiñorakiduamtual (1 Pedro 2:22). Fey, ¿chumngelu fawtisawi Jesus? Femngechi pengeli tañi pepikawkülen ñi femal Jewba tañi ayükeel (Ebrew 10:7).\\n7 Amuldungulu Jesus, tañi pu disipulu ka fawtisachekefuyngün (Juan 3:22; 4:1, 2). Feychi pu fawtisawlu ka küpa pengelingün tañi wiñorakiduamtun ñi inanofiel Moyse ñi Ley. Welu wiñomongetulu Jesus, kangelu dungu mu fawtisawi pu ayülu kidu tañi disipulungerpual.\\n8. 1) Wiñomongetulu wüla Jesus, ¿chem werküfi ñi femal tañi pu inanieetew? 2) Jesus ñi pu inanieetew, ¿chumngelu duamfalngey ñi fawtisawal?\\n8 Pichi rupalu wüla Jesus ñi wiñomongetun, feychi 33 tripantu mu, Jesus pewfaluwtufi doy 500 wentru, domo ka pichikeche peno. Feychi mu peno kidu feypi: “Amumün, kom chüf mapu müleyechi pu che mew. Ka kimeltuafimün femngechi tañi kimaetew engün ka iñche ñi disipulungeael engün. Fawtisayafimün [...] ka kimeltuafimün tañi feyentuael engün kom iñche tamün werküwkefiel ta eymün” (Matew 28:19, 20; 1 Korintio 15:6). Jesus werküfi tañi pu inanieetew ñi kimeltucheal. Ka müley ñi fawtisawal kom pu ayülu tañi disipulungeal (Matew 11:29, 30). Ñi ayüwülafiel ta Chaw Dios, tüfachi pu che müley ñi feyentual Jesus tañi kelluntukuken ñi küme tripayal Jewba tañi ayükeel, fey müten fawtisawafuy chumngechi ñi ayükeel Chaw Jewba. Fentren rupa Biblia pengeli pu wünenke disipulu ñi rume falintukefiel ti fawtisawün, feymu ‘ka antü wüla fawtisawan’ feypikelafuyngün (Hecho 2:41; 9:18; 16:14, 15, 32, 33).\\n¿KÜMEPEAFUY MAY ÑI DOY ÜNGÜMAL?\\n9, 10. Ñi rupan tati etiopia wentru ka Sawlu, ¿chem kimeltukeeiñmu ti fawtisawün mu?\\n9 (Papeltunge Hecho 8:35, 36). Inaduamaiñ ñi rupan kiñe etiopia wentru llowlu pu judiu ñi feyentun ka wiñotulu ñi ruka dew tañi poyefiel ta Ngünechen Jerusalen mew. Fey kiñe küme püllü werküfi ta Felipe ñi amuldunguafiel ka kimeltulelafiel tüfachi trokiñ ‘tati troy dungu Jesus tañi nütramkaniefiel’. Fey, ¿chumi tati etiopia wentru? Kidu kimürpuy ñi fente falin-ngen tañi feyentual Ngünechen ñi Ñidolkünufiel ta Jesus. Ka küpa femlu Jewba ñi feypifiel pu kristiano, newe üngümlay ñi fawtisawal.\\n10 Ka ngüneduamaiñ ñi rupan Sawlu, kiñe judiu wentru. Pu judiu Jewba ñi trokinchengefuy, welu kidu famentueyew engün ñi feyentunon mu. Sawlu rakiduamkefuy pu judiu ñi küme poyefiel ta Chaw Dios, feymu kayñetukefuy pu kristiano ka Jesus ñi lalen trokikefuy. Welu kidu rüf wiñomongetufuy, fey kiñe antü Jesus ñi dungun wenu mew nagpay ñi dunguafiel ta Sawlu. Fey, ¿chumi tüfachi wentru? Ayüwün mu eluwi tañi kelluaetew kiñe kristiano Anania pingelu, fey Sawlu “witratripay ka fawtisangey” (Hecho 9:17, 18; Galata 1:14). Rupalu chi antü, tüfachi wentru apostol Pablo kimngerpuy. Ngüneduamfali tüfa: Sawlu kimürpulu müten Jesus ñi kelluntukuken tañi küme tripayal Chaw Dios ñi ayükeel, fey newe üngümlay rume ñi fawtisawal (papeltunge Hecho 22:12-16).\\nPu chillkatukelu fente tañi ayüwülkeetew ti rüf dungu tañi kimürpuel, kom piwke mu ayükey ñi fawtisawal\\n11. 1) ¿Chumngelu fawtisawkey pu chillkatukelu Biblia famülke mew? 2) Fawtisawün mu kiñe che, ¿chum duamkeiñ?\\n11 Famülke mew ka femngechi femkey fentren chillkatukelu Biblia, wechekeche ka füchakeche. Fente ñi piwkeyekefiel ka feyentukefiel Biblia tañi feypin, kom piwke mu ayükey wülal ñi mongen Jewba mew ka fawtisawal. Kiñe che llowlu ti rüf dungu ka eluwlu ñi fawtisawal, kom pu Dungukelu Iney Ngen Jewba müna ayüwkeiñ. Ka femngechi femkey pu chaw tañi yall ñi fawtisawün mu. Feymu fütrake trawün mu müna ayükeiñ allkütual ti wewpin ñi wülngeal pu fawtisawalu. Feychi 2017 tripantu mu, doy 284.000 che fawtisawi, femngechi pengeli ñi wülün tañi mongen Jewba mew (Hecho 13:48). Kom engün kimniey ñi duamfalngen tañi fawtisawal pu inaniefilu ta Jesus. Welu, ¿chumingün ñi femürpual tüfa?\\n12. Ñi fawtisawal kiñe chillkatukelu Biblia, ¿chem müley ñi femal?\\n12 Ñi fawtisawal kiñe chillkatukelu Biblia, müley ñi kimürpual ti rüf dungu Jewba mew, ñi ayünieel chumngechi feleal ti Mapu ka ti pu che, ka ñi chumün tañi montulcheal (1 Timotew 2:3-6). Fey wüla müley ñi feyenturpual, tüfa kelluaeyew ta inayal Chaw Dios ñi pin ka femwenoal kidu tañi üdekeel (Hecho 3:19). Welu petu amulele ñi femken wedake dungu, ka wülkünufule ñi mongen Jewba mew, kidu llowmalayaeyew (1 Korintio 6:9, 10). Kafey pu küpa fawtisawlu müley ñi trawüluwal, amuldungual ka kimeltucheal. Müna duamfali ñi femal tüfa kom pu küpa inaniefilu Jesus (Hecho 1:8). Kiñe chillkatukelu Biblia wüne femle kom tüfa, fey wüla kiñe ngillatun mu wülafuy ñi mongen Jewba mu ka fawtisawafuy.\\nKELLUAFIYIÑ PU CHILLKATUKELU ÑI KÜPA FAWTISAWAL\\nKimeltucheken mu, ¿eluwkeymi tami feypiafiel ti che fente ñi falin-ngen tañi fawtisawal? (Inaduamnge parrafo 13).\\n13. Longkontukuliyiñ fente ñi duamfalngen tañi fawtisawal pu chillkatukelu Biblia, ¿chem chumaiñ?\\n13 Kellufiliyiñ taiñ pu yall ka pu chillkatukelu Biblia ñi femal tüfachi dungu taiñ ngüneduampeel, falin-ngey rakiduamtukual tüfa: ñi küme inayafiel engün ta Jesus, duamfalngey tañi fawtisawal. Longkontukuliyiñ tüfa, eluwaiñ taiñ feypilelafiel fente ñi falin-ngen wülal tañi mongen Jewba mu ka fawtisawal. Chumül rume duamfalngele feypilelafuiñ. Feley llemay, ¡müna ayüleiñ kidu engün ñi küme amulerpual Jewba ñi rüpü mew ka tañi fawtisawal!\\n14. ¿Chumngelu dikümtukulayafiyiñ ta iney no rume ñi fawtisawal?\\n14 Chaw Jewba dikümtukukelafi ta iney no rume tañi poyeaetew, feymu turpu dikümtukulayafiyiñ tañi fawtisawal kiñe pichikeche, weche kam chillkatukelu Biblia (1 Juan 4:8). Chillkatuliyiñ kiñe che iñchiñ, kimeltuafiyiñ ñi falin-ngen kidutu tañi weniyeafiel ta Jewba. Feychi chillkatukelu rüf mañumkülele ñi kimeltulelngeel ti rüf dungu Jewba mew ka rüf eluwkülele ñi inayafiel ta Jesus, fey kidu ñi pin mu küpa fawtisaway (2 Korintio 5:14, 15).\\n15. ¿Feypiafuiñ tunten tripantu ñi nieal kiñe che ñi fawtisawal? ¿Chumngelu am?\\n15 ¿Tunten tripantu duamfalngey ñi nieal kiñe che tañi fawtisawal? Fawtisawafuy tunten tripantu niefule rume, kakerumelu kay ñi tunteñman kiduke pu che ñi küme weniyeafiel ta Jewba. Kiñeke weche fawtisawlu amuley tañi poyekefiel ta Jewba fentren tripantu rupale rume. Kakelu kimürpuy Biblia dew füchalu, fey fawtisawi. ¡Kiñeke doy pataka tripantu nierkey!\\n16. Kiñe che fawtisawyelu ka religion mew, ¿chumngelu duamfalngey tañi wiño fawtisawal ñi Dungukelu Iney Ngen Jewba ngerpual?\\n16 Kiñe papay fawtisawyelu kakelu religion mew eluwi ñi chillkatual Biblia kiñe lamngen engu. Feymu ramtufi: ‘¿Rüf duamfalngey tañi wiño fawtisawal?’. Taiñ lamngen pengeleyew kiñeke trokiñ Biblia mu tañi wiñoldunguafiel. Fey ti papay kimtukulu Biblia ñi chem pilen, eluwi tañi fawtisawal, epe 80 tripantu nierkelu rume. ¿Chem kimeltukeeiñmew tüfa? Jewba llowafi kiñe che ñi fawtisawün, tüfachi che rüf kimle Jewba ñi ayükeel. Fey dew fawtisawle rume ka religion mu, duamfalngey tañi fawtisawal ñi Dungukelu Iney Ngen Jewba ngerpual (papeltunge Hecho 19:3-5).\\n17. Feychi antü tañi fawtisawün, ¿chem mu kümeafuy ñi rakiduamal ti che?\\n17 Müna ayüwün-ngey feychi antü ñi fawtisawün kiñe che. Welu kafey ngüneduamfali, küdawngeafulu am inayafiel ta Jesus. Ti fawtisawalu ‘wülkünun ñi mongen eymi mu’ feypikünufi ta Jewba, feymu kümeafuy ñi rakiduamal tunte küdawtuay tañi mupial. Feley llemay, fewla eluwküleay “tañi kisu ngünewün mongelewetunoael, welu may mongeleay ñi tuteafiel ta Cristo, tati lalu ka wiñomongetulu itrokom che mew” (2 Korintio 5:15; Matew 16:24).\\n18. ¿Chem ramtun ngüneduamaiñ ti küpalechi chillkatun mew?\\n18 Chumngechi taiñ ngüneduampeel nga, müna falin-ngey kiñe che ñi wülün tañi mongen Jewba mew. Feymu fill rakiduamkülefuy Maria tañi ñuke, taiñ nütramkapeel ellaka mew. Fey chaw kam ñukengelmi, ramtuwpelaymi chi: “Tañi yall, ¿rüf pepikawküley ñi fawtisawal? ¿Rüf kimniey Jewba ñi ayükeel, femngechi tañi llowaetew ñi fawtisawün? ¿Kümepeafuy may ñi wüne konal universidad mu kam nieal küme küdaw petu tañi fawtisawnon? Fawtisawle wüla, ¿chem rupayafuy weda kulpafule?”. Ngüneduamaiñ tüfachi ramtun ti küpalechi chillkatun mew, ka kimürpuaiñ chumngechi küme rakiduamafuy pu chaw ka ñuke tañi yall ñi fawtisawün mew.\\nWülal taiñ mongen Jewba mew: kiñe ngillatun mew feypikünufiyiñ ta Jewba taiñ poyeafiel ka femal tañi ayükeel kom taiñ mongen mew. Kidulen mu femiyiñ tüfachi sakin ngillatun. Kom pu inaniefilu ta Jesus müley tañi wülal ñi mongen Jewba mew ka fawtisawal.\\n¿Wülimi tami mongen Jewba mew?\\nPu küpa fawtisawlu ramtungekey epu dungu petu tañi fawtisawnon ñi Dungukelu Iney Ngen Jewba ngerpual. Fey kom pu trawüluwlu allkütukey ñi wiñoldunguel engün. Ti wünen ramtun feypi: “Mupiltulu am eymi Jesukristo ñi lan mu, ¿wiñorakiduamtuymi tami kulpan-nien mu ka wülimi tami mongen ta Jewba tami femal kidu ñi ayükeelchi dungu?”.\\nPetu ñi fawtisawnon, ¿chumngelu ti che wüne müley ñi wülkünual tañi mongen Jewba mew kiñe ngillatun mu? Kiñe tripantu peno petu ñi werkünofiel tañi pu disipulu ñi kimeltucheal ka fawtisacheal, Jesus feypifi tañi pu apostol ka kakelu che ñi inanieetew: “Iney rume ayüle iñche ñi disipulungeael, kisu ngüyünentuwpe, ka eluwkülepe ñi kutrankawael [...], fey inaechimew” (Matew 16:24; 28:19, 20).\\nMiyawpalu Jesus Mapu mew, kom tañi mongen mu doyümi ñi femal Jewba tañi ayükeel. Feymu pu chillkatukelu Biblia küpa femle kom ñi feypiel Jesus, müley ñi kidutu ngüyünentuwal ka wülkünual ñi mongen tañi femal Jewba ñi ayükeel, chumngechi ñi femün Jesus (Matew 26:39). Fey fawtisawün mu kiñe che, pengelelkefi itrokom che kidu tañi ngüyünentuwken ka tañi eluwkülen ñi poyeafiel ta Jewba kom tañi newen, ñi nieel ka ñi adümuwün mew (Romanu 12:1). Feymu ramtungekey pu küpa fawtisawlu ñi dew wülün tañi mongen Jewba mew femal kidu ñi ayükeel.\\nPu chaw ka ñuke, ¿kellukepefimün may tamün pu yall ñi fawtisawal?\\n¡Müna duamfali ka ayüfali taiñ llowchefengen!\\nNorümngeliyiñ ngüneduamaiñ Jewba ñi piwkeyen\\n“Eluwmün tamün norümngeal, fey kimchengeaymün”\\nWirin dungu Chumngechi entual fillke papel TI WERKEN (ÑI CHILLKATUNGEAL) Marzo 2018\\nAudio Chumngechi entual audio TI WERKEN (ÑI CHILLKATUNGEAL) Marzo 2018\\nTI WERKEN (ÑI CHILLKATUNGEAL) Marzo 2018","num_words":1939,"character_repetition_ratio":0.083,"word_repetition_ratio":0.0,"special_characters_ratio":0.209,"stopwords_ratio":0.379,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chumngechi puwafuiñ itrofill che tañi piwke mu? | Ñi chillkatungeal\\nTi Werken (ñi chillkatungeal) | Julio 2019\\nPAPELTUAFUYMI abua acholi afrikáans akha albanés alemán altaico aluro amis amárico armenio aucano aymara ayá azerí azerí (alfabeto cirílico) bajo alemán bashkir bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano cakchiquel occidental camboyano catalán cebuano chabacano changana (mozambique) checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuukés chuvash cibemba cingalés citonga congo coreano criollo de las seychelles criollo guadalupeño criollo haitiano criollo inglés de Belice criollo mauriciano croata damara dangme danés dehu digor diula duala edo efik embunda endebele endebele de Zimbabue endonga endáu enzema eslovaco esloveno español estonio ewé finlandés fiyiano fon francés ga galés garífuna georgiano griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo idoma igede ilocano indonesio inglés ishan islandés isoko italiano japonés javanés kabiye kachin kannada kaonde kayin sgaw kazajo kazajo (alfabeto árabe) kekchí khana kikamba kikongo kikuyu kiluba kimbundu kiniaruanda kipende kirguís kiribatiano kirundi kisi krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lahu lao lengua de señas argentina lengua de señas boliviana lengua de señas chilena lengua de señas colombiana lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas australiano lenguaje de señas brasileño lenguaje de señas británico lenguaje de señas checo lenguaje de señas chino lenguaje de señas coreano lenguaje de señas croata lenguaje de señas cubano lenguaje de señas de quebec lenguaje de señas eslovaco lenguaje de señas filipino lenguaje de señas finlandés lenguaje de señas francés lenguaje de señas griego lenguaje de señas hondureño lenguaje de señas húngaro lenguaje de señas indio lenguaje de señas indonesio lenguaje de señas italiano lenguaje de señas japonés lenguaje de señas malauí lenguaje de señas panameño lenguaje de señas paraguayo lenguaje de señas peruano lenguaje de señas polaco lenguaje de señas rumano lenguaje de señas ruso lenguaje de señas sudafricano lenguaje de señas tai lenguaje de señas taiwanés lenguaje de señas zimbabuense lenie letón lhukonzo lingala lituano lomue luganda lunda luo luvale macedonio macua makua-meto malayo malayálam malgache maltés mam mambue-lungu mapudungun maratí marshalés maya mazateco de Huautla mingreliano mixe del norte mixteco de guerrero mizo mongol more motu navajo nepalés ngäbere (o guaymí) nias niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otetela palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quiché rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia ronga rumano runyankore ruso rutoro samoano sango sanguir saramacano sena sena sepulana serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco turcomano tuvaluano twi tártaro ucraniano uhobo uigur (alfabeto cirílico) uigur (alfabeto árabe) umbundú urdu uruund uzbeko uzbeko (alfabeto latino) vendal vietnamita wallisiano waray-waray wayuunaiki wolaita xhosa xitshwa yapés yoruba zandé zapoteco del istmo zulú árabe ñanya ñemba\\nTROKIÑ ÑI CHILLKATUNGEAL 30\\n¿Chumngechi puwafuiñ itrofill che tañi piwke mu?\\n“Fey ñi chumngen ta kakelu femkünuwken ta kisu engün reke, fey chumngechi rume ñi pepi montulafiel müten ta ineyngeay rume” (1 KOR. 9:⁠22).\\n82 ÜLKANTUN Wilüfpe tamün pelon\\n¿CHEM KIMAIÑ? *\\n1. Famülke mu, ¿chem dungu kaletuy kiñeke trokiñ mapu mu?\\nRUME fentren che wall Mapu mu inaniekefuy kiñe feyentun kam religion. Welu famülke mu kaletuy tüfa. Rupalu chi tripantu doy fentren che feypikey: “Feyentukelan Ngünechen mu”. * Doy may epe kom che femngechi feypikey kiñeke trokiñ mapu mu (Mat. 24:⁠12).\\n2. ¿Chumngelu fentren che feyentukelay Ngünechen mu?\\n2 ¿Chumngelu fentren che feyentukelay Ngünechen mu? * Kiñeke che rakiduamkeyngün tañi weda dungu ñi rupameken engün kam eluwküleyngün ñi küme rupaleal müten (Luka 8:⁠14). Kakelu che feyentukey Ngünechen mu, welu feypikey: “Ti religion kellukelaeiñmu famülke mu, chaftukefi ciencia dungu ka pepilfalngelay tañi kimeltukeel”. Tüfachi pu che ñi pu weni ka tañi pu kimeltuchefe feypikeeyew ti mongen ñi küpan evolucion mu. Tüfachi kimeltun ka feypikey fentren che tripalu radio mu, television mew, internet mu kam kakelu femngechi dungu mu. Welu müte feypingekelayngün chumngelu ñi feyentuafiel ta Chaw Dios. Kakelu che ngüneduamkefi pu longkolechi religioso ñi rume diñmatukefiel ta plata ka ñi küpa ngüneniekefiel pu che, feymu ayükelafingün. Kafey kiñeke trokiñ mapu mu, kiñeke gobierno müte elukelafi pu che ñi poyeafiel ta Ngünechen. Kakelu che feyentuwelay ñi mülen ta Ngünechen.\\n3. Tüfachi chillkatun, ¿chem kimeltuaeiñmu taiñ femal?\\n3 Jesus feypi: “Amumün, kom chüf mapu müleyechi pu che mew. Ka kimeltuafimün femngechi tañi kimaetew engün ka iñche ñi disipulungeael engün” (Mat. 28:⁠19). Feymu müley taiñ kelluafiel pu feyentukenolu Ngünechen mu, femngechi ñi piwkeyerpuafiel ta Chaw Dios ka inanierpuafiel ta Jesus. ¿Chumngechi femafuiñ tüfa? Longkontukuaiñ: kakerumey chumngechi ñi tremümngen ta che, fey kakerumekey chumngechi llowkey Chaw Dios ñi dungu. Pu che tremümngelu Europa mapu mew trürlay chumngechi ñi tremümngen ta che Asia mapu mew mülelu, fey trürlay chumngechi ñi llowken engün Chaw Dios ñi dungu. ¿Chumngelu? Europa mapu mew, fentren che ella kimniefi tati Biblia ka allkütukey Ngünechen ñi dewmafiel kom. Welu Asia mapu mew epe kom che kimnielafi tati Biblia ka feyentukelayngün ñi mülen ta Ngünechen. Feymu tüfachi chillkatun kimeltuaeiñmu chumngechi kelluafiel ta itrofill che, femngechi Chaw Dios ñi dungu puway tañi piwke mu engün.\\nRAKIDUAMLAYAIÑ PU CHE ÑI KIMÜRPUNOAFIEL TA JEWBA\\n4. ¿Chumngelu küme rakiduamtukunieafiyiñ pu che?\\n4 Rakiduamnieaiñ kom pu che ñi kimürpuafel ta Jewba. Fill tripantu kiñeke che feyentukenofulu Ngünechen mu Dungukelu Iney Ngen Jewba ngetukey. Kiñeke engün küme mongen yeniekefuyngün, fey weda duamelkefeyew ñi epu rume piwkengen pu longkolechi religioso. Welu kakelu che küme yeniekelafuy tañi mongen, fey mülefuy ñi elkünutuafiel fentren wedake wimtun. Fey rüf maneluwafuiñ may Jewba taiñ kelluaetew taiñ peafiel feychi pu che “eluwlu ñi rumel mongeleal” (Hecho 13:⁠48, TNM; 1 Tim. 2:⁠3, 4).\\nKakünutuaiñ chumngechi taiñ nütramkayafiel pu che feyentukenolu Biblia mu. (Inaduamnge parrafo 5 ka 6). *\\n5. ¿Chumngelu küme allkütukeeiñmu pu che?\\n5 Küme chengeaymi ka küme dulliaymi tami chem pial. ¿Chumngelu küme allkütukeeiñmu pu che? Fentren rupa, kidu engün doy ngüneduamkey chumngechi taiñ nütramkakefiel pu che, chem taiñ feypin mu no. Küme chengeliyiñ, küme dulliliyiñ taiñ chem pial ka rüf duamtufiliyiñ pu che, tüfa engün ayüwmayay. Dikümtukukelafiyiñ (fülümtukukelafiyiñ) pu che ñi allkütual taiñ kimeltumekelfiel. Doy may eluwküleiñ taiñ kimal chumngelu feyentukelayngün ñi mülen ta Ngünechen. ¿Chem kakerume rakiduam niey ta che? Kiñeke che ayükelay ñi nütramkayal religion dungu mew kimnoelchi che engu. Kakelu che ayükelay ñi ramtungeal chem ñi rakiduamken kidu engün Chaw Dios ñi dungu mew. Ka kiñeke che yewekey kimngele ñi papeltumeken Biblia, doyelchi may mülele kiñe Dungukelu Iney Ngen Jewba engu. Chem femfule rume engün, yamnieafiyiñ chem ñi rakiduamkeel ti che (2 Tim. 2:⁠24).\\n6. 1) Pablo nütramkafilu kakerumen che, ¿chumngechi femkefuy tañi amuldungual? 2) ¿Chumngechi inayentuafuiñ Pablo ñi femün?\\n6 Ngüneduamliyiñ kiñeke che ñi ayükenon tañi nütramkangeal Biblia mu, Ngünechen mu kam religion mu, ¿chumafuiñ? Kakünutuafuiñ taiñ chem nütramkayafiel pu che, chumngechi ñi femün ta Pablo. Kidu nütramkalu pu judiu engün kimeltulelfi chem ñi feypilen tati Wirin Chillka. Welu Areopago mu nütramkafilu pu kim wentru Grecia tuwlu, feypilafi Biblia mew ñi tripan taiñ chem nütramkamekefiel (Hecho 17:⁠2, 3, TNM; 17:⁠22-31). ¿Chumngechi inayentuafuiñ ta Pablo? Nütramkafiliyiñ kiñe che feyentukenolu Biblia ñi feypin, doy kümeafuy feypinoafiel Biblia mew ñi tripan taiñ chem feypimekefiel. Kiñe che yewele ñi kimngeal ñi papeltumeken Biblia iñchiñ mu, pengelelafuiñ ti texto fey ñi ngüneduamnon kakelu che, femafuiñ tüfa taiñ elektroniko chemkün mu.\\n7. Pablo ñi femün mülelu 1 Korintio 9:⁠20-23, ¿chumngechi inayentuafuiñ?\\n7 Inaduamafimi chumngechi ñi rakiduamkülen ta che ka kim allkütuaymi. Eluwaiñ taiñ kimal chumngelu femngechi rakiduamkey pu che (Prov. 20:⁠5). Ka wiño inaduamaiñ ñi femün ta Pablo. Kidu judiu tuwün-ngefuy, feymu mülefuy ñi kakünutual tañi nütramkan amuldungulelfilu pu judiu tuwün-ngenolu. ¿Chumngelu? Kiñeke kimkelafuy ta Jewba ka tati Wirin Chillka, kakelu engün pichin kimniefuy müten. Famülke mu iñchiñ chillkatuafuiñ taiñ fillke papel mu ka feypiafuiñ taiñ kelluaetew pu peñi ka lamngen pütrüñma amuldungukelu, femngechi doy küme kimnieaiñ ñi chem rakiduamkeel pu che chew taiñ amuldunguken (papeltunge 1 Korintio 9:⁠20-23).\\n8. We nütramkafiliyiñ pu che Biblia mu, ¿chumafuiñ?\\n8 Ayünieiñ peal feychi pu che “küme piwkengelu” (Mat. 10:⁠11). Taiñ femürpual tüfa, ramtuafiyiñ pu che chem ñi rakiduamkülen ka kim allkütuafiyiñ. Ngüneduamaiñ ñi femken kiñe peñi Inglaterra mapu tuwlu. Kidu ramtukefi pu che chumngechi ñi ayüwküleal pu kurewen, chumngechi tremümafiel pu pichikeche ka chumngechi newenküleal rupan mu wedake dungu. Fey wüla taiñ peñi allkütukefi chem ñi feypin pu che ka ramtukefi: “¿Chumngentufimi tüfachi ngülam wirintukungelu epe 2.000 tripantu kuyfi mu?”. Ramtulu wüla, taiñ peñi “papeltulelaeyu Biblia” pikelafi pu che, welu pengelelkefi kiñe küme dullielchi texto tañi celular mu.\\nPUWAIÑ PU CHE TAÑI PIWKE MU\\n9. ¿Chumngechi kelluafuiñ pu che müte ayükenolu nütramkangeal Chaw Ngünechen mu?\\n9 Kiñeke che müte ayükelay ñi nütramkangeal Chaw Ngünechen ñi dungu mu, fey taiñ puwal ñi piwke mu nütramkalelafuiñ kiñe dungu tañi duamnieel engün. ¿Chem feypiafuiñ? Kiñeke che afmatukefi kom ñi mülen nag Mapu ka kallfü wenu mew. Feymu feypiafuiñ chi: “Kimpelaymi pu cientifico ñi ngüneduamkefiel chem ñi mülen Mapu mew, fey ñi dewmayal fillke chemkün. Kiñeke adümuwlu ngüneduamkefi ñi chumlen tati pilun, fey ñi dewmayal microfono. Ka femngechi ngüneduamngekey ñi chumlen tati nge, fey ñi dewmangeal ta camara. Fey ¿chem piafuymi eymi? ¿Kom ñi mülen Mapu mu kidutu dewmawi müten? Kam, ¿müley iney tañi dewmaetew?”. Küme allkütuaiñ chem taiñ feypiaetew, ka feypiafuiñ: “Pu cientifico inayentukefingün ñi chumlen tati pilun ka tati nge. Welu feychi kimün küpay tati Dewmafilu ti nge ka ti pilun. Ngüneduamfali ñi wirintukuel kiñe kim wentru kuyfi, kidu feypi: ‘Tati dewmafilu ti pilun, ¿allkütunoafulu am? Tati dewmafilu ti nge, ¿pelonoafulu am? [...] ¡Kidu llemay elukefi kimün tati pu che!’. Kiñeke cientifico ka femngechi rakiduamkeyngün, fey feyentukeyngün Ngünechen ñi dewmael kom ti müleyelu” (Sal. 94:⁠9, 10). Fey wüla pengelelafuiñ kiñe video mülelu jw.org® chew ñi feypilen “Wechekeche”, fey mu müley kiñeke video feypilelu “Pu wechekeche ñi feypin: Feyentual Ngünechen mu” (amunge ta FILLKE PAPIL > FILLKE VIDEO). Ka eluafuiñ ti papel ¿Es la vida obra de un Creador? kam ti papel El origen de la vida. Cinco cuestiones dignas de análisis.\\n10. ¿Chem feypiafuiñ pu che müte ayükenolu nütramkayal Chaw Ngünechen ñi dungu?\\n10 Epe kom che ayükey ñi doy kümelkaletual küpalechi antü mu. Welu fentren che llükakey ñi apümkangeal ti Mapu ka ñi pepi mülewenoal tüfa mew. Ngüneduamaiñ ñi feypin kiñe witran-ngepakechi longkolelu Noruega mapu mu mülelu. Kidu feypi pu che ayükenolu ñi nütramkayal Ngünechen ñi dungu mu doy ayükey ñi nütramkayal chem ñi rupameken Mapu mew. Taiñ peñi chalikefi pu che, fey feypikefi: “¿Chem pimi? ¿Doy kümelkalepetuafuy may taiñ mongen? ¿Kellupeafeiñmu may pu politiko, pu cientifico kam kangelu kellu müleay?”. Kidu küme allkütukey ñi chem pikeetew pu che, fey papeltulelkefi kiñe texto, welu kiñeke mu re nütramkakefi kiñe texto feypilu ñi doy kümelkaletual taiñ mongen. Kiñeke che ayüwmakeeyew allkütulu ñi apümkangenoal ti Mapu ka ñi rumel müleal pu kümeke che, chumngechi ñi feypikünuel Biblia (Sal. 37:⁠29; Ecl. 1:⁠4).\\n11. 1) ¿Chumngelu kakünutuaiñ chem taiñ nütramkayafiel pu che? 2) Romanu 1:⁠14-16 feypi ñi femün ta Pablo, ¿chumngechi inayentuafuiñ?\\n11 Rume kümey kakünutual chem taiñ nütramkayafiel pu che amuldungun mu. ¿Chumngelu? Kom che ta trürlay. Chem ñi ayünieel kiñeke che, ayülayafuy ta kakelu che. Kiñeke che doy ayükey ñi nütramkangeal Biblia mu ka Chaw Dios ñi dungu mu, welu kakelu che doy kümeafuy ñi wüne nütramkangeal kakelu dungu mu. Chumngechi femfule rume, eluwküleaiñ taiñ nütramkayafiel itrokom che (papeltunge Romanu 1:⁠14-16). Welu longkontukuaiñ: Jewba elukefi pu küme piwkengelu ñi tremal tati rüf dungu tañi piwke mu engün (1 Kor. 3:⁠6, 7).\\n¿CHUMNGECHI AMULDUNGULELAFUIÑ PU FEYENTUKENOLU ÑI MÜLEN TA NGÜNECHEN?\\nFentren amuldungukelu duamniefingün pu che kake tuwün-ngelu ka feyentunolu Chaw Dios mu, fey pengelelkefingün kümeke ngülam Biblia mu. (Inaduamnge parrafo 12 ka 13).\\n12. ¿Chumngechi amuldungulelafuiñ pu che Asia mapu tuwün-ngelu?\\n12 Wall Mapu mew, fentren amuldungukelu pekefingün che Asia mapu mew tuwlu, kiñeke engün mülekefuy chew ñi katrütungekeel poyeafiel ta Chaw Dios. Fentren trokiñ mapu mu Asia mew mülelu, pütrün che turpu rakiduamkelayngün rume ñi mülepen may Chaw Ngünechen. Kiñeke che ayükey ñi doy kimal, fey feypifiliyiñ “¿küpa chillkatuymi Biblia?”, eluwküleafuyngün ñi femal. Welu kakelu che müte duamkülelay ñi doy kimürpual Biblia mu. ¿Chumngechi kelluafuiñ feychi pu che? We nütramkafiliyiñ engün, doy kümeafuy dungufemnoafiel Biblia ñi dungu mu, doy may müley taiñ nütramkayafiel kakelu ayükeelchi dungu ka pengelelafiel taiñ duamtufiel. Fey kümefule, nütramkayafuiñ chumngechi taiñ kümelkakeetew inayal Biblia ñi ngülam. Femngechi femkeyngün kiñeke amuldungukelu doy adümuwlu.\\n13. ¿Chem kelluafuy ta che ñi doy küpa kimafiel ta Biblia? (Inaduamnge ti adentun wenulelu).\\n13 Nueva York waria mu kiñe lamngen pemekefi pu che chino dungukelu, kidu feypi: “Eluwkülen ñi duamtucheal ka kim allkütucheal. Kimün mu iñche kiñe ka tripanche ñi we akun, feypikefiñ ‘¿dew wimtuleymi faw? ¿Peymi küdaw? ¿Küme trokitukeeymu pu che faw?’”. Kiñeke mu, tüfa kellukeeyew taiñ lamngen ñi kimeltulelafiel pu chino Biblia ñi dungu. Kümefule, taiñ lamngen ka feypikefi engün: “¿Chem pimi? ¿Chumngechi küme yewküleafuiñ kakelu che engün? ¿Papeltulelafeyu kiñe ngülam Biblia mu mülelu? Tüfa feypiley: ‘Tati lladkütudunguwlu kakelu che engu trürümngey tati ko felen rumelu müten katrütungefule rume. Feymu petu tami lladkütudunguwnon kiñe che engu, amutunge’. ¿Chem pimi? ¿Kellupeafeiñmu may tüfachi ngülam taiñ doy küme yewküleal ta kakelu che engün?” (Prov. 17:⁠14). Fentren che ayükey ñi doy kimal tati Biblia ngüneduamfilu ñi kümeke ngülam (Ecl. 7:⁠12). Femngechi nütramkafiliyiñ tati pu che, kimaiñ iney ayüniey ñi doy kimal.\\n14. Asia mapu mu, ¿chumngechi kiñe peñi amuldungukefi pu che feypilu “feyentukelan ñi mülen ta Dios”?\\n14 Kiñe che feypieliyiñmu: “Iñche feyentukelan ñi mülen ta Ngünechen”, ¿chem feypiafuiñ? Kiñe peñi Asia mapu mu mülelu, yeniey fentren tripantu ñi amuldungulelfiel femngechi che. Kidu feypi: “Faw, epe kom che feypilu ‘feyentukelan ñi mülen ta Dios’, küpa feypingün ñi poyekenofiel fillke dios ñi mülen Asia mapu mew. Feymu iñche feypikefiñ engün: ‘Feley, pu che dewmafi epe kom pu dios ñi poyengekeel, feymu rüfngelayngün’. Fey papeltulelkefiñ Jeremías 16:⁠20 feypilu: ‘¿Pu che dewmapeafuy may ta dios? Tüfa engün pepi dewmalayafuy rüfngechi dios’. Fey wüla ramtukefiñ engün: ‘¿Chumngechi kimafuiñ ñi rüfngen kiñe dios?’. Küme allkütukefiñ engün ka papeltukefiñ Isaías 41:⁠23 feypilu: ‘Feypimuaiñ chem tañi rupayal küpalechi antü mu, fey taiñ kimal tamün dios ngen eymün’. Papeltulu wüla, pengelelkefiñ chumngechi ñi femtripan Jewba tañi feypikünuel” pi taiñ peñi.\\n15. ¿Chem kimeltukeeiñmu ñi femün taiñ peñi?\\n15 Kangelu trokiñ mapu mülelu Asia mu, kiñe peñi feypi chumkey wiñopemetufilu ta che: “Pengelelkefiñ pu che kümeke ngülam Biblia mew mülelu, chumngechi ñi femtripan kiñeke pelon dungu ka nütramkakefiñ ñi chumlen tati Mapu. Fey feypikefiñ chumngechi kom tüfa ñi wirikonkülen Biblia mu pengelkey ñi rüf mülen ta Chaw Ngünechen ka ñi nien fentren kimün. Kiñe che eluwle ñi rakiduamal ñi mülepen may ta Chaw Dios, pengelelkefiñ chem pin ta Biblia Jewba mu”.\\n16. 1) Ñi feypilen Ebrew 11:⁠6, ¿chumngelu pu chillkatukelu duamniey ñi maneluwal Chaw Ngünechen mu ka tati Biblia mew? 2) ¿Chumngechi kelluafuiñ ñi doy maneluwal engün?\\n16 Chillkatulelfiliyiñ ta che feyentukenofulu Ngünechen mu, kellunieafiyiñ ñi rüf maneluwal tañi mülen ta Chaw Ngünechen (papeltunge Ebrew 11:⁠6). Ka kelluafiyiñ engün ñi maneluwal tati Biblia mew. Taiñ femürpual tüfa, duamfalngeafuy fentren rupa nütramkalelafiel kiñeke kimeltun ñi longkontukual. Fill rupa taiñ chillkatulelkefiel engün, kümeafuy taiñ ngüneduamal kidu engün mu chem pengelkeeiñmu ñi rüf küpan Ngünechen mew tati Biblia. Fey ngüneduamafuiñ chumngechi ñi femtripan tañi feypikünuel Biblia ka ñi rüfngen tañi feypiel ciencia dungu mu. Kafey ngüneduamafuiñ ñi rüfngen Biblia nütramkalu chem ñi rupan fütra kuyfi mu. Ka inaduamafuiñ chumngechi tati Biblia kellukefi pu che famülke mu.\\n17. Pengelelfiliyiñ pu che taiñ piwkeyeniefiel, ¿chumayngün chi?\\n17 Pu che koneltulele kiñe religion mu kam femnole rume, pengelelafiyiñ taiñ piwkeyeniefiel, femngechi kelluafiyiñ engün ñi inayafiel ta Jesus (1 Kor. 13:⁠1). Kimeltulelfiliyiñ pu che, pengelelafiyiñ Chaw Ngünechen taiñ piwkeyenieetew ka ayüniey iñchiñ taiñ piwkeyenieafiel. Kiñeke che ayükelafuy Chaw Ngünechen ñi dungu, kakelu che newe ayükelafuy, welu piwkeyerpufingün ta Chaw Dios, fey fawtisawingün. Fill tripantu femngechi femkey fentren che. Feymu rakiduamnieaiñ itrofill che ñi kimürpuafel ta Chaw Jewba, fey pengelelafiyiñ taiñ piwkeyeniefiel ka taiñ duamniefiel engün. Kim allkütuafiyiñ pu che ka inaduamafiyiñ chumngechi ñi rakiduamkülen engün. Kafey iñchiñ taiñ femün mu, kimeltulelafiyiñ ñi inayafiel ta Jesus.\\n¿Chumngelu rakiduamnieaiñ kom pu che ñi kimürpuafel ta Jewba?\\nPu che feyentukenolu ñi mülen ta Ngünechen, ¿chumngechi amuldungulelafuiñ engün?\\n¿Chumngelu amuldungulelafiyiñ itrofill che?\\n76 ÜLKANTUN ¿Chum duamkülekeymi?\\n^ parr. 5 Famülke mu doy fentren che feyentuwelay Ngünechen mu. Amuldungun mu peafuiñ femngechi che. Feymu tüfachi chillkatun mew ngüneduamaiñ chumngechi kimeltulelafuiñ feytachi pu che Biblia ñi kimeltukeel. Kafey inaduamaiñ chumngechi kelluafuiñ ñi maneluwal engün Biblia ñi feypin mu ka feyentuleal Chaw Jewba mu.\\n^ parr. 1 Ramtungey ta che, fey kimngerpuy ñi mülen che feyentukenolu Ngünechen mu Australia, Canada, Europa ka Asia mapu mew. Europa mapu mu müley ta Albania, Alemania, Austria, Azerbaiyan, Dinamarca, España, Francia, Irlanda, Noruega, Paises Bajos, Reino Unido, Republica Checa, Suecia ka Suiza. Ka Asia mapu mu müley ta China, Corea del Sur, Hong Kong, Israel, Japon ka Vietnam.\\n^ parr. 2 FALIN DUNGU: Tüfachi chillkatun mu, feypiliyiñ pu che feyentukenolu Ngünechen mu ka küpa feypi feychi pu che inakenolu chem feyentun kam religion no rume.\\n^ parr. 54 ¿CHEM PENGELI TI ADENTUN? Kiñe peñi küdawkelu pital mu, amuldungulelfi kiñe chaf küdawfe. Fey wüla ti wentru koni taiñ sitio internet jw.org mu.\\nPepikawaiñ fewla taiñ chaftuafiel ti kayñetun dungu\\nFentekünulayaiñ taiñ poyekefiel ta Jewba, katrütungeliyiñ rume\\nKelluafiyiñ pu che ñi inayafiel ta Jesus\\nPU CHE ÑI MONGEN Turpu rakiduamkelafun fente tañi kümelkayafetew Jewba\\n¿Rüf lapey may Jesus iñche tañi duam mu?\\nWirin dungu Chumngechi entual fillke papel TI WERKEN (ÑI CHILLKATUNGEAL) Julio 2019\\nAudio Chumngechi entual audio TI WERKEN (ÑI CHILLKATUNGEAL) Julio 2019\\nTI WERKEN (ÑI CHILLKATUNGEAL) Julio 2019","num_words":2899,"character_repetition_ratio":0.071,"word_repetition_ratio":0.0,"special_characters_ratio":0.186,"stopwords_ratio":0.311,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Juan 12 ARNNT - Kayu antülewelu ñi akuael tati pu - Bible Search\\nMaria tukulelfi perfume ta Jesus ñi namun mew\\n(Matew 26.6-13; Marku 14.3-9)\\n1Kayu antülewelu ñi akuael tati pu judiuche ñi Paskua kawiñ, Jesus amuy ta Betania waria mew, chew mülekefuy ta Lasaru, tüfey ta kisu ñi wiñomongeltuel. 2Üyew pepikalngey ti pun iyael Jesus tañi poyengeael. Marta mekerkey ñi poyechen, fey Lasaru ürke kiñe tati anülelu mesa mew, imekelu ta Jesus engün. 3Maria küpalüy kiñe küla pataka gramo perfume, re nardongelu, ka rume falilu, fey tukulelfi Jesus ñi namun mew ka pürüm piwümeltufi kisu ñi tünay longko mew. Fey ti ruka küme nümülewey ti perfume mew. 4Feymew Juda Iskariote, kiñe tati pu disipulu ürke ti wültukufilu ta Jesus, fey feypi:\\n5—¿Chumngelu am fendengelay tüfachi perfume küla pataka denario mew, fey ñi elungeael ti pu pofre?\\n6Welu Juda feypilay tañi poyeniefiel mew tati pu pofre, fey kisu am weñefengefulu, ka femngechi kisu nierkey ti kütrüng pülata kom kisu engün ñi pülata, fey weñekerkefuy tati tukuel ti kütrüng pülata mew.\\n7Fey Jesus feypieyew:\\n—Chem pikefilmün rume, tüfachi domo fempey tati feychi antü iñche tañi rüngalngeael. 8Tati pu pofre rumel müleay ta eymün mew, welu iñche rumel mülelayan.\\nTrürümkadungulelngey ta Lasaru\\n9Rume fentren pu judiu longkolelu kimtukuyngün ñi mülepun ta Jesus Betania mew, fey amuyngün ta üyew, fey Jesus müten ürke no tañi pemeafiel engün, welu ka femngechi ta Lasaru, tüfey tañi wiñomongeltuel ta Jesus. 10Feymew ti pu longkolelu tati pu saserdote mew rakiduamingün ñi ka femngechi langümafiel engün ta Lasaru. 11Fey kisu ñi duam am rume fentren pu judiu püntütripatulu kisu engün mew tañi feyentufiel mew ta Jesus.\\nKom ti pu che Longko ülmenkünulu trokiniefi ta Jesus\\n(Matew 21.1-11; Marku 11.1-11; Luka 19.28-40)\\n12Fentren che wüne amurkey ta Jerusalen kechu antülewelu ñi müleael tati Paskua kawiñ. Fey kangelu antü mew, dew rupalu ti ilelkawün Lasaru ñi ruka mew, fey ti pu che kimi engün Jesus ñi akuael Jerusalen waria mew. 13Feymew Jesus amulelu rüpü mew, ti pu che katrünentuyey tapül palmera ka tripay engün ñi llowmeafiel wirarkülen:\\n“¡Osana, tüfa ta montulaeiñmew!\\n¡Küme felen nieay tati küpalu Ñidol ñi üy mew!\\n¡Küme felen nieay ta Israel ñi longko ülmen!”+\\n14Jesus perpuy kiñe furiku, fey pürakawelluy ti furiku mew, chumngechi ñi feypilen ta Wirin Chillka mew:\\n15“Llükakilnge, iñche ta montuluwayiñ Sion waria che.\\nLeliwülfinge, tami longko ülmen\\nkawellutulen küpaley kiñe pichi furiku mew.”+\\n16Feychi antü mew kisu ñi pu disipulu ngüneduamlafi engün chumngelu ñi feypilen tüfachi dungu. Welu Jesus feychi dew püratulu wenu mapu mew, kisu ñi pu disipulu ngüneduami wüla engün kom tüfachi dungu ñi wirilen femngechi dungu ñi femael ta Jesus, ka femngechi dungu mew ñi rupayael ta Jesus.\\n17Fey ti pu che mülelu Jesus engün feychi wiñomongeltufilu ta Lasaru ti küfwe mew, nütramyeniey engün ñi peelchi dungu. 18Feymew ti pu che tripay engün ñi llowafiel ta Jesus, kimniefilu engün am ti afmatufal dungu ñi femel. 19Welu ti pu farisew welukonkechi feypiwingün:\\n—Fey fantepu mew petu pepi chumlafiyiñ rume. ¡Kom mapu mülechi pu che feyentuay kisu mew!\\nKiñeke kake tripanche kintuyawülfi ta Jesus\\n20Feytichi pu che amuyelu ñi ngillatuael ta Jerusalen ti Paskua kawiñ mew, mülerkey kiñeke kake tripanche kisu engün mew, 21fey tüfa engün fülkonpurkey ta Felipe mew, tati Betsayda waria tuwlu ta Galilea mapu mülelu, fey llellipufi engün ta Felipe:\\n—Chachay, ayüleiñ taiñ nütramkayafiel ta Jesus.\\n22Fey Felipe wütufi ta Andre ñi feypiafiel tüfachi dungu, fey mür amuy engu ñi nütramelmeafiel ta Jesus. 23Feymew Jesus feypieyew:\\n—Püllelepay dewma tañi wenu püramngetuam tati Wentrukünuwpalu. 24Rüf dungu mew feypiwayiñ, fey kiñe fün kachilla rüngalkonnole ta pülli mew ka lanole, amulekey ñi kiñe fünngen müten. Welu lale, wülay rume fentren fün kachilla. 25Tati pu che doyümnielu ñi mongen iñche mew, fey ta pelayay montun ñi mongen mew, welu tati ütrüflu ñi mongen iñche ñi müngeltuetew mew tüfachi mapu mew, fey ta nieay rumel mongen. 26Fey kiñe che ayülele ñi poyeaetew, inaechimew, fey chew müleli ta iñche, üyew müleay tañi poyekeetew. Fey iney rume poyeelimew yamün mew, iñche ñi Chaw ta ka femngechi poyeafi yamün mew ―pi.\\nJesus eluwküley ñi layael\\n27Fey Jesus amuley ñi feypilen: ¡Fewla ta rume wesa kutrantupiwkelen! Kimlan ñi chem piael. ¿Feypian may: “Chaw, montulaen tüfachi wesa dungu mew”? ¡Welu feypilayan tüfachi dungu iñche am küpalu ñi rupayael tüfachi lan dungu mew! 28Chaw, kom che püramyepe tami üy. Feymew allkünngey kiñe dungun wenu mapu feypilu: “Kom che dew elufiñ ñi püramyeaetew ka wiñome eluafiñ tañi püramyeaetew engün eymi tami femel mew.”\\n29Fey ti pu che mülelu tüfey mew allküyey, fey feypi engün ñi kiñe tralkanngen, welu kiñekentu feypi engün:\\n—Kiñe werken püllü ta dungueyew.\\n—Iñche ñi duam no tati tañi allküngen ti dungun, welu eymün tamün duam mayfe. 31Fantepu mew llituay tañi ramtukadungungeael ñi chumngen ta tüfachi mapu mew mülechi pu che, fey ka femngechi ramtukadungungeay tati ngenkawkülelu tüfachi mapu mew tañi niewenoael ta awtoridad. 32Welu iñche feychi witrañpüramngetuli ta mapu mew, kom che kisutu famküpalafiñ ta iñche mew. 33Fey tüfa famngechi feypilu ñi witrañpüramngeael kimelürkey chumngechi tañi layael.\\n34Fey ti pu che llowdunguy:\\n—Fey ti ley dungu mew kimiyiñ tati Cristo ñi rumel mongeleael. ¿Chumngelu am eymi feypimi tati Wentrukünuwpalu müley ñi witrañpüramngetuael? ¿Iney am tati Wentrukünuwpalu?\\n35Jesus feypieyew engün:\\n—Iñche mülen eymün mew tati pelon reke, welu müte tunteñma mülewelayan. Miyawmün may, petu tamün niefiel ti pelon, femngechi tamün dumiñmanoael, fey am ti miyawlu ta dumiñ mew, kimkenolu chew ñi amulen. 36Feyentufimün ta pelon petu tamün niefiel femngechi ta koneltuleaymün ta pelon mew ―pi.\\nFey dew feypilu tüfachi dungu, Jesus tripatuy fey ellkawi tañi penoaetew ta tüfeychi pu che.\\nChumngelu ñi feyentunon ti pu judiu Jesus mew\\n37Kom tüfachi dungu tañi nütramyepeel Jesus tunte femfuy rume ti afmatufal dungu kisu engün ñi adkiñ mew, welu kisu engün feyentulay Jesus mew. 38Fey felelu am ñi mupiael tañi wirielchi dungu tati pelon wentru Isaia:\\n“Ñidol, ¿Iney anta feyentukey iñchiñ taiñ kimelelchi dungu?\\n¿Iney engün mew anta pewfaluwi Ñidol ñi pepiluwün?”+\\n39Feymew pepi feyentulay engün, fey ka femngechi wirilu am ta Isaia:\\n40“Ngünechen umerkünuñmaeyew reke ñi nge engün\\nka elungelay ñi longkontukuafiel ti dungu,\\nfemngechi ñi pepi penoael ka ñi pepi kimnoael engün Ngünechen ñi femkeelchi dungu,\\nka ñi wiñotunoael engün Ngünechen mew,\\nfey Ngünechen tañi mongelnoaetew.”+\\n41Tüfa famngechi feypi ta Isaia, pefilu Ñidol ñi fütra küme pepiluwün, fey nütramyemekefi ta kisu.\\n42Welu ka femngechi, rume fentren pu judiu feyentuy Jesus mew, ka femngechi kiñeke tati ülmenkülelu. Welu kom che ñi adkiñ mew feypilay engün ñi feyentufiel ta Jesus, llükaniefilu engün am ti pu farisew, femngechi tañi wemünentungenoael engün tati sinagoga mew. 43Doy ayüley engün ta che ñi sakiaetew, fey ñi ayüafel engün Ngünechen ñi sakiaetew.\\nJesus ñi dungu mew ramtukadungungeay ta che\\n44Jesus newentu dungun mew feypi: “Tati pu che feyentulu iñche mew, ta iñche mew müten feyentulay, welu ka femngechi feyentuy iñche ñi Chaw mew, tañi werküetew. 45Tañi pekeetew ta iñche ka femngechi pekefi tañi Chaw. 46Iñche pelon reke ta felen, fey küpan ta mapu mew, fey tati pu che feyentulu iñche mew ñi mülenoael dumiñ mew.\\n47“Welu ti pu che allkütulu iñche ñi dungu, welu müngeltunofile, iñche no tati ramtukadunguaetew engün, fey iñche am küpanolu tañi ramtukadunguafiel ta che, welu may tañi montulafiel. 48Ka femngechi tañi illamtuetew ka müngeltunolu iñche tañi feypielchi dungu, dew ramtukadungungey, tañi feypielchi dungu am ta ramtukadunguaetew tati afachi antü mew. 49Iñche kisu ngünewün dungukelan, welu tañi Chaw may tañi werküetew, fey ñi dungu ta dunguken, chumngechi ñi feypiael ka ñi kimeltuael. 50Ka kimnien iñche tañi Chaw ñi werkün dungu fey ta wülkey rumel mongen. Feymew, iñche tañi feypielchi dungu feypiken chumngechi ñi feypietew iñche ñi Chaw.”","num_words":1187,"character_repetition_ratio":0.053,"word_repetition_ratio":0.0,"special_characters_ratio":0.198,"stopwords_ratio":0.418,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chaw Ngünechen dewmafi ti Weküfü? | Fillke ramtun Biblia mu\\nPAPELTUAFUYMI afrikáans albanés alemán amárico armenio asamés azerí azerí (alfabeto cirílico) birmano bislama búlgaro catalán cebuano chabacano checo chichewa chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitumbuka cibemba cingalés coreano criollo haitiano croata danés efik endebele de Zimbabue endáu enzema eslovaco esloveno español estonio ewé feroés finlandés fiyiano fon francés ga georgiano griego gun hausa hebreo hiligaynon holandés húngaro ibo ilocano indonesio inglés islandés isoko italiano japonés kachin kikamba kikongo kikuyu kiniaruanda kirguís kiribatiano kirundi lengua de signos española lenguaje de señas americano lenguaje de señas francés lenguaje de señas polaco letón lingala lituano luganda luo macedonio malayo malayálam malgache maltés mambue-lungu mapudungun noruego oromo osético pangasinán papiamento de aruba papiamento de curazao persa polaco portugués de Brasil quechua cuzqueño rumano ruso samoano sango sena serbio (alfabeto cirílico) serbio (alfabeto latino) sesoto de Lesoto setsuana shona sidama somalí suajili sueco sundanés tagalo tai tamil telugu tetun dili tivo tongano tsonga turco turcomano twi tártaro ucraniano umbundú vietnamita wayuunaiki xhosa yoruba zulú árabe\\n¿Chaw Ngünechen dewmafi ti Weküfü?\\nBiblia kimeltukey ta Chaw Jewba ñi dewmanofiel ti Weküfü. Welu may, Chaw Ngünechen dewmay kiñe küme püllü, fey tüfachi püllü kidu tañi ayün mu Weküfüwi. Taiñ Fütra Chaw mu Biblia feypi: “Tati Fütra Kura, welulkawkelay ñi femün mu, nor dungu mu amukelu am kom tañi rüpü. Ngünechen ta manelfalngey, norngenochi dungu femkelay; nor piwkengey ka wedañmawkelay” (Deuteronomio 32:⁠3-5). Feymu, feypiafuiñ tüfachi küme püllü mülekefulu Chaw Ngünechen engu küme piwkengefuy, petu ñi Weküfüwnon.\\nKa femngechi, Juan 8:⁠44 mu (Traducción del Nuevo Mundo), Jesus feypi tüfachi küme püllü “inawelafi ti rüfngechi dungu”, feymu petu ñi Weküfüwnon nor piwkengefuy ka niekelafuy kulpan.\\nJewba elufi kom pu che ka kom pu püllü ñi dullial ti küme dungu kam ti weda dungu, feymu feychi küme püllü ka femürpuafuy. Feymu, eluwlu ñi allkütuwenoafiel ta Chaw Ngünechen ka rulpaduamelfilu ti wünen kurewen ñi kiñewal tañi kayñetun mu, femngechi tañi ayün mu Satana ngetuy, tüfachi üy küpa feypi “Kayñetufe” (Génesis 3:⁠1-5; Apokalipsi 12:⁠9).\\nPu püllü Fillke ramtun Biblia mu\\n¿Chew müley ti Weküfü?","num_words":340,"character_repetition_ratio":0.058,"word_repetition_ratio":0.0,"special_characters_ratio":0.172,"stopwords_ratio":0.179,"flagged_words_ratio":0.0,"lang_id_score":0.998,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Ayülafuymi kimal tati rüf dungu?\\nPAPELTUAFUYMI Manipuri abua abé acholi afrikáans ahanta aklanón albanés alemán alemán de Pensilvania altaico amárico armenio armenio occidental asamés ateso atié aymara azerí azerí (alfabeto cirílico) bajo alemán bambara bashkir bassa de camerún bassa de liberia baulé becol bengalí bete birmano bislama boulou búlgaro cabilé cakchiquel occidental camboyano caribe catalán cebuano chabacano checo chichewa chin haka chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuukés chuvash cibemba cinamwanga cingalés citonga congo coreano criollo de las seychelles criollo de reunión criollo guadalupeño criollo guayanés criollo haitiano criollo inglés de Belice criollo mauriciano criollo portugués croata damara dangme danés dehu digor diola diula duala dusún edo efik emberá (catío) endebele endebele de Zimbabue endonga endáu enzema eslovaco esloveno español estonio ewé fanti fataluku feroés finlandés fiyiano fon frafra francés fulbé de camerún ga gallego galés garífuna gaélico escocés georgiano gitonga gokana griego groenlandés guaraní guaraní boliviano gujarati gun guna hausa hebreo herero hiligaynon hindi hiri motu hmong (blanco) holandés hunsrik húngaro ibinda ibo ilocano indonesio inglés irlandés islandés isoko italiano itsekiri iu mien ivatano japonés jiwaka kabardin-cherkess kabiye kachin kadazán kalanga de Botsuana kalenjin kamayo kannada kaonde kazajo kazajo (alfabeto árabe) kekchí khana khasi khoekhoegowab kikamba kikongo kikuyu kiluba kimbundu kinaraya kiniaruanda kipende kirguís kiribatiano kirundi kisi konkani (alfabeto devanagari) konkani (alfabeto latino) kosreano kpelle kryashen krío kuhane kurdo kurdo (alfabeto árabe) kwangalí kwanyama kyangonde lakota lamba lao lengua de señas argentina lengua de señas boliviana lengua de señas colombiana lengua de señas costarricense lengua de señas ecuatoriana lengua de señas mexicana lengua de señas venezolana lengua de signos española lenguaje de señas albanés lenguaje de señas americano lenguaje de señas australiano lenguaje de señas austríaco lenguaje de señas británico lenguaje de señas búlgaro lenguaje de señas checo lenguaje de señas cubano lenguaje de señas danés lenguaje de señas de quebec lenguaje de señas eslovaco lenguaje de señas estonio lenguaje de señas filipino lenguaje de señas finlandés lenguaje de señas francés lenguaje de señas ghanés lenguaje de señas griego lenguaje de señas guatemalteco lenguaje de señas holandés lenguaje de señas hondureño lenguaje de señas húngaro lenguaje de señas indio lenguaje de señas indonesio lenguaje de señas italiano lenguaje de señas japonés lenguaje de señas letón lenguaje de señas lituano lenguaje de señas malasio lenguaje de señas neozelandés lenguaje de señas nicaragüense lenguaje de señas panameño lenguaje de señas paraguayo lenguaje de señas peruano lenguaje de señas polaco lenguaje de señas portugués lenguaje de señas rumano lenguaje de señas ruso lenguaje de señas sueco lenguaje de señas suizoalemán lenguaje de señas tai lenguaje de señas zambiano lenguaje de señas zimbabuense lenie letón lhukonzo lingala lituano lomue luganda lugbara lunda luo luvale luxemburgués macedonio macua madi makasái malayo malayálam malgache maltés mam mambue-lungu mangareva mapudungun maratí marquesiano (hiva oa) marquesiano (nuku hiva) marshalés mashi maya mayo mayo mazahua mazateco de Huautla mbukushu melpa mentavái mixe mixteco de guerrero mixteco de huajuapan mizo mongol more mískito navajo nepalés ngäbere (o guaymí) nias nicobarés niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla oriyá oromo osético otetela otomí palauano pangasinán panjabí panjabí (escritura nasta’liq) papiamento de aruba papiamento de curazao persa pidgin (oeste de África) pidgin de las islas salomón pilagá polaco ponapés portugués purépecha páez quechua ancashino quechua ayacuchano quechua boliviano quechua cuzqueño quichua chibuleo quichua de Chimborazo quichua de Imbabura quichua de Pastaza quichua de Tena quiché rapa nui rarotongués romaní de Rumania romaní de macedonia romaní del norte de Grecia romaní del sur de Grecia rumano rungus runyankore ruso rutoro samoano sango saramacano sarnami sena sena serbio serbio (alfabeto latino) serere sesoto de Lesoto sesoto de Sudáfrica setsuana shona shuar sidama silozi somalí sranangtongo suajili suajili del congo suati sueco tagalo tahitiano tai talian tamil tandroy tarahumara central tayik telugu tetun dili tigriña tivo tlapaneco toba tojolabal tok pisin tongano totonaco tshiluba tsonga tsotsil turco turcomano turcomano tuvaluano tuviniano twi tártaro tének de San Luis Potosí ucraniano udmurto uhobo uigur (alfabeto cirílico) umbundú uolof urdu uruund uzbeko valenciano vascuence vendal vezo vietnamita voru wallisiano warao waray-waray wayuunaiki wichi wolaita xhosa xitshwa yacouba yakuto yapés yoruba yukpa yupí zandé zapoteco de guevea zapoteco de lachiguiri zapoteco del istmo zulú árabe ñanya ñemba\\n¿CHEM anta ti rüf dungu? Kiñeke ramtun dungun, tañi niel ta pu che. Eymi ramtukeymi chi:\\n¿Duamniepeyiñmu Chaw Dio may?\\n¿Afpeay may kiñe antü, itrokom wedake dungu?\\n¿Chumleketuy layüm che, mülelu eltun mu?\\n¿Ka pepetuafiyiñ may tati lachi pu che?\\n¿Chumgechi ngütramkafun Chaw Dio tañi allküñmayatu?\\n¿Chumgechi chi ayüwküleafun iñche?\\n¿Chew peafuymi llowdungun tami ramtun? Eymi ramtuafiñ pilmi doy kim chi che, kake rumey tami feypiatu. Feychi llowdungu üyepülemu duamgewelay, che welukey ñi rakiduam.\\nWelu müley kiñe chillka, mupin llowdungun nielu. Jesukristo ta feypi, tañi ngütramkan tañi Chaw engu: “Eymi tami rüfngechi dungu mew” (Juan 17:17). Fachantü kimgey feychi Dungu, Biblia pingelu mew. Amulelu tüfa pichi kintulkunuafiyu llowdungun, mangelfalu tañi wülniel ta Biblia, tati wüne ramtun.\\n¿CHUMGELU TÜFACHI RAMTUN? Müleyiñ tüfachi mapu mew, chew fentreley kutrankawün, wedake che, weñekeyngün, langümukeyngün. Alün religion kimelkelu, müley wedake dungu: “Dio tañi femkunuel”, pikeyngün.\\nBIBLIA FEYPI. Chaw Dio wülkelay wedake dungu. “¿Feychi dungu mew anta feypiaiñ Ngünechen [Chaw Dio] tañi nienon ta nor dungu? ¡Feypilayaiñ llemay!” (Romanu 9:14). Chaw Dio ta piwkeyeniefi kom pu che, feymu küpa kellunieyiñmu taiñ kümelkaleal. Dio duamniey kom che manelukuleal ñi müleal afnoachi mongen tati küme rumel mülewe mew. Fentren duamniefiel ta che, Dio wüli tañi fotüm mapu mew, tañi layal femgechi montulafiel che, femgechi taiñ pengelatu chumgechi duamniepeyiñmu Chaw Dio (Juan 3:16).\\nKa kintulnge Génesis 1:26-28; Santiaw 1:13, ka 1 Pedro 5:6, 7.\\n¿CHUMGELU TÜFACHI RAMTUN? Awkan (weychan) mu, lakonküley che. Kafey itrokom kutrankawküleiñ.\\nBIBLIA FEYPI. Chaw Dio feypikünuy, küpalal kümelen kom mapu mu. Kidu ngünenietualu wenu mapu mu kom che nag mapu mülelu, feymu kom pu che “kimwelay awkan (weychan)”, kafey “tañi fütra kuchillu engün, ta araw ngetuay”, fewla, niekefeleyngün tañi nalküm, küdawtualueyngün feymu (Isaías 2:4). Kafey, Dio apümay wedake dungu ka kutrankawün, feymu Biblia feypi: “[Dio] angkümüñmangetuay engün tañi külleñu, fey ngewelayay ta lan, ngüman no rume, eyütun no rume, kutrantun no rume. Itrokom tati mülekefulu am ta kuyfi dew ta mülewetunolu” (Apokalipsi 21:3, 4).\\nKa kintulnge Salmo 37:10, 11; 46:9, ka Miqueas 4:1-4.\\n¿CHUMGELU TÜFACHI RAMTUN? Epe kom religion feypi, lay ta che tripakey tañi püllü, kake mapu mongelepuketuy. Kakelu ka feypikey, tati lalu wiñotuken kümefempalu kam wedafempalu. Kiñeke feypikey, wedake che lay, amulekey tañi kutrankawkulen, “Dio tañi femgechinieyu”, pikeyngün.\\nBIBLIA FEYPI. Lay che niewelay mongen, pelowelay, allküwelay, kimlay chem no rume. Biblia feypi Eclesiastés 9:5 mu: “Tati lalechi che, turpu kimwetulay”. Kidu engün laletulu, pepi fill femwekelay chumgechi no rume, kellulafuy mongelelu (Salmo 146:3, 4).\\nKa kintulnge Génesis 3:19 ka Eclesiastés 9:6, 10.\\n¿Ka pepetuafiyiñ may, tati lachi pu che?\\n¿CHUMGELU TÜFACHI RAMTUN? Kom küpa mongelekefuyiñ ka tayiñ ayüwkuleafel, ñi trawülukuleal kom chi che tayiñ piwkeyeniel. Feymu, küpa petuafiel tañi pu reñma, pu weni tati lalu.\\nBIBLIA FEYPI. Wiñotuay tañi mongen, lalechi che. Jesu feypi “tati pu layelu [...], fey tripapatuay engün ñi rüngan küfwe mew” (Juan 5:28, 29). Tati pu che mongeletualu ta mapu mu, rumel mongeleayngün, küme rumel mülewe mu, chumgechi tañi pin Dio, we dewmalu mapu (Luka 23:43). Feyti ka antü mu, kom norgechi che, Dio ta eluayu tañi rumel mongeleal ka ngewelayay kutran engün. Biblia feypi: “Tati pu norgechi che lloway ti mapu ñi ngen-ngeal engün, ka rumel müleayngün fey mu” (Salmo 37:29).\\nKa kintulnge Job 14:14, 15; Luka 7:11-17, ka Hecho 24:15.\\n¿CHUMGELU TÜFACHI RAMTUN? “Ngillatukawken, welu iney rume llowdungulanu”, pikey ta che.\\nBIBLIA FEYPI. Allkütuñmayanu Dio piliñ, ngütramkafiyiñ chumgechi kidu tañi kümi pial. Biblia feypi 1 Juan 3:22 mu: “Fey kisu ta eluaeiñmew kom taiñ ngillatufiel, müngeltuñmafilu am iñchiñ kisu ñi werkün dungun ka femkeiñ kisu tañi ayükeelchi dungu”. Feymu müley tañi kimal, chuchingen tañi werkün dungun, ka ngütramkayafiel chumgechi tañi piel. Ka feymu, Jesu ngülameiñmu, ngütramkalmün Dio mu “ka wiñome feypikefilmün”, ka feypi, feypikonkülekelaymün (Matew 6:7).\\nKa kintulnge Salmo 65:2; Juan 14:6, 14, ka 1 Juan 5:14.\\n¿CHUMGELU TÜFACHI RAMTUN? Che feypikey, ñi nielmu küme ruka, alün kulliñ, küme üy, kom che kimatu, küme adgen, feymu ta müley rüf ayüwün. Welu kom nieyngün rume, pelay ñi ayüwün.\\nBIBLIA FEYPI. Jesu kimeli chumgechi küpalafel ayüwün, kidu feypi: “Ayüwün niey tati duamnielu ñi llowael Ngünechen [Chaw Dio] ñi küme dungu” (Matew 5:3). Rüf ayüwün niealyiñ, müley taiñ peal taiñ doy duamniel: tati rüf dungu, taiñ kimal iney ngen Dio ka taiñ chumal iñchiñ mu. Feychi rüf dungu, müley ta Biblia mu. Kimnolmi tami chumal, kintuaymi ngülam Biblia mew, ka feyentuaymi. Femgechi doy fali tami mongen ka doy ayüwkuleymi (Luka 11:28).\\nKa kintulnge Proverbios 3:5, 6, 13-18 ka 1 Timotew 6:9, 10.\\nKimfimi tüfachi llowdungu, Biblia tañi wülel kayu ramtun mu. ¿Doy küpa kimfuymi? Eymi nielmi feychi duamnielu, ‘ñi llowael Chaw Dio ñi küme dungu’, eymi doy küpa kimfuymi. Eymi ramtukeymi chi: “Chaw Dio duamnieiñmu pingekey, fütra kuyfi mu, müley wedake dungu ka kutrankawün ¿chumgelu Dio fentepupe, pikelay? ¿Chumgechi doy kümelkaleal, kom iñche ñi pu che?” Biblia kom feypi tüfachi ramtun dungu ka chem ramtun rume nielmi.\\nWelu fentren che ayülay ramtual tati Biblia mew. “Rume fütra chillka ka kimfalmalay ñi dungu”, pikeyngün. Eymi ka feypikeymi chi. ¿Ayülafuymi peal llowdungu wülün Biblia? Feymu, tati dungukelu iney ngen Jewba mu, nieleyu epu kellun.\\nKiñe kellun, chillkatun müley fey pingey, Tati Biblia ñi rüf kimeltukeel. Dewmangey tañi kimam pu che rume duamgelu, tañi peam llowdungun wülniel tati Biblia, tami rume falin ramtun. Ka kiñe kellu müley, eymi ayülmi, pengemeafuymi tami ruka mu kam chuchi püle rume eymi tami pial, kimelngeafuymi chillkatun Biblia mu, kullilafuymi. Feymu, kiñe dungukelu iney ngen Jewba, kimlu Biblia mu, chuchi antü mu rume, re pichiken kimafuymi Biblia mu. Ka femgechi, fentren che kimelelngey tüfachi kimeltun, feymu feypikeyngün ayükulen: “¡Fewla pen tati rüf dungu!”\\nEymi ka peafuymi rüf dungu, chemu rume trürumfalay. Kuyfi mu, Jesu feypi: “Kimafimün tati rüf dungu, fey ti rüfngechi dungu lifrekünutuaeymünmew” (Juan 8:32). Feley may, tati rüf dungu Biblia mu, tripangeaymi chem pi ta che llükantudungu, montulaymu koyla mu. Fewla llükawelafuymi chem no rume. Kafey, kimün Biblia mu, nieaymi maneluam ka kimaymi chew tami amual tami mongen ka rüf ayüwkuleymi.\\nFillke ramtun Biblia mu ñi wiñoldungungeal","num_words":1623,"character_repetition_ratio":0.084,"word_repetition_ratio":0.0,"special_characters_ratio":0.191,"stopwords_ratio":0.167,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Cheu tañi mülepeyüm inalafken mew chi pu wune mongelu - Espacio costero marino de los pueblos originarios - Ley fácil - Biblioteca del Congreso Nacional de Chile\\nPortada > Ley fácil > Cheu tañi mülepeyüm inalafken mew chi pu wune mongelu - Espacio costero marino de los pueblos originarios\\nCheu tañi mülepeyüm inalafken mew chi pu wune mongelu\\nFeypiley chumngechi tañi kiñeke lof chew tañi koneltuael tañi feyentungeael ka tañi duamyeael inafül lafken.\\n¿Chem dungu mew elungey tañi ngünenieael tüfa ti inaltu lafken ta chi pu che wune mongelu ta chi mapu mew?\\nTañi kuñiltungeam chumngenchi ñi feleken ti mapu mew ka tañi inaniengeael chumngechi ñi adkülen ta chi pu mapuche ñi chumken tüfa ti txipakelu adlafken püle, ti challwan ka ngillatuñmaupeyüm che, aukantupeyüm, pepeyüm lawen, ka kakewmen ngam fill.\\n¿Ineiengün chi pu mapuche wüne mongelu mapu mew, pepi ngillatuafui ñi ngüneael kiñe lof inalafken?\\nTa chi Asociaciones de Comunidades Indígenas txawülelu epu chi kam doy epu mew ti comunidades indígenas pingelu, kam kiñe comunidad indígena mew, tüfa ngüneduamngele ñi kishu yenien kom ñi wimtun ka ñi kuyfike felen engün ti mapu mew, ka tañi mülenun kake lof adkonkülelu fey ti admapu mew.\\n¿Chumngechi ngillatungekei ta chi kisu ngeneniengeael kiñe txokiñ mapu ina lafken?\\nTi txokiñ che asociación de comunidades indígenas pingelu kam ta chi mapuche lof müley ñi tukuael kiñe wirin ngillatun ti Subsecretaría de Pesca mew, ka tañi pengelael ñi kuifitu küdawmeken ka ñi müleken engün ti ina lafken mapu mew. Ta chi ngillatun müley ñi pengelael chumgnechi tañi feypilen tüfa ti nordungun wirin mew.\\n¿Chem am uso consuetudinario pingekey?\\nFey tüfa ti dungu mew chi ley feypiley, ta chi uso consuetudinario ñi chumken kam chem adngen kom pu che müleyelu ina lafken ñi inaniel kiñe wimtun, ka konkülelu ti Asociación de Comunidades o Comunidad mew. Fey tañi amulnien tañi pu kuyfikeche ñi inapeel. Fey tüfa reke: ngillatuwe, paliwe, ka lawentuwe.\\nTa chi nordungulelu, feypiley ñi rumel ñi inaniengeael ti dungu ka ñi pu wimtun engün ñi lof mew.\\n¿Chumngechi amulngekey chi dungu tañi wülngeam ti kisu ngünengeael ti inafül lafken?\\n1. Ta chi Subsecretaría de Pesca adkintukey, kiñe epu küyen mew, chi ina lafken petu ngillatungelu ñi doy duamniengeel ti pu concesiones de acuicultura, marítimas kam áreas de manejo elungelu ka che. Fey mülenule wentekonkülen dungu, amulngeai ta chi ngillatun ta chi Corporación Nacional de Desarrollo Indígena (CONADI) mew.\\n2. Ti CONADI, piai ta kiñe küyen mew, nentuai kiñe informe cheu ta ñi acredite ti uso consuetudinario pingelu ñi feypiel ti ngillatun ina lafken. Fey tüfey ti wirin feypilele ñi mülen ta chi uso consuetudinario, Femngechi mew ti CONADI amulkey ñi ina ramtun chi kake lof mew, doy ina fülküleyele ti inafül lafken ti ngillatuel mew. Ka feley ka tañi kimelngeael tüfa chi wallontu mapu tañi kiñe amuldungun radio mew ka kiñe wirintukuael kiñe diario kom wallontupüle txipapelu mew.\\n3. Deu deumangen mew ti inaramtun ta chi lof pu mapuche mew, ti CONADI amulkey ñi chumtripan ta chi Subsecretaría de Pesca mew epu küyen mew.\\n4. Ti Subsecretaría de Pesca feipial ñi mülenagal ti ina lafken mew chi Comisión Regional de Uso del Borde Costero pingelu.\\n5. Fey ti comisión pepilkey, ta chi puwül antü kiñe küyen mew, küme llowael, llownuael kam ñi feypiael chem ñi kakünuael mülele kiñe küme rakiduam. chi ina lafken mew, fey tañi feyentuael ta chi Subsecretaría.\\n6. Ti comisión feyentule ti ina lafken, ti Subsecretaria de Pesca müley ta ñi pengelael ta chi pu antecedente ti Subsecretaría de Marina del Ministerio de Defensa Nacional mew. Fey tüfa kiñe wirin mew, pepi wülay ta ñi ineingeael ti ina lafken ngillatuel ta chi Subsecretaría de Pesca.\\n7. Ta chi Subsecretaría de Pesca ñi pepi wülam ti ngünengeael ti ina lafken, chi asociación de comunidades kam ti lof ngillatulu müley tañi pengelael, chi puwülün antü kiñe txipantu mew, kiñe plan de administración pingelu, cheu ñi wirintukufeipilen chem duamael ka chem dungu ñi inayael fey mew. Wülngenule ti plan de administración, wülngelayay ti inafül lafken ñi ngillatuel.\\n8. Ta chi plan de administración feley tañi llowngeael epu küyen rupalu mew, kiñe comisión intersectorial konkülelu mew ta chi pu representantes ti Ministerio de Planificación, ka pu Subsecretarías de Marina ka de Pesca, ti Dirección General del Territorio Marítimo y Marina Mercante ka ti CONADI.\\n9. Dew feyentungen mew ti plan de administración ka tüfa chi plan de manejo, ta küdawngen mew ti lafkenmapu, ta chi Subsecretaría de Pesca wirintukukey kiñe convenio tañi küdawam tüfa chi asociación de comunidades kam chi lof mülelu tüfey mew.\\n¿Chem am, kam chem tañi nieael chi plan de administración kiñe inafül lafken pu lafkenche mew?\\nTüfa chi wirin meu pepi ngüneduamngekey chumngechi ñi ngünengeael tüfa chi dungu chem tañi ñieael chi inafül lafken mew feypileay:\\nChumngechi duamyengeael chi trokiñ inafül lafken\\nChi pu konkülenulu ti lof kam ta chi asociación de comunidades asignatarias pingelu ka ti küdaw konküley chi plan de administración mew.\\nKiñe plan de manejo feyta feypilele ñi küdaungeael chi ko.\\nTa chi pu estatutos ti asociación de comunidades kam lof adkülelu.\\nKom ti pu requisitos tañi konkülelu chi reglamentu mew.\\n¿Tunteñma key tüfachi administración kiñe txokiñke inafül lafken mew tañi eluel kiñe asociación kam kiñi mapuche lof?\\nTa chi convenio tañi küdawam afkelay, welu küme yengenule ti eldungun fente künungeai müten.\\n¿Che dungu mew küme yengenule fentekünuafui ti convenio de uso ti ina lafken ti pu asociación kam ta chi pu mapuche lof?\\n- Chem dungu yengenule afafuy ti convenio de uso inafül lafken mew.\\nMülewenun mew chi asociación kam comunidad nielu ti lof .\\n- üfachi asociación de comunidades ka mapuche lof nielu txokiñ lof wedatungen alü mew.\\n- Ni kümyenun mew chi plan de administración, fey tañi kake küdaw ñi yen mew femnuafel, kam ñi katxütun mew kafey tañi kimniael.\\n- Katxütulu ñi konael tüfachi txokiñ inafül lafken mew chem che rume, ñi txekatuam kam ñi miyawal chi lafken mew.\\n¿Pepi katxütungekepey ñi konael kakeche kiñe txokiñ inafül lafken wune mülefule chi pu che mew?\\nNu felelay, pepei katxütufal-lay kiñe che rume tañi konael tañi txekayam kam ñi müñetuael chi lafken mew.\\n¿Chumlekey dungu chi CONADI ñi feypiel mew tañi pepi pünenun mew chi inafül lafken küpa nielu chi asociación kam chi pu mapuche lof chi inafül lafken?\\nTüfachi txokiñ che ngillatulu, kiñe küyen nieai tañi mütxümngeam mew tañi tukuam kiñe Recurso de Reclamación ti Ministerio de Planificación mew, ka fey ka nieai kiñe küyen ñi adkünuam, allkünule kiñe kangelu institución.\\nTa chi Ministerio de Planificación feyentunun mew ti recurso de reclamación, amulai ti dungu tüfa chi Subsecretaría de Pesca mew, fei ñi feyentunual ti ngillatun chem dungu mew ka doy duamngelayai trámite.\\n¿Chumlekey tüfa ti txokiñ inafül lafken ngillatuel, dew nüniefule kake che?\\nKiñe concesión marítima pu chalwafe reke.\\nFey mülen mew kiñe wentekonkülelu tüfa ti áreas de manejo wülnieel pepi wülngewelay ta chi inafül lafken kimelngeai ti dungu, ta chi ngillatulu, tañi pepilnun. Tüfa chi wentekonkülelu rangilele feypiafi chi ngillatulu ñi kakünungeal chi txokiñ inafül lafken chi pu wune mongelelu.\\n¿Chumlekey ngillatulu ti txokiñ inafül lafken chi pu wunen mongelel mülelu kake mapuche ka ñi kuifi ñi mülen engün fei mew?\\nFey ti dungu mew. Fey tüfey chi lof pepi txawuwayngün tañi ngüneael kiñemu chi inafül lafken ka, feley tañi feyentungeal tüfa chi mülele ti txokiñ che inafül lafken ti plan de administración mew.\\n¿Chem am Comisión Regional de Uso del Borde Costero pingekey?\\nFey tüfa kiñe txokiñ che kake mapu müleyel ti pu intendencia mew, ka konkülei pu ministerio, ka femngechi ti pu servicio público regional engün.\\nExpone cómo ciertos pueblos originarios pueden obtener a perpetuidad el uso de un sector costero.\\nLey Nº 20.249\\nDecreto N° 134, de 2009 del Ministerio de Planificación","num_words":1210,"character_repetition_ratio":0.088,"word_repetition_ratio":0.01,"special_characters_ratio":0.182,"stopwords_ratio":0.31,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chumngelu Chaw Ngünechen petu katrütulafi ñi müleal kutrankawün? | Mapudungun\\n1, 2. ¿Chem ramtuwkey fentren che?\\nFILL antü allkütukeiñ ñi rupan wedake dungu. Rupan mu nüyün, lakey fentrenke che. Kiñeke mu pu weñefe langümchekeyngün, kutranpiwkeyechekelay rume. Ka kiñeke chaw malütukefi kam nüntukefi tañi pu pichikeche.\\n2 Feymu fentren wedake dungu rupalu, pu che ramtuwkey: “¿Chumngelu (chemu) fente müley üdewün ka kutrankawün?”. Eymi kay, ¿ka femngechi ramtuwkeymi?\\n3, 4. 1) Abakuk, ¿chem ramtufi ta Jewba? 2) ¿Chem feypikünueyew Chaw Jewba?\\n3 Kuyfi kiñeke wentru poyekefilu ta Ngünechen, ka femngechi ramtuwkefuyngün. Femngechi pengeli Biblia. Feymu Abakuk ramtufi ta Jewba: “¿Chumngelu am pengelelkeen tati wedake dungu? Ka ¿chumngelu katrütukelafimi ñi müleal ti illamkawün? ¿Chumngelu müley apümkawün ka kewan dungu iñche ñi adkiñ mew? Ka ¿chumngelu fentren yafkawün ka kayñetuwün dungu müley?” (Habacuc 1:⁠3).\\n4 Chaw Jewba feypikünufi ta Abakuk ñi küme elkünutual ti dungu (Habacuc 2:⁠2, 3). Iñchiñ kutranpiwkeyechekeiñ mülen mu kutrankawün, welu Chaw Jewba doy kutranpiwkeyechekey (Isaías 55:⁠8, 9). Kidu rume duamnieeiñmew. Feymu Biblia feypi: ‘Kidu ta piwkeyenieetew ta eymün’ (1 Pedro 5:⁠7). Welu, ¿chumngelu fente kutrankawkey che? Inaduamaiñ.\\n5. 1) Pu longkolechi religioso, ¿chem feypikey kutrankawün mu che? 2) Welu, ¿chem kimeltukey Biblia?\\n5 Pu longkolechi religioso feypikeyngün: “Chaw Dios ñi pin mu kutrankawkey che”. Kiñeke ka feypikey: “Chaw Dios femkünuy chem taiñ rupayal, kümeke dungu ka wedake dungu”. Ka feypikeyngün adümfal-lay chumngelu kutrankawkeiñ. Kafey kiñeke religioso feypikey lan mu kiñe che mülepuketuy Ngünechen engu. Ka lan mu pichikeche, feypikeyngün: “Chaw Dios duamniefuy kiñeke küme püllü wenu mapu mu, feymu yeketufi tüfachi pichikeche”. Welu kom tüfa rüfngelay. Chaw Jewba femkünukelay ñi rupayal wedake dungu. Feymu Biblia feypiley: “¡Rakiduamfalngelay Chaw Ngünechen ñi femal wedake dungu, ka ñi wedalkayal tati Kom Pepiluwün-nielu!” (Job 34:⁠10).\\n6. Mülen mu wedake dungu, ¿chumngelu fentren che kulpatukefi ta Chaw Dios?\\n6 Fentren che rakiduamkey Chaw Ngünechen ngüneniefi ti Mapu, feymu kulpatukefi ta Chaw Dios mülen mu wedake dungu. Welu ti 3 chillkatun mu inaduamiyiñ iney longkoley Mapu mu: Weküfü tati.\\n7. ¿Chumngelu fente müley kutrankawün?\\n7 Biblia feypiley ti Mapu “ñi ngünenieetew tati weküfü” (1 Juan 5:⁠19). Weküfü longkoley Mapu mu, kidu weda piwkengey ka kutrankachekey. Kidu ‘ngünenkakefi kom Mapu mew mülechi pu che’ (Apokalipsi 12:⁠9). Fentren che inayentufi Weküfü ñi chumngen. Feymu pu che koylatukey, weda piwkengey ka üdechekey.\\n8. ¿Ka chem dungu mew kutrankawkeiñ?\\n8 ¿Ka chem dungu mew kutrankawkeiñ? Kakelu epu dungu mew. 1) Adan engu Eva chaftufi ka kayñetutufi ta Jewba, fey rulpaleleiñmu ñi kulpan. Feymu kulpafe chengen mu, kiñeke che kutrankakefi ta kakelu che. Küpa doyküleyngün kakelu che mu. Feymu kewakeyngün, weychakeyngün ka kutrankachekeyngün (Eclesiastés 4:⁠1; 8:⁠9). Ka 2) ruparumekey wedake dungu (Eclesiastés 9:⁠11). Chew ka chumül rume ruparumeafuy weda dungu, ka miyawliyiñ feyti mu, üllüfafuiñ.\\n9. Chaw Ngünechen petu katrütukelafi ñi müleal kutrankawün, welu kidu refalta femkelay tüfachi dungu. ¿Chumngechi kimnieiñ tüfa?\\n9 Famülke mu müley weychan, awkan, femngekey wedake dungu ka wedalkangekey che. Welu tüfa rupakelay Chaw Dios ñi pin mu, Jewba femkünukelay taiñ kutrankawal. Kafey femkünukelay ñi rupayal fütrake kürüftuku, nüyün ka mangin ko. Welu iney no rume doy nielay newen Jewba mu, feymu “¿chumngelu katrütukelay ñi rupayal wedake dungu?”, ramtuwafuymi. Chaw Ngünechen petu katrütulafi ñi müleal kutrankawün, welu kidu refalta femkelay tüfachi dungu. ¿Chumngechi kimnieiñ tüfa? Fente taiñ piwkeyeetew kidu (1 Juan 4:⁠8).\\n¿CHUMNGELU CHAW NGÜNECHEN PETU KATRÜTULAFI ÑI MÜLEAL KUTRANKAWÜN?\\n10. Weküfü, ¿chumngechi witrameldungufi ta Chaw Dios?\\n10 Eden lof mu, Weküfü welulkafi ta Adan engu Eva. Kidu witrameldungufi ta Chaw Dios, ‘küme ngüneniekelay’ pi. Ka feypi Chaw Dios küpa elukelafi kümeke dungu ta Adan engu Eva. Satana ayülefuy ñi famngechi rakiduamal Adan engu Eva: ‘Doy küme ngünenieafeiñmew Weküfü, ka duamlaiñ Chaw Dios taiñ feypiaetew chem femal’ (Génesis 3:⁠2-5; inaduamnge kimelün dungu 25).\\n11. ¿Chem ramtun mülewey?\\n11 Adan engu Eva allkütuwetulafi ka kayñetutufi ta Chaw Jewba. ‘Iñchiw kidu dulliafuyu chem ñi kümen ka kümenon’, femngechi rakiduamingu. Welu Chaw Jewba müten kimniey chem taiñ rüf kümelkayaetew. Welulkalefuy Adan engu Eva. Feymu, ¿chumafuy Jewba ñi pengelal tüfa?\\n12. Chaw Jewba, ¿chumngelu apümfemlafi ta Adan engu Eva?\\n12 Jewba ayülefuy ti Mapu ñi küme mülewe ngeal, ka wall püle ñi müleal che Adan engu Eva mu küpalu. Femtripayay Jewba ñi ayünieel, Weküfü pepi katrütulayaeyew (Génesis 1:⁠28; Isaías 55:⁠10, 11). Feymu Chaw Jewba apümfemlafi ta Adan engu Eva, welu may elufi ñi nieal fotüm ka ñawe. Femngechi kidu engün dulliafuy iney ñi ngünenieaetew: Jewba kam Weküfü.\\n13. Jewba eli Weküfü ñi ngünenieal ti Mapu ka tati pu che tañi nieal kiduke ñi gobierno. ¿Chumngelu duamfali ñi femal kom tüfa?\\n13 Weküfü witrameldungufi ta Jewba, fentren kümeke püllü peeyew (Job 38:⁠7; Apokalipsi 5:⁠11). Feymu Jewba eli Weküfü ñi ngünenieal ti Mapu. Kafey eli tati pu che tañi nieal kiduke ñi gobierno, Weküfü ñi adkünun mu. ¿Chumngelu duamfali ñi femal kom tüfa? Femngechi Weküfü pengelafuy rüfngepen may tañi feypin. Kafey pengelngeafuy ñi chum tripayal pu che nienole Jewba ñi kellun.\\n14. Fentren warangka tripantu ñi rupan mu, ¿chem kimfalküley?\\n14 Fentren warangka tripantu mu, mülekey fillke gobierno, welu kiñe no rume küme tripalay ñi duam. Feymu, ¿chem kimfalküley? Weküfü koylatufengey, ka ti pu che duamniey ñi kelluaetew Chaw Ngünechen. Feymu kiñe küme wentru poyekefilu ta Jewba, feypi: “Iñche küme kimnien, awem Jewba, tati pu che ngen-ngelay ñi rüpü. Tati pu che trekalelu, ngen-ngelay ñi adkünual kidu tañi trekan no rume engün” (Jeremías 10:⁠23).\\n¿CHUMNGELU FENTREÑMA RUPAY?\\n15, 16. 1) Dew fentren tripantu rupalu, ¿chumngelu Chaw Jewba petu apümlafi ti kutrankawün? 2) Chaw Ngünechen, ¿chumngelu katrütukelafi wedake dungu ruparupangelu Weküfü ñi duam mu?\\n15 Dew rupay fentren tripantu, feymu ¿chumngelu Chaw Jewba petu apümlafi ti kutrankawün? ¿Chumngelu petu katrütulafi wedake dungu ruparupangelu? Duamniengefuy fentren tripantu ñi kimfalngeal tüfa: Weküfü küme ngüneniechekelay. Pu che fillke gobierno niekeyngün, welu kom weda tripay ñi duam. Famülke mu doy pepilngekey ciencia ka teknologia, welu doyelküley ti weychan, filla, norngenochi dungu ka fill wedake dungu. Feley, duamnieiñ taiñ ngünenieaetew Chaw Jewba.\\n16 Kafey, Chaw Ngünechen katrütukelafi wedake dungu ruparupangelu Weküfü ñi duam mu. ¿Chumngelu? Femfule, kelluafuy ñi küme tripayal Weküfü ñi ngünenien, welu Chaw Jewba femlayafuy tüfa. Kafey pu che rakiduamafuy ñi küme tripameken tañi kidu ngüneniewün. Welu tüfa rüfngelay, kidu iñchiñ pepi ngüneniewkelaiñ. Jewba kimniey tüfa. Feymu chumlayafuy rume pu che ñi feyentual feychi koyla dungu (Ebrew 6:⁠18).\\n17, 18. Chaw Dios, ¿chumngechi küme elkünutuafi ti wedake dungu?\\n17 Weküfü ka pu che kayñetuniefi ta Chaw Dios, feymu rupakey wedake dungu. Welu, ¿küme elkünutuafuy Chaw Dios kom tüfachi dungu? ¡May! Kidu niey kom pepiluwün. Femay tüfa puwchi antü mu, dew küme kimfalngele ñi rüfngenon kom ñi koylatuel Weküfü. Fey taiñ Fütra Chaw küme mülewe künutuafi ti Mapu, chumngechi ayükefuy ellaka mu. Kafey wiñomongetuay pu layelu (1 Korintio 15:⁠22). Pu che kutranwelayay ka lawelayay. Jewba elfalkünuafi ta Jesus, fey küme elkünutuafi Weküfü ñi wedalkakünuel. ‘Apümkañmayafi [...] tañi pepikaelchi dungu’ (1 Juan 3:⁠8). Welu petu rupanolu tüfa, müna mañumniefiyiñ ta Jewba. Kidu ñochi duamngey. Feymu elueiñmu taiñ kimafiel, ka dulliafuiñ taiñ ngünenieaetew Kidu (papeltunge 2 Pedro 3:⁠9). Ka kutrankawliyiñ rume, kidu kellukeeiñmu taiñ newentuleal (papeltunge 2 Tesalonisense 3:⁠3).\\n18 Iñchiñ eluwküleiñ taiñ ngünenieaetew Jewba, welu kidu dikümtukukelaeiñmu (altrontukukelaeiñmu). Doy may, elueiñmu taiñ kidu dullial chem femal, tüfa kiñe falin yewün (regalo). ¿Chumafuiñ iñchiñ tüfachi yewün mu? Inaduamaiñ.\\nKIDU DULLIAFUYMI TAMI CHUMAL, FEY ¿CHUMAYMI KAY?\\n19. 1) ¿Chem yewün elueiñmu Chaw Dios? 2) ¿Chumngelu mañumfali tüfachi yewün?\\n19 Jewba elueiñmu kidu dullial taiñ chumal. Nieiñ tüfachi falin yewün, feymu dulliafuiñ chem femal taiñ mongen mu, taiñ poyeafiel kam poyenoafiel ta Jewba. Felelaiñ pu kulliñ reke. Pu kulliñ pepi dullikelay chem ñi kümen ka kümenon ka duamniey ñi adniengeal kom ñi chumal (Proverbios 30:⁠24-28). Jewba ayükey iñchiñ taiñ ayüwküleal. Feymu elueiñmu taiñ dullial. Dulliafuiñ chem chengeal, iney weniyeafiyiñ ka chumngechi yenieafuiñ taiñ mongen.\\n20, 21. ¿Chem doy küme dungu dulliaymi?\\n20 Kiñe fotüm, piwkeyen mu feypifile tañi chaw “rume piwkeyeeyu”, tañi chaw rume ayüwafuy. Ka femngechi femkey taiñ Wenu Chaw Jewba, ayükey taiñ piwkeyeafiel (Matew 22:⁠37, 38). Elueiñmu taiñ dullial, poyeafiel kam poyenoafiel. Weküfü, Adan ka Eva dullingün ñi famentuafiel ta Jewba. Eymi kay, ¿chem dulliaymi?\\n21 Dullinge serfiafiel ta Jewba. Fentren che dulliwyey poyeafiel ta Chaw Ngünechen, ka famentukefingün Weküfü (Proverbios 27:⁠11). Chumngechi ngüneduamiyiñ, Jewba apümafi kutrankawün, fey küme mülewe künutuafi ti Mapu. Welu, ¿chumafuymi tami mongeleal fey mu? Küpalechi chillkatun mu inaduamaiñ tüfa.\\n1: JEWBA FEMKÜNUKELAY TAIÑ KUTRANKAWAL\\n“¡Rakiduamfalngelay Chaw Ngünechen ñi femal wedake dungu, ka ñi wedalkayal tati Kom Pepiluwün-nielu!” (Job 34:⁠10).\\n¿Chumngelu (chemu) fente kutrankawkeiñ?\\n1 Juan 5:⁠19\\nWeküfü longkoley ti Mapu mu.\\nPu che kutrankakefi ta kakelu.\\nChew ka chumül rume ruparumeafuy weda dungu, ka miyawliyiñ feyti mu, üllüfafuiñ.\\nJewba rume piwkeyeeiñmu. Feymu kutrankawkelu che, kidu kutranpiwkeyechekey.\\n2: WEKÜFÜ FEYPI NORNGELAY JEWBA ÑI NGÜNENIEEL\\n“Ngünechen ta küme kimniey ifilmu tüfeychi anümka ñi fün, kimaymu tati kümeke dungu ka tati kümenolu, fey ta famngechi ta Ngünechen reke ta feleaymu” (Génesis 3:⁠5).\\nChaw Jewba, ¿chumngelu apümfemlafi ta Weküfü?\\nWeküfü witrameldungufi ta Chaw Dios, ‘küme ngüneniekelay’ pi. Kidu ayülefuy ñi famngechi rakiduamal Adan engu Eva: ‘Iñchiw kidu dulliafuyu chem ñi kümen ka kümenon’.\\nWeküfü witrameldungufi ta Jewba, fentren kümeke püllü peeyew.\\n3: KIMFALKÜLEY WEKÜFÜ ÑI KOYLATUFENGEN\\n“Tati pu che trekalelu, ngen-ngelay ñi adkünual kidu tañi trekan no rume engün” (Jeremías 10:⁠23).\\nDew rupay fentren tripantu, feymu ¿chumngelu petu kutrankawkeiñ?\\nPu che fillke gobierno niekey, welu kom weda tripay ñi duam. Duamnieiñ taiñ ngünenieaetew Chaw Jewba.\\n2 Pedro 3:⁠9\\nKidu ñochi duamngey. Feymu elueiñmu taiñ kimafiel, ka dulliafuiñ taiñ ngünenieaetew Kidu.\\n1 Juan 3:⁠8\\nJewba elfalkünuafi ta Jesus, fey küme elkünutuafi Weküfü ñi wedalkakünuel.\\n4: DULLINGE SERFIAFIEL TA JEWBA\\n“Kimchengeaymi, iñche ñi fotüm, [...] femngechi pepi wiñoldunguafiñ tañi ayentumekeetew” (Proverbios 27:⁠11).\\n¿Chumngelu Chaw Jewba dikümtukukelaeiñmu (altrontukukelaeiñmu) taiñ poyeafiel?\\nPu kulliñ pepi dullikelay chem ñi kümen ka kümenon. Welu Jewba elueiñmu kidu dullial taiñ chumal. Feymu dulliafuiñ poyeafiel kam poyenoafiel ta Jewba.\\nMatew 22:⁠37, 38\\nChaw Jewba ayükey taiñ küdawelafiel piwkeyen mu.","num_words":1514,"character_repetition_ratio":0.064,"word_repetition_ratio":0.016,"special_characters_ratio":0.21,"stopwords_ratio":0.324,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ti montulchen: ¿chumngechi mañumtuafimi Chaw Dios ñi doy fütra yewün?\\nPAPELTUAFUYMI acholi afrikáans albanés alemán amárico armenio aucano aymara azerí azerí (alfabeto cirílico) bashkir batako karo batako toba baulé becol biak birmano bislama búlgaro cakchiquel occidental camboyano catalán cebuano checo chichewa chino mandarín (simplificado) chino mandarín (tradicional) chitonga chitumbuka chiyao chokue chol chuvash cibemba cingalés citonga congo coreano criollo de las seychelles criollo haitiano criollo mauriciano croata dangme danés dehu digor efik embunda endebele endebele de Zimbabue endonga enzema eslovaco esloveno español estonio ewé finlandés fiyiano fon francés ga garífuna georgiano griego guaraní gun hausa hebreo hiligaynon hindi hiri motu hmong (blanco) holandés húngaro iban ibanag ibo ilocano indonesio inglés islandés isoko italiano japonés javanés kabiye kaonde kayin sgaw kazajo kikamba kikongo kikuyu kiluba kimbundu kiniaruanda kirguís kiribatiano kirundi kisonge kurdo kurdo kurmanyí del Cáucaso kwangalí kwanyama lhukonzo lingala lituano lomue luganda lunda luo luvale macedonio macua malayo malayálam malgache maltés mam mambue-lungu mapudungun maya mazateco de Huautla mongol more nepalés nias niueano noruego nyaneka náhuatl de guerrero náhuatl de la huasteca náhuatl del norte de puebla oromo osético otetela pangasinán papiamento de aruba papiamento de curazao persa pidgin de las islas salomón polaco portugués quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura rumano runyankore ruso rutoro samoano sango saramacano sena sena serbio serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco tagalo tahitiano tai tamil telugu tetun dili tigriña tivo tojolabal tok pisin tongano tseltal tshiluba tsonga tsotsil turco twi tártaro ucraniano uhobo umbundú urdu vendal vietnamita wallisiano waray-waray wayuunaiki wolaita xhosa xitshwa yoruba zandé zulú árabe ñanya ñemba\\nWÜNEN PAGINA ÑI PENGELNIEEL | ¿LLOWAFIMI CHAW DIOS ÑI DOY FÜTRA YEWÜN?\\n¿Chumngechi mañumtuafimi Chaw Dios ñi doy fütra yewün?\\n“Cristo ñi piwkeyechen ta ngünenieñmaeiñmew iñchiñ taiñ mongen [...]. Fey Cristo lay ta itrokom che ñi duam, femngechi tati mongeleyelu tüfa tañi kisu ngünewün mongelewetunoael, welu may mongeleay ñi tuteafiel ta Cristo, tati lalu ka wiñomongetulu itrokom che mew” (2 Korintio 5:14, 15).\\nLLOWLIYIÑ kiñe falin yewün, küpa pengelaiñ taiñ mañumkülen. Jesus kimeltuy tüfa tremoltufilu mari wentru weda kutrankülelu ka penolu lawen. Kiñe “wiñometuy ka püramyeniefi ta Ngünechen newentu wirarün mew”. Jesus feypi: “¿Mari no engün ama ti pu lifngetulu ñi kutran mew? ¿Chew am müley tati kakelu aylla wentru?” (Luka 17:12-17). ¿Chem kimeltueiñmu tüfa? Pürüm ngoymayafuiñ taiñ küme femetew kakelu che.\\nFeley, Chaw Dios ñi yewün taiñ montulaetew trürümfalngelay. Turpu elungekelafuy femngechi yewün. Feymu, ¿chumngechi mañumtuafiyiñ Chaw Ngünechen taiñ eluetew?\\nKimfinge iney tami eluetew. Ti montulchen mu llowafuiñ afnoachi mongen. Feymu Jesus ngillatufilu tañi Chaw, feypi chem taiñ femal: “Fey tüfa lle tati rumel mongen: tami kimngeael eymi, tami kiñen rüfngechi Ngünechenngen ka Jesucristo, eymi tami werküelchi Fotüm” (Juan 17:3). Feypingelmi pichichengelu tami montuletew kiñe wentru, küpa kimpelayafuymi chi ka ramtuafiel chumngelu tami kelluetew. Ka femngechi Chaw Jewba kiñe yewün reke elkünuy taiñ montulaetew, feymu mangeleiñmew taiñ kimafiel ka weniyeafiel. Biblia feypi: “Fülkonmün ta Ngünechen mew, fey kisu fülkonay ta eymün mew” (Santiaw 4:8).\\nMupiltulenge Jesus ñi lan mu. “Ti feyentulu [mupiltulu] ta Fotüm mew niey rumel mongen” (Juan 3:36). Fey taiñ femken mu pengelaiñ taiñ mupiltulen (Santiaw 2:17). Taiñ ngen-ngeal kiñe yewün mu, müley taiñ yafüluwal ñi llowafiel. Ka femngechi, müley ñi pengelal tami küpa llowafiel ti montulchen. Feymu kimafuymi chumngechi ayükey ta Chaw Ngünechen tami miyawal, ka tami inayafiel. * Ngillatufinge tami wiñoduamatuaetew, ka liftuñmayaetew tami rakiduam. Mupiltulelmi Jesus ñi lan mu, maneluwaymi tami nieal afnoachi mongen, küme feleal, tremoleal ka küme duamküleal (Ebrew 11:1).\\nAmunge ti Trawün Jesus tañi lan ñi akordangeal. Taiñ akordanieafiel Chaw Ngünechen ñi elkünuel taiñ montulaetew, Jesus elkünuy kiñe trawün, fey feypi: “Femkeaymün ta tüfa iñche tamün tukulpamuafiel [akordamuafiel]” (Luka 22:19). Tüfachi tripantu mu, pu Dungukelu Iney Ngen Jewba femaiñ tüfachi trawün marte 11 abril mu, dew konle chi antü, kiñe ora müten alüñmayafuy. Feypingeay chumngelu fente falin-ngey Jesus ñi lan, ka chumngechi taiñ kümelkayaetew famülke mew ka küpalechi antü. Wall Mapu püle, 20 millon che amuy feychi trawün mu 2016 mew. Ayüwün mu mangelkünuwayiñ tami trawüluwal, femngechi pengelaymi tami mañumniefiel Chaw Dios ñi doy fütra yewün.\\n^ parr. 7 Tami kimafiel ta Chaw Ngünechen ka weniyeafiel, müna falin-ngey chillkatuafiel ti Biblia. Feypiafuymi kiñe Dungukelu Iney Ngen Jewba tami kelluaetew, kam amuaymi taiñ pagina internet mu www.jw.org.\\nTrawün Jesus tañi lan ñi akordangeal","num_words":693,"character_repetition_ratio":0.043,"word_repetition_ratio":0.0,"special_characters_ratio":0.177,"stopwords_ratio":0.209,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Wünenkülelu tüfcahi küñelmapu mew, tukuwiriny tañi amulgeam ti ramtuwün zugu tañi oficializageal ti mapuzugun | Ministerio de las Culturas, las Artes y el Patrimonio\\nLa Araucanía PUBLICADO EL 04 JULIO, 2016 Wünenkülelu tüfcahi küñelmapu mew, tukuwiriny tañi amulgeam ti ramtuwün zugu tañi oficializageal ti mapuzugun\\nKinken mew, txür mapuche-pewenche lofcheyegün lonkimay mülelu, tati wünenkülelu tuku zuguy ñi wülal ran tañi amulgeam ti chempilen ti OIT ñi convenio 169. Tati txawün puwy ti wünelelu ti itxofillke az-mogenke che ñi mülemum, Pedro Mariman, feytachi txokiñüwkülemum rume koneltuley tüfachi zugu mew.\\nKinken püle ti pu lofche mapuche-pewenche lonkimay mülelu, tati wünenkülelu tüfachi küñelmapu mew, Andrés Jouannet, tukuwiriny tañi feypifalgeal ti gülamtuwünpemum tachi küñel mapu mew tañi tukulelgeam ta ran tati ramtuwün zugu tañi mülenmu ñi amulgeam tañi oficializegeal ti mapuzugun tüfachi küñel mapu mew, küme inatuneam ñi chumechi pilen ti OIT ñi convenio 169.\\nFelenmu ta zugu, ti wünenküleyelu tüfachi mapu mew tañi ayilen ñi zoy wepümal fillke az-mogenke che, ka tañi zapial tañi inkañpenegeal ka tañi chumechi txemtulen ti pu kuifike mapukeche, pigey ñi llitugeal tüfachi ramtuwün zugu chew ñi kom pu che koneltulelu ti lof mew ka tkokiñkeche mew tüfachi mapu mew fey kom magelküleigün ñi konalegün, fey tañi küme feypialegün ñi chumechi zoy wenuntunegetuafel ka newentuñmanegetuafel pu mapuche ñi zugun.\\nFeychi zugu mew tati wünenkülelu tüfachi kiñel mapu mew, Andrés Jouannet, fey ta feypi tañi amulgeam tüfachi ramtuwün zugu mew fey ta wüne rekülüwigün tati OIT ñi Convenio 169 zew nüntukunelu ta Chile. “ fantepu kiñe txekan küme amuliyiñ tüfachi fanenpegal ti mapuzugun tüfachi kiñel mapu mew, ka fey küme amulafiyiñ, inatuneafiyiñ ti Convenio 169 ka amulayiñ ti ramtuwün zugu mew, feymu tati tüfachi zugu re tüfachi küñel mapumu müten-nu, tati füxa kiñel mapu ta ka, tañi rume fanenzugugenmu ta iñchiñ mew”, feypi.\\nKa fey ti kinken ñi logko mew mapuche-pewenche, Ricardo Meliñir, feyta feypi fantepu tañi pu che rume fantxeñpüramüwkületuy tañi mogelnenmu ñi zugun ka tañi pepi kim wigkazugun mu, feyta epu rume zugu ta amultuygün. “inche gütxamkakefiñ ti pu peñi küpal-lu ta wigkazugun, kizuegün tañi zugun, fey tañi inchiñ tañi rulpafiel, feymu ta inchiñ taiñ chetxokiwpeyem ñi pewenchegen mu, ¿Chumelu amta pu kim wigkazugulu ta pepi kim mapuzugunualu?, fantepu ta inchiñ epu zugun rulpayiñ, ka petu rulpayiñ igle zugun, taiñ pu püchike che kimay ta küla kewün. Mapuzugun ta küzawgey, feymu ta kiñeke re kiñeke nemülkan müten rulpay, feymu ta wewnefiyiñ ti re kim wigkazugulu müten”, feypi.\\nFemehi mew, tati logko mapuche-pewenche Pedro Currilem, Nibaldo Romero, tukulpay ti fillke mapuche txokinche küzawkelu tañi kimtukugeam ti mapuzugun. “Rume fanenzugugey ta feyta tañi pu che mu, tañi kuifitu mew tañi zew küzawmanegekenmu, ka fantepu llitugey tüfachi we txipantu, tüfachi pewenche mapu mew Kinken pigelu, feyta zuamneyiñ tañi feytachi zugu tañi kümeal tañi pu che mu, taiñ mapu mew, ka kake mapu. Zuamneyiñ tañi küme txipayal ka taiñ küme koneltual chew tañi küme noral taiñ fillke rakizuam”, feypi.\\nKafey ti, wünelelu ti itxofillke az-mogenke che mu, Pedro Mariman, feyta feypi tañi kelluntukual kom tañi kimün nienmu tüfachi zugu mew entufilu feychi newe kuifi ramtuwün amulkelu tüfachi txokinche, chew tañi zewmageam ti we itxofillke az-mogenke che ñi fütxa txokiñ. “Inchiñ ta koneltuleyiñ tüfachi txokiñche fanenpegeam ti mapuzugun, petu koneltuleyiñ rekülnefiyiñ tüfachi zugu, tañi chumechi ñi entugeam tüfachi zugu. Tati pin ka pepiluwün zew müley, feymu ta zew wirinegey tati, ka ayinegey ta feytachi zugu ñi entugeal chumechi ñi feypilen ti Convenio 169. Fey petu mülelay ti chumechi ñi rüpütulgeal ti ramtuwün zugu, feychi zugu mu mew feypigepiyiñ taiñ kelluntukual, inchiñ am zew kimfilu feychi zugu”, feypi.\\nTati machi mülelu lof Antonio Pilquinao Padre Las casas mew, Lucia Trangol, feyta tuwkunuy tañi mapu mu ka puwy ti zewyiñ püle tañi pemeal feychi txawün, fey tañi amulgeam feytachi zugu matumatukunugeal, fey tañi pepi kimelgeal mapuzugun kom tañi iñi tañi upa kim mapuzugule. “Fachantü wiritugey tüfachi zugu, pewmagele ti estaw re femkunutulayafi, eñümalnetulayafi ragiñ kake chillka, amulgeay püchike chillkatuwe mew ka fütxake chillkatuwe mew, zoy zoy kimnegeay taiñ zugun, fanenpeñgeay mapuzugun chuchi tati kake zugun rüke, pelotuneayu ta zio. Ka fey, müley taiñ llownieafiel ti wigka zugun, epurumetu zugun mew günezuamküleayiñ, tukuneayiñ ta mapuzugun”, feypi ti machi.","num_words":665,"character_repetition_ratio":0.069,"word_repetition_ratio":0.012,"special_characters_ratio":0.18,"stopwords_ratio":0.349,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Matew 1, Ngünechen ñi Küme Dungu (ARNNT) | The Bible App\\n18Fey famngechi choyüngey ta Jesucristo: Maria, Jesus tañi ñuke, Jose engu dew eludunguniewürkey tañi kureyewael,#1.18 Maria, Jesus tañi ñuke, Jose engu dew eludunguniewürkey tañi kureyewael: epu che eludunguwiyüm ñi kureyewael feley ñi mupituael tañi eludunguel engu, fey ngelay tañi wüdatuael engu. welu petu tañi kureyewnon engu, Maria kimuwi tañi niepüñeñkülen tati Lif Küme Püllü tañi pepiluwün mew. 19Fey Jose, Maria tañi fütayeaelchi wentru kiñe rume nor piwke wentrurke, fey ayülay tañi yewelkayafiel ta Maria, feymew rakiduami tañi ellka elkünutuafiel. 20Fey Jose dew rakiduamlu tañi femngechi femael, feymew Ñidol tañi kiñe werken püllü pewfaluweyew ta pewma mew, ka feypieyew: “Jose, David tañi yomelche, ngünewkilnge tami kureyeafiel ta Maria, tati Lif Küme Püllü ñi pepiluwün mew nieay tañi püñeñ. 21Maria ta nieay kiñe wentru püñeñ, fey Jesus#1.21 Ebrewdungun mew ti üy Jesus “montulkey” kam “ñidol ta Montulchefe” pin ürke. pintukulelafimi tañi üy. Famngechi feypingeay kisu am montulafilu tañi trokiñche ñi yafkan mew.”\\n24Feymew Jose trepelu tañi pewma mew, kom femi chumngechi tañi feypietew tati werken püllü, fey kureyefi ta Maria. 25Welu kurewen reke kudulay engu dew nielu wüla ñi wünen#1.25 Kiñeke kuyfi wirin mew ngelay: “wünen”. püñeñ ta Maria, fey Jose, Jesus pintukulelfi ti pichiche ñi üy.\\nស្វែងយល់បន្ថែមទៀតអំពី Ngünechen ñi Küme Dungu\\nស្វែងយល់ Matew 1 តាមខគម្ពីរ","num_words":208,"character_repetition_ratio":0.058,"word_repetition_ratio":0.01,"special_characters_ratio":0.199,"stopwords_ratio":0.332,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Longkontukunge tati rume falin dungu: Jewba ñi Ngünenieel | Ñi Chillkatungeal\\n“Kom che tañi kimal eymi müten tami Alüpüralen itrokom Mapu mu, Jewba pingey tami üy” (SALMO 83:18).\\nÜLKANTUN: 132 KA 136\\nPengelngeal ñi norngen Jewba ñi Ngünenieel, ¿chumngelu fente falin-ngey kom tati pu che mu?\\nJob, ¿chumngechi kelluntukufi Jewba ñi Ngünenieel? ¿Chumngelu mülefuy ñi norümngeal ta Job?\\n¿Chumngechi kelluntukukefiyiñ Jewba ñi Ngünenieel?\\n1, 2. 1) ¿Chem doy fali chem dungu mu rume? 2) ¿Chumngelu rume falin-ngey iñchiñ mu?\\nFAMÜLKE mu, fentren che fill rakiduamkülekey doyümkefilu engün am ti plata. Eluwkeyngün ñi doy nieal plata kam ñi ñamümnoafiel. Kakelu pu che doy falintukefingün tañi pu che, ñi küme feleal kam femürpual ñi ayükeel.\\n2 Welu kangelu dungu doy falin-ngey chem dungu mu rume: ñi pengelngeal tañi norngen Jewba ñi Ngünenieel. Duamfalngey taiñ longkontukuafiel tüfa. Akordawelayafuiñ tüfachi rume falin dungu, eluwliyiñ ñi rakiduamal taiñ dungu mu müten kam ti wedake dungu taiñ rupameken. Feymu müley taiñ kuñiwtukuwal. Welu kelluntukufiliyiñ Jewba ñi Ngünenieel, doy pepikawküleaiñ ñi küme tripayal rupaliyiñ wedake dungu mu, ka doy küme weniyeafiyiñ ta Jewba.\\n¿CHUMNGELU FENTE FALIN-NGEY?\\n3. Weküfü, ¿chem feypi Jewba ñi Ngünenieel mu?\\n3 Weküfü dalluntukufi ta Chaw Dios ‘ngen-ngelay ñi ngünenieal itrokom dungu’, pi. Küpa rakiduamelkeeiñmew Jewba ñi koylatufengen ka taiñ küpa kümelkanoaetew. Weküfü feypikay reke taiñ doy ayüwküleal kidutu ngünewliyiñ (Génesis 3:1-5). Ka femngechi dalluntukufi pu che ñi nor piwkeyenofiel ta Chaw Dios, ka ñi famentuafiel tañi Ngünenieel rupale wedake dungu (Job 2:4, 5). Feymew, Jewba eluñmay ñi rupayal ta antü, femngechi pengelal ñi weda tripan ti mongen eluwnoliyiñ taiñ ngünenieaetew.\\n4. ¿Chumngelu müley ñi pengelngeal ñi rüfngen kam rüfngenon Weküfü ñi feypin?\\n4 Welu Jewba kimniey ñi rüfngenon Weküfü ñi feypin. Feymu, ¿chumngelu elufi ta Weküfü rume fentren tripantu ñi pengelal ñi rüfngen tañi feypin? Ñi kimngeal ñi rüfngen kam rüfngenon, kom pu che ka pu kümeke püllü kelluntukuafuyngün. Biblia feypi: “Kom che tañi kimal eymi müten tami Alüpüralen itrokom Mapu mu, Jewba pingey tami üy” (Salmo 83:18). Fentren che famentukey ñi ngünenieaetew Jewba, Adan ka Eva reke. Feymu kiñeke che rakiduamafuy ñi rüfngen Weküfü tañi feypin. Fey pu kümeke püllü ka pu che petu ramtuwle ñi rüfngen kam ñi rüfngenon Weküfü ñi feypin, küme felelayafuiñ ka kiñewkülelayafuiñ. Welu pengelngele ñi norngen Jewba tañi Ngünenieel, kom eluwküleaiñ taiñ rumel ngünenieaetew, fey kiñewkületuay kom ti müleyelu wenu mew ka Mapu mu (Efesio 1:9, 10).\\n5. Eymi, ¿chumaymi tami pengelal ñi norngen Jewba tañi Ngünenieel?\\n5 Ngüneniele ti Mesia, kimfalngeay ñi küme tripan Jewba tañi Ngünenieel, fey pengelngeay ñi norngen, welu ñi norngenon Weküfü ka ti pu che ñi ngünenieel, feymu apümkangeay. Kafey pu manelfalngelu pengelayngün itrokom che ñi pepi nor piwkeyeafiel ka kelluntukuafiel Chaw Dios ñi Ngünenieel (Isaías 45:23, 24). Kom iñchiñ ayüafuiñ ñi femal tüfa. Feymu, duamfalngey kimal tunte ñi falin-ngen tüfa.\\nTÜFA DOY FALI TAIÑ MONTUN MU\\n6. ¿Tunte falin-ngey pengelal ñi norngen Jewba tañi Ngünenieel?\\n6 Falin-ngey taiñ ayüwküleal, welu doy falin-ngey pengelngeal ñi norngen Jewba tañi Ngünenieel. Feymu, ¿feypiafuiñ Jewba ñi duamnofiel taiñ montual ka taiñ falintunoetew? Femlayafuiñ llemay. ¿Chumngelu?\\n7, 8. Pengelngele ñi norngen Jewba ñi Ngünenieel, ¿chumngechi kümelkayaeiñmew?\\n7 Jewba müna piwkeyekeeiñmew ka falintukeeiñmew, feymu wüli ñi sakin Fotüm taiñ rumel mongeleal (Juan 3:16; 1 Juan 4:9). Weküfü dalluntukufi ta Jewba ñi koylatufengen, ñi rükükefiel kümeke dungu tañi pu che ka ñi weda ngüneniekeel. Feymu Jewba femürpunofule ñi feypikünuel, fey rüfngeafuy ñi feypin Weküfü ka kakelu kayñe. Pu kayñetukefilu ta Jewba ayentukefingün ñi feypikünuel mu, feypikeyngün: “¿Chumngelu anta Cristo petu wiñometulay kisu tañi tukulpakünuelchi dungu? Iñchiñ taiñ chaw dew layey engün, fey kom amuley ñi femngechi felen feychi dewmangelu müten ta mapu” (2 Pedro 3:3, 4). Welu Jewba femürpuay ñi feypikünuel. Fey pengelngele ñi norngen Jewba ñi Ngünenieel, Kidu montulafi tañi pu allkütukeetew (papeltunge Ebrew 6:17, 18). Jewba ngüneniey piwkeyen mu. Feymu nor piwkeyefiliyiñ, maneluwküleaiñ taiñ rumel piwkeyeaetew ka falintuaetew (Éxodo 34:6).\\n8 Jewba rume falintukey ñi pengelngeal ñi norngen tañi Ngünenieel. Welu ka falintukeeiñmew, feymu duamniey taiñ montual. Welu müley taiñ longkontukuafiel ti rume falin dungu ka kelluntukuafiel Jewba ñi Ngünenieel.\\nJOB KÜME ELKÜNUTUY ÑI RAKIDUAM\\n9. Weküfü, ¿chem feypi Job mu? (Inaduamnge ti adentun pagina 15 mu.)\\n9 Falin-ngey taiñ küme rakiduamal Jewba ñi Ngünenieel mu. Inaduamafuiñ ñi fente falin-ngen papeltuliyiñ ti lifru Job, tüfa kiñe wünen lifru wirintukungelu Biblia mu. Biblia feypi: “Fey Jewba feypifi ta Satana: ‘¿Chew miyawpeymi?’. Satana wiñoldungufi ta Jewba: ‘Amupen Mapu mew ka miyawmepen fey püle’. Ka Jewba feypifi ta Satana: ‘¿Ngüneduamfimi am tañi kona Job, Mapu mew ngelay iney no rume fey reke. Kiñe wentru nor piwkengelu püntünentukenolu, ka yamkelu ta Chaw Ngünechen ka famtripaley wedake dungu mu?’. Feymew, Satana wiñoldungufi ta Jewba: ‘¿Refalta pemay Job yamkefi ta Ngünechen? ¿Malalmakünulelfimi reke tami ingkañpeafiel kidu, ka tañi ruka, ka kom tañi nieelchi chemkün? Eymi kümelkafimi tañi femelchi küdaw, ka tañi pu kulliñ alün-ngey fill püle mapu mu. Welu, ñi kaletual tüfachi dungu, eluwaymi tami müntuñmayafiel kom tañi nieel, ka peaymi tami malisiayaetew tami adkiñ mew’. Feymew, Jewba feypifi ta Satana: ‘¡Adkintunge! Kom tañi nieel tami kuwü mu müley. ¡Welu maychirumekünukilnge tami kuwü kidu mew!’. Feymu Satana tripay Jewba ñi adkiñ mew” (Job 1:7-12). Weküfü feypifi ta Jewba ñi kutrankayafiel ta Job. Jewba turpu femlayafuy feychi weda dungu, welu eluñmafi ta Weküfü ñi kintukaduamafiel ta Job. Fey pichiñma mu, Job tañi pu kulliñ lay ka weñengey, kafey tañi pu kona ka tañi mari poyen yall layngün. Weküfü rakiduamelkefi tati pu che Chaw Ngünechen ñi femün tüfachi wedake dungu (Job 1:13-19). Fey wüla, Weküfü elufi ta Job kiñe weda kutran ünufalngelu (Job 2:7). Ka ñi doyelkünual ti dungu, Job tañi domo ka küla tañi pu weni feypieyew wedake dungu ñi ngañwadelafiel (Job 2:9; 3:11; 16:2).\\n10. 1) Job, ¿chumngechi pengeli ñi nor piwkeyefiel ta Jewba? 2) ¿Chumngelu mülefuy ñi norümngeal Job?\\n10 ¿Rüfngefuy Weküfü ñi feypin? Femlay. Job fütra wedake dungu mu rupafuy rume, turpu famentulafi ta Jewba (Job 27:5). Welu pichiñma mu, ngoymay tati rume falin dungu ka eluwi ñi rakiduamal kidu mu müten. Feypikefuy ñi femkenon wedake dungu. Ka rakiduampelay chi ‘iñche feypingechi chumngelu kutrankawmeken’ (Job 7:20; 13:24). Eymi feypiafuymi chi ‘kom iñchiñ femngechi rakiduamafuiñ’. Welu femle rume, Jewba kimniefuy ñi kümenon Job tañi rakiduamkeel, feymu norümfi. ¿Chumngechi?\\n11, 12. Job, ¿chem kimürpuy Jewba ñi kellun mu? Feymu, ¿chumi Job?\\n11 Papeltufilmi Job kapitulo 38 puwal 41 mu, fey kimaymi Jewba ñi feypifiel ta Job. Kimeldungulafi chumngelu ñi kutrankawmeken. Welu may, kellufi tañi kimal tunte ñi angkapuwülnoetew. Kimeltufi ñi mülen kiñeke dungu doy falin-ngelu kidu ñi kutrankawmeken mu (Job 38:18-21). Jewba ñi feypin mu, Job küme elkünutuy ñi rakiduam.\\n12 Jewba tañi feypin mu, ¿duamkülelafuy Job ñi kutrankawkülefel? Femlay llemay. Job rakiduamlay Jewba ñi duamnoetew. Welu may kimtukuy ñi feypietew ka mañumfi. Feymu feypi ñi wiñorakiduamtun chem tañi feypin mu (Job 42:1-6). Kafey, Jewba petu ñi ngülamtunofiel ta Job, ti weche wentru Eliu ka norümeyew (Job 32:5-10). Fey wüla Job eluwlu ñi norümetew Jewba ka küme elkünutulu ñi rakiduam, Jewba kimeli ñi rume ayüwületew Job tañi nor piwkengen (Job 42:7, 8).\\n13. Dewma rupalu Job ñi kutrankawün, Jewba tañi ngülam, ¿chumngechi kellupelafi ta Job?\\n13 Dewma rupalu Job ñi kutrankawün, Jewba tañi ngülam ka kellufi ta Job. “Jewba kümelkafi ta Job ñi mülewechi tripantu tañi mongen mu, doy ñi femfiel llituka mew”. Rupalu ti tripantu, Job ka nierpuy mari yall (Job 42:12-14). Job piwkeyefi engün, welu müna weñangkütukefuy chi tati pu layelu. Kafey, pepi ngoymakelafuy chi ñi weda rupan kidu ka tañi pu che. Ka Job kimfule chumngelu ñi kutrankawkefel, ramtuwkefuy chi chumngelu Chaw Ngünechen ñi eluñmafiel tañi fente kutrankawal. Femngechi rakiduamfule Job, akordakefuy chi ñi feypietew Jewba. Tüfa yafültukupelaeyew ka kellupelaeyew ñi küme rakiduamal (Salmo 94:19, TNM, wingkadungun mu).\\nRupalmi wedake dungu mu, ¿longkontukuaymi Jewba ñi Ngünenieel? (Inaduamnge parrafo 14).\\n14. ¿Chem kimeltueiñmu Job ñi rupan?\\n14 Job ñi rupan yafültukuaeiñmew ka kelluaeiñmew ñi küme elkünutuafiel taiñ rakiduam. Jewba elkünuy ñi wirintukungeal ti lifru Job “taiñ kimeltungeael. Fey ta famngechi taiñ nieael maneluwün Ngünechen mew tati Wirin Chillka ñi duam” (Romanu 15:4). Job ñi rupan kimeltueiñmew taiñ rume rakiduamnoal taiñ wedake dungu mu, fey longkontukual ñi falin-ngen Jewba tañi Ngünenieel. Job reke, püntütripanoliyiñ Jewba mew rupan mu wedake dungu, fey pengelaiñ taiñ kelluntukukefiel Jewba ñi Ngünenieel.\\n15. Wedake dungu mu rupaliyiñ rume, ¿chem kümeke dungu entuafuiñ?\\n15 Job ñi rupan yafültukukeeiñmew, pengelkelu am taiñ rupakenon wedake dungu Jewba taiñ illkutuetew mu. Kümeke dungu entuafuiñ wedake dungu mu rupaliyiñ rume: pengelafuiñ taiñ kelluntukukefiel Jewba ñi Ngünenieel (Proverbios 27:11). Kafey nor piwke mu newentuliyiñ, ayüwülafiyiñ ta Jewba ka doy mupiltuleaiñ ti maneluwün mu (papeltunge Romanu 5:3-5). Job ñi mongen pengeli Jewba ñi ‘rume kuñillcheken ka kutranduamyecheken’ (Santiaw 5:11). Kelluntukufiliyiñ Jewba ñi Ngünenieel, kidu kümelkayaeiñmew. Tüfa kelluaeiñmew ñi yafüluwküleal ayüwün mu ka afeluwnoal rupale wedake dungu (Kolosense 1:11).\\n16. ¿Chumngelu müley taiñ longkontukual ñi fente falin-ngen kelluntukuafiel Jewba ñi Ngünenieel?\\n16 Rume falin-ngey ñi pengelngeal tañi norngen Jewba ñi Ngünenieel. Welu küdawngeafuy taiñ longkontukuafiel tüfa. Fentren rakiduamtukuniefiliyiñ taiñ wedake dungu, fütrake dungu trokiafiyiñ, pichingefule rume. Feymew, müley taiñ longkontukual ñi fente falin-ngen kelluntukuafiel Jewba ñi Ngünenieel, chem küdawngechi dungu mu rume rupaliyiñ.\\n17. Eluwliyiñ ñi femal Jewba tañi küdaw, ¿chumngechi kelluaeiñmew taiñ rakiduamtukuafiel tati rume falin dungu?\\n17 Eluwliyiñ ñi femal Jewba tañi küdaw, tüfa kelluaeiñmew ñi rakiduamtukuafiel tati rume falin dungu. Kiñe lamngen kontueyew kiñe kutran ñi müllo mu, feymu rume kutrankawkefuy, kafey niefuy cancer kutran. Mülelu pital mu, amuldungukefuy tati pu küdawkelu, kakelu kutrankülelu ka tati pu ngepalu. Kiñe rupa, taiñ lamngen mülefuy pital mu 17 antü püle, ka amuldunguy 80 ora. Kidu kimniefuy ñi layal, welu rakiduamtukuniefuy tati rume falin dungu. Kelluntukufilu Jewba ñi Ngünenieel, fill rakiduamkelafuy.\\n18. Jennifer ñi rupan, ¿chem kimeltueiñmew taiñ kelluntukuafiel Jewba ñi Ngünenieel?\\n18 Kafey pengelafuiñ taiñ kelluntukufiel Jewba ñi Ngünenieel rupaliyiñ pichi wedake dungu. Kiñe lamngen, Jennifer pingelu, tañi wiñotual ñi ruka mu küla antü üngümkülefuy chew ñi puwken pu avion. Tripalayngün pu avion, feymew Jennifer kidulelu trokiwi ka afeluwi. Rakiduamlay ‘¡müna weda, awngen!’. Welu may, ngillatufi ta Jewba ñi kelluaetew tañi amuldunguafiel kakelu üngümkülelu. Feymew amuldungufi ta fentren che ka elufi fentren lifru. Jennifer feypi: “Wedake dungu mu rupafun rume Jewba kümelkaenew, ka newentuenew tañi püramyeafiel ñi üy”.\\n19. ¿Chumngechi kimniengey ti rüf religion?\\n19 Pu Dungukelu Iney Ngen Jewba müten kimingün tunte ñi falin-ngen Jewba ñi Ngünenieel, femngechi kimngey ñi rüf religion-ngen. Feymu kom iñchiñ müley taiñ küme ngüneduamuwal ñi kelluntukuafiel Jewba ñi Ngünenieel.\\n20. ¿Chumkey Jewba tami kelluntukukefiel Kidu ñi Ngünenieel?\\n20 Jewba rume duamkey ka falintukey tami kelluntukukefiel Kidu ñi Ngünenieel. Femaymi tüfa nor poyefilmi ka newentulmi rupan mu wedake dungu (Salmo 18:25). Ti küpalechi chillkatun mu, doy inaduamaiñ chumngelu müley taiñ kelluntukuafiel Jewba ñi Ngünenieel, ka chumngechi taiñ doy kelluntukuafiel.\\nPengelngeal ñi norngen Jewba ñi Ngünenieel: Chaw Ngünechen Jewba doy Alüpüraley itrokom dungu mu. Feymew ngen-ngey ñi ngünenieafiel itrokom tañi dewmael, ka ñi elkünual fillke ley. Weküfü dalluntukuy ta Jewba ñi ngen-ngenoel tañi ngünenieal ka ñi küme ngüneniekenon. Feymew pichiñma mu, pengelngeay ñi norngen Jewba ñi Ngünenieel. Rupale tüfa, kom tati müleyelu eluwküleay ñi ngünenieaetew Jewba.","num_words":1712,"character_repetition_ratio":0.092,"word_repetition_ratio":0.007,"special_characters_ratio":0.204,"stopwords_ratio":0.398,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Kiñewküleaiñ, chumngechi ñi kiñewkülen Jewba ka Jesus | Ñi chillkatungeal\\n“Llellipuaeyu [...] ñi fente küme kiñewküleael ta kisu engün” (JUAN 17:20, 21).\\nÜLKANTUN: 24 KA 99\\nJesus ñi antü mu, ¿chumngechi illamkachengekefuy?\\nPu wünenke kristiano, ¿chumngechi illamkachewelayngün?\\n¿Chumngechi kelluafuiñ ñi kiñewküleal Jewba tañi pu che?\\n1. Ti inan pun, ¿chem ngillatuy Jesus?\\nRUPAN ikünulu ti inan pun ñi mülen tañi pu disipulu engün, Jesus fill rakiduamkülefuy pu apostol ñi kiñewkülen mu. Feymu trawüluwlu engün, ngillatuy ñi kiñewküleal pu disipulu, chumngechi ñi kiñewkülen kidu ka tañi Chaw (papeltunge Juan 17:20, 21). Pu disipulu ñi kiñewkülen mu, pu che ngüneduamafuy Jewba ñi werküfiel ta Jesus Mapu mu. Kafey welukonke piwkeyewle engün, doy kiñewküleafuyngün, fey kom pu che kimafuy tañi rüf disipulungen (Juan 13:34, 35).\\n2. Jesus, ¿chumngelu chi (chemu) fentren rupa nütramkay ñi kiñewküleal pu apostol?\\n2 Feychi pun Jesus ngüneduami pu apostol ñi müte kiñewkülenon, feymu peno fentren rupa nütramkalelfi feychi dungu. Kiñeke rupa pu apostol notukadunguwingün iney “tañi longkoletuael kisu engün mew”, feychi pun ka femingün (Luka 22:24-27; Marku 9:33, 34). Santiaw ka Juan dew feypikünufingu ta Jesus ‘ngünenielmi wenu mapu mew, elumuyu tayu mülepual kiñe tami man püle, kangelu tami wele püle’ (Marku 10:35-40).\\n3. 1) Pu disipulu, ¿chumngelu müte kiñewkülelafuyngün? 2) ¿Chem küla dungu inaduamaiñ?\\n3 Pu disipulu küpa niefuyngün doy awtoridad, feymu müte kiñewkülelafuyngün. Welu fey ka müten no. Jesus ñi antü mu, pu che üdekefuy ta kakelu ka illamkachekefuy, feymu kiñewkülelafuy. Jesus ñi pu disipulu ka femkefuyngün chi, welu mülefuy ñi entual feychi wedake rakiduam tañi piwke mu. Feymu tüfachi chillkatun mu inaduamaiñ küla dungu: illamkachekefulu rume pu che Jesus ñi antü mew, ¿chem chumi kidu? ¿Chumngechi kimeltufi tañi pu disipulu ñi illamkachenoal, fey tañi kiñewküleal engün? Jesus ñi femün ka ñi kimeltun, ¿chumngechi kellukeeiñmu ñi kiñewküleal kom pu kristianongen?\\nILLAMKANGEKEFUY JESUS KA TAÑI PU DISIPULU\\n4. ¿Chumngechi illamkangekefuy Jesus?\\n4 Jesus ka illamkangekefuy. Felipe feypifilu ta Natanael ñi pefiel ti Mesia, Natanael feypi: “¿Chem küme dungu am tripayafuy Nasaret waria mew?” (Juan 1:46). Natanael kimniefuy chi ti Mesia ñi choyüngeal Belen waria mu, femngechi feypilu am Miqueas 5:2. Rakiduamkefuy chi ñi müte falin-ngenon Nasaret waria ñi choyüngeal üye mu ti Mesia. Kafey falinke che Judea mapu mu illamkakefuyngün ta Jesus, tuwlu am Galilea mapu mu (Juan 7:52). Fentren che Judea mu tuwlu falintukelafuyngün tati pu Galilea mu tuwlu. Kafey tati pu che mülelu Judea ka Galilea mapu mu illamkakefuy ka famentukefuy pu samariache (Juan 4:9). Pu samariache trürlafuyngün pu judiu engün tañi tuwün ka religion mu. Feymu kakelu judiu ñi weda piafiel ta Jesus, “eymi kiñe Samaria tuwünchengen” pifingün (Juan 8:48).\\n5. Pu inaniefilu ta Jesus, ¿chumngechi illamkangekefuyngün?\\n5 Pu judiu longkolechi religioso ka illamkakefuyngün tati pu inaniefilu ta Jesus. “Rume welulkawküley engün” pikefuy pu farisew (Juan 7:47-49). Feychi mu mülekefuy religioso chillkatuwe, fey pu farisew küme trokikelafuyngün tati pu koneltunolu fey mu, ka tati pu inakenolu ñi wimtun (Hecho 4:13). Kafey pu che mallmawkefuy ñi feyentun mu, ñi ülmen chengen ka ñi mollfüñ mu, feymu illamkakefuyngün ta Jesus ka tañi pu disipulu. Epe kom che femkefulu am tüfa, pu disipulu ka femngechi rakiduamürpuyngün. Welu ñi kiñewküleal engün, mülefuy ñi küme elkünutual tañi rakiduam.\\n6. Iñchiñ, ¿ka illamkacherpuafuiñ? Feypinge kiñeke che ñi rupan.\\n6 Famülke mu wall püle ka illamkangekey pu che. Iñchiñ illamkangekeiñ, ka illamkacherpuafuiñ kütu. Australia mew, kiñe lamngen wünelekelu amuldungun mu feypi ñi femkefel kuyfi: “Longkontukufilu iñche ti wedake dungu afkentu ñi femngeken pu mapuche Australia mew tuwlu, iñche doy üderpufiñ pu wingka”. Taiñ lamngen ka femngey wedake dungu, feymu doy üderpufi engün. Kafey kiñe peñi frances dungukelu Canada mu, feypi ñi chumngentuwkefel: “Iñche rakiduamkefun ñi doykülen pu che frances dungukelu”. Feymu tüfachi peñi küpa nütramkakelafuy pu gringu dungukelu engün.\\n7. Illamkachengekefulu rume pu che Jesus ñi antü mew, ¿chem chumi kidu?\\n7 Feley tati, müna illamkachengekey ka küdawngey pu che ñi küme elkünutual tañi rakiduam. Ka femngechi rupakefuy Jesus ñi antü mu, welu ¿chem chumi kidu? Turpu illamkachekelafuy ka dullintuchekelafuy (ngümintuchekelabüy), welu may amuldungufi itrofill che: riku, pofre, pu farisew, pu Samaria tuwlu, pu kofrakelu impuestu ka pu weda mongen yenielu. Kafey tañi feypin ka femün mu, Jesus kimeltufi tañi pu disipulu ñi kangentunoafiel ka illamkanoafiel ta kakelu.\\nÑI ILLAMKACHEWENOAL, DUAMFALI PIWKEYEN KA ÑOM PIWKE\\n8. Jesus, ¿chem rüf dungu kimeltuy taiñ kiñewküleal? ¿Chumngelu feyngey piafuiñ?\\n8 Jesus kimeltuy kiñe rüf dungu taiñ kiñewküleal. Feypifi tañi pu disipulu: “Kom eymün am kiñe reñmawen reke felelu” (papeltunge Matew 23:8, 9). Kom iñchiñ reñmayewkeiñ, kom küpalu am Adan mu (Hecho 17:26). Kafey Jesus feypi ñi peñiwen ka lamngenwen-ngen pu disipulu, kom engün yamkefilu am ta Jewba, tañi wenu mapu mülechi Chaw (Matew 12:50). Kom engün koneltuyngün Chaw Dios ñi reñmawen mu ka kiñewküleyngün tañi piwkeyen ka feyentun mew. Feymu pu apostol wirintukulelfilu karta tati pu kristiano, peñi ka lamngen pifingün (Romanu 1:13; 1 Juan 3:13).\\n9. Pu judiu, ¿felefuy ñi mallmawal tañi mollfüñ mu? ¿Chumngelu?\\n9 Jesus feypifilu tañi pu disipulu ñi reñmawen-ngen, küme kimeltulelfi ñi falin-ngen ñom piwkengeal (papeltunge Matew 23:11, 12). Chumngechi kimiyiñ, kiñeke mu pu apostol kiñewkülelafuyngün tañi mallma piwkengen mu. Kafey Jesus ñi antü mu pu che mallmawkefuy tañi mollfüñ mu. Pu judiu küpalu am Abraam mu, fentren engün doy küme che trokiwkefuy ta kakelu mew. Welu, ¿felefuy ñi mallmawal engün? Femlay, feymu Juan ti Fawtisachefe feypifi engün: “Ngünechen tüfachi pu kura femkünuafuy Abraam ñi yomelchengeael” (Luka 3:8).\\n10. Jesus, ¿chumngechi kimeltuy ñi kümenon tañi mallmawal pu che ñi mollfüñ mu? (Inaduamnge ti adentun 1 ellaka mu mülelu).\\n10 Jesus kimeltuy ñi kümenon tañi mallmawal pu che ñi mollfüñ mu. Küme pengeli tüfa wiñoldungufilu ta kiñe wentru kimeltukelu Moyse ñi ley dungu. Kidu ramtueyew: “¿Iney am tañi chafche?”. Fey Jesus entuy kiñe nütram. Feypi kiñe mufü weñefe ñi wülelkafiel kiñe judiu ka tranakünufi rüpü mu. Epu judiu rupayngu inafül ti wentru mew, welu kellulafingu. Fey rupay kiñe samaria wentru, kidu kutranpiwkeyefi ka kuydafi. Dewlu ñi nütram, Jesus yafültukufi tati wentru ñi ramtuetew tañi femal ti samaria wentru reke (Luka 10:25-37). Femngechi Jesus kimeltulelfi pu judiu ñi inayentuafiel kiñe samaria wentru, fey ñi rüf piwkeyeafiel tañi pu chafche.\\n11. 1) Pu disipulu, ¿chumngelu mülefuy ñi illamkachenoal? 2) Jesus, ¿chumngechi kimeltufi engün ñi illamkachenoal?\\n11 Pichilewelu tañi amutual wenu mapu mew, Jesus feypifi tañi pu disipulu ñi amuldungumeal engün “kom ti lof mülelu Judea mapu mew, ka Samaria trokiñ mapu mew, ka [...] tuntepu ñi mülen ta mapu” (Hecho 1:8). Ñi femal tüfa, pu disipulu mülefuy ñi mallmawnoal ka illamkachenoal. Jesus nütramkay ñi küme chumngen kiñeke katripanche, femngechi pepikafi pu disipulu ñi amuldunguafiel itrokom che. Feymu Jesus sakifi ñi fente feyentulen kiñe Roma tuwchi kapitan (Matew 8:5-10). Kafey Nasaret mu, ti waria chew ñi tremün Jesus, kidu pengeli Jewba ñi kellufiel kiñeke katripanche: tati Sarepta mülechi lantu domo Fenisia mapu mu, Naman tati lepra kutran-ngelu Siria tuwlu, ka kakelu llemay (Luka 4:25-27). Kafey Jesus amuldungufi kiñe Samaria tuwchi domo ka epu antü mülewey pu samaria che mu, tüfa engün am ayülu ñi allkütuafiel (Juan 4:21-24, 40).\\nPU WÜNENKE KRISTIANO MÜLEFUY ÑI ILLAMKACHEWENOAL\\n12. Pu apostol ñi pefiel ta Jesus nütramkamekefilu tati samaria domo, ¿chumingün? (Inaduamnge ti adentun 2 ellaka mu mülelu).\\n12 Pu apostol küdawtuyngün ñi illamkachewenoal. Feychi mu pu judiu longkolechi religioso nütramkakelafuy pu domo engün kakelu che ñi adkiñ mu, ka rakiduamlayafuy rume nütramkayafiel kiñe samaria domo weda üytunchengelu. Feymu peno pu apostol ñi pefiel ta Jesus nütramkamekefilu tati samaria domo müleduamküleweyngün (Juan 4:9, 27). Dew nütramkalu Jesus ti domo engu, pu disipulu feypieyew ñi iyal. Welu Jesus duamkülelafuy rume, müna ayüwületew am nütramkafiel ti domo. Kidu iyael reke trokifi femal Jewba ñi ayükeel, feymu amuldungufi feychi domo, Samaria mu tuwlu rume (Juan 4:31-34).\\n13. ¿Chumngelu feypiafuiñ Santiaw ka Juan ñi küme kimtukunon Jesus ñi kimeltuetew?\\n13 Santiaw ka Juan küme kimtukulayngu tüfachi falin dungu. Pu apostol miyawlu Jesus engün Samaria mapu mu, kintuyngün chew ñi umañtual kiñe pichi trokiñ ruka che mew, welu ti pu samariache pilay engün tañi llowaetew. Fey Santiaw ka Juan müna illkuyngu, feymu feypifingu ta Jesus: ‘Pifulmi kay, werküafuymi ñi nagpayael kütral wenu mapu’, femngechi ñi apümkangeal feychi pu che. Welu Jesus norümtufi engu (Luka 9:51-56). Mülefule engün Galilea mapu mu, Santiaw ka Juan müte illkulayafuyngu chi, welu tañi illamkafiel mu peno pu samariache, fente illkuyngu. Welu rupachi antü mu, pu samariache küme llowfingün ta Juan, feymu kidu wiño witrawpelay tañi feypin mu (Hecho 8:14, 25).\\n14. Illamkachengelu ti trawünche mu, ¿chumngechi küme elkünungetuy?\\n14 Pichi rupalu Pentekoste 33 tripantu mu, mülefuy kiñe weda dungu ti trawünche mu. Pu peñi elukefuyngün iyael tati lantuke domo, welu elukelafuyngün tati pu lantu domo griegu dungukelu (Hecho 6:1). ¿Chumngelu? Illamkakefuyngün chi tati pu griegu dungukelu. Welu pu apostol küme elkünufemtuyngün tüfachi weda dungu, fey elingün regle peñi adümuwkülelu ñi küme eluafiel ti iyael itrokom tati lantuke domo. Kom feychi pu peñi, griegu üy niekefuyngün, tüfa müna yafültukupelafi tati lantuke lamngen griegu dungukelu.\\n15. Pedro, ¿chumngechi kimürpuy ñi dullintuchenoal? (Inaduamnge ti adentun 3 ellaka mu mülelu).\\n15 Puwlu 36 tripantu, pu disipulu eluwingün ñi amuldunguafiel kom che fill tuwün-ngelu. Petu ñi rupanon tüfa, Pedro trawüluwkefuy pu judiu engün müten. Welu Jewba küme pengeleleyew ñi duamfalngen pu kristiano tañi dullintuchenoal, feymu ti apostol kimeltulelfi ti kümeke dungu ta Korneliu, kiñe roma soltaw (papeltunge Hecho 10:28, 34, 35). Fey wüla Pedro trawüluwkefuy ka kiñentrür ikefuy tati pu judiu tuwün-ngenolu engün. Welu kiñeke tripantu rupalu, Antiokia waria mew fentekünuy ñi kiñentrür iyal tati pu judiu tuwün-ngenolu engün (Galata 2:11-14). Feymu Pablo norümtufi, fey Pedro inafi ti ngülam. ¿Chumngelu feypiafuiñ tüfa? Pedro wirintukulelfilu ti wünen karta tati pu kristiano mülelu Asia Menor mu, judiu tuwün-ngelu ka judiu tuwün-ngenolu, feypi ñi fente falin-ngen piwkeyeafiel itrokom pu peñi ka lamngen (1 Pedro 1:1; 3:8).\\n16. ¿Chem feypingekefuy pu wünenke kristiano mew?\\n16 Pu apostol ngüneduamlu Jesus ñi femün, kimürpuyngün ñi piwkeyeafiel “kom che” (Juan 12:32; 1 Timotew 4:10). Alüñmayngün ñi femürpual, welu küme elkünutuyngün ñi rakiduam. Feymu pu che kimniefuy pu wünenke kristiano ñi welukonke piwkeyewken. Feychi 200 tripantu püle, kiñe wentru wirintukulu lifru, Tertuliano pingelu, pengeli chem ñi feypingeel pu kristiano mew: “Welukonke piwkeyewkeyngün [...] ka eluwküleyngün kütu ñi layal tañi pu peñi ka lamngen mu”. Feychi pu kristiano küme elkünutuyngün ñi chumngen, feymu inayentufingün Jewba ñi illamkachekenon (Kolosense 3:10, 11).\\n17. ¿Chumngechi illamkachewelayafuiñ? Feypinge kiñeke che ñi rupan.\\n17 Famülke mu ka küdawtuafuiñ ñi illamkachewenoal. Kiñe lamngen Francia mu feypi fente ñi küdawtuken. Kidu feypi: “Jewba kimeltuenew chumngechi piwkeyecheal ka misawal, chumngechi rüf piwkeyeafiel itrofill che. Petu newentulen ñi illamkachewenoal, welu kiñeke mu küdawngey. Feymu fente ngillatuken tüfachi dungu mu”. Kafey kiñe lamngen España mu pengeli petu ñi küdawtuken illamkawenoafiel kiñe trokiñche. Kidu feypi: “Epe kom rupa illamtuchekelan, welu petu küdawngey iñche mu. Jewba ñi duam mu, fewla koneltulen kiñe fütra familia mu kiñewkülelu, tüfa ayüwülkeenew”. Kom iñchiñ müley taiñ ngüneduamuwal ka ramtuwal: “¿Petu mülewey tañi piwke mu wedake rakiduam kakelu che mu?”.\\nMÜLELE PIWKEYEN, NGEWELAYAY ILLAMKACHEN\\n18. ¿Chumngelu llowafiyiñ itrofill che?\\n18 Kom iñchiñ wichutripalekefuiñ Chaw Ngünechen mu, kümeafuy taiñ longkontukual tüfa (Efesio 2:12). Welu piwkeyen mu Jewba küpaleiñmu kidu mew (Oseas 11:4; Juan 6:44). Kafey Jesus lloweiñmew. Kidu ñi femün mu, iñchiñ konküleiñ Chaw Ngünechen ñi trokiñche mu (papeltunge Juan 6:37). Kulpafengelu rume iñchiñ, Jesus piwkeyen mu lloweiñmew, feymu ¿chumngelu llownoafilu am iñchiñ ta itrofill che?\\nLlowkeiñ “Ngünechen mew küpachi kimün”, feymu kiñewküleiñ ka piwkeyewkeiñ. (Inaduamnge parrafo 19).\\n19. ¿Chumngechi pengelkeiñ taiñ küpa llowkefiel itrofill che?\\n19 Doy fülkülele ñi apümkangeal ti wedake dungu mapu mew, doyelküleay pu che ñi kiñewkülenon, ñi illamkacheken ka ñi üdecheken (Galata 5:19-21; 2 Timotew 3:13). Welu iñchiñ, Jewba ñi pu chengen, küpa llowkeiñ “Ngünechen mew küpachi kimün”, tüfa kellukeeiñmu taiñ illamkachenoal ka kümelkawküleal kakelu iñchiñ (Santiaw 3:17, 18). Kafey weniyekefiyiñ kake tripanche, kangentukelafiyiñ ñi wimtun ka kimürpukeiñ kütu ñi kewün dungu, femal kom tüfa ayüwülkeeiñmu. Feymu taiñ tüngün “kiñe lewfü reke” feley, ka taiñ nor dungu “tati lafken ñi rew reke” feley (Isaías 48:17, 18).\\n20. Piwkeyecheliyiñ, ¿chumngechi küme elkünutuaiñ taiñ rakiduam?\\n20 Parrafo 6 mu ngüneduampeiñ kiñe lamngen Australia mu. Kidu kimürpufilu ti rüf dungu ka eluwlu ñi chillkatuafiel Biblia, ñochikechi illamkachewelay ka üdechewelay. Doy may piwkeyecherpuy, feymu küme elkünutuy ñi rakiduam. Kafey ti peñi frances dungukelu Canada mu, fewla kimniey chumngelu ñi üdewken pu che: tañi küme kimuwkenon mu. Ka rakiduamkey kom pu che ñi küme chengeafel, chem tuwün-ngele rume. ¡Niewi kütu kiñe domo engu gringu dungukelu! Kom tüfa pengelkey tüfachi rüf dungu: mülele piwkeyen, ngewelayay illamkachen. Welukonke piwkeyewliyiñ, doy kiñewküleaiñ ka chem no rume wüdamkalayaeiñmu (Kolosense 3:14).\\nPu illamkachekelu ñi weda rakiduam mu, famentukey ta kakelu che ñi mollfüñ mu, ñi wimtun, religion kam kewün dungu mu. Femngechi femkey tati mallmangelu. Kafey mülen mu illamkachen, kiñewkülelay pu che.","num_words":1959,"character_repetition_ratio":0.057,"word_repetition_ratio":0.002,"special_characters_ratio":0.21,"stopwords_ratio":0.349,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Witran-ngepange taiñ ngünenieelchi ruka Alemania mu\\nOficina ka doy kimngeam witran dungu mew\\nMangeluwaiñ tami witran-ngepayal taiñ oficina ka nentuwirinpeyüm. Kintunge chew ka chem hora ngüyulngekey pu witran.\\nDullinge chew amual Albania Alemania Angola Argentina Armenia Australia Bélgica Benín Bolivia Brasil Bulgaria Burundi Camerún Canadá Chile Colombia Corea del Sur Costa de Marfil Croacia Cuba Dinamarca Ecuador Eslovaquia Eslovenia España Estados Unidos Etiopía Filipinas Finlandia Fiyi Francia Georgia Ghana Gran Bretaña Guam Haití Hong Kong Hungría India Indonesia Islas Salomón Israel Italia Japón Kazajistán Kenia Kirguistán Liberia Macedonia Madagascar Malaui México Moldavia Mozambique Myanmar Nigeria Nueva Caledonia Países Bajos Papúa Nueva Guinea Paraguay Perú Polonia Portugal República Centroafricana República Democratica del Congo República Dominicana Ruanda Rumania Senegal Serbia Sierra leona Sri lanka Sudáfrica Surinam Tahití Tailandia Taiwán Trinidad y Tobago Ucrania Uganda Venezuela Zambia Zimbabue\\n¿Duamfalngepey may tami elungeal ta witranmapayal? May. Petu tami küpanon falin-ngey feypikünual: “Elumuafen witran-ngemeal”, kom che müley ñi femal tüfa, tunten che koneltule rume ñi trokiñche mew witran-ngepayalu. Femngechi rume ngülmalayay fentren che ka kom küme tripayay.\\n¿Witran-ngepayafuymi may elungenolmi tami küpayal? Elungenolmi tüfa, witran-ngepalayafuymi. Ñi chumngechilen mu tati ruka fill antü pepi konlayafuy fentren che.\\n¿Chem hora müley tami akual ñi witran-ngepayal? Mangelngelmi tami küpayal tüfachi ngünenieelchi ruka mew, akulayaymi doy kiñe hora petu tami konpanoal. Femngechi ñi ngülmanoal fentren che.\\n¿Chumngechi feypimuafuiñ tami küpa witran-ngepafiel? Pütafnge chew ñi feypin “Feypikünunge tami witrantual”.\\nFeypikünulmi tami amual, ¿feypikünuafuymi ka antü kam “amulayan” piafuymi? May. Pütafnge chew ñi feypin “Ngüneduamnge ti antü tami amual kam ‘amulayan’ piaymi”.\\nAyülmi tami witrantual kiñe antü, welu konwenole che ¿chumafuymi? Ngüneduamnienge ti sitio. Kiñeke witran welukünuafuy ñi antü kam ‘amulayan’ piafuy.\\nFeypikünunge tami witrantual\\nNgüneduamnge ti antü tami amual kam ‘amulayan’ piaymi\\nFalinke dungu tami kimal\\nTüfachi ngünenieelchi ruka adkünukey ti amuldungun küdaw ñi femkeel ta Alemania, Austria, Liechtenstein, Luxemburgo ka Suiza mapu mu. Tüfa mu pengelngekey chumngechi kuyfi mu amulefuy ti amuldungun küdaw ñi femkeel pu Dungukelu Iney Ngen Jewba müleyelu tüfachi trokiñke mapu mu konletulelu Europa central mapu mu. Ka femngechi entuwiringekey fillke papel Biblia mu, werküngekey ta doy 16.000 trawünche müleyelu 51 trokiñ mapu mu.\\nEntunge kiñe papel tami doy kimal.","num_words":338,"character_repetition_ratio":0.061,"word_repetition_ratio":0.0,"special_characters_ratio":0.16,"stopwords_ratio":0.213,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Chumngechi ngillatuafiel ta Chaw Dios\\nMüna falintufali ti llellipun\\nChaw Ngünechen, ti Dewmafilu “kom tati mülelu”, eluwküley taiñ allkütuaetew (Apokalipsi 4:⁠11).\\n1, 2. 1) ¿Chumngelu (chemu) fente falintukefimi ti llellipun? 2) ¿Chumngelu duamfali taiñ llellipuafiel Jewba chumngechi ayükey ta kidu?\\nWENU mu fentreley ta wangülen. Fey tüfa mu trürümfilmi ti Mapu, ‘müna pichikay’ piafuymi. Chaw Jewba kiñe lüykü ko reke trürümkefi kom pu che mülelu Mapu mu (Isaías 40:⁠15; Apokalipsi 4:⁠11). Welu müna pichingeiñ rume, ngüneduamnge Biblia ñi feypin: “Jewba fülmaniefi kom ñi pu mütrümkeetew, kom pu mütrümkeetew rüf dungu mu. Kidu elukefi ñi ayünieel tañi pu yamnieetew; llellipukelu engün kellun mu, kidu allkütukefi ka montulkefi” (Salmo 145:⁠18, 19). ¡Müna falintufali tüfa! Jewba kom newen niey. Kidu dewmafi itrokom mülelu. Welu küpa weniyeeiñmu, küpa allkütukeeiñmu taiñ llellipun. Feley llemay, müna falintufali tüfa. Kiñe falin yewün reke feley taiñ eluetew Jewba kiduke iñchiñ.\\n2 Welu duamfali taiñ llellipuafiel chumngechi ayükey ta kidu. ¿Chumngelu? Taiñ allkütuaetew Jewba. Fey, ¿chumngechi llellipuaiñ? Inaduamaiñ chem kimeltukey Biblia.\\n¿CHUMNGELU LLELLIPUAFIYIÑ TA JEWBA?\\n3. ¿Chumngelu llellipuafimi ta Jewba?\\n3 Chaw Jewba ayükey tami llellipuafiel, tami nütramkayafiel. ¿Chumngechi kimnieiñ tüfa? Papeltunge Filipense 4:⁠6, 7, fey ngüneduamnge tami mangeletew Jewba piwkeyen mu. Kidu müna duamnieeymu. Tati Dewmafilu itrokom mülelu eluwküley tami allkütuaetew, feymu nütramkayafuymi chem küdawngechi dungu mu ruparupangeymi ka chum duamnagkey tami piwke.\\n4. Wimtulelmi tami llellipuafiel ta Jewba, ¿chem rupayay? ¿Chumngelu?\\n4 Llellipufiliyiñ ta Jewba, doy fülkonküleaiñ kidu mu. ¿Chumngelu? Rakiduamnge tüfa: epu weniwen rumel nütramkawle, epuñpüle feypiwle chem rakiduamkey, chum duamnagkey ka chem küdawngechi dungu mu rupamekey, fey doy küme weniyewayngu. Ka femngechi, Biblia mu Chaw Jewba feypieymu chem rakiduamkey, chum duamnagkey ka chem femay küpalechi antü mu. Eymi kay, llellipun mu feypiafuymi ta Jewba ñi chumlen tami piwke. Wimtulelmi tami llellipuafiel, doy küme weniyeafimi (Santiaw 4:⁠8).\\n¿CHUMAIÑ TAIÑ ALLKÜTUAETEW CHAW DIOS?\\n5. Jewba, ¿allkütukefi kom pu che ñi llellipun? ¿Chumngechi kimnieiñ tüfa?\\n5 Chaw Ngünechen, ¿allkütukefi kom pu che ñi llellipun? Femkelay. Kuyfi mu, kiñe wentru serfikefuy ta Jewba, Isaia pingefuy. Feychi mu Chaw Dios feypifi pu israelche: “Fentren ngillatulmün rume, allkülayan; tamün kuwü apoley mollfüñ mew [kulpakonimün fentren che ñi lan mu]” (Isaías 1:⁠15). Feymu kuñiwtukuwnoliyiñ, femafuiñ Jewba ñi üdekeel. Fey kidu allkütulayay taiñ llellipun.\\n6. 1) ¿Chumngelu fente falin-ngey feyentual Jewba mu? 2) Ñi pengelal taiñ feyentulen, ¿chumaiñ?\\n6 Ayüliyiñ taiñ allkütuaetew Jewba, duamfali feyentual kidu mu (Marku 11:⁠24). Ngüneduamnge ñi feypin apostol Pablo: ‘Tutengelayay ta Ngünechen ngenole maneluwün ta kidu mew. Femngechi kiñe che ayüle ñi fülpual ta Ngünechen mew, rüf mew feley ñi feyentual Ngünechen ñi mülen ka ñi fürenekefiel tañi manelkeetew’ (Ebrew 11:⁠6). Welu re ‘feyentulen’ pilayaiñ. Ñi pengelal taiñ feyentulen, ¿chumaiñ? Fill antü femaiñ Chaw Jewba taiñ feypietew (papeltunge Santiaw 2:⁠17).\\n7. 1) ¿Chumngelu duamfali taiñ llellipuafiel ta Jewba ñom piwke mu ka yamün mew? 2) Piwke mu ñi entual taiñ llellipun, ¿chumaiñ?\\n7 Kafey, duamfali taiñ llellipuafiel ta Jewba ñom piwke mu ka yamün mew. ¿Chumngelu? Rakiduamnge: pemefilmi kiñe fütra longkolelu, yamün mew dunguafimi, ¿felelay? Taiñ Chaw Jewba fütra newen niey, feymu doyelchi may dunguafiyiñ ñom piwke mu ka yamün mew, ¿felelay no am? (Génesis 17:⁠1; Salmo 138:⁠6; Santiaw 4:⁠6). Kafey piwke mu entuaiñ taiñ llellipun. Feymu wiño feypilayaiñ taiñ dew ngillatuelchi dungu (Matew 6:⁠7, 8).\\n8. Llellipufiliyiñ ta Jewba taiñ eluaetew kiñe dungu, ¿chumaiñ?\\n8 Kafey, llellipufiliyiñ Jewba taiñ kelluaetew, re anükünuwlayaiñ. Feymu llellipufiliyiñ ta Jewba taiñ eluaetew taiñ duamnieel, rakiduamlayaiñ: ‘Küdawnoli rume, Jewba eluaenew kom ñi duamnieel’. Chofüngelayaiñ, doy may yafüluwaiñ ka llowaiñ chem küdaw rume taiñ elungeal (Matew 6:⁠11; 2 Tesalonisense 3:⁠10). Kafey llellipufiliyiñ ta Jewba taiñ elkünual kiñe weda wimtun, duamfali taiñ famentual chem rume taiñ welulkayafetew (Kolosense 3:⁠5). Pu che fillke dungu ramtuwkey llellipun mu. Fewla inaduamaiñ kiñeke.\\nKIÑEKE RAMTUN LELLIPUN MU\\n9. 1) ¿Iney llellipuafiyiñ? 2) Juan 14:⁠6 ñi feypin mew, ¿chumaiñ?\\n9 ¿Iney llellipuafiyiñ? Jesus kimeltufi tañi pu inanieetew ñi famngechi llellipual: “Taiñ Chaw Ngünechen wenu mapu mülelu” (Matew 6:⁠9). ¿Chem kimeltueiñmu tüfa? Llellipuafiyiñ ta Jewba müten. Fey wüla Jesus ka feypi: “Iñche ta rüpü reke felen, ka rüfngechi dungu ka mongen [...]. Iñche mew müten feyentulu amuay ta Chaw mew” (Juan 14:⁠6). Feymu, ¿chumaiñ? Llellipuaiñ Jesus ñi üy mu. ¿Chem pin tüfa? Dew kimnieiñ Jesus taiñ montulpaetew kulpan ka lan mew (Juan 3:⁠16; Romanu 5:⁠12). Kafey Jewba elfalkünufi ta Jesus ñi Jues ngeal. Ka dullifi ñi Longko Saserdote ngeal, tüfa ñi femün mu perdonangekeiñ taiñ kulpan mu (Juan 5:⁠22; Ebrew 6:⁠20). Feymu ñi llowngeal taiñ llellipun, duamfali taiñ yamnieafiel tüfachi falinke küdaw ñi nieel Jesus.\\nChumül rume llellipuafuiñ.\\n10. Taiñ llellipuafiel Jewba, ¿duamfali taiñ lukutuleal? ¿Chumngechi kimnieiñ tüfa?\\n10 Taiñ llellipuafiel Jewba, ¿duamfali taiñ lukutuleal? Femlay, Jewba feypikelaeiñmu taiñ femal tüfa. Kidu doy falintukey taiñ llellipual piwke mu ka yamün mew. Feymu anüleliyiñ, witraleliyiñ, lukutuleliyiñ kam pochongnagliyiñ rume, dunguafiyiñ Jewba yamün mu. Femngechi kimeltukey Biblia (1 Crónicas 17:⁠16; Nehemías 8:⁠6; Daniel 6:⁠10). Llellipuafuiñ chew rume ka chumül rume, antü ka pun mu. Kafey llellipuafuiñ Jewba ñüküfkülen mu. Chem che allkütunoeliyiñmu rume, taiñ Fütra Chaw allkütukeeiñmu. Rüf maneluwkeiñ tüfa mu (Nehemías 2:⁠1-6).\\n11. ¿Chem dungu mew llellipuafuiñ?\\n11 ¿Chem dungu mew llellipuafuiñ? Chem rume Jewba ñi ayükeel. Feymu Biblia feypiley: “Ngillatufiliyiñ chem rume taiñ duamtuel kisu ñi piel mew, fey allküñmayaeiñmew taiñ ngillatukefiel” (1 Juan 5:⁠14). ¿Llellipuafuiñ iñchiñ taiñ chem duamtulen? Femafuiñ llemay. Rakiduamnge tüfa, nielmi kiñe küme weni, nütramkayafuymi tami chem rakiduamkülen ka chum duamkülen. Ka femngechi nütramkayafuymi ta Chaw Jewba (Salmo 62:⁠8). Kafey ngillatuafuiñ taiñ eluaetew ñi newen, tüfa kelluafeiñmu taiñ femal kümeke dungu (Luka 11:⁠13). Küme dullial taiñ chumal, llellipuafuiñ taiñ eluaetew kimün. Ka rupaliyiñ wedake dungu mu, ngillatuafuiñ taiñ yafültukuaetew (Santiaw 1:⁠5). Kafey, llellipuafuiñ ta Chaw Jewba taiñ perdonayaetew (Efesio 1:⁠3, 7). Ka llellipuafuiñ ñi kümelkaleal taiñ pu che, pu peñi, pu lamngen ka kakelu che (Hecho 12:⁠5; Kolosense 4:⁠12).\\n12. Llellipuliyiñ, ¿chem doyümafiyiñ?\\n12 Llellipuliyiñ, ¿chem doyümafiyiñ? Doy falin-ngepe Jewba tañi ayükeel. Fillke dungu mu Jewba kümelkakeeiñmu, feymu kom piwke mu mañumtuafiyiñ (1 Crónicas 29:⁠10-13). Jesus kimeltufi tañi pu disipulu chumngechi ngillatual. Kidu feypi: “Eymün ta femngechi ngillatuaymün: ‘Taiñ Chaw Ngünechen wenu mapu mülelu, yamniengepe tami üy. Küpape tami Ngünenien. Femngepe tami feypin wenu mapu mew, ka femngechi Mapu mu. Elumuiñ taiñ duamnieelchi kofke fachantü, ka wiñoduamtumuiñ taiñ weda femkeelchi dungu mew chumngechi iñchiñ wiñoduamtukefiyiñ taiñ weda femkeetew. Elkünumulayaiñ taiñ welulkangeal, welu may montulmuiñ tati Weküfü mew’” (Matew 6:⁠9-13, TNM). Jesus ñi feypin mu, ¿chem dungu mu wüne ngillatuaiñ? Ñi yamniengetual Jewba ñi üy. Fey wüla llellipuaiñ tañi küpayal ñi gobierno, ka ñi femngeal tañi ayükeel kom Mapu mu. Ngillatuliyiñ wüla tüfachi falinke dungu mu, fey feypiafuiñ taiñ duamnieel. Wüne dunguliyiñ Jewba tañi ayükeel, fey pengelaiñ chem doyümkeiñ.\\n13. ¿Tunteñmayafuy taiñ llellipun?\\n13 ¿Tunteñmayafuy taiñ llellipun? Biblia feypilay. Welu duamnieliyiñ, alüñmayafuy kam pichiñmayafuy. Llellipuliyiñ petu taiñ inon, pichiñmayafuy taiñ llellipun. Welu mañumtufiliyiñ ta Jewba kam feypifiliyiñ taiñ weda rupameken, doy alüñmayafuy taiñ llellipun (1 Samuel 1:⁠12, 15). Jesus ñi antü mu, kiñeke che fentreñma ngillatukefuy, femngechi ñi afmatungeal (Luka 20:⁠46, 47). Welu iñchiñ femlayaiñ feychi pu che reke. Jewba afmatukelafi femngechi llellipun. Piwke mu tripape taiñ feypin, tüfa doy falin-ngey.\\n14. 1) ¿Tunten rupa ngillatuaiñ? 2) Tüfa, ¿chem kimeltukeeiñmu Jewba mu?\\n14 ¿Tunten rupa ngillatuaiñ? Jewba mangelkeeiñmu taiñ rumel nütramkayafiel. Biblia feypi: “Ngillatulemün”, “rumel yafüluwkülemün tamün ngillatuleael” ka “rumel ngillatulekeaymün” (Matew 26:⁠41; Romanu 12:⁠12; 1 Tesalonisense 5:⁠17). Taiñ Wenu Chaw eluwkülekey taiñ allkütuaetew. Fill antü mañumtuafuiñ taiñ piwkeyeetew ka fürenekeetew. Kafey ngillatuafuiñ taiñ adnieaetew, yafültukuaetew ka newentukuaetew. Wimtuleaiñ taiñ llellipuafiel ta Jewba. Femngechi pengelaiñ taiñ falintukefiel tüfachi yewün.\\n15. Dewle kiñe llellipun, ¿chumngelu “felepe may” piaiñ?\\n15 Dewle kiñe llellipun, ¿chumngelu “felepe may” piaiñ? Femngechi pengelaiñ piwke mu ñi tripan taiñ llellipun (Salmo 41:⁠13). Kafey kiñe che llellipule kakelu che ñi allkütual, taiñ rakiduam mu kam dungun mew feypiafuiñ “felepe may”. Femngechi pengelaiñ taiñ ayükefiel chem ñi ngillatungeel. Biblia kimeltukey tüfa (1 Crónicas 16:⁠36; 1 Korintio 14:⁠16).\\nJEWBA, ¿CHUMNGECHI ELUKEEIÑMU TAIÑ LLELLIPUELCHI DUNGU?\\n16. Llellipufiel mu Jewba, ¿rüf elukeeiñmu taiñ duamnieel? ¿Chumngechi kimnieiñ tüfa?\\n16 Llellipufiel mu Jewba, ¿rüf elukeeiñmu taiñ duamnieel? May, femkey llemay. Biblia feypi Chaw Jewba ‘allkütukefi taiñ llellipun’ ka ‘elukeeiñmew taiñ ngillatuelchi dungu’ (Salmo 65:⁠2; Juan 15:⁠7). Fentren che llellipukefi Jewba rüf piwke mu. Fey Chaw Jewba allkütukeeyew engün ka elukeeyew ñi duamnieel. Fillke dungu mu femkey tüfa.\\n17. Jewba taiñ eluaetew ñi duamnieel, ¿chumngechi adniekefi tañi pu che ka pu kümeke püllü?\\n17 Llellipufiliyiñ ta Jewba, kidu adnieafuy tañi pu che ka pu kümeke püllü taiñ eluaetew taiñ duamnieel (Ebrew 1:⁠13, 14). Rakiduamnge tüfa: fentren che küpa adümkefi Biblia, feymu ngillatukefingün ta Chaw Dios ñi kelluaetew. Fey pichi rupalu, kiñe Dungukelu Iney Ngen Jewba akukey ñi ruka mu. ¿Chem pengelkey tüfa? Pu kümeke püllü kelluntukukeyngün ñi kimelngeal kümeke dungu, ka adniekefingün pu amuldungupelu, fey ñi peafiel pu küme piwkengelu (papeltunge Apokalipsi 14:⁠6). Kafey duamlu iñchiñ kellu, ngillatukefiyiñ ta Chaw Jewba. Fey kiñe peñi kam lamngen trawünche mu kelluafeiñmew (Proverbios 12:⁠25; Santiaw 2:⁠16).\\nTaiñ eluaetew taiñ llellipuel, Chaw Jewba adnieafuy kakelu peñi ka lamngen.\\n18. Chaw Jewba tañi newen ka ti Biblia, ¿chumngechi kelluafeiñmu?\\n18 Kafey, ngillatufiliyiñ ta Jewba taiñ kelluaetew, kidu eluafeiñmu tañi newen. Femngechi adnieafeiñmu ka newentukuafeiñmu rupan mu wedake dungu (2 Korintio 4:⁠7). Ka ngillatufiliyiñ taiñ küme dullial chem taiñ femal, Chaw Jewba kelluafeiñmu Biblia mu. ¿Chumngechi? Papeltufiliyiñ Biblia peafuiñ kiñeke trokiñ taiñ kelluaetew. Kam kiñe peñi kam lamngen entuafuy ñi feypin trawün mu, fey tüfa kelluafeiñmu. Kam kiñe longkolelu ngülamtuafeiñmu Biblia mu. Kom tüfa rupayafuy Jewba ñi duam mu (Galata 6:⁠1).\\n19. ¿Chumngelu rakiduamafuiñ Chaw Ngünechen taiñ elunoetew taiñ llellipuel?\\n19 Kiñeke mu rakiduamafuiñ Chaw Ngünechen taiñ elunoetew taiñ llellipuel. Welu Jewba kimniey chem taiñ eluaetew ka chumül femal tüfa. Kidu küme kimniey chem taiñ rüf duamnieel. Kiñeke mu duamfali taiñ ngillatuleal. Femngechi pengelelafiyiñ ta Jewba taiñ rüf duamniefiel tüfa ka taiñ maneluwkülen kidu mu (Luka 11:⁠5-10). Kafey Jewba femafuy kiñeke dungu taiñ feypinofiel, feymu rakiduamafuiñ kidu taiñ allkütunoetew. Rupayafuy tüfa: ngillatuafuiñ ta Jewba taiñ kelluaetew rupan mu wedake dungu. Welu kidu müntuñmalayafeiñmu feychi weda dungu. Doy may kelluafeiñmu taiñ newentuleal (papeltunge 2 Korintio 4:⁠7).\\n20. ¿Chumngelu doy llellipuaiñ?\\n20 Feley llemay, ¡müna falintufali taiñ llellipukefiel Jewba! Maneluwküleiñ taiñ allkütukeetew (Salmo 145:⁠18). Kom piwke mu doy llellipuaiñ, femngechi doy weniyeafiyiñ taiñ Wenu Chaw Jewba.\\n1: JEWBA ELUWKÜLEY TAIÑ ALLKÜTUAETEW\\n“Jewba fülmaniefi kom ñi pu mütrümkeetew, kom pu mütrümkeetew rüf dungu mu” (Salmo 145:⁠18).\\nDuamfali taiñ feyentual.\\nSalmo 138:⁠6; Santiaw 4:⁠6\\nLlellipuaiñ ñom piwke mu ka yamün mew.\\nLlellipufiliyiñ Jewba taiñ kelluaetew, re anükünuwlayaiñ.\\nMatew 6:⁠7, 8\\nPiwke mu entuaiñ taiñ llellipun. Wiño feypilayaiñ taiñ dew ngillatuelchi dungu.\\nFemaiñ Jewba ñi ayükeel.\\n2: KIÑEKE RAMTUN LELLIPUN MU\\nMatew 6:⁠9; Juan 14:⁠6\\nTaiñ llellipual, ¿duamfali taiñ lukutuleal?\\n1 Crónicas 17:⁠16; Nehemías 8:⁠5, 6; Daniel 6:⁠10\\nÑüküfkülen mu llellipuliyiñ, ¿allkütuaeiñmu Jewba?\\n¿Tunteñmayafuy taiñ llellipun?\\n1 Samuel 1:⁠12, 15; Luka 20:⁠46, 47\\n¿Tunten rupa ngillatuaiñ?\\nRomanu 12:⁠12; 1 Tesalonisense 5:⁠17\\nDewle kiñe llellipun, ¿chumngelu “felepe may” piaiñ?\\n1 Crónicas 16:⁠36; 1 Korintio 14:⁠16\\n3: CHEM DUNGU MEW LLELLIPUAFUIÑ\\n“Ngillatufiliyiñ chem rume taiñ duamtuel kisu ñi piel mew, fey allküñmayaeiñmew taiñ ngillatukefiel” (1 Juan 5:⁠14).\\n¿Chem dungu mew ngillatuafuiñ?\\nMatew 6:⁠9, 10, TNM\\nÑi femngeal Jewba tañi feypin.\\n1 Crónicas 29:⁠10-13\\nTaiñ mañumtuafiel Chaw Ngünechen.\\nMatew 6:⁠11-13, TNM\\nFeypial chem taiñ duamnieel ka chem taiñ rupameken.\\nTaiñ llowal Jewba ñi newen.\\nTaiñ elungeal kimün, fey küme dullial taiñ chumal.\\nEfesio 1:⁠3, 7\\nTaiñ perdonayaetew Jewba.\\nÑi kümelkaleal kakelu che.\\n4: JEWBA ELUKEEIÑMU TAIÑ LLELLIPUEL\\n‘Iñche ñi Chaw eluaeymünmew tamün llellipuel’ (Juan 15:⁠7).\\nJewba, ¿chumngechi elukeeiñmu taiñ llellipuel?\\nProverbios 12:⁠25; Apokalipsi 14:⁠6\\nJewba adnieafuy tañi pu che ka pu kümeke püllü taiñ eluaetew taiñ duamnieel.\\nNgillatufiliyiñ Jewba taiñ kelluaetew, kidu eluaeiñmu tañi newen.\\n2 Korintio 4:⁠7; Filipense 4:⁠6, 7\\nTüng duamelkeeiñmu ka elukeeiñmu yafüluwün taiñ newentuleal.\\nGalata 6:⁠1; 2 Timotew 3:⁠16, 17\\nElukeeiñmu kimün Biblia mu ka trawünche mew.","num_words":1799,"character_repetition_ratio":0.07,"word_repetition_ratio":0.011,"special_characters_ratio":0.218,"stopwords_ratio":0.345,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Jewba falintukefi “felepe may” taiñ piel\\nTi Werken (ñi chillkatungeal) | Marzo 2019\\nPAPELTUAFUYMI acholi afrikáans akha albanés alemán altaico aluro amis amárico armenio aucano aymara ayá azerí azerí (alfabeto cirílico) bajo alemán bashkir bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano cakchiquel occidental camboyano catalán cebuano chabacano changana (mozambique) checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuukés chuvash cibemba cingalés citonga congo coreano criollo de las seychelles criollo guadalupeño criollo haitiano criollo inglés de Belice criollo mauriciano croata damara dangme danés dayaco engayú dehu digor diula duala edo efik embunda endebele endebele de Zimbabue endonga endáu enzema eslovaco esloveno español estonio ewé finlandés fiyiano fon francés ga galés garífuna georgiano gitonga griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo ilocano indonesio inglés ishan islandés isoko italiano japonés javanés kabiye kachin kannada kaonde kayin sgaw kazajo kazajo (alfabeto árabe) kekchí kikamba kikongo kikuyu kiluba kimbundu kiniaruanda kipende kirguís kiribatiano kirundi kisi kisonge krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lahu lao lengua de señas colombiana lengua de señas costarricense lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas angoleño lenguaje de señas británico lenguaje de señas congoleño lenguaje de señas coreano lenguaje de señas de quebec lenguaje de señas guatemalteco lenguaje de señas nicaragüense lenguaje de señas panameño lenguaje de señas polaco lenguaje de señas ruso lenguaje de señas sudafricano letón lhukonzo lingala lituano lomue luganda lunda luo luvale macedonio macua makua-meto malayo malayálam malgache maltés mam mambue-lungu mapudungun maratí marshalés maya mazateco de Huautla mingreliano mixe del norte mixteco de guerrero mizo mongol more motu navajo nepalés ngäbere (o guaymí) nias niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otetela palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia ronga rumano runyankore ruso rutoro samoano sango sanguir saramacano sena sena sepulana serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco turcomano tuvaluano twi tártaro ucraniano uhobo uigur (alfabeto cirílico) uigur (alfabeto árabe) umbundú urdu uruund uzbeko uzbeko (alfabeto latino) vendal vietnamita wallisiano waray-waray wayuunaiki wolaita xhosa xitshwa yapés yoruba zandé zapoteco del istmo zulú árabe ñanya ñemba\\nCHAW JEWBA falintukefi taiñ poyekefiel. Kidu ngüneduamniey ka allkütukefi tañi pu che. Feymu chem rume taiñ femken ñi püramyeafiel rulpakünukelafi, pichike dungu ngefule rume (Mal. 3:16). Rakiduamnge, fentren rupa “felepe may” pikeiñ. Tüfachi feypin, “chem dungu no” piafuiñ, welu Jewba müna falintukefi. Taiñ kimal chumngelu (chemu) femkey tüfa, ngüneduamaiñ ñi chem pin “felepe may” ka chumngechi feypingekey Biblia mu.\\nPU ISRAELCHE “¡FELEPE MAY!” MÜLEFUY ÑI FEYPIAL\\nTi feypin “felepe may” kiñe ebrew dungun mu tuwi feypilelu “manelngeam” kam “manelfalngeam”. Kiñeke mu feypingekefuy “felepe may” wentru ñi ley dungu mu. Kafey eldungukünulu pu che ka feypikefuy “felepe may”, femngechi pengelkefuy ñi rüfngen tañi feypin ka ñi eluwkülen ñi femal chem rume rupale (Núm. 5:22). Femngechi eldungukünulu pu che, kimniefuy ñi rume falin-ngen femtripayal tañi feypin (Neh. 5:13).\\nDeuteronomio kapitulo 27 küme pengeli chumngechi feypingekefuy kuyfi “felepe may”. Pu israelche konpulu ti Feypikünuelchi Mapu mu, mülefuy ñi trawüluwal Ebal wingkul ka Guerizim wingkul mu ñi papeltulelngeal ti Ley. Ngelafuy ñi re allkütual müten, doy may mülefuy ñi feypial tañi küme llowfiel ti Ley dungu. ¿Chumngechi kay? Papeltungelu ñi chem rupayal inanienofule engün chi Ley, pu israelche mülefuy ñi feypial “¡felepe may!” (Deut. 27:15-26). Fentren wentru, domo ka pichikeche newentu dungun mu, feypingün: “Felepe may”, ¡afmatufali! (Jos. 8:30-35). Kidu engün turpu ngoymanentulay (upelay) tañi feypin feychi antü. Feley llemay, pu israelche femtripayngün ñi feypin. Biblia feypi: “Israel amuley ñi serfimekefiel ta Jewba tuntepulu Josue ñi mongen ka tuntepulu pu longkolelu ñi mongen doy amulelu ta Josue mew, tüfa engün kimfuy kom ñi femün Jewba Israel ñi duam mu” (Jos. 24:31).\\nJesus “felepe may” pikefuy pengelalu ñi rüfngen tañi feypin, welu feypikelafuy kakelu che reke. Kidu feypikelafuy “felepe may” dew allkütulu kakelu che ñi feypin, doy may tañi amulkünual kiñe nütram. * Femngechi Jesus pengelelfi ñi pu allkütumekeetew ñi manelfalngen tañi feypin. Kidu rüf dungukefuy Chaw Jewba dullietew kay ñi femürpual kom tañi feypikünuel (2 Kor. 1:20; Apok. 3:14).\\nKOM TI TROKIÑCHE “¡FELEPE MAY!” PI KA PÜRAMYEFI TA JEWBA\\nPu israelche ka feypikefuy “felepe may” ñi püramyeafiel ka ngillatuafiel ta Jewba (Neh. 8:6; Sal. 41:13). Kidu engün dew allkütulu kiñe llellipun “felepe may” pikefuy, femngechi pengelkefuy ñi llowfiel tüfachi llellipun ka kidu ñi dungun tañi trokifiel. Femün mu tüfa, kom koneltukefuy engün ka ayüwünkechi püramyekefuy ta Jewba. Femngechi dungu rupay longko ülmenkülelu ta David. Kidu küpaltufi Jerusalen mew ti falin caja nielu Jewba ñi Ley dungu. Petu fiestañmalu engün, kiñe ülkantun mu David ngillatufi ta Jewba kom piwke mu (1 Crón. 16:8-36). Allkütulu tüfa puwi tañi piwke mu, fey “¡felepe may!” pi engün ka püramyefi ta Jewba. Feley llemay, müna ayüwkülefuyngün ñi kiñentrür serfiniefiel ta Jewba\\nPu wünenke kristiano ka feypikefuy “felepe may” ñi püramyeafiel ta Jewba. Pu wirintukulu Biblia tañi karta mu ka wirintukuy tüfachi feypin (Rom. 1:25; 16:27; 1 Ped. 4:11). Kafey ti lifru Apokalipsi feypi pu kümeke püllü ñi püramyefiel ta Jewba wenu mu, fey feypingün: “¡Felepe may! ¡Püramyengepe ta Ñidol!” (Apok. 19:1, 4). Pu wünenke kristiano ka feypikefuy “felepe may” dew ngillatukünungelu trawün mu (1 Kor. 14:16). Welu küme rakiduamkefuyngün ñi feypial tüfa.\\n¿CHUMNGELU FENTE FALIN-NGEY TAIÑ FEYPIAL “FELEPE MAY”?\\nDew ngüneduamlu iñchiñ chumngechi feypingekefuy kuyfi “felepe may”, kimürpuiñ chumngelu fente kümey taiñ femngechi feypial ñi fentepual ti llellipun. Dew ngillatulu “felepe may” feypilu iñchiñ, pengelkeiñ rüf piwke mu ñi entuel taiñ feypin. Kafey “felepe may” piliyiñ dew ngillatule kakelu che, pengelkeiñ taiñ kiñewkülen ñi feypin mu, ñüküfkülen kam newentu dungun mu rume feypiliyiñ. Ngüneduamaiñ chumngelu fente falin-ngey “felepe may” taiñ feypial.\\nEluwküleiñ ñi poyeafiel ta Jewba. Llellipun mu poyekefiyiñ ta Jewba, ¿chumngechi? Taiñ küme llowfiel mew müten no, kafey taiñ küme femün mu. Küpa feypikeiñ “felepe may” rüf piwke mew, fey tüfa kellukeeiñmu ñi küme rakiduamfiel ka küme allkütufiel ti llellipun.\\nKiñewküleiñ pu peñi ka lamngen iñchiñ. Trawünche mu kiñentrür allkütukeiñ ñi chem pilen ti ngillatumekelu (Hecho 1:14; 12:5). Feymu trür “felepe may” piliyiñ pu peñi ka pu lamngen iñchiñ, doy kiñewküleaiñ. Ñüküfkülen kam newentu dungun mu femngechi feypiliyiñ, pengelelafiyiñ ta Jewba chem dungu mu wiñoldunguaetew taiñ ngillatuel.\\n“Felepe may” piliyiñ, püramyefiyiñ ta Jewba\\nPüramyekefiyiñ ta Jewba. Chaw Ngünechen ngüneduamkey kom taiñ femkeel ñi poyeafiel ta kidu, pichike dungu ngefule rume (Luka 21:2, 3). Jewba kimniey chumngelu taiñ femken tüfa ka chem ñi mülen taiñ piwke mu. Feymu pepi amunoliyiñ Trawünwe Ruka mu ka telefono mu allkütuliyiñ ti trawün, Jewba allkütuay taiñ feypin “felepe may”. Femngechi femliyiñ, kiñewaiñ pu trawülelu engün ñi püramyeafiel ta Jewba.\\nChumngechi ngüneduamiyiñ, ñi feypin “felepe may” chem dungu no trokingeafuy chi, welu müna falin-ngey llemay. Ti lifru Perspicacia wirikonküley, feypial “felepe may” pengelkey ti rüf maneluwün piwke mu mülelu. Feymu lle “felepe may” piliyiñ, ayüwülafiyiñ ta Jewba (Sal. 19:14).\\n^ parr. 6 Kiñe rupa ñi femün Jesus tüfachi dungu wirikonküley Matew 5:18. Feyta mu ñi feypin rulpadungungey “rüf dungu ta feypiwayiñ”.\\n¿ITROKOM LLELLIPUN “FELEPE MAY” PIPEAIÑ MAY?\\nNgünam feypikelaiñ “felepe may”. Feymu lle petu ngillatumekelu kiñe che, fey welulkale ñi feypin mu, ¿chumaiñ kay? “Doy kümeafuy ‘felepe may’ pinoal” rakiduamfemlayaiñ. Chaw Jewba kimniey ñi welulkaken iñchiñ taiñ feypin mu, fey rulpakünukefi müten. Feymu ngillatumekele kiñe che ngüneduamlayaiñ chum entumekey ñi feypin, doy may chem ayüniey tañi feypial. Femngechi femliyiñ, kümelu trokiafuiñ ‘felepe may’ ñi pial.\\nWelu kiñe che poyekenofilu ta Jewba ngillatule, “felepe may” pilayaiñ ñüküfkülen mu ka newentu dungun mu no rume. Rakiduamaiñ chem ñi rupayafel. Amuliyiñ kiñe trawün koneltulenolu religioso dungu mu, fey “ngillatukünunge” feypingele kiñe che, ¿chumaiñ kay? Kam kiñeke taiñ pu che poyenofile ta Jewba, fey ti ngen ruka feyentunolu ayüle tañi ngillatual, ¿chumaiñ iñchiñ?\\nFemngechi dungu rupaliyiñ, dulliafuiñ ñüküfküleal ka yamnieafiel kakelu che. Welu “felepe may” pilayaiñ ka nükünuwlayaiñ kakelu che ñi kuwü mu, femfuliyiñ tüfa koneltuafuiñ ti llellipun mu. Dulliafuiñ kidutu ngillatual ñüküfkülen mu, welu “felepe may” pilayaiñ newentu dungun mu, femngechi rakiduamelnoafiel kakelu che taiñ koneltulen kidu engün ñi llellipun mu. Fey pu che witrapürale tañi ngillatual, kidu iñchiñ dulliaiñ taiñ ka witrapürayal kam anülekayal müten. Re witrapüraliyiñ müten ka pochongnagliyiñ taiñ longko, koneltulayaiñ religioso dungu mu. Kiduke pu kristiano müley ñi küme ngüneduamal, fey tañi küme dullial chem chumal. Fey weda dunguyewlayaiñ taiñ dulliel mu.\\nTüfachi dungu taiñ ngüneduamel kellukeeiñmu doy kimal chumngelu fente falintukey Jewba “felepe may” taiñ piel.\\n¿Chem katrütukeenew ñi fawtisawal?\\nAllkütuafiyiñ Jewba ñi dungu\\nDuamnieafiyiñ ta kakelu che\\nDuamnieafiyiñ pu che amuldungun mu\\nKüme chengen: ¿chumngechi doy küme chengeafuiñ?\\nWirin dungu Chumngechi entual fillke papel TI WERKEN (ÑI CHILLKATUNGEAL) Marzo 2019\\nAudio Chumngechi entual audio TI WERKEN (ÑI CHILLKATUNGEAL) Marzo 2019\\nTI WERKEN (ÑI CHILLKATUNGEAL) Marzo 2019","num_words":1505,"character_repetition_ratio":0.067,"word_repetition_ratio":0.0,"special_characters_ratio":0.187,"stopwords_ratio":0.234,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi dungu pepiluwün dungu (Ebrew 4:12) | Ñi Chillkatungeal\\nEluwnge tami kim ngüneniewal\\nKutranpiwkeyecheaiñ Jewba reke\\n“Ngünechen ñi dungu rumel mülekey”\\nNgünechen ñi dungu pepiluwün dungu\\n“Fütra piwkelenge [...] ka küdawkülenge”\\nTi Werken (ñi chillkatungeal) | Septiembre 2017\\n“Ngünechen ñi dungu mongen dungu ka pepiluwün dungu” (EBREW 4:12).\\nÜLKANTUN: 96 KA 94\\n¿CHEM CHUMAFUIÑ TAIÑ KELLUAETEW BIBLIA ÑI PEPILUWÜN...\\ntaiñ mongen mu?\\ntaiñ kimeltual trawünche mew?\\n1. ¿Chumngelu (chemu) rakiduamkeymi Ngünechen ñi Dungu ñi pepiluwün-ngen? (Inaduamnge ti adentun ellaka mu mülelu.)\\nCHAW DIOS ñi feypin, mülelu Biblia mu, “mongen dungu ka pepiluwün dungu” (Ebrew 4:12). Pu poyekefilu ta Jewba küme kimnieiñ tüfa, ngüneduamlu am iñchiñ ñi küme elkünutufiel taiñ mongen ka kakelu che ñi mongen. Petu taiñ poyekenofiel ta Jewba, kiñeke iñchiñ weñekefuiñ, drogatukefuiñ kam femkefuiñ pekan kudumuwün. Kakelu rüf ayüwkülelafuiñ, famoso ngefulu rume kam niefulu fentren plata (Eclesiastés 2:3-11). Welu Biblia ñi kellun mu, fewla nierpuiñ maneluwün ka küme yenierpuiñ taiñ mongen, ñamkiyawkefuiñ rume. Ayüwülkeeiñmew papeltufiel kiñeke che ñi rupan tati trokiñ “Ti Biblia küme elkünutueyew ñi mongen”, tati chillka Ti Werken mu. Kafey duamnieiñ Biblia taiñ kelluaetew ñi doy küme weniyeafiel ta Jewba, fawtisawlu rume iñchiñ.\\n2. Chaw Dios ñi Dungu, ¿chumngechi kellukefi kiñeke che wünen siglo mew?\\n2 We dungu no fentren che ñi küme elkünutufiel tañi mongen kimlu ti rüf dungu. Wünen siglo mu femngechi femingün kiñeke peñi ka lamngen dullingelu (ngümintungelu) ñi amual wenu mapu mew (papeltunge 1 Korintio 6:9-11). Pablo nütramkay chem che ñi koneltunoal Chaw Ngünechen ñi Ngünenien mu, fey feypi: “Femngechi chengekefuymün kiñekentu eymün ta kuyfi mew”. Welu Chaw Ngünechen tañi Dungu ka tañi newen kellueyew engün ñi küme elkünutual tañi mongen. Kiñeke dew fawtisawlu kütu kulpayngün, feymu küme weniyewelafingün ta Jewba. Tati Biblia nütramkay ñi wemünentungen ti trawünche mu kiñe peñi dullingelu ñi amual wenu mapu mu. Welu fey wüla küme elkünutuy ñi mongen tañi wiñotual ti trawünche mu (1 Korintio 5:1-5; 2 Korintio 2:5-8). Feley llemay, Chaw Ngünechen ñi Dungu kellufi fentren peñi ka lamngen ñi küme elkünutuafiel tañi mongen. Ngüneduamfiel tüfa müna yafültukukeeiñmew.\\n3. ¿Chem inaduamaiñ tüfachi chillkatun mu?\\n3 Tati Biblia pepiluwün-ngey. Tüfa Jewba mu küpay, feymu ayüleiñ taiñ küme adümafiel (2 Timotew 2:15). Tüfachi chillkatun mu inaduamaiñ chem chumafuiñ taiñ kelluaetew Biblia ñi pepiluwün taiñ mongen mu, amuldungun mew ka taiñ kimeltual trawünche mew. Ngüneduamfiel tüfa kelluaeiñmu taiñ doy piwkeyeafiel ka mañumtuafiel taiñ Fütra Chaw, kidu am taiñ kimeltukeetew taiñ kümelkaleal (Isaías 48:17).\\nTAIÑ MONGEN MU\\n4. 1) Taiñ kelluaetew ti Biblia, ¿chem müley taiñ femal? 2) ¿Chumngechi elantükünukeymi tami papeltuafiel Biblia?\\n4 Taiñ kelluaetew ti Biblia, müley taiñ wimtuleal ñi papeltuafiel, ka doy kümeafuy femngechi femal fill antü (Josué 1:8). Kom iñchiñ nieiñ fentren duam taiñ mongen mu, ka kiñeke elfal küdaw kütu, welu eluwaiñ taiñ katrütunoaetew tüfa taiñ papeltuafiel Biblia (papeltunge Efesio 5:15, 16). Elkünuafuiñ taiñ papeltuafiel puliwentu, amulechi antü mew kam pun mu. Tati wirintukufilu kiñe salmo feypi: “¡Müna piwkeyefiñ tami ley! Kom antü rakiduamniefiñ” (Salmo 119:97). ¡Iñchiñ ka femngechi rakiduamkeiñ!\\n5, 6. 1) ¿Chumngelu fente falin-ngey taiñ rakiduamken Biblia mu? 2) ¿Chem chumafuiñ taiñ küme rakiduamal taiñ papeltupeel mu? 3) Tami papeltufiel ka rakiduamfiel Biblia, ¿chumngechi kellukeeymu?\\n5 Re papeltulayafiyiñ Biblia, welu may duamfalngey taiñ küme rakiduamal taiñ papeltupeel mu (Salmo 1:1-3). Femngechi müten inayafiyiñ Biblia ñi wülkeelchi kimün taiñ mongen mu. Feymu chillkatufiliyiñ Biblia papel mew kam taiñ elektroniko chemkün mu, eluwaiñ ti Biblia ñi puwal taiñ piwke mu.\\n6 ¿Chem chumafuiñ taiñ küme rakiduamal taiñ papeltupeel mu? Petu papeltufiliyiñ ti Biblia, pichi üngümaiñ, fey ramtuwaiñ: “Tüfa, ¿chem kimeltuenew Jewba mu? ¿Inaniekefiñ tañi mongen mu? ¿Chumngechi doy küme elkünutuafun tañi mongen?”. Küme rakiduamliyiñ Biblia mew, ka ngillatuliyiñ ta Jewba, fey küpa inanieafiyiñ ñi ngülam. Femngechi ti Biblia ñi pepiluwün kümelkayaeiñmew taiñ mongen mu (2 Korintio 10:4, 5).\\n7. ¿Chumngechi küme adümafuiñ ti Biblia amuldungun mu?\\n7 Müna falin-ngey taiñ adümnieafiel ti Biblia taiñ amuldungual ka kimeltucheal. Kiñe peñi feypi: “Jewba iñchiñ amuldungufuliyiñ, iñchiñ müten nütramkalayafiyiñ pu che, eluñmayafiyiñ ta Jewba ñi dungual”. Feymu, papeltulelfiliyiñ Biblia tati pu che, femngechi eluñmayafiyiñ ta Jewba ñi dungual. Küme dulliaiñ chem versikulo taiñ papeltual, tüfake ta puway pu che ñi piwke mew (1 Tesalonisense 2:13). Feymu ramtuwnge: “Amuldungun mu, ¿yafüluwken tañi papeltulelafiel Biblia tati pu che?”.\\n8. Amuldungun mu, ¿chumngelu re papeltulayaiñ kiñe versikulo tati pu che?\\n8 Welu re papeltulayaiñ ti versikulo. Epe kom pu che küdawtukey ñi adümafiel Biblia ñi feypin. Femngechi ka rupakefuy kuyfi mu (Romanu 10:2). Rakiduamlayafiyiñ ti ngen ruka ñi adümfiel kom ñi feypiel ti versikulo. Feymu, ¿chem chumafuiñ? Wiño feypiafiyiñ tati doy falin-ngechi dungu, ka kelluafiyiñ ñi doy küme adentuafiel. Femngechi Chaw Dios ñi Dungu puway ti che ñi longko ka ñi piwke mew (papeltunge Luka 24:32).\\n9. Petu taiñ papeltunofiel kiñe versikulo, ¿chem feypiafuiñ tati pu che ñi doy yamnieafiel ti Biblia?\\n9 Chem piaiñ petu taiñ papeltunofiel kiñe versikulo, tüfa taiñ kelluafiel tati pu che ñi doy yamnieafiel ti Biblia. Feypiafuiñ: “Papeltuafiyiñ chem ñi feypiel taiñ Wenu Chaw tüfachi dungu mu”. Kam, nütramkafiliyiñ kiñe che duamtunofilu pu religion, kam inakefilu mapuche feyentun, feypiafuiñ: “¿Allkütukefuymi tüfachi kuyfi feypin?”. Kom tati pu che kakerumey, feymu pepikayaiñ chem feypial petu taiñ papeltunofiel kiñe versikulo, femngechi ñi ayüwmayal ti che (1 Korintio 9:22, 23).\\n10. 1) ¿Chumi kiñe peñi? 2) Amuldungun mu, ¿chumngechi ngüneduamkeymi tati Biblia ñi pepiluwün?\\n10 Fentren peñi ka lamngen amuldungun mu, ngüneduamkeyngün Biblia ñi puwün pu che ñi piwke mew. Kiñe peñi witranmakefuy kiñe chachay fentren tripantu papeltufilu taiñ chillka. Welu kiñe antü re elulafi ti chillka, doy may papeltulelfi 2 Korintio 1:3, 4 feypilelu: “Ngünechen [...], taiñ rumel kutranpiwkeyenieetew ka taiñ yafülkeetew. Kisu ta yafülkeeiñmew kom taiñ kutrankawün mew”. Tüfa puwi tati chachay ñi piwke mew, feymu feypifi ti peñi ñi wiño papeltulelaetew. Fey feypi kidu ka tañi domo ñi duamnieel tañi yafültukungeal, ka doy küpa kimfi ti Biblia. Feley llemay, Biblia ñi pepiluwün puwkey pu che ñi piwke mu amuldungun mew (Hecho 19:20).\\nTAIÑ KIMELTUAL TRAWÜNCHE MEW\\n11. ¿Chem müley ñi femal pu kimeltuchekelu trawün mu?\\n11 Müna ayükeiñ taiñ trawüluwken pu peñi ka lamngen iñchiñ. Trawüluwkeiñ taiñ poyeafiel ta Jewba. Welu kafey, kümeke dungu kimeltulelngekeiñ. Feymu, pu peñi kimeltuchekelu trawün mu ayüwkeyngün, welu tüfa kiñe pekan küdaw no tati (Santiaw 3:1). Feymu müley ñi yafüluwal engün tañi entual kom ñi kimeltukeel Biblia mew. Fey, eymi elungelmi tami kimeltucheal trawün mu, ¿chumngechi kelluafuymi tami pu allkütukeetew Biblia ñi pepiluwün mu?\\n12. Kiñe wewpitukelu, ¿chem chumafuy ñi doy falin-ngeal ti Biblia kidu ñi wewpin mew?\\n12 Doy falin-ngepe ti Biblia tami wewpin mu (Juan 7:16). Feymu kuñiwtukuwaymi chem no rume ñi doy falintungeal Biblia mu: tami nütramkaelchi rupan dungu, pengelün dungu, ka chumngechi tami dunguken. Ka longkontukuaymi: tami rüf kimeltuafiel Biblia ñi feypin, re papeltulel-layafimi pu che. Feley llemay, fentren versikulo papeltulmi, epe kom pu che longkontukulayafingün. Feymu küme dulliaymi chem versikulo tami feypial. Fey wewpitulmi, papeltuafimi feychi versikulo, kelluafimi ti allkütukelu ñi adümafiel, feypiaymi kiñe pengelün dungu ka chumngechi tañi inayafiel (Nehemías 8:8). Kafey elungelmi kiñe bosquejo tami kimal chem feypial, küme chillkatuafimi ti bosquejo ka kom ti texto ñi nieel. Ngüneduamnge chumngechi tati texto kellukeeymu tami kimal ñi chem pilen ti papel. Fey dullinge kiñeke texto tami kimeltuafiel ñi chem pilen ti bosquejo (kümeke ngülam peafuymi tati chillkatun 21-23 ti lifru Benefíciese de la Escuela del Ministerio Teocrático). Ka ngillatuafimi ta Jewba tami kelluaetew ñi doy küme kimeltual kidu ñi Dungu. Biblia feypi: “Esdra pepikakünufi ñi piwke tañi ngüneduamal Jewba ñi ley ka tañi inayafiel, ka kimeltuafiel pu israelche tati ngülam ka ley dungu” (Esdras 7:10). Ka feypi: “Ayüwün-ngey tati che kimchengerpulu, ka tati che kim ngüneduamürpulu, tüfa am doy kümelkakeeyew ti plata mew ka doy falin-ngechi dungu wülkeeyew ta milla mew” (Proverbios 3:13, 14).\\n13. 1) Kiñe lamngen, ¿chumngechi kellueyew kiñe texto ñi papeltungeel trawün mu? 2) Kimeltungelu ti Biblia trawün mu, ¿chumngechi kellukeeymu?\\n13 Kiñe lamngen Australia tuwün-ngelu, fentren wedake dungu mu rupay, ka fawtisawlu rume, rakiduamkelafuy Jewba ñi rüf piwkeyeetew. Welu kiñe texto ñi papeltungeel trawün mu puwi ñi piwke mu. Kidu küme rakiduamkefuy feychi versikulo mu, feymu doy chillkatuy ka papeltuy kakelu texto. Femngechi küme kimürpuy Jewba ñi piwkeyeetew * (inaduamnge ti kimal dungu). Eymi kay, ¿allkütuymi trawün mu kiñe texto ñi puwün tami piwke mu? (Nehemías 8:12.)\\n14. ¿Chumngechi pengelafuiñ taiñ falintufiel Biblia?\\n14 ¡Rüfngey llemay! Kom mañumniefiyiñ ta Jewba taiñ eluetew ti Biblia. Kidu feypikünuy ñi rumel müleal tüfa, ka femtriparpukey ñi feypin (1 Pedro 1:24, 25). Feymu wimtuleaiñ taiñ papeltuafiel, inanieafiyiñ taiñ mongen mu ka kelluafiyiñ pu che Biblia ñi feypin mu. Femngechi femliyiñ, pengelaiñ taiñ falintufiel tüfachi fütra yewün, welu doyelchi may pengelaiñ taiñ piwkeyeniefiel ta Jewba, taiñ eluetew ti Biblia.\\n^ parr. 13 Inaduamnge ti wichulechi dungu “ Küme elkünutun ñi rakiduam”.\\nELUWNGE TAMI KELLUAETEW BIBLIA ÑI PEPILUWÜN\\ntami mongen mu:\\nwimtulenge tami papeltuafiel.\\nküme rakiduamnge tami papeltupeel mu.\\ninafinge ñi ngülam.\\npapeltulelfinge Biblia tati pu che.\\nküme kimfalkünufinge kam wiño feypinge tati doy falin-ngechi dungu.\\ntami feypin mu petu ñi papeltunofiel kiñe versikulo, kellufinge ta che ñi yamnieafiel ti Biblia.\\ntami kimeltual trawünche mu:\\ndoy falin-ngepe ti Biblia tami wewpin mu.\\nchem no rume ngelay ñi doy falintungeal Biblia mu: tami nütramkaelchi rupan dungu, pengelün dungu ka chumngechi tami dunguken.\\npapeltunge ti versikulo, kellufinge pu allkütukelu ñi adümafiel, feypinge kiñe pengelün dungu ka chumngechi tañi inayafiel.\\n“Küme elkünutun ñi rakiduam”\\nKimfilu rume ti rüf dungu, Victoria fentren tripantu mu rakiduamkefuy Jewba ñi piwkeyenoetew. Welu ¿chem kellueyew ñi kimürpual Jewba ñi rüf piwkeyenieetew? Inaduamaiñ ñi nütram, kidu feypi:\\n“Rupalu 15 tripantu ñi fawtisawün mu, küme elkünutun ñi rakiduam. Kiñe wewpin mu ti Trawünwe Ruka mew [...], kiñe lamngen papeltuy Santiaw 1:23, 24. Tüfa feypi kiñe espejo reke ñi felen ti Biblia, tüfa kellukeeiñmew taiñ kimal chumngechi taiñ trokietew Jewba. Fey rakiduamün ‘trokiwkelan chi chumngechi ñi trokietew Jewba’. Ellaka mu küdawngefuy ñi kimtukual tüfa, ramtuwlu am: ‘¿Iney am ta iñche tañi piwkeyenieaetew Jewba?’.\\n”Kiñeke antü rupalu, papeltun kiñe texto, tüfa küme elkünutuy ñi mongen. Papeltun Isaías 1:18 mu Jewba tañi feypin: ‘Küpamün may, ka kümelkawtuaiñ [...]. Tamün kulpan wilüf kelülefule rume, ligkünungetuay tati pire reke’. Fey rakiduamün Jewba ñi dunguetew ta iñche, feypienew reke: ‘Küpange Vicky, kümelkawtuayu. Kimnieeyu, kimnien tami kulpan, ka kimnien tami piwke, welu rüf piwkeyenieeyu’.\\n”Feychi pun nagpalay ñi umaw. Küdawtukefun ñi kimtukual Jewba tañi piwkeyeetew, feymu eluwün ñi rakiduamal Jesus ñi lan mu. Fey ngüneduamün Jewba ñi ñochi duampiwkengen iñche mu fentren tripantu mu, ka ngüneduamün Jewba tañi pengeletew ñi piwkeyen fillke dungu mu. Welu iñche feypikefun reke: ‘Iñchemupayalu tami piwkeyen. Tami Fotüm ñi lan pepi liftulaenew ta iñche’. Femngechi illamkakefun Jesus ñi lan. Welu rakiduamün tüfachi küme yewün ñi eluetew Jewba, fey kimürpun fente tañi piwkeyenieetew”.\\nTI WERKEN (ÑI CHILLKATUNGEAL) Septiembre 2017","num_words":1632,"character_repetition_ratio":0.059,"word_repetition_ratio":0.006,"special_characters_ratio":0.203,"stopwords_ratio":0.391,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Jose pengeli chumngen tañi pu peñi | Biblia Nütram\\nPAPELTUAFUYMI acholi afrikáans albanés alemán armenio armenio occidental asamés ateso aymara azerí azerí (alfabeto cirílico) bajo alemán bambara baulé becol birmano bislama búlgaro cabilé catalán cebuano checo chichewa chin haka chino mandarín (simplificado) chino mandarín (tradicional) chitonga chitumbuka chuvash cingalés citonga congo coreano criollo de las seychelles criollo haitiano criollo mauriciano croata dangme danés dehu diula efik endebele endonga enzema eslovaco esloveno español estonio ewé feroés finlandés francés ga galés garífuna georgiano griego groenlandés guaraní gun guna hausa hebreo herero hiligaynon hindi hiri motu hmong (blanco) holandés húngaro ibo ilocano indonesio inglés islandés isoko italiano japonés kabardin-cherkess kabiye kachin kannada kaonde kazajo kekchí kikamba kikongo kikuyu kiluba kimbundu kiniaruanda kirguís kirundi kisi krío kwangalí kwanyama lamba lao lengua de señas colombiana lengua de señas costarricense lengua de señas ecuatoriana lengua de señas mexicana lengua de señas venezolana lengua de signos española lenguaje de señas americano lenguaje de señas australiano lenguaje de señas británico lenguaje de señas checo lenguaje de señas estonio lenguaje de señas filipino lenguaje de señas finlandés lenguaje de señas francés lenguaje de señas holandés lenguaje de señas húngaro lenguaje de señas japonés lenguaje de señas nicaragüense lenguaje de señas paraguayo letón lhukonzo lingala lituano luganda lugbara luo luvale macedonio macua malayo malayálam malgache maltés mam mambue-lungu mapudungun maratí maya mazateco de Huautla mendé mixe mixteco de guerrero mizo mongol more mískito nepalés ngäbere (o guaymí) niueano noruego nuer nyaneka náhuatl de guerrero náhuatl del norte de puebla oromo osético otomí papiamento de curazao persa pidgin de las islas salomón polaco portugués purépecha quechua ancashino quechua ayacuchano quechua boliviano quechua cuzqueño quiché rumano runyankore ruso rutoro samoano sango sena sena serbio sesoto de Lesoto setsuana shona sidama sranangtongo suajili suati sueco tagalo tai tamil tankarana tayik telugu tetun dili tivo tlapaneco tojolabal tok pisin tongano totonaco tseltal tsonga tsotsil turco turcomano twi tártaro ucraniano uigur (alfabeto árabe) umbundú uolof vendal vezo vietnamita wallisiano waray-waray wayuunaiki wolaita xhosa xitshwa yoruba zapoteco de lachiguiri zapoteco del istmo zulú árabe ñanya\\nJose pengeli chumngen tañi pu peñi\\nJOSE ayüy ñi kimal ñi mari wünen peñi, petu ñi illamfalken ka petu weda piwkengen engün. Feymu lle feypi: ‘Ellkangüneduamapufe ngeymün. Küpaymün tamün inaduamal chew ñi newen-ngenon taiñ mapu.’\\n‘No, femngelayiñ iñchiñ,’ pirkeyngün. ‘Iñchiñ küme ngünewün wentru ngeiñ. Kom peñiwen ngeiñ. Mari epu ngefuyiñ. Welu kiñe peñi mülewelay, ka doy wechengelu müley ruka mew taiñ chaw engu.’\\nJose femfaluwi ñi feyentunofiel engün. Kiñe peñi karseltükufi, Simeon pingelu, ka kakelu eluñmafi ñi yeal iyael (yagel) ka amutuy ñi ruka mew engün. Welu feypifi: ‘Ka wiño küpalmün, küpalelmuan tamün doy weche peñi kiñewün eymün.’\\nPuwtulu ñi ruka mew Kanaan mu, tüfachi peñiwen feypifi tañi chaw Jakob kom ñi rupan engün. Jakob müna weñangküy. Wirari: ‘Jose ngelay, ka fewla Simeon ka ngelay. Elulayafiñ tamün yeafiel tañi weche fotüm, Benjamin.’ Welu, afküley tachi iyael, Jakob müley ñi eluwal ñi yengeal Benjamin Egipto mapu mew, femngechi mu ka yelmengeal doy iyael.\\nFewla Jose pey ñi küpalen ñi pu peñi. Rume ayüwi pefilu tañi weche peñi, Benjamin. Fey may, iney no rume kimlay engün tüfachi falin wentru, ngen Jose. Fewla Jose femi kiñe dungu ñi kintukaduamafiel ñi kiñe chaw mari peñi.\\nKidu werküfi ñi pu kona apolelfi ñi saku engün iyael mew. Kafey werkufi ñi pu kona tukulelfi ñi sakin plata kopa Benjamin ñi saku mew, welu eluwlay ñi kimal engün. Fey wüla kom amutulu engün pichi alüka mapu Jose werküy tañi kona ñi inayafiel engün. Ditupufilu engün, feytichi pu kona feypifi: ‘¿Chumngelu (chemu) weñeñmafimün tañi plata kopa taiñ ngen-ngelu?’\\n‘Iñchiñ weñelafiyiñ tati kopa’, feypi engün kom pu peñi. ‘Perumelmün kiñeke iñchiñ mew nielu, langümafimün.’\\nFeymu, feytichi pu kona kintuy kom pu saku mew, ka Benjamin ñi saku mew pengey feytichi kopa, ka femngechi pefimi faw. Feypi tüfachi pu kona: ‘Kakelu amutuay, welu Benjamin müley taiñ kompañaetew.’ ¿Chumay am chi fewla chi mari peñi?\\nKom wiñoy Benjamin engün Jose ñi ruka mew. Jose feypifi ñi pu peñi: ‘Kom amutuaymün tamün ruka mew, welu Benjamin mülekayay faw, iñche ñi ngillan kona ngetuay.’\\nFewla Juda dunguy, ka feypi: ‘Iñche wiño amutuli yenofili tüfachi weche wentru, tañi chaw layafuy, rume piwkeyefilu am. Feymu, füreneafen, elkünuen iñche ngillan konayean, welu elfinge ñi amutual tüfachi weche wentru.’\\nJose pey ñi kimkonürken ñi pu peñi. Illamfalken ka weda piwke niewelayngün. Fewla, peafiyiñ chem ñi femal Jose.","num_words":705,"character_repetition_ratio":0.063,"word_repetition_ratio":0.0,"special_characters_ratio":0.172,"stopwords_ratio":0.15,"flagged_words_ratio":0.0,"lang_id_score":0.998,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"1914: falin tripantu Biblia ñi pelon dungu mu | Biblia ñi kimeltukeel\\n1914: falin tripantu Biblia ñi pelon dungu mu\\nPETU ñi akunon 1914 tripantu, kiñe trokiñche chillkatukelu Biblia fentren tripantu wüldungukefuyngün 1914 tripantu mu fillke rupan dungu ñi müleal. ¿Chem fillke dungu rupayafuy? ¿Chem dungu mu pengeli feychi 1914 tripantu ñi doy falin-ngen?\\nLuka 21:24 papeltuiñ Jesus ñi feypin: “Itrokom trokiñ mapu mew fey ti pu judiu tuwünngenolu wilukonpuay ka fill wesa dungu femay ta Jerusalen waria mew, fey puwle wüla ti tripantu tañi fentepu legtukünulngeel [itrokom trokiñ mapu mu]”, kam “ti pu Judio Tuwün-ngenolu ñi medin antü”, chumngechi tañi feypin tati Reina-Valera 1865 tripantu mu. Pu judioche ñi waria Jerusalen ngefuy. Feychi waria mu longko ülmenkülekefuy David ñi küpanche (Salmo 48:1, 2). Tüfachi pu longko ülmen kalekefuy kakelu wentru ñi ngünenieel, fey engün am anülelu “Jewba ñi ülmen wangku mu”, tüfa feypi dungukefuyngün Chaw Ngünechen ñi üy mu (1 Crónicas 29:23). Femngechi ta Jerusalen adentuley Jewba ñi Ngünenien.\\nFeymew, ¿chumngechi ka chumül am tati trokiñ mapu eluwi ñi ‘fill weda femafiel’ Ngünechen ñi Ngünenien? Tüfa rupay feychi 607 tripantu mu, petu ñi mülenon Jesus (p.m.j.), pu babiloniache ñi nütufiel ta Jerusalen waria. Feymu “Jewba ñi ülmen wangku” welliletuy, ka katrüñmangey David ñi küpanche ñi longko ülmenküleal (2 Reyes 25:1-26). ¿Rumel amulepeafuy may ñi ‘fill weda femfiel’ ta Jerusalen? Femlay tati, Pablo dunguy Isaia ñi feypikünun: ‘Jese tañi yomel reñmache mew tripayay kiñe wentru tati longko ülmenkülealu kom trokiñke mapu mew’ (Romanu 15:12). Feychi wentru femürpuy tüfachi feypikünun, fey Jesukristo tati (Luka 1:32, 33). Fey llemay, Longko Ülmen-ngele Jesus, fentekünungeay ñi ‘fill weda femafiel’ ta Jerusalen.\\n¿Chumül am rupay tüfachi falin rupan dungu? Jesus feypi tati pu che judio tuwün-ngenolu ñi longko ülmenküleal ñi legkünuel feychi medin antü. Daniel kapitulo 4 kellukeeiñmew taiñ kimal tunteñmayal tüfa. Tüfachi nütram, pengeli Nafukodonosor ñi pewma, kiñe longko ülmen Babilonia mapu mu tuwlu. Tüfachi wentru ñi pewma mu, pey chumngechi katrüngey kiñe fütra anümka. Ka tati anümka elkünungey ñi mutrung müten, fey ñi tremnoal trarikünungey pañilwe ka kofre mu. Fey wüla kiñe küme püllü werküy: “Rupape regle medin antü tüfa mu” (Daniel 4:10-16).\\nBiblia mu, kiñeke rupa tati anümka adentukünungekey tati ngünenien (Ezequiel 17:22-24; 31:2-5). Fey llemay, tati anümka ñi katrüngeel tüfa feypi Ngünechen ñi Ngünenien ñi katrütuñmangeel, tüfa adentuley pu longko ülmenkülelu Jerusalen waria mu. Kafey, tati pewma feypi pichin antü mu ‘wedalkangeal ta Jerusalen waria’, “regle medin antü”. Feymu, ¿tunteñmayay feychi medin antü?\\nApokalipsi 12:6, 14 feypi: “Küla tripantu ka rangiñ [tüfa feypifel, küla medin antü ka rangiñ]” tüfa ta “kiñe warangka epu pataka kayu mari antü”, feymu tüfachi “regle medin antü” epu rume trapümngele puway: 2.520 antü. Feymu, tati trokiñ mapu judio tuwün-ngenolu fentekünulay ñi ‘fill weda femafiel’ Ngünechen ñi Ngünenien 2.520 antü dew rupalu Jerusalen ñi apümkangemum. Feymu lle, tüfachi pelon dungu müley ñi doy alüñmayal. Ngüneduamliyiñ Números 14:34 ka Ezequiel 4:6, peaiñ tüfachi epu texto mu feypi kiñe werkün dungu: “Kiñe antü kiñe tripantukünungey”. Rakiliyiñ tüfachi trürümfal dungu, “regle medin antü”, diturpuaiñ 2.520 tripantu.\\nFeychi antü 2.520 tripantu, llituy octubre küyen 607 tripantu mu petu ñi mülenon Jesus —tati pu babiloniache nütufi Jerusalen waria ka nentufi ti longko ülmen küpalu David ñi pu che mu— ka afpuy octubre küyen 1914 tripantu mu. Feymu puwlu “ti tripantu tañi fentepu legtukünulngeel [itrokom trokiñ mapu]”, femngechi Chaw Ngünechen elkünuy ta Jesukristo ñi Longko Ülmenküleal wenu mapu mu (Salmo 2:1-6; Daniel 7:13, 14). *\\nJesus feypikünuy “ngüneniele wenu mapu mu” Longko Ülmenkülen mu, müleay afmatufalchi rupan dungu, tüfa ta ngüñün, weychan, nüyün ka fillke kutran (Matew 24:3-8, TNM; Luka 21:11). Femngechi rupay llemay. Tüfachi rupan dungu küme pengeli 1914 tripantu mu, elkünungey Ngünechen ñi Ngünenien wenu mapu mu, femngechi llituy ‘ti afaelchi antü’ tati wedake dungu Mapu mu (2 Timotew 3:1-5).\\n^ parr. 4 Octubre küyen 607 tripantu mu petu ñi mülenon Jesus puwlu octubre 1 tripantu mu, müley 606 tripantu. Ngelay cero tripantu, feymu octubre 1 tripantu mu petu ñi mülenon Jesus, puwlu octubre 1 tripantu mu taiñ mülen antü, müley 1 tripantu. Ka 1 tripantu mu puwal 1914 tripantu mu, müley 1.913 tripantu. Femngechi 606+1+1.913=2.520 tripantu. Ayülmi tami doy kimal Jerusalen ñi apümngemum 607 tripantu mu petu ñi mülenon Jesus, ngüneduamnge chi dungu “Cronología” mülelu ti lifru Perspicacia para comprender las Escrituras pingelu, dewmakelu pu Dungukelu Iney Ngen Jewba.","num_words":650,"character_repetition_ratio":0.08,"word_repetition_ratio":0.003,"special_characters_ratio":0.232,"stopwords_ratio":0.3,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Hecho 15 ARNNT - Feychi mew, kiñeke tati tuwyelu Judea - Bible Search\\nHecho 14 Hecho 16\\nTati trawün Jerusalen waria mew\\n1Feychi mew, kiñeke tati tuwyelu Judea amuy ta Antiokia, fey eluwpuy engün tañi kimeltuafiel tati feyentulechi pu che tañi pepi montunoael engün, eluwnole tañi sirkunsidangeael, Moyse tañi elkünurpuelchi wirin dungu. 2Feymew Pablo engu Bernabe fütra lelikadungufi tati pu judiu ñi femngechi kimeltun mew. Feymew wüla dullifi engün Pablo ka Bernabe ka kiñeke ti kakelu ñi amuael Jerusalen fey ñi nütramelpuafiel tüfachi dungu tati pu apostol ka tati pu fütakeche longkolelu tati feyentulechi trokiñche mew mülelu ta Jerusalen waria mew.\\n3Tati werküelchi pu che Antiokia mülechi feyentulechi trokiñche mew, tüfachi pu peñi rumerpulu engün Fenisia ka Samaria tañi trokiñ mapu mew, nütramyeniey engün femngechi ñi elkünutun tañi kuyfike feyentun tati pu judiu tuwünngenolu femngechi tañi inayafiel Ngünechen tañi dungu. Fey kom ti pu peñi ka lamngen rume ayüwi engün feychi dungu mew.\\n4Feymew Pablo engu Bernabe puwlu ta Jerusalen, lloweyew tati feyentulechi trokiñche, ka tati pu apostol ka ti putrem fütakeche, fey nütramelpufi kom chumngechi ñi femün ta Ngünechen tati pu judiu tuwünngenolu mew. 5Welu kiñeke feyentuleyechi pu farisew witrapüray ka feypi engün:\\n—Feley tañi sirkunsidangeael tati feyentulechi pu judiu tuwünngenolu, ka ñi werküngeael ñi mupituafiel Moyse tañi ley dungu.\\n6Feymew trawüluwi tati pu apostol ka tati fütakeche ñi ngüneduamafiel ta tüfachi dungu. 7Rupan fentreñma nütramkawlu engün, Pedro witrapüray fey feypieyew:\\n—Pu peñi, eymün ta kimnieymün kuyfi mew ta dullintuenew ta Ngünechen eymün tamün rangiñ mew ñi kimelael tati ayüwünngechi montun dungu tati pu judiu tuwünngenolu mew, ñi feyentuael kay ta kisu engün. 8Ngünechen am, kom kimniefilu ta rakiduam, pengeli tañi duamyefiel. Elufi tañi Lif Küme Püllü ta kisu engün, chumngechi elueiñmew ta iñchiñ. 9Ngünechen ta doyümnielafi iney no rume, iñchiñ no rume, ka kisu engün no rume, welu may ka femngechi tati pu judiu tuwünngenolu liftuñmangey tañi piwke tañi feyentun mew engün. 10Fey tüfa fentekünumün tamün notukamekeafiel ta Ngünechen. Kimeltumekefimün tati pu feyentuleyelu tati pepilfalnochi dungu iñchiñ no rume ka taiñ kuyfike che em no rume tañi pepi femnoel. 11Welu iñchiñ tati pu judiu, feyentuleiñ taiñ montun re taiñ füreneetew mew müten ta Ñidol Jesus, fey tati pu judiu tuwünngenolu ka femngechi montuy engün re tañi feyentun mew müten.\\n12Kom ti trawüluwkülechi pu che ñüküfkülen allkütuy engün Bernabe engu Pablo ñi nütram, chumngechi ñi pengelün ta Ngünechen ti afmanngechi pepiluwün kisu engu mew, miyawlu engu tati pu judiu tuwünngenolu mew. 13Dew nütramkalu engu, Santiaw feypi:\\n—Pu peñi, allkütumuchi: 14Simon ta nütramkaleiñmew chumngechi ta Ngünechen llituy ñi füreneafiel tati pu judiu tuwünngenolu, ka femngechi ñi dulliael tati pu judiu tuwünngenolu kiñe trokiñche kisungealu. 15Tüfa ta ka femngechi feley chumngechi tañi wirintukukünuel tati pu pelon wentru, chumngechi feypiley ta Wirin Chillka mew:\\n16‘Dew rupale tüfa, wiñome ka dewmatuafiñ David tañi trananagkülechi ruka.\\nDewmatutuafiñ tati teyfükawkülelu ka we witrañpüramtuafiñ,\\n17femngechi tati kakelu inaye tañi kintuafiel engün ta Ñidol\\nkom kiñentrür kakelu fütrake trokiñche engün kom tati wiñoduamangetulu ñi yafkan mew iñche ñi üy mew.’+\\n18Ñidol tati kimelkünulu kom tüfachi dungu fütra kuyfi mew, feypikünuy tañi dungun.\\n19“Feymew iñche kay ngüneduamün, ñi kümenon aporia meñkukünulngeael reke tati pepilfalnochi dungu tati pu judiu tuwünngenolu ti elkünutulu tañi kuyfike feyentun femngechi ñi inayafiel ta Ngünechen. 20Yochikay müten tañi wirilelngeael kiñe karta tati pu judiu tuwünngenolu tañi inoael engün tati ilo kulliñ tati langümelngeel tati pu dewman pichike ngünechenngealu, ka fill domo ñi üñamyenoael engün ka tañi inoael engün kisu lachi kulliñ, ürfilu no rume tañi inoael engün, mollfüñ no rume tañi ingenoael. 21Fütra kuyfi mew am mülekelu kom waria mew tati kimeltukelu Moyse tañi ley dungu, tati chillkatungekeel ta sinagoga mew fill ürkütun antü mew.”\\nÑi wirilelngen karta tati pu judiu tuwünngenolu\\n22Tati pu apostol ka ti pu longkolelu, kom tati feyentuleyechi trokiñche engün, eluwi tañi kiñeke dullintuael engün tañi werküafiel ta Antiokia kiñentrür Pablo ka Bernabe engün. Dullingey ta Juda tati Barsaba pingekelu, ka Silas, tati yamfal wentrungelu ti pu feyentulechi che mew, 23fey kisu engün mew yefaltukuy tüfachi karta:\\nIñchiñ taiñ pu apostolngen ka ti pu longko, lemoria piaiñ taiñ pu peñi ka lamngen, tati pu judiu tuwünngenolu müleyelu ta Antiokia, Siria ka Silisia waria mew:\\n24Iñchiñ kimiyiñ ñi amun kiñeke che Jerusalen mew mülelu. Iñchiñ werkülafiyiñ tüfachi pu che. Kisu ngünewün amuyngün, fey kimeltupuy engün kalechi kimeltun, fey engün welulkaleymünmew. 25Feymew, nütramkawlu iñchiñ, kom trüruwiyiñ taiñ dulliael kiñeke pu peñi, tamün pemeaetew ta eymün, fey tüfachi pu peñi ñi amuael kiñentrür taiñ sakin epu peñi Bernabe ka Pablo engün. 26Kisu engu ta kuñiwünngechi dungu mew rupay engün Ñidol Jesucristo tañi duam. 27Feymew tati werküleluwiyiñ ta Juda ka Silas. Femngechi kisu engu fente küme nütramkapuaeymünmew ka kimeltupuaeymünmew kom tüfachi dungu. 28Femngechi ñi ayüel tati Lif Küme Küme Püllü, ka femngechi iñchiñ ayülaiñ tamün werküwafiel fentren dungu taiñ femkeel ti pu judiu, welu feypiwayiñ tüfachi pichin dungu müten tamün femael: 29Feley tamün inoael ti ilo kulliñ ti langümelngeel tati pu dewman pichike ngünechenngealu, ka tamün inoael mollfüñ, kisu lachi kulliñ no rume ñi ingenoael ka tamün ñiwaldomonoael. Kuñiwtuwkülelmün kom tüfachi dungu mew, rume küme dungu femaymün.\\nKüme amulepe tamün dungu.\\n30Feymew kisu engün rupan chaliwlu, amuyngün ta Antiokia. Fey trapümpufilu tati feyentulechi pu che, wülpuy tañi yeelchi wirin karta engün. 31Feymew tati feyentulechi pu che chillkatufilu tati wirin karta, rume ayüwi engün ñi rume yafültukuetew mew tati wirin dungu. 32Juda engu Silas am ka nielu feychi adümuwün ñi kimeltuael ti werken dungu ñi llowel Ngünechen mew, yafültukuniefi ka rume trepewelfi engu ñi nütram mew tati feyentulechi pu che.\\n33Fey kiñe mufü antü rupalu wüla, ti feyentulechi pu che chalitueyew engün ñi küpatuael engu küme tüngün mew, tañi wiñotuael ñi werküetewchi pu che mew. 34Welu Silas ayüfuy tañi müleweael ta tüye mew.+ 35Fey Pablo engu Bernabe mülewey ta Antiokia, ka fentren kakelu che engün, fey amuley ñi kimeltuchen ka ñi wewpilelafiel Ñidol tañi werken dungu.\\nPablo ka wiñome tripay ñi wewpiyawael kake trokiñ mapu mew\\n36Kiñe mufü antü rupalu, Pablo feypifi ta Bernabe:\\n—Ka wiñome witranngemeayu tati feyentulechi pu che mew itrokom ti waria mew chew ta dew kimeltuyu Ñidol Jesus tañi werken dungu, femngechi tayu kimafiel tañi chumlen engün.\\n37Bernabe ayüfuy ñi yeafiel ta Juan, ka Marku pingekelu, 38welu Pablo adentulay tañi yeafiel, Marku am kisukünuetew kiñechi miyawlu Panfilia waria mew, ka pirkelay ñi inayaetew kisu engu ñi küdaw mew. 39Femngechi ta rume fütra welulkawi engu, fey wüda triparpuyngu. Bernabe yefi ta Marku, fey kiñe farku mew amuyngu ta Chipre wapi mew. 40Feymew, Pablo kay, dullifi ta Silas, fey chalintukueyew tati feyentulechi pu che ta Ñidol Jesus tañi poyeafiel, fey tripayngu tiye mew. 41Rumerpuy engu ta Siria ka Silisia, fey yafülkiyawülfi tati pu che feyentulelu.","num_words":1061,"character_repetition_ratio":0.091,"word_repetition_ratio":0.0,"special_characters_ratio":0.18,"stopwords_ratio":0.421,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chumngechi chengey tati inakelu Jewba ñi rakiduam? | Ñi chillkatungeal\\nInayentuafiyiñ Noe, Daniel ka Job ñi feyentukefiel ka allkütukefiel Jewba\\n¿Küme kimniefiyiñ ta Jewba chumngechi ñi femün Noe, Daniel ka Job?\\n¿Chumngechi chengey tati inakelu Jewba ñi rakiduam?\\nDoy küme inayafiyiñ Jewba ñi rakiduam\\nTi Werken (ñi chillkatungeal) | Febrero 2018\\nPAPELTUAFUYMI acholi aucano batak (simalungun) batako karo batako toba baulé biak bislama camboyano chin haka chokue chopi chuabo chuukés criollo de las seychelles criollo mauriciano dayaco engayú dehu endáu galés groenlandés hmong (blanco) iban ibinda inglés javanés kachin kayin sgaw kazajo kikongo kimbundu kisi krío lao lhukonzo lomue macua maltés mapudungun mizo navajo nias niueano nyaneka nyungwe quechua ayacuchano quechua cuzqueño quichua de Chimborazo quichua de Imbabura rarotongués romaní de Macedonia (alfabeto cirílico) romaní de macedonia romaní del sur de Grecia runyankore rutoro sanguir saramacano sena sundanés tahitiano uigur (alfabeto cirílico) umbundú urdu uruund wallisiano wayuunaiki xitshwa ñemba\\n“Nieaymün ta eymün ka femngechi rakiduamün Cristo Jesus reke” (FILIPENSE 2:5).\\nÜLKANTUN: 17 KA 13\\n¿Chumkey tati inakelu Jewba ñi rakiduam?\\n¿Chem kimeltuafeiñmu ñi chumken pu inakelu Jewba ñi rakiduam?\\n¿Chumngelu yafüluwaiñ taiñ rakiduamal Jesus reke?\\n1, 2. 1) Kiñeke peñi ka lamngen ñi inakefiel Jewba ñi rakiduam, ¿chumngechi kellueyew engün? 2) ¿Chem falinke ramtun inaduamaiñ?\\nKIÑE lamngen Canada mu feypi tañi inakefiel Jewba ñi rakiduam müna ayüwülkeeyew ka kellukeeyew ñi chaftual ti wedake dungu. Kiñe peñi Brasil mu, 23 tripantu yenielu ñi kurewen, feypi ñi inakefiel Jewba tañi rakiduam kellueyew ta kidu ka tañi domo ñi ayüwküleal tañi kurewen-ngen mu. Kafey kiñe peñi Filipinas mu feypi tüfa ñi kelluetew tañi fill rakiduamnoal ka tañi küme yewal fillke peñi ka lamngen engün.\\n2 Feley, müna kellukeeiñmew taiñ inakefiel Jewba ñi rakiduam. Feymu, ¿chumafuiñ taiñ doy küme inayafiel Jewba ñi rakiduam, femngechi taiñ kümelkaleal? Wüne duamnieiñ ta kimal chem feypi Biblia tati pu inakelu Jewba ñi rakiduam, tüfa engün tati pu eluwkülelu ñi adnieaetew Ngünechen ñi newen. Feymew tüfachi chillkatun mu inaduamaiñ küla falin ramtun: 1) ¿Chem chumkey tati inakelu Jewba ñi rakiduam? 2) ¿Iney inayentuafuiñ taiñ doy küme inayafiel Jewba ñi rakiduam? Ka 3) yafüluwliyiñ taiñ inayentuafiel Jesus ñi rakiduam, ¿chumngechi tüfa kelluaeiñmew taiñ doy küme inayafiel Jewba ñi rakiduam?\\n3. Biblia, ¿chumngechi pengeli ñi trürnon kiñe che inakelu Jewba ñi rakiduam ka tati femkenolu?\\n3 Apostol Pablo kimeltukeeiñmew chem mu ñi trürnon ‘tati che nielu Ngünechen ñi newen’ ka tati nienolu (papeltunge 1 Korintio 2:14-16). ‘Tati che nienolu Ngünechen ñi newen’ “llowkelafi Ngünechen ñi dungu, kisu am re wedwed dungu trokiniefilu. Ka femngechi pepi adümkelafi rume”. Welu tati inakelu Jewba ñi rakiduam ‘inaduamkey kom dungu’ ka yafüluwkey ñi rakiduamal Kristo reke. Feymu Pablo yafültukukeeiñmew taiñ femngechi chengeal. ¿Ka chem dungu mew trürlay tati che inakelu Jewba ñi rakiduam ka tati femkenolu?\\n4, 5. ¿Chumkey tati inakenolu Jewba ñi rakiduam?\\n4 ¿Chem rakiduamkey tati inakenolu Jewba ñi rakiduam? Tüfa inakefi pu che ñi rakiduam, feymu eluwkey ñi kidutu kümelkaleal müten. Pablo feypi tüfa ñi inaniefiel pu “yafültukuniefilu tüfeychi pu che tati müngeltukenofilu [allkütukenofilu] ta Ngünechen” (Efesio 2:2). Feymu eluwkey ñi inayentuafiel tañi wallmanieetewchi pu che. Duamkelafi Chaw Dios ñi ngülam, welu may kidutu dullikey (ngümintuki) chem ñi kümen ka kümenon. Tüfachi che rume falintukey ñi nieal fentren falinke fillem ka ñi küme üytunchengeal. Kafey ngen-ngelu trokiwkey ñi llowal kam femal kiñeke dungu, feymu reyekey ñi elungeal.\\n5 Kafey tati inakenolu Jewba ñi rakiduam inakey “ñi chumken tüfey engün tati pu inaniefilu ti wesake illutun” (Galata 5:19-21). Pablo wirintukuy 1 Korintio mu kakelu dungu ñi femken feychi che: inakonkey kakelu che ñi kewan mu, püntülkachekey, ngüchaltukuchekey ñi ngünefalngenoal, wingkañmakefi ta kakelu, yamkelafi pu longkolelu, ka rume falintukey ñi iyal ka putual. Kafey ngünewkelay wedake dungu mew (Proverbios 7:21, 22). Juda feypi tüfachi che ñi llow-wenoafel Ngünechen ñi newen fente tañi nien re che ñi kimün müten (Juda 18, 19).\\n6. ¿Chumkey tati inakelu Jewba ñi rakiduam?\\n6 Femngechi femkelay tati inakelu Jewba ñi rakiduam. Kidu rume falintukey ñi weniyekefiel ta Jewba, yafüluwkey ñi inayentuafiel ka eluwkey ñi adnieaetew Ngünechen ñi newen (Efesio 5:1, Traducción del Nuevo Mundo [TNM]). Newentukey ñi kimal chumngechi rakiduamkey Jewba ka yafüluwkey ñi ka femngechi femal. Müna feyentukey Chaw Dios mu ka inakefi tañi ngülam kom ñi mongen mew, femngechi inayentukelafi pu nielu re che ñi kimün müten (Salmo 119:33; 143:10). Kafey inayentukelay “ñi chumken tüfey engün tati pu inaniefilu ti wesake illutun”, welu may inakefi tati ‘pu che inaniefilu Ngünechen ñi newen’ (Galata 5:22, 23).\\n7. Tati Biblia, ¿chem feypi ti inakelu Jewba ñi rakiduam?\\n7 Jesus feypi ñi ayüwken tati inakelu Jewba ñi rakiduam. Matew 5:3 feypi: “Ayüwün niey tati duamnielu ñi llowael Ngünechen ñi küme dungu”. Kafey Romanu 8:6 pengeli chumngelu (chemu) fente falin-ngey inayal Jewba ñi rakiduam: ‘Rakiduamyengeyüm kulpafe che ñi illutukeelchi wesake dungu mew, fey yekefi ta che ta lan dungu mew, welu rakiduamyengeyüm Ngünechen ñi newen [...] mew, yekefi ta che mongen mew ka küme tüngün mew’. Feymu tati inakelu Jewba ñi rakiduam, tutewküley kidu engu, tüng rakiduam niey, ka llowafuy afnoachi mongen.\\n8. ¿Chumngelu yafüluwaiñ taiñ kuñiwtukuwal?\\n8 Welu kuñiwün-ngey chew taiñ mülen. Walloñmanieeiñmew pu nielu re che ñi kimün müten, feymu kuñiwtukuafiyiñ taiñ rakiduam. Eluwnoliyiñ taiñ rakiduamal Jewba reke, pu che ngüchaltukuaeiñmew taiñ rakiduamal kidu engün reke. Feymu, ¿chumafuiñ ñi rupanoal tüfa? ¿Chumngechi doy küme inayaiñ Jewba ñi rakiduam?\\nKIÑEKE CHE INAKELU JEWBA ÑI RAKIDUAM\\n9. 1) ¿Chem kelluaeiñmu taiñ doy küme inayal Jewba ñi rakiduam? 2) ¿Iney ñi femün inaduamaiñ?\\n9 Kiñe pichiche duamniey ñi ngüneduamafiel tañi chaw ñi küme femken ka inayentuafiel. Ka femngechi iñchiñ duamnieiñ taiñ ngüneduamafiel ka inayentuafiel pu küme weniyekefilu ta Jewba. Tüfa kelluaeiñmu taiñ doy küme inayal Jewba ñi rakiduam. Ka ngüneduamliyiñ ñi femken pu inakenolu Jewba ñi rakiduam, fey kimaiñ chem taiñ femnoal (1 Korintio 3:1-4). Biblia mu papeltuafuiñ kiñeke che weda femkelu ka kakelu küme femkelu. Feymu inaduamaiñ kiñeke che taiñ inayentuafiel: Jakob, Maria ka Jesus.\\n¿Chem kimeltueiñmew Jakob ñi femün? (Inaduamnge parrafo 10).\\n10. Jakob, ¿chumngechi pengeli ñi inakefiel Jewba ñi rakiduam?\\n10 Fentren iñchiñ rupakeiñ küdawün-ngechi dungu mu. Ka femngechi felekefuy Jakob. Tañi peñi Esaw küpa langümfeyew, ka tañi chedkuy ngünenkakefeyew. Welu Jakob amul maneluwkefuy Jewba ñi feypikünufiel ta Abraam. Feymu kimnielu kay ñi rume falin-ngen tañi pu che ñi femtripayal Jewba ñi feypikünun, ngünaytufi engün (Génesis 28:10-15). Fentren che inakenolu Jewba ñi rakiduam walloñmaniekefeyew ta Jakob, welu kidu eluwlay ñi ngüchaltukuaetew engün tañi ngoymayal Jewba ñi feypikünun. Rakiduamnge tüfa: Jakob rakiduamlu tañi peñi ñi langümaetew, ngillatufi ta Jewba ñi montulaetew, fey feypifi: “Eymi nga küme feypien ta iñche ñi küme tripayael itrokom dungu mew, ka ñi yomel pu che ñi rume fentrenngerpuael” (Génesis 32:6-12). Tañi mongen mew, Jakob pengeli ñi küme maneluwken Jewba ñi feypikünun mu.\\n¿Chem kimeltueiñmew Maria ñi femün? (Inaduamnge parrafo 11).\\n11. ¿Chumngelu kimnieiñ Maria ñi inakefiel Jewba ñi rakiduam?\\n11 Fewla ngüneduamaiñ Maria ñi rupan. Tüfachi domo inakefuy Jewba ñi rakiduam, feymu kidu dullieyew tañi choyüafiel ta Jesus. Inaduamafuiñ chem ñi feypin Maria pemefilu ta Sakaria ka Elisabet (Isabel) (papeltunge Luka 1:46-55). Kimfali Maria ñi piwkeyefiel Chaw Dios ñi Dungu ka ñi küme kimniefiel ti Wirin Chillka (Génesis 30:13; 1 Samuel 2:1-10; Malaquías 3:12). Ka ngüneduamfali tüfa: Jose ka Maria dew niewlu rume, kurewen reke kudulay engu dew choyülu wüla Maria. Tüfa pengeli kidu engu ñi doy falintukefiel Chaw Dios ñi eluetewchi küdaw kidu ñi illutukeel mu (Matew 1:25). Kafey Maria ngüneduamkefuy kom ñi rupan Jesus petu tremkülelu ka chem ñi kimeltuel, fey Maria ‘piwkentukukefuy kom tüfachi dungu’ (Luka 2:51). Kimfali kidu ñi müna duamkefiel Chaw Dios ñi feypikünun ti Mesia mu. Iñchiñ kay, ¿eluwafuiñ taiñ femal Jewba ñi ayükeel, Maria reke?\\n12. 1) Jesus, ¿chumngechi inayentukefuy tañi Chaw? 2) ¿Chumngechi inayentuafuiñ ta Jesus? (Inaduamnge ti adentun ellaka mu mülelu).\\n12 Mapu mew, tati doy küme inakelu Jewba ñi rakiduam, fey ta Jesus. Tañi mongen ka amuldungun mu pengeli ñi küpa inayentufiel tañi Chaw. Feymu rakiduamkefuy ka femkefuy Jewba reke. Kafey inaniekefi ñi ngülam ka femkefuy ñi ayükeel (Juan 8:29; 14:9; 15:10). Papeltunge Isaia ñi feypin Jewba ñi kutranpiwkeyechen mew ka Marku ñi feypin Jesus mu, fey inaduamnge Jesus ñi inayentufiel tañi Chaw. Biblia feypi: “Kutrankawlu engün, kidu ka kutrantupiwkey. Ka kidu ñi werken mew montulfi engün. Tañi piwkeyen mu ka kutranpiwkeyechen mu kidu ngillanentufi engün, ka kom feychi kuyfi antü mu witrañpüramfi ka yefi engün” (Isaías 63:9; papeltunge Marku 6:34). Iñchiñ kay, ¿inayentukefiyiñ ta Jesus ñi kutranpiwkeyecheken? ¿Eluwkeiñ taiñ amuldungucheal ka kimeltucheal Jewba ñi dungu, chumngechi ñi femün Jesus? (Luka 4:43). Rüf inanieliyiñ Jewba ñi rakiduam, kutranpiwkeyecheaiñ ka kellucheaiñ.\\n13, 14. 1) ¿Chumngechi inayentuafuiñ ñi chumngen tati pu inakelu Jewba ñi rakiduam? 2) Feypinge kiñe che ñi rupan dungu.\\n13 Famülke mu, fentren peñi ka lamngen inakelu Jewba ñi rakiduam eluwkeyngün ñi inayentuafiel ta Jesus. Kidu engün ayüwün mu amuldungukey, poyechefengey ka kutranpiwkeyechekey. Kulpafengelu rume, müna yafüluwkeyngün ñi küme chengeal ka femal Jewba ñi ayükeel. Kiñe lamngen Brasil tuwlu, Rachel pingelu, feypi: “Müna ayükefun inayentuafiel ñi chumngechi tukutuwken epe kom pu che. Feymu inakelafun kümeke ngülam ñi tukutuwal. Welu kimürpulu ti rüf dungu, yafüluwün ñi inayafiel Jewba ñi rakiduam. Rume küdawtukefun ñi küme elkünutual tañi chumken, welu fewlake ta ayüwkülen ka ngünam mongelelan”.\\n14 Kiñe lamngen Filipinas tuwlu, Reylene pingelu, kangelu küdawün-ngechi dungu mu rupay. Kidu koneltulefuy Jewba ñi trokiñche mu, welu eluwi ñi chillkatual universidad mu ka ñi nieal kiñe küme küdaw. Rupalu ti antü, müte falintuwelay ñi küdawülkefiel ta Jewba. Kidu feypi: “Ngüneduamün ñi duamfalngen rüf falinke dungu tañi mongen mu, doy falin-ngelu tañi küdaw mew”. Reylene küme elkünutuy ñi rakiduam, fey doyümi tañi mongen mu ñi küdawülkefiel ta Jewba. Fewla maneluwkey Jewba ñi kuñiwtukuaetew, chumngechi pengeli Matew 6:33, 34, feymu kidu feypi: “Rüf kimnien Jewba tañi ngünaytuaetew”. Iñchiñ kimpelaiñ kakelu peñi ka lamngen femngechi femkelu taiñ trawünche mu. Ngüneduamfiel kidu engün ñi inayentufiel ta Jesus, iñchiñ ka küpa femkeiñ, ¿felelay am? (1 Korintio 11:1; 2 Tesalonisense 3:7).\\nRAKIDUAMAIÑ JESUS REKE\\n15. ¿Chem müley taiñ femal ñi inayentuafiel ta Jesus?\\n15 ¿Chumngechi inayentuafuiñ ta Kristo? Filipense 2:5 feypi: “Nieaymün ta eymün ka femngechi rakiduamün Cristo Jesus reke”. Kafey 1 Korintio 2:16 ngülamtueiñmew taiñ ‘adümnieafiel Kristo tañi rakiduam’. Feymu llemay, taiñ inayentuafiel ta Jesus, müley taiñ kimal chumngechi ñi rakiduamken ka femken. Chem dungu mu rume, Jesus doyümkefuy ñi weniyekefiel ta Chaw Ngünechen. Fey, inayentufiliyiñ ta Jesus, doy fülkonaiñ Jewba mu. Feymu fente falin-ngey taiñ rakiduamal Jesus reke.\\n16. ¿Chumafuiñ taiñ rakiduamal Jesus reke?\\n16 Taiñ rakiduamal Jesus reke, ¿chumafuiñ? Tañi pu inaetew pefingün ñi femün afmatufalchi dungu, ñi kimeltukefiel fentren che, ñi küme femkefiel itrofill che ka ñi inakeel Jewba ñi rakiduam. Feymu feypingün: “Iñchiñ ta küme pefiyiñ kom ñi femel ta Jesus” (Hecho 10:39). Iñchiñ pekelafiyiñ ta Jesus, welu Biblia mu ti lifru Matew, Marku, Luka ka Juan kimeltukeeiñmu ñi chumngen ta Jesus. Papeltuliyiñ ka küme rakiduamliyiñ ñi feypin tüfachi meli lifru, kimaiñ Jesus ñi rakiduamken. Fey tüfa kelluaeiñmew taiñ “inayentuñmayafiel ñi femelchi dungu”, femngechi taiñ rakiduamal kidu reke (1 Pedro 2:21).\\n17. ¿Chem kümeke dungu llowaiñ rakiduamliyiñ Jesus reke?\\n17 Rakiduamliyiñ Jesus reke, ¿chem kümeke dungu llowaiñ? Rakiduamnge tüfa: eluwülmi tami küme iyal, tüfa kelluaeymu tami küme tremoleal. Ka femngechi, eluwliyiñ taiñ rakiduamal Jesus reke, tüfa kelluaeiñmu taiñ küme inayafiel Jewba ñi rakiduam. Fey, chem dungu mu rupaliyiñ rume, kimürpuaiñ ñi chumafel ta Jesus. Feymu küme dulliaiñ taiñ chumal, femngechi taiñ ayüwülafiel ta Chaw Ngünechen ka nieal küme rakiduam. Feley llemay, fente kümey taiñ inakeel “Cristo tañi inayentufal küme dungu” (1 Korintio 11:1).\\n18. ¿Chem kimürpuiñ tüfachi chillkatun mu?\\n18 Tüfachi chillkatun mu kimürpuiñ ñi chumken tati inakelu Jewba ñi rakiduam. Kafey, ngüneduamiyiñ ñi küme femken kiñeke che eluwlu ñi adnieaetew Ngünechen ñi newen. Ka kimürpuiñ ñi duamfalngen rakiduamal Jesus reke, femngechi taiñ inayal Jewba ñi rakiduam ka küme weniyeafiel. Welu doy kimürpuafuiñ. Rakiduamnge: ¿chumngechi ngüneduamuwaiñ ñi kimal taiñ küme inakefiel Jewba ñi rakiduam? ¿Chumafuiñ taiñ doy küme femal tüfa? Ka, ¿chumngechi pengelafuiñ taiñ mongen mew taiñ inaniekeel Jewba ñi rakiduam? Inaduamaiñ tüfa ti küpalechi chillkatun mu.\\nTati inakelu Jewba ñi rakiduam eluwkey ñi adnieaetew Ngünechen ñi newen, ka küme weniyekefi ta Chaw Ngünechen. Doy küpa ayüwülkefi Jewba ta che mew.\\nTati inakenolu Jewba ñi rakiduam, tüfa tati nielu re che ñi kimün müten, inakey kidu ñi ayükeel müten, ka küme weniyekelafi ta Chaw Ngünechen. Eluwkey ñi kidutu kümelkaleal müten, ka küpa ayüwülkelafi ta Jewba.\\nTI WERKEN (ÑI CHILLKATUNGEAL) Febrero 2018","num_words":1908,"character_repetition_ratio":0.104,"word_repetition_ratio":0.001,"special_characters_ratio":0.202,"stopwords_ratio":0.388,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Marku 13\\n1 Fey tripaletulu ta Jesus ngillatuwe ruka mew, kiñe tañi pu disipulu feypieyew:\\n2 Fey Jesus llowdungufi tati disipulu:\\n3 Feymew müten ta amuy tati Olifu pingechi wingkul mew, ngillatuwe ruka ñi itrotripa mülelu. Jesus ta anükünuwpuy, fey Pedro, Santiaw, Juan ka Andre wichu ramtueyew engün:\\n4 —Feypimuiñ chumül ñi rupayael tüfachi dungu ka chem wele dungu ñi müleael epe puwle ñi feleael tüfachi dungu.\\n5 Feymew Jesus ta llowdungufi ñi pu disipulu:\\n—Kuñiwtuaymün iney no rume tamün ngünenkanoaetew, 6 rume fentren che am mülealu ‘iñche tati Cristo’ pialu, fey rume fentren pu che ta ngünenkayafi.\\n7 “Fey eymün ta kimelelngelmün ñi mülen ta awkan dungu tüfa püle ka üyew püle, llükakilmün. Müley tañi felerpuael, welu ta petu akulayay ti afachi antü. 8 Kiñe trokiñ mapu ta weychayay kangelu trokiñ mapu engu ka kiñe trokiñche wechayay ta kangelu trokiñche engu. Ka müleay ta fütrake nüyün fill mapu mew, ka müleay ta ngüñün, fey tüfa ñi llituael müten ta kutrankawün.\\n9 “Kisutu kuñiwtuwkülemün ta eymün. Chalintukungeaymün tati pu awtoridad mew, fey wülelkangeaymün tati sinagoga mew. Ka puwülngeaymün ti gobernador mew ka ti pu longko ülmen mew iñche tañi duam. Femngechi ta pepi nütramyemuan ta iñche kisu engün mew. 10 Petu ñi puwnon ñi afael ta antü, tati montun werkün dungu feley tañi kimelngeael ta kom chüf mapu mew.\\n11 “Rakiduameluwkülekilmün eymün tamün chem piael chalintukungelmün tati pu awtoridad mew. Feychi lelen mew ta feypiaymün Ngünechen tamün eluetewchi dungu tamün feypiael, eymün no am tati dungualu, welu tati Lif Küme Püllü eluaeymünmew chumngechi tamün dunguael. 12 Tati pu peñiwen chalintukuay ñi langümüñmangeael tani peñi, ka ti pu chaw chalintukuay tañi pu fotüm. Ka ti pu fotüm üyawtuay tañi chaw ka langümafi engün. 13 Kom chüf mapu mülechi pu che ta nüngaytuaeymünmew iñche tañi duam, welu tati pu che tuntepule ñi mongen yafüluwün mew inanieelimew, fey engün ta montuay.\\n14 “Fey pefilmün ñi mülen tati pelon wentru Daniel ñi wirielchi* Kiñeke kuyfi wirin mew ngelay: “tati pelon wentru Daniel ñi wirielchi”. wesake dungu tati ngillatuwe ruka mew, tüfey mew ñi mülenoafel ti wesake dungu ―ti chillkatulu, küme ngüneduampe― feymew tati müleyelu ta Judea mew, ellkawpe ta fütrake lüngkawngechi wingkul mew. 15 Fey ti mülelu tañi wenu ruka mew, nagkilpe ka konkilpe rume tañi entuael chem no rume tañi pu ruka. 16 Ka tati mülelu lelfün mew, wiñokontukilpe tañi ruka mew tañi yemetuael ñi takun no rume. 17 ¡Awngey tati pu domo tüfey engün feychi antü mew niepüñeñküleyele kam niele moyol püñeñ rume! 18 Ngillatuafimün eymün ta Ngünechen ñi mülenoael tüfachi dungu pu pukem, 19 rume kutrankawün antüngealu am chumkawnorume ta mülekenolu feychi Ngünechen dewmafilu ta mapu ka mülewelayay rume ta amulerpuachi antü mew. 20 Ñidol Ngünechen ta elunofile ñi pichiñmayael tüfeychi kutrankawün, iney no rume ta montulayafuy. Welu ta doy pichiñmayay kisu tañi piwkeyenieelchi pu che ñi duam, kisu tañi dullintunieyeel.\\n21 “Feymew llemay iney rume ta feypielmünmew: ‘Allkütumün. Tüfa tañi mülen tati Cristo’, kam ‘Allkütumün. Üyew tañi mülen’, feyentukefilmün. 22 Fentren koyla ngünen Cristo ta küpayay ka koyla ngünen pu pelon wentru. Ka femay engün afmanngechi pepiluwün dungu tañi ngünenkacheam, fey pepilfule, ñi ngünenkayafiel Ngünechen tañi dullintuelchi pu che kütu. 23 ¡Kuñiwtuwaymün! Kom ta tüfachi dungu wüne dew feypikünuwpeyiñ ta eymün.\\n24 “Welu ta feychi antü mew, dew rupale tati kutrankawün,\\n25 Wangülen ütrüfnagpayay ta wenu mew\\n26 “Feymew ta pengeay tati Wentrukünuwpalu ñi küpalen ta tromü mew fütra pepiluwün mew ka fütra pelon mew. 27 Kisu ta werküay tañi pu werken püllü, fey trawüluway tañi pu dullintuel tati meli witran mapu püle, ñi tuntepulen ta mapu ka ñi tuntepulen kütu ta kallfü wenu.\\n28 “Adümafimün ta igera mew adentulechi adkünu dungu: petu pewüyüm tañi tapül, ngüneduamkeymün ta eymün ñi dew fülkülepan ta walüng antü. 29 Ka femngechi feychi pefilmün ñi rupan ta tüfachi dungu, kimaymün Ngünechen tañi Fotüm ñi dew püllelen tañi küpayael. 30 Rüfngey ñi feleael kom tüfachi dungu petu tañi lanon ta fantepu mülechi pu che. 31 Wenu ka mapu kütu ta aftuay, welu iñche ñi dungu kom feley ñi mupiael.\\n32 “Welu ti antü ka tati ora iney rume kimlay, tati wenu mapu müleyechi pu werken püllü no rume, ka Ngünechen ñi Fotüm no rume. Chaw Ngünechen müten ta kimniey.\\n33 “Feymew llemay, trepeluwkülemün ta eymün ka llüwatuleaymün ka ngillatuleaymün,† Kiñeke kuyfi wirin mew ngelay: “ka ngillatuleaymün”. kimnolu am eymün chumül ñi akuael feychi antü. 34 Fey tüfa ta kiñe wentru reke feley, epe tripalelu ñi amuael ta kangelu fütra trokiñ mapu mew. Elfalfi tañi pu kona ñi llüwatulelngeael tañi ruka. Kake kiñeke engün elungey ta küdaw, ka werküfi tati llüwatuniekelu ta wülngiñ ñi eluwmekenoael. 35 Femngechi llemay, eymün ta trepeluwküleaymün, kimnolu am eymün chumül ñi akuael ta Ñidol tati ngen ruka: dew punle chemay, kam kakarale ti alka chey, kam puliwen chemay. 36 Feymew ta akurumele nga, umawkülen pengepayafuymün. 37 Tüfachi dungu tamün feypiwpefiel, itrokom chengealu: ¡Trepeluwkülemün ta eymün!”\\n*13:14 Kiñeke kuyfi wirin mew ngelay: “tati pelon wentru Daniel ñi wirielchi”.\\n†13:33 Kiñeke kuyfi wirin mew ngelay: “ka ngillatuleaymün”.","num_words":788,"character_repetition_ratio":0.052,"word_repetition_ratio":0.003,"special_characters_ratio":0.201,"stopwords_ratio":0.398,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Wechekeche: “fente küme küdawyenieaymün tamün montuluwal” | Ñi chillkatungeal\\n“Chumngechi rumel inakeymün tamün feypingeel, [...] ka femngechi fütra yamün mu fente küme küdawyenieaymün tamün montuluwal” (FILIPENSE 2:12, TNM).\\nÜLKANTUN: 133 KA 135\\n¿Chumngelu llükalayafuymi tami fawtisawal?\\nKüme küdawyenieal tami montuluwal, ¿chem müley tami femal?\\nWülkünuel tami mongen Jewba mu, ¿chumngelu fente falin-ngey eymi mu?\\n1. ¿Chumngelu (chemu) fente falin-ngey ñi fawtisawal? (Inaduamnge ti adentun ellaka mu mülelu.)\\nFILLKE tripantu mu, fentren che chillkatukelu Biblia fawtisawkeyngün. Kidu engün mu, müley fentren wechekeche ka pichikeche. Tüfa engün kimeltungeyngün chi ti rüf dungu petu pichikalu. Eymi kay, ¿dew fawtisawimi? Femngechi femülmi, sakiwiyiñ llemay. Kom pu kristiano müley ñi fawtisawal. Tüfa müna falin-ngey ñi montuluwal ka ñi nieal afnoachi mongen (Matew 28:19, 20; 1 Pedro 3:21).\\n2. ¿Chumngelu ‘weda dungu ñi poyefiel ta Jewba’ pilayafuymi?\\n2 Fawtisawlu eymi, Jewba müna kümelkakeeymu. Welu fewla müley kiñeke dungu tami femal. ¿Chumngelu? Ti antü tami fawtisawün, tati wewpitulu ramtueymu: “Mupiltulu am eymi Jesukristo ñi lan mu, ¿wiñorakiduamtuymi tami kulpan-nien mu ka wülimi tami mongen ta Jewba tami femal kidu ñi ayükeelchi dungu?”. Eymi “may” feypimi, femngechi pengelimi tami feypikünufiel ta Jewba ñi piwkeyeafiel ka femal ñi ayükeel chem rupale rume. Rupale ti antü, ¿‘weda dungu ñi poyefiel ta Jewba’ piafuymi? Femlayaymi llemay. Turpu weñangkül-layaeymu tami adniekeetew Jewba. Rakiduamnge tüfa: poyenofilmi ta Jewba, fey eluwaymi tami ngünenieaetew Weküfü. Kidu duamtulaeymu, ka ayüafuy tami famentuafiel ta Jewba, kidu reke, femngechi tami llownoal afnoachi mongen.\\n3. Wülkünulu am eymi tami mongen Jewba mew, ¿chumngechi kümelkakeeymu kidu?\\n3 Rakiduamnge chumngechi tami kümelkakeetew Jewba, wülkünulu am eymi tami mongen ka fawtisawlu. Eymi eluwimi Jewba mu, feymu maneluwün mu feypiafuymi: “Ñidol Ngünechen kellukeenew ta iñche, feymew llükalayan. ¿Chem chumaenew anta che?” (Ebrew 13:6). Feley, kiñewküleiñ Jewba iñchiñ, ka ayüwülkefiyiñ, tüfa tati doy falin dungu taiñ femafel.\\nEYMI MÜTEN KONELTULEYMI\\n4. ¿Chumngelu eymi müten koneltuleymi tami weniyeafiel ta Jewba?\\n4 Kiñeke chaw rulpalelkefingün ñi mapu tañi pu yall. Welu femngechi felelay taiñ weniyekefiel ta Jewba. Mülelmi rume tami pu chaw ñi ruka mew, eymi müten koneltuleymi tami weniyeafiel ta Jewba. ¿Chumngelu fente falin-ngey tami rakiduamtukuafiel tüfa? Kimnolu am eymi chem küdawün-ngechi dungu mu tami rupayafel küpalechi antü mu. Rakiduamnge tüfa, fawtisawimi chi petu pichikalu. Welu dew wechengeymi, feymu rupakeymi kakelu küdawün-ngechi dungu mu kam ayükeymi kakelu dungu. Kiñe üllcha domo feypi: “Tañi elungeal torta kiñe cumpleaño tañi chillkatuwe ruka mu, kiñe pichiche famentulayafi ñi Dungukelu Iney Ngen Jewba ngen. Welu tremle, doy ayürpuafuy kudumuwün, feyke ta duamnieay ñi maneluwal Jewba ñi ngülam tañi kümelkayaetew”.\\n5. Tunten tripantu nieliyiñ rume, ¿chem rupayafuiñ kom pu kristiano?\\n5 Feypilayaiñ pu wechekeche müten ñi rupaken küdawün-ngechi dungu mu. Fawtisawlu pu tremche ka duamnieyngün ñi pengelal tañi rüf piwkeyefiel ta Jewba, rupale fillke dungu mu ñi üngümkenofel engün. Rupayafuyngün küdawün-ngechi dungu kurewen mu, küdaw mew kam kutranafuyngün kütu. Tunten tripantu nieliyiñ rume, kom rupayaiñ küdawün-ngechi dungu, fey duamfalngeay ñi pengelal taiñ nor piwkeyefiel ta Jewba (Santiaw 1:12-14).\\n6. 1) ¿Chem müley tami longkontukunieafiel? 2) ¿Chem kimeltueymu Filipense 4:11,12 ka 2 Korintio 4:7?\\n6 Tami püntütripanoal Jewba mew, longkontukunieafimi tüfa: wülkünuymi tami mongen Jewba mew, tati Doy Alüpüralelu, femngechi feypikünufimi tami poyeafiel chem rupale rume, tami pu chaw kam weni püntütripafule kütu (Salmo 27:10). Feymu, ngillatuafimi ta Jewba tami kelluaetew ñi femürpual tami feypikünufiel, chem rupale rume (papeltunge Filipense 4:11, 12; 2 Korintio 4:7).\\n7. Biblia feypilu “fente küme küdawyenieaymün tamün montuluwal”, ¿chem kimeltukeeiñmew?\\n7 Jewba küpa weniyeeymu. Welu müley tami küdawküleal tami küme weniyeafiel ka tami montuluwal. Feymu Filipense 2:12 feypi: “Fütra yamün mu fente küme küdawyenieaymün tamün montuluwal”. ¿Chem kimeltukeeiñmew tüfa? Müley taiñ rakiduamküleal chumngechi küme küdawküleal taiñ weniyenieafiel ta Jewba, ka püntütripanoal kidu mu chem rupale rume. Rakiduamnge, kiñeke che poyekefilu ta Jewba fentren tripantu mu püntütriparpuyngün, feymu kidutu maneluwkilnge. Fey, ¿chem kelluaeymu tami küme küdawyenieal tami montuluwal?\\nFALIN-NGEY TAMI CHILLKATUAFIEL BIBLIA\\n8. 1) ¿Chumngechi chillkatuafimi Biblia? 2) ¿Chumngelu fente falin-ngey chillkatual?\\n8 Tami weniyeafiel ta Jewba, duamfalngey tami allkütuafiel ka nütramkayafiel. Tami allkütuafiel ta Jewba, müna falin-ngey tami chillkatuafiel Biblia. ¿Chumngechi femafuymi tüfa? Papeltuafimi ka rakiduamafimi ñi chem pilen Biblia ka tati fillke papil ñi entungeel fey mu. Welu tami chillkatual Biblia, re longkontukulayafimi kiñeke dungu, chumngechi tami femken nielmi kiñe prueba kolegio mew. Rakiduamnge tüfa, amulmi kañpüle, ayüwün mu yafüluwaymi tami kimafiel weke dungu. Ka femngechi femaymi tami chillkatuafiel Biblia, fey yafüluwaymi tami doy kimafiel ta Jewba. Femngechi fülkonaymi Jewba mu, ka kidu fülkonay eymi mu (Santiaw 4:8).\\n¿Rumel allkütukefimi ka nütramkakefimi tami Chaw Jewba? (Inaduamnge parrafo 8-11).\\n9. Tami chillkatual Biblia, ¿chem fillke kellu müley?\\n9 Jewba ñi trokiñche wülkey fillke kellu taiñ chillkatual Biblia. Ti trokiñ “Wechekeche” jw.org mu, müley “Fillke küdaw ñi chillkatual Biblia”, tüfa kimeltuaeymu fillke falinke dungu Biblia ñi nütram mew. Kafey müley kiñeke kellu tami chillkatual, “Tati Biblia ñi rüf kimeltukeel” pingelu. Tüfa kelluaeymu tami doy feyentual ka tami kimeltulelafiel ta kakelu. Kafey, tami doy küme chillkatual peafuymi fillke ngülam tati chillka ” pingelu. Tüfa kelluaeymu tami doy feyentual ka tami kimeltulelafiel ta kakelu. Kafey, tami doy küme chillkatual peafuymi fillke ngülam tati chillka ” pingelu. Tüfa kelluaeymu tami doy feyentual ka tami kimeltulelafiel ta kakelu. Kafey, tami doy küme chillkatual peafuymi fillke ngülam tati chillka ” pingelu. Tüfa kelluaeymu tami doy feyentual ka tami kimeltulelafiel ta kakelu. Kafey, tami doy küme chillkatual peafuymi fillke ngülam tati chillka Ti Werken numero 1, 2017, pagina 3-7. Tami küme küdawyenieal tami montuluwal, duamfalngey ta chillkatual ka rakiduamal tami papeltupeel mu. Biblia feypi: “Tami dungun kiñe küdetuwe reke feley iñche tañi namun mew, ka kiñe pelon reke feley iñche tañi rüpü mew” (Salmo 119:105).\\nMÜNA FALIN-NGEY TAMI NGILLATUAL\\n10. Pu kristiano fawtisawkülelu, ¿chumngelu fente falin-ngey tañi ngillatual?\\nFill rakiduamkülelmi, “tami fanetunieetewchi dungu elkünunge Jewba mu”\\n10 Chillkatufilu Biblia, allkütukefimi ta Jewba, ka ngillatun mu nütramkakefimi. Welu kiñe wimtun müten trokilayafimi, kam kiñe dungu tami femafel ñi nieal “küme suerte”. Doy may, ngillatun mu rüf nütramkakefimi ta Jewba, tami Dewmaetew. Ka kidu küpa allkütueymu (papeltunge Filipense 4:6). Feymu fill rakiduamkülelmi, “tami fanetunieetewchi dungu elkünunge Jewba mu”, femngechi feypi Biblia (Salmo 55:22). Fentren peñi ka lamngen feypiafeymu tunte tañi kellukeetew tüfachi ngülam. ¡Eymi ka kelluaeymu llemay!\\n11. ¿Chumngelu fente falin-ngey taiñ mañumnieafiel ta Jewba?\\n11 Welu ngillatulayafimi ta Jewba tami kelluaetew müten. Biblia ta feypi: “Mañumtulekeaymün” (Kolosense 3:15). Kiñeke mu, fill rakiduamkülelu am tami weda rupameken mu, fey ngüneduamlayafuymi chi tati kümeke dungu tami nieel. Feymu, fill antü yafüluwafuymi tami rakiduamal küla dungu ñi mañumafiel ta Jewba. Kiñe üllcha domo Abigail pingelu, fawtisawi 12 tripantu nielu, kidu feypi: “Rakiduamün iney no rume doy mañumfalngelay ta Ngünechen mu. Rumel müley taiñ mañumnieafiel kom taiñ eluetewchi yewün mu. Longkontukuken tüfachi dungu ñi allkütuel: ‘Müntuñmangefuli kom ti dungu ñi mañumkenofiel ta Jewba, fey ¿chem nieweafun?’”.\\nNGÜNEDUAMNGE CHUMNGECHI TAMI KELLUKEETEW JEWBA\\n12, 13. ¿Chumngelu fente falin-ngey tami rakiduamal chumngechi tami kellukeetew Jewba?\\n12 Jewba kellufi tati longko ülmen David rupalu fillke küdawün-ngechi dungu mu. Rupalu am tüfa, David feypi: “Kimafimün ta Jewba, ka ngüneduamaymün ñi küme piwkengen; ayüwküley tati wentru reküluwkelu Chaw Ngünechen mu” (Salmo 34:8). Tüfa pengelkey ñi falin-ngen ngüneduamal Jewba tami kellukeetew eymi tami mongen mu. Tami papeltukefiel Biblia ka fillke papil ka tami trawüluwken, fey kimkeymi chumngechi ñi kellufiel Jewba ta kakelu che ñi püntütripanoal kidu mu. Welu doy weniyefilmi ta Jewba, duamfalngeay tami ngüneduamal chumngechi tami kellukeetew ta eymi. Feymu, ¿ngüneduampeymi may tami mongen mu Jewba ñi küme piwkengen?\\n13 Kom iñchiñ ngüneduamkeiñ taiñ mongen mu Jewba ñi küme piwkengen, ¿chumngechi? Kidu mangelkeelumu am ta iñchiñ ñi fülkonal kidu ka tañi Fotüm mu. Feymu Jesus feypi: “Iney rume pepi küpalayafuy ta iñche mew, iñche ñi Chaw ta küpalnoeliyew” (Juan 6:44). Welu, ¿eymi kay? ¿Rakiduamkeymi Jewba tami küpaletew kidu mu? Rakiduamkeymi chi: ‘Jewba küpalfi tañi pu chaw ka iñche ina konün müten’. Welu wülkünulu tami mongen Jewba mu ka fawtisawlu, eymi weniyefimi ta Jewba. Biblia feypi: “Iney rume piwkeyefile ta Ngünechen, Ngünechen ta küme kimnieeyew ta kisu” (1 Korintio 8:3). Feymu falintufinge tami küpaletew Jewba kidu ñi trokiñche mew.\\n14, 15. Amuldungulmi, ¿chumngelu doy feyentuaymi?\\n14 Kafey, kellukeelumu Jewba tami kimeltulelafiel ta kakelu tami feyentukeel, amuldungun ka kolegio mu, femngechi ngüneduamkeymi Jewba ñi küme piwkengen. Küdawngeafuy chi tami amuldunguafiel tami kompañ kolegio mu, kimnolu kay chumngechi tami llowaetew. Ka doy küdawngeafuy nütramkalelfilmi ta kiñe trokiñche. Femngechi dungu rupalmi, ¿chem kelluaeymu?\\n15 Rakiduamnge: “¿Chumngelu feyentuken tüfa?”. Tami rakiduamal chem tami feyentukeel, chumngelu tami feyentukeel, ka chumngechi kimeltulelafiel ta kakelu, müna kelluafeymu tati fillke kellu ñi chillkatual mülelu jw.org mu. Femngechi rüf feyentuleaymi ka pepikawküleaymi, fey küpa nütramkayafimi ta kakelu Jewba mu (Jeremías 20:8, 9).\\n16. ¿Chem kelluaeymu tami müte küdawtunoal ñi nütramkayafiel tami pu kompañ Jewba ñi dungu mu?\\n16 Welu pepikawkülelmi rume, ka küdawtuafuymi tami nütramkalelafiel ta kakelu tami feyentukeel. Kiñe üllcha lamngen fawtisawi 13 tripantu nielu, fewla 18 tripantu niey, fey feypi: “Küme kimnien chem tañi feyentukeel, welu kiñeke mu küdawtuken ñi nütramkalelafiel ta kakelu”. Fey kidu eluwkey ñi entual ayüfal nütram, ka nütramkakey ti rüf dungu chumngechi tañi nütramkakefiel kakelu dungu. Kidu feypi: “Tañi pu kompañ küdawtukelayngün ñi nütramkayal kidu engün ñi dungu mu. ¿Chumngelu femalu iñche? Feymu petu nütramkafilu engün, feypirumekefiñ: ‘Newe chumül nga iñche kimeltulelfilu Biblia ta kiñe che, fey...’. Ka amuley tañi nütramkalelfiel kakelu dungu. Doy nütramkanofili rume Biblia mu, kiñeke tañi pu kompañ rakiduamkülewekey, fey ramtukeenew chem tañi kimeltucheken Biblia mu. Doy femngechi femlu iñche, müte küdawtukelan ñi nütramkayafiel ta kakelu Jewba mu. Ka doy küme duamnagün”.\\n17. ¿Chem kelluaeymu tami nütramkayafiel ta kakelu tami feyentun mu?\\n17 Duamtufilmi ta kakelu, ka yamniefilmi, kidu engün ka femaeymu. Rakiduamnge Olivia ñi rupan mu, kidu fawtisawi petu pichikalu, ka fewla niey 17 tripantu, kidu feypi: “Rakiduamkefun: ‘Nütramkafili ta che, ka feypirumefili Biblia ñi dungu, rumeñma religiosongelu trokiafenew’”. Welu eluwi ñi longkontukuwenoal tüfa, doy may küme elkünutuy ñi rakiduam, ka feypi fentren wechekeche ñi kimnofiel kakelu Dungukelu Iney Ngen Jewba, tañi pu kompañ müten. Feymu kidu feypi: “Taiñ femün mew, llowafingün ti rüf dungu kam femlayayngün. Fey llükanchengeliyiñ taiñ nütramkayafiel taiñ feyentun mu, kam maneluwnon mu nütramkalelfiliyiñ, rakiduamayngün taiñ ayükenon ñi Dungukelu Iney Ngen Jewba ngen, ka weda llowafeiñmew. Welu pengelnieliyiñ taiñ küme feyentuken ka ayüfal nütram entuliyiñ, fey doy yamafeiñmew”.\\nKÜME KÜDAWYENIENGE TAMI MONTULUWAL\\n18. Küme küdawyenieal tami montuluwal, ¿chem müley tami femal?\\n18 Ngüneduampeiñ ñi duamfalngen küme küdawyenieal tami montuluwal. Tami femal tüfa, müley tami papeltuafiel ti Biblia ka rakiduamal fey mu, ngillatuafiel ta Jewba ka rakiduamküleal chumngechi tami kellukeetew. Femngechi femülmi, doy maneluwküleaymi tami weniyeetew Chaw Jewba. Fey doy eluwküleaymi tami nütramkayafiel ta kakelu eymi tami feyentun mu. Biblia feypi: “Welu iñche kay, kümey ñi fülkonkülen Ngünechen mu. Ñidol Ngünechen Jewba mew nien tañi ellkawpeyüm, tañi kimeltuafiel kom tami dungu” (Salmo 73:28).\\n19. ¿Chumngelu yafüluwaymi tami küme küdawyenieal tami montuluwal?\\n19 Jesus feypi: “Iney rume ayüle iñche ñi disipulungeael, kisu ngüyünentuwpe, ka eluwkülepe ñi kutrankawael [...], fey inaechimew” (Matew 16:24). Feley, tami inayafiel ta Jesus, müley tami wülkünual tami mongen Jewba mu ka fawtisawal. Tüfa kelluaeymu tami nieal küme mongen famülke mu, ka afnoachi mongen küpalechi antü mu ti we Mapu mew. Feymu llemay, eluwnge ñi küme küdawyenieal tami montuluwal.\\nKüme küdawyenieal tami montuluwal: wülkünulu eymi tami mongen Jewba mu ka fawtisawlu, fey küme weniyerpufimi ta Jewba. Kidu elueymu ti maneluwün tami nieal afnoachi mongen. Feymu müley tami küme küdawyenieal tami küme weniyenieafiel ta Chaw Dios ka tami llowal afnoachi mongen. Tami femal tüfa, duamfalngey tami papeltuafiel Biblia, ngillatuafiel ta Jewba, rakiduamal chumngechi tami kellukeetew ka nütramkayafiel ta kakelu tami feyentun mu.","num_words":1783,"character_repetition_ratio":0.075,"word_repetition_ratio":0.042,"special_characters_ratio":0.193,"stopwords_ratio":0.381,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Timotew küpa kellufi tati pu che | Nütramkakeafimi tami pu pichikeche\\nPengelün dungu Biblia ñi nütram mu\\nAyüwküleiñ kimal kiñe ellkalechi dungu\\nRebeka duami ñi ayüwafiel ta Jewba\\nRaab feyentuy Jewba mu\\nKiñe üllcha domo ayüwülfi ta Jewba ka tañi chaw\\nSamuel amuley ñi femal kümeke dungu\\nLlükalmi ka kidulelu trokiwülmi ¿chumafuymi?\\nJosia kümeke weni niekefuy\\nJeremia fentekünulay tañi dungual Jewba mu\\nJesu rumel feyentukey\\n¿Iney engün am wirintukuy Jesu ñi dungu mu?\\nPablo ñi choküm llükakelafuy\\nTimotew küpa kellufi tati pu che\\nKiñe Longko Ülmen ngünenietualu kom chi Mapu\\nNütramkakeafimi tami pu pichikeche\\nPAPELTUAFUYMI abjasio abui acholi afrikáans ahanta albanés alemán alemán de Pensilvania altaico aluro amárico armenio asamés aucano ayie aymara azerí azerí (alfabeto cirílico) bajo alemán bambara bashkir bassa de camerún bassa de liberia batak (simalungun) batako karo batako toba baulé becol bengalí bete biak birmano bislama bomu boulou búlgaro cabilé cakchiquel occidental camboyano catalán cebuano chabacano checo chichewa chino mandarín (simplificado) chino mandarín (tradicional) chitonga chitonga de Zimbabue chitumbuka chokue chol chopi chuabo cibemba cinamwanga cingalés citonga congo coreano criollo de las seychelles criollo haitiano criollo mauriciano criollo portugués croata dangme danés dayaco engayú dehu digor diola duala dusún edo efik emberá (catío) endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano fon frafra francés ga gallego galés garífuna georgiano gitonga griego groenlandés guaraní guaraní boliviano guerzé gujarati gun guna hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo ilocano indonesio inglés irlandés ishan islandés isoko italiano japonés javanés kachin kannada kaonde kayin sgaw kazajo kekchí khana kikamba kikongo kikuyu kiluba kimbundu kinande kiniaruanda kipende kirguís kiribatiano kirundi kisi kpelle krío kurdo kurdo kurmanyí del Cáucaso kwangalí kwanyama kyangonde lamba lenie letón lhukonzo lingala lituano lomue lovari luganda lugbara lunda luo luvale macedonio macua malayo malayálam malgache maltés mam mambue-lungu maninkakan oriental manyacú mapudungun maratí marshalés maya mazahua mazateco de Huautla mendé mixe mixteco de guerrero mixteco de huajuapan mizo mongol more motu navajo nengone nepalés ngäbere (o guaymí) nias nicobarés niueano noruego nyungwe náhuatl de guerrero náhuatl de la huasteca náhuatl del centro náhuatl del norte de puebla osético otetela otomí pangasinán panjabí panjabí (escritura nasta’liq) papiamento de aruba papiamento de curazao pemón piaroa pidgin camerunés pidgin de las islas salomón pidgin nigeriano polaco portugués pular purépecha páez quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de santiago del estero quiché rapa nui rarotongués romaní de Macedonia (alfabeto cirílico) romaní de bulgaria romaní de macedonia romaní del este de Eslovaquia romaní del norte de Grecia romaní del sur de Grecia rumano runyankore ruso rutoro samoano sango sanguir saracu saramacano sarnami sena sena serbio serbio (alfabeto latino) serere sesoto de Lesoto setsuana shona sidama silozi soli somalí sranangtongo suajili suati sueco sundanés susu tagalo tahitiano tai tamil tandroy tankarana tarahumara central tayik telugu tetun dili tivo tlapaneco toba tojolabal tok pisin tongano toraja totonaco tseltal tshiluba tsonga tsotsil turco turcomano turcomano tuvaluano tuviniano twi tártaro tének de San Luis Potosí ucraniano uhobo uigur (alfabeto cirílico) umbundú uolof urdu uzbeko valenciano vascuence vendal vezo vietnamita wallisiano waray-waray wayuunaiki wichi wolaita xhosa xitshwa yoruba zapoteco de lachiguiri zapoteco del istmo zulú árabe ñanya ñemba\\nTimotew pingekefuy ti weche wentru. Fey kellukefi ta che, feymu ayüwkülekefuy. Fill mapu püle rupakefuy ñi kelluafiel ta che. Feymu llemay kiñe ayüfalchi mongen niefuy. ¿Doy küpa kimfuymi tüfachi weche wentru mu?...\\nTañi ñuke ka ñi chuchu (kuye ñuke) kimelelfingu ta Timotew Jewba ñi dungu\\nTimotew tremi Listra pingechi waria mew. Tañi ñuke Eunise pingefuy, ka tañi chuchu (kuye ñuke) Loyda pingefuy. Petu pichikalu Timotew, tañi ñuke ka tañi chuchu kimeleleyew engu Jewba ñi dungu. Feymu llemay, petu pichi wentrungelu (püchü kampungelu) Timotew ayüy ñi kelluafiel tati pu che ñi kimafiel engün ta Jewba.\\nPetu weche wentrungelu Timotew, Pablo feypieyew: ‘Amuldungumean ka mapu mew. ¿Ayüfuymi tayu amual?’. Timotew müna ayüwi, feymu feypi: ‘¡May, ayüfun amual!’. Kidu ayüy ñi kellumeafiel ta che.\\nTimotew Pablo engu amuy Tesalonika waria mew, mülelu Masedonia mapu mu. Ka tañi puwal engu üyew, mülefuy fentren namuntu amual, ka farku mu miawingu. Fey puwlu engu Tesalonika mew, fentren che kellufingu ñi kimafiel ta Jewba. Welu kiñeke che rume illkuyngün (mütre lladküyngün), feymu küpa üñfitufingün ta Pablo ka Timotew. Feymu kañpüle amuyngu ñi amuldungumeal.\\nTimotew kiñe ayüfalchi mongen niefuy ayüwkülen mu\\nDewma rupalu kiñeke küyen, Pablo feypifi ta Timotew ñi wiño pemeafiel tati pu peñi ka lamngen Tesalonika waria mu mülelu, fey kimalu ñi chumlen engün. Kiñeke wedake che rume (mütre) üñfitukefilu am tüfachi pu inayerpukefilu Jesu, feymu Timotew müley ñi llükanchengenoal (llükanten-ngenoal) ñi amual feychi waria mu. Timotew kutrantupiwkelekey ñi kimal tüfachi pu peñi ka lamngen ñi chumlen, feymu amuy müten ñi pemeafiel. Ka wiñotulu chew ñi mülen Pablo kümeke dungu küpaleleyew: ¡pu peñi ka lamngen Tesalonika waria mu mülelu amuley ñi poyefiel Jewba!\\nTimotew Pablo engu küdawülfingu ta Jewba fentren tripantu. Feymu Pablo wirintukuy: ‘Werküafiñ ta Timotew ñi kelluafiel tati pu peñi ka lamngen. Iney no rume trürlaeyew. Kidu am piwkeyefilu ta Jewba ka tati pu che’.\\nEymi kay ¿piwkeyechekeymi? ¿Kelluafuymi tañi kimafiel engün ta Jewba?... Femülmi, kiñe ayüfalchi mongen nieafuymi ayüwkülen mu, Timotew reke.\\nPAPELTUAIÑ BIBLIA MEW:\\n2 Timotew 1:5; 3:15\\nHecho 16:1-5; 17:1-10\\n1 Tesalonisense 3:2-7\\n¿Chew tremi Timotew?\\n¿Küpa amuy Timotew Pablo engu? ¿Chumngelu (chemu)?\\n¿Chumngelu (chemu) Timotew wiñotuy Tesalonika waria mew?\\nTimotew kiñe ayüfalchi mongen niefuy ayüwkülen mu. ¿Chumngechi eymi ka femafuymi?\\nAwdio dungu ñi nakümgeal mülenke piel\\nYamkeafimi ta Ngünechen chumal tami mongen mu","num_words":873,"character_repetition_ratio":0.045,"word_repetition_ratio":0.0,"special_characters_ratio":0.167,"stopwords_ratio":0.153,"flagged_words_ratio":0.0,"lang_id_score":0.996,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Chumngechi newentuleal taiñ mupiltun Chaw Ngünechen mew | Ngünechen ñi piwkeyechen\\n“Küme newentulemün tamün lif küme mupiltun mew”\\n“Küme newentulemün tamün lif küme mupiltun mew [...]. Rumel mülemün ta Ngünechen ñi piwkeyechen mew” (JUDA 20, 21).\\n1, 2. ¿Chem müley taiñ femal ñi newentuleal ka kümelkaleal taiñ kuerpu? Ka ¿chumngelu falin-ngey?\\nKOM iñchiñ ayüleiñ taiñ newentuleal ka kümelkaleal. Welu femngechi taiñ feleal, müley taiñ iñmual kümeke iyael, deportetual ka kuñiwtukuleal taiñ tremoleal. Küdawngeafuy taiñ femal tüfachi dungu, welu kümelkakefilu am taiñ mongen famülke mu ka küpalechi antü mew, afeluwkelaiñ taiñ yafüluwal. Welu müley kangelu dungu taiñ ngüneduamal taiñ kümelkaleal, ¿chem am ta tüfa?\\n2 Tüfachi dungu pengeli Juda inayentufilu ta Jesus, kidu feypi: “Rumel mülemün ta Ngünechen ñi piwkeyechen mew”. Ka tüfachi trokiñ mew Juda feypi chumngechi taiñ femal tüfa: “Küme newentulemün tamün lif küme mupiltun mew” (Juda 20, 21). Feymu tami rumel müleal Chaw Ngünechen ñi piwkeyechen mew, ¿chumafuymi tami doy newentuleal tami mupiltun mew? Küme ngüneduamaiñ küla dungu taiñ femafel.\\nNEWENTULEPE TAIÑ MANELUWÜN JEWBA ÑI NOR WERKÜN DUNGU MEW\\n3. Weküfü, ¿chem küpa rakiduamelkeeiñmew Jewba tañi werkün dungu mu?\\n3 Wünelu mew, müley ñi doy newentuleal taiñ mupiltun Jewba tañi ley dungu mew. Tüfachi lifru mu dew ngüneduamfiyiñ Jewba ñi fentren werkün dungu taiñ küme yenieal taiñ mongen. Welu, ¿chem rakiduamkeiñ tüfachi werkün dungu mew? Tati Weküfü küpa rakiduamelkeeiñmu ñi norngenon ka taiñ rume katrütukeetew Jewba tañi ley dungu, tañi ngülam ka tañi werkün dungu. Tüfachi dungu femi Weküfü Eden pingechi lof mew, ka küme tripay tañi ayünieel, feymu afkentu femngechi femkey (Génesis 3:1-6). Iñchiñ kay, ¿eluwaiñ taiñ weda rakiduamelaetew ti Weküfü? Femlayaiñ llemay, küme rakiduamliyiñ Jewba tañi werkün dungu mew.\\n4, 5. ¿Chem müley taiñ rakiduamal Jewba tañi werkün dungu mew? Ka femngechi femliyiñ, ¿chum duamküleaiñ? Feypinge kiñe pengelün dungu.\\n4 Rakiduamaiñ tüfachi dungu mu: miyawülmi kiñe parke mew küme adngelu, ka perumelmi kiñe fütra malal tami katrütuetew tami kon-noal chew ñi doy küme adngen mu. Küme rakiduamnolmi, feypiafuymi chi: “Tüfachi malal katrütunieenew tañi femal ñi ayünieel”. Welu küme ngüneduamülmi nometu chi malal mew, peafuymi ñi mülen kiñe fütra trapial kintuyawlu chem ñi lümüal. Fey rakiduamafuymi chumngelu ñi elkünungeel tüfachi malal: tami ingkayaetew. Iñchiñ kay, ¿nieiñ iney taiñ küpa lümüaetew? May, Biblia ta feypiley: “Küme upewtulemün ka trepeluwkülemün, tamün kayñe weküfü am tati ñawawkiyawchi trapial reke femyawlu, kintuyawülfi iney tañi lümüafiel reke” (1 Pedro 5:8).\\n5 Feley llemay, Weküfü kintuyawkey iney tañi lümüafiel ka rume kuñiwün-ngey. Feymu taiñ feyentunoafiel Weküfü “ñi ngünen”, Jewba elukeeiñmew fillke ley dungu taiñ ingkayaetew (Efesio 6:11). Feymu rakiduamliyiñ Jewba tañi werkün dungu mew, müley taiñ küme trokiafiel, taiñ Chaw Ngünechen pengelkelu am taiñ piwkeyenieetew. Femngechi ngüneduamaiñ Jewba ñi wülkeel tüfachi werkün dungu taiñ ingkaniekeetew ka taiñ ayüwülmaniekeetew. Feymu kiñe wentru inayentufilu ta Jesus, Santiaw pingelu feypi: “Tati leliwülfilu reke tati norngechi küme ley dungu taiñ küpaleletew ta montuluwün, fey tañi ngüyükenon tañi allküel, [...] rume nieay ayüwün ñi femkeelchi dungu mew” (Santiaw 1:25).\\n6. Ñi newentuleal taiñ mupiltun Jewba ñi werkün dungu mew, ¿chem am doy kümey taiñ femal? Feypinge kiñe pengelün dungu.\\n6 Inafiliyiñ Jewba tañi werkün dungu taiñ mongen mu, tüfa tati doy falin dungu taiñ femal ñi newentuleal taiñ mupiltun kidu ñi ley dungu mew, kidu am wülkelu ti ley dungu. Feymu müley taiñ inayafiel “Cristo tañi werküelchi dungu”, kiñe tüfa taiñ kimeltual pu che kidu taiñ werküetew (Galata 6:2; Matew 28:19, 20). Kafey eluwkeiñ taiñ trawüluwal ñi poyeafiel ta Jewba ka welukentu yafültukuwal (Ebrew 10:24, 25). Kangelu dungu ñi werküel ta Chaw Ngünechen, fey taiñ rumel llellipunieafiel küme piwke mu (Matew 6:5-8; 1 Tesalonisense 5:17). Inafiliyiñ kom tüfachi werkün dungu, doy maneluwküleaiñ elungelu am piwkeyewün mu. Fey kimürpuaiñ tüfa taiñ elukeetew ayüwün, tüfachi pofolkalechi Mapu ñi wülkenoel ayüwün. Feley llemay, rakiduamliyiñ chumngechi taiñ kümelkayafetew Jewba ñi werkün dungu, doy newentuleay taiñ mupiltun tüfa mew.\\n7, 8. Tati Biblia, ¿chumngechi yafültukukefi tati pellkelekelu tañi welulkayal fentren tripantu ñi rupan mu?\\n7 Kiñeke mu, tati pu che rakiduamkey ñi küdawngeel inayeafiel Jewba tañi werkün dungu fentren tripantu ñi rupan mu, ka pellkelekeyngün tañi welulkayal. Femngechi rakiduamliyiñ, longkontukuafiyiñ tüfachi dungu ñi feypiel Jewba: “Iñche, ta Jewba, tami Ngünechen, Tami Kimeltukeetew eymi tami kümelkaleal, Tami Ngüyulkeetew chem rüpü mew tami miyawal. ¡Ngüneduamniefulmi iñche tañi werkün dungu! Fey tami tüngün kiñe lewfü reke feleay, ka tami nor dungu tati lafken ñi rew reke feleay” (Isaías 48:17, 18). ¿Rakiduamkefuymi tunte yafülduamaetew tüfachi versikulo?\\n8 Tüfa mew Jewba feypikünuy epu kümelkan taiñ nieal inaliyiñ ñi werkün dungu. Wünen, taiñ tüngün tati lewfü ñi ko reke feleay: küme felen nieay, aflayay ka fentren-ngeay ti tüngün. Ka epungelu, taiñ nor dungu tati lafken ñi rew reke feleay. ¿Chumngechi femafuy tüfa? Puwkintuniefiliyiñ lafken mew tati rew ñi küpameken, fey rumel mülealu trokikefiyiñ, kimnielu am iñchiñ ñi rumel mekeal inaltu lafken mew fentren pataka tripantu rupale rume. Feymu tüfachi versikulo pengelkey taiñ femmeken nor dungu rumel müleafuy. Yafüluwliyiñ taiñ püntütripanoal Chaw Ngünechen mu, kidu turpu eluñmalayay taiñ weda tripayal. Biblia feypi: “Tami fanetunieetewchi dungu elkünunge Jewba mu, fey kidu am yafülduamnieaeymu. Turpu eluñmalayay ñi tranürpual tati nor chengelu” (Salmo 55:22). Tukulpanieliyiñ tüfachi dungu, fey doy maneluwküleaiñ Jewba mew ka tañi nor werkün dungu mew.\\n“AMULEPE TAIÑ DOY KIMAEL KIÑE FÜTACHE REKE”\\n9, 10. a) Tati pu kristiano, ¿chumngelu kümeafuy ñi yafüluwal tañi doy küme weniyeafiel ta Jewba? b) Weniyefiliyiñ ta Jewba, ¿chumngelu doy ayüwküleafuiñ?\\n9 Epungelu, müley taiñ inayafiel tüfachi dungu wirintukungelu Jewba ñi duam mew: “Amulepe taiñ doy kimael kiñe fütache reke” (Ebrew 6:1). Kom iñchiñ diturpulayafuiñ taiñ kulpafe chengerpunoal, welu kümeafuy taiñ yafüluwal ñi doy küme weniyeafiel ta Jewba. Fey doy adümuwküleliyiñ, doy ayüwküleaiñ taiñ poyeafiel ta Jewba. ¿Chumngelu?\\n10 Kiñe kristiano küme weniyefilu ta Jewba, rakiduamkey Chaw Ngünechen reke (Juan 4:23). Ti apostol Pablo wirintukuy: ‘Tati pu che inanielu tati kulpafe che tañi wimtun dungu, rakiduamkülekey engün tüfachi Mapu mu tuwün-ngechi wedake illutun dungu mew müten’ (Romanu 8:5). Tati pu rakiduamkenolu Chaw Ngünechen reke ayüwkülelayngün, kidu engün am kintukelu kidutu ñi ayüwün müten, diñmatukeyngün ka rakiduamkelayngün ti küpalechi antü mew. Welu tati küme weniyefilu ta Jewba rume ayüwün nieyngün, rumel longkontukukefilu am ta Jewba, taiñ ayüwün-ngechi Chaw Ngünechen. Küpa ayüwülkefingün ta Jewba, ka ayüwküleyngün kintukaduamngelu rume. ¿Chumngelu? Kimnieyngün püntütripanole engün Jewba mu, femngechi pengelkeyngün Weküfü ñi koylatufengen, welu may ayüwülkefingün tañi Chaw Ngünechen (Proverbios 27:11; papeltunge Santiaw 1:2, 3).\\n11. Ti apostol Pablo, ¿chem feypi taiñ ngüneduamafiel chem ñi kümen kam ñi kümenon, ka chem pifel ‘adümkantukelu’?\\n11 Taiñ küme weniyeafiel ta Jewba, müley taiñ adümkantual. Femngechi feypiley ti Biblia: “Tati fün ketran niechi iyael fey ta fütakechengealu, fey engün [adümkantukelu am, TNM] ta dew kimniey tañi ngüneduamafiel kom dungu, ka dew kimniey chem dungu ñi kümen kam ñi kümenon” (Ebrew 5:14). Tüfa mew Pablo feypi taiñ ‘adümkantual’ femngechi taiñ ngüneduamal chem ñi kümen kam ñi kümenon. Pablo feypiley kiñe griego dungun pengelkelu ñi pepikantun tati pu deportetukelu. Fewla ngüneduamaiñ chem dungu koneltuley tüfachi pepikawün mu.\\nAdümkantule ti deportekelu, kim ngünenieafi ñi kuerpu\\n12. Kiñe we püñeñ ka kiñe deportekelu, ¿chumngechi adümkantuafuyngün ñi kim ngünenieafiel tañi kuerpu?\\n12 Iney no rume kim ngüneniekelay ñi kuerpu choyüngelu müten. Tati pu we püñeñ newe ngüneduamkelayngün chew ñi mülen tañi lipang ka ñi chang, ka ngünewkelay rume, kutraftukukey kütu ñi ange, feymu afmatukeyngün kam illkutripakeyngün. Welu amulelu ñi tremkülen kim ngüneniekey tañi kuerpu: wünelu mu winolkiyawkeyngün, fey wüla trekakantukeyngün, ka rupalu chi antü lefkeyngün. Tati pu deportekelu doy adümtripakeyngün tañi kuerpu. Pefilu am iñchiñ feyti pu che küme chiwüdkantukelu afmatutripakeiñ, kimfalngey ti deportekelu fentren tripantu am ñi adümkantuel, feymu kim ngünenierpukeyngün tañi kuerpu. Tati Biblia feypiley, ti adümkantukelu ñi kuerpu, “fey ta pichin müten kellukeeyew tañi külfünküleael” ti che. Welu doy kellukeeiñmu taiñ ngüneduamafiel chem dungu ñi kümen kam ñi kümenon (1 Timotew 4:8).\\n13. ¿Chumngechi adümkantuafuiñ taiñ ngüneduamafiel chem ñi kümen ka chem ñi kümenon?\\n13 Tüfachi lifru mew dew ngüneduamiyiñ fentren dungu taiñ adümkantual ñi ngüneduamafiel chem ñi kümen kam ñi kümenon, femngechi taiñ küme weniyeafiel ta Jewba ka püntütripanoal kidu mew. Feymu petu taiñ dullinoal kiñe dungu, müley taiñ ngillatual, fey taiñ küme ngüneduamafiel Jewba tañi ngülam ka tañi ley dungu. Ramtuwayiñ: “¿Chem ngülam ka ley dungu mülelu Biblia mu nüwküley tüfachi dungu mew? ¿Chumngechi inayafiñ? Tañi femün mu, ¿ayüwülafiñ ta Chaw Ngünechen?”. Biblia feypi: “Maneluwnge Jewba mew kom tami piwke mu, ka eymi tami rakiduam mu reküluwkinolnge. Kom tami rüpü mew rakiduamanieafimi, ka kidu norümaeymu chew tami miyawal” (Proverbios 3:5, 6; papeltunge Santiaw 1:5). Kom taiñ dulliel mu, ngüneduamfiliyiñ tati ngülam ka ley dungu mülelu Biblia mu, fey adümkantuaiñ taiñ ngüneduamafiel chem ñi kümen ka ñi kümenon. Femngechi küme weniyeafiyiñ ta Jewba, ka kidu reke rakiduamaiñ.\\n14. Taiñ doy küme weniyeafiel ta Jewba, ¿chem müley taiñ duamnieal, ka chumngechi che ngelayaiñ?\\n14 Weniyefiliyiñ rume ta Jewba, müley taiñ eluwküleal taiñ doy küme weniyeafiel. Ñi tremkülerpual kiñe che, müley ñi iñmual kümeke iyael. Feymu ti apostol Pablo feypi: “Tati fün ketran niechi iyael fey ta fütakechengealu”. Feymu ñi newen-ngeal taiñ mupiltun, müley taiñ rumel llowafiel Ngünechen mew küpachi kimün. Kafey müley taiñ adümuwküleal taiñ inayafiel ti kimelchi dungu. Tüfa rume falin-ngey, feymu ti Biblia feypiley: “Tati kimün, fey tati doy falin dungu”. Feymu müley taiñ rume duamnieafiel tati rüf dungu taiñ kimeltuetew Chaw Ngünechen (Proverbios 4:5-7; 1 Pedro 2:2). Welu fentren kimün nieliyiñ rume, ngelay taiñ mallmawal kam chekawün-ngeal. Feymu müley taiñ ngüneduamuwal, femngechi ñi mülenoal taiñ piwke mew tüfachi wedake chumngen. Feymew llemay ti apostol Pablo ngülamtukeeiñmu: ‘Küme ngüneduamuwmün eymün kisutu, femngechi tamün inaduamael rüf dungu mew may tamün inanieafiel ta Kristo. Ngüneduamuwmün tamün fente küme feyentuleael ta Kristo mew re ella müten no’ (2 Korintio 13:5).\\n15. Taiñ doy küme weniyerpuafiel ta Jewba, ¿chumngelu fente falin-ngey tati piwkeyen?\\n15 Kiñe che tremoleafuy ka newen-ngeafuy ñi kuerpu, welu müley ñi iñmual kümeke iyael ka küme ngüneytuwal. Ka femngechi müley taiñ femal taiñ küme weniyeafiel ta Jewba. ¿Chem müley taiñ femal ñi amuleal taiñ weniyefiel ta Jewba, ka doy küme tutewküleal? Doyelchi may duamnieiñ piwkeyen. Fill antü müley taiñ doy piwkeyerpuafiel ta Jewba ka taiñ pu peñi ka lamngen. Nienoliyiñ piwkeyen, fey taiñ kimün ka taiñ femken ngünammekeafuiñ (1 Korintio 13:1-3). Feley llemay, piwkeyechefengeliyiñ, fey doy küme weniyerpuafiyiñ ta Jewba ka fentekünulayaiñ taiñ weniyeafiel.\\nLONGKONTUKUAFIYIÑ TI MANELUWÜN TAIÑ ELUETEW JEWBA\\n16. Tati Weküfü, ¿chem weda rakiduamelkefi tati pu che? Welu ¿chem elukeeiñmew Jewba taiñ ingkawal?\\n16 Külangelu, müley taiñ rakiduamnieafiel Jewba ñi wülkeelchi maneluwün. Feymew müley taiñ kuñiwtukuwal taiñ rakiduam. Tati Weküfü ngüneniey tüfachi Mapu, ka kidu rume adümuwkey ñi weda rakiduamelafiel tati pu che tañi yafülduamkülenoal, weda duamküleal, nienoal maneluwün, ka küme rakiduamnoal ti küpalechi antü mu (Efesio 2:2). Kiñe funalechi ruka teyfünagafuy, ka femngechi tüfachi kuñiwün-ngechi rakiduam wedalkayafeiñmew. Welu Jewba elukeeiñmew chumngechi taiñ ingkawal: taiñ maneluwün mu.\\n17. Tati Biblia, ¿chumngechi pengelkey ñi rume falin-ngen tati maneluwün?\\n17 Tati Biblia feypiley ñi rume falin-ngen “taiñ üngümnieaelchi” maneluwün taiñ ingkayaetew Weküfü mew ka tañi ngünenieelchi pu che mu. Ka ti Biblia trürümfi ti maneluwün kiñe kasku chumpiru reke ñi tukutuwkefel tati pu weychafe (1 Tesalonisense 5:8). Wirintukungelu ti Biblia, tati pu weychafe tukuwkefuyngün trülke gora, fey wente mew tukutuwkefuyngün kiñe pañillwe kasku, femngechi tañi allfülkangenoal. Tati weychafe kimniefuy, yenienofule tañi pañillwe kasku langümfemngeafuy. Tüfachi kasku chumpiru ingkañpekefuy tati weychafe ñi longko, ka femngechi tati maneluwün ingkañpekeeiñmew taiñ rakiduam.\\n18, 19. Jesus, ¿chumngechi küme pengeli ñi reküluwkülen ti maneluwün mew, ka chumngechi inayentuafuiñ?\\n18 Jesus, fey tati doy küme pengelkelu chumngechi ñi reküluwal ti maneluwün mew. Rakiduamnieaiñ fente ñi kutrankawün feychi pun epe puwlu ñi layal. Kiñe tañi doy küme weni ellka wültukueyew femngechi ñi llowal plata. Kangelu “kimlafiñ ta Jesus”, pi. Kakelu ñi pu weni kidukünueyew ka lefmawingün. Tañi pu tuwünche kütu kayñetueyew ka wirarkülen mu feypifingün tati pu soltaw ñi awükayafiel ka ñi langümafiel ta Jesus. Iney no rume trürümuwlayafuy ñi rupan Jesus ñi kutrankawün mu. ¿Chem kellueyew ta Jesus ñi newentuleal? Ebrew 12:2 feypi: “Jesus kutrankawi [...], fey duamkünulafi tüfa famngechi lan ñi yewenngen, ka kimniefulu am dew kutrankawle ñi nietuael fütra küme ayüwün. Fey nieputuy Ngünechen ñi fütra pepiluwün”. Feley tati, Jesus rumel longkontukuniekefuy tati “fütra küme ayüwün” ñi nietual.\\n19 Welu, ¿chem ayüwün nietuafuy ta Jesus? Ñi kimnieel chem ñi diturpual tañi püntütripanon mu: kelluafuy ñi yamniengetual Chaw Ngünechen tañi fütra üy, ka ñi doy küme pengelal Weküfü tañi koylatufengen. ¡Tüfachi maneluwün doy ayüwülkefeyew ta Jesus chem dungu mu rume! Kafey kimniefuy tañi Chaw Ngünechen ñi fütra kümelkayaetew ka ñi elutuaetew tañi trür müleal wenu mapu mew. Fütra kutrankawlu Jesus, reküluwkefuy tüfachi maneluwün mu. Iñchiñ ka femngechi femafuiñ. Jesus reke, turpu ngoymalayaiñ chem küme ayüwün taiñ eluaetew Chaw Ngünechen. Jewba sakikeeiñmew, feymu elukeeiñmew taiñ kellual ñi yamniengetual tañi üy ka pengelal Weküfü tañi koylatufengen. ¿Chumngechi femafuiñ tüfa? Müley taiñ eluwküleal taiñ ngünenieaetew Jewba ka maneluwküleaiñ taiñ Chaw Ngünechen ñi piwkeyechen mew taiñ kelluaetew, chem weda dungu rupaliyiñ rume.\\n20. ¿Chem kelluaeiñmew taiñ nieal kümeke rakiduam maneluwün-ngelu?\\n20 Jewba kümelkakeeiñmew taiñ püntütripakenon mu, ka rume ayüley taiñ femaetew (Isaías 30:18; papeltunge 2 Korintio 9:8). Jewba müna duamniey ñi eluafiel tañi pu che chem ñi ayükeel nor dungu mu (Salmo 37:4). Feymu longkontunieafiyiñ ti maneluwün ñi femtriparpual Jewba tañi feypikünuel. Turpu nierpulayaiñ welulkalechi rakiduam wedañmangelu chumngechi ñi nieel tati pu che ñi ngünenieel tati Weküfü. Ngüneduamliyiñ taiñ nierpuel tüfachi wedake rakiduam, ngillatuafiyiñ ta Jewba taiñ eluaetew “kisu tañi küme tüngün, fey tüfachi fütra küme tüngün ta doy kümey che ta pepil-layafuy ñi nieael”, fey kuñiwtukuaeiñmew taiñ piwke ka taiñ rakiduam (Filipense 4:6, 7).\\n21, 22. a) ¿Chem afmatufalchi maneluwün niey tati “fentren pu che” Mapu mew? b) ¿Chem doy falintukefimi tami maneluwün mew, ka chem eluwküleymi tami femal?\\n21 ¡Afmatufalngey ti maneluwün taiñ nieel! Koneltuleliyiñ tüfachi “fentren pu che” mu ñi montulngeal “ti fütra kutrankawün mew”, rakiduamaiñ tati kümeke dungu taiñ elungeal (Apokalipsi 7:9, 14). Küdawngeafuy chi taiñ rakiduamal fente taiñ kümelkaleal ngewetunole ta Weküfü ka tañi wedake püllü ñi ngünenkachekeel. Kom iñchiñ kintukaduamkeetew am tati Weküfü. Feymu ngünenietunole Satana, ayüwayiñ taiñ küme elkünutuafiel ti Mapu kiñe küme mülewe ngetual, fey taiñ ngünenieaetew wenu mapu mu Jesus ka tati pu 144.000. ¡Rume duamnieiñ ñi mülewenoal kutran, taiñ llowal taiñ piwkeyenieelchi pu che wiñomongetule, ka ayüwün-ngechi mongen nieal chumngechi Jewba ayüniekefuy ellaka mu! Epe puwkülele taiñ kulpafe chengewenoal, fey fülkülepayay taiñ llowal tüfachi dungu: “tati fütra küme felen ñi nietuael ta Ngünechen tañi pu yall” (Romanu 8:21).\\n22 Jewba ayüley tami lifreletual, tüfa ñi kimngekenoel. Ka taiñ rüf lifreletual, müley taiñ femal chem taiñ feypietew Chaw Ngünechen. Feymu eluwküleaiñ taiñ newentuleal fill antü ñi allkütuafiel ta Jewba. Feymu llemay, ¡amulepe tami newentuleal mupiltun dungu mew, femngechi tami rumel müleal Chaw Ngünechen ñi piwkeyechen mew!\\nKameron niey tati doy küme mülechi mongen\\n“Miawiyiñ mupiltun mu, lelin mu no”","num_words":2302,"character_repetition_ratio":0.07,"word_repetition_ratio":0.0,"special_characters_ratio":0.192,"stopwords_ratio":0.415,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"(src)=\"1\"> 3 Duamfalngey ñi fawtisawal tati pu inaniefilu ta Jesus\\n(src)=\"2\"> 9 Pu chaw ka ñuke , ¿ kellukepefimün may tamün pu yall ñi fawtisawal ?\\n(src)=\"3\"> Kimeltulelfiliyiñ Biblia ta kiñe che , ¿ chumal eluwafuiñ taiñ kelluafiel ?\\n(src)=\"4\"> ¿ Chumngelu ( chemu ) kümelayafuy kiñe che ñi feypial “ ka antü wüla fawtisawan ” ?\\n(src)=\"5\"> ¿ Chumngelu kiñeke chaw ka ñuke yafültukukelafi tañi pu yall ñi fawtisawal ?\\n(src)=\"6\"> Tüfachi epu chillkatun mu wiñoldungungeay tüfachi ramtun ka kakelu .\\n(src)=\"7\"> 15 ¡ Müna duamfali ka ayüfali taiñ llowchefengen !\\n(src)=\"8\"> Wünen siglo mu , ti apostol Pedro femngechi ngülamtufi pu kristiano : “ Welukonkechi witrankontuwkeaymün tamün ruka mew ” ( 1 Pedro 4 : 9 ) .\\n(src)=\"9\"> ¿ Chumngelu fente falin - ngey tüfachi ngülam famülke mu ?\\n(src)=\"10\"> ¿ Chumngechi küme llowchefengeafuiñ ?\\n(src)=\"12\"> Tüfachi chillkatun mu inaduamngeay tüfachi ramtun .\\n(src)=\"13\"> 21 Norümngeliyiñ ngüneduamaiñ Jewba ñi piwkeyen\\n(src)=\"14\"> 27 “ Eluwmün tamün norümngeal , fey kimchengeaymün ”\\n(src)=\"15\"> Tüfachi epu chillkatun kimeltuaeiñmew tüfa : Jewba norümtueliyiñmu , femngechi pengelay fente taiñ piwkeyeetew .\\n(src)=\"16\"> Fey , ¿ chumngechi norümtueiñmu Chaw Dios ?\\n(src)=\"17\"> ¿ Chumngechi llowafuiñ taiñ norümtuetew ?\\n(src)=\"18\"> Ka , ¿ chumngechi kidutu norümuwaiñ , femngechi taiñ kim ngüneniewal ?\\n(src)=\"19\"> Inaduamaiñ ti wiñoldungun tüfachi chillkatun mew .\\n(src)=\"2\"> Witrapürange , fawtisangeaymi ” ( HECHO 22 : 16 ) .\\n(src)=\"3\"> ÜLKANTUN : 51 KA 135\\n(src)=\"4\"> Kolosense 1 : 9 , 10\\n(src)=\"5\"> Eclesiastés 12 : 1\\n(src)=\"6\"> Santiaw 4 : 17\\n(src)=\"7\"> Pu chaw ka ñuke , ¿ chem küpa kimkey petu tañi fawtisawnon ñi yall ?\\n(src)=\"8\"> “ FENTRENKE rupa feypikefun tañi chaw ka ñuke ñi küpa fawtisawün , fey fentren rupa nütramkakefuiñ tüfachi dungu mu .\\n(src)=\"9\"> ‘ ¿ Rüf kimniey ñi falin - ngen tañi chumal ? ’ , ramtuwkefuyngu .\\n(src)=\"10\"> Fey 31 konchi diciembre 1934 tripantu , puwi llemay ti doy falin antü tañi mongen mew ” .\\n(src)=\"11\"> Femngechi rupay taiñ lamngen Blossom Brandt küpa fawtisawlu .\\n(src)=\"12\"> Famülke mew pu chaw ka ñuke küpa kellukefi tañi pu yall ñi küme dullial ( ngümintol ) .\\n(src)=\"13\"> Ti yall pepikawkülele , pu chaw rakiduamel - layafi ñi üngümal tañi fawtisawal , tüfa kuñiwün - ngey ka katrütuafeyew ñi küme weniyefiel Jewba ( Santiaw 4 : 17 ) .\\n(src)=\"14\"> Feymu petu ñi fawtisawnon , pu kimke chaw ka ñuke küpa kimkey ñi pepikawkülen tañi pichikeche , fey tañi küme inanieafiel ta Jesus .\\n(src)=\"15\"> 1 ) Kiñeke witran - ngepakechi longkolelu , ¿ chem dungu mu fill rakiduamküley ?\\n(src)=\"16\"> 2 ) ¿ Chem inaduamaiñ tüfachi chillkatun mu ?\\n(src)=\"18\"> ¿ Chumngelu ?\\n(src)=\"19\"> Fentren wechekeche nielu 20 tripantu püle petu fawtisawlay , kimeltulelngelu rume ti rüf dungu petu pichikalu .\\n(src)=\"20\"> Epe kom feychi wechekeche amukey trawün mu , amuldungukey , ka Dungukelu Iney Ngen Jewba trokiwkey engün .\\n(src)=\"21\"> Welu , ¿ chumngelu ( chemu ) pütrünmakeyngün ñi wülal tañi mongen Jewba mew ka ñi fawtisawal ?\\n(src)=\"22\"> Kiñeke chaw kam ñuke rakiduamelkefi tañi pu yall ñi pepikawkülenon .\\n(src)=\"23\"> Feymu , ¿ chumngelu kiñeke chaw yafültukukelafi tañi pu yall ñi fawtisawal ?\\n(src)=\"24\"> Tüfachi chillkatun mew ngüneduamaiñ meli dungu .\\n(src)=\"25\"> ¿ Chem ramtuwkefuy Blossom ñi chaw ka ñuke ?\\n(src)=\"26\"> Blossom ñi chaw ka ñuke ramtuwkefuyngu chi : ‘ Pichikalu am tayu püñeñ , ¿ kimniepey may fente falin - ngen ti fawtisawün ka kimniey tunte ñi küdawtuleal tañi femal ñi feypikünufiel ta Jewba ? ’ .\\n(src)=\"27\"> Feymu pu chaw ka ñuke , ¿ chumngechi kimafuy ñi pepikawkülen tañi yall ñi wülal tañi mongen Jewba mew ?\\n(src)=\"28\"> Pu chaw , ¿ chumngechi kelluaeyew ñi chem pilen Matew 28 : 19 , 20 ?\\n(src)=\"29\"> ( Papeltunge Matew 28 : 19 , 20 ) .\\n(src)=\"30\"> Biblia feypilay tunten tripantu ñi nieal pu che tañi fawtisawal .\\n(src)=\"31\"> Welu müna falin - ngey pu chaw ñi rakiduamal Jesus ñi feypin Matew 28 : 19 mu : “ Kimeltuafimün [ . . . ] iñche ñi disipulungeael engün ” .\\n(src)=\"32\"> Tüfa kimeltukeeiñmew taiñ eluwküleal ñi kelluafiel pu che Jesus tañi disipulungeal .\\n(src)=\"33\"> Kiñe disipulu kimürpukey , adümkey ka küpa inakefi Jesus ñi feypin .\\n(src)=\"34\"> Pu we püñeñ femlayafuy tüfa , feymu fawtisangelayafuy .\\n(src)=\"35\"> Welu may Biblia pengelkey pu pichikeche ñi küme adümafiel ka piwkentukuafiel ti rüf dungu .\\n(src)=\"36\"> Feymu kümeafuy pu chaw ñi eluwküleal tañi kimeltuafiel ñi pu yall , we püñeñ - ngelu rume , femngechi doy tremle engün , küpa wülay tañi mongen Jewba mew ka küpa inayafi ta Jesus .\\n(src)=\"37\"> Biblia ñi feypin , ¿ chem rakiduamelkeeiñmew Timotew ñi femün mu ?\\n(src)=\"38\"> Timotew kiñe disipulungefuy .\\n(src)=\"39\"> Kidu tañi chaw poyekelafuy ta Jewba , welu tañi chuchu ka ñuke kellueyew ñi piwkeyeafiel Jewba tañi Dungu .\\n(src)=\"40\"> Feymu müna küme feyenturpuy ka eluwi tañi poyeafiel ta Jewba petu weche wentrungelu .\\n(src)=\"41\"> Rakiduamafuiñ tüfa apostol Pablo feypilu am Timotew ñi kimeltulelngeel Chaw Dios ñi Dungu “ pichiwentrungelu müten ” , we püñeñ - ngelu ( 2 Timotew 1 : 5 ; 3 : 14 , 15 ) .\\n(src)=\"42\"> Fey Timotew nielu 20 tripantu püle , pepikawkülefuy ñi elfalelngeal sakinke küdaw tañi trawünche mew ( Hecho 16 : 1 - 3 ) .\\n(src)=\"43\"> Pu chaw ka ñuke , ¿ chumngechi küme kelluafuy ñi pichikeche ?\\n(src)=\"44\"> Kakerumekey pu pichikeche , feymu trürlay tunte ñi tremkülen kiduke engün .\\n(src)=\"45\"> Kiñeke pichikalu rume , küme adümkey ti rüf dungu , küme dullikey ñi chumal ka “ küpa fawtisawün ” pikey .\\n(src)=\"46\"> Kakelu duamniey ñi doy tremal tañi fawtisawal .\\n(src)=\"47\"> Pu kimke chaw ka ñuke dikümtukukelafi tañi pu yall ñi fawtisawal , welu may wüne ngüneduamkey ñi femngen ka tunte ñi tremkülen , fey elukefingün ñi duamnieelchi kellu .\\n(src)=\"48\"> Feymu kimchengerpule ti yall , müna ayüwküleay tañi chaw ka ñuke .\\n(src)=\"49\"> Biblia feypi : “ Kimchengeaymi , iñche ñi fotüm , ka ayüwülelman tañi piwke , femngechi pepi wiñoldunguafiñ tañi ayentumekeetew ” ( Proverbios 27 : 11 ) .\\n(src)=\"50\"> Feymu , kümeafuy pu chaw ka ñuke ñi longkontukual tüfa : müley ñi eluwküleal tañi kelluafiel ñi pu yall tañi disipulungerpual .\\n(src)=\"51\"> Welu ramtuwafuy engün : “ Tañi yall ñi wülal tañi mongen Jewba mew ka fawtisawal , ¿ tunte puwi ñi kimün ? ” .\\n(src)=\"52\"> Ñi fawtisawal ti che , ¿ duamfalngey ñi kimal itrokom ñi kimeltuel Biblia ?\\n(src)=\"53\"> ¿ Chumngelu kay ?\\n(src)=\"54\"> Pu chaw ka ñuke kimeltulelfilu tañi pu püñeñ , kellukefingün ñi küme adümafiel ti rüf dungu .\\n(src)=\"55\"> Femngechi küpa wülayngün tañi mongen Jewba mew .\\n(src)=\"56\"> Welu ñi femal tüfa , duamfal - lay ti yall ñi kimürpual itrokom ñi kimeltuel Biblia .\\n(src)=\"57\"> Kom pu inaniefilu ta Jesus doy kimürpukey dew fawtisawle wüla ( papeltunge Kolosense 1 : 9 , 10 ) .\\n(src)=\"58\"> Feymu , ¿ tunte duamniey ñi kimal kiñe che petu tañi fawtisawnon ?\\n(src)=\"60\"> Tati longkolelu karsel mew , ¿ chumi ?\\n(src)=\"61\"> Ka , ¿ chem kimeltueiñmew ñi rupan ?\\n(src)=\"62\"> Müna kelluafeyew pu chaw ka ñuke ngüneduamfiel ñi rupan kiñe familia kuyfi mu ( Hecho 16 : 25 - 33 ) .\\n(src)=\"63\"> Ti epuchi rupa Pablo ñi amuldunguyawün fillke mapu püle , ngemey Filipo waria mu feychi 50 tripantu .\\n(src)=\"64\"> Üyew Pablo ka Silas dallukantukungey ka karseltukungey .\\n(src)=\"65\"> Welu feychi pun mu ruparumey kiñe fütra nüyün .\\n(src)=\"66\"> Tati longkolelu karsel mew rakiduamürkey pu püresu ñi kom lefmawün , nülalu am kom tati wülngiñ .\\n(src)=\"67\"> Feymu küpa langümuwi , welu Pablo katrütufi ñi femnoal .\\n(src)=\"68\"> Fey wüla Silas engu kimeltulelfi ta tüfachi wentru ka tañi pu che ti rüf dungu Jesus mu .\\n(src)=\"69\"> Müna falintuyngün tañi kimeltungeel Jesus mu , feymew pürüm fawtisawi engün .\\n(src)=\"70\"> ¿ Chem kimeltuafeiñmew tüfa ?\\n(src)=\"71\"> Tati longkolelu karsel mew kimlafuy chi Jewba ñi Dungu , roma soltawngefulu am peno .\\n(src)=\"72\"> Feymu tañi kristianongerpual mülefuy ñi kimürpual Biblia ñi doy falinke dungu ka ñi chumal tañi poyeafiel ta Jewba .\\n(src)=\"73\"> Kafey duamfalngefuy ñi eluwal tañi inayal Jesus ñi kimeltun .\\n(src)=\"74\"> Kom ñi kimürpuel feychi mu müten kellueyew ñi küpa fawtisawal .\\n(src)=\"75\"> Welu doy kimürpuafuy fawtisawle wüla .\\n(src)=\"76\"> Feymu tami yall feypielmu ñi küpa fawtisawün fente tañi piwkeyefiel ka tañi küpa allkütufiel ta Jewba , ¿ chumaymi kay ?\\n(src)=\"77\"> Elufinge tañi nütramkayal pu longkolelu engün , fey kidu engün ngüneduamafuy ñi pepikawkülen kam ñi femnon * ( inaduamnge ti kimal dungu ) .\\n(src)=\"78\"> Fey kom pu fawtisawlu reke , tami yall doy kimürpuafi ta Jewba , tunte puwle ñi mongen ka rumel mu ( Romanu 11 : 33 , 34 ) .\\n(src)=\"79\"> 10 , 11 .\\n(src)=\"80\"> 1 ) ¿ Chem rakiduamkey kiñeke chaw kam ñuke ?\\n(src)=\"82\"> Kiñeke chaw ka ñuke famngechi rakiduamkey : “ Petu ñi fawtisawnon tañi yall , doy kümeafuy ñi wüne konal universidad mew ka küme küdaw nieal ” .","num_words":1128,"character_repetition_ratio":0.09,"word_repetition_ratio":0.0,"special_characters_ratio":0.298,"stopwords_ratio":0.325,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Hecho 1\\nTati pu apostol ñi femelchi dungu\\nKiñe wentru Luka pingelu, wirifi tüfachi lifru. Ka femngechi wirifi ti kangelu lifru ñi nütramyeafiel ta Jesus: “Luka ñi wirielchi küme dungu” pingelu. Luka, petu ñi wirinon tüfachi lifru “Tati pu apostol ñi femelchi dungu” pingelu, küme inaramtufi chumngechi ñi küdawün, chem dungu ñi femün ka ñi kimeltun Jesus tañi dullin pu apostol. Feymew Luka wirifi tüfachi lifru, ayülelu am ñi kimelelafiel ñi weni Teofilo kom tüfachi dungu. Ka femngechi ayürkey ñi kimelelafiel ta Teofilo Ngünechen ñi kellufiel ñi pu apostol ti Lif Küme Püllü mew, femngechi ti werken montuluwün dungu ñi puwael kom chüf mapu mew.\\nLuka kompañürkefi ta Pablo, Bernabe ka Marku tripalu ñi wewpiafiel ti werken küme dungu kake trokiñ mapu mew. Fey tüfachi lifru mew, Luka kimeli fentren dungu tañi allküel ka ñi peel tati we trokiñ feyentulechi pu che mew.\\nTati wüldungu ñi küpayael ti Lif Küme Püllü\\n1 Iñche tañi wüne wirielchi chillka mew, Teofilo, itrokom wirileleyu tañi chem chumel ta Jesus ka ñi kimeltuel feychi we llitulu müten ñi küdaw. 2 Fey püratulu wüla Jesus wenu mapu, fentekünun. Welu petu ñi amutunon, küme kimeltukünufi ti Lif Küme Püllü mew ñi dullielchi pu apostol* apostol: kiñe werken wentru. ñi chem chumael ta kisu engün. 3 Rupan lalu am pewfaluwtulu ñi wiñomongetun femngechi ñi kimuwfaluwael rüf mew ñi mongeletun. Meli mari antü pewfaluwmeketuy kisu engün mew ka nütramelmekefi Ngünechen ñi longko ülmenngen.\\n4 Feychi petu mülelu ñi apostol engün, Jesus fente küme kom ngülamkünufi ñi tripanoael engün Jerusalen mew. Fey feypifi:\\n—Üngümaymün ñi mupituael iñche ñi Chaw tamün tukulpakünuletewchi dungu, iñche tamün dew nütrameluwkefiel. 5 Feyngey ta Juan ñi fawtisachekefel ko mew, welu kiñe mufün antü rupale, eymün ta fawtisangeaymün reke tati Lif Küme Püllü mew.\\nJesus püratuy wenu mapu\\n6 Jesus ñi walloñmanieetewchi pu che, fey ramtueyew engün:\\n—Ñidol, ¿puwi anta ñi nietuael kiñe longko ülmen ta israel trokiñche?\\n7 Jesus llowdungufi ti pu che:\\n—Konpalelaymün tamün kimael chumül ka tuntepu ñi femael ta Chaw Ngünechen. Kisu müten ngüneniey ñi pepiluwün mew ñi femaelchi dungu. 8 Welu akule ti Lif Küme Püllü eymün mew, llowaymün newen ka tripayaymün tamün nütramyemuafiel ta iñche Jerusalen waria mew, kom ti lof mülelu Judea mapu mew, ka Samaria trokiñ mapu mew, ka fütra kamapu amuaymün tuntepu ñi mülen ta mapu.\\n9 Dew feypifilu tüfachi dungu, petu ñi lelinieetew engün, Jesus yengetuy, fey kiñe tromü mew peñchuputuy, fey pewetulafingün. 10 Fey petu ñi pürakintulen engün chumngechi ñi püratun ta Jesus wenu mapu, epu wentru fülangtukuluwkülelu pewfaluwi kisu engün mew. 11 Fey werken püllü feypieyew:\\n—Galilea tuwchi pu che, ¿chem mew am pürakintuleweymün ta wenu mapu? Tüfachi Jesus eymün tamün rangiñ mew mülepelu, püramngetulu ta wenu mapu, chumngechi pefimün tañi püratun, ka femngechi küpatuay.\\nDullingey ta Matia ñi apostolngeael\\n12 Feymew wiñotuy ti pu apostol tati Olifu pingechi wingkul mew, fey küpatuyngün Jerusalen waria mew. Pichi tripaley, fey pichin müten felerkey ñi trekayawael ta che ti ürkütun antü mew chumngechi ñi feypilen tati ley dungu. 13 Puwtulu engün ti waria mew, pürapuyngün ti wenulechi pisu ruka mew chew ñi umañtulemum engün. Tüfa engün ürke Pedro, Juan, Santiaw, Andre, Felipe, Tomas, Bartolome, Matew, Santiaw Alfew ñi fotüm, Simon ti Selote,† Selote: fey tüfa ta kiñe wentru koneltulelu kiñe trokiñ malokachefe mew ayülelu ñi weychayafiel tati pu romache ngüneniefilu tati pu judiu Israel mapu mew. ka Juda Santiaw ñi fotüm. 14 Kom tüfa engün trawüluwkey ñi ngillatuael, Jesus ñi ñuke ka ñi pu peñi engün ka ti kakelu pu domo engün kafey.\\n15 Kiñeke mufü antü mew trawüluwkülerkey ti pu feyentulelu. Fantelerkey engün kiñe pataka epu mari che. Fey Pedro eluwi ñi dunguael, feymew feypi: 16 “Pu peñi ka pu lamngen, felerkelu am ñi mupiael ti wirikonkülechi dungu ta David ñi piel ti Lif Küme Püllü dungulu kisu mew, Juda ñi chalintukuafiel ta Jesus tati pu wesake che mew. 17 Juda iñchiñ taiñ kompañ em, kiñe mew küdawkefuiñ.” ( 18 Welu ngillangey mapu tañi kullingepeelchi pülata mew, tañi wesa femel mew ta Juda. Feymew itulnagümkünufi ñi longko, fey pawküy, fey kom ñi küllche püdtripay. 19 Feymew kimlu kom ti pu che müleyelu Jerusalen waria mew, kiñe üy tukulelfi engün ti mapu Aseldama pingey, tüfachi dungu feypin ürke “Mollfüñ Lelfün”.)\\n20 “Fey ti chillka Salmo mew feypiley:\\n‘Fey kisu ñi ruka kiñe wellin rukangetupe.\\nIney no rume mülekilpe tüfey mew.’‡ Salmo 69.25.\\n‘Kangelu nütupe kisu ñi küdaw.’§ Salmo 109.8.\\n21 Fey müley tüfa mew kiñeke wentru taiñ kompañkiyawülkeetew, feychi petu mülelu Ñidol Jesus iñchiñ mew. Fey engün miyawi iñchiñ mew feychi Jesus 22 fawtisaetew ta Juan, fey püratulu wüla ta wenu mapu. Feymew rume kümeay tati kiñe kisu engün mew ñi dullingeael tañi rakintukungeael iñchiñ mew, feymew kiñentrür nütramyeafiyiñ ñi wiñomongetun ta Jesus.”\\n23 Feymew legtungey epu wentru: Jose, Barsaba pingelu (ka Justo pingelu), ka Matia pingelu. 24 Feymew famngechi ngillatuyngün: “Ñidol, eymi ta kimnieymi itrokom piwke. Pengelelmuiñ chuchi am ta kiñe tüfachi epu wentru ta dullimi, 25 fey ñi llowael tüfachi küdaw tañi apostolngeael Juda ñi elkünutuelchi küdaw tañi yafkan mew, fey ñi amutuael ti wesa kutrankawün lan mew.”\\n26 Feymew eluwi engün ñi suertiayafiel ti epu wentru, fey legtutripay ta Matia ñi llowafiel ti küdaw. Feychi mew müten rakintukungey ti kakelu pu apostol mew.\\n*1:2 apostol: kiñe werken wentru.\\n†1:13 Selote: fey tüfa ta kiñe wentru koneltulelu kiñe trokiñ malokachefe mew ayülelu ñi weychayafiel tati pu romache ngüneniefilu tati pu judiu Israel mapu mew.\\n‡1:20 Salmo 69.25.\\n§1:20 Salmo 109.8.","num_words":856,"character_repetition_ratio":0.049,"word_repetition_ratio":0.033,"special_characters_ratio":0.201,"stopwords_ratio":0.382,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Inanienge ti rüfngechi religion | Biblia ñi kimeltukeel\\nInanienge ti rüfngechi religion\\n¿Chem kimeltukey ta Biblia ñi pünengeal adentun?\\nPu kristiano, ¿chem rakiduamkeyngün tati religioso kawiñ mu?\\n¿Chumngechi küme dunguafuymi tami feyentun lladkülkanoal ta che?\\n1, 2. Eymi koneltuwenolu am ti koyla religion, ¿chem müley tami ramtuwal ka chumngelu falin-ngey ñi femal tüfa?\\nRAKIDUAMNGE eymi kimülmi kiñe che ñi ellka tukumekeeymu feneno tami posoko mu, tüfa mu layafuymi. Feymu, ¿chumafuymi kay? Eymi matu kintufemafuymi lif ko tami pütokoal. Welu müley tami ramtuwal: “¿Niepen may feychi feneno tañi kuerpu mu?”.\\n2 Ka femngechi rupakey tati koylake religion mu. Biblia kimeltukey podküley reke ñi kimeltun ka ñi ünufalchi femün (2 Korintio 6:17). Feymu lle duamfali ñi tripatual ‘Tati Fütra Babilonia’, tüfa ta kom tati koylake religion Mapu mu mülelu (Apokalipsi 18:2, 4). Eymi kay, ¿famtripatuymi? Femülmi, ¡sakifalimi tati! Welu famtripatulmi ti koyla religion mu kam feypikünulmi tami koneltuwenoal tüfa mu, fentepuwlay tati. Ka müley tami ramtuwal: “¿Petu niewepen may tüfachi koyla religion ñi dungu?”. Peaiñ kiñeke dungu.\\nTATI ADENTUN KA KUYFIKE CHE YEM ÑI POYENGEKEN\\n3. a) Feypinge, ¿chem pin ta Biblia ti adentun ñi poyengekeel? Ka ¿chumngelu kiñeke che küdawngey ñi llowmayal ta Chaw Ngünechen ñi rakiduamken ti adentun mu? b) Eymi nielmi kiñe chemkün nüwkülelu ti koylake religion mu, ¿chumafimi tüfa?\\n3 Kiñeke che alüñma mu niekeyngün kiñe kürus, ka tati longkolechi religioso ñi adentun, kam kiñe altar tañi ruka mew. ¿Eymi ka femkeymi? Femülmi tüfa, rakiduamafuymi chi ngillatufilmi Chaw Ngünechen chem adentun mu no rume, kümelayafuy tüfa. Kafey sakinieafuymi tüfachi adentun. Welu Chaw Ngünechen feypi chumngechi ayükey ñi poyengeal kidu, ka tati Biblia kimeltukey Jewba pilay ñi poyengeal adentun mu (papeltunge Éxodo 20:4, 5; Salmo 115:4-8; Isaías 42:8; 1 Juan 5:21). Fey llemay tami koneltuleal ti rüfngechi religion mu, müley tami apümkayafiel itrofill chemkün nüwkülelu ti koyla religion mew. Jewba reke pekeafimi kiñe “üdefalngechi dungu” (Deuteronomio 27:15).\\n4. a) ¿Chumngelu ngünamfali pu kuyfike che yem ñi poyengeal? b) ¿Chumngelu Jewba eluñmalafi pu israelche ñi fülkonafiel pu wedake püllü mu?\\n4 Ka kiñe dungu ñi femkeel fentren koylake religion, poyekefingün tañi pu kuyfike che yem. Petu ñi kimnon tati rüf dungu Biblia mu mülelu, kiñeke che feyentukefuy ti pu layelu amuketuy chew ñi mülen tati pu püllü, ka tüfa engün kelluafeiñmew kam wedalkayafeiñmew. Feymu ñi tüngküleal tami kuyfike che yem fillke dungu femkefuymi chi. Welu dew kimimi kayu chillkatun tüfachi lifru mu, tati pu layelu kañpüle amutukelayngün ñi müleal. Feymu lle ngünam dungulelafuymi pu layechi che. Kom feychi werkün dungu taiñ piwkeyen layechi che ñi trokifiel iñchiñ, rüfkünu may pu weküfü mu küpay tati. Tüfa mu Chaw Jewba eluñmalafi pu israelche ñi dunguafiel ti pu layelu, ka ñi femal chem dungu no rume ñi fülkonal pu wedake püllü mu (papeltunge Deuteronomio 18:10-12).\\n5. Eymi pünekelmi adentun, ka poyekelmi tami kuyfike che yem, ¿chumafuymi fewla?\\n5 Eymi inaniekefilmi kiñe religion pünekelu ti adentun ñi poyengekeel kam poyekefi pu kuyfike che yem, ¿chumafuymi kay? Ngüneduamfinge tati texto Biblia mu mülelu pengelkelu Jewba ñi rakiduamken tüfachi femün mu. Fill antü ngillatufinge ta Jewba; feypifinge tami küpa koneltuleal ti rüfngechi religion mu ka ngillatufinge ta Jewba tami kelluaetew rakiduamküleal kidu reke (Isaías 55:9).\\nPU WÜNENKE KRISTIANO KONKELAFUYNGÜN TATI NAVIDAD MEW\\n6, 7. a) ¿Chem tukulpangekefuy ti Navidad mu, ka pu kristiano wünen siglo mu kay kawiñmakefuyngün? b) Jesus ñi pu disipulo ñi antü mu, ¿chemu koneltulefuy ti püwültripantun?\\n6 Konliyiñ kiñeke kawiñ femkelu pu che, ka nüwkülelu koylake religion mu, podümafuiñ taiñ poyefiel ta Chaw Jewba. Tüfa ta kiñe, ti Navidad kawiñ. Tüfachi kawiñ mu, tukulpangekey Jesukristo ñi choyüngen ka epe kom pu kristiano religion trokiwkelu koneltukey tüfa mu. Welu Jesus ñi pu inanieetew wünen siglo mu kimüñmangekelay ñi koneltuken tüfachi kawiñ mu. Kiñe lifru feypi: “Epu pataka tripantu rupalu wüla Jesus ñi choyüngen mu, iney no rume kimkelafuy chem antü Jesus ñi choyüngen, ka kiñekentu müten duamkülekefuy tüfa mu”.\\n7 Ka Jesus ñi pu inanieetew kimkefulu rume chem antü Jesus ñi choyüngen, kawiñmangekelafuy tañi püwültripantun ta Jesus, ¿chumngelu? Pu wünen kristiano “rakiduamkefuyngün tüfachi kawiñ kuyfike [...] koylake wimtun mew tuwün-ngey tati” (Las cosas nuestras de cada día). Biblia feypi epu ülmen longkolelu kawiñmakefuy ñi püwültripantun, tüfa poyekelafuyngu ta Chaw Jewba (Génesis 40:20; Marku 6:21). Ka femngekefuy kawiñ pu koylake dios ñi poyengekeel mu. Rakiduamnge tüfa, pu romache 24 konchi mayo küyen mu kawiñmalelkefuyngün ti diosa Diana ñi choyüngen ka inalechi antü mu, ti dios antü Apolo pingelu. Femngechi tati püwültripantun koneltulekelafuy kristiano dungu mu, welu may tati koylake dios ñi poyengekeel mew.\\n8. Feypinge chumngechi ti püwültripantun nüwküley tati wele dungu mu.\\n8 Kafey wünen siglo mu pu kristiano kawiñmakelafuyngün Jesus ñi choyüngen, fey engün kimkefulu am ti püwültripantun nüwküley tati wele dungu mu (superstición). Kuyfi mu, fentren griegoche ka romache feyentukefuyngün tati pu che ñi nieel kiñe püllü ñi ingkakeetew mülefulu feychi antü ñi choyüngen ta che, ka dapikeeyew kom ñi mongen mu. Ka feychi antü mu, pu kristianongenolu kawiñmakefuy ti püwültripantun, rakiduamkefulu am feychi femün mu tañi pu dios ingkanieafi tati che püwültripantukelu. Welu Jewba turpu ayükelay kiñe kawiñ ñi koneltuñmangeal ta Jesus ti wele dungu mu (Isaías 65:11, 12). Feymu, ¿chumngelu am fentren che kawiñmakefingün tati Navidad?\\nTATI NAVIDAD ÑI TUWÜN-NGEN\\n9. ¿Chumngelu elkünungey ti 25 konchi diciembre küyen ñi tukulpangeal Jesus ñi choyüngen?\\n9 Küla pataka tripantu rupalu Jesus ñi mülewmupan Mapu mu, tati pu che eluwi ñi kawiñmayal Jesus ñi choyüngen 25 konchi diciembre küyen mu. Welu Jesus choyüngelay diciembre küyen mu *. Feymew, ¿chumngelu elkünungey feychi antü? Kiñeke che kristiano trokiwkelu “welutukukünufingün feychi kawiñ kristianongenolu ta kakelu kristiano kawiñ kechilelu. [...] Roma mew tati pu che kristianongenolu elkünukeyngün feychi 25 konchi diciembre küyen mu ñi kawiñmayal [...] tati we tripachi ‘Wewngekenochi Antü’ pingelu” (Enciclopedia de la Religión Católica). Pukem mu, doy eñumngenochi antü tati che kristianongenolu pepikakefuyngün kiñe ngillatun ñi wiñowefpatual chi antü, fey ñi wülal tañi pelon ka tañi are. Rakiduamkefuyngün ti 25 konchi diciembre küyen mu ti Antü eluwkefuy ñi wiñotun. Pu longkolechi religioso llowfingün tüfachi kawiñ kristiano ñi trokingeal, femngechi pu che feyentukenolu ñi “Kristianongerpual”. *\\n10. Kuyfi mu kiñeke che, ¿chumngelu kawiñmakelafuy ti Navidad?\\n10 Fütra kuyfi kimniengekey ti Navidad kawiñ ñi kristiano tuwün-ngenon. Ka Biblia mu tuwün-ngenolu am, feychi 1600 tripantu mu, tüfachi kawiñ katrütuñmangekefuy Inglaterra trokiñ mapu ka kiñeke Norteamericano lof mapu mew. Femngechi tati pu che küdawkenolu ti Navidad mu multangekefuy. Welu pichin rupachi antü müten wiñoweftripatuy tati kuyfike wimtun ka trapümngetuy kakelu wimtun. Fey ti Navidad kiñe fütra kawiñ ngetuy ka fentren trokiñ mapu mew amuley ñi kawiñmangekem. Welu may tati pu che küpa ayüwülkefilu ta Chaw Ngünechen küme kimniey tati Navidad ñi nüwkülen ti koylake religion mew, feymu kawiñmakelayngün chem kawiñ no rume kristiano tuwünngenolu. *\\nTATI KAWIÑ ÑI TUWÜN-NGEN, ¿RÜF FALINTUFALPEY MAY?\\n11. ¿Chumngelu kiñeke che kawiñmakey kiñeke kawiñ? Welu iñchiñ mu, ¿chem doy falintufali?\\n11 Kiñeke che kimtukunieyngün ñi mülen fillke kawiñ ka ti Navidad kristiano tuwün-ngenolu, welu kawiñmakefingün tüfa. Fey engün feypikey “epe kom che rakiduamkelay tüfachi kawiñ ñi nüwkülen ti koyla religion mu”, kafey allmalltukeyngün ñi kawiñmayal ñi trawüal tañi pu che engün. ¿Eymi femngechi rakiduamkeymi? Femngechi femülmi, tüfa pengeli tami doy piwkeyeniefiel tami pu che, tati koyla religion no, tüfa doy küdawtuaeymu tami konal ti rüfngechi religion mu. Welu rakiduamnge tüfa, Jewba dewmay tati pu reñmawen, fey ayükey tami küme tutewküleal tami pu che engün. Welu müley fillke dungu tami femal tami pu che mew, ka ayüwülafiel ta Chaw Ngünechen. Feymu ti apostol Pablo feypi: ‘Amulemün tamün femael Ñidol tañi tutekeetewchi dungu’, tüfa doy falintufali kom iñchiñ mew (Efesio 5:10).\\n¿Ñimituafuymi kiñe kochü pastilla tranakonlu alkantarilla mew, ka iyafuymi?\\n12. Müley taiñ elkünual ti wedake wimtun ka tati kawiñ ünufalchi dungu mu tuwün-ngelu, ¿chem trürümfalün pengeli tüfa?\\n12 Eymi rakiduamkeymi chi, famülke mew tüfachi kawiñ femngekelay chumngechi ñi femngekefel kuyfi. Feymu, ¿rüf falintufalngepey may tañi tuwün-ngen? Femi llemay. Rakiduamnge tüfa, pelmi kiñe kochü pastilla alkantarilla mu tranakonkülelu. ¿Iyafuymi? Femlayafuymi llemay; podküley tati. Feychi kochü pastilla reke, kiñeke ayüfalngechi kawiñ trokiafuiñ, welu tüfa ünufalchi dungu mu tuwün-ngey. Ayüliyiñ taiñ koneltuleal ti rüfngechi religion, müley taiñ rakiduamal ti pelon wentru Isaia reke. Fey feypifi tati pu che poyekefilu ta Ngünechen kom ñi piwke mu: “Topakefilmün chem ünufal dungu no rume” (Isaías 52:11).\\nKÜME DUNGUKEAYMI TAMI FEYENTUN MU\\n13. ¿Chem wedake dungu rupayafuymi tami koneltukenon kiñeke kawiñ mu?\\n13 Eymi elkünulmi kiñeke kawiñ, rupayafuymi fill wedake dungu. Tüfa ta kiñeke, tami pu kompañ küdaw ramtuelmu: “¿Chumngelu eymi koneltukelaymi kiñeke kawiñ mu?” ¿Chumafuymi kay? Navidad mu elungelmi kiñe yewün, llowülmi ¿wedalkayafuymi? Kafey, tami füta kam tami domo inanienofile tami feyentun, ¿chumaymi kay? ¿Chumafuymi tami pu yall mu ñi rakiduamnoal, ñi katrütunieñmangen kümeke dungu mu ñi koneltulenon tati kawiñ mu?\\n14, 15. Mangelngelmi kiñe kawiñ mu ka küpa elungelmi kiñe yewün, ¿chumafuymi kay?\\n14 Duamfali tami küme rakiduamküleal tami chem chumal fillke dungu mu. Ramtungelmi: “¿Chem pepikawün nieymi tüfachi kawiñ mu?”, eymi feypiafuymi: “Femlan chem pepikawün no rume”. Welu feychi che fill antü tami pekefiel, kiñe kompañ tami küdaw mu, eymi kimelelafuymi chi tami feyentun mu. Fey küme dungulelafimi. Tati Biblia ngülamtukeeiñmew tüfa: “Ka femngechi tamün nütramyekeelchi dungu ñi ayüfal nütramngeael ka ñi falin kümeke dunguael, ka müley tamün kimael chumngechi tamün küme llowdunguafiel tati pu che ramtuelmünmew chem dungu rume” (Kolosense 4:6). Küme nütramelafimi tami feyentun mu, tami lladkülkanoafiel iney no rume. Küme feypifinge ñi wedalkalenon ta elual yewün ka trawüal, welu kümeafuy ñi elkünual ka antü ñi femal tüfa.\\n15 Küpa elungelmi kiñe yewün, müley tami küme rakiduamal chumngelu elungeymi. Feypingeafuymi: “Iñche kimnien tami kawiñmakenon, welu küpa elueyu tüfachi yewün”. Welu llowülmi ti yewün, tüfa pengelkelay tami koneltuken tati kawiñ mu. Welu tati pu che kimnole tami feyentun, eymi feypiafuymi tami koneltukenon tüfachi kawiñ mu. Femngechi kimay chumngelu llowmafilmi tañi yewün ka wiño elulayafimi. Kafey elungelmi kiñe yewün ta pengelal tami manelfalngenon tami feyentun mew, ka fillke chemkün mu püntütripayafuymi Ngünechen ñi ngülam mu. Feymu kümelayafuy tami llowal feychi yewün.\\nCHEM CHUMAL TAIÑ PU CHE MU\\n16. ¿Chumngechi küme dunguafuymi tami pu che fillke dungu mu koneltulelu ti kawiñ mu?\\n16 Tami pu che inanienole kay tami feyentun, ¿chumafuymi? Eymi müley tami küme dungunieafiel. Ngelay tami yafkawal tami pu che eymün, ayüle ñi inayal fillke wimtun ka kawiñ. Fey ayülmi tami yamniengeal tami feypin, ka yamnieafimi tami pu che ñi feypin (papeltunge Matew 7:12). Welu femkelayaymi chem dungu rume tami koneltuaetew tati kawiñ mu. Ka dungu mu, küme rakiduamküleaymi, kiñeke mu ti kristianongenochi füta feypiafuy tañi domo ñi pepikayal kiñeke dungu koneltulelu ti kawiñ mu, welu tüfa pengelkelay tati domo ñi koneltulen ti kawiñ mu. Fey ti domo küme rakiduamkünulu tüfa, eluwafuy ñi femal feychi pepikawün. Feymew müley tami kuñiwtukual kom tami femün ñi tüngküleal tami rakiduam (papeltunge 1 Timotew 1:18, 19).\\n17. Tami pu yall pefilu kakelu che ñi kawiñmameken, ¿chumafuymi fey ñi rakiduamnoal ñi katrütunieñmangen kümeke dungu?\\n17 Tami pu yall ñi rakiduamnoal ñi katrütunieñmangen kümeke dungu ñi koneltukenon tati kawiñ chaftukefilu Biblia ñi dungu, ¿chumafuymi kay? Tripantu mu, fentren dungu femafuymi tami pu yall mu. Kiñeke chaw kintukey chem antü rume ñi eluafiel yewün ñi pu yall. Welu doy küme yewün tati pu yall ñi elal antü kidu engün mew, ka ñi piwkeyeafiel.\\nINAFINGE TI RÜFNGECHI RELIGION\\nInaniefilmi ti rüfngechi religion müna ayüwküleaymi\\n18. Tati kristiano trawün, ¿chumngechi kelluaeymu tami koneltuleal ti rüfngechi religion mu?\\n18 Tami ayüwülafiel ta Chaw Ngünechen, müley tami famtripayal ti koylake religion mu ka koneltuleal tati rüfngechi religion mu. ¿Chumngechi femafuymi tüfa? Biblia feypi: ‘Kintuaiñ chumngechi taiñ welukonke kelluwael ka taiñ doy piwkeyewael ka taiñ femael kümeke dungu. Ka femkünuwlayaiñ taiñ trawüluwael, taiñ pu peñi ka lamngen iñchiñ, chumngechi entuüñfilngelleliyiñ rume ta kiñekentu, welu may, taiñ welukonke yafültukuwael, doyelchi may, kimfal-lu ñi fülpan ta feychi antü’ (Ebrew 10:24, 25). Tati kristiano ñi trawün doy ayüwün-ngechi rupan taiñ poyeafiel taiñ Chaw Ngünechen chumngechi ñi ayükeel (Salmo 22:22; 122:1). Tüfachi trawün mu, tati pu manelfalngechi kristiano “welukonkechi yafüluwael” (Romanu 1:12).\\n19. ¿Chumngelu am falin-ngey nütramkayafiel kakelu che Biblia mu tami chillkatukeel?\\n19 Ka dungu tami koneltuleal ti rüfngechi religion mu, nütramkafilmi kakelu che tami chillkatukeel Biblia mu pu Dungukelu Iney Ngen Jewba engün, fentren che afduammekelu ka eyütumekelu ti wedake dungu ñi rupameken Mapu mu. Eymi pekefimi tati pu che ñi rupameken tüfa. Feymu, ¿nütramkafilmi kay engün Biblia tami eluetewchi maneluwün küpalechi antü mu? Femkünukilnge tami dungulelafiel ta che tati afmatufalchi kimeltun Biblia mu tami chillkatukeel, ka trawüluwnge pu rüfngechi kristiano engün. Femngechi femülmi, doy duamwelayafimi tati koylake religion ñi wimtun. Rüfkünu llemay: inaniefilmi ti rüfngechi religion, doy ayüwküleaymi ka llowaymi fentren kümelkan (Malaquías 3:10).\\n^ parr. 9 Peaymi ti Doy Kimngeam pingechi dungu, feypilelu “¿Choyüngepey may Jesus diciembre küyen mew?”.\\n^ parr. 9 Ti saturnal pingechi kawiñ ka elkünungey ti 25 konchi diciembre küyen mu. Tüfachi kawiñ mu püramyengekefuy ti küdawkelu mapu ñi dios Roma mu, kawiñmangekefuy 17 puwlu 24 konchi diciembre küyen mu. Tüfa mu mülekefuy fütrake ilelkawün, fütrake ayekan ka fillke yewün.\\n^ parr. 10 Ñi kimal chem rakiduamkey pu rüfngechi kristiano kakelu kawiñ mu femkelu pu che, peaymi ti Doy Kimngeam pingechi dungu, feypilelu “¿Koneltukepeaiñ may fillke kawiñ mu?”.\\nBIBLIA TAÑI KIMELTUKEEL\\nTi rüfngechi religion mu, poyekelafi adentun ka kuyfike che yem (Éxodo 20:4, 5; Deuteronomio 18:10-12).\\nChaw Ngünechen ayükelay taiñ koneltuleal tati kawiñ kristianongenochi tuwün-ngen (Efesio 5:10).\\nTati pu rüfngechi kristiano küme dungukefingün ta che ñi feyentun mew (Kolosense 4:6).","num_words":2085,"character_repetition_ratio":0.067,"word_repetition_ratio":0.0,"special_characters_ratio":0.194,"stopwords_ratio":0.365,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Chumngelu pu che kutrankawkey. ¿Iney am kulpantukuafuiñ?\\nPAPELTUAFUYMI acholi afrikáans albanés alemán amárico armenio aucano aymara azerí azerí (alfabeto cirílico) bashkir bassa de camerún batako karo batako toba baulé becol bengalí biak birmano bislama boulou búlgaro camboyano catalán cebuano changana (mozambique) checo chichewa chin haka chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chuukés chuvash cibemba cingalés citonga congo coreano criollo de las seychelles criollo haitiano criollo mauriciano croata dangme danés dehu digor duala efik embunda endebele endebele de Zimbabue endonga enzema eslovaco esloveno español estonio ewé finlandés fiyiano fon francés ga galés garífuna georgiano griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibo ilocano indonesio inglés islandés isoko italiano japonés javanés kabiye kannada kaonde kayin sgaw kazajo kikamba kikongo kikuyu kiluba kimbundu kiniaruanda kirguís kiribatiano kirundi kisonge kurdo kurdo kurmanyí del Cáucaso kwangalí kwanyama lengua de señas argentina lengua de señas chilena lengua de señas colombiana lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas brasileño lenguaje de señas coreano lenguaje de señas de quebec lenguaje de señas húngaro lenguaje de señas indio lenguaje de señas italiano lenguaje de señas polaco lenguaje de señas ruso letón lhukonzo lingala lituano lomue luganda lunda luo luvale macedonio macua malayo malayálam malgache maltés mam mambue-lungu mapudungun maratí marshalés maya mazateco de Huautla mizo more navajo nepalés nias niueano noruego nyaneka náhuatl de guerrero náhuatl de la huasteca náhuatl del centro náhuatl del norte de puebla oromo osético otetela pangasinán panjabí papiamento de aruba papiamento de curazao persa pidgin de las islas salomón polaco ponapés portugués de Brasil portugués de Portugal quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura rarotongués romaní de Serbia rumano runyankore ruso rutoro samoano sango saramacano sena serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco tagalo tahitiano tai tamil telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco tuvaluano twi tártaro ucraniano uhobo umbundú urdu uruund uzbeko vendal vietnamita wallisiano waray-waray wayuunaiki wolaita xhosa xitshwa yoruba zandé zapoteco de lachiguiri zapoteco del istmo zulú árabe ñanya ñemba\\nChaw Ngünechen kastigakelaeiñmu, welu wall püle müley wedake kutran, filla, entrilekey che ngüñüñ mu ka lakey fütrake weychan (awkan) mu, fey ¿chumngelu am rupakey tüfa? Biblia pengeli küla dungu kimfalkünulu chumngelu pu che kutrankawkey:\\nPu che kidutu duamuwkey, diñmatukey fillke chemkün ka üdechekey. Biblia feypi: “Tati pu che ñi ngüneniefiel kakelu pu che, fey kiñentrür ñi wedalkalerpual engün” (Eclesiastés 8:9). Feymu kutrankawkeiñ taiñ wedalkakeetew pu che kulpafengelu, kidutu duamuwkelu ka weda piwkengelu.\\nWeda ruparumeafuiñ ka tuntukupayafeiñmu wedake dungu. Iñchiñ kutrankawafuiñ taiñ weda ruparumeken mu (Eclesiastés 9:11). Feymu chem che rume allfüafuy ruparumele kiñe weda dungu chew ñi mülen engün, tuntukungele, kuñiwtukuwnole kam welulkawle engün.\\nWeküfü gobiernaniey Mapu mu. Biblia feypi: “Kom tüfachi chüf mapu ñi ngünenieetew tati weküfü”, feymu kimfali chumngelu kutrankawküleiñ (1 Juan 5:19). Feychi Weküfü, Satana ka pingekey, kuyfi kiñe küme püllü ngefuy, welu weküfüngerputuy, ka “inawelafi ti rüfngechi dungu” (Juan 8:44). Kakelu püllü kiñewküley Weküfü engün ñi chaftuafiel ta Chaw Ngünechen, fey ñi femal engün tañi ayükeel müten, feymu ka weküfükünuwingün (Génesis 6:1-5). Doyelchi may fantepu mu, Satana ka tañi pu wedake püllü petu amuley ñi weda gobiernaken ti müleyechi dungu Mapu mu. Weküfü pofoy tañi piwke fente ñi lladkülen mu, fey ‘ngünenkakefi kom mapu mew mülechi pu che’, feymu “awngeay tati müleyelu mapu mew” (Apokalipsi 12:9, 12). Rüfkünu may, Weküfü weda longkoley. Kidu ayüwmapiwkeley pefiel ñi kutrankawmeken pu che. Feymu Chaw Ngünechen kutrankakelafi pu che, Satana keta femkey tüfa.\\nNGÜNEDUAMNGE: Kiñe weda piwkengelu müten femafuy ñi kutrankayafiel chumkonpanochi che. Welu Biblia feypi: “Ngünechen am ta piwkeyen ürke” (1 Juan 4:8). Kidu küme piwkeyechekey, feymu “¡rakiduamfalngelay Chaw Ngünechen ñi femal wedake dungu, ka ñi wedalkayal tati Kom Pepiluwün-nielu!” (Job 34:10).\\nWelu ramtuwafuymi chi: “Chaw Dios, ¿chumül am apümafi Weküfü ñi weda ngünenieel?”. Chumngechi taiñ ngüneduampeel nga, Chaw Dios üdekey ti wedake dungu, ka kutrankawlu iñchiñ kidu ka kutrankawkey. Biblia feypikeeiñmu: ‘Elkünumün Ngünechen mew kom tamün rakiduamelnieetew, kisu am ta piwkeyenieetew ta eymün’ (1 Pedro 5:7). Chaw Dios piwkeyekeeiñmu ka kom pepiluwün-niey, feymu apümafi ti kutrankawün ka ti wedake dungu Mapu mew. Inaduamaiñ tüfa küpalechi chillkatun mu. *\\n^ parr. 7 Tami doy kimal chumngelu Chaw Ngünechen eluñmakey ñi müleal ti kutrankawün, ngüneduamnge 11 chillkatun ti lifru Tati Biblia ñi rüf kimeltukeel ñi entuel pu Dungukelu Iney Ngen Jewba. Ka müley www.jw.org mu.\\nPichilewey Chaw Dios ñi apümal taiñ kutrankawkülen\\nPichilewey Chaw Dios ñi apümkayafiel kom kütrankawün ka wedake dungu, ¿chumngechi kimiyiñ tüfa?\\nPu che ñi kutrankawken mu, ¿iney am kulpantukuafuiñ?","num_words":768,"character_repetition_ratio":0.065,"word_repetition_ratio":0.0,"special_characters_ratio":0.172,"stopwords_ratio":0.164,"flagged_words_ratio":0.0,"lang_id_score":0.998,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Pengelnge tami rüf piwkeyefiel ta Dio\\nPAPELTUAFUYMI abjasio afrikáans albanés amárico armenio bassa de camerún bassa de liberia batak (simalungun) batako karo batako toba baulé becol boulou cebuano checo chichewa chino mandarín (simplificado) chino mandarín (tradicional) chitonga cingalés coreano criollo de las seychelles criollo haitiano criollo mauriciano croata danés duala efik embunda endebele de Zimbabue enzema eslovaco esloveno español estonio ewé finlandés fiyiano francés futunés oriental ga garífuna georgiano griego groenlandés guaraní hausa hebreo hiligaynon hmong (blanco) holandés húngaro ilocano indonesio inglés italiano japonés kiniaruanda krío kwanyama lengua de señas argentina lengua de señas costarricense lengua de señas ecuatoriana lengua de señas mexicana lengua de signos española lenguaje de señas austríaco lenguaje de señas checo lenguaje de señas cubano lenguaje de señas filipino lenguaje de señas finlandés lenguaje de señas ghanés lenguaje de señas griego lenguaje de señas guatemalteco lenguaje de señas holandés lenguaje de señas húngaro lenguaje de señas indonesio lenguaje de señas italiano lenguaje de señas japonés lenguaje de señas mozambiqueño lenguaje de señas neozelandés lenguaje de señas panameño lenguaje de señas paraguayo lenguaje de señas peruano lenguaje de señas portugués lenguaje de señas tai letón lhukonzo lituano luganda luo malgache mapudungun medumba mizo nengone nias niueano noruego náhuatl de guerrero oromo panjabí polaco portugués quechua ancashino quechua ayacuchano quechua boliviano quechua cuzqueño rarotongués romaní del norte de Grecia romaní del sur de Grecia rumano ruso rutoro sarnami serbio setsuana shona shuar sidama sueco tagalo tahitiano tai tigriña tongano totonaco tsonga tsotsil turcomano tuvaluano twi ucraniano uhobo urdu uzbeko uzbeko (alfabeto latino) wallisiano wayuunaiki wolaita xhosa yoruba zapoteco de lachiguiri zulú árabe\\nMüley tami ngütramkafiel tami weni, kümelkanieael tami weniwen ngen. Allkütufimi, ka kidu allkütueymu. Kafey, küme tukulpakefimi kake che mu. Ka femgechi müley tami femal, ayülmi amüleal tami weniyeniefiel Dio. Ngüneduamge chem pin ta Biblia tami chumal tüfachi dungu mu:\\nRumel ngütramkanieafimi Jewba. “Rumel yafüluwkülemün tamün ngillatuleael [ngütramkaleal Dio mu].” (Romanu 12:12.)\\nChillkatuaymi Dio ñi Dungu, ta Biblia. ‘Kom tati wirikonkülechi dungu ti Wirin Chillka mew wiringey Dio ñi piel mew, feymew rume kümey ñi kimeltungeael ta che ka ñi ngülamtungeael ti welulkawkülelu, ka norümgeal dungu.’ (2 Timotew 3:16.)\\nKimelelfinge kakelu che dew tami kimel Dio mu. “Amumün, kom chüf mapu müleyechi pu che mew. [...] Iñche ñi disipulungeael engün. [...] Ka kimeltuafimün tañi feyentuael engün kom iñche tamün werküwkefiel ta eymün.” (Matew 28:19, 20.)\\nTami fülkonal Dio ñi pu weni mu. “Kimche engu miawkelu ka kimchengeay.” (Proverbios 13:20.)\\nAmuaymi chew ñi trawüken pu Dungukelu iney ngen Jewba. “Kintuaiñ chumngechi taiñ welukonke kelluwael ka taiñ doy piwkeyewael ka taiñ femael kümeke dungu. [...] Taiñ welukonke yafültukuwael.” (Ebrew 10:24, 25.)\\nKelluaymi tañi felerpual Dio ñi küdaw fachantü. “Kake kiñeke feley tañi wülael fente tañi rakiduamel ñi piwke mew, welu wesaduamkechi no ka aporiangen mew no rume. Fey Ngünechen [Dio] am piwkeyekefilu tati che ayüwünkechi wülkelu.” (2 Korintio 9:7.)\\n¿Chumkeyngün am pu Dungukelu Iney Ngen Jewba tañi Trawünwe Ruka mu?\\nKüpange, ka inaduamfinge eymi tami peel mu ñi chem rupameken tati Trawünwe Ruka mu.","num_words":478,"character_repetition_ratio":0.1,"word_repetition_ratio":0.0,"special_characters_ratio":0.178,"stopwords_ratio":0.178,"flagged_words_ratio":0.0,"lang_id_score":0.995,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ñi wirintüku mongen Presidente de la República – Sebastián Piñera Echenique - Wikisource\\nÑi wirintüku mongen Presidente de la República – Sebastián Piñera Echenique\\nÑi wirintüku mongen Presidente de la República\\nSebastián Piñera Echenique llegüy Santiago Chile mew kiñe kon chi Diciembre mu kiñe waranka aylla pataka melimari aylla tripantumu (1949). Fei José Piñera Carvallo (1917-1991) ñi fotüm ka Magdalena Echenique Rozas (1919-2000) ñi wentru püñeñ. 1973 tripantumu kurewenngi Cecilia Morel Montes engu feyengu nieyngu meli yall ka meli laku.\\nFei Ingeniero Comercial ngi ka doy chillkatuy kimalu Economía Pontificia Universidad Católica de Chile mew ka amulniey ñi chillkatun ta Master ngealu ka Doctor ngealu fei konpui Universidad de Harvard mew. Estados Unidos mew.\\nFei külalepalu kayu pu yallmu feichi kurewen José Piñera ka Magdalena Echenique. Elungi fütrake cristiano kimün, fentreke düngu, fentren kidungünewün, küme duamtuken ka yafüngealu ta ñi küdaumu pu cheple.\\n1950 tripantumu amuy ta choiyümengu mongelepualu ta Estados Unidos mew, fei mew ta ñi chaw üytungei ti ka mapu wünenkletulu ti Oficina ta nielu Corporación de Fomento (CORFO).\\nWüñolu Chile mew, konpuy chillkatuwe ruka mew pu Alemán che ñidolngeki Verbo Divino pingei feimew chillkatuy primarios kimün ka secundarios chillkatun (1955-1964). Fei mu ta rumeñma küme tripay ñi chillkatunmu ka kelluy feichi Movimiento Scout mu.\\nDew weulu Presidente Eduardo Frei Montalva (1964), fei üytuy ta ñi chaw Embajador de Chile Bélgica mew, amuy ta Europa pingechimapu ka inaniealu ta ñi chillkatun Saint Boniface chillkatuwe Bruselas mew. Feimu may apolpüllüy fei ti fütrake Movimientos Universitarios feichi putripantu pimuntukukefui fücha mapuple. 1967 tripantumu, ta ñi chaw anüpuy Embajada de Chile mew Organización de Naciones Unidas (ONU), wüñotuy Verbo Divino chillkatuwemew deumaalu ñi chillkatun feimew.\\n1968 tripantumu koni ti Facultad de Economía de la Pontificia Universidad Católica de Chile mew. Ellamütem kimpafi feichi Ciencia Social pu fütra rüpütupeyüm ta küme mongeleam pu doy kuñifallklelu. 1971 tripantumu deumayñi chillkatun Ingeniero comercial ngei ka elungei Premio Raúl Iver doy küme chillkatufe kam.\\n1973 tripantumu amuy Estados Unidos mew nentualu ta Doctorado Economía mu Universidad de Harvard mew. Ñi ramtundüngu entuam fei chi Doctor kimün, pingei “Economía de la Educación en Países Desarrollados. Kiñe Trawün pu Wirindungü”.\\nFei ñi pu tripantu ñi chillkatufe ngen Universidad de Harvard mew kimfi fütrake pu economista, feyengün nielu Premios Nobel, kimeltuchefe kellufengei ka pepi faliltufi feichi falilngen ti kidungünewün, komche düngu ka mülele kümeke düngu Estados Unidos mapu reke.\\nWentru ta choiyüm mu\\n1973 tripantumu, petu ñi amunun Estados Unidos mew, niewi Cecilia Morel Montes engu, ngülam choiyümfe ka wechekeche Instituto Carlos Casanueva mew ka tripai ñi chillkatun choiyünmu ka düngun chemu Universidad Mayor mew. Feyengu ngei Magdalena ñi chaw, ka ñi ñuke (1975), Nütran Kimeltuchefe ka Geografía; Cecilia (1978), Médico Pediatra (llafümtu-pichikechefe); Sebastián (1982), Ingeniero Comercial ka Crsitobal (1984), Psicólogo.\\nFei nielu llagantü inachafmakei choiyümengu ka ñi pu wenüy fill küdaw mu aukantuwe lelfün mew ka pu iyaelmu. Fei kiñe fütra papeltufe nielu ñi pue fei chi filmapu nütran.\\nWüñotuy Chile mew 1976 tripantumu amulelu ka feichi antüple wünentuli ta chi kimeltuchelu pu Facultades de Economía Pontificia Universidad Católica de Chile mew, Universidad de Chile mew, Universidad Adolfo Ibañez mew ka Escuela de Negocios de Valparaíso mew.\\nKañple ramtundüngu müleki Banco Interamericano de Desarrollo mew (BID) (1974-1976), ramtundüngungei Banco Mundial mew (1975-1978) ka küdawi Comisión Económica America Latina ka Caribe ngealu (CEPAL). Ti fachi inan Institución, newentu küdawi kiñe fütra ngünelümünmu üytulelu “Mapa de la Pobreza América Latina mew ka Políticas para superarla” (1976) (Chumngechi ñi weungeal fei ti kuñifallngen América Latina mew).\\nFei chi tripantumu (1976) tuy tañi werkenkleam Chile mew ta chi pu tarjeta ngillakakeam ngenule kulliñ Visa ka Master Card pignelu feimu ta deumay Bancard S.A., pepilkefi ta pu chileno ta ñi konam tifachi we mülen chumngechi kullial rupan küyenmu. Feimu may, küdawi deumangeal ti CMB S.A., Inmobiliaria Las Américas S.A., Constructora Aconcagua ka Editorial Los Andes S.A. Kañple feimütem werkenkley ti transnacional Apple en Chile ka doy rupaltripantu küdawi accionista reke pu empresa mew Lan Chile mew, Chilevisión mew, Lig ka kurümew, pu kakelu mew.\\nRamtungenche mülelu kechu konlu Octubre 1988 tripantumu, küdawi ta weutuam democracia afpe Régimen Militar pi papelmu.\\n1989 tripantumu , ta ñi kure engu Cecilia Morel deumafi (ka petu niey) Fundación Mujer Emprende (Domo Witrampürayaimi). Adüm-adümtuam chumngechi ñi tremüken pu üllchake domo kuñifallngelu. (www.mujeremprende.cl)\\nKa felelu, 1993 tripantumu, elünfi ti Fundación Futuro fei ñi pu duam kelluam ka püllengeam kümeke ad-kimün kom pu chileno. Fei mu ta deumangi ti wirindüngu educativos pingei “Feichi ash düngu püllekünuam ta pu che”, “Inche kimpafin ñi waria”, “Museo doy pülleleam” ka “Pasantías Culturales kimelchefe ngealu”. Ka feimu, ti Fundación amulfi wirin ngünelüwün kom waría chengealu feyengün may “Mapocho weyelwe”, “Transformación del Estero Margamar” ka “Estadios para Chile”. (www.fundacionfuturo.cl).\\nChi Fundación Futuro, ka fei deumay chumngechi ñi feleam ta lifmapu mew. Fei 2005 tripantumu, williple Chiloé wapimew entuy weñmadüngu Parque Tantauco pignelu, fütra alün mapu niey 140.000 hectáreas konkley 220 kms. rüpülelu ka pu lelfün pañütuam ta puche witranklepalu, ta lef trekatrekatuam, challwameam ka comütumeam pu üñüm ka ti kañple amutukelu ka küpatukelu feichi kallfüke yene reke. Fei chi Parque mew apümngekenualu ka inkañpengealu pu wüñol mongen ka pu ngen kuñiuklelu ta ñi mongeleam mapu mew, dünguwmangeki chumngechi ta femngeal ti poyefal mongen mapu nieyam akule kañpleche fei ta ñi afnuam ka tremunklealu ta ramtunkimün feichi düngumu. (www.parquetantauco.cl)\\nYomünmu, alün tripantu consejero ngi Hogar de Cristo mew ka kellufi fentreke trawündüngumu kullingekelay. Pu feyengün, konpuy Consejo Asesor Ministerio de Relaciones Exteriores mew ka fei ti Comisión Bicentenario (Epun Pataka tripantu) mu, elünlu fei chi Presidente ngefulu Ricardo Lagos.\\n1989 tripantumu witrampürampay tañi üy senador independiente ngealu Pacto y Progreso engu 8° circunscripción de la Región Metropolitana Oriente ple, fei dullingei senador ngeam küdawi 1990 ka 1998 tripantumu felenmu ta koni Renovación Nacional mu.\\nTa ñi küdawünmu senadorngelu, konpay pu Comisión Permanente de Haciendamew, Derechos Humanosmew, Saludmew, Medio Hambientemew (kom lifgnen mapu) ka Bienes Nacionales mew. Ñi fiñmalen ta lif mongepeyüm mapu feimu konpulfi ngünelümün leyngealu tiyechi düngu ka inkañpealu kon elün mapu mew.\\nÑi Püllü allkütuchekelu kimngetuy ta ngünelümünmu kangelu ley müleam kakünuam Leyes Orgánicas Constitucionales pu partidos políticos, pin papelmu ka inikam dullingeki ka municipalidades, feiñi pepilkunual ta konam dullituanmu Presidente, Parlamentarios, ka Municipales ta üytungealu pu Independiente, üytungelu Partidos Políticos mu reke. Kafei, amuli ti ngünelümün tachi ley pichike duam mu elün kiñe Partido político\\nKa feimu küdawi ngünelümün ti ley ta kümefeleam wünen düngu norümwe, düngu ka kümelukam wedalkalukam fei chumngechi ñi yallünchemu ka kellunmü kafei trüpungealu feichi inakenulu pu norüm düngü.\\nLlagantümu deumapelu leyes dullitungi doy kime Senador reke, mürklelu Senador Andrés Zaldivar engu.\\nPresidentengefui Partido Renovación Nacional mu pu 2001 ka 2004 tripantumu . Consejo Nacional de Renovación Nacional Mew mayo 2005 tripantumu, witrampürangi dullinfalu presidencial Düngu mu. Düllindüngu presidenciales Diciembre 2005 tripantumu, Sebastián Piñera nentuy ti 25,4% ti pu pin papelmu, Michelle Bachelet 45,9% ka feyegnu rupaingu epungen wüñolmu Enero 2006 tripantumu. Feimu may Michelle Bachelet wewi 53,5% pin papel mu, Sebastian Piñera nentuy ti 46,5%.\\nFeichimu, amuli tañi chumken küla fütrake küdaumu: ngemeki ta kom Chilemew allkütuki puwedake mongen ka chem ñi küpanielkefun ti pu che, amuyauki pu dullintungealu ta wichawngelu Chilemew elecciones Municipales 2008 tripantumu ka elünfi pu “Grupos Tantauco” mülepuy doy 1.200 kimche nielu üytun, konklepulu 37 comisiones ta ñi küdawam kimnealu ka felealu politicas publicas piyaluengün fei wüle acule chi ngünekankelu.\\nMayo 2009 tripantumu, elünngi ti kakünumuan wichaw. Fei ta chi we wichaw política, trawünfi pu partido político Renovación Nacional ka Unión Demócrata Independiente feyengün mülelu Alianza por Chile mu, ka pu we inaniefall Chile Primero, Humanismo Cristiano, Norte Grande (Fütra pikum Mapu) ka independientes. Feita we Wichaw witrampürafi ta Sebastián Piñera dullingeam feimütem Presidente de la Republica ngeam.\\nFütrake küdaw presidencialmu mülefuy chillkantumu feichi pülleluwün pu chileno engün ka chilena pu domo mütrümtu mu “Kakünümual, Wüle ka Yafülün” ka “Konpange Kakünunmu”. Ngenulu rume ley petu ta ñi feyentungeam, Abril 2009 tripantumu dullinfelelu Presidencia mu, elukefi tañi konklepun sociedades anónimas (üyngelaingün) nulalelu ta meli Administradoras de Fondos de Inversiones, deumanielu femngechi kiñe Fideicomiso Ciego Voluntario.\\nDoy ñidolklelu chilemew\\nDullitun presidenciales mu 13 de diciembre 2009 tripantumu, Sebastián Piñera nentuy 44% pin papelmu rupaley epu wüñolam may Eduardo Frei Ruiz-Tagle engü. Fei chi epu wüñolün 17 de enero 2010 tripantumu, entulu 51,6% chi pin papelmu, Sebastián Piñera ñidolkletuy dullingechi Presidente.\\nTi 11 de marzo 2010 tripantumu, Congreso Nacionalmew, Sebastián Piñera üytungei ta 47° Presidente de la Republica de Chile (doy ñidolkley Chilemew).\\nRetrieved from \"https:\/\/wikisource.org\/w\/index.php?title=Ñi_wirintüku_mongen_Presidente_de_la_República_–_Sebastián_Piñera_Echenique&oldid=356673\"\\nThis page was last edited on 18 July 2013, at 21:16.","num_words":1310,"character_repetition_ratio":0.058,"word_repetition_ratio":0.0,"special_characters_ratio":0.193,"stopwords_ratio":0.211,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Fey ti chi zoy wünel kuyfike Mapunche anülzugun fey ta konümgepayafuy:\\nPu Inka günel mapu ñi amultuwün akufel Mawle lewfü mew, fey ti Inka Yupanki piel, fey pu Mapunche ñi famentuetew egün.\\nCristóbal Colon ñi akun nopa lafken mew.\\nDiego de Almagro akuy Chiji Mapu mew.\\nPedro de Valdivia fey fewlagey ñi weychan pu Mapunche egün, fey wewgey Külükura mapu Majokete Toki mew.\\nTukapel weychan: Lefxaru ñi wewün fey ti Pedro de Valdivia wünekon günenielu ñi lagümgen.\\nLefxaru ñi lagümgen Francisco de Villagra ñi femetew.\\nLagunillas weychan: Alfarinu egu Ligkoyam ta wünekonküleygu Mendoza alkaw wenxu mew.\\nKajfülikan toki nentugey fey yey 12.000 mapunche Mijarüpüwe weychan mew fey tüfa mew ta wewgey ta pu Mapunche, lagümgey ta Alfarinu.\\nKañete kaxütun weychan, Kajfülikan fey lagümgey.\\nEpu az wüxampüramgen ta weychan Pelanxaru ñi wünelen mew.\\nKüjem Koyaqtun: España fey feyelfi chi Wajmapu güneluwün.\\nXapiwe Koyaqtun: Raqko xokiñ mapu ñi azüwün (Fiw Fiw lewfü egu Xolxen lewfü ñi puwün)\\nMalokontugepan pu Mapunche ka lofchelgen ta mapu.\\nPu Chile weyche fey günepafiel ta Wajmapu.\\nWüzamkagen ta Títulos de Merced\\nPu Kigken che ñi wewün fey ta montulgeal ta Peweñ.\\nAz mapu piel chi zugu egu fey lofche xawüluwün ñi wepümgen.\\nFeyelgen chi 169 kiñewün zugu fij kake waj mapu che ñi wepümel (zewma epe mari xipantuley)\\nEl ser Humano Mapuche\\nMapunzugun mew, rulpagey wigka kewüh mew fey ta “gente” pigey mapu kay fey “tierra” pigey. Fey mew fey, pu Mapunche fey anülelu ta mapu mew chi che. Welu che Mapun kimün mew mufü ekun zugu ta niey, azkonküley ta mufü zugu, chumyawal ta che pu che mew, az mapu mew ka feyti chi püjü zugu mew. Mapu kay fey ta re mülepenoyümgey, kom fij müleyewmelu, mogewe pipem, lawen, ko, wajpan xipantu antü, puh, antü, az mapu: wenu mapu, münche mapu küf, neyen, ko, antü, waglen, kom fey ta wüxintunieal. Kiñekentu mapun ekun zugu.\\nGenogünefal: Rumel ta pu Mapunche ayükey ta ñi kishu günewal, fey mew tunten mew ta kaxütuyefi ta kontupafetew, pu weychafe wigka, pa patiru küf fij günenkan rakizuam, femechi ta petu wenuntuniey ta ñi mapun mogen ta fantepu, pu wekeche ka petu wüxampüramtuy ñi elelürputuafiel küpalechi pu wekeche. Pu Mapunche kuyfigen mew ñi kuñiwtuken ka zapiken ta ñi mapu chew ta ñi mülemum. Fey ta chi weychan zugu mew ta afkentu kontegepafuy fey ti zoy füxa weychagepan ta pu Inka gefuygün fey tüfa egünta akufuy ta Mawle lewfü püle, fey ta ñi afkentu weychan ta pu Mapunche egünfey wiñopaygün. Fey, 1550 gechi xipantu mew, wefi chi pu Españoles wüxampan ta kontumapupan, fey ta weychapaygün Fiw Fiw bewfü püle, fenxenchi weychan jemay, kom tüfa ta, “Raqko weychan” pigetuy ta fantepu mew (1550-1656), femechi España fey elmapuygu 1641 xipantu mew, kishu ñi az mapu zugu mew ta müley. Inagechi fey tüfachi Chile pigechi Estado ñi zugu fey malokontu muntupay ta mapu 1883 xipantu mew, “Pacificación de la Araucanía” pipaygün, rumel ta rumekapafigün ta Mapunche, muntual ta mapu welual ta ñi rakizuam. Zoy fantepu inagechi mew ta mületuy ta wepümtulumekekalu ta mapun mogen zugu, newenyetulu ñi mapun mojfüñ. Fantepu kimentugeay ta petu igkañpelu ta ñi mapu ta che, apümkamapupalu, argkümpalu ta ko, wejinpalu ta mapu, welu petu müley ta kaxütulu ta tüfachi zugu, fey ti pu Kigken che Logkümay mapu ta müleyelu, noytulu ta zugu ta ñi apümgenual ta peweñ, zoy küla mari xipantugetun mew, fey ta kom ta petu kaxügefulu ka mapu ta ñi yegeam.\\nKiñewün zugu egu ta wajkintulengen: Pu Mapunche rumel ayipelu ñi jowael ta che ñi kimael ta che, fey mew petu ta müley ta xafkintun, rukan, Palin, ülkantun, Gijatun kay fey chi Kejuwün, müleken kom nüwkülen kake pu che kake mapu mew. Pu Mapuche ayükey ñi kimüñmageal ta ñi zugu, ñi mogen, yamüwün pin mew che xokiwün kimün mew fey ñi kimael kakerume mogen. Fey tüfa “Kiñew Mapunche Wüxangeleam” fey rumel ayüniey ñi jowael ta fij wüxan ayilu ñi kimael ka ñi küme rupapayael tüfa chi mapu mew ka mapun mogen mew. Faw ta ügümüwküleayiñ.\\nWegeltungen: Fey tüfa mew ta wentufaliy ta Lefxaru, feyti wünen konagelu ta pu Mapunche mew, fey lefyefel ta pu wigka mew nentuñmafi ñi günen pu weychafe kona, ka ta günen mogen, femechi yefi tüfachi günen kishu ta pu che mew, fey ta pu Español ta wüxamelputufi. Fawgey ñi nüñmafiel ta kawej ta pu wigka fey ñi ñomümfiel. Fantepu pu Mapunche petu ta inaniey Lefxaru ñi inael chi günen, chijkatulen ta Universidad mew, kakerume pañil günel ta ñi inaniefiel, fey ti wajontu kakemapugen küzawyemogewe zugu. Feygekan ta pu zomo ñi wenuntunien ta tüfa chi mogewe kimün zugu rukache mew. Kuyfi mew pu zomo ta kimelpelu fij mapun mogen zugu pu püchike che mew, fey tüfa chi zugu ta kiñewüngepelu ta rukache mew. Fachi antü amuley ta tüfa chi zugu, mufü zugu ta newen xekalgey, xürümpufilu ta pu wenxu kiñeke mew ta rumerpulu, ka fey ñi wefün ta kümefelen zugu ta pu zomo ñi küzaw, fey tac hi wüxangen zugu mügel mew. Kom tüfa chi wenul xakal zugu ta fantepulniegen mew ta kuyfi mapun mogen zugu fey kümefelen kimün ta ñi yeniegepuam kiñen antü.\\nMapunche ñi mapuwüngen\\nMapunche kimentufi ñi aznorüwkülen ta mapu ñi newen, fey ta müleyelu fijem chemkün mew wej püjü kimün mew. Femechi ta mapuche re zapipenolu ta ixo fij mogen zugu, ekukey ñi mülen püjü (gen), aznielu ta fija az mapu, kom ta yampeel. Tüfa chi zugu mew, rakizuam mew ta wichuly ta kake kimün, kake mogen mew ta pu Mapunche, kake mapu mew ta che ta elgey ñi aznieal ta mapu, mapunche mew felelay tüfa chi zugu, tüfa mew che ta nüwküley ta mapu mew, fij mogen mew ta müley ta mapu mew. Femechi ta mapun rakizuam mew kom fij mogen ta kiñewküley.\\nFapüle piwayiñ ta mün konpayael Waj mapu mew, afmatufal mapu, mi peal püjeketu mew, wigkul, mawizantu, lewfü, lafken, zeqüñ rumel ta mogelelu, kiñeke ta umawkülelu, kuju mapu, xayenko, menoko, wüfko, püxantu, jiwiñ. Fapüle pin küme antü, yochi küme jakon antü, fey ta ñi küme jizmewpayael ta wüxan fij xekan xipantu mew. Pirentu mapu peafuyiñ ta mawizantu, pire\/ñapüz pukemgen mew, güneykantuam ta tüfey kam xekaxekatugeal ta Mawju, wej lafken mapu mew kimentugeal fey chi mogen. Welu müley ekunkechi kontugeal jemay inchiñ am ta kiñewkülelu ta mapu mew.\\nPüjü zugu Mapunche mew\\nPu kuyfike mapunche fij puliwen ta gejipukey, kom ta zuguñpewkey ta mapu mew wenu mapu mew ta ñi eluniegen ta mogen. Ka femechi müley mufüche xawün, gijatun piel jemay chew ta mañumtuken ta che kom fij mogen mew, kom chum felen ta mogen, mapu, kujiñ kom fey. Mapun kimün kom fij chemkün ta nüwküley ta fij wenu mapu günewün mew. Femechi mapun rakizuam pewma mew ta akuykey ta kimün, kimuwkey ta che, femechi aznierpukey ñi mogen ta che. Mapun kimün mew ta puliwen nntugekey ta pewma, fantepu petu feley tüfa chi zugu.\\nMüley kiñe che chew ñi nüwkülen püjü zugu Machi pigey, fey tüfa ta nüwküley fij newen mew ka wepümtuniey mapun lawentuwün zugu. Machi ta ka konkey ta gijatun zugu mew, ka femechi xemolpelu ta kuxan, fij lawen kimün mew. Fantepu mew fij mapu Wajmapu püle petu ta anümyegetuy-tukukakegetuy ta fij lawen, kuyfikecheyem ta ñi tukupeel fijem mew.\\nMapun kimün mew kom fijem niey ta newen gengelelu, femechi pekan faman pilayafuy ta che chem küzaw rume ta nentuale. Re kontugekelay ta mapu müley ñi zuguñpewal ta che mülechi gen mew.","num_words":1175,"character_repetition_ratio":0.047,"word_repetition_ratio":0.0,"special_characters_ratio":0.201,"stopwords_ratio":0.347,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Txokiñ azmogen Araukania amuley tañi entual koneltun mapuzugun mew weke kim mapuzuguyelu | Ministerio de las Culturas, las Artes y el Patrimonio\\nLa Araucanía \/ Pueblos originarios PUBLICADO EL 07 JULIO, 2017 Txokiñ azmogen Araukania amuley tañi entual koneltun mapuzugun mew weke kim mapuzuguyelu\\nTati koneltun mapuzugun mew fey müley tañi entugeam ti re mapuzugun, fey tati komuna konkülelu tüfachi elzugun witxañpüramtun mapuzugun mew: Kurarewe, Melipewko, Kunko, Temuko, Viktoria, Kollipulli ka Angol, fey tañi pepilpepiltual tañi zugun egün kimfilu ti fillke klase mew.\\nFeytichi komuna kunko mew txawuigün zoy pura mari che tañi konal ti koneltun mapuzugun mew feyti mülenmew ti elzugun witxañpüramtun mapuzugun mew nielu ti mapuchekeche txokiñ mülelu ti txokiñ azmogen. Feyta epugeli, tañi meligeam, entuyegealu kunio püle, ka kulio ka akosto küyen, feytachi elzugun entugealu reqle komuna mew Arukania küñel mapu mew: Kurarewe, Melipewko, Kunko, Temuko, Viktoria, Kollipulli ka Anqol.\\nTüfachi koneltun mew akuy ta pu chillkatufe müleyelu Kollipulli ka Melipewko, feyegün ta akuigün ti txawülwe che mew San Pablo Kunko mülelu, fey tañi konpayal ti koneltun mapuzugun mew küla antü mew tañi newenmayal ñi zew püchiken kimel chi mapuzugun, fey tañi pepi femalegün feyta entugey ta klase, fillke küzawkantun mapuzugun mew, ka mapucheke awkantun, ka feyta mapuzugulkütenegeyegün.\\nTati koneltun mapuzugun mew fey müley tañi entugeam ti re mapuzugun, fey tati pu chillkatufe müleyelu ti komuna konkülelu tüfachi elzugun witxañpüramtun mapuzugun mew, fey tañi pepi amulamultuael ñi kimel chi mapuzugun egün, abril küyen mew llitukeluyegün, fey tañi pepi zugukantual egün ti pu chillkatufe müleyepalu ti koneltun mew feytachi pu antü mew.\\nLuis Penchuleo, wünelelu ti mapuchekeche txokiñ mülelu ti txokiñ azmogen “feyta femgentugenmew tüfachi koneltun llitukefilu kunio küyen mew iñchiñ, feyta küme txipalu txokifiyiñ, fey tañi akun epe kom pu chillkatufe mew konkülelu tüfachi fillke kursu mew, kom feyegün ta puwküli küla pataka kechu mari che”.\\n“Tüfachi elzugun witxñapüramtun mapuzugun mew feyta müley ñi entugeal ti pu weke kim mapuzuguyetualu, femechimu feyta rupale epu txipantu tañi konküleal ti kursu mew feyta ragiñ puwaigün ñi chumte kimel mapuzugun, fey mew ta fey tati pu konkülelu tüfachi kursu mew feyta fentepun rüf küpa kimlu mapuzugun. Ka fey müli ñi feipial, fey tati chuchi zoy kimürpulu mapuzugun küla txipantu rupale, feyeygün ta pepi kompañtugeaigün kizuke tañi zoy küme kimeltegeyealegün ti mapuzugun ka femechimew tañi zoy küme pepiluwalegün ta mapuzugun mew”, feypi ta Penchuleo.\\nKüme leqmanielu ti küzaw\\nAlejandra Malian, wünelkülelu ti witxañpüramtun mapuzugun mew Kollipulli Komuna mew, feyta feypi “kiñeke gütxam feyta entuneyekeiñ chaf pu mapuchewen txokiñeluwküleyelu iñchiñ tüfachi komuna mew, fey tañi zumpienieyefel ti witxañpüramtun mapuzugun mew. Ka fütxa kuifi taiñ ügümniekel tüfachi zugu ñi chew ñi konafel ka fey taiñ pu che pepi günezuamafel, fey mew ta felealu tüfachi elzugun mew txokifiyiñ. Tüfachi küzaw mew epe fill zugu kimpaiñ, ayiwkülen amutuaiñ, ayinieiñ taiñ zoy kimal mapuzugun ka mañümniefiyiñ ta CNCA tañi tukumen mew Kollipulli komuna mew tufachi elzugun. Nieiñ reqle mari kechu che ti kursu mew ka fey rakizuamkülefuiñ tañi kimürpuafel mapuzugun ”\\nTati konkülelu Kollipulli Raúl Paillaleo, feypi “rume kümey ta pewün chaf pu peñiwen ka lamgenwen fillke püle mapu tuwyelu tüfachi Wallmapu. Mañümfalküley ti pu che amul-lu tüfachi küzaw ka taiñ pepi inanmew tüfachi mapuzugun ñi rüpü tañi kim mapuzugual ka gümitutual mapuzugun ñi fill kimün”.\\nMaria Jose Melillan ñi rakizuam mew, wünelelu ti txokiñkeche Melipewko municipalida mew, fey tukulpay “feychi komuna mew küpay mari epu che. Kom feyegün rüke we tañi konün famekechi zugu mew ka feyta rume ayifali ñi chumechi ñi txokifielegün tüfachi küzaw, rume feyetuyey ti pu che ka komegün txür femechi pepiluwigün. Tati koneltun feyta re tukulpagey ka re zugufemi ta che femechimu rume üpewküley ti pu chillkatufe ”.\\nFeywüla kay ti Hector Maliqueo, kimelkelu mapuzugun, feyta feypi “tüfachi zugu ta, koneltun mapuzugun, rume küme txipalu txokifiñ, feyta rume ayigey tüfachi küzaw, ka zoy pefalgetuy taiñ zugun, feyta rakizuam ta entuniegetuy. Fantepu kelluntukunieñmew tati wigka ñi txokiñkeche welu ta müley ta ka iñchiñ kizutu pu mapuche ñi günezuamal ka femechi kizutu pepiluwal ñi chumechi ñi wenuntutal taiñ zugun. Ayiwkülen, rume küme zugu ta tüfa”.\\nKake küñel mapu mew\\nRupachi txipantu mew, ti CNCA zew llitulkey tüfachi wegeytufalchi küzaw tati koneltun mapuzugun mew, feyta fentepun ayigey kake küñelke mapu mew ka ayigün ñi kimpayafiel tüfachi küzaw. Femechimu ti pu wüneleyelu feytiyechi txokiñkeche CNCA mew, mülelu Maule küpay ti wünelumugechi koneltun mew, ka kagelu koneltun mew küpay ti pu O´Higgins mew müleyelu, feyegün akuigün pu kimlu mapuzugun mew egün. Juana Pailahueque Rankawa tüwkunuy, feyta kimeltuchefe, ka fey feypi “rume azi ti küzaw, amutuan meñoletuy ñi piwke ayiwün mew, fantepu tañi zoy kimtun kuifi mew, feyta ka kimeltutuafiñ tañi pu chillkatufe”.\\nFeyti wünelumukunugechi koneltun mew newepüchichumül, konigün pataka che, feyta küpalu ti komuna Anqol mew ka Temuko. Feyta meli koneltun entugealu, feyta müley ñi femgeal ti reqle komuna mew konkülelu ti elzugun witxañpüramtun mapuzugun mew. Petu müley ñi entugeal ti küla ka meli amulechi koneltun mew, feyta entugeyealu kulio ka akosto küyen, fey tati meli koneltun mew feyta zoy küla pataka che puway pinegey.\\nFamechi mew feytachi wenuntutun mapuzugun mew amulniegey ti txokiñkeche mew konkülelu ti CNCA Araukania mew, feyta ayiniey ti entual weke kim mapuzugutulu, fey tati witxañpüramtun mapuzugun ñi zuamgey.","num_words":827,"character_repetition_ratio":0.101,"word_repetition_ratio":0.012,"special_characters_ratio":0.17,"stopwords_ratio":0.323,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Luka 6 ARNNT - Fey kiñe ürkütun antü mew, Jesus - Bible Search\\nTati pu disipulu suchetufi ti longko kachilla tati ürkütun antü mew\\n(Matew 12.1-8; Marku 2.23-28)\\n1Fey kiñe ürkütun antü mew, Jesus rumerpuy rangi kachilla mew. Fey ñi pu disipulu suchetunenturpuy engün kiñeke longko kachilla ka rüngümyefi ñi kuwü mew ka ifingün ti fün. 2Feymew ramtueyew kiñeke ti pu farisew:\\n—¿Chumngelu anta femimün kümenolu tañi femael ta che ti ürkütun antü mew?\\n3Feymew Jesus llowdungufi ti pu farisew:\\n—Iñche David reke fempen. Rüf mew eymün kimlaymün ñi chumün ta David kiñe rupa kisu ka ñi pu kompañ ngüñülelu engün. 4Konpuy Ngünechen ñi ruka mew, fey nüpufi ti dullinke kofke Ngünechen tañi chalintukulelngeel, fey irkefi ka eluyefi ñi pu kompañ. Welu tüfachi kofke pu saserdote müten felerkefuy tañi iyafel.\\n5Feymew ka feypi:\\n—Ti Wentrukünuwpalu Ñidolküley tati ürkütun antü mew.\\nTati wentru lañmalelu ñi kuwü\\n(Matew 12.9-14; Marku 3.1-6)\\n6Kangelu ürkütun antü mew, Jesus konpuy ta sinagoga mew, fey eluwpuy ñi kimeltuael. Tüfey mew mülerkey kiñe wentru lañmalelu ñi man kuwü, 7fey ti pu kimeltukelu Moyse ñi ley dungu ka ti pu farisew ellka ngüneduamniefingün ta Jesus tañi tremolpeafiel may ti kutran ürkütun antü mew, femngechi adngell tañi dalluntukuafiel. 8Welu Jesus kimüñmafi tañi femngechi rakiduamkülen engün, fey famngechi feypifi tati wentru, lañmalelu ñi kuwü:\\n—Witrange ka rangi ti pu che witrakünuwnge.\\nFey ti wentru witrapüray ka femngechi witrakünuwpuy rangi pu che. 9Feymew Jesus feypiyefi ti pu che:\\n—Kiñe dungu ramtuwayiñ: ¿Chem anta eluniengey ta che tañi femael ürkütun antü mew? ¿Küme dungu kam wesa dungu? ¿Montulngeael kiñe mongen kam tañi elungeael ñi layael müten?\\n10Fey ka pürüm leliwülfi kom tüfey tañi walloñmanieetew, feymew feypifi tüyechi wentru:\\nFey ti wentru femürkey, feymew ñi kuwü tremolewetuy. 11Welu kakelu rume lladküyngün ka eluwi ñi üyawtudunguael fey ñi chem chumafiel rume engün ta Jesus.\\nJesus dullifi tañi mari epu apostol\\n(Matew 10.1-4; Marku 3.13-19)\\n12Tüyechi antü mew, Jesus amuy kiñe wingkul mew ñi ngillatumeael, fey kiñe pun mekey ñi ngillatun ta Ngünechen mew. 13Fey dew küme wünlu, mütrümfi ñi pu disipulu, fey kisu engün mew dullintufi ta mari epu wentru, fey tüfa engün apostol+ pintukulelfi. 14Tüfa engün ürke:\\nSimon, fey tüfa Pedro pintukulelfi ñi üy;\\nAndre, Simon tañi peñi;\\nSantiaw, Alfew tañi fotüm;\\nSimon tati Selote+ pikeel,\\n16Juda, Santiaw ñi fotüm;\\nka Juda Iskariote, fey tüfa tati ellka wültukufilu ta Jesus.\\n17Jesus nagpatuy ñi pu disipulu engün ti wingkul mew, fey mülewepay engün ti lür mapu mew. Fey trawüluwkülerkey tüye mew rume fentren che tañi inayawülkeetew ka rume fentren che tuwlu Judea trokiñ mapu, Jerusalen ka ti pu lafkenche waria Tiro ka Sidon. Akurkey engün tañi allkütuñmayafiel ta Jesus ñi kimeltun ka tañi tremolngetuael engün ñi kutran mew. 18Feytichi kutrankanieetew ti pu weküfü, ka femngechi tremolngeyetuy engün. 19Fey kom ti pu che ayürkey tañi idakünuafiel ta Jesus, kisu am nielu pepiluwün femngechi tañi tremolafiel tati pu kutran.\\nTati nielu ayüwün ka ti nienolu ayüwün\\n20Jesus leliwülfi ñi pu disipulu, feymew feypifi ñi adnieelchi dungu:\\n“Sakinngeymün eymün ti pu pofre, Ngünechen ta longko ülmenngey eymün mew.\\n21Sakinngeymün eymün tati ngüñülelu, welu nietuaymün fentren iyael.\\nSakinngeymün tati ngümakelu, welu ta ayüwkületuaymün.\\n22Sakinngeymün üdeelmünmew ta kom pu che, ka wemünentungelmün,\\nka lukatungelmün ka illamtuñmangelmün tamün üy kiñe wesa üytun che reke, tat Wentrukünuwpalu ñi duam.\\n23Rume ayüwkeaymün, fentren ayüwün nieaymün feychi antü, eymün am llowalu kiñe fütra fürenen ta wenu mapu, fey ka femngechi llemay tüfachi pu che ñi pu tuwün em kutrankafi tati pu pelonke wentru.\\n24¡Welu awngeaymün ta eymün pu riku, dew nielu am eymün tamün ayüwün!\\n25¡Welu awngeaymün eymün tati nielu kom kümeke felen, fey ngüñütuaymün!\\n¡Awngeaymün eymün tati ayekawkülekelu, welu ta ngümayaymün ta weñangkün mew!\\n26¡Awngeaymün ta eymün kom che mülelu mapu mew püramyeelmew,\\nfemngechi ta femkefuy tüfachi pu che kisu ñi kuyfike tuwün em, tati koylake pu pelon wentru mew!\\nTañi piwkeyengeael ta pu kayñe\\n(Matew 5.38-48; 7.12a)\\n27“Welu eymün tati allkütupelu, feypiwayiñ: Piwkeyekeaymün tamün pu kayñe, küme duamtukeafimün tamün üdekeetew. 28Ayülkeafimün ñi küme feleael tami wesa pikeetew, ngillatuñmakeafimün tamün wesa lukatukeetew. 29Iney rume wülelelmew kiñe püle tami ange mew, kangelu püle ka adkünulelafimi. Ka iney rume müntuñmaelmew tami takuwün, ka eluafimi tami müntuñmayaetew ti puñum takuwün. 30Ka ineyngeay rume ‘eluen’ pielmew chem rume, eluafimi. Ka müntuñmaelmew eymi tami ngenngeel mew, ‘elutuen’ pipiyelayafimi. 31Yamafimün ta kakelu che chumngechi ayükeymün tamün yamngeael.\\n32“Eymün ta piwkeyefilmün tüfey engün tamün piwkeyekeetew müten, ¿chem küme dungu am tati? Tati pu yafkafe ka femngechi piwkeyewkeyngün. 33Ka kellufilmün tamün kellukeetew müten, ¿chem küme dungu am tati? Tati pu yafkafe ka femngechi kelluwkey engün. 34Ka femngechi arelfilmün tüfey engün tamün wiñoleltuaetew trokifiel müten, ¿chem küme dungu am tati? Ka femngechi tati pu yafkafe welukonke areluwkeyngün, femngechi tañi wiñoleltuael ñi aretuel. 35Eymün müley tamün piwkeyeafiel tamün pu kayñe, ka müley tamün femael kümeke dungu, ka tamün arengülümael, welu tamün üngümkületunoael chem kullitu rume. Femngechi ta kiñe küme kullitu llowaymün, ka femngechi eymün wenu mapu Ngünechen ñi yallngeaymün, kisu am rume küme piwkengelu kom tati mañumkenolu mew ka tati wesa piwkengelu mew. 36Kutranpiwkeyechekeaymün chumngechi ta wenu Chaw kutranpiwkeyechekey.\\nWesa dunguyengenoael ta kakelu\\n37“Yafkafengey pikelayafimün ta kakelu pu che, fey Ngünechen ka femngechi yafkafe pilayaeymünmew ta eymün. Ayülkefilnge ñi kutrankawael ta kakelu, fey Ngünechen kafey wesaduamtulayaeymünmew tamün kutrankawael. Tamün femafel, wiñoduamachetukeaymün femngechi Ngünechen wiñoduamatuaeymünmew. 38Kellukeafimün ta kakelu che femngechi ta Ngünechen kelluaeymünmew ta eymün. Kisu eluaeymünmew ta kiñe küme kullitun tati kümelu, ngüchegkülelu ka küme apolelu. Ngünechen ta medilaeymünmew tamün femkeelchi dungu chumngechi ta eymün medilkefimün ta kakelu che.” 39Ka feypieyew Jesus kiñe mufü adkünu dungu: “¿Kiñe trawma anta küñatuyeafuy ta rüpü mew ti kangelu trawma? ¿Mür engu may ta tranakonpeafuy chem lolo mew rume? 40Ka tati we papeltulelu no rume doy kimlayafuy tañi kimeltufe mew, welu küme chillkatule, fey wüla kisu ñi kimeltufe reke ka femngechi kimay.\\n41“¿Chumngelu anta fente ngüneduamüñmakefimi ti pichi itrom pinu ñi nieel ñi nge mew tami peñi, welu ngüneduamkelaymi ti itrom kiñe fütra trolüf mamüll reke felelu tami nge mew? 42Fey ngüneduamnolmi tami nien ti fütra trolüf mamüll reke felelu kisu tami nge mew, fey ¿chumngelu am feypikefimi tami peñi: ‘Nentuñmaeyu ti pichi itrom pinu tami nge mew?’ ¡Koyla ngünenngelu! Wüne nentufinge ti fütra trolüf mamüll kisu tami nge mew, feymew wüla feypiafimi tañi nentuñmayafiel ti itrom pinu ñi nieel tami peñi ñi nge mew.\\nTati anümka kimngekey kisu ñi fün mew\\n(Matew 7.17-20; 12.34b-35)\\n43“Ngelay ta kümeke anümka wülkelu wesake fün, ka ngelay wesake anümka wülkelu ta kümeke fün. 44Kake kiñeke anümka kimngekey kisu ñi fün mew. Wayngechi anümka wülkelay ta fün igo, ka sarsa wülkelay fün ofad. 45Fey ka femngechi ti lif piwke che re küme dungu femkey, küme dungu am mülelu kisu ñi piwke mew, welu ti wesa piwke che femkey re wesake dungu, wesake dungu am mülelu kisu ñi piwke mew. Tañi fentren dungu ñi nieel piwke mew, dungukey ta che.\\nTati epu we anüm ruka\\n46“¿Chumngelu anta feypimuken ta eymün: ‘Ñidol, Ñidol’, welu femkelaymün iñche tañi ayüelchi dungu? 47Fey tüfa nütrameluwayiñ iney mew tañi inayentulen kiñe che feyentulu iñche mew, tañi allkütuñmaetew ka femkelu iñche ñi ayüelchi dungu: 48Feytachi wentru reke feley, fey dewmayalu ñi ruka, wüne rüngay wente chapu kura, feymew anümi ñi ruka. Fey mangilu ti lewfü, rume newentu wütrurupay ti ruka mew, fey ti ruka nengümlay rume küme newenkülelu am ti kurantu mew. 49Tañi allkütuetew, welu femnolu iñche tañi ayüelchi dungu inayentuley tati wentru anümrukalu yafünochi mapu mew ka küme rüngalkülenolu ñi orkon. Fey mangilu ti lewfü, rume newentu wütrurumey ti ruka mew, fey tranarupay ti ruka. Femngechi rume wesa teyfükawi.”","num_words":1174,"character_repetition_ratio":0.054,"word_repetition_ratio":0.003,"special_characters_ratio":0.196,"stopwords_ratio":0.405,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"“Maneluwnge Jewba mu ka kümeke dungu femnge” (Salmo 37:3) | Ñi chillkatungeal\\n“Maneluwnge Jewba mu ka kümeke dungu femnge”\\nElungeymi kidutu dullial tami chumal, falintufinge\\n¿Chumngelu fente falin-ngey taiñ ñom chengeal?\\nÑom chengeaiñ küdawngefule rume\\nPepikafinge tati pu doy wechengelu\\nTi Werken (ñi chillkatungeal) | Enero 2017\\nPAPELTUAFUYMI acholi aucano batak (simalungun) batako karo batako toba baulé biak bislama cakchiquel occidental camboyano chin haka chokue chol chopi chuabo criollo de las seychelles criollo mauriciano dehu endáu español francés garífuna groenlandés hmong (blanco) iban inglés italiano javanés kayin sgaw kazajo kikongo kimbundu kisi krío lao lhukonzo lomue macua maltés mam mapudungun mazateco de Huautla mixe mizo navajo ngäbere (o guaymí) nias niueano nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla pidgin camerunés portugués quechua ancashino quechua ayacuchano quechua cuzqueño quichua de Chimborazo quichua de Imbabura romaní de Macedonia (alfabeto cirílico) romaní de macedonia romaní del sur de Grecia runyankore saramacano sena sundanés tahitiano tlapaneco tojolabal totonaco tseltal uigur (alfabeto cirílico) umbundú urdu wallisiano wayuunaiki xitshwa ñemba\\n“Maneluwnge Jewba mu ka kümeke dungu femnge [...] ka nor piwke mu miyawnge” (SALMO 37:3).\\nÜLKANTUN: 133 KA 63\\nTAÑI MANELUWÜN JEWBA MEW, ¿CHEM KIMELTUAFEIÑMU . . .\\nkakelu che nor piwkeyefilu ta Jewba?\\n1. Jewba dewmafilu tati pu che, ¿chem fillke adümuwün eluyefi?\\nCHAW JEWBA dewmafilu tati pu che eluyefi fillke adümuwün. Elueiñmu taiñ ngüneduamal, tüfa kellukeeiñmew taiñ norümafiel ti wedake dungu ka pepikawküleal küpalechi antü mu (Proverbios 2:11). Kafey elueiñmu pepiluwün, femngechi taiñ femürpual taiñ pepikanieel ka diturpual taiñ ayükeel (Filipense 2:13). Kafey elueiñmu taiñ rakiduamal femngechi taiñ ngüneduamal chem ñi kümen ka chem ñi kümenon. Tüfa kellukeeiñmew taiñ kulpanoal ka küme elkünutual taiñ welulkan (Romanu 2:15).\\n2. Jewba, ¿chumngechi ayükey taiñ yenieafiel ti fillke adümuwün?\\n2 Jewba ayükey taiñ küme yenieafiel tüfachi adümuwün. ¿Chumngelu (chemu)? Kidu am piwkeyekeeiñmu ka kimniey küme adümuwliyiñ taiñ eluetewchi dungu, ayüwküleaiñ. Kiñe dungu, Ebrew Wirintukun mu ngülamtukeeiñmu, küme rakiduamnieliyiñ taiñ femal, fey küme tripayay taiñ dungu, ka feypiley “kom dungu tami femal tami kuwü mu, femnge kom tami newen mu” (Eclesiastés 9:10; Proverbios 21:5). Ka tati Griego Wirintukun feypi: “Pepi femliyiñ kümeke dungu, femaiñ ta itrokom che mew”, kafey “kake kiñeke feley tañi piwkeyeafiel ta kakelu che chumngechi feley tati pepil ñi llowel” (Galata 6:10; 1 Pedro 4:10). Feley, Jewba ayükey taiñ kümelkayafiel kakelu pu che ka taiñ kümelkawal iñchiñ taiñ femken mu.\\n3. ¿Chem dungu mu pepil-layafuiñ?\\n3 Jewba ayükey taiñ femal kümeke dungu taiñ adümuwün mu, welu ka kimniey taiñ pepilnoel itrokom dungu. Kiñeke dungu, pepi apümkalafiyiñ ti kulpan ka tati lan (1 Reyes 8:46). Kafey pepi ngünenielafiyiñ kakelu che ñi femken, itrokom che elungelu am ñi kidutu dullial (ngümintol). Ka fentren kimün ka adümuwküleliyiñ rume, turpu trürümuwlayafuiñ taiñ Chaw Jewba mu (Isaías 55:9).\\nRupan mu wedake dungu, “maneluwnge Jewba mu ka kümeke dungu femnge”.\\n4. ¿Chem inaduamaiñ tüfachi chillkatun mu?\\n4 Müley taiñ eluwküleal ñi ngüyulaetew ta Jewba, ka maneluwal taiñ kelluaetew ka kidu ñi femal chem taiñ pepilnoel. Welu Jewba ayükey taiñ rakiduamal chem chumafuiñ taiñ norümafiel ti wedake dungu ka ñi kelluafiel kakelu che. Biblia feypi: “Maneluwnge Jewba mu ka kümeke dungu femnge; mülenagnge tüfachi mapu mu ka nor piwke mu miyawnge” (Salmo 37:3). Müley taiñ maneluwal Jewba mu, welu ka femal kümeke dungu. Kafey duamfalngey “nor piwke mu” taiñ miyawal. ¿Chumngechi? Inaduamaiñ ñi rupan Noe, David, ka kakelu che maneluwkülefulu Jewba mu. Ngüneduamaiñ ñi pepi femkenon kiñeke dungu, welu eluwkefuyngün ñi femal tañi pepilnieel engün.\\nWALLMAELIYIÑMU WEDAKE DUNGU\\n5. Noe ñi antü mu, ¿chumkefuy tati pu che? Ka ¿chum duamnagkefuy Noe?\\n5 Noe ñi antü mu, kom püle pengefuy “ñi rume wesalkamekeken” tati pu che ka ñi femken pekan kudumuwün (Génesis 6:4, 9-13). Noe kimi Jewba ñi apümafiel feychi wedake che, welu rume weda duamkülepelafuy tati pu che ñi femün mu. Feychi dungu mu, Noe ngüneduami ñi mülen kiñeke dungu ñi pepi femkenon, welu ka mülefuy kakelu dungu ñi pepi femafel.\\nKayñetungelmi amuldungun mew. (Pefinge parrafo 6-9).\\n6, 7. 1) Noe, ¿chem dungu pepi femkelafuy? 2) Taiñ rupan, ¿chumngechi trürümfalngeafuy Noe ñi rupan mu?\\n6 Noe ñi pepi femkenon: nor piwke mu, Noe eluwi ñi amuldungual Jewba tañi ngüfetun dungu, welu dikümtukulayafuy tati pu che ñi allkütuñmayaetew. Kafey pepi aporialafi ta Jewba ñi pürüm küpalafiel ti Fütra Mangin Ko. Noe mülefuy ñi maneluwal Jewba mew ñi femal tañi feypikünuel ñi apümkayafiel ti wedake che ti medin antü mew (Génesis 6:17).\\n7 Taiñ antü mu, kom püle tati pu che wedalkamekey, ka kimnieiñ Jewba ñi feypikünuel tañi apümkayafiel (1 Juan 2:17). Welu iñchiñ dikümtukulayafuiñ tati pu che ñi llowal tati “küme kimelün dungu” küpalu Chaw Ngünechen ñi Ngünenien mu. Kafey chem no rume femlayafuiñ ñi doy pürüm akual ti “rume fütra kutrankawün” (Matew 24:14, 21). Noe reke, mupiltuleaiñ ka maneluwküleaiñ Jewba mu ñi pürüm apümafiel wedake dungu (Salmo 37:10, 11). Kimnieiñ Jewba ñi apümkayafiel ti wedake che puwle ti antü mu (Habacuc 2:3).\\nNoe reke, mupiltuleaiñ ka maneluwküleaiñ Jewba mu ñi pürüm apümafiel wedake dungu\\n8. Noe, ¿chem eluwi ñi femal? (Inaduamnge ti adentun pagina 3 mu.)\\n8 Noe ñi pepi femün: Noe afeluwlay ñi pepilnoelchi dungu mu, welu may eluwi ñi femal tañi pepilnieel. Nor piwke mu amuldunguy Jewba tañi ngüfetun dungu (2 Pedro 2:5). Tüfachi küdaw kellueyew ñi yafültukuafiel tañi mupiltun. Kafey, dewmay ti fütra wampo ruka Jewba ñi feypiel mu (papeltunge Ebrew 11:7).\\n9. ¿Chumngechi inayentuafuiñ ta Noe?\\n9 Noe reke, fente küdawküleiñ “Ñidol ñi dungu mew” (1 Korintio 15:58). Kelluafuiñ ñi dewmangeal ka küme elkünungetual tati Trawünwe Ruka ka Fütrake Trawünwe Ruka, küdawafuiñ taiñ fütrake trawün mu, ti ngünenieelchi ruka mu kam kiñe ruka mu chew rulpadungungekem. Welu doy falin-ngey taiñ küdawküleal amuldungun mu, tüfa kellukeeiñmu taiñ doy maneluwal ti küpalechi antü mu. Kiñe lamngen manelfalngelu feypi: “Amuldungufiel kakelu che ti kümeke dungu ñi küpalal Chaw Ngünechen ñi Ngünenien mu, ngüneduamafuymi tami allkütukeetewchi che ñi nienon chem maneluwün no rume ka rumel mülealu tañi wedake dungu trokikeyngün”. Kidu reke, iñchiñ maneluwkeiñ, ka amuldunguliyiñ tati pu che tüfachi maneluwün, fey doy yafüluwkeiñ. ¡Tüfachi maneluwün kellukeeiñmu taiñ amuleal ti kuden mew reke taiñ llowal afnoachi mongen! (1 Korintio 9:24.)\\n10. Feypinge David ñi femün.\\n10 Ti longko ülmen David manelfalngefuy ka Jewba müna piwkeyeeyew (Hecho 13:22). Welu David weda kulpay, kudumfi ta Batseba. Doyeli ñi femün küpa ellkalu tañi kulpan, weychan mu lamngümfalfi ta Uria, Batseba tañi wentru. David werküy kiñe karta feypilu chumngechi ñi langümngeal, ¡Uria ñi kuwü mu werküfi! (2 Samuel 11:1-21.) Welu rupalu chi antü mu, David ñi kulpan kimngerpuy (Marku 4:22). Rupalu tüfa, ¿chumi David?\\nTami kulpan kuyfi mu. (Pefinge parrafo 11-14).\\n11, 12. 1) Dew kulpalu David, ¿chem pepi femlay? 2) Wiñorakiduamtuliyiñ, ¿chumay Chaw Jewba?\\n11 David ñi pepi femkenon: David pepi küme elkünutulay tañi weda femün. Fey tañi kulpan ñi duam mu, kom tañi mongen fill wedake dungu mu rupay (2 Samuel 12:10-12, 14). Feymu David duamniefuy ñi mupiltual Jewba mew, tañi wiñorakiduamtun mu kidu wiñoduamatuafeyew ka kelluafeyew tañi newentuleal ti wedake dungu ñi küpalaetew tañi weda femün.\\n12 Taiñ kulpafengen mu, kom welulkawkeiñ. Welu kiñeke mu fütra welulkawafuiñ ka pepi küme elkünutulayafuiñ taiñ weda femün. Kafey wedake dungu rupayafuiñ taiñ kulpan mu (Galata 6:7). Chaw Ngünechen feypikünuy, wiñorakiduamtuliyiñ, kidu kelluaeiñmew kontupaeliyiñmu wedake dungu taiñ kulpan mu, feymu maneluwaiñ kidu mew. Biblia feypi: “‘Küpamün may, ka kümelkawtuaiñ’, pi Jewba. ‘Tamün kulpan wilüf kelülefule rume, ligkünungetuay tati pire reke; fente kelülele rume kiñe añiltungeelchi pañu reke, kal ufisa reke elkünungetuay. Eymün küme eluwkülelmün ka allkütulmün, fey iyaymün tati kümeke dungu ñi wülkeel tüfachi Mapu’” (Isaías 1:18, 19; papeltunge Hecho 3:19).\\n13. David, ¿chumngechi kümelkawtuy Jewba engu?\\n13 David ñi pepi femün: David ayüy ñi kümelkawtual Chaw Jewba engu. ¿Chumngechi femi tüfa? Eluñmafi ñi kelluaetew. Llowi ñi norümaetew Natan, Jewba tañi pelon wentru (2 Samuel 12:13). Kafey David ngillatufi ta Jewba ka entudunguy ñi kulpan, femngechi pengeli ñi küpa tutewküleal Jewba engu (Salmo 51:1-17). David eluwlay ñi rume weda duamelaetew tañi kulpan, welu may kümeke kimeltun nentuy tañi femün mu. Turpu wiño kulpalay feychi dungu mew. Rupachi tripantu lay, ka Jewba rakiduamnieeyew ñi manelfalngen mu (Ebrew 11:32-34).\\n14. David ñi rupan, ¿chem kimeltuafeiñmu?\\n14 David ñi rupan, ¿chem kimeltuafeiñmu? Weda kulpaliyiñ, müley taiñ wiñorakiduamtual rüf piwke mu, fey entudungual taiñ kulpan Jewba mew ka ngillatuafiel taiñ wiñoduamatuaetew (1 Juan 1:9). Kafey müley taiñ dungulelafiel pu longkolelu, kidu engün kelluafeiñmu taiñ kümelkawtual Chaw Jewba engu (papeltunge Santiaw 5:14-16). Eluwliyiñ Jewba taiñ kelluaetew, fey pengelaiñ taiñ maneluwken ñi wiñoduamatuaetew mu. Ka müley taiñ entual kümeke kimeltun taiñ rupan mu, ka fentekünulayaiñ taiñ poyefiel ta Jewba maneluwün mu (Ebrew 12:12, 13).\\nKAKELU DUNGU MU\\nKutrankülelmi. (Pefinge parrafo 15).\\n15. Ana ñi rupan, ¿chem kimeltuafeiñmu?\\n15 Rakiduamniepelafimi kakelu manelfalngechi che mülelu Biblia mu, ka maneluwkefulu Jewba mu petu ñi femken tañi pepilnieel wedake dungu mu. Kiñe tüfa ta Ana, kidu pepi niepüñeñlafuy. Kidu pepi küme elkünulafi tüfachi dungu. Welu maneluwi Jewba mu ñi yafültukuaetew. Feymu fentekünulay ñi poyefiel ta Jewba ñi fütra tolto ruka mu, ka ngillatun mu feypifi ñi chum duamkülen tañi piwke (1 Samuel 1:9-11). ¡Müna inayentufali! Kutranküleliyiñ kam rupamekeliyiñ chem ngünefalnochi dungu rume, Jewba mew elkünuaiñ taiñ weda dungu ka maneluwaiñ taiñ kelluaetew (1 Pedro 5:6, 7). Ka eluwaiñ taiñ kelluaetew ti trawün kam kangelu dungu ñi wülkeel Jewba ñi adkünuelchi trokiñche (Ebrew 10:24, 25).\\nKiñe yall püntütripale Jewba mu. (Pefinge parrafo 16).\\n16. Samuel ñi rupan, ¿chumngechi kelluafeyew tati pu chaw?\\n16 Ti pelon wentru Samuel ñi rupan kelluafuy tati pu chaw nielu yall püntütripalelu Jewba mu. Samuel dikümtukulafi tañi tremkülechi pu fotüm ñi nor piwkeyeafiel ta Jewba (1 Samuel 8:1-3). Samuel Jewba mu elkünuy ñi dungu. Welu kidu yafüluwi ñi fülmawküleal Chaw Ngünechen mu ka ñi ayüwülafiel (Proverbios 27:11). Famülke mu, fentren chaw trawünche mu ka femngechi rupakeyngün. Maneluwkeyngün Jewba mu tañi llowafiel kom pu wiñorakiduamtulu ñi kulpan mu, tati chaw reke llowfilu ñi fotüm Jesus ñi nütram mu (Luka 15:20). Welu tati pu chaw eluwkeyngün ñi fülmawküleal Jewba mu, ka maneluwküleyngün tañi kümeke femün ñi kelluafiel tañi pu yall ñi wiñotual Jewba mew.\\nFillalelmi. (Pefinge parrafo 17).\\n17. Tati pofre lantu domo ñi rupan, ¿chumngechi yafültukuafeiñmu?\\n17 Ka inayentufali tati pofre lantu domo Jesus ñi antü mew (papeltunge Luka 21:1-4). Kidu pepi norümlafi ti wedake dungu ñi femngekeel tati ngillatuwe ruka mu ka tañi fillalen (Matew 21:12, 13). Welu tañi maneluwkülen Jewba mu, kelluntukufi ti rüfngechi religion. Wülchefengefuy, ka eluy kom tañi nieel, “epu pichike kofre moneda”. Tüfachi küme domo pengeli ñi maneluwün Jewba mew kom piwke mu. Kidu kimniefuy Jewba ñi eluaetew tañi duamnieel doyümniefilu kay tañi dungu. Kafey iñchiñ doyümfiliyiñ Ngünechen ñi Ngünenien, fey eluaeiñmu taiñ duamtunieel (Matew 6:33).\\n18. Feypinge ñi rupan kiñe peñi küme femlu.\\n18 Famülke mu, fentren pu peñi ka lamngen eluwkeyngün ñi femal tañi pepilnieel, femngechi pengelkeyngün ñi maneluwken Jewba mu. Inaduamaiñ ñi rupan kiñe peñi yem Malcolm pingelu, puwi ñi nor piwkeyefiel ta Jewba ñi lan mu 2015 tripantu mew. Kom feychi tripantu ñi poyekefiel ta Jewba tañi domo engu, rupayngu kümeke dungu ka wedake dungu mu. Kidu feypi: “Kiñeke mu kimkelaiñ chem ñi rupayal taiñ mongen mu, ka kutrankawngeafuy ti mongen. Welu Jewba kümelkakefi tañi pu manelnieetew”. Feymu ¿chem ngülamtun elkünuy Malcolm? “Ngillatufinge ta Jewba tami kelluaetew femal kom tami pepilnieel ñi küdaw mu. Eluwkülenge tami pepilnieel ka longkontukunielayaymi tami pepilnoel”. * (Inaduamnge ti kimal dungu nagaltu mülelu.)\\n19. 1) ¿Chumngelu rume kümey ti texto ñi dullingeel 2017 tripantu mu? 2) Ti texto 2017 tripantu mu, ¿chumngechi inayafimi tami mongen mu?\\n19 Tüfachi Mapu amuley “tañi doy wesalkalen”, feymu afmatulayaiñ doy fütra wedake dungu rupale (2 Timotew 3:1, 13). Feymu müna falin-ngey taiñ rume weda duamelnoaetew ti rupamekeelchi wedake dungu. Doy may, maneluwaiñ Jewba mu ka eluwküleaiñ ñi femal taiñ pepilnieel. Feymu llemay, rume kümey ti texto ñi dullingeel 2017 tripantu mu: ¡“Maneluwnge Jewba mu ka kümeke dungu femnge”! (Salmo 37:3.)\\nTi texto 2017 tripantu mu: “Maneluwnge Jewba mu ka kümeke dungu femnge” (Salmo 37:3).\\n^ parr. 18 Inaduamnge La Atalaya, 15 octubre, 2013, pagina 17-20.\\nTI WERKEN (ÑI CHILLKATUNGEAL) Enero 2017","num_words":1835,"character_repetition_ratio":0.056,"word_repetition_ratio":0.002,"special_characters_ratio":0.217,"stopwords_ratio":0.367,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Txokiñche azmogenke che maneltufi ti pu zomo kelluntukelu ti wiño zugugetual ti mapuzugun mew | Ministerio de las Culturas, las Artes y el Patrimonio\\nLa Araucanía PUBLICADO EL 14 SEPTIEMBRE, 2016 Txokiñche azmogenke che maneltufi ti pu zomo kelluntukelu ti wiño zugugetual ti mapuzugun mew\\nNüigün tüfachi mañümtu: Paula Painen Calfuman, Tesoro Humano Vivo, epewtukelu mapuzugun mu femechimu pefalkelu mapuzugun; María Isabe Lara Millapan, feyta kimün zomo poetagey ka fey kimelky mapuzugun; Sara Carrasco Chicahual, licenciada en eduación, feyta kelluntukukey ta mapuzugun mew, epurumezugun mu wirintukukey, ka kimelkey ta mapuzugun.\\nKiñe ayiwün txawün mu ti wünelelu ti CNCA mew, Pedro Mariman, üytuy küla mapuche zomo tañi kelluntukukenmu ti zugugetual ti mapuzugun, feyta femgey ti mülenmu ti üytun antü ti pu mapucheke zomo ñi üytun antü. Feyta reconocimiento ASÁT´AP 2016 pigey, femechi azkunuy ti mapuheke txokiñche ti CNCA mülelu tüfachi txipantu. Tati txawün entugey ti kiñe yafütuwe ruka mew Zuny Tradiciones pigey temuco mülelu, ka fey ülkatuneñmaeyuegün ti ülkatufe zomo Elisa Avendaño.\\nFeytamu, ti pu zoyümgechi pu zomo ñi üytugeal feyta: Paula Painen Calfuman, feyta Tesoro Humano Vivo, feyta rulpakelu ta epew re mapuzugun mew; María Isabel Lara Millapan, kimüngechi zomo ka poesiakelu feyta rulpakefi ta mapuzugun mew; Sara Carrasco Chicahual, licenciada en educación ka fey kelluntukukey ti mapuzugun mu, epurumezugun mu wirikefilu ka kimeltun mu ka pefalkakefi.\\nTi wiño zugugetual mapuzugun\\nFeytüfachi zugu mew ti wünelelu ti CNCA mew feypi “tüfachi üytuwün famtukuy ti CNCA feyta kiñechigeywüla tañi femeken ka faw elugey ti mañümtu küla zomo konkülelu fillke kimün zugu mu. Welu ka fey fentepun fanen zugu mu konkeigün tañi wiño zugugetual mapuzugun, feyta müli: Paula Painen Calfuman, Maria Isabel Lara Millapan ka Sara Carrasco Chicahual. Feyta rume müley ñi müleal feytachi küzaw mekekelu ti pu zomo, fantepu zew tañi oficializagewyeal llemay ta mapuzugun, kimtukunieyiñ ñi fentepun fanenzugugen ti newenmageal ti kimeltun ka kimal taiñ mapuzugun”\\n“Tüfachi üytuwün zugu müley tañi mülenmu feichi mapucheke pu zomo ñi üytun antü mew, fey fillke txipantu kechuke konpachi septiembre küyen mew tukulpagekey ñi mapucheke zomo ñi weychan tañi wiñonütual ka wiñonietual kuifike zugu”, wechuy ñi pin ti Mariman.\\nTati txawün wülgey puliwentu mew mapuche iyael yafütuam, ka fey puwy pu kimelke zomo, tañi pu reñma, ka ti wünelelu Sernameg mew Bárbara Eytel ka ti mülelu Archivo Regional mew Fresia Catrilaf ka ti pu wüneleyelu ti txokiñche zullintukelu chuchi ñi zoy kümelkan.\\nPu üytun zomo\\nNüluegün ti mañümtu kom rumeke mañümiegün. Paula Painen feyta üytugekelu Tesoro Humano Vivo, feypi “ Rume küme zuamkülen, rume zuampieyekenew ti txokiñ azmogenke che, fey rume pepi küzawkey, ka fillpüle pepi amuken, miyawken Arica, Iquique, ka fey Argentina tañi pegelal ñi küzaw, ñi chumken inche, tañi epew ñi kimelkefel ti pu püchikeche”.\\nMaría Isabel Lara kay, feyta rume ayiwkülen pi, “mañümnien tañi reñma, tañi lof, ka ti gen mapu tañi eletewegün tüfachi mapu mew ka fey mu müley ñi femkonküleal pu weketxem mu mugel tañi mogeleal taiñ zugun ka taiñ kimün, tüfachi felen taiñ mapu ka taiñ mogen”.\\nFeywula kay, Sara Carrasco feypi “ rume fanentuiñ tüfachi zugu, feytachi üytuwün kom pu che konküley petu femkonkülelu tañi amuleal ñi azmogen mew. Inche ñi zuam mew, küzawmaken ta mapuzugun fillkepüle mapu mew”\\nFeyegün ta postulayeyu ta txokiñkeche ka pu mapuche ka zullituyeyu feyti: kiñe logkonkunugelu ti CNCA fachi kiñel mapu mew Araucanía pigekel, küla che inatunekelu feyti newe kuifi ramtuwma zugu amulkelu ti CNCA ka kiñe che fey chipalu ti txokiñche mapuche zomo mew.\\nTati pu antü kiñe ka epu konpayaychi octubre küyen tati pu küla zomo amualu Valparaíso mew, ti CNCA mageleyuegün tañi koneltupualegün ti mapucheke zomo ñi txawün mew.\\nTüfachi txipantu ka wegeywula ti CNCA tukuli feyti “üytuwün ASÁT´AP”, feyta mülenmu ti üytün antü mapucheke zomo ñi antü, fey kom feli tüfachi füta wigka kiñel mapu mew, ka fey wenuntuafilu ti pu zomo ti fillke kiñelke mapu mu mülelu ka fillke mapucheke gelu. Tüfachi 2016 feytachi üytuwün feyta “fillke mapucheke zugun” mew mülealu, zugugekelu, wirintukugekelu, afültukugekelu, fillke azaztuwün mew.\\nASÁT´AP feyta ka zugun mu rulgepatulu feyta “zomo” piam ti Kawéskar ñi zugunmu mew, feychi üy zulligey tañi zoy pefalkageafel ti feychi zugun, tañi zoy kimnegenunmu, faw müley kayu zugun, mapuzugun, aymara, kechua, rapa nui, kawéskar ka yagán.\\nPu mapucheke zomo ñi antü\\nTati kechu konpachi septiembre küyen mew, tukulpagekey ti pu mapucheke zomo ñi antü, tukulpagekelu ka ti Bartolina Sisa, feyti amulkefulu ti weychan kechua ka aymara wechakefiluegün ti wigka kofiernu, kuifitu mew siglo XVIII ti wenuntu Peru (fantepu Bolviagetulu), fey müna wecha lagümeyu feychi mu ñi pu kaiñe. Feyta üytün antügetuy tañi tukulpagetual feychi kuifi newenke zomo inkakelu ñi kimün, ñi mapu egün, ka fantepu petu müli feychi newen pu mapucheke zomo mew fillke mapu püle.\\nFeyta femekegey tañi ñamkülenual feychi zugu, petu inkañpekelu ñi kimün, petu femekelu fantepu pu mapucheke zomo fillke püle mapu mew.\\nTxokiñche az-mogenke che kelluntukuy witxampüramtun mapuzugun Kallfürügi mew\\nTxokiñ azmogen Araukania amuley tañi entual koneltun mapuzugun mew weke kim mapuzuguyelu","num_words":781,"character_repetition_ratio":0.065,"word_repetition_ratio":0.01,"special_characters_ratio":0.177,"stopwords_ratio":0.3,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Sebastián Donoso Rodríguez – INDH\\nInicio > Gülamtuwe INDH > Sebastián Donoso Rodríguez\\nSebastián Donoso fey ta kiñe inkayefe che gey ga ti, küzawkey Universidad Católica de Chile fey kafey niey ta kiñe zoy füta chillkatun Master pigechi, chillkatuy tüfachi zugu fey ti Social Policy and Planning in Developing Countries ti London School of Economics and Political Science. Tüfachi wentxu kimelfe gey kafey, fey kimeltukey Legislacion Iindigena fey ti Facultad de Derecho ti Universidad CAtolica de Chile pigechi chillkatuwe, fey inatuzugukey fillke zugu fey ti Centro de Politicas Publicas fey ti chillkatuwe mew, kafey ta kimeltukey kake zugu tüfachi chillkatuwe mew.\\nKimeltukey chillkatun ti Academia Diplomática Andrés Bello Chile txokiñ mapu mew zitulelu, ka fey küzawkey fillke zugu ti chillaktuwe mew Universidad Católica de Valparaíso, Austral de Chile, del Desarrollo, Finis Terrae ka fey Universidad de Los Andes. Marzo chi küyen konchi epu waranka mari ka junio chi küyen ti epu waranka mari kiñe txipantu mew fey ta kellulefuy ta Asuntos Indígenas del Ministerio Secretaría General de la Presidencia chi zugu ga ti. Fanten mew ta kompañ gey fey ti txokiñ mew Sebastian Donoso y Asaociados pigechi, fey tac hi txokiñ mew ta inatuzugukey fillke zugu Asuntos Indigenas pigechi zugu, kafey pul of, ka mogel che mew.\\nFanten mew ta gülamtufe gey ti Instituto Nacional de Derechos Humanos, fey ta üytürkey ti ñizolkülechi Sebastian Piñera, llituniefi epu konchi junio küyen mew epu waranka mari aylla txipantu fey puway ñi küzawun ta epu konchi julio chi küyen fey ti epu waranka epu mari kechu chi txipantu mew.","num_words":249,"character_repetition_ratio":0.076,"word_repetition_ratio":0.0,"special_characters_ratio":0.172,"stopwords_ratio":0.245,"flagged_words_ratio":0.0,"lang_id_score":0.998,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Wekimün Chilkatuwe - Afmatungey Wekimün Chilkatuwe ñi konkülen ti IX Congreso Chileno de Antropología mew\\nTaiñ pu trür\\nTaiñ pu wichawün\\nTaiñ pu chillkatufe\\nChew tañi kimkimtupeyem\\nEducación Intercultural y Desarrollo Sustentable\\nSalud Intercultural y Desarrollo Sustentable\\nGüyeltukunge Wekimün mew\\nAdümelün Chumuechi Dewmangeken Williche Iyael\\nItro Fill Dungu\\nAmul dunguPüroyektoTaiñ pu trürTaiñ pu wichawünKiñewüncheChilkatuwe rukaTaiñ pu chillkatufeChew tañi kimkimtupeyemPu PürogüramaEducación Intercultural y Desarrollo SustentableSalud Intercultural y Desarrollo SustentableGüyeltukunge Wekimün mewKursoAdümelün Chumuechi Dewmangeken Williche IyaelWe DunguItro Fill DunguAdentunPengelupeyemMütrümuwaiñ\\nKimfinge ta chem nütram tañi mülen Wekimün mew!.\\nAfmatungey Wekimün Chilkatuwe ñi konkülen ti IX Congreso Chileno de Antropología mew\\nTüfachi Püroyekto ta Epuñpüle Kimeltuwün yempüramnielu ti Konsejatu Chafün Williche Chilwe pengelkunuy fillke ad mew ti Wentru ka domo epuñpüle ñi faliltuwün, ka femuechi ñi nieam küme chilkatun ka küme mongen dungu pu Williche Chilwe mapu mew.\\nKiñe füta küme nütram mew adkunungey ti epuñpüle nütramkawün dungu mew, tañi pepi küme Chilkatuafel ka tañi küme mongen nieafel ti Chilwe mapu mew, we ula niewma pu adümchefe Wekimün mew küdawkelu, tüfachi IX Congreso Chileno de Antropologia yempüramngelu Castro waria mew.\\nTüfachi trawün, yempüramngey 9 ka 14 konchi enero küyen ta 2017 mew, trawüli fillke kimngechi dungu konkülelu pewuntu rakiduam dungu mew ka chumuechi ñi küme yeniengeken ti antropologia kimün mew, leliniengen mew latinoamerikano dungu mew, ka chumuechi küdawniengen mew müleyechi machulla mew fill antü wengentu dungu mülekelu.\\nTunte tañi mülewma tüfachi trawün chuchi ta unelelu fey may ta ti direktor akademico ta Wekimün Chilkatuwe, Manuel Muñoz Millalonko, pengelkunuy ti simposio N33 pingelu “Epuñpüle nütramkawün ka nien ta kimeltungeal, nien ta küme mongenngeal ka nien ti mapunieal Chilwe mapu mew”, tukukunulu fillke nütram “Ti epuñpüle dungu ñi küdaw femuechi tañi rüf yempüramngeal ti yamuwün che mew ka ti chilkatun dungu mew”, fey may ta ti abogada Ana María Olivera; “Konküleam chilkatun dungu mew epuñpüle yamuwun dungu mew wentru ka domo tüfachi Konsejatu Chafün Williche Chilwe”, ti antropologa Soledad Naranjo; “Epuñpüle Kimeltuwün kiñe rüpü chew ta kuñiwtukuniengeal ka yafütunengeal ti patrimonio biokultural Williche”, ta ingeniero forestal Pablo Aránguiz, ka “Epuñ püle küme mongen: pengeltufe chengeam küme mongen dungu mew”, ti antropologo Manuel Muñoz Millalonko.\\nKa femuechi, tüfachi simposio mew, ti colíder del proyecto Dra. Kate Tilleczek, el Dr. Ron Srigley, ka ti Adümchefe Williche kewün Wekimün mew küdawkelu, Cristian Sandoval, pengelkunuyngün fillke nütram “Wekimün ñi yempuramngeken dungu: adümngeafel ti interculturalidad wallpatu dungu mew” ka “¿Wekeche antropologo? Epuñpüle Kimeltuwün pu wekeche mew”.\\nManuel Muñoz, falitufi ti trawün ka feypikunuy tüfachi trokintu adümchefe, kiñewün küdawkülen mew mishawfiyiñ reke fillke kimün dungu Wekimün mew femuechi leliningen mew chumlerpuel taiñ fillke mongen tüfachi Chile mew ka ti Chilwe mapu mew, chew ta ka mülewma ti pu Adümchefe U. de Valparaiso, U. Urbaniana ka pu inatufe (CEPAL), kimniefilu tañi chumlen fantepu ti fillke küpangechi kutranche dungu ti pu mapuche williche küpan ngelu”.\\nMuñoz Millalonko, trürkunuy, “chumlen wallpalechi mongen mew, kimkunungey ti fillke kimün Wekimün mew, unelu mew tañi yempüramnien tüfachi dungu, küme adkununiey fillke dungu konkülelu chilkatun dungu mew ka küme trürümngeafel doy küme mongen mew tañi nieafel pu williche küpangelu fillke ad mongen mew”.\\nKa inangechi, ti Adümchfe feypi “Wekimün ngen mo kiñe faliltufal dungu ka femuechi may faliltungey ti Williche kimün, fey mew may ta küme nüwküley tüfachi kimeltun dungu, ka femuechi adkununiengey küme rakiduam mew chumuechi ñi doy küme amulniengeal fantepu ti winka kimün mew, rüfdugun mew, yafüluwayiñ may kümeke newen mew taiñ küme yempüramnieal kom taiñ chilkatun dungu chuchi ta küdawkülelu tüfachi chilkatun dungu mew”.\\nTüfachi fillke nütramkawun dungu mew pengelkunulu Wekimün, ka mülewma kiñeke kelluntukulu tüfachi püroyekto mew, tüfa may pengelkunulu fillke nütram ti antropóloga Malva-Marina Pedrero (Epuñpüle küme mongen ñi politika dungu Chile mapu mew: ¿ Kiñe ad dungu tañi küme yeniengeafel itro fill yam dungu ta ti pu Williche küpan ngen mo?” ti antropologo italiano, Dr. Luca Pandolfi (“Midawünkechi subjetividad: kelluwün dungu ta antropologia Chilwe mapu mew”), ka ti Lawetuchefe Aníbal Vivaceta de la Fuente (“Wiñokimüwtun ka nütramkawtun ti Estado wengeltungel mew itro fill we dungu”).\\nmüley Twitter mew!\\n“Wekimün Chilkatuwe ruka ta küme amulniele ti kimeltun dungu ka antü ta doyeltungeay ta ñamnagnuam williche machulla”.\\nKiñe chilkatuwe ruka chew ta pu wekeche williche tuwün-ngelu ka tañi kom pu machulla.\\nAmul dunguPüroyektoKiñewüncheChilkatuwe rukaPu PürogüramaWe DunguItro Fill DunguMütrümuwaiñ","num_words":663,"character_repetition_ratio":0.067,"word_repetition_ratio":0.003,"special_characters_ratio":0.162,"stopwords_ratio":0.329,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chumngechi ayüwküleafuy tami pu che? | Mapudungun\\nPAPELTUAFUYMI abui abé acholi afrikáans akha alemán altaico aluro amárico armenio armenio occidental ateso atié aymara ayá azerí azerí (alfabeto cirílico) bashkir bassa de camerún bassa de liberia batak (simalungun) batako karo batako toba becol bete biak birmano bislama boulou caboverdiano camboyano cebuano chabacano changana (zimbabue) chichewa chiga chin haka chin tiddim chin zotung chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuvash cibemba cinamwanga cingalés citonga congo coreano criollo de las seychelles criollo de reunión criollo guadalupeño criollo guayanés criollo haitiano criollo inglés de Belice criollo mauriciano damara dangme danés dayaco engayú dehu diula duala dusún efik embunda endebele endebele de Zimbabue endonga endáu enzema español estonio ewé fanti finlandés fiyiano fon francés futunés oriental ga galés gitonga gokana griego guaraní guaraní boliviano guerzé gueré gun hausa herero hiligaynon hindi holandés hunsrik húngaro iban ibanag ibinda ibo ilocano indonesio inglés irlandés isoko italiano japonés javanés kabiye kachin kannada kaonde kayin sgaw kazajo kazajo (alfabeto árabe) khana kikamba kikongo kikuyu kiluba kimbundu kiniaruanda kipende kirguís kiribatiano kirundi kisi kisii kisonge kituba kpelle krío kurdo (alfabeto latino) kwangalí kwanyama kyangonde lahu lamba lambya lari lengua de señas argentina lengua de señas boliviana lengua de señas colombiana lengua de señas mexicana lengua de signos española lenguaje de señas americano lenguaje de señas angoleño lenguaje de señas birmano lenguaje de señas chino lenguaje de señas cubano lenguaje de señas de quebec lenguaje de señas finlandés lenguaje de señas indio lenguaje de señas indonesio lenguaje de señas italiano lenguaje de señas malasio lenguaje de señas nepalés lenguaje de señas portugués lenguaje de señas rumano lenguaje de señas tai lhukonzo lingala lituano lomue luganda lugbara lunda luo luvale macua malayo malayálam malgache maltés mam mambue-lungu mapudungun maratí maya mazahua mendé meru mizo mongol more navajo nengone nepalés ngäbere (o guaymí) nias noruego nyaneka nyungwe náhuatl del centro okpe oriyá oromo osético otetela pangasinán panjabí (escritura nasta’liq) pidgin (oeste de África) pidgin camerunés pidgin de las islas salomón pidgin nigeriano polaco ponapés portugués de Brasil portugués de Portugal quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de Tena quichua de santiago del estero rarotongués romaní de Macedonia (alfabeto cirílico) romaní de Serbia romaní de macedonia romaní del este de Eslovaquia romaní del norte de Grecia romaní del sur de Grecia ronga rumano runyankore ruso rutoro samoano sango sanguir sena sena senga (zambia) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai talian tamil tandroy tankarana tayik tetun dili tigriña tivo tojolabal tok pisin tongano tshiluba tsonga turco tuvaluano twi tártaro ucraniano uhobo umbundú urdu uruund uzbeko vezo vietnamita wallisiano waray-waray wichi wolaita xitshwa yacouba zandé zulú árabe ñanya ñemba\\nTami pu che ayüwküleafuy\\n1. Kiñe wentru ka kiñe domo petu kurewen-ngenole engu ley dungu mu, ¿trür müleafuy engu?\\nCHAW JEWBA elkünufi wünen kurewen (afkadiwen). Biblia feypi Jewba dewmafi tati wünen domo, fey “pengelelfi ti wentru”. Kidu rume ayüwi, feymu feypi: ‘¡Fey tüfa ta iñche ñi kuerpu niey ka iñche ñi foro niey!’ (Génesis 2:⁠22, 23). Femngechi, Chaw Ngünechen ñi duam mu, Adan Eva engu kurewen-ngeyngu. Famülke mu, Chaw Jewba petu ayüniey tüfa: petu ñi niewnon kiñe wentru kiñe domo engu, wüne wirintukuafi tañi kurewen-ngen ley dungu mu. Petu kurewen-ngenole ley dungu mu, ngelay ñi trür müleal engu.\\n2. Taiñ Fütra Chaw, ¿chumngechi ayüniey ñi feleal pu familia?\\n2 Taiñ Fütra Chaw ayüniey ñi ayüwküleal pu kurewen. Welu fentren che turpu ayüwkülelay tañi pu che engün. Fey, ¿chem kelluafeiñmu taiñ ayüwküleal ka küme yeniewal taiñ pu che engün? Biblia mu müley fentren kümeke ngülam taiñ kelluaetew (Luka 11:⁠28). Kafey kimeltueiñmu ñi chumngen Jewba ka Jesus, fey kom iñchiñ inayentufiliyiñ, ayüwünkechi müleaiñ (Efesio 5:⁠1, 2, TNM).\\nCHAW DIOS, ¿CHEM AYÜKEY ÑI FEMAL PU FÜTA?\\n3, 4. 1) Ti füta, ¿chumafi ñi domo? 2) ¿Chumngelu (chemu) duamfali ñi perdonawal ti kurewen?\\n3 Kom ñi femkeel mu, ti küme füta piwkeyeafi ka yamnieafi tañi domo. Femngechi pengeli Biblia (papeltunge Efesio 5:⁠25, 28, 29). Ti füta pengelelafi tañi domo ñi piwkeyefiel. Kafey ingkañpeafi ka kuydayafi. Weda pilayafi ka wülel-layafi.\\n4 Welulkawle kay ti domo, ¿chumafuy ti füta? Biblia feypifi pu wentru: ‘Piwkeyemün tamün domo’, fentekünulayaymün tamün piwkeyefiel, “ka wesa dungukelayafimün” (Kolosense 3:⁠19). Eymün, pu füta, longkontukuniemün tüfa: eymün ka welulkakeymün. Ayülmün perdonayaetew Chaw Jewba, duamfali perdonayafiel tamün domo (Matew 6:⁠12, 14, 15). Ti kurewen eluwle ñi wiñoduamtuwal, doy ayüwküleay.\\n5. Ti wentru, ¿chumngelu falintuafi tañi domo?\\n5 ‘Wentru falintupe tañi domo’ pi Jewba. Fey ti füta ramtuwafuy: ‘¿Chumafun ñi kelluafiel tañi domo?’. Feymu eluafi iyael ka takun. Kafey eluway ñi nütramkayafiel ka duamnieafiel ñi domo. Müna falin-ngey kom tüfa. Ti wentru femngechi kümelkanofile tañi domo, Jewba allkütuñmalayafeyew ñi llellipun (1 Pedro 3:⁠7). Taiñ Wenu Chaw doy falintukelafi ti wentru pu domo mew. Kidu falintukefi itrokom che ñi piwkeyeetew, ineyngepe rume.\\n6. Tati füta ka ñi domo kiñengetuy müten. Feymu, ¿chumay engu?\\n6 Jesus feypi tati füta ka ñi domo “epu che reke felewetulay engu. Kiñengetuy müten”, pi (Matew 19:⁠6). Feymu, ¿chumay engu? Tati kurewen ñiwaluwlayay (Proverbios 5:⁠15-21; Ebrew 13:⁠4). Kafey epuñpüle eluwayngu chem ñi duamnieel kudumuwün dungu mew. Ti wentru kam ti domo re rakiduamlayay kidu ñi duamnieel müten tüfachi dungu mu (1 Korintio 7:⁠3-5, TNM). Biblia ka feypi: ‘Chumngechi ta kiñe wentru piwkeyeniey kidu ñi kuerpu, ka femngechi feley ñi piwkenieael kidu ñi domo’. Fey ka feypi: ‘Iney no rume üdekelay kidu ñi kuerpu, welu may ta elukefi iyael ka poyekefi’. Feymu duamfali ti wentru ñi piwkeyeafiel ka kuydayafiel tañi domo. Ti domo doy ñi duamnieel fey ta piwkeyeaetew ka poyeaetew tañi füta (Efesio 5:⁠28, 29).\\nCHAW DIOS, ¿CHEM AYÜKEY ÑI FEMAL PU DOMO?\\n7. ¿Chumngelu duamfali ñi müleal kiñe longkolelu ti familia mew?\\n7 Kom familia mew duamfali ñi müleal kiñe longkolelu. ¿Chumngelu? Ñi adnieafiel kom pu koneltulelu familia mu, femngechi ñi femal engün tañi elfalkünuletew Chaw Jewba. Feymu Biblia feypiley: ‘Kristo longkoley ta kom wentru mew, fey kiñe wentru kay longkoley kidu ñi domo mew, fey ka femngechi Ngünechen longkoley ta Cristo mew’ (1 Korintio 11:⁠3).\\n8. Tati domo, ¿chumngechi pengelkey ñi rume yamniefiel tañi füta?\\n8 Biblia feypiley: ‘Ti domo yamniepe tañi füta itrokom dungu mew’ (Efesio 5:⁠33). Kom pu füta welulkakeyngün. Welu kidu dullile ñi chumal, tañi domo kelluntukuafi küme duam mu. Femle tüfa, kom tañi pu che kümelkaleay (1 Pedro 3:⁠1-6). Welu ti füta serfinofile ta Jewba, ¿chumafuy ti domo? Ka rume yamnieafi tañi wentru. Feymu Biblia feypi: “Eymün pu domo, eluwkülemün tamün ngünenieaetew tamün füta, femngechi, inanienofule engün tati werkün dungu, tamün kümeke femken mew rulpayafuymün ñi feyenturpual engün, chem ñi feypingenoel rume, ngüneduamlu am engün tamün lif femken fentren yamün mu” (1 Pedro 3:⁠1, 2, TNM). Feymu ti domo inafile Biblia tañi ngülam, tañi füta ngüneduamay chumngelu tañi domo fente falintukefi ñi feyentun, fey yamüñmayafi tañi feyentun.\\n9. 1) Ti domo rakiduamnole tañi wentru reke, ¿chumafuy? 2) Tito 2:⁠4, 5, ¿chem küme ngülam pengeli ñi inayafiel pu domo?\\n9 Ti domo rakiduamnole tañi wentru reke, ¿chumafuy? Yamün mew feypiafi chem ñi rakiduamken. Tüfa ñi femün Sara, Abraam ñi domo. Abraam ayülafuy Sara ñi feypin, welu Jewba feypieyew: “Femaymi itrokom tami feypietew ta Sara” (Génesis 21:⁠9-12). Ti wentru ñi dulliel kiñewkülele Biblia ñi feypin mu, ti domo müley ñi kelluntukual (Hecho 5:⁠29; Efesio 5:⁠24). Kafey ti küme domo kuydakefi tañi pu che (papeltunge Tito 2:⁠4, 5). Fey tañi füta ka tañi pu püñeñ ngüneduamfile ñi küme femken ti domo, doy piwkeyeafi ka yamnieafi engün (Proverbios 31:⁠10, 28).\\nSara, ¿chem dungu mu inayentufali?\\n10. Biblia ñi feypin mu, ¿püntüwafuy ti kurewen? Ka, ¿wüdawafuy ley dungu mu, fey ñi kurewen-ngewenoal?\\n10 Kiñeke kurewen müchay müten eluwkey ñi püntüwal kam wüdawal. ¿Kümey ta tüfa? Biblia feypi kümeafuy ñi püntüwnoal ti kurewen (1 Korintio 7:⁠10, 11, TNM). Welu kiñeke kurewen dulliafuy ñi püntüwal (trür mülewelay ruka mu, welu petu kurewen-ngeyngu ley dungu mu). Tami kimal chem dungu mu püntüwafuy, inaduamnge ti lifru “Rumel mülemün ta Ngünechen ñi piwkeyechen mew”, pagina 251-253. Welu niewlu kiñe domo kiñe wentru engu, ¿wüdawafuy ley dungu mu, fey ñi kurewen-ngewenoal? Biblia feypi ti kurewen femafuy tüfa kiñe dungu mew müten: ti wentru kam ti domo ñiwale (Matew 19:⁠9).\\nCHAW DIOS, ¿CHEM AYÜKEY ÑI FEMAL PU CHAW KA PU ÑUKE?\\nFamilia mu, kom iñchiñ inayentuafuiñ ñi femken Jesus.\\n11. Doy may, ¿chem duamniey pu pichikeche?\\n11 Eymün pu chaw ka ñuke, trür mülemün tamün pichikeche engün kom tiempo tamün nieafel. Kidu engün duamniey tüfa. Welu doy may, pu pichikeche duamniey tamün kimeltuafiel Jewba mew (Deuteronomio 6:⁠4-9).\\n12. Eymün pu chaw ka pu ñuke, ¿chumafuymün ñi ingkañpeafiel tamün pu pichikeche?\\n12 Weküfü ngüneniey tüfachi Mapu, feymu doyelküley ti wedake dungu. Kiñeke che küpa wedalkakefingün taiñ pichikeche. Kiñeke küpa nüntukakefingün, malütukefingün, kam femkefingün kake podngechi dungu. Feymu pu chaw, ngülamtufimün tamün pu pichikeche ñi kuñiwtukuwal, ka kimeltufimün ñi ingkañpewal. Kiñeke chaw ka ñuke küdawtukeyngün ñi nütramkayal tüfa. Welu yafüluwmün, ingkañpefimün tamün pichikeche (1 Pedro 5:⁠8). *\\n13. Pu chaw ka ñuke, ¿chumngechi kimeltuafuy tañi pichikeche?\\n13 Kafey duamfali pu chaw ka ñuke ñi kimeltuafiel tañi pichikeche ñi küme femal. Eymi kay, ¿chumngechi kimeltuafuymi? Tami pu pichikeche duamniey ñi norümngeal, welu femülmi tüfa kutrankakelayafimi (Jeremías 30:⁠11). Illkulelmi, tami feypin mu allfülafuymi tami pichikeche ñi piwke, kiñe fütra kuchillu mu reke. Eymi küpa femkelaymi tüfa. Feymu doy kümeafuy ñi rupayal tami illkun, fey tami norümafiel (Proverbios 12:⁠18). Kafey kimeltuafimi chumngelu duamfali ñi feyentual engün (Efesio 6:⁠4; Ebrew 12:⁠9-11; inaduamnge ti kimelün dungu 28).\\nCHAW DIOS, ¿CHEM AYÜKEY ÑI FEMAL PU PICHIKECHE KA WECHEKECHE?\\n14, 15. Pu pichikeche ka wechekeche, ¿chumngelu müley ñi feyentuafiel tañi fütakeche?\\n14 Küdawngefulu rume, Jesus rumel feyentukefuy tañi Wenu Chaw (Luka 22:⁠42; Juan 8:⁠28, 29). Ka femngechi, Chaw Jewba ayükey pu pichikeche ka wechekeche ñi feyentuafiel tañi chaw ka ñuke (Efesio 6:⁠1-3).\\n15 Kiñeke mu küdawngeafuy feyentuafiel tami fütakeche. Welu longkontukunge tüfa: feyentufilmi engu, Jewba, tami chaw ka tami ñuke ayüwküleay (Proverbios 1:⁠8; 6:⁠20; 23:⁠22-25). *\\nNgüchaltukungelu pu pichikeche ka wechekeche, ¿chumafuy ñi weda femnoal?\\n16. 1) Weküfü, ¿chem dungu mu küpa welulkakeeymu? 2) ¿Chumngelu fente falin-ngey tami weniyeafiel pu poyekefilu ta Jewba?\\n16 Tami pu weni kam kakelu wechekeche ngüchaltukuafeymu tami weda femal. Fey küdawtuafuymi tami femnoal. Weküfü kimniey tüfa, feymu küpa welulkakeeymu tüfachi dungu mu. Femngechi rupay Dina, Jakob tañi ñawe. Tañi pu weni poyekelafingün ta Jewba. Feymu Dina ka tañi pu che fentren wedake dungu mu rupayngün (Génesis 34:⁠1, 2). Kafey tami pu weni poyenofile ta Jewba, ngüchaltukuafeymu engün tami femal Jewba ñi ayükenoel. Femngechi femülmi, rume kutrantupiwkeaymi. Kafey Jewba ka tami pu che weñangküay (Proverbios 17:⁠21, 25). Feymu fente falin-ngey tami weniyeafiel pu poyekefilu ta Jewba (1 Korintio 15:⁠33).\\n17. Familia mu, ¿chumaiñ kiduke iñchiñ?\\n17 Familia mu, kom iñchiñ inafiliyiñ Chaw Ngünechen ñi ngülam, fey kümelkaleaiñ. Feymu, eymün pu füta, piwkeyefimün tamün domo, ka kom tamün femken mu pengelmün tamün poyefiel. Eymün pu domo, yamniefimün tamün füta, kelluntukufimün ñi dulliel, ka inafimün ñi femken tati domo wirikonkülelu Proverbios 31:⁠10-31. Eymün pu chaw ka pu ñuke, kimeltuafimün tamün pichikeche ñi piwkeyeafiel ta Chaw Dios (Proverbios 22:⁠6). Eymün pu ngen familia, kim adniefimün tamün pu che (1 Timotew 3:⁠4, 5; 5:⁠8). Ka eymün pu pichikeche ka wechekeche, allkütuafimün tamün fütakeche (Kolosense 3:⁠20). Kafey longkontukuaiñ tüfa: kom iñchiñ welulkakeiñ. Feymu ñom piwkengeaiñ ka ‘wiñoduamtuen’ piwaiñ welukentu. Feley llemay, Biblia mu Jewba ngülamtukeeiñmu kiduke iñchiñ.\\n^ parr. 12 Doy kimal chumngechi ingkañpeafiel tami pichikeche, ngüneduamafuymi tati 32 chillkatun, ti lifru Aprendamos del Gran Maestro, ñi entukeel pu Dungukelu Iney Ngen Jewba.\\n^ parr. 15 Ti chaw kam ñuke feypifile tañi fotüm, ñawe kam püñeñ ñi femal kiñe dungu, welu tüfa kiñewkülenole Biblia ñi ngülam mu, fey ngelay ñi feyentuafiel (Hecho 5:⁠29).\\n1: JEWBA ELKÜNUY TATI FAMILIA\\n‘Kümelay tañi kiduleal ta wentru. Dewmalelafiñ kiñe kompañ ñi kellungeal ta kidu’ (Génesis 2:⁠18).\\nJewba elkünuy wünen familia.\\nEfesio 5:⁠1, 2, TNM\\nÑi ayüwküleal tami pu che, duamfali inayentuafiel ta Jewba ka Jesus.\\n2: BIBLIA ÑI NGÜLAM KELLUKEFI TI FÜTA KA TI DOMO\\n‘Kake kiñeke eymün piwkeyepe kidu ñi domo, [...] fey ti domo kay yamniepe tañi füta itrokom dungu mew’ (Efesio 5:⁠33).\\nTi kurewen, ¿chumngechi müley ñi yeniewal?\\nTi füta longkoley tañi familia mu. Kidu piwkeyeafi tañi domo, fey ti domo kelluntukuaeyew ñi dulliel.\\nKolosense 3:⁠19; 1 Pedro 3:⁠4\\nMüley ñi piwkeyewal ka duamniewal.\\n1 Pedro 3:⁠1, 2, 7, TNM\\nDuamfali ñi epuñpüle yamuwal ka sakiwal ti kurewen.\\n1 Timotew 5:⁠8; Tito 2:⁠4, 5\\nTi füta eluafi tañi pu che ñi duamnieel. Tati domo kuydayafi tañi pu che.\\n3: BIBLIA ÑI NGÜLAM KELLUKEFI PU CHAW KA ÑUKE\\n“Wesa dungukelayaymün tamün pu fotüm kam ñawe, welu küme tremümafimün ka kimeltuafimün ñi poyeafiel ta Ñidol” (Efesio 6:⁠4).\\n¿Chem duamfali ñi femal ti chaw ka ti ñuke?\\nDeuteronomio 6:⁠4-9; Proverbios 22:⁠6\\nElantükünunge kimeltuafiel tami pichikeche Jewba ñi dungu. Petu pichikale engün kam doy tremle, ñochi duam mu kelluafimi ñi weniyeafiel ta Jewba.\\nKiñeke che küpa nüntukakefingün pu pichikeche, malütukefingün, kam femkefingün kake podngechi dungu. Feymu kimeltufinge ñi ingkañpewal.\\nJeremías 30:⁠11; Ebrew 12:⁠9-11\\nTami pu pichikeche duamniey ñi norümngeal, welu femülmi tüfa kutrankakelayafimi.\\n4: BIBLIA ÑI NGÜLAM KELLUKEFI PU PICHIKECHE KA WECHEKECHE\\n‘Pu wechekeche, feyentuafimün tamün fütakeche’ (Efesio 6:⁠1).\\n¿Chumngelu (chemu) duamfali feyentuafiel tami chaw ka ñuke?\\nProverbios 23:⁠22-25; Kolosense 3:⁠20\\nFeyentufilmi tami chaw ka tami ñuke, kidu engu ka Chaw Jewba ayüwküleay.\\n1 Korintio 15:⁠33\\nWeniyeafimi pu poyekefilu ta Jewba. Kidu engün kelluaeymu tami femal kümeke dungu.\\nEpu küdawngenochi ramtun müley, kelluaymu tamu kurewen-ngen.\\nPoyefinge ta Jewba tami reñma engün\\n¿Chumngechi ayüwküleafuy tami reñma ñi poyeafiel Jewba?","num_words":2124,"character_repetition_ratio":0.054,"word_repetition_ratio":0.0,"special_characters_ratio":0.212,"stopwords_ratio":0.266,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Biblia ñi rupan dungu, ¿chem feypi 1914 tripantu mu? | Fillke ramtun Biblia mu\\nPAPELTUAFUYMI afrikáans albanés alemán amárico armenio azerí azerí (alfabeto cirílico) birmano bislama búlgaro cebuano checo chichewa chino mandarín (simplificado) chino mandarín (tradicional) chitonga cibemba cingalés coreano croata danés enzema eslovaco esloveno español estonio ewé finlandés francés ga georgiano griego hausa hebreo hiligaynon hindi holandés húngaro ilocano indonesio inglés italiano japonés kaonde kiniaruanda kirguís kirundi lingala lituano macedonio malgache maltés mapudungun noruego polaco portugués rumano ruso sena serbio serbio (alfabeto latino) sesoto de Lesoto setsuana shona suajili sueco tagalo tai tamil telugu tsonga turco tártaro ucraniano vietnamita xhosa yoruba zulú árabe\\nBiblia ñi rupan dungu, ¿chem feypi 1914 tripantu mu?\\nBiblia ñi rupan dungu pengeli Ngünechen ñi Ngünenien elkünungey wenu mapu 1914 tripantu mu. Femngechi kimfalkünuy ti pelon dungu mülelu Daniel kapitulo 4 mu.\\n¿Chem pengeli ti pelon dungu? Chaw Ngünechen elufi ti longko ülmen Nafukodonosor tuwlu Babilonia mu kiñe pelon dungu pewma mu, fey pefi kiñe fütra anümka katrüngelu, welu ñi mutrung choyülayafuy. Fey afle ti “regle medin antü”, ti anümka wiño choyütuafuy (Daniel 4:1, 10-16).\\nChumngechi wüne wechurpuy ti pelon dungu. Ti fütra anümka adentuley tati longko ülmen Nafukodonosor, wedwedkünuwlu ka longko ülmenkülewenolu katrüngey reke. Regle tripantu mu wedwedkülerkefuy. Af mew, Chaw Dios eluñmay ñi wedwedkülewenoal, ka Nafukodonosor kimürpuy Chaw Ngünechen ñi ngünenieel ka wiño longko ülmenkületuy (Daniel 4:20-22, 25, 34-36).\\nTi pelon dungu doy wechurpumekey famülke mu. Ngüneduamaiñ tüfachi pelon dungu: “Fey tati pu che ñi kimürpual engün ti Alüpüralelu Longko Ülmenküley pu che ñi ngünenien mu, ka kidu elufi pu che tañi dulliel, ka longko ülmenkünufi tati doy ñom piwkengelu pu che mew” (Daniel 4:17). Chaw Dios, ¿longko ülmenkünufi ta Nafukodonosor mallmangelu rume? Femlay tati. Doy may, Ngünechen dew kimfalkünulelfi kiñe pewma mu ñi longko ülmenkünunoafiel kidu ka chem wentru ñi ngünenien no rume. Fey Chaw Ngünechen “elkünuay kiñe ngünenien, chumkawnorume apümkangelayay” (Daniel 2:31-44).\\nKuyfi mu, Chaw Ngünechen elkünuy kiñe ngünenien tañi pengelal ñi longko ülmenkülen Mapu mu: ti pu israelche. Welu ti pu longko ülmen famentufilu am ta Ngünechen, kidu eluñmay Israel ñi ngünenien ñi apümkangeal, ka feypikünuy ñi longko ülmenkünuafiel kiñe che ley dungu mu ngen-ngelu ñi ngünenieal (Ezequiel 21:25-27). Biblia kimfalkünuy ta Jesus ngen-ngey ñi longko ülmenküleal Chaw Ngünechen ñi Ngünenien mu, fey apümkangelayay (Luka 1:30-33). Ka chumngechi feypikünungey, Jesus “ñom piwkengelu” am trürlay ta Nafukodonosor mu (Matew 11:29).\\nTi anümka feypingelu Daniel kapitulo 4 mu, ¿chem adentuley? Biblia mu, kiñeke rupa tati anümka adentukünukey tati ngünenien (Ezequiel 17:22-24; 31:2-5). Ti pelon dungu Daniel kapitulo 4 doy wechurpumekelu famülke mu, fey tati fütra anümka adentukünuy Chaw Ngünechen ñi Ngünenien.\\nTi anümka ñi katrüngeel, ¿chem adentukünukey? Chumngechi peiñ nga, ti anümka katrütungelu adentuley Nafukodonosor ñi katrütungeel tañi longko ülmen-ngen. Ka femngechi adentuley ñi katrütungeel Chaw Ngünechen ñi Ngünenien Mapu mu. Tüfa rupay Nafukodonosor apümkafilu Jerusalen, feychi waria mu ngüneniekefuy pu longko ülmen Israel mu tuwlu. Tüfachi pu longko ülmen anülekefuy “Jewba ñi ülmen wangku mu”, tüfa feypi dungukefuyngün Chaw Ngünechen ñi üy mu (1 Crónicas 29:23).\\n¿Chem adentuley tati “regle medin antü? Adentuley Chaw Ngünechen ñi eluñmafiel pu wentru ñi ngünenien ñi longko ülmen-ngeal Mapu mu ka katrütunoaetew Chaw Dios ñi Ngünenien. Feychi medin antü koni octubre küyen 607 tripantu mu petu ñi mülenon Jesus (p.m.j.), tüfa rupay pu babiloniache apümkafilu Jerusalen, chumngechi pengeli Biblia ñi rupan dungu (2 Reyes 25:1, 8-10). *\\n¿Tunteñmayay feychi “regle medin antü”? Tüfachi regle tripantu puwlay Nafukodonosor ñi rupan reke. Ñi kimal tüfa, ngüneduamaiñ Jesus ñi feypin: “Itrokom trokiñ mapu mew fey ti pu judiu tuwünngenolu wilukonpuay ka fill wesa dungu femay ta Jerusalen waria mew, fey puwle wüla ti tripantu tañi fentepu legtukünulngeel [itrokom trokiñ mapu mu]” (Luka 21:24). Chumngechi peiñ tüfachi pelon dungu mu, Chaw Ngünechen eluñmay pu trokiñke mapu fill weda dungu femal tañi Ngünenien mu, feychi “tripantu tañi fentepu legtukünulngeel [itrokom trokiñ mapu mu]”. Feychi medin antü trürngey ti “regle medin antü” ñi feypiel Daniel kapitulo 4. Feymu Jesus feypikünulu tüfa, tati “regle medin antü” petu aflay.\\nTati Biblia kellukeeiñmu taiñ kimal tunteñmayay tüfachi “regle medin antü” ñi feypikünungeel. Wüne, feypi küla medin antü ka rangiñ, fey ta 1.260 antü. Feymu, “regle medin antü” (epu rume 1.260 antü) fey ta 2.520 antü (Apokalipsi 12:6, 14). Ka Biblia ñi pelon dungu mu ngüneduamaiñ kiñe werkün dungu: “Kiñe antü kiñe tripantukünungey” (Números 14:34; Ezequiel 4:6). Feymu tüfachi werkün dungu mu rakiliyiñ 2.520 antü puwaiñ 2.520 tripantu. Feymu, ti “regle medin antü” afpuy octubre küyen 1914 tripantu mu.\\n^ parr. 10 Tati inalechi chillkatun küme pengeli chumngechi pu babiloniache apümkakefi Jerusalen 607 tripantu p.m.j.: “¿Cuándo fue destruida Jerusalén? (Primera parte)”, La Atalaya 1 octubre küyen mu 2011 tripantu, pagina 26 puwlu 31, ka “¿Cuándo fue destruida Jerusalén? (Segunda parte)”, La Atalaya 1 noviembre küyen mu 2011 tripantu, pagina 22 puwlu 28.\\nTati Biblia Chaw Ngünechen ñi Ngünenien Fillke ramtun Biblia mu","num_words":742,"character_repetition_ratio":0.096,"word_repetition_ratio":0.0,"special_characters_ratio":0.213,"stopwords_ratio":0.283,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Pu che ñi mongen: Fentren rupa mu pefiyu Chaw Ngünechen tañi fütra fürenechen | Douglas Guest\\nFentren rupa mu pefiyu Chaw Ngünechen tañi fütra fürenechen\\nÑi feypiel Douglas Guest\\nTAÑI chaw Artur, petu wechengelu, rume piwkeyefi ta Chaw Ngünechen, feymu ayüfuy pastorngeal pu evangeliko mu. Welu rakiduamwelay tüfa papeltufiel kiñeke papil ñi niekefel pu Chillkatukelu Biblia, ka trawüluwlu kidu engün mew. Ti tripantu 1914 mu, tañi chaw fawtisawi nielu 17 tripantu. Petu rupalu ti Wünen Fütra Weychan kom wall Mapu püle, werküngey ñi koneltual pu militar mu, welu kidu küpa weychalay. Feymu püresuntukungey 10 küyen mu kiñe karsel mülelu Kingston waria mu, Ontario, Canada mapu mu. Dew neykümentungelu, fey eluwi ñi wüneleal amuldungun mu.\\nTañi chaw 1926 tripantu mu niewi Hazel Wilkinson engu. Kidu tañi ñuke kimürpuy ti rüf dungu 1908 tripantu mu. Iñche choyüngen 24 konchi abril 1931 tripantu mew. Tañi pu chaw meli yall nieyngu, iñche tati epungelu. Tañi chaw yamniekefuy ka piwkeyekefuy tati Biblia, ka kimeltueiñmew ñi ka femngechi femal. Doyümkefuiñ taiñ mongen mu ñi poyefiel ta Jewba. Tañi pu che iñchiñ fill ruka püle amuldungukefuiñ (Hecho 20:20).\\nTAÑI CHAW REKE, KONELTULAN POLITIKO DUNGU MU KA WÜNELEKEFUN TI AMULDUNGUN MU\\nTati Epungechi Fütra Weychan kom wall Mapu püle koni 1939 tripantu mu. Fey ti küpalechi tripantu mu, pu Dungukelu Iney Ngen Jewba ñi küdaw katrütungey Canada mapu mew. Tati pu koneltulu chillkatuwe ruka mu mülefuy ñi poyeafiel ti bandera ka ülkantual ti himno nacional tati katrüntuku mu. Tañi lamngen Doroti ka iñche eluñmangekefuyu ñi tripayal petu ñi femngekefel tüfa. Welu kiñe antü, tañi kimeltufe küpa yewelkaenew, ‘llükanche’ pienew. Fey aflu ti antü, fentren tañi kompañ chaftuenew ka ütrüfnakümenew. Welu tüfa yafültukuenew ñi “doy müngeltuafiel [inanieafiel] ta Ngünechen ta che mew” (Hecho 5:29).\\nJulio 1942 tripantu mew, nielu 11 tripantu, fawtisangen chew ñi ngülümngeel ko lelfün mew. Müna ayüwülkefenew wüneleal ti amuldungun mu tati vakasion chillkatuwe ruka mu. Famülke mu, pu wünelekelu amuldungun 50 ora mu kimngekey tüfa. Kiñe rupa küla weni iñchiñ amuldungumeiñ Ontario mapu mu pikun püle, üye mu kimeltufiyiñ tati pu mamülltufe.\\nKonlu 1 mayo 1949 tripantu mu, eluwün ñi wüneleal amuldungun mu fillke küyen mew. Fey wüla mangelngen ñi kellual tañi dewmangeal ti ngünenieelchi ruka Canada mapu mew, fey konün ti Fetel reñma üye mew. Elfalkünungen ñi küdawal chew ñi nentuwiringekem, fey mu kimeltungen ñi adümal ti makina femkelu tüfachi küdaw. Petu rakiduamtukuniefiñ fentren semana mu wünmalu ti küdaw mu ñi nentuwiringeal kiñe pichi papil inaduamlu chumngechi ñi kayñetungeel Jewba tañi pu che Canada mapu mew.\\nFey wüla, küdawün ti Trokiñche Adkünukelu ti Amuldungun. Fey elfalkünungen ñi nütramkayal tati pu wünelekelu amuldungun mu ayülu ñi amuldungumeal Quebec mapu mew, feychi mu mülefuy kiñe fütra kayñetun üye mew. Feymu nütramkafiñ kiñe lamngen Mary Zazula pingelu, tuwlu Edmonton, Alberta mapu mu. Tañi pu chaw koneltukefuyngu ti Iglesia Catolica Ortodoxa mu. Mary ka tañi wentru lamngen engu fentekünunolu tañi chillkatun Biblia mu, tañi pu chaw wemünentueyew ti ruka mu. Mary ka tañi lamngen fawtisawingu junio küyen mu 1951 tripantu mew, ka kayu küyen rupalu eluwingu ñi wüneleal tati amuldungun mu. Petu ñi nütramkafiel ta Mary, ngüneduamfiñ tañi fente piwkeyefiel ta Jewba. Feychi mu rakiduamün: ‘Müna kümeafuy niewal tüfachi domo engu’. Aylla küyen rupalu tayu kimuwün, niewiyu 30 konchi enero 1954 tripantu mu. Kiñe semana rupalu tayu mafün mu, mangelngeyu ñi pepikangeal, femngechi ñi witranmayafiel pu trawünche. Feymu tati küpachi epu tripantu mu, witranmakefiyu fillke trawünche Ontario pikun püle.\\nTati amuldungun küdaw tremürpuy kom wall Mapu mu, feymu duamfalngefuy doy peñi ka lamngen eluwkülelu ñi werküngeal ka mapu ñi amuldungual. Canada mew dew chaftufiyu ti wütrengechi pukem, ka tati pichike pülü tayu kodekeetew walüng mu, feymu ‘chem mapu rume müleafuyu’, rakiduamiyu. Amuyu ti chillkatun 27 Kalad pingechi Chillkatuwe mu, ka tripayu julio küyen 1956 tripantu mu. Fey meli küyen rupalu müten, mülerpuyu tayu we ruka mu: Brasil mapu.\\nWERKÜNGEYU ÑI AMULDUNGUAL BRASIL MEW\\nPuwlu Brasil mu, yafüluwiyu ñi kimal portugues kewün dungu. Wüne kimürpuyu chumngechi chaliafiel pu che, ka pichiñma mu pengelafiel kiñe chillka. Kiñe che ayüfule ñi doy kimal, kümefuy tayu pengelelafiel tati kümeke dungu ñi müleal Chaw Ngünechen ñi Ngünenien mu. Fey amuldungumeyu. We tripalu iñchiw, kimürpufiyu kiñe ñaña ayüfilu tayu nütramkan. Feymu papeltulelfiñ Apokalipsi 21:3, 4, fey ¡rupaduamün! Wimtulafun tati fütra are ka ti narfün mapu mu. Ti are müna wedalkakefenew.\\nWerküngeyu tayu amuldungual Campos pingechi waria mew. Famülke mu, ¡15 trawünche müley fey mu! Welu puwlu iñchiw, kiñe pichi trokiñche müten mülerkefuy, ka kiñe ruka chew ñi mülekefel meli lamngen werküngelu ñi amuldungual: Esther Tracy, Ramona Bauer, Luiza Schwarz, ka Lorraine Brookes (fewla Wallen pingey). Elfalkünungen tüfachi ruka mew ñi küchayafiel ti takun ka yeal mamüll chew ñi pepikangekem ti iyael. Kiñe lune antü, dewlu ti Chillkatun La Atalaya mu, Mary ürkütulefuy ti sillon mu, fey reküluwi ñi longko ti metrül mew petu nütramkalu iñchiw tayu rupan ti antü mew. Mary witrapüray, fey ¡triparumey kiñe filu ti metrül mew! Petu ñi langümnofiel, tüfachi filu rume pofolkaeiñmew.\\nRupalu kiñe tripantu tayu kimkantufiel portugues kewün dungu, elfalkünungen ñi witranmayafiel pu trawünche. Kiñeke mapu tayu amukefel, mülerkelafuy elektricidad. Umawtukefuyu mapu ruka mu, kafey kawellu ka karetela mu miyawkefuyu. Kiñe rupa, kiñe tren mew amuyu ñi amuldungual kiñe lof mu alü kamapulelu ti mawida mu. Alkilafiyu kiñe katrüntuku üye mu. Fetel werküeyumu 800 chillka ñi elelafiel tati pu che. Fentren rupa amukefuyu chew ñi akuken karta ñi yemeafiel kom tati chillka.\\nFentren lof Brasil mu, 1962 tripantu mew adkünungey ti Chillkatuwe ñi Pepikangeam pu Longkolelu ka Konakechi Kellukelu. Kayu küyen mew elfalkünungen ñi kimeltuchefengeal tüfakechi chillkatuwe mu, welu tañi domo amulay. Kimeltuchefengefun Manaos, Belen, Fortaleza, Recife, ka Salvador waria mew. Mülelu Manaos waria mu, adkünufiñ kiñe fütra trawün, kiñe fütra teatro mu chew ñi ülkantungekefel opera. Feychi mu müna mawüni, feymu lif ko mülerkelafuy, ka mülelafuy chew ñi imeal pu trawüluwlu. Fey kimeldungulelfiñ kiñe militar taiñ weda rupan. Kidu ayüwün mew adkünufi taiñ elungeal lif ko kom tati antü ñi puwün ti fütra trawün mew. Kafey werküfi kiñeke soltaw ñi elkünual epu fütrake tolto ruka, ñi pepikangeal ti iyael ka imeal pu che.\\nKamapulelu iñche, Mary amuldunguy chew ñi mülen negosio, pu küdawpalu küpayngün Portugal mapu mew faw Brasil mu ñi wewal fentren plata, feymu küpa ayülayngün ñi dungual Biblia mu. Tüfa müna ngañwadeleyew ta Mary, fey feypifi kiñeke tañi weni: “Chem mapu rume amuafun, welu Portugal mu, küpa amulan”. Welu pichiñma mu, llowiyu kiñe karta tayu mangeletew ñi amuldungual Portugal mu, chew katrütulelu ti amuldungun küdaw. ¡Mary afmatulewey! Welu llowiyu ti mangel, fey wiñamtuwiyu Portugal mapu mu.\\nTAYU ELFAL KÜDAW PORTUGAL MU\\nAgosto küyen 1964 tripantu mu, puwiyu Lisboa waria Portugal mu. Pu soltaw kutrankalkefingün taiñ pu peñi ka lamngen üye mu. Feymu ‘doy kümeafuy kintunoafiel pu Dungukelu Iney Ngen Jewba tüfa mew’ trokiwiyu. We puwlu iñchiw, kulliyu kiñe katrüntuku mu tayu umayal. Fey wüla nierpulu tayu documento ñi mülenagal Portugal mu, alkilafiyu kiñe ruka. Rupalu kechu küyen, kuñiwün-ngelafuy dunguafiel ta Fetel. ¡Müna ayüwiyu pepi amulu kiñe trawün mu!\\nPu Dungukelu Iney Ngen Jewba ñi küdaw katrütungefuy, feymu tati Trawünwe Ruka rakümngefuy, ka trawükefuiñ pu peñi ka lamngen ñi ruka mew. Pu soltaw ngüneduamkefuyngün pu ruka. Fentren taiñ pu peñi ka lamngen yengeyngün ti ruka mew chew ñi mülen pu soltaw ñi ramtukadungungeal. Tati pu soltaw kutrankawülfingün ka dikümtukufingün ñi feypial pu longkolelu ñi üy. Feymu taiñ ingkañpewal, pu peñi ka lamngen feypiwkelafuyngün tañi apellido, welu may tañi wünen üy müten.\\nPetu rakiduamtukuniefiyu tati 60 tripantu tayu küdawülkefiel ta Jewba\\nDoy küdawkefuiñ taiñ pu peñi ka lamngen ñi nierpual tati fillke papil ñi kelluaetew tañi newenküleal. Mary, kiñe makina mu wirintukukefuy kiñe papel mu ti chillka La Atalaya, ka fillke papil. Femngechi tüfachi papel mu, doy chillka dewmalelngeyngün tati pu peñi ka lamngen.\\nWINGKAÑMANGELU INGKAÑPEFIYIÑ TI AMULDUNGUN\\nJunio küyen 1966 tripantu mew, mülefuy kiñe falin juicio Lisboa waria mew. Tati pu 49 koneltulelu ti trawünche Feijó lof mu, dalluntukungeyngün ñi chaftufiel mu ti ley trawüluwlu kiñe che ñi ruka mu. Petu taiñ amunon ti juicio mu, ti abogado reke taiñ dalluntukuetew femfaluwün, femngechi ñi küme pepikawküleal engün. Welu wewlaiñ ti juicio mu, chumngechi taiñ trokifiel ñi rupayal. Pu 49 peñi ka lamngen püresuntukungeyngün, kiñeke 45 antü mew, ka kakelu doy kechu küyen mu puwafuy ñi püresuntukungen. Welu tüfachi juicio kelluy ñi püramyengeal ta Jewba. Petu rupalu ti juicio, taiñ abogado feypi Gamaliel tañi dungun mülelu Biblia mew (Hecho 5:33-39). Fey wüla pu periodista dunguyngün tüfachi juicio mew. Müna ayüwiyiñ taiñ abogado eluwlu ñi chillkatual ti Biblia ka trawüluwal iñchiñ mu.\\nDiciembre küyen 1966 tripantu mu, elfalkünungen ñi adkünual ti ngünenieelchi ruka, ka fentreñma mu küdawün ley dungu mu. Rume yafüluwiyiñ ñi pengelal ley dungu mu chumngelu ñi katrütungenoal pu Dungukelu Iney Ngen Jewba ñi küdaw Portugal mapu mew (Filipense 1:7). Konlu 18 diciembre 1974 tripantu mew, elkünungeiñ ti ley mu. Tati ngüneniechi ruka mew küpayngu taiñ peñi Nathan Knorr ka Frederick Franz ñi ayüwküleal iñchiñ mu kiñe afmatufal trawün Oporto ka Lisboa waria mu, fey mew 46.870 che trawüyngün.\\nJewba tañi duam mew amuldungungey tati pu che mülelu fillke wapi mu chew ñi dungungeel portugues: Azores, Cabo Verde, Madeira, ka Santo Tomé y Príncipe pingelu. Mülerpuy fentren Dungukelu Iney Ngen Jewba tüfakechi wapi mew, feymu duamfalngefuy kiñe doy fütra ngünieelchi ruka. Feymu dewmangelu, taiñ peñi Milton Henschel wüli kiñe wewpin ñi chalintukual tüfachi we ngünenieelchi ruka 13 konchi abril 1988 tripantu mew. Tüfa mew trawüyngün 45.522 peñi ka lamngen, ka 20 peñi ka lamngen werküngefulu ñi amuldungual Portugal mu, wiñotuyngün ñi müleal tüfachi falin trawün mu.\\nFALINKE DUNGU ENTUYU PU MANELFALNGECHI CHE MU\\nRupalu pu tripantu, Mary ka iñche fentren kümeke dungu kimürpufiyu ti pu manelfal peñi mu. Kiñe rupa iñche küdawün tañi peñi Theodore Jaracz engu, kidu witranmafilu taiñ ngünenieelchi ruka, fey kimürpun kiñe falin dungu. Feychi mu tati ngünenieelchi ruka mu rupay kiñe fütra weda dungu, ka ti trokiñche adkünukelu ti ngünenieelchi ruka müna newentukeyngün ñi küme elkünutuafiel. Welu weda duamingün tañi pepilnofel mu. Fey taiñ peñi Jaracz, yafültukueyew engün: “Fewla eluñmayafiyiñ ñi küdawal Jewba tañi newen”. Kafey turpu ngoymalayan kiñe dungu ñi feypiel taiñ peñi Franz, fentren tripantu kuyfi mu ngepulu Mary iñchiw Brooklyn mu. Fey iñchiw ka kakelu feypifiyiñ taiñ ngülamtuaetew, fey kidu feypieiñmew: “Kiñe dungu feypiwayiñ: kümeke kam wedake dungu rupalmün rume, elkünukilmün Chaw Ngünechen ñi adkünuelchi trokiñche Mapu mew. Tüfa müten femkey Jesus ñi werküfiel ñi femal tañi pu disipulu: ¡amuldungulelafiel pu che tati kümeke dungu küpalu Chaw Ngünechen ñi Ngünenien mu!”.\\nMüna ayüwküleyu tayu inafiel mu tüfachi ngülam. Kafey, petu rakiduamtukunieyu tati kümeke dungu tayu rupan witranmafilu fentren ngünenieelchi ruka kom wall Mapu mu. Femngechi pengelfiyu pu manelfal peñi ka lamngen tunte tayu falintufiel ñi küdaw, wechengelu kam füchangelu rume. Rumel yafültukukefiyiñ ñi amuleal tañi poyefiel ta Jewba.\\nFentren tripantu rupawyey, ka doy 80 tripantu nieyu. Mary rume kutranküley (2 Korintio 12:9). Welu tayu rupan wedake dungu mu, yafültukuñmaeyumu tayu mupiltun, ka kellueyumu ñi newenküleal tayu püntütripanoal Jewba mew. Rakiduamlu tayu poyefiel ta Jewba rupayechi tripantu mew, pefiyu Chaw Ngünechen tañi fütra fürenechen fentren rupa mu * (inaduamnge ti kimal dungu).\\n^ parr. 29 Petu ñi pepikangeel tüfachi chillka, taiñ manelfal peñi Douglas Guest lay 25 octubre küyen 2015 tripantu mu.","num_words":1754,"character_repetition_ratio":0.056,"word_repetition_ratio":0.0,"special_characters_ratio":0.189,"stopwords_ratio":0.342,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Efesio 4\\nKiñewkülen tati Küme Püllü mew\\n1 Feymew iñche, tañi püresulen mew Ñidol tañi duam, feypiwayiñ nor piwke mew tamün miyawael chumngechi feley ñi femael tüfey engün tañi dullietew ta Ngünechen. Feychi dungu mew dullingeymün ta eymün. 2 Ñom piwkengeaymün, ka chemchingeaymün, ngenoafeluwünngeaymün ka welukonke küme duamtuniewaymün ta piwkeyewün mew. 3 Rumel ayülemün tamün kiñewküleael, tati Lif Küme Püllü ñi kellun mew ka tamün dew elunieetewchi küme tüngün mew. 4 Müley ta kiñe kuerpu ka kiñe Püllü,\\nfeyta femngechi ta Ngünechen dullieymünmew ta kiñe maneluwün mew müten.\\n5 Kiñengey müten ta Ñidol,\\nkiñe mupiltun müten ka kiñe fawtismu müten.\\n6 Müley ta kiñe Ngünechen,\\nfey itrokom feyentulechi che ñi Chaw, kisu ngüneniefi kom tati mülelu,\\nka puwkintuniefi ta itrokom ka müley itrokom eymün mew.\\n7 Welu kake kiñeke iñchiñ Ngünechen ñi fürenechen mew llowiyiñ Cristo ñi wülelchi pepil, chumngechi kisu ñi ayüel. 8 Feymew tati Wirin Chillka feypiley:\\n“Püratuy ta wenu mapu,\\nfey püresuyetufi taiñ püresuniekefetew,\\nfey kisu elufi ñi pepil ti pu che.”* Salmo 68.18.\\n9 Fey ¿chem am tati “püratuy wenu mapu” pin? Tüfa ta feypin ürke kisu tañi wüne nagpan tüfachi nag mapu mew. 10 Fey tati nagpalu ka femngechi kisu müten tati püratulu doy alü wenu mew, femngechi ta kom tañi ngünenietuafiel ñi fütra pepiluwün mew. 11 Fey kisu ka müten dullifi kiñeke che tañi apostolngeael,† kiñeke tañi apostolngeael: Jesus ñi dullielchi mari epu wentru ka femngechi kiñeke küdawkelu Pablo reke; tüfa engün dullieyew ta Cristo. fey kakelu ñi pelon wentrungeael, fey kakelu kay ñi kimelael ti werkün montuluwün dungu, fey kakelu ñi pastorngeael ka kimeltufengeael. 12 Fey tüfa famngechi adkünufi kisu ñi pu che ñi ngenngeel mew tati poyetun küdaw ñi nieael engün, femngechi tañi kelluafiel ñi yafüluwküleael tati pu che feyentulelu ta Cristo mew. 13 Fey itrokom kiñewküleliyiñ wüla ta mupiltun mew ka femngechi taiñ küme kimafiel ta Ngünechen ñi Fotüm. Fey ta famngechi fente küme kim chengeaiñ ka doy amuleay taiñ küme kimün femngechi ta fente küme trüraiñ ta Cristo ñi lif mongen mew. 14 Pichikeche reke trürwelayaiñ. Tüfa engün müchayke kaletukey ñi rakiduam ka yengekey engün chem kake we kimeltun mew rume ka eluwkey kütu ñi ngünenkayaetew ti koyla ngünen niechi pu che tati miyawkelu welulkalechi rakiduam mew. 15 Welu may, feley taiñ dunguwael ti rüfngechi dungu küme piwkeyewün mew, taiñ doy fülkonael femngechi taiñ inayentuafiel ta Cristo, fey kisu longkoley tañi trokiñche mew. 16 Fey Cristo mew kom ñi trokiñche küme adüwküley engün. Ka küme welukonkechi kelluwkülekey, femngechi ñi küme amuleael engün ñi kiñewkülen ta piwkeyewün mew.\\nTi we mongen ta Cristo mew\\n17 Feymew llemay ta feypiwayiñ ka yefaldunguwayiñ ta Ñidol ñi üy mew: eymün tamün mongelewenoael chumngechi mongen niey tati pu che feyentulenolu Cristo mew, fey tüfa engün am mongelelu chumngechi ñi adnieetew ñi wesake rakiduam. 18 Fey engün ta trukurmaley reke ñi kimün. Kisu engün nielafi ti küme mongen küpalu ta Ngünechen mew, fey nienolu engün am tati küme kimün tañi wesa piwkengen mew engün. 19 Fey ñi wesa piwkengen mew engün, feymew wültukuwkey engün re wesake wimtun dungu mew, fey ñi miyawael chem wesa dungu mew rume. 20 Welu eymün dew feyentuymün ta Cristo, fey ngelay tamün miyawael tüfeychi wesake dungu mew, 21 rüf dungu mew am allkülu eymün Cristo ñi werken dungu ka adümfimün chumngechi mongen tamün nieael, chumngechi ñi feypilen Cristo tañi rüfngechi dungu. 22 Fey ñi chumngekefel tamün kuyfike mongen, famentufimün ka elkünutufimün tamün kuyfike tremyen wesake wimtun, tati kümenolu, ka ngünenkawkülelu ta kisu ñi illutukeelchi wesake dungu mew. 23 Eymün feley tamün nietuael we küme rakiduam tamün longko mew, ka tamün piwke mew. 24 Ka femngechi feley tamün nietuael we mongen tamün kuerpu mew, tati adkünuel chumngechi ñi ayüel ta Ngünechen, ka kimfalkelu ta kiñe nor mongen mew ka lif rakiduam mew, tati newentuwkülelu rüfngechi dungu mew.\\n25 Feymew llemay, doy koylatuwelayaymün, “welu may ta kake kiñeke dungupe ti rüf dungu kisu tañi chafche mew”,‡ Sakaria 8.16. fey kom iñchiñ am koneltulelu kiñe trokiñche mew müten.\\n26 “Fey lladkütuwülmün, yafkawkilmün”,§ Salmo 4.4 LXX. ka elukefilmün tañi kiñe kom antüael tamün lladken. 27 Eluwkilmün tamün ngünenkayaetew ta weküfü.\\n28 Tati weñekefulu, weñewekilpe; eluwpe tañi küdawael, tañi küme küdawael kisu tañi kuwü mew, femngechi nieay chem rume tañi eluafiel kütu ti fillaluwkülelu.\\n29 Nütramkakelayaymün ta wesake dungu, welu may feley tamün nütramyeael re kümeke dungu müten, femngechi tati allküyelu ñi ayüwmayael ñi femael kümeke dungu ka ñi llowael engün küme felen. 30 Weñangkülkefilmün Ngünechen tañi Lif Küme Püllü, kisu mew ta eymün markakünungeymün reke femngechi tamün kimngeael Ngünechen ñi ngenngelen ta eymün mew puwle ti antü tamün montulngeael.\\n31 Famentuafimün tamün piwke mew ti wesake rakiduam, ti wesake illutun, ti lladken, wirarün, ti wesake piwün, ka itrofill wesake dungu tati femkeel. 32 Küme piwkengeaymün ka welukonke kutranpiwkeyewaymün ka welukonkechi wiñoduamawaymün chumngechi ta Ngünechen wiñoduamaeymünmew ta Cristo mew.\\n*4:8 Salmo 68.18.\\n†4:11 kiñeke tañi apostolngeael: Jesus ñi dullielchi mari epu wentru ka femngechi kiñeke küdawkelu Pablo reke; tüfa engün dullieyew ta Cristo.\\n‡4:25 Sakaria 8.16.\\n§4:26 Salmo 4.4 LXX.","num_words":780,"character_repetition_ratio":0.058,"word_repetition_ratio":0.026,"special_characters_ratio":0.195,"stopwords_ratio":0.418,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Kristo ñi lan | Tati Biblia ka tañi werkün dungu\\nPAPELTUAFUYMI afrikáans albanés alemán amárico asamés azerí azerí (alfabeto cirílico) bajo alemán bashkir bassa de camerún batako toba becol bengalí birmano boulou búlgaro cabilé camboyano cebuano checo chichewa chino mandarín (simplificado) chino mandarín (tradicional) chitumbuka chiyao chol cingalés coreano criollo de las seychelles croata danés digor duala efik endonga eslovaco esloveno español estonio feroés finlandés francés fulbé de camerún georgiano griego groenlandés guaraní gujarati hebreo hiligaynon hindi hmong (blanco) holandés húngaro ilocano indonesio inglés irlandés islandés italiano japonés kayin sgaw kazajo kekchí kiniaruanda kirguís kirundi konkani (alfabeto devanagari) konkani (alfabeto latino) kurdo (alfabeto árabe) kurdo kurmanyí del Cáucaso kwanyama lao lengua de señas argentina lengua de señas colombiana lengua de señas ecuatoriana lengua de señas mexicana lengua de señas venezolana lengua de signos española lenguaje de señas americano lenguaje de señas australiano lenguaje de señas brasileño lenguaje de señas británico lenguaje de señas checo lenguaje de señas chino lenguaje de señas coreano lenguaje de señas cubano lenguaje de señas de quebec lenguaje de señas estonio lenguaje de señas finlandés lenguaje de señas griego lenguaje de señas holandés lenguaje de señas indonesio lenguaje de señas italiano lenguaje de señas japonés lenguaje de señas malgache lenguaje de señas nicaragüense lenguaje de señas peruano lenguaje de señas polaco lenguaje de señas portugués lenguaje de señas ruso lenguaje de señas zimbabuense letón macedonio malayo malayálam malgache maltés mam mapudungun maratí maya mazahua mazateco de Huautla mixteco de huajuapan mizo mongol mískito navajo nepalés ngäbere (o guaymí) nias noruego náhuatl de guerrero náhuatl de la huasteca náhuatl del centro osético otomí pangasinán panjabí persa polaco portugués purépecha quechua ancashino quechua ayacuchano quechua cuzqueño quiché romaní del sur de Grecia rumano ruso sena serbio serbio (alfabeto latino) setsuana shona somalí sranangtongo suajili suati sueco tagalo tai tamil tarahumara central tayik telugu tigriña tlapaneco tojolabal totonaco tseltal tsonga tsotsil turco turcomano tártaro ucraniano udmurto uhobo urdu uzbeko uzbeko (alfabeto latino) vendal vietnamita waray-waray xhosa yoruba zapoteco de lachiguiri zapoteco del istmo zulú árabe\\nKristo ñi lan\\nJesu elkünuy kiñe we tukulpangechi trawün; ellka ngünenkangey ka külafantukungey kiñe mamüll mew\\nJESU küla rangiñ tripantu amuldungumekelu ka kimfuy ñi fülkülepan ñi afael ñi mongen tüfachi Mapu mew. Tati pu judio longkolechi religioso ayüy ñi langümafiel, welu llükaleyngün ñi illkutuaetew (lladkütuetew) tati pu che, fey engün rakiduamkeyngün kiñe pelon wentru trokikefuyngün. Feymew Satana konürkey Juda ñi rakiduam ka ñi piwke mu— feyta kiñe mari epu apostolngelu—ñi fendeafiel tañi kimeltuchefe. Tati pu longkolechi religioso kullifingün ta Juda küla mari moneda plata mu.\\nPun konlu chi Paskua, Jesu ka tañi pu apostol trawingün tañi tukulpayal tati Paskua kawiñ. Fey wüla feypifilu ta Juda ñi tripayal, Kristo elkünuy kiñe we tukulpangechi trawün: Feyta Jesu tañi Ella Pun (Trafia) Iyael. Feymew Jesu nüy kiñe triran (wüdkan) kofke ka ngillatuy fey wüla elufi tañi mari kiñe apostol. Fey wüla feypi: “Tüfa ta iñche ñi kuerpu, wültukuael tañi layael eymün tamün fürenengeael. Femkeaymün ta tüfa iñche tamün tukulpamuafiel”. Ka fey wüla rulpay kiñe kopa pulku ka feypi: “Tüfachi kopa ti we eldungu tati, [...] iñche ñi mollfüñ mew” (Luka 22:19, 20).\\nFeychi pun mu, Jesu kimeltulelfi fentren dungu tañi pu apostol. Ka elufi kiñe we werkün dungu: welukentu ñi piwkeyewael. Ka feypi: “Fey welukonkechi piwkeyewülmün, kom mapu mew mülechi pu che kimayngün iñche tañi disipulungen ta eymün” (Juan 13:34, 35). Ka feypifi ñi weñangkülenoal ñi piwke engün kom dungu kidu ñi rupayael, ka fey wüla ngillatufi ta Ngünechen kom ñi piwke mu kidu engün mew. Af mew, ülkantufingün ta Ngünechen ka amuyngün kiñe pichi tutechi anümkawe mew, Getsemani pingelu.\\nÜye mu, Jesu lukutuy ka ngillatufi ta Ngünechen kom ñi piwke mu. Welu, akurumeyngün kiñe trokiñ soltaw, pu saserdote ka pu wentru kupalnieyngün wayki ka karoti (mamüll), fey engün ayüy ñi püresuntukuafiel. Feymew Juda trurufi (trepetubi) ta Jesu ñi kimngeal. Tati pu soltaw püresukünufi engün ta Jesu, ka tati pu apostol lefmawingün.\\nJesu feypifi tati pu judio mülelu longkolechi tribunal mu, iñche Kristo Ngünechen ñi Fotümngen. Welu tati pu kues rakiduamingün Jesu ñi feypin kiñe fütra koyladungungey, tüfa ñi feypin mu langümngeafuy. Feymew chalintukungepuy ta Pilato mew, ti longkolelu Roma ñi ngünenieel. Tüfachi wentru ngüneduami feyta Jesu kulpangenochi wentru, feymew wülkünufi tati pu che mu, tüfa engün wiraringün ñi langümngeael ta Jesu.\\nFeymew Kristo yengey kiñe lelfün mew Golgota pingelu, üye mu tati pu soltaw külafantukufi ta Jesu kiñe mamüll mew. Feymu wilüfkülechi (lüboykülechi) pelon antü dumiñrumey. Feychi nag antü, lalu Jesu kiñe fütra nüyün rupay. Feymew Jesu ñi la kuerpu tukukünufi engün kiñe rüngan lolo mew, dewmangechi kura mew. Fey ka antü mu, tati pu saserdote rakümkünungey ti lolo ka werküyngün ñi rume llüwatuniengeael (llobtuniengeal). ¿Rumel may Jesu mülepeay chi rüngan lolo mew? Femlayay tati. Kiñe fütra afmatufalchi dungu mülefuy ñi rupayal.\\n(Tuwlu kapitulo 26 ka 27 Matew, pu kapitulo 14 ka 15 Marku, pu kapitulo 22 ka 23 Luka ka pu kapitulo 12 ka puwlu 19 Juan ñi lifru.)\\n¿Chem tukulpangechi trawün elkünuy Jesu?\\n¿Chem dungu mu langümngey ta Kristo?\\nKRISTO ÑI RUME FALIN-NGECHI KÜDAW\\nÑi wechurpual Ngünechen ñi duam tati pu che mu, duamfali Jesu ñi layal. Welu kidu ñi yafkan mu chumkawnorume (chumngechi no ume) lalayafuy, kidu kay lif küme püllü mew choyüngelu ka engkañngenochi mongen nielu. Welu may Jesu elduami ñi wülal ñi mongen taiñ ayüwküleal ka afnoachi mongen nieal, tati wünen wentru Adan feyentunolu (müngeltunolu) am, feymu müntuñmaeiñmew feychi kümelkan (Matew 20:28; Luka 1:34, 35; Juan 3:16, 36; 2 Pedro 3:13). *\\n^ parr. 15 Tami doy kimal ti doy falin-ngey Jesu ñi chalintukun mu, ti kapitulo 5 chi lifru Tati Biblia ñi rüf kimeltukeel pingelu","num_words":888,"character_repetition_ratio":0.079,"word_repetition_ratio":0.0,"special_characters_ratio":0.183,"stopwords_ratio":0.232,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Biblia ñi feypin lan dungu mu\\nTi Werken | Num. 3 2017\\nPAPELTUAFUYMI acholi afrikáans albanés alemán amárico armenio aucano aymara azerí azerí (alfabeto cirílico) bashkir batako karo batako toba baulé becol biak birmano bislama búlgaro camboyano catalán cebuano checo chichewa chino cantonés (tradicional) chino mandarín (simplificado) chino mandarín (tradicional) chitonga chitumbuka chiyao chokue chol chuvash cibemba cingalés citonga congo coreano criollo de las seychelles criollo haitiano criollo mauriciano croata dangme danés dehu digor efik embunda endebele endebele de Zimbabue endonga enzema eslovaco esloveno español estonio ewé finlandés fiyiano fon francés ga garífuna georgiano griego groenlandés guaraní gujarati gun hausa hebreo hiligaynon hindi hiri motu hmong (blanco) holandés húngaro iban ibanag ibo ilocano indonesio inglés islandés isoko italiano japonés javanés kabiye kannada kaonde kayin sgaw kazajo kikamba kikongo kikuyu kiluba kimbundu kiniaruanda kirguís kiribatiano kirundi kisonge kurdo kurdo kurmanyí del Cáucaso kwangalí kwanyama lhukonzo lingala lituano lomue luganda lunda luo luvale macedonio macua malayo malayálam malgache maltés mam mambue-lungu mapudungun maratí maya mazateco de Huautla mongol more navajo nepalés nias niueano noruego nyaneka náhuatl de guerrero náhuatl de la huasteca náhuatl del norte de puebla oromo osético otetela pangasinán papiamento de aruba papiamento de curazao persa pidgin de las islas salomón polaco portugués de Brasil quechua ancashino quechua ayacuchano quechua boliviano quechua cuzqueño quichua de Imbabura rarotongués rumano runyankore ruso rutoro samoano sango saramacano sena serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco tagalo tahitiano tai tamil telugu tetun dili tigriña tivo tojolabal tok pisin tongano tseltal tshiluba tsonga tsotsil turco twi tártaro ucraniano uhobo umbundú uruund vendal vietnamita wallisiano waray-waray wayuunaiki wolaita xhosa xitshwa yoruba zandé zulú árabe ñanya ñemba\\nWÜNEN PAGINA ÑI PENGELNIEEL | BIBLIA ÑI FEYPIN MU: ¿CHEM RUPAKEY LAN DUNGU MU?\\nBiblia nütramkalu Génesis mu chumngechi ñi tuwün ta mongen, pengeli Chaw Ngünechen ñi feypifiel ti wünen wentru Adan: “Iñmuaymi itrokom fün anümka müleyelu ti anümkawe mew, welu ikefilnge ti anümka wülkelu ñi kimngeael ti küme dungu ka ti wesa dungu. Ikefilnge tüyechi anümka ñi fün, fey ifilmi tati, rüf feyngey tami layael” (Génesis 2:16, 17). Tüfa küme kimfalkünuy ta Adan inaniefule ñi feypietew Chaw Dios, fey lalayafuy ka petu müleafuy Eden pingechi lof mu.\\nWelu Adan doyümlay ñi allkütuafiel ta Chaw Ngünechen ka ñi rumel mongeleal, doy may famentufi ñi werküetew Chaw Dios ka ifi ti fün ñi inoafel tañi eluetew tañi domo Eva, ¡müna weda! (Génesis 3:1-6.) Ñi allkütunofiel ta Chaw Ngünechen wedalkakeeiñmu fantepu mu. Ti apostol Pablo kimfalkünuy tüfa: ‘Femngechi llemay, kiñe wentru mew müten müley ta kulpan mapu mew ka femngechi müley ta lan dungu. Fey tati lan dungu müley itrokom che mew, itrokom che kulpafengelu am’ (Romanu 5:12). Tüfachi wentru Adan tati. Welu, ¿chumngechi kulpay Adan? Ka ¿chumngelu tüfa yeeyew ñi layal?\\nAdan kidu tañi ayün mu inanielay Ngünechen ñi feypin, femngechi kulpay (1 Juan 3:4). Ka chumngechi ñi feypifiel Chaw Dios ta Adan, tati kulpan ñi wülkeel lan dungu müten. Adan ka tañi pu küpanche allkütufule ta Chaw Dios ñi feypin, turpu kulpalayafuy ka lalayafuy no rume. Taiñ Fütra Chaw dewmalafi pu che ñi layal, doy may tañi rumel mongeleal engün.\\nRüfkünu llemay, tati lan dungu “müley itrokom che mew”, chumngechi ñi feypin ta Biblia. Welu lan mu iñchiñ, ¿amulepey may taiñ mongelen? “Femi llemay” piafuy ta che, fey rakiduamkeyngün taiñ nien kiñe afkenochi am. Welu feyngefule tüfa, Ngünechen koylatulelfilu ta Adan trokiafuiñ. ¿Chumngelu am tüfa? Lan mu amulefule kañpüle taiñ mongelen, mupilayafuy Chaw Ngünechen ñi feypin tati kulpan ñi wülkeel lan dungu. Biblia ta feypi: “Ngünechen ngelay tañi koylatuael” (Ebrew 6:18). Ti Weküfü keta koylatulelfi ta Eva feypilu tüfa: “Feyngelay tamu layael” (Génesis 3:4).\\nFeymu koylangelu am ti kimeltun taiñ niekeel kiñe lakenochi am, ¿chem rüf rupakey lan mu iñchiñ?\\nBIBLIA KÜME KIMFALKÜNUKEY\\nTi lifru Génesis nütramkalu ñi tuwün ta mongen feypi: “Feymew ta Ñidol Ngünechen widüfilu tati wentru, feytichi trufür mapu mew, ka pinguntukulelfilu neyen ñi yu mew, fey elurkefi ta mongen”. Ti dungu “elurkefi ta mongen” ebrew kewün mu feypi néfesch, tüfa küpa feypi “kiñe che neyelelu” (Génesis 2:7).\\nFeymu llemay, Biblia küme kimfalkünuy pu che ñi nienon kiñe lakenochi am, doy may kiñe mongelechi che ürke. Fey chew kintulmi rume Biblia mu, pelayaymi ñi feypin “lakenochi am”.\\nBiblia kimeltukelay pu che ñi nien kiñe lakenochi am, welu ¿chumngelu am fentren religion kimeltukey tüfa? Taiñ kimal ngüneduamaiñ ñi rupan kuyfi Egipto mu.\\nKIÑE KOYLA KIMELTUN WEFPAY\\nSiglo kechu petu ñi mülenon Jesus, Erodoto, kiñe nütramdungukelu Grecia mu, feypi pu egiptoche fey “pu wünen che kimeltukefulu ñi mülen kiñe lakenochi am”. Pu babiloniache ka feyentukefuyngün tüfa. Ka femngechi pu kimke wentru Grecia mapu mu amultukuyngün tüfachi kimeltun ka pürüm puwi kom mapu mu ñi ngünenieel ta Grecia, tüfa rupay 332 tripantu petu ñi mülenon Jesus, Alejandro Magno nüfilu Oriente Medio pingechi trokiñ mapu.\\nChew kintulmi rume Biblia mu, pelayaymi ñi feypin “lakenochi am”\\nTi wünen siglo taiñ mülen antü mu, mülefuy epu falin judio trokiñche, pu esenio ka pu fariseo, kimeltuyngün ti am ñi amulen tañi mongelen lan mu iñchiñ. Kiñe lifru feypi: “Pu judio kiñewingün pu greciache ñi rakiduam mu ka Platon tuwün-ngechi kimeltun mu, fey femngechi tuwi ti feyentun taiñ nieel kiñe lakenochi am” (The Jewish Encyclopedia). Ka kiñe nütramdungukelu wünen siglo mu, Josefo pingelu, feypi tüfachi kimeltun ñi küpanon Biblia mu, doy may tüfa ta “pu greciache tañi feyentun llemay”, fey re epew müten ñi nütramngekeel trokifi.\\nGrecia tañi wimtun amulerpuy kakelu mapu mu, feymu pu kristianofaluwkelu ka inanieyngün tüfachi koyla kimeltun. Ti nütramdungukelu Jona Lendering pingelu, feypi: “Platon ñi kimeltun pengeli taiñ am ñi mülekefel kiñe doy küme lof mu ka fewla mületuy ti wedalkalechi Mapu mu. Tüfachi kimeltun kellukey ñi kiñewal Platon tuwün-ngechi rakiduam ka pu kristiano ñi feyentun”. Femngechi ti koyla kimeltun taiñ nieel kiñe lakenochi am küme lloweyew ti Iglesia kristiana, fey eluwingün ñi feyentual tüfa.\\n“TI RÜFNGECHI DUNGU LIFREKÜNUTUAEYMÜNMEW”\\nWünen siglo mu, ti apostol Pablo kimeldunguy tüfa: ‘Welu Ngünechen ñi newen fente küme feypiley epe puwle ñi akuael tati medin antü kiñeke che feyentuwelayafi ti rüf dungu, fey inatuafi engün tati koyla ngünen püllü, ka ti kimeltun ñi pepikael tati pu weküfü’ (1 Timotew 4:1). ¡Femtripay llemay tüfachi dungu! Ti kimeltun taiñ niekeel kiñe lakenochi am, fey tüfa kiñe “kimeltun ñi pepikael tati pu weküfü”. Tüfa tuwün-ngelay Biblia mu, doy may nüwküley kuyfi koylake kimeltun mu.\\nJesus feypi kiñe müna küme dungu: “Kimafimün tati rüf dungu, fey ti rüfngechi dungu lifrekünutuaeymünmew” (Juan 8:32). Küme kimürpufiel mu Biblia tañi rüf dungu, famentukeiñ fillke kimeltun ka wimtun ñi amultukuel fentren religion wall Mapu mu, fey illamkakefi taiñ Wenu Chaw. Kafey Biblia tañi rüf dungu lifrekünukeeiñmu fillke wele dungu ka wimtun ñi niekeel pu che lan dungu mu (inaduamnge ti wichulechi dungu “ ¿Chumleketuy pu layelu?”).\\nTaiñ Fütra Chaw dewmalafi pu che ñi mongeleal Mapu mu 70 kam 80 tripantu müten, fey ñi mülepual wenu mu kam chew ñi mülen pu püllü. Doy may, dewmafi kom pu che ñi rumel müleal Mapu mew ka ayüniefuy ñi chawyeaetew ka allkütuaetew engün. Chaw Ngünechen tañi ayükeel pengeli fente tañi piwkeyefiel kom pu che, fey femtripayay llemay (Malaquías 3:6). Kiñe wirintukulu Biblia feypi tüfachi ayüfal dungu Chaw Dios ñi kellun mu: “Tati pu norngechi che lloway ti Mapu ñi ngen-ngeal engün, ka rumel müleayngün fey mu” (Salmo 37:29).\\nPu che, ¿rumel mongeleafuy may?\\nKiñeke rupachi tripantu mu, pu ngüneduamkelu pefingün kiñeke anümka lafken mu, fey fentren tripantu müleyelu trokifingün, ka tunteñma tañi mongelen trürlaeyew chem no rume Mapu mu peno. Tüfachi anümka tuwi ti Posidonia oceanica pingechi anümka mu, ka fill püle müley ti fütra lafken mu puwlu España ta Chipre mu.\\nTüfachi anümka mongeley fentren tripantu, welu ¿pu che kay? Kiñeke cientifico ngüneduamkelu ñi füchalerpun pu che, küme rakiduamkeyngün ñi doy pepi mongelerpual, fey ñi doy alün-ngetual ti mongen. Kiñe dungu, müley kiñe lifru ngüneduamkelu pu cientifico ñi kimürpun rupayechi tripantu tüfachi dungu mu. Welu petu kimfal-lay pu cientifico ñi kimürpun tañi rüf kelluafiel pu che tañi doy mongeleal.\\nRüfkünu may, taiñ rumel mongeleal nüwkülelay ti ciencia mu, doy may taiñ Fütra Chaw mu, Jewba, Biblia feypilu kay: “Kisu am elunieetew ta mongen ta itrokom iñchiñ” (Hecho 17:25). Ka ngillatun mu, Jesus feypifi: “Fey tüfa lle tati rumel mongen: tami kimngeael eymi, tami kiñen rüfngechi Ngünechenngen ka Jesucristo, eymi tami werküelchi Fotüm” (Juan 17:3). Feymu llemay, newentuliyiñ taiñ kimafiel ka ayüwülafiel ta Chaw Jewba ka tañi Fotüm Jesukristo, fey elungeaiñ kümeke dungu rumel mew.\\nPu ngüneduamkelu trokikefingün tüfachi anümka lafken mu fentreñma ñi mongelen\\nBiblia küme kimfalkünuy pu layelu ñi mülen rüngan mew, fey üngümküley reke ñi wiñomongetual (Juan 5:28, 29). Kidu engün kutrankawkelayngün, fey “tati pu layelu chem dungu no rume kimwetukelayngün” (Eclesiastés 9:5). Jesus tañi kimeltun mu, trürümfi tati lan kiñe fütra umawtun mu (Juan 11:11-14). Feymu llemay, ngelay taiñ llükayafiel pu layelu ka yelelafiel chemkün no rume taiñ füreneaetew. Kidu engün kellulayafeiñmew ka wedalkalayafeiñmu no rume, “fey ngenolu am küdaw, adkünun, ngüneduamün, ka kimün rüngan küfwe mew” (Eclesiastés 9:10). Welu Chaw Dios wiñomongeltufile pu che, apümafi ti lan dungu ñi ngewenoal (1 Korintio 15:26, 55; Apokalipsi 21:4).\\n¿Chumngelu manelfali Biblia ñi feypin?\\nRüf rakiduamkeiñ Biblia ñi manelfalngen tañi feypin mu. ¿Chumngelu am? Ngüneduamnge tüfa:\\nTrürümfal-lay ñi dewmaetew: Biblia niey 66 lifru, tüfa 40 wentru peno wirintukufi 1.600 tripantu mu, fey koni 1513 tripantu mu petu ñi mülenon Jesus ka fentepuy 98 tripantu püle taiñ mülen antü mew. Welu kom ñi feypin Biblia kiñewküley ka welulkadungukelay. Tüfa pengeli ñi dewmaetew Chaw Ngünechen, Kom Pepiluwün-ngelu. Kidu llemay kimelelfi pu wentru chem ñi wirintukual engün.\\nRüfngey kuyfike rupan mu: Ñi nütramkakeel Biblia kiñewküley ti rupan dungu mu kimfalngelu ñi rüfngen. Kiñe lifru feypi: “Ti nütram nielu dakeluwün, ti leyenda ka koylake nütram feypingekey ñi rupan kañpüle ka feypingelay rume chumül ñi rupan, [...] welu Biblia ñi nütramkakeel küme kimfalkünuy chew ka chumül ñi rupan” (A Lawyer Examines the Bible).\\nRüfngey ciencia dungu mu: Biblia kiñe ciencia lifru no tati, welu rüfngey ñi feypin nütramkalu ciencia dungu mew ka pengeli ñi petu kimkenoel pu che feychi antü mu. Kiñe dungu, kapitulo 13 ka 14 Levítico pingechi lifru mu, feypingey chumngechi ñi lifküleal pu israelche ñi kuerpu ka ñi ruka mu, ka ñi püntüleal pu weda kutrankülelu, tüfa ta feypingey fentren tripantu petu ñi kimnon pu che tüfachi dungu. Biblia ka nütramkakey ñi chingkülkülen ti Mapu ka ñi pültrülen reke fütra wenu mu, fey rupay fentren tripantu tañi kimürpual tüfa pu cientifico (Job 26:7; Isaías 40:22).\\nTüfa ta kiñeke pengelün dungu müten taiñ kimeltukeetew ñi rüfngen Biblia ñi feypin: “Kom tati wirikonkülechi dungu ti Wirin Chillka mew wiringey Ngünechen tañi adkünuel ka ñi piel mew, feymew rume kümey ñi kimeltulngeael ta che ka ñi ngülamtungeael ti welulkawkülelu, ka yafülngeael ka ñi kimelngeael ta che” (2 Timotew 3:16).\\nWÜNEN PAGINA ÑI PENGELNIEEL Kiñe ramtun adümfalngenolu\\nWÜNEN PAGINA ÑI PENGELNIEEL Biblia ñi feypin lan dungu mu\\nKiñe piwkeyen che weda kutranle ka nienolu lawen\\nElias Hutter ka ñi afmatufalchi Biblia ebrew kewün mu\\nTi doy pichi letra ebrew kewün mu kellukeeiñmu\\nWirin dungu Chumngechi entual fillke papel TI WERKEN Num. 3 2017 | Biblia ñi feypin mu: ¿Chem rupakey lan dungu mu?\\nAudio Chumngechi entual audio TI WERKEN Num. 3 2017 | Biblia ñi feypin mu: ¿Chem rupakey lan dungu mu?\\nNum. 3 2017 | Biblia ñi feypin mu: ¿Chem rupakey lan dungu mu?\\nTI WERKEN Num. 3 2017 | Biblia ñi feypin mu: ¿Chem rupakey lan dungu mu?\\nLan mu pu che, ¿kañpüle mongelekepetuy may?","num_words":1799,"character_repetition_ratio":0.049,"word_repetition_ratio":0.003,"special_characters_ratio":0.195,"stopwords_ratio":0.313,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chem femafuiñ taiñ küme chillkatual Biblia?\\nTi Papel taiñ Pepikawam | Octubre 2017\\nPAPELTUAFUYMI abua abui acholi afrikáans albanés alemán aluro amárico armenio asamés ateso aucano aymara ayá azerí azerí (alfabeto cirílico) bajo alemán bambara bashkir bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano camboyano catalán cebuano chabacano changana (mozambique) checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chuabo chuvash cibemba cinamwanga cingalés citonga congo coreano criollo de las seychelles criollo haitiano criollo inglés de Belice criollo mauriciano criollo portugués croata dangme danés dayaco engayú dehu digor diula duala edo efik embunda endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano fon francés ga gallego galés garífuna georgiano gokana griego groenlandés guaraní gujarati gun hausa hebreo herero hiligaynon hindi hmong (blanco) holandés húngaro iban ibanag ibinda ibo ilocano indonesio inglés ishan islandés isoko italiano japonés javanés kabiye kachin kannada kaonde kayin sgaw kazajo kekchí khana kikamba kikongo kikuyu kiluba kimbundu kiniaruanda kipende kirguís kiribatiano kirundi kisi kisonge konkani (alfabeto latino) krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lao lenguaje de señas brasileño lenie letón lhukonzo lingala lituano lomue luganda lunda luo luvale macedonio macua malayo malayálam malgache maltés mam mambue-lungu mapudungun maratí maya mazateco de Huautla mendé mingreliano mixe del norte mixteco de guerrero mizo mongol more motu navajo nepalés ngäbere (o guaymí) nias niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oriyá oromo osético otetela otomí pangasinán panjabí papiamento de curazao persa pidgin camerunés pidgin de las islas salomón pidgin nigeriano polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quiché rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia rumano runyankore ruso rutoro samoano sango sanguir saramacano sena sena senga (zambia) serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tandroy tankarana tarahumara central tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco turcomano tuvaluano twi tártaro ucraniano uhobo uigur (alfabeto cirílico) umbundú urdu uruund uzbeko valenciano vascuence vendal vezo vietnamita wallisiano waray-waray wayuunaiki wolaita xhosa xitshwa yoruba zandé zapoteco de lachiguiri zapoteco del istmo zulú árabe ñanya ñemba\\nKintukaduamngelmi, ¿ayüafuymi manelfal chengeal Daniel reke? Daniel küme chillkatukefuy Chaw Dios tañi Dungu, kafey küdawngechi pelon dungu (Da 9:2). Tami küme chillkatukefiel ti Biblia, ¿kellupeafuy may tami manelfal chengeal? Feley, yafültukuaeymu tami maneluwküleal ñi femtripayal Chaw Jewba tañi feypikünun (Jos 23:14). Kafey doy piwkeyeafimi ta Chaw Dios, kelluaeymu tami küme femün (Sl 97:10). Welu, ¿chumngechi femafuymi tüfa? Longkontukunge tüfachi ngülam.\\n¿Chem dungu chillkatuafun? Fill semana adkünuaymi tami pepikayal ti trawün. Tami küme ngüneduamfiel kiñeke kimeltun tami adümnofiel ti papeltun Biblia semana mu, kelluaeymu tati. Ka doy kimürpuafuymi kiñeke pelon dungu, ti fillke dungu koneltulelu ñi küme chengeal Ngünechen ñi newen mew, Pablo ñi amuldunguyawün ka Jewba ñi dewmael mu. Ramtuwülmi kiñe dungu Biblia mu, wirintukufinge ka fey wüla tami chillkatun mu ngüneduamfinge.\\n¿Chumafun tañi doy kimal? Ti video pingekelu Kellun tami doy kimafiel Biblia ñi falin dungu kelluaeymu. Tami adümkantual, ngüneduamfinge chem fütrake gobierno adentuley ti pu awka kulliñ mu pengelngelu Daniel kapitulo 7.\\n¿Tunteñma chillkatuafun? Fill semana chillkatufilmi ti Biblia, küme weniyerpuafimi Jewba. Wüne pichiñma chillkatuafuymi, ka duamnielmi doy alüñmayafuy tami chillkatun. Chillkatufiel ti Biblia trürümngeafuy ta kintual ellkalechi falinke fillem, fey doy falin dungu pelmi, doy küpa chillkatuaymi (Pr 2:3-6). Doy falintuafimi ti Biblia, fey amuleay tami chillkatual (1Pe 2:2).\\nTami ayüwmayaetew ti chillkatun peaymi kakelu kellu ti chillka ¡Despertad! febrero 2012 mu, pagina 18 puwlu 20.\\nTI PU AWKA KULLIÑ PENGELNGELU DANIEL KAPITULO 7, ¿CHEM ADENTULEY?\\n¿Chumngechi femtripay Daniel 7:8, 24?\\nTi pu awka kulliñ pengelngelu Apokalipsi kapitulo 13, ¿chem adentuley?\\nBIBLIA ÑI FALIN DUNGU Ti pelon wentru Daniel feypikünuy ñi akual ti Mesia\\nTAIÑ KRISTIANO MONGEN ¿Chem femafuiñ taiñ küme chillkatual Biblia?\\nBIBLIA ÑI FALIN DUNGU Jewba feypikünuy chem ñi rupayal pu longko ülmen\\nBIBLIA ÑI FALIN DUNGU Jewba falintukefi ti nor piwkeyen: ¿Eymi kay falintukefimi?\\nBIBLIA ÑI FALIN DUNGU Elufinge ta Jewba tami doy kümelu\\nTAIÑ KRISTIANO MONGEN Püramyefinge ta Jewba tami mongen mu\\n30 octubre–5 noviembre\\nBIBLIA ÑI FALIN DUNGU Tami fotüm ka tami ñawe pelon dungu wüldunguayngün\\nWirin dungu Chumngechi entual fillke papel TI PAPEL TAIÑ PEPIKAWAM Octubre 2017\\nAudio Chumngechi entual audio TI PAPEL TAIÑ PEPIKAWAM Octubre 2017\\nTI PAPEL TAIÑ PEPIKAWAM Octubre 2017","num_words":749,"character_repetition_ratio":0.052,"word_repetition_ratio":0.0,"special_characters_ratio":0.167,"stopwords_ratio":0.155,"flagged_words_ratio":0.0,"lang_id_score":0.986,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chem feypi ta Biblia pu kümeke püllü ka wedake püllü mew? | Biblia ñi kimeltukeel\\n¿Chem feypi ta Biblia pu kümeke püllü ka wedake püllü mew?\\nPu kümeke püllü, ¿kellukepefi may pu che?\\nPu wedake püllü, ¿chumkefingün tati che?\\n¿Llükapeafuiñ may pu wedake püllü?\\n1. ¿Chumngelu (chemu) duamfali taiñ küme kimafiel tati pu kümeke püllü?\\nTAIÑ küme kimafiel kiñe che müley taiñ kimüñmayafiel kiñeke dungu tañi pu che mu. Ka femngechi kimafiel ta Chaw Ngünechen Jewba ka müley taiñ kimüñmayafiel tañi pu fotüm wenu mapu mu mülelu. Biblia mu üytungey “Chaw Ngünechen ñi pu fotüm”, tüfa engün pu kümeke püllü (Job 38:7). Welu, Jewba ¿chumngechi wechurpukey tañi ayükeelchi dungu tañi pu kümeke püllü mew? ¿Chem küdaw femkeyngün tati pu che ñi dungu mu? Ti pu kümeke püllü, ¿koneltukepey may taiñ mongen mu? Femle kay, ¿chumngechi femi tüfa?\\n2. ¿Iney am ta dewmaeyew pu kümeke püllü, ka chumten müley?\\n2 Biblia dungukey fentren pataka rupa tati pu kümeke püllü mu. Fey ngüneduamaiñ kiñeke dungu taiñ küme kimafiel engün. ¿Iney am ta dewmaeyew tati pu kümeke püllü? Kolosense 1:16 llowdunguy: “Kisu mew [Jesukristo] ta Ngünechen dewmay itrokom tati mülelu wenu mapu ka nag mapu mew”. Fey llemay Chaw Ngünechen Jewba tañi wünen Fotüm mu, dewmafi kom pu püllü, kümeke püllü pingekeyngün. ¿Chumten kümeke püllü müley? Biblia mu feypi rume fentren warangka müley ka kom engün newen-ngey (Salmo 103:20; Apokalipsi 5:11).\\n3. ¿Chem kimeltukeeiñmew Job 38:4-7 tati pu kümeke püllü mu?\\n3 Biblia mu, Ngünechen ñi Dungu feypi Jewba dewmafilu tati Mapu, fey “kom Ngünechen ñi pu fotüm newentu püramyeeyew engün” (Job 38:4-7). Tüfachi texto Biblia mu mülelu, kimeltukeeiñmew tati pu kümeke püllü mülekefuyngün petu ñi dewmangenon ta che ka Mapu rume. Feymu may ta “ayüwünkechi trür wiraringün” ka “kom Ngünechen ñi pu fotüm” “trür” ayüwingün, tüfa pengelkeeiñmew pu kümeke püllü weñangkükeyngün ka ayüwkeyngün. Feychi mu, kom pu kümeke püllü koneltulekefuyngün ka kiñewkülekefuyngün kiñe reñmawen reke müten poyekefilu ta Jewba.\\nPU KÜMEKE PÜLLÜ ÑI KELLUN KA KUÑIWTUKUN\\n4. Tati pu manelfalchi püllü duamyeniefi tati pu che ñi femün mu, ¿chumngechi ta Biblia pengeli tüfa?\\n4 Pu manelfalchi püllü pefilu ñi dewmangen Adan ka Eva, rume duamyeniefi tati pu che ñi alüngerpun ka Jewba ñi ayükeelchi dungu ñi femürpun (Proverbios 8:30, 31; 1 Pedro 1:11, 12). Welu rupachi antü mu, tati pu kümeke püllü puwkintunieyngün epe kom chi che duamwelafi ñi poyeafiel ta Chaw Ngünechen. Tüfa mu tati pu manelfalchi püllü weñangkükeyngün. Welu may kiñe che müten wiñotule ta Jewba mu, ‘rume ayüway Ngünechen ñi pu kümeke püllü’ (Luka 15:10). Chumngechi peiñ, fey engün rume duamyeniefingün Chaw Ngünechen tañi pu kona ñi kümelkaleal. Feymu afmatukelaiñ pu kümeke püllü mu, Jewba yafültukukefi ka ingkakefi ñi pu manelfalchi che Mapu mew (papeltunge Ebrew 1:7, 14). Peaiñ kiñeke nütram.\\n“Iñche tañi Ngünechen werküy tañi küme püllü, ka rakümtukuñmafi ñi wün ti pu trapial” (Daniel 6:22).\\n5. Pu kümeke püllü ñi kellukefiel pu che, ¿chem nütram pekeiñ Biblia mu?\\n5 Chaw Ngünechen apümkafilu ta Sodoma ka Gomora waria ka tañi pu wedake che, epu küme püllü nentufingu ti nor wentru Lot ka tañi epu ñawe ñi montual engün (Génesis 19:15, 16). Patakakechi tripantu rupalu, ti pelon wentru Daniel ütrüftukungey ti rüngan chew ñi mülemum pu trapial, welu allfülngelay rume. Daniel feypi: “Iñche tañi Ngünechen werküy tañi küme püllü, ka rakümtukuñmafi ñi wün ti pu trapial” (Daniel 6:22). Kafey wünen siglo taiñ mülen antü mu, kiñe küme püllü neykümentufi ti apostol Pedro karsel mew (Hecho 12:6-11, TNM). Ka femngechi Jesus küdawpalu tañi Chaw ñi dungu Mapu mu ka kellueyew kiñe küme püllü (Marku 1:13). Kafey petu ñi lanon Jesus, pewfaluweyew kiñe küme püllü “tañi yafültukuaetew” (Luka 22:43). Jesus rupamekelu falin dungu tañi mongen mu, ¡rume yafüluwi llowlu ti küme püllü ñi kelluetew!\\n6. a) Pu kümeke püllü, ¿chumngechi ingkaniekefi ta Chaw Ngünechen ñi pu che famülke mew? b) ¿Chem ramtun wiñoldungungeay?\\n6 Famülke mu pengewekelay tati kümeke püllü, pewfaluwenolu am Jewba ñi pu kona Mapu mu. Welu tati pu newen-ngechi kümeke püllü amuley ñi ingkanieafiel Ngünechen ñi pu che, chem kuñiwün dungu mu rupale ñi fülmawün ta Jewba engu. Biblia feypi: “Jewba ñi küme püllü umaley reke kom wallontu pu che mu ñi yamniekeetew, ka kidu montulkefi” (Salmo 34:7). ¿Chumngelu yafültukuafeiñmew tüfachi feypin? Kuñiwün-ngechi wedake püllü mülelu am, küpa üñfitukeeiñmew. ¿Iney engün am? ¿Chew tuwingün? ¿Chumngechi küpa üñfitukeeiñmew? Taiñ kimal peaiñ kiñeke nütram ellaka mu rupakefulu tati pu che.\\nPU PÜLLÜ TAIÑ KAYÑETUKEETEW\\n7. Tati Weküfü, ¿chumten che diturpuy ñi püntünentufiel ta Ngünechen mu?\\n7 Chumngechi peiñ nga küla chillkatun mu, mülerkefuy kiñe weda püllü küpa ngünenieafilu kakelu che, feymu kayñetufi ta Chaw Ngünechen. Fey wüla Satana ka Weküfü pingetuy (Apokalipsi 12:9). Ti Weküfü ngünenkafilu wüla ta Eva, kiñe warangka kayu pataka tripantu rupalu, diturpuy ñi püntünentuafiel epe kom che ta Ngünechen mu. Kiñeke müten manelfalchengefuyngün, feyta Abel, Enok ka Noe (Ebrew 11:4, 5, 7).\\n8. a) ¿Chumngechi kiñeke püllü weküfü ngetuyngün? b) ¿Chumingün tati pu wedake püllü ñi montual ti Fütra Mangin Ko mu?\\n8 Noe ñi antü mu, mülekefuy kakelu püllü kayñetufilu ta Jewba. Elkünuyngün wenu mapu ka nagpayngün Mapu mu, fey che kuerpukünuwingün. ¿Chumngelu? Génesis 6:2 feypi: “‘Ngünechen ñi pu fotüm’ pefilu tüfachi pu domo ñi rume kümeke adngen, feymew dullingün tüfa engün kisu engün ngealu, fey kureyefingün chuchi ñi ayüel müten”. Tüfachi pu püllü wedañmalfi tati pu che, welu Chaw Ngünechen Jewba alüntu eluñmawerkelaeyew engün ñi mülekayal. Feymu küpali kiñe Fütra Mangin Ko ñi apümkayafiel itrokom wedake che Mapu mu, welu tañi pu manelfalchi kona müten montuyngün (Génesis 7:17, 23). Tati pu wedake püllü, weküfü pingelu, elkünutuyngün ñi che kuerpu engün ñi montual tañi mongen, fey wiñotual wenu mapu mu kiñe püllü reke. Feymu tañi weda femün mu pengeli Satana ñi kiñewkülen engün, femngechi ‘longkongerpuy ti pu weküfü mew’ ta Satana (Matew 9:34).\\n9. a) Tati wedake püllü wiñotulu engün wenu mapu mu, ¿chem dungu rupayngün? b) ¿Chem am ngüneduamaiñ tati pu weküfü mu?\\n9 Tati wedake püllü wiñotulu engün wenu mapu mu, Chaw Ngünechen eluñmawelaeyew ñi doy koneltuleweal tañi reñmawen wenu mapu mu, chumngechi femfi ta Satana (2 Pedro 2:4). Famülke mu, ti wedake püllü che kuerpu niewelayngün, welu petu amuley ñi weda ngüneniefiel pu che. Tati wedake püllü ñi kellun mu, Satana ‘ngünenkakefi kom Mapu mew mülechi pu che’ (Apokalipsi 12:9; 1 Juan 5:19). ¿Chumngechi? Tati pu weküfü femkey fillke dungu ñi ngünenkayafiel tati pu che (papeltunge 2 Korintio 2:11). Ngüneduamaiñ kiñeke.\\nCHUMNGECHI TATI PU WEKÜFÜ NGÜNENKAKEYNGÜN\\n10. Pu weküfü ñi ngünenieafiel ta che, ¿chem fillke ngünenkan pünekey?\\n10 Tati kalku dungu, tati kalku pelontukelu, ka ramtungekem pu la, kiñe kalku che rangiñelwelelu kam kidu femafuy tüfa, kom tüfachi dungu koneltuley pu weküfü ñi dungu mew. Biblia kondenakefi tüfachi dungu, ka ngüfetukeeiñmew taiñ püntütripayal kom feychi dungu koneltulelu tati pu weküfü mew (Deuteronomio 18:10-12; Galata 5:19-21). Rakiduamnge tüfa, kiñe challwafe pünekey fillke iyael ñi nüal kakerume challwa, ka femngechi tati pu wedake püllü pünekey fillke dungu ñi ngünenieafiel kakerume che.\\n11. ¿Chem koneltukey ti pelontun dungu ka chumngelu müley taiñ famentual?\\n11 Ti pelontun dungu mu, pu weküfü pünekeyngün kiñe wachi reke. ¿Chem koneltukey ti pelontun dungu mu? Kom tati dungu ñi kimngeam chem rupayalu küpalechi antü mu, ka kimkenoelchi dungu. Tüfa ta kiñeke pelontun dungu: kalku dungu, naype ka pewma mu kimngeal kimkenoelchi dungu, ka weda perimontun. Fentren che kuñiwün-ngenochi dungu trokikey, welu Biblia pengelkey pu pelontuchekelu kellukonkey tati pu wedake püllü. Rakiduamnge tüfachi nütram mu, Hecho 16:16-18 feypi: “Kiñe üllchadomo kontunierkeeyew weküfü pelotuchefengelu”. Feymu tati üllcha domo neykümngelu müten ti weda püllü mu, pelontuchewelay.\\nPu wedake püllü pünekey fillke dungu ñi ngünenkayafiel pu che\\n12. ¿Chumngelu am kuñiwün-ngey taiñ dunguafiel tati pu la?\\n12 Ka kiñe dungu mu, pu weküfü ñi ngünenkakefiel pu che, tüfa yafültukukefi ñi dunguafiel tati pu la. Tati pu che ngümakelu tañi layüm piwkeyen che, feypingekey koylake dungu ñi chumleketun tañi pu che yem. Kafey kiñe kalku che rangiñelwelelu feypilelafuy kimkenoelchi dungu ti layechi che mu, kam inayentuafuy ñi dungun reke ti layelu. Feymu fentren che rakiduamkey ti layelu kañpüle ñi mülen, ka dungufile engün yafültukuaeyew. Welu tüfa, ¡re koyla ka kuñiwün-ngey tati! ¿Chumngelu? Tati wedake püllü ti layechi che ñi dungun femfaluwkeyngün, ka feypikefingün tati kalku che rangiñelwelelu ñi chumleketun ti layelu (1 Samuel 28:3-19). Kafey chumngechi peiñ nga kayu chillkatun mu, layüm che afketuy ñi mongen (Salmo 115:17). Ti pu “ramtukelu tati pu la” ti wedake püllü ngünenkaeyew ka tüfa engün chaftukefi Ngünechen ñi ayükeelchi dungu (papeltunge Deuteronomio 18:10, 11; Isaías 8:19). Fey llemay, müley tami famtripayal tüfachi pu weküfü ñi kuñiwün-ngechi dungu mu.\\n13. Fentren che llükaniekefuyngün ti wedake püllü, ¿chem femürpuyngün?\\n13 Tati wedake püllü ngünenkakefi pu che ka llükalkakefingün. Satana ka tañi pu weküfü kimingün “ñi alüñmanoael” ñi apümkangeal engün Mapu mu; doyeli ñi wedalkameken engün (Apokalipsi 12:12, 17). Welu felele rume ta dungu, fentren warangka che llükaniekefuyngün ti wedake püllü, fewla lifretripayngün. ¿Chumngechi femürpuyngün tüfa? Koneltulefule rume kiñe che pu weküfü dungu mu, ¿chumngechi lifretripayafuy fey engün mu?\\nCHUMNGECHI CHAFTUAFIEL TATI PU WEDAKE PÜLLÜ\\n14. Inaliyiñ pu kristiano ñi femün Efeso waria wünen siglo mu, ¿chumngechi lifretripayafuiñ wedake püllü mu?\\n14 Biblia ta feypikeeiñmew chumngechi taiñ chaftuafiel ti wedake püllü ka chumngechi lifretripayal fey engün mu. Peaiñ Efeso waria mülechi pu kristiano ñi femün wünen siglo mu. Petu ñi kristianongenon, kiñeke engün adümkantukefuyngün ñi koneltual pu weküfü dungu mu. Elduamlu engün ñi femwenoal tüfa, ¿chumingün? Biblia feypi: ‘Pütrün che tati adümkantukefulu ti kalku dungu küpalyey engün tañi chillka ka lüpümfingün, fey ñi penieetew kom che’ (Hecho 19:19). Tüfachi pu we kristiano apümkafingün tañi chillka nielu kalku dungu, femngechi küme inayentufal elkünuy tati pu che famülke mu küpa chaftukelu tati wedake püllü. Feymu tati pu che ayükelu ñi poyeafiel ta Jewba müley ñi ütrüfentual chem dungu rume koneltulelu pu wedake püllü mew. Tüfa koneltuley tati chillka ka lifru nielu kalku dungu, fillke video ka audio ñi allkütungeal, kom feychi afmatufal ka ayüfal kechilelu reke ka amulkelu ñi fülkonal pu weküfü mu. Feyti pichike adentun ka kelü füw, tapül ruda ka tapül ajenko yeniekelu ti che ñi wedalkanoaetew tati pu wedake püllü (1 Korintio 10:21).\\n15. Taiñ chaftuafiel pu wedake püllü ñi pepiluwün, ¿chem müley taiñ femal?\\n15 Rupalu kiñeke tripantu wüla, pu kristiano Efeso waria mu apümkafilu engün tañi lifru nielu kalku dungu, feymu ti apostol Pablo wirintukulelfi tüfa: ‘Fey iñchiñ am petu weychalu [...] ti pu weküfü engün’ (Efesio 6:12). Tüfa pengeli tati wedake püllü afeluwkelayngün, fey rume ayüniefuyngün ñi ngünenieafiel tati pu kristiano. Feymu, ¿chem müley ñi femal engün? Pablo feypieyew: “Tamün mupiltun ta kiñe eskudo reke feley tamün montulaetew ti pu weküfü [Satana] ñi üykülechi wechuñ wayki mew” (Efesio 6:16). Feymu doy newentuliyiñ taiñ mupiltun kiñe eskudo reke, femngechi küme chaftuafiyiñ ti wedake püllü ñi pepiluwün (Matew 17:20).\\n16. ¿Chumngechi yafültukuafuiñ taiñ mupiltun?\\n16 Feymew, ¿chumngechi yafültukuafuiñ taiñ mupiltun? Biblia ñi chillkatun mu. Fey kiñe kura malal ñi newenküleal, duamfali ñi küme anümkünungeal mapu mu. Ka femngechi taiñ mupiltun ñi newenküleal, müley ñi küme anümkünungeal Biblia mu, tati rüfngechi kimün. Feymu fill antü papeltuliyiñ ka chillkatuliyiñ ta Biblia, taiñ mupiltun newenküleay. Kiñe kura malal reke küme elkünungelu, tüfachi mupiltun kiñe eskudo reke, kelluaeiñmew taiñ chaftuafiel ti pu wedake püllü ñi pepiluwün (1 Juan 5:5).\\n17. ¿Chem duamfali taiñ femal taiñ chaftuafiel pu wedake püllü mu?\\n17 Pu kristiano Efeso waria mu, ¿chem kangelu dungu mülefuy ñi femal? Fey engün mülekefuy kiñe waria apolelu wedake püllü mu, feymu doy duamnieyngün ñi ingkangeal engün. Feymu Pablo feypifi engün: “Elkünukilmün tamün ngillatuleael. Llellipulemün ka rumel ngillatuniefimün ta Ngünechen, tati lif küme püllü [Ngünechen ñi newen] ñi kellun mew” (Efesio 6:18). Ka femngechi müleiñ ti Mapu apolelu wedake püllü mu, feymu taiñ chaftuafiel tati wedake püllü ñi wedalkameken mu, iñchiñ müley taiñ ngillatuafiel ta Jewba taiñ ingkañpeaetew. Ka ngillatuliyiñ müley taiñ üytuafiel Jewba ñi üy, tüfa falin-ngey (papeltunge Proverbios 18:10). Kafey fill antü feley taiñ ngillatuafiel Jewba ta ‘montulnieaeiñmew ti Weküfü ñi wedake dungu mew’ (2 Tesalonisense 3:3). Feymu may, Jewba wiñoldunguaeiñmew taiñ llellipun (Salmo 145:19).\\n18, 19. a) Taiñ chaftukefiel tati pu wedake püllü, ¿chumngelu maneluwküleiñ ñi wewafiel engün? b) Inalechi chillkatun mu, ¿chem ramtun wiñoldungungeay?\\n18 Pu wedake püllü rume kuñiwün-ngey. Welu chaftufiliyiñ tati Weküfü, fülkonküleliyiñ Jewba mu ka femliyiñ Ñi ayükeelchi dungu, femngechi ngelay taiñ llükanieafiel engün (papeltunge Santiaw 4:7, 8). Pu wedake püllü ñi newen doy puwkelay. ¿Chumngelu? Noe ñi antü mu pu wedake püllü kastigangeyngün, ka küpalechi antü mu apümkangeayngün (Juda 6). Ka tukulpange Jewba tañi pu newen-ngechi püllü ingkaniekeeiñmew (2 Reyes 6:15-17). Fey engün puwkintuniekeeiñmew chumngechi chaftumekeiñ ti wedake püllü ka ayükey taiñ wewafiel engün, feymu yafültukukeeiñmew. Fey llemay, amulepe taiñ kiñewküleal ta Jewba ka tañi pu manelfalchi püllü iñchiñ. Kafey famtripakünuafiyiñ kom fillke dungu koneltulelu pu wedake püllü mu, ka inanieaiñ kom tati ngülam Chaw Ngünechen mu küpalu (1 Pedro 5:6, 7; 2 Pedro 2:9). Femngechi, taiñ chaftukefiel mu pu wedake püllü, rüf wewafiyiñ.\\n19 Welu, ¿chumngelu Ngünechen eluñmakefi tati wedake püllü ka ti wedake dungu ñi kutrankamekefiel tati pu che? Inalechi chillkatun mu wiñoldungungeay tüfachi ramtun.\\nÜtrüfentufinge kom fillke chemkün koneltulelu pu wedake püllü mu\\nBiblia ta chillkatuaymi\\nNgillatukeafimi ta Jewba\\nPu manelfalchi kümeke püllü kellukefi Jewba tañi pu che (Ebrew 1:7, 14).\\nSatana ka tañi pu weküfü ngünenkakefi tati pu che ñi püntütripayal Jewba mu (Apokalipsi 12:9).\\nFemülmi Chaw Ngünechen ñi ayükeelchi dungu ka chaftufilmi ta Satana, fey lefmaway ta eymi mu (Santiaw 4:7, 8).","num_words":2069,"character_repetition_ratio":0.083,"word_repetition_ratio":0.005,"special_characters_ratio":0.211,"stopwords_ratio":0.406,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Kiñe wangülen wente Belen mu—Tati pu Ngüneduam-wangülenfe peyngün chew ñi choyüngen ta Jesu | Biblia Nütram\\nPAPELTUAFUYMI acholi afrikáans albanés alemán armenio armenio occidental asamés ateso aymara azerí azerí (alfabeto cirílico) bajo alemán bambara baulé becol birmano bislama búlgaro cabilé catalán cebuano checo chichewa chin haka chino mandarín (simplificado) chino mandarín (tradicional) chitonga chitumbuka chuvash cingalés citonga congo coreano criollo de las seychelles criollo haitiano criollo mauriciano croata dangme danés dehu diula efik endebele endonga enzema eslovaco esloveno español estonio ewé feroés finlandés francés ga garífuna georgiano griego groenlandés guaraní gun guna hausa hebreo herero hiligaynon hindi hiri motu hmong (blanco) holandés húngaro ibo ilocano indonesio inglés islandés isoko italiano japonés kabardin-cherkess kabiye kachin kannada kaonde kazajo kekchí kikamba kikongo kikuyu kiluba kimbundu kiniaruanda kirguís kirundi kisi krío kwangalí kwanyama lamba lao lengua de señas colombiana lengua de señas costarricense lengua de señas ecuatoriana lengua de señas mexicana lengua de señas venezolana lengua de signos española lenguaje de señas americano lenguaje de señas australiano lenguaje de señas británico lenguaje de señas checo lenguaje de señas estonio lenguaje de señas filipino lenguaje de señas finlandés lenguaje de señas francés lenguaje de señas holandés lenguaje de señas húngaro lenguaje de señas japonés lenguaje de señas nicaragüense lenguaje de señas paraguayo letón lhukonzo lingala lituano luganda lugbara luo luvale macedonio macua malayo malayálam malgache maltés mam mambue-lungu mapudungun maratí maya mazateco de Huautla mendé mixe mixteco de guerrero mizo mongol more mískito nepalés ngäbere (o guaymí) niueano noruego nuer nyaneka náhuatl de guerrero náhuatl del norte de puebla oromo osético otomí papiamento de curazao persa pidgin de las islas salomón polaco portugués purépecha quechua ancashino quechua ayacuchano quechua boliviano quechua cuzqueño quiché rumano runyankore ruso rutoro samoano sango sena sena serbio sesoto de Lesoto setsuana shona sidama sranangtongo suajili suati sueco tagalo tai tamil tankarana tayik telugu tetun dili tivo tlapaneco tojolabal tok pisin tongano totonaco tseltal tsonga tsotsil turco turcomano twi tártaro ucraniano uigur (alfabeto árabe) umbundú uolof vendal vezo vietnamita wallisiano waray-waray wayuunaiki wolaita xhosa xitshwa yoruba zapoteco de lachiguiri zapoteco del istmo zulú árabe ñanya\\nInayngün kiñe wangülen\\n¿PEAFUYMI tüfachi wilüfkülechi (lüfoykülechi) wangülen kiñe wentru dichuley (dechiniey) ñi changül kuwü? Kidu engün tripalu engün Jerusalen mu, ti wangülen weftripapay. Fey küpayngün tripawe antü püle, ka ngüneduamkey wangülen engün. Feyentuley engün tüfachi we wangülen ñi yeaetew doy falin che mu.\\nTati pu wentru puwlu Jerusalen, ramtuyngün: ‘¿Chew müley tati püñeñ rey ngealu pu judio che mu?’ “Judio” kangelu üy tati pu Israel che mu. ‘Wüne peiñ kiñe wangülen tripawe antü püle mu,’ pingün tati pu wentru, ‘fey küpaiñ taiñ poyeafiel.’\\nKimlu tüfachi dungu Erode, Jerusalen rey, rume weda duami. Kidu tüfachi rey ayülay ñi nünmangeal ñi ngünenieel. Fey mew ramtufi tati longkoleyechi pu saserdote: ‘¿Chew choyüngeay feypikünungechi rey?’ Fey engün llowdungueyew: ‘Biblia ta feypi Belen pingechi waria mu.’\\nFeymu Erode feypifi tati pu wentru küpalu tripawe antü püle: ‘Kintufimün tati püñeñ. Pefilmün, kimelmuchi. Iñche ka küpa amun tañi poyeafiel.’ ¡Welu rüftu mu Erode ayüy ñi langümafiel ti pichi wentru!\\nFey mew ti wangülen adkünufi tati pu wentru puam Belen, ka tüngnagi chi wangülen wente mu chew ñi mülen ti pichi wentru. Konlu engün tati pu wentru ruka mu, pefi engün Maria ka tati püñeñ Jesu. Elufingün ti yewün ta Jesu. Welu fey wüla Jewba ngüfetueyew kiñe pewma mu, tañi wiñotunoal engün Erode mu. Feymu lle amutuy engün kidu ñi mapu mew kangelu rüpü mew.\\nAllkülu Erode tati pu wentru ñi amutun engün, rume illkuy (lladküy). Werküy ñi langümngeal kom pichike wentru (püchüke kampu) nielu epu tripantu ka inan, müleyelu Belen mu. Welu Jewba kimelfi tüfa Jose kiñe pewma mu, fey mew Jose ka tañi reñma (pu che) amutuy engün Egipto mu. Fey wüla, Jose allkülu tañi lan Erode, yetufi ta Maria ka Jesu ñi wiñotual engün Nasaret. Fey tüfa Nasaret pingechi waria mew tremi Jesu.\\n¿Chem trokimi eymi am femi ñi wilüfal (lüfoyal) feychi we wangülen? Tukulpange, tati pu wentru wüne amuyelu ta Jerusalen pefilu chi wangülen. Satana chi Weküfü ayüy ñi langümafiel Ngünechen ñi Fotüm, ka kimlu am ti rey Erode mülelu Jerusalen mu ñi küpa langümfiel. Feymu lle Satana pe no müten wilüfelfi (lüfoyelfi) tati wangülen.\\nMatew 2:1-23; Miqueas 5:2.","num_words":678,"character_repetition_ratio":0.076,"word_repetition_ratio":0.0,"special_characters_ratio":0.171,"stopwords_ratio":0.173,"flagged_words_ratio":0.0,"lang_id_score":0.996,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Marku 16\\n1 Dew rupalu tati ürkütun antü, Maria Magdalena, Maria Santiaw tañi ñuke, ka Salome, ngillay engün perfume tañi tukulelafiel engün Jesus tañi kuerpu. 2 Fey ti llituchi antü semana mew, amuy engün ti rüngan lolo mew, epe tripalepalu wüla ta antü, 3 feypiniewi engün ta welukonkechi:\\n4 Welu adkintupulu engün, pefi tati fütra kura takuniekefulu tati rüngan lolo ñi mülewetunon ti konwe mew. 5 Fey konpulu engün tati rüngan lolo mew, pefi, anülelu man ad püle, ta kiñe weche wentru tukunielu kiñe alükechi fülang takuwün. Fey tati pu domo llükay engün, 6 welu tati weche wentru feypifi ti pu domo:\\n—Llükakilmün. Eymün kintupefuymün ta Jesus Nasaret tuwlu, tati langümngelu kürus mew. Wiñomongetuy tati. Ngewetulay ta tüfa mew. Adkintufimün chew tañi elkünungefumum. 7 Amumün ka feypiafimün kisu ñi pu disipulu, ka Pedro: ‘Kisu amualu ta Galilea, fey wüne puwalu ta eymün mew. Üyew ta peafimün, chumngechi tamün dew feypikünuetew.’\\n8 Feymew tati pu domo lefmawkülen tripatuy engün tati rüngan lolo mew, yafyafküley engün fente tañi llükalen. Chem dungu rume ta feypilafi engün ta iney no rume, llükalelu engün am.\\n9 Fey dew rupan wiñomongetulu ta Jesus, fey küme liwentu ti llituachi antü semana mew, wünelu mew pewfaluwfi ta Maria Magdalena, tañi wemünentulelfiel ta regle weküfü.* Tati doy kümeke kuyfi wirin mew ngelay tati pu versu 16.9-20. 10 Kisu amuy fey kimelelpufi tati pu miyawkelu ta Jesus engün, tati pu weñangkülelu ka ngümamekelu. 11 Fey ti pu disipulu ta allkülu ñi wiñomongetun ta Jesus ka Maria tañi pefiel, feyentulay engün.\\n12 Dew rupalu tüfachi dungu, Jesus ta wiñome pewfaluwfi ta lelfün püle ñi epu disipulu, trekalelu engu rüpü mew. 13 Fey tüfa engu ta amuy ñi kimelafiel tati pu kakelu disipulu, welu ta kisu engu ka femngechi feyentungelay.\\n14 Fey wüla, Jesus pewfaluwfi tati mari kiñe pu disipulu, anülelu engün mesa mew. Lladkütudungufi tañi küme feyentunon mew ka tañi yafüpiwkengen mew engün, feyentunofilu engün am tati pu che ñi dew peetew kisu ñi wiñomongetun. 15 Fey feypingey engün:\\n—Amumün ta kom chüf mapu mew tamün kimelafiel ta kom che tüfachi werken montuluwün dungu. 16 Tati feyentulu ka fawtisangelu, fey ta montuay, welu tati feyentunolu, fey ta kondenangeay. 17 Ka femngechi tüfachi afmafal dungu ta yenieay tati pu feyentulu: iñche tañi pepiluwün mew ta wemünentuay ta weküfü, ka pepi dunguay we kakerume dungun, 18 nüay engün ñi kuwü mew ta filu, tunte elungele rume chem venenu rume, wesalkalayaeyew. Ka femngechi fampuwülay engün tañi kuwü tati pu kutran mew, fey tüfa engün ta tremotuay.\\n19 Fey Ñidol Jesus rupan dungufilu tañi pu disipulu, yengetuy ta wenu mapu, fey puwtuy ta Ngünechen ñi man ad püle. 20 Fey ti pu disipulu fill püle tripay engün ñi nütramyeafiel tati we kimelün dungu, fey Ñidol ta müley ta kisu engün mew, ka yafültukunieeyew ñi wewpiafiel ti we kimelün dungu Ñidol ka kellunieeyew ñi femael afmanngechi dungu.\\nFelepe may.† Kiñeke kuyfi wirin mew ngelay: “Felepe may.”\\n*16:9 Tati doy kümeke kuyfi wirin mew ngelay tati pu versu 16.9-20.\\n†16:20 Kiñeke kuyfi wirin mew ngelay: “Felepe may.”","num_words":478,"character_repetition_ratio":0.063,"word_repetition_ratio":0.004,"special_characters_ratio":0.209,"stopwords_ratio":0.431,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Chaw Ngünechen piwkeyeniefi tati pu lifchengelu | Ngünechen ñi piwkeyechen\\nPAPELTUAFUYMI acholi afrikáans albanés alemán altaico amárico armenio asamés azerí azerí (alfabeto cirílico) bajo alemán bashkir bassa de camerún batako toba baulé becol bengalí birmano bislama boulou búlgaro cakchiquel del centro camboyano catalán cebuano chabacano checo chichewa chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chuabo chuvash cibemba cingalés citonga congo coreano criollo de las seychelles criollo haitiano criollo mauriciano criollo portugués croata dangme danés dehu diula duala efik embunda endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano ga galés garífuna georgiano griego groenlandés guaraní gujarati guna hausa hebreo hiligaynon hindi hmong (blanco) holandés húngaro iban ibanag ibo ilocano indonesio inglés islandés japonés kabiye kachin kannada kazajo kekchí kikuyu kiluba kimbundu kiniaruanda kirguís kiribatiano kirundi kisi kosreano krío kurdo kurdo kurmanyí del Cáucaso kwangalí kwanyama lao lengua de señas argentina lengua de señas chilena lengua de señas colombiana lengua de señas ecuatoriana lengua de señas mexicana lengua de señas venezolana lengua de signos española lenguaje de señas americano lenguaje de señas australiano lenguaje de señas brasileño lenguaje de señas británico lenguaje de señas coreano lenguaje de señas finlandés lenguaje de señas japonés lenguaje de señas peruano lenguaje de señas polaco lenguaje de señas ruso lhukonzo lituano lomue luganda luo macedonio macua malayo malayálam malgache mam mambue-lungu mapudungun maratí mazateco de Huautla mixe del norte mizo ngäbere (o guaymí) niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla oromo osético otomí palauano pangasinán panjabí papiamento de curazao persa pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quiché rarotongués rotumano rumano runyankore ruso rutoro samoano sango sena sena serbio (alfabeto cirílico) serbio (alfabeto latino) sesoto de Lesoto setsuana shona sranangtongo suajili suati sueco tahitiano tai tamil tankarana tayik tetun dili tigriña tivo tlapaneco tojolabal totonaco tseltal tsonga tsotsil turco turcomano tuvaluano twi tártaro ucraniano uhobo uigur (alfabeto cirílico) umbundú urdu uzbeko vendal vezo wallisiano wayuunaiki wolaita xhosa xitshwa yoruba zandé zapoteco de lachiguiri zapoteco del istmo zulú árabe ñanya ñemba\\nChaw Ngünechen piwkeyeniefi tati pu lifchengelu\\n“Eymi kümelkakefimi tati lifngelu” (SALMO 18:26).\\n1, 2. a) Tati pu ñuke, ¿chumngelu inaduamkeyngün tañi pu pichikeche ñi lifkülen ka ñi küme adkülen? b)¿Chumngelu Jewba ayükey taiñ lifchengeal?\\nPETU ñi tripanon ruka mew, tati ñuke küme inaduamkefi tañi püñeñ ñi muñetulen ka ñi yenieel lifkülechi takun küme adkülelu. ¿Chumngelu femkey tüfa? Tati ñuke kimnielu am ñi falin-ngen tañi pichiche ñi lifküleal femngechi ñi küme tremküleal. Ka tati pu che dunguyeafeyew tati pu chaw lifkülenole tañi pichikeche.\\n2 Ka femngechi taiñ Chaw Ngünechen ayükey tañi pu che ñi lifchengeal. Feymew Biblia ta feypi: “Taiñ ekuniefiel mew ta Ngünechen, müley rumel taiñ liftuwküleael kom tüfeychi wesake dungu mew taiñ wesalkayafetew taiñ kuerpu mew ka taiñ rakiduam mew” (2 Korintio 7:1). * ¿Chumngelu Jewba feypikeeiñmew taiñ lifchengeal? Kidu piwkeyenieeiñmu, ka kimniey taiñ lifchengen mu taiñ kümelkayaetew. Kafey iñchiñ Dungukelu am Jewba mu, kidu ayükey iñchiñ taiñ chumngen mu, femngechi tati pu che ñi küme dunguyenieaetew. ¡Feyngey tati! Iñchiñ küpa püramyefiyiñ ta Chaw Ngünechen ka tañi fütra üy, ayükelaiñ ñi weda dunguyengeal ta Jewba. Feymu llemay, müley ñi lifküleal taiñ ad ka taiñ chumngen (Ezequiel 36:22; papeltunge 1 Pedro 2:12).\\n3. ¿Chumngelu ayükeiñ taiñ lifchengeal?\\n3 ¿Chumngelu ayükeiñ taiñ lifchengeal? Kimnielu am iñchiñ Jewba ñi piwkeyeniefiel tati pu lifngelu. Kafey iñchiñ piwkeyeniefiyiñ taiñ Chaw Ngünechen, ka küpa püramyeniefiyiñ kom taiñ mongen mu. Ka ayüleiñ taiñ rumel müleal Chaw Ngünechen ñi piwkeyechen mew. Feymu inaduamaiñ chumngelu müley taiñ lifchengeal, chem koneltuley taiñ lifchengen mu, ka chumngechi amuleay taiñ lifchengen. Femngechi ngüneduamaiñ chem dungu mew küme elkünutual taiñ mongen.\\n¿CHUMNGELU MÜLEY TAIÑ LIFCHENGEAL?\\n4, 5. a) Doyelchi may, ¿chumngelu müley taiñ lifchengeal? b)Jewba tañi dewmael, ¿chumngechi pengelkey ñi rume falintuniefiel ti lifngechi dungu?\\n4 Doyelchi may, müley taiñ lifchengeal poyekefilu am ta Chaw Ngünechen lif mongen-ngelu itrokom dungu mu (papeltunge 1 Pedro 1:15, 16). Jewba elkünuy tañi inayentufalchi femün taiñ kimeltuaetew. Feymu tati Biblia ngülamtukeeiñmew: “Inayentunierpufimün ta Chaw Ngünechen, sakin pu yall reke” (Efesio 5:1, TNM).\\n5 Jewba tañi dewmael pengelkey ñi lifngen, ka fentren chumngen ñi nieel ka ñi femken (Romanu 1:20). Ngüneduamaiñ tati Mapu. Chaw Ngünechen elkünufi kiñe lifngechi ruka reke iñchiñ taiñ müleam. Jewba elkünuy tüfachi Mapu mu fillke dungu ñi lifkülerpual ti kürüf ka ti ko. Afmatufalngey tati Mapu ñi kidutu liftuwken. ¡Feyngey llemay! Tati “Dewmalu ti Mapu”, rume falintuniefi ti lifngechi dungu (Jeremías 10:12). Iñchiñ ka femngechi müley taiñ falintunieafiel.\\n6, 7. Tati ley dungu elungelu ta Moyse, ¿chumngechi pengelkefuy ñi lifchengeal kom tati pu poyekefilu ta Chaw Ngünechen?\\n6 ¿Ka chem dungu nieiñ taiñ lifchengeal? Jewba, taiñ Ngünenieetew, feypikey tañi pu che ñi lifchengeal. Tati ley dungu elngelu ta Israel mew tati lifngechi dungu fente küme nüwkülekefuy chumngechi ñi poyengeal ta Chaw Ngünechen. Feymu ti longkolelu chi saserdote mülefuy ñi muñetual epu rupa petu ñi küdawnon mu feychi Antü ñi Wiñoduamtungeal pu Israelche ñi Kulpan mu (Levítico 16:4, 23, 24). Kafey tati pu saserdote mülefuy ñi küchayal tañi namun ka tañi kuwü ñi chalintukulelafiel pu kulliñ ta Jewba (Éxodo 30:17-21; 2 Crónicas 4:6). Kafey ñi feypiel tati ley dungu, 70 dungu mew podkülerpuafuy pu israelche ñi kuerpu, ka ñi poyefiel ta Jewba. Feymu podkülelu am ngelafuy ñi poyeafiel ta Chaw Ngünechen, femfule tüfachi dungu layafuyngün (Levítico 15:31). Ka femngechi tati che podkülelu mülefuy ñi femal itrofill dungu ñi liftuwal, feymu mülefuy ñi muñetual ka küchayafiel tañi takun, femnofule tüfachi che mülefuy “ñi langümngeal ka entungeal ti trawünche mu” (Números 19:17-20).\\n7 Famülke mu inakelaiñ tati ley dungu elungelu ta Moyse, welu tüfa kellukeeiñmew taiñ kimal chem ñi rakiduamkülen Chaw Ngünechen. Tüfachi ley pengelkefuy kom tati pu poyekefilu ta Chaw Ngünechen müley tañi lifchengeal. Jewba ka femngechi rakiduamküley famülke mu (Malaquías 3:6). Chaw Ngünechen llowkefi müten “tati rüfngechi mupiltun dungu nienolu chem welulkan no rume” (Santiaw 1:27). Feymu fewla inaduamaiñ chem müley taiñ femal taiñ lifchengeal.\\n¿CHEM MÜLEY TAIÑ FEMAL ÑI LIFCHENGEAL JEWBA ÑI ADKIÑ MU?\\n8. ¿Chem dungu mu Jewba ayükey taiñ lifchengeal?\\n8 Tati Biblia nütramkakelay taiñ kuerpu mu ñi lifküleal müten. Doyelchi may feypikey taiñ lifchengeal Chaw Ngünechen ñi adkiñ mu, müley taiñ podümnoafiel taiñ mongen fill dungu mu. Feley, Jewba ayükey taiñ lifchengeal meli dungu mu: taiñ poyefiel mu, taiñ mongen mu, taiñ rakiduam mew ka taiñ kuerpu mu. Ngüneduamaiñ chumngechi taiñ lifchengeal tüfachi dungu mu.\\n9. Taiñ lif poyeafiel ta Chaw Ngünechen, ¿chem müley taiñ femal?\\n9 Lif poyeafiel. Taiñ femal tüfa, ngelay taiñ reyülafiel reke ti rüfngechi religion ti koyla religion engu. Tati pu israelche tripalu Babilonia mew ñi wiñotual ta Jerusalen mu, Jewba feypieyew engün: “Tripamün tüfa mew, idakilmün chem podngechi dungu no rume [...], lifkülemün” (Isaías 52:11). Kidu engün wiñotuyngün tañi mapu mew doyelchi may ñi küme elkünutual tañi rüf poyeafiel ta Chaw Jewba. Feymu duamfalngefuy ñi lifküleal tañi poyefiel engün, ngelafuy ñi tukulpayal Babilonia tañi religion ñi kimeltun, ñi femün ka ñi wimtun, tüfa ayükenolu am ta Chaw Ngünechen.\\n10. ¿Chem dungu mu koneltukelaiñ pu rüf kristiano ngen?\\n10 Famülke mew tati pu rüfngechi kristiano müley tañi kuñiwtukuwküleal taiñ podümnoaetew tati koylake religion (papeltunge 1 Korintio 10:21). Kom püle müley tati koylake religion ñi dungu, feymu müley taiñ kuñiwtukuwküleal. Tati koylake religion kimeltukey taiñ nieel kiñe am kam kiñe püllü amulealu ñi mongen laliyiñ, ka kakelu koylake dungu kimeltukey. Tati pu che feyentukey tüfa, feymu tukulelkefingün tati la ñi nieelchi chemkün kakon mu, ka elelkefingün iyael ka pulku (Eclesiastés 9:5, 6, 10). Welu iñchiñ, pu rüf kristiano ngen, küpa koneltukelaiñ kiñe wimtun mu no rume nüwkülelu tati koylake religion mu. * Feymu eluwkelaiñ kakelu pu che taiñ dikümtukuaetew ñi müte falintunoafiel Biblia ñi feypiel taiñ lif poyeafiel ta Chaw Ngünechen (Hecho 5:29).\\n11. Ñi lifküleal taiñ mongen, ¿chem müley taiñ femal? Ka ¿chumngelu fente falin-ngey taiñ femal?\\n11 Lif mongen. Ñi lifküleal taiñ mongen müley taiñ famentuafiel kom tati fillke pekan kudumuwün eluñmakenolu Ngünechen ñi ley, femngechi taiñ rumel müleal Chaw Ngünechen ñi piwkeyechen mew (papeltunge Efesio 5:5). Chumngechi inaduamaiñ tati 9 chillkatun mu, müna falin-ngey pu kristiano ñi ‘lefmawal fillke pekan kudumuwün eluñmakenolu Ngünechen ñi ley’. Tati pu femkelu tüfachi podngechi dungu ka wiñorakiduamtunolu “koneltulayay ta Ngünechen ñi mülewe mew” (1 Korintio 6:9, 10, 18, TNM). Tüfachi pu che “fillad üdechekelu” trokikefi Jewba, ka liftunole engün ñi mongen llowayngün “tati kangelu lan” (Apokalipsi 21:8).\\n12, 13. Taiñ rakiduam, ¿chumngechi yeafeiñmu chem taiñ femal? Ka ¿chem kelluaeiñmew taiñ lif rakiduamnieal?\\n12 Lif rakiduam. Taiñ rakiduam yeafeiñmu chem taiñ femal, feymu wedake rakiduam mülenagpule taiñ longko ka taiñ piwke mu, fey ¡fempelayafuiñ fillke pekan kudumuwün! (Matew 5:28; 15:18-20.) Welu nieliyiñ re kümeke rakiduam lifngelu, fey kiñe lif mongen yenieaiñ (papeltunge Filipense 4:8). Feymu, ¿chem kelluaeiñmew taiñ lif rakiduamnieal? Müley taiñ famentuafiel chem adngelluwün dungu rume taiñ podümkeetew taiñ rakiduam. * Kafey kümeke rakiduam nierpuafuiñ fill antü chillkatufiliyiñ ti Biblia (Salmo 19:8, 9).\\n13 Chumngechi inaduampeiñ, taiñ rumel müleal Chaw Ngünechen ñi piwkeyechen mew, müley ñi lifküleal taiñ poyefiel, taiñ mongen, ka taiñ rakiduam. Tüfachi dungu doy inaduamngey kakelu chillkatun tüfachi lifru mu. Feymu fewla inaduamaiñ tati melingechi dungu: lifküleal taiñ kuerpu.\\n¿CHUMNGECHI LIFKÜLEAFUY TAIÑ KUERPU?\\n14. Kiñeke feypikeyngün “iney no rume feypilayafenew chumngechi ñi lifküleal”, welu ¿chumngelu iñchiñ femngechi rakiduamkelaiñ?\\n14 Müna falin-ngey ñi lifküleal taiñ kuerpu ka kom taiñ wallmanieetew. Kiñeke feypikeyngün “iney no rume feypilayafenew chem ñi femal tüfachi dungu mu”. Welu iñchiñ, tati pu poyekefilu ta Jewba femngechi rakiduamkelaiñ. Chumngechi taiñ inaduampeel, Jewba feypikeeiñmew taiñ lifküleal femngechi taiñ kümelkayaetew. Welu feyka müten no, lifkülenoliyiñ tati pu che weda dunguyeafuy ta Jewba mu. Tukulpayaiñ tati pichi wentru taiñ nütramkapeel ti wünen parrafo mew: rumel podkülele kam küme adkülenole, ¿küme rakiduamlayafuiñ no am chi tañi pu chaw mu? Ka femngechi küme adkülenoliyiñ kam newe lifkülenole taiñ mongen, tati pu che weda dunguyeafuy taiñ Chaw Ngünechen mu ka taiñ amuldungukeel mew. Feymu müley taiñ tukulpanieal chem ñi feypilen ti Biblia: “Itrofill dungu mew inaduamuwkülekeiñ femngechi ta iney no rume ñi wiñonentunoafiel tati küme dungu taiñ kimeltukeel. Taiñ femafel, itrokom dungu mew küme kimfali iñchiñ ta Ngünechen ñi konangen” (2 Korintio 6:3, 4). Feymu llemay inaduamaiñ chumngechi ñi lifküleal taiñ kuerpu.\\n15. ¿Chem dungu kümeafuy ñi femngeal taiñ lifküleal?\\n15 Lifküleal taiñ kuerpu ka küme adnieal. Chem tuwün ngeliyiñ rume, ka chew rume taiñ mülen, müley taiñ rumel muñetual. Epe kom iñchiñ nieiñ ko ka jabon taiñ lifküleal iñchiñ ka taiñ pichikeche. Kafey müley taiñ küme küchakuwüwal petu taiñ pepikanofiel ti iyael ka petu taiñ inon, dew amuliyiñ tripatripatuwe mu kam modawfiliyiñ taiñ pu yall. Feymu ko ka jabon mew liftuwliyiñ, kuñiwtukuwküleaiñ ñi kontupanoaetew fillke kutran, femngechi montulngeafuy tati pu che ñi mongen. Küme küchakuwüwnoliyiñ fillke kutran kontuafeiñmew, tati pechay kutran reke, feymu küchakuwüliyiñ famentuafiyiñ tüfachi pu kutran. Ka nienoliyiñ tripatripatuwe müley taiñ rüngaltukuafiel taiñ pod, tati pu kuyfike israelche reke (Deuteronomio 23:12, 13).\\n16. ¿Chumngechi müley ñi adküleal taiñ takun?\\n16 Kafey müley taiñ rumel küchayafiel taiñ takun ñi lifküleal ka adküleal. Duamfalngelay ñi rume falingeal ka ñi inayal chumngechi ñi tukutuwkülen pu che, welu may müley ñi lifküleal ka mallmangenoal. Biblia feypi: “Ka femngechi, tati pu domo müley ñi adelkawal küme takuwün mew, mallmangenon mu ka küme rakiduam mew, ngelay ñi fill adelkamekeal ñi tünay longko, ka adelkawnoal milla mew, llangka mew ka rume falichi takun mew no rume, welu müley ñi femal chumngechi ñi femken tati pu domo pengelkelu ñi poyeniefiel ta Chaw Ngünechen, fey tüfa kümeke femken mew” (1 Timotew 2:9, 10, TNM). Chew rume taiñ amuken, duamnieiñ itrokom che ñi ‘ngüneduamal Ngünechen [...] tañi kimeltun ñi rume küme dungungen’ iñchiñ taiñ adkülen mu (Tito 2:10).\\n17. ¿Chumngelu taiñ ruka ka taiñ nieelchi chemkün müley ñi lifküleal ka küme adküleal?\\n17 Taiñ ruka ka taiñ nieelchi chemkün. Taiñ ruka ülmen-ngenole rume, müley ñi lifküleal ka küme adküleal pepilnieliyiñ. Kafey amuliyiñ ti trawün mu ka ti amuldungun mew taiñ auto mu, müley taiñ liftukünuafiel ponwitu ka wekuntu mu. Femngechi müley taiñ küme elkünutuafiel kom taiñ nieelchi chemkün ñi küme dunguyeniengeal ta Chaw Ngünechen. Tukulpayaiñ, iñchiñ kimeltukefiyiñ tati pu che Chaw Ngünechen ñi apümafiel kom “tati pu üñfitukefilu ta mapu”, kidu piwkeyefilu am tati lifngechi dungu, ka tañi Ngünenien mu kiñe küme mülewe elkünutuafi ti Mapu (Apokalipsi 11:18; Luka 23:43, TNM). Feymu llemay, küme elniefiliyiñ taiñ ruka ka taiñ nieelchi chemkün, femngechi taiñ lifchengen mu pengelaiñ ñi pepikawkülen taiñ müleal ti küme mülewe Mapu mew.\\nTaiñ lifküleal, müley ñi lifküleal taiñ kuerpu ka taiñ nieelchi chemkün\\n18. ¿Chumngechi pengelkeiñ taiñ yamniefiel ti Trawünwe Ruka?\\n18 Taiñ Trawünwe Ruka. Iñchiñ müna piwkeyefiyiñ taiñ Chaw Jewba, feymu yamniefiyiñ taiñ Trawünwe Ruka, tüfa mu poyekefilu am ta Jewba. Ayüleiñ ñi rume küme adküleal femngechi ñi küme rakiduamelafiel taiñ pu witranmaetew. Taiñ küme elkünutuafiel ka lifküleal müley ñi inangeal kiñe adkünu dungu. Kom kellukonküleliyiñ tüfachi küdaw mew, femngechi pengelaiñ taiñ rume yamniefiel ti Trawünwe Ruka. ¡Feyngey! Müna sakifalngey taiñ liftuafiel, “adelkayafiel ka küme elkünutuafiel” chew taiñ rüf poyekefiel ta Jewba (2 Crónicas 34:10). Ka femngechi müley ñi femngeal chew ñi femngeken taiñ fütrake trawün.\\nFAMENTUAFIYIÑ KOM ÑI PODÜMKEETEW TAIÑ KUERPU\\n19. ¿Chem müley taiñ femal ñi lifküleal taiñ kuerpu? Ka, ¿chumngechi tati Biblia kellunieeiñmew tüfachi dungu mu?\\n19 ¿Ka chem müley ñi femal taiñ lifküleal? Müley taiñ famentuafiel chem dungu rume ñi podümkeetew taiñ kuerpu. Feymu pütremtukelaiñ, ngollikawkelaiñ, ka feypinole ti lawentuchefe pünekelaiñ feychi pu lawen wimtukelu pu che ñi rumel duamtuniefiel ka welulkakelu ñi duam. Tati Biblia üytukelafi kom tati wedake wimtun nielu ti pu che famülke mew, welu niey fillke ngülam taiñ kimeltuaetew chumngelu ünufalngey Jewba ñi adkiñ mu tüfachi wedake wimtun. Feymu fewla inaduamaiñ kechu ngülam taiñ inayal, femngechi pengelaiñ taiñ piwkeyeniefiel ta Jewba, kafey ayüwülafiyiñ.\\n20. ¿Chem ayükey Jewba taiñ famentuafiel?\\n20 “Feymew llemay, sakin pu peñi ka lamngen, fey tüfa lle taiñ nieel tati tukulpakünuelchi dungu. Feymew, taiñ ekuniefiel mew ta Ngünechen, müley rumel taiñ liftuwküleael kom tüfeychi wesake dungu mew taiñ wesalkayafetew taiñ kuerpu mew ka taiñ rakiduam mew” (2 Korintio 7:1). Jewba ayükey taiñ famentuafiel chem dungu rume ñi podümetew taiñ “kuerpu” ka wedalkakefilu taiñ “rakiduam”. Feymu llowkelaiñ kom feychi dungu taiñ yeafetew ñi rumel duamtunieafiel kam wedalkakeetew taiñ kuerpu ka taiñ rakiduam.\\n21. ¿Chem falin dungu nieiñ taiñ liftuwküleal kom tüfeychi wedake dungu mew?\\n21 Fey 2 Korintio 7:1 pengelkey kiñe doy falin dungu “rumel taiñ liftuwküleael kom tüfeychi wesake dungu mew”. Ngüneduamnge chem ñi feypilen ellaka mu: “Fey tüfa lle taiñ nieel tati tukulpakünuelchi dungu”. ¿Chem am tüfachi tukulpakünuelchi dungu? Jewba tañi feypiel rupachi versikulo mew: “Iñche ñi pu che reke niewayiñ. Fey iñche eymün tamün Chawngean” (2 Korintio 6:17, 18). ¡Afmatufalngey! Jewba feypikünuy taiñ kuñiwtukuaetew piwkeyen mu kiñe chaw reke kuñiwtukukefilu tañi pu pichikeche. Welu taiñ llowal tüfa, müley taiñ famentuafiel “kom tüfeychi wesake dungu mew taiñ wesalkayafetew taiñ kuerpu mew ka taiñ rakiduam mew”. Nieliyiñ kiñe wimtun ünufalngelu Jewba ñi adkiñ mew, fey weniyewelayafuiñ, ¡müna weda dungu femürpuafuiñ!\\n22-25. ¿Chem ngülam Biblia mu mülelu kelluaeiñmu taiñ famentuafiel wedake wimtun?\\n22 “Piwkeyenge tami Ñidol Ngünechen kom tami piwke mew, kom tami kuerpu mew, kom tami newen mew, ka kom tami rakiduam mew” (Luka 10:27). Jesus feypi tüfachi werkün dungu ñi doy falin-ngen kom kakelu werkün dungu mu (Matew 22:38). ¡Feley llemay! Müley taiñ piwkeyeafiel ta Jewba kom taiñ piwke mu, taiñ kuerpu mu, ka taiñ rakiduam mew. Feymu müley taiñ famentuafiel kom feychi wimtun taiñ doy pichiñmakeetew taiñ mongen, kam wedalkakeetew taiñ rakiduam taiñ eluetew Chaw Ngünechen.\\n23 “[Jewba] am elunieetew ta mongen ta itrokom iñchiñ fey ti kürüf ka kom ti kakelu chemkün” (Hecho 17:24, 25). Chaw Ngünechen elukeeiñmew ti mongen, feymu pu poyekefilu ta Jewba müna yamniekeiñ taiñ mongen. Feymu femkelaiñ chem weda dungu no rume taiñ kutranülkeetew kam taiñ allfülkakeetew taiñ mongen. Kuñiwtukuwnoliyiñ, pengelafuiñ taiñ yamnienofiel ti mongen taiñ eluetew Jewba (Salmo 36:9).\\n24 “Piwkeyefinge tami chafche chumngechi piwkeyeniewimi ta eymi” (Matew 22:39). Tati nielu kiñe weda wimtun kidutu wedalkawkey, welu ka wedalkakefi tati pu che inafülkülelu. Femngechi femkey tati pütremtukelu, wedalkakefi kakelu pu che tati fitrun pütrem mew. Tati femkelu tüfachi dungu illamkakefi Chaw Ngünechen ñi werkün dungu “piwkeyefinge tami chafche” feypilelu, ka femngechi pengelkey ñi piwkeyenofiel ta Chaw Ngünechen (1 Juan 4:20, 21).\\n25 “Tañi yamafiel tati awtoridad longkolelu ka ti pu kellukonkülelu” (Tito 3:1). Fentren trokiñ mapu mew tati pu awtoridadkülelu elukelayngün ñi nieal kam püneafiel droga. Feymu tati pu rüfngechi kristiano femkelaiñ tüfachi dungu (Romanu 13:1).\\n26. a) Taiñ rumel müleal Chaw Ngünechen ñi piwkeyechen mew, ¿chem müley taiñ femal? b)Yenieal kiñe lif mongen Jewba ñi adkiñ mu, ¿chumngelu feypiafuiñ tüfa tati doy küme dungu taiñ femafel?\\n26 Taiñ rumel müleal Chaw Ngünechen ñi piwkeyechen mew, ngelay taiñ lifküleal kiñeke dungu mu müten, welu may müley taiñ lifchengeal kom dungu mu taiñ mongen mew. Küdawngeafuy taiñ femwenoal kiñe weda wimtun, welu elkünuafuiñ llemay. * Tati doy küme dungu taiñ femafel, fey tüfa yenieal kiñe lif mongen. Jewba feypieliyiñmu taiñ femal, fey taiñ kümelkayaetew. Biblia feypi: “Tüfa ñi feypiel ta Jewba, tami Montuletew, tati Lifngelu Israel mew: ‘Iñche, ta Jewba, tami Ngünechen, Tami Kimeltukeetew eymi tami kümelkaleal, Tami Ngüyulkeetew chem rüpü mew tami miyawal[’]” (Isaías 48:17). Doyelchi may, iñchiñ müna piwkeyeniefilu am ta Chaw Ngünechen, ayüwküleaiñ ñi küme dunguyeniengeal Jewba taiñ lifchefengen mu, femngechi kidu rumel piwkeyenieaeiñmew.\\n^ parr. 2 Tati Biblia feypilelu “lifngen” ti kewün dungu mu ñi wirintukungeel, kiñeke mu pengelkey ñi lifküleal taiñ kuerpu, welu doyelchi may pengelkey ñi lifküleal taiñ mongen ka taiñ poyefiel ta Chaw Ngünechen.\\n^ parr. 10 Tati 13 chillkatun tüfachi lifru mew, ngüneduamngey kiñeke kawiñ ka wimtun ñi nieel tati pu che ñi koneltukenon ti pu rüf kristiano.\\n^ parr. 12 Tati 6 chillkatun tüfachi lifru mu pengeli chumngechi taiñ dullial kümeke adngelluwün dungu.\\n^ parr. 26 Inaduamnge tati wichulechi dungu “ ¿Newentumeken ñi femal tati norngechi dungu?” ka “ Che ñi pepilnoel, Ngünechen ta pepilniey”.\\n¿NEWENTUMEKEN ÑI FEMAL TATI NORNGECHI DUNGU?\\nNgülam: “Kutrankaken tañi kuerpu ka aporiakefiñ tañi femael chumngechi ñi ayülen ta Ngünechen, femngechi ta iñche ñi famentukünungenoael tati pu wewnolu reke, fey ñi dew kimeltulfiel ta kakelu che” (1 Korintio 9:27).\\nKüpa pütremtuli kam kakelu weda wimtun küpa femfuli, ¿ngillatufemkefiñ ta Chaw Ngünechen ñi eluaetew tañi newen, femngechi ñi newenküleal tañi femnoal? (Matew 6:13.)\\nTati pelikula ñi pekefiel, tati ülkantun ñi allkütukeel, ka tañi pu weni, ¿kellukeenew ñi femwenoal tati wedake wimtun? (1 Pedro 4:3, 4.)\\nFemli kümeke dungu, welu kulpamekeli, ¿“küme femken” piafun? (Matew 23:25-28.)\\nJesus kutrankawfuy ñi femal Chaw Ngünechen ñi ayükeel, ¿chem falin dungu nien tañi inayentuafiel? (1 Pedro 2:21; 4:1.)\\n¿Chumngechi feypiafiñ kiñe che chumngelu ñi pütremtukenon? (Romanu 12:1, 2.)\\nKa welulkawtufuli kay kiñe weda wimtun mu, ¿chumngelu ngelay tañi rakiduamal “turpu pepi elkünulayafiñ”? (Romanu 7:21-25.)\\n“CHE ÑI PEPILNOEL, NGÜNECHEN TA PEPILNIEY”\\nElena * feypi: “Mari kechu tripantu nien mu, fill antü pütremtukefun, sabado ka domingo antü putukefun pulku tañi pu weni iñchiñ. Rupalu chi antü, wimturpun ñi duamfiel droga, crack pingelu, küla püñen niefun rume iñche ñi dapiafiel kidulen mu. Rume wedake dungu niekefun tañi mongen mew. Welu eluwün ñi chillkatual ti Biblia, fey nierputun kiñe lif mongen ka elkünufiñ tati wedake wimtun Jewba ñi kellun mew. Müna küdawtufun, doyelchi may ñi drogatuwenoal. Llownofuli Jewba ñi kellun, pepil-layafun ñi küme elkünutual ñi mongen. Iñche tañi rupan mu, feypiafun ñi rüfngen Jesus ñi feypiel: ‘Che ñi pepilnoel, Ngünechen ta pepilniey’.” (Matew 19:26.)\\n^ parr. 71 Ka üy tukungey.","num_words":3042,"character_repetition_ratio":0.076,"word_repetition_ratio":0.012,"special_characters_ratio":0.196,"stopwords_ratio":0.374,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Doy küme adümuwnge tami amuldungual: Kimeltuafiyiñ pu chillkatukelu tañi pepikawal\\nPAPELTUAFUYMI abua abui abé acholi afrikáans albanés alemán aluro amárico armenio asamés ateso atié aucano aymara ayá azerí azerí (alfabeto cirílico) bajo alemán bambara bashkir bassa de camerún batak (simalungun) batako karo batako toba baulé becol bengalí bete biak birmano bislama boulou búlgaro caboverdiano camboyano catalán cebuano chabacano changana (mozambique) checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chuabo chuukés chuvash cibemba cinamwanga cingalés citonga congo coreano criollo de las seychelles criollo haitiano criollo inglés de Belice criollo mauriciano criollo portugués croata damara dangme danés dayaco engayú dehu digor diula duala edo efik embunda endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano fon francés ga gallego galés garífuna georgiano gokana griego groenlandés guaraní gueré gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo idoma igede ilocano indonesio inglés ishan islandés isoko italiano japonés javanés kabiye kachin kannada kaonde kayin sgaw kazajo kekchí khana kikamba kikongo kikuyu kiluba kimbundu kiniaruanda kipende kirguís kiribatiano kirundi kisi kisonge konkani (alfabeto latino) krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lao lengua de señas venezolana lenguaje de señas brasileño lenie letón lhukonzo lingala lituano lomue luganda lunda luo luvale macedonio macua malayo malayálam malgache maltés mam mambue-lungu mapudungun maratí marshalés maya mazateco de Huautla mendé mingreliano mixe mixteco de guerrero mizo mongol more motu navajo nepalés ngäbere (o guaymí) nias niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oriyá oromo osético otetela otomí pangasinán panjabí papiamento de curazao persa pidgin camerunés pidgin de las islas salomón pidgin nigeriano polaco ponapés portugués portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quiché rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia rumano runyankore ruso rutoro samoano sango sanguir saramacano sena sena sepulana serbio serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tandroy tankarana tarahumara central tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco turcomano tuvaluano twi tártaro ucraniano uhobo uigur (alfabeto cirílico) umbundú urdu uruund uzbeko uzbeko (alfabeto latino) valenciano vascuence vendal vezo vietnamita wallisiano waray-waray wayuunaiki wolaita xhosa xitshwa yacouba yoruba zandé zapoteco de lachiguiri zapoteco del istmo zulú árabe ñanya ñemba\\nCHUMNGELU FALIN-NGEY: Küme pepikawle ti chillkatukelu Biblia, doy küme adümürpuay ka longkontukuay ti kimeltun, femngechi doy weniyerpuafi ta Chaw Jewba. Dew fawtisawle ti chillkatukelu, ka duamnieay ñi pepikayal ti trawün ka chem tañi amuldungual, fey ñi ‘trepeluwküleael’ (Mt 25:13). Feymu kom tañi mongen mu kümelkayaeyew ñi kim chillkatual Jewba ñi dungu. Ellaka mu müten, kimeltulelafiyiñ pu chillkatukelu Biblia tañi küme pepikayal ti kimeltun.\\nInayentufalngeaiñ (Rom 2:21). Rakiduamaiñ ti chillkatukelu mu petu taiñ pepikawmeken taiñ kimeltuafiel (km 11\/15 pag. 3). Pengelelafiyiñ chumngechi taiñ wirikünuel taiñ papil kam lifru.\\nFeypiafiyiñ ñi pepikawal. Dew kimeltulelfiliyiñ Biblia kiñeke rupa, feypiafiyiñ tati chillkatukelu ñi duamfalngen tañi pepikayal ti kimeltun ka chumngechi ñi kümelkayaetew tüfa. Ngülamtuafiyiñ chumngechi elantükünual tañi pepikawal. Petu tañi chillkatumeken engün, kiñeke peñi ka lamngen arelkefingün kidu ñi lifru tati chillkatukelu, femngechi kidu kimtukuay fente ñi kümelkayaetew wirikünual ti papil. Pepikawle ti chillkatukelu, sakiafiyiñ.\\nPengelelafiyiñ chumngechi ñi pepikawal. Kiñeke amuldungukelu we konlu ñi kimeltulelafiel Biblia ta kiñe che, eluwkeyngün ñi pengelelafiel chumngechi ñi pepikayal ti kimeltun.","num_words":592,"character_repetition_ratio":0.059,"word_repetition_ratio":0.0,"special_characters_ratio":0.152,"stopwords_ratio":0.106,"flagged_words_ratio":0.0,"lang_id_score":0.927,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Duamnieafiyiñ ta kakelu che | Ñi chillkatungeal\\nTROKIÑ ÑI CHILLKATUNGEAL 12\\n“Kom eymün [...] welukonkechi duamniewmün” (1 PED. 3:8, TNM).\\n90 ÜLKANTUN Welukonke yafültukuwiyiñ\\n1. ¿Chumngelu müna falintukefiyiñ feychi pu che inaniekefilu ñi feypin 1 Pedro 3:8?\\nMÜNA ayüwülkeeiñmu müleal kakelu che iñchiñ taiñ duamnieetew. Kidu engün ayüniey taiñ kümelkaleal, fey eluwkey kimal taiñ chum duamkülen ka chem taiñ rakiduamkülen. Kafey inaduamkey chem taiñ duamnieel, fey kellukeeiñmu taiñ “kelluen” pinon mu rume. Müna falintukefiyiñ feychi pu che pengelkelu taiñ duamnieetew. * Biblia feypi: “Fey, kom eymün kiñewkülemün tamün rakiduam mu, welukonkechi duamniewmün, piwkeyewmün peñiwen ka lamngenwen reke, kutranpiwkeyewmün ka ñom piwkengeaymün” (1 Pedro 3:8, TNM).\\n2. ¿Chumngelu küdawtuafuiñ inaduamnieafiel ñi chum duamkülen kakelu che?\\n2 Iñchiñ pu kristianongen, ayükeiñ inaduamnieafiel ñi chum duamkülen ta kakelu che. Welu kiñeke mu küdawtuafuiñ taiñ femal. ¿Chumngelu? Ngüneduamaiñ kiñeke dungu. Kom iñchiñ kulpafe chengeiñ (Rom. 3:23). Feymu taiñ pinon mu rume, eluwküleiñ taiñ kidutu duamuwal müten. Kafey chumngechi taiñ tremümngen ka chem taiñ rupan mongen mu, küdawtuafuiñ duamnieafiel ta kakelu che. Ka rakiduamürpuafuiñ feychi pu che reke poyekenofilu ta Jewba. Tüfachi afaelchi antü mu, fentren che duamkelafi kakelu che mu. Doy may, ‘tati pu che kisutu kimkawünngey’ (2 Tim. 3:1, 2). Welu duamfali famentuafiel tüfa taiñ duamnieafiel pu che, ¿chem kelluaeiñmu taiñ femürpual?\\n3. 1) ¿Chumafuiñ taiñ doy duamnieafiel ta kakelu che? 2) Feytachi chillkatun mu, ¿chem ngüneduamaiñ?\\n3 Taiñ doy duamnieafiel ta kakelu che, ¿chumaiñ? Inayentuafiyiñ ta Jewba ka tañi Fotüm Jesus. Chaw Jewba piwkeyen-ngey, fey doy inayentufali tañi chumngechi duamniefiel pu che (1 Juan 4:8). Jesus müna küme inayentukefi chumngen tañi Chaw (Juan 14:9). Mülepalu Mapu mu, Jesus pengeli chumngechi ñi kutranpiwkeyecheal. Feytachi chillkatun mu, ngüneduamaiñ Jewba ka Jesus ñi chumngechi duamniefiel ta kakelu che. Fey ka ngüneduamaiñ chumngechi inayentuafuiñ ñi femün engu.\\nJEWBA PENGELI ÑI DUAMNIECHEKEN\\n4. Jewba rume inaduamniefi chum duamkülen tañi pu che, Isaías 63:9 ¿chumngechi pengelkeeiñmu tüfa?\\n4 Biblia kimeltukey Chaw Jewba inaduamniefi chum duamkülen tañi pu che. Rakiduamaiñ ñi chum duamnagün Jewba wedake dungu rupalu pu israelche kuyfi. Biblia feypi: “Kutrankawlu engün, kidu ka kutrantupiwkey. Ka kidu ñi werken mew montulfi engün. Tañi piwkeyen mu ka kutranpiwkeyechen mu kidu ngillanentufi engün, ka kom feychi kuyfi antü mu witrañpüramfi ka yefi engün” (Isaías 63:9; 63:7, 8). Rupalu ta antü, ti pelon wentru Sakaria mu, Jewba feypi wedalkangekelu tañi pu che, kidu ta wedalkangekelu trokiwkey. Jewba feypifi tañi pu che: “Chuchi rume tamün topaetew topañmaenew reke tañi kuralnge” (Zac. 2:8). Tüfa, ¡müna küme pengeli Jewba ñi duamniefiel tañi pu che!\\nJewba kutranpiwkeyefi pu israelche, feymu lifrenentufi ñi konangewenoal Egipto mu. (Inaduamnge parrafo 5).\\n5. Nütramkange chumi ta Jewba ñi kelluafiel tañi pu che kutrankawmekelu.\\n5 Jewba re kutranpiwkeyelafi müten tañi pu che kutrankawmekelu. Doy may Jewba eluwkey tañi kelluafiel engün. Ngüneduamaiñ ñi rupan kuyfi. Pu israelche konangekefuy Egipto mapu mu, fey müna kutrankawkefuyngün. Welu Jewba ngüneduami fente ñi weda rupameken engün, feymu eluwi tañi kelluafiel. Jewba feypifi ta Moyse: “Rüfkünu may iñche ngüneduamkefiñ tañi pu che ñi kutrankawmeken [...], ka allkükefiñ ñi llellipumekeetew engün ñi weñangkün mu [...], küme kimniefiñ ñi kutrankawkülen engün. Montulmeafiñ engün Egipto ñi kuwü mu” (Éx. 3:7, 8). Jewba fente kutranpiwkeyefilu kay tañi pu che, montulfi engün ñi konangewenoal. Fentren tripantu rupalu, pu israelche mülekefuy tati Feypikünuelchi Mapu mu, fey wedalkaeyew tañi pu kayñe. ¿Chumi Jewba? Kidu ngüneduamfi ñi kutrankawmeken pu israelche fente wedalkangelu, feymu kutranpiwkeyefi engün. Feley llemay, fente kutranpiwkeyefilu kay Jewba tañi pu che, eluwi tañi kelluafiel engün. Fey wüli ta kues ñi montulafiel pu israelche tañi pu kayñe mu (Juec. 2:16, 18).\\n6. Jewba inaduamniefi chum duamkülen tañi pu che welurakiduamkülele engün rume, ¿chem nütram kimeltueiñmu tüfa?\\n6 Jewba inaduamniefi chum duamkülen tañi pu che welurakiduamkülele engün rume. Ngüneduamaiñ ñi rupan ta Jona. Jewba werküfi tüfachi pelon wentru ñi feypiafiel pu ninifeche tañi apümkangeal. Wiñorakiduamtulu engün, Jewba eluwi tañi apümkanoafiel. Welu Jona ayülay tüfa. Fey ngüneduamlu ñi femtripanoal tañi feypikünuel, “kisutu rume lladkütuwi [illkutuwi]”. Welu Jewba ñochi piwkengey Jona mu, fey kellufi tañi küme elkünutual tañi rakiduam (Jona 3:10–4:11). Rupalu ta antü, Jona kimürpuy chem ñi küpa kimeletew Jewba. Kafey Jewba tañi pin mu, Jona wirintukuy chem tañi rupan iñchiñ taiñ kimeltungeal (Rom. 15:4). *\\n7. Jewba ñi chumkefiel tañi pu che, ¿chem kimeltukeeiñmu?\\n7 Chaw Jewba ñi chumkefiel tañi pu che kimeltukeeiñmu tañi duamniefiel kom tañi pu poyekeetew. Jewba kimniey kiduke iñchiñ kutrankawken ka taiñ weñangküken. Kidu llemay küme kimniey chem ñi mülen pu che tañi piwke mu (2 Crón. 6:30). Taiñ Fütra Chaw kimniey kom taiñ rakiduam, taiñ chum duamkülen ka chem taiñ pepilkenoel. Kafey ‘tunte puwle taiñ newentuleal, kidu eluñmalayay taiñ doy fütra kintukaduamngeal’ (1 Kor. 10:13, TNM). ¡Müna yafüluwün-ngey taiñ feypikünuetew tüfa!\\nJESUS PENGELI ÑI DUAMNIECHEKEN\\n8-10. Jesus müna duamniefi pu che, ¿chem küla dungu kellueyew tañi femngechi femal?\\n8 Mülepalu Mapu mu, Jesus müna duamniefi tati pu che. Ngüneduamaiñ küla dungu tañi kelluetew femngechi femal. Kiñe, Jesus müna küme inayentukefi ñi chumngen tañi Chaw. Jesus müna piwkeyefi pu che, Jewba reke. Kafey kellufi tañi Chaw ñi dewmayal kom tati mülelu. Tüfa ayüwüleyew, welu dewmangelu pu che doy ayüwi Jesus (Prov. 8:31). Fente tañi piwkeyechen, Jesus inaduamniefi chum duamkülen pu che.\\n9 Epu, Jewba reke, Jesus kimniey chem ñi mülen pu che ñi piwke mu ka chem tañi rakiduamkülen (Mat. 9:4; Juan 13:10, 11). Feymu Jesus ngüneduamfilu ñi kutrantupiwkelen pu che, yafültukufi engün (Is. 61:1, 2; Luka 4:17-21).\\n10 Küla, Jesus ka rupay wedake dungu mu femngechi ñi rupaken pu che. Rakiduamaiñ tüfa. Jesus tremi kiñe pofre familia mu peno. Kafey küdawkey tañi malle chaw Jose engu, fey newenke küdaw femkey (Mat. 13:55; Mar. 6:3). Kafey we eluwlu Jesus ñi amuldungual, Jose dew lawyey chi. Feymu Jesus kimürpuy ñi fente weñangkün-ngen ta layeluwün. Kafey kiñeke ñi pu che ta Jesus trür feyentukelafuy kidu reke (Juan 7:5). Kom feytachi dungu ka kakelu dungu ñi rupan ta Jesus kellueyew ñi kimal ñi chum duamkülen pu che ka chem tañi rupaken engün.\\nJesus kiñeñpüle nentufi kiñe pilu wentru, fey duamniefi ka tremoltufi (Inaduamnge parrafo 11).\\n11. Jesus, ¿chumül pengeli ñi duamniefiel pu che? (Inaduamnge ti adentun wenulelu).\\n11 Jesus femlu afmatun dungu, doyelchi may pengeli ñi duamniefiel pu che. Kidu femlay afmatun dungu re femün mu müten. Doy may kutrankawmekelu pu che “Jesus ta kutranduamyeeyew” (Mat. 20:29-34; Mar. 1:40-42). Jesus kiñeñpüle nentufi kiñe pilu wentru, fey tremoltufi. Ka wiñomongeltufi ñi kiñen püñeñ ta kiñe lantu domo. ¿Chumngelu femi tüfa? ¿Chem duam mu nengümeyew ta Jesus ñi femal tüfa? (Mar. 7:32-35; Luka 7:12-15). Jesus kutranpiwkeyefi feychi pu che ka ayüy ñi kelluafiel engün.\\n12. Juan 11:32-35, ¿chumngechi pengeli Jesus ñi duamniefiel Marta engu Maria?\\n12 Jesus ka duamniefi Marta engu Maria. Kidu pefilu fente ñi weñangkülen engu Lasaru ñi lan mu, “Jesus ngümay” (papeltunge Juan 11:32-35). Jesus kimniefuy ñi wiñomongeltuafiel ta Lasaru, feymu ngümalay rakiduamlu ñi pewetunoafiel. Doy may, Jesus inaduamfi fente ñi kutrankawmeken Marta engu Maria ñi lan mu ta Lasaru, feymu ngümay.\\n13. Kimfiel Jesus ñi duamniecheken, ¿chumngelu yafültukukeeiñmu?\\n13 Müna yafültukukeeiñmu kimfiel ñi duamniecheken ta Jesus. Iñchiñ trürlaiñ Jesus mu welulkakelu kay iñchiñ. Welu fente tañi kutranpiwkeyechen, piwkeyeniefiyiñ ta Jesus (1 Ped. 1:8, 9). Müna yafültukukeeiñmu kimfiel Jesus ñi Longko Ülmenkülen Chaw Dios tañi Ngünenien mu. Pichilewechi antü mu, kidu apümay kom wedake dungu. Kafey, Jesus mülepalu Mapu mu rupay wedake dungu mu, feymu doy küme kimniey chumngechi küme elkünutual kom ñi wedalkael Weküfü tañi ngünenieel, fey taiñ küme feletual. Feley llemay, taiñ Longko Ülmen Jesus eluwkey “taiñ kutranpiwkeyeaetew taiñ kutrankawkeelchi ngañwadün dungu mew”, ¡müna küme dungu llemay! (Eb. 2:17, 18; 4:15, 16).\\nINAYENTUAFIYIÑ ÑI FEMÜN JEWBA KA JESUS\\n14. Ñi feypin Efesio 5:1, 2, ¿chem eluwküleiñ taiñ femal?\\n14 Doy rakiduamliyiñ ñi femün Jewba ka Jesus, eluwaiñ taiñ doy duamnieafiel ta kakelu che. Biblia feypi: “Feymu llemay inayentunierpufimün ta Chaw Ngünechen, sakin pu fotüm ka ñawe reke, ka amulemün tamün piwkeyechen mu, Kristo reke taiñ piwkeyeetew, ka iñchiñ taiñ duam mu wülkünuy ñi mongen kiñe mañumtun ka chalintukun, kiñe küme nümün reke Chaw Ngünechen mew” (Efesio 5:1, 2, TNM). Iñchiñ kimlaiñ chem ñi mülen pu che tañi piwke mu chumngechi ñi femken Jewba ka Jesus. Welu eluwafuiñ pepilal ñi chum duamkülen ta che ka chem ñi duamnieel engün (2 Kor. 11:29). Famülke mu pu che kidutu duamuwkey müten, welu iñchiñ eluwküleiñ inayal tüfachi ngülam: “Iney no rume ayükilpe kisu müten tañi küme feleael, welu may ka femngechi kakelu tañi ayülngeael ñi küme feleael engün” (Filip. 2:4).\\n(Inaduamnge parrafo 15-19). *\\n15. ¿Iney engün doyelchi may müley ñi duamnieafiel ta kakelu che?\\n15 Doyelchi may pu longkolelu müley tañi duamnieafiel pu peñi ka pu lamngen ufisa reke felelu. Chaw Jewba elfalkünufi pu longkolelu tüfachi küdaw, feymu kidu engün kimniey ñi ramtukadungungeal tañi femün mu (Eb. 13:17). Ñi kelluafiel pu peñi ka pu lamngen, pu longkolelu müley ñi inaduamnieafiel ñi chum duamkülen engün. Pu longkolelu, ¿chumngechi pengelafuy ñi duamniefiel pu peñi ka pu lamngen?\\n16. ¿Chumngechi pengelkey pu longkolelu tañi duamniecheken? ¿Chumngelu falin-ngey tüfa?\\n16 Pu longkolelu, ¿chumngechi pengelkey ñi duamniecheken? Eluwkey ñi trür müleal pu peñi ka pu lamngen engün. Nütramkawün mu, ramtukefi ka küme allkütukefi engün. Ti longkolelu doyelchi may müley ñi femngechi femal, kiñe peñi kam kiñe lamngen ayüfule ñi nütramkayal ka kimnole chumngechi tañi feypial ñi nien ta piwke mu (Prov. 20:5). Feymu pu longkolelu ayüwünkechi eluwlu ñi kelluafiel pu peñi ka pu lamngen, welukonkechi doy maneluwkey, weniyewkey ka doy piwkeyewkey (Hecho 20:37).\\n17. Fentren peñi ka lamngen, ¿chem doy falintuñmakefi pu longkolelu? Feypinge kiñe rupan dungu.\\n17 Fentren peñi ka lamngen feypikey ñi doy falintuken pu longkolelu tañi duamniecheken. ¿Chumngelu? Kiñe lamngen Adelaide pingey, feypi: “Kimnielu kay iñche tañi pepilaetew pu longkolelu, doy eluwken tañi nütramkayafiel engün. Tañi chumngechi wiñoldungukeetew nütramkafiel mu, kimürpuafun tañi rüf duamnieetew”. Kiñe peñi müna mañumkülelu feypi: “Kiñe longkolelu llangkünagi tañi külleñu petu tañi allkütunieetew tañi chem rupameken iñche. Rumel longkontukuniean tüfa” (Rom. 12:15).\\n18. ¿Chumngechi pengelafuiñ taiñ duamniecheken?\\n18 Welu kom iñchiñ müley taiñ duamnieafiel ta kakelu che, pu longkolelu müten no. ¿Chumngechi femafuiñ tüfa? Eluwaiñ kimal chem küdawngechi dungu ñi rupaken taiñ pu che ka taiñ pu peñi ka lamngen. Duamnieafiyiñ pu wechekeche trawünche mu, pu kutran, pu füchakeche ka pu layeluwlu. “¿Chumlekafuymi?” piafiyiñ. Fey nütramkale engün tañi chumlen, küme allkütuafiyiñ llemay. Pengelelafiyiñ taiñ rüf küpa kimün tañi chem rupameken engün. Kafey “chem rume duamnielmi, iñche kelluaeyu” piafiyiñ. Femliyiñ kom tüfachi dungu, pengelkünuaiñ taiñ rüf piwkeyechen (1 Juan 3:18).\\n19. ¿Chumngelu kom femngechi kellulayafuiñ pu che?\\n19 Kakerumey ñi chumken pu che rupalu wedake dungu mu, feymu kom femngechi kellulayafuiñ. Rupale kiñe weda dungu, kiñeke che müna ayükey tañi nütramkayal, welu kakelu che müte ayükelay ñi femal. Feymu ayüliyiñ rume taiñ kelluafiel pu che, ramtukalayafiyiñ taiñ yewelkanoafiel engün (1 Tes. 4:11). Kafey, kiñeke che feypieliyiñmu tañi chum duamkülen, trür femngechi rakiduam nielayafuiñ. Welu longkontukuaiñ, feychi che kidu tañi rakiduam feypimekeeiñmu. Ayüleiñ taiñ wüne allkütual, fey taiñ dungufemnoal (Mat. 7:1; Sant. 1:19).\\n20. ¿Chem ngüneduamaiñ küpalechi chillkatun mu?\\n20 Ayünieiñ duamnieafiel taiñ pu peñi ka taiñ pu lamngen, welu ka ayünieiñ duamnieafiel pu che amuldungun mu. Küpalechi chillkatun mu ngüneduamaiñ chumngechi duamnieafuiñ pu che taiñ amuldungukeel.\\nJewba, ¿chumngechi pengeli ñi duamniefiel pu che?\\nJesus, ¿chumngechi pengeli ñi duamniefiel pu che?\\nIñchiñ kay, ¿chumngechi pengelafuiñ taiñ duamniefiel pu che?\\n130 ÜLKANTUN Wiñoduamtuchefengeaiñ\\n^ parr. 5 Jewba ka Jesus inaduamniekey chum duamkülen tati pu che. Tüfachi chillkatun mu ngüneduamaiñ chem kimürpuafuiñ kidu engu ñi femün mu. Ka ngüneduamaiñ chumngelu (chemu) duamfali taiñ welukonkechi duamniewal ka chumngechi femürpuafuiñ tüfa.\\n^ parr. 1 FALIN DUNGU: ‘Welukonkechi duamniewliyiñ’, ¿chumafuiñ? Eluwaiñ kimal ñi chum duamkülen pu che, fey ‘iñche ka femngechi rupamekelu’ trokiwaiñ (Rom. 12:15).\\n^ parr. 6 Jewba ka kutranpiwkeyefi kakelu tañi pu poyekeetew newenkülenolu ka llükalelu. Rakiduamnge ñi rupan ta Ana, Elia ka Ebed-melec (1 Sam. 1:10-20; 1 Rey. 19:1-18; Jer. 38:7-13; 39:15-18).\\n^ parr. 65 ¿CHEM PENGELI TI ADENTUN? Trawünwe Ruka mu fillke dungu femafuiñ taiñ duamnieafiel ka piwkeyeafiel taiñ pu peñi ka lamngen. Feyta mu pengeli: 1) kiñe longkolelu piwkeyen mu nütramkaniefi kiñe pichi wentru tañi ñuke engu, 2) kiñe peñi tañi ñawe engu kelluniefi kiñe kushe lamngen ñi puwal auto mu, ka 3) epu longkolelu küme allkütuniefi kiñe lamngen duamnielu kellun.","num_words":1856,"character_repetition_ratio":0.076,"word_repetition_ratio":0.001,"special_characters_ratio":0.215,"stopwords_ratio":0.375,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chumleketuiñ am layüm?\\n¡Eymi weniyeafuymi Dio!\\nPAPELTUAFUYMI abjasio afrikáans albanés amárico armenio aucano azerí azerí (alfabeto cirílico) bassa de camerún bassa de liberia batak (simalungun) batako karo batako toba baulé becol boulou camboyano caribe cebuano checo chichewa chino mandarín (simplificado) chino mandarín (tradicional) chitonga cingalés coreano criollo de las seychelles criollo haitiano criollo mauriciano croata danés duala efik embunda endebele de Zimbabue enzema eslovaco esloveno español estonio ewé feroés finlandés fiyiano frafra francés futunés oriental ga garífuna georgiano griego groenlandés guaraní hausa hebreo hiligaynon hmong (blanco) holandés húngaro iban ilocano indonesio inglés isoko italiano japonés kiniaruanda kirguís kisi krío kwanyama lao lengua de señas argentina lengua de señas chilena lengua de señas costarricense lengua de señas ecuatoriana lengua de señas mexicana lengua de signos española lenguaje de señas alemán lenguaje de señas austríaco lenguaje de señas checo lenguaje de señas chino lenguaje de señas croata lenguaje de señas cubano lenguaje de señas filipino lenguaje de señas finlandés lenguaje de señas ghanés lenguaje de señas griego lenguaje de señas guatemalteco lenguaje de señas holandés lenguaje de señas húngaro lenguaje de señas indonesio lenguaje de señas italiano lenguaje de señas japonés lenguaje de señas malgache lenguaje de señas mozambiqueño lenguaje de señas neozelandés lenguaje de señas noruego lenguaje de señas panameño lenguaje de señas paraguayo lenguaje de señas peruano lenguaje de señas portugués lenguaje de señas rumano lenguaje de señas ruso lenguaje de señas sueco lenguaje de señas tai letón lhukonzo lituano luganda luo malgache mam mapudungun medumba mizo navajo nengone nepalés nias niueano noruego náhuatl de guerrero oromo osético panjabí persa pidgin de las islas salomón piesnegros polaco portugués de Brasil quechua ancashino quechua ayacuchano quechua boliviano quechua cuzqueño rarotongués romaní del norte de Grecia romaní del sur de Grecia rumano runyankore ruso rutoro sarnami serbio (alfabeto cirílico) serbio (alfabeto latino) setsuana shona shuar sidama suajili sueco tagalo tahitiano tai tigriña tojolabal tongano totonaco tsonga tsotsil turcomano tuvaluano twi tártaro ucraniano uhobo uolof urdu uzbeko uzbeko (alfabeto latino) vendal wallisiano wayuunaiki wolaita xhosa yoruba zandé zapoteco de lachiguiri zulú árabe\\nLan mu weluletuy mongen. Fütra kon umawtun reke (Juan 11:11-14). Lay che allküwelay, pelowelay, dunguwelay, rakiduamwelay chem no rume (Eclesiastés 9:5, 10). Rüfgenolu poyeafiel feypi tachi pu lalu, amuketuy chew mülen pu püllü, mongeleal ñi kuyfiche yem engün. Welu Biblia kimeltulay feychi dungu.\\nLachi che kellulayafeymu ka weda femlayafeymu. Kom che reke wimtun dungunieyngün, tukulelafiel rokiñ eltun mew tati la ka ngütramkafi, tañi femün mu ayüwelafilu chi la trokiwkeyngün. Welu tüfachi wimtum ayülay Dio, tuwkülenmu ta Satana ñi kiñe koyla dungu mu. Ka ayülay ti lachi pu che, fey engün am niewenolu mongen. Ngelay tami llükayeafiel ka tami poyeafiel tati pu la. Müley ñi poyeafiel Dio müten (Matew 4:10).\\nWiñotuay tañi mongen lalechi che. Küpalechi antü mu, Jewba trepeltuayu lalechi che tañi mületual kiñe küme rumel mülewe, Mapu mew (Juan 5:28, 29; Hecho 24:15). Dio trepeltuafuy ta che lalelu, eymi reke trepeltuafuymi kiñe che umawkülelu (Marku 5:22, 23, 41, 42).\\nTati feypin taiñ lakenon feyta koyla, ka Satana chi Weküfü dewmay tañi fentren che tañi feyentual. Satana ka tañi pu weküfü rakiduamelfi ta pu che tañi am tati lalu mongeley ka kutranelcheafuy ka chem kake wedake dungu rume. Satana ngünenkachekey, kiñeke mu pewma mu kam perimontu mu rume, tañi feyentuam ta che feyti dungu, Dio mu tuwlu. Feymew, feyti küpa dungukefilu tati pu la, Jewba rume lladkutukefi, llowkelafi ka nüfakefi (kondenafi) (Deuteronomio 18:10-12).\\n¿Mülepey may kiñe maneluwün tati lachi pu che?\\nLalu che, ¿chumletukey? Lalu kiñe piwkeyen che, ¿wiño petuafiyiñ may?\\nPu wedake che, ¿kutrankawmekeyngün kiñe kütral mapu mew?\\nChaw Ngünechen, ¿kutrankakepefi tati wedake che kiñe kütral mapu mew? Ngüneduamnge Biblia ñi feypilen.\\n¿Chumngelu lakey pu che?\\nBiblia ñi feypikeel yafültukukeeiñmu ka elueiñmu maneluwün.\\n1 KIMELTUN Chaw Dio küpa weniyepeymu\\n2 KIMELTUN Dio, doy küme weni tami nieafel\\n3 KIMELTUN Müley tami kimafiel ta Dio\\n4 KIMELTUN Chumgechi kimafuymi Dio mu\\n5 KIMELTUN Dio ñi pu weni mongeayngün küme rumel mülewe mew\\n6 KIMELTUN ¡Küme rumel mülewe mu fülkülepay!\\n7 KIMELTUN Kiñe feypin kuyfike dungu mew\\n8 KIMELTUN ¿Iney engün anta ñi kayñe ta Dio?\\n9 KIMELTUN ¿Iney engün anta ñi pu weni ta Dio?\\n10 KIMELTUN Chumgechi pi Dio taiñ poyeafiel\\n11 KIMELTUN ¡Wemüfinge rüfgenolu poyen dungu Dio!\\n12 KIMELTUN ¿Chumleketuiñ am layüm?\\n13 KIMELTUN Kümelay kalku dungu\\n14 KIMELTUN Dio ñi pu weni femkelay wedalkalelu\\n15 KIMELTUN Dio ñi pu weni femkeyngün re kümelkan\\n16 KIMELTUN Pengelnge tami rüf piwkeyefiel ta Dio\\n17 KIMELTUN Nieael weni, müley tami küme weningeael\\n18 KIMELTUN ¡Rumel weniyefinge Dio!\\nWirin dungu Chumngechi entual fillke papel ¡Eymi weniyeafuymi Dio!\\nAudio Chumngechi entual audio ¡Eymi weniyeafuymi Dio!","num_words":721,"character_repetition_ratio":0.102,"word_repetition_ratio":0.0,"special_characters_ratio":0.183,"stopwords_ratio":0.172,"flagged_words_ratio":0.0,"lang_id_score":0.998,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Marku 14 ARNNT - Epu antülewey ñi akuam ti Paskua - Bible Search\\nMarku 13 Marku 15\\nAdkünungey ñi püresungeael ta Jesus\\n(Matew 26.1-5; Luka 22.1-2; Juan 11.45-53)\\n1Epu antülewey ñi akuam ti Paskua kawiñ,+ ñi ingekemum ti kofke nienolu lefawra. Fey ti pu longkolelu ti pu saserdote mew ka ti pu kimeltukelu Moyse ñi ley dungu rakiduamküley engün chumngechi ñi püresuafiel ta Jesus kiñe ngünen dungu mew, ka ñi langümafiel. 2Kiñekentu ta feypiyey engün: “Tati kawiñ antü mew no, fey ti pu che tañi pofolkawnoam engün.”\\nKiñe domo ta tukulelfi perfume ta Jesus\\n(Matew 26.6-13; Juan 12.1-8)\\n3Jesus amurkey ta Betania, Simon tañi ruka mew, tati leproso pikeel. Fey mülepulu engün mesa mew, akuy ta kiñe domo küpalnielu ta kiñe pichi fotilla apolelu perfume mew re nardo+ ürke ka rume falilu. Nülafi tati pichi fotilla ka wütrunagümfi tati perfume Jesus ñi longko mew.\\n4Kiñeke tati müleyelu tüfey mew lladküy engün, ka welukonkechi feypiwi engün:\\n—¿Chem mew anta ngünamkangey ta tüfachi perfume? 5Rume fentren pülata mew fendengeafuy em tati, ñi kellungeael tati pu pofre.\\nFey ti domo entuüñfileyew ti pu che.\\n6Welu Jesus feypifi tati pu che:\\n—Femkünufimün. ¿Chumngelu am fillpipefimün? Fey tüfa tañi femetew mew, rume kümelkaenew tati. 7Tati pu pofre rumel ta müleay eymün mew, fey engün ta füreneafuymün ta chumül rume ta küpa kellufilmün, welu ta iñche rumel ta mülelayan eymün mew. 8Fey tüfachi domo ta femi tañi pepi femel: kisu ta tukulelenew perfume+ petu tañi rüngalngenon ta iñche. 9Rüf dungu feypiwayiñ chew püle rume ta tüfachi mapu mew wewpingele ta tüfachi montuluwün dungu, ka nütramyengeay tañi femün ta tüfachi domo, ka femngechi ta tukulpangeay.\\nJuda ngünenmafi ta Jesus\\n(Matew 26.14-16; Luka 22.3-6)\\n10Fey Juda Iskariote, kiñe tati pu mari epu disipulu, amuy tañi pemeafiel tati pu longkolelu tati pu saserdote mew tañi chalintukulelafiel engün ta Jesus. 11Fey allküñmangelu tañi feypipun, ayüwi engün, fey tukulpalelfi engün tañi eluafiel pülata ta Juda. Feymew Juda eluwi tañi rakiduamael chumngechi tañi doy küme ellka wültukuafiel ta Jesus.\\nÑidol tañi sena\\n(Matew 26.17-30; Luka 22.7-23; Juan 13.21-30; 1 Korintio 11.23-25)\\n12Feychi antü we llitulu ti Paskua kawiñ ñi ingekemum tati lefawrangenochi kofke ka ñi langümngekemum tati korderu, Jesus tañi pu disipulu ramtueyew:\\n—¿Chew anta ayünieymi taiñ amuael ka taiñ pepikayael tati pun ilelkawün Paskuangealu?\\n13Feymew werküfi epu tañi disipulu, fey feypikünufi:\\n—Amumu ta waria mew. Fey üyew pepuaymu ta kiñe wentru yenielu ta kiñe metawe ko. Inayafimu, 14fey chew konpule, feypiafimu ti ngen ruka: ‘Tati kimeltufe ta ramtupey: ¿Chuchi am tati katrüntuku ruka chew taiñ iyael tañi disipulu iñchiñ tati pun ilelkawün Paskua pingelu?’ 15Tiyechi wentru ta pengelelaeymumew tati wenulechi pisu ruka mew, kiñe alü tuwchi katrüntuku ñi nieel ti ruka dew pepikalelu itrokom chemkün mew. Fey tiye mew pepikayaymu taiñ ipuwael ta iñchiñ.\\n16Tati epu disipulu tripay, fey amuy engu ta waria mew. Kom femngechi pepuy engu chumngechi ñi feypietew ta Jesus, fey pepikapuy engu tiye mew tati pun ilelkawün Paskua pingelu.\\n17Fey dew punlu, trawüluwpuy ta Jesus tañi mari epu disipulu engün. 18Fey mülepulu mesa mew engün, petu ilu, Jesus ta feypifi ñi pu disipulu:\\n—Rüf dungu feypiwayiñ tüfa: kiñe ta eymün, petu ilu ta iñche engu, fey ta ellka wültukuaenew.\\n19Kisu engün ta weñangkülewey, fey kake kiñeke eluwi engün tañi welukonkechi ramtuafiel ta Jesus:\\n—¿Iñche pemay? ―pi engün.\\n20Fey Jesus ta feypi:\\n—Kiñe tati mari epu disipulu, petu ifontukulu tañi kofke mew kisu iñchiw. 21Tati Wentrukünuwpalu feley ñi rupayael feychi dungu mew chumngechi wiriley ti Wirin Chillka mew, welu ¡awngeay may tati wentru tañi ellka wültukuaetew! Doy kümeafuy ta kisu ñi choyüngenoafel.\\n22Petu ilu engün, Jesus nüy ñi kuwü mew tati kofke. Fey rupan mañumtufilu ta Ngünechen, wükafi ti kofke ka eluyefi tañi pu disipulu, feypilen mew:\\n—Ifimün, fey tüfa ta iñche ñi kuerpu tati.\\n23Ka feymew müten nüfi kiñe kopa. Fey rupan mañumtufilu ta Ngünechen, eluyefi tañi pu disipulu, fey kom putuy engün. 24Feymew Jesus feypifi ñi pu disipulu:\\n—Fey tüfa ta iñche ñi mollfüñ. Fey tüfa mew rüfngey Ngünechen tañi we eldungun,+ fey ta wütrulngey fentren pu che tañi fürenengeael. 25Rüf dungu tüfa: ka wiñome putuwelayan ta ofad mew tripachi pulku, feychi antü wüla putuali ti we pulku Ngünechen tañi ülmen mülewe mew.\\n(Matew 26.31-35; Luka 22.31-34; Juan 13.36-38)\\n26Rupan ülkantulu engün kiñe salmo, amuy engün tati Olifu wingkul mew. 27Fey Jesus ta feypifi ti pu disipulu:\\n—Kom eymün kisukünumutuan ta iñche. Chumngechi feypiley tati Wirin Chillka:\\n‘Langümafiñ tati ufisakamañ,\\nfey tati pu ufisa püdyetuay engün.’+\\n28Welu ta iñche wiñomongetuli, fey amuan ta Galilea. Wüne puwan ta eymün mew.\\n29Fey Pedro ta feypieyew:\\n—Tunte kom kakelu elkünutuay engün rume tañi maneluwün eymi mew, welu iñche femlayan.\\n30Jesus ta llowdungufi ta Pedro:\\n—Rüf dungu feypiaeyu, tüfachi pun müten, petu ñi kakaranon ta alka epu rupachi mew,+ küla rupachi ta ‘kimlafiñ’ piaymi.\\n31Welu Pedro amulkünu feypiley:\\n—Tunte mür iñchiw rume ta layayu, ‘kimlafiñ’ pilayan.\\nKom ti kakelu pu disipulu ka femngechi feypi engün.\\nJesus ngillatuy ta Getsemani mew\\n(Matew 26.36-46; Luka 22.39-46)\\n32Feymew müten amuy engün kiñe lelfün mew, Getsemani pingelu. Jesus feypifi tañi pu disipulu:\\n—Mülewemün tüfa mew, fey iñche amuan tañi ngillatumeael.\\n33Welu Jesus yefi ta Pedro, Santiaw ka Juan doy üyew püle, feymew Jesus rume weñangkünagi ka ngañwadnagi. 34Feymew feypifi ñi küla disipulu:\\n—Rume weñangküley tañi piwke. Landuamkülen. Mülewemün eymün tüfa mew, ka trepeleaymün.\\n35Feymew Jesus ka pichi doy üyew püle amuy. Lloyünagi fey idapuy pülli mew tañi tol, fey ngillatufi ta Ngünechen, pepilfalfule, fey ñi rupanoafel tüfeychi kutrankawün mew ta kisu. 36Tañi ngillatun mew ta feypi: “Iñche ñi Chaw Ngünechen, eymi mew ta kom pepilfali. Montulen ta tüfachi fütra kutrankawün mew,+ welu felekilpe iñche tañi ayüel, eymi tami ayüel mayfe.”\\n37Feymew wiñotuy chew tañi mülemum tati küla disipulu, fey pepatufi tañi umawkülen engün. Feypifi ta Pedro:\\n—Simon, ¿umawküleymi am? ¿Kiñe ora rewall anta pepi trepelelaymi? 38Trepewkülemün ka ngillatulemün tamün famtukungenoael ta wesake dungu mew. Eymün ta pilefuymün tamün femael kümeke dungu, welu tamün kuerpu yafüngelay.\\n39Fey wiñome amutuy, ka ngillatupuy feychi dungun mew müten. 40Fey wiñomelu, ka pepatufi ñi umawkülen tañi küla disipulu, tañi nge kisutu umernagmekelu am fente tañi küpa umawtun engün. Fey kimlay engün chem tañi llowdunguael.\\n41Küla rupachi mew wiñotuy Jesus, fey feypifi tañi küla disipulu:\\n—¿Amuley am tamün umawkülen ka tamün kansatulen? Yochi tati. Dew puwi tañi chalintukungeael tati Wentrukünuwpalu tati pu yafkafe mew. 42Witrapüramün. Amuiñ. Fülpay dewma tati wentru ngünen mew ñi wültukuaetew.\\nPüresungey ta Jesus\\n(Matew 26.47-56; Luka 22.47-53; Juan 18.3-12)\\n43Petu dungumekelu ta Jesus, fey Juda, kiñe tati pu mari epu disipulu, akuy kompañuwkülen fentren che engün pepikawkülelu wayki mew ka mamüll. Küpay engün ñi werküetew mew tati pu longkolelu ti pu saserdote mew, ti pu kimeltukelu Moyse ñi ley dungu ka tati pu putrem fütake judiu. 44Juda, tati ellka chalintukuaetew, feypirkeeyew engün chumngechi ñi femael, feypilen mew: “Chuchi iñche tañi truyupuael, fey tati. Püresuafimün ka küme trarilen yeafimün.” 45Feymew Juda fülkonpuy ta Jesus mew ka feypifi:\\nFey truyufi. 46Feymew nüngey ta Jesus ka püresungey.\\n47Welu kiñe tati mülelu tiye mew entupay tañi wayki, fey katrünentuñmafi tañi kiñe pilun tati Wünen Longko Saserdote tañi kona.\\n48Feymew Jesus ramtufi tati pu che:\\n—¿Chem mew am küpalnieymün ta wayki ka nünieymün mamüll tamün püresumuafiel, iñche ta kiñe malochefengelu reke? 49Fill antü müleken ta eymün iñchiñ. Kimeltumekeken ta ngillatuwe ruka mew, fey chumkawnorume püresumukelafun. Welu tüfa femngechi femi tañi mupiael ñi chumngechi wirikonkülen ti dungu ta Wirin Chillka mew.\\n50Fey Jesus kom ñi pu disipulu kisukünueyew, ka lefmawi engün. 51Welu kiñe weche wentru ta inanieeyew, kiñe safana mew müten ta munuluwküley. Fey tüfa ta nüngey, 52welu ta kisu neykümkünufi tati safana, fey triltrangkülen lefmawi.\\nJesus niengepuy chew trawüluwküley ti fütake judiu wentru\\n(Matew 26.57-68; Luka 22.54-55, 63-71; Juan 18.13-14, 19-24)\\n53Feymew yengey ta Jesus tati Wünen Longko Saserdote mew, fey trawüluwi engün kom tati pu longkolelu tati pu saserdote mew, ka tati pu putrem fütakeche ka ti pu kimeltukelu Moyse ñi ley dungu. 54Pedro alü kamapu inanieeyew ka konpuy ti Wünen Longko Saserdote tañi itrotripa ti wülngin ruka mew. Fey anükünuwpuy tati pu llüwatulekelu engün ta ngillatuwe ruka mew, fey eñumtuley ta inaltu kütral.\\n55Fey ti pu longkolelu ti pu saserdote mew ka kom tati putremke judiu kintukadungulelfi engün ta Jesus ñi kondenayafiel ka ñi langümafiel, welu ta perkelay engün chem koyla dungu rume ñi witrantulelafiel. 56Rume fentren che ta puwürkey tañi dalluntukuafiel re koylake dungu mew ta Jesus, welu kakerumey ñi dungu engün, feymew chaflay ñi dallupuel engün. 57Kiñekentu ta witrapüray, fey dalluntukufi ta re koylake dungu mew, feypilen mew:\\n58—Iñchiñ ta allküñmakefiyiñ tañi feypin: ‘Iñche ta teyfüafiñ ta tüfachi ngillatuwe ruka tati pu che ñi dewmael, fey küla antü mew witrañpüramtuan ta kangelu ngillatuwe ruka che tañi dewmanoel.’\\n59Welu kisu engün tañi feypintukuelchi dungu trüruwlay.\\n60Feymew tati Wünen Longko Saserdote witrapüray kom che tañi adkiñ mew, fey ramtufi ta Jesus:\\n—¿Kiñe dungu rume llowdungulayaymi am? ¿Chem dungu am tati tami feypintukumekengen?\\n61Welu Jesus ñüküfküley müten. Kiñe dungu no rume llowdungulay. Fey ti Wünen Longko Saserdote ka wiñome ramtufi ta Jesus:\\n—¿Eymi am tati Cristo, tati fütra küme felenngechi Ngünechen tañi Fotüm?\\n62Jesus ta feypi:\\n—May, iñche tati. Fey eymün ta peafimün tati Wentrukünuwpalu anülelu tati kom pepiluwünngechi Ngünechen ñi man püle ka ñi küpayael ta kallfü wenu tromü mew.\\n63Feymew tati Wünen Longko Saserdote wikürkay tañi takuwün ñi kimfaluwael ñi fente lladkün, fey feypi:\\n—Fey tüfa tañi feypin mew duamtuwelaiñ chem dungu no rume tañi feypingeael. 64Eymün allküñmafimün tañi feypiel. Rume wesa dunguy ta Ngünechen mew. ¿Chumngentufimün kay?\\nFey kom kiñewi engün ñi “yafkay” ñi piafiel ka ñi “langümngepe” ñi piael engün. 65Kiñekentu eluwi engün tañi tofkütuafiel, ka takuñmangey tañi nge ka wülelfi engün, ka feypiniefi:\\n—¡Feypinge iney am ta wülelpeeymew!\\nFey tati pu llüwatulekelu ngillatuwe ruka mew wülelkafi ta Jesus.\\n(Matew 26.69-75; Luka 22.56-62; Juan 18.15-18, 25-27)\\n66Pedro ta müley nageltu ti lepün ruka mew. Feymew akuy kiñe domo ti küdawelkefilu tati Wünen Longko Saserdote. 67Fey pefilu ta Pedro, eñumtumekelu ta ina kütral, leliniewefi ka feypifi ta Pedro:\\n—Eymi ta ka miyawkeymi ta Jesus eymu, tati Nasaret tuwchi wentru.\\n68Pedro ta llumumay, feypilen mew:\\n—Kimlafiñ tati. Ka kimlan rume tami chem pipen.\\nFey tripay wekuntu, itrotripa wülngiñ. Feymew kakaray kiñe alka.+ 69Fey ti küdawkechi domo ka pefi ta Pedro, fey eluwi ñi feypiafiel tati kakelu pu che:\\n—Fey tüfa ta miyawkey Jesus engu.\\n70Welu Pedro ka wiñome “kimlafiñ” pi. Ka pichi alün mew, tati pu che müleyelu tüfey mew ka wiñome feypifi engün ta Pedro:\\n—Rüfngey eymi ta Jesus ñi kompañ, ka femngechi Galilea tuwünche ta eymi. Ka tami dungun kütu femngerumey kisu reke.+\\n71Feymew Pedro eluwi tañi wesa dunguael ka ñi kuyalltuael, feypilen mew:\\n—¡Kimlafiñ ta tüfeychi wentru eymün tamün nütramyepeel!\\n72Feychi lelen mew müten kakaray ta alka epu rupachi, fey Pedro tukulpay ñi feypikünuetew ta Jesus: “Petu ñi epuchi kakaranon+ ta alka, küla rupachi ta ‘kimlafiñ’ piaymi.” Fey eluwi tañi ngümakawael.","num_words":1658,"character_repetition_ratio":0.052,"word_repetition_ratio":0.0,"special_characters_ratio":0.216,"stopwords_ratio":0.403,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Küme kimniefiyiñ ta Jewba chumngechi ñi femün Noe, Daniel ka Job? | Ñi chillkatungeal\\n“Tati pu wedake che adümkelay ti nor dungu, welu tati pu kintukefilu ta Jewba kom adümkeyngün” (PROVERBIOS 28:5).\\nÜLKANTUN: 126 KA 150\\nNoe, ¿chumngechi pengeli ñi feyentun ka tañi nien Jewba ñi kimün?\\nDaniel, ¿chumngechi pengeli ñi feyentun ka tañi nien Jewba ñi kimün?\\nJob, ¿chumngechi pengeli ñi feyentun ka tañi nien Jewba ñi kimün?\\n1-3. 1) ¿Chem kelluaeiñmew taiñ femnoal epe kom pu che reke? 2) ¿Chem inaduamaiñ tüfachi chillkatun mew?\\nPICHILEWEY ñi apümkangeal ti wedake dungu Mapu mew. Feymu wall püle penieiñ ñi mülen fentren wedake che weda kachu reke felelu (Salmo 92:7). Afmatulkelaeiñmu pu che ñi duamtukenofiel Chaw Dios ñi ayükeel. Feymew Pablo ngülamtueiñmew: “Ayülefun tamün pichiche reke femngeael ta wesake dungu mew, welu fütakeche reke tamün femngeael tamün rakiduam mew”, kam adümuwün mu (1 Korintio 14:20). Iñchiñ, ¿chumngechi femafuiñ tüfa?\\n2 Ti texto chew ñi tuwün tüfachi chillkatun pengelkeeiñmew ti wiñoldungun, feypilu kay “tati pu kintukefilu ta Jewba kom adümkeyngün”, fey tüfa adümkeyngün chumngechi ayüwülafiel ta Jewba (Proverbios 28:5). Kafey Proverbios 2:7, 9 kimeltukey Chaw Dios ñi elukefiel tañi kimün pu nor dungu femkelu. Feymu adümkeyngün chem ñi kümen ka norngen.\\n3 Noe, Daniel ka Job niekefuyngün Jewba tañi kimün (Ezequiel 14:14). Ka femngechi Jewba tañi pu che famülke mu. Eymi kay, ¿nieymi Chaw Dios tañi kimün? Duamfalngey küme kimafiel ta Jewba tami ‘adümal’ chumngechi ayüwülafiel. Feymu inaduamaiñ küla dungu: 1) Noe, Daniel ka Job chumngechi küme kimnierpufi ta Chaw Dios, 2) chumngechi tüfa kellueyew engün ka 3) chumngechi feyenturpuafuiñ kidu engün reke.\\nWEDAKE CHE MÜLEN MU RUME, NOE FEMI JEWBA ÑI AYÜKEEL\\n4. 1) Noe, ¿chumngechi kimürpufi ta Jewba? 2) ¿Chumngechi kellueyew ta Noe ñi kimfiel ta Chaw Dios?\\nNoe inaduamfilu tañi Wenu Chaw ñi dewman, fey peno kimürpuy Jewba ñi chumngen\\n4 Noe, ¿chumngechi kimürpufi ta Jewba? Pu che afkentu kimürpukefi ta Chaw Dios küla rume dungu mu: inaduamkey tañi dewmael, ñi kimeltukeetew kakelu poyekefilu ta Jewba ka chumngechi ñi kümelkaetew Chaw Dios tañi feyentun mu (Isaías 48:18). Feymu Noe inaduamfilu tañi Wenu Chaw ñi dewman, ‘kimfali ñi rüf mülen Chaw Dios ka tañi küme chumngen’ rakiduampelay. Tüfa kellupelaeyew ñi adümal Jewba ñi Ngünechen-ngen ka tañi pepiluwün-ngen (Romanu 1:20). Femngechi Noe doy feyenturpufi ta kidu.\\n5. Noe, ¿chumngechi kimürpuy Jewba ñi ayükeel?\\n5 Biblia feypi: “Tati allkütulu [...], fey ta feyentuafuy”, feymu allkütuñmafiliyiñ ta kakelu ñi feypin, tüfa kelluafeiñmew taiñ feyentual (Romanu 10:17). Femngechi fempelay Noe, kidu tañi pu che kimeltueyew chi Jewba mu. Kiñe tüfa tañi chaw Lamek, kidu choyüngey petu ñi lanon Adan ka feyenturkefuy Jewba mu (inaduamnge ti adentun ellaka mu mülelu). Ka kimeltupelaeyew Matusalen ka Jared, tüfa lay Noe nielu 366 tripantu * (inaduamnge ti kimal dungu) (Luka 3:36, 37). Kom feychi pu wentru ka tañi domo engün kimeltupelaeyew ta Noe Jewba tañi dewmafiel pu che ka tañi ayükeel: pu che ñi nieal püñeñ, apolal Mapu ka poyeafiel ta Chaw Ngünechen. Noe ka kimürpuy chi Adan engu Eva ñi feyentunofiel ta Chaw Dios ka ñi fente weda tripan tañi femün engu (Génesis 1:28; 3:16-19, 24). Noe piwkentukufi tañi kimeltungeel, tüfa yafültukueyew ñi poyeafiel ta Jewba (Génesis 6:9).\\n6, 7. ¿Chem maneluwün kellueyew ta Noe ñi doy feyenturpual?\\n6 Maneluwliyiñ, doy feyenturpuafuiñ. Femngechi fempelay Noe, ngüneduamlu tañi üy ñi nüwkülen ta maneluwün mew, tüfa feypilu am “Ürkütun” kam “Yafülduamtukun” (Génesis 5:29). Chaw Ngünechen ñi duam mew, Lamek feypikünuy Noe mu: “Tüfa ta yafülaeiñmew reke taiñ fentre küdawken mew taiñ ketrayafiel ta mapu wesa malisialeluam ta mapu Ngünechen ñi piel mew”. Feymu Noe maneluwi Jewba ñi küme elkünutual ti dungu. Abel ka Enok reke, Noe maneluwkefuy ñi akual iney tañi pünoñmayafiel ñi longko tati filu (Génesis 3:15).\\n7 Noe küme adümlay kom ñi feypikünuel Jewba Génesis 3:15 mu, welu kimtukuy ñi müleal maneluwün küpalechi antü mu. Ka femngechi maneluwün amuldunguy Enok, feypilu Jewba ñi apümafiel pu wedake che (Juda 14, 15). Tüfa af mupitripayay Armagedon pingechi weychan mu. ¡Müna kellupelaeyew ta Noe tañi doy feyenturpual ka maneluwal!\\nDoy feyentuliyiñ ka nieliyiñ Jewba tañi kimün, ngünenkalayaeiñmew Weküfü ka tañi ngünenieelchi pu che\\n8. Ñi küme kimfiel ta Jewba, ¿chumngechi kellueyew ta Noe?\\n8 ¿Chumngechi kellueyew ta Noe tañi küme kimfiel ta Jewba? Femün mu tüfa, Noe feyentuy Chaw Dios mu ka llowi ñi kimün. Tüfa müna kellueyew, doyelchi may ñi weñangkülnoafiel ta Jewba. ¿Chumngechi? Kidu küpa weniyefi ta Jewba, feymu weniyekelafi pu feyentukenolu ka famentukefilu ta Chaw Dios. Epe kom che müna afmaturkefi pu wedake püllü küpalu Mapu mew fente tañi newen-ngen, ka ayürkey chi ñi poyeafiel. Welu Noe eluwlay ñi ngünenkayaetew engün (Génesis 6:1-4, 9). Kidu ka kimniefuy Jewba ñi ayükeel ñi apoleal Mapu pu che ñi püñeñ mu (Génesis 1:27, 28). Feymu Noe kimtukuy ñi wedalkan pu wedake püllü niewlu pu domo engün ka yallürpulu. Doy kimfali tüfa, kidu engün ñi pu yall doy tremkülerpulu ka newen-ngetulu ta kakelu pichikeche mew. Fey amulechi tripantu, Jewba feypifi ta Noe ‘apümafiñ pu wedake che kiñe Fütra Mangin Ko mu’. Noe feyentuy Jewba tañi ngüfetuel, feymu dewmay kiñe fütra wampo ruka ka montuy kidu ka tañi pu che (Ebrew 11:7).\\n9, 10. ¿Chumngechi feyenturpuafuiñ Noe reke?\\n9 ¿Chumngechi feyenturpuafuiñ Noe reke? Küme chillkatuafiyiñ Biblia, piwkentukuafiyiñ, ka eluwaiñ taiñ kelluaetew ñi doy küme yenieal taiñ mongen ka küme dullial (ngümintol) taiñ chumal (1 Pedro 1:13-15). Femliyiñ tüfa, doy feyentuleaiñ ka nieaiñ Jewba tañi kimün, femngechi ngünenkalayaeiñmew Weküfü ka tañi ngünenieelchi pu che (2 Korintio 2:11). Fentren pu che piwkeyekefi ti kewan dungu, ti pekan kudumuwün ka doyümkefi tañi weda illutukeel (1 Juan 2:15, 16). Ngüneduamkelay ñi epe puwkülen ñi afal ti wedake dungu. Küme feyentunoliyiñ Jewba mew, kidu engün reke rakiduamafuiñ. Rakiduamnge tüfa: Jesus trürümfi taiñ mülechi antü Noe tañi antü mu. Welu feypilay ñi müleal kewan dungu kam pekan kudumuwün Noe ñi antü mu reke, doy may feypi ñi müleal fillke dungu taiñ yeafetew ñi newe küdawülnoafiel ta Jewba (papeltunge Matew 24:36-39).\\n10 Feymu kümeafuy taiñ ramtuwal: “Tañi mongen mu, ¿kimfali ñi küme kimfiel ta Jewba? Fente tañi feyentuken mu, ¿eluwken tañi femal Jewba ñi ayükeel ka kimeltucheal tüfa?”. Femngechi ngüneduamaiñ ñi rüfngen taiñ fem-meken Jewba ñi ayükeelchi dungu, Noe reke.\\nKOYLAKE DIOS MÜLEN MU RUME, DANIEL NIEFUY JEWBA ÑI KIMÜN\\n11. 1) Daniel tañi piwkentukufiel ta Jewba, ¿chem kimeltukeeiñmu tañi chaw ka ñuke ñi femün mew? 2) ¿Chem inayentuafuymi Daniel mu?\\n11 Daniel, ¿chumngechi kimürpufi ta Jewba? Kidu ñi chaw ka ñuke kimeltupelaeyew ñi piwkentukuafiel Jewba ka tañi Dungu. Feymu no am fe Daniel femi tüfa kom tañi mongen mu. Füchalu rume, amul ngüneduamkefi Jewba tañi Dungu (Daniel 9:1, 2). Daniel küme kimniefuy ta Jewba ka chumngechi ñi kellukefiel pu israelche. Pengeli tüfa kom piwke mu entulu kiñe ñom ngillatun, tüfa wirintukungey Daniel 9:3-19 mu. Papeltuafuymi feychi llellipun ka rakiduamnieafimi, fey ramtuwaymi: “¿Chem kimeltuenew tüfa Daniel mew?”.\\n12, 13. ¿Chumngechi pengeli Daniel ñi nien Jewba tañi kimün?\\n12 ¿Chumngechi kellueyew ta Daniel tañi küme kimfiel ta Jewba? Pu che Babilonia mu poyekelu am koylake dios, müna küdawngefuy pu kümeke israelche ñi poyeafiel ta Jewba. Kidu dew feypieyew engün ñi tutewküleal pu babiloniache engün (Jeremías 29:7). Welu ka feypieyew ‘iñche müten poyemuchi kom piwke mu’ (Éxodo 34:14). Feymu, ¿chumi Daniel ñi inayafiel tüfachi epu werkün dungu? Nielu am Chaw Dios tañi kimün, Daniel kimtukuy ñi duamfalngen tañi doy feyentuafiel Jewba ta pu che mew. Fentren tripantu wüla, ka femngechi kimeltuy Jesus (Luka 20:25).\\n13 Rakiduamafuiñ Daniel ñi femün elngefulu kiñe werkün dungu. Biblia feypi: “[‘]Kom tati pu küdawülkefilu ti longko ülmen, pu prefecto, pu satrapa, pu falin-ngechi küdawpelu ti ngünenien mu ka pu ngüneniekelu, kiñewingün ñi elkünual kiñe werkün dungu küpalu ti longko ülmen mu ka tañi feyentungeal kiñe katrütuelchi dungu, fey tüfa: 30 antü mu kiñe che ngillatufile ta chem dios kam wentru rume, ka ngillatunofile ta eymi müten, awem longko ülmen, ütrüftukungepe ti rüngan nielu trapial. Fewla, awem longko ülmen, anümkünuafimi ti werkün dungu ka wirintukulelfinge tami üy, fey tañi kakünungetunoal, chumngechi ñi femngen pu medo ka persa ñi ley, katrütungekenolu ñi femngeal’. Fey tati longko ülmen Dario wirintukulelfi ñi üy ti werkün dungu ka tati katrütuelchi dungu. Fey kimlu müten Daniel ñi elkünungeel ti werkün dungu, amutuy ñi ruka mu, tüfa niefuy kiñe katrüntuku wenu ruka mew ka ti ventana ad nülalefuy Jerusalen püle. Ka külachi rupa lukutulen ngillatukefuy ka püramyekefuy ta Chaw Dios, chumngechi ñi femkefel petu ñi rupanon tüfa” (Daniel 6:7-10). Daniel rakiduamlay: ‘Wedalkalayafun llellipunofuli 30 antü mu’. Doy may eluñmalay ñi katrütuaetew kiñe ley tañi poyefiel ta Chaw Dios. Kafey Daniel rakiduamlay rume ñi llellipuafiel ta Jewba ellkalen mu, kidu kimniefulu kay fentren che fill antü tañi peetew ñi ngillatuken mu. Feymu, ñi rakiduamelnoafiel pu che kidu ñi poyewenofiel ta Jewba, Daniel amuley ñi ngillatuken, latripayafuy rume.\\n14. Jewba, ¿chumngechi kümelkafi ta Daniel?\\n14 Daniel llükalay ka nor piwkeyefi ta Jewba, feymu kidu kümelkaeyew kiñe afmatun dungu mu tañi langümnoaetew pu trapial. Femngechi mu kom müleyechi pu che Medopersia ñi ngünenien mu allküy Jewba mew (Daniel 6:25-27).\\n15. ¿Chem chumafuiñ taiñ feyentual Daniel reke?\\n15 ¿Chumngechi feyenturpuafuiñ Daniel reke? Re papeltual Biblia kellulayaeiñmew taiñ küme feyentual, doy may duamfali taiñ adümafiel (Matew 13:23). Ka ayükeiñ kimal chem ñi rakiduamken Jewba, feymu müley taiñ rakiduamal taiñ papeltupeel mu. Kafey müna falin-ngey ngillatuafiel taiñ Wenu Chaw, doyelchi may rupaliyiñ wedake dungu mew. Llellipufiliyiñ ta Jewba taiñ eluaetew kimün ka newen, maneluwafuiñ llemay taiñ eluaetew (Santiaw 1:5).\\nÜLMEN KAM POFRENGELU RUME, JOB INAKEFUY JEWBA ÑI NGÜLAM\\n16, 17. Job, ¿chumngechi kimürpufi ta Jewba?\\n16 Job, ¿chumngechi kimürpufi ta Jewba? Kidu Israel tuwünchengelafuy, feymu kimlaiñ chumngechi ñi kimürpuel falinke rüf dungu Jewba mu (Job 23:12). Welu allküpelay tüfachi dungu parienteyefilu am ta Abraam, Isaak ka Jakob. Jewba kimeltulelfi tüfachi küla wentru kidu ñi chumngen ka tañi ayükeel ñi feleal pu che. Feymu peno Job feypifi ta Jewba: “Tañi pilun allküy ñi nütramyengeel eymi mew” (Job 42:5). Kafey Jewba feypi Job tañi kimeltucheken ti rüf dungu kidu mew (Job 42:7, 8).\\nNgüneduamliyiñ Jewba tañi dewman, ka doy kimürpuliyiñ tañi chumngen, doy feyentuaiñ kidu mew. (Inaduamnge parrafo 17).\\n17 Job ka kimürpuy Jewba ñi chumngen ngüneduamfiel mu tañi dewmael (Job 12:7-9, 13). Jewba ka Eliu kimeltulelfingu ta Job ñi angkapuwnon rume ta Chaw Dios mu, trürümngefule kidu tañi dewmael mew (Job 37:14; 38:1-4). Tüfa puwi Job ñi piwke mu, feymew ñom duam mu feypifi ta Jewba: “Fewla küme kimnien tami pepilkeel itrokom dungu. Ka chem rume tami rakiduamkeel, pepilfalngey eymi mu”. Fey pengeli fente tañi wiñorakiduamtun (Job 42:2, 6).\\n18, 19. ¿Chumngechi pengeli Job ñi fente küme kimfiel ta Jewba?\\n18 ¿Chumngechi kellueyew ta Job tañi küme kimfiel ta Jewba? Kidu küme adümfi Jewba tañi ngülam. Feymu fente tañi kimfiel ta Chaw Dios, norchengefuy. Tüfa kiñe dungu ñi küme kimnieel: tañi pengelal ñi rüf piwkeyefiel ta Jewba, mülefuy tañi piwkeyechefengeal (Job 6:14). Job chekawün-ngelafuy, doy may tañi pu che ka müten trokikefi ta kakelu, ülmen-ngelu kam pofrengelu rume. Feymu feypi: “Iñche tañi Dewmaetew ñi ñuke tañi pütra mew, ¿ka femngechi dewmakünupelafi engün?” (Job 31:13-22). Job ülmen-ngefuy ka küme üytunchengefuy, welu mallmawkelafuy ka illamkachekelafuy. Feley, trürlay tati ülmenke che mu ñi mülen famülke mew.\\n19 Kafey Job eluwlay ñi doy falintuafiel falinke chemkün ta Jewba mew. Biblia feypi: “Maneluwfuli ti milla mu, fey ti küme milla feypifuili: ‘¡Eymi mu maneluwkülen!’, fey ayüwfuli tañi ülmen chengen fente tañi ngülümnieelchi fillem mu; kam pefuili ñi wilüfkülen chi antü kam ñi nengümkülen chi küyen tañi llümllüm mu; fey ellka rulpaduamngefule tañi piwke, ka tañi wün mu truyufuili tañi kuwü ñi poyeafiel ti antü ka ti küyen; femngechi femfuli kimfal-layafun ta rüf Chaw Dios wenu mew, fey wedalkalu trokingeafun ñi kastigayaetew pu jusgachekelu” (Job 31:24-28). Kafey Job yamfalngelu trokifi ñi niewün kiñe wentru kiñe domo engu. Feymu eldunguy reke tañi nge mu ñi turpu rakiduamnoal podngechi dungu lelifiel mu kiñe domo (Job 31:1). Afmatufali tüfa, mongen mu Job eluñmangekefulu am pu wentru ñi nieal doy kiñe domo. Fey Job ayüfule, ka femafuy. Welu kimpelafuy Jewba ñi elkünuel tañi niewal kiñe wentru ka kiñe domo müten, feymu Job ka femngechi femi * (inaduamnge ti kimal dungu) (Génesis 2:18, 24). Fey 1.600 tripantu rupalu, Jesus ka kimeltuy tüfa, ñi niewal ka kudumuwal kiñe wentru kiñe domo engu müten (Matew 5:28; 19:4, 5).\\n20. Küme kimfiel ta Jewba ka tañi ngülam, ¿chumngechi kelluaeiñmu taiñ küme dullial?\\n20 ¿Chumngechi feyenturpuafuiñ Job reke? Ka kiñechi feypiafuiñ ñi duamfalngen küme kimafiel ta Jewba ka inayal taiñ kimürpuel. ¿Chumngechi? Biblia feypi: “Jewba chumngechi ñi ngüneduamkefiel tati nor piwkengelu, ka femngechi ngüneduamkefi ti weda piwkengelu; Kidu üdeniefi kom tati piwkeyefilu ti kewan dungu” (Salmo 11:5). Ka feypi: “Iñche weniyekelafiñ tati pu wentru koylatukelu, ka kiñepülekünukefiñ tati pu ellkanielu ñi iney ngen” (Salmo 26:4). Fey ramtuwaiñ: “Tüfachi epu ngülam, ¿chumngechi pengelkey Jewba ñi rakiduamken? ¿Chumngechi kelluafenew tüfa ñi kimal chem doyümafiel tañi mongen mu? ¿Chumngechi kimeltuenew ñi küme dullial tañi weni, adngelluwün, ka chem peal internet mew?”. Taiñ wiñoldungun mu, pengelaiñ ñi rüfngen taiñ kimfiel ta Jewba. Iñchiñ ayükelaiñ taiñ adnieaetew pu che ñi weda rakiduam, feymu duamfali taiñ kim “ngüneduamafiel [...] chem dungu ñi kümen kam ñi kümenon” ka chem ñi kimün-ngen (Ebrew 5:14; Efesio 5:15).\\n21. ¿Chem kelluaeiñmew taiñ adümal chumngechi ayüwülafiel ta Jewba?\\n21 Noe, Daniel ka Job newentukefuy ñi küme kimafiel ta Jewba, feymu kidu kellueyew engün ñi adümal chumngechi tañi ayüwülafiel. Tañi femken engün pengelkey ñi küme tripan pu femkelu Jewba ñi ayükeel (Salmo 1:1-3). Feymu ramtuwafuiñ: “¿Küme kimniefiñ ta Jewba chumngechi ñi femün Noe, Daniel ka Job?”. Femafuiñ llemay, famülke mu doy küdawngelay kimafiel ta Jewba (Proverbios 4:18). Feymu küme ngüneduamafiyiñ Biblia ka rakiduamküleaiñ ñi chem pilen. Ka llellipuafiyiñ ta Jewba taiñ eluaetew ñi newen. Femngechi adnielayaeiñmew pu che ñi weda rakiduam, welu may taiñ Chaw Jewba eluaeiñmew ñi kimün ka doy weniyeafiyiñ (Proverbios 2:4-7).\\n^ parr. 5 Noe reke, tañi yom laku Enok ‘inarkefuy Ngünechen ñi ayükeelchi dungu’. Welu kidu lay 69 tripantu petu ñi choyüngenon ta Noe (Génesis 5:23, 24).\\n^ parr. 19 Noe ka femngechi femi. Dew kulpalu Adan Eva engu, pu wentru eluwingün ñi nieal doy kiñe domo, welu Noe niefuy kiñe müten (Génesis 4:19).\\nJewba ñi kimün: küme kimürpuafuiñ ta Jewba ngüneduamliyiñ Biblia ka küme adümliyiñ ñi chem pilen. Femngechi kimaiñ chem dungu ñi kümen kam ñi kümenon ka chem ñi kimün-ngen Jewba ñi adkiñ mu. Fey inaliyiñ taiñ kimürpuel, nierpuaiñ Jewba tañi kimün.\\nJewba ñi ngülam: tüfa ta falinke rüf dungu mülelu Biblia mew. Turpu kaletukelay ka kimeltukeeiñmew Jewba ñi rakiduam. Küme rakiduamliyiñ tüfachi ngülam mu, kelluaeiñmew taiñ küme dullial, femngechi taiñ ayüwülafiel ta Jewba.","num_words":2247,"character_repetition_ratio":0.066,"word_repetition_ratio":0.002,"special_characters_ratio":0.218,"stopwords_ratio":0.396,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Pu che ñi mongen: Kümelkangeaiñ femliyiñ Jewba taiñ feypietew | Olive Matthews\\nKümelkangeaiñ femliyiñ Jewba taiñ feypietew\\nÑi feypiel Olive Matthews\\nCHOYÜNGEN 1923 tripantu mew, Hemsworth mu, kiñe pichi waria mülelu Yorkshire (Inglaterra). Tañi wünen lamngen, Bob pingefuy. Nielu iñche aylla tripantu, tañi chaw nierpuy kiñeke lifru pengelkelu chumngechi tati koyla religion ngünenkakefi pu che. Tañi chaw ayükelafi pu longkolelu religioso ñi femkenon tañi kimeltukeel. Feymu rume afmatulewey papeltufiel mu tüfachi lifru. Kiñeke tripantu rupalu wüla, Bob Atkinson pepaeiñmu, ka amultukufi kiñe grabacion taiñ allkütual kiñe wewpin wül-lu taiñ lamngen Rutherford. Fey ngüneduamiyiñ tüfachi wewpin ñi nüwkülen feychi lifru tañi chaw ñi papeltufiel. Tañi chaw fillke pun mangelkefi taiñ lamngen Atkinson ñi yafütual iñchiñ mu, ka taiñ wiñoldungulaetew fentreken ramtun Biblia mu. Kidu mangeleiñmu taiñ trawüluwal kiñe lamngen ñi ruka mu, fülkülelu taiñ ruka mu. Fey eluwiyiñ taiñ trawüluwal, ka mülerpuy kiñe pichi trawünche Hemsworth mu. Pichi rupalu, taiñ pu lamngen ngüneduamkefilu fillke trawünche (fewla witran-ngepakechi longkolelu pingetuy) umañpakefuyngün taiñ ruka mu ka kakelu wünelekelu amuldungun mew yafütupakefuyngün. Kom tüfachi pu lamngen müna kelluenew.\\nFeychi mu tañi pu che koni kiñe negosio mu. Welu tañi chaw feypifi tañi wentru lamngen: “Küpa wünelelmi amuldungun mu, fentekünuaiñ tüfa”. Bob küme dungu trokifi, fey tripay ruka mu ka 21 tripantu nielu eluwi ñi wüneleal amuldungun mu. Epu tripantu rupalu, iñche ka wünelerpun amuldungun mu 16 tripantu nielu. Sabado ka domingo kakelu pu lamngen engün amuldungukefun, welu kakelu antü kidu miyawkefun. Fey kiñe tocadisco ka kiñe pichi tarjeta mu amuldungukefun, feychi tarjeta nierkefuy kiñe pichi wirin pengelkelu Biblia ñi feypin. Ngünechen ñi kümelkaetew mu, kellufiñ kiñe domo ñi chillkatual ta Biblia ka pürüm koni Jewba ñi trokiñche mu, pichin mu kakelu tañi pu che ka femingün. Kiñe tripantu rupalu wüla, elfalkünungen ñi wüneleal amuldungun mu 200 ora fillke küyen Mary Henshall iñchiw. Ka werküngeyu ñi amuldungual Cheshire mu, chew ñi amuldungukenofel kiñe trawünche no rume.\\nPetu rupalu tati Epungechi Fütra Weychan kom wall Mapu püle, pu domo mülefuy ñi küdawal ñi kelluntukuafiel ti weychan. Welu kiñeke religioso eluñmangey ñi kon-noal tüfachi küdaw mu, fey iñchiw wünelelu am amuldungun mu rakiduamiyu tayu ka femngechi eluñmangeal. Welu tati tribunal femlay tayu rakiduamel, feymu 31 antü püresuntukungen. Kiñe tripantu wüla, nielu iñche 19 tripantu, petu rakiduamün ñi kümenon kelluntukual ti weychan, feymu epu rupa wingkañmangen, welu pu awtoridad püresuntukulaenew. Fey kimtukun ñi yafültukuetew Jewba ka ñi kelluetew tañi newen mu (Isaías 41:10, 13).\\nKIMFIÑ TAÑI WENTRU\\nFeychi 1946 tripantu mu kimfiñ ta Arthur Matthews, we tripalu ñi püresuntukungen küla küyen kelluntukunolu am ti weychan. We lifrengetulu, Arthur eluwi ñi kompañyeafiel tañi peñi Dennis, kidu wünelekefuy amuldungun mu fentren ora, Hemsworth mu. Pichikalu engu, tañi chaw kimeltueyew Jewba ñi dungu, feymu fawtisawingu tañi wechengen mu. Arthur tripalu karsel mu wüneley amuldungun mu tañi peñi engu, welu pichi rupalu Dennis werküngey Irlanda mew, feymu Arthur kidulewetuy. Iñche tañi chaw ka ñuke rume afmatuleweyngu Arthur ñi chumngen mu, feymu mangelfingu ñi mülenagal kidu engu mu. Iñche amulu tañi chaw ñi ruka mu, Arthur engu mür kücharaliyu, dew ikünulu. Fey rupalu ta antü, nütramkawkefuyu karta mu. Arthur wiño püresuntukungey küla küyen, 1948 tripantu mu. Ka enero 1949 mu, niewiyu. Iñchiw kom tayu newen mu küpa amulefuyu tayu wünelen amuldungun mu. Feymu müna küme adkünukefuyu tayu plata ka vakasione mu tukefuyu fün tayu wewal plata. Jewba tañi kellun mu, fentekünulayu tayu wünelen amuldungun mu.\\nHemsworth mu pichi rupalu tayu mafün 1949 tripantu mu.\\nKiñe tripantu peno rupalu, werküngeyu ta Irlanda del Norte mu. Wüne puwiyu ta Armagh ka fey wüla ta Newry mu, feychi epu waria mu epe kom pu che konküleyngün pu katoliko mu, fey ayükelafuy taiñ küdaw. Feymu kuñiwtukun mu ka küme rakiduam mew amuldunguchekefuyu. Trawükefuiñ kiñeke lamngen ñi ruka mu, alü tripalelu 16 kilometro iñchiw tayu ruka mu. Pura che peno trawükefuiñ. Kiñeke mu umañpuyu üye mu, re mapu tranakünuwiyu ka puliwen mu fütra yafütukünukefuyu. Müna ayüwülkeenew kimal ñi mülen famülke mu fentren Dungukelu Iney Ngen Jewba feychi lof mu.\\n“¡IÑCHIÑ FEMAIÑ TATI!”\\nTañi wentru lamngen ka tañi ñadu, Lottie pingelu, dew wünelerkefuyngu amuldungun mu fentren ora Irlanda del Norte mu, fey 1952 tripantu mu amuiñ kiñe fütra trawün Belfast mu. Kiñe lamngen elueiñmu taiñ umañpual kidu ñi ruka mu, ka llowfi ta Pryce Hughes, longkolelu tati ngünenieelchi ruka Gran Bretaña mu. Kiñe pun nütramkaiñ tati we papil mu El camino de Dios es el de amor, nentungelu ñi amuldungulelafiel pu che Irlanda mu. Taiñ lamngen Hughes feypieiñmu ñi rume küdawngen amuldungulelafiel pu katoliko mülelu ti Republica de Irlanda mu. Pu lamngen üye mu kechanentungekefuyngün tañi ruka mu, ka pu saserdote ngüchaltukufingün pu che ñi kayñetuafiel engün. Taiñ lamngen Pryce feypieiñmu: “Duamnieiñ kiñeke kurewen nielu auto ñi konal kiñe fütra amuldungun küdaw mu, ñi wülal tüfachi we papil Irlanda mu” * (inaduamnge ti kimal dungu). Fey pürüm feypiyiñ: “¡Iñchiñ femaiñ tati!”.\\nKakelu wünelekelu amuldungun mu engün kiñe motocicleta mu nielu kiñe pichi karro.\\nPu wünelekelu amuldungun mu umañpukefuyngün kushe lamngen Rutland ñi ruka mu, Dublin mew. Kidu nor piwkeyefi ta Jewba ka küdawülfi fentren tripantu. Pichiñma mu umañpuiñ kidu ñi ruka mu, fey fendeiñ kiñeke chemkün taiñ niekefel. Fey wüla, Bob tañi motocicleta mu nielu kiñe pichi karro ngillameiñ kiñe auto. Pefiyiñ kiñe auto wengenolu, welu kümelkalelu, fey feypilelfiyiñ tati fendepelu taiñ yelelaetew ruka mu, iñchiñ kim ngünenienofilu am ti auto. Feychi nagantü mu, Arthur anünagi wente tañi kawitu mu, fey femfaluwmekey ñi amulniefiel ti auto. Fey puliwen mu petu amulkantufilu ti auto, rupay kiñe lamngen werküngelu ñi amuldungual feychi lof mu, Mildred Willett pingelu (fey wüla niewi John Barr engu) * (inaduamnge ti kimal dungu). Ka feychi lamngen ¡kim ngünenierkey ta auto! Kidu kellueiñmew taiñ kimal. Femngechi eluwiyiñ taiñ amuldungumeal.\\nTaiñ auto ka remolque.\\nFey duamfalngefuy taiñ peal chew taiñ müleal. Pu lamngen ngülamtueiñmu taiñ mülenoal kiñe remolque mu, tati pu che chaftukelu kay taiñ küdaw lüpümtukuafuy tati remolque. Fey kintufuiñ kiñe ruka, welu pelaiñ kiñe no rume. Feychi pun umawtuiñ tati auto mu. Fey ka antü mu, pefiyiñ kiñe remolque nielu epu pichike litera müten. Fey eluwiyiñ taiñ müleal fey mu. Tati pu che mülelu lelfün mew ayüwün eluñmaeiñmu elkünual taiñ remolque kidu ñi lelfün mu. Amuldungukefuiñ kiñeke lof mu 16 kam 24 kilometro alü tripalu ti remolque mu. Dewlu taiñ amuldungun kiñe lof mu, amuldungukefuiñ pu che chew taiñ elkünuel taiñ remolque.\\nWitranmakefiyiñ fentren che kiñe trokiñ mapu Irlanda mu, ka kayñetungelaiñ. Wüliyiñ doy 20.000 papil, ka werkülelfiyiñ tati ngünenieelchi ruka Gran Bretaña mu kom pu che ñi üy ayülu ñi doy kimal. Müna küme dungu ñi mülen fachantü fentren Dungukelu Iney Ngen Jewba feychi trokiñ mapu mu.\\nWIÑOTUYU INGLATERRA MU, FEY WÜLA AMUYU TA ESCOCIA\\nKiñeke tripantu wüla, werküngeyu ta Londres waywen püle. Fey kiñeke semana rupalu, pu lamngen tati ngünenieelchi ruka Gran Bretaña mu nütramkafingün ta Arthur ¡ñi witranmayafiel fillke trawünche ti inalechi antü! Kiñe semana pepikangeyu, fey pürüm amuyu ta Escocia mu ñi femal tüfachi we küdaw, feymu Arthur pepi küme pepikawlay tañi wewpitual. Welu kidu rumel eluwkülefuy ñi femal chem küdaw rume ñi eluetew Jewba, fütra küdawngele rume. Kidu ñi femün müna yafültukuenew ta iñche. Witranmayawfilu fillke trawünche, rüf ayüwkülefuyu. Feychi mu mülefuyu fentren pu lamngen engün, tüfa müna ayüwülmaeyumu, kiñeke tripantu mu kidulen amuldungukefulu am kiñeke lof mu.\\nArthur mangelngey ñi amual Kalad pingechi chillkatuwe 1962 tripantu mu, feymu mülefuy tayu dullial kiñe falin dungu. Tüfachi chillkatuwe puwürkeafuy mari küyen, welu iñche mangelngelan. Fey rakiduamiyu Jewba ñi ayüel tüfa, feymu Arthur amuy. Niewelan kompañ tañi amuldungual, feymu tati ngünenieelchi ruka werküenew Hemsworth mu ñi wüneleal fentren ora amuldungun mu. Kiñe tripantu rupalu wüla, Arthur wiñotuy, fey werküngeyu tayu witranmayafiel fillke trawünche. Fey amukefuyu Escocia, Inglaterra pikun püle ka Irlanda del Norte mu.\\nKIÑE WE KÜDAW IRLANDA MU\\nArthur elfalkünungey ñi longkoleal tati ngünenieelchi ruka Irlanda mu, 1964 tripantu mew. Müna ayüwülmapiwkeenew witranmayafiel fillke trawünche, feymu elungelu tüfachi we küdaw ñi mülepual Fetel mu fill rakiduamkülefun. Welu fewla, rume mañumkülen tañi küdawün Fetel mu. Iñche rakiduamken, llowliyiñ kiñe we elfal küdaw, Jewba rumel kümelkayaeiñmew, pepilnoalu trokiwliyiñ rume. Fetel mu küdawün ofisina mu, adkünufiñ fillke papil ñi werküngeal, pepikafiñ iyael, ka liftun. Ka femngechi petu küdawlu Fetel mu, Arthur ka werküngey ñi kellual kiñeke fütrake trawün mu, fey kimfiyu fentren lamngen kom ti trokiñ mapu mu. Kafey, ngüneduamfiyu chumngechi pu che tayu kimeltulelfiel Biblia fawtisawingün. Kom tüfachi dungu mew rume piwkeyefiyu pu lamngen Irlanda mu. ¡Müna küme dungu!\\nKIÑE FALIN FÜTRA TRAWÜN IRLANDA MU\\nIrlanda mew tati wünen fütra trawün küpalu fentren che fillke lof mapu mu, femngey Dublin waria 1965 tripantu mu * (inaduamnge ti kimal dungu). Feychi mu rume kayñetungekefuiñ, welu ti fütra trawün müna küme tripay. Feychi mu 3.948 che trawüyngün ka 65 che fawtisawingün. Pu 3.500 che ka mapu küpalu umapayngün pu che ñi ruka mu Dublin mew. Fey tati ngünenieelchi ruka werkülelfi pu ngen ruka kiñe karta ñi mañumafiel engün. Pu ngen ruka kümeke dungu feypingün pu lamngen ñi küme femngen mu. Fey tüfa mu, doy küme amulerkey ti dungu Irlanda mu.\\nArthur mankuwükünufi ta Nathan Knorr akulu ti fütra trawün 1965 mu.\\nArthur pengelmekey Tañi lifru Biblia nütram nielu 1983 tripantu irlandes kewün mu.\\nFey 1966 tripantu mu, tati ngünenieelchi ruka mülelu Dublin mu adkünufi ti küdaw ñi femngeel Irlanda pikun püle ka waywen püle. Welu femngechi kiñewkülelafuy pu che Irlanda mu, wüdalefulu am politiko dungu ka religion mew. Müna afmatuleiñmew ñi konken Jewba ñi trokiñche mu fentren katoliko ka kakelu che ka religion nielu, fey kiñewün mu poyefingün ta Jewba.\\nKALETUY TAÑI MONGEN\\nTayu mongen wiño kaletuy nga 2011 tripantu mu, feychi mew tati ngünenieelchi ruka Gran Bretaña ka Irlanda kiñewingu, fey werküngeyu ta Fetel Londres mu. Feychi tripantu mew, rume rakiduamkülefun Arthur tañi felen mu. Ti doctor feypieyew ñi nieel Parkinson kutran. Fey 20 konchi mayo 2015 tripantu mu, tañi kompañ lay, yeniefuyu 66 tripantu tayu niewün.\\nTi rupayechi tripantu mew, rume weñangkülefun, ngañwadkülefun ka kutrantupiwkelefun. Arthur afkentu kellukefenew. ¡Müna katrüduamniefiñ! Welu rupan mu tüfachi weda dungu mu, kellukeenew ñi doy fülmawküleal Jewba mu. Kakelu che müna piwkeyefuyngün ta Arthur, fey ngüneduamfiel tüfa müna ayüwülenew. Fentren lamngen Irlanda, Gran Bretaña ka Estados Unidos mu kütu, werkülenew fillke karta, fey tüfa müna yafültukuenew. Ka femngechi feypilayafun fente tañi newentukuetew tañi fillka Dennis, kidu tañi domo, ka tañi pu ñawe Ruth ka Judy pingelu.\\nMüna yafültukuenew ñi feypin Isaías 30:18: “Jewba ñochi duam mu üngümküley ñi füreneafiel engün, ka eluway tañi kutranduamyeafiel. Jewba nor Ngünechen-ngelu am. Fey ayüwküleyngün kom pu llüwatulelu kidu mu”. Rüf küme duamelkeenew rakiduamfiel Jewba ñi küme elkünutual kom taiñ wedake dungu, ka taiñ eluaetew ayüfal küdaw ti we Mapu mu.\\nRakiduamlu kom tayu rupan mu, ngüneduamün Jewba fente ñi adniefiel ka kümelkaniefiel ti amuldungun küdaw ñi femngeel Irlanda mu. Müna küme duamelkeenew ñi kelluntukuel tüfachi küdaw mu. Fey femliyiñ Jewba taiñ feypietew, rumel kümelkangeaiñ.\\n^ parr. 11 Inaduamnge ti Anuario de los testigos de Jehová para 1988, pagina 101 ka 102.\\n^ parr. 12 John Barr konkefuy ti Kiñewkülechi Ngünenielu mu.\\n^ parr. 21 Inaduamnge ti Anuario de los testigos de Jehová para 1988, pagina 109-112.","num_words":1738,"character_repetition_ratio":0.056,"word_repetition_ratio":0.002,"special_characters_ratio":0.187,"stopwords_ratio":0.333,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ti Wiñomongetun: Rüf maneluwün taiñ pu layüm piwkeyen che | Biblia ñi kimeltukeel\\nRüf maneluwün taiñ pu layüm piwkeyen che\\n¿Chumngelu rüf maneluwküleafuiñ tati wiñomongetun mu?\\nJewba, ¿tunte duamniey ñi wiñomongeltuafiel pu layechi che?\\n¿Iney engün wiñomongetuay?\\n1-3. ¿Chem kayñe inantukunieeiñmu kom iñchiñ? Ka ngüneduamlu iñchiñ Biblia ñi kimeltukeel, ¿chem küme maneluwün nietuiñ?\\nRAKIDUAMNGE tami lefmawkülen kiñe fütra kayñe, doy matu leflu ka doy newen-ngelu ta eymi mu. Ka kimnieymi dituelmu, molayaeymu, kafey dewma pefimi chumngechi langümfi kiñeke tami pu weni. Welu doy lefülmi rume, ngeñi püllelepay. Feymew montupelayaymi chi. Welu may, akurumey kiñe che tami montulaetew. Tüfa doy newen-ngey tami kayñe mu, ka kellueymu. ¡Müna küme dungu!\\n2 Ka femngechi reke inantukunieeymu tüfachi kayñe, kafey kom iñchiñ inantukunieeiñmu. Chumngechi peiñ rupachi chillkatun mu, Biblia pengelkey tati lan kiñe kayñe reke feley. Feymu iney no rume montulayafuy ka pepi wewlayafuy rume tüfachi kayñe, feymu epe kom iñchiñ pekeiñ chumngechi taiñ piwkeyen che müntuñmangey ñi mongen. Welu Jewba doy newen-ngey tati lan mu. Feymu kidu taiñ piwkeyen Montulchengelu am. Kafey Ngünechen pepikawküley ñi wewafiel ka feypikünuy ñi apümafiel tati lan rumel mu. Biblia ta kimeltukey: “Fey ti kiñelewechi kayñe, tati lan dungu ka femngechi wewngeay” (1 Korintio 15:26). ¡Müna küme dungu tüfa!\\n3 Peaiñ chumngechi tati lan, kiñe kayñe reke felelu, rume kutrankakeeiñmu lalu kiñe piwkeyen che. Welu nieiñ kiñe maneluwün taiñ ayüwküleal: Jewba feypikünuy kom pu layelu wiñotuay ñi mongen (Isaías 26:19). Feymu Jewba wiño elutuaeyew ta mongen, tüfachi maneluwün tati wiñomongetun mu.\\nLAYÜM KIÑE PIWKEYEN CHE\\n4. a) Ngüneduamlu iñchiñ Jesus ñi kutrankawün lalu tañi weni, ¿chem kimeltukeeiñmew Jewba ñi rakiduam mu? b) Jesus, ¿iney engün wenikawkülekefuy?\\n4 ¿Ñamümimi kiñekentu tami pu che kam kiñe piwkeyen weni tati lan mu? Yafüngewelay fente kutrankawün ka weñangkün mu, fey tüngduamngewenolu chi piwke chem no rume taiñ pepi femal. Feymu may, doy duamkeiñ Chaw Ngünechen ñi Dungu taiñ yafültukuaetew (papeltunge 2 Korintio 1: 3, 4). Welu Biblia kimeltukeeiñmew Jewba ka Jesus chem rakiduamkeyngu ti lan mu. Ka pengelkeeiñmew fente kutrankawi Jesus lalu kiñe piwkeyen weni, femngechi Jesus küme pengeli tañi Chaw ñi chumngen (Juan 14:9). Fey amulu Jerusalen waria mu, amukefuy ñi pemeafiel Lasaru ka tañi pu lamngen, Maria ka Marta, inafül Betania waria mu mülekefulu. Ka wenikawkülekefuyngün, feymu Biblia feypi: “Jesus rume piwkeyeniefuy ta Marta ka Maria ñi domo lamngen ka Lasaru” (Juan 11:5). Welu Lasaru lay, chumngechi peiñ kayu chillkatun mu.\\n5, 6. a) ¿Chumi Jesus pefilu Lasaru ñi pu che ka tañi pu weni mekelu ñi ngüman tañi lan mu? b) Jesus fente kutrankawlu tati lan mu, ¿chumngelu (chemu) yafültukukeeiñmew tüfa?\\n5 ¿Chumi Jesus lalu tañi weni? Ti nütram pengeli, Jesus amulu ñi pemeafiel Lasaru ñi pu che ka tañi pu weni, tüfa engün mekey ñi ngüman Lasaru ñi lan mu. Fey Jesus pefilu engün, rume weñangkünagi. “Rume fütra kutrantupiwkey ka weñangkünagi” kafey “Jesus ngümay” (Juan 11:33, 35). ¿Chumngelu müna weñangkünagi? ¿Niepelafuy may chem maneluwün no rume? Femlafuy llemay. Jesus kimniefulu am ñi epe rupayal kiñe afmatufalchi dungu (Juan 11:3, 4). Welu kimniefulu rume tüfa, kutrankawi ka weñangkünagi tati lan ñi duam mu.\\n6 Kimlu iñchiñ Jesus fente kutrankawi tati lan mu, tüfa yafültukukeeiñmew. Ka kimeltukeeiñmew Jesus ka Jewba üdekefingu tati lan. Kafey Jewba niey fentren pepiluwün ñi chaftuafiel ka apümafiel tüfachi kayñe. Feymu peaiñ Jesus ñi afmatufalchi dungu femkefulu Ngünechen ñi newen mu.\\n7, 8. Lasaru ñi lan mu, ¿chumngelu tati che feypiafuy “ngelay chem maneluwün no rume”, welu chumi Jesus?\\n7 Lasaru rüngaltukuley kiñe lolo mu, fey Jesus werküy ñi nentungeal ti kura rakümtukungelu chi lolo. Welu Marta katrütudungufi ta Jesus, feymu feypieyew “dew weda nümüpelay tati, meli antülu am ñi tukukünungeel” (Juan 11:39). Feymu tati pu che feypiafuy: “Ngelay chem maneluwün no rume”.\\nLasaru ñi wiñomongetun mu, fütra ayüwkületuyngün. (Juan 11:38-44)\\n8 Chüwüdngelu ti kura, Jesus newentu dunguy: “¡Lasaru, tripatunge tüfey mew!”. ¿Chem rupay? ‘Fey ti wentru dew lafulu tripapatuy’ (Juan 11:43, 44). ¿Rakiduamafuymi fente ayüwkületuyngün kom feychi che? Lasaru tañi pu lamngen, ñi pu che, ñi pu weni ka tañi pu karukatu küme kimkefuyngün Lasaru ñi lan; welu fewla wiño nietufingün tüfachi fütra piwkeyekefilu chi wentru. Feymu ramtuwpelayngün, ¿rüfngepey may fente küme dungu? Feymu may, rume ayüwün mu pangkofingün. ¡Müna küme dungu wewngelu tati lan!\\nElia wiñomongeltufi kiñe lantu domo ñi püñeñ. (1 Reyes 17:17-24)\\n9, 10. a) ¿Chumngechi pengeli Jesus iney ñi eluetewchi pepiluwün ñi wiñomongeltual ta Lasaru? b) Papeltulu iñchiñ Biblia ñi nütram tati wiñomongetun mu, ¿chumngechi kellukeeiñmew?\\n9 Jesus turpu feypilay, kidu ñi newen mu femün tüfachi afmatun dungu. Fey petu mütrümnofilu ta Lasaru, Jesus ngillatufi ta Chaw Ngünechen, fey pengeli Jewba müten niey pepiluwün ñi wiñomongeltuafiel ta che (papeltunge Juan 11:41, 42). Welu Jewba ñi pepiluwün mu, kiñe rupa mu müten femlay ñi wiñomongeltuafiel kiñe layechi che. Chaw Ngünechen ñi Dungu kimeltukey pura rupa mu, kidu tañi newen mu wiñomongeltufi pu layechi che. * Ayüfali ñi papeltuafiel ka chillkatuafiel tüfachi nütram. Ka pengelkeeiñmew ta Chaw Ngünechen dullintuchekelay iney no rume, feymu wiñomongeltufi tati pu wekeche, füchakeche, wentru ka domo, israelche ka tripanche. ¡Müna ayüwün-ngey ngüneduamal tüfachi nütram! Rakiduamnge Jesus wiñomongeltufilu kiñe pichi malen, tañi epu chaw ‘rume afmatulewey engu’ (Marku 5:42). ¡Femi tati! Fey turpu ngoymalayayngu Jewba ñi eluetewchi ayüwün.\\nTi apostol Pedro wiñomongeltufi kiñe feyentulechi domo, Dorka pingelu. (Hecho 9:36-42)\\n10 Fey llemay, tati pu che Jesus ñi wiñomongeltufiel, ka wiño larpuyngün. Welu, ¿falipelay may Jesus wiñomongeltufilu kom feychi che? ¡Femlay llemay! Kom tüfachi nütram Biblia mu mülelu, kimeltukeeiñmew tati rüf dungu ka elukeeiñmew maneluwün.\\nKUYFIKE NÜTRAM TI WIÑOMONGETUN MU ¿CHEM KIMELTUKEEIÑMEW?\\n11. Lasaru ñi wiñomongetun mu, ¿chumngechi pengeli tüfachi nütram ñi chem pin Eclesiastés 9:5?\\n11 Biblia kimeltukey “tati pu layelu chem dungu no rume kimwetukelayngün” (Eclesiastés 9:5). Feymu amukelay ñi mongeleal chew no rume ka kimwetukelay rume. Lasaru ñi nütram pengeli tüfa. Feymu lle wiñomongetulu Lasaru, ¿ayüfal nütramkapefi may ta che ñi chumlen ta wenu mapu? Kam, ¿llükalkapefi may ta che ñi mülen kiñe lululkülechi kütral? ¡Femlay tati! Biblia ta feypikelay tüfachi dungu. Feymu Lasaru meli antülu ñi lan mu ‘chem dungu no rume kimwetukelay’. Welu may, umawkülekefuy müten ti lan mu (Juan 11:11).\\n12. Lasaru ñi wiñomongetun, ¿chumngelu maneluwafuiñ ñi rüfngen?\\n12 Lasaru ñi rupan mu, kimeltukeeiñmew tati wiñomongetun chem epew no rume tati, tüfa rüfngey. Feymu Jesus wiñomongeltufilu ta Lasaru fentren che peeyew ñi femün tüfa. Kafey tati pu longkolechi religioso pepi famentulafingün ñi rüfngen ti afmatun dungu, üdeniefilu rume ta Jesus. Welu may, feypingün: “¿Chem chumaiñ am? Tüfachi wentru ta femmekey rume fentren afmatufalchi dungu” (Juan 11:47). Fentren che amuyngün ñi pemeafiel ta Lasaru, ka feyenturpuyngün Jesus mu. Feymu llemay, Lasaru ñi wiñomongetun pengeleleyew engün Jesus ñi werküetew ta Chaw Ngünechen. Tüfachi dungu mu, kiñeke wedake judio longkolechi religioso adkünuwingün ñi langümafiel ta Jesus ka Lasaru (Juan 11:53; 12:9-11).\\n13. ¿Chumngelu maneluwafuiñ ta Jewba ñi wiñomongeltuafiel tati pu layelu?\\n13 ¿Rüfngepey may tati wiñomongetun? Fey llemay, Jesus feypikünuy akule tati antü “itrokom tati pu layelu [Ngünechen ñi tukulpaniefiel]” wiñomongetuay (Juan 5:28). Jewba dewmafilu am itrokom mongen, feymu ¿küdawngepey may rakiduamal ñi wiño dewmangetual pu layechi che? Femlay llemay, tüfa femürpuay Jewba ñi tukulpanieafiel mu. Feymu, ¿pepi tukulpaniepeafuy may taiñ pu layechi che? Rakiduamnge tüfa: Ngünechen kimniey fentren warangka wangülen ñi üy mülelu fütra kallfü wenu mu (Isaías 40:26). Feymu llemay, Jewba pepilniey ñi tukulpaniefiel kom ñi chumngekefel taiñ pu layechi che, kafey müna ayüniey ñi wiñomongeltuafiel.\\n14, 15. Chumngechi feypi Job, ¿tunte duamküley Jewba ñi wiñomongeltuafiel tati pu layelu?\\n14 Feymu lle, ¿tunte duamküley Jewba ñi wiñomongeltuafiel tati pu layelu? Biblia kimeltukey rume ayüniey ñi femal tüfa. Chaw Ngünechen ñi manelfalchi kona, Job pingelu ramtuy: “Lale kiñe wentru, ¿ka wiñomongepetuafuy may?”. Ka feypi ñi üngümküleal ti rüngan mu, akule wüla chi antü Chaw Ngünechen tañi tukulpaetew. Feymu lle Job feypifi ta Jewba: “Eymi mütrümaymi, iñche llowdunguaeyu. Ayüaymi tami femün kidu tami kuwü mew” (Job 14:13-15).\\n15 Rakiduamnge tüfa mew: Jewba ayüniey ñi wiñomongeltuafiel tati pu layelu. ¿Rüf yafülduamkeeiñmew may kimal Jewba rume ayünieel ñi femal tüfa? Welu, ¿chumngechi femay tüfachi wiñomongetun küpalechi antü mu? ¿Iney engün wiñomongetuay, ka chew?\\n‘ITROKOM TATI PU LAYELU NGÜNECHEN ÑI TUKULPANIEFIEL’\\n16. Tati pu wiñomongetualu, ¿chem ayüwün-ngechi mongen nieayngün?\\n16 Papeltukelu iñchiñ kuyfike wiñomongetun Biblia ñi nütram mu, doy kimiyiñ chem rupayal küpalechi antü mu. Tati pu che wiñomongetulu Mapu mu wiño trawükefuy tañi pu piwkeyen che engün. Ka femngechi tati wiñomongetun mülealu küpalechi antü mu, doy kümeay. Chumngechi peiñ küla chillkatun mu, kom tati Mapu kiñe küme mülewe ngetuay, tüfa Ngünechen ñi ayükeelchi dungu. Feymu tati pu layelu wiñomongetuayngün Mapu mu, chew ngewetunoalu pu wedake che, weychan ka kutran. Welu may, ayüwün-ngechi mongen nieayngün ka tüngküleayngün ti Mapu rumel mew.\\n17. ¿Tunten che wiñomongetuay?\\n17 ¿Iney engün wiñomongetuay? Jesus feypi ta “itrokom tati pu layelu [Ngünechen ñi tukulpaniefiel] allküay ta kisu ñi dungun, fey tripapatuay engün” (Juan 5:28, 29). Ka femngechi Apokalipsi 20:13, TNM, feypi: “Tati lafken wültuy tati pu layelu mülelu fey mu, ka tati lan ka Rüngan wültuy tati pu layelu mülelu fey mu” (pefinge ti Doy Kimngeam pingechi dungu, feypilelu “¿Chem am tati Seol ka Hades?”). Tüfachi rüngan chew ñi mülen tati pu layelu wellilewetuay, wiñomongetualu am rume fentren warangka che umawkülelu reke üye mu. Ka tati apostol Pablo feypi: “Wiñomongetuael engün tati norngechi che ka tati norngenochi che” (Hecho 24:15, TNM). ¿Chem piley tüfachi dungu?\\nPu layüm chi che wiñomongetuay ka trawüay tañi pu piwkeyen che ti küme mülewe mu\\n18. ¿Iney engün müleyey tati pu “norngechi che” mu ñi wiñomongetual, ka chumngechi kelluafeymu tüfachi maneluwün?\\n18 Tati pu “norngechi che” mu, müleyey fentren che Biblia mu nütramngelu mongelekefulu petu ñi küpanon Jesus Mapu mew, tüfa engün Noe, Abraam, Sara, Moyse, Rut, Ester ka doy kakelu che. Ka Ebrew kapitulo mari kiñe nütramkangey kiñeke mupiltulechi wentru ka domo. Ka femngechi tati pu “norngechi che” mu müleyey Jewba ñi pu kona larpulu famülke mu. Feymu tati maneluwün wiñomongetun mu, kellukeeiñmu taiñ llükawenoal ti lan mu (Ebrew 2:15).\\n19. ¿Iney engün am tati pu “norngenochi che”, ka chem afmatufalchi maneluwün eluaeyew Jewba?\\n19 Fentren warangka che kimlafingün ta Chaw Jewba, feymu poyelafingün ka femlayngün kidu tañi ayükeelchi dungu. ¿Chem rupayafuy fey engün mew? Tüfachi pu “norngenochi che” Jewba ngoymalayaeyew engün. Feymu ti rüfngechi Ngünechen ka wiñomongeltuafi ka eluñmayafi fey engün ñi kimaetew ka poyeaetew. Kafey rupamekele warangka tripantu, tati pu layelu wiñomongetuay ka trawüayngün pu manelfalchi che poyekefilu ta Jewba ti Mapu mew. Feymu ayüfalchi rupan müleay feychi antü mu, Biblia ta üytukefi tati Antü ñi Ramtukadungungeal ta pu che. *\\n20. ¿Chem adentuley ti Gehena, ka iney engün amuay üye mew?\\n20 Feymu, ¿wiñomongetupeay may kom tati che mongelekefulu? Femlayay tati. Biblia feypi kiñeke pu che Gehena mu müleyngün (Luka 12:5, TNM). Gehena pingekefuy, chew ñi ütrüftukungemum itrofill pod ka lüpümngekefuy lachi kuerpu. Tüfa mülekefuy wekuntu Jerusalen waria mu. Tati pu judioche, ¿chem layüm che ütrüftukungefuy üye mew? Tati pu wedake che ñi lachi kuerpu ütrüftukungefuy üye mew, ka falingenolu ñi wiñomongelngetual. Feymu ti Gehena pingelu adentuley tati rumel apümkangen. Jesus koneltuleay ñi ramtukadunguafiel pu wiñomongelngetuchi che, welu Jewba tati doykülechi Kues (Hecho 10:42). Ka Chaw Ngünechen turpu wiñomongeltulayafi tati pu wedake che pikenolu kangetual tañi mongen.\\nWENU MAPU MU WIÑOMONGETUALU\\n21, 22. a) ¿Chem kangelu wiñomongetun müley? b) ¿Iney am wünen wiñomongetuy kiñe püllü reke?\\n21 Biblia ka kimeltukey ñi mülen kangelu wiñomongetun. Tüfachi wiñomongetun mu, tati mülealu wenu mapu mu kiñe püllü reke. Feymu Ngünechen ñi Dungu nütramkakey kiñe che müten niekefuy feychi wiñomongetun: Jesukristo llemay.\\n22 Jesus kiñe che ngefuy; fey langümngey, welu Jewba elkünulay tañi manelfalchi Fotüm ti Rüngan mu (Salmo 16:10; Hecho 13:34, 35). Feymu Jewba wiñomongeltufi ta Jesus, welu kiñe wentru reke femlafi. Ti apostol Pedro feypi Jesukristo ‘lay kiñe che reke, welu ti küme püllü ñi mongen nielu am, feymew wiñomongetuy’ (1 Pedro 3:18). ¡Fütra afmatufalchi dungu tüfa! Jesus wiño mongeley kiñe newen-ngechi püllü reke (papeltunge 1 Korintio 15:3-6). Jesus wünelechi che ñi llowün tüfachi afmatufalchi wiñomongetun, welu fentepuwlay tüfachi wiñomongetun (Juan 3:13).\\n23, 24. ¿Iney engün koneltuley tati “pichi kechan ufisa” pingelu, ka tunten ngeayngün?\\n23 Jesus kimniefuy ñi wiñotual wenu mapu mu, feymu feypifi tañi pu manelfalchi inanieetew ñi “pepikameael kiñe küme mülewe” fey engün ngealu üye mu (Juan 14:2). Ka femngechi tati pu che amualu wenu mapu mu, Jesus üytufi “pichi kechan ufisa” (Luka 12:32, TNM). ¿Tunten manelfalchi kristiano koneltuley tüfachi pichi trokiñche mu? Apokalipsi 14:1 papeltuiñ apostol Juan ñi feypin: ‘Fey wüla ka pefiñ tati Korderu, witralelu Sion pingechi wingkul mew. Kompañnieeyew 144.000 che, wirintukunielu tañi tol mew tati Korderu tañi üy ka kisu tañi Chaw ñi üy’.\\n24 Chaw Ngünechen wiñomongeltufi tati 144.000 kristiano ñi müleal wenu mapu mu, ka koneltuley tüfa Jesus ñi pu manelfalchi apostol. Tüfachi wiñomongetun, ¿chumül rupaley? Ti apostol Pablo wirintukuy rupayalu wiñometule ta Kristo (1 Korintio 15:23). Feymu tüfachi dungu ‘wiñometule ta Kristo’ griego kewün dungun mu feypiley feychi antü Kristo ngüneniele wenu mapu mu. Chumngechi peaiñ aylla chillkatun mu, fewla müleiñ feychi antü mu. Taiñ mülen antü mu, tati trokiñ 144.000 mu pichileweyngün. Feymu lale fey engün, wiñomongelfemngetuay ñi amual wenu mapu mu engün (1 Korintio 15:51-55). Welu fentren che maneluwküley ñi wiñomongetual küpalechi antü mu, kom Mapu kiñe küme mülewe ngetule.\\n25. ¿Chem kimaiñ inalechi chillkatun mu?\\n25 Rüf maneluwküleafuymi Jewba mu ñi wewafiel ti kayñe, femngechi apümafi tati lan rumel mew (papeltunge Isaías 25:8). Welu ramtukeymi chi: “¿Chumayngün tati wiñomongetulu wenu mapu mu?”. Fey engün koneltuleay Ngünechen ñi afmatufalchi Ngünenien wenu mapu mu. Inalechi chillkatun mu doy kimaiñ tüfachi Ngünenien.\\n^ parr. 9 Kakelu nütram mülelu 1 Reyes 17:17-24; 2 Reyes 4:32-37; 13:20, 21; Matew 28:5-7; Luka 7:11-17; 8:40-56; Hecho 9:36-42; ka 20:7-12.\\n^ parr. 19 Ñi doy kimal chem pifel tati Antü ñi Ramtukadungungeal ta pu che, ka chumngechi femngeay tüfa, peaymi ti Doy Kimngeam pingechi dungu, feypilelu “¿Chem am tati Antü ñi Ramtukadungungeal ta pu che?”.\\nTati nütram Biblia mu mülelu ti wiñomongetun mu elukeeiñmew kiñe rüfngechi maneluwün (Juan 11:39-44).\\nJewba rume ayüniey ñi wiñomongeltuafiel tati pu layelu (Job 14:13-15).\\nKom tati pu layelu mülelu ti rüngan mu, wiñomongetuay (Juan 5:28, 29).\\nRüf maneluwün taiñ pu layüm piwkeyen che (Trokiñ 1)\\nRüf maneluwün taiñ pu layüm piwkeyen che (Trokiñ 2)","num_words":2184,"character_repetition_ratio":0.074,"word_repetition_ratio":0.0,"special_characters_ratio":0.215,"stopwords_ratio":0.357,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Küme dulliaiñ chem dungu taiñ ayüwülkeetew\\nTi Papel taiñ Pepikawam | Junio 2019\\nPAPELTUAFUYMI abua abui abé acholi afrikáans ahanta akha albanés alemán altaico aluro amis amárico armenio asamés ateso atié aucano aymara ayá azerí azerí (alfabeto cirílico) bajo alemán bambara bashkir bassa de camerún batak (simalungun) batako karo batako toba baulé becol bengalí bete biak birmano bislama boulou búlgaro caboverdiano camboyano catalán cebuano chabacano changana (mozambique) checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuukés chuvash cibemba cinamwanga cingalés citonga congo coreano criollo de las seychelles criollo haitiano criollo inglés de Belice criollo mauriciano criollo portugués croata damara dangme danés dehu digor diula duala edo efik embunda endebele de Zimbabue endonga endáu enzema eslovaco esloveno español estonio ewé fanti feroés finlandés fiyiano fon frafra francés ga gallego galés garífuna georgiano gitonga gokana griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés hunsrik húngaro iban ibanag ibinda ibo idoma igede ilocano indonesio inglés ishan islandés isoko italiano japonés javanés kabiye kachin kannada kaonde kayin sgaw kazajo kazajo (alfabeto árabe) kekchí khana kikamba kikongo kikuyu kiluba kimbundu kiniaruanda kipende kirguís kiribatiano kirundi kisonge konkani (alfabeto latino) krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lahu lao lengua de señas argentina lengua de señas boliviana lengua de señas chilena lengua de señas colombiana lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas angoleño lenguaje de señas australiano lenguaje de señas brasileño lenguaje de señas británico lenguaje de señas chino lenguaje de señas coreano lenguaje de señas filipino lenguaje de señas finlandés lenguaje de señas francés lenguaje de señas indio lenguaje de señas indonesio lenguaje de señas italiano lenguaje de señas japonés lenguaje de señas keniano lenguaje de señas malauí lenguaje de señas malgache lenguaje de señas paraguayo lenguaje de señas peruano lenguaje de señas polaco lenguaje de señas ruso lenguaje de señas sudafricano lenguaje de señas taiwanés lenguaje de señas zambiano lenguaje de señas zimbabuense lenie letón lhukonzo lingala lituano lolo lomue luganda lunda luo luvale macedonio macua malayo malayálam malgache maltés mam mambue-lungu manyawa mapudungun maratí marshalés maya mazateco de Huautla mingreliano mixe del norte mixteco de guerrero mizo mongol more motu mískito navajo nepalés ngäbere (o guaymí) nias noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oriyá oromo osético otetela otomí palauano pangasinán panjabí panjabí (escritura nasta’liq) papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Tena quiché rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia ronga rumano runyankore ruso rutoro samoano sango sanguir saramacano sena sena senga (zambia) sepulana serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai talian tamil tandroy tankarana tarahumara central tayik telugu tetun dili tewe tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco turcomano tuvaluano twi tártaro tének de San Luis Potosí ucraniano uhobo uigur (alfabeto cirílico) umbundú urdu uruund uzbeko uzbeko (alfabeto latino) valenciano vascuence vendal vezo vietnamita wallisiano waray-waray wayuunaiki wolaita xhosa xitshwa yacouba yapés yoruba zandé zapoteco de lachiguiri zapoteco del istmo zulú árabe ñanya ñemba\\nFillke dungu müley taiñ ayüwülkeetew: pelikula, ülkantun, konal internet mu, lifru ka videojuego. Welu, ¿chumngelu duamfali taiñ küme dulliafiel? Küme dullifiliyiñ, rakiduamaiñ ka femaiñ kümeke dungu. Welu fentren dungu ñi mülen ñi küme rupaleal pu che, re pengelkey Jewba ñi üdekeel (Sl 11:5; Ga 5:19-21). Feymu tati Biblia ngülamtukeeiñmu taiñ küme ngüneduamnieal chem dungu mu rakiduamkeiñ, femngechi müten küme püramyeafiyiñ ta Jewba (Fil 4:8).\\nPEFINGE TI VIDEO ¿CHEM DUNGU DULLIAFUN TAÑI AYÜWÜLAETEW?, KA WIÑOLDUNGUNGE TI MÜLEYECHI RAMTUN:\\nKuyfi mew pu romache ayüwülkefeyew pu weychafe ñi kewan mu, tüfa ¿chem dungu mew trürküley tati fillke dungu ayüwülkeeyew pu che famülke mew?\\n¿Chumngechi kelluafiyiñ tati pu wechekeche ñi küme dullial fillke dungu ñi küme rupaleal engün?\\nRomanu 12:9, ¿chumngechi kellukeeiñmew taiñ dullial fillke dungu taiñ küme rupaleal?\\nChew tami mülen, ¿chem kümeke dungu müley tami küme rupaleal, femngechi tami ayüwülafiel ta Jewba?\\n¿CHEM DUNGU AYÜWÜLKEEYMU?\\nFentren dungu müley famülke mew ayüwülkefilu pu che, welu ñi küme rupaleal tati pu che anüleafuy müten. Fillke pelikula, lifru kam ñi pengelngekeel television mu ayüwülkeeyew, welu tüfa engün anülekey müten tañi küme rupaleal. Femngechi küme rupaliyiñ, wedalkalayafuiñ. Welu, ¿chem dungu doy kümelkayaeiñmu? Kiñeke che ayüwülkeeyew dungulkefiel trompe, pifüllka kam kakelu chemkün. Kafey kiñeke domo ngürekey ka tejekey. Kakelu che tripakey ñi paseayal, deportetukey, weyelkey lewfü mu kam lafken mew. Welu chem rume dullifiliyiñ taiñ ayüwülaetew, kom femaiñ “Ngünechen tañi püramyengeael” (1Ko 10:31).\\nBIBLIA ÑI FALIN DUNGU Epu domo adentuniey Ngünechen tañi feypikünuel\\nBIBLIA ÑI FALIN DUNGU Kom ñi diturpunieel Jewba tañi adkünuel\\nTAIÑ KRISTIANO MONGEN ¿Chumngechi chillkatuafuiñ ti Biblia taiñ kümelkayaetew?\\nBIBLIA ÑI FALIN DUNGU Tukutuwküleaiñ kom ti weychawe taiñ eluetew Chaw Dios\\nTAIÑ KRISTIANO MONGEN ¿Küme kimniepen may chem ñi rakiduamken Jewba?\\nBIBLIA ÑI FALIN DUNGU “Chem mew no rume ta welulekilpe tamün rakiduam”\\nTAIÑ KRISTIANO MONGEN Küme dulliaiñ chem dungu taiñ ayüwülkeetew\\nWirin dungu Chumngechi entual fillke papel TI PAPEL TAIÑ PEPIKAWAM Junio 2019\\nTI PAPEL TAIÑ PEPIKAWAM Junio 2019","num_words":894,"character_repetition_ratio":0.093,"word_repetition_ratio":0.0,"special_characters_ratio":0.163,"stopwords_ratio":0.147,"flagged_words_ratio":0.0,"lang_id_score":0.968,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Pu che ñi mongen: Turpu rakiduamkelafun fente tañi kümelkayafetew Jewba | Manfred Tonak\\nPAPELTUAFUYMI abua acholi afrikáans akha albanés alemán altaico aluro amis amárico armenio aucano aymara ayá azerí azerí (alfabeto cirílico) bajo alemán bashkir bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano cakchiquel occidental camboyano catalán cebuano chabacano changana (mozambique) checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuukés chuvash cibemba cingalés citonga congo coreano criollo de las seychelles criollo guadalupeño criollo haitiano criollo inglés de Belice criollo mauriciano croata damara dangme danés dehu digor diula duala edo efik embunda endebele endebele de Zimbabue endonga endáu enzema eslovaco esloveno español estonio ewé finlandés fiyiano fon francés ga galés garífuna georgiano griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo idoma igede ilocano indonesio inglés ishan islandés isoko italiano japonés javanés kabiye kachin kannada kaonde kayin sgaw kazajo kazajo (alfabeto árabe) kekchí khana kikamba kikongo kikuyu kiluba kimbundu kiniaruanda kipende kirguís kiribatiano kirundi kisi krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lahu lao lengua de señas colombiana lengua de señas ecuatoriana lengua de señas venezolana lengua de signos española lenguaje de señas americano lenguaje de señas sudafricano lenie letón lhukonzo lingala lituano lomue luganda lunda luo luvale macedonio macua makua-meto malayo malayálam malgache maltés mam mambue-lungu mapudungun maratí marshalés maya mazateco de Huautla mingreliano mixe del norte mixteco de guerrero mizo mongol more motu navajo nepalés ngäbere (o guaymí) nias niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otetela palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quiché rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia ronga rumano runyankore ruso rutoro samoano sango sanguir saramacano sena sena sepulana serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco turcomano tuvaluano twi tártaro ucraniano uhobo uigur (alfabeto cirílico) uigur (alfabeto árabe) umbundú urdu uruund uzbeko uzbeko (alfabeto latino) vendal vietnamita wallisiano waray-waray wayuunaiki wolaita xhosa xitshwa yapés yoruba zandé zapoteco del istmo zulú árabe ñanya ñemba\\nTurpu rakiduamkelafun fente tañi kümelkayafetew Jewba\\nÑi feypiel Manfred Tonak\\n“KÜMEAFUY tañi wünelerpual amuldungun mew, welu afeluwün-ngey” pikefun. Müna ayüwmakefenew ñi küdaw Alemania mapu mew, üye mu adkünukefun ñi yengeal iyael kakerume waria mülelu Africa mew. Kiñeke tüfachi waria fey ta Dar es Salaam, Elisabethville ka Asmara. Turpu rakiduamkelafun kiñe antü ñi mülerpual feychi waria mu ka kakelu waria mülelu Africa mew, fey ñi poyeafiel ta Jewba üye mu.\\nEluwün ñi wüneleal amuldungun mew, nierpun fentren kümeke dungu turpu ñi rakiduamkenofel rume (Efes. 3:⁠20). “¿Chem rupay?” ramtuwpelaymi. Nütramkaleluwayiñ tañi rupan.\\n1939 tripantu mu choyüngen Berlin waria Alemania mapu mew mülelu, rupalu kiñeke küyen ñi konün ti Epungechi Fütra Weychan (Awkan) kom Mapu püle. Epe aflu tüfachi weychan 1945 tripantu mu, Berlin waria mu pütrünke avion rupakefuy, fey ütrüfnakümpakefuy fentren bomba ñi langümafiel pu che. Kiñe antü ñi femün tüfa ti pu avion, iñche tañi pu che iñchiñ lefmawiyiñ chew taiñ montuluwam ti pu bomba mu. Fey wüla, taiñ doy kümelkaleal wiñamtuwiyiñ Erfurt waria mu, chew tañi choyüngen tañi ñuke.\\nIñche tañi chaw, ñuke ka lamngen iñchiñ Alemania mapu mew 1950 tripantu mu.\\nTañi ñuke rume ayüniefuy ñi kimal tati rüf dungu. Feymu papeltukefuy fentren lifru ñi wirintukuel kiñeke kimche ka ngüneduamkefuy fentren religion, welu küme duamelkelafeyew. 1948 tripantu püle, epu Dungukelu Iney Ngen Jewba akuy taiñ ruka mu. Tañi ñuke “konpamu” pifi tüfachi epu domo ka fentren ramtukafi. Epe kiñe ora müten rupalu, tañi ñuke feypieyumu tañi inan lamngen iñchiw: “¡Pen tati rüf dungu anay!”. Pichi rupalu müten, tañi ñuke ka tañi lamngen iñchiñ, eluwiyiñ taiñ trawüluwal Erfurt waria mu.\\n1950 tripantu mu wiñotuiñ Berlin waria mu, fey mülepuiñ ti trawünche mu Berlin-Kreuzberg pingelu. Rupalu ta antü, wiñamtuwiyiñ ka lof mu Berlin waria mu, fey mülepuiñ ti trawünche Berlin-Tempelhof pingelu. Rupalechi antü mu, tañi ñuke fawtisawi, welu iñche pepikawkülenolu trokiwkefun. “¿Chumngelu chi kay?” piafuymün.\\n¿CHUMÜN TAÑI YEWENCHENGENOAL?\\nIñche yewenchengefun, feymu küdawtukefun ñi doy küdawelafiel ta Jewba. Epu tripantu tañi amuldungumeken, iney no rume nütramkalafiñ. Welu rupalelu kiñeke antü femngechi femwelan, kimfilu kay iñche fentren pu peñi ka pu lamngen tañi kelluetew. Tüfa engün newen piwkengefuyngün ka turpu püntütripalayngün Jewba mu wedake dungu rupalu rume. Kiñeke engün yengey chew ñi rume küdawelkefiel ti püresu pu nazi, kakelu tüfachi pu peñi ka lamngen karseltukungey Alemania oriental mapu mu. Kiñeke peñi ka lamngen ellkankechi elkünumekefuy fillke papel ka lifru Alemania oriental mu, kimnielu rume ñi karseltukungeafel. Rume afmatulenew engün tañi newen piwkengen. Fey rakiduamün: “Tüfachi pu peñi ka pu lamngen, fente ñi piwkeyefiel ta Jewba ka tañi pu peñi ka pu lamngen kuñiwün dungu mu rupayngün ka epe karseltukungeyngün. Fey, ¿kümepelayafuy may iñche tañi yewenchengenoal?” pin.\\n1955 tripantu mu koneltun kiñe fütra küdaw mu ñi amuldungual, tüfa rume kelluenew tañi yewenchengenoal. Kiñe karta mu tripalu tati Informador pingechi papel mu, * taiñ peñi Nathan Knorr feypi turpu mülekelay femngechi fütra küdaw tañi amuldungual. Kidu ka feypi kom pu peñi ka pu lamngen koneltule tüfachi fütra küdaw mu, “fütra amuldungulelafiyiñ tati pu che tüfachi küyen, femngechi amuldungun turpu taiñ femkenofel” pi. ¡Femtripay may tañi feypiel! Pichin rupalu mu, wülkünun tañi mongen Jewba mu, fey 1956 tripantu mu fawtisawün. Ka femngechi femi tañi chaw ka tañi lamngen feychi mu. Welu mülefuy ñi dullial chem chumal ka falin dungu mu.\\nFentren tripantu mu küme kimniefun tañi wüneleafel amuldungun mu, welu “ka antü wüla feman” pikefun. Fey eluwün ñi kimürpual chumngechi tañi ngillakayal ka fendeal itrofillem kake trokiñ mapu mew. Dew femlu tüfa, ayüfun ñi küdawal feychi dungu mu tañi doy adümuwal, “fey wüla wünelean amuldungun mu” pin. Feymu 1961 tripantu mu llowün kiñe küdaw Hamburgo waria mu, ti doy fütra waria chew ñi akuken farku Alemania mew. Rume ayüwülkefenew tüfachi küdaw, feymu famentuniekefun tañi wünelen amuldungun mu. Fey, ¿chem rupay wüla?\\nJewba tañi pin mu, tañi pu peñi ka tañi pu lamngen rume kelluenew tañi kimal ñi doy falin-ngen küdawelafiel ta Jewba, ¡müna mañumkülen! Fentren tañi pu weni wünelerpuy amuldungun mu, fey iñche küpa inayentukefuiñ. Kafey, peñi Erich Mundt rume kelluenew tañi maneluwal Jewba mu. Kidu püresulefuy chew ñi rume küdawken pu püresu, fey nütramkay chem ñi rupan üye mu. Kidu feypi pu peñi kidutu maneluwlu, rupachi antü mu yafüngewetulayngün. Welu pu maneluwlu Jewba mu kom tañi piwke mew, püntütripalay kidu mu ka rume küme kelluntukuyngün Jewba tañi trokiñche mu.\\nWe wünelerpulu iñche amuldungun mew 1963 tripantu mu.\\nKafey, peñi Martin Poetzinger rume yafültukukefuy pu peñi ka pu lamngen. Kidu feypikefuy: “Newen piwkengeaymi, tüfa am ti doy falin dungu tami femafel”. Rupalu chi antü, tüfachi peñi konelturpuy ti Kiñewkülechi Ngünenielu mu. Rume rakiduamelenew ñi feypin peñi Martin, fey elkünutun tañi küdaw ka wünelerpun amuldungun mu junio 1963 tripantu mew. ¡Rume kümey tañi femngechi dulliel! Epu küyen mew ñi rupan, petu eluwlafun rume tañi kintual kiñe küdaw, fey mangelngen tañi wüneleal amuldungun mu 150 ora. Rupalu kiñeke tripantu, mangelngen tañi amual ti chillkatun 44 Kalad pingechi Chillkatuwe mu. Afmatulenew fente ñi kümelkakeetew Jewba.\\nKIMÜRPUN KIÑE RUME FALIN DUNGU KALAD MU\\nKalad mu kimürpun kiñe doy falin dungu, tüfa ta “ngelay taiñ elkünufemafiel taiñ elfal küdaw”. Allkütufilu iñche peñi Nathan Knorr ka Lyman Swingle, doy kimürpun tüfa. Kidu engu feypikeeiñmu taiñ mülekayal chew taiñ werküngeel, küdawngefule rume. Peñi Nathan Knorr feypi: “¿Chem anta longkontukuaymi? ¿Ñi mülen fillke pülü, filla dungu ka ñi podkülen ti waria? Kam, ¿longkontukuaymi ñi mülen fillke anümka ka rayen, ka ñi ayelen tati pu che? ¡Piwkeyeafimi pu che!”. Kiñe antü, peñi Lyman feypi chumngelu kiñeke peñi ka lamngen elkünufemkey tañi küdaw. Femlu tüfa, ngellu entuy tañi feypin epe llangkünaglu kay tañi külleñu. Fey pichi ñüküfkülewey tañi küme duamtual. Tañi pefiel tüfa puwi iñche tañi piwke mu, fey eluwün tañi turpu weñangkülnoafiel ta Jesus ka tati pu dullingelu no rume (Mat. 25:⁠40).\\nCongo mapu mew 1967 tripantu mu, iñche tañi pu weni Claude ka Heinrich mülefuiñ Lubumbashi pingechi waria mu taiñ amuldungual.\\nKimlu iñchiñ chew taiñ werküngeel, kiñeke peñi küdawkelu Fetel mu ramtueiñmu kiñeke ta iñchiñ chew taiñ mülepual. Tañi pu kompañ feypingün chew tañi werküngeel, fey pu ramtulu ayüfal dungu feypieyew. Welu iñche, “Congo mew amuan” pin, fey ñüküfküleweyngün ka feypienew engün: “¡Awem kay! ¡Congo mapu mu amuaymi! Pewmangen may Jewba ta kelluaeymu”. Feychi mu mülekefuy fentren kewan ka langümuwün dungu Congo mapu mu. Welu iñche rakiduamniekefiñ chem ñi kimürpuel Kalad mu. Septiembre 1967 tripantu mu tripan Kalad pingechi chillkatuwe mu. Pichin antü ñi rupan, amuiñ Heinrich Dehnbostel ka Claude Lindsay engu Kinsasa waria mu, mülelu ta Congo mapu.\\nKIMÜRPUN FALINKE DUNGU WERKÜNGELU KA MAPU ÑI AMULDUNGUAL\\nDew puwlu iñchiñ Kinsasa waria mu, küla küyen chillkatuiñ taiñ kim dungual frances kewün. Wiñamtuwiyiñ kangelu waria mülelu Congo ñi waywen püle. Tüfachi waria Lubumbashi pingey, kuyfi Elisabethville pingekefuy ka inafülküley Zambia mapu mu. Fey mülepuiñ kiñe ruka chew ñi mülen pu werküngelu feychi mapu mu ñi amuldungual.\\nEpe kom Lubumbashi waria mu iney no rume amuldungukelafuy Chaw Ngünechen ñi kümeke dungu, feymu rume ayüniefuiñ taiñ amuldungulelafiel pu che. Pichin antü rupalu, fentren che küpa chillkaturpuy ti Biblia, feymu pepi pemekelafuiñ kom engün. Kafey amuldungulelfiyiñ kiñeke soltaw ka kiñeke che küdawelkefilu ti gobierno. Fentren engün yamkefuy ti Biblia ka taiñ amuldungun küdaw. Epe kom pu che dungukey suajili kewün, feymu Claude Lindsay engu ka kimürpuyu feychi kewün dungu. Pichin mu rupalu, werküngeyu kiñe trawünche suajili kewün dungukelu tayu trawüluwal.\\nFeychi antü mew, fentren kümeke dungu rupaiñ, welu ka rupaiñ wedake dungu mu. Fentren rupa pekefiyiñ ta ngollilechi soltaw nünielu ta tralka ka kiñeke soltaw kewafengelu, tüfa engün feypintukukefeiñmu koylake dungu. Kiñe antü petu trawülelu iñchiñ, fentren soltaw lefkontuy tati ruka mu, fey yeeiñmu feychi ruka mu chew ñi küdawken pu soltaw. Feypingeiñ taiñ anükünuwal mapu mu puwlu wüla mari ora pun mew, fey neykümngetuiñ.\\n1969 tripantu mu feypingen ñi witranmayafiel kiñeke trawünche. Ñi femal tüfachi küdaw rume trekayawkefun, rüpü püle mülekefuy fotra ka alükechi kachu, femngechi feley ta Africa. Kiñe pichi waria mu, pun mew kiñe achawall tañi pichike chawüm engün eluwkey miñche tañi kawitu mew. Petu ñi wün-non, kutragpüramkefuy ti achawall, fey nepekefun, turpu ngoymalayan ñi femken ti achawall. Kafey konantü mu pu peñi ka lamngen iñchiñ anükünuwkefuiñ inal kütral mu ka nütramkakefuiñ Jewba tañi dungu, rume piwkentukukefiñ tüfa.\\nRupaiñ kiñe rume küdawngechi dungu mu. Kiñeke che feypikefuy ñi poyekefiel ta Jewba, welu koneltulefuy feychi ka trokiñche mu Kitawala pingelu. * Kiñeke engün fawtisawingün ka longkolerpuy tati trawünche mu. Fentren tüfa engün “ngünenkachefe” ngefuy, welu pepi ngünenkalafingün taiñ pu peñi ka lamngen nor piwkengelu (Juda 12). Rupalu chi antü Jewba entufi feychi ngünenkachekelu tati trawünche mu, fey wüla pütrün che koneltuy Jewba tañi trokiñche mu.\\n1971 tripantu mu, werküngen ñi küdawpual tati ngünenieelchi ruka mülelu Kinsasa waria mew. Feymu elfalkünungen fillke küdaw, kiñeke tüfa: papeltukefun ka wirintukukefun karta, ngüneduamkefun tunten papel ñi duamnieel kiduke ti trawünche ka küdawkefun ti Trokiñche Adkünukelu ti Amuldungun. Fetel mu kimürpun chumngechi adkünuafiel ti küdaw feychi fütra trokiñ mapu mu, üye mew müte kümelay tati rüpü, electricidad ka küdawngey ñi puwal kake lof mew. Feychi mu werkükefuiñ karta avion mu, welu kiñeke mu mufüke küyen alüñmakefuy ñi puwal trawünche mu. Fey wüla taiñ werkükeel nakümngekefuy ti avion mu, fey ñi tukungepual farku mew. Welu kiñeke anümka tremlu wente ko lafken mew katrütukefi ti farku, fey pepi rumekelafuy tüfa mufüke semana kiñeke mu. Welu femürpuiñ ti küdaw rupan mu femngechi wedake dungu.\\nAfmatulkefenew chumngechi ñi pepikael fütrake trawün taiñ pu peñi ka pu lamngen, pichin plata niefulu rume. Fey engün kidutu dewmakefuyngün plataforma ñi wewpingeal. Pünekefuyngün alükechi kachu, hierba de elefante pingelu, ñi dewmayal traf ruka ka chümpolkünukefuyngün ñi anüal ta che. Ka pünekefuyngün bambu pingechi rüngi ñi witrañpüramafiel ti ruka. Ka pünekefuyngün caña pingechi rüngi ñi dewmayal senchu ruka ka ñi dewmayal ta mesa. Nielafuyngün clavo, feymu katrükakefuyngün trolüf mamüll tañi trariafiel tañi dewmamekeel engün. Müna afmatulkeenew kom ñi femkeel tüfachi pu peñi ka lamngen ka fente ñi adümuwün-ngen. Rume piwkeyerpufiñ engün. Feymu werküngelu iñche ñi amual ka mapu mu, ¡müna weñangkütufiñ engün!\\nKÜDAWÜRPUN KENIA MAPU MEW\\n1974 tripantu mew, werküngen Kenia mapu mu ñi küdawpual kangelu ngünenieelchi ruka Nairobi waria mew mülelu. Fentren küdaw niekefuiñ tati ngünenieelchi ruka mu, kelluntukukefuiñ ñi amuldungungeal mari trokiñ mapu püllelelu, kiñeke tüfa engün mu katrütungekefuy taiñ amuldungun küdaw. Feymu fentren rupa werküngen ñi witranmeafiel pu peñi ka lamngen mülelu feychi trokiñke mapu mew, doyelchi may tati pu peñi ka lamngen Etiopia mew mülelu. Üye mu, taiñ pu peñi ka lamngen rume kayñetungey ka chaftukefuyngün fütrake dungu. Fentren engün fütra awükangekefuyngün ka karseltukungekefuyngün. Ka kiñeke engün langümngeyngün kütu. Rupalu rume kom feychi wedake dungu, taiñ pu peñi ka pu lamngen kiñewkülefuyngün ka weniyeniefingün ta Jewba kom tañi piwke mu.\\n1980 tripantu mu, fütra küme dungu rupan, niewiyu tañi domo iñchiw. Kidu Gail Matheson pingey ka Canada mapu tuwi. Mür koniyu Kalad pingechi chillkatuwe mu. Gail werküngey ñi amuldungumeal Bolivia mapu mew. Feymu werküleluwiyu karta. Mari epu tripantu rupalu, wiño trawüluwiyu Nueva York waria mew. Pichiñma rupalu, niewiyu Kenia mapu mu. Rumel mañumniefiñ tañi domo, kidu inaniekey Jewba ñi rakiduam ka ayüwkülekey tunte tañi nieel mu müten. Fantepu mu, kidu rumel kellukeenew ka rume piwkeyeniefiñ.\\n1986 tripantu mu, werküngeyu tayu witranmayafiel kiñeke trawünche. Iñche koneltulefun tati Trokiñche Adkünukelu tati Ngünenieelchi Ruka, fey mülefuy ñi femafiel tüfachi epu küdaw. Tañi domo iñchiw witranmakefuyu fentren trawünche, kiñeke tüfa mülefuy feychi trokiñke mapu ñi adkünuel tati ngünenieelchi ruka Kenia mapu mu.\\nAsmara waria mu, petu wewpitumekefulu iñche kiñe fütra trawün 1992 tripantu mu.\\n1992 tripantu mu femngey kiñe fütra trawün Asmara waria mu Eritrea mapu mew mülelu. Feychi mu katrütungekelafuy taiñ amuldungun küdaw üye mu. Rume piwkentukunien ñi pepikafiel fillke dungu ñi femngeal feychi fütra trawün. Pefiyiñ kiñe fütra ruka chew ñi elngekem ketran taiñ trawüluwal, tüfa küme adngelafuy wekuntu ka doy wedalkalefuy ponwitu. Welu pu peñi ka lamngen rume küme adkünufingün feychi fütra ruka, femngechi ñi poyengeal ta Jewba. Fentren familia yeyngün adngechi pañu, fey takufingün chem dungu rume küme adngenolu. Feymu iñche afmatulewen puwlu tati fütra trawün mew. Trawüluwiyiñ 1.279 che, rume ayüwülmapiwkeeiñmu feychi fütra trawün.\\nFill semana, witranmafilu iñchiw fillke trawünche, chaftufiyu kiñe fütra dungu: kakerume ruka mu umakefuyu. Kiñe rupa umayu kiñe fütra ruka mu inaltu lafken mew. Kangelu rupa umayu kiñe pichi ruka mu pañillwe dewmangelu ka ti tripatripatuwe mülefuy 100 metro wekuntu ruka mu. Welu chew rume tayu mülen, doy piwkentukukefiyu tayu trür küdawelfiel ta Jewba kakelu peñi ka lamngen engün ka pu wünelekelu amuldungun mew. Fey wüla werküngeyu tayu mülepual ka mapu mu, fey rume weñangkütufiyu pu piwkeyen weni tayu nierpun.\\nRUME KÜMELKANGEIÑ ETIOPIA MAPU MU\\n1987 puwlu 1992 tripantu mu, tati awtoridad elutufingün pu peñi ka pu lamngen ñi amuldungual, tüfa engün mülefuy feychi trokiñke mapu mew ñi adkünuetew ti ngünenieelchi ruka Kenia mapu mew mülelu. Feymu dewmangey kakelu ngünenieelchi ruka ka kakelu femngechi ruka feychi trokiñ mapu mew. 1993 tripantu mu, werküngeyu Etiopia mapu mew tayu küdawpual Adis Abeba waria mu. Fentren tripantu mu katrütungefuy taiñ amuldungun küdaw, welu elungetuiñ taiñ femal.\\nEtiopia mapu mu petu witranmayawkefulu iñchiw fillke trawünche 1996 tripantu mu.\\nJewba kümelkakefi taiñ pu peñi ka lamngen ñi küdaw Etiopia mapu mew. Fentren engün wünelerpuy amuldungun mu. Konlu 2012 tripantu ta fantepu mew, 100 amuldungukelu mu, 20 wünelerpuyngün amuldungun mew fill tripantu. Kafey fentren peñi ka lamngen koni fillke chillkatuwe ñi femngekeel Jewba ñi trokiñche, tüfa rume küme kimeltueyew engün. Ka dewmangey doy 120 Trawünwe Ruka. 2004 tripantu mu pu peñi ka lamngen küdawlu Fetel mu wiñamtuwi tati we ngünenieelchi ruka mu. Inafül tüfa mew dewmangey kiñe Fütra Trawünwe Ruka, rume kümelkakefi kom pu peñi ka pu lamngen.\\nKom tüfachi tripantu mew, küme weniyerpufiyu fentren peñi ka lamngen Etiopia mapu mülelu. Rume piwkeyefiyu fente tañi küme piwkengen engün. Newe kuyfi, kiñeke kutran kontueyumu, feymu werküngeyu tayu mülepual tati ngünenieelchi ruka adkünukefilu Europa central. Tüfa mew, rume küme kuydangeyu, welu rume weñangkütufiyu tayu pu piwkeyen weni Etiopia mew mülelu.\\nJEWBA KÜMELKAFI TAÑI TROKIÑCHE\\nKom tüfachi tripantu mu ngüneduamkeyu Jewba ñi chumngechi kümelkakefiel tañi trokiñche (1 Kor. 3:⁠6; 3:⁠9, TNM). Feychi wünen rupa tañi amuldungufiel kiñeke küdawfe Ruanda tuwün-ngelu, tüfa engün rüngakefuyngün kiñe lolo ñi entual ti kofre Congo mapu mew. Feychi antü mu ngelafuy kiñe amuldungukelu no rume Ruanda mapu mew. Welu famülke mu müley doy 30.000 peñi ka lamngen üye mu. 1967 tripantu mu mülefuy 6.000 amuldungukelu Congo mapu mu, welu famülke mu müley 230.000 amuldungukelu peno. Ka 2018 tripantu mu doy kiñe millon che trawüluwi ñi akordayal Jesus tañi lan. Kom feychi trokiñ mapu mu ñi adkünukefetew tati ngünenieelchi ruka mülelu Kenia mapu mu, mülerpuy doy 100.000 amuldungukelu.\\nDoy 50 tripantu kuyfi mu, Jewba tañi pin mu fentren peñi ka lamngen kelluenew ñi küdawelafiel ta Jewba fill antü. Petu yafüluwken tañi yewenchengenoal, welu rüf maneluwürpun Jewba mu. Kom tañi rupan Africa mapu mew kellukeenew ñi ñochi piwkengerpual ka ayüwkülerpual. Tañi domo iñchiw rume falintukefiyu kom feychi pu peñi ka lamngen küme llowchefengelu, chaftukefilu fütrake dungu ka maneluwlu Jewba mu. Kom ñi piwke mu mañumniefiñ ta Jewba fente tañi küme piwkeyenieetew mu. Turpu rakiduamkelafun fente tañi kümelkayafetew Jewba, afmatulkeenew tati (Sal. 37:⁠4).\\n^ parr. 11 Rupalu ta tripantu, tati Informador pingechi papel Taiñ Amuldungukeel pingetuy. Fewla nietuiñ ti papel Taiñ Mongen ka Taiñ Amuldungukeel, ti papel taiñ pepikawam.\\n^ parr. 23 “Kitawala” tuwi kiñe dungun feypilu “ngünenieal kam adkünual” suajili kewün mu. Pu che koneltulelu Kitawala pingechi trokiñche mu, ayükefuy ñi ngünewenoaetew Belgica ñi gobierno. Feychi pu che nierpuyngün ka chillkatuyngün fillke papel ka lifru ñi wirintukuel pu Dungukelu Iney Ngen Jewba, fey elelkefuyngün tati pu che. Kafey welukünutufingün Biblia ñi kimeltukeel, femngechi ñi kelluntukual tañi chem rakiduamkeel engün politiko dungu mu, tañi wedake wimtun ka tañi podngechi mongen ñi yenieel engün.","num_words":2921,"character_repetition_ratio":0.057,"word_repetition_ratio":0.0,"special_characters_ratio":0.179,"stopwords_ratio":0.291,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chem ayükeelchi dungu niey Ngünechen Mapu ka tati pu che mu? | Biblia ñi kimeltukeel\\n¿Chem ayükeelchi dungu niey Ngünechen Mapu mu?\\n¿Chem ayükeelchi dungu niey Ngünechen tati pu che mu?\\n¿Chem dallukan dungu femngey ta Ngünechen?\\nKüpalechi antü mu, ¿chumletuay mongen Mapu mew?\\n1. ¿Chem ayükeelchi dungu niey Ngünechen Mapu mu?\\nNGÜNECHEN niey kiñe afmatufalchi ayükeelchi dungu ñi femal Mapu mew: ñi müleal fentren che ñi ayüwküleal ka ñi küme felen nieal. Biblia feypi ‘Ngünechen Jewba elkünuy kiñe mülewe tati Eden trokiñ mapu’ ka “elufi ñi tremael itrofill kümeke adyechi anümka wülkelu fün”. Fey wüla dewmafi ti wünen wentru Adan ka ti wünen domo Eva, ka elkünufi kiñe küme mülewe mew ka feypifi: “Nieaymu rume fentren püñeñ [yall]. Apolfimün ta mapu ka kisu ngünetunieafimün ka ngenngeaymün” (Génesis 1:28; 2:8, 9, 15). Chumngechi peiñ, Ngünechen ayüniey tati pu che ñi nieal fentren yall, ka feychi adelkalechi lof ñi amulnieafiel kom Mapu mew, kafey dapiafiel pu kulliñ.\\n2. a) ¿Chumngelu (chemu) feypiafuiñ Jewba ñi femürpual ñi ayükeelchi dungu Mapu mew? b) Biblia ñi feypilen, ¿chem che aflayay ñi mülen Mapu mu?\\n2 ¿Jewba rüf femürpuay ñi ayükeelchi dungu tati pu che ñi mongeleal kiñe küme mülewe Mapu mew? Ngünechen feypikünuy: “Ñi tukulpakünuelchi dungu ka femngechi ñi welukünutunoael ñi pielchi dungu [...] ka femngechi Ngünechen ngelay tañi koylatuael” (Ebrew 6:17, 18; Isaías 55:11). Feley llemay, Ngünechen femürpuay kom ñi feypikünuel. Kidu feypikünuy “ngünam ñi dewmanofiel” ti Mapu, welu may “widüfi ñi müleam tati pu che” (Isaías 45:18). Ngünechen, ¿chem che ayüfuy ñi müleal Mapu mew, ka tunten tripantu mu? Biblia wiñoldunguy: “Tati pu norngechi che lloway ti Mapu ñi ngen-ngeal engün, ka rumel müleayngün fey mu” (Salmo 37:29; Apokalipsi 21:3, 4).\\n3. ¿Chem wedake dungu pekeiñ kom Mapu mew, ka chem müley taiñ ramtuwal?\\n3 Welu tüfachi feypikünuelchi dungu petu femtripalay. Tati pu che kutrankey ka lakey, ka weychakeyngün ka welukentu langümuwkeyngün. Welu tüfachi dungu doy wedalkalerpuy. Feley llemay, Jewba turpu ayülafuy ñi feleal ti Mapu chumngechi ñi felen famülke mew. ¿Chem dungu rupay? ¿Chumngelu petu femtripalay Ngünechen ñi feypikünuelchi dungu? Tati wiñoldungun mülelay chem nütramnieelchi lifru pu che ñi wiriel. Welu, ¿chew tuwi tüfachi weda dungu? Wenu mapu mu.\\nCHEW TUWI TI KAYÑE\\n4, 5. a) ¿Iney am dungueyew ta Eva kiñe filu mew? b) Kiñe norngechi che, ¿chumngechi weñefengerpuafuy?\\n4 Biblia ñi wünen lifru mu, feypieiñmew chem dungu rupay Eden lof mew, pewfaluwi kiñe kayñe ñi chaftufiel ta Ngünechen. Tüfa feypingekey “tati filu”, tüfa kiñe kulliñ ngerkelafuy. Welu ti afchi lifru feypi tati “Weküfü ka Satana pingelu, tati ngünenkakefilu kom mapu mew mülechi pu che”. Ka feypingekey “tiyechi fütra kuyfi filu” (Génesis 3:1; Apokalipsi 12:9). Feymew tüfachi kayñe kiñe newen-ngechi püllü ka pekenoelchi püllü ürke, tüfa kiñe filu mew femfaluwi ñi dunguafiel ta Eva, feymu tati filu dungulu reke trokiwfali. Ka dewmalu Ngünechen tati Mapu, ka pu che, tüfachi weda püllü ka mülekefuy (Job 38:4, 7).\\n5 Kimnieiñ Jewba kom ñi dewmael ngelay welulkan. Feymew, ¿iney am dewmafi tati “Weküfü” ka “Satana” pingelu? Tüfa kiñe newen-ngechi püllü Ngünechen dewmaeyew, welu weküfükünuwi kidu ñi ayün mu. ¿Chumngelu rupay tüfachi dungu? Kiñe antü, kiñe che norngeafuy, welu ka antü weñefengerpuafuy. ¿Chumngechi rupayafuy tüfachi dungu? Tüfachi che eluñmale kiñe weda duam ñi piwke mu. Ka rakiduamkülele tüfa mu, tüfachi weda duam doy tremküleafuy ñi piwke mu. Feymu tüfachi che femafuy chem ñi rakiduamnieel (papeltunge Santiaw 1:13-15).\\n6. ¿Chumngechi kiñe newen-ngechi püllü, Satana ka Weküfü ngerputuy?\\n6 Satana femkünuy tüfachi dungu. Allküpelay chumngechi Jewba ñi feypifiel Adan ka Eva ñi nieal fentren yall ka ñi apolal Mapu tañi küpalechi pu püñeñ (Génesis 1:27, 28). Feymu Satana rakiduampelay: “¡Kom tüfachi pu che poyenieafi ta Ngünechen, welu doy kümeafuy iñche tañi poyengeal!”. Feychi weda rakiduam konpuy ñi piwke mu, ka rupalu chi antü mu, Satana koylatulelfi ta Eva Ngünechen mu, ka femngechi ngünenkafi (papeltunge Génesis 3:1-5). Femngechi tüfachi weda püllü “Weküfü” ngetuy, “Dallukafe” feypingechi üy. Ka “Satana” ngerputuy, tüfachi üy feypiley “Kayñetufe” pingetuy.\\n7. a) ¿Chumngelu layngu Adan ka Eva? b) Kom che Adan mu küpalu, ¿chumngelu füchakeiñ ka lakeiñ?\\n7 Ngünenkan dungu mu, Satana tukuduamelfi Adan ka Eva ñi allkütunofiel ta Ngünechen ñi feypin (Génesis 2:17; 3:6). Feymu larpuyngu, chumngechi Ngünechen feypikünueyew (Génesis 3:17-19). Ka Adan kulpay, ka femngechi kom pu che kidu mu küpalu, kulpanchengetuy (papeltunge Romanu 5:12). Rakiduamnge tüfa mew, kiñe rono mu dewmangele kiñe kofke, fey ti rono ngülofkülefule. ¿Chumngechi tripayay chi kofke dewmangele ti rono mew? Fey ti kofke ka ngülofkülen tripayay. Ka femngechi kom che choyüngelu “ngülofküley” reke Adan ñi kulpan mu. Feymu, füchakeiñ ka lakeiñ (Romanu 3:23).\\n8, 9. a) Taiñ pefiel mu, ¿chem dallukan dungu femi Satana? b) ¿Chumngelu Jewba langümfemlafi Satana ka Adan, Eva engu?\\n8 Satana feypifilu Adan ka Eva ñi kulpayal ta Ngünechen mu, fey Weküfü longkokünuwi ñi kayñetuafiel ta Jewba. Femngechi dallukafi ta Ngünechen ñi ngünenieel. Satana feypi reke: “Kiñe weda longko ülmen-ngey ka ayülay pu che ñi küme ayüwküleal engün. Feymew pu che duamlafingün ñi ngünenieaetew Ngünechen, tüfa engün dulliafuyngün chem ñi kümelkalen ka ñi kümelkalenon. Allkütueli doy kümelkaleayngün”. ¿Chumngechi wiñoldunguafuy Ngünechen tüfachi dallukan dungu mu? Kiñeke che feypikey Jewba mülefuy ñi langümafiel Satana ka Adan, Eva engu. Welu, ¿chumngechi Jewba pengelafuy Satana ñi koylatun? Ka, ¿chumngechi pengelafuy ñi ngünenieel ñi kümengen?\\n9 Jewba ñi nor dungu tutelkaley, feymu langümfemlafi ta Satana ka Adan, Eva engu. Welu may elkünuy ñi rupayal ti tripantu ñi küme pengelal Satana ñi koylangen, ka femngechi wiñoldunguafiel Weküfü ñi dallukan dungu mu. Femngechi pichin antü mu, Ngünechen eluñmay tati pu che ñi ngünenieaetew tati Weküfü. Mari kiñe chillkatun tüfachi lifru mu, feypiley chumngelu Ngünechen femi tüfa ka chumngelu eluwi ñi rupayal fentren tripantu ñi norümal tüfachi dungu. Welu fewla ramtuwnge: Satana turpu kümelkakelafi Adan ka Eva, feymu ¿chem duam niefuyngu ñi feyentuafiel ta Satana? Kam Adan ka Eva, ¿küme fempey may ñi rakiduamün mew Jewba ñi fütra koylangen mu, fey ñi eluetew kom ñi duamnieel? Welu, ¿chumafuymi eymi?\\n10. ¿Chumngechi kiñewküleafuymi Jewba eymu tami chaftuafiel Satana ñi dallukan dungu mu?\\n10 Kümeafuy taiñ rakiduamal tüfachi ramtun mu, famülke mew kom iñchiñ chaftumekeiñ tüfachi dungu. Welu eymi kiñewküleafuymi Jewba eymu tami chaftuafiel Satana ñi dallukan dungu mu. Feymew eymi llowafuymi tami ngünenieetew Ngünechen, femngechi pengelaymi tati Weküfü ñi koylangen (Salmo 73:28; papeltunge Proverbios 27:11). Ti Mapu mew fentren warangka che müley, welu kiñe pichin che müten kiñewküleyngün Jewba mu. Feymew ramtuwkeiñ tüfachi dungu: ¿Rüf kimeltukey tati Biblia Satana ñi ngünenieel ti Mapu?\\n¿INEY AM NGÜNENIEY TI MAPU?\\n¿Chumngechi Satana pengelelafuy ta Jesus kom tati fütrake trokiñke mapu ngen-ngenofule?\\n11, 12. a) Kiñe nütram mu, ¿chumngechi Satana pengelelfi ta Jesus, kidu ñi ngünenieel ti Mapu mu? b) ¿Chem dungu mu pengeli Weküfü ñi ngünenieel ti Mapu?\\n11 Jesus küme kimniefuy Satana ngünenielu ti Mapu. Satana ayüniefuy Jesus ñi weda femal. Feymew pengelelfi “kom fütrake trokiñke mapu ka itrofill kümeke felen ñi nieel”, fey “iñche eluaeyu” pifi (Matew 4:8, 9; Luka 4:5, 6). Rakiduamnge tüfa mu: ¿Chumngelu Weküfü ayükefuy Jesus ñi weda femal? Tati Weküfü longkoley kom tüfachi fütrake trokiñke mapu, fey Jesus ¿feypipey may Satana ñi ngen-ngenon tüfachi trokiñke mapu? ¡Femlay llemay! Tati Weküfü ngünenienofule, Jesus feypiafuy.\\n12 Feley llemay, Chaw Ngünechen Jewba itrokom pepiluwün-ngelu, ñi Dewmael ti afmatufalchi fütra kallfü wenu (Apokalipsi 4:11). Welu Biblia mu chew no rume feypikelay Jewba ka Jesus ñi ngünenieel ti Mapu. Feymu Jesus feypi ti Weküfü “longkolelu tüfachi mapu mew” (Juan 12:31; 14:30; 16:11). Tati apostol Juan ka wirintukuy: ‘Itrokom Mapu ñi ngünenieetew tati Weküfü’ (1 Juan 5:19).\\nWEKÜFÜ ÑI NGÜNENIEEL AFTUAY\\n13. ¿Chumngelu duamnieiñ kiñe we Mapu?\\n13 Rupalelu chi tripantu, tati pu che doy wedalkalerpuy. Feymu müley fentren weychan, ka wedake wentru ñi ngünenieel, koylake longkolechi religioso ka pu langümchekelu. Kom tüfachi dungu mu, kom Mapu wedalkaley. Biblia feypi Ngünechen chumngechi apümafi ñi pu kayñe ti weychan Armagedon mu, fey wüla kümelkaletuay ti Mapu nor dungu mu (Apokalipsi 16:14-16).\\n14. Ngünechen, ¿iney am Longko Ülmenkünufi ñi ngünenieal wenu mapu mew ka chumngechi feypikünungey ñi dullingeel?\\n14 Jewba üytufi Jesus ñi ngünenieal kiñe Longko Ülmen reke wenu mapu mu, Ngünechen ñi Ngünenien mu. Fütra kuyfi mu, Biblia feypikünuy: “Rume fütra kim wentrungeay, fey fütra pepiluwün niechi Ngünechen ñi Fotüm pingeay. Ka femngechi Ñidol Ngünechen longko ülmenkünuaeyew, kisu ñi kuyfi tuwün em David reke, fey rumel longko ülmenngeay ti Israel trokiñche mew. Fey ñi longko ülmenkülen chumkawnorume aflayay” (Luka 1:32, 33). Ka Jesus kimeltufilu tañi pu inanieetew ñi llellipuafiel tüfachi ngünenien mu: “Küpape tami Ngünenien. Femngepe tami feypin Mapu mu, chumngechi ñi femngeken wenu mapu mu” (Matew 6:10, Traducción del Nuevo Mundo [TNM]). Kangelu chillkatun mu peaiñ, Ngünechen ñi Ngünenien apümafi kom wentru ñi ngünenieel Mapu mu (papeltunge Daniel 2:44). Femngechi tati Mapu kiñe küme mülewe ngetuay.\\n¡FÜLKÜLEPAY KIÑE WE MAPU!\\n15. ¿Chem am chi dungu “tati we Mapu”?\\n15 Biblia feypieiñmew ñi ‘mületuael ta we wenu mapu ka we Mapu Ngünechen tañi feypikünuel, tüfey mew ta kom kümeke nor dungu mületuay’ (2 Pedro 3:13; Isaías 65:17). Chi dungu “tati Mapu” Biblia mu küpa feypi tati pu che mongelelu Mapu mew. Feymu “tati we Mapu” feypiley ñi müleal kiñe we trokiñche ñi llowael Ngünechen ñi kümelkan.\\n16. ¿Chem ayüfal yewün eluafi Ngünechen tati pu che ñi ayüwülkeetew? Ka llowafiel tüfa, ¿chem müley taiñ femal?\\n16 Jesus feypikünuy wengetule ti Mapu, Ngünechen eluay kiñe ayüfal yewün tati pu che ñi ayüwülkeetew, nieayngün ‘afnoachi mongen’ (Marku 10:30). Füreneen kintunge tami Biblia mu Juan 3:16 ka 17:3, ka papeltunge Jesus ñi feypin, chem müley taiñ femal ñi llowal ti afnoachi mongen. Fewla peaiñ Biblia mu, tati pu che ñi llowal Ngünechen ñi ayüfal yewün nieayngün fentren kümelkan ti küme mülewe mew.\\n17, 18. ¿Chumngechi kimafuiñ ñi müleal tüngün ka maneluwün kom Mapu mew?\\n17 Ngewelayay wedake dungu, weychan, weñen ka ti kewan (nalün) dungu no rume. “Ti wedake che ngewetulayay engün [...]. Welu tati ñomngelu ngen Mapu ngeay” (Salmo 37:10, 11; Matew 5:5). Müleay tüngün, Chaw Ngünechen am “apümafi ti weychan itrokom Mapu mew” (Salmo 46:9; Isaías 2:4). Akule feychi antü, “tati pu norngelu doy alüngerpuay” ka “müleay fentren tüngün femngechi ñi rumel müleken ti küyen reke feleay” (Salmo 72:7).\\n18 Jewba ñi pu poyekeetew maneluwün-ngechi mongen nieayngün. Fütra kuyfi mu, Biblia feypi tati pu israelche allkütuniefiel ta Ngünechen ñi feypin, feymew maneluwün-ngechi mongen niekefuyngün (Levítico 25:18, 19). ¡Müna ayüfalngeay ñi nieal feychi maneluwün-ngechi mongen tati küme mülewe mew! (papeltunge Isaías 32:18; Miqueas 4:4.)\\n19. ¿Chem maneluwün nieiñ Ngünechen ñi wülal fentren iyael tati we Mapu mu?\\n19 Ngewelayay filla. “Fentren iyael müleay ti Mapu mew; wente wingkul mu fentreken iyael müleay”, feypi kiñe wirintukulu ti salmo (Salmo 72:16; Apokalipsi 7:16). Chaw Ngünechen Jewba kümelkayafi tati pu che püntütripakenolu kidu mu, ka “tati Mapu wülay ñi fün” (Salmo 67:6).\\n20. ¿Chumngelu rüf feypiafuiñ kom Mapu kiñe küme mülewe ngetuay?\\n20 Kom Mapu kiñe küme mülewe ngetuay. Müleay kümeke ruka ka anümka kom Mapu mew, chew tati wentru turpu apümkawelayafi (papeltunge Isaías 65:21-24; Apokalipsi 11:18). Rupalechi antü mu, doy küme adnietuay ti Mapu, ka itrokom Mapu rume küme adngeay ka eluay ñi fün chumngechi elukefuy Eden lof mew. Ka Ngünechen rumel mew ‘nülanentunieay tañi kuwü ka elunieafi kom ñi duamtunieel kom pu mongelelu’ (Salmo 145:16).\\n21. ¿Chem pengeli ñi müleal tüngün pu che ka pu kulliñ engün?\\n21 Müleay tüngün pu che ka pu kulliñ engün. Tati pu awka kulliñ ka ñom kulliñ trür iyayngün. Famülke mew müna kuñiwün-ngey pu awka kulliñ, welu feychi antü mu, kiñe pichiche llükanielayafi ti pu kulliñ (papeltunge Isaías 11:6-9; 65:25).\\n22. ¿Chem rupayay kutran dungu mew?\\n22 Ngewetulayay ti kutran. Jesus Longko Ülmenküley, Ngünechen ñi Ngünenien mu, Jesus doy tremoltuafi (mongeltobi) tati pu che kom Mapu püle, chumngechi femkefuy mülepalu Mapu mew (Matew 9:35; Marku 1:40-42; Juan 5:5-9). Ka “iney no rume feypiay: ‘Iñche kutrankülen’” (Isaías 33:24; 35:5, 6).\\n23. ¿Chumngelu fütra ayüwün-ngeay tati wiñomongetun?\\n23 Taiñ lachi piwkeyenieelchi che wiñomongetuay. Tati pu layelu mülelu Ngünechen ñi rakiduam mu, wiñomongetuayngün. Fey llemay “tati pu layelu tañi wiñomongetuael engün tati lif piwkengelu ka tati wesake piwkengelu” (Hecho 24:15; papeltunge Juan 5:28, 29).\\n24. ¿Chumngelu ayüafuymi tami mongeleal kiñe küme mülewe ngetule ti Mapu?\\n24 Kom pu che ñi ayünieel ñi doy kimafiel ka poyeafiel Jewba, taiñ Dewmaetew, nieayngün kiñe afmatufalchi mongen küpalechi antü mew. Feymew müna falin-ngey taiñ doy kimafiel ta Jesus, kidu ñi duam mu küpayay kom tati kümeke kümelkan.\\nNgünechen femürpuay ñi ayükeelchi dungu ñi küme mülewe ngetual ti Mapu (Isaías 45:18; 55:11).\\nFamülke mew, Satana ngüneniey ti Mapu (Juan 12:31; 1 Juan 5:19).\\nWengetule ti Mapu Ngünechen eluafi kümeke kümelkan tati pu che (Salmo 37:10, 11, 29; Apokalipsi 21:4).","num_words":1929,"character_repetition_ratio":0.066,"word_repetition_ratio":0.0,"special_characters_ratio":0.226,"stopwords_ratio":0.368,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ti wünelekelu amuldungun mew, ¿chem am chi?\\nAmual ti dungu\\nAmual tati trokiñ dungu mu\\nKintual JW.ORG mu\\nKintunge kake kewun\\nBIBLIA ÑI KIMELTUKEEL\\nFillke ramtun Biblia mu\\nFillke kellun tami chillkatual ti Biblia\\nKüme duamküleal ka ayüwküleal\\nTi kurewen ka reñmawen\\nÑi doy feyentual Chaw Ngünechen mu\\nCHEM TAIÑ ENTUEL\\nBiblia internet mu\\nFillke papil ka lifru\\nTi papel taiñ pepikawam\\nBiblia ñi nütram tañi allkütungeal\\nBiblia ñi Afmatufalchi Papeltun\\nInternet Müleyechi Lifru\\nIÑCHIÑ TAIÑ DUNGU\\nDoy rupa ñi ramtungekeel\\nFeypintukuaymi kiñe chillkatun Biblia mu\\nTrawün ñi akordangeal\\nWall Mapu mu\\nWitran-ngepayafuymi taiñ ngünenieelchi ruka\\nTami kelluntukukem plata mu\\nPu Dungukelu Iney Ngen Jewba\\nDullial kewün dungu mapudungun\\nFillke manelfalchi dungu\\nKimngeam pu Dungukelu Iney Ngen Jewba mu\\n¿Iney engün am femmekey Jewba ñi ayükeelchi dungu famülke mu?\\n¿Ayülafuymi tami chillkatual tüfachi dungu %% mew?\\nPAPELTUAFUYMI abé afrikáans ahanta albanés alemán altaico aluro amárico armenio asamés atié aucano aymara ayá azerí azerí (alfabeto cirílico) bajo alemán bambara bashkir bassa de camerún bassa de liberia batak (simalungun) batako dairí batako karo batako toba baulé becol bengalí bete birmano bislama boulou búlgaro cabilé caboverdiano camboyano caribe catalán cebuano chabacano changana (zimbabue) checo chichewa chin haka chin tiddim chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuukés chuvash cibemba cinamwanga cingalés citonga comoriano de ngazidja congo coreano criollo de las seychelles criollo de reunión criollo guadalupeño criollo haitiano criollo inglés de Belice criollo mauriciano criollo portugués croata damara dangme danés dehu digor diula duala dusún efik emberá (catío) endebele endebele de Zimbabue endonga endáu enguiembón enzema eslovaco esloveno español estonio ewé fang fanti feroés finlandés fiyiano fon frafra francés ga gallego galés garífuna georgiano gitonga gokana gomala griego groenlandés guaraní guaraní boliviano guerzé gueré gujarati gun guna hausa hebreo herero hiligaynon hindi hiri motu hmong (blanco) holandés huichol hunsrik húngaro iban ibanag ibinda ibo ilocano indonesio inglés irlandés ishan islandés isoko italiano itavito japonés javanés kachin kannada kaonde kayin sgaw kazajo kazajo (alfabeto árabe) kekchí khana khasi kikongo kikuyu kiluba kimbundu kinande kiniaruanda kipende kirguís kiribatiano kirundi kisi kisii kisonge kituba kpelle krío kurdo (alfabeto latino) kurdo kurmanyí del Cáucaso kwangalí kwanyama kyangonde lahu lambya lao lari latgaliano lengua de señas argentina lengua de señas boliviana lengua de señas chilena lengua de señas colombiana lengua de señas costarricense lengua de señas ecuatoriana lengua de señas uruguaya lengua de señas venezolana lengua de signos española lenguaje de señas alemán lenguaje de señas americano lenguaje de señas angoleño lenguaje de señas australiano lenguaje de señas birmano lenguaje de señas brasileño lenguaje de señas británico lenguaje de señas búlgaro lenguaje de señas checo lenguaje de señas chino lenguaje de señas coreano lenguaje de señas croata lenguaje de señas de quebec lenguaje de señas eslovaco lenguaje de señas filipino lenguaje de señas finlandés lenguaje de señas francés lenguaje de señas ghanés lenguaje de señas griego lenguaje de señas guatemalteco lenguaje de señas holandés lenguaje de señas hondureño lenguaje de señas húngaro lenguaje de señas indio lenguaje de señas indonesio lenguaje de señas italiano lenguaje de señas japonés lenguaje de señas malasio lenguaje de señas malgache lenguaje de señas mozambiqueño lenguaje de señas neozelandés lenguaje de señas nepalés lenguaje de señas nicaragüense lenguaje de señas panameño lenguaje de señas paraguayo lenguaje de señas peruano lenguaje de señas rumano lenguaje de señas ruso lenguaje de señas salvadoreño lenguaje de señas sueco lenguaje de señas tai lenguaje de señas taiwanés lenguaje de señas vietnamita lenguaje de señas zimbabuense lenie letón lhukonzo lingala lituano lolo lomue luganda lugbara lunda luo luvale macedonio macua makua-meto malayo malayálam malgache maltés mam mambue-lungu mangareva maninkakan oriental mano mapudungun maratí marquesiano (hiva oa) marquesiano (nuku hiva) marshalés maya mayo mazahua mazateco de Huautla mbukushu medumba mendé meru mingreliano mixe del norte mixteco de guerrero mixteco de huajuapan mizo mongol more motu mískito navajo nepalés ngäbere (o guaymí) nias niueano noruego nuer nyaneka nyungwe náhuatl de guerrero náhuatl de la huasteca náhuatl de veracruz náhuatl del centro náhuatl del norte de puebla okpe oriyá oromo osético otetela otomí pangasinán panjabí panjabí (escritura nasta’liq) papiamento de aruba papiamento de curazao persa pidgin camerunés pidgin de las islas salomón pidgin nigeriano pilagá polaco pomeranio ponapés portugués de Brasil portugués de Portugal pular purépecha páez quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de Tena quichua de santiago del estero quiché rarotongués romaní de Macedonia (alfabeto cirílico) romaní de Serbia romaní de bulgaria romaní de macedonia romaní del este de Eslovaquia romaní del norte de Grecia romaní del sur de Grecia ronga rumano ruso rutoro samoano sango saramacano sarnami savante sena sena senga (zambia) senufo cebara serbio (alfabeto cirílico) serbio (alfabeto latino) sesoto de Lesoto setsuana shona shuar sidama silozi somalí sranangtongo suajili suajili del congo suati sueco sundanés susu taabua tagalo tahitiano tai tai del noreste talian tamil tandroy tankarana tarahumara central tayik telugu tetun dili tigriña tivo tlapaneco toabaite tojolabal tok pisin tongano toquelao totonaco tseltal tsonga tsotsil turco turcomano turcomano tuvaluano twi tyrewuju tártaro tének de San Luis Potosí ucraniano udmurto uhobo uigur (alfabeto cirílico) uolof urdu uzbeko uzbeko (alfabeto latino) valenciano vascuence vendal vezo vietnamita wallisiano waray-waray wayuunaiki wichi wolaita xhosa xitshwa yacouba yapés yemba yoruba zandé zapoteco de lachiguiri zapoteco del istmo zulú árabe ñanya ñemba\\nAmuldungun fill ruka püle\\nChillkatun Biblia mew\\nKidu ñi chillkatual\\nKiñe che wünelekelu elkünukey kiñe we rüpü kakelu che ñi rupayal. Jesu wünelekefuy, fey am werküngelu Mapu mew ñi femal tañi küdaw wülkelu mongen, ka tañi elkünual kiñe rüpü reke tati pu che ñi montulngeal engün (Matew 20:28). Fachantü iñchiñ inayekeiñ tañi femün, ka elkünukeiñ antü, tunten taiñ pepilel (chumten taiñ topal), ñi kelluafiel ta che ñi inayerpual Jesu (Matew 28:19, 20). Feymu kiñeke wünelekeyngün amuldungun mew.\\nFeychi pu wünelekelu amuldungun mew fill antü amuldungukey. Itrokom pu Dungukelu Iney Ngen Jewba amuldungukeiñ tüfachi kümeke dungu. Welu kiñeke pepikayngün tañi mongen ñi amuldungual regle mari ora fill küyen mu. Feymew kiñeke küdawkeyngün rangiñ antü müten. Kakelu dullingeyngün (ngümintungeyngün) ñi amuldungual ka mapu chew duamniengey doy amuldungufe, tüfa engün amuldungukeyngün doy kiñe pataka küla mari ora fill küyen mu. Pu wünelekelu amuldungun mew nielayngün fentren chemkün, ka maneluwkeyngün Jewba ñi eluetew kom tañi duamnieel engün (Matew 6:31-33; 1 Timotew 6:6-8). Pu che pepinole (topanolu) amuldungual kom feychi ora, amuldunguafuyngün küla mari kam kechu mari ora kiñe küyen kidu ñi dulliel (ngümintuel).\\nPu wünelekelu amuldungun mew piwkeyefingün ta Ngünechen ka tati pu che, tüfa nengümeyew tañi amuldungual. Jesu reke, ngüneduamkeiñ ñi müna duamniefiel tati che ñi kimafiel ta Ngünechen ka tañi duam (Marku 6:34). Welu iñchiñ nieiñ ta kimün ñi kelluafiel pu che ñi nieal rüf maneluwün küpalechi antü mew. Pu wünelekelu amuldungun mew piwkeyekefingün tati che, feymu entukey tañi antü ka tañi newen ñi kelluafiel ta kimal tüfachi kümeke dungu (Matew 22:39; 1 Tesalonisense 2:8). Femngechi doy newen-ngey kidu tañi mupiltun ka doy fülkonküley Ngünechen mew, feymu ta müna ayüwküleyngün (Hecho 20:35).\\n¿Chem dungu nengümeyew tati pu wünelekelu amuldungun mu?\\nPengelal chew ñi mülen trokiñke dungu\\nCHEW ÑI MÜLEN TROKIÑKE DUNGU\\n¿Chem ayükeelchi dungu niey ta Chaw Ngünechen?\\n¿Chuchi chengeiñ tati pu Dungukelu Iney Ngen Jewba?\\n¿Chumngelu am Dungukelu Iney Ngen Jewba pingeiñ?\\n¿Chumngechi wiño weftuy Biblia ñi rüf dungu?\\n¿Chumngelu am nentuiñ tati Traducción del Nuevo Mundo pingelu?\\n¿Chem dungu peaymi taiñ kristiano trawün mu?\\n¿Chumngechi kümelkakeeiñmew trawüluwal taiñ pu peñi ka lamngen inayerpufilu Jesu?\\n¿Chumngechi amukey taiñ trawün?\\n¿Chumngelu am amulu taiñ trawün mew tutengechi takun yekeiñ?\\n¿Chumngechi am doy küme pepikawküleal taiñ trawün mew?\\nPoyeafiel ta Ngünechen reñmawen mu, ¿chem am ta tüfa?\\n¿Chumngelu trawüluwkeiñ fütrake trawün mew?\\n¿Chumngechi pepikawkünungey taiñ amuldungun?\\n¿Chem chillkatuwe mu amuafuyngün tati pu wünelekelu amuldungun mew?\\n¿Chumngechi pu longkolelu kellukefi tati trawünche?\\n¿Chem küdaw femkeyngün tati pu konakechi kellukelu?\\n¿Chumngechi kellukeeiñmew tati pu witran-ngepakechi longkolelu?\\n¿Chumngechi kellukeiñ taiñ pu peñi ka lamngen kutrankawkülelu?\\n¿Iney am tati kim manelfal kona?\\n¿Chumngechi küdawkey ti Kiñewkülechi Ngünenielu?\\n¿Chem am ta Fetel?\\n¿Chem küdaw dewmangekey ti ngünenieelchi ruka mew?\\n¿Chumngechi wirintukungekey ka rulpadungungekey taiñ papil?\\n¿Chumngechi kulliwkey taiñ küdaw kom wall Mapu mu?\\n¿Chumngelu ka chumngechi dewmakeiñ Trawünwe Ruka?\\n¿Chumngechi kelluafuiñ ñi küme elnieel ti Trawünwe Ruka?\\nChew ñi elngekem lifru Trawünwe Ruka mu ¿chumngechi kelluafeiñmew?\\n¿Chem dungu peaymi taiñ pagina internet mew?\\nEymi kay ¿femaymi Jewba tañi ayükeelchi dungu?\\nNAKÜMGEAL MÜLENKE PIEL\\nWirin dungu Chumngechi entual fillke papel ¿Iney engün am femmekey Jewba ñi ayükeelchi dungu famülke mu?\\nAudio Chumngechi entual audio ¿Iney engün am femmekey Jewba ñi ayükeelchi dungu famülke mu?\\nJW.ORG \/ RÜF SITIO TATI PU DUNGUKELU INEY NGEN JEWBA\\nMatu nüwkülechi dungu\\nKintual kiñe trawün\\nKintual kiñe Fütra trawün küla antü ngekelu\\nINTERNET MÜLEYECHI LIFRU Watchtower™\\nDullinge kiñe kewün dungu\\nMülechi kewün dungu:\\nPengelal seña dungu müten Sitio jw.org müleyelu feychi kewün dungu mu Feychi kewün dungu mu müley papil müten\\nWerkülelngeal correo electronico mu","num_words":1369,"character_repetition_ratio":0.102,"word_repetition_ratio":0.0,"special_characters_ratio":0.163,"stopwords_ratio":0.143,"flagged_words_ratio":0.0,"lang_id_score":0.998,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Kullingeael tañi wiño küdawngetuam chi mapu - Incentivos para la recuperación de suelos agrícolas - Ley fácil - Biblioteca del Congreso Nacional de Chile\\nPortada > Ley fácil > Kullingeael tañi wiño küdawngetuam chi mapu - Incentivos para la recuperación de suelos agrícolas\\nKullingeael tañi wiño küdawngetuam chi mapu\\nTi ley epu mari waranka meli pataka mari feypiley; tañi kullingeael tañi wiño küdawngetuam ti mapu wedañmawlu ta ketxangeam. Fey tüfa ti dungu mari epu tx ipantu müleay, llituai ailla konchi febrero küyen, epu waranka mari konkülelu ti txipantu.\\n¿Chumngechi leai tüfa ti kellun?\\nTi Estado kulliñmayai tunten ñi txipan ti küdaw mew, tañi wiño ketrangetuam ti mapu wedañmaufulu, ka tañi kümelkaleal ti mapu dew küme elngelu.\\n¿Chem küdaw kulliñmangeai ti pu che?\\nTukungeam fertilizante fosfatada\\nTukulelngeam químicos esenciales\\nTukulelngeam ñi doy alürumeam ti mapu wellilefulu.\\nWellin, liftun kam pepil amulnulu küdaw\\nTukulelngeael ti mapu, tañi amunuael mawünmew tañi doy kümelkawael, ñi kakewmeael ti ketxan fillke txipantu.\\nTi pu che wünelelu meli nag, mülei ñi pengelael tañi llowel chew tañi küdawael, ka chew ñi tuku ketxanael.\\nKa wichu, ta chi doy pichikeñielu mapu ta ka kellu kulliñmangeay asistencia técnica ta duamel tañi küdawyeam tañi plan de manejo.\\nTi pu küdaw kulliñmayeal ¿tunte fali?\\nMay, welu tuntengen kaletuafuy, fillketxipantu ti Ministerio de Agricultura müley ñielael kiñe lista ta elngeam ta tute faliyeael ti kellu kulliñmayeael.\\n¿Inei engün pepi koneltuafuy tüfa ti kulliñma yeael?\\nKom che, natural kam juridico, ngen mapu lelu, arenda pelu, mediero lelu ti mapu mew, chew ta duamniengelu ti kulliñ.\\nFelefuy kom ti üytuael pepi koneltuafel tañi wiño kumelngetuael ta mapu, welu ti pu tukukelu ketxan müten ñi pepi koneltuael ta ñi kellu kulliñmangeal kuñültuñieael ta chi mapu.\\n¿Chumngechi wülngeai chi kellu?\\nTüfa ti kellu, wülngealu chi INDAP mew, femngechi ti SAG mew, kiñe concurso público mew.\\n¿Chumngechi wülngeay ti kellu?\\nTi pichike küdawkewlu mapu: 90% pukey tunte tañi txipan ñi plan de manejo mew.\\nRangiñ küdaw kelu mapu: 38% tunte ñi mülen txipantu mew.\\nFütxake küdawkewlu mapu: Fey ta chi puwlu ñi venden txipantu mew doy epu mari kechu waranka UF. Feiengün llowayngün epu% ñi tunten kulliñ ñi mülen ti txipantumew.\\n¿Chumgechi ta koneltuay?\\nYeay ñi papel INDAP kam ti SAG mew kiñe plan de manejo tañi eldunguael ti Estado ka ti agricultor tañi rüftu ñi wiño küme eltuael ti mapu.\\nTi pu plano müley ñi dewmayael ti pu operador kim nielu wirintukulelu ti Registro de Operadores ti INDAP mew ka ti SAG mew.\\nFey tüfa ti pu üytun ngüneduamael ti plan de manejo llowyeel ka adkünungeay kiñe puntaje. Ka femngechi tañi chumngechi ñi amulngeael ñi küdawtungen.\\n¿Inei engün pepi wirintukuaingün ñi üy Registro Operadores mew?\\nPersona natural ka jurídica ta:\\nÑielu título kam técnico ta mapuküdaw mew kam chi manejo de recursos naturales.\\nWülael kiñe feypiael ñi müleal epu txipantu rupalu mew malüwün mew ka doy chilkatulu mew.\\nKa feyentule ñi kimael chum amulen ñi küdawengün\\n¿Pepi koneltunngey doy kiñe bono kam kellumew?\\nKiñe reglamento feypiley, ñi pepillownuael epu kellun txawüael kake dunguengün ta yengeam mapuküdaw ka forestal.\\n¿Doy kiñechi pepi postulakei che?\\nDewma kiñechi kiñe che llowün mew kello ka wiño pepistulaya ta feychi mapu mew, welu ta ñi wechun mew tañi plan de manejo ta llow nieel.\\nKüme pünengenule ti kellu, müleai awükangen.\\nMay, tuchi kümeyenulu ñi plan de manejo, pepi postulayai epu concurso ka rupalu mew.\\nTuchi koylatulu tañi llowan kellu fey multangeay ka ñi llowaful. Ka fengechi, petu dewma ñi llowün ti kellu multangeay epuchi ta tunte ñi elungen, ka fey pingeay tañi postula wenual rupale üla küla concurso.\\n1Ti: articulo: Azümchefe, Gramática Básica de la Lengua Mapuche, pág. 48 – 2006\/ Editorial UC –Temuco, Chile - CONADI\\n2Azümchefe: Uso de la tx, pág. 120","num_words":557,"character_repetition_ratio":0.061,"word_repetition_ratio":0.011,"special_characters_ratio":0.187,"stopwords_ratio":0.28,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Chumngechi tañi ka künuam üy ka tañi apellido chi pu che - Cambio de nombre y apellido - Ley fácil - Biblioteca del Congreso Nacional de Chile\\nPortada > Ley fácil > Chumngechi tañi ka künuam üy ka tañi apellido chi pu che - Cambio de nombre y apellido\\nChumngechi tañi ka künuam üy ka tañi apellido chi pu che\\nTüfa ti1 trokiñ dungu, feipilei ñi2 chem dungu mew, kiñe che pepi feypiafuy tañi ayülen ñi kakünuael tañi üy, ka chumngechi tañi inayeael tañi dungu.\\nÚltima actualización : 05-05-2011\\n¿Chem dungu kakünungen üy pingekey?\\nÑi üy tüfa ti ley dungu, kümeeltungetuam üy wirintukunielu ti che chillkantungemum ñi pichikaluem. ka femgnechi ñi ka üy ñi tukulelngeael, ka femngechi tañi apellido, kam mür rume.\\n¿Inei rume kakünuafuy tañi üy?\\nNu felelay, fey tüfa ti dungu elngei tañi kakünuam tañi üy kam ñi apellido ti pu che, müleyelu tüfa ti duam mew.\\nTañi ayekawengen tañi üy, feyta ñi wedatungeael chumngechi dungun mew rume.\\nKimniengen mew doy kechu txipantu mew kake üy mew\\nTañi tukulelngeael kiñe apellido ñi püñen, kam fotüm , ka femngechi tañi adkülenun mew, kam ñi epu apellido ñi kiñelen mew.\\nTüfa ti üytun, ñi wingka üyngenun mew, tañi wingkadungun mew ñi txürümngetuam, kam ñi ka künungeael ñi dungulngeam, kam ñi wirintukungen.\\n¿Chumngechi pepi amulafun tüfa chi trámite?\\nTi che, küpa kakünulu ñi üi, mülei tañi kizu kullieael kiñe abogado, kam ñi kellungeael ti consultorio mew, mülelu ti pu comuna mew, cheu tañi kullingekenün mew, ti pu che mienulu kulliñ, ti Corporación de Asistencia Judicial pingelu, tañi dewmayam ti trámite ti Juzgado de Letras mew doy püllelelu tami lof mew.\\n¿Tunte falipey ti trámite?\\nTi honorario ti abogado particular ngealu, ka tunten ñi tripan ti wirilün. Tüfa ti pu che ñienulu ñi kulliñmawam, mülei tañi amuael ñi kellungeael cheu ñi kullingekenun, ti consultorio ti Corporación de Asistencia Judicial pingelu, mülekelu comuna mew.\\nFei tüfa kam kishu ñi ngünewün mew, alüñmayafuy, kayu küyen reke, fey tüfa ti tribunal mülei ñi ngüneael.\\nIñche kakünuli tañi üi, ¿tañi pu che (fotüm kam puñeñ) inapeay mai tañi kakünuel üi?\\nTi kakünungen ti apellido, kom amulngekey ta ñi pu che mew, fey ta coneltulelu ti patria potestad pingelu, fei tüfa chi dungu cheuta tunten wefkelu ñi nieel ta ngüneniey ti wünen che, fei mew tañi kuñültuñieel kam ñi adkünungeael ta kakünungen mew müten, ka amulngekey kom tüfa ti puche ta koneltulelu fey mew.\\n¿Ka wiño kakünupetuafun ñi üy ka ñi apellido dew tañi kakünuel?\\nNu felelay, dew adküley ñi kiñechi müten, tami mongen mew kakünuael tami üy.\\nKakünuli ñi üy ka apellido tañi pu che, deu kakünulu iñche, ¿feyengün pepi kakünuafuingün rupale txipantu mew?\\nNu felelay, ti ley adküley ta kiñechi müten mongen mew kakünuael üy che, kizu tami duam mew kam tami pu txemkeche ñi piel mew.\\nIñche kakünuli ñi apellido, welu tañi puche ayinule engün tañi ka femael, ¿chumlepeay kay tañi nürpuael herencia tañi weshakelu mew?\\nTi kakünulmi rume tami üy, kakünukelay ñi küpan, tami pu choyün ñamlayay tami pu weshakelu.\\n1Ti: articulo: \"Azümchefe\", Gramática Básica de la Lengua Mapuche Pág. 48, - 2006\/ Editorial UC –Temuco, Chile - CONADI\\n2Ñi: , \"Azümchefe\", Gramática Básica de la Lengua Mapuche pág. 125.\\nTüfa ti trokiñ dungu, feipilei ñi chem dungu mew, kiñe che pepi feypiafuy tañi ayülen ñi kakünuael tañi üy, ka chumngechi tañi inayeael tañi dungu.","num_words":511,"character_repetition_ratio":0.06,"word_repetition_ratio":0.08,"special_characters_ratio":0.204,"stopwords_ratio":0.387,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Matew 27 ARNNT - Fey wünlu, kom tati pu longkolelu ti - Bible Search\\nMatew 26 Matew 28\\nJesus chalintukungey ta Pilato mew\\n(Marku 15.1; Luka 23.1-2; Juan 18.28-32)\\n1Fey wünlu, kom tati pu longkolelu ti pu saserdote mew ka ti putrem fütake pu judiu kiñewi engün tañi adkünuaelchi dungu femngechi ñi langümngeael ta Jesus. 2Feymew trarilen yengey, fey chalintukungepuy ta Pilato mew, tati gobernador Roma tuwlu.\\nJuda tañi lan\\n3Juda, tati ngünenmafilu ta Jesus, pefilu ñi femngechi kondenantukufiel, rumeñma wiñorakiduamtuy ka wiñoltufi tati küla mari moneda pülata tati pu longkolelu ti pu saserdote mew ka tati putrem fütake judiu mew, 4fey feypifi:\\n—Yafkan tañi chalintukufiel mew tañi langümngeael ta kiñe yafkakenochi wentru.\\nWelu kisu engün ta llowdungueyew:\\n—¿Fey iñchiñ am chumkoniyiñ? ¡Eymi may tami dungu tati!\\n5Feymew Juda ütrüftukukünuputufi tati pu moneda tati ngillatuwe ruka mew, fey tripay ka pültrükünuwi. 6Tati pu longkolelu ti pu saserdote mew ñimitufi engün tiyechi pülata ka feypi engün: “Tüfachi pülata mew langümfalfuiñ kiñe wentru, fey ngelay taiñ deyümtukuafiel chew tañi mülemum tati ofrenda.”\\n7Feymew nütramkawi engün tañi ngillayael ti pülata mew kiñe mapu tati pu Widüfe Che ñi Lelfün pingelu, ñi müleael kiñe eltun chew ñi rüngalngeael tati pu kake mapu tuwünche. 8Feymew tiyechi mapu Mollfüñ Lelfün pingey tayi tüfa. 9Femngechi mupituy tañi feypifel tati pelon wentru Jeremia: “Nüfi engün tati küla mari moneda pülata, tati pu israelche ñi fante falin ñi piel engün, 10fey ti pülata mew ngillafi engün tati pu Widüfe Che ñi Lelfün, femngechi tañi werküetew ta Ñidol.”+\\n(Marku 15.2-5; Luka 23.3-5; Juan 18.33-38)\\n11Fey Jesus ta yengey tati gobernador mew, fey ramtueyew ta Pilato:\\n—¿Eymi am tati longko ülmenkülelu ti pu judiu mew?\\n—May, eymi rüf dungu feypipeymi ―pi ñi llowdungun ta Jesus.\\n12Feymew ka dalluntukumekeeyew ti pu longkolelu tati pu saserdote mew ka tati pu putrem fütake judiu, welu Jesus chem pilay rume. 13Feymew Pilato ramtueyew:\\n—¿Allkülaymi am tami femngechi dalluntukumekengen?\\n14Welu Jesus llowdungulay kiñe dungun no rume, feymew tati gobernador rume rakiduamkülewey.\\n(Marku 15.6-15; Luka 23.13-25; Juan 18.39–19.16)\\n15Fey müleyüm kawiñ antü, tati gobernador wimtulerkey ñi lifrenentuken kiñe püresu, iney rume tañi dulliel tati pu che. 16Fey mülerkey kiñe rume wesa üytun püresu Barabas pingelu, 17fey trawüluwkülelu kisu engün, Pilato ramtufi ta Jesus:\\n—¿Iney anta ayüniefimün ta eymün iñche ñi lifrenentutuafiel: tati Barabas, kam ta Jesus tati Cristo pingekelu?\\n18Pilato am rakiduamlu tati pu judiu tañi chalintukumekefiel tati Cristo re ñi ütrirfiel mew.\\n19Fey Pilato anülelu tribunal mew, fey tañi kure feypifaleyew: “Chumkefilnge rume tüfeychi ngenoyafkanngechi wentru. Trafia ta rume wesa pewman kisu tañi duam.”\\n20Welu tati pu longkolelu ti pu saserdote mew ka tati pu putrem fütake judiu aporiafi reke tati pu trawüluwkülechi pu che ñi feypiael engün tañi neykümngetuael ta Barabas, fey ñi langümngeael ta Jesus. 21Fey tati gobernador ka ramtueyew engün:\\n—¿Chuchi am tati epulechi püresu ayüleymün ta eymün tañi lifrekünungetuael?\\nKisu engün feypi:\\n—¡Tati Barabas pingelu!\\n22Pilato ta ramtueyew engün:\\n—¿Fey chumafiñ anta Jesus, tati Cristo pingekelu?\\nKom llowdunguy engün:\\n23Pilato ta feypieyew engün:\\n—Fey ¿chem wesa femi amfe?\\nWelu kisu engün ka wirari:\\n24Feymew Pilato, rakiduamlu tañi chem entunon rume tañi doy amul fillpikawmeken engün, werküy tañi küpalelngeael ta ko fey küchay tañi kuwü kom che tañi adkiñ mew, feypilen mew:\\n—Iñche ta chumkonlan rume tañi layael mew ta tüfachi nor mongenngechi+ wentru. Eymün tamün dungu tatey.\\n25Kom tati pu che llowdunguy:\\n—¡Iñchiñ ka taiñ yomel pu che yafkayaiñ tañi layael mew!\\n26Feymew Pilato lifrenentutufi ta Barabas. Feymew müten ka wimakafalfi ta Jesus ka chalintukufi ñi langümngeael ta kürus mew.\\n(Marku 15.16-20; Juan 19.2-3)\\n27Tati gobernador tañi pu soltaw yefi engün ta Jesus tati gobernador ñi ruka mew ka trawülngey kom tati trokiñ soltaw ñi walloñmangeael ta Jesus. 28Entuñmangey tañi takuwün, fey tukulelngey kiñe kelü takuwün. 29Ka tukulelngey tañi longko mew kiñe wayngechi pülliñ korona ka kiñe katrün wifngechi mamüll tañi man kuwü mew. Feymew müten ka lukutuy engün kisu tañi fül mew, tañi ayentuafiel engün, fey feypi engün:\\n30Ka tofkütufi engün ta Jesus, ka kisu tañi mamüll mew wülelkañmafi engün ñi longko.\\n31Dew rupan femngechi ayentufilu engün, entuñmatufi engün tañi kelü takuwün, tukuleltufi engün kisu tañi takuwün, fey yefi engün tañi langümafiel ta kürus mew.\\nJesus ta langümngey ta kürus mew\\n(Marku 15.21-32; Luka 23.26-43; Juan 19.17-27)\\n32Fey tripalu tiye mew, pefi engün ta kiñe wentru Simon pingelu, Sirene ta tremlu. Fey ta aporiafi tañi meñkuael Jesus ñi yenieelchi kürus. 33Puwlu engün kiñe lelfün mew Golgota pingelu, tüfa feypiafel “Kalafera lelfün”, 34elungefuy tañi pütokoael pulku deyülelu ütrum engu, welu pilay ñi pütokoael.\\n35Fey dew rupan külafantukungelu kürus mew, tati pu soltaw pewütuy engün tañi wüdamkayafiel kisuke engün Jesus tañi takuwün femngechi ñi mupiael ñi feypikünuel ti pelon wentru: pewtuwi engün tañi wüdamkayafiel kisuke engün tañi takuwün.+ 36Feymew müten ka anükünuwi tiye mew engün tañi llüwatunieafiel. 37Ka kisu tañi wente longko tukuy engün ta kiñe letreru, chew tañi wirikonkülemum chem dungu mew tañi kondenangen. Tati letreru feypiley:\\nFEY TÜFA TA JESUS, TATI PU JUDIU ÑI LONGKO ÜLMEN.\\n38Ka langümngey kürus mew epu weñefe, kiñe Jesus ñi man püle, kangelu wele püle. 39Chem che rume rupalu, fillpirpaeyew, fey nengümkay ñi longko, 40feypilen mew:\\n—¡Eymi, tati feypikelu tami teyfüafiel ti ngillatuwe ruka ta küla antü mew tami wiño dewmatuafiel, kisutu montuluwnge! ¡Ngünechen ñi Fotümngelmi, nagpatunge ti kürus mew!\\n41Ka femngechi ayentueyew tati pu longkolelu ti pu saserdote mew ka ti pu kimeltukelu ti ley dungu kiñentrür tati pu putremke fütake judiu engün. Wirari engün:\\n42—Kangelu montulfi, welu kisutu pepi montuluwlay. Israel tañi longko ülmen: ¡nagpatunge ta kürus mew, fey feyentuaiñ ta eymi mew! 43Maneluwi ta Ngünechen mew. Fey rüf piwkeyenieelmew, ta Ngünechen montulaeymew tati, Ngünechen ñi Fotüm ta iñche pikelu am ta eymi.\\n44Fey tati weñefe kütu petu langümngelu kürus mew, fillpieyew.\\n(Marku 15.33-41; Luka 23.44-49; Juan 19.28-30)\\n45Feychi antü rangiantülu, kom mapu dumiñmalewey küla ora. 46Feymew müten, Jesus newentu wirari: “Eli, Eli, ¿lema safaktani?” (Feypiafel tati: “Iñche ñi Ngünechen. Iñche ñi Ngünechen, ¿chem mew anta kisukünuen?”)+ 47Kiñeke tati müleyelu feymew, allküy ka feypi engün: mütrümpefi tati pelon wentru Elia.\\n48Pichin mew, kiñe soltaw amuy lefkülen ñi yemeael kiñe esponja, küchumfi pulku mew, trarintukufi kiñe rüngi mew ka fülümtukulelpufi tañi pütokoael. 49Welu tati kakelu feypi engün:\\n—Femkünufinge, küpayay chey am Elia tañi montulpayaetew.\\n50Jesus ka kiñechi fütra wirari, fey lay.\\n51Feychi lelen mew tati rünge fütra kortina+ tati ngillatuwe ruka mew wichafnagi. Wechuñ mew tuwi, fey felen puwi nageltu. Mapu ta nengümi, chengke kura wükakawi. 52Ka tati küfwe nülayey ka fentren lif piwkengekefulu maneluwkülen Ngünechen mew, layelu, wiñomongeyetuy. 53Feymew tripayetuy tañi küfwe mew. Rupan wiñomongetulu ta Jesus, ka konpuy engün Jerusalen waria mew, feymew ta fentren che peeyew.\\n54Feymew tati Roma tuwchi kapitan ka tati müleyelu kisu engün ñi llüwatuafiel ta Jesus, pefi engün ñi rupan tati nüyün ka kom tüfachi dungu, fey llükay engün ka feypi engün:\\n—¡Rüfngerkey ta tüfachi wentru ta Ngünechen ñi Fotümngen!\\n55Tiye mew, alü kamapu adkintuley fentren domo tuwlu Galilea tañi kellufiel Jesus chemkün mew. 56Fey tüfey engün mew müley ta Maria Magdalena, Maria Santiaw ka Jose tañi ñuke, ka Sefedew tañi epu fotüm Juan engu Santiaw ñi ñuke.\\n(Marku 15.42-47; Luka 23.50-56; Juan 19.38-42)\\n57Fey dewma pu trafialu, akuy kiñe riku wentru Jose pingelu, Arimatea tuwünche, ka feyentulelu ta Jesus mew. 58Jose wütufi ta Pilato ka feypifi ñi elungetuael Jesus tañi kuerpu. Feymew Pilato werküy ñi wülngetuael ti alwe. 59Fey Jose nagümelngetuy ta Jesus ñi kuerpu ka iwüdüfi kiñe lino lif safana mew. 60Ka tukukünufi kiñe we rüngan mew, kisu tañi ngenngeel mew, kisu tañi dewmafalel ti chengke kura mew. Rupan takukünufilu tati konwe rüngan lolo kiñe fütra kura mew, fey amutuy. 61Welu Maria Magdalena ka ti kangelu Maria mülewey engu, fey anükünuwi tati rüngan lolo ñi inafül.\\nTati wardia müley ta Jesus ñi rüngan lolo mew\\n62Fey kangelu antü, tati ürkütun antü mew, tati pu longkolelu ti pu saserdote mew ka ti pu farisew amuy engün kiñentrür tañi pemeafiel ta Pilato. 63Fey feypifi engün:\\n—Ñidol, tukulpatukefiyiñ ta tiyechi koylatufe Jesus, feychi petu mongelefulu, feypi ‘küla antü rupale, wiñomongetuan.’\\n64Feymew, werkünge ta eymi tañi fente küme llüwatuniengeael tati rüngan lolo, fey küla antü wüla puwle ñi kisukünungetuael. Anokechi küpayafuy tañi pu disipulu, fey weñenentupatuafuy engün ta Jesus ñi kuerpu, fey “wiñomongetuy ta Jesus” pituafuy engün tati pu che. Feymew tati inan koyla dungu, doy fütra koylangeafuy.\\n65Fey Pilato ta feypieyew:\\n—Yemün soltaw. Fey amumün ka küme nürüfafimün tati rüngan lolo chumngechi tamün doy kümelu trokifiel.\\n66Fey amuy engün ka nürüfpufi engün tati rüngan lolo, fey tukulelfi engün kiñe sello takulechi kura mew. Ka tiye mew elkünupuy engün epu soltaw llüwatulealu.","num_words":1315,"character_repetition_ratio":0.062,"word_repetition_ratio":0.002,"special_characters_ratio":0.212,"stopwords_ratio":0.405,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Luka 15 ARNNT - Fey kom tati pu kofrakelu impuestu - Bible Search\\nTati adkünu dungu ti ñamchi ufisa mew\\n1Fey kom tati pu kofrakelu impuestu Romangealu ka ti kakelu pu che rume wesa dunguyen chengelu, fülkonparkey engün Jesus mew tañi allkütuñmayafiel ñi kimeltun. 2Fey ti pu farisew ka ti pu kimeltukelu Moyse ñi ley dungu dunguyemekefi engün ta Jesus ñi entuüñfilfiel feypilen mew:\\n—Tüfa llowkefi ti pu yafkafe ka kiñentrür ikey kisu engün.\\n3Feymew tüfachi adkünu dungu nütramkaleleyew engün ta Jesus: 4“Kiñe wentru niey pataka ufisa, fey kiñe ñamkünuwi. Fey ñi kintuafiel ti ñamkülechi ufisa, ¿elkünupelayafuy may lelfün mew ti aylla mari aylla ufisa? Fey petufile wüla, nor duamküleweay. 5Fey dew petufile, fente ñi ayüwün meñkupüramafi ñi llangka foro mew. 6Fey akutule ñi ruka mew, trawülay ñi pu weni ka ñi pu karukatu, fey feypiafi: ‘Kiñentrür ayüwayiñ, dew petun tañi ñamümkefelchi ufisa.’ 7Iñche feypiwayiñ tati aylla mari aylla lif mongenngelu duamtulay tañi wiñorakiduamtuael, feymew doy müleay ayüwün wenu mapu mew kiñe yafkafe ñi wiñorakiduamtun ta Ngünechen mew.\\nTi adkünu dungu kiñe domo tañi petuelchi moneda mew\\n8“Ka femngechi tüfa: Kiñe domo niefuy mari moneda, welu kiñe ñamümi. ¿Fey üyümpelayafuy may ñi pelontuwe ñi lepütuael ñi ruka femngechi ñi kintuafiel kuñiwtun mew ñi ñamümelchi moneda? Fey petufile wüla, ñi norduamkületuael. 9Fey dew petufile trawülay ñi pu weniyeelchi pu domo, ka ñi pu karukatu, fey feypiafi: ‘Kiñentrür ayüwayiñ. Dew petun tañi ñamümfelchi moneda.’ 10Iñche feypiwayiñ kiñe yafkafe ta wiñorakiduamtule ka femngechi rume ayüway Ngünechen ñi pu werken püllü.”\\nTati adkünu dungu kiñe chaw wiñoduamatulu ñi fotüm\\n11Jesus ka femngechi feypi: “Kiñe wentru nierkey epu fotüm. 12Fey ti doy inan weche wentru feypifi ñi chaw: ‘Chachay, eluaen ti trokiñ chemkün iñche tañi koneltuleel.’ Feymew tati ngen fotüm wüdamkalelfi ñi koneltuleelchi chemkün ñi epu fotüm. 13Fey kiñe mufü antü rupalu, ti inan fotüm kom fendey ñi chemkün, fey amuy rume alü kamapu, kangelu trokiñ mapu mew, fey tüye mew kom wesa pünekapuy ñi elungeñmuel ka rume wesa mongen niepuy.\\n14“Welu feychi dew kom apümlu ñi pülata, tüyechi trokiñ mapu mew mülerumey kiñe fütra filla antüngen, fey kisu rume ngüñüwtuy. 15Fey amuy ñi kintuküdawmeael kiñe ülmen wentru mew mülelu tüyechi mapu mew, fey tüfa werküeyew ñi kuydasañweael lelfün mew. 16Rume küpa irkefuy tañi iyael tañi ikeel ti pu sañwe, welu fey rume elungelay ñi iyafiel. 17Fey afduamlu eluwi ñi rakiduamael: ‘¡Tunten küdawfe chey müley iñche ñi chaw ñi ruka mew, fey nieyngün fentren iyael, welu iñche tüfa mew epeke entrin ngüñün mew!’ 18Wiñotuan iñche ñi chaw ñi ruka mew, ka feypiputuafiñ: ‘Chachay, yafkan ta Ngünechen mew ka eymi mew. 19Yewenngey iñche ñi fotüm tami piafiel ta iñche. Kiñe tami kona trokiaen rewall.’ 20Feymew rüpütukünuwpatuy ñi küpatuael ñi chaw ñi ruka mew.\\n“Fey petu alü kamapu küpalelu, ñi chaw peeyew fey kutranpiwkeyeeyew. Ka lefi ñi trafyemetuaetew, fey llowmeeyew kiñe pangkon mew ka kiñe truyun mew. 21Fey ti weche wentru feypifi ñi chaw: ‘Chachay, yafkan ta Ngünechen mew ka eymi mew. Yewenngey iñche ñi fotüm tami piafiel ta iñche.’ 22Welu ñi chaw werküy ñi pu kona: ‘Pürüm nentupamün ti doy kümeke takuwün ka tukutufimün. Ka tukulelfimün kiñe iwül kuwü ñi changüll kuwü mew ka okota ñi namun mew. 23Fey ka küpalfimün ti doy motrichi tripantu kulliñ, fey langümfimün. ¡Iyaiñ ka nieaiñ kawiñ. 24Tüfa iñche ñi fotüm tati, lakefuy reke ka wiñomongetuy. Ñamkefuy tati, ka petufiyiñ!’ Fey eluwi engün ñi nieael ta kawiñ.\\n25“Fey ti fütache ñi wünen fotüm miyawürkey lelfün mew. Fey wiñomelu, akutuy inafül ruka, fey allküy ti musika ka ti purun. 26Feymew mütrümfi kiñe ñi pu kona, fey ramtufi famngechi: ‘¿Chem dungu anta müley?’ 27Fey ti kona feypieyew: ‘Tami peñi ñi akutun mew tati. Fey tami chaw langümfali ti doy motrichi tripantu kulliñ, tañi küme akutun mew ka ñi küme tremolkülen mew.’ 28Welu rume lladküy ti wünen fotüm. Pilay rume ñi konpatuael, feymew ñi chaw tripatueyew ñi llellipuaetew tañi konpatuael. 29Feymew kisu feypifi ñi chaw: ‘Eymi kimnieymi tunten tripantu tami küdawelkefiel, ka rumel müngeltuniekeeyu, welu kiñe nag no rume elukelaen kiñe pichi kapüra tañi kawiñael ñi pu weni iñchiñ. 30Welu akutulu tami fotüm, tami wesa pünekañmaetew tami pülata ñiwalechi pu domo mew, fey langümelfimi ti doy motrichi tripantu kulliñ kisungealu.’\\n31“Fey kisu ñi chaw llowdungueyew: ‘Fotüm, eymi iñchiw ta rumel mülekeyu, fey kom tañi nieel iñche eymingealu. 32Welu fewla rume kümey taiñ kawiñael ka taiñ ayüwael tami peñi tati lakefuy reke, fey wiñome mongetuy. Ñamkefuy reke tati, fey ka petufiyiñ.’ ”","num_words":711,"character_repetition_ratio":0.045,"word_repetition_ratio":0.026,"special_characters_ratio":0.202,"stopwords_ratio":0.397,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ñi kimelelngeal pu pichikeche: Fente ñi falin-ngen tati pichikeche ñi kellungeal\\n¡Tami kimafel! | Num. 2 2019\\nPAPELTUAFUYMI afrikáans albanés alemán amárico armenio aymara azerí azerí (alfabeto cirílico) bajo alemán bassa de camerún baulé bengalí birmano bislama boulou búlgaro camboyano catalán cebuano changana (mozambique) checo chichewa chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chol cibemba cingalés citonga congo coreano criollo de las seychelles criollo haitiano criollo inglés de Belice criollo mauriciano croata danés dehu duala efik embunda endebele de Zimbabue eslovaco esloveno español estonio ewé finlandés fiyiano francés galés garífuna georgiano griego groenlandés gujarati gun hebreo hiligaynon hindi hiri motu hmong (blanco) holandés húngaro ibanag ibo ilocano indonesio inglés islandés italiano japonés kannada kaonde kazajo kekchí kiluba kiniaruanda kirguís kiribatiano kirundi kurdo kurdo kurmanyí del Cáucaso lengua de señas chilena lengua de señas colombiana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas brasileño lenguaje de señas coreano lenguaje de señas cubano lenguaje de señas de quebec lenguaje de señas indio lenguaje de señas italiano lenguaje de señas japonés lenguaje de señas polaco lenguaje de señas ruso letón lingala lituano lomue luganda macedonio malayo malayálam malgache maltés mam mambue-lungu mapudungun maratí maya mongol navajo nepalés noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla pangasinán panjabí papiamento de aruba papiamento de curazao persa pidgin de las islas salomón polaco portugués de Brasil portugués de Portugal purépecha quechua boliviano quichua de Chimborazo quichua de Imbabura rumano ruso samoano sango sena serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona silozi suajili suajili del congo sueco sundanés tagalo tai tamil telugu tetun dili tigriña tlapaneco tok pisin tseltal tsotsil turco tuvaluano twi tártaro ucraniano uzbeko uzbeko (alfabeto latino) vietnamita wallisiano waray-waray wayuunaiki wolaita xhosa xitshwa yoruba zapoteco del istmo zulú árabe ñanya ñemba\\nKECHU FALIN DUNGU\\nFente ñi falin-ngen tati pichikeche ñi kellungeal\\n¿INEY MÜLEY ÑI KELLUAFIEL TATI PICHIKECHE?\\nTati pu pichikeche duamniey ñi adkünuaetew ka ngülamtuaetew pu tremche. Chawngelmi kam ñukengelmi, eymi müley tami adkünuafiel ka ngülamtuafiel tami pichikeche. Welu kafey, kakelu tremche kelluntukuafuy ñi ngülamtuafiel tami pichikeche.\\n¿CHUMNGELU FENTE FALIN-NGEY PU TREMCHE ÑI KELLUKEFIEL TATI PICHIKECHE?\\nFentren trokiñ mapu mew, tati pu pichikeche rume pichiñmaleyngün ñi müleal pu tremche engün. Rakiduamnge tüfachi dungu mu:\\nTati pu pichikeche kom antü rupakey colegio mew, tüfa mew fentreley pu pichikeche ka wechekeche, welu kiñeke profesor müten mülekey ka kiñeke tremche ti colegio mew.\\nKiñeke wechekeche ka kidulewetukeyngün wiñotulu ruka mew, tañi pu chaw küdawmekelu kay.\\nKiñe trokiñche Estados Unidos mapu mew ngüneduami tüfa: tati pu pichikeche nielu 8 ka 12 tripantu, fill antü rupakeyngün epe kayu ora ñi peniefiel ti television, awkantukeyngün videojuego ka allkütuniekefingün ti musika. *\\nKiñe lifru feypingelu Regreso Al Vínculo Familiar, feypi: “Tati pu wechekeche feypiwekelafi tañi ñuke, tañi chaw, ñi profesor kam kakelu fütakeche ñi ngülamtuaetew, ñi kimeltuaetew kafey ñi adkünuaetew tañi tremkülerpun mu, welu may tüfa engün kintukeyngün ñi kellunieaetew tañi chaf kompañ”.\\n¿CHUMNGECHI KELLURPUAFUYMI TAMI PICHIKECHE?\\nKiñentrür rupaleaymi tami pu yall engün\\nBIBLIA ÑI NGÜLAM: “Adümelfinge ti pichi wentru chumngechi feley ñi inayeafiel ñi rüpü kidu ngealu; füchallele rume püntütripalayay fey mu” (Proverbios 22:⁠6).\\nPu pichikeche ayükey tañi pu chaw ñi ngülamtuaetew ka adnieaetew. Kiñeke che adümuwkülelu feypikey pu wechekeche kütu doyümkey ñi ngülamtuaetew tañi pu chaw tañi pu weni mew. Ka kiñe lifru mu nütramkakelu chumngechi pu chaw kelluafuyngün pu wechekeche, tati doctor Laurence Steinberg feypi: “Tati pu wechekeche amuley ñi inayentufiel tañi pu chaw ñi chumngen ka ñi femken engün”. Ka feypi: “Tati pu wechekeche ñi rakiduam trürkülenole tami rakiduam mew kam allkütufaluwnole rume, tüfa engün küpa allkütuyngün chem tami rakiduamkeel ka chumngelu tami femngechi feypiken”.\\nTami pu yall duamtuniefilu kay tami adkünuafiel, eluwnge llemay tami kelluafiel engün. Feymu yafüluwnge tami kiñewküleal kidu engün mu, fey feypiafuymi tami chum duamkülen, chem rakiduamkeymi fillke dungu mu ka chem doy falintukeymi, kafey chem dungu kimürpuymi fantepu mew tami mongelen.\\nKintulelfinge kiñe che tañi inayentuafiel\\nBIBLIA TAÑI NGÜLAM: “Kimche engu miyawkelu ka kimchengeay” (Proverbios 13:⁠20).\\nKintuafuymi kiñe che tami manelfiel ka tami kimniefiel ñi wedalkanoafiel tami yall. Fey tüfa kelluafuy ñi ngülamtuafiel tami weche. Adkünuafuymi kiñe antü, femngechi feychi che kiñentrür tañi müleal tami weche engu. Welu müley tami kimtukunieal tüfa: eymi ngünenieafimi tami pu yall. Kafey feychi manelfalchi che ñi ngülam, ka kelluntukuafuy ñi küme tremümngeal tami weche. Tati Biblia kimeltuy Timotew ñi weche wentrungen mew müten, fentren kimürpuy tañi miyawün ti apostol Pablo engu, fücha wentrungelu tüfa, kafey müna küme duameleyew ta Pablo ñi weniyefiel ta Timotew (Filipense 2:⁠20, 22).\\nFantepu mew, fentren familia kiñe ruka mew mongelewelay kam fülmawkülewelayngün rume, kafey tati laku, chuchu, kuku, chedki, palu, ka kakelu tañi pu che ka trokiñ mapu mu mongelekeyngün. Femngechi felele ti dungu, eymün pu chaw kintulelfimün tamün wechekeche ñi adnieaetew kiñe tremche küme chengelu, femngechi tami yall ñi inayentuafiel.\\n^ parr. 9 Kafey tüfachi trokiñche ngüneduamürpuy tati pu wechekeche nielu 13 tripantu puwlu 19 tripantu, fill antü rupakeyngün epe aylla ora ñi peniefiel ti television, awkantukeyngün videojuego ka allkütuniekefingün ti musika. Welu tüfachi trokiñche rakilayngün tunten ora ñi rupakeel tüfa engün internet mew ñi femal tati tarea kolegio mu kam tañi ruka mew.\\nPEPIKAFINGE TAMI PICHIKECHE\\nTati pichikeche eluwkülelu ñi adnieaetew pu tremche, tüfa doy kimün nierpuay, ka fütachengele doy adümuwküleay tañi mongen mew.\\nTañi küme femken mew, ¿inayentupeafenew may tañi pu pichikeche?\\nDuamnielu kellun, ¿pekeenew tañi pu yall tañi kintuniefiel ta kakelu che doy adümuwkelu ñi kelluaetew?\\n¿Pengelelkefiñ tañi pu yall ñi falintukefiel engün, feymu kiñentrür rupakeiñ?\\nKiñeke chaw ka ñuke feypikey engün:\\nDavid feypi: “Kiñeke mew, petu küdawkülelu iñche, tañi ñawe feypikeenew: ‘Ayülen tayu nütramkawal’. Niefun rume küdaw allkütukefiñ, welu kiñeke mew feypikefiñ ‘pichi felenge ñawe, fey nütramkayayu wüla’, femngechi pengelelfiñ tañi rüf duamtuniefiel. Kafey tañi domo iñchiw eluwküleyu tayu inayentufalngeal, femngechi pengelelkefiyu tayu inakefiel chem tayu kimeltukefiel”.\\nLisa feypi: “Choyüfiel mu tañi püñeñ, tañi füta iñchiw feypiwyu iñche tañi küdawnoal, femngechi tañi küme dapiafiel tañi püñeñ ruka mew. Wiño rakiduamtuwkelan femngechi tañi femün. Tuntefalngele rume, müna falin-ngey kiñentrür müleal tati pu püñeñ engün, femngechi ñi küme kimeltuafiel ka küme adkünuafiel engün. Doyelchi may, kiñentrürküleliyiñ taiñ pu püñeñ engün, pengelelkefiyiñ tunte ñi duamtuniefiel engün”.\\nKIÑENTRÜR RUPALEAL PU FÜTAKECHE ENGÜN\\nMaranda feypi: “Tañi pu püñeñ tremingün pu fütakeche mew fillke tripantu nielu ka kakerume duam nielu engün. Fey tüfa tañi pu püñeñ kellueyew ñi kakerume peafiel ti mongen. Kiñe dungu tüfa, tañi pu püñeñ afmatulewekefuyngün iñche tañi chuchu nütramkalelfilu: ‘Pichikalu iñche, tañi pu che wünelu mew llowingün ñi pelontuam electricidad mew. Taiñ pu karukatu pepakefuyngün chumngechi taiñ üyümfiel ti pelontuwe cocina mew’. Tüfachi nütram rakiduameleyew tañi pu pichikeche chumngechi felekefuy ti mongen kuyfi mew. Allkütufiel engün ñi nütramkaetew iñche tañi chuchu, kellueyew ñi yamafiel ta kidu ka kakelu fütakeche. Feymu tati pu pichikeche kiñentrür rupanole kakelu pichikeche engün müten, doy may kiñentrürkülele pu fütakeche engün, kimürpuayngün fentren dungu chumngechi ñi rakiduamken pu fütakeche”.\\nKümey taiñ kim ngünewal\\nKimeltuafimi ñi ñom piwkengeal\\nKimeltuafimi ñi newentuleal wedake dungu rupale rume\\nKimeltuafimi ñi manelfalngeal\\nKimeltuafimi ñi nor chengeal\\nEymi chaw ka ñuke, ¿ayüafuymi doy kimal?\\nWirin dungu Chumngechi entual fillke papel ¡TAMI KIMAFEL! Num. 2 2019 | Kayu falin dungu ñi kimelelngeal pu pichikeche\\nAudio Chumngechi entual audio ¡TAMI KIMAFEL! Num. 2 2019 | Kayu falin dungu ñi kimelelngeal pu pichikeche\\nNum. 2 2019 | Kayu falin dungu ñi kimelelngeal pu pichikeche\\n¡TAMI KIMAFEL! Num. 2 2019 | Kayu falin dungu ñi kimelelngeal pu pichikeche\\nKakelu che weniyeafimi","num_words":1185,"character_repetition_ratio":0.064,"word_repetition_ratio":0.003,"special_characters_ratio":0.168,"stopwords_ratio":0.275,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ayiwünkechi txawün mu üytugeyi mapuche azkanküzawfe ka zapikelu az-mogen che pütxüturüpülnelu ñi küzawegün. | Ministerio de las Culturas, las Artes y el Patrimonio\\nLa Araucanía \/ Institucional \/ Pueblos originarios PUBLICADO EL 07 JULIO, 2016 Ayiwünkechi txawün mu üytugeyi mapuche azkanküzawfe ka zapikelu az-mogen che pütxüturüpülnelu ñi küzawegün.\\nTati txawün txawüli azkanküzawfe, az-mogen küzawfe ka zapikelu az-mogen che kom feyegün txür llitukefilu txokiñche itxofill az-mogenke che egün, fey ramtuwün zugumu koneltukeluegün ti txokiñche itxofill az-mogenke che ñi amulkel. Feytimew tañi zewmageam ti we fütxa txokiñche itxofill az-mogenke che ka itxofill azaztun.\\nFeytachi pepiluwün llitugey tati txokiñuwmum ti pu azkanküzawfe ka zapikelu az-mogen che ka tati txokiñche itxofill az-mogenke che egün ñi zuam, fey zewmagey Temuko mew. Küñe antüy ti txawün, pefalgey ti azkanküzawfe ñi küzaw, ka gütxamkaygün mapuzugun mew, ka chafmapuchewen gütxamkawy, ka fey wechulentugey küñe püchi ayekan zugu mew, feymu ula ta üytegeyi ta fillke üytunkeche newenmanekelu ta mapuche kimün kuifitu mew mekekelu, fey tati ülkatufe Armando Nahuelpan, Nicolas Nahuelpan, ka tati raqküzawfe ka wüzüfe pigekelu ka üytunegelu tesoro humano vivo Dominga Neculman. Ka fey ti Elicura Chihuailaf, Lorenzo Aillapan ka Paula Painen, feyegün pepi puwlaygün tati txawün mew.\\n“Feymew ti wünenkülelu tati txokiñche itxofillke az-mogenkeche, Pedro Mariman, feypi tañi rume fanenzugugen feytachi zugu tañi chafmapuchewen tañi pepi pewalegün ka ñi yamuwaelegün . “Müley taiñ elal famekechi lila chew ñi txawal ka ñi güxamkawal, tañi zoy wenuntunetunmu tati fillke femkantun tañi itxofill az-mogenke che. Inchiñ amta txokiñche feymew ta fentepun newenmawmekeyiñ taiñ wiñonütual feichi kuifike femkantun kishu inchiñ taiñ mapuche az-mogengelu, fey mew ta refamechi müten ta pepi wepümgetuay ka folilkontuay ti nüwkülemum egün. Feymu mugel llemay ta müley taiñ pewtual txokinefiyiñ tañi feyegün tañi kelluntukukenmuyegün ta kimün mew ka azkakan mew tañi zoy newenmakefinmu ta mapuche ñi itxofill az-mogenke che.”\\nTati küzaw txipay tañi elantünmu ka koneltu chelenmu ti Txokiñche Itxofill az-mogenke che mülelu fachi mapu, fey tukuy feychi Txokiñche Fillke Mapukeche chew tañi amulal ñi zugu ti txokiñ zugu tañi itxofill mapukeche ñi az-mogen ñi zapituwe ka pefalwe, ka fey tati txipanmu tati wüne ramtugeken mew ti pu itxofill mapukeche ti zewmageafelmew ti Fütxa Txokiñche Itxofill az-mogenke che.\\nKoneltun mew llitugey tati UFRO ñi ruka mew, kafey ula ti txipal entugey feyti kiñe in zugu ka rüfrulpa gütxam entugey ti umañeluwpeyem Bayern mew, Temuko mülelu.\\nPoyewün mañümtu ka ñi üytunchegeam\\nChew tati zoy newenmagelu ti txawün, txawawnegelu ti kultxun ka kiñe azelkantun entunelu ti pu azkanküzawfe ka ti pu zapi az-mogenfe genkülelu ti txawün mew, tati pu azaztufe Armando Nahuelpan ka tati Dominga Neculman mañümigu tañi üytugenmu ka rume ayiwigu, ka mür feypigu tañi chumkawnurume ta femgeayu pipelayu pigu, welu feyta rume fanenzugugey tañi txipanmu tañi kuifitu ñi rumel küzawmamekeken ñi küzaw egu.\\nka fey ti logkolelu ti txokiñche azkanküzawfe ka zapi az-mogenfe mew Pablo Manquenahuel, feypi “ fey ta mapuche azkanküzawfe gey ta che niey epu rumetu zugu, ponkiwtu taiñ kishu taiñ az-mogen ka welulün az-mogen, fey wüne fey müley ñi amulal ti newenmayal tati inchegen ñi az-mogen, taiñ femechimu ñi zoy peñmageam taiñ az-mogen ka kafey müley ti che kimelkelu taiñ zugu, ka femechimu tañi ñamkülerputuafel ti wezake üzewünke zugu ka ti üllamüwün zugu txipakeluam ka mülekeluam ti kimnuchiche ka ti ayikelu ñi müleam feichi kuifitu üllamüwün zugu”\\nFeymew müley nieal famekechi txawün taiñ pepi txürümal taiñ kimün taiñ rakizuam feyta taiñ pepi kimtukuneam chem ta zoy küme txapümaeiñmu ka kiñelaiñmu, feyta müley ñi femal, feyta re azkanküzawfegelayiñ ka chegeyiñ ka rume ayineyiñ taiñ amulneal ti inchegen ñi az-mogen. Fey ta kimuwayiñ pirumeyiñ ka, ka taiñ zewmayael kiñe tukulpan zugu taiñ kuifike chi ñi elel, femechimu amuleyiñ taiñ zoy txawüluwküleal kiñeluwküleal inchiñ taiñ chaf mapuchewen. Ka fey müley ñi amulneal feichi zugu tañi tukuñmageam inchiñ taiñ azkanküzaw, kuifike ka weke azkanküzaw ka fey mülellenufulerume ti proyetu, feyti püchi txokiñ mapuche az-mogen müley ñi wenüwkawküleal tati mapucheke azkanküzawfe egün, feyta llitugelu küñe küme txawün mew tüfachi wiñon antü”, wechupuy ñi pin ti Manquenahuel.\\nWünenkülelu tüfcahi küñelmapu mew, tukuwiriny tañi amulgeam ti ramtuwün zugu tañi oficializageal ti mapuzugun","num_words":643,"character_repetition_ratio":0.084,"word_repetition_ratio":0.009,"special_characters_ratio":0.167,"stopwords_ratio":0.356,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Iney am ti longkolechi ülmen püllü Miguel? | Biblia ñi kimeltukeel\\nPAPELTUAFUYMI acholi afrikáans albanés alemán amárico armenio asamés ateso aymara bajo alemán bambara baulé becol bengalí birmano bislama boulou búlgaro cabilé camboyano catalán cebuano checo chichewa chin haka chino mandarín (simplificado) chino mandarín (tradicional) chitonga chitumbuka chiyao chokue chol chuukés chuvash cibemba cingalés citonga congo coreano criollo de las seychelles criollo haitiano criollo mauriciano criollo portugués croata dangme danés dehu diula efik endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano francés ga gallego galés garífuna georgiano griego groenlandés guaraní gujarati gun guna hausa hebreo herero hiligaynon hindi hiri motu hmong (blanco) holandés húngaro iban ibanag ibo ilocano indonesio inglés islandés isoko italiano japonés kalenjin kannada kaonde kazajo kekchí kikamba kikongo kikuyu kiluba kimbundu kiniaruanda kirguís kiribatiano kirundi kisi konkani (alfabeto latino) krío kurdo kurdo kurmanyí del Cáucaso kwangalí kwanyama lamba lao lengua de señas chilena lengua de señas costarricense lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas australiano lenguaje de señas británico lenguaje de señas coreano lenguaje de señas filipino lenguaje de señas finlandés lenguaje de señas francés lenguaje de señas húngaro lenguaje de señas japonés lenguaje de señas paraguayo lenguaje de señas peruano lenguaje de señas polaco lenguaje de señas ruso lenguaje de señas sudafricano lenguaje de señas zimbabuense letón lhukonzo lingala lituano luganda lugbara lunda luo luvale macedonio malayo malayálam malgache maltés mam mapudungun maratí marshalés maya mazateco de Huautla mendé mingreliano mixe mixteco de guerrero mizo mongol more motu mískito nepalés ngäbere (o guaymí) niueano noruego nuer nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla oromo osético otetela otomí palauano pangasinán panjabí papiamento de aruba papiamento de curazao persa pidgin de las islas salomón polaco ponapés portugués portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quiché rarotongués rotumano rumano runyankore ruso rutoro samoano sango saramacano sena serbio serbio (alfabeto latino) sesoto de Lesoto setsuana shona sidama silozi sranangtongo suajili suajili del congo suati sueco tagalo tahitiano tai tamil tandroy tankarana tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco turcomano turcomano tuvaluano tuviniano twi tártaro ucraniano uigur (alfabeto cirílico) uigur (alfabeto árabe) umbundú uolof urdu uruund uzbeko uzbeko (alfabeto latino) valenciano vascuence vendal vezo vietnamita wallisiano waray-waray wayuunaiki wolaita xhosa xitshwa yapés yoruba zandé zapoteco de lachiguiri zapoteco del istmo zulú árabe ñemba\\n¿Iney am ti longkolechi ülmen püllü Miguel?\\nBIBLIA mu kiñeke texto müten üytungekey kiñe küme püllü, Miguel. Welu kom feychi texto mu feypingekey ñi küdawmeken. Daniel ñi lifru mu, weychamekey tati pu wedake püllü engün; Juda ñi karta mu, chaftumekefi tati Weküfü, ka chi lifru Apokalipsi mu, weychamekey Satana ka tañi pu weküfü engün. Fey llemay rumel ingkaniekefi Jewba ñi Longko Ülmen-ngen ka chaftukefi Ngünechen ñi pu kayñe. Femngechi femkey chumngechi feypiley ñi üy, tüfa küpa feypi: “¿Iney am ta Chaw Ngünechen reke femngey?”. Fey, ¿iney am ta Miguel?\\nWelu müley taiñ tukulpayal kiñeke che nielayngün kiñe üy müten. Tüfa ta kiñeke, Jakob longkolekefuy kiñe fütra reñmawen, ka Israel pingekefuy, tati apostol Pedro ka Simon pingekefuy (Génesis 49:1, 2; Matew 10:2). Kafey Biblia pengeli Miguel tüfa kangelu üy ñi elungeel ta Jesukristo, petu ñi küpanon Mapu mew ka wiñotulu wenu mapu. Peaiñ chem dungu pengeli ta Biblia ñi küme kimürpual tüfa.\\nTati longkolechi ülmen püllü. Biblia, Ngünechen ñi Dungu pengeli ta Miguel “tati longkolechi ülmen püllü” ngen (Juda 9, TNM). Tüfa ta küpa feypi “longkoley pu küme püllü engün mu”, ka wingkadungun mu arcángel pingekey. Feymu ngüneduamkeiñ tati longkolechi ülmen püllü ñi üytungeken ta Miguel, femngechi ta kimürpuiñ ñi mülen kiñe tüfachi küme püllü müten. Biblia turpu feypikelay pu longkolechi ülmen püllü, doy may üytukefi ti “longkolechi ülmen püllü”. Kafey, Jesus koneltuley tati longkolechi ülmen püllü ñi küdaw. Chumngechi pengeli 1 Tesalonisense 4:16 tati Traducción del Nuevo Mundo mu, tüfa feypingekey chem ñi femal ti wiñomongetuelchi Jesukristo: “Fey Ñidol kidu llemay nagpayay ta wenu mapu mew, fey newentu dungun mu, allküngeay Ngünechen ñi longkolechi ülmen püllü ñi dungun [‘Ngünechen ñi dullin werken püllü ñi dungun’, Ngünechen ñi Küme Dungu]”. Tüfachi texto feypi Jesus ñi dungual longkolechi ülmen püllü ñi dungun mu. Feymu feychi longkolechi ülmen püllü Miguel, feyta Jesus llemay.\\nLongkolechi pu soltaw mu. Biblia feypi: ‘Miguel ka tañi pu küme püllü weychafi engün tati fütra filu [...] ka tañi pu weda püllü’ (Apokalipsi 12:7). Feymu llemay, Miguel tati Longkolechi pu soltaw reke feley tati pu manelfalngechi püllü mew. Ka femngechi Apokalipsi chi lifru pengeli Jesus kiñe Longkolechi pu soltaw reke feley pu manelfalngechi püllü mew (Apokalipsi 19:14-16). Ka ti apostol Pablo küme feypi ‘ta Ñidol Jesus’ ka ‘tañi pepiluwün-ngechi kümeke püllü engün’ (2 Tesalonisense 1:7). Femngechi, Biblia feypikey Miguel ka ‘tañi kümeke püllü’, kafey Jesus ka ‘tañi kümeke püllü’ (Matew 13:41; 16:27; 24:31; 1 Pedro 3:22). Ngünechen ñi Dungu chew no rume feypikelay ñi mülen epu trokiñ manelfalngechi püllü, longkolelu Miguel kangelu ta Jesus. Feymu llemay, küme kimürpuiñ Miguel, feyta Jesukristo küdawmekelu wenu mapu mu. *\\n^ parr. 1 Doy dungu peaymi Miguel ñi üy mu, Chaw Ngünechen ñi Fotümngen, chi lifru Perspicacia para comprender las Escrituras, pingelu trokiñ 2, pagina 386 ka 387, dewmakelu pu Dungukelu Iney Ngen Jewba.","num_words":856,"character_repetition_ratio":0.09,"word_repetition_ratio":0.0,"special_characters_ratio":0.178,"stopwords_ratio":0.175,"flagged_words_ratio":0.0,"lang_id_score":0.997,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Mülele wedake dungu, pu Dungukelu Iney Ngen Jewba, ¿koneltupey may tañi kellucheal?\\nPAPELTUAFUYMI afrikáans albanés alemán amárico armenio armenio occidental asamés azerí azerí (alfabeto cirílico) bajo alemán bashkir bassa de camerún batako toba bengalí birmano bislama bosnio boulou búlgaro cabilé cakchiquel occidental camboyano catalán cebuano checo chichewa chin haka chino mandarín (simplificado) chino mandarín (tradicional) chitonga chitumbuka chol chuvash cibemba cingalés citonga congo coreano criollo haitiano croata dangme danés digor efik endebele endebele de Zimbabue endonga enzema eslovaco esloveno español estonio ewé fanti feroés finlandés fiyiano francés ga gallego galés garífuna georgiano griego groenlandés guaraní gujarati gun hausa hebreo hiligaynon hindi holandés húngaro ibo ilocano indonesio inglés islandés isoko italiano japonés javanés kabiye kachin kannada kaonde kayin sgaw kazajo kikamba kikongo kikuyu kiniaruanda kirguís kirundi kisi kisonge krío kwangalí kwanyama kyangonde lamba letón lingala lituano macedonio malayo malayálam malgache maltés mam mambue-lungu mapudungun maratí mazateco de Huautla mendé mixe more nepalés ngäbere (o guaymí) nias noruego náhuatl de guerrero náhuatl de la huasteca náhuatl del centro náhuatl del norte de puebla oromo osético otomí pangasinán panjabí papiamento de aruba papiamento de curazao persa pidgin de las islas salomón polaco portugués purépecha quechua ayacuchano quechua boliviano quechua cuzqueño rarotongués rumano ruso samoano sena serbio serbio (alfabeto latino) sesoto de Lesoto setsuana shona silozi soli suajili suati sueco sundanés tagalo tahitiano tai tamil tankarana telugu tetun dili tigriña tlapaneco tojolabal tok pisin tongano totonaco tseltal tsonga tsotsil turco turcomano twi tártaro ucraniano uigur (alfabeto cirílico) urdu uzbeko valenciano vascuence vendal vezo vietnamita wallisiano xhosa yoruba zapoteco de lachiguiri zapoteco del istmo zulú árabe ñemba\\nMay. Mülele wedake dungu, fütrake kürüf, mangiñ ko, nüyün kam kakelu dungu, pu Dungukelu Iney Ngen Jewba kellukefiyiñ duamfalngechi dungu mu taiñ pu peñi ka lamngen koneltulelu taiñ feyentun mu, welu kafey kellukefiyiñ kakelu che. Femngechi inaniefiyiñ ti ngülam feypilu ti Biblia Galata 6:10 mu: “Feymew pepi femliyiñ kümeke dungu, femaiñ ta itrokom che mew, doyelchi may taiñ pu peñi ka lamngen feyentulelu ta Cristo mew”. Kafey newentukefiyiñ ta che ka yafültukefiyiñ ñi fülkonküleal Chaw Ngünechen mu, tüfa müna duamfalngey rupalu wedake dungu (2 Korintio 1:3, 4).\\nFeychi mapu rupamekelu wedake dungu mu, tati pu longkolelu nütramkakeyngün kom pu peñi ka lamngen konlu ñi trawünche mew ñi kimal tañi chumlen ka chem ñi duamnieel engün. Fey wüla nütramkalelfingün tati ngünenieelchi ruka chem ñi rupameken tañi mapu mu ka tati kellu dew ñi llowel engün.\\nTati pu trawünche mülelu feychi mapu mu rupamekelu wedake dungu, pepi wülkenole engün kom ti kellu ñi duamniengeel, tati pu Dungukelu Iney Ngen Jewba ñi Kiñewkülechi Ngünenielu adkünukey ñi elungeal kom ti duamfalngechi kellu. Kafey tati ngünenieelchi ruka elfalkünukefi kiñeke trokiñche ñi adkünual ti küdaw. Ka kakelu Dungukelu Iney Ngen Jewba fentren trokiñ mapu mu wülkeyngün tañi kellu ka ñi fillem (Proverbios 17:17). Wünen siglo mu ka femngechi fentren kristiano femingün tüfa rupalu kiñe fütra ngüñün (1 Korintio 16:1-4).\\nTati llowelchi plata\\nPu Dungukelu Iney Ngen Jewba ñi ngünenieelchi ruka llowkeyngün plata ka kakelu mañum yewün, ka tüfa mu nentungekey kiñe trokiñ ñi kelluafiel pu kutrankawkülelu feychi wedake dungu mu (Hecho 11:27-30; 2 Korintio 8:13-15). Kom tati pu che kellukonkülelu kofrakelayngün, feymu kom tati llowelchi plata mu kellungekey ta che. Küme kuñiwtun mu adkünungekey tati fillke mañum yewün ñi llowngekeel (2 Korintio 8:20).\\nChaw Ngünechen, ¿kastigakepefi may ta che wedake dungu mu?","num_words":532,"character_repetition_ratio":0.061,"word_repetition_ratio":0.0,"special_characters_ratio":0.169,"stopwords_ratio":0.207,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"PAPELTUAFUYMI afrikáans albanés alemán amárico armenio armenio occidental azerí azerí (alfabeto cirílico) bajo alemán bashkir bassa de camerún batako toba birmano bislama bosnio boulou búlgaro camboyano catalán cebuano chabacano checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitumbuka chol cingalés coreano criollo haitiano croata dangme danés endebele de Zimbabue enzema eslovaco esloveno español estonio ewé fanti feroés finlandés francés ga gallego galés georgiano griego groenlandés guaraní gun hebreo hiligaynon holandés húngaro ilocano indonesio inglés isoko italiano japonés javanés kabiye kachin kayin sgaw kazajo kiniaruanda kirguís kirundi lenguaje de señas americano lenguaje de señas brasileño lingala lituano malayo malayálam malgache maltés mam mapudungun maya mazateco de Huautla mixe del norte nepalés ngäbere (o guaymí) nias noruego náhuatl de guerrero náhuatl de la huasteca náhuatl del centro náhuatl del norte de puebla oromo pangasinán panjabí persa pidgin de las islas salomón polaco portugués de Brasil portugués de Portugal purépecha quechua cuzqueño rarotongués rumano ruso samoano sena serbio (alfabeto cirílico) serbio (alfabeto latino) setsuana shona silozi suajili sueco sundanés tagalo tahitiano tai tayik telugu tetun dili tigriña tojolabal tongano totonaco tseltal tsonga tsotsil turco turcomano tártaro ucraniano uigur (alfabeto cirílico) urdu uzbeko valenciano vascuence vendal vezo vietnamita wallisiano xhosa yoruba zapoteco del istmo zulú árabe\\nFemkelaiñ, iney no rume ta dikümtukukelafiyiñ ka religion mu konal. Feymu, La Atalaya, taiñ doy falin-ngechi chillka, feypi: “Kümelay ñi dikümtukufiel kakelu che ka religion mu konal”. * Tüfa ta kiñeke dungu:\\nJesus turpu dikümtukukelafuy tati pu che ñi llowal tañi kimeltun. Kidu kimkefuy ta pichin che müten allkütuafuy tañi werkün (Matew 7:⁠13, 14). Kiñe rupa mu, kiñeke tañi pu inanieetew elkünueyew, llownolu am kiñe tañi kimeltun, kidu eluñmafi ñi amutual, dikümtukulafi ñi miyawal kidu engu (Juan 6:⁠60-62, 66-68).\\nJesus kimeltufi tañi pu inanieetew ñi dikümtukunoafiel tati pu che ñi kakünual tañi feyentun. Welu may, mülefuy ñi kintual feychi che küpa allkütukelu ti werkün (Matew 10:⁠7, 11-14).\\nNgünamfali dikümtukun mu ñi konal kangelu religion. Chaw Ngünechen ayükey feychi che piwke mu ñi poyekeetew (Deuteronomio 6:⁠4, 5; Matew 22:⁠37, 38).\\nTati pu che ñi konal taiñ religion mu, ¿chem dungu rume femkepeiñ may?\\nRüfkünu may, amuldungukeiñ Biblia ñi werkün “fütra kamapu” mu, chew ñi mülen fentren che ka ruka püle, chumngechi werküeiñmew ti Biblia (Hecho 1:⁠8; 10:⁠42; 20:⁠20). Pu wünenke kristiano reke, kiñeke mu feypintukungekeiñ ñi dikümtukufiel tati pu che ñi konal taiñ religion mu (Hecho 18:⁠12, 13). Welu may, tüfa ta koylake dungu tati. Iñchiñ yamniekefiyiñ ta che kidu ñi dullial tañi feyentun. Iñchiñ ayükeiñ ta kimeltulelafiel ta Biblia tati pu che, femngechi kidu dulliafuyngün tañi religion.\\nDikümtukukelafiyiñ iney no rume ñi feyentual iñchiñ reke. Kafey, amultukukelaiñ politiko dungu no rume taiñ religion mu, ka elukelafiyiñ plata ta che ñi Dungukelu Iney Ngen Jewba ngerpual, kam kakelu kellu. Iñchiñ femkelaiñ feychi che reke wün mu müten feypikelu ‘kristiano ngen’, welu inakenolu Kristo ñi kimeltun tañi mongen mu. *\\nTati pu che, ¿kidu dullipeafuy may ka religion mu konal?\\nTi pelon wentru Abraam elkünuy tañi pu chaw ñi religion\\n‘Femafuy’ pi ta Biblia, tüfa mu müley fentren inayentufalchi che, kidu dullingün ñi poyeafiel ti rüfngechi Ngünechen, fey inawelafingün tañi pu chaw ñi religion. Femngechi femi Abraam, Rut, kiñeke che Atena tuwlu ka ti apostol Pablo (Josué 24:⁠2; Rut 1:⁠14-16; Hecho 17:⁠22, 30-34; Galata 1:⁠14, 23). Kafey, Biblia feypi tati che kidu dulliafuy ñi elkünual tati religion tutekefilu Ngünechen, wedalkafule rume ti che ñi femün (1 Juan 2:⁠19).\\nTati ONU feypi ti Declaración Universal de Derechos Humanos mu “nüwküley wall Mapu mülechi dungu koneltulelu kom pu che ñi dulliel tañi mongen mu”, ka feypiley kom pu che “kidu duam küpa konle kake feyentun mew femay müten” ka “pepi kintuay, ramtuay ka lloway dungu tañi küdawkülen mu. Ka femngechi tüfachi dungu pepi kimelafi chew rume”, religioso kimeltun kütu. * Feymu llemay, kom iñchiñ eluñmangelu am ñi dullial müley ñi yamnieafiel kakelu che ñi dullial ta ingkayafiel kidu tañi feyentun ka famentual taiñ feyentukeel.\\nKiñe che ka religion mu konle, ¿illamkapeafuy tañi pu che?\\nFemlayay. Tati Biblia yafültukukeeiñmew taiñ yamnieafiel kom pu che, chem religion niefule rume (1 Pedro 2:⁠17). Kafey, tati pu Dungukelu Iney Ngen Jewba inaniekeyngün Biblia ñi werkün dungu ñi yamnieafiel tañi chaw ka ñuke, kake feyentun niefule rume (Efesio 6:⁠2, 3).\\nWelu, kom pu che ayükelafi Biblia ñi dungu. Kiñe domo tremlu Zambia mapu mew, feypi: “Taiñ trokiñche mew, kiñe che koneltule kangelu religion, illamkayafuy tañi pu che ka tañi trokiñche”. Feychi dungu rupay tüfachi domo, petu üllchangelu konlu ñi chillkatual Biblia pu Dungukelu Iney Ngen Jewba engu fey elkünuy ñi religion. Kidu feypi: “Tañi chaw ka ñuke fentren rupa feypienew ñi lladkütufiel engu. Küdawngefuy tüfa, iñche müna falintuniefiñ ñi tutewküleal tañi chaw ka ñuke engu. [...] Püntütripanoal Jewba mu duamfalngelay ñi püntütripayal tañi reñmawen mu”. *\\n^ parr. 2 Papeltuafuymi La Atalaya, 1 enero 2002, pagina 12, parrafo 15.\\n^ parr. 8 Kiñe dungu, 785 tripantu püle ti longko ülmen Carlomagno elkünuy kiñe ley ñi langümngeal kom pu che koneltulelu tati Sajonia religion mu küpa fawtisanole tati katoliko religion mu ñi koneltual. Ka kiñe dungu, tati Paz de Augsburgo pingelu tüfa kiñe eldungu chew wirikonkülelu epu trokiñ weychafe tañi üy, tüfa engün weychayngün tati Sacro Imperio Romano mülechi weychan 1555 tripantu mu. Feychi eldungu mu feypikünungey tati ñidolkülelu kake lof mapu mu mülefuy ñi dullial kiñe religion: katoliko kam luterano. Ka tati ngünenieelchi che dikümtukungey ñi koneltual feychi religion ñi dulliel tati ñidolkülelu. Fey pinole engün ñi femal tüfa, wemünentungeafuy tañi lof mu.\\n^ parr. 11 Tüfachi dungu ka tripay tati Carta Africana de Derechos Humanos y de los Pueblos, tati Declaración Americana de los Derechos y Deberes del Hombre, ti Carta Árabe de Derechos Humanos de 2004, tati Declaración de Derechos Humanos de la Asociación de Naciones del Sudeste Asiático, ti Convenio Europeo de Derechos Humanos ka ti Pacto Internacional de Derechos Civiles y Políticos. Welu may, kom trokiñke mapu inakelafi kakelu trokiñ mapu reke tati eldungu ñi yamniengeal tati pu che ñi dungu.\\n^ parr. 14 Biblia feypi Jewba tati rüfngechi Ngünechen ñi üy.\\n¿Chumtuay engün chi tati pu religion?\\n¿Akuay chi antü kom iñchiñ trür poyeafiyiñ ta kiñeñ rüfngechi Ngünechen kiñewkülen mu?\\n¿Chumngelu am pu Dungukelu Iney Ngen Jewba pemekefingün tati pu che ñi ruka mew?\\nPu Dungukelu Iney Ngen Jewba, ¿feyentukepeyngün may kidu engün müten ñi montulngeal?","num_words":1001,"character_repetition_ratio":0.056,"word_repetition_ratio":0.0,"special_characters_ratio":0.197,"stopwords_ratio":0.276,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Püramyeafiyiñ ta Jewba trawünche mu | Ñi chillkatungeal\\nTi Werken (ñi chillkatungeal) | Enero 2019\\nPAPELTUAFUYMI acholi afrikáans akha albanés alemán altaico aluro amis amárico armenio aucano aymara ayá azerí azerí (alfabeto cirílico) bajo alemán bashkir bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano cakchiquel occidental camboyano catalán cebuano chabacano changana (mozambique) checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuukés chuvash cibemba cingalés citonga congo coreano criollo de las seychelles criollo guadalupeño criollo haitiano criollo inglés de Belice criollo mauriciano croata damara dangme danés dayaco engayú dehu digor diula duala edo efik embunda endebele endebele de Zimbabue endonga endáu enzema eslovaco esloveno español estonio ewé finlandés fiyiano fon francés ga galés garífuna georgiano gitonga griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo ilocano indonesio inglés ishan islandés isoko italiano japonés javanés kabiye kachin kannada kaonde kayin sgaw kazajo kazajo (alfabeto árabe) kekchí kikamba kikongo kikuyu kiluba kimbundu kiniaruanda kirguís kiribatiano kirundi kisi kisonge krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lahu lao lengua de señas argentina lengua de señas boliviana lengua de señas chilena lengua de señas colombiana lengua de señas costarricense lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas angoleño lenguaje de señas australiano lenguaje de señas brasileño lenguaje de señas británico lenguaje de señas checo lenguaje de señas chino lenguaje de señas coreano lenguaje de señas cubano lenguaje de señas de quebec lenguaje de señas eslovaco lenguaje de señas filipino lenguaje de señas finlandés lenguaje de señas francés lenguaje de señas griego lenguaje de señas guatemalteco lenguaje de señas hondureño lenguaje de señas húngaro lenguaje de señas indio lenguaje de señas indonesio lenguaje de señas italiano lenguaje de señas japonés lenguaje de señas keniano lenguaje de señas malauí lenguaje de señas mozambiqueño lenguaje de señas nicaragüense lenguaje de señas panameño lenguaje de señas paraguayo lenguaje de señas peruano lenguaje de señas polaco lenguaje de señas portugués lenguaje de señas rumano lenguaje de señas ruso lenguaje de señas salvadoreño lenguaje de señas sudafricano lenguaje de señas tai lenguaje de señas taiwanés lenguaje de señas zambiano lenguaje de señas zimbabuense letón lhukonzo lingala lituano lomue luganda lunda luo luvale macedonio macua malayo malayálam malgache maltés mam mambue-lungu mapudungun maratí marshalés maya mazateco de Huautla mingreliano mixe del norte mixteco de guerrero mizo mongol more motu navajo nepalés ngäbere (o guaymí) nias niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otetela palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia ronga rumano runyankore ruso rutoro samoano sango sanguir saramacano sena sena sepulana serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco turcomano tuvaluano twi tártaro ucraniano uhobo uigur (alfabeto cirílico) uigur (alfabeto árabe) umbundú urdu uruund uzbeko uzbeko (alfabeto latino) vendal vietnamita wallisiano waray-waray wayuunaiki wolaita xhosa xitshwa yapés yoruba zandé zapoteco del istmo zulú árabe ñanya ñemba\\nTROKIÑ ÑI CHILLKATUNGEAL 2\\nPüramyeafiyiñ ta Jewba trawünche mu\\n“Rangiñ ti trawünche mew püramyeaeyu” (SAL. 22:22).\\n59 ÜLKANTUN Trür püramyeafiyiñ ta Jewba\\n1. David, ¿chem rakiduamkey Jewba mew? Feymu, ¿chem femi?\\nTI LONGKO ÜLMEN DAVID wirintukuy: “Jewba tati doykülelu ka doy felelu ñi püramyengeal” (Sal. 145:3). David piwkeyefi ta Jewba, feymu püramyefi ta Chaw Dios “rangiñ ti trawünche mew” (Sal. 22:22; 40:5). Iñchiñ ka piwkeyeniefiyiñ ta Jewba, ka rakiduamkeiñ David reke: “Rumel mu püramyengeaymi, awem Jewba, iñchiñ taiñ chaw Israel ñi Ngünechen” (1 Crón. 29:10-13).\\n2. 1) ¿Chumngechi püramyeafuiñ ta Jewba? 2) Kiñeke peñi ka lamngen, ¿chumngelu küdawtukey ñi wiñoldungual? Fey, ¿chem ngüneduamaiñ?\\n2 Famülke mu, ¿chumngechi püramyeafuiñ ta Jewba? Taiñ wiñoldungun trawün mu. Welu kiñeke peñi, lamngen rume küdawtukey ñi femal tüfa. Fey ayükefuyngün ñi wiñoldungual trawün mu, welu llükakeyngün, feymu femkelayngün. ¿Chem femafuy ñi llükawenoal? Kafey küdawtuafuiñ taiñ yafültukuafiel taiñ pu peñi, pu lamngen taiñ wiñoldungun mu, fey ¿chem ngülam kelluaeiñmu? Petu taiñ wiñoldungunon tüfa, wüne ngüneduamaiñ meli falin dungu chumngelu wiñoldungual trawün mu.\\n¿CHUMNGELU WIÑOLDUNGUAL TRAWÜN MU?\\n3. Ebrew 13:15 ñi feypin mu, ¿chumngelu wiñoldungukeiñ trawün mu?\\n3 Jewba elukeeiñmu ta kom iñchiñ taiñ püramyeafiel (Sal. 119:108). Wiñoldunguliyiñ trawün mu, femngechi chalintukukeiñ reke “püramyen dungu Ngünechen mew”, iney no rume femlayafuy tüfa iñchiñ mew (papeltunge Ebrew 13:15).\\n4, 5. ¿Feypikepeeiñmu may Jewba kiñentrür femngechi wiñoldungual? ¿Chumngelu kimnieiñ tüfa?\\n4 ¿Feypikepeeiñmu may Jewba kiñentrür femngechi wiñoldungual? Femlay. Jewba kimniey ñi kakerumen taiñ pepilnieel ka chumngen, feymu rume falintukey kom taiñ femkeel chalintukun reke felelu. Kuyfi mew, Jewba llowkey kakerume dungu ñi chalintukukeel pu israelche. Kiñeke wülkefuy kiñe pichi ufisa kam pichi kapüra. Pu israelche pofrengelu chalintukuafuy epu maykoño kam epu pichike we palluma. Welu kiñe israelche pepi chalintukunofule epu üñüm, chalintukuafuy pichin küme rüngo, Jewba küme llowkey tüfa (Lev. 5:7, 11). Tati rüngo pichi fali, welu tati doy küme rüngo chalintukulelngele, Jewba falintukey llemay.\\n5 Jewba ka femngechi rakiduamkey famülke mu. Wiñoldunguliyiñ trawün mu, Jewba feypikelaeiñmu taiñ fente küme dungual Apolu reke, kam fente küme kimeltuchefengeal Pablo reke (Hecho 18:24; 19:8). Jewba ayüniey taiñ wiñoldungual trawün mu tunte taiñ pepilel. Longkontukuaiñ tüfa, tati pofre lantu domo epu pichike moneda wüli. Welu Jewba rume falintukeeyew, ¿chumngelu? Feychi lantu domo wüli tati doy küme dungu ñi nieel (Luka 21:1-4).\\nWiñoldungual trawün mu, iñchiñ ta kümelkakeeiñmu ka kellukefiyiñ pu allkütukelu. (Inaduamnge parrafo 6 ka 7). *\\n6. 1) Ñi feypin Ebrew 10:24, 25, wiñoldungungele trawün mu, ¿chum duamelafeiñmu? 2) ¿Chumngechi pengelafuymi fente tami falintukefiel ñi wiñoldungukeel pu peñi, pu lamngen?\\n6 Taiñ wiñoldungun mu, welukonke yafültukuwkeiñ (papeltunge Ebrew 10:24, 25). Kom iñchiñ falintukeiñ allkütual fillke wiñoldungun trawün mu. Ayüwmakeeiñmu allkütual chumngechi wiñoldungukey pu pichikeche rüf piwke mu. Müna ayüwülkeeiñmu allkütual chumngechi kiñe taiñ peñi, lamngen ayüwün mu nütramkakey kiñe dungu ñi kimürpuel. Kafey kiñeke yewenchengey ka petu kimürpuy taiñ kewün dungu, welu wiñoldungukey “fente küme yafüluwün mew”, feymu iñchiñ rume falintukefiyiñ engün (1 Tes. 2:2). ¿Chumngechi pengelelafuiñ fente taiñ falintukefiel ñi femken engün? Afle ti trawün, mañumtuafuiñ, “müna yafültukuenew tami feypin” piafuiñ. Kafey iñchiñ wiñoldunguaiñ, femngechi iñchiñ ka yafültukuafiyiñ taiñ pu peñi, pu lamngen (Rom. 1:11, 12).\\n7. Wiñoldungual trawün mu, ¿chumngechi kümelkakeeiñmu?\\n7 Wiñoldungual trawün mew kümelkakeeiñmu (Is. 48:17). ¿Chumngechi kay? 1) Ayüliyiñ wiñoldungual, doy küme pepikayafiyiñ ti trawün. Fey doy küme adümafiyiñ Chaw Dios ñi Dungu, feymu doy küme inayaiñ taiñ mongen mu chem taiñ kimürpuel. 2) Doy ayüwülmayaeiñmu ti trawün, iñchiñ koneltulelu kay tüfa mu. Ka 3) taiñ wiñoldungual müley taiñ yafüluwal, feymu doy küme longkontukuaiñ taiñ feypin.\\n8, 9. 1) Chumngechi ñi pengelkeel Malaquías 3:16, ¿chem rakiduamkey Jewba taiñ wiñoldungukeel trawün mu? 2) Welu kiñeke, ¿chum duamkülekeyngün?\\n8 Nütramkaliyiñ taiñ feyentun mu, ayüwülkefiyiñ ta Jewba. Kidu allkütukeeiñmu llemay, ka rume falintukefi taiñ yafüluwken ñi wiñoldungual trawün mu. Biblia feypi: “Feychi mu pu yamniefilu ta Jewba welukentu dunguwingün, kiduke pu kompañwen, fey Jewba ngüneduamniefuy ka allkütuniefuy. Fey kidu ñi adkiñ mu, wirintukungey kiñe lifru ñi akordaniengeam, fey mu wirintukuley pu yamniefilu ta Jewba ka pu rakiduamaniefilu Kidu tañi üy” (Malaquías 3:16). Fey falintukefilu kay taiñ femken, Jewba kümelkakeeiñmu (Mal. 3:10).\\n9 Feley llemay, müley falinke dungu taiñ yafüluwal ñi wiñoldungual trawün mew. Welu kiñeke petu llükaleyngün ñi wiñoldungual trawün mu. Femngechi dungu rupalmi, weda duamkülelayaymi. Inaduamaiñ kiñeke dungu ñi feypin Biblia, kiñeke che ñi rupan ka kümeke ngülam taiñ kelluaetew ñi doy küme wiñoldungual trawün mu.\\n10. 1) Epe kom iñchiñ, ¿chumngechi duamkülekeiñ? 2) Femngechi duamkülelmi, ¿chumngelu weda dungu no ta tüfa?\\n10 Fillke rupa tami küpa wiñoldunguel trawün mu, ¿llükakekepeymi may? Eymi müten femngechi duamkülelaymi. Epe kom iñchiñ pichi llükakeiñ taiñ wiñoldungual trawün mu. Welu tüfa katrütuelmu tami wiñoldungunoal, müley tami kimal chumngelu femngechi duamkülekeymi. ¿Llükakepeymi may akordanoal tami chem feypial, kam welulkadungual? “Chumngechi ñi wiñoldungukeel kiñeke peñi, lamngen, iñche fente küme femlayan”, ¿pikepeymi may? Weda dungu no tami femngechi duamküleal, ¿chumngelu? Tüfa pengelafuy tami ñom chengen, ka doy kümelu trokikefiel kakelu pu peñi, pu lamngen. Jewba piwkeyefi pu ñom chengelu (Sal. 138:6; Filip. 2:3). Welu kafey, Jewba ayükey tami püramyeafiel ta kidu ka tami yafültukuafiel pu peñi, pu lamngen trawün mu (1 Tes. 5:11). Jewba piwkeyenieeymu, ka kelluaeymu tami llükawenoal.\\n11. ¿Chem feypin mülelu Biblia mu kelluafeiñmu?\\n11 Ngüneduamaiñ chem ñi feypilen Chaw Dios ñi Dungu. Biblia feypi kom welulkawkeiñ taiñ dungun mu (Sant. 3:2). Jewba feypikelaeiñmu taiñ turpu kulpanoal, taiñ pu peñi, pu lamngen no rume femngechi feypikelaeiñmu (Sal. 103:12-14). Kafey kidu engün piwkeyenieeiñmu, kiñe familia reke feleiñ (Mar. 10:29, 30; Juan 13:35). Kidu engün kimniey taiñ welulkadungual kiñeke mu.\\n12, 13. ¿Chem kimeltueiñmu Neemia ka Jona ñi rupan?\\n12 Ngüneduamaiñ epu che ñi rupan taiñ kelluaetew ñi llükawenoal. Wüne ngüneduamaiñ Neemia ñi rupan. Kidu küdawelkefi kiñe fütra longko ülmen. Neemia allküy ñi teyfükangeel tati kura malal Jerusalen mu ka niewelay konwe no rume, feymu rume weñangküley (Neh. 1:1-4). Fey ti longko ülmen ramtueyew chumngelu ñi weda duamkülen, Neemia llükapelay. Petu ñi wiñoldungunon, Neemia ngillatufemfi ta Jewba. Feymu ti longko ülmen rume kellufi Jewba tañi pu che (Neh. 2:1-8). ¿Chem kimeltueiñmu Neemia ñi rupan? Fente falin-ngey ngillatual petu taiñ wiñoldungunon. Kafey rakiduamaiñ Jona ñi rupan mu. Jewba feypifi ñi dungulelafiel pu ninifeche, welu fente ñi llükalen Jona kañpüle lefmawi (Jona 1:1-3). Welu Jewba ñi kellun mew, Jona amuy pu ninifeche mew ka amuldungulelfi engün. Tüfa müna kümelkafi pu che Ninife mew (Jona 3:5-10). ¿Chem kimeltueiñmu Jona ñi rupan? Llükaliyiñ rume, Jewba kelluaeiñmu taiñ küme poyeafiel ta kidu. Rakiduamiyiñ feyta mu: taiñ pu peñi, pu lamngen llükafalngelay pu ninifeche reke, ¿feley no am?\\n13 ¿Mülepey may kümeke ngülam taiñ kelluaetew ñi doy küme wiñoldungual? May, fewla inaduamaiñ kiñeke.\\nWiñoldunguaiñ ti ramtun\\nFeypiaiñ kakelu falin dungu ñi feypilen ti parrafo\\nChem kimeltukeeiñmu kiñe versikulo Biblia mu\\nChumngechi inayaiñ taiñ mongen mu chem taiñ kimürpuel\\nPichiñma mu feypiafuiñ kiñe rupan dungu pengelkelu kiñe falin dungu\\nChem kimeltukeeiñmu tati adentun\\nTati ramtun ngüneduamngelu afchi chillkatun mu\\n14. 1) ¿Chumngelu müley taiñ küme pepikayafiel chem ñi ngüneduamngeal trawün mu? 2) ¿Chumül elantükünuaiñ taiñ chillkatual?\\n14 Pepikayafiyiñ chem ñi ngüneduamngeal kom tati trawün mu. Elantükünuliyiñ taiñ küme pepikawal, llükalayafuiñ taiñ wiñoldungual trawün mu (Efes. 5:16). Feley, kake kiñeke iñchiñ dullikeiñ chumngechi taiñ chillkatual. Kiñe lantu domo doy 80 tripantu nielu, Eloise pingey, eluwkey ñi chillkatual Ti Werken we konlu ti semana. Kidu feypi: “Küme pepikawli kiñeke antü petu ñi puwnon ti trawün, tüfa doy ayüwülkeenew”. Kiñe lamngen küdawkelu fill antü, Joy pingey, feypi ñi chillkatufiel Ti Werken kiñe antü petu ñi puwnon ti trawün, “femngechi doy küme longkontukuken tati kimeltun” pikey taiñ lamngen. Kiñe longkolelu fentren duam nielu, Ike pingey, ka wünelekey amuldungun mu, kidu feypi: “Kom chillkatuli kiñe antü müten, müte kellukelaenew, doy kümey pichi chillkatuli fill antü semana mu”, pi taiñ peñi.\\n15. ¿Chumngechi küme pepikayafiyiñ ti trawün?\\n15 ¿Chumngechi küme pepikawafuiñ? Petu taiñ chillkatunon, ngillatuafiyiñ ta Jewba taiñ eluaetew kidu tañi newen (Luka 11:13; 1 Juan 5:14). Fey wülafuiñ kiñeke minuto taiñ ngüneduamal chem piley ellakonlu ti chillkatun fütrake wirin mu ka chem piley konlu kake kiñeke trokiñ ñi nieel ti chillkatun, ka ngüneduamaiñ ti adentun ka wichulechi dungu. Petu taiñ chillkatufiel tati parrafo, yafüluwaiñ taiñ papeltuafiel kom tati versikulo ñi mülen. Rakiduamaiñ taiñ papeltuel mu, doyelchi may feychi trokiñ ayülu iñchiñ taiñ wiñoldungual trawün mu. Fey doy küme pepikawliyiñ, doy kümelkayaeiñmu ti trawün ka llükalayaiñ taiñ wiñoldungual (2 Kor. 9:6).\\n16. Taiñ chillkatual, ¿chem kellun müley? Eymi kay, ¿chumngechi adümkefimi?\\n16 Pepi femliyiñ, adümafiyiñ fillke elektroniko kellun ñi mülen kiñe kewün mu taiñ kimnieel. Kidu tañi trokiñche mew, Jewba elukeeiñmu fillke elektroniko kellun taiñ pepikawal. Tati aplicacion JW Library® mülelu taiñ tablet kam celular mu, entuafuiñ fillke papel taiñ chillkatual. Fey chew ka chumül rume chillkatuafuiñ, papeltuafuiñ kam allkütuafuiñ. Tüfachi aplicacion mu, kiñeke chillkatukey petu tañi yafütuken küdaw kam kolegio mu, kam petu ñi miyawken engün. Kafey müley tati kellun Watchtower Library ka INTERNET MÜLEYECHI LIFRU Watchtower™, fey mu küdawngelay doy küme ngüneduamal kiñeke dungu taiñ ayükeel.\\n¿Chumül elantükünukeymi tami pepikawal? (Inaduamnge parrafo 14-16). *\\n17. 1) ¿Chumngelu fente kümey taiñ pepikayafiel mufüke wiñoldungun? 2) Ti video Weniyefinge ta Jewba: Küme pepikawnge tami wiñoldungual, ¿chem kimeltueymu?\\n17 Pepi femliyiñ, kiñe chillkatun mew pepikayafiyiñ mufüke wiñoldungun. ¿Chumngelu? Mufükechi taiñ witrañpüramal kuwü, elungelayaiñ taiñ wiñoldungual. Kakelu peñi, lamngen ka femngechi witrañpüramafuy tañi kuwü, fey ti longkolelu eluafeyew ñi wiñoldungual kidu engün. Kafey ñi yochi küme fentepual ti trawün, ti longkolelu elulayafuy ñi wiñoldungual kom pu ayülu ñi femal. Feymu elungenoliyiñ taiñ wiñoldungual tati wünenke parrafo mew, ngelay taiñ weda duamküleal ka weñangküleal. Fey pepikaliyiñ mufüke wiñoldungun, doy elungeafuiñ taiñ wiñoldungual. Kafey pepikawafuiñ taiñ papeltual kiñe texto Biblia mu. Welu pepi femliyiñ, pepikawaiñ taiñ wiñoldungual iñchiñ taiñ dungun mu. *\\n18. ¿Chumngelu duamfali ñi pichi puwal taiñ wiñoldungun?\\n18 Pichi puwpe taiñ wiñoldungun. Alün rupa, doy yafültukukeeiñmu pichiñmale chem ñi wiñoldungungeel. Feymu yafüluwaiñ ñi puwal 30 segundo müten taiñ wiñoldungun (Prov. 10:19; 15:23). Fentren tripantu yenieliyiñ taiñ wiñoldunguken trawün mu, doyelchi may eluwaiñ ñi pichi puwal taiñ feypin, femngechi taiñ inayentufalngeal. Welu alüñmale taiñ wiñoldungun ka feypiliyiñ fillke dungu, kakelu che llükayafuy, fey “iñche femngechi fente küme wiñoldungulayafun” piafuy. Kafey pichi puwle taiñ wiñoldungun, doy koneltuafuy kakelu peñi kam lamngen. Wüne wiñoldunguliyiñ ti parrafo mew, doyelchi may duamfali taiñ wiñoldungual ti ramtun müten. Feypilayaiñ kom ñi mülen parrafo mu. Dew feypingele tati doy falin dungu ti parrafo mew, feypiafuiñ kakelu falin dungu (inaduamnge ti wichulechi dungu “ ¿Chem wiñoldunguafuiñ?”).\\n19. ¿Chumngechi kelluafeiñmu ti longkolelu? Welu, ¿chem müley taiñ femal?\\n19 Pepikaniefiliyiñ kiñe parrafo taiñ wiñoldungual, feypiafuiñ tati longkolelu chillkatun mu. Dulliliyiñ (ngümintuliiñ) femal tüfa, kümeafuy taiñ feypiafiel tati longkolelu petu kon-nole ti trawün. Fey puwle ti parrafo taiñ wiñoldungual, müchay müten alü püra witrañpüramaiñ taiñ kuwü, femngechi taiñ peaetew ti longkolelu.\\n20. Taiñ trawün, ¿chumngelu trürümngey ta kiñentrür iyal taiñ pu weni engu?\\n20 Taiñ trawün trürümngey ta kiñentrür iyal taiñ pu weni engu. Rakiduamaiñ tüfa, kiñeke peñi ka lamngen mangeleliyiñmu taiñ trür iyal ka feypieliyiñmu taiñ yeal pichin iyael, ¿chem femafuiñ? Pichi llükayafuiñ chi, welu eluwaiñ taiñ yeal kiñe iyael kom pu mangel ñi kümentukeel. Ka femngechi, Jewba mangelkeeiñmu taiñ trawün mu ka pepikalelkeeiñmu fentren kümeke dungu iyael reke felelu (Sal. 23:5; Mat. 24:45, TNM). Welu kidu ka ayükey taiñ wülal tati doy küme dungu taiñ nieel, feychi pichin iyael reke felelu. Feymu küme pepikawaiñ ka fillke rupa wiñoldunguaiñ trawün mu. Femngechi re llowlayaiñ tati kümeke dungu ñi wülkeel Jewba iyael reke felelu, doy may kelluafiyiñ ta kakelu peñi ka lamngen ñi ka femngechi femal.\\n¿Chumngelu müley taiñ wiñoldungual trawün mu?\\n¿Chem kelluaeiñmu llükawenoal taiñ wiñoldungual?\\nTaiñ yafültukuafiel taiñ pu peñi, pu lamngen taiñ wiñoldungun mu, ¿chem ngülam kelluaeiñmu?\\n2 ÜLKANTUN “Jewba pingey tami üy”\\n^ parr. 5 David reke, kom iñchiñ piwkeyeniefiyiñ ta Jewba ka ayükeiñ ñi püramyeafiel. Wiñoldunguliyiñ trawün mu, doy küme pengelkünuafuiñ fente taiñ piwkeyefiel ta Jewba. Welu kiñeke iñchiñ küdawtuafuiñ ñi wiñoldungual trawün mu. Femngechi dungu rupalmi, tüfachi chillkatun mu kimürpuafuymi chumngelu (chemu) tami llükalen ka chem femafuymi tami llükawenoal.\\n^ parr. 17 Amunge ta BIBLIA ÑI KIMELTUKEEL > PICHIKECHE mülelu jw.org mu, fey peafuymi ti video Weniyefinge ta Jewba: Küme pepikawnge tami wiñoldungual.\\n^ parr. 64 ¿CHEM PENGELI TI ADENTUN? Pu peñi ka lamngen ayüwünkechi koneltuley trawün mu petu chillkatulu Ti Werken.\\n^ parr. 66 ¿CHEM PENGELI TI ADENTUN? Kiñeke peñi ka lamngen pengelngelu rupachi adentun mu. Kakerumey ñi mongen engün, welu kom elantükünuy ñi pepikayal chem ngüneduamngeay trawün mu.\\n“Fill rakiduamkülekilnge, iñche am eymi tami Ngünechen”\\n¿Chumngechi kuñiwtukuafuiñ taiñ piwke?\\nKiñe trawün küdawngenolu ñi femngeal, kimeltukeeiñmu ñi chumngen taiñ Longko Ülmen\\n¿Chem pengelkey taiñ amuken trawün mu?\\nKa kiñe peñi koneltuy tati Kiñewkülechi Ngünenielu\\nWirin dungu Chumngechi entual fillke papel TI WERKEN (ÑI CHILLKATUNGEAL) Enero 2019\\nAudio Chumngechi entual audio TI WERKEN (ÑI CHILLKATUNGEAL) Enero 2019\\nTI WERKEN (ÑI CHILLKATUNGEAL) Enero 2019","num_words":2555,"character_repetition_ratio":0.091,"word_repetition_ratio":0.0,"special_characters_ratio":0.19,"stopwords_ratio":0.259,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Adümafiel ti Biblia\\nPAPELTUAFUYMI afrikáans albanés alemán amárico armenio aymara azerí azerí (alfabeto cirílico) bashkir batako karo batako toba baulé becol bengalí biak birmano bislama búlgaro camboyano catalán cebuano checo chichewa chino mandarín (simplificado) chino mandarín (tradicional) chitonga chitumbuka chiyao chokue chuvash cibemba cingalés citonga congo coreano criollo de las seychelles criollo haitiano criollo mauriciano croata dangme danés dehu efik embunda endebele endebele de Zimbabue endonga enzema eslovaco esloveno español estonio ewé finlandés fiyiano fon francés ga georgiano griego groenlandés guaraní gujarati gun hausa hebreo hiligaynon hindi hiri motu hmong (blanco) holandés húngaro ibanag ibo ilocano indonesio inglés islandés isoko italiano japonés javanés kabiye kannada kaonde kayin sgaw kazajo kikamba kikongo kikuyu kiluba kimbundu kiniaruanda kirguís kiribatiano kirundi kisonge kurdo kurdo kurmanyí del Cáucaso kwangalí kwanyama letón lingala lituano luganda lunda luo luvale macedonio malayo malayálam malgache maltés mam mambue-lungu mapudungun maratí maya mizo mongol nepalés nias niueano noruego nyaneka náhuatl del norte de puebla oromo osético otetela pangasinán panjabí papiamento de aruba papiamento de curazao persa pidgin de las islas salomón polaco portugués quechua ancashino quechua ayacuchano quechua boliviano quechua cuzqueño quichua de Imbabura rumano ruso samoano sango sena serbio serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco tagalo tahitiano tai tamil telugu tetun dili tigriña tivo tojolabal tok pisin tongano tshiluba tsonga tsotsil turco twi tártaro ucraniano uhobo umbundú urdu uruund vendal vietnamita wallisiano waray-waray wayuunaiki wolaita xhosa yoruba zandé zulú árabe ñanya ñemba\\nKiñe pichi malen ngüneduami ñi tripameken fitrun kiñe fabrika ñi trolol senchu mu, fey kiñe tromü reke künuwi. Feymu tati fabrika ñi dewmakeel tromü trokifi. Kiñe ayekan dungu trokikefiyiñ femngechi welurakiduamlu kiñe pichiche. Welu fütrake dungu mew welurakiduamliyiñ, tüfa wedalkayafeiñmu taiñ mongen. Kiñe pengelün: welupapeltulmi ñi feypingeel kiñe lawen mew, kiñe kutran kontuafeymu.\\nKafey welurakiduamliyiñ Chaw Ngünechen ñi dungu mew, tüfa doy wedalkayafeiñmu. Kiñeke che welurakiduamingün Jesus tañi kimeltun mu (Juan 6:48-68). Eluwlayngün ñi doy kimeltuaetew Jesus, famentukefingün kom ñi feypiel. ¡Müna weda!\\n¿Papeltukefimi ti Biblia tami ngüyulaetew? Müna kümey. ¿Kuñiwün-ngey tami welurakiduamken tami papeltun mu? Fentren che femngechi femkey. Feymu ngüneduamaiñ küla dungu ñi welurakiduamken fentren che.\\nFentren che welurakiduamkey Biblia ñi werküel mu taiñ ‘ekunieafiel tati rüfngechi Ngünechen’, tüfa wingkadungun mu feypilelu am kiñe dungu ñi rakiduamelkefiel tati pu che tañi llükanieafiel ta Chaw Ngünechen (Eclesiastés 12:13). Welu kidu ayükelay taiñ poyeafiel llükalen mu. Feymu feypi: “Llükakilnge, iñche am eymi mu mülen. Fill rakiduamkülekilnge, iñche am eymi tami Ngünechen. Iñche ta yafülaeyu, may, iñche ta kelluaeyu” (Isaías 41:10). Feley llemay, Chaw Ngünechen ayükelay taiñ llükanieafiel, welu may taiñ ekunieafiel ka yamnieafiel.\\nTi Mapu, ¿lüpümngepeay may kütral mu?\\nKafey kiñeke che welurakiduamkey tüfachi dungu mu küpalu Chaw Ngünechen mu: “Müley kiñe medin antü ñi femngeal itrokom dungu, [...] kiñe antü ñi choyüngeal, ka kiñe antü ñi layal”. Rakiduamkeyngün Chaw Ngünechen ñi elkünuel kiñe antü taiñ layal (Eclesiastés 3:1, 2). Welu tüfachi versikulo nütramkakey chem ñi rupaken ta mongen mu, ka ngüneduamkey kom tati pu che ñi laken. Tati Biblia ka feypiley, taiñ dulliel mu doy mongeleafuiñ. Feymu feypiley: “Ekuniefilmi ta Jewba, alüntuay tami mongen” (Proverbios 10:27; Salmo 90:10; Isaías 55:3). ¿Chumngechi? Kiñe dungu, yamniefiliyiñ ti Biblia, fey wedake dungu femlayaiñ, ngollikalayaiñ, ka yenieaiñ lif mongen (1 Korintio 6:9, 10).\\nKafey Biblia feypilu tati wenu mapu ka ti nag mapu “elniengey tañi apümngetuael kütral mew”, fentren che rakiduamkey Chaw Ngünechen ñi apümafiel tüfachi Mapu (2 Pedro 3:7). Welu Chaw Ngünechen feypikünuy ñi eluñmanoal tañi apümngeal ti Mapu. “Kidu tukukünufi chi Mapu chew ñi newentuwkülemum, turpu nengümngelayay tañi mülekemum” (Salmo 104:5; Isaías 45:18). Aflayay ti Mapu, welu may tañi wedake müleyechi dungu apümkangeay turpu ñi mületunoal, lüpümngelu reke kütral mu. Kafey feypilelu wenu mapu, trokifalngeafuy ñi dunguel ti kallfü wenu mu, ti fütra wenu ñi mülen pu wangülen, kam chew ñi mülen ta Chaw Ngünechen. Welu tüfa apümkangelayay.\\nBIBLIA ÑI FEYPIEL, ¿CHUMNGELU KIÑEKE MU WELURAKIDUAMNGEKEY?\\nTüfachi dungu mu taiñ ngüneduampeel, inaduamafuymi fentren che ñi welurakiduamken fillke versikulo mu ñi papeltuel engün. Welu Chaw Ngünechen, ¿chumngelu eluñmakey tüfa? Kiñeke che feypiafuy: “Kom kimnielu am ta Chaw Ngünechen, fey eluafeiñmu kiñe lifru küme kimfalngelu, femngechi kom pu che ñi pürüm adümnieafiel. ¿Chumngelu femngechi femlay?”, piafuyngün. Ngüneduamnge küla dungu taiñ kimal chumngelu pu che welurakiduamkey Biblia ñi feypiel mu.\\nTati pu ñomngelu ka tati pu eluwkülelu ñi kimeltungeal, tüfa engün müten adümafuyngün ti Biblia. Jesus feypifi tañi Chaw: “Iñche ta püramyeeyu, Chaw, Ñidolkülelu ta wenu mapu mew ka nag mapu mew. Eymi ta kimelelfimi tati pu ñom piwkengelu, welu elulafimi ñi kimael tüfachi dungu tati pu fütrake kim wentru” (Luka 10:21). Tati Biblia wirintukungey ñi adümafiel tati pu küme rakiduamnielu müten. Feymu tati pu mallmangelu, “pu fütrake kim wentru” reke, welurakiduamkeyngün Biblia ñi feypiel mu. Welu tati “pu ñom piwkengelu” ñi papeltukefiel ti Biblia ka eluwkülelu ñi kimeltungeal kiñe pichiche reke, tüfa engün elungeyngün ñi doy küme adümnieafiel Chaw Ngünechen ñi dungu. ¡Pütrü müna kimi taiñ Chaw Ngünechen chumngechi ñi dewmafiel ti Biblia!\\nTati Biblia wirintukungey ñi papeltuafiel tati pu che küme piwke mu duamnielu Chaw Ngünechen ñi kellun tañi adümnieafiel. Jesus pengeli tati pu che ñi duamtunieel kellu ta adümnieafiel tañi kimeltun. ¿Chumngechi kellungeafuy engün? Jesus feypi: ‘Chaw Ngünechen ñi newen, tamün adnieaetew, ta Chaw ñi werküael ta iñche ñi üy mew, fey ta kimeltuaeymünmew kom ti dungu’ (Juan 14:26). Chaw Ngünechen wülkey tañi newen ñi kelluafiel tati pu che ñi adümafiel tati Biblia. Welu elukelafi ñi newen tati pu maneluwkenolu kidu mew ñi kellungeal, feymu pepi adümlafingün ti Biblia. Kafey Chaw Ngünechen ñi newen mu, ngüyulkefi kiñeke tañi pu che doy adümuwkelu Biblia mu, ñi kelluafiel tati pu doy küpa kimlu (Hecho 8:26-35).\\nTañi medin antü mew müten, kiñeke versikulo Biblia mu adümngeafuy. Kiñe dungu, ti pelon wentru Daniel feypingey ñi wirintukual chem ñi rupayal küpalechi antü mu. Kiñe küme püllü feypieyew: “Daniel, ellkakünufinge ti dungu, ka rakümkünufinge ti lifru, akule wüla ñi afael ta antü”. Fentren pataka tripantu mu, alün che papeltuy Daniel ñi lifru, welu pepi adümlafingün. Daniel kütu adümlafi kiñeke dungu kidu ñi wirintukuel. Feymu ñom piwke mew feypi: “Allkün, welu pepi adümlafiñ”. Rupalu chi antü mu tati pu che adümafuyngün Ngünechen ñi pelon dungu ñi wirintukuel Daniel, welu Chaw Ngünechen ñi elkünuelchi medin antü mew müten. Ti küme püllü feypi: “Amunge Daniel, tüfachi dungu am ellkakünungealu ka rakümkünungeay akule wüla ñi afael ta antü”. Fey, ¿iney adümafuy Ngünechen ñi werkün dungu? “Kiñe weda che no rume adümlayafi, welu tati pu kim ngüneduamlu müten adümafingün” (Daniel 12:4, 8-10). Feymu Chaw Ngünechen pengeli chem pifel kiñeke trokiñ Biblia mu, puwlu müten ñi medin antü.\\nRupachi antü mu, pu Dungukelu Iney Ngen Jewba, ¿welurakiduamingün Biblia ñi feypiel mu? May. Welu puwlu Chaw Ngünechen ñi medin antü ñi kimfalngeal ti dungu, fey Jewba ñi pu che küme elkünufemtuyngün ñi rakiduam. Femngechi inayentukefingün Jesus tañi pu apostol, tüfa engün ñom piwke mu küme elkünutuyngün ñi rakiduam Jesus ñi norümfiel mu (Hecho 1:6, 7).\\nNewe falin-ngelay welulkawlu ti pichi malen ñi rakiduam mu chew tripakelu tati tromü. Welu Biblia ñi kimeltukeel, feyke ta falin-ngey eymi mu. Fente ñi falin-ngen Biblia ñi werkün dungu, iney no rume adümlayafuy kidutu ñi chillkatukefiel mu. Feymu kintunge tami kellungeal, femngechi tami adümnieafiel. Elunge tami kelluaetew feychi che chillkatukelu ti Biblia ñom piwke mu, maneluwkülelu Ngünechen tañi newen mu tañi kelluaetew, ka küme rakiduamkelu taiñ mülen falin-ngechi antü mu Chaw Ngünechen ñi ayüel taiñ adümnieafiel ti Biblia. Feymu eluwnge tami nütramkayafiel pu Dungukelu Iney Ngen Jewba, kam tami papeltual kidu engün ñi ngüneduamnieelchi dungu internet jw.org mu. Tati Biblia feypikünueiñmew: “Rakiduamyefinge tüfachi dungu tañi feypipeel, fey Ñidol eluaeymew itrokom küme kimün tami fente küme adümafiel tañi feypipeelchi dungu” (2 Timotew 2:7, Proverbios 2:3-5).","num_words":1224,"character_repetition_ratio":0.067,"word_repetition_ratio":0.0,"special_characters_ratio":0.184,"stopwords_ratio":0.315,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ti rüf dungu tati Chaw, Fotüm ka Ngünechen ñi newen | Biblia ñi kimeltukeel\\n¿Tüfachi dungu ayüniefuy Chaw Ngünechen?\\n1 CHILLKATUN ¿Chem am tati rüf dungu Chaw Ngünechen mew?\\n2 CHILLKATUN Tati Biblia Ngünechen mu küpalu\\n3 CHILLKATUN ¿Chem ayükeelchi dungu niey Ngünechen Mapu mu?\\n4 CHILLKATUN ¿Iney am ta Jesus?\\n5 CHILLKATUN Tati Montulchen, Ngünechen tañi doy falin yewün\\n6 CHILLKATUN ¿Chumleketuy pu layechi che?\\n7 CHILLKATUN Rüf maneluwün taiñ pu layüm piwkeyen che\\n8 CHILLKATUN ¿Chem am Chaw Ngünechen ñi Ngünenien?\\n9 CHILLKATUN ¿Mülepeiñ may ‘tati afaelchi antü’ mu?\\n10 CHILLKATUN ¿Chem feypi ta Biblia pu kümeke püllü ka wedake püllü mew?\\n11 CHILLKATUN ¿Chumngelu Chaw Ngünechen eluñmakey ñi müleal ti kutrankawün?\\n12 CHILLKATUN Yenieal kiñe mongen Ngünechen ñi ayükeel\\n13 CHILLKATUN Yamkeafimi ta mongen Chaw Ngünechen reke\\n14 CHILLKATUN ¿Chumngechi ayüwküleafuy tami pu che?\\n15 CHILLKATUN ¿Chumngechi ayükey Chaw Ngünechen ñi poyengeal?\\n16 CHILLKATUN Inanienge ti rüfngechi religion\\n17 CHILLKATUN Tati ngillatun fültukukeeiñmew Chaw Ngünechen mu\\n18 CHILLKATUN Tati fawtisawün doy fülkonkeiñ Chaw Ngünechen mu\\n19 CHILLKATUN Mülekeaymi Ngünechen ñi piwkeyen mu\\nDOY KIMNGEAM Chaw Ngünechen ñi üy: chumngechi pünengekey ka chem pifel\\nDOY KIMNGEAM Ti pelon wentru Daniel feypikünuy ñi akual ti Mesia\\nDOY KIMNGEAM Jesukristo, tati feypikünuelchi Mesia\\nDOY KIMNGEAM Ti rüf dungu tati Chaw, Fotüm ka Ngünechen ñi newen\\nDOY KIMNGEAM Pu kristiano, ¿mülepey may ñi püneafiel tati kürus?\\nDOY KIMNGEAM Jesus tañi Ilelkawün: tukulpangekey ñi yamniengeal ta Ngünechen\\nDOY KIMNGEAM “Am” ka “püllü”: ¿chem pifel tüfachi epu dungun?\\nDOY KIMNGEAM ¿Chem am tati Seol ka Hades?\\nDOY KIMNGEAM ¿Chem am tati Antü ñi Ramtukadungungeal ta pu che?\\nDOY KIMNGEAM 1914: falin tripantu Biblia ñi pelon dungu mu\\nDOY KIMNGEAM ¿Iney am ti longkolechi ülmen püllü Miguel?\\nDOY KIMNGEAM ¿Chem am ‘Tati Fütra Babilonia’?\\nDOY KIMNGEAM ¿Choyüngepey may Jesus diciembre küyen mew?\\nDOY KIMNGEAM ¿Koneltukepeaiñ may fillke kawiñ mu?\\nTati Biblia ñi rüf kimeltukeel\\nPAPELTUAFUYMI acholi afrikáans albanés alemán amárico armenio asamés ateso aymara bajo alemán bambara baulé becol bengalí birmano bislama boulou búlgaro cabilé camboyano catalán cebuano checo chichewa chin haka chino mandarín (simplificado) chino mandarín (tradicional) chitonga chitumbuka chiyao chokue chol chuukés chuvash cibemba cingalés citonga congo coreano criollo de las seychelles criollo haitiano criollo mauriciano criollo portugués croata dangme danés dehu diula efik endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano francés ga gallego galés garífuna georgiano griego groenlandés guaraní gujarati gun guna hausa hebreo herero hiligaynon hindi hiri motu hmong (blanco) holandés húngaro iban ibanag ibo ilocano indonesio inglés islandés isoko italiano japonés kalenjin kannada kaonde kazajo kekchí kikamba kikongo kikuyu kiluba kimbundu kiniaruanda kirguís kiribatiano kirundi kisi konkani (alfabeto latino) krío kurdo kurdo kurmanyí del Cáucaso kwangalí kwanyama lamba lao lengua de señas chilena lengua de señas costarricense lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas australiano lenguaje de señas británico lenguaje de señas coreano lenguaje de señas filipino lenguaje de señas finlandés lenguaje de señas francés lenguaje de señas húngaro lenguaje de señas japonés lenguaje de señas paraguayo lenguaje de señas peruano lenguaje de señas polaco lenguaje de señas ruso lenguaje de señas zimbabuense letón lhukonzo lingala lituano luganda lugbara lunda luo luvale macedonio malayo malayálam malgache maltés mam mapudungun maratí marshalés maya mazateco de Huautla mendé mingreliano mixe mixteco de guerrero mizo mongol more motu mískito nepalés ngäbere (o guaymí) niueano noruego nuer nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla oromo osético otetela otomí palauano pangasinán panjabí papiamento de aruba papiamento de curazao persa pidgin de las islas salomón polaco ponapés portugués portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quiché rarotongués rotumano rumano runyankore ruso rutoro samoano sango saramacano sena serbio serbio (alfabeto latino) sesoto de Lesoto setsuana shona sidama silozi sranangtongo suajili suajili del congo suati sueco tagalo tahitiano tai tamil tandroy tankarana tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco turcomano turcomano tuvaluano tuviniano twi tártaro ucraniano uigur (alfabeto cirílico) uigur (alfabeto árabe) umbundú uolof urdu uruund uzbeko uzbeko (alfabeto latino) valenciano vascuence vendal vezo vietnamita wallisiano waray-waray wayuunaiki wolaita xhosa xitshwa yapés yoruba zandé zapoteco de lachiguiri zapoteco del istmo zulú árabe ñemba\\nTi rüf dungu tati Chaw, Fotüm ka Ngünechen ñi newen\\nKIÑEKE che feyentukelu ti Trinidad pingechi kimeltun, feypikeyngün Ngünechen mew müley küla che reke: tati Chaw, Fotüm ka Ngünechen ñi newen. Ka feypikeyngün tüfachi küla che trürfemngeyngün, kom pepilnieyngün ka nielayngün llitun. Feymu tati Trinidad kimeltun mu rüf feypikeyngün tüfa: tati Chaw, Ngünechen-ngey, tati Fotüm, Ngünechen-ngey ka Ngünechen ñi newen, Ngünechen-ngey, welu kiñe Ngünechen müten müley.\\nFentren che inaniekelu tüfachi kimeltun pepil-layngün ñi kimeltual tüfa. Welu rakiduamkeyngün Biblia ñi kimeltukeel tüfa. Rüfkünu may, Biblia mew kiñe rupa mu no rume wirikonkülelay chi dungun Trinidad. Feymu, ¿mülepey may kiñe versikulo Biblia mu taiñ kimeltukeetew ñi mülen tati Trinidad? Ñi wiñoldungungeal tüfachi ramtun, inaduamaiñ kiñe versikulo pünekelu pu che ñi feypial tati Trinidad kimeltun ñi mülen Biblia mu.\\n‘NGÜNECHEN TATI DUNGUN ÜRKE’\\nJuan 1:1 feypi: ‘Ellaka mew dew mülewiyekey tati Dungun, fey tati Dungun mülekey Ngünechen engu, fey kidu ta Ngünechen ürke’. Inalechi versikulo tüfachi kapitulo mew, apostol Juan küme pengeli tüfa “tati Dungun” Jesus ürke (Juan 1:14). Feymu, tüfachi versikulo mu feypilelu Ngünechen tati Dungun ürke, feymu may kiñeke che rakiduamkeyngün tüfa tati Fotüm ka tati Chaw kiñewküleyngu kiñe Ngünechen müten.\\nMüley ñi kimtukungeal ellaka mu tüfachi trokiñ Biblia wirintukungey griego kewün mu, fey wüla rulpadungungey kakelu kewün mu. Welu kiñeke rulpadungukelu Biblia wirintukulayngün tüfa ‘Ngünechen tati Dungun ürke’. ¿Chumngelu kay? Küme inaduamal engün ti griego kewün Biblia ñi wirintukungen, longkontukuyngün tüfa ‘Ngünechen tati Dungun ürke’ kakerume rulpadungungeafuy. ¿Chumngechi kay? Tüfa ta kiñeke: “Kiñe mongelelu ngünechen reke feley, tüfa tati Dungun”, “tati Dungun ngünechen reke feley” ka kiñe “dios ürke ti Dungun” (Juan. Texto y Comentario, de J. Mateos y J. Barreto, lectura alternativa; Los escritos originales de la comunidad del discípulo “amigo” de Jesús, de Senén Vidal; Cuarto Evangelio. Cartas de Juan, de J. J. Bartolomé). Tüfachi wirintukun “ngünechen” ka “dios”, küpa feypi “pepiluwün-ngelu”. Kiñeke mu, Biblia femngechi üytukefi feychi che ka püllü pepiluwün-ngelu. Ka kiñeke rupa Biblia üytukefi pu che kues ngelu, “pu dios” reke (Salmo 82:1-6; Juan 10:34, 35). Ka Satana kütu “dios reke feley müleyechi dungu mu” feypi 2 Korintio 4:4, (TNM). Jesus doy alüpüraley tati pu pekan wentru ka Satana mu. Tüfa engün feypingekey “pu pepiluwün-ngechi dios”, feymu llemay Jesus kiñe “ngünechen” ka “dios” reke feley. Welu Jesus feyngelay tati Chaw Ngünechen Kom Pepiluwün-ngelu.\\nINADUAMAIÑ KAKELU DUNGU\\nEpe kom chi che kimlay griego kewün Biblia mu. Feymu, ¿chumngechi kimafuymi ñi rüfngen ti apostol Juan ñi feypin? Rakiduamaiñ tüfa mu: Kiñe kimeltuchefe kimelfi tañi pu chillkatufe kiñe dungu. Welu tati pu chillkatufe kakerumey ñi rakiduam tüfachi kimeltun mew. ¿Chumngechi kümelkakünuafuyngün chi dungu? Feypifile engün tati kimeltuchefe ñi eluetew doy kimeltun. Femngechi küme kimtukuayngün ñi feypin ti kimeltuchefe. Ka femngechi taiñ küme longkontukual tati texto Juan 1:1, fey kintuafuymi doy dungu tüfachi Evangelio mu, pengelkelu Jesus chew ñi püramkünungen. Dew ngüneduamülmi tüfa, küdawngelayay tami longkontukual tüfachi dungu.\\nNgüneduamaiñ kiñe dungu wirintukulu apostol Juan, kapitulo 1, versikulo 18: “Iney no rume pekelafi ta Ngünechen [Kom Pepiluwün-ngelu]”. Welu may, kiñeke che pefingün ta Jesus, Chaw Ngünechen ñi Fotüm, Juan feypi: “Tüyechi Dungun [Jesus] Wentrukünuwpay tañi mülepayael iñchiñ mew, rume piwkeyen mew ka rüf dungu mew. Peñmafiyiñ Ngünechen ñi eluetewchi fütra pepiluwün” (Juan 1:14). Feymu, ¿chumngechi feypingeafuy tati Fotüm ka Ngünechen Kom Pepiluwün-ngelu kiñengeyngu? Kafey Juan feypi tati Dungun “mülekey Ngünechen engu”. Tüfachi dungu pengelkeeiñmew Jesus, Ngünechen no tati. Chaw Ngünechen engu mülelu am ta Jesus, ¿feyngelay am chi? Kafey Juan 17:3 mu, Jesus küme kimfalkünuy ñi trürümngenon tañi Wenu Chaw mu, ka üytufilu ‘kiñen rüfngechi Ngünechen-ngen’. Epe afchi Evangelio mu, Juan femngechi feypi: ‘Kiñeke tüfachi dungu müten wiringey femngechi ta eymün tamün feyentuael ta Jesus ñi Kristo ngen, Ngünechen tañi Fotüm’ (Juan 20:31). Tüfachi versikulo mu, feypingekelay ñi Ngünechen-ngen ta Jesus, doy may Chaw Ngünechen ñi Fotüm llemay. Kom tüfachi dungu, Juan ñi Evangelio mu mülelu, pengeli chumngechi kimtukual Juan 1:1. Tati Dungun, tüfa ta Jesus “dios” reke feley, kidu alüpüralelu am, welu trürlay tati Chaw Ngünechen Kom Pepiluwün-ngelu mu.\\nWIÑO INADUAMAL CHI DUNGU\\nWiño ngüneduamaiñ tati kimeltuchefe ñi rupan. Rakiduamnge tüfa: tati pu chillkatufe petu küme kimtukulayngün ti dungu kimeltuetew tañi kimeltuchefe. ¿Ka chem chumafuyngün? Mülefuy ñi kintual kangelu kimeltuchefe ñi eluaetew doy kimün. Tüfachi kimeltuchefe feypifile engün ka femngechi ñi feypietew ti wünen kimeltuchefe, fey epe kom chillkatufe küme kimtukuayngün ti dungu. Ka femngechi eymi küme kimnolmi chem pin ti apostol Juan, ti dungu koneltulelu Jesus mew ka tati Ngünechen Kom Pepiluwün-ngelu, fey kintuafuymi doy kimün kangelu che wirintukulu Biblia. Tüfa ta kiñe, Matew. Kidu wirintukuy Jesus ñi feypin: ‘Welu iney rume kimlay ti antü ka tati ora ñi rupayael tüfachi dungu, tati wenu mapu müleyechi püllü no rume, tati Fotüm no rume. Tañi Chaw müten ta kimniey’ (Matew 24:36). ¿Chumngechi tüfachi feypin pengeli ñi feyngenon ta Jesus, tati Ngünechen Kom Pepiluwün-ngelu?\\nJesus feypi, ti Chaw doy kimi ñi Fotüm mu. Welu may, Jesus ka tati Ngünechen Kom Pepiluwün-ngelu mew kiñengefule engu mülefuy ñi kimal kom dungu tañi Chaw reke. Femngechi kimtukukeiñ tati Fotüm ka tati Chaw ñi trürnon engu. Kafey, kiñe che feypiafuy: “Jesus feypi tüfa wentrungepalu Mapu mu”. Welu femngefule rume, ¿chem feypiafuiñ Ngünechen ñi newen mew? Feychi newen ka Ngünechen kiñengefule engu, tati Chaw reke, feymu ¿chumngelu Jesus feypilay feychi newen kom kimniey tati Chaw reke? Jesus feypi ti Chaw müten kimniey itrokom.\\nAmulele tami chillkatun Biblia mu, eymi doy kimürpuaymi fentren texto koneltulelu tüfachi dungu mu. Kom tüfa pengelkey ti rüf dungu tati Chaw, Fotüm ka Ngünechen ñi newen (Salmo 90:2; Hecho 7:55; Kolosense 1:15).","num_words":1550,"character_repetition_ratio":0.087,"word_repetition_ratio":0.001,"special_characters_ratio":0.182,"stopwords_ratio":0.245,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Marku 3\\nTati wentru lañmalelu tañi kuwü\\n(Matew 12.9-14; Luka 6.6-11)\\n1 Jesus ka konpuy ta kiñe sinagoga* sinagoga: kake kiñeke lofche judiu tuwünngelu niekefuy ñi sinagoga pingechi ruka ñi trawüluam engün ka ñi kimeltungeam engün. mew. Tüfey mew mülerkey ta kiñe wentru lañmalelu tañi kuwü. 2 Fey inaduamniengey ta Jesus ñi tremolpeafiel may ta ürkütun antü mew, femngechi tañi dalluntukuafiel engün. 3 Feymew Jesus feypifi ti wentru, lañmalelu ñi kuwü:\\n—Witrange, ka rangi ti pu che witrakünuwnge.\\n4 Feymew ka ramtufi ti kakelu pu che:\\n—¿Chem dungu anta feley tañi femael ta che ürkütun antü mew: ñi femael küme dungu kam wesa dungu? ¿Ñi montulmangeael ñi mongen ta kiñe che kam ñi elungeael ñi layael?\\nWelu kisu engün chem pilay rume. 5 Jesus lladkenkechi adkintufi ti pu che tañi walloñmanieetew, ka weñangküduami ayünolu engün am ñi piwkentukuafiel ti dungu, fey feypifi ta tiyechi wentru:\\n—Norümentunge tami kuwü.\\nFey ti wentru norümentuy tañi kuwü, fey tremolewetuy. 6 Welu tripatulu müten tati pu farisew, eluwi engün tañi trürümdunguael Erode tañi kelluntukunieetewchi pu che† Erode tañi kelluntukunieetewchi pu che: kiñe trokiñ judiuche ayülelu Erode ñi gobernadorküleael, welu ti Roma tuwchi gobernador no. engün femngechi tañi langümafiel engün ta Jesus.\\nRume fentren che ta müley inaltu ti pichi lafken mew\\n7 Jesus amuy tañi pu disipulu engün inaltu pichi lafken, fey inaeyew ta rume fentren che tuwlu ta Galilea. 8 Fey kimngelu ñi femken afmatufal dungu, fey akuyey tañi pepayaetew fentren che tuwlu ta Judea, tuwlu Jerusalen, ka Idumea, ka fentren che mülelu Jordan tañi tripawe antü püle ka Tiro engu Sidon tañi trokiñ mapu. 9 Fey tüfachi dungu mew, Jesus feypifi tañi pu disipulu tañi nielpayaetew kiñe farku, femngechi tañi famentuwküleael fey ñi tenfikamekenoaetew ti pu che. 10 Jesus am fentren che tremolfilu, kom tati pu kutran rume fülkonmekepuy ta kisu mew femngechi tañi idapuaetew. 11 Fey tati pu weküfü pefilu ta Jesus, lukutunagmekey engün Jesus ñi fül mew ka wirarümekey:\\n—¡Eymi ta Ngünechen tañi Fotüm!\\n12 Welu Jesus katrütudunguniefi ti pu weküfü newentu dungun mew ñi feypinoael engün rangi tati pu che ñi ineyngen ta kisu.\\nJesus dullintufi tati mari epu apostol\\n(Matew 10.1-4; Luka 6.12-16)\\n13 Feymew dew rupalu tüfachi dungu, Jesus pürapuy kiñe wingkul mew, fey mütrümyefi kiñeke ti pu che kisu tañi dullitunieel. Fey dew trawüluwkülelu engün, 14 dullintuyey ta kisu engün mew mari epu wentru, tañi kompañaetew engün ka tañi werküafiel ñi kimelael tati küme werken dungu. Fey tüfa engün ta apostol‡ apostol: Jesus tañi dullielchi wentru tañi werküel ñi wewpiafiel ti werken montuluwün dungu. pingey, 15 ka elungey pepiluwün tañi wemünentuafiel tati pu weküfü. 16 Fey tüfa tati mari epu wentru tañi dullintuel:\\nSimon, tati Pedro pintukulel ñi üy,\\n17 ti epu peñiwen Santiaw ka Juan, Sefedew tañi epu fotüm, fey engu Boanerge pintukulelfi tañi üy (tralkan tañi fotüm piael ürke)\\nka Santiaw, Alfew tañi fotüm\\nSimon tati Selote,§ Selote: fey tüfa ta kiñe wentru koneltulelu kiñe trokiñ malokachefe mew ayülelu ñi weychayafiel tati pu romache ngüneniefilu tati pu judiu Israel mapu mew.\\n19 ka Juda Iskariote, fey tüfa lle tati ellka ngünenmatufilu ta Jesus.\\nFeypintukungey ta Jesus ñi llowün pepiluwün ta weküfü mew\\n(Matew 12.22-32; Luka 11.14-23, 12.10)\\n20 Feymew ka konpuy ta Jesus kiñe ruka mew. Fey trawülu am ta rume fentren che, pepi ilay rume ta kisu ka tañi pu disipulu no rume. 21 Fey Jesus tañi pu reñma kimlu engün tañi femngechi dungu ñi femmeken, amuy engün ñi yemetuafiel. “Wedweduwi tati” pirkey engün.\\n22 Ka femngechi tati pu kimeltukelu ta Moyse ñi ley dungu tuwlu ta Jerusalen akuy engün ka feypipay: “Belsebu,* Belsebu: Satana pin ürke, tati longkolelu ti pu weküfü mew. tati rüf longkolelu ti pu weküfü mew, fey ta elueyew pepiluwün ta tüfachi wentru tañi pepi wemünentuafiel tati pu weküfü.”\\n23 Fey Jesus mütrümfi ti pu kimeltukelu ta Moyse ñi ley dungu, fey kiñe adkünu dungu mew feypifi: “¿Chumngechi anta weküfü wemünentuafuy ta weküfü? 24 Kiñe fütra trokiñ mapu mew mülechi pu che wichuke püntükawkülele ka kayñetuwkülele engün turpu kiñewkülelayafuy. 25 Ka femngechi kiñe reñmawen pu che wichuke püntükawkülele engün, turpu kiñewkülelayafuy. 26 Fey weküfü wichu püntükawkülele, ka kisutu kewatuwle, rumel küme felelayafuy. Puwafuy may kisutu ñi apümkawün.\\n27 “Iney rume ta konpulayafuy kiñe rume newenngechi wentru ñi ruka mew tañi müntuñmayafiel ñi nieelchi chemkün, wünelu mew trarinofile. Welu trarikünufile, fey wülake pepi müntuñmayafuy kom ñi nieel.\\n28 “Rüf dungu ta feypiwayiñ Ngünechen ta feleay tañi wiñoduamatufiel ta pu che, kom tañi yafkan mew ka kom tañi wesa pikeel mew engün. 29 Welu tati kayñetudungufilu tati Lif Küme Püllü, chumkawnorume wiñoduamangelayay. Fey ta rumel feleay ñi yafkalen.”\\n30 Fey tüfachi dungu feypi ta Jesus, kisu engün am “konweküfüley” pifilu engün.\\nJesus tañi ñuke ka tañi pu peñi\\n(Matew 12.46-50; Luka 8.19-21)\\n31 Feymew ta akuy Jesus tañi ñuke ka tañi inanke pu peñi, welu wekuntu mülepay engün. Feymew “tripapape” pifalngey. 32 Fey ti pu che, anülelu Jesus tañi inafül püle, feypieyew:\\n—Tami ñuke, ka tami pu peñi† Kiñeke kuyfi wirin mew feypiley “Tami ñuke, tami pu peñi ka lamngen...” wekuntu mülepay. ‘Tripapape’ pieymew engün.\\n33 Fey Jesus ta llowdunguy:\\n—¿Iney anta iñche ñi ñuke ka tañi pu peñi?\\n34 Feymew müten, adkintufi tati pu che anüleyelu kisu tañi inafül püle, ka amul feypifi:\\n—Tüfa engün ta iñche tañi ñuke, ka tañi pu peñi. 35 Fey iney rume ta küdawyefile Ngünechen tañi ayükeelchi dungu, fey iñche tañi peñi, ñi lamngen ka tañi ñuke.\\n*3:1 sinagoga: kake kiñeke lofche judiu tuwünngelu niekefuy ñi sinagoga pingechi ruka ñi trawüluam engün ka ñi kimeltungeam engün.\\n†3:6 Erode tañi kelluntukunieetewchi pu che: kiñe trokiñ judiuche ayülelu Erode ñi gobernadorküleael, welu ti Roma tuwchi gobernador no.\\n‡3:14 apostol: Jesus tañi dullielchi wentru tañi werküel ñi wewpiafiel ti werken montuluwün dungu.\\n§3:18 Selote: fey tüfa ta kiñe wentru koneltulelu kiñe trokiñ malokachefe mew ayülelu ñi weychayafiel tati pu romache ngüneniefilu tati pu judiu Israel mapu mew.\\n*3:22 Belsebu: Satana pin ürke, tati longkolelu ti pu weküfü mew.\\n†3:32 Kiñeke kuyfi wirin mew feypiley “Tami ñuke, tami pu peñi ka lamngen...”","num_words":931,"character_repetition_ratio":0.048,"word_repetition_ratio":0.08,"special_characters_ratio":0.212,"stopwords_ratio":0.445,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Marku 1\\nMarku tañi wirielchi küme dungu\\nKiñe wentru Marku pingelu wirifi tüfachi lifru. Tüfa doy pichi lifru tati meli “evangelio” mew, nütramyeniefilu ta Jesus. Marku ta Bernabe ñi sobrino ürke. Miyawürkey külangen Pablo engün kiñe rupa tripalu ñi wewpiafiel ti werken küme dungu, feymew rume kimürkey feytichi dungu Jesus ñi femel.\\nMarku wirifi tüfachi lifru ayülelu am ñi kimelafiel ti afmatufal dungu ñi femel ta Jesus. Tunte doy pichifuy rume, tüfachi lifru nütramyeniefi kake kiñeke ti afmatufal dungu ñi femel ta Jesus. Marku ayürkey ñi yafültukuafiel tati kutrankawkülechi pu feyentulelu. Kom tukulpalelfi Jesus ñi kutrankawün femngechi tañi montulafiel kom che mülelu mapu mew.\\nJuan tati Fawtisachefe ta müley uwe mapu mew\\n(Matew 3.1-12; Luka 3.1-9, 15-17; Juan 1.19-28)\\n1 Fey tüfa mew llituy Jesucristo ñi küme dungu, Ngünechen tañi Fotüm.* Kiñeke kuyfi wirin mew ngelay: “Ngünechen ñi Fotüm”.\\n2 Tati pelon wentru Isaia famngechi wirintukuy:\\n“Iñche werkün tañi werken wünelealu eymi mew\\nfemngechi tañi kimeltuafiel tati pu che kisu tañi akuael.”† Malakia 3.1.\\n3 “Kiñe wirartu dungun allküngey uwe mapu mew:\\nfemngechi tamün llowafiel ta Ñidol.’ ”‡ Isaia 40.3 LXX.\\n4 Feymew ta Juan pewfaluwi ti uwe mapu mew,§ uwe mapu mew: feyti mapu chew ngelay iney no rume, Jordan lewfü ñi konwe antü püle. fey fawtisamekefi tati pu che, ka feypinieyefi tañi wiñorakiduamtuael engün ta Ngünechen mew ka tañi fawtisangeael, femngechi tañi wiñoduamatuaetew engün ta Ngünechen kom tañi yafkan mew. 5 Kom ti pu che mülelu Judea trokiñ mapu mew, ka Jerusalen waria mew, tripay engün tañi allkütuael. Feypi engün tañi yafkafengen, fey Juan fawtisaeyew engün Jordan lewfü mew. 6 Juan tañi tukunieelchi takuwün ngüreley ta re kal kamellu mew, ka trariwtuley kiñe trülke koriwen trariwe mew. Ka ikey chori ka lelfün mew mülechi miel. 7 Fey tañi wewpin mew ta feypi: “Iñche mew inalepay ta kiñe doy fütra pepiluwünngelu, fey fente tañi yamniefiel mew ta kisu nentupüroñmalayafuiñ rume tañi okota. 8 Iñche ta fawtisawkeyiñ ta eymün re ko mew müten, welu ta kisu fawtisayaeymünmew ti Lif Küme Püllü mew.”\\n(Matew 3.13-17; Luka 3.21-22)\\n9 Feychi mew, Jesus tripapay ta Nasaret waria mew, Galilea trokiñ mapu mew mülelu, fey Juan fawtisaeyew ta Jordan lewfü mew. 10 Feychi lelen mew müten tripatulu ta ko mew, Jesus pefi ñi nülan ta kallfü wenu ka pefi ñi nagpan ta kisu mew tati Lif Küme Püllü kiñe palluma reke. 11 Ka kiñe dungun allküngey wenu mapu mew feypilu: “Eymi ta iñche ñi piwkeyen Fotüm, iñche tañi manelnieel.”\\nJesus tañi kintukaduamngen\\n(Matew 4.1-11; Luka 4.1-13)\\n12 Dew rupalu tüfachi dungu, tati Lif Küme Püllü ñi pepiluwün mew, Jesus puwi ti uwe mapu mew. 13 Fey meli mari antü mülepuy chew ñi miyawentukemum ti wapoke kulliñ ka wültukungey ñi kintukaduamaetew ta Weküfü.* Weküfü ta Satana pin ürke, tati pu weküfü ñi longko. Fey ti pu werken püllü poyetunieeyew.\\n(Matew 4.12-17; Luka 4.14-15)\\n14 Fey tukungelu ta Juan karsel mew,† Juan karsel mew: Erode Antipa, tati gobernador Galilea ka Perea trokiñke mapu mew, püresuntukufi ta Juan. Jesus wiñotuy ta Galilea ñi wewpiafiel Ngünechen ñi küme dungu, 15 feypilen mew: “Akuy ta antü, ka dew mülepay Ngünechen tañi longko ülmenngen. Wiñorakiduamtumün ta Ngünechen mew, ka feyentun mew llowfimün kisu tañi we kimelün dungu.”\\nJesus mangelfi ta meli challwafe ñi inayaetew\\n(Matew 4.18-22; Luka 5.1-11)\\n16 Jesus ta trekaley Galilea tañi inaltu pichi lafken püle, fey pefi ti epu peñiwen Simon Andre engu. Challwafe ürke engu. Fey petu ütrüftukulu engu tañi challwawe pu lafken, 17 Jesus ta feypifi ti epu wentru:\\n18 Feychi lelen mew müten elkünuy engu tañi challwawe, fey inaeyew engu.\\n19 Fey doy üyew püle amulelu, Jesus pefi tati epu peñiwen Santiaw ka Juan, Sefedew ñi epu fotüm, mülelu kiñe farku mew petu raletulu engu tañi challwawe. 20 Feymew ka müten mangelfi ñi inayaetew, fey kisu engu elkünuy tañi chaw Sefedew tati farku mew ñi pu kona engün, fey amuy engu ta Jesus engün.\\nKiñe wentru ta konweküfülelu\\n21 Fey puwi engün ta Kapernaum. Fey ti ürkütun antü‡ ürkütun antü: tati regle puwchi antü tati pu judiu ñi semana mew, feychi antü mew elungekelafuy ñi femael chem küdaw rume. mew Jesus konpuy tati sinagoga§ sinagoga: kake kiñeke lofche judiu tuwünngelu niekefuy ñi sinagoga pingechi ruka ñi trawüluam engün ka ñi kimeltungeam engün. mew, fey llituy tañi kimeltuael. 22 Fey ti pu che ta afmatuley femngechi tañi kimeltungeel mew engün, fentren pepiluwün mew am kimeltumekelu. Ñi kimeltun trürlay chumngechi ñi kimeltuken tati kimeltukelu ta Moyse ñi ley dungu.* tati kimeltukelu ta Moyse ñi ley dungu: Rume küme kimniefilu Moyse ñi ley dungu, tati kechu wüne wirielchi lifru ebrewdungu müngell. Rume yamfal wentrungey engün tañi rume kimfiel mew tati ley dungu ka ti kakelu wimtun. 23 Fey tati waria mew mülechi sinagoga mew mülerkey kiñe wentru konweküfülelu, fey tüfeychi wentru ta wirartufi ta Jesus:\\n24 —¿Chem mew anta kontumupaiñ, Jesus Nasaret tuwlu? ¿Küpaymi am taiñ apümkamuafiel? Iñche ta kimnieeyu, ka kimnien tami ineyngen. Eymi ta Ngünechen ñi dullin.\\n25 Fey Jesus ta katrütudungueyew feypilen mew:\\n—¡Feypikilnge tüfeychi dungu ka elkünutufinge ta tüfachi wentru!\\n26 Tati weküfü lalatulfi tati wentru, ka fütra newentu wirarüy, fey tripatuy tati wentru mew. 27 Kom ti pu che mülelu sinagoga mew llükay engün, ka welukonkechi ramtuwi engün: “¿Chem dungu anta tüfa? ¡Kimeltuy ta kiñe kangerumechi we kimelün dungu kom rüfkünu dungu mew! ¡Kenü tati weküfü kütu ta werküfi, ka müngeltueyew!”\\n28 Fey müchay müten nütramyengey ta Jesus Galilea tañi kom lof mapu mew.\\nJesus tremolyefi ta fentren pu kutran\\n(Matew 8.14-17; Luka 4.38-41)\\n29 Tripapatulu engün tati sinagoga mew, Jesus, Santiaw ka Juan amuy engün ta Simon ka Andre tañi ruka mew. 30 Simon tañi llalla rume aling kutrankülerkey fey ngütantuluwkülerkey. Feypingey ta Jesus ñi kutrankülen tati kuse püllü, 31 fey kisu fülkonpuy, ka nükünufi kuwü mew, fey witrañpüramfi. Feychi lelen mew müten tremotuy ñi aling kutran mew, feymew müten pepikawi tañi poyeafiel ta Jesus.\\n32 Fey dew konlu ta antü,† dew konlu ta antü: Tati pu judiu kiñe antü pikefuyngün dew koniyüm wüla ta antü, fey dew rupayüm ti ürkütun antü (v. 1.21), fey kisu engün ka llitutukefuy ñi küdaw. feymew Jesus yelelngey fentren tati pu kutrankülelu ka ti pu konweküfülelu, 33 ka fentren che mülelu ti waria mew trawüluwpuy engün tati wülngiñ ruka mew. 34 Jesus tremolfi rume fentren che epe fill kutran nielu, ka wemünentufi fentren weküfü, welu elulafi tañi dunguael tati pu weküfü, kisu engün am kimnieetew.\\nJesus kimeltuy ti werken dungu tati sinagoga mew\\n35 Fente küme puliwen, petu tañi dumdumkülen, Jesus tripay ti waria mew tañi ngillatumeael kiñe uwe lelfün mew ñi ngenomum che. 36 Simon ka tañi pu kompañ amuy engün tañi kintuafiel ta Jesus, 37 fey pefilu engün feypifi:\\n—Kom che ta kintuyawüleymew.\\n38 Welu ta kisu llowdunguy:\\n—Amuiñ tati fülküleyechi lof che mew taiñ kimelafiel engün kay tati werken dungu. Fey tüfachi dungu mew am ta küpalu ta iñche.\\n39 Fey tüfa famngechi Jesus miyawi Galilea trokiñ mapu mew. Kimelkiyawüli ti werken dungu sinagoga mew müleyelu kake kiñeke lof mapu mew ka wemünentuyefi tati pu weküfü.\\nTremolngey ta kiñe wentru nielu ta lepra kutran\\n(Matew 8.1-4; Luka 5.12-16)\\n40 Kiñe wentru nielu lepra kutran‡ lepra kutran: epe fill wesake kutran üñfew reke wefkelu trawa mew. Tati che nielu tüfachi kutran tati pu judiu rume nüngaytukefeyew. fülkonpuy ta Jesus mew, fey lukutulen feypifi:\\n—Pifulmi eymi, tremoltuafen tañi kutran mew.\\n41 Jesus ta kutranduamyeeyew, fey nüñmaeyew ñi kuwü ka feypieyew:\\n—Ayülen tami tremotuael. ¡Tremotunge!\\n42 Feychi lelen mew müten tati wentru tremotuy tañi lepra kutran mew. 43 Feymew ka müten Jesus chalitueyew, ka feypieyew:\\n44 —Allkütunge. Iney no rume feypikefilnge tüfachi dungu, fey amunge tati saserdote mew tami leliwülaetew tami tremotun. Ka yeaymi tati ofrenda ta mañumtun reke, Moyse tañi werküel, femngechi ta kom che ñi kimael tami dew tremolewetun tami kutran mew.\\n45 Welu amuletulu tüfachi wentru, fey eluwi tañi nütramyelafiel ta kom che femngechi dungu mew tañi rupan. Feymew ta Jesus pepi konwelay chem waria mew no rume chumngechi wimtulefuy ñi konpukefel, welu re wekuntu ti waria mülekerkey tati lelfün püle chew ngelay ruka che. Welu fill püle mülechi pu che küpakey tañi pepayaetew.\\n*1:1 Kiñeke kuyfi wirin mew ngelay: “Ngünechen ñi Fotüm”.\\n†1:2 Malakia 3.1.\\n‡1:3 Isaia 40.3 LXX.\\n§1:4 uwe mapu mew: feyti mapu chew ngelay iney no rume, Jordan lewfü ñi konwe antü püle.\\n*1:13 Weküfü ta Satana pin ürke, tati pu weküfü ñi longko.\\n†1:14 Juan karsel mew: Erode Antipa, tati gobernador Galilea ka Perea trokiñke mapu mew, püresuntukufi ta Juan.\\n‡1:21 ürkütun antü: tati regle puwchi antü tati pu judiu ñi semana mew, feychi antü mew elungekelafuy ñi femael chem küdaw rume.\\n§1:21 sinagoga: kake kiñeke lofche judiu tuwünngelu niekefuy ñi sinagoga pingechi ruka ñi trawüluam engün ka ñi kimeltungeam engün.\\n*1:22 tati kimeltukelu ta Moyse ñi ley dungu: Rume küme kimniefilu Moyse ñi ley dungu, tati kechu wüne wirielchi lifru ebrewdungu müngell. Rume yamfal wentrungey engün tañi rume kimfiel mew tati ley dungu ka ti kakelu wimtun.\\n†1:32 dew konlu ta antü: Tati pu judiu kiñe antü pikefuyngün dew koniyüm wüla ta antü, fey dew rupayüm ti ürkütun antü (v. 1.21), fey kisu engün ka llitutukefuy ñi küdaw.\\n‡1:40 lepra kutran: epe fill wesake kutran üñfew reke wefkelu trawa mew. Tati che nielu tüfachi kutran tati pu judiu rume nüngaytukefeyew.","num_words":1434,"character_repetition_ratio":0.045,"word_repetition_ratio":0.124,"special_characters_ratio":0.216,"stopwords_ratio":0.391,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Gellupuwe ruka kuyfi Lazareto de San Vicente de Paul ka Anfiteatro Instituto de Anatomía U. de Chile – Independencia Patrimonial\\nGellupuwe ruka kuyfi Lazareto de San Vicente de Paul ka Anfiteatro Instituto de Anatomía U. de Chile\\nChew mülen: Santos Dumont Nº 991\\nChemgen: Monumento Histórico.\\nChi lawentuwe fütxa ruka San Vicente de Paul koni ñi zewmagen 1872 mew fei nülagei wula 1875 mew. Llitulu mew pu hermanas de la Caridad güneniekefuy, fei egün tukufigün zoi fütxa lepütuwe mew chi gellupuwe ruka fei felerpuy fanten mew. Kimfalkülei ñi zewmagen cruz latina ñi az kechilelu ka ñi pu aifiñke vitrales ka ñi puerta fente kume az rüpültulelu ñi mamüll. Monumento Histórico Nacional pigetuy 12 enero mew 1981 mew, chi decreto supremo Nº 73 mew.\\nChi Anfiteatro, ka fei koni ñi nülagen 1922 mew, fei ñi kimelgeam cátedra de anatomía ka ñi niegeam kom chemkün ñi zuamniegen ñi kemeltugeam feichi zugu. Feichi wenu amulruka mütem witxalewei rupalu feichi fütxa lüpümtun mülelu Escuela de Medicina mew 1948 mew. Kimfalkülei ñi zewmagen epe chinküz kechilelu nielu kuyfike fill zewman mamüll mew ka ñi colección del Museo de Anatomía mülelu miñche mapu. Monumento Histórico pigetuy 2015 mew Decreto Nº 549 mew.","num_words":181,"character_repetition_ratio":0.08,"word_repetition_ratio":0.07,"special_characters_ratio":0.206,"stopwords_ratio":0.193,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Matew 2 ARNNT - Jesus choyüngey ta Belen waria mew, - Bible Search\\nMatew 1 Matew 3\\nÑi witranngepan tripawe antü püle küpachi kimke wentru\\n1Jesus choyüngey ta Belen waria mew, kiñe waria mülelu Judea trokiñ mapu mew, feychi mew ta Erode longko ülmenkülerkey Judea trokiñ mapu mew. Feychi küpay kiñe mufü kimke wentru+ tuwlu tripawe antü püle. 2Fey akulu ta Jerusalen waria mew, famngechi ramtuyawi engün:\\n—¿Chew anta müley tati pu judiu tuwünche tañi longko ülmen, tati we choyüngelu? Pefiyiñ ti wangülen ñi küdetunagkülen chew ñi choyüngemum ti Cristo, feymew küpaiñ taiñ püramyeafiel ngillatun mew ―pi engün.\\n3Fey tati longko ülmen Erode rume wesa duami allkülu tüfachi dungu. Ka femngechi femi kom tati waria che mülelu ta Jerusalen. 4Feymew ti longko ülmen werküy ñi mütrümngeael kom tati longkolelu ti pu saserdote mew ka tati pu kimeltukelu Moyse ñi ley dungu, fey ramtufi chew müngell ñi choyüngeael tati Cristo. 5Fey kisu engün feypi:\\n—Belen waria mew Judea trokiñ mapu mew, chumngechi tañi wirikünuel ti pelon wentru:\\n6‘Belen waria, mülelu ta Judea mapu mew,\\ndoy falintufal-lay tati kakelu fütrake waria mew müleyelu Judea trokiñ mapu mew.\\nBelen mew am choyüngealu kiñe longko ülmen,\\nfey kisu ngülamtunieafi tati Israel trokiñche’ pi.+\\n7Feymew Erode ellka mütrümfi tati pu kimke wentru, fey ramtufi chumül müngell tañi pewfaluwün tati wangülen. 8Feymew werküfi ñi amuael engün ta Belen, fey ka feypifi:\\n—Amumün üyew, ka küme inaramtupuafimün ñi chumngechi pichichengen tati püñeñ, fey pefilmün, kimelelmupatuan, tañi amuael kay ta iñche ñi püramyeafiel ngillatun mew ti pichiche ―pi.\\n9Fey kisu engün, dew allküñmafilu ñi pietew tati longko ülmen, amuy engün. Fey ti wangülen tañi peel engün tripawe antü püle wüneluwküley kisu engün mew, fey puwlu wüla elkünuwpuy üngküpüra chew tañi mülemum tati püñeñ. 10Fey tati pu kimke wentru, pefilu engün ti wangülen, rumeñma ayüwi. 11Feymew konpuy engün tati ruka mew, fey pefi engün ta Maria ñi püñeñ engu, fey lukutupuy engün ka püramyefi engün ngillatun mew. Fey nentupuy engün tañi yewün, fey elufi engün oro, insienso+ ka mira.+ 12Welu kimelngey engün ta pewma mew ñi rumetunoael engün ta Erode mew. Fey wiñotualu ñi mapu mew engün, amutuy kangelu rüpü mew.\\nÑi ellka amun ta Egipto\\n13Fey dew amutulu tati pu kimke wentru, Ñidol tañi kiñe werken püllü pewfaluwfi ta Jose pewma mew, fey feypifi: “¡Pepikawnge! Fey yefinge tati pichiche ka tañi ñuke Egipto mapu mew. Mülepuaymün ta üyew, fey iñche kimeluwayiñ wüla chumül tamün wiñometuael, Erode am ayülelu ñi kintuafiel tati püñeñ ñi langümafiel” pi.\\n14Feymew Jose pepikawlu, pun tripay ti pichiche ka tañi ñuke engün ñi amuael ta Egipto, 15fey üyew mülepuy engün. Fey lalu wüla Erode, wiñometuy engün. Fey femngechi rupay tüfachi dungu ñi mupiael ñi feypikünuel ta Ñidol feychi dungulu tati pelon wentru mew:\\n“Egipto mew mütrümfalün tañi Fotüm” pi.+\\nErode werküy ñi langümngeael kom pichikewentru\\n16Welu ngüneduamlu ta Erode tati pu kimke wentru ñi ngünenkaetew, rume lladküy. Feymew Erode rakiduami tunten küyen ñi dew rupan feychi kimeletew ti pu kimke wentru chumül ñi pewfaluwün ti wangülen, fey werküy ñi langümngeael kom pichikewentru püñeñ, mülelu ta Belen ka fülpüle müleyelu, petu puwülnienolu küla tripantu. 17Fey ta famngechi mupiy tañi wirintukuel tati pelon wentru Jeremia:\\n18“Allküngey kiñe dungun ta Rama trokiñ mapu mew, rume fütra ngümakawün ka fütrake etüngün.\\nRakel reke ngümakawmekey kom domo langümüñmangen mew tañi püñeñ engün,\\nfey pilay tañi yafülngeael, dew lalu am ti pichikeche” pi.+\\nAkutuy engün ta Nasaret waria mew\\n19Welu dew lalu ta Erode, Ñidol tañi kiñe werken püllü pewfaluwfi ta Jose pewma mew, Egipto mapu mew, fey feypifi: 20“¡Pepikawnge! Yetuafimi tati pichiwentru tañi ñuke engu, fey wiñotumün ta Israel mapu mew. Dew lay tati ayüfulu ñi langümafiel tati pichiwentru.”\\n21Feymew Jose pepikawi, fey küpaltufi tati pichiwentru tañi ñuke engu ta Israel mapu mew. 22Welu Jose kimlu Arkelaw ñi longkoletun ta Judea mapu mew chew longkolekefuy kisu ñi chaw Erode, llükay ñi amuael ta üyew, kom feypietew am ta Ngünechen pewma mew, fey amuy Galilea trokiñ mapu mew. 23Fey puwlu üyew, eluwi tañi mülepuael Nasaret waria mew. Fey tüfa famngechi femi tañi mupiael ñi feypikünuel tati pu pelon wentru: Nasaretche ñi pingeael ta Jesus.","num_words":645,"character_repetition_ratio":0.069,"word_repetition_ratio":0.003,"special_characters_ratio":0.194,"stopwords_ratio":0.36,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Doy küme adümuwnge tami amuldungual: Kiñe che pinole ñi küme yenieal ñi mongen, kimeltuwelayafiyiñ Biblia\\nCHUMNGELU FALIN-NGEY: Itrokom che maneluwkülelu Jewba mu, montulngeay tati (Rom 10:13, 14). Welu kiñeke che chillkatukelu Biblia pilay ñi küme yenieal tañi mongen chumngechi ñi ayükeel ta Jewba. Feymu ñi küme amuleal taiñ kimeltucheken kintuafiyiñ tati pu rüf küpa ayüwülfilu ta Jewba, fey kelluafiyiñ tati. Feymu kiñe che alüñma kimeltulelfiliyiñ Biblia, welu pinole ñi küme yenieal ñi mongen, kimeltuwelayafiyiñ. Doy may kimeltuafiyiñ llemay feychi pu che Jewba ñi küpalelfiel kidu mu (Jn 6:44). Welu rupalele chi antü, ti che kakünutule ñi rakiduam ka fewla eluwle ñi rumel mongeleal, iñchiñ kimeltutuafiyiñ Biblia (Hch 13:48).\\nTi che ayüniey ñi kimal Jewba mu, feymu sakiafimi (1Tim 2:4).\\nYafültukuafimi ñi küme inayal tañi kimel Biblia mew (Lk 6:46-49).\\nInaduamafuymu ti nütram tati nganketrankelu mew. Fey rakiduamelafimi chem katrütueyew ñi küme yenieal ñi mongen (Mt 13:18-23).\\nFeypiafimi chumngelu kimeltuwelayafimi Biblia.\\n“Mütrümaeyu” ka “kiñeke mu wiño pepatuaeyu” piafimi. Yafültukuafimi ti che ñi inayal tañi kimeltungeel, fey femle “wiño kimeltulelaeyu Biblia” piafuymi.\\nPEFINGE TI VIDEO KA WIÑOLDUNGUNGE TI MÜLEYECHI RAMTUN:\\nTi che chillkatukelu Biblia pilay ñi küme yenieal tañi mongen chumngechi ñi ayükeel ta Jewba, ¿chumngechi pengeli tüfa?\\nTi amuldungukelu, ¿chumngechi yafültukufi tati che ñi küme elkünutual ñi mongen?\\nTi amuldungukelu, ¿chumngechi yafültukufi ti che ñi wiño chillkatual ta Biblia küpalechi antü mu?\\nPetu tami feypinofiel tati che tami kimeltuwelnoafiel Biblia, ngillatuafuymi ta Jewba, fey “adnieen” piafimi. Pinole ñi küme yenieal tañi mongen chumngechi ñi ayükeel ta Jewba, ngüneduamnge tunten tripantu niey ti che kam chem wedake dungu rupakey. Ka ramtuwnge:\\n¿Rüf eluwkey ñi chillkatual?\\n¿Pepikakepefi may ti kimeltun ñi inaduamngeal?\\n¿Amukepey may trawün mu?\\n¿Inakepey may Biblia ñi ngülam, fey doy küme yeniekey ñi mongen?\\n¿Nütramkachekey ñi kimeltungeel mu?\\n¿Elkünutupey may kiñeke dungu nüwkülelu koylake religion mu?","num_words":276,"character_repetition_ratio":0.08,"word_repetition_ratio":0.041,"special_characters_ratio":0.194,"stopwords_ratio":0.406,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Kimfalngepe ñi rüf chumleken pu layelu | Ñi chillkatungeal\\nTi Werken (ñi chillkatungeal) | Abril 2019\\nPAPELTUAFUYMI abua acholi afrikáans akha albanés alemán altaico aluro amis amárico armenio aucano aymara ayá azerí azerí (alfabeto cirílico) bajo alemán bashkir bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano cakchiquel occidental camboyano catalán cebuano chabacano changana (mozambique) checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuukés chuvash cibemba cingalés citonga congo coreano criollo de las seychelles criollo guadalupeño criollo haitiano criollo inglés de Belice criollo mauriciano croata damara dangme danés dayaco engayú dehu digor diula duala edo efik embunda endebele endebele de Zimbabue endonga endáu enzema eslovaco esloveno español estonio ewé finlandés fiyiano fon francés ga galés garífuna georgiano gitonga griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo ilocano indonesio inglés ishan islandés isoko italiano japonés javanés kabiye kachin kannada kaonde kayin sgaw kazajo kazajo (alfabeto árabe) kekchí kikamba kikongo kikuyu kiluba kimbundu kiniaruanda kipende kirguís kiribatiano kirundi kisi kisonge krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lahu lao lengua de señas argentina lengua de señas boliviana lengua de señas chilena lengua de señas colombiana lengua de señas costarricense lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas angoleño lenguaje de señas australiano lenguaje de señas brasileño lenguaje de señas británico lenguaje de señas checo lenguaje de señas chino lenguaje de señas coreano lenguaje de señas croata lenguaje de señas cubano lenguaje de señas de quebec lenguaje de señas eslovaco lenguaje de señas filipino lenguaje de señas finlandés lenguaje de señas francés lenguaje de señas griego lenguaje de señas guatemalteco lenguaje de señas hondureño lenguaje de señas húngaro lenguaje de señas indio lenguaje de señas indonesio lenguaje de señas italiano lenguaje de señas japonés lenguaje de señas keniano lenguaje de señas malauí lenguaje de señas mozambiqueño lenguaje de señas nicaragüense lenguaje de señas panameño lenguaje de señas paraguayo lenguaje de señas peruano lenguaje de señas polaco lenguaje de señas portugués lenguaje de señas rumano lenguaje de señas ruso lenguaje de señas salvadoreño lenguaje de señas sudafricano lenguaje de señas tai lenguaje de señas taiwanés lenguaje de señas zambiano lenguaje de señas zimbabuense lenie letón lhukonzo lingala lituano lomue luganda lunda luo luvale macedonio macua makua-meto malayo malayálam malgache maltés mam mambue-lungu mapudungun maratí marshalés maya mazateco de Huautla mingreliano mixe del norte mixteco de guerrero mizo mongol more motu navajo nepalés ngäbere (o guaymí) nias niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otetela palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia ronga rumano runyankore ruso rutoro samoano sango sanguir saramacano sena sena sepulana serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco turcomano tuvaluano twi tártaro ucraniano uhobo uigur (alfabeto cirílico) uigur (alfabeto árabe) umbundú urdu uruund uzbeko uzbeko (alfabeto latino) vendal vietnamita wallisiano waray-waray wayuunaiki wolaita xhosa xitshwa yapés yoruba zandé zapoteco del istmo zulú árabe ñanya ñemba\\nTROKIÑ ÑI CHILLKATUNGEAL 16\\nKimfalngepe ñi rüf chumleken pu layelu\\n“Kiñeke che feyentuwelayafi ti rüf dungu, fey inatuafi engün tati koyla ngünen püllü, ka ti kimeltun ñi pepikael tati pu weküfü” (1 TIM. 4:1).\\n73 ÜLKANTUN Newentumuiñ taiñ llükanoal\\nKoneltulayaymi feychi wimtun mew Jewba ñi üdekeel, welu may yafültukuafimi tami pu che layeluwlu. (Inaduamnge parrafo 1 ka 2). *\\n1, 2. 1) Satana, ¿chumngechi ngünenkakefi pu che? 2) Tüfachi chillkatun mu, ¿chem ngüneduamaiñ?\\nSATANA mew “tripakey kom koyla dungu”, dewmangelu müten ta Adan ka Eva, Satana ngünenkafi pu che (Juan 8:44). ¿Chumngechi ngünenkakefi? Koyla dungukey ñi chumleken pu layelu ka ñi lakenon pu che ñi püllü, fey kañpüle amutukey lalu ñi kuerpu. Feytachi koyla kimeltun mu küpay fillke wimtun ñi nieel ta che famülke mew. Feymu fentren peñi ka lamngen layeluwle, duamnieay ñi doy feyentuleal Jewba ñi dungu mu (Juda 3).\\n2 Feypingeliyiñ taiñ koneltual feychi wimtun mew, ¿chem kelluafeiñmu taiñ doy feyentuleal Jewba ñi dungu mu? (Efes. 6:11). Kiñe peñi kam lamngen femngechi dungu rupale, ¿chumngechi yafültukuafuiñ? Tüfachi chillkatun mu ngüneduamaiñ chumngechi Jewba kellukeeiñmu. Wüne chillkatuaiñ chem rüf kimeltukey tati Biblia lan dungu mew.\\nTATI RÜF DUNGU ÑI CHUMLEKEN PU LAYELU\\n3. Satana koylatufi ta Eva, ¿chum tripay tüfa?\\n3 Chaw Ngünechen ayükelafuy pu che ñi layal. Welu ñi lanoal Adan ka Eva, duamfali ñi allkütuafiel ta Jewba. Kidu werküeyew tüfa: “Ikefilnge ti anümka wülkelu ñi kimngeael ti küme dungu ka ti wesa dungu. Ikefilnge tüyechi anümka ñi fün, fey ifilmi tati, rüf feyngey tami layael” (Gén. 2:16, 17). Fey Satana eluwi ñi weda elkünual ti dungu. Kiñe filu mew feypifi ta Eva: “Feyngelay tamu layael”, Eva allkütueyew fey ifi ti fün. Fey wüla, tañi wentru ka ifi (Gén. 3:4, 6). Feymu kom pu che kulpafengetuy, fey lakey (Rom. 5:12).\\n4, 5. ¿Chem koyla dungukey Satana?\\n4 Chaw Dios ñi feypin femtripay: Adan ka Eva layngu. Welu Satana fentekünulay ñi koylatulelafiel ta pu che. Fey wüla kakerume koyla dunguy. Kiñe tüfa “lakey pu che tañi kuerpu, welu ñi püllü petu mongeley” pikey tati weküfü. Fantepu mew fentren che femngechi ngünenkangekey (1 Tim. 4:1).\\n5 ¿Chumngelu fentren che allkütukefi tüfachi koylake dungu? Satana kimniey pu che ñi weñangkülkeetew ti lan dungu, feymu kimniey chumngechi ñi ngünenkayafiel. Jewba dewmaeiñmu taiñ rumel mongeleal, feymu ayükelafuiñ taiñ layal (Ecl. 3:11). Kayñe trokikefiyiñ ti lan dungu (1 Kor. 15:26).\\n6, 7. 1) Satana ayüniey ñi kimngenoal tati rüf dungu ñi chumleken pu layelu, welu ¿chum tripay ñi ayünieel tüfachi dungu mew? 2) ¿Chumngelu weda tripay ñi ngünenkan? 3) Kimnieliyiñ ñi rüf kimeltukeel ti Biblia, ¿chumngechi kellukeeiñmu taiñ llükanoafiel ti lan dungu?\\n6 Satana kakerume dungu femkey ñi kimngenoal tati rüf dungu ñi chumleken pu layelu, welu weda tripay ñi ayünieel. ¿Chumngelu? Fentren che kimürpukey ñi rüf kimeltukeel Biblia tüfachi dungu mew, fey wüldunguchekey Chaw Ngünechen ñi wiñomongeltuafiel pu layelu, feymu weda tripay ñi ngünenkan ta Satana (Ecl. 9:5, 10; Hecho 24:15). Kimnieliyiñ ñi rüf chumleken pu layelu, yafülduamküleaiñ ka llükalayaiñ ñi chumleafel engün. Feymu iñchiñ llükakelafiyiñ pu la, kafey lan mu kiñe taiñ piwkeyen che “sufrilepelay” pikelaiñ rume. Kimnieiñ ñi mongelenon, fey wedalkalayafuyngün iney no rume. Umawküleyngün reke (Juan 11:11-14). Kafey kimnieiñ pu la ñi kimnon chem dungu no rume. Feymu pu che lalu fentren tripantu kuyfi mu wiñomongetuayngün ka feypiayngün: “Pichiñma mu müten lalu trokiwfun”.\\n7 Feley llemay tati rüf dungu ñi chumleken pu layelu adümfali ka küme nüwküley kakelu dungu ñi kimeltuel tati Biblia. Trürümfal-lay Satana ñi koylake dungu mu, ¡Kidu re welu rakiduamelchekey! Ngünenkachekey ka weda dunguyefi taiñ Wenu Chaw Jewba. Ngüneduamaiñ tüfachi ramtun: Satana ñi koylatuel, ¿chumngechi weda dunguyefi ta Jewba? ¿Chumngechi rakiduamelchekey ñi duamfalnon Jesus ñi lapan? ¿Chumngelu doyelkünufi ñi kutrankawken ta che? Ngüneduamliyiñ tüfa, doy küme kimaiñ fente ñi wedalkaken Satana ñi koylatuel.\\nSATANA ÑI KOYLATUKEEL RUME WEDALKAKEY\\n8. Chumngechi pengeli Jeremías 19:5, Satana ñi koylatukeel, ¿chumngelu weda dunguyefi ta Jewba?\\n8 Satana ñi koylatuel weda dunguyefi ta Jewba. Ka kiñe koyla ñi feypikeel ta Weküfü tati pu la kutrankawmekey kütral mapu mu. ¡Tüfa rume weda dunguyefi ta Jewba! ¿Chumngelu? Rakiduamelchekey taiñ Chaw Dios piwkeyechekelu ñi femngen Weküfü reke (1 Juan 4:8). ¿Chum duamelkeeymu tüfa? Tüfachi koyla, ¿chum duamelkefi ta Jewba? Kidu üdekey chem kutrankawün rume. Biblia feypi: “Dewmayngün fütrake altar Baal ngealu, üyew lüpümfingün ñi pu fotüm ka ñawe, chalintukulelfingün ta Baal. Iñche werkülafiñ ñi femal tüfa, feypilafiñ rume, rakiduamlan rume” (Jeremías 19:5).\\n9. Juan 3:16 ka 15:13 feypi ñi chumün ta Jesus taiñ montulaetew, welu Satana ñi koylatukeel, ¿chem rakiduamelchekey?\\n9 Satana ñi koylatuel rakiduamelchekey ñi duamfalnon Jesus ñi lapan (Mat. 20:28). Ka kiñe koyla ñi feypiken Satana fey tati pu che kiñe lakenochi püllü niey. Rüfngele tüfa, duamfal-layafuy Jesus ñi lapayal taiñ montulaetew, fey taiñ rumel mongeleal. Ka longkontukunge: Jesus lapay kom che ñi duam mu, tüfa pengelkey fente ñi piwkeyeniefiel itrokom che (papeltunge Juan 3:16; 15:13). Kom tüfachi koyla kimeltun rakiduamelkefi ta che ñi duamfalnon Jesus ñi lapan. Tüfa, ¿chumngechi duamelkefi ta Jewba ka Jesus?\\n10. Satana ñi koylatukeel, ¿chumngechi doyelkünufi ñi kutrankawken ta che?\\n10 Satana ñi koylatuel doyelkünufi ñi kutrankawken ta che. Pu chaw, pu ñuke lalu ñi fotüm kam ñawe, feypingeafuy chi: “Chaw Dios yefi tamu pichiche ñi mülepual wenu mapu mew, fey küme püllü ngetuy”. Tüfachi koyla dungu, ¿küme duamelkepefi may pu chaw ka ñuke? Kam, ¿doyelkünufi ñi weda duamkülen engün? Kangelu koyla dungu feypingekey: “Müley kiñe kütral mapu”. Kuyfi mu pu che femngechi feyentukelu kutrankakefi ka lüpümkefi kakelu che kayñetukefulu ñi kimeltukeel tati Iglesia. Kiñe lifru feypi kiñeke kues kayñetukefuy pu che feyentukenolu ñi kimeltukeel tati Iglesia Catolica, fey lüpümkefuy pu che. ¿Chumngelu femkefuyngün tüfa? Pu kues feypikefuyngün: “Femngechi rakiduamelafiyiñ pu feyentukenolu ñi chumleafel kütral mapu mew, fey wiño rakiduamtuay petu ñi lanon, ka amulayayngün kütral mapu mew”. Kiñeke trokiñ mapu mew pu che feypikey: “Duamfali taiñ femal fillke wimtun, femngechi taiñ tuteafiel taiñ pu che yem ka yamnieafiel, fey taiñ kümelkayaetew”. Kakelu che femkey femngechi dungu ñi wedalkanoaetew ti la. Welu kom tüfachi wimtun tuwi Satana ñi koylatun mu, feymu küme duamelkelafi ta che ¡müna weda dungu! Re weda duamelkefi ka llükalkachekey.\\nCHUMNGECHI INGKAÑPEAFUIÑ TATI RÜF DUNGU\\n11. Taiñ pu familia ka weni, ¿chumngechi dikümtukuafeiñmu?\\n11 Taiñ pu familia ka weni küme duam mu dikümtukuafeiñmu ta koneltual kiñeke wimtun tuwnolu Biblia mew. Femngechi rupaliyiñ, ¿chumafuiñ? Piwkeyeafiyiñ ta Chaw Dios ka tati Biblia, tüfa newentukuaeiñmu taiñ allkütuafiel ta Jewba. Taiñ pu familia ka weni weda duamelafeiñmu kütu feypiafeiñmu chi taiñ piwkeyenofiel ka yamnienofiel taiñ che yem. Kam feypiafeiñmu chi: “Koneltunolmi taiñ wimtun mu, ti la wedalkayafuy kakelu che”. ¿Chumngechi ingkañpeafuiñ ñi rüf kimeltukeel Biblia? Ngüneduamaiñ chumngechi inayafuiñ kiñeke ngülam Biblia mu küpalu.\\n12. ¿Chem wimtun kimnieiñ ñi küpanon Biblia mu?\\n12 ‘Famtripaleaiñ’ feychi wimtun mu Jewba ñi ayükenoel (2 Kor. 6:17). Kiñeke che tukulelfingün la ñi cajon mu tañi nieelchi chemkün, iyael ka pulku. Pu che rakiduamkey femngechi ñi kelluafiel ti la ñi küme amutual ka ñi wiñometunoal. Kafey ütrülkeyngün pichin pulku mapu mew ñi longkontukunieafiel tati la, ka femkeyngün fillke wimtun ñi ayüwülafiel tati la. ¿Chumngelu femkey kom tüfa? Rakiduamkeyngün tañi püllü ñi mongelen. Welu iñchiñ Jewba ñi pu chengen, ¡feyentukelaiñ, fey koneltukelaiñ kom feychi wimtun Weküfü ñi koylatun mew küpalu! (1 Kor. 10:21, 22).\\nKüme inaduamfilmi chem ñi feypin tati Biblia ka küme nütramkafilmi tami pu che poyekenofilu ta Jewba, kümelkaleaymi. (Inaduamnge parrafo 13 ka 14). *\\n13. Ramtuwülmi ñi kümepen may kiñe wimtun, ¿chumngechi inayafuymi Santiaw 1:5?\\n13 Ramtuwülmi: “Tüfachi wimtun kam feyentun, ¿küpapey may weküfü ñi koylatun mew?”. ¿Chumafuymi tami kimal? Ngillatuafimi ta Jewba, “kelluen, eluen tami kimün” piafimi (papeltunge Santiaw 1:5). Fey wüla inaduamnge chem feypiley taiñ fillke papel. Ka duamnielmi doy kellu, ramtuafuymi tami pu longkolelu trawünche mu. Fey engün feypilayaeymu chem tami femafel, welu kimeltuafeymu kiñeke ngülam Biblia mew, kiñeke tüfa ngüneduampeiñ tüfachi chillkatun mu. Femülmi tüfa, pepikayafimi reke tami rakiduam fey kimaymi “chem dungu ñi kümen kam ñi kümenon” (Eb. 5:14).\\n14. ¿Chumafuiñ taiñ welulkanoafiel ta kakelu che?\\n14 “Kom femkeaymün Ngünechen tañi püramyengeael. Femkilmün chem wesa dungu no rume femngechi ti kakelu ñi inayentunoael” (1 Kor. 10:31, 32). Petu taiñ koneltunon kiñe wimtun mew ramtuwaiñ: “Koneltuli, ¿chem rakiduamelafun ta kakelu che? Doyelchi may, ¿chem rakiduamelafun tañi pu peñi ka lamngen?”. Turpu pikelaiñ femal chem weda dungu no rume femngechi taiñ welulkanoafiel ta kakelu che (Mar. 9:42). Kafey pilaiñ weda duamelafiel pu che poyekenofilu ta Jewba. Piwkeyechefengeliyiñ, yamkechi dunguafiyiñ ta che, turpu notukadungulayafiyiñ ka illamkalayafiyiñ. Femngechi püramyeafiyiñ ta Jewba. Longkontukuaymi: ¡piwkeyechefengeliyiñ, kom pepilafuiñ! Yamkechi trokituafiyiñ pu che, fey puwaiñ taiñ pu kayñe ñi piwke mu.\\n15, 16. 1) ¿Chumngelu kümeafuy kimeltulelafiel tami feyentukeel kakelu che? Feypinge kiñe rupan dungu. 2) ¿Chumngechi kellukeeiñmu ñi feypiel Romanu 1:16?\\n15 Kom che tami lof mew kimpe tami dunguken iney ngen Jewba (Is. 43:10). Layeluwülmi, tami pu karukatu ka pariente illkutuafeymu inanolmi kidu engün ñi wimtun. Feymu petu ñi rupanon tüfa, kimeldungulelafimi tami feyentukeel ka poyefiel ta Jewba. Taiñ peñi Francisco mülelu Mozambique mapu mew wirintukuy: “Kimlu müten chem ñi rüf kimeltukeel tati Biblia tañi domo Carolina iñchiw feypifiyu tayu familia: ‘Fürenewelayafiyu tati pu la’. Rupalu chi antü Carolina ñi lamngen lay, fey mülefuyu famentunoal tayu feypin. Faw pu che muñetukefi tati la petu ñi femngeken kiñe religioso wimtun. Fey wüla feychi ko pünengefulu ñi muñetuafiel tati la wütrungekey mapu mew, fey tati pu pariente küla pun mew umawtukey chew ñi wütrungen tati ko. Pu che feypikey ‘femngechi küme feleay ñi püllü’. Feymu ‘Carolina feley ñi umawtual chew wütrüngekefuy tati ko’ pikefuyngün tañi domo ñi pu che”.\\n16 ¿Chumingu Francisco tañi domo engu? Francisco feypi: “Piwkeyefiyu ta Jewba, ayünieyu tuteafiel, feymu koneltulayu feychi wimtun mu. Carolina tañi pu che müna illkuyngün. ‘Yamlafimu rume taiñ che yem, kontuwewlayaiñ tamu ruka mu ka kelluwewlayaiñ rume’ pikefeyumu. Iñchiw dew kimeltufuyu taiñ feyentukeel, feymu chem pilayu rume petu ñi illkulen engün. Kiñeke taiñ pu pariente ingkañpeeyumu kütu “kidu engu dew kimeltueiñmu tañi dulliel engu” pikefuy. Fey rupalu chi antü Carolina ñi pu che tüngduamnagi, fey kümelkawtuiñ. Kiñeke engün feypikeeyumu kütu ‘elumuafen kiñe papel Biblia mu küpalu’”. Iñchiñ turpu yewelayaiñ taiñ feyentukeel mu, doy may ingkañpeafiyiñ tati rüf dungu ñi chumleken pu layelu (papeltunge Romanu 1:16).\\nYAFÜLTUKUAFIYIÑ PU LAYELUWLU\\nTati pu rüfngechi weni yafültukukefi ka kellukefi pu che layeluwlu. (Inaduamnge parrafo 17-19). *\\n17. ¿Chumafuiñ taiñ “rüfngechi weni” ngeal?\\n17 Kiñe peñi kam lamngen layeluwle, kom piwke mu eluwaiñ taiñ kelluafiel chumngechi ñi femken kiñe “rüfngechi weni”. Femngechi weñangkülen mu kiñe che, peñiyeafiyiñ kam lamngeyeafiyiñ (Prov. 17:17). Taiñ peñi kam lamngen dikümtukungele ñi femal kiñe wimtun küpanolu Biblia mew, ¿chumafuiñ taiñ “rüfngechi weni” ngeal? Ngüneduamaiñ epu ngülam Biblia mew küpalu, inafiliyiñ tüfa, kelluafeiñmu yafültukuafiel ta che weñangkülelu.\\n18. 1) ¿Chumngelu ngümay Jesus? 2) ¿Chem kimeltueiñmu ñi femün?\\n18 “Inaye ngümakeaymün tati pu ngümakelu mew” (Rom. 12:15). Rume weñangkülele kiñe che, kimlayafuiñ chumngechi yafültukuafiel. Welu inaye ngümaliyiñ kidu mu, pengelafiyiñ taiñ duamniefiel. Kuyfi mu Jesus tañi weni, Lasaru, lay. Tañi epu lamngenwen Marta engu Maria ka kakelu che ngümayngün. Rupalu meli antü Jesus puwi üye mew ka “ngümay” kimnielu rume ñi pürüm wiñomongeltuafiel ta Lasaru (Juan 11:17, 33-35). Jesus ñi ngüman, ¿chem pengeli? Pengeli ñi chum duamnagün tañi Chaw Jewba ñi lan mu ta Lasaru. Kafey Lasaru tañi pu che pefilu ñi ngüman ta Jesus, kimtukuyngün tañi rüf piwkeyeniefiel. Kom tüfa yafültukupelafi ta Marta engu Maria. Ka femngechi famülke mu taiñ pu peñi ka lamngen kimtukule taiñ rüf piwkeyeniefiel ka duamniefiel, kidulelu trokiwlayayngün, doy may feypiayngün: “Walloñmaenew kümeke weni iñche tañi piwkeyenieetew ka kellukeetew”.\\n19. ¿Chumngechi kellukeeiñmu Eclesiastés 3:7 taiñ yafültukucheal?\\n19 “Kiñe antü ñi ñüküfküleal ka kiñe antü ñi dungual” (Ecl. 3:7). ¿Ka chem femafuiñ taiñ yafültukuafiel pu layeluwlu? Küme allkütuafiyiñ. Eluwküleaiñ taiñ feypiaetew chem ñi mülen tañi piwke mu, fey weda entule tañi feypin, weda duamlayaiñ (Job 6:2, 3). Kidu rume weda duamküleafuy chi weda trokietew am tañi pu pariente poyekenofilu ta Jewba. Feymu kiñentrür ngillatuafuiñ kidu engu. Ngillatuafuiñ ta Jewba, kidu ‘allkütukey tati llellipun’, “eluafimi tami newen, ka kellufinge ñi küme rakiduamal” piafuiñ (Sal. 65:2). Pepilfal-le, kiñentrür papeltuafuiñ tati Biblia. Kam kiñe falin dungu tripalu taiñ fillke papel mew, papeltuafuiñ chi ñi rupan kakelu peñi kam lamngen.\\n20. ¿Chem ngüneduamaiñ inalechi chillkatun mew?\\n20 ¡Rume mañumküleiñ! ¡Rüf kimnieiñ ñi chumleken pu layelu ka ñi wiñomongelngetual küpalechi antü mew! (Juan 5:28, 29). Feymu taiñ femkeel ka taiñ dungukeel mu ingkañpeafiyiñ tati Biblia ñi rüf kimeltukeel. Küme ngüneduamaiñ chumül doy kümeafuy wüldungulelafiel pu che tüfachi kümeke dungu. Inalechi chillkatun mew ngüneduamaiñ kangelu ngünenkan Satana mew küpalu, tüfa katrütuñmakefi ta che kimal Chaw Dios ñi dungu. ¿Chem am tüfa? Pu wedake püllü ñi koylake dungu. Kimaiñ chumngelu femkelaiñ kiñeke dungu taiñ fülkonal pu wedake püllü mew.\\nRüf kimnielu iñchiñ ñi chumleken pu layelu, ¿chumngelu yafültukukeeiñmew tüfa?\\nSatana ñi koylatuel lan dungu mew, ¿chumngechi wedalkakey?\\n¿Chumngechi ingkañpeafuiñ Biblia ñi rüf kimeltukeel lan dungu mew?\\n24 ÜLKANTUN Küpange Jewba tañi fütra wingkul mu\\n^ parr. 5 Satana ka tañi pu wedake püllü kam pu inuma koylatukey ñi chumleken pu layelu. Fentren wimtun tuwingün tüfachi koylake dungu mew. Tüfachi chillkatun kelluaeymu tami püntütripanoal Jewba mu, dikümtukungelmi ta koneltual feychi wimtun dungu Jewba ñi üdekeel.\\n^ parr. 55 ¿CHEM PENGELI TI ADENTUN? Epu Dungukelu Iney Ngen Jewba yafültukufingu tañi pariente rume weñangküley layeluwlu kay.\\n^ parr. 57 ¿CHEM PENGELI TI ADENTUN? Kiñe peñi inaduamfi ñi kümepen may kiñeke wimtun femngekelu lan mu kiñe che, fey wüla yamkechi kimeltulelfi tañi feyentukeel tañi pu che.\\n^ parr. 59 ¿CHEM PENGELI TI ADENTUN? Pu longkolelu trawünche mu ngüdaltukufi kiñe peñi layeluwlu tañi yafüluwam.\\n¿Doy küme küdawelkefimi may ta Jewba?\\nInayentuafiyiñ ta Jesus taiñ tüngduamküleal\\nJewba kelluaeiñmu taiñ ngünenkanoaetew pu wedake püllü\\nPU CHE ÑI MONGEN Pefiyu tati “perla rume falilu”\\nWirin dungu Chumngechi entual fillke papel TI WERKEN (ÑI CHILLKATUNGEAL) Abril 2019\\nAudio Chumngechi entual audio TI WERKEN (ÑI CHILLKATUNGEAL) Abril 2019\\nTI WERKEN (ÑI CHILLKATUNGEAL) Abril 2019","num_words":2756,"character_repetition_ratio":0.07,"word_repetition_ratio":0.001,"special_characters_ratio":0.193,"stopwords_ratio":0.286,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Marku 2\\nJesus tremolfi ta kiñe wentru lañmalelu ñi kuerpu\\n(Matew 9.1-8; Luka 5.17-26)\\n1 Dew rupalu kiñe mufün antü, Jesus ka wiñokonputuy ta Kapernaum. Fey kimngelu müten tañi mülepun ta ruka mew, 2 rume fentren che trawüy. Feylay rume engün tati wülngiñ ñi lepün mew, fey kisu kimeltumekefi tati werken dungu. 3 Feymew meli wentru yeleleyew ta kiñe kutran lañmalelu ñi kuerpu. 4 Welu fentren che am mülelu, pepi konpulay engün chew ñi mülemum ta Jesus. Feymew wecharpufi engün tati küpül ruka,* wecharpufi engün tati küpül ruka: Israel mew müleyechi ruka niekefuy kisuke ñi pürapürawe puwkülelu küpül ruka mew. Tati küpül ngürelekefuy chañill mamüll mew ka wilpatulekefuy pele mew (feyfel ta kiñe küpül ruka). fey nagümpufi engün ti ngütantuluwkülechi kutran chew müley ta Jesus.\\n5 Feymew Jesus, pefilu tañi nien fentren mupiltun engün, feypifi tati kutrankülelu:\\n—Iñche ñi weni, dew wiñoduamangetuymi tami yafkan mew.\\n6 Fey kiñeke tati kimeltukelu Moyse ñi ley dungu anülepulu tiye mew, rakiduami engün: 7 “¿Chumngechi anta kisu ngünewi tañi femngechi feypiael ta tüfa? Ñi femngechi dungun mew notukafi ta Ngünechen. Ngünechen müten ta wiñoduamachetuafuy ta yafkan mew.” 8 Welu Jesus müchay müten ngüneduami tañi femngechi rakiduamkülen engün, fey ka ramtufi ti pu kimeltuchefe:\\n—¿Chem mew anta femngechi rakiduamküleymün ta eymün? 9 ¿Chem pin anta doy küdawngelay tañi feypingeael tati lañmalelu tañi kuerpu: ‘Wiñoduamaletuymi tami yafkan mew’, kam ñi feypingeael: ‘Witratunge. Witrañpüramnge tami ngütantu ka trekatunge’? 10 Iñche feypiwayiñ ta fewla ti Wentrukünuwpalu† Wentrukünuwpalu: Wentru ñi Fotüm pin ürke, kiñe wichulechi üy ñi üytungeael ta Jesus ti We Chillka mew. ñi nien ta pepiluwün tüfachi mapu mew ñi wiñoduamachetuael ta yafkan mew.\\nFeymew feypifi tati lañmalelu ñi kuerpu:\\n11 —Eymi ta feypipeeyu: witratunge ka nünge tami ngütantu. Fey amutunge tami ruka mew.\\n12 Fey tati kutran feymew müten witratuy, fey nütulu ñi ngütantu, tripapatuy tiye mew fey ñi penieetew itrokom che. Feymew ta itrokom che afmalewey ka püramyefi engün ta Ngünechen feypilen mew:\\n—Chumkawnorume pekelaiñ femngechi dungu.\\nJesus mangelfi ta Levi ñi inayaetew\\n(Matew 9.9-13; Luka 5.27-32)\\n13 Feymew Jesus ka amuy ta inaltu pichi lafken, fey ti pu che fülkonpay ta kisu mew, feymew kisu ta kimeltufi engün. 14 Fey Jesus rupalu fey püle, pefi ta Levi, Alfew tañi fotüm, anülelu chew ñi kofrangekemum ta impuestu Romangealu. Jesus feypifi ta Levi:\\nFey Levi ta witratripay ka inaeyew.\\n15 Fey mangelngey ta Jesus ñi imeael Levi tañi ruka mew. Fey tüfey mew mülepuy fentren tati pu kofrakelu ta impuestu Romangealu, ka ti kakelu wesake dunguyen pu che. Ka femngechi anülepuy ta mesa mew kiñentrür Jesus ka ñi pu disipulu engün, fey rume fentren che puwyelu am tañi pu inayawületew. 16 Fey ti pu farisew‡ farisew: kiñe trokiñ judiuche müngeltuniekefilu Moyse tañi ley dungu, ka femngechi tati kakelu wimtun. ka tati pu kimeltukelu ta Moyse ñi ley dungu, pefilu ta Jesus ñi imeken kom kiñentrür tüfey engün mew, ramtufi engün tati pu disipulu:\\n—¿Chumngelu am tamün kimeltufe kiñentrür imekey tati pu kofrakelu impuestu ka ti pu yafkafe engün?\\n17 Jesus ta allküñmaeyew, fey feypingey engün:\\n—Tati pu che külfünkülelu ka tremolkülelu fey engün duamyelay ta lawentuchefe, welu tati pu kutrankülelu may. Iñche küpalan tati pu küme piwkekawünnngelu mew, welu may tati pu yafkafe mew.\\nTati ramtun ti ayuno dungu mew\\n(Matew 9.14-17; Luka 5.33-39)\\n18 Kiñe rupachi ayunalerkey Juan tañi pu disipulu§ ayunalerkey Juan tañi pu disipulu: tati wimtulelu ñi ayunayael, fey tati eluwnolu ñi iyael tañi mupitunieael ñi inanieelchi wimtun dungu. Tüfachi wimtun kuyfike pu judiu ñi wimtun ürke. ka tati pu farisew ñi inakeetewchi pu che. Fey kiñeke tüfey engün amuy ta Jesus mew ka ramtupufi engün:\\n—Juan tañi pu disipulu ka tati pu farisew tañi inakeetewchi pu che ayunakey engün, fey ¿chumngelu am ayunakelay kay eymi tami pu disipulu?\\n19 Jesus ta llowdungueyew engün:\\n—¿Chumngelu am kay ayunayafuy tati mangelngelu ta mafün mew, petu tañi mülen tati nofio kisu engün mew? Petu tañi mülen kisu engün mew tati nofio, ngelay tañi ayunayael engün. 20 Welu akuay tati antü ñi yengetuael tati nofio. Feychi akule tati antü, fey wülake ta feley ñi ayunayael engün.\\n21 “Iney rume ta lapatukelay ta kiñe llud takuwün ka tukulelkelafi ta kiñe we katrün lapan pañu, tati we katrün pañu am trüküfükelu ka wikürelkefi tati llud takuwün, fey doy wesa wikürükey tati takuwün. 22 Ka femngechi ta we pulku rume tukungekelay ta llud kueru mew. Tati we pulku ta pawkülkayafuy tati llud kueru, fey ngünayafuy tati pulku ka ti kueru wikürafuy. Feymew feley tati we pulku tañi wütruntukungeael kiñe we kueru mew.”\\nTati pu disipulu suchetukachillay engün tati ürkütun antü mew\\n(Matew 12.1-8; Luka 6.1-5)\\n23 Kiñe ürkütun antü mew, Jesus trekalen rumey rangi kachilla. Fey tañi pu disipulu, petu rumelu, eluwi engün tañi suchetuafiel tati longko kachilla. 24 Fey ti pu farisew ramtueyew:\\n—Fey ¿chumngelu am femngechi femkey tami pu disipulu ñi femnoafel ta che ürkütun antü mew?\\n25 Feymew Jesus llowdungufi ti pu farisew:\\n—¿Kimlaymün am ñi chumün ta David kiñe rupa kisu ka tañi pu kompañ ngüñülelu engün? 26 Abiatar ürkefel tati Wünen Longko Saserdote. David konpuy ta Ngünechen ñi ruka mew, fey ipufi tati kofke Ngünechen tañi chalintukulelngeel. Ka femngechi eluyefi tañi kompañ ñi inanieetew, welu tati pu saserdote müten ta felerkefuy tañi iyafel ti kofke.\\n27 Fey Jesus ka amul feypi:\\n—Ürkütun antü ta elngey che tañi duam, welu che ta elngelay ta ürkütun antü ñi duam. 28 Feymew ti Wentrukünuwpalu Ñidolküley tati ürkütun antü mew.\\n*2:4 wecharpufi engün tati küpül ruka: Israel mew müleyechi ruka niekefuy kisuke ñi pürapürawe puwkülelu küpül ruka mew. Tati küpül ngürelekefuy chañill mamüll mew ka wilpatulekefuy pele mew (feyfel ta kiñe küpül ruka).\\n†2:10 Wentrukünuwpalu: Wentru ñi Fotüm pin ürke, kiñe wichulechi üy ñi üytungeael ta Jesus ti We Chillka mew.\\n‡2:16 farisew: kiñe trokiñ judiuche müngeltuniekefilu Moyse tañi ley dungu, ka femngechi tati kakelu wimtun.\\n§2:18 ayunalerkey Juan tañi pu disipulu: tati wimtulelu ñi ayunayael, fey tati eluwnolu ñi iyael tañi mupitunieael ñi inanieelchi wimtun dungu. Tüfachi wimtun kuyfike pu judiu ñi wimtun ürke.","num_words":935,"character_repetition_ratio":0.057,"word_repetition_ratio":0.112,"special_characters_ratio":0.204,"stopwords_ratio":0.425,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Luka 8 ARNNT - Fey dew rupalu tüfachi dungu, Jesus - Bible Search\\nJesus ñi kellukefetewchi pu domo\\n1Fey dew rupalu tüfachi dungu, Jesus ruparkey rume fentren waria püle ka lof mapu püle, wewpiyeniey ka kimeltuniey Ngünechen ñi longko ülmenngen. Tati mari epu apostol kompañkiyawüleyew. 2Ka femngechi kompañkiyawüleyew kiñeke domo kisu tañi wemünentulfiel ti pu weküfü ka tañi tremoltuel wesake kutran mew. Fey kisu engün mew miyawürkey tati Maria Magdalena pingechi domo, tati wemünentulel regle weküfü. 3Juana kafey, Chusa tañi kure, Erode tañi longkokünuel kisu ñi nieelchi chemkün mew; ka Susana. Ka rume fentren kakelu pu domo tañi kellukeetew ñi nieelchi chemkün mew.\\nKiñe adkünu dungu ti ngankelu mew\\n(Matew 13.1-9; Marku 4.1-9)\\n4Rume fentren che tripayey ti waria mew tañi peafiel Jesus, feymew rume fentren che trawüluwi. Fey Jesus nütramelfi tüfachi adkünu dungu: 5“Kiñe nganketrankelu tripay ñi nganael. Fey nganlu, kiñeke fün pachügnagi ti rüpü mew, fey pünokangey ka ti pu üñüm kom üpitueyew. 6Kakelu fün pachügnagi ti kurantu mew. Fey noyüy ti fün, welu ti kurantu mew am ngenolu narfen mapu, feymew angküy. 7Fey kakelu fün pachügnagi pu troltrontu. Fey kiñentrür noyülu, fey ti pu troltro kom takunagümeyew. 8Welu ka femngechi kiñeke fün pachügnagi rume küme mapu mew, fey tremi, ka wüli rume küme kosecha. Kiñe fün mew tripay pataka fün.”\\nFey tüfa ñi feypin ta Jesus, ka amul feypi newentu dungun mew: “¡Tüfeychi allkülu, rakiduampe tañi chem pin ta iñche!”\\nChumngelu am kimeltukey Jesus tati adkünu dungu mew\\n(Matew 13.10-17; Marku 4.10-12)\\n9Fey ti pu disipulu ramtufingün ta Jesus ñi chem pifel tüfeychi adkünu dungu. 10Feymew llowdungueyew ta Jesus: “Eymün elueymünmew ta Ngünechen tamün kimafiel tati kimelngekenofelchi dungu kisu tañi longko ülmenngen, welu ta kakelu pu che müley ñi kimeltuafiel adkünu dungu mew.\\n‘Fey femngechi tunte lelinieafuy rume, pelayay engün.\\nKa tunte allküayngün rume tüfachi kimeltun, welu longkontukulayay engün.’+\\nJesus kimeltuy ti nganketranfe adkünu dungu\\n(Matew 13.18-23; Marku 4.13-20)\\n11“Fey tüfa tatey ñi kimeltunieel tati adkünu dungu. Feytichi fün adentuley Ngünechen ñi werküelchi dungu. 12Fey ti rüpü mew pachügnagchi fün adentuley ti pu che allkütukelu ti werken dungu. Fey küpakey ta weküfü müntuñmayaetew ti dungu ñi piwke mew, femngechi ñi feyentunoael ka ñi montunoael engün. 13Fey ti kurantu mew pachügnaglu adentuley tati pu che allkütufilu ti werken dungu ka llowkefilu rume ayüwün mew. Fey nienolu engün am mupiltun, pichiñma müten feyentukey engün, welu mülechi kutrankawün mew, elkünutukefi engün ñi mupiltulen. 14Fey ti troltrongechi mapu adentuley tüfeychi pu che tati allkütulu ti dungu, welu ñochika amulekey ñi takuetew tati mülechi itrofill küdaw, kam ñi rikungeael fentren chemkün mew, kam ti kawiñ dungu. Fey tüfa ta femkelay chem küme dungu rume. 15Welu ti fün pachügnaglu ti küme mapu mew, adentuley tati ayükelu ñi küme llowafiel ñi piwke mew ti werken dungu ka ñi müngeltuafiel ka kom yafüluwün mew ñi amuleael. Fey ta wülkey kümeke kosecha.”\\nTi pelontuwe adkünu dungu\\n16Jesus ka femngechi kimeltuy tüfachi adkünu dungu: “Iney no rume üyümkelay kiñe pelontuwe, fey dew üykülelu ñi takukünuafiel, ka elkünuafiel miñche kawitu, welu may adkiñ mew elkünungekey, femngechi ñi pelontuleael tati ruka mew. 17Ka femngechi llemay ngelay ta chem ellkan chemkün rume tañi pengenoael. Ka ngelay chem ellkan dungu rume tañi kimngenoael ka ñi wepümngenoael.\\n18“Femngechi llemay küme allkütumün, tati küdawyelu ñi allküelchi dungu, fey ta doy elungeay kimün. Welu tati duamkünunofilu tati dungu, fey tañi nieel kütu ta müntuñmangeay.”\\nJesus ñi ñuke ka ñi pu peñi\\n(Matew 12.46-50; Marku 3.31-35)\\n19Jesus ñi ñuke ka ñi pu peñi puwi engün chew ñi mülemum ta kisu, welu pepi fülkonpulay engün kisu mew, mülelu am rume fentren che. 20Fey kiñe mülelu ti pu che mew feypifi ta Jesus:\\n—Tami ñuke ka tami pu peñi mülepay ta wekuntu. Kisu engün ayüley tami peaetew.\\n—Tati allkütukelu Ngünechen ñi werken dungu ka küdawyefilu, fey ta iñche ñi ñuke ka ñi pu peñi.\\nJesus tüngnagümfi ti kürüf ka ti rew lafken\\n(Matew 8.23-27; Marku 4.35-41)\\n22Kiñe antü, Jesus konpuy kiñe farku mew ñi pu disipulu engün, feymew feypifi ñi pu disipulu:\\n—Amuiñ nome lafken.\\nFey amuy engün. 23Fey petu nolu ti pichi lafken mew, Jesus umawtuy. Feymew triparumey kiñe fütra kürüf ti pichi lafken mew, fey ti farku mew rume trilkafkonmekey ti ko. Rume konürkey ko ti farku mew, fey femngechi rume kuñiwünngerkey ñi llañkonael.\\n24Feymew amuy engün ñi trepelafiel ta Jesus, ka feypifingün:\\n—¡Kimeltufe! ¡Kimeltufe! ¡Petu llañkoniyiñ!\\nFeymew Jesus witrapüray, fey werküdungufi ti kürüf ka ti fütrake rew lafken, feymew kom tüngnagtuy ka küme ñüküfkülewetuy. 25Feymew feypifi ñi pu disipulu:\\n—¿Chumtuy am tamün maneluwün?\\nWelu kisu engün llükalewey ka afmatulewey, fey welukonke ramtuwi engün: “¿Iney am tüfa? Werküdungufi ti kürüf ka ti rew lafken, fey müngeltueyew.”\\nTi Gadara mew mülechi wentru konweküfülelu\\n(Matew 8.28-34; Marku 5.1-20)\\n26Fey ngellu puwi engün ti Gadara+ pingechi mapu mew, fey tüfa müley Galilea trokiñ mapu ñi üngkünome. 27Fey mülepulu engün ti mapu mew, tripapay ti waria mew kiñe wentru konweküfülelu, fey fülkontupaeyew. Rume fentren tripantu dewma ñi tukuwekenofel takuwün ka mülekelafuy rume ta ruka mew. Feytichi eltun püle miyawkerkefuy. 28Fey pefilu ta Jesus, lukunagi ti wentru ñi inafül mew, fey wirarkülen feypifi ta Jesus:\\n—¡Fülpakilnge ta iñche mew, Jesus fütra pepiluwün niechi Ngünechen ñi Fotüm! ¡Iñche llellipuaeyu tami kutrankanoafiel!\\n29Tüfa femngechi feypi, Jesus am werküfilu ti pu weküfü ñi tripatuael ti wentru mew. Ti weküfü müchayke ngünekakerkefi tati wentru, fey ti pu che trariñmakerkefeyew ñi kuwü ka ñi namun kadena mew tañi pepi ngüneafetew, welu kisu katrükerkefuy. Fey ti weküfü lefmawelkefui ti wentru ti uwe lelfün mapu püle. 30Feymew ramtueyew ta Jesus:\\nKisu llowdungufi ta Jesus:\\n—Iñche ta Lekion+ pingen.\\nFey tüfa feypi rume fentren weküfü am konturkeetew tati wentru. 31Fey ti pu weküfü llellipufi engün ta Jesus ñi werkünoaetew tati fütra konchi lolo mew chew ta Ngünechen kutrankakefi tati pu weküfü. 32Fey mülerkey rume fentren sañwe ütamekelu ti wingkul püle, fey ti pu weküfü llellipuy ñi konael ti pu sañwe mew. Feymew Jesus elueyew ñi konpuael.\\n33Fey ti pu weküfü tripatuy ti wentru mew, fey konpuyngün ti pu sañwe mew, fey tüfa engün lefnagi ti külleg püle ka ütrüftukuwpuyngün ti pichi lafken mew, fey tüye mew kom ürfipuy engün.\\n34Fey tati pu kuydakefilu tati pu sañwe, pefilu ñi femün tüfa engün, lefkülen tripay engün, fey kimelyefi ñi rupan tüfachi dungu kom ti pu che mülelu ti waria mew ka mülelu lelfün püle. 35Feymew ti pu che tripapay tañi pepayael ti rupaelchi dungu. Fey puwlu engün chew ñi mülemum ta Jesus, pepufi engün ti wentru konweküfülekefulu ñi anülen Jesus ñi inafül püle. Fey ti wentru tukutuwkületuy ka küme tüngduamkületuy, fey rume llükay engün.\\n36Feymew ti pu che, pefilu ñi rupan tüfachi dungu, nütramelngey engün chumngechi tañi tremolngetun tüfeychi wentru konweküfülekefulu. 37Fey kom ti pu che mülelu ta Gerasa trokiñ mapu mew, llellipufi engün ta Jesus tañi tripatuael tüye mew, rume llükalu engün am. Feymew Jesus konputuy ti farku mew fey ñi nopatuael.\\n38Fey ti wentru, tati elkünutuetew ti pu weküfü, llellipufi ta Jesus ñi miyawael ta kisu engün mew. Welu Jesus werküeyew ñi müleweael kisu ñi mapu mew ka feypieyew:\\n39—Wiñotunge tami pu che mew, fey nütramelputuafimi engün kom ñi chumün ta Ngünechen eymi mew.\\nFeymew ti wentru amutuy, fey nütramelputufi kom ti pu che mülelu ti waria mew ti afmafal dungu ñi femün ta Jesus kisu mew.\\nJayro ñi ñawe, ka ti domo idañmafilu Jesus ñi takuwün\\n(Matew 9.18-26; Marku 5.21-43)\\n40Fey Jesus nopatulu ti pichi lafken mew, ti pu che llowtueyew rume ayüwün mew, kisu engün am kom üngümkülerkelu. 41Feymew akuy kiñe wentru Jayro pingelu, longkolerkey ta sinagoga mew. Tüfachi wentru lukutupay Jesus ñi inafül mew, fey llellipufi ñi amuael kisu ñi ruka mew. 42Kiñe ñawe müten nierkey, mari epu tripantu puwülnielu, fey tüfa epe lalerkey.\\nFey petu amulelu Jesus, kiñe trokiñ che inanierkeeyew, fey rume trawültukumekewi engün kisu mew. 43Fey rangi pu che amulerkey kiñe domo, mari epu tripantu dewma ñi kutrankülen. Kachükerkelay ñi mollfüñ, femngechi gastarkey kom ñi niekefelchi chemkün tañi kulliafiel ti pu lawentuchekelu,+ welu tüfey engün kiñe no rume tremolürkelaeyew. 44Tüfachi domo fülpay Jesus ñi furi püle, fey idakünuñmafi ñi takuwün. Feychi lelen mew müten kachütuy ñi mollfüñ. 45Feymew Jesus ramtuy:\\n—¿Iney anta idañmapeenew ñi takuwün?\\nFey kom ti pu che am pinolu ñi feypiael tañi idakünufiel engün, fey Pedro feypi:\\n—Kimeltufe, wall püle küpalechi pu che tenfipeeymew engün.\\n46Welu Jesus amul feypiley:\\n—Kiñe che ta idapeenew. Ngüneduamün ñi tripan pepiluwün iñche mew.\\n47Fey ti domo, ngüneduamlu ñi pepi llumumanon ñi femelchi dungu, müllmüllkülen amuy ñi lukutuael Jesus ñi inafül püle. Fey küme nentudunguy kom che ñi adkiñ mew chumngelu ñi idakünufiel ka ñi tremoltun femlu müten.\\n48Fey feypieyew ta Jesus:\\n—Papay, dew mongetuymi feyentulu am eymi iñche mew, fey küme duamkechi amutunge.\\n49Petu ñi dungumeken ta Jesus, akuy kiñe werken feypiafilu ti longkolelu sinagoga mew:\\n—Tami ñawe ta dew lay. Aporiamekekefilnge tati kimeltufe.\\n50Welu Jesus allkülu ti werken ñi feypiel, fey feypifi ta Jayro:\\n—Llükakilnge. Feyentunge müten ta iñche mew, fey tami ñawe ta mongetuay.\\n51Fey puwlu ti ruka mew, elulafi ñi konpuael kom che, welu Pedro, Santiaw ka Juan müten kiñentrür ti ngen ñawe engün ka ti pichidomo ñi ñuke. 52Fey kakelu ti pu che kom mekey ñi ngüman ka amu wirarkümekey tati lachi pichidomo mew, welu Jesus feypifi ti pu che:\\n—Ngümakilmün. Tati pichidomo ta lalay. Umawküley müten tati.\\n53Kom ti pu che ayeñefi engün ta Jesus, kimfilu engün am ñi dew lan ti pichidomo.\\n54Feymew Jesus nüñmafi ti pichidomo ñi kuwü ka feypifi newentu dungun mew:\\n55Feymew ti pichidomo wiñomongetuy. Feychi lelen mew müten witratuy, fey Jesus werküy ñi elungeael ta iyael. 56Ti pichidomo ñi chaw ka ñi ñuke rume afmatulewey, welu Jesus feypifi ñi nütramelngenoael iney rume ñi femngechi femel tüfachi dungu.","num_words":1507,"character_repetition_ratio":0.052,"word_repetition_ratio":0.0,"special_characters_ratio":0.204,"stopwords_ratio":0.425,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Biblia kellukeeiñmu kuyfi tuwün-ngelu rume\\nTi Biblia, ¿rüf kelluafeiñmu famülke mu?\\n¿Feypipey may ñi kimkenofel pu che kuyfi?\\n1 Chumngechi famentual wedake dungu\\n2 Chumngechi küme elkünutual tami weda duamelkeetew\\n3 Chumngechi newenküleal rupalmi wedake dungu mu\\nTi Werken | Num. 1 2018\\nPAPELTUAFUYMI acholi afrikáans albanés alemán amárico armenio aucano aymara azerí azerí (alfabeto cirílico) bashkir bassa de camerún batako karo batako toba baulé becol biak birmano bislama boulou búlgaro camboyano catalán cebuano checo chichewa chin haka chino mandarín (simplificado) chino mandarín (tradicional) chitonga chitumbuka chiyao chokue chol chuukés chuvash cibemba cingalés citonga congo coreano criollo de las seychelles criollo haitiano criollo mauriciano croata dangme danés dehu digor efik embunda endebele endebele de Zimbabue endonga enzema eslovaco esloveno español estonio ewé finlandés fiyiano fon francés ga garífuna georgiano griego groenlandés guaraní gun hausa hebreo herero hiligaynon hindi hiri motu hmong (blanco) holandés húngaro iban ibanag ibo ilocano indonesio inglés islandés isoko italiano japonés javanés kabiye kannada kaonde kayin sgaw kazajo kikamba kikongo kikuyu kiluba kimbundu kiniaruanda kirguís kiribatiano kirundi kisonge kurdo kurdo kurmanyí del Cáucaso kwangalí kwanyama lengua de señas chilena lengua de señas colombiana lengua de señas mexicana lengua de señas venezolana lenguaje de señas alemán lenguaje de señas americano lenguaje de señas brasileño lenguaje de señas coreano lenguaje de señas finlandés lenguaje de señas húngaro lenguaje de señas italiano lenguaje de señas japonés lenguaje de señas polaco letón lhukonzo lingala lituano luganda lunda luo luvale macedonio malayo malayálam malgache maltés mam mambue-lungu mapudungun marshalés maya mazateco de Huautla mizo mongol more nepalés nias niueano noruego nyaneka náhuatl de guerrero náhuatl de la huasteca náhuatl del centro náhuatl del norte de puebla oromo osético otetela pangasinán panjabí papiamento de aruba papiamento de curazao persa pidgin de las islas salomón polaco ponapés portugués portugués de Portugal quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura rarotongués rumano runyankore ruso rutoro samoano sango saramacano sena serbio serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco tagalo tahitiano tai tamil tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco tuvaluano twi tártaro ucraniano uhobo umbundú uruund uzbeko vendal vietnamita wallisiano waray-waray wayuunaiki wolaita xhosa xitshwa yoruba zandé zapoteco de lachiguiri zapoteco del istmo zulú árabe ñanya ñemba\\nRAKIDUAMNGE TÜFA: Pemefilmi kiñe papay, fey pengeleymu falinke chemkün ñi eluetew tañi kuyfike che yem, fey tüfa tañi chaway, ñi trarilongko ka tañi trapelakucha. Kiñeke tüfa perkanküley, wedañmawi ka trafotripaley pichike trokiñ. Welu kiñe tüfa rume tutelkaley, ka müna küme pengey tañi ñimikan, fey afmatufali. Feymu ramtufimi tati papay: “¿Fewla müten niefimi tüfa?”. “Femlay, rume kuyfi tuwün-ngey tati, ka turpu küme elkünutulafiñ”, pieymu. Ka feypi: “Fentren rupa tukukefiñ, kiñeke mu külchafkey ka trananagkey, welu trafokelay rume. Ka küpa weñeñmangekefun kütu”. Feymu afmatulen mu ramtuwafuymi: “¿Chumngechifel tüfa?”.\\nKa femngechi feley ti Biblia. Doy kuyfi tuwün-ngey kakelu lifru mu. Rüfkünu may, müley kakelu doy kuyfike lifru, welu rupan mu chi tripantu wedañmawkey kakelu kuyfike chemkün reke. Kimfalngelu am weke dungu ciencia dungu mu kiñeke kuyfike lifru tañi feypikeel welulkaley. Ka tañi feypikeel lawentun mu rüf kellukelafi ta che, doy may kiñeke mu kuñiwün-ngey kütu. Ka femngechi kuyfike lifru ellaka mu reke felewelay, ñamümlu am kiñeke papel kam müte kimfalngenolu.\\nWelu Biblia trürümfalngelay. Tüfa eluwi ñi wirintukungeal doy 3.500 tripantu kuyfi mu, welu kaletulay. Fentren rupa pu che lüpümfi ti Biblia, illamkafi ka elungelafuy ñi papeltungeal, welu amuley ñi manelfalngen, doy may feypi fentren kümeke dungu ñi müleal, weftripalu rume fentren weke kimün (inaduamnge ti wichulechi dungu “¿Feypipey may ñi kimkenofel pu che kuyfi?”).\\nKÜMEKE NGÜLAM TAIÑ KELLUKEETEW\\nFamülke mu, ¿rüf kellupeafeiñmu may Biblia ñi kimeltukeel? Tami kimal ramtuwnge: “¿Chem am ti doy wedake dungu ñi rupakeel ta che? ¿Chuchi am doy llükafali?”. “Ti weychan, ñi wedalkalen ti Mapu, langümuwün, weñen, ka kakelu wedake dungu”, piafuymi. Fey ngüneduamnge ti kümeke ngülam mülelu Biblia mu, ka ramtuwnge: “Pu che inaniefule Biblia ñi ngülam, ¿doy küme mongen niepelayafuiñ may?”.\\nKÜMELKAWKÜLEAL KAKELU CHE ENGU\\n“Ayüwün niey tati ngülamtukefilu kom kakelu che ñi kümelkawkületuael, Ngünechen am ta ‘iñche ñi yall’ ñi piaetew” (Matew 5:9). “Tunten tamün pepilel, yafüluwmün tamün kümelkawküleael itrokom che eymün” (Romanu 12:18).\\nKUTRANDUAMYECHEAL KA WIÑODUAMATUCHEAL\\n“Ayüwün niey tati kutranduamyekefilu ta kakelu che, Ngünechen ta ka femngechi kutranduamyeaeyew ta kisu engün” (Matew 5:7). ‘Welukonkechi ñochi piwkengeaymün, ka wiñoduamawaymün kiñeke femle wesa dungu ñi lladkülkayafiel ta kangelu. Chumngechi ta ñidol wiñoduamatueymünmew, wiñoduamawaymün kay ta eymün’ (Kolosense 3:13).\\nTUTEWKÜLEAL PU CHE FILLKE TUWÜN-NGELU\\nChaw Ngünechen “kiñe wentru mew müten ta elkünuy kom che mapu mew, tañi müleael kom mapu mew” (Hecho 17:26). ‘Ngünechen dullintukelafi [ngümintukelabi] kiñeke che müten ti pu kakelu mew. Chuchi tuwünchengeafuy rume, llowkefi kom tati feyentunieetew tati eluwkülelu ñi femael küme dungu’ (Hecho 10:34, 35).\\nKUÑIWTUKUNGEAL TI MAPU\\n“Femngechi ta Ñidol Ngünechen elkünufi tati wentru ti anümkawe Eden mew tañi küdawafiel ka tañi ngafüllafiel” (Génesis 2:15). Chaw Dios apümkayafi “tati pu üñfitukefilu ta mapu” (Apokalipsi 11:18).\\nDIÑMATUNOAL PLATA KA KON-NOAL PEKAN KUDUMUWÜN MU\\n“Kuñiwtukuwaymün ta eymün kom diñmatun dungu mew. Che ñi mongen ta kümelkalekelay tañi nien mew müten ta fentren chemkün” (Luka 12:15). “Ngelay tamün nütramyeafiel no rume tati wesake ñiwaluwün dungu, ka chem fill wesake dungu no rume kam ta diñmatun dungu no rume” (Efesio 5:3).\\nNOR CHENGEAL KA KÜME KÜDAWFENGEAL\\n“Ayüleiñ taiñ nor chengeael kom dungu mew” (Ebrew 13:18).“Tati weñekefulu, weñewekilpe; eluwpe tañi küdawael, tañi küme küdawael kisu tañi kuwü mew” (Efesio 4:28).\\nKELLUAFIEL TATI PU DUAMTULELU\\n‘Yafülafiel tati ngañwadkülelu, tamün kelluafiel tati yafüduamkülenolu ka tamün nieael ñochi piwke itrokom che mew’ (1 Tesalonisense 5:14). “Ñi kellungeael tati pu kuñifall ka ti pu lantu domo kutrankawkülelu ñi mongen mew” (Santiaw 1:27).\\nBiblia elukeeiñmu kümeke ngülam, welu ka kimeltukeeiñmu chumngechi falintuafiel ka inayafiel taiñ mongen mu. Kom pu che inaniefule tüfachi kümeke ngülam taiñ ngüneduampeel, ¿doy kümelkalenoafulu am iñchiñ Mapu mu? ¡Rüfkünu llemay Biblia ñi ngülam manelfali famülke mu! Fewla kay, ¿chumngechi kelluafeymu?\\nCHUMNGECHI KELLUAFEIÑMU BIBLIA FAMÜLKE MU\\nJesus, ti doy kim wentrungelu feypi: “Ngünechen tañi kimün kimfali ñi femkeel mew” (Matew 11:19). Feymu küme tripale inayal ti kimün, kimfalkünungeay ñi manelfalngen. Fey rakiduamafuymi chi: “Biblia, ¿chumngechi kelluafenew ñi chaftual tañi weda rupameken?”. Ngüneduamaiñ kiñe rupan dungu.\\nDelia * küme mongen niekefuy ka ayüwkülefuy. Welu wedake dungu rupay. Tañi üllcha püñeñ larkey, wüdawi tañi wentru engu ka fillalerpuy. Kidu feypi: “Rüf kimwetulan chumal tañi mongen mu, newen-ngewelan ka yafüngewelan rume, fey kimnielafun ñi chumlerpual tañi mongen”.\\nDelia turpu ngüneduamkelafuy fente ñi rüfngen Biblia ñi feypilen: “Taiñ mongen puwkey 70 tripantu, kam doy newenkülele ti che puwafuy 80 tripantu. Welu tüfa niey fill wedake dungu ka weñangkün; fey matu rupakey ka ngewetukelaiñ” (Salmo 90:10).\\nTi Biblia müna kellufi ta Delia rupamekelu wedake dungu. Küpalechi küla chillkatun mu ngüneduamaiñ Biblia ñi kellukefiel fentren che ñi chaftual tañi weda rupameken. Fey kimtukuyngün fente ñi falin-ngen ti Biblia feychi kuyfi chemkün reke taiñ nütramkapeel nga, fey trürlay kuyfike lifru mu manelfalngewenolu rupan mu chi antü. ¿Chumngelu am (chemu) trürümfalngelay? ¿Rüf niepey may Chaw Dios ñi rakiduam müten? (1 Tesalonisense 2:13).\\nEymi ka kimniepelaymi ñi pichiñmaken taiñ mongen ka taiñ rupaken fentren wedake dungu. Ngañwadkülelmi tami weda rupameken mu, ¿chem yafültukukeeymu ka elukeeymu kümeke ngülam?\\nNgüneduamaiñ chumngechi kelluafeymu ti Biblia tami mongen tüfachi küla dungu mu:\\ntami famentual wedake dungu.\\ntami küme elkünutual tami weda duamelkeetew.\\ntami newenküleal rupalmi wedake dungu.\\nKüpalechi trokiñ ngüneduamay feychi küla dungu.\\n^ parr. 24 Tüfachi chillkatun mu ka ti küla küpalelu ka üy tukulelngey.\\n¿Chumgechi kellukeeiñmew Dio ñi feypin Biblia mu?\\nJesu kimeltuy chumgelu duamnieiñ taiñ ngüyulngeal, ka chem epu werkün dungu doy falin-ngey.\\nNum. 1 2018 | ¿Kellupeafeiñmu may Biblia famülke mu?\\nTI WERKEN Num. 1 2018 | ¿Kellupeafeiñmu may Biblia famülke mu?","num_words":1207,"character_repetition_ratio":0.046,"word_repetition_ratio":0.0,"special_characters_ratio":0.184,"stopwords_ratio":0.23,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Kümelay kalku dungu\\nPAPELTUAFUYMI abjasio afrikáans albanés amárico armenio bassa de camerún bassa de liberia batak (simalungun) batako karo batako toba baulé becol boulou cebuano checo chichewa chino mandarín (simplificado) chino mandarín (tradicional) chitonga cingalés coreano criollo de las seychelles criollo haitiano criollo mauriciano croata danés duala efik embunda endebele de Zimbabue enzema eslovaco esloveno español estonio ewé finlandés fiyiano francés futunés oriental ga garífuna georgiano griego groenlandés guaraní hausa hebreo hiligaynon hmong (blanco) holandés húngaro ilocano indonesio inglés italiano japonés kiniaruanda kirguís krío kwanyama lengua de señas argentina lengua de señas costarricense lengua de señas ecuatoriana lengua de señas mexicana lengua de signos española lenguaje de señas austríaco lenguaje de señas checo lenguaje de señas cubano lenguaje de señas filipino lenguaje de señas finlandés lenguaje de señas ghanés lenguaje de señas griego lenguaje de señas guatemalteco lenguaje de señas holandés lenguaje de señas húngaro lenguaje de señas indonesio lenguaje de señas italiano lenguaje de señas japonés lenguaje de señas mozambiqueño lenguaje de señas neozelandés lenguaje de señas panameño lenguaje de señas paraguayo lenguaje de señas peruano lenguaje de señas portugués lenguaje de señas tai letón lhukonzo lituano luganda luo malgache mapudungun medumba mizo nengone nias niueano noruego náhuatl de guerrero oromo panjabí polaco portugués quechua ancashino quechua ayacuchano quechua boliviano quechua cuzqueño rarotongués romaní del norte de Grecia romaní del sur de Grecia rumano ruso rutoro sarnami serbio setsuana shona shuar sidama sueco tagalo tahitiano tai tigriña tongano totonaco tsonga tsotsil turcomano tuvaluano twi ucraniano uhobo urdu uzbeko uzbeko (alfabeto latino) wallisiano wayuunaiki wolaita xhosa yoruba zapoteco de lachiguiri zulú árabe\\nSatana ayünieafuy kalku dungu tami inayal. Fentren che amukey pemeal kuyfike lalu, yelfi chem rume, kiñeke pulku putuñmamefi, kümelkaleal tañi am ka wedalkachenoam. Femkeyngün llükaniefiel mu tañi chumafetu rume tati pu am. Tüfachi pu che yeniekeyngün llankatu ka kelü füw tañi kutrannoam. Kiñeke che amukey “lawentuchefe” ngillatuy kiñe püllü mu, wirarkawi fentren pu che ka wente mu rupalelgey kiñe pichi row mamüll, ka kintual “lawen” tañi kümelkaleal ka pütokolniekeyngün. Kiñeke ellkakeyngün chem rume ñi kon ruka mu tañi kechanentuam wedake püllü. Kiñeke püney kalku “lawen” tañi kelluatu püram kachilla mu, küpanon weda nge, ka peal küme kompañ.\\nDoy küme tami chumnoatu mu ta Satana weniyefilmi Jewba. Jewba Dio ka tañi pu werken püllü doy niey newen Satana ka ñi pu weküfü mu (Santiaw 2:19; Apokalipsi 12:9). Jewba rume ayüniey püneal tañi newen inkayam tañi pu weni, feyti chumkawnorume elkünukenoetu (2 Crónicas 16:9).\\nDio ñi Dungu feypi femlayaiñ kalkutun dungu. Jewba llowkelafi, nüfakefi (kondenafi), kalkutun dungu, tüfa inküyeafeymu ngüneniel newen Satana ti Weküfü mu (Levítico 19:26).","num_words":419,"character_repetition_ratio":0.113,"word_repetition_ratio":0.0,"special_characters_ratio":0.163,"stopwords_ratio":0.146,"flagged_words_ratio":0.0,"lang_id_score":0.953,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Falintuafiyiñ fillke yewün taiñ eluetew Chaw Jewba (Luka 12:34) | Ñi Chillkatungeal\\n“Chew müley [tamün alün] falin dungu, fey mew müleay tamün piwke” (LUKA [KÜME DUNGU] 12:34, Ngünechen ñi Neyüntükumuyümchi Chillka [NCH]).\\nÜLKANTUN: 153 KA 9\\nRüf falintufilmi Chaw Ngünechen ñi Ngünenien, ¿chem eluwküleaymi tami femal?\\n¿Chumngechi pengelaymi tami piwkeyefiel ti amuldungun?\\n¿Chumngechi kimürpuafuiñ weke rüf dungu, ka chumngechi kümelkakeeiñmew tüfa?\\n1, 2. 1) ¿Chem küla yewün elueiñmew Jewba? 2) ¿Chem inaduamaiñ fewla?\\nJEWBA tati doy ülmenkülelu, kidu ngen-ngey itrokom ti müleyelu mew (1 Crónicas 29:11, 12). Welu Jewba turpu rükükelay chem no rume ñi eluafiel ta che. Feymu ¡rume mañumniefiyiñ taiñ eluetew fillke yewün! ¿Chem yewün am chi? Tüfa ta kiñeke: 1) Chaw Ngünechen ñi Ngünenien, 2) taiñ amuldungun ka 3) tati falin rüf dungu Biblia mu. Welu kuñiwtukuwnoliyiñ, akordawelayafuiñ ñi tunte falin-ngen. Feymu rakiduamtukunieafiyiñ tunte ñi falin-ngen ka eluwküleaiñ taiñ doy piwkeyeafiel, Jesus am feypilu ‘chew müley tamün alün falin dungu, fey mew müleay tamün piwke’ (Luka [Küme Dungu] 12:34, NCH).\\n2 Fewla inaduamaiñ chumngechi ngañwadnoal taiñ falintufiel ka mañumtufiel ti Ngünenien, ti amuldungun ka ti rüf dungu. Petu chillkatufilmi, rakiduamaymi chumngechi tami doy falintuafiel tüfachi falinke yewün.\\nNGÜNECHEN ÑI NGÜNENIEN: KIÑE FALIN PERLA\\n3. Ti wentru Jesus ñi nütram mu, ¿chem eluwkülefuy ñi femal tañi ngillayal kiñe perla? (Inaduamnge ti adentun pagina 9 mu.)\\n3 (Papeltunge Matew 13:45, 46). Jesus nütramkay kiñe wentru mu negosiakelu perla. Kiñe antü pey kiñe perla doy falilu kom tañi pefiel mu. Rume ayülefuy ñi nieafiel, feymu eluwkülefuy ñi fendeal kom tañi nieel, femngechi ñi ngillayafiel. Ti wentru rume falintukefuy ti perla.\\n4. Falintufiliyiñ ti Ngünenien, ¿chem eluwküleaiñ taiñ femal?\\n4 ¿Chem kimeltuafeiñmu Jesus ñi nütram? Chaw Ngünechen ñi Ngünenien, kiñe falin perla reke feley. Feymu rume falintufiliyiñ ti Ngünenien, tati wentru reke fente falintufilu ti perla, fey eluwküleaiñ taiñ elkünual chem rume taiñ rumel adnieaetew Chaw Ngünechen ñi Ngünenien (papeltunge Marku 10:28-30). Feymu inaduamaiñ epu che ñi femün.\\n5. Sakew falintufi ti Ngünenien, fey ¿chem eluwkülefuy ñi femal?\\n5 Sakew kofrakefuy impuestu. Kidu aneltukefuy pu che ñi eluaetew plata, feymu riku wentrungerpuy (Luka 19:1-9). Welu kiñe antü, allkütufi ta Jesus ñi dunguel Chaw Ngünechen ñi Ngünenien mu. Rume falintufi tañi allkütuel, feymu küme elkünutuy tañi mongen. Feypi: “Ñidol, iñche eluafiñ tati pu pofrengelu rangiñ kom tañi nieelchi chemkün: fey weñeñmakefili chem rume ineyngeay rume, wiñoleltuafiñ doy meli rupachi tañi weñeñmakefiel mew”. Sakew wiñoleltufi tati pu che ti plata ñi müntuñmafiel, ka diñmatuwelafi plata.\\n6. Kiñe domo, ¿chumngechi küme elkünutuy ñi mongen? Ka, ¿chumngelu femi tüfa?\\n6 Müfü tripantu ngewyey kiñe domo ñi allkütuel ti Ngünenien mu. Kidu niewfuy ka domo engu, ka longkolefuy kiñe trokiñche mu ingkañpefilu pu kudumuwkelu chaf wentru kam chaf domo engu. Welu chillkatufilu ta Biblia ka kimlu tunte ñi falin-ngen Chaw Ngünechen ñi Ngünenien, eluwi ñi küme elkünutual tañi mongen (1 Korintio 6:9, 10). Kidu piwkeyerpufi ta Jewba, feymu elkünuy ti trokiñche ka püntüwi tañi afkadi domo mu. Fawtisawi 2009 tripantu mu, ka 2010 mew wünelerpuy amuldungun mu. Kidu wedake illutun nielu rume, doy piwkeyekefi ta Jewba (Marku 12:29, 30).\\n7. ¿Chem chumafuiñ ñi ngañwadnoal taiñ falintufiel Chaw Ngünechen ñi Ngünenien?\\n7 Epe kom iñchiñ küme elkünutuiñ taiñ mongen, femngechi taiñ adnieaetew Ngünechen ñi Ngünenien (Romanu 12:2). Welu fey ka müten no. Eluñmalayafiyiñ tati falinke fillem, wedake illutun kam kakelu dungu ñi ngañwadnoafiel taiñ falintufiel Chaw Ngünechen ñi Ngünenien (Proverbios 4:23; Matew 5:27-29). Feymu Jewba elueiñmew kangelu falin yewün taiñ rume falintuafiel ti Ngünenien.\\nTAIÑ AMULDUNGUN MONTULCHEKEY\\n8. 1) Ti apostol Pablo, ¿chumngelu trürümfi ti amuldungun kiñe falin chemkün reke mülelu kiñe metawe mu? 2) Pablo, ¿chumngechi pengeli ñi falintufiel ti amuldungun küdaw?\\n8 Jesus elfalkünueiñmu taiñ amuldungual ka kimeltucheal Chaw Ngünechen ñi Ngünenien mu (Matew 28:19, 20). Ti apostol Pablo trürümfi tüfachi küdaw kiñe falin chemkün reke mülelu kiñe metawe mu (2 Korintio 4:7, Traducción del Nuevo Mundo [TNM]; 1 Timotew 1:12). Kulpafengelu am iñchiñ, ti metawe reke feleiñ. Welu ti werkün dungu taiñ amuldungukefiel kiñe falin chemkün reke feley ñi montulafiel ta iñchiñ ka taiñ pu allkütukeetew. Feymu Pablo feypi: “Kom tüfeychi dungu femken tati werken montuluwün dungu ñi duam, femngechi tañi koneltuael kisu engün tüfeychi montun mew” (1 Korintio 9:23). Pablo müna küdawkefuy ñi amuldungual Chaw Ngünechen ñi Ngünenien (papeltunge Romanu 1:14, 15; 2 Timotew 4:2). Lukatungelu rume Pablo amuldungukefuy, müna falintufilu am tüfachi küdaw (1 Tesalonisense 2:2). ¿Chumngechi inayentuafuiñ ta Pablo ñi falintufiel ti amuldungun küdaw?\\n9. ¿Chumngechi pengelafuiñ taiñ falintufiel ti amuldungun?\\n9 Pablo eluwkülefuy ñi amuldungual chew ka chumül rume, femngechi pengeli ñi falintufiel ti amuldungun. Pablo ka pu kristiano wünen siglo reke, amuldungukeiñ fill ruka püle, chew ñi rupaken fentren che ka chew rume (Hecho 5:42; 20:20). Eluwkeiñ ñi kintual chumngechi taiñ doy amuldungual. Feymu pepil-liyiñ, wüneleafuiñ amuldungun mu 50 kam 70 ora fill küyen mu, kimürpuafuiñ kangelu kewün dungu, wiñamtuwafuiñ kangelu waria kam kangelu trokiñ mapu mu kütu (Hecho 16:9, 10).\\n10. Irene rume küdawlu am amuldungun mu, ¿chem kümeke dungu llowi?\\n10 Estados Unidos mu, kiñe lamngen fütangenolu, Irene pingelu, küpa amuldungukefuy pu ruso. Feymu 1993 mu, koni kiñe trokiñche ruso dungulu Nueva York mu. Feychi mu mülefuy 20 amuldungukelu müten ti trokiñche mu. Rupalu 20 tripantu, Irene feypi: “Petu küme ruso dungulan”. Welu Jewba kellueyew ta kidu, ka kakelu peñi ka lamngen ñi amuldunguafiel pu ruso. Feymu famülke mu müley kayu trawünche ruso kewün mew, Nueva York waria mu. Irene kimeltufi ti Biblia ta fentren che, feymu 15 fawtisawingün, kiñeke küdawkeyngün Fetel mu, wünelekeyngün amuldungun mew kam longkoleyngün. Irene feypi ti amuldungun küdaw ñi doy ayüwületew chem küdaw mu rume ñi nieafel. Kidu rüf falintukefi tañi amuldungun.\\n¿Falintukefimi tami amuldungun ka elantükünukeymi tami koneltual fill semana mu? (Inaduamnge parrafo 11 ka 12).\\n11. Kayñetungeliyiñ rume amuldungun mu, ¿chem küme dungu tripayay?\\n11 Falintuniefiliyiñ ti amuldungun, inayentuafiyiñ ta Pablo, fey amuldunguaiñ kayñetungeliyiñ rume (Hecho 14:19-22). Kiñe dungu, 1930 puwlu 1944 tripantu mu, Estados Unidos mu taiñ pu peñi ka pu lamngen rume kayñetungeyngün, welu fentekünulayngün tañi amuldungun. Feymu pu awtoridad küpa katrütuñmafi ñi küdaw, welu pu peñi ka lamngen wingkañmaeyew, ka fentren rupa wewingün. Taiñ peñi Knorr, 1943 mu nütramkay kiñe rupa taiñ wewün Tribunal Supremo Estados Unidos mu. Kidu feypi tati pu peñi ka lamngen fentekünufule ti amuldungun, fey wingkañmalayafuyngün Tribunal Supremo mu. Ka feypi, pu peñi ka lamngen wall Mapu mew katrütunofilu am ñi amuldungun, pengelingün ñi wewkenoetew tañi pu kayñe. Kakelu trokiñ mapu mu pu peñi ka lamngen ka femngechi wewingün wingkañmalu. ¡Feley llemay! Rüf falintuniefiliyiñ ti amuldungun, fentekünulayaiñ kayñetungeliyiñ rume.\\n12. ¿Chem eluwküleymi tami femal?\\n12 Falintufiliyiñ ti amuldungun, re rakiduamlayaiñ tunten ora taiñ wirintukual ti papel mu. Welu may eluwküleaiñ taiñ küme wechunentuafiel ti amuldungun küdaw (Hecho 20:24; 2 Timotew 4:5). Welu, ¿chem kimeltuafiyiñ pu che? Inaduamaiñ kangelu yewün taiñ eluetew Chaw Dios.\\nFILLKE RÜF DUNGU TAIÑ KIMÜRPUEL\\n13. Matew 13:52 mu, Jesus ¿chem küpa pengeli feypilu “chew ñi ngülümngeken falinke fillem”?\\n13 Kangelu yewün taiñ eluetew ta Jewba, fey tati rüf dungu taiñ kimürpufiel. Jewba mu küpay tati rüf dungu (2 Samuel 7:28; Salmo 31:5). Taiñ Chaw Jewba rüküngelay, feymu kimeltukeeiñmu ti rüf dungu. Fentren rüf dungu kimürpuiñ Biblia mu, fillke papil, fütrake trawün ka ti trawün taiñ nieel fillke semana mu. Biblia feypi: “Fey feypifi engün: ‘Femngechi femle, kom tati kimeltuchekelu ñi kimeltulelngeel wenu mapu mülechi Ngünenien, kiñe wentru reke feley, kiñe ngen ruka tati, entukelu weke ka kuyfike dungu chew ñi ngülümkefiel falinke fillem’” (Matew 13:52, TNM). Jesus, ¿chem küpa pengeli feypilu “chew ñi ngülümkefiel falinke fillem”? Küpa pengeli tati fillke rüf dungu taiñ kimürpuel, “weke ka kuyfike” rüf dungu. Biblia feypi: “Kintuniefilmi tüfa plata reke, ka kintuniefilmi ellkalechi falinke fillem reke, fey kimaymi chumngechi tami ekunieafiel ta Jewba, ka peafimi ti kimün Chaw Ngünechen mu küpalu. Jewba am wülkelu kimün; tañi wün mew küpay adümuwün ka kim ngüneduamün. Kidu eluafi küme kimün tati pu norngelu; kidu kiñe eskudo reke feley tati pu miyawkelu ñi nor piwkengen mu” (Proverbios 2:4-7). Femngechi kintufiliyiñ ti rüf dungu, Jewba kelluaeiñmu taiñ ‘ngülümafiel’ reke doy rüf dungu. ¿Chumngechi femafuiñ tüfa?\\n14. ¿Chumngechi kimürpuafiyiñ “weke” rüf dungu?\\n14 Taiñ kimürpual “weke” rüf dungu taiñ kimnofel, müley taiñ chillkatunieafiel ka küme ngüneduamafiel ti Biblia ka fillke papil (Josué 1:8, 9; Salmo 1:2, 3). Tati wünen tripachi chillka Ti Werken gringudungun mew, julio 1879 mu, trürümfi tati rüf dungu kiñe rayen reke ellkalelu fentren weda kachu mu. Kiñe che ñi peal ti rayen, müley ñi küme kintuafiel. Ka pefile, ayüwkülelayay ñi nieel kiñe müten. Doy kintuay tañi nierpual kakelu rayen. Ka femngechi iñchiñ ayüwkülelayaiñ taiñ kimürpuel kiñe rüf dungu müten. Müley taiñ eluwküleal ñi kintunieafiel fentren rüf dungu.\\n15. ¿Chumngelu feypiafuiñ kiñeke rüf dungu ñi “kuyfi” ngen? Ka ¿chuchi am kiñeke tüfa?\\n15 We chillkatulu ti Biblia kimürpuiñ kiñeke rüf dungu taiñ afmatuetew. Wüne kimürpuiñ tüfachi rüf dungu, feymu feypiafuiñ ñi “kuyfi” ngen. ¿Chuchi am kiñeke tüfa? Wünelu kimürpuiñ Jewba taiñ dewmaetew ka chem ñi ayükeel pu che mu. Kafey kimürpuiñ Chaw Dios ñi werküfiel tañi Fotüm Mapu mew taiñ montulaetew kulpan ka lan mu. Kafey kimürpuiñ Chaw Ngünechen ñi Ngünenien tañi apümkayafiel kom kutrankawün, ka taiñ nieafel afnoachi mongen, küme felen ka ayüwün Mapu mew (Juan 3:16; Apokalipsi 4:11; 21:3, 4).\\n16. Küme elkünungetule taiñ rakiduamkeel kiñe rüf dungu mu, ¿chem müley taiñ femal?\\n16 Kiñeke mu küme elkünungetuy taiñ rakiduamkeel kiñe pelon dungu mu kam kiñe versikulo mew. Femngechi rupale, falin-ngey taiñ eluwküleal ñi chillkatuafiel ka rakiduamafiel ti dungu küme elkünungetulu (Hecho 17:11; 1 Timotew 4:15). Kümeafuy taiñ ngüneduamal chumngelu trürngelay taiñ kuyfi rakiduamkeel mu. Welu fey ka müten no, ka duamfalngey taiñ küme ngüneduamafiel ti we rakiduam, femngechi taiñ küme adümafiel ti pichi küme elkünungetulu kütu. Femngechi femliyiñ, ‘ngülümafiyiñ’ reke tüfachi we rüf dungu. ¿Chumngelu kümeafuy taiñ femngechi femal?\\n17, 18. ¿Chumngechi kelluafeiñmew Ngünechen ñi newen?\\n17 Jesus kimeltuy Chaw Ngünechen ñi newen taiñ kelluaetew ñi akordayafiel fillke dungu taiñ kimürpuel kuyfi mu (Juan 14:25, 26). ¿Chumngechi kelluafeiñmu amuldungun mu? Rakiduamnge ñi rupan taiñ peñi Peter. Kidu 1970 mu niefuy 19 tripantu ka we koni ñi küdawal Fetel Inglaterra mu. Amuldunguyawlu fill ruka püle, trafiewi kiñe payüm wentru engu 50 tripantu nielu püle. Ramtufi tati wentru: ‘¿Ayüafuymi tami doy küme adümafiel ti Biblia?’. Ti wentru longkolefuy ti judio religion mu, ka afmatuy kiñe weche tañi küpa kimeltuetew Biblia mu. Welu ti wentru küpa dintukueyew, fey ramtueyew: “¿Chem kewün dungu mu wirintukungey ti lifru Daniel?”. Peter feypi: “Kiñe trokiñ wirintukungey Arameo kewün dungu mu”. Peter nütramkaeiñmew: “Ti wentru afmatuy iñche tañi kimfiel ti wiñoldungun, welu doy afmatun ta iñche, ¿chumngechi kimfun ti wiñoldungun? Wiñotulu ruka mu, kintufiñ tati chillka La Atalaya ka ¡Despertad! rupachi küyen mu, fey pen kiñe trokiñ feypilu ti lifru Daniel ñi wirintukungeel arameo kewün dungu mu” *. Feley, Chaw Ngünechen tañi newen kelluafeiñmew ñi akordayafiel taiñ papeltufiel ka kimürpufiel (Luka 12:11, 12; 21:13-15).\\n18 Piwkeyefiliyiñ ka mañumniefiliyiñ ti rüf dungu taiñ kimürpuel Jewba mew, fey eluwküleaiñ taiñ kimürpuafiel doy rüf dungu. Femngechi femliyiñ, doy pepikawküleaiñ taiñ kimeltuafiel ta kakelu che.\\nINGKANIEFINGE TAMI FALINKE YEWÜN\\n19. ¿Chumngelu müley taiñ ingkanieafiel fillke yewün taiñ eluetew Chaw Jewba?\\n19 Weküfü ka tañi ngünenieel dikümtukukeeiñmu taiñ falintunoafiel tati fillke yewün taiñ inaduampeel. Ayüliyiñ taiñ nierpual kiñe küdaw ñi wewal fentren plata, nieal kiñe ülmen mongen, kam pengelal taiñ nieelchi falinke fillem, falintuwelayafuiñ taiñ eluetew Jewba. Feymu kuñiwtukuwaiñ. Ti apostol Juan rakiduameleiñmew ñi apümkangeal Weküfu ñi ngünenieel ka kom dungu ñi wülkeel (1 Juan 2:15-17). Feymew müley taiñ mañumnieafiel ka ingkanieafiel tüfachi yewün.\\n20. ¿Chem eluwküleymi tami femal?\\n20 Eluñmakilnge chem no rume ñi ngañwadnoaetew tami falintufiel Chaw Ngünechen ñi Ngünenien. Eluwnge tami amuldungual ayüwün mu, ka fentekünukilnge tami falintufiel ti amuldungun. Amulepe tami kintuniefiel fillke rüf dungu Biblia mu. Femngechi femülmi, nieaymi ‘alün falin dungu wenu mew, afkenolu, chew kiñe weñefe no rume fülpakelay ka pulilla apümkelay. Chew müley tami alün falin dungu, fey mew müleay tami piwke’ (Luka [Küme Dungu] 12:33, 34; NCH).\\n^ parr. 17 Daniel 2:4b puwlu 7:28 mu, wünelu wirintukungey arameo kewün mu.\\nAlün falin dungu wenu mew: Kom taiñ femkeel ñi ayüwülafiel ta Jewba ka kidu ñi rakiduamtukuniefiel. Jewba longkontukuniekey kom taiñ femkeel kidu ñi duam mew ka feypikünuy taiñ kümelkayaetew.","num_words":1848,"character_repetition_ratio":0.073,"word_repetition_ratio":0.004,"special_characters_ratio":0.212,"stopwords_ratio":0.361,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chumgechi kongeafuy ti chillka mew? – INDH\\n¿Chumgechi kongeafuy ti chillka mew?\\nInicio > ¿Chumgechi kongeafuy ti chillka mew?\\nChumgechi tukugeafuy ti chillka chew ñi txipayelu pu txokinche nügkülelu ta Inkawun ka pegeluwün ti mogel che zugu (DD.HH)\\nEpu mari pura konchi kunio küyen mew amulelu ta epu waranka mari küla chi txipantu, txiparkey ta kiñe katxüzuamün Ex.215 (nagfige tufa mew), fey ta mew ta faliltugefi ti we wirin , chew ñi txipalelu pu txokinche nügkülechi ta inkayalu ka pegelyelu ti mogel che, feypirkelu kafey ga ti, chumgechi may ta konafuy kakelu pu txokinche nügkülechi pu mogel che ti zugu, ayinielu ta müleal fey chi zullin meli che, gülamtuchefe reke ta kellukelu fey chi Consejo del Instituto Nacional de Derechos Humanos, Art.6° letra e) ley 20.405 ñi zugu mew.\\n¿Chumgechi kay tañi txokin che, pepi konafuy feychi chillka mew chew ñi txipayelu pu txokinche nügkülelu ta Inkawun ka pegeluwün ti mogel che zugu mew (DD.HH)?\\nwirikünuafuymün fey chi chillka mew pu txokiñ che niepelu fey ta ke zuamyepeyel:\\nNielmi P.J petu falilelu chi ka kiñe txipantu zew llitugelu tachi txokiñ.\\nNügkülelu inkawun ka pegeluwun zugu mogel che mew. Femechi faltugeafuy chi, ñi kishu wirin mew (kishuwünewünün) txipalele fey ta zugu, inkayekelu ka pegelkelu ta mogel che zugu mew, fey ti chi ley 20.405, norümkelu ta chum mogelay tachi mapu Chile pigechi.\\n¿Kullingekey ta wirntukünuam?\\nFey tachi konün mew fey ti chi chillka mew, nielay falin, kullinzuamniegelay ñi konaal, welu pu txokiñ küpa ayilu konaal tachi zugu mew, müley ñi elgeal kiñe wirin chew ñi feypigekel ta chemu ñi ayi konaal, ka femgechi zuamniey ta kiñeke chilkan:\\ni.- Kimgepeyüm chillka ñi petu falingen küla mari antu.\\nii. Falin azentun chew ñi txipayel norümam zugu fey chi txokinche mew.\\niii. Chillka chew ñi mülenmu pu ñizolkülechi fey ti chi txokinche mew, ka ñi üytugen mülefule ñizolkülelu ta che.\\niv. Azkünuwün fey ti txokinche ka ñi wünelelu chi ñizol, chew ñi mülen ñi yenieal ta kiñe azentun ñi üytugen ta che, mütxümwe, ñi ruka, ka epugentu ñi llowpeyüm werkün mew.\\n¿chew kay amulnieafiñ zugu?\\nKom pu azkünuwün zugu müley ñi elkünüafiel chi elgepeyüm pu chillka fey ti chi INDH, mülelu Av. Eliodoro Yáñez 832, Providencia lof mew, Santiago füta waria mew kam elkünugeafuy kafey llowgepeyüm zugu mew. Tüfake chillka müley ñi rüfgeal, llowgelayay ta azentufule müten.\\nKom fey ta chi ruf zugufel fey ti wirikonün zugu mew, ka femgechi kake chillka norümküley feypiley fey ta chi katxüzuamün zugu 215 (nagkünifige faw) mew.\\nZüamnifulmi mütxümam küme azümkünuafiel ta zugu mew, mütxümge fey ta chi rakin mew 02 8878800 kam llowpeyüm werkün zugu mew sociedadcivil@indh.cl","num_words":403,"character_repetition_ratio":0.079,"word_repetition_ratio":0.025,"special_characters_ratio":0.203,"stopwords_ratio":0.337,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu 2 Timotew 1\\nPablo ñi epu puwchi karta Timotewngealu\\nTüfachi karta Pablo ñi ka wiñome wirilelfiel tañi küme weni Timotew. Feychi Pablo wirifilu tüfachi karta, epe puwkülefuy ñi langümngeael. Tüfachi karta mew Pablo ka wiñome ngülamfi ta Timotew chumngechi mongen ñi nieael ka tañi yafültukuafiel ta Timotew tañi yewentukunoafiel ti werken dungu.\\nPablo ka femngechi yafültukufi ñi eluwküleael ñi kutrankawael “...Cristo Jesus ñi küme soltaw reke” (2 Timotew 2.3).\\n1 Iñche Pablo, Jesucristo tañi apostol, werküngen Ngünechen tañi piel mew chumngechi tukulpakünungey ti rumel mongen tati kiñewün ñi mülen ta Cristo Jesus ñi duam, 2 wirileleyu ta tüfachi karta, iñche ñi sakin fotüm reke, eymi Timotew. Ayülen ta Chaw Ngünechen mew ka taiñ Ñidol Jesucristo tami füreneaetew, kisu tami kutranpiwkeyenieetew ka eluaeymew kisu ñi küme tüngün eymi tami mongen mew.\\nÑi nütramyengeael ta Cristo\\n3 Rumel ngillatuñmantukukeeyu ka mañumkefiñ ta Ngünechen, iñche tañi poyekeel kiñe lif rakiduam mew, chumngechi tañi poyekefel iñche ñi fütakeche em. 4 Rumel tukulpaken tami weñangküken ta iñche mew, fey rume ayülefun tami peafiel femngechi tayu ayüwküleael. 5 Tukulpaken tami küme feyentulen. Wünelu mew feyentuy tami chuchu Loyda ka tami ñuke Eunise, ka rakiduamkülen rüf mew eymi tami ka femngechi feyentulen.\\n6 Feymew ta ngülamaeyu tami yafüluwküleael Ngünechen tami eluetewchi pepil mew tami llowel nga feychi fampuwüleleyu iñche ñi kuwü. 7 Fey Ngünechen am ayülenolu taiñ llükaluwküleael, welu may elueiñmew kiñe pepiluwünngechi Küme Püllü, tati nielu piwkeyen ka kiñe nor rakiduam. 8 Feymew yewekilnge tami nütramyeafiel ta Ñidol. Ka femngechi yewentukukeeli iñche tañi püresulen mew Ñidol ñi duam. Welu may, Ngünechen tami elunieetewchi newen mew, eluwkülenge tami kutrankawael tati werken montuluwün dungu ñi duam. 9 Ngünechen ta montuleiñmew ka dullieiñmew taiñ lif mongenngeael kisu mew, iñchiñ taiñ kisu ngünewün femelchi dungu mew no, welu may kisu tañi ayüelchi dungu mew, fey iñchiñ am piwkeyeetew ta Cristo Jesus mew, fey Ngünechen am ta piwkeyeetew ta iñchiñ petu ñi dewmangenon rume ta mapu. 10 Fey Ngünechen pengeli ñi piwkeyechen, küpalu taiñ Montulchefe Jesucristo, fey wewfi tati lan dungu ñi pepiluwün, tati werken montuluwün dungu mew, fey kimeli ñi mülen tati rumel müleachi mongen.\\n11 Ngünechen ta yefaldunguenew ñi wewpiafiel tüfachi werken dungu, ka werküenew kiñe apostol ka kimeltufe reke tati pu judiu tuwünngenolu mew.* Kiñeke kuyfi wirin mew ngelay: “tati pu judiu tuwünngenolu mew...” 12 Fey tüfachi werkün dungu mew ta rupalen kom kutrankawün mew. Welu yewentukuwlayan ta tüfachi dungu mew, kimnielu am iñche iney mew ñi puwülnien tañi maneluwün. Ka rüfkünu mew maneluwkülen kisu ñi nien ta pepiluwün tañi kellunieaetew ñi küdawyenieelchi dungu mew puwle wüla tüyechi antü tañi fentekünuael ñi yefaletewchi küme dungu.\\n13 Kuñiwtun mew inaniefinge tati nor küme kimeltun tami llowel ta iñche mew, ka mupiltulenge ka nienge ta piwkeyen taiñ kiñewkülen ta Cristo Jesus mew. 14 Tati Lif Küme Püllü mülelu iñchiñ mew, fey ñi kellun mew, küme adniefinge Ngünechen tami maneletewchi dungu.\\n15 Eymi am dew kimnielu, tati mülechi pu che Asia trokiñ mapu mew kom kisukünuenew engün. Kiñeke tüfa engu tati, Figelo ka Ermogene. 16 Ñidol ta kutranduamyeafi ta Onesiforo ñi pu reñma, kisu ta rume fentre rupachi am lliduamelpaetew ka yewentukulaenew iñche tunte püresulefun rume. 17 Ñi femafel, kisu akulu müten ta Roma, eluwi tañi kintuaetew. Kansatulay rume, fey peetew wüla, fentekünuy. 18 Pewmangen ta Ñidol kutranpiwkeyeaeyew tüyechi antü mew. Eymi ta dew kimnieymi taiñ rume kelluetew ta iñchiñ Efeso mew.\\n*1:11 Kiñeke kuyfi wirin mew ngelay: “tati pu judiu tuwünngenolu mew...”","num_words":541,"character_repetition_ratio":0.057,"word_repetition_ratio":0.004,"special_characters_ratio":0.185,"stopwords_ratio":0.416,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Küme feyentulepeiñ may Jewba mu? | Ñi chillkatungeal\\nTi Werken (ñi chillkatungeal) | Noviembre 2019\\nPAPELTUAFUYMI acholi afrikáans albanés alemán amárico armenio aymara ayá azerí azerí (alfabeto cirílico) bajo alemán bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano catalán cebuano chabacano checo chichewa chin haka chino mandarín (simplificado) chino mandarín (tradicional) chitonga de Zimbabue chitumbuka chiyao chol chopi chuukés cibemba cingalés citonga congo coreano criollo guadalupeño criollo haitiano criollo mauriciano croata damara danés dehu duala endebele endebele de Zimbabue endáu eslovaco esloveno español estonio fanti finlandés fiyiano fon francés galés georgiano griego groenlandés guaraní gujarati gun hebreo herero hiligaynon hmong (blanco) holandés húngaro ibanag ibo ilocano indonesio inglés islandés italiano japonés javanés kachin kannada kaonde kayin sgaw kazajo kikongo kikuyu kiluba kiniaruanda kipende kirguís kirundi kisi krío kurdo kurdo kurmanyí del Cáucaso kwangalí kwanyama lenguaje de señas italiano letón lhukonzo lingala lituano lomue luganda lunda luo macedonio macua malayo malayálam malgache mam mambue-lungu mapudungun maratí marshalés mazateco de Huautla mingreliano mixteco de guerrero mizo mongol more motu nepalés nias niueano noruego nyaneka oromo palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal quechua ancashino quechua boliviano quechua cuzqueño quichua de Chimborazo quichua de Imbabura quiché rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia rumano runyankore ruso rutoro samoano sango sanguir sena sena serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo sueco sundanés tagalo tahitiano tai tamil tayik telugu tetun dili tigriña tivo tok pisin tongano tsonga turco tuvaluano twi tártaro ucraniano uhobo umbundú urdu uruund uzbeko vietnamita wallisiano waray-waray wayuunaiki wolaita xhosa xitshwa yapés yoruba zandé zulú ñemba\\nTROKIÑ ÑI CHILLKATUNGEAL 46\\n¿Küme feyentulepeiñ may Jewba mu?\\n“Nüafimün tamün fütra escudo reke felelu, fey tüfa tamün feyentun Ngünechen mew” (EFES. 6:⁠16, TNM).\\n119 ÜLKANTUN Duamnieiñ taiñ mupiltuleal\\n1, 2. 1) ¿Chem pi Efesio 6:⁠16? ¿Chumngelu (chemu) duamnieiñ taiñ küme feyentuleal Jewba mew? 2) ¿Chem ramtun ngüneduamaiñ?\\nKOM pu cristiano feyentukeiñ Jewba mu,⁠ * feymu kiñe fütra escudo reke niekeiñ. Biblia feypi: “Doyelchi may, nüafimün tamün fütra escudo reke felelu, fey tüfa tamün feyentun Ngünechen mew. Femngechi chongümafimün tati üykülechi wayki küpalu Weküfü mew” (Efesio 6:⁠16, TNM). Tati fütrake escudo epe kom takuñmaniekefuy ti weychafe ñi cuerpo, ka femngechi taiñ feyentun Ngünechen mu katrütuñmawküleiñ podngechi dungu mu, kewan dungu mu ka chem dungu mew rume ñi ayükenoel ta Jewba.\\n2 Welu epe puwküley ñi akual Jewba tañi antü, feymu chaftukeiñ fillke wedake dungu, fey kiñeke mu küdawngeafuy taiñ feyentuleal Jewba mu (2 Tim. 3:⁠1). ¿Chumngechi kimafuiñ kay tunte taiñ feyentulen Jewba mew? ¿Chumafuiñ taiñ doy küme feyentuleal Jewba mew? Ngüneduamaiñ feychi epu ramtun.\\nKÜME NGÜNEDUAMKEAFIYIÑ TAIÑ ESCUDO\\nDewlu ti weychan, pu weychafe eluwkefuyngün ñi pürüm küme elkünutuafiel tañi escudo kam pürüm küme elfalmeketuyngün ñi tutelkakünungeal. (Inaduamnge parrafo 3).\\n3. Pu kuyfike weychafe, ¿chumkefuy tañi escudo? Ka, ¿chumngelu femngechi femkefuyngün?\\n3 Kuyfi mu, tati escudo trülke mu munulkülekey. Pu weychafe yiwiñmakefuy tati escudo, femngechi ñi wesañmawnoal ti trülke ka tati pañillwe. Pu weychafe ngüneduamfiel mu ñi wesañmawün tañi escudo, eluwkefuyngün ñi pürüm küme elkünutuafiel kam pürüm küme elfalmeketuyngün ñi tutelkakünungeal, femngechi tañi pepikawküleal akule tañi weychayal engün. ¿Chem kimeltukeeiñmu ñi femün pu weychafe?\\n4. 1) ¿Chumngelu müley taiñ ngüneduamal tunte taiñ feyentulen Jewba mu? 2) ¿Chumngechi ngüneduamuwafuiñ?\\n4 Famülke mu, iñchiñ taiñ pu cristiano ngen weychakefiyiñ pu wedake püllü (Efes. 6:⁠10-12). Feymu taiñ pepikawküleal müley taiñ ngüneduamal ñi chumlen taiñ escudo, fey taiñ küme elnieafiel. Kiduke iñchiñ müley taiñ ngüneduamal tunte taiñ feyentulen Jewba mu. ¿Chumngechi kimafuiñ taiñ pepikawkülen ñi chaftuafiel wedake dungu? Ngillatuafiyiñ ta Jewba taiñ kelluaetew. Fey papeltuafiyiñ ti Biblia, femngechi kimaiñ taiñ feyentulen Jewba mu chumngechi ñi ayükeel ta kidu (Eb. 4:⁠12). Biblia feypi: “Maneluwnge Jewba mew kom tami piwke mu, ka eymi tami rakiduam mu reküluwkinolnge” (Prov. 3:⁠5, 6). Feymu kümeafuy taiñ rakiduamal chem ñi rupan taiñ mongen mu ka chumngechi taiñ chaftufiel feychi dungu. Kiñe pengelün dungu, rupalu kiñeke ta iñchiñ filla dungu mu, ¿longkontukupeiñ may ñi feypin Ebrew 13:⁠5? Feychi texto mu Jewba feypikünueiñmu: “Chumkawnorume kidukünulayaeyu ka elkünulayaeyu rume”. ¿Maneluwpeiñ may Jewba taiñ kelluaetew? Feyngefule, kimafuiñ taiñ küme feyentulen Jewba mu.\\n5. Ngüneduamliyiñ tunte taiñ feyentulen Jewba mu, ¿chem kimürpuafuiñ?\\n5 Ngüneduamliyiñ tunte taiñ feyentulen Jewba mu, afmatuafuiñ. Kimürpuafuiñ taiñ newenkülenon kiñeke dungu mew, welu ngüneduamuwlayafuiñ chi. Kimtukuafuiñ taiñ rume rakiduamkülen duamfalnochi dungu mu kam taiñ allkütun koylake dungu kam taiñ weda duamkülen, feymu fente küme feyentulelaiñ Jewba mu. Femngechi dungu rupaliyiñ, ¿chumafuiñ taiñ doy küme feyentuleal Jewba mu?\\nKUÑIWTUKUWAIÑ ÑI NEWENKÜLENOAL TAIÑ FEYENTUN JEWBA MU\\n6. ¿Chem dungu mew kümey taiñ rakiduamal?\\n6 Kümey taiñ rakiduamal kiñeke dungu mew, ngüneduamaiñ kiñeke tüfa. Kümey taiñ rume rakiduamal chumngechi taiñ ayüwülafiel ta Jewba ka Jesus (1 Kor. 7:⁠32). Kafey weda culpaliyiñ, rume rakiduamafuiñ chumngechi taiñ kümelkawtual Chaw Ngünechen engu (Sal. 38:⁠18). Kafey pu fütangelu ka pu kurengelu rakiduamkey chumngechi ñi ayüwülafiel tañi afkadi. Ka femngechi kom iñchiñ rakiduamkeiñ ñi kümelkaleal taiñ pu che ka taiñ pu peñi ka pu lamngen (1 Kor. 7:⁠33; 2 Kor. 11:⁠28).\\n7. 1) Rume rakiduamliyiñ duamfalnochi dungu mew, ¿chem dungu yeafeiñmu taiñ feyentuwenoal Jewba mu? 2) ¿Chem pi Proverbios 29:⁠25? ¿Chem rupayafuy rume rakiduamliyiñ tuteafiel tati pu che?\\n7 Welu rume rakiduamliyiñ duamfalnochi dungu mew, küme feyentuwelayafuiñ Jewba mu. Feychi dungu rupayafuy rume rakiduamliyiñ chumngechi taiñ nieal iyael ka takuwün (Mat. 6:⁠31, 32). Rume rakiduamliyiñ chumngechi taiñ mongeluwam, doyümürpuafuiñ taiñ nieal itrofillem, fey piwkeyerpuafuiñ ti plata dungu. Femngechi dungu rupale, fente küme feyentuwelayafuiñ Jewba mu ka weniyewelayafuiñ ta kidu (Mar. 4:⁠19; 1 Tim. 6:⁠10). Ka femngechi rume rakiduamliyiñ taiñ tuteafiel kakelu che, doyümlayafuiñ taiñ ayüwülafiel ta Jewba. Doy may doyümafuiñ taiñ ayentunoaetew ka kayñetunoaetew kakelu che. ¿Chumafuiñ taiñ femnoal feychi dungu? Ngillatuafiyiñ ta Chaw Jewba taiñ eluaetew doy feyentuleal ka taiñ newentukuaetew. Biblia feypi: “Pu llükachekelu trarilelu kiñe llasu mew reke feleyngün, welu tati maneluwlu Jewba mu, ingkañpengeay” (Proverbios 29:⁠25; Luka 17:⁠5).\\n(Inaduamnge parrafo 8). *\\n8. Feypingele koylake dungu Jewba mu ka taiñ pu peñi ka pu lamngen mew, ¿chumaiñ?\\n8 Weküfü mew “tripakey kom koyla dungu”, feymu adkünufi kiñeke che ñi koyla dunguyeafiel ta Jewba, ka femngechi femngey taiñ pu peñi ka taiñ pu lamngen (Juan 8:⁠44). Kiñeke tüfa tati püntülechi cristiano kayñetufilu Jewba ñi rüf dungu, tüfa engün koylatukeyngün Jewba tañi trokiñche mu ka weda dunguyekefingün internet mu, television mew ka kakelu femngechi dungu mu. Kom tüfachi koylake dungu “üykülechi wayki” reke feley küpalu Weküfü mew (Efes. 6:⁠16, TNM). Welu iñchiñ maneluwküleiñ Jewba mu ka taiñ pu peñi ka pu lamngen mew. Feymu allküliyiñ koylake dungu ñi feypin pu püntülechi cristiano kayñetufilu Jewba ñi rüf dungu, famentuafiyiñ llemay. Turpu nütramkalayaiñ kidu engün mu. Chumkawnorume chaftulayafiyiñ engün küpa kimfuliyiñ rume chem ñi feypikeel engün.\\n9. Weda duamküleliyiñ, ¿chem dungu rupayafuy?\\n9 Weda duamküleliyiñ, newe küme feyentuwelayafuiñ Jewba mu. Kiñeke mew fillke wedake dungu weda duamelkeeiñmu. Fey kümelayafuy taiñ rulpakünuafiel müten. Welu rumel rakiduamtukunielayafiyiñ taiñ mongen mew. Femfuliyiñ, ngoymanentuafuiñ kom kümeke dungu taiñ feypikünuetew Jewba ñi femal küpalechi antü mu (Apok. 21:⁠3, 4). Rume weda duamküleliyiñ, ngañwadafuiñ, fey poyewelayafuiñ ta Jewba (Prov. 24:⁠10). Welu elkünuwlayaiñ ñi rupayal tüfachi dungu.\\n10. ¿Chem kimeltukeeiñmu ñi feypin kiñe lamngen?\\n10 Ngüneduamaiñ ñi rupan ta kiñe lamngen Estados Unidos mew mülelu. Kidu küme feyentukey Jewba mu dapiniefilu rume tañi füta weda kutrankülelu. Taiñ lamngen wirintukulelfi kiñe carta tati ngüneniechi ruka mew, fey feypi: “Kiñeke mu, tayu weda rupan mu fill rakiduamkeyu ka weda duamkeyu, welu amuley tayu maneluwküleal. Rume mañumkülen kom kümeke dungu tayu elukeetew Jewba ñi newenküleal ka yafüluwküleal. Rüf duamnieyu Jewba ñi kümeke ngülam. Tüfa kellukeeyumu amuleal tayu poyeafiel ta Jewba ka küme chaftuafiel fillke weda dungu Satana mew küpalu”. ¿Chem kimeltukeeiñmu ñi feypin tüfachi lamngen? Kom iñchiñ weda duamküleliyiñ rume, newenkontuafuiñ. ¿Chumngechi? Longkontukuaiñ taiñ weda rupameken ñi küpan Weküfü mew taiñ wedalkayaetew. Maneluwaiñ Jewba mu taiñ yafültukuaetew ka falintuafiyiñ kom tañi kümeke ngülam.\\n¿Küme feyentulepeymi may Jewba mu? (Inaduamnge parrafo 11). *\\n11. Taiñ kimal tunte taiñ feyentulen Jewba mu, ¿chem ramtuwafuiñ?\\n11 ¿Duamniepeiñ may doy küme feyentual Jewba mu? Rakiduamaiñ taiñ chumün rupayechi küyen mu, fey ramtuwaiñ: “¿Eluwkepen may ñi rume rakiduamnoal duamfalnochi dungu mew? ¿Famentukepen may ñi koylake feypin pu püntülechi cristiano kayñetufilu Jewba ñi rüf dungu? Ka, ¿ngünewkepen may ñi chaftunoafiel engün? Weda duamkülen mu, ¿eluwkepen may ñi doy newenkontual?”. Femngechi femliyiñ, feypiafuiñ ñi newenkülen taiñ feyentulen Ngünechen mew. Welu kuñiwtukuwaiñ, ¿chumngelu? Tati Weküfü femkey kakelu dungu taiñ wedalkayaetew. Ngüneduamaiñ kiñe tüfa.\\nDOYÜMLAYAFIYIÑ TATI FALINKE FILLEM\\n12. Doyümfiliyiñ tati falinke fillem, ¿chem dungu rupayafuy?\\n12 Doyümfiliyiñ tati falinke fillem, newe küme feyentuwelayafuiñ Jewba mu ka fente küme poyewelayafuiñ. Ti apostol Pablo feypi: ‘Chem soltau no rume ta dew inanielu, welulekelay ñi küdawün ta kangelu dungu mew, felelu am tañi ayüwülafiel tati longkolechi soltau kidu mew’ (2 Tim. 2:⁠4). Feychi antü mew, pu weychafe Roma mu mülekefulu elungekelafuy ñi femal ka küdaw, ti weychan müten. Pu weychafe eluwfule tañi negociayal, ¿chem dungu rupayafuy?\\n13. Pu weychafe, ¿chumngelu mülelafuy ñi nieal ka küdaw?\\n13 Puliwen mu, pu weychafe amulkantumekey chumngechi ñi weychayal tañi fütrake cuchillo mu. Welu kiñe weychafe amulkantumekelay, doy may amuy waria mu ñi pepikayafiel kiñe negocio. Konantülu, pu weychafe ngüneduamkey ñi chumlen tañi weychawe ka yungümkefingün tañi fütrake cuchillo. Welu tati ngen negocio pepikamekey iyael ñi fendeal ka antü. Welu ka antü puliwen mew, pu kayñe lefkontupayngün tañi malokayafiel, fey ¿chem weychafe doy pepikawküley ñi weychayal? Ka, ¿chem weychafe ayüwülafi tati longkolelu ti pu weychafe mew? ¿Iney ayüafuiñ taiñ ingkañpeaetew? ¿Kiñe tati pu amulkantumekelu tañi weychayal kam kangelu negociamekelu?\\n14. Kristo tañi pu weychafe ngen, ¿chem doyümnieiñ?\\n14 Iñchiñ pu kümeke weychafe adümkantukelu reke feleiñ, fey doyümnieiñ taiñ ayüwülafiel taiñ pu longko, Jewba ka Kristo ürke. Tüfachi dungu taiñ femal doy falin-ngey chem dungu mew rume ñi wülkeel tati Weküfü. Küme adkünuaiñ taiñ tiempo ka newen taiñ küme poyeafiel ta Jewba ka küme feyentuleal kidu mu, femngechi küme elnieafiyiñ taiñ escudo ka kom tati weychawe taiñ elukeetew Chaw Ngünechen.\\n15. 1) ¿Chem feypi Pablo? 2) ¿Chem kimeltukeeiñmu ñi feypin?\\n15 Müley taiñ rumel kuñiwtukuwküleal, ¿chumngelu am? Tati apostol Pablo feypi “tati ayülelu ñi ricungeael” famtripatukey ñi feyentun Ngünechen mu (1 Tim. 6:⁠9, 10). Pablo ñi feypin kimeltukeeiñmu doyümfiliyiñ taiñ nieal itrofillem, famtripayafuiñ reke Ngünechen mu. Fey taiñ piwke mu foliluwafuy “weda illutuelchi wedake dungu”. Feymu llemay elkünuwlayaiñ ñi müleal taiñ piwke mu feychi wedake rakiduam, doy may longkontukuaiñ ñi küpan Weküfü mu taiñ püntünentuaetew Ngünechen mew.\\n16. Dew taiñ papeltufiel Luka 18:⁠18-23, ¿chem ramtuwafuiñ?\\n16 Welu, ¿nieliyiñ kay plata taiñ ngillakayal fentren falinke chemkün? ¿Wedalkapeafuiñ may ngillaliyiñ kiñeke fillem taiñ duamnienoel? Tüfa weda dungu no fel, welu kiduke iñchiñ müley taiñ ramtuwal: “Nieli rume ta plata ñi ngillayal tañi ayünieel, ¿niepen may ta tiempo ka newen ñi adümafiel ka küme elnieafiel? ¿Rume falintupeafun may nierpufuli feychi chemkün? Fente ñi falintukefiel tañi niekeel, ¿weda femürpupeafun may feychi weche wentru reke Jesus ñi antü mew?”. Jesus mangelfuy tüfachi weche wentru ñi doy küdawelafiel ta Ngünechen, welu kidu pilay tañi femal (papeltunge Luka 18:⁠18-23). Doy kümey doyümafiel taiñ mongen mew Ngünechen tañi dungu ka küme adkünual taiñ tiempo ka newen taiñ femal Jewba tañi ayükeel.\\nKÜME NÜNIEAFIYIÑ TAIÑ ESCUDO\\n17. ¿Chem müley taiñ longkontukual?\\n17 Longkontukuaiñ taiñ mülen kiñe weychan mu, fey fill antü müley taiñ pepikawküleal ñi weychayal (Apok. 12:⁠17). Taiñ pu peñi ka taiñ pu lamngen yenielayafuy iñchiñ taiñ escudo. Doy may kiduke ta iñchiñ müley taiñ yafüluwal taiñ küme feyentuleal Ngünechen mew.\\n18. Pu weychafe, ¿chumngelu rume küme nüniekefuyngün tañi escudo?\\n18 Kuyfi mew, sakingekefuy pu weychafe llükakenolu weychan mu. Welu yewen-ngefuy tranakünule tati escudo weychan mu. Kiñe wentru Roma tuwün-ngelu Tácito pingey, nütramdungukefuy ñi femkefel pu che kuyfi mu, kidu wirintukuy: “Pu weychafe tranakünufule tañi escudo, doy yewen dungu ngefuy kidu mew”. Feymu llemay, tati pu weychafe rume küme nüniekefuyngün tañi escudo weychan mu.\\nKiñe lamngen papeltukey Biblia, amukey trawün mu ka kom tañi newen mu amuldungukey, femngechi küme nüniey reke tañi fütra escudo. (Inaduamnge parrafo 19).\\n19. Taiñ küme nünieafiel taiñ escudo, ¿chem müley taiñ femal?\\n19 Taiñ küme nünieafiel taiñ escudo müley taiñ rumel amual trawün mu ka dunguafiel pu che Jewba mu ka tañi Ngünenien mew, femngechi küme feyentuleaiñ Chaw Ngünechen mu (Mat. 28:⁠19, 20; Eb. 10:⁠24, 25). Kafey müley taiñ fill antü papeltual ta Biblia ka ngillatuafiel ta Jewba taiñ kelluaetew, fey taiñ inayal tañi ngülam kom taiñ mongen mu (2 Tim. 3:⁠16, 17). Femngechi femliyiñ, tati Weküfü pepi katrütulayaeiñmu taiñ llowal rumel mongen (Is. 54:⁠17). Taiñ feyentun Jewba mu kuñiwtukuaeiñmu chumngechi tati fütrake escudo ingkañpekefuy pu weychafe. Ka newenküleaiñ ka kiñewkülen mu poyeafiyiñ ta Jewba taiñ pu peñi ka pu lamngen iñchiñ. Femngechi küme chaftuafiyiñ fill wedake dungu taiñ rupan kake kiñeke antü ka kiñewküleaiñ Jesus iñchiñ wewfile tati Weküfü ka kom tañi pu kayñe (Apok. 17:⁠14; 20:⁠10).\\n¿Chem femafuiñ taiñ rakiduamnoal duamfalnochi dungu mew?\\n¿Chumngechi famentuafuiñ koylake dungu ka taiñ weda duamelkeetew?\\n¿Chumafuiñ taiñ doyümnoafiel tati falinke fillem?\\n118 ÜLKANTUN Elumuiñ doy mupiltuleal\\n^ parr. 5 Mülen mu weychan, tati escudo katrütukefuy ñi allfünoam pu weychafe. Taiñ feyentun Jewba mew trürümngeafuy ta tüfachi escudo. Kuyfi mu pu weychafe ngüneduamkefuy tañi escudo ñi küme feleal, ka femngechi iñchiñ ngüneduamuwaiñ taiñ küme feyentuleal Jewba mu. Tüfachi chillkatun mu inaduamaiñ chumngechi taiñ femürpual tüfachi dungu.\\n^ parr. 1 Tati Biblia Ngünechen ñi Küme Dungu kiñeke mu feypi “mupiltun”, welu tüfachi chillkatun mew feypingeay “feyentun” ka “feyentun Ngünechen mu”.\\n^ parr. 59 ¿CHEM PENGELI TI ADENTUN? Television mu triparumey ñi koylatuken pu püntülechi cristiano kayñetufilu Jewba ñi rüf dungu. Feymu müten kiñe familia chongümfemfi tati television.\\n^ parr. 61 ¿CHEM PENGELI TI ADENTUN? Fey wüla trawüluwingün ñi trür poyeafiel ta Jewba, fey tati chaw nütramkafi kiñe rupan dungu Biblia mew mülelu, femngechi kellufi tañi pu che ñi doy küme feyentuleal Ngünechen mu.\\nKümeke weniwen nieaiñ fantepu mew\\nChumngechi kellukeeiñmu Jewba tañi newen\\n¿Chem kimeltukeeiñmu ti lifru Levítico?\\nFemürpuaiñ chumngechi taiñ dulliel\\nWirin dungu Chumngechi entual fillke papel TI WERKEN (ÑI CHILLKATUNGEAL) Noviembre 2019\\nTI WERKEN (ÑI CHILLKATUNGEAL) Noviembre 2019","num_words":2222,"character_repetition_ratio":0.061,"word_repetition_ratio":0.003,"special_characters_ratio":0.191,"stopwords_ratio":0.355,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Fill ramtugeken zugu – INDH\\nFill ramtugeken zugu\\nInicio > Fill ramtugeken zugu\\nFey ta chi trokin azelkan ka inakellukelu che ñi mogen\\n¿Chem am ta tüfachi trokin azelkan ka inakellukelu che ñi mogen?\\nFey ta chi trokin azelkan ka inakellukelu che ñi mogen. kiñe trokin nentugelu kiñe ley mew epu waranka melipataka kechu, fey ta mew azelkageael ka ñi awükagenuam pu che ñi mogen itxokom zugu mew ka kom ti pu che mülelu Chile pigetuchi mapu mew. Fey ta chi txokin nüwkülelay fey ti wünen külechi wentxu ka txipa azelkawün mew, ka kake txokin chew am nentugekey fey ti chi leyes kam fey ti günenielu fey ta chi pu azelkan, welu tüfa chi txokin llowkey rang chumechi kake txokin llowkelu welu tüfa kisu azümüwküley pigekey.\\n¿Chumkey am tüfa chi txokin INDH?\\nFey ta chi kake azelkawün ley mew epu waranka melipataka kechu, chew am txipay ka azümkagey tüfachi txokin, elugey kiñe zugu kam zuam:\\nKelluntukuael ka ñi nentuael fey ti kimeltun zugu nüwkülelu fey ta chi azelkawün chumechi am zoy azafüy ñi mogen pu che mülelu faw.\\nNentuael kiñe zugu chew am küzawgeafiel kimgeael fillpüle fey ta chi azelkawün chumechi am zoy azafüy ñi mogel ta che : fey mew txipay kiñe zugu azümkawal tüfachi zugu mew ka chew fey ti chi pu chillkatulelu ñi konael fey ta mew ñi chillkatun , ka fey ta chi zakingekechi che witxanpüramnielu fey ta chi azelkawün chumechi am zoy azafüy ñi mogen ta che.\\nKa femechi ñi kelluntukuael fey ta chi awükagen che mew kam lagümkagen che rupalu füta ke malon mew kam weichan mew kam feyti pu che kimgenulu chew ñi elgen lagümgelu, ka fey ti pu che awükagelu ka fey mew chew am mülelu ta awükan che.\\nMüley ñi allmaltuleael chew ta awukamekegen ta che , kiñe zugu chew am pegengekey tüfa , chew am puwuyüm fey ta pu karüke ka soltaw che ka ñi chumekefel ta che: ka femechi fey ti chi pu che güfkükonkülelu ka pegemekey fey ta ka üytün mapu chew am müleyekel awükagen ta che ka txokin che.\\nMüley ñi inayegeael ka günezuamgeael chew am txipakey fey ta pu ley nüwkülelu che ñi mogen mew.\\nMüley ñi nentual kiñe chillka fill txipantü chew ñi pewfaluwal chumlen che ñi mogen mülen kam mülenun awükanche.\\nKa femechi müley ñi nentual kiñe wirintukuan puwal ka mapu chew am llituy tüfachi azkünoafiel fey ta chi che ñi mogen ñi genuam awükan .\\nKa müley ñi niafiel fey ti chi wirikan txipalu ti txokin Valech ka fey ti kiñe ka epu txokin colonia dignidad pigelu.\\nKa müley ñi llowafiel fey ta chi inaramtuyawfiel pu che azümüwnolu feyta chi zugu mew fey ta chi trokin ñi wülzuguafiel fey ta chi pu che.\\n¿Chem az niey feyta chi trokin INDH pigelu?\\nÑi küme aznierpuafiel ñi zugu INDH trokituley kechu trokin mew chew tripay fillke zuam kam zugu:\\nKiñe troy chew am müley fey ti chi chillkatun ka inaramtukan zugu chew am azniegekey chem am tripayal fey ti chi chillkantukun kiñe tripantü tripayel zugu awükagen kam awükagenun ta che ñi mogen.\\nEpu troy fey ta zapilgekeel reke ta che ñi mogen ka fey ta chi pu wirin chumelerpuafel kam zoy küme amulerpuafel ta che ñi mogen awükagenuam ininorume ka feya ta chi az nüwküleael ka mapu ñi zugu mew chew zoy amulniegel fey ta chi zugu. Ka femechi müley ñi azümkayal chumechi am txipayal fillke zugu nüwkülelu ta che ñi mogen mew konküyawkelu ta weza ke zugu mew ka müley ñi inayegeael fey ta chi pu wirin kam chillkantukun azümkawün che ñi mogen.\\nKüla txoy chew am azümkagekey reke fey ta chi ragn ka kake zugu chew azkünugekey feyta chi pi che küzawkelu faw ka fey ta chi welliñ zuamyeel chew ñi küzawam egün, ka tüfa mew üytügekey fey ta wünenkülealu fey ta chi trokin mew ka chumten rang ñi zuamyeel kiñe txipantü mew.\\nMeli txoy chew am azniegey fey ta chi chillkatun kam kimeltun zugu ka fey ta kake che ñi kimüpuael chem zugu ñi inakonkülen fey ta chi trokin che mew, ka fey ta mew txipay chumechi ampowafiel kom pu chillkatuwe ruka mew kom pu txokiñ che chumechi pu katxipa azniewiegün fey ta pepikawkülelu weichan mew ka awükachekelu fey ta egün müli ñi kimael tüfachi zugu chumechi am zoy chetxokigeael itxokom che.\\nKechu txoy fey ta mew azniegi fey ta kom zugu txipayel fey ta chi txokin mew müli küme txipayael ka kom fey ti chi rang ñi küme pünegeael fey ta mew inatuniegey ta fey chi zugu ka femechi fill txipantü txipayey kiñe wirintukun chillka chew am kom wirintukuley chum txipan fey ta chi küzaw, fey küme txipanole fey ta mew feypigey ñi chum txipayafiel ka chumechi am norpuafiel ta zugu. Ka femechi feyta chi troy nüwküley pu wünenkülechi fey ta chi zugu mew fey ta chi kom güneytukelu ñi küme amulen kam femnun itrokom zugu rupakeyel tüfachi trokin mew ka kake mew.\\nKayu txoy chew ñi azniegen fey ta chi pu che rupalu weeza zugu mew awukagelu kam nielu weza ke zugu tüfa chi troy mew müli ni nentuael zugu chew ta pu che rupanoael zugu mew, welu fey ti chi rupalu müli zapillgeael reke, müli nentual azümkawün fey ta chi pu che küzawkelu tüfa chi zugu kam nüwkülelu fey ta chi zugu mew niel uta zugu fey ta mew kam wünenkülelu kiñe txoy mew.\\nRegle txoy chew am pepikagekey itxokom zugu txipayel fey ta chi txokin mew , chew am pepilkagekey fey ta chi pegelgekeyem ta zugu, tüfa mew txipakey fillke zugu fey ti pu wünenkülelu feypikey ñi txipayael kam femnueael, fey ta chi pepikawün chumlerpuael tüfachi txokin ka chumechi am zoy küme yenerpuafiel ñi küzaw.\\nTüfa chi txokin müley kiñe üytün mapu mew, fey ta mew txipayey kom zugu rupakeel fey chi üytün mapu mew fey ñi puwael fey chi wirikan txipakelu fill txipantü ka ñi pegelgeael chumeken fey ta chi txokin fillpüle ka ñi kimeltual chumlen ta che ñi mogen ñi üytün mapu mew ka ñi feypiafiel kake txokin ñi zuamyefiel kiñeke wirin chillka kiñeke zugu mew nüwkülelu che ñi mogen mew ka fey ta mew müli feypiafiel chew ñi awükageken ta che ñi femgenuel ta che ka chumechi am zoy gewenoael fey ta chi inayegen ta che kam awükagen ta che.\\n¿Chem am ta fey ti wellin txapümnielu pu chillkantukun zugu INDH (CEDOC)ñi zuam mew?\\nFey ta mew txapüm niegey pu chillka txipayegel ka akuyel fey ta chi txokin mew. Faw ta müley chew ti küpa kimlu zugu müli ñi amuel müten, tüfa mew müley chillka faw txipalu ka mapu tuwlu. Fey müley txoy antü chew ñi nülalen lune antü puwüy jueve antü fey llitukey ñi gülagen mari pürapan txoy antü fey puwüy mariküla txoy amulechi antü ka nag antü llituy mari kechu amulechi txoy antü ka puwüy mari regle amulechi txoy antü. Fey küpa güneytufilmi tüfachi az güpafige faw. Ka femechi fey ta chi CEDOCpetu azümkay fey ta chi chilkantukun digital zugu mew chew am pepi nakümgey pu chillka, fey küpa güneytufilmi fey chi zugu güpafige faw.\\n¿Chumechi am konpuafün llitulelli tañi küzaw mew kam wechuleli taiñ chillkatun fey ta chi txokin mew?\\nKüpa küzawülmi fey ta mew güpafige faw, fey mew peaymi ñi zuamyegen kam femnun ta che.\\n¿Chumechi am inche allmalltuafün reke kam inatuzuguafün chumeken fey ta chi pu karü che müleyim malokantun zugu kam txekakantun zugu mew?\\nPu che konkülelu faw miawkey egün tüfa chi pu zugu mew chew azkintukey ka güneytukey chumeken ta pu karü che ka awükagele che ka nügele che feyta chi txokin müli ñi afkazi reke miawal fey ta mew, eymi pilmi miawal fey ta chi zugu mew müley tami feypimeael tami zugu fey chi pu txokin che koneltulelu feyta chi zugu mew, fey ta chi txokin mew wirintukuniey chuchi am fey ta chi pu kake che ñi koneltulen fey ta chi zugu mew. Zoy küpa kimnielmi tüfa chi txoy güpafige faw.\\n¿Chemu feypigeki fey ta chi txokin INDH kizu azümüwküley ka kizu txoytuniey ñi zuam ka ñi zugu?\\nFey ta chi zugu kizu azümüwkülen fey ta chi txokin zoy feyentugeafel ka zoy küme nentual ñi küzaw pigekey yeniefiel fey ta chi küzaw trokin azelkan kakerume kam ka txipa az mogen femechi az nienmu tüfa chi pu txokin fey ta kake txokinkenüntukupalay kake zugu. Ñi rüf nentual ñi küzaw ka ñi zuam fey ta chi INDH kizu niey ñi azümüwün fey mew kizu ta azkünuy chem az nieael feyta chi txokin ka chumechi am nentual ñi pu zugu, ka femechi kizu azümüwün mew niey ñi rang fey mew ka femechi kizu zulliy chew am konael fey ta chi rang, fey mew feypigekelay chem ta ñi chumekeael fey mew kañpüle ta zakigekey reke fey ta llowüy fey ti chizugu txipalu ka mapu fey chi txipantü mew epu waranka mari epu wigka txipantü llowüy feyta chi zugu ñi küme yenien ñi zugu ka ñi zuam.\\n¿Iney am wünen küley INDH mew?\\nTüfa mew müley kiñe txokin che yenielu tüfa chi zugu fey mew rupakey fillke zugu txipayal faw fey ta chi txokinche mari kiñe geygün, fey ti chi pu che yenieli zugu kam kimniegelu fey ta chi azelkan che ñi mogen ñi zoy genuam awükan kam itxokom che ñi che txokigeael, fey ta chi pu che kayu txipantü mew wünenkülekey fey kizutu üytuwkeyegün iney am zoy wünenkülealu kam chem troy zugu mew niealu kom egün, fey ta chi zoy wünenkülelu fey ta yeniekey ta kom zugu, azkünüwün, llowzugukey ka ñi nentuzuguael fillpüle.\\nFantepu fey ti chi zoy wünelkülelu Sergio Micco Aguayo pigey fey üytügey fey ti txokinche mew epumari ailla antü konkülechi julio küyen mew epu waranka ailla mari wigka tripantü, fey ta mew küla txipantü wünenkülealu. Ka ke pu konkülelu fey ta chi trokin mew Fey ta ñi pu üy :\\nÑi zoy küme txipayal feyta chi txokinche wünenkülealu famechi üytügekeyegün:\\nEpu che nielu zugu fey üytukeeyu fey ta chi zoy wünenkülelu tüfachi chile pigetuchi mapu, fey ti epu üytün che müli tuwal kake epu üytün mapu.\\nKa epu che nielu zugu müli üytugeael fey ti chi pu azkünukelu pu ka tripa ñi mogen senado pigelu.\\nKa epu che nielu zugu müli ñi üytüafiel fey ta chi epu txokin che azkünukelu pu ka txipa ñi mogen Diputado pigelu.\\nKa kiñe che müli üytügeael fey ta pu txawünche ka wünenkülelu mew pu fütxake chillkatuwe mew.\\nKa meli che üytügekey fey ta chi pu che koneltulelu pu txawün che mew inanielu fey ta chi che ñi mogen ñi awükagenuam fey mew müley kiñe wirintukuleyel fey mew ka üytügekey meli che.\\n¿Chem txoy antü mew am nülaley fey ta chi wellin chew müley ti txokin?\\nWünen wigka Füta kara mew fey mew nülaley ka llowgekey che lune, marte ka jueve llitukey aylla txoy pürapan antü ka küla mari minuto amulechi tüfachi troy antü fey puwkey mari küla troy antü ka küla mari minuto amulechi wigka troy antü. Chew ñi mülen fey ta chi wellin reke gey Avenida Libertador Bernardo O´Higgins kiñe waranka kiñe pataka meli mari kayu wigka rakitun rüpü – ti wellin pura pataka kiñe– ragikon Santiago.\\nKa femechi küpa wirintukulmi müley kiñe chillka chew am amulafüymi tami zugu faw kam küpa mütxümülmi ka müley tüfachi mütxümwe kechu kayu epu epu pura pura regle pura pura kayu kechu.\\nKüpa kimülmi chew püle ka müle kake welliñ güpafige faw.\\n¿Chem zugu mew INDH koneltuafüy fey ta chi trokin mew chew azümkagekelu pu wezalkan zugu?\\nFey ta chi txokin pepi koneltuley fey ta chi zugu mew awükan zugu ka pu ka txipa ñi azküwün mew kiñe txoy zugu mew fey ta chi lagümkachegen mew, apumkagechi pu che, fütake malon, ka ñamümkagele che, kam kizuñi pin mew miawnolchi che. Ka femechi INDH ka koneltuafüy fey ta awükagen che mew fey mew kizuegün nentukey kiñe epu wirin ñi pewfaluwal ñi wechalkaniegen ta che. Welu INDH pepi koneltulay mülele epu che ñi weza femekewün.\\n¿Chemu am INDH azkintukey kam güneytukey fey ta chi pu füta ke txawün che txipakelu rüpü mew waria mew?\\nFey ta chi zugu mew INDH azkintukey ka güneytukey chumeken fey ti pu karü che kizu egün kam günieneyegün reke fey ta chi az nieel pu kara kam waria, welu müli ñi wenterumenoael ta pu che mew nentunielu ñi zugu egün kiñe txekan zugu kam nentuzugun mew tunten niele egün pin zugu kam nielole egün pu wünenkülechi üytün mapu mew.\\n¿Chemu am INDH koneltulelay fey ta chi pu che konkülelu pu txokin pepikawküleu weichayal kam wezalkacheael?\\nTüfa chi trokin ñi zuam mew ti INDH feypiley ñi azkintuael ka güneytuael itxokom pu che ñi mogel, tufachi Chile pigetuchi chi txokiñ mapu mew, fey mew ka inakonküley fey ta chi pu kake az che, soltaw pigechi.\\nKiñe che konkülelu fey ti pu txokinche pepikawküleu weichayal reke niele kiñe zugu chew wezalkagele ka pepi puwafüy tüfachi txokin mew fey ta me ka femechi kellugeay ñi elugeal ñi kümelkaletuael.\\nWelu INDH pepi koneltulay fey ta chi kizutu chi pu che nielu wezalkafemekewün.\\n¿Chew am pepi peafüy kiñe azkünüwün niele zugu ta che kam fey ti chi che pepiluwlu zugu mew?\\n¿Pepi yenielafenew tañi zugu kiñe zuguñmachefe INDH tuwlu?\\nPepi femgelayan, INDH wülkelay fey ti chi zugu.\\nFey zuamyeli kiñe zuguñmachefe tüfa chi zugu mew ¿chew amuafün?\\nFey mew müley kiñe txokin chew ñi mülen re che pepiluwlu zugu fey ta chi chillkatun ka wirintukun zugu chew ga wewpigekey reke zugu, fey mew müley kiñe mütrümwe kayupataka melipatakameli mari epu waranka. Kam ka mütrümwe mew kechu kayu epu epu küla kayu epu pura epu pataka. Ka femechi kake üytün mapu mew müley zoy pichi ke trokinche pepiuluwlu zugu mew fey küpa güneytufilmi güpafige faw. Fey ta chi zoy füta kara mew pepi koneltuwal feyta chi pepiluwün pu che mew feyta chi awükan che ñi mogen mew kam kiñe zugu nüwkülelu fey mew müley kiñe txokin che pepiluwkülelu fey niey ñi wellin Agustina pigechi kara rüpü kiñe waranka meli pataka mari aylla, epu püran ruka fey ta zoy fütxa kara mew. Ka femechi kellugeafüymi pu pepiluwchi che mew nielu pu füta ke chillkatuwe ruka Universidad Alberto Hurtado Universidad Andrés Bello Universidad Bernardo O’Higgins Universidad Católica Silva Henríquez Universidad Central Universidad de Chile Universidad de los Andes Universidad del Desarrollo Universidad Diego Portales, fey küpa güneyfilmi müley tami güpayafiel faw.\\nKiñe zugu tripayelu fey ta chi pu che mew rupayelu weza ke zugu fey ti chi dictadura mew\\n¿Iney am koneltuafüy tüfa chi zugu mew?\\nFey ta mew kiñe ley mari ailla waranka kiñe pata epu mari küla mew ka ñi kümelgechi ley mari ailla waranka ailla pataka pura mari fey ta chi pu che pepi koneltuley feyta chi zugu mew chew am wiñolzugugeay fey ti awükan che rupayel fey ti chi pu che nielu che pegetunoel kam lagümgeel fey ta chi awükan che mew rupalu mari kiñe antü ailla wigka küyen kiñe waranka ailla pataka regle mari küla wigka tripantü ka mari antü küla wigka küyen kiñe waranka ailla pataka ailla mari wigka txipantü mew. Ka müley fey ti chi ley mari ailla waranka epu pataka küla mari meli chew wirintukuley fey ti pu che lefentuwlu fey chi pu tripantü awükageyel che montuael fey ta chi pu che elugey kiñe zugu chew ñi zoy küme rupaantületuael fey ta chi mari kiñe antü aylla wigka küyen kiñe waranka aylla pataka regle mari küla wigka txipantü ka mari antü küla wigka küyen kiñe waranka aylla pataka aylla mari wigka txipantü mew. Ka fey ti chi ley mari aylla waranka aylla pataka aylla mari epu wülüy fey ta chi kümelelgetuael reke ñi mogen fey ta chi pu che awükagelu fey ti epem epu mari tripantü mew fey mew tripay kiñe wirin chew müley kom pu che ñi rupalu fey ti chi zugu mew fey mew txokituniegey fey ti chi Comisión Valech mew kiñe ka epu müley.\\n¿Chew am nentugeafüy fey ta chi zugu?\\nChew ñi wülgeken fey ti wiñolelgetuael zoy küme feleael fey ti pu che rupawma weza ke zugu mew müley müfü txoy:\\nFey ti rang elugeyegelu feyta chi pu che koneltuley fey ti chi trokin Instituto de Previsión Social pigelu. Fey küpa koneltulmi tüfa chi zugu mew güpafige faw kam mütrümge kayu pataka melimarimeli waranka meli mari. Ka koneltuafüymi fey ti chi txokin ChileAtiende pigelu fey ta kom üytün mapu mew müley egün.\\nFey ti chi ragn chillkatuam koneltugekey fey ti chi txokin günenielu reke chillkatun zugu, küpa koneltulelmi güpafige faw.\\nFey ti zugu nieael ruka müley ta koneltugeael fey ti chi txokin yenielu fey ta chi zugu. küpa koneltulelmi güpafige faw.\\nKoneltualmi fey ta chi lawentuwün zugu mew müley kiñe txokin PRAIS pigelu fey niefi ta wigka txokin koneltulelu lawentuwün zugu mew ka müley kiñe wirintukun üy fey mew. küpa koneltulelmi güpafige faw.\\nKüpa konnolmi fey ta chi txokin chew am pepikawkey che wigka weichan zugu nentuael fey ta chi pu che nielu tüfa chi zugu müli tami amuael fey ta chi Cantón de reclutamiento pigelu fey ta mülekey fillke üytün mapu mew. küpa koneltulelmi güpafige faw.\\nKa femechi müley kiñe chillka chew pepi güneytugey kom fey ta chi inakonkülelu tüfa chi zugu mew fey ti chi pu che rupalu awükan zugu mew, güpafige faw.\\nInche koneltulen fey ti chi Comisión Valech mew welu kimlan chumgechi am nieafün feyti rang , welu mülen ka mapu.\\nMüley tami koneltuael faw fey Internet mew, fey müley kiñe chillka fey wirintukuaymi kom tami zugu fey nentuafimi kiñe papel mew fey yeafimi fey ti chi consulado nielu tüfachi üytün mapu fey mew güneytuafi fey ti chi che wünenkülelu fey mew fey mew ka amuay Dicoex mew fey mew puway Instituto de previsión social mew. Tüfachi zugu müley nentuafiel ti gen zugu müley ñi kizu amuael fey ti chi consulado mew kam ka txokin mülel nüwkülelu fey ta chi zugu mew, fey mew müley wirintukuael ñi firma ti chillka mew, chumte koneltule fey ti chi chillka mülelu página web mew. Ka femechi müley ñi koneltuafiel fey mew chew tami mütxümgeael kam werkungepeyüm chi tami zoy küme azleael zugu. Inagechi akule ti chillka chile mapu fey ta mew amuy ti Instituto de previsión social mew fey mew feypigeaymi chum amuleael ti zugu welu puwkey küla küyen mew fey mew llowgekey ti wiñolelgetuael zugu che rang geafüy rewall fey kizu egün azkünükey chem kam chumtengeael.\\n¿Chew am pepi neiafün fey ti chi chillka chew ñi mülen ñi üy fey ti chi Comisión Retting kam Valech mew?\\nFey ti chi che rupalu zugu mew kam niele ñi reñmawengen kiñe che rupalu zugu mew chuchi gepe rume zew koneltuniele ñi zugu Comisión Valech mew kiñe kam epu gepe , welu mülenule ti chillka mew kam wirin mew , INDH pepi wülafüy kiñe chillka chew feypileay tami koneltulen fey ta chi zugu mew, fey güpafige faw kam mütrumfige kechu kayu ep epu pura pura regle pura kayukechu mari chi mütxümpeyüm mew. Fey koneltulelmi comisión Valech kiñe kam epu chew müley fey ti chi üytun ka wirin güpafige faw. Fey mew kiñe txokin norume nüwkülelu estado mew müley ñi feypiael kake chillka . welu mülel kiñe zugu fey pepi nieafüymi fey ti chi chillka cew müley tami üy ka wülkelu trokin azelkan kakerume kam ka txipa az mogen fey nentugekey chillka mülelu web mew kam ti wellin mew chew inaramtugekey zugu ka müley mütrümwepeyüm kechu kayu epu epu pura pura regle pura kayu kechu mari. Zew wülimi tami zugu Comisión Rettig mew ka küpa nielmi ti chillka müley tami mütxümal kechu kayu epu pura pura regle pura kayukechu mari kam müley tami amuael fey ti chi pu wellin chew müley tüfa chi txokin Agustina üytün kara rüpü kiñe waranka epu pataka küla mari kechu, küla püran ruka, zoy füta kara mew.\\n¿Pepi wülafün ñi zugu kam chillka rupawmegeli awükan zugu mew, fey ta chi mogel che zugu mew ti dictadura mew?\\nFey ta chi zugu koneltulelay txokin azelkan kakerume kam ka txipa az mogen. Fantepu pepi koneltugelay che fey ti chi zugu mew zew afi fey ti chi txokin che llowkefulu zugu zew txipay inagechi txipalu epu warankammari kiñe wigka txipantü mew puwi fey mew txipay fey ti chi pu üytün che awükan zugu mew rupalu fey ti chi dictadura mew, fantepu nülagewelay ka kiñe txoy.\\n¿Chumechi pepi kimafün fey ti chi chillka nüwkülelu Colonia Dignidad awükan che mew?\\nTüfa chi txokin petu küzawi ñi chillkatunkugeael fey ta chi zugu rupalu fey ti chi “Asociación Ilícita ex Colonia Dignidad” ka femachi tripayay ka pegelgeay zewle.\\nFey ti chi chillka nielu txoytun zugu feyta chi zugu mew pu che rupalu fey mew kam niechi che rupalu feychi zugu mew. Küpa nielmi feyti zugu müli tami wirintukuael ti chillka mülelu web mew fey mew txoytuley fey mew koneltualmi güpafige faw.\\n¿Chumgechi am kimafün tañi mülenmew fey ti chi Comisión Valech mew?\\nKüpa kimnielmi tami mülen kam mülenun fey ta chi wirintukun üy fey ti chi che rupalu awükan zugu mew küpa koneltulmi müli tami güpayafiel faw, fey mew peaifimi fey ti wirin chew müley pu úytun che fey ti chi txokin Comisión Valech kiñe kam epu.\\nInche gen kiñe tripachi che awükan zugu mew rupayel, ¿chew am inaramtuafün koneltuleli zugu mew?\\nTami kimael pepi llowülmi fillke zugu mülelu rupawma zugu chi pu che müli tami ramtuael fey ti chi txokin “Exonerados del Programa de Derechos Humanos del Ministerio del Interior” pigechi txoy fey müley üytün rüpü kara mew Agustina kiñe waranka epu pataka küla mari kechu, küla püran ruka fey ta chi zoy füta kara mülelu Chile mapu. Ka femechi mütrümafüyi kecku kayu epu epu meli pura kayu kula kechu mari ka kayu.\\n¿Rang llowkelu che fey ta chi zugu mew chuchi banco mew geafüy?\\nFey ta chi txokin IPS koneltulelu fey ta chi zugu mew kom pu banco mew pepi amuluy rang niekale ti üytün che müten. Welu fey ti pu che nielu llowkem rag ka mapu müley ñi koneltuael kiñe azentun chew ñi llowken rag ka mapu fey ta chi chillka kam azentun müley ñi nieael tüfachi pu txoy:\\nKom ñi üy ti che.\\nBanco ñi üy.\\nChem üytün mapu mew mülen ti banco.\\nCódigo Swift. feymew kimgekey chem bancogen ka mapu.\\nWirin cuenta nüwkülelu kake azkünüwün amulafiel rang.\\nZoy küpa kimilmi tüfa chi zugu mülen kam mülenun ley chew wiñolelgetuafel zoy küme rupalantümüelael pu che rupalu awükan zugu mew güpafige faw kam mütrümge kayupataka melimariwaranka meli mari.\\n¿Chew am llowafün fey ti chillka ñi mülen Valech mew fey chi chillka llowgekelu Canton de reclutamiento mew?\\nTami kimgeael tami mülen kam mülenun tüfachi zugu mew müley kiñe wirin chew koneltuley pu üy fey ti chi pu che rupawma zugu mew. Fey mew kiñe txokin norume müley ñi feypiael ñi zuamyel kake chillka. Welu feypigelmi müleymi tami feypiafiel ta tüfachi txokin azümkaniel fey ti chi awükagenuam che ñi mogen, fey mew güpafige faw kam mütxümfige kechu kayu ep epu pura pura regle pura kayukechu mari.\\n¿Chew am müley chillka wülgelu chew müley fey ti chi pu üy che rupalu awükan zugu mew?\\nINDH niey kiñe txapüm chillka txokiñ valech kiñe ka epu fey ti trapüm chilka güfkonküley kechu mari txipantu müley ñi kimgenuael, fey ta chi estado ñi nentuael itxofill zugu fey ta chi rupawma zugu pu che ka ñi kimgeal rüf zugu ka ñi wiñolelgetuael ta zoy küme mületuael ta chi pu che rupalu zugu mew. Kom fey ti chi pu chillka txapüm niey pu üytün che nentulu zugu ka fey ti chi pu rupalu zugu mew.\\nZoy kimaam ta zugu mew, fey ti papeltun Valech pichechi güpafige faw.\\n¿Pepi llituafuy ti INDH fey ti chi pu che awükagelu ka kiñeke pegewetulay kimgelay chew ñi lagümgen mew?\\nFey ta chi txokin pepi koneltuy fey ta chi awükan zugu mew chew am lagümkagen ta che ka awükagen ta che welu fey ta chi zugu rupale inagechi fey ti chi txipantü chew ñi llitun tüfachi txokin, epuwaranka aylla txipantü mew. Fey mew kakewme zugu rupalu zoy kuyfi fechi txipantü mew pepi koneltulay zugu mew . eymi nielmi che rupalu zugu mew dictadura zugu mew kam koneltuleafüymi fey ti chi txokin chew txipayal rüf zugu ka chumgechi am rupan zugu inagechi chew txipay fey ti chi txokin chew elugekey che ñi zoy küme feletuael fey ti chi pu che rupalu zugu mew fey müli ñi koneltuael fey ti chi txoy chew azelkaniegey fey ti chi che ñi mogen ministerio del interior mew fey ta chi txokin müley ñi koneltual zugu ñi küme amulerpuael fey ta chi zugu ka ñi küme txiparpuael, fey mew ka müleafüy fey ti chi chillka chew wirintukugekey itxokom zugu nüwkülelu feyta mew ka ñi inaramutgeael ka fey ti chi che awükachelu müli ñi kimgeael. fey müley üytün rüpü kara mew Agustina kiñe waranka epu pataka küla mari kechu, küla püran ruka fey ta chi zoy füta kara mülelu Chile mapu. Ka femechi mütxümafuyimi kecku kayu epu epu meli pura kayu kula kechu mari ka kayu.\\nNütunche ñi mogel che\\n¿Chem zugu mew yafuluwkey ta che nütungelelu?\\nNütungelelu ta che chem zugu rume nütungefule, fey ta niey mogel che zugu . Ti pu che nütungelu fey ta pepi wülelgekelayay, weza zugu may ñi rulpagelalyay, che txokigeay, mogel che zugu kam illamtugekelayay: lawen mew, mogen mew, kimeltun zugu mew,, küzaw mew, ayekan zugu mew, kam kom zugu ta konkülelu ta mogel che zugu mew, fey ta nütungenoam ñi mogen mew.\\nFey ta mi zoy kimaal ta chumgechi felerkel ta tüfa, iñamtuge ti chi papeltun pegelkakelu ti “pu mogel che pu che nütungelelu”.\\n¿Ka txokiñ mapu mülefule tañi tuwun ka nütungefule, pepi iñkañpegeafen?\\nFeley may, kom ta pu che mülele fey tachi txokiñ mapu mew, iñkañpegeay. Pepi zuamniefulmi kam ayifulmi kiñe iñkañpe, fey ta ti defensoria penal publica eluaeymi kiñe zuguñmachefe, fey ta pepi azümgeaymi ta chumley ti nütun zugu mew ka fey ti chi kechan zugu ka elgen tachi txokiñ mapu mew, konkülelu nütun zugu me. Kimam ti oficina Defensoría Penal pigechi fe yta zoy püllelelu fey güpafige tüfa mew.\\n¿Chumgechi am ta günaytugekey pu zomo nütunlelu?\\nFey ti pu zomo nütunlelu kafey may niey ta ñi iñkañpeafiel. Zoy püchun nütungeyegün fey mew ta zoy zuamnieyegün ta kellu ka günaytun, fey chi zugu mew ga, pegelkünugekey ñi pu mogel che ti zugu mew. Pu zomo umautuay egün kake umautuwe mew pu wentxu egu, fey fill antü may ta azkintuniegeay ka femgechi ta pu zomo soltaw müten ta pegelafi egün ñi chumlen. Ka femgechi pepi kellugeay ta kimeltun mew, kelluwün, zallun mew. Ka fey niepüñeñelün zugu mew, kam moyolelchi zomo fey ta elugeay ta ñi kelluwun, reküluwün, nigeay ta ñi chew ñi küme müleal , kafey fillke zugu kellukelu fey ta chi zugu tüfachi txokiñ zomo nütunlelu. Chew ñi mülepeyüm wentxu ka zomo ti nütuwe, fey ta zomo txokiñ mew, ñizolküleay kiñe zomo soltaw, fey mew pu wentxu soltaw konünfule fey ti chi zomo txokiñ mew, kompañanieafi kiñe zomo soltaw. Pepi konlalyay ti wentxu soltar turpu kishuyawle. Fey ti nütunwe mew mülelu wentxu ka zomo fey ta pu zomo ti txokiñ, kiñe zomo soltaw norchegelu fey ta ñizolküleay fey yenieay kom chi pu llafe. Fey ta zoy kimnieal fey ta chi zugu güpafige tüfa mew.\\n¿Nütungefule iñkañpegeafun kiñe zuguñmachefe nienufule killutu inche?\\nFeley may, ti Defensa Penitenciaria de la Defensoria Penal Pública fey ta chi zugu ta azkünugey ti pu füchakeche nütungelelu fey ti chi reforma procesal penal pigechi, fey egün nütungelelu kiñe nütunwe mew günenienlu ti Gendarmeria de Chile. Fey ti zugu Defensa penitenciaria llitukey ti elgekelu ti condena fey ta kom txipayerkelu ti zugu. Tüfa chi zugu mew may ta nentugekey ti kelluafiel, küme nentunieafiel ti mogel che kom ti pu che nütunlelu. Ti defensoria penal pública pepei kelleuniefuy fillke zugu mew:\\nEluñmaetew ñi txipayal (zominku, puwul chi regleantün, fill antü)\\nKishugünewun kiñeke txoy antü\\nNagün ti nütun mew (küyen ti txipantu mew)\\nKellun ta wünel chi nütun zugu\\nTxapümün ti nütun\\nKañpüleyen fey ta chi txokiñ mapu mew kam ka txokiñ mapu mew.\\nIñkawun ti nalün zugu.\\nDefensoria penal, güpafige tüfa mew.\\n¿Llowüngekey ti wülelgel kam allfeñgel ti che nütungelu?\\nFemgekelay, yamgekey ta kom pu mogel che ti zugu fey ti chi che nütungelelu. Maygelay ti: allfeñgekelu ta che, wülelgekelu ta che, wezake zugugekelu ta che fey ta turpu maygekelay. Fey ti allfeñ zugu ta femkelu ta soltaw kam kiñe che küzawkelu ti Estado mew kümelay. Pu soltaw Gendarmeria txokiñ mew, tuwkelu kam tuñmawkelu ti pu che nütungelu, fey ta pepi femlay egün kishugünewkülelay egün ti, fey mew pepi wülelkelay ta che, ka zugupürakelay ta che mew nütungelu chi che. Femgefule may ta inatuzugukey egün ñichumal ta femkeygün, fey ta kiñeke mu ga ti zoy eluñmagekelay ñi küzaw, nentugekey fey ti küzaw mew, fey ti estado mew niey ñi zugungeafiel ñi weza zugu ñi femken. Ka femgechi may ta kishu malaltugekel ta che, fey ta nentugeay rumel mew.\\n¿Chumgechi ta azkünugekey ti pu zomo püñeñnielu ponwitu nüntunwe mew?\\nSerfin zugu ka pegeluwun zugu ti po mogel pichikeche ñi zugu, ti Estado ta kellukey ga ti zugulerpuleal püñeñwen mew, azümgekelu ti poyewün zugu püñeñwen mew fey ta falintugekey püchike che ñi txemom mew petu pichikalu. Fey mew ta pu nütunwe mew müley ñi nieael ti chew ñi pepi kellukelu ti püñeñwen mew fey ti pu püchikeche petu nienulo epu txipantu ñi mogen mew. Fey ti mew ñi mülenomom tüfachi centro, fey ta pu zomo nüntungelu kishuwküleay egün ti pu kake nüntunfe egu, fey mew kafey konafuy tüfachi pu zomo pu wentxu nüntun ñi txawun, kam fillke ayekan zugu may.\\nTüfachi zugu, pu püchike che ñi müleam feytachi nüntuwe mew fey pepi nienofule reñmawen fey ta müleay egün, fey ta küme azümgekey, inatuzugugekey, yamzugugekey ti pu püchike che mi mogen che zugu tüfachi zugu mew.","num_words":4747,"character_repetition_ratio":0.089,"word_repetition_ratio":0.009,"special_characters_ratio":0.188,"stopwords_ratio":0.356,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Marku 6 ARNNT - Jesus tripatuy tiye mew, fey amutuy - Bible Search\\nMarku 5 Marku 7\\n(Matew 13.53-58; Luka 4.16-30)\\n1Jesus tripatuy tiye mew, fey amutuy kisu ñi tuwmumchi mapu mew, fey kiñentrür amuy tañi pu disipulu engün. 2Fey akulu tati ürkütun antü, eluwi tañi kimeltuael tati sinagoga mew. Tati trawülechi pu che, allkütuñmafilu ñi dungun ta Jesus, rume afmatulen ramtuwi engün:\\n—¿Chew anta adümi fentren dungu ta tüfa? ¿Chew anta entuy feychi kimün ka tañi pengelelchi afmanngechi pepiluwün? 3¿Fey tüfa no am tati dewmarukafe, Maria tañi püñeñ, Santiaw, Jose, Juda, ka Simon engün tañi peñi? ¿Ka mülelay anchi kisu tañi pu deya tüfa mew, iñchiñ mew?\\nFeymew eluwlay engün tañi feyentuafiel. 4Welu Jesus ta feypifi ti pu che:\\n—Kañpüle ta allmalltungekey tañi allkütungeael ta kiñe pelon wentru,+ welu kisu tañi mapu mew, tañi pu reñma mew ka kisu tañi ruka mew femngekelay.\\n5Fey Jesus pepi pengel-lay ta tiye mew kiñe afmatufal pepiluwün no rume, welu kiñe mufün kutran mew müten ta fampuwüli ñi kuwü tañi tremolafiel. 6Ka rume rakiduameleyew ta Jesus ñi feyentunoetew mew ti pu che.\\nJesus werküfi ñi pu disipulu tañi kimelael engün Ngünechen tañi longko ülmenngen\\n(Matew 10.1, 5-15; Luka 9.1-6)\\nJesus miyawentuy kom fülküleyechi rukache püle, fey kimeltuyawüli ti küme dungu. 7Mütrümfi tati mari epu disipulu, fey eluwi tañi werküafiel re epuke. Eluyefi ta pepiluwün ñi wemünentuafiel kom weküfü. 8Fey feypifi tañi yenoael chem no rume ta rüpü mew, welu tañi yeael retrü müten. Tañi yenoael ta folson, rokiñ no rume, ka pülata no rume. 9Feley tañi tukuael engün okota, welu tañi yenoael mudaw takuwün. 10Fey feypikünufi ñi pu disipulu:\\n—Fey konpulmün ta eymün kiñe ruka che mew, mülewemün tüfey mew, kañpüle amutualmün wüla. 11Chew rume ta llowngenolmün ka allkütuñmangenolmün rume tamün dungu, wiñomeaymün ta tiye mew ka mütrowaymün tamün namun mew mülechi trufür,+ femngechi tañi ngüneduamael engün tamün llownoetew mew.\\n12Feymew tripay tati pu disipulu tañi feypiafiel tati pu che tañi wiñorakiduamtuael engün ta Ngünechen mew. 13Ka femngechi wemünentuy engün fentren weküfü, ka tukulelyefi engün aseyte rume fentren kutran,+ fey tremoyetufi engün.\\nLangümngey Juan ti Fawtisachefe\\n(Matew 14.1-12; Luka 9.7-9)\\n14Tati longko ülmen Erode allküy tañi nütramyengen ta Jesus, kom püle kimngey tañi nütramyengen mew ti afmafal pepiluwün ñi nien. Erode kay ta feypirkey:+ “Juan ti Fawtisachefe ta wiñomongetuy, feymew niey ta tüfachi afmatufal pepiluwün.” 15Ka kiñekentu feypirkey: “Fey tüfa tati pelon wentru Elia pingekelu.”+ Ka kiñekentu feypirkey: “Kiñe pelon wentru tati. Kuyfi mew mülekechi pu pelon wentru reke feley.”\\n16Welu Erode, allkülu ta tüfachi dungu, feypirkey: “Fey tüfa ta Juan tati. Iñche werkün tañi katrüñmangeael tañi longko, fey wiñomongetuy tati.”\\n17Fey Erodia ñi duam ürke, Erode werkürkey ñi püresukünungeael ta Juan ka ñi traringeael ta kadena mew, fey ñi tukungeael ta karsel mew. Erodia am ta Felipe ñi kure ürkefel, Erode tañi peñi, welu Erode ta müntukurerkefi tañi peñi. 18Fey Juan feypirkefuy ta Erode: “Kümelay tami müntuñmafiel ñi kure tami peñi.”\\n19Feymew ta Erodia üdekefuy ta Juan, fey küpa langümkefuy, welu pepilkerkelafuy. 20Erode rume llükakerkefi ta Juan, kimniefilu am tañi rume nor wentrungen ka ñi lif mongenngen, feymew ingkañpekefuy. Fey allküñmafiyüm ñi ngülam, pekelafuy ñi chem chumael, fey Erode rume küme duamkechi allkütuñmakefi ñi nütram ta Juan. 21Erode tañi kawiñ puwültripantun nielürkefi kiñe ilelkawün tañi pu longkolechi wentru ka ñi pu longkoleyechi pu soltaw ka ti pu ülmenke wentru tuwlu ta Galilea. Fey Erodia feychi antü allmalltuy ñi langümfalafiel ta Juan. 22Feymew Erodia tañi domo püñeñ konpurkey chew tañi mülemum tati kawiñ, fey faylapurkey. Fey Erode ka tati pu mangel traf imekelu rume ayüy engün tati üllchadomo ñi faylan, fey Erode feypifi tati üllchadomo:\\n—Chem rume ta ‘eluen’ pieli, iñche ta eluaeyu.\\n23Mufü rupachi ta kuyalltulelfi tañi eluafiel chem rume ta “eluen” pielieyew, rangiñ ñi nieelchi chemkün kütu.\\n24Fey ti üllchadomo tripapatulu, ramtufi tañi ñuke:\\n—¿Chem am eluen piafuiñ?\\nFey ñi ñuke llowdungueyew:\\n—‘Eluen Juan ti Fawtisachefe ñi longko’ pifinge.\\n25Feymew tati üllchadomo matukel konputuy chew ñi mülemum tati longko ülmen, fey feypipufi:\\n—Duamnien pürümkechi tami eluafiel kiñe rali mew Juan ti Fawtisachefe tañi longko.\\n26Tati longko ülmen ta rume weñangkülewey, welu dew kuyalltun dungun mew am feypikünulu tañi pu mangel tañi adkiñ mew, ngünewlay tañi elunoafiel ñi eluen pietew. 27Feymew müten werküy kiñe soltaw fey ñi katrüpelngeael ta Juan, fey ñi küpalelngeael ti üllchadomo. 28Fey amuy tati soltaw karsel mew, katrüñmapufi ñi longko ta Juan, fey küpalfi kiñe rali mew ka elupafi tati üllchadomo, fey kisu chalintukulelfi tañi ñuke.\\n29Juan tañi pu kompañ kimi engün ñi langümngen ta kisu, fey amuy engün ñi yemetuafiel ti kuerpu, tañi rüngalafiel engün.\\nJesus elufi iyael ta kechu warangka wentru\\n(Matew 14.13-21; Luka 9.10-17; Juan 6.1-14)\\n30Rupalu kom tüfachi dungu, tati pu apostol trawüluwi Jesus engün, fey nütramelpatufi kom tañi chumün engün ka tañi kimeltuel. 31Jesus ta feypieyew:\\n—Küpamün. Amuiñ iñchiñ kisu taiñ pichi kansatuael wichu püntütripalechi lelfün mew.\\nRume fentren che puwpuwngelu am kisu engün mew, feymew pepi ilayngün rume.\\n32Feymew Jesus ka tañi pu apostol konpuy engün ta kiñe farku mew, fey amuy engün kiñe alü tripalechi lelfün mew, 33welu fentren che peeyew engün tañi amun, ka femngechi kimngey ñi puwael tiye mew. Fey fill waria mew mülechi pu che lefkülen amuy ñi wallmeael ti pichi lafken mew, feymew wüne puwi ti trokiñche kisu engün mew. 34Nagpulu müten ta Jesus ti farku mew, pepufi tati fütra trawün che, fey kutranduamyefi ta tüfeychi pu che. Kiñe kechan ufisa reke feley engün ngenolu am iney no rume tañi adnieaetew, feymew Jesus eluwi tañi kimeltuafiel fentren dungu.\\n35Fey pu trafialu, tañi pu disipulu fülkontueyew ka feypieyew engün:\\n—Dew pu trafiay tati, ka tüfachi lelfün mew ngelay chem rume. 36Chalitufinge tati pu che, tañi amuael engün kañpüle ka fülkülechi waria mew tañi ngillañmuael engün tañi iyael.\\n37Fey Jesus ta llowdungufi ñi pu disipulu:\\n—Eymün eluafimün ta iyael.\\nFeymew kisu engün ta llowdunguy:\\n—¿Rume fentren pülata mew may ngillapeafuiñ ta kofke, taiñ eluafiel ñi iyael kom tüfachi pu che?\\n38Fey Jesus feypi:\\n—¿Tunten kofke am nieymün ta eymün? Amumün tamün pemeael tunten kofke tamün nieel.\\nFey dew rupan pemelu engün, feypingey ta Jesus:\\n—Kechu kofke ka epu challwa müley.\\n39Feymew Jesus feypifi ñi pu disipulu ñi feypiafiel ti pu che ñi anükünuwael ka ñi wichuke trokiñkünuwael engün ti kachu mew. 40Fey wichuke trokiñ mew anükünuwyey engün. Kiñeke trokiñ niey pataka che, fey kakelu trokiñ kechu mari che.\\n41Feymew müten ta Jesus nüfi ñi kuwü mew tati kechu kofke ka tati epu challwa, fey pürakintulen wenu mew, mañumtufi ta Ngünechen. Fey wükayefi tati kofke ka eluyefi tañi pu disipulu tañi eluyeafiel engün tati pu che. Ka femngechi wüdamkafi tati epu challwa kom tüfeychi pu chengealu. 42Itrokom iyey engün ka itrokom küme weday engün, 43ka apolyetuy engün mari epu kanasta tati puchuyechi wükan kofke ka tati challwa mew. 44Tati iyelu ta tiyechi kofke, kechu warangka wentru ürke.\\nJesus trekalen amuy ta wente ko\\n(Matew 14.22-33; Juan 6.15-21)\\n45Fey dew rupalu kom tüfachi dungu, Jesus feypifi tañi pu disipulu ñi konpuael engün ti farku mew, fey ñi wüne nopuael engün nometu ti lafken mew fey ñi puwael engün Betsayda, welu Jesus petu chalimeketufi tati pu che. 46Fey dew chalitufilu ti pu che, amuy ta wingkul mew ñi ngillatumeael.\\n47Fey dew punlu, tati farku rangi lafken amulewiyerkey. Jesus am ta kisulewelu tati lelfün mew, 48pefi tañi küdawngechi amulnien tañi farku engün. Fey ti kürüf am ta trafyenieetew, feymew newe matu amulay tati farku. Fey wünlu dewma, Jesus trekalen amuy wente ko kisu engün püle, welu kisu wüne rumealu reke femfaluwi. 49Feymew ti pu disipulu pefilu engün tañi trekalen ta wente ko, kiñe perimontun trokifi engün, feymew wirari engün. 50Kom kisu engün pefilu am, rume llükay engün. Welu feymew müten Jesus feypieyew:\\n—¡Yafüluwmün! Iñche tati. ¡Llükakilmün!\\n51Feymew Jesus pürapuy tati farku mew, fey tüngnagtuy tati kürüf. Fey ti pu disipulu ta rume afmatulewey 52ngüneduamnofilu engün am tati pengelelchi pepiluwün tati kofke mew, dumiñmalelu reke engün am tañi kimün.\\nJesus tremolfi tati pu kutran tuwlu Genesaret mew\\n53Nopuy engün tati pichi lafken mew, fey puwi engün ta Genesaret mapu mew, fey üye mew trarintukukünupuy engün tañi farku inaltu ayliñ mew. 54Fey nagpulu müten engün tati farku mew, tati pu che kimfemtufi engün ta Jesus. 55Fey kom che mülelu feychi trokiñ mapu mew, lefkiyawi engün tañi küpalael ñi kutran pichike ngütantu mew, fey yelelfi engün chew tañi mülemum ta Jesus. 56Chuchi mew ngeay rume konpuyüm ta kisu, lelfün trokiñ ruka che mew rume, pu waria mew ngeay rume kam lelfün mew rume, elkünukey engün tañi pu kutran inaltu rüpü. Fey ti pu che llellipukefi ta Jesus ñi idañmayaetew tañi takuwün kiñe wechuñ mew ngeay rume. Fey kom che idafilu Jesus ñi takuwün, tremolewetukey ñi kutran mew.","num_words":1356,"character_repetition_ratio":0.05,"word_repetition_ratio":0.0,"special_characters_ratio":0.206,"stopwords_ratio":0.417,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Pu che ñi mongen: Tañi kimeltungeel wechengelu iñche, kelluenew tañi ayüwküleal | Woodworth Mills\\nTi Werken (ñi chillkatungeal) | Febrero 2019\\nPAPELTUAFUYMI acholi afrikáans akha albanés alemán altaico aluro amis amárico armenio aucano aymara ayá azerí azerí (alfabeto cirílico) bajo alemán bashkir bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano cakchiquel occidental camboyano catalán cebuano chabacano changana (mozambique) checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuukés chuvash cibemba cingalés citonga congo coreano criollo de las seychelles criollo guadalupeño criollo haitiano criollo inglés de Belice criollo mauriciano croata damara dangme danés dayaco engayú dehu digor diula duala edo efik embunda endebele endebele de Zimbabue endonga endáu enzema eslovaco esloveno español estonio ewé finlandés fiyiano fon francés ga galés garífuna georgiano gitonga griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo ilocano indonesio inglés ishan islandés isoko italiano japonés javanés kabiye kachin kannada kaonde kayin sgaw kazajo kazajo (alfabeto árabe) kekchí kikamba kikongo kikuyu kiluba kimbundu kiniaruanda kirguís kiribatiano kirundi kisi kisonge krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lahu lao lengua de señas colombiana lengua de señas ecuatoriana lengua de señas mexicana lengua de señas venezolana lengua de signos española lenguaje de señas americano lenguaje de señas angoleño lenguaje de señas brasileño lenguaje de señas guatemalteco lenguaje de señas hondureño lenguaje de señas polaco lenguaje de señas sudafricano letón lhukonzo lingala lituano lomue luganda lunda luo luvale macedonio macua makua-meto malayo malayálam malgache maltés mam mambue-lungu mapudungun maratí marshalés maya mazateco de Huautla mingreliano mixe del norte mixteco de guerrero mizo mongol more motu navajo nepalés ngäbere (o guaymí) nias niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otetela palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia ronga rumano runyankore ruso rutoro samoano sango sanguir saramacano sena sena sepulana serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco turcomano tuvaluano twi tártaro ucraniano uhobo uigur (alfabeto cirílico) uigur (alfabeto árabe) umbundú urdu uruund uzbeko uzbeko (alfabeto latino) vendal vietnamita wallisiano waray-waray wayuunaiki wolaita xhosa xitshwa yapés yoruba zandé zapoteco del istmo zulú árabe ñanya ñemba\\nPU CHE ÑI MONGEN\\nTañi kimeltungeel wechengelu iñche, kelluenew tañi ayüwküleal\\nÑi feypiel Woodworth Mills\\nKIÑE antü petu punkülelu, kiñe peñi iñchiw mülefuyu inaltu Niger lewfü mu. Fütra lewfü tüfa, fey doy kiñe ka rangiñ kilometro fente rupay ka tati ko matu rupakey. Feychi antü mu, mülerkefuy weychan (awkan) Nigeria mapu mu, feymu nomeliyu tüfachi lewfü layafuyu. Welu duamfalngefuy tayu femal, doy may fentren rupa nomeiñ. ¿Chumngelu (chemu) rupan tüfachi dungu mu? Wüne nütramkaleluwayiñ tañi pu chaw mu petu ñi choyüngenon iñche.\\n1913 tripantu mu, tañi chaw John Mills pingelu, fawtisawi Nueva York waria mu nielu 25 tripantu. Peñi Russell wewpituy fawtisawlu tañi chaw. Pichi rupalu, tañi chaw wiñamtuwi Trinidad pingechi wapi mu. Üye mu niewi Constance Farmer engu, kidu rume ayüwmakefuy ñi küdawelafiel ta Jewba. Mür engu koneltuley ti pu dullinche ñi mülepual wenu mu. Trinidad mapu mu, tañi chaw kellufi tañi weni William Brown ñi pengelal tati “Foto-Drama de la Creación”. Fentekünuyngu 1923 tripantu mu, feychi mu peñi Brown tañi domo engu feypingey ñi mülepual Africa Occidental. Welu tañi chaw ka tañi ñuke mülekay Trinidad mapu mu.\\nMÜNA PIWKEYEEIÑMU TAÑI PU CHAW\\nTañi pu chaw nierpuy kechu pichike wentru ka meli pichike domo. Tañi wünen peñi üytukulelngey Rutherford, fey lakuntukungey ti peñi mew adkünufilu ti trokiñche Watch Tower Bible and Tract Society. Iñche choyüngen 30 diciembre 1922 tripantu mu, fey Woodworth üytukulelngen, lakuntukungen peñi Woodworth mu pepikakefilu ti chillka The Golden Age (fewla ¡Tami kimafel! pingetuy). Tañi pu chaw pichin elueiñmu müten taiñ estudiayal, welu doy kimeltukeeiñmu taiñ küdawelafiel ta Jewba. Tañi ñuke rume küme rakiduamelkeeiñmu Biblia ñi feypin mu. Tañi chaw rume ayükefuy taiñ feypiaetew Biblia ñi nütram. Fey nengümkefuy kom tañi kuerpu, femngechi adentukefuy feychi dungu ñi rupan, fey pekefuiñ reke ti nütram tañi pu peñi ka deya iñchiñ.\\nMüna küme tripay ñi femün tañi chaw ka tañi ñuke. Iñche ka epu tañi pu peñi amuiñ Kalad pingechi Chillkatuwe mu. Küla tañi pu deya ka wünelekey amuldungun mu fentren tripantu Trinidad y Tobago pingechi mapu mu. Tañi femün ñi pu chaw ka tañi küme kimeltun mu, kellueiñmu taiñ müleal Jewba tañi rüpü mu. Ka yafültukueiñmu taiñ püntütripanoal kidu mu, fey taiñ ayüwküleal petu taiñ serfiniefiel ta Jewba (Sal. 92:13).\\nTaiñ ruka mu adkünungey ti amuldungun küdaw. Pu wünelekelu amuldungun mu trawüluwkefuy tañi ruka mu ka nütramkakefuy ñi femün peñi George Young. Kidu Canada tuwün-ngey ka werküngerkey ñi amuldungual Trinidad mapu mu. Tañi pu chaw ayüwünkechi nütramkakefuy ñi femün ti kurewen Brown, kidu engu tañi pu kompañfel, fey mülepuy Africa Occidental mapu mu. Kom feytachi dungu yafültukuenew tañi amuldungual nielu iñche 10 tripantu.\\nTAÑI FEMÜN WE ELUWLU ÑI POYEAFIEL TA JEWBA\\nFeychi antü mu, taiñ fillke papel pengelkefuy rüf chumlen tati dungu: ñi femün pu koylake religion, pu negosiakelu re diñmatukelu ta plata ka ñi femün pu wedake politiko. Feymu lle 1936 tripantu mu, pu religioso rulpafi ti ngüneniefilu Trinidad ñi katrütuafiel taiñ fillke papel ka lifru. Ellkakünuiñ ti papel taiñ nieel, welu elufiyiñ pu che aftulu wüla. Tripakefuiñ wüldungual rüpü mu, trekayawkefuiñ ka cicleta mu miyawkefuiñ, fey makuñtukuniekefuiñ reke epu kartel ka elukefuiñ pu che pichike papel. Kakelu peñi ka lamngen Tunapuna mapu tuwlu miyawkefuy kiñe auto mu nielu kiñe fütra parlante tañi amuldungucheal. Fey kiñentrür puwkefuiñ fütra kamapu Trinidad mapu mu. Rume ayüwmakefenew kom tüfachi dungu, feymu nielu 16 tripantu fawtisawün.\\nPu peñi ka pu lamngen Tunapuna tuwün-ngelu amuldungulu kiñe auto mu nielu fütra parlante.\\nTañi kimeltuetew tañi pu che ka feychi ayüfalchi dungu ñi rupan rume kelluenew, fey ayürpun tañi amuldungual ka mapu mu. Petu ayülefun tüfa amulu Aruba mapu mu 1944 tripantu mu tañi amuldungual peñi Edmund Cummings iñchiw. 1945 tripantu mu, mari che amuy ti Trawün Jesus tañi lan ñi akordangeal, fey rume ayüwyu Edmund iñchiw. Rupalu kiñe tripantu, mülerpuy ti wünen trawünche Aruba mapu mu.\\nOris iñchiw rupayu fentren ayüwün dungu mu.\\nPichi rupalu, amuldungufiñ kiñe domo chaf küdawkelu iñchiw, Oris Williams pingey. Fey newen mu ingkañpekefuy tañi feyentun. Welu chillkatulu ta Biblia, kimürpuy ti rüf dungu Chaw Ngünechen mu, fey 5 konchi enero 1947 tripantu fawtisawi. Rupalu ta antü, ayüwiyu fey niewiyu. Noviembre 1950 tripantu mu, wünelerpuy amuldungun mu. Tañi domo iñchiw rupayu fentren kümeke dungu tayu ayüwülkeetew.\\nFÜTRAKE DUNGU ÑI RUPAN NIGERIA MAPU MU\\n1955 tripantu mangelngeyu amual ti chillkatun 27 Kalad pingechi Chillkatuwe mu. Tayu amual, tañi domo iñchiw elkünuyu tayu küdaw, fendefiyu tayu ruka ka kakelu chemkün, fey elkünuiñ Aruba mapu. 29 konchi julio 1956 tripantu mu, dewlu ti chillkatun werküngeyu tayu amual ta Nigeria.\\n1957 tripantu, kiñentrür müleiñ Fetel reñmawen mu Lagos mapu (Nigeria).\\nOris rakiduamlu tayu mongen feychi antü mu, feypi: “Jewba tañi newen kellukeeiñmu ñi chaftual wedake dungu ñi rupan mülen mu ka mapu taiñ amuldungual. Tañi füta ayülekefuy ñi werküngeal ka mapu tañi amuldungual, welu iñche ayülekelafun. Iñche ayükefun ñi nieal kiñe ruka ka nieal ta püñeñ. Welu kimtukun fente ñi falin-ngen amuldungual ti kümeke dungu, fey ka rakiduam nietun. Feymu tripalu iñchiw Kalad pingechi Chillkatuwe mu, iñche eluwkülefun ñi amuldungumeal ka mapu. Konpulu iñchiw Queen Mary pingechi farku mu, kiñe wentru lamngen küdawlu lamngen Knorr engu, Worth Thornton pingelu ‘küme puwaymu’ pieyumu ka feypi tayu küdawal Fetel mu. ‘Ay fotrü’ rakiduamün iñche. Welu pichi rupalu, küme elkünutun tañi rakiduam, fey piwkeyerpufiñ ñi mülen Fetel mu. Kakerume küdaw niefun üye mu. Doy ayükefun ñi llowafiel pu che ngepalu Fetel mu. Rume ayüken ñi müleal kakelu che engu, fey tüfachi küdaw mu pekefuiñ fentren lamngen Nigeria tuwün-ngelu. Kiñeke engün akulu Fetel mu trufürmalefuy, ürkülefuy, wüywülefuy ka ngüñülefuy. Ayüwünkechi kellukefuiñ ñi kümelkaleal ka yafüluwküleal engün. Femün mu tüfa, küdawelkefuiñ ta Jewba, feymu müna ayüwülkefenew”. Feley llemay, kom küdaw tayu nieel kellueyumu doy küme weniyeafiel ta Jewba.\\n1961 tripantu tañi pu che trawüluwi Trinidad mapu mu, fey peñi Brown nütramkaeiñmu ayüfalchi dungu ñi rupan Africa mew. Fey iñche ka feypin fente ñi küme amulen ti küdaw Nigeria mu. Peñi Brown piwkeyen mu pangkoenew, fey feypifi iñche tañi chaw: “Johnny, eymi turpu amukelaymi Africa mu, welu Woodworth femürkey llemay”. Fey tañi chaw feypienew: “Amulepe tami küdaw Worth”. Peñi Brown ka tañi chaw rume küdawelfi ta Jewba fentren tripantu mu, feymu allkütulu ñi feypin engu doy eluwün ñi küme wechunenturpual tañi küdaw.\\nWilliam Brown (“Brown tati nütramkakelu Biblia mu” pingekefuy) ka tañi domo Antonia müna yafültukueyumu.\\n1962 tripantu mangelngen ñi amual mari küyen ti chillkatun 37 Kalad pingechi Chillkatuwe mu, fey tañi doy kimeltungeal. Peñi Wilfred Gooch adkünukefuy ti ngünenieelchi ruka Nigeria mu, welu mangelngey ñi amual ti chillkatun 38 Kalad pingechi Chillkatuwe mu, fey werküngey ñi mülepual ta Inglaterra. Fey iñche elfalkünungen ñi adkünual ti ngünenieelchi ruka Nigeria mapu mu. Peñi Brown reke, amun fentren lof mu, femngechi kimürpufiñ ka piwkeyerpufiñ pu peñi ka lamngen mülelu feychi mapu. Kidu engün nielay tunten plata ñi nieel pu che kakelu mapu mu, welu müna ayüwkülefuy. Femngechi pengelingün duamfalngelay nieal fentren plata ka fentren chemkün taiñ ayüwküleal. Iñche kimniefun chumngechi ñi mongeleken engün, feymu müna ayüwülkefenew pefiel mu fente tañi lifkülen ka adkülen trawün mu. Fütrake trawün mu, fentren peñi ka lamngen akukefuy camion mu ka kiñeke mikro ñi dewmakeel pu che feychi mapu mu, tüfa bolekajas * pingey. Feytachi mikro wirintukuley rakiduamfalchi dungu. Kiñe tüfa feypiley: “Pichiken ko trapümngele, kiñe fütra lafken ngetuafuy”.\\n¡Feyngey llemay tüfachi feypin! Müna falin-ngey ñi femün kake kiñeke iñchiñ taiñ kelluntukual, fey Oris iñchiw ka pichi kelluntukuyu. 1974 tripantu mu, Nigeria mapu mu mülerpuy 100.000 amuldungukelu. Estados Unidos mapu mu müten fente mülerkefuy amuldungukelu. Feley llemay, tremkülerpuy ti küdaw Nigeria mapu mu.\\nFeychi antü Nigeria mapu mu fentren che koni Jewba tañi trokiñche mu, welu mülerumey weychan 1967 tripantu ka fentepuy 1970 tripantu. Feymu mufüke küyen kiñeke peñi ka lamngen püntülewey ti ngünenieelchi ruka mu. ¿Iney engün am? Pu mülelu Niger lewfü ñi man püle, tüfachi trokiñ mapu Biafra pintukulelngey. Duamfalngefuy taiñ yeafiel fillke papel ka taiñ ngülamtuafiel engün. Chumngechi feypipen nga ellaka tañi nütram mu, ngillatukefiyiñ ta Jewba ka maneluwkeiñ kidu mu, feymu fentren rupa nomeiñ ti lewfü.\\nPetu longkontukunien fente ñi kuñiwün-ngen nomeal Niger lewfü. Mülekefuy ta soltaw eluwkülelu ñi tralkatual, mülekefuy ta kutran ka kakelu weda dungu. Kuñiwün-ngefuy rupayal chew ñi mülen pu soltaw ñi nieel ti gobierno, welu doy kuñiwün-ngey müleal Biafra trokiñ mapu mu, fey mu mülekefulu kay pu pofolkalelu. Kiñe rupa, wampo mu non ti lewfü Asaba mapu mu ñi puwal ta Onitsha mapu, ka amun ta Aba pingechi mapu ñi yafültukuafiel pu longkolelu. Üye mu, elungekelafuy pu che ñi üyümal ta pelontuwe pun mu. Kiñe antü Port Harcourt mapu mu, petu trawülelu iñchiñ, pu soltaw ñi nieel ti gobierno puwi chew ñi mülen pu pofolkalelu wekuntu ti waria, fey müchay müten fentepuiñ ti trawün ngillatun mu.\\nRume falin-ngefuy trawüluwal feychi antü mu. Feypikefuiñ pu peñi ka pu lamngen fente ñi piwkeyenieetew Jewba ka ñi ingkañpeaetew engün. Ka elukefuiñ kümeke ngülam ñi kon-noal politiko dungu mu ka ñi kiñewküleal engün. Pu peñi ka pu lamngen Nigeria mapu mu nor piwke mu chaftufingün tüfachi rume weda dungu ñi rupan. Feychi mu üdewkefuy pu che trür tuwün-ngenolu, welu pu peñi ka pu lamngen rüf piwkeyewingün ka kiñewkülefuyngün. Rume ayüwülenew müleal kidu engün mu rupamekelu tüfachi weda dungu.\\n1969 tripantu mu, peñi Milton Henschel longkoley ti fütra trawün feypilelu “Tüngün Mapu mu”. Tüfachi fütra trawün mu küpay fentren che fillke lof mapu mu ka femngey pu Yankee ñi estadio mew (Nueva York). Iñche kellufiñ peñi Milton, fey kimürpun fentren kümeke dungu. Rume kümey ñi llowün tüfachi kimeltun, ¿chumngelu? 1970 tripantu mu femngey ti fütra trawün feypilelu “Pu che llownielu Ngünechen ñi fürenechen”. Tüfa mu ka küpay fentren che fillke lof mapu mu ka femngey Lagos mapu mu (Nigeria). Pichi rupalu müten ñi fentepun ti weychan Nigeria mapu mu femngey tüfachi fütra trawün, feymu Jewba tañi kellun mu müten küme tripay. Ti trawün mu amuy 121.128 che ka femngey 17 kewün dungu mu, ¡afmatufali llemay! Ka küpay peñi Knorr ka Henschel, ka kakelu peñi ka lamngen Estados Unidos ka Inglaterra tuwün-ngelu. Fey fawtisawi 3.775 che, alün che fawtisawürkey Pentekoste reke kuyfi mu, müte mülekelay femngechi fütra fawtisawün. Fentren küdaw niefun ñi pepikayal ti fütra trawün, turpu femngechi felekenolu ñi mongen trokiwün. ¡Afmatufali fente ñi konmeken pu che Jewba tañi trokiñche mu!\\nTi fütra trawün mu “Pu che llownielu Ngünechen ñi fürenechen” amuy 121.128 che ka femngey 17 kewün mu, kiñe tüfa ibo kewün.\\nDoy 30 tripantu mülekefun Nigeria mapu mu, fey kiñeke mu elfalkünungen ñi witranmayafiel pu trawünche ka kiñeke mu witranmamefiñ pu ngünenieelchi ruka mülelu Africa Occidental mapu mu. Nütramkakefuiñ pu werküngelu ñi amuldungual feychi mapu mew, fey pengelelkefuiñ tañi duamniefiel ka yafültukukefuiñ. Kidu engün rume ayüwmakefeyew tüfa. Iñche ka rume ayükefun pengelelafiel ñi rulpakünungenon engün. Tüfachi küdaw kimeltuenew duamfali duamnieafiel pu peñi ka lamngen, femngechi ñi küme poyeafiel engün ta Jewba, fey ñi newenküleal ka kiñewküleal tañi trokiñche.\\nChaw Jewba tañi kellun mu müten chaftufiyu kutran ka wedake dungu ñi rupan weychan ñi duam mu. Rumel kimtukukeyu tayu kellumekeetew ta Jewba. Oris feypi:\\n“Mür kontueyumu malaria kutran alün rupa. Kiñechi mu, Worth rupaduamkülen puwi pital mu mülelu Lagos mapu. ‘Tami wentru layafuy chi’ pingen, welu tremotuy. Kimkontulu, Worth nütramkalelfi Jewba tañi dungu ti wentru tañi dapinieetew, Nwambiwe pingelu. Pichi rupalu, pemefiyu tañi ruka mu tañi doy nütramkalelafiel Jewba mu. Kidu fawtisawi ka longkolerpuy Aba mapu mu. Iñche ka kellufiñ fentren che ñi konal Jewba tañi pu che mu, kellufiñ kiñeke musulman kütu rume inakefilu tañi feyentun. Müna ayüwülkeeyumu kimfiel ka piwkeyeniefiel pu che mülelu ta Nigeria, tañi wimtun ka tañi kewün dungu”.\\nFemngechi kimürpuyu ka falin dungu: ñi küme tripayal tayu küdaw ka mapu, mülefuy tayu piwkeyeafiel kom pu peñi ka lamngen trürkülenole rume ñi wimtun iñchiñ mu.\\n1987 tripantu mu elungeyu kiñe we küdaw. Mülefuy tayu elkünual Fetel Nigeria mapu mu, fey werküngeyu tayu amuldungual Santa Lucia pingechi wapi mu, tüfa müley Caribe trokiñ mapu mu. Rume adngey feychi mapu ka ayüfalngefuy tayu mülen üye mu, welu ka mülefuy küdawngechi dungu. Africa mapu mu, pu wentru niekey fentren domo, welu Santa Lucia mapu mu pu che trür mülekey fey ñi niewnon ley dungu mu. Welu Biblia niey ta pepiluwün, feymu kellufi fentren chillkatukelu ñi küme elkünutual ñi mongen.\\nMüna piwkeyefiñ ta Oris kom feychi 68 tripantu tayu kurewen-ngen.\\nDoy fücharpulu iñchiw, kutranchengewiyu. Feymu 2005 tripantu mu ti Kiñewkülechi Ngünenielu piwkeyen mu adkünuy tayu mülepual ti ngüneniechi ruka mülelu Brooklyn (Nueva York). 2015 tripantu mu, tañi domo Oris perdey, fey feypilayafun fente tañi weñangkünagün. Fill antü mañumkefiñ ta Jewba tañi eluetew müna küme domo. Müna küme kompañngefuy ka piwkeyen domongefuy. Fey kom tañi piwke mu piwkeyefiñ tañi domo kom feychi 68 tripantu tayu kurewen-ngen. Kimürpuyu chumngechi ayüwküleal tayu kurewen-ngen ka ti trawünche mu: müley taiñ yamnieafiel ti longkolen, wiñoduamatuwal, ñom piwkengeal ka taiñ chumngen mu pengelal taiñ llowken Ngünechen ñi newen.\\nWeda duamkülelu iñchiw ka yafüngewenolu, maneluwiyu Jewba mu tayu kelluaetew ñi amuleal tayu serfiniefiel. Kidu fentekünulay tayu kellukeetew, fey ngüneduamkeyu ñi doy küme amulerpun ti dungu. Ka fülkülepay doy kümeke dungu ñi müleal (Is. 60:17; 2 Kor. 13:11).\\nTrinidad y Tobago mapu mu, Jewba fürenefi ñi femün tañi pu chaw ka kakelu peñi ka lamngen. Fey kimelngey ñi koneltun 9.892 che Jewba tañi trokiñche mu. Aruba mapu mu, fentren peñi ka lamngen küdawi ñi yafültukuafiel ti wünen trawünche ñi mülen feyti mu. Iñche mülekefun feychi wünen trawünche mu, welu fewla müley 14 trawünche feychi mapu mu. Nigeria mapu mu, dew mülerpuy 381.398 amuldungukelu, ¡afmatufali ñi fentren-ngen engün! Ka Santa Lucia mu, dew müley 783 che küdawelkefilu ta Jewba.\\nFewla doy 90 tripantu puwülnien. Salmo 92:14 feypi pu mülelu Jewba tañi rüpü mu “füchalele rume engün, amuleay tañi wülal fün; amuleay tañi külfünkülen ka tañi newenkülen”. Müna mañumkülen ñi küdawelkefiel ta Jewba fentren tripantu tañi mongen mu. Tañi kimeltungeel wechengelu iñche, yafültukuenew ñi serfiafiel ta Jewba kom tañi piwke mu. Fey tañi nor piwkeyen mu, Jewba eluenew tañi kümelkaleal petu tañi küdawelniefiel (Sal. 92:13).\\n^ parr. 18 Inaduamnge ti chillka ¡Despertad! tripalu 22 junio 1972 tripantu, pagina 24 puwlu 26.\\nÑom piwkengeaiñ ka ayüwülafiyiñ ta Jewba\\n¿Chumngelu pengelaiñ taiñ mañumkülen?\\nPengelngekey piwkeyen ka nor dungu kuyfi Israel mu\\nPU CHE ÑI MONGEN Tañi kimeltungeel wechengelu iñche, kelluenew tañi ayüwküleal\\nWirin dungu Chumngechi entual fillke papel TI WERKEN (ÑI CHILLKATUNGEAL) Febrero 2019\\nAudio Chumngechi entual audio TI WERKEN (ÑI CHILLKATUNGEAL) Febrero 2019\\nTI WERKEN (ÑI CHILLKATUNGEAL) Febrero 2019","num_words":2728,"character_repetition_ratio":0.048,"word_repetition_ratio":0.0,"special_characters_ratio":0.184,"stopwords_ratio":0.282,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"32 Ülkantun: ¡Koneltupange Chaw Jewba ñi pu che mu! | Kristiano ülkantun | Mapudungun\\nAyüwün mu ülkantulelafiyiñ ta Jewba\\nPAPELTUAFUYMI abjasio acholi afrikáans akha albanés alemán altaico amárico armenio aucano aymara azerí azerí (alfabeto cirílico) bashkir bassa de camerún batak (simalungun) batako karo batako toba baulé becol biak birmano bislama boulou búlgaro camboyano catalán cebuano chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitumbuka chiyao chokue chol chopi chuabo chuukés chuvash cibemba cingalés citonga congo coreano criollo de las seychelles criollo haitiano criollo inglés de Belice criollo mauriciano croata damara dangme danés dayaco engayú dehu digor duala edo efik endebele endebele de Zimbabue endáu enguiembón enzema esloveno español estonio ewé feroés finlandés fiyiano fon francés fulbé de camerún ga galés garífuna georgiano gokana gomala griego guaraní gun hausa herero hiligaynon hindi hiri motu hmong (blanco) holandés húngaro iban ibinda ibo ilocano indonesio inglés ishan islandés isoko italiano japonés javanés kabiye kachin kaonde kayin sgaw kazajo kazajo (alfabeto árabe) khana kikamba kikongo kikuyu kiluba kimbundu kiniaruanda kirguís kiribatiano kirundi kisi kisonge kosreano krío kurdo kurmanyí del Cáucaso kwangalí kwanyama lahu lao lenguaje de señas americano lenguaje de señas brasileño lenguaje de señas ruso letón lhukonzo lingala lituano lomue luganda lunda luo luvale macedonio macua malayo malayálam malgache maltés mam mambue-lungu mapudungun marshalés maya mazateco de Huautla medumba mingreliano mixe del norte mixteco de guerrero mizo more nepalés ngäbere (o guaymí) nias noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla oromo osético otetela palauano pangasinán papiamento de curazao persa pidgin (oeste de África) pidgin camerunés pidgin de las islas salomón pidgin nigeriano polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de Tena quiché rarotongués ronga rumano runyankore ruso samoano sango sanguir saramacano sena sena serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona shuar sidama silozi sranangtongo suajili sueco sundanés tagalo tahitiano tai telugu tetun dili tigriña tivo tlapaneco tojolabal tok pisin totonaco tshiluba tsonga tsotsil turco tuvaluano twi tártaro ucraniano uhobo umbundú urdu uruund uzbeko vendal vietnamita wallisiano waray-waray wolaita xhosa xitshwa yapés yoruba zapoteco del istmo zulú árabe ñanya ñemba\\n¡Koneltupange Chaw Jewba ñi pu che mu!\\nDullinge chem tami allkütual\\n1. Tati Weküfü ngünenkakeeiñmu,\\nfey ta kuyfi mu weñangkülkeeiñmu.\\nWelu Jewba ta pelontukeeiñmu\\nfey tañi rüf dungu mu.\\nChaw Dios ñi pu che mu koneltupange.\\nChumngelayaymi faw, ¡ayüwkülenge!\\nFeymu lle eluwnge tami wüldungual,\\ntati Ngünenien am turpu aflayay.\\n2. Kom trür kiñewküleiñ Jewba mu,\\nwüldunguaiñ iñchiñ wall Mapu mu.\\nFey kom pu che ñi doyümnieafiel\\nChaw Dios tañi Ngünenien.\\n3. Chaw Ngünechen mu reküluwliyiñ,\\nfillke weda dungu chaftuafiyiñ.\\nFey ta kidu mu maneluwkeiñ,\\nChaw Dios newentukeeiñmu.\\n(Kafey papeltuafuymi Sal. 94:14; Prov. 3:5, 6; Eb. 13:5).\\nMüna weda. Tati amulkünulu fill dungu entukelu (reproductor multimedia) pepi entugelay.\\nEntual tüfachi Video\\n¡Koneltupange Chaw Jewba ñi pu che mu! (32 ülkantun)\\nKintun Kintual ti ül kam üytun 1. Jewba ñi küme chumngen 2. “Jewba pingey tami üy” 3. Jewba elukeeiñmu newen ka maneluwün 4. Jewba iñche ñi Kamañfe 5. Afmatufali Chaw Dios ñi dewman 6. Ti kallfü wenu püramyeniefi ta Chaw Dios 7. Jewba mu küpay ñi newen 8. Jewba ingkañpeaeiñmu 9. ¡Jewba taiñ ngünenieetew! 10. ¡Chaw Jewba ta yamniengepe! 11. Jewba kom ñi dewman püramyenieeyew 12. Chaw Jewba yamfalngeymi 13. Inayentuafiyiñ Jesus 14. Püramyengepe taiñ Longko Ülmen Jesus 15. ¡Püramyeafiyiñ Jewba tañi wünen Fotüm! 16. Tañi dullielchi Fotüm mu, püramyeafiyiñ Jewba 17. ¡May, ayün! 18. Mañumküleiñ tati montulchen mu 19. Jesus ñi iyael ella pun mu 20. Wülimi tami sakin Fotüm 21. Doyümniefinge ti Ngünenien 22. ¡Küpape ti Ngünenien dew elkünungelu! 23. Jewba ñi Ngünenien dew amuley 24. Küpange Jewba tañi fütra wingkul mu 25. Kiñe falin trokiñche 26. “Iñche ta fürenemun” 27. Jewba tañi pu fotüm kimfalngeayngün 28. ¿Chumngechi weniyerpuafuiñ Jewba? 29. Yamniewiyiñ Chaw Jewba fill antü 30. Ñi Ngünechen, ñi küme Chaw ka tañi Weni 31. Miyawaymi Jewba ñi rüpü mu 32. ¡Koneltupange Chaw Jewba ñi pu che mu! 33. Elkünunge tami duam Jewba mu 34. Kom tañi piwke mu miyawan 35. Doyümaymi tati doy falin-ngechi dungu 36. Kuñiwtukuafiyiñ taiñ piwke 37. Poyeafiñ Jewba kom tañi piwke mu 38. Jewba newen eluaeymu 39. Küme üytunchengeaiñ Jewba mu 40. ¿Iney am ngen-ngey eymi mu? 41. Allkütuñmayafen tañi ngillatun 42. Tati poyekefilu Jewba, ñi llellipun 43. Kiñe mañum llellipun 44. Ti weñangkülelu ñi llellipun 45. Tañi piwke ñi rakiduamkeel 46. Mañumniewiyiñ Chaw Jewba 47. Fill antü ngillatufinge ta Jewba 48. Fill antü miyawaiñ Jewba iñchiñ 49. Ayüwülmafiyiñ Jewba ñi piwke 50. Feypikünueyu: “Eluaeyu tañi mongen” 51. Elufiyiñ taiñ mongen ta Jewba 52. Jesus reke, eluwiyiñ taiñ mongen 53. Eluwnge tami amuldungual 54. Tüfa tati rüpü 55. ¡Llükakilnge! 56. Nagpe ti rüf dungu tami piwke mu 57. Amuldungukefiyiñ itrokom che 58. Kintumekeiñ pu duamnielu küme mongen 59. Trür püramyeafiyiñ ta Jewba 60. Pu che montulngeafuy 61. Amuleaymün Jewba ñi pu che 62. Tati we ül 63. ¡Dungukeiñ iney ngen Jewba! 64. Ayüwün mu koneltuleiñ ti kosecha mu 65. Pengelnge tami kimchengen 66. Kimeltuchekeiñ ti kümeke dungu 67. Wüldungunge ti werkün dungu 68. Ngankeiñ reke ti rüf dungu 69. ¡Amulemün pu kimeltukelu Jewba ñi Ngünenien! 70. Kintunge pu küme piwkengelu 71. ¡Jewba ñi pu weychafe iñchiñ! 72. Ngünenien tañi rüf dungu mu wüldunguan 73. Newentumuiñ taiñ llükanoal 74. ¡Ngünenien ñi ül ülkantupange! 75. ¡Faw ta mülen! Iñche amuan 76. ¿Chum duamkülekeymi? 77. Wilüfkey ti rüf dungu dumiñ mu 78. Kimeltucheaiñ Ngünechen tañi Dungu 79. Kellufinge ñi newenküleal engün 80. Ngüneduamnge Chaw Dios ñi piwkeyechen 81. ¿Chumkey pu wünelekelu amuldungun mu? 82. Wilüfpe tamün pelon 83. Fill ruka püle 84. Chew duamngele, kelluaiñ 85. Küme llowniewaymün 86. Duamnieiñ Jewba taiñ kimeltukeetew 87. ¡Yafüluwpange! 88. Kimeltuen tami rüpü 89. Allkütufilmi ta Chaw Dios, kümelkangeaymi 90. Welukonke yafültukuwiyiñ 91. Kom piwke mu dewmafilu am iñchiñ 92. Kiñe ruka nielu tami üy 93. Füreneniefinge taiñ trawün 94. Mañumküleiñ Ngünechen ñi Dungu mu 95. Doy wilüfkey ti kimün 96. Chaw Dios tañi Dungu trürümfal-lay 97. Chaw Dios ñi Dungu mongelniekeeiñmu 98. Chaw Jewba adniefi tañi Küme Dungu 99. Warangkakechi pu peñi ka lamngen 100. Küme llowchefengeaiñ 101. Kiñentrür küdawküleiñ 102. Kelluafiyiñ tati pu ngañwadkülelu 103. Pu longkolelu, yewün reke feleyngün 104. Chaw Ngünechen elukeeiñmu ñi newen 105. Chaw Ngünechen piwkeyechengey 106. Eluwküleaiñ taiñ piwkeyechefengeal 107. Chaw Dios tañi piwkeyen inayentufali 108. Chaw Dios nor piwkeyechengey 109. Piwkeyewaymün kom piwke mu 110. Chaw Jewba ñi ayüwün 111. ¿Chem mu am ayüwküleiñ? 112. Chaw Jewba wülkey küme felen 113. Ti küme felen taiñ nieel 114. Ñochi duam chengeaymün 115. Mañumküleiñ Chaw Dios tañi ñochi duamngen mu 116. Piwkeyechengeaiñ 117. Küme piwkengeaiñ 118. Elumuiñ doy mupiltuleal 119. Duamnieiñ taiñ mupiltuleal 120. Ñom piwkengeaiñ Jesus reke 121. Duamnieiñ taiñ ngüneniewal 122. ¡Amulepe taiñ newentuleal! 123. Küme llownieafiyiñ Chaw Dios ñi Ngünenien 124. Nor piwkengeaiñ fill dungu mu 125. “Ayüwün niey tati kutranduamyekefilu” 126. Newentuleaiñ ka llüwatuleaiñ 127. ¿Chem chengeafun? 128. Fentekünulayaiñ taiñ newentulen 129. ¡Afkilpe taiñ newentuleal! 130. Wiñoduamtuchefengeaiñ 131. “Ngünechen ñi trapümel” 132. Fewla kiñewküleayu 133. Poyeafiyiñ Jewba taiñ wechengen mu 134. Pu yall, Chaw Ngünechen mu küpalu 135. Jewba feypieymu: “Kimchengeaymi weche” 136. Chaw Jewba mañumtuaeymu 137. Pu domo nor piwkengelu, sakifalingün 138. Taiñ pu füchakeche sakifalingün 139. Peyeniewnge ti we Mapu mu 140. ¡Afnoachi mongen nieiñ fewla! 141. Tati mongen, ¡müna küme yewün! 142. Maneluwnge kom tami piwke mu 143. Petu taiñ üngümkülen, küdawküleaiñ 144. ¡Rakiduamtukuniefinge ti we Mapu! 145. “Müleay we Mapu”, feypikünuy Chaw Dios 146. “Itrokom mülelu wekünutuafiñ” 147. Afnoachi mongen feypikünungey 148. Jewba taiñ montulkeetew 149. Ti wewün ülkantun 150. ¡Jewba montulaeymu llemay! 151. Chaw Jewba mütrümafi\\nWirin dungu Chumngechi entual fillke papel Ayüwün mu ülkantulelafiyiñ ta Jewba\\nEntual allkütukeelchi dungu\\nAyüwün mu ülkantulelafiyiñ ta Jewba (taiñ trawün mu)\\nAudio Chumngechi entual audio Ayüwün mu ülkantulelafiyiñ ta Jewba (taiñ trawün mu)\\nVideo Chumngechi entual video Ayüwün mu ülkantulelafiyiñ ta Jewba (taiñ trawün mu)","num_words":1131,"character_repetition_ratio":0.054,"word_repetition_ratio":0.0,"special_characters_ratio":0.222,"stopwords_ratio":0.261,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Jewba falintukefi pu ñom che | Ñi chillkatungeal\\nTi Werken (ñi chillkatungeal) | Septiembre 2019\\nPAPELTUAFUYMI acholi afrikáans akha albanés alemán altaico aluro amis amárico armenio aucano aymara ayá azerí azerí (alfabeto cirílico) bajo alemán bashkir bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano cakchiquel occidental catalán cebuano chabacano changana (mozambique) checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuukés cibemba cingalés citonga congo coreano criollo de las seychelles criollo guadalupeño criollo haitiano criollo inglés de Belice criollo mauriciano croata damara dangme danés dehu diula duala edo efik endebele endebele de Zimbabue endonga endáu enzema eslovaco esloveno español estonio ewé finlandés fiyiano fon francés ga galés garífuna georgiano griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo idoma igede ilocano indonesio inglés ishan islandés italiano japonés javanés kabiye kachin kannada kaonde kayin sgaw kazajo kazajo (alfabeto árabe) kekchí kikamba kikongo kikuyu kiluba kimbundu kiniaruanda kipende kirguís kiribatiano kirundi kisi krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lahu lao lenguaje de señas americano lenguaje de señas australiano lenguaje de señas brasileño lenguaje de señas coreano lenguaje de señas cubano lenguaje de señas filipino lenguaje de señas finlandés lenguaje de señas indio lenguaje de señas indonesio lenguaje de señas italiano lenguaje de señas ruso lenguaje de señas sudafricano lenie letón lhukonzo lingala lituano lomue luganda lunda luo macedonio macua makua-meto malayo malayálam malgache maltés mam mambue-lungu mapudungun maratí marshalés maya mingreliano mixe del norte mixteco de guerrero mizo mongol more motu navajo nepalés ngäbere (o guaymí) nias niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otetela palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quiché rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia ronga rumano runyankore ruso rutoro samoano sango sanguir saramacano sena sena sepulana serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco tuvaluano twi tártaro ucraniano uhobo uigur (alfabeto cirílico) umbundú urdu uruund uzbeko uzbeko (alfabeto latino) vendal vietnamita wallisiano waray-waray wayuunaiki wolaita xhosa xitshwa yapés yoruba zandé zapoteco del istmo zulú árabe ñanya ñemba\\nTROKIÑ ÑI CHILLKATUNGEAL 35\\nJewba falintukefi pu ñom che\\n“Ngünechen [...] fürenekefi tati pu ñom piwkengelu” (1 PED. 5:⁠5).\\n48 ÜLKANTUN Fill antü miyawaiñ Jewba iñchiñ\\n1. ¿Chumngechi trokikefi Jewba pu ñom piwkengelu?\\nCHAW JEWBA rume piwkeyefi pu ñom piwkengelu. Pu rüf ñom piwkengelu müten küme weniyewkey Chaw Ngünechen engu. Welu kidu ‘katrütukefi tati pu mallmawünngelu’ (1 Ped. 5:⁠5). Kom iñchiñ ayünieiñ taiñ ayüwülafiel ta Jewba ka küme weniyeafiel, feymu eluwkeiñ taiñ ñom piwkengeal.\\n2. ¿Chem ramtun ngüneduamaiñ tüfachi chillkatun mu?\\n2 Tüfachi chillkatun mu ngüneduamaiñ küla ramtun: 1) ¿Chumkey pu ñom piwkengelu? 2) ¿Chumngelu falin-ngey taiñ ñom piwkengeal? 3) ¿Chem dungu mu ñi rupan küdawtuafuiñ ñom piwkengeal? Fey tüfachi ramtun mew kimürpuaiñ pu ñom piwkengelu ayüwülmakefi Jewba tañi piwke ka küme amulekey (Prov. 27:⁠11; Is. 48:⁠17).\\n¿CHUMKEY PU ÑOM PIWKEGELU?\\n3. ¿Chumkey pu ñom piwkengelu?\\n3 Pu ñom piwkengelu doykülelu kakelu che mu trokiwkelay ka mallmawkelayngün rume. Biblia feypi pu ñom piwkengelu kimnieyngün ñi angkapuwnon Ngünechen mu ka kimnieyngün kom pu che doyküley kidu mu chem dungu mew rume (Filip. 2:⁠3, 4).\\n4, 5. ¿Chumngelu feypilayafuiñ pu che ñi ñom piwkengen taiñ pefiel mu müten?\\n4 Kiñeke che tañi küme tremümngen mu kümeke wimtun niey, yamchekey, kümelkachekey ka afmatufaluwkelay rume. Feymu “ñom chengey” piafuiñ, welu mallma piwkengeafuy. Puway chi antü ñi kimngeal chumngechi chengen (Luka 6:⁠45).\\n5 Kakelu che chekawün-ngelu kechilekey ka feypikey müten ñi rakiduamkeel, welu “mallmangey” pifemlayafiyiñ (Juan 1:⁠46, 47). Pu femngechi femngelu, müley ñi kuñiwtukuwal engün, fey ñi kidutu maneluwnoal ka mallma piwkengenoal. Chumngechi che ngeliyiñ rume, kom iñchiñ yafüluwaiñ taiñ ñom piwkengeal.\\nTi apostol Pablo doykülelu kakelu che mu trokiwlay. (Inaduamnge parrafo 6). *\\n6. Tañi feypin 1 Korintio 15:⁠10, ¿chem kimeltukeeiñmu Pablo ñi femün?\\n6 Ngüneduamaiñ ñi femün ta Pablo. Jewba tañi pin mu, Pablo elkünuy fentren trawünche fillke waria mu. Kidu fentren waria mu amuldungukefuy, kiñe apostol no rume peno doy femürpulay kidu reke. Femngefule rume, Pablo doykülelu kakelu che mu trokiwlay, doy may ñom piwke mu feypi: ‘Iñche ta doy falilafun reke tati kakelu pu apostol mew, ka iñche ngelafuy rume tañi apostol pingeael, iñche am kayñetufilu ta Ngünechen ñi trokiñche’ (1 Kor. 15:⁠9). ‘Rume falin wentru ngelu iñche, feymu Chaw Ngünechen weniyeenew’ pilay ta Pablo, doy may kidu kimniefuy Chaw Ngünechen ñi kutranpiwkeyeetew, feymu weniyeeyew (papeltunge 1 Korintio 15:⁠10). Feychi antü mu Pablo ñi wirintukulelfiel pu korintio, kiñeke kristiano ayüfuy ñi wünenkawal ta kidu mu, feymu weda dunguyefingün. Welu Pablo tañi feypin mu küme pengelkünuy tañi ñom chengen (2 Kor. 10:⁠10).\\nTaiñ peñi Karl Klein koneltulefuy ti Kiñewkülechi Ngünenielu mu, welu ñom piwkengefuy. (Inaduamnge parrafo 7).\\n7. ¿Chem ñi nütramkael taiñ peñi Karl pengeli tañi ñom chengen?\\n7 Inayentufali ñi ñom piwkengen taiñ peñi Karl Klein, kidu koneltulefuy ti Kiñewkülechi Ngünenielu mu. Rume yafültukuafeiñmu tañi nütram. Taiñ peñi Karl rüf piwke mu nütramkay fillke dungu ñi rupan tañi mongen mu, fey feypi tañi welulkan ka chem tañi küdawtukeel, femngechi pengeli tañi ñom piwkengen. Ngüneduamaiñ kiñeke dungu ñi feypin. Taiñ peñi Karl eluwi tañi amuldungual 1922 tripantu mu, kiñe rupa müten tripay, welu ‘müna küdawngey’ pi, feymu tripawelay epu tripantu. Rupalu kiñeke tripantu, taiñ peñi Karl küdawürpuy Fetel mu, kiñe peñi ngülamtueyew, feymu illkutufi fentren antü. Rupachi tripantu mu, taiñ peñi Karl küdawtuy ñi ngünenieafiel tañi rakiduam, feymu kutrani tañi rume rakiduamkülen mu, welu doy küme duamtuy. Kafey ayüwmaeyew fillke küdaw ñi nierpun Jewba tañi trokiñche mu. Taiñ peñi Karl rume falinke küdaw femkefuy, welu feypi tañi küdawtukeel, ¡kimfali may tañi ñom chengen! Famülke mu, fentren peñi ka lamngen piwkentukuniefi taiñ peñi Karl ka tañi nütram. *\\n¿CHUMNGELU FALIN-NGEY TAIÑ ÑOM PIWKENGEAL?\\n8. Pu ñom piwkengelu ayüwülkefi ta Jewba, ¿chumngechi pengelkey tüfa 1 Pedro 5:⁠6?\\n8 Ñom piwkengeliyiñ, ayüwülafiyiñ ta Jewba, feymu ayünieiñ taiñ femngechi chengeal. Ti apostol Pedro küme kimfalkünuy tüfa (papeltunge 1 Pedro 5:⁠6). Ti lifru “Ven, sé mi seguidor” ngüneduamkey Pablo ñi feypin, tüfa ta feypiley: “Ti mallmawün rume wedalkachekey. Pu ñom piwkengenolu dullingekelay ñi doy küdawelafiel ta Jewba tunte adümuwle rume. Welu tati ñom piwkengelu dullingekey ñi doy küdawelafiel ta Jewba, müte adümuwnole rume. [...] Ñom piwkengeliyiñ, Chaw Ngünechen ayüwünkechi kümelkayaeiñmu”. * Feley llemay, kom iñchiñ küpa ayüwülkefiyiñ ta Jewba, tüfa ti doy küme dungu taiñ femafel (Prov. 23:⁠15).\\n9. ¿Chem che ayünieiñ tañi weniyeafiel?\\n9 Dew kimürpuiñ ñom piwkengeliyiñ, ayüwülafiyiñ ta Jewba. Ka femngechi ñom piwkengeal kümelkakeeiñmu kakelu dungu mu. Ñom piwkengeliyiñ, kakelu che küpa weniyeaeiñmu. Taiñ adümafiel tüfa, rakiduamaiñ chem che küpa weniyekefiyiñ ka chem che famentukefiyiñ (Mat. 7:⁠12). Kiñeke che ayükey ñi femngeal kidu tañi feypin müten ka allkütukelafi kakelu che tañi feypin, ¿ayükepeiñ may weniyeafiel femngechi pu che? ¡Ayüfalngelay llemay! Doy may weniyekefiyiñ taiñ pu peñi ka lamngen piwkeyechekelu, kutranduamyechekelu ka ñom piwkengelu (1 Ped. 3:⁠8). Feley tati, ayükeiñ weniyeafiel pu ñom piwkengelu. Ka femngechi ñom piwkengeliyiñ, weniyeaeiñmu kakelu che.\\n10. Ñom piwkengeal, ¿chumngechi kelluaeiñmu taiñ küme chaftual taiñ weda rupameken?\\n10 Ñom piwkengeliyiñ, küme chaftuafiyiñ fillke wedake dungu mu taiñ rupameken. Kiñeke mu, ngüneduamkeiñ ñi femngeken fillke dungu tañi femnoafel. Ti kim wentru Salomon feypi: “Pekefiñ ta küdawfe ñi pürakawellulen, ka pekefiñ ta falin che ñi trekayawün küdawfe reke” (Ecl. 10:⁠7). Kiñeke mu, pu adümuwlu müte che trokingekelay. Kiñeke mu, kakelu che müte adümuwnolu doy falintungekey. Salomon feypi müley taiñ kimtukual chumngechi ñi felen tati mongen, ka müley taiñ ngüneduamal ñi ngenon re wedake dungu (Ecl. 6:⁠9). Ñom piwkengeliyiñ, kimtukunieaiñ chumngechi ñi felen tati mongen, femngechi küme chaftuafiyiñ fillke wedake dungu mu taiñ rupameken.\\n¿CHEM DUNGU MU ÑI RUPAN KÜDAWTUAFUIÑ ÑOM PIWKENGEAL?\\nFamngechi dungu rupaliyiñ, ¿chumngelu küdawtuafuiñ taiñ ñom piwkengeal? (Inaduamnge parrafo 11 ka 12). *\\n11. Ngülamtungeliyiñ, ¿chumngelu duamnieiñ taiñ ñom piwkengeal?\\n11 Fill antü pengelafuiñ taiñ ñom piwkengen. Ngüneduamaiñ chumngechi femürpuafuiñ tüfa. Ngülamtungeliyiñ, pengelafuiñ taiñ ñom piwkengen. Kiñeke mu müte wedalkanolu trokiwafuiñ, welu ngülamtungeliyiñ taiñ femün mu, “doy wedalkaperkelan” piafuiñ. Wüne ngülamtungeliyiñ, eluwlayafuiñ reke taiñ llowafiel. Kam kiñeke mu illamkayafuiñ taiñ ngülamtuetew ka chumngechi taiñ feypietew chi ngülam. Welu ñom piwkengeliyiñ, küme rakiduamtuaiñ.\\n12. Tañi feypin Galata 4:⁠16, ¿chumngelu mañumafiyiñ taiñ ngülametew? Feypinge kiñe pengelün dungu.\\n12 Pu ñom piwkengelu küme llowkey tati ngülam. Rakiduamaiñ kiñe pengelün dungu mu: müleymi Trawünwe Ruka mu, fey nütramkamekefimi pu peñi ka pu lamngen. Fey kiñe peñi wichuentueymu ka feypieymu: “Pichin podküley tami wesakelu”. ¿Chumafuymi? Yeweafuymi tami feypietew, welu mañumafuymi llemay. Ka rakiduamafuymi: “¿Chumngelu am feypingelan?”. Ka femngechi femaiñ ngülamtungeliyiñ taiñ femün mu, ñom piwkengeaiñ ka mañumaiñ taiñ feypietew. Ngelay taiñ kayñe trokiafiel, doy may weni trokiafiyiñ taiñ ngülametew (papeltunge Galata 4:⁠16; Prov. 27:⁠5, 6).\\nKakelu peñi ka lamngen elungele elfal küdaw, ¿chumngelu müley taiñ ñom piwkengeal? (Inaduamnge parrafo 13 ka 14). *\\n13. Kakelu peñi ka pu lamngen doy küdaw elungele, ¿chumngechi pengelafuiñ taiñ ñom piwkengen?\\n13 Kakelu peñi ka pu lamngen elungele doy küdaw Jewba ñi trokiñche mu, pengelafuiñ taiñ ñom piwkengen. Kiñe longkolechi peñi, Jason pingelu, feypi: “Elungen doy küdaw kakelu peñi ka pu lamngen, ‘¿chumngelu elungelan feychi küdaw iñche?’ piken ñi rakiduam”. Eymi, ¿ka femngechi rakiduamkeymi? Pu ayülu ñi doy küdawelafiel ta Jewba, “kiñe küme küdaw ayüniey” (1 Tim. 3:⁠1). Welu kuñiwtukuwaiñ chumngechi taiñ rakiduamal. Femnoliyiñ, mallma reke femafuiñ. Kiñe kristiano rakiduamle kidu ñi doy adümkefiel kiñe küdaw trawünche mu, mallmawün-ngey. Ka kiñe lamngen rakiduamle: “Iñche tañi füta doy adümuwün-ngey kakelu pu wentru lamngen mu”, mallmawün-ngey. Welu rüf ñom piwkengeliyiñ, kiñepülekünuafiyiñ mallmawün rakiduam.\\n14. ¿Chem kimeltukeeiñmu Moyse ñi femün?\\n14 Kuyfi rupalechi antü mu, Moyse rume falintukefuy ñi longkolen pu israelche mu. Welu Jewba ka elufi ñi newen ta kakelu wentru, fey ñi kelluntukual engün Moyse tañi küdaw mu. ¿Chumi Moyse? Kidu ütrirlafi ta tüfachi pu wentru (Núm. 11:⁠24-29). Kafey Moyse eluwi ñi kellungeal ñi jusgayafiel pu israelche, femngechi pengeli ñi ñom piwkengen (Éx. 18:⁠13-24). Mülerpuy fentren kues, feymu pu israelche alüñma üngümkelafuy tañi ngüneduamngeal ñi dungu. Moyse falintukefuy tañi nieelchi küdaw, welu doy falintukefuy ñi kümelkaleal tati pu che. ¡Inayentufali tañi femün! Longkontukuaiñ, tunte adümuwfuliyiñ rume, doy falin-ngey taiñ ñom piwkengeal, femngechi taiñ doy adnieaetew ta Chaw Jewba. Biblia feypi Jewba alüpüraley, welu “fürenekefi tati pu ñom piwkengelu” (1 Ped. 5:⁠5; Sal. 138:⁠6).\\n15. ¿Chumngechi kalerumetuy ñi mongen ta fentren peñi ka lamngen?\\n15 Kalerumetule taiñ mongen, ka pengelafuiñ taiñ ñom piwkengen. Newe kuyfi, kiñeke peñi ka lamngen fentren tripantu yenielu ñi küdawelkefiel ta Jewba, feypingey ñi fentekünual tañi küdaw. Kuyfi mu, kiñeke peñi mülefuy ñi amual tati witran-ngepakechi longkolelu engu ñi witranmayafiel pu trawünche, welu 2014 tripantu mu afi feychi küdaw. Feymu tüfachi pu peñi tañi domo engu elungey kakelu küdaw Jewba tañi trokiñche mu. Kafey 2014 tripantu, feypingey pu witran-ngepakechi longkolelu puwül-le 70 tripantu, müley ñi fentekünual tañi küdaw. Kafey pu peñi adkünukelu fillke trokiñ longkolelu femwelayafuy feychi küdaw puwül-le 80 tripantu. Ka fentren peñi ka pu lamngen küdawkefulu Fetel mu, feypingey ñi fewla wüneleal amuldungun mu. Kakelu peñi ka lamngen niekefulu küdaw Jewba ñi trokiñche mu, elkünuyngün tañi küdaw kutrankülen mu, kam ñi kuydayafiel tañi pu che kam kakelu dungu mu.\\n16. Taiñ pu peñi ka pu lamngen, ¿chem dungu eluwküleyngün ñi femürpual ñi ñom piwkengen mu?\\n16 Fentren peñi ka pu lamngen küdawtuyngün ñi adümafiel tañi kaletun ñi mongen. Fentren engün pütrün tripantu yeniefuy tañi küdaw mu, feymu müna weñangküyngün elkünufilu tañi sakin küdaw. Welu rupachi antü mu, wimtutuyngün. ¿Chem kellueyew engün? Doyelchi may tañi piwkeyeniefiel ta Jewba. Tüfachi pu peñi ka pu lamngen kimniey ñi wülkünuel tañi mongen Jewba mu, fey serfirpulafingün re tañi eluaetew küdaw (Kol. 3:⁠23). Feymu ayüwünkechi poyekefingün ta Chaw Jewba chem küdaw rume niefule. Kidu engün kimniey Chaw Ngünechen tañi piwkeyenieetew, feymu elkünukeyngün kidu mu kom tañi fill rakiduamelnieetewchi dungu tañi mongen mu (1 Ped. 5:⁠6, 7).\\n17. ¿Chumngechi kümelkakeeiñmu taiñ ñom piwkengeal?\\n17 Rume mañumküleiñ llemay taiñ ngülamtuetew Biblia ñom piwkengeal. Ñom piwkengeliyiñ, iñchiñ ta kümelkaleaiñ ka kümelkayafiyiñ ta kakelu che. Kafey doy küme chaftuafiyiñ wedake dungu taiñ kontupakeetew. Doy may ñom piwkengeliyiñ, doy fülkonaiñ taiñ Wenu Chaw mu. Taiñ Fütra Chaw “tati Doykülelu, tati Alüpüralelu”, piwkeyeniefi ka falintukefi pu ñom che tañi poyekeetew. ¡Müna ayüwmakeeiñmu taiñ kimfiel tüfa! (Is. 57:⁠15).\\n¿Chumkey pu ñom piwkengelu?\\n45 ÜLKANTUN Tañi piwke ñi rakiduamkeel\\n^ parr. 5 Duamfali taiñ ñom piwkengeal iñchiñ. Welu, ¿chumkey pu ñom piwkengelu? ¿Chumngelu (chemu) falin-ngey taiñ ñom piwkengeal? Kalerumetule taiñ mongen, ¿chumngelu küdawngeafuy taiñ ñom piwkengeal? Tüfachi chillkatun mu ngüneduamaiñ tüfachi falinke dungu.\\n^ parr. 7 Inaduamnge ti trokiñ “Jehová me ha tratado recompensadoramente” tripalu ti chillka La Atalaya 1 marzo 1985 tripantu.\\n^ parr. 8 Inaduamnge 3 chillkatun parrafo 23 mülelu ti lifru “Ven, sé mi seguidor”.\\n^ parr. 53 ¿CHEM PENGELI TI ADENTUN? Pablo müley ta kakelu kristiano engün. Kidu ayüwünkechi nütramkamekefi kom pu peñi, pu lamngen ka pu pichikeche. Femngechi pengeli tañi ñom piwkengen.\\n^ parr. 57 ¿CHEM PENGELI TI ADENTUN? Kiñe peñi küme llowfi ñi ngülamtuetew Biblia mu kiñe peñi doy wechengelu.\\n^ parr. 59 ¿CHEM PENGELI TI ADENTUN? Ti füchalechi peñi ütrirlafi ti weche peñi elungelu küdaw trawünche mu.\\nRume ayünieiñ ñi akual ta Armagedon\\nEluwküleaiñ taiñ adnieaetew Jewba\\n“Küpamün iñche mew [...] fey iñche ta kansatuluwayiñ”\\n¿Iney am feychi fentren pu che ñi peel Juan?\\nWirin dungu Chumngechi entual fillke papel TI WERKEN (ÑI CHILLKATUNGEAL) Septiembre 2019\\nTI WERKEN (ÑI CHILLKATUNGEAL) Septiembre 2019","num_words":2176,"character_repetition_ratio":0.075,"word_repetition_ratio":0.0,"special_characters_ratio":0.194,"stopwords_ratio":0.258,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Hecho 7 ARNNT - Fey ti Wünen Longko Saserdote ramtufi - Bible Search\\nHecho 6 Hecho 8\\nEsteban ñi ingkawün\\n1Fey ti Wünen Longko Saserdote ramtufi ta Esteban ñi rüf dungungepen may ti dungu tañi feypintumekengen mew ta kisu. 2Fey Esteban llowdunguy, fey feypi: “Pu peñi ka fütakeche, allkütumuchi. Taiñ fütra pepiluwünngechi Ngünechen pewfaluwfi taiñ kuyfi füta laku em Abraam pingelu, feychi mülelu ta Mesopotamia mapu mew. Fey petu ñi amunon ñi mülepuwael ta Aran, 3fey Ngünechen feypieyew: ‘Elnge tami mapu ka tami reñmache, fey amunge tati mapu mew iñche ta pengelelaeyu.’+\\n4“Feymew Abraam tripay ta Mesopotamia chew müley ti pu kaldeache, fey amuy ñi mülepuael Aran pingechi mapu mew. Fey rupalechi tripantu mew lay ñi chaw, fey Ngünechen küpalfi ta Abraam tüfachi mapu mew chew müleymün ta eymün fantepu mew. 5Fey Ngünechen elulafi kiñe pichin no rume ñi chem koneltuael tüfeychi mapu mew ñi nüafel ta Abraam. Welu feypikünufi kisu dew lale ñi eluafiel ti mapu kisu ñi pu yomelche. Feychi mew Abraam nierkelay kiñe fotüm no rume.+ 6Ngünechen ka feypifi ta Abraam ñi pu yomelche ñi arimatuleael kiñe kimnoelchi mapu mew ka ñi konayengeael engün ka ñi kutrankawküleael engün meli pataka tripantu. 7Welu ka feypifi: ‘Iñche kutrankayafiñ tati fütra trokiñ mapu tamün konayeetew, fey wüla kisu engün tripatuay tüye mew,+ fey poyeaenew engün tüfachi mapu mew.’+ 8Kisu ñi eldungu mew, Ngünechen werküfi ta Abraam tañi llituael tati ngünel sirkunsidangen. Feymew, Abraam, pura antü rupan choyüngelu tañi fotüm Isaak pingelu, fey sirkunsidafi. Ka femngechi Isaak femfi tañi fotüm Jakob pingelu, Jakob ka femngechi femfi tañi mari epu fotüm, iñchiñ taiñ israelchengen taiñ fütake laku em.\\n9“Jakob tañi pu fotüm, taiñ kuyfikeche em, ütrirfingün tañi peñi Jose, ka fendefingün tañi yengeael ta Egipto. Welu Ngünechen am füreneniefilu ta Jose, 10montulfi kom kutrankawün mew. Elufi kimün ka kellufi tañi küme piwketuaetew ta Faraon, ti longko ülmenkülelu Egipto mew, fey kisu dullifi ta Jose ñi longkokünuafiel tati fütra trokiñ mapu Egipto mew, ka ti fütra ülmen ruka mew. 11Mülerkey ngüñün ka rume kutrankawün kom Egipto ka Kanaan mew, fey taiñ fütakeche em perkelayngün iyael. 12Welu Jakob kimlu tañi mülen kachilla Egipto mew, werküfi tañi pu fotüm üyew, tüfa engün iñchiñ taiñ fütakeche em ürke. Fewla tañi kiñechi amuael engün. 13Epuchi mew ñi amuael engün, Jose kimuwfaluwfi tañi pu peñi, femngechi kimi ta Faraon ñi feychi tuwünngen ta Jose. 14Feymew Jose yefalpafi tañi chaw Jakob ka kom tañi pu yall, regle mari kechu che ürke engün, ñi puwülngeael engün ta Egipto. 15Femngechi amuy Jakob ta Egipto, fey femngechi lapuy, ka femngechi lapuy taiñ fütakeche em. 16Jakob tañi kuerpu yengetuy ta Sikem. Rüngalngey ti eltun mew Abraam tañi ngillael alün pülata mew. Ngillañmarkefi Amor tañi pu fotüm, Sikem mapu mew.\\n17“Feymew dewma fülkülepalu ti medin tripantu Ngünechen ñi mupiael ñi feypikünufielchi dungu ta Abraam, fey Israel trokiñche rume fentren yallürkey engün ta Egipto mew. 18Feymew kangelu Faraon longko ülmenkületurkey ta Egipto fütra trokiñ mapu, fey tachi we longko ülmen kimürkelafi ta Jose.+ 19Feymew ngünenkañmaeiñmew taiñ trokiñche ka kutrankañmaeiñmew taiñ fütakeche em. Ka aporiafi ñi ütrüfentuafiel engün ñi pichike yall ñi eluafiel tañi layael müten kom tati we choyüngelu. 20Feychi mew choyüngey ta Moyse. Kiñe pichiwentrungey rume ayüeyew ta Ngünechen, fey ñi fütakeche tremümeyew ñi ruka mew küla küyen. 21Fey tukukünumengey pu lewfü. Faraon ñi ñawe ngünayeeyew ka tremümeyew kisu ñi püñeñ reke. 22Femngechi kimeltungey ta Moyse ti pu egiptoche tañi kimün. Fütra pepiluwün wentrungey kimün mew ka kom ñi femkeelchi dungu mew.\\n23“Meli mari tripantu nielu, Moyse eluwi ñi witranngemeael tati pu israelche mew, kisu tañi kiñe ad tuwünche. 24Welu pefilu kiñe egiptoche ñi kutrankamekefiel kiñe israelche, Moyse ingkapufi, wülelkafi ti egiptoche ka langümfi. 25Moyse langümfi ti egiptoche rakiduamkülefulu am ñi pu israelche peñi ñi ngüneduamael ta kisu mew tañi montulaetew ta Ngünechen, welu kisu engün ngüneduamlay.\\n26“Ka antü mew, Moyse pefi epu israelche petu kewalu ka wülelkamekewlu engu. Fey kisu ayüfulu am ñi wüdamentuafiel, fey feypifi engu: ‘¿Chumael ta kewapeymu, peñiwenfel ta eymu? ¿Chumael ta wülelkamekewimu ta epuñpüle?’ 27Feymew tati wülelkamekelu tañi kompañ rültrefi ta Moyse, ka feypifi: ‘¿Iney anta kueskünueymew tami ngünekaleael iñchiñ mew? 28¿Langümafiñ pinieen am chumngechi langümfimi nga wiya tati egiptoche?’+ 29Fey allkülu Moyse tüfachi dungun, lefmawi, amuy Madian pingechi mapu mew. Feymew mülepuy katripanche reke, fey tüfey mew niepuy epu fotüm.\\n30“Welu meli mari tripantu rupalu, ti uwe mapu mew, fülpüle ti Sinay pingechi wingkul, kiñe werken püllü pewfaluweyew kiñe üykülechi kütral sarsa mew.+ 31Moyse afmatulewey, pefilu feychi üykülechi kütral, fey fülpulu ñi doy küme peafiel, allküñmafi ñi dungun ta Ñidol Ngünechen, feypilelu: 32‘Iñche tami fütakeche em tañi Ngünechen. Iñche ta Abraam ka Isaak, ka Jakob tañi Ngünechen.’ Moyse müllmülli fente ñi llükan, fey pellketuy ñi adkintuael.+ 33Feymew fepieyew ta Ñidol Ngünechen: ‘Nentunge tami okota. Tami pünolemum ta rumeñma yamfali.+ 34Fente küme kimnien chumngechi ñi kutrankawkülepun tañi trokiñche mülepulu Egipto mew. Allküñmafiñ ñi etüngkümeken ñi ngüman, fey nagpan ñi montulafiel. Feymew tati, küpange, iñche werküaeyu ta Egipto.’+\\n35“Tunte tati pu israelche dew illamtufuy engün rume ta Moyse, feypilu engün am: ‘¿Iney anta üytueymew tami longkoleael ka tami kuesngeael iñchiñ mew?’ Ngünechen ta werküfi ta Moyse tañi longkoleael, fey ñi montulcheael tati werken püllü ñi pewfaluwetew ti sarsa mew.+ 36Feychi mew Moyse ta nentupatufi taiñ fütakeche em ta Egipto, fey Moyse pengeli ti fütrake pepiluwün ñi peel engün, fey Ngünechen ñi femelchi ngünel dungu meli mari tripantu tiyechi mapu mew, tati Kelü Lafken mew ka ti fütra uwe mapu mew. 37Ka tüfachi Moyse ta ka feypifi tati pu israelche: ‘Ngünechen ta werküay tañi tripayael kiñe pelon wentru iñche reke eymün tamün yomelche mew.’+ 38Ka feychi Moyse ta mülekey feychi trawüluwkülelu ti pu israelche tati fütra lelfün kurantu mapu mew, ka ti werken püllü ñi dunguetew ti Sinay pingechi wingkul mew, ka taiñ fütakeche em engün. Kisurke ta llowfilu tati mongen dungu taiñ nütrameltuaetew ta iñchiñ.\\n39“Welu taiñ fütakeche em müngeltulayngün, ka wiñonentufingün fey ayüy ñi wiñotuael engün ta Egipto. 40Feypifingün ta Aaron ‘dewmalelmuiñ ta dewman ngünechen taiñ rüpütulnieaetew, kimnolu am iñchiñ tañi chumyawün ta Moyse taiñ nentumetuetew ta Egipto.’+ 41Feymew dewmayngün kiñe waka kulliñ kechilelu, langümyeyngün ta kulliñ ñi chalintukulelafiel, fey niey engün kiñe fütra kawiñ tañi püramyeafiel ti adentun kisu engün tañi dewmael. 42Feymew ta Ngünechen kisukünutufi engün, fey femkünufi ñi poyeafiel tati wangülen ti mülelu kallfü wenu mew. Femngechi wirikonküley tati pu pelon wentru tañi chillka mew:\\n‘Pu israelche, meli mari tripantu mülelu eymün tati fütra uwe mapu mew,\\n¿langümelelmun ta kulliñ ka mañumtumun ama?\\n43Tamün femafel, küpaltufimün tamün püramyeafiel Molok ngünechen ka Refan ngünechen tañi wangülen,+\\ndewman pichike ngünechen kisuke eymün tamün adentuel, püramyeafiel ngillatun mew.\\nFeymew ta neykümentukünuwayiñ tati katripanche mapu mew\\nBabilonia ñi doy üyew püle.’+\\n44“Taiñ fütakeche em niekefuy tati uwe mapu mew Ngünechen ñi tolto ngillatuwe ruka chumngechi tañi feypikünungen ta Moyse feychi dewmayafimi pingelu, pefilu am kisu ñi chumngechilen. 45Taiñ fütakeche em llowi ta tüfachi tolto ngillatuwe ruka tañi konpalemum, tati küpayelu Josue engün küpalnierkefi engün ti pichi ruka wewmafilu ñi mapu ti kakelu trokiñche, Ngünechen tañi famentuel ti pu kananche tati pu israelche ñi adkiñ mew femngechi tati tolto ngillatuwe ruka petu mülerkey David mongelelu. 46Fey ti longko ülmen David füreneeyew ta Ngünechen, feymew ayüfuy ñi dewmayael kiñe ngillatuwe ruka Jakob ñi Ngünechenngealu, tañi poyekeel ti pu israelche. 47Welu Salomon ürke dewmay Ngünechen ñi ngillatuwe ruka. 48Welu taiñ Ngünechen mülekelay kuwü mew dewmaelchi ngillatuwe ruka mew. Fey ti pelon wentru feypi:\\n49‘Wenu mapu ta iñche ñi ruka reke feley.\\nMapu ta iñche ñi pünotuwe reke feley.\\n¿Chumngechi ruka chey dewmalmuan? pi ta Ñidol Ngünechen:\\nNgelay chem mülewe rume tañi kansatuam.\\n50Ngüneduammün. Iñche ta dewmafiñ kom tati mülechi chemkün’ pi ta Ngünechen.”+\\n51Fey amuley ñi feypilen ta Esteban:\\n“Welu eymün rume wesa longkongeymün, yafüpiwkengeymün ka pikelaymün tamün allkütuael. Rumel katrülkadungukefimün tati Lif Küme Püllü. Tamün fütakeche em reke ta femngeymün. 52¿Chuchi am tati kiñeke pelon wentru tañi kutrankanoel eymün tamün fütakeche em? Kisu engün langümfi tati nütramkayefulu ñi küpalen ta tiyechi lif mongenngelu, fey tüfachi lif mongenngelu dew akufuy, eymün ta ellka ngünenmafimün ka langümfimün. 53Eymün, ta llowfuymün ta Moyse ñi ley dungu ti werken püllü ñi kimeltuel, fey müngeltulafimün.”\\nEsteban ñi lan\\n54Allkülu engün tüfachi dungu, fente ñi lladkün mew kütrüreli ñi foro engün ñi üyawtuafiel ta Esteban. 55Welu Esteban ngünenierkeeyew ti Lif Küme Püllü, pürakintuy wenu, fey pefi Ngünechen ñi fütra küme pepiluwün ka pefi ta Jesus ñi witralen Ngünechen ñi manpüle. 56Feymew feypi: “¡Adkintumün! Peniefiñ tañi nülatripalen ta wenu, tati Wentrukünuwpalu ñi nien Ngünechen tañi fütra pepiluwün.”\\n57Welu kisu engün ngüdikünuy ñi pilun, ka fütra wirarün mew kom lefkontufingün ta Esteban. 58Nentupafingün wekuntu waria ka ütrüftukafingün kura mew. Tañi feypintukuetew nentuy engün ñi takuwün engün, fey elkünulelfi ñi penielaetew kiñe weche kona Sawlu pingelu. 59Kisu engün mekefi ñi ütrüftukafiel kura mew. Fey Esteban ngillatuy, feypilen mew: “Ñidol Jesus, llowmatuen tañi püllü.” 60Feymew müten lukutukünuwi ka wirari newentu: “¡Ñidol lelituñmakefilnge tañi femmekeetew engün!”\\nFeypikünulu kom tüfachi dungu, lay.","num_words":1425,"character_repetition_ratio":0.057,"word_repetition_ratio":0.0,"special_characters_ratio":0.188,"stopwords_ratio":0.38,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Matew 23 ARNNT - Kom rupalu tüfachi dungu, Jesus - Bible Search\\nMatew 22 Matew 24\\nJesus feypintukufi tati pu farisew ka tati kimeltukelu tati ley dungu\\n(Marku 12.38-40; Luka 11.37-52; 20.45-47)\\n1Kom rupalu tüfachi dungu, Jesus feypifi tati pu che ka tañi pu disipulu: 2“Tati pu kimeltukelu tati ley dungu ka tati pu farisew niey engün tañi küdaw ñi kimeltuafiel Moyse tañi ley dungu. 3Feymew llemay, feyentufimün ta eymün ka femaymün kom tamün feypingeel, welu inañmakefilmün kisu engün tañi femkeel, kisu engün ta feypikelu am kiñe dungu, welu ka dungu femtukey engün. 4Kisu engün ñi kimeltukeelchi dungu rume fanechi küdaw reke feley, fey kakelu che tañi llangka foro mew ta püramelkefi reke engün, welu kisu engün pichi no rume duamkelay ñi mupituafiel ñi kimeltukeelchi dungu.\\n5“Itrokom wimtun dungu femkey engün tañi peaetew tati pu che. Ayükey ñi yeael engün ñi tol mew ka ñi lipang mew pichike wirin dungu trarilelu alüke rupachi katrün pañu mew, ka tukukey engün fütrake chiñayngechi takuwün.+ 6Duamkey engün tañi küme poyetungeael ta iyael mew, ka ayükey engün ñi anüpuael doy kümeke wangku mew tati sinagoga mew, 7ka ayükey engün tañi chaliaetew tati pu che rume yamün mew ta rüpü mew ka tañi Yamfal Kimeltufe ñi pingeael engün.\\n8“Welu eymün eluwkelayaymün Yamfal Kimeltufe tamün piaetew tati pu che, kom eymün am kiñe reñmawen reke felelu ka nieymün kiñe kimeltufe müten, tati Cristo.+ 9Ka iney no rume ta chaw pilayafimün ta tüfachi mapu mew, kiñe nielu müten am ta Chaw ta eymün: tati wenu mapu mülelu. 10Ka eluwkelayaymün tamün ñidol pingeael rume, Cristo müten tamün kiñen Ñidol. 11Tati wünenkülelu ta eymün mew, fey ta feley tañi poyetuafiel tati kakelu. 12Fey tati kisutu mallmawkülelu, fey ta illamngeay. Fey tati kisutu illamuwkülelu, fey ta yamfalchengeay.\\n13“¡Awngeaymün ta eymün, pu kimeltukelu tati ley dungu ka pu farisew, pu koyla ngünenngelu! Rakümkefimün ta Ngünechen tañi wenu mapu wülngiñ kisu tañi ülmen mülewe mew tañi konpunoael ta kangelu. Welu eymün rume ta konpukelaymün, ka elukelafimün ñi konpuael ta kakelu che tati ayülu ñi konpuael.\\n14“¡Awngeaymün eymün, pu kimeltukelu ta Moyse ñi ley dungu ka pu farisew koyla ngünenngelu! Chumngechi rume müntuñmakefimün ñi chemkün tati pu lantu domo, fey tamün küme kimngenoael ngillatukawkeymün. Fey tüfachi dungu mew ta doy fütra kondengeaymün.+\\n15“¡Awngeaymün eymün, pu kimeltukelu ta Moyse ñi ley dungu ka eymün pu farisew, koyla ngünenngelu! Kom mapu mew miyawkelu ka lafken mew tañi kimeltuafiel ta kakelu, fey dew femyüm engün, doy küme amuntukukefi ta che ti kütral mapu mew eymün ta famentuwkeymün.\\n16“¡Awngeymün ta eymün, pu rüpütultrawmakelu!, tati feypikelu: ‘Iney rume ta wüldungulu kuyalltun mew tati ngillatuwe ruka mew, chem mew rume eluwkelay tañi koneltuael, welu kuyalltule tati oro mew mülelu ta ngillatuwe ruka mew, feymewke ta eluwküley tañi koneltuael.’ 17¡Ngenorakiduam ka trawma! ¿Chem anta doy poyefali: tati oro kam tati ngillatuwe ruka? ¿Tati oro falintufali ñi mülen mew müten tati ngillatuwe ruka mew? 18Ka feypikeymün ta eymün: ‘Iney rume ta kuyalltule kiñe eldungu ta ngillatun mew, chem mew rume ta aporia koneltulelay. Welu kuyalltule tati chalintukukeelchi chemkün mew mülelu ta ngillatuwe mew, feymewke ta koneltuley ñi mupituael ñi kuyalltuel.’ 19¡Trawma! ¿Chem anta doy falintufali: tati mañumtukemumchi chemkün, kam tati ngillatuwe chew tañi chalintukungekemum tati pülata? 20Tati kuyalltulu tati ngillatuwe mew, tati ngillatuwe mew müten ta kuyalltulay, welu kom tati mülelu tüfey mew. 21Ka tati kuyalltulu tati ngillatuwe ruka mew, tati ngillatuwe ruka mew müten ta kuyalltulay, welu may Ngünechen kuyalltulfi, tati mülelu tüfey mew. 22Ka tati kuyalltulu ta kallfü wenu mew, kuyalltumekey ta Ngünechen tañi ülmen mülewe mew, ka femngechi ta Ngünechen mew, tati mülekelu tüfey mew.\\n23“¡Awngeymün ta eymün, pu kimeltukelu ta Moyse ñi ley dungu ka pu farisew, koyla ngünenngelu! Wichuentulkefimün ta Ngünechen kiñe trokiñ mari puwlu mew tati menta, ka anis ka tati kuminu, welu ngüneduamkelafimün tati doy duamtufalchi dungu mülelu ti ley dungu mew: ñi müleael rüf nor dungu, tamün kutranpiwkeyecheael ka tamün rumel mupituleael kom dungu mew. Fey tüfa feley tamün femael, ka tamün elkünunoafiel ta kangelu dungu. 24¡Eymün, rüpütultrawmakelu, fey chaytukefimün tati pichike pülü, welu lümükefimün ta kiñe kamellu!\\n25“¡Awngeymün ta eymün, kimeltukelu ta Moyse ñi ley dungu ka pu farisew, koyla ngünenngelu! Eymün ta wekuntu küchalechi fasu reke feleymün, welu ponwitu ta eymün apoleymün re weñen mew, ngünen mew, ka kom wesake dungu mew. 26¡Trawmalechi farisew! Wünelu mew liftufinge ponwitu tati fasu, fey femngechi ta ka lifkülewetuay wekuntu.\\n27“¡Awngeymün eymün, pu kimeltukelu ti ley dungu ka pu farisew, koyla ngünenngelu! Fülangkülechi küfwe reke feleymün. Wekuntu rume adküley, welu apoley ponwitu foro la mew ka epe fill wesake pod mew. 28Femngeymün ta eymün: wekuntu ta rume küme piwkengelu kechilekeymün tati pu che ñi adkiñ mew, welu ponwitu apoleymün reke ta re ngünenkachen mew ka wesa femün mew.\\n29“¡Awngeymün eymün, pu kimeltukelu ti ley dungu ka pu farisew, koyla ngünenngelu! Küme eleltukefimün tati pu pelon wentru ñi küfwe ka adelkalkefimün ñi küfwe tati kümeke piwkengefulu em kuyfi mew. 30Feymew ka feypikeymün: ‘Iñchiñ mülekefuliyiñ taiñ kuyfike fütakeche em iñchiñ, kellulayafuiñ engün tañi langümafiel tati pu pelon wentru.’ 31Fey tamün feypiel mew, kimfali tamün langümchefe tuwünngen. 32¡Eymün amulnieymün tamün femael tamün fütakeche em ñi femkefelchi dungu!\\n33“¡Eymün ta rume wesa piwkengechi che! ¡Chumkawnorume montuluwlayaymün ti chongnoachi kütral mew! 34Iñche ta werküleluwayiñ pelon wentru, rume kimke wentru ka kimeltufe, welu kiñeke tüfey engün tañi werküael, langümafimün ta kürus mew, fey kakelu wülelkangeay sinagoga mew ka kiñeke inantukuyawülngeay kom waria mew. 35Feymew Ngünechen eymün rume fütra kutrankayaeymünmew tañi langümngen mew kom nor piwkengechi pu che. Fey tüfa llituy Abel ñi langümngen mew, fey puwi tati nor mongenngelu Sakaria, Ferekia tañi fotüm, langümngelu tati ngillatuwe ruka ka ti ngillatuwe ñi rangiñ mew. 36Rüf dungu mew feypiwayiñ ta rume fütra kutrankawaymün.\\nJesus ngümayefi ta Jerusalen\\n37“¡Jerusalen, Jerusalen mülechi pu che, langümkefilu tati pu pelon wentru ka ütrüftukakefilu kura mew Ngünechen tañi werken! ¡Mufü rupachi küpa ingkaniewfuiñ eymün, chumngechi ta kiñe kude achawall trapümniekey tañi pu pichike achawall tañi miñche müpü, welu pilaymün! 38Feypiwayiñ itrokom tamün waria teyfükangeay. 39Tüfa ka feypiwayiñ: wiñome pemuwelayan feypingele wüla tüfachi dungu: ‘¡Püramyengepe tati küpalelu Ñidol Ngünechen mew!’ ”+","num_words":968,"character_repetition_ratio":0.082,"word_repetition_ratio":0.015,"special_characters_ratio":0.195,"stopwords_ratio":0.428,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Marku 7\\nTati wesalkakefilu ta che ñi mongen mew\\n1 Fülkonpuy ta Jesus mew tati pu farisew, ka kiñeke tati pu kimeltukelu Moyse ñi ley dungu tati küpayelu ta Jerusalen. 2 Tüfa engün, pefilu Jesus ñi kiñeke pu disipulu tañi imeken engün fey ñi küchanon tañi kuwü, fey ngüneduamfi ñi mupitunofiel ti wimtun dungu ñi wüne küchayafel tañi kuwü, feymew rume nentuüñfilfi engün. 3 (Tati pu farisew am, ka kom ti pu Judiu inanielu engün tañi pu fütakeche em tañi wimtun dungu feypiley tañi inoael engün wüne küme küchanole ñi kuwü. 4 Fey wiñomeyüm engün ta merkaw mew, ikelay engün wüne mupitunole ñi wimtun dungu tañi küchakuwüael. Rume fentren wimtun ta niey engün, tañi küchayafiel tati fasu, ka tati kopa, ka tati losa pünepeel ka ti ngütantu.)* Kiñeke kuyfi wirin mew ngelay: “ka ti ngütantu”.\\n5 Feymew, tati pu farisew ka tati pu kimeltukelu Moyse ñi ley dungu, ramtufi engün ta Jesus:\\n—¿Chem mew am tami pu disipulu ta müngeltukelay engün iñchiñ taiñ fütakeche em tañi wimtun dungu? Podkülen tañi kuwü ikey engün.\\n6 Fey Jesus ta llowdungueyew:\\n—Fente küme mupituy ñi piel mew tati pelon wentru Isaia tamün koyla ngünen chengen. Feychi wirintukulu feypi:\\n‘Fey tüfachi trokiñche ta poyekeenew re wenche wün mew müten,\\nwelu ta konpiwke mew poyenielaenew engün.\\n7 Chem falilay rume tañi püramyemekeaetew engün:\\ntañi kimeltukeel engün re che tañi pepikaelchi werkün dungu müten.’† Isaia 29.13 LXX.\\n8 Eymün am elkünukelu Ngünechen tañi werkün dungu tamün müngeltuafiel re che müten tañi wimtun dungu: tamün küchayafiel tati pu fasu, ka ti pu kopa, ka femngechi müngeltukefimün fentren kakelu wimtun dungu.‡ Kiñeke kuyfi wirin mew ngelay: “tamün küchayafiel tati pu fasu, ka ti pu kopa, ka femngechi müngeltukefimün fentren kakelu wimtun dungu”.\\n9 Ka femngechi feypi ta Jesus:\\n—Tamün elkünunoafiel eymün tamün wimtun dungu, eymün ta falintukelafimün Ngünechen tañi werkün dungu 10 Moyse ta feypirkey: ‘Yamfinge tami chaw ka tami ñuke’,§ Exodo 20.12; Deuteronomio 5.16. fey ‘Tati wesapifilu tañi chaw ka tañi ñuke, fey ta kondenaley ñi langümngeael.’* Exodo 21.17. 11 Welu eymün ta feypikeymün kiñe wentru tañi feypiafiel tañi chaw kam tañi ñuke: ‘Ngelay tami kelluafiel, kom tañi nieel am ta iñche korfan tati’ (tüfa ta feypin ürke: “dew chalintukunielfiñ ta Ngünechen”). 12 Tüfey engün tati femngechi feypikelu ngelay chem aporiawün no rume tañi kelluafiel tañi chaw kam tañi ñuke rume. 13 Fey tüfa famngechi ta eymün falintukelafimün ta Ngünechen ñi werkün dungu fey tüfachi wimtun mew tamün kimeluwkeel welukonkechi. Ka femkeymün fentren kakelu femngerumechi dungu.\\n14 Feychi lelen mew müten ta Jesus mütrümfi tati pu che ka feypifi:\\n—Küme allkütumuchi, ka longkontukuaymün: 15 Chem iyael rume ile ta che, yafkalayafuy. Welu ti wesa dungu piwke mew tripalu, fey ta yafkan mew tukukefi ta che. 16 Iney rume ayüle ñi allkütuael, allkütupe.† Kiñeke kuyfi wirin mew ngelay versu 16.\\n17 Feymew Jesus elkünutufilu tati pu che, konpuy ta ruka mew, fey tañi pu disipulu ramtueyew tüfachi kimeltun mew.\\n18 Feymew Jesus feypifi tañi pu disipulu:\\n—¿Eymün am longkontukurkelafimün tati dungu? ¿Kimlaymün anta chem iyael rume ile ta che ñi yafkakenon, 19 piwke mew am ta konpukenolu, pütra mew mayfe, femngechi wüla tañi tripatuael ta kuerpu mew?\\n(Fey tüfachi dungun mew ta feypi kom iyael tañi lifngen.) 20 Ka femngechi feypi:\\n—Piwke mew tripachi dungu, feyke ta wesalkakefi ta che. 21 Fey che tañi piwke mew tripakey wesake rakiduam, fill wesake femmeken wentru engu ta domo, tati weñen dungu, tati langümchen, 22 tati ñiwaldomon, ka tati diñmatun, tati wesake femün, tati ngünenkachen, tati wesake wimtun, ka tati ütriruwün, ka tati dallukan, tati mallmangen ka nienolu nor rakiduam. 23 Kom tüfachi wesake dungu tripakey ta piwke mew, fey kisutu wesalkawkey ta che.\\nKiñe katripanche domo feyentuy ta Jesus mew\\n24 Fey tiye mew tripay ta Jesus ñi amuael Tiro ka Sidon‡ Kiñeke kuyfi wirin mew ngelay: “ka Sidon”. trokiñ mapu mew. Konpuy ta kiñe ruka mew, fey pilafuy iney rume tañi kimael, welu pepi ellka miyawlay tañi pengenoael. 25 Kiñe domo kontunieñmarkeeyew weküfü tañi domo püñeñ, müchay müten kimi ñi mülepun ta Jesus tüfey mew. Fey tiyechi domo lukutupuy Jesus tañi namun püle. 26 Feychi domo ta katripanche ürke, Sirofenisia mew tuwlu. Fey puwi ñi llellipuafiel ta Jesus ñi wemünentulelafiel ti weküfü kisu ñi domo püñeñ mew.\\n27 Welu Jesus ta feypifi tati domo:\\n—Elufinge ta wünelu mew ñi iyael tati pu fotüm, kümenolu am tañi müntuñmangeael tañi kofke tati pu fotüm, fey ñi elungeael tati pu trewa.\\n28 Fey ti domo ta llowdungueyew:\\n—Felelley may, Ñidol, welu trewa kütu ikefuy ta miñche mesa tañi füntülnagümyeel tati pu fotüm.\\n29 Fey Jesus ta feypifi ti domo:\\n—Fente küme dunguymi tati. Fey amutunge. Tati weküfü dew tripatuy tami domo püñeñ mew.\\n30 Fey tati domo puwtulu tañi ruka mew, peputufi tati üllchadomo ñi mülen ta ngütantu mew, welu tati weküfü ta dew tripawiyeturkey tati üllchadomo mew.\\nJesus tremolfi ta kiñe ketrongelu ka pilungelu\\n31 Jesus ka wiñome tripatuy Tiro trokiñ mapu mew, fey rumerpuy ta Sidon ka ti müleyechi pu waria Dekapolis trokiñ mapu mew, fey puwi Galilea lafken mew. 32 Fey tiye mew ta yelelngey kiñe ketrongechi wentru ka pilungelu, fey llellipungey ñi fampuwülelafiel ñi kuwü ta tüfeychi wentru.\\n33 Jesus ta kiñeñpüle nentufi ti wentru, wichukünufi tati pu che mew, fey tukulelfi ñi changüll kuwü tañi pilun mew ka kowün mew ilpuyüñmafi tañi kewün. 34 Feymew müten, pürakintulen ta wenu, afküduami, fey feypifi tati wentru: “¡Efata!” (feypin ürke: “¡Nülange!”).\\n35 Feychi lelen mew müten, tati pilulekefulu allkütuy ka küme dungutuy. 36 Fey Jesus ta werküfi tañi feypinoafiel engün ta iney no rume, welu kisu engün tunte katrütukünungefuy rume ñi feypinoafel, fey kisu engün amulkünu nütramyeniefi ti dungu. 37 Fey rume afmatulen mew, feypi engün: “Kom ti dungu ñi femkeel rume kümey. ¡Pilu kütu ta pepi allkültufi ka ti pu dungukenolu, eluyetufi ñi dunguael!”\\n*7:4 Kiñeke kuyfi wirin mew ngelay: “ka ti ngütantu”.\\n†7:7 Isaia 29.13 LXX.\\n‡7:8 Kiñeke kuyfi wirin mew ngelay: “tamün küchayafiel tati pu fasu, ka ti pu kopa, ka femngechi müngeltukefimün fentren kakelu wimtun dungu”.\\n§7:10 Exodo 20.12; Deuteronomio 5.16.\\n*7:10 Exodo 21.17.\\n†7:16 Kiñeke kuyfi wirin mew ngelay versu 16.\\n‡7:24 Kiñeke kuyfi wirin mew ngelay: “ka Sidon”.","num_words":952,"character_repetition_ratio":0.067,"word_repetition_ratio":0.032,"special_characters_ratio":0.216,"stopwords_ratio":0.431,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"1 Korintio 10:13—Chaw Dios, ¿dullikey chem weda dungu mu taiñ rupayal?\\nTi apostol Pablo wirintukuy: “Tunte puwle tamün newentuleal, [Jewba] eluñmalayay tamün doy fütra kintukaduamngeal” (1 Korintio 10:13, TNM). Feymu, ¿feypiafuiñ Jewba ñi kimnieel chem dungu mew taiñ newentuafel, fey dullikey (ngümintuki) chem weda dungu mu taiñ rupayal?\\nRüfngefule tüfa, rakiduamnge tunte ñi wedalkayafetew taiñ mongen. Kiñe dungu, rakiduamnge kiñe peñi ñi fotüm langümuwlu. Rume kutrantupiwkey ti chaw. Ramtuwkey: “Jewba, ¿ngüneduami iñche ka tañi domo ñi newentuleal tayu yall ñi langümuwün mu? Fey, ¿‘felepe müten’ feypi Chaw Ngünechen?”. Tüfachi Mapu mew fentren che rupakey alün wedake dungu mu. Feymu, ¿rakiduamafuiñ Jewba ñi ngüneniefiel chem ñi rupayal taiñ mongen mu?\\nKüme ngüneduamliyiñ 1 Korintio 10:13, fey kimürpuaiñ Biblia ñi feypinoel Jewba ñi kimnieel tunte taiñ newentuleal, femngechi ñi dullial chem wedake dungu mu taiñ rupayal. ¿Chumngelu (chemu) feypiafuiñ tüfa? Inaduamaiñ meli dungu.\\nKiñe, Jewba elukeeiñmew kidutu dullial taiñ chumal. Kidu ayükey taiñ femngechi femal (Deuteronomio 30:19, 20; Josué 24:15). Dulliliyiñ femal Jewba ñi ayükeel, maneluwküleafuiñ taiñ kelluaetew (Proverbios 16:9). Welu weda dulliliyiñ, wedake dungu kontupayaeiñmew (Galata 6:7). Feymu Jewba dullifule chem wedake dungu mu taiñ rupayal, ¿rüf kidutu dulliafuiñ taiñ chumal?\\nEpu, ruparumefule kiñe weda dungu, Jewba ingkalayafeiñmew (Eclesiastés 9:11). Kiñe che weda allfüafuy ruparumefule kiñe weda dungu chew tañi mülen. Jesus nütramlu tati 18 che lalu kiñe alüpürachi ruka tañi trañmaetew, kidu küme pengeli Jewba ñi elkünunofiel ñi layal tüfachi pu che (Luka 13:1-5). Rupale kiñe weda dungu, rakiduamlayafuiñ Jewba ñi dulliel iney ñi mongetripayal kam ñi layal.\\nKüla, kiduke iñchiñ müley taiñ püntütripanoal Jewba mew. Weküfü feypi ‘Jewba elukefi fentren kümeke dungu tañi pu che, feymu tüfa engün poyekeeyew’. Ka feypi taiñ püntütripayal Jewba mew rupaliyiñ wedake dungu mu (Job 1:9-11; 2:4; Apokalipsi 12:10). Feymu Jewba ingkaeliyiñmu kiñeke wedake dungu mu, rüfngelu trokingeafuy Weküfü ñi feypin.\\nMeli, Jewba dullikey kimnoal kom dungu ñi rupayal petu ñi rupanon. Ayüfule, Jewba kimafuy chem dungu ñi rupayal küpalechi antü mu (Isaías 46:10). Welu tati Biblia pengeli kidu ñi dullikeel kimnoal kom dungu petu ñi rupanon (Génesis 18:20, 21; 22:12). Jewba piwkeyechefengey ka norngey, feymu katrütukelaeiñmu taiñ kidutu dullial chem chumal (Deuteronomio 32:4; 1 Korintio 3:17).\\nFeymu, Pablo feypilu: “Tunte puwle tamün newentuleal, [Jewba] eluñmalayay tamün doy fütra kintukaduamngeal”, ¿chem küpa feypi? Tüfa mew, Pablo feypi chem ñi femken Jewba petu rupamekelu iñchiñ kiñe weda dungu, feypilay ñi femken petu taiñ rupanon * (inaduamnge ti kimal dungu). Maneluwliyiñ Jewba mu, kidu kelluaeiñmu taiñ newenküleal chem weda dungu rume taiñ mongen mew (Salmo 55:22). Ti apostol Pablo, ¿chumngelu feypiafuy tüfa? Inaduamaiñ epu dungu.\\nWüne, niekelaiñ “doy kakerume kintukaduamngen fey tañi niekefel ta kakelu pu che”. Weküfü ngüneniey ti Mapu taiñ mülen, feymu kom rupayaiñ wedake dungu mew. Welu maneluwliyiñ Jewba mu, newentuleaiñ tüfachi wedake dungu mu, ka püntütripalayaiñ kidu mu (1 Pedro 5:8, 9). 1 Korinto kapitulo 10 mu, Pablo pengeli kiñeke wedake dungu ñi rupael pu israelche wellin mapu mew (1 Korintio 10:6-11). Pu israelche maneluwlu Jewba mu newentuyngün feychi wedake dungu mew. Welu kiñeke allkütulafingün ta Jewba. Maneluwlayngün kidu mew, feymu püntütripayngün.\\nEpu, “Chaw Ngünechen manelfalngey”. Rakiduamliyiñ chumngechi ñi afkentu kuñiwtukukefiel Jewba tañi pu che, ngüneduamaiñ ñi kellufiel kom tañi piwkeyekeetew ka allkütuñmakeetew ñi ngülam (Deuteronomio 7:9). Kafey kimürpuafuiñ ñi rumel wechurpukeel tañi feypikünuel (Josué 23:14). Epu dungu mew maneluwküleafuiñ: 1) Jewba eluñmalayay ñi fente wedalkalerpual ti dungu, femngechi taiñ newenküleal, ka 2) kidu kelluaeiñmu taiñ newenküleal.\\nJewba “yafülkeeiñmew kom taiñ kutrankawün mew”.\\nChaw Jewba, ¿chumngechi kellukefi tañi pu manelnieetew? Kidu pepi müntuñmayafeiñmew ti weda dungu. Welu ngüneduamnge, Pablo feypi Jewba taiñ kelluaetew ñi “newentuleal”. Feymu Jewba elukeeiñmew newen, femngechi taiñ püntütripanoal kidu mew. Inaduamaiñ kiñeke kellun taiñ elukeetew.\\nJewba “yafülkeeiñmew kom taiñ kutrankawün mew” (2 Korintio 1:3, 4). Tati Biblia mew, tañi newen mu ka tati kim manelfal kona, Jewba küme duamelafeiñmu taiñ longko ka taiñ piwke (Matew 24:45; Juan 14:16, TNM, nota; Romanu 15:4).\\nTañi newen mu, Jewba adnieafeiñmew (Juan 14:26). Chaw Ngünechen ñi newen kelluaeiñmew taiñ rakiduamtukunieal fillke texto ka ngülam Biblia mu, femngechi taiñ küme dullial.\\nPu kümeke püllü mew Jewba kelluafeiñmu (Ebrew 1:14).\\nJewba kelluafeiñmew taiñ pu peñi ka lamngen mu. Tüfa engün ñi femken ka feypin mu yafültukuafeiñmew (Kolosense 4:11).\\nFeymu, ¿chem kimeltuafeiñmew ñi feypin Pablo 1 Korintio 10:13 mu? Jewba dullikelay chem wedake dungu mew taiñ rupayal. Welu maneluwküleliyiñ kidu mew, feyngey taiñ kelluaetew ñi newentuleal chem weda dungu mu rume. Kimnieiñ Jewba taiñ rumel kelluaetew, femngechi taiñ püntütripanoal kidu mew.\\n^ parr. 7 Griego dungun mu rulpadungungelu “kintukaduamngen”, ka rulpadungungeafuy “rupayal wedake dungu”.\\nPu papeltukelu ñi ramtukeel, febrero 2017","num_words":681,"character_repetition_ratio":0.069,"word_repetition_ratio":0.003,"special_characters_ratio":0.215,"stopwords_ratio":0.391,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Chaw Dios piwkeyefi pu wülkelu “kümeke kosecha” “kom yafüluwün mew” | Ñi chillkatungeal\\nTi Werken (ñi chillkatungeal) | Mayo 2018\\nChaw Jewba piwkeyefi pu wülkelu “kümeke kosecha” “kom yafüluwün mew”\\n“Welu ti fün pachügnaglu ti küme mapu mew, adentuley tati ayükelu [...] kom yafüluwün mew ñi amuleael. Fey ta wülkey kümeke kosecha” (LUKA 8:15).\\nÜLKANTUN: 68 KA 72\\nAllkütunoeliyiñmu pu che amuldungun mu, ¿chumngelu yafüduamngewelayafuiñ?\\n¿Chumngelu kom iñchiñ küme tripayafuiñ amuldungun mu?\\n¿Chem kelluaeiñmu taiñ wülal küme kosecha “kom yafüluwün mew”?\\n1, 2. 1) Pu amuldungukelu allkütukenoetew rume pu che, ¿chumngelu (chemu) yafültukukeeiñmu? (Inaduamnge ti adentun ellaka mu mülelu). 2) Jesus ñi feypin, ¿chumngechi llowngeafuiñ amuldunguliyiñ taiñ mapu mu? (Inaduamnge ti kimal dungu).\\nSERGIO KA OLINDA pingey kiñe kurewen Estados Unidos mu, doy 80 tripantu nieyngu ka ngellu trekakeyngu rume kutranlu kay ñi chang. Welu puliwentu amukeyngu kiñe pülasa mew inafül chew ñi üngümngeken mikro, fey mu pengelelkefingu pu che fillke papil. Fentren tripantu yewyey engu ñi femken tüfa. Kom pu che reke ngüneduamkelay rume tüfachi kurewen ñi femken, welu kidu engu fentekünukelay ka ayüwünkechi ngüneltukefingu pu che. Rangi antülu, ñochi trekakeyngu ñi amutual ruka mu. Ka tripakeyngu puliwentu ka antü mu. Femkeyngu tüfa kom ti tripantu, kayu antü fillke semana mew.\\n2 Sergio ka Olinda reke, fentren peñi ka lamngen alün tripantu yeniey ñi amuldungun kidu tañi mapu mu, allkütukenoetew rume pu che. Eymi ka femkeymi chi, feymu sakiwiyiñ tami afeluwnon amuldungun mu * (inaduamnge ti kimal dungu). Tami femken yafültukukefi pu peñi ka lamngen, fentren tripantu yenielu kütu Jewba ñi trokiñche mu. Ngüneduamnge ñi feypin kiñe witran-ngepakechi longkolelu: “Amuldungun mu pu peñi ka lamngen engün alün tripantu femkelu ñi küdaw, newentukukeenew ñi femken engün”. Kangelu feypi: “Fentekünukenolu kay engün ñi amuldungun, yafültukuenew ñi küdawün amuleal ka ñi fütra piwkekünuwal tañi amuldungual”. Kangelu ka feypi: “Füshküduamelkeenew ñi femken engün”.\\n3. ¿Chemke ramtun inaduamaiñ? ¿Chumngelu?\\n3 Tüfachi chillkatun mu inaduamaiñ küla ramtun: ¿chumngelu kiñeke mu yafüduamngewelayafuiñ? ¿Chem chumafuiñ taiñ wülal “kümeke kosecha”? ¿Chumngechi femafuiñ tüfa yafüluwün mew? Kimal tüfa, kelluaeiñmu taiñ fentekünunoal ti amuldungun taiñ elfalkünuletew Jesus.\\n¿CHUMNGELU KIÑEKE MU YAFÜDUAMNGEWELAYAFUIÑ?\\n4. 1) Fentren judiu ñi allkütunoetew, ¿chumngechi duamnagi Pablo? 2) ¿Chumngelu femngechi duamnagi?\\n4 Kiñeke mu, ¿yafüduamngewelaymi ñi allkütukenoetew pu che tami amuldungun? Femngechi duamülmi, kelluafeymu apostol Pablo ñi rupan. Kidu amuldunguy 30 tripantu, ka kellufi fentren che ñi inayafiel ta Jesus (Hecho 14:21; 2 Korintio 3:2, 3). Welu fentren judiu küpa inalafi ta Jesus. Doy may, allkütulafingün ta Pablo ka kayñetufingün (Hecho 14:19; 17:1, 4, 5, 13). Fey, ¿chumngechi duamnagi Pablo? Kidu feypi: “Rume weñangküley tañi piwke ka rumel kutrantupiwkeleken” (Romanu 9:1-3). ¿Chumngelu chi? Kidu rume falintukefilu kay ti amuldungun ka piwkeyechekefuy, rüf duamyekefuy pu judiu, feymu kutrantupiwkey kidu engün eluwnolu ñi kutranpiwkeyeaetew Chaw Dios.\\n5. 1) ¿Chumngelu amuldungukeiñ? 2) Yafüduamngewenofuliyiñ kiñeke mu, ¿chumngelu weda dungu no ta tüfa?\\n5 Pablo reke, iñchiñ piwkeyekefiyiñ ta che ka küpa kellukefiyiñ, feymu amuldungukeiñ (Matew 22:39; 1 Korintio 11:1). Taiñ mongen mew ngüneduamiyiñ fente taiñ kümelkakeetew poyekefiel ta Jewba. Küpa kellukefiyiñ pu che ñi ka femngechi femal. Feymu yafültukukefiyiñ ñi rüf kimafiel ta Jewba ka ñi ayükeel. Amuldungun mu elukefiyiñ reke tati pu che kiñe yewün, ka kom piwke mu feypikefiyiñ ñi llowafiel. Feymu Pablo reke kutrantupiwkelelkeeiñmu pu che küpa llownolu tüfachi yewün. Weñangküleliyiñmu tüfa, feypingelayafuy taiñ weniyenofiel ta Jewba, doy may pengelkeiñ fente taiñ piwkeyecheken. Feymu yafüduamngewenoliyiñ rume kiñeke mu, fentekünulayaiñ taiñ amuldungun. Rakiduamkeiñ Elena reke, kidu doy 25 tripantu wüneley amuldungun mu, fey feypi: “Küdawngelu trokikefiñ ti amuldungun. Welu chem küdaw rume doyümlayafun ti amuldungun mu”.\\n¿CHUMNGECHI WÜLAFUIÑ “KÜMEKE KOSECHA” REKE?\\n6. ¿Chem ramtun inaduamaiñ?\\n6 Allkütunoeliyiñmu rume pu che, ¿küme tripayafuy taiñ amuldungun? Femay llemay. ¿Chumngechi fel? Taiñ kimal tüfa, ngüneduamaiñ epu nütram entulu Jesus, fey kimeltuy ñi duamfalngen wülal “küme kosecha” kam wülal fün reke (Matew 13:23). Wüne inaduamaiñ ti nütram kiñe anüm ofad mu.\\n7. 1) Jesus ñi nütram mu, ¿iney am “tati dapikefilu ti anüm ofad”, tati “anüm ofad” ka tati “row”? 2) ¿Chem ramtun müley taiñ wiñoldungual?\\n7 (Papeltunge Juan 15:1-5, 8). Jesus feypi “tati dapikefilu ti anüm ofad” fey ta Jewba, tati “anüm ofad” fey ta Jesus, ka tati “row” fey tañi pu disipulu * (inaduamnge ti kimal dungu). Fey Jesus ka feypifi tañi pu apostol: “Iñche ñi Chaw llowkey püramyen femngechi wülimün ta eymün fentren fün, fey ka femngechi ta rüf mew iñche ñi disipulungeaymün”. Fey, ¿chumngechi wülafuiñ fün? Tüfachi nütram mew, Jesus feypilay chem adentuley feychi fün kam kosecha, welu ngüneduamliyiñ ñi feypiel, kimürpuaiñ ti wiñoldungun.\\n8. 1) Taiñ wülal fün chumngechi ñi feypiel Jesus, ¿müley taiñ kelluafiel kiñe che tañi disipulungerpual? ¿Chumngelu kay? 2) ¿Chumngey kom taiñ feypietew Jewba taiñ femal?\\n8 Jesus feypi tañi Chaw ñi katrünentuafiel “tati row wülnolu ofad”. Tüfa kimeltueiñmew ñi duamfalngen wülal fün kam kosecha reke taiñ poyeafiel ta Jewba (Matew 13:23; 21:43). Feymu tüfachi nütram mew, ñi wülal fün ‘müley taiñ kelluafiel kiñe che tañi disipulungerpual’ pilayafuiñ (Matew 28:19). ¿Chumngelu? Rakiduamnge: fentren kümeke peñi ka lamngen mekey ñi amuldungun, welu pu che küpa allkütukelaeyew, feymu kellulafi iney no rume ñi disipulungerpual engün. Welu, ¿trürümngeafuy engün ti row wülkenolu ofad? ¡Femlayafuy llemay! Iñchiñ dikümtukulayafuiñ pu che ñi inayafiel ta Jesus. Kafey taiñ piwkeyeetew am, Chaw Jewba feypilayafeiñmew taiñ femal taiñ pepilkenon, kom taiñ feypietew Jewba taiñ femal, pepilfali llemay (Deuteronomio 30:11-14).\\n9. 1) ¿Chumngechi wülafuiñ fün? 2) ¿Chem inaduamaiñ fewla?\\n9 Feymu, ¿chumngechi wülafuiñ fün? Tüfa kiñe dungu kom iñchiñ taiñ femafel. Fey rakiduamnge, ¿chem küdaw elueiñmu Jewba ta kom iñchiñ? Amuldungual kidu ñi Ngünenien mu * (inaduamnge ti kimal dungu) (Matew 24:14). Jesus ñi nütram kiñe nganketrankelu mu küme pengeli tüfa. Inaduamafiyiñ.\\n10. 1) Jesus ñi nütram mu, ¿chem am tati fün ka ti mapu? 2) Kiñe longko kachilla, ¿chem wülkey?\\n10 (Papeltunge Luka 8:5-8, 11-15). Tüfa mu Jesus feypi tati fün fey “ti werken dungu” Chaw Ngünechen ñi Ngünenien mu. Ti mapu fey tati che ñi piwke. Tati fün pachügnaglu ti küme mapu mew, foliluwi, wefi ka tremi. Fey tüfachi anümka mu “tripay pataka fün”. Longko kachillangefule tüfachi anümka, ¿chem wülafuy? ¿Longko kachilla pemay? Femlay, wülkey fün kachilla, fey tüfachi fün llegkey ñi longko kachillangerpual. Tüfachi nütram mu, kiñe fün wüli pataka fün. Tüfa, ¿chem kimeltukeeiñmu ti amuldungun mu?\\n¿Chumngechi wülafuiñ “kümeke kosecha” “kom yafüluwün mew”? (Inaduamnge parrafo 11).\\n11. 1) Jesus ñi nütram ti nganketrankelu mew, ¿chem kimeltukeeiñmu taiñ amuldungun mu? 2) ¿Chumngechi wülafuiñ fün kam kümeke kosecha?\\n11 Taiñ pu chaw kam kangelu kristiano taiñ kimeltuetew Chaw Ngünechen ñi Ngünenien, fey nganingün reke kiñe fün taiñ piwke mu, küme mapu reke felelu. Rume ayüwingün ngüneduamlu taiñ llowfiel Chaw Dios ñi werkün dungu. Fey tüfachi fün eluwi ñi tremal, femngechi tañi wülal fün rupachi antü mu. Ngüneduampeiñ ti longko kachilla ñi wülkeel fün, wülkelay kakelu longko kachilla. Feymu kellunofiliyiñ rume ta kiñe che ñi disipulungerpual, wülafuiñ küme fün kam küme kosecha * (inaduamnge ti kimal dungu). ¿Chumngechi am? Amuldungulu iñchiñ Chaw Ngünechen ñi Ngünenien mu, feychi fün mülelu taiñ piwke mu alün-ngetukey ka pachügtukefiyiñ reke (Luka 6:45; 8:1). Feymu amulepe taiñ amuldunguken Chaw Ngünechen ñi Ngünenien, femngechi “kümeke kosecha” wülaiñ “kom yafüluwün mew”.\\n12. 1) Jesus ñi nütram tati anüm ofad ka ti nganketrankelu mu, ¿chem kimeltueiñmu? 2) ¿Chum duamelkeeymu tüfa?\\n12 Jesus ñi nütram tati anüm ofad ka ti nganketrankelu mu, ¿chem kimeltueiñmu? Wülafuiñ fün kam küme kosecha allkütunoeliyiñmu rume pu che. Feymu fentekünulayaiñ taiñ amuldungun. Pablo ka kimeltuy tüfa feypilu: “Ngünechen may kulliafi ta kake kiñeke engün chem ñi küdawel mew” (1 Korintio 3:8). Jewba kümelkayaeiñmu fente taiñ küdawken, kellunofiliyiñ rume kiñe che tañi disipulungerpual. Kiñe lamngen Matilda pingelu, 20 tripantu wüneley amuldungun mu, fey feypi: “Jewba kümelkakeeiñmu fente taiñ yafüluwken ñi amuldungual, kimfiel tüfa ayüwülkeenew”.\\n13, 14. Ñi feypin Romanu 10:1, 2, ¿chumngelu Pablo fentekünulay ñi amuldungun?\\n13 Taiñ wülal fün kam küme kosecha “kom yafüluwün mew”, ¿chem kelluaeiñmu? Doy küme inaduamaiñ Pablo ñi femün. Kidu yafüduamngewelafuy pu judiu ñi allkütukenofiel ti kümeke dungu Chaw Ngünechen ñi Ngünenien mu. Welu Pablo fentekünulay ñi amuldungun. Ngüneduamnge ñi chumün, kidu feypi: “Iñche tañi ayünieelchi dungu ka ñi ngillatukefiel ta Ngünechen tati pu israelche mew, fey tañi montulngeael engün. Iñche feypian kisu engün ñi ayülen ñi poyeafiel ta Ngünechen, welu kisu engün ñi rakiduam welulkawküley tati rüfngechi kimün mew” (Romanu 10:1, 2). Feymu, ¿chumngelu Pablo fentekünulay ñi amuldungun?\\n14 Küla dungu mew. Kiñe, Pablo feypi ñi chumngentukefiel tañi amuldungun: “Iñche tañi ayünieelchi dungu”, pi. Feymu rüf ayülefuy pu judiu ñi montual (Romanu 11:13, 14). Epu, Pablo feypi “ñi ngillatukefiel ta Ngünechen tati pu israelche mew”. Femngechi llellipufi ta Jewba ñi kelluafiel pu judiu tañi allkütual ti kümeke dungu ñi Ngünenien mu. Ka küla, Pablo feypi pu judiu “ñi ayülen ñi poyeafiel ta Ngünechen”. Tüfa pengeli kidu ñi ngüneduamfiel pu che ñi küme chumngen ka ‘turpu poyelayafingün ta Jewba’ pikelafuy. Tüfachi pu che küme eluwkülefuy ñi yenieal tañi feyentun, feymu Pablo kimniefuy ñi ka femngechi femafel engün tañi inayenturpuafiel ta Jesus, chumngechi ñi femün kidu.\\n15. ¿Chumngechi inayentuafuiñ ta Pablo? Feypinge kiñeke che ñi rupan.\\n15 Iñchiñ kay, ¿chumngechi inayentuafuiñ ta Pablo? Küla dungu mew. Kiñe, eluwaiñ kom piwke mu taiñ kintual pu duamnielu ñi kimürpuafiel ta Jewba. Epu, ngillatuafiyiñ ta Jewba ñi kelluafiel pu küme piwkengelu taiñ allkütuaetew (Hecho 16:14). Femngechi femkey Silvana, epe 30 tripantu wüneley amuldungun mu. Kidu feypi: “Petu amuldungunolu kiñe ruka mu, ngillatukefiñ ta Jewba ñi kelluaetew tañi nieal küme rakiduam amuldungun mew”. Kafey ngillatuafiyiñ ta Jewba, femngechi pu kümeke püllü taiñ kelluaetew ñi peafiel pu küpa allkütulu (Matew 10:11-13; Apokalipsi 14:6). Kiñe peñi Robert pingelu, doy 30 tripantu wüneley amuldungun mu, feypi: “Pu kümeke püllü kimniey chem ñi rupameken pu che tañi ruka mew, feymew ayüwmapiwkelkeenew kiñentrür küdawal pu kümeke püllü engün”. Ka küla, yafüluwaiñ ñi ngüneduamal pu che ñi küme chumngen ka rakiduamlayaiñ ñi poyerpunoafiel engün ta Jewba. Kiñe longkolelu Carl pingelu, doy 50 tripantu mu yeniey Jewba ñi trokiñche mu, fey feypi: “Upewtuleken ñi ngüneduamal ti che ñi küme piwkengen: ayelele, ayüwünkechi ngüneltulele kam ramtule rüf küpa kimlu am”. Femliyiñ kom tüfa, wülaiñ fün kam küme kosecha “kom yafüluwün mew”, Pablo reke.\\n“AMULEPE TAMI KÜDAWMEKEN”\\n16, 17. 1) ¿Chem kimeltukeeiñmu Eclesiastés 11:6? 2) Taiñ amuldungun, ¿chumngechi puwkey pu che ñi piwke mew?\\n16 Longkontukuaiñ taiñ amuldungun ñi puwafel pu che ñi piwke mew, ngüneduamnoliyiñ rume. Biblia feypi: “Puliwentu nganaymi tami ketran, ka nagantü mu amulepe tami küdawmeken, kimnolu am eymi chuchi am küme tripayay, tüfa kam feyti, kam mür ñi küme tripayal” (Eclesiastés 11:6). Pu che adkintukeeiñmew. Ngüneduamkey taiñ küme tukutuwkülen ka taiñ poyecheken. Afmatuafuyngün, fey rupachi antü mu küme rakiduamafuy engün iñchiñ mu, küme trokinoetew rume ellaka mu. Sergio ka Olinda, ellaka taiñ nütramkapeel, ngüneduamingu ñi rüfngen tüfa.\\n17 Sergio feypi: “Kutranlu iñchiw, amuldungumelayu kiñeke antü ti pülasa mew. Wiñolu, pu che ramtueyumew: ‘¿Chumimu ama? Katrüduamwiyiñ’”. Olinda feypi ayüwün mu: “Pu amulmikrokelu maychikünuy ñi kuwü tayu chaliaetew, kiñeke ponwi mikro mu wirareleyumu: ‘¡Kümey tamu wiño küdawpan!’. Ka kiñeke entuyngün kütu kiñeke chillka”. Kafey kiñe wentru akuy chew ñi amuldunguken engu, elueyew kiñe yewün ka mañumtueyew ñi femken. Feymu Sergio ka Olinda afmatuleweyngu.\\n18. ¿Chumngelu küpa wülkeymi “kümeke kosecha” “kom yafüluwün mew”?\\n18 Feymu llemay, “amulepe tami küdawmeken” ñi amuldungucheal Chaw Ngünechen ñi Ngünenien, müna falin-ngey tami kimeltukefiel “kom trokiñke mapu mew mülechi pu che” (Matew 24:14). Welu doy falin-ngey tami ayüwülkefiel ta Jewba tami femken mu, feymu ayüwküleafuymi. Jewba piwkeyefi pu “wülkelu kümeke kosecha” “kom yafüluwün mew”.\\n^ parr. 2 Jesus feypi ñi küdawngeafel amuldungual taiñ lof “mapu mew”. Tati meli evangelio mu wirintukuley tüfa (Matew 13:57; Marku 6:4; Luka 4:24; Juan 4:44).\\n^ parr. 7 Tüfa mew, tati row adentuley pu kristiano dullingelu ñi amual wenu mapu mew. Welu tüfachi nütram kimeltukeeiñmew falinke dungu ta kom iñchiñ.\\n^ parr. 9 Amuldunguliyiñ ka küme chengeliyiñ llowlu kay iñchiñ Ngünechen ñi newen, femngechi wülaiñ fün kam küme kosecha. Welu tüfachi chillkatun ka ti küpalelu inaduamay ti amuldungun Chaw Ngünechen ñi Ngünenien mu.\\n^ parr. 11 Jesus ka nütramkay ngan dungu ka kosecha mu ñi pengelal ti küdaw tañi kelluafiel pu che ñi disipulungeal (Matew 9:37; Juan 4:35-38).\\nTaiñ wülal fün kam kümeke kosecha, chumngechi ñi feypiel Jesus nütramlu ti anüm ofad ka ti nganketrankelu mu, müley taiñ amuldungual ti kümeke dungu Chaw Ngünechen ñi Ngünenien mu. Feymu wülafuiñ fün kellunofiliyiñ rume kiñe che ñi disipulungerpual. Kafey taiñ wülal kümeke kosecha “kom yafüluwün mew”, fentekünulayaiñ taiñ amuldungun, allkütunoeliyiñmu rume pu che.\\nChumngelu amuleaiñ taiñ wülal “fentren fün”\\nKimniefinge tami kayñe\\nWechekeche, newentulemün ñi chaftuafiel ta Weküfü\\nPU CHE ÑI MONGEN Pofrengefun, welu Jewba eluenew falinke dungu\\nWirin dungu Chumngechi entual fillke papel TI WERKEN (ÑI CHILLKATUNGEAL) Mayo 2018\\nAudio Chumngechi entual audio TI WERKEN (ÑI CHILLKATUNGEAL) Mayo 2018\\nTI WERKEN (ÑI CHILLKATUNGEAL) Mayo 2018","num_words":1937,"character_repetition_ratio":0.069,"word_repetition_ratio":0.003,"special_characters_ratio":0.212,"stopwords_ratio":0.36,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Marku 11\\n1 Fey dew fülpulu engün ta Jerusalen, tati epu waria Betfage ka Betania, Olifu pingechi wingkul ñi inafül mew, Jesus werküy ñi epu disipulu. 2 Fey feypifi:\\n—Amumu ta tiyechi trokiñke ruka mew. Fey konpulmu ta tüfey mew, pepuaymu ta kiñe pichi furiku trapelkülelu, iney no rume petu pürakenoetew. Nentuneyfiafimu, fey küpalafimu. 3 Fey iney rume ramtuelmumew chumngelu tamu nentutrapelpefiel, feypiafimu ‘Ñidol yelelmumechi pipeeyumew’, fey müchay müten wiñome elpatuafiyu.\\n4 Amuy engu, fey pepufi engu tati furiku trapelkülelu ina rüpü, kiñe wülngiñ ñi itrotripa, fey nentutrapelpufi engu. 5 Fey kiñe wentru mülelu tiye mew ramtueyew engu:\\n6 Kisu engu ta llowdungufi chumngechi ñi feypikünuetew ta Jesus, fey elungey engu tañi küpalafiel ti pichi furiku. 7 Feymew chañukünulfi engu ñi takuwün ti furiku, fey yelelfi engu ta Jesus. Fey Jesus pürakawellufi ti furiku. 8 Fentren pu che inüfkünuyey engün ñi takuwün ti rüpü mew, fey kakelu elkünuyey katrün pichike row mamüll ñi nentuel engün lemuntu mew. 9 Feymew tati wüneleyelu ka ti pu inaleyelu kütu, wirarkülen amuley engün:\\n10 ¡Fütra küme felen niepe tati longko ülmenngealu, taiñ longko ülmen David em ñi tuwünche!\\n¡Fütra küme püramyengepe ta wenu mapu mew!”* Salmo 118.25-26.\\n11 Fey konpulu Jesus ta Jerusalen mew, üngkü amuy tati ngillatuwe ruka mew. Wall püle adkintupuy, welu dew putrafiarkelu am feymew müten tripay Jerusalen mew fey amuy ta Betania waria mew tañi mari epu disipulu engün.\\n12 Fey ka antü mew puliwen, tripalepatulu engün ta Betania mew Jesus ta ngüñürkey. 13 Alü kamapu pefi ta kiñe igera nielu ta tapül, fey fülkonpuy tañi peafiel tañi niepen may ta fün, welu peñmalafi tañi fün. Re tapül müten nierkey, femngen am petu mülekerkenolu ta fün igera. 14 Feymew feypifi tati igera:\\n15 Fey dew puwlu engün ta Jerusalen, Jesus konpuy tati ngillatuwe ruka mew, fey wemünentufi ta tiye mew tati pu fendemekelu ka ti pu ngillakamekelu.† tati fendemekelu ka tati ngillakamekelu: femngechi tati pu che kake mapu küpalu ñi küpalnoael kisu ñi kulliñ engün. Tati trafkintupülatamekelelfilu tati pu che: feytichi pu che küpalu kake trokiñ mapu mew ñi küpalnieelchi pülata mew pepi kullikelafuy impuestu ka pepi ngillakelafuy kulliñ no rume ñi langümngeael. Feymew ti pu che felefuy ñi trafkintuael ñi pülata ñi llowngekeelchi pülata ngillatuwe ruka mew. Ütrüfrulpañmafi ñi mesa tati trafkintupülatamekelelfilu tati pu che, ka tañi anülekemum tati pu fendekelu ta palluma. 16 Ka elulafi iney no rume tañi konpuael ngillatuwe ruka mew fey ñi yenieael ta chemkün. 17 Fey eluwi tañi kimeltuael, feypilen mew: “Tati Wirin Chillka mew ta feypiley:\\n‘Iñche ñi ruka ta ngillatuwe ruka pingeay kom chüf mapu mew’,‡ Isaia 56.7.\\n18 Femngechi allkülu ta tüfachi dungu tati longkolelu ti pu saserdote mew ka ti kimeltukelu Moyse ñi ley dungu, eluwi engün tañi kintukadungulelafiel chumngechi ñi langümafuel engün ta Jesus, llükaniefilu engün am ta Jesus, fey kom ti pu che am ta afmatulelu tañi femngechi kimeltukeel mew ta kisu.\\n19 Welu dew punlu, Jesus ka tañi pu disipulu tripatuy engün ti waria mew.\\n20 Kangelu puliwen mew, rupay engün inafül tati igera, fey pefi engün ñi angkün tañi folil kütu. 21 Feymew ta Pedro, tukulpafi ti rupachi dungu, fey feypifi ta Jesus:\\n22 Fey Jesus feypi:\\n—Mupiltulemün ta Ngünechen mew. 23 Rüf dungu ta feypiwayiñ iney rume feypifile ta tüfachi wingkul: ‘¡Famtripange ta tüfey mew ka ütrüfkonpunge ta lafken mew’! fey feypile newe feyentunon mew, femlayay, welu feyentulele ñi rüf feleael tañi feypiel, feymewke ta femay tañi piel.\\n24 Feymew ta feypiwayiñ kom tamün eluen piel ta ngillatun mew, feyentuaymün fey tamün dew llowniewiyen, femngechi ta llowaymün. 25 Fey petu ta ngillatulmün, wiñoduamatuafimün ti pu kakelu tamün yafkakeetew, feymew ta ka femngechi tamün Chaw ta wenu mapu mülelu wiñoduamatuaeymünmew kay eymün tamün yafkan mew. 26 Fey eymün wiñoduamachenolmün, ka femngechi tamün Chaw mülelu wenu mapu wiñoduamalayaeymünmew tamün yafkan mew.§ Kiñeke kuyfi wirin mew ngelay versu 26.\\n27 Kom rupalu tüfachi dungu, wiñotuy engün ta Jerusalen. Fey Jesus miyawi ta ngillatuwe ruka mew, fey fülkonpuy ta kisu mew tati pu longkolelu ti pu saserdote mew, ti pu kimeltukelu Moyse ñi ley dungu ka ti putrem fütakeche, 28 fey ramtufi engün ta Jesus:\\n29-30 Jesus ta llowdungueyew:\\n31 Kisu engün ta eluwi ñi notukadunguwael welukonkechi: “Fey llowdunguliyiñ ‘Ngünechen ñi werküetew’, feypiay: ‘Fey ¿chumngelu am feyentulafimün?’ 32 ¿Fey chumngechi feypiafuiñ chey ‘ti pu che werküeyew pipeafiyiñ may?...’ ” (Ekuniefi engün tati pu che, itrokom feyentulelu engün am Juan tañi dunguken rüf mew Ngünechen tañi dungu.)\\n33 Fey llowdungufi engün ta Jesus:\\n*11:10 Salmo 118.25-26.\\n†11:15 tati fendemekelu ka tati ngillakamekelu: femngechi tati pu che kake mapu küpalu ñi küpalnoael kisu ñi kulliñ engün. Tati trafkintupülatamekelelfilu tati pu che: feytichi pu che küpalu kake trokiñ mapu mew ñi küpalnieelchi pülata mew pepi kullikelafuy impuestu ka pepi ngillakelafuy kulliñ no rume ñi langümngeael. Feymew ti pu che felefuy ñi trafkintuael ñi pülata ñi llowngekeelchi pülata ngillatuwe ruka mew.\\n‡11:17 Isaia 56.7.\\n§11:26 Kiñeke kuyfi wirin mew ngelay versu 26.","num_words":771,"character_repetition_ratio":0.058,"word_repetition_ratio":0.134,"special_characters_ratio":0.205,"stopwords_ratio":0.414,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Pu che ñi mongen: Kom elkünun ñi inayafiel tañi Ñidol Jesus | Felix Fajardo\\nTi Werken (ñi chillkatungeal) | Diciembre 2017\\nPAPELTUAFUYMI acholi aucano batak (simalungun) batako karo batako toba baulé biak bislama camboyano chin haka chokue chopi chuabo criollo de las seychelles criollo mauriciano dayaco engayú dehu endáu galés groenlandés hmong (blanco) iban inglés javanés kachin kayin sgaw kazajo kikongo kimbundu kisi krío lao lhukonzo lomue macua maltés mapudungun mizo navajo nias niueano nyaneka nyungwe quechua ayacuchano quechua cuzqueño quichua de Chimborazo quichua de Imbabura rarotongués romaní de Macedonia (alfabeto cirílico) romaní de macedonia romaní del sur de Grecia runyankore rutoro sanguir saramacano sena sundanés tahitiano uigur (alfabeto cirílico) umbundú urdu uruund wallisiano wayuunaiki xitshwa ñemba\\nKom elkünun ñi inayafiel tañi Ñidol Jesus\\nÑi feypiel Felix Fajardo\\nCHOYÜNGEN 29 konchi julio 1929 tripantu mu, ka tremün kiñe pichi waria mu Bulacan mapu Filipinas mew. Niefuiñ pichin plata ka chem taiñ duamnieel taiñ mongeleam. Pichi wentrungelu iñche, pu weychafe Japon tuwün-ngelu konpayngün Filipinas mew, fey koni ti weychan. Welu alü tripalelu am taiñ pichi waria, puwlayngün pu weychafe taiñ wedalkayaetew. Feychi mu nielafuiñ radio, television ka diario, feymu re allkütukefuiñ pu che ñi feypin ti weychan mu.\\nNiefun küla peñi ka meli deya. Nielu iñche pura tripantu, tañi chuchu ka chedki yeenew kidu engu ñi ruka mew tañi müleal. Katolikongefuiñ, welu tañi chedki ayükefuy ñi nütramkayal religion dungu mu, ka llowkefuy fillke papil ñi eluetew tañi pu weni kakerume religion nielu. Longkontukun tañi chedki ñi pengeletew kiñe Biblia ka kiñeke papil tagalo kewün mu pengelkelu ñi koylangen pu religion ñi kimeltun * (inaduamnge ti kimal dungu). Iñche ayüwmakefenew papeltufiel Biblia, doyelchi may ti lifru Matew, Marku, Luka ka Juan. Tüfa kelluenew ñi doy küpa inayafiel ta Jesus (Juan 10:27).\\nKIMÜRPUN ÑI INAYAFIEL TAÑI ÑIDOL\\nPu weychafe Japon tuwün-ngelu amutuyngün 1945 mew. Feychi mu tañi pu chaw feypienew ñi wiñotual kidu engu ñi ruka mu. Tañi chedki ngülamtuenew ñi wiñotual, feymu femün.\\nDiciembre küyen 1945 tripantu mu, pu Dungukelu Iney Ngen Jewba küpalu Angat waria mu, amuldungupayngün iñchiñ taiñ pichi waria mew. Kiñe fücha peñi küpay taiñ ruka mew, fey kimeltupaeiñmu Biblia ñi feypin tañi rupayal “epe puwkülele ñi afael ta antü” (2 Timotew 3:1-5). Mangeleiñmew kiñe püllelechi pichi waria mu, chew trawükefuyngün ñi chillkatual Biblia. Tañi pu chaw amulayngu, welu iñche amukan müten. Trawüy 20 che peno, ka kiñeke ramtuyngün ñi doy kimal Biblia mu.\\nIñche küme adümlafiñ ñi feypingeel, feymu ‘amutuchi’ pin. Welu eluwlu ñi ülkantual engün, müna ayüfiñ, feymu amutulan. Dew ülkantulu ngillatuyngün, fey wüla mangeleiñmu taiñ trawüluwal Angat waria mu ti küpalechi domingo antü mew.\\nTrawüyngün familia Cruz ñi ruka mew. Kiñeke iñchiñ trekaiñ pura kilometro taiñ puwal. Trawün mu mülefuy 50 che, fey ramtungey kiñeke küdawün-ngechi dungu Biblia mew, ka tati pu pichikeche kütu wiñoldunguyngün, tüfa afmatulenew. Dew amulu kiñeke trawün mu, kiñe fücha peñi wünelekelu amuldungun mew, Damian Santos pingelu, mangelenew ñi umañpual tañi ruka mu. Feychi pun epe wünmayu ñi nütramkafiel Biblia mew.\\nFeychi mu pu che fawtisangekefuy ella kimlu müten Biblia ñi kimeltukeel. Feymu kiñeke trawün mu amulu müten, pu peñi ramtueiñmu: “¿Küpa fawtisawmün?”. “May” pin iñche, müna ayülu am ñi küdawülafiel tañi Ñidol Jesus (Kolosense 3:24). Fey 15 konchi febrero 1946 mew amuiñ kiñe püllelechi lewfü mu, fey iñche ka kangelu peñi fawtisangeyu.\\nKimürpun kom pu fawtisawkülelu müley ñi amuldungual Jesus reke. Tañi chaw feypienew: “Rume wechengeymi tami amuldungual. Fawtisangelu rume, koneltulaymi tami amuldungucheal”. Iñche pengelelfiñ Chaw Dios ñi ayükeel taiñ kimeltucheal kidu tañi Ngünenien mu (Matew 24:14). Ka feypifiñ: “Eldungukünufiñ ta Chaw Dios, feymu mupian ñi feypin”. Fey tañi chaw aneltuenew: “Amuldungumelmi, wiñotukilnge. Welu küpatulmi, trafoñmayaeyu tami chang”. Kidu rüf küpa katrütuenew tañi amuldungual. Feychi mu niefun 16 tripantu müten, fey kom elkünun tañi niekefel, femngechi ñi poyeafiel ta Jewba. Tüfa tati wünen rupa ñi femngechi femün.\\nFamilia Cruz mangelenew ñi müleal kidu ñi ruka mu, Angat waria mew. Kidu engu yafültukufi tañi inan ñawe Nora ñi wüneleal amuldungun mu, ka femngechi yafültukuenew ta iñche. Fey mür koniyu tüfachi küdaw mew 1 konchi noviembre 1947 mu. Nora wiñamtuwi kangelu waria tañi amuldungual, welu iñche mülenagün Angat mu.\\nKA KIÑE RUPA KOM ELKÜNUN\\nDew yenielu iñche epu tripantu tañi wünelen amuldungun mu, kiñe peñi Fetel mew küpalu, Earl Stewart pingelu, wewpitupay ti pülasa Angat waria mu. Doy 500 che allkütueyew. Kidu gringu dunguy, fey dewlu, iñche pichiñma mu rulpadungun ti wewpin tagalo kewün mu. Iñche regle tripantu müten kolegiotun, ka tati pu kimeltuchefe gringu dungukefuyngün. Ka kuyfi mu, Jewba ñi trokiñche pichin entukefuy papil tagalo kewün mew, feymu chillkatukefun fillke papil gringudungun mu. Kom tüfa ñi kimürpuel kelluenew ñi rulpadungual tüfachi wewpin ka kakelu wülngelu gringudungun mu.\\nFey peñi Stewart feypifi ti trawünche pu werküngelu ñi amuldungupayal amuayngün ti fütra trawün femngealu 1950 mu, Nueva York mew (Estados Unidos). Feymu Fetel duamniefuy kiñe kam epu wünelekelu amuldungun mew ñi kelluntukual ti küdaw mu. Fey iñche mangelngen ñi amual, feymu ka kiñe rupa elkünun ñi mapu ka tañi kimnieelchi che ñi küdawal Fetel mew.\\nAkun Fetel mew 19 konchi junio küyen 1950 mu. Tüfa mülefuy kiñe fütra ruka kuyfi dewmangelu ñi walloñmanieetew fentren anümka, ka ñi mapu kiñe hectarea puwi. Doy mari wechekeche küdawkefuyngün üye mu. Puliwentu iñche kellukefun chew ñi pepikangeken iyael. Fey puwlu aylla ora wipümkefun weshakelu. Kom tüfa ka femkefun dew rupalu rangi antü. Pu werküngelu ñi amuldungupayal wiñotulu rume Fetel mu, iñche mülenagün. Femkefun chem küdaw rume ñi feypingeel: pepikakünufiñ ti chillka ñi werküngeal, elfalkünungen ñi ngüneduamal pu che wirintukulu ñi llowal ti chillka fill küyen mu, ka llowkefun pu ngepalu Fetel mew.\\nELKÜNUN FILIPINAS ÑI AMUAL KALAD CHILLKATUWE MU\\nIñche ka kayu peñi Filipinas mu, mangelngeiñ ta amual ti chillkatun 20 Kalad Chillkatuwe, 1952 tripantu mew. ¡Müna afmatulewen! Welu Estados Unidos mew mülefuy fill weke dungu iñchiñ taiñ pekenoel. Ti mongen felelafuy chumngechi ñi femngen tañi pichi waria Filipinas mew.\\nIñche ka kiñeke kompañ Kalad Chillkatuwe mu\\nMülefuy ñi kimürpual chumngechi ñi adümnieafiel weke makina ruka mew. Ka mülefuy ñi wimturpual tati wütre. Kiñe rupa puliwentu nepelu iñche, kom ligkülefuy wekuntu. Fey kimfiñ ti pire. Müna küme adngefuy, ¡welu rume wütrengefuy!\\nWelu iñche duamkülekelafun, müna ayüwmaenew am ñi pepikangeel Kalad mew. Pu peñi müna küme kimeltukefuyngün, ka pengeleiñmu chumngechi taiñ doy küme chillkatual. Ñi pepikangeel Kalad mew, müna kelluenew ñi doy küme weniyeafiel ta Jewba.\\nDew tripalu ti Chillkatuwe mew, kiñeke küyen elfalkünungen ñi wüneleal amuldungun mu fentren ora Bronx lof mew, Nueva York waria. Feymu julio küyen 1953, amun ti fütra trawün feypilelu “Pu pepikawkülelu ñi müleal ti we Mapu mu”, femngelu Bronx mu. Dew rupalu ti fütra trawün, werküngen Filipinas mew.\\nELKÜNUN ÑI KÜME FELEN WARIA MU\\nPu peñi Fetel mew elfalkünuenew ñi witranmayafiel fillke trawünche. Tüfa kelluenew ñi doy inayentuafiel ta Jesus, kidu am amulu fillke waria alü kamapulelu ñi kelluafiel pu poyekefilu ta Jewba (1 Pedro 2:21). Tati doy fütra wapi ñi mülen Filipinas mew Luzon pingey. Iñche witranmakefiñ tati trawünche mülelu rangi tüfachi wapi mu, tati fillke trokiñ mapu Bulacan, Nueva Ecija, Tarlac ka Zambales pingelu. Ñi puwal kiñeke waria mu, rumekefun tati fütrake lilkülechi wingkul Sierra Madre pingelu. Ngelafuy micro ka tren no rume ñi puwal üye püle, welu rupakefuy camion yenielu fütrake mamüll, feymu feypikefun tati pu amulniefilu ti camion tañi yeaetew wente mamüll mew. Fentren rupa eluenew ñi femal, welu newe kümelay femngechi miyawal.\\nEpe kom ti trawünche ñi witranmakefiel we elkünungefuy ka pichin che konkefuy. Feymu kellufiñ pu peñi ñi küme adkünuafiel ti trawün ka ti amuldungun, fey müna mañumkefenew engün.\\nFey wüla elfalkünungen ñi witranmayafiel fillke trawünche mülelu Bicol mapu Filipinas mew. Üye mu mülefuy fillke trokiñche alü tripalelu, ka pu wünelekelu amuldungun mu fentren ora kimeltuchekefuyngün chew ñi amuldungungekenofel kuyfi mu. Kiñe ruka mu ñi umañpuel iñche, ngelafuy baño, welu may mülefuy kiñe lolo ka epu trafla ñi pünoal. Witralu iñche, tati trafla trananagi ponwi ti lolo mu, ka iñche ina trananagün. Alüñman ñi liftuwal, fey ñi pepikawküleal tañi küdawal.\\nMülelu feychi mapu mew, rakiduamtukufiñ ta Nora. Kidu koni ñi wüneleal amuldungun mu Bulacan mew, welu fey wüla wiñamtuwi Dumaguete mew. Üye mu wünelekefuy amuldungun mu fentren ora. Iñche pemefiñ, ka fey wüla eluwiyu tayu wirintukuleluwal karta, fey niewiyu 1956 mew. Ti wünen semana rupalu tayu mafün mu, witranmafiyu kiñe trawünche Rapu Rapu wapi mu. Üye mew pürayu fütrake wingkul ka fentren trekayu. Welu mür miyawlu am, ayüwkülefuyu tayu kelluafiel pu peñi ka lamngen alü kamapulelu.\\nWIÑO KÜDAWÜN FETEL MU\\nEpe meli tripantu witranmafiyu fillke trawünche, fey wüla mangelngeyu ñi küdawal Fetel mu. Akuyu enero küyen 1960 mew, ka fantepu mülepayu. Iñche küdawkefun fentren pu peñi iñchiñ nielu fütrake küdaw Jewba ñi trokiñche mu, tüfa fentren kümeke dungu kimeltuenew. Kafey Nora ayüwküley ñi femün fillke küdaw Fetel mu.\\nWülün kiñe wewpin, fey rulpangey cebuano kewün mu\\nÑi mülen faw, ngüneduamün chumngechi ñi konün fentren che Jewba ñi trokiñche mew Filipinas mu. Tati wünen rupa konlu iñche Fetel mu, mülefuy 10.000 amuldungukelu tüfachi trokiñ mapu mew. Welu fewla müley doy 200.000 amuldungukelu, ka doy 400 peñi ka lamngen küdawkeyngün Fetel mu ñi kelluntukual ti amuldungun küdaw mu.\\nRupalu ta antü, duamürpuiñ kiñe doy fütra ruka ñi müleal Fetel. Feymu ti Kiñewkülechi Ngünenielu feypieiñmew taiñ kintual kiñe mapu taiñ dewmayal kiñe doy fütra ruka. Inafül Fetel fentren chino niekefuy ñi ruka. Feymu kompañfiñ ti peñi adkünukefilu chew ñi nentuwiringekem ñi pemeafiel kom pu karukatu, fey ‘¿küpa fendeymi tami ruka?’ ramtufiyu. Iney rume pilay. Kiñe wentru feypieyumew: “Pu chino fendekelaiñ, ngillakeiñ müten”.\\nRulpadungun kiñe wewpin ñi wülün peñi Albert Schroeder\\nWelu kiñe antü afmatuleweiñ. Kiñe karukatu küpa wiñamtuwi Estados Unidos mu, feymu feypieiñmew taiñ ngillañmayafiel ñi mapu. Fey wüla kangelu karukatu ka küpa fendey, ka ngülamtufi ta kakelu ñi ka femngechi femal. Ngillañmafiyiñ kütu ñi mapu feychi chino wentru küpa fendenofulu. Fey pichin antü rupalu, taiñ mapu küla hectarea puwi. Rüf kimnien Jewba tañi adkünufiel ñi rupayal tüfa.\\nKonlu iñche Fetel mu 1950 mew, ngelafuy doy wechengelu ta iñche mu. Welu fewla ngelay doy füchalelu ta iñche ka tañi domo mew. Ñi inakefiel ta Jesus chew rume duamfalngelu ñi amual, ‘weda dungu’ pilayafun. Tañi pu chaw kechaenew ñi ruka mu, welu Jewba eluenew kiñe doy fütra familia ñi rüf piwkeyeetew. Rüfkünu llemay, kimnien Jewba taiñ elukeetew kom taiñ duamnieel, chew rume küdawülfiliyiñ. Nora ka iñche müna mañumniefiyu ta Jewba tayu kümelkakeetew, ka yafültukukefiyu ta kakelu ñi doy küdawülafiel ta Jewba, fey ngüneduamal chumngechi ñi kümelkayaetew Kidu (Malaquías 3:10).\\nJesus mangelfi ta kiñe wentru tañi inayaetew, kidu Matew Levi pingefuy ka kofrakefuy impuesto. Fey, ¿chem chumi Matew? “Witrapüray, fey kom elkünuy ñi küdaw, fey inaeyew” (Luka 5:27, 28). Kafey iñche fillke rupa kom elkünun tañi inayafiel ta Jesus, ka yafültukukefiñ ta kakelu ñi ka femngechi femal, fey llowal fentren kümelkan.\\nAyüwün mu petu kelluntukuken Filipinas mu\\n^ parr. 5 Tüfachi papil ñi entuel pu Dungukelu Iney Ngen Jewba, welu famülke mu tripawekelay.\\n“Kimnien tañi wiñomongetuael”\\n“Maneluwkülen ta Ngünechen mew”\\nPu chaw ka pu ñuke: kellufimün tamün pu yall ka püñeñ ñi kimchengeal tañi montuluwal\\nWechekeche: “fente küme küdawyenieaymün tamün montuluwal”\\nPU CHE ÑI MONGEN Kom elkünun ñi inayafiel tañi Ñidol Jesus\\nWirin dungu Chumngechi entual fillke papel TI WERKEN (ÑI CHILLKATUNGEAL) Diciembre 2017\\nAudio Chumngechi entual audio TI WERKEN (ÑI CHILLKATUNGEAL) Diciembre 2017\\nTI WERKEN (ÑI CHILLKATUNGEAL) Diciembre 2017","num_words":1763,"character_repetition_ratio":0.041,"word_repetition_ratio":0.0,"special_characters_ratio":0.189,"stopwords_ratio":0.294,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¡Pu weküfü langümchefengeyngün!\\nPAPELTUAFUYMI abé afrikáans alemán amárico armenio atié baulé bete cebuano chichewa chitonga chopi chuabo chuukés cibemba citonga coreano croata dehu efik endebele de Zimbabue enzema español estonio finlandés fiyiano francés ga gitonga griego groenlandés hiligaynon hmong (blanco) holandés húngaro ilocano indonesio inglés islandés isoko italiano japonés kaonde kiluba kiniaruanda kurdo kurmanyí del Cáucaso kwangalí kwanyama lao lengua de señas argentina lengua de señas costarricense lengua de señas ecuatoriana lengua de señas mexicana lengua de signos española lenguaje de señas americano lenguaje de señas guatemalteco lenguaje de señas japonés lenguaje de señas panameño lenguaje de señas ruso lingala luganda lunda luo luvale macedonio macua mahoriano (alfabeto latino) malayo malgache mapudungun maya mískito navajo niueano noruego náhuatl del norte de puebla oromo papiamento de curazao persa polaco portugués de Brasil quechua boliviano rarotongués ruso saramacano senufo cebara serbio (alfabeto cirílico) serbio (alfabeto latino) setsuana shona sidama suajili sueco tagalo tahitiano tai tayik tetun dili tigriña tivo tongano tsonga turcomano tuvaluano twi uhobo uruund uzbeko vendal wayuunaiki wolaita xhosa yacouba yoruba zulú\\nWeküfü ka tañi pu inuma afkentu femkeyngün wedake kuñiwün-ngechi dungu. Fütra kuyfi mu Satana langümüñmafi ñi pu kona ka ñi pu kulliñ ta Job, kiñe nor wentru ürke. Fey “kiñe fütra kürüf” mu, langümüñmafi tañi mari yall, fotüm ka ñawe, teyfükañmafi tañi ruka chew ñi mülemum engün. Fey wüla elufi kiñe ünufal kutran, amulelu kom tañi kalül mu (Job 1:7-19; 2:7).\\nJesu ñi antü mu, tati pu weküfü trawmalkefuy, ka ketrolkefuy kiñeke che (Matew 9:32, 33; 12:22). Tüfachi wedake püllü mekekefuy ñi kutrankafiel kiñe wentru, feymu kidu katrüñmawkefuy kura mew (Marku 5:5). Kafey wirarelkefuyngün kiñe weche wentru, ka ‘nag lalatulkefuyngün’ (Luka 9:42).\\nFütra kuyfi mu tati pu weküfü kutranelkefingün ka lalatulkefingün kiñeke che\\nFanten mu Satana ka tañi pu weküfü amuley ñi langümchefengen. Doyeli ñi weda femün engün wemünentungelu wenu mapu mu. Wall Mapu püle kimngekey ñi wedalkameken engün. Elukefingün ta che fillke kutran, kontupukefingün tañi umaw mew, ka weda pewmalelkefingün. Ka malütukefingün kiñeke che. Tati pu weküfü ñi ngünen mu, kiñeke che wedwedkawingün, langümchekeyngün, ka langümuwkeyngün.\\nFamülke mu pu weküfü kontukefingün chi che ñi umaw mu, ka weda pewmalelkefingün. Ka tañi ngünen mu, kewatuyawülkefi tati pu che\\nLintina pingechi domo, Surinam mapu mu mülelu, nütramkakey chem ñi femetew kiñe weda püllü. Tüfa langümüñmafi mari kayu ñi pu che, ka mari pura tripantu mu awükamekefi ka weluduamülkefi. Rupalu am kom tüfachi wedake dungu mu, Lintina feypi ‘tati pu weküfü müna ayükeyngün kutrankayafiel tati pu che, femngechi langümürpukefi tati pu che’.\\nWelu Jewba ingkaniefi tañi pu che Satana ñi wedalkameken mu (Proverbios 18:10).\\nBiblia pengeli chumngelu ñi kutrankawken pu che.\\nTATI LAYECHI CHE ÑI PÜLLÜ\\nTati pu püllü, ¿lachi pu che ñi püllü pemay?\\nFentren warangkakechi püllü müleyngün\\nWenu mapu mu kayñetun dungu rupay\\nTati pu weküfü koylatulkefi ta che tati pu la ñi mongelen engün\\nPu weküfü ngüchaltukunieyngün ñi kayñetungeal ta Chaw Ngünechen\\nJewba müten poyefinge, duamkifilnge ta Weküfü\\nDoy küme mongen küpaley\\nTati Mapu kiñe küme rumel mülewe ngetuay\\nWirin dungu Chumngechi entual fillke papel Tati layechi che ñi püllü, ¿pepi kelluafeiñmew? ¿Kam wedalkayafeiñmew? Tati la, ¿rüf niepey may kiñe püllü?\\nAudio Chumngechi entual audio Tati layechi che ñi püllü, ¿pepi kelluafeiñmew? ¿Kam wedalkayafeiñmew? Tati la, ¿rüf niepey may kiñe püllü?","num_words":509,"character_repetition_ratio":0.06,"word_repetition_ratio":0.024,"special_characters_ratio":0.179,"stopwords_ratio":0.261,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Eluwaymi tami üngümküleal ñochi duam mu? (Santiaw 5:8) | Ñi Chillkatungeal\\n‘Eymün kafey ñochi duamküleaymün’ (SANTIAW 5:8).\\nÜLKANTUN: 114 KA 79\\nPu ñochi duampiwkengelu, ¿chem chumkeyngün?\\nFentren manelfal che ñochi duam mu üngümkülefuyngün Jewba tañi feypikünuetew, ¿chem kellueyew engün?\\nJewba ka Jesus, ¿chumngechi pengelkeyngu tañi ñochi duampiwkengen?\\n1, 2. 1) ¿Chumngelu ramtuafuiñ ta Jewba “¿Tunteñma am ta?”? 2) Ñi rupan pu manelfal wentru kuyfi mu, ¿chumngelu yafültukuafeiñmew?\\n“¿TUNTEÑMA am ta, awem Jewba?”. Isaia ka Abakuk, epu manelfalchi pelon wentru, ramtuyngu tüfa (Isaías 6:11; Habacuc 1:2). Ka femngechi, ti longko ülmen David wirintukufilu ti Salmo 13, meli rupa ramtuy tüfa (Salmo 13:1, 2). Jesus kütu pefiel tati pu che ñi feyentukenon, ka femngechi ramtuy (Matew 17:17). Feymu fachantü iñchiñ kütu ramtuwafuiñ tüfa.\\n2 Welu, ¿chumngelu (chemu) ramtuafuiñ ta Jewba “¿Tunteñma am ta?”? Femngechi feypiafuiñ femngeliyiñ norngenochi dungu, füchaleliyiñ kam kutranküleliyiñ. Kafey rume weda duamküleafuiñ mülelu kay “kuñiwünngechi dungu” (2 Timotew 3:1). Kam ngañwadelafeiñmu pu che ñi weda chumngen. Kuyfi mu, pu manelfal wentru feypilu chumngechi ñi duamkülen, Jewba kondenalaeyew, kimfiel tüfa müna yafültukukeeiñmew.\\n3. Rupaliyiñ wedake dungu mew, ¿chem kelluafeiñmu?\\n3 Rupaliyiñ wedake dungu mew, ¿chem kelluafeiñmu taiñ yafüluwküleal? Santiaw, Jesus tañi peñi ñuke püle, Jewba tañi duam mew feypieiñmew: “Ngenoafeluwküleaymün [ñochi duamküleaymün] küpatule wüla ta Ñidol” (Santiaw 5:7) * (inaduamnge ti kimal dungu). Feley llemay, kom iñchiñ müley taiñ ñochi duamngeal. Welu, pu ñochi duampiwkengelu, ¿chem chumkeyngün? Ka, ¿chumngechi pengelafuiñ taiñ ñochi duamngen?\\n4, 5. 1) Pu ñochi duampiwkengelu, ¿chem chumkeyngün? 2) Santiaw, ¿chem dungu mu trürümfi taiñ rupan? Ka ¿chumngelu? (Inaduamnge ti adentun pagina 3 mu.)\\n4 Biblia feypi, llowliyiñ Jewba tañi newen, ñochi piwkengeaiñ. Kom iñchiñ kulpafe chengeiñ, feymu nienoliyiñ Jewba tañi kellu, ñochi duamngelayafuiñ taiñ chaftuafiel ti wedake dungu. Chaw Ngünechen kiñe yewün reke elueiñmew taiñ ñochi duamngeal, feymu femngechi chengeliyiñ, pengelaiñ taiñ piwkeyeniefiel ta Jewba ka taiñ pu peñi ka lamngen. Welu femnoliyiñ, ñochikechi piwkeyewelayafiyiñ taiñ pu peñi ka lamngen (1 Korintio 13:4; Galata 5:22, Traducción del Nuevo Mundo [TNM]). Feymu pu ñochi duampiwkengelu, ¿chem chumkeyngün? Tüfa engün chaftukey ti wedake dungu küme rakiduam mu (Kolosense 1:11; Santiaw 1:3, 4). Ka femngechi, püntütripakelay Jewba mew rupan mu wedake dungu, ka weda wiñoleltukelafi tañi weda femkeetew. Ti Biblia kimeltukeeiñmew ñi duamfalngen taiñ eluwküleal ñi üngümküleal. Fey tüfa kimeltueiñmu Santiaw 5:7, 8 (papeltunge).\\n5 ¿Chumngelu müley taiñ eluwküleal ñi üngümküleal Jewba ñi feypikünuel? Santiaw feypi taiñ rupan ñi trürümfalngeafel kiñe ngankelu ketran reke. Ñi küdawülafiel ti mapu, kiñe ngankelu rume yafüluwkey, welu kidu pepi ngüneniekelafi ti mawün ka antü, ka femngechi ñi doy pürüm tremal ti fün ketran. Feymu, ñochi duam mew müley ñi üngümküleal “tañi ñimituael tañi fün ketran”. Ka femngechi rupakeiñ iñchiñ, petu taiñ üngümkülen Jewba ñi femürpual tañi feypikünuel, müley fillke dungu taiñ pepi ngüneniekenofiel (Marku 13:32, 33; Hecho 1:7). Feymu feychi ngankelu ketran reke, iñchiñ ka müley taiñ üngümküleal ñochi duam mew.\\n6. Mikea ñi rupan, ¿chem kimeltukeeiñmew?\\n6 Taiñ rupameken famülke mew trürümfalngeafuy Mikea ñi rupan kuyfi mu. Kidu mülerkefuy ngünenielu ti weda longko ülmen Akas. Feychi mew, re wedake dungu mülerkefuy. Biblia feypi: “Tati che nor piwkengelu ngewelay mapu mew; rangi tati pu che mew, ngelay kiñe nor che no rume. Kom katrürüpütuwkeyngün ñi langümuwal. Kiduke engün challwawe mew reke nükefingün tañi chaf peñi. Adümuwkeyngün ñi femal wedake dungu tañi kuwü mew, ti principe ‘kullitumuchi’ feypikey, ti kues ngillatukey ñi kümelkangeal, ti ülmen che kimelkey tañi ayükeel, ka kom engün kiñentrür pepikakünukefingün ñi dungu” (Miqueas 7:2, 3). Mikea pepi küme elkünutukelafuy ti dungu, ka kidu kimniefuy tüfa, feymu feypi: “Iñche kay, Jewba ñi duam mew llüwatulean. Ka küme rakiduam mu maneluwkülean Chaw Ngünechen ñi duam mu, iñche tañi montulkeetew. Tañi Chaw Ngünechen allkütuaenew” (Miqueas 7:7). Fey Mikea reke, iñchiñ ka müley taiñ maneluwküleal Jewba mew “küme rakiduam mu”.\\n7. ¿Chumngelu küme rakiduam mu eluwküleaiñ ñi üngümküleal tañi femtripayal Jewba ñi feypikünuel?\\n7 Maneluwküleliyiñ Jewba mew Mikea reke, küme rakiduam mu eluwküleaiñ ñi üngümküleal tañi femtripayal Jewba ñi feypikünuel. ¿Chumngelu? Tami doy küme kimal tüfa, rakiduamnge: kiñe che püresulele üngümniey ti antü ñi langümngeal. Kidu ayünole rume ñi akual feychi antü, müley ñi üngümküleal müten. Welu iñchiñ feychi che reke felelaiñ, kimnielu am Chaw Jewba taiñ eluaetew afnoachi mongen ka ñi femürpual tañi feypikünuel medin antü mew, feymu küme rakiduam mew üngümküleiñ. Fey inaniekeiñ tüfachi ngülam: ‘Yafüngeaymün ka ñochi duam nieaymün’ ayüwkülen mu (Kolosense 1:11, 12). Welu petu taiñ üngümkülen, kuñiwtukuwaiñ taiñ rakiduamnoal Jewba ñi alüñmaken tañi femal ñi feypikünuel. Femngechi rakiduamliyiñ, lladkülafiyiñ ta Jewba (Kolosense 3:12).\\nKUYFIKE CHE ÑOCHI DUAMPIWKENGELU\\n8. Petu taiñ ngüneduamfiel pu manelfal wentru ka pu domo ñi femün, ¿chem rakiduamaiñ?\\n8 ¿Chumngechi doy eluwküleaiñ taiñ üngümküleal? Fentren manelfal wentru ka domo ñochi piwke mu üngümkefuyngün ñi femtripayal Jewba tañi feypikünun, rakiduamafuiñ kidu engün mu (Romanu 15:4). Petu taiñ ngüneduamfiel tüfa, rakiduamaiñ tunteñma mu ñi üngümkülefel tüfachi pu che, chumngelu eluwkefuyngün ñi üngümküleal, ka tati kümeke dungu ñi llowel engün tañi ñochi piwkengen mu.\\nAbraam fentreñma üngümkülefuy ñi choyüngeal tañi epu laku, Esaw ka Jakob pingefulu. (Inaduamnge parrafo 9 ka 10).\\n9, 10. Abraam ka Sara, ¿tunteñma mew üngümkülefuyngu ñi peal Jewba ñi feypikünuetew?\\n9 Inaduamafiyiñ Abraam ka Sara ñi rupan. Kidu engu tañi ‘ñochi piwke mew ka mupiltun mew’, llowingu Jewba ñi feypikünuetew. Biblia feypi ta ‘Abraam maneluwi ñochi piwke mew’, ka fey wüla Jewba feypikünueyew ñi kümelkayaetew ka ñi alün-ngerpual tañi pu che (Ebrew 6:12, 15). Welu Abraam, ¿chumngelu duamniefuy ñi ñochi duamküleal? Rupalu am fentren tripantu ñi wechurpual Jewba ñi feypikünuel. Konlu 14 antü nisan küyen, 1943 tripantu petu ñi mülenon Jesus, Abraam, Sara ka kom ñi kompañnieetew nometuyngün Ewfrate pingechi lewfü, ka koningün tati Feypikünuelchi Mapu mew. Welu Abraam üngümkülefuy 25 tripantu ñi choyüngeal tañi fotüm Isaak, ka fey wüla üngümkülefuy 60 tripantu ñi choyüngeal tañi epu laku, Esaw ka Jakob (Ebrew 11:9).\\n10 Abraam, ¿ngen-ngerpuy kiñe trokiñ feychi mapu mu ñi feypikünuetew Jewba? Biblia feypi: “Ngünechen elulafi kiñe pichin no rume ñi chem koneltuael tüfeychi mapu mew ñi nüafel ta Abraam. Welu feypikünufi kisu dew lale ñi eluafiel ti mapu kisu ñi pu yomelche. Feychi mew Abraam nierkelay kiñe fotüm no rume” (Hecho 7:5). Abraam nometulu Ewfrate pingechi lewfü, rupay 430 tripantu kiñe trokiñchengerpual tañi pu küpanche, femngechi ñi müleal feychi mapu mew (Éxodo 12:40-42; Galata 3:17).\\n11. 1) Abraam, ¿chumngelu eluwkefuy ñi üngümküleal? 2) Jewba, ¿chumngechi kümelkafi ta Abraam ñi ñochi duamngen mu?\\n11 Abraam maneluwkefuy Jewba mew, eluwkefuy ñi üngümküleal, kimnielu am Jewba ñi wechurpuken kom ñi feypikünuel (papeltunge Ebrew 11:8-12). Abraam ñi mongen mew femtripalay kom ñi feypikünuetew Jewba, welu kidu ayüwün mu üngümkülefuy. Rakiduamnge fente ñi ayüwküleal Abraam wiñomongetule ti küme mülewe mu. Afmatuleay papeltufile kidu ka tañi pu che ñi mongen fentren trokiñ Biblia mu * (inaduamnge ti kimal dungu). Rakiduamnge tunte ñi ayüwküleal kimle fente ñi falin-ngen kidu tañi femken ñi akual ti Mesia, femngechi ñi wechurpual Jewba ñi ayükeel. Fey küme duampelayay llowalu am fentren kümeke dungu tañi ñochi duamngen mu.\\n12, 13. 1) Jose, ¿chumngelu duamniefuy ñi üngümküleal ñochi duam mu? 2) Jose, ¿chumngechi trokikefi tañi weda rupan?\\n12 Abraam tañi laku, kafey eluwi ñi üngümküleal ñochi duam mu. Kidu Jose pingefuy, ka rupay fentren norngenochi dungu mew. Wüne, nielu 17 tripantu müten, tañi pu peñi fendeeyew ñi konayengeal. Fey wüla, dalluntukungey ñi küpa nüntukafiel tañi ñidol ñi domo, feymu püresuntukungey (Génesis 39:11-20; Salmo 105:17, 18). Kiñeke che rakiduamafuy: ‘Chaw Dios re wedalkafi ta Jose, kidu ñi nor piwkeyeetew rume’. Welu 13 tripantu rupalu, küme elkünungetuy ñi mongen. Lifrekünungey ka longkolerpuy Egipto mapu mew, fey ti Faraon müten wünelerpuy kidu mew (Génesis 41:14, 37-43; Hecho 7:9, 10).\\nJose kimtukuy Jewba ñi ngünenieel kom ti dungu ka kimniefuy ñi nierpual kümeke dungu eluwlu am ñi maneluwal Jewba mu\\n13 Jose, ¿illkulefuy tati wedake dungu ñi rupan mu? ¿Rakiduami Jewba ñi kidukünuetew? Femlay. Kidu ñochi duam mu üngümkülefuy. ¿Chem kellueyew? Tañi maneluwken Jewba mu. Jose kimtukuy Jewba ñi ngünenieel kom ti dungu, feymu feypifi tañi pu peñi: “Llükalekilmün. Iñche ngelay tañi Ngünechen reke ñi feleael. Eymün rakiduamimün tamün wesa femmuafiel, welu Ngünechen welukünutufi ti wesa dungu tati küme dungu mew femngechi tañi femael tamün penietuel ta fachantü, tañi montulelafiel ñi mongen ta fentren che” (Génesis 50:19, 20). Jose kimniefuy ñi nierpual kümeke dungu eluwlu am ñi maneluwal Jewba mu.\\n14. David ñi ñochi duamngen afmatufali, ¿chumngelu feypiafuiñ tüfa?\\n14 Ti longko ülmen David rupay fillke norngenochi dungu mew. Kidu wechengelu Jewba dullieyew ñi longkoleal Israel mu, welu 15 tripantu üngümkülefuy ñi longkolerpual kidu tañi trokiñche mew (2 Samuel 2:3, 4). Kiñeke tripantu mu petu ñi üngümkülefel, David lefmawi ñi langümnoaetew Saul * (inaduamnge ti kimal dungu). Feymu, kiñeke mu mongelefuy kamapu mew ka kiñeke lolo wellin mapu mu. Rupayelu ti tripantu, Saul lay kiñe weychan mu. Welu David petu üngümkülerpuy regle tripantu ñi longkolerpual pu israelche mew (2 Samuel 5:4, 5).\\n15. ¿Chumngelu David eluwi ñi üngümküleal ñochi piwke mew?\\n15 Salmo 13 mu, David meli rupa ramtufi ta Jewba tunteñma ñi amuleal tañi wedake dungu. Welu ka femngechi pengeleiñmu chumngelu David eluwi ñi üngümküleal ñochi piwke mew. Kidu feypi: “Iñche, maneluwken eymi tami nor piwkeyen mu; ayüway tañi piwke tami femün mu ñi montulcheal. Ülkantulelafiñ ta Jewba, Kidu tañi rume füreneetew am” (Salmo 13:5, 6). David maneluwkefuy Jewba tañi nor piwkeyen mu. Kidu rakiduami chumngechi ñi kelluetew Jewba kuyfi mew, feymu ayüwün mu rakiduami ñi puwal ti antü Jewba ñi apümafiel tañi wedake dungu. David kimniefuy Jewba ñi kümelkayaetew tañi üngümkülen mu.\\nJewba ñochi duampiwkengey, feymu ngülamtukeeiñmew taiñ ka femngechi femal\\n16. Jewba, ¿chumngechi pengelkey tañi ñochi duampiwkengen?\\n16 Jewba ñochi duampiwkengey, feymu ngülamtukeeiñmew taiñ ka femngechi femal. Kidu müna inayentufali, iney no rume doy ñochi duampiwkengenolu am (papeltunge 2 Pedro 3:9). Fentren warangka tripantu kuyfi mew, Eden lof mu, Weküfü dalluntukufi ta Jewba ñi norngenon. Fey Jewba küme rakiduam mew üngümküley ñi kimfalngeal tañi norngen. Puwle feychi antü, pu maneluwkülelu Kidu mew nierpuayngün afmatufalchi kümeke dungu (Isaías 30:18).\\n17. Jesus, ¿chumngechi pengelkey tañi ñochi duampiwkengen?\\n17 Jesus ka femngechi eluwkey ñi üngümal. Kidu mülepalu Mapu mu, kom ñi mongen mu nor piwkeyefi ta Jewba. Fey wüla, wenu mapu mu, 33 tripantu taiñ mülen antü mu, Jesus chalintukuy tañi kulpan-ngenochi mongen Ngünechen mew, wül-lu ñi montulngeal Adan ñi pu yall. Kafey, Jesus mülefuy ñi üngümal puwlu wüla 1914 tripantu mew ñi longkolerpual (Hecho 2:33-35; Ebrew 10:12, 13). Welu Jesus üngümküley ñi apümkangeal kom tañi pu kayñe, fey tüfa rupayay afle tañi Ngünenien Warangka Tripantu mu (1 Korintio 15:25). Jesus fentreñma mu üngümküleay. Welu kidu kimniey ñi müleal fentren kümeke dungu tañi üngümkülen mu.\\n18, 19. Eluwaiñ taiñ üngümküleal ñochi duampiwkengen mu, fey ¿chem kelluafeiñmew?\\n18 Feymu, eluwküleaiñ llemay taiñ üngümküleal ñochi duampiwkengen mu. Welu, ¿chem kelluafeiñmew? Ngillatuafiyiñ ta Chaw Ngünechen taiñ eluaetew ñi newen. Rakiduamtukuaiñ tüfa: llowliyiñ Jewba tañi newen, ñochi duampiwkengeaiñ (Efesio 3:16; 6:18; 1 Tesalonisense 5:17-19). Feymu llemay, ngillatuafiyiñ ta Jewba taiñ kelluaetew, femngechi taiñ yafüluwküleal ñochi duam mu.\\n19 Longkontukuaiñ tüfa: Abraam, Jose ka David üngümkefuyngün ñochi duam mu ñi femtripayal Jewba ñi feypikünuel, ¿chem kellueyew engün? Tañi maneluwken ka mupiltuken Jewba mew. Ka femngechi, doyümkelafuyngün ñi ayükeel ka tañi küme felen müten. Feymu, rakiduamliyiñ kom tati kümeke dungu ñi llowel engün, tüfa ka kelluaeiñmew taiñ ñochi duampiwkengeal.\\n20. ¿Chem eluwküleaiñ taiñ femal?\\n20 Famülke mew, rupaliyiñ rume wedake dungu mu, eluwküleaiñ taiñ maneluwal Jewba mu. Welu kiñeke mu ramtuafuiñ: “¿Tunteñma am ta, awem Jewba?” (Isaías 6:11). Welu, Jewba tañi newen mu, Jeremia reke feypiaiñ: “Jewba, iñche tañi trokiñ ñi elungeel, [...] feymu pengelan ñi eluwkülen ñi üngümküleal kidu mew” (Lamentaciones 3:21, 24).\\n^ parr. 3 Tati Biblia Ngünechen ñi Küme Dungu feypi “ngenoafeluwün”, welu tüfachi chillkatun mew feypingeay “ñochi duam”, “ñochi piwkengen” kam “ñochi duampiwkengen”.\\n^ parr. 11 Génesis lifru mew, 15 kapitulo mew nütramkangey Abraam ñi mongen mu, ka tati Griego Wirintukun mu, doy 70 rupa mu nütramkangey Abraam mew.\\n^ parr. 14 Rupalu epu tripantu peno Saul ñi ngünenieel Israel mu, Jewba famentueyew ñi longkoleal. Welu, 38 tripantu mu Jewba eluñmaeyew ñi longko ülmenküleal, fey lalu wüla (1 Samuel 13:1; Hecho 13:21).","num_words":1823,"character_repetition_ratio":0.078,"word_repetition_ratio":0.002,"special_characters_ratio":0.216,"stopwords_ratio":0.362,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Wekimün Chilkatuwe - Ñidol wentru SENCE Los Lagos: “Rüf küme lelingen mo tüfa ta kaletuy”\\nÑidol wentru SENCE Los Lagos: “Rüf küme lelingen mo tüfa ta kaletuy”\\nRichard Villegas, rume faliltufi tüfachi küdaw ti Fundación OTEC Wekimün Chilkatuwe yempüramnielu ka femuechi mangelkunuy tañi epuñpüle kelluwküleleal tüfachi küdaw mew.\\nKiñe rume küme ayiwün dungu mew afmatupay tañi küme yeniengen ti chilkatun küdaw tüfachi Organismo Técnico de Capacitación (OTEC) pingelu, iney tañi feypin fey may ta ñidol konkülelu ti Servicio Nacional de Capacitación ka Empleo (SENCE) Richard Villegas pingelu, rulpakunulu kiñe trawün mew yempüramngelu ti Chilkatuwe ruka mew Natri Bajo pingechi mapu mew, Chonchi komuna mew konkülelu.\\nTüfachi ñidol wentru OTEC mew küdawkülelu, feypipay tüfa may ta dew epu rupa taiñ miyawpan tüfachi Chilkatuwe ruka mew ünelu mo kimpafiyiñ chumuechi tañi küdawküleken ka tunten trokintu kimeltuwe tañi nien tüfachi Chilkatuwe ruka fewla may kiñe we güy nietualu Fundación OTEC Wekimün Chilkatuwe pingetualu.\\n“Dewma epu rume küdaw mew amuleiñ. Ünelu mo re kimpafiyiñ chumuechi tañi küdawkülekefel tüfachi Fundación, kom fillke trokintu kimetuwe ruka ka femuechi re mapu mew mülelu (trokiñ kimeltuwe) ka femuechi taiñ kimpafiel ti fillke püroyekto küdaw”, adkunuy.\\nVillegas, fülkunuy ta “tüfachi epu rume küdaw fey may ta doy küme amulkunungeal fillke tekniko kimeltun dungu chew ta doyümngeay ñi yempüramngeal ti fillke kurso chumuechi tamün yempüramniel ti fillke kimeltun dungu, fewla may pichi adkunutuaymün tamün küdaw inchiñ mo taiñ chumuechi küdawküleken dewma may kiñewün reke taiñ küdawküleal femuechi may tüfachi fundasion doy faliltungeay kiñe fundasion ta Registro Especial ngetualu, femuechi may ka antü ngillakayafiyiñ ti fillke kurso”.\\nTüfachi ñidol wentru SENCE mew küdawkülelu, afmatukunuy ti küme adyeniengen ti fillke cursos tüfachi Fundación OTEC Wekimün Chilkatuwe pingelu, chem may tañi doy faliltuniefiel kisu tañi pu che Chilwe mapu mew mongelelu ka femuechi tañi faliltuniefiel ñi Williche kimün engün.\\n“Taiñ region mew inche petu kimlafuiñ. Doy püllelechi region mew Los Ríos, Aysén region mew ka Araucanía region mew kimlafin tañi adümngeken femuechi pu kurso, femuechi may küme leliniengen mo tüfa ta rume kaletuletuy. Fey mo llemay ta rume ayiwmaleiñ tüfachi küdaw ta rume ayiwmafali. Rume küme dungu tañi yempüramniengen, kiñe trokiñtu kümeke adümchefe mew, ka femuechi kelluntuley pu kasike, feymew ta rume faliltufin tüfchi küdaw afkentu küdawimün rumeñma yafütuwimün, fentren küdaw yeniey, fentren nütramkawimün ka femuechi fentrentu trokiñtu küyen yeniey. Tüfachi püroyekto küdaw mew konküley ta pu machulla müley ñi yafütukunungeam tunten antü ngetuafuy rume, fey mo llemay ta rume faliltufali chumuechi tañi amulniengen tüfachi püroyekto”, adkunuy.\\nKa inangechi, Richard Villegas, adkunuy tañi feypin “trokiwkülen taiñ nieal kiñe fentren che tañi kompayal, fillke küpanchi che ka femuechi waria mew mongelelu, nüwkülen mo may mapu mew ka femuechi faliltuniengen mo Williche kimün fey mo ta rume ayiwmafali”.\\n\"Tüfachi registro especial mew, inchiñ ta upa küdawküleiñ faw, ngelay ta chem organismo no rume küdawkülelu tüfachi wapi mew. Tüfa mo may ta kelluaeiñ mo taiñ tukukunual kiñe oferta ka femuechi nülakunungeal chem trokiñ tripantu mew rume chew ta kake pürogürama nülalekelay, fey mo doy kümetuy inchiñ mew femuechi may doy alü puay taiñ oferta, femuechi may wallpa tripantu küdawküleaiñ fey mo ta rume ayiwküleiñ. Mangeluwküleiñ taiñ nieal fentren che ñi ina-afiel tüfachi pu kurso, welu chuchi chilkatupapelu niepe engün kümeke newen ka antü tripatule engün. Fey may ta ayiwmaniefiyiñ”, adkunuy.\\nFantepu, Wekimün Chilkatuwe petu dewmanentuy ti fillke pürogürama rulpakunungelu tripantu mew Epu rume kewün Epuñpüle Kimeltuwün ka Desarrollo Sustentable (EIBDS) ka Epuñpüle Küme Mongen Dungu ka Desarrollo Sustentable (SIDS), ka femuechi petu pepilkakunuy amulkunual tüfachi tripantu mew fillke kimeltun dungu SENCE mew adkonkülealu tüfa ta epuñpüle kimeltuwün ka epuñpüle küme mongen ka Wall mapu ñi küme mongen.","num_words":579,"character_repetition_ratio":0.07,"word_repetition_ratio":0.004,"special_characters_ratio":0.164,"stopwords_ratio":0.288,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Enok inarkey Ngünechen ñi ayükeelchi dungu\\nWÜNEN PAGINA ÑI PENGELNIEEL ¿Kümeafuy tañi papeltuafiel tati Biblia?\\nWÜNEN PAGINA ÑI PENGELNIEEL ¿Chumngechi eluwküleafun?\\nWÜNEN PAGINA ÑI PENGELNIEEL ¿Chumngechi doy ayüwmayafiñ?\\nWÜNEN PAGINA ÑI PENGELNIEEL Tati Biblia, ¿chumngechi kümelkayaenew tañi mongen mu?\\nTI BIBLIA KÜME ELKÜNUTUEYEW ÑI MONGEN ¡Ayülafun ñi layal!\\nINAYENTUÑMAYAFIYIÑ ÑI MUPILTUN “Enok tuterkefi ta Ngünechen”\\n¿Falin-ngepey may ñi welurakiduamken?\\n¿Chem kimeltukey ti Biblia?\\nTi Werken | Num. 1 2017\\nPAPELTUAFUYMI afrikáans albanés alemán amárico armenio aymara azerí azerí (alfabeto cirílico) bashkir batako karo batako toba baulé becol bengalí biak birmano bislama búlgaro camboyano catalán cebuano checo chichewa chino mandarín (simplificado) chino mandarín (tradicional) chitonga chitumbuka chiyao chokue chuvash cibemba cingalés citonga congo coreano criollo de las seychelles criollo haitiano criollo mauriciano croata dangme danés dehu efik embunda endebele endebele de Zimbabue endonga enzema eslovaco esloveno español estonio ewé finlandés fiyiano fon francés ga georgiano griego groenlandés guaraní gun hausa hebreo hiligaynon hindi hiri motu hmong (blanco) holandés húngaro ibanag ibo ilocano indonesio inglés islandés isoko italiano japonés javanés kabiye kannada kaonde kayin sgaw kazajo kikamba kikongo kikuyu kiluba kimbundu kiniaruanda kirguís kiribatiano kirundi kisonge kurdo kurdo kurmanyí del Cáucaso kwangalí kwanyama letón lingala lituano luganda lunda luo luvale macedonio malayo malayálam malgache maltés mam mambue-lungu mapudungun maratí maya mizo mongol nepalés nias niueano noruego nyaneka náhuatl del norte de puebla oromo osético otetela pangasinán panjabí papiamento de aruba papiamento de curazao persa pidgin de las islas salomón polaco portugués quechua ancashino quechua ayacuchano quechua boliviano quechua cuzqueño quichua de Imbabura rumano ruso samoano sango sena serbio serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco tagalo tahitiano tai tamil telugu tetun dili tigriña tivo tojolabal tok pisin tongano tshiluba tsonga tsotsil turco twi tártaro ucraniano uhobo umbundú urdu uruund vendal vietnamita wallisiano waray-waray wayuunaiki wolaita xhosa yoruba zandé zulú árabe ñanya ñemba\\nINAYENTUÑMAYAFIYIÑ ÑI MUPILTUN | ENOK\\n“Enok tuterkefi ta Ngünechen”\\nENOK fütra kuyfi mu mongelekefuy. Küdawngeafuy taiñ feyentual, welu kidu 365 tripantu mongerpuy, ¡doy meli rupa ñi mongeleken pu che famülke mew! Welu feychi antü mu füchalelu trokingelafuy. Feychi mu 5.000 tripantu kuyfi mu tati pu che doy tripantu mongekefuy. Choyüngelu Enok, Adan tati wünen wentru doy 600 tripantu niefuy, ka puwüli doy 900 tripantu. Adan kiñeke tañi pu che, doy tripantu mongekefuy. Feymu Enok nielu 365 tripantu, petu newen-ngefuy, kiñe che alüñma mongelekayalu reke felefuy. Welu fentreñma mongelay.\\nEnok kuñiwün-ngechi dungu mu rupapelay. Rakiduamnge, petu lefmawlu rakiduammekey feychi che mu ñi weda duamkülen ñi feypifiel Chaw Ngünechen tañi werkün dungu. Tati pu che kakünuwi tañi ad fente illkulu engün. Üdeeyew tüfachi pu che. Illamtufingün ñi werkün dungu ka tañi Chaw Ngünechen ñi werküetew. Kidu engün pepi kewatulafingün ta Jewba, Enok tañi Ngünechen, welu Enok feyke ta pepi kewatufingün. Kidu rakiduamkefuy chi: “¿Wiño petuafiñ tañi pu che?”. Rakiduamkefuy chi tañi domo mew, tañi pu ñawe, tañi fotüm Matusalen, kam tañi laku Lamek (Génesis 5:21-23, 25). ¿Puwpey may tañi layal?\\nBiblia mu pichi amuy Enok ñi nütram. Küla trokiñ Biblia mew müten feypi kiñeke dungu kidu mew (Génesis 5:21-24; Ebrew 11:5; Juda 14, 15). Welu ñi feypiel tüfachi versikulo, kellukeeiñmew taiñ kimafiel tüfachi wentru fentren mupiltun nielu. ¿Müley tami dapiafiel tami pu che? Kintukaduamngen mu, ¿newentuymi tami inayal ti kümeke dungu? Femngechi femülmi, müna kelluaeymu Enok ñi rupan.\\n“FEY ENOK AM INARKELU NGÜNECHEN ÑI AYÜKEELCHI DUNGU”\\nEnok koneltulefuy tati regle trokiñ tuwünche mew llitulu ta Adan mew. Feychi mu tati pu che rume weda rüpü inaniefuy. Kafey fentren tripantu mongelekefuy, alüñmanofulu am Adan ka Eva ñi ñamümel tañi tutengechi mongen. Welu tati pu che wedake mongen yeniekefuy ka püntütripalefuyngün Chaw Ngünechen mew. Kom püle mülefuy kewan dungu. Tüfa eluwi ñi müleal Adan tañi yall mew, Kain langümfilu tañi peñi Abel. Kain kiñe tañi yomel kütu mallmawi ñi doy kewatufengen ka awükachefengen Kain mew. Tati küla trokiñ tuwünche mew ka kiñe weda che mülefuy. Tati pu che eluwi ñi mütrümafiel Jewba ñi üy, welu femkelayngün tañi poyeafiel. Kimfalngey ñi weda üytukefiel ta Chaw Ngünechen ñi fütra üy yamnienon mu (Génesis 4:8, 23-26).\\nTüfachi weda religion petu mülepelafuy Enok ñi antü mew. Feymu Enok ñi tremün mu, mülefuy ñi dullial: ¿inayafuy tati pu che kidu ñi antü mew? Kam ¿inayafuy ta Jewba, tati rüfngechi Ngünechen ñi dewmael ti Mapu ka ti wenu mapu? Müna ayüwpelafuy ñi kimel Abel ñi femün mu, kidu langümngey tañi feyentun mu poyekefilu am ta Jewba chumngechi ñi ayükeel. Enok eluwi ñi inayentuafiel ta Abel. Feymu Génesis 5:22 feypiley: “Enok inarkey Ngünechen ñi ayükeelchi dungu”. Tüfa pengeli ta Enok ñi küme wentrungen poyekefilu ta Ngünechen rangiñ pu wedake che mew. Tüfa tati wünen wentru ñi femngechi feypingeel Biblia mu.\\nTüfachi versikulo ka feypiley Enok ñi inarkefiel ta Ngünechen dew choyüngelu ta Matusalen. Feymu Enok niefuy ñi reñma 65 tripantu nielu. Niefuy ñi domo, welu üytungelay Biblia mew ka feypingelay tunten “fotüm ka ñawe” ñi niefel. Kiñe küme chaw inanielu ta Ngünechen, kimeltukefi tañi pu che, elukefi ñi duamnieel, ka yafültukukefi ñi inayal Chaw Ngünechen tañi rüpü. Feymu Enok müna yafüluwkefuy chi ñi kimeltuafiel tañi pu yall Jewba tañi dungu mew. Ka ngüneduami Jewba ñi ayüel tañi kiñewal ñi domo engu (Génesis 2:24). ¿Chum tripay ñi femün?\\nBiblia feypi kiñeke dungu müten. Nütramkalay Matusalen ñi mupiltun mu, kidu tati wentru doy tripantu mongelu ñi feypiel ti Biblia, lay ti tripantu ñi akun ti Fütra Mangin Ko. Matusalen yallfi ta Lamek. Enok lay pataka tripantu dew choyüngelu tañi laku Lamek. Tüfa tremlu, nierpuy fentren mupiltun. Jewba ñi duam mew wüli kiñe pelon dungu Noe mu, kidu tañi fotüm, ka tüfa femtripay dew rupalu ti Fütra Mangin Ko. Enok reke, Noe inaniekefuy ta Chaw Ngünechen. Turpu kimuwlayngu, welu Enok elkünuleyew kiñe küme inayentufal. Noe ñi chaw, Lamek, kimeltueyew chi Enok mu, kam tañi laku Matusalen, kam Jared, Enok tañi chaw, lalu Noe nielu 366 tripantu (Génesis 5:25-29; 6:9; 9:1).\\nRakiduamnge tunte ñi trürümfalngenon Adan engu Enok. Adan tutengechi mongen niefuy, welu kulpay Jewba mew ka kidu ñi femün mu tañi pu yomelche rupakey wedake dungu mu ka eluwkey ñi kayñetuafiel ta Chaw Ngünechen. Enok kulpafengefuy, welu inakefuy ta Chaw Ngünechen ka eli tañi pu yomelche kiñe küme inayentufal fente tañi mupiltun mu. Adan lay Enok ñi puwül 308 tripantu mu. Adan rakiduamkefuy kidu ñi kümelkalen mu müten, feymu tañi pu che ¿ngümapeyngün may ñi lan mu? Kimlaiñ, welu Enok ‘inarkey Ngünechen ñi ayükeelchi dungu’ (Génesis 5:24).\\nYafüluwmekelmi ñi eluafiel tami pu che ñi duamnieel engün, fentren dungu kimürpuaymi Enok ñi mupiltun mu. Falin-ngey eluafiel tami pu che chem ñi duamnieel engün ñi kümelkaleal, welu doy falin-ngey tami kelluafiel ñi küme weniyeafiel engün ta Chaw Ngünechen (1 Timotew 5:8). Kellulayafimi tami pu che tami feypin mu müten, kafey tami femün mu. Feymu inaniefilmi ta Chaw Ngünechen Enok reke, ka eluwülmi tami ngüyulaetew ñi ngülam, fey elkünulelafimi tami pu che kiñe fütra yewün: kiñe küme inayentufal.\\nENOK “FEYPI NGÜNECHEN ÑI ELUETEWCHI DUNGU”\\nRangiñ feychi wedake che mu ñi nienon mupiltun Enok kidulelu trokiwi chi. Welu tañi Chaw Ngünechen Jewba, ¿ngüneduampeeyew may? Femi tati. Kiñe antü Jewba dungufi ta Enok, elufi kiñe werkün dungu ñi feypiafiel tati pu che, femngechi pelon wentrukünufi ta Enok, tüfa tati wünen pelon wentru ñi feypingeel ta Biblia mu. Kimnieiñ tüfa Juda, Jesus tañi peñi ñuke püle, wirintukulu am Jewba ñi duam mew Enok ñi feypielchi dungu fentren tripantu rupalu wüla. *\\n¿Chem pelon dungu feypi Enok? Tüfa: “Pefiñ ta Ñidol ñi küpalen. Kompañnieeyew tañi fentren warangka pu werken püllü, tañi ramtukadunguafiel ñi femelchi dungu mew itrokom tati pu che, fey ta famngechi ñi kondenayafiel itrokom che nielu wesake mongen, ka itrokom che ti wesake dungu femkelu ka itrokom wesake dungu feypikelu. Tañi yafkafe piwke ñi nien mew yamlafi engün ta Ñidol” (Juda 14, 15). Enok rume mupiltulefuy ñi rupayal feychi dungu. Chaw Ngünechen dew femürpulu ñi feypikünuel, trokiwi Enok. Tati pelon wentru feypi feychi dungu dew ñi femngeken, maneluwün-ngelu am ñi rupayal (Isaías 46:10).\\nEnok llükakenon mu amuldunguy Chaw Ngünechen ñi werkün dungu rangiñ ti wedake che mew\\nEnok amuldungufilu tüfachi werkün dungu, kom tati pu che ¿chum duamnagkefuy? Ngüneduamnge fente ñi newen-ngen tüfachi ngüfetun dungu: küla rupa feypi “wesake” tañi feypial ñi chumngen tati pu che, tañi femün, ka ñi mongen. Wemünentungelu Eden mew, tati pu che kidutu adkünufi Mapu mew müleyechi dungu, welu Enok pengeli ñi rume wedalkalen tüfa. Welu apümkangeay akule Jewba ka “tañi fentren warangka pu werken püllü” kiñe trokiñ weychafe reke. Enok wüli tüfachi werkün dungu llükanon mu, ¡ka kidulen mew! Tañi laku Lamek pichi wentrungelu afmatulen mu ngüneduampelaeyew, ¿femngechi femnoafulu?\\nTaiñ pefiel mu Enok ñi mupiltun, ramtuwafuiñ: “¿Chaw Ngünechen reke trokikefiñ müleyechi dungu Mapu mew?”. Ti ngüfetun dungu llükakenon mu ñi feypiel Enok, kidu ñi antü mu reke ka femngechi küpayay famülke mu ñi apümkangeal ti müleyechi dungu. Ñi femtripayal Enok ñi feypiel, Jewba küpali ti Fütra Mangin Ko ñi apümkayafiel tati wedake che Noe ñi antü mew. Welu tüfa pengeli chem ñi küpayal (Matew 24:38, 39; 2 Pedro 2:4-6). Kuyfi reke, Jewba üngümküley tañi pu kümeke püllü engün tañi fempayal nor dungu tüfachi Mapu mew. Feymu kom iñchiñ müley taiñ küme llowal Enok ñi feypielchi dungu ka amuldunguafiel. Taiñ pu che ka taiñ pu weni famentuafeiñmu chi, fey kiñeke mu kidulelu trokiwafuiñ. Welu Jewba turpu kidu elkünulafi ta Enok, feymu elkünulayafi tañi pu manelfalngechi che famülke mu.\\n“YENGETUY PETU ÑI MONGELEN FEMNGECHI TAÑI LANOAEL”\\n¿Chumngechi afi Enok tañi mongen? Feypiafuiñ ñi lan doy ngüneduamfali tañi mongen mu. Tüfa müten feypi Génesis: “Fey Enok am inarkelu Ngünechen ñi ayükeelchi dungu, feymew kiñe antü pengewerumeturkelay, fey Ngünechen am yeturkeetew” (Génesis 5:24). Chaw Ngünechen, ¿chumngechi yetufi ta Enok? Ti apostol Pablo feypi: “Ñi mupiltun mew ta Enok yengetuy petu ñi mongelen femngechi tañi lanoael. ‘Fey doy pengewetulay, Ngünechen am yetuetew.’ Fey Wirin Chillka ta feypiley: ‘petu ñi yengetunon Enok tuterkefi ta Ngünechen’” (Ebrew 11:5). Pablo feypilu “yengetuy petu ñi mongelen femngechi tañi lanoael”, ¿chem küpa feypi? Kiñeke Biblia feypiley Chaw Ngünechen ñi yetufiel ta Enok wenu mapu mew. Welu tüfa feyngelay. Biblia feypi, Jesus fey tati wünen wentru wiñomongetulu ñi amual wenu mapu mew (Juan 3:13).\\nFeymu, ¿chumngechi “yengetuy” Enok “femngechi tañi lanoael”? Jewba kuñiwtukun mu rulpafi ta Enok ñi layal, femngechi ñi kutrankawnoal ñi lan mu. Welu wüne Enok kimelelngey ñi ‘tuterkefiel ta Ngünechen’. ¿Chumngechi? Epe puwlu ñi layal, Chaw Ngünechen pewfaleyew chi ta Enok kiñe dungu, pengeleyew chi ti Mapu kiñe küme mülewe reke. Femngechi Chaw Ngünechen pengelelfi ñi tutefiel, fey wüla Enok larkey. Ti apostol Pablo wirintukuy Enok ka kakelu pu manelfal che mu, fey feypi: “Itrokom tüfachi pu che layey engün [...] ñi mupiltun mew” (Ebrew 11:13). Tañi pu kayñe kintuyngün chi ñi la kuerpu, welu “doy pengewetulay”, Jewba ellkapelafi tañi kuerpu, femngechi pekan niengenoal kam ñi amultukungenoal ti koyla religion. *\\nLongkontukuaiñ tüfachi dungu ñi feypiel ti Biblia, fey rakiduamaiñ chumngechi afpelay Enok ñi mongen. Femngechi rupay chi: Enok lefmawi ürkülen mu. Tañi pu kayñe inantukueyew, ka pofolkawi ñi illkun engün tañi ngüfetun dungu mew. Enok pey chew ñi ellkawam ka pichi ürkütual, welu fentreñma mu ellkawkülelayafuy. Epe puwfuy ñi layal awükangen mu. Petu ürkütulu llellipufi ta Chaw Ngünechen. Feymu müna tüngkülefuy. Fey Enok pewfalelngey kiñe afmatun dungu kañpüle ñi yeetew reke, rüf mülelu üye mu trokiwi.\\nEnok epe langümngelu awükan mu, Jewba yetupelaeyew\\nRakiduamnge kidu ñi adkiñ mew ñi mülen kiñe we Mapu turpu ñi pekenofel. Doy adkülelu Eden lof mew trokifi, welu ngelay püllü ñi katrütufiel tati pu che ñi kon-noal. Müley fentren wentru ka domo, kom kümelkalelu ka wechelelu. Kom küme yewküleyngün. Ngelay üdewün ka kayñetuwün tañi religion mu, chumngechi ñi rupael Enok. Fey kidu ngüneduami Jewba ñi manelnieetew, piwkeyeetew ka llowetew. Kidu maneluwi ñi müleal feychi mülewe mew. Petu ñi tüngkülen mu, Enok umerkünuwi, fey eluwi ñi fütra umawtual.\\n¡Ka fantepu mu femngechi müley ta Enok, umawküley reke ti lan mew, ka Jewba ñi fütra rakiduam mew müley! Chumngechi ñi feypikünuel Jesus, puway ti antü kom tati pu layelu mülelu Chaw Ngünechen ñi rakiduam mew ñi allkütuafiel Kristo ñi dungun fey tripatual ti eltun mew, tañi ngüneduamal fente ñi küme adkülen ka küme felen ti we Mapu (Juan 5:28, 29).\\n¿Ayüafuymi tami müleal feychi we Mapu mu? Ayüpelayaymi tami kimafiel ta Enok. Rakiduamnge fente kümeke dungu taiñ kimeltuaetew. Feypiafeiñmew tunte ñi rüfngen taiñ rakiduamün ñi rupael epe puwlu ñi layal. Welu fewla müley taiñ kimafiel kiñe falin-ngechi dungu Enok mu. Dew nütramkalu kidu mu, ti apostol Pablo feypi: “Turpu ngelay ñi tutengeael ta Ngünechen ngenole maneluwün ta kisu mew” (Ebrew 11:6). Feymu ¡rume falin-ngey taiñ inayentual Enok ñi mupiltun llükakenon mu!\\n^ parr. 14 Kiñeke che adümuwkelu Biblia dungu mew, feypikey Juda entuy ñi feypin kiñe lifru mu ñi küpanon ta Ngünechen mew, Enok ñi lifru pingelu. Welu tüfachi lifru koylangey ka kimngelay rume iney ñi wirintukufiel, feymu koyla mew feypingekey ñi wirintukufiel ta Enok. Feypiley Enok ñi pelon dungu, welu tüfa entungefuy chi kiñe kuyfi lifru mu kam nütram iñchiñ taiñ kimnofiel famülke mu. Juda ka feychi dungu mew nentuy chi Enok ñi pelon dungu, kam kimeltueyew chi ta Jesus, kidu am wenu mapu mew adkintulu Enok tañi mongen.\\n^ parr. 20 Ka femngechi Chaw Ngünechen ellkapelafi Moyse ka Jesus tañi kuerpu, femngechi ñi femngenoal tüfachi wedake dungu (Deuteronomio 34:5, 6; Luka 24:3-6; Juda 9).\\nEnok: “Enok tuterkefi ta Ngünechen”\\nNum. 1 2017 | Chumngechi doy kümelkayafeymu tami papeltufiel Biblia\\nTI WERKEN Num. 1 2017 | Chumngechi doy kümelkayafeymu tami papeltufiel Biblia","num_words":2121,"character_repetition_ratio":0.053,"word_repetition_ratio":0.0,"special_characters_ratio":0.194,"stopwords_ratio":0.338,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chumngechi ayüwküleafuy tami pu che? | Biblia ñi kimeltukeel\\nTi wentru, ¿chumngechi doy küme fütangeafuy?\\nTati domo fütangelu, ¿chumngechi küme yenieafuy ñi elfal küdaw?\\n¿Chem am küme chaw ka küme ñukengen?\\nTati pu yall, ¿chumngechi kelluafuy tañi pu che ñi ayüwküleal?\\n1. ¿Chumngechi ayüwküleafuy tami pu che?\\nCHAW JEWBA ayükey tami pu che ñi ayüwküleal. Feymu Ngünechen ñi Dungu, Biblia elukefi kümeke ngülam kom pu reñmawen, ka feypi chem ñi chumal engün. Feymu inayefile Jewba ñi kümeke ngülam, küme amulerpuay ñi mongen. Feymu lle Jesus feypi: “Doy küme sakinngeay tüfeychi pu che engün tati allkütukelu Ngünechen ñi dungu, ka tati müngeltukelu [inayekefilu]” (Luka 11:28).\\n2. Taiñ pu che ñi ayüwküleal, ¿chem müley taiñ kimtukunieal?\\n2 Taiñ pu che ñi ayüwküleal, müley taiñ kimtukual tüfa: Jewba dewmay ti reñmawen. Feymu Jesus feypi Ngünechen taiñ “Chaw” ngen (Matew 6:9). Taiñ Wenu Chaw Ngünechen küme kimniey tati reñmawen chem ñi duamnieel ñi ayüwküleal, kidu dewmafilu am tati reñmawen. Chumngechi feypiley tati Biblia, Chaw Ngünechen ¿chem ayüniey ñi femal kiduke engün?\\nJEWBA MU TUWI TI REÑMAWEN\\n3. Elkünungelu ti wünen reñmawen, ¿chem feypi ta Biblia ka chumngechi kimiyiñ ñi rüfngen tüfa?\\n3 Chaw Ngünechen Jewba dewmafi ta Adan engu Eva, ka kiñewkünufi ñi niewal engu. Ka elufi kiñe küme mülewe, tutelkalechi lof Eden pingelu, ka werküfi ñi nieal fentren yall. Fey feypifi: “Nieaymu rume fentren püñeñ. Apolfimün ta mapu” (Génesis 1:26-28; 2:18, 21-24). Feymu tüfachi nütram kiñe epew müten feyngelay. Jesus pengeli ñi rüfngen ti nütram mülelu Génesis mu, chumngechi elkünungey ti wünen reñmawen (Matew 19:4, 5). Fachantü niekeiñ fentren wedake dungu ka tati mongen trürümfal-lay chumngechi Chaw Ngünechen ayüniefuy ellaka mu, welu felefule rume, tati reñmawen ayüwküleafuy. ¿Chumngechifel chi tüfa?\\n4. a) ¿Chumngechi kellukonafuiñ taiñ pu che ñi ayüwküleal? b)Taiñ pu che ñi ayüwküleal, ¿chumngelu (chemu) falin-ngey ngüneduamafiel Jesus ñi mongen?\\n4 Taiñ pu che ñi ayüwküleal, kom kelluafuiñ. Feymu müley taiñ inayentuafiel ta Ngünechen, ka welukentu taiñ piwkeyewal (Efesio 5:1, 2). Welu, ¿chumngechi inayentuafuiñ ta Ngünechen pekenofilu rume iñchiñ? Fey Ngünechen werküfilu am tañi kiñen Fotüm Mapu mew, kidu mu kimafuiñ chumngen ta Jewba (Juan 1:14, 18). Jesukristo mülepalu Mapu mu, küme inayentufi tañi Wenu Chaw, feymu allkütukefiliyiñ ta Jesus, trürümfalngey ñi allkütufiel ta Jewba (Juan 14:9). Feymu ngüneduamfiliyiñ ta Jesus ñi piwkeyen ka inaliyiñ ñi femün, kom kelluafuiñ taiñ pu che ñi ayüwküleal.\\nKIÑE INAYENTUFAL PU FÜTA MU\\n5, 6. a) Jesus ñi dapifiel pu trawünche, ¿chem inayentufal elkünuy kom pu füta mu? b)Taiñ wiñoduamaetew ta Chaw Ngünechen, ¿chem müley taiñ femal?\\n5 Biblia feypi ti wentru müley ñi dapiafiel tañi domo, chumngechi Jesus dapifi tañi pu inanieetew. Ngüneduamnge tüfachi werkün dungu Biblia mu mülelu: ‘Eymün pu wentru piwkeyemün tamün domo, chumngechi ta Kristo piwkeyefi tañi trokiñche ka chalintukuwi ñi mongen kidu engün mew. [...] Chumngechi ta kiñe wentru piwkeyeniey kidu ñi kuerpu, ka femngechi feley ñi piwkenieael kidu ñi domo. Fey ti piwkeyelu kidu ñi domo, kidutu ta piwkeyewkay reke. Fey iney no rume am üdekenolu kidu ñi kuerpu, welu may ta ileltukefi ka poyekefi, chumngechi ta Kristo femkefi tañi trokiñche’ (Efesio 5:23, 25-29).\\n6 Chumngechi Jesus piwkeyefi tañi trawünche ñi inanieetew, ka femngechi tati pu füta müley ñi inayentual. Jesus “kom piwke mew piwkeyefi ka rumel ñi piwkeyenieafiel” tañi pu inanieetew kulpanchengelu rume, feymu chalintukuwi ñi mongen fey engün mu (Juan 13:1; 15:13). Feymu lle, tati pu wentru kurengelu feypingekey ñi femal tüfa ‘piwkeyemün tamün domo, ka weda dungukelayafimün’ (Kolosense 3:19). Kiñeke rupa, ti domo newe küme rakiduamkülenole, fey ¿chem kelluafeyew tati füta ñi inayal tüfachi werkün dungu? Müley ñi tukulpayal kidu ñi welulkaken ka müley ñi femal kiñe dungu tañi wiñoduamaetew ta Jewba. ¿Chem am ta tüfa? Wüne müley ñi wiñoduamtuafiel kom tati che ñi wedalkaetew, ka tañi domo. Tati domo ka müley ñi femal tüfa (papeltunge Matew 6:12, 14, 15). Feymu lle feypingekey kiñe ayüwkülechi kurewen, tüfa ta epu che wiñoduamuwkelu.\\n7. ¿Chem kimtukuniefuy Jesus tañi pu inanieetew mu ka chumngelu tüfa kellukefi pu füta?\\n7 Pu füta müley ñi ngüneduamal tüfa, Jesus rumel fürenefi tañi pu disipulo. Fey kimtukuniefuy tañi pu disipulo kom dungu pepil-layngün ka chem ñi duamnieel engün. Feymu rakiduamnge tüfa, kansatulelu tañi pu disipulo Jesus feypieyew: “Küpamün. Amuiñ iñchiñ kisu taiñ pichi kansatuael wichu püntütripalechi lelfün mew” (Marku 6:30-32). Ka femngechi tati domo duamniey ñi füreneaetew tañi füta. Feymu Biblia feypi tati domo “kiñe yafüngenochi copa reke feley”, feymu werküngey pu füta ñi “yamnieafiel”. ¿Chumngelu am? Fey mür “fürenengeayngu [afnoachi] mongen mu” (1 Pedro 3:7, TNM). Feymu pu wentru ka domo ñi püntütripanon Chaw Ngünechen mu, tüfa doy falintufali Jewba ñi adkiñ mu, feymu may pu füta müley ñi tukulpanieal tüfa (Salmo 101:6).\\n8. a) Kiñe wentru ‘piwkeyelu kidu ñi domo, kidutu ta piwkeyewkay reke’, ¿chumngelu feypiafuiñ tüfa? b)Ti füta ka ti domo “kiñengetuyngu müten”, ¿chem am ta tüfa?\\n8 Biblia feypi ti wentru ‘piwkeyelu kidu ñi domo, kidutu ta piwkeyewkay reke’. ¿Chumngelu? Jesus feypi: ‘ta epu che reke felewetulay engu. Kiñengetuyngu müten’ (Matew 19:6). Pu kurewen-ngen müten müley ñi kudumuwal (Proverbios 5:15-21; Ebrew 13:4). Feymu epuñpüle müley ñi ngüneduamal chem ñi duamnieel tañi kompañ (1 Korintio 7:3-5). Ngüneduamfali ñi tukulpayal tüfachi ngülam: ‘Iney no rume am üdekenolu kidu ñi kuerpu, welu may ta ileltukefi ka poyekefi’. Feymu ti füta chumngechi kidutu piwkeyeniewi, ka femngechi müley ñi piwkeyeafiel tañi domo, ka müley ñi tukulpayal ta Jesukristo, kidu tañi longkolelu ñi ramtukadunguaetew (Efesio 5:29; 1 Korintio 11:3).\\n9. ¿Chem chumngen nielu Jesus pengeli Filipense 1:8? Ka, ¿chumngelu pu füta müley ñi inayentuafiel tüfa?\\n9 Ti apostol Pablo feypi: ‘Jesucristo ñi nieel küme piwkeyen’ (Filipense 1:8). Jesus ñi piwkeyen ayüwülfi tati pu che. Ka pu domo ñi inanieetew ta Jesus, ayüwingün Jesus ñi fürenenieetew (Juan 20:1, 11-13, 16). Ka femngechi pu domo fütangelu duamnieyngün tañi füta ñi piwkeyeetew ka füreneetew.\\nKIÑE INAYENTUFAL PU DOMO FÜTANGELU\\n10. Jesus, ¿chem küme inayentufal elelfi tati pu domo fütangelu?\\n10 Tati reñmawen ñi kümelkaleal, ti füta duamniey ñi longkoleal. Kafey Jesus tañi Chaw ngünenieeyew. “Ngünechen longkoley ta Cristo mew”, ka femngechi “kiñe wentru kay longkoley kisu ñi kure mew” (1 Korintio 11:3). Jesus ayüniekey ñi ngünenieetew, Jewba ñi Longkolen kidu mu. Fey llemay kom iñchiñ nielu am kiñe longko taiñ ngünenieetew, feymu Jesus elkünueiñmew kiñe küme inayentufal.\\n11. Tati domo fütangelu, ¿chem küme femün müley ñi pengelafiel tañi füta ka chum tripayay ñi femün?\\n11 Tati kulpan dungu mu, pu füta welulkakeyngün, fey fill rupa mu newe küme adümkelay ñi longkolen. ¿Chumafuy ti domo rupale tüfachi dungu? Ngelay ñi illamkayafiel tañi füta ka nüñmayafiel ñi longkolen mu. Ti domo müley ñi tukulpayal ta Chaw Ngünechen rume falintuniefi pu tüngduamngechi domo ka ñom piwkengelu (1 Pedro 3:4). Fey niele tüfachi küme femün wedake dungu mu rupale rume, doy küdawngelayay tañi füta ñi ngünenieaetew. Feymu Biblia feypi: ‘Ti domo kay yamniepe tañi füta itrokom dungu mew’ (Efesio 5:33). Welu, ti füta ¿inanienole tañi domo ñi feyentun? Biblia ngülamtukefi ti domo fütangelu: ‘Eymün, pu domo, yamnieafimün tamün füta, femngechi tati pu füta feyentulenolu tati werken dungu mew fey ñi ngüneduamael ka ñi feyentuael engün. Fey chem duamtulayay rume tañi nütramkalngeael, eymün tamün inanien mew kümeke dungu, ngüneduamle engün eymün tamün femken kümeke dungu ka tamün yamniefiel ta itrokom mew’ (1 Pedro 3:1, 2).\\n12. Yamüwün mu ti domo nütramkafile tañi füta ñi feypin, ¿chumngelu weda dungungenon tüfa?\\n12 Kiñeke mu, ti domo kiñewkülekelay tañi füta ñi rakiduam engu, kristianongele ka femngenole rume. Welu tüngün mu nütramkafile, femngechi yamnieafi tañi füta. Kiñeke mu ti füta kümeafuy ñi inayal tañi domo ñi feypin, fey allkütufile ñi dungun, kom tañi pu che kümelkaleayngün. Biblia feypi Sara nütramkafilu tañi füta, Abraam, chumngechi norümal kiñe weda dungu ñi rupameken tañi ruka mew. Abraam ayülafuy Sara ñi feypin, welu Ngünechen feypifi: “Femaymi itrokom tami feypietew ta Sara” (papeltunge Génesis 21:9-12). Welu ti füta dullile kiñe dungu chaftukenolu Ngünechen ñi ley dungu, ti domo eluwkey ñi ngünenieetew tañi füta, ka kelluntukufi (Hecho 5:29; Efesio 5:24).\\nSara, ¿chumngechi küme inayentufal elkünufi pu domo fütangelu?\\n13. a) Biblia mu Tito 2:4, 5, ¿chem yafültukufi ñi femal tati domo fütangelu? b)¿Chem pi ta Biblia püntüwün ka wüdawün mu?\\n13 Ti domo ñi küdaw falintufali ñi küme dapiafiel ti reñmawen. Rakiduamnge Biblia ñi feypifiel tati domo fütangelu “tañi piwkeyeael engün ñi füta ka ñi dapiafiel ñi pu püñeñ, ñi küme ngüneduamchengeael engün, ñi lif mongenngeael, ñi küme dapinieael ñi ruka, küme piwkengeael ka ñi ngünenieaetew kisu ñi füta” (Tito 2:4, 5). Tati domo fütangelu ka ñukengelu lloway tañi pu che mu ñi piwkeyewün ka yamüwün (papeltunge Proverbios 31:10, 28). Welu kom pu kurewen-ngen kulpanchengeyngün. Feymu lle fütra yafkawün mu, kiñeke rupa püntüafuyngu ka wüdayafuyngu. Ngünechen ñi dungu eluñmakey kiñeke rupa müten ñi püntüwal engu. Welu iney no rume illamkakelayafi tüfachi dungu, Biblia ngülamtukey: ‘Fey ti domo ñi wüdanoael tañi füta. [...] Ka femngechi müten, tati füta ngelay tañi wüdayafiel kidu tañi domo’ (1 Korintio 7:10, 11). Kafey tati füta kam domo kulpale podngechi dungu mu, femngechi müten Biblia eluñmakefi ñi wüdayal engu (Matew 19:9).\\nKIÑE KÜME INAYENTUFAL PU CHAW MU\\n14. ¿Chumi Jesus pu pichikeche mu, ka chem duamnieyngün tañi pu chaw mew?\\n14 Jesus elelfi kiñe küme inayentufal tati pu chaw ñi küme dapiafiel tañi pu yall. Kiñeke che katrütufilu ti pu pichikeche ñi fülkonal ta Jesus mu, fey kidu feypieyew: “Elufimün tati pichikeche ñi küpayael engün iñche mew. Katrütukefilmün”. Fey wüla Biblia feypi: “Fey fülümtukupafi ñi lipang mew ti pichikeche, fey fampuwülelfi ñi kuwü ta kisu, fey ngillatuñmafi” (Marku 10:13-16). Feymu Jesus mülenagkefuy tati pu pichikeche engün, eymi femngechi müley tami femal tami pu yall engün, ¿feley? Tati pu pichikeche duamnieyngün tami elantüal ñi nütramkayafiel, feymu doy falin-ngey tami kimeltuafiel, femngechi Jewba werküfi tati pu chaw (papeltunge Deuteronomio 6:4-9).\\n15. Tati pu chaw, ¿chem müley ñi femal ñi kuñiwtukuafiel tañi pu yall?\\n15 Doy wedalkalechi Mapu mu müleiñ, feymu may tati pu yall duamnieyngün tañi pu chaw ñi kuñiwtukuaetew feychi wedake che küpa wedalkakefilu. Kiñe dungu, tati che nüntukakelu pu pichikeche. Jesus ingkakefi tañi pu disipulo, ka üytukefi “sakin pu yall”. Kafey nüngelu ta Jesus, petu ñi langümngenon, fey feypifi tati pu che: “Fey iñche kintumupeli, elufimün ñi amutuael ti pu che iñche ñi kompañkiyawületew” (Juan 13:33, TNM; 18:7-9). Feymu chawngelmi kam ñukengelmi, llüwatulenge chem weda dungu mu tati Weküfü ñi wedalkayafiel tami pu pichikeche. Kafey ngüfetukeafimi ti kuñiwün dungu ñi mülen (1 Pedro 5:8). * Fantepu mu, müley fill weda dungu ñi aneltumekefiel pu pichikeche ñi küme felen, ñi weniwen Chaw Ngünechen mu ka tañi lif mongen mu.\\nJesus ñi femün pu pichikeche mu, ¿chem kimeltukefi tati pu chaw?\\n16. Chumngechi Jesus ngülamtufi tañi pu disipulo, ¿chem kimeltukeeyew tati pu chaw?\\n16 Feychi pun Jesus petu ñi langümngenon, tañi disipulo yafkawingün ta iney doy küme chengen. Jesus lladküfemlay, welu may kidu ñi feypin ka tañi femün ngülamtufi engün piwkeyen mu (Luka 22:24-27; Juan 13:3-8). Nielmi yall ka ngülamtufilmi, ¿chumngechi inayentuafuymi ta Jesus? Fey llemay, fey engün duamniey tami ngülamtuafiel, welu “fente puwle ñi duamniel” müten ka turpu weda lladkütukelayafimi. Feymu rakiduamnge petu tami dungunon, femngechi tami dungun allfülkalayafuy “kiñe wayki ñi allfün reke” (Jeremías 30:11; Proverbios 12:18). Feymu norümafimi tami pu pichikeche ñi kimtukual tüfachi ngülam ñi kümelkayaetew engün (Efesio 6:4; Ebrew 12:9-11).\\nKIÑE INAYENTUFAL TATI PU YALL MU\\n17. ¿Chumngelu Jesus elelfi kiñe küme inayentufal tati pu yall?\\n17 Tati pu yall, ¿kimürpuafuyngün Jesus ñi femün mu? Fey llemay. Jesus ñi femün pengeli tati pu yall müley ñi allkütuafiel tañi chaw ka ñuke ñi feypin. Jesus feypi: “Iñche feypiken Chaw ñi kimeletewchi dungu müten [...], fey iñche am rumel femkelu kisu ñi ayükeelchi dungu” (Juan 8:28, 29). Jesus allkütufi tañi Wenu Chaw, ka Biblia werküfi tati pu yall ñi allkütuafiel tañi pu chaw ñi feypin (papeltunge Efesio 6:1-3). Jesus kulpakenochi pichi wentrungelu rume, fey allkütufi Jose ka Maria ñi feypin, kulpanchengelu rume engu. Femngechi Jesus kelluntukufi kom tañi pu che ñi ayüwküleal (Luka 2:4, 5, 51, 52).\\n18. ¿Chumngelu Jesus allkütufi tañi Wenu Chaw? Ka tati pu yall allkütufilu tañi chaw, ¿iney engün ayüwülkefi?\\n18 ¿Chumngechi tati pu yall inayentuafuy ta Jesus ka ayüwülafuy tañi pu chaw? Wüne müley ñi allkütuafiel ñi pu chaw ñi feypin, küdawngefule rume kiñeke mu, Chaw Ngünechen ayükey pu yall ñi femal tüfa (Proverbios 1:8; 6:20). Jesus doy wedake dungu ñi rupan rume, fey allkütukefi tañi Wenu Chaw ñi feypin. Chaw Ngünechen werküfi ta Jesus ñi femal kiñe küdawngechi dungu, Jesus feypieyew: “Chaw, pifulmi kay, montulafen tüfachi fütra kutrankawün mew”. Jesus feypifi ñi Chaw tañi montulaetew, welu Jesus femi Chaw Ngünechen ñi ayükeelchi dungu, fey kimtukunielu am tañi Chaw ñi kimnien chem dungu tañi kümelkaetew (Luka 22:42). Feymu tati pu yall allkütukefilu tañi pu chaw, ayüwülkefi engu ka tañi Wenu Chaw, Jewba (Proverbios 23:22-25). *\\nTati wechekeche chaftule kiñe weda dungu, ¿chem müley ñi rakiduamal?\\n19. a) Ti Weküfü, ¿chumngechi kintukaduamkefi pu wechekeche ñi femal wedake dungu? b)Pu yall, ¿chumngechi ñi weda femün wedalkayafuy tañi pu chaw?\\n19 Ti Weküfü kintukaduamfi ta Jesus, feymew ka femngechi kintukaduamkefi tati pu wechekeche ñi femal wedake dungu (Matew 4:1-10). Rakiduamnge tüfa mew, Satana kimi ñi küdawngen pu wechekeche ñi chaftuafiel tañi pu kompañ ñi dikümtukun. Feymu pu wechekeche müley ñi famentuafiel tati wedake kompañ (1 Korintio 15:33). Kafey Dina ñi nütram, Jakob ñi ñawe, weniyefi tati pu che poyekenolu ta Jewba, feymu tüfa konpuy fentren wedake dungu mu (Génesis 34:1, 2). Feymu eymi weche, kiñe tami pu che kulpale podngechi dungu mu, ¿rakiduamkepeymi may tami pu che ñi kutrankawün mu? (Proverbios 17:21, 25.)\\nTAMI PU CHE, ¿CHUMNGECHI AYÜWKÜLEAY?\\n20. ¿Chem müley ñi femal kake kiduke tami pu che ñi ayüwküleal?\\n20 Rupale wedake dungu tami pu che, welu inaniele Biblia ñi ngülam, doy küdawngelayay ñi küme chaftuafiel tüfa. Fey ñi allkütufiel tüfachi kümeke ngülam müten ayüwküleay taiñ pu che. Feymu llemay, pu füta piwkeyeafimün tamün domo ka füreneafimün, chumngechi Jesus femkefuy tañi trawünche mu. Pu domo fütangelu, eluwnge tami ngünenieetew tami füta ka inayentuafimün tati domo nütramkangelu ti lifru Proverbios 31:10-31. Pu chaw kimeltuafimün tamün pu yall (Proverbios 22:6). Pu ngenruka, “feley ñi kim ngünenieael ñi reñmache” (1 Timotew 3:4, 5; 5:8). Af mew, pu yall allkütukeafimün tamün pu chaw ñi feypin (Kolosense 3:20). Kom tami pu che kulpanchengey, ka welulkakeyngün. Feymu llemay ta ñom piwke mu, “füreneen wiñoduamtuen” pikeaiñ.\\n21. ¿Chem mongen nieaiñ küpalechi antü mu, ka chumngechi fachantü nieafuiñ kiñe ayüwün-ngechi reñmawen?\\n21 Rüfkünu may, Biblia mu müley fentren falin-ngechi ngülam tati pu reñmawen mu. Kafey Biblia feypi Chaw Ngünechen ñi we Mapu ka ti küme mülewe, apoleay Jewba tañi ayüwkülechi pu che (Apokalipsi 21:3, 4). ¡Afmatufali tati küme mongen ñi küpan! Welu fachantü inanieliyiñ Chaw Ngünechen ñi kümeke ngülam Biblia mu ñi elkünuel, ayüwün-ngechi reñmawen nieafuiñ.\\n^ parr. 15 Peaymi 32 chillkatun mu, ti lifru Aprendamos del Gran Maestro pingelu, dewmakelu pu Dungukelu Iney Ngen Jewba, wüli ngülam ñi kuñiwtukuafiel pu pichikeche.\\n^ parr. 18 Kiñe yall femlayafuy tañi chaw ñi feypin, feypingele ñi femal kiñe dungu chaftukelu Jewba ñi ley dungu (Hecho 5:29).\\nTi füta müley ñi piwkeyeafiel tañi domo, chumngechi kidutu ta piwkeyewkay reke (Efesio 5:25-29).\\nTi domo fütangelu müley ñi piwkeyeafiel tañi pu che ka yamnieafiel tañi füta (Tito 2:4, 5).\\nPu chaw müley ñi piwkeyeafiel, kimeltuafiel ka kuñiwtukuafiel tañi pu yall (Deuteronomio 6:4-9).\\nPu yall müley ñi allkütuafiel tañi pu chaw ñi feypin (Efesio 6:1-3).\\nKimaymi chumngechi tüfachi dungu kelluaymu tami fülkonal Chaw Ngünechen mu ka tami reñmawen mew.","num_words":2362,"character_repetition_ratio":0.066,"word_repetition_ratio":0.005,"special_characters_ratio":0.222,"stopwords_ratio":0.395,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Kelluafenew tati Biblia?\\nPAPELTUAFUYMI abjasio abui abé acholi afrikáans albanés alemán altaico aluro armenio armenio occidental asamés atié aymara azerí azerí (alfabeto cirílico) bajo alemán bambara bashkir bassa de camerún batak (simalungun) batako karo batako toba baulé becol bengalí bete biak birmano bislama boulou búlgaro cabilé caboverdiano camboyano catalán cebuano chabacano checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuukés chuvash cibemba cinamwanga cingalés citonga congo coreano criollo de las seychelles criollo haitiano criollo inglés de Belice criollo mauriciano criollo portugués croata damara dangme danés dayaco engayú dehu digor diula edo efik embunda endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano fon francés ga gallego galés garífuna georgiano gokana griego groenlandés guaraní guerzé gueré gujarati gun hausa hebreo herero hiligaynon hindi hiri motu hmong (blanco) holandés huichol húngaro iban ibanag ibinda ibo ilocano indonesio inglés irlandés isoko italiano japonés javanés kabardin-cherkess kabiye kachin kamba kannada kaonde kayin sgaw kazajo kazajo (alfabeto árabe) kekchí khana kikongo kikuyu kiluba kimbundu kiniaruanda kipende kirguís kiribatiano kirundi kisi kisonge konkani (alfabeto latino) kosreano krío kurdo kurdo kurmanyí del Cáucaso kwangalí kwanyama lamba lao lengua de señas argentina lengua de señas boliviana lengua de señas chilena lengua de señas colombiana lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas australiano lenguaje de señas británico lenguaje de señas coreano lenguaje de señas cubano lenguaje de señas de quebec lenguaje de señas filipino lenguaje de señas finlandés lenguaje de señas húngaro lenguaje de señas italiano lenguaje de señas japonés lenguaje de señas paraguayo lenguaje de señas peruano lenguaje de señas polaco lenguaje de señas ruso lenguaje de señas sudafricano lenguaje de señas vietnamita lenguaje de señas zimbabuense lenie letón lhukonzo lingala lituano lomue luganda lunda luo luvale macedonio macua malayo malayálam malgache maltés mam mambue-lungu mapudungun maratí marshalés maya mazateco de Huautla mixe del norte mixteco de guerrero mizo mongol more mískito navajo nepalés ngäbere (o guaymí) nias noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otetela otomí palauano pangasinán panjabí panjabí (escritura nasta’liq) papiamento de aruba papiamento de curazao persa pidgin camerunés pidgin de las islas salomón pidgin nigeriano polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de Tena quiché romaní de Macedonia (alfabeto cirílico) romaní de macedonia romaní del sur de Grecia rotumano rumano runyankore ruso rutoro samoano sango sanguir sena sena senga (zambia) serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tandroy tankarana tayik telugu tetun dili tivo tlapaneco tojolabal tongano toraja totonaco tseltal tshiluba tsonga tsotsil turco turcomano tuvaluano twi tártaro ucraniano udmurto uhobo uigur (alfabeto cirílico) umbundú urdu uruund uzbeko uzbeko (alfabeto latino) valenciano vascuence vendal vezo vietnamita wallisiano waray-waray wayuunaiki wolaita xhosa xitshwa yacouba yoruba zandé zapoteco de lachiguiri zapoteco del istmo zulú árabe ñanya ñemba\\nTati Biblia feypiley: “Kom tati wirikonkülechi dungu ti Wirin Chillka mew wiringey Ngünechen tañi adkünuel”, Chaw Ngünechen dewmafilu am ti Biblia (2 Timotew 3:16). Rüfngele tüfa, fey tati Biblia ngüyulaeymu tami duamnieel mew.\\nRakiduamnge tüfachi rupan dungu: Jose amuley ñi auto mu kiñe lof püle tañi kimnofiel. Ngüneduamlu tati rüpü ñi üy ka tati ruka, kimi ñi ñiwiyawkülen. Amuy kiñe rüpü mu ñi kon-noafel.\\nEymi ñiwiyawülmi Jose reke, ¿chumafuymi?\\nFillke dungu femafuymi:\\nFeypiafuymi kiñe che tami ngüyulaetew chew tami küpa amual.\\nNgüneduamafuymi kiñe mapa kam kiñe GPS.\\nAmuleafuymi müten tami puwal tati rüpü mu tami kintuyawfiel.\\nTati 3 dungu, fey tati doy weda dungu tami femafel.\\nTati 2 dungu doy kümey ti wünen dungu mu: tami kuwü mu nieafuymi ti mapa kam ti GPS, fey ngüyulaeymu ti rüpü mu.\\nKa femngechi kelluafeymu ti Biblia.\\nTüfa ti lifru ñi doy kimniengekeel, fey tüfa:\\nNgüyulaeymu rupalmi wedake dungu mu.\\nKelluaeymu tami doy küme kimuwal ka tami doy küme chengeal.\\nKimeltuaeymu chumngechi doy küme yenieal tami mongen.\\nWIÑOLDUNGUN FALINKE RAMTUN MU\\nKim dungulu müten, iñchiñ ramtuwkeiñ:\\n¿Chumngelu am kallfüley chi wenu?\\n¿Chumngelu am ta fente wilüfi tati wangülen?\\nFey wüla femkeiñ fillke ramtun ti mongen mew:\\n¿Chumngelu am ta rupakeiñ wedake dungu mu?\\n¿Chumngelu am lakeiñ?\\n¿Kimkefuymi tati Biblia ñi wiñoldunguel tüfachi ramtun?\\nFentren che feypikey Biblia mew “re epew müten müley”, kam “rume kuyfi tuwün-ngey”, kam “pepi kimfal-lay” pikeyngün. Welu, ¿rüf felepey may? ¿Rüfngepey may ñi dunguken ti pu che Biblia ñi feypin mu? ¿Rüf kimniepefingün may?\\nKiñe dungu: pu che trokiwkey Biblia ñi feypin mew Ngünechen ngüneniefi tüfachi Mapu. Welu, ¿chumngechi femafuy tüfa? ¡Tüfachi Mapu mu kom wedalkaley! Wall püle müley eyütun ka kutrankawün, kutran ka lan dungu, filla dungu ka apümkan. ¿Femngechi femkünupey may kiñe poyen-ngechi Ngünechen?\\n¿Küpa kimimi iney ñi ngünenieel ti Mapu? Afmatuafuymi Biblia ñi feypilen mu.\\nNgüneduampelaymi kom tati ngülam mülelu tüfachi papel mu ñi tuwün Biblia mu. Tati pu Dungukelu Iney Ngen Jewba kimkeiñ Biblia ñi manelfalngen taiñ ngüyulaetew, tüfa wirintukungelu am “Ngünechen tañi adkünuel ka ñi piel mew, feymew rume kümey ñi kimeltulngeael ta che ka ñi ngülamtungeael ti welulkawkülelu, ka yafülngeael ka ñi kimelngeael ta che” (2 Timotew 3:16, 17). Allmalltuaymi tami küme kimnieafiel tüfachi lifru kuyfi wirintukungelu, welu fantepu mu taiñ kimeltukeetew.\\nPeafuymi ti video ¿Chumngelu am müley tami chillkatual ta Biblia? amunge ta jw.org.\\nWerkülelngeal Werkülelngeal ¿Kelluafenew tati Biblia?\\nWerkülelngeal Werkülelngeal Pu wechekeche ñi 10 ramtun tañi wiñoldungungeal\\nTati Biblia Ngünechen mu küpalu (Trokiñ 1)\\nTati Biblia Ngünechen mu küpalu (Trokiñ 2)","num_words":908,"character_repetition_ratio":0.078,"word_repetition_ratio":0.0,"special_characters_ratio":0.166,"stopwords_ratio":0.153,"flagged_words_ratio":0.0,"lang_id_score":0.992,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Alofpe taiñ pelon ñi püramyeafiel ta Jewba | Ñi chillkatungeal\\nPAPELTUAFUYMI acholi aucano batak (simalungun) batako karo batako toba baulé biak bislama changana (mozambique) chin haka chokue chopi chuabo chuukés criollo de las seychelles criollo mauriciano dayaco engayú dehu endáu galés gitonga groenlandés hmong (blanco) inglés javanés kachin kayin sgaw kazajo kikongo kimbundu kisi krío lao lhukonzo lomue macua maltés mapudungun mizo nias niueano nyungwe quechua ayacuchano quechua cuzqueño quichua de Chimborazo quichua de Imbabura rarotongués romaní de Macedonia (alfabeto cirílico) romaní de macedonia romaní del sur de Grecia runyankore rutoro sanguir saramacano sena sundanés tahitiano umbundú urdu uruund wallisiano wayuunaiki xitshwa ñemba\\n“Eymün tamün pelon feley ñi alofael ta kom che mew, feymew [...] püramyeafi engün ta wenu mapu mülechi Ngünechen” (MATEW 5:16).\\nÜLKANTUN: 77 KA 59\\nTaiñ amuldungun mu püramyekefiyiñ ta Jewba, welu ¿ka chem dungu mew?\\nTaiñ kiñewkülen, ¿chumngechi kelluafuy ta kakelu ñi kimafiel ta Jewba?\\n¿Chumngelu müna duamfali taiñ trepeluwküleal?\\n1. ¿Chem ayüwülkeeiñmew?\\nIÑCHIÑ, Jewba ñi pu chengen, müna ayüwülkeeiñmew ngüneduamkefiel chumngechi ñi alofken taiñ pelon. Ti rupachi tripantu, kimeltulelfiyiñ Biblia ta doy 10.000.000 che. Kafey, fentren millon che amuyngün ti Trawün Jesus tañi lan ñi akordangeal, fey kimürpuyngün fente taiñ piwkeyeetew Chaw Dios wül-lu tañi Fotüm taiñ montulaetew (1 Juan 4:9).\\n2, 3. 1) ¿Chem dungu katrütukelaeiñmew taiñ alofal “wangülen reke”? 2) ¿Chem inaduamaiñ tüfachi chillkatun mu?\\n2 Jewba ñi pu chengen fentren kewün dungu nieiñ, welu tüfa katrütukelaeiñmu taiñ püramyeafiel ta Jewba kiñewkülen mu (Apokalipsi 7:9). Kakerumele taiñ kewün ka chem tuwün nieliyiñ rume, kom iñchiñ alofküleafuiñ “wangülen reke tati dumiñkülechi mapu mew” (Filipense 2:15).\\n3 Taiñ amuldungun, taiñ kiñewkülen ka taiñ trepeluwkülen mu, püramyengey ta Jewba. Fey, ¿chumafuiñ ñi alofal reke taiñ pelon tüfachi dungu mew? (Papeltunge Matew 5:14-16).\\nKELLUAFIYIÑ TA KAKELU ÑI POYEAFIEL TA JEWBA\\n4, 5. 1) Taiñ amuldungun mu püramyekefiyiñ ta Jewba, welu ¿ka chem dungu mew? 2) Piwkeyechefengeliyiñ, ¿chum tripayafuy tüfa? (Inaduamnge ti adentun ellaka mu mülelu).\\n4 Ñi alofal reke taiñ pelon, müna falin-ngey taiñ amuldungual ka taiñ kelluafiel pu che ñi disipulungerpual (Matew 28:19, 20). Tüfachi chillka gringudungun mew 1925 tripantu mu, entuy kiñe trokiñ “Pelon alofkülelu dumiñ mew” feypilelu, tüfa pengeli iney no rume ñi nor piwkeyenoafiel ta Chaw Dios, “eluwnole ñi alofal reke tañi pelon” tati afaelchi antü mew. Fey feypi: “Ñi femal tüfa, müley ñi amuldungulelafiel tati kümeke dungu kom pu che, ka inayal tañi mongen mu Jewba ñi werkün dungu” (The Watch Tower, 1 junio, 1925). Feley, taiñ amuldungun mu püramyekefiyiñ ta Jewba, welu ka femngechi taiñ femken mu. Fentren che ngüneduamkey taiñ chumken amuldunguyawlu iñchiñ. Fey, ayeleliyiñ ka piwkeyen mu chalifiliyiñ pu che, tüfa engün küme rakiduamay iñchiñ mew ka taiñ poyekefielchi Chaw Ngünechen.\\n5 Jesus feypifi tañi pu inanieetew: “Konpulmün tati ruka mew, chalipuafimün kom che mülelu feychi ruka mew” (Matew 10:12). Chew ñi amuldunguyawkefel Jesus, pu che wimtulefuy ñi llowafiel kimnoelchi che. Welu femngechi felelay chi chew taiñ amuken. Fentren che ayükelay ñi küpayal tañi ruka mew kimnoelchi che. Welu, piwkeyechefengeliyiñ ka weniyefalngeliyiñ, pu che küme duamküleafuy. Ka femngechi, amuldunguliyiñ chew ñi rupaken alünke che, ka müleliyiñ chew ñi pengelngekem lifru, ayeleafuiñ ñi chaliafiel pu che, fey küme peaeiñmew engün, ¿feley no am? Ka entuafuyngün chi kiñe papil, kam eluwafuy taiñ nütramkayafiel.\\n6. Kiñe kurewen, ¿chem femkey ñi amuldungual?\\n6 Inglaterra mu, kiñe kurewen füchalelu pepi amuldungukelay fill ruka püle, fente ñi kutrankülen engu. Welu pülleleyngu kiñe kolegio mu, feymu ñi ruka mew, itrotripa elkünukeyngu kiñe mesa nielu fillke papil ñi ngüneduamal pu chaw ka ñuke yemekefilu tañi pu pichikeche. Kiñeke entuyngün tati epu lifru Los jóvenes preguntan ka kiñeke papil. Kiñe lamngen wünelekelu amuldungun mew kiñewkey tüfachi kurewen engu. Pu chaw ka ñuke ngüneduamkey ñi piwkeyechefengen feychi lamngen, ka ñi küpa kellucheken ti kurewen. Feymu kiñe chaw eluwi ñi kimeltungeal Biblia.\\n7. ¿Chumngechi kelluafuiñ pu che akulu taiñ trokiñ mapu mew?\\n7 Famülke mu, fentren che lefmawi ñi ruka mew mülen mu weychan kam kayñetuwün, fey akukeyngün taiñ trokiñ mapu mew. ¿Chumngechi kelluafuiñ engün ñi kimafiel ta Jewba? Wüne, kimürpuafuiñ chumngechi pentukuafiel kidu ñi kewün mew. Kafey, ngüneduamafuiñ JW Language taiñ kimürpual kiñeke küdawngenochi nütram, fey pu che küpa nütramkayaeiñmew. Fey wüla, pengelelafuiñ kiñeke video kam papil mülelu jw.org mu kidu engün ñi kewün mew (Deuteronomio 10:19).\\n8. Ti trawün Taiñ Mongen ka Taiñ Amuldungukeel, ¿chumngechi kellukeeiñmu?\\n8 Taiñ kelluaetew ñi küme tripayal amuldungun mew, Jewba elueiñmew ti trawün Taiñ Mongen ka Taiñ Amuldungukeel. Tüfa küme pepikakeeiñmu taiñ wiñopetuafiel pu che ka kimeltulelafiel Biblia.\\n9. Pu chaw ka ñuke, ¿chumngechi kelluafuyngün tañi pu yall ñi entual tañi feypin trawün mu?\\n9 Pu we akuchi che taiñ trawün mew, afmatulewey ñi allkütufiel pu pichikeche wiñoldungulu. Feymu, pu chaw ka ñuke kimeltulelafuyngün tañi pu yall piwke mu ñi entual tañi feypin kidu ñi dungun mew. Allkütufiel mu ñi femngechi wiñoldunguken pu pichikeche, kiñeke che “tüfa ti rüf religion” pikey (1 Korintio 14:25).\\nYAFÜLUWAIÑ TAIÑ KIÑEWKÜLEAL\\n10. Fill semana elantükünuliyiñ taiñ Poyeafiel ta Ngünechen Reñmawen mu, ¿chumngechi kelluaeiñmu taiñ kiñewküleal?\\n10 Yafüluwliyiñ ñi kiñewküleal taiñ reñmawen, fey püramyeafiyiñ ta Jewba. Kiñe dungu, müna falin-ngey pu ngen reñma ñi elantükünual fill semana tañi Poyeafiel ta Ngünechen Reñmawen mu. Fentren reñma trür pekey JW Broadcasting, fey ngüneduamkeyngün falinke kimeltun ñi entungeel. Kafey, müna fali taiñ longkontukual ñi kakerumen tañi duamnieel pu pichikeche ka pu wechekeche. Feymu, duamfali taiñ kelluafiel kiduke taiñ pu che chumngechi ñi duamnieel engün (Salmo 148:12, 13).\\nKümey taiñ doy küme kimafiel taiñ pu peñi ka lamngen füchalelu. (Inaduamnge parrafo 11).\\n11. ¿Chem femafuiñ ñi kiñewküleal ti trawünche?\\n11 Kom kelluafuiñ ñi kiñewküleal ti trawünche. Eymi weche weniyeafuymi pu peñi ka lamngen füchalelu. Ramtuafuymi chem tañi kellueyew engün ñi poyeafiel ta Jewba alün tripantu mew. Kidu engün kimeltuafeymu falinke dungu. Femngechi, ¡welukonke yafültukuwaymün! Kafey, kom iñchiñ küme llowafuiñ pu we akulu taiñ trawün mew, fey ayelen feypiafuiñ “mari mari”, kelluafuiñ ñi kintual chew anüleal kam kimelafiyiñ kakelu che. Femngechi küme duamküleayngün llemay.\\n12. ¿Ka chem femafuiñ ñi kiñewküleal taiñ trawünche?\\n12 Adkünulmi ti amuldungual chi trawün, kelluafuymi pu füchalelu ñi alofal reke tañi pelon engün. ¿Chumngechi? Werküfinge ñi amuldungual engün chew ñi pepilkeel. Kafey, adkünuafuymi ñi mür amual kiñe weche kam üllcha engu. Pu füchalelu ka pu kutrankülelu weda duamnagkeyngün ñi müte amuldungukenon, welu doy küme duamküleafuy ngüneduamle tami küpa kellukefiel engün. Feymu piwkeyechefengelmi, kelluafuymi kom pu peñi ka lamngen ñi amuldungual ayüwün mu, füchakeche ka wechekeche, tunten tripantu yeniele rume ti rüf dungu mew (Levítico 19:32).\\n13. ¿Chumngechi kom iñchiñ kelluafuiñ ñi kiñewküleal taiñ trawünche?\\n13 Biblia feypi: “¡Ngüneduamaymün! ¡Müna kümey ka ayüfalngey pu peñi ka lamngen ñi kiñentrür müleal! Tati küme aseyte reke feley wütrungelu longko mu, tüfa wütrunagkey payun mew, Aaron ñi payun, ka wütrunagkey pel takun mew” (Salmo 133:1, 2). Feychi sakin aseyte küme nümükefuy ka füshkümkefuy pu che. Feymu tati wirintukulu feychi salmo feypi sakin aseyte reke ñi felen tañi kiñewkülen pu israelche poyekefilu ta Jewba, feymu müna ayüwkülefuyngün. Ka femngechi, piwkeyechefengeliyiñ, füshküduamelafiyiñ taiñ pu peñi ka lamngen, fey ti trawünche doy kiñewküleay. Feymu, ¿chem femafuymi tami doy kimafiel tami pu peñi ka lamngen? (1 Pedro 2:17).\\n14. ¿Chumngechi eluwafuymi ñi alofal tami pelon chew tami mülen?\\n14 Chew rume mülelmi, eluwafuymi ñi alofal tami pelon. ¿Chumngechi? Piwkeyechefengeaymi, femngechi tami pu karukatu ayüafuy chi ñi doy kimafiel ta Jewba. Feymu ramtuwnge: “Tañi pu karukatu, ¿chumngentukeenew? Tañi ruka, ¿lifküley ka küme adkünuley? Tüfa, ¿kellukey ñi küme adküleal tañi lof? ¿Eluwken ñi kelluafiel tañi pu karukatu?”. Nütramkafilmi kiñe peñi kam lamngen eymu, ramtuafuymi: “Tami piwkeyechefengen ka küme femken mu, ¿doy küme llowkeeymu tami pu reñma, karukatu, pu kompañ küdaw mu kam kolegio mew?” (Efesio 5:9).\\n15. ¿Chumngelu duamfali taiñ trepeluwküleal?\\n15 Küpa fentekünunoliyiñ ñi alofal taiñ pelon, duamfali taiñ trepeluwküleal, epe puwkülelu am ñi afal ta antü. Fentren rupa, Jesus feypifi tañi pu inanieetew: “Trepeluwkülemün reke ta eymün” (Matew 24:42; 25:13; 26:41). Welu, “küpayaluley ti fütra kutrankawün” feypiliyiñ, trepeluwkülelayafuiñ taiñ amuldunguafiel kom pu che (Matew 24:21). Fey newe aloflayafuy taiñ pelon, ka chongnagafuy kütu.\\n16, 17. ¿Chem femafuiñ taiñ trepeluwküleal?\\n16 Doyelkülerpule ti dungu Mapu mu, doy duamfalngeay taiñ trepeluwküleal. Küme kimnieiñ Jewba ñi apümkayafiel ti wedake dungu puwchi antü mew (Matew 24:42-44). Welu, petu ñi akunon feychi antü, duamfali taiñ ñochi piwkengeal ka trepeluwküleal. Feymu fill antü papeltuafiyiñ Biblia, ka rumel ngillatulekeafiyiñ ta Jewba (1 Pedro 4:7). Ngüneduamaiñ ñi femken fillke peñi ka lamngen poyekefilu ta Jewba fentren tripantu mew. Papeltuafuymi kiñe peñi ñi mongen nütramkangelu ti trokiñ “Kom elkünun ñi inayafiel tañi Ñidol Jesus”, mülelu Ti Werken diciembre küyen 2017 mu, pagina 27-30.\\n17 Rumel küdawülnieafiyiñ ta Jewba, kümelkayafiyiñ ta kakelu, ka küme rupaleaiñ taiñ pu peñi ka lamngen engün. Femngechi ayüwküleaiñ ka tuntelewenolu ñi küpayal Jewba ñi antü trokiafiyiñ (Efesio 5:16). Rupachi pataka tripantu, taiñ pu peñi ka lamngen femingün fentren dungu ñi poyeafiel ta Jewba. Ka famülke mu, doy küdawülmekefiyiñ ta Jewba. Chaw Dios ñi kellun mu, wechurpumekeiñ fillke dungu turpu taiñ rakiduamnoel ñi femafel fantepu mu. Feley llemay, ¡fente küme alofküley taiñ pelon!\\nPepaeliyiñmew pu longkolelu, eluwaiñ taiñ llowal Jewba mu küpachi kimün. (Inaduamnge parrafo 18 ka 19).\\n18, 19. ¿Chumngechi kelluafeiñmu pu longkolelu ñi poyeafiel ta Jewba ayüwün mu? Feypinge kiñe kurewen ñi rupan.\\n18 Fillke rupa welulkawkefuliyiñ rume, Jewba llowkeeiñmew taiñ poyeafiel. Taiñ kelluaetew, elukeeiñmew pu longkolelu, tüfa engün yewün reke feley (papeltunge Efesio 4:11, 12). Feymu, pepaeliyiñmu pu longkolelu, eluwaiñ taiñ kimeltuaetew ka ngülamtuaetew.\\n19 Inglaterra mapu mu, kiñe afkadiwen rupakefuy küdawngechi dungu tañi kurewen-ngen mu, feymu “kellumuafuyu” feypifingu ta epu longkolelu. Tati domo rakiduamkefuy tañi füta ñi newe kellukenoetew tañi poyeafiel ta Jewba. Ti wentru feypi ‘küme kimeltuchekelan, ka fill semana elantükünukelan taiñ Poyeafiel ta Ngünechen Reñmawen mu’. Feymu pu longkolelu kellufingu tati kurewen ñi rakiduamal Jesus ñi femün mu. Yafültukufingu tati wentru ñi inayentuafiel ta Jesus, chumngechi ñi ngüneytukefiel tañi pu inanieetew. Ka yafültukufingu tati domo ñi ñochi piwkengeal, Jesus reke. Kafey ngülamtufingu chumngechi ñi poyeafiel ta Ngünechen reñmawen mu tañi epu pichikeche engün (Efesio 5:21-29). Fey ti wentru eluwi ñi doy küme adnieafiel tañi pu che. Feymu rupalu chi antü, pu longkolelu yafültukufi ñi amuleal tañi küme femün mew, ka maneluwal tañi kelluaetew Jewba ñi newen. Ñi piwkeyechefengen mu pu longkolelu, kellufingu tüfachi reñmawen.\\n20. Eluwliyiñ ñi alofal taiñ pelon, ¿chem rupayay?\\n20 Salmo 128:1 feypiley: “Ayüwküley kom tati yamniefilu ta Jewba, tati miyawkelu Kidu ñi rüpü mew”. Feley, eluwliyiñ ñi alofal taiñ pelon, ayüwküleaiñ llemay. Feymu, kimeltulelafiyiñ pu che Jewba ñi dungu, femaiñ kom taiñ pepilel ñi kiñewküleal taiñ reñma ka taiñ trawünche, ka trepeluwküleaiñ. Kakelu che ngüneduamay taiñ küme femken, fey küpa püramyeafingün taiñ Chaw Ngünechen (Matew 5:16).\\nAmuldunguliyiñ ka küme femliyiñ, fey alofay taiñ pelon, femngechi püramyeafiyiñ ta Jewba.","num_words":1659,"character_repetition_ratio":0.063,"word_repetition_ratio":0.0,"special_characters_ratio":0.201,"stopwords_ratio":0.378,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Fillke kawiñ ka religion ñi tukulpakünuelchi antü ñi ayükenoel Chaw Ngünechen | Ngünechen ñi piwkeyechen\\nFillke kawiñ ñi ayükenoel Chaw Ngünechen\\n“Küme ngüneduamniemün Ñidol ñi tutekeetewchi dungu” (EFESIO 5:10, TNM).\\n1. Jewba, ¿chem che fülmakefi? ¿Chumngelu müley taiñ upewtuwküleal, ka küme ngüneduamnieal Ñidol ñi tutekeetewchi dungu?\\nJESUS feypi “tati rüf dungu mew püramyefilu [...] ta Chaw Ngünechen”, femkeyngün ‘feyngechi dungu mew Ngünechen tañi newen tañi kellun mew. Fey Chaw Ngünechen am ta ayükelu tañi femngechi femael tañi pu püramyekeetew’ (Juan 4:23). Feymu Jewba pefile kiñe che piwkeyefilu ti rüf dungu, fülmakefi kidu mew ka tañi Fotüm mu (Juan 6:44). Iñchiñ ayüwküleiñ Jewba taiñ fülmakeetew. Welu Weküfü pepikawküley ñi ngünenkacheal, feymu müley taiñ upewtuwküleal ka ‘küme ngüneduamnieal Ñidol ñi tutekeetewchi dungu’ (Efesio 5:10, TNM; Apokalipsi 12:9).\\n2. Jewba, ¿chem rakiduamkey reyülngeyüm ti rüf religion tati koyla religion engu?\\n2 Ngüneduamafuiñ ñi rupan inafül Sinay wingkul mew, pu israelche feypifingün ta Aaron ñi dewmayal kiñe dios. Feymu Aaron kümelu trokifi, fey dewmalelfi kiñe milla pichi kulliñ. Aaron adentukünufilu ta Jewba trokiwi, feymu feypi: “Wüle müleay kawiñ Jewba ngealu”. Tüfa engün reyülfingün ti rüf religion tati koyla religion engu, fey Jewba ¿duamkülelafuy? Femlay tati. Feymu eluy ñi langümngeal 3.000 che peno poyefilu ti adentun (Éxodo 32:1-6, 10, 28). ¿Chem kimeltukeeiñmu tüfa? Ayüliyiñ taiñ rumel müleal Chaw Ngünechen ñi piwkeyechen mew, ngelay taiñ ‘idayafiel chem podngechi dungu no rume’, welu yafüluwayiñ ñi podümnoal taiñ poyefiel ta Chaw Ngünechen (Isaías 52:11; Ezequiel 44:23; Galata 5:9).\\n3, 4. Dulliliyiñ koneltual kam ñi koneltunoal kiñe kawiñ mu, ¿chumngelu fente falin-ngey taiñ inaduamal Biblia tañi ngülam?\\n3 Wünen siglo mew tati pu apostol katrütuniekefuyngün tati pu kristiano ñi püntünoal tati rüfngechi dungu mu. Welu lalu engün, feymu tati pu koylake kristiano piwkeyenofilu ti rüf dungu nierpuyngün kiñeke wimtun, kawiñ ka “yamfal” antü kristiano tuwün-ngenolu, fey reyülfingün tati rüf religion engu (2 Tesalonisense 2:7, 10). Tüfachi chillkatun mu inaduamaiñ kiñeke tüfa. Fey ngüneduamaiñ ñi pengelkenon Chaw Ngünechen ñi rakiduam, welu may pengelkey tüfachi Mapu tuwün-ngechi rakiduam, ka kom tüfachi kawiñ yekey pu che ñi kidutu duamtuwal müten, ka amultukukey koylake kimeltun ka ti kalku dungu, tüfa ñi kimfalngeel ‘tati fütra Babilonia’ mew (Apokalipsi 18:2-4, 23). * Longkontukuaiñ, Jewba küme kimniey tati wimtun ñi nieel fentren pu che famülke mew tuwi fillke ünufal dungu mew ñi femkefel tati koylake religion kuyfi mew, feymu Jewba fantepu mu amuley ñi ünufalniefiel. Feymew llemay iñchiñ müna falintukefiyiñ Jewba ñi rakiduamkülen tüfachi dungu mew (2 Juan 6, 7).\\n4 Iñchiñ pu rüf kristiano ngen, kimnieiñ Jewba ñi ayükenofiel kiñeke kawiñ. Feymu rüf eluwküleiñ taiñ koneltulenoal tüfachi dungu mu. Inaduamaiñ chumngelu Chaw Ngünechen fente ñi ünukefiel tüfachi kawiñ. Fey kimürpuaiñ tüfachi kawiñ taiñ katrütukeetew ñi rumel müleal Chaw Ngünechen ñi piwkeyechen mew, feymu doy eluwküleaiñ taiñ famentuafiel.\\nNAVIDAD, TI KAWIÑ ÑI POYENGEEL TI ANTÜ\\n5. ¿Chumngelu rüf kimnieiñ Jesus ñi choyüngenon 25 antü diciembre küyen mu?\\n5 Tati Biblia feypilay ñi kawiñmangeal Jesus ñi choyüngen. Fey kimlaiñ rume chem antü ñi choyüngen. Welu rüf kimnieiñ Jesus ñi choyüngenon 25 antü diciembre küyen mu. * ¿Chumngelu feypiafuiñ tüfa? Israel mapu mew feychi küyen mu müna wütrengey pukemngelu am. Welu Luka 2:8-11 feypi feychi antü ñi choyüngen ta Jesus mülefuy “kiñeke ufisakamañ pun llüwatunielu ñi pu ufisa lelfün mew”. Diciembre küyen mu, Belen waria mew müna mawünkey ka pirekey, feymu pun mew pu ufisa mülelayafuy lelfün mew, welu may rakümtukungekefuy. Kafey tati longko ülmen Awgustu werküy ñi rakingeal tati pu che, feymu Jose ka Maria amuyngu Belen mew (Luka 2:1-7). Awgustu am kimniefulu tati pu judio ñi tutekenofiel tañi ngünenieetew Roma, feymu werkülayafuy tati pu che ñi amual pukem mew tati waria mu chew ñi tuwün tañi kuyfike che yem.\\n6. ¿Chew tuwi fentren dungu ñi femngekeel Navidad mu?\\n6 Feymu ti Navidad tuwlay Biblia mu, welu may tuwi kuyfike kawiñ mu kristiano ngenolu, kiñe tüfa tati saturnal pingechi kawiñ, tüfa püramyekefuy ti pu küdawkelu mapu ñi dios Roma mu, Saturno pingelu. Kangelu kawiñ “tati we tripachi ‘Wewngekenochi Antü’” pingelu. Tati lifru Enciclopedia de la Religión Católica, feypiley ñi kawiñmangekefel 25 antü diciembre küyen mu, ka tati pu poyekefilu ta Mitra pingechi dios yamfal antü trokifingün. Ka feypiley, tati iglesia katolika eluwi ñi kawiñmayafiel Jesus ñi choyüngen 25 antü diciembre küyen mu, femngechi ñi trürümafiel feychi kristiano ngenochi kawiñ mu ñi tukulpangekeel ti dios Mitra adentungeel ti we tripachi Antü mu. Tüfachi dungu rupay dew rupalu 300 tripantu ñi lan mu ta Jesus.\\nTati rüfngechi kristiano wülkey yewün ñi piwkeyechen mu\\n7. Tati pu che ñi wülkeel yewün Navidad mu ka pu kristiano ñi wülkeel, ¿chem dungu mu trürlay?\\n7 Feychi kawiñ mu, tati pu kristiano ngenolu trafkintukefuyngün yewün ka niekefuyngün kawiñ, ka femngechi femkeyngün pu che Navidad mu. Welu tati pu che küme duam mu wülkelayngün yewün, femkelayngün ñi feypiel 2 Korintio 9:7: “Kake kiñeke feley tañi wülael tunte tañi rakiduamel ñi piwke mew, welu wesaduamkechi no ka aporiangen mew no rume. Fey Ngünechen am piwkeyekefilu tati che ayüwünkechi wülkelu”. Tati pu rüf kristiano wülkeyngün yewün fente ñi piwkeyechen mu, chem yewün ñi wiño llownoal rume, ka dikümtukuwkelayngün ñi wülal yewün mülen mu kawiñ (Luka 14:12-14; papeltunge Hecho 20:35). Feychi antü mew tati pu che fill rakiduamküleyngün ka konkeyngün fillke defen dungu mu, welu iñchiñ mañumküleiñ taiñ rupakenon tüfa mew (Matew 11:28-30; Juan 8:32).\\n8. Tati pu wentru pemefilu ta Jesus, ¿yelelfingün fillke yewün tañi kawiñmayafiel ñi choyüngen? ¿Chumngelu feypiafuiñ tüfa?\\n8 Welu kiñe che feypiafuy: “Tati pu wentru ngüneduamkelu pu wangülen pemefilu ta Jesus, ¿yelelfingün no am fillke yewün ñi kawiñmayafiel Jesus ñi choyüngen?”. Femlay tati. Feychi pu wentru yelelfingün yewün ñi pengelal tañi yamniefiel Jesus ñi falin chengen mu, femngechi femkefulu am pu che kuyfi mu (1 Reyes 10:1, 2, 10, 13; Matew 2:2, 11). Feyti pu wentru pemelafingün ta Jesus feychi antü mu ñi choyüngen chew ñi ikemum ti pu kulliñ, welu may amuyngün Jesus ñi ruka mu fentren küyen ñi rupan mu.\\n¿KONELTUAFUN MAY FEYCHI KAWIÑ MU?\\nNgülam: “Kisu engün ñi rangiñ mew mülekilmün, ka famtripalemün. Femkilmün ti wesake dungu Fey iñche ñi pu che reke niewayiñ” (2 Korintio 6:17).\\nNgüneduamfiel mu kiñe kawiñ kam wimtun, ¿küme kimfalküley ñi tuwün-ngeel tati koyla religion ñi femün mu, kam ti wedake püllü mu? (Isaías 52:11; 1 Korintio 4:6; 2 Korintio 6:14-18; Apokalipsi 18:4.)\\n¿Rume püramyekefi kiñe trokiñche, kiñe che kam kiñe trokiñ mapu ñi adentun? (Jeremías 17:5-7; Hecho 10:25, 26; 1 Juan 5:21.)\\n¿Doyümkefi kiñe trokiñ mapu ka kiñe trokiñche ta kangelu mew? (Hecho 10:34, 35; 17:26.)\\n¿Pengelkey “tüfachi Mapu tuwün-ngechi rakiduam” ñi chaftuniefiel Chaw Ngünechen tañi newen? (1 Korintio 2:12, TNM; Efesio 2:2.)\\nKoneltufuli, ¿weda duamelafuy kakelu ñi rakiduam? (Romanu 14:21.)\\nDullili ñi koneltunoal, ¿chumngechi kimelafun yamüwün mew chumngelu ñi koneltunon? (Romanu 12:1, 2; Kolosense 4:6.)\\nTüfachi versikulo kelluaeymu tami wiñoldungual kiñeke ramtun fillke kawiñ mu femkelu fentren che:\\n“[Tati pu feyentukenochi israelche] reyükonküleyngün tati pu feyentulenochi trokiñche mew, ka inafingün tañi femkeelchi dungu” (Salmo 106:35).\\n“Tati manelngelu tunte pichinngeay rume, ka femngechi manelngeay ti fentrelelu mew, tati nienolu yamün ti pichin mew ka niekelay yamün ti alün mew” (Luka 16:10).\\n“Eymün koneltulenolu am tüfachi Mapu tuwün pu che mew” (Juan 15:19, TNM).\\n“Ngelay tamün anüael ta Ñidol ñi mesa mew, fey ka femngechi tamün anütuael tati pu weküfü ñi mesa mew” (1 Korintio 10:21).\\n“Rume fentren tripantu ta eymün femimün ka femngechi dungu ñi femkeel tati pu che püramyekefilu ti pu adentun [...], ka niekefuymün fill wesake wimtun dungu, wesake illutun dungu, putun dungu ka ingentu ikawün, ka llellipukefuymün ti wesake adentun” (1 Pedro 4:3).\\nCHEM FEYPILEY CHI BIBLIA TI PUWÜLTRIPANTUN MU\\n9. Tati Biblia feypiley epu che müten ñi kawiñmafiel tañi puwültripantun, ¿chem dungu rupay fey mu?\\n9 Rume ayüwün-ngey ñi choyüngen kiñe we püñeñ. Welu tati Biblia feypikelay Jewba ñi pu che ñi kawiñmakeel ti puwültripantun mu (Salmo 127:3). Tati pu wirintukulu Biblia mu, ¿ngoymapeyngün may ñi feypial tüfa? Femlay tati. Biblia nütramkakey epu che ñi kawiñmafiel tañi puwültripantun: tati longko ülmen Egipto mew ka Herodes Antipas (papeltunge Génesis 40:20-22; Marku 6:21-29). Ka pengeli weda dungu ñi rupan tüfachi epu kawiñ mu, doyelchi may Herodes ñi kawiñ mu, fey mew am langümngelu Juan ti Fawtisachefe.\\n10, 11. Tati pu wünen kristiano, ¿chem rakiduamkefuyngün ñi kawiñmangekeel ti puwültripantun mu? ¿Chumngelu?\\n10 Kiñe lifru feypi, tati pu kristiano wünen siglo mew “rakiduamkefuyngün tüfachi kawiñ [...] kuyfike koylake wimtun ñi tuwün-ngen” (Las cosas nuestras de cada día). Fey tati pu griegoche ka romache feyentukefuyngün tati pu che ñi nieel kiñe püllü ñi ingkañpekeetew. Ka kiñe lifru feypi tüfachi püllü ñi kuñiwtukufiel ti che ñi choyüngen mu ka kom ñi mongen mew, ka feychi püllü kawiñmangekefuy tati che ñi puwültripantun mu (Gran Enciclopedia Rialp). Kafey fentren tripantu mu tati pu che ñi puwültripantun küme nüwküley ñi ngüneduamngekeel pu wangülen ka ti horoscopo.\\nTATI “YAMFAL” ANTÜ ÑI NIEEL PU POYEKEFILU TA WEKÜFÜ\\nNgüneduamfali tati doy falin antü ñi nieel pu poyekefilu ta Weküfü, fey tati che ñi puwültripantun. ¿Chumngelu? Tüfa engün rakiduamkeyngün kom che ayüle dios ñi trokiwal. Feymu feypikeyngün, kawiñmangele kiñe che ñi puwültripantun, fey kawiñmangekey ñi choyüngen kiñe dios. Tüfa engün wedwedka rakiduamkeyngün ka rume kidutu falintuwkeyngün. Welu fanten mu epe kom pu che femngechi rakiduamkelay. Welu müley taiñ tukulpayal “kiñeke kawiñ ayüwülkeeiñmu taiñ piwke, welu ñi kawiñmangekeel ti puwültripantun mallmawülkeeiñmew” (The Lore of Birthdays).\\nTati inalechi “yamfal” antü ñi nieel pu poyekefilu ta Weküfü, feyta Noche de Brujas (kam Halloween).\\n11 Tati pu wünen kristiano kawiñmakelafuyngün ñi puwültripantun nüwkülelu am tati koylake kimeltun mu ka pu wedake püllü. Welu feyka müten no, ka dungu niefuyngün chi: kidu engün ñom piwkengekefuyngün, feymu rakiduamkelafuyngün ñi rume falin-ngen feychi antü ñi choyüngen, feymu kawiñmakelafuyngün (Miqueas 6:8; Luka 9:48). * Rumel püramyefingün ta Jewba ka mañumfingün ñi eluetew mongen kiñe yewün reke (Salmo 8:3, 4; 36:9; Apokalipsi 4:11). *\\n12. ¿Chumngelu feypiafuiñ feychi antü ñi lan doy kümey tati antü mu ñi choyüngen?\\n12 Lale kiñe poyekefilu ta Jewba püntütripanolu, Jewba tukulpanieafi, feymu maneluwafuy ñi wiñomongetual (Job 14:14, 15). Feymu Eclesiastés 7:1 feypiley: “Kiñe küme üy doy kümey ta küme aseyte mew, ka feychi antü ñi lan doy kümey tati antü mu ñi choyüngen”. Tüfachi “küme üy” pengeli chumngechi taiñ tukulpanieetew Chaw Ngünechen, iñchiñ poyekefilu am püntütripakenon mu. Falin-ngey taiñ ngüneduamal tüfa: feypingekelaiñ taiñ tukulpayal kiñe puwültripantun, welu may taiñ tukulpayal kiñe antü müten, Jesus tañi lan. Kidu ñi üy mew müten montulngeafuiñ (Luka 22:17-20; Ebrew 1:3, 4).\\nKAWIÑMANGEKEEL TI SEMANA SANTA\\n13, 14. ¿Chem tuwün niey tati Semana Santa?\\n13 Jesus ñi lan ka tañi wiñomongetun tukulpangefule rume Semana Santa mu, tüfa nüwküley tati koyla religion mu ka niey fillke wimtun kristiano tuwün-ngenolu, kiñe tüfa: kiñe kechan che yenielu ñi religioso adentun. Feymu chi lifru Las Grandes Religiones Ilustradas pingelu, feypi kuyfi petu ñi mülenon Jesus, tati pu babiloniache “fillke chemkün mu adelkakefuyngün tañi poyen adentun [...]. Ka küme takukünukefuyngün ka adelkakefuyngün ti poyen adentun traripel mu, trari kuwü ka iwül kuwü, kudukünukefingün ülmenke kawitu mu, fey nentukefingün fentren che ñi trekayenieafiel”.\\n14 Jewba turpu eluñmalayafuy ñi femngeal fillke weda wimtun ñi nieel ti koyla religion ñi tukulpayal tañi Fotüm ñi wiñomongetun (2 Korintio 6:17, 18). Fey Biblia eluñmakelay ñi tukulpangeal Jesus ñi wiñomongetun. Ka kiñeke trokiñ mapu mew, Jesus ñi wiñomongetun ñi kawiñmangekeel tukulelngekey koylake dios ñi üy, feymu doy weda kulpayngün Jewba mu.\\nCHEM FEYPINGEAFUY LAN DUNGU MU\\n15. ¿Chumngelu pu rüfngechi kristiano famentukefingün fentren dungu femngekelu ñi lan mu kiñe che?\\n15 Pu rüfngechi kristiano famentukefingün fentren dungu femngekelu ñi lan mu kiñe che. Kiñeke che kakon mu tukulelfingün ti la tañi nieelchi chemkün, iyael ka pulku, rakiduamkelu engün am femngechi ñi kelluafiel ti la ñi küme amutual ka wiñopatunoal. Kafey kiñeke che ütrülkeyngün pichin pulku mapu mew ñi tukulpayal tati la, ka femkeyngün fütrake eluwün ñi ayüwülafiel. Kom tüfachi dungu femkey tati pu che feyentukelu engün am tati pu layelu ñi amulen tañi mongen. Welu tati Biblia kimeltukey, “tati pu layelu chem dungu no rume kimwetukelayngün”, feymu ayüliyiñ taiñ rumel müleal Chaw Ngünechen ñi piwkeyechen mew, ngelay taiñ koneltual tüfachi wimtun mew nüwkülelu tati koylake kimeltun mu pu la ñi amulen tañi mongen (Eclesiastés 9:5, 10).\\nTAMI MAFÜN LIFKÜLEPE JEWBA MU\\n16, 17. a) Epu kristiano niewalu, ¿chumngelu müley ñi ngüneduamal tati fillke wimtun femngekelu mafün mu ñi trokiñ mapu mew? b) Tati pu kristiano, ¿chem müley taiñ tukulpayal kiñeke wimtun mu, feyti pachügngeel ti arroz ka ngam fill chemkün?\\n16 Tati mafün ñi podümkeetew tati koylake religion ñi wimtun nüwkülelu pu wedake püllü mu, lifngelay Chaw Ngünechen ñi adkiñ mew (Marku 10:6-9). Feymu Apokalipsi 18:23 feypiley pichilewechi antü mu “allküngewelayay rume [tati fütra waria Babilonia mu] wakeñkülechi pu che tati mafün kawiñ mew”.\\n17 Kom trokiñke mapu mu fillke wimtun müley, kiñeke che feypiafuyngün chem wedake dungu ñi nienon, welu tukulpayaiñ tüfachi wimtun ñi tuwün ti koylake religion mu. Kiñeke femngekey rakiduamkelu am pu che femngechi ñi kümelkaleal tati pu niewalu ka ti pu mangelngelu (Isaías 65:11). Kiñe tüfa ñi pachügngeal ti arroz ka ngam fill chemkün. Kuyfi mu femngekefuy tüfa ñi tüngnagafiel peno tati pu weküfü, femngechi ñi wedalkanoafiel tati we niewlu. Kafey fentren tripantu mu pu che rakiduamkey ti arroz ñi adentuel pu che ñi yallüwal, küme feleal ka alün mongen ñi nieal. Feymu llemay ayüliyiñ taiñ rumel müleal Chaw Ngünechen ñi piwkeyechen mew, müley taiñ famentuafiel tüfachi wimtun podkülelu (papeltunge 2 Korintio 6:14-18).\\n18. ¿Chem ngülam Biblia mew mülelu ngüyulaeyew tati pu niewalu ka ti pu mangelngelu?\\n18 Jewba tañi pu che femkelayngün chem dungu no rume ñi yamfiel ti mafün, ka ñi weda duamelnofiel ti che ñi rakiduam. Fillpipimekelayngün ka pekanka dungukelayngün, wedake ayekan dungun mew yewelkakelafingün tati pu niewalu kam pu mangelngelu (Proverbios 26:18, 19; Luka 6:31; 10:27). Kafey femkelayngün fütrake afmatufal mafün, tati femngechi femlu pengelkey ‘tañi mallmapiwkengen ñi nien mew fentren chemkün’ (1 Juan 2:16). Feymu llemay pepikamekelmi tami mafün, tukulpayaymi Jewba ayükey tami ayüwkülen tukulpayal feychi antü, tami weda duamkülenoal. *\\nTATI BRINDIS, ¿TUWÜN-NGEY KOYLAKE RELIGION MU?\\n19, 20. Kiñe lifru, ¿chem feypi tati brindis ñi tuwün-ngen? ¿Chumngelu tati pu kristiano femkelayngün brindis, “salud” pikelayngün?\\n19 Mafün mew ka kangelu trawün mu, tati pu che femkeyngün brindis, “salud” pikeyngün. 1995 tripantu mu kiñe lifru feypi tati brindis ñi femngekeel trawün mu tuwün-ngefuy chi kuyfi wimtun mu tati pu che ñi chalintukulelfiel kiñe sakin ko tati pu dios ñi eluaetew tañi ayüel, ka ngillatufingün tüfachi feypin mu “fentren tripantu ngepe” kam “tami mongeleal” (International Handbook on Alcohol and Culture).\\n20 Fentren pu che rakiduamkelayngün tati brindis ñi nüwkülen tati koyla religion mu kam wele dungu mew. Welu brindis mu püramelkeyngün ti fasu ñi ngillatual tati “wenu mapu” kam kakelu newen ñi füreneaetew. Kakelu wimtuleyngün ñi wütrulal kiñe pichin pulku ñi mañumtuafiel ta Ngünechen ñi kümelkayaetew tañi ayüel. Welu tati Biblia feypilelay taiñ femngechi ngillatual taiñ kümelkangeal (Juan 14:6; 16:23). *\\n“EYMÜN TATI PU PIWKEYENIEFILU TA JEWBA, ÜDEAFIMÜN TATI WEDAKE DUNGU”\\n21. Iñchiñ pu kristiano ngen, ¿chem kawiñ müley taiñ famentuafiel nüwkülenofule rume ti koyla religion mu?\\n21 Tüfachi Mapu tuwün pu che doyelküley ñi yenieel podngechi mongen, tati koyla religion ñi amultukuniefiel kam ñi llum amultukuniefiel ñi femürpual engün wedake dungu. Kiñeke trokiñ mapu adkünukeyngün fill tripantu kiñeke kawiñ, tüfa mu pengelkeyngün fillke purun yewefalngelu kam püramyekefingün tati pu kudumuwkelu chaf wentru ka chaf domo. Ka kiñe kawiñ ñi femkeel fentren pu che fey tati año nuevo. Tüfachi kawiñ mu pu che eluwkey ñi femal fillke dungu tati Biblia ñi eluñmakenoel. Feymu ¿koneltuleafuy kiñe kristiano tüfa mu? Kiñe che piwkeyefile ta Jewba, ¿kümeafuy ñi femkeal tüfachi kawiñ? ¿Pengelafuy may ñi üdenieel ti wedake dungu? (Salmo 1:1, 2; 97:10.) Feymu doy kümeafuy taiñ inayentuafiel tüfachi wentru ñi wirintukuel Biblia mu, kidu ngillatuy: “Kiñe pülekünuñmaen tañi lelin ñi penoal tami üdekeel” (Salmo 119:37).\\n22. Kiñe kristiano ñi rakiduam mew, ¿chem dungu mew müley ñi dullial tañi koneltual kam koneltunoal kiñe kawiñ mu?\\n22 Tati pu che koneltulele kiñe kawiñ mu Jewba ñi ayükenoel, müley taiñ kuñiwtuwküleal taiñ pengelnoal ñi tutefiel feychi kawiñ. Feymu ti apostol Pablo feypi: “Welu chumngechi rume, eymün ilmün, ka pütokolmün, ka femllelmün chem kangelu dungu rume, kom femkeaymün Ngünechen tañi püramyengeael” (1 Korintio 10:31; inaduamnge tati wichulechi dungu “ Taiñ kelluaetew küme dullial”). Welu mülele kiñe kawiñ kam wimtun nüwkülenolu tati koyla religion mu kam politika mew, pengelkenolu ñi poyenofiel tañi trokiñ mapu ka chaftunienofile Biblia ñi ngülam, ¿chumafuiñ? Kiduke pu kristiano müley ñi dullial tañi koneltual kam ñi koneltunoal tüfachi dungu mu. Welu müley taiñ ngüneduamal kakelu che ñi rakiduam, taiñ weda duamelnoafiel.\\nPÜRAMYEAFIYIÑ TA JEWBA TAIÑ DUNGUN KA FEMKEN MU\\n23, 24. ¿Chumngechi küme wüldunguaiñ ñi norngen Jewba tañi ngülam?\\n23 Fentren pu che ayükey ñi koneltual feychi kawiñ mu ñi trawüal tañi pu che ka tañi pu weni engün. Feymu tati pu che weda rakiduamnieafuyngün pu Dungukelu Iney Ngen Jewba ñi rume katrütuwkeel ka “piwkeyechekelayngün” pikeyngün. Feymu piwkeyen mu feypiafuiñ taiñ ayükeel ñi trawüluwal taiñ pu che iñchiñ chem antü rume ti tripantu mu (Proverbios 11:25; Eclesiastés 3:12, 13; 2 Korintio 9:7). Welu ayüleiñ ñi kimelelafiel engün taiñ küpa wedalkanoafiel tüfachi ayüwün-ngechi trawün wedake wimtun mew ñi ayükenoel ta Jewba ka chaftuniefilu ñi ngülam, iñchiñ müna piwkeyefilu am taiñ Chaw Ngünechen (inaduamnge tati wichulechi dungu “ Tati rüf religion doy fütra ayüwülkeeiñmew”).\\nTATI RÜF RELIGION DOY FÜTRA AYÜWÜLKEEIÑMEW\\nJewba taiñ “ayüwün-ngechi Ngünechen”, ayükey kom iñchiñ taiñ ayüwküleal (1 Timotew 1:11, TNM). Feychi dungu pengeli inalechi versikulo:\\n“Tati nielu ayüwkülechi piwke, rumel niekey kiñe fütra ilelkawün” (Proverbios 15:15).\\n“Iñche kimürpun, tüfa tati doy küme dungu kidu engün ngealu: ñi ayüwküleal ka ñi femal kümeke dungu tañi mongen mew, ka kom che müley tañi iyal, ka tañi putual, ka ñi ayüwküleal fente tañi küdawün mu. Fey tüfa Chaw Ngünechen ñi wülkeelchi yewün” (Eclesiastés 3:12, 13).\\n“Tati wülchefengelu ñi piwke mew eluwküley ñi wülchefengeal, ka newentuley ñi pengelerpual tañi wülchefengen” (Isaías 32:8).\\nJesus feypi: “Feymew küpamün iñche mew kom eymün tati kansalelu tañi küdaw mew ka fanetulelu, fey iñche ta kansatuluwayiñ. Iñche ñi yuku tamün tukuleluwfiel fanelay yen mew” (Matew 11:28, 30).\\n“Kimafimün tati rüf dungu, fey ti rüfngechi dungu lifrekünutuaeymünmew” (Juan 8:32).\\n“Kake kiñeke feley tañi wülael tunte tañi rakiduamel ñi piwke mew, welu wesaduamkechi no ka aporiangen mew no rume. Fey Ngünechen am piwkeyekefilu tati che ayüwünkechi wülkelu” (2 Korintio 9:7).\\n“Ngünechen ñi newen tañi femkeelchi dungu pu che mew: tati piwkeyewün, küme ayüwün, küme tüngün, [...] küme chengen, kutranduamyechen” (Galata 5:22, TNM).\\n“Fey tati pu che pelon mew miyawlu niey fütra küme piwkeyewün, nor mongenngey ka rüf dungu mew miyawkey” (Efesio 5:9).\\n24 Kiñeke peñi ka lamngen küme pengelkeyngün kiñeke dungu mülelu ti 16 chillkatun ti lifru Tati Biblia ñi rüf kimeltukeel * ñi küme wiñoldunguafiel tañi ramtuetew küme piwke mew tüfachi dungu mu. Welu tukulpayaiñ, iñchiñ ayüleiñ tati che ñi koneltual Jewba tañi trokiñche mu, ayülelaiñ taiñ pengelelafiel ñi welulkawken engün. Feymu müley taiñ dungual yamüwün mu ka tüngkülen mew, “ñi ayüfal nütramngeael ka ñi falin kümeke dunguael” (Kolosense 4:6).\\n25, 26. Tati pu chaw, ¿chumngechi kelluafuyngün tañi pu yall ñi doy mupiltuafiel ka piwkeyeafiel ta Jewba?\\n25 Iñchiñ pu Dungukelu Iney Ngen Jewba, küme kimnieiñ chumngelu llowkeiñ ka famentukeiñ kiñeke wimtun ka femün (Ebrew 5:14). Feymu tati pu chaw ka müley ñi kimeltuafiel tañi pu yall Biblia tañi ngülam. Femngechi yafültukuafingün tañi mupiltun, ka kelluafingün ñi wiñoldungulelafiel Biblia mu tañi pu ramtuetew ñi feyentun mu, fey rumel müleayngün Chaw Ngünechen ñi piwkeyechen mew (Isaías 48:17, 18; 1 Pedro 3:15).\\n26 Ayüliyiñ taiñ poyeafiel ta Jewba ‘feyngechi dungu mew Ngünechen tañi newen tañi kellun mew’, müley taiñ famentuafiel tati pu kawiñ tuwün-ngenolu Biblia mew (Juan 4:23). Welu feyka müten no, ka müley taiñ nor chengeal kom taiñ mongen mew. Famülke mew fentren che rakiduamkey ñi kellukenoetew tañi nor chengen. Welu allkütufiliyiñ ta Jewba, rumel kümelkayaeiñmu. Tüfachi dungu inaduamaiñ küpalechi chillkatun mew.\\n^ parr. 3 Inaduamnge tati wichulechi dungu “ ¿Koneltuafun may feychi kawiñ mu?”. Kafey fentren kawiñ ñi nieel pu che inaduamngekey tati Índice de las publicaciones Watch Tower, ñi entuel pu Dungukelu Iney Ngen Jewba.\\n^ parr. 5 Chumngechi ñi pengelkeel Biblia ka tati kuyfike rupan dungu, Jesus choyüngey chi tati 2 tripantu petu ñi puwnon taiñ mülen antü, etanim küyen mu ñi nieel pu judio, tüfachi küyen koni septiembre puwlu octubre (inaduamnge ti lifru Perspicacia para comprender las Escrituras, vol. 2, pagina 84 ka 85, ñi entuel pu Dungukelu Iney Ngen Jewba).\\n^ parr. 11 Inaduamnge tati wichulechi dungu “ Tati ‘yamfal’ antü ñi nieel pu poyekefilu ta Weküfü”.\\n^ parr. 11 Ti ley Jewba ñi elufiel tati pu israelche feypikefuy, kiñe domo choyülu mülefuy ñi chalintukulelafiel ta Jewba kiñe mañumtun (Levítico 12:1-8). Femngechi tukulpangekefuy tati pu chaw ñi rulpalelfiel tañi pu yall ti kulpan dungu. Tüfa kellueyew ti pu israelche ñi küme rakiduamal tañi choyüngen mu ka nierpunoal wedake wimtun ñi nieel pu poyekefilu koylake dios (Salmo 51:5).\\n^ parr. 18 Inaduamnge tati küla trokiñ feypilelu ti mafün mu ka tati trawün ayüwün-ngechi rupaleal mülelu La Atalaya, 15 konchi octubre 2006, pagina 18-31.\\n^ parr. 20 Inaduamnge La Atalaya, 15 konchi febrero 2007, pagina 30 ka 31.\\n^ parr. 24 Ñi entuel pu Dungukelu Iney Ngen Jewba.\\nTAIÑ KELLUAETEW KÜME DULLIAL\\nKiñeke dungu ñi rupan mu müley taiñ pengelal tunte taiñ piwkeyefiel ta Jewba ka tunte adümuwkeiñ Biblia ñi küme ngülam. Feychi dungu rupayafuy kiñe peñi kam lamngen mangelelieyew tañi afkadi koneltunolu Jewba ñi trokiñche mew tañi amual tañi reñma engu kiñe kawiñ mu ñi femkeel ti pu poyekenofilu ta Jewba. Kiñeke amuafuyngün ka weda duamel-layafuyngün ñi rakiduam. Welu kakelu amulayafuyngün. Tati amulu küme pengelafuy tañi femün mu ñi koneltukenon feychi kawiñ mu, welu may amuy ñi küme rupaleal tañi reñma engün.\\nWelu kümeafuy petu ñi amunon tañi reñma mu, tati kristiano yamüwün mu ñi kimelafiel tañi afkadi chumngechi newe küme duamkülelayafuy tañi pu reñma dikümtukuelieyew ñi femal kiñe dungu ñi femkenoel Jewba tañi pu che. Fey tañi afkadi koneltulenolu Jewba tañi trokiñche mew doyümafuy ñi pemeafiel tañi pu che ka antü mu (1 Pedro 3:15).\\nWelu tati kristiana feypifile feychi dungu tañi füta, welu tüfa dikümtukuelieyew ñi amual, ¿chumafuy? Rakiduamafuy tañi füta ñi longkolen kidu mew, ka kimniey ñi ileltukefiel tañi reñma (Kolosense 3:18). Feymu ti domo rakiduamafuy: “Tañi wentru elueiñmew ti iyael kidu tañi reñma ñi ruka mu”, feymu rakiduamafuy ñi amuldungual kütu üye mu. Tati iyael podkülelay, dewmangelu rume kiñe kawiñ mu ñi femkeel pu che poyekenofilu ta Jewba (1 Korintio 8:8). Tati domo kiñe iyael müten trokiafuy ñi dewmangeel. Welu koneltulayafuy tati brindis, ülkantun, chalintukun kam kangelu dungu rume ñi femngekeel feychi kawiñ mu.\\nKafey müley ñi rakiduamal chumngechi duamnagay kakelu pu che ñi peetew tañi ikünumen feychi antü ñi reñma tañi ruka mu. Kiñe che kimle ñi pemefiel tañi pu che kiñe kawiñ mu, ¿weda duamküleafuy tañi rakiduam? (1 Korintio 8:9; 10:23, 24.)\\nKafey müley ñi ramtuwal: “¿Tañi reñma dikümtukuaenew ñi femal kiñe dungu Jewba ñi ayükenoel?”. Kiñeke mu taiñ yewelkangenoal femürpuafuiñ kiñeke dungu ñi ayükenoel ta Jewba. Feymu kümeafuy ti kristiana ñi küme rakiduamal petu tañi dullinon. Müley ñi ngüneduamal kom tati dungu feypingelu faw ka chem ñi feypietew tañi rakiduam (Hecho 24:16).\\n¿Mülefuy ñi llowal kiñe aguinaldo?\\nNavidad mu ka 18 de septiembre mew, kiñeke küdaw mew elungekey kiñe aguinaldo. ¿Mülefuy ñi llowal tüfa kiñe Dungukelu Iney Ngen Jewba? Femafuy. Tati ngen küdaw rakiduamlayafuy chi tati küdawkelu ñi koneltuken feychi kawiñ mu llowle ti aguinaldo. Ñi wewel ti empresa tati ngen küdaw eluafuy chi ñi pu küdawkelu pichin plata, kam ñi pengelal tañi mañumniefiel ñi küdawel feychi tripantu mu, kam ñi yafültukuafiel pu küdawkelu ñi doy küme küdawal. Elukefi chi tati aguinaldo kom tati pu küdawkelu, judio ngele, musulman, ka chem religion niele rume, ka koneltule kam koneltulenole ti kawiñ mu. Feymu elungele rume ti aguinaldo feychi kawiñ mu kam ñi üy nüwkülele rume Navidad kam 18 de septiembre mew, katrütungelayay ñi llowafiel kiñe Dungukelu Iney Ngen Jewba.\\nKiñeke che wülkey yewün religioso kawiñ ñi mülen mu, trür feyentulenole rume kiñe mupiltun mu tati llowlu ti yewün. Fey kiñe che chaf küdawkelu engu kam kiñe reñma feypiafuy: “Kimün eymi tami koneltukenon tüfachi kawiñ mu, welu ayülefun tami llowafiel tüfachi yewün”. Tati kristiano ñi rakiduam eluñmafile ñi femal, llowafuy ti yewün ka mañumtuafuy, welu chem feypilayafuy rume ti kawiñ dungu (Hecho 23:1). Ka antü kümeafuy taiñ feypiafiel yamüwün mew chem taiñ rakiduamken tati wül-lu ti yewün ñi weda duamnoal.\\nWelu kiñe che elueliyiñmu kiñe yewün ñi pengelal taiñ newenkülenon ti mupiltun mu kam taiñ ngoymanentual Biblia ñi ngülam taiñ kidutu kümelkawal, ¿fey chumafuiñ? Llowlayafuiñ llemay. Iñchiñ küpa poyekefiyiñ Jewba müten (Matew 4:8-10).\\nPu Dungukelu Iney Ngen Jewba, ¿chumngelu kawiñmakelafingün ti Domingo Paskual?","num_words":3777,"character_repetition_ratio":0.054,"word_repetition_ratio":0.012,"special_characters_ratio":0.21,"stopwords_ratio":0.388,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Tañi papeltufiel Biblia, ¿chumngechi kelluafenew? Trokiñ 2: Adümnge tami ayüwünkechi papeltuafiel ta Biblia | Pu wechekeche ñi ramtukeel\\nPAPELTUAFUYMI afrikáans albanés alemán amárico armenio azerí baulé becol birmano bislama camboyano catalán cebuano checo chichewa chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitumbuka cibemba cingalés citonga coreano criollo de las seychelles criollo haitiano criollo inglés de Belice croata danés endebele de Zimbabue enzema eslovaco esloveno español estonio feroés finlandés fiyiano fon francés ga galés georgiano griego guaraní gun hausa hebreo hiligaynon hindi hmong (blanco) holandés húngaro iban ilocano indonesio inglés islandés isoko italiano japonés kazajo kazajo (alfabeto árabe) kikamba kiluba kiniaruanda kirguís kirundi lengua de señas ecuatoriana lenguaje de señas brasileño lenguaje de señas peruano lenguaje de señas ruso lingala lituano malayo malayálam maltés mam mambue-lungu mapudungun mingreliano mongol more nepalés noruego oromo pangasinán persa polaco portugués de Brasil portugués de Portugal rarotongués rumano ruso samoano sango sena serbio (alfabeto cirílico) serbio (alfabeto latino) setsuana shona suajili sueco tagalo tahitiano tai telugu tetun dili tigriña tongano turco twi tártaro ucraniano uhobo uzbeko uzbeko (alfabeto latino) valenciano vietnamita waray-waray yoruba zulú árabe\\nKiñe pichi weche Will pingelu, feypi: “Biblia afeluwün-ngelu trokingeafuy. Welu kimnolmi chumngechi papeltuafiel ta Biblia, femngechi rakiduamafuymi”.\\nÑi doy ayüfalngeal tami papeltufiel Biblia, ¿chem chumafuymi? Tüfachi trokiñ kelluaeymu.\\nAyüfalngepe tami papeltufiel Biblia\\nAmulepe tami doy kimal\\nFey tüfa femafuymi ñi doy ayüfalngeal tami papeltufiel Biblia.\\nDullinge kiñe rupan dungu mülelu Biblia mu ka ngüneduamfinge. Eluwafuymi ñi estudiayafiel ñi rupan Jesus tañi mongen mew. Kafey konafuymi jw.org ka dulliafuymi kiñe afmatufalchi papeltun ñi allkütungeal.\\nPapeltufinge tati nütram. Kidu papeltuafuymi. Kafey newentun dungun mu kiñentrür papeltuafuymi tami pu familia kam tami weni emün.\\nInayafuymi tüfachi kiñeke ngülam:\\nDibujakünuafuymi ti nütram, femngechi ñi kimngeam chumngechi ñi rupan tati dungu. Wirintukunge chem rupamekey kake dibujo mew.\\nPapeltufilmi kiñe che mu poyekefilu ta Jewba, wirintukunge ñi chumngen ka chem ñi femün. Ka wirintukunge chumngechi ñi kümelkangen engün.\\nRakiduamaymi tami nütramkamekefiel reke feychi che tripalu ti nütram mew. Küme rakiduamnge ti nütram mu ka feypiaymi fillke dungu ñi rupan.\\nRakiduamnge kiñe che mu wedakünulu ñi femün, fey ramtuwnge: “¿Chem rupayafuy küme femfule?”. Rakiduamnge feychi Pedro “kimlafiñ ta Jesus” pilu (Marku 14:⁠66-72). Pedro femngechi weda femnofule, ¿chem rupayafuy?\\nAyülmi, ka femafuymi tüfa: wirintukunge tami ngüneduamfiel tati nütram mew ka tami chumngentufiel. Ka wirintukunge tami kimürpuel chi nütram (Romanu 15:⁠4).\\n¡Tami papeltufiel Biblia doy ayüfalngepe!\\nNgüneduamülmi kom ñi nüwkülen ti nütram mu, falinke dungu kimafuymi. Kiñeke mu kiñe kam epu palabra falin dungu kimeltuafeymu.\\nTrürümfinge ñi feypin Mateo 28:⁠7 ka Marku 16:⁠7\\nMarku ñi feypin, Jesus tañi pu discipulo tañi peaetew ka “Pedro” kütu.\\nTüfey: Marku ngelafuy pewfaluwlu Jesus, Pedro peno feypieyew.\\nFalin dungu: Jesus ayüy ñi wiño petuafiel ta Pedro, fey Pedro kimlu tüfa, ¿chumngelu tüngduamnagi? (Marku 14:⁠66-72). ¿Chumngechi pengeli Jesus Pedro tañi rüf weningen? Ayülmi küme weni ngeal, ¿chumngechi inayentuafuymi ta Jesus?\\nKüme ngüneduamfilmi ti nütram, doy ayüwülaeymu tami papeltufiel ti Biblia.\\nBonnie feypi: “Kiñeke mu dulliken kiñeke capitulo ñi doy küme ngüneduamafiel. Femngechi femün mu, doy küme longkontukuken ka doy küme adümkefiñ. Weke dungu kimürpulu iñche, pürapa piwkelkeenew”.\\nTimoteo feypi: “Estudiafiñ ti lifru Rut pingelu, fey konün Watchtower Library ñi doy kimafiel chem ñi wirikonkülen ti lifru mu. Müna kümeafuy kom che ñi ngüneduamafiel Watchtower Library. Iñche müna kelluenew, fewla tañi papeltufiel Biblia doy ayüfalngey”.\\nIsabel: “Kiñentrür papeltuafiel Biblia taiñ familia kam weni iñchiñ, rume ayüwün-ngey. Fey dungukeiñ ka femkantukeiñ chumün tati pu che tripalu ti nütram mu. Kafey müna ayüfiñ tati fillke afmatufalchi papeltun ñi allkütungeal, mülelu jw.org mu. Tüfachi afmatufalchi papeltun kellukeenew ñi doy küme adümafiel ti nütram”.\\nPu wechekeche ñi ramtukeel Wechekeche\\nFillke rulpadungungeelchi Biblia, weke teknologia, fillke kellun, ka kakelu dungu kelluaeymu tami doy ayüwmayal tami papeltufiel Biblia.\\n¿Chumngelu am müley tami chillkatual ta Biblia?\\nWerkülelngeal Werkülelngeal Tañi papeltufiel Biblia, ¿chumngechi kelluafenew? Trokiñ 2: Adümnge tami ayüwünkechi papeltuafiel ta Biblia\\nTami chillkatuafiel Biblia","num_words":606,"character_repetition_ratio":0.067,"word_repetition_ratio":0.007,"special_characters_ratio":0.169,"stopwords_ratio":0.236,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Marku 5\\n1 Puwi engün nometu pichi lafken, Gadara* Kiñeke kuyfi wirin mew feypiley “Gadara”; ka kiñeke wirin mew müley “Gergesa” kam “Gerasa”.mapu mew. 2 Nagpulu müten ta Jesus tati farku mew, fülkontupaeyew kiñe konweküfülechi wentru. Fey tüfachi wentru tripapay eltun mew, 3 mülentukerkelu am tüfey mew. Iney no rume pepi trariniekerkelaeyew, kadena mew no rume. 4 Fentren rupachi dew trariñmangekerkefuy tañi namun ka ñi kuwü kadena mew, welu rumel katrükakerkefuy femngechi ta iney no rume pepi ngünekerkelafeyew. 5 Miyawüntukerkey antü ka pun ti wingkul püle ka ti pu küfwe la mew, wirarkiyawkey ka kisutu wülelkawkerkey ta kura mew. 6 Welu alü kamapu pefilu ta Jesus, lefkülen wütupafi, fey lukutupay kisu tañi inafül mew, 7 fey wirarkülen feypifi ta Jesus:\\n8 Fey tüfa famngechi dunguy, Jesus am ta feypietew:\\n9 Fey Jesus ramtufi ti konweküfülelu:\\n—Lekion† Lekion rume fentren weküfü pin ürke. pingen, rume fentrenngelu am ta iñchiñ.\\n10 Fey ti pu weküfü rume llellipueyew ñi wemünentunoaetew tiyechi trokiñ mapu mew. 11 Ka tiyechi wingkul ñi fül püle, rume fentren sañwe mülerkey ütayawlu, 12 feymew tati pu weküfü llellipueyew:\\n13 Feymew Jesus elufi tañi femael engün, fey tati pu weküfü tripatuy engün tati wentru mew, fey konpuy engün tati pu sañwe mew. Fey tüfa engün, ta epu warangka ürke, fey leftukuwpuy engün ti pichi lafken mew, fey tiye mew itrokom ta ürfipuy ti pu sañwe.\\n14 Fey tati pu kuydasañwepelu lefmawi, fey amuy engün ñi nütramyemeael waria mew ka kangelu lof mapu püle ñi femngechi dungu ñi rupan. Fey ti pu che küpay engün ñi pepayael ti rupaelchi dungu. 15 Fey akulu engün chew tañi mülemum ta Jesus, pepafi engün ñi anületun, ka ñi tukuluwkületun ka ñi küme tüngduamkületun tati kontuniekefetew fentren weküfü. Fey ti pu che rume llükalerkey, 16 ka tati pu che pefilu ñi rupan tüfeychi dungu tati konweküfülelu mew ka ti pu sañwe mew, fey nütramelfi engün tati kakelu pu che. 17 Feymew eluwi engün tañi llellipuafiel ta Jesus ñi amutuael kañpüle kangelu lof mapu mew.\\n18 Fey Jesus wiñotulu ti farku mew, fey tati konweküfülekefuchi wentru llellipueyew tañi eluafiel ñi miyawael Jesus engün. 19 Welu Jesus elulaeyew ñi femael, fey feypieyew:\\n20 Fey tati wentru amutuy, fey eluwi tañi nütramyelafiel ti pu waria che mülelu Dekapolis‡ Dekapolis trokiñ mapu: kiñe fütra trokiñ mapu nielu mari pichike waria. mew ñi chumün ta Jesus kisu mew. Fey itrokom che afmatulewey, kimlu tüfeychi dungu.\\n21 Fey Jesus nopatulu ti pichi lafken mew, trawüñmaeyew rume fentren che, fey kisu mülewey ellakon lafken. 22 Feymew akuy kiñe tati pu longkolelu ti sinagoga mew, Jayro pingelu, fey pefilu ta Jesus, lukunagpay kisu ñi namun püle. 23 Fey Jayro rumeñma llellipueyew:\\n24 Fey Jesus amuy ta kisu engu, ka fentren che ta kompañnieeyew. Welukon tenfiwi engün. 25 Rangi tati pu che amulerkey kiñe domo. Dewma mari epu tripantu kutrankülerkey; kachükerkelay ñi mollfüñ ñi kuerpu mew. 26 Rume kutrankawürkey. Fentren lawentuchekelu mew ruparkey, ka itrokom ñi nieñmufel kullirkey, welu pichi no rume tremorkelay. Ñi tremoafel, doy amuley ñi wesalkalen.\\n27 Allkülu ñi nütramyengen ta Jesus, fey rangi che tüfachi domo ta fülkontupufi ta Jesus furi püle, fey idañmafi tañi takuwün, 28 famngechi rakiduamlu am: “Idañmafili müten Jesus tañi tukuwün, tremolewetuan” pirkey ñi rakiduam. 29 Feychi lelen mew müten, tañi wütrulekechi mollfüñ kachütuy, fey kangentuwi tañi kuerpu mew dew tañi tremoletun ñi kutran mew.\\n30 Fey Jesus, ngüneduamlu kisu ñi pepiluwün mew ñi tremoltun ta kiñe che, wiñokintuy tañi adkintuafiel tati pu che, fey ramtuy:\\n31 Fey ñi pu disipulu ta feypieyew:\\n32 Welu Jesus amuley ñi adkintun wall püle, tañi peafiel iney tañi idakünupeetew. 33 Feymew tati domo, yafyafkülen ñi llükan mew, fey kimlu am tañi femngechi femün ta kisu, fey amuy ñi lukutupuael kisu ñi inafül mew, fey nütramelfi kom rüf dungu chem mew ñi idakünufiel. 34 Fey Jesus feypieyew:\\n35 Petu tañi dungumeken ta Jesus, fey akuyey ta kiñeke wentru tuwlu Jayro ñi ruka mew, tañi feypipayafiel ta Jayro:\\n36 Welu Jesus duamkünulay tañi feypingepan ta Jayro, tati longkolelu ta sinagoga mew. Feymew Jesus feypifi tati longko:\\n37 Fey Jesus elulafi kakelu pu che ñi kompañpuwülaetew Jayro ñi ruka mew, welu Pedro müten Santiaw ka Juan, Santiaw tañi peñi. 38 Fey puwlu engün ta Jayro ñi ruka mew ka pepufilu ti pu che tañi wakeñkülen ñi ngüman engün, 39 konpuy ka feypifi ti pu che:\\n40 Fey ti pu che ayeñeeyew engün, welu Jesus feypifi ti pu che tañi tripayael wekuntu ruka. Fey tati ngen ñawe ka tati ngen püñeñ ka ñi pu kompañnieetew, konpuy chew ñi mülemum tati pichidomo. 41 Fey nüñmapufi tañi kuwü ti pichidomo ka feypifi:\\n42 Feychi lelen mew müten, tati pichidomo, nielu mari epu tripantu, witratuy ka trekatuy. Fey ti pu che rume afmalewey engün. 43 Welu Jesus feypikünufi ti pu che iney no rume tañi nütramelngenoael tüfachi dungu, feymew ka werküy ñi elungeael iyael tati pichidomo.\\n*5:1 Kiñeke kuyfi wirin mew feypiley “Gadara”; ka kiñeke wirin mew müley “Gergesa” kam “Gerasa”.\\n†5:9 Lekion rume fentren weküfü pin ürke.\\n‡5:20 Dekapolis trokiñ mapu: kiñe fütra trokiñ mapu nielu mari pichike waria.","num_words":791,"character_repetition_ratio":0.052,"word_repetition_ratio":0.015,"special_characters_ratio":0.208,"stopwords_ratio":0.425,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Chumngechi weniyeafuymi ta Chaw Dios (Santiaw 2:⁠23) | Mapudungun\\nPAPELTUAFUYMI abjasio abui abé acholi afrikáans akha alemán altaico aluro amárico armenio armenio occidental ateso atié aymara ayá azerí azerí (alfabeto cirílico) bashkir bassa de camerún bassa de liberia batak (simalungun) batako karo batako toba becol bete biak birmano bislama boulou caboverdiano camboyano cebuano chabacano changana (zimbabue) chichewa chiga chin haka chin tiddim chin zotung chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuvash cibemba cinamwanga cingalés citonga congo coreano criollo de las seychelles criollo de reunión criollo guadalupeño criollo guayanés criollo haitiano criollo inglés de Belice criollo mauriciano damara dangme danés dayaco engayú dehu diula duala dusún efik embunda endebele endebele de Zimbabue endonga endáu enzema español estonio ewé fanti finlandés fiyiano fon francés futunés oriental ga galés gitonga gokana griego guaraní guaraní boliviano guerzé gueré gun hausa herero hiligaynon hindi holandés hunsrik húngaro iban ibanag ibinda ibo ilocano indonesio inglés irlandés isoko italiano japonés javanés kabiye kachin kannada kaonde kayin sgaw kazajo kazajo (alfabeto árabe) khana kikamba kikongo kikuyu kiluba kimbundu kiniaruanda kipende kirguís kiribatiano kirundi kisi kisii kisonge kituba kpelle krío kurdo (alfabeto latino) kwangalí kwanyama kyangonde lahu lamba lambya lari lengua de señas argentina lengua de señas boliviana lengua de señas colombiana lengua de señas mexicana lengua de signos española lenguaje de señas americano lenguaje de señas angoleño lenguaje de señas birmano lenguaje de señas chino lenguaje de señas cubano lenguaje de señas de quebec lenguaje de señas finlandés lenguaje de señas indio lenguaje de señas indonesio lenguaje de señas italiano lenguaje de señas malasio lenguaje de señas nepalés lenguaje de señas portugués lenguaje de señas rumano lenguaje de señas tai lhukonzo lingala lituano lomue luganda lugbara lunda luo luvale macua malayo malayálam malgache maltés mam mambue-lungu mapudungun maratí maya mazahua mendé meru mizo mongol more navajo nengone nepalés ngäbere (o guaymí) nias niueano noruego nyaneka nyungwe náhuatl del centro okpe oriyá oromo osético otetela pangasinán panjabí (escritura nasta’liq) pidgin (oeste de África) pidgin camerunés pidgin de las islas salomón pidgin nigeriano polaco ponapés portugués de Brasil portugués de Portugal quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de Tena quichua de santiago del estero rarotongués romaní de Macedonia (alfabeto cirílico) romaní de Serbia romaní de macedonia romaní del este de Eslovaquia romaní del norte de Grecia romaní del sur de Grecia ronga rumano runyankore ruso rutoro samoano sango sanguir sena sena senga (zambia) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai talian tamil tandroy tankarana tayik tetun dili tigriña tivo tojolabal tok pisin tongano tshiluba tsonga turco tuvaluano twi tártaro ucraniano uhobo umbundú urdu uruund uzbeko vezo vietnamita wallisiano waray-waray wichi wolaita xitshwa yacouba zandé zulú árabe ñanya ñemba\\n¿Chumngechi weniyeafuymi ta Chaw Dios?\\n1, 2. Jewba, ¿iney engün am weniyefi?\\n¿INEY weniyeafuymi? Ayüfalngele ti che, ayüfilmi ñi chumngechi chengen ka küme yewülmu, weniyewaymu.\\n2 Jewba weniyefi ta kiñeke che. Abraam Jewba ñi weningey (Isaías 41:⁠8; Santiaw 2:⁠23). Kafey David. Kidu ayüfal wentrungey Jewba ñi adkiñ mew (Hecho 13:⁠22). Jewba ka weniyefi ta Daniel, ka rume falintufi (Daniel 9:⁠23).\\n3. Chaw Jewba, ¿chumngelu weniyefi ta Abraam, David ka Daniel?\\n3 Chaw Jewba, ¿chumngelu (chemu) weniyefi ta Abraam, David ka Daniel? Abraam allkütukefuy Chaw Ngünechen ñi feypietew (Génesis 22:⁠18). Feley llemay, Jewba weniyefi tati pu che tañi allkütukeetew ka ñom piwkengelu. Kafey Jewba weniyefi tati pu israelche. Ngüneduamnge ñi feypifiel: “Inanieñmamuchi ñi feypin, fey iñche tamün Ngünechen ngean, ka eymün iñche ñi pu che ngeaymün” (Jeremías 7:⁠23). Ka femngechi eymi, ayülmi tami weniyeaetew Jewba, duamfali tami allkütuafiel.\\nJEWBA INGKAKEY TAÑI PU WENI\\n4, 5. Chaw Jewba, ¿chumngechi ingkakefi tañi pu weni?\\n4 Kom iñchiñ nieiñ kiñe kayñe rume newen-ngelu. Tüfa ayükelay taiñ weniyeafiel Jewba. Welu taiñ Wenu Chaw küpa ingkakefi tañi pu weni (papeltunge 1 Pedro 5:⁠7). ¿Chumngechi ingkakefi? Biblia feypi Jewba ‘kuydakefi tati nor mongen-ngelu ka allkütuñmakefi tañi ngillatun’ (1 Pedro 3:⁠12). Kafey Jewba elukefi kimün ka kümeke ngülam, kidu feypikünulu kay tüfa (Salmo 32:⁠8).\\n5 Weniyewkeiñ Jewba iñchiñ, feymu kom piwke mu serfikefiyiñ. Küdawngechi dungu rupaliyiñ rume, püntütripalayaiñ kidu mu. Maneluwküleiñ apostol Pablo reke. Kidu feypi: “Ñidol Ngünechen kellukeenew ta iñche, feymew llükalayan” (Ebrew 13:⁠6). Feley llemay, Weküfü pilay taiñ weniyeafiel Jewba. Feymu, ¿chumkey? Inaduamaiñ.\\nWEKÜFÜ WITRAMELDUNGUKEFI PU CHE\\n6. Weküfü, ¿chumngechi witrameldungufi kom pu che?\\n6 Ti 11 chillkatun mu, ngüneduamiyiñ Weküfü ñi kayñetufiel ta Jewba. Feypi: ‘Koylatufengey. Chaw Ngünechen nor femkelay, elulafi ta Adan engu Eva ñi dullial chem ñi kümen ka kümenon’. Weküfü ka witrameldungufi kom tati pu che küpa weniyefilu ta Chaw Dios. Biblia pengelkey tüfa Job pingechi lifru mu. Weküfü feypi: ‘Chaw Dios elukefi kümeke dungu tañi pu che, feymu tüfa engün serfikeeyew, rüf piwkeyelaeyew engün’. Ka feypi: ‘Iney rume püntünentuafun ta Jewba mu’. Fewla inaduamaiñ chem kimeltueiñmu Job ñi rupan ka chumngechi kellueyew Jewba.\\n7, 8. 1) Jewba, ¿chem feypi Job mu? 2) Welu, ¿chem feypi Weküfü?\\n7 ¿Iney am Job? Kiñe küme wentru em. Rume fütra kuyfi mongelekefuy. Rume yamkefi ta Jewba ka üdekefi wedake dungu. Feymu Jewba feypi: “Mapu mew ngelay iney no rume fey reke” (Job 1:⁠8). Jewba rüf weniyefi ta Job.\\n8 Welu Weküfü feypi: ‘Job eluniengey re kümeke dungu, feymu serfikefi ta Chaw Dios’. Femngechi feypifi ta Jewba: “¿Koralmakünulelfimi reke tami ingkañpeafiel kidu, ka tañi ruka, ka kom tañi nieel? Eymi kümelkafimi tañi femelchi küdaw, ka tañi pu kulliñ alün-ngey fill püle tüfachi mapu mu. Welu, ñi kaletual tüfachi dungu, eluwaymi tami müntuñmayafiel kom tañi nieel, ka peaymi tami malisiayaetew” (Job 1:⁠10, 11).\\n9. Jewba, ¿chem elufi ñi femal ta Weküfü?\\n9 Weküfü feypi: ‘Chaw Dios elukefi kümeke dungu ta Job, feymu tüfa serfikeeyew’. Ka feypi ñi püntünentuafiel ta Job Jewba mu. Chaw Jewba femngechi rakiduamkelafuy, welu elufi ta Weküfü ñi wedalkayafiel ta Job. Femngechi kimfalküleafuy chumngelu Job ñi serfikefiel ta Chaw Dios.\\nWEKÜFÜ WEDALKAFI TA JOB\\n10. 1) Weküfü, ¿chumfi ta Job? 2) Welu, ¿chumi Job?\\n10 Job wüne weñeñmangey ka langümüñmangey ñi kulliñ, Weküfü ñi duam mew. Fey wüla langümüñmangey epe kom tañi pu kona. Job ñamümi kom tañi nieel. Fey kiñe fütra kürüf mu, Weküfü langümüñmafi ta Job kom tañi pu fotüm ka pu ñawe. Welu Job püntütripalay Jewba mu. Feymu Biblia feypi: “Kom tüfachi dungu mu, Job kulpalay ka feypintukulafi ta Chaw Ngünechen ñi welulkawün” (Job 1:⁠12-19, 22).\\nJob püntütripalay Jewba mu, feymu kidu kümelkaeyew.\\n11. 1) Weküfü, ¿ka chem chumfi ta Job? 2) Welu, ¿chumi Job?\\n11 Welu Weküfü fentekünulay. Witratudungufi ta Chaw Dios, fey feypifi: “Eluwnge tami wülelmayafiel tañi foro ka tañi fün, fey rüf mew malisiayaeymu”. Fey Weküfü weda kutranelfi ta Job (Job 2:⁠5, 7). Welu Job ka wiño püntütripalay Jewba mu. Doy may feypi: “¡Lafuli rume elkünulayan ñi nor piwkengen!” (Job 27:⁠5).\\n12. Job, ¿chumngechi pengeli ñi koylatufengen Weküfü?\\n12 Job kimlafuy Weküfü ñi dunguyeetew, ka kimlafuy chumngelu ñi kutrankawmeken. Rakiduami Jewba ñi kutrankaetew (Job 6:⁠4; 16:⁠11-14). Welu püntütripalay Jewba mu. ¡Kom koylangey Weküfü ñi feypin! Tañi femün mu, Job pengeli ñi piwkeyefiel tañi Wenu Chaw. Feymu ta weniyefi, serfikelafi ta Chaw Dios ñi re elungeal kümeke dungu.\\n13. Job elkünulafi ta Jewba. Feymu, ¿chem rupay?\\n13 Job kimlafuy rume Weküfü ñi feypifiel ta Jewba wenu mapu mu, welu elkünulafi ta Jewba. Femngechi pengeli Weküfü ñi koylatufengen. Fey Jewba kümelkafi ta Job ñi nor piwkeyeetew mu (Job 42:⁠12-17).\\n14, 15. Weküfü, ¿chem feypi kom pu che mu?\\n14 Famülke mu Weküfü witrameldungukeeiñmu kom iñchiñ. Feypi taiñ serfikefiel ta Jewba re taiñ elungeal kümeke dungu. Kidu feypi: “Wentru wülkünuay kom tañi nieel ñi montulal tañi mongen” (Job 2:⁠4). Femngechi Weküfü witrameldungufi kom pu che, re witrameldungulafi ta Job. Fentren tripantu rupalu Job ñi lan mu, Weküfü petu weda pifi ta Jewba ka dunguyefi tañi pu che. Proverbios 27:⁠11 pengeli feychi dungu, tüfa mu Jewba feypi: “Kimchengeaymi, iñche ñi fotüm, ka ayüwülelman tañi piwke, femngechi pepi wiñoldunguafiñ tañi ayentumekeetew [weda pimekeetew]”.\\n15 Eymi dulliafuymi tami chumal. Allkütuafimi ta Jewba, fey püntütripalayaymi kidu mew, femngechi pengelaymi Weküfü ñi koylatufengen. Tami weniyeafiel ta Jewba, duamniengeafuy küme elkünutual fentren dungu tami mongen mew. Welu yafüluwnge, tüfa tati doy küme dungu tami femal. Kafey duamfali tami newentuleal. Longkontukunge, Weküfü feypi eymi püntütripayaymi Jewba mu küdawngechi dungu rupalmi. Feymu femkey kom tañi pepilnieel tami püntünentuaetew Chaw Dios mu.\\n16. 1) Weküfü, ¿chumkey taiñ püntünentuaetew Jewba mu? 2) ¿Chumafuy Weküfü tami püntünentuaetew ta eymi?\\n16 Weküfü fillke dungu femkey taiñ püntünentuaetew Chaw Dios mu. Kiñeke mu kontukeeiñmew “trapial reke” (1 Pedro 5:⁠8). Feymu tami pu che, tami pu weni kam kakelu che feypiafeymu tami chillkatuwenoafiel Biblia, ka femwenoal kümeke dungu. Femngechi rupale, rakiduamafuymi: “Weküfü ngüchaltukukefi engün, feymu kayñetumekeenew” (Juan 15:⁠19, 20). * ¿Ka chumkey Weküfü? Küpa welulkakeeiñmew, femngechi taiñ inayafiel kidu ñi kimeltun, welu feyentunoafiel ta Jewba (2 Korintio 11:⁠14). Kafey Weküfü rakiduamelkeeiñmu taiñ newe falin-ngenon Jewba ñi adkiñ mew, femngechi taiñ elkünuafiel ta Jewba (Proverbios 24:⁠10).\\nINAFINGE JEWBA ÑI FEYPIN\\n17. ¿Chumngelu feyentukefiyiñ ta Jewba?\\n17 Inafiliyiñ Jewba ñi feypin, pengelaiñ Weküfü ñi koylatufengen. Fey, ¿chem kelluaeiñmu taiñ feyentuafiel ta Jewba? Biblia feypi: “Piwkeyefinge ta Ñidol Ngünechen kom tami piwke mew, kom tami rakiduam mew, ka kom tami kimün mew ka kom tami newen mew” (Marku 12:⁠30). Feley llemay, piwkeyefiyiñ ta Jewba, feymu feyentukefiyiñ. Doy piwkeyefiliyiñ, doy küpa femaiñ kom taiñ feypietew. Apostol Juan wirintukuy: ‘Tati rüf dungu mew piwkeyefilu ta Ngünechen ka feley tañi inayafiel kidu ñi werkün dungu’ (1 Juan 5:⁠3).\\n18, 19. 1) Chaw Jewba, ¿chem feypikeeiñmew taiñ femnoal? 2) Kom taiñ feypikeetew Jewba taiñ femal pepilfali. ¿Chumngechi kimnieiñ tüfa?\\n18 Jewba feypikeeiñmew chem taiñ femnoal. Kiñeke tüfa wirikonküley ti trokiñ feypilelu “ Üdefinge Jewba ñi üdekeel”. Ellaka mu rakiduamafuymi: ‘Müte weda dungu no tüfa’. Welu papeltufilmi Biblia ñi feypin ka rakiduamniefilmi, kimaymi ñi fente kümen Jewba tañi ngülam. Fey duamniengele küme elkünutuafiel tami mongen, femaymi llemay. Küdawngeafuy rume, yafüluwülmi tami femal, rüf weniyeafimi ta Jewba. Fey tüngküleaymi ka ayüwküleaymi (Isaías 48:⁠17, 18). Welu, ¿elkünuafuymi wedake wimtun? Femafuymi llemay.\\n19 Kom taiñ feypikeetew Jewba taiñ femal pepilfali (Deuteronomio 30:⁠11-14). Kiñeke mu iñchiñ kidu küme kimuwlaiñ, welu Chaw Ngünechen küme kimnieeiñmew. Kimniey chem taiñ pepilken ka pepilkenon (Salmo 103:⁠14). Kidu taiñ rüf weni tati. Feymu yafültukukeeiñmu apostol Pablo ñi feypin: “Ñidol manelfali itrokom ñi dungu mew, feymew kisu ta kelluaeymünmew tamün newentuleael, ka montulnieaeymünmew ti weküfü ñi wesake dungu mew” (2 Tesalonisense 3:⁠3). Feymu maneluwküleaiñ, Jewba newentukuaeiñmew taiñ femal kümeke dungu. Ka rupaliyiñ küdawngechi dungu mu, eluaeiñmu “fütra pepiluwün” (2 Korintio 4:⁠7).\\nFEMAYMI JEWBA ÑI AYÜKEEL\\n20. ¿Chem chengeaiñ? ¿Chumngelu?\\n20 Küpa weniyefiliyiñ ta Jewba, femwelayaiñ Jewba ñi ayükenon. Welu fey ka müten no (Romanu 12:⁠9). Taiñ weniyeafiel ta Jewba, duamfali femal kidu ñi ayükeel ka inayentuafiel ñi chumngen. Feymu piwkeyefengeaiñ, nieaiñ ayüwün, küme tüngün, fürenecheaiñ, küme chengeaiñ, feyentuleaiñ, ñom duamngeaiñ ka kim ngüneniewaiñ (Galata 5:⁠22, 23, TNM). Biblia pengeli ñi chumken pu weniyekefilu ta Jewba: “Tati miyawkelu ñi kulpakenon mu, femkelu tati kümeke dungu ka rüf dungukelu tañi piwke mu. Kidu koyla dunguyekelay tañi kewün mu, weda femkelafi tañi chafche, ka dunguyekelafi tañi pu weni. Kidu famentukefi iney rume illamfalngechi chengelu, welu falintukefi tati pu yamniekefilu ta Jewba. Kidu femtriparpukey ñi feypikünuel, kümenofule rume kidu mu. Arelkelay plata fey ñi doy kullingetual, llowkelay rume ñi llum kullingeal ñi wedalkayafiel ti kulpakenochi che. Chuchi femkelu tüfachi dungu turpu kidukünungelayay” (Salmo 15:⁠2-5).\\n21. ¿Chem kelluaeymu tami inayentuafiel Jewba ñi chumngen?\\n21 ¿Chem kelluaeymu tami femngechi chengeal? Duamfali tami kimal chem ñi ayükeel ta Jewba. Feymu chillkatuniefinge Biblia (Isaías 30:⁠20, 21). Femngechi femülmi, doy piwkeyeafimi ta Jewba, fey doy küpa feyentuafimi.\\n22. Serfiliyiñ ta Jewba fente taiñ rüf piwkeyefiel, ¿chem rupayay?\\n22 Biblia feypi taiñ famentual “kuyfike wesa mongen”, ka taiñ nietual “we mongen” (Kolosense 3:⁠9, 10). Tüfa trürümngeafuy ñi femken kiñe che modawkelu. Küdawngeafuy küme elkünutual taiñ mongen ka feyentuafiel ta Jewba. Welu serfifiliyiñ, doy küme mongen eluaeiñmu (Salmo 19:⁠11). Re duamlayaymi tami elungeal kümeke dungu, doy may serfifinge ta Jewba fente tami rüf piwkeyefiel. Femngechi femülmi, pengelaymi Weküfü ñi koylatufengen ka taiñ Wenu Chaw rüf weniyeaeymu.\\n^ parr. 16 Kiñeke che küpa ngüchaltukuafeymu tami chillkatuwenoafiel Biblia, welu Weküfü kom adniekelafi engün. ‘Tüfachi mapu ngünenieeyew tati Weküfü’, feymu kiñeke che küpa püntünentuafeymu Chaw Dios mu (1 Juan 5:⁠19).\\nÜDEFINGE JEWBA ÑI ÜDEKEEL\\nÉxodo 21:⁠22, 23; Santiaw 2:⁠11\\nKonlayaymi pod kudumuwün mu\\nLevítico 20:⁠10, 13, 15, 16; Romanu 1:⁠24, 26, 27, 32; 1 Korintio 6:⁠9, 10\\nFülkonlayaymi wedake püllü mu\\nDeuteronomio 18:⁠9-13; 1 Korintio 10:⁠21, 22; Galata 5:⁠20, 21\\nPoyelayafimi fillke adentun\\n1 Korintio 10:⁠14\\n1 Korintio 6:⁠10\\nLevítico 6:⁠2, 4; Efesio 4:⁠28\\nProverbios 6:⁠16, 19; Kolosense 3:⁠9; Apokalipsi 22:⁠15\\n1 Korintio 5:⁠11\\nSalmo 11:⁠5; Proverbios 22:⁠24, 25; Malaquías 2:⁠16; Galata 5:⁠20, 21\\nDunguyechelayaymi ka weda pilayaymi\\nLevítico 19:⁠16; Efesio 5:⁠4; Kolosense 3:⁠8\\nYamniefinge Biblia ñi feypin mollfüñ mu\\nGénesis 9:⁠4; Hecho 15:⁠20, 28, 29\\nElufinge tami pu che ñi duamnieel\\n1 Timotew 5:⁠8\\nKonlayaymi weychan mu, awkan ka politika dungu mew no rume\\nIsaías 2:⁠4; Juan 6:⁠15; 17:⁠16, TNM\\nPütremtulayaymi ka drogatulayaymi\\n2 Korintio 7:⁠1\\n1: JEWBA WENIYEFI TATI PU CHE TAÑI ALLKÜTUKEETEW\\n“Inanieñmamuchi ñi feypin, fey iñche tamün Ngünechen ngean, ka eymün iñche ñi pu che ngeaymün” (Jeremías 7:⁠23).\\n¿Rüf weniyeafuiñ ta Chaw Dios?\\nGénesis 22:⁠18; Santiaw 2:⁠23\\nAbraam allkütukefi Chaw Ngünechen ñi feypietew, feymu kidu weniyeeyew.\\n1 Pedro 3:⁠12\\nJewba kellukefi tañi pu allkütukeetew.\\nSalmo 25:⁠14; 32:⁠8\\nJewba elukefi kimün tañi pu weni.\\n1 Pedro 5:⁠7\\nJewba kuydakefi tañi pu weni.\\n2: JOB WENIYEFI TA JEWBA KA PÜNTÜTRIPALAY KIDU MU\\n“Kom tüfachi dungu mu, Job kulpalay ka feypintukulafi ta Chaw Ngünechen ñi welulkawün” (Job 1:⁠22).\\nWeküfü, ¿chumfi ta Job? Welu, ¿chumi Job?\\nJob 1:⁠10, 11\\nWeküfü feypi: ‘Job eluniengey re kümeke dungu, feymu serfikefi ta Chaw Dios, rüf piwkeyelafi’.\\nJob 1:⁠12-19; 2:⁠7\\nJewba elufi ta Weküfü ñi müntuñmayafiel ta Job kom ñi nieel, ka weda kutranelfi.\\nJob kimlafuy chumngelu ñi kutrankawmeken. Welu püntütripalay Jewba mu.\\n3: WEKÜFÜ KÜPA PÜNTÜNENTUKEEIÑMU JEWBA MU\\n“Wentru wülkünuay kom tañi nieel ñi montulal tañi mongen” (Job 2:⁠4).\\nWeküfü pilay taiñ weniyeafiel Jewba. Feymu, ¿chumkey?\\n2 Korintio 11:⁠14\\nWeküfü fillke dungu femkey taiñ püntünentuaetew Chaw Dios mu.\\nWeküfü rakiduamelkeeiñmu taiñ newe falin-ngenon Jewba ñi adkiñ mew.\\n1 Pedro 5:⁠8\\nAllkütuafimi ta Jewba, fey püntütripalayaymi Jewba mew. Femngechi pengelaymi Weküfü ñi koylatufengen.\\n4: FEYENTUKEFIYIÑ TA JEWBA FENTE TAIÑ PIWKEYEFIEL\\n‘Tati rüf dungu mew piwkeyefilu ta Ngünechen ka feley tañi inayafiel kidu ñi werkün dungu’ (1 Juan 5:⁠3).\\n¿Chumngechi weniyeafuymi ta Chaw Jewba?\\nPiwkeyeafimi ta Jewba, femngechi doy küpa feyentuafimi.\\nIsaías 48:⁠17, 18\\nFeyentufinge ta Jewba, fey kidu doy küme mongen eluaeymu.\\nYafüluwnge. Kom taiñ feypikeetew Jewba taiñ femal pepilfali.\\n2 Korintio 4:⁠7\\nEluwnge tami femal kümeke dungu. Fey Jewba newentukuaeymu.","num_words":2264,"character_repetition_ratio":0.055,"word_repetition_ratio":0.016,"special_characters_ratio":0.216,"stopwords_ratio":0.277,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Matew 2\\n1 Jesus choyüngey ta Belen waria mew, kiñe waria mülelu Judea trokiñ mapu mew, feychi mew ta Erode longko ülmenkülerkey Judea trokiñ mapu mew. Feychi küpay kiñe mufü kimke wentru* kimke wentru: kiñeke kimke wentru, tripawe antü püle mülechi trokiñ mapu tuwlu, ngüneduamkefilu tati pu wangülen. tuwlu tripawe antü püle. 2 Fey akulu ta Jerusalen waria mew, famngechi ramtuyawi engün:\\n3 Fey tati longko ülmen Erode rume wesa duami allkülu tüfachi dungu. Ka femngechi femi kom tati waria che mülelu ta Jerusalen. 4 Feymew ti longko ülmen werküy ñi mütrümngeael kom tati longkolelu ti pu saserdote mew ka tati pu kimeltukelu Moyse ñi ley dungu, fey ramtufi chew müngell ñi choyüngeael tati Cristo. 5 Fey kisu engün feypi:\\n6 ‘Belen waria, mülelu ta Judea mapu mew,\\nfey kisu ngülamtunieafi tati Israel trokiñche’ pi.† Mikea 5.2.\\n7 Feymew Erode ellka mütrümfi tati pu kimke wentru, fey ramtufi chumül müngell tañi pewfaluwün tati wangülen. 8 Feymew werküfi ñi amuael engün ta Belen, fey ka feypifi:\\n9 Fey kisu engün, dew allküñmafilu ñi pietew tati longko ülmen, amuy engün. Fey ti wangülen tañi peel engün tripawe antü püle wüneluwküley kisu engün mew, fey puwlu wüla elkünuwpuy üngküpüra chew tañi mülemum tati püñeñ. 10 Fey tati pu kimke wentru, pefilu engün ti wangülen, rumeñma ayüwi. 11 Feymew konpuy engün tati ruka mew, fey pefi engün ta Maria ñi püñeñ engu, fey lukutupuy engün ka püramyefi engün ngillatun mew. Fey nentupuy engün tañi yewün, fey elufi engün oro, insienso‡ insienso: lüpümngekey ngillatuwe mew. ka mira.§ mira: kiñe anümka mew nentuelchi perfume. 12 Welu kimelngey engün ta pewma mew ñi rumetunoael engün ta Erode mew. Fey wiñotualu ñi mapu mew engün, amutuy kangelu rüpü mew.\\n13 Fey dew amutulu tati pu kimke wentru, Ñidol tañi kiñe werken püllü pewfaluwfi ta Jose pewma mew, fey feypifi: “¡Pepikawnge! Fey yefinge tati pichiche ka tañi ñuke Egipto mapu mew. Mülepuaymün ta üyew, fey iñche kimeluwayiñ wüla chumül tamün wiñometuael, Erode am ayülelu ñi kintuafiel tati püñeñ ñi langümafiel” pi.\\n14 Feymew Jose pepikawlu, pun tripay ti pichiche ka tañi ñuke engün ñi amuael ta Egipto, 15 fey üyew mülepuy engün. Fey lalu wüla Erode, wiñometuy engün. Fey femngechi rupay tüfachi dungu ñi mupiael ñi feypikünuel ta Ñidol feychi dungulu tati pelon wentru mew:\\n“Egipto mew mütrümfalün tañi Fotüm” pi.* Osea 11.1.\\n16 Welu ngüneduamlu ta Erode tati pu kimke wentru ñi ngünenkaetew, rume lladküy. Feymew Erode rakiduami tunten küyen ñi dew rupan feychi kimeletew ti pu kimke wentru chumül ñi pewfaluwün ti wangülen, fey werküy ñi langümngeael kom pichikewentru püñeñ, mülelu ta Belen ka fülpüle müleyelu, petu puwülnienolu küla tripantu. 17 Fey ta famngechi mupiy tañi wirintukuel tati pelon wentru Jeremia:\\n18 “Allküngey kiñe dungun ta Rama trokiñ mapu mew, rume fütra ngümakawün ka fütrake etüngün.\\nfey pilay tañi yafülngeael, dew lalu am ti pichikeche” pi.† Jeremia 31.15.\\n19 Welu dew lalu ta Erode, Ñidol tañi kiñe werken püllü pewfaluwfi ta Jose pewma mew, Egipto mapu mew, fey feypifi: 20 “¡Pepikawnge! Yetuafimi tati pichiwentru tañi ñuke engu, fey wiñotumün ta Israel mapu mew. Dew lay tati ayüfulu ñi langümafiel tati pichiwentru.”\\n21 Feymew Jose pepikawi, fey küpaltufi tati pichiwentru tañi ñuke engu ta Israel mapu mew. 22 Welu Jose kimlu Arkelaw ñi longkoletun ta Judea mapu mew chew longkolekefuy kisu ñi chaw Erode, llükay ñi amuael ta üyew, kom feypietew am ta Ngünechen pewma mew, fey amuy Galilea trokiñ mapu mew. 23 Fey puwlu üyew, eluwi tañi mülepuael Nasaret waria mew. Fey tüfa famngechi femi tañi mupiael ñi feypikünuel tati pu pelon wentru: Nasaretche ñi pingeael ta Jesus.\\n*2:1 kimke wentru: kiñeke kimke wentru, tripawe antü püle mülechi trokiñ mapu tuwlu, ngüneduamkefilu tati pu wangülen.\\n†2:6 Mikea 5.2.\\n‡2:11 insienso: lüpümngekey ngillatuwe mew.\\n§2:11 mira: kiñe anümka mew nentuelchi perfume.\\n*2:15 Osea 11.1.\\n†2:18 Jeremia 31.15.","num_words":600,"character_repetition_ratio":0.066,"word_repetition_ratio":0.024,"special_characters_ratio":0.214,"stopwords_ratio":0.353,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Matew 28\\n1 Dew rupalu tati ürkütun antü, fey dew wünlu ti llituelchi antü semana mew, Maria Magdalena ka tati kangelu Maria amuy engu ñi pemeafiel tati rüngan lolo.\\n2 Müchay müten müley kiñe fütra nüyün mapu mew kiñe werken püllü am nagpalu ta wenu mapu. Fey fülpalu tati rüngan lolo mew, famentufi tati takulekechi kura, fey ka anükünuwi tati kura mew. 3 Tati werken püllü wilüfi llüfkeñ reke, ka tañi takuwün fülangi pire reke. 4 Fey peetew tati pu soltaw, müllmülli engün fente tañi llükan, fey la reke felewey engün. 5 Fey tati werken püllü feypifi tati epu domo:\\n—Llükakilmu. Iñche kimnien tamu kintupapefiel ta Jesus, tati langümngelu ta kürus mew. 6 Ngewetulay ta tüfa mew. Kisu ta wiñomongetuy chumngechi tañi feypikünuel. Pepafimu chew tañi tukukünungefumum. 7 Matuke amutumu, fey feypiafimu tati pu disipulu: ‘Wiñomongetuy, ka amuay ta Galilea. Wüne puway ta eymün mew. Tiye mew ta peafimün.’ Fey tüfachi dungu ta iñche niepen tamu feypiwafiel.\\n8 Tati epu domo ta rume matukel tripapatuy engu tati rüngan lolo mew. Rume llükaley, welu ka rume ayüwküley engu, fey lefkülen küpatuy engu tañi kimelpatuafiel tati pu disipulu. Fey küpaletulu engu ñi kimelpatuafiel tati pu disipulu,* Kiñeke kuyfi wirin mew ngelay: “Fey küpaletulu engu ñi kimelpatuafiel tati pu disipulu”. 9 feymew ka müten, Jesus pewfaluweyew ka chalieyew. Feymew kisu engu fülkontufi ta Jesus ka püramyefi engu ka mafülüñmafi ñi namun, 10 fey feypieyew ta Jesus:\\n11 Petu tañi amulen tati epu domo, kiñeke ti pu soltaw tati llüwatulekelu, puwtuy engün ta waria mew ka nütramelputufi tati pu longkolelu ti pu saserdote mew kom feychi dungu tañi rupan.\\n12 Fey tüfachi pu longko amuy engün tañi dunguafiel tati putremke fütake pu judiu, tañi fente küme nütramkawael ta kisu engün. Ka fentren pülata elufi engün tati pu soltaw, 13 ka fente küme feypikünufi engün:\\n—Eymün ta feypiaymün: ‘Punkülelu, petu umawkülelu iñchiñ, Jesus tañi pu disipulu küpay. Weñenentupatufi engün tati kuerpu.’ 14 Tati gobernador kimle ta tüfachi dungu, iñchiñ ta küme nütramkayafiyiñ, fey eymün ta kelluwayiñ tamün kutrankangenoam.\\n15 Tati pu soltaw llowi tati pülata ka femi kom tañi feypingeel engün. Fey tüfa tañi femngechi feypingeken tayi tüfa amuley tati pu judiu mew.\\n16 Feymew tati pu mari kiñe disipulu amuy engün ta Galilea, Jesus tañi üytukünuletewchi wingkul. 17 Fey pefilu engün ta Jesus, püramyefi. Kiñekentu ta petu küme feyentulelafuy rume. 18 Feymew Jesus fülkonpuy ta kisu engün mew ka feypieyew:\\n—Ngünechen ta eluenew kom pepiluwün wenu mapu ka mapu mew. 19 Amumün, kom chüf mapu müleyechi pu che mew. Ka kimeltuafimün femngechi tañi kimaetew engün ka iñche ñi disipulungeael engün. Fawtisayafimün ta Chaw tañi üy mew ka Fotüm ka tati Lif Küme Püllü mew, 20 ka kimeltuafimün tañi feyentuael engün kom iñche tamün werküwkefiel ta eymün. Iñche rumel mülean ta eymün mew, tunte afllele rume ta mapu.\\nFelepe may.† Kiñeke kuyfi wirin mew ngelay: “Felepe may”.\\n*28:8 Kiñeke kuyfi wirin mew ngelay: “Fey küpaletulu engu ñi kimelpatuafiel tati pu disipulu”.\\n†28:20 Kiñeke kuyfi wirin mew ngelay: “Felepe may”.","num_words":472,"character_repetition_ratio":0.073,"word_repetition_ratio":0.013,"special_characters_ratio":0.204,"stopwords_ratio":0.411,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Eluwküleymi tami ingkañpeaetew Chaw Ngünechen Jewba? | Ñi Chillkatungeal\\n“Jewba montulnieñmafi ñi mongen tañi pu poyekeetew; kulpantukungelayay tati pu eluwkülelu ñi ingkañpeaetew” (SALMO 34:22).\\nÜLKANTUN: 8 KA 54\\nJEWBA ÑI ELKÜNUEL TI WARIA ÑI INGKAÑPENGEAM CHE, ¿CHUMNGECHI KIMELTUEIÑMU...\\npu longkolelu ñi kelluafiel pu weda kulpalu?\\nchem chumal taiñ kutranpiwkeyeaetew Chaw Dios?\\nJewba taiñ rüf wiñoduamtuetew?\\n1. Taiñ kulpafe chengen mu, ¿chum duamküleafuiñ?\\n“¡AWÜNGEN may ta iñche!”, feypi ti apostol Pablo (Romanu 7:24). Famülke mu, fentren pu poyekefilu ta Jewba weñangküleafuiñ ka ngañwadküleafuiñ, Pablo reke. ¿Chumngelu (chemu)? Eluwlu rume taiñ ayüwülafiel ta Jewba, kiñeke mu pepilkelaiñ kulpafe chengelu am iñchiñ. Tüfa weñangkülafeiñmew. Ka weda kulpaliyiñ, rakiduamürpuafuiñ taiñ turpu wiñoduamtunoaetew Jewba.\\n2. 1) Ñi feypin Salmo 34:22, ¿chumngelu ngünenielayaeiñmew wedake rakiduam kidu kulpantukuwken mu? 2) ¿Chem inaduamaiñ tüfachi chillkatun mu? (Inaduamnge ti wichulechi dungu “ ¿Adentulepey may doy falin dungu?”.)\\n2 Biblia feypi: “Jewba montulnieñmafi ñi mongen tañi pu poyekeetew; kulpantukungelayay tati pu eluwkülelu ñi ingkañpeaetew” (Salmo 34:22). Tüfa kimeltueiñmu eluwliyiñ taiñ ingkañpeaetew Jewba, ngünenielayaeiñmew wedake rakiduam kidu kulpantukuwken mu. Feymu, ¿chumngechi eluwafuiñ taiñ ingkañpeaetew Jewba? ¿Chem chumafuiñ taiñ kutranpiwkeyeaetew ka wiñoduamtuaetew? Taiñ kimal tüfa, inaduamaiñ Jewba ñi femün kuyfi mew femlu ti Ley ñi eldungu pu israelche engün. Feychi mu elkünuy kiñeke waria ñi ingkañpengeam che. Welu Pentekoste 33 tripantu mew elkünungelu rume kangelu eldungu, ngüneduamfiliyiñ tüfa, fentren dungu kimürpuaiñ Jewba mew, kidu mu küpalu kay. Kimafuiñ ñi rakiduamken tati kulpan dungu mew, pu kulpalu ka pu wiñorakiduamtulu. Feymu wüne inaduamaiñ chumngelu elkünungey tüfachi waria ka chumngechi ñi adkünungeel.\\n“DULLIKÜNUYEFIMÜN WARIA ÑI INGKAÑPENGEAM CHE”\\n3. Kiñe israelche langümfile kiñe che, ¿chem mülefuy ñi femngeal?\\n3 Jewba üdekey ti langümuwün. Feymu kiñe israelche langümfile ta kiñe che, ti ngen la, wentrungele, müley ñi langümafiel (Números 35:19). Femngechi tati langümchelu müley ñi wülal tañi mongen langümfilu am kiñe che, fey ñi chumnon rume. Pürüm langümngenole feychi che, wedañmakünungeafuy ti mapu Jewba ñi elufiel pu israelche, kidu am feypilu ñi langümchenoal tañi podümnoafiel ti mapu (Números 35:33, 34).\\n4. Kiñe israelche langümfile kiñe che tuntukufiel mu, ¿chem chumafuy?\\n4 Welu, ¿chumafuy kiñe israelche tuntukurumefile ka langümfile kiñe che? Ayünole rume ñi femal, tüfa ta kulpay langümfilu kiñe che, fey ñi chumnon rume (Génesis 9:5). Welu rupale tüfa, Jewba feypi ñi kutranpiwkeyengeafel. Mülefuy kayu waria chew ñi amual feyti langümlu kiñe che tuntukufiel mu, fey tañi lefmawafiel ti ngen la. Eluñmangefule ñi mülenagal üye mu, fey ingkañpengeafuy. Welu lale ti longkolechi saserdote, femngechi müten amutuafuy (Números 35:15, 28).\\n5. Ti waria ñi ingkañpengeam che, ¿chumngelu tüfa kimeltueiñmew Jewba ñi chumngen mu?\\n5 Pu wentru elkünulafi ti waria ñi ingkañpengeam che, Jewba keta elkünufi. Kidu feypi ta Josue ñi feypiafiel pu israelche: “Dullikünuyefimün waria ñi ingkañpengeam che”. Jewba wichukünuyefi reke ñi sakingeal (Josué 20:1, 2, 7, 8). Feley, Chaw Jewba elkünulu am ñi wichukünungeal tüfachi waria, tüfa kimeltukeeiñmu kidu ñi chumngen. Feymu ramtuwafuiñ: “¿Chem pengelkeeiñmu Jewba ñi kutranpiwkeyechen mu? Ka, ¿chumngechi kimeltukeeiñmew chem chumal taiñ ingkañpeaetew Jewba?”.\\nNÜTRAMKALELAFUY ÑI RUPAN PU LONGKOLELU\\n6. Kiñe israelche langümfilu kiñe che tuntukufiel mu, ¿chem mülefuy ñi femal pu longkolelu? (Inaduamnge ti adentun ellaka mu mülelu.)\\n6 Kiñe israelche langümle kiñe che tuntukufiel mu, mülefuy ñi lef amual ti waria ñi ingkañpengeam che, ka nütramkalelafiel ñi rupan pu longkolelu ti waria ñi wülngiñ mu. Fey pu longkolelu mülefuy ñi llowafiel (Josué 20:4). Kiñeke antü rupalu, werküfingün ti israelche tati waria mu chew ñi langümfiel ti che, femngechi ñi jusgayaetew pu longkolelu üye mu. Feychi pu longkolelu ngüneduamle ti israelche ñi langümfiel ti che tuntukufiel mu, fey wiño werküafingün ti waria ñi ingkañpengeam. Biblia feypi: “Pu longkolelu inaniefiel mu tüfachi werkün dungu, rangiñelweleay tati langümfilu ti che ka ti ngen la mew. Pu longkolelu montulafi ñi langümnoaetew ti ngen la, fey müley ñi wiño werküafiel ti waria ñi ingkañpengeam che, fey mülenagay üye mu lale wüla ti longkolechi saserdote dullingelu tati sakin aseyte mu” (Números 35:24, 25).\\n7. Tati langümchelu, ¿chumngelu mülefuy ñi nütramkayafiel pu longkolelu?\\n7 Feychi che, ¿chumngelu mülefuy ñi nütramkayafiel pu longkolelu? Tüfa engün lifkünukefuy ta Israel kulpan dungu mew ka kellukefingün ti langümchelu ñi kutranpiwkeyeaetew Jewba. Kafey ti israelche langümfilu kiñe che tuntukufiel mu nütramkanofule pu longkolelu engün langümngeafuy, ka kidutu kulpantukuwafuy ñi lan mu, inanofilu am Chaw Dios ñi feypin, femngechi pengeli kiñe adümuwkelu Biblia dungu. Ñi lanoal, ti langümchelu mülefuy ñi kintual kellun ka inayal tañi feypingeel. Ka amunole kiñe waria ñi ingkañpengeal, ti ngen la langümafeyew.\\n8, 9. Kiñe kristiano weda kulpale, ¿chumngelu müley ñi eluwküleal tañi kelluaetew pu longkolelu?\\n8 Famülke mu, kiñe kristiano weda kulpalu küpa weniyetufile ta Jewba, müley ñi eluwal tañi kelluaetew pu longkolelu ti trawünche mu. ¿Chumngelu müna falin-ngey tüfa? Küla dungu mu: 1) Jewba elfalkünuy pu longkolelu ñi adnieafiel ti dungu kiñe che weda kulpale (Santiaw 5:14-16). 2) Pu longkolelu elfalkünungey ñi kelluafiel ti kulpalu wiñorakiduamtulu, femngechi ñi kümelkawtual Jewba engu ka ñi kulpawenoal (Galata 6:1; Ebrew 12:11). Ka 3) pu longkolelu eluñmangeyngün ka pepikangeyngün ñi kelluafiel ti kulpalu ñi küme duamküleal ka kulpantukuwnoal. Jewba trürümfi pu longkolelu “kiñe ellkawpeyüm” reke “tati kürüftuku mawün mew” (Isaías 32:1, 2). Kom tüfa küme pengelkey Chaw Dios ñi kutranpiwkeyechen.\\n9 Fentren kristiano dew nütramkalu pu longkolelu engün ka eluwlu ñi kelluaetew, fey küme duamürpuyngün. Kiñe tüfa, taiñ peñi Daniel pingelu. Fey fentren küyen mu nütramkalel-lafi ñi weda kulpan pu longkolelu. Kidu feypi: “Dewma alüñmawyey tañi kulpan, fey pu longkolelu ‘chem no rume kellulayaenew’ rakiduamkefun”. Kafey rumel llükalekefuy ñi kimngeal tañi kulpan, ka ngillatulu kidu duamniefuy ñi wüne feypilelafiel ta Jewba ‘wiñoduamtuen’. Fey wüla kintufi ñi kelluaetew pu longkolelu. Rakiduamlu ñi rupan mu, Daniel feypi: “Iñche llükalekefun ñi nütramkayafiel pu longkolelu. Welu dew femlu, tüfa engün entuñmaenew ñi weda duamelnieetew”. Fewla küme duamkülekey ñi ngillatuafiel ta Jewba, tañi rakiduam tüngduamkülekey ka newe kuyfi konakechi kellukelu ngerpuy.\\n“MÜLEY ÑI LEFMAWAL KIÑE TÜFACHI WARIA MU”\\n10. Tañi wiñoduamngetual, ¿chem mülefuy ñi femal tati langümfilu kiñe che tuntukufiel mu?\\n10 Tañi wiñoduamngetual ti langümfilu kiñe che tuntukufiel mu, mülefuy ñi lef amual tati doy püllelechi waria mew ñi ingkañpengeam. Ñi montuluwal, mülefuy ñi pürüm puwal ti waria mu, ka mülenagal fey mu lale wüla ti longkolechi saserdote. Biblia feypi: “Kidu müley ñi lefmawal kiñe tüfachi waria mu, ka witrakünuway ti waria ñi wülngiñ mu ka nütramkalelafi ñi rupan tati pu longkolelu ti waria mu. Tüfa engün müley ñi llowafiel ti waria mu ka eluafiel chew ñi müleal, fey kidu mülenagay kidu engün mew” (Josué 20:4). Tati langümchelu elkünuy fentren dungu ñi ayünieel: tañi küdaw, küme ruka ka amulayafuy kañpüle chew ñi ayüel * (inaduamnge ti kimal dungu) (Números 35:25). Kom elkünulu rume, tüfa kümelkayafeyew. Welu tripafule ti waria mu, femngechi pengelafuy ñi weda duamkülenon tañi langümfiel kiñe che, ka kuñiwün mu tukuafuy ñi mongen.\\n11. Kiñe kristiano wiñorakiduamtulu ñi kulpan mew, ¿chumngechi pengelafuy ñi mañumniefiel tañi kutranpiwkeyeetew Jewba?\\n11 Famülke mu, kiñe che wiñorakiduamtulu ñi kulpan mu, müley ñi femal kiñeke dungu tañi wiñoduamtuaetew Chaw Dios. Tüfa ta epu: elkünutual ñi kulpan ka konwenoal chem dungu mu rume ñi ngüchaltukuafetew tañi weda kulpayal. Ti apostol Pablo feypi ñi chumün pu kristiano Korinto mu. Kidu engün weñangküyngün ñi kulpan mu, fey rüf wiñorakiduamtuyngün. Feymu femwelayngün wedake dungu, lladküyngün ñi welulkan mu, llükayngün chem ñi rupayafel, rume ayüyngün ñi lifngeal Chaw Dios ñi adkiñ mu, ka küme elkünutuyngün tañi weda femün (2 Korintio 7:10, 11, TNM). Feymu eluwliyiñ taiñ kulpawenoal, pengelafiyiñ ta Jewba taiñ kutrantupiwkelen taiñ weda femün mu ka taiñ newentulen maneluwün mew Jewba taiñ kutranpiwkeyeaetew.\\n12. Kiñe kristiano tañi kutranpiwkeyenieaetew Jewba, ¿chem müley ñi elkünual?\\n12 Kiñe kristiano, ¿chem müley ñi elkünual tañi kutranpiwkeyenieaetew Jewba? Elkünuay kiñeke dungu ñi ayünieel ngüchaltukuelieyew tañi kulpayal (Matew 18:8, 9). Rakiduamaiñ tüfa, taiñ pu weni ngüchaltukueliyiñmu taiñ femal Jewba ñi ayükenoel, ¿yafüluwaiñ taiñ weniyewenoafiel? Ka, küdawtuliyiñ taiñ rume putunoal, ¿famentuafiyiñ chem rume taiñ yeafetew ñi rume putual? Kam, küdawngele taiñ ngünewal wedake illutun kudumuwün dungu mew, ¿kiñepülekünuafiyiñ fillke pelikula, pagina internet kam chem rume taiñ rakiduameletew pekan kudumuwün mu? Longkontukuaiñ, ngünam feyentulayafiyiñ ta Jewba. Allkütufiliyiñ, rumel nor piwkeyenieaeiñmew (Isaías 54:7, 8). Welu femnoliyiñ, kidu püntütripayay iñchiñ mu.\\n“TÜFA MEW INGKAÑPEWAYMÜN”\\n13. Tati lefmawlu ti waria ñi ingkañpengeam che, ¿chumngelu feypiafuiñ ñi kümelkaleafel, ñi ayüwküleafel ka ñi chumngenoafel rume?\\n13 Ti langümfilu kiñe che tuntukufiel mu konlu ti waria ñi ingkañpengeam, chem no rume chumngelayafuy, Jewba am feypilu: “Tüfa mew ingkañpewaymün” (Josué 20:2, 3). Jewba feypilay ti che ñi wiño jusgangeal. Kafey ti ngen la konlayafuy ñi langümaetew. Jewba kuñiwtukukeeyew mülen mu ti waria mew. Tati langümchelu karseltukungelafuy. Welu may küdawafuy, kelluafuy ta kakelu ka poyeafuy ta Jewba kümelkalen mu. Feley llemay, ayüwküleafuy ka ayüfal mongen nieafuy.\\nManeluwnge Jewba tami rüf wiñoduamtuetew. (Inaduamnge parrafo 14-16).\\n14. Kiñe kristiano wiñorakiduamtulu, ¿chem maneluwafuy?\\n14 Kiñeke kristiano weda kulpayngün, welu kulpantukuwkeyngün wiñorakiduamtulu rume. Rakiduamkeyngün “Jewba turpu ngoymanentulayay tañi kulpan”. Femngechi rakiduamülmi, maneluwnge Jewba mu, kidu rüf wiñoduamtueymu. Feymu kulpantukuwlayaymi. Feychi dungu mu rupay Daniel, taiñ nütramkapeel. Pu longkolelu adkünuyngün ti dungu ka kellufingün ñi nietual küme rakiduam, feymu Daniel yafüduami. Kidu feypi: “Kulpantukuw-welan. Jewba wiñoduamtuenew, feymu wiño lladkütuwelayaenew. Kidu am feypilu taiñ entuñmakeetew taiñ kulpan ka alü kamapu elkünukefi reke. Wiño longkontukulayafiyiñ taiñ kulpan”. Tati langümfilu kiñe che tuntukufiel mu, konlu ti waria mu llükalayafuy ñi langümaetew ti ngen la. Ka femngechi taiñ wiñoduamtuetew Jewba, llükalayaiñ taiñ angentuaetew taiñ weda femün kam taiñ kastigayaetew. Biblia feypi: “Jewba kutranpiwkeyechekey ka küme piwkengey, müchay müten lladkükelay ka rume alün-ngey tañi rüf piwkeyen. Turpu feypimekelayaeiñmew taiñ kulpan, ka lladkülewelayay rumel mu. Femkelaeiñmew femngechi taiñ kulpan mu; kullikelaeiñmew femngechi koneltulelu am iñchiñ taiñ welulkan mu. Tati wenu mapu doy alüpüralelu am ti nag Mapu mu, ka femngechi doyküley ñi nor piwkeyefiel tañi pu yamnieetew. Tunte alü kamapulelu ti tripawe antü ka ti konwe antü mu, ka femngechi alü kamapukünuy taiñ kulpan” (Salmo 103:8-12).\\n15, 16. Kimnieel Jesus ñi wülün tañi mongen ka tañi Longkolechi Saserdotengen, ¿chumngechi tüfa kellukeeymu tami doy maneluwal Jewba ñi kutranpiwkeyechen mu?\\n15 Iñchiñ doy küme maneluwafuiñ Jewba tañi kutranpiwkeyechen mu tati pu israelche mew. Pablo feypilu fente ñi weñangkülkeetew tañi pepi inanofiel kom ñi feypin Jewba, fey wüla feypi: “Ngünechen müten, fey kisu ta mañumtukefiñ, tañi montulaetew ta Ñidol Jesucristo mew” (Romanu 7:25). Pablo wiñorakiduamtulu am maneluwkefuy Jewba ñi wiñoduamtuetew Jesus tañi lan ñi duam mu. Ka femngechi iñchiñ nieafuiñ küme rakiduam ka tüngküleafuy taiñ piwke, Jesus wülkünulu am tañi mongen (Ebrew 9:13, 14). Taiñ Longkolechi Saserdote Jesus “feley ñi rumel montulafiel tüfey engün tati fülpulu Ngünechen mew kisu ñi duam, fey kisu am rumel mongelealu, femngechi tañi ngillatuñmayafiel ta kisu engün Ngünechen mew” (Ebrew 7:24, 25). Kuyfi mew, ti longkolechi saserdote kellukefi pu israelche ñi maneluwal Jewba mu ñi wiñoduamtuetew tañi kulpan. Ka femngechi famülke mu, taiñ Longkolechi Saserdote Jesus, ka kellukeeiñmew taiñ maneluwal Jewba “taiñ kutranpiwkeyeaetew ta iñchiñ ka taiñ füreneaetew chem lelen mew rume duamtuliyiñ taiñ kellungeael” (Ebrew 4:15, 16).\\n16 Taiñ ingkañpeaetew Jewba, müley taiñ maneluwal Jesus ñi lan mu. Rüfngey Jesus ñi lan tañi kellufiel kom pu che. Welu maneluwnge Jesus tañi lan tami kümelkaetew ta eymi (Galata 2:20, 21). Maneluwnge Jesus tañi lan mu, fey ñi duam mew Jewba wiñoduamtukeeymu eymi tami kulpan. Maneluwnge Jesus ñi lan mu tami llowal afnoachi mongen. ¡Jesus ñi lan kiñe yewün reke feley Jewba tami eluetew!\\n17. ¿Chumngelu eluwküleaymi tami ingkañpeaetew Jewba?\\n17 Ti waria ñi ingkañpengeam che kellukeeiñmew taiñ kimal Chaw Jewba ñi rume kutranpiwkeyechen. Kafey kimeltueiñmew ñi yamfalngen ta mongen, ka pengeleiñmew chumngechi taiñ kelluaetew pu longkolelu, chumngechi pengelafuiñ taiñ rüf wiñorakiduamtun, ka chumngelu maneluwafuiñ Jewba taiñ wiñoduamtuetew. Eymi kay, ¿eluwküleymi tami ingkañpeaetew Jewba? Iney no rume doy kuñiwtukulayaeymew kidu mu (Salmo 91:1, 2). Ti küpalechi chillkatun mu doy inaduamaiñ ti waria ñi ingkañpengeam che, ka tüfa kelluaeiñmew taiñ inayentuafiel ta Jewba ñi fentren kutranpiwkeyechen ka ñi rumel femken nor dungu.\\n^ parr. 10 Kiñeke adümuwkelu judiu ñi dungu mu, feypikeyngün tati langümchelu puwlu ti waria ñi ingkañpengeam, tañi pu che ka mülenagkefuy chi ti waria mu.\\nWeda kulpaliyiñ, eluwafuiñ taiñ ingkañpeaetew Jewba. Feymu müley taiñ wiñorakiduamtual, ka kintual taiñ kelluaetew Jewba pu longkolelu mu. Maneluwafuiñ Jewba taiñ rüf wiñoduamtuaetew ka Jesus tañi lan taiñ kellukeetew kiduke iñchiñ. Fey nieafuiñ küme rakiduam ka ayüwküleafuiñ.\\n¿Adentulepey may doy falin dungu?\\nTüfachi chillka 1 konchi septiembre 1895 feypi tati waria ñi ingkañpengeam che ñi adentufiel doy falin dungu. Feypi tüfachi waria ñi adentufiel Kristo ñi ingkañpefiel tati pu kulpalu, ka pengeli kiñe che ñi ingkañpengeal maneluwle Jesus mew. Pataka tripantu rupalu ti chillka feypi, inanofilu am iñchiñ Jewba ñi werkün dungu taiñ yamafiel ta mollfüñ, ti waria ñi ingkañpengeam che adentufi Jewba ñi chumün taiñ ingkañpeaetew taiñ lanoal.\\nWelu 15 konchi marzo 2015 mu, tüfachi chillka feypi: “Biblia feypile kiñe che, kiñe rupan kam kiñe chemkün ñi adentufiel kiñe doy falin dungu ñi rupayal küpalechi antü mu, iñchiñ ka femngechi rakiduamaiñ. Welu tati Biblia feypinole kiñe nütram ñi adentufiel doy falin dungu, iñchiñ kintulayaiñ chem ñi adentufiel”. Biblia feypilay ti waria ñi ingkañpengeam che tañi adentufiel doy falin dungu ñi rupayal küpalechi antü mu. Feymu tüfachi chillkatun ka tati küpalelu pengelay chem taiñ kimeltuetew tüfa.","num_words":2030,"character_repetition_ratio":0.085,"word_repetition_ratio":0.004,"special_characters_ratio":0.192,"stopwords_ratio":0.411,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"PAPELTUAFUYMI abua acholi afrikáans akha albanés alemán altaico aluro amis amárico armenio aucano aymara ayá azerí azerí (alfabeto cirílico) bajo alemán bashkir bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano cakchiquel occidental camboyano catalán cebuano chabacano changana (mozambique) checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuukés chuvash cibemba cingalés citonga congo coreano criollo de las seychelles criollo guadalupeño criollo haitiano criollo inglés de Belice criollo mauriciano croata dangme danés dehu digor diula duala edo efik embunda endebele endebele de Zimbabue endonga endáu enzema eslovaco esloveno español estonio ewé finlandés fiyiano fon francés ga galés garífuna georgiano griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo idoma igede ilocano indonesio inglés ishan islandés italiano japonés javanés kabiye kachin kannada kaonde kayin sgaw kazajo kazajo (alfabeto árabe) kekchí khana kikamba kikongo kikuyu kiluba kimbundu kiniaruanda kipende kirguís kiribatiano kirundi kisi kisonge krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lahu lao lengua de señas colombiana lengua de señas ecuatoriana lengua de señas mexicana lengua de señas venezolana lengua de signos española lenguaje de señas americano lenguaje de señas cubano lenguaje de señas de quebec lenguaje de señas italiano lenguaje de señas sudafricano lenie letón lhukonzo lingala lituano lomue luganda lunda luo luvale macedonio macua makua-meto malayo malayálam malgache maltés mam mambue-lungu mapudungun maratí marshalés maya mazateco de Huautla mingreliano mixe del norte mixteco de guerrero mizo mongol more motu navajo nepalés ngäbere (o guaymí) nias niueano noruego nyaneka nyungwe náhuatl de guerrero náhuatl de la huasteca náhuatl del centro okpe oromo osético otetela palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quiché rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia ronga rumano runyankore ruso rutoro samoano sango sanguir saramacano sena sena sepulana serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco tuvaluano twi tártaro ucraniano uhobo uigur (alfabeto cirílico) uigur (alfabeto árabe) umbundú urdu uruund uzbeko uzbeko (alfabeto latino) vendal vietnamita wallisiano waray-waray wayuunaiki wolaita xhosa yapés yoruba zandé zapoteco del istmo zulú árabe ñanya ñemba\\nFEYENTUN NGÜNECHEN MU\\nTAIÑ feyentuel Ngünechen mu * müna newentukukeeiñmu. Weküfü ayüfuy taiñ weniyewenoafiel ta Chaw Dios, welu taiñ feyentun Jewba mu montulkeeiñmu taiñ ngünenkanoaetew Weküfü (Efes. 6:⁠16). Kafey chaftuafuiñ fütrake weda dungu, fütrake wingkul reke felelu. Jesus feypifi tañi pu inanieetew kiñe pichi fün mostasa reke feyentufule Chaw Dios mu engün, feypiafuyngün tati wingkul: “Tripatunge ta tüfa mew. Kañpüle amutunge”, fey tati wingkul kañpüle tripayafuy (Mat. 17:⁠20). Feley llemay feyentuliyiñ Chaw Jewba mu, doy küme weniyeafiyiñ. Feymu kümeafuy taiñ ramtuwal: ¿Chumkey pu feyentukelu Ngünechen mu? Taiñ feyentual Chaw Ngünechen mu, ¿chem müley taiñ falintuafiel? ¿Chumafuiñ taiñ doy feyentual Ngünechen mu? Ka ¿chumngelu (chemu) feyentuaiñ Ngünechen mu? (Rom. 4:⁠3).\\n¿CHUMKEY PU FEYENTUKELU NGÜNECHEN MU?\\nPu feyentukelu Ngünechen mu re kimkelay müten ñi rüfngen Biblia ñi feypin, ¿chumngelu feypiafuiñ tüfa? Biblia feypi pu weküfü ka kimniey ñi mülen ta Ngünechen, “fey müllmüllkey fente ñi llükan mew” (Sant. 2:⁠19). ¿Ka chem chumkey pu feyentukelu Ngünechen mu?\\nKüme kimnieiñ fill antü tañi wünal ka ñi konal ta antü, ka femngechi küme kimnieiñ ñi femtripayal kom ñi feypikünuel Jewba.\\nBiblia feypi epu dungu ñi femken pu feyentukelu Ngünechen mu. Wünelu mu feypi “pu feyentukelu Ngünechen mu rüf maneluwkey ñi femtripayal tañi üngümnieel” (Eb. 11:⁠1a, TNM). Feyentuliyiñ Jewba mu, maneluwaiñ ñi rüfngen kom tañi feypin ka ñi femtripayal. Rakiduamnge ñi feypifiel Jewba tati pu israelche. Kidu feypifi ñi elkünuel antü ka pun, fey iney no rume katrütulayafeyew tañi wünal ka ñi konal ta antü. Ka femngechi iney no rume katrütulayafeyew ñi femürpual tañi feypikünufiel ta David (Jer. 33:⁠20, 21). ¿Chem rakiduamelkeeiñmu tüfa? Iñchiñ turpu rakiduamlayafuiñ: “¿Konpeay may antü fachantü? Wüle, ¿ka wünpeay may?”. Küme kimnieiñ fill antü tañi wünal ka ñi konal ta antü, Chaw Dios elkünufilu kay. Doyelchi may küme kimnieiñ Chaw Dios ñi femtripayal kom ñi feypikünuel (Is. 55:⁠10, 11; Mat. 5:⁠18).\\nBiblia ka feypi pu feyentukelu Ngünechen mu “küme kimniey chem rüf kimfalkünukey ñi mülen tati pekenoelchi dungu” (Eb. 11:⁠1b, TNM). ¿Chumngechi am ta tüfa? Rakiduamaiñ, kiñe pichi wentru ramtueliyiñmu: “¿Chumngelu kimnieymi ñi rüf mülen ta kürüf?”. Tati kürüf ta pengen-ngekelay, welu feypiafuiñ tati pichi wentru chem dungu rüf kimfalkünukey ñi mülen tati kürüf. Feypiafuiñ tati pichi wentru: “Tati kürüf allküngekey ka nengümkakefi tati tapül, feymu rüf kimnieiñ tañi mülen”. Kimün mu ti pichi wentru chem dungu kimfalkünukey ñi mülen tati kürüf, rüf feyenturpuafuy pengenole rume. Ka femngechi ñi rüf feyentual kiñe che, müley ñi küme kimal chem kimfalkünukey ñi feyngen tati dungu (Rom. 1:⁠20).\\nDUAMFALI TAIÑ FALINTUAFIEL TI RÜF DUNGU\\nChumngechi ngüneduampeiñ, ñi rüf feyentual kiñe che müley ñi küme kimal chem dungu kimfalkünukey ñi feyngen tati dungu. Feymu duamfali taiñ kimürpuafiel “tati rüfngechi dungu” (1 Tim. 2:⁠4). Welu fey müten femlayaiñ. Ti apostol Pablo feypi: “Piwke mew feyentukey ta che” (Rom. 10:⁠10). Re kimlayafiyiñ müten tati rüf dungu, doy may falintuafiyiñ taiñ piwke mew. Femngechi femliyiñ, yenieaiñ taiñ mongen chumngechi ñi ayükeel ta Chaw Ngünechen (Sant. 2:⁠20). Kiñeke che rüf falintukelafi tati rüf dungu, fey pilayafuy ñi nietual kakelu feyentun ka ayüafuy ñi inayal tañi weda illutukeel müten, femngechi famentukefingün ti rüf dungu küme kimfalkülele rume (2 Ped. 3:⁠3, 4; Juda 18). Femngechi dungu rupay fütra kuyfi mu. Fentren che pey afmatun dungu, welu feyenturpulayngün Jewba mu (Núm. 14:⁠11; Juan 12:⁠37). Jewba tañi newen mu kellukefi feychi pu che müten falintukefilu tati rüf dungu, fey ñi feyentuleal kidu mu (Gal. 5:⁠22, TNM; 2 Tes. 2:⁠10, 11).\\nDAVID, ¿CHUMNGECHI FENTE KÜME FEYENTURPUY JEWBA MU?\\nKuyfi mu fentren che rume feyentukefuy Chaw Dios mu, kiñe tüfa fey tati longko ülmen David (Eb. 11:⁠32, 33). Welu kom tañi pu che femngechi feyentukelafuy. Longkontukuaiñ ñi femün David tañi wünen peñi, Eliab pingelu. Goliat kintukaduamfi pu israelche, feymu David illkuy. Welu Eliab illkutueyew, femngechi pengeli ñi rüf feyentunon Jewba mu (1 Sam. 17:⁠26-28). Pichilu müten iñchiñ feyentufemkelaiñ Ngünechen mu ka feyentufule rume taiñ pu chaw, iñchiñ ina feyenturpulayafuiñ. Feymu rakiduamlayafuiñ ñi femngechi femün ta David. Doy may küme weniyefi ta Jewba, feymu fente feyenturpuy kidu mu.\\nDavid feypi chumngechi fente küme feyenturpuy Jewba mu (Sal. 27:⁠1). David rakiduamkefuy chumngechi ñi montulkeetew Jewba ka ñi chumfiel tañi pu kayñe (Sal. 27:⁠2, 3). Rume falintukefuy tañi piwke mew Jewba tañi ngillatuwe ruka (Sal. 27:⁠4). Üye mu poyemekefuy ta Jewba kakelu israelche engün (Sal. 27:⁠6). Rume ngillatukefuy ta Jewba tañi adnieaetew (Sal. 27:⁠7, 8). Ka ayüniefuy Jewba tañi kimelelaetew tañi rüpü (Sal. 27:⁠11). David rume falintukefuy ñi feyentual Jewba mu, feymu rakiduamkefuy ‘feyentunofuli, mongelelayafun’ (Sal. 27:⁠13).\\n¿CHUMNGECHI DOY FEYENTUAFUIÑ JEWBA MU?\\nInayentufiliyiñ David ñi rakiduam ka ñi femün tañi feypiel ti Salmo 27, fente küme feyentuafuiñ Jewba mu. Chumngechi ngüneduampeiñ, ñi rüf feyentual kiñe che müley ñi küme kimnieal tati rüf dungu. Feymu doy chillkatufiliyiñ tati Biblia ka taiñ fillke papel, Jewba eluaeiñmu tañi newen, fey doy küme feyentuleaiñ kidu mew (Sal. 1:⁠2, 3). Chillkatun mu iñchiñ rakiduamaiñ taiñ papeltukeel mu, femngechi doy mañumküleaiñ Jewba mu. Ka fente mañumkülelu iñchiñ Jewba mu, doy ayünieiñ pengelal taiñ feyentun kidu mew, fey trawüluwaiñ taiñ poyeafiel ka nütramkalelafiyiñ ta che taiñ maneluwün mu (Eb. 10:⁠23-25). Kafey pengelkeiñ taiñ feyentun Jewba mew, fill antü ngillatufiliyiñ ka fentekünunoliyiñ taiñ küdawelkefiel (Luka 18:⁠1-8). Maneluwkeiñ taiñ duamnieetew Jewba, feymu llemay fill antü ngillatunieafiyiñ (1 Tes. 5:⁠17; 1 Ped. 5:⁠7). Feyentuliyiñ Ngünechen mu, kümeke dungu femaiñ, fey tüfa newentukuaeiñmu taiñ doy küme feyentuleal (Sant. 2:⁠22).\\nFEYENTUAIÑ JESUS MU\\nFeychi pun petu ñi lanon Jesus, feypifi tañi pu inanieetew: “Feley tamün maneluwael ta Ngünechen mew ka tamün maneluwael ta iñche mew” (Juan 14:⁠1). Feymu re feyentulayaiñ Jewba mu, kafey maneluwaiñ ka feyentuaiñ Jesus mu. ¿Chumngechi femürpuafuiñ tüfa? Ngüneduamaiñ küla dungu.\\n¿Chumkey pu feyentukelu Jesus mu?\\nWüne, rakiduamaiñ Jewba ñi werküfiel ta Jesus ñi lapayal kake kiñeke iñchiñ mu. Ti apostol Pablo feypi: ‘Fey tüfachi mongen tañi nieel ta iñche, mongeletun tañi feyentun mew Ngünechen tañi Fotüm mew tañi piwkeyeetew, ka chalintukuwlu ñi langümngeael iñche ñi duam’ (Gal. 2:⁠20). Feyentuliyiñ Jesus mu, küme kimnieaiñ ñi lapan kake kiñeke iñchiñ mu. Fey Jesus tañi femün mew Ngünechen wiñoduamtukeeiñmu taiñ kulpan, maneluwküleiñ taiñ rumel mongeleal ka müna küme pengelkeeiñmu Ngünechen taiñ piwkeyenieetew (Rom. 8:⁠32, 38, 39; Efes. 1:⁠7). Rüf feyentulmi Jesus ñi lapan eymi tami duam mu, küme duamaymi ka küme rakiduamaymi (2 Tes. 2:⁠16, 17).\\nEpu, rumel ngillatuafiyiñ ta Jewba. Jesus ñi lapan iñchiñ mu, kom piwke mu ngillatuafuiñ ta Jewba, ‘femngechi ta kisu taiñ kutranpiwkeyeaetew ta iñchiñ ka taiñ füreneaetew chem antü mew rume duamtuliyiñ taiñ kellungeael’ (Eb. 4:⁠15, 16; 10:⁠19-22). Kafey ngillatuafiel ta Jewba kellukeeiñmu taiñ kulpanoal (Luka 22:⁠40).\\nKüla, allkütuafiyiñ ta Jesus. Tati apostol Juan feypi: “Pu feyentukelu Ngünechen ñi Fotüm mew rumel mongeleayngün. Welu pu allkütukenofilu tati Fotüm rumel mongen nielayay, doy may Chaw Ngünechen rumel illkutunieaeyew engün” (Juan 3:⁠36, TNM). Juan trürümfi taiñ feyentun Jesus mu taiñ allkütukefiel mu, femngechi kimeltuy allkütufiliyiñ ta Jesus, pengelafuiñ taiñ feyentun kidu mew. ¿Chumngechi allkütuafuiñ? Inayaiñ “Kristo tañi ley dungu”, fey tüfa kom tañi kimeltuel ka tañi werküel ta Jesus (Gal. 6:⁠2, TNM). Kafey inayaiñ kom taiñ feypikeetew ti “kim manelfal kona” (Mat. 24:⁠45, TNM). Allkütufiliyiñ ta Jesus, newentuleaiñ fey taiñ chaftuafiel chem wedake dungu rume fütrake kürüf reke felelu (Mat. 7:⁠24, 25).\\nDOY FEYENTULEAIÑ JEWBA MU\\nKuyfi mu kiñe wentru feypifi ta Jesus: “Iñche ta feyentun. ¡Kelluen tañi doy feyentuael!” (Mar. 9:⁠24). Tüfachi wentru feyentukefuy Jewba mu, welu kimtukuy ñi duamfalngen tañi doy feyentual. Ka femngechi kiñeke mu kom iñchiñ duamnieiñ doy feyentual Chaw Dios mu. Feymu petu taiñ rupanon wedake dungu, eluwaiñ taiñ doy feyentual Jewba mu. ¿Chumngechi femürpuafuiñ tüfa? Chillkatuafiyiñ Biblia ka rakiduamaiñ taiñ papeltukeel mu, femngechi doy mañumküleaiñ Chaw Jewba mu. Kafey poyeafiyiñ ta Jewba kiñentrür taiñ pu peñi ka lamngen iñchiñ, nütramkalelafiyiñ kakelu che Ngünechen tañi dungu ka rumel ngillatuafiyiñ ta Chaw Jewba. Femngechi femliyiñ, doy feyentuleaiñ Jewba mu. Fey rumel müleaiñ Ngünechen tañi piwkeyechen mew, tüfa tati doy falin dungu taiñ nierpuafel (Juda 20, 21).\\n^ parr. 2 Tati Biblia Ngünechen ñi Küme Dungu kiñeke mu feypi “mupiltun”, welu tüfachi trokiñ mew feypingeay “feyentun” ka “feyentun Ngünechen mu”.","num_words":1705,"character_repetition_ratio":0.053,"word_repetition_ratio":0.002,"special_characters_ratio":0.2,"stopwords_ratio":0.288,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Püntütripalayaiñ Jewba mu ti fütra kutrankawün mew | Ñi chillkatungeal\\nTi Werken (ñi chillkatungeal) | Octubre 2019\\nPAPELTUAFUYMI acholi afrikáans albanés alemán amis amárico armenio aymara ayá azerí azerí (alfabeto cirílico) bajo alemán bashkir bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano cakchiquel occidental catalán cebuano chabacano checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuukés cibemba cingalés citonga congo coreano criollo de las seychelles criollo guadalupeño criollo haitiano criollo inglés de Belice criollo mauriciano croata damara dangme danés dehu digor duala efik endebele endebele de Zimbabue endonga endáu enzema eslovaco esloveno español estonio ewé finlandés fiyiano fon francés ga galés garífuna georgiano griego groenlandés guaraní gujarati gun hebreo herero hiligaynon hindi hiri motu hmong (blanco) holandés húngaro iban ibanag ibo igede ilocano indonesio inglés islandés italiano japonés javanés kabiye kachin kannada kaonde kayin sgaw kazajo kazajo (alfabeto árabe) kikamba kikongo kikuyu kiluba kimbundu kiniaruanda kipende kirguís kirundi kisi kisonge krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lao lenguaje de señas coreano lenguaje de señas de quebec lenguaje de señas italiano lenguaje de señas ruso letón lhukonzo lingala lituano lomue luganda lunda luo macedonio macua makua-meto malayo malayálam malgache maltés mam mambue-lungu mapudungun maratí marshalés maya mazateco de Huautla mingreliano mixe del norte mixteco de guerrero mizo mongol more motu nepalés nias niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otetela palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quiché rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia rumano runyankore ruso rutoro samoano sango sanguir sena sena serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona silozi sranangtongo suajili suajili del congo sueco sundanés tagalo tahitiano tai tamil tayik telugu tetun dili tigriña tivo tlapaneco tojolabal tok pisin tongano tsonga turco tuvaluano twi tártaro ucraniano umbundú urdu uruund uzbeko uzbeko (alfabeto latino) vietnamita wallisiano waray-waray wayuunaiki wolaita xhosa xitshwa yapés yoruba zandé zulú árabe ñemba\\nTROKIÑ ÑI CHILLKATUNGEAL 41\\nPüntütripalayaiñ Jewba mu ti fütra kutrankawün mew\\n“¡Piwkeyefimün ta Jewba!, kom eymün pu püntütripakenolu kidu mu. Jewba kuñiwtukukefi pu nor piwkengelu” (SAL. 31:⁠23).\\n129 ÜLKANTUN ¡Afkilpe taiñ newentuleal!\\n1, 2. 1) ¿Chem fülkülepay ñi feypial Mapu mew müleyechi pu longkolelu? 2) ¿Chem ramtun ngüneduamaiñ?\\nRAKIDUAMNGE chem ñi rupayal küpalechi antü mu. Mapu mew müleyechi pu longkolelu feypiay: “Kom kümelkaley. Ngelay chem dungu rume”. Kidu engün mallmawün mu feypiayngün chi ñi tüngkülen kom che Mapu mu, “chumkawnorume femngechi küme felekelafuy ta che” piayngün. Ka küpa rakiduamelaeiñmu ñi pepikawkülen apümafiel kom wedake dungu. Welu ngünenierpulayayngün chem ñi kontuaetew engün. ¿Chumngelu (chemu)? Biblia feypi: “Küparumeay kidu engün mew tati apümkangen” (1 Tes. 5:⁠3).\\n2 Feymu müley taiñ ngüneduamal kiñeke ramtun: ¿Chem rupayay ti “fütra kutrankawün” mu? Akule feychi antü, ¿chem ayüniey Jewba taiñ femal? Taiñ püntütripanoal Jewba mu ti fütra kutrankawün mew, ¿chem müley taiñ femal famülke mu? (Mat. 24:⁠21).\\n¿CHEM RUPAYAY TI “FÜTRA KUTRANKAWÜN” MU?\\n3. Apokalipsi 17:⁠5, 15-18 ñi feypin, ¿chumngechi apümkayafi Ngünechen “tati Babilonia fütra waria”?\\n3 (Papeltunge Apokalipsi 17:⁠5, 15-18). Chumngechi ngüneduamiyiñ, pu longkolelu Mapu mu puwlayayngün feychi dungu ñi rupayal feychi antü mu. ¿Chumngelu? ‘Ngünechen am eluaetew ñi piwke mew ñi femael engün kidu tañi ayüelchi dungu’. ¿Chem ayüelchi dungu? Chaw Ngünechen ayüniey ñi apümafiel pu cristianofaluwkelu * ka kom pu koylake religion. Feymu rakiduamelafi ti “mari müta” ñi nieel ti “kelü fütra kulliñ” ñi apümafiel kom pu koylake religion. Femngechi apümkangeay “tati Babilonia fütra waria”. Feychi “kelü fütra kulliñ” adentuley tati trokiñche Naciones Unidas pingelu, fey tati “mari müta” adentuley fillke gobierno kellukefilu feychi trokiñche (Apok. 17:⁠3, 11-13; 18:⁠8). Tüfachi gobierno lefkontufile tati koylake religion, pengelay ñi akun tati fütra kutrankawün. Tüfachi dungu felen akuay kom wall Mapu püle ka rume llükafalngeay.\\n4. 1) ¿Chem dungu feypiayngün tati pu gobierno ñi apümkayafiel tati koylake religion? 2) Pu koneltulelu ti koylake religion mu, ¿chumayngün chi?\\n4 Kimlaiñ ñi chem feypial pu gobierno küpa apümkafile tati koylake religion. Feypiafuyngün chi tati religion ñi duam küme yewkelay tati pu che ka tañi reyükonkülen politico dungu mu. Kafey feypiayngün chi tati koylake religion ñi ülmenkawün ka ñi trapümel fentren falinke fillem (Apok. 18:⁠3, 7). Welu pu gobierno apümkalayafi peno kom pu koneltulelu ti pu koylake religion mu, doy may apümkayafingün pu religion. Rupale tüfa, pu koneltulelu ti koylake religion mu kimtukuayngün pu longkolechi religioso ñi femürpunon tañi ayükeel, fey feypiayngün chi: “Iñche chumkonlan rume tati religion mu”.\\n5. ¿Chem feypikünuy Jewba tati fütra kutrankawün mu? ¿Chumngelu?\\n5 Biblia feypilay ñi tunteñmayal ñi apümkangeal tati koylake religion, welu kimnieiñ ñi pichiñmayal (Apok. 18:⁠10, 21). Jewba feypikünuy ñi pichiñmayal tati fütra kutrankawün, fey ñi montual pu dullingelu ka ti rüf religion (Mar. 13:⁠19, 20). Fey akule ti fütra kutrankawün, ¿chem ayüniey Jewba taiñ femal petu akunole ta Armagedon?\\nFENTEKÜNULAYAIÑ TAIÑ POYEAFIEL TA JEWBA\\n6. ¿Chem eluwküleaiñ taiñ femal?\\n6 Chumngechi ngüneduamiyiñ rupachi chillkatun mu, Jewba ayüniey taiñ famtripaleal tati koylake religion mu. Welu ka dungu müley taiñ femal: eluwküleaiñ taiñ rumel poyeafiel ta Jewba. ¿Chumngechi femafuiñ tüfa? Ngüneduamaiñ epu dungu.\\nTurpu fentekünulayaiñ taiñ trawüluwal, küdawngefule rume. (Inaduamnge parrafo 7). *\\n7. 1) Inafiliyiñ Ngünechen ñi ngülam taiñ lif mongen yenieal, ¿chumaiñ? 2) Ebrew 10:⁠24, 25 tañi feypilen, ¿chumngelu falin-ngey taiñ trawüluwal, doyelchi may famülke mu?\\n7 Wüne, müley taiñ küme inanieafiel Chaw Ngünechen tañi ngülam, fey taiñ lif mongen yenieal. Llowlayafiyiñ tati podngechi mongen ñi yenieel pu che poyekenofilu ta Jewba. Llowlayafiyiñ chem pekan kudumuwün dungu no rume. Feymu kümelu trokilayafiyiñ ñi kureyewün chaf wentru ka chaf domo engu, ka kakelu wimtun dungu ñi nieel engün (Mat. 19:⁠4, 5; Rom. 1:⁠26, 27). Epu dungu, fentekünulayaiñ taiñ kiñentrür poyeafiel ta Jewba taiñ pu peñi ka lamngen iñchiñ. Poyeafiyiñ ta Jewba Trawünwe Ruka mu, welu pepi femngenole, trawüluwaiñ pu peñi ka lamngen ñi ruka mu ka chew rume ñi pepi femngekeel, ellkankechi trawüluwaiñ kütu. Chem dungu rume rupale, fentekünulayaiñ taiñ trawüluwal, doyelchi may kimlu kay iñchiñ ñi “fülpan ta Ñidol ñi wiñometuael” (papeltunge Ebrew 10:⁠24, 25).\\n8. Akule ti fütra kutrankawün, ¿chem werkün dungu feypiaiñ?\\n8 Famülke mu, amuldungukeiñ Ngünechen tañi kümeke dungu ka kellukefiyiñ pu che ñi inayafiel ta Jesus. Welu akule ti fütra kutrankawün, rume newen-ngeay tati werkün dungu taiñ feypiafiel tati pu che. Biblia feypi feychi werkün dungu “fütrake trangko pire” (fütrake llay) reke feleay (Apok. 16:⁠21). Feychi antü mu, kimeltucheafuiñ chi ñi rume pichilewen tañi afal kom ñi ngünenieel tati Weküfü. Welu fewla ramtuwafuiñ chi: “¿Amuldungupeaiñ may chumngechi taiñ femken rupayechi pataka tripantu?”. Petu kimlaiñ, küpalechi antü küme kimaiñ chem werkün dungu taiñ feypial ka chumngechi taiñ amuldungual. Welu chumngechi femfule rume, elungepelayaiñ taiñ llükanon mu amuldungucheal Jewba ñi apümafiel kom ñi ngünenieel tati Weküfü. ¡Rume falin küdaw nieaiñ! (Ezeq. 2:⁠3-5).\\n9. 1) Pu gobierno allkütule taiñ chem pial, ¿chumayngün chi? 2) ¿Chem dungu rüf kimnieiñ?\\n9 Pu gobierno ayülayay peno taiñ chem pial ti fütra kutrankawün mu, feymu lefkontuaeiñmu chi taiñ chumkawnorume amuldunguwenoal. Welu maneluwaiñ Jewba taiñ kelluaetew taiñ amuldungual, chumngechi taiñ femken famülke mew. Rüf kimnieiñ may Jewba taiñ newentukuaetew, fey taiñ femal kidu tañi ayükeel (Miq. 3:⁠8).\\nPEPIKAWKÜLEAIÑ LEFKONTUNGELE JEWBA TAÑI PU CHE\\n10. Luka 21:⁠25-28 tañi feypilen, ¿chumay pu che pefile kom ñi rupayal ti fütra kutrankawün mew?\\n10 (Papeltunge Luka 21:⁠25-28). Ti fütra kutrankawün mu, Chaw Dios eluway ñi apümafiel ti politico dungu, ti negosian dungu ka kom kakelu dungu ñi ngünenieel tati Weküfü. Pu che afkentu maneluwkey tüfachi dungu mu, feymu pefile ñi apümkangen, rume llükaleayngün. Feychi antü mu, fentren wedake dungu müleay turpu ñi femngechi mülekenoel, feymu tati pu che pellkeleayngün tañi langümngeal (Sof. 1:⁠14, 15). Fey rume küdawngepetulayay kom pu che tañi mongen. Iñchiñ taiñ mongen ka femngechi küdawngetuay. Taiñ koneltulenon tüfachi Mapu tuwün pu che mew, rupayafuiñ wedake dungu mu. Kiñeke mu, nielayafuiñ kom taiñ duamnieelchi fillem.\\n11. 1) ¿Chumngelu puwkintunieaeiñmu reke pu che ka pu gobierno? 2) ¿Chumngelu ngelay taiñ llükayafiel ti fütra kutrankawün?\\n11 Feychi pu che pefilu ñi apümngen tañi religion, pofo illkuayngün ngüneduamle taiñ petu poyeniefiel ta Jewba. Feymu fill püle feypiyawayngün tañi illkulen, internet mu ka kakelu dungu mew peno. Feychi antü mew taiñ religion müten mülekayay, feymu pu gobierno ka tati Weküfü illkutuaeiñmu. Kidu engün kimtukuayngün ñi pepi apümnofiel kom pu mülechi religion chumngechi tañi ayükefel. Feymu pu che ka pu gobierno puwkintunieaeiñmu reke. Feychi antü mu, pu gobierno Gog tuwlu Magog mapu mu femkünuwtuayngün. * Fey trawüluwayngün ñi lefkontuafiel Jewba tañi pu che kom tañi newen mew (Ezeq. 38:⁠2, 14-16). Iñchiñ küme kimlaiñ chumngechi tañi rupayal kom tüfachi dungu ti fütra kutrankawün mew, feymu rume rakiduamküleafuiñ. Welu küme kimnieiñ Jewba taiñ feypiaetew chumngechi taiñ montual, feymu ngelay taiñ llükayal (Sal. 34:⁠19). Doy may yafüluwküleaiñ ka newenküleaiñ, kimnielu kay iñchiñ taiñ montulngeal. *\\n12. “Ti kim manelfal kona”, ¿chumngechi pepikakeeiñmu küpalechi antü mu?\\n12 “Ti kim manelfal kona” pepikakeeiñmu taiñ püntütripanoal Jewba mu ti fütra kutrankawün mew (Mat. 24:⁠45, TNM). ¿Chumngechi? Fillke dungu mew kellukeeiñmu, welu rakiduamaiñ chem taiñ kimeltuetew ti fütrake trawün mu küla antü ngelu 2016, 2017 ka 2018 tripantu mu. Tüfachi fütrake trawün mu kimürpuiñ chem dungu müley taiñ doy küme femal fülkülepale Jewba ñi antü. Pichi ngüneduamaiñ tüfa.\\nAMULEPE TAIÑ NOR PIWKENGEAL, NEWENKÜLEAL KA FÜTRA PIWKENGEAL\\nPepikawaiñ famülke mu taiñ montual ti fütra kutrankawün mew. (Inaduamnge parrafo 13-16). *\\n13. 1) ¿Chumafuiñ taiñ doy nor piwkengeal? 2) ¿Chumngelu fente falin-ngey taiñ femngechi femal famülke mu?\\n13 Nor piwkengeaiñ. Ti fütra trawün 2016 tripantu mu feypiley “¡Nor piwkeyeafiyiñ ta Jewba!”. Tüfa kimeltueiñmu ñi duamfalngen küme weniyeafiel ta Jewba, fey taiñ nor piwkengeal. Ka feypingeiñ taiñ ngillatuafiel ta Jewba rüf piwke mu ka chillkatuafiel ta Biblia, femngechi doy fülkonafuiñ Chaw Ngünechen mu. Fülkonküleliyiñ Jewba mu, küme chaftuafuiñ chem weda dungu rume. Doy fülkülepale ti fütra kutrankawün, doy kintukaduamngeaiñ taiñ famentuafiel ta Jewba ka tañi Ngünenien. Kafey taiñ koneltunon mu Weküfü ñi ngünenieel mew, pu che amulepelayay taiñ ayentuaetew (2 Ped. 3:⁠3, 4). Doy eluwaiñ taiñ nor piwkengeal famülke mu, fey taiñ nor piwkengeal ti fütra kutrankawün mu.\\n14. 1) Ti fütra kutrankawün mu, ¿chem rupayay Jewba tañi trokiñche mew? 2) ¿Chumngelu duamfalngeay taiñ nor piwkeyeafiel ta Jewba feychi antü mu?\\n14 Ti fütra kutrankawün mu elkünungetuay kakelu pu peñi ñi adnieafiel Jewba tañi trokiñche. Feychi antü mu, kom pu dullin cristiano petu mülewelu Mapu mu müleputuayngün wenu mu, fey ñi weychayal Armagedon mu (Mat. 24:⁠31; Apok. 2:⁠26, 27). Feymu ngewetulayay Mapu mu pu peñi adniekefilu Ngünechen ñi trokiñche famülke mu, tüfa engün Kiñewkülechi Ngünenielu pingey. Femngele rume, ka müleay adümuwkülechi pu peñi ñi adnieafiel Ngünechen tañi pu che, welu tüfa engün koneltuleay ti kakelu ufisa mu. Jewba adnieafi feychi pu peñi, feymu müley taiñ kelluntukuafiel ka inayafiel taiñ chem feypiaetew, femngechi pengelaiñ taiñ nor piwkeyefiel ta Jewba. Duamfali taiñ femngechi femal, fey taiñ montual.\\n15. 1) Taiñ newenküleal, ¿chem duamfali taiñ femal? 2) ¿Chumngelu fente falin-ngey taiñ femngechi femal famülke mu?\\n15 Newenküleaiñ. Ti fütra trawün 2017 tripantu mu feypiley “¡Afeluwkilnge!”. Tüfa kellueiñmu taiñ newenküleal rupaliyiñ rume wedake dungu mu. ¿Ka chem kimeltueiñmu ti fütra trawün? Duamfali taiñ maneluwal Jewba mu taiñ newenküleal, doy kümelkaletunole rume taiñ rupameken (Rom. 12:⁠12). Longkontukuaiñ Jesus ñi feypin: “Kom tati newenkülelu Ngünechen ñi dungu mew tuntepule ñi mongen, fey ta montuay” (Mat. 24:⁠13). Jesus ñi feypin kimeltukeeiñmu taiñ newenküleal tunten wedake dungu rupaliyiñ rume. Newenküleliyiñ famülke mu, doy maneluwküleaiñ Jewba mu akule ti fütra kutrankawün.\\n16. 1) Taiñ fütra piwkengeal, ¿chem duamfali taiñ femal? 2) ¿Chumafuiñ taiñ doy maneluwal Jewba mu famülke mu?\\n16 Fütra piwkengeaiñ. Ti fütra trawün 2018 tripantu mu feypiley “¡Fütra piwkekünuwnge!”. Chumngechi ngüneduamiyiñ rupachi parrafo mu, taiñ newenküleal duamfali taiñ maneluwal Jewba mu. Ka femngechi taiñ fütra piwkengeal duamfali taiñ maneluwal Jewba mu, tunte adümuwliyiñ rume. Ti fütra trawün femngelu 2018 tripantu mu kimeltueiñmu feychi dungu. ¿Chumafuiñ taiñ doy maneluwal Jewba mu? Fill antü papeltuafiyiñ ta Biblia ka rakiduamaiñ chumngechi ñi montulfiel Jewba tañi pu che kuyfi mew (Sal. 68:⁠20; 2 Ped. 2:⁠9). Ti fütra kutrankawün mu pu gobierno lefkontuaeiñmu. Rupale tüfa, duamfalngeay taiñ fütra piwkengeal ka rume maneluwal Jewba mu, turpu taiñ femngechi femkenoel (Sal. 112:⁠7, 8; Eb. 13:⁠6). Maneluwliyiñ Jewba mu famülke mu, fütra piwkengeaiñ lefkontueliyiñmu Gog. *\\nMANELUWKÜLEAIÑ TAIÑ MONTULNGEAL\\nJesus ka tañi pu weychafe wenu mu mülelu pichin mu weychayay Armagedon mu, fey ñi apümkayafiel Ngünechen tañi pu kayñe. (Inaduamnge parrafo 17).\\n17. ¿Chumngelu llükalayafiyiñ Armagedon weychan? (Inaduamnge ti adentun wenulelu).\\n17 Chumngechi feypiyiñ rupachi chillkatun mu, epe kom iñchiñ kom taiñ mongen mu müleiñ afaelchi antü mew. Ka ayünieiñ taiñ mongetripayal ti fütra kutrankawün mew. Armagedon weychan mu apümkangeay kom ñi ngünenieel ta Weküfü. Welu iñchiñ llükalayaiñ. ¿Chumngelu? Armagedon fey ta Chaw Jewba ñi weychan, iñchiñ weychalayaiñ rume (Prov. 1:⁠33; Ezeq. 38:⁠18-20; Zac. 14:⁠3). Jewba feypile müten, Jesukristo adnieafi Ngünechen ñi pu weychafe tañi weychayal. Kompañaeyew pu 144.000 cristiano ka fentren kümeke püllü. Kom engün kiñentrür weychayafi ta Satana, tañi pu wedake püllü ka kom tañi pu weychafe mülelu Mapu mew (Dan. 12:⁠1; Apok. 6:⁠2; 17:⁠14).\\n18. 1) ¿Chem feypikünueiñmu Jewba? 2) Ñi feypilen Apokalipsi 7:⁠9, 13-17, ¿chumngechi kellukeeiñmu taiñ maneluwküleal?\\n18 Chaw Jewba feypikünueiñmu: “Chumngechi rume weychangelmi, wewngelayaymi” (Is. 54:⁠17). “Fentren pu che” nor piwkeyefilu ta Jewba montutripayay ti fütra kutrankawün mu ka amuleay ñi poyekefiel ta Chaw Ngünechen (papeltunge Apokalipsi 7:⁠9, 13-17). Tati Biblia kellukeeiñmu taiñ maneluwküleal. Rüfkünu llemay, ¡montulngeaiñ küpalechi antü mu! Küme kimnieiñ, “Jewba kuñiwtukukefi pu nor piwkengelu” (Sal. 31:⁠23). Kimfalngeay ñi koylangen kom ñi weda dunguyengeel ta Jewba ka kimfalngeay kidu müten feley tañi püramyengeal. Akule feychi antü, iñchiñ rume ayüwküleaiñ fente taiñ piwkeyefiel ka yamniefiel ta Chaw Jewba (Ezeq. 38:⁠23).\\n19. ¿Chem küme mongen pichilewey taiñ nieal?\\n19 Biblia mu, 2 Timotew 3:⁠2-5 feypi ñi chumngen tati pu che famülke mu, welu rakiduamnge ñi chem piafel feypifule ñi chumngeal pu che ti we Mapu mu ngüneniewenole tati Weküfü (inaduamnge ti wichulechi dungu “ Ñi chumngeal pu che küpalechi antü mu”). Taiñ peñi George Gangas, * koneltulefuy ti Kiñewkülechi Ngünenielu mu, feypi: “Kom pu che poyefile ta Jewba, rume ayüwün mongen müleay. Pichilewey tamün rumel mongeleal tüfachi Mapu ngünenietule Chaw Ngünechen. Alün mongen nieaymün Chaw Jewba reke. Rumel mongeleaiñ”. ¡Rume küme maneluwün nieiñ tati!\\nÑi chumngeal pu che küpalechi antü mu\\nTati pu che kidutu kimkawün-ngelayay, rume diñmatulayafi engün ta plata, doy may falintuafi ñi weniyefiel ta Jewba, mallmangelayay engün ka re kidu falintulayay ñi dungu. Poyeafi engün ta Ngünechen, ka allkütuafi tañi fütakeche, kim mañumay ka yamafi engün Ngünechen ñi dungu. Rume piwkeyeafi tañi pu che ka kutranpiwkeyecheay, dallukafengelayay ka ngüneway engün ñi ayütukeelchi dungu mew, fey küme piwkengeay ka piwkeyeafi kom küme nor dungu. Ellka dunguñmachelayay ka rume matuwün-ngelayay, apoleay reke ñi piwke kümeke dungu mew ka doyümafi engün ñi poyeafiel ta Ngünechen. Ka rüf piwke mu feyentuay engün ta Ngünechen mu.\\n¿CHEM KIMÜRPUYMI TÜFACHI DUNGU MU?\\nÑi apümkangeal tati koylake religion.\\nÑi duamfalngen fentekünunoal taiñ poyefiel ta Jewba.\\nÑi duamfalngen taiñ doy nor piwkengeal, newenküleal ka fütra piwkengeal.\\n122 ÜLKANTUN ¡Amulepe taiñ newentuleal!\\n^ parr. 5 Kimnieiñ pichiñma mu ñi küpayal kiñe “fütra kutrankawün”. Chaw Ngünechen tañi pu che, ¿chem dungu mew rupayayngün? Akule feychi antü, ¿chem ayüniey Jewba taiñ femal? Taiñ püntütripanoal Jewba mu ti fütra kutrankawün mew, ¿chem müley taiñ femal famülke mu? Tüfachi chillkatun mew ngüneduamaiñ feychi falinke ramtun.\\n^ parr. 3 FALIN DUNGU: ¿Iney am pu cristianofaluwkelu? Fey tati pu che feypikelu ñi inaniekefiel ta Kristo, welu poyekelafingün ta Jewba chumngechi ñi ayükeel ta kidu.\\n^ parr. 11 FALIN DUNGU: Gog tuwlu Magog mapu mu, fey ta kiñe trokiñke gobierno kiñewkülealu ñi lefkontuafiel Ngünechen tañi pu che ti fütra kutrankawün mew. Kiñeke mu, Gog pingekey müten.\\n^ parr. 11 Tami doy kimal chem ñi rupayal epe puwle Armagedon weychan (awkan), inaduamnge 21 chillkatun mülelu ti lifru El Reino de Dios ya está gobernando ka ti trokiñ “¿Cuándo serán estas cosas?” tripalu ti chillka La Atalaya 15 julio 2013 tripantu. Ka tami doy kimal ñi chem chumal Gog tuwlu Magog mapu mu ka chumngechi tañi montulngeal Jewba tañi pu che Armagedon mu, inaduamnge ti trokiñ “Su liberación se acerca” tripalu ti chillka La Atalaya 15 julio 2015 tripantu.\\n^ parr. 16 Ti fütra trawün 2019 tripantu mu feypiley “¡Tati piwkeyechen aflayay!”, tüfa feypieiñmu taiñ rumel ingkañpeaetew Jewba piwkeyen mu (1 Kor. 13:⁠8).\\n^ parr. 19 Inaduamnge ti trokiñ “Sus obras lo siguen” tripalu ti chillka La Atalaya 1 diciembre 1994 tripantu.\\n^ parr. 65 ¿CHEM PENGELI TI ADENTUN? Ti fütra kutrankawün mu, kiñeke peñi ka lamngen fütra piwkengelu trawüluwküley kiñe mawidantu mu.\\n^ parr. 67 ¿CHEM PENGELI TI ADENTUN? Fentren pu che nor piwkeyefilu ta Jewba montutripayay ti fütra kutrankawün mu, fey ayüwküleayngün.\\n1919: pataka tripantu kuyfi\\nNgünechen petu ñi apümkanofiel pu che, ¿yochi küme ngüfetukepefi may?\\nRumel femkeaiñ Ngünechen ñi ayükeel tüfachi pichilewechi antü mew\\n¿Chem kelluaeymu Jewba tami femürpual?\\nJewba müten poyeafimi\\nWirin dungu Chumngechi entual fillke papel TI WERKEN (ÑI CHILLKATUNGEAL) Octubre 2019\\nTI WERKEN (ÑI CHILLKATUNGEAL) Octubre 2019","num_words":2687,"character_repetition_ratio":0.068,"word_repetition_ratio":0.012,"special_characters_ratio":0.204,"stopwords_ratio":0.33,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Chumngechi kimelelngeafuy tati pu püñeñ | Tañi reñma ayüwküleafuy\\nPAPELTUAFUYMI abui acholi afrikáans ahanta albanés alemán alemán de Pensilvania aluro amárico armenio asamés ateso aucano ayie aymara azerí azerí (alfabeto cirílico) bajo alemán bali bambara bashkir bassa de camerún bassa de liberia batak (simalungun) batako karo batako toba baulé becol bengalí biak birmano bislama bomu boulou búlgaro cabilé cakchiquel occidental camboyano catalán cebuano chabacano changana (zimbabue) checo chichewa chin tiddim chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuvash cibemba cinamwanga cingalés citonga congo coreano criollo de las seychelles criollo de reunión criollo haitiano criollo inglés de Belice criollo mauriciano criollo portugués croata damara dangme danés dayaco engayú dehu digor diola diula duala dusún edo efik emberá (catío) endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano fon frafra francés ga gallego galés garífuna georgiano gitonga griego groenlandés guaraní guaraní boliviano guerzé gujarati gun guna hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo ilocano indonesio inglés irlandés ishan islandés isoko italiano japonés javanés kabiye kachin kannada kaonde kayin sgaw kazajo kekchí khana kikamba kikongo kikuyu kiluba kimbundu kinande kiniaruanda kipende kirguís kiribatiano kirundi kisi kisii kpelle krío kurdo kurdo (alfabeto árabe) kurdo kurmanyí del Cáucaso kwangalí kwanyama kyangonde lamba lengua de señas argentina lengua de señas boliviana lengua de señas chilena lengua de señas colombiana lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas angoleño lenguaje de señas australiano lenguaje de señas brasileño lenguaje de señas checo lenguaje de señas chino lenguaje de señas coreano lenguaje de señas cubano lenguaje de señas eslovaco lenguaje de señas finlandés lenguaje de señas francés lenguaje de señas ghanés lenguaje de señas guatemalteco lenguaje de señas húngaro lenguaje de señas indio lenguaje de señas indonesio lenguaje de señas italiano lenguaje de señas japonés lenguaje de señas malauí lenguaje de señas malgache lenguaje de señas neozelandés lenguaje de señas panameño lenguaje de señas paraguayo lenguaje de señas polaco lenguaje de señas portugués lenguaje de señas ruso lenguaje de señas sueco lenguaje de señas zimbabuense lenie letón lhukonzo lingala lituano lomue luganda lugbara lunda luo macedonio macua malayo malayálam malgache maltés mam mambue-lungu maninkakan oriental manyacú mapudungun maratí maya mazahua mazateco de Huautla mbukushu mendé meru mingreliano mixe mixteco de guerrero mixteco de huajuapan mizo mongol more motu nambya navajo nengone nepalés ngäbere (o guaymí) nias niueano noruego nyungwe náhuatl de guerrero náhuatl de la huasteca náhuatl del centro náhuatl del norte de puebla oromo osético otetela otomí pangasinán panjabí panjabí (escritura nasta’liq) papiamento de aruba papiamento de curazao persa pidgin camerunés pidgin de las islas salomón polaco portugués pular purépecha páez quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de Tena quichua de santiago del estero quiché rarotongués romaní de Macedonia (alfabeto cirílico) romaní de bulgaria romaní de macedonia romaní del este de Eslovaquia romaní del norte de Grecia romaní del sur de Grecia rumano rumanyo runyankore ruso rutoro samoano sango sanguir saracu saramacano sarnami sena sena serbio serbio (alfabeto latino) serere sesoto de Lesoto sesoto de Sudáfrica setsuana shona shuar sidama silozi somalí sranangtongo suajili suajili del congo suati sueco sundanés susu tagalo tahitiano tai tamil tandroy tankarana tarahumara central tayik telugu tetun dili tigriña tivo tlapaneco tojolabal tok pisin tongano toraja totonaco tseltal tshiluba tsonga tsotsil turco turcomano turcomano tuvaluano tuviniano twi tártaro tének de San Luis Potosí ucraniano udmurto uhobo uigur (alfabeto cirílico) uolof urdu uruund uzbeko uzbeko (alfabeto latino) valenciano vascuence vendal vezo vietnamita wallisiano waray-waray wayuunaiki wichi wolaita xhosa xitshwa yoruba zandé zapoteco de lachiguiri zapoteco del istmo zulú árabe árabe de Túnez ñanya ñemba\\nChumngechi kimelelngeafuy tati pu püñeñ\\n“Tüfachi werkün dungu feypieyu fachantü müley tami nieal tami piwke mu; ka müley tami kimelelafiel tami pu yall [püñeñ].” (Deuteronomio 6:6, 7)\\nJewba dewmalu tati pu reñma, elfalkünufi tati pu chaw ñi ngüneytuafiel (inawmenebel) tañi pu yall (Kolosense 3:20). Tati pu chaw elfalkünungey ñi kimeltunieafiel tañi pu yall (püñeñ) ñi piwkeyeafiel ta Jewba, femngechi tremle manelfalchengeal (2 Timotew 1:5; 3:15). Kafey müley tami ngüneduamal chem ñi mülen kidu ñi piwke mu. Femngechi, doy falin-ngey tami femün. Feymu tami kimeltuafiel tami pu yall Ngünechen ñi dungu, eymi wüne müley tami nieal tami piwke mu (Salmo 40:8).\\n1 KELLUFINGE TAMI PU PICHIKECHE TAÑI NÜTRAMKAYAL EYMI MU\\nBIBLIA TAÑI FEYPILEN: “Müley tamün wüne allkütuael, welu müley tamün pürümkawnoael tamün dunguael [matudungunoal]” (Santiaw 1:19). Eymi ayükeymi, maneluwün mu nütramkayaetew tami pu yall (püñeñ). Welu müleymi pengelafiel tami pu yall ayükeel tami küme allkütuafiel ñi feypiaetew tañi duamnieel. Tamün nütramkawal tami pu yall engün doy falin-ngey ñi tüngküleal, femngechi tami pu yall doy küdawngelayay ñi nütramkayaetew (Santiaw 3:18). Rakiduamle “yafüdungungean ka weda dungungean” pile engün, feyta doy küdawngeay tami nütramkayaetew piwke mu. Feymew ñom piwke mu, feypikefinge tunten (chumten) piwkeyefiel (Matew 3:17; 1 Korintio 8:1).\\nAllkütufinge tami pu yall duamniele tami nütramkayaetew\\nRumel (molkechi) nütramkange tami pu yall engün, mülele wedake dungu müten mülelay tami nütramkayafiel\\n2 INADUAMYEFINGE MAY CHEM RÜF RAKIDUAMKÜLEN TAMI PU YALL\\nBIBLIA TAÑI FEYPILEN: “Tati pengelkelu küme kimün kiñe dungu mu peay ti kümelkan” (Proverbios 16:20). Kiñeke rupa, eymi müley tami doy peal ka küme inaduamyefinge chem rüf ñi rakiduamkülen tami pu yall. Tati pu wechekeche mallmawkelu ñi feypin mu, kam rakiduamkelayngün ñi nütramkan mu. “Kiñe che llowdungulu petu ñi allkütunon kiñe dungu, tüfa re wedwedka dungun-ngey.” (Proverbios 18:13) Feymew pürüm illkufemkilnge (pür lladkübemkilnge) (Proverbios 19:11).\\nNewentunge tami katrütudungunoafiel (katrüpanol) tami yall tami feypietew, ka illkufemkilnge chem dungu no rume tami feypietew\\nTukulpange eymi tami pichichengen mu tami yall reke, ka chem rakiduamkefuymi ka chem doy falintukefuymi\\n3 KIÑEWKÜLEMU TAMU RAKIDUAM\\nBIBLIA TAÑI FEYPILEN: “Allkütunge fotüm, tami chaw ñi ngülamtun, ka ngoymakilnge (ungenentukünokilnge) tami ñuke mi kimeleletew” (Proverbios 1:8). Jewba elfalkünufi tati chaw ka ñuke ñi ngünenieal tañi pu yall. Ka mür müley tamu kimeltuafiel tamu pu yall ñi yamchefengeal ka feyentual (müngeltual) (Efesio 6:1-3). Feymew tati pu yall inaduamniekeyngün tañi pu chaw ‘tamu kiñewkülenon kiñerume rakiduam mew müten’ (1 Korintio 1:10). Feymu, kiñewkülenolmu kiñe dungu mu, fillpipiyewkilmu tamu pu yall ñi adkiñ mu, femngechi femülmu yamngewelayafuymu.\\nTrür (trir tripa) müley tamu rakiduamal chumngechi norümal tamu pu yall\\nTrür rakiduamnolmu chumngechi ñi kimeltuafiel tamu pu yall, newentunge tami kimal chem rakiduamküley tami kompañ\\n4 PEPIKAWNGE TAMI ADKÜNUAL CHI DUNGU\\nBIBLIA TAÑI FEYPILEN: “Adümelfinge [pepikabinge] ti pichi wentru chumngechi feley ñi inayeafiel ñi rüpü kidungealu” (Proverbios 22:6). Ayülmi ñi küme tripayal kimeltufiel tami pu yall (püñeñ), eymi müley tami ngüyülafiel. Feymew müley tami pepikawal kiñe adkünuchi kimeltun ka ñi nieal ngülamtun (Salmo 127:4; Proverbios 29:17). Tati norüm dungu re kastigan dungu müten no, welu may müley tami kelluafiel tami pu yall ñi kimal, chumngechi müley tami feyentuaetew (tañi mupitual) tami feypin (Proverbios 28:7). Ka kimeltuafimi ñi piwkeyeafiel Ngünechen ñi dungu ka ngüneduamal tati kümeke ngülam mülelu Biblia mu (Salmo 1:2). Femngechi kiñe lif küme rakiduam ñi nieal (Ebrew 5:14).\\nNewentunge tami kimelafiel tami pu yall ñi peafiel ta Ngünechen ñi rüfngen, chew tañi maneluwal engün\\nKellufinge ñi kimal ka famentual wedake dungu, fey ñi wedalkanoal tañi lif mongen, kiñeke dungu mülelu Internet mu, kam chumngechi weniyeafuy kake che Internet mu. Kimeltufinge ñi kiñepülekünual tati pu wedake che mu nüntuka pichichekelu\\n“Adümelfinge [pepikabinge] ti pichi wentru chumngechi feley ñi inayeafiel ñi rüpü kidungealu”\\nJEWBA KÜMELKAYAYMU TAMI FALIN KÜDAW\\nTati pu chaw nieyngün kiñe falin-ngechi küdaw: ñi kimeltuafiel tañi pu yall chumngechi Jewba rakiduamkey (Efesio 6:4). Jewba kimniey fentren küdaw nien tüfa. Welu, rüf maneluwafuymu tüfachi dungu küpalelaymu fütra ayüwün ka femngechi püramyeafimu ta Jewba (Proverbios 23:24).\\n¿Chem femafun iñche tañi yall (püñeñ) mu ayüle tañi nütramkayaetew fillke dungu mew?\\n¿Chem kimafun iñche, chumngechi kakelu pu chaw kimeltukefi tañi pu yall?\\nPu pichikeche ñi tremümngeal Ti kurewen ka reñmawen\\nPu pichikeche ñi chillkatual\\nPeaymi ayüfalchi dungu entungelu Biblia mu ñi kimeltulelafiel tami pu pichikeche chumngechi doy weniyeafiel ta Chaw Dios.","num_words":1275,"character_repetition_ratio":0.086,"word_repetition_ratio":0.002,"special_characters_ratio":0.174,"stopwords_ratio":0.194,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Luka 13 ARNNT - Feychi tripantu mew kiñeke che amurkey - Bible Search\\nÑi rume kümen ta wiñorakiduamtun\\n1Feychi tripantu mew kiñeke che amurkey ñi pemeafiel ta Jesus, fey ñi nütramelelmeafiel ta Pilato ñi langümfiel tati pu wentru Galilea tuwlu, fey tüfachi pu che ñi langümngen ti ngillatuwe ruka mew chew mekey ñi chalintukun ti langümelchi kulliñ. 2Fey feypieyew ta Jesus: “Eymün rakiduamküleymün tüfachi pu wentru Galilea tuwlu ñi rupael mew tüfachi wesa dungu, fey ñi doy yafkafengen mew pemay ti kakelu pu che mew mülelu kisu engün ñi trokiñ mapu mew. 3Iñche feypiwayiñ tañi feyngenon, eymün wiñorakiduamtunolmün ta Ngünechen mew ka femngechi layaymün. 4¿Kam ta eymün feyentuleymün ta tüyechi mari pura layelu tañi trañmaetew mew Siloe mülechi fütra alü pürachi ruka, tüfa femngechi femi tañi doy yafkafengen mew pemay ti kakelu pu che mew mülelu ta Jerusalen mew? 5Iñche feypiwayiñ tañi feyngenon, welu eymün wiñorakiduamtunolmün ta Ngünechen mew ka femngechi layaymün.”\\nKiñe adkünu dungu tati fünngenochi igera mew\\n6Feymew Jesus nütrameleyew tüfachi adkünu dungu: “Kiñe wentru nierkefuy kiñe anüm igera ñi pu ofadentu mew, fey amuy ñi pemeafiel ñi niepen may fün igo, welu pemelay kiñe fün no rume. 7Feymew feypifi ti wentru küdawkelu ti ofadentu mew: ‘Feypiaeyu, küla tripantu dewma ñi küpaken tüfachi igera mew ñi kintupayael fün igo, welu pepakelan kiñe fün no rume. ¡Katrüfinge! Mülepüday ta mapu mew fey ñi wülkenon chem fün no rume.’ 8Welu ti küdawkefilu ti mapu llowdungueyew: ‘Ñidol, elkünufinge ka kiñe tripantu. Iñche alükon küme dapillkayafiñ ti mapu ka funañmayafiñ. 9Femngechi wülpelayay fün tati, welu femnole, fey wüla folilentuafiñ.’ ”\\nJesus tremoltufi kiñe domo potrongelnieetew ti weküfü\\n10Kiñe rupa, tati ürkütun antü mew, Jesus mekerkey ñi kimeltun ti sinagoga mew. 11Mülerkey tüye mew kiñe domo kutrankülelu mari pura tripantu dewma. Kiñe weküfü potrongelnierkeeyew, fey pepi küme norümkerkelay ñi kuerpu. 12Feymew Jesus pefilu ti domo, mütrümfi ka feypifi:\\n—Papay, dew lifretuymi tami kutran mew.\\n13Feymew fampuwüli ñi kuwü kisu mew, fey feychi lelen mew müten ti domo nortuy ñi kuerpu, feymew eluwi ñi püramyeafiel ta Ngünechen. 14Welu tati longkolelu ti sinagoga mew rume lladküy, Jesus am tremoltufilu ti ürkütun antü mew. Fey ti longko feypifi ti pu che:\\n—Müley kayu antü ta küdawam, fey küpakeaymün feytichi antü mew tamün tremolngetuael, welu femkelayaymün tati ürkütun antü mew.\\n15Welu feypieyew ta Ñidol:\\n—Koyla ngünenngelu, iney rume ta nentuneyfikey ñi mansun ka ñi furiku ti ürkütun antü mew tañi pütokolmeafiel ti wütrunko mew. 16Feytachi domo, kisu ta Abraam ñi yomelche, weküfü ta trariniefeyew reke tüfachi kutran mew, fey amulniefuy dewma mari pura tripantu. ¿Fey kümerkelafuy am ñi nentuneyfingetuael ñi kutran mew ti ürkütun antü mew?\\n17Feymew Jesus dew feypilu tüfachi dungu, kisu ñi pu kayñe rume yewelkawingün. Welu kakelu ti pu che rume ayüwkülerkey ti fütra dungu mew Jesus tañi femel.\\nAdkünu dungu tati fün mostasa mew ka lefawra mew\\n(Matew 13.31-33; Marku 4.30-32)\\n18Jesus ka feypi: “Iñche ta adentuafiñ Ngünechen ñi longko ülmenngeelchi mülewe tüfachi adkünu dungu mew: 19Kiñe fün mostasa reke feley, kiñe wentru tañi nganel kisu ñi lelfün mew. Tüfa tremkey, fey kiñe fütra anümkangekey, fey rume fentre tremkelu am tati pu üñüm dañekey kisu ñi row mew.”\\n20Ka femngechi feypi Jesus: “Tüfachi dungu mew trürümafiñ Ngünechen ñi longko ülmenngen: 21Tati lefawra reke feley kiñe domo tañi tukuel küla rali rüngo mew, femngechi tañi fayümafiel kom ti masan.”\\nTati pichirupachi wülngiñ\\n(Matew 7.13-14, 21-23)\\n22Fey amulelu Jerusalen waria mew, Jesus kimeltulen rumerpuy kakelu pu waria mew ka ti pichike trokiñ ruka che mew. 23Fey kiñe che ramtueyew:\\n—Ñidol ¿pichiley müten am tati montualu?\\nFey Jesus llowdungufi ti wentru:\\n24—Yafüluwmün tamün konael ti pichirume wülngiñ mew. Iñche ta feypiwayiñ rume fentren che ayüay ñi konael, welu pepi konlayay engün. 25Tati ngen ruka dew witrale fey rakümkünule ti wülngiñ, eymün ta mülelu wekuntu mütrümaymün famngechi: ‘Ñidol, nülalmuiñ.’ Welu kisu llowdunguaeymünmew: ‘Iñche kimuwlayiñ chew tamün tuwün.’ 26Feymew eymün eluwaymün tamün feypiael: ‘Iñchiñ ta ikefuiñ ka putukefuiñ eymi iñchiñ ka femngechi kimeltukefuymi taiñ kalle mew.’ 27Welu kisu llowdunguaeymünmew: ‘Dew feypiwpeyiñ kimlan tamün chew tuwün. ¡Püntütripamün iñche mew wesake dungu femkelu!’\\n28“Tüyew ta ngümayaymün ka kütrüray tamün foro fente tamün kutrankawün, fey peafimün ta Abraam, Isaak, Jakob ka kom ti pu pelon wentru mülelu Ngünechen ñi ülmen mülewe mew, welu eymün wemütripaleaymün. 29Femngechi ta küpayay tati pu che pikum ad püle, waywen püle, tripawe antü püle ka konwe antü püle ñi anüpayael tañi iyael engün Ngünechen ñi longko ülmen mülewe mew. 30Femngechi ta eymün tamün judiungen tati wünenkülefulu, inankületuaymün, fey kakelu che judiungenolu tati inankülekefulu, wünenkületuay.”\\nJesus ngümayefi ta Jerusalen waria che\\n31Ka femngechi akuyey kiñeke farisew, fey feypifingün ta Jesus:\\n—Tripatunge tüfa mew, Erode ayüley tami langümaetew.\\n32Feymew feypieyew ta Jesus:\\n—Amumün ka feypimefimün tati langümchefe, tüfeychi ngürü reke felelu: ‘Leliwülnge, fachantü ka wüle wemünentuafiñ tati pu weküfü ka mongeltuafiñ ti pu kutran, fey külawe fentekünuan tañi küdaw.’ 33Welu fachantü, wüle ka külawe antü mew müley tañi inayafiel ti rüpü, kiñe pelon wentru no rume am larkenoalu wekuntu Jerusalen.\\n34“¡Jerusalen, Jerusalen mülechi pu che, langümkefilu tati pu pelon wentru ka ütrüftukakefimi ta kura mew Ngünechen tami werkülelfetew! ¡Tunte rupachi chey ayüfun tañi trawülafiel tami pu che, chumngechi nga kiñe kude achawall ayükey ñi trawülael ñi pichike achawall miñche ñi müpü mew, welu pilaymün! 35Adkintullemün may, eymün tamün mülekeelchi ruka mew ta kisuleweay ka wellileweay. Rüf dungu feypiwayiñ iñche ta doy pemuwelayan, fey akule wüla ti tripantu eymün tamün feypiael: ‘¡Rume küme felen nieay tati küpalu Ñidol Ngünechen ñi pepiluwün mew!’ ”+","num_words":859,"character_repetition_ratio":0.047,"word_repetition_ratio":0.002,"special_characters_ratio":0.195,"stopwords_ratio":0.371,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Hecho 13 ARNNT - Tati trokiñche feyentulelu mülelu - Bible Search\\nHecho 12 Hecho 14\\nBernabe engu Sawlu llituy ñi wewpiyawael kake trokiñ mapu mew\\n1Tati trokiñche feyentulelu mülelu Antiokia mew mülenkepirkey pelon wentru ka kimeltufe. Bernabe engu, Simon (tati kurü che pingekelu), Lusio mülelu ta Sirene, Manaen (Erode engu ta kiñentrür tremlu, tati longkolekelu Galilea mapu mew) ka Sawlu. 2Kiñe antü, petu trawüluwkülelu engün tañi püramyeafiel ta Ñidol ka ayunaley+ engün, tati Lif Küme Püllü, feypi: “Wichunentulmuchi ta Bernabe ka Sawlu tañi küdawael engu ñi dullifiel mew.” 3Feymew rupan ngillatulu engün ka rupan ayunalu, fampuwülelngey engu kuwü, fey chalikünungey engu ñi tripayael kañpüle fey ñi kimeltuchemeael.\\nTati pu apostol mülepuy Chipre wapi mew\\n4Bernabe engu Sawlu werküeyew tati Lif Küme Püllü, fey amuyngu tati ina lafken mülechi waria Selewsia. Tüfey mew pürapuy engu kiñe farku mew, amualu engu ta Chipre pingechi wapi mew. 5Epe puwkülelu ta Salamina waria ñi ayliñ mew, llituy tañi kimelün engu Ngünechen tañi werken dungu, tati sinagoga mew ñi nieel tati pu judiu. Külangen amuley Juan engün tati Marku pikeel, fey Juan ta kelluyawürkey.\\n6Kom püle miyawi engün tati fütra wapi mew, fey puwi engün ta Pafos waria mew. Feymew pepufi engün kiñe kalku judiu tuwünngelu Barjesus pingelu, ka rume koylangerkey, “Ngünechen ta ‘famngechi dunguaymi’ pienew” pikerkey. 7Fey tüfachi kalku mülekerkey tati gobernador engu Sergio Pawlu pingelu, rume kim wentrungerkey. Fey tüfachi gobernador mütrümfalürkefi ta Bernabe engu Sawlu. Küpa allküturkey Ngünechen tañi werken dungu, 8welu tati kalku, griegudungun mew Elima pikeel, katrütudungufi tati gobernador tañi feyentunoael. 9Feymew Sawlu, ka Pablo pingelu, ngünenieetew tati Lif Küme Püllü leliniewefi, 10fey feypifi:\\n—¡Koylatufe, wesañmangelu ka weküfü ka müten ta eymi, kayñetukefilu kom kümeke dungu! ¿Chem mew anta fentekünulaymi tami kakünuñmayafiel Ñidol Ngünechen tañi nor küme dungu? 11Tüfa ta Ñidol Ngünechen kutrankayaeymew: pelowelayaymi, fentreñma pewetulayafimi ta antü ñi pelon.\\nFeymew ka müten Elima trawmay, fey dumiñmafemi, fey ayükerkey iney rume ñi küñatuaetew kuwü mew, trawmaletulu am. 12Fey ti gobernador pefilu ñi trawman ta Elima, feyentuy ka afmatuley ñi kimeltungen ta Ñidol Jesus mew.\\nPablo engu Bernabe puwi Pisidia Antiokia mew\\n13Fey Pablo ka ñi pu kompañ Pafos ñi ayliñ mew püray engün kiñe farku mew, fey amuyngün ta Perge waria mew, Panfilia ñi trokiñ mapu mew. Welu Juan kisuelkünutufi ta Pablo engu Bernabe, fey wiñotuy ta Jerusalen. 14Tripalu Perge, fey puwi engu ta Antiokia, pichi alü tripalelu ta Pisidia trokiñ mapu mew. Feychi ürkütun antü mew,+ konpuy engu ta sinagoga mew, fey anüpuy engu. 15Rupan chillkatufilu engün ti lifru nielu tati ley dungu ka tati pu pelon wentru ñi wirielchi dungu, ti pu longkolelu tati sinagoga mew feypifalfi ta Pablo engu Bernabe:\\n—Epu peñi, nielmu dungu tamu feypiael tamu yafülafiel ta pu che, tüfa ta feypiaymu müten.\\n16Feymew Pablo witrapüray, ka nengümelfi ñi kuwü ñi feypiafiel tañi ñüküfküleael tati pu che, fey feypi:\\n—Allkütumün eymün, pu israelche, ka eymün, pu kake tripanche yamniefilu ta Ngünechen. 17Israel trokiñche tañi Ngünechen dullinturkefi taiñ fütakeche em. Kisu engün mew tripay kiñe fütra trokiñche feychi ta petu kake tripanche reke felelu engün ta Egipto mew. Fey wüla, Ngünechen tañi pepiluwün mew, nentupatuy kisu ñi trokiñche tüyechi mapu mew. 18Meli mari tripantu tati uwe mapu mew Ngünechen ñi ngenoafeluwün mew duamkünuñmalafi ñi yafkan engün. 19Ngünechen apümfi regle fütrake trokiñche mülelu tati trokiñ mapu Kanaan mew, tañi eluafiel feychi mapu taiñ fütakeche em. 20Kom tüfachi dungu feley ta kiñe meli pataka kechu mari tripantu.\\n“Fey wüla elelfi kiñeke longko kueskülealu ñi kimeltunieaetew engün, fey fentepuy ñi mülen engün Samuel mew. 21Feymew kisu engün feypi ñi elelngeael kiñe longko ülmen tañi ngünenieaetew engün, fey Ngünechen, elfi meli mari tripantu ta Saul ñi longko ülmenküleael, Sis tañi fotüm, Benjamin tañi tribu mew tripalu. 22Fey wüla nentutueyew Ngünechen ñi longko ülmenngewenoael ta Saul, feymew longko ülmenkünungetuy ta David, fey feypi ta kisu mew: ‘Penien ta David mew Isay tañi fotüm,+ fey tüfachi wentru ta ayüduamafiñ tañi femael kom iñche tañi ayünieelchi dungu.’+ 23Fey tüfa lle ta tripalu kiñe ta David ñi tuwünche mew, fey tüfa ta Jesus Ngünechen tañi werküel ñi montulafiel ta pu israelche, femngechi tañi wüne tukulpakünuel. 24Fey petu tañi küpanon ta Jesus, Juan kimelelfi ti werken dungu tati Israel trokiñche. Feypifi tañi wiñorakiduamtuael ta Ngünechen mew ka tañi fawtisangeael engün. 25Fey fülpalu dewma tañi fentepuael Juan tañi mongen, Juan feypi: ‘Iñche no tati eymün tamün rakiduamküleel mew, welu iñche mew inalepay kiñe doy fütra pepiluwünngelu, fey iñche tañi yamniefiel mew nentupüroñmalayafuiñ rume tañi koriwen okota.’\\n26“Eymün pu peñi ka lamngen, Abraam tañi pu yomelche, ka eymün pu kake tripanche feyentulelu ta Ngünechen mew: fey tüfachi werken montuluwün dungu fey ta kom iñchiñngealu. 27Rüf dungu mew chumngechi ñi wiriel Chillka mew ti pu pelon wentru tati chillkatukeel ti ürkütun antü mew itrokom felefuy. Ngüneduamfimün tati pu che mülelu ta Jerusalen ka ti pu awtoridad kimlafingün ñi ineyngen ta Jesus, ka pilay ñi llowafiel, fey langümfingün ta kürus mew. 28Tunte kisu nielafuy kiñe yafkan no rume tañi langümngeafel, feypifingün ta Pilato tañi langümafiel kürus mew. 29Fey rupan femlu engün kom tañi feypilen ta Wirin Chillka Jesus mew, fey nagümngetuy ta kürus mew, fey rüngalngey. 30Welu ta Ngünechen wiñomongeltueyew rangi pu la mew. 31Fey kiñe mufü rupalechi antü mew pewfaluwtuy ta Jesus ñi pu disipulu mew tüfa engün tati tripalu ta Galilea trokiñ mapu mew ñi küpayael ta Jerusalen. Fey tüfachi pu disipulu ta peeyew ñi mongeletun, fey nütramyenietufi engün ta Jesus ta kom pu che mew.\\n32“Femngechi tati iñchiñ petu nütrameluwiyiñ ta tüfachi küme dungu: Ngünechen tañi wüne feypikünufiel taiñ fütakeche em, 33wiñomongeltufilu ta Jesus kom mupiy ti dungu, iñchiñ am kisu engün taiñ tuwünche. Fey iñchiñ llowfiyiñ tüfachi montun Jesus mew iñchiñ am ti kuyfi fütakeche em ñi yomelche chumngechi ñi feypilen tati epu konchi salmo mew:\\n‘Eymi ta iñche tañi fotüm.\\nIñche ta yalleyu fachantü.’+\\n34Ngünechen dew feypikünufuy tañi wiñomongeltuafiel rangi ti pu la ka tañi funanoael Jesus tañi kuerpu, feypilerkey ta Wirin Chillka mew:\\n‘Kom mupituan tati nor dungu\\nka ñi tukulpakünulelfielchi dungu ta David.’+\\n35Feymew ka feypiley tati Salmo lifru mew:\\n‘Elulayafi tañi funayael tañi kuerpu\\nñi poyekeetewchi lif mongen kona.’+\\n36“Fewla may, feyngey, ta David tañi poyefiel tañi kuyfike che em, Ngünechen ta femaymi ñi pietew mew, ‘welu ta kisu larpuy chew ñi rüngalkülemum tañi chaw rüngalngey ta kisu’,+ fey tañi kuerpu funay. 37Welu tüyechi Jesus Ngünechen tañi wiñomongeltuel, fey ñi kuerpu funalay.\\n38“Fey fewla feypiwayiñ, pu peñi ka lamngen, eymün müley tamün kimael Jesus mew ñi mülen wiñoduamangetun ta kom yafkan mew. 39Fey Moyse ñi ley dungu mew am iney rume wiñoduamangekenolu ñi yafkan mew, welu tati feyentulu Jesus mew niewetulay ta yafkan. 40Kuñiwtukuymün may tamün apümkangeael ta eymün ñi feypilen mew kom tüfachi dungu tañi chillkantukukünuel tati pu pelon wentru:\\n41‘Allkütumün pu illamchefe, ka afmatulewemün, ka afnagtumün.\\nIñche ta feman kiñe dungu eymün tamün mongen mew,\\ntüfeychi dungu eymün ta feyentulayafimün, iney rume ta nütramelelmünmew.’ ”+\\n42Fey Pablo ka Bernabe petu tripapatulu engu tati pu judiu ñi sinagoga mew, tati pu judiu tuwünngenolu llellipuyngün ti kangelu ürkütun antü mew ñi nütramelngeael engün ka feychi dungu. 43Dew rupan trawüluwlu engün tati sinagoga mew, pütrün pu judiu, fey ti kakelu ka femngechi konkülelu ti pu judiu ñi wimtun dungu mew, inaeyew. Fey kisu engu ngülamfi ti pu che tañi rumel newentuleael, femngechi tañi mütrümetew engün Ngünechen tañi piwkeyeetew mew.\\n44Fey ka akulu ti kangelu ürkütun antü, epe kom tati waria che trawüluwi tañi allkütuael engün Ñidol Ngünechen tañi werken dungu. 45Feymew tati pu judiu pelu rume fentren che, rumeñma ütriri engün. Eluwi ñi fillpiafiel ta Pablo ka lukatukafi engün. 46Feymew Pablo ka Bernabe, llowdunguy engu rume newen piwke mew:\\n—Iñchiw ta feley tayu dunguael wünelu mew Ngünechen ñi dungu eymün mew, fey eymün tamün judiungen. Dew llowlafimün ka duamlafimün tati rumel mongen, fey fewla feypiwayiñ taiñ kimelmeafiel tati pu judiu tuwünngenochi pu che. 47Femngechi werküeyumew ta Ñidol Ngünechen feypilen mew:\\n‘Kiñe küde reke ta niewiyiñ kom tati pu lof mapu mew,\\ntamün yeafiel iñche tañi wülelchi montuluwün dungu,\\ntuntepu ñi mülen ta mapu.’+\\n48Allkülu engün tüfachi dungu, tati pu judiu tuwünngenolu ayüwi, fey feypi engün ñi rume ayüfalün Ñidol Ngünechen tañi dungu. Feyentuyey engün kom tüfey ñi dulliel ta Ngünechen, fey tañi llowael ta rumel mongen.\\n49Feymew wewpingey Ñidol Jesus tañi dungu kom tiyechi lof mapu mew. 50Welu tati pu judiu dungufi kiñeke kümeke piwkengechi pu domo ka yamfalke domo, ka tati longkoleyechi pu wentru waria mew, fey ngüchalfi engün tañi kiñewael ñi wemüafiel ta Pablo engu Bernabe, femngechi tañi wemünentuafiel ti trokiñ mapu mew, kañpüle ñi amutuael engu. 51Feymew kisu engu mütrowi ti trufür ñi nieel tañi okota mew, fey femngechi pengeli engu ñi wesaduamtufiel kom tiyechi pu che, fey amuyngu ta Ikonio waria mew. 52Welu tati pu che feyentuyelu, rume ayüwküley engün ka ngünenieeyew ti Lif Küme Püllü.","num_words":1397,"character_repetition_ratio":0.053,"word_repetition_ratio":0.0,"special_characters_ratio":0.189,"stopwords_ratio":0.414,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¡Rumel weniyefinge Dio!\\nPAPELTUAFUYMI abjasio afrikáans albanés amárico armenio aucano azerí azerí (alfabeto cirílico) bassa de camerún bassa de liberia batak (simalungun) batako karo batako toba baulé becol boulou camboyano caribe cebuano checo chichewa chino mandarín (simplificado) chino mandarín (tradicional) chitonga cingalés coreano criollo de las seychelles criollo haitiano criollo mauriciano croata danés duala efik embunda endebele de Zimbabue enzema eslovaco esloveno español estonio ewé finlandés fiyiano frafra francés futunés oriental ga garífuna georgiano griego groenlandés guaraní hausa hebreo hiligaynon hmong (blanco) holandés húngaro iban ilocano indonesio inglés isoko italiano japonés kiniaruanda kirguís kisi krío kwanyama lao lengua de señas argentina lengua de señas chilena lengua de señas costarricense lengua de señas ecuatoriana lengua de señas mexicana lengua de signos española lenguaje de señas alemán lenguaje de señas austríaco lenguaje de señas checo lenguaje de señas chino lenguaje de señas croata lenguaje de señas cubano lenguaje de señas filipino lenguaje de señas finlandés lenguaje de señas ghanés lenguaje de señas griego lenguaje de señas guatemalteco lenguaje de señas holandés lenguaje de señas húngaro lenguaje de señas indonesio lenguaje de señas italiano lenguaje de señas japonés lenguaje de señas mozambiqueño lenguaje de señas neozelandés lenguaje de señas noruego lenguaje de señas panameño lenguaje de señas paraguayo lenguaje de señas peruano lenguaje de señas portugués lenguaje de señas rumano lenguaje de señas ruso lenguaje de señas sueco lenguaje de señas tai letón lhukonzo lituano luganda luo malgache mam mapudungun medumba mizo navajo nengone nepalés nias niueano noruego náhuatl de guerrero oromo panjabí persa pidgin de las islas salomón polaco portugués quechua ancashino quechua ayacuchano quechua boliviano quechua cuzqueño rarotongués romaní del norte de Grecia romaní del sur de Grecia rumano runyankore ruso rutoro sarnami serbio serbio (alfabeto latino) setsuana shona shuar sidama sueco tagalo tahitiano tai tigriña tojolabal tongano totonaco tsonga tsotsil turcomano tuvaluano twi ucraniano uhobo urdu uzbeko uzbeko (alfabeto latino) vendal wallisiano wayuunaiki wolaita xhosa yoruba zandé zapoteco de lachiguiri zulú árabe\\nNieal weni ka ñamümnoafiel, küdawngey. Tami küdawel weniyefiel Dio ka amuleal tañi wenikan, eluaymu alün kümeke dungu. Jesu feypifi tañi pu feyentunietu: “Fey ti rüfngechi dungu lifrekünutuaeymünmew” (Juan 8:32). ¿Chem küpa feypi?\\nFachantü ayüküleafuymi neykümkülen dungu mu. Neykümaymu koyla kimeltun ka itrokom koyla dungu püdümniel Satana. Ka neykümaymu ngenochi maneluwün mu nielu rume fentren che kimnofilu Jewba (Romanu 8:22). Dio ñi pu weni ka neykümküley “llükaniekefulu engün am tati lan dungu” (Ebrew 2:14, 15).\\nAyükuleafuymi tami neykümkülen Dio ñi we mapu mu. ¡Chem afmangechi neykümkülen nieaiñ küpalechi antü mew! Tüfachi Mapu kiñe küme rumel mülewe ngetule, ngewelayay awkan (weychan), kutran ka weda femün. Ngewelayay kuñifall (pofre) ka ngüñün. Neykümgeaiñ tachi füchan ka lan, ka llükan mu, ngeñkawün mu ka nor dungunon. Biblia feypi Dio mu: “Nülanentunieymi tami küwü ka eluniefimi kom ñi duamtuniel kom pu mongelelu” (Salmo 145:16).\\nDio ñi pu weni nieayngün afnoachi mongen. Kintulu weniyefiel Dio, elungeay küme rumel mongen, doy falichi wülkeel (Romanu 6:23). ¡Ngüneduamge tañi chumgeal tami rumel mongen!\\nFentren antü nieaymi chemküfchi tami dewmayal. Küpa adümafuymi dungulal kiñe dungulwe, adümal fillke ngüren kam mamüll küdawal. Kafey eymi küpa kimafuymi pu kulliñ, ka anümka mu. Küpa amuafuymichi kimael kake mapu ka chi pu che mülelu. Afnoachi mongen am niealu eymi, femafuymi kom tüfachi dungu.\\nFentren antü nieaymi tami peal fentren weni. Afnoachi mongen am niealu eymi, kimafimi ka fentren Dio ñi pu weni. Kimüñmafimi tañi kümeke adümkawün ka kümeke chumgen, kafey kidu weniyeafimi. Piwkeyeafimi, ka kidu engün piwkeyeaymu (1 Korintio 13:8). Rumel mongen am niealu eymi, weniyeafimi ta itrokom che mülelu tüfachi Mapu mew. Petu doy kümey, tami weniyefiel Jewba, tremküleay doy newentu rupalu patakakechi tripantu mu. ¡Rumel weniyefinge Dio!\\nBiblia ñi duam mew yafüluwkey amuleal kristiano weniwen. Kimaymi chumngechi tami kümelkangeal trawülmi tüfachi weniwen engün.","num_words":598,"character_repetition_ratio":0.111,"word_repetition_ratio":0.0,"special_characters_ratio":0.17,"stopwords_ratio":0.127,"flagged_words_ratio":0.0,"lang_id_score":0.993,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Apokalipsi 1\\nJuan tañi kimelelngeelchi dungu\\nTüfachi lifru ta Apokalipsi pingey, fey tüfa ta apostol Juan tañi kimelelngeelchi afmatufal dungu, Ngünechen am pewfaluwetew ñi pengelelaetew ti pekenofielchi dungu Jesucristo mew. Tüfachi lifru ñi dungu doy küdawngey longkontukun mew ti kakelu lifru ñi dungu mew, welu küme kimfali Jesus ñi wewfiel kom ti kayñe mülelu tüfachi mapu mew ka femngechi ñi Longkolen kom ti pu longko ülmen mew ka ñi Ñidolkülen kom ti pu ñidol mew.\\nJuan wirilelfi kom ti pu feyentulelu ñi yafültukuafiel ka ñi newentuleael tunte kutrankangellele rume, ka fill wesake dungu mülellele rume tüfachi mongen mew. Tukulpalelfi ñi wiñometuael ta Jesus tañi kom küme wewafiel ti kayñe longkolelu ti wesake weküfü mew. Fey rume fentren ayüwün mew, afpuy ti lifru ñi feypilen: “Felepe may. Küpange Ñidol Jesus.” (Apokalipsi 22.20)\\nJesucristo tañi pewfaluwün\\n1 Fey tüfa ta Ngünechen ñi yefalelfielchi dungu ta Jesucristo, femngechi kisu tañi kimelelafiel tañi pu poyekeetew tati müte tuntepu mew no feleachi dungu. Jesucristo ta werküfi ñi werken püllü tañi kimelelmeaetew iñche Juan kisu ñi kona, 2 fey iñche nütramyen kom tañi peelchi rüf dungu, ka kelludunguntukulen Ngünechen tañi werken dungungen mew, fey Jesucristo feyngey piniefi kom tüfachi dungu.\\n3 Ayüwün nieay tati chillkatulu ka ti pu allkütulu tüfachi werken dungu llowel ta Ngünechen mew, ka tati feyentulu kom tati wirikonkülelu ta tüfa mew, dew fülkülepalu am tati antü ñi mupiael tüfachi dungu.\\nJuan wirilelfi karta tati regle trokiñ feyentulelu\\n4 Iñche Juan, kake kiñeke wirilelfiñ tati regle trokiñ feyentulelu mülelu Asia ñi trokiñ mapu mew.\\nLlowmün may ta eymün fürenechen ka küme tüngün ñi wülel ta Ngünechen tati mülelu ka mülekelu ka rumel mülealu, ka tati regle küme püllü mülelu tati ülmen mülewe mew, 5 ka femngechi ta Jesucristo, nor dungu mew feypikelu, fey tati wünelu mew wiñomongetulu ka niey ta awtoridad tüfachi mapu mew müleyechi pu longko ülmen mew. Cristo ta piwkeyenieeiñmew, ka wiñoduamangetuiñ taiñ yafkan mew kisu tañi wütrulelchi mollfüñ mew. 6 Ka longko ülmenngepay ta iñchiñ mew. Saserdotekünueiñmew taiñ poyeafiel kisu tañi Chaw ka ñi Ngünechen. ¡Fütra püramyengepe ta Cristo ka tati fütra pepiluwün rumel kisungepe! Felepe may.\\n7 ¡Cristo küpaley ta tromü mew!\\nKom che ta peaeyew, tañi pu chükadetew kütu,\\nka kom mapu mülechi pu trokiñche\\nrume kutrantupiwkeay ka ngümayay engün kisu mew.\\nMay, felepe may.\\n8 “Iñche ta alfa ka omega, iñche mew am llitulu ka afpulu kom dungu,* Kiñeke kuyfi wirin mew ngelay: “iñche mew am llitulu ka afpulu kom dungu.” tati kom pepiluwün niechi Ngünechen, tati mülelu ka mülekelu ka rumel mülealu” pi ta Ñidol.\\nTati fütra pepiluwün niechi Cristo\\n9 Iñche ta Juan, eymün iñchiñ kiñewküleiñ ta Jesus mew, ka koneltuleiñ Ngünechen tañi ülmenngen mew, femngechi kutrankawiyiñ Jesus ta yafültukutukeeiñmew. Fey iñche tañi kimelün mew Ngünechen tañi werken dungu Jesus tañi feypiel, iñche püresulen tati Patmo pingechi wapi mew. 10 Feymew Ñidol tañi antü mew tati Küme Püllü ngünenieenew, fey allkün iñche tañi furi püle kiñe newentu dungun, kiñe kullkull reke, 11 tañi feypietew: “Iñche ta alfa ka omega, iñche mew am llitulu ka afpulu kom dungu.† Kiñeke kuyfi wirin mew ngelay: “Iñche ta alfa ka omega, iñche mew am llitulu ka afpulu kom dungu.” Wirifinge ta kiñe chillka mew tami petu peelchi dungu, ka werkülelfinge tati regle trokiñ feyentulelu mülelu ta Asia ñi trokiñ mapu mew: ta Efeso, Esmirna, Pergamo, Tiatira, Sardi, Filadelfia ka Laodisea.”\\n12 Feymew wiñokintun tañi peafiel iney tañi dunguetew, fey femngechi femlu iñche, pen regle oro küdetuwe, 13 fey pu rangiñ tati regle oro küdetuwe mew, pefiñ kiñe aymüñ che adngelu, tukuniey kiñe takuwün puwkülelu namun püle ka niey kiñe oro iwüd rupalechi trariwe ñi rüku püle. 14 Fey tañi longko lingari kal ufisa reke, ka pire reke feley, ka femngechi ñi nge weywiñ kütral reke feley. 15 Fey ñi namun wilüfi fente küme liftulechi fronse reke fundingelu ta kiñe orno mew, ka ñi dungun fentre ñi newenngen tati rarakülechi lewfü reke femngey. 16 Fey tañi man kuwü mew niey ta regle wangülen, fey ñi wün mew ta tripatripangey kiñe wechuñngechi kuchillu reke epuñpüle yungelu. Fey ñi ange antü reke feley, wilüfüyüm itrokom ñi newen mew.\\n17 Fey pefilu iñche, trananagün kiñe la reke kisu ñi namun püle. Welu kisu fampuwüli ñi man kuwü iñche mew, fey feypienew: “Llükakilnge. Iñche tati wünenkülelu ka tati inankülelu, 18 ka tati mongelelu. Lakefun, welu tüfa rumel mongeletun. Iñche ta nien pepiluwün tañi ngüneafiel tati lan dungu.\\n19 “Wirintukufinge tami peelchi dungu, fey tüfa ta mülelu ka tati mülealu rupalechi antü mew. 20 Fey tüfa tañi ellkalechi dungu ñi nien tati regle wangülen tami peel iñche ñi man kuwü mew, fey ka tati regle oro küdetuwe: tati regle wangülen pengelniefi tati pu werken püllü mülelu tati regle trokiñ feyentulelu mew, fey tati regle küdetuwe pengelniefi tati regle trokiñ feyentulelu.\\n*1:8 Kiñeke kuyfi wirin mew ngelay: “iñche mew am llitulu ka afpulu kom dungu.”\\n†1:11 Kiñeke kuyfi wirin mew ngelay: “Iñche ta alfa ka omega, iñche mew am llitulu ka afpulu kom dungu.”","num_words":789,"character_repetition_ratio":0.075,"word_repetition_ratio":0.056,"special_characters_ratio":0.194,"stopwords_ratio":0.393,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Jewba ngen-ngey iñchiñ mu | Ñi chillkatungeal\\n“Ayüwün-ngey tati trokiñche poyekefilu ta Chaw Ngünechen Jewba, tati trokiñche ñi dulliel Kidu ngealu” (SALMO 33:12).\\nULKANTUN: 40 KA 50\\nWül-lu iñchiñ taiñ mongen Jewba mew ka fawtisawlu, ¿chem pengeliyiñ?\\n¿Chumngelu müley ñi kimfalngeal taiñ poyekefiel ta Jewba müten?\\n¿Chumngelu müley taiñ küme llowafiel, füreneafiel, wiñoduamtuafiel ka piwkeyeafiel taiñ pu peñi ka lamngen?\\n1. ¿Chumngelu (chemu) Jewba ngen-ngey itrokom dungu mew? (Inaduamnge ti adentun ellaka mu mülelu).\\nJEWBA dewmafi ti fütra wenu, ti Mapu, ka kom mülelu tüfa mu, feymew ngen-ngey itrokom dungu mu (Deuteronomio 10:14; Apokalipsi 4:11). Kafey ta dewmaeiñmew, feymu ka ngen-ngey iñchiñ mu (Salmo 100:3). Welu rupaleyechi tripantu, Chaw Dios dullifi (ngümintubi) kiñeke che kidu tañi sakin trokiñchengerpual.\\n2. Biblia ñi feypin, Jewba ¿iney engün dullifi kidu tañi sakin trokiñchengerpual?\\n2 Feymu Salmo 135 pengeli Jewba ñi sakin trokiñchengen pu nor che mülekefulu Israel mew (Salmo 135:4). Kafey ti pelon wentru Osea feypikünuy kiñeke judiu tuwün-ngenolu ñi koneltual Jewba ñi trokiñche mu (Oseas 2:23). Tüfa femtripay Jewba eluwlu ñi dullial kiñeke judiu tuwün-ngenolu ñi ngünenieal wenu mapu mew Kristo engün (Hecho 10:45; Romanu 9:23-26). Tüfa engün llowkey Ngünechen ñi newen, fey “kiñe lif piwke trokiñche” pingekey, “kiñe trokiñche nielu küme felen Ngünechen ñi duam” (1 Pedro 2:9, 10). Kafey kom pu kristiano nor piwkeyefilu ta Jewba maneluwkelu ñi rumel mongeleal Mapu mew, Chaw Ngünechen “tañi pu che” pifi ka “tañi dullinche” (Isaías 65:22).\\n3. 1) Famülke mu, ¿iney engün dullifi Jewba kidu ñi sakin trokiñchengeal? 2) ¿Chem inaduamaiñ tüfachi chillkatun mu?\\n3 Pu maneluwkelu ñi amual wenu mapu mu, pichi kechan ufisa pingey, ka pu maneluwkelu ñi rumel mongeleal Mapu mu, “ti kakelu ufisa” pingey. Famülke mu kom engün kiñentrür poyekefi ta Jewba “kiñe kechan müten” reke (Luka 12:32; Juan 10:16). Kom iñchiñ küpa pengelelkefiyiñ ta Jewba tunte taiñ mañumniefiel taiñ dullietew kidu ñi trokiñchengeal, müna falin-ngelu am. Feymu tüfachi chillkatun mu inaduamaiñ chumngechi femafuiñ tüfa.\\nWÜLKÜNUIÑ TAIÑ MONGEN JEWBA MEW\\n4. 1) ¿Chumngechi pengelelafuiñ ta Jewba fente taiñ mañumkülen? 2) Jesus, ¿chumngechi femi tüfa?\\n4 Fillke dungu mu pengelelafuiñ ta Jewba fente taiñ mañumkülen. Tüfa ta epu: wülal taiñ mongen kidu ngealu ka fawtisawal. Femngechi kom che kimay taiñ dullietew Jewba ka taiñ eluwkülen ñi allkütuafiel (Ebrew 12:9). Feypiafuiñ ñi ka femngechi femürpun ta Jesus peno. Tañi judiungen mu, choyüngelu müten koneltukefuy Jewba ñi trokiñche mew tañi poyeafiel, welu fawtisawlu, kidu ñi duam mu wüli ñi mongen Jewba ñi ngen-ngerpual. Feypikay reke: “Awem ñi Chaw Ngünechen, rume ayüwülkeenew femal tami feypin” (Salmo 40:7, 8).\\n5. Fawtisawlu Jesus, ¿chum duamnagi Jewba?\\n5 Feymu, ¿chum duamnagi Jewba fawtisawlu Jesus? Biblia pengeli chem ñi rupan: ‘Fawtisangelu müten ta Jesus, tripapatuy ta ko mew. Feymew müten wengatripay reke ta kallfü wenu, fey Jesus pefi ñi nagpan Ngünechen ñi newen kiñe palluma reke, fey akuy kisu mew. Ka allküngey ta kiñe dungun wenu mapu mew, feypilu: “Fey tüfa ta iñche ñi sakin Fotüm, ñi fentren manelnieel” pi ti dungun’ (Matew 3:16, 17). Jewba dew ngen-ngefuy Jesus mu. Welu Jesus kidu ñi duam mu wüli ñi mongen tañi poyeafiel ñi Chaw, feymu müna ayüwülfi. Fey wül-lu iñchiñ taiñ mongen Jewba mew ka fawtisawlu, ka femngechi ayüwülkefiyiñ (Salmo 149:4).\\n6. ¿Chum duamkey Jewba wülün mu iñchiñ taiñ mongen? Feypinge kiñe pengelün dungu.\\n6 ¡Welu Jewba ngen-ngerkey itrokom dungu mu! Feymu, ¿chem eluafuiñ? Rakiduamnge tüfa: kiñe wentru anümkey fentren adngechi flor tañi ruka mu. Fey kiñe antü tañi pichi ñawe katrünentuy kiñe flor ka elufi tañi chaw. Femngechi pengeli tunte ñi piwkeyeniefiel tañi chaw, feymu kidu rume ayüwi tañi ñawe ñi yewün mu, kidu ngen-ngelu rume kom ti flor ñi mülen. Fey ti wentru fentren flor niefuy, welu doy falintufi feychi flor ñi eluetew tañi ñawe. Ka femngechi iñchiñ taiñ duam mu wül-lu taiñ mongen Jewba mew, kidu müna ayüwkey (Éxodo 34:14).\\n7. Ñi feypin Malaquías, ¿chumngechi kellukeeiñmu taiñ kimal chum duamkey Jewba?\\n7 Biblia feypi: “Feychi mu pu yamniefilu ta Jewba welukentu dunguwingün, kiduke pu kompañwen, fey Jewba ngüneduamniefuy ka allkütuniefuy. Fey kidu ñi adkiñ mu, wirintukungey kiñe lifru ñi akordaniengeam, fey mu wirintukuley pu yamniefilu ta Jewba ka pu rakiduamaniefilu Kidu tañi üy” (Malaquías 3:16). ¿Chumngelu fente falin-ngey wülal taiñ mongen Jewba mew ka fawtisawal? Kimnieiñ, mongelelu müten iñchiñ Jewba ngen-ngey iñchiñ mu. Welu eluwküleliyiñ taiñ ngünenieaetew Jewba ka wül-liyiñ taiñ mongen kidu mew, ayüwülafiyiñ taiñ Wenu Chaw (Proverbios 23:15). Fey iñchiñ taiñ duam mu poyefiliyiñ ta Jewba, kidu kimnieaeiñmu ka wirintukuñmayaeiñmu taiñ üy ti “lifru ñi akordaniengeam”.\\n8, 9. ¿Chumafuiñ taiñ nentuñmangenoal taiñ üy ti “lifru ñi akordaniengeam”?\\n8 Welu taiñ nentuñmangenoal taiñ üy ti “lifru ñi akordaniengeam”, ¿chumafuiñ? Malaquías feypi taiñ yamnieafiel ta Jewba ka rakiduamanieafiel tañi üy. Feymu poyefiliyiñ kiñe dungu kam kiñe che Jewba ngenofule, fey ¡nentuñmangeaiñ taiñ üy Jewba ñi lifru mu! (Éxodo 32:33; Apokalipsi 3:5).\\nFill antü pengelaiñ taiñ femken mew taiñ küpa inaniefiel Ngünechen ñi dungu\\n9 Feley, müley taiñ feypikünuafiel ta Jewba taiñ femal ñi ayükeel ka fawtisawal. Kiñe rupa müten femngekey tüfa, welu ¿fey ka müten? Femlay, taiñ rüf poyeafiel ta Jewba, fill antü pengelaiñ ñi femken mew taiñ küpa inaniefiel Ngünechen ñi dungu (1 Pedro 4:1, 2).\\nINAKELAIÑ TÜFACHI MAPU TUWÜN-NGECHI RAKIDUAM\\n10. Pu nor piwkeyefilu ta Jewba, ¿chem müley ñi femal?\\n10 Chumngechi ngüneduamiyiñ rupachi chillkatun mu, Kain, Salomon ka pu israelche feypikefuyngün ñi poyekefiel ta Jewba, welu rüfngelafuy ñi nor piwkeyefiel. ¿Chem kimeltukeeiñmu tüfa? Re feypilayaiñ taiñ poyekefiel Jewba, doy may üdeafiyiñ wedake dungu ka inayafiyiñ kümeke dungu (Romanu 12:9). Jewba feypikünuy tañi kimfalngeal “ñi trürnon kiñe nor che ka kiñe weda che, ñi trürnon kiñe poyekefilu ta Jewba ka kiñe femkenolu” (Malaquías 3:18).\\n11. ¿Chumngelu müley ñi kimfalngeal taiñ poyekefiel ta Jewba?\\n11 ¿Chumngelu kimfalkünuaiñ taiñ poyekefiel ta Jewba? Müna mañumkülelu am taiñ dullietew Jewba kidu ñi trokiñchengeal, feymu kimfalngepe taiñ kiñewkülen Jewba iñchiñ (Matew 5:16; 1 Timotew 4:15). Kafey yewentukuliyiñ taiñ feypiafiel pu che Jewba ñi pu chengen ta iñchiñ, kidu rume weda duamnagafuy. Feymu ramtuwaiñ: “Kakelu che, ¿ngüneduamkey tañi nor piwkeyefiel ta Jewba? ¿Ayüken feypiafiel pu che iñche tañi Dungukelu Iney Ngen Jewba ngen?” (Salmo 119:46; papeltunge Marku 8:38).\\nTami mongen mu, ¿kimfalngey tami Dungukelu Iney Ngen Jewba ngen? (Inaduamnge parrafo 12 ka 13).\\n12, 13. Kiñeke peñi ka lamngen, ¿chumngelu müte kimfalngelay ñi poyekefiel ta Jewba?\\n12 Welu kiñeke taiñ pu peñi ka lamngen eluwingün ñi inayal “tüfachi Mapu tuwün-ngechi rakiduam”, ¡müna weda! Feymu trüringün pu poyekenofilu ta Jewba (1 Korintio 2:12, TNM). Inakelu engün am “tüfachi Mapu tuwün-ngechi rakiduam”, küpa femkeyngün kiduke ñi ayükeel müten (Efesio 2:3). Feymu küme ngülamtungelu rume, tüfachi pu peñi ka lamngen inakelayngün Biblia ñi ngülam tañi küme dullial ñi takun. Fey ñi takun mu illulkacheyawkeyngün, Trawünwe Ruka mew kütu. Ka chumngechi tañi kupilkülen, ayükey ñi pengeluwal kam inayal tüfachi Mapu tuwün pu che (1 Timotew 2:9, 10). Feymu mülen mu kakelu che engün, müte kimfalngekelay feychi pu peñi ka lamngen ñi poyekefiel ta Jewba (Santiaw 4:4).\\n13 Kakelu dungu mew kiñeke peñi ka lamngen pengelkeyngün ñi inaken tüfachi Mapu tuwün-ngechi rakiduam. Kiñeke engün amulu fillke fiesta mu, tañi femken mew kam chumngechi ñi faylaken, pengelkeyngün ñi küme yenienofiel tañi kristianongen. Kakelu tukufilu fillke foto redes sociales mu kam chem ñi wirintukukeel fey mu, pengelkeyngün ñi inanofiel Jewba tañi rakiduam. Kidu engün weda kulpalayngün ka petu koneltuyngün ti trawünche mu, welu kellulayaeiñmew taiñ trürnoafiel pu poyekenofilu ta Jewba, doy may welulkayaeiñmew (papeltunge 1 Pedro 2:11, 12).\\nEluwkilnge tami welulkayaetew pu inakelu tüfachi Mapu tuwün-ngechi rakiduam.\\n14. Jewba taiñ dullietew am, ¿chem femaiñ?\\n14 Kom ñi mülen tüfachi Mapu mu ngüchaltukukey ‘tañi wesa illutukeel ta che, ka tañi ayütukeel, ka tañi mallmapiwkengen ñi nien mew fentren chemkün’ (1 Juan 2:16). Welu Jewba dullieiñmew ta iñchiñ, feymu trürlaiñ feychi pu che mew. Iñchiñ eluwküleiñ “taiñ elkünutuafiel ti wesake dungu ka taiñ illutuwenoael mapu mew mülechi fill wesake dungu”, ka yafüluwkeiñ taiñ nieal ‘küme rakiduam, nor mongen, ka taiñ nienoael pekanka rakiduam’ (Tito 2:12). Feymu küdawküleliyiñ, dulliliyiñ taiñ takun, iliyiñ, pütokoliyiñ ka chem femliyiñ rume, kimfalngepe taiñ poyekefiel ta Jewba müten (papeltunge 1 Korintio 10:31, 32).\\n“ITROKOM EYMÜN MEW TA MÜLEPE WELUKONKECHI PIWKEYEWÜN”\\n15. ¿Chem duamfalngey taiñ longkontukual?\\n15 Kafey kümelkafiliyiñ taiñ pu peñi ka lamngen, fey pengelafiyiñ ta Jewba taiñ mañumkülen taiñ dullietew. Jewba ka dullifi taiñ pu peñi ka lamngen kidu ñi trokiñchengeal. Feymu küme longkontukunieliyiñ tüfa, rumel pengelaiñ taiñ piwkeyefiel pu peñi ka lamngen (1 Tesalonisense 5:15). Jesus feypi chumngelu fente falin-ngey tüfa: “Welukonkechi piwkeyewülmün, kom mapu mew mülechi pu che kimayngün iñche tañi disipulungen ta eymün” (Juan 13:35).\\n16. Moyse ñi Ley, ¿chumngechi kimeltueiñmew Jewba ñi falintukefiel tañi pu che?\\n16 Taiñ kimal chumngechi taiñ yewküleal pu peñi ka lamngen iñchiñ, inaduamaiñ chem taiñ kimeltuetew kiñe dungu Moyse ñi Ley mu. Jewba ñi ngillatuwe ruka mew mülekefuy fillke rali, charu, kopa ka kakelu chemkün, kom tüfa elkünungefuy ñi poyengeal Jewba müten. Ti Ley feypikefuy pu Levi tuwün-ngelu ñi kuydayafiel feychi fillke chemkün, ka tati femkenolu mülefuy ñi layal (Números 1:50, 51). Jewba ngüneduamkefuy pu che ñi femkefiel ta tüfachi chemkün fente falin-ngelu kidu ñi poyengeal. Feymu doyelchi may, ngüneduamnieay taiñ chumkefiel pu peñi ka lamngen nor piwkeyefilu ta Jewba. Kidu rume falintukefi tañi pu che, feymu feypieiñmu: “Iney rume tamün topaetew topañmaenew reke tañi kuralnge” (Zacarías 2:8).\\n17. ¿Chem ‘ngüneduamniey ka allkütuniey’ Chaw Jewba?\\n17 Malaquías ka feypi Jewba ñi ‘ngüneduamnieel ka allkütunieel’ chumngechi ñi yewken tañi pu che (Malaquías 3:16). Chaw Jewba ‘kimniefi kom tati konkülepalu ta kisu mew’ (2 Timotew 2:19). Kafey ngüneduamniekey taiñ femken ka feypiken (Ebrew 4:13). Feymu Jewba adkintuaeiñmew weda femfiliyiñ kiñe peñi kam lamngen. Welu kafey adkintuaeiñmew küme llowfiliyiñ, fürenefiliyiñ, wiñoduamtufiliyiñ ka piwkeyefiliyiñ taiñ pu peñi ka lamngen (Ebrew 13:16; 1 Pedro 4:8, 9).\\nJEWBA ELKÜNUKELAY TAÑI PU CHE\\n18. ¿Chumngechi pengelelafiyiñ ta Jewba taiñ mañumkülen taiñ dullietew mu?\\n18 Jewba dullieiñmew kidu ñi trokiñchengeal, feymu küpa pengelelkefiyiñ taiñ mañumtufiel. Wülkünuiñ taiñ mongen kidu mew, fey turpu wiño witrawlayaiñ, tüfa am tati doy kümelu. Pu che taiñ wallmanieetew weda piwkengey, welu yafüluwliyiñ peñmangelayaiñ ‘kiñe kulpan no rume ka welulkan no rume’, fey alofküleaiñ “wangülen reke tati dumiñkülechi mapu mew” (Filipense 2:15). Feymu femlayaiñ llemay Jewba ñi üdekeel (Santiaw 4:7). Kafey longkontukukeiñ Jewba ñi ka dullifiel taiñ pu peñi ka lamngen, feymu piwkeyefiyiñ ka yamniefiyiñ engün (Romanu 12:10).\\n19. Jewba, ¿chumngechi kümelkakefi tañi pu nor piwkeyeetew?\\n19 Maneluwküleafuiñ, “Jewba am elkünukenoafilu tañi pu che”, chumngechi feypikünuy Biblia (Salmo 94:14). Tüfa mupilfali llemay. Feymu chem rupale rume, Jewba kidukünulayaeiñmu. Laliyiñ kütu, kidu longkontukunieaeiñmu (Romanu 8:38, 39). “Mongeleliyiñ, Jewba mew ta mongeleiñ. Fey ka laliyiñ, Jewba mew ta layaiñ. Feymew mongeleliyiñ ka laliyiñ rume, Jewba ngen-ngey ta iñchiñ mew” (Romanu 14:8, TNM). Fey müna duamnieiñ Jewba ñi wiñomongeltuafiel kom tañi pu nor piwkeyeetew, kidu ñi weniyefiel (Matew 22:32). Kafey famülke mew Jewba elukeeiñmu fentren kümelkan. Feymu Biblia feypi: “Ayüwün-ngey tati trokiñche poyekefilu ta Chaw Ngünechen Jewba, tati trokiñche ñi dulliel Kidu ngealu” (Salmo 33:12).\\nJewba ngen-ngey iñchiñ mu: Chaw Jewba elueiñmu mongen, feymu ngen-ngey iñchiñ mu mongelelu müten iñchiñ. Welu kidu tañi sakin trokiñchengerpuiñ wülkünulu iñchiñ taiñ mongen kidu mew ka fawtisawlu, fey eluwiyiñ taiñ poyeafiel kom taiñ mongen mu.","num_words":1704,"character_repetition_ratio":0.065,"word_repetition_ratio":0.006,"special_characters_ratio":0.217,"stopwords_ratio":0.382,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"WALL MAPU MANGEL PU WIRINTUKUFE\\nHome Manifest WALL MAPU MANGEL PU WIRINTUKUFE\\nPu wirintukufe, akui rumel taiñ trawual Newen inkatunielafiyin rumel mongen. Amun aukan werken reke kakel tripantu kom puche pelon wirrintukufe gieyiñ pelon pañil latra reke amuleaiñ walkenple püwuayin amun la che reke mongeleyin welu iño choyituayiñ küñe we mongen mu aukantuayiñ.\\nKom pu che feula lalaai küme rüpü mu nag mapu mew amuayiñ amun ketran reke fengechi doy newentuai taiñ mongen.\\nKuifike rumel tripantu ti wentru kimünei chumgechi taiñ mongen trawunkefui kom walmapu yengu fengechi kom wechakelu küme mongenkefui petu felekai. Welu ti wentru rumel nga zoy tremüklei ka ayümei zoy ñi tremal, femgechi alfeñkei ñuke mapu feimu mülei malal chifün klei tain mongeal kom kakel rüpü kintunole kakel tripantu feula ti wentru kom wechekeche kaiñetunieayiñ.\\nKakelple tüfachi zungu ñi zoy ayulu wentru zuguamkakelai wechakelu mütem ñi tremal kañi mongen kizu tañi pu che yenefüi witranefüi tañi norchegenoam kewakewatuge pikefi feimu kom iñchin pa lagümkeyin kizu inchiñ mu iñche zoy kümechegen pikeyiñ kagelu, iñche zoy ülmenchegieñ eimi mu pikei.\\nFemgechi ñike mapu kutranklei müte wechakelu nentukei wentru, femgechi amun tralka püra pürawe nielu trokingei fütra longko.\\nWelu kom ñamklelai, püllümu, am mu trawun mu (wezake kewan) mülenonmu wechakelu (wezake wechakelu) chumgechi ta folilüi wirin amun koñin zomo reke, lakei küñe rumel welu wiño choyintukei ñi moyo.\\n1.- Küñe = tüfa chi weza zungu mu zoy alfeñtulaafiyiñ ñuke mapu ti küme pelon küpantuniafii küme we tripantu. Wirintuküfe walmapu mu küñeple küme rüpü mu inaleayin küme liwen mu kakelple zoy nürüf klelai wentru.\\n2.- Epu = Walmapu wirrin tukufe gelai kakel re wirrintukufe kom pikelai inche gien kom gieyin. Kom elknuayin kaiñe lelin küñe lelin mu kaweltuayin füta trawun mu eluayin tain piam kom walmapu che ñi nieal.\\n3.- Küla = wirrintukufegeal wirrintugekelai mütem zungu mongengekei chumgechi tañi tripan piukemu mongekei longkomu ti rakiduam fengechi elungekei.\\n4.- Meli = walmapu wirrintukufegenmu azgekelai küñechimu ti zungu walmapu wirrintukufegenmu nüngekei tüfa chi mangel femgechi ta inkantukeyiñ mongen, ayün, kom zungu mülelu newentual mongen femgechi ta piayin elun ñi mongen, ñi mangel feimuta piayin afi weza zungu afi weza rakiduam femgechi ta tremkelai ti trawun, tukuayin taiñ küzaw kom pu che tañi nieal.\\n5.- Kechu = walmapu wirrintukufegenmu aukangeam, lefam kom lelfünple chew müleli che, femgechi zewmai rumel pun, ñi lelial chumgechi ta tremkelu mongen, munulkleyin feimu ta femayin. Feimu ta ilkunkelayin wezake zungu mu, utratuai taiñ zungu amun pelon yufken reke femgechi ta nüyütuai taiñ kaiñe taiñ zungu tralka reke amuleai wirintukunmu.\\n6.- Kayu = kimün nieyin tüfa chi küme zungu elukei walmapu wirrintukufe ñi küme tremal ti pu che rumel tripantu.\\nMuleai kizu ñi üy chilkatukun mu rumel kompuche tañi trawun rakizuam. Kakelu rupalu une mañumnefiyin elknuigun kume zungu feimu fachiantü feigün ka inchiñ walmapu wirrintukufe tüfa chi rumel tripantu mu (XXI) epu mari küñe rumel feimu taiñ trokiñ mu lelinieyin kompale kakel rumel.\\nWalmapu wirintukufe fachiantü nga mütrümnieyu tamün küme küzawal kume rakiduam ti pu che wirarklei chumgechi ta ñi mongeal.\\n7.- Regle = inchiñ walmapu wirrintukufe küñegeyiñ mütem, uneltu lelu ñizoltulelu, kimgegelu, kimnogelu ülmengelu ka ülmennolu, ti plang, ti kürü champurria chozklelu, welu fil mongenmuam müleli taiñ zuguam aukanmu kizu ñi küwü mu tripalu femgechi zoy nürüfgenoal puche, küñegeayin mapu mew küme mongeleayiñ.\\n8.- Pura = walmapu wirrintukufe zunguaigün walkenple ñi mülenmu amun küllüm reke kompanoam ti weza zungu chew mülelu ñizol ruka ka lolol warria mu kachu mew chew küzawkelu ti rügal küzawfe wentru, welu wirrintukufe witran kompuai komple ñi werken zungu yengu amun mawün reke nagkelu mapu mew femgechi ta mañumkei amun rayen reke che ñi ge mu.\\nTi wirrintukufe amun pelon aukan müleai trimiñ pun mew.\\n9.- Aiya = Walmapu wirrintukufe küme norchegeyin, yikankelayin, ilkunkelayin nieyiñ küme rakiduam küme küzaw iñ am taiñ molfün. Nürüfkei taiñ mongen amun ilkun zuam mew kutran kei piuke taiñ nentual küme zungu norkneafiyiñ mongen kizü, kom itrokom mew femgechi kümeleai walmapu ka inchiñ filke mongen tüfa chi mongen petu ngelai kakel mongen eltun alwe mu.\\n10.- Mari = kom walmapu wirrintukufe rumelma chilkatuleai tremleayiñ poyenniayin kom taiñ mongenmu küñe trokin nielu kaküme trokin nienolu welu nielu mongen üñümgelu nor ayün; kuifi aukan mülelu feula welu poyenei küme rupan küñe chapentu che muleai walmapu mew wünmanmu kalel tripantu ka feula.\\n11.- Mari küñe = ti wentru kintuai küla che mu kizu ñi weza zeumal. Faw kizu engün kimneaigün ñi püllü kañi kalülmu kizu ñi weza zeumanegun rüf zungumu utraai taiñ kewün lemlem reke tripaai piukemu, mawiza ñi zungu, ñüküfam punmu münülgeai kizuegün utraai taiñ am ayün zungumu. Felei ti walmapu piam kulliafiyiñ feiga.\\nkompage tüfa chi trawün mew\\nTrempepe ti chape eimi yengu fengechi\\nküme amulepe fil mongen.","num_words":732,"character_repetition_ratio":0.07,"word_repetition_ratio":0.0,"special_characters_ratio":0.175,"stopwords_ratio":0.179,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Jewba ñi pu che mu famülke mew, ¿iney Ñidolküley? | Chillkatungeal\\nDullial kewün dungu mapudungun Tuwül küdawün\\nTi Werken (ñi chillkatungeal) | Febrero 2017\\nPAPELTUAFUYMI aucano batak (simalungun) batako karo batako toba baulé biak bislama camboyano chin haka chokue chol chopi chuabo criollo de las seychelles criollo mauriciano dehu endáu español francés garífuna groenlandés hmong (blanco) iban inglés italiano javanés kayin sgaw kazajo kikongo kimbundu kisi krío lao lhukonzo lomue macua maltés mam mapudungun mazateco de Huautla mixe del norte mizo navajo ngäbere (o guaymí) nias niueano nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla portugués de Brasil quechua ancashino quechua ayacuchano quechua cuzqueño quichua de Chimborazo quichua de Imbabura rarotongués romaní de Macedonia (alfabeto cirílico) romaní de macedonia romaní del sur de Grecia runyankore rutoro saramacano sena sundanés tahitiano tlapaneco tojolabal totonaco tseltal uigur (alfabeto cirílico) umbundú urdu uruund wallisiano wayuunaiki xitshwa ñemba\\nJewba ñi pu che mu famülke mew, ¿iney Ñidolküley?\\n“Rakiduamtukuniefimün tati pu longkolelu eymün mew” (EBREW 13:7, TNM).\\nÜLKANTUN: 125 KA 137\\nPu longkolelu Jewba ñi pu che mew wünen siglo mu ka famülke mu, ¿chumngechi...\\nkellueyew Chaw Ngünechen ñi newen?\\nkellueyew pu kümeke püllü?\\nadkünueyew Chaw Ngünechen ñi Dungu?\\n1, 2. Jesus amutulu wenu mapu mew, ¿chem ramtuwingün chi tañi pu inanieetew?\\nJESUS tañi pu apostol witraleyngün Olifu wingkul mu, ka adkintuleyngün chumngechi ñi yengetun Jesus wenu mapu mew ka ellkangey kiñe tromü mu (Hecho 1:9, 10). Epu tripantu mu peno, Jesus kimeltufi, yafültukufi, ka adniefi engün. Welu tañi weni ka tañi kimelfe fewla ngewetulay kidu engün mew. Feymu pu apostol, ¿chem chumafuyngün?\\n2 Petu ñi amutunon wenu mapu mew, Jesus feypifi tañi pu inanieetew: “Tripayaymün tamün nütramyemuafiel ta iñche Jerusalen waria mew, kom ti lof mülelu Judea mapu mew, ka Samaria trokiñ mapu mew, ka fütra kamapu amuaymün tuntepu ñi mülen ta mapu” (Hecho 1:8). Ñi wechurpual tüfa, Jesus feypikünufi Jewba ñi newen tañi kelluaetew engün (Hecho 1:5). Welu, ¿iney am longkoleay kidu engün mu ka adkünuafi ti amuldungun? Pu apostol kimniefuyngün kuyfi mew Jewba ñi longkokünufiel tañi pu che mu kiñeke wentru. Feymu ramtuwingün chi: “Jewba, ¿iney elkünupeay may ñi longkoleal fewla?”.\\n3. 1) Amutulu Jesus wenu mapu mew, ¿chem falin dungu femingün pu manelfal apostol? 2) ¿Chem ramtun inaduamaiñ tüfachi chillkatun mu?\\n3 Pichi rupalu ñi amutun Jesus wenu mapu mew, tañi pu inanieetew ngüneduamfingün ti Wirin Chillka, ngillatufingün ta Jewba tañi kelluaetew, fey apostolkünufingün ta Matia, femngechi ñi welukonal ta Juda Iskariote mu (Hecho 1:15-26). Jewba ka pu disipulu, ¿chumngelu (chemu) fente falintufingün ñi femngeal tüfa? Pu disipulu ngüneduamfingün ñi duamfalngen müleal 12 apostol * (inaduamnge ti kimal dungu). Jesus dulli (ngümintubi) pu apostol ka pepikafi ñi femal kiñe falin küdaw Jewba ñi trokiñche mu. ¿Chem küdaw am chi? Jewba ka Jesus engu, ¿chumngechi pepikafi engün? Famülke mu, ¿chumngechi inayentungey tüfa? Ka ¿chumngechi rakiduamtukunieafuiñ “pu longkolelu” doyelchi may ti “kim manelfal kona”? (Ebrew 13:7, TNM; Matew 24:45, TNM).\\nJESUS ADKÜNUKEFI TI KIÑEWKÜLECHI NGÜNENIELU\\n4. Pu apostol ka pu longkolelu Jerusalen mew, ¿chem küdaw niekefuyngün?\\n4 Pentekoste 33 tripantu mu, pu apostol eluwingün ñi longkoleal pu kristiano mu. Biblia feypiley “Pedro witrapüray kiñentrür ti mari kiñe apostol engün”, fey kimeltufingün fentren che fillke rüf dungu ñi montulal (Hecho 2:14, 15). Fentren che ñi allkütuetew fawtisawingün. Fey tüfachi pu we inaniefilu ta Jesus “amuleyngün ñi kimeltuetew mew ti pu apostol” (Hecho 2:42). Pu apostol adkünukefuyngün ti plata ñi nieel ti kristiano trokiñche (Hecho 4:34, 35). Kafey kimeltukefuyngün pu poyekefilu ta Jewba, ka ngillatuñmakefuyngün feypilen mew: “Iñchiñ ngillatuleaiñ ka wewpinieaiñ Ngünechen tañi werken dungu” (Hecho 6:4). Ka werkükefuyngün adümuwkechi kristiano ñi kimeltucheal chew ñi petu amuldungukenofel (Hecho 8:14, 15). Fey wüla kiñeke longkolelu dullingelu kiñewingün pu apostol engün ñi longkoleal Jewba ñi pu che mew. Kiñewkülechi ngünenielu am, wülkefuyngün ngülam itrokom pu trawünche (Hecho 15:2).\\nPu kristiano wünen siglo mu küme kimniefuyngün Jewba ñi adkünufiel ti kiñewkülechi ngünenielu Jesus mew\\n5. Ti kiñewkülechi ngünenielu, ¿chumngechi kellueyew Chaw Ngünechen ñi newen? (Inaduamnge ti adentun pagina 20 mu.)\\n5 Pu kristiano wünen siglo mu küme kimniefuyngün Jewba ñi adkünufiel ti kiñewkülechi ngünenielu Jesus mew. ¿Chumngelu? Wüne, Chaw Ngünechen ñi newen kellufi ti kiñewkülechi ngünenielu (Juan 16:13). Kom pu kristiano dullingelu llowingün Chaw Ngünechen ñi newen, welu doyelchi may tüfa kellufi ti kiñewkülechi ngünenielu. Kiñe dungu, 49 tripantu mu Jewba ñi newen kellufi engün ñi kimal chem chumal sirkunsision dungu mew. Tati kiñewkülechi ngünenielu wirintukulelfi kiñe karta pu trawünche. Kom inafingün ñi feypietew engün, feymu “doy küme inay engün ñi mupiltun mew” ka “doy alünngey engün” (Hecho 16:4, 5). Tüfachi karta mu pengelngey ti kiñewkülechi ngünenielu ñi niekefel piwkeyewün, mupiltun ka fillke kümeke chumngen, femngechi ka kimfalngefuy ñi llowün Jewba ñi newen (Hecho 15:11, 25-29; Galata 5:22, 23).\\n6. 1) Pu kümeke püllü, ¿chumngechi kellufingün tati kiñewkülechi ngünenielu? 2) Chaw Ngünechen ñi Dungu, ¿chumngechi adniefi tati kiñewkülechi ngünenielu?\\n6 Epu, pu kümeke püllü kellufingün ti kiñewkülechi ngünenielu. Kiñe dungu, kiñe küme püllü feypifi ta Korneliu ñi kintuafiel ti apostol Pedro. Fey Pedro amuldungueyew ta Korneliu ka tañi pu che, tüfa engün llowingün Chaw Ngünechen ñi newen, sirkunsidalenolu rume pu wentru. Femngechi Korneliu tati wünen kristianongerpuy sirkunsidalenolu ka judio tuwün-ngenolu. Fey pu apostol ka fillke peñi allkütulu tüfa, femingün Jewba ñi ayükeel, feymu llowfingün ti trawünche mew pu judio tuwün-ngenolu sirkunsidalenon mu (Hecho 11:13-18). Feymu ngüneduamfalngey pu kümeke püllü ñi kelluntukukefiel ti amuldungun ñi adkünuel ti kiñewkülechi ngünenielu (Hecho 5:19, 20). Küla, Chaw Ngünechen ñi Dungu adniefi tati kiñewkülechi ngünenielu. Tüfachi pu wentru chillkatukefuyngün ti Wirin Chillka tañi küme elkünutuafiel ti feyentun ka ñi küme adkünuafiel pu trawünche (Hecho 1:20-22; 15:15-20).\\n7. ¿Chumngelu feypiafuiñ Jesus ñi longkolefel tati kristiano trawünche wünen siglo mu?\\n7 Ti kiñewkülechi ngünenielu adkünufi ti trawünche, welu kimniefuyngün Jesus ñi Longkolen. ¿Chumngelu feypiafuiñ tüfa? Ti apostol Pablo feypi Kristo “dullifi kiñeke che tañi apostolngeael”. Ka feypi Kristo “longkoley” ti trawünche mu (Efesio 4:11, 15). Ka pu trawüluwlu kidutu üytuwlayngün kiñe apostol ñi üy mew, welu may “‘tati pu inaniekefilu Kristo’ feypingeyngün Chaw Ngünechen ñi duam mu” (Hecho 11:26, TNM). Pablo kimniefuy ñi fente falin-ngen inayal ñi kimeltuel pu apostol ka pu longkolelu, welu ka feypi: “Ayülen tamün kimael Cristo tañi longkolen ta kom wentru mew”, tati kiñewkülechi ngünenielu mu kütu. Ka feypi Pablo: “Ngünechen longkoley ta Cristo mew” (1 Korintio 11:2, 3). Kimfalngey Jewba ñi longkokünufiel ta Jesus ti trawünche mew.\\n“TÜFACHI KÜDAW, WENTRU ÑI KÜDAW NO TATI”\\n8, 9. Taiñ peñi Russell, ¿chem falinke dungu femi?\\n8 Konlu 1870 tripantu, Charles Taze Russell ka kiñeke tañi weni eluwingün ñi inayafiel Biblia ñi feypin tañi küme poyeafiel ta Jewba, ka küpa kellufingün pu che ñi ka femngechi femal, ka kewün dungulu rume. Feymu 1884 tripantu, ley dungu mu dewmangey ti adkünuelchi trokiñche Zion’s Watch Tower Tract Society, ka taiñ peñi Russell longkolerpuy * (inaduamnge ti kimal dungu). Kidu küme chillkatuy ti Biblia, ka llükalay ñi feypial ñi mülenon Biblia mew kiñeke dungu kimeltukelu pu iglesia, ti trinidad, taiñ nieel kiñe am kam kiñe püllü lakenolu ka kakelu dungu. Ka kimürpuy Jesus ñi wiñotual pewfaluwngenon mu, ka 1914 mu ñi puwal “ti tripantu tañi fentepu legtukünulngeel” itrokom trokiñ mapu (Luka 21:24). Taiñ peñi Russell wüli ñi newen, tañi mongen, ka plata tañi kimeltuafiel tüfachi rüf dungu tati pu che. Kimfalngey Jewba ka Jesus ñi longkokünufiel taiñ peñi Russell feychi falinke antü mu.\\n9 Taiñ peñi Russell pilay kakelu che ñi püramyeaetew. 1896 tripantu mu, wirintukuy kidu ka kakelu longkolelu pilayngün ñi sakingeal chem dungu mu no rume. Ayülayngün ñi elungeal ülmen-ngechi üy, ka kiñe trokiñche ñi üytungeal kidu engün ñi üy mew. Ka feypi: “Tüfachi küdaw, wentru ñi küdaw no tati”.\\nTi “kim manelfal kona”, fey tati pichi trokiñ wentru dullingelu, Kiñewkülechi Ngünenielu pingelu\\n10. 1) Jesus, ¿chumül am elkünufi ti “kim manelfal kona”? 2) ¿Chumngechi kimfalkünungey ñi trürngenon ti Kiñewkülechi Ngünenielu ka ti trokiñche Watch Tower engu?\\n10 Ti tripantu 1919 mu, küla tripantu rupalu taiñ peñi Russell ñi lan mu, Jesus elfalkünufi ti “kim manelfal kona”, femngechi ñi eluafiel tañi pu inanieetew “ñi iyael engün puwchi antü mu” (Matew 24:45, TNM). Kom feychi tripantu mu, kiñeke peñi dullingelu küdawkefuyngün ti ngüneniechi ruka mew Brooklyn, Nueva York mu, femngechi ñi eluafiel Ngünechen ñi kimün tati pu inaniefilu ta Jesus. 1940 mu, eluwi ñi tripayal taiñ papil mew ti feypin “kiñewkülechi ngünenielu”. Feychi mu ti kiñewkülechi ngünenielu koneltulefuy ñi longkoleal ti trokiñche Watch Tower Bible and Tract Society. Welu 1971 mu, kimfalkünungey ñi trürngenon ti Kiñewkülechi Ngünenielu ka ti trokiñche Watch Tower, tüfa eluwkülelu am ley dungu mu müten. Feymu duamfalngelafuy pu peñi koneltulelu ti Kiñewkülechi Ngünenielu mu ñi koneltual ti trokiñche Watch Tower mew. Famülke mu, kiñeke manelfal peñi maneluwkelu ñi müleal Mapu mew, longkoleyngün tati trokiñche Watch Tower mu, kam kakelu trokiñche ñi nieel Jewba ñi pu che ley dungu mu. Femngechi tati Kiñewkülechi Ngünenielu eluwkey müten tañi wülal kimelün dungu ka kümeke ngülam Biblia mu (Juan 10:16; Hecho 6:4). Ti chillka La Atalaya 15 konchi julio 2013 mu, pengeli ti “kim manelfal kona”, fey tati pichi trokiñ wentru dullingelu, Kiñewkülechi Ngünenielu pingelu.\\nTi kiñewkülechi ngünenielu 1950 tripantu mu.\\n11. Ñi dullial falin-ngechi dungu, ¿chem chumkey ti Kiñewkülechi Ngünenielu?\\n11 Fill semana mu, ti Kiñewkülechi Ngünenielu trawükey ñi dullial falin-ngechi dungu. Tañi trawüken mu, küme nütramkawkeyngün ka kiñewküleyngün (Proverbios 20:18). Kiñe peñi no rume ti Kiñewkülechi Ngünenielu mu doy falintungelay kakelu mew, feymu fill tripantu welutukungekey ti adkünukefilu tüfakechi trawün (1 Pedro 5:1). Ka femngechi femkeyngün tati kayu trokiñche ti Kiñewkülechi Ngünenielu ñi adkünufiel. Kiñe peñi no rume ti Kiñewkülechi Ngünenielu mu ñidolkawkelay tañi pu peñi ka lamngen mu. Tüfa engün ka koneltuley ti “kakelu kona” mew, feymu llowkeyngün Ngünechen ñi kimün wülkelu ti manelfal kona ka inakeyngün ñi feypin.\\nElfalkünungelu ti kim manelfal kona 1919 tripantu mu ka fantepu mu, wülkefi Ngünechen ñi kimün kom pu poyekefilu ta Jewba. (Inaduamnge parrafo 10 ka 11).\\n¿INEY AM CHI KIM MANELFAL KONA?\\n12. ¿Chem ramtun inaduamaiñ?\\n12 Ti Kiñewkülechi Ngünenielu llowkelay perimontun ka pewma Ngünechen mu küpalu, ka welulkayafuyngün. Kiñeke rupa, welulkawafuyngün tañi kimeltuel Biblia mu, kam chumngechi ñi adkünufiel Jewba ñi trokiñche. Ti lifru Índice de las publicaciones Watch Tower niey kiñe dungu feypilelu “Aclaración de creencias”, tüfa pengeli chumngechi küme elkünungetuy taiñ feyentun Biblia mu, 1870 tripantu ka fantepu mu. Jesus feypilay ti kim manelfal kona ñi welulkanoal wülfiel Jewba ñi kimün. Feymu ¿“iney am chi kim manelfal kona” Jesus ñi feypiel? (Matew 24:45, TNM). Tüfa tati Kiñewkülechi Ngünenielu, ¿chumngelu feypiafuiñ tüfa? Inaduamaiñ chumngechi famülke mu kellukeeyew ti Kiñewkülechi Ngünenielu feychi küla dungu ñi kellufiel tati kiñewkülechi ngünenielu wünen siglo mu.\\n13. Ngünechen ñi newen, ¿chumngechi kellukefi tati Kiñewkülechi Ngünenielu?\\n13 Ngünechen ñi newen kellukefi tati Kiñewkülechi Ngünenielu. Femngechi kimürpuy fillke rüf dungu Biblia mew, kuyfi ñi kimnofel. Kiñe dungu, ngüneduamafuymi tati feyentun ñi küme elkünungetuel feypilelu ti lifru Índice. ¡Iney no rume kidutu küme kimtukulayafuy “Ngünechen tañi kimngekenofelchi dungu”! (Papeltunge 1 Korintio 2:10.) Tati Kiñewkülechi Ngünenielu, rakiduamkey Pablo reke, kidu wirintukuy: ‘Tüfachi dungu taiñ feypikeel, Ngünechen ñi newen küme kimeleiñmew, fey kisuke iñchiñ taiñ adümelchi kimün no’ (1 Korintio 2:13). Fentreñma mu küme adkünungekelafuy tati pu che, ka weda kimeltungekefuy, welu 1919 mu eluwngey ñi küme kimtukuafiel fentren dungu Biblia mu, ¿chumngelu am? Jewba kellukelu kay kidu ñi newen mu.\\n14. Apokalipsi 14:6, 7 ñi feypilen mu, pu kümeke püllü, ¿chumngechi kellukefingün tati Kiñewkülechi Ngünenielu ka Jewba ñi pu che, famülke mu?\\n14 Pu kümeke püllü kellukefingün tati Kiñewkülechi Ngünenielu. Tüfachi pu peñi nieyngün kiñe fütra küdaw ñi adkünuafiel doy pura millon amuldungukelu. ¿Chumngelu fente küme tripakey tüfachi küdaw? Kiñe dungu, pu kümeke püllü ñi kellun mew (papeltunge Apokalipsi 14:6, 7). Fentren rupa, pu kümeke püllü ñi kellun mew, ¡pu amuldungukelu pemeyngün kiñe che ngillatumekelu ta Jewba ñi kelluaetew! * (Inaduamnge ti kimal dungu.) Kayñetungele rume taiñ amuldungun ka taiñ kimeltucheken, küme tripakey pu kümeke püllü ñi kellun mew.\\n15. Ti Kiñewkülechi Ngünenielu, ¿chem dungu mu trürlayngün kakelu religion ñi longko mu? Feypinge kiñe pengelün dungu.\\n15 Chaw Ngünechen ñi Dungu adkünukefi tati Kiñewkülechi Ngünenielu (papeltunge Juan 17:17). Inaduamnge ti chillka La Atalaya 1 konchi junio 1973 mu ñi ramtuel: “¿Fawtisangeafuyngün tati pu che putremtukelu?”. ‘¡Femlayafuy!’, pi ti chillka ngüneduamfiel mu Biblia ñi ngülam. Tüfa pengeli fillke versikulo ka feypi chumngelu ñi wemünentungeal ti trawünche mu ti fentekünukenolu tañi putremtuken (1 Korintio 5:7; 2 Korintio 7:1). Ka feypi tüfachi werkün dungu duamfalngelu ñi inangeal, küpalay pu wentru mu, welu may Jewba mew küpay, ka müley tañi wirintukulechi Dungu mu. Jewba ñi pu che müten eluwkey tañi fente maneluwal Chaw Ngünechen ñi Dungu mu, küdawngefule rume kiñeke tañi pu inaniekeetew mu. Kiñe lifru nütramlu pu religion Estados Unidos mew, feypi pu longko kristianofaluwkelu chi iglesia mu, rumel ngüneduamkeyngün tañi feyentun femngechi ñi trürküleal ti feyentun ka rakiduam mu ñi nieel tañi pu inanieetew ka fentren che. Ti Kiñewkülechi Ngünenielu inakelafi ñi ayükeel ta fentren che. Welu may inakefingün Biblia, femngechi kimfalngekey Jewba ñi Ñidolkülen tañi pu che mu.\\n“RAKIDUAMTUKUNIEFIMÜN TATI PU LONGKOLELU EYMÜN MEW”\\n16. ¿Chumngechi rakiduamtukunieafuiñ ti Kiñewkülechi Ngünenielu?\\n16 Biblia feypi: “Rakiduamtukuniefimün tati pu longkolelu eymün mew, tüfa engün tamün kimeltuetew Chaw Ngünechen ñi dungu, ka tamün ngüneduamfiel chumngechi tripay tañi femken engün, inayentuñmayafimün ñi mupiltun” (Ebrew 13:7, TNM). ¿Chumngechi rakiduamtukunieafuiñ ti Kiñewkülechi Ngünenielu? Kiñe dungu, ngillatuñmayafiyiñ kidu engün (Efesio 6:18). Fentren küdaw nieyngün, wülkeyngün Ngünechen ñi kimün, adkünukefingün ti amuldungun wall Mapu püle, ka adniefingün ti plata ñi llowngeel. Feymu duamnieyngün taiñ ngillatual kidu engün mew.\\n17. ¿Chumngechi inakeiñ taiñ feypietew ti Kiñewkülechi Ngünenielu?\\n17 Kafey rakiduamtukunieafuiñ ti Kiñewkülechi Ngünenielu inafiliyiñ taiñ feypietew. Fillke papil mu, tati trawün ka fütrake trawün mu, ti Kiñewkülechi Ngünenielu elukeeiñmew fillke ngülam. Kafey elfalkünukefingün pu witran-ngepakechi longkolelu, ka tüfa engün elfalkünukefingün pu longkolelu ti trawünche mew. Inafile engün ñi feypietew ti Kiñewkülechi Ngünenielu, pengelayngün ñi rakiduamtukuniefiel. Ka kom iñchiñ inafiliyiñ taiñ feypietew pu longkolelu ti trawünche mu, pengelaiñ taiñ yamniefiel taiñ longkolelu Jesus (Ebrew 13:17).\\n18. ¿Chumngechi kellukefiyiñ ti Kiñewkülechi Ngünenielu ka Jesus?\\n18 Kafey yafüluwliyiñ ti amuldungun mew, ka femngechi rakiduamtukunieafiyiñ tati Kiñewkülechi Ngünenielu. Pablo ngülamtuy taiñ inayentuñmayafiel pu longkolelu ñi mupiltun. Ti Kiñewkülechi Ngünenielu, kom ñi newen mu amuldungukey ka amultukuniefi ñi kimeltungeal Chaw Ngünechen ñi kümeke dungu, femngechi pengelkeyngün ñi nieel fentren mupiltun. ¿Kelluntukukefiyiñ ti Kiñewkülechi Ngünenielu tüfachi amuldungun küdaw mu? Femngechi femliyiñ, ayüwküleaiñ Jesus feypieliyiñmu: “Rüf dungu ta feypiwayiñ kom tamün femel kiñeke tüfa engün mew iñche tañi pu peñi doy duamlu ñi kellungeael, iñche ta fürenemun” (Matew 25:34-40).\\n19. ¿Chumngelu eluwküleymi tami inayal taiñ Longko Jesus?\\n19 Jesus wiñotulu wenu mapu mew, kidukünulafi tañi pu inaniekeetew (Matew 28:20). Kimniefuy Chaw Ngünechen ñi newen, ñi Dungu ka pu kümeke püllü kellueyew ñi longkoleal mülepalu Mapu mew. Famülke mew ka femngechi kellukefi ti Kiñewkülechi Ngünenielu. Kidu engün inaniekey ta Jesus “chew rume ñi amuken” (Apokalipsi 14:4, TNM). Feymu inafiliyiñ ti Kiñewkülechi Ngünenielu, fey inayaiñ taiñ Longko Jesus, pichiñma mu taiñ yeaetew ñi nieal afnoachi mongen (Apokalipsi 7:14-17). ¡Chem wentru no rume turpu elulayafeiñmu tüfa!\\n^ parr. 3 Jewba ayüfuy chi 12 apostol ñi feleal tati “mari epu kura tañi newentuwkülemum” ti we Jerusalen (Apokalipsi 21:14). Feymu duamfalngelafuy ñi welutukungeal tati manelfalngechi pu apostol dew lale engün.\\n^ parr. 8 Ti tripantu 1955 tüfachi trokiñche üytungey Watch Tower Bible and Tract Society of Pennsylvania.\\n^ parr. 14 Pefinge ti lifru “Testimonio cabal” del Reino de Dios, pagina 58 ka 59.\\nTAIÑ DOY KÜME ADÜMAFIEL\\nMatew 24:45 mu “kakelu pu kona” feypingekeyngün kom pu poyekefilu ta Jewba ñi llowkeel Ngünechen ñi kimün, pu dullingelu ka ti kakelu ufisa.\\nTI WERKEN (ÑI CHILLKATUNGEAL)\\n¡Jewba ñi ayünieel femtripayay!\\nChaw Jewba ñi elkünuel taiñ montulaetew: kiñe küme yewün reke feley\\nJewba Ñidolküley tañi pu che mu\\nPU CHE ÑI MONGEN Fentren rupa mu pefiyu Chaw Ngünechen tañi fütra fürenechen\\nPu papeltukelu ñi ramtukeel\\nWirin dungu Chumngechi entual fillke papel TI WERKEN (ÑI CHILLKATUNGEAL) Febrero 2017\\nAudio Chumngechi entual audio TI WERKEN (ÑI CHILLKATUNGEAL) Febrero 2017\\nTI WERKEN (ÑI CHILLKATUNGEAL) Febrero 2017","num_words":2446,"character_repetition_ratio":0.101,"word_repetition_ratio":0.007,"special_characters_ratio":0.202,"stopwords_ratio":0.359,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Inayafiyiñ Jewba tañi ley ka ngülam ñi pepikayafiel taiñ rakiduam | Ñi chillkatungeal\\nPAPELTUAFUYMI acholi aucano batak (simalungun) batako karo batako toba baulé biak bislama changana (mozambique) chin haka chokue chopi chuabo chuukés criollo de las seychelles criollo mauriciano dayaco engayú dehu endáu galés gitonga groenlandés hmong (blanco) inglés javanés kachin kayin sgaw kazajo kikongo kimbundu kisi krío lao lhukonzo lomue macua maltés mapudungun mizo nias niueano nyaneka nyungwe quechua ayacuchano quechua cuzqueño quichua de Chimborazo quichua de Imbabura rarotongués romaní de Macedonia (alfabeto cirílico) romaní de macedonia romaní del sur de Grecia runyankore rutoro sanguir saramacano sena sundanés tahitiano umbundú urdu uruund wallisiano wayuunaiki xitshwa ñemba\\n“Rakiduamaniekefiñ tami ngülam” (SALMO 119:99).\\nÜLKANTUN: 127 KA 88\\n¿Chem dungu mu trürümngeafuy taiñ rakiduam? ¿Chumngelu?\\n¿Chumngelu müna falin-ngey piwkeyeafiel Jewba tañi ley?\\nTaiñ rakiduam, ¿chumngechi kelluafeiñmu taiñ küme weniyeafiel ta Jewba?\\n1. ¿Chem mu doyküleiñ pu kulliñ mu?\\nJEWBA elueiñmu kiñe falin dungu: ti rakiduam taiñ ngüneduamal chem ñi kümen ka kümenon. Feymu doyküleiñ pu kulliñ mew. Adan engu Eva elungey tüfa, feymu feyentunofilu engu ta Jewba, ellkawingu fente tañi weda duameletew ñi rakiduam.\\n2. ¿Chem dungu mu trürümngeafuy taiñ rakiduam? ¿Chumngelu? (Inaduamnge ti adentun ellaka mu mülelu).\\n2 Taiñ rakiduam mu ngüneduamkeiñ chem ñi kümen ka kümenon, fey adniekeeiñmew. Tüfa trürümngeafuy tati chem reke ñi nieel ti farku tañi amulngeal, timon pingelu. Küme elkünungenole feychi chem, ti lafken ka ti kürüf chew rume yeafuy ti farku. Ka femngechi feley tati che küme elkünunofile tañi rakiduam. Welu feyti chem ñi nieel ti farku tañi amulngeal küme elkünungetule, fey ti kapitan küme amulafi ti farku chew tañi miyawal. Ka femngechi, küme elkünufiliyiñ taiñ rakiduam, tüfa küme adnieaeiñmu taiñ mongen mew. Kafey kiñe che ñi rakiduam küme pepikawnole, tüfa kiñe wangkükenochi trewa reke feleafuy. Müna kuñiwün-ngeafuy tüfa, akurumeafuy kiñe weñefe, fey konpuafuy müten ka weñeafuy. Welu ti ngen ruka küme pepikafile ti trewa, tüfa pengelelaeyew ñi fülkülepan kiñe weñefe, fey kuñiwtukuñmayaeyew kom ñi nieel. Feley llemay, taiñ rakiduam trürümngeafuy feychi chem reke ñi nieel ti farku tañi amulngeal ka kiñe trewa reke pepikangelu ñi pengelafiel tati ngen ruka ti kuñiwün dungu.\\n3. Küme pepikanofiliyiñ taiñ rakiduam, ¿chem rupayafuy?\\n3 Küme pepikanofiliyiñ taiñ rakiduam, tüfa kuñiwtukulayaeiñmew taiñ weda femnoal (1 Timotew 4:1, 2). Kafey kümelu trokirpuafuiñ “ti wedake dungu” (Isaías 5:20). Feymew Jesus feypifi tañi pu inanieetew: “Akuay ta antü fey iney rume langümchele, rakiduamay ñi poyefiel ta Ngünechen” (Juan 16:2). Femngechi rakiduamingün pu langümfilu ta Esteban (Hecho 6:8, 12; 7:54-60). Ka afkentu femkefuy pu religioso. Tüfa engün wedalkakefuy ka langümkefuy fentren che, rakiduamlu am femngechi ñi poyekefiel ta Chaw Dios. Welu rüfngey llemay tañi chaftukefiel Chaw Dios ñi ley dungu (Éxodo 20:13). ¡Küme kimfali tañi ngünenkakeetew ñi rakiduam!\\n4. ¿Chumngechi kimaiñ ñi küme pepikawkülen taiñ rakiduam?\\n4 Iñchiñ kay, ¿chumngechi kimaiñ ñi küme pepikawkülen taiñ rakiduam? Jewba elueiñmew fillke ley ka ngülam Biblia mu, tüfa “rume kümey ñi kimeltulngeael ta che ka ñi ngülamtungeael ti welulkawkülelu, ka yafülngeael ka ñi kimelngeael ta che, fey ñi nieael ta kiñe küme lif mongen” (2 Timotew 3:16). Feymu duamfali taiñ chillkatunieafiel Biblia, küme rakiduamal taiñ papeltuel mu ka inayal tüfa taiñ mongen mew. Femngechi rakiduamaiñ Jewba reke, fey küme adnieaeiñmew taiñ rakiduam. Feymu fewla ngüneduamaiñ chumngechi inayal Jewba tañi ley ka ngülam, fey taiñ küme pepikayafiel taiñ rakiduam.\\nINAYAFIYIÑ JEWBA TAÑI LEY TAIÑ PEPIKAYAETEW\\n5, 6. ¿Chumngechi kellukeeiñmew Jewba tañi ley?\\n5 Taiñ kelluaetew Jewba tañi ley, papeltuafiyiñ ka kimafiyiñ. Welu fey ka müten no, kafey duamfali taiñ piwkentukuafiel ka yamafiel. Feymu Biblia feypieiñmu: “Üdeafimün wesake dungu fey inayafimün ti kümeke dungu” (Romanu 12:9). Welu, ¿chumngechi femafuiñ tüfa? Duamfali taiñ rakiduamal chumngechi rakiduamkey Jewba. Ngüneduamnge tüfa: kiñeke antü pepi kon umawnagnolmi, fey tati lawentuchefe ngülamtuafeymu tami doy küme dullial (ngümintol) ti iyael, doy deporteal ka chumngechi küme elkünutual tami mongen. Inafilmi tami feypietew, ¡doy küme umawtuaymi llemay! Kümelu trokiafimi ti lawentuchefe ñi ngülam, ¿felelay?\\n6 Ka femngechi taiñ Chaw Ngünechen elueiñmew fillke ley taiñ kuñiwtukuaetew, fey taiñ weda tripanoal pu weda kulpalu reke ka küme yenieal taiñ mongen. Rakiduamnge tüfa, Biblia feypi taiñ fülkon-noal wedake püllü mew, kon-noal pekan kudumuwün mu, koylatunoal, ngünenkachenoal, weñenoal, kewanoal ka kakelu dungu. Biblia feypi: “Müley kayu dungu Jewba ñi üdenieel; may regle dungu kidu ñi ünufalniefiel: tati pu nge mallmangelu, kiñe kewün koyla dungukelu, ka tati kuwü langümkelu kulpan-nienon ti che, kiñe piwke pepikakelu rume wedake dungu ñi femal, ka ti pu namun lef amukelu ñi femal wedake dungu, kiñe dunguñpekelu koyla dungu feypikelu, ka iney rume amultukukefilu ñi yafkawal pu peñi” (Proverbios 6:16-19; Apokalipsi 21:8). Ngüneduamliyiñ ñi fente küme tripan taiñ feyentufiel ta Jewba, doy piwkeyeafiyiñ ta kidu ka doy falintuafiyiñ tañi ley.\\n7. Biblia ñi nütram, ¿chumngechi kelluafeiñmew?\\n7 Inanofiliyiñ Jewba ñi ley, weda tripayaiñ. Welu duamfal-lay femngechi rupayal taiñ kimürpual chem ñi kümen ka kümenon. Doy may kimürpuafuiñ tüfa inaduamliyiñ Biblia mu kuyfike che ñi welulkan. Proverbios 1:5 feypi: “Kiñe kim che allkütukey ka nierpukey doy kimün”. Chaw Ngünechen mu küpay tati doy küme kimün. Fey rakiduamnge chem taiñ kimeltuetew David ñi rupan. Kidu allkütulafi ta Jewba, kulpay Batseba engu, feymu ¡müna weda kutrankawi David! (2 Samuel 12:7-14). Papeltulmi tüfachi nütram, ramtuwnge: “¿Chumafuy David ñi femngechi kutrankawnoal? Iñche ka femngechi rupali, ¿chumafun kay? Ngüchaltukungeli ñi femal pekan kudumuwün kam illuturpufili, ¿feman David reke, kam inayentuafiñ ta Jose?” (Génesis 39:11-15). Feley, rakiduamliyiñ ñi fente weda tripan pu weda kulpalu, kom taiñ piwke mu ‘üdeafiyiñ wesake dungu’.\\n8, 9. 1) ¿Chumngechi kelluaeiñmew taiñ rakiduam? 2) Küme ngüneduamfiliyiñ ka piwkentukufiliyiñ Biblia tañi ngülam, ¿chem femaiñ?\\n8 Famentukefiyiñ llemay chem rume tañi üdekefiel Jewba. Welu kiñeke mu ngelay kiñe ley Biblia mew taiñ feypietew chem chumal, fey taiñ rakiduam kelluaeiñmew taiñ kimal chem ñi ayükeel Jewba, femngechi taiñ küme dullial. Welu wüne pepikayafiyiñ taiñ rakiduam Biblia ñi kimeltun mu.\\n9 Jewba taiñ piwkeyeetew am, elukeeiñmew ngülam ñi pepikayafiel taiñ rakiduam. Kidu feypi: “Iñche, ta Jewba, tami Ngünechen, Tami Kimeltukeetew eymi tami kümelkaleal, Tami Adniekeetew chem rüpü mew tami miyawal” (Isaías 48:17, 18). Feymu küme ngüneduamfiliyiñ ka piwkentukufiliyiñ Biblia tañi ngülam, küme elkünutuafiyiñ taiñ rakiduam ka küme dulliaiñ.\\nINAYAFIYIÑ JEWBA TAÑI NGÜLAM TAIÑ ADNIEAETEW\\n10. 1) ¿Chumngechi kellukeeiñmew Jewba tañi ngülam? 2) Jesus kimeltulelfilu tañi pu disipulu Jewba ñi ngülam, ¿chem pengelelfi engün?\\n10 Jewba tañi ngülam kellukeeiñmew taiñ küme dullial. Feymu küme kimfiliyiñ tañi ngülam, kidu reke rakiduamaiñ ka adümaiñ chumngelu taiñ elukeetew fillke ley. Jesus kimeltulelfi tañi pu disipulu Jewba ñi ngülam, femngechi pengelelfi ñi weda tripan pu weda femkelu ka wedake duam nielu. Fey rakiduamelfi chumngechi ti lladkün yeafeyew ñi kewayal, ka tati wedake illutun kudumuwün mew yeafeyew ñiwaluwün mu (Matew 5:21, 22, 27, 28). Eluwliyiñ taiñ adnieaetew Jewba tañi ngülam, küme pepikayafiyiñ taiñ rakiduam ka küme dulliaiñ, fey püramyengeay Jewba (1 Korintio 10:31).\\nKüme weniyefiliyiñ ta Jewba, yamafiyiñ kakelu ñi rakiduam. (Inaduamnge parrafo 11 ka 12).\\n11. ¿Chem mu kakerumeafuy pu kristiano ñi rakiduam?\\n11 Kakerumeafuy kiduke iñchiñ taiñ dulliel, kom pepikafiliyiñ rume taiñ rakiduam Biblia ñi kimeltun mu. Kiñe dungu pengelkelu tüfa, fey tañi dulliel pu kristiano putun dungu mu. Biblia feypilay taiñ putunoal pichin pulku no rume, welu may feypikeeiñmew taiñ rume putunoal ka taiñ ngollikawnoal (Proverbios 20:1; 1 Timotew 3:8). Feymu kiñe kristiano dullile rume pichi putual, ¿ka chem ngüneduamlayay rume? Müley ñi ngüneduamal chem ñi rakiduamkeel kakelu che tüfachi dungu mu, kidu tañi rakiduam eluelieyew rume ñi putual.\\n12. Romanu 14:21, ¿chumngechi kelluafeiñmu taiñ yamafiel kakelu che ñi rakiduam?\\n12 Pablo kimeltuy ñi fente duamfalngen taiñ yamafiel kakelu ñi rakiduam, feymu feypi: “Doy kümey ñi ingenoael ta ilo, ka ñi putungenoael rume ta pulku, ka ñi chem chumnoael rume ta che femngechi tañi wesa duamnoael tami peñi kam tami lamngen, fey ñi püntütripanoael” (Romanu 14:21). Iney no rume feypilayaeiñmew taiñ putunoal pichin no rume, welu taiñ weda duamelnoafiel kiñeke peñi kam lamngen, ngünewafuiñ taiñ putunoal. Kiñeke kristiano ngollifengekefuy petu ñi kimnofiel ta Jewba, feymu pichin putuwekelayngün rume. Turpu femlayaiñ chem no rume tañi wiño ngollikawal engün (1 Korintio 6:9, 10). Fey mangelfiliyiñ kiñe peñi kam lamngen, ¿dikümtukuafiyiñ ñi putual ‘pilan’ feypifule rume? ¡Femlayaiñ llemay!\\n13. Timotew, ¿chem chumi ñi weda duamelnoafiel ta kakelu?\\n13 Ngüneduamaiñ ñi rupan Timotew. Kidu mülefuy ñi amuldunguafiel pu judiu, ka kimniefuy tañi müna falintukefiel engün ñi sirkunsidangeal pu wentru. Feymu wechengelu Timotew eluwi ñi sirkunsidangeal kutrankawlu rume, femngechi ñi weda duamelnoafiel ta iney no rume. Femün mu tüfa, inayentufi ta Pablo (Hecho 16:3; 1 Korintio 9:19-23). Eymi kay, ¿famentuafuymi tami ayükeel tami kelluafiel ta kakelu?\\nKÜME WENIYEAFIYIÑ TA JEWBA\\n14. ¿Chumafuiñ taiñ küme weniyerpuafiel ta Jewba?\\n14 Dew kimlu iñchiñ “tati wüne kimeltungeelchi dungu ta Cristo mew”, küpa amuleiñ “taiñ doy kimael kiñe fütache reke”, tüfa kiñe che küme weniyefilu ta Jewba (Ebrew 6:1). Küme femlayaiñ tüfa taiñ yenien mu müten fentren tripantu Jewba ñi pu che mew, doy may taiñ küme weniyerpuafiel ta Jewba, duamfali taiñ doy nieal kimün ka doy kim ngüneduamal. Feymu fill antü papeltuafiyiñ Biblia (Salmo 1:1-3). Femngechi femliyiñ, doy küme adümafiyiñ Jewba tañi ley ka tañi ngülam. Feyngey llemay, taiñ küme weniyeafiel ta Jewba müley taiñ newentuleal.\\n15. ¿Chumngechi pengelaiñ taiñ küme weniyefiel ta Jewba?\\n15 Iñchiñ pu kristianongen, ¿chuchi am tati doy falin ley taiñ inayafiel? Pengelal piwkeyen. Jesus feypifi tañi pu inanieetew: “Welukonkechi piwkeyewülmün, kom mapu mew mülechi pu che kimayngün iñche tañi disipulungen ta eymün” (Juan 13:35). Feymu “ti fütra küme ley dungu” pingekey tati piwkeyen ka tüfa mew “fente küme mupitungekey tati ley dungu” (Santiaw 2:8; Romanu 13:10). Kafey “Ngünechen am ta piwkeyen ürke”, fente falin-ngey ti piwkeyen (1 Juan 4:8). Chaw Ngünechen piwkeyekelay re wenche wün mew müten, doy may pengelkey fente taiñ piwkeyeetew. Juan wirintukuy: “Ngünechen pengeleleiñmew taiñ piwkeyeetew feychi werkülu tañi kiñen Fotüm ta tüfachi mapu mew femngechi taiñ nieael rumel mongen ta kisu ñi Fotüm mew” (1 Juan 4:9). Feymu llemay, ñi pengelal taiñ küme weniyefiel ta Jewba, pengelaiñ taiñ piwkeyefiel Jewba, Jesus, pu peñi, pu lamngen ka kakelu che (Matew 22:37-39).\\nKüme ngüneduamfiliyiñ Biblia tañi ngülam, doy küme adnieaeiñmew taiñ rakiduam. (Inaduamnge parrafo 16).\\n16. Küme weniyefiliyiñ ta Jewba, ¿chumngelu doy falintuafiyiñ Biblia tañi ngülam?\\n16 Tati ley kellukeeiñmu kiñeke dungu mew müten, welu Biblia tañi ngülam adnieeiñmew fill dungu mu. Feymu doy küme weniyefiliyiñ ta Jewba, doy falintuafiyiñ Biblia tañi ngülam. Rakiduamnge tüfa: kiñe pichi wentru küme kimlay ñi fente kuñiwün-ngen weniyeafiel wedake che, feymu tañi chaw ka ñuke katrütukeeyew ñi femnoal tüfa, fey tañi kuñiwtukuaetew (1 Korintio 15:33). Welu tremle ti pichi wentru, kim ngüneduamafi Biblia tañi ngülam ñi dullial chem chumal. Fey kintuay kümeke weni (papeltunge 1 Korintio 13:11; 14:20). Ka femngechi doy küme ngüneduamfiliyiñ Biblia tañi ngülam, rakiduamaiñ Jewba reke, fey doy küme adnieaeiñmew taiñ rakiduam.\\n17. Taiñ küme dullial, ¿feypiafuiñ taiñ nieel kom taiñ duamnieel? ¿Chumngelu?\\n17 Nieiñ kom taiñ duamnieel taiñ küme dullial, fey taiñ ayüwülafiel ta Jewba. Biblia mew müley fillke ley ka ngülam taiñ kelluaetew “ñi rume adümuwael itrokom küme dungu mew tañi fente küme pepikawküleael tañi femael itrofill kümeke dungu” (2 Timotew 3:16, 17). Biblia tañi ngülam kimeltukeeiñmew chumngechi rakiduamkey Jewba, welu kiñeke mu küdawngeafuy ñi kimngeal (Romanu 12:2). Feymu taiñ femal tüfa müley fillke kellu: Índice de las publicaciones Watch Tower, Guía de estudio para los testigos de Jehová, Watchtower Library, INTERNET MÜLEYECHI LIFRU Watchtower ka JW Library. Kom tüfa müna kelluaeiñmu kidutu chillkatuliyiñ kam taiñ pu che iñchiñ.\\nINAFILIYIÑ BIBLIA ÑI FEYPIN, ¡KÜMELKALEAIÑ TATI!\\n18. Inaliyiñ Jewba tañi ley ka tañi ngülam, ¿chumlerpuaiñ?\\n18 Inaliyiñ Jewba tañi ley ka tañi ngülam, ¡müna kümelkaleaiñ! Salmo 119:97-100 feypi: “¡Müna piwkeyefiñ tami ley! Kom antü rakiduamniefiñ. Rumel niekefiñ tami werkün dungu, feymu ta kellukeenew ñi doy kim chengeal tañi pu kayñe mu. Rakiduamaniekefiñ tami ngülam, feymu doy kim ngüneduamken kom tañi pu kimeltufe mu. Inakefiñ tami feypin, feymu doy adümuwün nien pu füchakeche mu”. Eluwliyiñ taiñ küme ngüneduamal fillke ley ka ngülam taiñ elukeetew Jewba, doy kim chengeaiñ ka kim ngüneduamaiñ. Kafey inafiliyiñ Jewba tañi ley ka ngülam ñi pepikayafiel taiñ rakiduam, “fente küme trüraiñ ta Cristo ñi lif mongen mew” (Efesio 4:13).\\nTi ley küme pengelkey chem femal ka femnoal.\\nTi ngülam pengelkey chumngelu ñi wülngeel kiñe ley. Yafüluwliyiñ ñi adümafiel chem taiñ kimeltukeetew ti ngülam, fey kimaiñ chem rakiduamkey Jewba wülün mu ti ley.","num_words":1886,"character_repetition_ratio":0.068,"word_repetition_ratio":0.0,"special_characters_ratio":0.203,"stopwords_ratio":0.372,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Efesio 2\\nMontuiñ Ngünechen ñi piwkeyen mew\\n1 Kuyfi mew eymün la reke felekefuymün tamün püntülekefel mew ta Ngünechen mew ti wesake dungu tamün femkefel mew ka yafkan mew 2 tamün mongelekefel. Eymün ta inaniekefuymün tüfachi mapu mew müleyechi dungu, ka femkefuymün ñi ayükeel weküfü tati ngünenielu ta rangiñ wenu ka yafültukuniefilu tüfeychi pu che tati müngeltukenofilu ta Ngünechen. 3 Ka femngechi mongelekefuiñ kuyfi mew kom iñchiñ. Inaniekefuiñ kisuke iñchiñ taiñ illutukeelchi dungu, fey ka mallmawkülekefuiñ taiñ yafkafe mongen mew ka taiñ rakiduam mew. Tüfeychi kuerpu ñi wesake wimtun mew felefuy Ngünechen taiñ fütra kutrankayaetew, chumngechi feley ta kakelu pu che. 4 Welu Ngünechen am rume kutranpiwkeyechekelu, fey pengeli taiñ rume piwkeyeetew 5 feychi la reke felelu iñchiñ taiñ yafkan mew, fey elutueiñmew we mongen kiñentrür ta Cristo iñchiñ. Ngünechen ñi küme piwkengen mew eymün elungeymün tamün montuael. 6 Ngünechen ta wiñomongeltueiñmew kiñentrür ta Cristo Jesus iñchiñ, ka elueiñmew taiñ puwael kisu iñchiñ ta wenu mapu. 7 Fey tüfa femi femngechi tañi rumel pengelael ti küpalechi tripantu mew kisu taiñ fentren piwkeyeetew mew, Ngünechen taiñ küme piwketuetew ta Cristo Jesus mew. 8 Fey Ngünechen ñi küme piwkengen mew, eymün elungeymün tamün montuael tamün feyentulen mew. Fey tüfachi dungu eymün kisutu tamün femkünunoel, welu may ta elueymünmew ta Ngünechen. 9 Ka eymün tamün kisu femelchi dungu no, fey iney rume ngelay tañi mallmawael chem mew no rume. 10 Fey Ngünechen müten ta dewmaeiñmew. Kisu ta femkünueiñmew ta Cristo Jesus mew, femngechi taiñ femael kümeke dungu chumngechi ta kisu ñi wüne adkünuel ta kuyfi mew.\\nCristo mew nieiñ küme tüngün\\n11 Feymew llemay, eymün, tati pu judiu tuwünngenolu, sirkunsidalelay pikeeymünmew tati sirkunsidalechi pu judiu. (Femngechi feypikeeymünmew sirkunsidalenolu am eymün tamün kuerpu mew tati pu judiu reke.) 12 Fey tukulpamün tüfa: kuyfi mew kimkelafuymün ta Cristo. Fütra wichutripalekefuymün tati Israel trokiñche mew, fey koneltulekelafuymün ti eldungu mew ka Ngünechen ñi tukulpakünuelchi dungu mew no rume. Mongelekefuymün tüfachi mapu mew, fey tamün kimnofiel ta Ngünechen ka tamün nienon ta maneluwün no rume. 13 Femngechi kuyfi mew püntütripalekefuymün kisu mew, welu fewla fülkonpatuymün ka kiñewkületuymün ta Cristo Jesus mew kisu ñi wütrulelchi mollfüñ mew. 14 Cristo tañi duam nietuiñ küme tüngün. Kisu ta kiñewkünutufi tati pu judiu ka ti judiu tuwünngenolu ñi kiñe trokiñchengetuael engün. Apümfi tati kayñetuwün dungu, fey tañi püntülniekefetew engün. Feychi lalu 15 Cristo apümtukufi ñi femngechi werkülefel ti ley dungu, fey ti epu trokiñchengekefulu, kiñe we trokiñchengetuy müten, tüfey tati kiñewkülelu ta kisu mew. Fey ta famngechi mületuy ti kümelkawtun. 16 Kisu ñi lan mew ta kürus mew, Cristo femkünuy ñi afael ti kayñetuwün ti epu trokiñche mew, fey elufi ñi kümelkawtuael ta Ngünechen mew, femngechi ñi kiñe trokiñchengetuael.\\n17 Cristo küpay tañi wülpayael tati kimelün küme tüngün dungu itrokomngealu eymün llemay ta alü kamapu mülekefulu reke ta Ngünechen mew ka femngechi tüfey engün tati mülekelu fül mew. 18 Fey Cristo mew ta kom kiñewkülen feletuiñ iñchiñ femngechi taiñ pepi fülpuael ta Chaw mew tati kiñen Lif Küme Püllü mew müten. 19 Feymew llemay, eymün ta dew ka tripanche reke felewetulaymün, ka wichu trokiñ mapu ngelaymün, welu may ta fewla kiñewün koneltuleymün ta Ngünechen ñi trokiñche ñi nieelchi küme dungu mew, ka reñmakonkületuymün ta Ngünechen ñi reñmache mew. 20 Eymün ta kiñe fütra wenu ruka reke feleymün Ngünechen tañi dewmakünuel tati pu apostol ka ti pu pelon wentru* ti pu pelon wentru: fey tüfachi pu che tati pu pelon wentru Kuyfi Chillka mew mülelu no, welu may kiñeke feyentulechi che nütramyekelu Jesus ñi küme dungu. ñi elkünuel mew, fey Jesucristo müten dullin kura reke feley, tati küme newentulniefilu tati fütra ruka. 21 Kiñewkülen ta Cristo mew, kom ti fütra ruka amuley ñi dewmangen, fey puwle wüla tañi küme ngillatuwe rukangeael tutelkalelu ka kiñewkülelu ta Ñidol mew. 22 Ka femngechi eymün, kiñewküleymün ta Cristo mew, femngechi kiñe ngillatuwe ruka reke tamün feleael, fey tüfey mew mülekey ta Ngünechen kisu ñi Lif Küme Püllü mew.\\n*2:20 ti pu pelon wentru: fey tüfachi pu che tati pu pelon wentru Kuyfi Chillka mew mülelu no, welu may kiñeke feyentulechi che nütramyekelu Jesus ñi küme dungu.","num_words":649,"character_repetition_ratio":0.074,"word_repetition_ratio":0.056,"special_characters_ratio":0.181,"stopwords_ratio":0.451,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"REDE MISSIONÁRIA: 1 Juan: Mapudungun\\n1 Juan 11Tati dew mülekelu llituka mew, tüfey taiñ allkükeel ka taiñ pekeel. Taiñ leliwülel ka taiñ mankuwüel. Fey tüfa lle tati Dungun wülkelu mongen. 2Fey tüfachi rumel mongen ta pewfaluwi, fey iñchiñ ta pefiyiñ. Feymew ta nütramyekefiyiñ ta tüfachi dungu ka kimeleluwiyiñ ta eymün ta tüfachi rumel mongen, tati mülekelu ta Chaw engu, fey pewfaluweiñmew ta iñchiñ. 3Kimeleluwiyiñ tüfey taiñ peel ka taiñ allküelchi dungu femngechi tamün kiñewküleael ta eymün iñchiñ mew, chumngechi ta iñchiñ kiñewküleiñ ta Chaw Ngünechen mew ka kisu tañi Fotüm Jesucristo mew. 4Wirifiyiñ ta tüfachi dungu femngechi tañi feyngeael taiñ ayüwün. 5Fey tüfachi werken dungu taiñ eluetew ta Jesucristo, fey iñchiñ ka femngechi kimeluwiyiñ ta eymün: Ngünechen ta pelon reke feley ka kisu mew ta ngelay chem dumiñ no rume. 6Fey feypiliyiñ taiñ kiñewkülen ta kisu mew, welu dumiñ mew reke mületuliyiñ, koylatukeiñ taiñ dungun mew ka taiñ femkeel mew. 7Welu müleliyiñ ta pelon mew, chumngechi Ngünechen müley ta pelon mew, feymew müley ta kiñewün ta iñchiñ mew, fey Jesucristo, Ngünechen ñi Fotüm, tañi mollfüñ liftutueiñmew kom yafkan mew. 8Fey nielaiñ yafkan pileliyiñ, kisutu koylakaluwküleyiñ ka ngelay rüf dungu ta iñchiñ mew. 9Welu kisu taiñ wün mew feypiliyiñ taiñ yafkafengen, Ngünechen am femkelu nor dungu nieaiñ maneluwün kisu mew, fey wiñoduamatuaeiñmew taiñ yafkan mew ka liftutuaeiñmew kom ti wesake dungu taiñ femkeel mew. 10Fey iñchiñ ta yafkakelaiñ pileliyiñ, fey koyla piniefiyiñ reke ta Ngünechen ka rüf piwke mew llowmalafiyiñ tañi dungu.\\n1 Juan 21Iñche ñi pichike weni, wirileluwiyiñ ta tüfachi dungu femngechi tamün yafkanoael. Iney rume yafkallefulmün rume, nieiñ kiñe rangiñelwe ta Chaw mew, fey ta Jesucristo, kisu ta lif mongen niey. 2Jesucristo ta chalintukuwi tañi langümngeael femngechi iñchiñ taiñ wiñoduamangetuam taiñ yafkan mew. Iñchiñ mew no müten, welu ka femngechi kom chüf mapu müleyechi pu che mew. 3Fey müngeltufiliyiñ Ngünechen tañi werkün dungu, rüf mew kimfali taiñ kimniefiel ta kisu. 4Welu kiñeke che feypile: \"Iñche kimniefiñ\", welu müngeltuñmanofile tañi werkün dungu, fey ta kiñe koyla, ka ngelay rüf dungu ta kisu mew. 5Welu iney rume mupituniele kisu ñi dungu, kisu ta fente küme piwkeyeniefi, fey ta famngechi kimkeiñ taiñ kiñewkülen ta iñchiñ Cristo mew. 6Iney rume kiñewkülen ta Ngünechen iñchiw pilelu, feley ñi nieael ta lif mongen chumngechi lif mongen niepay ta Jesucristo. 7Pu peñi ka lamngen, tüfachi werkün dungu tamün wirileluwfiel kiñe we dungu no tati, fey tüfa eymün tamün llowel llituka mew müten. Tüfachi kuyfi werken dungu fey ka müten lle, tamün dew allkütukeelchi werken dungu. 8Welu tamün wirileluwpefielchi dungu kiñe we werkün dungu reke feley. Tüfachi dungu rüfngey ta Cristo mew ka eymün mew, tati dumiñ am dew rupalu ka dew alofküley reke tati rüfngechi dungu pelon reke. 9Fey iney rume pelon mew mülen pilele, welu üdeniele ñi peñi, fey ta petu dumiñmaley tati. 10Tati piwkeyelu tañi peñi mülekay reke ta pelon mew, ka ngelay chem rume tañi famtukuaetew tañi yafkayael. 11Welu tati üdenielu tañi peñi, petu dumiñmaley reke, ka kimlay chem dungu tañi inanien, tati dumiñ reke felechi wesa dungu am trawmalnieetew reke. 12Pichike weni, wirileluwiyiñ eymün ta tüfachi dungu Ngünechen am wiñoduamatuetew tamün yafkan mew, tamün püramyetuafiel kisu tañi üy. 13Eymün pu chaw, wirileluwiyiñ kimfilu am ta eymün tati dew mülekelu llituka mew müten. Eymün pu wechekeche, wirileluwiyiñ tüfachi dungu wewfilu am eymün tati weküfü. 14Ka femngechi wirileluwiyiñ ta tüfachi dungu eymün, pichike weni, kimfilu am eymün ta Chaw Ngünechen. Wirileluwiyiñ ta eymün, pu chaw, kimfilu am eymün tati dew mülekelu llituka mew müten. Eymün ta ka femngechi wirileluwiyiñ pu wechekeche, newenngelu am eymün, llowfilu am tamün piwke mew Ngünechen ñi dungu, ka wewfilu am eymün tati wesa weküfü. 15Fey diñmatulayafimün ta tüfachi mapu, ka chem no rume mülelu tüfachi mapu mew. Iney rume doy piwkeyefile ta tüfachi mapu mew mülechi dungu, fey piwkeyelafi ta Chaw Ngünechen. 16Fey tüfachi mapu mew müley: tañi wesa illutukeel ta che, ka tañi ayütukeel, ka tañi mallmapiwkengen ñi niengen mew fentren chemkün. Fey tüfachi dungu Chaw Ngünechen ayükelay, tüfachi mapu mew am tripalu. 17Tüfachi mapu ka kom wesake dungu ñi nieel apümngetuay, welu tati femkelu Ngünechen ñi ayüelchi dungu, rumel mongen nieay. 18Pichike weni, tüfa ta puwküley dewma tañi afael ta antü. Eymün ta allkükeymün ñi küpalen Cristo ñi kiñe kayñe. Feley tati. Tüfa ta pewfaluwyey Cristo tañi fentren pu kayñe. Feymew ta kimnieiñ tañi puwkülen dewma ñi afael ta antü. 19Kisu engün ta tripay iñchiñ mew, welu iñchiñ mew koneltukelay engün. Fey iñchiñ mew rüf mew koneltulefule engün, petu müleafuy engün iñchiñ mew. Welu tüfa femngechi femi engün tañi fente küme kimfaluwam kom kisu engün ñi koneltulekenon iñchiñ mew. 20Welu Cristo ta elueymünmew ta eymün tati Lif Küme Püllü, fey kom eymün nieymün kimün. 21Wirileluwiyiñ tamün kimnienofiel mew no tati feyngechi dungu, welu tamün kimniefiel mew may. Eymün ta kimnieymün tañi tripakenon kiñe koyla dungu no rume ta rüf dungu mew. 22¿Iney am tati koylangelu? Fey tüfa tati feypikelu Jesus tañi Cristongenon. Fey tüfa ta Cristo tañi kayñe, tüfey tati nienofilu ta Chaw ka ñi Fotüm. 23Iney rume nienofile ta Fotüm, ka femngechi nielafi ta Chaw. Welu iney rume ta nütramyefilu ñi niefiel ta Ngünechen ñi Fotüm, ka femngechi niefi ta Chaw. 24Feymew piwkentukumün tamün allküelchi werken dungu llituka mew müten. Fey mülenagle tamün piwke mew tati allküelchi dungu ta llituka mew müten, eymün ta ka femngechi rumel kiñewküleaymün ta Fotüm ka Chaw eymün. 25Fey tüfa lle taiñ tukulpakünuletew ta Jesucristo: tati rumel mongen. 26Petu wirileluwiyiñ tamün feypiwafiel ñi miyawün kiñeke che ayülelu tamün ngünenkayaetew. 27Welu eymün ta nieymün tati Lif Küme Püllü Jesucristo tamün eluetew, fey duamtunielaymün iney no rume tamün kimeltuaetew, feychi Küme Püllü müten am ta kimeltunieetew ta eymün kom dungu, ka kisu tañi kimeltun ta feyngechi dungu, fey tüfa koyla dungu no. Rumel kiñewkülemün ta Cristo mew chumngechi tamün kimeltunieetew tati Küme Püllü. 28Femngechi llemay, pichike weni, rumel kiñewkülemün ta Cristo mew, femngechi ta nieaiñ maneluwün feychi ta Cristo pewfaluwle fey taiñ yewentukuwnoael kisu tañi adkiñ mew feychi küpatule ta kisu. 29Dew kimlu am ta eymün Jesucristo tañi lif mongenngen, feley tamün kimael itrokom tati femkelu kom nor dungu fey engün ta Ngünechen ñi yall.\\n1 Juan 31Ngüneduamaymün tunten taiñ piwkeyeetew ta Chaw Ngünechen, tüfa ta Ngünechen ñi yall pingetuiñ. ¡Feyngey tati! Feymew ti maputuwünngechi pu che kimlaeiñmew, kimnofilu engün am ta Ngünechen. 2Sakin pu peñi, dew Ngünechen ñi yallngetuiñ. Petu kimlafuiñ rume taiñ chumngetuael kangelu mongen mew, welu kimnieiñ ta feychi pewfaluwle ta Jesucristo kisu reke femngetuaiñ, fente küme peafilu am iñchiñ kisu ñi chumngen. 3Fey kom tati maneluwlu kisu mew, kisutu liftuwkülekey ñi mongen mew, chumngechi Jesucristo ta lif mongenngey. 4Welu kom tati yafkakelu wesa femkey, tati yafkan am wesa femün ürke. 5Eymün ta dew kimnieymün Jesucristo tañi küpan tüfachi mapu mew taiñ liftuaetew ta yafkan mew, fey kisu ta chem yafkan no rume ta nielay. 6Femngechi llemay, kom tati rumel kiñewkülelu kisu mew yafkakelay, welu kom tati rumel yafkakelu pekelaeyew ka kimlaeyew rume. 7Iñche ñi pichike weni, iney no rume ta ngünenkakeelmünmew. Tati ayütufilu ñi femael tati nor dungu fey ta nor mongenngey, chumngechi nor mongen niey ta Jesucristo, 8welu tati ayütuniefilu ti yafkan koneltuley ta weküfü mew, tati weküfü am yafkalu llituka mew müten. Fey tüfachi dungu mew küpay Ngünechen ñi Fotüm tañi apümkañmayafiel tati weküfü tañi pepikaelchi dungu. 9Iney no rume ta Ngünechen ñi yallngelu inakelay yafkan dungu, nielu am Ngünechen ñi eluetewchi mongen. Ngelay tañi yafkayael Ngünechen tañi yallngetulu am. 10Kimfali ineyngen ta Ngünechen ñi yallngen, ka ineyngen ta weküfü ñi ngünenkanieetew: iney rume ta nienole tati küme fürenechen ka piwkeyenole tañi peñi kam lamngen, Ngünechen ñi yall no. 11Fey tüfachi werken dungu allkütuymün ta eymün ellaka mew müten: taiñ welukonkechi piwkeyewael. 12Welu Kain reke taiñ femngenoael, kisu mew ngenkawürkey ta weküfü fey langümürkey ñi peñi. ¿Fey chumngelu am langümfi? Kain am ñi femkeelchi dungu kümenolu, fey kisu ñi peñi ñi femkeelchi dungu kümey. 13Iñche ñi pu peñi ka lamngen, wesa duamkilmün üdeelmünmew ta che tüfachi mapu mew mülelu. 14Kimnieiñ taiñ dew tripan tati lan mew taiñ nietuael ta rumel mongen, piwkeyefilu am iñchiñ taiñ pu peñi ka lamngen. Welu tati piwkeyenolu, petu laley. 15Kom tati üdekelu tañi peñi kam lamngen fey ta kiñe langümchefe reke feley. Eymün ta kimnieymün kiñe langümchefe no rume ta nielay rumel mongen ta kisu mew. 16Kimnieiñ ñi chumngen ta piwkeyewün, Jesucristo am wülpalu tañi mongen iñchiñ mew. Ka femngechi, iñchiñ feley taiñ wülael taiñ mongen kütu taiñ pu peñi ka lamngen mew. 17Fey iney rume ülmenngele, fey pefile ñi peñi ñi duamtun tañi kellungeael, welu kellunofile, fey ¿chumngechi am nieafuy Ngünechen ñi poyen kisu ñi piwke mew? 18Iñche ñi pichike weni, ngelay taiñ piwkeyewael re wenche wün mew müten, welu tañi pengelngeael küme femün mew. 19- 20Epuduamkülele taiñ piwke, kimnieiñ taiñ miyawün tati rüf dungu mew ka taiñ tüngduamkülen ta Ngünechen mew, Ngünechen am doy fentrelu iñchiñ taiñ piwke mew, fey kisu kom kimniey. 21Sakin pu peñi, fey taiñ piwke epuduamkülenole, nieiñ maneluwün ta Ngünechen mew, 22fey kisu ta eluaeiñmew kom taiñ ngillatufiel, müngeltuñmafilu am iñchiñ kisu ñi werkün dungun ka femkeiñ kisu tañi ayükeelchi dungu. 23Fey kisu ñi werkün dungu tüfa tati: feley taiñ feyentuael kisu tañi Fotüm Jesucristo mew, ka taiñ welukonkechi piwkeyewael chumngechi taiñ werküetew ta kisu. 24Tañi müngeltuñmaetew ñi werkün dungu Ngünechen mew ta müley, fey Ngünechen ka müley ta kisu mew. Fey tüfa famngechi kimnieiñ kisu tañi mülen iñchiñ mew: tati Lif Küme Püllü taiñ eluetew ta kisu.\\n1 Juan 41Sakin pu peñi ka lamngen, eymün ngelay tamün feyentuafiel kom tati feypikelu Ngünechen ñi Püllü mew ñi dunguken, welu wünelu mew feley tamün ngüneduamafiel tati püllü ñi nien engün, fey Ngünechen ñi püllüngen kam ñi feyngenon. Tüfachi mapu mew am rume mülelu pu koylatufe tati feypikelu iñche ta dunguken Ngünechen ñi Püllü mew. 2Fey tüfa famngechi ta kimaymün eymün iney tañi nien Ngünechen ñi Püllü: kom tati kimfilu Jesucristo tañi küpan kiñe rüfngechi wentru reke, fey niey ta Ngünechen tañi Lif Küme Püllü. 3Welu tati femngechi femnolu, nielafi ta Ngünechen tañi Lif Küme Püllü. Fey ta niey Cristo tañi kayñe ñi wesa püllü. Eymün ta allkükeymün feychi püllü tañi küpayael, fey tüfa ta dew mülewiyey ta tüfachi mapu mew. 4Pichike weni, Ngünechen ta ngenngey eymün mew ka dew wewfimün ta tüfeychi pu koylangelu, eymün mew am mülelu tati Lif Küme Püllü doy pepiluwünngelu tati maputuwünngelu mew. 5Kisu engün ta tüfachi mapu tuwünngey, feymew ta dungukey engün tüfachi mapu mew mülechi dungu, ka tüfachi maputuwünngechi pu che allkütuñmakeeyew ñi dungu. 6Welu ta iñchiñ mew ngenngey ta Ngünechen. Fey tati kimfilu ta Ngünechen fey ta allkütuñmakeeiñmew taiñ dungu, welu ta Ngünechen mew mülenolu, allkütukelaeiñmew. Fey tüfa famngechi ta küme kimkefiyiñ iney ñi nien tati rüfngechi Küme Püllü ka iney ñi nien ti koylangechi weküfü. 7Sakin pu peñi, feley taiñ welukonkechi piwkeyewael, tati piwkeyen am küpalu ta Ngünechen mew. Kom tati nielu piwkeyechen fey ta Ngünechen ñi yallngey ka kimfi ta Ngünechen. 8Fey tati piwkeyechenolu petu kimlafi ta Ngünechen, Ngünechen am ta piwkeyen ürke. 9Ngünechen pengeleleiñmew taiñ piwkeyeetew feychi werkülu tañi kiñen Fotüm ta tüfachi mapu mew femngechi taiñ nieael rumel mongen ta kisu ñi Fotüm mew. 10Fey tüfa famngechi pengeleleiñmew taiñ piwkeyenieetew: Ngünechen werküy tañi Fotüm iñchiñ taiñ piwkeyefiel mew no, welu may kisu taiñ piwkeyeetew mew ta iñchiñ, femngechi ta chalintukuwi tañi langümngeael, taiñ wiñoduamangetuael kisuke iñchiñ taiñ yafkan mew. 11Sakin pu peñi, Ngünechen fey tüfa famngechi piwkeyeeiñmew, fey iñchiñ ka femngechi feley taiñ welukonkechi piwkeyewael. 12Ngünechen turpu pekelaeyew iney no rume, welu welukonkechi piwkeyewliyiñ, Ngünechen ta müley iñchiñ mew ka kisu tañi piwkeyen rüfngeay ta iñchiñ mew. 13Femngechi kimnieiñ iñchiñ taiñ mülen Ngünechen mew ka kisu tañi mülen iñchiñ mew, kisu ñi Küme Püllü am eluetew ta iñchiñ. 14Fey kisuke iñchiñ ta peiñ ka feypikeiñ ta Chaw ñi werkün tañi Fotüm ñi montulafiel tüfachi mapu mew mülechi pu che. 15Iney rume kimfile ta Jesus Ngünechen ñi Fotümngen, müley ta Ngünechen mew fey Ngünechen ka müley ta kisu mew. 16Femngechi ta kimfiyiñ ka feyentuiñ taiñ piwkeyenieetew ta Ngünechen: Ngünechen ta piwkeyechenngey, fey tati piwkeyewün mew mülelu, Ngünechen mew müley ka Ngünechen müley ta kisu mew. 17Fey tüfa famngechi fente küme kimfali ñi feyngen ta piwkeyewün iñchiñ mew, femngechi nielayaiñ chem llükan no rume akule tati antü kom che tañi ramtukadungungeael, iñchiñ am mülelu tüfachi mapu mew ñi chumngen ta Jesucristo. 18Chew müley ta piwkeyewün, ngelay ta llükan. Tati rüfngechi piwkeyewün wemünentukefi tati llükan, welu tati che llükalelu, püllelelu trokikefi tati kutrankangen. Feymew, iney rume llükalele, fey ta rüf dungu mew nielay ta piwkeyechen kom piwke mew. 19Iñchiñ piwkeyefiyiñ ta kisu, fey kisu am wüne piwkeyeetew ta iñchiñ. 20Fey iney rume feypile: \"Iñche piwkeyefiñ ta Ngünechen\", welu üdeniele ñi peñi, fey ta kiñe koylatufe. Fey kiñe che piwkeyenole ñi peñi tañi penieel, fey ¿chumngechi am piwkeyeafuy ta Ngünechen, fey ñi pekenoel rume? 21Jesucristo ta elueiñmew tüfachi werkün dungu: Tati piwkeyefilu ta Ngünechen ka femngechi feley ñi piwkeyeael tañi peñi ka lamngen.\\n1 Juan 51Kom tati rüf dungu mew mupiltulelu ta Jesus ñi Cristongen, Ngünechen tañi yallngey. Tati piwkeyeniefilu ta kiñe chaw, ka femngechi piwkeyenieñmafi tati chaw ñi reñmache. 2Feymew piwkeyefiliyiñ ta Ngünechen fey ka femliyiñ tañi werküel ta kisu, kimnieiñ taiñ piwkeyefiel Ngünechen tañi pu yall. 3Tati rüf dungu mew piwkeyefilu ta Ngünechen ka feley tañi müngeltuñmayafiel kisu ñi werkün dungu. Fey kisu tañi werkün dungu afeluwünngelay, 4Ngünechen ñi pu yall am wewniefilu ta tüfachi mapu mew mülechi wesake dungu. Fey taiñ mupiltun ta Cristo mew ta elueiñmew taiñ wewafiel ta tüfachi mapu mew mülechi wesake dungu. 5Tati feyentulu Jesus ta Ngünechen ñi Fotümngen, wewfi ta tüfachi mapu mew mülechi wesake dungu. 6Jesucristo tañi küpan ngünelküley ko mew ka mollfüñ mew. Küpalay re ko mew müten, welu ko engu mollfüñ. Tati Lif Küme Püllü nütramyeniey tüfachi küme dungu, fey ti Lif Küme Püllü am ta rüf dungungelu. 7Külaley engün tati fente küme pengelnielu ñi nütram: 8tati Küme Püllü, tati ko ka tati mollfüñ, fey kom külangen kiñewküley engün. 9Llowmakefiyiñ ñi nütramel tati pu che, welu Ngünechen ñi nütramyen dungu doy fentre faliy, fey tüfachi nütramyen dungu am wülkünulu ta Ngünechen kisu tañi Fotüm mew. 10Tati feyentulu Ngünechen ñi Fotüm mew, nentukey ta tüfachi nütram kisu tañi piwke mew. Tati feyentunolu ta Ngünechen mew, koylangelu reke ta niefi, feyentunolu am Ngünechen ñi wülelchi nütram tukulpalu ñi Fotüm. 11Fey tüfa tati nütramyen dungu: Ngünechen elueiñmew rumel mongen, ka tüfachi mongen müley kisu tañi Fotüm mew. 12Tati niefilu Ngünechen tañi Fotüm ka femngechi niey tüfachi mongen, welu tati nienofilu ta Ngünechen tañi Fotüm, nielay ta rumel mongen. 13Wirileluwiyiñ ta tüfachi dungu eymün tati pu feyentulelu Ngünechen ñi Fotüm mew, femngechi tamün kimael tamün nien rumel mongen ka femngechi tamün feyentuael Ngünechen ñi Fotüm ñi üy mew. 14Feymew nieiñ maneluwün ta Ngünechen mew, kimnielu am iñchiñ fey ngillatufiliyiñ chem rume taiñ duamtuel kisu ñi piel mew, fey allküñmayaeiñmew taiñ ngillatukefiel. 15Chumngechi ta kimnieiñ Ngünechen taiñ allküñmakeetew taiñ ngillatukeel, ka femngechi kimnieiñ taiñ dew nien taiñ ngillatukefiel. 16Fey iney rume pefile tañi peñi kam tañi lamngen ñi yafkameken kiñe yafkan mew yechekenolu ta lan dungu mew, feley ñi ngillatuafiel ta Ngünechen. Feychi yafkan llemay yechekenolu ta lan dungu mew, fey Ngünechen elutuafi mongen tati yafkalu. Welu müley yafkan ta yechekelu ta lan dungu mew, fey üyechi che ngelay tañi ngillatuñmangeael. 17Kom wesake femün ta yafkanngey, welu müley ta yafkan yechekenolu ta lan mew. 18Kimnieiñ ta tüfa: tati niefilu ta Ngünechen ñi Chaw reke, inakelay yafkan dungu, Ngünechen ñi Fotüm am kuydanieetew, fey chem chumkelaeyew rume tati weküfü. 19Kimnieiñ Ngünechen ñi ngenngen ta iñchiñ mew ka kimnieiñ kom tüfachi chüf mapu ñi ngünenieetew tati weküfü ñi pepiluwün. 20Ka femngechi kimnieiñ tüfachi dungu: Ngünechen ñi Fotüm küpay ka elueiñmew kimün taiñ kimafiel tati rüfngechi Ngünechen. Kiñewküleiñ iñchiñ tati rüfngelu mew, fey tüfa ürke kisu ñi Fotüm Jesucristo. Fey tüfa tati rüfngechi Ngünechen ka tati rumel mongen. 21Pichike weni, kuñiwtuwmün tamün poyenoafiel tati pu adentun ngünechen. Felepe may.","num_words":2595,"character_repetition_ratio":0.089,"word_repetition_ratio":0.0,"special_characters_ratio":0.186,"stopwords_ratio":0.438,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Dio, doy küme weni tami nieafel\\nPAPELTUAFUYMI abjasio afrikáans albanés amárico armenio aucano azerí azerí (alfabeto cirílico) bassa de camerún bassa de liberia batak (simalungun) batako karo batako toba baulé becol boulou camboyano caribe cebuano checo chichewa chino mandarín (simplificado) chino mandarín (tradicional) chitonga cingalés coreano criollo de las seychelles criollo haitiano criollo mauriciano croata danés duala efik embunda endebele de Zimbabue enzema eslovaco esloveno español estonio ewé feroés finlandés fiyiano frafra francés futunés oriental ga garífuna georgiano griego groenlandés guaraní hausa hebreo hiligaynon hmong (blanco) holandés húngaro iban ilocano indonesio inglés isoko italiano japonés kiniaruanda kirguís kisi krío kwanyama lao lengua de señas argentina lengua de señas chilena lengua de señas costarricense lengua de señas ecuatoriana lengua de señas mexicana lengua de signos española lenguaje de señas alemán lenguaje de señas austríaco lenguaje de señas checo lenguaje de señas chino lenguaje de señas croata lenguaje de señas cubano lenguaje de señas filipino lenguaje de señas finlandés lenguaje de señas griego lenguaje de señas guatemalteco lenguaje de señas holandés lenguaje de señas húngaro lenguaje de señas indonesio lenguaje de señas italiano lenguaje de señas japonés lenguaje de señas malgache lenguaje de señas mozambiqueño lenguaje de señas neozelandés lenguaje de señas noruego lenguaje de señas panameño lenguaje de señas paraguayo lenguaje de señas peruano lenguaje de señas portugués lenguaje de señas rumano lenguaje de señas ruso lenguaje de señas sueco lenguaje de señas tai letón lhukonzo lituano luganda luo malgache mam mapudungun medumba mizo navajo nengone nepalés nias niueano noruego náhuatl de guerrero oromo osético panjabí persa pidgin de las islas salomón piesnegros polaco portugués de Brasil quechua ancashino quechua ayacuchano quechua boliviano quechua cuzqueño rarotongués romaní del norte de Grecia romaní del sur de Grecia rumano runyankore ruso rutoro sarnami serbio (alfabeto cirílico) serbio (alfabeto latino) setsuana shona shuar sidama sueco tagalo tahitiano tai tigriña tojolabal tongano totonaco tsonga tsotsil turcomano tuvaluano twi tártaro ucraniano uhobo uolof urdu uzbeko uzbeko (alfabeto latino) vendal wallisiano wayuunaiki wolaita xhosa yoruba zandé zapoteco de lachiguiri zulú árabe\\nWeniyefimi Chaw Dio chemu rume trürumfalay, doy kümey. Dio kimeltuaeymu chumgechi nieaymi ayüwkuleam ka maneluam; kafey tripangeaymi koyla feyentun ka weda wimtulemün ta kellukelaymu. Ngütramkafilmi Chaw Dio, kidu allkütuñmayaymu. Kidu eluaymu tüngpiwkeleam ka tami manelual Dio mu (Salmo 71:5; 73:28). Eymi müleymi wedake dungu ka kutrankawün mu, Chaw Dio kelluaymu (Salmo 18:18). Kafey, Dio eluaymu tati afnoachi mongen (Romanu 6:23).\\nWeniyefilmi Dio, fülkonaymi Dio ñi pu weni kafey. Dio ñi pu weni, ka weniyeafimi. Eymi tami mollfüñ, eymi tami piwke reke peafimi. Kidu engün rume ayüwayngün, tami doy kimelelatu Dio mu, küpa kelluaymu ka ayüwkulen eluaymu maneluwün dungu.\\nIñchiñ trürlaiñ Dio mu. Kintuafilmi tami weniafiel Dio, müley tami kimal kiñe dungu: weniyenmu ta Dio, weniyen chuchi che rume trürlay. Kidu rume fentren tripantu niey, doy kimi ka doy newen niey. Kidu müten müley taiñ ngünenieatu. Feymu ta küpa weniyeafilmi ta Dio, müley allkütuñmafiel ka femal tami feypinietu. Feyentufilmi, rumel tami doy kümelkaleal (Isaías 48:18).","num_words":480,"character_repetition_ratio":0.129,"word_repetition_ratio":0.0,"special_characters_ratio":0.166,"stopwords_ratio":0.085,"flagged_words_ratio":0.0,"lang_id_score":0.851,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chumngelu pu Dungukelu Iney Ngen Jewba pemekeyngün kom pu che? | Doy rupa ñi ramtungekeel\\nPAPELTUAFUYMI afrikáans albanés alemán amárico armenio armenio occidental asamés azerí azerí (alfabeto cirílico) bajo alemán bashkir bassa de camerún batako toba baulé becol bengalí birmano bislama bosnio boulou búlgaro cabilé cakchiquel occidental camboyano catalán cebuano chabacano checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitumbuka chol chuvash cibemba cingalés citonga congo coreano criollo haitiano criollo mauriciano croata damara dangme danés dehu digor edo efik endebele endebele de Zimbabue endonga enzema eslovaco esloveno español estonio ewé fanti feroés finlandés fiyiano fon francés ga gallego galés garífuna georgiano griego groenlandés guaraní gujarati gun hausa hebreo hiligaynon hindi holandés húngaro iban ibanag ibo ilocano indonesio inglés ishan islandés isoko italiano itsekiri japonés javanés kabiye kachin kannada kaonde kayin sgaw kazajo kikamba kikongo kikuyu kiluba kimbundu kiniaruanda kirguís kirundi kisi kisonge konkani (alfabeto latino) krío kurdo kurdo kurmanyí del Cáucaso kwangalí kwanyama lamba lambya lenguaje de señas alemán lenguaje de señas americano lenguaje de señas brasileño letón lingala lituano luo luvale macedonio malayo malayálam malgache maltés mam mambue-lungu mapudungun maratí maya mazateco de Huautla mendé mingreliano mixe del norte mongol more nepalés ngäbere (o guaymí) nias niueano noruego nyungwe náhuatl de guerrero náhuatl de la huasteca náhuatl del centro náhuatl del norte de puebla oromo osético otetela pangasinán panjabí papiamento de aruba papiamento de curazao persa pidgin de las islas salomón polaco portugués de Brasil portugués de Portugal purépecha quechua ayacuchano quechua boliviano quechua cuzqueño rarotongués romaní de Macedonia (alfabeto cirílico) rumano ruso samoano sango sena serbio (alfabeto cirílico) serbio (alfabeto latino) sesoto de Lesoto setsuana shona silozi suajili suajili del congo suati sueco sundanés tagalo tahitiano tai tamil tankarana tayik telugu tetun dili tigriña tivo tlapaneco tojolabal tok pisin tongano totonaco tseltal tsonga tsotsil turco turcomano twi tártaro ucraniano uhobo uigur (alfabeto cirílico) umbundú urdu uzbeko valenciano vascuence vendal vezo vietnamita wallisiano waray-waray xhosa yoruba zapoteco de lachiguiri zapoteco del istmo zulú árabe ñanya ñemba\\nPu Dungukelu Iney Ngen Jewba, ¿chumngelu pemekefingün ta che dew nielu ñi religion?\\nNgüneduamkeiñ fentren che dew nielu ñi religion ayükeyngün ñi nütramkayal Biblia ñi dungu. Iñchiñ yamniekefiyiñ ta che ñi nieel kidu tañi feyentun, feymu dikümtukukelafiyiñ ta che taiñ allkütuetew ti werkün dungu.\\nNütramkakefiliyiñ ta che religion ñi dungu mu, inaniekeiñ Biblia ñi küme ngülam ñi nütramkayal “ñom piwke mu”, ka pengelkeiñ “ñi müna yamnieafiel ta che” (1 Pedro 3:⁠15, TNM). Kimtukunieiñ ñi mülen che ayünolu ñi allkütual taiñ werkün dungu (Matew 10:⁠14). Welu nütramkanofiliyiñ ta che, kimlayafuiñ chem taiñ feypiaetew. Ka kimtukunieiñ fillke dungu rupayafule ta che, fey ayüafuy chi ñi allkütual.\\nRakiduamnge tüfa, kiñe antü ti che rume niey duam, feymu allkütulayafeiñmew, welu ka antü ayüafuy ñi allkütual. Ka tati pu che chaftule wedake dungu eluwafuy ñi kintual Biblia ñi kellun. Feymu lle fillke rupa mu newentukeaiñ taiñ pemetuafiel ta che.\\nPu Dungukelu Iney Ngen Jewba, ¿dikümtukukefingün pu che ka religion mu konal?","num_words":484,"character_repetition_ratio":0.053,"word_repetition_ratio":0.0,"special_characters_ratio":0.16,"stopwords_ratio":0.147,"flagged_words_ratio":0.0,"lang_id_score":0.973,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chumngechi adkünuafuymi tami papeltufiel Biblia? Papeltuafimi ti Biblia kom kiñewün mu kam wüneke trokiñ mew\\nPAPELTUAFUYMI afrikáans albanés alemán amárico azerí bajo alemán becol birmano bislama búlgaro caboverdiano camboyano catalán cebuano checo chichewa chin haka chino cantonés (simplificado) chino cantonés (tradicional) chino de Kunming chino mandarín (simplificado) chino mandarín (tradicional) chitonga chitumbuka chol cibemba cingalés citonga congo coreano criollo de las seychelles criollo haitiano criollo inglés de Belice criollo mauriciano croata danés edo efik endebele de Zimbabue enzema eslovaco esloveno español estonio ewé feroés finlandés fiyiano fon francés ga galés georgiano griego groenlandés guaraní hausa hebreo hiligaynon hindi hmong (blanco) holandés húngaro ibo ilocano indonesio inglés islandés italiano japonés kamba kazajo kekchí kikongo ya leta kikuyu kiluba kiniaruanda kirguís kirundi lengua de señas argentina lengua de signos española lenguaje de señas ruso letón lingala lituano macedonio malayo malayálam malgache maltés mam mapudungun mazateco de Huautla mizo mongol nepalés ngäbere (o guaymí) noruego náhuatl de guerrero oromo osético pangasinán papiamento de curazao persa pidgin de las islas salomón polaco portugués de Brasil portugués de Portugal quechua boliviano quichua de Chimborazo quichua de Imbabura quiché rumano ruso sango serbio (alfabeto cirílico) serbio (alfabeto latino) sesoto de Sudáfrica setsuana shona sidama sranangtongo suajili sueco sundanés tagalo tai tayik telugu tetun dili tigriña tojolabal tseltal tsonga turco tártaro ucraniano udmurto uhobo uigur (alfabeto cirílico) umbundú urdu uzbeko uzbeko (alfabeto latino) valenciano vietnamita waray-waray wayuunaiki yemba yoruba árabe\\n¿Chumngechi adkünuafuymi tami papeltufiel Biblia?\\nTati Biblia elukeeiñmu tati doy kümeke ngülam. Feymu papeltuafiyiñ, rakiduamaiñ taiñ papeltupeel mu ka inayaiñ taiñ kimürpuel, femngechi kümeyawaiñ taiñ mongen mu (Josué 1:⁠8; Salmo 1:⁠1-3). Kafey papeltufiliyiñ Biblia, kimürpuafiyiñ ta Chaw Dios ka tañi Fotüm Jesus, fey tüfa montulafeiñmu (Juan 17:⁠3).\\n¿Chumngechi adkünuafuymi tami papeltufiel Biblia? Fillke dungu femafuymi. Tüfachi adkünu dungu kelluaeymu tami papeltuafiel Biblia kom kiñewün mu kam wüneke trokiñ mew. Kiñe dungu tami femafel, papeltuafuymi kiñeke trokiñ pengelkelu Chaw Dios ñi feypikefiel ka femkefiel ta pu israelche. Kafey papeltuafuymi kakelu trokiñ pengelkelu chumngechi ñi tremkülerpun tati cristiano trawünche. Fill antü inafilmi tüfachi papel tami kimal tunte capitulo tami papeltuafel, kiñe tripantu mu papeltuafuymi ti Biblia.\\n¿Ayüafuymi tami nieal kiñe kellu tami papeltuafiel Biblia? ¿Kiñe tripantu mu küpa papeltupefimi? Kam, ¿we eluwkeymi chi tami papeltuafiel? Tüfachi papel kelluaeymu tati. Feymu fachantü eluwafuymi tami papeltual. Tüfa tami femafel: entuafuymi tüfachi Adkünu dungu tami papeltuafiel Biblia, kafey entuwiriafuymi.\\nKechu ngülam tami ayüwmayafiel ñi papeltufiel ti Biblia ka tami küdawtunoal.\\nWerkülelngeal Werkülelngeal ¿Chumngechi adkünuafuymi tami papeltufiel Biblia?","num_words":398,"character_repetition_ratio":0.084,"word_repetition_ratio":0.0,"special_characters_ratio":0.155,"stopwords_ratio":0.133,"flagged_words_ratio":0.0,"lang_id_score":0.996,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Fentekünulayaiñ taiñ piwkeyen (Matew 24:12) | Ñi Chillkatungeal\\nKelluafiyiñ “ka mapu mu küpachi pu che” ñi poyeafiel ta Jewba ayüwün mu\\nKelluafiyiñ “ka mapu mu küpachi pu che” ñi pu yall\\nFentekünulayaiñ taiñ piwkeyen\\n“¿Doy piwkeyeen kay tüfa engün mew?”\\nAyüwküleyu tayu adümfalngechi mongen mu\\nPU CHE ÑI MONGEN Pilungen rume, kimeltuken ti rüf dungu\\nTi Werken (ñi chillkatungeal) | Mayo 2017\\nPAPELTUAFUYMI acholi aucano batak (simalungun) batako karo batako toba baulé biak bislama cakchiquel occidental camboyano chin haka chokue chol chopi chuabo criollo de las seychelles criollo mauriciano dayaco engayú dehu digor endáu español francés garífuna groenlandés hmong (blanco) iban inglés italiano javanés kayin sgaw kazajo kikongo kimbundu kisi krío lao lhukonzo lomue macua maltés mam mapudungun mazateco de Huautla mixe mizo navajo ngäbere (o guaymí) nias niueano nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla portugués quechua ancashino quechua ayacuchano quechua cuzqueño quichua de Chimborazo quichua de Imbabura romaní de Macedonia (alfabeto cirílico) romaní de macedonia romaní del sur de Grecia runyankore rutoro sanguir saramacano sena sundanés tahitiano tlapaneco tojolabal totonaco tseltal uigur (alfabeto cirílico) umbundú urdu uruund wallisiano wayuunaiki xitshwa ñemba\\n“Müleay fentren wesake dungu, fey rume fentren che ta niewetulayay piwkeyechen” (MATEW 24:12).\\nÜLKANTUN: 60 KA 135\\n¿Chem chumafuiñ ñi amuleal taiñ rume piwkeyefiel ta Jewba?\\n¿Chem chumafuiñ taiñ rume piwkeyeafiel Biblia ñi rüf dungu?\\nTaiñ piwkeyefiel pu peñi ka pu lamngen, ¿chumngelu falin-ngey?\\n1. Ñi feypiel Jesus Matew 24:12 mu, ¿iney mu wüne wechurpuy?\\nJESUS mülepalu Mapu mew, feypi chumngechi kimafuiñ ñi püllelepan ñi afal ti wedake dungu. Tüfa kiñe dungu ñi feypiel: “Rume fentren che ta niewetulayay piwkeyechen” (Matew 24:3, 12). Tüfa wüne wechurpuy pu judiu ti wünen siglo mew, feypikefuyngün “Ngünechen ñi pu che ngeiñ”, welu rüf piwkeyelafingün.\\n2. Epe kom pu kristiano ñi piwkeyen newentulefuy, ¿chumngechi pengeli tüfa ti lifru Hecho? (Inaduamnge ti adentun tüfachi pagina mu.)\\n2 Feychi mu, epe kom pu kristiano femngechi femkelafuyngün. Kidu engün ayüwün mu amuldungukefuy “ti küme dungu ñi küpalün ta Jesus”, ka pengelkefuyngün ñi piwkeyeniefiel ta Chaw Ngünechen, tañi pu peñi ka pu lamngen, ka pu che petu kimnofilu ti rüf dungu. Eluwkefuyngün ñi ngañwadnoal tañi piwkeyeniefiel ta Jewba (Hecho 2:44-47; 5:42). Welu kiñeke kristiano ñi piwkeyen newentulelafuy. ¿Chumngelu (chemu) feypiafuiñ tüfa?\\n3. ¿Chumngelu kiñeke kristiano niewetulayngün piwkeyen?\\n3 Wünen siglo mu, Jesus feypifi pu kristiano Efeso mew: “Niewetulaymi ta piwkeyen chumngechi tami femkefel” (Apokalipsi 2:4). Pu Efeso che tañi ayünieel müten femkefuyngün, feymu pu kristiano feychi pu che reke rakiduamürpuy chi (Efesio 2:2, 3). Üye mu mülefuy fentren plata, pu che doyümkefuyngün ñi nieal ülmen mongen müten. Fentren che fillke pekan kudumuwün dungu femkefuy, ka yamkelafingün Chaw Dios ñi ngülam. Duamkefuyngün ñi küme rupaleal müten, welu piwkeyekelafuyngün ta Chaw Ngünechen ka kakelu pu che.\\n4. 1) Famülke mu, ¿chumngechi pengeli pu che ñi niewetunon piwkeyen? 2) ¿Chem inaduamaiñ?\\n4 Chumngechi ñi feypikünuel Jesus, pu che niewetulay piwkeyen famülke mu. Pu che ñochikechi piwkeyewelafi tañi Wenu Chaw. Maneluwkelayngün Jewba ñi küme elkünutuafiel ti dungu Mapu mew, welu may maneluwkeyngün pu wentru mew, feymu niewetulayngün piwkeyen. Ka femngechi rupayafuyngün kiñeke poyekefilu ta Jewba, Efeso mülechi pu kristiano reke, wünen siglo mew. Feymu inaduamaiñ chumngechi tañi ngañwadnoal taiñ piwkeyefiel ta Jewba, Biblia ñi rüf dungu ka taiñ pu peñi ka lamngen.\\nTAIÑ PIWKEYEFIEL TA JEWBA\\n5. ¿Chumngelu müley taiñ piwkeyeafiel ta Chaw Ngünechen?\\n5 ¿Iney am müley taiñ doy piwkeyeafiel? Jesus feypi: “Piwkeyefinge tami Ñidol Ngünechen kom tami piwke mew, kom tami mongen mew, ka kom tami kimün mew. Fey tüfa tati wünen werkün dungu ka doy falilu kom werkün dungu mew” (Matew 22:37, 38). Piwkeyefiliyiñ ta Jewba, fey inanieafiyiñ ñi feypin, afeluwlayaiñ ka üdeafiyiñ ti wedake dungu. Biblia feypi: “Awem, eymün tati pu piwkeyeniefilu ta Jewba, üdeafimün tati wedake dungu. Kidu ta kuñiwtukunieñmafi ñi mongen tañi pu püntütripakenoetew; montulkefi engün tati pu wedake che mew” (Salmo 97:10). Welu Weküfü ka tañi pu che ayüley taiñ ñochikechi piwkeyenoafiel ta Jewba.\\n6. ¿Chem rupayafuy doyümfiliyiñ taiñ ayünieel?\\n6 Pu che küme rakiduamlay ti piwkeyen mu. Piwkeyekelafingün ta Chaw Ngünechen, welu may kidutu piwkeyewkeyngün müten (2 Timotew 3:2). Doyümkeyngün “tañi wesa illutukeel ta che, ka tañi ayütukeel, ka tañi mallmapiwkengen ñi niengen mew fentren chemkün” (1 Juan 2:16). ¿Chem rupayafuy doyümfiliyiñ taiñ ayünieel? Ti apostol Pablo feypi: “Fey rakiduamyengeyüm yafkafe che ñi illutukeelchi wesake dungu mew, fey yekefi ta che ta lan dungu mew”, ¿chumngelu? Tati femngechi femkelu kayñeyekefi ta Chaw Ngünechen (Romanu 8:6, 7). Pu che eluwkelu tañi wewal fentren plata kam femürpual ñi illutukeel kudumuwün dungu mew, rume weda duamkeyngün (1 Korintio 6:18; 1 Timotew 6:9, 10).\\n7. ¿Chem weda rakiduamürpuafuy kiñe kristiano?\\n7 Fentren feyentukenolu Ngünechen mu ka feyentukefilu tati evolucion, küpa rakiduamelkefingün ta che ñi piwkeyenoafiel ta Chaw Dios kam ñi feyentunoal ñi rüf mülen. Feypikeyngün: “Pu wedwed müten ka pu kimnienolu feyentukeyngün Ngünechen mu”. Ka kiñeke che doy yamkefi pu cientifico ta Chaw Ngünechen mu (Romanu 1:25). Pu kristiano kütu femngechi rakiduamafuiñ. Fey püntütripayafuiñ Jewba mu ka ñochikechi piwkeyewelayafuiñ (Ebrew 3:12).\\n8. 1) ¿Chem ngañwadelafeiñmew? 2) Salmo 136, ¿chumngechi yafültukuafeiñmew?\\n8 Eluwliyiñ taiñ ngañwadküleal, taiñ mupiltun ka taiñ piwkeyefiel ta Jewba newentulelayay. Taiñ mülen mu tüfachi Mapu ñi ngünenieetew ti Weküfü, kiñeke dungu ngañwadelafeiñmew (1 Juan 5:19). Fey chaftuafuiñ chi wedake dungu taiñ füchan mu, kutrankülen, kam fillañmayafuiñ. Kafey, ayüafuiñ taiñ doy küme femal taiñ küdaw, welu pepilnoliyiñ, weda duamelafeiñmew. Ka femngechi kiñe dungu taiñ mongen mew tripalayafuy chumngechi taiñ ayükefel, tüfa ka ngañwadelafeiñmew. Welu chem weda dungu mu rupaliyiñ rume, turpu rakiduamkelayaiñ Chaw Ngünechen taiñ kidukünuetew. Rakiduamtukunieaiñ Salmo 136:23, feypilu: “Ngañwadkülelu iñchiñ, [Jewba] ngoymakelaeiñmu, tañi nor piwkeyen am turpu afkenolu”. Ngillatufiliyiñ Chaw Jewba taiñ kelluaetew, rüf maneluwküleafuiñ taiñ allkütuaetew, ka taiñ wiñoldunguaetew (Salmo 116:1; 136:24-26).\\n9. ¿Chem yafültukueyew ta Pablo ñi poyeafiel ta Jewba kom piwke mu?\\n9 Pablo rume rakiduamkefuy chumngechi ñi kelluetew Jewba, ka tüfa yafültukueyew. Pablo feypi: “[Jewba] kellukeenew ta iñche, feymew llükalayan. ¿Chem chumaenew anta che?” (Ebrew 13:6). Kidu ñi maneluwün Jewba mew kellueyew ñi chaftuafiel ti wedake dungu. Rupalu rume kuñiwün-ngechi dungu mew, kidu afkentu maneluwkefuy Jewba mu. Püresuntukungelu kütu, fillke chillka mew yafültukufi tañi pu peñi ka lamngen (Efesio 4:1; Filipense 1:17; Filemon 1). Pablo fill wedake dungu mew rupalu rume, kom tañi piwke mew poyekefuy ta Jewba. Kidu amulefuy tañi maneluwkefel “ta Ngünechen [...] taiñ rumel kutranpiwkeyenieetew ka taiñ yafülkeetew” (2 Korintio 1:3, 4). Iñchiñ, ¿chumngechi inayentuafuiñ ta Pablo?\\nPengelnge tami piwkeyefiel ta Jewba. (Inaduamnge parrafo 10).\\n10. ¿Chem chumafuiñ ñi ngañwadnoal taiñ piwkeyekefiel ta Jewba?\\n10 Pablo feypi kiñe dungu taiñ kelluafetew ñi ngañwadnoal taiñ piwkeyekefiel ta Jewba. Kidu feypi: “Rumel ngillatulekeaymün”. Fey wüla ka feypi: “Rumel yafüluwkülemün tamün ngillatuleael” (1 Tesalonisense 5:17; Romanu 12:12). Taiñ ngillatuken, ¿chumngelu kelluafeiñmew ñi doy weniyeafiel ta Jewba? Ngillatulu kay iñchiñ, nütramkalelkefiyiñ ta Jewba taiñ rakiduamkeel ka chum duamkülen, feymu doy fülmawkonkeiñ Kidu mu (Salmo 65:2; 86:3). Kafey, pefiel ta Chaw Jewba taiñ wiñoldunguetew taiñ ngillatuel, doy piwkeyekefiyiñ. Femngechi küme kimnieiñ “Jewba fülmaniefi kom ñi pu mütrümkeetew” (Salmo 145:18). Maneluwliyiñ Jewba mu taiñ piwkeyekeetew ka taiñ yafültukukeetew, tüfa kelluaeiñmew ñi chaftuafiel ti wedake dungu fachantü ka küpalechi antü mu.\\nTAIÑ PIWKEYEFIEL BIBLIA ÑI RÜF DUNGU\\n11, 12. Taiñ doy piwkeyeafiel Biblia ñi rüf dungu, ¿chem chumafuiñ?\\n11 Iñchiñ, taiñ kristiano ngen mu, piwkeyekefiyiñ ti rüf dungu, tüfa müley Biblia mew. Jesus feypifi tañi Chaw: “Eymi tami dungun ta feyngechi dungu” (Juan 17:17). Feymu, taiñ piwkeyeafiel ti Biblia ñi rüf dungu, müley taiñ inaduamal chem ñi kimeltukeel (Kolosense 1:10). Welu fey ka müten no. Ti wirintukufilu ti Salmo 119 kelluaeiñmew ñi kimal ka chem femal. Biblia feypi: “¡Müna piwkeyefiñ tami ley! Kom antü rakiduamniefiñ. Rumel niekefiñ tami werkün dungu, feymu ta kellukeenew ñi doy kim chengeal tañi pu kayñe mu. Rakiduamniekefiñ tami ngülam, feymu doy kim ngüneduamken kom tañi pu kimeltufe mu. Inakefiñ tami feypin, feymu doy adümuwün nien pu füchakeche mu” (Salmo 119:97-100). Fentren rupa ti antü mew, müley taiñ rakiduamal taiñ papeltukefiel Biblia mu. Rakiduamnieliyiñ chumngechi taiñ kümelkakeetew inayal Biblia ñi rüf dungu taiñ mongen mu, fey doy piwkeyeafiyiñ.\\n12 Ti wirintukufilu ti Salmo 119 ka feypi: “¡Tami feypin müna kochüy tañi fidafida mew, tañi wün mew doy kochüy ti miel mu!” (Salmo 119:103). Jewba tañi adkünuelchi trokiñche dewmakey fillke papil nielu Biblia ñi kimeltun, tüfa trürümngeafuy kiñe küme iyael reke. Iñchiñ ifilu kiñe iyael taiñ rume ayükefiel, ñochikechi iñmukeiñ ñi doy kümentuafiel. Ka femngechi, matu chillkatulayafiyiñ tati fillke papil. Femliyiñ tüfa, tati rüf dungu ayüwmayaeiñmew, longkontukuaiñ taiñ papeltukefiel ka kelluafuiñ ta kakelu che (Eclesiastés 12:10).\\n13. ¿Chem kellueyew ta Jeremia ñi piwkeyeafiel Chaw Dios ñi feypin? Ka tüfa, ¿chem yafültukueyew ñi femal?\\n13 Ti pelon wentru Jeremia rume piwkeyekefuy Chaw Dios ñi feypin. Kidu feypi: “Pengey tami dungu wirintukun mu, ka iñmufiñ reke, ka tami feypin rume ayüwmapiwkelenew, iñche am yenielu tami üy, awem Chaw Ngünechen Jewba” (Jeremías 15:16). Jeremia rume rakiduamtukuniefuy Jewba ñi falinke dungu, ka piwkeyekefuy. Feymu rume falintukefuy tañi yenieel Jewba ñi üy. Ka femngechi iñchiñ, piwkeyefiliyiñ Biblia ñi rüf dungu, falintuafiyiñ taiñ Dungukelu Iney Ngen Jewba ngen ka taiñ amuldungukeel Ngünechen ñi Ngünenien ti afaelchi antü mew.\\nPengelnge tami piwkeyefiel Biblia ñi rüf dungu. (Inaduamnge parrafo 14).\\n14. Taiñ doy piwkeyeafiel Biblia ñi rüf dungu, ¿ka chem chumafuiñ?\\n14 Taiñ doy piwkeyeafiel Biblia ñi rüf dungu, ¿ka chem chumafuiñ? Jewba kimeltukeeiñmew tati trawün mew, feymu fentekünulayaiñ taiñ trawüluwal. Fillke semana Ti Werken ñi kellun mu ngüneduamkeiñ ti Biblia. Taiñ kelluaetew tüfa, müley taiñ küme pepikawküleal. Kintuafuiñ kom ti texto chillka mu mülelu. Fachantü, fentren che tañi elektroniko chemkün mew papeltuafuyngün Ti Werken kam entuafuyngün internet mu, mülelu kay jw.org mu ka JW Library, fentren kewün dungu mu. Tüfa mew pürüm kintuafuiñ ti texto. Welu chumngechi chillkatuliyiñ rume, müley taiñ papeltual ka ngüneduamal kom ti texto, femngechi doy piwkeyeafiyiñ Biblia ñi rüf dungu. Biblia feypi: “Welu may ñi rume ayüwkülen müley Jewba ñi ley dungu mew, antü mu ka pun mew papeltukey ñi ley dungu ñochi dungun mu” (Salmo 1:2).\\nTAIÑ PIWKEYEFIEL PU PEÑI KA LAMNGEN\\n15, 16. 1) Juan 13:34, 35 ñi feypilen mu, Jesus ¿chem werküeiñmew ñi femal? 2) Taiñ piwkeyefiel ta Chaw Dios ka tati Biblia, ¿chumngelu nüwküley taiñ piwkeyefiel taiñ pu peñi ka pu lamngen?\\n15 Petu ñi lanon Jesus, kidu feypifi tañi pu inanieetew: “Eluwayiñ ta tüfachi we werkün dungu: Tamün welukonke piwkeyewael chumngechi ta iñche piwkeyewiyiñ ta eymün. Femngechi feley tamün welukonkechi piwkeyewael. Fey welukonkechi piwkeyewülmün, kom mapu mew mülechi pu che kimayngün iñche tañi disipulungen ta eymün” (Juan 13:34, 35).\\n16 Piwkeyenofiliyiñ ta Chaw Ngünechen, piwkeyelayafuiñ taiñ pu peñi ka lamngen. Ka piwkeyenofiliyiñ taiñ pu peñi ka pu lamngen, piwkeyelayafuiñ ta Chaw Ngünechen. Ti apostol Juan feypi: “Kiñe che piwkeyenole ñi peñi tañi penieel, fey ¿chumngechi am piwkeyeafuy ta Ngünechen, fey ñi pekenoel rume?” (1 Juan 4:20). Kafey, taiñ piwkeyefiel ta Jewba ka taiñ pu peñi ka pu lamngen, nüwküley taiñ piwkeyefiel ta Biblia. ¿Chumngelu? Piwkeyefiliyiñ Biblia ñi kimeltun, inanieafiyiñ ti werkün dungu ñi piwkeyeafiel ta Chaw Dios ka taiñ pu peñi ka pu lamngen (1 Pedro 1:22; 1 Juan 4:21).\\nPengelnge tami piwkeyefiel pu peñi ka pu lamngen. (Inaduamnge parrafo 17).\\n17. ¿Chumngechi pengelkeiñ taiñ piwkeyefiel taiñ pu peñi ka pu lamngen?\\n17 (Papeltunge 1 Tesalonisense 4:9, 10). ¿Chumngechi pengelkeiñ taiñ piwkeyefiel pu koneltulelu ti trawünche mu? Kiñe peñi kam lamngen füchalelu duamnieafuy kellun ñi amual ti trawün mu. Kam kiñe lantu lamngen duamnieafuy kellun ñi küme elkünutual ñi ruka (Santiaw 1:27). Ka femngechi, pu peñi ka lamngen yafüluwkülenolu, ngañwadkülelu kam nielu kake wedake dungu, duamkeyngün taiñ kelluafiel ka yafültukuafiel (Proverbios 12:25; Kolosense 4:11). Taiñ feypin ka femken mu pengelkeiñ ñi piwkeyefiel “taiñ pu peñi ka lamngen feyentulelu ta Cristo mew” (Galata 6:10).\\n18. Yafkawliyiñ taiñ pu peñi ka pu lamngen iñchiñ, ¿chem kelluaeiñmew ñi kümelkawtual?\\n18 Biblia feypi “epe puwkülele ñi afael ta antü” müleay fentren che diñmatukelu ka falintukefilu kidu ñi dungu müten (2 Timotew 3:1, 2). Feymu, pu kristiano müley taiñ yafüluwal ñi doy piwkeyeafiel ta Jewba, ti Biblia ka taiñ welukentu piwkeyewal. Kom iñchiñ kulpafe chengeiñ, feymu kiñeke mu yafkawafuiñ taiñ pu peñi ka pu lamngen iñchiñ. Welu taiñ piwkeyewken mu, pürüm yafüluwaiñ ñi kümelkawtual (Efesio 4:32; Kolosense 3:14). Fentekünukilpe taiñ piwkeyewün. Doy may, amulepe taiñ piwkeyeniefiel ta Jewba, ti Biblia ka taiñ pu peñi ka lamngen.\\nPiwkeyewenofiliyiñ ta Jewba, fey ayüwül-layaeiñmu ti rüf dungu, ka fentekünuaiñ taiñ piwkeyefiel taiñ pu peñi ka lamngen. Rupayafuiñ tüfachi dungu mu, eluwküleliyiñ taiñ yenieaetew pu che ñi rakiduamkeel, ka doyümnofiliyiñ taiñ weniyefiel ta Chaw Ngünechen.\\nTI WERKEN (ÑI CHILLKATUNGEAL) Mayo 2017","num_words":1920,"character_repetition_ratio":0.078,"word_repetition_ratio":0.0,"special_characters_ratio":0.209,"stopwords_ratio":0.385,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ti pelon wentru Daniel feypikünuy ñi akual ti Mesia | Biblia ñi kimeltukeel\\nTi pelon wentru Daniel feypikünuy ñi akual ti Mesia\\nDANIEL, ti pelon wentru, mülefuy doy kechu pataka tripantu petu ñi choyüngenon Jesus. Welu may, Jewba kimelfi ta Daniel ñi kimngeal tunten mu üytungealu Jesus ñi Mesia, ka Kristo ngeal. Daniel feypikünuy tüfa: “Müley tami kimal ka longkontukual elungele ti werkün dungu ñi küme elkünungetual ka wiñodewmangetual Jerusalen ka ñi puwal ti Ñidol Mesia, müleay 7 semana, kafey 62 semana” (Daniel 9:25).\\nPeaiñ chumngechi kimngeafuy ñi akun ti Mesia. Wünelu mu, müley ñi kimal chem antü mu eluway ñi rakingeal tunten antü ñi rupayal, fey ñi akual ti Mesia. Tati pelon dungu pengeli feytichi antü “elungele ti werkün dungu ñi küme elkünungetual ka wiñodewmangetual Jerusalen”. ¿Chumül am ‘elungey ti werkün dungu’? Ka kiñe wentru wirintukulu Biblia, Neemia pingelu, ka feypi tüfachi werkün dungu ñi wiñodewmangetual ti alüpürachi malal Jerusalen mew, tripay “ti 20 tripantu mu ñi Longko Ülmenkülen Artajerje” (Nehemías 2:1, 5-8). Pu nütramdungukelu feypikeyngün ti 455 tripantu mu, petu ñi mülenon Jesus, elungey tüfa. Feymu llemay, Daniel ñi pelon dungu Mesia mu nütramkalu, eluwi ñi femtriparpual feychi 455 tripantu mu petu ñi mülenon Jesus (p.m.j.).\\nFeychi tripantu 455 p.m.j. puwchi ñi akual ti “Ñidol Mesia”, Daniel feypi tunten antü ñi rupayal. Ti pelon dungu feypiley ruparkealu “7 semana, kafey 62 semana”, fey kom tüfa 69 semana ngerpualu. Feymu, ¿tunteñmayalu tüfachi antü? Chumngechi feypikey fillke Biblia, tüfachi semana regle antü mu reke felelay, welu kiñe semana tripantu mu llemay. Feychi semana adentuley regle tripantu. Kuyfi mu, tati pu judioche küme kimniekefuyngün tati tripantukünungelu chi semana, kam regle mufü tripantu. Kiñeke mu, kawiñmakefuyngün kiñe sabado tripantu pingelu, dew ñi rupan regle tripantu (Éxodo 23:10, 11). Feymu tati pelon dungu ti 69 semana mew adentuley 69 mufü 7 tripantu, kom tüfa ngerpualu 483 tripantu.\\nFewla müley taiñ nentukuentayal. Konlu 455 tripantu mu petu ñi mülenon Jesus, rakifuliyiñ 483 tripantu puwaiñ 29 tripantu taiñ mülen antü mu (t.m.a.), feychi tripantu Jesus ñi fawtisangen ka tañi Mesia ngerpual (Luka 3:1, 2, 21, 22). * Afmatufali ñi küme femtriparpun tüfachi pelon dungu, ¿felelay?\\n^ parr. 2 Tati tripantu 455 p.m.j. puwchi ti tripantu 1 p.m.j., müley 454 tripantu. Ti tripantu 1 p.m.j. puwchi 1 t.m.a., tüfa ta rupay kiñe tripantu müten. Ka ti tripantu 1 t.m.a. puwchi tripantu 29 t.m.a., müley 28 tripantu. Feymew rakiliyiñ tüfachi numero (454+1+28) puwülafuiñ 483 tripantu. Jesus langümngey 33 tripantu mu, petu rupalu 70 semana tripantu mu (Daniel 9:24, 26). Ayülmi tami doy kimal ngüneduamnge ti chillkatun 11, tati lifru Prestemos atención a las profecías de Daniel pingelu, ka tati lifru Perspicacia para comprender las Escrituras, vol. 2, pagina 1014-1017. Tüfachi epu lifru dewmakelu ti pu Dungukelu Iney Ngen Jewba.","num_words":402,"character_repetition_ratio":0.072,"word_repetition_ratio":0.005,"special_characters_ratio":0.237,"stopwords_ratio":0.281,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Meli weychan kareta ka kiñe korona ingkañpekeeiñmew | Ñi Chillkatungeal\\nKümeke femün mew pengelaiñ taiñ rüf piwkeyeken\\nTi rüf dungu ñi duam mu mülekey kayñetuwün\\n¿Chem kimeltueiñmu Sakaria ñi peelchi dungu?\\nMeli weychan kareta ka kiñe korona ingkañpekeeiñmew\\nPU CHE ÑI MONGEN Kümelkangeaiñ femliyiñ Jewba taiñ feypietew\\nPengelkünungey pu kristiano ñi fürenecheken\\nTi Werken (ñi chillkatungeal) | Octubre 2017\\nPAPELTUAFUYMI acholi aucano batak (simalungun) batako karo batako toba baulé biak bislama camboyano chin haka chokue chopi chuabo criollo de las seychelles criollo mauriciano dayaco engayú dehu endáu galés groenlandés hmong (blanco) iban inglés javanés kachin kayin sgaw kazajo kikongo kimbundu kisi krío lao lhukonzo lomue macua maltés mapudungun mizo navajo nias niueano nyaneka nyungwe quechua ayacuchano quechua cuzqueño quichua de Chimborazo quichua de Imbabura romaní de Macedonia (alfabeto cirílico) romaní de macedonia romaní del sur de Grecia runyankore rutoro sanguir saramacano sena sundanés tahitiano uigur (alfabeto cirílico) umbundú urdu uruund wallisiano wayuunaiki xitshwa ñemba\\n“Tüfa feyngeay... eymün küme allkütulmün tamün Chaw Ngünechen Jewba ñi feypin” (ZACARÍAS 6:15).\\nÜLKANTUN: 61 KA 22\\nTi inan dungu ñi pefiel Sakaria, ¿chumngechi yafültukufi Jewba ñi pu che?\\nTi epu wingkul kofrengelu ka ti meli weychan kareta, ¿chumngelu yafültukukeeiñmew?\\n¿Chum duamelkeeymu ti fütra küdaw femngekelu ñi poyengeal ta Jewba?\\n1, 2. Sakaria dew ngüneduamlu ti regle dungu ñi pengelelngeel, ¿chumlekefuy pu judiu Jerusalen mu?\\nTI PELON WENTRU Sakaria dew ngüneduamlu ti regle dungu ñi pengelelngeel, müna rakiduamkülewey. Yafüluwi chi Jewba feypikünulu tañi apümafiel pu norngenolu. Welu Jerusalen mu, epe kom che küme elkünutulay ñi mongen, küpa norümlafingün ñi weda femken ka ñi norngenon, ka petu dewmalafingün ti ngillatuwe ruka. Welu, ¿chumingün am? ¿Chumngelu (chemu) fente kakünuwingün, fey pürüm ngoymanentuyngün ti küdaw ñi eluetew Jewba? ¿Wiñotupeyngün am Jerusalen mu tañi doy küme feleal müten?\\n2 Femngechi rakiduamlafuyngün ellaka mu. Pu wiñotulu müna maneluwkefuyngün Jewba mu, ka Sakaria kimniefuy tüfa. Biblia feypi Chaw Ngünechen ñi rakiduamtukulelfiel tüfachi pu judiu ñi elkünuafiel tañi ruka ka tañi küdaw Babilonia mew (Esdras 1:2, 3, 5). Kidu engün wimtulefuyngün üyew, ka epe kom engün turpu kimlafingün ta Jerusalen, welu amukayngün müten. Rume falintukefuyngün ñi dewmatuafiel Jewba ñi ngillatuwe ruka, feymu eluwkülefuyngün ñi miyawal 1.600 kilometro kiñe weda mapu mew kuñiwün-ngelu.\\n3, 4. Pu judiu wiñotulu Jerusalen mu, ¿chem dungu rupayngün?\\n3 Fentren miyawlu pu judiu, müna rakiduampelayngün ñi chumlen Jerusalen, chew ñi müleal engün. Pu füchake che feypieyew chi tunte ñi adngefel ti waria ka ti ngillatuwe ruka (Esdras 3:12). Eymi miyawfulmi kidu engün, fey we pefilmi ta Jerusalen teyfükalelu ka apolelu kachu mu kütu, ¿weñangküafuymi? Ti kura malal teyfükaley ka niewelay konwe ka chew ñi puwkintuam, welu may wechodküley. Feymu rakiduampelayafuymi Babilonia ñi fütrake kura malal mu. Welu pu judiu weda duamnaglayngün, ngüneduamlu engün am Jewba ñi kelluetew ka ingkañpeetew petu miyawlu. Puwlu müten Jerusalen mu, dewmayngün kiñe altar chew ñi mülefel ti ngillatuwe ruka, fey fill antü eluwingün ñi chalintukulelafiel ta Jewba mañumtun (Esdras 3:1, 2). Ayüwkülefuyngün ka pepikawkülefuyngün ñi küdawal. Turpu katrütungenoalu trokiwkülefuy.\\n4 Pu judiu fentren küdaw nieyngün ñi dewmatuafiel ti ngillatuwe ruka, ti waria ka kiduke ñi ruka, ka küdawafiel ti mapu ñi ileltuafiel tañi pu che (Esdras 2:70). Welu tañi pu kayñe pürüm eluwingün ñi katrütuafiel. Kayñetufingün 15 tripantu mu, fey pu judiu ñochikechi ngañwadürpuyngün (Esdras 4:1-4). Doyeli ti dungu, 522 tripantu mu Persia ñi longko ülmen werküy ñi katrütungeal ti küdaw. Turpu dewmangetunoalu Jerusalen trokiwingün (Esdras 4:21-24).\\n5. ¿Chem chumi Jewba ñi yafültukuafiel tañi pu che?\\n5 Pu judiu duamniefuy ñi yafültukungeal ka newentukungeal. Feymu Jewba ka kiñe dungu pengelelfi ta Sakaria, femngechi ñi pengelal tañi piwkeyefiel ñi pu che ka ñi falintukefiel tañi femün engün ñi poyeaetew. Feypikünufi ñi ingkañpeafiel eluwle engün ñi wechunentual Jewba ñi küdaw. Feymu kidu feypi: “Feyngeay [ñi dewmangetual ti ngillatuwe ruka]... eymün küme allkütulmün tamün Chaw Ngünechen Jewba ñi feypin” (Zacarías 6:15).\\nPU KÜMEKE PÜLLÜ WEYCHAFENGELU\\n6. 1) ¿Chumngechi ella koni Sakaria ñi peelchi dungu? (Inaduamnge ti adentun ellaka mu mülelu.) 2) ¿Chumngelu kakerumey pu kawellu ñi ad?\\n6 Ti inan dungu ñi pefiel Sakaria müna yafültukuafeiñmu. Rakiduamnge chem ñi pen Sakaria. Biblia feypi: “Fey wiño pürakintun, ka adkintun meli weychan kareta tripalu rangi epu wingkul mew kofrengelu. Tati wünen weychan kareta niey kelüke kawellu, ka ti epungechi weychan kareta niey kurüke kawellu. Tati külangechi weychan kareta niey ligke kawellu, ka ti melingechi weychan kareta niey pirülngechi kawellu” (Zacarías 6:1-3). ¿Chumngelu kakerumey pu kawellu ñi ad? Femngechi ñi keñangenoal iney ñi amulniefiel kiduke ti kareta. Sakaria ñi pefiel yafültukuafeiñmew, feymu kidu reke ramtuwkeiñ: “¿Chem am ta tüfa?” (Zacarías 6:4).\\n7, 8. 1) ¿Chem adentuley ti epu wingkul? 2) ¿Chumngelu ti epu wingkul kofre mu dewmangey?\\n7 Biblia mew ti wingkul adentuley fillke ngünenien kam gobierno. Ti epu wingkul ñi pefiel Sakaria, trürümngeafuy Daniel ñi pen mu: kiñe wingkul adentuley Jewba ñi rumel ngünenieel itrokom dungu, ka ti kangelu wingkul adentuley ti Mesia ñi Ngünenien, tüfa mu Jesus longko ülmenküley (Daniel 2:35, 45). Kidu elngelu ñi ngünenieal 1914 tripantu mu, tüfachi epu wingkul müna falin-ngetuy tañi femtripayal Jewba ñi piel Mapu mu.\\n8 ¿Chumngelu tüfachi epu wingkul kofre mu dewmangey? Ti kofre müna falin-ngey ka wilüfkey. Feymu Jewba feypifi pu israelche tañi dewmangeal kofre mu kiñeke trokiñ ti tolto ruka ka ti ngillatuwe ruka Jerusalen mu (Éxodo 27:1-3; 1 Reyes 7:13-16). Tüfachi epu wingkul ñi kofrengeel, küme pengeli ñi doykülen Jewba ñi rumel ngünenieel itrokom dungu ka Mesia ñi Ngünenien. Tüfa eluafi pu che fentren kümelkan ka iney no rume llükawelayay.\\n9. ¿Iney engün am pu amulniefilu ti weychan kareta? ¿Chem küdaw llowingün?\\n9 ¿Chem adentuleyey ti weychan kareta ka pu amulniefilu? Tüfa tati kümeke püllü ürke, trokiñkülepelay tüfachi pu püllü. Biblia feypi: “Ti küme püllü wiñoldunguenew: ‘Tüfa tati meli püllü wenu mapu mew küpalu, tati Ñidolkülelu kom Mapu mu ñi adkiñ mew puwingün ñi kimal chem chumal, fey tripaleyngün. Tati nielu kurüke kawellu amuay pikun mapu mew, pu ligke kawellu doy üye mu amuayngün ti lafken mew, ka pu pirülngelu amuayngün waywen mapu mew. Ka tüfa engün epeke lef tripamekey ñi miyawal Mapu mew’. Fey ti küme püllü feypi: ‘Amumün, ka miyawmün Mapu mew’. Fey eluwingün ñi miyawal Mapu mew. Fey mütrümenew, ka feypi: ‘Ngüneduamnge, pu amulelu pikun mapu mew tüngduamelfingün Jewba ñi illkun pikun mapu mew’” (Zacarías 6:5-8). Tüfachi kümeke püllü werküngey fillke mapu mew ñi ingkañpeafiel Jewba ñi pu che, doyelchi may ñi kayñetunoaetew Babilonia, tüfa tati “pikun mapu” ürke. Femngechi mu Jewba feypikünufi tañi pu che ñi konayetunoaetew Babilonia. Müna küme duampelay pu dewmatufilu ti ngillatuwe ruka. Maneluwkefuyngün ñi katrütunoaetew tañi pu kayñe.\\n10. ¿Chumngechi yafültukukeeiñmew Sakaria ñi peelchi dungu?\\n10 Fantepu mu, Jewba kafey werküfi tañi kümeke püllü ñi ingkañpeafiel ka yafültukuafiel tañi pu che (Malaquías 3:6; Ebrew 1:7, 14). Ti koylake religion, Tati Fütra Babilonia, püresuntukufi reke Jewba ñi pu che, welu 1919 mu montulngeyngün. Fey fantepu mu pu kayñetukefilu Jewba ñi pu che küpa katrütukeyngün ñi küdaw (Apokalipsi 18:4). Welu pepi chumlayngün rume. Pu kümeke püllü ingkañpekeeiñmu, feymu llükakelaiñ taiñ wiño ngünenkayafetew koylake religion (Salmo 34:7). Welu may ayüwün mu poyemekefiyiñ ta Jewba. Sakaria ñi peelchi dungu kimeltueiñmu taiñ ingkañpekeetew tati epu wingkul.\\n11. ¿Chumngelu pellkelayaiñ weychangele Jewba ñi pu che?\\n11 Pichilewey ñi kiñewal pu politiko ñi ngünenieetew Weküfü tañi apümkayafiel Jewba ñi pu che (Ezequiel 38:2, 10-12; Daniel 11:40, 44, 45; Apokalipsi 19:19). Esekiel pengelelngey tüfa engün ñi pürakawellulen ka illkulen weychafiel Jewba ñi pu che, kiñe tromü reke takufilu ti Mapu (Ezequiel 38:15, 16) * (inaduamnge ti kimal dungu). Fey akule ti fütra kutrankawün, ¿pellkeleafuiñ? Femlayaiñ. Jewba ñi pu weychafe, pu kümeke püllü, ingkañpeaeiñmew ka apümkayafingün kom pu chaftukelu Jewba ñi ngünenieel (2 Tesalonisense 1:7, 8). ¡Afmatufalngeay feychi antü! Welu, ¿iney am longkoley Jewba ñi pu weychafe mew?\\nJEWBA LONGKO ÜLMENKÜNUFI KIÑE SASERDOTE\\n12, 13. 1) Jewba, ¿chem feypifi ta Sakaria ñi femal? 2) Tati wentru Choyon pingelu, fey ta Jesukristo, ¿chumngelu feypiafuiñ tüfa?\\n12 Sakaria müten pey kom tüfa. Welu fey wüla kom pu che peafuy chem ñi femal, tüfa yafültukuafuy pu dewmamekefilu ti ngillatuwe ruka. Biblia feypi: “Fey Jewba ka kiñe rupa dunguenew: ‘Heldai, Tobiya ka Jedaya mu yemefinge chem ñi wülel pu mülekalu Babilonia mu. Feychi antü eymi ka kidu engün tripalu Babilonia mu amumün Josia ñi ruka mu, Sofonia ñi fotüm. Yemefinge plata ka milla, fey dewmange kiñe korona ka tukulelfinge tati longkolechi saserdote Josue, Jehozadaq ñi fotüm. Fey feypifinge: ‘“Tüfa ñi feypiel Jewba Ñidolkülelu pu weychafe mu: ‘Tüfa tati wentru Choyon pingelu. Tüfa choyotripayay kidu ñi mülewe mu, ka dewmayay Jewba ñi ngillatuwe ruka” (Zacarías 6:9-12). ¿Iney am llowalu tüfachi “afmatufal korona”? (Zacarías 6:11, kimal dungu gringudungun mu.) Tati gobernador Sorobabel David ñi yomelchengefuy ka Juda mu tuwün-ngefuy, welu kidu llowlay ti korona. Jewba feypifi ta Sakaria ñi tukulelafiel ti korona ta Josue, ti Longkolechi Saserdote. Müna afmatupelayngün pu lelimekelu tüfa.\\n13 Ti Longkolechi Saserdote Josue llowlu ti korona, fey ¿longko ülmenkünungey? Femürpulay. Josue küpalay David ñi reñma mew, feymu longko ülmen-ngelayafuy. Welu tukulelngelu ti korona, pengeli ñi küpayal kiñe saserdote ñi longko ülmen-ngeal rumel mu, tüfa “Choyon” pingealu. Biblia feypi tüfachi wentru Choyon pingelu, fey ta Jesukristo (Isaías 11:1; Matew 2:23) * (inaduamnge ti kimal dungu).\\n14. Jesus Longko Ülmen-ngelu am ka Longkolechi Saserdotengelu, ¿chem küdaw niey?\\n14 Jesus Longko Ülmen-ngey ka Longkolechi Saserdotengey. Kidu adniekefi Jewba ñi kümeke püllü, ka küdawkey ñi kümelkaleal Jewba ñi pu che tüfachi Mapu apolelu wedake che mew (Jeremías 23:5, 6). Kafey pichiñma mu, ñi kelluntukuafiel Jewba ñi ngünenieel, Jesus wewafi Chaw Dios ñi pu kayñe, ka ingkañpeafi Jewba ñi pu che (Apokalipsi 17:12-14; 19:11, 14, 15). Welu petu puwnole feychi antü, Jesus, Choyon pingelu, niey kiñe falin dungu ñi femal.\\nKIDU DEWMAYAY TI NGILLATUWE RUKA\\n15, 16. 1) Famülke mu, ¿iney küme elkünutukefi Jewba ñi pu che? ¿Chumngechi femkey tüfa? 2) Kristo ngüneniele warangka tripantu, ¿chumletuay ta Mapu?\\n15 Jesus niey kangelu küdaw. Biblia feypi: “Kidu ta dewmayay Jewba ñi ngillatuwe ruka ka longko ülmenküleay. Kidu anüay ñi ülmen wangku mu, fey ngünenieay, ka saserdotengeay ñi ngünenien mu, ka küme yeafi ñi saserdotengen ka ñi longko ülmen-ngen” (Zacarías 6:13). Jesus, ¿chumngechi dewmay ti “ngillatuwe ruka”? Kidu montulfi Jewba ñi pu che ti koylake religion mu, Tati Fütra Babilonia, 1919 tripantu mu. Fey küme elkünutufi ti trawünche poyekefilu ta Jewba. Kafey elfalkünufi tati “kim manelfal kona”, tüfachi trokiñ wentru dullingelu adniekefi ñi küme poyengeal ta Chaw Dios Mapu mew (Matew 24:45, TNM). Kafey Jesus doy küme elkünukefi Jewba ñi pu che, feymu kellukefi ñi poyeafiel ta Chaw Dios chumngechi ñi ayükeel (Malaquías 3:1-3).\\n16 Jesus ka pu 144.000 ñi kompañetew tañi longko ülmen-ngeal ka saserdotengeal, ngünenieayngün warangka tripantu mu, fey kelluafingün pu che ñi kulpafengewenoal. Rupale tüfa, kom Mapu mu müleay che poyekefilu ta Jewba. Feychi mu, Jewba poyengeay chumngechi ñi ayükefel ellaka mu.\\nKONELTUAIÑ TI KÜDAW MU\\n17. Jewba, ¿chem feypifi pu judiu? Tüfa, ¿chumngechi kellueyew engün?\\n17 Sakaria ñi kimeltuel Jewba ñi duam mu, ¿chumngechi kellufi pu judiu? Jewba feypikünuy ñi kelluafiel ka ingkañpeafiel ñi dewmayal engün ti ngillatuwe ruka. Feymew pu judiu maneluwkülefuyngün. Welu pichin che mülelu am, ramtupelayngün chumngechi ñi dewmayal ti küdaw. Feymu Sakaria ñi feypin kellufi ñi llükanoal engün ka ñi fill rakiduamnoal. Dew küpawyey Heldai, Tobiya ka Jedaya ñi kelluafiel, welu Jewba feypikünuy ñi doy küpayal che. Biblia feypi: “Ka tati alü kamapulelu küpayayngün, fey kellukonayngün ñi dewmayal Jewba ñi ngillatuwe ruka’. Fey kimaymün tañi werküetew Jewba Ñidolkülelu pu weychafe mu. Tüfa feyngeay... eymün küme allkütulmün tamün Chaw Ngünechen Jewba ñi feypin’” (Zacarías 6:15). Pu judiu maneluwkülefuyngün Jewba ñi kelluaetew. Feymu llükanon mu eluwingün ñi dewmatuafiel ti ngillatuwe ruka, Persia ñi longko ülmen katrütufilu rume ti küdaw. Tüfachi longko ülmen ñi femün, kiñe fütra wingkul reke felefuy, welu Jewba pürüm kiñepülekünufi. Fey femngen dewmafingün ti ngillatuwe ruka 515 tripantu petu ñi mülenon Jesus (Esdras 6:22; Zacarías 4:6, 7). Welu Jewba ñi feypin ka pengeli chem ñi rupayal famülke mu.\\n¡Chaw Jewba longkontukuniey tunte taiñ piwkeyefiel! (Inaduamnge parrafo 18 ka 19).\\n18. Zacarías 6:15, ¿chumngechi femtripamekey famülke mu?\\n18 Famülke mu rume fentren che poyekefi ta Jewba. Kom iñchiñ ayüwün mu wülkeiñ taiñ mongen, taiñ newen ka taiñ nieelchi fillem, femngechi kelluntukukeiñ ñi küme poyengeal ta Jewba (Proverbios 3:9). Ka maneluwküleiñ Jewba ñi falintukefiel taiñ femken. Rakiduamaiñ ñi femün Heldai, Tobiya ka Jedaya. Kidu engün küpalingün milla ka plata, femngechi ñi dewmangeal ti korona. Tüfachi korona mu akordangeafuy kidu engün ñi kelluntukufiel tañi poyengeal Chaw Ngünechen (Zacarías 6:14). Ka femngechi, Jewba longkontukuniey taiñ femken ka tunte taiñ piwkeyefiel (Ebrew 6:10).\\n19. Sakaria ñi peelchi dungu, ¿chumngechi kelluafeiñmu?\\n19 Taiñ mülen antü mu, Jewba ñi pu che wechurpumekey kiñe fütra küdaw. Tüfa pengeli taiñ kümelkaetew Jewba ka taiñ adnieetew Jesus. Jewba ñi trokiñche weluletukelay, rumel müleay ka tüfa mu pu che pey ñi kuñiwtukukeetew, feymu ayüwküleiñ taiñ koneltulen tüfa mu. Kimnieiñ ñi femtripayal Jewba ñi pin tañi küme poyengeal. Feymu piwkentukunge Jewba tami küpaletew tañi trokiñche mu ka allkütufinge ñi feypin. Fey ingkañpeaeiñmew pu kümeke püllü Jesus engün, kidu am taiñ Longko Ülmen ka Longkolechi Saserdote. Feymu eluwküleaiñ ñi kelluntukuafiel tañi poyengeal Jewba. Taiñ Chaw Dios ingkañpeaeiñmew petu mülele tüfachi Mapu ka rumel mu ti we Mapu mew.\\n^ parr. 11 Tami doy kimal inaduamnge ti trokiñ “Preguntas de los lectores”, mülelu La Atalaya 15 konchi mayo 2015, pagina 29-30.\\n^ parr. 13 Tüfa mew feypilelu “Nasaretche”, ebrew kewün mu feypiley “choyon”.\\nTI WERKEN (ÑI CHILLKATUNGEAL) Octubre 2017","num_words":2050,"character_repetition_ratio":0.064,"word_repetition_ratio":0.002,"special_characters_ratio":0.207,"stopwords_ratio":0.352,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Luka 12 ARNNT - Fey petu trawüluwlu rume fentren che, - Bible Search\\nJesus kimeltuy ñi kümenon tati koyla ngünenngen\\n1Fey petu trawüluwlu rume fentren che, rume fentren trawüluwkülelu engün am welukonke rültrekamekewi engün. Jesus eluwi ñi dunguael, fey wünelu mew leliwülfi ñi pu disipulu, fey feypifi: “Kuñiwtukuwmün tati pu farisew ñi kimeltun mew, tüfachi dungu mew llemay kisu engün tañi koyla ngünen kimeltun lefawra reke feley. 2Ngelay ta chem ellkan dungu rume tañi kimngenoael, ka chem no rume küme ellkalelu tañi pengenoael. 3Feymew llemay eymün tamün feypikeel dumiñ mew, allkütungeay pelon antü mew. Ka tamün ellka dungukeel rakümkülechi ruka mew, wirarün mew feypingetuay wente ruka kütu.\\nIney müngell tañi llükangeael\\n4“Eymün llemay, iñche ñi pu weni, feypiwayiñ tamün llükanoafiel ta tüfeychi pu che tati ayükelu tamün langümaetew. Dew femle ngelayay ñi doy chumafel. 5Welu iñche ta feypiwayiñ iney müngell tamün llükayafiel: tati dew müntuñmafilu ñi mongen ta che ka niey pepiluwün tañi tukuafiel ta kütral mapu mew. Fey may ta llükakeafimün.\\n6“¿Fendengekelay anta kechu pichike üñüm epu pichike moneda mew? Welu femngellefule rume, tüfachi pichike üñüm kiñe no rume ngüyünielaeyew ta Ngünechen. 7Welu ta eymün müngell, kom tamün nieelchi kal longko kütu kake kiñeke rakinieñmangeymün. Feymew llükalekilmün. Eymün ta doy faliymün fentren pichike üñüm mew.\\nTati yewentukunofilu ta Jesucristo ti pu che mew\\n(Matew 10.32-33; 12.32; 10.19-20)\\n8“Fey iñche ta feypiwayiñ iney rume yewentukunoelimew tañi nütramyeaetew tati pu che mew, ka femngechi ti Wentrukünuwpalu yewentukulayaeyew tañi nütramyeaetew ta Ngünechen ñi pu werken püllü mew. 9Welu tañi llumumaetew ta iñche tati pu che mew, ka femngechi llumumayafiñ Ngünechen ñi pu werken püllü mew. 10Ngünechen ta wiñoduamatuafi tüfeychi wesa yafkalu kütu ti Wentrukünuwpalu mew, welu wiñoduamatulayafi tati kayñetudungufilu tati Lif Küme Püllü.\\n11“Fey eymün yengelmün tati sinagoga mew, ka tüfeychi pu kues mew ka ti pu awtoridad mew, fey pellkelayaymün chumngechi tamün kisutu dunguñpewael ka tamün chem piael. 12Fey akule ti antü tamün dunguael, tati Lif Küme Püllü kelluaeymünmew tamün chem piael.”\\nTüfey ñi kuñiwünngen ta fentren chemkün\\n13Fey kiñe wentru mülelu tati trokiñche mew, feypifi ta Jesus:\\n—Kimeltufe, feypifinge ñi peñi tañi eluaetew iñche ñi koneltuleelchi chemkün.\\n14Feymew llowdungueyew ta Jesus:\\n—Weni, ¿iney anta kueskünuenew femngechi ñi wüdamelafiel eymün tamün nieelchi chemkün?\\n15Ka femngechi feypi:\\n—Kuñiwtukuwaymün ta eymün kom diñmatun dungu mew. Che ñi mongen ta kümelkalekelay tañi nien mew müten ta fentren chemkün.\\n16Feymew Jesus nütramelfi tüfachi adkünu dungu: “Mülekefuy kiñe riku wentru, fey ñi nganelchi ketran kisu ñi mapu mew rume küme walüngmay. 17Fey ti riku wentru eluwi ñi rakiduamael: ‘¿Chuman chey? Nielan chew ñi elkünuael tañi fün ketran.’\\n18“Fey kisutu feypiwi: ‘Dew kimün tañi chumael. Teyfükayan tañi nieelchi pu kakon, fey ka dewmatuan doy alükechi kakon, fey tüfey mew elkünuan tañi fün ketran ka kom tañi nieelchi chemkün. 19Feymew ka kisutu feypiwan: Iñche, rume fentren chemkün ellkanien rume fentren tripantungealu. Kansatunge, inge, putunge ka ayüwkülenge.’\\n20“Welu Ngünechen feypieyew: ‘Wedwed wentru, tüfachi pun müten eymi ta layaymi, fey tami ellkanieelchi chemkün ruka mew, ¿ineyngealu kay?’\\n21“Femngechi dungu mew ta rupakey tati wentru ngülümkelu fentren chemkün kisungealu müten, welu pofrengey ta Ngünechen mew.”\\nNgünechen kisukünukelafi ñi pu yall\\n22Feymew Jesus ka feypifi ñi pu disipulu: “Tüfachi dungu feypiwayiñ: fill rakiduamkülekilmün chumngechi tamün iyael ka chem tamün mongeluwküleael ka ti takuwün mew rume tamün tukuael. 23Mongen doy faliy ta iyael mew, ka femngechi ta kuerpu doy faliy tati takuwün mew. 24Ngüneduamfimün tati yeku pingechi üñüm. Ngankelay ka kosechakelay, ka nielay kakon, welu Ngünechen eluniekeeyew ta iyael. ¡Doy faliymün ta eymün tati pu üñüm mew! 25Welu ka femngechi tunte ayüllefule rume kiñe che, ¿iney am rume fill rakiduamkülele, doy alüntupeafuy may ñi mongen kiñe ora rewall?+ 26Eymün ta pepiluwkenolmün tamün femael pichin dungu, ¿fey chumngelu am fente diñmatukefimün ti kakelu chemkün?\\n27“Ngüneduamfimün chumngechi ñi tremken tati pu rayen. Küdawkelayngün rume ka füwkelayngün rume, welu iñche feypiwayiñ tati longko ülmen Salomon rume, kom tañi nieelchi kümeke takuwün mew, tüfachi pu rayen mew trürlafi. 28Ngünechen eluniefi ñi tremküleael ti kachu. Fachantü müley lelfün mew, welu wüle lüpümtukukünungeay kütral mew, ¡fey doyelchi eluaeymünmew tamün tukutuwael, eymün, chi pu che newe mupiltulenolu! 29Feymew llemay, ngelay tamün fill rakiduamküleael chem tamün iyael ka chem tamün pütokoael. 30Fey kom tüfachi dungu mew rume küdaweluwkey kom chüf mapu mülechi pu che, welu eymün nieymün kiñe Chaw dew kimnielu tamün duamtuel. 31Doyümnieafimün Ngünechen tañi longko ülmenngen, fey kom tamün duamtunieel ka femngechi llowaymün wüla.\\n32“Llükalekilmün, iñche ñi pu ufisa reke felelu. Eymün ta pichinngeymün, welu ta Chaw Ngünechen kisu ñi kuñillchen mew, ayüley tamün eluaetew kisu ñi ülmen mülewe. 33Fendefimün tamün nieelchi chemkün, fey eluafimün tati duamtunielu. Dewmamün tati folson lludkenolu, tati afkenochi küme felen wenu mapu mew, chew ta puwkelay weñefe ka ngelay chem üñfew no rume. 34Fey chew müley tamün küme felen, fey mew puwküleay tamün rakiduam.\\nFeley tamün pewütuwküleael\\n35“Pewütuwkülemün, tukutuwkülemün ka üykülepe tamün pelontuwe. 36Kiñe kona reke üngümnielu tañi wiñometuael ti ülmen wentru kiñe mafüwün mew, tañi nülalafiel ta wülngiñ dungupatule müten wekuntu wülngiñ mew. 37Sakinngeay tati kona akule ti ülmen wentru, fey pepaeliyew ñi pewütuwkülen. Rüf dungu mew tati ülmen wentru anümaeyew ti mesa mew ka eluway ñi poyeaetew ka ñi eluaetew ti iyael. 38Sakinngeay ti kona, fey pengepale ñi trepelen tunte rangi punngeay rume ka tunte epe wünngeay rume. 39Tüfachi dungu küme ngüneduamfimün: tati ngen ruka kimfule tunte pun ñi akuael ti weñefe, elulayafuy ñi nülañmangeael ñi wülngiñ ruka tañi weñengeael. 40Eymün kafey pewütuwküleaymün, fey ti Wentrukünuwpalu küpayay ti ora mew tamün doy üngümnienofiel mew.”\\n41Fey ramtueyew ta Pedro:\\n—Ñidol, ¿nütramelfimi tüfachi adkünu dungu iñchiñngealu müten, kam kakelu chengealu kay?\\n42Feymew Ñidol feypi: “¿Iney am tati küme puwtulechi longko, fey kisu tañi ülmen wentru kom elfalkünueyew tañi nieelchi chemkün ta ruka mew, fey akutule tunte antü rume tañi elufemafiel tati iyael? 43Sakinngeay tüfeychi kona akule ñi ülmen nieelchi wentru akule ka pepaeliyew ñi küme küdawkülen. 44Rüf dungu mew feypiwayiñ tati ülmen wentru elfalkünuaeyew kom ñi nieelchi chemkün kisu ñi ruka mew. 45Welu tüfeychi kona rakiduamle rume fentren mew wüla ñi akutuael ñi ülmen nieelchi wentru, fey eluwle ñi kutrankayafiel ti kakelu kona ka ti ngeñoda domo. 46Fey ti antü mew petu ñi üngümnienofiel ka ti ora ñi kimnoel akule ti ülmen wentru fey kutrankayaeyew, ka püresuntukukünuaeyew chumngechi femngekey tati wesa mongenngechi pu che.\\n47“Tati kona kimnielu chem ayünien ti ülmen wentru, welu pewütuwkülenole ka müngeltunofile rume, fey tüfa kutrankangeay rume fentren wimakan mew. 48Welu ti kona fey ñi kimnon rume mekele ñi wesa femün, fey tüfa ta kutrankangeay, pichin wimakan mew müten. Tati rume fentren elungelu, ka femngechi doy fentren müley ñi wültuael: tati rume manelngelu, doyelchi may feley ñi wüldungutuael.\\nJesus ñi duam müley püntülkawün\\n49“Iñche ta küpan üyümafiel reke ta kütral kom mapu mew ka ¡ayülefun chey tañi üyküleael dewma! 50¡Iñche ta rupayan kiñe fütra kutrankawün mew! ¡Ka femngechi rume weñangkülen tüfachi dungu mew, fey dew rupali wüla tüfachi wesa kutrankawün dungu nor duamkületuan! 51¿Eymün anta feyentuleymün tañi küpalel ta küme tüngün ta mapu mew? Feypiwayiñ tañi femnon, welu may ñi küpayael püntülkawün iñche ñi duam. 52Tüfa amuleachi antü mew, kechu che kiñe reñmawen mew püntülkawküleay epu trokiñ mew, küla che kayñetunieafi ti epu che ka ti epu che kayñetunieeyew ti küla che. 53Tati chaw kayñetunieay ñi fotüm ka ti fotüm kayñetunieay ñi chaw. Tati ñuke kayñetunieay tañi domo püñeñ ka tati domo püñeñ kayñetunieay ñi ñuke. Tati kuse nanüng kayñetunieay ñi üllcha nanüng ka ti üllcha nanüng kayñetunieay tañi kuse nanüng.”\\nNgüneduamlaymün iñche ñi mülepan eymün mew\\n54Jesus ka feypifi tati pu che: “Eymün pefiyüm ti tromü ñi tripapan konwe antü püle, ‘mawünay tati’ pikeymün, fey femkey. 55Ka femngechi waywen kürüfiyüm, ‘kümengetuay’ pikeymün, fey femngechi femkey. 56¡Koyla ngünen che! Eymün küme kimnieymün tamün ngüneduamafiel ñi chumleken tati kallfü wenu ka nag mapu. ¿Fey chumngelu am ngüneduamlaymün chem dungu ñi mülen fantepu mew?\\nKümelkawtumu tami kayñe eymu\\n57“Fey ¿chumngelu am kisutu ngüneduamuwkelaymi ka tami femael ti nor dungu? 58Allkütumün tüfachi adkünu dungu: Fey iney rume amule tami wingkañmaaetew, fey amulmu tamu trafdunguael ti awtoridad mew, wüne küme nütramkayaymu petu tami puwnon kues mew, femngechi tami yengenoael ti kues mew. Femnolmi, ti kues wültukuaeymew ti pu soltaw mew, fey ti pu soltaw püresuntukuaeymew ti karsel mew. 59Iñche ta feypieyu: tripalayaymi tüye mew dew kullilmi wüla kom tami wesa femel.”","num_words":1306,"character_repetition_ratio":0.053,"word_repetition_ratio":0.0,"special_characters_ratio":0.189,"stopwords_ratio":0.377,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chumafuiñ welulkaliyiñ? Ka ¿chumngechi famentuafuiñ?\\nPAPELTUAFUYMI acholi afrikáans albanés alemán amárico armenio aucano aymara azerí azerí (alfabeto cirílico) bashkir batako karo batako toba baulé becol biak birmano bislama búlgaro camboyano catalán cebuano checo chichewa chino mandarín (simplificado) chino mandarín (tradicional) chitonga chitumbuka chiyao chokue chol chuvash cibemba cingalés citonga congo coreano criollo de las seychelles criollo haitiano criollo mauriciano croata dangme danés dehu digor efik embunda endebele endebele de Zimbabue endonga enzema eslovaco esloveno español estonio ewé finlandés fiyiano fon francés ga galés garífuna georgiano griego guaraní gun hausa hebreo hiligaynon hindi húngaro ibanag ibo ilocano indonesio inglés islandés isoko italiano japonés javanés kabiye kaonde kazajo kikamba kikongo kikuyu kiluba kimbundu kiniaruanda kirguís kiribatiano kirundi kisonge kurdo kurdo kurmanyí del Cáucaso kwangalí kwanyama letón lhukonzo lingala lituano luganda lunda luo luvale macedonio malayo malayálam malgache maltés mam mambue-lungu mapudungun maratí maya mazateco de Huautla mongol nepalés nias niueano noruego nyaneka náhuatl de guerrero náhuatl de la huasteca náhuatl del norte de puebla oromo osético otetela pangasinán panjabí papiamento de aruba papiamento de curazao persa pidgin de las islas salomón polaco ponapés portugués quechua ancashino quechua ayacuchano quechua boliviano quechua cuzqueño quichua de Imbabura rumano runyankore ruso samoano sango saramacano sena serbio serbio (alfabeto latino) sesoto de Lesoto sesoto de Sudáfrica setsuana shona silozi sranangtongo suajili suajili del congo suati sueco tagalo tahitiano tai tamil telugu tetun dili tigriña tivo tojolabal tok pisin tongano tseltal tsonga tsotsil turco twi tártaro ucraniano uhobo umbundú uruund vendal vietnamita wallisiano waray-waray wayuunaiki xhosa yoruba zandé zulú árabe ñanya ñemba\\nDaniel ka Margarita * müna ayüwingu tañi witranmanieetew tañi ñawe ñi pu che engün. Margarita küdawkefuy ñi dewmayal iyael, feymu petu ñi amutunon tañi witran, eluwi ñi pepikayal fideo engu salsa quesuñmalelu *, tüfa rume kümentukelu am tañi epu chuchu.\\nPetu ñi anülen engün mesa mu, Margarita yemey tati challa ka elkünufi mesa mu. Nülafilu ti challa afmatulewey, ¡re salsa müten mülerkey! Margarita ngoymay ñi pepikayal ti doy falin dungu, ti fideo ürke.\\nTunten tripantu ka adümuwün nieliyiñ rume, kom iñchiñ welulkakeiñ. Kiñeke mu weludungukeiñ, weda femkeiñ kam re ngoymakeiñ müten taiñ chumafel. ¿Chumngelu am (chemu) welulkakeiñ? ¿Chumafuiñ welulkaliyiñ? Ka ¿chumngechi famentuafuiñ? Küme rakiduam mu ngüneduamliyiñ taiñ welulkan, kimürpuaiñ ti wiñoldungun.\\nTAIÑ RAKIDUAMKEEL KA ÑI RAKIDUAMKEEL CHAW DIOS\\nKümeke dungu femliyiñ, ayünieiñ taiñ sakiaetew pu che. Welu ngüneduamnole kakelu che, ¿entudungukepeiñ may taiñ welulkan? Duamfali ñom piwkengeal taiñ femal.\\nMallmangeliyiñ, rakiduamaiñ taiñ müte welulkakenon, ka kulpatuafuiñ kake che taiñ welulkan mu. Femngechi femliyiñ, norümngelayafuy taiñ weda femün ka dallukangeafuy pu che welulkanolu. Ka wedalkanoeliyiñmu rume taiñ welulkan, müley taiñ longkontukual “kake kiñeke kisuke ta iñchiñ feley taiñ nentudunguael Ngünechen mew” (Romanu 14:12).\\n¿Chem rakiduamkey Chaw Dios taiñ welulkan mu? Ti lifru Salmo feypi Ngünechen “kutranpiwkeyechekey ka küme piwkengey”, ka “turpu feypimekelayaeiñmew taiñ kulpan, ka lladkülewelayay rumel mu”. Kidu kimniey taiñ kulpanchengen ka chem taiñ doy küdawtukeel, feymu “akordaniey taiñ trufür mapungen” (Salmo 103:8, 9, 14).\\nChaw Dios kutranpiwkeyechekey, feymu ayüy taiñ ngüneduamal ti welulkan kidu reke (Salmo 130:3). Chaw Dios elueiñmu Biblia taiñ küme ngülamtuaetew ka kelluaetew taiñ chaftual pu che ñi welulkan ka iñchiñ taiñ welulkan.\\nFentren rupa mu kiñeke che welulkawlu yafüluwkeyngün ñi kulpatuafiel kakelu che ka rakiduamelafiel ñi kulpalenon, ¡müna weda! Fey eymi weda dungufilmi kiñe che doy kümeafuy tami feypial: “Füreneen wiñoduamtuen”, tami kümelkawtual feychi che eymu. Wedalkafilmi kiñe che kam femülmi kiñe dungu tami wedalkakeetew, ngelay tami kidu lladkütuwal ka kulpatuafiel kake che, doy may norümafimi ti welulkan. Doyelkünuaymi ti dungu feypilmi: “Weda femlan rume”. Doy kümeafuy tami nentual kümeke dungu tami rupan mu, küme elkünutual ka ngoymanentual tüfa.\\nKakelu che welulkawle, lladküfemafuiñ tati. Welu doy kümeafuy inayal Jesus ñi ngülam: “Ka femngechi ta femaymün ta eymün ta kakelu pu che mew chumngechi ta ayükeymün tamün küme trokituaetew kakelu pu che” (Matew 7:12). Welulkawliyiñ, pichingefule rume, ayükeiñ pu che taiñ kutranpiwkeyeaetew ka ngoymanentuñmayaetew taiñ welulkan. Feymu lle, ¿kümepelayafuy may taiñ ka femngechi femal? (Efesio 4:32.)\\nKÜMEKE NGÜLAM TAIÑ DOY PICHI WELULKAYAL\\nKiñe lifru feypi taiñ welulkaken küme rakiduamnoliyiñ, müte kimnoliyiñ ka ngüneduamnoliyiñ kiñe dungu. Rüfkünu may, kiñeke mu kom iñchiñ femafuiñ tüfachi dungu. Welu inanieliyiñ kiñeke ngülam mülelu Biblia mu, doy pichi welulkayaiñ.\\nProverbios 18:13 niey kiñe küme ngülam: “Kiñe che llowdungulu petu ñi allkütunon kiñe dungu, tüfa re wedwedka dungungey ka yewen-ngey”. Rüfkünu may, eluwliyiñ taiñ küme allkütual ti dungu ka rakiduamal chumngechi wiñoldungual, weda entufemlayaiñ taiñ feypin. Kafey ngüneduamal chem ñi rupameken kelluaeiñmu taiñ welulkanoal.\\nBiblia ka ngülamtukey: “Tunten tamün pepilel, yafüluwmün tamün kümelkawküleael itrokom che eymün” (Romanu 12:18). Yafüluwaymi tami küme yewal kakelu che engün. Küdawülmi kakelu che mu yamchekeaymi ka duamtuchekeaymi. Kafey sakiafimi ka yafültukuafimi engün. Femngechi femülmi, müte küdawngelayafuy tami wiñoduamatucheal ka rulpakünual kakelu che tami weda femetew. Kiñe fütra weda dungu kütu küme elkünungetuafuy piwkeyen mu.\\nNentuaymi kümeke dungu tami welulkan mu. Rakiduamelkefilnge ta che tami kulpalenon, doy may welulkalmi, eluwnge tami doy küme chengerpual. Duamnieafuymi tami doy ñochi duampiwkengeal, doy fürenecheal, doy ngüneniewal, doy ñom duamngeal, tüngchengeal kam doy piwkeyechefengeal (Galata 5:22, 23, Traducción del Nuevo Mundo [TNM]). Ka kimaymi chem tami femwenoal. Fütra illkutuwkilnge tami welulkan mu, doy may norümfinge tami femün. Yafkawküleliyiñ kiñe che engu, kümeafuy taiñ ayekawal ñi rupan, femngechi tutewkületuaiñ.\\nKÜMELKAYAEIÑMEW KÜME RAKIDUAM NIEAL\\nKüme rakiduam mu ngüneduamliyiñ taiñ welulkan, kimaiñ chem taiñ chumal welulkaliyiñ. Femngechi küme duamküleaiñ ka tutewküleaiñ kakelu che iñchiñ. Kümeke dungu nentuliyiñ taiñ welulkan mu, doy kimchengeaiñ ka doy küme chengeaiñ. Ka femngechi weda duamkülelayaiñ ka kidutu kulpatuwlayaiñ. Kimal kakelu che ñi ka chaftukeel tañi welulkan, kelluaeiñmu taiñ doy küme yewal feychi pu che iñchiñ. Doyelchi may, inayentuafiyiñ Chaw Dios ñi piwkeyechen ka ñi eluwkülen tañi wiñoduamatucheal (Kolosense 3:13).\\nMargarita ñi welulkan nütramkangelu nga, ¿katrütufi ñi küme rupaleal engün? Femlay tati. Margarita rume ayekawi tañi pu che engün, ka kümentufingün ti iyael fideo ngenofulu rume. Rupalu chi tripantu, tañi pu chuchu nütramkalelfingün ñi pu yall ti rupan dungu, ka feypifingün fente ñi küme rupakeel ñi pu füchakeche engün. Feymu lle, Margarita pichi welulkay müten.\\n^ parr. 2 Estados Unidos mapu mu fentren che ikey fideo engu salsa quesuñmalelu, wüne afümngekey ti fideo, fey wüla tukulelngekey ti salsa.","num_words":971,"character_repetition_ratio":0.046,"word_repetition_ratio":0.0,"special_characters_ratio":0.17,"stopwords_ratio":0.273,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Alimentación Escolar Pingechi Programa (PAE) - JUNAEB\\tJUNAEB\\nHome » Alimentación Escolar Pingechi Programa (PAE)\\n¿Chem zungu wülkey?\\nFeyti chi Programa de Alimentación pingelu, fill antü mew wülkey ta iyael (liwen mew, rangin antü mew, ella nagün antü mew, kieñeke pu chillkatufe mew), tati pu zoy nieukülenolu pu chillkatufe kellukefi ta iyael mew, mülelu ta pu kimeltuwe ruka municipal ka kimeltuwe ruka particular mew, tunteñmaken ta chillkatun kiñe tripantü mew, elungekey ta iyael kom pu chillkatufe konkülelu ta Programas de Alimentación Escolar mew. Fey mew, mülele ta Educación Parvulario (Pre-Kínder y Kínder), ka Básica ka Media ka Adultos mew mülele tañi chillkatun. Tüfachi kelluntukun wülngekey may tañi küme amuleal tañi chillkatun ka femngechi mülerpual tañi chillkatuwe ruka mew, tunteñmaken mew tañi chillkatun.\\nKelluntukukey ta küme nenntunierpual ta chillkatun zungu, ka kake rume zungu, ka femngechi kellukey ta vacaciones mew, pukem mew, walüng mew.\\nChumngechi feley ta tüfachi kelluntukun\\nFill antü mew wülngekey ta iyael ta pu chillkatufe, fey, txaftungekey, elungekey kake rume iyael, fey mew, wülngekey ta iyael liwen mew, rangin antü mew ka ella nagün antü mew, ka femngechi pu hogares mew wülngekey ta iyael liwen mew, rangin antü mew ka ella nagün antü mew. Alü kelluntukukey ta pu püchike che chillkatufe mülelu ta educación básica ka educación media mew, fey puwülkey ta 45 kam 50%, welu tati pu chillkatufe mülelu ta pu hogares mew kellukey ta 100% kom tati pu chillkatufe nielu ta tüfachi beca.\\nTüfachi programa mew konkey ta pu chillkatufe rüftu zuamnielu tat tüfachi kellun. Femngechi mew, tüfachi institución txapümkey ta zungu chumlen ta pu chillkatufe, fey, txaftukefi ta zungu, feymew, kimngekey ta iney engün ka koneltuley feyti chi vulnerabilidad mew, rakingekey ta pu chillkatufe zuamnielu ta beca tüfachi país mew, fey engün tañi fentxelen engün epe rulmekey ta küla nongül (3 millones). Kom feytachi zungu txaftungekey ta kiñe listado mew, feymew feypilekey iney engün tañi zoy koneltuleken ta vulnerabilidad mew. Tüfachi listado niekefi ta pu direcciones regionales nielu JUNAEB, fey engün puwülkefi pu listado tati chillkatuwe ruka mew.\\n¿Iney engün konafuy?\\nKom pu chillkatufe, kizu tañi reñma koneltulelu ta 60% fey ti chi vulnerabilidad mew, ka tati zoy nieukülenolu, chumngechi tañi feypilen ta registro social de hogares, pu chillkatufe amukelu ta pu chillkatuwe municipal mew, ka chillkatuwe ruka particular konkülelu PAE mew, fey tüfa mew konkey ta pu chillkatufe mülelu ta educacación pre – básica mew, mülelu educación básica mew, mülelu ta educación media mew, ka tati pu adultos.\\n¿chumngechi zullingekey ta pu chillkatuwe ruka lloukelu ta tüfachi programa?\\nLlituyem ta chillkatun tripantü mew, tati pu direcciones regionales kam provinciales nielu ta JUNAEB puwülkey ta kom pu chillkatuwe ruka mew, pu municipales mew, ka tati pu particulares mew mülelu ta tüfachi país mew kiñe encuesta, fey amulngekey ta educación parvularia mew, ka primero básico mew ka primero medio mew, tüfachi encuesta küzautukefi tati pu rüftu zuamnielu ta kelluntukun tüfachi Programa de Alimentación Escolar pingelu, nielu ta JUNAEB. Welu, ka femngechi küzautungeafuy ta tüfachi encuesta feyti chi we chillkatuwe ruka mew, kam tuchi pu chillkatufe wülpenolu tañi encuesta zoy kuyfi mew.\\nTüfachi pu encuesta wülkey ta zungu tañi kimngeam tunten tañi puwülneken ta vulnerabilidad pu chillkatufe, ka tañi chillkatuwe ruka. Mülen mew ta vulnerabilidad, ka chumngen tati infraestructura tati chillkatufe, fey wüla azkünungekey ta tunten iyael kam raciones ka chumngechi iyael tañi zuamniel tati chillkatuwe ruka\\n¿Chem antü mew konkey ta pu chillkatuwe ruka tüfachi programa mew?\\nTüfa mew konkey kom pu chillkatuwe ruka nielu tañi IVE (Índice de Vulnerabilidad) llitulu chi chillkatun txipantü mew, welu, kiñeke chillkatuwe ruka may, konafuy ta tüfachi programa mew, ragin txipantü mew, tüfachi zungu mew konay tati pu we chillkatuwe ruka, kam kiñeke zewmanolu ta encuesta, welu zuamnielu tañi kimael tañi tunte puwün tañi vulnerabilidad. Feytichi IVE kimelngekey ta fill direcciones regionales nielu ta JUNAEB, ka femngechi kimelngeay tunten ka chumngechi iyael tañi zuamniel.\\n¿Chumngechi zullitungekey ta chem püchike che mülelu ta zullituniel tañi chillkatuwe ruka mew?\\nFeypilu tati presidente, kom pu chillkatufe mülelu ta 1er, 2do ka 3er quintil de ingresos niey ta derecho a recibir PAE feipiley, welu ka tripantü 2016 mew JUNAEB llituy tañi küzawtufiel ta Registro Social De Hogares, feymew, küme feypiley tati pu beneficiarios, konkülelu ta 60% mew, zoy tati pu reñma nielu ta fentren vulnerabilidad, kam zoy nieukülenolu tayiñ país mew.\\n¿Chew wülngekey ta Programa?\\nKom tati pu chillkatuwe ruka konkülelu mew ta PAE programa mew, nielu ta kümeke infraestructura tañi nieal tüfachi programa, tüfachi kelluntukun, feymew wülngekey.\\nGuía y Protocolo Covid19\\nResoluciones y documentos complementarios Licitación 85-18-LR20\\nEvaluación del comportamiento contractual de los prestadores Programa de Alimentación Escolar Licitación 85-18-LR20\\nDocumentos Licitación 85-41-LR21","num_words":727,"character_repetition_ratio":0.109,"word_repetition_ratio":0.014,"special_characters_ratio":0.181,"stopwords_ratio":0.362,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"“Iñche ñi longko ülmenngen tuwlay tüfachi mapu mew” (Juan 18:36) | Ñi chillkatungeal\\n“Küpan ta tüfachi mapu mew tañi feypiael rüfngechi dungu” (JUAN 18:37).\\nÜLKANTUN: 15 KA 74\\nJesus, ¿chumngechi pengeli ñi konkenon politiko dungu mu?\\nJesus, ¿chem kimeltuy impuestu dungu mu? ¿Chumngelu kümey ñi feypin?\\nPu kristianongen, ¿chem rakiduamkeiñ ti kewan dungu mu?\\n1, 2. 1) ¿Chumngechi doy püntüwkey pu che famülke mu? 2) ¿Chem ramtun inaduamaiñ tüfachi chillkatun mu?\\nKIÑE lamngen Europa mu tuwlu, feypi ñi femkefel kuyfi: “Pichikalu iñche, ngüneduamkefun fentren norngenochi dungu ñi femngeken. Feymu eluwün ñi chaftuafiel ti gobierno, ka trawüluwkefun kakelu che iñchiñ ayülu ñi welukünutuafiel kom tüfa. Kafey tañi ayün ñi nieel fentren tripantu terroristangefuy”. Kangelu peñi Africa mu tuwlu feypi chumngelu (chemu) ñi kewafengekefel: “Rakiduamkefun tañi tuwün pu che ñi doykülen kakelu mew ka konün kiñe politiko trokiñche mu. Fey kimeltungen ñi langümafiel wayki mew kom tati pu kelluntukukefilu kakelu politiko trokiñche, iñche ñi tuwünchengefule rume”. Kangelu lamngen Europa mu feypi: “Iñche ayükelafuiñ pu che ka tuwün-ngelu, ka üdekefuiñ pu che kañpüle küpalu kam ka religion nielu”.\\n2 Fentren che ka femngechi rakiduamkey. Feymu fentren politiko trokiñche kewakey ñi kidu ngüneniewal tañi trokiñ mapu. Kafey pu che notukawkey politiko dungu mu, ka fentren trokiñke mapu mu doy wedalkangerpukey pu kañpüle küpalu. Femngechi feypi Biblia ñi rupayal epe puwkülelu am ñi afal ta antü, feymu pepilfalngelay pu che (2 Timotew 3:1, 3). Fey fente püntüwkülelu am pu che, ¿chumngechi kiñewküleafuiñ pu kristianongen? Müna kelluafeiñmu Jesus ñi femün. Kidu mülepalu Mapu mu, pu che notukawkefuy politiko dungu mew. Feymu tüfachi chillkatun mu inaduamaiñ küla ramtun: Jesus, ¿chumngelu küpa konlay kiñe politiko trokiñche mu no rume? ¿Chumngechi pengeleiñmu taiñ ka femngechi femal? Ka, ¿chumngechi kimeltueiñmu taiñ kewanoal?\\nJESUS, ¿CHUMNGENTUFI PU TROKIÑCHE KÜPA PÜNTÜWLU?\\n3, 4. 1) Jesus ñi antü mu, ¿chem ayükefuy pu judiu? 2) Feymu Jesus ñi pu disipulu, ¿chem rakiduamkefuy?\\n3 Fentren judiu ñi amuldungukefiel Jesus ayükefuy ñi püntüwal pu romache mew. Femngechi rakiduamelchekefuy kiñe politiko trokiñche kewachefe judiu tuwün-ngelu, pu selote pingelu. Fentren engün inakefuy ta kiñe wentru Galilea tuwlu, Juda pingelu. Tüfachi wentru mülefuy Jesus ñi antü mu ka mesiafaluwkefuy, fey ngünenkafi fentren che. Kiñe judiu nütramdungukelu, Josefo pingelu, feypi tüfachi wentru ñi ngüchaltukukefiel pu judiu ñi kewayafiel ta Roma, ka “llükanchengelu” pikefuy tati pu kullilelkefilu impuestu pu romache. Fey pu romache langümfingün ta Juda (Hecho 5:37). Ka kiñeke selote kewakefuyngün ñi femürpual tañi ayünieel.\\n4 Kom pu judiu reke üngümkefuyngün ñi akual ti Mesia. Rakiduamkefuyngün tüfa ñi montulaetew engün pu romache mew ka ñi fütra trokiñchengetual Israel (Luka 2:38; 3:15). Rakiduamkefuyngün ti Mesia ñi elkünupayafiel kiñe gobierno Israel mew, fey ñi wiñotual Jerusalen mu pu judiu püdkülelu wall Mapu mu. Feymu Juan ti Fawtisachefe ramtufi ta Jesus: “¿Eymi am tati Cristo küpayalu Ngünechen mew ti pingeel, kam kangelu üngümaiñ?” (Matew 11:2, 3). Juan ramtuwkefuy chi Jesus ñi ngepen may tati montulpayafilu pu judiu. Kafey wiñomongetulu wüla Jesus, epu disipulu peeyew petu rüpütulelu Emaw waria mu, fey feypifingu ñi femtripanon tañi maneluwkülefel ti Mesia mu (papeltunge Luka 24:21). Ka pichi rupalu, pu apostol ramtufi ta Jesus: “Ñidol, ¿puwi anta ñi nietuael kiñe longko ülmen ta israel trokiñche?” (Hecho 1:6).\\n5. 1) Pu che Galilea mu, ¿chumngelu küpa longkokünufi ta Jesus? 2) Jesus, ¿chem wüldunguy ñi kelluafiel tañi pu disipulu ñi küme rakiduamtual?\\n5 Pu judiu üngümkefuyngün ti Mesia ñi küme elkünulaetew tañi wedake dungu. Küme longkongealu trokifingün ta Jesus, kidu am küme wewpikelu, tremolkutrankelu ka ileltukefilu pu ngüñülelu, feymu Galilea mew pu che küpa longkokünufi. Kiñe rupa dew ileltufilu doy 5.000 che, tati pu che afmatuy. Tüfachi dungu mew Biblia feypi: “Jesus ngüneduami ñi ayüngefel ñi yengetuael aporia mew tañi longko ülmenkünungeael, fey ka wiñome püntütripatuy tati doy wechuntu wingkul mew, femngechi tañi kisuleael” (Juan 6:10-15). Ka antü mu tüngkülefuy pu che. Fey Jesus wüldunguy ñi küpanon tañi eluafiel fillke chemkün, welu may ñi kimeltulelafiel engün Ngünechen ñi Ngünenien. Kidu feypi: “Poyekefilmün tati afkechi iyael, welu may tamün poyeafel tati rumel mülekechi iyael fey tamün eluafetew rumel mongen” (Juan 6:25-27).\\n6. Jesus, ¿chumngechi küme pengeli ñi küpa konkenon politiko dungu mew? (Inaduamnge ti adentun 1 ellaka mu mülelu).\\n6 Pichilewelu ñi layal Jesus, tañi pu inanieetew rakiduamkefuyngün Jesus ñi ngünenieal Jerusalen mu. Kidu ngüneduami tüfa, feymu ñi pengelelafiel engün tañi küpa konkenon politiko dungu mew, Jesus nütramkay kidu ñi felen kiñe wentru reke longko ülmen küpan-ngelu, ka mülefuy ñi amual kañpüle fentreñma mu (Luka 19:11-13, 15). Kafey Jesus feypifi ta Ponsio Pilato, tati roma wentru longkolelu Judea mew, kidu ñi konkenon politiko dungu mew. Pilato ramtueyew: “¿Eymi am tati pu judiu ñi longko ülmen?” (Juan 18:33). Pilato llükakefuy chi Jesus ñi pofolkayafiel pu judiu tañi chaftuafiel pu romache. Welu Jesus feypifi: “Iñche ñi longko ülmenngen tuwlay tüfachi mapu mew” (Juan 18:36). Jesus ñi gobierno müleafuy wenu mapu mew, feymu küpa konlay politiko dungu mu. Kidu küme pengeli ñi küpan Mapu mew “tañi feypiael rüfngechi dungu” Chaw Dios mu (papeltunge Juan 18:37).\\n¿Chem longkontukukeiñ? ¿Ti norngenochi dungu ñi femngeken kam Ngünechen ñi Ngünenien? (Inaduamnge parrafo 7).\\n7. Kiñeke mu, ¿chumngelu küdawngeafuy taiñ rakiduamnoal rume ñi doy kümeafel kiñe politiko trokiñche?\\n7 Jesus longkontukukefuy chem küdaw ñi elungeel. Iñchiñ ka femngechi femliyiñ, feypilayaiñ ka rakiduamlayaiñ rume ñi kümelkalen tañi femken kiñe trokiñche küpa püntüwlu ti gobierno mew. Kiñeke mu tüfa küdawngeafuy. Kiñe witran-ngepakechi longkolelu feypi pu che tañi trokiñ mapu mu ñi doy kewafengetun. Mallmawkeyngün ñi tuwün mu ka rakiduamkeyngün ñi doy kümeleal kidutu ngüneniewfule. Taiñ peñi ka feypi: “Ayüfalngey pu peñi ka lamngen ñi newentuken tañi kiñewküleal, fey ñi femal tüfa amuldungukeyngün Ngünechen ñi Ngünenien. Reküluwkeyngün Chaw Dios mu ñi küme elkünutual ti norngenochi dungu ka fillke wedake dungu ruparupangelu”.\\n8. Jesus ñi antü mu, ¿chem norngenochi dungu femngekefuy?\\n8 Pu che ngüneduamlu ñi femngeken norngenochi dungu, doy küpa konkey politiko dungu mew. Jesus ñi antü mu, pu che notukawkefuy impuestu dungu mu. Kiñe rupa pu romache rakicheyngün, fey ñi dikümtukuafiel kom pu che ñi kullial ti impuestu, feymu Juda Galilea tuwlu, eluwi ñi chaftuafiel ta Roma. Fillke dungu mu kofralelngekefuy impuestu tati pu judiu, kiñeke tüfa ñi nien mu mapu kam ruka. Kafey pu kofrakelu impuestu wedañmangefuyngün, tüfa doyelkefuy ti dungu. Kiñeke mu kullikefuyngün tati pu küdawlu gobierno mu ñi eluaetew awtoridad, femngechi ñi trapümal fentren plata. Femngechi femi Sakew, tati longkolelu pu kofrakelu impuestu Jeriko mu. Kidu dikümtukukefuy pu che ñi kulliaetew fentren plata, feymu rikungerpuy (Luka 19:2, 8).\\n9. Pu kayñetukefilu ta Jesus, ¿chumngechi küpa welulkafingün?\\n9 Pu kayñetukefilu ta Jesus küpa welulkafingün impuestu dungu mu. Feychi mu mülefuy kiñe impuestu kom pu judiu ñi kullilelafiel ta Sesar kiñe denario. Feymu pu kayñe ramtufingün ta Jesus ñi kümepen may kullial tüfa (papeltunge Matew 22:16-18). Tüfachi impuestu longkontukuleyew pu judiu ñi ngünenieetew Roma, feymu ayükelafuyngün feychi impuestu. Pu kelluntukukefilu ta Erode ayüyngün Jesus ñi feypial tañi kümenon kullial tüfa, femngechi dalluntukuafingün ñi kayñetufiel ta Roma. Welu Jesus feypifule pu judiu ñi kulliafiel ti impuestu, fey tañi pu inanieetew elkünuafeyew. Feymu, ¿chumi Jesus?\\n10. Jesus ñi wiñoldungun, ¿chem kimeltueiñmu? (Inaduamnge ti adentun 2 ellaka mu mülelu).\\n10 Jesus kuñiwtukuwi ñi kon-noal politiko dungu mu. Feymu wiñoldunguy: “Elufimün tati emperador kisu tañi koneltuleel, ka elufimün ñi koneltuleel ta Ngünechen” (Matew 22:21). Jesus kimniefuy pu kofrakelu impuestu ñi wedañmangen. Welu kidu longkontukuniefuy tüfachi doy falin dungu: Chaw Ngünechen ñi Ngünenien müten küme elkünutuay ti wedake dungu Mapu mew. Femün mu tüfa, Jesus inayentufali. Feymu kümelkachealu trokifalngele rume kiñe dungu, konlayaiñ politiko dungu mu. Kiñeke che kidutu rakiduamkey chem ñi norngen ka eluwkelay ñi allkütual kakelu ñi chem piaetew. Welu iñchiñ pu kristianongen, femngechi rakiduamlayaiñ taiñ piwke mew no rume, ka weda dunguyelayafiyiñ ti norngenochi dungu ñi femngekeel. Doy may doyümaiñ Ngünechen tañi Ngünenien ka tañi nor dungu ñi nien (Matew 6:33).\\n11. ¿Chumngechi rüf kelluafuiñ pu che ayülu ñi femngewenoal norngenochi dungu?\\n11 Fentren peñi ka lamngen notukawkefulu politiko dungu mew küme elkünutuyngün ñi rakiduam. Gran Bretaña mu, petu ñi fawtisawnon kiñe lamngen, chillkatuy universidad mu ñi kellucheal, fey rakiduamürpuy tañi duamfalngen ñi yafüluwal pu che tañi welukünutuafiel politiko dungu. Kidu feypi: “Pu kurü chengen müna kutrankawkefuiñ, feymu küpa ingkañpekefun pu kurü che ñi küme feleal. Iñche moll notukachekefun ñi yamniengeal pu kurü che, welu küme duamürpukelafun. Ngüneduamkelafun tüfachi falin dungu: ñi weda femngewenoal tati pu ka tuwün-ngelu, pu che mülefuy ñi küme elkünutual tañi piwke. Welu eluwlu ñi chillkatual Biblia, ngüneduamün ñi duamfalngen küme elkünutual iñche tañi piwke. Kiñe ñaña fülang adngelu ñochi duam mu kelluenew ñi femal tüfa. Fewla wüneleken amuldungun mu, ka konkülen kiñe trawünche mu kellukefilu pu pilu. Petu kimün ñi kelluafiel itrofill che”.\\n“ÜCHAFTUKUTUNGE TAMI WAYKI CHEW TAMI NIEKEFIMUM”\\n12. ¿Chem “lefawra” mülefuy ñi famentuafiel pu disipulu?\\n12 Jesus ñi antü mu reyükonkefuyngün pu politiko ka pu religioso. Kiñe lifru feypi pu judiu ñi wüdawkülefel fillke religioso trokiñche mu, tüfa engün politiko trokiñkeche reke felefuy (La vida cotidiana en Palestina en tiempo de Jesús). Feymu Jesus feypifi tañi pu disipulu: “Kuñiwtuwmün tati pu farisew ñi lefawra mew ka Erode ñi lefawra mew” (Marku 8:15). Jesus feypilu “Erode”, küpa nütramkapelay pu kelluntukufilu ta Erode. Ti kangelu trokiñche, pu farisew, ayükefuyngün pu judiu ñi ngüneniewenoaetew pu romache. Matew ñi feypin mu, Jesus ka feypifi pu disipulu ñi kuñiwtukuwal pu sadusew mew. Tüfa engün ayükefuy Roma ñi ngünenieal pu judiu, femngechi ñi nieal engün fentren awtoridad. Feymu Jesus feypifi tañi pu disipulu ñi famentual tüfachi küla trokiñche ñi kimeltukeel, “lefawra” reke felelu (Matew 16:6, 12). Ngüneduamfali Jesus ñi feypin tüfa pichi rupalu ñi küpa longkokünungen mu.\\n13, 14. 1) ¿Chumngelu mülekey kewan dungu reyükonkülen mu pu politiko ka pu religioso? 2) Norngenochi dungu femngeliyiñ rume, ¿chumngelu ngelay taiñ koneltunoal kewan dungu mu? (Inaduamnge ti adentun 3 ellaka mu mülelu).\\n13 Reyükonkülen mu pu politiko ka pu religioso, mülekey kewan dungu. Tüfa rupay Jesus ñi antü mu. Kidu kimeltufi tañi pu inanieetew ñi turpu kon-noal politiko dungu mu. Feymu pu longkolelu tati pu saserdote mew ka pu farisew küpa langümfingün ta Jesus. Llükakefuyngün pu che ñi allkütuafiel ta Jesus, fey ñi inawenoaetew engün, feymu ñamümafuyngün ñi nieelchi awtoridad religion ka politika mew. Feypikefuyngün: “Elukünufiliyiñ [ta Jesus] ñi femmekeael ti afmatufal dungu itrokom che feyentuay kisu mew, fey ti pu romache ñi awtoridad küpayay engün ka teyfükayafingün taiñ ngillatuwe ruka ka langümafi kom che mülelu taiñ trokiñ mapu mew” (Juan 11:48). Feymu Kayfas, tati wünen longkolelu pu saserdote mew, trürümkadunguy ñi langümafiel ta Jesus (Juan 11:49-53; 18:14).\\n14 Jesus kimniefuy ñi küpa langümngen, feymu rupan ikünulu tañi pu disipulu engün ella pun mu, feypifi engün ñi yemeafiel kiñeke wayki. Fey epu wayki mew müten Jesus kimeltufi engün kiñe falin dungu (Luka 22:36-38). Punlu wüla, Kayfas werküfi pu soltaw ñi nüafiel ta Jesus. Pedro illkunagi ñi pefiel tüfachi norngenochi dungu, feymu entuy ñi wayki, ka katrünentuñmafi ñi pilun ta kiñe wentru (Juan 18:10). Welu Jesus feypifi ta Pedro: “Üchaftukutunge tami wayki chew tami niekefimum. Kom tati langümchekelu ta wayki mew, ka femngechi langümngeay ta wayki mew” (Matew 26:52, 53). ¿Chem falin dungu küpa kimeltulelfi Jesus tañi pu disipulu? Ñi koneltunoal engün tüfachi Mapu tuwün pu che mew. Feychi dungu mu Jesus dew ngillatukünufuy. Biblia feypi: “Chumngechi ta iñche koneltukelan tüfachi Mapu tuwün pu che mew, kidu engün ka femngechi koneltukelay tüfachi Mapu tuwün pu che mew” (Juan 17:16, Traducción del Nuevo Mundo [TNM]). Jewba müten koneltuley ñi apümafiel ti norngenochi dungu ñi femngeken.\\n15. Ngünechen ñi Dungu, ¿chumngechi kellufi pu kristiano ñi küme elkünutual tañi mongen?\\n15 Taiñ lamngen Europa mu tuwlu taiñ nütramkapeel ellaka mu, kimürpuy Jewba müten ñi koneltulen tañi apümafiel ti norngenochi dungu. Kidu feypi: “Ngüneduamün ti kewan dungu ñi kellukenon tañi femngewenoal norngenochi dungu. Pu konkelu kewan dungu mu weda duamkeyngün ka lakeyngün. Welu Biblia mu kimürpun Chaw Dios müten ñi apümafiel ti norngenochi dungu, müna ayüwülkeenew tüfa. Yenien 25 tripantu ñi amuldunguken tüfachi küme dungu”. Kafey taiñ peñi Africa mu mülelu elkünuy ñi wayki tañi adümafiel ti Biblia, “wayki reke” felelu (Efesio 6:17). Fewla amuldungukefi itrofill che, chem tuwün-ngele rume, ka kimeltulelfi ñi müleal küme felen. Ka ti kangelu lamngen Europa mu mülelu, dew fawtisawlu niewi kiñe peñi engu tuwlu kiñe trokiñche taiñ lamngen ñi üdekefel. Tüfachi küla che küme elkünutuy ñi mongen tañi inayentuafiel ta Jesus.\\n16. Jewba, ¿chem ngüneduamkey ñi pefiel tati pu che?\\n16 Müna falin-ngey taiñ femngechi küme elkünutual taiñ mongen. Biblia feypi tati pu che ñi felen kiñe illkulechi lafken reke, turpu tüngnagkelay (Isaías 17:12; 57:20, 21; Apokalipsi 13:1). Ti politiko dungu mu, pu che wüdawküley ka konkey kewan dungu mu. Welu Jewba ñi pu chengen kewakelaiñ, welu may kiñewküleiñ. Feymu Jewba ngüneduamlu iñchiñ taiñ kiñewkülen pu che wüdawkülelu rume, ¡müna ayüwkülepelay! Biblia feypi: “Tami Chaw Ngünechen Jewba eymi mew müley. Kiñe Newen-ngelu reke montulaeymu. Rumeñma ayüwmapiwkeleay eymi mew. Ñüküfküleay ñi piwkeyen mu. Wirarpüramay fente ñi ayüwün eymi mu” (Sofonías 3:17).\\n17. 1) ¿Chumafuiñ taiñ kiñewküleal? 2) ¿Chem inaduamaiñ küpalechi chillkatun mu?\\n17 Chumngechi taiñ ngüneduampeel, küla dungu femafuiñ taiñ kiñewküleal Jewba ñi pu chengen: 1) maneluwaiñ Ngünechen ñi Ngünenien tañi apümafiel ti norngenochi dungu, 2) konlayaiñ politiko dungu mu, ka 3) konlayaiñ kewan dungu mu. Welu illamkacheliyiñ ka doyümfiliyiñ kiñeke che ta kakelu mew, kiñewkülewelayafuiñ. Feymu ti küpalechi chillkatun mu inaduamaiñ chumngechi femnoal tüfa, pu wünenke kristiano reke.\\nKonkelaiñ politiko dungu mu, taiñ piwke mew no rume. Iñchiñ koneltukelaiñ “tüfachi Mapu tuwün pu che mew”. Welu may longkontukukeiñ Ngünechen ñi Ngünenien, ka maneluwkeiñ tüfa ñi apümafiel ti wedake dungu ka norngenochi dungu.","num_words":2103,"character_repetition_ratio":0.064,"word_repetition_ratio":0.0,"special_characters_ratio":0.2,"stopwords_ratio":0.385,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Hecho 27 ARNNT - Fey küme adüwlu engün taiñ werküaetew - Bible Search\\nHecho 26 Hecho 28\\nPablo yengey ta Roma waria mew\\n1Fey küme adüwlu engün taiñ werküaetew ta Italia trokiñ mapu, Pablo ka ti kakelu pu püresu chalintukulelngey kiñe kapitan Julio pingelu, tati emperador ñi trokiñ soltaw mew mülelu. 2Fey püraiñ ta kiñe farku mew, tati mülelu Adramitio waria tañi ayliñ mew, epeke tripalu dewma ñi amuael Asia trokiñ mapu ñi pu ayliñ mew. Ka müley iñchiñ engün mew Aristarku, Tesalonika tuwürkey, Masedonia ñi waria ürke. 3Ka antü mew puwiyiñ Sidon waria ñi ayliñ mew. Julio rume küme piwketufi ta Pablo, fey elufi ñi witranngemeael ñi pu weni mew ka ñi poyengeael. 4Tripalu iñchiñ ta Sidon, rumeiñ Chipre wapi tañi ayliñ püle. Tüfa mew newe kürüflay, feymew doy matu amuiñ ti farku mew, kañpüle rumeliyiñ amulayafuy ti farku. 5Katrürumeiñ ti lafken mew, Silisia trokiñ mapu ñi ayliñ lafken mew, ka Panfilia trokiñ mapu, fey puwiyiñ ta Mira waria mew, Lisia trokiñ mapu ñi kiñe waria mew.\\n6Tati pu soltaw ñi kapitan pepuy tüye mew Alejandria waria kiñe farku amualu ta Italia trokiñ mapu, fey pürapuiñ taiñ amulerpuael. 7Fentren antü re ñochika amuleiñ. Rume küdawtuiñ taiñ puwael Nido waria tañi adkiñ mew, petu trafyeniefilu am iñchiñ tati kürüf, feymew rumeiñ Salmon waria tañi adkiñ mew ka üngkü amuiñ Kreta wapi tañi ayliñ püle. 8Rume kutrankawün mew amuleiñ ti pu lafken, fey puwiyiñ kiñe waria Küme Ayliñ pingelu, pichi tripaley Lasea waria mew.\\n9Rume fentren antü am rupawiyelu, fey ka rume kuñiwünngey amuleael ta lafken mew, dew fülkülepalu am pukem. Feymew Pablo feypieyew engün:\\n10—Pu ülmen, doy kümey müleweliyiñ tüfa mew. Iñche kangentunien taiñ rume kuñiwünngechi amuleael ta tüfa. Tati farku ta ngünapüdayafuy ka kom chemkün taiñ yenieel, ka femngechi layafuiñ kütu ta iñchiñ.\\n11Tati pu soltaw tañi kapitan, Julio pingelu, müngeltufi tati ngen farku ka ti wentru amulfarkukelu, welu Pablo duamkünungelay. 12Fey üyechi ayliñ mew am kümenolu rulpapukemam, itrokom rakiduami engün ñi doy kümefel ñi tripapatuael engün tiye mew ñochika ñi puwael engün ta Fenise, kiñe ayliñ mülelu Kreta adkiñkülelu konwe antü ad püle ka waywen ad püle mülelu, fey tiye mew ñi rulpapukemael engün.\\nFütra konpa kürüfün ti lafken mew\\n13Rakiduamküley engün ñi tripayael rupalerkelu am kiñe ñochi waywen kürüf, fey eluwingün tañi amuael engün ta Fenise, fey tripay engün ta Küme Ayliñ, fey amuley engün Kreta ñi lafken püle. 14Welu müte tunten mew no kiñe fütra konpa kürüf, maw kürüf ad püle, raraküy ñi akun ti farku mew, 15fey ñochika amuntukufi ti farku pu lafken. Pepi ngünenofilu am iñchiñ tati farku ad kürüf taiñ yenieafiel, elkünuwiyiñ taiñ yeaetew tati kürüf. 16Rumeiñ furitu ti pichi wapi Kawda pingelu, fey püle tati kürüf fente newentulelay rew ka ti kürüf, rume kutrankawün mew nümetuiñ ti fote taiñ montuluwkemum. 17Fey iñchiñ rupan püramfilu ti fote pu farku, püneiñ fütrarume def ñi küme iwüdtrarikünungeam ti farku. Fey llükalelu engün am ñi rümkonael ti ngürkoleyechi kuyüm mew Sirte pingelu, witranentukünutuy engün ti kenaykechi angkla, fey wingüdkülen amuley ñi sukenieafiel ti farku, fey elukünuwi engün ñi yeaetew ti kürüf.\\n18Kangelu antü mew, tati fütrake rew lafken petu müna newentuley, fey ütrüftukuyey engün pu lafken kom ñi chemkün tañi küpalnieel ti farku mew. 19Fey küla antü puwalu mew, kisu engün küme wellintufingün tati farku ka fill chemkün ñi pünekeel ti farku. 20Rume fentren antü rupay ñi pewfaluwnon ta antü ka wangülen no rume, rume fütra kürüf am trafyenieetew iñchiñ, dew montunoalu trokiwiyiñ. 21Rume fentreñma am iwenolu iñchiñ, Pablo witrapüray kom che ñi rangiñ mew fey feypi:\\n—Pu longko, feyentumufuli doy kümeafuy tripapanoliyiñ ta Kreta mew. Femngechi fente wesake üllüflayafuiñ ka fente ngünalayafuy taiñ chemkün. 22Welu tüfa, weñangküduamkilmün. Kiñe no rume ta lalayay, tunte tati farku müten ta llümkonay. 23Trafia pun pewfaluwenew kiñe werken püllü, iñche tañi konpaleelchi Ngünechen ka ñi poyekeel fey ñi werküel. 24Fey feypienew: ‘Llükalekilnge, Pablo, pewfaluwmealu am ta eymi tati Roma tuwchi emperador mew, eymi tami duam Ngünechen ta montulafi lan mew kom tati mülelu eymi engün ti farku mew.’ 25Feychi dungu mew, pu longko, yafüluwmün, feyentulelu am Ngünechen mew ta iñche ka rume feyentulen tañi felerpuael tati dungu kom chumngechi ñi feypietew tati werken püllü. 26Welu feley taiñ puwülngeael kiñe wapi mew.\\n27Fey kiñe pun, dew rupalu epu semana taiñ amulen pu lafken topakonpuiñ tati lafken Adria pingelu mew, iñchiñ am fill püle chuchika miyawületew tati kürüf. Epe küme rangi punpelay dewma tati pu marineru ngüneduami engün taiñ epe tripalepun ta mapu mew. 28Medifi engün ñi tunteken tati ko. Küla mari kayu nüfkü nierkey. Ka pichi doy amulu engün, ka medifi, feymew nierkey epu mari regle nüfkü. 29Welu llükantukuwküley ñi troleng konpunoael engün ti fütrake chengke kura mew, tukuy engün meli angkla furitu tati farku mew, ka ngillatuley engün Ngünechen mew. Rume ayüley engün tañi müchay wünael. 30Feymew tati pu marineru rakiduami tañi tripayael engün ti farku mew. Feymew müten pepikafi ñi nagümafiel engün tati pichi wampo tañi montulu am, ütrüftukufaluwmekefi engün tati angkla wünelechi ad farku püle. 31Welu Pablo kimelfi tati kapitan ka ñi pu soltaw, feypilen mew:\\n—Fey tüfa engün mülenoale ta farku mew, eymün ta montulayaymün.\\n32Feymew tati pu soltaw katrüñmafi tañi trarilemum tati montuluwkemumchi pichi wampo elukünufi engün tañi ütrüfkonael pu lafken. 33Epe wünlu dewma, Pablo feypifi engün tañi pichike iñmuael. Feypiyefi:\\n—Amulewiyey ta epu semana dewma tamün üngümküleken chem dungu tañi müleael, fey eymün ta newe iwelaymün. 34Feymew iñche ta feypiwayiñ tamün pichike iñmuael. Femngechi femülmün ta kümeay, küpa mongeluwülmün. Iney no rume ta allfülayay ka ñamlayay kiñe kal longko no rume.\\n35Fey tüfa feypilu, Pablo nüy ñi kuwü mew kiñe kofke ka mañumtufi ta Ngünechen, fey ñi penieetew kom ti kakelu pu che. Wüdamkalelfi ka llituy engün ñi iyael. 36Feymew müten kom yafüluwi, ilu engün am. 37Epu pataka kayu mari kayu che mülekeiñ tati farku mew. 38Fey rupan küme ilu engün, ütrüftukuyey engün ti saku kachilla lafken mew tañi doy matu amuael tati farku.\\nLlañnagi tati farku\\n39Fey dew küme wünlu, tati pu marineru adel-lafi tati mapu, welu pefi engün kiñe inaltu ngüyon tripalechi ayliñ lafken, fey eluwi engün tañi inaltu nentupayael ñi farku. 40Katrüñmafi engün ñi fütrarume def ñi trarilemum ti angkla, fey elkünufi engün ti pu lafken, ka neyfikünufi engün tati remu ñi ngünengekemum tati farku. Feymew adkürüfkünufi engün tati inüfpüralechi pañu wünelechi farku ñi ad püle, fey tati farku ñochingey tañi fülpun tati ayliñ mew. 41Welu puwi chew ñi wirkolemumchi kuyüm, fey tati farku anükonkülewepuy. Fey ti farku rümkonkülewey kuyüm mew. Pepi nengümwetulay, fey kiñe ñi ñom püle ti farku, popa pingelu, chillfukawi tati rew lafken am rume newentu litraflitrafngepulu tati farku mew.\\n42Feymew ti pu soltaw langümafulu tati pu püresu, tañi elunoafiel engün ñi lefmawael weyülkülen. 43Welu ti pu soltaw tañi kapitan Julio pingelu, küpa montulniefilu am ta Pablo, elulafi tañi femael engün, welu femngechi werküy iney rume kim weyül-le ñi wünelu mew ütrüftukuluwael ta pu ko ñi puwael ta mapu mew. 44Fey ti kakelu kay kim weyülnolu ñi inaleael kiñe wente trafla kam kiñe nüleftripachi trafla ti farku mew rume. Femngechi kom montuiñ, fey tripapuiñ ta mapu mew.","num_words":1135,"character_repetition_ratio":0.051,"word_repetition_ratio":0.0,"special_characters_ratio":0.192,"stopwords_ratio":0.377,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Mangelfinge ñi trawüluwal tati pu che doy küpa kimlu\\nPAPELTUAFUYMI abui abé acholi afrikáans albanés alemán aluro amárico armenio aucano aymara azerí azerí (alfabeto cirílico) bajo alemán bashkir bassa de camerún batak (simalungun) batako karo batako toba baulé becol bengalí bete biak birmano bislama boulou búlgaro caboverdiano cakchiquel occidental camboyano catalán cebuano checo chichewa chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chuvash cibemba cingalés citonga congo coreano criollo de las seychelles criollo haitiano criollo mauriciano croata dangme danés dayaco engayú dehu digor diula edo efik embunda endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano fon francés ga gallego galés garífuna georgiano gokana griego groenlandés guaraní guerzé gujarati gun hausa hebreo herero hiligaynon hindi hmong (blanco) holandés húngaro iban ibanag ibinda ibo ilocano indonesio inglés ishan islandés isoko italiano japonés javanés kabiye kachin kannada kaonde kayin sgaw kazajo kekchí khana kikamba kikongo kikuyu kiluba kimbundu kiniaruanda kipende kirguís kiribatiano kirundi kisi kisonge kpelle krío kurdo kurdo kurmanyí del Cáucaso kwangalí kwanyama kyangonde lamba lao lenguaje de señas brasileño lenie letón lhukonzo lingala lituano luganda lunda luo luvale macedonio macua malayo malayálam malgache maltés mam mambue-lungu mapudungun maratí maya mazateco de Huautla mendé mixe mixteco de guerrero mizo mongol more navajo nepalés ngäbere (o guaymí) nias noruego nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otetela otomí pangasinán panjabí papiamento de curazao persa pidgin camerunés pidgin de las islas salomón pidgin nigeriano polaco portugués portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quiché romaní de Macedonia (alfabeto cirílico) romaní de macedonia romaní del sur de Grecia rotumano rumano runyankore ruso rutoro samoano sango sanguir saramacano sena sena serbio serbio (alfabeto latino) sesoto de Lesoto setsuana shona sidama silozi soli sranangtongo suajili suajili del congo suati sueco sundanés tagalo tahitiano tai tamil tandroy tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco turcomano tuvaluano twi tártaro ucraniano uhobo uigur (alfabeto cirílico) umbundú urdu uruund uzbeko valenciano vascuence vendal vezo vietnamita wallisiano waray-waray wayuunaiki wolaita xhosa xitshwa yoruba zandé zapoteco de lachiguiri zapoteco del istmo árabe ñanya ñemba\\nDoy küme adümuwnge tami amuldungual: Mangelfinge ñi trawüluwal tati pu che doy küpa kimlu\\nCHUMNGELU FALIN-NGEY: Fill semana taiñ trawün mu, ülkantulelkefiyiñ ka püramyekefiyiñ ta Jewba (Sl 149:1). Kafey kimeltungekeiñ ñi femal Jewba ñi ayükeelchi dungu (Sl 143:10). Feymu tati che doy küpa kimlu ka pu chillkatukelu Biblia, trawüluwle, fey doy küme amuleay ñi weniyefiel Chaw Jewba.\\nOCTUBRE KÜYEN MU ELKÜNUAIÑ TI MANGELÜN ÑI TRAWÜLUWAL\\nKiñeke che we trawülu iñchiñ mu, küme ngüneduamkeyngün: rüfkünu may “Ngünechen ñi mülen ta eymün mew” (1Ko 14:25). Octubre küyen mu, newenküleaiñ ñi mangelafiel tati pu che taiñ trawün afchi semana mu. Elkünuaiñ ti mangelün tañi trawüluwal ka tati ngen ruka eluñmale, pengelelafuiñ ti video ¿Chumkeyngün am pu Dungukelu Iney Ngen Jewba tañi Trawünwe Ruka mu? Küpalechi semana mu, peaiñ ka ngüneduamaiñ kiñe pengelün dungu chumngechi ñi femal tüfa.\\nPürüm mangelfinge tati pu che ñi trawüluwal, petu elantükünule no rume ñi chillkatual ta Biblia (Ap 22:17).\\nKiñe che doy küpa kimle, feypilelafuymi chumkeiñ taiñ trawün mu ka chem dungu ngüneduamngeay küpalechi trawün mu. Ñi femürpual tüfa, kelluaeymu tati mangelün ñi trawüluwal, ti video ¿Chumkeyngün am pu Dungukelu Iney Ngen Jewba tañi Trawünwe Ruka mu? ka tati papil Jewba ñi ayükeelchi dungu kimeltun kechu ka regle.\\nKellulelafuymi tüfachi dungu mu: ¿duamniepey ñi yengeal trawün mu ka dullial tañi takun? Kafey tati trawün mu, kidu ñi inafül mu anüafuymi ka pengelelafuymi tami papil. Kelluafuymi ñi chaliafiel kakelu che.","num_words":597,"character_repetition_ratio":0.048,"word_repetition_ratio":0.014,"special_characters_ratio":0.162,"stopwords_ratio":0.166,"flagged_words_ratio":0.0,"lang_id_score":0.988,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Matew 18 ARNNT - Feychi mew müten tati pu disipulu - Bible Search\\nMatew 17 Matew 19\\n¿Iney am tati doy sakifalkülelu?\\n(Marku 9.33-37; Luka 9.46-48)\\n1Feychi mew müten tati pu disipulu fülkonpuy Jesus mew, fey ramtufi engün:\\n—¿Iney anta doy sakifali ta Ngünechen tañi ülmen mülewe mew?\\n2Feymew Jesus mütrümfi kiñe pichiwentru, fey kisu engün ñi rangiñ mew puwülfi 3ka feypi:\\n—Rüf dungu feypiwayiñ eymün we rakiduam nietunolmün kiñe pichiche reke, konpulayaymün ta Ngünechen ñi ülmen mülewe mew. 4Tati doy sakifalkülelu ta Ngünechen ñi ülmen mülewe mew fey tati diñmatukenolu chemkün kiñeke tüfachi pichiche reke.\\n5Ka iney rume llowfilu kiñe famngechi pichiche iñche tañi üy mew, iñche ka llowenew tati.\\n(Marku 9.42-48; Luka 17.1-2)\\n6“Iney rume ngünenkafile ñi yafkayael ta kiñe feyentulelu iñche mew ñom piwkengelu kiñe pichiche reke, doy kümeafuy kiñe fütra kura ñi trapeltukukünulelngeael ñi pel mew, fey ñi ütrüftukungeael tati doy llufülechi lafken mew.\\n7“¡Awngey fentren kintukaduamngen dungu ñi mülen mew tüfachi mapu! Feyngey ñi mülen tüfachi wesake dungu mapu mew, welu ¡awngey tiyechi che yafkan mew tukufile ta kakelu che! 8Feymew, tami kuwü kam tami namun rume yafkantukuelmew, katrüfinge ka entufinge ta eymi mew. Doy kümey tami mongeleael ketrolipangkülen ka ketronamunkülen rume, fey nielmi ta epu kuwü kam epu namun rume, welu tami tukungeael ti chongkenochi kütral mew. 9Tami nge yafkantukukeelmew, entufinge ka famentufinge ta eymi mew. Doy kümey tami mongeleael fey tami nien kiñe nge müten, fey nielmi epu nge tami tukungeael ta kütral mapu mew ―pi ta Jesus.\\nTati ñamkünuwchi ufisa adkünu dungu\\n10“Ngüneduamaymün tamün illamnienoafiel kiñe no rume ta tüfachi pichikeche. Iñche feypiwayiñ kake kiñeke kisu engün tañi werken püllü rumel puwpuwngekey chew müley iñche tañi Chaw, wenu mapu mülelu. 11Tati Wentrukünuwpalu am küpalu ñi montulafiel tati pu ñamkülelu reke ñi yafkan mew.+\\n12“¿Kümelu trokifimün kay? Kiñe wentru niele pataka ufisa, fey ñamkünuwle kiñe tüfa engün, ¿elkünulayafuy chey am tati pu aylla mari aylla lelfün mew, ñi amuael ñi kintumeafiel tati ñamkünuwlu? 13Fey petufile, rume ayüwafuy tañi petuelchi ufisa mew, tati aylla mari aylla mew ñamkenolu engün am. 14Ka femngechi, eymün tamün Chaw, mülelu ta wenu mapu, ayülelay tañi ñamael kiñe no rume ta tüfachi pichiche reke felelu ñi feyentun mew.\\nChumngechi ñi wiñoduamangetuael ta kiñe weni\\n15“Tami feyentulechi weni wesa femelmew, dunguafimi. Kisulelmu, fey feypiafimi tañi wesa femün. Fey allkütuñmaelmew tami dungu, ka kümelkawtulmu tami weni eymu. 16Welu allkütuñmanoelmew, mütrümnge ta kiñe kam epu che, femngechi epu che kam küla che tañi dungun mew ñi küme elngetuael tati wesa dungu. 17Ka femngechi pinole ñi allkütuafiel tati kakelu che, feypintukuafimi tati trokiñ feyentulelu mew. Fey ka feyentunofile tati trokiñ feyentulechi pu che, fey wüla ta feley ñi kiñe feyentulenolu ñi trokingetuael kam kiñe tati kofrakelu impuestu reke Romangealu ñi trokingetuael.\\n18“Rüf dungu feypiwayiñ chem che rume trarifilmün reke tañi yafkan mew ta tüfachi mapu mew, ka femngechi trarileweay reke Ngünechen mew ta wenu mapu. Ka chem che rume nentu neyfifilmün reke tañi yafkan mew ta tüfachi mapu mew, ka femngechi nentu neyfilewetuay ta wenu mapu Ngünechen mew.\\n19“Fey tüfachi dungu feypiwayiñ: Epu feyentulelu, kiñewle tañi ngillatuael tañi eluen piael tüfachi mapu mew, iñche tañi wenu mapu mülechi Chaw fey ta eluaeyew. 20Chew rume mülele epu kam küla che trawüluwkülelu iñche ñi üy mew, iñche mülean kisu engün mew.”\\nFeley ñi wiñoduamangetuael kangelu che\\n21Feymew Pedro fülkontufi ta Jesus ka ramtufi:\\n—Ñidol, ¿mufü rupachi am feley tañi wiñoduamatuael tañi chafche, chem wesa femelimew rume? ¿Regle rupachi pemay?\\n—Regle rupachi müten pipelaeyu. Regle mari rupa regle pin may.\\n23“Fey tüfachi dungu mew, Ngünechen tañi longko ülmenngen feley ta kiñe longko ülmen reke eluwlu ñi ramtuafiel tañi pu küdawelkeetew tunten ñi defenieetew. 24Petu llitulu tañi ramtuafiel, feymew akulelngey kiñe tañi defenieetew rume fentren pülata. 25Tiyechi küdawfe am nienolu chumngechi ñi kulliael, fey tati longko ülmen werküy ñi fendengeael tati defelelu, kiñe püresukona reke, kiñentrür ñi kure engu, ñi pu yall ka kom ñi chemkün tañi nieel kütu, femngechi tañi kulliael kom tañi defeleel mew.\\n26“Fey tati defelechi küdawfe lukutuy ti longko ülmen ñi fül mew, ka llellipufi: ‘Ñidol, kutranduamyeen ta iñche. Pichi üngümen. Kom wiñoleltuaeyu tati.’ 27Fey tati longko ülmen kutranduamyeeyew, feymew wiñoduamatufi kom tañi defelekefel mew ka lifrenentufi ti küdawfe.\\n28“Welu tripapatulu, tiyechi küdawfe pefi kiñe tañi traf küdawfe defenieetew pichin pülata. Nüfemfi pel mew ka eluwi ñi aporiayafiel, feypiniefi: ‘¡Kullituen kom tami defeniefiel!’ 29Fey ñi traf küdawfe lukutulen llellipueyew: ‘Kutranduamyeen ta iñche. Pichi üngümen. Kom wiñoleltuaeyu tati.’ 30Welu kangelu pilay, ka amul püresuntukufi karsel mew kom kullingetule wüla tañi defeniengeel ñi tripatuael ti karsel mew.\\n31“Fey tüfachi dungu mew rume kutrantupiwkey tati kakelu pu küdawfe, fey nütramelmefi engün tati longko ülmen ñi femngechi femfiel ñi traf küdawfe. 32Feymew tati longko ülmen mütrümfalfi, ka feypifi ti wesa piwkengechi küdawfe: ‘¡Eymi ta rume wesa piwke wentru ürke! Iñche wiñoduamatueyu nga kom tami defeniefiel mew tami llellipufiel mew. 33Feymew eymi ta ka felefuy tami wiñoduamatuafiel tami traf küdawfe. Chumngechi wiñoduamatueyu ta iñche ka femafulu ta eymi.’\\n34“Fey fente ñi lladkün tati longko ülmen, werküy ñi püresuntukungeael karsel mew tati wesa piwke wentru kom kullile wüla kom tañi defeleel ñi neykümkünungetuael.”\\n35Fey Jesus amul feypi: “Ka femngechi femaeymünmew ta eymün ta iñche ñi Chaw mülelu ta wenu mapu mew, kiñeke ta eymün kom piwke mew wiñoduamatunolmün tamün yafkaetewchi chafche.”","num_words":828,"character_repetition_ratio":0.055,"word_repetition_ratio":0.002,"special_characters_ratio":0.193,"stopwords_ratio":0.373,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Chaw Jewba ñi elkünuel taiñ montulaetew: kiñe küme yewün reke feley | Chillkatungeal\\n“Kom tati kümelu ka norngechi dungu küpakey ta Ngünechen mew” (SANTIAW 1:17).\\nÜLKANTUN: 148 KA 99\\nJEWBA ÑI ELKÜNUEL TAIÑ MONTULAETEW...\\n¿chumngechi kellukey ñi yamniengeal Jewba ñi üy?\\n¿chumngechi küpalyeay kümelkan Chaw Ngünechen ñi Ngünenien mu?\\n¿chumngechi kellukey ñi femtripayal Chaw Dios ñi ayünieel?\\n1. Jewba ñi elkünuel taiñ montulaetew, ¿chem kümeke dungu nierpuafuiñ?\\nCHAW NGÜNECHEN elkünuy taiñ montulaetew Jesus ñi lan mu, feymu nieafuiñ fentren kümeke dungu: küpalechi antü mu Chaw Dios yallyeafi Adan tañi pu yall piwkeyekefilu ti nor dungu. Kafey afnoachi mongen nieafuiñ ayüwün mu. Welu chumngechi taiñ montulaetew Jewba, nüwküley kakelu dungu mu rume falin-ngelu kom tati mongelelu mew wenu mapu ka nag Mapu mew (Ebrew 1:8, 9).\\n2. 1) ¿Chem falinke dungu wenu mapu ka nag Mapu mu feypi Jesus tañi ngillatun mu? (Inaduamnge ti adentun tüfachi pagina mu.) 2) ¿Chem inaduamaiñ tüfachi chillkatun mu?\\n2 Epe epu tripantu puwlu tañi layal, Jesus kimeltufi tañi pu inanieetew chumngechi ñi ngillatual, feypi: “Taiñ Chaw Ngünechen wenu mapu mülelu, yamniengepe tami üy. Küpape tami Ngünenien. Femngepe tami feypin Mapu mu, chumngechi ñi femngeken wenu mapu mu” (Matew 6:9, 10, Traducción del Nuevo Mundo [TNM]). Fewla inaduamaiñ Jewba ñi elkünuelchi montulchen chumngechi nüwküley ñi yamniengeal tañi üy, Ngünechen ñi Ngünenien ka ñi femngeal kidu ñi feypin.\\n“YAMNIENGEPE TAMI ÜY”\\n3. 1) Jewba ñi üy, ¿chem pengelkey? 2) Weküfü, ¿chumngechi weda dunguyefi Jewba ñi üy?\\n3 Wünen, Jesus ngillatuy ñi yamniengeal ka liftuñmangeal Jewba ñi üy. Jewba ñi üy pengelkey chumngey tañi femngen. Kidu ti doy pepiluwün-ngelu ka norngelu. Biblia ta feypiley: “Lif mongenngey, Lif mongenngey, Lif mongenngey ta Ñidol, Ngünechen kom pepiluwün nielu” (Apokalipsi 4:8). Jewba lifngey ka yamfalngey, ka femngechi kom ñi femkeel ka tañi ley. Welu Eden mu, Weküfü ngünenkan mu feypikay reke: ‘Jewba ngen-ngelay ñi feypiafiel pu che chem chumal’. Koylatuy Jewba mew ka weda dunguyefi ñi üy (Génesis 3:1-5).\\n4. Jesus, ¿chumngechi kelluy ñi yamniengeal Jewba ñi üy?\\n4 Jesus, rüf piwkeyefi Jewba tañi üy, feymu kellukefuy ñi yamniengeal (Juan 17:25, 26). ¿Chumngechi? Tañi femken ka kimeltukeel mew, kellufi tati pu che ñi inaduamal fente ñi norngen Jewba tañi ngülam ka taiñ kümelkakeetew ñi feypiel taiñ chumal (Salmo 40:8-10). Weküfü kutrankafi ta Jesus ka adkünuy ñi langümngeal awükangen mu, welu Jesus püntütripalay Jewba mu. Femngechi pengeli kiñe kulpafengenochi wentru ñi pepi inaniefiel Jewba ñi feypiel.\\n5. ¿Chumngechi kelluafuiñ ñi yamniengeal Jewba tañi üy?\\n5 ¿Chumngechi pengelafuiñ taiñ piwkeyeniefiel Jewba ñi üy? Taiñ femken mew. Jewba feypikeeiñmew taiñ lif chengeal (papeltunge 1 Pedro 1:15, 16). Feymu müley taiñ piwkeyeafiel kidu müten ka kom piwke mu inanieal ñi feypin. Kayñetungeliyiñ rume, inanieafiyiñ Jewba ñi kimeltun. Femliyiñ tüfa, kelluaiñ ñi püramyengeal tañi üy (Matew 5:14-16). Femngechi pengelaiñ ñi norngen Jewba tañi ley ka tati Weküfü ñi koylatufengen. Taiñ kulpafengen mu welulkawafuiñ, welu femliyiñ rume, wiñorakiduamtuaiñ ka eluwaiñ ñi femwenoal, ñi weda dunguyengenoal ta Jewba (Salmo 79:9).\\n6. Kulpafengeliyiñ rume, ¿chumngelu Jewba kulpafengenolu reke trokiafeiñmew?\\n6 Maneluwliyiñ rume ñi mongeleal wenu mapu kam nag Mapu mu, Jewba wiñoduamatuaeiñmew taiñ kulpan mu, mupiltuliyiñ kidu ñi elkünuel taiñ montulaetew. Jewba llowüñmakefi ñi poyefiel tati pu wül-lu ñi mongen kidu mew. Kulpafengenolu reke trokikefi tati pu dullingelu ñi yallyeafiel ka tati kakelu ufisa ñi weniyeafiel (Juan 10:16; Romanu 5:1, 2; Santiaw 2:21-25). Feymu famülke mu, ti montulchen mu ka weniyeafuiñ ta Jewba ka kelluafuiñ ñi yamniengeal tañi üy.\\n“KÜPAPE TAMI NGÜNENIEN”\\n7. Jewba ñi elkünuel taiñ montulaetew, ¿chem kümeke dungu küpalyeay?\\n7 Jesus kimeltulu chumngechi ngillatual, feypi: “Küpape tami Ngünenien”. Jewba ñi elkünuel taiñ montulaetew, ¿chumngechi nüwküley Ngünechen ñi Ngünenien mu? Chaw Ngünechen ñi Ngünenien mu koneltuley ta Jesus ka 144.000 dullingechi che. Jesus ñi lan mew, tüfachi pu che wiñomongetuay ñi amual wenu mapu mew (Apokalipsi 5:9, 10; 14:1). Tüfa engün longko ülmenküleayngün ka saserdotengeayngün, fey ngünenieafingün ti Mapu Jesus engün warangka tripantu mu. Chaw Ngünechen ñi Ngünenien mew, ti Mapu kiñe küme mülewe elkünungetuay ka kellungeaiñ ñi niewenoal kulpan. Femngechi Jewba ñi pu che wenu mapu ka nag Mapu mu kiñe reñmayewayngün (Apokalipsi 5:13; 20:6). Jesus apümkayafi tati Weküfü ka kom ti wedake dungu ñi elkünuel (Génesis 3:15).\\n8. 1) Jesus, ¿chumngechi kellufi tañi pu inanieetew ñi kimal tunte falin-ngen Chaw Ngünechen ñi Ngünenien? 2) ¿Chumngechi pengelkeiñ taiñ nor piwkeyeniefiel Jewba ñi Ngünenien?\\n8 Jesus kellufi tañi pu inanieetew ñi kimal fente falin-ngen Chaw Ngünechen ñi Ngünenien. ¿Chumngechi? We fawtisawlu müten eluwi ñi kimeltual chew rume ñi amuken “ñi fülkülepan Ngünechen ñi longko ülmenngeael” (Matew 4:23). Ka feypifi tañi pu inanieetew ñi kimeltual kidu ñi dungu “tuntepu ñi mülen ta mapu” (Hecho 1:6-8). Famülke mew ñi amuldungungen mu Chaw Ngünechen ñi Ngünenien, tati pu che kimafuy Jewba ñi elkünuel taiñ montulaetew ka maneluwafuyngün ñi kümelkayaetew ti Ngünenien. Kellufiliyiñ pu dullingelu ñi amuldungual wall Mapu püle, pengelaiñ taiñ nor piwkeyeniefiel Jewba ñi Ngünenien (Matew 24:14; 25:40).\\n“FEMNGEPE TAMI FEYPIN”\\n9. ¿Chumngelu maneluwafuiñ Jewba ñi femal tañi ayükeel kom pu che mu?\\n9 Jesus feypilu: “Femngepe tami feypin”, ¿chem küpa kimeltuy? Jewba feypilu kiñe dungu ñi rupayal, rupakey llemay (Isaías 55:11). Jewba ayüniefuy Adan ka Eva tañi pu yall kulpafengenolu ñi apolafiel ta Mapu, welu Weküfü kayñetufilu ta Jewba, pepi katrütulafi ñi femürpual tüfa (Génesis 1:28). Adan ka Eva nienofule yall petu ñi lanon, fey femtripalayafuy Jewba ñi ayünieel. Feymu Jewba eluñmafi ñi nieal pichikeche. Welu Jewba elkünuy taiñ montulngeal, feymu kom tati pu che mupiltule, niewelayafuy kulpan ka afnoachi mongen nieafuy. Kidu piwkeyeniefi tati pu che ka ayüy taiñ nieal ti afmatufalchi mongen ñi feypiel ellaka mu.\\n10. Jewba ñi elkünuel taiñ montulaetew, ¿chumngechi kümelkayafi tati pu layelu?\\n10 Welu, ¿kom feychi pu che kay lalu ñi kimnofiel ta Jewba? Jewba wülfi tañi Fotüm ñi montulcheal, feymu pu layelu wiñomongetuayngün. Femngechi kimafingün ta Jewba ka afnoachi mongen nieafuyngün (Hecho 24:15). Chaw Ngünechen ayüley kom pu che ñi mongeleal, kidu mu am küpalu ti mongen. Feymu wiñomongeltufile pu layelu, tüfa engün chawyeaeyew (Hecho 17:24, 25). Jesus kimeltufilu chumngechi ñi ngillatual, feypi Jewba mu, “taiñ Chaw Ngünechen wenu mapu mülelu” (Matew 6:9). Jewba elfalkünufi ta Jesus ñi wiñomongeltuafiel pu layelu. Feymu Jesus feypi: “Iñche mew müley ta wiñomongetun ka tati mongen” (Juan 6:40, 44; 11:25).\\n11. Chaw Ngünechen, ¿chem ayüniey ñi rupayal “fentren pu che”?\\n11 Kafey Jesus feypi: “Iney rume ta küdawyefile Ngünechen tañi ayükeelchi dungu, fey iñche tañi peñi, ñi lamngen ka tañi ñuke” (Marku 3:35). Jewba ayükey ñi poyeaetew pu che fillke tuwün ka kewün nielu, ka fillke lof mu küpalu. Tüfachi “fentren pu che [...] iney no rume ta pepi rakilaeyew”. Tüfa engün allkütukefingün ta Jewba ka maneluwkeyngün ñi elkünuel tañi montulcheal. Püramyekefingün ta Chaw Ngünechen feypilen mu: “¡Iñchiñ taiñ Ngünechen [...], ka femngechi tati Korderu montuleiñmew!” (Apokalipsi 7:9, 10).\\n12. Jesus tañi ngillatun, ¿chem kimeltuy Jewba tañi ayünieel kom pu che mu?\\n12 Ngüneduamfiel ti ngillatun ñi elkünuel Jesus, fentren dungu kimürpuiñ Jewba mew ka ñi ayünieel pu che mu. Kiñe, müley taiñ yafüluwküleal ñi püramyeafiel Jewba ñi üy ka kellual ñi yamniengeal (Isaías 8:13). Jesus ñi lan mu, iñchiñ montulngeafuiñ, tüfa ka püramyekefi Chaw Ngünechen ñi üy. Feymu Jesus ñi üy, tüfa ñi feypin ürke: “Jewba mew müley ta montun”. Epu, Jewba tañi Ngünenien mu llowaiñ tati kümeke dungu ñi wülkeel Jesus ñi lan. Ka küla, maneluwkeiñ Jewba mu chem no rume ñi katrütukenoetew chem tañi ayünieel (Salmo 135:6; Isaías 46:9, 10).\\nPENGELAFIYIÑ TA JEWBA TAIÑ MAÑUMKÜLEN\\n13. ¿Chumngelu fawtisawiyiñ?\\n13 Jewba elkünuy taiñ montulaetew, feymu rume mañumküleiñ. Ñi pengelal tüfa, falin-ngey wülal taiñ mongen Jewba mu ka fawtisawal. Femngechi kimfalngeay taiñ mupiltulen ti montulchen mu ka ‘Jewba ñi ngen-ngeel ta iñchiñ mew’ (Romanu 14:8, TNM). Taiñ fawtisawün mu, llellipufiyiñ ta Jewba taiñ eluaetew “we küme rakiduam” (1 Pedro 3:21). Feymu Jewba kümelkakeeiñmew ti montulchen mu, femngechi wiñoldungueiñmew. Ka iñchiñ küme kimnieiñ taiñ eluaetew kom ñi feypikünuel (Romanu 8:32).\\n¿Chumngechi pengelafuiñ taiñ mañumniefiel Jewba ñi elkünuel taiñ montulaetew? (Inaduamnge parrafo 13 ka 14).\\n14. Jewba, ¿chumngelu feypikeeiñmew taiñ piwkeyeafiel ta kakelu?\\n14 Piwkeyewün mu kom femkey Jewba. Kidu ayükey taiñ inayentuafiel ka welukentu piwkeyewal (1 Juan 4:8-11). Piwkeyefiliyiñ tati pu che, pengelaiñ taiñ küpa chawyeafiel ta Jewba (Matew 5:43-48). Tati epu doy falin werkün dungu fey ta tüfa: piwkeyeafiel ta Jewba ka tati pu che (Matew 22:37-40). Amuldungufiliyiñ tati pu che Chaw Ngünechen ñi Ngünenien mu, pengelaiñ taiñ piwkeyefiel pu che. Inafiliyiñ Jewba taiñ feypietew ñi piwkeyeafiel pu che, doyelchi may taiñ pu peñi ka lamngen, “rüfngeay” taiñ piwkeyefiel ta kidu (1 Juan 4:12, 20).\\nJEWBA ÑI ELKÜNUEL TAIÑ MONTULAETEW WÜLKEY KÜMELKAN\\n15. 1) ¿Chem kümelkan elueiñmew Jewba famülke mu? 2) ¿Chem kümelkan llowaiñ küpalechi antü mu?\\n15 Mupiltuliyiñ Jewba ñi elkünuel taiñ montulaetew, Jewba wiñoduamatuaeiñmew ka liftuñmayafeiñmew taiñ kulpan (papeltunge Hecho 3:19-21). Chumngechi inaduampeiñ, Jesus ñi lan mu Jewba yallyeafi kiñeke che amualu wenu mapu mew. Tüfa tati pu dullingelu (Romanu 8:15-17). Ka mangelkefi tati pu “kakelu ufisa” tañi yall ngerpual ka koneltual tañi trokiñche Mapu mu. Dew niewenole ta kulpan, ka kiñe rupa kintukaduamngeayngün. Fey püntütripanole Jewba mu, kidu yallyeafi engün (Romanu 8:20, 21; Apokalipsi 20:7-9). Jewba rumel mu piwkeyenieafi tañi pu yall ka ñi elkünuel mu taiñ montulaetew rumel mu llowaiñ kümelkan (Ebrew 9:12). Tüfa kiñe falin yewün Jewba mu küpalu, iney no rume müntuñmalayafeiñmew.\\n16. Jewba ñi elkünuel taiñ montulaetew, ¿chumngechi lifrekünuaeiñmew?\\n16 Wiñorakiduamtuliyiñ taiñ kulpan mu, tati Weküfü katrütulayafeiñmew konal Jewba ñi trokiñche mu taiñ yallyeaetew küpalechi antü mu. Jesus lay “kiñe rupa müten, fey rumel ñi femwenoael”. Jewba elkünuy taiñ montulngeal rumel mu (Ebrew 9:24-26). Adan elueiñmew lan, welu Jesus ñi lan eluaeiñmew afnoachi mongen, ka lifrekünuaeiñmew Weküfü ñi ngünenieel mu ka llükawelayaiñ lan dungu mu (Ebrew 2:14, 15).\\n17. Tami ngüneduamfiel Jewba ñi piwkeyechen, ¿chum duamkeymi?\\n17 Chaw Dios ñi feypikünuel rumel femtriparpukey. Jewba ñi ley adkünufilu chumngechi ñi amuken kom tati müleyelu welulkakelay, ka femngechi taiñ Chaw Jewba welulkakelay. Kidu turpu weda duamel-layaeiñmew (Malaquías 3:6). Taiñ Chaw Jewba elueiñmew mongen kiñe yewün reke, welu ka elueiñmew tañi piwkeyen. “Kimfiyiñ ka feyentuiñ taiñ piwkeyenieetew ta Ngünechen: Ngünechen ta piwkeyechenngey” (1 Juan 4:16). Fülkülepay kiñe we Mapu adkülealu. Fey kom pu mongelelu inayentuafingün ta Jewba ka welukentu piwkeyewayngün. Fey kom pu poyekefilu ta Jewba wenu mapu ka nag Mapu mew feypiayngün: “Tati püramyen, tati fütra pepiluwün, tati kimün, tati mañumtun, ka ti yamniengen, tati newen ka ti awtoridad chalintukunielngepe taiñ Ngünechen fewla ka rumel rupaleachi tripantu mew. ¡Felepe May!” (Apokalipsi 7:12).\\nKonal Jewba ñi trokiñche mu taiñ yallyeaetew: Chawyefiyiñ ta Jewba, kidu am taiñ dewmaetew. Welu Adan ka Eva ifilu ti fün kulpayngu, fey famentufingu tañi Chaw Jewba. Fente taiñ piwkeyenieetew Chaw Dios, kidu elkünuy ti montulchen, femngechi taiñ yallyeaetew küpalechi antü mu.\\nMüley taiñ lif chengeal: Müley taiñ poyeafiel Jewba müten ka inanieal ñi feypin kom taiñ piwke mu. Kulpafengeliyiñ rume, mupiltuleliyiñ Jewba ñi elkünuel taiñ montulaetew, lif chengeafuiñ chumngechi ñi ayünieel ta Jewba.","num_words":1660,"character_repetition_ratio":0.085,"word_repetition_ratio":0.0,"special_characters_ratio":0.218,"stopwords_ratio":0.423,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chumngelu fente rakiduamken tañi ad mu?\\nPAPELTUAFUYMI abjasio abui abé acholi afrikáans albanés alemán altaico aluro armenio asamés atié aymara azerí azerí (alfabeto cirílico) bambara bashkir bassa de camerún batak (simalungun) batako karo batako toba baulé becol bengalí bete biak birmano bislama boulou búlgaro cabilé caboverdiano camboyano catalán cebuano chabacano checo chichewa chin haka chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuukés chuvash cibemba cinamwanga cingalés citonga congo coreano criollo de las seychelles criollo haitiano criollo inglés de Belice criollo mauriciano criollo portugués croata damara dangme danés dayaco engayú dehu digor diula edo efik endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano fon francés ga gallego galés garífuna georgiano gokana griego guaraní guerzé gueré gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibinda ibo ilocano indonesio inglés irlandés isoko italiano japonés javanés kabardin-cherkess kabiye kachin kannada kaonde kayin sgaw kazajo kazajo (alfabeto árabe) kekchí khana kikamba kikongo kikuyu kiluba kimbundu kiniaruanda kipende kirguís kiribatiano kirundi kisi kisonge konkani (alfabeto latino) kosreano krío kwangalí kwanyama lamba lao lengua de señas argentina lengua de señas boliviana lengua de señas chilena lengua de señas colombiana lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas australiano lenguaje de señas británico lenguaje de señas coreano lenguaje de señas cubano lenguaje de señas de quebec lenguaje de señas finlandés lenguaje de señas húngaro lenguaje de señas italiano lenguaje de señas japonés lenguaje de señas paraguayo lenguaje de señas peruano lenguaje de señas polaco lenguaje de señas ruso lenguaje de señas sudafricano lenguaje de señas vietnamita lenguaje de señas zimbabuense lenie letón lhukonzo lingala lituano lomue luganda lunda luo luvale macedonio macua malayo malayálam malgache maltés mam mambue-lungu mapudungun maratí marshalés maya mazateco de Huautla mixe del norte mizo mongol more navajo nepalés ngäbere (o guaymí) nias noruego nyaneka nyungwe náhuatl de guerrero náhuatl de la huasteca náhuatl del centro okpe oromo osético otetela otomí palauano pangasinán panjabí panjabí (escritura nasta’liq) papiamento de aruba papiamento de curazao persa pidgin camerunés pidgin de las islas salomón pidgin nigeriano polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quiché romaní de Macedonia (alfabeto cirílico) romaní de macedonia romaní del sur de Grecia rotumano rumano runyankore ruso rutoro samoano sango sanguir sena sena senga (zambia) serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tandroy tankarana tayik telugu tetun dili tivo tlapaneco tojolabal tongano toraja totonaco tseltal tshiluba tsonga tsotsil turco turcomano tuvaluano twi tártaro ucraniano udmurto uhobo uigur (alfabeto cirílico) umbundú urdu uruund uzbeko uzbeko (alfabeto latino) valenciano vascuence vendal vezo vietnamita wallisiano waray-waray wayuunaiki wolaita xhosa xitshwa yacouba yoruba zandé zapoteco de lachiguiri zapoteco del istmo zulú árabe ñanya ñemba\\nMüley kakelu dungu doy falin-ngelu tami ad mu.\\nRakiduamnge tüfachi rupan dungu: Julia komütuwlu ti espejo mew, rume motrilelu trokiwi. Ka rakiduami: “Müley tañi doy tronglial”. Welu tañi pu chaw ka tañi pu weni feypieyew ñi tronglilen kiñe rüngi reke.\\nJulia rakiduamküley ñi femal kiñe dungu kuñiwün-ngelu ñi doy tronglial kiñeke “kilo müten”. Müley ñi inoal kiñe mufü antü...\\nEymi Julia reke trokiwülmi, ¿chumafuymi?\\n¡FELENGE KA RAKIDUAMNGE!\\nWelulkaleafuy tami rakiduamnieel tami ad mu.\\nWedalkalayafuy tami ayünieel küme adngeal. Biblia mew pengeli kiñeke che ñi küme adngen, kiñeke tüfa ta Sara, Rakel, Jose, David ka Abigail. Biblia ta feypi kiñe domo Abisag pingelu “afmatufalngefuy ñi fente küme ad ñi nieel” (1 Reyes 1:4).\\nWelu fentren pu wechekeche re rakiduamküleyngün müten ñi küme adngeal. Feymu wedake dungu kontupayafeyew. Inaduamnge tüfa:\\nNgüneduamngelu tüfachi dungu, 58% tati üllchake domo feypingün ñi motrilen, welu 17% rüf motrileyngün.\\nKangelu rupa mu inaduamngey kiñeke domo tronglilelu, welu 45% tüfachi pu domo motrilelu trokiwingün.\\nKiñeke wechekeche re rakiduamküleyngün müten ñi tronglial, kontueyew anorexia. Tüfachi kutran rume kuñiwün-ngey, ka tati nielu anorexia iwekelayngün.\\nKiñeke dungu mew kimfalngele tami nieel anorexia kam kangelu femngechi kutran, eluwnge tami kellungeal. Feypiafimi tami pu chaw, kam kangelu tremche tami manelnieel. Biblia ta feypiley: “Kiñe rüfngechi weni rumel piwkeyechekey, ka kiñe peñi reke feley ñi mülen mu weñangkün” (Proverbios 17:17).\\nTATI DOY KÜME DUNGU TAMI FEMAFEL\\nKiñe che ayüfali ñi chumngen tañi piwke mu. Ngüneduamnge tati longko ülmen David ñi fotüm, Absalon pingelu. Biblia ta feypi:\\n“Kom Israel mew chem wentru no rume doy fütra sakingelafuy Absalon mu fente ñi küme adngen. Nielafuy chem welulkan no rume” (2 Samuel 14:25).\\nWelu kidu rume mallmachengefuy, diñmatuchefengefuy, ka ngünenkachefengefuy. Feymu tati Biblia küme dunguyelafi, pengeli ñi manelfalngenon ka ñi langümchefengen rume üdechekefulu am.\\nFeymew llemay, tati Biblia ngülamtukeeiñmu:\\n“Fey tüfa nietuymün tati we mongen, tati wengetuchi che” (Kolosense 3:10).\\n“Ngelay [...] ñi rume adkakaleael tañi lapümlongkon [...]. Feymew ñi piwke mew may ñi müleael tati afkenochi adelkalen” (1 Pedro 3:3, 4).\\nTami ayünieel ñi küme adküleal, weda dungu no tati, welu ñi chumngen tami piwke doy fali tami ad mu. Rupale ti antü, tati pu che doy ngüneduamay tami chumngen tami ad mu. Kiñe üllcha domo, Felicia pingelu, feypi: “Küme adngelmi, kakelu pu che pürüm afmatuaeymu, welu küme piwkengelmi ka kümeke chumngen pengelnielmi, feyke tati pu che rakiduamtunieaeymu piwkeyen mu”.\\nNGÜNEDUAMNGE TAMI AD\\n¿Ayünielafimi tami ad?\\n¿Rakiduamkeymi tami inayal kiñe dieta kuñiwün-ngelu, kam tami operangeal tami doy küme adngeal?\\n¿Chem am küme elkünutuafuymi tami kuerpu mu? (Dullinge kom tami ayüel.)\\nCHUCHI RUMEY ÑI KUERPU\\nTati epu wüne ramtun mew, wirikünufilmi chew ñi feypilen “may” ka tati küla ramtun mu doy epu dungu dullifilmi, rakiduamnge tüfachi dungu mew: kakelu che weda ad trokikelaeymu chi chumngechi tami trokiwken. Tukulpange, welurakiduamafuymi ka re rakiduamkülerpuafuymi tami küme adngeal (1 Samuel 16:7).\\n¿Chem dungu feman tañi küme tremoleal?\\nTañi deportetual, ¿chem dungu femafun iñche?\\nKiñe weni feypielimu kidu tañi femken kuñiwün-ngechi dungu ñi tronglial, ¿chuman?\\nPeafuymi ti video Lo que opinan otros jóvenes sobre la apariencia jw.org mu (amunge ta ENSEÑANZAS BÍBLICAS > JÓVENES).\\n1 RAMTUN ¿Chem chengen ta iñche?\\n2 RAMTUN ¿Chumngelu fente rakiduamken tañi ad mu?\\n3 RAMTUN ¿Chumngechi küme nütramkayafun tañi pu chaw iñchiñ?\\n4 RAMTUN ¿Chumngechi kümelkatuafun tañi weda femel?\\n5 RAMTUN ¿Chumafun dikümtukungeli colegio mew?\\n6 RAMTUN ¿Chumngechi newentuleafun tañi ngüchaltukungen mu?\\n7 RAMTUN ¿Chumafun dikümtukungeli kudumuwün mew?\\n8 RAMTUN ¿Chem duamfali ñi kimal tati nüntukan dungu mu?\\n9 RAMTUN ¿Müleafuy tañi feyentual ti evolucion mu?\\n10 RAMTUN ¿Kelluafenew tati Biblia?\\nWirin dungu Chumngechi entual fillke papel Pu wechekeche ñi 10 ramtun tañi wiñoldungungeal\\nAudio Chumngechi entual audio Pu wechekeche ñi 10 ramtun tañi wiñoldungungeal","num_words":1052,"character_repetition_ratio":0.069,"word_repetition_ratio":0.0,"special_characters_ratio":0.174,"stopwords_ratio":0.175,"flagged_words_ratio":0.0,"lang_id_score":0.997,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Chumgechi pi Dio taiñ poyeafiel\\nPAPELTUAFUYMI abjasio afrikáans albanés amárico armenio bassa de camerún bassa de liberia batak (simalungun) batako karo batako toba baulé becol boulou cebuano checo chichewa chino mandarín (simplificado) chino mandarín (tradicional) chitonga cingalés coreano criollo de las seychelles criollo haitiano criollo mauriciano croata danés duala efik embunda endebele de Zimbabue enzema eslovaco esloveno español estonio ewé finlandés fiyiano francés futunés oriental ga garífuna georgiano griego groenlandés guaraní hausa hebreo hiligaynon hmong (blanco) holandés húngaro ilocano indonesio inglés isoko italiano japonés kiniaruanda kirguís kisi krío kwanyama lengua de señas argentina lengua de señas costarricense lengua de señas ecuatoriana lengua de señas mexicana lengua de signos española lenguaje de señas austríaco lenguaje de señas checo lenguaje de señas cubano lenguaje de señas filipino lenguaje de señas finlandés lenguaje de señas ghanés lenguaje de señas griego lenguaje de señas guatemalteco lenguaje de señas holandés lenguaje de señas húngaro lenguaje de señas indonesio lenguaje de señas italiano lenguaje de señas japonés lenguaje de señas mozambiqueño lenguaje de señas neozelandés lenguaje de señas panameño lenguaje de señas paraguayo lenguaje de señas peruano lenguaje de señas portugués lenguaje de señas ruso lenguaje de señas tai letón lhukonzo lituano luganda luo malgache mapudungun medumba mizo nengone nias niueano noruego náhuatl de guerrero oromo panjabí polaco portugués quechua ancashino quechua ayacuchano quechua boliviano quechua cuzqueño rarotongués romaní del norte de Grecia romaní del sur de Grecia rumano runyankore ruso rutoro sarnami serbio setsuana shona shuar sidama sueco tagalo tahitiano tai tigriña tongano totonaco tsonga tsotsil turcomano tuvaluano twi ucraniano uhobo urdu uzbeko uzbeko (alfabeto latino) wallisiano wayuunaiki wolaita xhosa yoruba zandé zapoteco de lachiguiri zulú árabe\\nEymi küpa weniyeafilmi Dio, müley tami femal kidu tañi piel chumgechi tami poyeafiel. Jesu feypi “tati rüf küme poyengelu”, poyeafi Dio “tati rüf dungu mew” (Juan 4:23, 24, NM). Müley kiñe chumgechi poyeafiel ta Dio müten (Efesio 4:4-6). Rüf poyefilmi ta Dio yeaymu afnoachi mongen mu, ka koyla poyefilmi yeaymu tami apümgeal (Matew 7:13, 14).\\nEymi küpa kimfulmi chumgechi rüf poyeafiel Dio, müley tami inaduamafiel ti pu che poyefiel Dio pilu. Jewba küme Dio ngelu, ñi rüf poyenietu müley ñi kümeke chengeal engün. Chumgechi kiñe küme anümka, kümeke fün wülkey, kafey rüf küme poyekefilu Dio, kümeke che wülkey (Matew 7:15-20).\\nJewba ñi pu weni rume yamniekeyngün ta Biblia. Kimlu engün am Biblia tuwün Dio mu, eluwkeyngün ta tüfa tañi yeneatu ñi mongen, tripayal ñi wedake dungu mu ka kelluaetew doy kimün Dio mu (2 Timotew 3:16). Ka, re dungukelay ñi kümechengeal, ka femkey tañi piel engün ñi mongen mu.\\nJewba ñi pu weni welukechi piwkeyewingün. Jesu pengeli ñi piwkeyefiel ta pu che, tañi kimeltufiel Dio mu ka mongelfiel kutrankülechi che. Fey ti pu yenielu rüf küme poyen ta Dios, ka piwkeyefi kom pu che. Jesu reke, fey engün illamkelafi kuñifall (pofre) che ka kake trokiñ che mülelu. Jesu feypi kom pu che kimay iney ngen tañi pu inanietu, chumgechi tañi piwkeyewün engün (Juan 13:35).\\nDio ñi pu weni yamkey kidu ñi üy: Jewba. Kiñe che küpa üytukenoelmew, ¿küme rüf weni piafuymi? Femlaafuy llemay. Nieymi kiñe weni, üytukefimi tañi üy, ka küme dungukeymi feymu ka pu che mu. Feymu, ayünielu weniyeafiel Dio müley ñi üytuafiel, feymu ta dungual kake che, kidu mew. Jewba pi taiñ femal (Matew 6:9; Romanu 10:13, 14).\\nJesu reke, Dio ñi pu weni kimeltuyngün kom pu che Dio ñi Ngünenietual Mapu. Tati Dio ñi Ngünenietual Mapu, kidu wenu mülelu, ngüneniealu tüfachi Mapu, kiñe küme rumel mülewe ngetualu. Dio ñi pu weni, kimelkeyngün kake pu che tüfachi küme kimelün dungu, tati Dio ñi ngünenietual mapu mew (Matew 24:14).\\nTati pu dungukelu iney ngen Jewba newentukeyngün weniyeafiel kidu. Yamniekeyngün Biblia mu ka welukechi piwkeyewingün. Kafey, üytukey ka yamkey Dio tañi üy, ka kimelkefingün kake pu che tati Dio ñi Ngünenietual Mapu mew. Feymew, fachantü pu dungukelu iney ngen Jewba inanieyngün rüf küme poyefiel ta Dio.\\n¿Rüf dungu feypikey ti Biblia?","num_words":626,"character_repetition_ratio":0.097,"word_repetition_ratio":0.0,"special_characters_ratio":0.187,"stopwords_ratio":0.214,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chumngelu Chaw Ngünechen eluñmakey ñi müleal ti kutrankawün? | Biblia ñi kimeltukeel\\n¿Chumngelu Chaw Ngünechen eluñmakey ñi müleal ti kutrankawün?\\nNgünechen, ¿femkünupey may ti kutrankawün Mapu mew?\\nEden mu, ¿chem weda dungu wefi?\\nNgünechen, ¿chumngechi apümkayafi kom wedalkan ti kutrankawün ñi elkünuel?\\n1, 2. ¿Chem wedake dungu mu kutrankakeeiñmew, ka chem ramtuwkey tati pu che?\\nKIÑE trokiñ mapu kutrankawkülelu fütra weychan mu, lay fentren warangka domo ka pichikeche. Kom feychi che elkünungey kiñe rüngan küfwe mu müten, wallonmakünungelu pichike kürus mu feypilelu: “¿Chumngelu am?”. Femngechi doy ramtuwkey tati pu che kutrankawkülelu lalurumele kiñe tañi piwkeyenieelchi che, teyfükangelu ñi ruka ka fill dungu mu, kiñe weychan, langümuwün, kutran ka fill wedake dungu ñi rupameken, ka rume weñangkülen mu tati che ramtuwkey. Feymu tati che küpa kimniey chumngelu rupamekey tüfachi wedake dungu.\\n2 Chaw Ngünechen kom pepiluwün-ngelu am, poyechengey, fütra kimün niey ka norngey, feymu ¿chumngelu eluñmakey ñi müleal ti kutrankawün? ¿Chumngelu müley fentren ütriruwün ka norngenochi dungu Mapu mu? ¿Ramtuwkeymi chi tüfachi dungu?\\n3, 4. a) ¿Chem nütram pengeli taiñ welulkawkenon ramtuafiel ta Jewba chumngelu eluñmakey ñi müleal kutrankawün? b)Jewba, ¿chem rakiduamkey tati wedake dungu ka ti kutrankawün mu?\\n3 ¿Welulkakepeiñ may taiñ ramtuwal, chumngelu Ngünechen eluñmakey ñi müleal ti kutrankawün? Kiñeke che ramtule tüfa, nielay mupiltun ka yamlafi ta Ngünechen trokikeyngün. Welu papeltulmi ti Biblia kimafimi Ngünechen ñi kuyfike manelfalchi kona ka femngechi ramtuwkefuyngün tüfa. Rakiduamnge tüfachi nütram mu: ti pelon wentru Abakuk pingelu feypifi ta Jewba: “¿Chumngelu am pengelelkeen tati wedake dungu? Ka ¿chumngelu eluñmakefimi ñi müleal ti illamkawün? ¿Chumngelu müley apümkawün ka kewan dungu iñche ñi adkiñ mew? Ka ¿chumngelu fentren yafkawün ka kayñetuwün dungu müley?” (Habacuc 1:3).\\nJewba apümafi kom ti kutrankawün\\n4 Jewba, ¿lladkütupefi may tati manelfalchi pelon wentru Abakuk ñi feypin mu? ¡Femlay tati! Welu may Biblia mu elkünufi Abakuk ñi feypin. Kafey kellufi ñi doy longkontukual chi dungu ka doy mupiltual. Jewba ka femngechi küpa kellukeeymu tati. Feymu may müley tami tukulpayafiel Biblia ñi kimeltukeel, Jewba “ta piwkeyenieetew” ta iñchiñ (1 Pedro 5:7). Epe kom che üdekefi tati wedake dungu ka ti kutrankawün, welu Chaw Ngünechen doy üdekey tüfa (Isaías 55:8, 9). Welu, ¿chumngelu müley fentren kutrankawün Mapu mu?\\n¿CHUMNGELU MÜLEY FENTREN KUTRANKAWÜN?\\n5. ¿Chem wiñoldungungekey pu che ñi kutrankawün mu? Welu, ¿chem pi ta Biblia?\\n5 Fentren che fillke religion nielu ramtukefi tañi pu longkolechi religioso “¿chumngelu kutrankawkeiñ?”. Fey engün wiñoldungukeeyew, Ngünechen ñi duam mu rupakey ti wedake dungu, kafey kuyfi femkünuy ñi rupayal tüfachi dungu, ka tati fütra wedake dungu rume. Ka fentren che feypingekey Ngünechen ñi rüpü kimfalngelay, ka Ngünechen yekefi tati pu che ka tati pu pichikeche kütu ñi müleam wenu mapu mu. Welu eymi dew kimimi Jewba turpu femkelay chem weda dungu no rume. Feymu tati Biblia feypi: “¡Rakiduamfalngelay Chaw Ngünechen ñi femal wedake dungu, ka ñi nor dungu femnoal tati Alüpüralelu!” (Job 34:10).\\n6. ¿Chumngelu am pu che kulpatukefi ta Chaw Ngünechen kom chi kutrankawün mülelu Mapu mu?\\n6 ¿Kimimi chumngelu am pu che welulkawkeyngün ñi kulpatuafiel ta Chaw Ngünechen kom chi kutrankawün mülelu Mapu mu? Kiñeke rupa mu, rakiduamkelu engün am Chaw Ngünechen ngüneniefi ti Mapu. Welu pu che kimlayngün kiñe falin dungu Biblia ñi kimeltukeel: Satana ngüneniefi ti Mapu, chumngechi kimimi küla chillkatun tüfachi lifru mu.\\n7, 8. a) ¿Chumngechi pu che müleyelu Mapu mu pengeli ti Weküfü ñi chumngen? b)¿Chumngelu tüfachi epu dungu kutrankakefi ta che: taiñ engkañngetun ka ‘kimnoal rume taiñ chumleael taiñ mongen wüle’?\\n7 Biblia feypi: “Kom tüfachi chüf mapu ñi ngünenieetew tati weküfü ñi pepiluwün” (1 Juan 5:19). Feymu, ¡feley ta mongen! Fey tati pu che müleyelu Mapu mu pengeli tati Weküfü ñi chumngen, fey “tati ngünenkakefilu kom mapu mew mülechi pu che” (Apokalipsi 12:9). Fey llemay Satana ngünenkakey, üdekey ka wedalkakey. Feymu tati pu che ñi ngünenieetew tati Weküfü, ka ngünenkakeyngün, üdekeyngün ka wedalkakeyngün. Tüfa ta kiñe dungu mu ñi mülen fentren kutrankawün.\\n8 Epungechi dungu mu, chumngechi peiñ küla chillkatun tüfachi lifru mu, ti kayñetun dungu rupalu Eden pingechi mapu mu, tati pu che engkañngetuy ka kulpangetuy. Feymu lle pu wentru rume ayükey ñi ngünenieafiel ta che, feymu may ta müley weychan, illamkawün ka kutrankawün (Eclesiastés 4:1; 8:9). Ti külangechi dungu mu kutrankawkelu am iñchiñ, Biblia ta feypi tati pu che ‘kimlayngün rume ñi chumleael tañi mongen ta wüle’ (papeltunge Santiaw 4:14, 15). Jewba ngünenielafi ti Mapu, feymu ngüneytuniekelafi ta che. Feymu chem che rume allfüafuy ruparumele kiñe weda dungu chew ñi mülen engün.\\n9. Jewba niey kiñe küme dungu petu ñi eluñmanieafiel ti kutrankawün, ¿chumngelu kimnieiñ tüfa?\\n9 Yafülduamkeeiñmu kimael ta Ngünechen femkünulay ti kutrankawün. Feymu Chaw Ngünechen kulpan nielay ti weychan mu, langümuwün, illamkawün, fütrake nüyün ka fill wedake dungu kutrankakeeiñmew. Welu petu müley taiñ wiñoldungual, ¿chumngelu eluñmakey ñi müleal ti kutrankawün? Ngünechen nielu am kom pepiluwün, feymu pepi apümkayafuy ti kutrankawün. Feymu lle, ¿chumngelu am femlay? Chumngechi kimürpuiñ Jewba piwkeyechengey, feymu kidu niepelay kiñe küme dungu petu ñi eluñmaniefiel tüfa (1 Juan 4:8).\\nSATANA ELKÜNUY KIÑE FÜTRA KOYLA DALLUKAN DUNGU\\n10. Satana, ¿chem dungu mu dalluntukufi ta Jewba ka chumngechi femi tüfa?\\n10 Inaduamaiñ chumngelu Ngünechen eluñmakey ñi müleal ti kutrankawün, peaiñ chem ñi rupan kuyfi, ellaka mu konlu kom chi wedake dungu. Satana ngüchaltukufi Adan engu Eva ñi allkütunofiel ta Jewba, ka elkünuy kiñe fütra dallukan dungu. Satana dalluntukulafi Jewba ñi pepiluwün, fey kimnielu am Jewba ñi newen turpu ñi afkenon. Welu may Jewba ñi ngünenieel dalluntukufi. Satana feypi reke: “Jewba koylatufengey ka pilay tati pu che ñi küme feleal engün”, tüfachi dungu mu Satana dalluntukufi ta Jewba ñi weda longko ülmen-ngen (papeltunge Génesis 3:2-5). Kafey feypi tati pu che doy kümelkaleafuy ngünenienole ta Ngünechen. Femngechi chaftufi ta Jewba ñi Ngünenieel.\\n11. Eden mu, ¿chumngelu Jewba apümfemlafi tati pu kayñetufe?\\n11 Adan engu Eva ñi kayñetufiel ta Ngünechen, feypifingu reke: “Duamnielayu ta Ngünechen tayu ngünenieetew. Iñchiw dulliafuyu chem ñi kümelkalen ka ñi kümelkalenon”. Feymu Jewba, ¿chumngechi norümafi ti dallukan dungu? Ka ¿chumngechi pengelelafi kom tati kümeke püllü ka ti pu che, tati pu kayñetufe ñi rüfngenon ñi feypin ka kidu tañi femün doy kümey? Feymu kiñeke che feypikeyngün Jewba mülefuy ñi apümfemafiel Satana, ka Adan engu Eva, femngechi ñi wiño dewmatual kiñe wentru ka domo. Welu Chaw Ngünechen dew feypikünuy ti Mapu kiñe küme mülewe ngeal ka ñi müleal fentren che Adan ka Eva mu küpayalu (Génesis 1:28). Jewba rumel femkey kom ñi feypikünuel (Isaías 55:10, 11). Pürüm apümfemtufule tati pu kayñetufe Eden mew, norümngelayafuy ti dalluntukun dungu ta Jewba tañi ngünenieel mu.\\n12, 13. Jewba eluñmafi ta Satana ñi ngünenieal ti Mapu ka pu che ñi kidu ngüneniewal, ¿chem nütram pengeli tüfa?\\n12 Rakiduamnge tüfachi nütram. Kiñe kimeltuchefe kimeltumekelfi tañi pu chillkatufe chumngechi kümelkakünual ti matematika kimeltun. Fey kiñe adümuwün-ngechi chillkatufe, welu kidu ngünewünche, fey feypirumefi tañi kimeltuchefe: “Kümelay tami kimeltun”, femngechi pengeli ñi weda kimeltuchefengen. Ti weche wentru doyelkawküley ñi doy kümelkakünual chi matematika kimeltun. Kiñeke tañi kompañ feyentueyew ñi feypin, ka kiñewingün ti kayñetun mu. Feymu, ¿chem müley ñi femal ti kimeltuchefe? Wemünentungeafuy tati pu kayñetulechi chillkatufe, welu ¿chem rakiduamafuy kakelu chillkatufe? Tañi kompañ ka kakelu kayñetulechi chillkatufe rüfngelu ñi feypin trokiafuyngün. Femngechi yamwelayafuy tañi kimeltuchefe ka “llükaley ñi kimngeal welulkalen mu”, piafuy tañi rakiduam. Welu ti kimeltuchefe eluñmafi tati kayñetulechi chillkatufe ñi pengelelafiel kakelu kompañ chumngechi kidu doy kümelkakünual ti matematika kimeltun.\\nTi chillkatufe, ¿doy pepikawkülepey may ta kimeltual ti kimeltuchefe mu?\\n13 Jewba ka femngechi femi. Tukulpange Eden mu, kom tati pu kayñetuetew, fey engün kidulelafuy. Fentren warangka kümeke püllü puwkintuniekefuyngün chem ñi rupan (Job 38:7; Daniel 7:10). Feymu Jewba chumngechi ñi norümal tati kayñetun dungu, koneltuleafuy kom kümeke püllü, ka rupachi antü mu itrokom pu che. Feymu llemay, ¿chumi Jewba? Eluñmafi Satana ñi pengelal chumngechi ngünenieafuy tati pu che. Kafey eluñmafi tati pu che kidu ñi ngüneniewal, Satana ñi adnieetew mu.\\n14. Jewba ñi eluñmafiel kom pu che kidu ñi ngüneniewal, ¿chumngechi kümelkakeeiñmew?\\n14 Ti kimeltuchefe mülelu ti nütram mu, kimniey kidu ngünewünchi weche ka kakelu chillkatufe ñi inaetew, rüfngelay ñi feypin engün. Welu ka kimniey eluñmafile ti weche ñi kümelkakünual matematika kimeltun kom pu chillkatufe kümelkayafuy. Femngechi pengelafuy ti pu kayñetulechi chillkatufe ñi welulkalen engün, ka tati pu chillkatufe küme piwkengelu kimafuy tañi kimeltuchefe doy pepikawküley ñi kimelaetew. Kafey kimtukuafuyngün chumngelu ti kimeltuchefe wemünentufi ti pu kayñetulechi chillkatufe. Ka femngechi Jewba kimi, kümelkangeayngün kom kümeke püllü ka ti pu che küme piwkengelu pefile engün Satana ka kakelu kayñetulechi püllü rüfngelay ñi feypin ka tati pu che pepikawkülelay kidu ñi ngüneniewal. Ka kimürpuayngün tüfachi rüf dungu feypilu ti pelon wentru Jeremia: “Iñche küme kimnien, awem Jewba, tati pu che ngen-ngelay ñi rüpü. Tati pu che trekalelu, ngen-ngelay ñi adkünual kidu tañi trekan no rume engün” (Jeremías 10:23).\\n¿CHUMNGELU FENTE ALÜÑMAY?\\n15, 16. a) ¿Chumngelu Jewba fente alüñmay ñi eluñmafiel ñi müleal ti kutrankawün? b)Chaw Ngünechen, ¿chumngelu katrütukelay ñi rupayal ti wedake dungu?\\n15 Feymew, ¿chumngelu Jewba fente alüñmay ñi eluñmafiel ñi müleal ti kutrankawün? ¿Tukulpaymi ti nütram? Ti kimeltuchefe katrütulafi ti kayñetulechi chillkatufe ñi kümelkakünual ti matematika kimeltun. Ka femngechi Chaw Ngünechen Jewba katrütulafi Satana ka kom ñi pu inanieetew ñi pengelal engün ñi rüfngen kam rüfngenon ñi feypin. Feymu lle duamfali ñi rupayal ta antü. Fentren warangka tripantu ñi rupan mu, ti pu che adümkantuy fillke ngünenien, kafey inaduamkey ti ciencia dungu mu ka kakelu dungu. Welu tati norngenochi dungu, tati filla, wedake dungu, ti weychan fentekünulay ñi amulerpun ti Mapu mu. Kom tüfachi dungu mu pengeli tati pu che ñi ngünenieel, rume weda triparpukey.\\n16 Ka dungu: Chaw Ngünechen, ¿chumngelu katrütukelay ñi rupayal ti wedake dungu? ¿Tukulpaymi ti nütram? Ti kimeltuchefe kellulafi ti kayñetulechi chillkatufe ñi kümelkakünual ti matematika kimeltun. Ka femngechi Jewba kellukelafi ta Satana ñi ngünenieal ti Mapu. Feymu Chaw Ngünechen katrütufile fütrake langümkawün ka fill wedake dungu, kelluntukunielu tañi pu kayñe reke, trokiwafuiñ ¿feyngelay? Feymu lle tati pu che kidu ngüneniewle, müte weda tripalay ti dungu, ¿femngechi rakiduampelayafuiñ? Fey Jewba femle tüfa, kiñe koylatun dungu mu kelluntukuleafuy. Welu “Ngünechen ngelay tañi koylatuael” (Ebrew 6:18).\\n17, 18. Ngünechen, ¿chumafi kom tati kutrankawün ñi elkünuel pu che ñi gobierno ka Satana ñi ngünenien?\\n17 Ti fütra kayñetun dungu mu chaftungelu ta Chaw Ngünechen, ¿chem feypiafuiñ kay kom chi wedalkan ñi elkünuel? Kimnielu am iñchiñ Jewba kom pepiluwün-ngey. Feymu llemay, apümkayafi kom pu che ñi kutrankawün. Chumngechi peiñ, taiñ Mapu wiño kümelkaletuay ñi wedalkangeel mu, fey kiñe küme mülewe ngetuay. Ñi mupiltun Jesus ñi chalintukuwün mu, tati pu che montulngeay ti wedake dungu ñi elkünuel ti kulpan. Kafey tati pu layechi che wiñomongetuay, fey apümay kom tati wedalkan elkünuel ti lan dungu. Fey Ngünechen tañi Fotüm mu ‘apümkañmayafi tati Weküfü tañi pepikaelchi dungu’ (1 Juan 3:8). Puwle Jewba ñi antü, fey wüla femürpuay kom tüfachi dungu. Ayüwküleiñ taiñ Chaw Jewba mu petu ñi apümkanon ti wedake dungu, fey ñi ngenoafeluwün mu, eluñmangeiñ kimal ti rüf dungu taiñ poyeafiel kidu (papeltunge 2 Pedro 3:9, 10). Fewla Jewba petu kintuniey tati pu che küme piwkengelu ayünielu ñi poyeaetew, ka kelluniekefi ñi yafülduamküleal engün fillke kutrankawün mülelu ti Mapu apolelu wedake dungu mu (Juan 4:23; 1 Korintio 10:13).\\n18 Kiñeke che rakiduamafuyngün: Jewba ta dewmafule Adan ka Eva re inanieafiel kidu ñi piel müten, ngelayafuy kutrankawün. Taiñ kimal chumngelu femlay tüfa, tukulpaiñ Ngünechen ñi falin yewün taiñ eluetew.\\n¿CHUMAFIMI TI YEWÜN JEWBA TAMI ELUETEW?\\nNgünechen kelluaeymu tami yafülduamküleal ti kutrankawün mu\\n19. Jewba, ¿chem falin yewün elueiñmu, ka chumngelu müley taiñ falintunieafiel?\\n19 Chumngechi peiñ kechu chillkatun mu, tati pu che dewmangey kidu ngen-ngefuy chem ñi chumal, feymu kiñe che kidu dulliafuy chem ñi femal. ¿Falintuniefimi kay tüfachi yewün? Ngünechen ka dewmay fillke kulliñ, welu kom engün kidu ñi kimün mu adniewi (Proverbios 30:24). Kiñe makina adkünungekey ñi femal kom ñi feypingeel. ¿Ayüafuiñ taiñ dewmangeal iñchiñ chumngechi dewmangey kiñe kulliñ ka kiñe makina? Femlayafuiñ llemay. Feymu ayüwküleiñ taiñ dullial fillke dungu, chem che ngeaiñ ka chem mongen inayaiñ ka chem weni taiñ nieal. Ayüfali taiñ nien kidu taiñ dullial, ka Chaw Ngünechen ayükey taiñ nieal tüfa.\\n20, 21. ¿Chumafimi ti yewün Jewba tami eluetew, kidu ngen-ngelu am eymi tami chumal? Ka, ¿chumngelu femngechi müley tami femal?\\n20 Jewba dikümtukukelaeiñmew taiñ poyeafiel (2 Korintio 9:7). Rakiduamnge tüfa, kiñe chaw ka ñuke, ¿chem doy ayükey ñi feypiaetew tañi yall “Piwkeyeeyu” dikümtukungeel mu, kam kidu ñi piwke mu tripan ñi feypin? Fey llemay ramtuwnge tüfa: “¿Chumafun iñche Jewba tañi eluetewchi yewün mu?”. Satana, Adan ka Eva engün wedalkafi tañi yewün, famentufi tañi Chaw Ngünechen Jewba. ¿Eymi kay? ¿Chumaymi am?\\n21 Eymi kidu ngen-ngeymi chem tami chumal, tüfa Jewba tami eluetewchi yewün mu, ¿chumaymi kay? Kiñewküleaymi ta fentren warangka che poyekefilu ta Jewba engün. Tüfa engün ayüwülkefingün ta Chaw Ngünechen, ka pengelingün Satana koylatufengen ka weda ngüneniekelu (Proverbios 27:11). Eymi ka femngechi femaymi dullifilmi ti doy küme mongen. Inalechi chillkatun mu kimaiñ chuchi am ta tüfa.\\nNgünechen femkünulay ti wedake dungu ñi rupameken (Job 34:10).\\nSatana feypi reke: “Jewba kiñe koylatufengey ka pilay tati pu che ñi küme feleal engün”, tüfachi dungu mu, Satana koyla dalluntukufi ta Jewba ñi weda longko ülmen-ngen (Génesis 3:2-5).\\nJewba tañi Fotüm mu, Longkolelu Mesia ñi Ngünenien mu, apümkayafi ti kutrankawün ka ti wedalkan ñi elkünuel ti kayñetuwün dungu (1 Juan 3:8).\\nKiñeke kellu tami chillkatual\\n¿Chumngelu Chaw Ngünechen eluñmakey ñi müleal ti kutrankawün? (Trokiñ 1)\\n¿Chumngelu Chaw Ngünechen eluñmakey ñi müleal ti kutrankawün? (Trokiñ 2)","num_words":2086,"character_repetition_ratio":0.089,"word_repetition_ratio":0.007,"special_characters_ratio":0.195,"stopwords_ratio":0.403,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Luka 23\\nJesus puwülngey ta Pilato mew\\n(Matew 27.1-2, 11-14; Marku 15.1-5; Juan 18.28-38)\\n1 Fey itrokom witratripay engün tañi yeafiel ta Jesus Pilato mew. 2 Fey Pilato mew eluwi ñi dalluntukuafiel engün, feypilen mew:\\n—Iñchiñ pekefiyiñ tüfachi wentru ñi kimeltuken re wesake dungu taiñ müngeltunoafiel tati pu awtoridad mülelu taiñ trokiñ mapu mew. Feypikeeiñmew taiñ kullinoafiel impuestu tati emperador, fey ka femngechi feypikey ta kisu ñi Cristongen, ti longko ülmen.\\n3 Fey Pilato ramtufi ta Jesus:\\n—Eymi ta kisu feypimi iñche ñi longko ülmenngen ―llowdunguy ta Jesus.\\n4 Feymew Pilato feypifi ti pu longkolelu tati pu saserdote mew ka ti pu che:\\n—Iñche peñmalafiñ chem yafkan rume ta tüfachi wentru.\\n5 Welu kisu engün amul feypiley doy newentu dungun mew:\\n—Kisu ñi kimeltuelchi dungu mew pofolkafi tati pu che. Llituy Galilea mapu mew, fewla amuley ñi femün faw Judea mapu mew.\\nJesus puwülngey ta Erode mew\\n6 Fey allkülu tüfachi dungu ta Pilato, ramtuy feyti wentru ñi tuwün pemay ta Galilea. 7 Fey feypingelu ñi Galilea tuwün, Pilato werküfi Jesus ta Erode mew, kisu am gobernadorkülelu ta Galilea mapu mew, fey tiyechi antü miyawürkey Jerusalen mew.\\n8 Feymew Erode pefilu ta Jesus, rume ayüwduamürkey, fey kuyfitu dewma ayükerkefuy ñi peafiel, kisu am allkükelu ñi nütramyengen ta Jesus, feymew üngümkülekerkey ñi pengelelaetew kiñe afmatufal dungu. 9 Rume fentren dungu ramtukarkefi, welu Jesus llowdungurkelaeyew kiñe ramtun dungu no rume. 10 Ka femngechi mülerkey üye mew tati pu longkolelu ti pu saserdote mew, ka ti pu kimeltukelu ta Moyse ñi ley dungu, fey tüfa engün doyelchi dalluntukumekefi engün ta Jesus. 11 Feymew Erode ka ñi pu soltaw rume illamtufi ta Jesus, fey tañi ayentungeael tukulelngey ti llümllümchi takuwün femngechi tañi kiñe longko ülmen reke ñi feleael. Feymew Erode ka pürüm wiñome werküy ñi yengetuael Jesus Pilato mew. 12 Pilato engu ta Erode kayñetuniewkerkefuy, welu tüyechi antü mew wenikawturkey tüfachi epu ülmen wentru.\\nLangümngepe pifalngey ta Jesus\\n(Matew 27.15-26; Marku 15.6-15; Juan 18.39, 19.16)\\n13 Pilato trawülürkefi tati longkolelu pu saserdote mew ka ti pu awtoridad ka tati trokiñche. 14 Fey feypifi:\\n—Eymün ta küpalelmun tüfachi wentru, ka feypimun tañi pofolkafiel tati waria mew mülechi pu che ka ñi kayñetuafiel ti pu awtoridad, welu iñche ta ramtukafiñ eymün tamün adkiñ mew, fey peñmalafiñ chem welulkan rume ka chem yafkan no rume tamün dalluntukupefiel mew. 15 Erode ka wiñome werküleltuenew. Feymew kimfali tañi femnon chem wesa dungu no rume fey ngünam ñi langümpürayafiel. 16 Iñche ta wimakafalafiñ, fey wüla neykümfaltuafiñ. 17 Fey ti kawiñ mew, Pilato tañi tuteafiel ti pu che nentukünutukerkey karsel mew kiñe püresu.* Kiñeke kuyfi wirin mew ngelay versu 17.\\n18 Welu kom ti pu che kiñentrür eluwi ñi wirarün engün:\\n—¡Langümngepe tüfa! ¡Fey lifrekünutungepe ta Barabas!\\n19 Fey Barabas ta püresulerkey ti karsel mew ñi pofolkafiel mew ti pu che tañi müngeltunoafiel ti pu awtoridad, ka tañi langümchen mew. 20 Welu Pilato ayürkefuy ñi lifrenentutuafiel ta Jesus, fey ka wiñome dungungerkey engün, 21 welu kisu engün doy newentu wirarüy:\\n—¡Langümngepe ta kürus mew! ¡Langümngepe ta kürus mew!\\n22 Fey Pilato küla rupachi feypifi ti pu che:\\n—Iñche peñmalafiñ tüfachi wentru chem wesa femün no rume, femngechi ngünam ñi langümngeael. Iñche ta wimakafalafiñ, fey wüla neykümkünutuafiñ.\\n23 Welu kisu engün ingentu doy wirarüy, “langümngepe ta kürus mew” pileyngün. Fey fente wirarkümekelu engün am, fey elungey ñi femael kisu engün ñi ayüel. 24 Feymew Pilato wültukufi tañi langümngeael ta Jesus chumngechi ñi ayüel ti pu che. 25 Feymew lifrekünungetuy ta Barabas kisu ñi dulliel engün, tati püresulekefulu ta karsel mew tañi wesa femelchi dungu mew ka ñi langümchen mew, fey wültukufi ta Jesus ñi langümngeael.\\nJesus langümngey wente kürus\\n(Matew 27.32-44; Marku 15.21-32; Juan 19.17-27)\\n26 Feymew yefilu engün ta Jesus ñi langümngemeael, fey trenumafi engün kiñe wentru Simon pingelu, Sirene tuwlu. Dew wiñomelu lelfün mew, fey aporia meñkukünulelfingün tati kürus tañi ina trekaleael ta Jesus mew. 27 Rume fentren che ka rume fentren domo inaniefi ta Jesus. Ina wirarküley ñi ngüman engün fente ñi weñangkülen Jesus mew. 28 Welu Jesus adkintueyew engün, fey feypieyew:\\n—Jerusalen tuwchi pu domo, ngümakilmün iñche mew. Eymün may kisutu ngümayewmün ka tamün pu püñeñ mew, 29 küpalelu am ta antü ñi feypingeael tüfachi dungu: ‘Sakinngeay tati niepüñeñkenochi domo ka ti moyolpüñeñkenochi moyo.’ 30 Feymew ti pu che feypiafi tati fütrake külleg:\\n‘¡Tranarupamün iñchiñ taiñ wente mew!’\\nKa ti pu wingkul: ‘¡Ellkantukumuiñ!’† Osea 10.8.\\n31 Fey kom tüfachi dungu femle engün iñche mew ti karü mamüll reke felelu, welu ¿chumay engün chey eymün mew tati angken mamüll reke felelu?\\n32 Ka yeniengerkey ta epu wentru rume wesa mongenngelu ñi langümngeael kiñentrür ta Jesus engün. 33 Feymew puwlu engün ti lelfün mew, Foro Longko (Kalafera) pingelu, Jesus wente elkünungey ti kürus mew ka ti epu wesa mongenngechi wentru, kiñe Jesus ñi man püle elngey kangelu wele püle.\\n34 Feymew Jesus feypi: “Chaw, lelituñmakefilnge ñi yafkan ta tüfa engün. Kimlay engün tañi femmeken.”‡ Kiñeke kuyfi wirin mew ngelay tüfachi dungu: “Chaw, lelituñmakefilnge ñi yafkan ta tüfa engün. Kimlay engün tañi femmeken”.\\nFey ti pu soltaw suertiafi Jesus ñi tukukeelchi takuwün femngechi tañi nüafiel chuchi rume ta kisu engün legtu tripale.§ Salmo 22.18. 35 Fey ti pu che adkintulepuyngün ka ti pu awtoridad ayentukaniefi engün ta Jesus, feypilen mew:\\n—Ti kakelu pu che montulfi, welu fewla kisutu montuluwpe rüf mew Ngünechen ñi Cristongele ka kisu ti Dullinngele.\\n36 Fey ti pu soltaw kafey ayentukaniefi ta Jesus, fey fülkontufi engün ñi eluafiel ti kümenochi wesa kotrü pulku, 37 feypilen mew:\\n—Tati pu judiu ñi longko ülmenngelmi, eymi kisutu montuluwnge.\\n38 Ka mülerkey Jesus ñi wente longko püle kiñe letreru feypilelu griegu, latin ka ebrewdungun mew:\\nTÜFA TATI PU JUDIU ÑI LONGKO ÜLMEN.\\n39 Fey kiñe ti wentru, yafkafe mongenngelu külafantukulelu ka pültrülelu kürus mew, lukatuniefi ta Jesus:\\n—Eymi ta Cristongelmi, kisutu montuluwnge ka iñchiw montulmuyu.\\n40 Welu ti kangelu lladkütudungufi ñi kompañ, feypilen mew:\\n—¿Eymi llükanielafimi anta Ngünechen? Ka femngechi kutrankawün mew feleymi. 41 Iñchiw ta kutrankamekengeyu rüf dungu mew femngechi tayu kullituael ti wesake dungu tayu femkeel mew, welu tüfachi wentru chem wesa dungu no rume femlay.\\n42 Ka femngechi feypi:\\n—Jesus, tukulpayaen ta iñche, longko ülmenkületulmi.\\n43 Feymew llowdungueyew ta Jesus:\\n—Rüf dungu feypieyu. Fachantü müten müleputuayu eymi iñchiw tati küme rumel mülewe mew.\\n(Matew 27.45-56; Marku 15.33-41; Juan 19.28-30)\\n44 Fey dew rangiantülu, küla ora rupachi antü mew dumiñmarkey ta kom mapu. 45 Fey ti antü dumiñnagi ka ti rünge kortina ngillatuwe ruka mew mülelu rangi wichafnagi. 46 Feymew Jesus newentu wirari ka feypi:\\n—Chaw, eymi mew chalintukuan tañi püllü.* Salmo 31.5.\\nFey dew feypilu, aftukuy ñi neyen.\\n47 Fey ti Roma tuwchi kapitan, pefilu ñi femngechi rupan feytichi dungu, püramyefi ta Ngünechen feypilen mew:\\n—Rüf dungu mew tüfachi wentru chem yafkan rume nierkelafuy.\\n48 Fey kom ti pu che trawüluwkülepulu tüye mew, pefilu engün ñi femngechi rupan kom tüfachi dungu, wiñomeyngün küfüngkanierpatuy ñi rüku ñi weñangkün mew. 49 Welu Jesus ñi kimelchi pu che ka ti pu domo tañi inapaetew Galilea mapu mew, mülewey engün tüye mew, adkintuniefi engün alü kamapu kom tüyechi dungu.\\n(Matew 27.57-61; Marku 15.42-47; Juan 19.38-42)\\n50 Mülerkey kiñe küme piwkengechi wentru ka nor mongenngelu, Jose pingelu. Arimatea tuwünche, kiñe waria tati mülelu ta Judea mapu mew. Fey kisu koneltulerkey ti longkolechi pu judiu ñi trawün mew. 51 Jose maneluwkülerkey Ngünechen ñi werküaelchi longko ülmenngealu mew. Fey kisu newe küme duamürkelay ñi rakiduam mew tañi femün mew ti longkolechi pu judiu. 52 Fey amuy ñi dungumeafiel ta Pilato tañi “elutuen Jesus ñi kuerpu” ñi piafiel. 53 Rupan nagümtufilu ta kürus mew, fey iwüdüfi kiñe lif küme safana mew ka tukukünumefi kiñe we rüngan lolo mew, tati chengke kura mew mülelu, chew petu rüngalngekelay kiñe la no rume. 54 Feychi ta pepikawün antü ürke tañi üngümngekeel tati ürkütun antü, fey tüfachi antü epe llitulerkey dewma.\\n55 Fey ti pu domo küpalu Jesus engün tuwlu Galilea mapu mew, fey amuyngün ka pemefingün ti rüngan lolo ka inaduammefingün chumngechi ñi tukukünumengen tati kuerpu. 56 Fey akutulu engün ñi ruka mew, dewmapatuy ti perfume ka ti poma. Fey ti pu domo kansatuy engün tati ürkütun antü mew, chumngechi feypiley ta Ngünechen ñi werkün dungu.\\n*23:17 Kiñeke kuyfi wirin mew ngelay versu 17.\\n†23:30 Osea 10.8.\\n‡23:34 Kiñeke kuyfi wirin mew ngelay tüfachi dungu: “Chaw, lelituñmakefilnge ñi yafkan ta tüfa engün. Kimlay engün tañi femmeken”.\\n§23:34 Salmo 22.18.\\n*23:46 Salmo 31.5.","num_words":1271,"character_repetition_ratio":0.052,"word_repetition_ratio":0.013,"special_characters_ratio":0.217,"stopwords_ratio":0.4,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Pu Dungukelu Iney Ngen Jewba, ¿koneltukepeyngün may pu sionista pingechi trokiñche mu? | Doy rupa ñi ramtungekeel\\nPAPELTUAFUYMI afrikáans albanés alemán amárico armenio armenio occidental asamés azerí azerí (alfabeto cirílico) bajo alemán bashkir bassa de camerún batako toba becol bengalí birmano bislama boulou búlgaro cabilé catalán cebuano chabacano checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitumbuka chuvash cingalés congo coreano criollo haitiano criollo mauriciano croata damara dangme danés dehu digor edo efik endebele enzema eslovaco esloveno español estonio ewé fanti feroés finlandés francés ga gallego galés griego hausa hiligaynon holandés húngaro ibanag ibo indonesio inglés ishan islandés isoko italiano itsekiri japonés kabiye kannada kiniaruanda kirundi kisi krío kwanyama letón lingala lituano macedonio malayo malayálam malgache mam mapudungun maya mendé noruego náhuatl de la huasteca náhuatl del centro oromo osético panjabí persa pidgin de las islas salomón polaco portugués de Brasil portugués de Portugal purépecha rarotongués rumano ruso sena serbio (alfabeto cirílico) serbio (alfabeto latino) sesoto de Lesoto setsuana suajili suati sueco sundanés tagalo tahitiano tankarana tayik telugu tetun dili tigriña tivo tlapaneco tok pisin totonaco tseltal tsonga tsotsil turco tártaro ucraniano uhobo valenciano vascuence vendal vezo vietnamita wallisiano xhosa yoruba zapoteco del istmo zulú árabe ñemba\\nFemlay tati. Pu Dungukelu Iney Ngen Jewba kristianongeiñ ka Biblia mu tuwi kom taiñ feyentukeel. Kiñeke religion rakiduamkeyngün ta fillke pelon dungu ñi nüwkülen pu judio ñi trapümngeal Palestina mu. Welu pu Dungukelu Iney Ngen Jewba femngechi rakiduamkelaiñ, Biblia ta feypikelay feychi politiko dungu ñi rupayal. Doyelchi may, Biblia ta koneltukelay chem wentru ñi ngünenien no rume ka dullintukelafi chem trokiñche no rume. Dungukelu Iney Ngen Jewba ñi chillka La Atalaya küme pengeli “Biblia mu ngelay tüfachi sionismo politiko dungu”.\\nTati Encyclopædia Britannica feypi ti sionismo mu, fey “kiñe trokiñche judio politiko kelluntukukey ñi dewmayal kiñe estado judio politiko Palestina mapu mu”. Tüfa nüwküley religioso ka politiko dungu mu. Pu Dungukelu Iney Ngen Jewba kelluntukukelaiñ tüfachi religioso kimeltun mu, kafey turpu koneltukelaiñ ti trokiñche sionista pingelu.\\nPu Dungukelu Iney Ngen Jewba ñi adkünuelchi trokiñche inakey religioso dungu müten, welu kelluntukukelafi chem politiko dungu no rume, ti sionismo kütu. Kimniengekeiñ taiñ reyülkonkenon politiko dungu mu, feymu llemay kiñeke trokiñ mapu mu kayñetungekeiñ. Rüf trokikeiñ ta chem wentru ñi ngünenieel ka chem trokiñche no rume küpal-layafuy küme felen Mapu mew. Chaw Ngünechen ñi Ngünenien müten wenu mapu mülelu femürpuay tüfa.\\nKom pu Dungukelu Iney Ngen Jewba inakey kiñe ngülam, chew ñi mülen rume llowkeyngün pu wentru ñi ngünenien tañi ley. Kiñe Dungukelu Iney Ngen Jewba no rume kayñetukelafi tati pu awtoridad ka koneltukelayngün ti weychan no rume.\\nPu Dungukelu Iney Ngen Jewba, ¿yamniekepeyngün may fillke religion ñi wimtun ka kimeltun?","num_words":437,"character_repetition_ratio":0.091,"word_repetition_ratio":0.0,"special_characters_ratio":0.155,"stopwords_ratio":0.199,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Kiñe chillkatun Biblia mu, ¿chem dungu rupakey? | Doy ñi ramtungekeel\\nPAPELTUAFUYMI afrikáans albanés alemán amárico armenio armenio occidental asamés azerí azerí (alfabeto cirílico) bajo alemán bashkir bassa de camerún batako toba becol bengalí birmano bislama bosnio boulou búlgaro cabilé camboyano catalán cebuano checo chichewa chin haka chino mandarín (simplificado) chino mandarín (tradicional) chitonga chitumbuka chol chuvash cibemba cingalés citonga congo coreano criollo haitiano criollo mauriciano croata dangme danés dehu digor edo efik endebele endebele de Zimbabue endonga enzema eslovaco esloveno español estonio ewé fanti feroés finlandés fiyiano francés ga gallego galés garífuna georgiano griego groenlandés guaraní gujarati gun hausa hebreo hiligaynon hindi holandés húngaro iban ibo ilocano indonesio inglés ishan islandés isoko italiano itsekiri japonés kabiye kannada kaonde kayin sgaw kazajo kikamba kikongo kiluba kimbundu kiniaruanda kirguís kirundi kisi kisonge konkani (alfabeto latino) krío kurdo kurdo kurmanyí del Cáucaso kwangalí kwanyama lamba letón lingala lituano macedonio malayo malayálam malgache maltés mam mambue-lungu mapudungun maratí maya mazateco de Huautla mendé mixe mongol more nepalés ngäbere (o guaymí) noruego náhuatl de guerrero náhuatl de la huasteca náhuatl del centro náhuatl del norte de puebla oromo osético pangasinán panjabí papiamento de aruba papiamento de curazao persa pidgin de las islas salomón polaco portugués purépecha quechua ayacuchano quechua boliviano quechua cuzqueño rarotongués rumano ruso samoano sango sena serbio serbio (alfabeto latino) sesoto de Lesoto setsuana shona suajili suajili del congo suati sueco sundanés tagalo tahitiano tai tamil tankarana tayik telugu tetun dili tigriña tivo tlapaneco tojolabal tok pisin tongano totonaco tseltal tsonga tsotsil turco turcomano twi tártaro ucraniano uhobo uigur (alfabeto cirílico) umbundú urdu uzbeko valenciano vascuence vendal vezo vietnamita wallisiano xhosa yoruba zapoteco de lachiguiri zapoteco del istmo zulú árabe ñanya ñemba\\nKiñe chillkatun Biblia mu, ¿chem dungu rupakey?\\nPu Dungukelu Iney Ngen Jewba tañi chillkatun Biblia mu wiñoldungukey fillke ramtun. Kiñeke tüfa:\\n¿Iney am ta Ngünechen?\\n¿Duamniepeeiñmu may Chaw Ngünechen?\\n¿Chumngechi yafültukuafun tañi kurewen-ngen?\\n¿Chumngechi ayüwküleafun iñche?\\nFewla wiñoldunguaiñ tati doy ñi ramtungekeel taiñ chillkatun Biblia mu.\\n¿Chumngechi adümkeiñ tati chillkatun?\\nNgüneduamkeiñ Biblia tañi kimeltun. Kiñeke mu ngüneduamfiel ti dungu “Ngünechen” kam “kurewen-ngen” ka kintukeiñ fillke versikulo ñi kimeltuetew tüfa. Ka trürümkefiyiñ kom feychi versikulo, fey kimaiñ chem pin ta Biblia, femliyiñ müten tüfa, Biblia wiñoldunguaeiñmew taiñ ramtun.\\nTi lifru Tati Biblia ñi rüf kimeltukeel kellukeeiñmu taiñ chillkatual ta Biblia. Tüfachi lifru kimeltukeeiñmu Biblia ñi feypilen Ngünechen mu, Jesu mu, ti küpalechi antü mu, ka fillke dungu.\\n¿Tunte fali ti chillkatun? Ti chillkatun ka tati papil taiñ wülkeel kofrangekelay.\\n¿Tunteñmayafuy ti chillkatun Biblia? Kiñeke che chillkatuyngün epe 1 ora. Welu eymi dulliafuymi tunteñmayay tami chillkatuafiel ti Biblia.\\nAyüli tañi chillkatual Biblia, ¿chem rupayay? Ayülmi tami chillkatual Biblia, kiñe Dungukelu Iney Ngen Jewba pemeafeymu chew ka chem ora tami ayün. Fey pengelafeymu chumngechi chillkatukeiñ Biblia. Ayüwülmalmi tüfa, ti Dungukelu ayüwün mu wiñopemetuafeymu.\\nLlowli kiñe chillkatun Biblia, ¿duamfali kiñe Dungukelu Iney Ngen Jewba ngerpual? Femlay, iñchiñ pu Dungukelu Iney Ngen Jewba ayükeiñ taiñ kimeltulelafiel Biblia pu che, ka dikümtukukelaiñ tañi koneltual taiñ religion mu. Welu, kimeltukeiñ Biblia ñi kimeltukeel ka yamniefiyiñ ta che kidu ñi dullial ñi religion (1 Pedro 3:15).\\nADKÜNUNGECHI CHILLKATUN BIBLIA MU\\n¿Chumngelu am müley tami chillkatual Biblia? (alüchi video)\\nBiblia kellukefi pu che ñi kimal falinke ramtun mongen mu, ¿ayüafuymi tami kimafiel?\\nKom Mapu püle, tati pu Dungukelu Iney Ngen Jewba kimniengey ñi kullingekenochi chillkatun Biblia ñi wülkeel engün. Pefinge chumngechi femngekey.\\nFeypiafuymi chem ora ka chew ayüfuymi tami llowal kiñe kullingenochi chillkatun Biblia mu.\\n¿Chem duamfalngey ñi kimafiel Biblia?","num_words":547,"character_repetition_ratio":0.074,"word_repetition_ratio":0.0,"special_characters_ratio":0.158,"stopwords_ratio":0.174,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Chaw Ngünechen ñi üy: chumngechi pünengekey ka chem pifel | Biblia ñi kimeltukeel\\nPAPELTUAFUYMI acholi afrikáans albanés alemán amárico armenio asamés ateso aymara bajo alemán bambara baulé becol bengalí birmano bislama boulou búlgaro cabilé camboyano catalán cebuano checo chichewa chin haka chino mandarín (simplificado) chino mandarín (tradicional) chitonga chitumbuka chiyao chokue chol chuukés chuvash cibemba cingalés citonga congo coreano criollo de las seychelles criollo haitiano criollo mauriciano criollo portugués croata dangme danés dehu diula efik endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano francés ga gallego galés garífuna georgiano griego groenlandés guaraní gujarati gun guna hausa hebreo herero hiligaynon hindi hiri motu hmong (blanco) holandés húngaro iban ibanag ibo ilocano indonesio inglés islandés isoko italiano japonés kabiye kalenjin kannada kaonde kazajo kekchí kikamba kikongo kikuyu kiluba kimbundu kiniaruanda kirguís kiribatiano kirundi kisi konkani (alfabeto latino) krío kurdo kurdo kurmanyí del Cáucaso kwangalí kwanyama lamba lao lengua de señas chilena lengua de señas costarricense lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas australiano lenguaje de señas británico lenguaje de señas coreano lenguaje de señas filipino lenguaje de señas finlandés lenguaje de señas francés lenguaje de señas húngaro lenguaje de señas japonés lenguaje de señas paraguayo lenguaje de señas peruano lenguaje de señas polaco lenguaje de señas ruso lenguaje de señas sudafricano lenguaje de señas zimbabuense letón lhukonzo lingala lituano luganda lugbara lunda luo luvale macedonio malayo malayálam malgache maltés mam mapudungun maratí marshalés maya mazateco de Huautla mendé mingreliano mixe mixteco de guerrero mizo mongol more motu mískito nepalés ngäbere (o guaymí) niueano noruego nuer nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla oromo osético otetela otomí palauano pangasinán panjabí papiamento de aruba papiamento de curazao persa pidgin de las islas salomón polaco ponapés portugués portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quiché rarotongués rotumano rumano runyankore ruso rutoro samoano sango saramacano sena serbio serbio (alfabeto latino) sesoto de Lesoto setsuana shona sidama silozi sranangtongo suajili suajili del congo suati sueco tagalo tahitiano tai tamil tandroy tankarana tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco turcomano turcomano tuvaluano tuviniano twi tártaro ucraniano uigur (alfabeto cirílico) uigur (alfabeto árabe) umbundú uolof urdu uruund uzbeko uzbeko (alfabeto latino) valenciano vascuence vendal vezo vietnamita wallisiano waray-waray wayuunaiki wolaita xhosa xitshwa yapés yoruba zandé zapoteco de lachiguiri zapoteco del istmo zulú árabe ñemba\\nChaw Ngünechen ñi üy: chumngechi pünengekey ka chem pifel\\nFÜRENEEN nülange tami Biblia Salmo 83:18 mu (ka 82:19 kiñeke Biblia mu). ¿Chem piley tüfachi versikulo? Tati Traducción del Nuevo Mundo de las Santas Escrituras pingelu feypi: “Kom che tañi kimal eymi müten tami Alüpüralen itrokom Mapu mu, Jewba pingey tami üy”. Kiñeke Biblia mu ka femngechi rulpadungungekey. Welu fentren Biblia mu entuñmafingün Jewba ñi üy, ka üytufingün kakelu üy mu, tüfa ta “Ñidol” kam “Ngünechen”. Feymu, ¿chuchi am mülefuy ñi wirikonküleal tüfachi texto mu? ¿Kiñe üytun kam tati üy Jewba?\\nNgünechen ñi üy ebrew wirin mu\\nTüfa mu müley kiñe üy. Ebrew dungun mu, epe kom Biblia mu kuyfi wirintukungelu müley tüfachi trürümfalnochi üy. Ebrew wirin mu, femngechi wirikonkülefuy tüfachi üy יהוה (YHWH). Wingkadungun mu rulpadungungekey Jehová ka Yavé, ka mapudungun mew Jewba pingey. ¿Kiñe rupa mu müten mülepey may tüfachi üy Biblia mu? Femlay llemay, tüfa mu epe regle warangka rupa mülekey ebrew wirintukun mu.\\n¿Falintufalpey may Chaw Ngünechen ñi üy? Ngüneduamaiñ ti ngillatun Jesus ñi elkünuel Padrenuestro pingelu. Femngechi feypi: “Taiñ Chaw Ngünechen wenu mapu mülelu, yamniengepe tami üy” (Matew 6:9, TNM). Jesus dew kimeltulu tüfachi ngillatun, kidu llellipufi ta Chaw Ngünechen: “Chaw, püramyengepe tami üy”. Ka Ngünechen wenu mapu llowdungueyew: “Püramyefiñ ka wiñome püramyeafiñ” (Juan 12:28, TNM). Tüfa pengeli Chaw Ngünechen ñi üy müna falintufali. Feymew, ¿chumngelu kiñeke rulpadungukelu nentufingün feychi üy Biblia mu ka welutukufi kake üytun?\\nMüley epu dungu. Wüne, fentren che feypikey ngelay ñi üytuafiel Ngünechen ñi üy, kimnolu am chumngechi rulpangekefuy. Kuyfi mu ebrew dungun wirintukukelafuy ti vocal a, e, i, o, u, feymu famülke mew iney no rume feypilayafuy chumngechi rulpangekefuy ti wirin YHWH, Biblia ñi kuyfike antü mu. Feymu, ¿eluñmakeaiñ üytunoal Ngünechen ñi üy? Kafey kuyfi Biblia ñi wirintukuel, Jesus ñi üy rulpangekefuy chi Yeshúa ka Yehoshúa; welu iney no rume feypilayafuy chumngechi ñi rulpangekefel. Welu wall Mapu püle kakerumey ñi üytungen Jesus, kake kewün niekey kidu ñi rulpangeken. Feymu tati pu che kimnienolu rume chumngechi rulpangekefuy Jesus ñi üy wünen siglo mu, welu üytukefingün müten. Ka femngechi eymi amufulmi ka trokiñ mapu mu, ngüneduamafuymi tami üy kakerumey ñi üytungeken. Feymu lle, kimnielaiñ rume Ngünechen ñi üy chumngechi rulpangekefuy kuyfi, welu tüfa katrütukelaeiñmew taiñ üytuafiel.\\nEpungechi dungu chumngelu nentungekey Ngünechen ñi üy Biblia mu, tüfa nüwküley kiñe kuyfi wimtun pu judioche mu. Fentren judioche feyentukeyngün ngelay ñi üytuafiel Ngünechen ñi üy. Welu tüfa pengeli ñi welulkaniefiel engün tüfachi werkün dungu: “Ngelay tami weda üytuafiel Jewba ñi üy tami Ngünechen, Jewba kastigakefilu am tati pu che weda üytukefilu Ñi üy” (Éxodo 20:7).\\nRüfkünu may, tüfachi werkün dungu katrütukey ñi weda üytuafiel Ngünechen ñi üy. Welu tüfa, ¿katrütukepey may yamün mu ñi üytungeal? Femlay llemay. Kom tati pu wentru wirintukulu ebrew trokiñ Biblia mu (“Antiguo Testamento” pingelu) manelfalchi che ngekefuyngün allkütufilu Ngünechen ñi ley dungu elkünufilu tati pu israelche. ¿Chumingün tüfachi pu manelfalchi che wirintukulu Ngünechen ñi üy? Fillke rupa mu pünekefuyngün Ngünechen ñi üy. Fentren salmo mew wirintukukefuyngün tüfachi üy, newentu ülkantukelu fentren che poyekefilu ta Ngünechen. Jewba werküfi tañi pu che ñi üytual tañi üy, ka tati manelfalchi che femngechi femingün (Joel 2:32; Hecho 2:21). Feymu llemay, famülke mew tati pu kristiano yamün mew ka üytukefiyiñ Ngünechen ñi üy, chumngechi ñi femken Jesus (Juan 17:26).\\nTati pu rulpadungukelu welulkawingün nentufiel mu Ngünechen ñi üy kake üytun mu. Femngechi femkeyngün ñi fütra kamapulelu reke trokingeal ta Ngünechen ka ngenolu kechiley. Welu tati Biblia yafültukukeeiñmew taiñ “küme weniyewküleal Jewba engu” (Salmo 25:14). Rakiduamnge kiñe küme weni mu. Kimnienofilmi tañi üy rume, ¿fülkonpeafuymi may tami weni mu? Ka femngechi rupakey Chaw Ngünechen mu. ¿Chumngechi doy weniyeafuiñ Ngünechen kimüñmanofiliyiñ tañi üy Jewba? Kafey tati pu che pünekenofilu Chaw Ngünechen ñi üy kimürpukelay chem pin tüfachi afmatufalchi üy. ¿Chem küpa feypi Ngünechen ñi üy?\\nNgünechen feypifi tañi manelfalchi kona Moyse chem pifel tañi üy. Fey tüfachi wentru ramtufilu ta Jewba chumngechi pingekey, Jewba feypieyew: “Iñche Ngerpuan, Iñche tañi Dulliel Ngerpuan” (Éxodo 3:14). Fey llemay, Jewba ñi femürpual tañi ayükeelchi dungu ngerpuafuy chem dungu ñi duamnieel, ka kidu femkey kom tañi dewman ñi ngerpual ka ñi femkeal chem dungu rume tañi duamnieel.\\nRakiduamnge, nielmi pepiluwün tami femal kom tami ayükeel. ¿Chumngechi kelluafuymi tami pu weni? Kiñe tami pu weni kutranfule, kiñe küme lawentuchefe ngerpuafuymi reke tami tremoltuafiel. Kangelu weni fillañmalele, ülmen che künuwafuymi tami kelluafiel. Welu eymi ka kom iñchiñ nielaiñ pepiluwün, feymu femlayafuiñ kom taiñ ayükeel. Welu chillkatuniefilmi ta Biblia, afmatuaymi tami peal chumngechi Jewba femkey kom tañi duamnieelchi dungu ñi femürpual tañi ayükeel. Ka Chaw Ngünechen ayüwünkechi elukefi tañi newen tati pu che ñi piwkeyekeetew (2 Crónicas 16:9). Feymu kom tati pu che kimnofilu Ngünechen ñi üy, kimlayngün Jewba ñi kümeke chumngen.\\nRüfkünu may, Ngünechen ñi üy müley ñi wirikonküleal Biblia mu. Feymu kimnielu am iñchiñ chem pin Jewba ñi üy ka fill antü üytukefiyiñ taiñ poyeafiel taiñ Wenu Chaw, tüfa kellukeeiñmew taiñ fülkonal kidu mu. *\\n^ parr. 3 Ayülmi tami doy kimüñmayafiel Ngünechen ñi üy, chem pifel ka chumngelu müley taiñ üytuafiel ñi poyeafiel Ngünechen, peaymi ti papil Guía para el estudio de la Palabra de Dios pingelu, pagina 1 puwlu 13, dewmakelu pu Dungukelu Iney Ngen Jewba.\\nNgünechen, ¿niepey may kiñe üy?\\nNgünechen kakewme üytun-ngekey: Kom Pepiluwün-nielu, Elchen, ka Ñidol. Welu tañi üy wirikonkülefuy epe regle warangka rupa Biblia mu.\\nAudio Awdio dungu ñi nakümgeal mülenke piel","num_words":1270,"character_repetition_ratio":0.079,"word_repetition_ratio":0.0,"special_characters_ratio":0.174,"stopwords_ratio":0.234,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Pu Dungukelu Iney Ngen Jewba, ¿kiñe secta ngepeyngün am?\\nPAPELTUAFUYMI afrikáans albanés alemán amárico armenio armenio occidental asamés azerí azerí (alfabeto cirílico) bajo alemán bashkir bassa de camerún batako toba bengalí birmano bislama bosnio boulou búlgaro cabilé camboyano catalán cebuano checo chichewa chin haka chino mandarín (simplificado) chino mandarín (tradicional) chitonga chol chuvash cingalés citonga congo coreano criollo haitiano croata dangme danés digor endebele endebele de Zimbabue endonga enzema eslovaco esloveno español estonio ewé fanti feroés finlandés fiyiano francés gallego galés garífuna georgiano griego groenlandés guaraní gujarati hausa hebreo hiligaynon hindi holandés húngaro ibo ilocano indonesio inglés islandés italiano japonés javanés kabiye kannada kaonde kayin sgaw kikamba kikongo kiniaruanda kirguís kirundi kisi kisonge krío kwanyama lamba letón lituano malayo malayálam malgache maltés mam mambue-lungu mapudungun maratí mazateco de Huautla mendé mixe nepalés nias noruego náhuatl de guerrero náhuatl de la huasteca náhuatl del centro náhuatl del norte de puebla oromo osético pangasinán panjabí papiamento de aruba persa pidgin de las islas salomón polaco portugués purépecha quechua ayacuchano quechua cuzqueño rarotongués rumano ruso samoano sena serbio serbio (alfabeto latino) sesoto de Lesoto setsuana shona suajili suati sueco sundanés tagalo tahitiano tai tankarana tayik telugu tetun dili tigriña tlapaneco tojolabal tok pisin totonaco tseltal tsonga tsotsil turco turcomano tártaro ucraniano urdu valenciano vascuence vendal vezo vietnamita wallisiano xhosa zapoteco del istmo zulú árabe ñemba\\nFemlay, pu Dungukelu Iney Ngen Jewba kiñe secta no tati. Welu may, yafüluwkey ñi mongen engün ñi inayafiel Jesus tañi femün ka tañi kimeltun.\\n¿Chem am kiñe secta?\\nKakewme dungu rakiduamngekey tüfa mu. Ngüneduamaiñ epu dungu ñi feypikeel pu che ka chumngelu pu Dungukelu Iney Ngen Jewba kiñe secta ngenon.\\nKiñeke che rakiduamkey tati secta fey ta kiñe we religion ka püntütripalu kakelu mew. Pu Dungukelu Iney Ngen Jewba dewmalay kiñe we religion, welu may, yafüluwkey ñi inayafiel tati pu wünenke kristiano ñi femün ka kimeltun mülelu Biblia mu (2 Timotew 3:16, 17). Rakiduamkey tati Biblia müten ñi feypiafetew engün chumngechi ñi poyeafiel ta Chaw Ngünechen.\\nKiñeke che rakiduamkey tati secta fey ta kiñe kuñiwün-ngechi trokiñche inaniefilu kiñe wentru. Pu Dungukelu Iney Ngen Jewba inaniekelayngün chem che no rume. Welu may, inaniekeyngün Jesus ñi feypifiel tañi pu disipulu ñi longkontukual engün: “Cristo müten tamün kiñen Ñidol” (Matew 23:10).\\nKuñiwün trokiñchengelay, kümelkakefilu am engün ñi religion mu tañi pu chaf feyentulu ka kakelu pu che. Rakiduamnge tüfa, tañi amuldunguken kellufi rume fentren che tañi ngollifengewenoal ka drogatuwenoal. Kafey adümelkefi fentren pu che wall Mapu mu chumngechi ñi papeltual ka wirintukual. Ka femngechi kelluchekeyngün chew rume mülele nüyün, mangiñ ko, fütrake kürüftuku mawün ka kakelu wedake dungu. Yafüluwkeyngün ñi kümelkayafiel kakelu pu che, chumngechi ñi kimeltuel ta Jesus (Matew 5:13-16).\\n¿Chumgechi am kimafuyiñ ti rüf religion ngen?\\n¿Mülepey may kiñe rüf religion müten? Peaymi kechu dungu ta pengeli ñi kimgeken ti rüf religion ngen.\\n¿Iney am elkünufi pu Dungukelu Iney Ngen Jewba?\\n¿Chem feyentukey pu Dungukelu Iney Ngen Jewba?","num_words":465,"character_repetition_ratio":0.071,"word_repetition_ratio":0.0,"special_characters_ratio":0.166,"stopwords_ratio":0.211,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"PAPELTUAFUYMI abua acholi afrikáans akha albanés alemán altaico aluro amis amárico armenio aucano aymara ayá azerí azerí (alfabeto cirílico) bajo alemán bashkir bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano cakchiquel occidental camboyano catalán cebuano chabacano changana (mozambique) checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuukés chuvash cibemba cingalés citonga congo coreano criollo de las seychelles criollo guadalupeño criollo haitiano criollo inglés de Belice criollo mauriciano croata damara dangme danés dehu digor diula duala edo efik embunda endebele endebele de Zimbabue endonga endáu enzema eslovaco esloveno español estonio ewé finlandés fiyiano fon francés ga galés garífuna georgiano griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo idoma igede ilocano indonesio inglés ishan islandés isoko italiano japonés javanés kabiye kachin kannada kaonde kayin sgaw kazajo kazajo (alfabeto árabe) kekchí khana kikamba kikongo kikuyu kiluba kimbundu kiniaruanda kipende kirguís kiribatiano kirundi kisi krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lahu lao lengua de señas colombiana lengua de señas ecuatoriana lengua de señas mexicana lengua de señas venezolana lengua de signos española lenguaje de señas americano lenguaje de señas de quebec lenguaje de señas hondureño lenguaje de señas sudafricano lenie letón lhukonzo lingala lituano lomue luganda lunda luo luvale macedonio macua makua-meto malayo malayálam malgache maltés mam mambue-lungu mapudungun maratí marshalés maya mazateco de Huautla mingreliano mixe del norte mixteco de guerrero mizo mongol more motu navajo nepalés ngäbere (o guaymí) nias niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otetela palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quiché rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia ronga rumano runyankore ruso rutoro samoano sango sanguir saramacano sena sena sepulana serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco turcomano tuvaluano twi tártaro ucraniano uhobo uigur (alfabeto cirílico) uigur (alfabeto árabe) umbundú urdu uruund uzbeko uzbeko (alfabeto latino) vendal vietnamita wallisiano waray-waray wayuunaiki wolaita xhosa xitshwa yapés yoruba zandé zapoteco del istmo zulú árabe ñanya ñemba\\nBIBLIA pengeli ñi chum duamkülefel fentren che “iñchiñ reke trürlu” (Sant. 5:⁠17). Kiñe tüfa, fey tati apostol Pablo. Kidu rüf piwke mu feypi: “Ayüniefel ñi femael ta kümeke dungu, welu tati wesake dungu elukelaenew ñi femael tati küme dungu. [...] ¡Awüngen may ta iñche!” (Rom. 7:⁠21-24). Ka femngechi iñchiñ küdawtukeiñ taiñ weda femnoal, feymu tüngduamelkeeiñmu Pablo ñi feypiel.\\nWelu Pablo ka nütramkay kiñe dungu ñi yafülduamelkeetew. ¿Chem dungu? Kidu feypi: ‘Ngünechen ñi Fotüm piwkeyeenew ka wüli ñi mongen iñche ñi duam mu’ (Gal. 2:⁠20). Pablo rüf maneluwkefuy tüfa mu. Eymi kay, ¿ka femngechi rakiduamkeymi? Kiñeke mu epurume rakiduam nieafuymi.\\nWeda duamkülelmi tami kulpan kuyfi mu, rakiduamafuymi chi tami piwkeyenoaetew Jewba ka tami perdonanoaetew. Ka doy küdawtuafuymi chi kimtukual Jesus ñi lapan eymi tami duam mu. Jesus, ¿ayüniepefuy may tami piwkentukuafiel ñi lapan eymi tami duam mu? Feyngele, ¿chem kelluaeymu tami rüf piwkentukuafiel tüfa? Wiñoldunguaiñ tüfachi epu ramtun.\\nJESUS AYÜNIEY TAMI PIWKENTUKUAFIEL KIDU TAÑI LAN\\nJesus rume ayüniey tami rüf piwkentukuafiel kidu ñi lapan eymi tami duam mu. ¿Chumngelu kimnieiñ tüfa? Rakiduamnge ti nütram mülelu ti lifru Luka mu. Kiñe wentru külafantukuley kiñe orkon mamüll mew inafülkülelu Jesus mu. Tüfachi wentru feypi ñi kulpanchengen. Fütra weda dungu fempelay kidu, feymu femngechi awükangey ka kastigangey. Fente tañi weda duamkülen tüfachi wentru, feypifi ta Jesus: ‘Akordayaen ta iñche, longko ülmenkületulmi’ (Luka 23:⁠39-42; 23:⁠43, TNM).\\nJesus, ¿chem feypifi tüfeychi wentru? Kutrankawmekelu rume, Jesus leliwülfi ti wentru, fey ayelelfi ka feypikünufi: “Rüfkünu may feypieyu fachantü: müleaymi eymi iñchiw ti Küme Mülewe mew”. Jesus feypilafi tüfachi wentru tañi küpan ‘ñi wültukuael tañi mongen femngechi ñi lifrenentuafiel ta kom che ñi kulpan mew’, femngechi feypilafi llemay (Mat. 20:⁠28). Doy may Jesus küme kimfalkünuy ñi layal tüfeychi wentru tañi duam mu. Feymu piwkeyenkechi feypifi: “Müleaymi eymi iñchiw”. Kafey femngechi pengelelfi ñi mongelerpual ti küme mülewe Mapu mu.\\nTüfachi wentru serfirpulafi rume ta Chaw Ngünechen, welu Jesus ayüy feychi wentru ñi rüf piwkentukuafiel ñi lapan kidu tañi duam mu. Ka femngechi Jesus ayüniey kom pu che ñi piwkentukuafiel tañi lan kiduke ñi duam mu, doyelchi may pu kristiano serfikefilu ta Chaw Ngünechen. Feymu kulpaliyiñ rume kuyfi mu, ¿chem kelluaeiñmu taiñ piwkentukuafiel Jesus ñi lan iñchiñ mu?\\n¿CHEM KELLUEYEW TA PABLO?\\nJesus elfalkünufi ta Pablo ñi amuldungucheal, feymu Pablo kimniefuy Jesus ñi lan kidu ñi duam mu. ¿Chumngelu kimnieiñ tüfa? Pablo feypi: “Mañumtukefiñ taiñ Ñidol Jesucristo, fey eluenew ta newen, kimetew am iñche ñi rüf maneluwkülen ta kisu mew, feymew dullienew ñi poyeafiel kisu ñi küdaw mew, tunte kuyfi mew iñche rume wesa kayñetukefuiñ ta Cristo ñi küme dungu, inantukukayñetukefuiñ ka wesa lukatukefuiñ” (1 Tim. 1:⁠12-14). Pablo elungey tüfachi falin küdaw femfulu rume wedake dungu kuyfi mu, feymu kimniefuy Jesus tañi kutranpiwkeyeetew, piwkeyenieetew ka manelkeetew. Ka femngechi Jesus elfalkünueiñmu kake kiñeke iñchiñ taiñ amuldungucheal (Mat. 28:⁠19, 20). Tüfachi küdaw, ¿kellupeafeiñmu may taiñ piwkentukuafiel Jesus ñi lan iñchiñ taiñ duam mu?\\nNgüneduamaiñ ñi rupan taiñ peñi Albert pingelu. Kidu we wiñotulu ñi poyeafiel ta Jewba, rupawyefuy 34 tripantu tañi wemünentungefel trawünche mu. Taiñ peñi Albert feypi: “Ngoymakelan (upekelan) tañi weda femel kuyfi. Welu amuldungun mu iñche, kimnien tañi elfalkünuetew Jesus tüfachi falin küdaw, chumngechi ñi elfalkünungeel ta Pablo. Tüfa yafülduamelkeenew ka kellukeenew tañi ayüwküleal tañi femkeel mu, tañi mongen mu ka kellukeenew ñi maneluwküleal ñi küme amuleal tañi mongen” (Sal. 51:⁠3).\\nFeypiafiyiñ kom che Jesus ñi kutranpiwkeyenieetew ka ñi piwkeyenieetew engün.\\nKangelu peñi, Allan pingey, kewafengefuy ka fentren wedake dungu femkefuy. Welu weniyerpufi ta Jewba. Kidu feypi: “Ngoymakelan fente ñi wedalkakefel kakelu che. Kiñeke mu weñangkülkeenew tüfa. Welu tunte kulpalu rume, Chaw Jewba eluenew iñche ñi amuldungucheal. Feymu rume mañumniefiñ. Pefiel mu iñche chumngechi llowkey pu che tati kümeke dungu, kimtukuken fente ñi küme piwkengen ta Jewba ka ñi piwkeyecheken. Iñche rakiduamken, Chaw Ngünechen adnieenew tañi kelluafiel pu che wedake dungu femkelu, chumngechi ñi femkefel iñche”.\\nKom newen mu amuldungucheliyiñ, kümeke dungu femaiñ ka küme rakiduam nieaiñ. Kafey tüfa kelluaeiñmu taiñ rüf kimnieal Jesus taiñ kutranpiwkeyenieetew, piwkeyenieetew ka manelnieetew kake kiñeke iñchiñ.\\nJEWBA DOY ALÜY IÑCHIÑ TAIÑ PIWKE MEW\\nPuwle wüla ñi afal ñi ngünenieel tati Weküfü, weda duamküleafuiñ wedake dungu mu taiñ femkefel kuyfi. Welu, ¿chem yafülduamelafeiñmu?\\nKiñe lamngen, Jean pingey, epurume mongen yeniekefuy üllcha domongelu, feymu rume weda duamkey. Kidu feypi: “Rume yafülduamelkeenew kimfiel ‘Ngünechen doy alüy iñchiñ taiñ piwke mew’” (1 Juan 3:⁠19, 20). Ka femngechi iñchiñ longkontukuliyiñ Jewba ka Jesus ñi kimnien taiñ kulpafe chengen, doy yafülduamküleaiñ. Longkontukuaiñ, Jesus wülpay ñi mongen ñi montulafiel pu kulpanchengelu wiñorakiduamtulu. Jewba ka Jesus tañi piwkeyechen mu adkünuyngu tañi femngechi femal (1 Tim. 1:⁠15).\\nKüme rakiduamnieaiñ Jesus ñi chumngechi trokikefiel pu kulpafengelu ka kom taiñ newen mu eluwaiñ taiñ amuldungual. Femngechi femliyiñ, rüf piwkentukuaiñ Jesus ñi lapan kake kiñeke iñchiñ mu. Fey Pablo reke feypiaiñ: Jesus “piwkeyeenew ka wüli ñi mongen iñche ñi duam mu”.","num_words":1207,"character_repetition_ratio":0.049,"word_repetition_ratio":0.0,"special_characters_ratio":0.176,"stopwords_ratio":0.215,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Falintukefimi ti mongen Chaw Ngünechen reke (Hecho 15:20) | Ngünechen ñi piwkeyechen\\n¿Falintukefimi ti mongen Chaw Ngünechen reke?\\n“Ngünechen [...], tati eluniefilu mongen kom tati müleyelu” (1 TIMOTEW 6:13).\\n1, 2. a) ¿Chem falin yewün elueiñmew Chaw Ngünechen? b) Fachantü, ¿chumngelu fente falin-ngey taiñ rakiduamal chumngechi inayafiel Biblia tañi kümeke ngülam?\\nTAIÑ Chaw Ngünechen elueiñmew kiñe falin yewün: ti mongen taiñ adümuwküleal, femngechi taiñ inayentuñmayafiel ñi chumngen (Génesis 1:27). Taiñ eluetew, iñchiñ pepi kimürpukeiñ chumngechi taiñ kellukeetew Biblia tañi kümeke ngülam. Inaniefiliyiñ, fey doy küme amulerpuay taiñ weniyefiel ta Jewba, doy piwkeyerpuafiyiñ ka kimnieaiñ ñi “ngüneduamafiel [...] chem dungu ñi kümen kam ñi kümenon” (Ebrew 5:14).\\n2 Fachantü müna falin-ngey taiñ ngüneduamal chumngechi inayal Biblia tañi kümeke ngülam. Mapu mew müleyechi dungu adümfalngelay, feymu kiñe ley no rume pepi ngünenielay kom tati dungu ñi rupameken. Inaduamaiñ tati medicina, doyelchi may pünengele ti mollfüñ fillke dungu ñi kümelkatual tati pu che. Iñchiñ küpa inaniefiyiñ Jewba tañi werkün dungu, feymu müna duamtunieiñ taiñ kimal tüfachi dungu. Fey, ñi tüngküleal taiñ rakiduam, ka taiñ rumel müleal Chaw Ngünechen ñi piwkeyechen mew, ¿chumngechi küme dulliaiñ tüfachi dungu mu? Müley taiñ küme kimnieafiel Biblia tañi ngülam nüwkülelu ti mollfüñ dungu mu (Proverbios 2:6-11). Inaduamaiñ kiñeke ngülam.\\nTI MONGEN KA TI MOLLFÜÑ YAMFALNGEY\\n3, 4. Tati Biblia mew, ¿chew pengelngey wüne mu ñi rume yamfalngen ti mollfüñ? Ka, ¿chem epu ngülam nüwküley tüfa?\\n3 Jewba feypi ñi nüwkülen tati mongen mollfüñ engu, ka feypi ñi rume yamfalngen. Tati wünen rupa Jewba ñi feypikünuel tüfachi dungu, pichin mu rupalu ñi langümfiel Kain tañi peñi Abel. Chaw Ngünechen feypifi ta Kain: ‘Tami peñi ñi mollfüñ, tami wütrulel ta mapu mew, wirarkülen ngillatunieenew tami kutrankayaetew’ (Génesis 4:10). Rume kutrankawün-ngey ñi müntuñmangeel ta Abel ñi mongen. Jewba ñi adkiñ mew, Abel ñi mongen mülefuy tañi mollfüñ mu (Ebrew 12:24).\\n4 Dew rupalu tati fütra mangiñ ko Noe tañi antü mu, Chaw Ngünechen eluñmay tañi ingeal ti ilo kulliñ, welu ka feypi: “Welu iñmalayafimun ñi ilo tati entumollfüñnoelchi kulliñ, feyti mollfüñ am ta mongen. [...] Ka chem wentru rume langümchele, ka feley ñi layael” (Génesis 9:4-6). Tuwlu am iñchiñ Noe mu, müley taiñ inanieal tüfachi werkün dungu. Tüfachi dungu küme kimeltueiñmew feychi dungu Jewba ñi küpa pengelelfiel ta Kain: tati mollfüñ adentuley kom tati müleyelu Mapu mew ñi mongen. Ka küme pengelkey Jewba, Eluniefilu am ti mongen, feymu kastigayafi tati pu langümchekelu ka kom tati pu yamnienofilu ti mongen ka ti mollfüñ (1 Timotew 6:13).\\n5. Tati Ley elungelu ta Moyse, ¿chumngechi pengeli ñi rume yamfalngen ti mollfüñ ka ñi rume falin-ngen?\\n5 Tati Ley elungelu ta Moyse, pengeli ti mongen ñi mülen mollfüñ mew, ka ñi rume yamfalngen ti mollfüñ. Levítico 17:10, 11 mu, Jewba feypi: “Chem wentru rume [...] ifile chem mollfüñ rume, iñche famentuafiñ feyti che, ka apümkayafiñ tañi trokiñche mew. Tati pu mongelelu am ñi mongen müley tati mollfüñ mew, ka eymün ngealu iñche ta elkünufiñ ti mollfüñ tati llangüll mew tamün liftuñmangeal tamün kulpan mu, tati mongen mülelu am ta mollfüñ mu, tüfa liftukey ti kulpan” (inaduamnge ti wichulechi dungu “ Tati mollfüñ liftuñmakeeiñmew taiñ kulpan”). *\\nTATI MOLLFÜÑ LIFTUÑMAKEEIÑMEW TAIÑ KULPAN\\nKiñe israelche kulpafule ñi inanofiel Jewba ñi werküelchi dungu, “langümngepe müten” feypingekelafuy. Biblia feypi tati mollfüñ ñi trürümfalngen ti mongen mu, feymu wiñorakiduamtufule ti che, langümafuy kiñe kulliñ ka chalintukulelafuy ta Jewba ti llangüll mew (Levítico 4:27-31). Femngechi, tüfachi chalintukun mu, liftuñmangeafuy ñi kulpan, welu pichin mew müten.\\nRakiduamnge, kiñe challa niele ñi takungeal, welu keñantukufilmi ti tapa, tüfa feylayafuy ñi takuafiel ti challa. Ka femngechi, kiñe kulliñ ñi mollfüñ liftulayafuy kam “takuntukulayafuy” reke Adan mew küpachi kulpan ñi nieel kiñe che. Welu ñi chalintukungeel pu kulliñ, tüfa adentuley reke chem ñi küpayal taiñ rüf liftuñmangeal taiñ kulpan (Ebrew 10:1, 4).\\nJesus “chalintukuwlu kisu ñi kuerpu tañi langümngeael kiñe rupa müten, fey rumel ñi femwenoael”, fey liftuñmangeiñ taiñ kulpan (Ebrew 10:10). Kristo ñi mongen nienolu kulpan adentuley “tañi wütrulelchi küme mollfüñ mew may, fey ta chalintukungelu tañi langümael kiñe küme korderu reke tati engkañngenolu ka nielu lif mongen”, tüfa rüf trürümfalngeafuy Adan ñi mongen mu ñi ñamümel (1 Pedro 1:19). Femngechi fentren piwkeyen mu ka fütra kimün mew, wechurpuy ñi feypingeel ti nor dungu, fey tüfa rumel montulafeiñmu (Ebrew 9:11, 12; Juan 3:16; Apokalipsi 7:14).\\n6. Petu ñi ingenon kiñe ilongeelchi kulliñ, ¿chumngelu fente falin-ngey ñi wütrulngeal ti mollfüñ mapu mew? (Inaduamnge ti wichulechi dungu “ Yamnieñmayafiyiñ tati pu kulliñ ñi mongen” mülelu.)\\n6 Tati mollfüñ chalintukungenofule ti llangüll mew, mülefuy ñi wütruafiel mapu mew, femngechi wiñolelngetuafuy reke tati mongen ta Chaw Ngünechen, tati rüf Ngen-ngelu (Deuteronomio 12:16; Ezequiel 18:4). Ka müley taiñ rakiduamal: tati pu israelche mülefuy ñi wütruafiel kom ti mollfüñ, welu duamfalngelafuy ñi kütrüafiel reke ti kulliñ ñi mülewenoal kiñe pichin no rume ti mollfüñ ilo mu. Tati kulliñ ñi langümfiel mülefuy ñi pürüm entumollfüñngeal, fey wüla ingeafuy ti ilo, femngechi tañi rakiduam tüngküleafuy pengelkelu am ñi yamniefiel tati Wülkelu ti mongen.\\n7. David, ¿chumngechi pengeli ñi yamniefiel ti mollfüñ?\\n7 David küme kimürpuy tati pu ngülam nüwkülelu Jewba ñi wülkeelchi ley ñi ingenoal ti mollfüñ, feymu Chaw Ngünechen feypi “tüfachi wentru ta ayüduamafiñ” (Hecho 13:22). Kiñe rupa, müna wüywülefuy. Fey küla tañi pu weychafe, kewalen konpuyngün tati pu filisteo weychafe mu ñi entumeal ko kiñe rüngan ko mew, ñi yelelafiel ta David. ¿Chumi David? Kidu ta feypi: “¿Pütokoñmayafun tüfachi pu wentru ñi mollfüñ, wültukulu engün reke ñi mongen ñi amun mu?”. David trokifi ti ko tüfachi pu weychafe ñi mongen reke. Feymu, müna wüywüfulu rume, “wütrulelfi ta Jewba” (2 Samuel 23:15-17).\\n8, 9. Elkünungelu ti kristiano trawünche wünen siglo mew, Jewba ¿petu rakiduamniefuy ñi rume yamfalngen ti mongen ka mollfüñ? ¿Chumngelu femngechi feypiafuymi?\\n8 Rupalu 2.400 tripantu Noe ñi llowel ti werkün dungu ñi ingenoal mollfüñ, ka 1.500 tripantu rupalu ñi elkünungeel Moyse ñi Ley, tati Kiñewkülechi Ngünenielu tati pu kristiano mew, Jewba ñi duam mew wirintukuyngün: “Chaw Ngünechen tañi newen taiñ ngüyuletew, iñchiñ kümelu trokifiyiñ taiñ werkünoafiel tamün femal kakelu küdawngechi dungu, welu may tamün femal tüfachi duamfalchi dungu müten: ngünewkülemün tamün inoael ti ilo kulliñ ti langümelngeel tati pu dewmaelchi adentun ngealu, ka ngünewkülemün mollfüñ dungu mew, ka entumollfüñngenoelchi kulliñ no rume ñi ingenoael, ka fillke pekan kudumuwün eluñmakenolu Ngünechen ñi ley” (Hecho 15:28, 29, TNM).\\n9 Feley, feychi antü mu tati Kiñewkülechi Ngünenielu küme kimniefuy ñi rume yamfalngen ti mollfüñ, ka tuchi weda pünefilu, fey fütra kulpay, tati pu poyekefilu reke ti adentun kam tati pu femkelu fillke pekan kudumuwün. Iñchiñ ka feyentukeiñ tüfachi dungu. Feymu taiñ küme dullial chumngechi taiñ püneafiel ti mollfüñ, küme ngüneduamafiyiñ Biblia tañi werkün dungu, femngechi taiñ ayüwülafiel ta Jewba.\\nCHUMNGECHI PÜNENGEY TI MOLLFÜÑ FILLKE LAWENTUN MU\\n¿Chumngechi kimelelafiñ kiñe lawentuchefe chumngelu iñche ñi püneafiel kam pünenoafiel tati doy pichike trokiñ entungelu mollfüñ mu?\\n10. Iñchiñ, pu Dungukelu Iney Ngen Jewba, ¿eluwkeiñ taiñ tukulelngeal taiñ kuerpu mew mollfüñ kam kiñe tañi meli trokiñ ñi wüdamngeel?\\n10 Iñchiñ, pu Dungukelu Iney Ngen Jewba, inanieiñ Chaw Ngünechen tañi werküelchi dungu, “ngünewkülemün mollfüñ dungu mew” feypilelu. Feymu, wülkelaiñ taiñ mollfüñ kakelu che ñi tukulelngeal kuerpu mu, ka iñchiñ eluwkelaiñ taiñ tukulelngeal mollfüñ, ka eluwkelaiñ taiñ entungeelchi mollfüñ ñi ngülümniengeal taiñ tukulelngeal ka antü mu. Kafey, tati mollfüñ wüdamngey meli trokiñ mu: globulos rojos, globulos blancos, plaquetas ka plasma pingelu. Iñchiñ ka femngechi llowkelaiñ taiñ tukulelngeal kiñe no rume tüfachi meli trokiñ.\\n11. ¿Chem dungu mu ñi pünengeel ti mollfüñ, kiduke pu kristiano müley ñi dullial ñi femal?\\n11 Famülke mu, globulos rojos, globulos blancos, plaquetas ka plasma mu entungekey kangelu doy pichike trokiñ ñi pünengeal lawentun mu. ¿“Mollfüñ” trokiafuiñ tüfachi pichike trokiñ? ¿Llowafuiñ taiñ tukulelngeal? Kiduke pu kristiano müley ñi dullial chem tañi femal. Kafey müley kakelu lawentun pünekefilu kidu taiñ mollfüñ, fey tüfa kiñeke: ti hemodialisis, hemodilucion ka recuperacion de sangre pingelu. Kiduke pu kristiano müley ñi dullial tañi llowal kam llownoal tüfachi lawentun, welu ngülümngenole müten ñi mollfüñ (inaduamnge ti Doy Kimngeam pingechi dungu, “Pichike trokiñ nentungelu mollfüñ mew ka fillke lawentun pünekefilu taiñ mollfüñ”).\\n12. Feychi dungu mu kiduke pu kristiano ñi dullial tañi rakiduam mew, ¿tunte müley taiñ falintuafiel taiñ dulliel, ka chem kelluaeiñmu taiñ küme dullial?\\n12 Jewba, ¿tunte falintuniefi kiduke pu kristiano tañi dulliel? Müna falintuniefi llemay, kidu müna duamtuniey chem taiñ rakiduamkülen ka chumngelu taiñ dulliel kiñe dungu. Biblia feypi: “Eymi feypilmi: ‘Welu iñchiñ kimlafuiñ tüfachi dungu’, tati ngüneduamkelu ti piwke, ¿rüf ngüneduampelayafuy? Feley llemay, tami lelinieetew kimürpuay tati, ka kullituafi kiduke ti pu che ñi femkeel” (Proverbios 24:12). Feymu, petu taiñ dullinon kiñe lawentun dungu, ¿chumafuiñ? Wüne, müley taiñ ngillatuafiel ta Chaw Jewba ka küme ngüneduamal feychi lawentun dungu, feymu taiñ rakiduam ñi inanieel Biblia tañi ngülam ngüyulaeiñmu taiñ dullial (Romanu 14:2, 22, 23). Ngelay taiñ dikümtukungeal taiñ inanieal kangelu che ñi rakiduamkülen, ka ngelay taiñ ramtuafiel kakelu pu peñi kam lamngen chem ñi chumafel. Tukulpayaiñ, “kiñeke kisuke ta iñchiñ feley taiñ nentudunguael Ngünechen mew” (Romanu 14:12; inaduamnge ti wichulechi dungu “ ¿Yamfalngelu trokifiñ ti mollfüñ?”). *\\n¿YAMFALNGELU TROKIFIÑ TI MOLLFÜÑ?\\nNgülam: “Ngünewal [...] mollfüñ dungu mew” (Hecho 15:20, TNM).\\nKiñeke ramtun tami rakiduamal\\n¿Chumngechi kimeltuafun tati meli trokiñ nielu ti mollfün ñi trürngenon ti doy pichike trokiñ ñi entungeel tüfa mu? *\\n¿Chumngelu iñche müley ñi dullial ñi llowal kam llownoal tati doy pichike trokiñ entungelu mollfüñ mu, kam kiñeke lawentun pünekelu iñche ñi mollfüñ? (Romanu 12:2; Galata 6:5.)\\n¿Chumngechi kimelelafiñ tati lawentuchefe chumngelu iñche ñi llowafiel kam llownoafiel tati doy pichike trokiñ entungelu mollfüñ mu? (Proverbios 13:16.)\\nJEWBA ÑI WÜLKEELCHI LEY DUNGU PENGELI ÑI PIWKEYECHEN KIÑE CHAW REKE\\n13. Biblia tañi ngülam ka tañi ley dungu, ¿chem pengelkey Jewba mew? Feypinge kiñe pengelün dungu.\\n13 Biblia tañi ngülam ka tañi ley dungu pengelkey Jewba ñi nieel fütra kimün tañi wülkeel ley dungu, ka ñi piwkeyechefengen, kiñe Chaw reke, müna duamtuniefilu tañi pu che ñi kümelkaleal (Salmo 19:7-11). Tati pu tukulelngelu mollfüñ, newe küme tripalayafuy ñi tremotual, welu iñchiñ montuluwafuiñ feychi dungu mu inafiliyiñ Jewba ñi werküelchi dungu feypilelu taiñ “ngünewal [...] mollfüñ dungu mew”, tüfachi werkün dungu Jewba feypilafuy rume lawentun dungu mu (Hecho 15:20, TNM). Feymu, famülke mew fentren lawentuchefe pepikawkülelu feypikeyngün ñi doyümfalngen ñi pünengenoal mollfüñ ñi küme operayal. Ñi feypingeel mu tüfachi dungu, kom pu rüf kristiano ngen doy maneluwkeiñ Jewba mu fentren kimün ñi nieel ka ñi piwkeyechefengen, kiñe Chaw reke. Biblia feypi: “Doy alüpüralelu am ti kallfü wenu tati Mapu mew, ka femngechi iñche tañi rüpü doy alüpüraley tamün rüpü mew, ka iñche ñi rakiduam doy alüpüraley tamün rakiduam mew” (Isaías 55:9; Juan 14:21, 23).\\n14, 15. a) ¿Chem werkün dungu pengeli Chaw Ngünechen ñi duamtuniefiel tañi pu che? b) ¿Chumngechi inayafuiñ tati ngülam nüwkülelu tüfachi werkün dungu taiñ kuñiwtukuwküleal?\\n14 Kuyfi Israel mapu mu, Jewba fillke werkün dungu mew pengelkefuy ñi duamtuniefiel tañi pu che ñi kümelkaleal. Kiñe pengelün dungu, feypifi tati pu israelche ñi femal kiñe malal wente tañi ruka mew. Tati pu che fill dungu femkefuy wente ñi ruka mu, feymu dewmalelngekefuy kiñe malal tati pu che ñi trananagpanoal (Deuteronomio 22:8; 1 Samuel 9:25, 26; Nehemías 8:16; Hecho 10:9). Kafey feypifi ñi küme llüwatunieafiel tati pu wapo toro (Éxodo 21:28, 29). Tati pu femkenolu tüfachi werkün dungu, pengelkefuyngün pichin no rume ñi falintufiel kakelu pu che ñi kümelkaleal, kafey kulpakonafuy ñi lan mu kiñe che.\\n15 ¿Chumngechi inayafuiñ tati ngülam nüwkülelu tüfachi werkün dungu mu? Rakiduamafuymi chumngechi tami küme elkünuafiel ka amulnieafiel tami auto, tami küme elkünutuafiel tami ruka ka chew tami küdawken, chumngechi tami kuñiwtukual tati pu kulliñ tami ruka mew mülelu, ka chem adngelluwün dungu tami dulliel. Kiñeke trokiñ mapu mew, fentren wechekeche lakeyngün ñi rupan mu kiñe allfün dungu ñi kuñiwtukunofiel ñi mongen engün. Feymu, kom tati pu wechekeche ayülu ñi rumel müleal Chaw Ngünechen ñi piwkeyechen mew, müley ñi rume falintunieafiel tañi mongen, ka adngelluwkelayngün kuñiwün-ngechi dungu mu. Ka rakiduamkelay “ñi wechengen mu, chem no rume allfül-layaenew”. Feymu, konkenolu am kuñiwün-ngechi dungu mu, doy ayüwün-ngechi mongen yenieyngün (Eclesiastés 11:9, 10).\\n16. ¿Chem ngülam ñi pengelkeel ti Biblia kelluafeiñmu taiñ kimal ñi kümen kam ñi kümenon angkanentupüñeñal? (Ka inaduamnge ti kimal dungu.)\\n16 Chaw Ngünechen rume falintuniefi tati pu we püñeñ ñi mongen, petu ñi choyüngenon kütu. Tati Ley elungelu Moyse, pengeli chem ñi chumngeal kiñe che ñi allfülfiel kiñe domo niepüñeñkülelu. Tati domo kam tañi püñeñ lafule, fey tati che kulpay ñi langümfiel mu, fey mülefuy tañi kullitual reke “kidu ñi mongen mu”. Biblia feypi: “Epu wentru kewatumekele ka tuntukufile engu kiñe domo niepüñeñkülelu, ka fey allfün mew angkanentule ñi püñeñ, welu ti domo ka ñi püñeñ lanole engu, feyti wentru müley ñi kullitual tüfachi allfün mew. Welu lale ti domo kam ñi püñeñ, fey ti wentru müley tañi kullitual kidu ñi mongen mu” (Éxodo 21:22, 23). * Famülke mu rume fentren pu domo ñi kidu ngünewün mu, angkanentupüñeñkeyngün, femngechi ñi küdawtunoal ñi tremümafiel ka kiñe pichiche ñi reñma mu kam nienoal kiñe püñeñ no rume. Fentren tüfachi pu domo femngechi femkeyngün yenielu am kiñe podngechi mongen, ka ayünieyngün ñi amuleal tüfachi weda mongen mu. Jewba peniefilu am kom tüfachi dungu, müna weñangkünagkey.\\n17. ¿Chumngechi yafültukuafuiñ kiñe domo angkanentupüñeñlu petu ñi kimnofiel Biblia tañi rüf dungu?\\n17 Welu, kiñe domo angkanentupüñeñlu petu ñi kimnofiel Biblia tañi rüf dungu, ¿chumafuy? ¿Rakiduamafuy “Chaw Ngünechen turpu kutranpiwkeyelayaenew”? Femlay llemay. Kom tati pu rüf wiñorakiduamtulu ñi piwke mu, maneluwküleafuy Jewba mu ñi wiñoduamtuaetew, tañi Fotüm ñi wütruelchi mollfüñ mew (Salmo 103:8-14; Efesio 1:7). Jesus kütu feypi: ‘Iñche küpalan tati pu küme piwkekawün-ngelu mew, welu may tati pu kulpafe mew, fey ñi wiñorakiduamtuael engün’ (Luka 5:32).\\nENTUAIÑ TAIÑ PIWKE MU TI WEDAKE RAKIDUAM\\n18. Tati Biblia, ¿chumngechi pengeli chem dungu mew ñi langümngeel fentren che?\\n18 Jewba feypikeeiñmew taiñ wedalkanoafiel kakelu pu che. Welu feyka müten no. Ka feypikeeiñmew taiñ turpu üdechekenoal, fentren che langümngelu am ñi üdengeel mu. Feymu tati apostol Juan ngüfetueiñmew: “Kom tati üdekelu tañi peñi kam lamngen fey ta kiñe langümchefe reke feley” (1 Juan 3:15). Tati üdechekelu weda duamniefi kiñe che, ka “pewmangen may layay” pikey engün. Tati nielu üdewün, re weda ngünen mew feypiafuy “Chaw Ngünechen müley ñi kastigayafiel wedake dungu femlu am” (Levítico 19:16; Deuteronomio 19:18-21; Matew 5:22). Feymu müna falin-ngey taiñ entual ti piwke mew ti wedake rakiduam taiñ nieel (Santiaw 1:14, 15; 4:1-3).\\n19. Tati inanielu ñi mongen Biblia tañi falin ngülam mu, ¿chem kimeltuafeyew Salmo 11:5 ka Filipense 4:8, 9?\\n19 Kafey, falintufiliyiñ ti mongen Chaw Ngünechen reke ka ayüliyiñ taiñ rumel müleal kidu ñi piwkeyechen mew, müley taiñ kiñe pülekünual chem dungu rume nüwkülelu ti kewan dungu mu. Salmo 11:5 feypiley: Jewba “üdeniefi kom tati piwkeyefilu ti kewan dungu”. Tüfachi dungu ñi feypiel Biblia pengelkeeiñmew chem ñi rakiduamkülen Jewba, welu ka kimeltueiñmew kiñe falin ngülam ñi ngüyulaetew taiñ mongen: kiñeke adngelluwün dungu yeafeiñmew taiñ ayüwmafiel ti kewan dungu, feymu rüf piwkeyefiliyiñ ta Chaw Ngünechen llowlayafiyiñ tüfachi wedake adngelluwün. Ka femngechi Biblia ta feypiley Jewba fey tati “küme tüngün wülkechi Ngünechen”, feymu kom iñchiñ tati pu poyekefilu ta Jewba müley taiñ nieal taiñ longko mu ka piwke mu re kümeke rakiduam, kom tutelu ñi ayüngeal, kom kümeke ka püramyefalchi dungu ka kom tati dungu kellukelu ñi tüngküleal (papeltunge Filipense 4:8, 9).\\nFILLKE TROKIÑCHE ÑI ADKÜNUNIEEL PU CHE KULPAKONI ÑI LAN MU FENTREN CHE\\n20, 21. Pu kristiano, ¿koneltukeyngün am tati politiko dungu mu ka negosiakelu ñi ngünenieel Weküfü? ¿Chumngelu?\\n20 Chaw Ngünechen ñi adkiñ mew, tati pu che ñi ngünenieetew Weküfü kulpakoni ñi lan mu fentren che. Biblia feypi tati pu ngünenielu, kiñe wapo weda kulliñ reke feley, ka langümfi rume fentren che, tati pu poyekefilu ta Jewba kütu (Daniel 8:3, 4, 20-22; Apokalipsi 13:1, 2, 7, 8). Tati pu fütrake negosiakelu ka pu adümuwkelu ciencia kiñewingün tati pu ngünenielu engün ñi dewmayafiel rume wedake arma, fey ñi wewal rume fentren plata. Feyngey tati, “kom tüfachi chüf mapu ñi ngünenieetew tati weküfü ñi pepiluwün” (1 Juan 5:19).\\n21 Welu Jesus tañi pu inanieetew kulpakonkelayngün ñi lan mu kakelu pu che, kidu engün am koneltukenolu tüfachi Mapu tuwün pu che mew, ka reyükonkelayngün politiko dungu mew, ka weychan mu (Juan 15:19; 17:16). * Kafey, kayñetungele engün rume, inayentuniefingün ta Kristo ka pofolkawkelayngün, welu may piwkeyefingün tañi pu kayñe ka ngillatunieñmafingün kütu (Matew 5:44; Romanu 12:17-21).\\n22. Pu kristiano, ¿koneltukeyngün am tati pu religion tüfachi Mapu mu? ¿Chumngelu?\\n22 Welu, doyelchi may, pu rüfngechi kristiano reyükonkelaiñ tati koylake religion Mapu mew mülelu, ‘tati Fütra Babilonia’ pingelu, tüfa am doy kulpakonlu fentren che ñi lan mu. Biblia feypi kidu ñi wütrulel “tati pu pelon wentru tañi mollfüñ ka tati pu koneltuleyelu Ngünechen tañi pu trokiñche mew, ka femngechi itrokom mapu mew langümelchi pu che”. Feymu Chaw Ngünechen ngüfetunieeiñmu: “Tripamün ta tüfachi waria mew, eymün ta iñche ñi trokiñchengelu” (Apokalipsi 17:6; 18:2, 4, 24).\\n23. Tati pu tripalu ti Fütra Babilonia mu, ¿chem müley ñi femal?\\n23 Tati pu tripalu ti Fütra Babilonia mew müley ñi wirintukulewenoal ñi üy feychi religion mu. Welu feyka müten no. Ka müley tañi üdeafiel ti wedake dungu ñi llowkeel tati koylake religion ka tati wedake dungu eluwkelu pu che ñi dewmayal, fey tüfa kiñeke, femal fillke pekan kudumuwün eluñmakenolu Ngünechen ñi ley, koneltual politiko dungu mew ka nieal fentren chemkün fente ñi diñmawün mu. Biblia feypi: “Awem, eymün tati pu piwkeyeniefilu ta Jewba, üdeafimün tati wedake dungu. Kidu ta kuñiwtukunieñmafi ñi mongen tañi pu püntütripakenoetew; montulkefi engün tati pu wedake che mew” (Salmo 97:10; Apokalipsi 18:7, 9, 11-17). ¡Rume fentren che langümngey ti wedake dungu mu ñi femün tati koylake religion!\\n24. ¿Chumngelu Jewba fürenekeeiñmew ñi wiñorakiduamtuel taiñ kulpan mew ñi lan mu kakelu pu che?\\n24 Petu taiñ Dungukelu Iney Ngen Jewba ngenon, kom iñchiñ kiñeke dungu mew kellukonkefuiñ Weküfü ñi ngünenieelchi pu che, feymu kidu engün am kulpalu ñi lan mu fentren che, iñchiñ ka koneltulekefuiñ reke kidu engün ñi kulpan mu. Welu, küme elkünutuiñ taiñ mongen, mupiltuleiñ Jesus ñi lan mu, ka wültukuiñ taiñ mongen ta Chaw Ngünechen mu. Feymew llemay, Chaw Ngünechen fürenekeeiñmew ka ingkakeeiñmew fillke dungu taiñ katrütunoaetew ñi weniyeafiel (Hecho 3:19). Kuyfi, petu ñi wirintukungeel ti Biblia, mülefuy kiñeke waria chew ñi ellkawam kiñeke che, tüfachi waria tukulpalelkeeiñmu chumngechi taiñ ingkañpeetew Jewba famülke mew (Números 35:11-15; Deuteronomio 21:1-9).\\n25. ¿Chem dungu mülekefulu Israel mu tukulpalelkeeiñmu Jewba ñi elkünuel taiñ montulngeal?\\n25 ¿Chumal elkünungey feychi waria? Kiñe israelche langümfule kiñe che tuntukufiel mu, fey lefmawafuy feychi waria mu ñi montuluwal. Akufule kiñe tüfachi waria, ramtukangeafuy chumngechi ñi rupan tüfachi dungu, fey elungeafuy ñi müleal feychi waria mew lale wüla ti longkolelu chi saserdote, fey wüla chew rume amuafuy. Femngechi Jewba pengeli ñi rume kutranpiwkeyechen ka ñi rume falintuniefiel tati pu che ñi mongen. Kafey, famülke mu Jewba elkünuy taiñ montulngeal, tüfachi pu waria reke. ¿Chumngechi? Kom iñchiñ kimnon mu, inaniekelafuiñ Jewba ñi werkün dungu ñi rume yamfalngen ti mongen ka ti mollfüñ, feymu mülefuy taiñ layal, welu Jewba llowlu am Kristo ñi lan, kidu ta montulkeeiñmew taiñ lanoal. Feymu, ¿chumngechi pengelafuiñ taiñ falintuniefiel Jewba ñi elkünuel taiñ montulngeal? Mangelafuiñ tati pu che ñi llowal Chaw Ngünechen ñi elkünuelchi montuluwün, doyelchi may, fülkülepalu am tati “rume fütra kutrankawün” (Matew 24:21; 2 Korintio 6:1, 2).\\nAMULDUNGULIYIÑ TI NGÜNENIEN MU PENGELAIÑ TAIÑ FALINTUNIEFIEL TI MONGEN\\n26, 27. ¿Chem mew am tati pelon wentru Esekiel reke femkeiñ?\\n26 Famülke mu, iñchiñ Chaw Ngünechen tañi pu che ngen, tati pelon wentru Esekiel reke feleiñ, Chaw Jewba elkünufi tüfachi wentru ñi llüwatuleal, fey ñi amuldungual Chaw Ngünechen ñi ngüfetuel. Feymu ta feypifi: “Allkütulmi iñche ñi feypielchi dungu, müley tami ngüfetulelafiel engün”. Esekiel küme femürpunofule tañi elfalkünungeelchi küdaw, fey kulpayafuy ñi lan mu kom feychi che Chaw Ngünechen ramtukadungufile ta Jerusalen (Ezequiel 33:7-9). Welu Esekiel femürpuy ñi feypingeel, feymu kulpalay kom feychi che ñi lan mu.\\n27 Pichilewey ñi apümkangeal Weküfü ñi ngünenieelchi dungu. Feymu pu Dungukelu Iney Ngen Jewba kiñe falin küdaw trokifiyiñ taiñ amuldungual ñi akual ti antü Chaw Ngünechen ñi apümkayafiel tañi pu kayñe ka taiñ amuldungual ñi Ngünenien. Müley taiñ femal tüfa (Isaías 61:2; Matew 24:14). ¿Eluwküleymi tami koneltual tüfachi küdaw mu montulchekelu? Femngechi femkefuy ti apostol Pablo, feymu ta feypi: ‘Iñche kulpalelan kiñe che mew no rume. Kom kimeleluwiyiñ Ngünechen ñi adkünuelchi dungu, chem dungu rume ta ellkaleluwlayiñ’ (Hecho 20:26, 27). ¡Inayentufali Pablo ñi femün mu!\\n28. Taiñ rumel müleal Chaw Ngünechen ñi piwkeyechen mew, ¿chem müley taiñ femal?\\n28 Feley, taiñ rumel müleal Chaw Ngünechen ñi piwkeyechen mew, müley taiñ falintuafiel ti mongen ka ti mollfüñ Chaw Jewba reke. Welu feyka müten no, chumngechi inaduamafiyiñ ti küpachi chillkatun mu, müley taiñ lif chengeal kidu ñi adkiñ mew.\\n^ parr. 5 Kiñe chillka Investigación y Ciencia pingelu, nütramkakey ñi chem pifel “tati pu mongelelu am ñi mongen müley tati mollfüñ mew”. Feypi ñi rüfngen tüfachi dungu, kom tati celula ñi nieel tati mollfüñ duamfalngelu am taiñ mongeleal.\\n^ parr. 12 Inaduamnge ti chillka ¡Despertad! ñi entuel pu Dungukelu Iney Ngen Jewba, agosto küyen 2006 tripantu mu, pagina 3-12.\\n^ parr. 16 Kafey ngüneduamfali tüfa: Biblia pengeli Jewba ñi kastigayafiel feyti ñi weda femfiel ti püñeñ petu choyüngenolu, tunten ñi tremkülen rume ti püñeñ ponwi tañi ñuke mu.\\n^ parr. 21 Inaduamnge ti 5 chillkatun, “¿Chumngechi koneltukelaiñ tüfachi Mapu tuwün pu che mew?”.\\n^ parr. 75 Doy küpa kimülmi, inaduamnge ti Doy Kimngeam pingechi dungu “Pichike trokiñ nentungelu mollfüñ mew ka fillke lawentun pünekefilu taiñ mollfüñ”.\\nYAMNIEÑMAYAFIYIÑ TATI PU KULLIÑ ÑI MONGEN\\nJewba elueiñmu taiñ langümafiel ti kulliñ taiñ iyafiel, takuwal kam kuñiwtukulefule taiñ mongen, fey langümpuafuiñ chi kulliñ. Welu, müley taiñ femal tüfa kuñiwtukun mu ka piwkeyen mew (Génesis 3:21; 9:3). Küpa inayentukelaiñ ta Nemrod, müna weda che ngelu am, kidu ta langümkefuy pu kulliñ ñi adngelluwal müten (Génesis 10:9). Welu küpa inayentukeiñ ta Jewba, kidu ta müna duamtuniefi kom tati mongeleyelu ñi kümelkaleal, tati pu pichike üñüm kütu (Jona 4:11; Matew 10:29).\\nTati ley elungelu ta Moyse pengeli Jewba ñi duamtunieafiel pu mongeleyelu (Éxodo 23:4, 5, 12; Deuteronomio 22:10; 25:4). Ka nüwkülelu feychi ley, Proverbios 12:10 feypi: “Tati norngelu kuñiwtukukefi tañi pu kulliñ, welu tati weda che ñi kutranpiwkeyen mu kütu awükakefi”. Pichilewey ñi apümkangeal kom tati wedake che ka tañi weda femkeel.","num_words":3421,"character_repetition_ratio":0.057,"word_repetition_ratio":0.005,"special_characters_ratio":0.209,"stopwords_ratio":0.397,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Neemia: Wiñodewmatuy tati fütrake kura malal Jerusalen mu | Biblia Nütram\\nPAPELTUAFUYMI acholi afrikáans albanés alemán armenio armenio occidental asamés ateso aymara azerí azerí (alfabeto cirílico) bajo alemán bambara baulé becol birmano bislama búlgaro cabilé catalán cebuano checo chichewa chin haka chino mandarín (simplificado) chino mandarín (tradicional) chitonga chitumbuka chiyao chuvash cingalés citonga congo coreano criollo de las seychelles criollo haitiano criollo mauriciano croata dangme danés dehu diula efik endebele endonga enzema eslovaco esloveno español estonio ewé feroés finlandés francés ga galés garífuna georgiano griego groenlandés guaraní gun guna hausa hebreo herero hiligaynon hindi hiri motu hmong (blanco) holandés húngaro ibo ilocano indonesio inglés islandés isoko italiano japonés kabardin-cherkess kabiye kachin kannada kaonde kazajo kekchí kikamba kikongo kikuyu kiluba kimbundu kiniaruanda kirguís kirundi kisi krío kwangalí kwanyama lamba lao lengua de señas argentina lengua de señas colombiana lengua de señas costarricense lengua de señas ecuatoriana lengua de señas mexicana lengua de señas venezolana lengua de signos española lenguaje de señas americano lenguaje de señas australiano lenguaje de señas británico lenguaje de señas checo lenguaje de señas estonio lenguaje de señas filipino lenguaje de señas finlandés lenguaje de señas francés lenguaje de señas holandés lenguaje de señas húngaro lenguaje de señas japonés lenguaje de señas nicaragüense lenguaje de señas paraguayo lenguaje de señas ruso letón lhukonzo lingala lituano luganda lugbara luo luvale macedonio macua malayo malayálam malgache maltés mam mambue-lungu mapudungun maratí maya mazateco de Huautla mendé mixe mixteco de guerrero mizo mongol more mískito nepalés ngäbere (o guaymí) niueano noruego nuer nyaneka nyungwe náhuatl de guerrero náhuatl del norte de puebla oromo osético otomí papiamento de curazao persa pidgin de las islas salomón polaco portugués purépecha quechua ancashino quechua ayacuchano quechua boliviano quechua cuzqueño quiché rarotongués rumano runyankore ruso rutoro samoano sango sena sena serbio sesoto de Lesoto setsuana shona sidama sranangtongo suajili suati sueco tagalo tai tamil tankarana tayik telugu tetun dili tivo tlapaneco tojolabal tok pisin tongano totonaco tseltal tsonga tsotsil turco turcomano twi tártaro ucraniano uigur (alfabeto árabe) umbundú uolof vendal vezo vietnamita wallisiano waray-waray wayuunaiki wolaita xhosa xitshwa yoruba zapoteco de lachiguiri zapoteco del istmo zulú árabe ñanya\\nTati fütrake kura malal Jerusalen mu\\n¡ADKINTUFINGE rume küdawmekeyngün tüfa mu! Tati pu Israel che dewmayngün fütrake kura malal Jerusalen mu. Nafukodonosor apümfilu Jerusalen, trafokafilu ti malal ka lüpümfi wülngiñ (konpuwe) waria mu, dew rupay pataka kechu mari epu tripantu feychi antü mu. Tati pu Israel che wiñotulu ta Babilonia mew, witranpüramlayngün tati kura malal.\\nKom feychi pu tripantu mülenolu kura malal, ¿kimimi chem duam nieyngün? Küme duamkülelayngün. Küdawtulayafuyngün ñi pu kayñe ñi lefkontuaetew engün. Welu fey wüla pefiyiñ tüfachi wentru, Neemia pingelu kellumekefi tati pu che ñi wiño dewmayal tati malal mülelu Jerusalen. ¿Eymi kimimi iney ngen tüfachi wentru Neemia?\\nNeemia kiñe Israel che küpalu tati Susa pingechi waria, Mardokeo ka Ester ñi mülemum. Tüfa küdawkey ti rey ñi ülmen ruka mu, fey mew küme weni ngekefuyngün chi Mardokeo ka Ester engu. Welu tati Biblia feypilay ta Neemia tañi küdawelkefiel Ester tañi füta, Asuero ti rey. Küdawi inalechi rey, Artajerje pingelu.\\nTukulpafinge, Artajerje küme rey ngelu ñi elufiel ta Esdra kom feychi plata ñi yeafiel ta Jerusalen, ka ñi kümelngetual Jewba ñi ngillatuwe ruka. Welu Esdra witranpüramlay ti malal trananaglu mülelu ti waria mu. Peafiyiñ chumngechi Neemia femi tüfa.\\nDew rupay mari küla tripantu, Artajerje ñi elufiel ta Esdra ti plata tañi küme elael tati ngillatuwe ruka. Fewla Neemia wünen nüfül kopakelu ta rey mew. Kidu wüne pichi (püchü) putukey (pütokokey) ñi nienoal üñfitun (feneno) chi pulku, fey wüla elukefi ñi pütokoal chi rey. Kiñe doy falin-ngechi küdaw.\\nFey mew, kiñe antü Anani, Neemia ñi peñi, ka kakelu pu wentru, küpayngün Israel mapu mu ñi pemeafiel Neemia. Feypifingün tati pu Israel che nieyngün wedake dungu, ka tati malal Jerusalen mu petu tranaley. Neemia rume weñangküy, fey ngillatufi Jewba tüfa mu.\\nKiñe antü ti rey kangentuy Neemia ñi weñangkülen, fey ramtufi: ‘¿Chumngelu (chemu) weñangküleymi?’ Neemia feypieyew ñi weda felen Jerusalen, ka malal ñi tranalen. ‘¿Chem duam nieymi?’ ramtueyew ti rey.\\n‘Eluñmaen tañi amual Jerusalen mu,’ pieyew Neemia, ‘iñche pepi tañi wiño dewmatuael tati kura malal.’ Artajerje rume küme piwkengey. ‘Amunge’ pieyew, ka kelluntükufi ñi yelmengeal mamüll ñi dewmangeal ti küdaw. Neemia pichiñmalu ñi pun Jerusalen, feypifi tati pu che ñi rakiduam. Fey ayüyngün ñi feypin, ka feypi engün: ‘Dewmayiñ tüfachi küdaw.’\\nTati pu Israel che ñi pu kayñe pefilu ñi witranpüramniel tati malal, feypingün: ‘Pürayiñ, langümafiyiñ, katrütuñmayafiyiñ ñi küdaw engün.’ Kimlu tüfa, Neemia elufi tati pu küdawfe fütrake kuchillo, ka tati wayki, ka feypi: ‘Llükakenofilmün. Kewañpeaymün tamün pu peñi, pu yall, pu domo, ka tamün ruka mu.’\\nWelu tati pu che llükakelayngün. Pepikawküleyngün ñi fütrake kuchillo ka wayki, fill pun (trafia) ka fill antü, fey amuley ñi dewmanieel ñi küdaw engün. Feymu lle, kechu mari epu antü müten, dewi tati malal. Fewla müley tüngün ti waria mu. Neemia ka Esdra kimeltukefingu Ngünechen ñi ley dungu, ka tati pu che ayüwküley engün.\\nWelu tati pu Israel che ñi dungu petu kümelkalay kuyfi chumlekefuy petu ñi presukünunon engün Babilonia mew. Ti rey Persia ngüneniey, ka tati pu che müley ñi serfiaetew. Welu Jewba feypikünuy tañi werküafiel kiñe we rey, ka tüfa ñi küpalal tüngün ti pu che. ¿Iney (iñi) am tüfa? ¿Chumngechi küpalay tüngün ti Mapu mu? Rupay ella meli pataka kechu mari tripantu, petu ñi doy kimngenon tüfachi dungu mu. Fey mu müley kiñe doy falin-ngechi choyüm kiñe we püñeñ. Welu rupay tüfa fewla kangelu nütram.\\nNeemia, kapitulo 1-6.\\nWirin dungu Elektroniko papel ñi nakümgeal mülenke piel","num_words":892,"character_repetition_ratio":0.072,"word_repetition_ratio":0.0,"special_characters_ratio":0.173,"stopwords_ratio":0.21,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Chaw Ngünechen Jewba yafülkeeiñmew kom taiñ kutrankawün mew | Ñi Chillkatungeal\\nJewba yafülkeeiñmew kom taiñ kutrankawün mew\\nFalintuafiyiñ fillke yewün taiñ eluetew Chaw Jewba\\nLongkontukunge tati rume falin dungu\\nKelluntukuafiyiñ Jewba ñi Ngünenieel\\n¿Kümelkawtuaiñ ka kelluaiñ taiñ kiñewküleal?\\nTi Werken (ñi chillkatungeal) | Junio 2017\\nPAPELTUAFUYMI acholi aucano batak (simalungun) batako karo batako toba baulé biak bislama camboyano chin haka chokue chopi chuabo criollo de las seychelles criollo mauriciano dayaco engayú dehu digor endáu groenlandés hmong (blanco) iban inglés javanés kayin sgaw kazajo kikongo kimbundu kisi krío lao lhukonzo lomue macua maltés mapudungun mizo navajo nias niueano nyaneka nyungwe quechua ayacuchano quechua cuzqueño quichua de Chimborazo quichua de Imbabura romaní de Macedonia (alfabeto cirílico) romaní de macedonia romaní del sur de Grecia runyankore rutoro sanguir saramacano sena sundanés tahitiano uigur (alfabeto cirílico) umbundú urdu uruund wallisiano wayuunaiki xitshwa ñemba\\n“Ngünechen [...] taiñ yafülkeetew. Kisu ta yafülkeeiñmew kom taiñ kutrankawün mew” (2 KORINTIO 1:3, 4).\\nÜLKANTUN: 38 KA 56\\nTaiñ kurewen kam reñmawen mu, ¿chumngelu rupayafuiñ wedake dungu mu?\\nJewba ñi pu che kuyfi mu, ¿chumngechi kellueyew ti ngillatun?\\n¿Chumngechi yafültukuafuymi kakelu pu che?\\n1, 2. Rupan mu wedake dungu, ¿chumngechi yafülkeeiñmew Jewba? Fey Biblia ñi feypin mu, ¿chem rüf maneluwkeiñ?\\nKIÑE weche wentru kurengenolu rakiduami 1 Korintio 7:28 mu, feypilelu: “Tati kurengelu niekey fill rakiduameluwkülen epe fill dungu mew”. Fey ramtulelfi kiñe longkolelu fentren tripantu ñi kurengeel: “¿Chem am tüfachi ‘fill rakiduameluwkülen’? Ka kurengeli, ¿chumngechi chaftuafiñ?”. Ti longkolelu petu ñi wiñoldungunon, rakiduamelfi ti weche ti apostol Pablo ñi feypin mu: Jewba “taiñ yafülkeetew. Kisu ta yafülkeeiñmew kom taiñ kutrankawün mew” (2 Korintio 1:3, 4).\\n2 Kimnieiñ ta Chaw Jewba taiñ piwkeyeetew ka yafülkeetew rupan mu wedake dungu. Rakiduamtukunieymi chi chumngechi tami kelluetew ka adnieetew Biblia mu. Rüfkünu llemay, maneluwkeiñ Jewba mu taiñ küpa kümelkayaetew, chumngechi ñi femfiel tañi pu poyekeetew kuyfi mu. Biblia feypi: “Iñche am küme kimnien tañi rakiduamkülen eymün mu pi Jewba, nien tüngkülechi rakiduam, ka weda rakiduam nielan, tañi eluafiel ta eymün küme felen ka kiñe maneluwün. Ka eymün mütrümmuan ka küpayaymün, ka ngillatumuan ka iñche allkütuwayiñ” (Jeremías 29:11, 12).\\n3 Kimliyiñ chumngelu rupamekeiñ wedake dungu, müte küdawngelayafuy taiñ newentuleal. Feymu, taiñ kurewen kam reñmawen mu, ¿chumngelu rupayafuiñ wedake dungu mu? Kafey fillke che ñi rupan Biblia ñi antü mew ka famülke mu, ¿chumngechi kelluafeiñmew? Inaduamaiñ tüfachi ramtun, ka chumngechi newentuleal wedake dungu mu.\\nKÜDAWNGECHI DUNGU KUREWEN MU\\n4, 5. ¿Chem küdawngechi dungu mu rupayafuy ti kurewen?\\n4 Jewba dewmafilu tati wünen domo, elelfi tati wentru kidu ñi domongeal. Feymu Jewba feypi: ‘Feymew ta wentru elkünuay ñi chaw ka ñi ñuke fey tañi trawüael ñi domo engu, fey mür kiñe che reke müten ñi feleael’ (Génesis 2:24). Welu kom iñchiñ kulpafengeiñ (Romanu 3:23). Feymu epu che niewlu rupayafuyngu küdawngechi dungu mu. Rakiduamnge tüfa, petu ñi fütangenon, ti domo inaniefuy tañi pu chaw ñi feypin. Welu Biblia feypi fütangele ti domo, fey tañi wentru longkoleay kidu mu (1 Korintio 11:3). Ellaka mu küdawngeafuy ti wentru mu ñi longkoleal tañi domo mew. Kafey küdawngeafuy ti domo mew ñi doyümafiel tañi wentru ñi ngünenieaetew, welu ñi doyümnoafiel tañi pu chaw. Kafey pu we niewlu, küme yewlayafuy tañi afkadi ñi pu che engu.\\n5 Kafey rakiduamnge chumngechi ñi duamkülen ti kurewen ñiepüñeñkülele ti domo. Müna ayüwküleafuyngu chi, welu ka fill rakiduamküleafuyngu. Petu niepüñeñkülelu ti domo kam dew choyülu ramtuwafuyngu chumngechi ñi tremkülen ti pichiche. Kafey doy plata duamayngu. Ka choyüngele ti püñeñ, kaletuafuy pu chaw ñi mongen. Ti ñuke doy eluway ñi dapiafiel tañi pichi püñeñ. Feymu tati kurewen newe duamuwlayay chumngechi ñi femkefel. Kafey ti chaw fillke küdaw nierpuay, femngechi ñi eluafiel tañi domo ka tañi pichiche ñi duamnieel.\\n6-8. Kiñe kurewen pepi nienole pichikeche, ¿chumngechi duamnagafuy?\\n6 Kiñeke kurewen kangelu küdawngechi dungu mu rupayafuyngün. Rume ayüleafuyngün ñi nieal pichikeche, welu pepi nielayngün. Feymu ti domo pepi niepüñeñnole, rume weda duamküleafuy (Proverbios 13:12). Biblia ñi antü mew, pu domo rume falintukefuyngün ñi fütangeal ka nieal pichikeche. Feymu Rakel, Jakob tañi domo, rume kutrantupiwkelefuy pepi niepüñeñnolu am, welu tañi lamngen niefuy ñi pu püñeñ (Génesis 30:1, 2). Famülke mu, fentren trokiñ mapu mew pu che rume falintukefi ñi nieal fentren pichikeche. Feymu ramtukefingün tati pu kurewen wünelekelu amuldungun mew chumngelu ñi nienon pichikeche. Pu wünelekelu yafüluwkeyngün ñi küme kimelafiel chumngelu ñi nienon, welu femlu rume, pu che feypikefi: “Müna weda, iñche kimnien tati lawen tamu nieal pichikeche”.\\n7 Kafey rakiduamnge tüfachi dungu mew. Kiñe lamngen Inglaterra mu rume küpa niepüñeñkülefuy. Feymu rume weda duamnagi kimlu ñi pepi niepüñeñnoal petu mülele Weküfü ñi ngünenieel. Fey kidu tañi wentru engu kintuyngu kiñe pichiche ñi püñeñyeafiel. Welu femlu rume, amulefuy ñi weñangkün. Kidu feypi: “Iñche kimniefun ñi trürnon iñche mu tañi tripan kiñe püñeñ, ka püñeñyeafiel kiñe pichiche iñche ñi choyünofiel”.\\n8 Kiñeke Biblia mew 1 Timotew 2:15 rakiduamelkefi pu che tati domo ñi montuluwal niele ta püñeñ. Welu tüfachi texto feypilay ti domo ñi llowal afnoachi mongen ñi nien mu püñeñ. Fey ¿chem rüf pengeli ti texto? Ti ñuke eluwkülele ñi dapiafiel tañi püñeñ ka tañi ruka, tüfa montulafeyew ñi dunguyechenoal ka reyükonkülenoal kakelu che ñi dungu mew (1 Timotew 5:13). Welu ti domo ka rupayafuy küdawngechi dungu mu tañi kurewen ka tañi pu che mew.\\nTaiñ Chaw Jewba fillke dungu feypikünueiñmew taiñ yafültukuaetew\\n9. ¿Ka chem küdawngechi dungu mu rupayafuyngün pu kurewen?\\n9 Pu kurewen rupayafuyngün kangelu küdawngechi dungu mu: lale tañi afkadi. Fentren che rupay feychi dungu mew, rakiduamtukunofulu rume ñi layafel tañi afkadi. Welu pu poyekefilu ta Jewba rüf maneluwkeiñ pu layelu ñi wiñomongetual, tüfa müna yafültukukeeiñmew (Juan 5:28, 29). Biblia mew, taiñ Chaw Jewba fillke dungu feypikünueiñmew taiñ yafültukuaetew. Feymu fewla inaduamaiñ chumngechi kiñeke che poyekefilu ta Jewba llowingün kidu ñi yafüluwün, ka chumngechi tüfa kellueyew engün.\\nLale tami afkadi, ¿chem yafültukuafeymu? (Inaduamnge parrafo 9 ka 12).\\nRUPALIYIÑ WEDAKE DUNGU MU, ¿CHUMNGECHI YAFÜLUWKÜLEAFUIÑ?\\n10. ¿Chem chumi Ana ñi yafüluwküleal? (Inaduamnge ti adentun pagina 3 mu.)\\n10 Inaduamaiñ ñi rupan Ana, Elkana ñi poyen domo. Kidu rume küpa niepüñeñfuy, welu pepi nielafuy. Welu tañi wentru ñi kangelu domo, Penina pingelu, niefuy fentren püñeñ. Biblia feypi: “Kiñe antü Elkana chalintukuy kiñe kulliñ, fey elufi kiñe trokiñ tañi domo Penina ka kom tañi pu püñeñ, welu elufi ta Ana kiñe doy küme trokiñ, kidu am piwkeyefilu ta Ana, welu Jewba elulaeyew ñi nieal püñeñ. Kafey tati kangelu domo Penina, Ana ñi notukaetew, rume ayentukefi tañi nüngayülafiel, Jewba ñi elunoetew mu püñeñ. Femngechi femkefuy fill tripantu mu, pürapukelu Ana Jewba ñi ruka mew. Fente ñi ayentukeetew ti kangelu domo, Ana ngümakefuy ka ikelafuy rume” (1 Samuel 1:4-7). Feymu, ¿chem chumi Ana ñi yafüluwküleal? Ngillatufi ta Jewba. Amuy chew ñi poyengeken ta Jewba, fey fentreñma llellipuy. Ngillatufi ta Jewba ñi eluaetew kiñe püñeñ, ka maneluwi kidu mu ñi kelluaetew. Dew ngillatulu, doy küme duami ka tañi ange mu pengelwelay ñi weñangkün (1 Samuel 1:12, 17, 18). Ana kimniefuy Jewba ñi eluafetew kiñe püñeñ kam ñi yafültukuaetew chumngechi rume.\\n11. ¿Chumngechi kelluafeiñmew ti ngillatun?\\n11 Kulpafe chengeiñ ka ti Weküfü ngüneniey ti Mapu, feymew rupayaiñ wedake dungu mu (1 Juan 5:19). Welu nieiñ kiñe kellun: ngillatuafuiñ ta Jewba, “taiñ yafülkeetew”. Femngechi femi Ana, kidu feypifi ta Jewba chumngechi ñi duamkülen, ka llellipufi ñi kelluaetew. Ka femngechi iñchiñ, feypiafuiñ ta Jewba chem wedake dungu mu rupamekeiñ. Welu fey ka müten no, ka llellipuafiyiñ taiñ kelluaetew ka feypiafiyiñ chumngechi taiñ duamkülen (Filipense 4:6, 7).\\n12. Ana rupalu rume wedake dungu mu, ¿chem kellueyew ñi ayüwküleal?\\n12 Nienoliyiñ pichikeche kam lale kiñe taiñ piwkeyenieelchi che, rume weñangküafuiñ. Welu yafüluwküleafuiñ. Inaduamaiñ ñi femün ta Ana, Jesus ñi antü mu. Kidu regle tripantu yenielu ñi fütangeel, lay tañi wentru, ka nielafuy chi püñeñ. Welu, ¿chem kellueyew? Kidu nielu rume 84 tripantu, fentekünukelafuy tañi poyefiel ka llellipufiel ta Jewba ti ngillatuwe ruka mew (Luka 2:37). Tüfa yafültukueyew ka kellueyew ñi ayüwküleal, rupalu rume wedake dungu mu.\\n13. Taiñ pu che weñangküleliyiñmu, ¿chumngechi kelluafeiñmew taiñ kümeke weni?\\n13 Kafey pu kümeke weni ti trawünche mew yafültukuafeiñmew (Proverbios 18:24). Paula nielu kechu tripantu müten, tañi ñuke poyewelafi ta Jewba. Tüfa müna weñangküleyew ka rupay küdawngechi dungu mu. Welu kiñe ñaña wünelekelu amuldungun mu, Ann pingelu, yafültukufi ka duamtufi piwkeyen mu. Paula feypi: “Ann iñche tañi pu che no tati, welu piwkeyen mu dapikefenew, tüfa müna kelluenew ñi amuleal tañi poyeafiel ta Jewba”. Tüfa wüla Paula rume ayüwkületuy ñi ñuke wiñotulu am trawünche mew. Kafey Ann rume ayüwküley kellukefilu am ta Paula ñi püntütripanoal Jewba mu.\\n14. Yafültukufiliyiñ kakelu che, ¿chumngechi kelluaeiñmew tüfa?\\n14 Eluwküleliyiñ ñi kümelkayafiel ta kakelu che, ngoymanentuafuiñ taiñ rupameken wedake dungu mu. Fentren lamngen fütangelu ka fütangenolu kütu, rume ayüwülkeeyew amuldungual tati kümeke dungu, kimnielu am engün ñi kellukefiel ta Jewba ka ñi femken kidu ñi ayükeel. Ka femngechi, amuldungufiliyiñ ti kümeke dungu, pengelaiñ taiñ duamtucheken. Ka kümeke dungu femfiliyiñ taiñ pu peñi ka pu lamngen, doy weniyeafiyiñ (Filipense 2:4). Femngechi femi ti apostol Pablo, kidu kellufi ka yafültukufi tañi pu peñi ka pu lamngen, chumngechi kiñe ñuke kam kiñe chaw femkey tañi pichikeche mu (papeltunge 1 Tesalonisense 2:7, 11, 12).\\nYAFÜLTUKUAFIYIÑ TAIÑ PU CHE\\n15. ¿Iney müley ñi kimeltuafiel pu pichikeche Jewba ñi dungu?\\n15 ¿Chumngechi yafültukuafiyiñ tati pu reñmawen ti trawünche mew? Kiñeke mu, pu we konlu ti trawünche mew feypiafeiñmew taiñ kimeltuafiel ñi pu pichikeche Jewba ñi dungu kam taiñ chillkatual ti Biblia tañi pu yall engün. Welu Biblia pengeli Jewba ñi elfalkünufiel tati pu chaw ñi kimeltuafiel ka pepikayafiel tañi pu yall (Proverbios 23:22; Efesio 6:1-4). Kiñeke mu kelluafuiñ chi, welu pu chaw müley ñi kimeltuafiel tañi pu yall. Müna falin-ngey pu chaw ñi rumel nütramkayafiel tañi pu yall.\\n16. Chillkatuliyiñ kiñe pichiche engu, ¿chem femaiñ?\\n16 Kiñe chaw kam kiñe ñuke feypieliyiñmu taiñ kimeltuafiel ti Biblia tañi pichikeche, trokiwlayaiñ ti pichiche ñi chaw kam ñuke. Kafey kiñeke mu, feypingeafuiñ chi ñi kimeltulelafiel ti Biblia ta kiñe pichiche nienolu tañi pu chaw Jewba ñi trokiñche mu. Welu kümeafuy taiñ chillkatual kidu ñi ruka mew mülele tañi pu chaw kam kangelu küme peñi kam lamngen, kam chillkatuafuiñ chew ñi miyawken fentren che. Femngechi weda rakiduamel-layafiyiñ kakelu che. Ka rupale ta antü, pu chaw kimeltuafuyngün chi tañi pu yall Jewba mew.\\n17. Pu yall, ¿chumngechi yafültukuafuyngün tañi pu che?\\n17 Pu yall poyekefilu ta Jewba, ¿chumngechi yafültukuafuyngün tañi pu che? Müley ñi yamnieafiel tañi pu chaw ka küme küdawal ñi kelluafiel duamfalchi dungu mu. Ka femngechi, kelluafuyngün tañi pu che ñi küme weniyeafiel ta Jewba. Petu ñi rupanon ti Fütra Mangin Ko, Lamek poyekefuy ta Jewba. Kidu feypi tañi fotüm Noe mu: “Fey tüfa ta yafülaeiñmew reke taiñ fentre küdawken mew taiñ ketrayafiel ta mapu wesa malisialeluam ta mapu Ngünechen ñi piel mew”. Rupalu ti Fütra Mangin Ko, ti mapu malisialewelay, femngechi wechurpuy tüfachi pelon dungu (Génesis 5:29; 8:21). Pu yall püntütripanole Jewba mu, yafültukuafuyngün ka kelluafuyngün tañi pu che ñi newentuleal küdawngechi dungu mu famülke ka küpalechi antü mew.\\n18. ¿Chem dungu yafültukukeeiñmew?\\n18 Iñchiñ, Jewba ñi pu che ngen, ngillatukeiñ, rakiduamkeiñ Biblia ñi nütramkaelchi pu che mu, ka küme weniyekefiyiñ taiñ pu peñi ka lamngen, tüfa yafültukukeeiñmew. Biblia feypi: “Jewba fülmaniefi kom ñi pu mütrümkeetew, kom pu mütrümkeetew rüf dungu mu. Kidu elukefi ñi ayünieel tañi pu ekunieetew; llellipukelu engün kellun mu, kidu allkütukefi ka montulkefi” (Salmo 145:18, 19). ¡Rüf maneluwküleiñ llemay! Jewba eluwküley taiñ yafültukuaetew ka kelluaeiñmew taiñ newentuleal chem küdawngechi dungu mu rupaliyiñ rume.\\nTI WERKEN (ÑI CHILLKATUNGEAL) Junio 2017","num_words":1766,"character_repetition_ratio":0.059,"word_repetition_ratio":0.001,"special_characters_ratio":0.198,"stopwords_ratio":0.375,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Marku 4\\n1 Ka wiñome eluwi ta Jesus ñi kimeltucheael inaltu ti pichi lafken püle. Rume fentren che am trawüluwlu, Jesus pürapuy ta kiñe farku mew mülelu ta inaltu tiyechi pichi lafken mew. Fey anükünuwpuy ti farku mew, fey ti pu che eluwpuy inaltu lafken. 2 Feymew Jesus eluwi tañi kimeltuafiel fentren adkünu dungu mew.\\nFey ñi kimeltun mew feypifi ti pu che: 3 “Allkütumün tüfachi dungu: kiñe wentru nganketrankelu tripay tañi nganael. 4 Fey nganlu, kiñeke tati fün ketran pachügnagi rüpü mew. Fey akulu ti pu üñüm, üpitufi ti fün ketran. 5 Ka kiñeke fün ketran pachügnagi kurantu mew, chew tañi newe rüngenomum ta mapu. Feychi fün ketran müchay müten noyüy, tati mapu am newe rüngenolu. 6 Welu aretripalu ta antü, angkümeyew, müte nienolu am ta folil, feymew angküy. 7 Fey ka kiñeke tati fün ketran pachügnagi pu troltrontu. Fey tremyelu ti troltro, takueyew, fey fünlay. 8 Welu tati kakelu fün ketran pachügnagi küme mapu mew, fey tremi, ka wüli rume fentren fün. Kiñeke fün ketran wüli küla mari fün, ti kakelu wüli kayu mari fün, ka kiñekentu pataka fün.”\\n9 Ka amul feypi ta Jesus: “Tati ayülu ñi allkütuael, allkütupe.”* tati ayülu ñi allkütuael, allkütupe: tati nielu pilun, allküpe pin ürke.\\n10 Feymew kisulewetulu ta Jesus, tati pu che fülküleyelu kisu mew ka kiñentrür müleyelu ti mari epu disipulu engün, fey ramtueyew engün tañi chem pifel ta tiyechi adkünu dungu. 11 Fey kisu llowdungufi ti pu che: “Eymün kimelngeymün ta Ngünechen ñi longko ülmenngen, tati kimelkenofelchi dungu, welu tati kakelu pu che müleyelu kimeltungekey engün Ngünechen ñi longko ülmenngen re adkünu dungu mew,\\n12 ‘femngechi ta tunte adkintule rume engün, ñi penoael,\\nfey kisu tañi wiñoduamatunoaetew.’ ”† Isaia 6.9-10 LXX.\\n13 Fey feypingey engün: “¿Eymün am küme kimlafimün tüfachi adkünu dungu? ¿Chumngechi anta kimafimün kom ti kakelu adkünu dungu? 14 Tati wentru ngankefilu ti fün ketran, fey ta adentuley tati kimelkelu ti werken dungu. 15 Tati rüpü mew pachügnagchi fün adentuley ta kiñeke che allkütulu ti werken dungu, welu dew allkütufiyüm, weküfü ta müntuñmatukeeyew tati ngankülechi werken dungu tañi piwke mew. 16 Ka kiñekentu tati fün nganngelu kurantu mew reke feley. Allkütukefi tati werken dungu ka ayüwkülen llowkefi, 17 welu newe nienolu am ta folil, müte newenkülekelay. Feymew kutrankawiyüm ta fill wesake dungu mew, kam kayñetungeyüm tati werken dungu tañi duam, elkünutukeyngün tañi feyentun. 18 Ka kiñekentu tati nganelchi fün pu troltrontu reke feley. Allkütukefi engün tati werken dungu, 19 welu ta tüfachi mapu mew mülechi küdaw mew rume ngenowkülekey, ka rume ayülelu tañi rikungeael fey ta ngünenkaniekeeyew, fey ayülekey ñi nieael itrokom chemkün. Kom tüfachi dungu konkey ta kisu engün mew, welu takungekey reke tati werken dungu ka elukelafi ñi müleael piwke mew ti küme dungu.‡ elukelafi ñi müleael piwke mew ti küme dungu: ñi wülael fün pin ürke. 20 Welu ta kiñekeley allkükelu tati werken dungu, fey engün ta llowkefi ti küme dungu, ka wülkey rume küme kosecha, küme mapu mew nganelchi fün ketran reke. Kiñekentu ta tüfa engün tati longko kachilla reke müley tati wülyelu küla mari fün kiñeke fün ketran mew, ka kiñekentu tati wülyelu kayu mari fün ka kiñekentu tati wülyelu pataka fün.”\\n21 Ka femngechi feypi: “¿Elkünungekey anta kiñe küdetuwe miñche kakon kam miñche kawitu? Femngekelay tati. Kiñe küdetuwe ta renukünungekey tañi pelontuleael. 22 Ka femngechi, chem ellkan dungu rume ngelay tañi pengenoael, ka chem ellkan dungu rume ngelay tañi fente küme kimngenoael. 23 Tati ayülu ñi allkütuael, allkütupe.”§ tati ayülu ñi allkütuael, allkütupe: tati nielu pilun, allküpe pin ürke.\\n24 Ka femngechi feypifi: “Ngüneduamfimün tamün allkükeelchi dungu. Chumngechi mediwe mew medilmün ta eymün, ka femngechi mediwe mew Ngünechen ta medilaeymünmew ta eymün. Ka doy amul elurpuaeymünmew. 25 Tati nielu, ta doy elungeay, welu tati nienolu tañi pichi nieñmuel kütu ta müntuñmangeay.”\\n26 Jesus ka femngechi feypi: “Ngünechen tañi longko ülmenngen ka femngechi feley kiñe wentru reke nganlu ta fün ketran ñi mapu mew: 27 tunte umawkülele rume kam trepelele rume, ka femngechi pun rume ka antü rume, tati fün ketran noyükey ka tremkey, welu kisu kimlay ta chumngechi ñi tremün tati ngan ketran. 28 Fey mapu llemay kisu elukeeyew ñi tremael. Wünelu mew noyükey kiñe kachu reke, feymew ta ka eluwkey ñi longkoael, fey wüla ka apokey fün mew tati longko ketran. 29 Fey dew tremiyüm tati fün, katrüngekey ka trawülngekey akulu am ta walüng antüngen.”\\n30 Ka feypi ta Jesus: “¿Chem mew anta adentuley ta Ngünechen ñi longko ülmenngen kam chem mew anta trürümafuiñ? 31 Kiñe ngankeelchi fün mostasa mew adentuley Ngünechen ñi longko ülmenngen. Doy pichifuy rume ta itrokom fün mew mülelu ta tüfachi mapu mew, 32 welu dew rupan ta nganngeyüm, wefkey ka tremkey ka doy alü tremkey kom anümka mew, mülelu ta werta mew. Niekey ta alüke chang tripachi row, fey pichike üñüm dañekey kütu tañi row mew.”\\n33 Fey ta famngechi kimeltuy ta Jesus fentren adkünu dungu mew, femngechi tunten tañi pepi adümael engün. 34 Welu chem dungu rume feypikelafuy adkünu dungunngenole tañi kimeltuel mew, welu wichu kom küme kimeltukefi ñi pu disipulu.\\n35 Dew punlu feychi antü müten, Jesus feypifi tañi pu disipulu:\\n—Amuiñ ta nometu pichi lafken. 36 Feymew elkünutufi engün tati pu che, fey amuy Jesus engün tati farku mew tañi dew mülemum. Fey kakelu farku ka kompañnieeyew. 37 Feymew kiñe fütra kürüf triparumey, fey ti rew lafken trilkafkonmekey ti pu farku mew. 38 Welu Jesus umawturkey kiñe püle ti wechuñ ti farku mew, reküluwküley kiñe metrül mew. Fey trepelmengey ka feypingey:\\n39 Jesus ta witrapüray, fey werküfi tati kürüf, ka feypifi tati lafken:\\nFey ti kürüf tüngnagi ka itrokom fente küme ñüküfkülewetuy. 40 Feymew ta Jesus feypifi tañi pu disipulu:\\n41 Welu kisu engün ta rume llükalewey, ka welukonkechi ramtuwi engün:\\n*4:9 tati ayülu ñi allkütuael, allkütupe: tati nielu pilun, allküpe pin ürke.\\n†4:12 Isaia 6.9-10 LXX.\\n‡4:19 elukelafi ñi müleael piwke mew ti küme dungu: ñi wülael fün pin ürke.\\n§4:23 tati ayülu ñi allkütuael, allkütupe: tati nielu pilun, allküpe pin ürke.","num_words":933,"character_repetition_ratio":0.071,"word_repetition_ratio":0.025,"special_characters_ratio":0.207,"stopwords_ratio":0.402,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Wün zapin - JUNAEB\\tJUNAEB\\nHome » Wün zapin\\nTüfachi programa nentukey ta zungu chumngechi tañi kellungeal pu püchike che, nielu kutxan tañí wün mew, fey mew müleafuy liftun, pu chillkatufe mülelu ta Pre-Kinder mew, ka Octavo Básico mew puwi.\\nFeyti chi promoción pingechi txoytun küzaw, wülkey ta kimeltun tañi küme feleal ta foro, kümeke iyael tañi tukungeal ta wün mew, feymew, puwülngekey ta pu chillkatuwe municipales mew ka chillkatuwe particulares subvencionadas mew, waria mew, ka lof mew.\\nKom feyti chi atención nentungekey fey ti chi pu Módulos Dentales mew, fijos ka móviles mülekelu fillke comuna mew tüfachi país mew, feyta mew kellungekey ta pu chillkatufe tuchi tañi zuamniel chi kellu mew, konkülelu feyti chi módulo mew.\\nTañi küme kimael tañi chem kutxan ñi niel pu püchike che, ngünezuamngekey chem iyael tañi elungeken feyti chi mapu mew, chew püle mülenon mew ta ko, lof mew, fey engün, nienolu ta agua potable fluorurada, ka tati leche fluorurada mew, wülkelu ta JUNAEB ta desayuno mew (kom tüfachi pu regiones mew IV, V, VI, VII, VIII, IX, XIV, X, XII, XII ka tati Metropolitana), ka tati pu Módulos Dentales mew, feymew tukulelngekey ta sellantes ka tati flúor tópico (barniz y gel).\\n¿Iney engün ta llowafilu tüfachi kellun?\\n– Wülngekey ta atención pu Módulos Dentales mew, pu püchike che, püchike malen, püchike wentxu, puwülnielu ta meli txipantü ka puwülnielu mari meli txipantü (Pre- Kinder ka 8º Básico) kom pu chillkatuwe ruka koneltulelu ta tüfachi pu Módulos Dentales mew.\\n– Programa PAE Fluorurado pingelu (leche fluorurada): llitulu ta primero básico mew, fey wechuy ta 8º básico mew, kom tati nienolu ta agua potable fluorurada, ka tati leche fluorurada mew, wülngekelu ta desayuno mew, kom tüfachi pu (regiones mew IV, V, VI, VII, VIII, IX, XIV, X, XII, XII ka tati Metropolitana).\\n¿Chumngechi zullingekey tati pu comuna nieal ta pu Módulo Dental?\\nTañi zullingeal kom pu comuna ñi nieal ta pu Módulos Dentales, fey engün konkey engün kiñe proyecto mew, fey kiñe concurso mew Programa de Salud Bucal pingelu. Fey, zoyümnegekey tati pu comuna zoy nielu ta fey ti chi kutxan, ka zoy nieukülenolu, rakingekey tunten ta konkülelu ta Chile Solidario pingechi programa mew, zoy püramnielu tañi índice de vulnerabilidad ka, ka tati küzawmekenole tati Programa de Salud Bucal pingelu JUNAEB mew, ka femngechi kimngekey tañi chumlen ñi infraestructura, tunten che tañi niel kelluntukual, ka tañi tunten mew ñi kelluntukual ta küzaw mew, ran zungu. Fey txipantü 2009 mew zewmangey kiñe convenio MINEDUC ka MINSAL engu, feychi txipantü mew zullingey ta aylla mari meli comunas, chew tañi konael tüfachi kelluntukun mew pu püchike che mew.","num_words":413,"character_repetition_ratio":0.071,"word_repetition_ratio":0.059,"special_characters_ratio":0.198,"stopwords_ratio":0.373,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Romanu 8\\n1 Fey ta famngechi, tati pu che kiñewkülelu Cristo Jesus mew, kondenalelay, tati femkenolu tati yafkafe che ñi ayütukeelchi dungu, welu may femkelu tati Lif Küme Püllü ñi ayükeelchi dungu.* Kiñeke kuyfi wirin mew ngelay: “tati femkenolu tati yafkafeche ñi ayütukeelchi dungu, welu may femkelu tati Lif Küme Püllü ñi ayükeelchi dungu”. 2 Tati Lif Küme Püllü tañi pepiluwün am wülkelu mongen ta Cristo Jesus mew, montuleiñmew tati yafkan tañi pepiluwün mew ka tati lan dungu mew. 3 Moyse tañi ley dungu pepi wiñoduamel-lafi ta che tañi yafkan mew, welu Ngünechen werküy kisu tañi Fotüm kiñe yafkafe che reke tañi chalintukuafiel ñi langümngeael femngechi tañi wiñoduamafiel ta che ñi yafkan mew. Fey famngechi tañi kondenangeael ti yafkan mülelu tati yafkafe che mew. 4 Femngechi femi ta Ngünechen tañi pepi mupituael itrokom iñchiñ mew chumngechi tañi werkülen tati ley dungu, fey iñchiñ ta mongelewelaiñ tati yafkafe che tañi wimtun dungu mew, welu may chumngechi ñi ayülen tati Lif Küme Püllü.\\n5 Tati pu che inanielu tati yafkafe che tañi wimtun dungu, rakiduamkülekey engün tüfachi mapu tuwünngechi wesake illutun dungu mew müten, welu tati mongelelu chumngechi tañi ayüken ka ñi feypilen tati Lif Küme Püllü, rakiduamkülekey engün tati Küme Püllü tañi ayütukeelchi dungu mew. 6 Fey rakiduamyengeyüm yafkafe che ñi illutukeelchi wesake dungu mew, fey yekefi ta che ta lan dungu mew, welu rakiduamyengeyüm tati Lif Küme Püllü tañi ayütukeelchi dungu mew, yekefi ta che mongen mew ka küme tüngün mew. 7 Welu tati pu che rakiduamyeniefilu tati re wesake illutun dungu, fey kayñeyefi ta Ngünechen, pikenolu engün am ka pepi müngeltukelafi rume ta Moyse ñi ley dungu. 8 Feymew tati pu che ngünenieetew tati wesake illutun, tutekelafi engün ta Ngünechen.\\n9 Welu eymün ngünenielaeymünmew tati yafkafe che ñi illutukeelchi wesake wimtun, welu may, ti Lif Küme Püllü ñi ayükeel. Rüf mew mülele Ngünechen ñi Lif Küme Püllü ta eymün mew, kisu ngünenieeymünmew. Fey tati nienolu Cristo tañi Lif Küme Püllü, konpalelay ta Cristo mew. 10 Welu Cristo ta mülele eymün mew, tamün piwke ta mongeley, Ngünechen am montuletew ta eymün yafkan mew, tunte tati kuerpu felele rume tañi layael tati yafkan tañi duam. 11 Fey Ngünechen ñi Lif Küme Püllü, tati wiñomongeltufilu ta Cristo, mülele ta eymün mew, fey kisu, wiñomongeltufilu ta Cristo, elutuaeymünmew we mongen tamün afaelchi kuerpu mew, Ngünechen tañi Lif Küme Püllü am mülelu ta eymün mew.\\n12 Feymew llemay, pu peñi ka lamngen, iñchiñ müley taiñ mongeleael chumngechi ayükey Ngünechen tañi Lif Küme Püllü. Fey ngelay taiñ mongeleael chumngechi mongen ayükey ñi nieael tati yafkafe pu che. 13 Fey mongelelmün ta eymün chumngechi ayükey tati yafkafe pu che, layaymün, welu tati Lif Küme Püllü ñi pepiluwün mew langümfilmün reke tati yafkafe che ñi wesake illutun, nieaymün ta mongen.\\n14 Kom tati ngünenieetew Ngünechen tañi Lif Küme Püllü, fey engün ta Ngünechen ñi yallngetuy. 15 Fey eymün ta llowlaymün kiñe püllü püresukona reke tamün nieaetew femngechi tamün wiñome llükaletuael, welu may llowimün tati Lif Küme Püllü Ngünechen tamün nietuaetew kisu ñi yall reke. Fey tüfachi Lif Küme Püllü mew llellipukefiyiñ ta Ngünechen, feypilen mew: “¡Iñche ñi Chaw!” 16 Ka femngechi tüfachi Lif Küme Püllü kimelmakeeiñmew taiñ püllü rüf mew Ngünechen taiñ nietuetew kisu ñi yall reke. 17 Fey kisu am yallyetuetew ta iñchiñ, feymew ka femngechi koneltuleiñ Ngünechen tañi tukulpakünulelfielchi dungu ta Cristo mew, fey koneltuaiñ kutrankawliyiñ rume ta Cristo iñchiñ, fey kangelu mongen mew taiñ mületuael kisu iñchiñ, Cristo ñi fütra küme pepiluwün mew.\\n18 Küme kimnien ti kutrankawün mülelu ta tüfachi mapu mew chem pifal-lay rume trürümngele tati fütra püramyefal pepiluwün taiñ peael ta amulerpuachi tripantu mew. 19 Kom dewmaelchi chemkün ka tati nielu mongen üngümküley rume ngenoafeluwün mew tañi peafiel feychi antü ta Ngünechen ñi pu yall ñi peael tüfachi fütra püramyefal pepiluwün. 20 Kom tati dewmael elngey tañi aftuael, kisu ngünewün ta felelay, welu may tañi femngechi adkünungen mew. Fey üngümküley 21 tañi lifrenentungetuael kiñe püresu reke tati wesa felen mew, tañi llowngeael tati fütra küme felen ñi nietuael ta Ngünechen tañi pu yall.\\n22 Kimnieiñ ta fantepu mew itrofill chemkün nielu mongen ta etüngküley ka kutrankawküley kiñe püñeñachi domo reke. 23 Kisu engün müten ta kutrankawkülelay, iñchiñ ka femngechi feleiñ, iñchiñ am wüne elungelu tati Lif Küme Püllü femngechi taiñ llowael küme felen. Rume kutrankawküleiñ ka üngümnieiñ tati antü taiñ llowngeael Ngünechen ñi pu yall reke, femngechi ta Ngünechen lifrekünuñmatuaeiñmew taiñ kuerpu. 24 Fey ta dew montulngeiñ, welu feley taiñ maneluwküleael. Fey dew llowliyiñ taiñ üngümkeel, doy maneluwkülewelaiñ, fey tati dew llowel ngelay ñi üngümngeael. 25 Welu petu llownoliyiñ taiñ üngümnieel, feley taiñ manelnieafiel ta Ngünechen ñi mupituael tañi eldungukünuel.\\n26 Ka femngechi, maneluwküleiñ tati Lif Küme Püllü taiñ kellukeetew taiñ pepilkenoelchi dungu mew, kim llellipunolu am iñchiñ chumngechi taiñ doy küme ngillatuafel. Welu kisu tati Lif Küme Püllü etüngün mew reke llellipukefi ta Ngünechen iñchiñ mew, fey tüfachi dungu ta pepi feypingelayafuy ta dungun mew. 27 Fey Ngünechen, tati ngüneduamkefilu ta kom piwke, kimniey chem dungu ñi ayünieel tati Lif Küme Püllü, tati Lif Küme Püllü am llellipukelu Ngünechen ñi ayükeelchi dungu tañi pu ngenngeelchi pu che mew.\\n28 Kimnieiñ Ngünechen tañi pepikanien kom dungu tañi kümelkayafiel tüfeychi pu che tañi piwkeyekeetew ka ñi poyekeetew, tüfeychi pu che tañi mütrümyeel chumngechi kisu tañi adkünufiel. 29 Tüfeychi pu che ta Ngünechen wünelu mew ñi dulliel, llituka mew müten dullifi kisu engün ñi nieael küme mongen Cristo reke, femngechi kisu tañi Fotüm ñi wünenküleael itrokom che mew. 30 Fey Ngünechen tañi wüne dulliyeel llituka mew, ka femngechi mütrümfi ñi mangelafiel, fey ñi lifrekünutuafiel ta yafkan mew, ka adkünuy taiñ koneltuael kisu tañi fütra küme felen mew kiñentrür kisu tañi Fotüm Jesucristo iñchiñ.\\n31 ¿Ka chem feypiaiñ am? Fey Ngünechen mülele iñchiñ mew, ¿fey iney am kayñetuaeiñmew? 32 Ngünechen ta wültukuy kisu tañi kiñen Fotüm ñi layael itrokom iñchiñ mew fey ñi epu rakiduamnon rume, fey ¿chumngelu am elulayaeiñmew, kiñentrür kisu tañi Fotüm iñchiñ, itrokom küme felen? 33 Ngünechen ta lifrenentukefi ta che yafkan mew, fey ¿iney anta dalluntukuafuy Ngünechen tañi dullielchi pu che? 34 Cristo Jesus tati lalu, ka doyelchi may, tati wiñomongetulu ka mülelu Ngünechen tañi man kuwü püle ka llellipulelu ta iñchiñ mew, fey ¿iney anta eluway tañi kondenayafiel Ngünechen tañi dullielchi pu che? 35 ¿Iney anta famentuaeiñmew ta Cristo tañi piwkeyechen mew? ¿Tati kutrankawün, kam tati wesa üllüfün, kam ti üdengen, kam ti ngüñün, kam tati duamtuel ti takuwün, kam tati kuñiwünngechi dungu, kam tati lan dungu? 36 Chumngechi feypiley tati Wirin Chillka:\\nUfisa trokingekeiñ tati yengelu ñi langümngeael.”† Salmo 44.22.\\n37 Welu kom tüfachi dungu mew wewtripalekeiñ Cristo tañi duam, tüfey taiñ piwkeyeetew.\\n38 Rüf mew maneluwkülen chem no rume taiñ famentunoaetew Ngünechen tañi piwkeyechen mew: tati lan no rume, tati mongen no rume, tati pu werken püllü no rume, tati pu pepiluwünngelu ka ti ngüneluwünngechi püllü no rume, tati fewla mülelu no rume, ka müleachi dungu no rume, 39 tati fentre püralu no rume, ka tati rume alü konlu no rume, ka chem no rume Ngünechen tañi dewmael. ¡Ngelay chem rume taiñ püntünentuaetew Ngünechen tañi piwkeyechen mew, tati pengelel ta Cristo Jesus mew iñchiñ taiñ Ñidol!\\n*8:1 Kiñeke kuyfi wirin mew ngelay: “tati femkenolu tati yafkafeche ñi ayütukeelchi dungu, welu may femkelu tati Lif Küme Püllü ñi ayükeelchi dungu”.\\n†8:36 Salmo 44.22.","num_words":1156,"character_repetition_ratio":0.105,"word_repetition_ratio":0.025,"special_characters_ratio":0.189,"stopwords_ratio":0.468,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Matew 1\\nMatew tañi wirielchi küme dungu\\nKiñe tati mari epu disipulu Matew pingelu, ka Levi pingekelu, wirifi tüfachi lifru. Petu ñi miyawnon Jesus engu, Matew küdawkefuy ñi kofrayael ta impuestu tati pu romachengealu, tüfa engün am gobernanielu ti pu judiu ñi mapu. Feychi “inaen” pietew ta Jesus, Matew elkünuy ñi küdaw, fey inafi ta Jesus. Matew küme kimürkey ñi chumün ta Jesus, rume fentreñma miyawürkelu am Jesus engu. Fey dew püratulu Jesus wenu mapu, Matew wirifi tüfachi lifru.\\nTati Kuyfi Chillka mew wirikonküley fentren dungu chumngechi ñi akuael tati pu judiu ñi üngümnieelchi Mesia, welu fentren pu judiu feyentulafi ta Jesus ñi Mesiangen. Feymew Matew wirifi tüfachi lifru tañi kimelafiel tati pu judiu Jesus mew ñi mupin kom tüfeychi dungu wirikonkülelu Kuyfi Chillka mew.\\n1 Tüfa Jesucristo tañi kuyfike tuwün pu che em, David em ka Abraam em tañi pu yomel ürke:\\n2 Abraam em yallfi ta Isaak,\\n3 Juda em Tamar mew yallfi ta Fares ka Sara.\\n4 Aram em yallfi ta Aminadab,\\n5 Salmon em ta Raab mew yallfi ta Boos,\\n6 Isay em yallfi tati longko ülmen David.\\n7 Salomon em yallfi ta Roboam,\\n8 Asa em yallfi ta Josafat,\\n9 Usia em yallfi ta Jotam,\\n10 Esekias em yallfi ta Manase,\\n11 Josia em yallfi ta Jekonia ka tañi pu peñi, feychi tripantu mew püresukonayengelu tati pu israelche Babilonia trokiñ mapu mew.\\n12 Dew rupalu ti tripantu ñi püresukonalepun engün,\\n13 Sorobabel em yallfi ta Abiud,\\n14 Asor em yallfi ta Sadok,\\n15 Eliud em yallfi ta Eleasar,\\n16 Jakob em yallfi ta Jose, Maria tañi füta,\\n17 Femngechi ta kom tati mülekechi pu che, llitulu ta Abraam mew ka David mew, fentepulu mari meli tuwünche em ürke: llitulu ta David mew ka tunteñma ñi püresukonalepun ti pu israelche ta Babilonia trokiñ mapu mew ka femngechi rupay ta mari meli tuwünche. Ka femngechi mari meli tuwünche ta rupay dew lifreletulu engün tañi püresuyengefel tati israelche Babilonia trokiñ mapu mew ka puwi mari meli tuwünche feychi choyüngelu ta Jesus tati Cristo.\\n18 Fey famngechi choyüngey ta Jesucristo: Maria, Jesus tañi ñuke, Jose engu dew eludunguniewürkey tañi kureyewael,* Maria, Jesus tañi ñuke, Jose engu dew eludunguniewürkey tañi kureyewael: epu che eludunguwiyüm ñi kureyewael feley ñi mupituael tañi eludunguel engu, fey ngelay tañi wüdatuael engu. welu petu tañi kureyewnon engu, Maria kimuwi tañi niepüñeñkülen tati Lif Küme Püllü tañi pepiluwün mew. 19 Fey Jose, Maria tañi fütayeaelchi wentru kiñe rume nor piwke wentrurke, fey ayülay tañi yewelkayafiel ta Maria, feymew rakiduami tañi ellka elkünutuafiel. 20 Fey Jose dew rakiduamlu tañi femngechi femael, feymew Ñidol tañi kiñe werken püllü pewfaluweyew ta pewma mew, ka feypieyew: “Jose, David tañi yomelche, ngünewkilnge tami kureyeafiel ta Maria, tati Lif Küme Püllü ñi pepiluwün mew nieay tañi püñeñ. 21 Maria ta nieay kiñe wentru püñeñ, fey Jesus† Ebrewdungun mew ti üy Jesus “montulkey” kam “ñidol ta Montulchefe” pin ürke. pintukulelafimi tañi üy. Famngechi feypingeay kisu am montulafilu tañi trokiñche ñi yafkan mew.”\\n22 Kom tüfachi dungu ta femngechi feley tañi mupiael kom tañi feypikünuel ta Ñidol ñi pu pelon wentru mew:\\n23 “Niepüñeñay ta kiñe üllchadomo petu fütangenolu, fey nieay ta kiñe wentru püñeñ.\\nEmanuel pintukulelngeay tañi üy” (tüfa ta feypin ürke: “Ngünechen müley ta iñchiñ mew”).‡ Isaia 7.14 LXX; Isaia 8.8, 10 LXX.\\n24 Feymew Jose trepelu tañi pewma mew, kom femi chumngechi tañi feypietew tati werken püllü, fey kureyefi ta Maria. 25 Welu kurewen reke kudulay engu dew nielu wüla ñi wünen§ Kiñeke kuyfi wirin mew ngelay: “wünen”. püñeñ ta Maria, fey Jose, Jesus pintukulelfi ti pichiche ñi üy.\\n*1:18 Maria, Jesus tañi ñuke, Jose engu dew eludunguniewürkey tañi kureyewael: epu che eludunguwiyüm ñi kureyewael feley ñi mupituael tañi eludunguel engu, fey ngelay tañi wüdatuael engu.\\n†1:21 Ebrewdungun mew ti üy Jesus “montulkey” kam “ñidol ta Montulchefe” pin ürke.\\n‡1:23 Isaia 7.14 LXX; Isaia 8.8, 10 LXX.\\n§1:25 Kiñeke kuyfi wirin mew ngelay: “wünen”.","num_words":608,"character_repetition_ratio":0.062,"word_repetition_ratio":0.062,"special_characters_ratio":0.212,"stopwords_ratio":0.322,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chumngelu wülafuiñ taiñ nieel Jewba mew? | Ñi chillkatungeal\\nTi Werken (ñi chillkatungeal) | Enero 2018\\nPAPELTUAFUYMI acholi akha aucano batak (simalungun) batako karo batako toba baulé biak bislama camboyano chin haka chokue chopi chuabo chuukés criollo de las seychelles criollo mauriciano dayaco engayú dehu endáu galés groenlandés hmong (blanco) iban ibinda inglés javanés kachin kayin sgaw kazajo kikongo kimbundu kisi krío lao lhukonzo lomue macua maltés mapudungun mizo navajo nias niueano nyaneka nyungwe quechua ayacuchano quechua cuzqueño quichua de Chimborazo quichua de Imbabura rarotongués romaní de Macedonia (alfabeto cirílico) romaní de macedonia romaní del sur de Grecia runyankore rutoro sanguir saramacano sena sundanés tahitiano uigur (alfabeto cirílico) umbundú urdu uruund wallisiano wayuunaiki xitshwa ñemba\\n¿Chem eluafiyiñ tati Ngen-ngelu itrokom dungu mew?\\n“Awem taiñ Chaw Ngünechen, mañumniewpeiñ ka wenupüramniefiyiñ tami fütra üy” (1 CRÓNICAS 29:13).\\nÜLKANTUN: 80 KA 50\\n¿CHEM PIMI KAY?\\nJewba mu küpalu am kom taiñ nieel, ¿chumngelu ayükey ñi eluafiel taiñ falinke fillem?\\nJewba ñi pu che kuyfi mu, ¿chumngechi kelluntukuyngün ti küdaw ñi femngeal?\\nFamülke mu Jewba ñi trokiñche, ¿chumkey tati wülngekeelchi plata mu?\\n1, 2. Jewba, ¿chumngechi fürenekeeiñmew?\\nTAIÑ Chaw Jewba fürenechekey. Fey kom taiñ nieel kidu mu küpay. Kidu ngen-ngey kom ti falinke dungu ñi wülkeel ti Mapu, ka elukey kom ñi duamfalngeel tañi müleal mongen (Salmo 104:13-15; Ageo 2:8). Ka kiñeke mu Jewba femi afmatun dungu ñi eluafiel tañi pu che ñi duamnieel, femngechi pengeli Biblia.\\n2 Rakiduamnge tüfa, Jewba elufi mana ka ko tati pu israelche nampiyawlu 40 tripantu (Éxodo 16:35). Feymu niekefuyngün kom ñi duamnieel (Nehemías 9:20, 21). Kafey Jewba elufi newen tati pelon wentru Elisew, feymu femi kiñe afmatun dungu: alürpufi ti pichin aseyte ñi nieel kiñe lantu domo. Fey fendelu ti aseyte, tüfachi manelfal domo kulli tañi defen, ka sofray plata tañi nieal mongelwe kidu ka tañi pu püñeñ (2 Reyes 4:1-7). Chaw Jewba ka elufi newen ta Jesus, fey femi afmatun dungu ñi müleal iyael ka plata duamfalngelu (Matew 15:35-38; 17:27).\\n3. ¿Chem inaduamaiñ fewla?\\n3 Jewba chem rume femafuy ñi kelluafiel ti mongeleyelu Mapu mew, welu mangelkeeiñmew ñi wülal taiñ nieel, femngechi kelluntukual kidu tañi trokiñche (Éxodo 36:3-7). Biblia feypi: “Püramyeafimi ta Jewba tami falinke chemkün mew ka tami wünen wefpachi fün ketran mew” (Proverbios 3:9). Welu Jewba mu küpalu am kom taiñ nieel, ¿chumngelu (chemu) ayükey taiñ eluafiel falinke fillem? Jewba ñi pu che kuyfi mu, ¿chumngechi kelluntukuy ti küdaw ñi femngeal? Ka famülke mu Jewba ñi trokiñche, ¿chumkey tati wülngekeelchi plata mu? Fewla inaduamaiñ tüfa.\\n¿CHUMNGELU WÜLAFUIÑ TAIÑ NIEEL JEWBA MU?\\n4. ¿Chumngelu wülkeiñ taiñ nieel Jewba mu?\\n4 ¿Chumngelu elukefiyiñ ta Jewba taiñ nieelchi fillem? Müna piwkeyefilu kay iñchiñ ka mañumküleiñ kom ñi femkeel iñchiñ mu. Rakiduamfiel tüfa pürapapiwkekeiñ. Femngechi femi ti longko ülmen David feypilu chem ñi duamfalngeel tañi dewmangeal ti ngillatuwe ruka. Biblia feypi: “Awem Jewba, eymi ngen-ngeymi küme üytun, newen, küme adelkalen, püramyen ka afmatufalngen, kom tati mülelu wenu mapu ka nag mapu mu eymi am ta ngen-ngelu. Eymi ngen-ngeymi ti ngünenien mu, awem Jewba. Eymi tati pengelkelu tami longkolen kom tati müleyelu mew. Eymi mew küpay falinke fillem ka püramyen, ka eymi ngüneniekeymi itrokom, ka tami kuwü mu müley newen ka pepiluwün, tami kuwü mu müley pepiluwün ñi püramyeafiel ka newentukuafiel itrokom. Feymu fewla, awem taiñ Chaw Ngünechen, mañumniewpeiñ ka wenupüramniefiyiñ tami fütra üy. Welu, ¿iney am ta iñche ka tañi pu che taiñ eluwküleal ñi wülal taiñ yewün ayüwün mu? Itrokom am ta eymi mu küpalu, fey tami wülkeel, iñchiñ ta wiño eluwtuiñ” (1 Crónicas 29:11-14).\\n5. Biblia mew, ¿chumngechi pengelngekey ñi falin-ngen wülal taiñ nieel, femngechi taiñ poyeafiel ta Jewba?\\n5 Kafey wülkeiñ taiñ nieel, femngechi taiñ poyeafiel ta Jewba. Ti apostol Juan allküy ñi feypin pu poyekefilu ta Jewba wenu mapu mew: “¡Eymi mew llemay, Ñidol ka iñchiñ taiñ Ngünechen, feley tami llowael kom küme püramyen, kom yamün ka pepiluwün eymi am dewmafilu ta kom tati mülelu! ¡Eymi tami pin mew dewmangeyey ka müleyey engün!” (Apokalipsi 4:11). ¡Rüfngey llemay! Jewba feley ñi püramyengeal, feymu elukefiyiñ ti doy kümengelu taiñ nieel. Jewba werküfi pu israelche ñi trawüluwal küla rupa ti tripantu mew. Ñi poyeafiel ta Jewba feychi trawün mu, müna falin-ngefuy wülal tañi nieelchi fillem. Feymu feypingeyngün ñi yelelafiel yewün ta Jewba (Deuteronomio 16:16). Famülke mu taiñ poyeafiel ta Chaw Jewba, ka falin-ngey wülal taiñ nieel, welu wiñolelngetuaiñ trokiwkelaiñ. Femngechi pengelkeiñ taiñ falintukefiel ka mañumkefiel ñi femken Jewba tañi trokiñche.\\n6. ¿Chumngelu fente kümey wülal taiñ nieel? (Inaduamnge ti adentun ellaka mu mülelu).\\n6 Kümey taiñ wülken taiñ nieelchi fillem, feymu re llowlayaiñ müten. Biblia feypi: “Kiñe kona petu wechengelu elungele kom ñi ayünieel, fey wüla mañumfengerpulayay” (Proverbios 29:21). Rakiduamnge tüfa, pu chaw fill küyen elufile plata tañi pichi malen, fey tüfa ngillaelieyew kiñe yewün feychi plata mew, ¿ayüwkülenoafulu kay tati pu chaw? Kafey kiñe weche wünelekelu amuldungun mew petu mülele tañi pu chaw ñi ruka mew, eluafuy pichin plata ñi kelluntukuafiel. Pu chaw üngümlayafuyngu chi tati weche ñi eluetew, welu llowmalelfingu, kimlu am chumngelu kümey tati weche ñi wülün tañi nieel, femngechi pengelkey ñi mañumkülen. Chaw Jewba ka kimniey ñi fente kümen wülkefiel taiñ nieel.\\nCHAW DIOS ÑI PU CHE KUYFI WÜLKEFUY TAÑI NIEEL\\n7, 8. Biblia, ¿chumngechi pengeli pu poyekefilu ta Jewba ñi wülkeel tañi nieel 1) femngealu kiñeke küdaw? 2) ñi poyengeal ta Ngünechen?\\n7 Biblia pengeli pu poyekefilu ta Jewba ñi wülkeel tañi nieel. Kiñeke mu, kelluntukuyngün femngealu kiñeke küdaw. Moyse yafültukufi pu israelche ñi wülal tañi nieel, fey ñi dewmangeal ti fütra tolto ruka chew ñi poyengeal ta Jewba. Ka femngechi femi David ñi dewmangeal ti ngillatuwe ruka (Éxodo 35:5; 1 Crónicas 29:5-9). Ngünenielu Jehoas, pu che wüli plata, feymu pu saserdote küme elkünutuyngün ti ngillatuwe ruka (2 Reyes 12:4, 5). Wünen siglo mew, pu kristiano kimürpuyngün ñi rupan kiñe fütra filla Judea mu. Feymu wülingün tunte ñi pepilnieel kake kiñeke engün ñi kelluafiel pu peñi ka lamngen üye mew (Hecho 11:27-30).\\n8 Jewba ñi pu che ka kelluntukufi pu adkünukelu ñi poyengeal ta Jewba. Ti Ley ñi elungeel ta Moyse feypi pu Levi tuwün-ngelu ñi llownoal mapu kakelu pu israelche reke. Feymu pu che wülkefuy ñi nieel, fey pu Levi tuwün-ngelu eluwkefuy ñi küdawal ti tolto ruka mew müten (Números 18:21). Kafey kümeke domo wülkefuy ñi nieel tañi kelluafiel ta Jesus ka pu apostol (Luka 8:1-3).\\n9. Kuyfi mu pu che, ¿chew entuy ñi wülal?\\n9 Feychi pu che, ¿chew entuy ñi wülal? Pu israelche wülingün falinke dungu Egipto mew peno ñi küpalfiel, fey ñi dewmangeal ti tolto ruka (Éxodo 3:21, 22; 35:22-24). Kafey wünen siglo mu kiñeke kristiano fendey ñi mapu, ñi ruka ka kakelu dungu ñi nieel, fey elufingün ti plata tati pu apostol. Femngechi pu peñi ka lamngen elungey ñi duamnieel (Hecho 4:34, 35). Kakelu kristiano wichukünukefuyngün plata, femngechi ñi kelluntukual ti küdaw ñi femngeal (1 Korintio 16:2). Feymu kom che elukefuy ñi pepilnieel, riku kam pofrengelu rume (Luka 21:1-4).\\nCHUMNGECHI KELLUNTUKUKEIÑ FAMÜLKE MU\\n10, 11. 1) ¿Chumngechi inayentuafuiñ pu poyekefilu ta Jewba kuyfi? 2) Tami kelluntukufiel ti küdaw ñi femken Jewba ñi trokiñche, ¿chum duamnagkeymi?\\n10 Famülke mu, ka kelluntukuafuiñ taiñ wülkeelchi plata mu ñi femngeal kiñeke küdaw. Tüfa duamfalngeafuy dewmangele kiñe we Trawünwe Ruka chew taiñ mülen kam küme elkünungetule. Ka femngechi kelluafuiñ ñi küme elkünungetual taiñ ngünenieelchi ruka. Kam wülafuiñ plata ñi dewmangeal taiñ fütrake trawün, ka ñi kellungeal pu peñi ka lamngen rupale kiñe nüyün, kürüftuku mawün, ka kakelu wedake dungu. Kafey taiñ wülkeelchi plata mu kellungekey pu werküngelu ka mapu ñi amuldungual, pu wünelekelu amuldungun mu 130 ora fill küyen, pu witran-ngepakechi longkolelu ka pu küdawkelu Fetel mu ka fillke Ruka Chew ñi Rulpadungungekem wall Mapu mülelu. Kafey taiñ trawünche kelluafuy fill küyen werküle plata tañi dewmangeal Trawünwe Ruka, femngechi ñi kelluafiel fentren peñi ka lamngen wall Mapu mu.\\n11 Kom iñchiñ kelluafuiñ ti küdaw ñi femken Jewba ñi trokiñche, epe puwkülelu am ñi afal ta antü. Kimfalngelay epe kom pu che ñi wülkeel. Feymu wül-liyiñ plata Trawünwe Ruka mu kam jw.org mew, feypilayafiyiñ ta kakelu tunte taiñ wülün. Kiñeke mu rakiduamafuymi chi ñi rume pichin tami wülün. Welu longkontukunge tüfa: feypilayafuiñ kiñe mufün che müten ñi wülün fentren plata, doy may fentren che wülkey pichin plata, femngechi trapümngekey ñi duamniengeel. Fentren peñi ka lamngen pichin plata nielu inayentukefingün pu kristiano mülelu Masedonia wünen siglo mew. Kidu “tunte pofrengefuyngün rume”, llellipufingün pu apostol ‘elumuiñ taiñ wülal ñi duamfalngeel’, fey ayüwünkechi wülingün tañi nieel (2 Korintio 8:1-4).\\n12. Ti Kiñewkülechi Ngünenielu, ¿chumkey tañi küme adkünual ti wülngekeelchi plata?\\n12 Ñi chumken tati Kiñewkülechi Ngünenielu ti wülngekeelchi plata mew pengelkey ñi kimchengen ka manelfalngen (Mateo 24:45, TNM). Kidu engün ngillatukey ka küme adkünukey chem ñi chumngeal ti wülngekeelchi plata (Luka 14:28). Kuyfi elfalkünungekefuy manelfal wentru ñi adkünual ti wülngekeelchi fillem. Tüfa engün eluñmakefuy ñi amultukungeal tañi poyengeal ta Jewba. Kiñe rupa Persia ñi longko ülmen eluyefi ta Esdra milla, plata ka fentren falinke fillem, kom tüfa famülke mu epe 70.000 millon peso chileno fali (doy 100 millon dolar). Feychi yewün, Jewba ñi ngen-ngeel trokifi Esdra. Feymu küme adkünufi chumngechi ñi yengeal ti falinke fillem, kuñiwün-ngefulu am ñi puwal ta Jerusalen (Esdras 8:24-34). Rupalu fentren tripantu, Pablo trapümfi ti plata ñi wülngekeel, fey tañi kellungeal pu kristiano Judea mew. Kidu feypifi pu adkünufilu ti plata tañi eluafiel tüfa “küme kuñiwtun mew”, ‘fey tañi tuteafiel ta Ngünechen ka femngechi tañi pu peñi ka lamngen’ (papeltunge 2 Korintio 8:18-21). Famülke mew, Jewba ñi trokiñche inayentuñmaniefi Esdra ka Pablo ñi femün, fey küme kuñiwtun mew adkünukey ti wülngekeelchi plata.\\n13. Jewba ñi trokiñche, ¿chumngelu fewla doy küme adkünukey ñi chumken?\\n13 Kiñeke reñmawen doy küme adkünukey ñi chumken engün ti plata mew, femngechi ñi amultukunoafiel doy plata tañi wewel mew. Ka rakiduamkey chumngechi yenieal tañi mongen ñi doy küdawülafiel ta Jewba. Ka femngechi femkey Jewba ñi trokiñche. Newe kuyfi dewmangey kiñeke fütrake küdaw, welu kiñeke mu amultukungey doy plata ñi llowel mew. Feymu kiñe reñmawen reke, Jewba ñi trokiñche ngüneduamkey chumngechi ñi ngünamkanoal plata ka doy küme adkünuyngün chumngechi ñi femngeal ti küdaw. Femngechi ñi doy küme amultukual ti plata taiñ wülkeel.\\nCHUMNGECHI KÜMELKAKEEIÑMU TAIÑ WÜLKEELCHI PLATA\\nTaiñ wülkeelchi plata mu, kelluntukukeiñ ti küdaw ñi femken Jewba ñi trokiñche. (Inaduamnge parrafo 14-16).\\n14, 15. Jewba ñi trokiñche, ¿chumkey taiñ wülkeelchi plata mu?\\n14 Fentren poyekefilu ta Jewba alün tripantu mu, feypikey Jewba tañi trokiñche ñi doy elukeetew yewün famülke mu. Fewla müley jw.org ka JW Broadcasting. Kafey ti Traducción del Nuevo Mundo de las Santas Escrituras müley fentren kewün dungu mew. Ka 2014 ka 2015 mu femngey ti fütrake trawün “Doyümnieafiyiñ Ngünechen tañi Ngünenien”. Tüfa femngey kiñeke doy fütrake estadio ñi mülen 14 waria fillke trokiñ mapu mew, ka küpay fentren che fillke mapu tuwlu. ¡Kom pu trawüluwlu müna ayüwingün!\\n15 Fentren pu peñi ka lamngen mañumkeyngün tüfachi kümeke yewün ñi wülkeel Jewba ñi trokiñche. Kiñe kurewen werküngelu ñi amuldungual kiñe pichi waria Asia mapu mew feypi: “Kiñeke mu kidulelu trokiwkeyu ka ngoymarumekeyu ñi fente küme tripan Jewba tañi küdaw. Welu adkintulu iñchiw JW Broadcasting, fey longkontukukeyu tayu nieel fentren peñi ka lamngen wall Mapu mu. Faw pu peñi ka lamngen müna ayüwülkeeyew JW Broadcasting. Feypikeyngün dew adkintulu ti video ñi tripaken fill küyen, doy fülkonkülelu ti Kiñewkülechi Ngünenielu mu trokiwkeyngün. Fewla doy ayüwküleyngün ñi koneltulen Jewba tañi trokiñche mew”.\\n16. 1) ¿Ka chem chumkey Jewba ñi trokiñche taiñ wülkeelchi plata mu? 2) Eymi kay, ¿chumngechi kellukeeymu fillke yewün ñi wülkeel Jewba tañi trokiñche?\\n16 Wall Mapu mu petu dewmangey ka küme elkünungetuy epe 2.500 Trawünwe Ruka. Pu koneltulelu kiñe trawünche Honduras mu, feypingün ñi pewmantukukefiel tañi nieal kiñe Trawünwe Ruka. Fey puwi llemay ti antü ñi femtripayal tañi ayünieel, feymu feypi engün: “Rumeñma ayüwküleiñ nielu kay iñchiñ fentren kümeke peñi ka lamngen wall Mapu mu, ka koneltulelu am Jewba ñi reñma mülelu wenu mapu ka nag Mapu mew”. Ka femngechi küme duamkeyngün fentren peñi ka lamngen llowlu ti Biblia ka fillke papil kidu ñi kewün mu. Ka femkeyngün pu kellungelu rupalu fütra wedake dungu ka pu ngüneduamlu ñi fente küme tripan ti amuldungun chew ñi rupaken fentren che ka fütrake waria mew.\\n17. ¿Chumngelu feypiafuiñ Jewba ñi kellukefiel tañi trokiñche famülke mu?\\n17 Femkeiñ kom tüfa ti plata ñi wülkeel ti che kidu ñi pin mu, feymu afmatukey pu poyekenofilu ta Jewba. Kiñe wentru küdawkelu kiñe fütra empresa mew amuy chew nentuwirikeiñ fillke papil. Kidu afmatulewey ngüneduamlu ti küdaw ñi femken che kullingekenolu ka pefilu taiñ femkeel kom tüfa ti wülngekeelchi plata mew ka ngillatuplatakelaiñ fütrake kawiñ mu. Kidu pepilfalnolu trokifi tüfa. ¡Iñchiñ kafey! Pepil-layafuiñ nienofuliyiñ Jewba ñi kellu (Job 42:2).\\nWÜL-LIYIÑ JEWBA MEW KIDU TAIÑ ELUETEW, LLOWAIÑ KÜMELKAN\\n18. 1) Eluwliyiñ ñi wülal taiñ nieel, ¿chem kümelkan llowaiñ? 2) ¿Chumngechi kimeltuafuymi tami pu yall ka pu we konlu Jewba ñi trokiñche mu tañi wülal ñi nieel?\\n18 Jewba elueiñmew taiñ kelluntukual ñi femken kidu tañi trokiñche, tüfa sakikeeiñmew. Femliyiñ tüfa, Jewba feypikünuy taiñ kümelkayaetew (Malaquías 3:10). Ka feypikünuy taiñ küme tripayal fürenechefengeliyiñ. Biblia feypi: “Tati eluwlu ñi wülal tañi nieelchi fillem, fey wüla doy nierpuay; welu tati pinolu ñi wülal tañi eluafel, tüfa ta fillaleay. Tati eluwlu ñi wülal tañi nieel, küme feleay; ka tati füshküduamelkefilu ta kakelu, ka füshküduamelngeay” (Proverbios 11:24, 25). Kafey wül-liyiñ taiñ nieel, ayüwküleaiñ llemay, Biblia feypilu am: “Doy ayüwün-ngey wülün llowün mew” (Hecho [Femyefel] 20:35, Ngünechen ñi Neyüntükumuyümchi Chillka [NCH]). Taiñ feypin ka femün mu, kimeltuafuiñ taiñ pu yall ka pu we konlu Jewba ñi trokiñche mew tañi wülal ñi nieelchi fillem, fey tañi llowal fentren kümelkan.\\n19. ¿Chumngechi kellueymu tüfachi chillkatun?\\n19 Kom taiñ nieel Jewba mew kupay. Feymu wül-liyiñ taiñ nieel kidu mew, pengelaiñ tunte taiñ piwkeyekefiel ka mañumkefiel ñi femün iñchiñ mu (1 Crónicas 29:17). Dewmangelu ti ngillatuwe ruka, pu israelche “kidu ñi pin mu wül-lu am tañi nieelchi fillem, fey eluwingün ñi ayüwküleal, kom piwke mu am wül-lu tañi nieelchi fillem Jewba mew” (1 Crónicas 29:9). Ka femaiñ iñchiñ, eluwaiñ taiñ wülal Jewba mu kidu taiñ eluetew, femngechi ayüwküleaiñ.\\nWülkefiel iñchiñ taiñ nieelchi fillem taiñ kelluntukuafiel ti küdaw ñi femken Jewba ñi trokiñche, femngechi elukefiyiñ ta Jewba. Kom taiñ nieel Jewba mew küpay, feymu wül-lu iñchiñ taiñ nieel, wiñoleltukefiyiñ ta Jewba ka pengelkeiñ taiñ piwkeyeniefiel.\\nChaw Jewba “newentuniefi tati pu ürkülelu”\\nKiñewküleiñ femngelu ti Trawün Jesus tañi lan ñi akordangeal\\n¿Chem piwkeyeafiyiñ taiñ rüf ayüwküleal?\\nTrürlay pu poyekefilu ta Jewba ka pu femkenolu\\nWirin dungu Chumngechi entual fillke papel TI WERKEN (ÑI CHILLKATUNGEAL) Enero 2018\\nAudio Chumngechi entual audio TI WERKEN (ÑI CHILLKATUNGEAL) Enero 2018\\nTI WERKEN (ÑI CHILLKATUNGEAL) Enero 2018","num_words":2258,"character_repetition_ratio":0.067,"word_repetition_ratio":0.0,"special_characters_ratio":0.205,"stopwords_ratio":0.357,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chem am ti fawtisawün?\\nPAPELTUAFUYMI abui abé acholi afrikáans akha alemán altaico aluro amárico armenio armenio occidental ateso atié aymara ayá azerí azerí (alfabeto cirílico) bashkir bassa de camerún bassa de liberia batak (simalungun) batako karo batako toba becol bete biak birmano bislama boulou caboverdiano camboyano cebuano chabacano changana (zimbabue) chichewa chiga chin haka chin tiddim chin zotung chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuvash cibemba cinamwanga cingalés citonga congo coreano criollo de las seychelles criollo de reunión criollo guadalupeño criollo guayanés criollo haitiano criollo inglés de Belice criollo mauriciano damara dangme danés dayaco engayú dehu diula duala dusún efik embunda endebele endebele de Zimbabue endonga endáu enzema español estonio ewé fanti finlandés fiyiano fon francés futunés oriental ga galés gitonga gokana griego guaraní guaraní boliviano guerzé gueré gun hausa herero hiligaynon hindi holandés hunsrik húngaro iban ibanag ibinda ibo ilocano indonesio inglés irlandés isoko italiano japonés javanés kabiye kachin kannada kaonde kayin sgaw kazajo kazajo (alfabeto árabe) khana kikamba kikongo kikuyu kiluba kimbundu kiniaruanda kipende kirguís kiribatiano kirundi kisi kisii kisonge kituba kpelle krío kurdo (alfabeto latino) kwangalí kwanyama kyangonde lahu lamba lambya lari lengua de señas argentina lengua de señas boliviana lengua de señas colombiana lengua de señas mexicana lengua de signos española lenguaje de señas americano lenguaje de señas angoleño lenguaje de señas birmano lenguaje de señas chino lenguaje de señas cubano lenguaje de señas de quebec lenguaje de señas finlandés lenguaje de señas indio lenguaje de señas indonesio lenguaje de señas italiano lenguaje de señas malasio lenguaje de señas nepalés lenguaje de señas portugués lenguaje de señas rumano lenguaje de señas tai lhukonzo lingala lituano lomue luganda lugbara lunda luo luvale macua malayo malayálam malgache maltés mam mambue-lungu mapudungun maratí maya mazahua mendé meru mizo mongol more navajo nengone nepalés ngäbere (o guaymí) nias noruego nyaneka nyungwe náhuatl del centro okpe oriyá oromo osético otetela pangasinán panjabí (escritura nasta’liq) pidgin (oeste de África) pidgin camerunés pidgin de las islas salomón pidgin nigeriano polaco ponapés portugués de Brasil portugués de Portugal quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de Tena rarotongués romaní de Macedonia (alfabeto cirílico) romaní de Serbia romaní de macedonia romaní del este de Eslovaquia romaní del norte de Grecia romaní del sur de Grecia ronga rumano runyankore ruso rutoro samoano sango sanguir sena sena senga (zambia) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai talian tamil tandroy tankarana tayik tetun dili tigriña tivo tojolabal tok pisin tongano tshiluba tsonga turco tuvaluano twi tártaro ucraniano uhobo umbundú urdu uruund uzbeko vezo vietnamita wallisiano waray-waray wichi wolaita xitshwa yacouba zandé zulú árabe ñanya ñemba\\n¿Duamfali wülkünual ñi mongen Jewba mew ka fawtisawal?\\n1. ¿Chem ramtuwafuymi fewla?\\nTÜFACHI lifru mu dew kimimi fillke dungu. Kiñeke tüfa Chaw Dios ñi feypikünun taiñ nieal rumel mongen, pu layelu ñi amukenon kañpüle tañi mongeleal, welu ñi wiñomongetual engün (Eclesiastés 9:⁠5; Juan 5:⁠28, 29; Apokalipsi 21:⁠3, 4). Kafey, ¿amukeymi Trawünwe Ruka mu? ¿Rakiduamkeymi pu Dungukelu Iney Ngen Jewba ñi yenien ti rüf religion? (Juan 13:⁠35). ¿Eluwimi tami küme weniyeafiel ta Jewba? ¿Küpa serfikefimi? Femngechi femülmi, ramtuwafuymi: “¿Chumafun ñi serfiafiel ta Chaw Dios?”.\\n2. Ti etiopia wentru, ¿chumngelu (chemu) küpa fawtisawi?\\n2 Fütra kuyfi mew, feychi dungu ramtuwi kiñe wentru Etiopia tuwün-ngelu. Kiñe kristiano amuldungueyew pichi rupalu Jesus ñi wiñomongetun. Tüfachi kristiano Felipe pingefuy, ka pengelelfi Jesus ñi Mesia ngen. Tüfa puwi ti etiopia wentru ñi piwke mu, feymu feypifemi: “Tüfa mew müley ta ko. ¿Kümepelaafuy may ñi fawtisangeael ta iñche?” (Hecho 8:⁠26-36).\\n3. 1) Jesus, ¿chem feypifi tañi pu inanieetew? 2) ¿Chumngechi fawtisangekey pu rüf kristiano?\\n3 Tami serfiafiel ta Jewba, duamfali tami fawtisawal. Femngechi pengeli Biblia. Jesus feypifi tañi pu inanieetew: ‘Kimeltucheaymün [...] iñche ñi disipulungeael engün. Fawtisayafimün’ (Matew 28:⁠19). Jesus ka eluwi ñi fawtisangeal, femngechi pengeli taiñ chumal. Fawtisangelu kidu, kom ñi kuerpu ñamümtukungey ko mew. Re pachügtungelay ka re wütruñmangelay ko mew ñi longko (Matew 3:⁠16). Famülke mu ka femngechi femngekey ñi fawtisangeal pu rüf kristiano, kom ñi kuerpu müley ñi ñamümtukungeal ko mew.\\n4. Fawtisawün mu, ¿chem pengelkey pu che?\\n4 Fawtisawün mu, pu che pengelkey ñi rüf küpa weniyeafiel ka serfiafiel ta Chaw Dios (Salmo 40:⁠7, 8). Feymu ramtuwafuymi: “¿Chem duamfali tañi fawtisawal?”.\\nDUAMFALI NIEAL KIMÜN KA FEYENTULEAL\\n5. 1) Petu tami fawtisawnon, ¿chem duamfali tami femal? 2) ¿Chumngelu fente falin-ngey tami amual feychi trawün mu?\\n5 Petu tami fawtisawnon, duamfali tami kimafiel ta Jewba Jesus engu. Eymi eluwküleymi tami femal tüfa, feymu petu chillkatufimi Biblia (papeltunge Juan 17:⁠3). Welu fey ka müten no. Biblia feypi tami “fente küme kimafiel ta Ngünechen ñi ayükeelchi dungu” (Kolosense 1:⁠9). ¿Chumngechi? Pu Dungukelu Iney Ngen Jewba nieyngün fillke trawün. Tüfa kelluaeymu tami doy küme weniyeafiel ta Chaw Jewba. Feymu fente falin-ngey tami amual feychi trawün mu (Ebrew 10:⁠24, 25).\\nPetu tami fawtisawnon, duamfali tami chillkatuafiel Biblia.\\n6. Petu tami fawtisawnon, ¿chem duamfali tami kimal?\\n6 Welu petu tami fawtisawnon, ¿duamfali tami kimal itrokom ñi kimeltuel Biblia? Femlay, Jewba feypikelay tüfa. Rakiduamnge, Jewba feypilafi tati etiopia wentru ñi kimafiel itrokom, fey wüla ñi fawtisawal (Hecho 8:⁠30, 31). Kafey rumel amuleay taiñ kimnieafiel ta Ngünechen (Eclesiastés 3:⁠11). Welu tami fawtisawal, duamfali tami kimafiel ka feyentuafiel tati doy falin-ngechi dungu ñi feypikeel Biblia (Ebrew 5:⁠12).\\n7. ¿Chumngechi kellukeeymu tami chillkatufiel Biblia?\\n7 Biblia feypiley: “Ngelay ñi tutengeael ta Ngünechen ngenole maneluwün [kam feyentun] ta kisu mew” (Ebrew 11:⁠6). Feymu, tami fawtisawal duamfali tami feyentuleal. Biblia pengeli ñi chumün pu che Korinto waria mu. Kidu engün allkütufingün Jesus tañi pu inanieetew, fey ‘feyentuyngün ka fawtisawingün’ (Hecho 18:⁠8). Ka femngechi, eymi petu chillkatuymi Biblia, tüfa kellukeeymu tami feyentuleal. ¿Chem mu feyentuleymi? Jewba ñi feypikünun mu ka Jesus ñi femün taiñ montulaetew kulpan mu ka lan dungu mu (Josué 23:⁠14; Hecho 4:⁠12; 2 Timotew 3:⁠16, 17).\\nNÜTRAMKALELAFIMI TA KAKELU CHE BIBLIA ÑI DUNGU\\n8. ¿Chem kelluaeymu tami küpa nütramkayafiel ta kakelu che chem tami kimürpuel?\\n8 Doy kimfilmi Biblia ka ngüneduamülmi chumngechi tami kellukeetew tüfa, doy feyentuleaymi. Ka küpa nütramkayafimi ta kakelu che chem tami kimürpuel (Jeremías 20:⁠9; 2 Korintio 4:⁠13). Fey, ¿iney nütramkayafuymi?\\nFeyentulmi, nütramkayafimi ta kakelu che chem tami kimürpuel.\\n9, 10. 1) ¿Iney nütramkalelafuymi tami kimürpuel? 2) Küpa tripalmi ti trawünche engün ñi amuldungual, ¿chumaymi?\\n9 Nütramkalelafuymi tami pu che, pu weni, karukatu kam tami pu kompañ. Müna kümey tami femal tüfa. Welu rumel nütramkange piwkeyen mu, ka ayüfalngepe tami feypin. Fey rupale ti antü, tripayafuymi ti trawünche engün ñi amuldungual. ¿Chumngechi femafuymi tüfa? ‘Pepikawkülen’ rakiduamülmi, feypiafimi tati peñi kam lamngen tami kimeltuetew Biblia. ‘Küpa tripan ti trawünche engün ñi amuldungual’ piafimi. Feychi peñi kam lamngen rakiduamle tami pepikawkülen ka tami inakefiel Biblia ñi ngülam, fey eymu trawüaymu epu longkolelu engün.\\n10 Fey pu longkolelu küpa kimnieyngün tüfa: ¿Kimniefimi ka feyentukefimi tati doy falin-ngechi dungu ñi kimeltukeel Biblia? ¿Inakefimi Biblia ñi ngülam? ¿Rüf ayüleymi ñi Dungukelu Iney Ngen Jewba ngeal? Feymu nütramkayafeymu engün. Longkontukunge, pu longkolelu kuydaniekefi kom pu koneltulelu trawünche mu. Eymi kafey kuydaniekeeymu. Feymu llükalayaymi dunguafiel engün (Hecho 20:⁠28; 1 Pedro 5:⁠2, 3). Afle tamün nütramkan, pu longkolelu feypiaeymu tami pepikawkülen kam pepikawkülenon tami amuldungual.\\n11. Petu tami tripanon ti trawünche engün ñi amuldungual, ¿chumngelu falin-ngey küme elkünutual tami mongen?\\n11 Petu tami tripanon ti trawünche engün ñi amuldungual, pu longkolelu feypiafeymu tami doy küme elkünutual tami mongen. ¿Chumngelu falin-ngey tami femal tüfa? Amuldungun mu, Jewba tañi üy mu miyawkeiñ. Feymu duamfali küme yenieal taiñ mongen, femngechi ñi weda dunguyengenoal Jewba (1 Korintio 6:⁠9, 10; Galata 5:⁠19-21).\\nDUAMFALI TAMI WIÑORAKIDUAMTUAL KA WIÑOTUAL\\n12. ¿Chumngelu kom duamnieiñ taiñ wiñorakiduamtual?\\n12 Kafey, petu tami fawtisawnon, duamfali tami femal kangelu dungu. Apostol Pedro feypi: ‘Feymew wiñotumün ta Ngünechen mew ka wiñorakiduamtumün, feymew Ngünechen wiñoduamtuaeymünmew tamün kulpan mew’ (Hecho 3:⁠19). ¿Chumkey tati wiñorakiduamtulu? Rume weda duamkey kom tañi weda femün mu. Duamfali ñi wiñorakiduamtual pu inanofilu chem ñi feypin Jewba kudumuwün dungu mew. Welu, ¿fey engün müten? Femlay. Kom duamnieiñ taiñ wiñorakiduamtual, ¿chumngelu? Kom iñchiñ kulpafe chengeiñ. Feymu duamnieiñ taiñ perdonayaetew Chaw Ngünechen, yafüluwliyiñ rume ñi küme yenieal taiñ mongen (Romanu 3:⁠23; 5:⁠12).\\n13. ¿Chem duamfali femal taiñ wiñotual?\\n13 Welu, ¿re weda duamaiñ taiñ femün mu? Femlay. Apostol Pedro ka feypi: “Wiñotumün”. Taiñ femal tüfa, duamfali elkünual taiñ weda femken, fey eluwal taiñ küme femal. Rakiduamnge tüfa: amulmi kiñe lof tami kimkenofiel, welu ngüneduamrumelmi tami amun ka rüpü mu, ¿chumafuymi? Witrakünuafuymi ka wiñotuafuymi. Fey amuaymi küme rüpü mew. Ka femngechi eymi, tami chillkatufiel Biblia, ngüneduamafuymi ñi duamfalngen doy küme elkünutuafiel tami mongen. Feymu eluwnge tami wiñotual: küme elkünutunge tami weda femken, fey eluwnge tami femal kümeke dungu.\\nWÜLKÜNUNGE TAMI MONGEN JEWBA MEW\\n¿Feypikünufimi ta Jewba tami serfiafiel?\\n14. Wülkünual tami mongen Jewba mew, ¿chem duamfali tami femal?\\n14 Petu tami fawtisawnon, kangelu falin dungu duamfali tami femal: wülkünuaymi tami mongen Jewba mew. Tami femal tüfa, duamfali tami llellipuafiel ta Jewba. Feychi llellipun mu feypikünuafimi tami poyeafiel kidu müten ka doyümafiel tami mongen mew (Matew 4:⁠10).\\n15, 16. ¿Chumngelu kiñe che küpa wülkünuafuy ñi mongen Jewba mu?\\n15 Rakiduamnge kiñe wentru ñi femfiel tañi ayün. Kidu doy kimfile tañi ayün, fey doy piwkeyeafi ka ayüay ñi nieafiel. Tüfa ‘fütra dungu’ piafuiñ, welu ti wentru eluwküley ñi femal tüfa, fente tañi piwkeyeniefiel ñi ayün. Feley llemay, kidu engu rume piwkeyewi, feymu feypikünuwi ñi kiñewal kom tañi mongen mew. Ka femngechi trürümngeafuy wülkünual tami mongen Jewba mu.\\n16 Doy kimfilmi ta Jewba, doy piwkeyeafimi ka doy eluwaymi tami serfiafiel. Feymu küpa wülkünuaymi tami mongen kidu mu. Ngüneduamnge Jesus ñi feypin: “Iney rume ta ayülele iñche ñi disipulungeael, kisutu ngüyünentuwpe”, upenentuwpe (Marku 8:⁠34). ¿Chumngechi femafuymi tüfa? Doyümfinge tami feyentuafiel ta Chaw Jewba. Doy falintuafimi kidu ñi ayükeel, fey kiñepülekünuafimi eymi tami ayükeel (papeltunge 1 Pedro 4:⁠2).\\nLLÜKALMI WEÑANGKÜLAFIEL TA JEWBA, ¿CHUMAYMI?\\n17. Kiñeke che, ¿chumngelu wülkünukelay ñi mongen Jewba mew?\\n17 Kiñeke che rakiduamkey: “Feypikünufili ta Jewba ñi serfiafiel, welu wechunentunoli, weñangkülafiñ”, pikeyngün. Kafey kakelu che rakiduamkey: “Wülkünunoli ñi mongen Jewba mew, kidu chem feypilayaenew rume”. Feymu wülkünukelayngün ñi mongen Jewba mew.\\n18. “Weñangkülafiñ ta Jewba” feypilmi, ¿chem kelluaeymu tami femngechi llükawenoal?\\n18 “Weñangkülafiñ ta Jewba” feypilmi, ¿chem kelluaeymu tami femngechi llükawenoal? Tami piwkeyefiel ta Jewba. Tüfa ka kelluaeymu tami yafüluwal, femngechi serfiafimi kom tami mongen mu (Eclesiastés 5:⁠4; Kolosense 1:⁠10). Kafey rakiduamlayaymi: “Küdawngey femal Jewba tañi pin”. Ngüneduamnge apostol Juan ñi feypin: ‘Tati rüf dungu mew piwkeyefilu ta Ngünechen ka feley tañi inayafiel kisu ñi werkün dungu. Fey kidu tañi werkün dungu küdawngelay’ (1 Juan 5:⁠3).\\n19. Küpa wülkünulmi tami mongen Jewba mu, ¿chumngelu llükalayaymi?\\n19 Jewba kimniey taiñ welulkawken taiñ kulpafe chengen mu. Feymu küpa wülkünulmi tami mongen Jewba mu, kidu feypilayaeymu tami welulkawnoal (Salmo 103:⁠14). Kafey kidu kelluaeymu tami küme femal (Isaías 41:⁠10). Kom tami piwke mu maneluwnge tami Wenu Chaw mu, fey “kidu norümaeymu chew tami miyawal” (Proverbios 3:⁠5, 6).\\n‘WÜLDUNGUNGE TAMI FEYENTULEN FENTREN CHE ÑI ADKIÑ MEW’\\n20. Dew wülkünulmi tami mongen Jewba mew llellipun mu, ¿chumaymi fewla?\\n20 ¿Pepikawküleymi wülkünual tami mongen Jewba mu? Femülmi tüfa llellipun mu, pepikawküleymi tami femal kangelu falin dungu: fawtisawaymi.\\n21, 22. ¿Chumngechi ‘wüldunguaymi tami feyentulen fentren che ñi adkiñ mew’?\\n21 Fey wülkünulmi tami mongen Jewba mew, ka küpa fawtisawülmi, feypiafimi tüfa kiñe longkolelu tami trawünche mu. Fey trawüaymi kiñeke longkolelu engün, ka ngüneduamaymün tati doy falin-ngechi dungu ñi kimeltukeel Biblia. Fey ngüneduamle engün tami pepikawkülen, feypiaeymu tami fawtisawal ti küpalechi fütra trawün mew taiñ nieal pu Dungukelu Iney Ngen Jewba. Feychi fütra trawün mew, kiñe wewpin mu pengelngeay chem müley ñi femal tañi mongen mu pu fawtisawalu. Tati wewpitulu epu dungu ramtuafi pu küpa fawtisawlu. Feymu “may” feypilmi feychi epu ramtun mew, femngechi ‘wüldunguaymi tami feyentulen fentren che ñi adkiñ mew’ (1 Timotew 6:⁠12).\\n22 Fey fawtisangeaymi, kom tami kuerpu ñamümtukungeay ko mew. ¿Chem pengelaymi tami fawtisawün mu? Tami wülkünun tami mongen Jewba mew ka tami Dungukelu Iney Ngen Jewba ngetun.\\n¿CHEM PENGELNGEY FAWTISAWÜN MU?\\n23. Taiñ fawtisangeal ‘Chaw tañi üy mew ka Fotüm ka Ngünechen ñi newen mew’, ¿chem duamfali taiñ femal?\\n23 Jesus feypifi tañi pu disipulu tañi fawtisangeal ‘Chaw tañi üy mew ka Fotüm ka Ngünechen ñi newen mew’ (papeltunge Matew 28:⁠19). ¿Chem duamfali taiñ femal tüfa? Longkontukuaiñ Jewba ñi doy alüpüralen itrokom mew. Kafey falintuafiyiñ Jesus ñi lapan iñchiñ mu. Ka falintuafiyiñ Jewba ñi adkünufiel tañi newen ñi femtripayal kidu tañi pin (Salmo 83:⁠18; Matew 28:⁠18; Galata 5:⁠22, 23; 2 Pedro 1:⁠21).\\nFawtisawülmi, pengelaymi tami küpa femken Chaw Dios ñi ayükeel.\\n24. Fawtisawün mu, ¿chem pengelngey?\\n24 Fawtisawün mu pengelngey kiñe falin dungu. Ñamümtukungelmi ko mew, elkünuafimi tami kuyfi mongen, “layaymi” reke. Welu tripalmi ko mew, we mongen nietuaymi tami femal Chaw Dios ñi ayükeel. Fey pengelaymi tami serfiafiel ta Jewba tuntepule tami mongen. Eymi wülkünulayaymi tami mongen kiñe che mu, kiñe trokiñche kam kiñe küdaw. Doy may wülkünuaymi tami mongen Jewba mu.\\n25. ¿Chem inaduamaiñ kiñelewechi chillkatun mew?\\n25 Wülkünulmi tami mongen Jewba mew, doy weniyeafimi (Salmo 25:⁠14). Welu feypilayaymi: “Fawtisawli montuan”. Ngüneduamnge ñi feypin Jesus: “Kom tati newenkülelu Ngünechen ñi dungu mew tuntepule ñi mongen, fey ta montuay” (Matew 24:⁠13). Fawtisawün fey tati wünen dungu tami femal tami montual. Welu, ¿chumafuymi tami püntütripanoal Jewba mew? Tüfa inaduamaiñ kiñelewechi chillkatun mew.\\n1: ¿DUAMFALI ÑI FAWTISAWAL IÑCHE?\\n“Tüfa mew müley ta ko. ¿Kümepelaafuy may ñi fawtisangeael ta iñche?” (Hecho 8:⁠36).\\n¿Chumngelu duamfali tami fawtisawal? ¿Chumngechi?\\nFawtisawülmi, elkünuafimi tami kuyfi mongen. Fey we mongen nietuaymi tami femal Jewba ñi ayükeel.\\nMatew 28:⁠19, 20\\nTami serfiafiel ta Jewba, duamfali tami fawtisawal.\\nFawtisawün mu pengelaymi tami küpa femken Chaw Dios ñi feypin.\\nTami fawtisangeal, kom tami kuerpu duamfali ñi ñamümtukungeal ko mew. Femngechi femi Jesus.\\n2: JEWBA FEYPIKELAY TAMI FEMAL PEPILFALNOCHI DUNGU\\n‘Tati rüf dungu mew piwkeyefilu ta Ngünechen ka feley tañi inayafiel kidu ñi werkün dungu. Fey kidu tañi werkün dungu küdawngelay’ (1 Juan 5:⁠3).\\nWülkünual tami mongen Jewba mu, ¿chumngelu llükalayaymi?\\nSalmo 103:⁠14; Isaías 41:⁠10\\nKüpa wülkünulmi tami mongen Jewba mu, kidu feypilayaeymu tami welulkawnoal. Kidu kelluaeymu tami küme femal.\\n“Weñangkülafiñ ta Jewba” feypilmi, tami piwkeyefiel ta Jewba kelluaeymu tami femngechi llükanoal.\\n3: CHEM FEMAYMI TAMI FAWTISAWAL\\n“Awem ñi Chaw Ngünechen, rume ayüwülkeenew femal tami feypin, ka tami ley dungu ponwi iñche mew müley” (Salmo 40:⁠8).\\n¿Chem duamfali femal petu tami fawtisawnon?\\nDuamfali tami kimafiel ta Jewba Jesus engu. Doy femülmi tüfa, doy piwkeyeafimi.\\nKüme feyentulenge Jewba ñi feypikünun mu. Kafey feyentulenge Jesus ñi femün taiñ montulaetew kulpan mu ka lan dungu mu.\\nDuamfali tami rume weda duamal kom tami weda femün mu.\\nElkünufinge tami weda femken, fey eluwnge tami küme femal.\\n1 Pedro 4:⁠2\\nKiñe llellipun mu, feypikünuafimi ta Jewba tami poyeafiel kidu müten ka doyümafiel tami mongen mew.","num_words":2310,"character_repetition_ratio":0.072,"word_repetition_ratio":0.007,"special_characters_ratio":0.2,"stopwords_ratio":0.297,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Chaw Ngünechen ñi eluel kidutu dullial taiñ chumal | Ñi chillkatungeal\\n“Chew ñi mülen Jewba tañi newen, fey müley lifrelen” (2 KORINTIO 3:17, Traducción del Nuevo Mundo [TNM]).\\nÜLKANTUN: 125 KA 65\\nJewba, ¿chem falin yewün elueiñmu?\\nTaiñ dullin mu, ¿chumngechi pengelaiñ tunte taiñ piwkeyefiel ta Jewba?\\n¿Chumngechi yamnieafiyiñ kakelu che ñi dulliel?\\n1, 2. 1) Tañi kidutu dulliel mu, ¿chem kakewme rakiduam niey tati pu che? 2) Taiñ kidutu dulliken mu, ¿chem kimeltukey ti Biblia? 3) ¿Chem ramtun inaduamaiñ?\\nPETU dullilu, kiñe domo feypifi tañi weni: “Rakiduamelkeeli, feypien chem chumal, femngechi doy küdawtulayan”. Chaw Ngünechen kiñe yewün reke elueiñmu taiñ kidutu dullial, welu tüfachi domo pilay kidu ñi dullial, ayüy ñi feypingeal chem tañi femal. ¿Eymi kay? ¿Ayükeymi dullial kam doyümkeymi tami feypingeal tami chumal? Tami kidutu dulliken mu, ¿chem rakiduamkeymi?\\n2 Kidutu tañi dulliel, kakewngey ñi rakiduam pu che. Kiñeke che feypikey Chaw Ngünechen ñi elkünuel chem taiñ rupayal, feymu rüf kidutu dullilayafuiñ. Kakelu che feypikey “rüf kidutu dulliafuiñ, femfuliyiñ kom taiñ ayükeel”. Welu ti Biblia kimeltukey iñchiñ kidutu dulliafuiñ chem chumal, femngechi am taiñ dewmaetew Jewba. Biblia feypi: “Welu may, kümenolu trokifilmün tamün poyefiel ta Jewba, dullimün fachantü iney tamün poyeafiel, tati pu dios ñi poyekefel tamün kuyfike che yem ñi mülen nometu Lafken mew, kam ti pu amoreo ñi pu dios, kidu engün tañi mapu tamün mülepan mew. Welu iñche ka tañi pu che poyeafiyiñ ta Jewba” (Josué 24:15). Tati Biblia ka wiñoldungukey tüfachi ramtun: ¿kom taiñ ayükeel femafuiñ? Tüfa ¿chumngechi kelluaeiñmu küme dullial? Taiñ dullin mu, ¿chumngechi pengelafuiñ tunte taiñ piwkeyeniefiel ta Jewba? Ka ¿chumngechi pengelafuiñ ñi yamniefiel kakelu che tañi dulliel?\\n¿CHEM KIMELTUAFEIÑMU JEWBA KA JESUS ÑI FEMKEN?\\n3. Jewba, ¿chumngechi dullikey tañi femal?\\n3 Jewba femafuy kom tañi ayükeel, ka tañi femken mu entuafuiñ kümeke kimeltun. Kiñe dungu, Jewba dullifi pu israelche kidu ñi sakin trokiñchengeal (Deuteronomio 7:6-8). Kidu refalta dullilafi pu israelche, welu may ayüy ñi wechurpual tañi feypikünufiel tañi weni Abraam (Génesis 22:15-18). Jewba dullikelu ñi femal, pengelkey ñi piwkeyechefengen ka ñi norngen. Ngüneduamaiñ tüfa chumngechi ñi norümfiel pu israelche tañi weda femün mu. Kidu engün rüf wiñorakiduamtulu, Jewba pengeleleyew ñi piwkeyeetew ka ñi kutranduamyeetew. Feymu Jewba feypieyew ñi küme elkünutuafiel ñi weda femün engün ka piwkeyeafiel tañi ayün mu (Oseas 14:4). Jewba tañi dullikeel mu kellukefi tati pu che, feymu ¡inayentufali!\\n4, 5. 1) Jewba, ¿iney am wüne elufi kidutu ñi dullial, ka chumi ñi elungeel mu? 2) ¿Chem müley taiñ ramtuwal?\\n4 Jewba kidu ñi duam mu dewmafi pu kümeke püllü ka tati pu che kidutu tañi dullial ñi femürpual engün. Wüne dewmafi ta Jesus kidu reke ka elufi tañi dullial (Kolosense 1:15). Tañi kidutu dulliel mu, ¿chumi Jesus? Petu küpanolu Mapu mu, eluwi ñi nor piwkeyeafiel ta Chaw Ngünechen ka kiñewlay Weküfü engu tañi kayñetun. Ka mülepalu Mapu mew llowlafi ta Weküfü tañi kintukaduametew (Matew 4:10). Fey epe puwlu ñi layal, Jesus feypifi ta Jewba: “Chaw, pifulmi kay, montulafen tüfachi fütra kutrankawün mew. Felekilpe iñche kisu ñi ayüel, welu may eymi tami ayüel” (Luka 22:42). Femngechi pengeli ñi küpa femün Chaw Ngünechen ñi ayükeel. ¿Iñchiñ kay? Taiñ dullin mu, ¿püramyeafuiñ ta Jewba ka femafuiñ tañi ayükeel Jesus reke?\\n5 Femafuiñ llemay, ka dewmangelu kay iñchiñ ñi nieal Ngünechen tañi chumngen (Génesis 1:26). Welu iñchiñ pepi femlayafuiñ chem rume taiñ ayüel, Jewba ñi femken reke. Biblia kimeltukey Jewba ñi elkünuel kiñeke dungu taiñ femal kam femnoal, ka ayükey taiñ inanieafiel. Kiñe dungu, tati reñmawen mu, tati domo müley ñi eluwküleal ñi ngünenieaetew tañi füta, ka tati pu yall müley ñi allkütuafiel tañi pu chaw (Efesio 5:22; 6:1). Jewba ñi elkünuel taiñ femal kam femnoal, ¿chumngechi kelluafeiñmu taiñ kidutu dullial? Kimliyiñ tüfa kelluaeiñmu taiñ nieal afnoachi mongen.\\nKÜME KAM WEDA DULLINGEAFUY\\n6. Feypinge kiñe dungu pengelkelu chumngelu falin-ngey taiñ feypingeal chem femal kam femnoal.\\n6 Ngünechen elkünuy kiñeke dungu taiñ femal kam femnoal, feymu ¿feypiafuiñ taiñ rüf pepi dullial taiñ chumal? ¡May! Taiñ elungeel chem taiñ femnoal, tüfa ingkañpekeeiñmew. Rakiduamnge tüfa: auto mew amulmi kamapu mu, welu mülewenole kiñe ley feypilu chumngechi ñi amulnieal ti auto, fey kiduke pu che dulliafuy tunte ñi matu amual, ka chew püle miyawal karretera mu, ¿feypiafuymi ñi kuñiwün-ngenon? Femlayafuymi llemay. Feymu feypingeliyiñ chem taiñ femnoal, tüfa kellukeeiñmew kümelkaleal taiñ dullin mu. Fewla inaduamaiñ kiñeke nütram Biblia mu, pengelkelu chumngechi kümelkakeeiñmew Jewba ñi feypiel chem taiñ femal kam femnoal.\\n7. 1) ¿Chem elungey ta Adan ñi elungenon pu kulliñ? 2) Adan tañi kidutu dulliel, ¿chem küme dungu femi?\\n7 Jewba dewmafilu tati wünen wentru Adan, ka elufi ñi dullial, tati pu kümeke püllü reke. Welu Chaw Ngünechen elulafi ti pu kulliñ kidu ñi dullial. Feymu Adan tañi kidutu dulliel, ¿chem küme dungu femi? Kidu ayüwün mu üytukulelfi tati pu kulliñ. Chaw Ngünechen “yelelfi tati wentru fey tañi chem üy ñi tukulelafiel”. Feymu Adan ngüneduamfilu kake kiduke tati pu kulliñ, tukulelfi kiñe üy pengelkelu ñi chumngen. Jewba yamfi Adan tañi dulliel, feymu ti pu kulliñ “tüfeychi üy nieyngün fantepu mew” (Génesis 2:19).\\n8. Adan, ¿chumngechi weda dulli? Ka ¿chum tripay tüfa?\\n8 Jewba elfalkünufi ta Adan ñi elkünutual ti Mapu kiñe küme mülewe reke, feymu feypifi: “Nieaymu rume fentren püñeñ. Apolfimün ta mapu ka kisu ngünetunieafimün ka ngenngeaymün tati pu challwa mew ka ti pu üñüm mew ka itrokom ti pu kulliñ winolkiyawkelu mapu mew” (Génesis 1:28). Welu Adan dulli ñi iyafiel ti fün ñi ingenoal, femngechi famentufi ñi feypietew Jewba tañi femnoal. Adan ñi weda dullin mu, pu che yeniey fentren warangka tripantu ñi kutrankawkülen (Romanu 5:12). Longkontukuliyiñ fente ñi weda tripan Adan tañi dullin, feymu eluwküleaiñ taiñ küme dullial, ka llowaiñ chem feypietew Jewba taiñ femnoal.\\nPu israelche dullingün Chaw Ngünechen ñi trokiñchengeal ka llowingün Jewba ñi feypiel tañi femnoal engün\\n9. Jewba, ¿chem elufi ñi dullial tati pu israelche? ¿Chem feypikünuyngün?\\n9 Adan ka Eva rulpafi kom tati pu che ti kulpan ka ti lan. Welu iñchiñ petu dulliafuiñ chem chumal. Ngüneduamaiñ tüfa Chaw Ngünechen chumngechi ñi yewkülefun pu israelche engu. Jewba elufi tañi dullial ñi sakin trokiñchengerpual kam ngerpunoal (Éxodo 19:3-6). Pu israelche dullingün Chaw Ngünechen ñi trokiñchengeal ka llowingün Jewba ñi feypiel tañi femnoal engün. Feypingün: “Kom ñi feypiel Jewba eluwküleiñ taiñ femal” (Éxodo 19:8). Welu rupachi antü mu, pu israelche ngoymanentuyngün ñi feypikünufiel ta Jewba. Kiñe falin kimeltun entuafuiñ kidu engün ñi weda femün mu. Jewba taiñ eluetew am ñi dullial, kiñe küme yewün reke falintuafiyiñ, püntütripalayaiñ kidu mew ka inanieñmayafiyiñ ñi feypin (1 Korintio 10:11).\\n10. Ebrew kapitulo 11 pengelkey fillke che kulpafengelu, welu püramyefilu ta Ngünechen ñi dullin mu. Feypinge kiñeke (inaduamnge ti adentun pagina 9 mu).\\n10 Ebrew kapitulo 11 pengelkey 16 manelfal wentru ka domo dullilu ñi llowal Jewba tañi feypietew ñi femnoal engün. Feymu llowingün fentren kümelkan ka kiñe küme maneluwün küpalechi antü mew. Kiñe tüfa ta Noe, kidu fütra mupiltun niefuy ka eluwi ñi inanieafiel Chaw Ngünechen ñi feypin tañi dewmayal ti fütra wampo ruka ñi montulafiel tañi pu che ka kom tati küpanche (Ebrew 11:7). Kafey Abraam ka Sara engu ayüwün mu llowingu Jewba ñi feypietew tañi amual ka mapu mu Kidu ñi eluafiel. Pifule engu wiñotuafuyngu tañi waria mu, welu femlayngu, kidu engu rakiduamniefingu Chaw Ngünechen ñi feypikünufiel küpalechi antü mu. Tati Biblia feypi, kidu engu “ayünierkey kiñe doy küme mapu” (Ebrew 11:8, 13, 15, 16). Kafey Moyse pilay ñi llowal Egipto ñi falinke fillem, welu may “doyümi ñi kiñentrür kutrankawael Ngünechen ñi trokiñche engün femngechi tañi allmalltunoafiel ti pichin tripantu mew ñi ayüwünngechi rupayael tati yafkafe mongen mew” (Ebrew 11:24-26). Feymu inayentuafiyiñ ñi mupiltun engün ka femaiñ Chaw Ngünechen tañi ayükeel, femngechi falintuafiyiñ taiñ pepi dulliken.\\n11. 1) Taiñ dulliel mu, ¿chem fütra kümelkan llowafuiñ? 2) ¿Chem nengümkeeymu tami küme dullial?\\n11 Feypingefuliyiñ chem taiñ femal, kümeafuy, welu turpu nielayafuiñ kiñe fütra kümelkan taiñ kidutu dulliken mu. ¿Chem am? Biblia feypi: “Elkünufiñ ti wenu mapu ka ti nag mapu ñi kimtukunieal iñche ñi elkünulelfiel tamün dullial ti mongen ka ti lan, tamün kümelkangeal kam wedalkangeal, feymu müley tamün dullial ti mongen tamün mongeleal, eymün ka tamün küpanche, tamün piwkeyeniefiel mew tamün Chaw Ngünechen Jewba, tamün allkütuniefiel tañi dungun, ka tamün püntütripakenon kidu mew, kidu am wülkelu mongen eymün ngealu, ka kidu ñi duam mew fentreñma müleaymün ti mapu mew Jewba ñi feypikünulelfiel tamün kuyfike che yem, Abraam, Isaak ka Jakob ñi eluafiel” (Deuteronomio 30:19, 20). Ti versikulo 19, pengeli Chaw Ngünechen ñi elufiel pu israelche tañi dullial. Ka ti versikulo 20 pengeli Jewba ñi elufiel engün tañi pengelal tunte ñi piwkeyeetew. Iñchiñ ka dulliafuiñ taiñ poyeafiel ta Jewba. Eluwliyiñ taiñ küme dullial, femngechi püramyeafiyiñ ta Jewba ka pengelaiñ tunte taiñ piwkeyeniefiel.\\nCHEM FEMLAYAIÑ TAIÑ YEWÜN MU\\n12. Elungelu kay kiñe yewün reke kidutu taiñ dullial, ¿chem ngelay taiñ femal?\\n12 Elufilmi kiñe yewün tami weni, welu tüfa pod mew ütrüfentufile kam wedalkafile kakelu che tami yewün mu, ¿chum duamelafeymu? Weda duamafuymi llemay. Ka femngechi kiñe yewün reke Jewba elueiñmew kidutu taiñ dullial. Feymu weda duamkey ñi pefiel pu che weda dullikelu ñi femün ka wedalkakefilu kakelu che tañi dullin mu. Tati Biblia feypiley, “epe puwkülele ñi afael ta antü”, tati pu che “kim mañumlayay” (2 Timotew 3:1, 2). Feymu, ¿chumngechi pengelafuiñ mañumtufiel tüfachi yewün taiñ eluetew Jewba? Ka ¿chumngechi küme dulliafuiñ?\\n13. ¿Chem rakiduamlayaiñ taiñ pepi dulliel mu?\\n13 Kom iñchiñ dulliafuiñ taiñ weni, takun, ka adngelluwün dungu. Welu elungelu am taiñ dullial, fey weda rakiduamafuiñ taiñ pepi dullial Chaw Ngünechen ñi ayükenoel kam inayal ñi femken pu poyekenofilu ta Jewba (papeltunge 1 Pedro 2:16). Feymu dullilayaiñ ñi femal wedake dungu, welu may femal kümeke dungu “Ngünechen tañi püramyengeael” (1 Korintio 10:31; Galata 5:13).\\n14. Ñi küme dullial, ¿chumngelu müley taiñ maneluwal Jewba mew?\\n14 Jewba feypi: “Iñche, ta Jewba, tami Ngünechen, Tami Kimeltukeetew eymi tami kümelkaleal, Tami Ngüyulkeetew chem rüpü mew tami miyawal” (Isaías 48:17). Feymu müley taiñ maneluwal kidu mew ka llowal taiñ feypietew chem ñi femnoal. Ñom piwke mu rakiduamniekeiñ tüfa: “Tati pu che ngen-ngelay ñi rüpü. Tati pu che trekalelu, ngen-ngelay ñi adkünual kidu tañi trekan no rume engün” (Jeremías 10:23). Adan ka tati pu israelche dullingün ñi inanoal Jewba ñi feypiel tañi femnoal engün, ka kidu mu maneluwkefuyngün müten. Inayentulayafiyiñ ñi weda femün. Iñchiñ mu maneluwlayaiñ, welu may ‘maneluwaiñ Jewba mew kom taiñ piwke mu’ (Proverbios 3:5).\\nYAMAFIYIÑ KAKELU ÑI DULLIEL\\n15. Ti ngülam mülelu Romanu 14:12, ¿chem kimeltukeeiñmew?\\n15 Müley taiñ yamnieafiel kakelu che ñi dulliel. ¿Chumngelu? Kom elungelu am taiñ kidutu dullial, feymu dullilayaiñ kakelu che reke. Kakerumechi dungu dulliafuiñ taiñ femal kam taiñ poyeafiel ta Chaw Ngünechen. Longkontukuaiñ ñi feypilen Romanu 14:12 (papeltunge). Feymu rakiduamliyiñ kiduke pu kristiano ñi ramtukadungungeal tañi dullin mu, yamkeafiyiñ kidu ñi dulliel engün.\\nKidutu dulliafuiñ, welu dikümtukulayafuiñ kakelu che ñi dullial iñchiñ reke. (Inaduamnge ti parrafo 15).\\n16, 17. 1) Tañi kidutu dulliken mu, ¿chumngelu yafkawingün pu peñi ka lamngen Korinto mu? 2) Ti apostol Pablo, ¿chumngechi kellufi tüfachi pu peñi ka lamngen? Ka ¿chem kimeltukeeiñmu tüfa?\\n16 Inaduamaiñ kiñe nütram Biblia mu pengelkelu chumngelu yamnieafiel taiñ pu peñi ka lamngen ñi dulliel. Pu kristiano Korinto trawünche mu yafkawingün ñi ingeal kam ingenoal tati ilo fendengekefulu karniceria mu, welu chalintulelngelu chi pu adentun ñi poyengeal. Kiñeke kristiano ñi rakiduam eluñmaeyew ñi iyafiel tüfachi ilo, kidu engün falintulafingün pu adentun poyengelu. Welu kiñeke kristiano poyekefuyngün pu adentun petu ñi kristianongenon, feymu ifule engün feychi ilo, poyemekefilu ti adentun trokiwafuyngün (1 Korintio 8:4, 7). Tüfachi yafkawün mu wüdayafuy ti trawünche. Feymu ti apostol Pablo, ¿chumngechi kellufi tati pu trawünche ñi kümelkawtual?\\n17 Wünelu feypifi engün ‘ti iyael kellulayaeymünmew ñi doy weniyeafiel ta Chaw Ngünechen’ (1 Korintio 8:8). Kafey ngüfetufi tañi kuñiwtukuwal weda duamelnoafiel ñi dullin mu tati pu petu yafüluwlu mupiltun mew (1 Korintio 8:9). Kafey feypifi tati pu eluñmanolu ñi rakiduam mu tañi iyafiel feychi ilo, ñi yamnieafiel tati pu ikelu (1 Korintio 10:25, 29, 30). Tüfa pengeli kiduke pu kristiano ñi dullial chumngechi ñi poyeafiel ta Jewba kiñeke dungu mew, feymu doyelchi may yamafiyiñ ñi dulliel pichike dungu mu (1 Korintio 10:32, 33).\\n18. Elungelu am tami kidutu dullial, ¿chumngechi pengelaymi tami falintukefiel?\\n18 Chaw Jewba kiñe yewün reke elueiñmu kidutu taiñ dullial, feymu rüf lifreleiñ (2 Korintio 3:17, TNM). Tüfa eluñmakeeiñmew ñi pengelal taiñ dullin mu tunte taiñ piwkeyeniefiel ta Jewba, feymu rume falintukefiyiñ tüfachi yewün. Fey kümeke dungu dulliaiñ ñi püramyeafiel ta Jewba, ka yamnieafiyiñ kakelu che ñi dulliel, kidu engün ka elungelu am tüfachi yewün.","num_words":1913,"character_repetition_ratio":0.065,"word_repetition_ratio":0.004,"special_characters_ratio":0.208,"stopwords_ratio":0.382,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Chumngechi küme nütramkayafuymi tañi pu chaw iñchiñ\\nPAPELTUAFUYMI abjasio abui abé acholi afrikáans albanés alemán altaico aluro armenio asamés atié aymara azerí azerí (alfabeto cirílico) bambara bashkir bassa de camerún batak (simalungun) batako karo batako toba baulé becol bengalí bete biak birmano bislama boulou búlgaro cabilé caboverdiano camboyano catalán cebuano chabacano checo chichewa chin haka chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuukés chuvash cibemba cinamwanga cingalés citonga congo coreano criollo de las seychelles criollo haitiano criollo inglés de Belice criollo mauriciano criollo portugués croata damara dangme danés dayaco engayú dehu digor diula edo efik endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano fon francés ga gallego galés garífuna georgiano gokana griego guaraní guerzé gueré gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo ilocano indonesio inglés irlandés isoko italiano japonés javanés kabardin-cherkess kabiye kachin kannada kaonde kayin sgaw kazajo kazajo (alfabeto árabe) kekchí khana kikamba kikongo kikuyu kiluba kimbundu kiniaruanda kipende kirguís kiribatiano kirundi kisi kisonge konkani (alfabeto latino) kosreano krío kwangalí kwanyama lamba lao lengua de señas argentina lengua de señas boliviana lengua de señas chilena lengua de señas colombiana lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas australiano lenguaje de señas británico lenguaje de señas coreano lenguaje de señas cubano lenguaje de señas de quebec lenguaje de señas finlandés lenguaje de señas húngaro lenguaje de señas italiano lenguaje de señas japonés lenguaje de señas paraguayo lenguaje de señas peruano lenguaje de señas polaco lenguaje de señas ruso lenguaje de señas sudafricano lenguaje de señas vietnamita lenguaje de señas zimbabuense lenie letón lhukonzo lingala lituano lomue luganda lunda luo luvale macedonio macua malayo malayálam malgache maltés mam mambue-lungu mapudungun maratí marshalés maya mazateco de Huautla mixe del norte mizo mongol more navajo nepalés ngäbere (o guaymí) nias noruego nyaneka nyungwe náhuatl de guerrero náhuatl de la huasteca náhuatl del centro okpe oromo osético otetela otomí palauano pangasinán panjabí panjabí (escritura nasta’liq) papiamento de aruba papiamento de curazao persa pidgin camerunés pidgin de las islas salomón pidgin nigeriano polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quiché romaní de Macedonia (alfabeto cirílico) romaní de macedonia romaní del sur de Grecia rotumano rumano runyankore ruso rutoro samoano sango sanguir sena sena senga (zambia) serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tandroy tankarana tayik telugu tetun dili tivo tlapaneco tojolabal tongano toraja totonaco tseltal tshiluba tsonga tsotsil turco turcomano tuvaluano twi tártaro ucraniano udmurto uhobo uigur (alfabeto cirílico) umbundú urdu uruund uzbeko uzbeko (alfabeto latino) valenciano vascuence vendal vezo vietnamita wallisiano waray-waray wayuunaiki wolaita xhosa xitshwa yacouba yoruba zandé zapoteco de lachiguiri zapoteco del istmo zulú árabe ñanya ñemba\\n¿Chumngechi küme nütramkayafun tañi pu chaw iñchiñ?\\nKüme yewkülelmi tami pu chaw engün, doy ayüwküleaymi tami mongen mew.\\nRakiduamnge tüfachi rupan dungu: miercoles dew nagantüy, Jonathan, 17 tripantu nielu dewelkay kom tañi elungeel ñi femal, ka femngen akuy ti ora ñi ürkütuñmual. ¡Fente küdawlu am! Üyümfi ti tele ka tranakünuwi tañi doy ayükeelchi sillon mu.\\nFey tati wülngiñ mew mulfarkülen konpay ñi chaw.\\n“¡Jonathan! ¿Chumngelu ngünamkamekeymi tami teletumeken? ¡Kellualu eymi tami pichi peñi ñi femal tañi tarea! ¡Turpu femkelaymi tami feypingeel!”.\\nJonathan domdomi ñi illkun: “Fentekünulaymi tami feypimeken”.\\nTañi chaw fülkonpay ka ramtufi: “¿Chem pimi am?”.\\nJonathan afkuafkungey ñi feypin: “Chem pilan rume”, pi.\\nFey tañi chaw illkupürami. “¡Femngechi dungukeeli!”, pifi.\\nJonathan reke rupafulmi tüfachi dungu, ¿chumafuymi?\\nAmulniefilmi kiñe auto, welu katrütulele ti karretera, fey kintuafuymi kangelu rüpü. Ka femngechi kintuafuymi tami küme nütramkayafiel tami pu chaw.\\nKiñe üllcha Lea pingelu feypi: “Küdawngey ñi nütramkayafiel tañi chaw. Kiñeke mu, petu ñi nütramkamekefiel, kidu feypikeenew: ‘¿Chem feypipeen ama?’”.\\nLEA KÜLA DUNGU FEMAFUY\\nWirarelafuy ñi dungufiel tañi chaw.\\nLea wirarkülen feypiafuy: “¡Allkütuen, falin-ngey tüfa!”.\\nTüfachi dungu mu, Lea eluwafuy ñi nütramkawenoafiel tañi chaw.\\nÜngümafuy ñi nütramkayafiel ka antü.\\nFey wüla nütramkayafuy tañi chaw, kam wirintukulelafuy kiñe karta ñi feypiafiel tañi weda dungu ñi rupan.\\n¿Chem feypiafuymi Lea ñi femafel?\\nRAKIDUAMNGE TÜFA: Lea tañi chaw fill rakiduamküley ka ngüneduamlay chem ñi rupameken. Feymu Lea femfule tati wünen dungu ka wirarelfile ñi dungufiel tañi chaw, fey kimlayafuy chem weda dungu ñi nieel tañi ñawe. Lea femngechi femfule, tañi chaw allkütulayafeyew. Ka kidu pengelafuy ñi yamnienofiel tañi chaw (Efesio 6:2). Tüfachi dungu femfule, kellulayaeyew ka tañi chaw no rume.\\nKatrütulele rume ti rüpü kañpüle rupayafuymi, ka femngechi kintuafuymi tami küme nütramkayafiel tami pu chaw.\\nTati epungechi dungu küdawngelayafuy ñi femngeal, welu kimchengele femlayafuy. ¿Chumngelu? Lea ayüfule ñi küme elkünutual ñi weda dungu, müley ñi nütramkayafiel tañi chaw. Ka tañi chaw müley ñi kimal chem ñi rupameken, femngechi ñi kelluafiel tañi ñawe. Feymu ñüküfkülele Lea chem kellulayaeyew rume.\\nWelu femfule tati külangechi dungu, Lea elulayafuy chem no rume ñi katrütuetew ñi nütramkayafiel tañi chaw. Feymu üngümküleay ñi nütramkayafiel ka antü mu. Ka wirilelfile kiñe karta tañi chaw doy küme duamay.\\nTati karta mew Lea küme feypilelafuy tañi chaw chem ñi rakiduamken. Fey tañi chaw doy küme kimay chem ñi rupameken tañi ñawe. Femle ti külangechi dungu, tüfa kelluaeyew ta Lea ka tañi chaw. Fey nütramkawle engu, kam wirintukulelfile kiñe karta, femngechi küme inanieafi tüfachi ngülam mülelu Biblia mew: “Inafiyiñ itrokom kümeke dungu taiñ kümelkawküleael kakelu che iñchiñ” (Romanu 14:19).\\n¿Ka chem dungu femafuy Lea?\\nRakiduamülmi kangelu dungu ñi femal Lea. Ka feypinge chum tripayafuy femle tüfa.\\nFALINKE NGÜLAM BIBLIA MEW\\n“Yamniefinge tami chaw ka tami ñuke” (Efesio 6:2).\\n“Tamün nütramyekeelchi dungu ñi ayüfal nütramngeael” (Kolosense 4:6).\\n“Müley tamün wüne allkütuael, welu müley tamün pürümkawnoael tamün dunguael ka lladküfemnoael” (Santiaw 1:19).\\nKIMFALNGEPE TAMI NÜTRAMKAN\\nLongkontukunge: kiñeke mu tami pu chaw ñi rakiduamün trürlayafuy eymi tami küpa feypifiel.\\nTami pu chaw ramtuelmu chumngelu tami weda duamkülen. Ka eymi feypilmi: “Küpa nütramkalan tüfachi dungu mew”.\\nWelu tami pu chaw rakiduamafuyngu chi tami feypiel: “Manelnielafiñ tañi pu chaw. Tañi pu weni müten nütramkayeafiñ ñi rakiduamkülen”.\\nRakiduamnge tami rupameken kiñe weda dungu mu, ka tami chaw kam ñuke küpa kelluelmu, welu eymi feypilmi: “Duamkülekilnge, iñche kintuan chumngechi ñi küme elkünutuafiel tañi dungu”.\\n¿Chem rakiduamafuyngu tami pu chaw?\\n¿Chem doy kümeafuy tami feypial?\\nNieli kiñe weda dungu, welu küpa nütramkanofili tañi pu chaw, ¿chem dungu feman?\\nTañi pu chaw dikümtukuelimu ñi nütramkayafiel feychi dungu ñi küpa feypinoel, ¿chem dungu feman?","num_words":1045,"character_repetition_ratio":0.083,"word_repetition_ratio":0.0,"special_characters_ratio":0.168,"stopwords_ratio":0.196,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Mülele ñiwaluwün ti kurewen mu\\nTi Werken | Num. 2 2019\\nPAPELTUAFUYMI acholi afrikáans albanés alemán amárico armenio aucano aymara azerí azerí (alfabeto cirílico) bajo alemán bashkir bassa de camerún batako karo batako toba baulé becol bengalí biak birmano bislama boulou búlgaro camboyano catalán cebuano checo chichewa chin haka chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chuukés chuvash cibemba cingalés citonga congo coreano criollo de las seychelles criollo haitiano criollo inglés de Belice criollo mauriciano croata dangme danés dehu digor duala efik embunda endebele endebele de Zimbabue endonga enzema eslovaco esloveno español estonio ewé finlandés fiyiano fon francés ga galés garífuna georgiano gitonga griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibo ilocano indonesio inglés islandés isoko italiano japonés javanés kabiye kannada kaonde kayin sgaw kazajo kekchí kikamba kikongo kikuyu kiluba kimbundu kiniaruanda kirguís kiribatiano kirundi kisonge kurdo kurdo kurmanyí del Cáucaso kwangalí kwanyama lengua de señas chilena lengua de señas colombiana lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas brasileño lenguaje de señas coreano lenguaje de señas cubano lenguaje de señas de quebec lenguaje de señas húngaro lenguaje de señas indio lenguaje de señas italiano lenguaje de señas japonés lenguaje de señas polaco lenguaje de señas ruso letón lhukonzo lingala lituano luganda lunda luo luvale macedonio malayo malayálam malgache maltés mam mambue-lungu mapudungun maratí marshalés maya mazateco de Huautla mizo mongol more navajo nepalés nias niueano noruego nyaneka náhuatl de guerrero náhuatl de la huasteca náhuatl del centro náhuatl del norte de puebla oromo osético otetela pangasinán panjabí papiamento de aruba papiamento de curazao persa pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura rarotongués ronga rumano runyankore ruso rutoro samoano sango saramacano sena serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco tagalo tahitiano tai tamil telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco tuvaluano twi tártaro ucraniano uhobo umbundú urdu uruund uzbeko uzbeko (alfabeto latino) vendal vietnamita wallisiano waray-waray wayuunaiki wolaita xhosa xitshwa yapés yoruba zandé zapoteco de lachiguiri zapoteco del istmo zulú árabe ñanya ñemba\\nTüfa feypi Maria, España mapu mu mülelu: “Tañi wentru ñiwañpeenew kiñe domo doy wechengelu iñche mu. Fey kimlu iñche layalu trokiwfun. Falintuñmalaenew tunte tañi kellufiel ta kidu, fey illamkangelu trokiwfun”.\\nKiñe wentru Bill pingelu, España mapu mu tuwlu, feypi: “Tañi domo wüdaenew, fey amurumetuy ruka mu. Layalu iñche trokiwfun. Feychi mu kom fentepuwlu trokifiñ. Kiñeke mu yafüluwkefun, welu pürüm müten wiño weda duamkülefun”.\\nMÜLELE ñiwaluwün ti kurewen mu, müleay ta weñangkün. Kiñeke che eluwkey perdonayafiel tañi ñiwaletew wiñorakiduamtule. Welu kakelu che wüdakey müten. * Welu chem dullile rume tati ñiwalngelu, müna weda duamküleay. Fey, ¿chumafuy tañi fente weñangkülenoal?\\nBIBLIA ÑI NGÜLAM MÜNA KELLUCHEKEY\\nAlün che ñiwalngelu, müna yafülduameleyew kimal Biblia mu Chaw Dios tañi kimüñmaetew ñi weda rupan ka tañi kutranpiwkeyeetew (Malaquías 2:13-16).\\n“Rume fentrelu iñche mew tañi fill rakiduamkülen, eymi [Chaw Dios] newentuen ka yafüduamelen” (Salmo 94:19).\\nFeychi wentru Bill pingelu, feypi: “Papeltulu iñche tüfachi texto ‘Wenu Chaw piwkeyen mu yafülduamelenew, kiñe küme chaw reke’ pifun”.\\n“Eymi nor piwkeyeafimi tati che nor piwkengelu” (Salmo 18:25).\\nTüfa ñi rupan Carmen. Kidu tañi wentru ñiwaleyew fentreñma mu, feymu feypi: “Tañi wentru nor piwkeyelaenew. Welu maneluwken may Chaw Dios tañi nor piwkeyekeetew. Kidu manelfali llemay”.\\n“Chem mew no rume ta welulekilpe tamün rakiduam itrofill mew kom eymün tamün nieelchi dungu, nütramelkeafimün ta Ngünechen. Ngillatufimün, kelluen piafimün [...], fey Ngünechen tamün eluetewchi küme tüngün yafülnieñmayaeymünmew tamün piwke” (Filipense 4:6, 7).\\nKiñe domo, Sasha pingelu, feypi: “Fill antü papeltukefun tachi trokiñ Biblia. Fey doy llellipufilu kay ta Chaw Dios, doy tüngduamelenew kidu”.\\nNgüneduampeiñ ñi rupan kiñeke che. Kom engün “ngünam mongelen” feypingün kiñeke mu, welu maneluwingün Chaw Dios mu ka chillkatuyngün Biblia, tüfa müna yafülduameleyew engün. Tüfa feypi Bill: “Kom fentepuy tañi mongen trokiwkefun. Welu maneluwün Chaw Ngünechen mu, fey tüfa eluenew tañi ‘ngünam mongelen’ piwenoal. Iñche nampiyawfulu rume, Chaw Dios afkadinieenew” (Salmo 23:4).\\n^ parr. 4 Ti chillka ¡Despertad! 22 abril küyen 1999 tripantu mu, inaduamngey ti dungu “Cuando el cónyuge es infiel”. Tüfa kelluafuy tati ñiwalngelu ñi dullial chem tañi femal.\\n¿Chem kellueyew engün ñi doy küme duamküleal?\\nNgüneduamal Biblia ñi nütram.\\nTüfa ñi feypin ta Bill: “Biblia mu papeltuken Job ka Salmo pingechi lifru. Feyta mu markakünuken feychi dungu tañi kelluaetew. Fey ngüneduamlu iñche kiñeke che tañi weñangküken ka tañi weda duamken, ‘ka femngentuwken iñche’ piken”.\\nFemal kakerume dungu.\\nAllkütual ayüfalchi musica müna kelluchekey. Tüfa ñi feypin Carmen: “Pepi umawtunolu iñche, allkütukefun musica. Tüfa müna küme duamelenew”. Kakelu che müna küme duamkey deportetulu, ngürekalu ka füwlu. Kakelu witrankontuwkey tañi pu che ka tañi pu weni engu. ¡Fente küme duamelchekey ta tüfa!\\nEntual tañi chum duamkülen.\\nDaniel feypi: “Feypikelafun rume tañi chum duamkülen, eluwün tañi fill antü nütramkalelafiel tañi pu kümeke weni. Feypilelfiñ fill rakiduam tañi nieel, fey wirintukulelfiñ karta, ka nütramkalelfiñ engün tañi chum duamkülen. Müna kelluenew tüfa”. Feyti domo Sasha, ka feypi: “Tañi pu che müna kellukeenew. Nütramkalelfilu tañi ñuke, kidu rumel allkütukeenew. Ka tañi chaw yafültukukeenew, ka kellukeenew tañi ñochikechi weñangkülewenoal”.\\nRumel ngillatufiel ta Chaw Dios.\\nCarmen feypi: “Rumel ngillatukefiñ ta Chaw Dios. Kidu allkütukeenew ka kellukeenew, fey ‘Wenu Chaw ta afkadinieenew’ pin. Kom tañi wedake rupan mu, doy küme weniyerpufiñ ta Chaw Dios”.\\nChaw Dios, ¿kimniepey may tami chum duamkülen?\\nBiblia feypikeeiñmu Chaw Dios taiñ duamnieetew, kimnieetew ka wedalkangeliyiñ, kidu rume weda duamkey.\\nMülele ñiwaluwün ti kurewen mu, ¿ngüman mongelepey may pu che?\\nWedake dungu fente weñangkülchekey\\nFütra wedake dungu rupaliyiñ\\nKiñeke tami pu che lale\\nWeda kutran kontuelmu\\nTami Wenu Chaw piwkeyenieeymu\\nWirin dungu Chumngechi entual fillke papel TI WERKEN Num. 2 2019 | ¿Ngünam mongelepen may?\\nAudio Chumngechi entual audio TI WERKEN Num. 2 2019 | ¿Ngünam mongelepen may?\\nNum. 2 2019 | ¿Ngünam mongelepen may?\\nTI WERKEN Num. 2 2019 | ¿Ngünam mongelepen may?","num_words":962,"character_repetition_ratio":0.06,"word_repetition_ratio":0.0,"special_characters_ratio":0.179,"stopwords_ratio":0.159,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Noe ñi nütram: Kiñe feypin kuyfike dungu mew\\nPAPELTUAFUYMI abjasio afrikáans albanés amárico armenio aucano azerí azerí (alfabeto cirílico) bassa de camerún bassa de liberia batak (simalungun) batako karo batako toba baulé becol boulou camboyano caribe cebuano checo chichewa chino mandarín (simplificado) chino mandarín (tradicional) chitonga cingalés coreano criollo de las seychelles criollo haitiano criollo mauriciano croata danés duala efik embunda endebele de Zimbabue enzema eslovaco esloveno español estonio ewé feroés finlandés fiyiano frafra francés futunés oriental ga garífuna georgiano griego groenlandés guaraní hausa hebreo hiligaynon hmong (blanco) holandés húngaro iban ilocano indonesio inglés isoko italiano japonés kiniaruanda kirguís kisi krío kwanyama lao lengua de señas argentina lengua de señas chilena lengua de señas costarricense lengua de señas ecuatoriana lengua de señas mexicana lengua de signos española lenguaje de señas alemán lenguaje de señas austríaco lenguaje de señas checo lenguaje de señas chino lenguaje de señas croata lenguaje de señas cubano lenguaje de señas filipino lenguaje de señas finlandés lenguaje de señas ghanés lenguaje de señas griego lenguaje de señas guatemalteco lenguaje de señas holandés lenguaje de señas húngaro lenguaje de señas indonesio lenguaje de señas italiano lenguaje de señas japonés lenguaje de señas malgache lenguaje de señas mozambiqueño lenguaje de señas neozelandés lenguaje de señas noruego lenguaje de señas panameño lenguaje de señas paraguayo lenguaje de señas peruano lenguaje de señas portugués lenguaje de señas rumano lenguaje de señas ruso lenguaje de señas sueco lenguaje de señas tai letón lhukonzo lituano luganda luo malgache mam mapudungun medumba mizo navajo nengone nepalés nias niueano noruego náhuatl de guerrero oromo osético panjabí persa pidgin de las islas salomón piesnegros polaco portugués de Brasil quechua ancashino quechua ayacuchano quechua boliviano quechua cuzqueño rarotongués romaní del norte de Grecia romaní del sur de Grecia rumano runyankore ruso rutoro sarnami serbio (alfabeto cirílico) serbio (alfabeto latino) setsuana shona shuar sidama sueco tagalo tahitiano tai tigriña tojolabal tongano totonaco tsonga tsotsil turcomano tuvaluano twi tártaro ucraniano uhobo uolof urdu uzbeko uzbeko (alfabeto latino) vendal wallisiano wayuunaiki wolaita xhosa yoruba zandé zapoteco de lachiguiri zulú árabe\\nKiñe feypin kuyfike dungu mew\\nJewba elulay wedake che apümkayal küme rumel mülewe mew. Feymew, müleay ñi re pu weni. ¿Chumay am tati wedake che? Kimal tati llowdungun, peayiñ chumgechi mongen niekefuy kiñe wentru, Noe pingekefuy. Noe mülekefuy fentren warangka tripantu mew kuyfi mu. Küme wentru em ka rumel trokituy femal, kom ñi newen, chumgechi pin ta Jewba. Welu kakelu pu che mülelu mapu mu feychi re wedake mongen yeniekefuyngün. Feymew, Jewba feypifi ta Noe, ta küpalal kiñe fütra mangiñ ko ta apümafiel itrokom wedake che. Ka werküfi tañi dewmayal kiñe fütra wampo ruka reke tañi lanoam kidu ka ñi reñma akualchi fütra mangiñ ko (Génesis 6:9-18).\\nNoe ka ñi pu reñma dewmay fütra wampo ruka. Noe kimelfi kom pu che tañi küpayal fütra mangiñ, welu iney rume allkütuñmalayu, amuley ñi wedalkameken engün. Noe dewmalu chi fütra wampo ruka, tukuy kom fentren kulliñ ka koni kidu ka tañi pu reñma. Fey wüla, Jewba küpali fütra mawün. Meli mari antü ka meli mari pun mawüni, feychi ko kom mangiñmay mapu (Génesis 7:7-12).\\nKom wedake che lay, welu Noe ka tañi pu reñma montuyngün. Jewba montulfi engün kom mangiñ ko mew, elkünufi kiñe lif mapu mu ngenochi wedake dungu (Génesis 7:22, 23). Biblia feypi tañi ka akual antü, Jewba tañi apümafiel kom tachi pinolu femal kümeke nor dungu. Welu pu kümeke che apümgelayay, rumel mongeleayngün mapu mew, küme rumel mülewe mew ngetualu (2 Pedro 2:5, 6, 9).\\nFachantü müley rume fentren che wedalkamekelu. Kom mapu apoley re fill wedake dungu. Jewba werküwerküyey tañi pu dungukelu iney ngen kidu, tañi kimelafiel tañi dungu kom pu che, welu fentren ayülay allkütual. Pilay ñi norümal ñi mongen engün ka pilayngün Dio ñi feypiatu chuchi tañi kümelkan ka chuchi tañi wedalkan. ¿Chumay am tüfachi pu che? ¿Norümpeayngün may ñi mongen kiñe antü? Fentren engün ta turpu norlay engün. Welu fülpay ta antü tañi kom wedake che, tañi rumel apümgeal (Salmo 92:7).\\nMapu ta apümgelayay; feymu dewmangeay kiñe küme rumel mülewe. Kom tati weniyeafilu Dio, afnoachi mongen nieayngün ka müleayngün küme rumel mülewe Mapu mew (Salmo 37:29).\\nNoe: Miyawkefuy Ngünechen ñi rüpü mew","num_words":673,"character_repetition_ratio":0.112,"word_repetition_ratio":0.0,"special_characters_ratio":0.178,"stopwords_ratio":0.165,"flagged_words_ratio":0.0,"lang_id_score":0.997,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Pu domo poyekefilu ta Jewba, ¿tukuwafuyngün ti Dispositivo Intrauterino tañi niepüñeñnoal?\\nPu kristiana fütangelu, ¿tukuwafuyngün ti Dispositivo Intrauterino tañi niepüñeñnoal?\\nKiduke pu kurewen müley ñi dullial (ngümintol) chem chumal, femngechi ñi tüngküleal tañi rakiduam. Feymu müley ñi ngüneduamal ñi chumken tati Dispositivo Intrauterino ka chem ngülam Biblia mu mülelu kelluafeyew ñi dullial.\\nJewba feypifi ta Adan ka Eva: “Nieaymu rume fentren püñeñ. Apolfimün ta mapu”. Ka femngechi feypifi ta Noe ka tañi pu che (Génesis 1:28; 9:1). Welu ti Biblia feypilay iñchiñ taiñ inayafiel tüfa. Feymu kiduke pu kurewen müley ñi dullial chem femayngu, femngechi ñi adkünual tunten püñeñ nieal kam chumül ñi niepüñeñal ti domo. Fey, ¿chem müley ñi ngüneduamal engu?\\nDullial ñi chem chumal tüfachi dungu mew, pu kristiano kurewen inakeyngün Biblia ñi ngülam. Feymu küpa nienole püñeñ, turpu angkanentupüñeñlayayngün. Tati küpa angkanentupüñeñlu, katrütufi ñi choyüngeal kiñe che. Tüfa inakelafi Biblia ñi feypin tati mongen ñi yamfalngen (Éxodo 20:13; 21:22, 23; Salmo 139:16; Jeremías 1:5). Fey, ¿chem feypiafuiñ kay ti Dispositivo Intrauterino mu?\\nTi chillka La Atalaya 15 konchi septiembre 1979 mu, pagina 31 ka 32 ngüneduami tüfa. Feychi mu, epe kom pu Dispositivo Intrauterino kiñe plastico chemkün-ngefuy tukulelngekelu ti domo ñi niepüñeñnoal. Feychi chillka feypi ñi küme kimfalngenon tañi chumken ti Dispositivo Intrauterino. Fentren che adümuwkelu, feypikefuyngün ti Dispositivo Intrauterino ñi katrütukefiel ti fine ñi puwnoal ti ovulo mew ka ñi kon-noal fey mu. Fey ti fine kon-nole ovulo mew, ngelayafuy mongen.\\nWelu kiñeke mu ngüneduamngey ti fine ñi konürpun tati ovulo mew. Tüfa tremafuy trompas de Falopio mew. Kafey puwafuy utero mu, welu ti Dispositivo Intrauterino eluñmalayafuy ti ovulo ñi müleal utero mu, fey niepüñeñlayafuy ti domo. Welu femngechi angkanentupüñeñafuy. Fey ti chillka feypi: “Tati kristiano küpa ayüwülkefilu ta Jewba, müley ñi küme ngüneduamal tüfa tañi kimal ñi kümen kam kümenon ti Dispositivo Intrauterino, femngechi ñi inayal Biblia tañi feypin tati mongen ñi yamfalngen” (Salmo 36:9).\\nWelu tripalu tüfachi chillka 1979 tripantu mew ka fantepu mu, doy küme amuley ciencia ka medicina.\\nFewla müley epu rume Dispositivo Intrauterino. Kiñe niey kofre, tüfa müna kimniengerpuy kiñeke tripantu kuyfi mew. Newe kuyfi, tripay kangelu Dispositivo nielu hormona. ¿Chumkey tüfachi epu chemkün?\\nTati nielu kofre (T de cobre): chumngechi ngüneduampeiñ nga, tati Dispositivo Intrauterino katrütukey ti fine, fey ñi puwnoal ovulo mu. Ka ti kofre am wedañmafilu chi tati fine, ti Dispositivo Intrauterino nielu kofre apümkakefi ti fine * (inaduamnge ti kimal dungu). Kafey mülen mu ti Dispositivo Intrauterino, ti utero kaletukey.\\nTati nielu hormona: tüfachi Dispositivo Intrauterino niey hormona, chumngechi ñi femken ti pastilla ñi niepüñeñnoal. Tüfa küdawkey tati kuyfike Dispositivo Intrauterino reke, welu kafey wülkey hormona ponwi utero mu. Feymu kiñeke domo mu tripakelay ti ovulo, ka rupalu tüfa, fine nielay chew ñi puwal. Kafey utero niey ñi takun ponwi mu, tüfa doy pichi rupay konkülen mu ti Dispositivo Intrauterino nielu hormona * (inaduamnge ti kimal dungu). Tüfa ka kellukey ñi püdpüdngeal ti merun reke mülelu epe puwkülelu utero mew, fey tüfa katrütukefi ti fine ñi kon-noal fey mu.\\nChumngechi ngüneduampeiñ, ti utero kaletukey tüfachi epu Dispositivo Intrauterino ñi femken mu. Feymu kiñe domo mew tripale ti ovulo, ka konle ti fine fey mu, tüfachi ovulo eluñmangelayay ñi müleal utero mu. Femngechi angkanentungeafuy ti püñeñ we eluwlu ñi tremal. Tüfa ka rupayafuy pastillatule ti domo ñi niepüñeñnoal, femngechi feypikey pu cientifico. Welu ka feypikeyngün ñi epe rupakenon tüfa.\\nFeymu feypingelayafuy ñi turpu kon-noal fine ti ovulo mu, ti domo niele ti Dispositivo Intrauterino nielu kofre kam nielu hormona. Welu chumngechi ñi küdawken ti Dispositivo Intrauterino, pu cientifico pengelkey ñi epe welulkakenon tüfa, feymu küdawngeafuy ti domo ñi niepüñeñal.\\nKiñe kurewen poyekefilu ta Jewba ayüfule ti domo ñi tukuwal kiñe Dispositivo Intrauterino, müley ñi nütramkalelafiel ti doctor. Tüfa feypiafeyew chem Dispositivo tukuwafuy, chumngechi kümelkayafeyew ka wedalkayafeyew. Ti kurewen ngelay ñi eluwal kakelu che tañi feypiaetew chem chumal, ti doctor no rume (Romanu 14:12; Galata 6:4, 5). Kidutu ti kurewen müley ñi dullial, ka doyümayngu ayüwülafiel ta Jewba ka nieal lif rakiduam (ka ngüneduamafuymi 1 Timotew 1:18, 19; 2 Timotew 1:3).\\n^ parr. 8 Kiñe chillka ñi entuel ti trokiñche küdawkelu ñi tremoleal pu che Inglaterra mu, feypi: “Tati Dispositivo Intrauterino doy nielu kofre, küme tripakey doy 99% kom rupa mu. Fey tüfa trapümngefule pataka domo nielu tüfachi chemkün, ka rupafule kiñe tripantu, küdawngeafuy ñi niepüñeñafel kiñe domo rume. Welu femngechi küme tripakelay tati Dispositivo müte nienolu kofre”.\\n^ parr. 9 Rupalu am tüfa, pu doctor kiñeke mu feypikefingün ñi tukuwal tüfachi chemkün tati pu domo rume mollfükelu tañi kutranpütraken mu fill küyen, fütangelu kam fütangenolu rume.\\nPu papeltukelu ñi ramtukeel, diciembre 2017","num_words":713,"character_repetition_ratio":0.12,"word_repetition_ratio":0.0,"special_characters_ratio":0.192,"stopwords_ratio":0.341,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Juan tati Fawtisachefe kimeltukeeiñmu taiñ rumel ayüwküleal\\nTi Werken (ñi chillkatungeal) | Agosto 2019\\nPAPELTUAFUYMI acholi afrikáans akha albanés alemán altaico aluro amis amárico armenio aucano aymara ayá azerí azerí (alfabeto cirílico) bajo alemán bashkir bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano cakchiquel occidental camboyano catalán cebuano chabacano changana (mozambique) checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuukés chuvash cibemba cingalés citonga congo coreano criollo de las seychelles criollo guadalupeño criollo haitiano criollo inglés de Belice criollo mauriciano croata dangme danés dehu digor diula duala edo efik embunda endebele endebele de Zimbabue endonga endáu enzema eslovaco esloveno español estonio ewé finlandés fiyiano fon francés ga galés garífuna georgiano griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo idoma igede ilocano indonesio inglés ishan islandés italiano japonés javanés kabiye kachin kannada kaonde kayin sgaw kazajo kazajo (alfabeto árabe) kekchí khana kikamba kikongo kikuyu kiluba kimbundu kiniaruanda kipende kirguís kiribatiano kirundi kisi kisonge krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lahu lao lengua de señas colombiana lengua de señas ecuatoriana lengua de señas venezolana lenguaje de señas americano lenguaje de señas brasileño lenguaje de señas de quebec lenguaje de señas italiano lenguaje de señas sudafricano lenie letón lhukonzo lingala lituano lomue luganda lunda luo luvale macedonio macua makua-meto malayo malayálam malgache maltés mam mambue-lungu mapudungun maratí marshalés maya mazateco de Huautla mingreliano mixe del norte mixteco de guerrero mizo mongol more motu navajo nepalés ngäbere (o guaymí) nias niueano noruego nyaneka nyungwe náhuatl de guerrero náhuatl de la huasteca náhuatl del centro okpe oromo osético otetela palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quiché rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia ronga rumano runyankore ruso rutoro samoano sango sanguir saramacano sena sena sepulana serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco tuvaluano twi tártaro ucraniano uhobo uigur (alfabeto cirílico) umbundú urdu uruund uzbeko uzbeko (alfabeto latino) vendal vietnamita wallisiano waray-waray wayuunaiki wolaita xhosa yapés yoruba zandé zapoteco del istmo zulú árabe ñanya ñemba\\n¿AYÜKEPEFIMI may kiñe küdaw trawünche mu, welu pepi femkelaymi? ¿Kakelu peñi kam lamngen pemay femkey feychi küdaw tami ayüel? ¿Niekefuymi may kiñe küdaw Jewba ñi trokiñche mu, welu femwetulaymi? Iñchiñ ayükeiñ taiñ küdawelafiel ta Jewba, welu kiñeke mu ta füchan mu, kutran mu ka filla mu pepi femkelaiñ kom taiñ ayükefel. Ka femngechi rupayafuiñ nieliyiñ pichikeche ka duamfalngele taiñ kuydayafiel kiñeke taiñ pu che. Kafey fillke dungu küme elkünungetukey Jewba tañi trokiñche mu, fey duamfalngetuy chi fentekünuafiel kiñe küdaw taiñ femkefel fentren tripantu, feymu elkünutufiyiñ. Femngechi dungu mu rupaliyiñ, ¿chem rakiduamafuiñ? “Iñche ayükefun tañi doy küdawelafiel ta Jewba, welu pepi femkelan” piafuiñ, feymu weda duamafuiñ. ¿Chem femafuiñ taiñ femngechi duamkülenoal? ¿Chem kelluafeiñmu taiñ rumel ayüwküleal?\\nÑi femün Juan ti Fawtisachefe kimeltukeeiñmu chumngechi taiñ rumel ayüwküleal. Kidu elungey rume falinke küdaw, welu rakiduamkelafuy rume ñi chumlerputual tañi mongen. Kidu epe kiñe tripantu müten amuldungukefuy Jesus mu, welu doy fentren antü karselkonkülekefuy. Femngelu rume, Juan rumel ayüwküley. ¿Chem kellueyew? Iñchiñ kay, ¿chumngechi ayüwküleafuiñ rupaliyiñ rume weñangkün dungu mu?\\nJUAN AYÜWÜLEYEW TAÑI KÜDAW\\n29 tripantu taiñ mülen antü mu, Juan eluwi ñi kimelelafiel pu che, fey ñi llowal engün tati Mesia. Feypikefuy: “¡Wiñorakiduamtumün tamün wiñotuael ta Ngünechen mew, dew fülpalu am ta Ngünechen tañi longko ülmenngeael!” (Mat. 3:⁠2; Luka 1:⁠12-17). Fentren che küme allkütueyew tañi amuldungun. Feymu kamapu küpayngün ñi allkütuafiel, fentren che wiñorakiduamtuy, fey fawtisawingün. Kafey Juan newen piwkekünuwi, fey feypifi pu wedake longkolechi religioso ñi chumlerpual engün küme rakiduamtunole (Mat. 3:⁠5-12). Kayu küyen rupalu, Juan fawtisafi ta Jesus, ¡tüfa tati doy falin dungu ñi femün ta Juan! Amulechi antü mu, feypifi tati pu che ñi inayafiel ta Jesus, ti feypikünuelchi Mesia (Juan 1:⁠32-37).\\nJuan femürpuy kiñeke küdaw iney no rume ñi femkenoel, feymu Jesus feypi: “Ngelay iney rume trürniefilu ta Juan” (Luka 7:⁠28). Juan rume falintukefuy tañi nieelchi küdaw ka Jewba rume kümelkaeyew, feymu ayüwkülefuy. Ka femngechi famülke mu, Jewba rume kümelkakeeiñmu küdawelfiliyiñ kom taiñ piwke mu. Ngüneduamnge ñi feypin kiñe peñi, Terry pingelu. Kidu doy 50 tripantu küdawelkefi ta Jewba tañi domo engu. Terry feypi: “Nieken fentren ayüfalchi küdaw Jewba tañi trokiñche mu”. Kidu wünelerpuy amuldungun mu, küdawi Fetel mu, witranmafi fillke trawünche ka kakelu femngechi küdaw femürpuy, fewla wünelekey amuldungun mu 130 ora fill küyen. Feley llemay, nien mu iñchiñ falinke küdaw Jewba ñi trokiñche mu, ayüwkülekeiñ. Welu duamfali taiñ yafüluwal, fey taiñ rumel ayüwküleal kalerumetule taiñ mongen. Juan tañi femün kimeltukeeiñmu tüfa.\\nFALINTUAFIYIÑ TAIÑ NIEELCHI KÜDAW\\nJuan rume falintukefuy kom tañi nieelchi küdaw, feymu rumel ayüwkülefuy. Rakiduamnge kiñe dungu ñi rupan. Dew fawtisawlu Jesus, pichin-ngetuy pu che inakefilu ta Juan, welu doy fentren che inaketufi ta Jesus. Feymu Juan tañi pu inanieetew rume rakiduamingün, fey feypifingün ta Juan: “Tüfeychi wentru tami nütramelmufiel nga, fewla mekey ñi fawtisachen, fey kom che küpakey kisu mew” (Juan 3:⁠26). Feymu Juan ta wiñoldungueyew: “Kiñe mafün mew, tati nielu ti nofia fey lle tati nofio. Feychi nofio ñi nieelchi weni, mülelu ti mafün mew allküñmafilu ñi nütramkameken ti nofio, rume ayükey. Fey ta famngechi iñche rüf dungu mew rume ayüwkülen tati nofio reke” (Juan 3:⁠29). Juan pilafuy tañi wünenkawal Jesus mu, ka rakiduamlay rume: ‘Jesus ñi küdaw doy falin-ngey, feymu falilay iñche tañi küdaw’. Doy may Juan falintukefuy ñi weniyefiel tati nofio, feymu amuley tañi ayüwkülen.\\nJuan tañi küme rakiduam kellueyew ñi ayüwküleal küdawngelu rume femürpual tañi küdaw. Kidu nasareo ngefuy tañi choyüngen mu, feymu putukelafuy chem pulku no rume (Luka 1:⁠15). Juan ülmen-ngenochi mongen yeniefuy, feymu Jesus feypi: “Juan küpay, fey ifengelay ka putufengelay”. Welu Jesus ka tañi pu inanieetew nasareo ngelafuy, feymu femngechi mongen yenielafuyngün (Mat. 11:⁠18, 19). Kafey Juan femlay kiñe afmatun dungu no rume, welu kidu kimniefuy Jesus tañi pu inanieetew ñi femken may afmatun dungu. Kiñeke che inaniekefulu ta Juan, ka femürpuyngün afmatun dungu inanierpufilu kay ta Jesus (Mat. 10:⁠1; Juan 10:⁠41). Welu Juan rakiduamkelafuy ñi femken tañi pu inanieetew ka ñi femken Jesus tañi pu inanieetew, doy may kidu rakiduamkülefuy chumngechi ñi femürpual ti küdaw Jewba tañi eluetew.\\nKa femngechi iñchiñ falintuafiyiñ ti küdaw taiñ eluetew Jewba, fey taiñ rumel ayüwküleal. Taiñ peñi Terry, taiñ dew nütramkapeel, feypi: “Rakiduamkefun chumngechi femürpual kiduke ti küdaw tañi elungeel. Fillke dungu femün tañi küdawelafiel ta Jewba fill antü, fey tüfa rume ayüwülkeenew. Re kümeke dungu piwkentukunien”.\\n¿Chumngelu fente falin-ngey chem küdaw rume taiñ nieel Jewba ñi trokiñche mu? Feytachi küdaw mu iñchiñ “chaf küdawkeiñ Chaw Ngünechen engu”. Rakiduamniefiliyiñ tüfa, rumel ayüwküleaiñ (1 Kor. 3:⁠9, TNM). Rakiduamnge tüfachi pengelün dungu: nieliyiñ kiñe kuyfi llangkatu ka falintufiliyiñ, küme liftuafiyiñ, femngechi amuleay tañi wilüfkülen. Ka femngechi iñchiñ falintufiliyiñ taiñ poyefiel ta Jewba ka müna küme dungu trokifiliyiñ, amuleay taiñ ayüwkülen. Kafey trürümuwlayaiñ kakelu peñi ka lamngen mu, ka rakiduamlayaiñ kidu engün ñi küdaw doy falin-ngey iñchiñ taiñ nieelchi küdaw mu (Gal. 6:⁠4).\\nDOYÜMAFIYIÑ NGÜNECHEN TAÑI DUNGU\\nJuan kimniefuy chi tañi alüñmanoal tañi amuldungun küdaw, welu rakiduamkelafuy chi ñi katrüturumengeal (Juan 3:⁠30). Rupalu kayu küyen peno ñi fawtisawün ta Jesus 30 tripantu mu, tati longko ülmen Erode karseltukufalfi ta Juan. Welu Juan fentekünulay ñi nütramkael Chaw Ngünechen mu (Mar. 6:⁠17-20). ¿Chem kellueyew ñi ayüwküleal kaletulu rume tañi mongen? Kidu doyümkefuy Ngünechen ñi dungu.\\nKarsel mu, Juan kimelelngey fente ñi küme amulen Jesus tañi amuldungun küdaw (Mat. 11:⁠2; Luka 7:⁠18). Juan maneluwkefuy ñi Mesia ngen ta Jesus, welu ramtuwkefuy chi: “¿Femürpupeay may Jesus kom ñi feypilen ti Wirin Chillka ñi femal tati Mesia?”. Juan kimniefuy tati Mesia ñi ngünenieal, feymu ramtuwkefuy chi: “¿Fülkülepey may ñi ngünenieal ta Jesus? Iñche, ¿lifrenentungepean may?”. Juan rume ayüniefuy ñi kimal chem ñi femal ta Jesus, feymu ramtufalfi: ‘¿Eymi am tati Cristo küpayalu pinieel kam üngümaiñ ta kangelu?’ (Luka 7:⁠19). Feychi mu Jesus fentren afmatun dungu femmekey, fey feypifalfi ta Juan: “Amutumu ka feypiputuafimu ta Juan tamu peel ka tamu allküel. Nütramelputuafimu tati pu trawma ñi pelotun, ka ti pu küntro ñi trekatun, tati pu che nielu lepra kutran ñi tremotun, ti pu pilungelu ñi allküyetun, feyti pu la ñi wiñomongetun, ka ti pu pofre ñi wewpilelngen ti montuluwün dungu” (Luka 7:⁠20-22). Juan küme allkütupelay ñi chem feypipatuetew tañi pu werken.\\nTüfachi kümeke dungu yafültukupelafi ta Juan. Tüfa pengelkefuy Jesus ñi femmeken chem ñi feypiel tati Wirin Chillka ñi femal tati Mesia. Jesus lifrenentulafi ta Juan, welu Juan kimniefuy ñi refalta küdawkenon Ngünechen ñi dungu mu. Feymu weda rupamekefulu rume, ayüwkülefuy.\\nNgüneduamaiñ ñi femken taiñ pu peñi ka lamngen wall Mapu püle ñi poyeafiel ta Jewba, femngechi rumel ayüwküleaiñ.\\nInayentufiliyiñ ñi femün ta Juan, doyümafiyiñ Ngünechen tañi dungu, femngechi ayüwküleaiñ ka newenküleaiñ (Kol. 1:⁠9-11). ¿Chumafuiñ taiñ newenküleal? Papeltuafiyiñ Biblia ka rakiduamaiñ taiñ papeltukeel mu, fey tüfa rakiduamelaeiñmu taiñ refalta küdawkenon Jewba ñi dungu mew (1 Kor. 15:⁠58). Terry tañi domo, Sandra pingelu, feypi: “Fill antü papeltuken Biblia, tüfa kellukeenew ñi doyümafiel Chaw Dios tañi dungu, iñche tañi dungu no. Ka doy fülmawkülen Jewba mu”. Kafey ngüneduamaiñ ñi femken taiñ pu peñi ka lamngen wall Mapu püle ñi poyeafiel ta Jewba. Tüfa kelluaeiñmu taiñ kidutu duamuwnoal, doy may taiñ longkontukual tañi femmeken ta Jewba. Sandra feypi: “Pen mu iñchiw ti video tripalu fill küyen JW Broadcasting® mu, doy kiñewküleyu Jewba tañi pu che mu ka kellukeeyumu tayu ayüwküleal chew rume poyefilu iñchiw ta Jewba”.\\nPichiñmay tañi amuldungun ta Juan, welu amuldungun mu kidu pengelkefuy “chumngechi pepiluwün niefuy tati pelon wentru Elia”. Longkontukuaiñ “Elia ta kiñe wentru iñchiñ reke trürlu”, fey ka femngechi femngefuy ta Juan (Luka 1:⁠17; Sant. 5:⁠17). Kidu reke falintuafiyiñ taiñ nieelchi küdaw ka doyümafiyiñ Chaw Ngünechen tañi dungu, femngechi ayüwküleaiñ chem dungu rume rupafuliyiñ.\\n¡Fentekünulayaiñ taiñ poyefiel ta Jewba!\\nNieaiñ doy fentren piwkeyewün\\n“Tami allkütukeetewchi pu che” montuay llemay\\n¿Chumngechi ayüwküleafuiñ taiñ nietuelchi küdaw mu?\\nFeyentun Ngünechen mu newentukukeeiñmu\\nWirin dungu Chumngechi entual fillke papel TI WERKEN (ÑI CHILLKATUNGEAL) Agosto 2019\\nAudio Chumngechi entual audio TI WERKEN (ÑI CHILLKATUNGEAL) Agosto 2019\\nTI WERKEN (ÑI CHILLKATUNGEAL) Agosto 2019","num_words":1690,"character_repetition_ratio":0.047,"word_repetition_ratio":0.006,"special_characters_ratio":0.183,"stopwords_ratio":0.265,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Iney (iñi) am ta Jesukristo? | Kümeke dungu | Mapudungun\\n1. ¿Chew küpay Jesu?\\n¿Chumgelu (chemu) fillke che, keyü pichike che, ayükeyngün ñi nütramkayafiel Jesu engün? (MATEW 11:⁠29; MARKU 10:⁠13-16)\\nJesu trürlay kakelu che mew, kidu kiñe werken püllü ngekefuy petu ñi küpanon tüfachi mapu mew (Juan 8:⁠23). Tañi wüne dewmael ta Dio, ka kelluy ñi dewmayal itrokom kakelu dungu. Dio ñi “kiñen fotüm” feypi ta Biblia, Jewba am kidu tañi dewmafiel (Juan 1:⁠14, 18). Ka feypingekey “Dungun”, feyta yeniekelu am Chaw ñi dungu. Chillkatunge Proverbios 8:⁠22, 23, 30, ka Juan 1:⁠2, 3, 10.\\n2. ¿Chumgelu (chemu) küpay Jesu tüfachi Mapu mew?\\nDio werküfi ñi fotüm Mapu mew, feymu lle rulpafi tañi mongen tüfa Maria tañi küdiñ mew, kiñe Judiw üllcha domo petu kimnolu wentru. Fey mu, Jesu nielay kiñe chaw, wentru reke (Luka 1:⁠30-35). Jesu küpay küla duam mu: 1) kimeltual ti rüf dungu Dio mu, 2) kimeltueiñmew chumgechi femal Dio ñi piel, chumgechi femi kidu iñchiñ ka femaiñ, rupaliyiñ rume wedake dungu, ka 3) wüli ñi enkañgenochi mongen, kiñe “montulchen” mu. Chillkatunge Marku 10:⁠45.\\n3. ¿Chumgelu (chemu) duamnieyiñ kiñe montulchen?\\nKullile ñi montulafiel kiñe che ñi mongen, fey ta kiñe montulchen (Éxodo 21:⁠29, 30). Ti lan ka füchan koneltukelafuy Dio ñi rakiduam tati pu che mu. Kimnieyiñ tüfa, Jewba am kimelfi Adan: “Yafkalmi —ka dungu mu, feyentunolmi—, layaymi”. Feymu lle, yafkanofule Adan, turpu lalayafuy (Génesis 2:⁠16, 17; 5:⁠5). Chumgechi pikey ta Biblia, “müley” lan dungu tüfachi mapu Adan ñi duam mu. Ka dungu mu, Adan elufi ñi pu yall ti yafkan, femgechi kondenafi ñi layal engün. Fey mew kom iñchiñ duamnieyiñ kiñe montulchen. Chillkatunge Romanu 5:⁠12, ka 6:⁠23.\\n¿Iney (iñi) am kulliafuy feychi montulchen, ka montulaeiñmew lan mu? Lalu iñchiñ, kulliyiñ kiduke ñi yafkan mu. Enkañ-ngeyiñ, iney (iñi) no rume kullilayafuy kakelu ñi yafkan mu. Chillkatunge Salmo 49:⁠7-9.\\n4. ¿Chumgelu (chemu) lay Jesu?\\nJesu enkañ-ngen nielay, ka turpu yafkakelay, fey mew kangey iñchiñ mu. Feymu lle lalay kidu ñi yafkan mu, welu may ñi kulliafiel kakelu che ñi yafkan mu. Dio pengeli ñi rume piwkeyeniefiel ta che, ñi werküfiel tañi Fotüm ñi layal iñchiñ mu. Kafey Jesu pengeli piwkeyeeiñmew feyentufilu ñi Chaw, ka wüli ñi mongen taiñ montuletew ti yafkan ka lan dungu mu. Chillkatunge Juan 3:⁠16, ka Romanu 5:⁠18, 19.\\nPefinge ti video ¿Chumngelu lay Jesus?\\n5. Famülke mew, ¿chumekey Jesu?\\nJesu mülepalu tüfachi Mapu mongeli kutran, wiñomongeltufi la, ka kellufi kutrankawkülechi che, femgechi pengeli ñi femal, Dio ñi nor pu kona küpalechi antü mu (Matew 15:⁠30, 31; Juan 5:⁠28). Lalu Jesu, Dio mongeltueyew, ka wiño elutufi ñi mongen kiñe werken püllü reke, wenu mu (1 Pedro 3:⁠18). Fey mu wüla, Jesu üngümkülekefuy tañi Chaw ñi man püle mew, femkünule wüla Jewba ñi eluñmayafiel tañi ngünenieal tüfachi Mapu mew (Ebrew 10:⁠12, 13). Famülke mew, Jesu ngüneniey wenu mu, ka ñi pu inaniekeetew kimeltumekey feychi küme dungu kom mapu püle. Chillkatunge Daniel 7:⁠13, 14, ka Matew 24:⁠14.\\nPichilewey antü, Jesu püneay tüfachi pepiluwün ñi elungeetew Dio, ñi apümkayal kom kutrankawün, ka kom kutrankalmekelu. Itrokom pu nielu mupiltun Jesu mu ka feyentukelu, ayüngechi müleay tüfachi Mapu mew, kiñe küme rumel mülewe ngetualu. Chillkatunge Salmo 37:⁠9-11.","num_words":487,"character_repetition_ratio":0.062,"word_repetition_ratio":0.0,"special_characters_ratio":0.254,"stopwords_ratio":0.312,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Matew 26 ARNNT - Rupan feypilu kom tüfachi dungu, Jesus - Bible Search\\nMatew 25 Matew 27\\nDunguñmangey ñi püresungeael ta Jesus\\n(Marku 14.1-2; Luka 22.1-2; Juan 11.45-53)\\n1Rupan feypilu kom tüfachi dungu, Jesus feypifi tañi pu disipulu: 2“Eymün kimnieymün, epu antü rupale müleay tati Paskua kawiñ antü,+ fey tati Wentrukünuwpalu chalintukungeay tañi langümngeael kürus mew.”\\n3Nütramkamekelu ta Jesus tüfachi dungu, ka feychi antü mew müten, tati pu longkolelu ti pu saserdote mew ka ti pu longkolelu ti pu judiu mew trawüluwi engün Kayfas tañi ülmen ruka mew, tati Wünen Longko Saserdote. 4Trawüluwi ñi nütramkawael engün chumngechi tañi püresuafiel ta Jesus kiñe ngünen dungu mew, ka ñi langümafiel. 5Welu feypirkey engün: “Tati kawiñ antü mew no, tañi fill wesa femmekenoael tati pu che.”\\nKiñe domo tukulelfi perfume ta Jesus\\n(Marku 14.3-9; Juan 12.1-8)\\n6Mülepulu Jesus ta Betania waria mew, Simon tañi ruka mew, tati leproso pikeel, 7feymew kiñe domo küpalnielu kiñe fotilla perfume, rume falilu, fülkontupafi ta Jesus. Petu tañi anülen ta Jesus inafül mesa, fey ti domo wütrunagümfi tati perfume Jesus ñi wente longko. 8Tati pu disipulu pefilu engün, lladküy ka eluwi tañi feypiael engün:\\n—¿Chumngelu anta ngünamkangey ta tüfachi perfume? 9Fentren pülata mew fendengeafuy tati, tañi kellungeael tati pu pofre.\\n10Jesus ta allküy, fey feypieyew engün:\\n—¿Chumngelu anta filladtupefimün ta tüfachi domo? Fey tüfa tañi femetew mew rume kümelkaenew tati. 11Tati pu pofre rumel müleay eymün mew, welu iñche ta rumel niemulayan. 12Tüfachi domo tukulelpeenew perfume tañi kuerpu mew, femngechi tañi pepikañmaetew tañi kuerpu tañi rüngalngeael. 13Rüf dungu feypian chem trokiñ mapu mew rume kam chüf mapu mew chew wewpiyengele tüfachi montuluwün dungu, ka nütramyengeay tañi femün ta tüfachi domo. Ka femngechi tukulpangeay.\\n(Marku 14.10-11; Luka 22.3-6)\\n14Kiñe tati mari epu disipulu, tati Juda Iskariote pingelu, amuy tañi pemeafiel tati pu longkolelu tati pu saserdote mew, 15fey feypifi:\\n—¿Tunten pülata anta elumuafun kay? Fey iñche chalintukuleluwafuiñ ta Jesus ―pi.\\nFey kisu engün feypi ñi tunte wülael:\\n—Küla mari moneda pülata ―pingey. 16Feychi mew müten ta Juda rakiduamkiyawkefuy chumngechi tañi ellka wültukuafiel ta Jesus.\\nÑidol ka ñi pu disipulu tañi pun iyael\\n(Marku 14.12-21; Luka 22.7-14, 21-23; Juan 13.21-30)\\n17Fey wüne llituelchi antü tati kawiñ mew ñi ingekemum tati lefawrangenochi kofke,+ tati pu disipulu fülkonpuy ta Jesus mew, fey ka ramtufi engün:\\n—¿Chew anta küpa pepikalngeymi tati pun iyael?\\n18Fey Jesus ta llowdungueyew:\\n—Amumün ta waria mew, kiñe wentru tañi ruka mew, fey feypiafimün: ‘Tati kimeltufe ta feypi: Fülpay tañi ora, fey amuan tami ruka mew tañi kiñentrür ayüwael ti Paskua kawiñ mew tañi pu disipulu iñchiñ.’\\n19Tati pu disipulu femi chumngechi tañi werküetew ta Jesus, fey pepikapuy engün tati ilelkawün Paskua kawiñ.\\n20Feymew dew punlu, Jesus müley inafül mesa tañi mari epu disipulu engün. 21Fey petu ilu engün, Jesus feypirumefi tañi pu disipulu:\\n—Rüf dungu feypiwayiñ kiñe ta eymün ellka wültukuaenew.\\n22Fey kisu engün rume weñangkülewey, feymew kake kiñeke ramtuy engün:\\n—Ñidol, ¿iñche pemay?\\n23Jesus ta feypi:\\n—Tati ifontukulu tañi kofke iñche engu, fey ta ellka ngünenmayaenew. 24Fey tati Wentrukünuwpalu feley tañi layael chumngechi tañi feypilen tati Wirin Chillka, welu ¡awngeay tañi ellka wültukuaetew! Doy kümeafuy tañi choyüngenoafel ta tüyechi wentru.\\n25Feymew Juda, tañi ngünenmanieetew, ramtueyew:\\n—Kimeltufe, ¿iñche am tati?\\n—May, eymi tati ―pi ta Jesus.\\nÑidol ñi inangechi iyaelchi sena\\n(Marku 14.22-26; Luka 22.15-20; 1 Korintio 11.23-25)\\n26Fey petu ilu engün, Jesus nüy tañi kuwü mew ta kofke. Fey rupan mañumtufilu ta Ngünechen, wükafi ti kofke. Fey ka eluyefi tañi pu disipulu, feypilen mew:\\n—Imün tüfa ta iñche tañi kuerpu.\\n27Feymew müten ka nüy kiñe kopa tañi kuwü mew. Fey rupan mañumtufilu ta Ngünechen, fey eluyefi ta kisu engün, feypilen mew:\\n—Kom eymün putumün ta tüfachi kopa mew. 28Fey tüfa ta iñche tañi mollfüñ ka müten, fey tüfa mew rüf dungu mew mupiay tati we eldungu.+ Fey tañi mollfüñ wütrulngealu ñi fürenengeael ta che femngechi ta Ngünechen ñi wiñoduamatuafiel ta che tañi yafkan mew. 29Welu feypiwayiñ tañi putuwenoafiel ta tüfachi pulku tripalu ofad mew, putuali wüla eymün iñchiñ tati we pulku iñche tañi Chaw ñi ülmen mülewe mew.\\n30Fey rupan ülkantulu engün kiñeke salmo, amuy engün tati Olifu pingechi wingkul mew.\\nJesus feypi Pedro tañi “kimlafiñ” piaetew\\n(Marku 14.27-31; Luka 22.31-34; Juan 13.36-38)\\n31Feymew Jesus ta feypi:\\n—Fey tüfachi pun kom eymün ta niewetulayaymün maneluwün ta iñche mew. Femngechi feypiley tati Wirin Chillka:\\n‘Langümafiñ tati kamañ.\\nFey tati pu ufisa kom püd tripayay engün.’+\\n32Welu iñche wiñomongetuli, amuan ta Galilea petu tamün amunon ta eymün.\\n33Fey Pedro ta llowdungueyew:\\n—Tunte kom elkünutuay engün rume tañi maneluwün eymi mew, welu iñche femlayan.\\n34Jesus feypifi ta Pedro:\\n—Rüf dungu feypiaeyu ta tüfachi pun müten, petu ñi kakaranon ta alka ‘kimlafiñ’ piaymi ta küla rupachi.\\n35Pedro ta feypieyew:\\n—Tunte layan rume eymi iñchiw, ‘kimlafiñ’ pilayan.\\nFey kom tati pu disipulu ka femngechi feypi engün.\\n(Marku 14.32-42; Luka 22.39-46)\\n36Feymew müten amuy ta Jesus tañi pu disipulu engün Getsemani pingechi lelfün mew, fey feypifi tañi pu disipulu:\\n—Mülewemün tüfa mew. Iñche amuan tiye mew tañi ngillatuael.\\n37Feymew yefi ta Pedro ka Sefedew tañi epu fotüm, feymew rume weñangkünagi ka yafüngewelay. 38Fey feypifi tañi pu disipulu:\\n—Landuam weñangkülen tañi piwke mew. Mülewemün eymün tüfa mew, ka trepelemün iñche eymün.\\n39Feymew müten Jesus doy pichi wüneluwi üyew püle. Lloyünagi ka küme idapuy pülli mew tañi tol, fey famngechi ngillatuy: “Iñche ñi Chaw, pifulmi, montulaen tüfachi fütra kutrankawün mew, welu felekilpe iñche tañi ayüel, eymi tami ayüel mayfe.”\\n40Feymew müten küpatuy chew ñi mülemum tañi pu disipulu, fey pepatufi ñi umawkülen. Fey feypifi ta Pedro:\\n—¿Kiñe ora rewall anta pepi trepelelaymün? 41Trepelemün, ka ngillatulemün, tamün wewnoaetew tati kintukaduamchekelu. Eymün ta ayülefuymün tamün yafüluwküleael, welu tamün kuerpu yafüngelay.\\n42Feymew epuchi mew püntütripay, fey famngechi ngillatupuy: “Iñche ñi Chaw, ngenole tami famentuafiel iñche ñi kutrankawael tüfachi kutrankawün mew, felepe may eymi tami ayüel.”\\n43Fey wiñomelu, ka pepatufi ñi umawkülen tati pu disipulu, tañi nge am kisutu umernagmekelu engün fente tañi küpa umawtun. 44Fey elkünufi ti pu disipulu ka amuy ñi ngillatuael küla rupachi, ka tukulpaniefi tañi wünelu mew ngillatukeelchi dungu.\\n45Feymew wiñotuy chew tañi mülemum tati pu disipulu, fey feypifi:\\n—¿Amukonküley tamün umawkülen ka tamün kansatulen? Akuy tati ora tañi chalintukungeael tati Wentrukünuwpalu tati pu yafkafe wentru mew. 46Witrapüramün. Amutuiñ. Dewma fülpay tañi ngünenmayaetew.\\n(Marku 14.43-50; Luka 22.47-53; Juan 18.3-12)\\n47Feymew petu tañi dungumeken ta Jesus, fey Juda, kiñe tati mari epu disipulu, akuy kompañuwkülen fentren che engün pepikawkülelu fütrake kuchillu mew ka mamüll mew. Tüfa engün ñi werküel tati pu longkolelu tati pu saserdote mew ka tati putrem pu judiu mew. 48Fey tati ngünenmachefe Juda, adkünurkey chumngechi ñi femael, feypilen mew: “Fey iñche tañi truyuel, fey tati. Püresuafimün.” 49Feymew, fülkonpalu ta Jesus mew, feypi:\\n—¡Pun may, kimeltufe!\\n—Weni, femnge müten tami ayüelchi dungu.\\nFeymew tati kakelu fülkonpuy, fey nüfi engün ta Jesus tañi püresuafiel. 51Feymew, kiñe tati mülekelu Jesus engün entupay tañi wayki, fey katrünentuñmafi ñi kiñe pilun tati Wünen Longko Saserdote tañi kona.\\n—Üchaftukutunge tami wayki chew tami niekefimum. Kom tati langümchekelu ta wayki mew, ka femngechi langümngeay ta wayki mew. 53¿Kimlaymi am tañi ngillatuafel ta iñche tañi Chaw, fey kisu ta werkülelafenew fewla müten doy mari epu trokiñ werken püllü? 54Welu femfuli, ¿chumngechi am mupiafuy tañi feypilen tati Wirin Chillka, feypilelu tañi femngechi felerpuael?\\n55Feymew müten Jesus ramtuyefi tati pu che:\\n—¿Chumngelu anta küpalnieymün ta wayki ka mamüll tamün püresumuafiel iñche ta kiñe malochefengelu reke? Fill antü ta kimeltumekeken ta ngillatuwe ruka mew, welu turpu püresumukelafun. 56Welu kom tüfachi dungu ta feley ñi mupituael ñi piel tati pu pelon wentru tati Wirin Chillka mew.\\nFeymew müten, kom tañi pu disipulu kisukünueyew ka lefmawi engün.\\nJesus mülepuy chew trawüluwküley ti fütake judiu\\n(Marku 14.53-65; Luka 22.54-55, 63-71; Juan 18.13-14, 19-24)\\n57Tati pu che püresufilu ta Jesus, yefi engün Kayfas tañi ruka mew, tati Wünen Longko Saserdote, chew tañi trawüluwkülemum tati pu kimeltukelu ta Moyse ñi ley dungu ka tati pu putrem fütake judiu. 58Pedro inanieeyew alü kamapu, fey puwi tati Wünen Longko Saserdote tañi lepün ruka mew. Feymew konpuy, ka anükünuwpuy tati llüwatulekelu engün tati ngillatuwe ruka mew tañi ngüneduamafiel ñi chumngeael ta Jesus.\\n59Fey tati pu longkolelu tati pu saserdote mew ka kom tati putremke judiu kintukadungulelfi engün kiñe koyla dungu tañi kondenangeael ka ñi langümafiel engün ta Jesus, 60welu pelay engün. Akuyefuy rume fentren che tañi feypintukupayaetew re koylake dungu mew, welu kiñe no rume kiñewlay engün tañi feypintukupaelchi dungu mew. Feymew wüla akuy epu wentru, 61fey kiñewün feypikonpay engu:\\n—Fey tüfachi wentru ta feypi: ‘Iñche ta teyfüafuiñ ta Ngünechen ñi ngillatuwe ruka ka dewmatuafuiñ küla antü mew.’\\n62Feymew tati Wünen Longko Saserdote witratripay, ka ramtufi ta Jesus:\\n—¿Chem llowdungulaymi rume? ¿Chem dungu anta tüfa tami femngechi feypintukumekengen?\\n63Welu Jesus chem pilay rume. Feymew tati Wünen Longko Saserdote feypifi ta Jesus:\\n—Tati rumel mongelekechi Ngünechen tañi üy mew werküaeyu tami feypiael ta rüf dungu. Feypimuiñ rüf mew eymingen tati Cristo, Ngünechen tañi Fotüm.\\n64Jesus ta llowdungueyew:\\n—May, eymi tami feypipeel rüf dungu tati. Iñche ta feypiwayiñ kay eymün tamün pemuafiel tati Wentrukünuwpalu tañi anülen tati kom pepiluwünngechi Ngünechen ñi man püle, ka tañi wiñometuael wenu mapu kiñe tromü mew.\\n65Feymew tati Wünen Longko Saserdote wikürkay tañi takuwün ñi kimngeael tañi rume lladkün, fey feypi:\\n—¡Tüfachi wentru tañi dungun mew notukafi ta Ngünechen! Chem dungu rume duamtuwelaiñ tañi feypintukungeael. ¡Eymün allküñmafimün tañi wesa notukafiel ta Ngünechen ñi dungun mew! 66¿Chumngentufimün kay?\\n—Feley tañi langümngeael.\\n67Feymew tofkütuñmangey ñi ange ka wülelkangey. Kakelu wülelmafi ta Jesus ñi ange, 68ka feypiniengey:\\n—Eymi tati Cristongelmi, ¡feypimuiñ iney tami wüleletew!\\n(Marku 14.66-72; Luka 22.56-62; Juan 18.15-18, 25-27)\\n69Fey Pedro anülerkey wekuntu, tati lepün mew. Feymew, kiñe üllchadomo küdawkelu ti ruka mew, fülkontueyew, fey feypieyew:\\n—Eymi ta ka miyawkeymi ta Jesus eymu, tati wentru Galilea tuwlu.\\n70Welu Pedro kom che ñi adkiñ mew, feypi:\\n—Kimlan chem dungu tami feypipefiel.\\n71Feymew müten wülngiñ püle witrakünuwpuy, fey tüfey mew peeyew kangelu domo, fey feypi:\\n—Fey tüfa ta miyawkey Jesus engu, tati Nasaret tuwlu.\\n72Fey ka wiñome feypi ta Pedro, kuyalltulen mew:\\n—¡Kimlafin tüfeychi wentru!\\n73Ka pichi alün mew, tati müleyelu tüfey mew fülmapueyew ñi feypiaetew:\\n—Rüfngey eymi ta ka femngechi kisu engün tañi kompañ. Kenü tami dungun mew kütu ta kimfalimi.\\n74Feymew Pedro kuyalltuy, feypilen mew:\\n—¡Kimlafiñ tüfeychi wentru! ―pi.\\nFeychi lelen mew müten kakaray ta kiñe alka, 75fey Pedro tukulpay ñi feypietew ta Jesus: “Petu ñi kakaranon ta alka, küla rupachi ta ‘kimlafiñ’ piaymi.”\\nFey Pedro tripapatuy ta tiye mew, fey rume fütra ngümakawi.","num_words":1573,"character_repetition_ratio":0.059,"word_repetition_ratio":0.0,"special_characters_ratio":0.216,"stopwords_ratio":0.382,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Inicio > Gülamtuwepeyüm Zugu > Marta Maurás\\nMarta Maurás Chilena gey, ka sociologa gey, wechuy chillkatuwe Universidad Católica de Chile pigelu ka koneltuy ñi chillkatun administración zugu mew fey ti chillkatuwe la Universidad de Connecticut pigelu. Ka nentuy kiñe müfü wirin chillka ka magelgey kimeltuael fey ti chi txoy mew Cooperación Internacional fey ti chi chillkatuwe Universidad del País Vasco pigelu.\\nMarta Maurás koneltuley marzo küyen epu waranka kechu txipantu Secretaria gey Comisión Económica para América Latina y el Caribe de las Naciones Unidas (CEPAL) pigechi txokinche mew. Kiñe waranka ailla pataka aylla mari pura txipantü mew ka llitun epu waranka kechu txipantü wünenküley fey chi txoy Asuntos Económicos y Sociales en la Oficina Ejecutiva del Secretario General de Naciones Unidas, Kofi Annan, ka wünengey Gabinete de la Vicesecretaria General, en Nueva York pigechi mapu. Ka kuyfi ka wechurpuy kiñe waranka aylla pataka aylla mari pura txipantü mew, kayu txipantü wünenküley fey ti América Latina y el Caribe del UNICEF, en Bogotá pigechi mapu.\\nMaurás koneltuley Comunidad mujer mew fey ta chi txokinche azelkaniey zomo ñi az mogen, ka koneltuley South-North Initiative fey ta mew yeniegey zugu fey chi pu pichi ke empresa txoy zugu ka koneltuley Global Coalition on Women and AIDS pigechi txokin che , fey ta me txipakey zugugeael fillpüle fey ti SIDA pigechi kutxan.","num_words":212,"character_repetition_ratio":0.068,"word_repetition_ratio":0.0,"special_characters_ratio":0.17,"stopwords_ratio":0.198,"flagged_words_ratio":0.0,"lang_id_score":0.996,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Küme wülmekeymi tati tarjeta ñi doy kimal jw.org?\\nPAPELTUAFUYMI abui abé acholi afrikáans albanés alemán aluro amárico armenio aucano aymara azerí azerí (alfabeto cirílico) bajo alemán bassa de camerún batak (simalungun) batako karo batako toba baulé becol bengalí bete biak birmano bislama boulou búlgaro caboverdiano cakchiquel occidental camboyano catalán cebuano checo chichewa chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol cibemba cingalés citonga congo coreano criollo de las seychelles criollo haitiano criollo mauriciano croata dangme danés dayaco engayú dehu diula edo efik embunda endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano fon francés ga gallego galés garífuna georgiano gokana griego groenlandés guaraní guerzé gujarati gun hausa hebreo herero hiligaynon hindi hmong (blanco) holandés húngaro iban ibanag ibinda ibo ilocano indonesio inglés ishan islandés isoko italiano japonés javanés kabiye kachin kannada kaonde kayin sgaw kazajo kekchí khana kikamba kikongo kikuyu kiluba kimbundu kiniaruanda kipende kirguís kiribatiano kirundi kisi kisonge kpelle krío kurdo kurdo kurmanyí del Cáucaso kwangalí kwanyama kyangonde lamba lao lenguaje de señas brasileño lenie letón lhukonzo lingala lituano luganda lunda luo luvale macedonio macua malayo malayálam malgache maltés mam mambue-lungu mapudungun maratí maya mazateco de Huautla mendé mixe mixteco de guerrero mizo mongol more navajo nepalés ngäbere (o guaymí) nias noruego nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo otetela otomí pangasinán panjabí papiamento de curazao persa pidgin camerunés pidgin de las islas salomón pidgin nigeriano polaco portugués portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quiché romaní de Macedonia (alfabeto cirílico) romaní de macedonia romaní del sur de Grecia rotumano rumano runyankore ruso rutoro samoano sango sanguir saramacano sena sena serbio serbio (alfabeto latino) sesoto de Lesoto setsuana shona sidama silozi soli sranangtongo suajili suajili del congo suati sueco sundanés tagalo tahitiano tai tamil tandroy tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco turcomano tuvaluano twi ucraniano uhobo uigur (alfabeto cirílico) umbundú urdu uruund uzbeko valenciano vascuence vendal vezo vietnamita wallisiano waray-waray wayuunaiki wolaita xhosa xitshwa yacouba yoruba zandé zapoteco de lachiguiri zapoteco del istmo zulú árabe ñanya ñemba\\nDoy püllelelu am tati fütra kutrankawün, taiñ amuldungun kiñe doyümfalchi küdaw ngey (Pr 24:11, 12, 20). Elufiliyiñ tati che ti tarjeta ñi doy kimal, kelluafuiñ ñi ngüneduamafiel ta Biblia ka taiñ sitio internet mu. Tati tarjeta niey kiñe kodigo ñi peal ti video ¿Chumngelu am müley tami chillkatual ta Biblia? ka kiñe mangelün ñi feypintukual tañi doy kimal ka llowal kiñe chillkatun Biblia mu. Kiñeke che küpa papeltukelafi taiñ chillka, welu ayükey ñi ngüneduamafiel taiñ sitio jw.org. Fey elullekafinge kiñe tarjeta. Welu ngelay tami elkünual tati tarjeta tati che ayükenolu ñi doy kimal.\\nFill antü taiñ femkeel mu, tati pu che doy küpa kimafuy feypifiliyiñ tüfa: “Küpa elueyu tüfachi tarjeta. Tüfa mu wirintukuley kiñe sitio internet mu nielu kimelün dungu ka video fillke dungu mu, ka ngelay tami kullial” (Jn 4:7). Pichingelu am ti tarjeta, kiñeke yenieafuiñ ñi wülal chew rume taiñ miyawken.\\nEluafuiñ kiñe tarjeta ñi doy kimal...\\namuldunguliyiñ chew rume taiñ miyawken\\namuldunguliyiñ chew müleyelu negosio\\namuldungufiliyiñ kiñe che allkütukelu taiñ werkün, welu küpa papeltukenolu taiñ chillka","num_words":531,"character_repetition_ratio":0.044,"word_repetition_ratio":0.0,"special_characters_ratio":0.158,"stopwords_ratio":0.122,"flagged_words_ratio":0.0,"lang_id_score":0.932,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"“Kimnien tañi wiñomongetuael” (Juan 11:24) | Ñi chillkatungeal\\n“Taiñ weni Lasaru ta dew umawtuy, fey amuan tañi trepelmetuafiel” (JUAN 11:11).\\nÜLKANTUN: 142 KA 129\\n¿Chem nütram Biblia mu kellueyew ta Marta ñi maneluwal ti wiñomongetun mu?\\n¿Chem kelluafeiñmew taiñ maneluwal ñi müleal wiñomongetun küpalechi antü mu?\\nMarta reke, ¿chem maneluwkeymi ñi rupayal kom piwke mew? ¿Chumngelu?\\n1. Marta, ¿chem küme kimniefuy? (Inaduamnge ti adentun ellaka mu mülelu.)\\nMARTA küme weniyefi ta Jesus ka inakefi. Fewla layeluwün mew rupay, lalu am tañi lamngen Lasaru. Rüf duamniefuy ñi yafültukungeal. Fey Jesus feypikünueyew: “Eymi tami lamngen ta wiñomongetuay”. Re allkütufiel müten tüfa küme duamlay, welu maneluwi Jesus ñi feypikünuetew, feymu feypi: “May, dew kimnien tañi wiñomongetuael, feychi tati pu la wiñomongetule ti afaelchi antü mew” (Juan 11:20-24). Kidu küme kimniefuy tañi lamngen ñi wiñomongetual küpalechi antü mu. Welu Jesus, feychi antü wiñomongeltufi.\\n2. ¿Chumngelu (chemu) duamnieiñ maneluwal Marta reke?\\n2 Iñchiñ ka rupapelaiñ layeluwün mu lalu taiñ kuyfike che, chaw, ñuke, taiñ afkadi, yall kam püñeñ. Rume duamnieiñ ñi pangkoafiel, nütramkayafiel ka kiñentrür küme rupaleal. Welu üngümkülelayafuiñ ta Jesus kam Jewba ñi wiñomongeltuafiel taiñ pu che famülke mu. Fey Marta reke, ¿maneluwküleiñ ñi wiñomongetual engün küpalechi antü mu? Kidu reke, maneluwün mu feypiafuiñ: “Kimnien tañi wiñomongetual”. Welu kom iñchiñ müley taiñ rakiduamal chumngelu maneluwafuiñ.\\n3, 4. Jesus nütramkafilu ta Marta, ¿chem afmatun dungu fempefuy? Tüfa, ¿chumngechi kellufi ta Marta ñi doy maneluwal?\\n3 Jesus wiñomongeltufi kiñe lantu domo ñi püñeñ, inafül Nain waria Galilea mapu mew. Kafey wiñomongeltufi Jairo ñi ñawe, Kapernaum waria mu peno. Kom pu mülelu üye mu kimfuyngün “ñi dew lan ti pichidomo”. Welu Jesus nüfi ñi kuwü ka feypifi: “¡Pichidomo! ¡Witratunge!”. Feymew müten wiñomongetuy (Luka 7:11-17; 8:41, 42, 49-55). Marta mülekefuy inafül Jerusalen mu, feymu pelafi chi Jesus ñi femün tüfa, welu allküpelay tüfachi epu afmatun dungu. Kidu ka tañi lamngen Maria kimniefuyngu Jesus ñi tremolkefiel pu kutran, feymu rakiduamingu Jesus mülefule üye mu, Lasaru lalayafuy. Welu lalu kay, ¿chem rupayafuy? Marta feypi Lasaru ñi wiñomongetual küpalechi antü mu, “ti afaelchi antü mew”. ¿Chumngelu fente maneluwkefuy Marta? Eymi kay, ¿chumngelu maneluwafuymi ñi müleal wiñomongetun, fey ñi witratual tami pu che?\\n4 Fentren dungu müley taiñ kellukeetew ñi doy maneluwal ti wiñomongetun mew. Fewla inaduamaiñ kiñeke. Tüfa rakiduamelafeymu kiñeke dungu Biblia ñi feypiel tami ngüneduamkenofel, fey kelluafeymu tami doy maneluwal ñi wiñopetuafiel tami pu che lalu.\\nÑI WIÑOMONGETUN KIÑEKE CHE KELLUKEEIÑMEW TAIÑ MANELUWAL\\n5. Marta, ¿chumngelu fente maneluwkefuy ñi wiñomongetual tañi lamngen?\\n5 Marta feypilay: “Pewmangen witratupe tañi lamngen”. Doy may feypi: “Kimnien tañi wiñomongetuael”. ¿Chumngelu fente maneluwkefuy Marta? Kidu kimniefuy kiñeke che ñi wiñomongetun kuyfi. Petu pichikalu, kimeltulelngepelafuy tüfa tañi ruka kam ti sinagoga mu. Fewla inaduamaiñ küla che ñi wiñomongelngetuel Biblia ñi nütramkan.\\n6. ¿Chem afmatun dungu kimniepelafuy Marta?\\n6 Fewla inaduamaiñ tati wünen che wiñomongeltulu ñi feypiel ti Biblia. Feychi mu Jewba elufi newen ta Elia ñi femal afmatun dungu. Pikun Israel mu, Sarepta waria Fenisia mapu mu, kiñe lantu domo küme llowkefuy tati pelon wentru Elia. Feymu Jewba fürenefi ka femi kiñe afmatun dungu: tañi rüngo ka ti aseyte aflay, femngechi ñi lanoal ti lantu domo ka ñi püñeñ (1 Reyes 17:8-16). Rupalu ta antü, ti pichi wentru kutrani, fey lay. Welu Elia kellueyew, fey ngillatuy: ‘Chaw Ngünechen Jewba, tüfachi pichi wentru ñi mongen wiñotupe kidu mew’. Jewba allkütufi ta Elia ka wiñomongeltufi ti pichi wentru (1 Reyes 17:17-24). Marta kimniepelafuy ñi rupan tüfachi afmatun dungu.\\n7, 8. 1) Elisew, ¿chumngechi kellufi kiñe domo layeluwün rupalu? 2) Elisew ñi femün, ¿chem pengelkey Jewba mu?\\n7 Ti pelon wentru Elisew wiñomongeltufi ti epungechi che ñi feypiel ti Biblia. Sunem waria mu mülefuy kiñe domo, kidu nielafuy püñeñ ka füchalefuy tañi wentru. Tüfachi domo küme llowkefuy ta Elisew, feymu Jewba kümelkaeyew ka elueyew kiñe püñeñ. Welu rupalu kiñeke tripantu, ti pichi wentru lay. ¡Müna weñangkülepelafuy ti domo! Fente weda duamkülefulu, miyawi 30 kilometro ñi yemeafiel ta Elisew Carmelo wingkul mu. Fey Elisew wüne werküy tañi kona Geasi ñi wiñomongeltuafiel ti pichi wentru. Welu tüfa pepil-lay. Fey inalen akuy Elisew tati domo engu (2 Reyes 4:8-31).\\nJewba pengeli ñi nieel ti pepiluwün tañi wiñomongeltuafiel pu lalu\\n8 Elisew koni ti ruka mu chew ñi mülen ti lachi pichi wentru, fey ngillatuy. Jewba allkütueyew, fey wiñomongeltufi ti pichi wentru. ¡Rume ayüwkülepelafuy ti domo pefiel tañi püñeñ ñi mongetun! (2 Reyes 4:32-37.) Rakiduampelafuy Ana ñi ngillatun mu. Ana pepi niepüñeñlafuy, welu Jewba elueyew kiñe püñeñ, tüfa ta Samuel. Fey yeñpüramfi ta Jewba, kidu am witrañpüramtufilu ti che Rüngan mew (1 Samuel 2:6). Sunem mu, mongetun mew Jewba witrañpüramtufi ti pichi wentru, femngechi pengeli ñi nieel ti pepiluwün tañi wiñomongeltuafiel pu lalu.\\n9. ¿Ka chem afmatun dungu pengeli Biblia?\\n9 Kangelu afmatun dungu rupay dew lalu Elisew. Kidu 50 tripantu pelon wentrungefuy, fey kutrani ka lay. Rupalu ta antü tañi foro müten mülewefuy. Kiñe antü kiñeke israelche rüngaltukufuyngün kiñe lachi wentru. Welu perumeyngün ñi küpalen kiñeke kayñe. Fey ñi pürüm lefmawal, ütrüftukufingün ti alwe ti lolo mu chew ñi elkünungeel Elisew. Biblia feypiley: “Fey ti lalechi wentru topantukuyefilu Elisew ñi foro, wiñomongetuy ka witrapüray” (2 Reyes 13:14, 20, 21). Kom tüfachi nütram kimeltufi ta Marta Chaw Dios ñi nieel pepiluwün tañi wiñomongeltucheal. Tüfa ka kelluafeiñmew ta iñchiñ taiñ kimal Jewba itrokom ñi pepilnieel.\\nKIÑEKE CHE WIÑOMONGETULU PU APOSTOL ÑI ANTÜ MEW\\n10. Lalu Tabita, ¿chem chumi Pedro?\\n10 Ti Griegu Wirintukun ka pengeli kiñeke poyekefilu ta Jewba ñi wiñomongeltuchen. Ngüneduampeiñ Jesus ñi femün Nain waria mu ka Jairo ñi ruka mew. Kiñeke tripantu rupalu, ti apostol Pedro wiñomongeltufi kiñe lamngen Dorka pingefulu, Tabita ka üytukulelngefulu. Pedro koni ti katrüntuku mu chew ñi mülen ti lachi domo, ngillatuy ka feypi: “¡Tabita, witratunge!”. Feymew müten ti domo wiñomongetuy, ka Pedro “pengeltufi ñi mongetun” tati pu kristiano mülelu üye mu. Ñi rupan tüfa, “pütrün che feyentuy ta Ñidol Jesus mew”. Tüfachi weke disipulu amuldunguafuyngün Jesus mu ka Jewba ñi pepiluwün tañi wiñomongeltucheal (Hecho 9:36-42).\\n11. Ti lawentuchefe Luka, ¿chem feypi ñi rupan kiñe weche wentru? Tüfa, ¿chumngechi kellufi pu adkintulu?\\n11 Müley kangelu wiñomongetun ñi pefiel fentren che. Kiñe rupa ti apostol Pablo trawüluwi kakelu kristiano engün kiñe katrüntuku wenu ruka mew, Troa waria mu, fachantü Turquia pingey feychi mapu. Pablo rangi puni ñi wewpitun. Kiñe weche wentru Ewtiko pingefulu allkütulerkefuy, ka anülefuy kiñe fentana mu. Welu fütra kon umawtuy, fey ütrüfnagpay küla pisu wenu ruka mew. Luka wüne akupelay chew ñi ütrüfnagün ti weche wentru. Kidu lawentuchefengefulu kay, ngüneduami ñi allfülenon müten ka tañi rupanon ñi duam, ¡ti weche rüf lalerkey! Fey Pablo ka nagpay. Pangkofi ti weche, fey feypi: “Mongelekay tati”. ¡Müna afmatupelay pu che adkintulu ñi rupan tüfa! Ka müna yafüluwingün ngüneduamlu ti weche ñi wiñomongetun (Hecho 20:7-12).\\nRÜF FEMTRIPAYAY TÜFACHI MANELUWÜN\\n12, 13. Taiñ ngüneduampeel ñi wiñomongetun kiñeke che, ¿chem ramtuwafuiñ?\\n12 Tati nütram taiñ ngüneduampeel ka kelluafeiñmew taiñ maneluwal Marta reke: Jewba elukey ta mongen, feymu wiñomongeltuafuy pu layelu. Welu rakiduamafuiñ kom tüfa ñi rupan kuyfi Jewba femkelu fütra afmatun dungu Mapu mew, ka ñi rumel mülekefel kiñe wentru poyekefilu ta Jewba, tüfa ta Elia, Jesus, Pedro kam kakelu. Feymu ramtuwafuiñ: ¿kakelu che kay lalu kake antü mew? Pu poyekefilu ta Jewba, ¿maneluwafuyngün ñi wiñomongetual pu layelu küpalechi antü mew? ¿Inayentuafuyngün Marta ñi maneluwün feypilu: “Kimnien tañi wiñomongetuael, feychi tati pu la wiñomongetule ti afaelchi antü mew”? ¿Chumngelu Marta maneluwkefuy ñi müleal wiñomongetun küpalechi antü mu? Iñchiñ kay, ¿chumngelu maneluwafuiñ?\\n13 Kiñeke poyekefilu ta Jewba kuyfi, ka maneluwkefuyngün ñi müleal wiñomongetun küpalechi antü mu. Feymu inaduamaiñ kiñeke nütram Biblia mew.\\n14. Abraam ñi rupan, ¿chem kimeltukeeiñmu ti wiñomongetun mu?\\n14 Jewba feypikünufi ta Abraam tañi yomelche ñi kümelkayafiel kom pu che Mapu mew (Génesis 13:14-16; 18:18; Romanu 4:17, 18). Ka feypi tüfachi yomelche ñi küpayal Isaak mew, kidu tañi fotüm (Génesis 21:12). Feymu rakiduamnge chumngechi ñi duamnagün Abraam Jewba ñi feypietew chem chumafiel ta Isaak, ti fotüm ñi fente üngümkefiel: “Yefinge ta Isak, tami kiñen fotüm, feyti tami fente piwkeyeel, fey [...] chalintukulelpuaen kiñe kulliñ reke” (Génesis 22:2). Langümfule tañi fotüm, ¿chumngechi femtripayafuy Jewba ñi feypikünun? Chaw Dios ñi duam mew, Pablo wirintukuy Abraam ñi maneluwken Chaw Dios ñi nien ta pepiluwün tañi wiñomongeltuafiel ta Isaak (papeltunge Ebrew 11:17-19). Biblia feypilay Abraam ñi rakiduamken Isaak ñi wiñomongetual rupale kiñeke ora kam kiñeke antü müten. Feley, Abraam kimlafuy chumül ñi wiñomongetual Isaak. Welu maneluwkefuy Jewba ñi femal tüfa.\\n15. ¿Chem mew maneluwkefuy Job?\\n15 Ti küme wentru Job ka kimniefuy ñi müleal wiñomongetun küpalechi antü mew. Kimniefuy kiñe anümka katrüngefule, wiño choyotuafuy, fey kiñe we anümka reke feleafuy. Welu femngechi mu felelayafuy pu che (Job 14:7-12; 19:25-27). Kiñe che lafule, kidutu eluwlayafuy mongen (2 Samuel 12:23; Salmo 89:48). Chaw Dios keta elutuafeyew mongen. Feymu Job maneluwkefuy Jewba tañi rakiduamtukuaetew. Kidu kimlafuy chumül ñi rupayal tüfa. Welu maneluwkefuy tañi rakiduamtukuaetew ka ñi wiñomongeltuaetew Jewba, ti Wülkelu mongen. Biblia feypi: “¡Awem, pewmangen ellkakünuen ti Rüngan mu, pewmangen llümumaen rupale wüla tami illkun, pewmangen mediantükünuaymi, fey akordayaymi iñche mu! Lale kiñe wentru, ¿ka wiñomongepetuafuy may? Fill antü tañi dikümtuku küdaw mew üngümkülean, akule wüla tañi neykümngetual. Eymi mütrümaymi, iñche llowdunguaeyu. Ayüaymi tami femün kidu tami kuwü mew” (Job 14:13-15).\\n16. Kiñe küme püllü, ¿chumngechi yafültukufi ta Daniel?\\n16 Rakiduamaiñ kangelu küme wentru mew, tüfa ta Daniel. Kidu kom ñi mongen mu poyefi ta Jewba nor piwke mew, fey Jewba kellukefeyew. Kiñe rupa, kiñe küme püllü “rume falichi wentru” pifi ta Daniel, ka feypifi “kümelkalenge” ka “newentulenge” (Daniel 9:22, 23; 10:11, 18, 19).\\n17, 18. Jewba, ¿chem feypikünufi ta Daniel?\\n17 Daniel nielu pataka tripantu, rakiduampelay chi ñi chumlerpual, epe puwlu am tañi layal. Fey, ¿maneluwkepefuy may ñi wiñomongetual? ¡Femi llemay! Af mew Daniel wirintukuy chem ñi feypikünuetew Jewba: “Eymi kay, amulenge puwle wüla ti antü. Eymi ürkütuaymi” (Daniel 12:13). Daniel kimniefuy tati pu layelu ñi ürkütulen, ka ñi mülenon “adkünun, ngüneduamün, ka kimün” ti Rüngan mu (Eclesiastés 9:10). Epe puwlu rume ñi layal Daniel, Jewba elueyew kiñe fütra maneluwün ñi llowal küpalechi antü mew.\\n18 Jewba ñi küme püllü feypifi ta Daniel: “Küpalechi antü mu witratuaymi ñi llowal chem tami ngen-ngeel”. Daniel kimnolu rume chumül ñi rupayal tüfa, ngüneduami ñi puwal tañi layal ka ñi ürkütual. Welu feypingelu “witratuaymi ñi llowal chem tami ngen-ngeel”, kidu kimürpuy ñi wiñomongetual. Tüfa rupayafuy fentren tripantu wüla ñi lan mu, feypilu am “küpalechi antü mu”.\\nMarta reke, rüf maneluwafuymi ñi wiñomongetual tami pu che. (Inaduamnge parrafo 19 ka 20).\\n19. Taiñ ngüneduampeel tüfachi chillkatun mew, ¿chumngechi nüwküley Marta ñi feypin mu?\\n19 ¡Feley llemay! Marta fentren dungu mu rüf maneluwkefuy tañi küme lamngen Lasaru ñi “wiñomongetuael, feychi tati pu la wiñomongetule ti afaelchi antü mew”. Jewba ñi feypikünufiel ta Daniel, kafey Marta ñi küme maneluwken ti wiñomongetun mu, kelluafeiñmew taiñ doy küme maneluwal ñi wiñomongetual tati pu layelu.\\n20. ¿Chem inaduamaiñ küpalechi chillkatun mew?\\n20 Ngüneduampeiñ rüf kuyfike nütram, tüfa kimeltukeeiñmu ñi wiñomongetual pu layelu. Ka inaduampeiñ kiñeke poyekefilu ta Jewba ñi maneluwken tañi müleal wiñomongetun küpalechi antü mew. Welu fütra kuyfi feypikünungefule rume ñi wiñomongetual kiñe che, ¿chem kelluafeiñmu ñi kimal tañi rüf rupayal tüfa? Kimfalngefule, doy maneluwafuiñ ñi müleal ta wiñomongetun. ¿Chumül rupayay tüfa? Inaduamafiyiñ ti küpalechi chillkatun mew.","num_words":1728,"character_repetition_ratio":0.08,"word_repetition_ratio":0.004,"special_characters_ratio":0.21,"stopwords_ratio":0.329,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Inicio > Gülamtuwepeyüm Zugu > María Soledad Cisternas Réyes\\nWünenküley fey ta chi txokin mew Comité sobre los Derechos de las Personas con Discapacidad de Naciones Unidas pigelu ka koneltuley fey ta chi wülkechi zugu fey ta chi azelkan che ñi az mogen mew. Chillkatuy Derecho, abogada gey ka zoy amuy ñi chillkatun fey Licenciada en ciencias Políticas gey ka kimeltukey epu txoy mew chillkatun zugu mew ka inatuzugukey. Ka amulniey kiñe müfü zugu kizu ñi pepilüwün mew ka nentuy kiñe müfü chillka ka nentuzugukey fillke gütxamnentun zugu faw k aka mapu.\\nKa koneltuy müfü zugu Naciones Unidas mew: ka koneltugey ñi kimün zugu ñi zuam fey ti Comité Ad-hoc nentulu fey ti chi Convención sobre los derechos de las personas con discapacidad de Naciones Unidas pigechi txoy (CDPD) ka fey ta mew kizu nentuzugukey fey ti pu che koneltulelu fey ta chi zugu mew kizu ñi pepiluwün mew gen mew. Ka femgechi txokitu niey ñi küzaw müfü zugu mew, ka magelgekey UNICEF, UNESCO, PNUD y OMS txokinche mew ka gütxamnentuy ñi zugu epu waranka mari küla txipantü mew fey ti chi Asamblea General de la ONU pigechi txokinche chew ñi txawüluwken pu wünenküleu fey ta chi pu che wezalkalelu ñi kalül.\\nKiñeke premio llowel María Soledad Cisterna müley: la Estrella de la Esperanza Latinoamericana, Colombia mapu( kiñe waranka ailla pataka aylla mari aylla txipantü), fey ti chi Premio por la Igualdad y la no Discriminación, México mapu ( epu waranka pura txipantü mew), fey ti chi distinción wülkelu Cámara de Diputados de Chile ka fey ti Senado de Chile (epu waranka pura ka aylla txipantü kafey) el Premio Elena Caffarena zomo ñi antü mew ( epu waranka aylla txipantü), fey ti chi Premio pataka zomo yenielu zugu epu waranka mari epu ka epu waranka mari meli txipantü) wülkelu El Mercurio, ka condecoración Medalla Cámara pu Diputados ñi wülkeel (epu waranka mari küla) ka fey ti Premio Nacional de Derechos Humanos epu waranka mari meli txipantü mew, wülkelu el INDH.\\nKa epu waranka mari meli txipantü mew koneltuley fe y ti consejo consultivo INDH mew.","num_words":337,"character_repetition_ratio":0.089,"word_repetition_ratio":0.012,"special_characters_ratio":0.187,"stopwords_ratio":0.264,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Juan 8 ARNNT - Fey Jesus amuy tati Olifu pingechi - Bible Search\\n1Fey Jesus amuy tati Olifu pingechi wingkul mew, 2fey kangelu antü mew epe wünlu, wiñotuy tati ngillatuwe ruka mew. Fey ti pu che fülkontupueyew, fey kisu anükünuwi ka eluwi ñi kimeltuafiel ti pu che.\\n3Fey ti kimeltukelu ti ley dungu ka ti pu farisew fey yefingün kiñe domo fey tüfa perkefingün ñi petu ñiwan. Fey elkünupufi engün rangiñ mew chew ñi mülemum fentren che. 4Fey feypifingün ta Jesus:\\n—Kimeltufe, tüfachi domo trenumafiyiñ petu ñiwalu kiñe wentru engu. 5Iñchiñ taiñ ley dungu mew, Moyse werküy ñi ütrüftukangeael kura mew, fey ñi langümngeael fey tüfa famngechi domo. ¿Eymi am, chem pimi kay?\\n6Kisu engün ramtufi tüfachi dungu tañi re kintukaduamafiel femngechi tañi nieael engün chumngechi ñi feypintukuafiel. Welu Jesus potrongnagi ta mapu mew, fey eluwi ñi wiriael kisu ñi changüll kuwü mew. 7Feymew müten diküm ramtukalelu engün am, fey witrakünuwtuy ka feypi:\\n—Kiñekentu eymün mew tati nienolu chem yafkan no rume, wüne ütrüftupe kiñe kura mew.\\n8Ka wiñome potrongnagtuy fey eluwtuy ñi wiriael ta mapu mew. 9Allkülu engün tüfachi dungu, re kiñeke tripayetuy tati dalluntukupafilu ti domo, fey ti wüne tripatulu tati doy putremke wentru ürke. Feymew Jesus kisulewetulu tati domo engu, 10küme witrakünuwtuy ka ramtufi ti domo:\\n—Papay, ¿chew anta müley tami feypintukupeetew tami langümngeael?\\n11Fey ti domo llowdunguy:\\n—Kom amutuy engün tatey, Ñidol ―pi.\\nFey Jesus feypifi ti domo:\\n—Iñche no rume ‘langümngepe’ pilayaeyu, fey amutunge ka wiñome yafkawekilnge.)\\nJesus ta pelon reke feley ta mapu mew\\n12Jesus ka wiñome eluwi ñi kimeltuafiel ti pu che, fey feypi:\\n—Iñche ta pelon reke felelu ta mapu mew. Tüfey tañi müngeltulen inaetew chumkawnorume mülelayay ta dumiñ mew, welu may nieay ta pelon tañi elunieetew ta mongen.\\n13Fey ti pu farisew feypifi ta Jesus:\\n—Eymi kisu petu nütramyewimi tami kisutu nütramyewün, fey chem falilay rume.\\n14Fey llowdungueyew ta Jesus:\\n—Iñche ñi dungupeel rüf dungu mew faliy tati, tunte iñche kisutu dunguñpewli rume. Iñche ta kimnien chew ñi tuwün ka chew ñi amuael, welu eymün ta rüf kimlaymün chew ñi küpan ka chew ñi amuael ta iñche. 15Eymün ramtukadungukefimün ta kiñe che chumngechi tamün ayüel, welu iñche ta femkelan. 16Welu iñche ramtukadungukefuli, kom tañi feypikeelchi dungu rüfngey. Iñche am kisungenolu ñi ramtukacheken, welu may Chaw Ngünechen tañi werküetew, fey ta adkünukey ti dungu iñche mew. 17Welu tüfa feley eymün tamün ley dungu tati wirilelu, femngechi epu che kiñewiyüm ñi dungu, kisu engu ñi dungu falikey.+ 18Ka femngechi, iñche ka tañi Chaw iñchiw kiñewküleyu tayu dungu mew ―pi.\\n—¿Chew anta müley tami chaw?\\n—Eymün kimlaymün ñi ineyngen ta iñche, ka iñche ñi Chaw no rume, welu kimfulmün ñi ineyngen ta iñche, ka kimafuymün iñche tañi Chaw.\\n20Jesus feypi tüfachi dungu petu kimeltulu ta ngillatuwe ruka ñi lepün mew chew ñi elngekemum ti ofrenda. Welu iney no rume püresulaeyew, petu puwnolu am tañi medin antü.\\nChew ñi amuael ta iñche, eymün ta pepi amulayaymün\\n21Jesus ka wiñome feypifi ti pu che:\\n—Iñche ta amutuan, fey eymün ta kintumuan, welu layaymün tamün yafkan mew fey tamün pemunofiel. Chew ñi amuael ta iñche, eymün ta pepi amulayaymün.\\n22Feymew ti longkolechi pu judiu feypi:\\n—¿Chumngelu am feypi taiñ pepi amunoael iñchiñ chew ñi amuael ta kisu? ¿Rakiduamkülepey may ñi kisu langümuwael?\\n23Feymew Jesus feypi:\\n—Eymün ta nag mapu tuwimün, welu iñche wenu mapu küpan. Eymün ta tüfachi nag mapu mew tuwimün, welu iñche wenu mapu mew tuwün. 24Feymew feypiwpeyiñ tamün layael kisu tamün yafkan mew, eymün am ta feyentunolu tañi ineyngen ta iñche, feymew layaymün kisu tamün yafkan mew.\\n25Feymew ti pu judiu ramtufi engün ta Jesus:\\n—¿Iney anta eymi?\\n—Ellaka mew tañi feypiel ñi chem chengen ta iñche, feymew 26rume fentren dungu nien tamün feypiwafiel eymün am welulkawkülelu. Welu ñi Chaw tañi werküetew feypikey ta rüfngechi dungu, tañi feypikeetew ta kisu, feychi dungu ta feypiwkeyiñ ta eymün.\\n27Welu ti pu judiu engün ngüneduamlay tañi nütramelngeel engün ta Chaw Ngünechen ñi dungu. 28Feymew Jesus feypifi ti pu che:\\n—Feychi eymün wenuntu püramfilmün iñche tati Wentrukünuwpalu, fey wüla kimmuan ñi ineyngen ta iñche, ka femkelan chem dungu rume re kisu ngünewün. Iñche feypiken Chaw ñi kimeletewchi dungu müten. 29Iñche ñi Chaw tañi werküetew müley iñche engu, iñche ñi Chaw ta kisukünukelaenew, fey iñche am rumel femkelu kisu ñi ayükeelchi dungu.\\n30Feymew Jesus, feypilu tüfachi dungu, rume fentren che feyentuy kisu mew.\\nJesus ñi rüfngechi dungu lifrekünutuaeymünmew\\n31Jesus feypiyefi kiñeke ti longkolechi pu judiu feyentulu ta kisu ñi feypielchi dungu mew:\\n—Eymün ta müngeltufilmün iñche ñi dungu, rüf dungu mew eymün iñche ñi pu disipulungeymün. 32Kimafimün tati rüf dungu, fey ti rüfngechi dungu lifrekünutuaeymünmew.\\n33Fey tati longkolechi pu judiu llowdunguy:\\n—Iñchiñ ta Abraam ñi yomel pu che, fey chumkawnorume ka iney no rume ta püresukonaniekelaeiñmew. ¿Chumngelu am eymi feypimi taiñ lifrengetuael?\\n34Feymew Jesus feypi:\\n—Rüf dungu feypiwayiñ itrokom tati yafkakelu püresulekey reke ta yafkan mew. 35Kiñe püresukona rumel koneltukelay ta kiñe reñmache mew, welu kiñe fotüm feyngey ñi rumel koneltuleael ñi reñmache mew. 36Fey femngechi, tati fotüm lifrekünutuelmünmew, eymün feyngeay tamün lifrengetun. 37Dew kimnien ta Abraam ñi yomel pu chengen ta eymün, welu ayüleymün tamün langümmuafiel llowmamunofiel am iñche tañi dungu. 38Iñche femken tañi Chaw mew ñi pekeelchi dungu, fey eymün kay femkeymün tamün kangelu chaw ñi femkeelchi dungu.\\nEymün tamün chaw ta weküfü\\n39Feymew ti pu judiu feypi:\\n—¡Kangelu no tatey! ¡Iñchiñ taiñ nieelchi chaw Abraam pingey! ―pi.\\nWelu Jesus llowdunguy:\\n—Eymün ta rüf mew Abraam ñi reñma pu chengefulmün, femafuymün kisu tañi femel. 40Welu may tunte dew feypiwfuyiñ ti rüfngechi dungu Ngünechen tañi kimeletew, fey eymün ayüleymün tamün langümmuafiel. ¡Abraam ta chumkawnorume femngechi femlay! 41Eymün ta femkeymün chumngechi ñi femkeel kangelu chaw tamün nieel.\\nFeymew ti pu judiu feypi:\\n—¡Iñchiñ ta kiñe yalltuku che no! Nieiñ kiñe chaw müten, Ngünechen llemay.\\n42Fey Jesus llowdunguy:\\n—Rüf feyngefule tamün chawyefiel ta Ngünechen, eymün ta piwkeyemuafun, iñche am küpalu ta kisu mew, fey fewla tañi mülepan tatey. Iñche küpalan ta re kisu duam, welu Ngünechen ta werküenew. 43¿Chumngelu am eymün longkontukulaymün iñche ñi kimelelchi dungu? Eymün am rüf mew ayükenolu tamün allkütuafiel iñche ñi dungu. 44Eymün tamün chaw ta weküfü, fey eymün ta kisu mew koneltuleymün, ka ayükeymün tamün femael kisu ñi ayükeelchi dungu. Weküfü ta kiñe langümchefe llituka mew müten. Chumkawnorume inakelafi ti rüfngechi dungu, ka chumkawnorume feypikelay ti rüfngechi dungu. Femngechi koyla dunguyüm, dungukey ñi chumngen ta kisu. Koylangelu am, fey kisu mew tripakey kom koyla dungu. 45Welu iñche am feypikelu ti rüfngechi dungu, eymün ta feyentumukelan. 46¿Iney am feypiafeymünmew iñche ñi nien ta yafkan? Fey iñche feypili ti rüfngechi dungu, ¿chumngelu am feyentumukelan? 47Tati mülelu Ngünechen mew, allkütukey Ngünechen ñi dungu. Welu eymün am Ngünechen mew mülenolu, ayülaymün tamün allkütuael.\\nCristo wüne mülekey ta Abraam mew\\n48Feymew tati longkolechi pu judiu feypieyew:\\n—Rüfngey taiñ feypiken eymi kiñe Samaria tuwünchengen ka tami konweküfülen.\\n—Konweküfülelan ta iñche. Tañi femkeelchi dungu mew püramyekefiñ tañi Chaw Ngünechen, welu eymün püramyemukelan. 50Iñche ayülan tañi re kisu püramyengeael, welu müley kiñe tati ayülelu iñche ñi püramyengeael, fey ñi Chaw kisu ta adniey kom dungu. 51Ka femngechi rüf dungu feypiwayiñ ta iney rume müngeltufile iñche ñi dungu, chumkawnorume lalayay ―pi.\\n52Feymew ti pu judiu llowdunguy:\\n—Fewla ta küme kimiyiñ tami konweküfülen. Abraam ka ti pu pelon wentru layey engün, fey eymi feypimupeiñ: ‘Tati müngeltulu iñche ñi dungu, chumkawnorume lalayay.’ 53¿Eymi anta wünenngeymi taiñ chaw Abraam mew? Kisu ta lay, ka ti pu pelon wentru ka layey engün. ¿Chumngechi chengelu trokiwküleymi am?\\n54Feymew Jesus llowdunguy:\\n—Iñche ta re feypipelan kisutu püramyewli, tañi püramyewün ta chem falilayafuy rume, welu ñi püramyekeetew iñche, fey ta iñche ñi Chaw tati, fey iñchiñ taiñ Ngünechen tamün pikeel. 55Welu eymün ta kimlafimün, fey iñcheke ta kimniefiñ. Fey kimlafiñ pifuli, iñche ta rume koylangeafun eymün reke. Welu rüfngey tañi kimniefiel, fey ka müngeltuñmakefiñ kisu ñi dungu. 56Eymün tamün kuyfi tuwün em Abraam pingelu, ayüwi allkülu tati feypikünuelchi dungu iñche mew, feymew rume ayüwi, fey Abraam kimetew am ñi ineyngen ta iñche ―pi.\\n57Fey ti pu judiu feypifi engün ta Jesus:\\n—Petu nielaymi kechu mari tripantu no rume, ¿fey feypimi tami pefiel ta Abraam? Kiñe wedwed che reke ta feypimi.\\n—Rüf dungu feypiwayiñ iñche müleken Ngünechen iñchiw kuyfi mew petu ñi mülenon rume ta Abraam.\\n59Feymew kisu engün nüy kura tañi ütrüftukayafiel, welu Jesus ellkawi ka tripatuy ti ngillatuwe ruka.","num_words":1294,"character_repetition_ratio":0.062,"word_repetition_ratio":0.0,"special_characters_ratio":0.195,"stopwords_ratio":0.375,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Inayentuafiyiñ Noe, Daniel ka Job ñi feyentukefiel ka allkütukefiel Jewba | Ñi chillkatungeal\\n“Noe, Daniel ka Job [...] montuluwafuy tañi nor chengen mu” (EZEQUIEL 14:14).\\nÜLKANTUN: 89 KA 119\\n¿CHUMNGECHI INAYENTUÑMAYAFUYMI ÑI FEYENTUN TA...\\n1. ¿Chumngelu yafültukuafeiñmu Noe, Daniel ka Job tañi rupan?\\n¿KUTRANKÜLEYMI, nielaymi plata, kayñetumekengeymi kam rupamekeymi kakelu wedake dungu? Kiñeke mu, ¿ngellu ayüwülkeeymu tami küdawülkefiel ta Jewba? Femngechi femngentuwülmi, müna yafültukuafeymu Noe, Daniel ka Job ñi rupan. Tüfa engün kulpafengefuy ka tañi rupaelchi dungu trürümngey iñchiñ taiñ rupan. Kiñeke mu kuñiwün dungu tukungerkefuy ñi mongen. Welu amulefuy tañi nor piwkeyefiel ta Jewba, feymu Ngünechen inayentufalngelu trokifi engün tañi feyentun mu. Biblia feypi: “[‘]Kiñe trokiñ mapu tañi norngenochi femken mu kulpale iñche mew, fey eluwan ñi wedalkayafiel [...]. Fey tüfachi küla wentru, Noe, Daniel ka Job, mongelefule engün feychi trokiñ mapu mew, kidu engün müten montuluwafuy tañi nor chengen mu’, tüfa ñi feypiel Ñidol Ngünechen Jewba” (Ezequiel 14:12-14).\\n2. ¿Chem ruparupangefuy wirintukungelu Ezequiel 14:14?\\n2 Ti versikulo chew ñi tuwün tüfachi chillkatun Esekiel wirintukufi Babilonia mu, 612 tripantu petu ñi mülenon Jesus * (inaduamnge ti kimal dungu) (Ezequiel 1:1; 8:1). Tüfa rupay kechu tripantu müten petu ñi apümkangenon Jerusalen 607 tripantu mew. Feychi mu pichin che müten feyentufi ka allkütufi ta Jewba, fey tañi montual engün. Kiñeke tüfa Jeremia, Baruk, Ebed-melec ka tati pu rekabita. Fey inayentufingün ta Noe, Daniel ka Job (Ezequiel 9:1-5).\\n3. ¿Chem ngüneduamaiñ tüfachi chillkatun mu?\\n3 Ka femngechi, apümkangele pu wedake che Mapu mew, mongetripayay pu nor piwkengelu Jewba ñi adkiñ mu, tüfa engün pu inayentukefilu ta Noe, Daniel ka Job (Apokalipsi 7:9, 14). Feymu ngüneduamaiñ chumngelu (chemu) Chaw Dios inayentufalngelu trokifi tüfachi küla wentru tañi nor chengen. Ngüneduamaiñ 1) ti küdawün-ngechi dungu tañi chaftukefiel engün ka 2) chumngechi inayentuñmayafuiñ tañi feyentukefiel ka allkütukefiel ta Jewba.\\n¡DOY 900 TRIPANTU MU, NOE FEYENTUFI KA ALLKÜTUFI TA JEWBA!\\n4, 5. Noe, ¿chem küdawün-ngechi dungu chaftuy? ¿Chumngelu afmatufali ñi femün?\\n4 ¿Chem küdawün-ngechi dungu chaftuy Noe? Mongelelu Noe tañi laku, Enok pingelu, pu che müna wedañmangefuy, ka “itrokom wesake dungu” feypikefuy Chaw Jewba mu (Juda 14, 15). Feychi mu doyeli pu kewafe, feymu Noe ñi antü mu doy amulerpuy “ñi rume wesalkamekeken” pu che. Kafey kiñeke wedake püllü nagpay Mapu mu, che adngetuyngün, niewi pu domo engün, fey niefuy fotüm müna weda chengefulu ka wedalkachekelu (Génesis 6:2-4, 11, 12). Welu Noe trürlay feychi pu che engu. Feymu Biblia feypi: “Ngünechen rume küme piwketufi ta Noe ñi nor piwkengen mew”. Kidu nor wentrungefuy. Fey llemay, “Noe müten ta femürkey Ngünechen ñi ayüelchi dungu” (Génesis 6:8, 9).\\n5 Tüfa, ¿chem kimeltukeeiñmew Noe mu? Wüne rakiduamafuiñ tunteñma tañi nor piwkeyefiel ta Jewba petu ñi akunon ti Fütra Mangin Ko. Noe poyekelafuy ta Jewba 70 kam 80 tripantu müten, tüfa ñi mongeleafel kiñe pekan che famülke mu, welu may epe 600 tripantu poyerkefi ta Chaw Dios (Génesis 7:11). Kafey ngüneduamafuiñ Noe ñi nienon kiñe trawünche tañi yafültukukeetew, chumngechi taiñ felen famülke mu. Kiñe tañi pu peñi ka lamngen no rume kompañkelafeyew ñi poyeafiel ta Jewba * (inaduamnge ti kimal dungu).\\n6. ¿Chumngechi pengeli Noe tañi fütra piwkengen?\\n6 Noe tuduamel-laeyew tañi küme chengen. Doy may fütra piwkekünuwi ñi nütramkayafiel pu che Jewba mew. Feymu Biblia feypi kidu tañi ‘wewpikefiel ta che ñi nieafel lif mongen’ (2 Pedro 2:5). Ti apostol Pablo ka feypi: “Mupiltun mew, Noe feypifi ti pu che mapu mew mülelu ñi apümkangeael engün” (Ebrew 11:7). Feymu pu che ayentupelaeyew, küpa katrütueyew ka aneltueyew chi. Welu Noe llükakelafuy pu che (Proverbios 29:25). Doy may, kidu feyentukefuy, feymu Jewba elueyew ñi fütra piwkengeal. Ka femngechi femkefi Jewba tañi pu nor poyekeetew famülke mew.\\n7. Dewmalu ti fütra wampo ruka, ¿chem küdawün-ngechi dungu chaftuy Noe?\\n7 Noe yenielu doy 500 tripantu tañi nor poyekefiel ta Jewba, kidu feypieyew ñi dewmayal kiñe fütra wampo ruka ñi montulafiel kiñeke che ka fillke kulliñ ti Fütra Mangin Ko mu (Génesis 5:32; 6:14). Fütra dungu trokipelay may Noe ñi dewmayal femngechi ruka. ‘Doy ayentungean ka doy nüngaytungean’, rakiduampefuy chi. Welu fentekünulay ñi feyentukefiel ka allkütukefiel ta Chaw Jewba. Fey llemay, “Noe femürkey kom chumngechi tañi werküetew ta Ngünechen” (Génesis 6:22).\\n8. Tañi pu che ñi nieal tañi duamnieel, ¿chumngechi pengeli Noe tañi maneluwün Jewba mew?\\n8 Ka kiñe küdawün-ngechi dungu chaftuy Noe: eluafiel tañi pu che ñi duamnieel engün. Petu ñi rupanon ti Fütra Mangin Ko, pu che doy küdawtukefuy ñi nieal iyael. Noe ka femngechi rupay (Génesis 5:28, 29). Welu doyümlay eluafiel tañi pu che ñi duamnieel, doy may tañi poyeafiel ta Jewba. Müna küdawkefulu rume tañi dewmayal ti fütra wampo ruka 40 kam 50 tripantu peno, Noe doyümi Jewba tañi dungu. Ka rupalu ti Fütra Mangin Ko amul femi tüfa 350 tripantu mew (Génesis 9:28). Inayentufali Noe tañi feyentukefiel ka allkütukefiel Jewba, ¿felelay?\\n9, 10. 1) ¿Chumngechi inayentuafuiñ Noe tañi feyentukefiel ka allkütukefiel Jewba? 2) Inaniefiliyiñ Jewba tañi feypiel, ¿chem chumay ta kidu?\\n9 Noe tañi feyentukefiel ka allkütukefiel Jewba, ¿chumngechi inayentuafuiñ? Müley taiñ koneltunoal tüfachi Mapu tuwün pu che mew, doyümal Jewba ñi dungu, kidu reke rakiduamal chem ñi kümen ka kümenon, ka kimeltulelafiel ta kakelu (Matew 6:33; Juan 15:19). Femün mu tüfa, tutekelafiyiñ pu che. Inaniefilu kay iñchiñ Jewba ñi feypiel ti kudumuwün dungu ka tati kurewen mu, weda dunguyengekeiñ television, internet kam kakelu dungu mew (Malaquías 3:17, 18). Feymu Noe reke, llükakelafiyiñ pu che. Doy may yamniefiyiñ ta Jewba ka pilaiñ ñi weñangkülelafiel, kimnielu am iñchiñ kidu müten taiñ eluafetew afnoachi mongen (Luka 12:4, 5).\\n10 Fey, ramtuwnge tüfa: “¿Amulean tañi femal Jewba tañi ayükeel ayentungeli kam weda dunguyengeli rume? Küdawngefule nieal tañi duamnieel, ¿maneluwan Jewba tañi kelluaetew?”. Noe reke feyentufilmi ka allkütufilmi ta Jewba, maneluwaymi kidu tami kuñiwtukuaetew (Filipense 4:6, 7).\\nWALLOÑMAEYEW RUME WEDAKE CHE, DANIEL FEYENTUFI KA ALLKÜTUFI TA JEWBA\\n11. Daniel ka tañi pu weni, ¿chem küdawün-ngechi dungu chaftuyngün Babilonia mu? (Inaduamnge ti adentun ellaka mu mülelu).\\n11 ¿Chem küdawün-ngechi dungu chaftuy Daniel? Dikümtukun mu Daniel yengey ta Babilonia, chew ñi mülen fentren che poyekefilu ta koylake dios ka fülkonkefulu pu wedake püllü mew. Feychi che weda trokikefi pu israelche ka ayentukefi engün ka tañi Ngünechen Jewba (Salmo 137:1, 3). Tüfa müna kutrantupiwkelelpelaeyew ta Daniel ka kakelu israelche piwkeyefilu ta Jewba. Kangelu küdawün-ngechi dungu chaftuy Daniel ka tañi küla weni Anania, Misael ka Asaria elfalkünungelu engün ñi küdawülafiel tati longko ülmen. Feychi mu fentren che ngüneduamüñmaeyew ñi femün ka feypikefeyew engün chem ñi iyal, welu Jewba eluñmakelafuy tañi pu che ñi iyal kiñeke tüfa. Feymu Daniel “eluwi ñi piwke mew tañi podümuwnoal tati longko ülmen ñi illufalchi kümeke iyael mew” (Daniel 1:5-8, 14-17).\\n12. 1) ¿Chem chengefuy Daniel? 2) ¿Chem rakiduamkefuy Jewba Daniel mu?\\n12 Ka kiñe küdawün-ngechi dungu chaftuy Daniel, fütra dungu trokifalngenolu rume. Kidu küme pepiluwün-ngefuy, feymu elfalkünulelngefuy müna sakifalchi küdaw (Daniel 1:19, 20). Welu Daniel turpu mallmawlay ka kimkawlay. Doy may amulefuy tañi ñom wentrungen ka mañumkefuy ta Jewba tañi kelluetew ñi küme tripayal (Daniel 2:30). Ngüneduamfali tüfa: Jewba feypi Daniel tañi inayentufalngen Noe ka Job reke. Feychi mu, Noe ka Job dew lawyefuyngu ka nor poyekefuyngu ta Jewba kom tañi mongen mu. Welu Daniel petu wechengefuy. Feymu, ¿welulkay Jewba fente maneluwlu tüfachi weche mu? Femlay llemay, Daniel kom ñi mongen mu nor piwkeyefi ka allkütufi. Fey epe puwül-lu 100 tripantu, kiñe küme püllü ayüfal nütram mu feypifi ñi fente sakietew Jewba (Daniel 10:11).\\n13. ¿Chumngelu Jewba kellufi ta Daniel ñi falin küdawfengerpual?\\n13 Jewba tañi kellun mu, Daniel müna falin küdawfengetuy Babilonia ka Medopersia ñi ngünenieel mew (Daniel 1:21; 6:1, 2). Jewba ñi duam mu peno rupay tüfa, femngechi Daniel tañi kelluafiel pu israelche, chumngechi ñi rupan Jose Egipto mew ka Ester Mardokeo engu Persia mu * (inaduamnge ti kimal dungu) (Daniel 2:48). Müna yafültukupelaeyew ta Esekiel ka kakelu israelche yengelu Babilonia mu ñi ngüneduamfiel Jewba tañi kellukeetew Daniel mew.\\nNor piwkeyefiliyiñ ta Jewba, kidu sakiaeiñmew. (Inaduamnge parrafo 14 ka 15).\\n14. Daniel reke, ¿chumngechi felekeiñ?\\n14 Daniel tañi feyentukefiel ka allkütukefiel Jewba, ¿chumngechi inayentuafuiñ? Kom tati koylake religion Mapu mu mülelu, Tati Fütra Babilonia, “Weküfü tañi mülewengetuy”, ka ngüchaltukukefi pu che ñi femal pekan kudumuwün ka rüf poyenoafiel ta Ngünechen (Apokalipsi 18:2). Welu iñchiñ katripanche reke feleiñ tüfachi Mapu mew, ka pu che ngüneduamlu taiñ trürnon kidu engün mu ayentuafeiñmew (Marku 13:13). Feymu fülkonaiñ taiñ Wenu Chaw mu, Daniel reke. Fey ñom piwkengeaiñ, maneluwaiñ Jewba mu ka allkütuafiyiñ, femngechi kidu ka sakiaeiñmew (Ageo 2:7).\\n15. Pu chaw ka ñuke, ¿chem kimürpuafuy Daniel tañi pu chaw mu?\\n15 Pu chaw ka ñuke kimürpuafuy fentren kümeke dungu Daniel ñi chaw ka ñuke mew. Pichikalu Daniel Juda mew, walloñmakefeyew pu wedake che. Welu Daniel piwkeyerpufi ta Jewba. ¿Re femrumey tüfa? Femlay. Tañi chaw ka ñuke kimeltupelaeyew Jewba tañi dungu (Proverbios 22:6). Ka Daniel ñi üy pengeli tañi pu chaw ñi fente piwkeyefiel ta Jewba, tüfa feypilu am “Chaw Ngünechen iñche tañi Kues ürke” (Daniel 1:6). Feymu eymün pu chaw ka ñuke afeluwkilmün ka ñochi chengeaymün tamün kimeltulelafiel Jewba ñi dungu tamün pu yall (Efesio 6:4). Ngillatuaymün kidu engün tañi duam mu ka kiñentrür femaymün. Fey newentulelmün kimeltuafiel tamün pu yall ñi piwkentukuafiel Jewba tañi feypin, Jewba füreneaeymünmew llemay (Salmo 37:5).\\nÜLMEN KA POFRENGELU RUME, JOB FEYENTUFI KA ALLKÜTUFI TA JEWBA\\n16, 17. ¿Chem küdawün-ngechi dungu chaftuy Job 1) ülmen-ngefulu? 2) kutrankawlu?\\n16 ¿Chem küdawün-ngechi dungu chaftuy Job? Fillke dungu mu rupay tañi mongen. Ellaka mu tati doy falin wentrungefuy tañi mapu mu (Job 1:3). Kafey ülmen-ngefuy, küme üytungekefuy ka yamniengekefuy (Job 29:7-16). Femngechi rume, doy kümelu trokiwkelafuy ta kakelu mew, ka amulefuy tañi duamtukefiel ta Ngünechen. Kimnieiñ tüfa, Jewba feypifilu am “tañi kona”, ka küme dunguy kidu mew feypilen mu: “Kiñe wentru nor piwkengelu püntünentukenolu, ka yamkelu ta Chaw Ngünechen ka famtripaley wedake dungu mu” (Job 1:8).\\n17 Welu kalerumetuy Job tañi mongen. Kom ñami ka fente tañi weñangkülen ayüfuy ñi layal. Fewla kimiyiñ iney tañi femkeetew tüfa: tati Weküfü. Kidu feypintukufi ta Job ñi poyefiel ta Jewba kidu tañi kümelkaleal müten. Biblia feypi: “Feymew, Satana wiñoldungufi ta Jewba: ‘¿Refalta pemay Job yamkefi ta Ngünechen? ¿Malalmakünulelfimi reke tami ingkañpeafiel kidu, ka tañi ruka, ka kom tañi nieelchi chemkün? Eymi kümelkafimi tañi femelchi küdaw, ka tañi pu kulliñ alün-ngey fill püle mapu mu’” (Job 1:9, 10). Chaw Dios pekan dungu trokilay tüfa. Fey, ¿chumi ñi pengelal Weküfü tañi weda koylatufengen? Eluñmafi ta Job ñi pengelal tañi nor piwkeyeetew ka tañi poyekeetew küme duam mu.\\n18. 1) Eymi, ¿chumngelu afmatukefimi ta Job? 2) Job ñi rupan, ¿chem kimeltukeeiñmu Jewba mu?\\n18 Weküfü amul kayñetufi ta Job ka welulkalfi ñi kulpantukuafiel ta Jewba kom tañi weda rupan mu (Job 1:13-21). Fey wüla küla wentru wenifaluwfi ta Job ka weda dungufingün. ‘Weda chengeymi, feymu Chaw Dios kastigamekeeymu’ pifingün (Job 2:11; 22:1, 5-10). Welu Job amuley tañi nor piwkeyefiel ta Jewba. Feymu weda entulu rume ñi feypin kiñeke mu, Jewba weda illkutulafi, kimlu kay Job ñi kutrantupiwkelen ka tañi yafüduamkülenon (Job 6:1-3). Doy may ngüneduami Job ñi püntütripakenon kidu mu, fente tañi kayñetuetew rume tati Weküfü, kiñe weda nüngayelchekelu reke. Fey rupalu wüla Job tañi weda rupan, Jewba elueyew epu rume tañi niekefel ka eluñmafi ñi amul mongeleal 140 tripantu mu (Santiaw 5:11). Ka fente puwlu tañi mongen, Job amulekefuy tañi poyefiel ta Jewba kom tañi piwke mu. ¿Chumngelu feypiafuiñ tüfa? Ezequiel 14:14 feypilu am Job tañi nor chengen, ka tüfa wirintukungey fentren tripantu rupawyelu Job tañi lan mu.\\n19, 20. 1) ¿Chumngechi inayentuafiyiñ Job tañi feyentukefiel ka allkütukefiel Jewba? 2) ¿Chumngechi kutranduamyecheafuiñ Jewba reke?\\n19 Job tañi feyentukefiel ka allkütukefiel Jewba, ¿chumngechi inayentuafuiñ? Chem küdawün-ngechi dungu rupaliyiñ rume, doyümafiyiñ ta Jewba taiñ mongen mew, kom piwke mu feyentuafiyiñ ka allkütuafiyiñ llemay. Femlu kay Job, ¡doyelchi may iñchiñ! ¿Chumngelu? Famülke mu doy kimnieiñ Job mew. Küme kimnieiñ Weküfü ñi chumken taiñ ngünenkayaetew (2 Korintio 2:11). Kafey ti Biblia, doyelchi may Job pingechi lifru, kimeltukeeiñmew chumngelu Jewba eluñmakey taiñ kutrankawal. Ka Daniel ñi wirintukun kimeltukeeiñmew ñi rüfngen Chaw Ngünechen tañi Ngünenien ka ñi Longko Ülmenkülen Jesus (Daniel 7:13, 14). Ka kimnieiñ pichiñma mu ñi ngünenieal kom Mapu ka ñi apümafiel kom taiñ wedake dungu.\\n20 Job tañi rupan ka kellukeeiñmew ñi kutranduamyeafiel taiñ pu peñi ka lamngen kutrankawkelu. Kidu engün weda entuafuy ñi feypin, Job reke (Eclesiastés 7:7). Welu weda rakiduamlayaiñ kam wedalkalu feypintukulayafiyiñ. Doy may kuñillyeafiyiñ llemay. Femngechi femliyiñ, inayentuafiyiñ taiñ Wenu Chaw, kidu am kutranpiwkeyechekelu ka küme piwkengelu (Salmo 103:8).\\n21. Ñi feypiel 1 Pedro 5:10, ¿chumngelu rakiduamelkeeiñmu Noe, Daniel ka Job ñi rupan mu?\\n21 Noe, Daniel ka Job kakerumey ñi mongen engün ka chumül ñi mongelen. Femngechi rume, küme chaftuyngün kom tañi küdawün-ngechi dungu. Kom ñi rupan engün, rakiduameleiñmu ñi feypiel ti apostol Pedro: “Dew kutrankawülmün ta eymün, Ngünechen mupiay ñi adnieelchi dungu eymün mew, femngechi rüf mew tamün nor mongenngeael, yafüluwküleael, newenküleael ka tamün rumel mupiltuleael” (1 Pedro 5:10).\\n22. ¿Chem kimürpuaiñ ti küpalechi chillkatun mew?\\n22 Pedro ñi wirintukuel Chaw Dios ñi duam mu, kimeltukeeiñmew Jewba ñi kelluafiel tañi pu poyekeetew ñi yafüluwküleal ka newenküleal. Müna duamnieiñ taiñ yafültukuaetew Jewba ka newenküleal taiñ poyeafiel. Feymu inayentuafiyiñ Noe, Daniel ka Job tañi feyentukefiel ka allkütukefiel Jewba. Küpalechi chillkatun mew kimürpuaiñ kidu engün tañi rüf kimfiel ta Chaw Dios, ka chumngechi kellueyew tüfa ñi nor piwkeyeafiel. Feyngey, küme adümfingün chumngechi ayüwülafiel ta Jewba (Proverbios 28:5). Iñchiñ ka femafuiñ.\\n^ parr. 2 Esekiel yengefuy ta Babilonia 617 tripantu mew petu ñi mülenon Jesus. Kidu wirintukuy Ezequiel 8:1–19:14 kayu tripantu mülepulu üyew, fey tüfa 612 tripantu mew.\\n^ parr. 5 Lamek, Noe tañi chaw, feyenturkefi ta Ngünechen, welu kechu tripantu petu ñi akunon ti Fütra Mangin Ko lay. Kimlaiñ Noe tañi ñuke ka tañi pu peñi ka lamngen ñi mongelefel akulu ti Fütra Mangin Ko, welu femfule, poyekelafuyngün chi ta Jewba, feymu mongetripalayngün.\\n^ parr. 13 Jewba ka femngechi fempelafi Anania, Misael ka Asaria ñi kelluafiel tati pu israelche (Daniel 2:49).","num_words":2109,"character_repetition_ratio":0.071,"word_repetition_ratio":0.0,"special_characters_ratio":0.218,"stopwords_ratio":0.366,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Marku 9 ARNNT - Jesus ka femngechi feypi: —Rüf dungu - Bible Search\\nMarku 8 Marku 10\\n1Jesus ka femngechi feypi:\\n2Fey rupalu kayu antü, Jesus amuy ta kiñe alü pürachi fütra wingkul mew. “Amuiñ” pifi ta Pedro, Santiaw, ka Juan müten. Tiye mew kisu engün tañi adkiñ mew, kangewerumetuy ñi felen ta Jesus. 3Tañi takuwün ta wilüfütuy ka doy fülangtuy iney rume ta fente lingarkünulayafuy tunte küme küchakayafuy rume. 4Fey ti küla disipulu pefi engün ta Elia ka Moyse, nütramkamekelu ta Jesus engün. 5Feymew Pedro feypifi ta Jesus:\\n6Tati pu disipulu rume llükalelu engün am, fey Pedro kimlay tañi chem piael.\\n7Feychi lelen mew, kiñe tromü nagpay fey munulpaeyew kiñe llawfeñ reke. Feytichi pu tromü mew allküngey kiñe dungun, feypilu: “¡Fey tüfa ta iñche ñi sakin Fotüm: allkütuñmafimün ta kisu müten ñi dungun!”\\n8Feychi lelen mew müten, adkintulu engün ta wall püle, Elia Moyse engu pengewetulay. Jesus kisulewetuy.\\n9Fey nagkülepatulu engün tati wingkul mew, Jesus feypifi ñi küla disipulu ñi nütramelnoafiel iney no rume tañi peel engün, wiñomongetule wüla ti Wentrukünuwpalu. 10Feymew kisu engün müten piwkentukuniefi tüfachi dungu, tunte welukonke ramtuwkefuyngün rume ñi chem pifel tati wiñomongetun dungu.\\n11Ramtufi engün ta Jesus:\\n12Fey Jesus ta llowdungueyew:\\n—Rüfngey ta Elia ñi wüne küpayael, ka kisu ñi küme eltuael kom dungu. ¿Fey chem mew am feypiley tati Wirin Chillka ñi kutrankawael tati Wentrukünuwpalu ka tañi illamngeael? 13Welu iñche ta feypiwayiñ Elia ta dew küpay, fey ti pu judiu fill wesa femfi engün kom tañi ayüel chumngechi ñi feypilen ta Wirin Chillka Elia ñi rupan tüfeychi wesake dungu mew.\\n14Fey wiñotulu engün chew tañi mülemum ti kakelu pu disipulu, peputufi engün ñi rangiñmanieetew ta fentren pu che, ka kiñekentu tati pu kimeltukelu Moyse ñi ley dungu ñi notukadungumekeetew engün. 15Pengelu ta Jesus, kom lef amuy engün tañi chalimeafiel rume afmatulen mew.\\n16Fey Jesus ramtufi ti pu che:\\n17Kiñe tati mülelu feymew llowdungueyew:\\n—Kimeltufe, tüfa ta küpalelpeeyu iñche tañi fotüm, kontunieeyew ta kiñe weküfü fey ta ketrolnieeyew. 18Chuchi mew rume müleyüm, nükeeyew tati weküfü. Trananagümkeeyew ta pülli mew ka trorfan entupakey kowün tañi wün mew. Kütrürülkey ñi foro, fey mütrengkülewekey. Tami pu disipulu feypipefuiñ engün tañi wemünentulelafiel tati weküfü, welu pepi wemünentulafi engün.\\n19Fey Jesus ta llowdunguy:\\n20Feymew yengey tati pichiwentru Jesus mew. Welu tati weküfü, pefilu ta Jesus, lalatulfi ti pichiwentru, fey ka tranapuwi pülli mew. Imülkawi, ka trorfan entupay kowün tañi wün mew.\\n21Fey Jesus ramtufi tati ngen fotüm:\\n—Pichichengelu ñi femrumen. 22Fentren rupachi ta feychi weküfü tranapuwülkeeyew ta kütral mew ka ko mew tañi langümaetew. Feymew, pepilfulmi eymi, kutranduamyemuiñ ta iñchiñ ka kellumuiñ.\\n23Fey Jesus ta feypifi ti ngen fotüm:\\n24Feymew tati pichiwentru ñi chaw wirari:\\n25Fey Jesus ngüneduamlu tañi trawüluwmeken ta rume fentren pu che, wemünentufi tati weküfü, feypilen mew:\\n26Feymew ti weküfü wirari, ka kiñe rupachi lalatulfi tati pichiwentru. Feymew müten tripatuy ta kisu mew. La reke femkünufi, fey rume fentren che ta feypiyey “dew lay tati” pi engün.\\n27Welu ta Jesus, nükünufi ta kuwü mew, witrañpüramfi, fey tati pichiwentru witrapüratuy.\\n28Feymew müten ta Jesus konpuy ta kiñe ruka mew, fey tañi pu disipulu wichu kafkü dungun mew ramtueyew:\\n29Fey Jesus ta llowdungufi ñi pu disipulu:\\n—Fey tüfa famngechi weküfü pepi wemünentungeafuy re ngillatun ka ayuno+ mew müten.\\n30Fey tripatulu tiye mew, rumerpuy engün ta Galilea, welu Jesus pilay iney no rume tañi kimael, 31kimeltumekefilu am tañi pu disipulu. Ka feypimekefi: “Tati Wentrukünuwpalu chalintukungeay tüfachi mapu mew mülechi pu che mew ka langümngeay. Welu küla antüalu mew wiñomongetuay.”\\n32Kisu engün kimürkelay chem dungu ñi feypimeken ta kisu, ka llükalerkey engün tañi ramtuafiel.\\n33Fey puwi engün ta Kapernaum waria mew. Dew mülepulu ta ruka mew engün, Jesus ta ramtufi tañi pu disipulu:\\n34Welu chem pilay rume engün, kisu engün am notukawlu ta rüpü mew iney müngell tañi longkoleael kisu engün mew. 35Feymew ta Jesus anükünuwi, mütrümfi tati mari epu disipulu, fey feypifi:\\n36Feymew müten witrakünufi kiñe pichiwentru kisu engün ñi rangiñ mew, fey nükünufi ñi kuwü mew ka feypi:\\n37—Iney rume llowfile kiñe pichiche tüfa reke iñche tañi üy mew, iñche ta llowaenew. Ka tati llowetew ta iñche, iñche müten ta llowlayaenew, welu may ka femngechi llowafi iñche tañi werküetew.\\n38Juan ta feypieyew:\\n39Feymew Jesus ta llowdungufi ñi pu disipulu:\\n—Katrütukefilmün. Iney rume pengel-le kiñe afmatufal pepiluwün iñche tañi üy mew, wesa dunguyetulayafenew. 40Taiñ kayñetukenoetew ta iñchiñ, fey ta ingkanieeiñmew. 41Iney rume eluelmünmew ta eymün kiñe fasu kongeafuy rume tamün inaniefiel mew ta Cristo, rüf dungu feypiwayiñ fey tüfa füreneaeyew ta Ngünechen.\\n42“Ka femngechi iney rume yafkangen tukufile kiñeke tüfachi we feyentulelu ta iñche mew, doy kümeafuy trapeltukukünulelngele ñi pel mew kiñe fütra kura, fey tañi ütrüftukungeael ta lafken mew.\\n43“Tami kuwü ta yafkan mew tukukeelmew, katrünentufinge. Doy kümeay tami nieael kiñe kuwü müten tami konpuael ta rumel mongen mew, welu fey tami nien epu kuwü, mi amuael ta kütral mapu mew, chew chongkelay tati kütral, 44chew ñi lakenomum ta piru ka ñi chongkenomum ta kütral.+\\n45“Fey tami namun yafkan mew yekeelmew, katrünentufinge. Doy kümeay tami nieael kiñe namun müten tami konpuael ta rumel mongen mew, welu fey tami nien epu namun tami ütrüftukungeael ta kütral mapu mew. 46Chew ñi lakenomum ta piru ka ñi chongkenomum ta kütral.+\\n47“Fey tami nge yafkan mew tukukeelmew, entufinge eymi mew. Doy kümeay tami nien kiñe nge müten tami konpuael Ngünechen tañi ülmen mülewe mew, welu fey tami nien epu nge mi ütrüftukungeael ta kütral mapu mew\\n48‘chew ñi lakenomum ta piru\\n49Kom ta alimkangealu am ta kütral mew. Ka kom chalintukuelchi ilo chadiñmangeay.+\\n50“Chadi ta kümey, welu kotrüwetunole, ¿chumngechi am pepi wiñome kotrütuafuy ta chadi? Eymün chadi reke felemün ka tüng mongen niemün welukonkechi eymün mew.”","num_words":878,"character_repetition_ratio":0.053,"word_repetition_ratio":0.007,"special_characters_ratio":0.197,"stopwords_ratio":0.399,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Gramática Araucana: III. Parte - Lectura\\nValdiva, Imprenta Central, J. Lampert\\nGrammar\/Missionary Texts DIALECT: Lafkenche?\\nTEXT OCR: Google Cloud Vision (using DH Dashboard, developed by Bryan Tarpley at the Center for Digital Humanities Research here at Texas A&M University.) https:\/\/benmolineaux.github.io\/bookshelf\/\\nKimfalkəlelai ñi chumlen küla personaŋechi kiñen Dios.\\nSan Agustin piŋechi obispo fentren rakiduamkəlefui rəf kimafilu ñi chumlen küla personaŋechi kiñen Dios.\\nKiñe antü amui pashiaialu playa meu, rakiduam eŋu amui, rəf rakiduamkiaukafui tañi amulen meu. Amulelu pe pufi kiñe məte ayünŋechi pichi weche inal l·afken· meu, deumádeumayefúi kiñe pichi rəŋan ñi pichike kuq meu. Fei meu ka amui wiñamafilu l·afken·, akuli tañi rəŋan meu, wə truntəkuyefi, ká amui, ká wiñamkefi, ká təkufi ñi pichi rə ŋan meu. Wiñamwiñamyefi tichi l·afken·, fentré rupa wiña mi; arofüi ñi küdau meu.\\nSan Agustin witralepui, leliniepufi feichi pichi wentru. Deu witrañmaniepufilu (ñi witralepun fəla al·üñma fei pikei), feimeu ramtufi feichi pichi che küdauküdauŋelu: «Chumkei mi kam fau, fochəm?», piŋepui pichi altaweñi. Lloudəŋui pichiche: «Kom wiñamafilu l·afken· iñche, kom təkuafiñ təfachi pichi rəŋan meu», pi ñi lloudəŋun feichi pichi altaweñi.\\nSan Agustin allwe ayelei ka fei pi: «Pepifal-lai, an·ai fochəm; feyükelai təfachi pichi rəŋan meu feichi füchá l·af ken·», piŋei pichi altaweñi, piéyeu San Agustin. Ká lloudəŋui pichiche: «Felerkei mai! Ká femŋechi fe yükelai Dios ñi füchake dəŋu kiñe tue mapu che ñi raki duam meu,» piŋei San Agustin, piéyeu feichi pichi altaweñi ka ñamrumetui.\\nKimtəkui San Agustin kiñe ankel ñi pefiel meu, feimeu rumel rakiduamwelai ñi trür kimafiel Dios ni chumlen.\\nKiñe dewü tripai kiñe antü ñi lolo meu, ka, ñi pefiel meu kiñe wachi, fei pi: «Pu che məte llüwatufe ŋei: küla pichike maməll meu deumakei kiñe wachi, kiñe feichi pichi maməll meu elkei ni pichi keso, feimeu fei pikeiŋn: «Fei təfa ta wachi, ñi nüŋeam ta dewü»>, Iñchiñ taiñ dewüŋen llüwatufe ŋenofuliñ? Iñchiñ küme kimiñ, fəlfiliñ keso, ütrəf naqpaiai ladrillo ka trañmaiaiñ meu, feimeu ünatulafiñ.»\\nPichiñma leliwəlniekefui wachi feichi dewü, féola fei pi: Küme n·ümünŋei təfachi keso; n·ümütufili məten, kadme ütrəf naqpalaiai wachi; amuiñ mai, n·ümütumeafin feichi pichi ke so ŋəneduamkechi».\\nPichike pichike inafəlmaéyeu kümé, femŋen puwí keso meu. Welu fenten ináfəlpui, kiñe lel ütrəfnaqrumei ladrillo, feimeu trañmaéyeu.\\nEpu pichike weche rupaiŋu kiñe mapu kachilla meu, fei meu pukintuiŋu kiñe dañe üñəm. Pekafilu məten lefiŋu fei chi dañe meu ka nüpufiŋu feichi fədü lləpadkəlelu ñi kuram meu.\\nFeichi wənen fei pifi kaŋelu: Eimi nüŋe təfachi kuram, iñche nüan fədü, kuram doi falikei fədü meu.»-«Felele mai», lloudoŋui feichi inan, «eluen iñche fədü, eimi nüŋe kuram». Femŋechi epuñple wedá dəŋuwiŋu, femŋen femŋen illkul kawiŋu, femŋen kewaiŋu. Kewákewaŋen meu eŋu leftripai ñi fədü kiñe feichi pichiche, kaŋelu pənoi ñi kuram fədü. Pelu ñi ñaməmn fedü eŋu kuram, feichi epu pichi weche kümelkautuiŋu, ka «kewawelaiaiyu» piuiŋu.\\nTəfachi llüshkü korü məte kümelai», fei pifui kiñe liwén Juanita tañi ñuke; «pepí iŋekelai», pi kai.\\n«Relelan féola ñi ká deumaiaqel», lloudəŋui ñi ñuke, welu təfachi naqn antü eluayu doi kümelu».\\nWəla amuiŋu peñéñwen malaltəku anümweshakelu meu ñi rəŋanentual poñü. Juanita kom antü ñəmikefui poñü ka təkukefui saku meu.\\nFeimeu wəñoiŋu ñi ruka meu, ká küpaleléyeu ñi ñuke llüshkü korü; Juanita kümékümetui ka fei pi: «Məná kü merkei təfa! Fei təfa doi kümei kaŋelu meu!»; feineu i kiñe apon ral·i.\\nÑi ñuke ayeniéyeu ka fei piéyeu: «Feichi llüshkü korü ká məten tami kümentuuyenoel ta tayi. Küdaun ŋəñülchekei, feimeu féola kümentuimi korü.\\nFeichi wintu pañilwe wil·i.\\nKiñe lelfün che amui kiñe antü ñi Tomás fotəm eŋu waria meu. Feichi rəpü meu pukintui feichi chau kiñe wintu pañilwe wil·i, ka ñi pefiel meu fei piŋei feichi weche: Ñə mitufiŋe, Tomás, təfachi pañilwe wil·i, tranalei pülli meu, ka elfiŋe mi fonsillo meu». «Chem falí təfa fenten pichin meu ñi lloyünaqal?!» pifí ñi chau Tomás.\\nKiñe n·emel no rume dəŋulai təfachi chau, witrañprami pañilwe wil·i ka təkui ñi fonsillo meu. Púulu kiñe pichi waria meu fendelfi rütrafe kechu centavo meu, ka feichi pla ta meu ŋillai cereza.\\nWəla fotəmwen inatuiŋu ñi rəpü. Aré antü ŋefui. Cheu no rume pukintulaiŋu kiñe mawida kam kiñe ruka no ru me cheu ñi llaufentuam. Tomás epe l·afui wiwün meu ka kom ñi lladkün meu inaniefui ñi chau.\\nFeimeu təfa upeduamkechi reke llaŋkümfi kiñe cereza. Tomás ñəmitui, milla pelu reke trokiufui, ka təkui ñi wən· meu.\\nKá pichi ayeple feichi chau ká llaŋkümkafi cereza. To más ká femŋechi ñəminpramkai ñi illun meu. Femŋechi a mulei, femŋen kom ñəmitui feichi cereza.\\nDeu ilu feichi kiñelewechi cereza, wəñotuéyeu ñi chau ka fei piéyeu: «Kiñe rupa lloyünaqfulmi ñəmituafiel feichi pañilwe wil·i, feimeu felelaiafui tami lloyünaqal pataka rupa ñəmituafiel feichi cereza.\\nFederiko, kiñe pichi weche, məte llükánten ŋefui. Kiñe pun· werküéyeu ñi chau kárukatu ñi ruka meu. Küyen· füchá pe lomtulefui. Feimeu konlu raŋiñ miñche ruka meu, Federiko pefí, witralefui kiñe füchá che, kurülefui.\\nApó llükan meu kañpəle rüŋkürumei feichi weche. Welu feichi kurünkəlechi che ká femŋechi rüŋkürumei ka doi pichi kənuutui. Federiko wirárüi llükankechi ka wəñotui lefkəlen ñi ruka meu. Feichi che ká femŋechi lefí ñi furi meu, doi füchakənuutui feimeu, kal·ku dəŋu rekǝlefui.\\nÑi wirárün meu tripai ñi chau, trafpafi ñi fotəm, tra nalefui pülli meu, epe l·alefui ñi llükan meu. Pichin meu Federiko nütramkai ŋümankechi, «kiñe füchá kurülechi che inapeéneu», pi.\\nÑi allkün meu feichi chau nüfi ñi pichi wentru ñi kuq meu, yefi puñma ruka meu, feimeu peŋelfi feichi kurülechi che, re məten kidu ñi aiwiñ ŋefui. Federiko kelütripai ñi yewen meu, «ká llükánten ŋewelaian», pi.\\nHonrao ŋelu weukei.\\nMaría peí kiñe antü kiñe kuram achawall ñi lepünruka meu. Apó ayüun meu lef pepufi ñi ñuke ka fei pifí: «Pefi ŋe, papay, təfa kuram pen.\\nLloudəŋui ñi ñuke: «Təfachi kuram eimi nó, kárukatu domo ñi kuram ta təfei. Məpürupakei kiñelke ñi achawall iñchiú yu lepün meu ka elpei ñi kuram fei meu. Felei mi elutuafiel.\\nTaŋküfi ñi ñuke María ka yeltufi kuram ñi kárukatu domo. Fei təfa fücha ayüui ñi ŋənelŋen meu María ka ñi ñuke, kuñifal domo ŋefui, ka fei pi ti kárukatu domo: «We waimi tami ŋənelŋen meu, ayün tami ré eluafiel təfachi ku ram, welu elelayu kiñe mufü semana». Ñi fei pin meu, təkufi ñi dañe meu feichi petu lləpañchi achawall meu.\\nRupan kiñeke semana meu feichi kuram meu tripai kiñe pichi achawall. María ayüui nülu feichi pichi achawall ñi kuq meu ñi kárukatu domo, ka eluui ñi küme kuidaafiel ñi achawall.\\nŊenó iaqel məlelafui: feichi küme kárukatu domo eluke fui María uwa ka kachilla tunten ñi duamnien.\\nAl·ün meu tremərpui feichi achawall, kurami ka lləpañi. Müchai məten yom nierpui María mari epu pichike acha wall, ka feichi tremí. Fei təfa fenten kuramkefui, ka María fendekefui fill sábado kiñeke docena ŋillakawe meu; ñi weu keelchi plata meu moŋelkefui ñi ñuke.\\nFeichi wentru maməlln·amun· ŋelu.\\nRupafui kiñe antü kiñe pichi waria meu kiñe kuñifal wentru, mamelln·amun·ŋefui. Pedro aukantukefui kallé meu kiñeke pichike weche yeŋn, ni pu wen·üi. Pefilu feichi ku ñifal wentru Pedro inálefí ka yechi ayétufi ka inaultufi chumŋechi ñi amúnŋen.\\nFeichi wentru chiwədrupai, lladkünkechi leliwəlfi feichi pichi wentru, ka fei pifí: «Weichakefun tañi soldaoŋen meu tañi mapu fəla, kiñe weichan meu külliéneu kiñe bala, ka femŋechi tripai ñi n·amun·, təfachi n·amun·maməll meu aye praqen».\\nFei təfachi dəŋun meu lladküiŋn kom. Feichi pichike pu weche nentui ñi gorra yeŋn ka chalifiŋn yewenkechi feichi wentru. Pedro witrañpramwelafí ñi kintun fenten ñi yewen meu. Feichi antü meu turpun ayetu welafí añkenŋechi pu kuñifal.\\nAntonio üñfi pichi weche ŋefui. Rupapelu kiñe antü ki ñe malaltəku manshana meu, kintuwəli kümeke manshana tranátranalu pülli meu. Inei no rume penienoelu meu trokiui, koní feichi kinta meu kiñe pichirupachi wechod meu pel·e ma lal meu, ñəmituyei feichi manshana, kom apóli feimeu ñi fonsillo. Welu müchai məten akui ti ŋen· ŋelu, kiñe retrü maməll niefui ñi kuq meu.\\nPeéyeu Antonio, fentenn ñi lef nentui feichi pel·e malal pəle, ka ñi montual trokitui feichi wechod meu. Welu, kom aponielu ñi manshana kam ñi fonsillo meu, ükülüi ka pepí tripalai. Müchai fipuéyeu feichi ŋen·ŋelu; nüŋepui ka mətroŋ-\\nkanentuŋei retrü meu, məñtuñmaŋetui kom ñi manshana, féola l·el·əmŋetui.\\nAntonio mətewe al·ün kullí ñi kulpamom.\\nLlafkalen füchá falin dəŋu nei.\\nAntonio tripai kiñe antü lelfün meu. Fentreñma miaufui, kanshan akutui kiñe ŋillaiaqelwe ruka meu; feimeu «eluŋe chi kofke ka kiñe faso ko», pi. Welu tuteukəlelafui ñi n·a mun·tu miauumaŋen meu ka ñi nienon meu plata ñi doi kü me iafel.\\nPichin meu witrakənuupai wəl·ŋiñ ruka meu kiñe koche. Re tichi pu koche küpafui kiñe ül·men wentru, nentulŋepai kiñe füchá katrün ilo ka kiñe fotella finu pülku.\\nAntonio weshá kintuwəlfi feichi ül·men ka piudəŋui: Iñ che pepí femfuli, ká femŋechi femafun».\\nFeichi ül·men wentru kiməñmaéyeu ñi rakiduam ka fei piéyeu: «Peútulepefuimi eimi mi trafkintual iñche yeŋu?» «Femlefun ká», pi Antonio weluduamnokechi; «naqŋe mi koché meu ka eluen kom chem tami nien; iñche kai eluayu kom chem tañi nien.\\nFeikachi dəŋufi ñi kon·a təfachi ül·men ñi witrañpram ŋeaqel ñi anülemom. Welu füchá wedá dəŋu niefui! -ñi epu n·amun· kom trükafüfui; feichi kuñifal ül·men pepí witrale lafui, nüniewí ñi kon·a meu, akulelŋele wəla ñi retrüupeyüm; pepí trekaulafui ŋenó retrü meu.\\n«Chumlei ŋa», pi ti ül·men wentru, «petu peutulekaimi tayu trafkintual?»\\n«Mə!«, lloudəŋui Antonio llükankechi. Iñche doi ayün ñi epu n·amun· pataka kawellu trafkü meu. Doi kümei kofke iaqel eŋu ko ka ñi trürcheleal ka ñi ŋenó kutranŋeal ilotun meu ilo ka ñi witranieŋeal meu kiñe pichi che femŋechi». Ka feimeu witrai ka amutui.\\n«Küllimi tami piel», ká wirarüléyeu feichi ül·men;» eimi pepí elufeli mi epu küme n·amun·, iñche eluafeyu ñi koche ka ñi kom kawellu ka ñi plata, kom ñi nieyel. Kiñe wentru kuñifal ka llafkəlelu doi ayüukəlekei kiñe ül·men meu ka trükəfkəlelu».","num_words":1516,"character_repetition_ratio":0.043,"word_repetition_ratio":0.0,"special_characters_ratio":0.198,"stopwords_ratio":0.16,"flagged_words_ratio":0.0,"lang_id_score":0.997,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"“Tati pu layelu tañi wiñomongetuael engün” (Hecho 24:15) | Ñi chillkatungeal\\n“Ti inan Adan, fey ta püllü wülkelu ta mongen” (1 KORINTIO 15:45).\\nÜLKANTUN: 151 KA 147\\nSalmo 118, ¿chumngechi pengeli kiñe che ñi wiñomongetual, fütra kuyfi mu feypikünungelu rume?\\n¿Chumngechi femtripay Salmo 16:10?\\nKristo ñi ngünenien wenu mapu mew, ¿iney engün wiñomongetuafuy ka chumngechi?\\n1. Taiñ feyentukeel, ramtungefuliyiñ chuchi doy falin-ngeyey, ¿chem ngoymalayaiñ taiñ feypial?\\nRAMTUNGEFULIYIÑ: “Kom tamün feyentukeel, ¿chuchi doy falin-ngeyey?” ¿Chem feypiafuiñ? Feypiafuiñ chi taiñ feyentuken Jewba ñi dewmael itrofill mülelu ka taiñ elukeetew ti mongen. Kafey feypiafuiñ taiñ feyentuken Jesus mu, ñi lan mew taiñ montulaetew. Kafey feypiafuiñ taiñ maneluwken ñi rumel mongeleal Mapu mew kiñe küme mülewe ngetule. Welu ngoymalayaiñ taiñ feypial fente ñi falin-ngen tati wiñomongetun.\\n2, 3. ¿Chumngelu fente falin-ngey feyentual ñi rüfngen ti wiñomongetun? (Inaduamnge ti adentun ellaka mu mülelu.)\\n2 Rüf feypiafuiñ ñi falin-ngen taiñ feyentual ti wiñomongetun mu, maneluwliyiñ rume ñi mongetripayal ti fütra kutrankawün mu ka rumel mongeleal Mapu mew. Ti apostol Pablo feypi chumngelu (chemu) fente falin-ngey feyentual ñi rüfngen ti wiñomongetun: “Fey ti layelu ta wiñomongetunoale, femngechi may ta Cristo ka wiñomongetulay”. Wiñomongetunofule Kristo, ngünenielayafuy wenu mapu mew, ka refalta amuldunguafuiñ (papeltunge 1 Korintio 15:12-19). Welu küme kimnieiñ Jesus ñi rüf wiñomongetun. Inakelafiyiñ pu sadusew kuyfi mu, “turpu wiñomongetulayay pu layelu” ingentu feypikefuyngün. Feymu ayentueliyiñmu rume pu che, rume maneluwkeiñ ti wiñomongetun mu (Marku 12:18; Hecho 4:2, 3; 17:32; 23:6-8).\\n3 Pablo nütramkalu kiñeke “wüne kimeltungeelchi dungu ta Cristo mew”, feypi “ti pu la ñi wiñomongetuael” (Ebrew 6:1, 2). Ka küme pengeli ñi rüf maneluwken ti wiñomongetun mew (Hecho 24:10, 15, 24, 25). We chillkatufilu Biblia, kimürpuiñ ti wiñomongetun mu, welu petu duamfalngey taiñ küme chillkatual tüfachi dungu (Ebrew 5:12). ¿Chumngelu?\\n4. ¿Chem ramtuafuy kiñeke che ti wiñomongetun mu?\\n4 We chillkatulu ti Biblia, papeltuiñ ñi wiñomongetun Lasaru ka kakelu che kuyfi mu. Ka kimürpuiñ Abraam, Job, ka Daniel ñi maneluwken engün tañi müleal wiñomongetun küpalechi antü mew. Welu kiñeke che ramtuafuy: “Fütra kuyfi feypikünungefule ñi wiñomongetual pu layelu, ¿maneluwafuiñ ñi femtripayal? Ka, ¿feypiley Biblia chumül ñi müleal ta wiñomongetun?”. Taiñ doy maneluwal, inaduamaiñ ti wiñoldungun.\\nFÜTRA KUYFI FEYPIKÜNUNGEY ÑI WIÑOMONGETUAL\\n5. Ti wiñomongetun mew, ¿chem inaduamaiñ?\\n5 We lale kiñe che, küdawngelayafuy taiñ rakiduamal ñi wiñomongetual (Juan 11:11; Hecho 20:9, 10). Welu fütra kuyfi mu feypikünungele ñi wiñomongetual kiñe che rupale fentren tripantu, ¿maneluwafuiñ ñi femtripayal we lale ti che kam fentreñmale rume ñi lan mu? Ngüneduamfali tüfa, dew feyentulu am iñchiñ kiñe che ñi wiñomongetun, fütra kuyfi feypikünungelu rume. ¿Iney am? Ka tañi wiñomongetun, ¿chumngechi kelluaeiñmew taiñ maneluwal ñi müleal wiñomongetun? Inaduamafiyiñ.\\n6. Ti Salmo 118, ¿chumngechi kimnieiñ ñi femtripan Jesus mu?\\n6 Ti Salmo 118 mu, inaduamaiñ kiñe che ñi wiñomongetun feypikünungelu fütra kuyfi mew, tüfa David ñi wirintukuel peno. Kiñe trokiñ feypi: “Tati kura ñi illamfiel pu dewmarukakelu, ti doy falin kurangetuy newentuniefilu ti ruka” (Salmo 118:22). Tüfa kiñe pelon dungu Mesia mu. ¿Chumngechi kimnieiñ tüfachi salmo ñi nütramkael ti Mesia mu? Konlu am Jesus Jerusalen mu, pu che wirari kiñeke trokiñ feypilu tüfachi salmo: “¡Jewba, fürenemuiñ, llellipuwpeiñ, montulmuiñ!”, ka “küme felen niepe tati küpalu Jewba ñi üy mu”. Tüfa rupay 9 antü konchi Nisan küyen mu, epe puwlu ñi layal Jesus (Salmo 118:25, 26; Juan 12:13, 14).\\n“Pu dewmarukakelu” illamfingün ti Mesia. (Inaduamnge parrafo 7).\\n7. Pu judiu, ¿chumngechi illamfingün ta Jesus?\\n7 Welu, ¿iney am tati “pu dewmarukakelu” ñi feypiel Salmo 118:22? Tüfa tati pu judiu longkolelu. Kidu engün illamfingün “tati kura”, tüfa ta Jesus. Duamtulafingün ka llowlafingün ñi Mesiangen. Welu fey ka müten no, illamfingün ti kura ngeñikadungufilu ta Pilato ñi langümafiel ta Jesus (Luka 23:18-23). Feley, tüfa engün kulpakoningün Jesus tañi lan mew.\\nChaw Dios wiñomongeltufi ta Jesus, fey “ti doy falin kurangetuy”. (Inaduamnge parrafo 8 ka 9).\\n8. Jesus, ¿chumngechi “ti doy falin kurangetuy”?\\n8 Jesus illamngey ka langümngey, feymu, ¿chumngechi “ti doy falin kurangetuy”? Duamfalngefuy ñi wiñomongetual. Jesus küme pengeli tüfa feypilu kiñe nütram. Nütrami kiñe ngen ofadentu ñi werkülelfiel kiñeke kona tati pu küdawfe. Tüfa engün wülelkafi ti pu kona. Feymu rupalu chi antü werkülelfi tañi fotüm, fey ñi allkütuaetew pu küdawfe. Welu langümfingün ti fotüm. Dewlu ti nütram Jesus feypi ti pelon dungu mülelu Salmo 118:22 (Luka 20:9-17). Pedro ka feypi feychi pelon dungu nütramkafilu pu “longkoleyelu ti pu judiu mew, tati putrem fütakeche ka tati pu kimeltukelu ta ley dungu” trawüluwlu Jerusalen mu. Kidu feypifi: “Jesucristo Nasaret tuwlu [...], fey tüfa ta eymün tamün langümel [...] ka femngechi tüfa ta Ngünechen tañi wiñomongeltuel”. Ka feypi: “Fey tüfachi Jesus ‘tati kiñe kura reke felelu, fey eymün tati pu dewmarukakelu tamün illamel, welu ta tüfa doy poyefal kura reke femkünungetuy’” (Hecho 3:15; 4:5-11; 1 Pedro 2:5-7).\\n9. ¿Chem feypikünungey Salmo 118:22 mu?\\n9 Feley, fütra kuyfi petu ñi wiñomongetunon ti Mesia, Salmo 118:22 feypikünuy ñi rupayal tüfa, pengel-lu ñi illamkangeal ka langümngeal, welu tañi wiñomongetual, femngechi ‘ti doy falin kurangetual’. Fey wiñomongetulu, kidu müten üytungey tañi montulcheal (Hecho 4:12; Efesio 1:20).\\n10. 1) ¿Chem feypikünungey Salmo 16:10 mu? 2) ¿Chumngelu kimnieiñ tüfachi Salmo ñi femtripanon David mu?\\n10 Inaduamaiñ kangelu versikulo feypikünulu kiñe che ñi wiñomongetual. Tüfa wechurpuy rupalu doy kiñe warangka tripantu. Fey kelluafeiñmew ñi doy maneluwal ñi müleal wiñomongetun, fütra kuyfi mu feypikünungelu rume. Salmo 116 mu papeltuafuiñ David ñi feypin: “Elkünulayaen ti Rüngan mu. Eluñmalayaymi tami nor piwkeyekeetew ñi peafiel ti rüngan küfwe” (Salmo 16:10). Tüfa, ¿pengelkepey may David ñi lanoal ka ñi puwnoal Rüngan mu? Femlay. ¿Chumngelu kimnieiñ tüfa? Biblia küme feypilu am David ñi füchan, ñi lan ka ñi rüngaltukungeel Sion waria mew, tañi pu kuyfike che yem engün (1 Reyes 2:1, 10). Feymu, ¿iney mu femtripay tüfachi Salmo?\\n11. Pedro, ¿chumül feypi iney mu ñi femtripan Salmo 16:10?\\n11 Doy kiñe warangka tripantu rupalu David ñi wirintukuel tüfa, ti apostol Pedro feypi iney mu ñi femtripan Salmo 16:10. Kiñeke antü rupalu Jesus ñi lan ka ñi wiñomongetun mu, Pedro wewpilelfi ta fentren judiu ka pu konlu judiu ñi wimtun mu (papeltunge Hecho 2:29-32). Fey ti apostol pengeli David ñi lan ka ñi rüngalngeel. Ka feypi David ñi ‘peniewyekafel reke, ka ñi nütramkael ñi wiñomongetuael’ ti Mesia. Biblia pengelkelay Pedro ñi notukadungungeel tañi feypin mu tüfa.\\n12. 1) ¿Chumngechi femtripay Salmo 16:10? 2) Tüfa, ¿chem mu kelluaeiñmew taiñ maneluwal?\\n12 Ñi pengelal rüfngen tañi feypin, Pedro pengeli ñi wirintukuel David ti Salmo 110:1 mu (papeltunge Hecho 2:33-35). Pedro chumngechi ñi kimeltuel ti Wirin Chillka, kellufi ta fentren pu che ñi feyentual ta Jesus ñi Ñidolkünungeel ka Kristokünungeel (Hecho 2:36, Traducción del Nuevo Mundo [TNM]). Pu che ngüneduami Salmo 16:10 ñi femtripan wiñomongetulu Jesus. Rupalu ta antü, Pablo ka nütramkay tüfa wewpitulelfilu tati pu judiu Antiokia Pisidia mu. Tüfa rume afmatuleyew pu che, feymu doy küpa kimingün (papeltunge Hecho 13:32-37, 42). Tüfa ka kelluafeiñmew taiñ maneluwal Biblia ñi feypikünuel ñi müleal wiñomongetun, fütra kuyfi mu feypikünungelu rume.\\n¿CHUMÜL MÜLEAY WIÑOMONGETUN?\\n13. ¿Chem ramtuwafuiñ chi?\\n13 Kimürpuiñ ñi wiñomongetual kiñe che fütra kuyfi feypikünungelu rume. Tüfa yafültukukeeiñmew. Welu ramtuwafuiñ chi: “¿Fentreñma üngümkülepean may ñi wiñopetuafiel tañi pu che lalu? ¿Chumül müleay wiñomongetun?”. Jesus feypifi tañi pu apostol ñi kimnon engün kiñeke dungu ka tañi chumkon-non ñi kimafiel. Feypi: “Konpalelaymün tamün kimael chumül ka tuntepu ñi femael ta Chaw Ngünechen. Kisu müten ngüneniey ñi pepiluwün mew ñi femaelchi dungu” (Hecho 1:6, 7; Juan 16:12). Welu femfule rume, kimnieiñ kiñeke dungu chumül ñi müleal wiñomongetun.\\n14. Jesus tañi wiñomongetun, ¿chumngelu trürlay pu che wüne wiñomongetulu kidu mew?\\n14 Jesus ñi wiñomongetun, tüfa tati doy falin-ngelu ñi feypiel ti Biblia. Jesus wiñomongetunofule, iney no rume maneluwlayafuy ñi wiñomongetual tañi pu che yem. Welu Jesus wiñomongetuy llemay, “ka wiñome lawelayay, tati lan dungu am niewenolu pepiluwün ta kisu mew”. Kidu rumel mongen niey wenu mapu mew (Romanu 6:9; Apokalipsi 1:5, 18; Kolosense 1:18; 1 Pedro 3:18). Welu feychi pu che ñi wiñomongeltufiel Elia ka Elisew, ka kakelu wüne wiñomongetulu Jesus mew, rumel mongelayngün, wiño latuyngün, ka trufürngetuyngün ti rüngan mu.\\n15. ¿Chumngelu “tati wüne kosechaelchi fün ketran” pingey ta Jesus?\\n15 Jesus wiñomongetuy wenu mapu mew kiñe püllü reke. Kidu tati wüne wiñomongetulu ñi amual wenu mapu mu, ka tati doy falin-ngelu (Hecho 26:23). Welu kidu müten femngechi wiñomongetulay. Jesus feypikünufi tañi pu manelfal apostol ñi kelluaetew tañi ngünenieal wenu mapu mew (Luka 22:28-30). Welu ñi rupayal tüfa, wüne mülefuy ñi layal engün, fey ñi wiñomongetual kiñe püllü reke, chumngechi ñi rupan Jesus. Pablo wirintukuy: “Rüf feyngey ta Cristo ñi dew wiñomongetun, kisu ta feley tati wüne kosechaelchi fün ketran reke ta walüng mew. Wünenküley ñi wiñomongetun mew”. Fey Pablo feypi kakelu che ñi ka femngechi wiñomongetual tañi amual wenu mapu mew. Feypi tüfa engün ñi wiñomongetual “kake kiñeke chumngechi ñi adkünuetew ta Ngünechen: Cristo tati wüne wiñomongetulu, fey wüla, wiñometule ta Cristo [ngüneniele wenu mapu mu, TNM], kisu tañi montulelchi pu che ka wiñomongetuay” (1 Korintio 15:20, 23).\\n16. Pablo ñi feypin, ¿chumngechi kellukeeiñmew ta kimal chumül ñi wiñomongetual pu amualu wenu mapu mew?\\n16 Pablo ñi feypin kellukeeiñmew taiñ kimal chumül wiñomongetuay pu amualu wenu mapu mew: Kristo ngüneniele wenu mapu mu. Jesus eluwi ñi ngünenieal 1914 tripantu mu, pu Dungukelu Iney Ngen Jewba fentren tripantu kimeltukeiñ tüfa Biblia mew. Jesus petu ngüneniemekey wenu mapu mu ka pichilewey tañi apümkangeal ti wedake dungu.\\n17, 18. Konle ti fütra kutrankawün, ¿chumayngün pu dullingelu petu mülewelu Mapu mu?\\n17 Biblia doy kimeltukeeiñmew chumngechi ñi wiñomongetual pu amualu wenu mapu mew, feypi: “Ayülen tamün kimael ñi chumlerpuael tati pu layelu [...]. Chumngechi feyentuleiñ ta Jesus ñi lan ka ñi wiñomongetun, ka femngechi feyentuleiñ ta Ngünechen ñi küpaltuafiel Jesus engün tati feyentulen lalu ta kisu mew. [...] Iñchiñ, petu mongelekaliyiñ faw feychi küpatule wüla ta Ñidol [ngüneniele wenu mapu mu, TNM], wüneluwlayayiñ tati pu lalu mew. Fey Ñidol kisu llemay nagpayay ta wenu mapu mew, [...] fey ti pu feyentulen lalu ta Cristo mew, fey ta wüne wiñomongetuay. Fey wüla kay, iñchiñ tati petu mongelelu, yetuaeiñmew kiñentrür ta kisu engün mew, wenu tromü mew, femngechi taiñ trawüael ta Ñidol iñchiñ wenu mapu mew. Fey ta famngechi rumel müleaiñ ta Ñidol iñchiñ” (1 Tesalonisense 4:13-17).\\n18 Pichi rupalu ñi konün Jesus tañi Ngünenien, wiñomongetunkepi pu amualu wenu mapu mew. Konle ti fütra kutrankawün, pu dullingelu mülewelu Mapu mew yengetuayngün “wenu tromü mew”. ¿Chem pengelkey tüfa? Pablo feypi ‘itrokom ta lalayayngün’, tüfa kimeltukeeiñmew kidu engün ñi fentreñma lalenoal. Feymu lale engün, ‘kangelu kuerpu nietuayngün kiñe lelen mew, kiñe llüpefün reke, feychi afachi kullkulltun mew’ (1 Korintio 15:51, 52; Matew 24:31).\\n19. ¿Chem doy küme wiñomongetun müleay?\\n19 Famülke mu, epe kom pu kristiano dullingelaiñ ñi ngünenieal Kristo engu wenu mapu mew. Doy may maneluwküleiñ ñi akual “Ñidol tañi antü”, fey apümkangeay ti wedake dungu Mapu mew. Kimlaiñ chumül ñi akual tüfa, welu kimfalküley ñi pichilewen (2 Pedro 3:10). Rupale tüfa, müleay kangelu wiñomongetun. Feychi mu, pu che wiñomongetuay Mapu mu kiñe küme mülewe ngetule, ka maneluwayngün ñi niewenoal kulpan ka turpu lanoal. Tüfa kiñe doy küme wiñomongetun pingeay, ka latulu am pu che wiñomongetulu kuyfi mew (Ebrew 11:35).\\n20. ¿Chumngelu feypiafuiñ ñi küme adkünungeal ti wiñomongetun Mapu mew?\\n20 Biblia feypi tati pu amualu wenu mapu mew ñi wiñomongetual “kake kiñeke chumngechi ñi adkünuetew ta Ngünechen” (1 Korintio 15:23). Feymu maneluwafuiñ ñi ka femngechi küme adkünungeal ti wiñomongetun Mapu mew. Welu ramtuwafuiñ chi: “Tati pu lalu newe chumül kay, ¿wiñomongetuay pichi rupalu ñi konün Jesus tañi Ngünenien Warangka Tripantu mu, fey tañi llowaetew tañi pu che? Ka pu kuyfi kümeke longkolelu, ¿wüne wiñomongetuay, fey tañi kelluafiel ñi küme adkünungeal pu che Mapu mew? Ka pu poyekenofilu ta Jewba, ¿chew ka chumül wiñomongetuay engün?”. Fentren dungu ramtuafuiñ, welu duamfalngelay taiñ kimal tüfa famülke mu. Doy kümeafuy taiñ üngümküleal, fey kimürpuaiñ. Afmatuaiñ pefiel chem ñi chumal Jewba.\\n21. ¿Chem maneluwkeiñ?\\n21 Petu ñi puwnon feychi antü, müley taiñ doy maneluwal Jewba mu. Jesus pengeli Chaw Dios ñi feypikünun tañi wiñomongetual pu layelu Jewba ñi rakiduamtukuniefiel (Juan 5:28, 29; 11:23). Kiñe rupa Jesus feypi Abraam, Isaak ka Jakob ñi mongelen Chaw Ngünechen mew, femngechi pengeli Chaw Jewba ñi wiñomongeltuafiel pu layelu (Luka 20:37, 38). Feymu ti apostol Pablo reke rüf feypiafuiñ: “Maneluwkülen ta Ngünechen mew tati pu layelu tañi wiñomongetuael engün” (Hecho 24:15).\\nTi doy falin kura: tüfa kiñe kura tukulelngekelu ngion ruka mu, fey ñi newen trapümngeal epu traf ruka. Wiñomongetulu Jesus, ti “doy falin kurangetuy” newentuniefilu ti kristiano trawünche koneltulelu pu dullingelu, tüfa trürümfalngelu am kiñe ngillatuwe ruka reke.","num_words":1895,"character_repetition_ratio":0.084,"word_repetition_ratio":0.0,"special_characters_ratio":0.224,"stopwords_ratio":0.346,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Küdawülafiyiñ ta Jewba, taiñ Chaw Ngünechen lifrechekelu | Ñi chillkatungeal\\nTi Werken (ñi chillkatungeal) | Abril 2018\\nPAPELTUAFUYMI acholi akha aucano batak (simalungun) batako karo batako toba baulé biak bislama camboyano chin haka chokue chopi chuabo chuukés criollo de las seychelles criollo mauriciano dayaco engayú dehu endáu galés gitonga groenlandés hmong (blanco) iban ibinda inglés javanés kachin kayin sgaw kazajo kazajo (alfabeto árabe) kikongo kimbundu kisi krío lao lhukonzo lomue macua maltés mapudungun mizo navajo nias niueano nyaneka nyungwe quechua ayacuchano quechua cuzqueño quichua de Chimborazo quichua de Imbabura rarotongués romaní de Macedonia (alfabeto cirílico) romaní de macedonia romaní del sur de Grecia runyankore rutoro sanguir saramacano sena sundanés tahitiano uigur (alfabeto cirílico) umbundú urdu uruund wallisiano wayuunaiki xitshwa ñemba\\nKüdawülafiyiñ ta Jewba, taiñ Chaw Ngünechen lifrechekelu\\n“Chew ñi mülen Jewba tañi newen, fey müley lifrelen” (2 KORINTIO 3:17, TNM).\\nÜLKANTUN: 49 KA 73\\n¿Chumngechi lifrekünukeeiñmew Jewba ñi newen?\\n¿Chumafuiñ ñi weda femnoal taiñ lifrelen mu?\\n¿Chumafuiñ ñi küme femal taiñ lifrelen mu?\\n1, 2. 1) Mongen mu Pablo, ¿chumngelu pu che müna nütramkakefuy pu konayengelu ka pu lifrelelu mew? 2) Pablo ñi feypin mew, ¿iney mu küpay ti rüf lifrelen?\\nROMA mew pu che müna nütramkakefuy pu konayengelu ka pu lifrelelu mew. Kidu engün rume mallmawkefuyngün tañi nieelchi ley dungu mu, ñi lifrelen ka chumngechi adkünungefuy ñi femngeal nor dungu. Welu tüfachi fütra ngünenien duamniefuy pu kona ñi femal fütrake küdaw. Feymu kiñeke tripantu mew külakechi che mu, kiñe konangefuy. Tati pu kristiano kütu müna nütramkakefuy tüfachi dungu mew, mülelu am Roma ñi ngünenieelchi mapu mu.\\n2 Apostol Pablo fentren rupa wirintukuy ti lifrelen mu. Kidu küpa norümkelafuy ti wedake dungu Mapu mew, kakelu che reke. Welu may kidu ka kakelu kristiano kimeltulelkefuyngün pu che Ngünechen ñi Ngünenien ka fente ñi falin-ngen Jesus tañi lan ñi montulcheal. Pablo ka feypifi pu kristiano iney mu ñi küpan ti rüf lifrelen, feymu wirintukuy: “Jewba kidu tati Püllü, ka chew ñi mülen Jewba tañi newen, fey müley lifrelen” (2 Korintio 3:17, TNM).\\n3. Pablo, ¿chem nütramkay 2 Korintio kapitulo 3 mu?\\n3 Epungechi Korintio mu, Pablo feypi chem ñi rupan Moyse naglu Sinay wingkul mu tripalu Jewba tañi küme püllü ñi adkiñ mew. ¡Tañi ange rume wilüfkefuy! Pu israelche rume pellkeyngün, feymu Moyse takukünukefuy ñi ange kiñe katrün pañu mew (Éxodo 34:29, 30, 33; 2 Korintio 3:7, 13). Fey Pablo feypi: “Welu kiñe che wiñotule Jewba mu, nentuñmangetuay ti pañu ñi nge mew” (2 Korintio 3:16, TNM). ¿Chem küpa kimeltuy Pablo?\\n4. ¿Chem femafuiñ taiñ lifreleal chumngechi ñi ayükeel Jewba?\\n4 Rupachi chillkatun mu kimürpuiñ Jewba müten ñi lifrelen tañi femal kom ñi ayükeel, kidu am kom dewmafilu. Feymu “chew ñi mülen Jewba tañi newen”, mülekey lifrelen. Welu taiñ femngechi lifreleal, Pablo feypi taiñ wiñotual Jewba mew. Tüfa kimeltukeeiñmew ñi duamfalngen weniyeafiel ta Jewba. Nampiyawlu wellin mapu mew pu israelche rakiduamlayngün Jewba reke. Feymu kiñe katrün pañu mew takukünukefuyngün reke ñi longko ka piwke, tañi lifrelen mu küpa femkeyngün kiduke ñi ayükeel müten (Ebrew 3:8-10).\\nKiñe che püresulele rume lifreleafuy\\n5. 1) Jewba ñi newen, ¿chem dungu mu lifrekünukeeiñmu? 2) ¿Chumngelu feypiafuiñ ñi lifreleafel tati pu püresulelu ka konayengelu kütu? 3) ¿Chem ramtun wiñoldunguaiñ?\\n5 Trürümfalngelay chumngechi taiñ lifrekünuetew Jewba ñi newen, tüfa am re lifrekünukelay pu rüfngechi kona. Doyelchi may, lifrekünukeeiñmu kulpan mu, lan dungu, koyla religion ka wedake wimtun mu. Pu che femlayafuy tüfa (Romanu 6:23; 8:2). ¡Afmatufali chumngechi taiñ lifrekünuetew! Feymu kiñe che püresulele ka konayengele rume lifreleafuy femngechi (Génesis 39:20-23). Tüfa ñi rupan taiñ peñi Harold King, fentren tripantu püresulelu tañi feyentun mu. Ngüneduamafuymi ñi rupan JW Broadcasting mu (amunge ta FILLKE VIDEO > NÜTRAMKAN KA RUPAELCHI DUNGU > CHAFTUKEYNGÜN WEDAKE DUNGU). Fewla wiñoldunguaiñ epu ramtun: ¿chumngechi pengelafuiñ ñi falintukefiel taiñ lifrelen? Ka, ¿chem küme femafuiñ taiñ lifrelen mu?\\nFALINTUAFIYIÑ TAIÑ LIFREKÜNUETEW JEWBA\\n6. Pu israelche, ¿chumngechi pengelingün ñi falintukenofiel tañi lifrekünuetew Jewba?\\n6 Kiñe che elueliyiñmu kiñe yewün, iñchiñ mañumafiyiñ llemay. Ka femngechi Jewba elufi ñi lifreleal pu israelche. Welu pichin küyen müten rupalu tañi tripan Egipto mu, pu israelche illutufingün ñi ikefel ka ñi pütokokefel Egipto mu, ka illamtufingün ti iyael ñi eluetew Jewba. ¡‘Wiñotuaiñ Egipto mu, doy kümeafuy’, pi engün! Doy falintukefuyngün ti challwa, fillke fün ka tukukan, welu falintulafingün Jewba ñi lifrekünuetew tañi poyeafiel. Feymu Jewba müna lladkütueyew engün (Números 11:5, 6, 10; 14:3, 4). Ñi rupan engün, ¿chem kimeltukeeiñmu?\\n7. 1) Pablo, ¿chumngechi inafi ti ngülam mülelu 2 Korintio 6:1 mu? 2) Iñchiñ kay, ¿chumngechi inayafuiñ?\\n7 Jewba werküfi ñi Fotüm taiñ lifrekünuaetew, feymu Pablo feypieiñmu ñi falin-ngen taiñ mañumafiel ñi femün (papeltunge 2 Korintio 6:1). Femngechi femi Pablo. Tañi kulpafengen mu, kidu püresulefuy reke kulpan ka lan dungu mu, feymu weda duamnagkefuy. Welu femngelu rume, feypi: “Ngünechen müten [...] ta mañumtukefiñ, tañi montulaetew ta Ñidol Jesucristo mew”. ¿Chumngelu mañumkülefuy? Kidu ka feypi: ‘Ngünechen ñi newen wülkelu mongen ta Cristo Jesus mew, montuleiñmew tati kulpan tañi pepiluwün mew ka tati lan dungu mew’ (Romanu 7:24, 25; 8:2). Iñchiñ femaiñ Pablo reke, longkontukunieaiñ Jewba taiñ lifrekünuetew kulpan ka lan dungu mu. Feymew iñchiñ poyeafuiñ ta Jewba küme rakiduam mu, Jesus lapalu am iñchiñ taiñ duam mu. Tüfa müna ayüwülkeeiñmu (Salmo 40:8).\\nTami lifrelen mu, ¿dullikepeymi may femal Jewba ñi ayükeel, kam eymi tami ayükeel müten? (Inaduamnge parrafo 8-10).\\n8, 9. 1) Pedro, ¿chem ngüfetueiñmew? 2) Kiñe che, ¿chumngechi weda femafuy ñi lifrelen mu?\\n8 Mañumafiyiñ ta Jewba, welu kafey kuñiwtukuwaiñ ñi femnoal wedake dungu taiñ lifrelen mu. Feymu apostol Pedro ngüfetueiñmu ‘femngechi rakiduamkilmün “lifrelelu kay iñche, chem rume femafun, kümenole rume”’ (papeltunge 1 Pedro 2:16). Tüfa rakiduameleiñmu pu israelche ñi femün wellin mapu mew. Famülke mu doy duamfalngey inayal tüfachi ngülam. Weküfü ka tañi pu che wülkey ayüfalchi takun, adngelluwün ka itrofill taiñ iyal ka pütokoal. Kom püle pengelngekey adngechi che taiñ tukuduamelaetew ñi ngillayal itrofillem taiñ rüf duamnienofiel. Feymu kom tüfa ngünenkayafeiñmu ñi weda femal taiñ lifrelen mu.\\n9 Ka inayentuafuiñ Pedro ñi ngülam kakelu falin-ngechi dungu mu, kiñeke tüfa, chem educacion kam küdaw taiñ nieal. Rakiduamnge tüfa, fentren wechekeche ngüchaltukungekey ñi fentren küdawal tañi konal küme universidad mu. Fentren che ngülamtukeeyew tüfa, femngechi ñi nieal fentren plata ka küme küdaw ka tañi küme üytunchengeal. Pengelelkeeyew chi fillke dungu feypilu ñi fentren llowken plata tati pu chillkatukelu universidad mu, welu ñi femkenon pu amukenolu. Pu wechekeche müley ñi dullial chem chumal tañi mongen mew, feymu rakiduamafuyngün ñi rüf kümeafel konal universidad mu. Welu, ¿chem kümeafuy ñi longkontukual kidu engün ka tañi pu chaw?\\n10. Dullilu taiñ chumal, ¿chem longkontukuaiñ?\\n10 Kiñeke che rakiduamafuy iney no rume ñi chumkonpanon tañi dullin mu. ‘Tüngkülele ñi rakiduam, femafun chem rume ñi ayükeel’ piafuyngün chi, ngüneduamlu am Pablo ñi feypin: “¿Chem mew am inaduamuwkülealu iñche kangelu che ñi welurakiduamkülenoael?” (1 Korintio 10:29). Rüfngey, kiduke iñchiñ lifreleiñ ñi dullial taiñ educacion kam küdaw, welu longkontukuaiñ taiñ femnoafel kom taiñ ayükeel ka taiñ kontuaetew wedake dungu küme dullinoliyiñ. Feymu Pablo feypi: ‘Kiñe che femafuy chem dungu rume tañi ayüel. Feyngey, welu kom dungu kümelkakelay. Feyngey llemay, kiñe che femafuy chem dungu rume, welu itrokom dungu kellukelay ñi doy adümngeael Ngünechen ñi dungu’ (1 Korintio 10:23). Feymu lifreleiñ rume taiñ dullial chem chumal, müley kangelu dungu doy falin-ngelu taiñ ayükeel mu.\\nKÜDAWÜLFILIYIÑ TA JEWBA, KÜME FEMAIÑ TAIÑ LIFRELEN MU\\n11. Chaw Jewba, ¿chumngelu lifrekünueiñmu?\\n11 Taiñ ngülamtuetew Pedro ñi weda femnoal taiñ lifrelen mu, ka feypi taiñ feleal “Ngünechen tañi poyekeetewchi kona reke”, femngechi küme femaiñ taiñ lifrelen mu. Rakiduamnge, ¿chumngelu Chaw Jewba werküy tañi Fotüm taiñ lifrekünuaetew kulpan ka lan dungu mu? Femngechi taiñ poyeafiel ta Jewba kom taiñ mongen mu.\\n¿Chumafuiñ ñi küme femal taiñ lifrelen mu? Eluwaiñ taiñ mongen mu ñi poyeafiel ta Jewba\\n12. Noe ka tañi pu che, ¿chumngelu inayentufali?\\n12 ¿Chumafuiñ ñi küme femal taiñ lifrelen mu? Eluwaiñ taiñ mongen mu ñi poyeafiel ta Jewba. Femngechi doyümlayafiyiñ taiñ illutukeelchi dungu ka küme tripayal tüfachi Mapu mu (Galata 5:16). Inaduamaiñ ñi femün Noe ka tañi pu che. Epe kom tañi pu walloñmaniekefetew kewafengefuy ka femkefuy pekan kudumuwün. Welu Noe ka tañi pu che reyükonlayngün kakelu ñi ayükeel ka ñi femken mu. Doy may eluwingün ñi femal Jewba ñi elfalkünuletewchi küdaw. Dewmayngün ti fütra wampo ruka, echelfingün ñi iyal kidu engün ka pu kulliñ, ka amuldungucheyngün ñi küpayal ti Fütra Mangin Ko. Feymu Biblia feypi: “Noe femürkey kom chumngechi tañi werküetew ta Ngünechen” (Génesis 6:22). Femün mu tüfa, Noe ka tañi pu che montuyngün (Ebrew 11:7).\\n13. ¿Chem feypieiñmew Jewba taiñ femal?\\n13 Famülke mu kay, ¿chem feypieiñmew Jewba taiñ femal? Chaw Dios elfalkünufi ta Jesus ñi amuldungucheal, fey kidu rulpaleleiñmu tüfachi küdaw (papeltunge Luka 4:18, 19). Feley, Jesus reke iñchiñ elfalkünulelngeiñ ñi kelluafiel ta pu che tañi kimafiel engün ta Jewba, taiñ Chaw Ngünechen lifrechekelu (Matew 28:19, 20). Welu küdawngeafuy taiñ amuldungual. Weküfü trawmalniefi reke tati pu che, feymu ngüneduamkelayngün rume ñi konayeetew ti koylake religion, negosian dungu ka pu politiko (2 Korintio 4:4). Fey kiñeke mapu mu pu che duamkelay kimafiel ta Chaw Dios ka lladkütukeeiñmu kütu. Welu femngelu rume, ramtuwafuiñ: “Tañi lifrelen mu, ¿chumafun tañi doy küdawülafiel ta Jewba?”.\\n14, 15. ¿Chem eluwkeyngün ñi femal fentren pu poyekefilu ta Jewba? (Inaduamnge ti adentun ellaka mu mülelu).\\n14 Fentren pu poyekefilu ta Jewba ngüneduamingün tañi epe puwkülen ñi afal ta antü, feymu eluwingün ñi yenieal adümfal mongen ka wüneleal amuldungun mu. Müna yafültukukeeiñmu taiñ pefiel engün (1 Korintio 9:19, 23). Kiñeke wüneleyngün amuldungun mu tañi mapu mew, ka kakelu wiñamtuwkeyngün chew duamniengey kellu. Ti rupachi kechu tripantu mu, doy 250.000 che eluwi ñi wüneleal amuldungun mu, feymu fewla müley doy 1.100.000 che yenielu tüfachi küdaw. Tañi lifrelen mu, eluwkeyngün ñi femngechi küdawülafiel ta Chaw Ngünechen, ¿afmatufali no am? (Salmo 110:3).\\n15 ¿Chem kellueyew engün ñi femngechi femal tañi lifrelen mu? Inaduamafuiñ John ka Judith ñi rupan. We amulkünungelu ti Chillkatuwe ñi Pepikangeam pu Wünelekelu Amuldungun mew 1977 tripantu mu, feypingekefuy kom pu chillkatukelu ñi wiñamtuwal chew doy duamniengefuy kellu. Ñi femal tüfa, John ka Judith duamniefuyngu yenieal adümfal mongen, feymu John fentren rupa mülefuy ñi kintual kangelu küdaw. Fey rupalu ta antü wiñamtuwingu kangelu trokiñ mapu mu ñi amuldungual. Üyew mülefuy ñi kimal kiñe we kewün dungu, weke wimtun ka kake antü, fey ¿chem kellueyew engu? Ngillatufingu ta Jewba ka maneluwingu ñi kelluaetew. Dew yenieyngu 30 tripantu ñi amuldungun fillke mapu püle. Fentren tripantu rupalu am ñi femngechi küdawülkefiel engu ta Jewba, ¿chumngechi duamkeyngu? John feypi: “Kom tañi newen mu eluwken ñi poyeafiel ta Jewba, tüfa tati doy küme dungu ñi femafel trokiwün. Doy feyentuken Jewba mu, tañi poyen Chaw trokikefiñ. Fewla ta küme kimün ñi feypin Santiaw 4:8: ‘Fülkonmün ta Ngünechen mew, fey kisu fülkonay ta eymün mew’. Pen chem tañi kintuyawfel: ayüwküleal tañi mongen mew”.\\n16. Fentren peñi ka lamngen, ¿chumkeyngün tañi lifrelen mu?\\n16 Kiñeke peñi ka lamngen wünelekey amuldungun mu fentren tripantu, John ka Judith reke. Kakelu pichin antü mew müten femkeyngün tüfa. Kafey fentren peñi ka lamngen eluwkeyngün ñi kellual dewmarukan mu Jewba tañi poyengeal wall Mapu mew. Rakiduamnge pu 27.000 peñi ka lamngen kellulu ñi dewmangeal taiñ ngüneniechi ruka Warwick mu (Nueva York). Kiñeke kellumeyngün epu semana, kiñeke küyen, kiñe tripantu, kam doy kütu. Kidu engün fentren dungu famentuyngün ñi küdawal Warwick mu. Tañi lifrelen mu eluwingün ñi püramyeafiel ta Jewba, taiñ Chaw Ngünechen lifrechekelu, feymu ¡inayentufalngey engün!\\n17. Küme femliyiñ taiñ lifrelen mu, ¿chem llowaiñ?\\n17 Müna mañumküleiñ taiñ kimürpufiel ta Jewba ka taiñ lifrelen, poyefilu am ta iñchiñ. Fey kom taiñ dullin mu pengelaiñ ñi falintukefiel taiñ lifrelen. Weda femlayaiñ taiñ femngechi felen mu, doy may eluwaiñ taiñ küdawülafiel ta Jewba kom taiñ newen mu. Femngechi llowaiñ chem taiñ feypikünuletew Jewba, femtripale tüfachi pelon dungu: “Kom tati dewmael [...] tañi lifrenentungetuael kiñe püresu reke tati wesa felen mew, tañi llowngeael tati fütra küme felen ñi nietuael ta Ngünechen tañi pu yall” (Romanu 8:20, 21).\\nFemliyiñ taiñ ayükeel müten ka allkütunofiliyiñ ta Jewba, weda femaiñ taiñ lifrelen mu. Femürpuafuiñ tüfa, taiñ ngüchaltukukeetew am Weküfü ñi adkünuel, femngechi taiñ doyümafiel kiduke iñchiñ taiñ ayünieel, welu müte küdawülnoafiel ta Jewba.\\nDoyümfiliyiñ taiñ küdawülkefiel ta Jewba, küme femaiñ taiñ lifrelen mu. Feymu adümfal mongen yenieliyiñ, doy küme adkünuaiñ taiñ mongen ka taiñ newen ñi küme poyeafiel ta Chaw Ngünechen.\\nChumngechi rüf lifrelerpuaiñ\\nInayentuafiyiñ ta Jewba, taiñ Chaw Ngünechen yafültukuchekelu\\nWelukonke yafültukuwaiñ, doyelchi may famülke mu\\nWeche, ¿rakiduamimi chumngechi doy küdawülafiel ta Jewba?\\nWirin dungu Chumngechi entual fillke papel TI WERKEN (ÑI CHILLKATUNGEAL) Abril 2018\\nAudio Chumngechi entual audio TI WERKEN (ÑI CHILLKATUNGEAL) Abril 2018\\nTI WERKEN (ÑI CHILLKATUNGEAL) Abril 2018","num_words":1924,"character_repetition_ratio":0.059,"word_repetition_ratio":0.005,"special_characters_ratio":0.203,"stopwords_ratio":0.372,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Filipense 3\\nRüf dungu mew falilu\\n1 Fey fewla, iñche ñi pu peñi ka lamngen, ayüwkülemün ta Ñidol mew. Iñche chem mew rume afeluwkülelan tañi ka wiñome feypiael tamün dew wirileluwkefielchi dungu, fey eymünngealu ta rume kümeay.\\n2 Kuñiwtulemün ta tüfeychi illamtufalchi pu che mew, tüfey engün tati femkelu wesake dungu, tüfey engün tati aporiakefilu ta che tañi sirkunsidangeael, 3 iñchiñ am tati rüf sirkunsidalechi pu che, taiñ püramyekefiel ngillatun mew ta Ngünechen kisu tañi Lif Küme Püllü taiñ kellukeetew mew, ka ayüwkeiñ taiñ koneltulen ta Cristo Jesus mew, ka nielaiñ maneluwün re che tañi femkeelchi wimtun dungu mew.\\n4 Tunte iñche ta niefun ta rüf dungu mew tañi maneluwael ta ka femngechi maputuwün dungu mew. Iney rume ta doy nielafuy ta iñche mew tati rüfngechi dungu tañi maneluwael ta tüfeychi dungu mew: 5 pura antü dew choyüngelu ta iñche sirkunsidangen israelche tuwünngen ta iñche, Benjamin tañi tribu mew koneltulen, iñche ebrew wentru ñi fotüm, feymew rüf ebrewngen. Fey chumngechi ñi kimeltuken ta ley dungu tati pu judiu, koneltukefun tati pu farisew* farisew: kiñe trokiñ judiuche müngeltuniekefilu Moyse tañi ley dungu, ka femngechi tati kakelu wimtun. ñi trokiñ mew, 6 rume fütra kimkawünngefun, fey inantukuyawülkefuiñ ñi kayñetufiel ta pu che feyentulelu ta Cristo mew. Fey tañi mupitunieafiel tati ley dungu, iney no rume ta peñmalayafenew chem wesa dungu no rume tañi feypintukuafetew.\\n7 Welu kom tüfachi dungu, kuyfi mew iñche ta rume falintukefuiñ, welu fewla, Cristo tañi duam, kiñe chem falinochi chemkün reke trokinietufiñ. 8 Doyelchi may, chem rume falintunielafiñ trürümfili tañi kimfiel mew ta Cristo Jesus iñche ñi Ñidol. Cristo tañi duam kom tüfachi dungu niewetulafiñ ka itrokom kiñe falinochi dungu reke trokinietufiñ fey tañi kimtufiel mew ta Cristo 9 ka tañi kiñewkületun ta iñche Cristo mew. Rakiduamkelan tañi dew lifrelewetun ta yafkan mew tañi müngeltuniefiel tati ley dungu no, welu may tañi feyentulen ta Cristo mew. Ngünechen may ta liftuaenew kom yafkan mew tañi mupiltulen ta Cristo mew. 10 Tañi ayünieelchi dungu ta iñche fey tañi kimafiel ta Cristo, ñi nieael ta iñche ñi mongen mew Ngünechen ñi pepiluwün tati wiñomongeltufilu ta Cristo, ka ñi kutrankawael ka tañi layael rume kisu ñi duam. 11 Chem dungu mew rume rupali, ayülen tañi wiñomongetuael kay puwle ñi wiñomongetuael ti pu la.\\nAmulen fentren maneluwün mew\\n12 Feypipelan tañi dew wewniewiyen itrokom dungu, ka tañi dew nien küme lif mongen no rume, welu amulen fentren maneluwün mew tañi nieael ta lif mongen, fey tüfachi dungu Cristo Jesus tañi ayünieel. 13 Pu peñi ka lamngen, feypipelan iñche tañi dew wewniewiyen tüfeychi dungu, welu fey tüfa may ta femken, dew ngüyünentufiñ tati rupayechi dungu femngechi tañi yafüluwael tañi puwael tañi rakiduamyenieelchi dungu, 14 femngechi tañi tripapuael tati tripalwe mew femngechi ñi llowael ti montun dungu Ngünechen taiñ eluaetew taiñ dullietew mew ta Cristo Jesus mew. 15 Kom iñchiñ, rüf mew mupiltulelu Cristo mew, feley taiñ famngechi rakiduamael. Welu kiñeke dungu mew kangelu rakiduam nielmün, fey Ngünechen ta kimeleltuaeymünmew chumngechi tamün rakiduamküleael. 16 Welu feley taiñ müngeltuael taiñ mongen mew ti rüfngechi dungu taiñ dew adümel.\\n17 Pu peñi ka lamngen, inayentumuchi iñche ñi chumngechi chengen ka ngüneduamfimün ti kakelu pu che nielu ñi mongen chumngechi mongen nieiñ ta iñchiñ. 18 Dew feypiwkeyiñ rume fentre rupachi, fey tüfa ka wiñome feypiwayiñ ngümalen reke, ñi mülen ta fentren kakelu che fey ñi mongen mew kayñetuniefi reke ta Cristo ñi kimeltun. 19 Welu puway ñi apümngetuael engün, kisu engün tañi iyael ta ngünechen reke niefi. Ñi femkeelchi dungu ñi yewentukuafel, mallmawkülekey engün. Tüfachi mapu mew mülechi dungu mew müten rakiduamkülekey engün. 20 Welu iñchiñ taiñ mülewe wenu mapu müley, ka üngümküleiñ ñi küpayael tati wenu mapu mülechi Montulchefe, fey taiñ Ñidol Jesucristo lle. 21 Kisu niey pepiluwün tañi ngünenieafiel itrokom dungu, feymew elutuaeiñmew kangelu we kuerpu ka famentutuafi taiñ afachi kuerpu. Chumngey Cristo ñi kuerpu, iñchiñ taiñ kuerpu ka femngetuay.\\n*3:5 farisew: kiñe trokiñ judiuche müngeltuniekefilu Moyse tañi ley dungu, ka femngechi tati kakelu wimtun.","num_words":629,"character_repetition_ratio":0.059,"word_repetition_ratio":0.016,"special_characters_ratio":0.182,"stopwords_ratio":0.455,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Piwkeyefilu ta Ngünechen (1 Juan 5:3) | Ngünechen ñi piwkeyechen\\nPAPELTUAFUYMI acholi afrikáans albanés alemán altaico amárico armenio asamés azerí azerí (alfabeto cirílico) bajo alemán bashkir bassa de camerún batako toba baulé becol bengalí birmano bislama boulou búlgaro cakchiquel del centro camboyano catalán cebuano chabacano checo chichewa chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chuabo chuvash cibemba cingalés citonga congo coreano criollo de las seychelles criollo haitiano criollo mauriciano criollo portugués croata dangme danés dehu diula duala efik embunda endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano ga galés garífuna georgiano griego groenlandés guaraní gujarati guna hausa hebreo hiligaynon hindi hmong (blanco) holandés húngaro iban ibanag ilocano indonesio inglés islandés japonés kabiye kachin kannada kazajo kekchí kikuyu kiluba kimbundu kiniaruanda kirguís kiribatiano kirundi kisi kosreano krío kurdo kurdo kurmanyí del Cáucaso kwangalí kwanyama lao lengua de señas argentina lengua de señas chilena lengua de señas colombiana lengua de señas ecuatoriana lengua de señas mexicana lengua de señas venezolana lengua de signos española lenguaje de señas americano lenguaje de señas australiano lenguaje de señas brasileño lenguaje de señas británico lenguaje de señas coreano lenguaje de señas finlandés lenguaje de señas japonés lenguaje de señas peruano lenguaje de señas polaco lenguaje de señas ruso lhukonzo lituano lomue luganda luo macedonio macua malayo malayálam malgache mam mambue-lungu mapudungun maratí mazateco de Huautla mixe del norte mizo ngäbere (o guaymí) niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla oromo osético otomí palauano pangasinán panjabí papiamento de curazao persa pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quiché rarotongués rotumano rumano runyankore ruso rutoro samoano sango sena sena serbio (alfabeto cirílico) serbio (alfabeto latino) sesoto de Lesoto setsuana shona sranangtongo suajili suati sueco tahitiano tai tamil tayik tetun dili tigriña tivo tlapaneco tojolabal totonaco tseltal tsonga tsotsil turco turcomano tuvaluano twi tártaro ucraniano uhobo uigur (alfabeto cirílico) umbundú urdu uzbeko vendal vezo wallisiano wayuunaiki wolaita xhosa xitshwa yoruba zandé zapoteco de lachiguiri zapoteco del istmo zulú árabe ñanya ñemba\\nÑi femken engün tati pu rüf “piwkeyefilu ta Ngünechen”\\n“Tati rüf [...] piwkeyefilu ta Ngünechen ka feley tañi müngeltuñmayafiel [inanieñmayafiel] kisu ñi werkün dungu. Fey kisu tañi werkün dungu afeluwünngelay” (1 JUAN 5:3).\\n1, 2. ¿Chumngelu (chemu) piwkeyefimi ta Jewba?\\n¿PIWKEYEFIMI kay ta Chaw Ngünechen? Dew wülülmi tami mongen kidu mew, kiñe dungu mew, ‘may’ feypiafuymi llemay. ¿Piwkeyenoafulu am ta iñchiñ? Piwkeyefiliyiñ ta Jewba, femngechi wiñoleltufiyiñ reke taiñ piwkeyeetew. Feymu Biblia ta feypiley: “Iñchiñ piwkeyefiyiñ ta kisu, fey kisu am wüne piwkeyeetew ta iñchiñ” (1 Juan 4:19).\\n2 Jewba kintuniey chumngechi taiñ pengelaetew kidu ñi piwkeyen: elueiñmew ti Mapu müna tutelelu taiñ müleam, ka itrofillem taiñ duamnieel (Matew 5:45). Welu doyelchi may elukeeiñmew chem taiñ duamnieel taiñ weniyerpuafiel. Feymu, elueiñmew ti Biblia, ka mangelkeeiñmew taiñ ngillatuafiel, kidu feypikünulu am taiñ allkütuaetew ka taiñ kelluaetew ñi newen mu (Salmo 65:2; Luka 11:13). Welu tati doy fütra dungu ñi femün, fey ñi werküfiel tañi sakin Fotüm taiñ montulaetew kulpan dungu mu ka lan dungu mew. ¡Müna piwkeyenieeiñmew kay Chaw Jewba! (Papeltunge Juan 3:16; Romanu 5:8.)\\n3. a) Jewba rumel taiñ piwkeyeaetew, ¿chem müley taiñ femal? b)¿Chem müley taiñ ramtuwal, ka chew müley tati wiñoldungun?\\n3 Jewba müna ayüley taiñ rumel kümelkayaetew ñi piwkeyechen mew. Welu iñchiñ taiñ dullin (ngümintun) mew kümelkangeaiñ. Feymu Biblia ta feypiley: “Rumel mülemün ta Ngünechen ñi piwkeyechen mew” taiñ elungeal afnoachi mongen (Juda 21). Tüfa mew feypiley “rumel mülemün”, tüfa pengeli müley taiñ femal fillke dungu taiñ rumel piwkeyeaetew Jewba, ka femngechi pengelelkefiyiñ taiñ piwkeyeniefiel. Feymu, müna fali taiñ ramtuwal: “¿Chumngechi pengelafun ta Chaw Ngünechen tañi piwkeyeniefiel?”. Jewba ñi duam mew, tati apostol Juan wirintukuy ti wiñoldungun: “Tati rüf dungu mew piwkeyefilu ta Ngünechen ka feley tañi müngeltuñmayafiel [inanieñmayafiel] kisu ñi werkün dungu. Fey kisu tañi werkün dungu afeluwünngelay” (1 Juan 5:3). Müna ayüleiñ taiñ pengelelafiel ta Jewba taiñ piwkeyeniefiel, feymu küme ngüneduamafiyiñ ñi feypiel ta Juan.\\n4, 5. ¿Chumngechi piwkeyerpufimi ta Jewba?\\n4 Juan ta feypilu ‘tati rüf piwkeyefilu ta Ngünechen’, ¿chem dungu mew rakiduamkülefuy? Eymi, ¿tukulpanieymi chi chumngechi tami piwkeyerpufiel tami Chaw Ngünechen?\\nWül-liyiñ taiñ mongen ka fawtisawliyiñ, fey pengelkeiñ taiñ mongen mu taiñ piwkeyeniefiel ta Jewba ka taiñ feyentuniefiel\\n5 Pichi rakiduamafuymi tüfachi dungu mew. Wüne, rüf kimürpufimi ta Jewba ka ñi ayükeel, fey mupilturpuymi. Kafey kimürpuymi tüfachi falin dungu: Adan ñamümi ti tutengechi mongen ñi niefel, feymu tami choyüngen mu müten kulpanchengeymi ka weniyelafuymi ta Chaw Ngünechen; welu kimürpuymi chumngechi tami eluaetew Jewba tutengechi mongen afnoalu Kristo ñi duam mew (Matew 20:28; Romanu 5:12, 18). Kafey, falinturpufimi ñi werküfiel tañi sakin Fotüm ñi lapayal tami duam mew, kutrankawfuy rume Jewba tüfachi dungu mew. Jewba ñi piwkeyechen fente tami nengümüñmaetew tami piwke, feymu piwkeyerpufimi (papeltunge 1 Juan 4:9, 10).\\n6. ¿Chumngechi pengelafuiñ ti rüf piwkeyen? ¿Chumkeymi am tami piwkeyefiel mu ta Chaw Ngünechen?\\n6 Welu, pengelkelaiñ taiñ piwkeyen taiñ rakiduam mu ka taiñ feypiken mu müten. Tati rüf piwkeyefilu ta Chaw Ngünechen re feypikelay “iñche piwkeyefiñ ta Jewba”. Tati mupiltun reke, müley taiñ pengelal ti piwkeyen kümeke femken mu (Santiaw 2:17). Feymu, piwkeyefiliyiñ ta kiñe che, femaiñ kidu tañi ayükeel. Ka femngechi, piwkentukufilu eymi ta Jewba, fey küme elkünuymi tami mongen tami femal kidu ñi ayükeel. Fente tami piwkeyefiel ta Chaw Ngünechen ka tami küpa poyefiel, fawtisawimi chi kütu tami Dungukelu Iney Ngen Jewba ngerpual. Tüfa tati doy fütra dungu tami femafel: feypikünufimi ta Chaw Ngünechen tami femal ñi ayükeel kom tami mongen mu, ka pengelafiel tüfa tami fawtisawün mu (papeltunge 1 Korintio 6:20; 1 Pedro 4:2). Welu, wechurpual tami feypikünuel, müley tami femal chem ñi feypiel ti apostol Juan.\\nINANIEÑMAYAFIYIÑ “KISU ÑI WERKÜN DUNGU”\\n7. ¿Chem werkün dungu wüli Chaw Ngünechen? ¿Chem müley taiñ femal taiñ inanieafiel tüfachi werkün dungu?\\n7 Juan ta feypiley tati rüf piwkeyefilu ta Ngünechen müley ñi “müngeltuñmayafiel [inanieñmayafiel] kisu ñi werkün dungu”. ¿Chem werkün dungu? Biblia mew wirintukuley. Jewba feypieiñmew taiñ ngollinoal, femnoal fillke pekan kudumuwün eluñmakenolu Ngünechen ñi ley, poyenoafiel pu adentun, weñenoal ka koylatunoal (1 Korintio 5:11; 6:18; 10:14; Efesio 4:28; Kolosense 3:9). Feymew, taiñ inanieafiel ñi werkün dungu, müley taiñ yenieal taiñ mongen chumngechi ñi feypilen ti Biblia taiñ lif mongen nieal.\\n8, 9. Biblia mew wirintukulenole kiñe werkün dungu no rume feypilu chem taiñ dullial, ¿chumngechi kimafuiñ ñi ayükeel Jewba taiñ femal? Feypinge kiñe pengelün dungu.\\n8 Welu, taiñ ayüwülafiel ta Jewba, ¿müley taiñ inayafiel ñi werkün dungu wirintukulelu Biblia mew müten? Femlay, Jewba afeluwülkelaeiñmu tañi ley dungu ngünenielu itrokom dungu taiñ mongen mew. Fill antü müley taiñ dullial chem taiñ femal, welu kiñeke mu, Biblia mew wirintukulelay kiñe werkün dungu no rume feypilu chem taiñ dullial. Feymu, ¿chumngechi kimafuiñ taiñ femal taiñ ayüwülafiel ta Jewba? Biblia ta küme pengelkey chem ñi rakiduamkeel ta Jewba. Feymew, chillkatufiliyiñ ta Biblia kimürpuafuiñ Jewba ñi piwkeyekeel ka ñi üdekeel (papeltunge Romanu 12:9; Proverbios 6:16-19). Ka kimaiñ chem wimtun ka kümeke femün ñi ayükeel ta Chaw Ngünechen. Feymu, kimürpufiliyiñ Jewba ñi chumngen ka ñi femken, fey eluwküleaiñ taiñ ngüyulaetew Jewba tañi rakiduam taiñ küme dullirpual. Femngechi mülenole kiñe werkün dungu Biblia mew taiñ feypietew chem taiñ dullial, kimnieaiñ “chem dungu ñi ayükeel” ta Jewba, küme feypingenole rume (Efesio 5:17).\\n9 Peaiñ kiñe pengelün dungu: tati Biblia feypikelay taiñ penoafiel kewan dungu ka podngechi dungu television kam pelikula mew. Welu duamfalngelay kiñe werkün dungu taiñ feypiaetew tüfa, kimnielu am iñchiñ chem ñi rakiduamkülen Jewba. Biblia küme feypikünuy: Jewba “üdeniefi kom tati piwkeyefilu ti kewan dungu” ka ‘ramtukadunguafi tati wedwedkawkelu domo mew ka wentru mew, ka tüfeychi ñiwakelu’ (Salmo 11:5; Ebrew 13:4). Feymew, rakiduamliyiñ tüfachi dungu wirintukungelu Jewba ñi duam mew, fey ngüneduamürpuaiñ chem ñi ayükeel Jewba. Feymu pekelaiñ pelikula mew, television, internet, ka itrofill dungu küme pengelkelu kom feychi dungu Chaw Ngünechen ñi üdenieel. Tati pu che feyentukenolu ta Jewba mu küpa rakiduameleiñmew ñi wedangenon tüfachi wedake adngelluwün dungu, feymu famentufiliyiñ tüfachi wedake dungu, müna ayüwülnieafiyiñ ta Jewba. *\\n10, 11. ¿Chumngelu inaniefiyiñ Jewba ñi werkün dungu? ¿Chem duam mu feyentukefiyiñ?\\n10 Welu, ¿chem am tati doy fütra dungu taiñ nieel taiñ inanieafiel Jewba tañi werkün dungu? ¿Chumngelu fill antü eluwkeiñ taiñ femal Jewba ñi ayükeel? Feyentufiliyiñ ta Jewba, kastigalayaeiñmew ka wedake dungu kontupalayaeiñmu (Galata 6:7). Welu feychi dungu mu müten feyentukelafiyiñ ta Chaw Ngünechen. Inaniefiyiñ ñi werkün dungu femngechi taiñ pengelal tunte taiñ piwkeyeniefiel. Pu pichikeche reke, küpa ayüwülfingün tañi pu chaw, ka femngechi iñchiñ küpa ayüwülfiyiñ taiñ Chaw Ngünechen Jewba (Salmo 5:12). Iñchiñ chawyefiyiñ ta Jewba, ka müna piwkeyeniefiyiñ. Feymu tuteniefiliyiñ taiñ femkeelchi dungu mu, tüfa doy ayüwülkeeiñmew chem dungu mu rume (Proverbios 12:2).\\n11 Feymu, weda duamkechi poyekelafiyiñ ta Chaw Ngünechen taiñ ngünewün mew, kam taiñ ayüel müten. * “Iñche dulliafiñ chem werkün dungu tañi inanieafiel, ka pepilfalngele, ka küdawngenole müten inanieafiñ”, feypikelaiñ. Welu may, “kom piwke mew” inanieñmakefiyiñ ñi werkün dungu (Romanu 6:17). Tati apostol Pablo reke feypikeiñ: “Iñche tañi piwke mew ayükefiñ Ngünechen tañi ley dungu” (Romanu 7:22). Feley llemay, ayüwünkechi feyentukefiyiñ ta Jewba. Ka ngüneduamkeiñ tüfa: kidu feley ñi rumel feyentungeal ka feypieiñmew taiñ femal, feymu “kom tañi feypietew feyentuafiñ” müley taiñ feypial (Deuteronomio 12:32). Noe reke femaiñ, kidu alüñma mu feyentufi ta Chaw Ngünechen, femngechi pengeli ñi piwkeyekefiel, feymu ta Biblia feypi: “Noe femürkey kom chumngechi tañi werküetew ta Ngünechen” (Génesis 6:22). Ka femngechi iñchiñ ayüleiñ ñi feypial Chaw Ngünechen taiñ femken mew.\\n12. ¿Chumngechi ayüwülafiyiñ ta Jewba?\\n12 Ayüwünkechi feyentufiliyiñ ta Jewba, ¿chum duamnagay? Biblia ta feypiley taiñ ayüwüñmayafiel ñi piwke (Proverbios 27:11). Feley, iñchiñ ayüwülafuiñ ta Chaw Ngünechen Kom Pepiluwün-nielu. ¿Chumngechi? Jewba elueiñmew taiñ dullial chem taiñ femal. Feymu, dulliafuiñ taiñ allkütuafiel ta Chaw Ngünechen kam allkütunoafiel (Deuteronomio 30:15, 16, 19, 20). Feymew, kidu müna ayüway, femliyiñ ñi ayükeel fente taiñ piwkeyeniefiel (Proverbios 11:20). Ka, femngechi femliyiñ, yenieaiñ tati doy küme mongen.\\n“KISU TAÑI WERKÜN DUNGU AFELUWÜNNGELAY”\\n13, 14. ¿Chumngelu Jewba “tañi werkün dungu afeluwünngelay”? ¿Chem pengelün dungu kelluafeiñmew taiñ küme kimal tüfa?\\n13 Tati apostol Juan feypi kakelu dungu taiñ tüngduamaetew: “[Jewba] tañi werkün dungu afeluwünngelay” pi. 1 Juan 5:3 feypilu “afeluwünngelay”, tüfa rulpadungungey griego dungun mu, ka rulpadungungeafuy “fanelay”. * Feley, Jewba dikümtukukelaeiñmew taiñ femal pepilfalnochi dungu. Feymu kulpanchengelu rume iñchiñ, inanieafuiñ ñi werkün dungu.\\n14 Ngüneduamaiñ kiñe pengelün dungu: rakiduamnge tami doy küme weni ñi dewmarukayal. “Kelluen ñi yeal orkon mamüll”, pielmu. Welu müley kiñeke mamüll müna fanelu, kiñe che müten meñkuyelayafuy, epu che meñkuyeafuyngu. Ka müley mamüll müte fanenolu. Tami weni feypiaeymu chem mamüll tami yeal, feymu feypilayaeymu tami meñkuyeafiel feychi orkon mamüll müna fanelu tami allfünoal. Ka femngechi femi taiñ Chaw Ngünechen piwkeyechekelu. Feypikelaeiñmu taiñ femal pepilfalnochi dungu (Deuteronomio 30:11-14). Feypikelaeiñmu taiñ yenieal reke fanechi dungu. Jewba ta kimi chem taiñ pepilnieel, “kidu am küme kimnielu chumngechi taiñ dewmangen, ka tukulpaniey taiñ trufür mapungen” (Salmo 103:14).\\n15. ¿Chumngelu maneluwafuiñ taiñ kümelkayaetew Jewba tañi werkün dungu?\\n15 Jewba tañi werkün dungu fanetulelay taiñ inayafiel; welu may re kümelkayaeiñmu. Biblia feypi: “Tüfa ñi feypiel ta Jewba, tami Montuletew, tati Lifngelu Israel mew: “Iñche, ta Jewba, tami Ngünechen, Tami Kimeltukeetew eymi tami kümelkaleal, Tami Ngüyulkeetew chem rüpü mew tami miyawal” (Isaías 48:17). Moyse feypifi tati pu israelche tañi inanieal engün kom tüfachi werkün dungu ñi ekunieafiel ta Chaw Ngünechen Jewba, ¿chumngelu? “Taiñ rumel kümelkaleal, femngechi ñi amuleal taiñ mongen”, feypi Moyse (Deuteronomio 6:24). Iñchiñ ka maneluwküleafuiñ taiñ kümelkayaetew Jewba tañi werkün dungu, taiñ rumel ayüwküleal. ¿Chumngelu kümelkangenoafulu am ta iñchiñ? Iney no rume doy kimlay Chaw Ngünechen mu, feymu kidu kimniey chem dungu taiñ doy kümelkayaetew (Romanu 11:33). Ka iney no rume doy piwkeyechekelay kidu reke (1 Juan 4:8). Itrokom tañi feypiel ka femmeken mu pengeli fente tañi piwkeyechen, feymu kom tañi werkün dungu kümelkakeeiñmew.\\n16. Chaftuliyiñ rume tati pu che feyentukenofilu ta Jewba, ka taiñ kulpafe chengen mu, ¿chem kelluaeiñmew taiñ feyentunieafiel ta Chaw Ngünechen?\\n16 Welu, küdawngey taiñ feyentuafiel ta Chaw Ngünechen. Müley taiñ chaftuafiel feychi pu che feyentukenofilu ta Jewba, kidu engün am “ñi ngünenieetew tati weküfü ñi pepiluwün” (1 Juan 5:19). Kafey müley taiñ chaftuafiel taiñ kulpafe chengen mu, tüfa am taiñ katrütukeetew taiñ femal Jewba ñi werkün dungu (Romanu 7:21-25). Welu kom tüfachi dungu wewafuiñ, piwkeyefilu am iñchiñ ta Chaw Ngünechen. ¿Chumngechi? Jewba kümelkakefi kom tati pu pengelkelu ñi piwkeyeetew tañi feyentun mew. Kidu elukefi tañi newen kom tañi pu feyentukeetew, llowkelu ñi ngünenieaetew (Hecho 5:32). Fey Chaw Ngünechen ñi newen elukeeiñmew taiñ pengelal kümeke chumngen, fey tüfa kellukeeiñmew ñi amuleal taiñ feyentunieafiel ta Jewba (Galata 5:22, 23).\\n17, 18. a) ¿Chem ngüneduamaiñ tüfachi lifru mew? ¿Chem müley taiñ tukulpayal petu taiñ chillkatun mu? b)¿Chem inaduamaiñ ti epu chillkatun mu?\\n17 Jewba kimeltukeeiñmew chem dungu ayüy taiñ femal, ka chum duamnagkey taiñ dullielchi dungu fill antü mu. Tüfachi dungu ngüneduamaiñ tüfachi lifru mew. Welu taiñ ngüneduamal tüfa, müley taiñ tukulpayal küla falin dungu: 1) Jewba turpu dikümtukukelaeiñmew taiñ inanieafiel ñi werkün dungu, kidu ayüley taiñ feyentunieafiel taiñ piwkeyefiel mu. 2) Jewba elukeeiñmew küme mongen taiñ kümelkaleal famülke mu, ka taiñ eluaetew afnoachi mongen küpalechi antü mu. 3) Feyentufiliyiñ ta Jewba kom taiñ piwke mu, fey pengelelafiyiñ fente taiñ piwkeyeniefiel.\\n18 Jewba elueiñmew taiñ rakiduam, kiñe yewün reke felelu, femngechi taiñ ngüneduamal chem ñi kümen ka chem ñi kümenon. Welu, müley taiñ küme elkünual taiñ rakiduam, femngechi taiñ küme kelluaetew. Tüfachi dungu inaduamaiñ ti epu chillkatun mu.\\n^ parr. 9 Tati 6 chillkatun tüfachi lifru mew, pengelkey chumngechi dullial kümeke adngelluwün dungu.\\n^ parr. 11 Tati pu wedake püllü kütu weda duamkechi feyentukeyngün. Jesus wemünentufilu kiñeke weda püllü kiñeke che mew, ñi femün mu pengelingün ñi kimtukunieel Jesus ñi longkolen, welu weda duamkechi feyentufingün (Marku 1:27; 5:7-13).\\n^ parr. 13 Ka tüfachi griego dungu rulpadungungelu ‘afeluwünngey’, ka wirintukuley Matew 23:4, feypilelu tati pu escriba ka farisew ñi kimeltukeelchi dungu kiñe “fanechi küdaw reke” felefuy, dikümtukukefilu engün am tati pu che ñi inanieal fentren werkün dungu ka wimtun kidu engün ñi elkünuel.\\n¿Chem duam mu Jewba ayükey taiñ feyentuafiel? Inaniefiliyiñ Jewba ñi werkün dungu, ¿chumngelu feypiafuiñ taiñ kümelkakeetew? (Deuteronomio 5:28-33.)\\nJewba, ¿tunte falintukefi taiñ inaniefiel ñi werkün dungu? (1 Samuel 15:22, 23.)\\nJesus falintufi tañi feyentufiel mu ta Chaw Ngünechen, ¿chem kimeltueiñmew tüfa? (Juan 8:29.)\\n¿Chumngelu am Jewba müley ñi feyentungeal? (Apokalipsi 4:11.)","num_words":2225,"character_repetition_ratio":0.077,"word_repetition_ratio":0.009,"special_characters_ratio":0.196,"stopwords_ratio":0.343,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Marku 8\\nJesus elufi iyael ta meli warangka wentru\\n1 Kiñe antü ta wiñome trawüluwlu ta rume fentren pu che, fey tüfachi pu che nierkelay engün chem rume tañi iyael. Feymew Jesus mütrümfi tañi pu disipulu, fey feypifi:\\n2 —Kutranduamyeniefiñ ta tüfachi pu che. Küla antü dewma ñi mülepan engün tüfa mew, fey chem rume nielay tañi iyael engün. 3 Fey ñi inon werküfili engün ñi amutuael tañi ruka mew, rume ngañwadafuy engün ta rüpü mew, kiñekentu ta fütra kamapu küpalu engün am.\\n4 Kisu tañi pu disipulu ta llowdungueyew:\\n—¿Chumngechi am elungeafuy iyael engün kiñe famngechi lelfün mew, chew ñi ngenomum kiñe ruka che no rume?\\n5 Fey Jesus ta ramtufi ñi pu disipulu:\\n—¿Mufü kofke am nieymün?\\n—Regle kofke nieiñ ―pi engün.\\n6 Feymew Jesus werküy ñi anükünuwael tati pu che pülli mew. Nüfi ñi kuwü mew tati regle kofke. Fey rupan mañumtufilu ta Ngünechen, wükayefi ka eluyefi tañi pu disipulu, fey kisu engün wüdamkalelfi tati pu che. 7 Ka femngechi nierkey engün kiñe mufü pichike challwa, fey Jesus mañumtufi ta Ngünechen tati pichike challwa mew, ka femngechi werküy tañi wüdamkalelngeael tati pu che. 8 Kom iyey ka weday engün, fey ka apoyetuy regle kanasta tati sofrayechi kofke ka challwa mew. 9 Tati iyelu epe meli warangka wentru ürke.\\nFeymew ka müten Jesus chalitufi ti pu che, 10 fey konpuy kiñe farku mew tañi disipulu engün, fey amuy Dalmanuta trokiñ mapu mew.\\nTati pu farisew ayüy ñi pengelelngeael afmanngechi dungu\\n11 Akuyey tati pu farisew, fey eluwi tañi notukadunguafiel engün ta Jesus, femngechi tañi kintukaduamafiel engün tañi welulkawael ñi dungun mew. Fey feypifi engün tañi pengelael kiñe afmatufal dungu femngechi tañi küme kimael engün kisu ñi werküpeetew may ta Ngünechen. 12 Jesus ta afküduami, fey feypieyew:\\n—¿Chem mew anta pengelelngeaiñ kiñe afmanngechi ngünel dungu pipey ta tüfachi pu che? Rüf dungu feypiwayiñ, pengelelngewelayay ta tüfa engün kiñe afmanngechi dungu no rume.\\n13 Feymew Jesus elkünutueyew engün, fey ka wiñome püratuy ta farku mew, fey amutuy ta nometu ti pichi lafken.\\nTati pu farisew tañi wesa ngünen dungu\\n14 Fey ti pu disipulu ngüyürkey engün tañi yeael alün kofke, fey kiñe kofke müten ta nierkey engün ta farku mew. 15 Feymew Jesus ta küme feypikünueyew engün:\\n—Ngüneduamfimün. Kuñiwtuwmün tati pu farisew ñi lefawra mew ka Erode ñi lefawra mew.\\n16 Tati pu disipulu welukonkechi nütramkawi engün: “femngechi feypi ta Jesus taiñ nienon mew alün kofke” pi engün.\\n17 Jesus ta ngüneduameyew ñi femngechi rakiduamkülen engün, fey feypieyew:\\n—¿Chem mew anta ‘nielaiñ alün kofke’ pipeymün? ¿Petu longkontukulaymün ka ngüneduamlaymün iñche tañi femelchi dungu? ¿Rüf dungu mew anta petu longkontukulaymün? 18 ¿Nieymün nge, welu pelolaymün, ka nieymün allküam, welu allkülaymün? ¿Fey tukulpalaymün am? 19 Feychi wüdamkafilu iñche tati kechu kofke tati kechu warangka pu che mew, ¿tunten kanasta am apolyetuymün ti sofrachi kofke ka challwa mew?\\nFey kisu engün ta llowdunguy:\\n—Mari epu kanasta.\\n20 —Ka feychi wüdamkalu iñche tati regle kofke meli warangka pu che mew, ¿tunten kanasta apoltuymün ti sofrachi kofke ka challwa mew?\\n21 Feymew feypingey engün:\\n—¿Petu anta ngüneduamlaymün?\\nJesus tremolfi ta kiñe trawma Betsayda waria mew\\n22 Feymew ka puwi engün ta Betsayda waria mew, fey puwülelngey ta kiñe trawma ta Jesus mew, fey llellipungey tañi tremolafiel. 23 Jesus küñatuentufi ti trawma wekuntu waria. Fey ilpuyüñmafi ñi nge kowün mew, fey fampuwülelfi tañi kuwü ñi nge mew, fey ramtufi tañi aymüñ pichi pelotun.\\n24 Tati trawma allwe pichi pelotulu, fey feypi:\\n—Pefiñ tati pu che. Trekayawchi anümka reke trokiniefiñ.\\n25 Jesus ka fampuwülelfi tañi kuwü ñi nge mew, fey ti wentru küme adkintuy, fey tremolewetuy. Fey kom chemkün fente küme penietuy. 26 Feymew Jesus werküfi ñi amutuael tañi ruka mew, fey ka feypifi:\\n—Wiñokontukilnge waria mew ka feypilayafimi iney no rume mülelu ti pichike trokiñ ruka che mew.* Kiñeke wirin mew ngelay: “ka feypilayafimi iney no rume mülelu ti pichike trokiñ rukache mew”.\\nPedro fente küme nentudunguy Jesus tañi rüf Cristongen\\n(Matew 16.13-20; Luka 9.18-21)\\n27 Dew rupalu kom tüfachi dungu, Jesus ka tañi pu disipulu amuy engün tati lof ruka che mew müleyelu Sesarea Filipo trokiñ mapu mew. Fey amulelu rüpü mew, Jesus ramtufi tañi pu disipulu:\\n—¿Iney pikeenew am iñche tati pu che?\\n28 Fey kisu engün llowdungueyew:\\n—Kiñekentu ta feypikey ‘Juan ti Fawtisachefe tati’ pikeeymew, ka kiñekentu ‘Elias’ pikeeymew, fey kakelu feypikey ‘kiñe tati pu pelon wentru’ pikeeymew.\\n29 —Fey eymün kay, ¿iney pimuken? ―ramtungeyngün.\\nFey Pedro llowdungueyew:\\n—Eymi lle tati Cristo pikeel.† tati Cristo pikeel: Cristo kam tati Mesia, tati pu judiu ñi üngümnieelchi Montulchefe, Ngünechen ñi tukulpakünuel.\\n30 Welu Jesus ta feypikünufi ñi pu disipulu tañi feypinoafiel engün chem che rume kisu tañi Cristongen.\\nJesus kimeli tañi langümngeael\\n(Matew 16.21-28; Luka 9.22-27)\\n31 Jesus eluwi ñi kimeltuafiel tañi pu disipulu ñi rume kutrankawael ta Ngünechen ñi Fotüm, ka tañi illamtukayaetew tati pu putrem fütakeche,‡ putrem fütakeche: ti pu judiu ñi longko, rume yamfalkülelu. tati longkolelu pu saserdote mew ka ti pu kimeltukelu Moyse ñi ley dungu. Feypifi tañi langümngeael, welu ñi wiñomongetuael küla antüalu mew. 32 Fey tüfachi dungu ta wünelu mew fente küme feypifi. Feymew Pedro wichunentueyew, fey eluwi tañi katrütudunguaetew. 33 Welu Jesus wiñokintuy, fey leliwülfi tati pu disipulu, feymew katrütudungufi ta Pedro, feypilen mew:\\n—¡Kiñe püle tripange ta iñche mew, weküfü! Eymi ta ngüneduamkelafimi tati dungu chumngechi ngüneduamniey ta Ngünechen, welu may chumngechi peniey re che müten.\\n34 Feymew müten ta Jesus mütrümfi tañi pu disipulu ka tati pu che, fey feypifi:\\n—Iney rume ta ayülele iñche ñi disipulungeael, kisutu ngüyünentuwpe, ka eluwkülepe ñi kutrankawael iñche reke,§ eluwkülepe ñi kutrankawael iñche reke: meñkuñpürampe tañi kürus pin ürke. fey inaechimew. 35 Tati ayülu ñi montulael tañi mongen, montul-layafi, welu tati ütrüflu tañi mongen iñche ñi duam ka tati montuluwün dungu tañi duam, fey ta montulay ñi mongen. 36 ¿Chem entuafuy anta che ngenngele kom mapu mew mülechi chemkün, fey penole ta rumel mongen? 37 Fey ka femngechi, ¿tunten chey kulliafuy ta che kisu tañi mongen mew? 38 Iney rume ta yewentukuelimew ta iñche ka tañi werken dungu yewentukuñmaelimew tüfachi nor dungungenochi yafkafe pu che ñi adkiñ mew, ka femngechi tati Wentrukünuwpalu yewentukuaeyew küpale tañi Chaw ñi fütra küme pepiluwün mew ka ti pu werken püllü mew ―pi.\\n*8:26 Kiñeke wirin mew ngelay: “ka feypilayafimi iney no rume mülelu ti pichike trokiñ rukache mew”.\\n†8:29 tati Cristo pikeel: Cristo kam tati Mesia, tati pu judiu ñi üngümnieelchi Montulchefe, Ngünechen ñi tukulpakünuel.\\n‡8:31 putrem fütakeche: ti pu judiu ñi longko, rume yamfalkülelu.\\n§8:34 eluwkülepe ñi kutrankawael iñche reke: meñkuñpürampe tañi kürus pin ürke.","num_words":1006,"character_repetition_ratio":0.054,"word_repetition_ratio":0.024,"special_characters_ratio":0.205,"stopwords_ratio":0.434,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ti Werken | Num. 2 2017\\nPAPELTUAFUYMI acholi afrikáans albanés alemán amárico armenio aucano aymara azerí azerí (alfabeto cirílico) bashkir batako karo batako toba baulé becol biak birmano bislama búlgaro camboyano catalán cebuano checo chichewa chino cantonés (tradicional) chino mandarín (simplificado) chino mandarín (tradicional) chitonga chitumbuka chiyao chokue chol chuvash cibemba cingalés citonga congo coreano criollo de las seychelles criollo haitiano criollo mauriciano croata dangme danés dehu digor efik embunda endebele endebele de Zimbabue endonga enzema eslovaco esloveno español estonio ewé finlandés fiyiano fon francés ga garífuna georgiano griego guaraní gun hausa hebreo hiligaynon hindi hiri motu hmong (blanco) holandés húngaro ibanag ibo ilocano indonesio inglés islandés isoko italiano japonés javanés kabiye kaonde kayin sgaw kazajo kikamba kikongo kikuyu kiluba kimbundu kiniaruanda kirguís kiribatiano kirundi kisonge kurdo kurdo kurmanyí del Cáucaso kwangalí kwanyama lhukonzo lingala lituano lomue luganda lunda luo luvale macedonio macua malayo malayálam malgache maltés mam mambue-lungu mapudungun maya mazateco de Huautla mongol more nepalés nias niueano noruego nyaneka náhuatl de guerrero náhuatl de la huasteca náhuatl del norte de puebla oromo osético otetela pangasinán papiamento de aruba papiamento de curazao persa pidgin de las islas salomón polaco portugués de Brasil quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura rarotongués rumano runyankore ruso rutoro samoano sango saramacano sena sena serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco tagalo tahitiano tai tamil telugu tetun dili tigriña tivo tojolabal tok pisin tongano tseltal tshiluba tsonga tsotsil turco twi tártaro ucraniano uhobo umbundú urdu vendal vietnamita wallisiano waray-waray wayuunaiki wolaita xhosa xitshwa yoruba zandé zulú árabe ñanya ñemba\\nALEXANDRA anülefuy kiñe mikro mu, epe konkülefulu am kangelu trokiñ mapu Sudamerica mu, fey allkürumey tüfachi dungu: “¡Amutupe ti mikro, welu ti chino mülenagpe!”. Kidu lelinagpay chem ñi rupameken, fey pey kiñe chino newe wingkadungunolu, ngellu nentumekelu ñi nütramkafiel ñi rupan ta kiñe policia llüwatumekelu. Alexandra koneltuley kiñe chino trawünche pu Dungukelu Iney Ngen Jewba mu, fey kellufi ti chino ñi rulpadungulelafiel.\\nTi chino feypi: ‘Pu awtoridad eluñmaenew ñi mülenagal tüfachi mapu mu, welu weñeñmangen tañi documento ka tañi plata’. Pürümka müten ti policia feyentulaeyew ñi feypin ka rakiduami kütu Alexandra ñi küdawken ta fendengeal pu che. Af mew, ti policia feyentuy ti chino ñi feypin, welu multaeyew nienolu am ti duamfalchi documento. Ti chino nienolu am plata, Alexandra areleyew 20 dolar (epe 11.000 peso chileno). Ti wentru müna mañumtufi ka feypikünufi ñi wiñoleltuafiel doy tañi areletew mu. Alexandra feypi: ‘Tüfa llemay müley ñi femngeal, feymu ayüwkülen ñi femürpun, duamlan ñi doy kullitungeal’. Kafey elufi kiñeke papil Biblia mu ka yafültukufi ñi chillkatual Biblia pu Dungukelu Iney Ngen Jewba engün.\\nYafültukukeeiñmu allkütuafiel femngechi nütram pu kümelkakefilu ta che ñi kimnofilu rume. Rüfkünu llemay, fentren che femkey tüfachi kümeke dungu koneltule kiñe religion kam femnole rume. Eymi kay, ¿femngechi fempeafuymi? Falin-ngey tüfachi dungu, Jesus kay feypilu: “Doy kümey ta wülael ta llowün mew” (Hecho 20:35). Ka femngechi tüfachi dungu koneltuley ciencia mu feypingelu am ta wülchefengeal kümelkakeeiñmu. Ngüneduamaiñ chumngechi kellukeeiñmu.\\n“TATI CHE AYÜWÜNKECHI WÜLKELU”\\nTi rupan dungu pengeli ñi nüwkülen wülchefengeal ka ayüwküleal. Ti apostol Pablo feypi: “Ngünechen am piwkeyekefilu tati che ayüwünkechi wülkelu”. Fey Pablo nütramkay pu kristiano ayüwünkechi wülkelu ñi kelluafiel pu peñi ka lamngen weda rupamekelu (2 Korintio 8:4; 9:7). Kidu feypi tüfachi pu kristiano eluwkülelu am ñi wülal ka kellucheal, fey ayüwküleyngün.\\nKiñe chillka feypi ta wülchefengeal “küdawülkey pu che tañi longko ñi kümelkaleal, ñi maneluwküleal, ñi tutewküleal pu che engu, fey küme duamelkeeyew”. Kangelu chillka feypi: “Feychi wülkelu plata kangelu che doy ayüwküley ta feyti ngillañmulu ñi kümelkawal mu”.\\nTami femken mu, ¿ayüafuymi tami doy wülal? Rüfkünu may, kom iñchiñ küme duamküleafuiñ “tati che ayüwünkechi wülkelu” reke. Küme duam mu wülfiliyiñ, duamfalngelay wülal fentren chemkün. Kiñe domo koneltulelu pu Dungukelu Iney Ngen Jewba mu werkülelfi plata ti pu entukelu tüfachi chillka, fey wirintukulelfi: “Fentren tripantu mu, wülken pichin plata müten ti Trawünwe Ruka mu”. Ka feypi: “Jewba doy wiñoleltuenew tañi elukefiel mu. [...] Mañumkülen tamün llowfiel tañi wülkeel, tüfa küme duamelenew”.\\nTaiñ wülchefengeal, wülal plata mu müten koneltulelay, doy may fillke dungu mu wülchefengeafuiñ.\\nWÜLCHEFENGEAL KELLUKEEIÑMU TAIÑ TREMOLEAL\\nWülchefengeal kümelkakefi ti wülkelu ka ti llowlu.\\nBiblia feypi: “Kiñe küme wentru kidu kümelkawkey, welu ti wedañmangelu kidutu wedalkawkey” (Proverbios 11:17). Ti kümeke che wülchefengeyngün ka eluwküleyngün ñi wülal tañi newen, ñi antü ka fill dungu. Fey wülchefengeal kümelkakefi pu che fentren dungu mu, kiñe tüfa kellukefi ñi tremoleal engün.\\nKiñeke chillka pengeli feychi pu kelluchekelu doy küme feleyngün ka doy ayüwküleyngün, feymu epe kom doy tremoleyngün. Tüfa ka rupakey feychi pu wedake kutran nielu kütu, tüfa ta esclerosis multiple kam VIH. Ka femngechi pu küpa ngollifengewenolu kellufile engün pu che, doy küdawün-ngetuay wiño putual ka ñi fütra weñangküleal.\\n¿Chumngelu am rupakey tüfa? Feypingekey ta che “kutranpiwkeyelu, küme piwkengelu ka wülchefengelu müte weda duamkülelay”. Ka femngechi ñi wülchefengen, kellukeeyew ñi fill rakiduamkülenoal ka presion kutran nierpunoal. Kafey ti pu lantulu eluwle ñi doy kellucheal, tüfa kelluaeyew ñi fütra weñangkülerpunoal.\\nRüfkünu may, wülchefengeliyiñ doy kümelkaleaiñ llemay.\\nWÜLCHEFENGELIYIÑ PU CHE INAYENTUAEIÑMU\\nJesus feypifi tañi pu inanieetew: “Kellukeafimün ta kakelu che femngechi ta Ngünechen kelluaeymünmew ta eymün. Kisu eluaeymünmew ta kiñe küme kullitun tati kümelu, ngüchegkülelu ka küme apolelu. Ngünechen ta medilaeymünmew tamün femkeelchi dungu chumngechi ta eymün medilkefimün ta kakelu che” (Luka 6:38). Wülchefengeliyiñ, pu che mañumtuaeiñmu ka inayentuafeiñmu. Fey llemay, wülchefengen mu pu che kelluwkey ka weniyewkey.\\nWülchefengen mu pu che kelluwkey ka weniyewkey.\\nKiñe chillka ngüneduamlu chumngechi ñi yewken pu che pengeli “feychi pu wülchefengelu yafültukukey pu che ñi inayentuaetew”. Femi llemay, “papeltual müten pu che ñi küme femken yafültukukey ñi doy wülchefengeal”. Feymu ka chillka feypi “kom iñchiñ rulpaduamelafuiñ ta fentren che, kimnofiliyiñ rume”. Tüfa küpa feypi kiñe che müten küme dungu femle, kakelu che tañi lof mu inayentuafeyew ñi wülchefengen. ¿Ayüafuymi müleal femngechi mülewe mu? Feley llemay, pu che doy wülchefengefule, doy kümelkaleafuiñ.\\nFlorida mapu mu (Estados Unidos), rupay kiñe dungu pengelkelu ñi küme tripan wülchefengeal. Dew rupalu fütra kürüf mewlenkülelu, kiñeke Dungukelu Iney Ngen Jewba eluwingün ñi kellucheal. Petu üngümkülelu engün kiñeke chemkün ñi küme elkünutuafiel kiñe ruka, pu küdawmekelu ngüneduamingün kiñe wentru ñi wülngiñ ruka ñi wedañmalen, fey feypingün ñi küme elkünutuafiel. Pichiñma wüla, ti wentru wirintukulelfi pu Dungukelu Iney Ngen Jewba ñi ngüneniechi ruka: “Müna mañumkülen. Turpu kimkelafun kümeke che eymün reke”. Fente mañumkülelu am, eluy fentren plata pu Dungukelu Iney Ngen Jewba mu ka “afmatufali ñi küdaw” pi.\\nINAYENTUAFIYIÑ TI WÜLKELU ITROKOM KÜMEKE DUNGU\\nKangelu chillka feypi “pichikalu müten pu che eluwkülepey ñi kellucheal”. Ka feypi pu pichikeche “petu ñi kim dungunon wülchefengeyngün”. ¿Chumngelu am? Biblia feypi pu che dewmangey “Ngünechen tañi adentun mu”, fey tüfa inayentukefiyiñ Chaw Ngünechen ñi chumngen (Génesis 1:27, TNM).\\nChaw Jewba taiñ dewmaetew, eluwküley tañi wülal, fey afmatufali ñi chumngen. Kidu elueiñmu ta mongen ka kom taiñ duamnieel ñi ayüwküleal (Hecho 14:17; 17:26-28). Biblia kellukeeiñmu ñi küme kimafiel taiñ Fütra Chaw ka tañi ayükeelchi dungu iñchiñ mu. Ka feypi kidu ñi adkünuel ti duamniengelu taiñ ayüwküleal küpalechi antü mu * (1 Juan 4:9, 10). Chaw Jewba dewmaeiñmu ñi adentun mu ka kidu mu tuwi ñi wülchefengeal, feymu inayentufiliyiñ, tüfa kümelkakeeiñmu ka kellukeeiñmu ñi tuteafiel (Ebrew 13:16).\\nAlexandra ñi nütram taiñ feypiel ellaka mu, ¿chum tripay? Kangelu wentru amulelu mikro mu feypieyew ‘wiñoleltungelayaymi tami plata’. Welu ti chino mütrümfi kiñeke weni mülelu ti waria chew ñi puwal ti mikro, fey ñi wiñoleltuafiel ta Alexandra ñi plata. Kafey femi ñi feypietew Alexandra ka eluwi ñi chillkatual Biblia. Küla küyen rupalu, Alexandra ayüwi ñi wiño pewtun kiñe fütra trawün chinodungun mu ñi pepikael pu Dungukelu Iney Ngen Jewba Peru mapu mu. Ti chino ñi mañumtuafiel ñi kelluetew, mangelfi tañi restaurante mu ta Alexandra ka kiñeke che ñi kompañetew.\\nRüfkünu llemay, wülchefengeal ka kelluafiel pu che ayüwülkeeiñmu. Doy may kellufiliyiñ pu che ñi kimafiel Chaw Jewba, wülkelu itrokom kümeke dungu, ¡doy kümey! (Santiaw 1:17). ¿Eymi kay? ¿Ayüwmanieeymu ñi wülchefengeal?\\n^ parr. 21 Tami doy kimal, inaduamnge ti lifru Tati Biblia ñi rüf kimeltukeel ñi entuel pu Dungukelu Iney Ngen Jewba. Ka müley www.jw.org mu. Amunge ta FILLKE PAPIL > FILLKE PAPIL KA LIFRU.\\nJewba ñi pu che wülchefengelu am, ¿chem kümeke dungu rupakey?\\nWÜNEN PAGINA ÑI PENGELNIEEL Kiñe yewün trürümfalngenolu\\nWÜNEN PAGINA ÑI PENGELNIEEL Chaw Dios ñi doy fütra yewün, ¿chumngelu fente falin-ngey?\\nWÜNEN PAGINA ÑI PENGELNIEEL ¿Chumngechi mañumtuafimi Chaw Dios ñi doy fütra yewün?\\nChaw Dios ñi pu che, ¿müley ñi kurengenoal kam fütangenoal?\\nPu konayengelu ñi lifrelen: kuyfi ka famülke mu\\nWirin dungu Chumngechi entual fillke papel TI WERKEN Num. 2 2017 | ¿Llowafimi Chaw Dios ñi doy fütra yewün?\\nAudio Chumngechi entual audio TI WERKEN Num. 2 2017 | ¿Llowafimi Chaw Dios ñi doy fütra yewün?\\nNum. 2 2017 | ¿Llowafimi Chaw Dios ñi doy fütra yewün?\\nTI WERKEN Num. 2 2017 | ¿Llowafimi Chaw Dios ñi doy fütra yewün?","num_words":1391,"character_repetition_ratio":0.059,"word_repetition_ratio":0.0,"special_characters_ratio":0.181,"stopwords_ratio":0.281,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Luka 5 ARNNT - Kiñe rupa, mülelu Jesus ti pichi lafken - Bible Search\\nJesus ñi wüne dullielchi pu disipulu\\n(Matew 4.18-22; Marku 1.16-20)\\n1Kiñe rupa, mülelu Jesus ti pichi lafken Genesaret+ pingelu ñi inafül mew, feytichi trokiñche welukonke rültrekawmekey kisu ñi inafül mew, ayülelu engün am tañi allkütuael Ngünechen tañi werken dungu. 2Kiñeke challwafe elkünurkey epu farku inaltu ayliñ mew, feymew wellilerkey ti epu farku, feyti pu challwafe am amurkelu ñi küchametuael ñi challwawe. Feymew Jesus leliwülfi ti epu farku, 3fey konpuy kiñe farku mew. Simon ürke tati ngenngelu, feymew Jesus feypifi ta Simon tañi pichi rültrentukungeael doy pichi ponwitu ti pichi lafken mew. Feymew anükünuwi ti farku mew, fey tüye mew Jesus eluwi ñi kimeltuafiel ti pu che. 4Fey Jesus dew kimeltuchelu, feypifi ta Simon:\\n—Yenge tami farku chew doy llufülemum ti pichi lafken, fey tiye mew ütrüftukunge tami challwawe. Femngechi nentuaymi ta fentren challwa.\\n5Fey Simon llowdungueyew:\\n—Kimeltufe, kiñe pun mekefuiñ taiñ challwan. Kiñe challwa no rume nentulaiñ, welu eymi tami feypin mew, ütrüftukutuan tañi challwawe.\\n6Fey femngechi femlu engün, ti challwawe epeke wiküri rume fentren challwa konlu am ti challwawe mew. 7Feymew maychilfingün tañi pu kompañ mülelu ti kangelu farku mew, fey tañi kellupayaetew. Feymew ñi pu kompañ amuy engün ñi kellumeaetew, fey epeke llañnagi ti ko mew ti epu farku fentren challwa am entulu engün.\\n8Feymew Simon ngüneduamlu ñi femngechi femel ta Jesus, lukutuy Jesus ñi inafül mew, fey feypieyew:\\n—¡Ñidol, püntütripange ta iñche mew. Iñche ta kiñe yafkafe!\\n9Welu ta Simon ka kom ti kakelu llükarkey engün tañi fentren challwa ñi entun mew. 10Ka femngechi femürkey Santiaw ka Juan, Sebedew tañi fotüm, fey tüfa engu Simon ñi kompañ ürke. Fey Jesus feypifi ta Simon:\\n—Llükakilnge, tami challwafengefel, welu tüfa kintuafimi ta che tami küpalafiel iñche mew.\\n11Feymew nentufingün ti epu farku inaltu ti ayliñ mew, fey kom elkünuy engün ñi chemkün, fey amuy Jesus engün.\\nJesus tremoltufi ti lepra kutranngelu\\n(Matew 8.1-4; Marku 1.40-45)\\n12Kiñe antü, Jesus mülepulu kiñe waria mew, akuy kiñe wentru lepra kutran nielu, fey pefilu ta Jesus, lloyünagi pülli mew ka llellipufi ta Jesus:\\n—Ñidol, pifulmi kay, tremoltuafen tañi kutran mew.\\n13Jesus fampuwüleleyew tañi kuwü, fey feypieyew:\\n—Ayülen tati. Tremotunge.\\nFey kiñe lelen mew müten niewetulay lepra kutran ti wentru, 14feymew feypieyew ta Jesus:\\n—Iney rume feypilayafimi tami tremoletun. Amunge tami leliwülaetew tati saserdote femngechi ñi kimael engün iñche ñi nien Ngünechen ñi pepiluwün. Tami tremotun mew, yeaymi mañumtun Moyse tañi werküel. Femngechi kom che kimay tami dew tremotun ti kutran mew.\\n15Fey tüfa ñi femün mew kake antü doy amuley ñi küme üytungen ta Jesus, ka rume fentreken che trawüluwmekey tañi allkütuaetew ka tañi tremoltuafiel ti pu kutran. 16Welu Jesus püntütripakefuy ñi ngillatuael ti lelfün püle chew ngelay kiñe ruka che no rume.\\nJesus tremolfi kiñe wentru lañmalelu ñi kuerpu\\n(Matew 9.1-8; Marku 2.1-12)\\n17Kiñe antü Jesus mekelu ñi kimeltun, anükünuwürkey tüye püle kiñeke ti pu farisew+ ka ti pu kimeltukelu Moyse ñi ley dungu küpayelu kom ti lof mapu püle müleyelu Galilea, Judea ka Jerusalen waria mew. Fey Ngünechen ñi pepiluwün kimfali ñi mülen ta Jesus mew tañi tremoltukuniefiel mew ti pu kutran. 18Feymew akuy kiñe mufü wentru küpalniefilu ngütantu mew kiñe kutran lañmalelu ñi kuerpu. Ayürkefuy engün ñi konpuafel pu ruka tañi puwülafiel ti kutran Jesus ñi inafül, 19welu pepil-lay engün chew püle ñi konpuael, mülerkelu am rume fentren che. Feymew pürapuyngün wente küpül ruka, fey wecharüfi engün ñi rulmeafiel ti kutran. Fey femngechi pültrü nagümngepuy ngütantu mew ti kutran rangi pu che, chew tañi mülemum ta Jesus. 20Feymew Jesus ngüneduamfilu ñi nien engün fentren mupiltun, feypifi ti kutran:\\n—Weni, dew wiñoduamangetuymi tami yafkan mew.\\n21Feymew ti pu kimeltukelu Moyse ñi ley dungu ka ti pu farisew rakiduamürkey engün: “¿Iney anta tüfa? ¿Yamlafi ñi notukayafiel ta Ngünechen? Ngünechen müten ta wiñoduamachetuafuy ta yafkan mew.”\\n22Welu Jesus kisutu ngüneduami tañi femngechi rakiduamkülewen engün, feymew ramtufi ti pu kimeltukelu Moyse ñi ley dungu ka ti pu farisew:\\n—¿Chem mew anta femngechi rakiduamküleymün? 23¿Chem pin anta doy küdawngelay: Ñi wiñoduamatuafiel ta che ñi yafkan mew, kam ñi tremoltuafiel ñi kutran mew? 24Welu tamün kimael tati Wentrukünuwpalu ñi nien ta pepiluwün ta mapu mew ñi wiñoduamachetuael ta yafkan mew, iñche tremoltuafiñ.\\nFeymew Jesus feypifi tati lañmalelu ñi kuerpu:\\n—Eymi ta feypipeeyu: Witrange. Nünge tami ngütantu ka amutunge tami ruka mew.\\n25Feychi lelen mew müten, ti wentru lañmalelu ñi kuerpu witrapüratuy, fey kom ti pu che penieeyew, ka yetuy ñi ngütantu chew tañi kudulefumum, fey amutuy ñi ruka mew ka püramyeniefi ta Ngünechen. 26Feymew itrokom ti pu che afmatulewey, fey ka femngechi püramyefi engün ta Ngünechen. Fey rume llükan mew feypi engün:\\n—Fachantü ta peiñ rume afmatufalchi dungu ―pi engün.\\nJesus dullifi ta Levi\\n(Matew 9.9-13; Marku 2.13-17)\\n27Fey dew rupalu tüfachi dungu, Jesus tripapatulu ti ruka mew, fey pefi kiñe ti kofrakelu impuestu Romangealu, Levi pingelu. Tüfachi wentru anülerkey chew ñi kofraken ta impuestu. Fey Jesus feypifi ta Levi:\\n28Feymew Levi witrapüray, fey kom elkünuy ñi küdaw, fey inaeyew.\\n29Fey dew femlu tüfachi dungu, Levi nielürkefi ta Jesus kiñe fütra kawiñ kisu ñi ruka mew. Tüfey mew pütrülerkey ti kofrakelu impuestu Romangealu, ti kakelu pu che kafey, Jesus engün anülerkey kiñentrür ti mesa mew. 30Welu ti pu farisew ka ti pu kimeltukelu Moyse ñi ley dungu kiñewküley engün tañi fillpiafiel ta Jesus ñi pu disipulu. Feymew kisu engün feypifi tati pu disipulu:\\n—¿Chumngelu am ipeymün ka putupeymün fey ti kofrakelu impuestu ka ti pu yafkafe eymün?\\n31Fey llowdungueyew ta Jesus kiñe adkünu dungu mew:\\n—Kom tüfeychi külfünkülelu ka nienolu chem kutran rume duamtukelay tati lawentuchekelu, welu ti kutrankülelu may duamtukey lawentuchekelu. 32Iñche küpalan tati pu küme piwkekawünnngelu mew, welu may tati pu yafkafe mew, fey ñi wiñorakiduamtuael engün ta Ngünechen mew.\\nTi ramtun chumngelu ñi ayunakenon Jesus ñi pu disipulu\\n(Matew 9.14-17; Marku 2.18-22)\\n33Feymew ti pu farisew ka ti pu kimeltukelu Moyse ñi ley dungu feypifi engün ta Jesus:\\n—Feytichi pu che miyawkelu Juan engün ka ti pu farisew rume ayunakey engün ka rume fentren ngillatukawkey, welu tami pu disipulu ilekey ka putulekey engün.\\n34Fey llowdungueyew ta Jesus:\\n—¿Irkenoafulu anta tüfeychi mangelngelu mafün mew fey ñi mülen kisu engün mew tati nofio? 35Welu akuay ñi yengetuael ti nofio, fey akule feychi antü, fey wüla ta ayunayay engün.\\n36Feymew Jesus nütramelfi ti pu farisew ka ti pu kimeltukelu Moyse ñi ley dungu tüfachi adkünu dungu:\\n—Iney rume katrükakelay kiñe we takuwün tañi lapayafiel kiñe llud takuwün. Fey famngechi femfule, rume wesalkayafuy ti we takuwün. Ka femngechi, ti we lapan kümelkalayafuy ti llud takuwün. 37Ka femngechi feyti llud kueru apolngelayafuy ti we pulku mew. Feytichi we pulku wikürelafuy ti lludkülewechi kueru, femngechi ti kueru wiküray, fey ti pulku wütruay. 38Feymew müley ñi apolngeael kiñe we kueru ti we pulku mew. 39Iney rume dew putule ti wüntu pulku ayülayafuy ñi putuael ti we pulku, femngechi feypikelu am: ‘fey ti wüntu pulku doy kochüy.’","num_words":1074,"character_repetition_ratio":0.06,"word_repetition_ratio":0.009,"special_characters_ratio":0.2,"stopwords_ratio":0.405,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Luka 1 ARNNT - Rume pütrüley tati yafüluwyelu ñi - Bible Search\\nMarku 16 Luka 2\\n1Rume pütrüley tati yafüluwyelu ñi wiriafiel tati dew rupachi dungu iñchiñ mew, 2chumngechi taiñ kimeltuetew ta tüfeychi pu che, pefilu engün am chumngechi ñi rupan ti dungu ellaka mew müten, fey engün am yefalngelu ñi kimelafiel ti werken dungu. 3Feymew iñche ka femngechi inaramtun kuñiwtun mew chumngechi ñi rupan kom tüfachi dungu. Fey ta famngechi kümelu trokifiñ tami wirilelafiel kom tüfachi dungu, eymi rume sakin wentru Teofilo, 4femngechi tami doy küme kimafiel ñi rüfngen tami dew kimelelngeelchi dungu.\\nKiñe werken püllü kimelpay ñi choyüngeael ta Juan ti Fawtisachefe\\n5Feychi tripantu mew ta Erode longkolelu Judea mapu mew, fey mülerkey kiñe saserdote Sakaria pingelu, koneltulelu ta Abia ñi trokiñ saserdote mew. Fey kisu ñi kure Isabel pingerkey, Aaron ñi reñma tuwünche ürke. 6Fey mür engu lif mongen nierkey Ngünechen mew ka müngeltuniefuy Ñidol ñi werkün ley dungu, fey ta famngechi iney rume yafkay pirkelayafeyew engu. 7Welu Sakaria ñi kure nierkelay püñeñ, niepüñeñkerkenolu am. Ka femngechi mür putremürkey engu.\\n8-9Fentren trokiñ saserdote mülerkey, fey wimtulerkey engün ñi suertiafiel femngechi ñi kimam engün chem trokiñ ñi legtu tripael ñi poyeafiel ta Ngünechen ngillatuwe ruka mew. Fey kiñe antü, Sakaria ñi koneltulemumchi trokiñ saserdote legtu tripay ñi konpuael ti doy ponwitulechi ngillatuwe mew. Fey Sakaria ñi chaf pu saserdote üytueyew kisu ñi lüpümafiel ti insienso. 10Fey petu lüflu ti insienso, kom ti trawüluwkülechi pu che mekey ñi ngillatun wekuntu ti ngillatuwe ruka mew. 11Feymew Ñidol ñi werken püllü pewfaluwfi ta Sakaria. Witralerkey ti ngillatuwe ñi man ad püle chew lüpümngekey ti insienso. 12Fey Sakaria, pefilu ti werken püllü, rume pellkenagi. 13Welu ti werken püllü feypieyew:\\n—Sakaria, llükakilnge. Ngünechen ta allküñmaeymew tami ngillatun, fey tami kure Isabel nieay kiñe wentru püñeñ, fey ñi üy Juan pintukulelafimi. 14Eymi ta rume ayüwaymi, fey ka femngechi ti kakelu pu che rume ayüway ti pichiche ñi choyüngen mew, 15tami fotüm am rume fütra kim wentrungealu Ñidol ñi dungu mew. Fey kisu chumkawnorume putulayay pulku ka pitarilla no rume. Petu ñi choyüngenon, nieay ti Lif Küme Püllü ñi piwke mew. 16Fey kisu ñi wewpiaelchi dungu mew rume fentren che, Israel mapu mew mülelu, wiñorakiduamtuay engün Ñidol Ngünechen mew. 17Fey Juan wüne llituay ñi wewpiyeafiel Ñidol ñi dungu petu ñi pewfaluwnon ti Cristo. Chumngechi pepiluwün niefuy tati pelon wentru Elia ka feychi pepiluwün nieay ta kisu. Fey ti pu fotümwen kümelkawtuay engün ka ti pu wesake piwkengelu adümay ñi müngeltuael engün. Fey tüfa famngechi Juan kimeltunieafi tati pu che ñi llowafiel ta Ñidol.\\n18Feymew Sakaria ramtufi ti werken püllü:\\n—¿Chumngechi am küme kiman ñi feyngeael tüfachi dungu? Iñche ta rume füchan dewma ka ñi kure rume kusey.\\n19Fey ti werken püllü llowdungueyew:\\n—Iñche ta Gabriel pingen, iñche poyekefiñ ta Ngünechen. Kisu ta werküenew tami dungupayafiel ka tami feypipayafiel tüfachi küme dungu. 20Welu fewla, feyentunolu am ta eymi tami feypipefielchi dungu, feymew ketroaymi. Fey pepi dungulayaymi puwle wüla ti antü ñi mupiael kom tüfachi dungu.\\n21Welu ti pu che wekuntu ti ngillatuwe ruka mew üngümnierkefi engün ta Sakaria ka welukonke ramtukawmekeyngün chumngelu ñi fente pütrüñman. 22Fey alün mew wüla tripapatuy, welu pepi dungurkelay. Feymew ngüneduamingün ta Sakaria ñi pen kiñe werken püllü ti ngillatuwe mew, fey ti pu che kimelelpatueyew ta Sakaria ñi kuwü mew ñi rupaelchi dungu. Fey femngechi amuley ñi pepi dungunon. 23Fey Sakaria dewelkalu ñi poyefiel ta Ngünechen, amutuy ñi ruka mew.\\n24Fey dew rupalu tüfa, kisu ñi kure Isabel niepüñeñüy. Femngechi kechu küyen tripalay ñi ruka mew ñi witranngeyawael kake rukache mew, rakiduamkülerkelu am tüfachi dungu mew. Fey feypi: 25“Ñidol ñi piel mew niean kiñe püñeñ, fey femngechi tati pu che ‘niepüñeñkelay’ piwelayaenew” pirkey ta Isabel.\\nKiñe werken püllü kimelpay tañi choyüngeael ta Jesus\\n26Fey puwlu kayu küyen, Ngünechen werküfi ti werken püllü, Gabriel pingelu, kiñe waria mew Nasaret pingelu, mülelu Galilea trokiñ mapu mew, 27tañi witranngepayael kiñe fütangenochi üllchadomo mew, Maria pingelu. Fey tüfa eludunguniewürkey ñi kureyewael kiñe wentru engu Jose pingelu, ti longko ülmen David ñi yomelche. 28Fey ti werken püllü akuy chew ñi mülemum ta Maria, fey feypipafi:\\n—¡Chalipapeeyu, Ngünechen am sakinieetew ta eymi! Ñidol müley ta eymi mew. Rume sakifal domo ta eymi kakelu pu domo mew.+\\n29Feymew Maria pefilu ti werken püllü, pellkelkaeyew ñi dungun mew, fey kisutu ramtuwi ñi chem pifel chey ti chalin dungu. 30Fey ti werken püllü feypifi ta Maria:\\n—Maria, llükakilnge. Eymi ta rume fütra ayüwün nieaymi Ngünechen tami füreneetew mew. 31Fey niepüñeñaymi. Nieaymi ta kiñe wentru püñeñ, fey ñi üy Jesus pingeay. 32Rume fütra kim wentrungeay, fey fütra pepiluwün niechi Ngünechen ñi Fotüm pingeay. Ka femngechi Ñidol Ngünechen longko ülmenkünuaeyew, kisu ñi kuyfi tuwün em David reke, 33fey rumel longko ülmenngeay ti Israel trokiñche mew. Fey ñi longko ülmenkülen chumkawnorume aflayay.\\n34Fey ramtueyew Maria:\\n—¿Chumngechi am feleay tüfachi dungu? Petu fütangelan rume.\\n35Fey ti werken püllü feypifi ta Maria:\\n—Tati Lif Küme Püllü akuay eymi mew, fey wenu mapu Ngünechen ñi pepiluwün akuay eymi mew kiñe tromü reke. Feymew ti pichiche tami choyüael Lif Mongenngeay ka femngechi Ngünechen ñi Fotüm pingeay. 36Tami reñmanieelchi domo Isabel ka femngechi niealu ta kiñe wentru püñeñ, tunte dew kusefuy rume. Tati niepüñeñkenolu pikefel, fey kayu küyen dewma niepüñeñküley. 37Ngünechen mew ngelay chem dungu no rume pepilfalnolu.\\n38Feymew Maria feypi:\\n—Iñche poyekefiñ ta Ñidol. Felepe müten iñche mew tami feypipefielchi dungu.\\nFeymew ti werken püllü amutuy.\\nMaria amuy witranngemealu Isabel mew\\n39Fey rupalechi antü mew, Maria amuy kiñe waria mew mülelu ta Judea ñi wingkulngechi mapu püle. 40Fey puwlu Sakaria tañi ruka mew, konpuy ka chalipufi ta Isabel. 41Feymew Isabel, allkülu Maria ñi chalipun, fey ñi püñeñ nengümkawi ñi pütra mew, kisu ñi piwke mew llowlu am ti Lif Küme Püllü. 42Feymew newentu dungun mew feypi:\\n—¡Ngünechen ta doy küme felen elueymew kom ti kakelu pu domo mew ka tami püñeñ rume küme felen eluafi! 43¿Ineyfel anta iñche, ta Ñidol ñi ñuke tañi femngechi witrankontupayaetew? 44Pürümka müten allkülu iñche tami chalipan, iñche ñi püñeñ ayüwlu nengümkawi iñche ñi pütra mew. 45Rume sakin domongeaymi tami feyentun mew femngechi tañi mupiael kom ti dungu tami feypietew ta Ñidol.\\nMaria ñi ülkantun\\n“Iñche ñi piwke mew püramyefiñ ta Ñidol ñi fütra pepiluwünngen mew.\\n47Iñche ñi piwke rume ayüwi ñi Montulchefe Ngünechen mew,\\n48Ngünechen am kutranpiwkeyeetew ta iñche, tañi kuñifal domongen.\\nFey fantepu mew ka rumel sakin domo pingean.\\n49Rume fütra dungu pengeli iñche mew tati kom pepiluwünngelu,\\ntati ¡trürümfalnochi küme üy nielu!\\n50Ngünechen rumel kutranpiwkeyekefi tüfeychi pu che tañi yamnieetew.\\n51Afmatufal dungu femi kom ñi pepiluwün mew.\\nElulafi ñi femael ñi adkünuelchi dungu tati pu mallmangelu.\\n52Müntuñmafi ti pu longko ülmen ñi nieelchi pepiluwün,\\nfey dullifi ñi füreneafiel tati kuñifall ñom piwkengelu.\\n53Kümeke dungu kimeltufi tati küpa allkütulelu Ngünechen ñi dungu,\\nwelu ti pu kimkawünngelu Ngünechen ñi dungu mew kimeltulafi chem küme dungu no rume.\\n54Kellufi tañi Israel trokiñche, kisu ñi pu kona,\\nka ngüyünentulafi ñi füreneafiel kutranpiwkeyen mew.\\n55Femngechi tukulpakünulelürkefilu am taiñ kuyfi tuwün em,\\nAbraam, ka ñi pu yomelche.”\\n56Feymew Maria mülewepuy Isabel ñi ruka mew küla küyen, fey wüla küpatuy ñi ruka mew.\\nPuwi ñi choyüngeael ta Juan ti Fawtisachefe\\n57Fey puwlu ñi püñeñael ta Isabel, fey kiñe wentru püñeñ nierkey. 58Fey kimlu ñi pu karukatu che ka ñi pu reñma ñi femngechi pengelün ñi kutranpiwkeyechen ta Ñidol kisu mew, amuy engün ñi pemeaetew.\\n59Fey pura antü nielu ti pichiche, yengey ñi sirkunsidangeael, fey rakiduamkülerkefuy engün ti pichiche ñi lakuntukuafiel ñi chaw mew. 60Welu kisu ñi ñuke feypi:\\n—Femlayay. Juan pingeay tati.\\n—Welu tami pu reñma mew iney no rume Juan pingelay.\\n62Feymew ka ramtungey re maychilkuwün mew ti ngen fotüm chem üy ñi nieael ti pichiche. 63Fey ti ngen fotüm feypi ñi rulelngepayael kiñe pichi trafla tañi wirintukuael ti üy. Fey wirintukuy: “Juan pingey ñi üy tati”. Fey kom ti pu che rume afmatuleweyngün. 64Fey feychi lelen mew müten Sakaria wiñome pepi dungutuy, ka eluwi ñi püramyeafiel ta Ngünechen. 65Fey kom che mülelu Judea ñi wingkul trokiñ mapu mew nütramyefi engün feytichi dungu. 66Kom tüfeychi pu che allküyelu tüfachi dungu, kisuke ramtuwingün: “¿Chumngechi wentrungeay chey tüfachi pichiche?” rüf mew am pengel-lu ta Ñidol ñi pepiluwün tati pichiche mew.\\nSakaria ñi ülkantun\\n67Fey Sakaria, tati pichiche ñi chaw, ngünenieetew ti Lif Küme Püllü, nütramyefi ta Ngünechen feypilen mew:\\n68“¡Rume fütra püramyengepe ta Ñidol, Israel tañi Ngünechen,\\nkisu küpalu am ñi montulael tañi trokiñche!\\n69Werküleleiñmew kiñe fütra pepiluwün niechi Montulchefe,\\nDavid ñi yomelche, kisu tañi kona.\\n70Fey tüfachi dungu lle tañi tukulpakünuel kuyfi mew kisu ñi pu lif mongen pelon wentru mew:\\n71Taiñ montulaetew pu kayñe mew ka kom taiñ üdenieetew mew\\n72ka femngechi ñi kutranpiwkeyeafiel taiñ kuyfike tuwün em\\nka ñi ngüyünentunoafiel ñi nor küme eldungu.\\n73Fey tüfa ürke tañi kuyalltu dungulelfiel ta Abraam iñchiñ taiñ wünen chaw em:\\n74kisu taiñ Ñidol montulürkeaetew iñchiñ taiñ pu kayñe mew,\\nfemngechi taiñ poyeafiel ta Ñidol fey taiñ llükanon rume.\\n75Ka femngechi taiñ müleael fill antü Ñidol ñi ayfiñ mew lif piwke mew\\nka nor mongen mew tuntepule taiñ mongen.\\n76Fey eymi kay, iñche ñi pichi fotüm,\\nwenu mapu Ngünechen ñi pelon wentru pingeaymi,\\neymi am wüne llitualu tami wewpin ta Ñidol mew.\\nKa küme ngülamafimi ti pu che ñi llowngeael ta Ñidol.\\n77Femngechi ta kimeltuafimi ti trokiñche Ngünechen\\ntañi wiñoduamatuaetew engün ñi yafkan mew ka ñi llowael ta montuluwün.\\n78Iñchiñ taiñ Ngünechen, ñi rume kuñillchen mew\\nküpaleleiñmew wenu mapu mew,\\ntati antü reke felelu kiñe we pelon nielu,\\n79femngechi ñi pelontulelafiel reke ñi kimeltun mew\\ntati müleyelu feyti doy wesake dungu mew dumiñ reke felelu,\\nka taiñ küme ngülamtupayaetew taiñ küme amuleael\\nfeyti küme tüngünngechi rüpü mew.”\\n80Fey ti pichiwentru amuley ñi doy tremkülen ka amuley ñi doy kimün, fey tremürkey ti uwe mapu mew puwlu wüla ti antü ñi pewfaluwael ñi wewpilelafiel tati pu israelche.","num_words":1512,"character_repetition_ratio":0.059,"word_repetition_ratio":0.0,"special_characters_ratio":0.191,"stopwords_ratio":0.401,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Kintuaiñ tati rüfngechi falinke dungu (Luka 16:9) | Ñi Chillkatungeal\\nKintuaiñ tati rüfngechi falinke dungu\\n“Inaye ngümakeaymün pu ngümakelu mew”\\n¿Chumngelu püramyeafuiñ ta Jewba?\\nJewba “eluñmayay ñi küme tripayal kom tami pepikakünuel”\\nKuñiwtukuafimi tami rakiduam ñi ngünenkangenoal\\nTi Werken (ñi chillkatungeal) | Julio 2017\\nPAPELTUAFUYMI acholi aucano batak (simalungun) batako karo batako toba baulé biak bislama camboyano chin haka chokue chopi chuabo criollo de las seychelles criollo mauriciano dayaco engayú dehu endáu groenlandés hmong (blanco) iban inglés javanés kachin kayin sgaw kazajo kikongo kimbundu kisi krío lao lhukonzo lomue macua maltés mapudungun mizo navajo nias niueano nyaneka nyungwe quechua ayacuchano quechua cuzqueño quichua de Chimborazo quichua de Imbabura romaní de Macedonia (alfabeto cirílico) romaní de macedonia romaní del sur de Grecia runyankore rutoro sanguir saramacano sena sundanés tahitiano uigur (alfabeto cirílico) umbundú urdu uruund wallisiano wayuunaiki xitshwa ñemba\\n“Kintuaymün weni tati pu norngenochi falinke fillem mu” (LUKA 16:9, Traducción del Nuevo Mundo [TNM]).\\nÜLKANTUN: 120 KA 154\\nTaiñ falinke fillem mu, ¿chumngechi doy küme weniyeafuiñ ta Jewba?\\n¿Chumafuiñ taiñ konayenoaetew Weküfü ñi adkünuel negosian dungu mu?\\n¿Chumngelu eluwküleymi tami kintual tati rüfngechi falinke dungu?\\n1, 2. Petu akunole Ngünechen ñi Ngünenien, ¿chumngelu rumel müleay pu pofre?\\nFAMÜLKE mu, ti Weküfü ñi adkünuel negosian dungu mu norngelay ka wedalkachekey. Fentren wechekeche pekelayngün küdaw. Kafey fentren che kuñiwün mu rupakey ñi puwal kiñe ülmen mapu mu. Welu üye mu, ka müley fentren pofre. Pu riku, doy riku ülmen-ngerpuyngün, ka pu pofre doy pofrengerpuyngün. Kiñeke chillka feypiley, trapümngefule kom ti plata ñi nieel kiñeke riku, tüfa puway tati plata ñi nieel kom kakelu che Mapu mew. Kiñeke che nieyngün fentren plata tañi kelluafiel tañi yomel pu che fentren tripantu mu, welu fentren millon che rume pofrengeyngün. Feymu Jesus feypi: “Tati pu pofre rumel ta müleay eymün mew” (Marku 14:7). ¿Chumngelu (chemu) femngechi felekeiñ?\\n2 Jesus kimniefuy ñi fentepual Weküfü ñi adkünuel negosian dungu mu akule Chaw Ngünechen ñi Ngünenien. Weküfü ñi adkünuel negosian dungu mu, “pu neosiante” üytungey Biblia mu. Tüfa, ka ti politiko dungu ka pu religion konkey Weküfü ñi ngünenieel mu (Apokalipsi 18:3). Jewba ñi pu che koneltukelay politiko dungu ka ti koylake religion mu. Welu fentren engün duamfali ñi konal Weküfü ñi adkünuel ti negosian dungu mu, pichin rewall.\\n3. ¿Chem ramtun inaduamaiñ?\\n3 Pu kristiano müley taiñ ngüneduamal chumngechi taiñ penieel Weküfü ñi adkünuel negosian dungu mu. Feymu ramtuwaiñ: “Tañi nieelchi fillem mu, ¿chumngechi pengelafun tañi nor piwkeyefiel ta Chaw Dios? ¿Chumngechi doy pichin koneltulelayafun Weküfü ñi adkünuel negosian dungu mu? Pu kristiano, ¿chumngechi pengeli ñi maneluwken Jewba mu?”.\\nTATI LONGKOLECHI KONA NORNGENOLU\\n4. Jesus ñi nütram mu, ¿chumi ti longkolechi kona?\\n4 (Papeltunge Luka 16:1-7). Biblia feypi: “Tati longkolechi kona norngenolu rume, küme rakiduami ñi adkünual tañi dungu, feymu ti ülmen wentru sakieyew; tati pu che tuwün-ngelu tüfachi Mapu mew, chumngechi ñi yewken pu chafche engün, pengelkelu am engün ñi doy kimüluwken tati pelomtun ñi pu fotüm mew, chumngechi ñi adkünuken ti dungu. Kafey feypiwayiñ: kintuaymün weni tati pu norngenochi falinke fillem mu, fey tüfachi falinke fillem afle, tamün pu weningen llowafeymünmew tati rumel mülewe mew” (Luka 16:8, 9, TNM). Jesus ñi nütram rakiduamelafeiñmew. Ti longkolechi kona feypintukungey ñi weda amultukufiel ti ülmen wentru ñi nieel, feymu entungey ti küdaw mu * (inaduamnge ti kimal dungu). Welu ti kona “küme rakiduami ñi adkünual tañi dungu”. Feymu petu ñi kechangenon, weniyefi kiñeke che tañi kelluaetew. Jesus küpa kimeltulafi tañi pu inanieetew ñi nor chengenoal, femngechi tañi küme tripayal, pu poyekenofilu ta Jewba femkey tüfa. Welu Jesus kimeltuy kiñe falin dungu.\\n5. Jesus, ¿chem ngülamtufi tañi pu inanieetew?\\n5 Ngenolu kay nor dungu Mapu mu, Jesus kimniefuy tañi pu inanieetew ñi rupayal küdawngechi dungu tañi mongeleal, tati longkolechi kona reke. Feymu ngülamtufi tañi pu inanieetew: “Kintuaymün weni tati pu norngenochi falinke fillem mu”. Tüfachi pu weni, fey ta Jewba ka Jesus. Kidu engu llowafingu “tati rumel mülewe mew”, “tüfachi falinke fillem afle”. ¿Chem kimeltueiñmew Jesus ñi ngülam?\\n6. Jewba ayülafuy tati pu che ñi trapümafiel fentren plata, ¿chumngelu feypiafuiñ tüfa?\\n6 Jesus feypilay chumngelu ñi norngenon tati falinke fillem, welu ti Biblia küme feypi, ellaka mu Chaw Dios ayülafuy ti pu che ñi trapümafiel fentren plata. Eden lof mu, Kidu elufi ta Adan ka Eva doy ñi duamnieel engu (Génesis 2:15, 16). Kafey Jewba elufilu tañi newen tati pu dullingelu, “iney no rume ‘iñche tañi chemkün ta tüfa’ pilay. Kom ngenngelerkeyngün ti chemkün mew” (Hecho 4:32). Ti pelon wentru Isaia feypikünuy ñi puwal ti antü kom pu che ñi ayüwmayaetew ti Mapu ñi wülkeel (Isaías 25:6-9; 65:21, 22). Welu petu puwnole feychi antü, Jesus tañi pu inanieetew müley ñi ‘küme rakiduamal ñi adkünual tañi dungu’. Ñi mongeleam, duamnieyngün “tati norngenochi falinke fillem” tüfachi Mapu mu, welu ka femngechi müley ñi ayüwülafiel ta Jewba.\\nKÜMEKE DUNGU FEMAIÑ TAIÑ FALINKE FILLEM MU\\n7. Luka 16:10-13, ¿chem kimeltueiñmew?\\n7 (Papeltunge Luka 16:10-13). Jesus ñi nütram mew, ti longkolechi kona weniyefi pu che ñi kidutu kümelkawal müten. Welu Jesus ayülay taiñ femngechi femal, fey weniyefiel ta Jewba ka Jesus, doyümlayaiñ taiñ kidutu kümelkawal müten. Kidu küpa kellueiñmew taiñ kimal chumngechi pengelal taiñ nor piwkeyefiel ta Chaw Dios tati falinke fillem mu. ¿Chumngechi femafuiñ tüfa?\\n8, 9. Kiñeke peñi kam lamngen, ¿chem chumkeyngün tañi nieelchi fillem mu?\\n8 ¿Chumngechi ka pengelafuiñ taiñ nor piwkeyefiel ta Jewba? Wülafuiñ taiñ nieel ñi femngeal ti amuldungun küdaw Jesus ñi feypikünuel (Matew 24:14). India mapu mew, kiñe pichi malen ñochikechi ngülümi plata kiñe pichi caja mu. Ñi femngechi femal, kidu ngillawelay adngelluwpeyüm. Fey apolelu ti caja, wüli kom ti plata ñi femngeal ti amuldungun küdaw. Kafey kiñe peñi India mew, niekey coco tañi lelfün mew, ka eluy fentren coco ti Ruka Chew ñi Rulpadungungekem malayalam kewün mu. Kidu engün duamniey ñi ngillayal coco, feymu taiñ peñi rakiduami: ‘Wülafun plata, welu doy kümeafuy ñi wülal coco’. Femngechi pengeli ñi küme rakiduamken tañi adkünual ti dungu. Ka femngechi Grecia mapu mew, pu peñi ka lamngen elukefingün aseyte de oliva, queso ka fillke iyael tati pu küdawkelu Fetel mu.\\n9 Kafey kiñe peñi Sri Lanka mapu mu, eluñmakey tañi ruka ka tañi lelfün mew ñi femngeal trawün, fütrake trawün, ka ñi umañpual pu fill antü küdawülkefilu ta Jewba. Wewkenolu rume plata, kellukefi pu peñi ka lamngen pichin plata nielu. Kafey kiñe trokiñ mapu mew chew ñi katrütungeel taiñ amuldungun küdaw, pu peñi ka lamngen eluñmakeyngün ñi femngeal ti trawün kidu ñi ruka mew. Femngechi pu wünelekelu amuldungun mew ka kakelu peñi ka lamngen pichin plata nielu, nieyngün chew ñi trawüluwal kullinon mu.\\n10. Wülnieliyiñ taiñ nieel, ¿chem kümeke dungu llowaiñ?\\n10 Tüfa pengeli Jewba ñi pu che ñi manelfalngen tunte pichin-ngelu rume (Luka 16:10). Kidu engün ñi falinke fillem mu kümelkakefingün ta kakelu che. Feymu ñi femün mu, ¿chumngechi duamkeyngün? Pu weniyefilu ta Jewba rume ayüwkülekeyngün, kimnielu am engün ñi nierpuafel ti rüfngechi falinke dungu wülkelu tañi nieel (Luka 16:11). Kiñe lamngen wülkey plata ñi femngeal ti amuldungun küdaw. Kidu feypi ñi llowün kiñe falin kümelkan rupalechi tripantu mu: “Doy eluwkülelu iñche ñi wülal tañi falinke fillem, doy eluwkülen ñi wiñoduamtucheal, ñi ñochi piwkengeal, ñi llowal ngülam ka weda duamnoal kakelu che ñi femün mu”. Ka femngechi fentren pu peñi ka lamngen wülkelu tañi nieel, kimürpuyngün ñi kümelkaetew tüfa (Salmo 112:5; Proverbios 22:9).\\n11. 1) Wülnieliyiñ taiñ nieel, ¿chumngechi pengelaiñ taiñ küme rakiduamken ñi adkünual taiñ dungu? 2) ¿Chem chummekey Jewba ñi trokiñche? (Inaduamnge ti adentun pagina 3 mu.)\\n11 Kafey taiñ nieelchi fillem mu kellufiliyiñ ta kakelu che ñi amuldungual, fey pengelaiñ taiñ küme rakiduamken ñi adkünual taiñ dungu. Femngechi kelluafiyiñ ta kakelu che, pepi küdawülnofiliyiñ rume ta Jewba fill antü kam pepi wiñamtuwnoliyiñ chew doy duamniengelu kellu (Proverbios 19:17). Kiñeke trokiñ mapu mew, fentren che konmekey Jewba ñi trokiñche mu, welu rume pofrengeyngün, feymu wül-liyiñ plata, kelluaiñ ñi elungeal fillke papil ka amuldungungeal. Congo, Madagascar, Ruanda ka kakelu trokiñ mapu mu, fentren plata fali tati Biblia. Kiñe che mülefuy ñi küdawal kiñe semana kam kiñe küyen tañi ngillayafiel kiñe Biblia. Fentren tripantu mu, pu peñi ka lamngen ngillafule kiñe Biblia, pepi ileltulayafuy tañi pu che. Welu fewla, ti wülngekeelchi plata mu kellungekey tati pu nienolu, feymu Jewba ñi trokiñche rulpadungukey ka kofrangenon mu elukefi kiñe Biblia kiduke pu che tati pu reñma mew ka pu chillkatukelu Biblia (papeltunge 2 Korintio 8:13-15). Femngechi tati wülkelu ka ti llowkelu weniyeafuyngün ta Jewba.\\nDOY PICHI KONELTULAYAIÑ WEKÜFÜ ÑI ADKÜNUEL NEGOSIAN DUNGU MU\\n12. Ñi weniyeafiel ta Jewba, ¿chem chumi Abraam?\\n12 Kafey eluwliyiñ taiñ doy pichi koneltulenoal Weküfü ñi adkünuel negosian dungu mu, ka kintufiliyiñ tati rüfngechi falinke dungu, fey weniyeafuiñ ta Jewba. Femngechi femi Abraam. Tüfachi manelfal wentru küpa weniyefi ta Jewba, feymu allkütufi ka tripay Ur waria mu ñi mongeleal tolto ruka mu (Ebrew 11:8-10). Kidu maneluwlay tañi falinke fillem mu, welu may maneluwkefuy Jewba mu (Génesis 14:22, 23). Jesus yafültukufi pu che ñi inayentuñmayafiel ñi mupiltun. Kiñe rupa feypifi ta kiñe riku: “Ayülmi tami nieael nor mongen, amunge, fendenge tami nieel ka elufinge tati pu nienolu chem no rume. Femngechi fütra küme felen nieaymi ta wenu mapu mew. Fey küpange ka inaen” (Matew 19:21). Tüfachi wentru inayentulafi Abraam ñi mupiltun. Welu mülefuy kiñeke che maneluwkelu Jewba mu.\\n13. 1) Pablo, ¿chem ngülamtufi ta Timotew? 2) ¿Chumngechi inayafuiñ tüfachi ngülam famülke mu?\\n13 Timotew mupiltukefuy Jewba mu. Pablo feypifi ñi felen “kiñe küme soltaw reke” Jesus mew, ka feypifi: “Chem soltaw no rume ta dew inanielu, welulekelay ñi küdawün ta kangelu dungu mew, felelu am tañi puwtunieafiel tati longkolechi soltaw kisu mew” (2 Timotew 2:3, 4). Famülke mu pu inaniefilu ta Jesus, doyelchi may pu doy millon che küdawülkefilu ta Jewba fill antü, eluwkeyngün ñi inayal tüfachi ngülam. Feymu newentukeyngün ñi ngüchaltukunoaetew Weküfü ñi ngünenieelchi pu che diñmatukefilu plata. Kafey longkontukukeyngün tüfa: “Tati aretulu konangekey tati wentru ñi areletew” (Proverbios 22:7). Weküfü ayüley ñi wülal taiñ mongen ka taiñ newen ñi küdawal kidu ñi adkünuel mu. Kiñeke che konkeyngün fütrake defen dungu mew ñi ngillayal kiñe ruka, auto, kulliafiel ti universidad, kam kiñe fütra mafün. Kuñiwtukuwnoliyiñ, defeleafuiñ fentren tripantu mu. Feymu küme rakiduamaiñ ñi adkünual taiñ dungu, fey adümfalchi mongen yenieaiñ, konlayaiñ defen dungu mu, ka amultukulayaiñ fentren plata. Femngechi lifreleaiñ taiñ küdawülafiel ta Jewba, fey Weküfü ñi adkünuel negosian dungu mu konayelayaeiñmew (1 Timotew 6:10).\\n14. ¿Chem eluwküleaiñ taiñ femal? Feypinge kiñeke che ñi rupan.\\n14 Taiñ nieal kiñe adümfalngechi mongen, müley taiñ doyümafiel Chaw Ngünechen ñi Ngünenien. Kiñe kurewen niefuy kiñe fütra negosio ñi eluetew fentren plata. Welu kidu engu ayülefuy ñi wiño küdawülafiel ta Jewba fill antü, feymu fendeyngu ñi negosio, ti lancha, ka kakelu falinke fillem. Fey eluwingu ñi kellual tañi dewmangeal ti ngüneniechi ruka, Warwick, Nueva York mu. Kidu engu küdawingu Fetel mu tañi ñawe ka chedkuy engün, ka kiñeke semana küdawingu ti wentru ñi pu chaw engün, Warwick mu, feymu müna falintukefuyngu tüfa. Kafey kiñe lamngen wünelekelu amuldungun mu, Colorado, Estados Unidos mew, küdawkefuy kiñe banco mu, rangiñ antü müten. Pu ngen küdaw müna ayüwkülefuyngün taiñ lamngen ñi küdaw mew, feymu feypingey ñi küdawal kom antü ka küla rumechi ñi kullingeal. Welu ti küdaw eluñmalayafeyew ñi doyümafiel ti amuldungun, feymu llowlay ti küdaw. Tüfa kiñeke dungu müten ñi femün Chaw Jewba ñi pu che. Feymu eluwliyiñ ñi doyümafiel Chaw Ngünechen ñi Ngünenien, fey pengelaiñ taiñ doyümkenofiel falinke fillem, welu may taiñ doy falintukefiel taiñ weniyewün Jewba engu ka ti rüfngechi falinke dungu.\\nTATI FALINKE FILLEM AFLE\\n15. ¿Chem falin dungu doy ayüwülkeeiñmew?\\n15 Nieliyiñ fentren falinke fillem, tüfa pengel-layay taiñ tuteetew Jewba. Kidu kümelkakefi pu femkelu kümeke dungu (papeltunge 1 Timotew 6:17-19). Kiñe lamngen Italia mu, Lucia pingelu, kimürpuy ñi duamniengen kellu Albania mapu mu * (inaduamnge ti kimal dungu). Feymu wiñamtuwi 1993 mu. Nielafuy küdaw, welu maneluwi Jewba mu ñi eluaetew tañi duamnieel. Kimürpuy albanes kewün ka kellufi doy 60 che tañi wülal ñi mongen Jewba mu. Taiñ amuldungun femngechi küme tripalayafuy chi. Welu kom taiñ femken ñi kelluafiel pu che ñi kimafiel ka weniyeafiel ta Jewba, tüfa kiñe falin dungu feley iñchiñ mu rumel mülealu (Matew 6:20).\\n16. 1) Weküfü ñi adkünuel negosian dungu mu, ¿chem chumay? 2) Feymu, ¿chumngechi müley taiñ rakiduamal ti falinke fillem mu?\\n16 Luka 16:9 mu Jesus feypi: “Tüfachi falinke fillem afle”, femngechi pengeli ñi rüfngen tañi afal. Epe puwküley ñi afal ti antü, fey fentren banco weda tripakeyngün ka kiñeke trokiñ mapu rume küdawngechi dungu mu rupakey plata ñi duam mew. Welu pichin mu doyelay ti dungu. Weküfü ñi adkünuel politiko dungu mu, religion ka negosian dungu mu, kom weda tripayay. Tati milla ka plata afkentu falikey ñi negosiayal, welu pu pelon wentru Esekiel ka Sofonia feypikünuyngu ñi faliwenoal tüfa (Ezequiel 7:19; Sofonías 1:18). Feymu rakiduamnge, füchafulmi ka ngüneduamfulmi tami famentufiel ti rüfngechi falinke dungu ñi doy nieal falinke fillem tüfachi Mapu mu, ¿chumngechi duamafuymi? Duamafuymi kiñe wentru reke küdawlu kom ñi mongen mu ñi wewal fentren plata, welu ngüneduami ñi rüfngenon kom tañi ngülümfiel (Proverbios 18:11). Ti falinke fillem mülelu tüfachi Mapu mew weda tripayay llemay. Feymu eluwküleaiñ ñi weniyeafiel ta Jewba ka Jesus taiñ nieelchi falinke fillem mu. Doyümfiliyiñ ta Jewba ka ñi Ngünenien, fey rüf ayüwküleaiñ.\\n17, 18. Küpale Chaw Ngünechen ñi Ngünenien, ¿chem kümeke dungu llowaiñ?\\n17 Küpale Chaw Ngünechen ñi Ngünenien, iney no rume kullilayay ñi nieal kiñe ruka kam aretulayay plata. Müleay fentren iyael ka kullilayaiñ taiñ iyafiel. Duamlayaiñ taiñ kulliafiel doctor kam lawen no rume. Pu weniyekefilu ta Jewba ayüwmayaeyew ti rume kümeke dungu ñi wülkeel ti Mapu. Ti milla, plata ka falinke kura rikul-layaeiñmew, welu may adelkayaeiñmew müten. Müleay kümeke mamüll, kura ka pañilwe ñi dewmayal taiñ ruka. Taiñ pu weni küme piwke mu kelluaeiñmew, kullien feypilayaeiñmew. Misawaiñ kom ñi wülkeel ti Mapu.\\n18 Tüfa kiñeke dungu müten ñi llowafel pu weniyekefilu ta Jewba ka Jesus. Fey Mapu mew, pu poyekefilu ta Jewba wirarpüramay ñi dungun Jesus feypielieyew: “Küpamün ta eymün, tüfey tañi Chaw ñi füreneyeetew. Llowaymün tati ülmen mülewe pepikalelu llituka mew müten eymünngealu, feychi Ngünechen dewmafilu tüfachi mapu” (Matew 25:34).\\n^ parr. 4 Jesus feypilay ñi rüfngen kam rüfngenon ñi feypingeel ti longkolechi kona mew. Luka 16:1 feypilu “feypintukungey”, tüfa rakiduamelafeiñmew kiñe che ñi weda koylatuel ti kona mu. Welu Jesus küpa nütramkalay chumngelu ñi kechangen, welu may ti longkolechi kona ñi chumün.\\n^ parr. 15 Lucia Moussanett ñi mongen müley ti chillka ¡Despertad! 22 junio 2003, pagina 18-22.\\nCHUMNGECHI WÜLAL PLATA INTERNET MEW\\nTi küdaw ñi femkeel pu Dungukelu Iney Ngen Jewba tañi kimeltucheal Biblia ka kelluafiel pu rupalu wedake dungu mu, kulliwkey mañum yewün mu. Tami wülal plata internet mu, amunge ta jw.org ka pütafnge chew feypi “Iñche ayüfun ñi wülal plata yewün taiñ küdaw femkeel kom Mapu mu” mülelu nagaltu chem pagina mu rume.\\nWeküfü ñi adkünuel negosian dungu mew: Tati trokiñche Weküfü ñi ngünenieel mu eluwkülelu ñi trapümafiel fentren plata ka ngüchaltukufilu pu che ñi ngillakayafiel fentren fillem ñi rüf duamnofiel engün.\\nNorngenochi falinke fillem: Kom taiñ nieelchi chemkün. Kintulayaiñ taiñ kidutu kümelkawal müten, welu taiñ nieelchi fillem mu kellufiliyiñ kakelu che ka doyümfiliyiñ Ngünechen ñi Ngünenien, fey weniyeafiyiñ ta Jewba ka Jesus.\\nTI WERKEN (ÑI CHILLKATUNGEAL) Julio 2017","num_words":2360,"character_repetition_ratio":0.069,"word_repetition_ratio":0.0,"special_characters_ratio":0.201,"stopwords_ratio":0.358,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Juan 7 ARNNT - Dew rupalu tüfachi dungu, Jesus - Bible Search\\nJesus ñi pu peñi feyentulay kisu mew\\n1Dew rupalu tüfachi dungu, Jesus miyawürkey Galilea trokiñ mapu mew. Pirkelay ñi müleael ta Judea mew, fey üye mew am tati longkolechi pu judiu kintuyawülürkeetew ñi langümaetew. 2Welu ka petu fülpalu am tati küni ruka kawiñ,+ kiñe kawiñ ñi niekeel tati pu judiu, 3kisu ñi pu peñi feypieyew lladkütudungun mew:\\n—Mülekilnge tüfa mew. Amunge ta Judea mew, femngechi tami inayawülkeetewchi pu che tami nieel üyew ñi peael engün tami femkeelchi dungu. 4Fey eymi ayülelmi tami kimngeael ka tami yamfal wentrungeael, ellkaniekilnge tami femkeelchi dungu. Dew eluwkülelu am eymi tami femael tüfeychi dungu, fey femnge may kom che ñi adkiñ mew.\\n5Fey kisu ñi pu peñi no rume feyenturkelay ta kisu mew. 6Feymew Jesus feypifi ñi pu peñi:\\n—Petu puwlay iñche tañi medin antü, welu eymünngealu chem antü rume puwkülekey. 7Tüfachi mapu mew mülechi che ngelay tamün üdeaetew ta eymün, welu ta iñche üdekeenew engün, fey iñche am küme feypikefilu nor dungun mew ñi femkeelchi dungu ñi kümenon. 8Amumün eymün tati kawiñ mew, welu iñche ta amulayan, petu puwnolu am iñche ñi medin antü ―pi.\\n9Fey Jesus feypikünufilu tüfachi dungu kisu ñi pu peñi, fey kisu mülewey ta Galilea mew.\\nJesus mülepuy ti Küni Ruka Kawiñ mew\\n10Welu dew amulu wüla ñi pu peñi, feymew Jesus ka ayüwmay ñi amuael tati kawiñ mew, tunte kimlay chem che no rume, welu ellkankechi reke amuy. 11Fey ti longkolechi pu judiu kintuyawüleyew ti kawiñ mew, fey feypiyawingün:\\n—¿Chew chey müley tüfeychi wentru?\\n12Fey ti pu che mew, Jesus rume nütramyengey. Kiñekentu feypiyey engün: “Kiñe küme piwke wentrungey”. Welu kakelu feypiyey engün: “Küme piwkengelay, ngünenkachekey”.\\n13Welu iney no rume küme nor dungulay Jesus mew, llükaniefilu engün am tati pu judiu longkolelu.\\n14Dew rangiñ amulelu ti kawiñ, Jesus konpuy ti ngillatuwe ruka ñi lepün mew, fey eluwpuy ñi kimeltuael. 15Fey ti pu judiu feypi engün afmatulen mew:\\n—¿Chumngechi am kimi tüfachi wentru fente alün dungu fey ñi papeltukenon ñi fütra kimeltufengeael?\\n16Fey Jesus llowdungufi ti pu judiu:\\n—Tañi kimeltukeel iñche ñi dungu no, welu may tüye iñche ñi werküetew tañi dungu. 17Tüfa ta feyngey iney rume rüf dungu mew eluwkülele ñi femael Ngünechen ñi ayüelchi dungu, iñche ñi kimeltun kimfali tañi küpan ta Ngünechen mew ka ñi dunguelchi dungu. 18Tati dungukelu re kisu duam müten, dungukey kisu ñi püramyengeael tati pu che mew, welu iñche ayülen ñi püramyeafiel tüfey tañi werküetew, feymew ta feypimekeken ti feyngechi dungu, fey ta famngechi iñche mew ngelay chem koyla dungu no rume eymün may koyla ngünenngeymün.\\n19“¿Fey Moyse no anta elueymünmew tati ley dungu? Welu kiñe no rume eymün ta müngeltukelafimün tati ley dungu. Fey eymün, ¿chumngelu am ayüleymün tamün langümmuafiel?” pi.\\n20Feymew ti pu che llowdungufi ta Jesus:\\n—¡Weküfü ta kontunieeymew! ¿Iney anta ayüley tami langümaetew?\\n21Feymew feypieyew ta Jesus:\\n—Kom eymün wesa duamkeymün kiñe dungu müten tañi femel mew ta iñche tati ürkütun antü mew. 22Welu femngechi rakiduamkülelmün, eymün, sirkunsidakefimün kiñe pichiche tunte ürkütun antü mew ngeay rume. Femngechi femkeymün tamün mupiael chumngechi ta Moyse ñi ley dungu werküeymünmew tamün sirkunsidawael (tunte Moyse mew rume küpalafuy tüfachi dungu, welu may tüfachi dungu küpay eymün tamün kuyfike tuwün mew). 23Fey tamün yafkantukuwnoael Moyse ñi ley dungu mew, eymün sirkunsidakefimün kiñe pichiche tunte ürkütun antü mew ngeay rume, ¿chumngelu lladkütumuken iñche tañi mongeltufiel mew ta kiñe wentru ti ürkütun antü mew? 24Welu eymün küme duamtukelayafimün tamün küme trokituel müten. Welu may ngüneduamkeafimün nor küme rakiduam mew ―pi.\\nJesus nütramkay ñi chem tuwünngen\\n25Kiñeke tati tuwyelu ta Jerusalen eluwingün ñi ramtuael: “¿Tüfa no am tati kintuyawülel tañi langümngeael? pi. 26Tüfey ñi mülen, kom che ñi adkiñ mew nütramkamekey, fey iney no rume chem pilaeyew. ¿Fey ti pu awtoridad may rüf feyentupey ta tüfachi wentru mew Ngünechen ñi Cristongen? 27Welu iñchiñ kimniefiyiñ chew ñi tuwün ta tüfachi wentru, welu feychi küpale tati Cristo, iney rume kimlayay chew ñi tuwün.”\\n28Feymew Jesus allkülu tüfachi dungu ñi feypin ti pu che, petu mekelu ñi kimeltun tati ngillatuwe ruka mew, feypi newentu dungun mew:\\n—¡Felerkey tamün kimniemufiel chew ñi tuwün ta iñche! Welu iñche küpan kisu ngünewün mew no, welu may iñche küpan tañi Chaw tañi werküetew mew, fey ta manelfali, eymün tamün kimnoel. 29Iñche kimniefiñ küpalu am iñche ñi Chaw mew, fey kisu ta werküenew.\\n30Feymew ayüfuyngün ñi püresuafiel, welu iney no rume püresulaeyew, fey petu puwnolu am ta kisu ñi legtun medin antü. 31Rume fentren che feyentuy Jesus mew, ka feypi engün: “Feychi küpale tati Cristo, ¿fempelayay tati afmatufal dungu ta tüfachi wentru ñi femkeel?”\\nTati pu farisew ayüfuy ñi püresuafiel ta Jesus\\n32Fey ti pu farisew allküñmafingün ti pu che ñi nütramyemekefiel ta Jesus, fey kisu engün ka ti pu longkolelu ti pu saserdote mew werküfingün kiñeke tati llüwatulekelu ti ngillatuwe ruka mew,+ fey ñi püresungeael ta Jesus. 33Feymew Jesus feypi:\\n—Iñche ta mülean eymün iñchiñ pichiñma müten, fey wüla wiñotuan tüfey tañi werküetew mew. 34Eymün ta kintumuan, welu pemulayan, fey am pepi amunoalu eymün chew ñi amuael ta iñche.\\n35Fey ti longkolechi pu judiu eluwingün ñi welukonkechi ramtuwael: “¿Chew am amuay tüfa, taiñ pepi penoafiel? ¿Amupeay may ti kom püle mülechi pu judiu mew ti kake trokiñke mapu mülelu, kam ti pu judiu tuwünngenolu mew? 36¿Chem piafulu chey tañi feypiel mew, ‘Kintumuan, welu pemulayan, fey pepi amunoalu am eymün chew tañi müleputuael ta iñche’?” feypi engün.\\nJesus ta mongen wülkeelchi ko reke feley\\n37Fey puwlu ti kiñelewechi antü mew ka doy ayüfalchi kawiñ, Jesus witralen feypi fütra newentu dungun mew:\\n—Iney rume wüywülele, küpape iñche mew, femngechi ñi pütokoael. 38Chumngechi feypiley ta Wirin Chillka, iñche mew feyentulelu, mülekayay reke kiñe wütrun mongen ko kisu mew.\\n39Fey tüfa mew, Jesus ayüfuy ñi feypiael tati pu feyentulu kisu mew ñi llowürkeael tati Lif Küme Püllü. Fey ti Lif Küme Püllü am petu küparkenolu, fey Jesus am petu yengeturkenolu ta wenu mapu.\\nÑi püntülkawün ti pu che\\n40Kiñeke ti pu che allküyelu tüfachi dungun, feypingün: “Fey rüfngey ta tüfachi pelon wentru tati küpayalu tüfachi mapu mew.”\\n41Fey kakelu feypingün: “Rüfngey ta tüfa ñi Cristongen tati küpayalu tüfachi mapu mew.” Welu kakelu feypi: “Fey no, fey ti Cristo ngelay ñi tuwael ta Galilea mapu mew. 42Tati Wirin Chillka feypiley ti Cristo müley ta longko ülmen David ñi yomelchengeael, ka feychi Belen waria mew chew ñi tuwmum ta David, feychi tuwünchengeael.”+\\n43Feymew ti pu che wichu püntülkawi engün Jesus ñi duam. 44Kiñekentu ayüfuy ñi püresuyeafiel, welu iney no rume femlaeyew.\\nTati pu longkolechi judiu feyentulay engün ta Jesus mew\\n45Fey ti llüwatulekelu tati ngillatuwe ruka mew, wiñotuyngün chew ñi mülemum tati pu farisew ka ti pu longkolelu pu saserdote mew, fey ramtungey tati pu llüwatulekelu:\\n—¿Chumngelu am püresu küpal-lafimün tüfachi wentru Jesus pingelu?\\n46Fey ti pu llüwatulekelu llowdunguy engün:\\n—¡Chumkawnorume ka iney no rume dungukelay chumngechi dungukey ta kisu!\\n47Feymew ti pu farisew feypifi engün üyawtudungulen:\\n—¿Eymün ka femngechi eluwimün tamün ngünenkangeael? 48¿Ngüneduamlaymün am ñi feyentunon kiñe no rume taiñ pu longkolelu, ka tati pu farisew no rume? 49Welu tüfeychi pu che kimnofilu tati ley dungu, rume welulkawküley engün ―pi engün.\\n50Feymew Nikodemo, tati farisew kiñe rupa amulu ñi pemeafiel ta Jesus, fey kisu feypifi ti kakelu pu che:\\n51—Iñchiñ taiñ ley dungu feypilelay ñi püresungeael ta kiñe che, petu kimngenole ñi wesa femün.\\n52Feymew ti pu farisew llowdungufi ta Nikodemo:\\n—¿Eymi am tuwimi kay ta Galilea? Papeltufinge ti Wirin Chillka, fey kimaymi tañi tripakenon kiñe pelon wentru no rume ta Galilea mapu mew ―pingey.+\\nTi ñiwafe domo\\n( 53Fey kake kiñeke ti pu che amutuy engün ñi ruka mew.","num_words":1190,"character_repetition_ratio":0.051,"word_repetition_ratio":0.002,"special_characters_ratio":0.199,"stopwords_ratio":0.381,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"“Inaye ngümakeaymün tati pu ngümakelu mew” (Romanu 12:1) | Ñi Chillkatungeal\\nPAPELTUAFUYMI acholi aucano batak (simalungun) batako karo batako toba baulé biak bislama camboyano chin haka chokue chopi chuabo criollo de las seychelles criollo mauriciano dayaco engayú dehu endáu groenlandés hmong (blanco) iban inglés javanés kachin kayin sgaw kazajo kikongo kimbundu kisi krío lao lhukonzo lomue macua maltés mapudungun mizo navajo nias niueano nyaneka nyungwe quechua ayacuchano quechua cuzqueño quichua de Chimborazo quichua de Imbabura rarotongués romaní de Macedonia (alfabeto cirílico) romaní de macedonia romaní del sur de Grecia runyankore rutoro sanguir saramacano sena sundanés tahitiano uigur (alfabeto cirílico) umbundú urdu uruund wallisiano wayuunaiki xitshwa ñemba\\n“Yafültukuwmün ka welukonke newentuwkülemün” (1 TESALONISENSE 5:11).\\nÜLKANTUN: 90 KA 111 *\\nJewba, ¿chumngechi yafültukukeeiñmew?\\nPu weñangkülelu ñi lan mu tañi piwkeyenieelchi che, ¿chem texto Biblia mu yafültukuafeyew?\\nTati trawünche, ¿chumngechi yafültukuafuy pu weñangkülelu?\\n1, 2. Pu rume weñangkülelu ñi lan mu tañi piwkeyenieelchi che, ¿chumngelu (chemu) falin-ngey taiñ kimal chumngechi yafültukuafiel? (Inaduamnge ti adentun tüfachi pagina mu.)\\nTAIÑ lamngen Susi feypi: “Lalu tayu püñeñ, rume kutrantupiwkelekefuyu epe kiñe tripantu mew”. Kafey larumelu tañi domo, kiñe peñi feypi: “Feypilayafun tunte ñi allfülefun reke tañi kalül”. Fentren che ka femngechi rupakeyngün. Tati trawünche mu, fentren peñi ka lamngen rakiduamlayngün ñi layafel tañi piwkeyenieelchi che petu ñi akunon ti Armagedon. Feymu weñangkülelmi ñi lan mu tami piwkeyenieelchi che, ¿chumngechi yafüluwafuymi? Ka kiñe che femngechi rupalu, ¿chem chumafuy?\\n2 Kiñeke che feypikey: “Rupale ta antü, ngüyünentuaymi tami weda rupan”. Welu, ¿rüfngepey may tüfa? Kiñe lantu domo feypi: “Doy kümey ñi feypingeal: ‘Kümeke dungu femülmi tami mongen mew, fey kümelkaletuaymi’”. Ñi tremoltual kiñe allfen, duamfalngey ñi rupayal ta antü ka ñi dapingeal. Ka femngechi rupakey ñi kümelkaletual kiñe che rume weñangkülelu. Feymu, ¿chumngechi yafültukuafuiñ pu rume weñangkülelu ñi lan mu tañi piwkeyenieelchi che?\\nJEWBA “TAIÑ YAFÜLKEETEW”\\n3, 4. Jewba kimniey taiñ chum duamkülen, ¿chumngelu feypiafuiñ tüfa?\\n3 Taiñ Chaw Jewba, fey taiñ doy küme yafültukukeetew (papeltunge 2 Korintio 1:3, 4). Iney no rume doy küme kimlay Jewba mu ñi chum duamkülen pu che. Feymu feypikünueiñmew: “Iñche tami yafültukukeetew” (Isaías 51:12; Salmo 119:50, 52, 76).\\nJewba rume duamniey ti antü tañi wiñomongeltuafiel ñi pu nor piwkeyeetew\\n4 Abraam, Isaak, Jakob, Moyse, ti longko ülmen David ka kakelu che Jewba ñi piwkeyefiel ka layngün (Números 12:6-8; Matew 22:31, 32; Hecho 13:22). Welu fey ka müten no, kafey Jewba langümüñmangey “ñi sakin Fotüm”, tañi rume piwkeyeniefiel (Matew 3:17). Feymu rakiduamfalngelay tunte ñi weda duamün Jewba, tañi Fotüm ñi weda langümngen mu (Juan 5:20; 10:17). Biblia feypi Jewba ñi rume duamnieel ti antü tañi wiñomongeltuafiel ñi pu nor piwkeyeetew (Job 14:14, 15). Feychi antü mew ayüwküleayngün ka kutranwelayayngün.\\n5, 6. Jewba, ¿chumngechi yafültukukeeiñmew?\\n5 Rüf maneluwafuiñ taiñ kelluaetew Jewba. Feymu eluwküleaiñ ñi llellipuafiel ka nütramkalelafiel tunte taiñ kutrantupiwkelen. Jewba kimniey taiñ chum duamkülen ka yafülduamkeeiñmew, ¡kimal tüfa müna newentukeeiñmew! Welu, ¿chumngechi yafültukukeeiñmew Jewba?\\n6 Fillke dungu mu, kiñe tüfa fey tañi newen mu (Hecho 9:31). Jesus feypikünuy tañi Chaw ñi eluafiel tañi newen kom pu che ñi ngillatukeetew (Luka 11:13). Susi ka feypi: “Fentren rupa lukutunagiyu ka llellipufiyu ta Jewba tayu kelluaetew. Fey Ngünechen elueyumu tañi tüngün, tüfa rumel yafülmaeyumew tayu piwke ka rakiduam” (papeltunge Filipense 4:6, 7).\\nJESUS KIMNIEY TAIÑ CHUM DUAMKÜLEN\\n7, 8. ¿Chumngelu maneluwafuiñ taiñ yafüduamelaetew Jesus?\\n7 Mülepalu Mapu mew, Jesus tañi feypin ka femün mew inayentufi tañi Chaw Jewba ñi küme femngen (Juan 5:19). Chaw Ngünechen werküeyew ta Mapu mew ñi yafültukuafiel pu kutrantupiwkelelu ka “kom tati pu weñangkülelu” (Isaías 61:1, 2; Luka 4:17-21). Jesus kimniefuy pu che ñi chum duamkülen ka küme piwke mu küpa kellufi, ka tati pu che ngüneduamfingün tüfa (Ebrew 2:17).\\n8 Jesus wechengelu, ka layeluwi chi. Kidu tañi chaw Mapu mew, Jose pingefulu, lapelay chi petu wechengelu Jesus * (inaduamnge ti kimal dungu). Jesus rume piwkeyechefengefuy, feymu müna weñangkülefuy chi tüfachi dungu mu, ka doy weñangküleyew pefiel tañi pu che ñi kutrankawmeken, tüfa müna küdawngefuy chi Jesus mew.\\n9. Lalu Lasaru, Jesus ¿chumngechi pengeli tañi kimfiel pu che ñi chum duamkülen?\\n9 Amuldunguyawlu Jesus, pengeli ñi rüf kimfiel pu che ñi chum duamkülen. Lalu tañi sakin weni Lasaru, Jesus kimniefuy ñi wiñomongeltuafiel tañi weni. Welu pefiel mu ta Maria ka Marta ñi fente kutrankawkülen, kidu kutranpiwkeyefi engu, feymu ngümay (Juan 11:33-36).\\n10. ¿Chumngelu maneluwküleafuiñ Jesus ñi kutrantupiwken taiñ weñangkün mu?\\n10 Ngüneduamal Jesus ñi femel kuyfi mu, ¿chumngechi kelluafeiñmew? Biblia kimeltueiñmu Jesus ñi kaletukenon, feymu feypi: “Jesukristo ta wiya reke, fachantü ka rumel mu femngechi feleay” (Ebrew 13:8, TNM). Kafey kidu tañi duam mu iñchiñ nierpuafuiñ afnoachi mongen, feymu Biblia feypi “taiñ eluaetew ta mongen”. Ka femngechi, Jesus rupay kutrankawün mew, feymu pepikawküley “ñi kelluafiel kom ti pu che kintukaduamngelu” (Hecho 3:15; Ebrew 2:10, 18). Feley llemay, rüf maneluwküleafuiñ Jesus ñi kutrantupiwken taiñ weñangkün mu. Kidu kimniey taiñ weda rupan ka yafültukuaeiñmew “chem lelen mew rume duamtuliyiñ taiñ kellungeael” (papeltunge Ebrew 4:15, 16).\\nYAFÜLTUKUNGEIÑ WIRIN CHILLKA MEW\\n11. ¿Chem texto doy yafültukukeeymu?\\n11 Kimnieel Jesus tunte ñi kutrantupiwken Lasaru ñi lan mu yafültukukeeiñmu, welu Biblia mew müley kakelu dungu taiñ yafültukuafetew. Tüfa afmatukelaeiñmew, kimnielu am iñchiñ “kom tati kuyfi wirintukuelchi dungu ta Wirin Chillka mew, wirintukungey iñchiñ taiñ kimeltungeael. Fey ta famngechi taiñ nieael maneluwün Ngünechen mew tati Wirin Chillka ñi duam” (Romanu 15:4). Feymu, rume weñangkülelmi ñi lan mu kiñe tami piwkeyenieelchi che, tüfakechi texto yafültukuafeymu:\\n“Jewba fülmaniekefi kom pu weñangkülelu ñi piwke; ka montulkefi kom pu weda duamkülelu” (Salmo 34:18, 19).\\n“Rume fentrelu iñche mew tañi fill rakiduamkülen, eymi newentuen ka yafüduamelen” (Salmo 94:19).\\n“Fey iñchiñ taiñ Ñidol Jesucristo ka müten ka Ngünechen, iñchiñ taiñ Chaw, kisu ñi küme piwkeyechen mew piwkeyeeiñmew ka elueiñmew ti rumel yafüluwün ka kiñe küme maneluwün. Yafültukulelaeymünmew tamün piwke ka newen elunieaeymünmew” (2 Tesalonisense 2:16, 17) * (inaduamnge ti kimal dungu).\\nTATI TRAWÜNCHE MÜNA YAFÜLTUKUAFEIÑMU\\n12. ¿Chumngechi yafüduamelafuiñ ta kakelu che?\\n12 Lale kiñe tami piwkeyenieelchi che, peafuymi yafüluwün tati trawünche mew (papeltunge 1 Tesalonisense 5:11). Feymu iñchiñ, ¿chumngechi newentuafuiñ ka yafüduamelafuiñ pu “weda duamkülechi piwke”? (Proverbios 17:22.) Longkontukuaiñ ñi mülen “kiñe antü ñi ñüküfküleal ka kiñe antü ñi dungual” (Eclesiastés 3:7). Inaduamafiyiñ ñi feypiel epu lamngen. Kiñe lantu domo, Dalene pingelu, feypi: “Pu weñangkülelu duamnieyngün ñi feypial tañi rakiduamkeel ka tañi chum duamkülen. Feymu müley taiñ allkütuafiel ñüküfkülen mu, tüfa tati doy küme dungu taiñ femafel”. Junia ñi lamngen langümuwi, fey kidu feypi: “Iñchiñ newe kimlayafuiñ tunte ñi weñangkülen kiñe che, welu yafüluwliyiñ taiñ kimal, tüfa falintufali tati”.\\n13. ¿Chem akordayafiyiñ?\\n13 Akordayafiyiñ tüfa: lale kiñe taiñ piwkeyenieelchi che, taiñ chum duamkülen ka chumngechi pengelkeiñ taiñ weñangkülen kakerumeafuy kakelu che mu. Kiñeke mu, müna küdawngeafuy feypial tunte taiñ weñangkülen. Feymu Biblia feypi: “Tati piwke kimniey tunte ñi weñangküduamkülen, ka iney no rume koneltulayafuy kidu ñi ayüwün mu” (Proverbios 14:10). Ka kiñeke mu, feypifuliyiñ rume taiñ chum duamkülen, tati pu che newe adümlayafuyngün taiñ küpa feypiel.\\nFentren rupa mu, doy kümeafuy inayal tüfachi ngülam: “Inaye ngümakeaymün tati pu ngümakelu mew”\\n14. ¿Chem femafuiñ ñi yafültukuafiel pu weñangkülelu?\\n14 Küdawngeafuy kimal chem feypilelafiel pu weñangkülelu. Welu Biblia feypi: “Tati kimche ñi feypiel yafülduamelkey” (Proverbios 12:18). Ñi kimal chem feypial tañi yafültukuafiel, fentren peñi ka lamngen ngüneduamfingün ti papil Cuando muere un ser querido * (inaduamnge ti kimal dungu). Welu fentren rupa mu, doy kümeafuy inayal tüfachi ngülam: “Inaye ngümakeaymün tati pu ngümakelu mew” (Romanu 12:15). Kiñe lantu domo, Gaby pingelu, feypi: “Iñche tañi ngümaken mew pengelken tañi chum duamkülen. Feymu tañi pu weni ñi inaye ngümaken iñche mu, müna yafültukukeenew. Femngechi, feychi mew kidulelu trokiwkelan”.\\n15. Küdawtulmi tami yafültukuafiel pu che tami feypin mu, ¿chem chumafuymi? (Inaduamnge ti wichulechi dungu “ Chem feypiafuiñ taiñ yafültukuafiel pu weñangkülelu”).\\n15 Küdawtulmi tami yafültukuafiel pu che tami feypin mu, doy kümeafuy tami wirintukulelafiel kiñe texto Biblia mu ñi yafültukuaetew, wirintukuafuymi kiñe küme dungu ti la mew, kam kiñe küme rupan tami akordafiel kidu mew. Femafuymi tüfa kiñe tarjeta kam carta mu, kafey werkülelafuymi kiñe wirin dungu internet kam celular mew. Junia feypi: “Wirintukulelngekelu kiñe dungu tañi yafültukuaetew, kam mangeletew mu kiñe lamngen tayu mür rupaleal, feypilayafun tunte ñi kellukeetew tüfa. Feychi dungu pengelenew ñi mülen che ñi piwkeyeetew ka dapikeetew”.\\n16. ¿Ka chem femafuymi ñi yafültukuafiel ta kakelu?\\n16 Ngillatuafuiñ tati pu kutrankawkelu ñi duam mu, kam kiñentrür llellipuafuiñ. Müna küdawngeafuy femal tüfa, rakiduamafuymi chi: “Femli tüfa, ngümayan kam ngellu dunguan”. Welu kom piwke mu llellipulmi, müna yafültukuafuymi tati weñangkülelu. Dalene feypi: “Tañi llidmepaetew pu lamngen, kiñeke mu ramtulelkefiñ ta kiñe lamngen: ‘¿Llellipuafuymi?’. Fey ella konlu tañi llellipun, ngellu tripakey ñi dungun. Welu ñochikechi, doy küme dungurpukeyngün, ka ngillatukeyngün kom ñi piwke mu. Kidu engün tañi maneluwken Jewba mu, ñi piwkeyen ka chumngechi ñi dapikeetew, rume yafültukuñmaenew tañi mupiltun”.\\nAMULEPE TAIÑ YAFÜLTUKUCHEKEN\\n17-19. ¿Chumngelu fentekünulayaiñ taiñ yafültukukefiel taiñ pu peñi ka lamngen?\\n17 Kakerumey taiñ femngen, feymu kimlayafuiñ tunteñma mu kiñe che weñangküleafuy ñi lan mu tañi piwkeyenieelchi che. Ellaka mew, tati ngen la ñi pu che ka weni llidmepaeyew. Welu rupalu ta antü, amutuy ta che, ka ti ngen la petu duamniey ñi yafültukungeal, petu weñangkülelu am. Feymu müley taiñ eluwküleal ñi kelluafiel. Biblia feypi: “Kiñe rüfngechi weni rumel piwkeyechekey, ka kiñe peñi reke feley ñi mülen mu weñangkün” (Proverbios 17:17). Feley llemay, tati weñangkülelu petu duamniele taiñ kellu, iñchiñ eluwküleaiñ taiñ yafültukuafiel (papeltunge 1 Tesalonisense 3:7).\\n18 Kiñe che fillke dungu mew wiño weñangkürumeafuy. Kiñe ülkantun, foto, kam kiñe nümün rakiduamelafeyew tañi lachi che mu, ka femngechi rume weñangkülafeyew kiñe dungu ñi femel, allkütuel, kiñe küyen kam fülkülele ñi akordangeal ti antü ñi niewün kam ti antü ñi lan. Lale kiñe che ñi afkadi, müna küdawtuafuy ti wünen rupa ñi kidu amual kiñe fütra trawün mew kam ti Trawün Jesus tañi lan ñi akordangeal. Kiñe lantu peñi feypi: “Kidulewetulu iñche, rakiduamün ñi rume weñangkülaetew tañi akordayal ti antü niewlu tañi afkadi engu. Küdawngefuy llemay feychi antü. Welu fentren peñi ka lamngen adkünuyngün kiñe trawün tañi sakinke weni mu, femngechi ñi kidulenoal feychi antü mu”.\\n19 Rakiduamtukuaymi tüfa, ngelay taiñ yafültukuafiel pu weñangkülelu kiñeke sakinke antü müten. Junia feypi: “Müna kelluenew tañi yafültukungen ka llidmengen fülkülenolu rume kiñe sakin antü ñi akordangeal. Iñche rume falintukefiñ feychi rupan, ka müna yafültukuenew”. Feymu, kellunofiliyiñ rume tati weñangkülelu ñi kutrantupiwkewenoal, fillke dungu femafuiñ ñi yafültukuafiel (1 Juan 3:18). Gaby feypi: “Müna mañumkülen ta Jewba mu, pu longkolelu am piwkeyen mu kelluenew, ka kidukünukelaenew rupalu küdawngechi dungu mu. Kidu engün tañi kellun mew, iñche trokifiñ ta Chaw Jewba tañi pangkoetew reke kom tañi wedake dungu mew”.\\n20. Jewba ñi femal küpalechi antü mew, ¿chumngelu yafültukukeeiñmew?\\n20 Chaw Jewba, taiñ yafültukukeetew, wiñomongeltufile pu layelu, ti lan dungu weñangkülwelayaeiñmew, ¡kimnieel tüfa müna yafültukukeeiñmew! (Juan 5:28, 29.) Biblia feypikünuy: “Tati Ñidol Ngünechen Jewba lümüafi [apümkayafi] tati lan dungu, ka liftuñmayafi engün tañi külleñu ñi ange mew” (Isaías 25:8). Akule feychi antü, duamfalngelayay ñi ‘inaye ngümayal tati pu ngümakelu mew’. Welu may, kom pu che mülealu Mapu mew ‘inaye ayüwkeayngün tati ayüwkülelu mew’ (Romanu 12:15).\\n^ parr. 3 Tüfachi chillkatun mu ka kom ti küpayelelu, ülkantuaiñ ti lifru Ayüwün mu ülkantulelafiyiñ ta Jewba.\\n^ parr. 8 Biblia feypi Jose ñi mongelefel Jesus 12 tripantu niefulu. Welu Jesus femlu tañi wünen afmatun dungu ñi pulkukünuafiel ti ko, üytungelay ta Jose ka dew rupalu tüfa feypingelay chem no rume kidu mu. Tüfa rakiduameleiñmew Jose ñi dew lawyen. Ka femngechi Jesus külafantukungelu ti orkon mamüll mu, feypifi tati apostol Juan ñi dapiafiel ta Maria, Jesus tañi ñuke, welu mongelefule Jose feychi antü mu, Jesus feypilayafuy tüfa (Juan 19:26, 27).\\n^ parr. 11 Tüfachi kakelu texto ka yafültukukefingün ta kakelu che: Salmo 20:1, 2; 31:7; 38:8, 9, 15; 55:22; 121:1, 2; Isaías 57:15; 66:13; 2 Korintio 4:7, ka 1 Pedro 5:7.\\n^ parr. 14 Kafey inaduamnge ti trokiñ “Jesús supo consolar a sus amigos” mülelu La Atalaya 1 noviembre 2010 mu.\\nChem feypiafuiñ taiñ yafültukuafiel pu weñangkülelu\\nTüfachi trokiñ mu, pengelngey kiñeke yafüluwün dungu ñi wirintukulelfiel kiñeke che tañi pu weni weñangkülelu ñi lan mu tañi piwkeyenieelchi che:\\n“Kimlaiñ chem taiñ pial. Welu küpa feypiwayiñ: ‘Rume piwkeyewiyiñ’. Küme kimlayafuiñ tami chum duamkülen, welu Jewba keta kimniey, feymu yafültukunieaeymu tati. Ngillatumekeiñ eymi tami duam mu, feymu pewmangen doy yafüluwküleaymi”.\\n“Jewba yafüduamelaeymu tami weda rupan mew”.\\n“Jewba rakiduamtukunieafi eymi tami afkadi yem, kidu ngoymalayafi tañi chumngen, doy may wiñomongeltuafi chumngechi tami akordaniefiel. Longkontukual tüfa yafültukuaeymu”.\\n“Müna yafültukukeeiñmew kimal taiñ wiñopetuafiel tami ñuke ti küme mülewe mu, ka feychi mu wiño chaftulayafi ti kiñelewechi kayñe, tati lan dungu. Welu petu ñi akunon feychi antü, rakiduamtukunieaiñ kidu ñi femün ñi poyeafiel ta Jewba”.\\n“Rüf feypilayafuiñ tunte taiñ weñangkülen ñi lan mu kiñe taiñ piwkeyenieelchi che. Welu Jewba wiñomongeltufile, ka femngechi rüf feypilayafuiñ tunte taiñ ayüwküleal”.\\nWirin dungu Chumngechi entual fillke papel TI WERKEN (ÑI CHILLKATUNGEAL) Julio 2017\\nAudio Chumngechi entual audio TI WERKEN (ÑI CHILLKATUNGEAL) Julio 2017","num_words":1948,"character_repetition_ratio":0.07,"word_repetition_ratio":0.003,"special_characters_ratio":0.206,"stopwords_ratio":0.342,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Kümeke ngülam tati mupiltun, lif mongen-ngeal ka piwkeyen mu | Tati Biblia ka tañi werkün dungu\\nPAPELTUAFUYMI afrikáans albanés alemán amárico asamés azerí azerí (alfabeto cirílico) bajo alemán bashkir bassa de camerún batako toba becol bengalí birmano boulou búlgaro cabilé camboyano cebuano checo chichewa chino mandarín (simplificado) chino mandarín (tradicional) chitumbuka chiyao chol cingalés coreano criollo de las seychelles croata danés digor duala efik endonga eslovaco esloveno español estonio feroés finlandés francés fulbé de camerún galés georgiano griego groenlandés guaraní gujarati hebreo hiligaynon hindi hmong (blanco) holandés húngaro ilocano indonesio inglés irlandés islandés italiano japonés kayin sgaw kazajo kekchí kiniaruanda kirguís kirundi konkani (alfabeto devanagari) konkani (alfabeto latino) kurdo (alfabeto árabe) kurdo kurmanyí del Cáucaso kwanyama lao lengua de señas argentina lengua de señas colombiana lengua de señas ecuatoriana lengua de señas mexicana lengua de señas venezolana lengua de signos española lenguaje de señas americano lenguaje de señas australiano lenguaje de señas brasileño lenguaje de señas checo lenguaje de señas chino lenguaje de señas coreano lenguaje de señas de quebec lenguaje de señas estonio lenguaje de señas finlandés lenguaje de señas griego lenguaje de señas holandés lenguaje de señas indonesio lenguaje de señas italiano lenguaje de señas japonés lenguaje de señas malgache lenguaje de señas nicaragüense lenguaje de señas peruano lenguaje de señas polaco lenguaje de señas portugués lenguaje de señas ruso lenguaje de señas zimbabuense letón macedonio malayo malayálam malgache maltés mam mapudungun maratí maya mazahua mazateco de Huautla mixteco de huajuapan mizo mongol mískito navajo nepalés ngäbere (o guaymí) nias noruego náhuatl de guerrero náhuatl de la huasteca náhuatl del centro osético otomí pangasinán panjabí persa polaco portugués de Brasil purépecha quechua ancashino quechua ayacuchano quechua cuzqueño quiché romaní del sur de Grecia rumano ruso sena serbio (alfabeto cirílico) serbio (alfabeto latino) setsuana shona somalí sranangtongo suajili suati sueco tagalo tai tamil tarahumara central tayik telugu tigriña tivo tlapaneco tojolabal totonaco tseltal tsonga tsotsil turco turcomano tártaro ucraniano udmurto uhobo uigur (alfabeto cirílico) urdu uzbeko uzbeko (alfabeto latino) vendal vietnamita waray-waray xhosa yoruba zapoteco de lachiguiri zapoteco del istmo zulú árabe\\nKümeke ngülam tati mupiltun, lif mongen-ngeal ka piwkeyen mu\\nSantiaw, Pedro, Juan ka Juda wirintukuyngün chi karta ñi yafültukuafiel tati pu kristiano\\nSANTIAW ka Juda, Jesu ñi peñiwen ñuke mu müten, ka Pedro engu Juan, Jesu ñi apostol. Tüfachi meli wentru Ngünechen ñi lif küme püllü mu wirintukuyngün regle karta mülelu Griegu Wirintukun mu, feymew tüfachi pu karta yeniey tati pu wirintukulu ñi üy. Kidu ñi duam mu kellufi tati pu kristiano ñi afeluwnoal ka ñi püntütripanoal Ngünechen ñi Ngünenien mu.\\nÑi pengelal mupiltun. Manelfalay taiñ feypial ‘nien mupiltun’ müley taiñ pengelal taiñ femün mu. Chumngechi feypi Santiaw: “ta mupiltun fey ta lalekey reke trürkülenole ta fürenechen engu” (Santiaw 2:26). Feymu lle tati pu che rupalu wedake dungu, ñi mupiltun kellueyew ñi doy yafüluwal. Kafey ngillatuafuy maneluwün mew ta Ngünechen ñi kimün, fey Ngünechen ta eluaeyew. Püntütripanole ta Jewba mew, lloway ñi kümelkan (Santiaw 1:2-6, 12). Feymew tati pu che püntütripanolu, Ngünechen rumel (molkechi) kelluaeyew. Feymu llemay Santiaw ngülamtufi: “Fülkonmün ta Ngünechen mew, fey kisu fülkonay ta eymün mew” (Santiaw 4:8).\\nTati pu kristiano müley ñi yafüluwal ñi mupiltun ñi famentungeal wedake illun ka wedake podümngechi dungu. Juda, pingechi kristiano mülekefuy chew pu che podümngechi mongen yeniekefuyngün, feymew ngülamtufi: “tamün newentuleael tati mupiltun” (Juda 3).\\nÑi nieal kiñe küme lif mongen. Jewba ayüy kom tañi pu kona ñi lifngeal kom tañi mongen mu. Feymew Pedro wirintukuy: “Tamün femafel, nieaymün ta küme lif mongen [...], Tati Wirin Chillka am feypilelu: ‘Eymün feley tamün nieael lif mongen, iñche [Jewba] am lif mongen nielu’” (1 Pedro 1:15, 16). Feymew müley ñi inayentuafiel ta kristo ñi femün, chumngechi feypi ti apostol: “kiñe küme inayentufal dungu reke femngechi eymün tamün inayentuñmayafiel ñi femelchi dungu” (1 Pedro 2:21). Welu küdawngele rume ñi feyentual (müngeltual) Ngünechen ñi ngülam, doy falin-ngey ñi nieal “tüngkülechi rakiduam” (1 Pedro 3:16, 17). Pedro feypi doy falin-ngey ñi lif mongen-ngeal ka ñi pengelal ñi femün mu ñi yamnieafiel Ngünechen, femngechi ñi trepeleal akule Ngünechen ñi antü ka ti feypikünuelchi we mapu chew “kom kümeke nor dungu mületuay” (2 Pedro 3:11-13).\\n“Fülkonmün ta Ngünechen mew, fey kisu fülkonay ta eymün mew.” (Santiaw 4:8)\\nÑi pengeleal piwkeyen mu. “Ngünechen am ta piwkeyen ürke” pi Juan. Jewba pengeli müna piwkeyeeiñmew werkülu tañi kiñen Fotüm tüfachi Mapu mew ñi layal kom iñchiñ mu “chalintukuwi tañi langümngeael, [...] iñchiñ taiñ yafkan mew”. ¿Chumngechi pengelkefiyiñ tüfachi piwkeyen mu? Juan feypi: “Sakin pu peñi, Ngünechen fey tüfa famngechi piwkeyeeiñmew, fey iñchiñ ka femngechi feley taiñ welukonkechi piwkeyewael” (1 Juan 4:8-11). Müley taiñ piwkeyeafiel taiñ pu peñi ka lamngen nüwküleyiñ kiñe mupiltun mu, ka rumel (molkechi) fürenechengeal fey engün mu (3 Juan 5-8).\\n¿Chumngechi pengeli tati pu kristiano ñi piwkeyefiel ta Jewba? Juan llowdunguy: ‘Tati rüf dungu mew piwkeyefilu ta Ngünechen ka feley tañi müngeltuñmayafiel [feyentuñmayafiel, TNM] kisu ñi werkün dungu. Fey kisu tañi werkün dungu afeluwün-ngelay’ (1 Juan 5:3; 2 Juan 6). Tati pu che feyentukefilu (müngeltukebilu) ta Ngünechen, kimnieyngün ñi nieal Ngünechen ñi piwkeyen mu ka llowayngün “rumel mongen” (Juda 21).\\n(Tuwlu Santiaw, 1 Pedro, 2 Pedro, 1 Juan, 2 Juan, 3 Juan ka Juda ñi lifru.)\\n¿Chumngechi pengelngekey ti mupiltun?\\nJewba, ¿chem ayüy ñi femal ñi pu kona?\\n¿Chumngechi pengelkey tati pu kristiano ñi piwkeyefiel ta Jewba?\\nWirin dungu Chumngechi entual fillke papel Tati Biblia ka tañi werkün dungu\\nAudio Chumngechi entual audio Tati Biblia ka tañi werkün dungu","num_words":852,"character_repetition_ratio":0.091,"word_repetition_ratio":0.002,"special_characters_ratio":0.189,"stopwords_ratio":0.236,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Matew 12 ARNNT - Fey kiñe ürkütun antü mew, Jesus rumey - Bible Search\\nMatew 11 Matew 13\\nTati pu disipulu suchetukachillay ürkütun antü mew\\n(Marku 2.23-28; Luka 6.1-5)\\n1Fey kiñe ürkütun antü mew,+ Jesus rumey tati ngan kachilla mew. Fey ñi pu disipulu ngüñülerkey, fey eluwürkey engün ñi suchetuafiel longko kachilla, fey ñi iyafiel ti fün. 2Fey ti pu farisew pefilu tüfa, feypifi engün ta Jesus:\\n—Tüfey tami pu disipulu ñi fempeel kümelay ñi femael ta ürkütun antü mew.\\n3Fey Jesus llowdunguy:\\n—¿Kimlaymün am ñi chumün ta David kiñe rupa kisu ka tañi pu kompañ ngüñülu engün? 4Konpuy ta Ngünechen ñi ngillatuwe ruka mew ka ipufi tati kofke chalintukulelu ta Ngünechen mew. Fey kisu ngelafuy tañi iyael ka tañi pu kompañ no rume, ti pu saserdote müten felerkefuy ñi iyafiel. 5¿Kam kimlaymün ñi chem pilen Moyse tañi ley dungu feyti pu saserdote ngillatuwe ruka mew kansatukelay tati ürkütun antü mew, fey yafkakelay engün? 6Fey tüfa feypiwayiñ tati mülelu ta tüfa mew doy yamfali ti ngillatuwe ruka mew. 7Eymün ta kimlaymün tañi chem pilen tati Wirin Chillka: ‘Iñche ayülen tamün kutranpiwkeyecheael, welu tamün chalintukunoael tati langümelchi kulliñ.’+ Rüf dungu mew adümfulmün tüfachi dungu, kondenakelayafuymün tati nienolu chem yafkan no rume. 8Fey tati Wentrukünuwpalu ngüneniefi chem dungu rume ñi femael ti ürkütun antü mew ―pi.\\n(Marku 3.1-6; Luka 6.6-11)\\n9Fey Jesus tripatulu tiye mew, konpuy kiñe sinagoga mew mülelu tiyechi lelfün mew. 10Tüfey mew müley kiñe wentru lañmalelu ñi kiñe kuwü. Fey ti pu farisew inayawületew am re koyla ngünen mew ñi feypintukuafiel ta Jesus, fey ramtueyew engün:\\n—Tañi tremolngeael ta kiñe kutran ürkütun antü mew, ¿feley kam felelay?\\n11Jesus llowdungufi ti pu che:\\n—¿Fey eymün chem piaymün kay? Iney rume niele kiñe ufisa, fey ti ürkütun antü mew ütrüfkonle ti ufisa kiñe rüngan mew, ¿nentupetulayafuy may? 12Fey ¡kiñe wentru ta doy faliy kiñe ufisa mew! Feymew feypiwayiñ: feley ta che ñi femael kümeke dungu ti ürkütun antü mew.\\n13Feymew feypifi ta tiyechi wentru lañmalelu ñi kuwü:\\nFey ti wentru norümentuy ñi kuwü, fey küme tremolewetuy ti kangelu kuwü reke.\\n14Welu ti pu farisew tripatulu ti sinagoga mew, nütramkawi engün chumngechi ñi langümafiel ta Jesus.\\nNgünechen ñi dullielchi küme werken\\n15Jesus, kimlu tüfachi dungu, tripatulu tiye mew, fey rume fentren che inaeyew. Jesus tremolfi kom tati pu kutran 16ka feypiyefi engün tañi nütramyengenoael ta kisu rangi pu che. 17Fey tüfa famngechi femi tañi mupituael ñi kimelel tati pelon wentru Isaia, feychi feypilu:\\n18“Tüfa ñi mülen ñi poyekeetew, iñche tañi dulliel,\\ntañi sakin, ka tañi sakiwkemum.\\nKisu mew müleay iñche tañi Lif Küme Püllü,\\nka kimelay ti montuluwün dungu kom trokiñ mapu mew.\\n19Wirartuchelayay ka wirarkiyawlayay rume.\\nIney rume allküñmalayaeyew ñi dungun rüpü mew.\\n20Illamtulayafi tati pu che newe nienolu kimün\\nkiñe epe watrolechi rüngi reke felelu+ ñi kimün mew,\\nka chongümlayafi rume tati chomadwe kütral ella üykülelu,\\nwelu kom ñi pu kayñe apümnagümafi kisu tañi nor dungu mew.+\\n21Fey kisu mew maneluway fentren che kom trokiñ mapu tuwlu.”+\\nDalluntukungey ta Jesus tañi llowün pepiluwün weküfü mew\\n(Marku 3.20-30; Luka 11.14-23; 12.10)\\n22Yengey ta Jesus mew kiñe wentru trawmalelu ka ketrongelu. Kontunierkeeyew ta fentren weküfü, fey Jesus elutufi ñi pelotuael ka ñi dungutuael. 23Fey kom ti pu che tüfey mew mülelu, rume afmatulen welukonkechi ramtuwi engün: “¿Fey tüfa pemay ta David ñi Yomelche?” pi engün.\\n24Allkülu tüfachi dungu, tati pu farisew feypi engün: “Belsebu, tati longkolelu ti pu weküfü mew, fey ta elueyew pepiluwün ta tüfachi wentru tañi wemünentuael ta weküfü.”\\n25Welu Jesus am kimnieñmaetew engün tañi femngechi rakiduamkülen, feypi: “Chem trokiñ mapu rume kisutu weychamekele ñi pu che, kisutu apümkaway engün. Ka kiñe waria che kam kiñe ruka che wichuke püntülele, rumel mülelayay. 26Ka femngechi, weküfü wemünentufile kangelu weküfü, fey famngechi femle, kisutu ta püntükawküleay engün. Fey ¿chumngechi am ngünenieway ka kiñewküleay engün? 27Eymün feypikeymün iñche tañi wemünentukefiel tati pu weküfü Belsebu tañi pepiluwün mew, welu tüfa feyngele, ¿iney am elukeeyew pepiluwün eymün tamün inanieetewchi pu che ñi wemünentuafiel ta weküfü? Feymew, kisu engün ñi femel mew kimfali eymün tamün welulkawkülen. 28Fey iñche wemünentufili ta weküfü Ngünechen ñi Lif Küme Püllü ñi pepiluwün mew, fey tüfa famngechi fente küme kimfalküley Ngünechen tañi longko ülmenngen ñi dew mülepan ta eymün mew.\\n29“Fey kiñe wentru ayüle ñi konpuael kiñe rume newenngechi wentru ñi ruka mew femngechi ñi müntuñmayafiel tañi nieelchi chemkün, wünelu mew küme trarinofile ti ngen ruka, ¿chumngechi am konpuafuy ti ruka mew? Welu trarikünufile, fey wülake pepi müntuñmayafuy ñi nieelchi chemkün.\\n30“Tañi kellunienoetew, fey engün ta kayñetunieenew. Ka tati küdawnolu ñi küpalafiel ti pu che, fey ta püntünentukefi ti pu che iñche mew. 31Feymew feypiwayiñ Ngünechen wiñoduamatuafi tati pu wentru kom tañi yafkan ka kom tañi wesa piken mew, welu wiñoduamalayafi tati kayñetudungufilu ti Lif Küme Püllü. 32Ngünechen wiñoduamatuafi chem wesa pilu rume ñi üyawtudungufiel tati Wentrukünuwpalu, welu tati wesa üyawtudungufilu tati Lif Küme Püllü, wiñoduamatulayafi tüfachi mapu mew ka ti mületuachi mapu mew no rume.\\nTati anümka kimngekey tañi fün mew\\n33“Küme dapillkayafimün ta kiñe anümka, fey wülay küme fün. Fey küdawmanofilmün, fey wülay wesake fün, tañi fün mew am kimngekelu ñi küme anümkangen. 34¡Eymün pu farisew, kuñiwünngechi llepü filu reke feleymün! Eymün am wesa piwkengelu, ¿chumngechi feypiafuymün kümeke dungu? Chem dungu ñi mülen ta piwke mew, fey dungukey ta wün. 35Tati küme piwkengechi wentru dungukey kümeke dungu, küme dungu am mülelu kisu ñi piwke mew. Fey tati wesa piwke wentru dungukey wesake dungu, wesa dungu am mülelu kisu mew. 36Iñche feypiwayiñ tati afaelchi antü mew, kom che ta entudunguay engün chem wesa dungu rume ñi feypikeel engün. 37Kisu tami feypikeelchi dungu mew ta nielay yafkan pingeaymi, kam kondenangeaymi.”\\nTati wesake che ayükey ñi peael afmatufal dungu\\n(Marku 8.11-12; Luka 11.29-32)\\n38Feymew kiñeke tati pu farisew ka ti kimeltukelu tati ley dungu, feypifi engün ta Jesus:\\n—Kimeltufe, ayüleiñ taiñ peael kiñe afmatufal dungu femngechi taiñ kimael eymi rüf mew tami küpan ta Ngünechen mew.\\n39Fey Jesus llowdungueyew:\\n—Eymün wesake piwkengelu ka müngeltukenolu. Ayükeymün tamün peael afmatufal dungu, welu pengeleluwlayayiñ kangelu afmatufal dungu, dew kimnielu am eymün tati pelon wentru Jona ñi rupaelchi afmatufal dungu mew. 40Fey chumngechi ta Jona küla antü ka küla pun mülepuy tati fütra challwa tañi pütra mew, ka femngechi tati Wentrukünuwpalu küla antü ka küla pun rüngalküleay ta miñche mapu. 41Tati pu Ninifeche wiñorakiduamtuy Ngünechen mew, allkülu engün am Jona tañi wewpielchi dungu. Fey afaelchi antü mew, ramtukadungungeale tati fantepu mew müleyechi pu che, tati pu Ninifeche witrapürayay ñi kondenayafiel tüfachi pu che, fewla mülelu am eymün mew kiñe doy pepiluwlu ta Jona mew. 42Ka femngechi tati longko ülmen domo waywen püle tuwlu, küpay fütra kamapu ñi allkütupayael Salomon tañi kimün. Fey afaelchi antü mew, ramtukadungungeale ta fantepu mew müleyechi pu che, tati longko ülmen domo witrapürayay ñi kondenayafiel tüfachi pu che, fewla mülelu am eymün mew kiñe doy fütra kimün nielu ta Salomon mew.\\nÑi wiñotun tati weküfü\\n43“Tati weküfü tripayüm ta kiñe wentru mew, miyawkey chew ñi ngenomum chem rume.+ Kintuyawülkey ñi kansatuam, fey penoyüm, rakiduamkey: 44‘Wiñotuan tati wentru mew chew tañi mülekefumum.’ Fey wiñotuyüm, pepatukefi tiyechi wentru kiñe wellin ruka reke, lepütulelu ka küme elkülelu. 45Feymew amuay ñi yemeael regle weküfü doy wesañmangelu kisu mew, fey kom kiñentrür konkey engün ñi müleael ta tiyechi wentru mew. Feymew tati wentru doy wesa mongen nietukey tañi niekefel ta wünelu mew. Ka femngechi femay ta tüfachi wesakeche.”\\n(Marku 3.31-35; Luka 8.19-21)\\n46Fey Jesus petu dungumekefilu tati pu che, kisu ñi ñuke ka ñi pu peñi wekuntu mülepuy engün, ayülelu engün am ñi dunguafiel ta Jesus. 47Fey feypingey ta Jesus:\\n—Tami ñuke ka tami pu peñi wekuntu mülepay. Ayüley engün tami dunguaetew.+\\n48Welu Jesus llowdungufi tañi feypietew:\\n—¿Iney am tañi ñuke, ka iney engün am tañi peñi?\\n49Feymew, adkintufi tañi pu disipulu, fey feypifi:\\n—Tüfa engün may ta iñche ñi ñuke ka tañi peñi. 50Iney rume ayülelu ñi küdawyeael iñche ñi wenu mapu mülechi Chaw ñi ayükeelchi dungu, fey ta iñche ñi ñuke reke feley, ñi lamngen ka ñi pu peñi ka müten ―pi.","num_words":1245,"character_repetition_ratio":0.049,"word_repetition_ratio":0.006,"special_characters_ratio":0.202,"stopwords_ratio":0.414,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Chumül duamfalngey ñi ramtukadungungeal epu che ñi femün mu\\nTi Werken (ñi chillkatungeal) | Julio 2018\\nRüf duamfalngenofule rume, kiñe wentru ka kiñe domo niewnolu, kidu umale kiñe ruka mu, ¿pengeli tüfa tañi weda kulpan engu, fey müley ñi elfalkünungeal kiñe trokiñ longkolelu tañi ramtukadunguafiel pu kulpalu ñi norümngeal?\\nFemi tati, rüf duamfalngenofule tañi kidu umayal kiñe wentru ka kiñe domo, tüfa küme pengeli tañi konün pekan kudumuwün mu eluñmakenolu Ngünechen ñi ley. Feymu, müley ñi elfalkünungeal kiñe trokiñ longkolelu tañi ramtukadunguafiel pu kulpalu ñi norümngeal (1 Korintio 6:18, TNM).\\nWelu wüne pu longkolelu ti trawünche mu küme ngüneduamay chem ñi rupan, femngechi kimayngün ñi duamfalngepen may ñi elfalkünungeal kiñe trokiñ longkolelu tañi ramtukadunguafiel ka norümafiel tüfachi wentru ka domo. Ramtuwafuyngün: “Mür engu, ¿dakeluwkiyawpeyngu may? ¿Ngüfetungepeyngu may fem-mekelu am pekanka dungu? ¿Chumngelu am mür umayngu kiñe ruka mu? ¿Nütramkawingu chi am tañi femal tüfa? ¿Dullipelayafuyngu may tañi umayal wichu ruka mu? ¿Kam ruparumey kiñe fütra dungu chi? (Eclesiastés 9:11). ¿Chew chi umay kake kiñeke engu?”. Chumngechi ñi rupan epu che kakerumeafuy ñi rupan kakelu che, feymu kümeafuy pu longkolelu ñi doy inaduamal kiñeke mu, femngechi tañi küme dullial.\\nPu longkolelu ti trawünche mu küme ngüneduamay kom ñi rupan, fey wüla dulliayngün tañi elfalkünuafiel kiñe trokiñ longkolelu tañi ramtukadunguafiel pu kulpalu ñi norümngeal kam dulliayngün tañi femnoal.\\nPu papeltukelu ñi ramtukeel, julio 2018\\n¿Iney kintukeymi tami kimnieaetew ka sakiaetew?\\n¿Leliniepefiyiñ may ta Jewba?\\n“¿Iney kiñewküley Jewba engu?”\\nJewba ngen-ngey iñchiñ mu\\nKutranpiwkeyeafiyiñ itrokom pu che\\nChumngechi chillkatuafuymi Biblia tami kümelkayaetew ka ayüwmayaetew\\nWirin dungu Chumngechi entual fillke papel TI WERKEN (ÑI CHILLKATUNGEAL) Julio 2018\\nAudio Chumngechi entual audio TI WERKEN (ÑI CHILLKATUNGEAL) Julio 2018\\nTI WERKEN (ÑI CHILLKATUNGEAL) Julio 2018","num_words":259,"character_repetition_ratio":0.088,"word_repetition_ratio":0.016,"special_characters_ratio":0.186,"stopwords_ratio":0.34,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Pu konayengelu ñi lifrelen: Biblia mu ka taiñ antü mu\\nPAPELTUAFUYMI acholi afrikáans albanés alemán amárico armenio aucano aymara azerí azerí (alfabeto cirílico) bashkir batako karo batako toba baulé becol biak birmano búlgaro camboyano cebuano checo chichewa chino cantonés (tradicional) chino mandarín (simplificado) chino mandarín (tradicional) chitonga chitumbuka chiyao chokue chol chuvash cibemba cingalés citonga congo coreano criollo haitiano criollo mauriciano croata dangme danés dehu digor efik embunda endebele endebele de Zimbabue endonga enzema eslovaco esloveno español estonio ewé finlandés fiyiano fon francés ga garífuna georgiano griego guaraní gun hausa hebreo hiligaynon hindi hiri motu hmong (blanco) holandés húngaro ibanag ibo ilocano indonesio inglés islandés isoko italiano japonés javanés kabiye kaonde kayin sgaw kazajo kikamba kikongo kikuyu kiluba kimbundu kiniaruanda kirguís kiribatiano kirundi kisonge kurdo kurdo kurmanyí del Cáucaso kwangalí kwanyama lhukonzo lingala lituano lomue luganda lunda luo luvale macedonio macua malayo malayálam malgache maltés mam mambue-lungu mapudungun maya mazateco de Huautla mongol more nepalés nias niueano noruego nyaneka náhuatl de guerrero náhuatl de la huasteca náhuatl del norte de puebla oromo osético otetela pangasinán papiamento de aruba papiamento de curazao persa pidgin de las islas salomón polaco portugués de Brasil quechua ayacuchano quechua boliviano quechua cuzqueño quichua de Chimborazo quichua de Imbabura rarotongués rumano runyankore ruso rutoro samoano sango saramacano sena sena serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco tagalo tahitiano tai tamil telugu tetun dili tigriña tivo tojolabal tok pisin tongano tseltal tshiluba tsonga tsotsil turco twi tártaro ucraniano uhobo umbundú urdu vendal vietnamita waray-waray wayuunaiki wolaita xhosa xitshwa yoruba zandé zulú árabe ñanya ñemba\\nKüpalngeyngün America mu fentren che Africa mapu tuwlu ñi konangeal, tüfa kiñe fütra negosio ngerpuy.\\nKiñe domo, Blessing * pingelu, feypikünungey ñi kupilchefengeal Europa mu. Welu puwlu, mari antü mu wülelkangey ka aneltungey ñi wedalkangeal tañi pu che, fey dikümtukungey ñi küri domongeal.\\nPengelngey kona Egipto kuyfi mew.\\nTati domo ngünenielu pu küri domo ñi ruka, dikümtukufi ta Blessing ñi kulliaetew 40.000 euro, feymu Blessing mülefuy ñi wewal 200 kam 300 euro * fillke pun ñi kulliafiel ti domo. Kidu feypi: “Rakiduamfun ñi lefmawal, welu llükalefun ñi wedalkangeal tañi pu che. Pepi montuluwlafun”. Ka femngechi rupakey epe meli millon che wall Mapu mu konayengelu ñi küdawal kudumuwün dungu mew.\\nEpe meli warangka tripantu kuyfi mu, kiñeke wentru fendefingün tañi peñi ñi konayengerpual. Tati weche wentru Jose, puwi kiñe ülmen reñma mu Egipto mew. Welu femngelay Blessing reke, Jose wülelkangelafuy ellaka mu. Welu tati ülmen ñi domo “kudumuwayu” pieyew, fey Jose famentufi, feymu ti domo dalluntukueyew ñi küpa nüntukaetew. Feymu Jose karsel mu tukungey ka trariñmakünungey tañi pel ka kuwü kadena mew (Génesis 39:1-20; Salmo 105:17, 18).\\nJose püresungefuy ñi konangeal fütra kuyfi, welu Blessing famülke mu. Mür wedalkangeyngu tüfachi dungu mu afkentu ñi femngeken: fendengekelu pu che ñi konangeal, fey ngillafalngelu trokingekey pu che ka re falintungekey plata.\\nKIÑE FÜTRA NEGOSIO\\nWeychan mu küdawngelafuy ñi püresuafiel pu che ñi konayengeal. Feypingekey Egipto ñi longko ülmen Tutmosis III, weychalu Kanaan mapu mew, püresuyefi 90.000 che ñi küdawal chew ñi nentungekeel fillke pañillwe, ñi dewmayal ngillatuwe ruka ka rüngayal chew rupayal ti ko.\\nRoma ñi ngünenieel mu, weychan mew püresuyengekefuy fentren che konangeal, ka kiñeke mu duamfalngefulu kona, Roma koni weychan mu. Feymu 2000 tripantu kuyfi mew peno, rangiñ pu che mülefulu Roma waria mu konangepelafuy. Pu egiptoche ka pu romache awükakefuyngün pu kona. Feymu Roma mu, chew ñi nentungekefel pañillwe, pu püresu küdawkelu mongekefuyngün 30 tripantu mu müten.\\nWelu kümelkatulay ti dungu rupalu chi antü mew. Siglo 16 puwlu 19, küpalngeyngün America mu fentren che Africa mapu tuwlu ñi konangeal, tüfa kiñe fütra negosio ngerpuy. Kiñe trokiñche küpa kellukefilu pu che, UNESCO pingelu, kiñe chillka mew feypi: ‘Rakiduamkeiñ ñi nüngen ka fendengen 25 kam 30 millon wentru, domo ka pichikeche’. Fentren layngün petu rumelu ti Atlantico lafken. Olaudah Equiano, kiñe mongentripalu petu rumengelu ti lafken mu, feypi: “Pepi feypilayafun rume fente wedalkalu ñi rupan, pu domo ñi fütra wirarün mu ka pu dew konlu ñi eyütumeken mew”.\\nFeypilayafuiñ kuyfi mu müten ñi püresukünungeel pu che ñi konangeal. Kiñe trokiñche adümuwlu küdaw dungu mu, Organización Internacional del Trabajo pingelu, feypi famülke mu 21 millon che püresuleyngün reke ñi küdaw mu, pepi lefmawkelayngün, pichi kullingekeyngün kam kullingekelay rume. Tüfa küdawkeyngün küri domo ñi ruka kam ülmen che ñi ruka mew, kafey chew ñi nentungekeel fillke pañillwe, chew ñi dewmangeken takun kam ladrillo. Ti ley eluñmakelay tüfa, welu pu femngechi küdawkelu doy alürpuley.\\nFamülke mew, rume fentren che püresuleyngün reke ñi küdaw mu.\\nÑi awükangen pu kona nengümeyew ñi weychayal tañi lifrechengeal. Ti tripantu 73 petu ñi mülenon Jesus, kiñe weychafe, Espartaco pingelu, longkolefuy 100.000 che mew konayengelu ñi chaftuafiel ta Roma, welu küme tripalay. Kafey 1800 tripantu püle, pu püresungelu ñi konangeal La Española wapi mew chaftufingün pu che ñi ngünenieetew. Che trokingekelafuyngün ti lelfün mew chew ñi nentungekeel asukura, fey 13 tripantu mew weychayngün, feymu 1804 tripantu mew Haiti kidu ngüneniewi, fey afi ti weychan.\\nKüme kimngekey kiñeke kona ñi neykümngen: pu israelche tripalu Egipto mew. Montulngeyngün küla millon che peno, kom pu che mülekefulu kiñe trokiñ mapu mu. Rüfngefuy ñi duamniengeel tañi montulngeal engün, pu egiptoche dikümtukukefilu am engün “ñi rume küdawal kutrankawün mu, fill dungu mew ñi püresulen mu” (Éxodo 1:11-14). Doy may, kiñe longko ülmen langümfalfi pu pichikeche, femngechi ñi alün-ngenoal pu israelche (Éxodo 1:8-22).\\nPu israelche ñi rupan trürümfalngelay, Chaw Ngünechen am ñi montuletew engün. Kidu feypifi ta Moyse: “Küme kimniefiñ ñi kutrankawkülen engün. Montulpayafiñ engün” (Éxodo 3:7, 8). Fantepu mew, pu judioche kawiñmakeyngün ti Paskua ñi akordayafiel tüfachi dungu ñi rupan (Éxodo 12:14).\\nINEY NO RUME KONAYENGEWELAYAY\\nBiblia feypi: “Taiñ Chaw Ngünechen Jewba femkenolu am norngenochi dungu”, ka fantepu amuley ñi femken (2 Crónicas 19:7; Malaquías 3:6). Chaw Ngünechen werküpafi ta Jesus “tañi kimelafiel tati pu püresulelu reke tañi yafkan mew [...] ka ñi montulpayafiel ti kutrankawünngechi mongelelu” (Luka 4:18). Feymu, feypilayafuiñ Jesus ñi küpan Mapu mew tañi lifretuafiel pu püresulelu ñi küdawal, welu may montulpafi pu che kulpan ka lan mew. Feymu feypi wüla: “Ti rüfngechi dungu lifrekünutuaeymünmew” (Juan 8:32). Famülke mu, Jesus ñi kimeltuelchi rüf dungu lifrekünukefi fentren che fill dungu mu (inaduamnge ti wichulechi dungu “ Kona reke felefuy”).\\nRüfngey Chaw Ngünechen ñi kellufiel ta Jose ka Blessing ñi lifreleal. Papeltuafuymi Jose ñi afmatun rupan Biblia mew, Génesis kapitulo 39 puwal 41 mu. Ka afmatufalngey chumngechi lifrelerpuy Blessing.\\nWemünentungelu kiñe trokiñ mapu Europa mu, Blessing puwi España mu. Fey kimfi pu Dungukelu Iney Ngen Jewba ka eluwi ñi kimeltuaetew engün ti Biblia. Kidu eluwkülefuy ñi küme elkünutual tañi mongen, feymu kintuy kiñe küdaw ka rulpaduamfi tati domo ngünenielu pu küri domo ñi ruka, femngechi ñi fente kullinoafiel fill küyen mu. Kiñe antü, feychi domo mütrümeyew. ‘Kulliwelayaen, ka wiñoduamatuen’, feypieyew. ¿Chem rupay? Jewba ñi pu che ka kimeltueyew ti Biblia tüfachi domo. Feymu Blessing feypi: “Rakiduamlayafuymi rume chumngechi tami lifretuaetew ti rüf dungu”.\\nChaw Jewba rume weñangküy ñi pefiel tañi pu che kutrankawmekefulu Egipto mu, ka femngechi duamkülepelay famülke mu pefilu ñi weda femngeken pu che. Welu iney no rume ñi konayengenoal, fentren dungu müley ñi küme elkünungetual Mapu mew. Feychi dungu femay Chaw Ngünechen: “Ñi mületuael ta we dewmatuelchi wenu mapu ka we mapu Ngünechen tañi tukulpakünuel, tüfey mew ta kom kümeke nor dungu mületuay” (2 Pedro 3:13).\\n^ parr. 3 Fillke pun mülefuy ñi wewal 130.000 kam 200.000 peso chileno, femngechi ñi kulliafiel ti domo doy 26.000.000 peso chileno.\\nKona reke felefuy\\nAlonso rüf püresulelafuy kona reke. Welu weche wentrungelu, tati cocaina ka heroina püresukünueyew reke. Alonso feypi: “Ñi kullial ti droga, eluwkefun ñi femal wedake dungu ka fendekefun droga kütu. Meli lawentuwe ruka mu konün ñi elkünual ti droga, welu pepi elkünulafiñ. Rupachi antü mew, pu soltaw püresuntukuenew, ka meli tripantu karsel mu mülefun”.\\nKüla mari tripantu püresulefuy reke droga mu, welu eluwi ñi chillkatual ti Biblia pu Dungukelu Iney Ngen Jewba engün. Biblia ñi feypin puwi tañi piwke mu, feymu eluwi ñi elkünual tañi weda wimtun. Alonso feypi: “Rume küdawngefuy, fentren tripantu am wimtulefun, welu Jewba kelluenew ñi wewal tüfachi weychan mu reke” (Salmo 55:22).\\nKa feypi: “Küme elkünutulu am iñche ñi mongen, tañi domo rume ayüwküley. Jewba kelluenew ñi montuluwal feychi weda mongen mu tañi wedalkakefetew, feymu feypilayafun tunte ñi mañumtufiel. Nienofuli Jewba ñi kellun, petu püresuleafun reke, kam latripayafun”.","num_words":1310,"character_repetition_ratio":0.038,"word_repetition_ratio":0.006,"special_characters_ratio":0.189,"stopwords_ratio":0.282,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Duamnieafiyiñ pu che amuldungun mu | Ñi chillkatungeal\\nTROKIÑ ÑI CHILLKATUNGEAL 13\\n“Fey kutranduamyefi ta tüfeychi pu che [...], feymew Jesus eluwi tañi kimeltuafiel fentren dungu” (MAR. 6:34).\\n70 ÜLKANTUN Kintunge pu küme piwkengelu\\n1. Jesus tañi chumngen, ¿chuchi doy nengümelkeeiñmu taiñ piwke? ¿Chumngelu (chemu)?\\nJESUS tañi chumngen nengümelkeeiñmu taiñ piwke, doyelchi may kidu ñi kimnieel chem taiñ rupaken kulpafengelu kay ta iñchiñ. Mülepalu Mapu mu, Jesus ‘inaye ayüwkey tati ayüwkülelu mew ka inaye ngümakey tati pu ngümakelu mew’ (Rom. 12:15). Kiñe rupa, 70 disipulu rume ayüwkülen wiñotuyngün müna küme tripalu kay tañi amuldungun, feymu ‘Jesus rume ayüwi Ngünechen ñi newen mew’ (Luka 10:17-21). Kafey lalu ta Lasaru, Jesus ngüneduami fente ñi weñangkün kidu ñi pu che, feymu “rume fütra kutrantupiwkey ka weñangkünagi” (Juan 11:33).\\n2. ¿Chem kellueyew ta Jesus ñi kutranpiwkeyecheal?\\n2 Jesus kulpafengenolu rume, kutranpiwkeyefi tati pu che, ¿chem kellueyew ñi femürpual? Doyelchi ñi piwkeyechen. Chumngechi ngüneduamiyiñ rupachi chillkatun mu, Jesus müna ayüwi dewmangelu pu che (Prov. 8:31). Fente tañi piwkeyechen, eluwi kimal chem ñi rakiduamkeel engün. Apostol Juan feypi Jesus “kimnieñmafilu ñi rakiduam tati pu che” (Juan 2:25). Jesus kutranduamyefi ka piwkeyefi pu che. Tüfachi pu che ngüneduami ñi duamnieetew Jesus, feymu küme allkütufingün Chaw Dios ñi kümeke dungu. Ka femngechi doy kutranduamyefiliyiñ pu che, doy küme kelluafiyiñ engün amuldungun mu (2 Tim. 4:5).\\n3, 4. 1) Duamniefiliyiñ pu che, ¿chem rakiduamaiñ taiñ amuldungun mu? 2) ¿Chem ngüneduamaiñ tüfachi chillkatun mu?\\n3 Apostol Pablo kimniefuy ñi elfalkünungen tañi amuldungual, ka femngechi iñchiñ kimnieiñ taiñ elfalkünungen tüfachi falin küdaw (1 Kor. 9:16). Welu duamniefiliyiñ pu che, “amuldungumepean may” pilayaiñ. Doy may amuldungucheaiñ fente ayükelu kay iñchiñ taiñ kelluafiel. Iñchiñ ka kimnieiñ “doy ayüwün-ngey wülün llowün mew” (Hecho 20:35, Ngünechen ñi Neyüntükumuyümchi Chillka [NCH]). Feymu amuldunguliyiñ fente taiñ küpa kellucheken, doy ayüwülaeiñmu taiñ amuldungun küdaw.\\n4 Tüfachi chillkatun mu, ngüneduamaiñ chumngechi duamnieafiel pu che taiñ amuldungukeel. Wüne, peaiñ chem kimeltuafeiñmu Jesus ñi kutranduamyechen. Fey peaiñ chem meli dungu femafuiñ inayentuafiel ñi femün (1 Ped. 2:21).\\nJESUS, ¿CHUMNGECHI DUAMNIEFI PU CHE AMULDUNGUN MU?\\nJesus fente duamtufilu pu che, yafültukufi ñi feypin mu. (Inaduamnge parrafo 5 ka 6).\\n5, 6. 1) Jesus, ¿iney engün duamniefi? 2) Ñi feypin Luka 4:18, 19, ¿chumngelu Jesus kutranduamyefi pu che tañi amuldungukefiel?\\n5 Nütramkayaiñ ñi femün Jesus kiñe rupa fente tañi duamniecheken. Kiñe antü, Jesus tañi pu disipulu engün müna ürkülefuy amuldungulu kay Chaw Dios ñi kümeke dungu, fey ürkütulayngün ka “pepi ilayngün rume”. Feymu Jesus feypifi tañi pu disipulu: “Amuiñ iñchiñ kisu taiñ pichi kansatuael wichu püntütripalechi lelfün mew”. Welu fentren che wüne puwi chew ñi amual Jesus tañi pu disipulu engün. ¿Chumi Jesus pefilu kom tüfachi pu che? Kidu “kutranduamyefi * ta tüfeychi pu che. Kiñe kechan ufisa reke feley engün ngenolu am iney no rume tañi adnieaetew, feymew Jesus eluwi tañi kimeltuafiel fentren dungu” (Mar. 6:30-34).\\n6 ¿Chumngelu Jesus kutranduamyefi pu che? Jesus feypi pu che “kiñe kechan ufisa reke feley engün ngenolu am iney no rume tañi adnieaetew”. Jesus ngüneduamfi chi kiñeke tüfachi pu che ñi pofrengen ka ñi newentu küdawken ñi eluafiel tañi pu che kom tañi duamnieel. Kakelu che layeluwi tañi pu che chi, feymu rume weñangkülefuy. Feyngefule tüfa, Jesus kimürpuafuy chem ñi rupameken engün. Chumngechi ngüneduamiyiñ rupachi chillkatun mu, Jesus ka rupay femngechi dungu mu peno. Feymu fente tañi duamniecheken, eluwi ñi yafültukuafiel engün (papeltunge Luka 4:18, 19).\\n7. ¿Chumngechi inayentuafuiñ Jesus ñi femün?\\n7 ¿Chem kimeltukeeiñmu Jesus ñi femün? Kidu reke, fentren che taiñ walloñmanieetew “kiñe kechan ufisa reke feley engün ngenolu am iney no rume tañi adnieaetew”. Fey fentren wedake dungu rupakey engün. Welu iñchiñ kimelelkefiyiñ Chaw Ngünechen tañi kümeke dungu, ¡tüfa tañi duamnieel engün! (Apok. 14:6). Inayentukefiyiñ ta Jesus, taiñ Kimeltuchefe, fey ‘kutranpiwkeyefiyiñ tati pu kutrankawmekelu ka tati pu pofre’, feymu amuldungukeiñ (Sal. 72:13). Fey taiñ kutranduamyechen mu, küpa kellukefiyiñ pu che.\\n¿CHUMNGECHI DUAMNIEAFUIÑ PU CHE AMULDUNGUN MU?\\nRakiduamaiñ chem ñi duamnieel kake kiñeke pu che. (Inaduamnge parrafo 8 ka 9).\\n8. Amuldungun mu, ¿chumngechi pengelafuiñ taiñ duamtucheken? Feypinge kiñe pengelün dungu.\\n8 ¿Chem kelluaeiñmu pengelal taiñ duamtucheken amuldungun mu? Ramtuwaiñ: “Feychi pu che, ¿chem rakiduamkey? ¿Chum duamküley?”. Fey rakiduamaiñ: “Kidu engün reke rupafuli iñche, ¿chumngechi ayüafun tañi trokitungeal iñche?”, fey ta femngechi femafiyiñ llemay * (Mat. 7:12). Ngüneduamaiñ meli dungu chumngechi taiñ femal tüfa. Wüne, rakiduamaiñ chem ñi duamnieel kake kiñeke pu che. Taiñ amuldungun trürümngeafuy tañi chumken kiñe küme doctor. ¿Chumngechi? Kiñe küme doctor rakiduamkey chem ñi duamnieel kake kiñeke pu che tañi ngüneduamkefiel. Fey ramtukefi ka küme allkütukefi engün feypimekelu tañi chumlen. Tati doctor elufemkelafi lawen tati pu che, doy may rulpakünuafuy antü ñi küme ngüneduamafiel ñi chumlen tati che. Dew femle wüla, elukefi ta lawen. Ka femngechi iñchiñ kiñe rume dungu müten dullikelaiñ taiñ nütramkayafiel itrofill che. Doy may, küme ngüneduamkeiñ chem ñi rupaken kake kiñeke pu che ka chem ñi rakiduamkeel engün.\\n9. 1) Amuldungun mu, ¿chem rakiduamlayaiñ? 2) ¿Chem doy kümeafuy taiñ femal?\\n9 We kimfiliyiñ kiñe che amuldungun mu, femngechi rakiduamlayaiñ: “Dew kimnien feychi che tañi mongen, tañi feyentun ka chumngelu ñi femngechi feyentukeel” (Prov. 18:13). Doy may, küme dulliaiñ chem ramtuafiel pu che, femngechi doy kimafiyiñ ta kidu ka chem tañi feyentukeel (Prov. 20:5). Taiñ lof mew pu che ayüle ñi pentukuwal, ramtulelafuiñ küdaw mu, tañi pu familia, kidu tañi mongen ka chem tañi rakiduamkeel. Femliyiñ tüfa, kimafuiñ chumngelu duamniey allkütual Chaw Dios tañi dungu. Femngechi küme pengelelafuiñ taiñ duamniefiel ka fente küme kelluafuiñ engün, chumngechi ñi femün ta Jesus (ka ngüneduamafuymi 1 Korintio 9:19-23).\\nRakiduamaiñ pu che ñi chumlen tañi mongen taiñ amuldungulelafiel. (Inaduamnge parrafo 10 ka 11).\\n10. ¿Ka chem chumaiñ pengelal ñi duamtucheken amuldungun mu?\\n10 Epu, rakiduamaiñ chumlen chi pu che tañi mongen. Iñchiñ kimürpuafuiñ chem ñi rupakeel pu che, ¿chumngelu? Kulpafengeiñ, feymu kontupakeeiñmu wedake dungu kom pu che reke (1 Kor. 10:13). Kimnieiñ ñi rume küdawngen ta mongen famülke mu. Jewba ñi kellun mu müten newenküleiñ iñchiñ (papeltunge 2 Korintio 4:7, 8). Welu rakiduamaiñ, pu weniyenofilu ta Jewba müna küdawtukepelay ñi chaftual fillke weda dungu ñi mülen. Feymu chumngechi femi Jesus, kutranpiwkeyeafiyiñ engün ka ayünieiñ amuldungulelafiel doy kümeke dungu ñi mületual (Is. 52:7).\\n11. Feypinge kiñe rupan dungu pengelkelu chumngechi duamtucheal.\\n11 Nütramkayaiñ chem ñi rupan kiñe peñi, Sergey pingey. Petu ñi kimnofiel ti rüf dungu, kidu müna yewenchengefuy ka müte nütramkakelafuy. Rupalu ta antü, eluwi ñi kimeltulelngeal ta Biblia. Kidu feypi: “Chillkatulu Biblia, kimürpun pu kristiano müley ñi nütramkalelafiel ta kakelu che ñi feyentun. Welu ‘turpu femnoafulu iñche’ pikefun” pi. Femlu rume, rakiduami ñi rume küdawngen tañi mongen feychi pu che kimnofilu ta Jewba. Ka feypi: “Tañi kimürpuel Biblia mu müna ayüwülenew ka müna küme duamelenew. Feymu pu che ka duamniey ñi kimal tüfachi falinke dungu”. Feymu taiñ peñi doy duamniefilu pu che, doy newen piwkekünuwi tañi amuldungual. Kidu ka feypi: “Tañi nütramkafiel pu che Biblia mu kelluenew tañi müte yewenchengenoal, afmatulewen. Kafey ka kelluenew ñi doy weniyeafiel ta Jewba”. *\\nPu che alüñmayafuy ñi rüf feyentuafiel Jewba. (Inaduamnge parrafo 12 ka 13).\\n12, 13. ¿Chumngelu ñochi piwkengeaiñ feychi pu che taiñ kimeltulelkefiel? Feypinge kiñe pengelün dungu.\\n12 Küla, ñochi piwkengeaiñ feychi pu che taiñ kimeltulelkefiel. Longkontukuaiñ, feychi pu che turpu kimeltungekelafuy chi kiñeke rüf dungu iñchiñ taiñ küme kimnieel. Kafey kakelu che müna piwkentukukey tañi feyentun. Kidu engün rakiduamkey chi tañi religion mu kiñewkey tañi pu che engu, tañi wimtun mu ka tañi pu karukatu che engün. ¿Chumngechi kelluafuiñ?\\n13 Rakiduamaiñ tüfachi pengelün dungu. Wedañmawle kiñe kuyfi kuykuy dewmangeafuy kiñe we kuykuy. Welu petu tañi dewmangeken, rupamekeafuy che ti weda kuykuy mu. Tüfa teyfükangeay dewmangele wüla ti we kuykuy. Ka femngechi wüne müley taiñ kelluafiel pu che ñi küme kimafiel ka falintuafiel ti rüf dungu mülelu Biblia mu tañi we kimürpuel. Femngechi kelluafuiñ pu chillkatukelu ñi elkünual tañi kuyfi feyentun. Fey fente tañi falintukefiel ti rüf dungu, doy eluwküleay tañi femal tüfa. Alüñmayafuy taiñ kellumekefiel pu che ñi küme elkünutual tañi rakiduam (Rom. 12:2).\\n14, 15. Fentren che kimlay ti maneluwün ñi wülkeel Biblia, kakelu che ella kimkey müten, ¿chumngechi kelluafuiñ engün? Feypinge kiñe rupan dungu.\\n14 Amuldungun mu ñochi piwkengeliyiñ, rakiduamlayaiñ pu che ñi llowfemafiel ti rüf dungu we allkütulu müten. Doy may fente taiñ duamniefiel pu che, eluwaiñ taiñ kelluafiel Biblia mu, femngechi tañi küme kimürpuafiel ti rüf dungu. Ngüneduamaiñ kiñe dungu: fentren che kimlay ñi mongeleal pu che kiñe küme mülewe Mapu mu, kakelu che ella kimkey müten tüfachi kimeltun. Fey feyentukeyngün chi lan mu ta che wiñomongetulayafuy. Kam feyentukeyngün kom pu kümeke che ñi mülepuken wenu mapu mu. ¿Chumngechi kelluafuiñ engün?\\n15 Nütramkayaiñ chumngechi kiñe peñi kimeltulelkefi pu che tüfachi dungu. Wüne, kidu papeltukey Génesis 1:28. Fey ramtukefi pu che: “Chaw Dios, ¿chew ayüniefuy ñi müleal pu che? ¿Chumngechi ayüniefuy ñi feleal engün?”. “Ayükefuy taiñ küme feleal Mapu mu”, pikey fentren che. Fey taiñ peñi papeltukey Isaías 55:11, fey “¿kaletukepey may Chaw Dios tañi ayükeel?” pikefi tati ngen ruka. “Femlay tati”, pingekey. Taiñ peñi ka papeltukey Salmo 37:10, 11 ka ramtukefi tati ngen ruka “¿chumletuay pu che küpalechi antü mu?”. Femngechi nütramkafilu tati pu che Biblia mu, taiñ peñi kellufi fentren che ñi kimal Chaw Dios ñi ayükeel, fey pu kümeke che ñi rumel mongeleal Mapu mu kiñe küme mülewe ngetule.\\nPichi dungu femliyiñ rume taiñ fürenecheal müna kümelkayafuiñ, kiñe karta wirintukuafuiñ chi. (Inaduamnge parrafo 16 ka 17).\\n16, 17. ¿Chumngechi inayafuiñ Proverbios 3:27 taiñ duamnieafiel pu che? Feypinge kiñe rupan dungu.\\n16 Meli, rakiduamaiñ chumngechi pengelelafiel pu che taiñ duamniefiel. Puwliyiñ kiñe ruka mu, welu fentren küdaw niele ti ngen ruka, ¿chumafuiñ? “Perdonaen, ka antü wüla wiñotuafun” piafuiñ. Kafey tati ngen ruka duamniele ñi femal kiñe pichin küdaw, kelluntukuafuiñ. Kafey kiñe fücha che kam kiñe kutran pepi tripanole tañi ruka mu, kelluafuiñ tañi nieelchi duam mu. Biblia feypi: “Pepi kellulmi, katrütuwkilnge tami femal kümeke dungu feychi pu felelu ñi llowal” (Proverbios 3:27).\\n17 Nütramkayaiñ fente ñi küme tripan tañi femün kiñe lamngen ñi fürenecheal. Kidu kimürpuy kiñe familia perdelu kiñe we pichiche feychi antü tañi choyüngen. Feymu tüfachi lamngen ñi duamtucheken mu, wirintukulelfi ta tüfachi familia kiñe karta nielu fentren yafüluwün-ngechi texto Biblia mu. Ñi femün taiñ lamngen, chem dungu no trokingeafuy chi, welu ¿chumi tüfachi familia? Ti ñuke lalu ñi püñeñ wirintukulelfi taiñ lamngen: “Wiya rume weñangkülefun. Rakiduamlayafuymi rume fente taiñ kelluetew ti karta. Müna mañumnieeyu tami karta, yafültukueiñmu tati. Wiya doy 20 rupa papeltufiñ ti karta. Tüfa pengeli fütra piwkeyen, yafüluwün ka duamcheken, ¡afmatulewen! Kom piwke mu mañumniewiyiñ”. Feley llemay, rakiduamliyiñ fente weda rupameken pu kutrankawlu ka eluwliyiñ taiñ kelluafiel, müna kümelkayaiñ tati.\\nFEMAIÑ TAIÑ PEPILEL AMULDUNGUN MU\\n18. ¿Chem falin dungu kimeltueiñmu 1 Korintio 3:6, 7 taiñ longkontukuafiel? ¿Chumngelu duamfali taiñ longkontukual tüfa?\\n18 Amuldunguliyiñ, longkontukuaiñ chem ayüniey Jewba taiñ femal. Amuldunguliyiñ kelluafuiñ pu che ñi kimafiel ta Ngünechen, welu Jewba ta femkey tati doy falin küdaw (papeltunge 1 Korintio 3:6, 7). Jewba llemay fültukukefi pu che kidu mu (Juan 6:44). Kafey pu che tañi nieel ta piwke mu, dulliay ñi llowafiel kam famentuafiel Chaw Dios ñi kümeke dungu (Mat. 13:4-8). Akordayaiñ, Jesus ti doy küme kimeltuchefengey, welu fentren che allkütuñmalaeyew tañi amuldungun. Feymu fentren che taiñ amuldungukefiel allkütunoeliyiñmu, weda duamlayaiñ.\\n19. Duamtufiliyiñ pu che amuldungun mu, ¿chem kümeke dungu llowaiñ?\\n19 Duamtufiliyiñ pu che amuldungun mu, müna küme tripayaiñ. Doy ayüwülaeiñmu taiñ amuldungun küdaw. Rüf kimaiñ ñi doy ayüwün-ngen wülün ta llowün mew. Ka doy küme kelluafiyiñ “kom pu eluwlu ñi rumel mongeleal” ñi llowafiel tati kümeke dungu (Hecho 13:48, TNM). Feymu llemay “pepi femliyiñ kümeke dungu, femaiñ ta itrokom che mew” (Gal. 6:10). Femngechi ayüwmayaeiñmu püramyekefiel taiñ Wenu Chaw Jewba (Mat. 5:16).\\n¿Chumngelu falin-ngey taiñ duamtunieafiel pu che amuldungun mu?\\nAmuldungulu Jesus, ¿chumngechi pengeli ñi duamtucheken?\\nAmuldunguliyiñ, ¿chumngechi pengelelafuiñ pu che taiñ duamtuniefiel?\\n64 ÜLKANTUN Ayüwün mu koneltuleiñ ti kosecha mu\\n^ parr. 5 Duamniefiliyiñ pu che amuldungun mu, doy ayüwülaeiñmu tüfachi küdaw, ka tati pu che doy eluwküleay taiñ allkütuaetew. ¿Chumngechifel tüfa? Feytachi chillkatun mu, ngüneduamaiñ chem kimeltuafeiñmu Jesus ñi femün, ka chem meli dungu femafuiñ pengelal taiñ duamniefiel pu che taiñ amuldungukeel.\\n^ parr. 5 FALIN DUNGU: Biblia feypilu kutranduamyeal, ¿chem pin tüfa? Kutranpiwkeyeafiel kiñe che kutrankawmekelu kam wedalkangelu. Kutranduamyeliyiñ eluwaiñ femal chem rume taiñ pepilel ñi kelluafiel pu che.\\n^ parr. 8 Ngüneduamnge ti trokiñ “Siga la Regla de Oro en su ministerio” tripalu ti chillka La Atalaya 15 mayo 2014 tripantu.\\n^ parr. 11 Pefinge ti video ¡Elkünuwkilnge tami maneluwün!: Sergey Botankin. Amunge ta NÜTRAMKAN KA RUPAELCHI DUNGU > TI RÜF DUNGU KAKÜNUKETUFI CHE ÑI MONGEN mülelu JW Broadcasting® mu.","num_words":1925,"character_repetition_ratio":0.057,"word_repetition_ratio":0.008,"special_characters_ratio":0.206,"stopwords_ratio":0.383,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Luka 11 ARNNT - Kiñe rupa Jesus mekerkey ñi ngillatun - Bible Search\\nJesus kimeltufi ñi pu disipulu chumngechi ñi ngillatuael\\n(Matew 6.9-15; 7.7-11)\\n1Kiñe rupa Jesus mekerkey ñi ngillatun kiñe lelfün mew. Fey dew ngillatulu, kiñe ñi pu disipulu feypieyew:\\n—Ñidol, kimeltumuaiñ kay taiñ ngillatuael, chumngechi ta Juan kimeltuy ñi pu disipulu.\\n2Feymew Jesus feypifi ñi pu disipulu:\\n—Ngillatulmün, fey ta famngechi feypikeaymün:\\n‘Chaw Ngünechen wenu mapu mülelu,\\nyamniengepe tami küme üy.\\nFelepe may tami longko ülmenngen tüfachi mapu mew.\\nChumngechi müngeltuniengeymi wenu mapu\\nka femngechi müngeltun mülepe tüfachi mapu mew.+\\n3Eluniemuaiñ taiñ duamtuelchi kofke kake antüngealu.\\n4Wiñoduamamuiñ taiñ yafkan mew\\nchumngechi iñchiñ wiñoduamakefiyiñ kom tüfey engün taiñ wesa femkeetew.\\nKintukaduamngeliyiñ, eluwmukeliyiñ taiñ femael wesake dungu\\nka montulniemuiñ kom wesake dungu mew.’+\\n5Ka femngechi feypi ta Jesus:\\n—Fey kiñe wentru rangi pun amuy kangelu weni ñi ruka mew, feymew feypipufi ñi weni: ‘Weni, arelen küla kofke. 6Kiñe weni akuy ñi witrankontuaetew iñche ñi ruka mew, fey nielan chem iyael rume ñi eluafiel.’ 7Fey tati mülelu ta pu ruka llowdunguy: ‘¡Feypimekepakeeli! Tati wülngiñ ruka küme rakümniefiñ. Tañi pu che iñchiñ dew kuduleiñ, feymew witralayan tami eluafiel chem no rume.’ 8Feymew feypiwayiñ tüfachi dungu: kisu tañi weningen mew witrallenoafule rume tañi eluafiel ñi duamtuel, welu may füreneafi, fey eluafi kom tañi duamtuel fente tañi wirarkümekeken mew.\\n9“Feymew iñche ta feypiwayiñ: Ngillatulemün, fey ta Ngünechen eluaeymünmew tamün ngillatuel. Kintuaymün, fey ta peaymün. Mütrümkülemün wülngiñ mew, fey nülalngeaymün. 10Fey tüfa famngechi: tati ngillatulelu, elungekey. Fey ti kintulu, pekey. Ka ti mütrümlu wülngiñ mew, fey nülalngekey.\\n11“¿Fey kiñe chaw elupeafuy may ñi fotüm kiñe kura, ‘eluen kofke’ pieliyew?+ ¿Ka elupeafuy may kiñe filu kisu ñi fotüm, ‘eluen kiñe challwa’ pieliyew? 12¿Kam elupeafuy may kiñe ilolafe, ‘eluen kiñe kuram’ pieliyew? 13Chumngechi wesa piwkengeafuymün rume ta eymün, kimimün tamün eluafiel kümeke chemkün tamün pu yall. ¡Fey ta wenu mapu Chaw doyelchi eluafi tati Lif Küme Püllü tüfey engün tañi ngillatuetew!”\\nJesus feypingey ñi nien ta weküfü ñi ngüneluwün\\n(Matew 12.22-30; Marku 3.20-27)\\n14Jesus wemünentufi tati weküfü ketrolniefilu kiñe wentru, fey tripatulu tati weküfü, ti wentru pepi dunguturkey. Fey ti pu che rume afmatulewey engün. 15Welu kiñekentu feypi engün: “Belsebu, tati longkolelu pu weküfü mew, fey ta elueyew ngüneluwün tüfachi wentru ñi wemünentuafiel ti pu weküfü ti wentru mew.”\\n16Welu tati kakelu pu che, re ngünen mew, feypieyew engün ñi pengelael kiñe afmatufal dungu ta kallfü wenu mew. 17Welu Jesus am kimlu ñi femngechi rakiduamkülen engün, fey feypifi ti pu che: “Kom trokiñ mapu püntükawkülele kayñetuwün mew, kom kisutu apümkawafuy engün. Ka kom pu reñmawen püntükawkülele, apümkawafuy engün. 18Ka femngechi ta weküfü kisutu püntükawkülele ñi pu werken püllü engün, ¿fey chumngechi am ngünenieay kom ñi ngüneluwün? Tüfa ta feypipen eymün tamün feypimupefiel mew iñche tañi wemünentukefiel tati weküfü Belsebu ñi ngüneluwün mew. 19Welu tüfa feyngele, ¿iney am elukeeyew pepiluwün tati pu che tamün inakeetew femngechi tañi wemünentuafiel tati pu weküfü? Feymew, kisu engün llemay pengelniey tamün welulkawkülen eymün tamün feypimukefiel mew ta iñche. 20Fey iñche wemünentufili ti weküfü Ngünechen ñi pepiluwün mew, fey tüfa ta famngechi kimfalküley Ngünechen ñi longko ülmenngen ñi dew mülepan eymün mew.\\n21“Fey kiñe wentru rume newenngelu küme pepikawkülele ka küme llüwatule ñi ruka mew, iney no rume müntuñmalayaeyew ñi nieelchi chemkün. 22Welu kangelu doy newenngelu, kisu mew akule ka wewpaeliyew, müntuñmangeay ñi weychawe tañi maneluwkülemum, ka müntuñmangeay kom tañi nieelchi chemkün.\\n23“Fey tañi kellunienoetew, fey ta kayñe reke nieenew. Ka iñche engün küdawnolu ñi küpalafiel ti pu che, fey engün püntünentukefi ti pu che iñche mew.\\nTi weküfü ñi wiñome kontuken\\n24“Fey kiñe weküfü tripatuyüm kiñe che mew, miyawkey chew ñi ngenomum chem rume. Kintuyawülkey chew ñi kansatuam, welu penoyüm ñi kintupeel, rakiduamkey: ‘Wiñotuan tati che mew chew tañi tripapatumum.’ 25Fey dew akutulu, pepatufi ti che kiñe küme adkülechi ruka reke, ka küme lepütulelu. 26Feymew amuay ñi yemeael ka regle weküfü doy wesañmangelu kisu mew, feymew kom konay engün ñi müleael ti che mew. Feymew tati che doy wesa piwkengetukey.”\\nRüf feyngechi küme ayüwkülen\\n27Fey petu feypilu Jesus tüfachi dungu, kiñe domo wirarüy rangi ti pu che:\\n—¡Rume sakinngey ti domo tami choyüetew ka tami tremümetew!\\n—Doy küme sakinngeay tüfeychi pu che engün tati allkütukelu Ngünechen ñi dungu, ka tati müngeltukelu.\\nTati wesake che ayüy ñi pengelelngeael kiñe afmatufal dungu\\n(Matew 12.38-42; Marku 8.12)\\n29Kiñe trokiñche petu trawüluwlu, fey walloñmafi engün ta Jesus, fey kisu eluwi ñi feypiafiel: “Tati pu che fantepu mew mülelu, rume wesañmangey. Ayüley ñi pengelelngeael kiñe afmatufal dungu, welu Jona ñi rupaelchi dungu müten pengelelngeay. 30Chumngechi ta Jona adkünuelchi dungu reke femkünungey tati Ninife pu che mew ka femngechi tati Wentrukünuwpalu kiñe adkünuelchi dungu reke feleay tati fantepu mülechi pu che mew. 31Feychi afaelchi antü mew wüldunguale ñi yafkan mew fantepu mülechi pu che, tati waywen püle küpachi longko ülmen domo fey tüfa wiñomongetule ka witrapürale fey kondenayafi tüfachi pu che, fey ti domo am küpalu rume alü kamapu ñi allkütuafiel ta Salomon ñi fütra kimün, welu iñche tüfa mew mülepan, doy fütra kimün nien ta Salomon mew. 32Ka femngechi ta Ninife pu che puwle tañi wüldungael engün tati afaelchi antü mew, kondenayafi fantepu mülechi pu che, fey Ninife pu che am wiñoduamtulu engün ta Ngünechen mew feychi allkülu engün Jona ñi wewpielchi dungu. Fey tüfa mew mülepan ta iñche, fey doy wünenkülen ta Jona mew.\\nTati kuerpu ñi pelon\\n(Matew 5.15; 6.22-23)\\n33“Feyentumün tamün feypiwfielchi dungu: iney rume üyümkelay kiñe pelontuwe tañi kiñe püle ellkakünuafiel, ka miñche kakon mew rume tañi elafiel, welu may tañi adkiñ mew elkünuafiel, feymew tati konpulu ñi pelotupuael. 34Tami nge kiñe pelontuwe reke feley tami kuerpu mew. Fey tami nge küme pelole, kom tami kuerpu nieay pelon, welu tami nge pelonole, tami kuerpu dumiñ mew reke müleay. 35Kuñiwtukuwmün tati pelon tamün kimeltuwfiel ta eymün tañi dumiñngetunoael. 36Fey kom eymün nielmün iñche ñi kimeltun kiñe pelon reke, nielayay chem dumiñ no rume, fey chem dungu rume kom küme lif piwke mew penieafimün, chumngechi kiñe üykülechi pelontuwe kom küme pelontuniekey.”\\nJesus feypintukufi tati pu farisew ka ti pu kimeltukelu Moyse ñi ley dungu\\n(Matew 23.1-36; Marku 12.38-40; Luka 20.45-47)\\n37Jesus dew fentekünulu ñi dungun, kiñe farisew mangeleyew ñi imeael kisu ñi ruka mew, feymew Jesus konpuy ka anüpuy mesa mew. 38Welu ti farisew rume kangeweduami peetew tañi müngeltunofiel ti wimtun dungu ñi wüne küchakuwünon mew petu ñi inon. 39Welu Ñidol feypifi ti farisew:\\n—Eymün tamün pu farisewngen wente mew müten liftukefimün tati fasu ka rali, welu tamün piwke apoley ta wesake dungu mew, fey ponwitu trapümniey re weñen dungu ka ti wesake femün kütu. 40¡Ngenokimün che! Tati küchafilu ti rali kom küme küchakefi ponwitu ka wekuntu. 41Wülmün tamün nieelchi chemkün nor piwke mew, fey femngechi ta lifngetuay tamün mongen.\\n42“¡Awngeymün tamün pu farisewngen! Wichulkefimün tamün eluafiel ta Ngünechen ta kiñe trokiñ mari puwlu mew feytichi menta kachu ka tati ruda ka fill tukukan, welu müngeltukelaymün tamün femael nor küme dungu ka tamün piwkeyeael tamün chafche. Fey tüfa llemay müley tamün femael, welu tamün femael kafey ti kakelu kümeke dungu.\\n43“¡Awngeymün tamün pu farisewngen! Tati sinagoga mew ayükeymün tamün anüael ti doy dullilechi wangku mew ka ayükeymün tamün chaliaetew rüpü mew ti pu che rume yamün mew.\\n44“¡Awngeymün ta eymün tamün wesa mongen mew kiñe kimfalkülenochi küfwe reke feleymün, femngechi tati pu che miyawkey wente küfwe, fey ñi kimnon rume!”\\n45Feymew llowdungueyew kiñe ti pu wentru kimeltukelu Moyse ñi ley dungu:\\n—Kimeltufe, fey tami feypin mew iñchiñ piñmaltukamupeiñ may.\\n46Welu Jesus llowdungufi ti wentru kimeltukelu Moyse ñi ley dungu:\\n—¡Awngeymün ta eymün, kimeltukelu ta Moyse ñi ley dungu! Ti kakelu che meñkukünulkefimün reke fentren wimtun dungu, iney rume tañi pepilnoel, welu eymün pichin no rume kellukelafimün.\\n47“¡Awngeymün ta eymün! Eymün küme adelkakeymün ti pu pelon wentru ñi küfwe, tüfeychi pu pelon wentru ñi langümel eymün tamün kuyfike tuwün em. 48Kom kisu engün tañi femel mew eymün ka küme trokitunieymün tañi chumün tamün kuyfike pu tuwün em, kisu engün am langümfilu ti pu pelon wentru, fey eymün küme elmatukefimün ñi küfwe. 49Feymew Ngünechen ñi fütra kimün mew feypi: ‘Werkülelafiñ engün ta pelonke wentru ka pu apostol, fey kiñeke tüfa engün langümafi, fey kakelu kutrankayafi engün.’ 50Feymew tüfachi pu che mülelu fantepu mew Ngünechen ta ramtukayaeyew engün chumngelu tañi langümyefiel engün tati pu pelon wentru feychi dewmangelu müten ta mapu. 51Llituy ta Abel ñi mollfüñ mew, Sakaria ka femngechi langümngey rangi pu ngillatuwe mew. Feymew llemay feypiwayiñ, Ngünechen ta ayüley ñi nentudungulelaetew tüfachi pu che mülelu fantepu mew tañi langümfiel mew ta tüfachi pu pelon wentru.\\n52“¡Awngeymün ta eymün kimeltukelu Moyse ñi ley dungu! Ngenngeymün reke ta kimün mew, welu eymün no rume küme kimün nielaymün ka elukelafimün ñi adümael tati ayülelu ñi kimael.”\\n53Femngechi feypietew Jesus kom tüfachi dungu, tati pu kimeltukelu Moyse ñi ley dungu ka ti pu farisew rume lladküy engün, fey eluwingün ñi kayñetudunguafiel ka ñi ramtukayafiel. 54Fey tüfa kiñe ngünen müten ürke femngechi tañi kimüñmayafiel ñi chem piael fey ta famngechi tañi feypintukuafiel engün.","num_words":1401,"character_repetition_ratio":0.051,"word_repetition_ratio":0.0,"special_characters_ratio":0.196,"stopwords_ratio":0.405,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Tati Kiñewkülechi Ngünenielu ñi karta | Ngünechen ñi piwkeyechen\\nPAPELTUAFUYMI acholi afrikáans albanés alemán amárico armenio asamés azerí azerí (alfabeto cirílico) bajo alemán bashkir bassa de camerún batako toba baulé becol bengalí birmano bislama boulou búlgaro camboyano catalán cebuano chabacano checo chichewa chino mandarín (simplificado) chino mandarín (tradicional) chitonga chitonga de Zimbabue chitumbuka chokue chol chuabo chuvash cibemba cingalés citonga congo coreano criollo de las seychelles criollo haitiano criollo mauriciano criollo portugués croata dangme danés diula duala efik embunda endebele endonga endáu enzema eslovaco esloveno español estonio ewé feroés finlandés fiyiano ga galés garífuna georgiano griego groenlandés guaraní gujarati guna hausa hebreo hiligaynon hindi hmong (blanco) holandés húngaro iban ibanag ilocano indonesio inglés islandés japonés kabiye kannada kazajo kekchí kiluba kimbundu kiniaruanda kirguís kiribatiano kirundi kosreano krío kurdo kurdo kurmanyí del Cáucaso kwangalí kwanyama lengua de señas argentina lengua de señas chilena lengua de señas colombiana lengua de señas ecuatoriana lengua de señas venezolana lengua de signos española lenguaje de señas americano lenguaje de señas australiano lenguaje de señas brasileño lenguaje de señas británico lenguaje de señas coreano lenguaje de señas finlandés lenguaje de señas japonés lenguaje de señas peruano lenguaje de señas polaco lenguaje de señas ruso lhukonzo lituano lomue luganda luo macedonio macua malayo malayálam malgache mam mambue-lungu mapudungun maratí mazateco de Huautla mixe mizo ngäbere (o guaymí) niueano noruego nyaneka nyungwe náhuatl de guerrero náhuatl de la huasteca náhuatl del centro osético otomí palauano pangasinán panjabí papiamento de curazao persa pidgin de las islas salomón polaco ponapés portugués portugués de Portugal purépecha quechua ancashino quechua ayacuchano quechua boliviano quechua cuzqueño quiché rarotongués rotumano rumano runyankore ruso rutoro samoano sango sena sena serbio serbio (alfabeto latino) sesoto de Lesoto setsuana shona sranangtongo suajili suati sueco tahitiano tai tamil tayik tetun dili tigriña tivo tlapaneco tojolabal totonaco tseltal tsonga tsotsil turco turcomano tuvaluano twi tártaro ucraniano uhobo uigur (alfabeto cirílico) umbundú urdu uzbeko vendal vezo wallisiano wayuunaiki wolaita xhosa xitshwa yoruba zandé zapoteco de lachiguiri zapoteco del istmo zulú árabe ñanya ñemba\\nKom tati pu piwkeyekefilu ta Jewba:\\nJesus ta feypi: “Kimafimün tati rüf dungu, fey ti rüfngechi dungu lifrekünutuaeymünmew” (Juan 8:32). ¡Rume yafültukukeeiñmew tüfachi dungu! Feley, kom iñchiñ kimürpuafuiñ ti rüf dungu, kuñiwün-ngelu rume ti antü ñi mülen, epe puwkülelu am “ñi afael ta antü” wall püle müley tati koylake dungu (2 Timotew 3:1). Rakiduamniepelaymi chi tami rume ayüwkülen kimeltungelu ti rüf dungu mülelu Biblia mew. ¡Rume ayüfali tami femngechi rupan!\\nFalin-ngey taiñ kimniefiel ti rüf dungu ka taiñ amuldungukefiel pu che, welu ka falin-ngey taiñ inayal ti rüf dungu taiñ mongen mew. Feymu müley taiñ rumel müleal Chaw Ngünechen ñi piwkeyechen mew. Welu, ¿chumngechi femafuiñ tüfa? Epe puwlu ñi layal ta Jesus wiñoldunguy tüfachi ramtun. Kidu feypifi tañi manelfalngechi pu apostol: “Fey müngeltufilmün [feyentufilmün] iñche ñi werkün dungu, müleaymün iñche ñi piwkeyen mew, chumngechi ta iñche müngeltufiñ ta Chaw ñi werkün dungu ka mülen kisu ñi piwkeyen mew” (Juan 15:10).\\n¿Ngüneduamfimi chumi Jesus ñi rumel müleal Chaw Ngünechen ñi piwkeyechen mew? Ñi allkütufiel mu ñi feypietew tañi Chaw. Iñchiñ ka femngechi müley taiñ femal. Taiñ rumel müleal Chaw Ngünechen ñi piwkeyechen mew, müley taiñ inanieal ti rüf dungu taiñ mongen mu. Feychi pun Jesus ka feypi: “Fewla longkontukufilmün tüfachi dungu, [ka rumel femülmün, TNM], rume sakinngeaymün” (Juan 13:17).\\nRume maneluwkeiñ tüfachi lifru tami kelluaetew ñi inanieal ti rüf dungu tami mongen mew, femngechi tami rumel müleal “ta Ngünechen ñi piwkeyechen mew” tami llowal “ta rumel mongen” (Juda 21).","num_words":560,"character_repetition_ratio":0.085,"word_repetition_ratio":0.0,"special_characters_ratio":0.166,"stopwords_ratio":0.184,"flagged_words_ratio":0.0,"lang_id_score":0.997,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Üñüm nütramelparkeenew: Tantas formas de brindar en mapudungun, waypa! (¡salud!)\\nPublié par Amaru Quyllur à 16:58\\nAlvaro Mariano Jofré 17 octobre 2015 à 20:15\\nfüshkütungue, füshkütuaimy, femuechi ka pikeign tañi pu che.\\nKolka, fey tamy pel ñi zdungun (onomatopeya), por ejemplo,kolkakola xD\\nAmaru Quyllur 18 octobre 2015 à 04:45\\nFeley may, feypikeyngün ka pu che, \"füskü\" [füshkü]. Mapuzüngun mew, kiñeke mew tüfachi Z ka R fonema S-künuwi, ayücheki züngualu pu che. Fey mew \"weza ñarki\" (gato malo) pikelu em, \"wesa ñaski\" [wesha ñashki] (gatito malito) pikeyngün. Fewla yomümfin feychi ṅemül post mew :)","num_words":82,"character_repetition_ratio":0.04,"word_repetition_ratio":0.0,"special_characters_ratio":0.26,"stopwords_ratio":0.195,"flagged_words_ratio":0.0,"lang_id_score":0.95,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Juan 2\\n1 Fey küla antüalu, mülerkey kiñe mafün ta Kana waria mew, Galilea trokiñ mapu mew. Jesus ñi ñuke mülerkey tüye mew. 2 Fey Jesus ka ñi pu disipulu mangelngelu am engün ti mafün mew, feymew ka mülepuy engün tüfey mew.\\n3 Fey ti longkokünungelu mafün mew afürkey ñi pulku, fey Jesus, ñi ñuke feypieyew:\\n4 Jesus ta llowdungufi ñi ñuke:\\n5 Fey Maria, Jesus tañi ñuke, feypifi tati pu che poyechepelu:\\n6 Tiye mew mülerkey kayu fütrake kura meñkuwe, nieam ta ko ñi pünekeel ti pu judiu ñi liftuwtuam. Ti kake kiñeke fütrake kura meñkuwe mew konkerkey kechu mari kam kayu mari litru ko. 7 Jesus feypifi tati pu poyechepelu:\\n8 Fey Jesus feypi:\\n9 Fey ti longkokünungelu mafün mew wüne pütokofi ti ko pulkuwkületulu, fey ñi kimnon rume chew ñi nentungen. Fey ti pu poyechepelu müten kimnieyngün, kisu engün am nentufilu ti ko kura meñkuwe mew. Feymew ti longkokünungelu mafün mew mütrümfi ti nofio, 10 fey feypifi:\\n11 Fey tüfachi dungu femi ta Jesus Kana waria mew, Galilea trokiñ mapu mew. Tüfa ñi wüne femelchi afmatufal dungu, tañi kimngeael ta Jesus ka ñi nien fütra pepiluwün. Fey ñi pu disipulu feyentuy engün kisu mew.\\n12 Fey dew rupalu tüfachi dungu, amutuy ta Kapernaum waria mew. Kompañeyew tañi ñuke, ñi pu peñi ka ñi pu disipulu, fey tüye mew mülewepuy engün kiñe mufün antü.\\n13 Feymew Jesus ka amuy ta Jerusalen petu fülpalu am dewma tati pu judiu ñi Paskua pingechi kawiñ antü.* Paskua: tati pu judiu ñi kawiñ antü tañi tukulpangekemum chumngechi ñi montulngen püresukonalelu tati pu judiu Egipto mapu mew. 14 Fey Jesus puwlu, pepufi ti ngillatuwe ruka mew ti fendemekelu mansun, ufisa ka palluma ka ti anüleyechi pu che trafkintupülatamekelu.† ti fendemekelu: femngechi tati pu che kake mapu küpalu ñi küpalnoael kisu ñi kulliñ engün; trafkintupülatamekelu: feytichi pu che küpalu kake trokiñ mapu mew ñi küpalnieelchi pülata mew pepi kullikelafuy impuestu ka pepi ngillakelafuy kulliñ no rume ñi langümngeael. Feymew ti pu che felefuy ñi trafkintuael ñi pülata ñi llowngekeelchi pülata ngillatuwe ruka mew. 15 Fey Jesus pefilu ti pu che, nüy kiñeke katrün def, fey dewmay kiñe refengke, fey wemünentufi itrokom che ti ngillatuwe ruka mew kiñentrür ñi pu ufisa ka ñi mansun engün. Ka ti trafkintupülatamekelu widpünagümüñmafi ñi pülata ka ütrüfrulpañmafi ñi mesa. 16 Fey Jesus feypifi ti pu fendekelu palluma:\\n17 Feymew kisu ñi pu disipulu tukulpay engün ti Wirin Chillka mew feypilechi dungu: “Apümkaenew tañi fente lladken tami ruka ñi duam.”‡ Salmo 69.9.\\n18 Feyti longkolechi pu judiu ramtueyew:\\n19 Jesus llowdungufi ti pu judiu:\\n20 Fey ti longkolechi pu judiu feypieyew:\\n21 Welu ti ngillatuwe ruka Jesus tañi feypiel, kisu ñi kuerpu ürke tañi feypifiel. 22 Feymew, wiñomongetulu ta Jesus kisu ñi pu disipulu tukulpayngün tüfey tañi feypiel ta Jesus, fey feyentuy engün tati Wirin Chillka ñi feypiel mew ka femngechi Jesus ñi dungun mew.\\n23 Jesus petu mülelu ta Jerusalen tati Paskua kawiñ mew, rume fentren che feyentuy kisu mew, pefilu engün am ti afmatufal dungu ñi femel ta Jesus. 24 Welu Jesus newe duamkünulafi tüfeychi pu che, fey kimnieñmafilu am ñi rakiduam ta itrokom che. 25 Ka femngechi duamtunielay chem dungu no rume ñi feypingeael, fey kisu am kimnieñmafilu ñi rakiduam tati pu che.\\n*2:13 Paskua: tati pu judiu ñi kawiñ antü tañi tukulpangekemum chumngechi ñi montulngen püresukonalelu tati pu judiu Egipto mapu mew.\\n†2:14 ti fendemekelu: femngechi tati pu che kake mapu küpalu ñi küpalnoael kisu ñi kulliñ engün; trafkintupülatamekelu: feytichi pu che küpalu kake trokiñ mapu mew ñi küpalnieelchi pülata mew pepi kullikelafuy impuestu ka pepi ngillakelafuy kulliñ no rume ñi langümngeael. Feymew ti pu che felefuy ñi trafkintuael ñi pülata ñi llowngekeelchi pülata ngillatuwe ruka mew.\\n‡2:17 Salmo 69.9.","num_words":589,"character_repetition_ratio":0.065,"word_repetition_ratio":0.183,"special_characters_ratio":0.202,"stopwords_ratio":0.419,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¡Chaw Ngünechen ñi ayünieel femtripayay!\\n“Iñche feypikünun, fey wechunentuafiñ. Iñche ‘feman’ pikünun, fey femtripayay” (ISAÍAS 46:11).\\nÜLKANTUN: 147 KA 149\\nChaw Jewba, ¿chumngechi ayüniey ñi feleal tati pu che?\\n¿Chumngelu (chemu) petu femtripalay Jewba ñi ayünieel?\\nÑi femtripayal Jewba ñi ayünieel, ¿chem wüli?\\n1, 2. 1) Jewba, ¿chem kimeltukeeiñmew? 2) Isaías 46:10, 11 ka 55:11, ¿chem feypikünueiñmew?\\nTI WÜNEN dungu ñi feypiel ti Biblia adümfalngey ka fentren kimün niey, tüfa feypi: “Feychi ngenolu chem no rume, Ngünechen dewmafi ta kallfü wenu ka mapu” (Génesis 1:1). Welu iñchiñ kiñeke dungu müten ngüneduamkeiñ Jewba ñi dewman mu, ka pichi kimniefiyiñ ti konün wenu, ñi chumngen ti pelon, gravedad, ka fillke dungu (Eclesiastés 3:11). Welu Jewba kimeltukeeiñmew ñi ayünieel chumngechi ñi feleal ti Mapu ka ti pu che. Kidu dewmafi tati pu che tañi inayentuñmayaetew ñi chumngen ka ñi ayüwünkechi mongeleal ti Mapu mu (Génesis 1:26). Femngechi ñi yallyeafiel tati pu che, fey tüfa engün chawyeafeyew.\\n2 Génesis kapitulo küla pengeli ñi chaftungeel Jewba ñi ayünieel (Génesis 3:1-7). Welu Jewba küme elkünutuafuy chem dungu rume. Iney no rume katrütulayafeyew ñi ayünieel (Isaías 46:10, 11; 55:11). Feymu maneluwafuiñ ñi femtripayal Jewba ñi ayünieel puwchi antü mew.\\n3. 1) ¿Chem falin rüf dungu Biblia mu küme kimnieiñ? 2) ¿Chumngelu kümeafuy taiñ inaduamal tüfachi rüf dungu? 3) ¿Chem ramtun inaduamaiñ?\\n3 Küme kimnieiñ Chaw Dios ñi ayünieel chumngechi ñi feleal ti Mapu ka tati pu che, ka chumngechi kelluafuy Jesus ñi femtripayal tüfa. Tüfachi rüf dungu ñi mülen Biblia mu rume falin-ngey, ka ti wünen dungu taiñ kimeltungeel chi we chillkatulu ti Biblia. Feymu iñchiñ ayüleiñ kimeltulelafiel pu che tüfachi falinke rüf dungu. Femafuiñ mangelfiliyiñ pu che ñi amual ti trawün Jesus tañi lan ñi akordangeal (Luka 22:19, 20). Küpale engün tüfachi falin trawün mu, doy kimayngün Chaw Ngünechen chem ñi ayünieel. Feymu kümeafuy inaduamal chem ramtuafiel tati pu che ñi küpa trawüluwal. Tüfachi chillkatun mu inaduamaiñ küla ramtun: Chaw Ngünechen, ¿chumngechi ayüniey ñi feleal ti Mapu ka tati pu che? ¿Chumngelu petu femtripalay? Ka, ¿chumngelu Jesus ñi lan rume falin-ngey ñi femtripayal Chaw Dios ñi ayünieel?\\n¿CHEM AYÜNIEY TA CHAW DIOS?\\n4. Jewba ñi dewmael, ¿chumngechi “wüldungumekey” ñi fütra pepiluwün?\\n4 Jewba rume afmatufalngey tañi dewman mu, ka rume tutelkaley kom ñi dewmael (Génesis 1:31; Jeremías 10:12). Ngüneduamliyiñ fente ñi adelkalen ka küme adkünulen Jewba ñi dewmael, fey kimürpuafuiñ Jewba kom ñi dewmael kellukey, tati fütrake dungu ka ti pichike dungu kütu. Kafey ngüneduamfilmi ñi chumngen tami kuerpu, kiñe we pichiche ka fente ñi adkülen ti nagantü, ¿chumngechi duamelkeeymu tüfa? Afmatulelkeeymew llemay, Jewba taiñ eluñmaetew am ñi ngüneduamal fente ñi adkülen fillke dungu. Biblia feypi: “Tati fütra wenu wüldungumekey ta Chaw Ngünechen ñi fütra pepiluwün. Ti kallfü wenu kimeldungumekey kidu tañi dewman”. Ka feypi: “¡Awem Jewba, rume fentreley tami dewmael! Kimün mu kom dewmafimi. Tati Mapu apoley tami dewman mu” (Salmo 19:1; 104:24).\\n5. Jewba, ¿chem elkünuy ñi küme küdawküleal?\\n5 Jewba elkünuy kiñeke ley adkünufilu chumngechi ñi amuleal kom ti müleyelu ka chumngechi ñi yenieal iñchiñ taiñ mongen. Femngechi kom ñi mülen ñi küme küdawküleal (Salmo 19:7-9). Kom dungu niey chew ñi müleal ka niey kiñe küdaw. Inaduamaiñ kiñe dungu, ti Mapu impolküley neyen mew ñi kuñiwtukuaetew, feymu Jewba elkünuy kiñe ley ti neyen ñi tripanoal ti Mapu mew, ñi ngünenieafiel ti lafken, ka ñi nagtual ka pürayal ti lafken, tüfachi ley gravedad pingelu. Mülenofule tüfachi ley, mülelayafuy mongen Mapu mew. Jewba ñi elkünuel ti ley ñi küme amuleal fillke mongen kellukey ñi küme adkünuleal kom tati müleyelu. Femngechi pengelngey Chaw Jewba tañi ayünieel ñi küme feleal ti Mapu ka tati pu che. Amuldungun mu kelluafiyiñ tati pu che ñi kimafiel ta Chaw Ngünechen, itrokom dewmafilu am (Apokalipsi 4:11).\\n6, 7. Chaw Jewba, ¿chem elufi ta Adan ka Eva?\\n6 Jewba ayüniefuy tati pu che ñi rumel müleal Mapu mu (Génesis 1:28; Salmo 37:29). Jewba wülkey itrofillem, feymu fillke yewün elufi ta Adan ka Eva (papeltunge Santiaw 1:17). Elufi kidutu dullial (ngümintol) ñi chumal, tañi rakiduamal, piwkeyecheal ka nieal weni. Kafey feypifi ta Adan chumngechi kümeke dungu femal. Ka kimürpuy ñi kuñiwtukuwal ka ngüneytuafiel pu kulliñ ka ti mapu (Génesis 2:15-17, 19, 20). Chaw Jewba elufi ta Adan ka Eva ñi kümentuafiel ti iyael, peal, allkütual, pepi idayal ka nümünümütual kom ñi dewmael Jewba. Femngechi ayüwafuyngu ñi müleal ti Mapu mu. Ka niefuyngu fentren ayüfalngechi küdaw. Ka rumel mu amuleafuyngu ñi kimtukual fillke we dungu.\\n7 ¿Ka chem ayüniefuy Chaw Dios? Kidu elufi ta Adan engu Eva ñi nieal pichikeche nienolu kulpan. Tañi pu yall ka nieafuyngün pichikeche ñi apolafiel ti Mapu. Jewba müna piwkeyefuy tañi pu wünen yall Mapu mew, Adan ka Eva, feymu ayüniefuy ti pu chaw ñi piwkeyeafiel tañi pu yall. Elufi tati pu che ti Mapu ka kom tati müleyelu, kidu engün tañi ruka ngerpual rumel mu (Salmo 115:16).\\n¿CHUMNGELU PETU FEMTRIPALAY?\\n8. Jewba, ¿chumngelu elufi ta Adan ka Eva ti ley mülelu Génesis 2:16, 17 mu?\\n8 Welu Jewba ñi ayünieel femtripalay feychi mu. ¿Chumngelu? Jewba elufi ta Adan ka Eva kiñe ley, femngechi kimal engu ñi eluñmangenon tañi femal kiñeke dungu. Feypifi: “Iñmuaymi itrokom fün anümka müleyelu ti anümkawe mew, welu ikefilnge ti anümka wülkelu ñi kimngeael ti küme dungu ka ti wesa dungu. Ikefilnge tüyechi anümka ñi fün, fey ifilmi tati, rüf feyngey tami layael” (Génesis 2:16, 17). Tüfachi ley adümfalngefuy, ka küdawngelafuy ñi inangeal, fentren kümeke iyael mülekefulu am Eden mew.\\n9, 10. 1) Weküfü, ¿chem koylatuy Jewba mu? 2) Adan engu Eva, ¿chem dullingu ñi chumal? (Inaduamnge ti adentun pagina 3 mu.)\\n9 Weküfü kiñe filu mew ngünenkafi ta Eva ñi allkütunoafiel ñi Chaw Jewba (papeltunge Génesis 3:1-5; Apokalipsi 12:9). Weküfü feypi Jewba ñi eluñmanofiel tañi pu yall ñi iyafiel “kom tati anümka ñi fün”. Feypikay reke: ‘¿Rüfkünu may femlayafuymi kom tami ayüel?’. Kidu feypifi: “Feyngelay tamu layael”. Re koyla tati. Weküfü küpa rakiduamelelfi ta Eva ñi duamfalngenon allkütuafiel ta Chaw Ngünechen. Ka feypifi: “Ngünechen ta küme kimniey ifilmu tüfeychi anümka ñi fün, kimaymu tati kümeke dungu ka tati kümenolu”. Weküfü küpa feypi Jewba ñi ayükenoel Adan ka Eva ñi iyafiel ti fün ñi nienoal ti falin kimün. Fey koyla mu feypikünufi: “Ngünechen reke ta feleaymu”.\\n10 Adan ka Eva mülefuy ñi dullial allkütuafiel ta Chaw Ngünechen kam tati filu. Welu dullingu allkütunoafiel ta Chaw Ngünechen, ¡müna weda! Küpa chawyelafingu ta Jewba, ka kiñewingu Weküfü engün. Feymu kidulewetuyngu, Jewba kelluwelaeyew engu (Génesis 3:6-13).\\n11. Adan ka Eva engu ñi kulpan mu, Jewba ¿chumngelu femkünulafi müten tañi weda femün?\\n11 Fente lif mongen ñi nien Jewba, üdekey ti wedake dungu (Habacuc 1:13). Feymu Adan ka Eva famentufilu Chaw Ngünechen ñi ley, fey kulpafengetuyngu, ka kayñetuyefingu ta Jewba. Chaw Dios femkünufile müten Adan ka Eva ñi kulpan mu, fey kuñiwün dungu mu müleafuy tati kümeke püllü ka ti pu che ñi maneluwün. Ramtuwafuyngün chi: “¿Rüf maneluwafuiñ Jewba ñi feypiel mu?”. Chaw Jewba rumel femürpukey ñi ley (Salmo 119:142). Feymu Adan ka Eva eluñmangelu rume ñi kidutu dullial, wedake dungu kontueyew, kayñetufilu engu am ta Jewba. Rupalu chi antü, layngu, trüfürngetuyngu, fey mu am dewmangelu (Génesis 3:19).\\n12. Adan tañi pu yall, ¿chem rupayngün?\\n12 Adan ka Eva ifilu ti fün, Jewba pepi yallyewelafi engu. Feymu wemünentufi ñi wiñotunoal engu Eden lof mew (Génesis 3:23, 24). Kulpalu engu am, Jewba eluñmafi ñi rupayal wedake dungu mu. Biblia feypi: “Tati Fütra Kura, welulkawkelay ñi femün mu, nor dungu mu amukelu am kom tañi rüpü. Ngünechen ta manelfalngey, norngenochi dungu femkelay; nor piwkengey ka wedañmawkelay. Kidu engün tati pu weda femkelu. Chawyelafingün, kidu engün ñi welulkan tati. ¡Fantepu mew mülechi pu che weda piwkengelu ka ngünenkafengelu!” (Deuteronomio 32:4, 5). Feymu Adan Eva engu pepi inayentulafingu Jewba tañi küme chumngen kulpafengelu am. Adan niewelafuy maneluwün, ka femngechi müntuñmafi ti maneluwün tañi pu yall, re kulpan ka lan rulpafi (Romanu 5:12). Adan ñi duam mu, tañi pu yall rumel mongelewelayafuyngün. Kidu engu pepi niefuyngu re kulpafengechi yall, ka tañi pu yall ka nieafuyngün kulpafengechi pichikeche. Weküfü ngüchaltukufi ta Adan engu Eva ñi kayñetuafiel Chaw Dios, ka fantepu mu amuley ñi femmeken (Juan 8:44).\\nJESUS ÑI LAN MU WENIYEAFUIÑ TA JEWBA\\n13. Jewba, ¿chumngechi ayüy tañi feleal pu che?\\n13 Adan engu Eva famentufilu rume ta Jewba, Chaw Ngünechen petu piwkeyeniefi tati pu che, ka ayüy ñi weniyeafiel. Ka ayülay ñi lanoal engün (2 Pedro 3:9). Feymu Chaw Jewba pürüm adkünuy chumngechi wiño weniyeaetew tati pu che. ¿Chumngechi femafuy tüfa tañi famentunoafiel ñi ley? Inaduamafiyiñ.\\nAdan Eva engu famentufilu ta Jewba, kidu pürüm adkünuy chumngechi wiño weniyeaetew tati pu che\\n14. 1) Ñi feypiel Juan 3:16, Chaw Jewba ¿chumi taiñ montulaetew kulpan ka lan mu? 2) ¿Chem ramtun kimeltulelafiyiñ tati pu che?\\n14 (Papeltunge Juan 3:16). Fentren che taiñ mangelfiel ñi amual ti trawün Jesus tañi lan ñi akordangeal küme kimnieyngün tüfachi versikulo. Welu Jesus ñi lan, ¿chumngechi kelluafeiñmew taiñ nieal afnoachi mongen? Kelluafuiñ tati pu che ñi kimal tüfa: mangelfiliyiñ ñi amual feychi trawün mu, petu trawüliyiñ feychi antü mu, kam wiñopemetufiliyiñ ñi ruka mew. Doy kimle engün chumngechi montulafeyew Jesus ñi lan, ngüneduamayngün tunte tañi piwkeyeetew Chaw Jewba ka tunte kimün ñi nieel. Pu che, ¿chem dungu kimeltuafiyiñ Jesus ñi lan mu taiñ montulaetew?\\n15. Jesus, ¿chumngelu trürlafuy Adan mu?\\n15 Jewba eluy kiñe wentru kulpafengenolu ñi wülal tañi mongen taiñ montulaetew. Feychi wentru ta Jesus ürke, kidu mülefuy ñi nor piwkeyeafiel ta Jewba. Wüli tañi mongen kom pu che mu (Romanu 5:17-19). Jesus mülekefuy wenu mapu mew, feymu Jewba rulpafi ñi mongen tañi choyüngeal Mapu mew (Juan 1:14). Feymu Jesus kulpafengelafuy, Adan reke. Welu Jesus wechurpuy kom ñi ayünieel ta Jewba ñi femal kiñe che kulpafengenolu, feymu trürlafuy Adan mu. Fütra wedake dungu mu rupalu rume, rumel inafi Chaw Ngünechen ñi ley.\\n16. Jesus ñi lan taiñ montulngeal, ¿chumngelu kiñe yewün reke feley?\\n16 Jesus kulpafengelafuy, feymu ñi lan mu montulfi tati pu che kulpan ka lan mew. Jesus femi kom ñi femafel Adan. Kidu welulkawkelafuy, nor piwkeyekefuy ta Jewba ka rumel allkütufi (1 Timotew 2:6). Jesus lay iñchiñ mu, femngechi kom pu wentru, domo ka pichikeche nieafuy afnoachi mongen (Matew 20:28). Jesus lalu am taiñ montulaetew, femngechi femtripayay Chaw Dios ñi ayünieel (2 Korintio 1:19, 20).\\nJEWBA FEMKÜNUY TAIÑ WIÑOTUAL KIDU MEW\\n17. Jesus lalu am taiñ duam mew, ¿chumngechi feleaiñ?\\n17 Kutrankawün-ngefuy Jewba ñi elkünufiel tañi sakiñ Fotüm ñi layal iñchiñ mu. Femngechi pengeli tunte taiñ falintunieetew (1 Pedro 1:19; 1 Juan 4:9, 10). Feypiafuiñ reke, Jesus yallyetueiñmu, Adan taiñ femafetew (1 Korintio 15:45). Jesus ñi femün mu, nieafuiñ afnoachi mongen, ka kulpafengewetulayafuiñ. Femngechi Chaw Ngünechen famentulayafi ñi ley taiñ yallyeaetew küpalechi antü mu. Rakiduamnge fente ayüwün-ngeafuy kom pu nor piwkeyefilu ta Jewba ñi kulpafengenoal. Fey kom kiñewküleaiñ wenu mapu ka nag Mapu mu, kom chawyeafiyiñ ta Jewba (Romanu 8:21).\\n18. Jewba, ¿chumül “ngünenietuay itrokom dungu, itrokom mew”?\\n18 Adan ka Eva famentufingu ta Jewba, welu kidu fentekünulay ñi piwkeyefiel pu che, feymu werküfi tañi fotüm ñi layal taiñ montulaetew. Kulpafengeliyiñ rume, Weküfü katrütulayafeiñmu taiñ nor piwkeyeafiel ta Jewba. Jesus tañi lan mu, nor chengeafuiñ itrokom dungu mu. Rakiduamnge ñi chumletual niele engün afnoachi mongen “itrokom tati maneluwlu ta Ngünechen ñi Fotüm mew ka feyentulu ta kisu mew” (Juan 6:40). Taiñ poyen Chaw fentren kimün nielu femürpuay ñi ayünieel ka kelluaeiñmu taiñ niewenoal kulpan. Fey “Ngünechen ngünenietuay itrokom dungu, itrokom mew” (1 Korintio 15:28).\\n19. 1) Mañumküleliyiñ Jesus ñi lan mu, ¿chumaiñ? (Inaduamnge ti wichulechi dungu “Kintuafiyiñ pu che küme piwkengelu”.) 2) ¿Chem inaduamaiñ küpalechi chillkatun mu?\\n19 Mañumküleliyiñ Jesus ñi lan mu, müley taiñ nütramkalelafiel pu che tüfachi falin yewün. Jesus ñi lan mu, Jewba eluñmaeiñmew ñi nieal rumel mongen, feymu kom pu che müley ñi kimal tüfa. Welu fey müten no, Jesus ñi lan kelluafuy ñi küme elkünutual Weküfü ñi dalluntukuel Eden mu. Tüfa inaduamafiyiñ küpalechi chillkatun mew.\\n‘Kintuafiyiñ pu che küme piwkengelu’\\nFILL tripantu, pu Dungukelu Iney Ngen Jewba, wall Mapu mu wülkeiñ fentren papel ñi mangelafiel tati pu che ñi amual ti trawün Jesus tañi lan ñi akordangeal. 2016 tripantu mu entuwirinfiyiñ 440.000.000 mangelün, doy 530 kewün dungu mu. ¿Petu nieymi kiñeke mangelün tami mangelafiel pu che tüfachi tripantu mu ñi amual ti trawün Jesus tañi lan ñi akordangeal? Wülfilmi, kiñeke che eluwafuy ñi trawüluwal (Matew 10:11).\\nJewba ñi ley chumngechi ñi yenieal iñchiñ taiñ mongen: Tüfa fillke dungu Jewba ñi feypikünulelfiel tañi dewmael ñi femal kam femnoal. Jewba müten wülafuy kümeke ley welulkakenolu.","num_words":1908,"character_repetition_ratio":0.063,"word_repetition_ratio":0.002,"special_characters_ratio":0.221,"stopwords_ratio":0.387,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Tañi papeltufiel Biblia, ¿chumngechi kelluafenew? Falinke dungu kintunge | Pu wechekeche ñi ramtukeel\\nPAPELTUAFUYMI afrikáans albanés alemán amárico armenio azerí baulé becol birmano bislama búlgaro camboyano catalán cebuano checo chichewa chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitumbuka cibemba cingalés citonga congo coreano criollo de las seychelles criollo haitiano criollo inglés de Belice croata danés endebele de Zimbabue enzema eslovaco esloveno español estonio feroés finlandés fiyiano francés ga galés georgiano griego guaraní gun hausa hebreo hiligaynon hmong (blanco) holandés húngaro iban ilocano indonesio inglés islandés isoko italiano japonés kachin kamba kazajo kazajo (alfabeto árabe) kiniaruanda kirguís kirundi lengua de señas ecuatoriana lengua de signos española lenguaje de señas brasileño lenguaje de señas peruano lenguaje de señas ruso lingala lituano lunda macedonio malayo malayálam maltés mam mambue-lungu mapudungun mingreliano mongol more nepalés noruego oromo pangasinán persa polaco portugués de Brasil portugués de Portugal rarotongués rumano ruso samoano sango serbio (alfabeto cirílico) serbio (alfabeto latino) setsuana shona suajili sueco tagalo tahitiano tai telugu tetun dili tigriña tongano turco twi tártaro ucraniano uhobo uzbeko uzbeko (alfabeto latino) valenciano vietnamita waray-waray xhosa yoruba zulú árabe\\nBriana, 15 tripantu niey, feypi: “Eluwfun ñi papeltual Biblia, welu ¡rume alüy ti lifru anay!”.\\n¿Ka femngechi rakiduampeymi may? Tüfachi trokiñ, müna kelluaeymu.\\n¿Chumngelu kümey tami papeltuafiel Biblia?\\n¿Chumngechi adkünuafuymi tami papeltuafiel Biblia?\\nFentren che afeluwkeeyew ñi papeltuafiel ti Biblia. Eymi rakiduamkeymi chi tati Biblia müna alün-ngey ka alü pichingey ñi wirin. Feymu doyümkeymi chi peal television kam fillke video, “doy ayüfali tüfa” pikeymi chi. Femngechi rakiduamülmi, weda dungu no tati.\\nRakiduamnge tüfa: rünganentulmi kiñe falin cakon, ¿tunte ayüwküleafuymi kimal chem ñi nieel?\\nTati Biblia kiñe falin cakon reke feley. Tüfa mew müley falinke ngülam tami kelluaetew, ¿chumngechi kelluafeymu?\\nTami küme dullial chem femal\\nTami küme yewküleal tami pu chaw engu\\nTami peal kümeke weni\\nTami weda duamkülenoal\\nRume kuyfi tuwün-ngey ti Biblia, fey ¿rüf kellupeafeiñmu may famülke mu? ¡Rüf kellukeeiñmu! Chaw Dios elkünufi llemay (2 Timotew 3:⁠16). Kom ti ngülam ñi wirikonkülen, küpay Chaw Ngünechen mu.\\nTati Biblia kiñe falin cakon reke feley, nielu falin kimün\\nWüne, papeltuafuymi ti wünen lifru mu puwalu afchi lifru mu. Femngechi femülmi, kimafuymi chumngechi ñi nüwkülen ti dungu. Tüfachi dungu femafuymi:\\nEluwafuymi tami papeltual ti lifru Génesis puwalu Apokalipsi mu.\\nPapeltuafuymi chumngechi ñi rupan ti nütram.\\nKiñe ngülam: Ti trokiñ 4-A ti folleto Guía para el estudio de la Palabra de Dios, wiringey chem rupay Jesus we miyawpalu Mapu mew ka ñi rupan kidu epe aflu ñi mongen Mapu mew.\\nEpu, rupamekelmi kiñe weda dungu mu, rakiduamnge chem nütram kelluafeymu, fey papeltuafimi. Rakiduamnge tüfa:\\n¿Ayüafuymi tami nieal kümeke weni? Fey papeltuafimi chem ñi femün David Jonatan engu (1 Samuel capitulo 18 puwlu 20). Tami papeltun mu, ngüneduamnge chem dungu mew fente weniyewkefuy David Jonatan engu.\\n¿Ayüafuymi tami doy pepikawküleal ngüchaltukungelmi femal wedake dungu? Papeltuafuymi ñi rupan ta Jose (Génesis capitulo 39). Kidu obligangey ñi femal kiñe rume weda dungu. Welu ngünewi. Fey ngüneduamafuymi chem kellueyew.\\n¿Ayüfuymi kimal chumngechi kelluchekey ti llellipun? Ngüneduamnge ñi rupan ta Nehemías (Nehemías capitulo 2). Fey wiñoldungunge ti müleyechi ramtun mülelu ti trokiñ “Jewba allkütueyew ñi llellipun”, femngechi kimafuymi falinke dungu.\\nKiñe ngülam: Kiñe püle künunge fillke dungu tami katrütuafetew, fey küme papeltuaymi Biblia.\\nKüla, dullinge papeltual kiñe nütram kam kiñe salmo. Papeltufinge, fey rakiduamnge chumngechi kelluafeymu ñi feypin. Fentekünulmi tami papeltun, fey ramtuwafuymi:\\nJewba, ¿chumngelu eli ñi wirintukungeal tüfachi dungu Biblia mew?\\nTañi papeltupeel, ¿chem kimeltuenew Jewba mu?\\n¿Chumngechi inayafun tüfachi ngülam?\\nKiñe ngülam: Ti papel feypilelu Papeltuafimi Biblia (adkünu dungu) kelluafeymu tami küme entual tami papeltun.\\nCloe feypi: “Dulliken kiñeke lifru mülelu Biblia mew ñi doy ayükeel, fey papeltukefiñ. Rume ayükefiñ ti lifru Proverbios, ñi feypin kimchelkey. Femngechi tañi femken, kellukeenew ñi papeltuafiel Biblia fill antü”.\\nEsteban feypi: “Petu tañi umawtunon, papeltuken kiñe kam epu salmo. Feyti che wirilu feyti salmo, iñchiñ reke rupakefuyngün ñi mongen mu. Papeltufiel tati pu salmo, doy küme rakiduamelkeenew, ka kellukeenew ñi doy maneluwal Chaw Jewba mu”.\\nFentren che feypikey Biblia mew re epew müten müley, kam rume kuyfi tuwün-ngey, kam pepi kimfal-lay pikeyngün. Welu tüfa rüfngelay.\\nWerkülelngeal Werkülelngeal Tañi papeltufiel Biblia, ¿chumngechi kelluafenew? Trokiñ 1: Falinke dungu kintunge\\nKiñeke weche nütramkayngün ñi papeltuafiel Biblia","num_words":648,"character_repetition_ratio":0.056,"word_repetition_ratio":0.0,"special_characters_ratio":0.172,"stopwords_ratio":0.207,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ültreafimi tami gillakan küzau chillka kellun meu, wifnentugeam ka wewam ta $10.000.000\\nEPE PUI ANTÜ\\nKonaimi petu puwnole epu mayo küyen\\nMageltuyin kom nielu gillakan küzau mülelu ta Araucania mapu konam zoilechi kuzen\\nUnen fill mapu kuzen zeumalu ta G100, trawülu gillakan küzaulu kintuyaulu amulnieal kïmelkayam ta che Chile mapu mu, pegeltualu, gülamtual ka kelluntual kom inanielu gillakan küzaulu.\\n$10.000.000 ka pegelgeai azentu pagillwe meu ka kellugeai zoi kimam ñi küzau ka konai ñi afkazi kellun feichi G100 mu.\\nEpu ka küla puwlu:\\n$1.000.000 ka pegelgeai azentu pagillwe meu, ka kellugeai zoi kimam ñi küzau ka konai ñi afkazi kellun feichi G100 mu.\\nMeli ka küla mari puwlu\\nElugeai ta kellun tañi pu che.\\nZeu rakümtui tami konal\\nCHUMGECHI AMULEAI FACHI NOTUKAWÜN\\n1. TUNTENMU KONAI (5 abril küyen ka 2 mayo küyen)\\nWirige feichi chillka mülelu tüfa mu. Tami gillakan trokiñ zuamniei ñi llitun küzau ka RUT rakin küzawam.\\nZeu wirikonle, zuamnieyiñ tami kon püramal kiñe azwen niele kiñe minuto cheu feipiaimi chumgechi zeumaimi tami gillakan küzau, kimniegeimi tami wallontu ka tami peuman kam chumgechi zoi tremküleai tami zugu.\\n2. UNEN ZULLINTU (3 mayo küyen ka 6 junio küyen 2021)\\nMüleai zullialu pu G100 ñi che, azkintugeai kom konpelu fachi kuzen inei ta zullitualu ta küla mari zoi kümeke gillakan küzau, fei ta elugeai ta kellun tañi pu che kom kiñe küyen meu zoi küme kimam ñi küzau egün inei zoi kimpelu feichi zugu tañi yafügeal tañi gillakan küzau. Zeu puwle feichi zugu, kom konpalu zeumayaigün ka kiñe nütram ñi puñ meu pu zullikelu che, fei zulliai küla wewlu fachi kuzen.\\n3. PEGEAM AZENTU (7 julio küyen ka 11 julio küyen)\\nInaleayiñ chumgechi ñi amulen feichi küla wewpelu, tukugeai tañi zeumakan ka ñi nütram kiñe pegelgeam azentu pagillwe meu kam televisión kiñe rupa, feimu puwai ka kiñe nütramkan puñ zullikelu che fei meu zulligeai inei weulu feichi gillakan küzau.\\nCHUMGECHI ZEUMAGEAI KUZEN\\nAraucania mapu zeumagealu, fachi G100, ka konai CPC, Paris ka BCI, kintugei pegeltuam kom feichi gillakan küzaulu petu kellukelu kom tañi wall lof fau mülelu ka, tüfachi kellun notukawün zugu, elugeai ñi zoi küme tremal ñi küzau meu ka tremai tañi kizuke gillakan zugu.\\nAmulen fachi notukawün zugu meu nentugeai zoi kümeke zeumakan küzau, feimu elugeai inei zoi küme zeumalu ñi gillakan zugu fachi lof meu, zoi amul püramniele ka witra püramle kom tayin, mapu.\\nChemgei ta Nada Nos Detiene?\\nInei konpeafui fachi NND Araucanía?\\nKom tami üy *\\nPagillwe chillkatuam *\\nTami mütrümwe *\\nChem pigei tami gillakan küzau *\\nChem rakimwe niei tami gillakan küzau *\\nChem zeumaleimi *\\nFeipige chem zeumakeimi kam chem küzau wülkeimi *\\nChem zugu zoi pegeltui tami gillakan küzau? *\\nZeumaken ka trafkintuken tañi kizuke chemkün\\nKintuken ka wüzamtuken kake che ñi zeumaken\\nWülken pegenolu küzau\\nTunten lloukeimi tami küzau fachantü? (tunten küyen meu) *\\nTunten kullin wewaimi küla tripantu meu? (tunten küyen meu) *\\nChem tuwalu tami pu chaf \/ ka chem chumai tamim mapu mu. *\\nChem meu tukuaimi tami kullin wewülmi? *\\nRüf zugu pin *\\nFeipipen tañi gillakan küzau mülepei ta Araucania mapu ka kimnien ñi wichulgeal koilatuli.\\nNor zugu fachi kuzen *\\nZeu chillkatufiñ ka maipin tani tukuniel\\n*Mülei kom zeumayam\\nElugeai ta kellun tañi pu che\\nLof kuzengealu amulnielu gillakan küzau\\nInanieaimi ta pagillwe chillka meu:\\nMülele ramtun? Ka wirifemaimi ta chile@nadanosdetiene.cl","num_words":493,"character_repetition_ratio":0.076,"word_repetition_ratio":0.037,"special_characters_ratio":0.2,"stopwords_ratio":0.225,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu 1 Korintio 1\\nPablo ñi wüne wirielchi karta tati pu Korintochengealu\\nKorinto ta kiñe fütra waria ürke mülelu ta Akaya trokiñ mapu mew. Tüfachi waria rume kimfal waria ürke. Korinto mew mülekerkey fentren kake tripanche tuwlu kake trokiñ mapu, fey tüfachi pu che kisuke nieyerkey ñi wimtun dungu. Pablo epu rupa dewma ñi tripayael tañi wewpiael ti werken dungu kake trokiñ mapu mew, fey mülenagpurkey Korinto mew kiñe tripantu ka rangiñ. Feychi mew ürke kiñeke che mülelu Korinto ta feyentuy Jesus mew.\\nFeymew Pablo kañpüle müleputulu, feyti pu korintoche wirileleyew kiñe karta “elumuiñ kiñeke ngülam” ñi piaetew engün. Feymew Pablo wirifi tüfachi karta femngechi tañi kelluafiel ti pu korintoche ñi doy küme kimael engün chumngechi mongen ñi nieael tati feyentufilu ti küme dungu. Tüfachi karta mew Pablo ngülamtufi ti trokiñche feyentulelu tañi elkünutuafiel engün kiñeke wesa wimtun ñi nieel ti pu korintoche. Ka femngechi, Pablo ayürkey ñi kelluafiel ti pu che tañi doy kimael engün ti rüf dungu femngechi tañi nieael engün kiñe lif mongen, tutekefilu ta Ngünechen, tunte mülellefule rume kintukaduamngen ka wesake dungu feychi waria mew.\\n1 Iñche Pablo, dullingelu Ngünechen ñi piel mew ta Jesucristo tañi apostolngeael,* apostol: kiñe manelnieelchi werken. kiñentrür ti peñi Sostene iñchiw, 2 wirilelfiñ tüfachi karta tati pu che koneltulelu Ngünechen ñi trokiñ feyentulechi pu che mew, mülelu ta Korinto waria mew. Wirilelfiñ tati pu che lif mongen nielu Cristo Jesus mew ka dullingelu ñi koneltuael Cristo ñi trokiñche mew, kiñentrür kom tüfey engün ta fill mapu mew llellipukefilu taiñ Ñidol Jesucristo, iñchiñ taiñ Ñidol, ka kisu engün tañi Ñidol. 3 Fey Chaw Ngünechen ka Ñidol Jesucristo füreneaeymünmew ka nielaeymünmew ñi küme tüngün.\\n4 Rumel mañumtuniekefiñ ta Ngünechen eymün tamün duam, Ngünechen am ta fürenenieetew eymün ta Cristo Jesus mew. 5 Fey kisu ñi duam Ngünechen elueymünmew tamün fente küme dunguael ti rüf dungu ka tamün kimafiel Ngünechen ñi dungu, 6 kom felelu am eymün tamün mongen mew iñche tamün wewpileluwfielchi dungu Cristo mew. 7 Ngünechen dew elueymünmew kom tamün duamtunieelchi pepiluwün tamün mongeleael chumngechi ayüley ta Ngünechen petu tamün üngümkülen üyechi antü pewfaluwale wüla taiñ Ñidol Jesucristo. 8 Ngünechen ta kellunieeymünmew tamün newentuleael ka yafüluwküleael tuntepule tamün mongen, femngechi ta iney no rume ngelayay tamün fillpiaetew chem dungu mew no rume, feychi wiñometule taiñ Ñidol Jesucristo. 9 Ngünechen rumel mupitukey kisu tañi tukulpakünuelchi dungu, fey kisu lle taiñ dullietew femngechi taiñ kiñewküleael mongen mew kisu ñi Fotüm, iñchiñ taiñ Ñidol Jesucristo.\\nPüntülkawün ti trokiñ feyentulelu mew\\n10 Pu peñi ka lamngen, llellipuwayiñ iñchiñ taiñ Ñidol Jesucristo mew tamün kiñewael kiñerume dungu mew müten fey tamün wichuke püntükawkülenoael. Mongelemün may fente küme kiñewün mew kiñerume rakiduam mew müten, femngechi kom tamün nieael kümeke rakiduam. 11 Iñche ñi pu peñi ka lamngen, feypiwpeyiñ tüfachi dungu, Kloe ñi reñmache ñi feypietew mew eymün tamün fillpipiyewün. 12 Ayülen ñi feypiael tüfachi dungu: kiñekentu eymün ta feypikeymün: “Iñche Pablo mew koneltulen”, fey kakelu feypikey: “Iñche Apolu† Apolu: kiñe longko Ngünechen ñi trokiñche mew wewpikefilu ti werken dungu Korinto waria mew. mew koneltulen”, fey kakelu kay feypikey: “Iñche Pedro mew koneltulen”, fey kakelu kay feypikey: “Iñche Cristo mew koneltulen”.\\n13 ¿Fey Cristo may femngechi püntükawkülepey? Felelay. ¿Iñche Pablo am tati lalu kürus mew eymün tamün fürenengeael? ¿Kam iñche tañi üy mew fawtisangeymün ama? 14 Mañumkefiñ ta Ngünechen iñche tañi fawtisanofiel ta kiñe no rume ta eymün, welu may ta Krispo ka Gayo müten. 15 Fey ta famngechi iney no rume feypilayafuy ñi fawtisangen iñche ñi üy mew. 16 Ka femngechi fawtisafiñ ta Estefana tañi pu reñmache, welu doy tukulpalan ñi fawtisafiel ta iney no rume. 17 Fey ka femngechi Cristo ta werkülaenew ñi fawtisacheael, welu may tañi kimelael kisu tañi Montulchefengen, welu iñche ta kisutu kimkawkelan, femngechi tañi illamngetunoael reke Cristo ñi lan ta kürus mew.\\nCristo ta Ngünechen ñi pepiluwün ka kimün\\n18 Tati pu che ñamkülelu ñi yafkan mew kiñe wedwed dungu reke trokiniefi tüfachi werken dungu Cristo tañi lan ta kürus mew, welu iñchiñ, tati montulelu, küme kimnieiñ tüfachi werken dungu ta Ngünechen ñi fütra pepiluwünngen, 19 chumngechi feypiley ta Wirin Chillka:\\n“Apümkañmayafiñ ñi kimün tati pu kimke che,\\nka duamüñmalayafiñ ñi kimel tati pu adümuwlu.”‡ Isaia 29.14 LXX.\\n20 ¿Iney am tati fütra kimlu, tati kimeltuchekelu ka feytichi rume kimlu tüfachi mapu mew mülechi dungu? ¡Ngünechen ta kiñe wedwed dungu reke trokiniefi ta tüfachi mapu mew mülechi kimün! 21 Ngünechen, kisu ñi fütra kimün mew, ngüneduami ta che re kisu ñi kimün mew müten ñi kimnoaetew, welu may, ayüley ñi montulafiel tüfey engün tati maneluwkülelu kisu ñi werküelchi dungu mew, tunte tüfachi werken dungu kiñe wedwed dungu reke feleafuy rume.\\n22 Tati pu judiu ayükey ñi peael ta afmatufalchi dungu, fey ti pu grieguche kintukey fütrake kimün, 23 welu iñchiñ nütramyekefiyiñ tati langümngechi Cristo ta kürus mew. Fey tüfachi dungu mew wesa pingelu trokiwkey tati pu judiu, fey ti pu grieguche kiñe wedwed dungu trokikefi. 24 Welu tati koneltulelu Ngünechen mew, judiungeay rume kam grieguchengeay rume, fey tüfachi Cristo ta Ngünechen ñi pepiluwünngechi Montulchefe ka kisu mew kimelngey Ngünechen ñi fütra kimün. 25 Fey Ngünechen mew ta kiñe wedwed dungu reke feleafuy rume, fey tüfachi dungu doy küme kimün ta itrokom che ñi kimün mew, tüfey ta müte yafüngenolu felellefule, welu Ngünechen mew doy fütra newenngey kom che ñi newen mew.\\n26 Pu peñi ka lamngen, müley tamün ngüneduamael Ngünechen tamün dullietew, tunte eymün newe müte kimnolu reke femngentuniefeymünmew tati pu che, ka newe ülmen wentrungelaymün ka koneltulelaymün ülmenküleyechi pu reñma mew. 27 Fey tüfachi dungu mew, Ngünechen dullifi tati wedwed dungu trokiniefel tüfachi mapu mew, femngechi tañi yewelkayafiel tati pu kim che, ka dullifi tati illamniefelchi pu che, femngechi tañi yewelkayafiel tati pepiluwlu. 28 Ngünechen dullifi tati illamtufalkülechi pu che ka newe falintukenoel tüfachi mapu mew, fey tüfa llemay: tüfey engün tati falintukenoel chem dungu mew no rume tañi famentuafiel tati doy chetrokiwkülelu. 29 Femngechi ta iney no rume ñi mallmawnoael Ngünechen mew. 30 Welu Ngünechen ta kiñewkünueymünmew Cristo Jesus eymün ka femngechi kisu ñi fütra kimün mew adkünuy ta Cristo mew taiñ montulngeael ta yafkan mew, wiñoduamangetuiñ taiñ mületuael ta Ngünechen mew ka montulngeiñ. 31 Fey tüfa famngechi ñi feypilen ta Wirin Chillka: “Fey kiñe che rüf ayüle ñi mallmawael, mallmawpe ta Ñidol ñi femelchi dungu mew.”§ Jeremia 9.24.\\n†1:12 Apolu: kiñe longko Ngünechen ñi trokiñche mew wewpikefilu ti werken dungu Korinto waria mew.\\n‡1:19 Isaia 29.14 LXX.\\n§1:31 Jeremia 9.24.","num_words":1008,"character_repetition_ratio":0.07,"word_repetition_ratio":0.008,"special_characters_ratio":0.186,"stopwords_ratio":0.422,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Jewba Ñidolküley tañi pu che mu (Isaías 58:11) | Chillkatungeal\\nPAPELTUAFUYMI aucano batak (simalungun) batako karo batako toba baulé biak bislama cakchiquel occidental camboyano chin haka chokue chol chopi chuabo criollo de las seychelles criollo mauriciano dehu endáu español francés garífuna groenlandés hmong (blanco) iban inglés italiano javanés kayin sgaw kazajo kikongo kimbundu kisi krío lao lhukonzo lomue macua maltés mam mapudungun mazateco de Huautla mixe mizo navajo ngäbere (o guaymí) nias niueano nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla portugués quechua ancashino quechua ayacuchano quechua cuzqueño quichua de Chimborazo quichua de Imbabura romaní de Macedonia (alfabeto cirílico) romaní de macedonia romaní del sur de Grecia runyankore rutoro saramacano sena sundanés tahitiano tlapaneco tojolabal totonaco tseltal uigur (alfabeto cirílico) umbundú urdu uruund wallisiano wayuunaiki xitshwa ñemba\\n“Jewba rumel adnieaeymu” (ISAÍAS 58:11).\\nÜLKANTUN: 152 KA 22\\nPu longkolelu Jewba ñi pu che mu kuyfi mew ka Jesus, ¿chumngechi...\\nllowingün pepiluwün Jewba ñi newen mu?\\nadnieeyew Chaw Ngünechen ñi Dungu?\\n1, 2. 1) Pu Dungukelu Iney Ngen Jewba, ¿chem dungu mu trürlayngün kakelu religion mu? 2) ¿Chem inaduamaiñ tüfachi chillkatun mu ka tati küpalelu?\\nPU CHE ramtukefi tati pu Dungukelu Iney Ngen Jewba: “¿Iney am tamün ñidol?”. Fentren religion niey kiñe che ñidolkülelu kidu engün mu, feymu ramtukeeiñmew tüfa. Welu ayüwün mu feypiafuiñ ñi ñidolkülenon iñchiñ mew kiñe kulpafengechi che. Jesus keta taiñ Ñidol. Ka kidu inaniekey tañi Chaw Jewba Ñidolkülelu kidu mu (Matew 23:10).\\n2 Kafey kiñe trokiñ wentru, ti “kim manelfal kona” pingelu, adkünukefi Jewba ñi pu che Mapu mew (Matew 24:45, TNM). Jewba elkünuy kiñeke wentru ñi adkünuafiel tañi pu che, welu kimfalngey ñi afkentu Ñidolkülen tañi trokiñche mu (Isaías 58:11). Feymu, ¿chumngechi kimafuiñ Jewba taiñ rüf adkünuetew Jesus mew? Inaduamaiñ küla dungu taiñ küme kimal tüfa.\\nLLOWINGÜN PEPILUWÜN JEWBA ÑI NEWEN MEW\\n3. Moyse ñi longkoleal pu israelche mu, ¿chem kellueyew?\\n3 Pu wentru Jewba ñi longkokünuel, llowingün pepiluwün Chaw Ngünechen ñi newen mu. Chaw Ngünechen elkünufi ta Moyse ñi longkoleal pu israelche mu. ¿Chem kellueyew ta Moyse tüfachi fütra küdaw mu? Jewba elufi tañi newen (Isaías 63:11-14). Feymu Jewba Ñidolkülefuy tañi pu che mu, kidu ñi newen kellufilu am ta Moyse.\\n4. ¿Chem dungu mu kimfalngefuy Moyse ñi nieel Jewba ñi newen? (Inaduamnge ti adentun pagina 14 mu.)\\n4 Pu che, ¿ngüneduamafuy Moyse ñi nieel Chaw Ngünechen ñi newen? Feley llemay. Jewba ñi newen mu, Moyse femi afmatufal dungu ka kimeldungulelfi Jewba ñi üy ti fütra longko Egipto mu (Éxodo 7:1-3). Kafey Jewba ñi newen mu, Moyse piwkeyechefengefuy ka ngenoafeluwün-ngefuy ñi longkolen mu. Trürlafuy pu wedake longko poyekenofilu ta Jewba, doyümkefulu kidu ñi ayünieel müten (Éxodo 5:2, 6-9). Feymu kimfalngefuy Jewba ñi dullifiel (ngümintubel) ta Moyse ñi longkoleal tañi pu che mu.\\n5. Jewba, ¿ka iney elufi ñi newen tañi longkoleal pu israelche mu?\\n5 Jewba, ¿ka iney elufi ñi newen tañi longkoleal pu israelche mu? Biblia feypi Josue ñi llowel Ngünechen ñi newen ñi wülkeetew kimün (Deuteronomio 34:9). Kafey “Jewba tañi newen konpay Gedeon mu” (Jueces 6:34). Ka “Jewba tañi newen mu David llowi pepiluwün” (1 Samuel 16:13). Kom engün reküluwkefuyngün Chaw Ngünechen ñi newen mu, femngechi ñi femal fütrake dungu turpu ñi femnoafel engün kidu ñi pepiluwün mu (Josué 11:16, 17; Jueces 7:7, 22; 1 Samuel 17:37, 50). Kimfalngefuy Jewba ñi elufiel newen tüfachi pu wentru ñi femal afmatufal dungu, feymu kidu müten püramyefalngey.\\nPu che ñi inaniefiel Moyse, Josue, Gedeon ka David llowkefuyngün ñi ngünenieaetew Jewba, tati Ñidolkülelu\\n6. Pu israelche, ¿chumngelu (chemu) mülefuy ñi yamnieafiel tati pu longkolelu?\\n6 Pu israelche kimlu Moyse, Josue, Gedeon ka David ñi nieel Jewba ñi newen, mülefuyngün ñi yamnieafiel. Tati pu che fillpiyawlu Moyse mu, Jewba feypi: “Tüfachi pu che, ¿tunteñma pengelay tañi yamkenoetew ta iñche?” (Números 14:2, 11). Kimfalngey Jewba ñi dullifiel tüfachi pu wentru ñi longkoleal pu israelche mew. Feymu pu che ñi inaniefiel pu longkolelu, llowkefuyngün ñi ngünenieaetew Jewba, tati Ñidolkülelu.\\nPU KÜMEKE PÜLLÜ KELLUEYEW ENGÜN\\n7. Pu kümeke püllü, ¿chumngechi kellufingün ta Moyse?\\n7 Pu kümeke püllü kellufingün pu wentru Jewba ñi elfalkünuel (papeltunge Ebrew 1:7, 14). Tati kümeke püllü mew, Chaw Ngünechen adniefi ta Moyse. Wüne, kiñe küme püllü ‘pewfaluweyew ti sarsa mew’, fey feypieyew ñi neykümentuafiel pu israelche ka longkoleal kidu engün mew (Hecho 7:35). Epu, kümeke püllü mew Chaw Ngünechen elufi ta Moyse ti Ley tañi kimeltuafiel pu israelche (Galata 3:19). Küla, Jewba feypifi: “Ngüyulfinge tati pu che chew ñi feypiel ta iñche. ¡Lelinge! Tañi küme püllü wünelu amuay eymi mu” (Éxodo 32:34). Biblia feypilay pu israelche ñi pefiel ti kümeke püllü femkelu tüfa. Welu Moyse küme kimeltufilu tati pu israelche ka küme longkolelu, kimfalngefuy pu kümeke püllü ñi kelluetew.\\n8. Pu kümeke püllü, ¿chumngechi kellufingün ta Josue ka Esekia?\\n8 Kiñe küme püllü ‘longkolelu Jewba ñi pu weychafe wenu mapu mu’, ka kellufi ta Josue ñi wewafiel pu kananche weychan mu (Josué 5:13-15; 6:2, 21). Fey wüla, Esekia longko ülmenkülelu Jewba ñi pu che mu, pu asirio küpa apümkafingün Jerusalen. Welu kiñe pun müten, Jewba ñi küme püllü langümfi 185.000 asirio weychafe (2 Reyes 19:35).\\n9. Welulkawlu rume pu wentru Jewba ñi elkünuel, ¿chem mülefuy ñi femal pu israelche?\\n9 Pu kümeke püllü welulkawkelayngün, welu pu wentru ñi kellufiel engün welulkawkefuyngün. Kiñe rupa Moyse püramyelafi ta Jewba (Números 20:12). Josue ramtulafi ta Jewba chem chumal küpalu pu gabaonche ñi eldungukünuwal engün (Josué 9:14, 15). Kafey kiñe rupa Esekia mallmawürpuy (2 Crónicas 32:25, 26). Fey engün welulkawlu rume, pu israelche mülefuy ñi eluwküleal tañi ngünenieaetew engün. Pu israelche pepi ngüneduamfingün Jewba ñi kellufiel tüfachi pu wentru pu kümeke püllü mu. Kimfalngefuy Jewba ñi Ñidolkülen tañi pu che mu.\\nADNIEEYEW CHAW NGÜNECHEN ÑI DUNGU\\n10. Moyse, ¿chumngechi inafi Jewba ñi Ley?\\n10 Chaw Ngünechen ñi Dungu adkünufi pu longkolelu. Ti Ley ñi llowel pu israelche, Moyse ñi Ley feypingekey Biblia mew (1 Reyes 2:3). Welu ti Biblia küme pengeli Jewba ñi wülfiel feychi Ley tati pu israelche. Feymu Moyse kütu inakefi (2 Crónicas 34:14). Kiñe dungu, Jewba feypifilu chumngechi dewmangeal ti fütra tolto ruka, “Moyse femi kom chumngechi ñi werküetew Jewba. Femngechi femi llemay” (Éxodo 40:1-16).\\n11, 12. 1) Josue ka kom tati pu longko ülmenkülelu Jewba ñi pu che mu, ¿chem mülefuy ñi femal? 2) Chaw Ngünechen ñi Dungu, ¿chumngechi adkünufi pu longkolelu?\\n11 Josue longkolerpulu niefuy kiñe trokiñ Chaw Ngünechen ñi Dungu mu, fey kidu feypieyew: “Antü ka pun mu müley tami papeltuafiel ñochi dungun mu, femngechi tami küme femal kom tati wirintukulelu fey mew” (Josué 1:8). Kom pu longko ülmenkülelu Jewba ñi pu che mu, ka mülefuy ñi papeltuafiel ti Ley, wirintukuafiel ka inanieafiel kom ñi feypiel. Biblia feypi: “We anüle ti ülmen wangku mew kidu ñi ngünenien mu, kidu ngealu müley ñi wirintukual tüfachi ley kiñe lifru mu, tuwlu feychi ley mu ñi nieel pu saserdote Levi tuwün-ngelu. Müley ñi rumel nieafiel, ka fill antü tañi mongen mew müley ñi papeltuafiel, femngechi ñi kimal ekunieafiel tañi Ngünechen Jewba, ka tañi femken mew inanieafiel kom ñi feypiel tüfachi ley ka tüfachi ngülam. Femngechi tañi piwke mallmawlayay tañi pu peñi mew, ka tüfachi ngülam mu püntütripalayay man püle kam wele püle no rume, femngechi ñi fentreñma ngünenieal Israel mew, kidu ka tañi pu yall” (Deuteronomio 17:18-20).\\n12 Chaw Ngünechen ñi Dungu, ¿chumngechi adkünufi pu longkolelu? Rakiduamnge ñi rupan ti longko ülmen Josia. Pengelu Moyse ñi ley, kiñe kona papeltuleleyew * (inaduamnge ti kimal dungu). Fey Josia allkütulu müten ñi feypiel ti Ley, wichafkafi tañi takun ñi pengelal fente tañi weñangkün. Fey Chaw Ngünechen ñi Dungu nengümeyew ñi apümkayafiel tati adentun poyengekelu ñi mapu mu, ka adkünufi ñi femngeal ti doy afmatufalchi Paskua ñi mülefel (2 Reyes 22:11; 23:1-23). Josia ka kakelu longkolelu, tañi inafiel mu Chaw Ngünechen ñi Dungu, norümfingün chumngechi ñi adkünufiel Jewba ñi pu che. Femngechi pu che doy küme pepi inaniefingün Jewba ñi Dungu.\\n13. Pu longkolelu Jewba ñi pu che mu, ¿chem dungu mew trürkülelafuyngün pu longkolelu kakelu mapu mew?\\n13 Pu longkolelu kakelu mapu mew, inafingün pu wentru ñi kimün müten. Kiñe dungu, tati pu kananche ka tañi pu longkolelu femkefuyngün rume wedake dungu, kudumuwkefuyngün tañi pu che engu kam chaf wentru ka chaf domo, nüntukakefuyngün ka malütukefuyngün pu kulliñ, langümkefingün pichikeche ñi poyeafiel pu dios, poyekefuyngün pu adentun, ka fillke wedake dungu (Levítico 18:6, 21-25). Kafey pu longkolelu Babilonia ka Egipto mapu mu nielafuyngün tati werkün dungu nielu Jewba ñi pu che tañi lif chengeal (Números 19:13). Welu Jewba ñi pu che ngüneduamafuy chumngechi tañi kümeke longkolelu yafültukueyew engün ñi lifngeal tañi kuerpu ka tañi poyefiel ta Jewba, ka kon-noal pekan kudumuwün mu. Feymu kimfalngefuy Jewba ñi Ñidolkülen kidu engün mu.\\n14. Chaw Jewba, ¿chumngelu kastigafi kiñeke longkolelu tañi pu che mu?\\n14 Kiñeke longkolelu Jewba ñi pu che mu turpu inalafingün ñi feypiel, ka küpa llowlayngün ñi kelluaetew Jewba ñi newen, tañi kümeke püllü ka ñi Dungu. Jewba kastigafi kiñeke tüfachi pu longkolelu kam famentufi ñi longkoleal (1 Samuel 13:13, 14). Rupalu pu tripantu, Jewba elkünufi iney ñi longkoleal welulkawkenon mu.\\nJEWBA ELKÜNUY KIÑE LONGKOLELU WELULKAWKENOLU\\n15. 1) Pu pelon wentru, ¿chumngechi pengelingün ñi küpayal kiñe longkolelu ñi welulkawnoal? 2) ¿Iney am feychi longkolelu welulkawkenolu?\\n15 Fentren warangka tripantu mu, Jewba feypikünuy ñi elkünual kiñe longko welulkawkenolu. Kiñe rupa, Moyse feypifi tati pu israelche: “Tamün Ngünechen Jewba, [...] elkünulelaeymünmew kiñe pelon wentru iñche reke. Müley tamün allkütuafiel” (Deuteronomio 18:15). Isaia ka feypi ñi akual iney “ñi longkoleal ka ñidolküleal pu trokiñche mu” (Isaías 55:4). Kafey Daniel wirintukuy “ñi puwal ti Ñidol Mesia” (Daniel 9:25). Ka Jesus feypi kidu ñi Longkolen Jewba ñi pu che mew (papeltunge Matew 23:10). Jesus ñi pu disipulu ayüwün mu inafingün, ka mupiltuyngün ñi dullietew ta Jewba (Juan 6:68, 69). ¿Chem mu maneluwkefuyngün Jewba ñi longkokünufiel ta Jesus tañi pu che mu?\\nJewba elkünufi ta Jesus ñi longkoleal welulkawkenon mu\\n16. ¿Chem pengeli Jesus ñi nieel Chaw Ngünechen ñi newen?\\n16 Jesus llowi pepiluwün Chaw Ngünechen ñi newen mew. Fawtisangelu Jesus, Juan pefi ‘Chaw Ngünechen ñi newen nagpalu wenu mapu kiñe palluma reke, fey akuy ta Jesus mew’. Fey pichi rupalu, Jewba ñi newen mu “Jesus puwi ti uwe mapu mew” (Juan 1:32; Marku 1:10-12). Amuldungulu Mapu mew, Chaw Ngünechen ñi newen mu Jesus kimeltuy ka femi afmatufal dungu (Hecho 10:38). Kafey kellufi ta Jesus ñi nieal piwkeyewün, ayüwün, fütra mupiltun ka fillke kümeke chumngen (Juan 15:9; Ebrew 12:2). Kiñe longko no rume pengelkelafuy ñi nieel Jewba ñi newen Jesus reke. Kimfalngefuy Jewba ñi longkokünufiel ta Jesus.\\nPu kümeke püllü, ¿chumngechi kellufingün ta Jesus dew fawtisangelu? (Inaduamnge parrafo 17).\\n17. Pu kümeke püllü, ¿chumngechi kellufingün ta Jesus?\\n17 Pu kümeke püllü kellufingün ta Jesus. Pichi rupalu ñi fawtisawün mu, “kiñeke werken püllü akuy tañi poyeafiel ta Jesus” (Matew 4:11). Ka epe puwlu ñi layal, “pewfaluweyew kiñe wenu mapu werken püllü, tañi yafültukuaetew” (Luka 22:43). Jesus kimniefuy Jewba ñi werkülelafetew kümeke püllü tañi kelluaetew chem rume ñi duamnieel (Matew 26:53).\\n18, 19. Chaw Ngünechen ñi Dungu, ¿chumngechi adkünufi Jesus ñi mongen ka ñi kimeltun?\\n18 Chaw Ngünechen ñi Dungu adkünufi ta Jesus. We amuldungulu ka lalu wüla ti orkon mamüll mew, Jesus eluwkülefuy ñi inanieafiel ti Wirin Chillka. Dew konlu rume, feypi kiñeke pelon dungu ti Mesia mu (Matew 4:4; 27:46; Luka 23:46). Welu, pu religioso longkolelu trürkülelafuyngün Jesus mu. Kidu engün ñi kimeltun trürkülenolu Chaw Ngünechen ñi Dungu mu, fey famentufingün Chaw Ngünechen ñi Dungu. Jesus entufi ñi feypin ti Wirin Chillka mew, ñi feypial fey engün mu: “Tüfachi trokiñche re wenche wün mew müten poyekeenew, welu konpiwke mew pilelay tañi müngeltuael [mupiltuael] iñche mew. Chem falilay rume tañi ngillatukeetew engün. Tañi kimeltukeel engün re che müten tañi adkünuelchi dungu” (Matew 15:7-9). Jewba turpu longkokünulayafuy kiñe che inanofilu tañi Dungu.\\n19 Kafey, Jesus kimeltuchekefuy ti Wirin Chillka mew. Tati pu religioso longkolelu üyawtudungufilu ta Jesus, fey wiñoldungulay kidu ñi kimün kam tañi rupan mew. Welu may tati Wirin Chillka mew kimeltukefuy pu che (Matew 22:33-40). Jesus fentren dungu feypiafuy ñi rupan wenu mapu mew, kam chumngechi ñi dewmangen kom tati müleyelu, femngechi ñi afmatufaluwal. Welu femlay, kidu am rume piwkeyefilu Jewba ñi Dungu, eluwkülefuy ñi kimeltulelafiel tati pu che, ka “fente küme kellufi ñi adümael engün ti wirintukulechi dungu” (Luka 24:32, 45).\\n20. 1) Jesus, ¿chumngechi püramyefi ta Jewba? 2) Erode Agripa I, ¿chem dungu mu trürlafuy Jesus mu?\\n20 Pu che rume afmatukefuy Jesus fente ñi küme kimeltuel, welu kidu püramyekefi ta Jewba, tañi Fütra Kimeltuetew (Luka 4:22). Kiñe ülmen wentru küpa püramyefi ta Jesus feypifilu “lif mongen kimeltufe”, welu ñom piwke mu Jesus feypieyew: “¿Chem mew anta lif mongen pien? Kiñeley müten ta lif mongenngelu: Ngünechen llemay” (Marku 10:17, 18). Pura tripantu rupalu peno, Erode Agripa I longkolerpuy Judea mapu mu. Kidu trürlay Jesus mu. Kiñe falin trawün mu, Erode tukutuwi kümeke takuwün mu afmatufalngelu. Pu che peeyew ka allkütueyew, fey wiraringün: “¡Tüfa tati wewpipelu re che no, kiñe ngünechen tatey!”. Erode rume ayüfi ñi püramyengeal. Fey, ¿chem rupay? “Feymew ka müten, Ñidol tañi werken püllü kutranelfi ta Erode, tañi püramyenofiel mew ta Ngünechen” pirufemi, fey lay (Hecho 12:21-23). Kimfalngefuy Jewba ñi longkokünunofiel ta Erode. Welu Jesus pengeli ñi dullietew ta Jewba ka rumel püramyekefi tati Fütra Ñidolkülelu tañi pu che mu.\\n21. ¿Chem inaduamaiñ küpalechi chillkatun mu?\\n21 Jewba ayüy Jesus ñi longkoleal fentreñma mu. Dew wiñomongeltungelu, Jesus feypifi tañi pu inanieetew: “Ngünechen ta eluenew kom pepiluwün wenu mapu ka mapu mew”. Ka feypi: “Iñche rumel mülean ta eymün mew, tunte afllele rume ta mapu” (Matew 28:18-20). Welu Jesus kiñe püllüngey wenu mapu mu, feymu ¿chumngechi adkünuafuy Jewba tañi pu che? Jewba ¿iney am elkünuafuy ñi adkünuafiel tañi pu che Jesus ñi duam mu? Ka Jewba ñi pu che, ¿chumngechi kimafuy iney ñi elkünuel Chaw Ngünechen? Ti küpalechi chillkatun mu inaduamaiñ tüfachi ramtun.\\n^ parr. 12 Tüfa ñi wirintukuel Moyse peno.","num_words":2122,"character_repetition_ratio":0.085,"word_repetition_ratio":0.001,"special_characters_ratio":0.222,"stopwords_ratio":0.395,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Luka 7 ARNNT - Jesus dew dungufilu ti pu che, fey amuy - Bible Search\\nJesus tremolfi kiñe Roma tuwchi kapitan ñi kona\\n(Matew 8.5-13; Juan 4.43-54)\\n1Jesus dew dungufilu ti pu che, fey amuy ta Kapernaum. 2Mülerkey tüye mew kiñe Roma tuwchi kapitan, fey nierkey kiñe kona, tañi rume piwkeyenieel. Fey tüfachi kona rume kutrankülerkey ka femngechi epe larkey dewma. 3Fey ti kapitan allkülu ñi miyawün ta Jesus, werküfi kiñe mufü putremke judiu tañi llellipulmeaetew fey ñi tremolelpayaetew ñi kona. 4Kisu engün puwi Jesus mew, fey rume llellipufi engün feypilen mew:\\n—Tüfachi kapitan kümeafuy tami füreneafiel. 5Kisu ta küme trokituñmaeiñmew taiñ trokiñche ka kisu müten dewmaleleiñmew taiñ nieelchi sinagoga.\\n6Feymew Jesus kiñentrür amuy tüfeychi pu che engün, fey fülpulu ti ruka mew, fey ti kapitan werküy ñi pu weni tañi feypiafiel:\\n—Ñidol, küpakilnge. Iñche ta Roma tuwünche. Rume yamnieeyu tami konpuael iñche ñi ruka mew. 7Feymew tatey iñche ta kisu amulan rume tami yemeafiel. Re werküdungunge müten tañi tremoltuael ñi kona. 8Iñche kafey nien tañi werkükeetew tati longkolelu iñche mew ka femngechi iñche nien tañi pu soltaw ñi werkükeel. Femngechi ta werküfiyüm kiñeke tüfa engün ñi amuael, amukey. Ka femngechi werküfiyüm kangelu ñi küpayael, fey küpakey. Ka werküfiyüm ñi kona ñi femael chem küdaw rume, fey femkey.\\n9Feymew Jesus rume afmatulewey allkülu tüfachi dungu, fey leliwülfi ti pu che ñi inanieetew ka feypifi:\\n—Rüf dungu feypiwayiñ, ngelay kiñe israelche rume fente feyentulelu tüfachi wentru reke.\\n10Feymew ti pu werken, wiñotulu engün ta ruka mew, peputufingün ti kona ñi dew tremolkületun.\\nJesus wiñomongeltufi kiñe lantu domo ñi püñeñ\\n11Fey dew rupalu tüfachi dungu, Jesus amuy kiñe waria mew Nain pingelu. Kompañuwkülen amuy ñi pu disipulu engün ka rume fentren che. 12Fey petu fülpulu ti waria mew, pefi ñi yeniengen ta kiñe la ñi rüngalmengeael. Feyti la kiñen püñeñ ürke ñi ñuke mew ka lanturkey ti domo. Kompañnieeyew rume fentren che mülelu ti waria mew. 13Fey Ñidol, pefilu ti domo, kutranpiwkeyefi ka feypifi:\\n14Feymew müten fülkonpuy, ka nüfi ñi kuwü mew ti llangi ñi yeniengemum ti alwe. Fey ti pu che ñi yenieetew, witrakünuwi engün. Fey Jesus feypifi ti la:\\n—Weche, eymi ta feypipeeyu: ¡Witrapüratunge!\\n15Feymew ti la anüpüray ka eluwi ñi dunguael, fey Jesus elutufi ñi püñeñ ti domo.\\n16Fey pengelu ñi femün, kom ti pu che llükay, fey eluwi engün ñi püramyeafiel ta Ngünechen feypilen mew:\\n—Kiñe fütra pelon wentru ta pewfaluwi iñchiñ mew. Ngünechen tukulpay tañi kelluafiel ñi trokiñche.\\n17Fey Judea trokiñ mapu mew ka wall püle kimngey ta Jesus ñi femün tüfachi dungu.\\nJuan tati Fawtisachefe ñi epu werken\\n18Juan kimürkey kom tüfachi dungu, kisu ñi pu disipulu am kimelürkeetew. Fey mütrümfi epu ñi disipulu, 19fey werküfi ñi amuael engu ta Jesus mew tañi ramtumeafiel: “¿Rüf mew eymi am tati Cristo küpayalu pinieel kam üngümaiñ ta kangelu?” 20Fey Juan tañi epu werken fülkonpuy engu Jesus mew, fey feypipufingu:\\n—Juan ti Fawtisachefe ta werküeyumew tami ramtuwafiel ta ‘¿eymi pemay tati küpayalu kam üngümaiñ ta kangelu?’\\n21Feychi lelen mew müten, Jesus tremolyefi rume fentren che kutranküleyelu ka kutrankawkülelu ti pu weküfü mew ka eluyetufi ñi pelotuael rume fentren trawma.\\n22Feymew Jesus feypifi ta Juan ñi epu disipulu:\\n—Amutumu ka feypiputuafimu ta Juan tamu peel ka tamu allküel. Nütramelputuafimu tati pu trawma ñi pelotun, ka ti pu küntro ñi trekatun, tati pu che nielu lepra kutran ñi tremotun, ti pu pilungelu ñi allküyetun, feyti pu la ñi wiñomongetun, ka ti pu pofre ñi wewpilelngen ti montuluwün dungu. 23¡Fey sakinngeay tati welulkawnolu ñi maneluwael iñche mew! ―pi.\\n24Fey dew amutulu Juan ñi epu werken, Jesus eluwi ñi dunguafiel ti pu che ñi chumngechi chengen ta Juan, feypilen mew: “¿Chem anta tripaymün tamün pemeael ti uwe lelfün mew? ¿Angken kachu mefürkamekeetew ta kürüf? 25¿Chem am pemeymün? ¿Kiñe wentru llümllüm kümeke takuwün tukunielu? Eymün kimnieymün tüfeychi re llümllüm kümeke tukuluwkülekelu ka re kawiñ mew mülekelu, tüfachi pu che ta longko ülmen ñi ruka mew müten mülekey. 26Fey ¿chem ürke amfe tripaymün tamün pemeael? ¿Kiñe pelon wentru? May, feyngey, kiñe pelon wentru, welu doy fütra pepiluwlu ti pelon wentru mew 27Juan mew ta mupirkey tañi feypilen ta Ngünechen ñi Wirin Chillka:\\n‘Iñche wüne werküan tañi werken,\\nfey ta famngechi wüne ngülamtuafi tati trokiñche femngechi llowaeymew engün.’+\\n28Iñche ta feypiwayiñ, ngelay iney rume trürniefilu ta Juan, welu tati dew koneltulelu Ngünechen ñi ülmen mülewe mew, doy wünenküley ta Juan mew.”\\n29Kom tüfeychi pu che allkütufilu ta Juan, kenü ti pu kofrakelu ta impuestu Romangealu kütu fawtisaeyew ta Juan, ngüneduamlu engün am Juan ñi wewpiken Ngünechen ñi nor dungu. 30Welu ti pu farisew ka ti pu kimeltukelu ta Moyse ñi ley dungu, pilay engün ñi fawtisayaetew ta Juan, fey ta famngechi illamtufingün Ngünechen tañi ayüfel ñi füreneaetew ta kisu engün.\\n31“¿Chem mew chey trürümafuiñ tüfachi pu che fantepu mew müleyelu? ¿Chem mew adentuley engün? 32Inayentuley tati pichikeche mew anükünuwkelu tati pülasa mew ka wirareluwkelu ti traf pichikeche ñi ayekayael engün:\\n‘Dunguleluwiyiñ ta flawta, welu eymün purulaymün.\\nKa ülkantuleluwiyiñ ti weñangkünngechi ül, welu eymün ngümalaymün.’\\n33Fey küpalu ta Juan ti Fawtisachefe kisu ta pekanka ikelay ka putukelay rume, welu eymün feypikefimün: ‘weküfü ñi ngünenieetew.’ 34Ka femngechi küpay ti Wentrukünuwpalu, fey ikey ka putukey, welu eymün feypikefimün: ‘ifengey ka putufengey.’ Weniyefi ti wesake dunguyen che ka ti pu kofrakelu impuestu Romangealu. 35Welu Ngünechen ñi fütra kimün kimfalkey kom tañi llowetewchi pu che mew.”\\nJesus wiñoduamafi kiñe wesa mongenngechi domo\\n36Kiñe farisew mangelfi ta Jesus ñi imeael kisu ñi ruka mew, fey Jesus amuy ti farisew ñi ruka mew, fey anüpuy ñi iyael ta mesa mew. 37Fey tiyechi waria mew mülerkey kiñe domo yafkafe mongen nielu. Fey kimlu ñi mülepun ta Jesus ti farisew ñi ruka mew, amuy, fey puwüli kiñe pichi fotilla apolelu perfume mew. 38Ngümalen fülpuy Jesus ñi namun, fey eluwi ñi küchuñmayafiel ñi külle mew. Ka pürüm piwümeltufi ñi tünay longko mew. Ka truyuñmafi ñi namun, fey ka tukulelfi perfume ñi namun mew.\\n39Fey ti farisew mangelfilu ta Jesus, pefilu ti domo ñi femün, rakiduami: “Tüfachi wentru feyngefule ñi pelon wentrungen, ngüneduamafuy chem domo ñi nüpeetew. Tüfa ta rume wesa mongenngechi domo.”\\n40Feymew Jesus feypifi ta Simon:\\n—Simon, kiñe dungu ayülen tami feypiafiel.\\nFey llowdungueyew ta Simon:\\n—Feypien müten, kimeltufe.\\n41Feymew Jesus feypi:\\n—Epu wentru defelerkey pülata kiñe ülmen wentru mew tati arengülümkelu ta pülata. Kiñe defelerkey kechu warangka moneda, fey kangelu kechu mari moneda. 42Fey pepi kullinolu engu am, fey ti arengülümkelu ta pülata mür wiñoduamatufi ti epu defeniekeetew. Fewla feypien: ¿chuchi chey ti epu defelelu doy piwkeyeaeyew?\\n43Feymew llowdungueyew Simon:\\n—Iñche ta feypin tati doy alün defelefulu.\\nFey Jesus feypifi ta Simon:\\n—Küme feypimi tati, Simon.\\n44Feymew Jesus leliwülfi ti domo, fey feypifi ta Simon:\\n—¿Ngüneduamfimi ñi chumün tüfachi domo? Tayi konpapen tami ruka mew, fey elulaen ko tañi küchayael ñi namun, welu feytachi domo küchuñmaenew ñi namun kisu ñi külle mew, fey ka piwümüñmatuenew kisu ñi tünay longko mew. 45Truyulaen rume, welu ti domo konpalu müten tüfa mew, fentekünulay ñi truyuñmaetew ñi namun. 46Ilfuyel-laen ta aseyte ñi longko mew, welu kisu tukulelenew perfume ñi namun mew.+ 47Feymew feypiaeyu kisu tañi fentren yafkan ñi nieel mew wiñoduamaletuy, kisu am rume piwkentukuetew. Welu kiñe che ineyngele rume pichin yafkan mew wiñoduamangetule, rume pichin piwkeyen pengelay.\\n48Feymew Jesus pürüm feypifi ti domo:\\n—Tami yafkan mew ta dew wiñoduamangetuymi.\\n49Fey ti kakelu pu mangel mülelu tüye mew, eluwi ñi ramtuwael engün: “¿Iney anta tüfa, yafkan mew kütu wiñoduamachetuy?”\\n50Welu Jesus leliwülniefi ti domo, fey feypifi:\\n—Tami mupiltun mew montuluwimi. Küme duamkechi amuñmutunge.","num_words":1169,"character_repetition_ratio":0.046,"word_repetition_ratio":0.0,"special_characters_ratio":0.198,"stopwords_ratio":0.397,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Yamkeafimi ta mongen Chaw Ngünechen reke | Biblia ñi kimeltukeel\\nYamkeafimi ta mongen Chaw Ngünechen reke\\nChaw Ngünechen, ¿chem rakiduamkey ta mongen mu?\\nJewba, ¿chem rakiduamkey ti angkanentun püñeñün mu?\\n¿Chumngechi pengelkeiñ taiñ yamniefiel ta mongen?\\n1. ¿Iney am dewmay itrokom mongelelu?\\nTATI pelon wentru Jeremia feypi: “Jewba rüf Ngünechen-ngey. Fey mongelechi Ngünechen-ngey” (Jeremías 10:10). Kafey, Elchen-ngelu am dewmay itrokom mongelelu. Femngechi pu kümeke püllü wenu mapu mu feypikeyngün: “¡Eymi am dewmafilu ta kom tati mülelu! ¡Eymi tami pin mew dewmangeyey ka müleyey engün!” (Apokalipsi 4:11). Kiñe ülkantun mu ñi püramyeafiel ta Jewba, ti longko ülmen David feypi: “Eymi mew tuwi ta mongen” (Salmo 36:9). Feymu tati mongen, kiñe yewün reke tuwi Chaw Ngünechen mu.\\n2. ¿Chumkey Chaw Ngünechen taiñ mongeleal?\\n2 Kafey Jewba mew ta mongeleiñ (Hecho 17:28). Fey elukeeiñmew iyael, ko ka ti Mapu taiñ müleal fey mu (papeltunge Hecho 14:15-17). Ka kom tüfa mu, Jewba elukeeiñmew taiñ ayüfal mongen nieal. Ka taiñ küme amulerpual taiñ mongen mu, müley taiñ kimal Ngünechen ñi ley dungu ka allkütuafiel ñi feypin (Isaías 48:17, 18).\\nYAMNIEAIÑ TA MONGEN\\n3. ¿Chem rakiduami Jewba Abel ñi langümngen mu?\\n3 Chaw Ngünechen ayükey taiñ yamniewal taiñ mongen ka kakelu che ñi mongen. Rakiduamnge tüfachi nütram: Adan engu Eva ñi yall, Kain, lladkütufi tañi inan peñi, Abel. Jewba ngüfetufuy ta Kain tañi illkun mu, doy fütra kulpan mu konafuy, welu Kain allkütulaeyew. Fey “wülelfi ñi peñi Abel, fey langümfi” (Génesis 4:3-8). Tati nütram pengeli Jewba kastigafi ta Kain ñi langümfiel tañi peñi (Génesis 4:9-11).\\n4. Taiñ falintunieafiel ta mongen, Ngünechen ¿chumngechi pengeli Moyse ñi ley dungu tüfa?\\n4 Warangkakechi tripantu wüla, Jewba elufi pu israelche tati werkün dungu ñi poyeaetew engün, kidu ñi ayükeel. Ti pelon wentru Moyse mu, elungey tüfachi werkün dungu, feymu kom tüfa, Moyse ñi ley dungu pingekey. Jesus Moyse ñi ley dungu mu, feypi: “Langümchekilnge” (Matew 5:21). Tüfachi werkün dungu pengeli tati pu israelche mu, Chaw Ngünechen falintuniefi pu che ñi mongen, feymu kom che müley ñi falintunieafiel tañi chafche ñi mongen.\\n5. ¿Chem müley taiñ rakiduamal ti angkanentun püñeñün mu?\\n5 Chaw Ngünechen, ¿chem rakiduamkey tati pu we püñeñ petu choyüngenolu? Moyse ñi ley dungu pengeli ngelay ñi langümngeal pu we püñeñ petu choyüngenolu. Feymu lle, Jewba müna falintuniefi tüfachi mongen (papeltunge Éxodo 21:22, 23; Salmo 127:3). Feymu may ti angkanentun püñeñün weda dungu tati.\\n6. ¿Chumngelu (chemu) ngelay taiñ üdeafiel kakelu che?\\n6 Taiñ yamnieal ta mongen, müley taiñ küme rakiduamal pu chafche mu. Biblia feypi: “Kom tati üdekelu tañi peñi kam lamngen fey ta kiñe langümchefe reke feley. Eymün ta kimnieymün kiñe langümchefe no rume ta nielay rumel mongen ta kisu mew” (1 Juan 3:15). Epe kom kewan dungu am üdewün mu tuwlu, feymu ayüliyiñ taiñ afnoachi mongen nieal, müley taiñ entual taiñ piwke mu ti üdewün kakelu che mew (1 Juan 3:11, 12). Feymu doy falin-ngey taiñ welukonkechi piwkeyewael.\\n7. ¿Chem wedake wimtun pengeli ñi yamngenon tati mongen?\\n7 ¿Chem feypiafuiñ ti yamnien kidu taiñ mongen? Iney no rume ayülay ñi layal, welu fentren che kidu ñi ayün mu wedalkakey tañi mongen. Kiñeke che pütremtukeyngün tabaco ka marihuana, kam kidu lawentuwkeyngün droga mu. Tüfachi droga kutranülkefi ta che, ka kiñeke mu lakonpukeyngün. Tati pu che nielu feychi wedake wimtun yamkelafi ta mongen. Ka tüfachi femün ünufali ta Chaw Ngünechen ñi adkiñ mu (papeltunge Romanu 6:19; 12:1; 2 Korintio 7:1). Feymu taiñ poyeafiel ta Chaw Ngünechen chumngechi tañi ayükeel, müley taiñ elkünual tüfachi wedake wimtun. Tüfa küdawngeafuy ñi elkünungeal, welu Chaw Ngünechen kellukeeiñmew taiñ femal. Fey rume falintukefi taiñ femün ñi küme yenieal taiñ mongen, kiñe yewün reke Ngünechen taiñ eluetew.\\n8. ¿Chumngelu müley taiñ küme kuñiwtukunieafiel taiñ mongen?\\n8 Yamfiliyiñ ta mongen, küme kuñiwtukunieafiyiñ tüfa. Feymu elulayaiñ chem kuñiwün-ngechi dungu mu, taiñ re küpa adngelluwal müten. Feymu miyawülmi auto mu kuñiwtukuwkeaymi, ka adümlayaymi kuñiwün-ngechi awkantun, ka kewan dungu mu koneltulayaymi (Salmo 11:5). Kiñe werkün dungu Jewba elufilu ti pu israelche feypi: “Eymi dewmalmi kiñe we ruka, müley tami femal kiñe malal wente tami ruka mew, fey kiñe che mülelu wente tami ruka mew trananagle, tami kulpanoal ñi lan mu” (Deuteronomio 22:8). Tüfachi werkün dungu niey kiñe ngülam tami adkünuaetew. Rakiduamnge tüfa, tami ruka niele pürapüratuwe küme elnieafimi ta iney no rume ñi trananagnoal ka allfünoal. Kafey nielmi kiñe auto küme elnieafimi. Feymu lle eluñmalayaymi tami ruka, auto mu ñi allfüal eymi ka kakelu che no rume.\\n9. Yamniefiliyiñ ta mongen, ¿chumngechi dapiafiyiñ tati pu kulliñ ñi mongen?\\n9 Chaw Ngünechen, ¿chem rakiduamkey pu kulliñ ñi mongen mu? Ka femngechi yamniefi. Jewba eluñmakefi tati pu che ñi langümafiel ti pu kulliñ ñi nieal iyael, takun ka ingkayaetew kidu ñi mongen (Génesis 3:21; 9:3; Éxodo 21:28). Welu feychi che kutrankakefilu ti pu kulliñ ka awkantukan mu langümfilu, rume wedalkakey tüfa ka pengeli ñi yamnienofiel ta mongen (Proverbios 12:10).\\nYAMKEAIÑ TATI MOLLFÜÑ\\n10. Chaw Ngünechen, ¿chumngechi pengeli ti mollfüñ mu adentuley ta mongen?\\n10 Kain langümfilu ta Abel, Jewba feypifi: “Tami peñi ñi mollfüñ, tami wütrulel ta mapu mew, wirarküley ngillatunieenew” (Génesis 4:10). Jewba feypilu Abel ñi mollfüñ, tüfa ta Abel ñi mongen ürke. Kain müntuñmafilu tañi peñi ñi mongen, mülefuy ñi kastigangeal. Abel ñi mollfüñ kam tañi mongen wirarküley reke ngillatuniefi ta Jewba ñi nor dungu mu. Noe ñi antü mu rupalu ti Fütra Mangin Ko, Jewba ka kiñe rupa pengeli tati mollfüñ adentuley tati mongen mu. Petu ñi rupanon ti Fütra Mangin Ko, tati pu che re fillke fün, tukukan ka fün ketran müten ikefuyngün. Fey wüla welukünutuy tüfa. Jewba feypifi ta Noe ka tañi pu yall: “Kuyfi eleluwiyiñ kom tati karü tukukan tamün iyafiel, fey fewla ka femngechi eleluwayiñ kulliñ tamün ilotuael”. Welu may Ngünechen feypikünuy tüfachi werkün dungu: “Iñmalayafimün ñi ilo tati entumollfüñnoelchi kulliñ, feyti mollfüñ am ta mongen” (Génesis 1:29; 9:3, 4). Tüfa mu, Jewba pengeli tati mollfüñ adentuley ta mongen.\\n11. Noe ñi antü mu, Jewba ¿chem werkün dungu elkünuy ñi femngeal tati mollfüñ mu?\\n11 Taiñ pengelal ñi yamnieafiel ti mollfüñ, ngelay taiñ iyafiel. Tati werkün dungu elufilu Chaw Ngünechen tati pu israelche, tüfa feypi: “Kiñe israelche [...], kintuyawle fey nüle kiñe awka kulliñ kam kiñe üñüm ifalngelu, feymu müley ta wütrual ñi mollfüñ ka takuafiel trufür mu. [...] Feymu llemay feypifiñ tati pu israelche: ‘Ngelay tami iñmayafiel kom tati mongelelu ñi mollfüñ’” (Levítico 17:13, 14). Tati werkün dungu ñi inoafiel ti kulliñ mollfüñ, petu falin-ngefuy, rupafulu rume 800 tripantu Ngünechen ñi elufiel ta Noe tüfa. Ka tüfachi dungu küme pengeli Jewba ñi rakiduam, fey tañi pu che iyafuyngün tati pu kulliñ ñi ilo, welu tañi mollfüñ ngelafuy ñi iyafiel engün. Feymu mülefuy ñi wütrual ti mollfüñ mapu mu, femngechi wiñoleltuafiel reke ta Chaw Ngünechen tati kulliñ ñi mongen.\\n12. Jewba ñi newen mu, ¿chem werkün ti mollfüñ mu ñi elufiel pu kristiano wünen siglo mu petu falin-ngey fachantü?\\n12 Tati pu kristiano ka elungekeiñ tüfachi werkün dungu. Wünen siglo mu, tati pu apostol ka kakelu wentru adniekefilu Jesus ñi pu inaniekeetew, fey trawüyngün ñi elkünual chem werkün dungu petu müley ñi inayal kom tati pu kristiano. Ngünechen tañi newen ñi adnieetew mu, kimtukuyngün ñi werkünoafiel doy fentren dungu ñi femal tati pu kristiano, welu may ñi femal duamfalngechi dungu müten, ñi inoal iyael chalintukungelu poyengekeelchi adentun, ka inoael mollfüñ, ka tati ilo entumollfüñnoelchi kulliñ mu ka fill podngechi dungu no rume (Hecho 15:28, 29, TNM; 21:25). Feymew müley ‘taiñ ngünewal ti mollfüñ dungu mu’. Tüfa Jewba ñi adkiñ mu, trürümfalngey fillke adentun ñi poyengekeel ka fill podngechi dungu ñi femngenoal.\\nTami lawentuchefe feypielmu pulkutuwelayaymi, ¿tukuñmawafuymi pulku tami inamollfüñ mu?\\n13. Ti werkün dungu ngünewal ti mollfüñ dungu mu koneltuley ñi tukulelngeal mollfüñ kuerpu mu, ¿chem trürümfal dungu pengeli tüfa?\\n13 Tati werkün dungu ngünewal ti mollfüñ dungu mu ka tukulelngeal mollfüñ ñi kuerpu mu, ¿nüwküley tüfachi epu dungu? Femi llemay. Feymu trürümafiyiñ tüfa: Ti lawentuchefe feypielmu “pulkutuwelayaymi”, feymu putuwelaymi, welu ¿tukuñmawafuymi pulku tami inamollfüñ mu? Femlay llemay. Ka femngechi ngünewal ti mollfüñ dungu mu, tukuñmawkelayaiñ mollfüñ taiñ kuerpu ka ikelayafiyiñ rume. Feymu taiñ inayal tüfachi werkün dungu, eluñmalayaiñ taiñ tukulelngeal mollfüñ taiñ kuerpu mu.\\n14, 15. Pu lawentuchefe feypifile kiñe kristiano ñi tukulelngeal mollfüñ ñi kuerpu mu, ¿chumafuy ka chumngelu?\\n14 Kiñe kristiano allfülele kam mülefule ñi operangeal, fey ¿chumafuy kay? Rakiduamnge tüfa mu, pu lawentuchefe feypifule tukulelngenole mollfüñ, layay. Welu ti kristiano pilay ñi layal. Fey ayükey ñi doy mongeleal ka falintufilu am ñi mongen Ngünechen ñi eluetew, feymu lle inaduamkey kangelu lawentun ñi tukulelngenoal mollfüñ ñi kuerpu mu. Fey llowafuy fillke lawentun nienolu mollfüñ.\\n15 Famülke mew kiñe kristiano, ¿famentuafuy may Chaw Ngünechen tañi ley ñi doy mongeleal? Jesus feypi: “Iney rume ayüle montulael ñi mongen, fey ta pelayay ta mongen, welu tati lakonlu iñche tañi duam, fey peay ta mongen” (Matew 16:25). Iney no rume ayükelay ñi layal. Welu may famentuliyiñ Jewba tañi ley dungu ta montual taiñ mongen, femngechi ñamümafuiñ ti afnoachi mongen. Feymu kidu taiñ kümelkaleal, müley taiñ maneluwküleal Ngünechen ñi ley dungu mu. Feymu larpuliyiñ rume, rüf maneluwküleaiñ Chaw Ngünechen, ti Wülkelu mongen taiñ tukulpayaetew ti wiñomongetun mu, ka wiñoleltuaeiñmew taiñ mongen ti falin yewün (Juan 5:28, 29; Ebrew 11:6).\\n16. Chaw Jewba ñi pu che, ¿chem longkontukuniey ñi femal ti mollfüñ dungu mu?\\n16 Ngünechen ñi pu manelfalchi che küme piwkentukuniekeyngün ñi inayal ti werkün dungu ti mollfüñ mu. Feymu lle ikelafingün ka llowkelafingün rume lawen reke ñi pünengeal. * Ngünechen ñi pu che longkontukuniey Jewba am dewmalu ta mollfüñ, doy kimniey chem ñi kümelkayaetew engün. Eymi kay, ¿feyentukeymi tüfa?\\nFEMNGECHI MÜTEN PÜNENGEKEFUY TI MOLLFÜÑ\\n17. Ngünechen, ¿chumngechi eluñmafi pu israelche ñi püneal ti mollfüñ?\\n17 Moyse ñi ley dungu küme pengeli chumngechi pünengekefuy ti mollfüñ. Jewba elufilu tati pu israelche werkün dungu chumngechi ñi poyekeetew, feypilelfi: “Tati mongelelu ñi mongen müley mollfüñ mu, iñche ta eluntukufiñ ti altar mew, fey eymün liftuñmayaymün, tati mongen mülelu am ta mollfüñ mu, tüfa liftuñmakey” (Levítico 17:11). Fey pu israelche kulpafule mülefuy ñi chalintukual kiñe kulliñ ka ñi mollfüñ yengekefuy altar mülelu ti tolto ruka mew, femngechi wiñoduamtungetuy, ka rupachi tripantu mu femngekefuy Ngünechen ñi ngillatuwe ruka mu. Famngechi müten mülefuy ñi pünengeal ti mollfüñ.\\n18. Jesus ñi wütruelchi mollfuñ mu, ¿chem kümelkan llowafuiñ?\\n18 Pu rüfngechi kristiano ngelay ñi inayal Moyse ñi ley dungu, feymu chalintukukelay kulliñ ka yekelay mollfüñ no rume ti altar mu (Ebrew 10:1). Feymu chumngechi femkefuy pu israelche ti mollfüñ mu, tüfa adentukünufi tati falin chalintukuwün ñi femngeal küpalechi antü mu Jewba ñi Fotüm, Jesukristo llemay. Chumngechi peiñ kechu chillkatun mu, Jesus wüli ñi mongen kom iñchiñ mu, ñi wütrual ñi mollfüñ kiñe chalintukuwün mu. Fey wüla püratuy wenu mapu mu ka chalintukulelfi ta Ngünechen ñi falin wütruelchi mollfüñ kiñe rupa mu müten ka rumel mew (Ebrew 9:11, 12). Femngechi llemay pepi wiñoduamangetuaiñ taiñ kulpan mew ka afnoachi mongen nietuaiñ (Matew 20:28; Juan 3:16). Fey llemay, chumngechi pünengeel Jesus ñi mollfüñ doy falin-ngey (1 Pedro 1:18, 19). Feymu mupiltuliyiñ Jesus ñi falin wütruelchi mollfüñ mu, femngechi montuaiñ müten.\\n¿Chumngechi pengelafuiñ taiñ yamniefiel ti mongen ka ti mollfüñ?\\n19. Ti kristiano, ¿chem müley ñi femal ‘tañi kulpalenoal kiñe che mew no rume’?\\n19 ¡Fente mañumniefiel ta Chaw Ngünechen taiñ eluetew ta mongen, kiñe yewün reke trüri! Ti mañumtun nengümaeiñmew taiñ feypilelafiel ta che mupiltule engün Jesus ñi chalintukuwün mu, afnoachi mongen nieafuyngün. Ayüwünkechi femaiñ tüfa, Jewba reke falintukeiñ taiñ chafche ñi mongen (papeltunge Ezequiel 3:17-21). Küme femliyiñ ti elfal küdaw, Pablo reke feypiafuiñ: ‘Iñche tañi kulpalenon kiñe che mew no rume. Kom kimeleluwiyiñ Ngünechen ñi ngülam, chem dungu rume ta ellkaleluwlayiñ’ (Hecho 20:26, 27). Fey llemay, taiñ küme pengelal tunte yamniekeiñ ta mongen ka mollfüñ, müley taiñ amuldunguafiel taiñ chafche Ngünechen ka ñi ayükeelchi dungu mu.\\nYAMNIEKEIÑ TA MONGEN\\nmüntuñmakelayaiñ ñi mongen pu we püñeñ petu choyüngenolu\\nelkünual wedake wimtun ünufalngelu Jewba ñi adkiñ mu\\nmüley taiñ entual taiñ piwke mu ti üdewün kakelu che mew\\n^ parr. 16 Doy küpa kimülmi fillke lawentun nienolu mollfüñ, peaymi chi video “Alternativas a las Transfusiones. Serie Documental. En DVD” pingelu, dewmakelu pu Dungukelu Iney Ngen Jewba.\\nJewba ñi yewün reke trüri ta mongen (Salmo 36:9; Apokalipsi 4:11).\\nJewba falintukefi we püñeñ ñi mongen petu choyüngenolu, feymu wedalkaley ti angkanentun püñeñün (Éxodo 21:22, 23; Salmo 127:3).\\nWedalkanoliyiñ taiñ mongen ka inoliyiñ ta mollfüñ, pengelaiñ taiñ yamnieafiel tüfa (Deuteronomio 5:17; Hecho 15:28, 29).","num_words":1899,"character_repetition_ratio":0.069,"word_repetition_ratio":0.0,"special_characters_ratio":0.211,"stopwords_ratio":0.388,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Yafültukuafiyiñ pu wedalkangelu | Ñi chillkatungeal\\nTROKIÑ ÑI CHILLKATUNGEAL 20\\n“Ngünechen [...] taiñ yafülkeetew. Kisu ta yafülkeeiñmew kom taiñ kutrankawün mew” (2 KOR. 1:3, 4).\\n134 ÜLKANTUN Pu yall, Chaw Ngünechen mu küpalu\\n1, 2. 1) Kom iñchiñ duamnieiñ taiñ yafültukungeal ka femngechi taiñ yafültukuafiel ta kakelu che, ¿chem pengeli tüfa? 2) ¿Chumngechi wedalkangekey kiñeke pichikeche?\\nKOM iñchiñ taiñ pu chengen, duamnieiñ taiñ yafültukungeal ka femngechi taiñ yafültukuafiel ta kakelu che. Rakiduamaiñ kiñe dungu, petu awkantumekelu kiñe pichi wentru tranle ka allfüle tañi luku, ngümalen puwafuy tañi ñuke mu. Kidu tremoltulayafeyew, welu yafültukuafeyew. “¿Chumimi am?” ramtupelayafi tati pichi wentru. Liftuñmangeafuy tañi külleñu, pangkongeafuy ka ñawfulngeafuy, kafey liftuñmangeafuy tañi allfen. Pichin mu müten, ngümawelayay ti pichi wentru ka amuleay tañi awkantuleal. Rupale ta antü, ti pichi wentru tremoletuay ñi allfen.\\n2 Welu kiñeke mu ti pichikeche rume weda dungu mew rupakey wedalkangelu kay. Kiñeke engün nüntukangekey ka femngekey kakelu podngechi dungu. Femngechi rupayafuy kiñe rupachi kam fentren rupachi. Tañi weda femngen mu, pu pichikeche rume kutrankawkey ka weda duamkülekey fentren tripantu. Kiñeke che femkefilu podngechi dungu pu pichikeche jusgangey ka püresuntukungey. Welu kakelu tüfa engün jusgangelay. Chumngechi femfule rume, pu pichikeche rupalu tüfachi dungu mu rume weda duamküleafuy rupale rume fentren tripantu.\\n3. 1) Tañi feypilen 2 Korintio 1:3, 4, ¿chem ayüniey Jewba tañi femngeal tañi pu che? 2) ¿Chem ramtun ngüneduamaiñ?\\n3 Pu peñi ka lamngen femngelu podngechi dungu petu pichikalu engün, ¿iney yafültukuafeyew ñi doy küme duamtual? (Papeltunge 2 Korintio 1:3, 4). Feley llemay, Jewba ayüniey tañi pu che ñi fente küme piwkeyengeal ka yafültukungeal. Fewla ngüneduamaiñ küla ramtun: 1) Pu femngekelu podngechi dungu tañi pichikan mu, ¿chumngelu duamniey tañi yafültukungeal? 2) ¿Iney yafültukuafeyew engün? 3) Iñchiñ kay, ¿chumngechi yafültukuafuiñ?\\nPU WEDALKANGELU, ¿CHUMNGELU DUAMNIEY ÑI YAFÜLTUKUNGEAL?\\n4. Pu pichikeche trürlay ta pu doy tripantu nielu, ¿chumngelu falin-ngey kimtukunieal tüfa?\\n4 Pu pichikeche trürlay ta pu doy tripantu nielu. ¿Chumngelu falin-ngey kimtukunieal tüfa? Femngechi kimaiñ chumngelu pu femngelu podngechi dungu ñi pichikan mu duamniey ñi yafültukungeal rupalu rume fentren tripantu. Pu tremche femngelu wedake dungu kutrankawkey, welu trürlay tañi fente kutrankawken pu pichikeche nüntukangelu ka femngelu podngechi dungu. Fewla ngüneduamaiñ chumngelu fente kutrankawkey pu pichikeche.\\n5. Pu pichikeche femngelu podngechi dungu, ¿chem küdawtuafuy ñi femal?\\n5 Pu pichikeche duamniey tañi maneluwal kakelu che mu. Kidu engün feley ñi fülmawküleal feychi pu che mu tañi tremümkeetew. Femngechi pu pichikeche doy küme duamkey ka maneluwkey feychi che tañi piwkeyenieetew. Welu kiñeke rupa mu, kiñeke tañi pu che kam kiñeke tañi weni ñi nieel tañi pu che femafuy podngechi dungu tati pu pichikeche. Kidu ñi ruka mu chi femngey feytachi weda dungu, ¡müna weda! Rupan mu tüfa, pu pichikeche küdawtuafuy ñi maneluwürpual kakelu che mu rupale rume fentren tripantu.\\n6. Pu pichikeche femngelu podngechi dungu, ¿chumngelu fente wedalkangekey?\\n6 Pu pichikeche kim ingkañpewkelay. Feymu rume wedalkakey pu femkelu podngechi dungu. Pu pichikeche nielay tripantu ñi konal kudumuwün dungu mu, feymu doy wedalkangeafuy dikümtukungele (fülümtukungele) ñi femal podngechi dungu. Tañi femngen mu tüfa, pu pichikeche weluletuafuy ñi rakiduam kudumuwün dungu mu, kidu falintuw-welayafuy ka maneluw-welayafuy kakelu che mu.\\n7. 1) Pu wedake che, ¿chumngelu küdawtulayafuy ñi ngünenkayafiel pu pichikeche? 2) ¿Chumngechi ngünenkakefingün? 3) Pu pichikeche koylatungekelu, ¿chem rakiduam nierpuafuy?\\n7 Pu wedake che küdawtulayafuy ñi ngünenkayafiel pu pichikeche, fey ñi nüntukayafiel ka femafiel podngechi dungu. ¿Chumngelu? Pu pichikeche rakiduamkelay pu doy tripantu nielu reke, feymu doy küdawtukey ñi kimtukuafiel ka famentuafiel kuñiwün dungu (1 Kor. 13:11). Tati pu wedake che koylatulelkefi pu pichikeche ñi ngünenkayafiel. Kiñeke pichikeche feypingekey kidu tañi duam mu femngey podngechi dungu ka ñi feypinoal ñi rupan ta iney no rume. Kakelu pichikeche feypingekey: “Nütramkalmi tami femngen podngechi dungu, iney no rume feyentulayaeymu ka kellulayaeymu rume”. Ka feypingekey: “Feyta ta weda dungu no tati, kom che femngechi ayükakefi ta pichikeche, femngechi pengeleluwkey ñi piwkeyewün”. Kom tüfa koyla dungu llemay. Pu pichikeche koylatungelu, küdawtuafuy ñi ngüneduamal ñi koylangerken tañi feypingeel fentren tripantu rupalu rume. Feymu rakiduamürpuafuy ñi küme yewkülenoal iney engu no rume, kafey ñi weniyerpunoafiel ta Chaw Ngünechen no rume. Feytachi pu pichikeche rakiduamürpuafuy kidu tañi duam mu femngey podngechi dungu.\\n8. ¿Chumngelu maneluwafuiñ Jewba ñi yafültukukefiel pu wedalkangelu?\\n8 Kom tüfa pengelkeeiñmu fente ñi kutrankawken pu nüntukangelu ka femngelu podngechi dungu. Wall Mapu püle pu che femkey feytachi weda dungu, fey müna wedalkakefi pu pichikeche. Famülke mu tati pu che ‘kutranpiwkeyechekelay rume’ ka “tati wesake piwkengelu ka tati ngünenkachekelu” amuley “tañi doy wesalkalen”, femngechi kimtukukeiñ taiñ mülen tati afaelchi antü mu (2 Tim. 3:1-5, 13). Tati Weküfü adümkey ñi ngünenkacheal, feymu fentren che femkey chem ñi ayükeel kidu. Welu Chaw Jewba doy newen-ngey Weküfü mu ka pu femkelu ñi ayünieel. Kidu kimniey chumkey Weküfü ñi ngünenkacheal. Feymu lle maneluwafuiñ may, Chaw Ngünechen kimniey tunte taiñ kutrankawmeken ka fente küme yafültukuafeiñmu. Müna ayüwülkeeiñmu poyekefiel taiñ Chaw Ngünechen, “kisu ta yafülkeeiñmew kom taiñ kutrankawün mew, fey chumngechi Chaw Ngünechen yafülkeeiñmew ta iñchiñ, ka femngechi pepi yafültukuafiyiñ kakelu che kutrankawkülelu” (2 Kor. 1:3, 4). Welu Jewba, ¿iney adniekefi ñi yafültukuafiel pu kutrankawkülelu?\\n¿INEY YAFÜLTUKUAFUY PU WEDALKANGELU?\\n9. David ñi feypin mülelu Salmo 27:10, ¿chumafi Jewba pu che kidukünungelu?\\n9 Kiñeke pu pichikeche müte duamnielaeyew tañi chaw kam ñuke, fey podngechi dungu femngerpuy. Feymu duamnieyngün ñi yafültukungeal rupale rume fentren tripantu. Kafey pu pichikeche maneluwlu feyti che tañi weda femetew ka duamniey tañi kellungeal tremfule rume. Kidu engün maneluwafuy Jewba mu, kidu ta rumel yafültukukeeiñmu chumngechi ñi feypin David. Biblia feypi: “Tañi chaw ka ñuke kidukünuelimew, Jewba ta kidukünulayaenew” (papeltunge Salmo 27:10). David maneluwkefuy Jewba mu, Chaw Dios fotüm ka ñawe reke trokiniekefi iney rume ñi kidukünuetew tañi pu che. Ñi femal tüfa, Chaw Jewba adniekefi tañi pu poyekeetew. Femngechi familia reke trokiniekefiyiñ taiñ pu peñi ka lamngen. Longkontukuaiñ ñi feypin Jesus. Pu kiñewlu kidu engu ñi poyeafiel ta Jewba, “iñche ñi ñuke reke feley, ñi lamngen ka ñi pu peñi ka müten” pifi (Mat. 12:48-50).\\n10. Pablo, ¿chem feypi tañi longkolen mu?\\n10 Fewla ngüneduamaiñ chumngechi tati trawünche kiñe fütra familia reke feleafuy. Ti apostol Pablo longkolekefuy, küme femkefuy ñi küdaw ka inayentufalngefuy. Feymu Chaw Dios tañi duam mu Pablo ngülamtufi pu kristiano ñi inayentuaetew, “chumngechi ta iñche inanien Cristo tañi inayentufal küme dungu” pi (1 Kor. 11:1). Longkontukuaiñ ñi chem pin Pablo tañi longkolen mu, kidu feypi: “Pichikeche reke femyawiyiñ eymün mew. Chumngechi kiñe ñuke dapikey ñi pu püñeñ femngechi femiyiñ eymün mew” (1 Tes. 2:7). Ka femngechi famülke mu, pu longkolelu ayüfal entuafuy ñi feypin, femngechi Biblia mu ñi yafültukuafiel pu kutrankawkülelu.\\nPu lamngen küme weniyefilu ta Jewba müna küme yafültukuafuy kakelu lamngen. (Inaduamnge parrafo 11). *\\n11. Pu longkolelu müten yafültukulayafi pu wedalkangelu, ¿chumngelu kimnieiñ tüfa?\\n11 ¿Pu longkolelu müten pemay yafültukuafi pu wedalkangelu? Femlay tati. Doy may kom iñchiñ müley taiñ welukonkechi yafültukuwal (1 Tes. 4:18). Taiñ pu lamngen küme weniyefilu ta Jewba rume yafültukuafuy ta kakelu lamngen. Feymu Chaw Ngünechen trürümuwi ta kiñe ñuke mu yafültukukefilu tañi pu püñeñ (Is. 66:13). Kafey Biblia mu wirikonküley ñi femün kiñeke domo, tüfa engün yafültukufingün pu weda rupamekelu (Job 42:11). Ka femngechi famülke mu, taiñ pu lamngen yafültukukefi pu ñaña kutrankawmekelu, ¡müna ayüwmapelay Jewba tañi peetew engün! Kiñeke longkolelu wichu nütramkakefi kiñe lamngen küme weniyefilu ta Jewba, femngechi kidu tañi kelluafiel kakelu lamngen wedalkangelu. *\\n12. ¿Chem femlayaiñ?\\n12 Ayünieiñ kelluafiel taiñ pu peñi ka lamngen, welu kintukadungulayafiyiñ engün (1 Tes. 4:11). Feymu, ¿chumngechi kelluafuiñ ka yafültukuafuiñ pu wedalkangelu? Ngüneduamaiñ kechu dungu ñi kimeltuel Biblia taiñ yafültukuafiel kakelu che.\\n13. 1) Tañi feypilen 1 Reyes 19:5-8, ¿chumi ti küme püllü ñi kelluafiel ta Elia? 2) ¿Chumngechi inayentuafuiñ iñchiñ?\\n13 Duamfalchi dungu femaiñ taiñ kellual. Lefmawkiyawlu Elia tañi langümngenoal, müna weda duamkülefuy ka ayülefuy tañi layal. Feymu Chaw Jewba werküy kiñe newen-ngechi püllü ñi pemeafiel ta Elia. Feytachi püllü rume küme kellufi. Biblia feypi: “Fey Elia tranakünuwi tañi umawtuñmual miñche ti anümka mu. Welu küparumey kiñe küme püllü, fey topafi ka feypifi: ‘Witrapürange ka iñmunge’. Elia nepelu, ngüneduami inafül tañi longko mew mülerkey kiñe kofke wente eñumkülechi kura mu ka pey kiñe metawe nielu ko. Kidu iy ka pütokoy, fey ka wiño tranakünuwtuy. Fey wüla ka wiño küpay Jewba ñi küme püllü ka feypifi: ‘Witrapürange ka iñmunge, fey eymi tami newen mu müten puwlayafuymi fente kamapu tami amual’. Feymu Elia witrapüray, iñmuy ka pütokoy. Fey newentukuetew kay feychi iyael, miyawi 40 antü ka 40 pun. Femngechi puwi ti rüf Ngünechen ñi fütra wingkul mu, Oreb pingelu” (1 Reyes 19:5-8). Tüfachi nütram kimeltukeeiñmu kiñe falin dungu. Pichike dungu mu rume kellufiliyiñ, fütra kümelkayafuiñ pu weda rupamekelu. ¿Chem duamfalchi dungu femafuiñ? Pemeafuiñ, yelelafuiñ iyael ka chem ñi duamnieel ka mütrümafuiñ engün, femngechi pengelelafiyiñ taiñ piwkeyefiel ka duamniefiel. Pu peñi ka lamngen feypieliyiñmu tañi weda rupan, küdawtuafuiñ nütramkayal feychi dungu mu, welu femafuiñ feytachi duamfalchi dungu taiñ kelluafiel.\\n14. Elia ñi rupan, ¿chem kimeltukeeiñmu?\\n14 Küme duamelafiyiñ pu kutrankawkelu ka tüngduamelafiyiñ. Elia ñi rupan ka dungu kimeltukeeiñmu. Afmatun dungu mu, Jewba elufi tüfachi pelon wentru ñi puwal fütra kamapu, Oreb wingkul mu. Fütra kuyfi, Jewba eldungukünufi tañi pu che feychi wingkul mu, feymu küme duampelay Elia ñi mülen üye mu. “Fewla fütra kamapulen kom tañi pu küpa langümnieetew, fey chumngelayan rume” rakiduami chi Elia. ¿Chem kimeltukeeiñmu tüfa? Taiñ kelluafiel pu wedalkangelu, wüne müley taiñ küme duamelafiel ka kelluafiel ñi tüngduamküleal. Rakiduamaiñ kiñe dungu, pu longkolelu müley ñi kimtukunieal chem ayülen pu lamngen podngechi dungu femngelu kuyfi. Kiñeke engün müte ayülayafuy chi nütramkayal chem ñi rupan Trawünwe Ruka mu, fey doyümafuy ñi nütramkayal petu ñi matetumeken tañi ruka mu. Welu kakelu lamngen ayüafuy chi ñi nütramkayal ñi rupan Trawünwe Ruka mu.\\nKim allkütuafiyiñ pu kutrankawmekelu, kom piwke mu ngillatuaiñ ka ayüfal dungu feypiafiyiñ, femngechi müna küme yafültukuafiyiñ engün. (Inaduamnge parrafo 15-20). *\\n15. Pu kim allkütukelu, ¿chumkey?\\n15 Kim allkütuaiñ. Biblia ngülamtukeeiñmu: “Kom eymün, müley tamün wüne allkütuael, welu müley tamün pürümkawnoael tamün dunguael” (Sant. 1:19). ¿Chumkey pu kim allkütukelu? Rakiduamafuiñ pu kim allkütukelu müley ñi küme lelinieafiel tati nütramkamekelu ka katrütunoafiel ñi dungu. Welu fey ka müten no. Ka nütramkayaiñ ñi rupan ta Elia. Kidu feypifi ta Jewba fente tañi weda duamkülen, fey kidu rüf allkütueyew. ¿Chumngechi pengeli tüfa? Chaw Jewba kimtukuy ñi llükalen ta Elia, kafey kidulelu trokiwkefuy ka “ngünam küdawkülen” pilefuy. Feymu Jewba piwkeyenkechi kellufi ta Elia kom tañi weda rakiduamkülen mu (1 Rey. 19:9-11, 15-18).\\n16. Pu kim allkütukelu, ¿chumngechi pengelelafuy ñi duamtucheken ka piwkeyecheken?\\n16 Allkütufiliyiñ taiñ pu peñi ka lamngen wedalkangelu kuyfi, ¿chumngechi pengelelafuiñ taiñ duamniefiel ka piwkeyeniefiel? Küme piwke mu rakiduamafuiñ chem taiñ wiñoldungulelafiel, femngechi piwkeyen mu entuaiñ taiñ feypin. “Müna weda dungu tami rupan pichikalu eymi” piafuiñ, “pu pichikeche felelay ñi femngechi weda rupayal”. Kafey kiñe kam epu ramtun piafuiñ, femngechi doy küme kimtukual ñi chem pimeken taiñ pu peñi ka lamngen kutrankawkülelu ñi weda rupan mu. Müte pepilnofiliyiñ ñi nütram, “¿chem küpa feypimi?” piafuiñ. Allkütulmi wüla tañi nütram, feypiafuymi chem tami adümürpuel, fey ramtuafuymi: “¿Feyngepey may tañi ngüneduamfiel?”. Feypiliyiñ femngechi dungu piwkeyen mu, pengelelafiyiñ taiñ peñi ka lamngen taiñ rüf allkütuniefiel ka taiñ küpa kimtukun ñi chum duamkülen (1 Kor. 13:4, 7).\\n17. ¿Chumngelu pürümkawlayaiñ taiñ dungual?\\n17 Welu longkontukuaiñ tüfachi ngülam: “Müley tamün pürümkawnoael tamün dunguael”. Feymu nütramkamekele taiñ peñi kam lamngen, ngülamtufemlayaiñ ka norümtufemlayaiñ ñi rakiduam, femngechi katrütulayafiyiñ ñi nütram. Kafey ñochi piwkengeaiñ. Elia feypifilu ta Jewba tañi chum duamkülen, fey tañi weñangkülen mew nütramkafi. Feymu kidu yafültukueyew tañi doy maneluwküleal, welu Elia ka wiño dungufi ta Jewba tañi fütra weñangkülen mew (1 Rey. 19:9, 10, 13, 14). ¿Chem kimeltukeeiñmu tüfa? Pu che kutrankawmekelu duamniey fentren rupa ñi nütramkayal tañi chum duamkülen. Feymu inayentuafiyiñ ta Jewba, fey ñochi piwke mu allkütuaiñ. Nütramkamekele taiñ peñi kam lamngen, feypilayafiyiñ chumngechi norümtuafiel ñi rakiduam, doy may pengelelafiyiñ taiñ duamniefiel ka piwkeyeniefiel ta kidu (1 Ped. 3:8).\\n18. Taiñ ngillatun mu, ¿chumngechi yafültukuafuiñ pu wedalkangelu?\\n18 Kom taiñ piwke mu trür ngillatuaiñ tati kutrankawmekelu mu. Feychi pu peñi ka lamngen rume weñangkülelu rakiduamafuy tañi pepi ngillatukenon. Fey fente ñi falintuwkenon, “Jewba weniyelayafenew” piafuy. Feymu taiñ yafültukuafiel engün, kiñentrür ngillatuaiñ kidu mu, fey üytuafiyiñ feychi peñi kam lamngen tachi ngillatun mu. Fey feypiafuiñ ta Jewba fente taiñ piwkeyefiel feychi che kutrankawmekelu, ka fente ñi piwkeyeetew tati trawünche. Ngillatuafuiñ ta Jewba ñi füshküduamelafiel tañi piwke ka yafültukuafiel feychi peñi kam lamngen kutrankawmekelu. Femngechi ngillatuliyiñ, rume yafültukuafiyiñ pu wedalkangelu (Sant. 5:16).\\n19. Ñi yafültukuafiel ta kakelu pu che taiñ feypin mu, ¿chem kelluaeiñmu?\\n19 Yafültukuafiyiñ engün taiñ dungun mu. Küme rakiduamaiñ chem taiñ feypial. Küme dullinoliyiñ taiñ dungun, doy weñangkülelafuiñ tüfachi che ñi weda rupameken. Welu ayüfal dungu entuliyiñ, müna kümelkayafuiñ (Prov. 12:18). Feymu rume falin-ngey ngillatuafiel ta Jewba taiñ kelluaetew, femngechi yafültukuafiyiñ ka küme duamelafiyiñ pu kutrankawkülelu. Kafey longkontukuaiñ, Biblia mu peafuiñ ti doy kümeke feypin ñi yafültukuafiel taiñ pu peñi ka lamngen (Eb. 4:12).\\n20. 1) Kiñeke peñi ka lamngen weda femngelu, ¿chem rakiduamafuy? 2) ¿Chem feypiafiyiñ engün?\\n20 Taiñ pu peñi ka lamngen nüntukangelu ka femngelu podngechi dungu tañi pichikan mu falintuwlayafuy, che trokiwlayafuy ka “iney no rume piwkeyelaenew” piafuy. Welu, ¡femngechi felelafuy tañi rakiduamal engün! Feymu Biblia ñi feypin mu feypiafiyiñ Jewba ñi rume falintukeetew engün (inaduamnge ti wichulechi dungu “ ¿Chem texto yafültukuafeiñmu?”). Longkontukuaiñ ñi rupan ti pelon wentru Daniel. Kidu rume weda duamkülefuy, fey küpay kiñe küme püllü ñi yafültukuaetew. Chaw Jewba ayüniefuy Daniel ñi kimal fente ñi falintufiel (Dan. 10:2, 11, 19). Ka femngechi famülke mu, Jewba rume falintukefi taiñ pu peñi ka lamngen kutrankawmekelu.\\n¿Chem texto yafültukuafeiñmu?\\nPu nüntukangelu ka femngelu podngechi dungu, ¿chem trokiñ Biblia doy yafültukuafeyew? Müley fentren texto yafültukukelu, welu ngüneduamaiñ kiñeke müten. Miñche kiduke ti texto mu wirikonküley chumngechi tüfa yafültukuafuy pu kutrankawkülelu.\\nKiñeke mu pu femkefilu podngechi dungu ta kakelu che jusgangenolu trokingeafuy, welu Jewba ta peeyew ñi weda femün engün. Kidu kimniey fente ñi kutrankawmeken tati pu wedalkangelu. Kimfiel Jewba ñi femal nor dungu tüngduamelafeiñmu.\\nKiñe longkolelu nielu aylla tripantu püle femngey podngechi dungu, kidu ta feypi: “Inafiñ ti ngülam mülelu tüfachi versikulo mu, fey feypifiñ ta Jewba ñi chum duamkülen iñche. Rume ngillatukefiñ ta Jewba ñi kelluaetew tañi ngünenieafiel ñi rakiduam. Femün mu tüfa, doy newenkontun ka doy tüngnagün” (ka ngüneduamafuymi Salmo 56:8-13).\\nTüfachi versikulo ayüfal feypin mu pengeli ñi femken Chaw Jewba. Fente tañi duamtucheken ka piwkeyecheken, kidu kellukefi tañi pu che rupamekelu wedake dungu mu. Wall Mapu püle, taiñ pu peñi ka pu lamngen kimtukukey fente ñi kellukeetew Jewba tañi mongen mu. Ka femngechi femkey pu peñi ka lamngen nüntukangelu ka femngelu podngechi dungu.\\nKiñe lamngen nielu kayu tripantu femngey podngechi dungu, kidu ta feypi: “Feypifiñ tati pu longkolelu tañi kelluaetew. Kidu engün fentren rupa adkünuwingün ñi nütramkayaetew iñche. Pengelelenew engün tañi duamnieetew ka küme allkütuenew. Kafey ngillatuyngün iñche mu ka iñche tañi duam mu”.\\n1 KORINTIO 13:4, 7\\nKiñe che feypieliyiñmu ñi nüntukangen kam femngen podngechi dungu, longkontukuafiyiñ tüfachi versikulo. Petu tañi dungumeken ti che, rakiduamel-layafiyiñ taiñ müte feyentulenon ñi feypin. Fentren che femkelu podngechi dungu, feypikefi pu pichikeche iney no rume ñi feyentunoaetew nütramkale ñi rupan. Fey doy tremkülele rume, pu pichikeche rakiduamkey ñi feyngen tüfa. Feymu müley taiñ longkontukual fente ñi kutrankawmeken feychi peñi kam lamngen tañi weda femngen mu ka eluwaiñ taiñ yafültukuafiel.\\n2 KORINTIO 10:4, 5\\nPu pichikeche nüntukangelu ka femngelu podngechi dungu feyentuafuy fentren tripantu ti koylake dungu ñi feypingeel. Welu tati Biblia kelluafeyew ñi feyentuwenoal feychi koylake dungu Weküfü mew küpalu.\\nKiñeke mu weda duamelafeiñmu taiñ weda rupan kuyfi, welu longkontukuaiñ Chaw Jewba ‘doy alüy iñchiñ taiñ piwke mew, fey kisu kom kimniey’. Biblia kelluaeiñmu taiñ rüf maneluwal fente taiñ falintukeetew taiñ Fütra Chaw.\\nInaduamnge 24 chillkatun mülelu ti lifru Acerquémonos a Jehová.\\n21. 1) Pu wedalkalu wiñorakiduamtunole, ¿chumlerputuay? 2) Petu ñi akunon feychi antü, ¿chumaiñ?\\n21 Yafültukufiliyiñ taiñ pu peñi ka lamngen, kelluafiyiñ ñi longkontukual Jewba tañi piwkeyenieetew. Kafey longkontukuaiñ, taiñ Chaw Ngünechen kom kimniey ka ayükey ñi müleal nor dungu. Kidu kimniey feychi pu che ñi nüntukangen ka tañi femngen podngechi dungu, feymu kom pu wedalkalu wiñorakiduamtunole, fey apümkangeay (Núm. 14:18). Welu petu ñi akunon feychi antü, duamnieafiyiñ ka yafültukuafiyiñ kom pu wedalkangelu ñi pichikan mu. Küpalechi antü mu, Chaw Jewba norümtuafi kom dungu, fey weda duamkülewelayay kom feychi che ñi wedalkaetew Weküfü ka tañi ngünenieel, ¡müna ayüwülkeeiñmu kimfiel tüfa! Fey taiñ piwke mu ngewelayay kom feychi wedake dungu taiñ weñangkülkeetew (Is. 65:17).\\nPu femngelu podngechi dungu ñi pichikan mu, ¿chumngelu duamniey ñi yafültukungeal rupalu rume fentren tripantu?\\n¿Iney yafültukuafuy pu kutrankawmekelu?\\n¿Chumngechi doy küme yafültukuafuiñ?\\n109 ÜLKANTUN Piwkeyewaymün kom piwke mu\\n^ parr. 5 Tüfachi chillkatun mu, ngüneduamaiñ chumngelu (chemu) pu femngelu podngechi dungu ñi pichikan mu kutrankawkey fentren tripantu ñi weda rupan mu. Kimaiñ iney yafültukuafeyew engün. Ka inaduamaiñ chumngechi doy küme yafültukuafuiñ.\\n^ parr. 11 Kiñe che nüntukangelu ka femngelu podngechi dungu dulliafuy ñi amual sicologo mu kam kakelu adümuwkülechi che, femngechi tañi kelluaetew.\\n^ parr. 78 ¿CHEM PENGELI TI ADENTUN? Kiñe lamngen küme weniyefilu ta Jewba petu yafültukufi kiñe ñaña weda duamkülelu.\\n^ parr. 80 ¿CHEM PENGELI TI ADENTUN? Feyti ñaña ñi kutrankawkülen feypifi kiñe lamngen ñi kompañaetew, fey tañi llowafiel tati pu longkolelu.","num_words":2635,"character_repetition_ratio":0.084,"word_repetition_ratio":0.002,"special_characters_ratio":0.19,"stopwords_ratio":0.372,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Weda dunguñmaliyiñ | Tami reñma ayüwküleafuy\\nTami reñma ayüwküleafuy\\nPAPELTUAFUYMI abui acholi afrikáans ahanta albanés alemán alemán de Pensilvania altaico aluro amárico armenio asamés ateso aucano ayie aymara azerí azerí (alfabeto cirílico) bajo alemán bali bambara bashkir bassa de camerún bassa de liberia batak (simalungun) batako karo batako toba baulé becol bengalí bete biak birmano bislama bomu boulou búlgaro cabilé camboyano catalán cebuano chabacano changana (zimbabue) checo chichewa chin haka chin tiddim chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuvash cibemba cinamwanga cingalés citonga comoriano de ngazidja congo coreano criollo de las seychelles criollo de reunión criollo haitiano criollo inglés de Belice criollo mauriciano criollo portugués croata damara dangme danés dayaco engayú dehu digor diola diula duala dusún edo efik emberá (catío) endebele endebele de Zimbabue endonga endáu enzema eslovaco esloveno español estonio ewé feroés finlandés fiyiano fon frafra francés ga gallego galés garífuna georgiano gitonga griego groenlandés guaraní guaraní boliviano guerzé gujarati gun guna hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo ilocano indonesio inglés irlandés ishan islandés isoko italiano japonés javanés kabardin-cherkess kabiye kachin kalanga de Zimbabue kannada kaonde kayin sgaw kazajo kekchí khana kikamba kikongo kikuyu kiluba kimbundu kinande kiniaruanda kipende kirguís kiribatiano kirundi kisi kisii kpelle krío kurdo kurdo (alfabeto árabe) kurdo kurmanyí del Cáucaso kwangalí kwanyama kyangonde lamba lao lengua de señas argentina lengua de señas boliviana lengua de señas chilena lengua de señas colombiana lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas angoleño lenguaje de señas australiano lenguaje de señas brasileño lenguaje de señas checo lenguaje de señas chino lenguaje de señas coreano lenguaje de señas cubano lenguaje de señas eslovaco lenguaje de señas finlandés lenguaje de señas francés lenguaje de señas ghanés lenguaje de señas guatemalteco lenguaje de señas húngaro lenguaje de señas indio lenguaje de señas indonesio lenguaje de señas italiano lenguaje de señas japonés lenguaje de señas malauí lenguaje de señas malgache lenguaje de señas neozelandés lenguaje de señas nepalés lenguaje de señas panameño lenguaje de señas paraguayo lenguaje de señas polaco lenguaje de señas portugués lenguaje de señas ruso lenguaje de señas sueco lenguaje de señas taiwanés lenguaje de señas vietnamita lenguaje de señas zimbabuense lenie letón lhukonzo lingala lituano lomue luganda lugbara lunda luo macedonio macua madura malayo malayálam malgache maltés mam mambue-lungu maninkakan oriental manyacú mapudungun maratí maya mayo mazahua mazateco de Huautla mbukushu mendé meru mingreliano mixe del norte mixteco de guerrero mixteco de huajuapan mizo mongol more motu nambya navajo nengone nepalés ngäbere (o guaymí) nias niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla oriyá oromo osético otetela otomí pangasinán panjabí panjabí (escritura nasta’liq) papiamento de aruba papiamento de curazao persa pidgin camerunés pidgin de las islas salomón polaco portugués de Brasil pular purépecha páez quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de Tena quichua de santiago del estero quiché rarotongués romaní de Macedonia (alfabeto cirílico) romaní de bulgaria romaní de macedonia romaní del este de Eslovaquia romaní del norte de Grecia romaní del sur de Grecia rumano rumanyo runyankore ruso rutoro samoano sango sanguir saracu saramacano sarnami sena sena senga (zambia) serbio (alfabeto cirílico) serbio (alfabeto latino) serere sesoto de Lesoto sesoto de Sudáfrica setsuana shona shuar sidama silozi somalí sranangtongo suajili suajili del congo suati sueco sundanés susu tagalo tahitiano tai talian tamil tandroy tankarana tarahumara central tayik telugu tetun dili tigriña tivo tlapaneco tojolabal tok pisin tongano toraja totonaco tseltal tshiluba tsonga tsotsil turco turcomano turcomano tuvaluano tuviniano twi tártaro tének de San Luis Potosí ucraniano udmurto uhobo uigur (alfabeto cirílico) uigur (alfabeto árabe) umbundú uolof urdu uruund uzbeko uzbeko (alfabeto latino) valenciano vascuence vendal vezo vietnamita wallisiano waray-waray wayuunaiki wichi wolaita xhosa xitshwa yoruba zandé zapoteco de lachiguiri zapoteco del istmo zulú árabe árabe de Marruecos árabe de Túnez ñanya ñemba\\n“Rume [mütre] ayüwküleymün ta eymün, tunte kiñeke mew rupallefuymün rume fill wesake kutrankawün dungu mew” (1 Pedro 1:6)\\nNewentulmi rume tami nieal kiñe ayüwün-ngechi kurewen ka reñmawen, welu kiñeke mu fillke weda dungu rupakeymün, feymew doy küdawngey tamün ayüwküleal (Eclesiastés 9:11). Welu Ngünechen kellukeeiñmew rupaleyüm wedake dungu mu. Feymew inafilmi tüfachi kümeke ngülam mülelu Biblia mu, yafültukuaeymu eymi ka tami reñma (pu che) rupale doy kutrankawün dungu.\\n1 MANELUWNGE TA JEWBA MU\\nBIBLIA TAÑI FEYPILEN: “Elkünumün Ngünechen mew kom tamün fill rakiduamelnieetewchi dungu, kisu am ta piwkeyenieetew ta eymün” (1 Pedro 5:7). Rumel (molkechi) tukulpange Chaw Ngünechen wülkelay wedake dungu (Santiaw 1:13). Fülkonülmi kidu mu, doy küme kelluaeymu (Isaías 41:10). “Kidu ñi adkiñ mu nülapüdümentumün tamün piwke.” (Salmo 62:8.)\\nKa yafültukuaeymu papeltufilmi ka ngüneduamfilmi chem pin ta Biblia fill antü. Femülmi, rüf peafimi ta Jewba ‘ta yafültukuaeiñmew kom taiñ kutrankawün mu’ (2 Korintio 1:3, 4; Romanu 15:4). Kidu feypikünuy “Ngünechen tamün eluetewchi küme tüngün yafülnieñmayaeymünmew [...] tamün rakiduam” (Filipense 4:6, 7, 13).\\nNgillatufinge ta Jewba tami kelluaetew tami tüngküleal ka küme rakiduamal\\nInaduamnge kom dungu tami dullial (ngümintual) chuchi tañi doy kümen\\n2 DAPIFINGE TAMI REÑMA KA EYMI\\nBIBLIA TAÑI FEYPILEN: “Tati ngüneduamkelu ñi piwke lloway kimün, ka tati kimche ñi allkütun mu newentuy ñi peal kimün” (Proverbios 18:15). ¿Chem duamniey kiduke tami reñma (pu che)? Inaduamnge kom tati dungu. Nütramkafinge ka allkütufinge fey engün (Proverbios 20:5).\\n¿Chem dungu rupakey layüm kiñe piwkeyen che? Yewekilnge tami ngümayal. Tukulpange Jesu ka “ngümay” (Juan 11:35; Eclesiastés 3:4). Feymew doy küme duamaymi tami küme ürkütual ka umawtual (Eclesiastés 4:6). Femngechi doy küdawngelay tami chaftuafiel ti weda dungu.\\nPetu ñi weda dunguñmanon, müley tami nütramkawal tami reñma engün. Femngechi, rupale kiñe weda dungu doy küdawngelayay tami nütramkangeal\\nNütramkafinge tati pu che ka feychi dungu ñi rupan\\n3 KINTUNGE TI KELLUN TAMI DUAMNIEEL\\nBIBLIA TAÑI FEYPILEN: “Kiñe rüfngechi kompañ rumel [molkechi] piwkeyechengey ka choyüngey [llegi] kiñe peñingeal reke weñangkün mu” (Proverbios 17:17). Tami pu weni rüf ayüy tami kelluaetew, welu kimlayngün chi, chumngechi ñi femafel. Feymew feypifinge chumngechi tami kelluaetew (Proverbios 12:25). Kafey, kintunge tati pu che adümnielu Biblia ñi kimün tami chumngechi kelluaetew ñi yenieafel tüfachi kümeke ngülam mülelu Biblia mu. Tüfachi kümeke ngülam tami elungeel rüf kelluaeymu tami amuleal (Santiaw 5:14).\\nRumel (molkechi) trawülmi tati pu che nielu rüf mupiltun ka maneluwün Ngünechen tañi feypikünun mu, femngechi nieaymi tami kelluaetew tami duamnieel. Ka kellufilmi kakelu che weñangkülelu, feyta rume (mütre) yafültukuaeymu. Nütramkafinge tami mupiltun ta Jewba mew ka ñi feypikünun. Küdawküleaymi tami kelluafiel kakelu che, ka kiñeñpüle tripakilnge tati pu che tami piwkeyeetew ka duamtunieetew (Proverbios 18:1; 1 Korintio 15:58).\\nNütramkafinge kiñe küme weni ka eluwnge tami kelluaetew\\nRüf piwke mew, nütramkafinge chem tami duamnieel\\nINADUAMAYMI KOM CHI DUNGU NÜWKÜLELU\\nAfeluwkülelmi rume tami weda dungu mew, rumel (molkechi) tukulpafinge ta Ngünechen. Job kutrankülelu, feypi: “Amulepe ñi püramyengeal Jewba ñi üy” (Job 1:21, 22). Job reke, müley tami wünentukual Jewba ñi üy ka tañi ayükeelchi dungu, welu rakiduamkilnge kidu tami kutrankawün dungu müten. Feymew tati dungu tripanole eymi tami femngechi ayükeel, afeluwkilnge, amulepe tami maneluwün ta Ngünechen mu. “Iñche am küme kimnien tañi rakiduamkülen eymün mu —pi Jewba—, nien tüng rakiduam, ka weda rakiduam nielan, tañi eluafiel ta eymün küme felen ka kiñe maneluwün”. (Jeremías 29:11.)\\nDoy pichin (püchün) dungu mu, ¿rüf maneluwün ta Jewba mu?\\n¿Chumngelu (chemu) mañumafun ta Jewba fill antü fente tañi kelluetew?\\nKurewen Ti kurewen ka reñmawen\\nTROKIÑ 1 Kurewen kintufimu ta Ngünechen tamu ayüwküleal\\nTROKIÑ 2 Welukonkechi nor piwkeyewaymu\\nTROKIÑ 3 Chumngechi tañi norümal tati wedake dungu\\nTROKIÑ 4 Chumngechi küme püneal tati plata\\nTROKIÑ 5 Chumngechi ñi küme yewküleal pu reñma mu\\nTROKIÑ 6 Akule we püñeñ, ¿chem dungu rupakey ti kurewen mu?\\nTROKIÑ 7 Chumngechi kimelelngeafuy tati pu püñeñ\\nTROKIÑ 8 Weda dunguñmaliyiñ\\nTROKIÑ 9 Poyefinge ta Jewba tami reñma engün\\nWirin dungu Chumngechi entual fillke papel Tami reñma ayüwküleafuy\\nAudio Chumngechi entual audio Tami reñma ayüwküleafuy","num_words":1248,"character_repetition_ratio":0.082,"word_repetition_ratio":0.0,"special_characters_ratio":0.176,"stopwords_ratio":0.175,"flagged_words_ratio":0.0,"lang_id_score":0.996,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Küme ngüneduamaymi chem tami kimeltuetew kuyfike nütram? | Ñi Chillkatungeal\\nPAPELTUAFUYMI acholi aucano batak (simalungun) batako karo batako toba baulé biak bislama cakchiquel occidental camboyano chin haka chokue chol chopi chuabo criollo de las seychelles criollo mauriciano dehu endáu español francés garífuna groenlandés hmong (blanco) iban inglés italiano javanés kayin sgaw kazajo kikongo kimbundu kisi krío lao lhukonzo lomue macua maltés mam mapudungun mazateco de Huautla mixe mizo navajo ngäbere (o guaymí) nias niueano nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla portugués quechua ancashino quechua ayacuchano quechua cuzqueño quichua de Chimborazo quichua de Imbabura romaní de Macedonia (alfabeto cirílico) romaní de macedonia romaní del sur de Grecia runyankore rutoro saramacano sena sundanés tahitiano tlapaneco tojolabal totonaco tseltal uigur (alfabeto cirílico) umbundú urdu uruund wallisiano wayuunaiki xitshwa ñemba\\n“Fey tüfachi dungu ka elkünungey ta Wirin Chillka mew iñchiñ taiñ elungeael kiñe ngülam reke” (1 KORINTIO 10:11).\\nÜLKANTUN: 11 KA 61\\n¿CHEM KIMELTUAFEYMEW TÜFACHI LONGKO ÜLMEN ÑI WELULKAN?\\nAsa ka Josafat\\n1, 2. ¿Chumngelu (chemu) inaduamaiñ ti meli longko ülmen ñi rupan?\\nKIÑE che tranle ti rüpü mu, eymi rupalmi fey mu kuñiwtukuwaymi. Ka femngechi ngüneduamliyiñ kakelu che ñi welulkan, yafüluwaiñ taiñ welulkanoal feychi dungu mew. Feymu müna kelluafeiñmew taiñ inaduamal ñi welulkan kakelu che Biblia mu.\\n2 Juda ñi meli longko ülmen taiñ inaduamfiel rupachi chillkatun mu, poyekefuyngün ta Jewba kom piwke mu, welu weda welulkayngün. Ñi rupan wirintukuley Biblia mew, femngechi taiñ rakiduamal fey engün mu ka entual kümeke kimeltun. Ñi rupan mu, ¿chem kimeltuafeiñmew? Ka ¿chumafuiñ taiñ welulkanoal feychi dungu mu? (Papeltunge Romanu 15:4.)\\nWEDA TRIPAKEY TATI MANELUWLU KIDU ÑI RAKIDUAM MU\\n3, 4. Asa poyefi ta Jewba kom piwke mu, welu ¿chem dungu mu welulkay?\\n3 Wüne inaduamaiñ Asa ñi rupan. Kidu maneluwi Jewba mu ñi chaftuetew mu kiñe millon weychafe Etiopia mu tuwlu. Welu femngechi femlay ñi weychayafiel ta Basa, Israel ñi longko ülmen. Asa ayüy ta Basa ñi newentunoafiel ta Rama, tüfa kiñe falin waria Israel mu, mülelu Juda ñi longkomen mew (2 Crónicas 16:1-3). Asa kullifi ta Siria ñi longko ülmen tañi kelluaetew. Feymu pu sirio weychafilu ta Israel, Basa fentekünuy ti küdaw (2 Crónicas 16:5). Ellaka mu ‘küme femmeken’, rakiduampelay Asa.\\n4 Welu, ¿chum duamnagi Jewba? Weda duamnagi Asa ñi manelnoetew mu. Feymu werküfi tati pelon wentru Anani tañi norümafiel. Biblia feypi: “Feychi mu ti pelon wentru Anani pepafi ta Juda ñi longko ülmen Asa, ka feypifi: ‘Maneluwimi Siria ñi longko ülmen mu ka maneluwlaymi tami Chaw Ngünechen Jewba mu, feymu tati pu weychafe ñi nieel Siria ñi longko ülmen lefmawingün eymi mu. Etiopia ka Libia, ¿nielafuy am kiñe fütra trokiñ weychafe nielu fentren weychan kareta ka weychafe kawellutukelu? Welu maneluwimi Jewba mu, feymu kidu elueymu tami wewafiel. Jewba lelimekelu am kom wall Mapu mew ñi pengelal tañi newen ñi füreneafiel feychi che poyekeetew kom tañi piwke mu. Eymi weda femkeymi tüfachi dungu mu, feymu rumel nieaymi weychan’” (2 Crónicas 16:7-9). Asa ngünenierpufi Rama waria, welu kidu ka tati pu che niekefuyngün fentren weychan.\\n5. Asa, ¿chumngelu maneluwlay Jewba mu ñi chaftuafiel ta Basa?\\n5 Rupachi chillkatun mu, inaduamiyiñ Jewba ñi tutefiel ta Asa. Kulpafengelu rume, Chaw Dios ngüneduamfi ñi poyeetew kom tañi piwke mu (1 Reyes 15:14). Welu Asa weda dulli (ngümintuy), feymu mülefuy ñi rupayal wedake dungu mu. Asa maneluwi kidu mu ka kakelu che mew, welu maneluwlay Jewba mu, ¿chumngelu? Kidu rakiduami chi ñi wewal küme adümuwle weychan dungu mu, kam allkütuy chi ñi weda ngülamtungeel.\\nKom dungu mu müley taiñ maneluwal Jewba mu, taiñ rakiduam mew maneluwlayaiñ\\n6. ¿Chem kimeltuafeiñmew Asa ñi welulkan? Feypinge kiñe pengelün dungu.\\n6 ¿Chem kimeltuafeiñmew Asa ñi welulkan? Kom dungu mu müley taiñ maneluwal Jewba mu, taiñ rakiduam mew maneluwlayaiñ. Ngillatuafiyiñ ta Chaw Ngünechen taiñ kelluaetew, newe falin-ngenole rume taiñ weda dungu. Ramtuwaiñ: “Rupan mu wedake dungu, ¿maneluwken iñche tañi rakiduam mew, fey tañi küme norümafiel chumngechi ñi ayükeel iñche? Kam, ¿wüne ngüneduamkefiñ Biblia ñi feypin, fey inakefiñ tañi küme elkünutuafiel ñi weda dungu?”. Rakiduamnge tami pu che küpa katrütuelmew tami amual trawün mu, ¿ngillatuafimi ta Jewba tami kimal chem chumal? Kam rakiduamnge fentreñma mew tami nienoel küdaw, fey peymi chew tami küdawal, ¿feypiafimi tati ngen küdaw tami amual trawün mu fill semana mew, elungenofulmi rume ti küdaw? Chem weda dungu mu rume rupaliyiñ, longkontukuafiyiñ tüfachi ngülam: “Jewba mu elkünunge tami dungu, maneluwnge kidu mew, fey kidu füreneaeymu” (Salmo 37:5).\\nWEDA DULLILIYIÑ TAIÑ PU WENI, ¿CHEM RUPAYAFUY?\\n7, 8. ¿Chem dungu mu welulkay Josafat? Ka, ¿chum tripay? (Inaduamnge ti adentun pagina 21 mu.)\\n7 Fewla inaduamaiñ Josafat ñi rupan, tüfa Asa ñi fotüm. Kidu ayüwülfi ta Jewba ñi küme chumngen mu. Ka fentren kümeke dungu femi maneluwlu Jewba mu. Welu ka welulkay. Adkünuy tañi fotüm ñi niewal Akab ñi ñawe engu. Fey wüla Josafat kiñewi tüfachi weda longko ülmen engu ñi weychayafiel pu sirio, feypieyew rume ti pelon wentru Micaya ñi amunoal. Weychan mew pu sirio kewafingün ta Josafat, ka epe langümngefuy (2 Crónicas 18:1-32). Biblia feypi: “Fey Josafat, Juda ñi longko ülmen, kümelkalen wiñotuy ñi ruka mu, Jerusalen mew. Jeu, ti pelon wentru Anani ñi fotüm, pemefi tati longko ülmen Josafat ka feypifi: ‘¿Tati pu wedake che müley tami kelluafiel, ka pu üdekefilu ta Jewba müley tami piwkeyeafiel? Feymu Jewba lladkütueymu. Welu kümeke dungu peñmangeymi, apümkafilu am eymi ti mapu mew pu poyengekeelchi mamüll ka pepikafimi tami piwke tami kintuafiel tati rüfngechi Ngünechen’” (2 Crónicas 19:1-3).\\n8 Ti pelon wentru ñi ngüfetun ka kidu ñi rupan mew, Josafat ¿küme elkünutuy tañi femün? Femlay. Josafat piwkeyefi ta Jewba, ka küpa ayüwülfi, welu weniyefi kangelu wentru küpa poyekenofilu ta Jewba, tati longko ülmen Okosia, Akab ñi fotüm. Josafat Okosia engu, dewmayngu fütrake farku. Welu tüfa apümkangey petu ñi tripanon rume (2 Crónicas 20:35-37).\\n9. Weda dulliliyiñ taiñ weni, ¿chem rupayafuy?\\n9 ¿Chem kimeltuafeiñmew Josafat ñi rupan? Kidu femkefuy kümeke dungu ka poyefi ta Jewba kom piwke mu (2 Crónicas 22:9). Welu eluwi ñi weniyeafiel kiñeke che poyekenofilu ta Jewba, feymu wedake dungu kontueyew, epe langümngey kütu. Feymu rakiduamtukunge ñi feypiel Biblia: “Kimche engu miyawkelu ka kimchengeay, welu tati kiñewkülelu pu wedwedkülelu engün weda triparpuay” (Proverbios 13:20). Iñchiñ küpa kimeltukefiyiñ pu che Jewba mew, welu taiñ weniyefiel pu poyekenofilu ta Jewba kuñiwün-ngey.\\nKüpa nielmi tami afkadi, ¿maneluwkeymi Jewba mu ñi kimnieel tüfa ka tami küpa kellukeetew?\\n10. 1) Küpa kurengelmi kam fütangelmi, ¿chem kimürpuafuymi Josafat ñi rupan mu? 2) ¿Chem müley tami rakiduamtukual?\\n10 Küpa kurengelmi kam fütangelmi, ¿chem kimürpuafuymi Josafat ñi rupan mu? Ayürpuafuymi chi kiñe che poyekenofilu ta Jewba. Rakiduamafuymi chi ‘pelayafun tañi ayün Jewba ñi trokiñche mu’, kam kiñe tami pu che dikümtukuafeymu chi tami kintual afkadi petu tami wechengen kam üllchangen. Jewba elueiñmu taiñ piwkeyecheal ka taiñ piwkeyeaetew kakelu che. Welu, ¿chumafuymi penolmi kiñe küme che tami niewal? Rakiduamafuymi Josafat ñi rupan mu. Kidu kintukefuy ta Jewba ñi kelluaetew (2 Crónicas 18:4-6). Welu llowlay Jewba ñi ngüfetun, feymu weniyefi ta Akab, kiñe poyekenofilu ta Jewba. Josafat mülefuy ñi maneluwal, “Jewba lelimekelu am kom wall Mapu mew ñi pengelal tañi newen ñi füreneafiel feychi che poyekeetew kom tañi piwke mu” (2 Crónicas 16:9). Jewba ka küpa kellueymu, rakiduamtukunge tüfa. Kidu kimi tami rupameken ka piwkeyeeymu. Feymu küpa nielmi tami afkadi, ¿maneluwkeymi Jewba mu ñi kimnieel tüfa ka tami küpa kellukeetew? Kidu kelluaeymu puwchi antü mew.\\nKintukilnge kiñe ayün koneltunolu Jewba ñi trokiñche mu. (Inaduamnge parrafo 10).\\nMALLMAWKINOLPE TAMI PIWKE\\n11. ¿Chem dungu ñi femün Esekias pengeli ñi mülen tañi piwke mu?\\n11 ¿Chem kimürpuafuiñ Esekias ñi rupan mu? Jewba kellufi ta Esekias ñi ngüneduamal tañi mülen ñi piwke mu. Biblia feypi: “Welu, Babilonia ñi pu ülmen wentru werküfilu pu wüldungukelu ñi ramtuafiel feychi afmatufal dungu ñi rupan ti trokiñ mapu mu, ti rüfngechi Ngünechen kidukünufi tañi kintukaduamngeal, femngechi ñi kimal chem ñi mülen tañi piwke mu” (2 Crónicas 32:31). Weda kutranlu Esekias, Jewba feypifi ñi tremotual, ka femi kiñe afmatufal dungu tañi küme duamelafiel: kiñe pürawe ñi llawfeñ wiñotuy mari trekan. Pichi rupalu, Babilonia ñi pu ülmen wentru doy küpa kimpelayngün tüfachi afmatufal dungu mu, feymu werküfingün kiñeke wentru ñi ramtumeafiel ta Esekias (2 Reyes 20:8-13; 2 Crónicas 32:24). Jewba kidukünufi ta Esekias, feypilafi ñi chumal, femngechi ñi ngüneduamal chem ñi femal. Esekias pengelelfi pu wentru Babilonia mu küpalu kom tati falinke fillem ñi nieel. Femngechi Esekias pengeli chem ñi mülen tañi piwke, ¿chumngechi?\\n12. Jewba, ¿chumngelu wiñoduamatufi ta Esekias?\\n12 “Esekias tañi piwke mallmawürpuy, feymu mañumtulay kom tati kümeke dungu ñi femngekeel”. Mallmawürpuy chi tañi wewfiel pu asirio, Jewba ñi tremoltuetew, ñi ülmen chengen mu, kam ñi kimniengeel mew. Biblia ta feypilay. Welu Esekias poyefilu rume ta Jewba kom piwke mu, feychi mu mallmawürpuy, ka tüfa ayülafi ta Jewba. Welu fey wüla “Esekias illamtuwi”, feymu Chaw Ngünechen wiñoduamatueyew (2 Crónicas 32:25-27; Salmo 138:6).\\nSakingeliyiñ, taiñ femken mu pengelaiñ chem ñi mülen taiñ piwke mu\\n13, 14. 1) ¿Chem dungu mu pengelaiñ ñi mülen taiñ piwke mu? 2) Sakingeliyiñ, ¿chem müley taiñ femal?\\n13 ¿Chem kimeltuafeiñmew Esekias ñi welulkan? Esekias mallmawürpuy pichi rupalu Jewba ñi kelluetew tañi wewafiel pu asirio ka ñi tremoltuetew. Feymu kümeke dungu rupaliyiñ kam sakingeliyiñ, taiñ femken mu pengelaiñ chem ñi mülen taiñ piwke mu. Rakiduamnge kiñe peñi küme pepikawlu ñi wülal kiñe wewpin fentren che ñi adkiñ mew. ¿Chem chumay fentren che ñi sakietew?\\n14 Longkontukuaiñ ñi feypiel ta Jesus: “Dew femülmün kom tamün werküetew ta Ngünechen, fey müley tamün feypiael: ‘Iñchiñ ta wesake konangeiñ, fey iñchiñ am femkelu kisuke taiñ nieelchi küdaw müten’” (Luka 17:10). Esekias mallmawlu, ngoymanentuy chumngechi ñi kelluetew Chaw Dios. Feymu sakingeliyiñ, ¿chem kelluaeiñmu taiñ mallmawnoal? Rakiduamaiñ chumngechi taiñ kellukeetew Chaw Jewba. Ka taiñ dungun mu mañumtuafiyiñ ta Jewba. Kidu am wülkelu ti Biblia ka tañi newen taiñ kelluaetew.\\nTAMI DULLIAL, ELUWNGE TAMI KELLUAETEW JEWBA\\n15, 16. ¿Chem welulkan mu lay Josia?\\n15 ¿Chem kimürpuafuiñ Josia ñi rupan mu? Josia kiñe küme longko ülmen-ngefuy, welu lay tañi welulkan mu. Biblia feypi: “Kom tüfa rupalu, Josia pepikakünufilu ti ngillatuwe ruka, Neko, Egipto ñi longko ülmen, weychapay Carquemis mu, Ewfrate lewfü püle. Fey Josia chaftumefi. Neko werküleleyew pu werken, feypilen mew: ‘Awem Juda ñi longko ülmen, eymi chumkonlaymi tüfachi dungu mew. Weychapalaeyu fachantü, ka trokiñche weychakefiñ ka Chaw Ngünechen feypienew ñi aporiawal. Tami kümelkaleal chaftukefilnge ta Chaw Ngünechen, kidu am mülelu iñche mu, femngechi wedalkalayaeymu’. Welu Josia püntütripalay kidu mu, fey ka takun tukuwi ñi weychayafiel ka allkütulafi Neko ñi feypiel, tüfa Chaw Ngünechen ñi dungun llemay. Fey weychapay Meguido ñi rulu mapu mu” (2 Crónicas 35:20-22). ¿Chem rupay? Josia ngünam weychafi ta Neko. Chaw Ngünechen ñi duam mew Neko feypifi ta Josia ñi küpa weychanoafiel. Welu Josia weychamefi ka langümngey. Biblia feypilay chumngelu Josias weychafi ta Neko.\\n16 Josia mülefuy ñi ngüneduamal ñi rüf küpan Jewba mew Neko ñi feypiel, ramtuafuy ta Jeremia, Jewba ñi pelon wentru (2 Crónicas 35:23, 25). Kafey mülefuy ñi ngüneduamal chem ñi rupameken. Neko amuy Carquemis waria mu ñi weychayafiel kangelu trokiñche. Weychamelafi ta Jerusalen, ka ayentulafi ta Jewba ka tañi pu che. Josia küme rakiduamlay petu ñi dullinon tañi chumal. ¿Chem kimeltueiñmew tüfa? Weda dungu mu rupaliyiñ kam mülele taiñ dullial, wüne inaduamaiñ chem ayükey Jewba taiñ femal.\\n17. Weda dungu rupaliyiñ, ¿chumafuiñ taiñ welulkanoal Josia reke?\\n17 Petu taiñ dullinon, wüne müley taiñ inaduamal chem ngülam Biblia mew kelluafeiñmew ka chumngechi taiñ inayafiel. Kafey chillkatuafuiñ taiñ papil kam feypiafuiñ kiñe longkolelu taiñ ngülamtuaetew, kidu feypiafeiñmew kangelu ngülam Biblia mu taiñ inayafel. Rakiduamnge tüfachi dungu mew: kiñe lamngen elkünuy kiñe antü ñi amuldungumeal (Hecho 4:20). Welu tañi wentru koneltulay Jewba ñi trokiñche mu, feymu feypieyew ñi amuldungunoal feychi antü. ‘Fentreñma tayu mür tripanon, feymu kañpüle amuafuyu tayu küme rupaleal’, pieyew. Fey tati lamngen ngüneduami Biblia mew chem ngülam kelluafeyew. Kidu kimi ñi inanieafiel ta Chaw Ngünechen ka Jesus ñi werküel ñi kimeltucheal (Matew 28:19, 20; Hecho 5:29). Welu ka rakiduami pu domo ñi eluwküleal tañi ngünenieaetew ñi wentru, ka Jewba ñi pu che ngen ñi ngünefalngeal (Efesio 5:22-24; Filipense 4:5). Tañi wentru, ¿küpa katrütueyew ñi amuldungual? Kam, ¿ayüy tañi küme rupaleal kidu engu müten? Jewba ñi pu chengen mu, küme rakiduam mu küpa dullikeiñ taiñ ayüwülafiel.\\nKOM PIWKE MU POYEFINGE TA JEWBA, FEY AYÜWKÜLEAYMI\\n18. Rakiduamülmi tüfachi meli longko ülmen ñi rupan mu, ¿chem kimürpuafuymi?\\n18 Kiñeke mu iñchiñ ka welulkawafuiñ, tüfachi meli longko ülmen reke. Maneluwafuiñ taiñ rakiduam mu, weda dulliafuiñ taiñ pu weni, mallmawafuiñ kam ngüneduamlayafuiñ Jewba ñi rakiduam petu taiñ dullinon. Welu rakiduamlayafuiñ taiñ pepi ayüwülnofiel ta Jewba. Kidu peñmaeiñmew taiñ kümeke dungu, chumngechi ñi femfiel tati meli longko ülmen. Kafey ngüneduamkey tunte taiñ piwkeyekefiel, ka tunte küpa poyekefiyiñ kom piwke mu. Feymu elkünuy tüfachi pu che ñi rupan taiñ kelluaetew ñi welulkawnoal. ¡Rakiduamaiñ tüfachi nütram Biblia mu ka mañumtuafiyiñ ta Jewba taiñ eluetew mu!","num_words":1991,"character_repetition_ratio":0.054,"word_repetition_ratio":0.016,"special_characters_ratio":0.202,"stopwords_ratio":0.359,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"(trg)=\"4\"> Ayülmi wülal plata amunge ta www.jw.org .\\n(trg)=\"1\"> Chew ñi mülen trokiñke dungu\\n(trg)=\"2\"> 3 Kiñe yewün trürümfalngenolu\\n(trg)=\"3\"> 4 Chaw Dios ñi doy fütra yewün , ¿ chumngelu fente falin - ngey ?\\n(trg)=\"4\"> 6 ¿ Chumngechi mañumtuafimi Chaw Dios ñi doy fütra yewün ?\\n(trg)=\"5\"> 8 CHAW DIOS ÑI PU CHE , ¿ MÜLEY ÑI KURENGENOAL KAM FÜTANGENOAL ?\\n(trg)=\"6\"> 10 PU KONAYENGELU ÑI LIFRELEN : KUYFI KA FAMÜLKE MU\\n(trg)=\"7\"> 13 WÜLCHEFENGEAL AYÜWÜLKEEIÑMU\\n(trg)=\"8\"> 16 ¿ CHEM KIMELTUKEY TI BIBLIA ?\\n(trg)=\"1\"> ¿ Chem am ti doy küme yewün taiñ eluetew Chaw Dios ?\\n(trg)=\"2\"> Biblia feypi : “ Ngünechen am rume piwkeyefilu ta kom mapu mew mülechi pu che , feymew wüli ñi kiñen Fotüm ” ( Juan 3 : 16 ) .\\n(trg)=\"3\"> Tüfachi chillka Ti Werken ngüneduamkey chumngelu Chaw Ngünechen werküfi ta Jesus ñi lapayal iñchiñ mu , ka chumngechi pengelafuiñ taiñ mañumfiel feychi yewün .\\n(trg)=\"1\"> WÜNEN PAGINA ÑI PENGELNIEEL | ¿ LLOWAFIMI CHAW DIOS ÑI DOY FÜTRA YEWÜN ?\\n(trg)=\"2\"> JORDAN niey kiñe sacapunta kiñe pichi farku kechilelu .\\n(trg)=\"3\"> Kiñe pekan sacapunta trokingeafuy , welu Jordan rume falintukefi .\\n(trg)=\"4\"> Kidu feypi : “ Tañi pu che ñi weni , Russell pingelu , eluenew pichi wentrungelu iñche ” .\\n(trg)=\"5\"> Lalu Russell , Jordan kimi chumngechi kidu ñi yafültukufiel tañi pu che rupalu wedake dungu mu , feymu rume falintueyew engün .\\n(trg)=\"6\"> Jordan feypi : “ Doy kimfilu ta Russell , doy falintufiñ tüfachi pichi yewün ” .\\n(trg)=\"7\"> Tüfa pengeli , kiñeke che falintulayafuy kiñe yewün , welu ti mañumtuchefengelu rume falintuafi , trürümfalngenolu trokiafuy .\\n(trg)=\"8\"> Biblia pengeli kiñe doy fütra yewün rume falin - ngelu : “ Ngünechen am rume piwkeyefilu ta kom mapu mew mülechi pu che , feymew wüli ñi kiñen Fotüm femngechi kom tati feyentulu kisu mew chumkawnorume ñi lanoael , welu may ñi nieael ta rumel mongen ” ( Juan 3 : 16 ) .\\n(trg)=\"9\"> ¡ Tüfachi yewün wülkey afnoachi mongen !\\n(trg)=\"10\"> Ngelay kangelu yewün doy falin - ngelu .\\n(trg)=\"11\"> Kiñeke falintukelafingün , welu pu rüf kristiano rume falintukefingün ( Salmo 49 : 8 ; 1 Pedro 1 : 18 , 19 ) .\\n(trg)=\"12\"> Welu , ¿ chumngelu ( chemu ) Chaw Ngünechen wüli tañi Fotüm kiñe yewün reke ?\\n(trg)=\"13\"> Ti apostol Pablo feypi : ‘ Kiñe wentru mew müten müley ta kulpan mapu mew ka femngechi müley ta lan dungu .\\n(trg)=\"14\"> Fey tati lan dungu müley itrokom che mew ’ ( Romanu 5 : 12 ) .\\n(trg)=\"15\"> Ti wünen wentru Adan , dulli ( ngümintuy ) ñi kulpayal , allkütulafi ta Chaw Ngünechen , feymu mülefuy ñi layal .\\n(trg)=\"16\"> Kom tuwiyiñ Adan mew , feymu kidu ñi femün mu , kom lakeiñ .\\n(trg)=\"17\"> ‘ Tati kulpan ñi wülkeel re lan dungu müten , welu Ngünechen wülkey tati rumel mongen , Cristo Jesus mew ’ ( Romanu 6 : 23 ) .\\n(trg)=\"19\"> Feymu , tüfachi montulchen mu , kom pu mupiltulu Jesus mew nieayngün afnoachi mongen ( Romanu 3 : 24 ) .\\n(trg)=\"20\"> Pablo nütramkalu ti kümeke dungu Chaw Dios ñi wülkeel Jesus mew , feypi : “ ¡ Mañumtuafiyiñ ta Ngünechen taiñ femngechi füreneetew mew !\\n(trg)=\"21\"> ¡ Welu re dungun mew kimkelaiñ reke taiñ doy küme mañumtuafuel ta kisu ! ”\\n(trg)=\"22\"> ( 2 Korintio 9 : 15 ) .\\n(trg)=\"23\"> May , re dungun mew feypilayafuiñ tunte ñi afmatufalngen Chaw Dios ñi elkünuel taiñ montulaetew .\\n(trg)=\"24\"> Chaw Ngünechen wülfi pu che fillke yewün , welu ¿ chumngelu doy falin - ngey Jesus ñi lan ka chem dungu mu trürümfalngelay ?\\n(trg)=\"25\"> * Ka , ¿ chumngechi mañumtuafiyiñ ?\\n(trg)=\"26\"> Kimafuymi Biblia ñi feypin küpalechi trokiñ mu .\\n(trg)=\"27\"> Jesus ayüwün mu ‘ wülpay tañi mongen iñchiñ mew ’ ( 1 Juan 3 : 16 ) .\\n(trg)=\"28\"> Welu Chaw Dios femkünuy ñi femngechi montulngeal pu che , feymu tüfakechi trokiñ mu inaduamngeay Chaw Dios ñi femün ñi wülal ti montulchen .\\n(trg)=\"2\"> ¿ Chem dungu mu falintuafuymi kiñe yewün ?\\n(trg)=\"3\"> Meli dungu mew chi : 1 ) iney elueymu ti yewün , 2 ) chumngelu elueymu , 3 ) chem elkünuy tami eluaetew , ka 4 ) rüf duamyefimi ti yewün .\\n(trg)=\"4\"> Rakiduamülmi tüfa , doy falintuafuymi Chaw Dios ñi elkünuel tami montulaetew , tañi doy fütra wülfielchi yewün .\\n(trg)=\"5\"> Falintuafuiñ kiñe yewün taiñ eluetew kiñe che doykülelu iñchiñ mu kam taiñ falintukefiel .\\n(trg)=\"6\"> Kakelu ngünam yewün trokingeafuy , welu elueliyiñmu kiñe taiñ pu che kam kiñe küme weni , müna falintuafiyiñ .\\n(trg)=\"7\"> Tüfa rakiduami Jordan , taiñ dew inaduampefiel .\\n(trg)=\"8\"> Welu , ¿ chumngechi tüfa nüwküley Chaw Dios ñi yewün mu taiñ montulaetew ?\\n(trg)=\"9\"> Wüne , Biblia feypi : “ Ngünechen pengeleleiñmew taiñ piwkeyeetew feychi werkülu tañi kiñen Fotüm ta tüfachi mapu mew femngechi taiñ nieael rumel mongen ta kisu ñi Fotüm mew ” ( 1 Juan 4 : 9 ) .\\n(trg)=\"10\"> Feymu fente falin - ngey tüfachi yewün .\\n(trg)=\"11\"> Iney no rume doykülelay Chaw Ngünechen mew .\\n(trg)=\"12\"> Kiñe wirintukulu ti Biblia feypi : “ Eymi müten tami Alüpüralen itrokom Mapu mu , Jewba pingey tami üy ” ( Salmo 83 : 18 ) .\\n(trg)=\"13\"> Ngelay iney no rume doykülelu taiñ eluafetew kiñe yewün .\\n(trg)=\"14\"> Epu , Ngünechen fey “ taiñ Chaw ” ( Efesio 1 : 2 ) .\\n(trg)=\"16\"> Kidu elueiñmu ti mongen .\\n(trg)=\"17\"> Kafey nor piwke mu dapikeeiñmew , kiñe küme chaw reke .\\n(trg)=\"18\"> Nütramkalu reke ta Efrain mu , feypi tañi trokiñche mu : “ ¿ Poyen fotüm yekelafiñ am ta Efrain , kiñe sakin pichiche reke ?\\n(trg)=\"21\"> Ka rüfngey llemay , iñche kutranpiwkeyeafiñ ” ( Jeremías 31 : 20 ) .\\n(trg)=\"22\"> Famülke mew , Chaw Ngünechen ka femngechi rakiduamkey tañi pu che mu .\\n(trg)=\"23\"> Kidu kom pepiluwün niey ka dewmaeiñmew , welu kafey chawyefiyiñ ka weniyefiyiñ .\\n(trg)=\"24\"> Feymu chem yewün rume küpalu kidu mew , müna falintukefiyiñ .\\n(trg)=\"25\"> Iñchiñ falintukefiyiñ kiñeke yewün taiñ elungeel ayüwün mu , fente taiñ piwkeyekeetew ti che .\\n(trg)=\"26\"> Tati küme piwke mu wülkelu , rakiduamkelay chem ñi llowal .\\n(trg)=\"27\"> Chaw Ngünechen wüli tañi Fotüm fente taiñ piwkeyekeetew .\\n(trg)=\"28\"> Biblia feypi : “ Ngünechen pengeleleiñmew taiñ piwkeyeetew feychi werkülu tañi kiñen Fotüm ta tüfachi mapu mew femngechi taiñ nieael rumel mongen ta kisu ñi Fotüm mew ” ( 1 Juan 4 : 9 ) .\\n(trg)=\"30\"> ¡ Femlay tati !\\n(trg)=\"31\"> Jesus ñi lan mu , pengelngey Chaw Ngünechen “ tañi kutranduamyechen ” ( Romanu 3 : 24 ) .\\n(trg)=\"32\"> ¿ Chumngelu ?\\n(trg)=\"33\"> Biblia feypi : ‘ Kimfali Ngünechen taiñ piwkeyenieetew , feychi petu kulpafengelu ta iñchiñ , Cristo lay iñchiñ taiñ duam ’ ( Romanu 5 : 8 ) .\\n(trg)=\"34\"> Chaw Dios ñi rüf piwkeyechen mu , kellueiñmew , kom iñchiñ yafüngenolu rume , nienolu maneluwün ka kulpafengelu .\\n(trg)=\"35\"> Chem no rume femlayafuiñ taiñ füreneaetew , ka turpu kullilayafuiñ kütu .\\n(trg)=\"36\"> Feymu Chaw Dios ñi yewün , pengeli ñi fütra piwkeyechen , iney no rume femngechi femkelafuy .\\n(trg)=\"37\"> Kimliyiñ chem ñi elkünuel kiñe che taiñ eluaetew kiñe yewün , fey doy falintuafiyiñ .\\n(trg)=\"38\"> Kiñe che ayüwün mu elueliyiñmu kiñe dungu ñi rume falintufiel , sakin yewün trokiafiyiñ .\\n(trg)=\"39\"> Chaw Dios wüli tañi doy piwkeyenieel , “ ñi kiñen Fotüm ” ( Juan 3 : 16 ) .\\n(trg)=\"40\"> Kidu rume piwkeyefi ta Jesus , fentreñma mu ñi kelluetew am dewmalu kom tati müleyelu ( Proverbios 8 : 30 ) .\\n(trg)=\"41\"> Jesus , fey ta Chaw Dios “ ñi sakin Fotüm ” , ka kidu mew “ pengey ñi chumngen ta Ngünechen ” ( Kolosense 1 : 13 - 15 ) .\\n(trg)=\"42\"> Rakiduamlayafuiñ tunte ñi kiñewkülen Chaw Dios engu Jesus .\\n(trg)=\"43\"> Welu Jewba eluwi ñi wültukual “ kisu tañi kiñen Fotüm ” ( Romanu 8 : 32 ) .\\n(trg)=\"44\"> Iñchiñ mu wüli tañi doy falintuniefiel .\\n(trg)=\"45\"> Turpu femngechi kutrankawlafuy ñi wülal kiñe yewün .\\n(trg)=\"46\"> Kiñe yewün elueliyiñmu taiñ duamnieel , pürüm duamnieliyiñ taiñ kellungeal chi , fey doy falintuafiyiñ .\\n(trg)=\"47\"> Rakiduamnge , weda kutrankülelmi , welu nienolmi plata , ¡ müna mañumküleafuymi kiñe che kullile tami lawentuñmangeal !\\n(trg)=\"48\"> Rume falintuafimi llemay feychi yewün .","num_words":1018,"character_repetition_ratio":0.091,"word_repetition_ratio":0.05,"special_characters_ratio":0.304,"stopwords_ratio":0.308,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Romanu 3\\n1 Feymew, ¿chem küme dungu am niey tati judiu tuwünchengen kam tati sirkunsidalelu? 2 Fentren küme dungu mew chumngechingeay rume. Wünelu mew, Ngünechen manelfi tüfeychi pu judiu müten, fey elufi kisu ñi ley dungu.\\n3 Fey tüfa, ¿chem dungu chey müleay tati pu judiu nor piwke mew feyentunole engün? ¿Feychi dungu mew may Ngünechen fentekünupeay ñi mupituael ñi wüldungun? 4 ¡Femlayay llemay! Ngünechen rumel mupitulekey ta kom rüf dungu mew ñi piel, tunte itrokom pu che koylangeay rume. Tati Wirin Chillka am ta feypilelu:\\ntami dungukeel mew, ka küme tripayay tami dungu ramtukadungungefulmi rume.”* Salmo 51.4 LXX.\\n5 Welu iñchiñ taiñ wesake femkeel mew doy kimfal-le Ngünechen ñi nien nor dungu, ¿chem chumaiñ am? Ngünechen nor dungu femkelay pipeaiñ may taiñ kutrankakeetew mew. (Fey tüfa dungupen chumngechi feypikey ta che). 6 ¡Femlay llemay! Ngünechen nor dungu femnole, ¿chumngechi am ramtukadunguafi ta tüfachi mapu mew mülechi pu che?\\n7 Welu iñche tañi koyla dungun kellule Ngünechen tañi rüf dungu ñi doy falin dungungeael, ¿chumngelu anta ramtukadunguaenew ta Ngünechen ta iñche kiñe yafkafe reke? 8 Feychi dungu felefule, ¿re wesake dungu may fempeaiñ ñi müleael kümeke dungu? Fey kiñeke che feypikey iñche tañi famngechi kimeltuken tañi re witrantulaetew engün ti koyla dungu. Fey tüfeychi pu che tañi fentren koylangen mew, feley tañi kondenangeael engün.\\n9 Fey ¿chem piaiñ am? Iñchiñ taiñ pu judiuchengen, ¿doy küme piwkengeiñ ta kakelu che mew? ¡Felelay! Fey dew feypipeiñ ta iñchiñ tati pu judiuche ka femngechi tati pu judiu tuwünngenolu, tati yafkan tañi ngünen püresunieeyew reke. 10 Tati Wirin Chillka am ta feypilelu:\\n11 Ngelay iney rume nielu küme kimün.\\n12 Itrokom che inafi engün tati wesake dungu. Kom wedwedngey engün.\\n¡Ngelay iney rume femkelu kümeke dungu! ¡Ngelay kiñe no rume!”† Salmo 14.1-3.\\n13 “Ñi wün ka ñi pel ta kiñe nülalechi rüngan küfwe la reke feley, ñi kewün koylangey”,‡ Salmo 5.9 LXX.\\n“ñi mellfü wün mew niey venenu, vibora filu reke.”§ Salmo 140.3 LXX.\\n14 “Ka ñi wün malisia dungukey\\nka wesake weñangkünngechi dungu müley.”* Salmo 10.7.\\n15 “Ñi namun rume matukel lefkey ñi langümcheael,\\n16 müntukakey kom ñi peel\\n17 ka nielay engün ta küme tüngün wülkechi dungu.”† Isaia 59.7-8.\\n18 “Chumkawnorume tukulpakelay engün ñi ekuniengeael ta Ngünechen.”‡ Salmo 36.1.\\n19 Fey fewla kimnieiñ kom chumngechi ñi feypilen tati ley dungu Wirin Chillka mew, feypiniefi kom tañi müngeltunieetew, femngechi ta kom che ñi ñüküfküleael engün ka kom mapu mülechi che ñi puwael Ngünechen tañi ayfiñ mew tañi ramtukadunguaetew. 20 Feymew Ngünechen lifrekünulayafi ta iney no rume ta yafkan mew ñi mupifiel mew tati ley dungu, tati ley am felelu taiñ kimelaetew müten taiñ yafkafengen.\\n21-22 Ngünechen kimeli chumngechi taiñ küme trokituaetew yafkakenolu reke, ka fey tüfa ta fente küme kimngekey chillkatungeyüm ti Wirin Chillka nielu tati ley dungu ka tati pu pelonke wentru ñi wirielchi dungu:§ ti Wirin Chillka nielu tati ley dungu ka tati pu pelonke wentru ñi wirielchi dungu: tüfachi wirin dungu tukulpaniefi tati Kuyfi Chillka ebrewdungun mew. Ngünechen ta küme trokitutueiñmew taiñ mupitufiel mew tati ley dungu no, welu may taiñ feyentufiel mew Jesucristo. Ka femngechi femkefi itrokom tati pu feyentulu. 23 Itrokom che ta yafkay ka fütra kamapuley reke engün tati Montulchefe Ngünechen mew. 24 Fey Ngünechen, tañi kutranduamyechen mew, adkünuy iñchiñ taiñ niewetunoael ta yafkan reke Jesucristo ñi kutrankawün mew. 25 Ngünechen femkünuy ta Jesucristo mew, fey Jesucristo am wütrul-lu tañi mollfüñ, fey Ngünechen tüngduami tañi lladken ñi niekefel yafkan ñi duam. Fey tüfachi wiñoduamangetun llowngekey ta mupiltun mew, fey kimngekey ka legtuniey Ngünechen ñi nien ta nor dungu. Fey duamkünulafi tati kuyfike yafkan. 26 Fey tüfa famngechi femi ta Ngünechen ñi nien mew ta ngenoafeluwün. Fey fantepu mew Ngünechen pengeli ñi nien ta nor dungu, ka amuley ñi felen ti nor dungu, fey Ngünechen adkünuy iñchiñ taiñ niewetunoael ta yafkan, tati feyentuyelu ta Jesus mew.\\n27 Fey ¿iney am feypiafuy ta Ngünechen lif mongen ñi nien ta che? ¡Ngüyünentukünuñmangetuay ñi yafkan! ¿Chem dungu mew am? Tañi küme mupitufiel mew tati ley dungu no, welu may tañi feyentun mew ta Cristo Jesus mew. 28 Femngechi ta adkünungey tüfachi dungu: Ngünechen ta adkünuy iñchiñ taiñ niewetunoael ta yafkan taiñ nieelchi mupiltun mew müten, fey ñi aporianofiel ñi küme mupituafiel ti ley dungu. 29 ¿Ngünechen am tati pu judiuche tañi Ngünechen müten? Femlay. Ka femngechi llemay kom mapu mülechi pu che tañi Ngünechen. ¡Fente küme kimniengey ka femngechi kom mapu müleyechi pu che tañi Ngünechenngen. 30 Doy ngelay kangelu Ngünechen. Kiñeley müten. Feychi Ngünechen ta montulkefilu ñi yafkan mew tati pu mupiltulelu, fey tañi rakiduamyenofiel rume ñi sirkunsidalen kam tañi felenon! 31 Feyta famngechi, ¿mupiltun mew falintupelafiyiñ may tati ley dungu? ¡Femlayay! Doy falintuafiyiñ tati ley dungu.\\n*3:4 Salmo 51.4 LXX.\\n†3:12 Salmo 14.1-3.\\n‡3:13 Salmo 5.9 LXX.\\n§3:13 Salmo 140.3 LXX.\\n*3:14 Salmo 10.7.\\n†3:17 Isaia 59.7-8.\\n‡3:18 Salmo 36.1.\\n§3:21-22 ti Wirin Chillka nielu tati ley dungu ka tati pu pelonke wentru ñi wirielchi dungu: tüfachi wirin dungu tukulpaniefi tati Kuyfi Chillka ebrewdungun mew.","num_words":772,"character_repetition_ratio":0.07,"word_repetition_ratio":0.047,"special_characters_ratio":0.215,"stopwords_ratio":0.449,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Marku 12\\n(Matew 21.33-46; Luka 20.9-19)\\n1 Jesus eluwi tañi dunguaetew engün kiñe adkünu dungu mew, fey feypi: “Kiñe wentru anümi fentren ofad ka malalmakünufi. Dewmay ta kiñe kütrüwe nentuam ñi pulku ka dewmay kiñe alü pürachi wenu ruka tañi kom puwkintunieam tañi ofadentu. Feymew amediakünulelfi ñi ofadentu kiñeke ti pu küdawkelu, fey kisu eluwi ñi amuael kañpüle. 2 Fey puwlu ti antü ñi kosechangeael ti fün ofad, werküy kiñe tañi kona ñi llowpayael ti pu küdawkelu mew ñi koneltuleelchi kosecha. 3 Welu ta kisu engün nüfi ñi wülelkayafiel ka wemütufi fey ñi elunofiel chem no rume. 4 Feymew tati ngenngelu werküy ka kiñe kona, welu ta tüfa wedokañmangey tañi longko ka fill wesaka pingey. 5 Feymew ka wiñome werküy ka kiñe kona, fey tüfa ta langümngey. Feymew ka werküy fentren kakelu pu kona, fey kiñeke ta wülelkafi engün, fey kakelu kay langümfi engün.\\n6 “Fey kiñelewey ñi werküael: kisu tañi fotüm tañi rume sakinieel. Inangechi mew werküfi ta kisu, rakiduamkülen: ‘Fey ñi kakünu rakiduamnon rume, yamüñmayaenew engün ñi fotüm tati’ pirkey.\\n7 “Welu tati pu küdawfe welukonkechi feypiwi engün: ‘Fey tüfa lle tati ngenngetualu ti ofadentu mew. Langümfiyiñ, fey iñchiñngetuay taiñ küdawpeyümchi ofadentu.’ 8 Fey ta famngechi nüfi ka langümfi engün, fey ütrüfentufi engün tati la wekuntu ti ofadentu mew.\\n9 “¿Fey chumalu trokiniefimün kay tati ngenngelu ti ofadentu mew? Fey küpayay ka langümpayafi tüfeychi pu küdawfe, ka elutuafi ñi ofadentu ta kakelu pu küdawfe.\\n10 “¿Kimlaymün am ñi chem pilen tati Wirin Chillka? Feypiley:\\n‘Tati pu dewmarukakelu ñi illamelchi kura, dullin kurangetuy.\\n11 Fey tüfa ta Ñidol tañi femkünuel, fey rume afmatuleiñ.’* Salmo 118.22-23. ”\\n12 Feymew ayüfuy engün ñi püresuafiel ta Jesus, ngüneduamlu engün am kisu engün tañi nütramelngen ta tüfachi adkünu dungu. Welu llükaniefilu engün am tati pu che, elkünutufi ka amutuy engün.\\n(Matew 22.15-22; Luka 20.20-26)\\n13 Werkülelngey ta Jesus kiñeke tati pu farisew ka Erode tañi kelluntukunieetewchi pu che, femngechi tañi kintukaduamafiel engün ñi dungun mew ta Jesus femngechi ñi pepi dalluntukuafiel engün. 14 Fey tüfa engün wütufi ta Jesus tañi feypimeafiel:\\n—Kimeltufe, kimnieiñ eymi tami feypiken ta rüf dungu. Chem dungu mew rume eluwkelaymi tami ngünenkangeael, ka kañmaniekelafimi ta che ineyngefule rume. Eymi ta kimeltukeymi rüf dungu mew chumngechi mongen ñi nieael ta che, Ngünechen tañi ayükeel. ¿Kümey am taiñ kulliafiel impuestu tati Roma tuwchi emperador, kam kümelay? ¿Feley kam felelay taiñ kulliael?\\n15 Welu Jesus am kimnieetew engün tañi koyla ngünen ñi nien engün, feypieyew:\\n—¿Chem mew anta femngechi ngünenkadungumupen? Küpalelmuchi ta kiñe moneda, tañi peafiel.\\n16 Fey yelelngey, fey Jesus ta feypieyew engün:\\n—¿Iney am tañi adentun ta tüfa ka ti üy wirikonkülelu ta tüfa mew?\\n—Ti emperador tati.\\n17 Feymew Jesus ta feypieyew engün:\\n—Fey eluafimün tati emperador ñi koneltuleel tati emperador, fey ka femngechi eluafimün Ngünechen ñi koneltuleel ta Ngünechen.\\nFemngechi ñi llowdunguel mew ta Jesus, rumeñma afmatulewey engün.\\nTi ramtun ta wiñomongetun dungu mew\\n(Matew 22.23-33; Luka 20.27-40)\\n18 Feymew amuy engün ñi pemeafiel ta Jesus kiñeke pu sadusew.† sadusew: kiñe pichi trokiñ judiuche, epe kom saserdotengey engün, fey doy falintukefilu tati wünelechi kechu lifru mülelu Kuyfi Chillka mew. Fey tüfa engün ta feypikey ñi wiñomongetukenon ti pu la, feymew ta ramtufi engün fey tüfachi dungu:\\n19 —Kimeltufe, Moyse ta eleleiñmew ta tüfachi wirin dungu fey kiñe kurengechi wentru ta lale ka nienole fotüm ñi kure mew, fey tati lachi wentru ñi peñi feley ñi kureyetuafiel ñi lantuchi fillka, femngechi ñi fotümeltuafiel tañi dew lachi peñi.‡ Deuteronomio 25.5. 20 Feymew may, mülekerkey kiñe rupa regle peñiwen, fey ti wünen kurengerkey, welu larkey, fey ñi elnon kiñe fotüm no rume. 21 Feymew ti inan wentru kureyetufi ti lantuchi domo, welu kisu ka femngechi lay fey ñi elnon fotüm. Ka femngechi femi tati epu mew inanngelu, 22 fey kom tati regle peñiwen femngechi femi, welu kiñe no rume elkünulay engün ta fotüm ñawe no rume. Feymew ka larpuy tati domo. 23 Fey, mülele wiñomongetun, feychi mongeletule engün,§ Kiñeke kuyfi wirin mew ngelay: “feychi mongeletule engün”. ¿chuchi am kiñeke ti regle wentru ti domo ñi fütangetuay, kom ti regle wentru am kureyefetew ta kisu? 24 Fey Jesus ta llowdungueyew engün:\\n—Eymün ta welulkawküleymün, küme adümnofilu am eymün tati Wirin Chillka Ngünechen tañi pepiluwün no rume. 25 Feychi tati pu la wiñomongetule, tati pu wentru ka ti pu domo ngewetulayay ñi kureyewael. Tati pu werken püllü müleyelu wenu mapu, fey engün reke feletuay. 26 Fey tañi wiñomongetuken tati pu la, ¿tukulpakelafimün am eymün Ngünechen tañi dungufiel ta Moyse tati üykülechi sarsa ti kütral mew? Fey Ngünechen feypifi ta Moyse: ‘Iñche ta Abraam, Isaak ka Jakob ñi Ngünechen’.* Exodo 3.6 27 ¡Fey Ngünechen ta lalechi pu che ñi Ngünechen no, welu may tati pu mongelelu ñi Ngünechen! Fey eymün ta rume welulkawküleymün.\\n(Matew 22.34-40; Luka 10.25-28)\\n28 Fey allkülu engün ñi fente küme wiñoldunguletew ta Jesus, kiñe tati kimeltukelu Moyse ñi ley dungu allküñmaetew ñi üyawtudungumeken, fülkonpay ta kisu mew, fey ramtufi ta Jesus:\\n—¿Chuchi am tati doy küme fütra werkün dungu kom ti kakelu werkün dungu mew?\\n29 Feymew Jesus ta llowdungueyew:\\n—Tati doy küme werkün dungu kom mew fey tüfa tati: ‘Allkünge, Israel: iñchiñ taiñ Ñidol Ngünechen kiñeley. 30 Piwkeyefinge ta Ñidol Ngünechen kom tami piwke mew, kom tami rakiduam mew, ka kom tami kimün mew ka kom tami newen mew.’† Deuteronomio 6.4-5. 31 Ka tüfa tati inalelu: ‘Piwkeyefinge tami chafche eymi chumngechi kisutu piwkeyewimi.’‡ Levitiko 19.18. Kiñe werkün dungu no rume ngelay ta doy kümelu tüfachi epu werkün dungu mew.\\n32 Fey ti kimeltukelu Moyse ñi ley dungu feypieyew:\\n—Rume kümey tati, kimeltufe. Rüfngey tami piel: Kiñeley müten ta Ngünechen, ka ngelay kangelu kisu müten. 33 Ñi piwkeyengeael ta Ngünechen kom piwke mew, kom kimün mew ka kom newen mew, ka ñi piwkeyengeael ta chafche chumngechi piwkeyewkeyiñ kisutu taiñ chengen, fey doy faliy kom chalintukukeel mew ka kom tati lüpümkeelchi ilo kulliñ ta ngillatuwe mew.§ Deuteronomio 6.4-5; Deuteronomio 4.35; Levitiko 19.18.\\n34 Fey allkülu ta Jesus ti kimeltukelu ta Moyse ñi ley dungu ñi llowdungun rume küme rakiduam mew, Jesus feypifi ti wentru:\\n—Pülleleymi reke Ngünechen tañi longko ülmenngen mew.\\nFey iney no rume ta doy ramtuwelaeyew chem dungu no rume.\\nIney ñi tuwünngen tati Cristo\\n(Matew 22.41-46; Luka 20.41-44)\\n35 Jesus mekerkey ñi kimeltun ta ngillatuwe ruka mew, fey ramtuy:\\n—¿Chem mew am feypikey tati pu kimeltukelu Moyse ñi ley dungu ti Cristo David ñi tuwünngen? 36 David, kellunieetew ti Lif Küme Püllü, feypi:\\n‘Tati Ñidol feypifi iñche tañi Ñidol:\\nfey iñche eluaeyu tami wewafiel kom tami pu kayñe ka tami longkoletuael kisu engün mew.’* Salmo 110.1 LXX.\\n37 Fey David ‘iñche ñi Ñidol’ pieyew, ¿fey chem mew am tati Cristo David ñi tuwünngey?\\nFey rume fentren che, allkülu ñi feypin ta Jesus, “rume küme pi tati” pi engün.\\nJesus dalluntukufi tati pu kimeltukelu Moyse ñi ley dungu\\n(Matew 23.1-36; Luka 20.45-47)\\n38 Jesus feypikey tañi kimeltun mew: “Kuñiwtuwmün tati pu kimeltukelu Moyse ñi ley dungu mew. Ayükey engün tañi nieael chiñayngechi takuwün ka ñi chalingeael engün rume yamün mew ta pülasa mew. 39 Kintukey engün ti doy kümeke wangku ta sinagoga mew ka iyayüm engün, dullikey doy dullilechi wangku. 40 Ka müntuñmakefi engün ñi ruka tati pu lantu domo, ka tañi nor mongen wentru ñi pingeael engün, fütra ngillatukawkey. Kisu engün ta doy fütra kutrankangeay kakelu pu che mew.”\\nÑi ofrenda ti pofre lantu domo\\n41 Kiñe rupa anüley ta Jesus ti ofrenda ñi elngekemum ñi fül püle, adkintuniey chumngechi ñi tukumeken pülata ti pu che ti pichi kakon mew. Fentren pu riku tukumekey engün fentren pülata. 42 Feymew akuy ta kiñe pofre lantu domo, fey tukupay ti pichi kakon mew chew ñi elngekemum pülata epu pichike kofre moneda, rume pichin falilu.\\n43 Feymew Jesus mütrümfi tañi pu disipulu, fey feypifi:\\n—Rüf dungu feypiwayiñ fey tüfachi pofre lantu domo doy alün tukupay kom ti kakelu pu che mew chew ñi tukungekemum ta pülata. 44 Fey kom kakelu wülkey engün tañi sofrantunieelchi pülata, welu ti domo, pofrengefuy rume, wüli kom ñi niefel tañi mongeluwam.\\n*12:11 Salmo 118.22-23.\\n†12:18 sadusew: kiñe pichi trokiñ judiuche, epe kom saserdotengey engün, fey doy falintukefilu tati wünelechi kechu lifru mülelu Kuyfi Chillka mew.\\n‡12:19 Deuteronomio 25.5.\\n§12:23 Kiñeke kuyfi wirin mew ngelay: “feychi mongeletule engün”.\\n*12:26 Exodo 3.6\\n†12:30 Deuteronomio 6.4-5.\\n‡12:31 Levitiko 19.18.\\n§12:33 Deuteronomio 6.4-5; Deuteronomio 4.35; Levitiko 19.18.\\n*12:36 Salmo 110.1 LXX.","num_words":1277,"character_repetition_ratio":0.052,"word_repetition_ratio":0.016,"special_characters_ratio":0.226,"stopwords_ratio":0.415,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Eluwnge tami müntuñmangenoal ti kullitu | Ñi Chillkatungeal\\n¡Ayüwün mu ülkantuaiñ!\\n¿Eluwküleymi tami ingkañpeaetew Jewba?\\nInayentuafiyiñ Jewba ñi femken nor dungu ka ñi kutranpiwkeyechen\\nFamentuafiyiñ ñi rakiduamken pu poyekenofilu ta Jewba\\nEluwnge tami müntuñmangenoal ti kullitu\\nTi Werken (ñi chillkatungeal) | Noviembre 2017\\nPAPELTUAFUYMI acholi aucano batak (simalungun) batako karo batako toba baulé biak bislama camboyano chin haka chitonga de Zimbabue chokue chopi chuabo criollo de las seychelles criollo mauriciano dayaco engayú dehu endáu galés groenlandés hmong (blanco) iban inglés javanés kachin kayin sgaw kazajo kikongo kimbundu kisi krío lao lhukonzo lomue macua maltés mapudungun mizo navajo nias niueano nyaneka nyungwe quechua ayacuchano quechua cuzqueño quichua de Chimborazo quichua de Imbabura romaní de Macedonia (alfabeto cirílico) romaní de macedonia romaní del sur de Grecia runyankore rutoro sanguir saramacano sena sundanés tahitiano uigur (alfabeto cirílico) umbundú urdu uruund wallisiano wayuunaiki xitshwa ñemba\\n“Küme amulnienge tami femkeelchi küme dungu, femngechi iney no rume tami müntuñmanoaetew tami kullitu” (APOKALIPSI 3:11).\\nÜLKANTUN: 122 KA 139\\n¿Chem chumafuiñ taiñ ngünenienoaetew ti wedake illutukeel kudumuwün mu?\\nPiwkeyechefengeliyiñ, tüfa ¿chumngechi kelluaeiñmu ñi llowal ti kullitu?\\n¿Chumngechi kelluafuiñ taiñ pu che ñi llowal ti kullitu?\\n1, 2. 1) Pu poyekefilu ta Jewba, ¿chem maneluwkeiñ? 2) ¿Chem kelluaeiñmu ñi ngoymanentunoafiel taiñ llowalchi kullitu? (Inaduamnge ti adentun tüfachi pagina mu.)\\nPU DULLINGELU nieyngün kiñe fütra maneluwün ñi amual wenu mapu mew. Ti apostol Pablo reke feypikeyngün: “Ñi llowael ti montun dungu Ngünechen taiñ eluaetew taiñ dullietew mew” (Filipense 3:14). Üye mu, kiñentrür Jesus engün ngünenieayngün ka küdawayngün ñi kelluafiel pu che tañi kulpafengewenoal (Apokalipsi 20:6). ¡Afmatufal maneluwün ta tüfa! ¿Pu kakelu ufisa kay? Maneluwkeyngün ñi nieal afnoachi mongen tüfachi Mapu mu kiñe küme mülewe ngetule. Tüfa müna ayüwülkeeyew engün (2 Pedro 3:13).\\n2 Ti apostol Pablo küpa kellufi pu dullingelu ñi püntütripanoal Jewba mu, fey ñi llowal tañi kullitu. Feymu feypifi ñi rakiduamküleal engün wenu mew küpachi dungu (Kolosense 3:2). Feley llemay, duamniefuyngün ñi longkontukunieafiel tañi maneluwün (Kolosense 1:4, 5). Ka femngechi iñchiñ, maneluwliyiñ taiñ mongeleal wenu mapu mew kam tüfachi Mapu mu, müley taiñ rakiduamküleal chem taiñ eluaetew Jewba, tüfa kelluaeiñmu ñi ngoymanentunoafiel taiñ llowalchi kullitu (1 Korintio 9:24).\\n3. Pablo, ¿chem dungu mu feypi ñi kuñiwtukuwal pu kristiano?\\n3 Pablo feypifi pu kristiano chem dungu mu ñi kuñiwtukuwal, femngechi ñi müntuñmangenoal tañi kullitu. Feypifi pu kristiano Kolosa mu ñi kuñiwtukuwal pu koylake kristiano mew, kidu engün inakefuyngün Moyse tañi Ley ñi ayüwülafiel ta Chaw Dios, welu feyentukelafuyngün Kristo mew (Kolosense 2:16-18). Kafey Pablo feypi ñi kuñiwün-ngen ti wedake illutukeel kudumuwün mu, ti yafkawün pu peñi ka lamngen engün trawünche mu, ka küdawün-ngechi dungu ñi rupan pu reñma. Ka femngechi iñchiñ müley taiñ kuñiwtukuwal feychi dungu mu, feymu Pablo ñi ngülam müna kelluaeiñmew. Fey inaduamaiñ chem ñi wirintukulelfiel pu kristiano Kolosa mew.\\nNGÜNENIEAFIYIÑ TAIÑ WEDAKE ILLUTUKEEL KUDUMUWÜN MU\\n4. Ti wedake illutukeel kudumuwün mu, ¿chumngelu (chemu) müntuñmayafeiñmew taiñ kullitu?\\n4 Pablo rakiduamelfi pu peñi ka lamngen tañi küme maneluwün mu, ka feypifi: “Elufimün may, ñi layael kom tati wesake maputuwünngechi wimtun dungu mülelu eymün mew. Iney rume tañi ñiwaluwmekenoael ka ñi üñamyewnoael wentrungeay rume kam domongeay rume, ka ñi femnoael chem wesa dungu rume, ka rulmewkilmün rume ti wesake dungu mew tati illutukeel ka ti wesake ayütukeelchi dungu, ka diñmangekilmün rume” (Kolosense 3:5). Kiñe che müna illurpuafuy pekan kudumuwün, tüfa yeafeyew ñi weniyewenoafiel ta Jewba ka müntuñmayafeyew tañi maneluwün. Femngechi rupay kiñe peñi ngünenienofilu ñi illutukeel pekan kudumuwün mu. Wiñotulu Jewba ñi trokiñche mu, kidu feypi ñi kimkonün dew weda kulpalu wüla, fente ñi ngünenieetew am tañi weda illutukeel.\\n5. ¿Chumafuiñ taiñ kon-noal kuñiwün-ngechi dungu mu?\\n5 Kiñeke rupa doy küdawngeafuy inayal Jewba ñi feypin taiñ lif mongen nieal, feychi mu doy duamfalngeay taiñ kuñiwtukuwal. Rakiduamaiñ tüfa, epu che niewalu ellaka mu müley ñi nütramkakünual chumngechi inayal Biblia ñi ngülam tüfachi dungu mu: ¿Tunte fülmawayngu? ¿Truyuwayngu (trepetuwayngu) kam femlayayngu? ¿Chumngechi ngüneniewayngu ñi femnoal podngechi dungu? Kafey kiñeke rupa ñi kidulen engu yeafeyew ñi femal podngechi dungu, feymu ¿chem chumafuyngu ñi femngechi rupanoal? (Proverbios 22:3.) Kafey kuñiwün-ngeafuy kiñe che amule kañpüle ñi küdawal, kam trür küdawle kiñe wentru kiñe domo engu (Proverbios 2:10-12, 16). Femngechi rupalmi, ¿chumngechi kuñiwtukuwafuymi? Feypinge tami Dungukelu Iney Ngen Jewba ngen. Wedwedkawkilnge, ka longkontukunge tunte tami wedalkayafetew ti dakelkantuluwün. Kafey kuñiwün-ngeafuy, kiñe che müna weñangkülele kam kidulelu trokiwle. Fente tañi ayünieel ñi duamtuaetew kiñe che, eluwürpuafuy ñi piwkeyeaetew iney rume. Femngechi duamülmi, kintunge tami kelluaetew Jewba ka tami pu peñi ka lamngen trawünche mu, fey chem no rume müntuñmalayaeymu tami kullitu. Biblia feypi: “Jewba fülmaniekefi kom pu weñangkülelu ñi piwke; ka montulkefi kom pu weda duamkülelu” (Salmo 34:18). Ka feypi: “Kimche engu miyawkelu ka kimchengeay, welu tati kiñewkülelu pu wedwedkülelu engün weda triparpuay” (Proverbios 13:20).\\n6. Taiñ küme dullial ti adngelluwün, ¿chem rakiduamtukuaiñ?\\n6 Taiñ ngünenienoaetew ti wedake illutukeel kudumuwün mu, famentuafiyiñ podngechi adngelluwün. Famülke mu, ti müleyechi adngelluwün rakiduamelkeeiñmu ti wedake dungu ñi femngekefel Sodoma ka Gomora mu (Juda 7). Pu femkelu fillke adngelluwün rakiduamelkefi pu che ti pekan kudumuwün mu: “Weda dungu no, ka chem rume kontukelaeyew pu femngechi femkelu”. Feymu upewtuwküleaiñ, fey re llowlayaiñ kom adngelluwün ñi mülen tüfachi Mapu mew. Welu may küme dulliaiñ, femngechi tüfa müntuñmalayaeiñmew taiñ kullitu (Proverbios 4:23).\\nTUKUTUWKÜLEAIÑ REKE PIWKEYEN MU\\n7. ¿Chem rupayafuy ti trawünche mu?\\n7 Müna ayüwküleiñ taiñ mülen Jewba ñi trokiñche mu. Taiñ trawün mu chillkatukeiñ ti Biblia ka welukentu yafültukuwkeiñ piwkeyen mu. Tüfa kellukeeiñmew ñi longkontukunieafiel taiñ kullitu. Welu kiñeke mu yafkawafuiñ taiñ pu peñi ka lamngen iñchiñ, fey küme yewlayafuiñ. Ka kümelkawtunoliyiñ, fey lladküleafuy taiñ piwke (papeltunge 1 Pedro 3:8, 9).\\n8, 9. 1) ¿Chem kelluaeiñmew ñi llowal taiñ kullitu? 2) Kiñe peñi kam lamngen weda duameleliyiñmu, ¿chem kelluaeiñmu taiñ wiñoduamtuafiel?\\n8 Taiñ lladkülen mu, llowlayafuiñ chi taiñ kullitu. Feymu, ¿chem chumafuiñ taiñ femngechi rupanoal? Pablo feypi chem kelluaeiñmew: ‘Ngünechen ta piwkeyenieymünmew ta eymün ka dullieymünmew femngechi tamün koneltuael kisu ñi trokiñche mew. Mongelemün may, tamün tukutuwküleael reke tati rüfngechi kutranduamyechen mew, tamün küme piwkengeael, ka ñom piwkengeael, tamün lef lladküfemnoael ka ñochi duamngeael. Welukonkechi ñochi duamngeaymün, ka wiñoduamawaymün kiñeke femle wesa dungu ñi lladkülkayafiel ta kangelu. Chumngechi ta Ñidol wiñoduamatueymünmew, wiñoduamawaymün kay ta eymün. Fey itrokom mew eluwkülemün tamün piwkeyewael, fey tüfa ta rume küme dungu femngechi tamün kiñewküleael’ (Kolosense 3:12-14).\\n9 Taiñ wiñoduamtucheal, falin-ngey taiñ piwkeyechefengeal. Feymu tañi feypin kam femün mu weda duameleliyiñmu kiñe peñi kam lamngen, rakiduamaiñ kiñeke rupa iñchiñ taiñ weda duamelfiel ta kakelu taiñ feypin kam femün mu. ¿Mañumkülelafuiñ am taiñ wiñoduamtuetew piwkeyen mu? Biblia feypi: “Kafey, piwkentukukilnge kom ñi feypiyawken pu che, femülmi, allkütuafuymi tami konayefiel tami weda pituetew; eymi küme kimnielu am fentren rupa tami ka weda pitufiel ta kakelu” (Eclesiastés 7:21, 22). Kafey, müna mañumküleiñ Jesus ñi piwkeyen mu, kidu am taiñ trawülkeetew kom iñchiñ, pu rüf poyekefilu ta Jewba (Kolosense 3:15). Kom iñchiñ piwkeyeniefiyiñ ta Jewba, kom iñchiñ amuldungukeiñ ka kom iñchiñ rupakeiñ wedake dungu mu. Feymu piwkeyechefengeliyiñ, ka wiñoduamtuchefengeliyiñ, taiñ trawünche doy kiñewküleay ka kom longkontukunieafiyiñ taiñ kullitu.\\n10. ¿Chumngelu fente kuñiwün-ngey ti ütriruwün?\\n10 Ütrirchefengeliyiñ, ka llowlayafuiñ chi taiñ kullitu. Biblia pengelkey fente ñi kuñiwün-ngen ti ütriruwün, feymu tüfa nütramkay kiñeke che ñi rupan mu. Kiñe tüfa ta Kain langümfilu ñi peñi Abel tañi ütrirfiel mu. Kafey Kore, Datan ka Abiram ütrirfingün ta Moyse, fey chaftufingün. Ka ti longko ülmen Saul küpa langümfi ta David fente ñi ütrirfiel. Rüfngey Biblia ñi feypin: “Chew müley ütrirüwün ka kayñetuwün, mülekey kafey fill wesalkameken ka kom epe fill wesake dungu” (Santiaw 3:16).\\n11. Taiñ llowal ti kullitu, ¿chem chumafuiñ taiñ ütrirchenoal?\\n11 Eluwliyiñ taiñ piwkeyechefengeal, ütrirfemlayaiñ. Feymu Biblia feypi: “Tati nielu piwkeyechen, niey ngenoafeluwün ka küme piwkengey, nielay ütrirchen” (1 Korintio 13:4). Taiñ ütrirchefengenoal, müley taiñ eluwal ñi rakiduamal Jewba reke. Rakiduamtukuaiñ tüfa: Biblia feypi ti trawünche kiñe kuerpu reke feley, ka kom iñchiñ kiñe troy kam trokiñ reke feleiñ tüfachi kuerpu mu. Feymu “kiñe troy llowle küme dullitun poyen ka itrokom kakelu ayüwkey” (1 Korintio 12:16-18, 26). Fey kiñe peñi kam lamngen kümeke dungu mew rupale, ayüwküleaiñ kidu mu, ütrirlayafiyiñ. Rakiduamafuiñ Jonatan mu. Kidu longko ülmen-ngerpuafuy, chawyefilu am ta Saul. Welu Jewba dullifi ta David. Rupalu tüfa Jonatan ütrirlafi ta David, doy may yafültukufi ka kelluntukufi piwkeyen mu (1 Samuel 23:16-18). Iñchiñ kay, ¿inayentuafiyiñ ta Jonatan?\\nKELLUAFIYIÑ TAIÑ PU CHE ÑI LLOWAL TI KULLITU\\n12. ¿Chem ngülam mülelu Biblia mew kelluafuy taiñ pu che ñi llowal ti kullitu?\\n12 Ruka mu kom inanieliyiñ Biblia ñi ngülam, taiñ pu che ayüwküleay, kümelkaleay ka lloway ti kullitu. Feymu Pablo femngechi ngülamtueiñmew: ‘Eymün fütangechi domo, allkütufimün tamün füta, fey tüfachi dungu müley tamün femael tamün feyentulen ta Ñidol mew. Eymün pu wentru, piwkeyemün tamün domo, ka wesa dungukelayafimün. Fey eymün pu fotüm ka pu ñawe, allkütukeaymün itrokom mew tamün chaw ka tamün ñuke, fey tüfachi dungu am tutekeetew ta Ñidol. Eymün pu chaw lladkütu dungukelayafimün tamün pu fotüm ka ñawe, femngechi tañi wesa duamnoael engün’ (Kolosense 3:18-21). Tüfachi ngülam müna kelluafuy kom tami pu che, ¿feyngey no am?\\n13. Kiñe lamngen, ¿chumngechi kelluafuy ñi füta tañi poyeafiel Jewba?\\n13 Welu, ¿chem chumafuymi tami wentru poyenofile ta Jewba ka rakiduamülmi tami kümelkakenoetew? Illkutufilmi ka lukatufilmi kütu, ¿doy küme elkünutuafimi ti dungu? Ka tami füta femürpufule rume tami ayünieel, ¿femngechi kelluafimi tañi poyeafiel ta Jewba? Femlayaymi. Welu yamniefilmi tañi ngen reñmangen, fey tami pu che küme yeway ka püramyeafimi ta Jewba. Ka tami wentru ngüneduamle tami küme femken, kidu ayürpuafuy ñi poyeafiel ta Jewba, fey mür llowaymu ti kullitu. Biblia feypi: “Ka femngechi, eymün pu domo, eluwkülemün tamün ngünenieaetew tamün füta, femngechi, inanienofule engün tati werkün dungu, tamün kümeke femken mew rulpayafuymün ñi feyenturpual engün, chem ñi feypingenoel rume, ngüneduamlu am engün tamün lif femken fentren yamün mu” (1 Pedro 3:1, 2, TNM).\\n14. Kiñe peñi rakiduamle tañi domo ñi yamkenoetew, ¿chem chumafuy?\\n14 Kam tami domo poyenofile ta Jewba, ¿chem chumafuymi rakiduamülmi tami yamkenoetew? Wirarelfilmi: “Iñche ngen-ngen tüfa mu”, fey ¿rüf yamnieaeymu? Femlayay. Jewba ayükey tami piwkeyeafiel tami domo, femngechi tami inayentuafiel Jesus (Efesio 5:23). Kidu longkoley ti trawünche mu, ka rumel ñochi duamngey ka piwkeyechefengey (Luka 9:46-48). Eymi inayentufilmi ta Jesus, tami domo ayürpuafuy ñi poyeafiel ta Jewba rupale ta antü.\\n15. Ti wentru, ¿chumngechi pengelafuy ñi piwkeyefiel tañi domo?\\n15 Jewba feypifi pu wentru: ‘Eymün pu wentru, piwkeyemün tamün domo, ka wesa dungukelayafimün’ (Kolosense 3:19). Kiñe wentru piwkeyekefilu ñi domo sakikefi, feymu allkütukefi ka pengelelkefi ñi falintukefiel tañi feypietew (1 Pedro 3:7). Ka kiñeke mu pepi femnofule rume kidu tañi feypietew, ramtukefi chem ñi rakiduamkeel, femngechi küme dullial tañi chumal (Proverbios 15:22). Kafey dikümtukukelafi ñi domo tañi yamnieaetew, doy may küdawkey ñi yamfalngeal tañi adkiñ mu. Ti wentru piwkeyefile ñi domo ka tañi pu yall, fey kiñentrür poyeafuyngün ta Jewba ayüwün mu ka llowafuyngün tañi kullitu.\\nTaiñ pu che küdawün-ngechi dungu mu rupale, ¿chem chumafuiñ ñi müntuñmangenoal taiñ kullitu? (Inaduamnge parrafo 13-15).\\nWECHE, ELUWNGE TAMI MÜNTUÑMANGENOAL TI KULLITU\\n16, 17. Ayünolmi chumngechi tami norümkeetew tami pu chaw, ¿chem chumafuymi?\\n16 Eymi weche, rakiduamkeymi chi tami pu chaw tami pepilkenoetew ka katrütukeetew. Tüfa lladkülafeymu, fey rakiduamafuymi ñi kümenon poyeafiel ta Jewba. Welu püntütripalmi Jewba mew, ngüneduamaymi tami rüf duamtukenoetew pu poyekenofilu ta Jewba, welu may tami falintukeetew tami pu chaw ka pu peñi ka lamngen.\\n17 Rakiduamnge tüfa: tami pu chaw norümtunoelmu, ¿chumngechi kimafuymi tami piwkeyekeetew? (Ebrew 12:8.) Welu ayükelaymi chi chumngechi tami norümkeetew. Welu re ngüneduamlayafimi tüfa. Doy may rakiduamnge chumngelu tami norümkeetew. Fey ngünewnge ka eluwnge tami illkufemnoal, Biblia feypilu am: “Kiñe wentru kimchengelu ngünewkey ñi feypin mu, ka kiñe wentru kim ngüneduamlu ñochi duamküleay” (Proverbios 17:27). Eluwnge tami küme kristianongeal, fey llownge ti ngülam ka rakiduamnge chumngechi tami inayafiel, ayünolmi rume chumngechi tami elungeel ti ngülam (Proverbios 1:8). Tami pu chaw kristianongelu kiñe falin yewün reke feley. Kidu engu küpa kellukeeymu tami afnoachi mongen nieal.\\n18. ¿Chumngelu eluwküleaymi tami ngoymanentunoal ti kullitu?\\n18 Kom iñchiñ maneluwkeiñ taiñ llowal kiñe falin kullitu: afnoachi mongen wenu mapu mew kam tüfachi Mapu mew kiñe küme mülewe ngetule. Jewba, tati Dewmalu itrofill mülelu, feypikünuy taiñ eluaetew tüfa, feymu mupilfali llemay. Kidu feypi: “Tati Mapu apoleay Jewba ñi kimün mew chumngechi tati ko takukey ti lafken” (Isaías 11:9). Feley, Jewba kimeltuafi kom pu mülealu Mapu mu. Feymu kümey taiñ küdawal ñi llowal tüfachi falin kullitu. Fey ngoymanentulayafiyiñ taiñ feypikünuetew Jewba, ka yafüluwaiñ, femngechi chem no rume müntuñmalayaeiñmew taiñ kullitu.\\nNgoymanentunoal ti kullitu: llowliyiñ ti kullitu, fey nieaiñ afnoachi mongen ka küme weniyeafiyiñ ta Jewba. Taiñ illutun kam kakelu dungu yeafeiñmew taiñ longkontukuwenoafiel tüfachi maneluwün. Feymu müley taiñ yafüluwküleal, femngechi ngoymanentulayafiyiñ taiñ kullitu.\\nTI WERKEN (ÑI CHILLKATUNGEAL) Noviembre 2017","num_words":1948,"character_repetition_ratio":0.049,"word_repetition_ratio":0.0,"special_characters_ratio":0.192,"stopwords_ratio":0.359,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Matew 13 ARNNT - Feychi antü mew müten Jesus tripapay - Bible Search\\nMatew 12 Matew 14\\nTati adkünu dungu ti nganketranfe mew\\n(Marku 4.1-9; Luka 8.4-8)\\n1Feychi antü mew müten Jesus tripapay ta ruka mew, fey anükünuwi inaltu ti pichi lafken. 2Rume fentren che am trawüluwlu, feymew Jesus konpuy kiñe farku mew fey anükünuwpuy, fey ti pu che kay mülewey inaltu ti ayliñ mew. 3Feymew eluwi ñi kimeltuafiel fentren dungu, welu re adkünu dungu mew. Fey feypifi: “Kiñe nganketrankelu tripay ñi nganael. 4Fey nganlu, kiñeke ti fün ketran pachügnagi rüpü mew, fey akulu tati pu üñüm, kom üpitufi ti fün ketran pachügnaglu rüpü mew. 5Fey ti kakelu fün pachügnagi kurantu mew, chew rüngelay ta mapu. Fey tati fün müchay müten noyüy, müte alü konkülenolu am tati mapu. 6Welu aretripalu ta antü, angkümeyew, ka müte nienolu am folil, feymew angküy.\\n7“Ka kiñeke tati fün ketran ta pachügnagi pu troltrontu. Fey tremlu, tati troltro doy tremi. 8Welu ka kiñeke tati fün ketran pachügnagi küme mapu mew, fey rumeñma wüli fentren fün. Kiñeke longko ketran wüli pataka fün kiñe fün ketran mew, ka kiñeke fün wüli kayu mari fün, ka kiñeke wüli küla mari. 9Tati nielu pilun, allküpe tüfachi dungu.”\\nChumngelu kimeltukey Jesus tati adkünu dungu mew\\n(Marku 4.10-12; Luka 8.9-10)\\n10Tati pu disipulu fülkonpuy engün ta Jesus mew ka ramtufi engün chumngelu ñi dungufiel tati pu che re adkünu dungu mew.\\n11Jesus ta llowdungueyew engün: “Eymün ta Ngünechen elueymünmew tamün küme kimael tati petu kimelngekenofelchi dungu mülelu wenu mapu, welu kisu engün femngelay. 12Fey tati küpa kimlu, doy elungeay kimün, fey doy fentren kimün nieay. Welu tati pinolu ñi kimael, tañi pichi kimfel kütu müntuñmangeay. 13Feymew ta dungukefiñ engün re adkünu dungun mew:\\n‘Kisu engün am adkintukelu, welu pekelay engün reke.\\nAllkütukey engün, welu küme longkontukukelay engün ka ngüneduamkelafi rume engün.’\\n14Femngechi, kisu engün mew ta mupituy tañi piel tati pelon wentru Isaia:\\n“ ‘Tunte allkütuay engün rume, welu ngüneduamlayafi.\\nTunte adkintuay engün rume, pelayay engün reke.\\n15Tañi rakiduam ta tüfachi trokiñche welulkawküley.\\nNgüdi niey tañi pilun ka umerküley reke engün tañi nge,\\ntañi pepi penoael engün ka ñi allkünoael rume,\\nka tañi kimnoael rume, tañi wiñotunoael ta iñche mew\\nka tañi tremolnoafiel engün ta iñche.’+\\n16Welu ayüwün nieymün ta eymün, tamün nien mew ta pekechi nge ka allkükechi pilun. 17Rüf dungu mew, rume fentren pelon wentru ka kümeke piwkengechi pu che küpa pefuy engün ta tüfachi dungu eymün tamün peel, welu pelay engün. Küpa allkütufuy engün tüfachi dungu eymün tamün allküel, welu allkülay engün.\\nJesus kimeltuy ti nganketrankelu adkünu dungu\\n(Marku 4.13-20; Luka 8.11-15)\\n18“Fey fewla allkütumün ñi chem pilen tati adkünu dungu ti nganketrankelu mew: 19Tati allkülu ti kimelün dungu Ngünechen ñi longko ülmenngen, fey longkontukunofile, tati rüpü mew pachügnagchi fün ketran reke feley engün. Küpay ta weküfü ka müntuñmatueyew ti küme dungu ngankülelu tañi piwke mew. 20Tati fün ketran ütrüfnaglu kurantu mew fey tati allkülu ti kimelün dungu ka llowfulu rume ayüwkülen, 21welu newe nienolu am folil, rumel newentulekelay. Fey müleyüm wesake dungu kam kutrankangeyüm tañi allkütufiel mew tati küme dungu, aftukey reke ñi mupiltun. 22Tati fün ketran ütrüfnaglu rangi troltro, fey tüfa adentuley tati che allkülu tati kimelün dungu, welu tati mülechi welulkawün ta tüfachi mapu mew rume aporianieeyew ka ñi rume küpa rikungeael ngünenkanieeyew. Kom tüfachi dungu ta ekullkefi reke ta tüfachi kimelün dungu ka elulafi ñi wülael fün kisu engün mew. 23Welu tati fün ketran nganel küme mapu mew, fey tüfa adentuley tati che allkülu tati kimelün dungu ka küme kimfilu, fey rume küme kosecha wülkey. Kiñeke tüfa engün tati longko ketran wüli ta pataka fün kiñe fün mew, kakelu wüli kayu mari fün, fey kangelu wüli küla mari fün.”\\nTati adkünu dungu ti wesa kachu mülelu rangi kachilla\\n24Jesus ka femngechi nütramkay kangelu adkünu dungu: “Ngünechen tañi longko ülmenkülen kiñe wentru reke feley tati nganlu küme fün ketran tañi lelfün mew. 25Welu kom umawkülelu engün, akuy kiñe kayñe, fey nganpay wesa kachu tati kachilla mew, fey amutuy. 26Fey dew tremlu tati kachilla petu pürampalu tañi longko, pewfaluwi kay tati wesa kachu.\\n27“Feymew tati pu küdawfe amuy engün tañi feypimeafiel tati ngen kachilla: ‘Ñidol, ¿küme fün ketran ama nganlaymi tami lelfün mew? ¿Fey chumngelu am wefi tati wesake kachu?’ 28Fey tati ngen kachilla feypieyew: ‘Kiñeke tañi pu kayñe femngechi nganpay tatey.’ Tati pu küdawfe ramtueyew: ‘Eymi pilmi, amuaiñ taiñ ngedumeafiel tati wesake kachu.’ 29Welu kisu feypi: ‘Femkilmün, ngedufilmün tati wesake kachu kenü, ngedunentuafuymün tati kachilla. 30Doy kümey ñi elukünungeael ñi tremael kiñentrür walüngngen puwle wüla. Feymew werküafiñ tati kosechayalu ñi püntünentuafiel wünelu mew tati wesake kachu ñi kütrüngkünungeael, ka ñi lüpümngeael, fey wüla kosechayan tañi kachilla ñi elngeael ti elketranwe mew.’ ”\\nTati fün mostasa adkünu dungu\\n(Marku 4.30-32; Luka 13.18-21)\\n31Jesus ka nütramelfi ti pu che tüfachi adkünu dungu: “Ngünechen tañi longko ülmenngen ta kiñe fün mostasa reke ta feley kiñe wentru tañi nganel tañi lelfün mew. 32Feyngefuy tañi doy pichin kom fün ketran mew, welu dew tremiyüm, doy alükey tati kakelu anümka mew müleyelu ta werta mew. Kiñe fütra anümka reke mületukey, fey tañi fente tremken mew tati pu üñüm dañekey ñi row mew.”\\nTati lefawra adkünu dungu\\n33Ka nütramelfi tüfachi adkünu dungu: “Ngünechen tañi longko ülmenngen tati lefawra reke ta feley kiñe domo tañi tukuel küla rali rüngo mew, femngechi tañi fayümafiel kom tati masan.”\\nJesus ñi adkünudunguken tañi kimeltuael\\n34Jesus nütramelfi kom tüfachi dungu tati pu che adkünu dungu mew. Fentren dungu kimeltuy re adkünu dungu mew müten. 35Fey tüfa femngechi femi tañi mupiael ñi piel tati pelon wentru:\\n“Kimeltuan ta adkünu dungu mew.\\nNütramkayan tati kimelkenofelchi dungu, feychi mew Ngünechen dewmafilu müten ta tüfachi mapu.”+\\nTati adkünu dungu wesa kachu mew\\n36Feymew Jesus chaliyetufi tati pu che, fey konpuy ruka mew. Feymew tañi pu disipulu fülkontueyew, fey feypingey tañi küme kimelafiel tati adkünu dungu ti wesa kachu weflu ti lelfün mew.\\n37Jesus llowdungufi ñi pu disipulu: “Tati nganlu ti küme fün ketran fey tati Wentrukünuwpalu. 38Fey tati lelfün tüfachi mapu. Tati küme fün fey tüfa tati pu che koneltulelu ti longko ülmen mülewe mew, ka ti wesa kachu fey tüfa ta weküfü ñi pu kona. 39Ka tati kayñe ti nganfilu tati wesa kachu, fey ta weküfü. Fey tati walüng antüngen fey tüfa ta afale ta mapu, ka tati kosechakelu ta kachilla tati walüng antüngen, fey tati pu werken püllü. 40Chumngechi tati wesa kachu ñimitungekey ka tukungekey kütral mew ñi lüfael, ka femngechi femay ta afale ta mapu. 41Fey tati Wentrukünuwpalu werküay tañi pu werken püllü tañi püntünentuafiel tati ayütukelu tañi femmekeael wesake dungu. 42Tüfa engün tukungeay tati chongkenochi kütral mew, chew tañi ngümayam engün ka kütrüram tañi foro. 43Feymew tiye engün tati femkelu Ngünechen tañi ayüelchi dungu, wilüfay engün antü reke iñche ñi Chaw ñi longko ülmen mülewe mew. Kom tati ayülu ñi allkütuael, allküpe tüfachi dungu.\\nTati ellkalechi falin chemkün\\n44“Ngünechen tañi longko ülmenkülemum kiñe ellkalechi falin chemkün reke feley mülelu kiñe lelfün mew. Kiñe wentru pey tati ellkalechi falin chemkün, ka ellkakünutufi ka tüfey mew. Fey rume ayüwünkechi amutuy ka fendey kom tañi nieel, fey ngillafi tati mapu.\\nTati rume falin perla\\n45“Ngünechen tañi longko ülmenkülemum fey tüfa reke feley tati kintukelu ñi ngillayael tati rume küme perla. 46Fey peyüm kiñe perla rume falilu, fey amutukey ka fendekey kom tañi nieel, fey ngillakefi ti perla.\\nTati challwawe adkünu dungu\\n47“Ngünechen tañi longko ülmenkülemum ka femngey ta kiñe challwawe reke ütrüftukungelu ta lafken mew, fey entukey ta epe fill kakerume challwa. 48Fey apoyüm tati challwawe, tati pu challwafe ta entukefi ayliñ mew, anükünuwkey engün ta feymew ñi dulliafiel tati kümeke challwa. Kiñe kanasta mew tukukefi tati kümelu, fey tati kümenolu ütrüfentukefi engün. 49Ka femngechi dungu ta müleay afale ta mapu: tripayay tati pu werken püllü ñi püntünentuafiel tati pu wesa piwkengelu tati pu küme piwkengelu mew. 50Fey tukungeay tati pu wesa piwkengelu tati chongkenochi kütral mew, chew tañi ngümayam ka tañi kütrüram tañi foro.”\\nWeke chemkün ka tati kuyfintuwkülelu\\n51Fey Jesus ramtufi ñi pu disipulu:\\n—¿Adümimün kay eymün kom tüfachi dungu?\\n—May, Ñidol ―llowdunguyngün.\\n52Feymew Jesus feypifi ti pu disipulu:\\n—Kom tati kimeltukelu Moyse tañi ley dungu ka küme adümlu Ngünechen tañi longko ülmenngen, kiñe ngen ruka reke ta feley, fey kom tañi nieelchi weke chemkün ka kuyfintuwkülechi chemkün mew, kake kiñeke kimniefi ñi tunteke falin.\\n(Marku 6.1-6; Luka 4.16-30)\\n53Fey Jesus rupan kimeltulu ta tüfachi adkünu dungu, tripatuy ta tiye mew, 54fey puwtuy Nasaret waria mew. Tüye mew eluwpuy tañi kimeltuael tati mülechi sinagoga mew. Fey tati pu che afmatulen feypingün:\\n—¿Chew am kimeltungey tüfachi wentru kom tañi adümelchi dungu? ¿Chumngechi am pepi pengeli tati afmatufal pepiluwün? 55¿Tati dewmarukafe ñi fotüm no anchi? ¿Ka tañi ñuke Maria pingey? ¿Ka Santiaw, Jose, Simon ka Juda ñi peñi no anchi? 56¿Ka mülelay anchi kisu ñi pu lamngen iñchiñ taiñ waria mew? ¿Chew anta adümi kom tañi kimeltupeelchi dungu?\\n57Feymew pilay engün tañi allkütuael, welu Jesus feypifi ti pu che:\\n—Kom püle ta yamngekey kiñe pelon wentru, welu kisu tañi mapu mew femngekelay ka tañi ruka mew no rume.\\n58Fey Jesus newe pengelpulay ta tiye mew afmanngechi pepiluwün, tiyechi pu che am ta pinolu ñi feyentuael ta kisu mew.","num_words":1433,"character_repetition_ratio":0.067,"word_repetition_ratio":0.0,"special_characters_ratio":0.202,"stopwords_ratio":0.397,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Kellufimün tamün pu yall ka püñeñ ñi kimchengeal tañi montuluwal | Ñi chillkatungeal\\n“Pichiwentrungelu müten ta eymi kimniefimi tati Wirin Chillka ñi küme dungu, fey ta adümelaeymew tami kimchengeael ka eluaeymew tami montuluwael” (2 TIMOTEW 3:15).\\nÜLKANTUN: 141 KA 134\\ntati kimniefilu ti Wirin Chillka?\\ntati küme feyentulelu?\\ntati kimchengelu ñi montuluwal?\\n1, 2. ¿Chumngelu (chemu) kiñeke fill rakiduamafuy tañi yall kam püñeñ küpa fawtisawle?\\nFILLKE tripantu mu, fentren che chillkatukelu Biblia wülkeyngün ñi mongen Jewba mu ka fawtisawingün. Ka femngechi femkeyngün fentren wechekeche kimeltulelngekelu ti rüf dungu petu pichikalu, fey eluwingün ñi inayal ti doy küme mongen (Salmo 1:1-3). Tami kristianongen mu, ayükeymi chi tami pu yall kam püñeñ ñi fawtisawal (ka ngüneduamafuymi 3 Juan 4, TNM).\\n2 Welu fill rakiduamafuymi chi, ngüneduamlu am eymi kiñeke wechekeche ñi fawtisawün, welu rupalu chi antü newe feyentuwelayngün ñi rüf kümelkayaetew inafiel Jewba ñi ngülam. Kiñeke püntüyngün kütu Jewba mu. Fey rakiduamafuymi chi tami yall kam püñeñ ñi ka femngechi femal, fey rupachi antü mu ñi müte piwkeyenoafiel ta Jewba chumngechi tañi femkefel. Femngechi rupay ti trawünche Efeso waria wünen siglo mu. Jesus feypifi: “Niewetulaymi ta piwkeyen chumngechi tami femkefel” (Apokalipsi 2:4). Feymu, ¿chumngechi kelluafuymi tami yall kam püñeñ ñi fentekünunoal tañi piwkeyen, fey ñi “nieael montun”? (1 Pedro 2:2.) Inaduamafiyiñ Timotew ñi rupan, tüfa kelluaeymu.\\n“KIMNIEFIMI TATI WIRIN CHILLKA”\\n3. 1) Timotew, ¿chumül kristianongerpuy ka chem chumi tañi kimeltungeel? 2) ¿Chem küla dungu Pablo feypifi ta Timotew?\\n3 Petu weche wentrungelu, Timotew kimürpuy chi Jesus ñi kimeltun 47 tripantu mew, ti apostol Pablo wüne amulu Listra waria mu. Timotew inaniefuy ñi kimeltungeel, fey epu tripantu rupalu eluwi ñi kompañyeafiel ta Pablo ñi amuldungual kake waria mu. Fey 16 tripantu rupalu, Pablo wirintukulelfi ta Timotew: “Yafüluwün mew amulenge tüfey tami dew kimyeelchi küme dungu mew, kom tüfeychi dungu tami eluetew nor rakiduam tami feyentuael. Dew kimnieymi iney tami kimeltuetew. Tukulpange pichiwentrungelu müten ta eymi kimniefimi tati Wirin Chillka ñi küme dungu [ti Ebrew Wirintukun], fey ta adümelaeymew tami kimchengeael ka eluaeymew tami montuluwael tami nieelchi feyentun ta Cristo Jesus mew” (2 Timotew 3:14, 15). Ngüneduamnge tüfachi küla dungu Pablo ñi feypifiel ta Timotew: 1) ñi kimnieel tati Wirin Chillka, 2) ñi kellungeel tañi feyentual chem ñi kimeltulelngeel, ka 3) ñi kimchengerpual tañi montuluwal ñi nieelchi feyentun ta Kristo Jesus mew.\\n4. ¿Chem dungu ñi wülkeel Jewba ñi trokiñche kellukeeymu tami kimeltuafiel tami pichikeche? (Inaduamnge ti adentun ellaka mu mülelu.)\\n4 Tami kristianongen mu ayükeymi tami yall kam püñeñ ñi kimafiel tati Wirin Chillka, tüfa tati Ebrew ka Griegu Wirintukun. Pu pichikeche kütu kimürpuafuyngün Biblia ñi nütramkaelchi che ka ti rupan dungu. Jewba ñi trokiñche wülkey fillke lifru, papil ka video tati pu chaw ka ñuke ñi kimeltuafiel tañi pu yall kam püñeñ. ¿Feypiafuymi kiñeke ñi mülen eymi tami kewün dungu mu? Longkontukunge: tami yall kam püñeñ duamniey ñi kimafiel ti Biblia tañi weniyeafiel ta Jewba.\\nKELLUNGEYMI “TAMI FEYENTUAEL”\\n5. ¿Chumngelu kimnieiñ Timotew ñi küme feyentun Jesus ñi Mesiangen?\\n5 Re kimeltulayafiyiñ taiñ yall kam püñeñ Biblia ñi nütramkaelchi che ka ti rupan dungu. Timotew kellungey tañi feyentual. “Pichiwentrungelu müten” kimeltulelngey ti Ebrew Wirintukun. Fey rupalu chi tripantu, küme feyenturpuy Jesus ñi Mesiangen. Feymu fente mupiltulu am Timotew, fawtisawi ka eluwi ñi kompañyeafiel ta Pablo ñi amuldungun küdaw mu.\\n6. ¿Chumngechi kelluafuymi tami yall kam püñeñ ñi küme feyentual Biblia ñi feypin mu?\\n6 ¿Chumngechi kelluafuymi tami yall kam püñeñ ñi fente küme feyentual Timotew reke? Rume duamnieymi tami ñochi duamngeal. Alüñmayafuy tami yall kam püñeñ ñi küme feyentual. Kafey rakiduamlayaymi: “Iñche feyentulelu kay, ¿chumngelu ina feyentunoafulu am tañi yall?”. Kidu müley ñi “küme inaduamafiel kom dungu” tañi küme feyentual Biblia ñi feypin mu (papeltunge 1 Tesalonisense 5:21). Eymi müna kelluafuymi tami yall kam püñeñ ñi küme feyentual, doyelchi may ramtuelmu falinke dungu. Fewla inaduamaiñ kiñe chaw ñi femün.\\n7, 8. 1) Kiñe chaw tañi kimeltuafiel ñi ñawe, ¿chumngechi pengelkey ñi ñom duamngen? 2) Eymi kay, ¿chem dungu mu duamkeymi tami ñom duamngeal ñi kimeltuafiel tami yall kam püñeñ?\\n7 Thomas ñi ñawe nielu 11 tripantu, kiñeke mu ramtukeeyew: “¿Adkünupey may Jewba tati evolucion, femngechi ñi müleal mongen Mapu mew? ¿Chumngelu konkelaiñ votacion kam kakelu dungu mew taiñ küme elkünutual ti mongen Mapu mu?”, ka kakelu femngechi dungu ramtukey. Feymu Thomas müley ñi ngünewal tañi feypifemnoafiel tañi ñawe chem müley ñi feyentual. Kidu kimniey tüfa: kimelturumefile falin dungu kiñe rupa müten, tañi ñawe newe feyentulayafuy ti rüf dungu, feymu doy kümeafuy ñi pichikentu kimeltulelafiel.\\n8 Kom iñchiñ pu kristiano duamnieiñ taiñ ñom duamngeal. Ka Thomas kimniey ñi duamfalngen femngechi chengeal tañi küme kimeltuafiel ñi ñawe (Kolosense 3:12). Thomas kimniey ñi fentreñmayal ka ñi duamfalngeel alün nütramkayafiel tañi ñawe. Kidu müley ñi rakiduamelafiel, fey tañi kelluafiel ñi feyentual Biblia ñi feypin. Thomas nütramkay: “Iñche ka tañi domo ramtuwkeyu: ‘¿Tayu ñawe rüf feyentukey ñi kimeltungeel? ¿Feyentufalngelu trokikefi?’. Ka yafüluwkeyu tayu ngüneduamafiel tüfa, doyelchi may falinke dungu kimeltulelfiliyu. Kümey tayu ñawe ñi ramtuken. Welu chem ramtunofule rume ka feyentufemfule kiñe kimeltun, tüfake ta kuñiwün-ngelu trokiafun”.\\nKelluafiel tami yall kam püñeñ ñi küme feyentuafiel Biblia ñi feypin, müley tami ñom duamngeal\\n9. ¿Chumngechi kelluafuymi tami yall kam püñeñ tañi feyentual Biblia ñi feypin?\\n9 Tati pu chaw ka ñuke ñom duam mu kimeltulelfile tañi yall kam püñeñ, fey tüfa kimürpuayngün “ñi pütrü rupan, ñi alü tuwün, ñi alü konün ka ñi alü püran” tati rüf feyentun (Efesio 3:18). Tami küme kimeltuafiel tami yall kam püñeñ, ngüneduamnge tunte tañi tremkülen ka ti adümuwün ñi nieel. Fey doy feyenturpule, doy eluway ñi kimeltuafiel tañi pu kompañ ka kakelu che chem ñi feyentukeel (1 Pedro 3:15). Kiñe dungu, tami yall kam püñeñ, ¿pengelafuy Biblia mu ñi chumleketun pu layelu? ¿Feyentufalngelu trokikefi ñi feypin ti Biblia? * (Inaduamnge ti kimal dungu.) Longkontukunge: kelluafiel tami yall kam püñeñ ñi küme feyentuafiel Biblia ñi feypin, müley tami ñom duamngeal. Tüfa küdawngeafuy, welu ngünamkalayaymi (Deuteronomio 6:6, 7).\\n10. Kelluafiel tami yall kam püñeñ, ¿ka chem müna falin-ngey?\\n10 Welu tami kelluafiel tami yall kam püñeñ ñi küme feyentual, müna falin-ngey tami inayentufalngeal. Stephanie niey küla domo püñeñ, kidu feypi: “Petu pichikalu tañi pu püñeñ, ka fantepu mu ramtuwken: ‘¿Küme feyentuken iñche chem ñi kimeltulelkefiel tañi pu püñeñ Jewba mu, kidu tañi mülen, ñi piwkeyen ka ñi femken nor dungu? ¿Kimfalngey kidu engün mew iñche tañi piwkeyefiel ta Jewba?’. Iñche küme feyentunofuli, üngümlayafun tañi pu püñeñ ñi küme feyentual”.\\n“ADÜMELAEYMEW TAMI KIMCHENGEAEL [...] TAMI MONTULUWAL”\\n11, 12. ¿Chem chumkey tati kimchengelu? Ka ¿chumngelu kimnieiñ pu wechekeche kütu ñi kimchengerpual?\\n11 Ngüneduampeiñ Timotew ñi kimniefiel ti Wirin Chillka ka ñi küme feyentukeel. Welu Pablo feypilu tati Wirin Chillka ñi adümelafiel ta Timotew tañi kimchengeal ñi montuluwal, fey ¿chem küpa pengeli?\\n12 Ti lifru Perspicacia, volumen 2, pengeli Biblia ñi feypin tati kimchengelu ñi chumken mew: “Küme inakey ti kimün ka adümuwün ñi küme elkünutuafiel küdawün-ngechi dungu, montuluwal kuñiwün-ngechi dungu mu, diturpual ñi ayünieel ka ngülamtuafiel ta kakelu ñi ka femngechi femal. Tati kimchengelu wedwedngelay”. Biblia feypi tati pu wechekeche eluwkey ñi wedwedkiyawal (Proverbios 22:15). Feymu pu tremchengelu wedwedkiyawkenolu am, feypingeafuy ñi kimchengen. Welu tati rüf kimchengelu yamniekefi ta Jewba ka eluwkey ñi allkütuafiel, ka pu wechekeche kütu femürpuafuyngün tüfa. Biblia feypi: “Tami kimchengeal, wünelu müley tami yamnieafiel ta Jewba. Kom tati pu inaniefilu ñi ngülam pengelkeyngün ñi kim ngüneduamün. Kidu rumel mu püramyeniengeay” (Salmo 111:10).\\n13. Pu wechekeche, ¿chumngechi pengelafuyngün ñi kimchengen?\\n13 Pu wechekeche kimchengelu ‘müchayke kaletukelay ñi rakiduam ka yengekelay engün’ ngüchaltukuelumu tañi wedake illutukeel kam kakelu weche (Efesio 4:14). Doy may “kimniey tañi ngüneduamafiel [...] chem dungu ñi kümen kam ñi kümenon” (Ebrew 5:14). Feymu küme dullikeyngün ñi chumal penoelumu rume tañi chaw, ñuke kam kangelu tremche (Filipense 2:12). Duamfalngey ñi femngechi kimchengeal tañi montuluwal. Biblia feypi: “Ka femngechi, tami kimchengen kümelkakeeymu. Kimchengelmi, küme felen nieaymi küpalechi antü mu, ka tami maneluwün müntuñmangelayaymi” (Proverbios 24:14). Eymi kay, ¿chumngechi kelluafuymi tami yall kam püñeñ ñi kimchengerpual? Müley tami küme kimeltuafiel chem rakiduamkeymi ñi kümen kam kümenon, tüfa müna falin-ngey. Feymu tami feypin ka femün mu pengelnge tami eluwken ñi inayal Biblia tañi ngülam tami mongen mu (Romanu 2:21-23).\\n¿Chumngelu fente falin-ngey tami rumel kellukefiel tami yall kam püñeñ? (Inaduamnge parrafo 14-18).\\n14, 15. 1) Kiñe weche küpa fawtisawle, ¿chem müley ñi rakiduamal? 2) Eymi kay, ¿chumngechi kelluafuymi tami yall kam püñeñ ñi rakiduamal chumngechi kümelkayaeyew Chaw Dios ñi ngülam?\\n14 Welu re feypilayafimi tami yall kam püñeñ chem ñi kümen ka kümenon. Doy may kelluafimi ñi küme rakiduamal kiñeke ramtun mu, tüfa ta kiñeke: “¿Chumngelu Biblia ñi ngülam eluñmakelaeiñmew femal ayüfalngechi dungu trokifalngelu? ¿Chumngelu maneluwafuymi Biblia ñi ngülam tami rumel kümelkayaetew?” (Isaías 48:17, 18).\\n15 Tami yall kam püñeñ küpa fawtisawle, kelluafimi ñi rakiduamal chem müley ñi femal dew fawtisawle wüla. ¿Chumngentukefi tüfa? ¿Kimniey chem kümeke dungu lloway ka chem küdawün-ngechi dungu mu rupayay? Tati kümeke dungu, ¿chumngelu doy fali tati küdawün-ngechi dungu mu? (Marku 10:29, 30.) Müna falin-ngey ti weche ñi ngüneduamal tüfa petu ñi fawtisawnon. Kelluafimi ñi rakiduamal chumngechi kümelkayaeyew tañi allkütufiel ta Jewba, ka chumngechi wedalkayaeyew tañi allkütunofiel. Fey doy maneluwafuy Biblia ñi ngülam tañi rumel kümelkayaetew (Deuteronomio 30:19, 20).\\nEPU RUME RAKIDUAMÜRPUAFUY KIÑE WECHE FAWTISAWKÜLELU\\n16. Tami yall kam püñeñ epu rume rakiduamürpule dew rupalu tañi fawtisawün, ¿chem chumafuymi?\\n16 Tami yall kam püñeñ epu rume rakiduamürpule ñi feyentukeel mu dew rupalu tañi fawtisawün, ¿chumngechi kelluafimi? Kidu ayürpuafuy chi tüfachi Mapu mew müleyechi dungu. Kam newe maneluwlayafuy chi ñi rüf kümelkayaetew Biblia tañi ngülam (Salmo 73:1-3, 12, 13). Rupale tüfa, tami chumün mu tami yall kam püñeñ amuleafuy tañi poyeafiel ta Jewba kam püntüwafuy. Feymu illkutukefilnge feychi dungu mu, pichikale kam wechengele rume. Welu may pengelelfinge tami piwkeyefiel ka küpa kellufiel.\\n17, 18. Tami yall kam püñeñ epu rume rakiduamle ti rüf dungu mu, ¿chumngechi kelluafuymi?\\n17 Kiñe weche fawtisawkülelu wülkünuy ñi mongen Jewba mu, fey feypikünufi ñi piwkeyeafiel ka poyeafiel chem dungu mu rume (papeltunge Marku 12:30). Jewba müna falintukefi ñi feypikünuel tati wülkünulu ñi mongen, ka kiduke iñchiñ ka müley taiñ falintuafiel (Eclesiastés 5:4, 5). Feymu, piwkeyen mu ka puwchi antü mew, kelluafimi tami yall kam püñeñ ñi rakiduamtukuafiel fente ñi falin-ngen tañi wülkünuel ñi mongen Jewba mu ka tañi fawtisawün, ka rakiduamelafimi tunte tañi kümelkayaetew tüfa. Welu wüne chillkatuaymi tati fillke papil ñi entuel Jewba ñi trokiñche tañi kelluafiel pu chaw ka ñuke.\\n18 Tami yall kam püñeñ epu rume rakiduamle, rakiduamfemlayaymi kidu ñi famentufiel Jewba ñi rüf dungu, doy may eluwnge tami ngüneduamal chem ñi rüf rupameken. Kakelu weche ngüchaltukukeeyew chi kam kidulelu trokiwkey chi. Kafey rakiduamkey chi ñi müte küme küdawülkenofiel ta Jewba kakelu wechekeche reke. Rupale tüfa, pengel-layay ti weche ñi chaftukefiel tami feyentukeel Biblia mu, welu may pengelay ñi rupameken küdawün-ngechi dungu mu. Kom tüfachi ngülam müley ti lifru Los jóvenes preguntan, volumen 1, ti doy kimngeam pingechi dungu “Los padres preguntan” feypilelu. Tüfa ka wülkey kakelu ngülam tami kelluafiel tami yall kam püñeñ epu rume rakiduamle ti rüf dungu mu.\\n19. ¿Chumngechi kelluafuymi tami yall kam püñeñ ñi kimchengerpual tañi montuluwal?\\n19 Eymün, pu chaw ka ñuke, müley tamün kimeltuafiel tamün yall kam püñeñ ñi “poyeafiel ta Ñidol”, tüfa kiñe fütra küdaw ayüfalngelu (Efesio 6:4). Chumngechi ngüneduampeiñ, tami femal tüfa müley tami kimeltuafiel engün Biblia ñi feypin ka kelluafiel tañi küme feyentual. Fey fente küme feyentule tami yall kam püñeñ, küpa wülkünuay ñi mongen Jewba mu ka eluway ñi küme küdawülafiel. Feymu yafüluwnge llemay tami kelluafiel. Tüfa, tati Biblia ka Jewba ñi newen kelluafi tami yall kam püñeñ ñi kimchengerpual tañi montuluwal.\\n^ parr. 9 Tati kellu ñi chillkatual “Tati Biblia ñi rüf kimeltukeel” pingelu, kelluafuy pu chaw, ñuke ka pu wechekeche ñi küme adümafiel Biblia ñi kimeltun ka kimal chumngechi kimeltulelafiel ta kakelu. Fentren kewün dungu mew müley jw.org mu. Amunge ta BIBLIA ÑI KIMELTUKEEL > FILLKE KELLUN TAMI CHILLKATUAL TI BIBLIA.\\nTati rüf kimchengelu yamniekefi ta Jewba ka küpa allkütukefi. Feymu eluwkey ñi küme dullial tañi chumal, femngechi tañi ayüwülafiel ta Jewba. Tati pu wechekeche kütu kimchengerpuafuy.","num_words":1852,"character_repetition_ratio":0.096,"word_repetition_ratio":0.007,"special_characters_ratio":0.198,"stopwords_ratio":0.36,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"AMULWE KOM ÜNGEÑKO ELELENU PIAM CHEMKÜN EPEW CHABKÜN TXAPÜM\\nÜNGEÑKO WALL MAPU CHILE\\n\"Géneros de briófitos de Isla Jéchica, Archipiélago de Los Chonos, Aisén\". Eypin Juan Larraín, 2012.\\nTati pu txoy ngey:\\nTübachi wall mapu chile pengbüy inaltu mew ailla pataka billke üngeñko. Bentxen engün txemki re wall willi mapu mew. Tübachi pu üngeñko re wall willi mapu txemkeyngun doy cherüme ngelayngun, beymu müna kümey amayenman tañi niemom mongen engun. Bemngechi topabüy tañi kimngebel tañi ad ka tañi beyentun niel.\\nKa bemngechi ka tañi powtuwmom pura pataka ailla mari kakewme ünkeñko txemküleluwall mapu chile mew, ka müley kechu pataka kechu mari kakewme hepáticas ka antocerotes, kom engun dewmayngun kiñe barxangka küla pataka kakewme itxab kachu (briofitas) tañi wall mapu ngeal. Tübachi pu rakin powülmayngun 20% kom tübachi pu kakewme karü kachu txemlu willi mapu chile mew (kechu barangka ailla pataka regle mari kiñe) kakewme anümkan vasculares doy barangka meli pataka meli mari (1440) kakewme itxab kachu (briofitas)= ka bey kayu barangka meli pataka (7411). Taiñ Brasil mapu mew, tati wall mapu doy mülemom bil kakewme ngükü kachu mew (biodiversidad) kom wall mapu mew, tati doy küla barangka pataka mew kakewme itxab kachutati nielu tañi mongenpowüy engiun püchün müten 5% komtaiñ anümkan niel wall mapu mew kechu mari purxa barangka (58000).\\nKom tañi awükanebiel tati pu anümkan uwe mapu chile mew, doy küme rangin mapu mew, ka taiñ billantü dewmanen, kuñuwtuleyñ tañi apümal doy kom tañi pu anümkan mülelu ka elunetu chemkün uwe adümkan.\\nMüna weda, tübachi pu kimün mew tañi üngeñko petu müna wedali kom tatli pu rakin mülelu re powülngetuy. Müley pengelün dungun adkawlu chumngechi nüngeki üngeñko kuybi mu petu. Mülelay chabkü duam regional chumküleyal tañi pu txokiñ ka dual nielay kidu kunungey tati pu chabkü karü kachu kom tati monografias ka dual wutxaley tañi chile tañi kidu taiñ rekülwe tañi ngüneltungebel wall chile mew. Bachantü ka bantenmu petu bentxeley metu ngüneltungelay chumkülen beymu ngelli, beymu bentxe küdawngi tañi pelotungal tati pu kakewme billke anümkan: Sphagnum, Schistidium, Campylopus, Dicranoloma, Ditrichum, Syntrichia, Barbula, Didymodon, Bryum, Pohlia, Macromitrium, Ulota, etc.\\nTati bey müten karü anümkan üngeñko chile mew ti küme pengelal kimngengi tübichi pengelel Harold Robinson mülelu tati pu üngeñkochangkiñ Juan Fernandez (1975) ka tañi pengelel tai pu üngeñkochangkiñ navarino Bill Buck (2002) ka iñ pengelel üngeñko nengemom biologica Senda Darwin, Chilwe, Juan Larraín (2007).\\nBachantü mew tati pu chillkatukelu newe mülelay beychi pu anümkan chile mew mülenmu re epu chillkatue ruka tañi wall mapu chile mew chew tañi dewma nengemom briologia: el Museo Nacional de Historia Natural Santiago mew ka Departamento de Botanica Universidad de Concepcion mew. Tübachi txipawpo dungun, niey medkü üngeñko doy alüchi wall men (epe epu mari barangka kakewme medkü) doy ney billke ka lipüm biblioteca de briologia chile mew. Bey engun nüy epu ngüdel: kiñe nuy “Goffinet Lab\" Universidad de Connecticut mew, ka bey nuy tañi ngüdel kiñe txipaw kom nemom Biblioteca briologica del Dr. Storrs Olson (Smithsonian Institution, US) ka bey nüy tati alwe püllü Dr.William Hoe (Honolulu, Hawai) ka nuy del Jardin Botanico de Nueva York, ka bey nüy kimeltuchebe Henry O. Whettier (University of Central Florida).\\nTati pu upachi pu txipantü doy ingekonüy üngeñko kom wall mapu bill duam ngawell ngi tati pu txokinche ka tañi dual tañi konkülemom chileno mew, niebüy bentxen kellon chumngechi doy küme chillkatungebüy tübachi pu billke anümkan.\\nTübachi pengelün duamyeni tañi kellual tati pu küpoa witxam püramnelu kimün chemngen tati chabkükan txüko itxab kachu mülelu chile mew, tañi kimal chumngechi amul ngeken ka ñimingeken tati pu üngeñko, elunebiel chemkün inayentun ka pelotun tañi dual, netal chemkün aywiñ tañi kintulngem ka pengel (conspicuas) chumngechi nen beyentun tañi chumngen tañi mongen beychi mapu mew (biogeograficos) püchüken tañi adümngen briologicotaiñ wall mapu mew, chem duam elelbi pu üngeñko tati pu wentxu, kiñe txipawpon dungu chumkülen taiñ bibliografía tañi kakewm anümkan mülen chile txokiñ mew.\\nJuan Larraín 2016, traducido por Kuntreman\\nTati pu yewün mülelu tübachi pengel wemu ñi rüme topabüy tañi püneyal welo nielu tübachi pu ngünen Creative Commons. Chuchi pünel wewam kullin wüne ramtu dungulu tañi ngen dungu.\\nRamtoymi tübachi pengelün:\\nLarraín, J. 2016. Musgos de Chile. URL: http:\/\/www.musgosdechile.cl (denchu tukuymi tati chumte konün tami pemom ka allkütumom tati dungu)","num_words":667,"character_repetition_ratio":0.054,"word_repetition_ratio":0.0,"special_characters_ratio":0.186,"stopwords_ratio":0.211,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Seghea.com Ngünechen ñi Küme Dungu - Mapudungun\\nItrokom che ta yafkay ka fütra kamapuley reke engün tati Montulchefe Ngünechen mew. Romanu 3:23\\nTati yafkan ñi wülkeel re lan dungu müten, welu Ngünechen wülkey tati rumel mongen, Cristo Jesus mew, iñchiñ taiñ Ñidol. Romano 6:23\\n8) Fey Ngünechen ñi küme piwkengen mew, eymün elungeymün tamün montuael tamün feyentulen mew. Fey tüfachi dungu eymün kisutu tamün femkünunoel, welu may ta elueymünmew ta Ngünechen. Ka eymün tamün kisu femelchi dungu no, fey iney rume ngelay tañi mallmawael chem mew no rume. Efesio 2:8-9\\n\"Welu ti kofrakelu ta impuestu mülewey pichi alü kamapu, newe pürapaduamlay rume tañi lelipürayael, ka femngechi wülelkamekey ñi rüku fente ñi weñangkün. Ka feypimekey: '¡Ngünechen kutranpiwkeen may, yafkafengen ta iñche!' Luka 18:13\\n\"Fey tüfa ta feyngey Ngünechen am rume piwkeyefilu ta kom mapu mew mülechi pu che, feymew wüli ñi kiñen Fotüm femngechi kom tati feyentulu kisu mew chumkawnorume ñi lanoael, welu may ñi nieael ta rumel mongen. Fey Ngünechen am werkünolu ñi Fotüm ta mapu mew, tañi kondenayafiel ta che, welu may tañi montulafiel kom che. Juan 3:16-17\\nEymün ta niekelaymün doy kakerume kintukaduamngen fey tañi niekefel ta kakelu pu che. Iñche feypiwayiñ Ngünechen ñi maneluwünngen. Fey kisu elulayaeymünmew ta doy fütra kintukaduamngen tamün wewtripaleam müten. Fey femngechi ta kintukaduamngelmün, Ngünechen eluaeymünmew chumngechi tamün newentuleael, femngechi tamün wewtripaleael ti kintukaduamngen mew. 1 Corintio 10:13\\nRüf mew maneluwkülen chem no rume taiñ famentunoaetew Ngünechen tañi piwkeyechen mew: tati lan no rume, tati mongen no rume, tati pu werken püllü no rume, tati pu pepiluwünngelu ka ti ngüneluwünngechi püllü no rume, tati fewla mülelu no rume, ka müleachi dungu no rume.tati fentre püralu no rume, ka tati rume alü konlu no rume, ka chem no rume Ngünechen tañi dewmael. ¡Ngelay chem rume taiñ püntünentuaetew Ngünechen tañi piwkeyechen mew, tati pengelel ta Cristo Jesus mew iñchiñ taiñ Ñidol! Romanu 8:38-39\\nCristo mupitufi itrokom tati ley dungu femngechi itrokom che, tati maneluwlu ta kisu mew, ñi wiñoduamangetuael tañi yafkan mew. Romanu 10:4\\nFey Ngünechen am feypilelu ta Wirin Chillka mew: \"Feychi doy duamtunielu kellu eymi allküñmaeyu tami ngillatun, Tami piwkeyefiel mew werküleleyu kiñe Montulchefe tami kelluaetew.\" Fey tüfa ta feypiwpeyiñ: ¡Tüfa ta pepilfali Ngünechen tamün füreneaetew! ¡Tüfa ta pepilfali tamün montuluwael! 2 Corintio 6:2\\nFey ti pu che trawüluwküleyelu fey mew, allkülu engün tüfachi dungu, rumeñma pellkey ñi piwke, feymew ramtufingün ta Pedro ka ti kakelu pu apostol:\\n- Pu peñi ka pu lamngen, ¿chem chumaiñ anta iñchiñ?\\nFeymew Pedro llowdungueyew engün:\\n- Wiñorakiduamtumün ta Ngünechen mew ka fawtisangeaymün Jesucristo tañi üy mew. Femngechi Ngünechen liftutuaeymünmew tamün yafkan mew, ka femngechi kisu eluaeymünmew feytichi Lif Küme Püllü. Hecho 2:37-38\\nKa femngechi feley tamün nietuael we mongen tamün kuerpu mew, tati adkünuel chumngechi ñi ayüel ta Ngünechen, ka kimfalkelu ta kiñe nor mongen mew ka lif rakiduam mew, tati newentuwkülelu rüfngechi dungu mew. Efesio 4:24\\nTati Wirin Chillka am ta feypilelu: \"¡Ngelay iney no rume nielay yafkan ñi pingeael! ¡Ngelay kiñe che no rume! Romanu 3:10\\nTati yafkan ñi wülkeel re lan dungu müten, welu Ngünechen wülkey tati rumel mongen, Cristo Jesus mew, iñchiñ taiñ Ñidol. Romanu 6:23\\nFemngechi llemay, kiñe wentru mew müten müley ta yafkan mapu mew ka femngechi müley ta lan dungu. Romanu 5:12\\nIñchiñ chem pepiluwnolu rume taiñ montuluwael, Cristo fente küme llegpay ñi layael tati pu wesake mongenngelu mew. Romanu 5:6\\nWelu kimfali Ngünechen taiñ piwkeyenieetew, feychi petu yafkafengelu ta iñchiñ, Cristo lay iñchiñ taiñ duam. Romanu 5:8\\nFey tüfachi kimelün dungu ta tukulpaniefi kisu tañi Fotüm Jesucristo, iñchiñ taiñ Ñidol tati Wentrukünuwpalu, tati longko ülmen David ñi tuwünngelu, welu tati Lif Küme Püllü ñi pepiluwün mew wiñomongetuy, fey Ngünechen ñi Fotüm pingey ka elungey kom pepiluwün. Romanu 1:3-4\\nKimnieiñ ta Cristo ñi dew wiñomongetun, fey ka wiñome lawelayay, tati lan dungu am niewenolu pepiluwün ta kisu mew. Romanu 6:9\\nFey kisu tami wün mew feypilmi \"Jesus tañi Ñidolngen\" itrokom dungu mew, ka tami piwke mew feyentulmi Ngünechen tañi wiñomongeltuetew, nieaymi ta montuluwün. Romanu 10:9\\nFey tüfachi dungu am ta feypilelu: \"Itrokom che ta maneluwkülen 'montulen' pifile ta Ñidol Ngünechen, nieay ta montuluwün.\" Romanu 10:13\\nTaiñ Chaw Ngünechen wenu mapu mülelu\\nTaiñ Chaw Ngünechen wenu mapu mülelu, yamniengepe tami üy. Itrokom che kimpe tami longko ülmenkülen kisu engün mew. Chumngechi müngeltuniengeymi wenu mapu, ka femngechi müngeltun mülepe tüfachi mapu mew. Eluniemuiñ taiñ duamtuelchi kofke kake kiñeke antüngealu. Wiñoduamamuiñ taiñ femkeelchi wesake dungu, chumngechi ta iñchiñ wiñoduamatukefiyiñ taiñ femkeetew ti wesake dungu. Kintukaduamngeliyiñ, elumukeliyiñ taiñ femael wesake dungu ka montulniemuiñ kom wesake dungu mew. Eymi ta longko ülmen wenu mapu mew ka nieymi pepiluwün ka fütra küme felen ka rumel feleay amuleachi tripantu mew. Felepe may. Matew 6:9-13\\nFey üyechi tripantu mew tati Roma waria mew mülechi emperador, Awgustu pingelu, werküy ñi rakingeael ti pu che mülelu kom trokiñke mapu.\\nFey tüfachi wüne rakichen müley feychi gobernadorkülelu ta Sirenio Siria trokiñ mapu mew.\\nKom che amurkealu kisuke ñi tremtripaelchi waria mew ñi wirintukuael ñi üy ka ñi rakintukungeael.\\nFeymen Jose tripapay ta Nasaret wari mew, mülelu Galilea trokiñ mapu mew, fey amuy Belen waria mew, mülelu Judea trokiñ mapu mew, chew ñi choyüngemum tati longko ülmen em David pingelu, Jose am David ñi yomelche ürke.\\nFey amurkey Jose ñi kure engu üyew ñi wirintukuael ka ñi rakingeael ñi üy, fey Maria ta niepüñeñkülerkey.\\nFey mülepalu engu ta Belen, puwürkey ti antü ñi püñeñael ta Maria.\\nFey penolu engu am umañtuwe ruka chew ñi umañtuam, umañturkeyngu kiñe ruka kulliñ mew. Tüfey mew choyürkey Maria ñi wünen wentru püñeñ, fey chodimürkefi choñe mew ka umawelfi.\\nFey Belen ñi fülpüle mülerkey kiñeke ufisakamañ pun llüwatunielu ñi pu ufisa lelfün mew.\\nFeymew perumefi engün Ñidol ñi kiñe werken püllü, fey Ñidol ñi fütra pepiluwün alofürkey kisu engün ñi wall püle, fey rume llükarkeyngün.\\nWelu ti werken püllü feypieyew engün: \"Llükakilmün. Iñche ta feypiwayiñ kiñe küme dungu, fey tüfa rume fütra ayüwünngeay ta kom che mew.\\nTüfachi pun ta choyüngey David ñi waria mew kiñe Montulchefe, feyti Cristo, tati Ñidolngealu.\\nFey ta famngechi kimaymün ñi feyngen tüfachi dungu: Pepuafimün ti pichiche, kiñe ruka kulliñ mew chodimkülelu choñe mew ka kudulelu chew ñi ikemum ti pu kulliñ.\"\\nFeychi lelen mew müten ka pewfaluwi fentren werken püllü wenu mapu tuwlu, fey trawüpay tati kiñe werken püllü engün, fey püramyefingün ta Ngünechen feypilen mew:\\n\"¡Püramyengepe ta Ngünechen wenu mew! Ka küme tüngün mülepe ta mapu mew feytichi pu che llownielu kisu ñi fürenechen.\"\\nFeymew ti pu werken püllü wiñome püratulu ta wenu mapu, fey ti pu ufisakamañ welukonkechi feypiwingün: \"Amuiñ ta Belen taiñ pemeael taiñ kimelngepapeelchi dungu ta Ñidol.\"\\nFeymew müten rume matu amuyngün, fey pepufingün ta Maria ka Jose ka ti pichiche kudulelu ti ruka kulliñ mew.\\nFey pepufilu engün, pürüm nütramkapuy kom ñi chem pietew ti werken püllü ti pichiche mew,\\nfey kom tati allküleyelu ti pu ufisakamañ ñi feypipun tüfachi dungu, rume afmatuleweyngün.\\nWelu Maria rakiduamkülerkey ka piwkentukuniey kom tüfachi dungu.\\nFeymew ti pu ufisakamañ wiñomelu engün, püramyeniefi ka ülkantulniefi ta Ngünechen kom tañi peel mew ka ñi allküel mew, fey kom felerkelu am chumngechi ñi feypikünungeel engün. Luka 2:1-20\\nCopyright © Sociedades Biblicas Unidas","num_words":1120,"character_repetition_ratio":0.057,"word_repetition_ratio":0.022,"special_characters_ratio":0.19,"stopwords_ratio":0.396,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Pepikawaiñ fewla taiñ chaftuafiel ti kayñetun dungu | Ñi chillkatungeal\\nTROKIÑ ÑI CHILLKATUNGEAL 27\\n“Kom tati ayülelu tañi mongeleael lif piwke mew tañi poyeafiel ta Cristo Jesus kutrankaway fill wesake kayñetun dungu mew” (2 TIM. 3:⁠12).\\n1. ¿Chumngelu (chemu) müley taiñ pepikawal?\\nFEYCHI pun petu ñi lanon Jesus, feypi ñi üdengeal kom tañi pu inanieetew (Juan 17:⁠14). Fantepu mu, pu poyekenofilu ta Jewba amuley ñi kayñetukefiel pu rüfngechi kristiano (2 Tim. 3:⁠12). Ka kimnieiñ, doy fülkülepale ñi afael tachi antü doy weda kayñetungeaiñ (Mat. 24:⁠9).\\n2, 3. 1) Pellkeleliyiñ, ¿chem rupayafuy? 2) Tüfachi chillkatun mu, ¿chem ngüneduamaiñ?\\n2 Taiñ chaftuafiel ti kayñetun dungu, ¿chumngechi pepikawafuiñ fewla? Rakiduamtukunielayaiñ kom wedake dungu mu taiñ rupayafel. Femngechi femfuliyiñ, rume pellkeleafuiñ, fey poyewelayafuiñ ta Jewba petu taiñ kayñetungenon rume (Prov. 12:⁠25; 17:⁠22). Pellkeleliyiñ, taiñ “kayñe weküfü” allmalltuafuy taiñ welulkayaetew (1 Ped. 5:⁠8, 9). Fey, ¿chumafuiñ taiñ newenküleal?\\n3 Tüfachi chillkatun mu, ngüneduamaiñ chumngechi doy küme weniyeafuiñ ta Jewba ka chumngelu fente falin-ngey taiñ femngechi femal fewla. Kimürpuaiñ chumngechi taiñ doy newen piwkengeal. Ka ngüneduamaiñ chem femafuiñ kayñetueliyiñmu pu che.\\n¿CHUMNGECHI DOY KÜME WENIYEAFUIÑ TA JEWBA?\\n4. 1) Tañi feypilen Ebrew 13:⁠5, 6, ¿chem dungu mu maneluwküleaiñ? 2) ¿Chumngelu falin-ngey femngechi femal?\\n4 Maneluwküleaiñ Jewba mu, kidu müna piwkeyenieeiñmu ka turpu kidukünulayaeiñmu (papeltunge Ebrew 13:⁠5, 6). Fütra kuyfi mu, ti chillka Ti Werken feypi: “Pu che doy küme kimfile ta Chaw Dios, doy maneluway kidu mu kayñetungele”. ¡Feyngey tati! Taiñ küme chaftuafiel ti kayñetun dungu, müley taiñ piwkeyeafiel ta Chaw Jewba ka maneluwal kidu mew kom taiñ piwke mu. Chumkawnorume feypilayaiñ taiñ piwkeyenoetew ta Jewba (Mat. 22:⁠36-38; Sant. 5:⁠11).\\n5. Taiñ kimtukual Jewba taiñ piwkeyenieetew, ¿chem chumaiñ?\\n5 Fill antü papeltuaiñ ta Biblia, fey taiñ doy fülkonpual Jewba mu (Sant. 4:⁠8). Petu papeltuliyiñ ta Biblia, ngüneduamaiñ fente ñi küme piwkengen taiñ Wenu Chaw. Ngüneduamaiñ Jewba ñi piwkeyecheken kom tañi femken mu ka tañi feypin mu (Éx. 34:⁠6). Kiñeke che iney no rume pengelelkelaeyew tañi piwkeyeetew, feymu “Ngünechen piwkeyepeafenew iñche” pikey. Femngechi dungu rakiduamülmi, fill antü wirintukuafuymi chumngechi pengeleymu Jewba tami kutranpiwkeyenieetew (Sal. 78:⁠38, 39; Rom. 8:⁠32). Rakiduamliyiñ taiñ rupan fillke dungu mu ka taiñ papeltukeel Biblia mew, wirintukuafuiñ fillke dungu ñi femün Jewba taiñ kümelkayaetew. Fey doy falintuliyiñ kom ñi femün Chaw Jewba, doy weniyewaiñ kidu mu iñchiñ (Sal. 116:⁠1, 2).\\n6. Ñi feypilen Salmo 94:⁠17-19, ¿chumngechi kelluaeiñmu ngillatufiliyiñ ta Jewba kom piwke mu?\\n6 Rumel ngillatuleaiñ. Rakiduamaiñ tüfachi dungu mu: kiñe pichi wentru pangkonieeyew tañi chaw piwkeyeetew mu. Fente tüngkülen mu, nütramkafi tañi chaw kom kümeke dungu ka wedake dungu ñi rupan feychi antü. Ka femngechi femafuiñ iñchiñ taiñ Chaw Jewba mu ngillatufiliyiñ kom piwke mu fill antü. Biblia feypi: “Kellunofelimew Jewba, pichiñma mu layafun. ‘Trayafkülen’ pin mu iñche, awem Jewba, eymi newentukukeen tami nor piwkeyefiel mu. Rume fentrelu iñche mew tañi fill rakiduamkülen, eymi newentuen ka yafüduamelen” (Salmo 94:⁠17-19). Ngillatufiliyiñ ta Jewba, nülanentuaiñ taiñ piwke ka nütramkayafiyiñ kom feychi dungu taiñ rakiduamtukunieel (Lam. 2:⁠19). Femngechi femliyiñ, Ngünechen eluaeiñmu “kisu tañi küme tüngün”. Biblia feypi “tüfachi fütra küme tüngün ta doy kümey che ta pepil-layafuy ñi nieael ta küme tüngün” (Filip. 4:⁠6, 7). Kom piwke mu ngillatufiliyiñ ta Jewba, doy fülkonaiñ kidu mu (Rom. 8:⁠38, 39).\\nManeluwliyiñ Jewba mu ka tañi Ngünenien mu, doy newen piwkengeaiñ.\\nStanley Jones rüf feyentulefuy ñi femtripayal kom ñi feypikünuel Jewba, tüfa newentukueyew. (Inaduamnge parrafo 7).\\n7. ¿Chumngelu rüf feyentuleaiñ ñi femtripayal kom ñi feypikünuel Jewba?\\n7 Rüf feyentuleaiñ ñi femtripayal kom ñi feypikünuel Jewba (Núm. 23:⁠19). ¿Chumngelu? Newe feyentunoliyiñ kom taiñ feypikünuetew Jewba, Weküfü ka tañi pu inanieetew llükalkayafeiñmew (Prov. 24:⁠10; Eb. 2:⁠15). Welu rüf feyentuliyiñ Jewba tañi feypikünuel mu, doy fülkonaiñ kidu mu, ka llükalefuliyiñ rume fentekünulayaiñ taiñ serfiafiel (Prov. 3:⁠25, 26). Famülke mu, ¿chem chumafuiñ taiñ doy küme maneluwal Ngünechen ñi Ngünenien mu? Chillkatuaiñ chem feypikünuy Jewba ñi femal tañi Ngünenien ka chumngelu rüf maneluwafuiñ ñi femtripayal. ¿Chumngechi kelluaeiñmu tüfa? Ngüneduamaiñ ñi rupan taiñ peñi Stanley Jones, kidu püresulelu 7 tripantu tañi feyentukeel mu. * ¿Chem kellueyew ñi newenküleal? Kidu feypi: “Iñche küme kimniefun chem ñi femürpual Chaw Dios tañi Ngünenien, feymu rüf feyentukefun ka epu rume rakiduamlan pichin mu no rume. Chem no rume püntünentulaenew Jewba mu”.\\n8. Tunte taiñ falintukefiel taiñ trawün, ¿chem kimfalkünuay? ¿Chumngelu?\\n8 Fentekünulayaiñ taiñ trawüluwal. Taiñ trawün kellukeeiñmu taiñ doy fülkonal Jewba mu. Tunte taiñ falintukefiel taiñ trawün, kimfalkünuay taiñ newenküleal kayñetungeliyiñ rume kam taiñ femnoal (Eb. 10:⁠24, 25). ¿Chumngelu? Rakiduamaiñ: chem dungu mu rume amunoliyiñ trawün mew, ¿amupelayafuiñ may katrütueliyiñmu pu awtoridad? Welu eluwküleliyiñ taiñ rumel amual trawün mu, taiñ pu kayñe katrütulayaeiñmu taiñ trawüluwal. Feymu famülke mu müley taiñ falintuafiel taiñ trawün. Femngechi femliyiñ, pu awtoridad küpa katrütueliyiñmu rume taiñ trawüluwal, iñchiñ doy allkütuafiyiñ ta Ngünechen ta che mew (Hecho 5:⁠29).\\nLongkontukunieliyiñ fillke texto Biblia mu ka ülkantun, doy küme chaftuafiyiñ ti kayñetun dungu. (Inaduamnge parrafo 9). *\\n9. Longkontukunieliyiñ fentren texto, ¿chumngelu kellukeeiñmu taiñ pepikawküleal mülele kayñetun?\\n9 Longkontukunieaiñ taiñ doy ayükeelchi texto (Mat. 13:⁠52). Weda longko ngeliyiñ, akordalayafuiñ kiñeke texto, welu Jewba tañi newen mu kelluafeiñmu taiñ akordayafiel feychi texto (Juan 14:⁠26). Nütramkayaiñ ñi rupan kiñe peñi. Kidu karseltukungelu Alemania oriental mapu mew, elungelay ñi nütramkayal iney engün no rume. Fey feypi: “Rume ayüwün tañi longkontukuel doy epu pataka texto. Tüfa kelluenew ñi longkontukual Biblia ñi dungu kidulefulu rume”. Feychi texto tañi longkontukuel taiñ peñi, kellueyew ñi püntütripanoal Jewba mu.\\n10. ¿Chumngelu longkontukuaiñ feyti ül püramyekefilu ta Jewba?\\n10 Longkontukuaiñ ka ülkantuaiñ feyti ül mülelu taiñ ülkantun lifru ka jw.org mu. Pablo Silas engu püresulefulu Filipo waria mu, ülkantulelfi ta Jewba fillke ül tañi longkontukunieel engu (Hecho 16:⁠25). Ka femngechi femingün kiñeke taiñ pu peñi ka lamngen ñi doy newenküleal. Kidu engün mülekefuy Rusia mapu mu ka yengey ta Siberia mapu mew. Taiñ lamngen Mariya Fedun feypi: “Ülkantuiñ kom ti ül taiñ longkontukunieel taiñ ülkantun lifru mu”. Ka feypi feychi ülkantun ñi yafültukuetew kom engün ka kellueyew ñi doy fülmawküleal Chaw Jewba mu. ¿Iñchiñ kay? ¿Ka yafültukukeeiñmu ülkantual taiñ doy ayükeelchi ül? Feymu, ¡eluwaiñ taiñ longkontukunieal famülke mu! (Inaduamnge ti wichulechi dungu “ Fütra piwkekünuen”).\\n2018 tripantu mu, tañi dewam ti fütra trawün küla antü ngelu ülkantungey kiñe afmatufalchi ül, feypilelu “Fütra piwkekünuen”. Dewlu ti fütra trawün kiñe pichi domo 8 tripantu nielu, Lumia pingey, wirintukuy: “Rume mañumkülen tati we ülkantun mu. Tüfa puwi tañi piwke mew. Petu ülkantulu iñche rakiduamün: ‘Küpalechi tripantu feypiafiñ kom ñi pu kompañ kolegio mu iñche tañi poyekefiel ta Jewba’. Rüf maneluwken Jewba tañi kellukeetew”.\\n¿CHUMNGECHI DOY NEWEN PIWKENGEAFUIÑ?\\n11, 12. 1) Tañi feypilen 1 Samuel 17:⁠37, 45-47, ¿chumngelu newen piwkengefuy David? 2) ¿Chem kimeltukeeiñmu David ñi nütram?\\n11 Taiñ chaftuafiel ti kayñetun dungu, müley taiñ newen piwkengeal. Welu kimtukuliyiñ kay taiñ müte newen piwkengenon, ¿chumafuiñ? Longkontukuaiñ, tunte alüfuliyiñ rume, tunte newen-ngefuliyiñ, tunte kimün niefuliyiñ rume, kom iñchiñ newen piwkengeafuiñ. Ngüneduamaiñ David tañi nütram. Wechengelu kidu, chaftufi tati alüpürachi wentru Goliat pingelu. Welu Goliat doy fütra wentrungefuy ka doy newen-ngefuy ta David mu. Kafey, David pepikawkülelafuy tañi weychayal ka yenielafuy kiñe fütra kuchillu no rume. Welu David newen piwkengefuy, fey lefkülen kewamefi feychi alüpürachi wentru rume mallmangelu.\\n12 ¿Chumngelu fente newen piwkengey ta David? Kidu rüf maneluwkefuy Jewba mu tañi kellunieetew. Biblia feypi: “David ka feypi: ‘Jewba montulenew tañi langümnoaetew ti trapial ka ti oso, kidu ka montulaenew ñi langümnoaetew tüfachi filisteo’. Allkülu tüfa, Saul feypieyew ta David: ‘Amunge, pewmangen may Jewba kelluaeymu’. Fey, David feypifi tati filisteo: ‘Eymi küpalnieymi iñche mew kiñe fütra kuchillu, kiñe fütra lanza ka kiñe pichiñma, welu iñche chaftuaeyu Jewba ñi üy mew ñidolkülelu pu weychafe mu. Taiñ Ngünechen wünekonkülelu Israel tañi pu weychafe mew, eymi tami ayentumekeel. Fachantü Jewba kelluaenew, feymu wewaeyu, fey iñche langümaeyu katrünentuñmayaeyu tami longko. Fachantü pu filisteo layayngün, fey eluafiñ ñi kuerpu tati pu üñüm müpüyawkelu ka pu awka kulliñ mülelu mapu mu. Fey kom pu che wall Mapu mu kimay Chaw Ngünechen ñi kellukefiel pu israelche. Ka kom pu trawülelu faw kimayngün Jewba duamnielay fütra kuchillu ka lanza no rume tañi montulcheal, Jewba weway ta weychan, fey kidu eluaeiñmu taiñ wewal’” (1 Samuel 17:⁠37, 45-47). David rakiduamlay fente ñi fütra wentrungen ta Goliat, doy may David longkontukuy Goliat ñi angka puwnon ta Jewba mu. ¿Chem kimeltukeeiñmu tüfachi nütram? Müley taiñ maneluwal Jewba mu taiñ kellukeetew ka longkontukuaiñ taiñ pu kayñe ñi angka puwnon taiñ Fütra Chaw Ngünechen mu. Femngechi femliyiñ, newen piwkengeaiñ llemay (2 Crón. 20:⁠15; Sal. 16:⁠8). Fey petu taiñ kayñetungenon, ¿chumngechi doy newen piwkengeafuiñ?\\n13. ¿Chumaiñ taiñ doy newen piwkengeal? ¿Chumngelu?\\n13 Rakiduamaiñ tüfachi dungu mu: deportetuliyiñ, doy newen-ngeketuiñ. Ka femngechi feleafuiñ, amuldunguliyiñ fill ruka püle, chew ñi rupaken alünke che, chew rume taiñ miyawken ka negosio mu, doy newen piwkekeeiñmu. Feymew llükanon mu amuldunguafiyiñ pu che, femngechi pepikawküleaiñ taiñ amuldungual katrütungeliyiñ rume (1 Tes. 2:⁠1, 2). Feymu taiñ doy newen piwkengeal, müley taiñ amuldungual ti kümeke dungu küpalu Chaw Ngünechen ñi Ngünenien mu. ¿Chumngelu? Femün mu tüfa, doy maneluwkeiñ Jewba mu ka llükawekelafiyiñ pu che (Prov. 29:⁠25).\\nNancy Yuen amuley ñi amuldungukeel ti kümeke dungu feypingelu rume tañi femwenoal. (Inaduamnge parrafo 14).\\n14, 15. Ñi rupan taiñ lamngen Nancy Yuen ka Valentina Garnovskaya, ¿chem kimeltukeeiñmu?\\n14 Ngüneduamaiñ ñi femün epu lamngen newen piwkengelu. Ñi rupan engu kimeltukeeiñmu falinke dungu. Kiñe tüfachi lamngen Nancy Yuen pingey. Tüfachi lamngen kiñe ka rangiñ metro fentefuy ñi alüngen müten, welu llükan chengelafuy. * Kidu amuley ñi amuldungukeel ti kümeke dungu feypingelu rume tañi femwenoal, feymu püresuntukungey doy 20 tripantu China mapu mew. Kiñeke soltaw ramtukafingün taiñ lamngen, fey “ti doy adümfalnochi domo” ñi mülen China mu pifingün.\\nValentina Garnovskaya rüf maneluwkefuy Jewba tañi kellukeetew. (Inaduamnge parrafo 15).\\n15 Ka ngüneduamaiñ ñi rupan taiñ lamngen Valentina Garnovskaya. Kidu küla rupa püresuntukungey Rusia mapu mu, fey mülerpuy 21 tripantu karsel mew. * ¿Chumngelu? Kidu katrütungelu rume, turpu fentekünulay tañi amuldungual, feymu “rume llükafalchi domo” pieyew pu soltaw. ¿Chumngelu taiñ lamngen Nancy ka Valentina llükan chengelafuy? Kidu engu rüf maneluwkefuy Jewba tañi kellukeetew.\\n16. Taiñ rüf newen piwkengeal, ¿chem müley taiñ femal?\\n16 Chumngechi taiñ ngüneduampeel, ngelay taiñ maneluwal taiñ newen mu ka taiñ adümuwün mew, fey taiñ newen piwkengeal. Doy may müley taiñ maneluwal Jewba mu taiñ kellukeetew ka taiñ ingkañpekeetew (Deut. 1:⁠29, 30; Zac. 4:⁠6). Femngechi müten rüf newen piwkengeaiñ.\\n17, 18. 1) Ñi feypilen Juan 15:⁠18-21, ¿chem pengelkünuy Jesus taiñ rupayafel? 2) ¿Chumngelu femngechi trokikeeiñmu pu che?\\n17 Ayükeiñ taiñ yamnieaetew pu che, welu üdengeliyiñ, falinolu trokiwlayaiñ. Jesus feypi: “Sakinngeymün üdeelmünmew ta kom pu che, ka wemünentungelmün, ka lukatungelmün ka illamtuñmangelmün tamün üy kiñe wesa üytun che reke, tati Wentrukünuwpalu ñi duam” (Luka 6:⁠22). ¿Chem pin ta tüfa?\\n18 Jesus feypilay pu kristiano ñi ayünieel ñi üdeaetew pu che. Doy may kidu pengelkünuy chem taiñ rupayafel. Iñchiñ koneltulelaiñ tüfachi Mapu tuwün pu che mew. Welu may inakeiñ Jesus ñi kimeltun taiñ mongen mu ka amuldungukeiñ kidu ñi werkün dungu. Feymu üdekeeiñmu pu che (papeltunge Juan 15:⁠18-21). Doyümnieiñ taiñ ayüwülafiel ta Jewba. Feymu üdeeliyiñmu pu che taiñ piwkeyefiel mu taiñ Chaw Ngünechen, iñchiñ rume weñangkükelaiñ.\\n19. ¿Chumngechi inayentuafuiñ ñi femün pu apostol?\\n19 Chem feypile ka chem femle rume tati pu che, yewentukuwlayaiñ taiñ poyekefiel ta Jewba (Miq. 4:⁠5). Ngüneduamaiñ ñi femün pu apostol Jerusalen mu pichi rupalu ñi langümngen ta Jesus. Pu apostol kimniefuy fente ñi üdeetew pu judiu longkolechi religioso (Hecho 5:⁠17, 18, 27, 28). Welu fill antü amukefuyngün ti ngillatuwe ruka mu ka amuldungulelkefuy engün pu che, femngechi kimfalkünukefuyngün ñi inaniefiel ta Jesus (Hecho 5:⁠42). Kidu engün turpu llükaluwlay. Ka femngechi iñchiñ feypiafiyiñ kom pu che taiñ poyekefiel ta Jewba küdaw mu, chillkatuwe ruka mu ka taiñ lof mu. Femngechi femliyiñ, llükaluwlayaiñ (Hecho 4:⁠29; Rom. 1:⁠16).\\n20. ¿Chumngelu ayüwkülefuy pu apostol üdengelu rume?\\n20 Pu apostol ayüwkülefuyngün üdengelu rume, ¿chumngelu? Kidu engün kimniefuy ñi üdengeel tañi poyekefiel mu ta Jewba ka rume falintukefuyngün tüfa (Luka 6:⁠23; Hecho 5:⁠41). Rupalu ta antü, Pedro wirintukuy: “Tamün femelchi nor dungu mew ta kutrankangelmün, ¡ayüwün nieymün ta eymün!” (1 Ped. 2:⁠19-21; 3:⁠14). Ka femngechi iñchiñ üdengekeiñ taiñ femken Jewba tañi ayükeel. Kimtukuliyiñ tüfa, fentekünulayaiñ taiñ serfiafiel ta Jewba üdengeliyiñ rume.\\nPEPIKAWLIYIÑ FAMÜLKE MU, KÜMELKALEAIÑ\\n21, 22. 1) ¿Chumngechi pepikawaymi tami chaftuafiel kayñetun dungu? 2) ¿Chem ngüneduamaiñ küpalechi chillkatun mu?\\n21 Kimlaiñ chumül taiñ kayñetungeal ka chumül pu gobierno küpa katrütuaeiñmu taiñ küdaw. Welu kimnieiñ ñi falin-ngen taiñ pepikawal famülke mu. ¿Chumngechi pepikawafuiñ? Doy küme weniyeafiyiñ ta Jewba, eluwaiñ taiñ doy newen piwkengeal ka longkontukunieaiñ chem chumal üdeeliyiñmu pu che. Femngechi femliyiñ famülke mu, amuleay taiñ poyekefiel ta Jewba küpalechi antü mew.\\n22 Welu pu awtoridad katrütueliyiñmu kay taiñ küdaw, ¿chumafuiñ? Küpalechi chillkatun mu ngüneduamaiñ kiñeke ngülam Biblia mu mülelu, tüfa kelluaeiñmu taiñ poyeafiel ta Jewba katrütungele rume taiñ küdaw.\\nTÜFACHI TEXTO, ¿CHUMNGECHI KELLUAEIÑMU TAIÑ PEPIKAWKÜLEAL KAYÑETUNGELIYIÑ?\\nSalmo 116:⁠1, 2\\n2 Crónicas 20:⁠15\\n1 Pedro 3:⁠14\\n^ parr. 5 Pu poyekefilu ta Jewba ayükelay tañi üdeaetew pu che. Welu kom iñchiñ kayñetungeaiñ fewla kam küpalechi antü mew. Tüfachi chillkatun kelluaeiñmu taiñ newen piwkengeal ka pepikawküleal kayñetungeliyiñ.\\n^ parr. 7 Inaduamnge La Atalaya 15 febrero 1966, pagina 116-126.\\n^ parr. 14 Inaduamnge La Atalaya 1 diciembre 1979, pagina 4-7. Ka peafuymi ti video feypilelu El nombre de Jehová se dará a conocer mülelu JW Broadcasting® wingkadungun mu. Amunge tati trokiñ ENTREVISTAS Y EXPERIENCIAS.\\n^ parr. 15 Inaduamnge Anuario 2008, pagina 191 ka 192.\\n^ parr. 67 ¿CHEM PENGELI TI ADENTUN? Kiñe familia trür poyemekefi ta Jewba. Pu chaw pengelelfi tañi pu pichikeche kiñeke papel, fey ñi longkontukual kiñeke texto Biblia mu mülelu. Feychi papel itrotripa wiriniey ti texto ka furi püle wiriniey chem ñi feypilen ti texto.\\n^ parr. 70 ¿CHEM PENGELI TI ADENTUN? Tañi auto mu, kiñe familia adümkantuy fillke ülkantun petu amulelu Trawünwe Ruka mu.","num_words":2112,"character_repetition_ratio":0.056,"word_repetition_ratio":0.001,"special_characters_ratio":0.211,"stopwords_ratio":0.349,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Mülepeiñ may ‘tati afaelchi antü’ mu? ¿Wechurpumekey may Biblia ñi pelon dungu? | Biblia ñi kimeltukeel\\n¿Mülepeiñ may ‘tati afaelchi antü’ mu?\\n¿Chem dungu rupamekelu fachantü feypikünuy ta Biblia?\\nNgünechen ñi Dungu mu, ¿chem ad nierkeafuy ta che ‘tati afaelchi antü’ mu?\\n¿Chem kümeke dungu feypikünuy Biblia ‘tati afaelchi antü’ mu?\\n1. ¿Chew papeltuafuiñ ti dungu rupayalu küpalechi antü mu?\\nALLKÜTUYÜM eymi kiñe dungu radio ka television mew kiñeke rupa, ramtuwkeymi chi ¿chumlerputuay ti Mapu? Fachantü fillke wedake dungu ruparumekey, ka iney no rume feypilayafuy ñi chumleal ta mongen wüle (Santiaw 4:14). Welu Jewba kimniey tüfa (Isaías 46:10). Fütra kuyfi mu, Ngünechen tañi Dungu, Biblia feypikünuy ti wedake dungu ñi rupameken famülke mew, ka femngechi feypikünuy ti kümeke dungu mületualu küpalechi antü mu.\\n2, 3. Jesus ñi pu inanieetew, ¿chem ramtuyngün, ka chem llowdungueyew ta Jesus?\\n2 Jesukristo amuldunguy Ngünechen ñi Ngünenien, tüfa apümafi ti wedake dungu ka ti Mapu kiñe küme mülewe ngetuay (Luka 4:43). Feymu tati pu che allkütufilu ta Jesus, küpa kimfuyngün chumül am akualu Ngünechen ñi Ngünenien. Feymu lle Jesus tañi pu inanieetew ramtuyngün: ‘Chumül tañi rupayael ta feychi dungu. ¿Chem wele dungu am müleay ta ngünenietulmi ka afale ta tüfachi Mapu?’ (Matew 24:3). Jesus llowdungueyew Chaw Ngünechen Jewba müten kimniey chumül ñi akual chi antü ñi apümkangeal tati wedake dungu Mapu mu (Matew 24:36). Welu, Jesus feypikünuy chem dungu ñi rupayal ti Mapu mu, epe puwle Ngünechen ñi Ngünenien ñi küpalal tüngkülen ka küme felen. Ka tati rupan dungu feypikünulu Jesus rupamekey famülke mew.\\n3 Petu ñi ngüneduamngenon chi rupan dungu pengelkelu taiñ mülen ‘ñi afael tüfachi Mapu mew [müleyechi dungu]’, fewla pichi peaiñ kiñe weychan chem che no rume ñi penoel. Tüfachi weychan wenu mapu mu rupalu chew ñi mülen tati püllü, ka chum tripan tüfa, diturpueiñmew ta iñchiñ.\\nWEYCHAN WENU MAPU MU\\n4, 5. a) Pichin antü rupalu wüla elungelu Jesus ñi ngünenieel, ¿chem dungu rupay wenu mapu mu? b)Chumngechi feypiley Apokalipsi 12:12, ¿chum tripay ti weychan rupalu wenu mapu mu?\\n4 Rupachi chillkatun mu peiñ, feychi 1914 tripantu Jesukristo eluwi ñi ngünenieal wenu mapu mu (papeltunge Daniel 7:13, 14). Fey wüla Jesus pepikawfemi. Biblia feypi: ‘Müley kiñe fütra weychan ta wenu mapu. Miguel [ka üy nielu Jesus] ka tañi pu püllü weychafi engün tati fütra filu [Satana]. Tati fütra filu ka tañi pu püllü weychaeyew engün’. * Tati Weküfü ka tañi pu wedake püllü, fey engün wewngeyngün ti weychan mu ka ütrüfnakümngepayngün ti Mapu mu. Feymu Satana ka tañi pu weküfü ñi mülewetunon wenu mapu mu, tati pu manelfalchi püllü ayüwingün. Welu Mapu mu ngelay ayüwün. Femngechi feypi ta Biblia: “¡Awngeay tati müleyelu mapu mew [...], tati weküfü, kimnielu am ñi alüñmanoael, nagpay eymün tamün kayñetuaetew rume fütra lladken mew [pofon illkun mew]!” (Apokalipsi 12:7, 9, 12).\\n5 Ngüneduamnge chum tripan ti weychan rupalu wenu mapu mu: ti Weküfü ñi illkun mu (lladkün mu), wedalkamekefi tati pu che Mapu mew. Chumngechi peiñ famülke mew müleiñ kuñiwün-ngechi antü mu. Welu tüfa pichilewechi antü mu, tati Weküfü kimniey ‘ñi alüñmawenoal’. Ka Biblia mu feypingekey ti “afael ta antü” (2 Timotew 3:1). Feymu, ¡fente ayüwküleiñ may ta Chaw Ngünechen ñi apümafiel ta Weküfü ñi ngünenieel ti Mapu mew! Ngüneduamaiñ kiñeke dungu Biblia mu feypikünungelu ka fachantü rupamekelu. Tüfachi rupan dungu pengeli taiñ mülen ti afaelchi antü mu, ka pichiñma mu Ngünechen ñi Ngünenien mu kom pu piwkeyefilu ta Jewba fentren ayüwün-ngechi kümelkan nietuayngün rumel mu. Wünelu mu, peaiñ meli rupan dungu koneltulelu ti kimfalngechi dungu feypikünulu Jesus taiñ mülen antüngealu.\\nFÜTRAKE RUPAN DUNGU ÑI AFAEL TA ANTÜ MEW\\n6, 7. Famülke mew, ¿chumngechi wechulerpuy Jesus ñi feypin ti weychan ka ngüñün mu?\\n6 “Kiñe trokiñ mapu ta weychayalu kangelu trokiñ mapu engu” (Matew 24:7). Rupachi pataka tripantu mu rume fentren che lay tati weychan mu. Kiñe nütramdungukelu Inglaterra mapu tuwlu wirintukuy: “Rupachi 1901 tripantu puwlu 2000 tripantu mu, doy fütra langümkawün mülerkefuy ñi kimngekeel ñi rupan kuyfi mu. [...] Feychi mu ñi amulerpumeken ti weychan, pichiñma mu müten, rupalay weychan”. Kiñe trokiñche chillkatukelu ti rupan dungu Mapu mu feypi: “Feychi 1901 puwchi 2000 tripantu müleyechi weychan mu doy küla rumey ñi langümuwün chi che ta kom kakelu weychan mülekefulu kuyfi Jesus ñi antü mu puwchi 1899 mu”. Feymu 1914 tripantu mu, doy pataka millon che layngün tati weychan mu. Feymu fentren che müntuñmangey reke tañi pu che weychan ñi duam mu. Eymi kütu rupaymi chi feychi kutrankawün dungu.\\n7 “Ka müleay ta ngüñün” (Matew 24:7). Tati pu inaduamchefe feypikeyngün ti küla mari rupachi tripantu mu doy mülefuy iyael. Welu fentren che nienolu am mapu ñi nganal ka plata no rume ñi ngillayal iyael ka amuley ñi fillalen. Kafey wenche kümelkalechi trokiñke mapu mu, doy warangka millon che mongeleyngün pichin plata mu, kayu pataka peso (kiñe dolar) püle fill antü ka kiñeke doy pichin kütu. Ka epe kom tüfa engün entrilekeyngün. Feymu tati Organización Mundial de la Salud pingelu feypi ta mülelu am filla, doy kechu millon pichikeche fill tripantu lakonkülekey entrin mu.\\n8, 9. Jesus ñi pelon dungu tati nüyün ka kutran mu, ¿chumngechi pengeli ñi wechurpun?\\n8 “Müleay ta fütrake nüyün” (Luka 21:11). Kiñe trokiñ pu cientifico Estados Unidos mapu mu, üngümküley ñi rupayal mari aylla fütrake nüyün fill tripantu mu. Tüfa newentu ruparkealu, feymu teyfükayafi fütrake ruka ka wengayafi ta mapu. Ka mülekey nüyün epe fill tripantu mu apümkakefilu fütrake ruka. Ka feypingekey 1900 rupachi tripantu mu, tati nüyün müntuñmafi ñi mongen doy epu millon che. Kangelu wülkeelchi dungu feypi: “Amulerpulu rume ti teknologia wenche kelluntukuy ñi lanoael fentren che”.\\n9 “Müleay [...] ti kutran” (Luka 21:11). Amulefulu rume tati lawentun dungu tati pu che kutrankawküley itrofill we tripanke kutran ka kuyfike kutran mu. Feymu ngüneduamnge chumngechi ñi amulerpun tati piwke kutran ka kanser pingechi kutran. Ka kiñe wülkeelchi dungu feypiley, mari rupachi tripantu mu, wiñoweftuy epu mari kutran dew kimniengelu —feyta tuberkulosi, ti paludismo (kam malaria) ka ti kolera kutran—, ka kakelu kutran doy küdawngetuy ñi tremoltuafiel ta che lawentun mu. Kafey, küla mari we tripanke kutran chi weftutuy. Kiñeke tüfachi kutran mu, larpukey ta che ka fantepu mu ngelay lawen.\\nPU CHE TATI AFAELCHI ANTÜ MU\\n10. ¿Chem ad feypikünungelu 2 Timotew 3:1-5 mu, pekeymi tati pu che mu fachantü?\\n10 Biblia feypi chem dungu ñi rupayal ti afaelchi antü Mapu mew, ka feypikünuy tati pu che kaletual ñi mongen. Feymu apostol Pablo feypi chem ad nieal tati pu che. Feypieiñmew: “Epe puwkülele ñi afael ta antü müleay ta kuñiwünngechi dungu” (papeltunge 2 Timotew 3:1-5). Femngechi feypi Pablo, tüfa ta kiñeke ad ñi niekeael tati pu che.\\nrume diñmatuafi engün ta plata\\nallkütulayafi tañi fütakeche\\npepi ngünewlayay engün\\nkiduke müten kintuay engün ayüwün-ngechi rupaleael tunte felefuy rume ñi allkütuafiel ta Ngünechen ñi feypin\\nrume küme feyentulelu reke Ngünechen mew ta feleay engün, welu tañi femkeelchi dungu kimfalngelay\\n11. Chumngechi feypiley Salmo 92:7 mu, ¿chem dungu mu rupayay pu wedake che?\\n11 Tami lof mu, ¿femngechi femngey tati pu che? Fey llemay, wall püle müleyechi pu che weda femngey. Tüfa pengeli pichin mu, Chaw Ngünechen ñi norümafiel ti dungu, chumngechi feypi ta Biblia: “Weftripale tati pu wedake che wedake kachu reke, ka rayüle kom pu weda femkelu, fey puwi ñi apümkangeal engün rumel mu” (Salmo 92:7).\\nKÜMEKE RUPAN DUNGU\\n12, 13. “Tati afchi antü mu”, ¿chem dungu pengeli ñi doy alüngerpun “ti rüf kimün”?\\n12 Chumngechi Biblia ñi feypikünungeel, ti afaelchi antü mu fentren wedake dungu müleyey. Welu, Jewba tañi pu che mu, müley kiñeke rupalechi kümeke dungu.\\n13 “Ti rüf kimün doy alüngerpuay”, tüfa feypikünungey Biblia mu mülelu ti lifru Daniel pingelu. ¿Chumül felerpuafuy tüfachi dungu? “Tati afchi antü mu” llemay (Daniel 12:4). Puwchi 1914 tripantu mu, Jewba kelluniekefi tati pu che küpa poyekeetew, ñi doy küme kimürpual engün tati falin rüf dungu Biblia mu mülelu. Tüfa ta kiñeke dungu: Chaw Ngünechen ñi üy ka tañi ayükeelchi dungu, Jesukristo ñi chalintukuwün, chumleketuy tati pu layelu ka ti wiñomongetun. Kafey Jewba ñi pu che kimürpuyngün chumngechi nieal küme felen tañi mongen mu, fey püramyefingün ta Chaw Ngünechen. Kafey doy küme kimtukuyngün chem am ta Ngünechen ñi Ngünenien, ka chumngechi tüfa küme elkünutuay ti dungu Mapu mew. Feymu, kimürpulu tüfachi dungu, ¿chumi engün? Tüfachi ramtun, kellueiñmew taiñ ngüneduamal kangelu pelon dungu wechurpulu ti afchi antü mu.\\n“Tüfachi kümeke dungu [Chaw Ngünechen] ñi Ngünenien mu, kimelngeay ta kom Mapu mew” (Matew 24:14, TNM).\\n14. ¿Iney engün am amuldungumekey tati kümeke dungu Ngünechen ñi Ngünenien mu? Ka, ¿chew puwi tüfachi amuldungun?\\n14 “Tüfachi kümeke dungu [Chaw Ngünechen] ñi Ngünenien mu, kimelngeay ta kom Mapu mew”, pi Jesus tañi pelon dungu mu “ñi afael müleyechi dungu Mapu mew” (papeltunge Matew 24:3, 14, TNM). Kom wall Mapu püle amuldungungekey tati kümeke dungu Ngünechen ñi Ngünenien, ¿chem am tati Ngünenien? ¿Chem femay ka chumngechi llowafuiñ tañi kümelkan? Tüfachi kümeke dungu amuldungungekey doy epu pataka küla trokiñ mapu mu ka patakakechi kewün dungu mu. Fentren warangka pu Dungukelu Iney Ngen Jewba ‘kom trokiñke mapu tuwlu, kakerume tuwün-ngelu, kakerume dungun nielu’ ayüwünkechi amuldungukeyngün tati kümeke dungu Ngünechen ñi Ngünenien mu (Apokalipsi 7:9). Fey engün kullingekelay ñi kimeltuafiel fentren warangka che doy küpa kimkelu chem rüf kimeltukey ta Biblia. Feymu afmatukeiñ chumngechi wechurpumekey tüfachi pelon dungu, feypikünufuy rume ta Jesus chem ñi rupayal tañi pu inaniekeetew “fey itrokom che mülelu mapu mew üdeaeymünmew” (Luka 21:17).\\nEYMI, ¿CHUMAYMI KAY?\\n15. a) ¿Feyentukeymi taiñ mülen ti afchi antü mu? Ka ¿chumngelu am? b) Akule tati ‘afaelchi antü’, ¿chumngeay Jewba tañi pu kayñetukeetew, ka tati pu che llowkelu Ngünechen ñi Ngünenien?\\n15 Famülke mew, wechurpumekey fentren pelon dungu Biblia mu mülelu, feymu llemay ¿feyentukeymi taiñ mülen ti afchi antü mu? Feymu fentekünungepe pile ta Jewba ñi amuldungungeal tati kümeke dungu, fey wüla ‘akuay ñi afaelchi antü’ (Matew 24:14). ¿Chem am tati ‘afaelchi antü’? Tüfa tati antü Chaw Ngünechen ñi apümkayafiel ti wedake dungu mülelu Mapu mew. Fey Jesus ka tati pu pepiluwün-ngechi püllü mu, Ngünechen apümkayafi kom che amulelu ñi kayñetukeetew (2 Tesalonisense 1:6-9). Feymu Satana ka tañi pu weküfü ngünenkawelayafi tati pu che. Fey wüla, Chaw Ngünechen ñi Ngünenien fentren kümelkan küpalelafi kom pu che küme llowkelu tañi nor Ngünenien (Apokalipsi 20:1-3; 21:3-5).\\n16. ¿Chem kim dungu müley tami femal?\\n16 Fülkülepalu am ñi afael Satana ñi ngünenieel, feymu lle kiduke ta iñchiñ müley taiñ ramtuwal: ¿Chem müley tañi femael ta iñche? Doy kim dungu müley taiñ kimafiel Jewba ka ñi ayükeel femal iñchiñ (Juan 17:3). Feymu newentukeaymi tami chillkatuafiel ta Biblia kom tami piwke mu. Ka amukeaymi ti trawün niekelu tati pu che femkelu Jewba ñi ayükeelchi dungu (papeltunge Ebrew 10:24, 25). Ka Biblia ñi chillkatun mu kimürpuafimi Chaw Ngünechen, kafey kakünuwtuay tami mongen ñi tutenieafiel ta Jewba (Santiaw 4:8).\\n17. Tati pu wedake che ñi apümkangeal, ¿chumngelu am akurumeay feychi antü üngümnienofilu epe kom che?\\n17 Jesus feypikünuy epe kom che duamkülelayay ti rupan dungu mu pengelkelu taiñ mülen tati afaelchi antü mu. Tati wedake che ñi apümkangeal akurumeay iney no rume ñi rakiduamkülenon, akuay feychi antü üngümnienofilu epe kom che, kiñe weñefe reke akukelu pun mew (papeltunge 1 Tesalonisense 5:2). Feymu may, ta Jesus feypikünuy: ‘Fey chumngechi rupay ti dungu feychi antü mongelelu ta Noe, ka femngechi rupayay ti dungu ngünenietule Ngünechen ñi Fotüm. Feychi tripantu mew petu ngenolu tati Fütra Mangin Ko, tati pu che ikawmekey ka putumekey ka kurengemekeyngün. Fey konlu wüla ta Noe tañi wampo ruka mew, fentepuy engün ñi fill meken. Welu petu tañi chem rakiduamkülenon engün, akuy tati Fütra Mangin Ko, fey kom ürfingün. Ka femngechi femay ta ngünenietule Ngünechen ñi Fotüm’ (Matew 24:37-39).\\n18. ¿Chem ngülam Jesus ñi elkünuel müley taiñ piwkentukual?\\n18 Feymu llemay Jesus ngülamtuy: “Kuñiwtukuwküleaymün ka eluñmakefilmün tamün piwke ñi kurawael reke ka ñi konael ti wesake wimtun mew, ti putun dungu mew no rume ka tamün rume küdaweluwkülenoael tüfachi mongen mew femngechi ta tüyechi antü ñi akunoael kiñe lloftun dungu reke eymün mew. [Kiñe wachi dungu reke küpayay, TNM]. Fey tüfachi dungu am küpayalu kom tüfeychi müleyelu mapu mew. Eymün ta pewütuwküleaymün, fill antü ngillatulekeaymün, femngechi tamün montuael kom tati küpalechi dungu mew ka femngechi tamün küme llowaetew tati [wentru ñi Fotüm, TNM]” (Luka 21:34-36). Feymu llemay, müley taiñ piwkentukual Jesus tañi dungu. ¿Chumngelu am? Tati pu che tutewkülele am Chaw Ngünechen Jewba ka ti “wentru ñi Fotüm”, Jesukristo engün, mongetripayay afle Satana ñi ngünenieel Mapu mu. Kafey, afnoachi mongen nietuayngün tati afmatufalchi we Mapu mu fülkülepalu (Juan 3:16; 2 Pedro 3:13).\\n^ parr. 4 Ñi kimal Jesus ñi kangelu üy, Miguel pingey, peaymi ti Doy Kimngeam pingechi dungu, feypilelu “¿Iney am ti longkolechi ülmen püllü Miguel?”.\\nTati afaelchi antü kimfalkünungey ñi müleal weychan, ngüñün, nüyün ka kutran (Matew 24:7; Luka 21:11).\\nTati afaelchi antü mu, fentren che kidutu kimkawün-ngey, diñmatufi ta plata, ka kintuy re ayüwün-ngechi rupaleael, welu piwkeyelafi ta Ngünechen (2 Timotew 3:1-5).\\nTati afaelchi antü mu, kom wall Mapu mu amuldungungekey tati kümeke dungu (Matew 24:14).","num_words":1998,"character_repetition_ratio":0.069,"word_repetition_ratio":0.003,"special_characters_ratio":0.214,"stopwords_ratio":0.373,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Hecho 28\\n1 Dew kom montulu wüla iñchiñ, fey kimiyiñ tati wapi ñi Malta pingen. 2 Feymew tati pu wapiche rume küme dungueiñmew kom iñchiñ. Mawünmekey ka rume wütrengey, fey kütraltuyngün, feymew feypieiñmew engün taiñ eñumtupuael. 3 Pablo ñimituy pichin angken mamüll, fey petu tukufilu kütral mew, kiñe rume venenungechi filu lef tripay arentulu, fey iwüdüwi Pablo ñi kuwü mew. 4 Fey ti pu wapiche, pefilu ti filu ñi iwüdüwkülen Pablo ñi kuwü mew, welukonkechi feypiwi engün: “¿Tüfachi wentru kiñe langümchefe peno? Montufuy rume ta lafken mew, welu Ngünechen, tati rüf küme pelotuniefilu ta che, elunielaeyew tañi mongeleael.”\\n5 Welu Pablo mütrowtukufi tati filu pu kütral, fey chumlaeyew rume. 6 Kom üngümküley engün tañi poypoyael kam tañi lef layael. Fentreñma üngümngelu, fey pefilu engün tañi chumnon rume, ka rakiduamtuy engün, fey feypituyngün Pablo tañi kiñe ngünechenngen.\\n7 Fülpüle tiye mew mülerkey kiñe ülmen wentru, Publio pingelu, ngenngelu kiñe lelfün mew ka awtoridad ürke tüfeychi wapi mew. Fey tüfa rume küme lloweiñmew ka küme poyeeiñmew kiñe küla antü. 8 Welu Publio tañi chaw kutrankülerkey, fey ngütantuluwküley. Aling kutrankülerkey ka sinteria kutrankülerkey. Feymew Pablo amuy ñi pemeaetew, fey petu ngillatuñmafilu, ka puwüli ñi kuwü kisu ñi wente mew, fey tremolngetuy. 9 Fey femngechi femngelu tüfa, tati kakelu kutran müleyelu ti wapi mew, kom tremolyengey engün. 10 Fey rumeñma poyengeiñ, feymew ka püratualu iñchiñ farku mew, elungeiñ chemkün tunten taiñ duamtuael doy üyew püle taiñ amuleael.\\n11 Küla küyen mülepulu iñchiñ ti wapi mew, ka püraiñ kiñe farku mew rulpapukempulu tüfey mew. Alejandria tuwürkey tati farku, yenielu epu rütran ngünechen Kastor ka Polu pingelu,* Kastor ka Polu pingelu: epu dewman ngünechen püramyekeel tati pu marineru. pünantukulelu ti farku mew. 12 Sirakusa waria tañi ayliñ mew puwiyiñ, feymew müleweiñ küla antü. 13 Fey tiye mew tuwiyiñ ka amuiñ fül ayliñ lafken püle. Puwlu wüla iñchiñ ta Regio waria, fey kangelu antü mew waywen kürüftuy, fey ka kiñe antü mew wüla puwiyiñ ta Puteoli waria mew. 14 Feymew pepuiñ kiñeke feyentulechi che, fey engün mangeleiñmew taiñ müleweael kisu engün mew kiñe semana. Fey rupalu ti semana, puwiyiñ ta Roma.\\n15 Feyti pu feyentulechi che müleyelu ta Roma dew nütramelngewiyerkey engün iñchiñ taiñ amulen, fey puwlu iñchiñ Apio pingechi merkaw mew, trafyepaeiñmew ti pu feyentulechi che Roma tuwlu, fey ka amuiñ tati Küla Umañtuwe Ruka pingechi lelfün mew. Fey Pablo pefilu ti pu feyentulechi che, mañumtufi ta Ngünechen ka doy yafüluwtuy. 16 Roma puwlu ta iñchiñ, elungey Pablo tañi wichuleael, ka kiñe soltaw müten tañi llüwatunieaetew.\\n17 Dew mülepulu küla antü ta Roma mew, Pablo mütrümfalfi tati longkolechi pu judiu mülelu ta Roma. Dew trawülelu engün, feypifi:\\n—Pu peñi, iñche chem wesa femkelafiñ rume tati pu judiu ka taiñ fütakeche em tañi wimtun dungu no rume ta illamtukelafiñ. Welu ta Jerusalen mew chalintukungen tati pu romache mew. 18 Feymew rupan ramtukaetew ti pu romache neykümtuafetew engün, chem wesa dungu no rume am peñmanoetew engün tañi püresungeel mew ka tañi langümngeafel. 19 Welu tati pu judiu pilay tañi neykümngetuael ta iñche, feymew feypin tati emperador tañi ramtukayaetew ñi yafkaelchi dungu mew, welu iñche chem dungu rume nielan tañi feypintukuafiel tañi trokiñ mapu mew mülechi pu che. 20 Feychi dungu mew mütrümuwpeyiñ, tamün pewafiel, ka tamün nütramkaleluwafiel chumngelu mew tañi püresulepan tati Cristo ñi duam mayfe tüfey tañi üngümniekeel tati pu israelche. Fey tüfachi dungu mew trariniengen ta kadena mew. 21 Kisu engün feypieyew:\\n—Iñchiñ ta llowkelaiñ chem wirin karta no rume küpalu ta Judea eymi mew, ka iney no rume küpalu üyew chem wesa dungu rume feypikelaeiñmew eymi tami wesa femkeel. 22 Küpa allkütufuiñ eymi tami rakiduam, iñchiñ ta kimnieiñ kom püle tañi wesa dunguyengeken tati kangelu we küme mongen pikeel.\\n23 Feymew üytukünulelngey engün kiñe antü, fey trawüluwi fentren che chew tañi umañkülemum ta Pablo. Llituy puliwen fey pu trafiañmay. Pablo nütrameleyew Ngünechen tañi longko ülmenngen. Kintuduamelfuy tañi feyentulafel ta Jesus mew, fey tüfa ta Ngünechen tañi Dullinngen. Nütramentulelfi Moyse tañi ley dungu mew ka tati pu pelon wentru tañi wirielchi dungu mew. 24 Kiñeke feyentuyey Pablo tañi pielchi dungu, welu ka kiñekentu feyentulay. 25 Nütramkawnolu engün am tañi küme adkünuwael engün tañi chem chumael, petu chalitualu engün, fey Pablo feypieyew:\\n26 ‘Amunge, feypiafimi ta tüfachi trokiñche:\\n27 Tañi rakiduam ta tüfachi trokiñche welulkawküley.\\ntañi wiñotunoael engün iñche mew, fey ta famngechi iñche tañi wiñoduamatunoafiel ñi yafkan mew.’† Isaia 6.9-10.\\n28 Eymün feley tamün kimael tati pu judiu tuwünngenolu ta werkülelngey ta Ngünechen tañi montulchen. Kisu engünke ta allküay.\\n29 Feymew Pablo dew feypilu tüfachi dungu, tati pu judiu amutuy engün, fey yafkawkülerputuyngün.‡ Kiñeke kuyfi wirin mew ngelay ta versu 29.\\n30 Chew ñi mülemum ta Pablo puwülüy epu tripantu tañi kullilemumchi ruka, feymew ta llowkefi kom che tañi peyawülmeetew. 31 Kom küme lifrelen mew wewpiniepuy Ngünechen tañi longko ülmenngen, ka kimeltuniey Ñidol Jesucristo tañi dungu, fey iney no rume katrütunielaeyew.\\n*28:11 Kastor ka Polu pingelu: epu dewman ngünechen püramyekeel tati pu marineru.\\n†28:27 Isaia 6.9-10.\\n‡28:29 Kiñeke kuyfi wirin mew ngelay ta versu 29.","num_words":785,"character_repetition_ratio":0.046,"word_repetition_ratio":0.003,"special_characters_ratio":0.194,"stopwords_ratio":0.405,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Pu Dungukelu Iney Ngen Jewba, ¿chumngelu kawiñmakelayngün ti Navidad? | Doy rupa ñi ramtungekeel\\nPAPELTUAFUYMI afrikáans albanés alemán amárico armenio armenio occidental asamés azerí azerí (alfabeto cirílico) bajo alemán bashkir bassa de camerún batako toba becol bengalí birmano bislama bosnio boulou búlgaro cabilé camboyano catalán cebuano checo chichewa chin haka chino mandarín (simplificado) chino mandarín (tradicional) chitonga chitumbuka chol chuvash cibemba cingalés citonga congo coreano criollo haitiano croata dangme danés dehu digor efik endebele endebele de Zimbabue endonga enzema eslovaco esloveno español estonio ewé fanti feroés finlandés fiyiano francés ga gallego galés garífuna georgiano griego groenlandés guaraní gujarati gun hausa hebreo hiligaynon hindi holandés húngaro iban ibo ilocano indonesio inglés islandés isoko italiano japonés javanés kabiye kachin kannada kaonde kayin sgaw kikamba kikongo kiluba kimbundu kiniaruanda kirundi kisi kisonge krío kwangalí kwanyama kyangonde lamba lenguaje de señas americano lenguaje de señas brasileño letón lingala lituano luo macedonio malayo malayálam malgache maltés mam mambue-lungu mapudungun maratí mazateco de Huautla mendé mixe mongol more nepalés ngäbere (o guaymí) nias noruego náhuatl de guerrero náhuatl de la huasteca náhuatl del centro náhuatl del norte de puebla oromo osético pangasinán panjabí papiamento de aruba papiamento de curazao persa pidgin de las islas salomón polaco portugués purépecha quechua ayacuchano quechua boliviano quechua cuzqueño rarotongués rumano ruso samoano sango sena serbio serbio (alfabeto latino) sesoto de Lesoto setsuana shona silozi soli suajili suati sueco sundanés tagalo tahitiano tai tamil tankarana telugu tetun dili tigriña tlapaneco tojolabal tok pisin tongano totonaco tseltal tsonga tsotsil turco turcomano twi ucraniano uhobo urdu valenciano vascuence vendal vezo vietnamita wallisiano xhosa yoruba zapoteco de lachiguiri zapoteco del istmo zulú árabe ñemba\\nPu che ñi nütramkakeel: Tati pu Dungukelu Iney Ngen Jewba kawiñmakelayngün ti Navidad feyentukenolu am Jesus mu.\\nTi rüf dungu: Iñchiñ ta kristianongeiñ, fey kimnieiñ ta Jesus ñi duam mew müten montulngeafuiñ (Hecho 4:12).\\nPu che ñi nütramkakeel: Kimeltulelkefi tañi pu inaniekeetew ñi kawiñmanoal ti Navidad, feymu wüdamentukefingün tati pu reñmawen.\\nTi rüf dungu: Iñchiñ rumeñma falintukefiyiñ ti reñmawen, feymu kimeltukeiñ Biblia ñi feypin tañi doy fülmawküleal engün.\\nPu che ñi nütramkakeel: Ayüwmakelayngün ti Navidad antü mu ñi küme rupan, ñi eluwal yewün engün ka küme feleal feychi antü mew.\\nTi rüf dungu: Newentukeiñ taiñ tutewküleal kakelu che iñchiñ ka wülchefengeal fill antü (Proverbios 11:25; Romanu 12:18). Kiñe dungu pengelkelu tüfa, kullingekelaiñ plata taiñ amuldungual ka kofrakelaiñ trawün mu, fey feyentukeiñ Jesus ñi werkün dungu: “ Eymün ta re elungeymün [...] Ka femngechi re wülafimün ta eymün ” (Matew 10:8). Kafey kimeltuchekeiñ ñi mülen kiñe rüf maneluwün müten ñi müleal tüngün kom Mapu mu, fey tüfa Ngünechen ñi Ngünenien (Matew 10:7).\\nJesus feypilay ñi rakiduamniengeal feychi antü ñi choyüngen, welu may tañi lan ñi antü llemay (Luka 22:19, 20).\\nJesus ñi pu apostol ka tati wünenke kristiano kawiñmakelafuyngün ti Navidad. Tati Diccionario del cristianismo feypiley tüfachi kawiñ mu “ elkünungey 330 tripantu püle ” taiñ mülen antü mew, dew rupalu doy 200 tripantu ñi lan tati kiñelewechi apostol.\\nRüf kimngelay Jesus ñi choyüngen 25 konchi diciembre küyen mu, ka tati Biblia kimfalkünulay rume chumül ñi choyüngen.\\nKimnieiñ ta Chaw Ngünechen ñi ayükenofiel ti Navidad, koylake tuwün-ngechi wimtun nielu kay tüfa (2 Korintio 6:17).\\n¿Chumngelu femkelayngün kakelu che reke?\\nFentren pu che kawiñmakeyngün ti Navidad kimlu rume tañi chaftukefiel Biblia ñi feypin ka tañi kristiano tuwün-ngenon. Kiñeke ta ramtuafuy: ¿chumngelu pu kristiano müley ñi femnoal kakelu che reke? ¿Chemu fente longkontukufali tüfa?\\nTati Biblia yafültukueiñmu taiñ adümelafiel taiñ chumngechi rakiduamken ñi küme dullial taiñ chumal (Romanu 12:1, 2). Kafey kimeltukeeiñmu taiñ falintuafiel ti rüf dungu (Juan 4:23, 24). Ka falintukefiyiñ ñi chem rakiduamkeel pu che iñchiñ mu, welu doy piwkentukukeiñ Biblia ñi feypin, ayünole rume kakelu che.\\nFeyngey, iñchiñ dullikeiñ taiñ kawiñmanoal ti Navidad, welu yamniefiyiñ kakelu che kidu ñi dullial ta chumal. Feymu katrütukelaiñ pu che ñi kawiñmayal tüfa.\\nÑi nütramkangekeel ti küla wimtun Navidad mu, afmatuafeymu.\\nPu Dungukelu Iney Ngen Jewba, ¿feyentukepeyngün may Jesu mu?","num_words":611,"character_repetition_ratio":0.05,"word_repetition_ratio":0.0,"special_characters_ratio":0.176,"stopwords_ratio":0.208,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Útiles Escolares zungu - JUNAEB\\tJUNAEB\\nHome » Útiles Escolares zungu\\nElungekey ta pu chillkatupelu kiñe set anual de útiles escolares, kalekelu chew tañi mülen engün, fey mew mülele ta pre básica mew, ka básica mew, ka media ka adulta, kom pu chillkatufe zoy nielu ta vulnerabilidad. Tüfamew küme azkintunge kom tüfachi set wülngepel..\\n¿Chem zungu tukulpaniey?\\nKelluntukual tañi müleal ta chillkatuwe rume mew ta pu chillkatufe, ka txürküleam kellun zungu, müte tañi kutxankaunoal ta ngillakan mew kom útiles escolares mew, fey tüfachi zungu mew koneltukey kom tati pu chillkatufe alü puramnielu tañi vulnerabilidad pu municipales chillkatuwe ruka mew ka pu particulares subvencionados chillkatuwe ruka mew.\\n¿Chem kellun wülkey?\\nTüfachi programa wülkey kiñe set anual de útiles escolares kalekelu chew tañi mülen engün, fey mew mülele ta pre básica mew (set colectivo para 12 alumnos), ka básica mew (set Individual para 1° a 5° año básico), welu ka básica mew epu txoy (set individual de 6° a 8° año básico) ka media (set individual de 1° a 4° año medio) ka adulto. Kom pu regiones mew tüfachi zungu zoy rulmey kiñe nongül tüfachi país mew.\\n¿Chumül pepi kongekey ta tüfachi programa mew?\\nTüfachi programa nielay ta postulación, re femngechi wülngekey ta kellun pu püchike che mew, püchike wentxu, püchike malen, pu wekeche zoy alü püramnielu ñi vulnerabilidad ka mülelu mew ta Sistema Nacional de Asignación con Equidad (SINAE) mew, unelu mew zulliniengelu ka.\\n¿Chew püle elungekey kam wülngekey ta tüfachi beneficio?\\nFeyti chi pu chillkatuwe ruka mew müten, tati pu Municipalizados ka tati pu Particular Subvencionados mew.","num_words":237,"character_repetition_ratio":0.079,"word_repetition_ratio":0.079,"special_characters_ratio":0.193,"stopwords_ratio":0.316,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Marku 15\\n1 Fey küme wünlu, trawüluwi engün ti pu longkolelu ti pu saserdote mew ti putrem fütakeche engün, ti pu kimeltukelu ta Moyse ñi ley dungu ka kom tati putremke judiu. Fey trarilen yeniengey ta Jesus, fey chalintukungepuy ta Pilato mew. 2 Fey Pilato ramtufi ta Jesus:\\n3 Tati pu longkolelu ti pu saserdote mew am ta dalluntukuetew ta fentren dungu mew, 4 Pilato ta ka wiñome ramtufi ta Jesus:\\n5 Welu Jesus ta llowdungulaeyew, feymew ta Pilato rumeñma wesa duamnagi.\\n6 Fey tati kawiñ antü mew, Pilato lifrenentukerkefi ta kiñe püresu, tati pu che tañi dullielchi püresu. 7 Kiñe wentru Barabas pingelu püresulerkey ta karsel mew, kiñentrür kakelu engün langümcherkey kiñe malokawün mew. 8 Akuyey may tati pu che, fey eluwi engün tañi feypiafiel ta Pilato tañi lifrenentutuafiel kiñe püresu chumngechi tañi wimtulen ñi femkeel ti kawiñ antü mew. 9 Fey Pilato ta llowdungufi ti pu che:\\n—¿Ayüleymün anta eymün iñche tañi lifrenentutuafiel tati pu judiu tañi longko ülmen?― 10 ngüneduamfilu am ti pu longkolelu tati pu saserdote mew ñi chalintukufiel tañi re ütrirfiel mew ta Jesus.\\n11 Welu tati pu longkolelu ti pu saserdote mew pofolkafi tati pu che, femngechi ñi feypiael engün tañi lifrenentungetuael ta Barabas. 12 Fey Pilato ta ramtuy:\\n13 Fey kisu engün wirarkülen llowdunguy:\\n14 Fey Pilato ta feypieyew engün:\\n15 Feymew ta Pilato, ayünielu am tañi kümelkawküleael tati pu che engün, lifrenentutufi ta Barabas. Fey rupan werkülu ñi wimakangeael ta Jesus, chalintukufi tañi langümngeael ta kürus mew.\\n16 Fey tati pu soltaw yefi engün ta Jesus chew ñi mülemum ti kakelu pu soltaw, fey trapümngey kom tati trokiñ soltaw. 17 Tukulelfi engün kiñe kurü kelü takuwün, ka ñi longko mew kiñe wayngechi pülliñ korona. 18 Feymew müten eluwi tañi wirarael engün ayentun mew:\\n19 Fey wülelmafi engün ñi longko kiñe mamüll mew, tofkütufi engün, ka lukutulfi rume yamniefilu reke, fey ñi re ayentufiel engün. 20 Fey dew rupan femngechi ayentukafilu engün ta Jesus, ka entuñmatufi engün tati kurü kelü takuwün, fey tukuleltufi engün kisu tañi takuwün, fey yefi tañi langümafiel engün ta kürus mew.\\n21 Kiñe wentru Sirene tuwlu, Simon pingelu, Alejandro ka Rufo tañi chaw, fey tüfa wiñomerkey ta lelfün mew. Rupalu ta tüfey püle, trenumafi engün, fey aporiangey tañi meñkuyeafiel ti kürus Jesus tañi yenieel. 22 Fey yengey ta Jesus kiñe lelfün mew Golgota pingelu (tüfa ta feypin ürke: “Kalafera lelfün”), 23 fey elungey pulku deyülelu finagre engu, welu Jesus pilay ñi putuael. 24 Feymew ti pu soltaw külafantukufi ta Jesus kürus mew. Fey ti pu soltaw wüdamkaleluwi engün Jesus tañi takuwün, fey pewütufi engün ñi kimael chuchi müngell ñi yeael kake kiñeke ti takuwün.\\n25 Feychi külafantukungelu ta Jesus kürus mew, aylla orachi puliwen mew ürke. 26 Ka elkünulelngey kiñe letreru chew tañi wirikonkülemum chem dungu mew tañi langümngen:\\n27 Ka femngechi külafantukungey kürus mew epu fütrake weñefe Jesus ñi inafül mew, kiñe kisu ñi man püle fey ti kangelu kisu ñi wele püle. 28 Femngechi mupiy chumngechi ñi wirikonkülen ta Wirin Chillka mew tati feypilelu:\\n“fey keyü rakintukungey tati pu wesake che engün.”* Kiñeke kuyfi wirin mew ngelay versu 28.\\n29 Tati pu che rupayelu tiye mew, fill wesapieyew. Ütrüfütrüftuy ñi longko engün feypilen mew:\\n—¡Eymi no am tati teyfükefilu ti ngillatuwe ruka, fey küla antü mew ka wiñome dewmatukefilu, 30 fey kisutu montuluwtunge ka nagpatunge ti kürus mew!\\n31 Ka femngechi ayentukaeyew ta Jesus ti pu longkolelu tati pu saserdote mew ka ti pu kimeltukelu Moyse ñi ley dungu. Feypi engün:\\n—Kakelu montulfi, welu kisutu pepi montuluwlay. 32 ¡Nagpatupe ta kürus mew ta tüfeychi Cristo, Israel tañi longko ülmen, taiñ peafiel ka taiñ feyentuafiel!\\n33 Fey rangiantülu, kom chüf mapu dumiñmalewey küla ora nagchi antü mew wüla pelonngetuy. 34 Ka feychi ora mew müten, Jesus ta newentu wirari: “Eloy Eloy, ¿lema safaktani?” (Fey tüfa ta feypin ürke: “iñche ñi Ngünechen, iñche ñi Ngünechen, ¿chem mew anta kisukünuen?”)† Salmo 22.1.\\n35 Kiñeke che müleyelu tiye mew, allküy ka feypi engün:\\n36 Feymew kiñe ta kisu engün lefkülen amuy, fey ifokünulfi ta kiñe esponja wesa füre pulku mew ka trarintukufi kiñe wechuñ rüngi mew, fey fülümelpufi ta Jesus tañi wün mew ñi putuafiel, feypilen mew:\\n37 Feymew Jesus fütra newentu wirari, fey lay.\\n38 Fey tati rünge fütra kortina‡ fütra kortina: püntülniefilu ti ellakonchi ngillatuwe tati doy ponwitulechi ngillatuwe mew. mülelu ta ngillatuwe ruka mew, rangi wichafnagi. Tuwi wenu, fey puwi nageltu ñi wichafnagün. 39 Tati Roma tuwchi kapitan, mülelu ta Jesus ñi fül mew, fey allkülu ñi wirarün ka§ Kiñeke kuyfi wirin mew ngelay: “allkülu ñi wirarün ka”. pefilu tüfa tañi lan, feypi:\\n40 Ka müleyey kiñeke domo pichi alü tripa adkintulelu. Feychi pu domo mew müley ta Maria Magdalena, Santiaw tati inan ka Jose tañi ñuke Maria pingelu, ka Salome. 41 Fey tüfachi pu domo ta inayawülkefuy engün ta Jesus ka kellukefuy engün feychi mülelu Jesus Galilea mew. Ka müleyey ta tiye mew fentren kakelu pu domo tati küpayelu kiñentrür Jesus engün ta Jerusalen mew.\\n42-43 Fey Jose, Arimatea tuwünche ka kiñe yamfal wentru ürke, koneltulelu tati putremke judiu mew, fey kisu ka femngechi maneluwkülerkey ñi felerpuael Ngünechen tañi longko ülmenngen. Fey dew nagantülu feychi pepikawkeelchi antü mew, epe llitulelu ti ürkütun antü, Jose wütufi füta piwkewün mew ñi feypimeafiel ta Pilato “elutuen Jesus tañi kuerpu” ñi pimeafiel.\\n44 Feymew Pilato ta afmalewey tañi dew lawiyen mew ta Jesus, fey mütrümfi tati kapitan tañi ramtuafiel tunteñma ñi dew lawiyen. 45 Fey ti kapitan kom küme feypietew, Pilato feypifi ta Jose ñi yetuafiel Jesus tañi kuerpu.\\n46 Feymew Jose ngillay ta kiñe rünge safana, fey nagümelngey Jesus ñi kuerpu, fey iwüdüfi tati safana mew. Feymew müten yefi ka tukupufi kiñe rüngan lolo mew wengalelu chengke kura mew ka takukünufi ti konwe kiñe fütra kura mew. 47 Maria Magdalena ka Maria Jose tañi ñuke, adkintuley engu chew püle tañi tukukünungen.\\n*15:28 Kiñeke kuyfi wirin mew ngelay versu 28.\\n†15:34 Salmo 22.1.\\n‡15:38 fütra kortina: püntülniefilu ti ellakonchi ngillatuwe tati doy ponwitulechi ngillatuwe mew.\\n§15:39 Kiñeke kuyfi wirin mew ngelay: “allkülu ñi wirarün ka”.","num_words":944,"character_repetition_ratio":0.054,"word_repetition_ratio":0.002,"special_characters_ratio":0.208,"stopwords_ratio":0.413,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Juan 6 ARNNT - Dew rupalu tüfachi dungu, Jesus amuy - Bible Search\\nJesus elufi iyael kechu warangka che\\n(Matew 14.13-21; Marku 6.30-44; Luka 9.10-17)\\n1Dew rupalu tüfachi dungu, Jesus amuy Galilea nome lafken (tüfachi lafken ka femngechi Tiferia lafken pingekey). 2Rume fentren che inayawüleyew, pefilu engün am tati afmatufal dungu tañi femün, tremolnietufiel mew ti pu kutran. 3Feymew Jesus pürapuy ti wingkul mew, fey anüpuy ñi pu disipulu engün. 4Dew fülküleparkey tati pu judiu ñi kawiñ antü, Paskua pingelu.\\n5Feymew Jesus adkintulu, fey pefi rume fentren che ñi inaetew, fey Jesus feypifi ta Felipe:\\n—¿Chew anta ngillameaiñ ta kofke kom tüfachi pu chengealu?\\n6Welu femngechi feypi ñi kimael chumngechi ñi llowdunguael ta Felipe, fey Jesus am dew küme kimniefulu ñi chumael. 7Felipe llowdungueyew:\\n—Rume fentren pülata+ mew may ngillangepeafuy kofke ñi pichiken elungeael kake kiñeke tüfachi pu che.\\n8Feymew Andre, tüfa ta kangelu kisu ñi disipulu Simon Pedro tañi peñi, feypieyew:\\n9—Tüfa mew müley kiñe pichiwentru nielu ta kechu kawella kofke ka epu challwa, welu ¿puwafuy chey am fentren che mew?\\n—Feypifimün kom ti pu che ñi anükünuwael engün.\\nRume mülerkey kachu tüyechi lelfün mew, fey anükünuwi engün. Kiñe kechu warangka wentru ürke. 11Jesus nüy ñi kuwü mew tati kofke, fey dew mañumtufilu ta Ngünechen, fey wüdamkalelfi ti pu che anüleyelu, ka femngechi femi ti epu challwa mew, fey eluyefi kom ñi küpa iel engün. 12Fey dew küme wedalu engün, Jesus feypifi tañi pu disipulu:\\n—Trawültufimün tati sofrayechi wükanke kofke, femngechi ñi ngünanoael pichin no rume.\\n13Fey kisu engün trawülyetuyngün ka apolyetuyngün mari epu kanasta tati wükanke kofke mew, tati sofralu ti kechu kawella kofke mew. 14Fey ti pu che, pefilu tüfachi afmatufal dungu ñi femel ta Jesus tañi kimngeael ñi ineyngen, feypi engün:\\n—Rüfngey ta tüfa ñi pelon wentrungen tati felelu ñi küpayael ta mapu mew.\\n15Welu Jesus ngüneduami ñi ayüngefel ñi yengetuael aporia mew tañi longko ülmenkünungeael, fey ka wiñome püntütripatuy tati doy wechuntu wingkul mew, femngechi tañi kisuleael.\\nJesus trekay wente ko\\n(Matew 14.22-27; Marku 6.45-52)\\n16Fey punlu dewma, Jesus ñi pu disipulu nagpuy engün lafken püle. 17Fey pürapuy kiñe farku mew ka eluwi engün ñi rumeael ti lafken mew femngechi ñi puwael ta Kapernaum waria. Dew küme dumiñürkey. Fey Jesus petu wiñomerkelay. 18Feymew ti lafken rume ingafpüramekey kiñe fütra kürüf tañi triparumen mew. 19Feymew dew amulelu engün kiñe kechu kam kayu kilometro, pefingün ta Jesus, petu fülpulu ti farku püle trekalelu wente ko, fey llükay engün. 20Fey Jesus feypifi ñi pu disipulu:\\n—¡Iñche tati! ¡Llükakilmün!\\n21Fey ñi pu disipulu elueyew ñi konpuael ti farku mew, feymew ka pichin mew müten puwi engün inaltu ti ayliñ mew chew ñi puwael engün.\\nJesus ta mongen wülkeelchi kofke reke feley\\n22Fey kangelu antü mew, ti mülenagchi pu che ngüneduamfi engün Jesus ñi pu disipulu ñi amun nome lafken ti kiñelechi pichi farku mew mülelu tüye mew, welu Jesus amulay. 23Feymew kakelu farku puwyey Tiferia waria mew fülpüle chew ifi engün ti kofke feychi mañumtulu ta Ñidol. 24Feymew ngüneduamngelu ñi mülenon ta Jesus ka ñi pu disipulu no rume, fey ti pu che pürapuyngün farku mew, fey amuyngün ta Kapernaum waria tañi kintumeafiel ta Jesus.\\nJesus ta kofke wülkelu rumel mongen\\n25Fey kisu engün puwlu nometu lafken mew, pefingün ta Jesus, fey ramtufi engün:\\n—Kimeltufe, ¿chumül anta akuymi fawpüle?\\n—Rüf dungu feypiwayiñ ta eymün kintumupen tamün ifiel mew ti kofke ka tamün fente küme wedan mew, welu tamün peelchi afmatufal dungu mew no tañi kimngeael ta iñche. 27Poyekefilmün tati afkechi iyael, welu may tamün poyeafel tati rumel mülekechi iyael fey tamün eluafetew rumel mongen. Fey iñche tati Wentrukünuwpalu eluwayiñ tüfachi iyael, fey Chaw Ngünechen am adkünulu tüfachi dungu kisu ñi Fotüm mew ―pi.\\n28Fey ramtueyew engün:\\n—¿Chumaiñ am taiñ femael Ngünechen tañi ayükeelchi dungu?\\n29Jesus llowdungueyew engün:\\n—Ngünechen ayüley tamün femael tüfeychi dungu tamün feyentuael iñche mew kisu tañi werküetew.\\n30Feymew ramtuy engün:\\n—¿Chem afmafal dungu am femaymi femngechi pefiliyiñ taiñ feyentuael? ¿Chem küme dungu am femaymi iñchiñ mew? 31Iñchiñ taiñ kuyfike tuwün em ifi engün tati mana kofke ti uwe mapu mew, chumngechi feypiley ti Wirin Chillka: ‘Ngünechen elueyew ñi iyael engün ti wenu mapu kofke.’+\\n—Rüf dungu ta feypiwayiñ Moyse no tati tamün eluetew ta eymün tati wenu mapu kofke, welu may iñche ñi Chaw tüfey tamün elukeetew ti rüfngechi wenu mapu kofke. 33Fey ti kofke Ngünechen ñi wülkeel fey tüfa lle tati nagpalu wenu mapu, ka elukefilu rumel mongen ta kom mapu mew mülechi pu che.\\n34Fey kisu engün ngillatueyew:\\n—Ñidol, rumel eluniemuaiñ üyechi kofke.\\n35Fey Jesus feypi:\\n—Iñche ta kofke reke felen wülkelu ta rumel mongen. Kom ti llowetew iñche, chumkawnorume ngüñüwelayay reke, ka tati feyentulu iñche mew chumkawnorume wüywüwelayay reke. 36Iñche dew feypiwiyiñ, welu eymün feyentukelaymün iñche mew tunte pemuken rume. 37Kom kakelu che iñche ñi Chaw ñi eluetew, llowenew ta iñche, fey kom tañi llowetewchi pu che, famentulayafiñ. 38Iñche am küpanolu ta wenu mapu tañi femael kisu iñche ñi ayüelchi dungu, welu may tañi femael iñche ñi Chaw ñi ayüelchi dungu, fey tañi werküetew. 39Welu feypiwayiñ tañi ayükeel iñche ñi Chaw, fey iñche ñi ñamümnoafiel kiñe no rume tañi eluetew, welu may tañi wiñomongeltuafiel ti afaelchi antü mew. 40Feyngey iñche ñi Chaw am ayülelu itrokom tati maneluwlu ta Ngünechen ñi Fotüm mew ka feyentulu ta kisu mew ñi nieael rumel mongen, fey iñche wiñomongeltuafiñ afaelchi antü mew.\\n41Feymew tati pu judiu eluwingün ñi fillpiafiel ta Jesus, tañi femngechi feypin mew: “Iñche tati kofke reke felen nagpalu ta wenu mapu.” 42Feymew feypi engün:\\n—¿Fey tüfa no anta Jesus, Jose tañi fotüm? Iñchiñ kimnieñmafiyiñ kisu ñi chaw ka ñi ñuke, fey ¿chumngelu am feypipey ñi nagpan ta wenu mapu?\\n43Feymew Jesus feypi:\\n—Fentekünumün tamün fillpikawmekeael. 44Iney rume pepi küpalayafuy ta iñche mew, iñche ñi Chaw ta küpalnoeliyew, iñche tañi werküetew. Fey iñche ta wiñomongeltuafiñ afaelchi antü mew. 45Chumngechi feypiley tati pu pelon wentru ñi chillka mew: ‘Ngünechen kimeltuafi ta itrokom che’.+ Femngechi itrokom tati allkütufilu ta Chaw Ngünechen, ka adümlu kisu ñi dungu, fey llowkeenew ta iñche.\\n46“Feyngey iney no rume am pekenofilu ta Chaw Ngünechen, fey kiñeley müten tañi pekeetew, tüfey tati küpalu ta Ngünechen mew. 47Rüf dungu feypiwayiñ tüfey tati feyentulu iñche mew, nieay ta rumel mongen. 48Iñche felen ta kofke reke wülkelu ta rumel mongen. 49Eymün tamün kuyfike tuwün em ifi engün tati mana ti uwe mapu mew. Femfuy rume, layey engün. 50Welu iñche nütramyeken ti kofke nagpalu ta wenu mapu, fey iney rume ifile tüfachi kofke, lalayay. 51Iñche ta tüyechi kofke wülkelu rumel mongen tati nagpalu ta wenu mapu, fey tati ifilu ta tüfachi kofke, rumel mongeleay. Feyti kofke iñche tañi wülkeel iñche tañi kuerpu. Iñche wülafiñ tañi nieael rumel mongen ta mapu mew mülechi pu che.”\\n52Fey ti pu judiu eluwingün ñi welukonkechi üyawtuwael:\\n—¿Chumngechi am tüfachi wentru pepi eluaeiñmew kisu ñi kuerpu taiñ iñmayafiel?\\n53Fey Jesus feypi:\\n—Rüf dungu feypiwayiñ eymün ta inofilmün tati Wentrukünuwpalu tañi kuerpu ilo reke ka putuñmanofilmün kisu ñi mollfüñ, nielayaymün ta rumel mongen. 54Welu tati iñmaetew iñche ñi kuerpu ilo reke ka putule iñche ñi mollfüñ, nieay ta rumel mongen, fey iñche wiñomongeltuafiñ tati afaelchi antü mew. 55Tüfa ta feyngeay iñche ñi kuerpu am ta rüfngechi iyael reke felelu ka iñche ñi mollfüñ rüfngechi pulku reke feley. 56Tati iñmaetew iñche ñi kuerpu ilo reke ka putufile reke iñche ñi mollfüñ, iñche mew kiñewküley ñi mongen, ka iñche kiñewkülen tañi Chaw iñchiw. 57Iñche ñi Chaw, tañi werküetew, rumel mongelekey, fey iñche ka femngechi mongen nien. Fey ka femngechi: tati iñmaetew tañi kuerpu, iñche ñi mongen nieay. 58Nütramyepefiñ ti kofke tati nagpalu ta wenu mapu. Tüfachi kofke ta mana reke femngelay tañi iel eymün tamün kuyfike tuwün em, fey ifuyngün rume, welu layey engün, welu may tati ifilu tüfachi kofke rumel mongeleay.\\n59Jesus kimeltuy tüfachi dungu ta Kapernaum mülechi sinagoga+ mew ñi trawün che mew.\\nTati rumel mongen wülkechi dungun\\n60Allkülu tüfachi kimeltun dungu, fentren che miyawkelu ta Jesus engün, feypi:\\n—Fey tüfa tañi kimeltuel rume küdawngey tañi llowngeael. ¿Iney am müngeltuafeyew tatey?\\n61Jesus ngüneduamlu ñi petu fillpimeken engün, ramtufi ti pu che:\\n—¿Tüfachi dungu anta wesaduamelkaeymünmew? 62¿Chem chumaymün am, pefilmün tüfachi mapu mew tati Wentrukünuwpalu püratule chew ñi mülekefel wünelu mew? 63Feyti Küme Püllü wülkey ta rumel mongen; fey kuerpu ta falilay rumel mongenngealu. Iñche tañi feypipeelchi dungu, fey koneltuley tati Lif Küme Püllü tati wülkelu ta rumel mongen. 64Welu petu müley kiñekentu eymün mew tati feyentulenolu.\\nFey Jesus am kimürkelu llituka mew müten iney engün tati feyentulenolu ka ineyngen tüfey tañi ngünen mew wültukukünuaetew. 65Ka amul feypi:\\n—Feymew ta feypiwkeyiñ ta iney no rume llowlayaenew ta iñche, fey ñi Chaw ta küpalnoeliyew.\\n66Feymew müten, rume fentren tañi inayawülkeetew ta Jesus, elkünutueyew, ka doy miyawelay engün ta kisu mew. 67Fey Jesus ramtufi tati mari epu disipulu:\\n—¿Eymün ka ayüleymün am tamün amutuael?\\n68Simon Pedro llowdungueyew:\\n—Ñidol, ¿iney mew kay amuafuiñ? Eymi tami dungun ta rumel mongen dungun. 69Iñchiñ ta dew feyentuiñ ka kimiyiñ ta eymi Ngünechen ñi Lif Küme Mongenngelu.\\n70Fey Jesus feypi:\\n—¿Iñche anta dulliwlayiñ tamün mari epungen? Welu kiñe ta eymün mew kontunieeyew ta weküfü.\\n71Tüfa ñi feypin mew, ta Jesus dungurkey ta Juda mew, Simon Iskariote ñi fotüm, Juda am re ngünen mew wültukurkeafilu ta Jesus, tunte rakikonkülerkefuy rume tati mari epu disipulu mew.","num_words":1445,"character_repetition_ratio":0.057,"word_repetition_ratio":0.0,"special_characters_ratio":0.201,"stopwords_ratio":0.355,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chem am tati Biblia? Kiñe lifru Ngünechen mu tuwlu | Biblia ñi kimeltukeel\\nTati Biblia Ngünechen mu küpalu\\n¿Chumngelu tati Biblia trürlay kakelu lifru mew?\\n¿Chumngechi tati Biblia kellukeeiñmu taiñ chaftuafiel wedake dungu?\\n¿Chem dungu mu müley taiñ maneluwal Biblia ñi pelon dungu mu?\\n1, 2. ¿Chumngelu (chemu) feypikeiñ ti Biblia kiñe falin-ngechi yewün Ngünechen mu küpalu?\\n¿TUKULPAKEYMI kiñe falin-ngechi yewün tami eluetew kiñe küme weni? Tüfa mu, müna ayüwkeymi ka rume afmatukeymi. Tüfachi yewün mu, tami weni pengeli tunte falintuniekeeymu, feymew eymi mañumkefimi.\\n2 Feley llemay, tati Biblia kiñe yewün reke feley küpalu Ngünechen mu, feymew müna mañumkefiyiñ. Tüfachi falin-ngechi lifru niey kümeke kimeltun chem kake lifru no rume nienolu. Rakiduamnge tüfa mu, Biblia kimeltukeeiñmew chumngechi dewmay ti kallfü wenu, wangülen, ti Mapu ka ti wünen kurewen. Kafey kimeltukeeiñmew manelfalngechi ngülam, tüfa kellukeeiñmew taiñ chaftuafiel ti wedake dungu ka fillke dungu mülelu mongen mu. Biblia ka kimeltukeeiñmew Ngünechen chumngechi femürpuay ñi feypikünun ti Mapu ñi kümelkaletual. ¡Müna küme yewün!\\n3. Ngünechen elueiñmu tati Biblia, ¿chem pengeli ka chumngelu tüfachi yewün doy falin-ngey?\\n3 Kiñe falin yewün reke feley tati Biblia, tüfa kimeltukeeiñmu iney ngen Jewba. Ka Ngünechen ayükey taiñ küme kimafiel, feymu elukeeiñmu tüfachi falin lifru. Femngechi ti Biblia kellukeeiñmew taiñ fülkonal kidu mu.\\n4. ¿Chem afmatukeeymu tunten wülngeken ta Biblia?\\n4 Nielmi kiñe Biblia, eymi ka müten no. Kom tüfachi lifru am, ka epe kom nentuwiringey doy epu warangka kayu pataka kewün dungu mu, feymew epe kom che niekeyngün kiñe Biblia. Fill semana doy kiñe millon Biblia wülngekey, fantepu mu fentren warangka millon Biblia ka kiñeke trokiñ nentuwiringey. Feymu tüfachi lifru trürlay chem lifru mu no rume.\\nTati “Traducción del Nuevo Mundo de las Santas Escrituras”, wirintukungey fentren kewün dungu mu\\n5. Ti Biblia “Ngünechen tañi adkünuel”, ¿chem pifel tüfachi dungu?\\n5 Kafey, tati Biblia “Ngünechen tañi adkünuel” (papeltunge 2 Timotew 3:16). ¿Chem pifel tüfachi dungu? Biblia mu müley ti wiñoldungun: ‘Pu wentru dungukefuy Ngünechen ñi adkünuletewchi dungu, dunguy engün tati lif küme püllü ñi kellun mew [Ngünechen ñi newen mew]’ (2 Pedro 1:21). Rakiduamnge tüfa: kiñe fücha wentru werküfi tañi fotüm ñi wirintukulelafiel kiñe karta. Welu tüfa pengeli tati fücha wentru ñi rakiduam ka ñi feypin. Feymew tüfachi karta ti fücha wentru ñi rakiduamel niey, welu tañi fotüm ñi rakiduam nielay. Ka femngechi tati Biblia ñi werkün dungu küpay Ngünechen mu, tati pu wentru ñi rakiduam nielay. Feymew kom tati Biblia rüf “Ngünechen ñi küme dungu” ngey (1 Tesalonisense 2:13).\\nKIÑE RÜFNGECHI LIFRU KA WELULKADUNGUKELAY\\n6, 7. Kom rakiduam mülelu Biblia mu kiñewküley, ¿chumngelu afmatufali tüfa?\\n6 Ti Biblia wiringey 1.600 tripantu mu, tati pu wentru wirintukulu kakewme mongen ka tuwün niefuy, ka fillke küdaw niekefuyngün: kiñeke tüfa engün nganfe, challwafe, ufisa kamañfe, pelon wentru, kues ka longko ülmen ngekefuyngün. Ka ti wentru wirilu Luka pingechi Evangelio, lawentuchefe ngefuy. Welu tüfachi pu wentru kakewme tuwün-ngefulu rume, tati Biblia Génesis puwkey Apokalipsi mu kimeltukey kiñe rakiduam müten kom ñi Wirintukun mu, ka welulkadungukelay. *\\n7 Biblia ñi wünen lifru feypi chumngechi mületuy tati wedake dungu pu che mu, welu tati afchi lifru mu feypi chumngechi tati Mapu küme mülewe ngetuay. Kom Biblia ñi nütram niey fentren warangka tripantu, ka tañi dungu rumel pengelkey Ngünechen chumngechi femürpuay ñi feypin. Tüfachi lifru küpay Chaw Ngünechen mew, kom tüfachi rakiduam kiñewkülelu am Biblia mu, feymew afmatufali.\\n8. ¿Chumngelu tati Biblia nütramkalu ciencia dungu mew rüfngey ñi feypin? Feypinge kiñeke dungu.\\n8 Biblia wüne feypi wentru ñi kimürpun. Feymu tati Biblia rüfngey ñi feypin tati ciencia mu. Kiñe dungu, Levítico pingechi lifru niey ley dungu tati pu kuyfike israelche mu, feypingey chumngechi lifküleal ñi kuerpu ka ñi ruka, ka tati pu che weda kutran niefule mülefuy ñi püntüleal kiñeke antü pu che mu, ka kom tüfachi dungu kimkelafuyngün kakelu mapu mu. Ka kuyfi mu, tati pu che welulekefuy ñi kimün chumngen ti Mapu, welu tati Biblia pengeli ti Mapu mongkolküley (Isaías 40:22). Ka rüf feypi “kidu pültrükünufi ti Mapu chem mew no rume” (Job 26:7). Fey llemay, Biblia kiñe ciencia lifru no tati, welu nütramkalu ciencia dungu mew rüfngey ñi feypin. ¿Rüf manelfalngepey may tüfachi lifru Ngünechen mu küpalu? Femi llemay.\\n9. a) ¿Chem pengeli Biblia ñi rüfngen ka manelfali ñi feypikeel kuyfike nütram mu? b) ¿Chumngelu pu wirintukulu Biblia rüf wirintuyngün kom dungu ñi rupan?\\n9 Tati Biblia rüfngey ka manelfali feypikelu kuyfike nütram. Ka tañi feypin rüfngey, ka feypikey tati pu kuyfike che ñi üy ka tañi tuwünche kütu. * Tati pu wirintukukelu ti Biblia trürlay pu wentru wirintukulu ñi kimün, fey engün feypikelay tañi pu che ñi wewngeken, welu pu wentru wirintukulu ti Biblia kom feypikey kidu ka tañi pu che ñi welulkan. Rakiduamnge tüfa, Moyse newen mu ngülamtungey, kidu wirintukuy tañi welulkan Números pingechi lifru mu (Números 20:2-12). Feymu pu wentru ñi lifru mu feypikelay kom rüf dungu, welu Biblia feypikey rüf dungu, tüfachi lifru küpalu am Chaw Ngünechen mu.\\nKIÑE LIFRU KÜMEKE NGÜLAM NIEKELU\\n10. ¿Chumngelu am feypiafuiñ tati Biblia kiñe manelfalchi lifru ngen?\\n10 Ngünechen tañi adkünuel tati Biblia, fey ‘rume kümey ñi kimeltungeal ta che ka ñi ngülamtungeal ti welulkawkülelu, ka yafültukungeal’ (2 Timotew 3:16). Tüfachi lifru manelfali. Fey llemay, taiñ Chaw Ngünechen Jewba Ngen-ngelu am tati Biblia. Feymu kom Biblia pengeli Jewba ñi küme kimniefiel tati pu che ñi chumngen. Iñchiñ newe kimuwlaiñ taiñ chumngen, welu Jewba küme kimnieñmaeiñmu taiñ rakiduam ka chum duamküley taiñ piwke mu. Kafey kimniey chem duamnieiñ taiñ ayüwküleal, ka chem müley taiñ femnoal taiñ mongen mu.\\n11, 12. a) ¿Chem dungu Jesus kimelelfi ti pu che fütra wingkul mew? b) ¿Chem kümeke ngülam müley Biblia mu, ka chumngelu ñi ngülam kümekey?\\n11 Rakiduamnge Jesus ñi wewpin ti fütra wingkul mew, mülelu Matew kapitulo 5 ka 7. Tüfachi küme wewpin mu, Jesus kimelelfi fentren dungu tati pu che, chumngechi ayüwküleal ka norümal tati yafkawkülen, chumngechi llellipual ka chem rakiduamal tati falinke chemkün mew. Ka kom tüfachi dungu ñi wewpiel Jesus kuyfi mu, famülke mew amuley ñi falin-ngen.\\n12 Kiñeke ngülam Biblia mu mülelu kellukefi pu reñmawen, pu che ñi küdaw mu ka chumngechi yewküleal kakelu che engün. Tañi ngülam kellufi kom pu che ka tüfa rumel kümelkakeeyew. Tati kimün mülelu Biblia mu, Ngünechen feypifi ti pelon wentru Isaia ñi wirintukuel tüfa: “Iñche, ta Jewba, tami Ngünechen, tami kimeltukeetew eymi tami kümelkaleal” (Isaías 48:17).\\nKIÑE LIFRU PELON DUNGU NIELU\\nTati wirintukulu Isaia feypikünuy ñi apümngeal ti Babilonia waria\\n13. Jewba ñi newen mu, ¿chem dungu feypifi ñi wirintukuel ti pelon wentru Isaia ñi rupayal Babilonia?\\n13 Biblia niey fentren pelon dungu, ka fentren dewma femürpuy. Peaiñ kiñe dungu, ti pelon wentru Isaia, mülekefuy doy regle pataka tripantu petu ñi mülenon Jesus, Jewba feypikünufi tüfachi pelon wentru Babilonia ñi apümngeal (Isaías 13:19; 14:22, 23). Ka feypikünuy chem ñi rupayal. Pu weychafe arkümafiel ti lewfü rumelu waria püle, femngechi konal engün ñi nüpuafiel Babilonia fey ñi weychanon engün. Welu feyka müten no. Ti pelon dungu ka feypikünuy ti ülmen longko ñi üy, Siro pingelu ñi nüpuafiel ti Babilonia waria (papeltunge Isaías 44:27–45:2).\\n14, 15. Kiñeke dungu feypilu Isaia ñi pelon dungu ñi rupayal ta Babilonia, ¿chumngechi femürpuy?\\n14 Dewma rupalu epu pataka tripantu mu, feychi 5 ka 6 konchi pun octubre küyen mu, 539 tripantu petu ñi mülenon Jesus, pu weychafe mülefuyngün inafül Babilonia waria mu. ¿Iney am longkolefuy? Siro, kiñe persa longko ülmen. Femngechi feypikünungey ñi femürpual ti afmatufalchi pelon dungu. Ti pelon dungu ñi feypikünungen, ¿chumngechi Siro ñi pu weychafe nüpuafuy chi waria fey ñi weychanon engün?\\n15 Pu babiloniache kawiñmakefuyngün feychi pun mew, ka duamkülelafuyngün ka tüngkülefuyngün ñi niekeel ti fütra alüpürachi malal ñi waria mu. Feymu Siro ñi küme pepiluwün mu, kañpüle witrülfi chi lewfü rupakefulu rangiñ waria mu, femngechi nagi chi ko, feymu pu weychafe inaleyngün chi ko mu, fey fülkonpuyngün ti fütra alüpürachi malal mu. Welu, ¿chumngechi pepi rumeyngün ti fütra alüpürachi malal mu? ¡Ngoyman mu tati wülngiñ ñi waria nülakünungerkey!\\n16. a) Isaia ñi feypikünun, ¿chem dungu mu rupayalu Babilonia? b) ¿Chumngechi femürpuy Isaia ñi pelon dungu ñi welliletuael Babilonia?\\n16 Jewba feypikünuy tüfachi dungu Babilonia mu: “Ngewetulayay che, turpu mülewelayay che üye mu. Ka kiñe arabeche no rume anümkünuay ñi tolto ruka üye mu, ka kiñe kamañfe (inaduamkelu uficha) no rume ürkütuwelayay tañi pu ufisa üye mu” (Isaías 13:20). Ti pelon dungu feypikünuy ñi apümngeal ti waria, welu ka feypi rumel welliletual ka ñi mülewetunoal chem mongen no rume. Eymi ngüneduamafuymi tüfachi dungu chumngechi femürpuy. Irak mapu mu, 80 kilometro waywen mu (sur) Bagdad lof püle mew, petu kimfalngey Babilonia chew ñi mülekefum. Chem mongen no rume ngewetulay, femngechi wechurpuy kom feypikünuel Jewba Isaia mu: “Ti lepüwe [yüpuwe] mew reke lepüafiñ ñi apümngeal” (Isaías 14:22, 23). *\\nChew ñi mülekefum Babilonia waria\\n17. Biblia ñi pelon dungu ñi femürpun, ¿chumngelu yafülüñmakeeiñmu taiñ mupiltun?\\n17 Rüfkünu, ¿yafülüñmakeeiñmu may taiñ mupiltun Biblia ñi pelon dungu ñi manelfalngen? Femi llemay, taiñ Chaw Ngünechen Jewba femürpuy ñi feypikünuel kuyfi mu, ka femngechi maneluwaiñ Ngünechen mu küme mülewe ngetual ti Mapu (papeltunge Números 23:19). Fey llemay, nieiñ ti “maneluwün ñi llowael ti rumel mongen. Ngünechen ta koyladungukelay, fey tukulpakünufi tüfachi mongen fütra kuyfi mew petu ñi dewmangenon rume ta mapu” (Tito 1:2). *\\n‘NGÜNECHEN ÑI DUNGU, MONGEN DUNGU NGEY’\\n18. ¿Chem rüfngechi dungu feypikünuy ti apostol Pablo “Ngünechen ñi dungu” mu?\\n18 Dew taiñ pefiel tüfachi chillkatun mu, tüfa manelfali Biblia ñi rüfngen ka kiñengechi lifru ngen müten. Kom ñi rakiduam nüwküley, chem ñi nütramkakeel ka ciencia mew rüfngey ñi feypin, niey kümeke ngülam ka manelfalngechi pelon dungu. Welu fente puwlay ñi falin ka müley doy manelfalchi dungu. Tati apostol Pablo wirintukuy: “Ngünechen ñi dungu mongen dungu ka pepiluwün dungu. Doy yungey reke kom epuñpüle yungechi wayki mew, fey konpukey reke ponwitu kuerpu mew ka ti püllü mew kütu, ka inarumekefi ñi chumngechi rakiduamkülen ta piwke” (Ebrew 4:12).\\n19, 20. a) ¿Chumngechi kellukeeiñmew Biblia taiñ küme ngüneduamuwal? b) Biblia, Ngünechen ñi yewün, ¿chumngechi pengelafuiñ taiñ mañumnieafiel?\\n19 Tati papeltun Ngünechen ñi “dungu” mülelu Biblia mu, kakünutuafuy taiñ mongen. Ka kellukeeiñmu taiñ küme ngüneduamuwal. Feymew taiñ feypin mu “iñche poyekefiñ ta Ngünechen” fey müten feypilayafuiñ. Kafey müley taiñ küme rakiduamal ka taiñ küme piwkentukual, femngechi pengelkeaiñ taiñ küme llowkeel Ngünechen tañi adkünuel chi Küme Dungu, tati Biblia.\\n20 Biblia rüf küpay Chaw Ngünechen mu. Feymew müley taiñ papeltuafiel, ngüneduamafiel ka piwkeyeafiel. Feymu küme ngüneduamniefilmi ti Biblia, eymi pengelafuymi tami mañumtuafiel ta Ngünechen ñi yewün. Ka falintunieafimi Ngünechen ñi ayükeelchi dungu pu che mu. Küpalechi chillkatun mu, peaiñ feychi Ngünechen ñi ayükeelchi dungu ka chumngechi femürpuay tüfa.\\n^ parr. 6 Kiñeke che feypikey tati Biblia kiñeke dungu ñi feypiel welulekey, welu tüfachi feypin feyngelay. Feymew pefinge regle chillkatun chi lifru La Biblia... ¿la Palabra de Dios, o palabra del hombre? pingelu, dewmakelu pu Dungukelu Iney Ngen Jewba.\\n^ parr. 9 Kiñe dungu, pefinge Luka 3:23-38 müley kiñe wirin, Jesus tañi pu kuyfike che yem ñi üy.\\n^ parr. 16 Peaymi doy dungu Biblia ñi pelon dungu mu, ti papil Un libro para todo el mundo pingelu, pagina 27-29, dewmakelu pu Dungukelu Iney Ngen Jewba.\\n^ parr. 17 Rakiduamnge tüfa, Babilonia ñi apümngemum pengeli chumngechi femürpukey Biblia ñi fentren pelon dungu. Ka dungu müley, Tiro ka Ninife ti waria ñi apümngemum (Ezequiel 26:1-5; Sofonías 2:13-15). Kafey Daniel ti pelon wentru feypikünuy chuchi am tati fütrake ngünenielu mülelu Mapu ñi inalen ta Babilonia, tüfa engu Medopersia ka Grecia mapu (Daniel 8:5-7, 20-22). Ti Doy Kimngeam pingechi dungu mu, feypilelu “Jesukristo, tati feypikünuelchi Mesia”, peaymi doy pelon dungu tati Mesia ñi feypingen wechurpuel ta Jesukristo mu.\\nNgünechen adkünufi ti Biblia, feymew rüfngey ka manelfali (2 Timotew 3:16).\\nTati Biblia ñi kümeke ngülam kellukeeiñmew taiñ mongen mu (Isaías 48:17).\\nNgünechen ñi feypikünun Biblia mu, rüf femürpuay (Números 23:19).","num_words":1825,"character_repetition_ratio":0.067,"word_repetition_ratio":0.0,"special_characters_ratio":0.204,"stopwords_ratio":0.363,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Pu Dungukelu Iney Ngen Jewba, ¿kiñe religion Evangelica ngepeyngün may?\\nPAPELTUAFUYMI afrikáans albanés alemán amárico armenio armenio occidental azerí azerí (alfabeto cirílico) bajo alemán bashkir bassa de camerún batako toba birmano bosnio boulou búlgaro cabilé catalán cebuano chabacano checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitumbuka chol chuvash cibemba cingalés coreano criollo haitiano croata dangme danés digor endebele de Zimbabue endonga enzema eslovaco esloveno español estonio ewé fanti feroés finlandés fiyiano francés gallego galés garífuna georgiano griego groenlandés guaraní gun hausa hebreo hiligaynon hindi holandés húngaro ibo ilocano indonesio inglés italiano japonés javanés kabiye kannada kaonde kayin sgaw kazajo kiniaruanda kirguís kirundi kisi kisonge krío kwangalí kwanyama lenguaje de señas brasileño lingala lituano luo malayo malayálam malgache maltés mam mapudungun maratí maya mazateco de Huautla mendé mixe del norte nepalés ngäbere (o guaymí) nias noruego náhuatl de guerrero náhuatl de la huasteca náhuatl del centro náhuatl del norte de puebla oromo otetela pangasinán panjabí persa pidgin de las islas salomón polaco portugués de Brasil portugués de Portugal purépecha quechua cuzqueño rarotongués rumano ruso sena serbio (alfabeto cirílico) serbio (alfabeto latino) sesoto de Lesoto setsuana shona suajili suati sueco sundanés tagalo tahitiano tai tankarana tayik telugu tetun dili tigriña tojolabal tok pisin tongano totonaco tseltal tsonga tsotsil turco turcomano tártaro ucraniano urdu uzbeko valenciano vascuence vendal vezo vietnamita xhosa yoruba zapoteco de lachiguiri zapoteco del istmo zulú árabe\\nFemlay llemay. Pu Dungukelu Iney Ngen Jewba inaniekefiyiñ ta Jesus, welu kiñe religion Evangelica ngelaiñ.\\nFentren pu che rakiduamkey: kom tati trokiñche famentukefilu ti feyentun ñi nieel ti Iglesia Catolica Romana, fey kiñe religion Evangelica tati. Rüfngey taiñ famentukefiel fentren dungu ñi feyentukeel tati Iglesia Catolica, welu kiñe religion Evangelica ngelaiñ. Peafiyiñ epu dungu pengelkelu tüfa:\\nFentren feyentun ñi nieel pu religion Evangelica chaftukefi Biblia ñi kimeltun. Kiñe dungu, ti Biblia kimeltukelay ta Chaw Ngünechen ñi koneltukeel Trinidad mu, welu may feypikey “kiñeley müten ta Ngünechen” (1 Timotew 2:⁠5; Juan 14:⁠28). Kafey tati Biblia kimeltukelay Chaw Ngünechen ñi kutrankamekefiel tati wedake che kiñe kütral mapu mew no rume, welu may apümkayafi fey tañi wiñomongetunoal engün (Salmo 37:⁠9; 2 Tesalonisense 1:⁠9).\\nIñchiñ ayükelaiñ norümafiel ti Religion Catolica kam kake religion no rume. Welu may doyümkeiñ amuldungual tati kümeke dungu küpalu Chaw Ngünechen ñi Ngünenien mu ka yafültukukefiyiñ tati pu che ñi maneluwküleal feychi kümeke dungu mu (Matew 24:⁠14; 28:⁠19, 20). Ayükelaiñ norümafiel kiñe religion no rume, welu may kimeltulelafiel tati pu che küme piwkengelu tati rüf dungu Biblia mu ka Ngünechen mew (Kolosense 1:⁠9, 10; 2 Timotew 2:⁠24, 25).\\n¿Tunten pu Dungukelu Iney Ngen Jewba kimniefimi? ¿Rüf kimniemuiñ may?\\n¿Pu Dungukelu Iney Ngen Jewba koneltupeyngün pu kristiano mu?","num_words":432,"character_repetition_ratio":0.069,"word_repetition_ratio":0.0,"special_characters_ratio":0.171,"stopwords_ratio":0.176,"flagged_words_ratio":0.0,"lang_id_score":0.992,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"PAPELTUAFUYMI abé afrikáans ahanta albanés alemán aluro amárico armenio asamés atié aucano aymara ayá azerí azerí (alfabeto cirílico) bajo alemán bambara bashkir bassa de camerún bassa de liberia batak (simalungun) batako dairí batako karo batako toba baulé becol bengalí birmano bislama boulou búlgaro cabilé caboverdiano cakchiquel occidental camboyano catalán cebuano chabacano changana (zimbabue) checo chichewa chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuukés chuvash cibemba cinamwanga cingalés citonga comoriano de ngazidja congo coreano criollo de las seychelles criollo de reunión criollo guadalupeño criollo haitiano criollo inglés de Belice criollo mauriciano criollo portugués croata damara dangme danés dehu digor diula duala dusún efik emberá (catío) endebele endebele de Zimbabue endonga endáu enzema eslovaco esloveno español estonio ewé fanti feroés finlandés fiyiano fon frafra francés ga gallego galés garífuna georgiano gitonga gokana griego groenlandés guaraní guaraní boliviano guerzé gueré gujarati gun guna hausa hebreo herero hiligaynon hindi hiri motu hmong (blanco) holandés hunsrik húngaro iban ibanag ibinda ibo ilocano indonesio inglés irlandés ishan islandés isoko italiano japonés javanés kachin kannada kaonde kayin sgaw kazajo kekchí khana khasi kikongo kikuyu kiluba kimbundu kinande kiniaruanda kipende kirguís kiribatiano kirundi kisi kisii kisonge kpelle krío kurdo kurmanyí del Cáucaso kwangalí kwanyama kyangonde lahu lao latgaliano lengua de señas argentina lengua de señas boliviana lengua de señas chilena lengua de señas colombiana lengua de señas costarricense lengua de señas ecuatoriana lengua de señas uruguaya lengua de señas venezolana lengua de signos española lenguaje de señas alemán lenguaje de señas americano lenguaje de señas angoleño lenguaje de señas australiano lenguaje de señas brasileño lenguaje de señas británico lenguaje de señas búlgaro lenguaje de señas checo lenguaje de señas chino lenguaje de señas coreano lenguaje de señas cubano lenguaje de señas de quebec lenguaje de señas eslovaco lenguaje de señas filipino lenguaje de señas finlandés lenguaje de señas francés lenguaje de señas ghanés lenguaje de señas griego lenguaje de señas guatemalteco lenguaje de señas holandés lenguaje de señas hondureño lenguaje de señas húngaro lenguaje de señas indio lenguaje de señas indonesio lenguaje de señas italiano lenguaje de señas japonés lenguaje de señas malasio lenguaje de señas neozelandés lenguaje de señas nicaragüense lenguaje de señas panameño lenguaje de señas paraguayo lenguaje de señas peruano lenguaje de señas rumano lenguaje de señas ruso lenguaje de señas salvadoreño lenguaje de señas sueco lenguaje de señas tai lenguaje de señas zimbabuense lenie letón lhukonzo lingala lituano lomue luganda lugbara lunda luo luvale macedonio macua malayo malayálam malgache maltés mam mambue-lungu mangareva maninkakan oriental mapudungun maratí marquesiano (hiva oa) marquesiano (nuku hiva) marshalés maya mazahua mazateco de Huautla mbukushu mendé meru mixe mixteco de guerrero mixteco de huajuapan mizo mongol more mískito navajo nepalés ngäbere (o guaymí) nias niueano noruego nuer nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otetela otomí pangasinán panjabí panjabí (escritura nasta’liq) papiamento de aruba papiamento de curazao persa pidgin camerunés pidgin de las islas salomón pidgin nigeriano pilagá polaco ponapés portugués pular purépecha páez quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de Tena quichua de santiago del estero quiché rarotongués romaní de Macedonia (alfabeto cirílico) romaní de bulgaria romaní de macedonia romaní del este de Eslovaquia romaní del norte de Grecia romaní del sur de Grecia rumano ruso rutoro samoano sango saramacano sarnami sena sena senufo cebara serbio serbio (alfabeto latino) sesoto de Lesoto setsuana shona sidama silozi somalí sranangtongo suajili suati sueco sundanés susu tagalo tahitiano tai tai del noreste talian tamil tandroy tankarana tarahumara central tayik telugu tetun dili tigriña tivo tlapaneco toabaite tojolabal tok pisin tongano toquelao totonaco tseltal tsonga tsotsil turco turcomano turcomano tuvaluano twi tártaro tének de San Luis Potosí ucraniano udmurto uhobo uigur (alfabeto cirílico) urdu uzbeko uzbeko (alfabeto latino) valenciano vascuence vendal vezo vietnamita wallisiano waray-waray wayuunaiki wichi wolaita xhosa xitshwa yacouba yoruba zapoteco de lachiguiri zapoteco del istmo zulú árabe ñanya ñemba\\n¿Peniefimi tati adentun mülelu tüfachi papil mu? Pengeli küme adngechi takun yekeiñ pu Dungukelu Iney Ngen Jewba amulu taiñ trawün mew. ¿Chumngelu am rume (chemu mütre) inaduamkeiñ chem takun yenieal ka chumley taiñ ad?\\nFemngechi yamkeiñ taiñ Chaw Ngünechen. Kidu ta re ad müten falintukelay (1 Samuel 16:7). Welu trawüwkülelu iñchiñ tañi poyeafiel, rüf piwke mu küpa yamkefiyiñ taiñ Chaw Jewba ka taiñ pu peñi ka lamngen. Pemefiliyiñ kiñe kues, wüne adkintuwkeiñ chumley taiñ ad, kidu am yamfalchengelu. Ka famngechi amual iñchiñ taiñ trawün, pengelaiñ taiñ doy yamniefiel “tati doy fütra Kues mülelu kom mapu mew”, taiñ Chaw Ngünechen Jewba, ka tati trawünwe ruka mew chew poyekefiel (Génesis 18:25).\\nPengelal chem ngülam mu yeniekeiñ taiñ mongen. Biblia ngülamtufi tati pu inayerpufilu Jesu chem tañi tukuwal “mallmangenon [rakiwülngenon] mew ka nor rakiduam mew” (1 Timotew 2:9, 10, TNM). ¿Chem pifel takuwal “mallmangenon (rakiwülngenon) mew”? Tüfa ta feypi taiñ takun rume (mütre) pengeluwkelayay ta fütra falingelu mu kam yewentukufal-lu. Kafey ti “nor rakiduam” kellukeeiñmu taiñ ayüfalchi takun tukuwal (tukulal), welu weda adngenolu ka kangechi adngelayay. Müley taiñ inanieal tüfachi ngülam, welu may fillke takun pepi dulliafuiñ taiñ tukutual (ngümintuabuiñ taiñ tukulal). Kiñe ayüfalchi ad mew, “itrokom che [...] ngüneduamay Ngünechen taiñ Montulchefe tañi kimeltun ñi rume küme dungungen”, ka sakiafiyiñ, feymu duamfal-lay chem pial no rume (Tito 2:10; 1 Pedro 2:12). Küme adngen amuliyiñ taiñ trawün mu, küme dunguay kakelu che Jewba tañi pu che mew.\\nDuamün-ngelay we kam tutelechi takun, welu müley ñi lifküleal ka küme adnieal. Feymu llemay, ta chem takuwün rume nielmi, yafüluwnge tami amual Trawünwe Ruka mew.\\nPoyemefiliyiñ taiñ Chaw Ngünechen, ¿chumngelu am (chemu) falin-ngey chem takun taiñ tukunieel?\\nDullial (ngümintual) chumngechi tukutuwal, ¿chem ngülam müley taiñ inanieal?","num_words":929,"character_repetition_ratio":0.107,"word_repetition_ratio":0.0,"special_characters_ratio":0.164,"stopwords_ratio":0.099,"flagged_words_ratio":0.0,"lang_id_score":0.873,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Kimelzugun tüfachi rakizuamniegechi küzaw mew – Norzugu\\nKimelzugun tufachi rakizuamniegechi kuzaw mew\\nChi Norzugu korpu 30 wirin chillka epu rume kewün mew wigkazugun-mapuzugun txapumtxokiñgen küme txükigen Chili Mapu mew. Tüfachi korpu 74.154 nhemül wigkazugun mew niey ka 69.496 nhemül mapuzugun mew niey. Fey Norzugu pigekey –mapuzugun mew, famgechi rulpazugugekey ‘derecho’, ‘ley’, reglamento’– müchayke konümgel tüfachi nhemül txokiñlelu wirin chillka mew.\\nTüfachi korpu wefi Fondecyt Postdoctorado Nº 3200223 rakizuamniegechi küzaw mew, mütxümgen 2020 txipantü mew, “Terminología neológica mapuche del ámbito jurídico: evaluación de su potencial de implantación” pigekey. Yeniel chi inanpünonfe Belén Villena, Sabela Fernández-Silva ñi rükületew, chi Instituto de Literatura y Ciencias del Lenguaje, Pontificia Universidad Católica de Valparaíso mew. Tüfachi küzaw inapünonkey mapuzugun küme txükigen Chili Mapu mew –ñi igkañpefiel Wünenche Norzugu Nº 19.253 mew ka we Código Procesal Penal mew (Norzugu Nº 19.696, 2000), faliken kom Chili Mapu mew, 2005 kütu–. Tüfachi epu chillka wepümfi chi ragiñelwe che –rulpazugufe wigkazugun-mapuzugun ka mapuzugun-wigkazugun rükülkey Defensoría Penal ka Ministerio Público ñi küzaw mew–. Ka fey wepümfi küme txükigen Chili Mapu mew ñi fentxen wirin chillka rulpagelu mapuzugun mew.\\nKüzawafiel tüfachi zugu, chi pu rulpazugufe mülefuy ñi wepümael ta we alhükonkülechi kimün nhemül küme txükigen Chili Mapu mew mapuzugun mew. Welu tüfachi kuzaw aflay faw. Zew wepümüm chi we alhükonkülechi kimün nhemül, müley ñi püzümael alhükonkülechi kimün nhemül ñi nhemülkawe mew, txapumeluzuguwe mew kam kake zugu mew. Fey wüla müley ñi zewmayael itxofill femün tüfachi nhemül rüf püneyael kom pu che mew (impülantasion ñi küzaw).\\nTüfachi chew mülen mew, tüfachi küzaw zuamniey ñi entutakual chuchi impülatasionfaktor pepikelluafuy chi we alhükonkülechi kimün nhemül küme txükigen mew ñi püneaetew chi mapuzugukelu. Impülatasionfaktor kimün fütxa zuamfali zewmayael weke nhemül küme llowfalgeafiel ka pünegeafiel chi zugukelu mew, few mew tüfachi küzaw zuamniey ñi llowzuguafiel tüfachi ramtun: ¿chuchi faktor pepikelluafuy chi we alhükonkülechi kimün nhemül küme txükigen Chile Mapu mew ñi püneaetew chi mapuzugukelu? Zewmayafiel, küla faktor inazuamgey: inapüleyel chi az chiwe alhükonkülechi kimün nhemül mew kom mapuzugun nhemül egu, ñi lif pin zugu ka ñi inapüleyel wigkazugun ñi alhükonkülechi kimün nhemül chew ñi tuwgen.\\nZituael ta tüfa, txapumgey chi Norzugu korpu entuael we alhükonkülechi kimün nhemül mapuzugun mew. Tüfachi we alhükonkülechi kimün nhemül pegelgey Alhükonkülechi kimün nhemül ñi pichi nhemülkawe txoy mew. Tüfa inazuamgey küla faktor zew pigefiel. Fey mew, kuzawtugey kiñe txapumramtun wirin chillka nielu kiñeke alhükonkülechi kimün nhemül entugelu tüfachi korpu mew ka kakewmenielu we alhükonkülechi kimün nhemül ñi inapüleyel kom mapuzugun nhemül mew, ñi lif pin zugu ka ñi inapüleyel wigkazugun ñi alhükonkülechi kimün nhemül mew. Tüfa mew ta küpamezientugey tüfachi nhemül ñi implantasion potensial, maypin ka maypinon 30 mapuzugukelu femfemtufiel tüfachi zugu (kom tüfa rüf pünekelu kam püneal kam küme txükigen Chili Mapu mew ñi kuzawfe). Tüfachi chumlewen mew, pepipigey kiñeke faktor kelluafuy we alhükonkülechi kimün nhemül küme txükigen Chili Mapu mew mapuzugun mew ñi implantasion. Kiñeke tüfachi chumlewen pegelgey Alhükonkülechi kimün nhemül entulün txoy mew.","num_words":458,"character_repetition_ratio":0.15,"word_repetition_ratio":0.022,"special_characters_ratio":0.173,"stopwords_ratio":0.21,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Kümeafuy tañi papeltuafiel tati Biblia?\\nPAPELTUAFUYMI afrikáans albanés alemán amárico armenio aymara azerí azerí (alfabeto cirílico) bashkir batako karo batako toba baulé becol bengalí biak birmano bislama búlgaro camboyano catalán cebuano checo chichewa chino cantonés (tradicional) chino mandarín (simplificado) chino mandarín (tradicional) chitonga chitumbuka chiyao chokue chuvash cibemba cingalés citonga congo coreano criollo de las seychelles criollo haitiano criollo mauriciano croata dangme danés dehu efik embunda endebele endebele de Zimbabue endonga enzema eslovaco esloveno español estonio ewé finlandés fiyiano fon francés ga georgiano griego groenlandés guaraní gujarati gun hausa hebreo hiligaynon hindi hiri motu hmong (blanco) holandés húngaro iban ibanag ibo ilocano indonesio inglés islandés isoko italiano japonés javanés kabiye kannada kaonde kayin sgaw kazajo kikamba kikongo kikuyu kiluba kimbundu kiniaruanda kirguís kiribatiano kirundi kisonge kurdo kurdo kurmanyí del Cáucaso kwangalí kwanyama lamba letón lingala lituano luganda lunda luo luvale macedonio malayo malayálam malgache maltés mam mambue-lungu mapudungun maratí maya mizo mongol nepalés nias niueano noruego nyaneka náhuatl del norte de puebla oromo osético otetela pangasinán panjabí papiamento de aruba papiamento de curazao persa pidgin camerunés pidgin de las islas salomón polaco portugués de Brasil quechua ancashino quechua ayacuchano quechua boliviano quechua cuzqueño quichua de Imbabura rarotongués rumano ruso samoano sango sena serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco tagalo tahitiano tai tamil telugu tetun dili tigriña tivo tojolabal tok pisin tongano tshiluba tsonga tsotsil turco twi tártaro ucraniano uhobo umbundú urdu uruund vendal vietnamita wallisiano waray-waray wayuunaiki wolaita xhosa yoruba zandé zulú árabe ñanya ñemba\\n“Küdawngelu ñi adümngeal tati Biblia trokifiñ” (Jovy).\\n“Rakiduamkefun ñi afeluwün-ngen” (Queennie).\\n“Ngüneduamlu ñi fenterupan ti Biblia, duamwelan ñi papeltuafiel” (Esekiel).\\nKüpa papeltufuymi chi tati Biblia, welu tami rakiduamken mu tüfachi che reke, duamwelaymi chi tami femal. Fentren che afeluwün-ngelu trokikefingün ñi papeltufiel Biblia. Welu, ¿ngüneduamfulmi kay tati Biblia tami kelluaetew ñi nieal kiñe ayüfal mongen tami ayüwküleal? Ka ¿kimürpulmi kay chumngechi papeltuafiel tami afeluwnoaetew? ¿Doy eluwpeafuymi may tami ngüneduamafiel Biblia ñi feypiel?\\nFentren che eluwlu ñi papeltuafiel tati Biblia, rume ayüfingün. Inaduamnge kiñeke ñi feypiel.\\nEsekiel nielu 20 tripantu püle, feypi: “Kuyfi, iñche felekefun kiñe che reke amulniefilu kiñe auto, welu rakiduamkenolu chew tañi amual. Welu ñi papeltufiel Biblia kellukeenew ñi nieal kiñe ayüfal mongen. Ti Biblia niey falinke ngülam ñi inayafiel fill antü”.\\nKiñe üllcha domo nielu 20 tripantu püle, Frida pingelu, feypi: “Iñche lladküfemkefun. Welu ñi papeltufiel Biblia kelluenew ñi ngünewal. Femngechi doy küme yewkülen kakelu che engu, feymu fewla nien doy weni”.\\nTi papay Eunice 50 tripantu nielu, feypi ti Biblia mew: “Kellunieenew ñi doy küme chengeal, tañi elkünual ñi wedake wimtun”.\\nTüfachi pu che ka rume fentren che reke, tami papeltufiel Biblia kelluafeymu tami nieal doy ayüwün-ngechi mongen (Isaías 48:17, 18). Fillke dungu mu kelluafeymu ta Biblia, kiñeke tüfa: 1) küme dullial tami chumal, 2) tami nieal kümeke weni, 3) tami chaftuafiel ti afeluwün-ngechi dungu, ka 4) tami kimürpuafiel ti rüf dungu Chaw Ngünechen mu, tüfa tati doy falin-ngelu. Biblia tañi ngülam Chaw Ngünechen mu küpay ka kidu turpu wülkelay wedake ngülam, feymu refalta inalayafimi.\\nRume fali tami eluwal ñi papeltufiel. Feymu tami afeluwnoal ti papeltun mu ka tami ayüwmafiel, ¿chem kelluafeymu?\\nWirin dungu Chumngechi entual fillke papel TI WERKEN Num. 1 2017 | Chumngechi doy kümelkayafeymu tami papeltufiel Biblia\\nAudio Chumngechi entual audio TI WERKEN Num. 1 2017 | Chumngechi doy kümelkayafeymu tami papeltufiel Biblia","num_words":534,"character_repetition_ratio":0.06,"word_repetition_ratio":0.0,"special_characters_ratio":0.17,"stopwords_ratio":0.167,"flagged_words_ratio":0.0,"lang_id_score":0.998,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Weda duamküleliyiñ, maneluwaiñ Jewba mu | Ñi chillkatungeal\\nTi Werken (ñi chillkatungeal) | Junio 2019\\nPAPELTUAFUYMI abua acholi afrikáans akha albanés alemán altaico aluro amis amárico armenio aucano aymara ayá azerí azerí (alfabeto cirílico) bajo alemán bashkir bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano cakchiquel occidental camboyano catalán cebuano chabacano changana (mozambique) checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuukés chuvash cibemba cingalés citonga congo coreano criollo de las seychelles criollo guadalupeño criollo haitiano criollo inglés de Belice criollo mauriciano croata damara dangme danés dehu digor diula duala edo efik embunda endebele endebele de Zimbabue endonga endáu enzema eslovaco esloveno español estonio ewé finlandés fiyiano fon francés ga galés garífuna georgiano gitonga griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo ilocano indonesio inglés ishan islandés isoko italiano japonés javanés kabiye kachin kannada kaonde kayin sgaw kazajo kazajo (alfabeto árabe) kekchí khana kikongo kikuyu kiluba kimbundu kiniaruanda kipende kirguís kiribatiano kirundi kisi kisonge krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lahu lao lengua de señas argentina lengua de señas boliviana lengua de señas chilena lengua de señas colombiana lengua de señas costarricense lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas angoleño lenguaje de señas australiano lenguaje de señas brasileño lenguaje de señas británico lenguaje de señas checo lenguaje de señas chino lenguaje de señas congoleño lenguaje de señas coreano lenguaje de señas croata lenguaje de señas cubano lenguaje de señas de quebec lenguaje de señas eslovaco lenguaje de señas filipino lenguaje de señas finlandés lenguaje de señas francés lenguaje de señas griego lenguaje de señas guatemalteco lenguaje de señas hondureño lenguaje de señas húngaro lenguaje de señas indio lenguaje de señas indonesio lenguaje de señas italiano lenguaje de señas japonés lenguaje de señas keniano lenguaje de señas malauí lenguaje de señas nicaragüense lenguaje de señas panameño lenguaje de señas paraguayo lenguaje de señas peruano lenguaje de señas polaco lenguaje de señas portugués lenguaje de señas rumano lenguaje de señas ruso lenguaje de señas salvadoreño lenguaje de señas sudafricano lenguaje de señas tai lenguaje de señas taiwanés lenguaje de señas zambiano lenguaje de señas zimbabuense lenie letón lhukonzo lingala lituano lomue luganda lunda luo luvale macedonio macua makua-meto malayo malayálam malgache maltés mam mambue-lungu mapudungun maratí marshalés maya mazateco de Huautla mingreliano mixe del norte mixteco de guerrero mizo mongol more motu navajo nepalés ngäbere (o guaymí) nias niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otetela palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia ronga rumano runyankore ruso rutoro samoano sango sanguir saramacano sena sena sepulana serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco turcomano tuvaluano twi tártaro ucraniano uhobo uigur (alfabeto cirílico) uigur (alfabeto árabe) umbundú urdu uruund uzbeko uzbeko (alfabeto latino) vendal vietnamita wallisiano waray-waray wayuunaiki wolaita xhosa xitshwa yapés yoruba zandé zapoteco del istmo zulú árabe ñanya ñemba\\nTROKIÑ ÑI CHILLKATUNGEAL 25\\nWeda duamküleliyiñ, maneluwaiñ Jewba mu\\n‘Iñche ta rume weda duamkülen’ (1 SAM. 1:15).\\n30 ÜLKANTUN Ñi Ngünechen, ñi küme Chaw ka tañi Weni\\n1. ¿Chumngelu duamfali taiñ inayal Jesus ñi ngülam?\\nJESUS feypikünuy chem ñi rupayal afaelchi antü mew, fey feypi: “Kuñiwtukuwküleaymün [...] tamün rume küdaweluwkülenoael tüfachi mongen mew”. ¿Chem küpa feypi? Taiñ rume rakiduamkülenoal chumngechi nierpual kom taiñ duamnieel ka itrofill dungu taiñ rupaken (Luka 21:34). ¿Chumngelu (chemu) duamfali taiñ inayal tüfachi ngülam? Kom iñchiñ taiñ pu chengen, rupakeiñ wedake dungu mu, fey tüfachi fillke dungu rume rakiduamelkeeiñmu.\\n2. Taiñ pu peñi ka lamngen, ¿chem wedake dungu rupakeyngün?\\n2 Kiñeke mu, wilukontuafeiñmu wedake dungu. Ngüneduamnge chem ñi rupan kiñeke peñi ka lamngen. Kiñe peñi, John pingelu weda kutranküley, * esclerosis multiple pingey tañi kutran. Kafey elkünueyew tañi domo, fey rume weda duamkületuy dew rupawyelu mari aylla tripantu tañi niewün engu. Rupalu chi antü, John tañi epu ñawe poyewelafingu ta Jewba. Ka femngechi, kiñe kurewen rupakey fillke weda dungu, Bob ka Linda pingeyngu. Mür kechangeyngu tañi küdaw mu, fey pepi kulliwetulayngu tañi ruka. Linda kutranpiwkey, fey tüfachi kutran mu layafuy rupachi antü mu, kafey kontueyew artritis kutran.\\n3. Ñi feypilen Filipense 4:6, 7, ¿chem dungu rüf maneluwafuiñ?\\n3 (Papeltunge Filipense 4:6, 7). Rüf maneluwafuiñ taiñ Wenu Chaw Jewba mu, kidu kimniey chum taiñ duamelkeetew itrofill dungu taiñ rupaken. Ka ayüniey taiñ kelluaetew, fey taiñ küme chaftuafiel ti wedake dungu. Biblia mew müley fillke weda dungu ñi rupan pu che poyekefilu ta Chaw Dios. Kafey, ti Biblia kimeltukeeiñmu chumngechi ñi kellufiel Jewba feychi pu che weda rupamekelu. Ngüneduamaiñ kiñeke nütram.\\n“ELIA TA KIÑE WENTRU IÑCHIÑ REKE TRÜRLU”\\n4. 1) ¿Chem wedake dungu chaftufi Elia? 2) ¿Chem kimtukuy Elia?\\n4 Feychi antü Elia ñi küdawelfiel ta Jewba fentren wedake dungu mülekefuy. Feychi antü mu ngüneniekefuy ta Akab, tüfa kiñe tati pu wedake longko ülmen ñi mülekefel Israel mapu. Akab niefi Jesafel, kiñe weda domo poyekefilu ta Baal. Kidu engu amultukufingu ñi poyengeal ta Baal Israel mapu püle ka langümfingu fentren pelon wentru poyekefilu ta Jewba. Feychi mu Elia lefmawi. Kafey rupalu fütra filla dungu, Elia maneluwi Jewba mu, feymu mongetripay (1 Rey. 17:2-4, 14-16). Kafey chaftufilu pu koylake pelon wentru poyekefilu ta Baal, Elia maneluwi Jewba mu ka yafültukufi pu israelche ñi poyeafiel ta Jewba (1 Rey. 18:21-24, 36-38). Pepi chaftufilu kom feychi wedake dungu, Elia kimtukuy Jewba ñi kuñiwtukukeetew ka ñi kellukeetew.\\nJewba werküfi kiñe küme püllü ñi newentukuafiel ta Elia. (Inaduamnge parrafo 5 ka 6). *\\n5, 6. 1) Ñi feypilen 1 Reyes 19:1-4, ¿chum duamkülekefuy Elia? 2) Jewba, ¿chumngechi pengelelfi ta Elia ñi piwkeyeniefiel?\\n5 Biblia feypi: “Fey Akab feypifi ta Jesafel kom ñi femün ta Elia, ka chumngechi Elia ñi langümfiel fütra kuchillu mew kom pu koylake pelon wentru. Feymu Jesafel feypifalfi ta Elia: ‘¡Iñche ta langümaeyu, chumngechi tami langümfiel tati pu pelon wentru. Wüle femnoli fante antü mew, rume weda kastigayaenew tañi pu dios!’. Fey Elia llükay, witrapüray ka lefmawi tañi montual. Puwi ta Beer-seba mülelu Juda mapu mew, üye mu elkünufi tañi kona. Wellin mapu mu konpuy, kom antü trekay, fey anükünuwi miñche kiñe anümka mew, kafey llellipuy ñi layal. Feypi: ‘¡Fey kay! Awem Jewba, müntuñmaen tañi mongen, doy kümenolu kay iñche tañi pu kuyfike che yem’” (1 Reyes 19:1-4). Tati reina Jesafel küpa langümfi ta Elia. Feymu Elia llükay ka lefmawi ta Beer-seba lof mapu. Fente ñi weda duamkülen mu, kidu “llellipuy ñi layal”. ¿Chumngelu fente yafüngewelay tüfachi pelon wentru? Elia kulpafe chengefuy, fey “kiñe wentru iñchiñ reke” trüri (Sant. 5:17). Elia rume rakiduamkülepelafuy ka rume ürkülepelafuy. Kidu feypikefuy chi: “Ngünam feypikefiñ pu israelche ñi poyeafiel ta Jewba, chem dungu no rume kümelkaletulay Israel mu” pikefuy chi. Ka kidulen poyekefi ta Jewba trokiwkülepelay chi (1 Rey. 18:3, 4, 13; 19:10, 14). Afmatulafeymu fente ñi weda duamkülen tüfachi pelon wentru, welu Jewba kimtukuniefuy ñi femngechi duamkülen ta Elia, fey kutranpiwkeyefi.\\n6 Jewba weda dungulafi ta Elia ñi feypietew chem ñi mülen tañi piwke mu, doy may newentukufi (1 Rey. 19:5-7). Fey wüla, Jewba piwkeyenkechi norümtufi Elia ñi rakiduam, pengelelfi fente ñi newen-ngen. Ka feypifi ta Elia 7.000 che pilay ñi poyeafiel ta Baal (1 Rey. 19:11-18). Femngechi dungu mu, Jewba pengelelfi ta Elia ñi piwkeyeniefiel.\\n¿CHUMNGECHI KELLUAFEYMU JEWBA?\\n7. Jewba ñi kellufiel ta Elia, ¿chumngelu yafültukukeeiñmu?\\n7 ¿Rume rakiduamküleymi? Feyngele, longkontukuafuymi Jewba ñi pepilniefiel ñi chum duamkülen ta Elia, müna yafültukuaeymu tüfa. Feychi nütram pengelkeeiñmu taiñ ka femngechi pepilnieaetew Jewba rupaliyiñ wedake dungu mu ka weñangküleliyiñ. Kidu kimniey chem dungu taiñ femafel ka chem dungu femlayafuiñ. Kafey, kimniey chem taiñ rakiduamkülen ka chem ñi mülen taiñ piwke mu (Sal. 103:14; 139:3, 4). Inayentufiliyiñ Elia ñi maneluwken Jewba mu, kidu kelluaeiñmu taiñ chaftuafiel chem dungu rume taiñ weda duamelkeetew (Sal. 55:22).\\n8. ¿Chumngechi kelluafeymu Jewba tami küme chaftuafiel wedake dungu?\\n8 Rume rakiduamkülelmi, “turpu kümelkalewetulayan” piafuymi chi. Fey doy weda duamafuymi. Femngechi dungu mu rupalmi, longkontukunge tami kelluaetew Jewba, femngechi doy küme duamtuaymi. ¿Chumngechi kelluafeymu Jewba? Kidu ngülamtukeeymu tami feypiafiel chem ñi mülen tami piwke mu. Fey “kelluen” pifilmi, kidu wiñoldunguaeymu (Sal. 5:3; 1 Ped. 5:7). Feymu rumel ngillatuafimi ta Jewba, fey feypiafimi chem wedake dungu mu rupamekeymi. Kidu nütramkalayaeymu chumngechi ñi nütramkafiel ta Elia, welu dungukeeymu reke Biblia mew ka tañi trokiñche mu. Fill nütram tami papeltukeel Biblia mu yafültukuafeymu ka kelluafeymu tami maneluwal Jewba mu. Kafey, yafültukuaeymu tami pu peñi ka lamngen (Rom. 15:4; Eb. 10:24, 25).\\n9. Nieliyiñ kümeke weni, ¿chumlerpuaiñ?\\n9 Jewba elufi ta Elia kiñe rume küme weni. ¿Chumngechi? Kidu feypifi ta Elia ñi rulpalelafiel ta Elisew kiñeke küdaw. Femngechi weda duamkülen mu Elia, Elisew yafültukukefeyew. Iñchiñ ka femngechi femafuiñ. Maneluwaiñ kiñe küme weni mew, fey feypiafiyiñ taiñ chum duamkülen, femngechi kidu kelluafeiñmu taiñ newenkontual (2 Rey. 2:2; Prov. 17:17). Welu, “nielan iney no rume ñi nütramkayafiel ñi rupan” piafuymi chi. Femngechi rakiduamülmi, ngillatuafimi ta Jewba tami kelluaetew peafiel kiñe peñi kam lamngen küme weniyekefilu ta Jewba, fey tami yafültukuaetew.\\n10. 1) ¿Chumngechi kellukeeiñmu Elia ñi rupan? 2) ¿Chumngechi kelluafeiñmu ñi feypilen Isaías 40:28, 29?\\n10 Jewba kellufi ta Elia ñi küme chaftuafiel kom ñi weda duamelkeetew, femngechi ñi küme küdawelaetew fentren tripantu mu. Elia ñi rupan kellukeeiñmu taiñ maneluwal Jewba mu. Kiñeke mu rume rakiduamküleafuiñ fente taiñ weda rupameken mu, fey müna ürküleafuiñ ka weda duamküleafuiñ. Welu maneluwliyiñ Jewba mu, kidu eluaeiñmu ñi newen taiñ rumel küdawelafiel. Biblia feypi: “¿Kimlaymi am? ¿Allkülaymi am? Jewba, tati Dewmalu chew ñi afpuken ti Mapu, kidu ta Ngünechen-ngey rumel mu. Afeluwkelay ka ngañwadkelay. Kimfal-lay fente tañi nieelchi kimün. Newentuniefi tati pu ürkülelu, ka eluniefi fentren pepiluwün tati pu ngañwadkülelu” (Isaías 40:28, 29).\\nKÜLA CHE NÜTRAMKANGELU BIBLIA MEW MANELUWINGÜN JEWBA MU\\n11. ¿Chem wedake dungu rupay ta Ana?\\n11 Biblia mu müley kakelu che ñi rupan fillke dungu ñi weda duamelkeetew. Kiñe tüfa, fey ta Ana, kidu pepi niepüñeñkelafuy, feymu illamkangekefuy. Kafey tañi müri domo weda ayentukefeyew (1 Sam. 1:2, 6). Fente ñi weda duamkülen ta Ana, ngümakefuy ka ikelafuy rume (1 Sam. 1:7, 10).\\n12. ¿Chem wedake dungu rupay ta David?\\n12 Kiñeke mu, tati longko ülmen David rume rakiduamkefuy. Kidu chaftufi fentren wedake dungu. Rume weda duamkülefuy tañi kulpan mu (Sal. 40:12). Tañi sakin fotüm, Absalon pingelu, kayñetueyew, fey langümngerpuy (2 Sam. 15:13, 14; 18:33). Kafey, ngünenkaeyew kiñe tañi pu weni tañi doy manelniefiel (2 Sam. 16:23–17:2; Sal. 55:12-14). Fentren salmo ñi wirintukuel David pengelkey ñi weda duamkülen, welu ka pengeli ñi rume maneluwkülen Jewba mu (Sal. 38:5-10; 94:17-19).\\nTi wentru wirintukulu ti salmo, ¿chem kellueyew ñi wiño poyeafiel ta Jewba ayüwün mu? (Inaduamnge parrafo 13-15). *\\n13. ¿Chem wedake dungu rupay kiñe wentru wirintukulu ti salmo?\\n13 Kiñe wentru wirintukulu ti salmo ütrirfi ñi chumngechi felen tañi mongen pu wedake che. Tüfachi wentru Asaf tañi pu che tuwün-ngefuy chi. Kafey küdawkefuy chew ñi poyengekeel ta Jewba. Tüfachi wentru wirintukulu ti salmo rume weda duamkülefuy, fey ayüwkülelafuy ñi mongen mu. Fey rakiduamürpuy ñi newe falin-ngenon Ngünechen taiñ kümelkakeetew (Sal. 73:2-5, 7, 12-14, 16, 17, 21).\\n14, 15. Tüfachi küla che taiñ nütramkapeel, ¿chem kimeltukeeiñmu?\\n14 Tüfachi küla che taiñ nütramkapeel maneluwingün Jewba mu ñi kelluaetew. Ngillatun mu, nütramkafingün ta Jewba chem ñi mülen tañi piwke mu ka feypifingün kom ñi weda rupameken engün. Kidu engün fentekünulay ñi trawüluwken tañi poyeafiel ta Jewba (1 Sam. 1:9, 10; Sal. 55:22; 73:17; 122:1).\\n15 Jewba kutranpiwkeyefi ka kellufi ta Ana, David ka tati wentru wirintukulu ti salmo. ¿Chumngechi? Ana tüngduamnagi (1 Sam. 1:18). David wirintukuy: “Fentren üllüfün dungu mu rupakey ti nor che, welu Jewba montulnieeyew kom tüfachi dungu mu” (Sal. 34:19). Ka tati wentru wirintukulu ti salmo feypi tañi nünieetew Jewba tañi man kuwü mew, kidu piwkeyenkechi ngülamtueyew. Feymu ti wentru ülkantuy: “Iñche kay, kümey ñi fülkonkülen Ngünechen mu. Ñidol Ngünechen Jewba mew nien tañi ellkawpeyüm” (Sal. 73:23, 24, 28). ¿Chem kimeltukeeiñmu tañi rupan engün? Kiñeke mu rupayafuiñ fütra wedake dungu, tüfa weda duamelafeiñmu. Welu rakiduamaiñ chumngechi ñi kellufiel Jewba ta kakelu che, ngillatuafiyiñ ka allkütuafiyiñ tañi ngülam. Femngechi femliyiñ, küme chaftuafiyiñ kom feychi wedake dungu (Sal. 143:1, 4-8).\\nMANELUWNGE JEWBA MU, FEY KÜME CHAFTUAFIMI TAMI RUPAMEKEN\\nEllaka mu taiñ lamngen famentufi ñi pu lamngen, welu doy küme duamtuy eluwlu ñi kelluafiel ta kakelu che. (Inaduamnge parrafo 16 ka 17).\\n16. ¿Chumngelu ngelay taiñ famentuafiel ta Jewba ka taiñ pu peñi ka lamngen?\\n16 Tüfachi küla che ñi rupan, ¿ka chem dungu kimeltuafeiñmu? Ngelay taiñ famentuafiel ta Jewba ka taiñ pu peñi ka lamngen (Prov. 18:1). Kiñe lamngen Nancy pingey, rume weda duamkülefuy ñi elkünuetew tañi füta, kidu feypi: “Fentren antü pilan ñi peafiel ka nütramkayafiel iney rume. Welu doy famentufiel mu pu lamngen, doy weñangkülekefun”. Fey Nancy femngechi femwelay, doy may eluwi ñi kelluafiel kakelu che weda rupamekelu. Kidu feypi: “Allkütukefun chem ñi weda rupameken kakelu che. Fey kimtukun, doy duamniefili ñi rupameken kakelu che, müte rakiduamkelan tañi weda rupameken iñche”.\\n17. ¿Chumngechi newenkontuafuiñ?\\n17 Taiñ newenkontual, ¿ka chem chumafuiñ? Müley taiñ amual trawün mu. Femngechi Jewba doy küme kelluafeiñmu ka doy yafültukuafeiñmu (Sal. 86:17). Trawün mu, Jewba yafültukukeeiñmu tañi newen mu, Biblia ka tañi trokiñche mu. Kafey welukonkechi yafüluwkeiñ taiñ pu peñi ka lamngen iñchiñ (Rom. 1:11, 12). Kiñe lamngen Sophia pingelu feypi: “Jewba ka tañi pu lamngen kellukeenew ñi newenküleal. Doyümkefiñ ñi trawüluwal kidu engün. Doy küme küdawli amuldungun mew ka tañi trawünche mew, doy küme chaftukefiñ tañi weda duamelkeetew ka rakiduamelkeetew”.\\n18. Weda duamkülelmi, ¿chumngechi kelluafeymu Jewba?\\n18 Weda duamkülelmi, longkontukunge Jewba ñi apümkayafiel kom feychi dungu tami weda duamelkeetew. Welu fey ka müten no, kafey kelluaeymu fewla tami küme chaftuafiel feychi weda dungu. Kidu yafültukukeeiñmu ka elukeeiñmu ñi newen taiñ doy küme duamküleal ka rume rakiduamkülenoal (Filip. 2:13).\\n19. Romanu 8:37-39 mu, ¿chem feypikünuy Pablo?\\n19 (Papeltunge Romanu 8:37-39). Tati apostol Pablo feypikünuy ngelay chem rume taiñ püntünentuafetew Ngünechen tañi piwkeyechen mew. ¿Chumngechi kelluafuiñ taiñ pu peñi ka lamngen weda duamkülelu? Küpalechi chillkatun mu ngüneduamaiñ chumngechi inayentuafuiñ ta Jewba, fey taiñ kutranpiwkeyeafiel ka kelluafiel taiñ pu peñi ka lamngen weda duamkülelu.\\nJewba ñi chumngechi kellufiel ta Elia, ¿chem kimeltukeeiñmu?\\nÑi femün Ana, David ka ti wentru wirintukulu ti salmo, ¿chem kimeltukeeiñmu?\\n¿Chumafuiñ taiñ chaftuafiel taiñ weda duamelkeetew?\\n44 ÜLKANTUN Ti weñangkülelu ñi llellipun\\n^ parr. 5 Alüñma weda duamküleliyiñ, wedalkayafeiñmu taiñ kuerpu ka taiñ rakiduam. ¿Chumngechi kelluafeiñmu Jewba taiñ chaftuafiel feychi dungu? Ngüneduamaiñ Jewba ñi chumngechi kellufiel ta Elia weda duamkülelu. Kafey ngüneduamaiñ kakelu che ñi rupan mülelu Biblia mu, fey taiñ kimal chem chumafuiñ taiñ kelluaetew Jewba.\\n^ parr. 2 Tüfachi chillkatun mew, ka üy tukulelngey ta kiñeke che.\\n^ parr. 56 ¿CHEM PENGELI TI ADENTUN? Kiñe küme püllü ñochikechi nepelfi (trepeltufi) ta Elia ka elufi ko ka kofke.\\n^ parr. 58 ¿CHEM PENGELI TI ADENTUN? Kiñe wentru Asaf ñi pu che tuwün-ngelu, ayüwün mu wirintukumekey salmo ka ülkantumekey kakelu levita engün.\\n¡Kuñiwtuwküleaiñ ka eluwlayaiñ taiñ ngünenkangeal!\\n¡Nietuafuiñ we küme rakiduam!\\nKelluafiyiñ ta kakelu che ñi doy küme duamtual\\nKiñe weda ngünenkan niey Weküfü, ¿chumngechi kuñiwtukuwafuiñ?\\nKimngerpuy chem ñi wirinieel kiñe kuyfi chümpolechi lifru\\nWirin dungu Chumngechi entual fillke papel TI WERKEN (ÑI CHILLKATUNGEAL) Junio 2019\\nAudio Chumngechi entual audio TI WERKEN (ÑI CHILLKATUNGEAL) Junio 2019\\nTI WERKEN (ÑI CHILLKATUNGEAL) Junio 2019","num_words":2447,"character_repetition_ratio":0.078,"word_repetition_ratio":0.001,"special_characters_ratio":0.204,"stopwords_ratio":0.286,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"¿Chumngechi kuñiwtukuafuiñ taiñ piwke? | Ñi chillkatungeal\\nTROKIÑ ÑI CHILLKATUNGEAL 3\\n“Kom dungu mu tami kuñiwtukukefiel, doyelchi may kuñiwtukuafimi tami piwke” (PROV. 4:23).\\n36 ÜLKANTUN Kuñiwtukuafiyiñ taiñ piwke\\n1, 2. Chaw Jewba, ¿chumngelu piwkeyefi ta Salomon? Ka ¿chumngechi kümelkangey?\\nSALOMON weche wentrungelu müten longko ülmenkünungey Israel mu. Pichi rupalu, kiñe pewma mu Jewba pewfaluweyew ka feypieyew: “Feypien chem dungu ayüafuymi tami eluafiel”. Salomon feypi ñi weche wentrungen ka adümuwnon, feymu ngillatufi ta Jewba: “Eluen tami feyentuafiel kom piwke mu, fey ñi jusgayafiel tami pu che” (1 Rey. 3:5-10). Femngechi Salomon pengeli fente tañi ñom piwkengen. Feymu llemay Jewba müna piwkeyeeyew (2 Sam. 12:24). Ñi feypin Salomon müna ayüwülfi ta Jewba, feymu kidu elueyew ñi adümuwal ka kim chengeal (1 Rey. 3:12).\\n2 Salomon petu ñi nor piwkeyefiel ta Chaw Jewba, rume kümelkangey. Kidu elfalkünungey ñi dewmayal kiñe ngillatuwe ruka ñi püramyengeal Jewba ñi üy (1 Rey. 8:20). Ka kimniengey Chaw Dios ñi eluetew fütra kimün ta Salomon. Kafey Chaw Jewba tañi newen mu, Salomon wirintukuy küla lifru Biblia mu. Kiñe tüfa ta Proverbios.\\n3. ¿Chem ramtun wiñoldunguaiñ tüfachi chillkatun mu?\\n3 Proverbios mu ti feypin “piwke” epe pataka rupa müley. Kiñe tüfa Proverbios 4:23, feypi: “Kom dungu mu tami kuñiwtukukefiel, doyelchi may kuñiwtukuafimi tami piwke”. Tüfachi versikulo mu, ¿chem pifel “piwke”? Tüfa wiñoldunguaiñ tüfachi chillkatun mu. Kafey inaduamaiñ epu ramtun: Weküfü, ¿chumngechi wedalkañmayafeiñmu taiñ piwke? Ka, ¿chumngechi kuñiwtukuafiyiñ taiñ piwke? Taiñ nor piwkeyeafiel ta Chaw Dios, duamnieiñ kimal ti wiñoldungun.\\nBIBLIA MU, ¿CHEM PIFEL “PIWKE”?\\n4. Biblia mu, ¿chem pifel “piwke”?\\n4 Proverbios 4:23 feypilu “piwke”, pengeli chem taiñ rakiduamken, taiñ chum duamken, chem taiñ ayünieel ka chem duam mu femkeiñ fillke dungu. Kafey pengeli taiñ rüf chumngechi chengen ponwi mu, chumngechi taiñ trokingeken müten no.\\n5. Taiñ femkeel taiñ külfünküleal, ¿chumngechi trürümngey taiñ kuñiwtukuafiel taiñ piwke?\\n5 Rume falin-ngey kuñiwtukuafiel taiñ kuerpu, ka femngechi falin-ngey kuñiwtukual taiñ rakiduam ka taiñ piwke. Rakiduamnge epu dungu mu ñi trürkülen tüfa. Wüne, taiñ külfünküleal duamnieiñ kümeke iyael ka deportetual. Ka femngechi taiñ kuñiwtukuafiel taiñ piwke, duamfali fill antü papeltual Biblia ka fillke lifru ka papel nütramkalu Biblia mu, kafey fill antü pengelnieaiñ taiñ feyentuken Chaw Jewba mu. ¿Chumngechi pengelafuiñ tüfa? Inayaiñ taiñ kimürpuel Biblia mu ka wüldunguaiñ chem taiñ feyentukeel (Rom. 10:8-10; Sant. 2:26). Epu dungu, re ngüneduamliyiñ taiñ ad, “tremolelu” trokiwafuiñ, kutrankülefuliyiñ rume. Ka femngechi fentren küdawelfiliyiñ ta Jewba, rakiduamafuiñ chi: “Rume feyentuken Chaw Dios mu”, welu taiñ piwke mu ayürpuafuiñ chi weda femal (1 Kor. 10:12; Sant. 1:14, 15). Feymu akordanieafiyiñ Weküfü küpa welurakiduamelkeeiñmu. ¿Chumngechi femafuy tüfa? Ka, ¿chumngechi kuñiwtukuwafuiñ?\\n¿CHUMKEY WEKÜFÜ ÑI WEDALKAYAFIEL TAIÑ PIWKE?\\n6. ¿Chem dungu ayüniey Weküfü? Ka, ¿chumkey ñi femürpual?\\n6 Satana kidutu duamuwkey, kayñetuniefi ta Chaw Jewba ka inakelafi ñi ngülam, fey ayüniey taiñ inayentuafiel ñi femken ka ñi rakiduam. Welu Weküfü ngünenielayafuy taiñ piwke taiñ femal tüfa. Feymu femkey kakelu dungu taiñ wedalkañmayaetew. Kiñe tüfa, Weküfü elkünuy taiñ wallmanieaetew fentren che inakefilu kidu ñi rakiduam (1 Juan 5:19). Fey ayüniey taiñ weniyenieafiel feychi wedake che, kimnielu rume iñchiñ taiñ wedalkañmayaetew ka welulkañmayaetew taiñ rakiduam ka taiñ femkeel (1 Kor. 15:33). Weküfü femngechi ngünenkafi tati longko ülmen Salomon. Kidu nierpuy fentren domo poyekenofilu ta Jewba. Rupalu chi antü fey engün wedalkañmaeyew ñi rakiduam, fey ñochikechi Salomon piwkeyewelafi ta Jewba (1 Rey. 11:3).\\nWeküfü tami wedalkañmanoaetew tami piwke, ¿chumafuymi tami kuñiwtukuafiel? (Inaduamnge parrafo 7). *\\n7. 1) Weküfü, ¿chumngechi rakiduamelkefi pu che kidu reke? 2) ¿Chumngelu duamnieiñ kuñiwtukuwal?\\n7 Fillke pelikula ka programa television mu, Weküfü kimeltulelkefi pu che ñi rakiduamal kidu reke. Adkintufiel ka allkütufiel mu iñchiñ fillke nütram adngelluwkeiñ. Welu fey ka müten no, tüfa ka kimeltukeeiñmu chumngechi rakiduamal, duamküleal ka chem femal. Jesus ka kimi tüfa, feymu entuy fillke nütram, femngechi ñi kimeltulelafiel pu che falinke dungu. Akordakeymi chi kiñeke nütram feypilu Jesus ñi kimeltucheal, ti nütram tati küme piwkengechi samariache mew ka ti fotüm elkünulu ñi ruka ka ngünamkay ñi elungeelchi plata (Mat. 13:34; Luka 10:29-37; 15:11-32). Pu inakefilu Weküfü ñi rakiduam welurakiduamelafeiñmu tañi nütram mu engün, feymu kuñiwtukuwaiñ. Welu kiñeke pelikula ka programa television femlayay, doy may kimelelafeiñmu fillke dungu ka adngelluwafuiñ. Feymu duamfali taiñ küme rakiduamal chem peaiñ, ramtuwafuiñ: “Tüfachi pelikula kam programa television, ¿kimelmekeenew chi tañi inayal wedake dungu?” (Gal. 5:19-21; Efes. 2:1-3). Penielmi kiñe programa, fey ngüneduamülmi ñi nieel Weküfü ñi rakiduam, ¿chumaymi kay? ¡Famentuafimi llemay! Chumngechi famentukefimi wedake kutran.\\n8. Pu chaw ka ñuke, ¿chumngechi kelluafuy ñi pu pichikeche ka wechekeche ñi kuñiwtukuafiel ñi piwke?\\n8 Chawngelmi ka ñukengelmi, Jewba elfalkünueymu tami kuñiwtukuñmayafiel ñi piwke tami pu pichikeche ka wechekeche, fey Weküfü ñi wedalkanoaetew engün. Rüfkünu llemay, eymi femkeymi kom tami pepilnieel ñi kuñiwtukuafiel tami pu familia ñi kontunoaetew kutran, feymu liftukeymi tami ruka ka ütrüftukukeymi ti pod. Ka femngechi kiñeke pelikula, programa television, videojuego ka kiñeke pagina internet pengelkey Weküfü ñi rakiduam, feymu duamfali tami kuñiwtukuafiel engün ñi welurakiduamelnoaetew tüfa. Eymi elfalkünueymu ta Jewba tami kelluafiel tami pu pichikeche ka wechekeche ñi weniyerpuafiel ta kidu, feymu elungeymi tami ngünenieafiel engün (Prov. 1:8; Efes. 6:1, 4). Feley tami inayal Biblia ñi ngülam tami feypikünuafiel tami pichikeche ka wechekeche chem ñi femal ka chem ñi femnoal. Feypiafimi tami pu pichikeche chem ñi peal ka chem ñi penoal engün, kafey kelluafimi ñi longkontukual engün chumngelu femngechi dullikeymi (ngümintukimi) (Mat. 5:37). Doy tremkülerpule engün, kelluafimi ñi ngüneduamal Jewba ñi ngülam, fey ñi kimal engün chem ñi kümen ka chem ñi kümenon (Eb. 5:14). Ka longkontukuaymi, tami pu pichikeche ka wechekeche inayafuy tami feypin, welu doyelchi may inayentuafingün tami chumken (Deut. 6:6, 7; Rom. 2:21).\\n9. Weküfü, ¿chem dungu rakiduamelkefi pu che? Ka, ¿chumngelu kuñiwün-ngey?\\n9 Taiñ wedalkañmayaetew taiñ piwke, Weküfü ayükey taiñ maneluwal pu che ñi kimün mu, femngechi famentual Jewba ñi rakiduam (Kol. 2:8). Ngüneduamnge kiñe tüfa, Weküfü rakiduamelkefi pu che ñi doyümafiel rikungeal tañi mongen mu. Kiñeke che femngechi rakiduamlu rikungerpuafuy, kakelu diturpulayafuy. Welu kom engün müley kuñiwün dungu mu, ¿chumngelu? Fente ñi diñmatukefiel ta plata, famentukeyngün ñi tremoleal, ñi küme yewküleal tañi pu che engün ka weniyewelafingün ta Chaw Dios (1 Tim. 6:10). Taiñ Wenu Chaw kellukeeiñmu taiñ küme rakiduamal ti plata mu, feymu mañumküleiñ (Ecl. 7:12; Luka 12:15).\\nInayentuafiyiñ pu adkintulelu ka pu adkünukelu ti konwe kuyfi mu, fey trepeluwküleaiñ ka famentuafiyiñ wedake dungu taiñ piwke mu. (Inaduamnge parrafo 10 ka 11 mew). *\\n10, 11. 1) ¿Chem dungu femaiñ taiñ kuñiwtukuwal? 2) Pu adkintulelu kuyfike waria mew, ¿chumkefuy? Ka, ¿chumngechi taiñ rakiduam kiñe adkintulelu reke feleafuy?\\n10 Taiñ kuñiwtukuafiel taiñ piwke, ¿chumaiñ? Ngüneduamnieafiyiñ chem taiñ wedalkayafetew, fey famentufemaiñ. Tüfa rakiduamelkeeiñmu tañi femkefel pu che adkintulelu wentetu ti kura malal kuyfike waria mu. Kuyfi mew, tüfachi pu wentru pefile ñi fülkonmeken pu kayñe, mülefuy ñi kimelelafiel ta che. Rakiduamtukuliyiñ tüfa, kelluaeiñmu kimal chem chumal ñi wedalkañmanoaetew taiñ rakiduam tati Weküfü.\\n11 Pu adkintulekelu wentetu kura malal trür küdawkefuy feychi pu che engün adkünukelu ti waria ñi konwe (2 Sam. 18:24-26). Feymu fülkonkülelu pu kayñe, trür kuydakefuy ti waria, fey ngüneduamkefuy ñi nülalenon ti konwe (Neh. 7:1-3). Ka femngechi, Weküfü ayüniey taiñ welulkañmayaetew taiñ rakiduam, taiñ chum duamkülen, taiñ ayünieel ka chem duam mu femkeiñ fillke dungu. ¿Chumngechi kuñiwtukuwafuiñ? Pepikafiliyiñ taiñ rakiduam Biblia ñi kimeltun mu *, fey tüfa pu adkintulelu wentetu kura malal reke feleay, fey kimelelaeiñmu taiñ welulkayafetew Weküfü. Feymu taiñ rakiduam kimeleleliyiñmu ñi mülen kuñiwün dungu, femaiñ kom taiñ pepilnieel ñi famentual taiñ wedalkayafetew.\\n12, 13. Kintukaduamngeliyiñ, ¿chem ayüafuiñ taiñ femal? Welu ¿chem duamfali taiñ femal?\\n12 ¿Ka chem femafuiñ taiñ wedalkanoaetew Weküfü ñi rakiduam? Chaw Jewba kimeltueiñmu taiñ “nütramyeafiel no rume” pekan kudumuwün dungu, “ka chem fill wesake dungu no rume” (Efes. 5:3). Welu taiñ pu kompañ küdaw kam kolegio mu nütramkale engün kudumuwün dungu mew, ¿chumaiñ iñchiñ? Kimnieiñ Biblia feypieiñmu taiñ “elkünutuafiel ti wesake dungu ka taiñ illutuwenoael mapu mew mülechi fill wesake dungu” (Tito 2:12). Feymu taiñ rakiduam kimelelafeiñmu taiñ kontuafetew weda dungu (Rom. 2:15). Welu, ¿allkütupeafiyiñ may? Ayüafuiñ chi taiñ peal kam allkütual taiñ pu kompañ ñi pengelmekeel kam ñi nütramkamekeel. Welu müley taiñ famentuafiel feychi kuñiwün-ngechi dungu ñi kon-noal taiñ piwke mu, feymu kañpüle amufemtuaiñ kam nütramkalelafiyiñ kümeke dungu.\\n13 Taiñ pu kompañ dikümtukuafeiñmu (altrontukuabeiñmu) taiñ rakiduamal ka femal wedake dungu, fey taiñ inanoafiel engün, duamfali taiñ llükanchengenoal. Jewba kimniey llemay taiñ femken kom taiñ pepilnieel ñi famentual wedake dungu, fey yafülduamelaeiñmu ka eluaeiñmu kimün taiñ famentual Weküfü ñi rakiduam (2 Crón. 16:9; Is. 40:29; Sant. 1:5). Fey, ¿ka chem femafuiñ taiñ kuñiwtukuafiel taiñ piwke?\\n14, 15. 1) ¿Chem dungu llowaiñ taiñ piwke mu? ¿Chumngechi femafuiñ? 2) Proverbios 4:20-22 ñi feypin mu, ¿chumafuiñ taiñ doy kümelkayaetew taiñ papeltukeel Biblia mu? (Inaduamnge ti wichulechi dungu “ Chumngechi rakiduamal taiñ papeltupeel mu”).\\n14 Taiñ kuñiwtukuafiel taiñ piwke, famentuafiyiñ wedake dungu, welu kafey duamfali llowafiel kümeke dungu. Wiño nütramkayaiñ ti waria mu nielu konwe kuyfi mu. Ti pu wentru konwe püle mülelu rakümtukukefuy ñi kon-noal pu kayñe. Welu kidu engün ka nülakefuy ti konwe fey ñi konal iyael ka kakelu dungu. Turpu nülangenofule tati konwe, pu che ponwitu mülelu layafuy entrin mu. Ka femngechi, fill antü eluwaiñ taiñ llowal Jewba tañi kimeltun, fey nierpuaiñ kidu ñi rakiduam.\\n15 Biblia pengeli chumngechi ñi rakiduamken ta Jewba, feymu papeltufiliyiñ, doy eluwküleaiñ inayafiel taiñ femün ka taiñ rakiduam mu. ¿Chumafuiñ taiñ doy kümelkayaetew taiñ papeltukeel Biblia mew? Duamfalngey taiñ ngillatuafiel ta Chaw Ngünechen. Kiñe lamngen feypi: “Ngillatukefiñ ta Chaw Jewba, ‘kelluen tañi peal falin-ngechi dungu Biblia mu’ pikefiñ. Fey wüla papeltukefiñ ta Biblia” (Sal. 119:18). Kafey duamfalngey rakiduamal taiñ papeltupeel mu. Ngillatufiliyiñ ta Jewba, papeltuliyiñ ka rakiduamliyiñ taiñ papeltupeel mu, Chaw Dios ñi Dungu puway ponwitu taiñ piwke mu, ka doy falintunieafiyiñ chumngechi ñi rakiduamkeel ta Jewba. Biblia feypi: “Iñche tañi fotüm, küme ngüneduamnge tami nütramkakefiel. Küme allkütunge tañi feypin. Longkontukunieafimi tati. Küme piwkentukufinge. Chaw Dios tañi feypin montulkefilu am tañi pu peetew ka tremolkefi tañi kuerpu” (Proverbios 4:20-22; Sal. 119:97).\\nChumngechi rakiduamal taiñ papeltupeel mu\\nTami papeltufiel mu tati Biblia, wiñoldungunge tüfachi ramtun:\\nTüfa, ¿chem kimeltuenew Chaw Jewba mu?\\nTüfa, ¿chumngechi nüwküley Biblia ñi werkün dungu mu?\\nTüfachi ngülam, ¿chumngechi inayafun tañi mongen mew?\\nTüfachi versikulo mew, ¿chumngechi kelluafuiñ kakelu pu che?\\n16. ¿Chumngechi kümelkakeeiñmew JW Broadcasting? Nütramkange ñi feypin kiñe kurewen.\\n16 ¿Ka chem dungu femafuiñ taiñ rakiduamal Jewba reke? Eluwaiñ taiñ peal fillke dungu mülelu JW Broadcasting® mu. Kiñe kurewen feypi: “Ti programa fill küyen tripalu, müna yafültukukeeyumu ka kellukeeyumu weñangkülelu ka kidulelu trokiwliyu. Femngechi Jewba wiñoldungueyumu tayu ngillatun. Taiñ ruka mu, rumel allkütukeyu tati ayüfalchi ül tripalu ti programa mu. Dewmamekelu iñchiw iyael, liftumekelu tayu ruka ka ürkütumekelu, allkütukefiyu tati ülkantun”. Tüfachi fillke programa kellukeeiñmu taiñ kuñiwtukuafiel taiñ piwke. Kimeltukeeiñmu taiñ rakiduamal chumngechi ñi femken ta Jewba, kafey yafültukukeeiñmu taiñ famentual Weküfü ñi rakiduam.\\n17. Ñi feypin 1 Reyes 8:61, inaliyiñ taiñ kimürpuel Jewba mu, ¿chem rupayay?\\n17 Ngüneduamliyiñ ñi chum tripan femal kümeke dungu, doy feyentuleaiñ Chaw Ngünechen mu (Sant. 1:2, 3). Fey taiñ femün mu, Jewba ayüwünkechi “iñche tañi fotüm ka tañi ñawe” piaeiñmu, femngechi küme duamküleaiñ ka doy ayünieaiñ taiñ ayüwülafiel (Prov. 27:11). Rupan mu wedake dungu, pengelafuiñ taiñ serfimekefiel taiñ Wenu Chaw kom taiñ piwke mu (Sal. 119:113). Kafey pengelafuiñ taiñ piwkeyeniefiel ta Chaw Jewba, fey eluwaiñ taiñ inanieafiel tañi werkün dungu ka femal kidu ñi ayünieel. Biblia feypi: “Feymu lle, kom tamün piwke mew poyeafimün ta Chaw Jewba, taiñ Ngünechen, fey inanieafimün tañi werkün dungu ka allkütunieafimün tañi ley dungu chumngechi tamün fem-meken fachantü” (1 Reyes 8:61).\\n18. 1) Ñi femün ti longko ülmen Esekia, ¿chem kimeltukeeiñmu? 2) Chumngechi ñi ngillatuel David Salmo 139:23, 24 mu, ¿chem ngillatuafuiñ ta Jewba?\\n18 Kulpafengelu iñchiñ welulkakeiñ. Feymu weda femliyiñ, akordayaiñ ñi femün ti longko ülmen Esekia. Kidu welulkay, welu wiñorakiduamtuy, ka kom piwke mu amuley ñi serfiniefiel ta Chaw Jewba (2 Crón. 29:1, 2; 32:25, 26; Is. 38:3-6). Feymu famentuafiyiñ ñi femün Weküfü taiñ welurakiduamelnoaetew. Llellipuafiyiñ ta Chaw Dios: “Eluen tami feyentuafiel kom tañi piwke mu” piafiyiñ (1 Rey. 3:9). Biblia feypi: “Küme ngüneduamnieen, awem Chaw Ngünechen, ka kimnieñmaen tañi piwke. Inaduamnieen, ka kimnieñmaen tañi rakiduamelnieetewchi dungu. Peñmaen iñche mew ñi mülen kiñe rüpü ñi wedalkayafetew, ka ngüyulnieen tati rüpü mu rumel ngealu” (Salmo 139:23, 24). Feymu llemay kuñiwtukuniefiliyiñ taiñ piwke, nor piwkeyenieafiyiñ ta Chaw Dios.\\nTi feypin “piwke”, ¿chem pifel am?\\nWeküfü, ¿chumkey ñi wedalkayafiel taiñ piwke?\\nTaiñ kuñiwtukuafiel taiñ piwke, ¿chem dungu famentuafiyiñ? Ka, ¿chem dungu llowafiyiñ?\\n54 ÜLKANTUN Tüfa tati rüpü\\n^ parr. 5 ¿Nor piwkeyepeafiyiñ may ta Chaw Jewba? ¿Kam elupeafiyiñ may ta Weküfü taiñ püntünentuaetew Chaw Dios mu? Kuñiwtukunieliyiñ taiñ piwke wewafuiñ ta Satana, tunte kintukaduamngeliyiñ rume. Biblia ñi feypin “piwke”, ¿chem pifel am? Weküfü, ¿chumngechi wedalkañmayafeiñmew taiñ piwke? Ka, ¿chumngechi kuñiwtukuafiyiñ? Tüfachi chillkatun mu wiñoldungungeay tüfachi ramtun.\\n^ parr. 11 FALIN DUNGU: Biblia feypi Jewba dewmafilu ta che, elufi ñi ngüneduamuwal. Kom iñchiñ ngüneduamafuiñ taiñ rakiduamkeel, taiñ femkeel ka taiñ chum duamkülen, femngechi kimafuiñ taiñ kümelkameken kam wedalkameken (Rom. 2:15; 9:1). Pepikafiliyiñ taiñ rakiduam Biblia ñi kimeltun mu, inayaiñ Chaw Jewba ñi ngülam taiñ ngüneduamal ñi kümen kam ñi kümenon taiñ feypikeel, rakiduamkeel ka femkeel.\\n^ parr. 59 ¿CHEM PENGELI TI ADENTUN? Kiñe kristiano pemekey television, fey triparumey kiñe podngechi dungu. Kidu müley ñi dullial chem chumal.\\n^ parr. 61 ¿CHEM PENGELI TI ADENTUN? Kiñe wentru adkintulelu wentetu ti kura malal pey ñi fülkülepan kayñe ti waria mu. Fey kidu wirarnakümelfi pu adkünufilu ti konwe, fey engün matu matu rakümkünufingün tati konwe waria kiñe sechuwe mu.","num_words":2040,"character_repetition_ratio":0.068,"word_repetition_ratio":0.0,"special_characters_ratio":0.207,"stopwords_ratio":0.375,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"“Femnge tami eldungukünuel” (Eclesiastés 5:4) | Ñi chillkatungeal\\n“Femnge tami eldungukünuel”\\nKüpale Chaw Ngünechen ñi Ngünenien, ¿chem apümkangeay?\\n“Tati doy fütra Kues” rumel femkey nor dungu\\nChem ñi norngen, ¿Jewba reke rakiduamkeymi?\\n¡Ayüwün mu küdawaiñ taiñ püramyeafiel ta Jewba!\\nTi Werken (ñi chillkatungeal) | Abril 2017\\nPAPELTUAFUYMI acholi aucano batak (simalungun) batako karo batako toba baulé biak bislama cakchiquel occidental camboyano chin haka chokue chol chopi chuabo criollo de las seychelles criollo mauriciano dayaco engayú dehu endáu español francés garífuna groenlandés hmong (blanco) iban inglés italiano javanés kayin sgaw kazajo kikongo kimbundu kisi krío lao lhukonzo lomue macua maltés mam mapudungun mazateco de Huautla mixe mizo navajo ngäbere (o guaymí) nias niueano nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla portugués quechua ancashino quechua ayacuchano quechua cuzqueño quichua de Chimborazo quichua de Imbabura romaní de Macedonia (alfabeto cirílico) romaní de macedonia romaní del sur de Grecia runyankore rutoro sanguir saramacano sena sundanés tahitiano tlapaneco tojolabal totonaco tseltal uigur (alfabeto cirílico) umbundú urdu uruund wallisiano wayuunaiki xitshwa ñemba\\n“Femkünukilmün tamün mupiael tamün chalintukulelfiel ta Ñidol kuyalltun mew [tamün eldungukünulelfiel]” (MATEW 5:33).\\nÜLKANTUN: 63 KA 7\\n¿CHUM DUAMELKEEYMU FENTE ÑI FALIN-NGEN . . .\\ntami eldungukünuel wülal tami mongen Jewba mu?\\ntami eldungukünuel kurewen mu?\\nñi eldungukünuel pu fill antü femkelu sakin küdaw?\\n1. 1) Jefte Ana engu, ¿chem dungu mu trürümuwingu? (Inaduamnge ti adentun tüfachi pagina mu.) 2) ¿Chem ramtun inaduamaiñ tüfachi chillkatun mu?\\nJEFTE kiñe fütra weychafe ngefuy ka llükakelafuy ñi longkolen mu. Kafey Ana ñomngefuy ka dapikefuy tañi wentru ka tañi ruka. Kidu engu poyekefuyngu ta Jewba, welu ka kiñe dungu mu trürümuwingu: eldungukünufingu ta Jewba, ka femürpufingu. Famülke mu kom pu eluwlu ñi eldungukünuafiel ta Jewba, inayentuafuyngün ta Jefte ka Ana. Feymu inaduamaiñ küla ramtun: ¿chem chumkey tati eldungukünulu? ¿Tunte falin-ngey taiñ eldungukünulelfiel ta Jewba? ¿Chem kimeltuafeiñmu Jefte ka Ana ñi femün?\\n2. ¿Chem chumkey tati eldungukünulu?\\n2 Biblia mew, tati eldungukünulu rüf mew feypikünukefi ta Jewba kiñe dungu ñi femal, ñi wülal kiñe yewün, ñi konal kiñe sakin küdaw mu, ngünewal ñi femnoal kiñe dungu, kam kakelu dungu. Tati eldungukünulu femkey tüfa kidu ñi ayün mu, dikümtukungekelay. Welu eldungukünule, Jewba pekan trokilafi tüfa, feymu ti che müley ñi wechurpuafiel (Génesis 14:22, 23; Ebrew 6:16, 17). Biblia ñi feypin mu, ¿tunte falin-ngey taiñ eldungukünulelfiel ta Jewba?\\n3. Tati Biblia, ¿chem feypiley tunte ñi falin-ngen taiñ eldungukünulelfiel ta Jewba?\\n3 Ti Ley Jewba ñi elufiel pu israelche feypikefuy kiñe che eldungukünufilu ta Jewba, “ngelay ñi rulpakünuafiel ñi feypin. Müley ñi wechurpual kom tañi eldungukünuel” (Números 30:2). Kafey, Salomon wirintukuy: “Chumül rume eldungukünufilmi ta Chaw Ngünechen, alüñmakilnge tami femürpual, kidu am ayükenofilu pu kimchengenolu. Femnge tami eldungukünuel” (Eclesiastés 5:4). Jesus kimeltuy tunte ñi falin-ngen taiñ eldungukünulelfiel ta Jewba, feymu feypi: “Ka femngechi allkükeymün eymün tañi feypingeken tamün fütake laku em: ‘Femkünukilmün tamün mupiael tamün chalintukulelfiel ta Ñidol kuyalltun mew [tamün eldungukünulelfiel]’” (Matew 5:33).\\n4. 1) ¿Tunte falin-ngey taiñ eldungukünulelfiel ta Jewba? 2) ¿Chem kimaiñ Jefte ka Ana mew?\\n4 Feley llemay, pekan trokilayafiyiñ taiñ eldungukünulelfiel ta Jewba. Chem taiñ rakiduamkeel tüfachi dungu mu, yeafeiñmew taiñ doy weniyeafiel ta Jewba kam püntütripayal kidu mew. David küme pengeli tüfa, feypilu pu wechurpukelu ñi eldungukünuel müten ñi weniyeafiel ta Jewba (Salmo 24:3, 4). Jefte ka Ana, ¿chem eldungukünuyngu? ¿Küdawngefuy ñi femürpufiel?\\nFEMÜRPUYNGU ÑI ELDUNGUKÜNUEL\\n5. Jefte, ¿chem eldungukünuy? ¿Chem rupay?\\n5 Pu amonche kayñetukefuyngün Chaw Ngünechen ñi pu che (Jueces 10:7-9). Feymu Jefte epe weychafilu engün, ngillatufi ta Jewba ñi kelluaetew tañi wewafiel, fey eldungukünufi: “Eymi eluñmaeli ñi wewafiel pu amonche, fey iney rume tripale tañi ruka ñi wülngiñ mew tañi trafiepaetew, wiñotuli iñche tüngkülen mu dew wewfilu pu amonche, fey Jewba, eymi ngen-ngeaymi feychi che mu”. Jewba allkütueyew ñi ngillatun, fey kellueyew ñi wewal. Jefte wiñotulu, tañi poyen ñawe trafiemeeyew. Jewba ngen-ngeafuy tüfachi üllcha domo mew (Jueces 11:30-34). Feymu, ¿chem mülefuy ñi femal?\\n6. 1) Jefte ka tañi ñawe, ¿küdawngefuy ñi femürpual tañi feypikünuel? 2) Deuteronomio 23:21, 23 ka Salmo 15:4, ¿chem kimeltueiñmew taiñ eldungukünuel?\\n6 Jefte tañi ñawe mülefuy ñi küdawülafiel ta Jewba ñi tolto ruka mu fill antü, femngechi ñi femürpual tañi chaw ñi eldungukünuel. ¿Jefte küme rakiduamlay tañi feypikünun? Femlay. Jefte kimfuy chi tañi ñawe ñi wüne trafiepayaetew. Welu kimnofule rume, Jefte ka tañi ñawe mu küdawngefuy ñi femürpual tañi feypikünuel. Jefte pefilu tañi ñawe, allfüy ñi piwke reke, ka tañi ñawe ngümay tañi fütangenoafel. ¿Chumngelu? Jefte nielafuy fotüm, ka tañi kiñen ñawe turpu fütangelayafuy ka nielayafuy püñeñ. Mülewelayafuy Jefte tañi üy. Welu mür ngüneduamfingu chem doy fali tañi rakiduam engu. Feymu Jefte feypi ñi wiñorakiduamtunoal tañi eldungukünuel. Ka tañi ñawe eluwkülefuy ñi wechurpual tañi chaw ñi feypikünuel (Jueces 11:35-39). Jefte ka tañi ñawe manelfalngeyngu, feymu turpu wiño witrawtulayafuyngu tañi wechurpual ñi eldungukünuel ta Jewba, küdawngefule rume. Biblia feypi: “Eldungukünufilmi tami Chaw Ngünechen Jewba, alüñmakilnge tami femürpual. Tami Chaw Ngünechen Jewba ramtukayaeymu feychi dungu mu, femnolmi, fey kulpayaymi tati. Femnge kom ñi feypikünuel tami wün, ka wechurpunge kom ñi eldungukünuel tami wün, kiñe mañumtun reke eymi tami ayün mu ñi chalintukulelfiel tami Chaw Ngünechen Jewba” (Deuteronomio 23:21, 23). Ka feypi: “Kidu famentukefi iney rume illamfalngechi chengelu, welu yamniekefi tati pu ekuniekefilu ta Jewba. Kidu femtriparpukey ñi feypikünuel, kümenofule rume kidu mu” (Salmo 15:4).\\n7. 1) Ana, ¿chem eldungukünuy ka chumngelu? ¿Chem rupay? 2) Samuel, ¿chem mülefuy ñi femal Ana ñi eldungukünuel? (Inaduamnge ti kimal dungu.)\\n7 Kafey Ana rupalu wedake dungu mu eldungukünufi ta Jewba. Kidu niepüñenlafuy, feymu rume weda duamkülefuy ka ayentungekefuy (1 Samuel 1:4-7, 10, 16). Feypifi ta Jewba ñi chum duamkülen, fey feypikünufi: “Awem Jewba ñidolkülelu pu weychafe mu, iñche eymi tami poyekeetew, fey ngüneduamüñmaeli ñi weda rupameken, ka rakiduamtukunieeli, ka ngoymanoeli ka elueli kiñe wentru püñeñ, fey wülkünulelaeyu Jewba kom ñi mongen mu, ka turpu kupilngelayay” * (inaduamnge ti kimal dungu) (1 Samuel 1:11). Jewba allkütueyew ta Ana, feymu kiñe tripantu rupalu choyüfi ta Samuel. ¡Rume ayüwkülefuy! Welu ngoymalay ñi eldungukünulelfiel ta Jewba. Feymu choyülu tañi püñeñ, feypi: “Iñche ngillatufiñ ta Jewba tañi eluaetew” (1 Samuel 1:20).\\nAna ñi wechurpuafiel tañi eldungukünulelfiel ta Jewba, eluwkülefuy tañi elkünual ñi rume falintuniefiel\\n8. 1) Ana mu, ¿küdawngefuy ñi femürpual tañi eldungukünuel? 2) Salmo 61, ¿chumngechi rakiduamelkeeiñmew Ana ñi küme femün mu?\\n8 Samuel nielu küla tripantu, Ana femi ñi eldungukünuel. Elmefi ta Samuel ti longkolechi saserdote mew, Jewba ñi tolto ruka Silo mu, ka feypifi: “Tüfachi pichi wentru mu llellipufiñ ta Jewba ñi eluaetew tañi ngillatuel. Feymu iñche arelelfiñ ta Jewba. Kom ñi mongen mu, Jewba mew arelngeay” (1 Samuel 1:24-28). Feychi mu Samuel mülenagi Jewba ñi tolto ruka mu. Biblia feypi Samuel ñi tremün Jewba tañi adkiñ mu (1 Samuel 2:21). Müna küdawngepelafuy Ana mu ñi femürpual tañi eldungukünuel, fill antü pepi pelayafuy tañi poyen püñeñ, pelayafuy ñi tremkülen. Welu rume falintufi ñi eldungukünulelfiel ta Jewba, feymu ñi wechurpuafiel eluwkülefuy tañi elkünual ñi rume falintuniefiel. Biblia feypi: “Awem Chaw Ngünechen, allkütuñmaen tañi ngillatuel ñi kellungeal. Ngüneduamüñmaen ñi ngillatun. Awem Chaw Ngünechen, eymi am allkütukefilu iñche ñi eldungukünuel. Eymi eluen chem ñi llowal pu yamkefilu tami üy. Feymu ülkantun mu püramyeafiñ tami üy rumel mu, tañi femürpual ñi eldungukünuel fill antü” (Salmo 61:1, 5, 8; 1 Samuel 2:1, 2).\\n¿Wechurpumekeymi tami eldungukünulelfiel ta Jewba?\\n9. ¿Chem inaduamaiñ fewla?\\n9 Dew kimürpuiñ tunte ñi falin-ngen taiñ eldungukünulelfiel ta Jewba, feymu fewla inaduamaiñ tüfachi ramtun: famülke mu, ¿chem eldungukünuafuiñ? ¿Tunte müley taiñ yafüluwal ñi femürpuafiel?\\nTAMI ELDUNGUKÜNUEL WÜLAL TAMI MONGEN JEWBA MU\\nTami eldungukünuel wülal tami mongen Jewba mu (Inaduamnge parrafo 10).\\n10. Kiñe poyekefilu ta Jewba, ¿chem am tati doy falin dungu ñi eldungukünulelfiel? Feymu, ¿chem müley taiñ femal?\\n10 Wül-lu iñchiñ taiñ mongen poyeafiel ta Jewba, tüfa tati doy falin dungu taiñ eldungukünulelafiel. Femlu tüfa, kidulen mu ngillatufiyiñ ta Jewba, fey feypikünufiyiñ ñi wülal taiñ mongen ñi poyeafiel rumel mu, chem rupale rume. Jesus feypi taiñ kidu “ngüyünentuwal”, feymu famentukeiñ taiñ ayükeel ka doyümkefiyiñ Jewba tañi piel (Matew 16:24). Feychi mu, “Jewba ngen-ngey ta iñchiñ mew” (Romanu 14:8, Traducción del Nuevo Mundo, TNM). Iñchiñ rume falintukefiyiñ taiñ eldungukünufiel ta Jewba ñi wülal taiñ mongen. Rakiduamkeiñ feyti wentru reke wirintukulu ti Biblia mu, feypi: “¿Chumngechi kulliafiñ ta Jewba kom kümeke dungu tañi femetew? Femürpuan ñi eldungukünulelfiel ta Jewba, kidu tañi pu che ñi adkiñ mu” (Salmo 116:12, 14).\\n11. Feychi antü tami fawtisawün, ¿chem pengelimi?\\n11 ¿Dew wülfimi tami mongen ta Jewba? ¿Pengelfimi tüfa tami fawtisawün mu? Femngechi femülmi, ¡müna kümey! ¿Petu rakiduamtukuniefimi chem ñi rupan feychi antü? Ti wewpitulu ramtueymu ‘¿wülimi tami mongen ta Jewba mu?’ Ka feypieymu: ‘Wül-lu am tami mongen tami poyeafiel ta Ngünechen, ka fawtisawalu am eymi, fewla Dungukelu Iney Ngen Jewba ngeaymi, ¿kimtukunieymi tüfachi dungu?’. Fey “¡May!” wiñoldunguymi, feymu kom pu che ngüneduami tami wülfiel tami mongen ta Jewba ka tami pepikawkülen ñi fawtisangeal, femngechi tami konal Jewba ñi adkünuelchi trokiñche mu. ¡Jewba müna ayüwkülepelafuy feychi antü!\\n12. 1) ¿Chem müley taiñ ramtuwal? 2) Ti apostol Pedro, ¿chem ngülamtueiñmu ñi nieal?\\n12 Fawtisawlu eymi, feypikünufimi ta Jewba ñi poyeafiel kom tami mongen mew ka yafüluwal tami inanieal ñi feypin. Welu fentepuwlay feychi antü mu. Rupalu chi antü kom müley taiñ ngüneduamuwal. Ramtuwafuiñ: “¿Doy weniyefiñ ta Jewba? ¿Kom piwke mu poyekefiñ?” (Kolosense 3:23). “¿Ngillatukefiñ? ¿Fill antü papeltuken ti Biblia? ¿Amuken Trawünwe Ruka mu? ¿Amuldunguken tunte ñi pepilnieel? Kam, ¿müte ayüwmawelaenew kom tüfa?”. Ti apostol Pedro kimeleiñmew kiñe kuñiwün-ngechi dungu: re femngechi müten feleafuy taiñ küdawülkefiel ta Jewba. Feymu ngülamtueiñmu taiñ nieal doy mupiltun, küme kimün, yafüluwün ka maneluwün Chaw Ngünechen mew (papeltunge 2 Pedro 1:5-8).\\n13. Kiñe che wülkünulu ñi mongen ta Jewba mu ka fawtisawlu, ¿chem femlayafuy chi?\\n13 Eldungukünufiliyiñ ta Jewba taiñ poyeafiel, wiñorakiduamtulayafuiñ. Kiñe che afeluwle ñi poyeafiel ta Jewba kam ñi inanieafiel tañi ngülam, fey feypilayafuy ñi falinon tañi fawtisawün ngillatunofilu am ta Jewba ñi wülal tañi mongen * (inaduamnge ti kimal dungu). Kiñe che wülkünulu ñi mongen ta Jewba mu, weda kulpale, tüfa ta kulpay Jewba mew ka ti trawünche mu (Romanu 14:12). Jesus feypifi kiñeke che: “Niewetulaymi ta piwkeyen chumngechi tami femkefel”, küpa inakelafiyiñ feychi pu che. Welu may ayüleiñ taiñ feypiaetew Jesus: “Iñche kimnien itrokom tamün chumken. Kimnien tami piwkeyechen, tami mupiltun, tami poyecheken ka tami yafüluwküleken, ka kimnien iñche tüfa tami doy küdawken” (Apokalipsi 2:4, 19). Küpa ayüwülkefiyiñ ta Jewba, feymu ayüwün mu femürpuaiñ taiñ eldungukünuel.\\nTAMI ELDUNGUKÜNUEL KUREWEN MU\\nTami eldungukünuel kurewen mu (Inaduamnge parrafo 14).\\n14. ¿Chem am tati epungechi dungu doy falin-ngelu ñi eldungukünungeafel? ¿Chumngelu?\\n14 Ñi eldungukünuel ti kurewen, fey tati epungechi dungu doy falin-ngelu. Jewba elkünuy ñi niewal pu che, feymu rume falintukefi. Pu niewalu eldungukünuwingu Jewba ñi adkiñ mu ka pu che ñi kompañetew. Feypikünuwingu tañi piwkeyewal, dapiwal kom piwke mu ka yamniewal petu mülelu engu Mapu mew Chaw Ngünechen ñi elkünuelchi kurewen mu * (inaduamnge ti kimal dungu). Welu chem rume ñi feypiel pu niewalu, eldungukünuyngu Chaw Ngünechen ñi adkiñ mu. Femngechi kurewen-ngetuyngu, müley ñi wüdawnoal (Génesis 2:24; 1 Korintio 7:39). Jesus feypi: “Fey ngelay tañi wüdamentumekeafiel Ngünechen tañi trapümel”. Feymu pu niewalu ngelay ñi rakiduamal ñi pepi wüdawal rupale wedake dungu (Marku 10:9).\\n15. Pu poyekefilu ta Jewba, ¿chumngelu inakelafingün pu che ñi rakiduam kurewen mu?\\n15 Welulkawkelu kay pu che, pu kurewen ka welulkawkeyngün. Feymu Biblia ta feypiley tati pu nielu ñi afkadi, kiñeke mu ñi nieel “fill rakiduameluwkülen epe fill dungu mew” (1 Korintio 7:28). Famülke mu pu che falintukelafi ti kurewen. Rakiduamkeyngün ‘wedake dungu rupaliyu, wüdawafuyu’. Welu pu poyekefilu ta Jewba femngechi rakiduamkelayngün. Kimnieyngün ñi eldungukünuel Jewba ñi adkiñ mu. Feymu femürpunofile, koylatuafingün ta Chaw Ngünechen, ka kidu üdekey pu koylatukelu (Levítico 19:12; Proverbios 6:16-19). Kom pu poyekefilu ta Jewba nielu ñi afkadi, müley ñi rakiduamtukunieafiel Pablo ñi feypiel: “Fey nielmi ta domo, elkünutukefilnge” (1 Korintio 7:27). Pablo feypi tüfa kimlu am Jewba ñi üdekefiel pu wüdawlu ñi afkadi mew ngünenkan dungu mu (Malaquías 2:13-16).\\n16. Ti Biblia, ¿chem feypiley tati püntüwün mu ka wüdawün mu ti kurewen?\\n16 Biblia ñi feypilen mu, kiñe kurewen wüdawafuy ley dungu mu mülele müten ñiwaluwün ka tati kulpanolu wiñoduamtunofile ñi afkadi. Tüfa kimeltuy Jesus (Matew 19:9; Ebrew 13:4). Ka ¿püntüwafuy ti kurewen? Biblia küme pengeli tüfa (papeltunge 1 Korintio 7:10, 11). Biblia feypilay tati kurewen ñi püntüwal. Welu kiñeke mu, kiñe kristiano rakiduamafuy ñi duamfalngen tañi püntüwal ñi afkadi mu. Kiñe tüfa, ñi afkadi awükaelieyew kam kayñetufile Jewba ñi rüf dungu, fey kuñiwün dungu mu rupayafuy tañi mongen kam tañi weniyefiel ta Chaw Ngünechen * (inaduamnge ti kimal dungu).\\n17. ¿Chem chumafuy kiñe kurewen ñi küme elkünutual tañi kurewen-ngen?\\n17 Kiñe kurewen feypifile pu longkolelu ñi ngülamtuaetew tañi doy küme elkünutual ñi kurewen-ngen, pu longkolelu feypiafeyew ñi ngüneduamal ti video ¿Cómo sabes si es amor? ka ti papil Tami reñma ayüwküleafuy. Tüfa pengeli Biblia ñi ngülam ñi doy küme yenieal tañi kurewen. Kiñe kurewen feypi: “Chillkatulu am iñchiw tüfachi papil, doy ayüwküley tayu kurewen”. Kiñe lamngen 22 tripantu yenielu ñi fütangeel, rakiduami tañi kurewen ñi dew kümelkalewenon. Kidu feypi: “Mür fawtisawküleyu, welu tayu piwke kiñewkülelafuy. ¡Ti video fente küme akuy! Fewla doy küme amuley tayu kurewen-ngen”. Feley llemay, ti kurewen inafile Jewba tañi ngülam doy kiñewküleayngu ka doy ayüwküleayngu.\\nÑI ELDUNGUKÜNUEL PU FILL ANTÜ FEMKELU SAKIN KÜDAW\\n18. ¿Chem femkeyngün fentren pu chaw poyekefilu ta Jewba?\\n18 Dew ngüneduampeiñ Jefte ka Ana ñi eldungukünuel. Kidu engu ñi femün mu, Jefte tañi ñawe ka Ana ñi püñeñ wülkünuyngu ñi mongen tañi poyeafiel ta Jewba sakinke küdaw mu. Ka femngechi famülke mu fentren chaw poyekefilu ta Jewba yafültukukefingün tañi pu yall ñi küdawülafiel ta Jewba fill antü ka eluwal tañi mongen ñi poyeafiel. Kom iñchiñ ka kelluafuiñ taiñ yafültukuafiel pu wechekeche ñi amuleal tüfachi küdaw mu (Jueces 11:40; Salmo 110:3).\\nTami eldungukünuel fill antü femal sakin küdaw (Inaduamnge parrafo 19).\\n19. Pu fill antü femkelu sakin küdaw, ¿chem chumkeyngün?\\n19 Famülke mu, 67.000 peñi ka lamngen peno koneltuleyngün ti Trokiñche ñi nieel pu Dungukelu Iney Ngen Jewba wall Mapu mu fill antü femkelu sakin küdaw. Kiñeke küdawkeyngün Fetel mu, dewmarukan mew kam witranmakefingün pu trawünche. Kakelu kimeltukeyngün fillke chillkatuwe mu, wünelekeyngün amuldungun mu 130 ora, werküngeyngün ka mapu ñi amuldungual, adkünukeyngün tati Fütrake Trawünwe Ruka kam chew ñi femngekeel fillke chillkatuwe. Kom engün femkeyngün ti “Eldungun ñi inanieal tañi feypingeel ka nienoal ülmen mongen”. Femngechi feypikünukeyngün ñi femal kom newen mu chem küdaw rume ñi elungeel ñi poyeafiel ta Jewba, kafey feypikünukeyngün ñi yenieal ülmen-ngenochi mongen ka küdawkelayngün ñi wewal plata, welu eluñmangele müten femafuyngün. Tüfachi pu che sakin-ngelay, doy may tañi küdaw sakin-ngey. Kidu engün ñom piwke mu eluwkeyngün ñi inanieal tañi eldungukünuel petu ñi mülen tüfachi sakin küdaw mu.\\n20. Eldungukünufiliyiñ ta Chaw Ngünechen, ¿chem müley taiñ femal? ¿Chumngelu?\\n20 Tüfachi chillkatun mu inaduampeiñ küla dungu taiñ eldungukünulelafiel ta Chaw Ngünechen. Eymi eldungukünufimi chi ta kiñe. Chumngechi ngüneduampeiñ, müley taiñ rume falintuafiel ñi eldungukünuel, ka yafüluwal taiñ femürpuafiel (Proverbios 20:25). Wechurpunoliyiñ taiñ eldungukünulelfiel ta Jewba, weda tripayafuiñ (Eclesiastés 5:6). Feymu inayentuafiyiñ tati wirintukulu Biblia mu, kidu feypifi ta Jewba: “Feymu ülkantun mu püramyeafiñ tami üy rumel mu, tañi femürpual ñi eldungukünuel fill antü” (Salmo 61:8).\\n^ parr. 7 Ana ñi feypikünun mu, tañi wentru püñeñ mülefuy ñi nazareo ngerpual kom ñi mongen mu, feymu mülefuy ñi wülal tañi mongen ñi poyeafiel ta Jewba müten (Números 6:2, 5, 8).\\n^ parr. 13 Pu longkolelu fentren dungu ngüneduamkeyngün ñi kimal kiñe che ñi rüf pepikawkülen tañi fawtisawal, feymu müchayke feypingekelay kiñe che ñi rüf fawtisangenon.\\n^ parr. 14 Kiñe trokiñ mapu mew, ti ley feypinole ka dungu, pu niewalu feypiwayngu tüfa ñi püramyeafiel ta Chaw Ngünechen. Ti wentru feypiay: “Iñche, [ti wentru ñi üy], llowpeeyu, [ti domo ñi üy] iñche tañi domongeal, feymu piwkeyeaeyu ka dapiaeyu kom piwke mu, chumngechi ñi feypiel Chaw Ngünechen ñi ley Biblia mew ñi femal pu kristiano füta, petu mür müleliyu Mapu mew Chaw Ngünechen ñi elkünuelchi kurewen mu”. Ti domo feypiay: “Iñche, [ti domo ñi üy] llowpeeyu [ti wentru ñi üy], iñche tañi wentrungeal, feymu piwkeyeaeyu, dapiaeyu kom piwke mu ka rume yamnieaeyu, chumngechi ñi feypiel Chaw Ngünechen ñi ley Biblia mew ñi femal pu kristiana fütangelu, petu mür müleliyu Mapu mew Chaw Ngünechen ñi elkünuelchi kurewen mu”.\\n^ parr. 16 Inaduamnge ti Doy Kimngeam pingechi dungu “¿Chem feypiley ti Biblia tati püntüwün mu ka ti wüdawün mu ti kurewen?”, mülelu ti lifru “Rumel mülemün ta Ngünechen ñi piwkeyechen mew”.\\nTI WERKEN (ÑI CHILLKATUNGEAL) Abril 2017","num_words":2524,"character_repetition_ratio":0.083,"word_repetition_ratio":0.01,"special_characters_ratio":0.206,"stopwords_ratio":0.37,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Tañi Lifru Biblia Nütram Nielu—Chalintukun Dungu\\nTÜFACHI lifru niey rüfngechi nütram. Entungey doy falin lifru mülelu Mapu mew, chi Biblia. Tati pu nütram feypieymu kom kuyfike dungu rupakefuy tüfachi Mapu mew, llitul mew Ngünechen ñi dewmafiel kom, taiñ mülen fente antü mew. Ka feypieymu chem feypikünuy Ngünechen ñi femal küpalechi antü mew.\\nTüfachi lifru kimeltueymu itrofill chem dungu niey tati Biblia. Tukulpafi tati pu che mülelu Biblia mu, ka chumkefuyngün. Ka pengeli tati doy afmatufali maneluwün, Ngünechen elungefi pu che tañi rumel mongeleal, tüfachi Mapu mu kiñe küme rumel mülewe ngetualu.\\nTüfachi lifru niey 116 nütram, kiñewküley tüfa pura trokiñ mu. Wünelechi pakina kake trokiñ mu, pichin (püchün) dungu mu feypi chem mülelu feychi trokiñ mu. Feychi nütram feypiley chumngechi amulen chi dungu. Tüfa kelluaymu tami kimal chumül ñi rupan tüfachi dungu, kakelu ka femün, kuyfi mew.\\nTati nütram feypingey kimfalün dungun mu. Keyü pichikeche, kidu engün chillkatuwafuyngün. Tati pu chaw ka pu ñuke peayngün ñi pu yall (püñeñ) ayüwküleayngün ñi chillkatuetew alün rupa kom tüfachi nütram. Tüfachi lifru pengelay, rume fentren falin dungu, tati pu wekeche ka fütakeche.\\nKake nütram chew ñi afpun mew, müley kiñeke dungu entungey Biblia mew. Yafülngeaymi tami chillkatual tüfachi trokiñ Biblia mu, tuwüngekey tati nütram. Apümfilmi kiñe nütram, ka pefinge tati ramtun dungu nüwküley feychi nütram, mülelu dew afchi ti 116 Nütram, ka pepi tukulpayaymi tati llowdungun. Apümfilmi kiñe nütram, ka pefinge tati ramtun dungu nüwküley feychi nütram, mülelu dew afchi ti 116 Nütram, ka pepi tukulpayaymi tati llowdungun.","num_words":237,"character_repetition_ratio":0.062,"word_repetition_ratio":0.105,"special_characters_ratio":0.183,"stopwords_ratio":0.329,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Matew 5 ARNNT - Pefilu tati fentren che, Jesus pürapuy - Bible Search\\nMatew 4 Matew 6\\nJesus kimeltuchey lelfün mew\\n1Pefilu tati fentren che, Jesus pürapuy kiñe wingkul mew ka anükünuwpuy. Fey ñi pu disipulu fülkontupueyew, 2fey Jesus llituy tañi kimeltuafiel, feypilen mew:\\nJesus kimeltufi ta che ñi nieael ayüwün\\n3“Ayüwün niey tati duamnielu ñi llowael Ngünechen ñi küme dungu, kisu engün ta koneltuley Ngünechen tañi ülmen mülewe mew.\\n4Ayüwün niey tati pu weñangkülelu, Ngünechen am yafülaetew engün.\\n5Ayüwün niey tati ñom piwkengelu, kisu engün am llowalu tati mapu Ngünechen tañi tukulpakünuletew.\\n6Ayüwün niey tati ngüñülelu ka wüywülelu reke ñi femael Ngünechen tañi ayükeelchi dungu, kisu engün lloway itrokom ñi ayütunieel Ngünechen mew.\\n7Ayüwün niey tati kutranduamyekefilu ta kakelu che, Ngünechen ta ka femngechi kutranduamyeaeyew ta kisu engün.\\n8Ayüwün niey tati lif piwkengelu, kisu engün peafi ta Ngünechen.\\n9Ayüwün niey tati ngülamtukefilu kom kakelu che ñi kümelkawkületuael, Ngünechen am ta ‘iñche ñi yall’ ñi piaetew.\\n10Ayüwün niey tati kutrankawkelu ñi kayñetuyawülngen mew ñi femkeel mew Ngünechen ñi werkünieelchi dungu, Ngünechen tañi ülmen mülewe mew ta koneltuley.\\n11Ayüwküleaymün ta eymün, iñche ñi duam fillpikaelmünmew ta pu che ka kutrankangelmün, ka üyawtungelmün epe fill koyla dungu mew.\\n12Ayüwküleaymün, lliduamküleaymün, eymün am llowalu kiñe fütra fürenen ta wenu mapu, ka femngechi ta kayñetuyawülngekefuy tati pu pelon wentru+ tati wüne mülekelu ta eymün mew.\\nTati chadi ka pelon ta mapu mew\\n13“Eymün ta chadi reke feleymün tüfachi mapu mew. Welu tati chadi kotrüwetunole, ¿chumngechi chey ta ka wiñome kotrütuafuy? Kümewekelay, fey ütrüfentukünungekey ta rüpü mew, fey tati pu che pünokakeeyew.\\n14“Eymün ta küde reke feleymün ta tüfachi mapu mew. Kiñe waria mülelu wingkul mew ñi nien mew küde kom pengekey, 15üyümngekelay ta kiñe pelontuwe tañi takukünungeael ta kiñe kakon mew, fey ta renukünungekey may tañi pelontunieafiel kom tati mülelu ruka mew. 16Ka femngechi, eymün tamün pelon feley ñi alofael ta kom che mew, feymew pefile engün eymün tamün femken kümeke dungu, püramyeafi engün ta wenu mapu mülechi Ngünechen.\\nJesus kimeltuy tati ley dungu\\n17“Iñche ñi küpan mew apümafilu tati ley dungu ka tati pu pelon wentru tañi kimeltuelchi dungu trokiwkülekilmün. Küpalan tañi apümafiel, welu may iñche küpan tañi doy küme mupiael kisu engün tañi piel. 18Rüf dungu ta feypiwayiñ petu tañi mülen ta wenu mapu ka tüfachi nag mapu, entuñmangelayay tati ley dungu kiñe puntu ka kiñe letra no rume,+ kom mupile wüla Ngünechen ñi adkünuelchi dungu. 19Feymew, tati müngeltunolu kiñeke tati werkün dungu ñi nieel tati ley dungu, tunte pichin dungungeay rume, ka kimeltunofile rume tati pu che ñi müngeltuael engün, Ngünechen tañi ülmen mülewe mew doy illamtuniengeay. Welu tati müngeltulu ka kimeltufilu ta kangelu ñi müngeltuael kay, fey ta rume sakin chengeay ta wenu mapu, Ngünechen tañi ülmen mülewe mew. 20Fey ayülen tamün kimael tüfachi dungu: doy küme dungu femnolmün tati pu kimeltukelu tati ley dungu ka tati pu farisew mew, chumkawnorume konpulayaymün Ngünechen tañi ülmen mülewe mew.\\nJesus kimeltuy ñi chumngen ta lladkün\\n21“Eymün ta allkükeymün tamün kuyfike laku em tañi feypingeel engün: ‘Langümchekilnge. Tati langümchelu fey ta kondenangeay.’+ 22Welu iñche ta feypiwayiñ iney rume wesa lladkütule tañi chafche, fey ta ka femngechi kondenangeay. Tati wesa pifilu tañi chafche, ramtukadungungeay tañi femel mew. Ka tati fillpikafilu tañi chafche, fey dew adküley reke tañi amuael ta kütral mapu mew.\\n23“Feymew ka femngechi yealmi tami mañumtun ta ngillatuwe mew, fey tukulpalmi tami yafkawkülen tami peñi eymu, 24elkünunge tami mañumtun tati ngillatuwe mew, fey wüne amunge tami kümelkawtuael tami peñi eymu. Fey wüla amuaymi ti ngillatuwe mew tami chalintukuael tami mañumtun.\\n25“Iney rume ta wingkañmaelmew ka mütrümfalelmew tami trafdunguaetew, fey petu tami puwnon ti kues mew, küme dungufinge tamu kümelkawtuael. Fey femngechi tami wültukungepunoael tati kues mew, fey tati kues am ta ka femngechi wültukuaetew eymi tati pu soltaw mew, fey püresuntukukünungeaymi ta karsel mew. 26Rüf dungu ta feypiaeyu tripalayaymi ta tüfey mew kom küme kullilmi wüla tami femel mew.\\nJesus kimeltuy tati ñiwaldomon ñi kümenon\\n27“Eymün ta allkükeymün ñi feypingen ta kuyfi mew: ‘Ñiwaldomokilnge.’+ 28Welu iñche ta feypiwayiñ iney rume lif piwke mew adkintunofile ta kiñe domo, dew ñiway tati domo engu kisu tañi piwke mew.\\n29“Femngechi llemay, tami man nge ñi duam yafkakelmi, nentufinge, fey famentufinge ta eymi mew. Doy kümey ta pichin müten tami kuerpu ñi ñamael, fey kom tami kuerpu tañi ütrüftukungenoael ta kütral mapu mew. 30Tami man kuwü ñi duam yafkakelmi, katrünentufinge, fey famentufinge ta eymi mew. Doy kümey ta pichin müten tami kuerpu ñi ñamael, fey kom tami kuerpu ñi ütrüftukungenoael ta kütral mapu mew.\\nJesus kimeltuy tati wüdakuren ñi kümenon\\n(Matew 19.9; Marku 10.11-12; Luka 16.18)\\n31“Ka feypingey ta kuyfi mew: ‘Iney rume ta wüdafile tañi kure, feley tañi eluafiel kiñe wirin dungu tañi wüdafiel mew tañi kure.’+ 32Welu iñche ta feypiwayiñ kiñe wentru wüdale tañi kure, welu ti domo ñiwanole kangelu wentru mew, wültukumekefi tañi ñiwayael ta kangelu wentru engu. Fey kangelu wentru kureyefile tati wüdakünuelchi domo, fey ta ñiwaldomofengeay.\\nJesus kimeltuy ñi kümenon ti kuyalltun dungu\\n33“Ka femngechi allkükeymün eymün tañi feypingeken tamün fütake laku em: ‘Femkünukilmün tamün mupiael tamün chalintukulelfiel ta Ñidol kuyalltun mew.’+ 34Iñche ta feypiwayiñ tamün kuyalltunoael ta chem dungu mew no rume. Kuyalltun mew tukukefilmün ta wenu mapu, Ngünechen am nielu ñi longko ülmen mülewe ta wenu mapu mew. 35Ka femngechi üytukefilmün kuyalltun mew tüfachi mapu, Ngünechen am tañi namun reke pünolelu ta tüfa mew. Ka femngechi üytukefilmün kuyalltun mew Jerusalen waria no rume, Ngünechen ñi dullielchi waria tatey. 36Ka üytukefilmün kuyalltun mew tamün longko no rume, ligkünulayafuymün rume kam kurükünulayafuy rume kiñe tamün kal longko. 37Fey ta famngechi ‘may’ pilmün, femngechi felepe. ‘Felelay’ pilmün, felekilpe, fey tati doyelchi amulkünulu tañi dungu, fey ta kümelay.\\nJesus kimeltuy ñi kümenon ñi wiñolngetuael wesa dungu\\n38“Eymün allkükeymün ñi feypingekefel ta kuyfi mew: ‘Kiñe che entuñmangele kiñe nge feley ñi entuñmangeael ñi nge kay ti entungechelu, ka kiñe che entuñmangele kiñe ayewe foro ka femngechi feley ñi entuñmangeael ñi ayewe foro.’+ 39Welu iñche ta feypiwayiñ: kewalayafimi tami wesake femkeetew. Tami femafel, iney rume wülelelmew tami ange mew, ka adkünulfinge kangelu ad püle tami ange. 40Iney rume müntuñmaelmew tami kamisa, ka eluwnge tami yeñmaetew tami chaketa. 41Ka femngechi kiñe kilometro ka rangiñ ‘yelelen tüfachi fane chemkün’ pielmew, eymi küla kilometro meñku yelelafimi. 42Iney rume ngillatuelmew chem rume, elufinge ka wiñonentukefilnge tami aretuetew chem rume.\\nÑi piwkeyengeael tati pu kayñe\\n43“Ka femngechi allkükeymün tañi feypingeken ta kuyfi mew: ‘Piwkeyeafimi tami weni ka üdeafimi tami kayñe.’+ 44Welu iñche ta feypiwayiñ: piwkeyefimün tamün pu kayñe ka ngillatuñmayafimün tamün malisiakeetew. Füreneafimün tamün üdekeetew ka ngillatuñmayafimün tamün pu kayñetukeetew ka tamün kutrankakeetew.+ 45Femngechi ta eymün tamün wenu mapu mülechi Chaw tañi yall pingeaymün, kisu am wülkelu ñi antü kom tati kümeke dungu femkelu mew ka tati wesake dungu femkelu mew, ka wülkey tañi mawün ti pu nor piwkengelu mew ka ti wesake piwkengelu mew. 46Eymün ta piwkeyefilmün tamün piwkeyekeetew müten, ¿chem küme femün am tüfey? Tati kofrakelu impuestu Romangealu+ kütu ta famngechi femkey. 47Ka chalifilmün tamün pu weni müten, ¿chem küme femün am tüfey? Tati pu che feyentukenolu Ngünechen mew kütu ka femngechi femkey. 48Feymew feley tamün nor piwkengeael, chumngechi nor piwkengey tamün Chaw Ngünechen wenu mapu mülelu.","num_words":1128,"character_repetition_ratio":0.071,"word_repetition_ratio":0.016,"special_characters_ratio":0.188,"stopwords_ratio":0.424,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Kuifike nütxam zugu – INDH\\nInicio > Kuifike nütxam zugu\\nKuifike nütxam zugu\\nLlitugen chi Txokiñ\\nWallontu mapu mew ka fey tachi txokiñ mapu mew ta wefpalerkey ta fillke txokiñ küpa kellukelu ta kuñiwtukuleal ka kimeltun mew mogel che zugu mew tüfake marigentu txipantu zew. Chile pigechi txokiñ mapu mew, llitugelu ta INDH tüfa ta niefuy ñi az mew ta wirin zugu Rettig mew (waranka aylla pataka aylla mari kiñe txipantu) fey ta küpa ayifuy ñi yamuwküküleal ta zugu mogel che zugu mew.\\nTi INDH txokiñ choyüy ta leliwünkülelu, rakizuamkülelu ka femuechi ta iñamtukülelu ta zugu, kuifike nütxam taiñ Txokiñ mapu mew, fey ta ñi wenuntuafiel fey tachi mogel che pigechi zugu fanten mew, fey mew fey kellu reküluwal newentu mew ka küpalechi zugu mew.\\nMari kechu konchi kunio küyen, epu waranka kechu txipantu mew.\\nTi wirin zuam küzaw N° 20.405 (epu mari waranka, meli pataka meli mari kechu), nentufi ti Txokiñ mogel che, fey ta koni congreso mew…\\nTi wirin zuam küzaw mew N° epu mari waranka, meli pataka meli mari kechu (20.405) nentufi ti Txokiñ mogel che, fey ta koni congreso mew mari kechu antü konchi kunio chi küyen, epu waranka kechu chi txipantu mew, Ricardo Lagos ñi ñizolkülefel mew.\\nchi küyen, epu waranka aylla txipantu mew\\nTi küzaw puwi küme llowgelu Noviembre chi küyen mew epu waranka aylla txipantu Senado txokiñ mew ti katxürupalchi zugu ka…\\nTi küzaw puwi küme llowgelu Noviembre chi küyen mew epu waranka aylla txipantu Senado txokiñ mew ti katxürupalchi zugu ka wenterupalechi zugu ti Ñizolküchi fey tachi txokiñ mapu mew ti zomo Michelle Bachelet, kimeltukuy ta pepi nentu txipayal ta zugu kewan, tachi zugu ta weñang zugu che pigechi, lagümchen, weychan lagümchen, ñamümün nüntun, kewalün, welukawün che ka mapu tuwlu egün.\\nEpu mari konchi nofiempre\\nepu waranka aylla txipantu.\\nMartes chi antü mew epu mari meli konchi Nofiempre küyen mew epu waranka aylla amulechi txipantu …\\nEpu mari konchi nofiempre epu waranka aylla txipantu.\\nMartes chi antü mew epu mari meli konchi Nofiempre küyen mew epu waranka aylla amulechi txipantu Salón Montt Varas del Palacio de la Moneda, ti zomo Michelle Bachelet ñizolkülelu, wenuntuy ta zugu pegelüwi ti Ley N° 20.405, yezuguy ta txipayal zugu ti ley kellunielu ñi püramuwün ti IDH, txokiñ kishugënuwlu ka kishu ñi kullin nielu ñi küzawküleal, welu fey ñi femeken ta ñi notükawun mew pegelkünuwmekekey ti Contraloría General de la Republica.\\nEpu mari konchi kunio küyen\\nepu waranka mari chi\\nEpu waranka mari chi txipantu txipay ta ñi chew ñi faliltugekel ti INDH chi txawün, fey tachi zugu llemay ñizolkülerkefuy ta Miguel Luis…\\nEpu waranka mari chi txipantu txipay ta ñi chew ñi faliltugekel ti INDH chi txawün, fey tachi zugu llemay ñizolkülerkefuy ta Miguel Luis Amunátegui, Lorena Fries, Sergio Fuenzalida, Roberto Garretón, Claudio González, Enrique Núñez, Pamela Pereira, Manuel Núñez, María Luisa Sepúlveda, Luis Hermosilla ka Eugenio Díaz. Lonko üytugerkey ta Lorena Fries pigechi zomo.\\nepu waranka mari kiñe\\nKulio ci küyen mew, epu waranka mari kiñe txipantu mew txipaturkey Pamela Pereira fey ta ka koni Carolina Carrera. Femuechi may kafey, Marzo küyen mew epu waranka mari epu chi txipantu, elkünuy ñi küzawün, txipatuy…\\nKulio chi küyen mew, kulio chi küyen mew epu waranka mari kiñe txipantu, Pamela Pereira elkünuy ñi zuam, txanakünufi tachi txokiñ mew, fey mew tuy tachi zugu Carolina Carrera. Ka femgechi Marzo küyen mew epu waranka mari epu txipantu mew Eugenio Diaz ka elkünuy ti zugu küzaw, fey koni Jorge Contesse, fey tuy tachi küzaw. Marzo küyen mew epu waranka mari küla txipantu, Luis Hermosilla, txipatuy ñi zuam mew, fey mew üytügerkey Carlos Frontaura.\\nEpu konchi kulio küyen\\nepu waranka mari küla txipantu\\nPepilkünüy zugu ti gülamtuwe epu waranka mari küla ka epu waranka mari kayu txipantu mew, fey ta txokiñkülewetuygün Sebastián Donoso, Manuel Núñez, Carolina Carrera…\\nPepilkünüy zugu ti gülamtuwe epu waranka mari küla ka epu waranka mari kayu txipantu mew, fey ta txokiñkülewetuygün Sebastián Donoso, Manuel Núñez, Carolina Carrera, Carlos Frontaura, Roberto Garretón, Miguel Luis Amunátegui, Mario Fernández, Consuelo Contreras, Claudio González ka José Aylwin. Ragiñkülewetuy ti INDH mew ti Gülamtuwe mew konkülefulu ti Lorena Fries pigechi ti zomo.\\nepu waranka mari meli txipantu mew\\nMario Fernandez, ta kiñepülekünuy ti zuam mew chi giyültuwe mew, fey llowi ti küzaw Sergio Micco.\\nKiñe konchi kulio küyen mew\\nepu waranka mari kayu txipantu mew\\nLorena Fries wechulkünuy ñi epuchi ñizolkülen. Ka famgechi puwi egün ñi küzawfel pu giyülchefe…\\nLorena Fries wechulkünuy ñi epuchi ñizolkülen. Ka famgechi puwi egün ñi küzawfel pu giyülchefe; Claudio González, Roberto Garretón, Carlos Frontaura ka Manuel Núñez, tüfake egün mew welukoni egün Margarita Romero, Branislav Marelic, Debbie Guerra ka Eduardo Saffirio, meli konchi kulio küyen, epu waranka mari kayu txipantu mew fey llituy egün fey tachi küzawün.\\nMari kiñe konchi octubre kuyen\\nKüzawpeyüm pu Senadores fey ta tangkügerkey ta Carlos Frontaura ti giyülchefegeal ti INDH mew epu waranka mari kayu txipantu ka epu waranka epu mari epu txipantu txokiñ mew.\\nKiñe konchi akosto küyen mew\\nepu waranka mari kayu txipantu\\nÜytügey ga ñizolküleal ti INDH mew ti Branislav Marelic Rokov, küla txipantu mew, epu waranka mari kayu ka epu waranka mari aylla txipantu mew.\\nMari kechu konchi enero küyen mew\\nepu waranka mari pura txipantu mew\\nÜytügey ñizolküleal ti Consuelo Contreras, kiñe txipantu mew, epu waranka mari pura ka epu waranka mari aylla tipantu mew.\\nEpu mari aylla konchi kulio küyen mew\\nepu waranka mari aylla txipantu mew\\nFey mew üytügerkey ti ñizolküleal chi Sergio MIcco, kiñe müfu txipantu, epu waranka mari aylla txipantu ka epu waranka epu mari epu txipantu mew.","num_words":865,"character_repetition_ratio":0.125,"word_repetition_ratio":0.129,"special_characters_ratio":0.183,"stopwords_ratio":0.223,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"PAPELTUAFUYMI acholi afrikáans albanés alemán amárico armenio aucano azerí azerí (alfabeto cirílico) bashkir batako karo batako toba baulé becol biak birmano bislama búlgaro camboyano catalán cebuano checo chichewa chino mandarín (simplificado) chino mandarín (tradicional) chitonga chitumbuka chiyao chokue chol chuvash cibemba cingalés citonga congo coreano criollo de las seychelles criollo haitiano criollo mauriciano croata dangme danés dehu digor efik embunda endebele endebele de Zimbabue endonga enzema eslovaco esloveno español estonio ewé finlandés fiyiano fon francés ga garífuna georgiano griego groenlandés guaraní gujarati gun hausa hebreo hiligaynon hindi hiri motu hmong (blanco) holandés húngaro iban ibanag ibo ilocano indonesio inglés islandés isoko italiano japonés javanés kabiye kannada kaonde kayin sgaw kazajo kikamba kikongo kikuyu kiluba kimbundu kiniaruanda kirguís kiribatiano kirundi kisonge kurdo kurdo kurmanyí del Cáucaso kwangalí kwanyama lhukonzo lingala lituano lomue luganda lunda luo luvale macedonio macua malayo malayálam malgache maltés mam mambue-lungu mapudungun maratí maya mazateco de Huautla mongol more navajo nepalés nias niueano noruego nyaneka náhuatl de guerrero náhuatl de la huasteca náhuatl del norte de puebla oromo osético otetela pangasinán papiamento de aruba papiamento de curazao persa pidgin de las islas salomón polaco portugués quechua ancashino quechua ayacuchano quechua cuzqueño quichua de Imbabura rumano runyankore ruso rutoro samoano sango saramacano sena serbio serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco tagalo tahitiano tai tamil telugu tetun dili tigriña tivo tojolabal tok pisin tseltal tshiluba tsonga tsotsil turco twi tártaro ucraniano uhobo umbundú uruund vendal vietnamita wallisiano waray-waray wayuunaiki wolaita xhosa xitshwa yoruba zandé zulú árabe ñanya ñemba\\nPürüm müten müley tamün nütramkayal kom piwke mu\\nDOREEN pingechi domo rume weda duamnagi, feypingelu tañi füta Wesley, 54 tripantu nielu, ñi nien kiñe rume weda tumor tañi longko mu. * Pu lawentuchefe feypieyew ñi mongeleal kiñe mufü küyen müten. Doreen feypi: “Koyla dungu trokifiñ ñi allkütumeken, fentren antü mu kimlafun ñi chumal. Rakiduamkefun kake che ñi rupameken tüfa, welu iñchiw no. Pepikawkülelafun ñi chaftuafiel”.\\nFentren che femngechi duamnagkey Doreen reke rupan mu tüfa. Fey kom che konturumeafeyew kiñe weda kutran nienolu lawen. Ka femngechi kiñeke eluwküley ñi dapiafiel tañi piwkeyen che kutranrumelu, feymu sakifalingün. Welu femal tüfa müna küdawngeafuy. Pu familia, ¿chumafuy ñi dapiafiel ka yafültukuafiel tañi kutran piwkeyen che? Pu dapichekelu, ¿chumafuy ñi fill rakiduammekenoal ñi amulerpun ti kutran? Epe puwkülele ñi layal, ¿chem rakiduamafuyngün? Wüne ngüneduamaiñ chumngelu fente küdawngeafuy dapiafiel kiñe kutran nienolu lawen.\\nKIÑE KÜDAWNGECHI DUNGU FAMÜLKE MU\\nTi lawentun dungu kakünukey chumngechi ñi laken pu che. Pataka tripantu kuyfi mu, kiñeke ülmen mapu mu kütu, pu che doy pichin tripantu mongelekefuy, fey lafemkefuyngün tul kutran kam allfülün dungu mu. Doy küdawngefulu am konal pital mu, epe kom pu che dapikefeyew ñi reñmawen, fey layngün ruka mu.\\nFamülke mu ñi doy amulerpun ti lawentun dungu kellufi pu lawentuchefe ñi chaftual ti wedake kutran, fey ñi doy amulerpual pu che ñi mongen. Kuyfi kiñeke kutran mu lafemafuy pu che, welu fewla doy mongelerpuafuy fentren tripantu. Fey tüfa tremoltulayafuy chi pu che. Fentren che weda kutrankülelu kidutu pepiluwkelay, fey doy küdawngey ñi dapingeal engün.\\nFeymu llemay, famülke mu pu che lakey pital mu. Ka epe kom pu che kimlay chumngechi ñi laken, ka pichin che müten pekey ñi lan kakelu che. Feymu kimnofiel mu tüfa, katrütuñmayafuy kiñe che tañi dapiafiel kiñe kutran piwkeyen che. ¿Chem kelluafeyew?\\nChumngechi ñi pengelkeel Doreen ñi rupan, fentren pu che rume weda duamkülekey kiñe tañi pu che nierpulu kiñe kutran nienolu lawen. Feymu fill rakiduamkülelmi, weñangkülelmi ka lladkülelmi, ¿chem kelluafeymu tami pepikawküleal? Kiñe wentru poyekefilu ta Jewba feypi: “Kimelmuiñ chumngechi ñi rakial taiñ antü, femngechi ta nieafuiñ kimün taiñ piwke mu” (Salmo 90:12). Feymu llemay, kom piwke mu ngillatuafimi ta Jewba tami eluaetew kimün, femngechi tami doy küme kelluafiel tami piwkeyen che petu ñi mongelen.\\nFeymu müley tami küme adkünual. Tami piwkeyen che petu pepi nütramkale ka ayüle ñi femal, kümeafuy tami ramtulelafiel: “¿Iney ayükeymi tami dunguñpeaetew pepi femnolmi?”. Rüf piwke mu nütramkafinge kidu tañi küpa mongeltungeal makina mu, yengeal pital mu kam chumngechi ñi lawentungeal, tüfa kelluafuy ti reñmawen ñi yafkawnoal ka weda duamkülenoal dullifile chem ñi chumngeal ti kutran pepiluwkülenolu. Pürüm müten kom piwke mu nütramkangele tüfa, kelluafuy ti familia ñi longkontukual ñi küme dapiafiel tati kutrankülelu. Biblia feypi: “Kiñe che ramtukenolu, weda tripakey ñi pepikakünuel” (Proverbios 15:22).\\nFentren rupa ti dapichekelu müley tañi doy yafültukuafiel ti kutrankülelu. Kiñe che lakonmekelu duamniey taiñ pengelelafiel ñi kidulenon ka fente taiñ piwkeyefiel. ¿Chumngechi femafuymi tüfa? Papeltulelafuymi kam ülkantulelafuymi tati kutrankülelu, dulliafuymi ayüfalchi papel ka ül tami ayüwmayafiel ka newentukuafiel. Fentren che yafültukueyew tañi pu che ñi witratuetew ka küme dunguetew.\\nFentren rupa doy kümeafuy feypilelafiel tati kutrankülelu iney ñi witranmaetew. Kiñe chillka feypikey: “Pu lakonmekelu petu allkütukey küdaw-wenole rume kiñeke dungu ñi kuerpu mu. Ti che umawtulelu trokingeafuy, welu küme allkütumekeafuy llemay, feymu feypilayaymi chem no rume tami ayünoel ñi allkütual ti kutrankülelu”.\\nPepilfalngele, ngillatunge ti kutrankülelu eymu. Biblia nütramkakey kiñe rupa mu, Pablo ka tañi pu kompañ rupayngün fütra kutrankawün mew, ka layalu trokiwingün kütu. ¿Chem kellu kintuyngün? Pablo feypifi tañi pu weni: “Eymün kelluniemuliyiñ tamün ngillatuñmaniemuafiel ta iñchiñ” (2 Korintio 1:8-11). Weñangküleliyiñ kiñe weda kutran mu, müna kellukeeiñmu ngillatuafiel ta Chaw Ngünechen.\\nNGÜNEDUAMNGE CHEM ÑI RUPAYAL\\nKimal ñi lakonmeken kiñe piwkeyen che weñangkün-ngey. Fey afmatukilnge, iñchiñ dewmangenolu am ñi layal, feymu küme llowkelaiñ ti lan dungu taiñ mongen mu (Romanu 5:12). Feymu Biblia “kayñe” pifi tati lan dungu (1 Korintio 15:26). Fey küpa rakiduamlayafuiñ ñi layal taiñ piwkeyen che, doy may fentren che ka femngechi duamkey.\\nWelu ngüneduamal chem ñi rupayafel kelluafuy tati reñmawen ñi fill rakiduamwenoal ka longkontukual tañi doy küme kelluafiel ti kutrankülelu. Kiñeke dungu ñi rupayafel müley tati wichulechi dungu mu feypilelu “ Epe puwle ñi layal”. Rüfkünu may, kom feychi dungu mu rupakelay itrokom pu kutrankülelu ka kakerumeafuy chumngechi ñi rupan. Welu may, epe kom pu kutrankülelu rupakey kiñe rewall.\\nDew ñi lan kiñe piwkeyen che kümeafuy tami nütramkalelafiel kiñe küme weni, feypikünulu tami küpa kelluaetew. Pu dapichekelu ka ti reñmawen duamniey ñi feypingeal tañi piwkeyen che ñi kutrankawkülewenon ka ñi fentepun ñi weda rupan. Taiñ Fütra Chaw dewmafilu kom pu che, piwkeyen mu feypieiñmu: “Tati pu layelu chem dungu no rume kimwetukelayngün” (Eclesiastés 9:5).\\nTI DOY KÜME DAPICHEKELU\\nKimürpuafuiñ ñi famentunoafiel kakelu che taiñ kelluaetew\\nPetu ñi kutrankülen taiñ piwkeyen che müley taiñ maneluwal Chaw Ngünechen mu, doyelchi may weñangküleliyiñ dew lale ti kutrankülelu. Fey Chaw Dios kelluafeymu kakelu che ñi feypin ka femün mu. Doreen feypi: “Kimürpun tañi famentunoafiel kakelu che ñi kelluetew. Rumeñma kellueyumu engün, fey tañi füta iñchiw rüfkünu kimürpuyu Jewba tayu feypietew reke: ‘Eymi mu mülen tami kelluafiel ñi chaftual tüfa’. Turpu ngoymanentulayan tüfachi dungu”.\\nFeymu llemay, Chaw Jewba doy küme dapichekey. Kidu am taiñ Dewmaetew, fey kimniey taiñ weñangkülen. Kidu pepilniey ka eluwküley taiñ kelluaetew ka yafültukuaetew ñi chaftuafiel taiñ rupameken. Doy may, kidu feypikünuy ñi pürüm apümafiel ti lan dungu ka ñi wiñomongeltuafiel ta fentren che tañi rakiduamtukunieel (Juan 5:28, 29; Apokalipsi 21:3, 4). Femngechi Pablo reke feypiafuiñ: “Fey, eymi tati lan dungu, dew wewngeymi. Eymi tati lan dungu, dew niewetulaymi tami wülkeelchi wesa weñangkün” (1 Korintio 15:55).\\n^ parr. 2 Ka üy tukulelngey.\\nEPE PUWLE ÑI LAYAL\\nKiñe kutrankülelu epe puwkülele ñi layal rupakey kiñeke dungu kam fillke dungu mew: *\\nKüpa iwelay ka pütokowelay. Tukulelafuymi glicerina tati kutrankülelu ñi wün ka mellfü wün mu ka kültrafkülechi pañu ñi tol mu, tüfa kelluafeyew ñi doy küme duamküleal.\\nAyüley ñi kiduleal kam ñi müleal pichin che engün. Kellufinge ñi doy tutelkaleal chew ñi mülen ti kutrankülelu.\\nNengümkawmekey. Katrütulayafimi tati kutrankülelu ñi nengümuwmeken, doy may ñochi dunguafimi tami küme duamelafiel.\\nWelurakiduami. Feypilelfinge tami üy ka yamün mu allkütuafimi, welurakiduamkülelu trokifilmi rume.\\nPodümuwkey. Eluwaymi tami liftunieafiel tati kutrankülelu ka tañi kawitu.\\nTrüf piwkelekey. Neyülu ti kutrankülelu eyütuafuy müte newenkülenolu am tañi pel.\\nChillkoley ñi merun. Witrapüramelfinge ti kutrankülelu ñi longko metrül mu, femngechi tañi mürinoal.\\nKakünuwkey tañi trawa ñi ad. Tüfa rupakey tati mollfüñ amukelu am ti doy falinke trokiñ ti kuerpu mu.\\n^ parr. 26 Entungelu: The Metropolitan Hospice of Greater New York\\nKutranküleliyiñ, ¿kelluafeiñmu ta Biblia?","num_words":1279,"character_repetition_ratio":0.05,"word_repetition_ratio":0.0,"special_characters_ratio":0.172,"stopwords_ratio":0.293,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Wekimün Chilkatuwe - Educación Intercultural y Desarrollo Sustentable\\nWiñokimtual taiñ williche dungun.\\nTüfachi pürogürama ta Educación Intercultural Bilingüe y Desarrollo Sustentable, tripay ta Wekimün Chilkatuwe ñi duam “kiñe chilkatuwe ruka chew ta kimpayay itro fill dungu ta pu williche wekeche”.\\nDesarrollo ñi küla trokiñ dungu müley ta: küme mongen dungu, kimeltun dungu, ka fomento productivo dungu, tüfachi küla trokiñ dungu mew kintungekey ta yafükonam kishu ñi tuwün mew tañi doy küme mongen yenieam ta kom pu che pu machulla mew mongelelu, femuechi küme küdawkülen mew ka kamañnien mew chem rume tañi mülen ñi mapu mew.\\nTüfachi pürogürama ta amulniengey ta pu williche wekeche chuchi ta nielu ka nienulu wingka chilkatun, chew ta faliltungekey wingka kimün ka williche kimün kiñe küme nütram mew, femuechi may tüfachi pürogürama elukey itro fill pepiluwün tañi küme witrampüramleal ñi küme mongen ta pu machulla mew.\\nFemuechi may, pu chilkatufe konkülelu tüfachi pürogürama mew, kimafingün fillke williche ka wingka kimün, ka kimafingün chumuechi tañi kimeltungeken williche kewün, femuechi may küme adkunuayngün weshake dungu mülefule tañi pu machulla mew.\\nAsignatura educación intercultural y desarrollo sustentable\\nTaller de derechos humanos (10%)\\nTaller de derecho, legislación y educación pública I (10%)\\nTaller de derecho, legislación y educación pública II (10%)\\nTaller final de proyectos de desarrollo sustentable (100%)\\nTaller de lengua williche (30%)\\nTaller de lengua williche I (40%)\\nTaller de lengua williche II (40%)\\nTaller de cosmovisión williche (10%)\\nTaller Integrado de Construcción de Conocimientos I (30%)\\nTaller Integrado de Construcción de Conocimientos II (30%)\\nTaller de investigación y Desarrollo Sustentable (50%)\\nTaller Inicial de Proyectos de Desarrollo Sustentable (20%)\\nTaller intermedio de Proyectos de Desarrollo Sustentable (20%)\\nEntufinge Educación Intercultural y Desarrollo Sustentable ñi dungu.\\nDoy kimafilmi pürogürama ñi dungu lelifinge tüfachi enlace .\\nÑI FILLKE DUNGU\\nDitupuael ünen dungu\\nEducación Intercultural Bilingüe y Desarrollo Sustentable pürogürama ditungeal kiñe adümchefe kellukonkelu kiñe chilkatuwe ruka mew williche kewün ta kimeltungeal, ka femuechi yenientupe kakewme chi püroyekto tañi machulla mew.\\nChumuechi tañi kimeltungeken\\nEducación Intercultural Bilingüe y Desarrollo Sustentable pürogürama nieay chumuechi tañi kimeltungeken ta aprendizaje basado en proyectos pingelu, tüfachi chilkatufe may kimeltungekey chumuechi tañi mülen itro fill kimün kisu mapu mew.\\nPürogürama ñi amul kimün itro fill chilkatun dungu konküley kimkimtun taller dungu mew, tripay ta ditupuael inangechi dungu, chuchi ta yempüramngeay Wekimün ñi pu adümchefe.\\nPu kimkimtun taller dungu amulniengeay chilkatuwe ruka mew, kimeltuwe mew ka kewün laboratorio mew.\\nTa pu chilkatufe ñi küme triparpuam ñi pürogürama mew müley ta ñi mülenagal 90-100 % chilkatuwe mew.","num_words":378,"character_repetition_ratio":0.114,"word_repetition_ratio":0.0,"special_characters_ratio":0.176,"stopwords_ratio":0.254,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Nor piwkengeaiñ | Ñi chillkatungeal\\nPAPELTUAFUYMI acholi afrikáans akha albanés alemán altaico aluro amis amárico armenio aucano aymara ayá azerí azerí (alfabeto cirílico) bajo alemán bashkir bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano cakchiquel occidental camboyano catalán cebuano chabacano changana (mozambique) checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuukés chuvash cibemba cingalés citonga congo coreano criollo de las seychelles criollo guadalupeño criollo haitiano criollo inglés de Belice criollo mauriciano croata damara dangme danés dayaco engayú dehu digor diula duala edo efik embunda endebele endebele de Zimbabue endonga endáu enzema eslovaco esloveno español estonio ewé finlandés fiyiano fon francés ga galés garífuna georgiano gitonga griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo ilocano indonesio inglés ishan islandés isoko italiano japonés javanés kabiye kachin kannada kaonde kayin sgaw kazajo kazajo (alfabeto árabe) kekchí kikamba kikongo kikuyu kiluba kimbundu kiniaruanda kirguís kiribatiano kirundi kisi kisonge krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lahu lao lengua de señas argentina lengua de señas boliviana lengua de señas chilena lengua de señas colombiana lengua de señas costarricense lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas angoleño lenguaje de señas australiano lenguaje de señas brasileño lenguaje de señas británico lenguaje de señas checo lenguaje de señas chino lenguaje de señas coreano lenguaje de señas cubano lenguaje de señas de quebec lenguaje de señas eslovaco lenguaje de señas filipino lenguaje de señas finlandés lenguaje de señas francés lenguaje de señas griego lenguaje de señas guatemalteco lenguaje de señas hondureño lenguaje de señas húngaro lenguaje de señas indio lenguaje de señas indonesio lenguaje de señas italiano lenguaje de señas japonés lenguaje de señas malauí lenguaje de señas mozambiqueño lenguaje de señas nicaragüense lenguaje de señas panameño lenguaje de señas paraguayo lenguaje de señas peruano lenguaje de señas polaco lenguaje de señas portugués lenguaje de señas rumano lenguaje de señas ruso lenguaje de señas salvadoreño lenguaje de señas sudafricano lenguaje de señas tai lenguaje de señas taiwanés lenguaje de señas zambiano lenguaje de señas zimbabuense letón lhukonzo lingala lituano lomue luganda lunda luo luvale macedonio macua makua-meto malayo malayálam malgache maltés mam mambue-lungu mapudungun maratí marshalés maya mazateco de Huautla mingreliano mixe del norte mixteco de guerrero mizo mongol more motu navajo nepalés ngäbere (o guaymí) nias niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otetela palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia ronga rumano runyankore ruso rutoro samoano sango sanguir saramacano sena sena sepulana serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco turcomano tuvaluano twi tártaro ucraniano uhobo uigur (alfabeto cirílico) uigur (alfabeto árabe) umbundú urdu uruund uzbeko uzbeko (alfabeto latino) vendal vietnamita wallisiano waray-waray wayuunaiki wolaita xhosa xitshwa yapés yoruba zandé zapoteco del istmo zulú árabe ñanya ñemba\\nTROKIÑ ÑI CHILLKATUNGEAL 6\\n“¡Lafuli rume elkünulayan ñi nor piwkengen!” (JOB 27:5).\\n34 ÜLKANTUN Kom tañi piwke mu miyawan\\n1. Feychi küla che poyekefilu ta Jewba, ¿chumngechi pengelingün ñi küme weniyefiel ta Jewba?\\nRAKIDUAMAIÑ chem ñi rupayafel küla che poyekefilu ta Jewba. 1) Kiñe üllcha domo müley kolegio mu, fey ti profesor feypifi kom pu chillkatukelu ñi koneltual kiñe fiesta mu. Ti üllcha kimniey Jewba ñi ayükenoel feychi fiesta, feymu yamkechi feypifi ti profesor ñi koneltunoal. 2) Kiñe weche wentru yewenchengefuy, welu amuldunguyawi fill ruka püle. Ngüneduami kangelu ruka mu ñi mülen kiñe kompañ kolegio mu ayentukefilu pu Dungukelu Iney Ngen Jewba. Welu ti weche wentru kimnielu rume tüfa, eluwi ñi amuldungual feychi ruka mu. 3) Kiñe wentru rume küdawkey ñi eluafiel tañi pu che ñi duamnieel engün. Kiñe antü ti jefe feypieyew ñi femal kiñe norngenochi dungu chaftukefilu ti ley dungu. Femnole, kechangeafuy tañi küdaw mu, welu ti wentru feypi “müley tañi nor chengeal, ka inayal ti ley, Chaw Dios ayükelu kay ñi femngechi femal tañi pu poyeetew” (Rom. 13:1-4; Eb. 13:18).\\n2. ¿Chem ramtun inaduamaiñ? ¿Chumngelu?\\n2 Eymi ngüneduampelaymi tüfachi küla che ñi manelfalngen ka llükakenon. Welu doyelchi may kimfali ñi nor piwkengen. Kidu engün pengelingün ñi püntütripakenon Jewba mu. Ka küme inafingün Chaw Dios ñi ngülam. ¿Chumngelu femngechi küme femingün? Tañi nor piwkengen mu. Ngüneduamlu tüfa, Jewba müna ayüwkülepelay. Iñchiñ ka küpa ayüwülkefiyiñ taiñ Wenu Chaw, feymu ngüneduamaiñ tüfachi ramtun: Jewba ñi pu che, ¿chumngechi pengelkey ñi nor piwkengen? ¿Chumngelu duamfali taiñ nor piwkengeal? Tüfachi wedake antü mu, ¿chumngechi doy eluwafuiñ taiñ nor piwkengeal?\\n¿CHUMNGECHI PENGELKEIÑ TAIÑ NOR PIWKENGEN?\\n3. 1) Jewba ñi pu che, ¿chumngechi pengelkey ñi nor piwkengen? 2) ¿Chumngechi doy küme kimürpuafuiñ tati nor piwkengen mu?\\n3 Jewba ñi pu che, ¿chumngechi pengelkey ñi nor piwkengen? Piwkeyefi ta Jewba kom piwke mu ka fentekünukelay tañi küdawelkefiel, feymu rumel femkey Kidu tañi ayükeel. Ngüneduamaiñ kiñeke dungu tati nor piwkengen mu. Kuyfi mu, pu israelche chalintukulelfi ta Jewba fillke kulliñ, ka ti Ley feypi ñi chalintukungeal tremolechi kulliñ müten (Lev. 22:21, 22). Jewba ñi pu che elungelay ñi chalintukual kiñe küntro kulliñ, ka nienolu kiñe pilun ka trawmangelu, ka chalintukulayafuy kiñe kulliñ kutrankülelu. Jewba ayükey feychi kulliñ ñi tremoleal (Mal. 1:6-9). Iñchiñ ka kimürpuafuiñ chumngelu ñi femngechi rakiduamken ta Jewba. Ngillaliyiñ fün, kiñe lifru kam chem dungu rume, ayükelaiñ feyti wedalkalelu kam trafolelu. Doy may ayükeiñ ñi kümelkaleal ka chem rume ñi faltalenoal taiñ ngillayal. Ka femngechi, Jewba ayükey taiñ piwkeyeafiel ta kidu kom taiñ piwke mu, kom taiñ chengen mu püntüwnoal kidu mu.\\n4. 1) Kulpafengeliyiñ rume, ¿chumngelu nor piwkengeafuiñ? 2) Ñi feypilen Salmo 103:12-14, ¿chem ayükey Jewba iñchiñ taiñ femal?\\n4 Welu iñchiñ fill antü welulkakeiñ, feymu “nor piwkengelayafun” piafuiñ. Fey, ¿rüfngepey may tüfa? Femlay tati. ¿Chumngelu? Wüne, Jewba rakinieñmakelaeiñmu taiñ welulkan. Biblia feypi: “Eymi ngüneduamniefulmi tati welulkan, awem Jah, ¿iney am norngelu trokingeafuy tami adkiñ mu, awem Jewba?” (Sal. 130:3). Kidu kimniey taiñ kulpafe chengen, fey wiñoduamtukeeiñmu (Sal. 86:5). Epu, Jewba kimniey chem taiñ pepilnoel, feymu feypilayaeiñmu taiñ femal pepilfalnochi dungu. Biblia feypi: “Tunte alü kamapulelu ti tripawe antü ka ti konwe antü mu, ka femngechi alü kamapukünuy taiñ kulpan. Kiñe chaw reke kutranpiwkeyefi tañi pu yall, ka femngechi Jewba kutranpiwkeyefi tañi yamkeetew. Kidu am küme kimnielu chumngechi taiñ dewmangen, ka akordaniey taiñ trufür mapungen” (Salmo 103:12-14). Feymu, ¿chumngechi nor piwkengeafuiñ?\\n5. Tañi nor piwkengeal, ¿chumngelu Jewba ñi pu che duamniey tañi nieal piwkeyen?\\n5 Ñi nor piwkengeal Jewba tañi pu che, duamfali nieal piwkeyen. Kom piwke mu müley taiñ piwkeyeafiel ka küdawelafiel ta Jewba. Fey amulele taiñ piwkeyefiel ta Jewba, wedake dungu rupaliyiñ rume, femngechi nor piwkengeaiñ llemay (1 Crón. 28:9; Mat. 22:37). Ka rakiduamaiñ ñi femün feychi küla che taiñ ngüneduampeel ellaka mu. Feychi üllcha domo, ¿üdepey may ñi küme rupaleal kolegio mu? Ti weche wentru, ¿ayükepey may ñi ayentungeal? Ka ti wentru, ¿ayükepey may ñi kechangeal tañi küdaw mu? Femlay. Welu may, kidu engün kimniey Jewba ñi werkün dungu, ka doyümkeyngün ñi ayüwülafiel ta Jewba. Fente tañi piwkeyefiel, petu ñi dullinon chem chumal, rakiduamkeyngün chem ñi ayükeel Jewba. Femngechi küme pengelkeyngün ñi nor piwkengen engün.\\n¿CHUMNGELU DUAMNIEIÑ TAIÑ NOR PIWKENGEAL?\\n6. 1) ¿Chumngelu kom iñchiñ duamnieiñ taiñ nor piwkengeal? 2) Adan engu Eva, ¿chumngechi pengelingu ñi nor piwkengenon?\\n6 ¿Chumngelu kom iñchiñ duamnieiñ taiñ nor piwkengeal? Weküfü dalluntukufi ta Jewba, eymi ka dalluntukueymu. Eden adelkalechi lof mu, feychi weda püllü kidu ñi duam mu Satanakünuwi, tüfachi üytun feypiley “Kayñetufe”. Weküfü weda dunguyefi ta Jewba, feypikay reke “Jewba weda longko ülmen-ngey, kidutu duamuwkey müten ka koylatukey”. Adan engu Eva kiñewi Weküfü engu, femngechi ñi kayñetuafiel ta Jewba (Gén. 3:1-6). Adan engu Eva müna küme felekefuyngu Eden lof mu, feymu mülefuy ñi doy piwkeyeafiel ta Jewba. Welu feychi mu Weküfü dalluntukufilu ta Jewba, Adan engu Eva pengelingu ñi piwkeyenofiel ta Jewba kom piwke mu. Feymu duamfali wiñoldungual kakelu ramtun: ¿Mülepeafuy may che püntütripanolu Jewba mu fente tañi piwkeyefiel? Fey pu che, ¿nor piwkengepeafuy may? Tüfachi dungu kimfalngey Job ñi rupan mu.\\n7. Job 1:8-11 ñi feypin mu: 1) Jewba, ¿chem rakiduamkey Job ñi nor piwkengen mu? 2) Weküfü, ¿chem rakiduamkey Job ñi nor piwkengen mu?\\n7 Job mülerkey feychi antü pu israelche ñi mülefel Egipto mapu mu. Petu ñi mongelen Job, iney no rume fente nor piwkengelay kidu reke. Job kulpafe chengefuy ka welulkawkefuy iñchiñ reke. Welu Jewba piwkeyefi ta Job tañi nor piwkengen mu. Weküfü dew dalluntukupelafi Jewba mu ñi nor piwkengenon pu che. Fey Jewba feypifi ta Weküfü ñi ngüneduamafiel Job ñi femün. Kom ñi femkeel Job tañi mongen mu pengeli Weküfü ñi koylangen. Fey Weküfü feypifi ta Jewba “eluen ñi kintukaduamafiel ta Job, ñi kimfalngeal tañi nor piwkengepen may”. Jewba weniyefilu kay ta Job, maneluwi kidu mu, fey elufi ta Weküfü ñi femal tüfa. Biblia feypi: “Ka Jewba feypifi ta Satana: ‘¿Ngüneduamfimi am tañi kona Job, Mapu mew ngelay iney no rume fey reke. Kiñe wentru nor piwkengelu püntütripakenolu, ka yamkefilu ta Chaw Ngünechen ka famtripalelu wedake dungu mu?’. Feymew, Satana wiñoldungufi ta Jewba: ‘¿Refalta pemay Job yamkefi ta Ngünechen? ¿Koralmakünulelfimi reke tami ingkañpeafiel kidu, ka tañi ruka, ka kom tañi nieel? Eymi kümelkafimi tañi femelchi küdaw, ka tañi pu kulliñ alün-ngey fill püle tüfachi mapu mu. Welu, ñi kaletual tüfachi dungu, eluwaymi tami müntuñmayafiel kom tañi nieel, ka peaymi tami malisiayaetew tami adkiñ mew’” (Job 1:8-11).\\n8. Weküfü, ¿chumngechi wedalkafi ta Job?\\n8 Weküfü rume weda piwkengey ka langümchekey. Kidu müntuñmafi kom ñi nieel ta Job, langümfi tañi pu küdawelkeetew, fey küme üytunchengewelay. Kafey, langümüñmafi ta Job ñi pu sakin fotüm ka ñi pu poyen ñawe. Fey wüla kutranelfi ta Job, pitru reke tripay tañi trawa mu. Fente ñi weda duamkülen tañi domo, feypifi ta Job: ‘Fentekünunge tami poyefiel ta Chaw Dios, malisiafinge ka lange’. Job ayülefuy ñi layal, welu amuley ñi nor piwkengen. Fey Weküfü ka dungu femi ñi wedalkayafiel ta Job, ¿chumngechi? Küla wentru weniyefilu ta Job, kiñeke antü mew witranmafingün welu pichi yafültukulafingün rume. Doy may, weda piwke mu fillpikafingün ka weda dungufingün. “Chaw Dios wedalkamekeeymu, ka duamtulafi tami nor piwkengen” pifi engün ta Job. Kafey feypikafi engün “weda chengeymi, feymu kastigangeymi” (Job 1:13-22; 2:7-11; 15:4, 5; 22:3-6; 25:4-6).\\n9. Doy wedake dungu rupalu rume, Job ¿chem eluwlay ñi femal?\\n9 Rupalu kom tüfachi wedake dungu mu, ¿chumi Job? Kulpafe chengey, feymu illkudungufi tañi pu koylake weni, feymu wüla “küme rakiduamnon mu dungun” pi. Ka doy eluwi ñi pengelal kidu tañi nor piwkengen, welu femngechi femlay Jewba ñi nor piwkengen mu (Job 6:3; 13:4, 5; 32:2; 34:5). Welu, rupalu rume doy wedake dungu mu, Job eluwlay ñi püntütripayal Jewba mu. Job feyentulay tati koylake dungu ñi feypietew tañi pu koylake weni. Job feypi: “¡Iñche rakiduamkelan rume ñi feypiwafiel tamün nor wentrungen mu! ¡Lafuli rume elkünulayan ñi nor piwkengen!” (Job 27:5). Feypilu tüfa, Job küme pengeli tañi nor piwkengeal chem weda dungu mu rupale rume. Job eluwi ñi nor piwkeyeafiel ta Jewba, iñchiñ ka femngechi müley taiñ femal.\\n10. Weküfü ñi dalluntukufiel ta Job, ¿chumngechi eymi ka koneltuleymi?\\n10 Weküfü ñi dalluntukufiel ta Job, ¿chumngechi eymi ka koneltuleymi? Weküfü feypi ta eymi rüf piwkeyelafimi ta Jewba, feymu fentekünuafuymi tami poyefiel femngechi tami montuluwal, tami fentekünual tami nor piwkengen (Job 2:4, 5; Apok. 12:10). ¿Chum duamelkeeymu tüfa? Weda duamkülepelaymi. Welu rakiduamnge tüfa: fente ñi maneluwken Jewba ta eymi mu, elufi ta Weküfü tami kintukaduamaetew, femngechi pengelafuymi tami nor piwkengen ka ñi koylatufengen ta Weküfü. Kafey, Jewba feypikünuy tami kelluaetew ñi femürpual tüfa (Eb. 13:6). ¡Chaw Ngünechen maneluwkey eymi mu!, feymu “rume sakin-ngen” piafuymi llemay. Fey, ¿kimtukuymi fente ñi falin-ngen taiñ nor piwkengen? Femngechi pengelkeiñ ñi koylangen ta Weküfü, kelluntukukeiñ ñi liftuñmangeal Jewba tañi küme üy ka ñi longko ülmen-ngen. Feymu, ¿chem kelluaeiñmu amuleal taiñ nor piwkengen mu?\\nFAMÜLKE MU, ¿CHUMAFUIÑ TAIÑ NOR PIWKENGEAL?\\n11. ¿Chumngechi kelluaeiñmu Job ñi rupan?\\n11 Weküfü doy kayñetukefi Jewba ñi pu che tüfachi afaelchi antü mew rume kuñiwün-ngelu (2 Tim. 3:1). Feymu, ¿chumafuiñ taiñ doy eluwal ñi nor piwkengeal? Job ñi rupan ka kelluaeiñmu. Petu ñi rupanon kom feychi wedake dungu, fillke rupa mu Job pengeli ñi nor piwkengen. Inaduamaiñ küla dungu ñi femün Job ka chumngechi inayentuafuiñ.\\n¿Chem femafuiñ taiñ doy eluwal ñi nor piwkengeal? (Inaduamnge parrafo 12). *\\n12. 1) Ñi feypilen Job 26:7, 8, 14, ¿chumi Job tañi doy yamnieafiel ta Jewba? 2) Iñchiñ, ¿chumngechi doy yamnieafuiñ ta Jewba?\\n12 Job eluwi ñi doy yamnieafiel ta Jewba, femngechi doy piwkeyerpufi. ¿Chumngechi femi tüfa? Job elantükünuy ñi ngüneduamal Jewba ñi dewman (Job 26:7, 8, 14). Rakiduamlu tati Mapu mu, kallfü wenu, tromü ka tralkan mu, Job müna afmatulewey, welu kimtukuy ñi pichi kimfiel müten kom ñi dewman Jewba. Kafey, müna falintukefi kom ñi feypietew Chaw Dios (Job 23:12). Fente ñi yamniefiel ta Jewba, Job doy piwkeyefi ka eluwi ñi ayüwülafiel. Feymu Job doy eluwi ñi nor piwkengeal. Famülke mu iñchiñ ka femngechi müley taiñ femal. Iñchiñ doy kimniefiyiñ afmatufalchi dungu ñi dewman Jewba. Kafey nieiñ ta Biblia, tüfa kellukeeiñmu taiñ küme kimafiel ta Jewba. Kom taiñ kimürpuel kellukeeiñmu doy yamnieafiel ta Jewba. Femngechi doy piwkeyefiyiñ taiñ Chaw Dios ka doy eluwkeiñ inayafiel tañi feypin. Tüfa kellukeeiñmu taiñ doy eluwal ñi nor piwkengeal (Job 28:28).\\nTaiñ doy eluwal ñi nor piwkengeal, müley taiñ penoal podngechi dungu. (Inaduamnge parrafo 13). *\\n13, 14. 1) Job 31:1 ñi feypin mu, ¿chumngechi inafi Job Jewba ñi feypin? 2) ¿Chumngechi inayentuafuiñ Job ñi femün?\\n13 Job inaniefi Jewba tañi feypin kom ñi mongen mu, tüfa kellueyew ñi nor piwkengeal. Job kimtukuy ñi duamfalngen inayal Jewba ñi feypin, femngechi tañi nor piwkengeal. Feley llemay, doy inaliyiñ Jewba tañi feypin, doy eluwküleaiñ taiñ nor piwkengeal. Job yafüluwi ñi inayal Jewba tañi feypin fill antü tañi mongen mu. Fey kuñiwtukuwi chumngechi tañi yewken pu domo engu. Biblia feypi: “Eldungukünun tañi pu nge engu. Feymu, ¿chumngechi am pekanka duamtunieafun kiñe domo?” (Job 31:1). Job kimi tañi kurengen mu ngelay ñi dakelkantuafiel kake domo, tañi afkadingenole. Famülke mu, ngüchaltukungekeiñ taiñ konal pekan kudumuwün mu. Fey Job reke, ¿eluwaiñ taiñ dakelkantunoafiel iney no rume taiñ afkadingenole? ¿Eluwaiñ taiñ penoafiel chem dungu no rume pengelkelu podngechi dungu? (Mat. 5:28). Fill antü kim ngüneniewliyiñ, doy eluwküleaiñ taiñ nor piwkengeal.\\nTaiñ doy eluwal ñi nor piwkengeal, müley taiñ inayal chem ñi rakiduamkeel Jewba falinke fillem mu. (Inaduamnge parrafo 14). *\\n14 Job inafi chem tañi rakiduamkeel Jewba falinke fillem mu. Kidu feypi ‘maneluwfuli tañi nieelchi fillem mu, weda kulpayafun ka müleafuy tañi kastigangeal’ (Job 31:24, 25, 28). Famülke mu, pu che rume diñmatukefi ta plata. Biblia ngülamtukeeiñmu taiñ küme rakiduamal taiñ nieelchi fillem mu, fey inafiliyiñ feychi ngülam, doy eluwaiñ taiñ nor piwkengeal (Prov. 30:8, 9; Mat. 6:19-21).\\nTaiñ doy eluwal ñi nor piwkengeal, müley taiñ piwkentukual taiñ maneluwün. (Inaduamnge parrafo 15). *\\n15. 1) ¿Chem maneluwün kellufi ta Job ñi nor piwkengeal? 2) ¿Chumngelu müley taiñ longkontukual taiñ feypikünuetew Jewba?\\n15 Job longkontukuy ñi kümelkayaetew Chaw Dios. Job küme kimniey Jewba ñi duamtufiel tañi nor piwkengen (Job 31:6). Rupalu rume wedake dungu mu, Job maneluwi ñi kümelkayaetew Jewba. Tüfachi maneluwün kellueyew ñi nor piwkengeal. Jewba rume ayüwi Job tañi nor piwkengen mu, feymu fütra kümelkafi kulpafe chengelu rume (Job 42:12-17; Sant. 5:11). Ka küpalechi antü mew, Job doy kümelkangeay. Iñchiñ kay, ¿maneluwkeiñ taiñ kümelkayaetew Jewba taiñ nor piwkengen mu? Taiñ Chaw Ngünechen kaletukelay (Mal. 3:6). Longkontukuliyiñ Jewba ñi falintukefiel taiñ nor piwkengen, kom piwke mew maneluwaiñ taiñ nieal afmatufalchi dungu küpalechi antü mu (1 Tes. 5:8, 9).\\n16. ¿Chem eluwaiñ taiñ femal?\\n16 Feley llemay, eluwaiñ taiñ turpu fentekünunoal taiñ nor piwkengen. Kiñeke mu, “iñche müten yafüluwken ñi nor piwkengeal” piafuiñ. Welu kidulelaiñ tati. Kom wall Mapu püle müley fentren pu peñi, pu lamngen yafüluwkülelu ñi nor piwkengeal. Kafey, inayentuafuiñ ñi femün fentren wentru ka domo kuyfi mew, kidu engün nor piwkengeyngün, feypingelu rume tañi langümngeal (Eb. 11:36-38; 12:1). Feymu kom iñchiñ inayentuafiyiñ ta Job ka feypiaiñ: “¡Lafuli rume elkünulayan ñi nor piwkengen!”. Femngechi taiñ nor piwkengen mu, rumel mu püramyeafiyiñ ta Jewba.\\nJewba ñi pu che, ¿chumngechi pengelkey ñi nor piwkengen?\\n¿Chumngelu duamfali taiñ nor piwkengeal?\\n¿Chumngechi doy eluwafuiñ taiñ nor piwkengeal?\\n124 ÜLKANTUN Nor piwkengeaiñ fill dungu mu\\n^ parr. 5 Jewba ñi pu che, ¿chumngechi pengelkey ñi nor piwkengen? Jewba, ¿chumngelu (chemu) falintukey taiñ femngechi chengen? ¿Chumngelu fente falin-ngey kom iñchiñ taiñ nor piwkengeal? Tüfachi chillkatun kimeltuaeiñmu chem piley Biblia tüfachi dungu mu. Kafey kimeltuaeiñmu chumngechi doy eluwaiñ taiñ nor piwkengeal kom taiñ mongen mu. Femal tüfa müna kümelkayaeiñmu.\\n^ parr. 49 ¿CHEM PENGELI TI ADENTUN? Petu pichikalu kiñeke tañi pu fotüm ka ñawe, Job kimeltulelfi engün Jewba tañi afmatufalchi dewman mu.\\n^ parr. 51 ¿CHEM PENGELI TI ADENTUN? Kiñe peñi pilay ñi peal podngechi dungu ñi küpa pengeletew tañi pu kompañ küdaw mu\\n^ parr. 53 ¿CHEM PENGELI TI ADENTUN? Kiñe peñi feypingey ñi ngillayal kiñe fütra televisor rume falilu, welu kidu femlay, kimnielu kay ñi duamnienofiel ka pepi kullilayafuy\\n^ parr. 55 ¿CHEM PENGELI TI ADENTUN? Kiñe peñi eluwi ñi ngillatual ka rakiduamal tati we Mapu mu","num_words":2763,"character_repetition_ratio":0.095,"word_repetition_ratio":0.0,"special_characters_ratio":0.201,"stopwords_ratio":0.277,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Kolosense 1\\nPablo ñi karta tati pu Kolosachengealu\\nPablo wirilelfi tüfachi karta fey ti feyentulechi pu che mülelu Kolosa waria mew. Kolosa müley Efeso waria ñi tripawe antü püle. Pablo ñi kompañ, Epafra pingelu, wewpirkey ti werken dungu Kolosa waria mew, feymew kiñeke che mülelu Kolosa mew feyentuy engün Ñidol Jesus mew. Welu ti pu che feyentulu Jesus mew eluwi ñi feyentuafiel ti kake tripanche ñi kimeltun, feymew Pablo wirilelfi tüfachi karta tañi ngülamafiel femngechi ñi wiñotuael engün ti rüfngechi dungu mew ñi dew kimelelngeel.\\nPablo wirifi tüfachi karta ayülelu am feyti feyentulechi pu kolosache ñi küme kimael Cristo ñi doy fütra püramyengen kom tati dewmael mew, feymew ti pu kolosache ñi newentuleael ñi mupiltun ta Cristo mew ka ñi llownoael kangelu kimeltun ka feyti ka tripanche ñi wimtun no rume.\\n1 Iñche Pablo, Jesucristo tañi apostol Ngünechen ñi piel mew, kiñentrür tañi peñi Timotew iñchiw, 2 wirileluwpeyiñ tüfachi karta eymün pu peñi ka pu lamngen mülelu Kolosa waria mew tati rüf piwke mew inaniefilu ta Cristo ka koneltulelu Ngünechen ñi trokiñ pu che mew. Fey Ngünechen taiñ Chaw ka taiñ Ñidol Jesucristo* Kiñeke kuyfi wirin mew ngelay: “ka taiñ ñidol Jesucristo”. kelluaeymünmew ka kisu ñi küme tüngün nieaymün tamün mongen mew.\\nPablo ñi ngillatuñmaniefiel tati pu feyentulelu\\n3 Fey femngechi ngillatuyüm kom eymün mew, mañumkefiyiñ ta Ngünechen eymün mew, Ñidol Jesucristo tañi Chaw. 4 Fey iñchiñ ta nütramelngeiñ eymün tamün rume küme feyentulen ta Cristo Jesus mew ka tamün piwkeyefiel itrokom tati koneltulelu Ngünechen ñi trokiñche mew. 5 Fey ta famngechi femkeymün maneluwkülelu am eymün tüfeychi dungu mew tamün nielngeel ta wenu mapu. Eymün kimpaymün tüfachi maneluwün, allküfilu tati rüfngechi werken dungu, tati we kimelün montuluwün dungu. 6 Tüfachi werken dungu tamün wewpilelngeel fey tüfa ta amuley ñi llowngen kom mapu mew ka ti llowlu nietuy küme mongen, ka chumngechi femimün ta eymün feychi nütramelngelu eymün Ngünechen ñi piwkeyechen, fey rüf mew ngüneduamimün tamün mongen mew Ngünechen tamün piwkeyeetew. 7 Fey tüfachi dungu ta kimeltueymünmew taiñ sakin peñi Epafra. Kisu iñchiñ kiñentrür küdawkeiñ, fey iñchiñ mew† Kiñeke kuyfi wirin mew feypiley: “eymün mew”. Epafra ta rüf piwke mew poyekefi ta Cristo. 8 Kisu ta nütramelpatueiñmew tamün piwkeyechelen tati Lif Küme Püllü ñi kellun mew.\\n9 Feymew feychi antü müten kimlu ta iñchiñ tüfeychi dungu, femkünulaiñ tamün ngillatuñmaniewafiel ta eymün, fey ngillatukefiyiñ ta Ngünechen femngechi kelluaeymünmew tamün fente küme kimafiel ta Ngünechen ñi ayükeelchi dungu fey ka kimelelaeymünmew itrofill kümeke kimün ka longkontukuafimün ta Ngünechen ñi dungu. 10 Fey ta famngechi femaymün ta kümeke dungu chumngechi feley ñi femael tüfey engün ta Ñidol mew feyentulelu, fey ka femngechi rumel tamün femael tüfeychi dungu kisu tañi tutekeetew, tamün inanieael itrofill kümeke dungu ka tamün doy küme kimafiel ta Ngünechen. 11 Ngillatukefiyiñ ta Ñidol, fey ñi fütra pepiluwün mew, tamün yafültukunieaetew. Fey ta famngechi mülele chem dungu rume eymün yafüngeaymün ka nieaymün ngenoafeluwün. Fey ayüwkülen 12 mañumafimün ta Chaw Ngünechen, tamün dullietew‡ Kiñeke kuyfi wirin mew feypiley: “taiñ dullietew”. femngechi tamün llowael kisu ñi wülaelchi fütra küme felen, tüfa tañi eluafiel ti pu che koneltulelu kisu ñi trokiñche mew.\\n13 Ngünechen ta montuleiñmew weküfü ñi ngüneluwün mew, fey taiñ kiñewkületuael kisu ñi sakin Fotüm iñchiñ. 14 Fey Cristo ta kutrankawi iñchiñ taiñ kutrankawafel, fey Cristo ñi wütrulelchi mollfüñ mew§ Kiñeke kuyfi wirin mew ngelay: “Cristo ñi wütrulelchi mollfüñ mew”. montuleiñmew ka wiñoduamatueiñmew taiñ yafkan mew.\\nKümelkawtuiñ ta Ngünechen iñchiñ Cristo ñi lan mew\\n15 Ngünechen ta pengekelay, welu Cristo mew pengey ñi chumngen ta Ngünechen, fey kisu ñi Fotüm ta wünenngey, wüne mülekelu am kom tati dewmael mew. 16 Kisu mew ta Ngünechen dewmay itrokom tati mülelu wenu mapu ka nag mapu mew, tati pengekelu ka femngechi tati pengekenolu, ka femngechi fill weküfü fey ti nieyelu ngüneluwün, awtoridad ka pepiluwün. Itrokom dewmangey Cristo mew ka kisu ñi ngünenieafiel. 17 Cristo wünenküley itrofill tati mülelu mew ka Cristo mew küme ngüneniengey kom dungu, 18 ka femngechi ta Cristo longkoley kisu tañi trokiñche mew. Cristo mew llituy kom dungu, ka wünenngey kom tati wiñomongetulu mew tañi rumel mongeleael, fey ta famngechi Cristo wünenküley itrokom dungu mew. 19 Fey Ngünechen ayürkelu am ñi müleael ta Cristo mew kom ñi chumngen ta Ngünechen. 20 Ka femngechi Ngünechen ayürkey Cristo mew ñi müleael ta kümelkawtun itrokom ti mülelu tati dewmael ta mapu mew, ka wenu mapu mülelu, ka femngechi adkünuy ñi mületuael kümelkawtun ta Ngünechen mew Cristo ñi wütruelchi mollfüñ ñi duam ta kürus mew.\\n21 Ka femngechi ta kuyfi mew eymün ka tripanche reke felekefuymün, tüfeychi wesake dungu tamün femkefel mew, kayñetukefuymün ta Ngünechen tamün piwke mew, 22 welu fewla elungeymün tamün kümelkawtuael ta Ngünechen eymün, Cristo tañi kutrankawün ka ñi lan mew. Fey tüfa famngechi femi tamün müleael ta eymün kisu mew, tamün lif mongenngeael ta kisu mew, ka tamün nienoael wesake mongen ka yafkan no rume, 23 welu fey tüfachi dungu mew feley tamün küme newentuleael ka yafüluwküleael ta mupiltun mew, tamün püntütripanoael tamün nieelchi maneluwün mew, tati werken montuluwün dungu tamün allküel mew. Fey tüfachi werken dungu tati dew kimelngelu itrofill püle ka kom mapu mew, fey iñche Pablo kelluken tañi wewpingeael tüfachi dungu.\\nPablo werküngey tañi poyeafiel tati trokiñ feyentulelu\\n24 Fey tüfa iñche ayüwken tüfeychi dungu mew tañi kutrankawkeel ta eymün mew, fey ta famngechi petu amuley ñi kutrankawkülen ta iñche ñi kuerpu mew iñche felelu am ñi kutrankawael Cristo tañi trokiñche ñi duam, fey eymün am ta Cristo ñi kuerpu reke felelu. 25 Ngünechen ta elkünuenew ñi poyeafiel tati trokiñ feyentulelu, fey ti yefaldungu ñi eluetew ta kisu, eymün tamün kümelkangeael, femngechi ta fente küme itrokom che kimelngeael ti werken dungu. 26 Tüfa feypin ürke: tati kimngekenofelchi dungu ta fütra kuyfi mew tati rupayechi tripantu mew Ngünechen tañi femngechi kimngekenofelchi dungu, welu fewla kimelngetuy tati feyentulelu Cristo mew. 27 Fey Ngünechen ayürkey ñi kimelelngeael tati pu judiu tuwünngenolu tati kimngekenofelchi dungu ñi fütra pepiluwünngen. Tati kimngekenofelchi dungu fey ta Cristo ürke, tati mülelu eymün mew, tamün maneluwkülemum tamün llowael fütra küme felen. 28 Iñchiñ wewpikefiyiñ ta Cristo, ngülamtuniekefiyiñ ka kimeltuniekefiyiñ itrokom che kom küme kimün mew, femngechi taiñ puwülafiel ta Cristo mew ñi lif mongenngen engün. 29 Fey tüfachi dungu mew ta küdawken kom tañi yafüluwün mew ka ti pepiluwün mew tañi eluetew ta Cristo.\\n*1:2 Kiñeke kuyfi wirin mew ngelay: “ka taiñ ñidol Jesucristo”.\\n†1:7 Kiñeke kuyfi wirin mew feypiley: “eymün mew”.\\n‡1:12 Kiñeke kuyfi wirin mew feypiley: “taiñ dullietew”.\\n§1:14 Kiñeke kuyfi wirin mew ngelay: “Cristo ñi wütrulelchi mollfüñ mew”.","num_words":1027,"character_repetition_ratio":0.077,"word_repetition_ratio":0.002,"special_characters_ratio":0.181,"stopwords_ratio":0.425,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Matew 21 ARNNT - Dewma fülkülepulu engün ta Jerusalen, - Bible Search\\nMatew 20 Matew 22\\nJesus konpuy ta Jerusalen\\n(Marku 11.1-11; Luka 19.28-38; Juan 12.12-19)\\n1Dewma fülkülepulu engün ta Jerusalen, puwürkey engün ta Betfage fülkülelu Jerusalen mew, Olifu fütra wingkul mew. Feymew Jesus werküfi tañi epu disipulu, 2fey feypifi:\\n—Amumu tati adkiñkülechi waria mew. Fey tiye mew pepuaymu ta kiñe kude furiku trapelkülelu kiñe pichi furiku inafül mülelu. Nentutrapelafimu, fey küpalelmuan. 3Iney rume ramtuelmumew chumngelu tamu fempen, feypiafimu: ‘Ñidol ta duamtueyew tati’ ka ‘Pürüm wiñolpatuafiyu’ piaymu.\\n4Fey tüfa ta femngechi femi tañi mupiael ñi feypiel tati pelon wentru, feychi wirintukulu:\\n5“Feypifimün tati Sion waria che:\\n‘Adkintumün, tamün longko ülmen küpaley eymün tamün pepayaetew,\\nñom piwke mew, kawellutuley kiñe furiku,\\nkiñe we pichi furiku mew, kutama yekechi kude kulliñ tañi koñi.’ ”+\\n6Fey tati epu disipulu amuy ka femi engu chumngechi ñi werküetew engu ta Jesus. 7Feymew yemefi engu tati kude furiku ka ti pichi furiku. Püramelngey chañu ti pichi furiku ñi wente furi, feymew Jesus pürakawelluy ti pichi furiku mew. 8Rume fentren che mülerkey tiye mew. Kiñekentu inüfkünuyey kisuke tañi takuwün engün rüpü mew, ka kiñekentu tranakünuyey engün row anümka tañi watro entuyeel engün anümka mew. 9Fey tati pu wüneleyelu ka tati pu inaleyelu wirarküley engün:\\n“¡Püramyengepe tati longko ülmen David tañi Yomelche!\\n¡Püramyengepe tati küpalu Ngünechen mew!\\n¡Püramyengepe ta wenu mapu mew!”+\\n10Feychi Jesus konpulu ta Jerusalen, kom tati pu waria che pofolkawi, ka rume fentren che welukonkechi ramtuwi engün:\\n—¿Iney anta tüfachi wentru?\\n11Fey tati pu che llowdunguwi engün:\\n—Jesus tati, ti pelon wentru Nasaret waria tuwlu, Galilea trokiñ mapu mew.\\nJesus wemünentufi tati neosiakelu ngillatuwe ruka mew\\n(Marku 11.15-19; Luka 19.45-48; Juan 2.13-22)\\n12Jesus konpuy tati ngillatuwe ruka mew, fey wemünentupufi tiye mew kom tati fendemekelu ka tati ngillakamekelu.+ Ütrüfrulpañmafi tañi mesa tati trafkintulelkefilu pülata tati pu che, ka femngechi ütrüfrulpañmafi tañi wangku tati fendekelu palluma 13ka feypifi:\\n—Tati Wirin Chillka mew wirikonküley:\\n‘Iñche tañi ruka ngillatuwe ruka pingey’,\\nwelu eymün nietufimün weñefe ñi ruka reke.+\\n14Fülkonpay engün ta Jesus mew tati ngillatuwe ruka püle tati pu trawma ka tati pu küntro, fey kisu tremolyetufi. 15Welu tati pu longkolelu ti pu saserdote mew ka ti pu kimeltukelu tati ley dungu pefilu engün ti afmanngechi dungu ñi femel ta Jesus, ka allkülu engün ti pichikeche ñi wirarkülen tati ngillatuwe ruka ñi lepün mew fey ta famngechi: “¡Püramyengepe tati longko ülmen David mew tripachi dullin Yomelche!”, rume lladküy engün. 16Feymew feypifi engün ta Jesus:\\n—¿Allküymi am tañi feypimeken tüfachi pichikeche?\\nFey llowdungueyew ta Jesus:\\n—May, allküñmafiñ. Welu ¿adümlafimün anta eymün tati wirikonkülechi dungu ta Wirin Chillka mew? Fey feypiley:\\n‘Ayüwimi tami püramyeaetew tati pu pichikeche ka tati pu llusu pichikeche.’+\\n17Feymew elkünutufi ti pu che, ka tripatuy ti waria mew, fey amuy ta Betania. Tüfey mew umañtupuy kiñe pun.\\n(Marku 11.12-14, 20-24)\\n18Fey ka antü mew puliwen, konküleputulu ta waria mew, Jesus ngüñürkey. 19Feymew pefi kiñe igera mülelu inaltu rüpü, fey fülkontupufi, welu kiñe fün no rume peñmalafi, re tapül müten. Feymew feypifi tati igera:\\n—¡Chumkawnorume ta wülwelayaymi ta fün!\\nFeychi lelen mew müten choñfünagi tati igera, fey angküy. 20Fey tati pu disipulu, pefilu engün am ti igera ñi angkülewen, afmatulewey ka ramtuy engün:\\n—¿Chumngechi am fente müchay angküy tati igera?\\n21Fey Jesus ta llowdungufi ñi pu disipulu:\\n—Rüf dungu feypiwayiñ nielmün ta mupiltun, ka femngechi epu rakiduamkülenolmün, fey tüfachi dungu müten ta pepi femlayaymün iñche tañi femfiel tati igera. Eymün ta feypifilmün ta tüfachi wingkul: ‘Kiñe püle tripange ta tüfa mew ka ütrüfkonpunge ta lafken mew’, fey femngechi femay. 22Itrokom tami eluen piel ta ngillatun mew feyentulelmün, llowaymün ―pi.\\n(Marku 11.27-33; Luka 20.1-8)\\n23Dew rupalu kom tüfachi dungu, Jesus konpuy ti ngillatuwe ruka ñi lepün mew. Fey mülepulu tüfey mew ka kimeltumekelu, fülkontupueyew tati pu longkolelu ti pu saserdote mew ka ti pu longkolelu tati pu judiu mew, fey ramtufi engün ta Jesus:\\n—¿Iney am werküeymew tami femael tüfachi dungu? ¿Iney anta elueymew ta tüfachi pepiluwün?\\n24Jesus llowdungueyew feypilen mew:\\n—Iñche ka ramtuwayiñ kiñe dungu. Fey küme llowdungulelmuli, iñche ta ka feypiwayiñ iney ñi werküetew tañi femael iñche tüfachi dungu. 25Juan tañi fawtisacheael, ¿iney am werküeyew? ¿Ngünechen pemay, kam tati pu che?\\nFeymew kisu engün welukonkechi nütramkawi, feypilen mew: “ ‘Ngünechen werküeyew’, piliyiñ, feypiaeiñmew: ‘¿Chumngelu anta feyentulafimün?’ piay. 26Ka pepi feypilayaiñ rume ti pu wentru ñi werküetew, fey kuñiwünngelu am tati pu che kom feyentulelu engün am Juan tañi wewpiken Ngünechen ñi dungu.” 27Feymew llowdungufi engün ta Jesus:\\n—Kimlaiñ iney tami werküetew.\\nFeymew Jesus llowdunguy:\\n—Iñche ka feypiwlayayiñ iney tañi werküetew tañi femael tüfachi dungu.\\nTati epu fotüm mew adkünuelchi dungu\\n28Feymew Jesus ta ramtufi tati pu longkolelu:\\n—¿Chem piafuymün kay eymün tüfachi dungu mew? Kiñe wentru nierkey epu fotüm, fey feypifi kiñe ñi fotüm: ‘Fotüm, amunge tami küdawael iñche tañi ofadentu mew.’ 29Welu tañi fotüm llowdungueyew: ‘¡Küpa amulan!’ Welu rakiduamlu wüla, fey amuy ñi küdawael. 30Feymew müten tati ngen fotüm ka legtudungufi ta kangelu, fey ka femngechi werküfi ñi küdawmeael tañi ofadentu mew. Fey tüfa llowdunguy: ‘Felepe tatey, chachay, iñche ta amuan.’ Welu amulay. 31¿Fey chuchi anta tüfachi epu fotüm femi tañi chaw tañi werküetewchi dungu?\\n—Tati wünelu mew werküel ―pi ñi llowdungun engün.\\nFey Jesus ta feypifi tati pu longkolelu:\\n—Rüf dungu feypiwayiñ tati pu kofrakelu impuestu Romangealu, ka tati pu küri domo, tañi feyentun mew ta wünelu mew konpuay engün ta Ngünechen ñi ülmen mülewe mew, 32Juan tati Fawtisachefe am küme kimeltupaetew chumngechi mongen tañi nieael ta che tüfachi mapu mew. Eymün feyentulafimün, welu ta tüfeychi pu kofrakelu ta impuestu ka tati pu küri domo, fey engün feyentufi Juan ñi wewpielchi dungu. Welu eymün, allküfuymün rume kom tüfachi dungu, wiñorakiduamtulaymün tamün feyentuafiel.\\n(Marku 12.1-12; Luka 20.9-19)\\n33“Allkütumün ka kiñe adkünu dungu: tati kiñe ngen ruka anümi ta kiñe ofadentu ka malalmafi. Pepikay kiñe mülewe chew tañi dewmayam ta pulku ka dewmay kiñe alüpürachi ruka kom püle tañi puwkintunieam ñi ofadentu. Feymew müten amediakünulelfi ñi mapu kiñeke pu küdawfe, fey kisu amuy kañpüle. 34Fey akulu ti kosecha antüngen, werküy kiñeke tañi pu küdawfe ñi llowmeael engün tati pu küdawfe mew tañi koneltuleelchi fün ofad.\\n35“Welu tati pu küdawfe nüfi engün tati pu kona. Kiñe wülelkafi engün ka kiñe langümfi engün, fey kangelu ütrüftukafi engün kura mew. 36Fey tati ngen ofadentu ka werküy doy alün küdawfe tati wünelu mew ñi werküel, welu tati pu küdawfe ka femngechi wesa llowfi engün chumngechi ñi wesa llowfiel ta kakelu.\\n37“Feymew ka werküy kisu tañi fotüm, rakiduamkülen: ‘Yamüñmayaenew tañi fotüm engün tati’ pirkey. 38Welu peñmaetew tañi fotüm, tati pu küdawfe welukonkechi feypiwi engün: ‘Fey tüfa tati ngenngetualu. Langümfiyiñ, fey kom müntuñmayafiyiñ tañi ngenngeafel mew.’ 39Feymew nüfi engün, ka nentufi wekuntu tati ofadentu mew, fey langümfi engün.\\n40“Fey tüfa, küpale tati ngenngelu tati ofadentu mew, ¿chumngepayalu ti wesake küdawfe trokifimün kay?”\\n—Langümafi tati wesake che fey tañi pichi kutranduamyenofiel rume, fey arendaltuafi tañi mapu kakelu pu küdawfe tañi eluaetew tañi koneltuleelchi fün ofad puwle tañi kosechangeael.\\n42Feymew Jesus feypifi ti pu che:\\n—¿Kimlaymün am ñi feypilen tati Wirin Chillka? Feypiley:\\n‘Tati pu dewmakelu ruka tañi illamelchi kura, fey tüfa ta dullin kurangetuy.\\nÑidol tañi femkünuel ta tüfa, fey ta afmatuleiñ.’+\\n43Feymew ta feypiwayiñ eymün ta müntuñmangetuaymün kom pepiluwün Ngünechen tamün elufetew, fey elungeay kangelu che tati ayülu ñi küme llowael Ngünechen ñi longko ülmenngen. 44Fey iney rume trananagpuwle tüfachi küme kura mew, watrokaleweay, welu tüfachi kura trananagle iney rume ñi wente mew, fey rüngüleweay.+\\n45Tati pu longkolelu ti pu saserdote mew ka tati pu farisew, allküñmafilu engün Jesus tañi femngechi feypin, küme inaduami engün tañi nütramyemekengen kisu engün tati adkünu dungu mew. 46Pürüm ayüfuy engün tañi püresuafiel, welu llükaniefi engün tati pu che, tüfa engün am kiñe fütra pelon wentru trokiniefilu ta Jesus.","num_words":1186,"character_repetition_ratio":0.054,"word_repetition_ratio":0.002,"special_characters_ratio":0.204,"stopwords_ratio":0.406,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Norümngeliyiñ ngüneduamaiñ Jewba ñi piwkeyen | Ñi chillkatungeal\\nPAPELTUAFUYMI acholi aucano batak (simalungun) batako karo batako toba baulé biak bislama camboyano chin haka chokue chopi chuabo chuukés criollo de las seychelles criollo mauriciano dayaco engayú dehu endáu galés gitonga groenlandés hmong (blanco) iban ibinda inglés javanés kachin kayin sgaw kazajo kazajo (alfabeto árabe) kikongo kimbundu kisi krío lao lhukonzo lomue macua maltés mapudungun mizo navajo nias niueano nyaneka nyungwe quechua ayacuchano quechua cuzqueño quichua de Chimborazo quichua de Imbabura rarotongués romaní de Macedonia (alfabeto cirílico) romaní de macedonia romaní del sur de Grecia runyankore rutoro sanguir saramacano sena sundanés tahitiano uigur (alfabeto cirílico) umbundú urdu uruund wallisiano wayuunaiki xitshwa ñemba\\n“Ñidol am ngülamtudungukefilu tüfeychi pu che kisu tañi piwkeyenieel” (EBREW 12:6).\\nÜLKANTUN: 123 KA 86\\nSebna ñi rupan, ¿chem kimeltukeeiñmu Jewba ñi norümcheken mu?\\nNorümcheliyiñ, ¿chumngechi inayentuafuiñ ta Jewba ka Jesus?\\nTaiñ norümngeel, ¿chem mu pepikakeeiñmew?\\n1. Biblia, ¿chem feypi pu che ñi norümngeel mu?\\nFEYPINGEFULMI kiñe che ñi norümngeel, ¿chem rakiduamafuymi? “Kastigangey” piafuymi chi. Welu Biblia pengeli taiñ norümngeel kümelkayaeiñmew ka kelluafeiñmew taiñ nieal kimün, piwkeyen ka mongen (Proverbios 1:2-7; 4:11-13). Tüfa rüfngey, taiñ norümtuetew am Jewba pengelkey tunte taiñ piwkeyeetew ka ñi rume ayükeel taiñ nieal afnoachi mongen (Ebrew 12:6). Kiñeke mu ñi norümafiel kiñe che Jewba kastigafi, welu turpu yom amulkelay ka awükakelafi. Feymu norümngele kiñe che, tüfa rakiduamelafeiñmew ñi kimeltungeel, kiñe chaw reke kimeltukefilu ñi sakin fotüm.\\n2, 3. Ñi küme norümngeal kiñe che, ¿feypiafuiñ ñi re kastigangeal müten? ¿Chumngelu (chemu)? (Inaduamnge ti adentun ellaka mu mülelu).\\n2 Rakiduamnge tüfachi nütram mu: kiñe pichi wentru Juanito pingelu mekey ñi pelotatun ponwi ruka mu. Tañi ñuke feypieyew: “Juanito pelotatukilnge ruka mu, eymi kimnieymi tati, trafolafuymi kiñe chem”. Welu Juanito allkütulafi ñi ñuke ka fentekünulay. Fey ti pelota topafi kiñe metawe ka trafolfi. Feymu, ¿chumi Juanito ñi ñuke tañi norümtuafiel? Kimeltulelfi chumngelu ñi wedalkan tañi femün. Kidu ayükefuy Juanito ñi kimtukual fente ñi kümelkakeetew allkütufiel tañi chaw ka ñuke, ka ñi duamfalngeel ka pepilfalngeel kom ñi feypietew engu tañi femal ka femnoal. Juanito ñi küme kimal tüfa, tañi ñuke müntuñmaeyew ti pelota kiñeke antü ñi kastigayafiel. Tüfa weñangküleyew, welu femngechi kimürpuay ñi wedalkayafetew allkütunofiel ñi chaw ka ñuke.\\n3 Poyekefilu am iñchiñ ta Jewba, konkeiñ kidu “tañi pu reñma mew” (1 Timotew 3:15). Taiñ Chaw Jewba ngen-ngey ñi feypial chem ñi kümen ka ñi kümenon, ka allkütunofiliyiñ, ngen-ngey taiñ norümtuaetew. Kafey wedalkaeliyiñmu taiñ welulkan, tüfa kelluaeiñmew taiñ kimtukual fente ñi falin-ngen allkütuafiel ta Chaw Ngünechen, femngechi ka norümkeeiñmew kidu piwkeyen mu (Galata 6:7). Jewba müna piwkeyenieeiñmew ka pikelay taiñ kutrankawal (1 Pedro 5:6, 7).\\n4. 1) Jewba, ¿chumngechi ayükey taiñ pepikayafiel ta kakelu? 2) ¿Chem inaduamaiñ tüfachi chillkatun mu?\\n4 Biblia ñi feypin mew norümfiliyiñ kiñe yall kam kiñe chillkatukelu Biblia, fey kelluafiyiñ ñi inanierpuafiel ta Jesus. Biblia mew kimeltukefiyiñ tati pu chillkatukelu chem ñi kümen ka kellukefiyiñ ñi adümafiel ka feyentuafiel kom taiñ werküetew Jesus (Matew 28:19, 20; 2 Timotew 3:16). Femngechi ayükey Jewba ñi pepikangeal engün, fey ka kelluafuyngün ta kakelu ñi inayafiel ta Jesus (papeltunge Tito 2:11, 12, 14). Biblia feypi: “Petu üngümkülelu iñchiñ ti ayüwün-ngechi maneluwün ka ñi afmatu kimfaluwal taiñ fütra Chaw Ngünechen ka Kristo Jesus taiñ montulkeetew” (Tito 2:13, TNM). Fewla inaduamaiñ küla falin ramtun: 1) taiñ norümtuetew Jewba, ¿chumngechi pengelkey fente taiñ piwkeyeetew? 2) ¿Chem kimeltuafeiñmew ñi femün kiñeke che Chaw Dios tañi norümtufiel? 3) ¿Chumngechi inayentuafuiñ Jewba ka Jesus ñi norümcheken?\\nJEWBA NORÜMKEEIÑMEW PIWKEYEN MU\\n5. Taiñ norümtuetew Jewba, ¿chumngechi pengelkey taiñ piwkeyeetew?\\n5 Jewba piwkeyenieeiñmu, feymu norümkeeiñmew, kimeltukeeiñmew ka pepikakeeiñmew. Kidu ayüley taiñ weniyeafiel ka taiñ rumel mongeleal (1 Juan 4:16). Turpu weda pikelaeiñmew ka rakiduamelkelaeiñmew taiñ falin-ngenon (Proverbios 12:18). Welu may Jewba adkintukeeiñmew taiñ küme chumngen ka elukeeiñmew dullial (ngümintol) taiñ chumal. Kiñeke mu, norümkeeiñmew ti Biblia, taiñ fillke papil, taiñ chaw, ñuke kam pu longkolelu trawünche mu. Rupan mu tüfa, ¿ngüneduamkeymi tami piwkeyenieetew Jewba? Kafey pu longkolelu piwkeyen mu ka ñochi duam mew norümtuafeiñmew, ngüneduamnoliyiñ rume taiñ weda femün. Femlu engün tüfa, inayentukefingün Jewba taiñ piwkeyeetew (Galata 6:1).\\n6. Norümngelu kiñe che, ¿chumngechi tüfa pengelkey Jewba ñi piwkeyen, niewenole elfal küdaw kam wemünentungele rume?\\n6 Ñi norümngeal kiñe che, kiñeke mu re ngülamtungekelay müten. Weda kulpale, niewelayafuy elfal küdaw trawünche mu. Welu femngechi Jewba pengelkey ñi piwkeyefiel. ¿Chumngelu? Tüfa kelluafeyew ñi ngüneduamal fente ñi falin-ngen doy chillkatuafiel Biblia, rakiduamal tañi papeltufiel mu ka doy ngillatual, femngechi ñi doy küme weniyeafiel ta Jewba (Salmo 19:7). Rupale ta antü, wiño llowtuafuy ti elfal küdaw ñi niekefel. Kafey ti che wemünentungeafuy, welu femün mu tüfa, Jewba kuydakefi tañi pu che pu kulpakelu mew, femngechi pengelkey ñi piwkeyefiel (1 Korintio 5:6, 7, 11). Jewba rumel norngey ñi norümkefiel ti che, feymu ti wemünentungelu kimtukuafuy fente ñi wedalkan ka wiñorakiduamtuafuy (Hecho 3:19).\\nJEWBA NORÜMKEEIÑMEW TAIÑ KÜMELKALEAL\\n7. ¿Iney am Sebna ka chumngechi chengetuy?\\n7 Taiñ kimal fente falin-ngen taiñ norümngeken, inaduamaiñ ñi rupan epu che Jewba ñi norümfiel. Kiñe tüfa ta Sebna, kidu israelchengefuy ka küdawkefuy ti longko ülmen Esekias ñi antü mu. Fey wüla inaduamaiñ Graham ñi rupan, famülke mew mülelu. Sebna adniekefuy ti longko ülmen Esekias ñi ruka, feymu rume falin chengefuy inalelu Esekias mu (Isaías 22:15). Welu Sebna mallma piwkengetuy ka ayükefuy pu che ñi sakiaetew. Feymu dewmay kiñe ülmen eltun kidu ngealu, ka miyawkefuy ülmenke kareta mu (Isaías 22:16-18).\\nÑom chengeliyiñ ñi küme elkünutual taiñ chumngen, Chaw Ngünechen kümelkayaeiñmu. (Inaduamnge parrafo 8-10).\\n8. Jewba, ¿chumngechi norümtufi ta Sebna? ¿Chumngelu feypiafuiñ ñi kelluetew ta Sebna tañi norümngeel?\\n8 Sebna ayükefuy ñi sakingeal, feymu Jewba müntuñmaeyew ñi küdaw, welu elufi ta Eliakim (Isaías 22:19-21). Tüfa rupay ti longko ülmen Senakerib küpa weychafilu ta Jerusalen. Senakerib werküy kiñeke ülmen soltaw ka fentren weychafe ñi llükalkayafiel pu judiu ka ti longko ülmen Esekias ñi wültukual ti waria weychanon mu (2 Reyes 18:17-25). Feychi mu Esekias werküfi ta Eliakim ka epu wentru ñi trafiemeafiel tati ülmenke soltaw, kiñe tüfa ta Sebna, fewla sekretariongelu. Tüfa rakiduamelafeiñmew Sebna ñi lladkünon tañi norümngeel mu, welu may ñi ñom chengetun, eluwlu am tañi llowal kiñe küdaw fente falin-ngenolu ñi niekefelchi küdaw reke. Feymu inaduamaiñ küla falin dungu taiñ kimeltukeetew Sebna ñi rupan.\\n9-11. 1) ¿Chem falinke dungu kimeltukeeiñmu Sebna ñi rupan? 2) Jewba ñi femkefiel ta Sebna, ¿chumngechi duamelkeeymu?\\n9 Wünen dungu: Sebna ñi müntuñmangeel tañi küdaw, rakiduamelkeeiñmew Biblia ñi feypiel: “Tati re kisutu mallmawkülelu, yewelkangeay” (Luka 14:11). Nieliyiñ falinke küdaw ti trawünche mu, kakelu peñi ka lamngen sakiafeiñmew. Rupale tüfa, ¿amuleay taiñ ñom chengen? ¿Longkontukuaiñ Jewba taiñ eluetew kom taiñ adümuwün ka chem küme dungu taiñ nieel? (1 Korintio 4:7). Feymu ti apostol Pablo feypieiñmu: “Tamün kisutu mallmawkülenoael tamün rakiduam mew. Tamün femafel, feley tamün nieael küme rakiduam küme tüngduam mew” (Romanu 12:3).\\n10 Epungechi dungu: Jewba yiwiñmakünulay ñi dungu tañi norümtuafiel ta Sebna, feymu feypiafuiñ kidu ñi maneluwken tañi ñom chengetual (Proverbios 3:11, 12). Tüfa müna kelluafeiñmew niewenoliyiñ sakinke küdaw ti trawünche mu. Ngelay taiñ lladküal, doy may amulepe taiñ küdawülkefiel ta Jewba kom piwke mu ka rakiduamtukuaiñ Jewba taiñ norümkeetew fente taiñ piwkeyekeetew. Longkontukuaiñ Jewba ñi kümelkayafiel tati pu ñom piwkengelu (papeltunge 1 Pedro 5:6, 7). Ñom piwkengeliyiñ ka pepilfalngeliyiñ, Jewba norümtuaeiñmew piwkeyen mu, femngechi küme elkünutuaeiñmew taiñ chumngen.\\n11 Külangechi dungu: Jewba ñi femün tañi norümtuafiel ta Sebna kimeltukeeiñmew kidu ñi üdekeel ti kulpan, welu ñi piwkeyeniefiel tati che kulpalu rume. Kafey kimeltukeeiñmu Chaw Dios ñi ngüneduamkeel pu che ñi küme chumngen. Feymu eymün pu chaw ka longkolelu, ¿inayentuafimün ta Jewba ñi norümcheken mu? (Juda 22, 23).\\n12-14. 1) ¿Chumkey kiñeke che norümngelu? 2) Biblia, ¿chumngechi kellufi ta kiñe peñi ñi küme elkünutual ñi chumngen? ¿Chum tripay tüfa?\\n12 Kiñeke peñi kam lamngen norümngelu, müna lladkükeyngün, feymu püntütripakeyngün Jewba mu ka ti trawünche mew, ¡müna weda! (Ebrew 3:12, 13). Welu, ¿chumlayafuiñ taiñ kelluafiel? Inaduamaiñ ñi rupan Graham, kidu wemünentungey trawünche mu ka rupachi antü mu llowngetuy, welu wiñotulu wüla fentekünuy ñi amuldungun ka ñi trawüluwün. Kiñe longkolelu weniyerpueyew, feymu rupachi tripantu mu Graham feypifi ñi trür chillkatual Biblia.\\n13 Ti longkolelu feypi: “Graham mallma chengefuy. Dunguyekefuy tati pu longkolelu ñi feypietew tañi wemünentungeal. Feymu kiñeke antü mu ngüneduamiyu Biblia ñi feypin mallmawün mu ka ñi weda tripaken tüfa. Fey Graham leliwi reke Biblia mew, tüfa kiñe espejo reke felelu am, fey ngüneduamlu ñi chumngechi chengen, ¡müna weda duamnagi! ¡Afmatufali fente ñi puwün tañi piwke mu tüfa! Kimtukuy ñi mallmachengen, tüfa kiñe mamüll reke tañi nge mu, fey pepi pelelkelaeyew kidu tañi wedalkan, weda rakiduamakefilu am ta kakelu. Feymu pürüm yafüluwi ñi küme elkünutual tañi chumngen. Eluwi ñi trawüluwal, küme chillkatuafiel Biblia ka fill antü ngillatual. Fey adniefi tañi reñma ñi küme weniyeafiel ta Jewba, feymu müna ayüwi tañi domo ka tañi pu ñawe” (Luka 6:41, 42; Santiaw 1:23-25).\\n14 Ti longkolelu ka feypi: “Kiñe antü Graham feypienew: ‘Fentren tripantu yeniefun iñche ñi kimfiel ta Jewba, ka wünelerpun kütu amuldungun mu. Welu fewlake ta feypiafun ñi rüf piwkeyefiel ta Jewba’. Ñi feypin tüfa müna pürapapiwkelenew”. Pichi rupalu, Graham elfalkünungey ñi rulpayal mikrofono trawün mu ka müna ayüwülkeeyew tüfachi küdaw. Ti longkolelu ka feypi: “Graham ñi rupan kimeltuenew tüfa: kiñe che illamuwle Jewba mu ka eluwle ñi norümtuetew, lloway fentren kümelkan”.\\nTAIÑ KÜME NORÜMCHEAL INAYENTUAFIYIÑ TA JEWBA KA JESUS\\n15. Tami doy küme norümcheal, ¿chem duamfalngey tami femal?\\n15 Taiñ küme kimeltucheal, wüne duamfalngey taiñ eluwal ñi kimeltungeal (1 Timotew 4:15, 16). Ka femngechi Jewba eluelmu tami norümcheal, wüne duamfalngey tami ñom chengeal ka eluwal tami adnieaetew Jewba. Fey kake che ngüneduamle tami ñom chengen, yamnieaeymu ka eluwayngün tami ngülamtuafiel. Jesus inayentufali tüfachi dungu mu.\\n16. Jesus ñi kimeltucheken ka norümcheken ¿chem kimeltukeeiñmu?\\n16 Jesus rumel allkütukefuy ñi Chaw, küdawngefule rume (Matew 26:39). Feypikefuy tañi kimün ka tañi kimeltun ñi küpan Jewba mew (Juan 5:19, 30). Jesus femkefuy tañi Chaw ñi ayükeel ka ñom piwkengefuy, fey kimeltuchekelu kutranpiwkeyechekefuy, feymu pu che küpa fülkontukefeyew (papeltunge Luka 4:22). Jesus piwkeyen mu entukefuy ñi feypin, feymu yafültukukefuy pu weñangkülelu ka pu ngañwadkülelu (Matew 12:20). Tañi pu apostol notukawlu iney müngell ñi longkoleal, Jesus lladkütulafi engün, welu may piwkeyen mu norümtufi (Marku 9:33-37; Luka 22:24-27).\\n17. Pu longkolelu tañi küme kuydayafiel ti trawünche, ¿chumngechi chengeayngün?\\n17 Tati pu longkolelu ñi norümcheal chumngechi ñi feypin ta Biblia, müna falin-ngey ñi inayentuafiel engün ta Jesus. Femngechi pengelayngün ñi eluwkülen tañi adnieaetew Jewba ka Jesus. Ti apostol Pedro wirintukuy: “Kamañniefimün ta Ngünechen tañi pu che ufisa reke felelu, fey elungeymün tamün kuydayafiel. Kom femaymün nor küme rakiduam mew, chumngechi ñi ayünieel ta Ngünechen, tamün aporiangen mew no ka pülata tañi duam no rume, welu amulniemün tamün küdaw küme duamkechi. Ngelay tamün ngenkawael tamün kuydayafiel tati trokiñche, welu may tamün eluwküleael kisu engün tañi inakintuael ta eymün mew” (1 Pedro 5:2-4). Feley llemay, pu longkolelu ayüwün mu eluwle ñi ngünenieaetew Chaw Ngünechen ka Jesus, fey kümelkaleayngün ka kümelkayafingün pu peñi ka lamngen ñi elfalelngeel (Isaías 32:1, 2, 17, 18).\\n18. 1) Jewba, ¿chem elfalkünulelfi tati pu chaw ka ñuke? 2) Pu chaw ñi femal tañi elfalkünulelngeel, ¿chumngechi kelluaeyew Jewba?\\n18 ¿Ka duamfalngey ñi norümngeal pu reñma? Ngüneduamnge chem ñi feypifiel Jewba tati pu ngen reñma: “Wesa dungukelayaymün tamün pu fotüm kam ñawe, welu küme tremümafimün ka kimeltuafimün ñi poyeafiel ta Ñidol” (Efesio 6:4). ¿Falin-ngey femal tüfa? Rakiduamnge ñi feypin Proverbios 19:18: “Petu pepilfalngele, norümtufinge tami yall, fey tami kulpakon-noal kidu ñi lan mu”. Feley llemay, Jewba elfalkünufi tati pu chaw ka ñuke ñi norümtuafiel tañi pu yall. Femnole engün, Jewba feypintukuafi engün ñi entudungual tañi femün mu (1 Samuel 3:12-14). Welu kidulelayngün, Chaw Jewba eluaeyew kimün ka newentukuaeyew, ngillatufile engün ka eluwle ñi adnieaetew ti Biblia ka Chaw Ngünechen ñi newen (papeltunge Santiaw 1:5).\\nPEPIKANGEKEIÑ TAIÑ KÜME FELEAL RUMEL MU\\n19, 20. 1) Eluwliyiñ taiñ norümtuaetew Jewba, ¿chem kümelkan llowaiñ? 2) ¿Chem inaduamaiñ küpalechi chillkatun mu?\\n19 Eluwliyiñ taiñ norümtuaetew Jewba, ka norümcheliyiñ chumngechi ñi femken Chaw Dios ka Jesus, fey llowaiñ fentren kümelkan. Taiñ pu che ka trawünche kümelkaleay. Ka welukentu piwkeyewaiñ, falintuwaiñ ka kuñiwtukuwaiñ. Tüfa pengelay tunte taiñ ayüwküleal ka küme feleal küpalechi antü mu (Salmo 72:7). Feychi mu kiñe fütra familia reke feleaiñ, kiñewküleaiñ ka kümelkaleaiñ taiñ ngüneytuaetew Chaw Jewba, feymu taiñ norümkeetew Jewba famülke mu pepikakeeiñmew taiñ femngechi feleal küpalechi antü mu. Biblia feypi: “Wedalkalayayngün, ka chem weda dungu no rume femlayayngün iñche tañi fütra wingkul mew; rüfkünu llemay, tati Mapu apoleay Jewba ñi kimün mew chumngechi tati ko takukey ti lafken” (Isaías 11:9). Longkontukunieliyiñ tüfa, turpu ngoymalayaiñ chumngelu taiñ norümkeetew Jewba: fente taiñ piwkeyeetew.\\n20 Weñangkülafeiñmew taiñ norümngeel, welu müley kiñe dungu doy weñangkün-ngelu, feymu küpalechi chillkatun mu inaduamaiñ chumngechi montuluwal feychi dungu mew. Kafey doy kimürpuaiñ ti reñma ka ti trawünche ñi norümngeken, ka chumngechi taiñ kidutu norümuwal kam kim ngüneniewal.\\nTaiñ norümkeetew Jewba, kidu pepikakeeiñmew ka kimeltukeeiñmew. Welu turpu awükakelaeiñmew, welu may kimchengey ka piwkeyechefengey taiñ norümtuaetew. Taiñ küme Chaw Jewba pengelelkeeiñmu chem duamfalngey taiñ küme elkünutual taiñ chumngen, ka kimeltukeeiñmu chumngechi taiñ femal tüfa.","num_words":1985,"character_repetition_ratio":0.049,"word_repetition_ratio":0.0,"special_characters_ratio":0.2,"stopwords_ratio":0.351,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Romanu 8 ARNNT - Fey ta famngechi, tati pu che - Bible Search\\nRomanu 7 Romanu 9\\nÑi mongeleael Ngünechen tañi Lif Küme Püllü mew\\n1Fey ta famngechi, tati pu che kiñewkülelu Cristo Jesus mew, kondenalelay, tati femkenolu tati yafkafe che ñi ayütukeelchi dungu, welu may femkelu tati Lif Küme Püllü ñi ayükeelchi dungu.+ 2Tati Lif Küme Püllü tañi pepiluwün am wülkelu mongen ta Cristo Jesus mew, montuleiñmew tati yafkan tañi pepiluwün mew ka tati lan dungu mew. 3Moyse tañi ley dungu pepi wiñoduamel-lafi ta che tañi yafkan mew, welu Ngünechen werküy kisu tañi Fotüm kiñe yafkafe che reke tañi chalintukuafiel ñi langümngeael femngechi tañi wiñoduamafiel ta che ñi yafkan mew. Fey famngechi tañi kondenangeael ti yafkan mülelu tati yafkafe che mew. 4Femngechi femi ta Ngünechen tañi pepi mupituael itrokom iñchiñ mew chumngechi tañi werkülen tati ley dungu, fey iñchiñ ta mongelewelaiñ tati yafkafe che tañi wimtun dungu mew, welu may chumngechi ñi ayülen tati Lif Küme Püllü.\\n5Tati pu che inanielu tati yafkafe che tañi wimtun dungu, rakiduamkülekey engün tüfachi mapu tuwünngechi wesake illutun dungu mew müten, welu tati mongelelu chumngechi tañi ayüken ka ñi feypilen tati Lif Küme Püllü, rakiduamkülekey engün tati Küme Püllü tañi ayütukeelchi dungu mew. 6Fey rakiduamyengeyüm yafkafe che ñi illutukeelchi wesake dungu mew, fey yekefi ta che ta lan dungu mew, welu rakiduamyengeyüm tati Lif Küme Püllü tañi ayütukeelchi dungu mew, yekefi ta che mongen mew ka küme tüngün mew. 7Welu tati pu che rakiduamyeniefilu tati re wesake illutun dungu, fey kayñeyefi ta Ngünechen, pikenolu engün am ka pepi müngeltukelafi rume ta Moyse ñi ley dungu. 8Feymew tati pu che ngünenieetew tati wesake illutun, tutekelafi engün ta Ngünechen.\\n9Welu eymün ngünenielaeymünmew tati yafkafe che ñi illutukeelchi wesake wimtun, welu may, ti Lif Küme Püllü ñi ayükeel. Rüf mew mülele Ngünechen ñi Lif Küme Püllü ta eymün mew, kisu ngünenieeymünmew. Fey tati nienolu Cristo tañi Lif Küme Püllü, konpalelay ta Cristo mew. 10Welu Cristo ta mülele eymün mew, tamün piwke ta mongeley, Ngünechen am montuletew ta eymün yafkan mew, tunte tati kuerpu felele rume tañi layael tati yafkan tañi duam. 11Fey Ngünechen ñi Lif Küme Püllü, tati wiñomongeltufilu ta Cristo, mülele ta eymün mew, fey kisu, wiñomongeltufilu ta Cristo, elutuaeymünmew we mongen tamün afaelchi kuerpu mew, Ngünechen tañi Lif Küme Püllü am mülelu ta eymün mew.\\n12Feymew llemay, pu peñi ka lamngen, iñchiñ müley taiñ mongeleael chumngechi ayükey Ngünechen tañi Lif Küme Püllü. Fey ngelay taiñ mongeleael chumngechi mongen ayükey ñi nieael tati yafkafe pu che. 13Fey mongelelmün ta eymün chumngechi ayükey tati yafkafe pu che, layaymün, welu tati Lif Küme Püllü ñi pepiluwün mew langümfilmün reke tati yafkafe che ñi wesake illutun, nieaymün ta mongen.\\n14Kom tati ngünenieetew Ngünechen tañi Lif Küme Püllü, fey engün ta Ngünechen ñi yallngetuy. 15Fey eymün ta llowlaymün kiñe püllü püresukona reke tamün nieaetew femngechi tamün wiñome llükaletuael, welu may llowimün tati Lif Küme Püllü Ngünechen tamün nietuaetew kisu ñi yall reke. Fey tüfachi Lif Küme Püllü mew llellipukefiyiñ ta Ngünechen, feypilen mew: “¡Iñche ñi Chaw!” 16Ka femngechi tüfachi Lif Küme Püllü kimelmakeeiñmew taiñ püllü rüf mew Ngünechen taiñ nietuetew kisu ñi yall reke. 17Fey kisu am yallyetuetew ta iñchiñ, feymew ka femngechi koneltuleiñ Ngünechen tañi tukulpakünulelfielchi dungu ta Cristo mew, fey koneltuaiñ kutrankawliyiñ rume ta Cristo iñchiñ, fey kangelu mongen mew taiñ mületuael kisu iñchiñ, Cristo ñi fütra küme pepiluwün mew.\\nNietuay fütra küme felen tati yall reke nietuael\\n18Küme kimnien ti kutrankawün mülelu ta tüfachi mapu mew chem pifal-lay rume trürümngele tati fütra püramyefal pepiluwün taiñ peael ta amulerpuachi tripantu mew. 19Kom dewmaelchi chemkün ka tati nielu mongen üngümküley rume ngenoafeluwün mew tañi peafiel feychi antü ta Ngünechen ñi pu yall ñi peael tüfachi fütra püramyefal pepiluwün. 20Kom tati dewmael elngey tañi aftuael, kisu ngünewün ta felelay, welu may tañi femngechi adkünungen mew. Fey üngümküley 21tañi lifrenentungetuael kiñe püresu reke tati wesa felen mew, tañi llowngeael tati fütra küme felen ñi nietuael ta Ngünechen tañi pu yall.\\n22Kimnieiñ ta fantepu mew itrofill chemkün nielu mongen ta etüngküley ka kutrankawküley kiñe püñeñachi domo reke. 23Kisu engün müten ta kutrankawkülelay, iñchiñ ka femngechi feleiñ, iñchiñ am wüne elungelu tati Lif Küme Püllü femngechi taiñ llowael küme felen. Rume kutrankawküleiñ ka üngümnieiñ tati antü taiñ llowngeael Ngünechen ñi pu yall reke, femngechi ta Ngünechen lifrekünuñmatuaeiñmew taiñ kuerpu. 24Fey ta dew montulngeiñ, welu feley taiñ maneluwküleael. Fey dew llowliyiñ taiñ üngümkeel, doy maneluwkülewelaiñ, fey tati dew llowel ngelay ñi üngümngeael. 25Welu petu llownoliyiñ taiñ üngümnieel, feley taiñ manelnieafiel ta Ngünechen ñi mupituael tañi eldungukünuel.\\n26Ka femngechi, maneluwküleiñ tati Lif Küme Püllü taiñ kellukeetew taiñ pepilkenoelchi dungu mew, kim llellipunolu am iñchiñ chumngechi taiñ doy küme ngillatuafel. Welu kisu tati Lif Küme Püllü etüngün mew reke llellipukefi ta Ngünechen iñchiñ mew, fey tüfachi dungu ta pepi feypingelayafuy ta dungun mew. 27Fey Ngünechen, tati ngüneduamkefilu ta kom piwke, kimniey chem dungu ñi ayünieel tati Lif Küme Püllü, tati Lif Küme Püllü am llellipukelu Ngünechen ñi ayükeelchi dungu tañi pu ngenngeelchi pu che mew.\\n28Kimnieiñ Ngünechen tañi pepikanien kom dungu tañi kümelkayafiel tüfeychi pu che tañi piwkeyekeetew ka ñi poyekeetew, tüfeychi pu che tañi mütrümyeel chumngechi kisu tañi adkünufiel. 29Tüfeychi pu che ta Ngünechen wünelu mew ñi dulliel, llituka mew müten dullifi kisu engün ñi nieael küme mongen Cristo reke, femngechi kisu tañi Fotüm ñi wünenküleael itrokom che mew. 30Fey Ngünechen tañi wüne dulliyeel llituka mew, ka femngechi mütrümfi ñi mangelafiel, fey ñi lifrekünutuafiel ta yafkan mew, ka adkünuy taiñ koneltuael kisu tañi fütra küme felen mew kiñentrür kisu tañi Fotüm Jesucristo iñchiñ.\\n31¿Ka chem feypiaiñ am? Fey Ngünechen mülele iñchiñ mew, ¿fey iney am kayñetuaeiñmew? 32Ngünechen ta wültukuy kisu tañi kiñen Fotüm ñi layael itrokom iñchiñ mew fey ñi epu rakiduamnon rume, fey ¿chumngelu am elulayaeiñmew, kiñentrür kisu tañi Fotüm iñchiñ, itrokom küme felen? 33Ngünechen ta lifrenentukefi ta che yafkan mew, fey ¿iney anta dalluntukuafuy Ngünechen tañi dullielchi pu che? 34Cristo Jesus tati lalu, ka doyelchi may, tati wiñomongetulu ka mülelu Ngünechen tañi man kuwü püle ka llellipulelu ta iñchiñ mew, fey ¿iney anta eluway tañi kondenayafiel Ngünechen tañi dullielchi pu che? 35¿Iney anta famentuaeiñmew ta Cristo tañi piwkeyechen mew? ¿Tati kutrankawün, kam tati wesa üllüfün, kam ti üdengen, kam ti ngüñün, kam tati duamtuel ti takuwün, kam tati kuñiwünngechi dungu, kam tati lan dungu? 36Chumngechi feypiley tati Wirin Chillka:\\n“Eymi tami duam rumel kayñetun mew ayütungekeiñ taiñ langümngeael.\\nUfisa trokingekeiñ tati yengelu ñi langümngeael.”+\\n37Welu kom tüfachi dungu mew wewtripalekeiñ Cristo tañi duam, tüfey taiñ piwkeyeetew.\\n38Rüf mew maneluwkülen chem no rume taiñ famentunoaetew Ngünechen tañi piwkeyechen mew: tati lan no rume, tati mongen no rume, tati pu werken püllü no rume, tati pu pepiluwünngelu ka ti ngüneluwünngechi püllü no rume, tati fewla mülelu no rume, ka müleachi dungu no rume, 39tati fentre püralu no rume, ka tati rume alü konlu no rume, ka chem no rume Ngünechen tañi dewmael. ¡Ngelay chem rume taiñ püntünentuaetew Ngünechen tañi piwkeyechen mew, tati pengelel ta Cristo Jesus mew iñchiñ taiñ Ñidol!","num_words":1125,"character_repetition_ratio":0.101,"word_repetition_ratio":0.0,"special_characters_ratio":0.182,"stopwords_ratio":0.469,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"madlad400","source":"CC 20220801","original_code":"arn","text":"Ngünechen ñi Küme Dungu Marku 10\\n1 Jesus tripay ta Kapernaum waria mew, fey amuy Judea trokiñ mapu mew ka ti trokiñ mapu mülelu Jordan lewfü tañi tripawe antü ad püle. Tiye mew ka wiñome trawüluwi tati pu che, fey kisu eluwi tañi wiñome kimeltuafiel, femngechi wimtulelu am.\\n2 Fey kiñeke farisew fülkonpuy ta Jesus mew femngechi tañi entuüñfilafiel engün, fey ramtufi engün:\\n3 Fey Jesus llowdungueyew:\\n4 Kisu engün feypi:\\n5 Feymew Jesus ta feypieyew:\\n—Moyse ta femngechi feypikünuy tamün rume wesa yafü piwkengen mew ta eymün. 6 Welu llituka mew kom dewmangelu, ‘Ngünechen dewmafi ta wentru ka domo.’* Genesis 1.27 LXX. 7 ‘Feymew ta wentru wichuay tañi chaw mew ka tañi ñuke mew tañi wichu amayewael ñi kure engu,† Kiñeke kuyfi wirin mew ngelay: “tañi wichu amayewael ñi kure engu”. 8 fey mür kiñe che reke ñi feleael engu.’‡ Genesis 2.24 LXX. Fey tüfa famngechi epu che reke mülewetulay engu, fey kiñe che reke müten. 9 Fey ngelay tañi wüdamentumekeafiel Ngünechen tañi trapümel.\\n10 Dew müleputulu engün ta ruka mew, fey ti pu disipulu wiñome ramtufi ta Jesus fey tüfachi dungu.\\n11 Fey Jesus feypieyew:\\n—Tati wüdalu tañi kure fey ka domo kureyetule, ñiwaldomofengey ñi wüdafiel mew tañi wünen kure. 12 Fey tati domo kay wüdakünutule tañi füta, fey fütayetufile kangelu wentru, ka femngechi ñiwafengey.\\n13 Yelelngey ta kiñeke pichikeche ta Jesus tañi fampuwülael ñi kuwü ta kisu engün mew, welu tati pu disipulu eluwi engün tañi katrütuafiel tüfey engün tati yeniefilu ti pu pichikeche.\\n14 Fey Jesus, ngüneduamfilu tüfachi dungu, lladküy ka feypifi ñi pu disipulu:\\n—Elufimün tati pichikeche ñi küpayael engün iñche mew. Katrütukefilmün. Tati pichikeche reke femngelu, fey engün koneltuley Ngünechen tañi longko ülmenngen mew. 15 Rüf dungu feypiwayiñ tati llownofilu kiñe pichiche reke Ngünechen tañi longko ülmenngen, konpulayay ta Ngünechen ñi mülewe mew.\\n16 Fey fülümtukupafi ñi lipang mew ti pichikeche, fey fampuwülelfi ñi kuwü ta kisu, fey ngillatuñmafi.\\n17 Feymew Jesus amulerpulu tañi rüpütulen, lefkülen puwi kiñe wentru, lukunagpuy kisu tañi inafül ka ramtufi ta Jesus:\\n18 Jesus ta llowdungueyew:\\n—¿Chem mew anta lif mongen pien? Kiñeley müten ta lif mongenngelu: Ngünechen llemay. 19 Dew kimimi tati werkün dungu: ‘Langümchekilnge, ñiwaldomokilnge, weñekilnge, üñfitukefilnge ta koylake dungu mew ta iney no rume, ngünenkakilnge rume, ka yamafimi tami chaw ka tami ñuke.’§ Exodo 20.12-16; Deuteronomio 5.16-20.\\n20 Fey tati wentru feypifi ta Jesus:\\n21 Jesus leliwüleyew rume piwkeyen mew, fey llowdungueyew:\\n—Kiñe dungu ta petu femlaymi. Amutunge. Fendenge kom tami nieelchi chemkün ka elufinge tati nienolu chem rume. Femngechi ta nieaymi fütra küme felen ta wenu mapu mew. Fey wüla, fey nüaymi tami kürus,* Kiñeke kuyfi wirin mew ngelay: “fey nüaymi tami kürus”. küpange ka inayaen.\\n22 Fey ti wentru allkülu tüfachi dungu, rume wesa duami, rume rikulelu am.\\n23 Feymew Jesus adkinturupay wall püle, fey feypifi tañi pu disipulu:\\n24 Fey tüfachi dungu ta rumeñma afmatulkafi tati pu disipulu, welu Jesus ka wiñome feypifi ñi pu disipulu:\\n—Pu weni, ¡rume küdawngey konpuael Ngünechen ñi longko ülmenngeelchi mülewe mew, feyti pu che maneluwlu ñi fentren chemkün mew!† Kiñeke kuyfi wirin mew ngelay: “feyti pu che maneluwlu ñi fentren chemkün mew”. 25 Doy küdawngelay ta kiñe kamellu ñi rumeael ti longko akucha mew, fey kiñe riku ñi konael Ngünechen ñi ülmen mülewe mew.\\n26 Femngechi allkülu ti pu disipulu, doy afmatulewey engün, fey welukonkechi ramtuwi engün:\\n27 Jesus ta leliwülfi ñi pu disipulu, fey feypifi:\\n28 Fey Pedro eluwi tañi feypiaetew:\\n29 Jesus feypifi ñi pu disipulu:\\n—Rüf dungu ta feypian iney rume fey iñche tañi duam ka tati werkün montuluwün dungu ñi duam elkünule ta ruka, kam peñi, kam lamngen, kam chaw, kam ñuke, kam domo,‡ Kiñeke kuyfi wirin mew ngelay: “kam domo”. kam fotüm, kam mapu, 30 welu fewla ta tüfachi mapu mew lloway doy pataka rupachi tañi niekefel ta ruka mew, peñi, lamngen, ñuke, fotüm ka mapu, tunte üyawtuniengeay rume. Fey tati we mületuachi mapu mew lloway tati rumel mongen. 31 Welu fentren che wüneltulelu, inaletuay. Ka fentren che tati pu inalelu, fey ta wüneletuay.\\n32 Trekaley engün ñi amuael ta Jerusalen, fey Jesus ella wüne konküley tañi pu disipulu mew. Kisu engün ta afmatuley, ka tati pu inaleyelu llükaley engün. Jesus ka wiñome mütrümfi tañi wichudunguafiel tati mari epu disipulu, fey llituy tañi feypiafiel ñi rupayael ta kisu fey tüfachi dungu mew: 33 “Fey fewla amuaiñ ta Jerusalen, chew tañi chalintukungeael tati Wentrukünuwpalu ti pu longkolechi pu saserdote mew ka tati pu kimeltukelu Moyse ñi ley dungu. Fey engün ta kondenayaeyew ñi langümngeael ka chalintukungeay tati pu katripanche mew. 34 Ayentukangeay ta kisu, tofkütukangeay ka wülelkangeay ka langümngeay. Welu küla antü rupale, wiñomongetuay.”\\n35 Santiaw ka Juan, Sefedew tañi epu fotüm, fülkonpuy engu ta Jesus mew, fey feypifi:\\n36 Fey Jesus ramtueyew engu:\\n37 Fey feypifi engu:\\n38 Jesus ta llowdungueyew engu:\\n—Eymu ta kimlaymu tamu feypipeel. ¿Ayüafuymu tamu kutrankawael ka tamu langümngeael chumngechi ta iñche ñi rupayael feychi dungu mew?§ ¿Ayüafuymu tamu kutrankawael ka tamu langümngeael chumngechi ta iñche ñi rupayael feychi dungu mew?: ¿Pepi putuafuymu kay tati füre pulku iñche tañi putuael ka tamu llowael ti fawtismo iñche tañi llowael? pin ürke.\\n39 Kisu engu ta llowdungufi ta Jesus:\\n—Eymu kutrankawaymu ka langümngeaymu chumngechi ñi rupayael ta iñche feychi dungu mew,* Eymu kutrankawaymu ka langümngeaymu chumngechi ñi rupayael ta iñche feychi dungu mew: Eymu ta pepi putuaymu tati füre pulku, ka llowaymu tati fawtisangen iñche tañi llowael pin ürke. 40 welu tamu mülepuael iñche tañi man püle kam tañi wele püle iñche ta ngenngelan tañi ‘felepe’ ñi piael. Fey may ta elungeay ñi femael tüfey engün tati pu pepikanielel ñi puwam.\\n41 Feymew tati kakelu mari pu disipulu allkülu engün tüfachi dungu, lladkütufi engün ta Santiaw ka Juan, 42 welu Jesus ta mütrümeyew engün, fey feypieyew:\\n—Eymün kimnieymün tüfa tati pu judiu tuwünngenolu mew müley ta longko ülmenkülelu ka chem awtoridad rume nielu rume aporia ngünekaniekefi tati pu che chumngechi ñi ayüel, 43 welu ta eymün mew ngelay tamün femngechi femael. Ñi feleafel, tati küpa longkolelu kiñeke eymün mew, feley tañi rumel eluwküleael ñi poyeafiel ta kakelu. 44 Ka kiñeke ta eymün mew küpa wünenkülele, fey ta feleay ta kiñe kona reke ta kakelu mew. 45 Tati Wentrukünuwpalu rume am ta küpanolu tañi poyengeael, welu may ñi poyecheael ka ñi wülael tañi mongen ñi montulafiel ta rume fentren che.\\n46 Fey puwi engün ta Jeriko waria mew. Fey Jesus tripalepatulu tati waria mew, inaniepatueyew tañi pu disipulu ka rume fentren pu che. Fey mülerkey kiñe trawma limona pikelu, Bartimew pingelu, Timew ñi fotüm, anülelu ta inaltu rüpü. 47 Allkülu ñi küpalen ta Jesus Nasaret tuwlu, tati trawma eluwi tañi wirarael:\\n—¡Jesus, David mew tripachi Dullin Yomelche,† David mew tripachi Dulliñ Yomelche: tati pu judiu ñi üytukefelchi üy tañi tukulpayafiel ti tukulpakünuelchi Montulchefe David ñi yomelche ñi tripayael. kutranduamyeen ta iñche!\\n48 Fentren che ta feypieyew tañi ñüküfküleael, welu kisu ta doy wirari:\\n49 Feymew Jesus witrakünuwi, fey feypi:\\n50 Fey ti trawma ütrüfentukünuy tañi takuwün, fey ringkülen fülkonpuy ta Jesus mew, 51 fey ramtueyew ta Jesus:\\n52 Jesus ta feypieyew:\\n*10:6 Genesis 1.27 LXX.\\n†10:7 Kiñeke kuyfi wirin mew ngelay: “tañi wichu amayewael ñi kure engu”.\\n‡10:8 Genesis 2.24 LXX.\\n§10:19 Exodo 20.12-16; Deuteronomio 5.16-20.\\n*10:21 Kiñeke kuyfi wirin mew ngelay: “fey nüaymi tami kürus”.\\n†10:24 Kiñeke kuyfi wirin mew ngelay: “feyti pu che maneluwlu ñi fentren chemkün mew”.\\n‡10:29 Kiñeke kuyfi wirin mew ngelay: “kam domo”.\\n§10:38 ¿Ayüafuymu tamu kutrankawael ka tamu langümngeael chumngechi ta iñche ñi rupayael feychi dungu mew?: ¿Pepi putuafuymu kay tati füre pulku iñche tañi putuael ka tamu llowael ti fawtismo iñche tañi llowael? pin ürke.\\n*10:39 Eymu kutrankawaymu ka langümngeaymu chumngechi ñi rupayael ta iñche feychi dungu mew: Eymu ta pepi putuaymu tati füre pulku, ka llowaymu tati fawtisangen iñche tañi llowael pin ürke.\\n†10:47 David mew tripachi Dulliñ Yomelche: tati pu judiu ñi üytukefelchi üy tañi tukulpayafiel ti tukulpakünuelchi Montulchefe David ñi yomelche ñi tripayael.","num_words":1223,"character_repetition_ratio":0.069,"word_repetition_ratio":0.102,"special_characters_ratio":0.212,"stopwords_ratio":0.401,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"“ Kiñe che küpale iñche mew , welu doy piwkeyenoelimew kisu ñi chaw mew , tañi ruka mew , kisu ñi kure mew , ka ñi pu fotüm mew , ñi pu peñi ka ñi pu lamngen mew , ka femngechi doy piwkeyenoelimew kisu mew ngeay rume , iñche ñi disipulungelayay .","num_words":43,"character_repetition_ratio":0.118,"word_repetition_ratio":0.0,"special_characters_ratio":0.244,"stopwords_ratio":0.558,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Pu wigka mew mvley kiñe ruka cew ñi norvmgekemum ixofij wezake zugu; fey mew pepi nvway kom pu ce tañi igkañmageam, yamvñmagenole tvfeyci nor zugu wirintukulelu fvta cijka mew \"Constitución\" pigelu, nielu kom pu xokiñke ce fij mapu.","num_words":38,"character_repetition_ratio":0.0,"word_repetition_ratio":0.0,"special_characters_ratio":0.185,"stopwords_ratio":0.263,"flagged_words_ratio":0.0,"lang_id_score":0.994,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Welu petu amunoli , mülekayan ta Efeso mew akule wüla tati Pentekoste antü ,","num_words":12,"character_repetition_ratio":0.0,"word_repetition_ratio":0.0,"special_characters_ratio":0.197,"stopwords_ratio":0.25,"flagged_words_ratio":0.0,"lang_id_score":0.983,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey Jesus feypifi ti pu weküfü : — Amumün . Fey tati pu weküfü tripatuy tati epu wentru mew , fey konpuy engün tati pu sañwe mew . Fey pichin mew kom tati pu sañwe tuwi ñi lefmawün , fey lefkonpuy engün ti pichi lafken mew . Fey tüfey mew kom ürfipuy engün .","num_words":46,"character_repetition_ratio":0.124,"word_repetition_ratio":0.0,"special_characters_ratio":0.236,"stopwords_ratio":0.543,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"KIÑE. Cem zugu mew rume inayawgele cem ce rume, tvfa mvley ñi gvnaytuniegeael (\"asilar\" pi ta wigka) cem xokiñ ce mew rume.","num_words":22,"character_repetition_ratio":0.0,"word_repetition_ratio":0.0,"special_characters_ratio":0.228,"stopwords_ratio":0.364,"flagged_words_ratio":0.0,"lang_id_score":0.948,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Tunte iñche ta niefun ta rüf dungu mew tañi maneluwael ta ka femngechi maputuwün dungu mew . Iney rume ta doy nielafuy ta iñche mew tati rüfngechi dungu tañi maneluwael ta tüfeychi dungu mew :","num_words":33,"character_repetition_ratio":0.142,"word_repetition_ratio":0.0,"special_characters_ratio":0.188,"stopwords_ratio":0.606,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey tripapatulu ta Jesus tiye mew , epu trawma ta wirarkülen inaeyew : — ¡ David mew dullielchi Yomelche , kutranpiwkeyemuyu !","num_words":16,"character_repetition_ratio":0.0,"word_repetition_ratio":0.0,"special_characters_ratio":0.214,"stopwords_ratio":0.312,"flagged_words_ratio":0.0,"lang_id_score":0.989,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Chumngechi ta kimnieiñ Ngünechen taiñ allküñmakeetew taiñ ngillatukeel , ka femngechi kimnieiñ taiñ dew nien taiñ ngillatukefiel .","num_words":16,"character_repetition_ratio":0.132,"word_repetition_ratio":0.0,"special_characters_ratio":0.146,"stopwords_ratio":0.5,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Ka femngechi nierkey engün kiñe mufü pichike challwa , fey Jesus mañumtufi ta Ngünechen tati pichike challwa mew , ka femngechi werküy tañi wüdamkalelngeael tati pu che .","num_words":25,"character_repetition_ratio":0.137,"word_repetition_ratio":0.0,"special_characters_ratio":0.176,"stopwords_ratio":0.6,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Eymün ta niekelaymün doy kakerume kintukaduamngen fey tañi niekefel ta kakelu pu che . Iñche feypiwayiñ Ngünechen ñi maneluwünngen . Fey kisu elulayaeymünmew ta doy fütra kintukaduamngen tamün wewtripaleam müten . Fey femngechi ta kintukaduamngelmün , Ngünechen eluaeymünmew chumngechi tamün newentuleael , femngechi tamün wewtripaleael ti kintukaduamngen mew .","num_words":43,"character_repetition_ratio":0.139,"word_repetition_ratio":0.0,"special_characters_ratio":0.15,"stopwords_ratio":0.395,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Ka kimnieel ñi rvf kvme zugugen, wenvykawvn kom pu Xokiñke Ce egvn, nuwkvlelu Kiñe Mapu mew (\"Naciones Unidas\" pi ta wigka): Tvfa egvn xawvlelu \"Naciones Unidas\" mew nuwtuaygvn tvfaci \"Fvxa Cijka\" mew kvme xvr norkvletuam ñi mogen kom pu wenxu ka pu zomo mvlelu ixofij mapu mew feyci, kom xawvci pu ce tañi werkvel ci Pu Xokinke Ce (\"Estados Miembros\" pi ta wigka) mvlelu fij mapu kom pvle kejuwayiñ taiñ yamfalafiel xvr kvme felen ka nor felen piwigvn.","num_words":78,"character_repetition_ratio":0.068,"word_repetition_ratio":0.0,"special_characters_ratio":0.208,"stopwords_ratio":0.244,"flagged_words_ratio":0.0,"lang_id_score":0.965,"perplexity_score":500.0,"cluster_detection":-1}
{"url":"","collection":"glot500","source":"Bible_crawled","original_code":"arn_Latn","text":"ka femngechi Jakob em ñi fotüm ürkefel, ka Isaak em ñi fotüm ürkefel,","num_words":13,"character_repetition_ratio":0.2,"word_repetition_ratio":0.0,"special_characters_ratio":0.203,"stopwords_ratio":0.385,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey epe wünlu , Jesus trekalen amuley wente ko kisu engün püle .","num_words":11,"character_repetition_ratio":0.0,"word_repetition_ratio":0.0,"special_characters_ratio":0.219,"stopwords_ratio":0.182,"flagged_words_ratio":0.0,"lang_id_score":0.996,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Feymew feley tamün nor piwkengeael , chumngechi nor piwkengey tamün Chaw Ngünechen wenu mapu mülelu .","num_words":14,"character_repetition_ratio":0.087,"word_repetition_ratio":0.0,"special_characters_ratio":0.168,"stopwords_ratio":0.071,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Kiñekentu feypingün : — May , kisu tati . Kakelu feypingün : — Fey no , kisu no tati , tunte kisu femngekafuy rume . Welu kisu feypiley : — May , iñche tati .","num_words":22,"character_repetition_ratio":0.121,"word_repetition_ratio":0.0,"special_characters_ratio":0.297,"stopwords_ratio":0.227,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"“ ¿ Fey kiñe chaw elupeafuy may ñi fotüm kiñe kura , ‘ eluen kofke ’ pieliyew ? ¿ Ka elupeafuy may kiñe filu kisu ñi fotüm , ‘ eluen kiñe challwa ’ pieliyew ?","num_words":24,"character_repetition_ratio":0.148,"word_repetition_ratio":0.0,"special_characters_ratio":0.285,"stopwords_ratio":0.333,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey nganlu , kiñeke tati fün ketran pachügnagi rüpü mew . Fey akulu ti pu üñüm , üpitufi ti fün ketran .","num_words":18,"character_repetition_ratio":0.105,"word_repetition_ratio":0.0,"special_characters_ratio":0.24,"stopwords_ratio":0.389,"flagged_words_ratio":0.0,"lang_id_score":0.997,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"EPU. Kuyfi iney rume weza femfule, feyci mew zajufalnofule tvfeyci zugu gelay cumuelu ñi zajuñmageael fewla. Ka gelay cumuelu ñi zoy fvxa zajuñmageael feypilenole fewla tvfeyci nor zugu mew wirintukulelu Fvxa Cijka mew.","num_words":33,"character_repetition_ratio":0.124,"word_repetition_ratio":0.0,"special_characters_ratio":0.164,"stopwords_ratio":0.212,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Salomon em yallfi ta Roboam , Roboam em ta Abia , Abia em yallfi ta Asa .","num_words":14,"character_repetition_ratio":0.156,"word_repetition_ratio":0.0,"special_characters_ratio":0.26,"stopwords_ratio":0.214,"flagged_words_ratio":0.0,"lang_id_score":0.973,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Feymew Jesus feypi : ¡ Maria ! Fey Maria Magdalena fülpuy , fey feypifi aramewdungun mew : — ¡ Raboni ! ( tüfa “ kimeltufe ” pin ürke . )","num_words":17,"character_repetition_ratio":0.0,"word_repetition_ratio":0.0,"special_characters_ratio":0.307,"stopwords_ratio":0.176,"flagged_words_ratio":0.0,"lang_id_score":0.993,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"¡ Ayülefun may tamün allkütuñmamuafiel tunte wedwedkülelu trokiniemuan rume ! Eymün am dew allkütukelu chem wewedkan dungu rume , feymew feypiwayiñ tamün allkütuñmamuafiel kay ta iñche .","num_words":23,"character_repetition_ratio":0.136,"word_repetition_ratio":0.0,"special_characters_ratio":0.161,"stopwords_ratio":0.217,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Femueci mvlcy ñi kimniegeael kom mapu mew nor kvme felen ka kisugvnew mvlen tvfaci rakizuam kvzaw mew.","num_words":17,"character_repetition_ratio":0.0,"word_repetition_ratio":0.0,"special_characters_ratio":0.167,"stopwords_ratio":0.235,"flagged_words_ratio":0.0,"lang_id_score":0.917,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"“ Wünelu mew akuy tati llowlu ti kechu moneda , fey elutufi tati ülmen wentru ka kechu moneda tañi wewel feypilen mew : ‘ Ñidol , eymi eluen kechu moneda . Fey tüfa tami nien ka kechu moneda tañi wewel . ’","num_words":34,"character_repetition_ratio":0.173,"word_repetition_ratio":0.0,"special_characters_ratio":0.239,"stopwords_ratio":0.353,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Iñche tañi wirielchi karta tunte weñangkülkafeymünmew rume , welu wirilelpürarkefiñ pilelan , welu kuyfitu pichiñma feypifun kimlu iñche feychi karta tamün pichin weñangkülkaetew .","num_words":21,"character_repetition_ratio":0.058,"word_repetition_ratio":0.0,"special_characters_ratio":0.144,"stopwords_ratio":0.095,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"feypilen mew : — Tati pu judiu ñi longko ülmenngelmi , eymi kisutu montuluwnge .","num_words":11,"character_repetition_ratio":0.0,"word_repetition_ratio":0.0,"special_characters_ratio":0.225,"stopwords_ratio":0.364,"flagged_words_ratio":0.0,"lang_id_score":0.994,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Femngechi ta yamaeymünmew tati feyentulenolu ka femngechi tamün fillaluwkülenoael chem mew no rume .","num_words":13,"character_repetition_ratio":0.044,"word_repetition_ratio":0.0,"special_characters_ratio":0.14,"stopwords_ratio":0.615,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Jesus werküfi ta Pedro ka Juan , fey feypifi : — Amuaymu tamu pepikameael ti Paskua iyael .","num_words":14,"character_repetition_ratio":0.0,"word_repetition_ratio":0.0,"special_characters_ratio":0.231,"stopwords_ratio":0.286,"flagged_words_ratio":0.0,"lang_id_score":0.973,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Chem dungu mew rume rupali , ayülen tañi wiñomongetuael kay puwle ñi wiñomongetuael ti pu la .","num_words":15,"character_repetition_ratio":0.188,"word_repetition_ratio":0.0,"special_characters_ratio":0.191,"stopwords_ratio":0.533,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Tüfa mew ta mülenkepi fill mapu küpachi che re kakerume dungun nielu : Partia mapu tuwlu , Meda , ka Elam , Mesopotamia , Judea , ka Kapadosia mapu tuwlu , ka Ponto tuwlu ta Asia trokiñ mapu mew .","num_words":32,"character_repetition_ratio":0.075,"word_repetition_ratio":0.0,"special_characters_ratio":0.24,"stopwords_ratio":0.25,"flagged_words_ratio":0.0,"lang_id_score":0.998,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Feymew , fülkonpalu ta Jesus mew , feypi : — ¡ Pun may , kimeltufe ! Fey truyufi .","num_words":11,"character_repetition_ratio":0.0,"word_repetition_ratio":0.0,"special_characters_ratio":0.317,"stopwords_ratio":0.273,"flagged_words_ratio":0.0,"lang_id_score":0.998,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey Ngünechen chumngechi wiñomongeltufi ta Ñidol Jesus , ka femngechi wiñomongeltuaeiñmew ta iñchiñ kisu ñi pepiluwün mew .","num_words":16,"character_repetition_ratio":0.175,"word_repetition_ratio":0.0,"special_characters_ratio":0.154,"stopwords_ratio":0.5,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Feypiniekefiñ tati pu judiu ka ti pu griegu tañi wiñorakiduamtuael engün ta Ngünechen mew ka tañi feyentuael engün taiñ Ñidol Jesus mew .","num_words":22,"character_repetition_ratio":0.078,"word_repetition_ratio":0.0,"special_characters_ratio":0.168,"stopwords_ratio":0.682,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Kiñe rünganko mew tripakelay epurume ko : kochü ko ka mükürüchi ko .","num_words":11,"character_repetition_ratio":0.0,"word_repetition_ratio":0.0,"special_characters_ratio":0.206,"stopwords_ratio":0.273,"flagged_words_ratio":0.0,"lang_id_score":0.985,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"EPU. Kom pu ce pepi xipayay cem xokiñke ce (\"Estado\" pi ta wigka) mew rume ka kisu ñi mvlemum, welu ka pepi wiñotuay.","num_words":23,"character_repetition_ratio":0.0,"word_repetition_ratio":0.0,"special_characters_ratio":0.248,"stopwords_ratio":0.304,"flagged_words_ratio":0.0,"lang_id_score":0.985,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Welu iñche rume yafüluwan tamün feypiwafiel tüfachi dungu eymün femngechi tamün tukulpayafiel tüfachi dungu , iñche dew lalleli rume .","num_words":18,"character_repetition_ratio":0.16,"word_repetition_ratio":0.0,"special_characters_ratio":0.157,"stopwords_ratio":0.278,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"KVLA. Kom pu kurewen mvley kisu egu ñi piael cem kimvn ka cijkatun nieael tañi pu pvñeñ.","num_words":17,"character_repetition_ratio":0.0,"word_repetition_ratio":0.0,"special_characters_ratio":0.205,"stopwords_ratio":0.294,"flagged_words_ratio":0.0,"lang_id_score":0.933,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Gewenonmu yamuwvn, zuamgewenonmu kvme felen, goymagenmu nor felen mvley re jazkvnkawvn: Fey mew mvley xvrvmzugu kom pu ce tañi kvme mogeleam kisuke ñi feyentun mew, kisu ñi rakizuam mew ka ñi wimtun mew ñi mvleal egvn.","num_words":36,"character_repetition_ratio":0.0,"word_repetition_ratio":0.0,"special_characters_ratio":0.183,"stopwords_ratio":0.333,"flagged_words_ratio":0.0,"lang_id_score":0.985,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Welu ti wenu mapu tuwchi kuerpu wüne mülekelay , welu may tati mapu tuwünngechi kuerpu , fey wüla tati wenu mapu tuwünngechi kuerpu .","num_words":21,"character_repetition_ratio":0.161,"word_repetition_ratio":0.0,"special_characters_ratio":0.195,"stopwords_ratio":0.19,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"tati Wirin Chillka am feypilelu : “ Eymün feley tamün nieael lif mongen , iñche am lif mongen nielu . ”","num_words":16,"character_repetition_ratio":0.064,"word_repetition_ratio":0.0,"special_characters_ratio":0.243,"stopwords_ratio":0.062,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"“ Iñche tati küme kamañkefilu ti ufisa . Tati kamañkefilu ti ufisa wülkey ñi mongen kütu ñi pu ufisa mew .","num_words":18,"character_repetition_ratio":0.186,"word_repetition_ratio":0.0,"special_characters_ratio":0.217,"stopwords_ratio":0.5,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Welu iñche ta feypiwayiñ : piwkeyefimün tamün pu kayñe ka ngillatuñmayafimün tamün malisiakeetew . Füreneafimün tamün üdekeetew ka ngillatuñmayafimün tamün pu kayñetukeetew ka tamün kutrankakeetew .","num_words":23,"character_repetition_ratio":0.164,"word_repetition_ratio":0.0,"special_characters_ratio":0.141,"stopwords_ratio":0.261,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Ka feychi ora mew müten , Jesus ta newentu wirari : “ Eloy Eloy , ¿ lema safaktani ? ” ( Fey tüfa ta feypin ürke : “ iñche ñi Ngünechen , iñche ñi Ngünechen , ¿ chem mew anta kisukünuen ? ” )","num_words":28,"character_repetition_ratio":0.143,"word_repetition_ratio":0.0,"special_characters_ratio":0.309,"stopwords_ratio":0.393,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey rakiduamyengeyüm yafkafe che ñi illutukeelchi wesake dungu mew , fey yekefi ta che ta lan dungu mew , welu rakiduamyengeyüm tati Lif Küme Püllü tañi ayütukeelchi dungu mew , yekefi ta che mongen mew ka küme tüngün mew .","num_words":36,"character_repetition_ratio":0.14,"word_repetition_ratio":0.0,"special_characters_ratio":0.193,"stopwords_ratio":0.611,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Welu kom tati yafkakelu wesa femkey , tati yafkan am wesa femün ürke .","num_words":12,"character_repetition_ratio":0.066,"word_repetition_ratio":0.0,"special_characters_ratio":0.214,"stopwords_ratio":0.167,"flagged_words_ratio":0.0,"lang_id_score":0.977,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Wigka ñi wirikon zugu mew (\"Ley\" pi ta wigka) nvwkvley kom pu ce ka fey mew mvley ñi igkañmageael egvn kake ce zugukonle ñi mogen mew, kam ka ce pekanka lef konle ñi ruka mew, kom tañi felen mew ka wezaka zuguyekañmagele.","num_words":42,"character_repetition_ratio":0.0,"word_repetition_ratio":0.0,"special_characters_ratio":0.217,"stopwords_ratio":0.381,"flagged_words_ratio":0.0,"lang_id_score":0.99,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"¡ Fey Ngünechen ta lalechi pu che ñi Ngünechen no , welu may tati pu mongelelu ñi Ngünechen ! Fey eymün ta rume welulkawküleymün .","num_words":21,"character_repetition_ratio":0.099,"word_repetition_ratio":0.0,"special_characters_ratio":0.215,"stopwords_ratio":0.667,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"EPU. Kom tvfaci cijkatun ka kimeltun mvley ñi kejuael kvme cegeam, kim cegeam, nor vegeam, mvley ñi newenmayafiel ta nor felen ka kisugvnew felen tvfaci mogen mew. Mvley tañi kejuael welukon yamniewael mew ka wenvykawael kom pu ce ka fijke Xokiñke Pu Ce, cem az mogen rume nieaygvn. Kom tvfaci kimeltun mvley ñi kejukvzawmayafiel ka wixañpvramafiel fij kvmeke zugu \"Naciones Unidas\" mew.","num_words":62,"character_repetition_ratio":0.098,"word_repetition_ratio":0.0,"special_characters_ratio":0.183,"stopwords_ratio":0.258,"flagged_words_ratio":0.0,"lang_id_score":0.936,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Küla wülngiñ niey ta tripawe antü ñi ad püle , küla norte püle , küla waywen püle ka küla konwe antü ñi ad püle .","num_words":22,"character_repetition_ratio":0.173,"word_repetition_ratio":0.0,"special_characters_ratio":0.239,"stopwords_ratio":0.182,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Welu Pedro engu Juan llowdunguy : — Rakiduamllemün may chuchi am doy kümey : eymün tamün müngeltungeael kam Ngünechen tañi müngeltungeael .","num_words":18,"character_repetition_ratio":0.108,"word_repetition_ratio":0.0,"special_characters_ratio":0.18,"stopwords_ratio":0.111,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Feymew llemay rumel mañumtulekeiñ ta Ngünechen mew , feychi mew ta eymün allkütulu Ngünechen ñi küme dungu iñchiñ taiñ wewpiel , llowfimün rüf dungu mew Ngünechen ñi küme dungu , fey re che ñi werkün dungu no tati . Fey rüf dungu mew Ngünechen ñi küme dungu am , fey tüfa ta elueymünmew tamün nieael kümeke rakiduam , eymün tati pu feyentulelu .","num_words":56,"character_repetition_ratio":0.149,"word_repetition_ratio":0.0,"special_characters_ratio":0.2,"stopwords_ratio":0.571,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"EPU. Welu tvfeyci gvnaytucen kvmelayay, rvf weza femle tvfaci ce, inayawlel (lagvmle, weñele) ka yamnofile tvfaci \"Naciones Unidas\" ñi wixañpvramnieel ci zugu.","num_words":22,"character_repetition_ratio":0.013,"word_repetition_ratio":0.0,"special_characters_ratio":0.189,"stopwords_ratio":0.091,"flagged_words_ratio":0.0,"lang_id_score":0.606,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"tati kechu puwlu , onise mew ; tati kayu puwlu , kornalina mew ; tati regle puwlu , krisolito mew ; tati pura puwlu , berilo kura mew ; tati aylla puwlu , topasio kura mew ; tati mari puwlu , krisopraso kura mew ; tati mari kiñe puwlu , kasintu kura mew ; fey tati mari epu puwlu , amatista kura mew .","num_words":48,"character_repetition_ratio":0.199,"word_repetition_ratio":0.0,"special_characters_ratio":0.262,"stopwords_ratio":0.375,"flagged_words_ratio":0.0,"lang_id_score":0.831,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Ngüneduamfimün tüfachi dungu : Fey ti pichin nganlu , pichin kosechakey . Welu ti fentren nganlu , fentren kosechakey .","num_words":15,"character_repetition_ratio":0.127,"word_repetition_ratio":0.0,"special_characters_ratio":0.202,"stopwords_ratio":0.267,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey ti pu che mew , Jesus rume nütramyengey . Kiñekentu feypiyey engün : “ Kiñe küme piwke wentrungey ” . Welu kakelu feypiyey engün : “ Küme piwkengelay , ngünenkachekey ” .","num_words":22,"character_repetition_ratio":0.145,"word_repetition_ratio":0.0,"special_characters_ratio":0.247,"stopwords_ratio":0.5,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"‘ femngechi ta tunte adkintule rume engün , ñi penoael , ka tunte allkütule rume engün ñi kimnoael , femngechi tañi wiñorakiduamtunoael engün ta Ngünechen mew , fey kisu tañi wiñoduamatunoaetew . ’ ”","num_words":26,"character_repetition_ratio":0.126,"word_repetition_ratio":0.0,"special_characters_ratio":0.206,"stopwords_ratio":0.654,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Abraam feypi : ‘ Kisu engün dew niey Moyse ñi wirielchi dungu ka ti pu pelon wentru ñi wirielchi dungu : ¡ Fey müngeltuafi engün ! ’","num_words":21,"character_repetition_ratio":0.163,"word_repetition_ratio":0.0,"special_characters_ratio":0.242,"stopwords_ratio":0.476,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Andre , Felipe , Bartolome , Matew , Tomas ka Santiaw , Alfew tañi fotüm Tadew , Simon tati Selote ,","num_words":14,"character_repetition_ratio":0.0,"word_repetition_ratio":0.0,"special_characters_ratio":0.27,"stopwords_ratio":0.214,"flagged_words_ratio":0.0,"lang_id_score":0.707,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Sakin peñi , ngillatukefiñ ta Ngünechen chumngechi tami küme kellunieetew Ngünechen ñi Lif Küme Püllü , ka femngechi tami küme amuleael itrokom dungu mew ka tami külfünküleael .","num_words":25,"character_repetition_ratio":0.131,"word_repetition_ratio":0.0,"special_characters_ratio":0.169,"stopwords_ratio":0.6,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"mari epu warangka tuwlu Sabulon tañi trokiñche mew , mari epu warangka tuwlu Jose tañi trokiñche mew ka mari epu warangka tuwlu Benjamin tañi trokiñche mew .","num_words":25,"character_repetition_ratio":0.182,"word_repetition_ratio":0.0,"special_characters_ratio":0.178,"stopwords_ratio":0.28,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey müngeltuyüm tati ley dungu mew montukefule ta che , Ngünechen tañi tukulpakünulelfielchi dungu ta Abraam chem falilayafuy rume . Abraam feyentufi müten ta Ngünechen tañi eldungukünuleletew mew , fey femngechi rume tutey Ngünechen mew .","num_words":32,"character_repetition_ratio":0.07,"word_repetition_ratio":0.0,"special_characters_ratio":0.163,"stopwords_ratio":0.656,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Feymew ta Juan pewfaluwi ti uwe mapu mew , fey fawtisamekefi tati pu che , ka feypinieyefi tañi wiñorakiduamtuael engün ta Ngünechen mew ka tañi fawtisangeael , femngechi tañi wiñoduamatuaetew engün ta Ngünechen kom tañi yafkan mew .","num_words":34,"character_repetition_ratio":0.116,"word_repetition_ratio":0.0,"special_characters_ratio":0.176,"stopwords_ratio":0.647,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"“ Fey fill rakiduamkülekilmün , ramtukawün mew : ‘ ¿ Chem am iyaiñ ? ’ kam ‘ ¿ Chem am pütokoaiñ ? ’","num_words":12,"character_repetition_ratio":0.088,"word_repetition_ratio":0.0,"special_characters_ratio":0.33,"stopwords_ratio":0.333,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey llowdungueyew ta Jesus : — ¿ Chem dungu anta wirintukuley ti ley dungu mew ? ¿ Chem dungu anta chillkatukeymi ?","num_words":16,"character_repetition_ratio":0.17,"word_repetition_ratio":0.0,"special_characters_ratio":0.235,"stopwords_ratio":0.562,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"KIÑE. Kom pu ce mvley ñi kisuzuam nvwael cem wimtun mew rume mvlele tañi Xokiñ Ce mew, ka tañi kintuael, inakonael, ka nvael cem fvtake kimvn rume mvlele.","num_words":28,"character_repetition_ratio":0.041,"word_repetition_ratio":0.0,"special_characters_ratio":0.208,"stopwords_ratio":0.393,"flagged_words_ratio":0.0,"lang_id_score":0.994,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"KVLA. Kom tvfaci nor zugu cumkaw rume gelay ñi nvgeael weluka ka pekagka amulgeale. \"Naciones Unidas\" ta pekagka amulael mogen, wixañpvrammekelay tvfaci \"Fvxa Cijka\".","num_words":24,"character_repetition_ratio":0.064,"word_repetition_ratio":0.0,"special_characters_ratio":0.187,"stopwords_ratio":0.167,"flagged_words_ratio":0.0,"lang_id_score":0.148,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Ayüwkülen mongelemün tamün nieelchi maneluwün mew . Küme duamkechi yafüluwkülemün tamün rupaleael fill kutrankawün mew . Rumel yafüluwkülemün tamün ngillatuleael .","num_words":18,"character_repetition_ratio":0.162,"word_repetition_ratio":0.0,"special_characters_ratio":0.141,"stopwords_ratio":0.167,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Simon Pedro inangechi puwi , fey konpuy ti rüngan lolo mew , kisu ka pefi ti safana ka ti katrün pañu .","num_words":19,"character_repetition_ratio":0.0,"word_repetition_ratio":0.0,"special_characters_ratio":0.233,"stopwords_ratio":0.368,"flagged_words_ratio":0.0,"lang_id_score":0.984,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey Jesus wiñome feypieyew : — ¿ Iney anta kintupefimün ? Fey ti pu che ka wiñome feypi : — Jesus , Nasaret tuwlu kintupefiyiñ .","num_words":18,"character_repetition_ratio":0.084,"word_repetition_ratio":0.0,"special_characters_ratio":0.258,"stopwords_ratio":0.333,"flagged_words_ratio":0.0,"lang_id_score":0.997,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Kisu akuy ñi pu che mew , welu ñi pu che llowlaeyew ,","num_words":11,"character_repetition_ratio":0.091,"word_repetition_ratio":0.0,"special_characters_ratio":0.264,"stopwords_ratio":0.636,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Lemoria piafimi ta Prisila ka Akila ka Onesiforo tañi pu reñma .","num_words":11,"character_repetition_ratio":0.0,"word_repetition_ratio":0.0,"special_characters_ratio":0.188,"stopwords_ratio":0.455,"flagged_words_ratio":0.0,"lang_id_score":0.882,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey femngechi femlu engün , ti challwawe epeke wiküri rume fentren challwa konlu am ti challwawe mew .","num_words":16,"character_repetition_ratio":0.108,"word_repetition_ratio":0.0,"special_characters_ratio":0.186,"stopwords_ratio":0.438,"flagged_words_ratio":0.0,"lang_id_score":0.982,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Isay em yallfi tati longko ülmen David . Tati longko ülmen David Uria em ñi kure mew yallfi ta Salomon .","num_words":19,"character_repetition_ratio":0.168,"word_repetition_ratio":0.0,"special_characters_ratio":0.212,"stopwords_ratio":0.263,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Femün chumngechi ñi feypilen tati Wirin Chillka : “ Tati kimelkenofelchi pu che , kimelngeay ta Ngünechen ñi dungu . Tati allkükenofulu ñi nütramyengen ta Ngünechen , fey engün ta longkontukuay ta Ngünechen ñi dungu . ”","num_words":30,"character_repetition_ratio":0.148,"word_repetition_ratio":0.0,"special_characters_ratio":0.196,"stopwords_ratio":0.667,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"EPU. Pvñeñci pu zomo ka mvle-mvlegeci pu picike ce mvley ñi peaetew ka kejuaetew kvmeke lawentucefe ka femueci kom pu picike ce mvley ñi gvnaytuniegeael kom pu Xokiñ Ce mew.","num_words":30,"character_repetition_ratio":0.146,"word_repetition_ratio":0.0,"special_characters_ratio":0.185,"stopwords_ratio":0.333,"flagged_words_ratio":0.0,"lang_id_score":0.981,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Tiye mew mülerkey kayu fütrake kura meñkuwe , nieam ta ko ñi pünekeel ti pu judiu ñi liftuwtuam . Ti kake kiñeke fütrake kura meñkuwe mew konkerkey kechu mari kam kayu mari litru ko .","num_words":32,"character_repetition_ratio":0.138,"word_repetition_ratio":0.0,"special_characters_ratio":0.202,"stopwords_ratio":0.25,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey chumngechi ta Adan mew itrokom che lakey , fey ka femngechi ta Cristo mew itrokom che wiñomongetuay .","num_words":17,"character_repetition_ratio":0.188,"word_repetition_ratio":0.0,"special_characters_ratio":0.19,"stopwords_ratio":0.588,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Feymew Jesus feypi : — Eymün ta nag mapu tuwimün , welu iñche wenu mapu küpan . Eymün ta tüfachi nag mapu mew tuwimün , welu iñche wenu mapu mew tuwün .","num_words":26,"character_repetition_ratio":0.14,"word_repetition_ratio":0.0,"special_characters_ratio":0.243,"stopwords_ratio":0.154,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Ka fentekünulay rume tañi langümcheael , ka tañi kalkungeael rume , ka tañi üñamyewael engün fey tañi kureyewnon , ka fentekünulay ñi weñeael engün .","num_words":21,"character_repetition_ratio":0.129,"word_repetition_ratio":0.0,"special_characters_ratio":0.188,"stopwords_ratio":0.667,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Gelay iney rume ñi koraltukugeael ka wemvnentugeael ka wemvnentugeael tañi mapu mew wezakamekenole.","num_words":13,"character_repetition_ratio":0.178,"word_repetition_ratio":0.0,"special_characters_ratio":0.131,"stopwords_ratio":0.462,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"KVLA. Kom Kvzawci pu ce mvley ñi kvme kujiniegeael; tañi kvme mogeleam ka kvme mogelneam ñi pu fvren. Puwjenole tvfaci mogeam, mvley ñi kejugeael tañi Kiñe Mapu Xokiñ Ce mew.","num_words":30,"character_repetition_ratio":0.048,"word_repetition_ratio":0.0,"special_characters_ratio":0.195,"stopwords_ratio":0.333,"flagged_words_ratio":0.0,"lang_id_score":0.987,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey kom ti pu che allkütulerkey , fey Jesus feypifi ñi pu disipulu :","num_words":12,"character_repetition_ratio":0.0,"word_repetition_ratio":0.0,"special_characters_ratio":0.221,"stopwords_ratio":0.583,"flagged_words_ratio":0.0,"lang_id_score":0.993,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"femngechi tañi kimelael Jesucristo tañi rüfngechi pelonngen , fey femngechi itrokom che tañi feyentuael Jesucristo mew .","num_words":15,"character_repetition_ratio":0.126,"word_repetition_ratio":0.0,"special_characters_ratio":0.15,"stopwords_ratio":0.533,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Femngechi amuy Jakob ta Egipto , fey femngechi lapuy , ka femngechi lapuy taiñ fütakeche em .","num_words":14,"character_repetition_ratio":0.19,"word_repetition_ratio":0.0,"special_characters_ratio":0.204,"stopwords_ratio":0.5,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey Pablo ramtufi ti pu che : — Fey ¿ iney ñi fawtisachen mew fawtisangeymün ? Fey kisu engün llowdunguy : — Juan ñi fawtisachen mew ta fawtisangeiñ .","num_words":22,"character_repetition_ratio":0.156,"word_repetition_ratio":0.0,"special_characters_ratio":0.233,"stopwords_ratio":0.545,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Tüfey engün tati kutranpiwkeyenofilu ta kakelu fey ñi kutranpiwkeyengenon ramtukadungungeay , welu tati kutranpiwkeyechen nielu , wewün mew tripayay engün ramtukadungungele tati puwchi antü mew .","num_words":23,"character_repetition_ratio":0.161,"word_repetition_ratio":0.0,"special_characters_ratio":0.144,"stopwords_ratio":0.435,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"“ Fey , eymi tati lan dungu , dew wewngeymi . Eymi tati lan dungu , dew niewetulaymi tami wülkeelchi wesa weñangkün . ”","num_words":17,"character_repetition_ratio":0.164,"word_repetition_ratio":0.0,"special_characters_ratio":0.252,"stopwords_ratio":0.353,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"“ Kiñe trokiñ mapu ta weychayalu kangelu trokiñ mapu engu ka fütra trokiñ mapu weychayay kangelu fütra trokiñ mapu engu . Ka müleay ta ngüñün , ka müleay nüyün fill trokiñke mapu mew .","num_words":30,"character_repetition_ratio":0.183,"word_repetition_ratio":0.0,"special_characters_ratio":0.201,"stopwords_ratio":0.233,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"“ Feymew ta feypingelmün : ‘ Allkütumün . Tiye tañi mülen uwe mapu mew ’ , wütukefilmün . Ka feypingelmün : ‘ Allkütumün . Tüfa tañi mülen ’ , feyentukefilmün .","num_words":18,"character_repetition_ratio":0.146,"word_repetition_ratio":0.0,"special_characters_ratio":0.269,"stopwords_ratio":0.278,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Tomas feypifi ta Jesus : — Ñidol , kimlaiñ chew tami amuael . ¿ Chumngechi anta puwaiñ chew tami mülemum ?","num_words":15,"character_repetition_ratio":0.103,"word_repetition_ratio":0.0,"special_characters_ratio":0.245,"stopwords_ratio":0.2,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Matew , Tomas , Santiaw , Alfew tañi fotüm ; Simon tati Selote pikeel ,","num_words":10,"character_repetition_ratio":0.0,"word_repetition_ratio":0.0,"special_characters_ratio":0.268,"stopwords_ratio":0.2,"flagged_words_ratio":0.0,"lang_id_score":0.876,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"KVLA. Kom pu fijke ce reñmawengenofule gelayafuy ce kom mapu, fey mew ta pu xokiñ ce (\"Estado\" pi ta wigka) ka kom pu ce mvley tañi gvnaytunieael fijke fvrenwen ka reñmawen.","num_words":31,"character_repetition_ratio":0.0,"word_repetition_ratio":0.0,"special_characters_ratio":0.214,"stopwords_ratio":0.323,"flagged_words_ratio":0.0,"lang_id_score":0.991,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey ¿ chem ürke amfe tripaymün tamün pemeael ? ¿ Kiñe pelon wentru ? May , feyngey , kiñe pelon wentru , welu doy fütra pepiluwlu ti pelon wentru mew","num_words":23,"character_repetition_ratio":0.15,"word_repetition_ratio":0.0,"special_characters_ratio":0.242,"stopwords_ratio":0.261,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Feymew ka kisutu feypiwan : Iñche , rume fentren chemkün ellkanien rume fentren tripantungealu . Kansatunge , inge , putunge ka ayüwkülenge . ’","num_words":17,"character_repetition_ratio":0.075,"word_repetition_ratio":0.0,"special_characters_ratio":0.21,"stopwords_ratio":0.235,"flagged_words_ratio":0.0,"lang_id_score":0.997,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"“ Ngelay ta kümeke anümka wülkelu wesake fün , ka ngelay wesake anümka wülkelu ta kümeke fün .","num_words":15,"character_repetition_ratio":0.188,"word_repetition_ratio":0.0,"special_characters_ratio":0.213,"stopwords_ratio":0.2,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"MELI. Tvfeyci pu kvzawfe rvf kvme felenole, yamvñmagenole ñi zugu egvn pepi xawvluwaygvn tañi kinewvn igkawam egvn.","num_words":17,"character_repetition_ratio":0.0,"word_repetition_ratio":0.0,"special_characters_ratio":0.165,"stopwords_ratio":0.176,"flagged_words_ratio":0.0,"lang_id_score":0.468,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Tüfachi dungu ta femngechi feley Ngünechen tañi tukulpakünulelfiel mew ta Abraam ka femngechi ñi llowael tati pu judiu tuwünngenolu , Cristo Jesus tañi duam . Fey femngechi taiñ mupiltun mew llowaiñ kom iñchiñ tati Lif Küme Püllü Ngünechen tañi tukulpakünuel .","num_words":38,"character_repetition_ratio":0.127,"word_repetition_ratio":0.0,"special_characters_ratio":0.165,"stopwords_ratio":0.553,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Feymew ka ramtufi kangelu : ‘ Eymi kay , ¿ tunten defeniefimi ? ’ Tüfa llowdunguy : ‘ Kiñe warangka saku kachilla . ’ Fey kisu feypifi : ‘ Tüfa tami tunte defelen , fey dewmatunge kangelu pura pataka saku mew müten . ’","num_words":29,"character_repetition_ratio":0.0,"word_repetition_ratio":0.0,"special_characters_ratio":0.266,"stopwords_ratio":0.207,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"KIÑE. Kom pu ce pepi nvwkvleay cem az mogen (\"nacionalidad\" pi ta wigka) mew rume.","num_words":15,"character_repetition_ratio":0.0,"word_repetition_ratio":0.0,"special_characters_ratio":0.244,"stopwords_ratio":0.333,"flagged_words_ratio":0.0,"lang_id_score":0.728,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Ka wiñome ramtufingün : — ¿ Iney müngell ürke anta eymi ? ¿ Tati pelon wentru Elia ? Fey Juan feypi : — Fey no ta iñche . Kisu engün diküm ramtufi ta Juan : — Fey ¿ eymi am tati küpayachi pelon wentru ürke ? Fey Juan llowdunguy : — Fey no ta iñche .","num_words":40,"character_repetition_ratio":0.117,"word_repetition_ratio":0.0,"special_characters_ratio":0.285,"stopwords_ratio":0.3,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Feymew tati ley dungu nor dungungey , ka tati werkün dungu nor dungu ka küme dungu .","num_words":15,"character_repetition_ratio":0.187,"word_repetition_ratio":0.0,"special_characters_ratio":0.214,"stopwords_ratio":0.6,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey Jesus feypifi ti pu che : — Fey eluafimün may tati emperador , tañi koneltuleel tati emperador , fey femngechi eluafimün ta Ngünechen tañi koneltuleel ta Ngünechen .","num_words":24,"character_repetition_ratio":0.138,"word_repetition_ratio":0.0,"special_characters_ratio":0.195,"stopwords_ratio":0.625,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Feymew allkün ta kiñe newentu dungun küpalu ta longko ülmen mülewe mew , ka femngechi feypilu : “ Fey Ngünechen mületuay tati pu che mew . Müleay ta kisu engün mew , fey kisu engün ta Ngünechen ñi trokiñchengeay , fey Ngünechen müten müleay ta kisu engün mew , ka kisu engün ñi Ngünechenngeay .","num_words":47,"character_repetition_ratio":0.14,"word_repetition_ratio":0.0,"special_characters_ratio":0.211,"stopwords_ratio":0.596,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Ngünechen dew elueymünmew kom tamün duamtunieelchi pepiluwün tamün mongeleael chumngechi ayüley ta Ngünechen petu tamün üngümkülen üyechi antü pewfaluwale wüla taiñ Ñidol Jesucristo .","num_words":23,"character_repetition_ratio":0.011,"word_repetition_ratio":0.0,"special_characters_ratio":0.131,"stopwords_ratio":0.174,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Chumngechi ta Jona adkünuelchi dungu reke femkünungey tati Ninife pu che mew ka femngechi tati Wentrukünuwpalu kiñe adkünuelchi dungu reke feleay tati fantepu mülechi pu che mew .","num_words":27,"character_repetition_ratio":0.141,"word_repetition_ratio":0.0,"special_characters_ratio":0.156,"stopwords_ratio":0.556,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Feypikeyngün ñi kimfiel ta Ngünechen , welu ñi femkeelchi dungu mew kimufaluwkey engün ñi kimnofiel ta Ngünechen . Nüngaytuchekey engün ka müngeltukelayngün . Adümlay engün ñi femael chem küme dungu no rume .","num_words":29,"character_repetition_ratio":0.131,"word_repetition_ratio":0.0,"special_characters_ratio":0.173,"stopwords_ratio":0.621,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Salmon em ta Raab mew yallfi ta Boos , Boos em Rut mew yallfi ta Obed , Obed em ta Isay .","num_words":19,"character_repetition_ratio":0.15,"word_repetition_ratio":0.0,"special_characters_ratio":0.27,"stopwords_ratio":0.316,"flagged_words_ratio":0.0,"lang_id_score":0.545,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Petu nentutrapelpefilu engu ti furiku , ti ngenngelu ramtueyew : — ¿ Chumngelu anta petu nentutrapelpefimu ?","num_words":12,"character_repetition_ratio":0.182,"word_repetition_ratio":0.0,"special_characters_ratio":0.194,"stopwords_ratio":0.167,"flagged_words_ratio":0.0,"lang_id_score":0.998,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Kom pu ce pepi entuay ñi rakizuam ka zugu, ka pepi kimellafi kompvle cumueci rume (radiomu, telemu, wirinmu) ka pepi kintuay, ramtuay ka joway zugu tañi kvzawkvlenmu. Ka femueci tvfaci zugu pepi kimellafi cew rume.","num_words":35,"character_repetition_ratio":0.088,"word_repetition_ratio":0.0,"special_characters_ratio":0.196,"stopwords_ratio":0.286,"flagged_words_ratio":0.0,"lang_id_score":0.971,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Usia em yallfi ta Jotam , Jotam em ta Akas , Akas em yallfi ta Esekias .","num_words":14,"character_repetition_ratio":0.159,"word_repetition_ratio":0.0,"special_characters_ratio":0.264,"stopwords_ratio":0.214,"flagged_words_ratio":0.0,"lang_id_score":0.819,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Cem rakizuam rume cem feyentun rume nieay fij pu ce gelayay cumuelu ñi mvntuñmageael ka takuñmageael. Kisuzuam kvpa konle kake feyentun mew femay mvten, kvpa kimelle ñi rakizuam ka feyentun ka pepi kimelafi.","num_words":33,"character_repetition_ratio":0.025,"word_repetition_ratio":0.0,"special_characters_ratio":0.169,"stopwords_ratio":0.273,"flagged_words_ratio":0.0,"lang_id_score":0.997,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey ramtun : ‘ ¿ Iney anta eymi , Ñidol ? ’ Fey tati dungun llowdunguenew : ‘ Iñche ta Jesus Nasaret tuwlu , fey eymi tami inantukuyawülel . ’","num_words":19,"character_repetition_ratio":0.0,"word_repetition_ratio":0.0,"special_characters_ratio":0.282,"stopwords_ratio":0.316,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"EPU. Tvfaci epu ce re kisuzuam pile egu mvten fey wvla pepi kureyewaygu.","num_words":13,"character_repetition_ratio":0.0,"word_repetition_ratio":0.0,"special_characters_ratio":0.194,"stopwords_ratio":0.077,"flagged_words_ratio":0.0,"lang_id_score":0.602,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Rüf mew maneluwkülen chem no rume taiñ famentunoaetew Ngünechen tañi piwkeyechen mew : tati lan no rume , tati mongen no rume , tati pu werken püllü no rume , tati pu pepiluwünngelu ka ti ngüneluwünngechi püllü no rume , tati fewla mülelu no rume , ka müleachi dungu no rume ,","num_words":45,"character_repetition_ratio":0.176,"word_repetition_ratio":0.0,"special_characters_ratio":0.21,"stopwords_ratio":0.533,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Feymew Pedro peetew , ramtufi ta Jesus : — Ñidol , fey tüfachi disipulu kay ¿ chumlerpuay ?","num_words":12,"character_repetition_ratio":0.0,"word_repetition_ratio":0.0,"special_characters_ratio":0.253,"stopwords_ratio":0.167,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey tati anülelu ti longko ülmen wangku mew ñi man kuwü mew nüniey tiyechi wirin chümpotuelchi lifru , fey ti Korderu yemefi tiyechi chümpotuelchi lifru ,","num_words":24,"character_repetition_ratio":0.152,"word_repetition_ratio":0.0,"special_characters_ratio":0.175,"stopwords_ratio":0.333,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Ka maneluwküleymi tami rüpütulkefiel tati pu trawma , ka tami pelontulkefiel tati miyawyelu ta dumiñ mew ;","num_words":15,"character_repetition_ratio":0.124,"word_repetition_ratio":0.0,"special_characters_ratio":0.17,"stopwords_ratio":0.6,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Feley ta kake kiñeke che kisutu tañi inaduamuwael tañi femkeelchi dungu . Fey ka femngechi ngelay tañi trürümtukumekewael kangelu che ñi femkeelchi dungu mew .","num_words":23,"character_repetition_ratio":0.147,"word_repetition_ratio":0.0,"special_characters_ratio":0.164,"stopwords_ratio":0.565,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey kom kiñe kuerpu re nge müten niefule , ¿ chumngechi am pepi allküafuy ? Fey kom kiñe kuerpu re pilun müten niefule , ¿ chumngechi am pepi nümütuafuy ?","num_words":24,"character_repetition_ratio":0.138,"word_repetition_ratio":0.0,"special_characters_ratio":0.227,"stopwords_ratio":0.167,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey ti domo llowdunguy : — Kom amutuy engün tatey , Ñidol ― pi . Fey Jesus feypifi ti domo : — Iñche no rume ‘ langümngepe ’ pilayaeyu , fey amutunge ka wiñome yafkawekilnge . )","num_words":25,"character_repetition_ratio":0.0,"word_repetition_ratio":0.0,"special_characters_ratio":0.271,"stopwords_ratio":0.32,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey Ngünechen ta mütrümeiñmew , fey kiñekentu ta koneltulelu tati pu judiu mew ka femngechi mütrümeyew ta Ngünechen tati pu judiu tuwünngenolu .","num_words":21,"character_repetition_ratio":0.148,"word_repetition_ratio":0.0,"special_characters_ratio":0.167,"stopwords_ratio":0.667,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"mari epu warangka tuwlu Simeon tañi trokiñche mew , mari epu warangka Levi tañi trokiñche mew tuwlu , mari epu warangka tuwlu Isaakar tañi trokiñche mew ,","num_words":24,"character_repetition_ratio":0.186,"word_repetition_ratio":0.0,"special_characters_ratio":0.188,"stopwords_ratio":0.25,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Sawlu mülerkey tiye mew , feymew “ lape müten ” piniefi ta Esteban .","num_words":10,"character_repetition_ratio":0.0,"word_repetition_ratio":0.0,"special_characters_ratio":0.25,"stopwords_ratio":0.2,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Llellipulayaeyu tami püntünentutuafiel tati wesake che mew , welu may tami montulnieafiel tati wesake dungu mew .","num_words":15,"character_repetition_ratio":0.173,"word_repetition_ratio":0.0,"special_characters_ratio":0.159,"stopwords_ratio":0.533,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Kümeke dungu kimeltufi tati küpa allkütulelu Ngünechen ñi dungu , welu ti pu kimkawünngelu Ngünechen ñi dungu mew kimeltulafi chem küme dungu no rume .","num_words":23,"character_repetition_ratio":0.155,"word_repetition_ratio":0.0,"special_characters_ratio":0.172,"stopwords_ratio":0.652,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Feymew müten , Jesus newentu wirari : “ Eli , Eli , ¿ lema safaktani ? ” ( Feypiafel tati : “ Iñche ñi Ngünechen . Iñche ñi Ngünechen , ¿ chem mew anta kisukünuen ? ” )","num_words":21,"character_repetition_ratio":0.138,"word_repetition_ratio":0.0,"special_characters_ratio":0.321,"stopwords_ratio":0.333,"flagged_words_ratio":0.0,"lang_id_score":0.995,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Eliud em yallfi ta Eleasar , Eleasar em ta Matan , Matan em ta Jakob .","num_words":13,"character_repetition_ratio":0.0,"word_repetition_ratio":0.0,"special_characters_ratio":0.257,"stopwords_ratio":0.231,"flagged_words_ratio":0.0,"lang_id_score":0.328,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey tüfachi dungu mew , Ngünechen dullifi tati wedwed dungu trokiniefel tüfachi mapu mew , femngechi tañi yewelkayafiel tati pu kim che , ka dullifi tati illamniefelchi pu che , femngechi tañi yewelkayafiel tati pepiluwlu .","num_words":31,"character_repetition_ratio":0.121,"word_repetition_ratio":0.0,"special_characters_ratio":0.179,"stopwords_ratio":0.613,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Nütramelputuafimün ti pu trawma ñi pelotun , ka ti pu küntro ñi trekatun , ka ti pu nielu lepra kutran ñi tremoltun , ka ti pu pilu ñi allkütun , ka ti pu la ñi wiñomongetun ka ti pu pofre ñi kimelelngen tati werkün montuluwün dungu .","num_words":42,"character_repetition_ratio":0.12,"word_repetition_ratio":0.0,"special_characters_ratio":0.218,"stopwords_ratio":0.595,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey am wiñomongetule ti pu la ¿ chuchi am kureyetuafi ti domo , fey ti regle am kom kureyefulu ti domo ?","num_words":19,"character_repetition_ratio":0.0,"word_repetition_ratio":0.0,"special_characters_ratio":0.231,"stopwords_ratio":0.368,"flagged_words_ratio":0.0,"lang_id_score":0.988,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Welukonkechi ayükeaymün tamün kiñewküleael . Mallmangelayaymün , welu may ñom piwkengelu trokiwkülemün . Kimkawünngelayaymün rume .","num_words":12,"character_repetition_ratio":0.049,"word_repetition_ratio":0.0,"special_characters_ratio":0.145,"stopwords_ratio":0.083,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Feymew müten , pürakintulen ta wenu , afküduami , fey feypifi tati wentru : “ ¡ Efata ! ” ( feypin ürke : “ ¡ Nülange ! ” ) .","num_words":14,"character_repetition_ratio":0.0,"word_repetition_ratio":0.0,"special_characters_ratio":0.36,"stopwords_ratio":0.214,"flagged_words_ratio":0.0,"lang_id_score":0.974,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Tañi mvlenoam kaiñetuwvn zugu, awkan zugu tvfeyci wezake vbmen egvn mvley tañi xvrvmuwael tvfeyci wvnenkvleci pu ce zugu mew tañi yamgeam xvr kvme nor felen.","num_words":25,"character_repetition_ratio":0.014,"word_repetition_ratio":0.0,"special_characters_ratio":0.166,"stopwords_ratio":0.2,"flagged_words_ratio":0.0,"lang_id_score":0.762,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Tati ayülu ñi montulael ñi mongen , fey ta montul-layay , welu tati ütrüflu ñi mongen ta iñche ñi duam , fey ta montulay ñi mongen .","num_words":23,"character_repetition_ratio":0.163,"word_repetition_ratio":0.0,"special_characters_ratio":0.235,"stopwords_ratio":0.522,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"Bible_crawled","original_code":"arn_Latn","text":"ka femngechi Serug em ñi fotüm ürkefel, ka Ragaw em ñi fotüm ürkefel,","num_words":13,"character_repetition_ratio":0.2,"word_repetition_ratio":0.0,"special_characters_ratio":0.203,"stopwords_ratio":0.385,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Feymew tripay tati pu disipulu tañi feypiafiel tati pu che tañi wiñorakiduamtuael engün ta Ngünechen mew .","num_words":16,"character_repetition_ratio":0.0,"word_repetition_ratio":0.0,"special_characters_ratio":0.16,"stopwords_ratio":0.688,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Jesus kimnierkey ñi küpan ta Ngünechen mew ka ñi wiñotuael ta Ngünechen mew ka femngechi ta Chaw ñi eluetew ta kom pepiluwün .","num_words":22,"character_repetition_ratio":0.171,"word_repetition_ratio":0.0,"special_characters_ratio":0.183,"stopwords_ratio":0.636,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Petu wirileluwiyiñ tamün feypiwafiel ñi miyawün kiñeke che ayülelu tamün ngünenkayaetew .","num_words":11,"character_repetition_ratio":0.0,"word_repetition_ratio":0.0,"special_characters_ratio":0.135,"stopwords_ratio":0.182,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Küme piwkengeaymün ka welukonke kutranpiwkeyewaymün ka welukonkechi wiñoduamawaymün chumngechi ta Ngünechen wiñoduamaeymünmew ta Cristo mew .","num_words":15,"character_repetition_ratio":0.152,"word_repetition_ratio":0.0,"special_characters_ratio":0.113,"stopwords_ratio":0.467,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey tati wüldungukelu feley ñi ngünewküleael femngechi tañi küme amulafiel tati kimeltun dungu ,","num_words":13,"character_repetition_ratio":0.0,"word_repetition_ratio":0.0,"special_characters_ratio":0.146,"stopwords_ratio":0.615,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Pablo kay feypi kisutu tañi ingkawün : — Iñche ta femkelan chem wesa dungu no rume , tati pu judiu tañi ley dungu mew no rume , tati ngillatuwe ruka mew no rume , tati Roma tuwchi emperador mew no rume .","num_words":36,"character_repetition_ratio":0.17,"word_repetition_ratio":0.0,"special_characters_ratio":0.232,"stopwords_ratio":0.472,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Ka femngechi , chem ellkan dungu rume ngelay tañi pengenoael , ka chem ellkan dungu rume ngelay tañi fente küme kimngenoael .","num_words":19,"character_repetition_ratio":0.155,"word_repetition_ratio":0.0,"special_characters_ratio":0.192,"stopwords_ratio":0.632,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Kisu engün feypieyew : ‘ Ñidol , ¡ Welu kisu dew wewi doy mari rupachi ! ’","num_words":11,"character_repetition_ratio":0.0,"word_repetition_ratio":0.0,"special_characters_ratio":0.297,"stopwords_ratio":0.091,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Femngechi ta iney rume kangentule ñi kintukaduamngen , rakiduamkilpe Ngünechen ñi pepikaletew ti kintukaduamngen , fey Ngünechen am kintukaduamkenofilu iney no rume ka kintukaduamngekelay ta kisu tañi femael wesake dungu .","num_words":28,"character_repetition_ratio":0.164,"word_repetition_ratio":0.0,"special_characters_ratio":0.149,"stopwords_ratio":0.5,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"fentreken kanela , küme nümünngechi chemkün , insienso , mira , perfume , pulku , aseyte , kümeke rüngo ka kachilla , fentreken kulliñ yekelu chemkün , ufisa , kawellu , kareta , kenü püresukona , che tañi mongen kütu .","num_words":27,"character_repetition_ratio":0.038,"word_repetition_ratio":0.0,"special_characters_ratio":0.247,"stopwords_ratio":0.148,"flagged_words_ratio":0.0,"lang_id_score":0.598,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Kisutu ta rakiduami engün , fey rume küme femi engün , fey chumngechi tati feyentulechi pu judiu ipangentufi engün reke Ngünechen tañi dungu tati pu ka tripanche , ka feley tañi füreneafiel engün tañi nieelchi chemkün mew tati feyentuleyechi pu judiu .","num_words":38,"character_repetition_ratio":0.123,"word_repetition_ratio":0.0,"special_characters_ratio":0.179,"stopwords_ratio":0.605,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"EPU. Kom pu xokiñ ce, cem az mogengeayrume mvlelu fij mapu, ka femueci xvr nvwkvley tvfaci Fvxa Cijka mew.","num_words":19,"character_repetition_ratio":0.0,"word_repetition_ratio":0.0,"special_characters_ratio":0.208,"stopwords_ratio":0.158,"flagged_words_ratio":0.0,"lang_id_score":0.856,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Kom femgey ce wigka ñi wirikon zugu mew (\"Ley\" pi ta wigka) fey mew kom pu ce pepi nvway tvfaci zugu mew. Yamgerumenole cuci sugu rume wirintukulelu tvfaci \"Fvxa Cijka\" mew.","num_words":31,"character_repetition_ratio":0.0,"word_repetition_ratio":0.0,"special_characters_ratio":0.22,"stopwords_ratio":0.29,"flagged_words_ratio":0.0,"lang_id_score":0.57,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Kom wesake femün ta yafkanngey , welu müley ta yafkan yechekenolu ta lan mew .","num_words":13,"character_repetition_ratio":0.029,"word_repetition_ratio":0.0,"special_characters_ratio":0.205,"stopwords_ratio":0.308,"flagged_words_ratio":0.0,"lang_id_score":0.995,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey iñchiñ ta kutrankawküleiñ eymün tamün yafültukuwafiel fey femngechi tamün kimeleluwafiel Ngünechen ñi montulchen . Taiñ fütra kutrankawün mew Ngünechen yafültukueiñmew eymün tamün kümelkangen reke . Fey famngechi tamün kimael chumngechi ñi yafülcheken ta Ngünechen müleyüm ta kutrankawün dungu , fey ka femngechi kisu tamün eluaetew newen , nielmün kutrankawün .","num_words":46,"character_repetition_ratio":0.123,"word_repetition_ratio":0.0,"special_characters_ratio":0.15,"stopwords_ratio":0.391,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Wiñoduamamuiñ taiñ femkeelchi wesake dungu , chumngechi ta iñchiñ wiñoduamatukefiyiñ taiñ femkeetew ti wesake dungu .","num_words":14,"character_repetition_ratio":0.167,"word_repetition_ratio":0.0,"special_characters_ratio":0.145,"stopwords_ratio":0.429,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Wixañpvramgey tvfaci Fvxa Cijka Kom Mapu Fijke Az Ce Tañi Az Mogeleam pigelu.","num_words":13,"character_repetition_ratio":0.0,"word_repetition_ratio":0.0,"special_characters_ratio":0.169,"stopwords_ratio":0.077,"flagged_words_ratio":0.0,"lang_id_score":0.784,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Feymew legtungey epu wentru : Jose , Barsaba pingelu ( ka Justo pingelu ) , ka Matia pingelu .","num_words":13,"character_repetition_ratio":0.024,"word_repetition_ratio":0.0,"special_characters_ratio":0.255,"stopwords_ratio":0.154,"flagged_words_ratio":0.0,"lang_id_score":0.998,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"KIÑE. Kom pu ce mvley ñi kisugvnew miyawael xokiñke ce (\"Estados\" pi ta wigka) ñi mapu mew.","num_words":17,"character_repetition_ratio":0.0,"word_repetition_ratio":0.0,"special_characters_ratio":0.242,"stopwords_ratio":0.353,"flagged_words_ratio":0.0,"lang_id_score":0.951,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Mari kechu tripantu puwlu ñi longko ülmenkülen tati emperador Tiberio pingelu , Ponsio Pilato longkolerkey Judea mapu mew , Erode longkolerkey Galilea mapu mew , ka kisu ñi peñi Felipe longkolerkey Iturea ka Trakonite mapu mew , fey Lisania longkolerkey ta Abilinia mapu mew .","num_words":40,"character_repetition_ratio":0.139,"word_repetition_ratio":0.0,"special_characters_ratio":0.178,"stopwords_ratio":0.275,"flagged_words_ratio":0.0,"lang_id_score":0.998,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Femngechi tati , Ngünechen ayürkey ñi mupitulelafiel tüfeychi pu che felelu ñi llowael ti tukulpakünuelchi dungu , feymew kuyalltuy ñi mupiael ñi tukulpakünuelchi dungu ka femngechi ñi welukünutunoael ñi pielchi dungu .","num_words":29,"character_repetition_ratio":0.138,"word_repetition_ratio":0.0,"special_characters_ratio":0.155,"stopwords_ratio":0.586,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Kom pu mogence kisuzuam mvlekey, kom cegeygvn, logkogeygvn ka piwkegeygvn, nieygvn kimvn fey mew mvley tañi yamniewael ka epuñpvle kejuwael egvn.","num_words":21,"character_repetition_ratio":0.0,"word_repetition_ratio":0.0,"special_characters_ratio":0.166,"stopwords_ratio":0.286,"flagged_words_ratio":0.0,"lang_id_score":0.306,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Ayülen ñi feypiael tüfachi dungu : kiñekentu eymün ta feypikeymün : “ Iñche Pablo mew koneltulen ” , fey kakelu feypikey : “ Iñche Apolu mew koneltulen ” , fey kakelu kay feypikey : “ Iñche Pedro mew koneltulen ” , fey kakelu kay feypikey : “ Iñche Cristo mew koneltulen ” .","num_words":36,"character_repetition_ratio":0.189,"word_repetition_ratio":0.0,"special_characters_ratio":0.252,"stopwords_ratio":0.278,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey nganlu , kiñeke ti fün ketran pachügnagi rüpü mew , fey akulu tati pu üñüm , kom üpitufi ti fün ketran pachügnaglu rüpü mew .","num_words":22,"character_repetition_ratio":0.167,"word_repetition_ratio":0.0,"special_characters_ratio":0.225,"stopwords_ratio":0.364,"flagged_words_ratio":0.0,"lang_id_score":0.997,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Tvfaci \"Fvxa Cijka\", cew tañi kimelgen cumueci ñi mvleael mogen fij mapu, gelay cem xokiñ ce rume ñi nvafiel tañi goymalafiel ka tañi kvzawmayafiel tañi ñamvmnaqvmgeam cuci zugu rume pegelgeael tvfaci \"Fvxa Cijka\" mew.","num_words":34,"character_repetition_ratio":0.105,"word_repetition_ratio":0.0,"special_characters_ratio":0.183,"stopwords_ratio":0.294,"flagged_words_ratio":0.0,"lang_id_score":0.998,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Ngünechen tañi Lif Küme Püllü ti Korderu ñi trokiñche engün feypi : “ ¡ Küpange ! ” Ka kom tati pu allkülu tüfachi dungu , feypipe : “ ¡ Küpange ! ” Ka tati wüywülelu , ka ayülu , küpape ka pütokopape mongen ko , ta Ngünechen ñi wülel .","num_words":35,"character_repetition_ratio":0.123,"word_repetition_ratio":0.0,"special_characters_ratio":0.271,"stopwords_ratio":0.486,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey Ngünechen dullifile ta kiñekentu tati dew sirkunsidangelu , ayülekilpe ñi ellkanieael tañi sirkunsidalen . Fey kiñekentu dullifile tati sirkunsidalenolu , ngelay tañi sirkunsidangeael .","num_words":21,"character_repetition_ratio":0.161,"word_repetition_ratio":0.0,"special_characters_ratio":0.148,"stopwords_ratio":0.429,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey iñche tañi duam iney rume elkünule ñi ruka , peñi , kam lamngen , kam chaw , kam ñuke , kam domo , kam fotüm , kam mapu rume , llowtuay doy pataka rupachi , ka lloway tati rumel mongen .","num_words":32,"character_repetition_ratio":0.0,"word_repetition_ratio":0.0,"special_characters_ratio":0.268,"stopwords_ratio":0.219,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"¡ Femlay llemay ! Iñchiñ ta dew laiñ reke tati yafkan mew , ¿ fey chumngelu am ka mületuaiñ tati yafkan mew ?","num_words":18,"character_repetition_ratio":0.16,"word_repetition_ratio":0.0,"special_characters_ratio":0.248,"stopwords_ratio":0.389,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Tañi judiungeael ta che ngelay tañi femngeael tañi kuerpu mew müten , ka tañi sirkunsidaleael tañi kuerpu mew müten ,","num_words":18,"character_repetition_ratio":0.167,"word_repetition_ratio":0.0,"special_characters_ratio":0.179,"stopwords_ratio":0.556,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Weñangkülelu reke feleiñ , welu rumel ayüwkülekeiñ . Pofrengelu reke feleiñ , welu rume fentren che rikulkefiyiñ reke . Chem rume nienolu kechileiñ , welu itrokom nieiñ .","num_words":22,"character_repetition_ratio":0.155,"word_repetition_ratio":0.0,"special_characters_ratio":0.194,"stopwords_ratio":0.182,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey Andre pürümka müten yefi ta Simon chew ñi mülemum ta Jesus , feymew Jesus peetew , feypieyew : — Eymi ta Simon , Juan tañi fotüm , welu Sefa pingetuaymi ( Pedro pin tati , fey tüfa “ kura ” pin ürke ) .","num_words":33,"character_repetition_ratio":0.02,"word_repetition_ratio":0.0,"special_characters_ratio":0.272,"stopwords_ratio":0.242,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"tañi fentren oro , pülata , ayüfalchi kura , llümllümchi perla , linu kümeke dewman takuwün , seya pañu , purpura pañu , ka itrokom mamüll kümeke nümünngelu , ka kümeke foro kulliñ , kümeke trafla , fronse chemkün , pañillwe chemkün , marmol ,","num_words":32,"character_repetition_ratio":0.026,"word_repetition_ratio":0.0,"special_characters_ratio":0.235,"stopwords_ratio":0.094,"flagged_words_ratio":0.0,"lang_id_score":0.988,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"“ Rüf dungu feypiwayiñ chem che rume trarifilmün reke tañi yafkan mew ta tüfachi mapu mew , ka femngechi trarileweay reke Ngünechen mew ta wenu mapu . Ka chem che rume nentu neyfifilmün reke tañi yafkan mew ta tüfachi mapu mew , ka femngechi nentu neyfilewetuay ta wenu mapu Ngünechen mew .","num_words":47,"character_repetition_ratio":0.1,"word_repetition_ratio":0.053,"special_characters_ratio":0.193,"stopwords_ratio":0.553,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Itrofill dungu mew inaduamuwkülekeiñ femngechi ta iney no rume ñi wiñonentunoafiel tati küme dungu taiñ kimeltukeel .","num_words":16,"character_repetition_ratio":0.0,"word_repetition_ratio":0.0,"special_characters_ratio":0.145,"stopwords_ratio":0.625,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Femngechi ta kimeltuafimi ti trokiñche Ngünechen tañi wiñoduamatuaetew engün ñi yafkan mew ka ñi llowael ta montuluwün .","num_words":17,"character_repetition_ratio":0.0,"word_repetition_ratio":0.0,"special_characters_ratio":0.15,"stopwords_ratio":0.647,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Esekias em yallfi ta Manase , Manase em ta Amon , Amon em yallfi ta Josias .","num_words":14,"character_repetition_ratio":0.149,"word_repetition_ratio":0.0,"special_characters_ratio":0.25,"stopwords_ratio":0.214,"flagged_words_ratio":0.0,"lang_id_score":0.727,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Juda em Tamar mew yallfi ta Fares ka Sara . Fares em yallfi ta Esrom . Esrom em yallfi ta Aram .","num_words":19,"character_repetition_ratio":0.138,"word_repetition_ratio":0.0,"special_characters_ratio":0.25,"stopwords_ratio":0.263,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Felipe ka Bartolome ; Tomas ka Matew , tati kofrakelu impuestu Romangealu ; Santiaw , Alfew tañi fotüm , ka Tadew ,","num_words":16,"character_repetition_ratio":0.0,"word_repetition_ratio":0.0,"special_characters_ratio":0.235,"stopwords_ratio":0.312,"flagged_words_ratio":0.0,"lang_id_score":0.985,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Ka femngechi feypi : “ Eymi , Ñidol Ngünechen , llituka mew müten dewmafimi ta mapu . Eymi ka müten dewmafimi ta wenu mapu .","num_words":19,"character_repetition_ratio":0.174,"word_repetition_ratio":0.0,"special_characters_ratio":0.242,"stopwords_ratio":0.368,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Doy ayüley engün ta che ñi sakiaetew , fey ñi ayüafel engün Ngünechen ñi sakiaetew .","num_words":14,"character_repetition_ratio":0.133,"word_repetition_ratio":0.0,"special_characters_ratio":0.202,"stopwords_ratio":0.643,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Tati ayülu ñi montulael ñi mongen , fey ta pelayay . Welu tati ütrüflu ñi mongen , fey ta montulay .","num_words":17,"character_repetition_ratio":0.176,"word_repetition_ratio":0.0,"special_characters_ratio":0.24,"stopwords_ratio":0.529,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"EPU. Iney rume mvntuñmagelayay ñi az mogen (\"nacionalidad\") ka pepi nvway ka konaygvn kake az mogen mew kvpa femle egvn.","num_words":20,"character_repetition_ratio":0.018,"word_repetition_ratio":0.0,"special_characters_ratio":0.208,"stopwords_ratio":0.25,"flagged_words_ratio":0.0,"lang_id_score":0.819,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Abraam em yallfi ta Isaak , Isaak em yallfi ta Jakob . Jakob em yallfi ta Juda ka tañi pu peñi .","num_words":19,"character_repetition_ratio":0.195,"word_repetition_ratio":0.0,"special_characters_ratio":0.25,"stopwords_ratio":0.316,"flagged_words_ratio":0.0,"lang_id_score":0.997,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"¿ Ngünechen am tati pu judiuche tañi Ngünechen müten ? Femlay . Ka femngechi llemay kom mapu mülechi pu che tañi Ngünechen . ¡ Fente küme kimniengey ka femngechi kom mapu müleyechi pu che tañi Ngünechenngen .","num_words":31,"character_repetition_ratio":0.176,"word_repetition_ratio":0.0,"special_characters_ratio":0.202,"stopwords_ratio":0.548,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey Ngünechen ñi werküelchi Fotüm dungukey Ngünechen ñi dungu , Ngünechen am eluetew ñi Lif Küme Püllü .","num_words":16,"character_repetition_ratio":0.168,"word_repetition_ratio":0.0,"special_characters_ratio":0.183,"stopwords_ratio":0.562,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Kuñiwtulemün ta tüfeychi illamtufalchi pu che mew , tüfey engün tati femkelu wesake dungu , tüfey engün tati aporiakefilu ta che tañi sirkunsidangeael ,","num_words":21,"character_repetition_ratio":0.154,"word_repetition_ratio":0.0,"special_characters_ratio":0.171,"stopwords_ratio":0.571,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey ka pichin mew , kangelu peeyew ka feypieyew : — Eymi ka miyawkeymi Jesus eymu . Fey Pedro llowdunguy : — Weni , iñche no tati .","num_words":20,"character_repetition_ratio":0.0,"word_repetition_ratio":0.0,"special_characters_ratio":0.267,"stopwords_ratio":0.35,"flagged_words_ratio":0.0,"lang_id_score":0.997,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey mew Fvxa Xawvn mew (\"Asamblea General\" pi ta wigka)","num_words":10,"character_repetition_ratio":0.0,"word_repetition_ratio":0.0,"special_characters_ratio":0.236,"stopwords_ratio":0.4,"flagged_words_ratio":0.0,"lang_id_score":0.486,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey ti pu disipulu feypieyew : — Ñidol , fey kisu küme umawkülele , kisu mongetuay .","num_words":12,"character_repetition_ratio":0.0,"word_repetition_ratio":0.0,"special_characters_ratio":0.25,"stopwords_ratio":0.417,"flagged_words_ratio":0.0,"lang_id_score":0.997,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey ti nge ngelay tañi feypiafiel ta kuwü : “ Iñche ta duamtulaeyu . ” Ka ti longko no rume ngelay tañi feypiafiel tati namun : “ Duamtulaeyu tati . ”","num_words":23,"character_repetition_ratio":0.156,"word_repetition_ratio":0.0,"special_characters_ratio":0.253,"stopwords_ratio":0.478,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Asa em yallfi ta Josafat , Josafat em ta Joram , Joram em yallfi ta Usia .","num_words":14,"character_repetition_ratio":0.154,"word_repetition_ratio":0.0,"special_characters_ratio":0.257,"stopwords_ratio":0.214,"flagged_words_ratio":0.0,"lang_id_score":0.59,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Iñche kimnien feychi amutuli küpankepiay kakelu wesañmangechi trapial reke felelu , ayüay tañi apümkayafiel ta feyentuleyechi trokiñche .","num_words":16,"character_repetition_ratio":0.0,"word_repetition_ratio":0.0,"special_characters_ratio":0.139,"stopwords_ratio":0.125,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Rvf kvme zugugelu am fey mew ta mvley tañi kvzawael kom pu ce fij mapu mew, pu fvxake vbmen, kom pu ce wvnenkvlelu cem zugu mew rume, pu wenxu ka pu zomo mvley tañi newenmayafiel ka wenuñpvramafiel tvfaci zugu az mogeleam kom pu mogen ce, fey mew ta yamgeay xvr felen ka nor felen tvfaci mogen mew.","num_words":57,"character_repetition_ratio":0.055,"word_repetition_ratio":0.0,"special_characters_ratio":0.205,"stopwords_ratio":0.368,"flagged_words_ratio":0.0,"lang_id_score":0.99,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Elkünutufinge ti wesa dungu tami femkeel , ka ngillatufinge ta Ngünechen femngechi tami wiñoduamatuaetew tami femngechi rakiduamfel mew .","num_words":17,"character_repetition_ratio":0.031,"word_repetition_ratio":0.0,"special_characters_ratio":0.146,"stopwords_ratio":0.647,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Welu Pablo wirareleyew : — ¡ Chem wesa femuwkilnge rume ! ¡ Kom mülekaiñ tatey !","num_words":10,"character_repetition_ratio":0.0,"word_repetition_ratio":0.0,"special_characters_ratio":0.263,"stopwords_ratio":0.2,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Asor em yallfi ta Sadok , Sadok em ta Akim , Akim em yallfi ta Eliud .","num_words":14,"character_repetition_ratio":0.164,"word_repetition_ratio":0.0,"special_characters_ratio":0.271,"stopwords_ratio":0.214,"flagged_words_ratio":0.0,"lang_id_score":0.447,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Ka femngechi tañi müngeltunoafiel tati pu judiu ñi trürümelchi kuyfi koyla dungu ka ñi feyentunoafiel rume ti welulkaniefilu tati rüfngechi dungu .","num_words":21,"character_repetition_ratio":0.014,"word_repetition_ratio":0.0,"special_characters_ratio":0.15,"stopwords_ratio":0.619,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Sorobabel em yallfi ta Abiud , Abiud em ta Eliakim , Eliakim em yallfi ta Asor .","num_words":14,"character_repetition_ratio":0.169,"word_repetition_ratio":0.0,"special_characters_ratio":0.237,"stopwords_ratio":0.214,"flagged_words_ratio":0.0,"lang_id_score":0.834,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Welu kisu engün wirari : — ¡ Langümngepe ! ¡ Langümngepe ! ¡ Langümngepe ta kürus mew ! Fey Pilato ramtuy : — ¿ Iñche anta langümafun tamün longko ülmen ? Fey ti pu longkolelu tati pu saserdote mew llowdungueyew : — ¡ Iñchiñ ta nielaiñ kangelu longko ülmen , tati emperador müten !","num_words":37,"character_repetition_ratio":0.132,"word_repetition_ratio":0.0,"special_characters_ratio":0.249,"stopwords_ratio":0.324,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Kimnieel fij mapu mew tañi kimgen kvme felen kisugvnew felen xvr kvme mvlen. Tvfaci zugu ñi mvleken mvleyem yamvwvn ka xvr kvme nor felen kom pu reñmawke ce mew.","num_words":29,"character_repetition_ratio":0.013,"word_repetition_ratio":0.0,"special_characters_ratio":0.186,"stopwords_ratio":0.207,"flagged_words_ratio":0.0,"lang_id_score":0.703,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey tati kisutu mallmawkülelu , fey ta illamngeay . Fey tati kisutu illamuwkülelu , fey ta yamfalchengeay .","num_words":14,"character_repetition_ratio":0.184,"word_repetition_ratio":0.0,"special_characters_ratio":0.196,"stopwords_ratio":0.571,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Aram em yallfi ta Aminadab , Aminadab em ta Nason , Nason em ta Salmon .","num_words":13,"character_repetition_ratio":0.032,"word_repetition_ratio":0.0,"special_characters_ratio":0.25,"stopwords_ratio":0.231,"flagged_words_ratio":0.0,"lang_id_score":0.523,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Tüfa engün ürke : Simon , fey tüfa Pedro pintukulelfi ñi üy ; Andre , Simon tañi peñi ; Santiaw , Juan , Felipe , Bartolome ,","num_words":18,"character_repetition_ratio":0.0,"word_repetition_ratio":0.0,"special_characters_ratio":0.28,"stopwords_ratio":0.222,"flagged_words_ratio":0.0,"lang_id_score":0.989,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Ka wiñome ramtuy : — Simon , Juan tañi fotüm , ¿ rüf piwkeyeen am ? Pedro llowdungueyew : — May , Ñidol . Eymi kimnieymi iñche piwkeyeeyu . Jesus feypi : — Kamañelen tañi pu che ufisa reke .","num_words":26,"character_repetition_ratio":0.0,"word_repetition_ratio":0.0,"special_characters_ratio":0.279,"stopwords_ratio":0.192,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"“ Epe rangi punlu , allküngey ñi wirarün : ‘ ¡ Dew küpaley tati nofio ! ¡ Tripamün tamün llowafiel ! ’","num_words":13,"character_repetition_ratio":0.0,"word_repetition_ratio":0.0,"special_characters_ratio":0.294,"stopwords_ratio":0.154,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Akuyey tati pu farisew , fey eluwi tañi notukadunguafiel engün ta Jesus , femngechi tañi kintukaduamafiel engün tañi welulkawael ñi dungun mew . Fey feypifi engün tañi pengelael kiñe afmatufal dungu femngechi tañi küme kimael engün kisu ñi werküpeetew may ta Ngünechen .","num_words":39,"character_repetition_ratio":0.115,"word_repetition_ratio":0.0,"special_characters_ratio":0.17,"stopwords_ratio":0.615,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Jesus llowdungueyew : — Regle rupachi müten pipelaeyu . Regle mari rupa regle pin may .","num_words":12,"character_repetition_ratio":0.0,"word_repetition_ratio":0.0,"special_characters_ratio":0.218,"stopwords_ratio":0.0,"flagged_words_ratio":0.0,"lang_id_score":0.943,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey yengey ta Jesus kiñe lelfün mew Golgota pingelu ( tüfa ta feypin ürke : “ Kalafera lelfün ” ) ,","num_words":15,"character_repetition_ratio":0.0,"word_repetition_ratio":0.0,"special_characters_ratio":0.263,"stopwords_ratio":0.333,"flagged_words_ratio":0.0,"lang_id_score":0.998,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey ta kake tripa dungun mew dungule ta che kiñe ngünel dungu reke feley tati petu feyentulenochi pu che mew , welu tati pu feyentulelu mew no . Welu nütramyengeyüm ta Ngünechen ñi werküelchi dungu , kiñe adkünuel dungu reke feley tati pu feyentulechi pu che mew , ka tati pu feyentulenolu mew .","num_words":49,"character_repetition_ratio":0.143,"word_repetition_ratio":0.0,"special_characters_ratio":0.197,"stopwords_ratio":0.592,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Simon ta nütramkaleiñmew chumngechi ta Ngünechen llituy ñi füreneafiel tati pu judiu tuwünngenolu , ka femngechi ñi dulliael tati pu judiu tuwünngenolu kiñe trokiñche kisungealu .","num_words":24,"character_repetition_ratio":0.141,"word_repetition_ratio":0.0,"special_characters_ratio":0.151,"stopwords_ratio":0.5,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Kompañeyew ta Sopater , Berea tuwlu , Piro tañi fotüm ; Aristarku ka Segundo tati tuwlu Tesalonika , Gayo tuwlu Derbe , Timotew , Tikiko ka Trofimo , Asia tañi trokiñ mapu mew tuwyelu .","num_words":27,"character_repetition_ratio":0.0,"word_repetition_ratio":0.0,"special_characters_ratio":0.227,"stopwords_ratio":0.259,"flagged_words_ratio":0.0,"lang_id_score":0.975,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey Pedro ramtueyew : — Feypien , ¿ fendeymu am tamu mapu fenten pülata mew tamu feypiel ? Fey kisu llowdunguy : — May , fenten pülata mew .","num_words":20,"character_repetition_ratio":0.153,"word_repetition_ratio":0.0,"special_characters_ratio":0.264,"stopwords_ratio":0.2,"flagged_words_ratio":0.0,"lang_id_score":0.999,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Jesus , tati feypilu tüfachi dungu , feypi : “ May , pürüm amuan . ” Felepe may . ¡ Küpange , Ñidol Jesus !","num_words":14,"character_repetition_ratio":0.0,"word_repetition_ratio":0.0,"special_characters_ratio":0.327,"stopwords_ratio":0.143,"flagged_words_ratio":0.0,"lang_id_score":0.994,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey dullingefule engün Ngünechen tañi kutranpiwkeyechen mew , dullingelay engün kümeke dungu ñi femkeel mew . Femngefule , fey Ngünechen tañi kutranpiwkeyechen chem falilayafuy rume .","num_words":22,"character_repetition_ratio":0.138,"word_repetition_ratio":0.0,"special_characters_ratio":0.158,"stopwords_ratio":0.636,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey iney no rume feypilayafuy tüfey tati ngillatuñmachelu feley ñi wünenngeael tati ngillatuñmael mew .","num_words":14,"character_repetition_ratio":0.17,"word_repetition_ratio":0.0,"special_characters_ratio":0.146,"stopwords_ratio":0.429,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"fey ¡ Ngünechen am tati pu la ñi Ngünechen no , welu ti pu mongelelu ñi Ngünechen may , fey Ngünechen mew am kom che ta mongelelu !","num_words":24,"character_repetition_ratio":0.164,"word_repetition_ratio":0.0,"special_characters_ratio":0.237,"stopwords_ratio":0.625,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"EPU. Kom pu ce cumgeay rume mvley ñi kom xvr kujigeael tañi kvzaw mew egvn.","num_words":15,"character_repetition_ratio":0.0,"word_repetition_ratio":0.0,"special_characters_ratio":0.213,"stopwords_ratio":0.333,"flagged_words_ratio":0.0,"lang_id_score":0.945,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"“ Fey iñche ta feypiwayiñ iney rume yewentukunoelimew tañi nütramyeaetew tati pu che mew , ka femngechi ti Wentrukünuwpalu yewentukulayaeyew tañi nütramyeaetew ta Ngünechen ñi pu werken püllü mew .","num_words":27,"character_repetition_ratio":0.138,"word_repetition_ratio":0.0,"special_characters_ratio":0.162,"stopwords_ratio":0.63,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Iney rume üdeelmünmew , ngillatuñmakeafimün . Nor piwke mew ngillatuñmakeafimün , fey malisiakefilmün .","num_words":10,"character_repetition_ratio":0.191,"word_repetition_ratio":0.0,"special_characters_ratio":0.165,"stopwords_ratio":0.3,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Kiñe dungu ta fente küme kimnien : Ngünechen llituy ñi femael ti küme dungu ta eymün mew , fey ka femngechi kellunieaeymünmew ka küme wechunentuay ñi femael ti küme dungu ta eymün mew , feychi antü wiñometule wüla ta Jesucristo .","num_words":37,"character_repetition_ratio":0.127,"word_repetition_ratio":0.0,"special_characters_ratio":0.192,"stopwords_ratio":0.622,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"“ Ngünechen umerkünuñmaeyew reke ñi nge engün ka elungelay ñi longkontukuafiel ti dungu , femngechi ñi pepi penoael ka ñi pepi kimnoael engün Ngünechen ñi femkeelchi dungu , ka ñi wiñotunoael engün Ngünechen mew , fey Ngünechen tañi mongelnoaetew . ”","num_words":35,"character_repetition_ratio":0.133,"word_repetition_ratio":0.0,"special_characters_ratio":0.184,"stopwords_ratio":0.657,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Ti wünen wentru , pele mew widüngey , mapu tuwünngefuy , fey ti inan wentru , tati Ñidol , wenu mapu tuwi .","num_words":17,"character_repetition_ratio":0.041,"word_repetition_ratio":0.0,"special_characters_ratio":0.262,"stopwords_ratio":0.294,"flagged_words_ratio":0.0,"lang_id_score":0.998,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Sakinngeymün eymün tati ngüñülelu , welu nietuaymün fentren iyael . Sakinngeymün tati ngümakelu , welu ta ayüwkületuaymün .","num_words":14,"character_repetition_ratio":0.175,"word_repetition_ratio":0.0,"special_characters_ratio":0.171,"stopwords_ratio":0.214,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Chumngechi ta iñche koneltulelan tati wesake che mew , kisu engün ka femngechi koneltulelay tati wesake che mew .","num_words":17,"character_repetition_ratio":0.173,"word_repetition_ratio":0.0,"special_characters_ratio":0.177,"stopwords_ratio":0.588,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"KIÑE. Kom pu ce mvley kisu ñi gengeael, ka xokiñke ce ñi gengeael cemu rume.","num_words":15,"character_repetition_ratio":0.09,"word_repetition_ratio":0.0,"special_characters_ratio":0.224,"stopwords_ratio":0.4,"flagged_words_ratio":0.0,"lang_id_score":0.996,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"welu kisu engün doy newentu wirarüy : — ¡ Langümngepe ta kürus mew ! ¡ Langümngepe ta kürus mew !","num_words":14,"character_repetition_ratio":0.182,"word_repetition_ratio":0.0,"special_characters_ratio":0.258,"stopwords_ratio":0.357,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"( Fey kake kiñeke ti pu che amutuy engün ñi ruka mew .","num_words":11,"character_repetition_ratio":0.0,"word_repetition_ratio":0.0,"special_characters_ratio":0.259,"stopwords_ratio":0.636,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Eymi ta illamkefimi tati rumel kutranpiwkeyechen , ñi ngenoafeluwünngen ka ñi lef lladkükenon ta Ngünechen . Fey ngüneduamkelaymi Ngünechen tañi kutranpiwkeyechen mew fürenenieeymew tami wiñorakiduamtuael ta kisu mew .","num_words":26,"character_repetition_ratio":0.115,"word_repetition_ratio":0.0,"special_characters_ratio":0.142,"stopwords_ratio":0.538,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Welu küme kimlay engün Ngünechen tañi wiñoduamatuafiel ta che ñi yafkan mew . Feymew kintukey engün tañi wiñoduamangetuael kisu tañi adümkawel mew engün , fey müngeltukelay engün Ngünechen tañi adkünuelchi dungu tañi wiñoduamangetuam engün tañi yafkan mew .","num_words":35,"character_repetition_ratio":0.137,"word_repetition_ratio":0.0,"special_characters_ratio":0.156,"stopwords_ratio":0.629,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Feymew iney rume yamnienofile tati awtoridad , fey ta müngeltulafi Ngünechen ñi werkükünuelchi dungu . Fey tati yamnienofilu tati pu awtoridad , fey engün kutrankangeay .","num_words":22,"character_repetition_ratio":0.137,"word_repetition_ratio":0.0,"special_characters_ratio":0.171,"stopwords_ratio":0.591,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"EPU. Tañi nor felenmu ka kisugvnew felenmu kom pu ce nvwkvleay wigka ñi wirikon zugu mew (\"Ley\" pi ta wigka) mvten, fey mew ta kakelu pu ce yamvñmageay ñi kvme feleael, kisugvnew felen, ñi nor feleael ka tañi mvleam xvr ka nor mogen kom pu Xokiñke Ce mew.","num_words":48,"character_repetition_ratio":0.081,"word_repetition_ratio":0.0,"special_characters_ratio":0.22,"stopwords_ratio":0.354,"flagged_words_ratio":0.0,"lang_id_score":0.991,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"“ Feymew llemay iney rume ta feypielmünmew : ‘ Allkütumün . Tüfa tañi mülen tati Cristo ’ , kam ‘ Allkütumün . Üyew tañi mülen ’ , feyentukefilmün .","num_words":18,"character_repetition_ratio":0.144,"word_repetition_ratio":0.0,"special_characters_ratio":0.264,"stopwords_ratio":0.278,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Fey Ngünechen ta montuleiñmew ka amuleay taiñ montulnieaetew tati fütra kuñiwünngechi dungu mew . Fey maneluwküleiñ taiñ amul montulnieaetew","num_words":18,"character_repetition_ratio":0.092,"word_repetition_ratio":0.0,"special_characters_ratio":0.136,"stopwords_ratio":0.556,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"“ Fey iney rume feypielmünmew : ‘ Allkütumün . Tüfa tañi mülen tati Cristo ’ , kam feypielmünmew : ‘ Allkütumün . Tiye tañi mülen ’ , feyentukefilmün .","num_words":17,"character_repetition_ratio":0.141,"word_repetition_ratio":0.0,"special_characters_ratio":0.265,"stopwords_ratio":0.294,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}
{"url":"","collection":"glot500","source":"teddi","original_code":"arn_Latn","text":"Tamün wirileluwafielchi dungu mew pepi sakiwlayayiñ , tamün trawün wesalkakeetew trokiniewiyiñ , tamün kümelkayafetew .","num_words":12,"character_repetition_ratio":0.055,"word_repetition_ratio":0.0,"special_characters_ratio":0.143,"stopwords_ratio":0.167,"flagged_words_ratio":0.0,"lang_id_score":1.0,"perplexity_score":500.0,"cluster_detection":-1}